
Predgovor  o  namjeni  i  korištenju  priručnika 

Dragi  brate,  poštovana  sestro  u  Kristu  željeli  smo  sabrati  na  jednom  mjestu  sve 
velikepobožnosti  Katoličke  Crkve  na  čast  pojedinih  otajstava  naše  vjere  slijedeći  život  našega 
Gospodina  i  liturgijsku  godinu.  Dugi  niz  godina,  još  od  studentskih  dana,  skupljah  smo  ove, 
uglavnom  svetačke,  materijale  na  raznim  eurropskim  jezicima  i  priređivali  različite  priručnike  za 
pojedine  pobožnosti. 

Odlučili  smo  sabrati  sve  ove  materijale  i  darivati  ih  Crkvi  u  Hrvata  i  u  digitalnom  obliku. 
Pobožnosti  su  izraz  štovanja  Boga  i  ljubavi  Crkve  i  pojedinog  vjernika  prema  našem  Gospodinu 
Isusu  Kristu,  Gospi,  anđelima,  svecima  u  skladu  s  Božjom  objavnom,  naukom  tradicijom  Crkve. 
Pobožnosti  su  uglavnom  usredotočene  na  pojedina  otajstva  Kristov  života,  ali  treba  odmah  naglasiti 
da  su  u  biti  u  svakom  od  tih  otajstava  časti  osoba  Isusa  Krista  kao  takva  ali  pod  određenim  vidikom 
i  u  određenom  trenutku  njegova  života. 

Pobožnosti  su  složene  tako  da  slijede  život  Isusov,  dakle  izravno  primjenjive  i  na  liturgijsku 
godinu,  došašće,  božično  vrijeme,  korizma,  vazmeno  vrijeme.  Osim  pobožnosti  usredotočenih  na 
otajstva  Isusa  Krista,  donosimo  i  pobožnosti  Bogu  Ocu,  Duhu  Svetome,  svecima,  anđelima, 
pobožnosti  za  pomoć  umirućima  i  dušama  u  čistilištu. 

Pojedini  dijelovi  priručnika  se  osim  u  liturgijsko  godini  mogu  koristiti  u  raznim  prigodama, 
kao  što  su  hodočašća,  proslave  zaštitnika,  u  izradi  pastoralnih  listića,  priručnika,  oglasnih  ploča  itd. 

Dao  Bog,  majka  Božja  i  zagovor  sv.  Ljudevita  da  širenje  ovog  priručnika  donese  obilne 
duhovne  plodove  u  našem  hrvatskome  narodu. 


p.  Miljenko  Sušac  SMM-  misionar  monfortanac 
Spomendan  .sv.  Ljudevita  28.  04.  2016.  Zagreb 

7.  2.  Susret  Uskrsnuloga  s  Majkom  i  Vazmeni  pozdrav  Majci  Uskrsnuloga 

7.  3.  Govor  naučiteljstva  Crkve  o  prvom  ukazanju  uskrslog  Isusu  svojoj  Majci  Mariji 

7.  4.  Kraljice  neba,  raduj  se 

DUH  SVETI  I  MARIJA . 534 

8.  1.  Nauk  Crkve 

8.2.  Marija,  zaručnica  Duha  Svetoga  po  nauku  sv.  Ljudevita  Montforskoga 

8.  3.  Molitve 

UZNESENJE  B.  D.  MARIJE  -  VELIKA  GOSPA . 538 

9.  1.  Devetnica  uznesenju  Blažene  Djevice  Marije  s  razmatanjima  iz  djela  sv.  Bernarda 

9.  2.  Lauretanske  litanije  i  molitve  na  čast  Marijina  uznesenja 

POBOŽNOST  MAJCI  BOŽJOJ  MARIJI  U  LITURGIJSKOJ  GODINI  I  TRADICIJI 


CRKVI . 546 

Predgovor 

SVECI  O  POBOŽNOSTI  MARIJI . 546 

POBOŽNOST  MARIJI  U  LITURGIJSKOJ  GODINI 

ZA  SVE  NJENESVETKOVINE,  BLAGDANE  I  SPOMENDANE . 548 


8.  Prosinca . Bezgrešno  začeće  blažene  Djevice  Marije 

25.  Prosinca . Rođenje  Gospodnje  -  Božić 

Nedjelja  u  božićnoj  osmini . Sveta  obitelj  Isusa,  Marije  i  Josipa 

1.  sječnja . Sveta  Bogorodica  Marija 

2.  veljače . Prikazanje  Gospodinovo  u  hramu  -  S vijećnica 

11.  veljače . Gospa  Lurdska 

25.  ožujka . Navještenje  Gospodnje  -  Blagovijest 

13.  svibnja . Patimska  Gospa-  godišnjica  ukazanja 

31.  svibnja . Pohod  B.D.Marije 

Subota  poslije  svetkovine  Presvetog  Srca  Isusova . Bezgrešno  Srce  Marijino 

16.  srpnja . Blažena  Djevica  Marija  od  brda  Karmela 

5.  kolovoza . Posveta  bazilike  svete  Marije  velike  (Gospa  snježna) 

15.  kolovoza . Uznesenje  B.D.Marije-  Velika  Gospa 

22.  kolovoza .  B.D.  Marija  Kraljica 

8.  rujna . Rođenje  B.D.Marije-Mala  Gospa 

15.  rujna . B.D. Marija  žalosna 

7.  listopada . B.D. Marija  od  krunice  -  Kraljica  svete  krunice 

21.  studenog . Prikazanje  B.D.Marije-  Gospa  od  zdravlja 

KRATKO  RAZMATRANJE  ZDRAVO  MARIJE . 571 

POBOŽNOST  TRI  ZDRAVO  MARIJE . 573 

GOSPINA  KRUNICA . 577 

MOLITVE  MARIJI  ZA  SVAKI  DAN  U  TJEDNU . 577 

SEDAM  MARIJINIH  RADOSTI . 582 

SEDAM  MARIJINIH  ŽALOSTI . 581 

POBOŽNOST  GOSPI  OD  POJASA . 582 

POBOŽNOST  MAJCI  BOŽJOJ  OD  SUZA . 582 

KRUNICA  NA  ČAST  MARNI JIH  POVLASTICA . 583 

O  KARMELSKOM  ŠKAPULARU . 585 

ČUDOTVORNA  MEDALJICA . 592 

NEPRESTANI  ČIN  LJUBAVI . 594 

POSVETA  ISUSU  KRISTU  PO  MARIJI . 595 

POBOŽNOST  BEZGREŠNOM  SRCU  MARIJINU . 601 


1.  Povijest  štovanja  i  pobožnosti  Srca  Marijina  u  Katoličko  Crkvi 

2.  Devetnica  presvetom  Srcu  Marijinu  iz  djela  sv.  Ivana  Eudesa 

3.  Litanije  Prečistoga  Srca  Marijina 

4.  Devetnica  žalosnom  Srcu  Marijinu 

5.  Molitve  svetaca  i  pape  Srcu  Marijinu 

6.  Krunica  Presvetom  Srcu  Marijinu 

7.  Razmatranja  svetaca  o  Mariji 

8.  Gospina  ukazanja  u  Fatimi,  posveta  Bezgrešnom  Srcu  Marijinu, 
pobožnost  pet  prvih  subota  i  obećana  milost  vječnog  spasenja 

9.  Katekizam  o  pobožnosti  Prečistom  i  Bezgrešnom  Srcu  Marijinu 

10.  Poticajni  primjeri  za  štovanje  i  pobožnost  Mariji 


NAJLJEPŠE  MOLITVE  SVETACA  MARIJI  ZA  SVAKI  DAN  U  MJESECU . 640 

POBOŽNOST  SV.  JOSIPU . 672 


Predgovor 

1.  Povijest  i  pojam  štovanja  sv.  Josipa 

2.  Devetnica  sv.  Josipuod  sv.  Alfonsa  Marije  Liguorija 

3.  Litanije  sv.  Josipa 

4.  Devetnica  sv.Josipu  iz  karmelske  tradicije 

5.  Molitve  svetaca  i  duhovnih  velikana  sv.  Josipu 

6.  Razmatranja  svetaca  i  učitelj stvo  crkve  o  sv.  Josipu 

7.  Pobožnost  sv.  Josipu  u  duhovnim  iskustvima  svetaca 

8.  Posebne  pobožnosti  sv.  Josipu 

1 .  Svetiplašt  u  čast  sv.  Josipu 

2.  Sedam  žalosti  i  radosti  sv.  Josipa 

3.  Krunicasv. Josipa 

9.  Molitve  sv.  Josipu  u  posebnim  potrebama 

Osobna  posvetna  molitva 
Za  milost  sretne  smrti 
Za  duše  u  Čistilištu 
Za  čistoću 
Za  obitelj 
U  nevolji 
Za  posao 

10.  Teološka  razmišljanja  o  sv.  Josipu 

1 .  Moć  zagovora  sv.  Josipa 

2.  Sv.  Josip  je  i  u  nebu  uz  presvetu  Bogorodicu 

3.  Sv.  Josip  je  i  u  Nebu  najbliži  Isusu  iza  Majke  Božje 

4.  Sv.  Josip  po  osobnoj  svetosti  i  veličini  svojih  zasluga  je  odmah  iza  Majke  Božje 

5.  Svetost  sv.  Josipa 

11.  Sv.  Josip  zaštitnik  Katoličke  Crkve 

12.  Sv.  Josip  zaštitnik  nam  drage  domovine  Hrvatske 

1.  Povijesni  prikaz  posvete  Hrvatske  države  i  naroda  sv.  Josipu 

2.  Posvetna  molitva  Domovine  svetom  Josipu 

3.  Nacionalno  svetište  sv.  Josipa  u  Karlovcu 

4.  Bratovština  sv.  Josipa  za  pomoć  umirućima 

5.  Svjedočanstva  o  uslišanjima  po  zagovoru  sv.  Josipa 

POBOŽNOST  ANĐELIMA  BOŽJIM . 

Predgovor 

1.  Crkveni  nauk  o  Anđelima,  njihovu  štovanju  i  ulozi  u  duhovnom  životu 

2.  O  hijerarhiji,  podjeli  i  imenima  Anđela 

3.  Pobožnost  svim  svetim  Anđelima  Božjim 

3.  1.  Častimo  sv.  anđele 

3.  2.  Molitve  Mariji  kraljici  i  anđelima  Božjim 

3.3.  Krunica  svetim  anđelima  da  nam  isprose  potrebne  kreposti 

3.  4.  Devetnica  anđeoskim  korovima 

3.5.  Litanije  svetim  anđelima 

4.  Pobožnost  sv.  Mihaelu  Arknađelu 

4.  l.Sv.  Mahaelu  Bibliji  i  crkvenom  nauku 

4.2.  Ukazanja  sv.  Mihaela  Arknađela  na  kršćanskom  Istoku  i  Zapadu 

4.  3.  Sv.  Mihael  zaštitnik  umirućih  i  molitve  sv.  Arknađelu  za  sretnu  smrt 
4.  4.  Devetnica  sv.  Mihaelu  Arkanđelu 
4.  5.  Litanije  svetog  Mihaela  Arkanđela 

4.6.  Krunica  svetom  Mihaelu  Arkanđelu  i  svetim  anđelima 

4.  7.  Viđenje  i  molitva  svetom  Mihaelu  arkanđelu  pape  Leona  XIII 
4.  8.  Molitve,  zazivi  i  posveta  sv.  Mihaelu  Arkanđelu 
4.  9.  Blagoslov  i  postavljanje  škapulara  svetog  Mihaela 

4.  10.  Razmatranja  o  sv.  Mihaelu  Arkanđelu 

5.  Pobožnost  sv.  Gabrijelu  Arknađelu 

5.  l.Sv.  Gabrijel  u  Bibliji  i  crkvenoj  tradiciji 

5.  2.  Devetnica  sv.  Gabrijelu  Arkanđelu 

5.3.  Molitve  i  zazivi  sv.  Gabrijelu  Arkanđelu 

6.  Pobožnost  sv.  Rafaelu  Arkanđelu 

6.  l.Sv.  Rafael  u  Bibliji  i  crkvenoj  tradiciji 

6.  2.  Devetnica  sv.  Rafaelu  arkanđelu 

6.  3.  Trodnevnica  svetom  Rafaelu 

6.  4.  Molitve  i  zazivi  sv.  Rafaelu  Arkanđelu 

7.  Pobožnost  Anđelu  čuvaru 

7.  1.  O  pobožnosti  prema  Anđelu  Čuvaru. 

7.  2.  Devetnice  i  trodnevnica  Anđelu  Čuvaru 
7.  3.  Litanije  sv.  Anđelu  Čuvaru 
7.  4  Molitve,  zazivi  i  posveta  Anđelu  Čuvaru 
1.5.  Razmatranja  o  pobožnosti  Anđelu  Čuvaru 

8.  Pobožnost  Anđelu  utjehe  Isusove  muke  u  Getsemanskom  vrtu 

8.1.  Molitva  Anđelu  Isusove  utjehe  u  Getsemanskom  vrtu 

9.  Anđeli  u  iskustvima  svetaca  i  duhovnih  velikana 

POBOŽNOST  SVECIMA  BOŽJIM . 

Predgovor 

1 .  Katekizam  Katoličke  Crkve  uči 

2.  Litanije  svih  svetih 

3.  Praktične  upute  kako  koristiti  molitve  svecima  iz  ove  knjižice 
SIJEČANJ 

( hrvatski  sveci  i  blaženici  su  naglašeni) 


2.  siječnja: . sv.  Bazilije  veliki  i  sv.  Grgur  nazijanski  biskupi 

15.  siječnja: . sv.  Anastazija  (Stošija) 

. sv.  Pavao,  pustinjak 

17.  siječnja: . sv.  Antun  Pustinjak 

20.  siječnja: . sv.  Fabijan  i  Sebastijan 

21.  siječnja: . sv.  Agneza,  djevica  i  mučenica 

22.  siječnja: . sv.  Vinko,  đakon  i  mučenik 

24.  siječnja: . sv.  Franjo  Saleški 

28.  siječnja: . sv.  Toma  Akvinski 

31.  siječnja: . sv.  IvanBosco 

VEFJAČA 

3.  veljače: . sv.  Blaž  (Vlaho) 

10.  veljače: . bi.  Alojzije  Stepinac 

11.  veljače: . sv.  Gema  Galgani 

14.  veljače: . sv.  Valentin 

21.  veljače: . sv.  Petar  Damiani, 

23.  veljače: . sv.  Polikarp,  mučenik 


OŽUJAK 


7.  ožujka: . sv.  Perpetua  i  Felicita 

8.  ožujka: . sv.  Ivan  od  Boga 

9.  ožujka: . sv.  Franciska  Rimska 

19.  ožujka: . sv.  Josip 

TRAVANJ 


2.  travnja: . sv.  Ivan  Pavao  II. 

4.  travnja: . sv.  Izidor,  biskup 

23.  travnja: . sv.  Juraj 

25.  travnja: . sv.  Marko,  apostol  i  evanđelist 

26.  travnja: . bi.  Jakov  Zadranin 

27.  travnja: . bi.  Ozana  Kotorska 

28.  travnja: . sv.  Ljudevit  Marija  Grignion  Montfortski 

29.  travnja: . sv.  Katarina  Sijenska 

SVIBANJ 

I.  svibnja: . sv.  Josip  Radnik 

3.  svibnja: . sv.  Filip  i  Jakov  apostoli 

4.  svibnja: . bi.  Julijan  iz  Bala 

7.  svibnja: . sv.  Dujam 

. bi.  Marija  Luiza  od  Isusa  (  Trichet) 

10.  svibnja: . bi.  Ivan  Merz 

12.  svibnja: . sv.  Leopold  Mandić 

14.  svibnja: . sv.  Matija,  apostol 

22.  svibnja: . sv.  Rita  iz  Cascie 

26.  svibnja: . sv.  Filip  Neri 

LIPANJ 

4.  lipnja: . sv.  Kvirin,  biskup  sisački 

13.  lipnja: . sv.  Ante  Padovanski 

15.  lipnja: . sv.  Vid 

21.  lipnja: . sv.  Alojzije  Gonzaga 

24.  lipnja: . rođenje  Ivana  Krstitelja 

29.  lipnja: . sv.  Petar  i  Pavao,  apostoli 

SRPANJ 

3.  srpnja: . sv.  Toma,  apostol 

5.  srpnja: . Ćiril  i  Metodije,  slavenski  apostoli 

6.  srpnja: . sv.  Marija  Goretti 

9.  srpanj: . bi.  Marije  Propetog  Isusa  Petković 

II.  srpnja: . sv.  Benedikt,  opat 

15.  srpnja: . sv.  Bonaventura 

20.  srpnja: . sv.  Ilija 

25.  srpnja: . Sv.  Jakov  stariji,  apostol 

26.  srpnja: . Ana  i  Joakim,  roditelji  BDM 

27.  srpnja: . sv.  Kristofor 

31.  srpnja: . sv.  Ignacije  Loyolski 

KOLOVOZ 

1.  kolovoza: . sv.  Alfonz  Marija  Liguori,  biskup  i  crkveni  naučitelj 

3.  kolovoza: . bi.  Augustin  Kažotić 

4.  kolovoza: . sv.  Ivan,  Marija  Vianney 

8.  kolovoza: . sv.  Dominik 

10.  kolovoza: . sv.  Lovro,  đakon 

11.  kolovoza: . sv.  Klara 

14.  kolovoza: . sv.  Maksimilijan  Marija  Kolbe 

16.  kolovoza: . sv.  Rok 

20.  kolovoza: . sv.  Bernard  iz  Clairvauxa,  crkveni  naučitelj 

23.  kolovoza: . sv.  Ruža  Limska 

24.  kolovoza: . sv.  Bartolomej,  apostol 

27.  kolovoza: . Sv.  Monika 

28.  kolovoza: . sv.  Augustin,  crkveni  naučitelj 

RUJAN 

5.  rujna: . sv.  Majka  Terezija  iz  Kalkute 

7.  rujna: . sv.  Marko  Križevčanin 

13.  rujna: . sv.  Ivan  Krizostom  -  Zlatousti 

21.  rujna: . sv.  Matej,  apostol  i  evanđelist 

23.  rujna: . sv.  pater  Pio 

27.  rujna: . sv.  Vinko  Paulski 

30.  rujna: . sv.  Jeronim,  crkveni  naučitelj 

LISTOPAD 

I.  listopada: . sv.  Terezija  od  Djeteta  Isusa 

4.  listopada: . sv.  Franjo  Asiški 

6.  listopada: . sv.  Bruno,  opat 

15.  listopada: . sv.  Terezija  Avilska,  crkvena  naučiteljica 

17.  listopada: . sv.  Ignacije  Antiohijski 

18.  listopada: . sv.  Luka,  evanđelist 

22.  listopada: . sv.  Donat 

23.  listopada: . sv.  Ivan  Kapistranski 

28.  listopada: . sv.  Šimun  i  Juda  Tadej,  apostoli 

STUDENI 

8.  studenoga: . bi.  Gracije  kotorski, 

II.  studenoga: . sv.  Martin  iz  Toursa,  biskup 

14.  studenoga: . sv.  Nikola  Tavelić,  mučenik 

22.  studenoga: . sv.  Cecilija 

30.  studenoga: . sv.  Andrija,  apostol 

PROSINAC 

3.  prosinca: . sv.  Franjo  Ksaverski,  misionar 

6.  prosinca: . sv.  Nikola,  biskup 

7.  prosinca: . sv.  Ambrozije 

13.  prosinca: . sv.  Lucija 

14.  prosinca . sv.  Ivan  od  Križa 

15.  prosinca: . sv.  Kristina 

26.  prosinca: . sv.  Stjepan,  prvomučenik 

27.  prosinca: . sv.  Ivan,  apostol  i  evanđelist 

POBOŽNOSTI  ZA  POMOĆ  UMIRUĆIMA 


837 


Predgovor 

1.  Bolest,  bolesničko  pomazanje  i  kršćanska  smrtprema  nauku  Crkve 

2.  Molitve  za  sretnu  smrt  i  umiruće 

3.  Litanije  za  umiruće  i  preporuke  umirućih 

4.  Isusovo  obećanje  milosti  vječnog  spasenja  umirućimapored  kojih  se  bude  molilakrunica  na  čast 
Božanskog  Milosrđa 

5.  Nauk  Crkve  o  zadnjim  stvarima  čovjeka:  smrti,  sudu,  raju,  čistilištu  i  paklu 

6.  Razmatranjasvetaca  o  smrti  i  sudu  Božjemu 

7.  Bratovština  sv.  Josipa  za  pomoć  umirućima 

POBOŽNOSTI  ZA  POMOĆ  DUŠAMA  U  ČISTILIŠTU . 866 

1.  Nauk  Crkve  o  molitvi  za  pokojne 

2.  Devetnicaza  duše  u  Čistilištu 

3.  Litanije  za  duše  u  Čistilištu 

4.  Herojski  čin  ljubavi  prema  svetim  dušama  u  Čistilištu 

5.  Isusovo  veliko  obećanje  za  pomoć  dušama  u  Čistilištu  dano  sv.  Gertrudi  Velikoj 

6.  Molitve  i  razmatranja  svetaca  i  duhovnih  velikana  za  duše  u  Čistilištu 

7.  Crkveni  nauk  o  oprostima  za  žive  i  pokojne 

8.  Duhovna  iskustva  svetaca  vezana  uz  teme  smrti  i  čistilištu 

OSNOVNI  KRŠĆANSKI  VJERONAUK 


1.  Temeljni  kršćanski  nauk 

Bog:  Vjerujemo  u  Boga  iako  ga  ne  vidimo  tjelesnim  očima,  jer  za  to  imamo  razumno 
opravdanje.  Gravitacija  je  nevidljiva  sila,  ali  postoji.  Ni  zrak  ne  vidimo,  ali  ga  dišemo  i  održava 
nam  život.  Tako  vjerujemo  u  nevidljivog  Boga  koji  je  stvorio  ovaj  vidljivi  svemir,  jer  svemir  sam  od 
sebe  se  nije  mogao  stvoriti.  Vjeru  u  Boga  imali  su  ljudi  svih  vremena,  uključivši  i  brojne 
znanstvenike.  Vjera  nije  iracionalna  već  nadracionalna.  Ona  i  filozofija-znanost  se  ne  isključuju, 
nego  jedna  drugu  dopunjuju,  jer  Bog  je  izvor  sve  istine  i  znanja;  u  njemu  nema  proturječja. 

Samo  je  jedan  Bog,  ali  ga  ljudi  radi  svog  ograničenog  i  slabog  razuma  zamišljaju  u  raznim 
oblicima  i  nazivaju  raznim  imenima.  Bog  je  nestvoreni  bestjelesni  Duh,  koji  se  objavio  u  Bibliji  te 
tako  znamo  da  postoji  u  tri  Božanske  Osobe  ili  Trojstvu:  Otac  i  Sin  i  Duh  Sveti.  Sve  tri  Osobe 
međusobno  se  razlikuju  ali  imaju  jednu  te  istu  Božansku  prirodu/narav  i  djelovanje  izvan  sebe. 
Bogu  Ocu  pripisujemo  stvaranje,  Bogu  Sinu  otkupljenje,  a  Bogu  Duhu  Svetomu  posvećenje  svijeta. 
Duh  Sveti,  Gospodin  i  životvorac,  govorio  je  po  prorocima.  Tako  je  nastala  Biblija  ili  Sveto  Pismo. 
On  rasvjetljuje,  oživljava  i  upravlja  Crkvom.  Duh  Sveti  je  prisutan  u  dubini  naše  duše  ako  živimo  u 
milosti  Božjoj  i  u  cijelom  svijetu,  te  kao  blagi  vjetar,  potiče  nas  na  dobro.  Oca  i  Sina  i  Duha 
Svetoga  častimo  i  slavimo,  kao  "jednobitno  i  nerazdjeljivo  Jedinstvo  u  Trojstvu,  Trojstvo  u 
Jedinstvu". 

Bog  je  sama  ljubav,  istina,  ljepota,  život.  Bog  je  svemogući,  vječni  jer  oduvijek  i  zauvijek 
postoji,  posvudašnji,  sveznajući,  mudri,  pravedan  te  nagrađuje  dobro  i  kažnjava  zlo,  milosrdan  pa 
oprašta  sve  grijehe  kad  se  pokajemo,  slobodan,  sretan  i  blažen,  dobar  i  bogat  pa  svima  daje,  a  od 
nikoga  ništa  ne  potrebuje,  jednostavan,  svet,  suveren,  vrhovni,  apsolutni,  potpuno  i  beskrajno 
savršen.  Bog  nije  ni  muško  ni  žensko  već  nadilazi  sve  spolne  razlike  i  sve  stvorenje.  "Ja  jesam  Koji 
Jesam"  (Izlazak  3:14).  Tajnu  Božje  naravi  i  Presveto  Trojstvo  ne  možemo  do  konca  razumijeti,  niti 
ju  jezik  može  dovoljno  izraziti,  no  ni  najveći  učenjaci  ne  razumiju  potpuno  sitni  atom,  daleko  manji 
od  čestice  prašine.  Božje  Biće  i  moć,  naslutimo  u  velebnom  svemiru  kojega  je  Bog  stvorio,  i  još 
bolje  shvaćamo  vjerom  u  Božju  Objavu,  a  tek  poslije  smrti  duše  u  Nebu  vide  Boga  kakav  On  jest. 

Biblija  ili  Sveto  Pismo,  Biblija  je  sveta  knjiga  kršćanstva  i  Crkve;  za  sve  kršćanske 
zajednice  ona  je  Riječ  Božja.  Sveto  Pismo  jer  je  od  Boga  nadahnuto,  zaista  i  jest  Riječ  Božja. 
Ovime  se  potvrđuje  istina  vjere:  Bog  se  objavio,  Bog  je  govorio  nekoć  a  i  danas  govori  po  Pismu 
ako  ga  se  prihvaća  i  shvaća  u  zajedništvu  sa  Crkvom!  Da  bi  se  ispravno  shvatila  Biblija  važan  je 
kulturni  kontekst  njenog  nastajanja.  Govoreći  o  nadahnuću  treba  naglasiti  daje  Biblija  Riječ  Božja 
sadržana  u  ljudskoj  riječi  te  da  su  biblijski  pisci  bili  autori  u  pravom  smislu  te  riječi.  Pošto  oni 
pripadaju  određenom  prostoru,  vremenu,  narodu  i  kulturnom  krugu,  njihov  način  izražavanja  je 
svojstven  miljeu  u  kojem  su  živjeli. 

Povijest  i  Objava  Božja  su  temelji  za  shvaćanje  same  suštine  Biblije  kao  spisa  nezaobilazne 
postavke  biblijske  teologije  koji  svoje  polazište  ima  upravo  u  pojmu  Riječi  Božje.  Riječ  Božja  po 
kojoj  Bog  stvara  i  uzdržava  svijet  (usp.  Post  1)  prema  SZ-nom  shvaćanju  određuje  i  prirodne 
zakone  (usp.  Ps  33,4-9)  se  objavila  u  povijesti  Starog  zavjeta  objavila,  a  utjelovila  i  postala 
čovjekom  koji  se  zove  Isus  Krist  i  o  tome  govori  Novi  zavjet. 

Povijest  Staroga  zavjeta.  Rekli  smo  da  Bog  ulazi  u  povijest  i  u  njoj  se  objavljuje.  Nakon  što 
u  prvoj  knjizi  Biblije  knjizi  Postanka  se  u  prvih  1 1  poglavlja  govori  o  nastanak  svijeta,  grijehu  prvih 
ljudi  i  općoj  povijesti  do  velikog  potopa  u  12.  poglavlju  započinje  povijest  Abrahama  koje  je  živio 
negdje  19-18  stoljeća  prije  Krista,  a  s  njim  će  početi  povijest  izabranog  Božjeg  naroda  Izraela.  Ta 
postupnost  Božje  objave  u  gotovo  2000  godina  prije  Krista  je  opisana  u  46  knjiga  Staroga  zavjeta 
koje  Crkva  prihvaća  kao  nadahnute. 

Povijest  Novoga  zavjeta  započinje  sa  likom  i  djelom  Isusa  Krista  koji  je  Sin  Božji  postao 
čovjekom  i  po  muci  i  uskrsnuću  ispuno  sva  Božja  obećanja  i  ostvario  naše  spasenje.  Novi  zavjet  se 
sastoji  od  27  knjiga  od  kojih  su  najvažnija  4  evanđelja  jer  im  je  u  središtu  život  Isusa  Krista.  A 


16 


Crkva  uči  da  cijelo  Sveto  Pismo,  pa  i  Stari  zavjet  ali  u  obliku  slika  i  budućih  nagovještaja,  govori  o 
Kristu  i  u  njemu  se  ispunja. 

Stvaranje:  Bog  je  htio  da  podijeli  svoju  ljubav  i  bogatstvo  života  sa  drugim  bićima  i  usreći  ih, 
pa  je  dobrovoljno  stvorio  sve  vidljivo  i  nevidljivo  iz  ničega.  Ljudi  samo  prerađuju  stvorene  stvari  a 
ni  kapljicu  vode  ne  mogu  stvoriti  iz  ničega,  bez  postojećeg  materijala.  Sva  stvorenja  nose  neki  trag 
svog  Stvoritelja.  Prva  knjiga  Biblije  -  Knjiga  Postanka  opisuje  stvaranje  svijeta  i  čovjeka,  no  bez 
znanstvenih  detalja. 

Bog  je  stvorio  neživu  materiju  koja  se  sastoji  od  sitnih  nevidljivih  atoma/elementa  (tim  se  bavi 
fizika).  Postoje  92  vrste  prirodnih  atoma  od  kojih  je  građen  sav  svemir:  zemlja  (jedino  poznato 
mjesto  u  svemiru  sa  uvjetima  za  život),  mjesec,  planete,  sunce,  i  na  milijarde  zvijezda  većih  od 
zemlje  a  vidljivih  samo  oko  3.000  prostim  okom.  "Nebesa  slavu  Božju  kazuju,  naviješta  svod 
nebeski  djelo  ruku  Njegovih"  (Psalam  19:2).  Razne  kombinacije  atoma  čine  molekulu  (tim  se  bavi 
kemija)  od  koje  se  sastoji  geni  i  stanica,  a  od  nje  organi  (list,  pluća,  itd.)  fjaka,  životinja  i  ljudskog 
tijela. 

Bog  je  stvorio  biljke,  koje  rastu  i  množe  se  ali  su  nepokretne.  Znanost  poznaje  oko  350.000 
vrsta  biljaka.  Bog  je  stvorio  životinje  koje  imaju  moć  rasta,  množenja,  kretanja  i  čuvstva.  One 
nemaju  razuma  ni  slobodne  volje.  Ima  ih  oko  milion  vrsta.  Životinje,  biljke  i  ljudsko  tijelo  proučava 
biologija. 

Bog  je  stvorio  ljudska  bića  sa  tijelom  i  besmrtnom  dušom.  Ateistička  teorija  evolucije  uči  da 
je  život  sam  nastao  iz  mrtve  materije,  a  čovjek  se  postepeno  razvio  od  životinja.  No,  i  znanstvena 
evidencija  uviđa  brojne  nedosljednosti  u  tome  lancu  na  primjer  nagla  pojava  fosila,  nedostatak 
prelaznih  fosila,  a  još  više  pojava  racionalne  duše  i  duha  kod  čovjeka  po  čemu  se  on  bitno  razlikuje 
od  svih  drugih  stvorenja,  te  su  i  brojni  znanstvenici  suglasni  sa  stvaranjem  života  od  Boga. 

Bog  je  stvorio  i  nevidljive  anđele-bestjelesne,  besmrtne  duhove  sa  razumom  i  slobodnom 
voljom.  Neki  anđeli  postali  su  buntovnici  protiv  Boga  i  u  tome  je  začetak  tajne  grijeha  i  zla,  te  ih 
danas  nazivamo  zli  dusi  ili  đavoli.  Poglavica  đavola  je  Sotona.  Dobri  anđeli  koji  su  ostali  vjerni 
Bogu  u  nebu  čuvaju  i  štite  nas,  a  đavoli  koji  su  u  paklu  napastuju  nas  i  navode  na  zlo,  te  lukavo 
uznemiruju  sav  svijet  (vidi  Luka  8,  Ivan  6). 

Bog  je  Gospodar  stvorenja  i  povijesti.  Sve  što  je  stvorio,  Bog  ljubi  uzdržava  i  na  razne 
načine  upućuje  k  dobru  -  osobito  ljude,  kojima  je  dao  na  suupravljanje  zemlju,  biljke  i  životinje.  To 
Božje  upravljanje  se  zove  Providnost  Božja. 

Ljudski  rod:  Bog  je  sve  stvorio  ali  na  poseban  način  je  na  svoju  sliku  i  priliku  stvorio 
čovjeka.  Ljudsko  biće  (muško,  žensko)  je  materijalno  i  duhovno:  sastoji  se  od  tijela  i  besmrtne 
duše.  Čovjek  ime  moći  shvaćanja  i  ljubavi,  rasta,  množenja,  kretanja,  čuvstva,  razuma  i  slobodne 
volje.  Tijelo  uključivši  5  osjetila  sastoji  se  od  bezbrojnih  stanica  a  sve  skupa  zajedno  u  čovjeku  drži 
duh.  Razum  uključuje  mišljenje  i  savjest  -  praktično  rasuđivanje  o  dobru  i  zlu.  Volja  ili  srce 
uključuje  odluku,  čuvstva  ili  emocije  kao  ljubav,  nada,  strah  i  žalost.  Ljudska  osoba,  pojedinac  je 
socijalno  ili  društveno  biće  koje  živi  i  razvija  se  u  zajednicama  kao  obitelj,  crkva,  država,  i  cijelo 
društvo-globalni  svijet.  Razumom  čovjek  može  i  treba  da  spozna  postojanje  Boga,  a  slobodnom 
voljom  da  ga  prihvati,  prizna  i  uvijek  ljubi  kao  dijete  svoga  Oca,  te  ostvari  zrelu  ljubav  u  svome 
životu  na  zemlji.  To  je  svrha  ljudskog  života  na  zemlji,  sreća  i  dostojanstvo  ljudske  osobe. 

Prvog  čovjeka  i  ženu  -  Adama  i  Evu,  Bog  je  stvorio  u  milosti  na  sliku  i  priliku  svoju  u 
zemaljskom  raju,  sa  željom  da  zauvijek  žive  s  Bogom  u  vječnom  blaženstvu.  Adam  i  Eva  kao  i 
svaki  muž  i  žena  bili  su  različiti  u  spolu,  a  ravnopravni  i  komplementarni.  U  kušnji,  Adam  i  Eva 
nisu  bili  vjerni  Bogu.  Zavedeni  od  đavla  sa  primamljivim,  ali  lažnim  obećanjem,  oni  su  postali 
neposlušni  Bogu.  To  je  prvi  ili  istočni  grijeh  ljudi,  koji  je  ranio  i  poremetio  njihovo  biće  i  narav: 
izgubili  su  milost  Božju,  i  na  sebe  navuku  svakojaki  nered,  nutarnju  podijeljenost,  pokvarenost, 
mane,  požude,  sklonost  na  grijeh,  patnju  i  smrt.  Ovaj  istočni  grijeh  i  njime  ranjenu  narav  kod  začeća 
i  rođenja  nasljeđuju  svi  potomci  Adama  i  Eve,  svi  ljudi  cijelog  svijeta. 

U  povijesti  svijeta  grijeh  je  korijeniti  razlog  za  svaku  vrstu  zla:  bogohule,  ratove,  bolesti, 
bludnosti,  zablude,  krađe,  prevare,  sporove,  mržnje,  podjele  među  i  narodima  i  drugim  grupama, 
ratove,  itd. 

Grijeh:  Grijeh  je  uvreda  Bogu:  "Tebi,  samo  tebi  ja  sam  zgriješio  i  učinio  sto  je  zlo  pred 
tobom"  (Ps  51,6).  Grijeh  se  diže  protiv  ljubavi  Božje  prema  nama,  udaljuje  od  nje  naša  srca.  Kao  i 
prvi  grijeh,  svaki  grijeh  je  neposlušnost,  buna  protiv  Boga,  radi  volje  da  čovjek  postane  "kao  bog" 
spoznajući  i  određujući  dobro  i  zlo  (Post  3,5).  Grijeh  je  dakle  "ljubav  prema  sebi  sve  do  prezira 
Boga".  Zbog  tog  oholog  uzdizanja  samog  sebe  grijeh  je  dijametralno  oprečan  poslušnosti  Bogu. 

Grijeh  je  prekršaj  protiv  razuma,  istine,  ispravne  savjesti;  prijestup  je  istinske  ljubavi  prema 
Bogu  i  bližnjemu,  zbog  izopačene  privrženosti  sebi  i  nekim  dobrima.  On  ranjava  čovjekovu  narav  i 
ugrožava  ljudsku  solidarnost;  definiranje  kao  "riječ,  čin  ili  želja  protiv  vječnog  zakona". 

Isus  Krist:  Gospodin  Isus  Krist  je  najveća  osoba  u  povijesti  svijeta.  On  je  Sin  Božji  postao 
čovjekom  da  spasi  ljude.  Od  njegovog  rođenja  u  Betlehemu  računa  se  nova  kršćanska  era.  O 
povijesnom  postojanju  Isusa  Krista  svjedoče  neki  svjetovni  povjesničari,  tog  doba  na  primjer 
rimski  povjesničar  Tacit.  U  Novom  zavjetu  na  poseban  način  o  Isusovu  životu  govore  4  evanđelista 
Matej,  Marko,  Luka  i  Ivan. 

Isus  Krist  je  druga  Osoba  Presvetog  Trojstva  -  Sin  i  Riječ  Božja,  koji  ima  Božansku  Narav 
od  vječnosti,  a  ljudsku  je  narav  primio  u  tajni  utjelovljenja  kad  je  bio  začet  po  Duhu  Svetom  od 
Marije  Djevice,  pravi  čovjek  u  svemu  osim  u  grijehu.  Ime  Isus  znači  na  hebrejskom  Spasitelj,  a 
Krist  na  grčkom  znači  pomazanik  isto  što  znači  hebrejski  Mesija.  Isus  je  postao  čovjekom,  da  spasi 
čovjeka,  uništi  smrt  i  svim  ljudima  pribavi  milost  i  mogućnost  vječnog  života  s  Bogom.  Crkva 
danas  uči  da  od  Kristove  muke  smrti  i  uskrsnuće  duhovnu  korist  imaju  svi  ljudi  a  ne  samo  Kršćani. 

Isus  je  živio  u  Nazaretu  u  obitelji  Marije  i  Josipa  koji  mu  je  bio  poočim,  i  poslušno  im 
pomagao.  Radio  je  svojim  rukama  kao  tesar.  Negdje  oko  tridesete  godine  svog  života,  Isus  počinje 
javno  djelovanje:  propovijeda  evanđelje  mudrosti,  milosti  i  pravde  učeći  ljude  što  treba  vjerovati  i 
činiti  da  ostvare  cilj  svog  života,  vječno  spasenje.  Njegova  poruka  bila  je  jednostavna,  ali  duboka, 
često  izražena  slikovito.  Ona  je  bila  poticaj  svijetu  da  se  svijet  preporađa  na  bolje.  Srž  te  nauke  je: 
ljubav  Boga  i  bližnjega.  Isus  je  činio  i  čudesa:  liječio  bolesne,  utišavao  oluju  na  moru,  izgonio 
đavle,  i  uskrsivao  je  mrtve.  On  je  put,  istina  i  život. 

Na  veliki  Petak,  Isus  iako  je  bio  nevin  raspet  na  križ  na  Golgoti  ili  Kalvariji  kod  Jeruzalema 
za  vrijeme  vladavine  Poncija  Pilata  u  Judeji.  Crkva  danas  uči  daje  umro  za  grijehe  svih  ljudi  te  da 
su  u  tom  smislu  svi  i  za  to  odgovorni.  Treći  dan  Isus  je  uskrsnuo  od  mrtvih.  Svojom  ljubavlju, 
trpljenjem,  smrću  na  križu  i  uskrsnućem  Isus  je  završio  svoju  zadaću,  pobijedio  je  đavla,  grijeh  i 
smrt:  proslavio  Boga  i  ostvario  spasenje  ljudima. 

Četrdeseti  dan  po  uskrsnuću  Krist  je  uzašao  na  nebo,  ah  je  i  dalje  nevidljivo  u  Duhu 
Svetome  prisutan  u  Crkvi,  koju  je  osnovao  da  nastavi  njegovo  spasonosno  djelo  do  sudnjeg  dana, 
kad  se  on  vrati. 

Marija,  Majka  Isusova  i  naša  Majka  u  vjeri:  Blažena  Djevica  Marija  rođena  je  pred  oko 
2.000  godina  u  Palestini  od  pobožnih  židovskih  roditelja  Joakima  i  Ane.  Božjom  milošću  od  svog 
začeća  pa  do  kraja  života,  bila  je  bez  grijeha.  Živjela  je  u  djevičanskom  braku  sa  svojim  mužem  sv. 
Josipom.  O  Mariji  svjedoče  Biblija  i  Crkvena  Predaja. 

Marija  je  na  naviještaj  arkanđela  Gabrijela  začela  Isusa  Krista  po  snazi  Duha  Svetoga,  rodila 
ga  i  dalje  ostala  djevica.  Ona  se  zove  i  jest  Majka  Božja-Bogorodica  jer  je  rodila  Sina  Božjega  Isusa 
koji  je  istovremeno  i  Bog  i  čovjek.  Sin  Božji  oduvijek  postao  je  Sin  Čovječji  u  Marijinu  krilu. 
Svojom  ljubavlju  i  vjernošću  Bogu,  Marija  poglavito  kada  je  bila  pod  Isusovim  Križem  kada  je  on 
umirao  za  spasenje  ljudi  i  ostavio  je  Mariju  nama  za  Majku,  je  sudjelovala  u  ljudskom  otkupljenju. 
Cijeli  svoj  život  Marija  je  vjerno,  primjerno  i  skromno  u  ljubavi  služila  svoju  obitelj  i  bližnjega.  Na 
kraju  života  bila  je  uzeta  na  nebo,  dušom  i  tijelom.  Marija  je  savršeno  sveta  ljudska  osoba,  Majka 
Crkve  -  svih  nas  i  uvijek  je  spremna  pomoći  nam  i  moliti  Boga  za  nas. 

Crkva:  Crkva  je  zajednica  vjernika  koji  vjeruju  daje  Isus  Sin  Božji  postao  čovjekom,  daje 
umro  i  uskrsnuo  za  naše  spasenje.  Dakle  Crkvu  je  osnovao  sam  Isus  Krist,  a  njegovi  apostoli  (Sv. 
Petar,  Pavao,  itd.)  i  drugi  Kršćani  širili  su  je  po  cijelom  svijetu. 

Crkva  je  Božji  Narod,  zajednica  vjernika  laika  i  svećenstva,  i  Mistično  Tijelo  Kristovo. 
Crkva  Kristova  je  jedna,  sveta,  katolička  i  apostolska.  Krist  je  glava  Crkve  i  posvećuje  ju  svetim 
sakramentima  i  drugim  sredstvima.  Crkva  je  katolička,  tj.  Opća,  za  sve  ljude  i  sva  vremena  te 
posjeduje  puninu  duhovne  mudrosti  i  blaga.  Crkva  je  apostolska,  jer  njom  upravljaju  nasljednici 
apostola  biskupi  na  čelu  sa  vidljivim  poglavarom  Papom  u  Vatikanu  koji  je  nasljednik  sv.  Petra. 
Crkva  će  po  Isusovoj  riječi  trajati  do  sudnjeg  dana. 

Crkva,  dobra  majka  i  Učiteljica,  preko  Pape  biskupa  i  svećenika,  u  ime  Isusovo  kao  da  sam 
Isus  uči,  nas  uči  Kristov  put  vječnog  spasa  koji  podrazumijeva  život  vjere  i  činjenje  dobrih  djela. 
Sveti  Duh  Papi  biskupima,  svećenicima  i  vjernicima  koji  ostaju  u  zajedništvu  Crkve  omogućuje 
pravilno  tumačenje  Biblije,  posebno  spornih  dijelova,  te  učenje  stvari  koje  nisu  u  Bibliji 

Crkva  neprestano  štuje  Boga  po  cijelom  svijetu  sa  Liturgijom/bogoslužjem.  Pastirskom 
brigom  ona  dijeli  narodu  sakramente  i  druge  blagodati  te  tokom  godine  po  Crkvenom  kalendaru 
slavi  Boga  i  njegova  djela,  otajstva  Isusova  života,  živote  Marije  i  svetaca,  blagdanima  kao  što  su: 
nedjelje,  Božić,  Uskrs,  Petrovo  i  Pavlovo,  Velika  Gospa,  itd. 

Župa,  vođena  župnikom-svećenikom,  je  osnovna  zajednica  Crkve  i  centar  duhovnog  blaga. 
Više  župa  sačinjava  biskupiju  na  čelu  sa  biskupom,  a  sve  biskupije  u  svijetu  čine  Katoličku  Crkvu. 
Zajedništvo  i  uzajmna  pomoć,  svih  članova  Crkve/Kršćana  na  zemlji,  učistilištu  i  nebu,  zove  se 
Općinstvo  Svetih. 

Zbog  povijesnih  razloga  i  raskola  Crkva  koja  je  u  počecima  bila  jedna  i  jedinstvena  se 
podijelila  na  više  zajednica  te  danas  oko  30%  pučanstva  svijeta  danas  su  Kršćani,  a  od  njih  60% 
Rimokatolici.  Ostali  kršćani  pripadaju  drugim  zajednicama. 

Socijalni  nauk  Crkve:  Crkva  primjenjuje  načela  Božjeg  zakona  (moralnost,  etike  na 
društvene  odnose  i  zastupa:  pravo  na  život  od  začeća  do  prirodne  smrti,  slobodu  vjere,  udruživanja  i 
izražavanja,  ravnopravnom  svih  osoba,  privatno  vlasništvo  i  poduzetništvo  u  ekonomiji,  prioritet 
rada  pred  kapitalom,  humani  standard  života  za  sve  (hrana,  odjeća,  stan,  medicina,  posao), 
racionalnu  ekologiju,  demokraciju,  smanjenje  naoružanja  uključivši  nuklearnog,  mir  i  ljudsku 
solidarnost  -  i  okviru  istine,  društvene  pravde  i  općeg  dobra,  svrha  države,  politika  vlasti  je  da  u 
društvu  brani  pravdu,  i  dostojanstvo  svih  građana  (djeca,  bolesnici,  starci,  itd.). 

Redovništvo:  Bogu  posvećene  osobe  redovnici  i  redovnice  žive  po  Isusovim  evanđeoskim 
Savjetima  (siromaštvo,  čistoća,  poslušnost),  da  se  na  poseban  način  sjedine  s  Bogom  u  ljubavi, 
svjedoče  za  njega  i  da  koriste  Crkvi  i  bližnjemu  dobrim  djelima.  To  je  u  ovom  životu  savršenije 
zajedništvo  s  Bogom.  Postiže  se  milošću,  vjerom,  ljubavlju,  meditacijom/razmišljanjem,  dobrim 
djelima,  molitvom  i  postom  -  askeza,  te  kontemplacijom  i  sakramentima. 

Smrt  i  život  vječni:  Četiri  posljednje  čovječje  stvari  jesu:  smrt,  sud,  raj,  i  pakao.  Smrt  je 
posljedica  Adamovog  grijeha.  Svaki  čovjek  mora  umrijeti.  Svaki  dan  na  svijetu  umire  preko 
200.000  ljudi.  Duša  se  odijele  od  tijela  i  ide  u  vječnost,  a  tijelo  nakon  dostojnog  pogreba,  u  grob  i 
prah.  Kao  što  tjelesnim  rođenjem  prvi  put  ugledamo  ovaj  svijet,  tako  poslije  smrti  ugledamo  nove 
horizonte  vječnosti  -  van  vremena  i  prostora. 

Odmah  poslije  smrti  čovjek  daje  račun  o  svom  životu  pred  Bogom,  na  posebnom  sudu.  One 
koji  ljube  Boga  i  nemaju  smrtnog  grijeha,  i  imaju  milošću  pročišćenu  dušu  Bog  prima  u  kraljevstvo 
nebesko  gdje  gledaju  Boga  licem  u  lice  u  vječnoj  sredini.  Oni  koji  umru  u  stanju  duše  bez  smrtnoga 
grijeha  a  nisu  potpuno  slobodni  od  posljedica  učinjenih  grijeha  za  vrijeme  svoga  života,  moraju  biti 
očišćeni  te  idu  u  Čistilište  da  očiste  dušu  i  budu  pripremljeni  da  mogu  ući  u  raj.  Dušama  koje  su  u 
Čistilištu  pomoći  doći  svojim  molitvama  a  posebno  misama. 

Oni  koji  umru  u  nepokajanom  smrtnom  grijehu,  osudili  su  se  sami  i  Bog  ih  osuđuje  na 
vječni  pakao,  gdje  je  velika  bol  radi  odijeljenosti  od  Boga  svog  Stvoritelja  i  zbog  promašaja  razloga 
svog  postojanja  i  života. 

Sa  Kristovim  ponovnim  i  zadnjim  dolaskom,  doći  će  kraj  vremena  i  povijesti  svijeta  kakvog 
danas  poznajemo.  Krist  će  tada  uskrsnuti  tijela  mrtvih  i  tada  će  biti  opći  sud  za  cjelokupnu  povijest 
svih  ljudi,  sudnji  dan.  Konačno,  Bog  će  obnoviti  nebo  i  zemlju  u  novo  i  slavno  stvorenje.  Vidi: 
Matej  24,25;  Rimljani  8:19-23.  Stvoreni  smo  za  vječnu  sreću  i  blaženstvo  s  Bogom.  Nije  kasno 
pokajati  se  za  svoje  grijehe  i  obratiti  k  Bogu  do  zadnjeg  uzdisaja,  ali  nitko  ne  smije  proračunato 
odgađati  svoje  obraćenje  i  oslobađanje  od  zla  i  grijeha  koje  nosi  u  svojoj  duši. 

2.Milost  i  sedam  svetih  sakramenata 

Milost:  Katekizam  katoličke  Crkve  nas  uči  da  naše  opravdanje  ili  spasenje  dolazi  od  Božje 
milosti.  A  milost  definira  kao  „naklonost,  ničim  zasluženu  pomoć  koju  nam  Bog  daje  da  bismo 
odgovorili  njegovu  pozivu:  da  postanemo  sinovi  i  kćeri  Božje,  posinci,  sudionici  božanske  naravi  i 
života  vječnoga.  “ 

Tu  se  onda  prirodno  nameće  pitanje  sudjeluje  li  i  kako  u  tom  postupku  opravdanja  čovjek  sa 
svojom  slobodnom  voljom.  Na  prvo  pitanje  crkveni  nauk  odgovara  potvrdno:  „Bog  je  htio  čovjeka 
prepustiti  u  ‘ruke  njegove  vlastite  odluke’  (Sir  15,14),  tako  da  sam  od  sebe  traži  Stvoritelja  i  da 
slobodno  prianjajući  uza  nj  dođe  do  potpunog  i  blaženog  savršenstva.  “ 

Dakle  međusobni  odnos  Božje  milosti  i  čovjekove  slobodne  volje  u  tom  procesu,  ostaje 
misterij  ili  tajna,  koju  crkveno  učiteljstvo  potvrđuje. 

Milost  Duha  Svetoga  daje  nam  Božju  pravednost.  Sjedinjujući  nas  po  vjeri  i  krštenju  s 
mukom  i  uskrsnućem  Kristovim,  Duh  Sveti  nas  čini  dionicima  Kristova  života.  Opravdanje,  kao  i 
obraćenje,  ima  dvostruki  vid.  Na  poticaj  milosti  čovjek  se  okreče  prema  Bogu  i  udaljuje  od  grijeha; 
tako  prima  oproštenje  i  pravednost  odozgor.  Opravdanje  uključuje  oproštenje  grijeha,  posvećenje  i 
obnovu  unutrašnjega  čovjeka.  Opravdanje  nam  je  zasluženo  Kristovom  mukom.  Daje  nam  se  po 
krštenju.  Suobličava  nas  s  pravednošću  Boga  koji  nas  čini  pravednima.  Cilj  mu  je  slava  Božja  i 
Kristova  te  dar  života  vječnoga.  To  je  najizvrsnije  djelo  Božjega  milosrđa.  U  djelu  milosti  Božja 
inicijativa  pretječe,  pripravlja  i  potiče  slobodan  čovjekov  odgovor.  Milost  odgovara  najdubljim 
težnjama  ljudske  slobode;  poziva  je  na  suradnju  sa  sobom  te  je  usavršuje. 

Posvetna  milost  je  nezasluženi  dar  kojim  nam  Bog  dariva  svoj  život;  Duh  Sveti  nam  je 
ulijeva  u  dušu  da  je  ozdravi  od  grijeha  i  posveti.  Naša  zasluga  pred  Bogom  samo  je  posljedica 
njegova  slobodnog  nauma  da  čovjeka  pridruži  djelu  svoje  milosti.  A  zasluge  i  duhovni  rast  duše  se 
događaju  po  molitvi  i  činjenju  dobrih  dijela.  Bog  želi  da  mi  ljudi  na  takav  način  surađujemo  u 
ostvarenju  našeg  spasenja.  Još  je  sv.Augustin  kazao  da  Bog  koji  te  stvorio  bez  tebe,  bez  tebe  te  neće 
spasiti.  Pa  ipak  i  te  zaslugu  treba  u  prvom  redu  pripisati  Božjoj  milosti,  a  tek  onda  čovjekovoj 
suradnji.  I  sama  čovjekova  zasluga  pripada  Bogu.  Posvetna  milost  se  gubi  u  duši  po  činjenjem 
teških  ili  smrtnih  grijeha,  a  dok  laki  grijesi  gase  djelovanje  milosti  u  duši  i  priječe  duhovni  rast. 
Izgubljena  posvetna  milost  se  zadobiva  po  dobro  obavljenoj  ispovijedi. 

"Svi  vjernici,  bilo  kojeg  staleža  i  stupnja  pozvani  su  na  puninu  kršćanskog  života  i  na 
savršenstvo  ljubavi".  "Kršćanskom  je  savršenstvu  samo  jedna  granica:  da  nema  granica". 

Isus  Krist  je  dao  Crkvi  sredstva  za  dijeljenje  Božje  milosti:  sedam  svetih  sakramenata  ili 
tajna,  otajstava.  Sakramenti  su  vidljivi  znaci  nevidljivog  djelovanja  Božje  milosti,  djelotvorni  su 
snagom  Duha  Svetoga  i  posredstvom  svećenika.  Vanjski  način  i  oblik  vršenja  sakramenta,  naziva  se 
Obred. 

Čovjek  ima  skoro  beskrajnu  razumnu  moć,  ali  duhovne  stvari  razumijeva  na  materijalni 
način  putem  ograničenih  osjetila  kao  vid  i  opip.  Svaki  sakrament  ima  vidljivi  znak  (voda,  kruh,  itd.) 
i  daje  osobi  nevidljivu  milost.  Dostojno  primanje  sakramenata  liječi  grijeh,  posvećuje  nas  i  vodi  u 
život  vječni. 

Krštenje 


Krštenjem  postajemo  dionici  Kristove  muke  smrti  i  uskrsnuća,  dionici  njegova  života 
dobivamo  oproštenje  istočnog  i  drugih  grijeha  ako  se  osoba  krsti  kao  odrasla,  novi  život  milosti, 
pravo  na  ostale  sakramente,  postajemo  članovi  Crkve-Kršćani. 

Uskrsli  Isus  je  zapovjedio  "Pođite  i  učinite  mojim  učenicima  sve  narode  krsteći  ih  u  Ime 
Oca  i  Sina  i  Duha  Svetoga  i  učeći  ih  čuvati  sve  sto  sam  vam  zapovjedio!"  (Mt  28,19-20). 

Krštenje  jest  rođenje  na  novi  život  u  Kristu.  Po  Gospodnjoj  volji  ono  je  nužno  za  spasenje, 
kao  i  sama  Crkva  u  koju  krštenje  uvodi.  Bitni  je  obred  krštenja  uranjanje  krštenika  u  vodu  ili 
izlijevanje  vode  na  njegovu  glavu  uz  zazivanje  Presvete  Trojice,  tj.  Oca,  Sina  i  Duha  Svetoga. 

Krsni  plod  ili  krsna  milost  bogata  je  stvarnost  koja  sadrži:  oproštenje  istočnog  grijeha  i  svih 
osobnih  grijeha,  rođenje  na  novi  život  kojim  čovjek  postaje  posinjenim  djetetom  Boga  Oca,  udom 
Kristovim,  hramom  Duha  Svetoga.  Istim  činom  krštenik  se  pritjelovljuje  Crkvi,  Kristovu  Tijelu,  i 
postaje  dionik  njegova  svečeništva. 

Krštenje  utiskuje  kršteniku  u  dušu  neizbrisiv  duhovni  biljeg,  karakter,  koji  vjernika 
posvećuje  za  bogoslužje  kršćanske  vjere.  Zbog  toga  pečata  krštenje  se  ne  može  ponoviti. 

Već  od  najstarijih  vremena  krštenje  se  dijelilo  i  djeci.  Djeca  se  krste  u  vjeri  Crkve.  Ulaz  u 
kršćanski  život  vodi  k  pravoj  slobodi.  Glede  djece  umrle  bez  krštenja,  liturgija  Crkve  nas  poziva  da 
imamo  pouzdanje  u  Božje  milosrđe  te  se  molimo  za  njihovo  spasenje.  U  slučaju  nužde  svatko  može 
krstiti,  uz  uvjet  da  ima  nakanu  činiti  ono  sto  čini  Crkva  te  izlije  vodu  kršteniku  na  glavu  govoreći: 
"Ja  te  krstim  u  ime  Oca  i  Sina  i  Duha  Svetoga". 

Krštenje  je  vidljivi  znak  da  postajemo  slični,  "suobličeni"  Isusu  Kristu,  slični  Njemu  u 
njegovoj  smrti,  ukopu  i  uskrsnuću.  Stoga  su  prvi  kršćani  krštenje  rado  slavili  u  svetoj  vazmenoj 
noći  kad  Crkva  slavi  Kristov  prijelaz  s  ovog  svijeta  k  Ocu  po  smrti  i  uskrsnuću.  Kao  što  je  on  kroz 
smrt  došao  do  slave  uskrsnuća,  tako  i  krštenik  kroz  vodu  krštenja  dolazi  do  novog  života  u  Kristu. 

Potvrda  -  krizma 

Sakramenat  krizme  je  punina  i  potvrda  krštenja.  Duh  Sveti  koji  se  prima  u  potvrdi  je  Božji 
dar  koji  kršćanina  prožima  i  potiče  da  odvažno  i  otvoreno  svjedoči  u  svijetu  za  Krista  i  da  radi  na 
ostvarivanju  njegova  kraljevstva  na  zemlji.  U  Novom  Zavjetu  čitamo:  "Kada  su  apostoli  u 
Jeruzalemu  čuli  da  je  Samarija  prigrlila  riječ  Božju,  poslaše  k  njima  Petra  i  Ivana.  Oni  siđoše  i 
pomoliše  se  za  njih  da  bi  primili  Duha  Svetoga.  Jer  još  ni  na  koga  od  njih  ne  bijaše  sisao;  bijahu 
samo  kršteni  u  ime  Gospodina  Isusa.  Tada  polagahu  ruke  na  njih,  i  oni  primahu  Duha  Svetoga"  (Dj 
8,14-17). 

Potvrda  usavršuje  krsnu  milost;  ona  je  sakrament  koji  daje  Duha  Svetoga  da  nas  dublje 
ukorijeni  u  božansko  posinstvo,  da  nas  čvršće  pritjelovi  Kristu,  da  ukrijepi  nasu  vezu  s  Crkvom  te 
nas  tješnje  pridruži  njezinom  poslanju  i  pomogne  da  kršćansku  vjeru  svjedočimo  riječju  i  djelima. 
Potvrda,  kao  i  krštenje,  u  dušu  kršćana  utiskuje  duhovni  biljeg  ili  neizbrisiv  karakter;  zato  se  ovaj 
sakrament  može  primiti  samo  jednom  u  životu. 

Na  Istoku  se  ovaj  sakrament  dijeli  neposredno  po  krštenju;  nakon  čega  slijedi  sudjelovanje  u 
euharistiji.  Ta  predaja  ističe  jedinstvo  triju  sakramenata  kršćanske  inicijacije.  U  latinskoj  Crkvi  ovaj 
se  sakrament  dijeli  kada  kršćanin  dozrije  do  dobi  razuma,  a  njegovo  je  slavlje  redovito  pridržano 
biskupu.  To  označuje  da  ovaj  sakrament  učvršćuje  crkveni  vez. 

Potvrđenik  koji  je  dostigao  dob  razuma  treba,  primajući  sakrament,  ispovjediti  vjeru,  biti  u 
stanju  milosti,  imati  nakanu  da  primi  sakrament  te  biti  spreman  prihvatiti  zadaću  Kristova  učenika  i 
svjedoka,  u  crkvenoj  zajednici,  i  u  zemaljskim  poslovima. 

Bitni  obred  potvrde  je  pomazanje  svetom  krizmom  na  čelu  krštenoga  uz  polaganje  ruke 
podjelitelja  i  rijeci,  u  latinskom  obredu:  "Primi  pečat  Dara  Duha  Svetoga". 

Darovi  i  plodovi  Duha  Svetoga 

Crkva  uči  da  sakrament  „potvrde  pridonosi  rastu  i  produbljenju  krsne  milosti:  dublje  nas 
ukorjenjuje  u  božansko  posinjenje,  po  kojem  govorimo:  "Abba,  Oče!"  ( Rim  8,15);čvršće  nas 
sjedinjuje  s  Kristom;  umnaža  u  nama  darove  Duha  Svetoga;  usavršuje  nas  vez  s  Crkvom“ 
(KKC1303)  i  nabraja  darove  Duha  Svetoga  koja  dobivamo  u  ovom  sakramentu  koje  ćemo  malo 
pojasniti: 

Mudrost-  daje  da  kušamo  slast  Božje  Riječi,  nježnost  njegove  ljubavi  i  beskrajni  mir  koji  dolazi  u 
našu  dušu  kao  odgovorimo  na  Božji  poziv  a  dar  pomaže  donošenja  dobrih  odluka  važnih  za  život 
Razum-  daje  da  znamo  gledati  naš  život  i  u  njemu  otkriti  prisutnost  Božje  Ljubavi  koja  nas  poziva 
da  ljubimo  a  pomaže  nam  u  sposobnosti  razboritog  rasuđivanja 

Savjet-  nadahnjuje  nam  što  trebamo  tražiti  od  Gospodina  i  da  se  ponašamo  dosljedno  dostojanstvu 
poziva  na  koji  smo  pozvani,  a  pomaže  nam  u  prihvaćanju  svih  dobrih  savjeta  od  onih  koji  su  nam 
poslani. 

Jakost-  jača  našu  vjeru,  daje  da  naše  srce  postane  blago  i  spremno  u  osluškivanju  volje  Božje,  a 
dar  pomaže  da  možemo  ostati  dosljedni  u  vjeri. 

Znanje-  čini  nas  sposobnima  slijediti  Isusa  na  putu  života  koji  nam  je  objavljen  i  koji  nam  predlaže 
Božja  riječ  dan  za  danom,  dar  pomaže  pri  prihvaćanju  istine  i  osobnog  napretka. 

Pobožnost-  oblikuj  u  nama  svijest  da  smo  ljubljena  djeca  Očeva  a  dar  pomaže  da  se  obraćamo 
Bogu  s  poštovanjem. 

Strah  Božji-  pomaže  nam  da  se  čuvamo  grijeha,  bojeći  se  uvrijediti  Boga  iz  sinovskog  poštovanja 
prema  Božjem  Veličanstvu. 

Dakle  vjerski,  duhovni  i  moralni  život  kršćana  podržavaju  i  pomažu  darovi  Duha  Svetoga. 
To  su  trajna  nutarnje  raspoloženja  koja  čovjeka  čine  poslušnim  poticajima  Duha  Svetoga.  A  plodovi 
Duha  Svetoga  su  posljedice  prisutnosti  Svetoga  Duha  u  kršćaninovu  životu.  Jedan  od  glavnih 
razloga  zašto  Sveti  Duh  dolazi  u  kršćaninov  život  jest  taj  da  ga  promijeni.  Djelo  Svetoga  Duha  jest 
oblikovati  nas  prema  Kristovoj  slici,  čineći  nas  sličnijima  Njemu.  A  12  plodova  Duha  Svetoga  u 
duši  vjernika  su:  Ljubav,  Radost,  Mir,  Strpljivost,  Dobrostivost,  Dobrota,  Velikodušnost,  Blagost, 
Vjera,  Skromnost,  Suzdržljivost,  Čednost. 

Euharistija  ili  Sveta  misa 

Euharistija  je,  uz  krštenje  i  potvrdu,  jedan  od  tri  osnovna  sakramenta  uvođenja  u  kršćanstvo. 
Krist  je  stvarno  prisutan  u  Euharistiji  pod  prilikama  kruha  i  vina;  ne  samo  da  mu  se  klanjamo  i 
divimo  već  da  ga  i  blagujemo.  On  je  tu  da  bude  naša  hrana  za  nadnaravni  život  kojeg  smo  primili  u 
krštenju.  Sam  je  rekao:  «Ako  tko  jede  od  ovoga  kruha  živjet  će  zauvijeke»  i  «Tko  jede  tijelo  moje  i 
prije  krv  moju,  ima  život  vječni  u  meni  ostaje  i  ja  u  njemu"  (Iv  6,5 1 .54.56). 

Euharistija  je  srce  i  vrhunac  života  Crkve,  jer  njome  Krist  Crkvu  i  sve  njezine  članove 
pridružuje  svojoj  žrtvi  hvale  i  zahvaljivanja,  koju  je  jednom  zauvijek  na  križu  prinio  Ocu;  po  ovom 
sakramentu  on  izlijeva  milost  spasenja  na  svoje  Tijelo  -  Crkvu. 

Obred  svete  mise  uvijek  obuhvaća:  uvodni  dio  i  čin  pokajanja,  navješćivanje  Božje  riječi, 
zahvaljivanje  Bogu  Ocu  za  sva  njegova  dobročinstva,  naročito  za  dar  Sina,  zatim  posvećenje  ili 
pretvorba  kruha  i  vina  u  Isusovo  Tijelo  i  Krv  koje  čini  Duh  Sveti  kada  svećenik  izgovrara  Isusove 
riječi  ustanove  euharistije  i  sudjelovanje  u  liturgijskoj  gozbi  primanjem  Krista  u  sv.  pričest  te 
završni  blagoslov.  Sve  to  tvori  jedinstven  bogoštovni  čin,  obred  svete  mise. 

Euharistija  je  spomen-čin  Kristova  Vazma:  to  jest  djela  spasenja  koje  je  Krist  izvršio 
životom,  smrću  i  uskrsnućem,  a  koje  se  uprisutnjuje  po  liturgijskom  činu.  Krist,  veliki  i  vječni 
svećenik  Novoga  Saveza,  djelujući  po  službi  svećenika,  prinosi  euharistijsku  žrtvu.  I  taj  isti  Krist, 
stvarno  prisutan  pod  prilikama  kruha  i  vina,  prinos  je  euharistijske  žrtve. 

Posvećenjem  se  izvršuje  pretvorba  kruha  i  vina  u  Tijelo  i  Krv  Kristovu.  Pod  posvećenim 
prilikama  kruha  i  vina,  istinski,  stvarno  i  bitno,  biva  prisutan  sam  Krist,  živi  i  proslavljeni,  njegovo 
Tijelo  i  Krv,  zajedno  sa  svojom  dušom  i  svojim  božanstvom. 

Ukoliko  je  žrtva,  Euharistija  se  prinosi,  i  kao  zadovoljština  za  grijehe  živih  i  mrtvih,  i  zato 
da  se  od  Boga  dobiju  duhovna  ili  vremenita  dobra.  Tko  želi  Krista  primiti  u  euharistij  skoj  pričesti, 
mora  biti  u  stanju  milosti.  Tko  je  svjestan  daje  sagriješio  smrtno,  ne  smije  pristupiti  Euharistiji  a  da 
nije  prethodno  primio  odrješenje  u  sakramentu  ispovijedi  ili  pokore. 

Sveta  pričest  Tijelom  i  Krvlju  Kristovom  povećava  jedinstvo  pričesnika  s  Gospodinom, 
oprašta  mu  lake  grijehe  i  čuva  ga  od  teških.  Primanje  ovog  sakramenta  utvrđuje  jedinstvo  Crkve, 
otajstvenog  Kristova  Tijela,  jer  jaca  veze  ljubavi  pričesnika  i  Krista. 

Crkva  živo  preporučuje  vjernicima  da  primaju  svetu  pričest  svaki  put  kad  sudjeluju  u  slavlju 
Euharistije;  a  obvezuje  ih  da  to  učine  barem  jedanput  u  godini. 

Budući  da  je  u  oltarskom  sakramentu  prisutan  sam  Krist,  treba  ga  častiti  poklonstvenim 
štovanjem.  "Pohod  presvetom  Sakramentu  dokaz  je  zahvalnosti,  znak  ljubavi  i  dužnost  priznanja 
Kristu  Gospodinu". 

Budući  daje  Krist  prešao  s  ovoga  svijeta  k  Ocu,  u  Euharistiji  nam  daje  zalog  buduće  slave 
kod  njega:  sudjelovanje  u  svetoj  žrtvi  poistovjećuje  nas  s  njegovim  Srcem,  podupire  nam  snage  na 
putu  života,  budi  čežnju  za  životom  vječnim  i  već  sada  nas  sjedinjuje  s  nebeskom  Crkvom,  s 
blaženom  Djevicom  Marijom  i  svima  svetima. 

Posebna  pažnja  se  pridaje  spremanju  djece  za  ovaj  sakramenat.  U  župama  se,  nakon  obuke 
za  vrijeme  trajanja  župnoga  vjeronauka,  priređuje  zajedničko  misno  slavlje  prve  pričesti.  Prvoj 
pričesti  prethodi  i  prva  ispovijed.  Preporučuje  se  da  prva  ispovijed  ima  svoje  posebno  obilježje. 
Najbolje  je  da  se  obavi  tjedan  dana  prije  pričesti  u  obliku  pokorničkog  bogoslužja. 

Ispovijed  ili  pokora 

Po  milosti  koju  smo  primili  na  krštenju  postali  smo  djeca  Božja,  Kristova  braća  i  sestre  i 
članovi  Crkve.  Po  krsnim  obećanjima  i  po  sakramentu  krizme  opredijelili  smo  se  za  Krista  te 
Božanski  ili  milosni  život  u  nama  podržavamo,  hranimo  i  razvijamo  dostojnim  primanjem  svete 
pričesti,  osobnim  molitvama  i  kršćanskim  životom.  U  tom  životnom  opredjeljenju  i  božanskom 
životu  kršćanin  bi  trebao  ostati  i  neprestano  napredovati. 

Na  žalost  rijetki  su  koji  ustraju.  Cesto  se  iznevjerimo  svojim  krsnim  obećanjima,  ne  živimo 
po  Evanđelju,  postanemo  neposlušni  Bogu  i  time  činimo  zlo  koje  nazivamo  grijeh.  Grijeh  je  kršenje 
Božje  volje  koju  Bog  izražava  preko  svoje  objave,  kroz  svoju  Crkvu,  kroz  savjest  svakog  pojedinca. 
Bog  nam  se  ne  osvećuje  radi  grijeha  nego  nas  potiče  da  se  obratimo  i  tražimo  oproštenje,  iako 
posljedice  grijeha  ostaju  u  duši  pa  i  nakon  ispovijedi,  a  to  su  narušene  kreposti  i  povećanje  požude  i 
sklonosti  duše  na  zlo  što  se  treba  nadoknaditi  uzornim  kršćanskim  životom. 

Uskrsli  Isus  je  dao  vlast  opraštanja  grijeha  svojoj  Crkvi  kad  je  kazao  apostolima:  «Primite 
Duha  Svetoga!  Kojima  oprostite  grijehe,  oprošteni  su  im;  kojima  zadržite  zadržani  su  im»  (Iv  20, 
22-23). 

Sakrament  ispovijedi  sastoji  se  od  triju  pokornikovih  čina  i  od  svećenikova  odrješenja.  Čini 
pokornika  jesu,  kajanje,  očitovanje  ili  ispovijed  svojih  grijeha,  te  odluke  da  će  činiti  pokoru  za 
grijehe.  Tko  želi  zadobiti  pomirenje  s  Bogom  treba  ispovjediti  sve  svoje  teške  grijehe  koje  je  učinio 
od  zadnje  ispovijedi  ili  koje  prije  nije  ispovijedao,  a  Crkva  preporuča  ispovijedanje  i  lakih  grijeha. 
Za  ispovijed  se  treba  pripraviti.  Svećenik  pokorniku  nalaže  kao  zadovoljštinu  za  grijehe  pokoru 
koju  treba  izmoliti. 

Katekizam  katoličke  Crkve  uči  da:  „Duhovni  učinci  sakramenta  Pokore  jesu:  a.)  pomirenje 
s  Bogom;  b.)  otpuštenje  vječne  kazne  zaslužene  smrtnim  grijesima;  c.)  otpuštenje,  barem 
djelomično,  vremenitih  kazni  kao  posljedica  grijeha;  d.)  mir  i  spokoj  savjesti;  d.)  povećanje 
duhovnih  snaga  za  kršćansku  borbu“  (br.  1496) 

Bolesničko  pomazanje 

Isus  je  sve  važnije  zgode  ljudskoga  života  posvetio  svojim  sakramentima,  tako  je  ustanovio  i 
sakramenat  bolesničkog  pomazanja  za  one  koji  teško  boluju.  Za  zemaljskoga  života  posebnu  pažnju 
pokazao  je  prema  bolesnicima.  Bolesnike  je  pohađao  i  liječio.  Kad  je  svoje  apostole  slao  u  svijet  da 
propovijedaju,  od  njih  je  tražio  da  liječe  bolesnike.  Sveti  Marko  svjedoči  da  su  apostoli  «mnoge 
bolesnike  mazali  uljem  i  ozdravljali  ih»  (Mk  6,  13).  Sveti  Jakov  svjedoči  najstariju  praksu  Crkve 
podjeljivanja  bolesničkog  pomazanja  bolesnima:  «Boluje  li  tko  među  vama,  neka  dozove  crkvene 
starješine!  Oni  neka  mole  nad  bolesnikom  i  neka  ga  mažu  uljem  u  ime  Gospodnje,  pa  će  molitva 
učinjena  vjerom  spasiti  bolesnika.  Gospodin  će  ga  podići  i,  ako  je  učinio  grijehe,  oprostit  će  mu  se» 
(Jak  5,  14-15). 

Kršćanska  je  praksa  da  vjernici  pozovu  svećenika  kada  imaju  bolesnika  u  obitelji.  Tom 
prigodom  ukućani  pripreme  bolesnika  na  svećenikov  dolazak.  Uz  bolesnika  se  postavi  križ, 
blagoslovljena  voda  i  voštana  svijeća.  Ako  je  u  mogućnosti,  bolesnik  će  se  ispovjediti  i  pričestiti. 
Kod  podjele  bolesničkog  pomazanja  sudjeluju  svi  ukućani  u  molitvi  za  bolesnika.  Crkva 
preporučuje  da  se  sakrament  bolesničkog  pomazanja  slavi  kod  svakog  težeg  oboljenja,  prije 
zahtjevnih  «operacijskih»  zahvata.  Moguće  ga  je  primiti  i  više  puta,  tj.  Kad  nakon  izvjesnog 
poboljšanja  ili  ozdravljenja  bolest  ili  nemoć  ponovno  nastupe.  Riječ  je  o  sakramentu  koji  se  daje 
kao  okrjepa  za  nošenje  i  prihvaćanje  bolesti.  Učiteljstvo  Crkve  preporuča  zajedničko  slavlje 
sakramenta  bolesničkog  pomazanja  u  određene  dane  u  godini. 

Prema  nauku  Crkve  plodovi  posebne  milosti  sakramenta  bolesničkog  pomzanja  jesu: 
bolesnik  se  sjedinjuje  s  Kristovom  mukom  za  dobro  svoje  i  Crkve;  prima  potporu,  mir  i  ohrabrenje 
da  kršćanski  podnosi  tegobe  bolesti  ili  starosti;  prima  oproštenje  grijeha,  ako  ga  nije  mogao  primiti 
u  sakramentu  pokore;  dobiva  zdravlje,  ako  to  koristi  duhovnom  spasenju;  pripravlja  bolesnika  za 
prijelaz  u  vječni  život.  (KKC  1532) 

Svećenički  red 

Crkva  kao  Božji  narod,  i  kao  zajednica  onih  koji  vjeruju  u  Isusa  Krista,  po  Isusovoj  volji 
ima  i  svoje  predvoditelje:  papu,  biskupe,  svećenike  i  đakone.  Sveti  red  se  sastoji  od  tri  stupnja: 
đakonat,  prezbiterat  i  episkopat. 

Služba  đakona  sastoji  se  u  propovijedanju,  dijeljenju  blagoslovina  i  nekih  sakramenata, 
pomaganja  u  liturgiji,  pastoralu  i  u  karitativnom  djelovanju. 

Prezbiter  -  svećenik  je  pomoćnik  i  suradnik  biskupu  pod  čijim  vodstvom  upravlja  župom  ili 
obavlja  druge  apostolske  službe.  Svi  svećenici  na  čelu  sa  svojim  biskupom  sačinjavaju  jedan 
prezbiterij  ili  svećenički  kolegij. 

Biskup  je  punina  i  vrhunac  svetoga  reda,  a  prima  se  posebnim  sakramentalnim  obredom.  Po  njemu 
se  na  biskupe  prenosi  apostolska  služba  i  daje  im  se  ovlaštenje  da  u  zajedništvu  s  papom  upravljaju 
svojom  biskupijom.  Biskupi  su  u  svojim  biskupijama  odgovorni  učitelji  i  pastiri.  Na  svom  teritoriju 
biskupije  imaju  upravnu,  sudsku  i  izvršnu  vlast  u  pitanju  vjere  i  crkvenog  života.  Na  čelu  s  papom 
sačinjavaju  kolegij  biskupa,  koji  nastavlja  službu  apostolskog  zbora.  Papa,  biskupi  i  svećenici  u 
zajedništvu  s  njime  u  ime  Isusovo  vrše  službu  posvećivanja,  naučavanja  i  upravljanja  narodom 
Božjim.  Oni  imaju  vlast  i  milost  da  tumače  Kristovu  nauku  i  vjernicima  dijele  sakramente. 

Papinstvo  nije  zasebni  red  nego  vrhovna  vlast  i  najodgovornija  služba  u  Crkvi.  Kao 
nasljednik  svetog  Petra,  papa  je  i  rimski  biskup  i  vrhovni  poglavar  cijele  Crkve.  U  upravljanju 
Crkvom  pomažu  mu  biskupi  i  kardinali. 

Ženidba 

Bog  je  ženidbu  ustanovio  u  raju  kad  je  čovjeka  stvorio  kao  muškarca  i  ženu.  Isus  je  tu 
božansku  ustanovu  uzdigao  na  dostojanstvo  sakramenta.  Ženidba  je  sakrament,  te  milost  toga 
sakramenta  usavršuje  supružničku  ljubav,  učvršćuje  njihovo  nerazrješivo  jedinstvo,  i  posvećuje  ih 

na  putu  u  vječni  život,  sakrament  u  kojem  Bog  svojim  vjernicima  daje  pravo  i  dužnost  da  budu 
roditelji,  te  milost  da  mogu  izvršiti  svoje  ženidbene  dužnosti.  Brak  veže  muža  i  ženu  na  vjernost  do 
groba,  daje  im  milost  i  pravo  da  budu  pomoć  drug  drugu,  te  roditelji  i  duhovni  i  tjelesni  odgojitelji 
djece. 

Kršćanski  brak  zapravo  je  “mala  kućna  Crkva”  koja  sudjeluje  u  stvaranju  kršćanske 
zajednice.  Ženidba  je  objava  Saveza  između  Krista  i  Crkve.  Zajedništvo  Krista  i  Crkve  djeluje  na 
zajedništvo  muža  i  žene,  koje  se  ispunjuje  životom  što  naizmjenično  između  Krista  i  Crkve  struji 
milošću  i  istinom  koju  je  Krist  darovao  svojoj  Zaručnici  -  Crkvi.  Kršćanska  ženidba  je  u  svojoj  biti 
“slika  i  udioništvo  u  savezu  ljubavi  između  Krista  i  Crkve”. 

Ženidbena  privola,  na  koju  se  obvezuje  ženik  i  nevjesta,  bitni  je  činilac  sakramenta  ženidbe. 
To  znači  da  ovaj  sakramenat  ne  podjeljuje  ni  Crkva  ni  svećenik,  nego  da  ga  jedno  drugom 
podjeljuju  ženik  i  nevjesta  kada  izriču  svoj  pristanak  u  obliku  koji  priznaje  Crkva. 

Kršćanska  ženidba  je  naravna  ustanova  i  sakrament.  Sakrament  ženidbe  obvezuje  pred 
Bogom  i  pred  kršćanskom  zajednicom.  Kao  savez  ljubavi  i  života  mora  biti  obilježen  vjerom  Crkve 
koja  će  se  očitovati  u  izvršenju  bračnih  obveza. 

Kršćanska  ženidba  sklapa  se  u  crkvi  pred  svjedocima  i  predstavnikom  Crkve  na  obredu 
vjenčanja.  Privola  očituje  one  biblijske  riječi  da  čovjek  ne  smije  rastavljati  ono  što  Bog  združuje. 

3.  Božji  zakon,  kršćanski  život  i  savjest  te  sažeci  vjere  u  obrasce  koje  bi  svaki  kršćanin 
trebao  shvatiti  i  o  njima  razmišljati 

Smisao  ljudskog  života,  kršćanski  život  i  savjest:  Čovjek  redovito  sebi  postavlja  pitanje  o 
porijeklu  svijeta,  samoga  sebe  i  smisla  kršćanskoga  života?  Koja  je  svrha  njegova  života?  Od  kuda 
dobro  i  zlo,  koji  je  smisao  svega,  poglavito  patnje  i  smrti?  Ima  li  put  do  ostvarenja  potpune  sreće  i 
života  zauvijek?  Sto  čeka  ljude  nakon  smrti?  Na  ta  velika  pitanja  ljudske  egzistencije  čovjek  ne 
nalazi  odgovor,  no  ljudi  su  oduvijek  i  posvuda  postavljali  ta  pitanja  u  svojoj  nutrini  i  nastojali 
saznati  odgovore.  Isus  je  došao  na  ovaj  svijet  i  izjavio:  Ja  sam  put  istina  i  život,  tko  ide  za  mnom  ne 
hodi  u  tami  nego  će  imati  svjetlo  života...  Tko  vjeruje  u  Sina  Čovječjega  ima  život  vječni. 

Kršćani  dakle  nalaze  odgovore  na  sva  svoja  pitanja  slijedeći  Isusa  Krista  i  u  zajedništvu  s 
njime.  Kršćanin  je  dakle  kršćanin  upravo  zato  što  sluša  i  nastoji  provesti  u  praksu  ono  što  je  Isus 
naučavao.  Bog  je  svakog  čovjeka  obdario  darom  razuma  i  savjesti  da  raspoznaje  dobro  od  zla  i  dao 
mu  je  slobodu  da  pristaje  uz  jedno  ili  drugo.  Zato  kršćanin  vrši  svoj  izbor  između  dobra  i  zla  ne 
samo  u  skladu  s  razumom  nego  i  gledajući  Isusa  kao  primjer  te  slijedeći  znakove  Duha  Svetoga  i 
nauk  Crkve.  Njegovo  je  pravo  i  dužnost  slijediti  svoju  savjest.  Ah  to  pravo  kršćanin  priznaje  i 
ljudima  drugih  uvjerenja  jer  konačno  samo  Bog  će  svakoga  suditi. 

Molitva  razgovor  kršćanina  s  Bogom:  Kršćani  mole  zajednički  u  Crkvi,  a  ta  molitva 
nazvana  liturgijskom  je  najvažnija  molitva,  poglavito  sveta  misa.  Zbog  toga  vjernik  se  treba 
ozbiljno  truditi  da  sabrano  sudjeluje  na  misi.  Drugi  oblici  zajedničke  molitve  su  molitva  u  obitelji  ili 
s  nekom  grupom  vjernika.  Ali  osim  zajedničke  molitve  kršćanin  treba  i  osobno  moliti  i  razgovarati  s 
Bogom. 

Molitva  je  svako  uzdizanje  duše  k  Bogu.  Zato  se  može  moliti  na  različite  načine:  ako  samo  u 
svojoj  nutrini  mislima  i  željama  razgovaramo  s  Bogom;  to  je  nutarnja  molitva;  ako  misli  i  želje 
popratimo  i  riječima;  to  je  usmena  molitva;  ako  razmišljamo  tekstovima  sv.  Pisma  ili  svetaca,  o 
svetim  istinama  naše  vjere  ta  molitva  se  zove  razmatranje  ili  meditacija. 

Kršćanin  pred  Bogom  nije  prosjak  nego  ljubljeno  dijete  koje  se  Bogu  ne  obraća  samo  onda 
kad  treba  njegovu  pomoć,  nego  uvijek  i  redovito  u  svemu  u  radostima  i  žalostima,  kad  treba  Bogu 
odati  čast  i  slavu,  zahvaliti  mu  i  moliti  za  oproštenje,  nešto  tražiti. 

Kršćanin  se  moli  Bogu:  svako  jutro  i  svaku  večer;  prije  i  poslije  jela;  kod  službe  Božje;  kad 
crkveno  zvono  poziva  na  molitvu;  u  nevolji  i  napasti;  u  svakom  važnijem  poslu 

Moliti  se  treba:  pouzdano,  jer  Krist  nam  je  obećao:  "Što  god  zamolite  u  moje  ime,  učinit  ću 
to";  ponizno,  jer  moramo  biti  svjesni  da  smo  bezvrijedni  po  sebi,  a  sva  naša  vrijednost  dolazi  od 

Božje  darežljivosti;  predano,  to  jest  onako  kao  Isus  na  Maslinskoj  gori:  "Ne  moja  volja,  nego  tvoja 
volja  neka  bude!";  ustrajno,  jer  Bog  i  svece  pusti  nekad  da  za  jednu  milost  mole  godinama. 

Molitva  je:  rješenje  za  mnoge  probleme  -  potrebno  je  da  ljudi  ponovno  počnu  moliti,  i  sve  bi 
se  promijenilo  i  popravilo;  pomirenje  i  ljubav  između  Boga  i  čovjeka  -  Isus  je  obnovio  dijalog 
između  Stvoritelja  i  stvorenja;  bila  život  svetaca  -  svi  su  oni  bili  ljudi  molitve;  životna  potreba 
vjernika  kao  što  je  jelo  potrebno  za  fizički  život,  tako  je  molitva  potrebna  za  čovjekov  duhovni 
život;  naša  poveznica  s  Bogom  -  čovjekova  usmjerenost  prema  zajedništvu  s  Bogom  se  najbolje 
ostvaruje  molitvom;  naš  instrument  spasenja  -  samo  onaj  koji  moli  pobjeđuje  snage  zla,  sposoban  je 
za  obraćenje,  sposoban  je  izabrati  Boga  i  ljubiti  ga  na  najpotpuniji  način,  i  na  koncu  dobiva  od  Boga 
milost  spasenja. 

Priprava  za  molitvu.  Kada  se  želite  moliti,  odvojite  točno  onoliko  vremena  koliko  želite 
provesti  u  molitvi.  Odaberite  mjesto  gdje  ćete  biti  pribrani.  Zauzmite  udoban  položaj  (sjedenje, 
klečanje,  ležanje,  šetnja...)  i  opustite  se.  Tako  pripravljate  svoj  duh  i  tijelo  za  susret  s  Bogom  u 
molitvi. 

Zakon  Božji:  Bog  ljubi  sve  ljude  i  želi  da  svi  imaju  puninu  života  i  sreću.  Zato  nam  je  dao 
svoj  nauk,  zakon  i  zapovijedi,  da  nam  kao  karta  i  pravila,  pokazuje  put  k  Bogu  i  vječni  život.  A 
sama  bit  Božjeg  zakona  je  ljubav  prema  Bogu  i  bližnjemu.  Uz  ljubav  prema  Bogu  svim  bićem  Isus 
uporno  naglašava  ljubav  prema  bližnjemu:  Sve  što  želite  da  ljudi  čine  vama,  to  činite  i  vi  njima. 
Božji  zakon  je  dobar  i  temelj  je  svih  ljudskih  sloboda,  prava  i  dužnosti,  kao  i  svih  dobrih  ljudskih 
zakona.  Dobro  je  prisutnost  svih  potrebnih  savršenstava;  grijeh-zlo  je  nedostatak  potrebnog  dobra. 
Kršenje  Božjeg  zakona  i  gaženje  vlastite  savjesti  mislima,  riječima,  djelima  i  propustom  je  grijeh. 

Grijeh  je  najveće  zlo  na  svijetu  i  izvor  svega  zla.  Grijeh  je  prevarljiv,  on  zasljepljuje, 
zatupljuje  i  djeluje  kao  otrov  i  rak:  razorno  i  smrtno.  Prekršaj  važne  zapovijedi  sa  jasnom 
spoznajom  daje  nešto  što  činimo  zlo  i  to  činimo  slobodnim  pristankom,  je  teški  ili  smrtni  grijeh 
koji  vodi  k  odjeljenju  od  Boga  -  izvora  života,  i  u  vječnu  propast,  pakao,  ako  se  ne  pokajemo. 
Grijeha  se  možemo  osloboditi  po  ispovijedi  zaslugama  Gospoda  našeg  Isusa  Krista  i  sa  pokajanjem 
i  molitvom  Boga  za  oproštenje:  "tražiti"oprost  i  sam  oprostiti"  (Luka  18:13,  22:62,  23:42;  sv.  Ivan 
Pavao  II  u  Zagrebu  1994.).  "Padne  li  pravednik  i  sedam  puta  on  ustaje"  (Izreke  24:16).  Bog 
svakome  daje  milost  ili  snagu  da  živi  po  njegovoj  volji  i  zakonu:  čini  dobro  i  kloni  se  zla  -  odbije 
napast  (napast  nije  grijeh  dok  se  svjesno  ne  prihvati)  te  se  pokaje  za  prošle  grijehe.  Pobožni  život 
uključuje:  vjeru,  dobra  djela,  post,  prinošenje  Bogu  svojih  boli  i  problema,  molitvu  i  sakramente.  Za 
uspjeh  u  svemu  treba  vježba  i  praksa.  Tako  je  i  u  duhovnom  životu.  U  suradnji  sa  Božjom  voljom  i 
milošću,  dobro  djelo  zamjeni  loše  djelo,  a  mnogo  dobrih  djela  stvaraju  dobre  navike  i  karakter,  koji 
vodi  u  savršenstvo,  svetost  te  sretnu  vječnu  sudbinu  -  zajedništvo  s  Bogom.  Zakon  Božji  nalazi  se  i 
u  našoj  pravilno  i  dobro  odgojenoj  savjesti,  Bibliji,  Tradiciji  Crkve,  pa  i  u  pravednim  zakonima 
države. 


Glavne  istine  vjere:  1.  Samo  je  jedan  Bog  a  u  Bogu  su  tri  božanske  osobe,  Otac,  Sin,  Duh 
Sveti.  2.  Bog  je  sve  stvorio,  sve  uzdržava  i  svime  upravlja.  3.  Ljudska  je  duša  besmrtna.  4.  Sinje 
Božji  postao  čovjekom  i  otkupio  nas  svojom  smrću  na  križu.  5.  Milost  je  Božja  potrebna  za 
spasenje.  6.  Bog  će  dobro  nagraditi  vječnom  nagradom  a  zlo  kazniti  vječnom  kaznom. 

Najveća  zapovijedi:  1.  Ljubi  Gospodina  Boga  svoga  svim  srcem  svojim,  svom  dušom 
svojom,  svom  pameću  svojom.  2.  Ljubi  bližnjega  svoga  kao  sebe  samoga.  Ove  dvije  zapovijedi 
sadrže  sav  Božji  zakon  i  zahtjevaju  da  održavamo  Božje  i  Crkvene  zapovijedi  te  vršimo  djela 
milosrđa.  Isus  nam  kaže:  "Sto  nećeš  da  drugi  tebi  čini,  ne  čini  ni  ti  drugima".  Vidi:  Matej  22:34-40; 
Luka  6:31,10:25-37;  1  Korinćani  13. 

Deset  Zapovijedi  Božjih 

1.  Ja  sam  Gospodin  Bog  tvoj,  nemaj  drugih  bogova  uz  mene. 

2.  Ne  izusti  imena  Gospodina  Boga  svoga  uzalud. 

3.  Spomeni  se  da  svetkuješ  dan  Gospodnji. 

4.  Poštuj  oca  i  majku  da  dugo  živiš  i  dobro  ti  bude  na  zemlji. 

5.  Ne  ubij. 

6.  Ne  sagriješi  bludno. 

7.  Ne  ukradi. 

8.  Ne  reci  lažna  svjedočanstva. 

9.  Ne  poželi  tuđeg  ženidbenog  druga. 

10.  Ne  poželi  nikakve  tuđe  stvari. 

Blaženstva:  Blaženi  siromasi  u  duhu,  jer  je  njihovo  kraljevstvo  nebesko!  Blaženi  žalosni, 
jer  će  se  utješiti!  Blaženi  krotki,  jer  će  baštiniti  zemlju!  Blaženi  koji  gladuju  i  žeđaju  pravde,  jer  će 
se  nasititi!  Blaženi  milosrdni,  jer  će  milosrđe  postići!  Blaženi  koji  su  čista  srca,  jer  će  Boga  gledati! 
Blaženi  mirotvorci,  jer  će  se  zvati  sinovi  Božji!  Blaženi  koji  su  progonjeni  radi  pravednosti,  jer  je 
njihovo  kraljevstvo  nebesko!  Blago  vama  kad  vas  -  zbog  mene  -  pogrde  i  prognaju  i  sve  zlo  slažu 
protiv  vas!  Radujte  se  i  kličite:  velika  je  plaća  vaša  na  nebesima! 

Crkvene  zapovijedi 

1.  Prisustvovati  misi  u  nedjelje  i  zapovijedane  blagdane  i  ne  raditi  težačke  poslove  bez  potrebe. 

2.  Postiti  i  ne  mrsiti  u  određene  dane.  (Post  na  Čistu  srijedu  i  Veliki  petak  od  21.  do  60.  godine 
života  dopušta  jedan  puni  obrok  i  dva  mala  oba  manja  nego  jedan  puni.  Prije  Pričesti  ne  jesti  ni  piti 
najmanje  jedan  sat.  Nemrs:  ne  jede  se  meso  na  Čistu  srijedu  i  korizmene  petke  od  14.  godine  do 
smrti). 

3.  Ispovjediti  smrtne  grijehe  najmanje  jednom  godišnje  o  Uskrsu.  (Zatajiti  teški  grijeh  u  ispovijedi 
je  teški  grijeh).  Primiti  Pričest  najmanje  jednom  godišnje  o  Uskrsu.  (Primiti  Pričest  u  teškom 
grijehu  je  teški  grijeh). 

4.  Držati  se  ženidbenih  zakona  Crkve. 

5.  Doprinositi  za  Crkvene  potrebe. 

Glavne  kreposti  (teologalne  i  stožerne) 

1 .  Vjera  -  vjera  u  Boga  i  Njegovu  objavu. 

2.  Ufanje  -  nada  u  Božje  obećanje. 

3.  Ljubav  -  ljubav  (caritas)  Boga  i  bližnjega. 

4.  Razboritost  -  pravilno  rasuđivanje  o  onome  što  trebamo  ili  ne  trebamo  činiti,  posebno  u 
praktičnim  stvarima. 

5.  Pravednost  -  svakome  daje  što  ga  pripada;  poštenje. 

6.  Jakost  -  uvijek  čini  dobro  bez  obzira  na  poteškoće. 

7.  Umjerenost  -  obuzdava  naše  prohtjeve  i  sprečava  zloupotrebe  užitaka  kao  seksualnost  i  piće,  te 
nas  usmjeruje  na  pristojne  u  odijevanju  posebno  ženskoj  modi,  dobru  higijenu  kao  ne  pljuvanje  na 
ulicu,  kulturnost,  itd;  zlatna  sredina. 

Duhovna  djela  milosrđa 

1.  Dvoumna  savjetovati. 

2.  Neuka  poučiti. 

3.  Grešnika  pokarati 

4.  Žalosna  i  nevoljna  utješiti. 

5.  Uvredu  oprostiti. 

6.  Nepravdu  strpljivo  podnositi. 

7.  Za  žive  i  mrtve  Boga  moliti. 

Tjelesna  djela  milosrđa 

1 .  Gladna  nahraniti. 

2.  Žedna  napojiti. 

3.  Siromaha  odjenuti 

4.  Putnika  primiti. 

5.  Bolesna  i  utamničenika  pohoditi. 

6.  Zarobljenike  i  prognanike  (izbjeglice)  pomagati. 

7.  Mrtva  pokopati. 

Sedam  glavnih  grijeha 

1.  Oholost  -  pretjerano  i  krivo  uvjerenje  o  svom  vlastitoj  veličini  i  značenju. 

2.  Škrtost  -  neumjerena  težnja  za  zemaljskim  bogatstvom. 

3.  Bludnost  -  neuredna  težnja  za  seksualnim  užicima. 

4.  Srditost  -  gnjev  ili  neuredno  izražavanje  negodovanja. 

5.  Lakomost  -  neumjereno  uživanje  jela  i  pića. 

6.  Zavist  -  ljubomora  zbog  sreće  svog  bližnjega. 

7.  Lijenost  -  nemarnost  u  vjeri,  radu  i  u  vršenju  dužnosti. 

Šest  grijeha  protiv  Duha  Svetoga 

1.  Ufati  se  previše  (neopravdano)  u  milosrđe  Božje. 

2.  Zdvajati  ili  očajavati  o  milosti  Božjoj. 

3.  Protiviti  se  priznatoj  istini  kršćanske  vjere. 

4.  Zavidjeti  bližnjemu  milost  Božju. 

5.  Odbijati  tvrdokorno  spasonosne  opomene. 

6.  Ustrajati  u  nepokori. 

v 

Četiri  u  nebo  vapijuća  grijeha 

1.  Hotimično  ubojstvo. 

2.  Sodomski  grijeh  (protunaravni  čin  bludnosti). 

3.  Tlačenje  ubogih  osobito  udovica  i  sirota. 

4.  Uskraćivanje  zaslužene  plaće. 

Devet  tuđih  grijeha 

1.  Savjetovati  bližnjega  na  grijeh. 

2.  Zapovijedati  grijeh. 

3.  Privoliti  bližnjega  na  grijeh. 

4.  Nagovarati  na  grijeh. 

5.  Hvaliti  tuđi  grijeh. 

6.  Šutjeti  na  tuđi  grijeh. 

7.  Sakrivati  tuđi  grijeh. 

8.  Pomagati  bližnjemu  u  grijehu. 

9.  Braniti  tuđi  grijeh. 

Grijeh  je  i  sablažnjavati  -  dati  drugima  loši  primjer. 

Čin  vjere:  Vjerujem  čvrsto  sve  što  je  Isus  Krist  učio  i  što  sveta  Katolička  crkva  predlaže  vjerovati, 
jer  si  to  objavio  Ti,  Bože,  koji  si  nepogrješivo  istinit.  U  toj  vjeri  želim  živjeti  i  umrijeti.  O,  Bože, 
umnoži  moju  vjeru! 

Čin  ufanja:  Ufam  se  u  Te,  Bože  moj,  da  ćeš  mi  po  zaslugama  Isusove  muke  i  smrti  i  po  mojim 
dobrim  djelima,  učinjenima  Tvojom  pomoću,  oprostiti  grijehe  i  dati  nebesku  slavu.  U  to  se  ufam 
zato,  jer  si  to  obećao  Ti,  Bože  moj,  koji  si  u  svojem  obećanju  stalan  i  vjeran.  O,  Bože,  učvrsti  moje 
ufanje! 

Čin  ljubavi:  Ljubim  Te,  Bože  moj,  svim  svojim  srcem  i  dušom,  više  nego  sve  drugo  na  svijetu,  jer 
si  dostojan  svake  ljubavi,  i  radi  Tebe  ljubim  svoga  bližnjega  kao  sama  sebe.  O,  Bože,  užeži  ognjem 
svoje  ljubavi  moje  srce! 

Čin  savršenog  pokajanja:  Moj  Bože,  kajem  se  i  žalim  od  svega  srca,  što  grijesima  uvrijedih  Tvoju 
neizrecivu  dobrotu.  Čvrsto  odlučujem  da  Te  uz  pomoć  Tvoje  milosti  neću  više  vrijeđati,  da  ću  za 
svoje  grijehe  činiti  dostojnu  pokoru  i  čuvati  se  grešne  prigode.  Amen. 

4.  Ispit  savjesti  i  praktične  upute  za  ispovijed  odrasli  i  djece 


Praktične  upute  kako  se  obavlja  ispovijed 

Pokornik  (osoba  koja  se  ispovijeda):  Hvaljen  Isus  i  Marija!  U  ime  Oca  i  Sina  i  Duha 
Svetoga.  Skrušeno  ispovijedam  svoje  grijehe  od  zadnje  ispovijedi  koja  je  bila  prije  (tjedan,  mjesec, 
ili  toliko  godina). 

Pokornik  nakon  toga  ispovjedi  svoje  grijehe  kojih  je  svjestan  nakon  ispita  savjesti  od  svoje 
zadnje  ispovijedi.  Teške  grijehe  treba  ispovjediti  po  broju  i  vrsti  (na  primjer  opsovao  sam  Boga  3 
puta,  tri  nedjelje  nisam  išao  na  misu,  a  ako  se  ne  sjeća  točnog  broja  onda  se  kaže  periodično  koliko 
često  pada  u  tu  vrstu  grijeha,  na  primjer  jedanput  dnevno,  jednom  tjedno  i  slično). 

Svećenik:  Kratkim  razgovorom  ili  nagovorim  potakne  pokornika,  naloži  mu  pokoru  za 
njegove  grijehe  i  kaže  mu  da  moh  kajanje. 

Pokornik  moli  čin  kajanja:  Kajem  se  od  svega  srca  svoga  što  uvrijedih  Boga,  najveće  i 
najmilije  dobro.  Mrzim  sve  svoje  grijehe  i  tvrdo  odlučujem  da  više  neću  griješiti. 

Svećenik:  Nakon  toga  moli  molitvu  odrješenja  od  grijeha  a  kad  je  završio  kaže:  Gospodin 
ti  je  otpustio  sve  grijehe,  pođi  u  miru. 

Pokornik  odgovara:  Bogu  hvala. 

Ispit  savjesti  za  odrasle 

Deset  Božjih  zapovijedi  su  temeljne  za  kršćanski  moral: 

Isus  uči:  „Dok  je  izlazio  na  put  pritrča  neki  čovjek  i  pade  pred  njim  na  koljena  i  upita  ga: 
Učitelju  dobri,  što  moram  činiti  da  baštinim  život  vječni?  Zašto  me  zoveš  dobrim  -  reče  mu  Isus. 
Samo  je  jedan  dobar  Bog.  Znaš  zapovijedi:  Ne  ubij!  Ne  čini  preljuba!  Ne  kradi!  Ne  svjedoči  lažno! 
Poštuj  oca  i  majku“  (Mk  10,  17  -  19). 

Katekizam  katoličke  Crkve  uči:  „Učiteljstvo  pastira  Crkve  u  moralnim  pitanjima  redovito  se 
vrši  u  katehezi  i  u  propovijedanju...  Na  taj  se  način,  od  pokoljenja  u  pokoljenje,  pod  vodstvom  i 
budnošću  pastira,  prenosi  poklad  (baština)  kršćanskog  morala  što  ga  sačinjava  značajna  cjelina 
normi,  zapovijedi  i  kreposti  koje  proistječu  iz  vjere  u  Krista  a  oživljava  ih  ljubav.  Taje  kateheza 
tradicionalno,  uz  Vjerovanje  i  Oče  naš,  uzela  kao  temelj  i  Deset  Božjih  zapovijedi  koje  izražavaju 
načela  moralnog  života  što  vrijede  za  sve  ljude“  ( Katekizam .  br.  2033). 

ISPIT  SAVJESTI 

prema  Deset  Božjih  zapovijedi: 

1.  zapovijed:  Ja  sam  Gospodin,  Bog  tvoj,  nemaj  drugih  Bogova  uz  mene. 

Ova  zapovijed  se  opslužuje  tako  da  vjerujemo  u  Boga  i  sve  istine  vjere.  Štujemo  Boga,  imamo 
povjerenja  u  njegovu  pomoć,  ufamo  se,  ljubimo  ga.  Svaki  dan  molimo  za  sebe  i  druge.  Čitamo 
Bibliju  i  duhovno  štivo,  nastojimo  živjeti  u  duhu  Evanđelja  primajući  život  kao  dar  iz  Božje  ruke. 
Poštujemo  Gospu,  svece  i  anđele. 

Grijesi  protiv  prve  zapovjedi:  Nisam  molio,  molio  sam  brzo  i  rastreseno  osobno  ili  na  misi; 
izrugivao  vjeru  i  vjerske  istine,  svojevoljno  u  njih  sumnjao  i  odbacivao  Boga,  nisam  se  trudio 
dublje  shvaćati  svoju  vjeru;  bio  praznovjeran  i  bavio  se,  pohađao  ili  drugima  preporučivao 
alternative  prakse  (horoskopi,  magija,  vraćanje...);  činio  svetogrđe,  pričestio  se  u  teškom  grijehu  a 
da  se  nisam  prije  ispovjedio;  ogovarao,  klevetao  izrugivao  druge  osobe,  vjernike,  svećenike  ih  Bogu 
posvećene. 

2.  zapovijed:  Ne  izusti  imena  Gospodina  Boga  svoga  uzalud. 

Ova  zapovijed  se  opslužuje  tako  da  poštujemo  ime  Božje  i  imena  svetaca.  Zakletvu  polažemo  samo 
po  potrebi  i  po  isitni.  Ispunimo  zavjet  koji  smo  obećali. 

Grijesi  protiv  druge  zapovjedi:  Lakoumno  izgovarao  ime  Bože,  psovao  Boga,  Gospu,  svece,  male 
psovke  i  ružne  riječi,  proklinjao  sebe  ih  druge,  nisam  ispunio  dani  zavjet. 

3.  zapovijed:  Spomeni  se  da  svetkuješ  dan  Gospodnji. 

Ova  zapovijed  se  opslužuje  tako  da  ne  radimo  teški  posao  nedjeljom,  sudjelujemo  na  nedijeljenoj 
svetoj  Misi. 

Grijesi  protiv  treće  zapovjedi:  Bez  velike  potrebe  i  obaveze  radio  teški  posao  nedjeljom  i  druge  na 
to  silio.  Svojevoljno  i  bez  opravdanog  razloga  propustio  nedjeljnu  misu;  bio  rastresen  na  misi  i 
druge  ometao. 

4.  zapovijed:  Poštuj  oca  i  majku  da  dugo  živiš  i  dobro  ti  bude  na  zemlji. 

Ova  zapovijed  se  opslužuje  tako  da:  se  poštuju  roditelji  i  stariji  u  ljubavi,  a  roditelji  su  dužni 
svjedočiti  svojim  životom  ljudski  i  kršćanski  moral. 

Grijesi  protiv  četvrte  zapovjedi: 

Za  roditelje  :  svađao  se,  odgajao  djecu  bez  ljubavi,  nisam  im  davao  dobar  primjer  kršćanskog  i 
moralnog  života,  bio  grub,  popustljiv,  nanosio  obitelji  štetu  vlastitim  porocima  i  lošim  društvom.  Za 
djecu:  neposlušan  roditeljima  i  starijima,  ljutio  ih,  prezirao,  loše  o  njima  govorio,  nisam  im 
pomagao. 

5.  zapovijed:  Ne  ubij! 

Ova  zapovijed  se  opslužuje  tako  da  živimo  razborito  i  umjereno;  brinemo  se  za  život  i  tjelesno 
zdravlje;  radom  se  skrbimo  za  potrebno  u  životu;  trudimo  se  oko  svojega  spasenja  i  spasenja 
bližnjega. 

Grijesi  protiv  pete  zapovjedi:  Sve  što  narušava  vlastito  tjelesno  i  duševno  zdravlje  i  bližnjega: 
srdžba,  mržnja,  opijanje,  pušenje,  droga;  druge  grdio,  bio  lijen,  ovisan  o  gledanju  TV  i  računala, 
tukao  se,  ranio  drugoga,  učinio  ih  poticao  na  abortus,  korištenje  abortivnih  sredstava,  želio  ubojstvo 
ili  samoubojstvo. 

6.  zapovijed:  Ne  sagriješi  bludno. 

Ova  zapovijed  se  opslužuje  tako  da  u  vlastitoj  seksualnosti  nastojimo  biti  čisti  u  mislima,  riječima  i 
djelima  i  molimo  za  to;  biti  svoj  gospodar  i  ne  dopustiti  da  strasti  i  požuda  ovladaju  dušom. 

Za  oženjene:  čuvati  i  poštivati  bračnu  čistoću. 

Grijesi  protiv  šeste  zapovjedi:  Pristajao  na  nečiste  misli,  gledao  erotske  sadržaje,  pričao  nečiste 
priče  i  viceve,  sagriješio  bludno  sam  sa  sobom;  sagriješio  bludno  s  drugom  osobom,  prostitucija  i 
njeno  prakticiranje,  učinio  brakolomstvo,  nisam  poštivao  bračne  dužnosti  i  bračnu  čistoću. 

7.  zapovijed:  Ne  ukradi. 

Ova  zapovijed  se  opslužuje  tako  da  budemo  pravedni,  svakome  vratimo  ono  što  mu  pripada; 
poštujemo  tuđe;  štetu  nadoknadimo;  ukradeno  vratimo. 

Grijesi  protiv  sedme  zapovjedi:  Drugima  nanio  štetu  prijevarom,  nevaljalim  radom,  bio  lijen  škrt; 
potajno  krao  privatniku  ili  državi,  tuđe  pronađeno  nisam  vratio,  plaću  koju  je  drugi  zaradio  sebi 
zadržavao,  druge  izrabljivao;  ukradeno  nisam  vratio.  (Da  bi  ispovijed  bila  valjana  ukradeno  treba 
vratiti  vlasniku,  a  ako  ne  znam  tko  je  vlasnik  vrijednost  treba  dati  za  potrebe  siromaha). 

8.  zapovijed:  Ne  laži. 

Ova  zapovijed  se  opslužuje  tako  da  ljubimo  istinu;  govorimo  trezveno  i  razborito  ono  što  mislimo; 
što  obećamo  da  izvršimo;  budemo  diskretni  jer  svatko  ima  pravo  na  svoju  privatnost. 

Grijesi  protiv  osme  zapovjedi:  Lagao  kako  bi  se  hvalio,  oholio  se  a  druge  ponizivao;  pohlepa  za 
dobitkom;  ogovarao  (a  to  znači  nepotrebno  iznosio  tuđe  pogrješke  i  mane),  klevetao  (a  to  znači 
uveličavao  ili  izmišljao  pogrješke  i  mane  drugih  osoba);  naškodio  tuđem  dobrom  glasu  i  časti. 

9.  zapovijed:  Ne  poželi  žene  bližnjega  svoga! 

Ova  zapovijed  se  opslužuje  tako  da  čuvamo  ženidbenu  vjernost  u  vlastitom  braku;  ne  razaramo  tuđi 
brak  ni  željom  ni  djelom. 

Grijesi  protiv  devete  zapovjedi:  Želio  i  napastavo  tuđu  ženu.  Učinio  brakolomstvo  i  preljub  s 
tuđim  bračnim  drugom. 

10.  zapovijed:  Ne  poželi  nikakve  tuđe  stvari! 

Ova  zapovijed  se  opslužuje  tako  da  se  ponašamo  prema  drugima  onako  kako  želimo  da  se  drugi 
ponašaju  prema  nama;  pazimo  na  svoje  želje,  odbacujemo  i  misao  na  nepošteno  bogatstvo; 
doprinosimo  za  potrebe  društva  i  crkve. 

Grijesi  protiv  desete  zapovjedi:  Nepravedno  želio  i  hlepio  za  tuđim  stvarima. 

Kako  se  sačuvati  od  ponovnog  pada  u  isti  grijeh? 

Vjernik  je  dužan  paziti  na  svoj  kršćanski  i  duhovni  život.  Nastojati  svakodnevno  gajiti  stil 
obraćenja,  a  to  znači  moliti  i  raditi  na  poboljšanju  svoga  vjerskog  i  moralnog  života.  Treba  zato 
molitvom  i  razmišljanjem  usvajati  nutarnju  svijest  o  ljepoti  Božjoj,  o  plemenitosti  čiste  savjesti  i 
uvjerenje  o  rugobi  i  zlobi  grijeha. 

Treba  izbjegavati  prigode  u  svakodnevnom  životu  koje  navode  na  grijeh.  Koliko  je  do 
njegove  slobodne  volje  dužan  je  odbacivati  pristajanje  na  grijeh  u  svom  srcu  i  svijesti,  moliti  Boga 
da  mu  udjeli  odbojnost  prema  grijehu.  Kada  se  u  srcu  i  razumu  događa  početak  napasti,  molitvom 
se  treba  u  svojoj  nutrini  uteći  Bogu. 

Da  bi  pobijedio  vlastite  sklonosti  na  zlo,  vjernik  se  treba  više  moliti,  uključujući  molitvu  za 
krjepost  koja  je  slaba  u  duši  te  treba  savladavati  samoga  sebe  čineći  male  žrtve  Bogu  u 
svakodnevnici  kako  bi  ojačao  njegovu  volju  za  dobro. 

Na  primjer,  ako  je  duša  sklona  pasti  u  srdžbu,  treba  je  odbacivati  u  svojoj  volji,  više  općenito 
moliti  Boga,  ali  i  posebno  za  krjepost  blagosti,  izbjegavati  prigode  koje  je  dovode  do  pada  u  srdžbu 
i  činiti  male  žrtve  pokore  odricanja  kako  bi  njena  volja  u  Bogu  ojačala  za  dobro. 

Usprkos  tomu  oni  koji  prakticiraju  vjeru,  imaju  svijest  o  vlastitoj  slabosti  i  potrebi  česte 
ispovijedi. 

Koliko  se  često  ispovijedati  i  koji  su  posebni  duhovni  učinci  ispovijedi 

Da  bi  se  praktično  živjela  vjera,  svakako  bi  se  trebalo  ispovjediti  za  najveće  svetkovine  naše 
vjere  Božić  i  Uskrs,  a  dobra  praksa  vjere  je  ispovijedati  se  jedanput  puta  mjesečno.  U  svakom 
slučaju  dobro  se  ispovjediti  čim  prije  nakon  ponovnog  pada  u  teški  grijeh.  I  to  zbog  razloga  što 
Crkva  uči  daje  sakrament  ispovijedi  od  velike  pomoći  na  putu  življenja  vjere. 

Katekizam  katoličke  Crkve  uči:  „Duhovni  učinci  sakramenta  Pokore  jesu:  a.)  pomirenje  s 
Bogom;  b.)  otpuštenje  vječne  kazne  zaslužene  smrtnim  grijesima;  c.)  otpuštenje,  barem  djelomično, 
vremenitih  kazni  kao  posljedica  grijeha;  d.)  mir  i  spokoj  savjesti;  d.)  povećanje  duhovnih  snaga  za 
kršćansku  borbu“  (. Katekizam  br.  1496) 

Poznata  je  izreka  sv.  Terezije  Avilske:  ,, O  koliki  su  propali  zbog  manjkave  ispovijedi" . 
Ispovijed  je  manjkava  ako  osoba  svjesno  zataji  teški  grijeh,  ako  se  ne  kaje,  ako  nema  odluku  da 
neće  više  griješiti  te  ako  ne  živi  minimum  zauzetog  kršćanskog  života. 

Osoba  koja  se  dobro  ispovijeda,  može  ponovno  pasti  ali  svaki  put  se  odlučuje  i  Boga  i 
ponovno  započinje  borbu  za  vjerodostojan  kršćanski  život. 

Ispit  savjesti  za  djecu 

Sada  ću  se  sjetiti  svojih  grijeha  od  posljednje  ispovijedi,  koja  je  bila... 

1.  Jesam  li  svaki  dan  molio  ujutro,  u  podne,  navečer;  prije  i  poslije  jela?  Jesam  li  redovito  polazio 
vjeronauk?  Jesam  li  gdje  zatajio  svoju  vjeru  od  straha  ili  stida? 

2.  Jesam  li  psovao  male  psovke?  Jesam  li  psovao  velike  psovke:  Boga,  Isusa,  Majku  Božju,  sveca? 
Koliko  puta?  Jesam  li  se  zaklinjao  Bogom  ili  nedostojno  spominjao  Boga? 

3.  Jesam  li  svojom  krivnjom  zanemario  svetu  Misu  u  nedjelju  ili  blagdane?  Koliko  puta?  Jesam  li  u 
crkvi  bio  nemiran  ili  nepobožan? 

4.  Jesam  li  bio  neposlušan  i  prkosan  svojim  roditeljima,  starijima,  u  školi?  Jesam  li,  usprkos 
njihovoj  zabrani,  gledao  TV,  išao  u  kino  ih  kamo  drugamo?  Jesam  li  se  starijima  rugao? 

5.  Jesam  li  se  svađao  ili  se  tukao?  Jesam  li  koga  mrzio?  Jesam  li  koga  naveo  na  kakav  grijeh? 

6.  Jesam  li  rado  što  besramno  mislio,  gledao,  čitao,  govorio?  Jesam  li  što  besramno  činio?  Sam  ih  s 
drugima? 

7.  Jesam  li  što  ukrao  ih  nađeno  zatajio?  Jesam  li  roditeljima  uzimao  novaca?  Koliko? 

8.  Jesam  li  lagao?  Pretvarao  se? 

9.  Jesam  li  u  zabranjene  dane  jeo  mesa? 

10.  Jesam  li  bio  ohol,  rado  se  hvalisao?  Jesam  li  bio  škrt,  zavidan,  proždrljiv,  lijen,  neuredan?  Imam 
li  još  koji  grijeh? 

Pred  svećenikom 

Hvaljen  Isus!  U  ime  Oca  i  Sina  i  Duha  Svetoga.  Amen. 

Skrušeno  ispovijedam  svoje  grijehe  koje  sam  učinio  od  posljednje  ispovijedi.  Ispovjedio  sam  se... 
(kada?)  Sagriješio  sam  ovo: 

1.  Molitve?  Vjeronauk? 

2.  Psovke  i  kletve? 

3.  Sveta  Misa? 

4.  Roditelji  i  stariji? 

5.  Svađe? 

6.  Besramno? 

7.  Krađe? 

8.  Laž? 

9.  Drugi  grijesi? 

Molim  pokoru  i  odrješenje. 

Svećenik  kaže  što  treba  izmoliti  za  pokoru  a  nakon  toga  se  moli  kajanje:  Kajem  se  od  svega  srca 
svoga  što  uvrijedih  Boga,  najveće  i  najmilije  dobro.  Mrzim  sve  svoje  grijehe  i  tvrdo  odlučujem  da 
više  neću  griješiti. 

Svećenik  moli  odrješenje  od  grijeha  i  kaže:  Gospodin  ti  je  otpustio  grijehe  idi  u  miru.  Odgovara  se. 
Bogu  hvala. 

OSNOVNE  KRŠĆANSKE  MOLITVE 

Molitva:  Molitva  je  razgovor  s  Bogom,  a  potrebna  je  duši  da  bi  mogla  živjeti  u  milosti  kao  i 
disanje  tijelu  .  U  molitvi  se  Bogu  klanjamo  i  zahvaljujemo  za  sve  dobro  i  molimo  ga  za  Božju 
milost  i  naše  duhovne  i  tjelesne  potrebe.  Molimo  za  žive  i  za  pokoj  mrtvih.  Trebamo  moliti  svaki 
dan,  a  Bog  će  nam  već  odgovoriti  na  svoj  način  (Matej  6,7,18).  Molitva  može  biti  i  privatna  i 
zajednička  (Misa,  itd.).  Molimo  i  Mariju,  anđele,  svetce  pa  i  prijatelje,  da  se  mole  Bogu  za  nas. 
Možemo  moliti  svojim  riječima,  ili  općim  molitvama  kao  "Hvala  Bogu",  "Gospodine  smiluj  se",  ili 
slijedeće  uobičajene  kršćanske  molitve. 

1  Osnove  molitve 

Znak  križa:  U  ime  Oca  i  Sina  i  Duha  Svetoga.  Amen. 

Oče  naš:  Oče  naš,  koji  jesi  na  nebesima,  sveti  se  ime  Tvoje.  Dođi  kraljevstvo  Tvoje.  Budi  volja 
Tvoja,  kako  na  nebu,  tako  i  na  zemlji.  Kruh  naš  svagdanji  daj  nam  danas.  I  otpusti  nam  duge  naše, 
kako  i  mi  otpuštamo  dužnicima  našim.  I  ne  uvedi  nas  u  napast,  nego  izbavi  nas  od  zla.  Amen. 

Zdravo,  Marijo:  Zdravo,  Marijo,  milosti  puna,  Gospodin  s  tobom,  blagoslovljena  ti  među  ženama, 
i  blagoslovljen  plod  utrobe  tvoje,  Isus.  Sveta  Marijo,  Majko  Božja  moli  za  nas  grješnike,  sada  i  na 
času  smrti  naše.  Amen. 

Slava  Ocu:  Slava  Ocu  i  Sinu  i  Duhu  Svetomu.  Kako  bijaše  na  početku,  tako  i  sada  i  vazda  i  u 
vijeke  vjekova.  Amen. 

Apostolsko  vjerovanje:  Vjerujem  u  Boga,  Oca  svemogućega,  Stvoritelja  neba  i  zemlje.  I  u  Isusa 
Krista,  Sina  njegova  jedinoga,  Gospodina  našega,  koji  je  začet  po  Duhu  Svetom,  rođen  od  Marije 
Djevice,  mučen  pod  Poncijem  Pilatom,  raspet,  umro  i  pokopan;  sašao  nad  pakao;  treći  dan  uskrsnuo 
od  mrtvih;  uzašao  na  nebesa,  sjedi  s  desna  Boga  Oca  svemogućega;  odonud  će  doći  suditi  žive  i 
mrtve.  Vjerujem  u  Duha  Svetoga,  svetu  Crkvu  katoličku,  općinstvo  svetih,  oproštenje  grijeha, 
uskrsnuće  tijela,  i  život  vječni.  Amen. 

Anđelu  čuvaru:  Anđele  čuvaru  mili!  Svojom  snagom  me  zakrili.  Prema  Božjem  obećanju,  čuvaj 
mene  noću,  danju.  Osobito,  pak,  me  brani,  da  mi  dušu  grijeh  ne  rani.  A  kad  s  ovog  svijeta  pođem, 
sretno  da  u  nebo  dođem,  da  se  ondje  s  tobom  mogu  vijekom  klanjat'  dragom  Bogu.  Amen. 

Anđeo  Gospodnji:  Anđeo  Gospodnji  navijestio  Mariji,  I  ona  je  začela  po  Duhu  Svetomu.  Zdravo 
Marijo...  Evo  službenice  Gospodnje.  Neka  mi  bude  po  riječi  tvojoj.  Zdravo  Marijo...  I  Riječ  je 
tijelom  postala,  I  prebivala  među  nama.  Zdravo  Marijo...  Moli  za  nas,  sveta  Bogorodice,  Da 
dostojni  postanemo  obećanja  Kristovih.  Pomolimo  se.  Milost  svoju,  molimo,  Gospodine,  ulij  u  duše 
naše,  da  mi,  koji  smo  po  anđelovu  navještenju  spoznali  utjelovljenje  Krista,  Sina  Tvoga,  po  muci 
njegovoj  i  križu,  k  slavi  uskrsnuća  privedeni  budemo.  Po  istom  Kristu,  Gospodinu  našemu.  Amen. 
Slava  Ocu... 

Kraljice  neba:  (Moli  se  umjesto  "Anđeo  Gospodnji"  od  Uskrsnog  bdijenja  do  Duhova.)  Kraljice 
neba,  raduj  se,  aleluja.  Jer  koga  si  bila  dostojna  nositi,  aleluja.  Uskrsnu,  kako  je  rekao,  aleluja.  Moli 
za  nas  Boga,  aleluja.  Veseli  se  i  raduj,  Djevice  Marijo,  aleluja.  Jer  je  uskrsnuo  Gospodin  uistinu, 
aleluja.  Pomolimo  se.  Bože,  koji  si  se  udostojao  razveseliti  svijet  uskrsnućem  Sina  svoga, 
Gospodina  našega  Isusa  Krista,  daj,  molimo  Te,  da  po  njegovoj  Majci,  Djevici  Mariji,  postignemo 
radosti  vječnoga  života.  Po  istom  Kristu,  Gospodinu  našem.  Amen. 

Zdravo  Kraljice:  Zdravo  Kraljice,  Majko  milosrđa,  živote,  slasti  i  ufanje  naše,  zdravo!  K  tebi 
vapijemo,  prognani  sinovi  Evini.  K  tebi  uzdišemo,  tugujući  i  plačući  u  ovoj  suznoj  dolini.  Svrni, 
dakle,  Zagovornice  naša,  one  svoje  milostive  oči  na  nas  te  nam  poslije  ovoga  progonstva  pokaži 
Isusa,  blagoslovljeni  plod  utrobe  tvoje.  O  blaga,  o  mila,  o  slatka  Djevice  Marijo. 

Zaziv  Duha  Svetoga:  O,  dođi,  Stvorče,  Duše  svet,  Pohodi  duše  vjernika,  Poteci  višnjom  milosti,  U 
grudi  štono  stvori  ih.  Ti  nazivaš  se  Tješitelj,  Blagodat  Boga  Svevišnjeg,  Studenac  živi,  ljubav,  plam, 
i  pomazanje  duhovno.  Darova  sedam  razdaješ,  Ti  prste  desne  Očeve,  Od  vječnog  Oca  obećan,  Ti 
puniš  usta  besjedom.  Zapali  svjetlo  u  srcu,  Zadahni  dušu  ljubavlju,  U  nemoćima  tjelesnim 
Potkrepljuj  nas  bez  prestanka.  Dušmana  od  nas  otjeraj  i  postojani  mir  nam  daj,  Ispred  nas  idi,  vodi 
nas,  Da  svakoga  zla  se  klonimo.  Daj  Oca  da  upoznamo  i  Krista  Sina  Njegova  i  u  Te,  Duha  Njihova, 
Da  vjerujemo  sveudilj.  Sva  slava  Ocu  vječnomu  i  uskrslomu  Sinu  mu  Sa  Tješiteljem  presvetim. 
Nek  bude  sad  i  uvijeke.  Amen. 

2.  Molitva  Razmatranja 

Lectio  divina  -  Razmatranje  svetoga  pisma  kao  važna  kršćanska  molitva 

Sveto  Pismo  je  najvažnija  knjiga  kršćanske  molitve.  Trebamo  se  potruditi  ne  samo  da 
upoznamo  Božju  Riječ  nego  da  s  Biblijom  u  ruci  molimo.  Još  je  sveti  Jeronim  govorio:  “  Tko  ne 
pozna  Sveto  Pismo  ne  pozna  ni  Krista”.  No  nije  dosta  upoznati  Isusa  u  Evanđelju  nego,  kako  uči 
cijela  tradicija,  trebamo  ući  u  dijalog  s  Isusom  koji  osobno  je  prisutan  u  Svetom  Pismu  te  se  otkriva 
po  vjeri.  Nažalost  mnogi  kršćani  skoro  nikada  ne  koriste  Sveto  Pismo  u  svojoj  osobnoj  molitvi. 
Ovim  bismo  željeli  potaći  na  takvu  molitvu  dajući  temeljne  smjernice  kako  osobno  moliti  sa 
Biblijom  u  ruci. 

“Lectio  divina”  je  čitanje  Sv.Pisma  s  vjerom  u  jednom  ozračju  molitve  i  sabranosti,  vjerujući 
da  se  nalazimo  pred  tajnom  osobne  Božje  prisutnosti.  Sam  Bog  po  svojoj  Riječi  nam  govori  dok  mi 
sa  naše  strane  nastojimo  biti  prisutni  i  ući  u  dijalog  s  Bogom  u  duhu  slušanja,  ljubavi  i  prepuštanja 
Božijoj  volji.  Ne  radi  se  samo  o  čitanju  i  studiranju  Sv.Pisma  jer  nas  ono  vodi  samo  do  jednoga 
intelektualnog  napora  i  razumijevanja  nego  nastojimo  mi  kao  osoba  sa  cijelim  svojim  bićem  biti 
prisutni  pred  Bogom  koji  nam  govori. 

Temeljne  misli  koje  nas  vode  prilikom  čitanja  Biblije 

Prvo  i  najdublje  uvjerenje  koje  imamo  po  vjeri  kada  čitajući  molimo  sa  Sv.Pismom  jest 
slijedeće:  ako  u  molitvi  čovjek  govori  Bogu  i  moli  Boga  u  čitanju  Biblije  Bog  govori  čovjeku  te 
moramo  ponizno  osluškivati  Riječ  Božju. 

Crkva  ima  duboko  uvjerenje  da  je  Biblija  nadahnuta  Riječ  koja  “s  neba  dolazi”,  da  u 
ljudskoj  riječi  i  po  ljudskoj  riječi  imao  Božju  Riječ  koja  je  upućena  čovjeku. 

Isti  tako  trebamo  shvatiti  daje  to  živuća  Riječ.  Sam  Bog  je  prisutan  u  svojoj  Riječi  i  potiče  nas  na 
slušanje.  Sveti  Grgur  Veliki  je  govorio  slušajući  njegovu  Riječ  “kao  da  vidiš  usta  koja  ti  govore”. 
Sveto  pismo  je  nadahnuto  a  to  možemo  vidjeti  i  kao  trajno  nadahnuće.  Riječ  koju  čitamo  s  vjerom  i 
pobožno  molimo  je  čudesno  oplođena  Duhom  Svetim  koji  ju  prožima  i  čini  djelatnom.  Tajna 
osobne  Božju  prisutnost.  To  je  čin  kojim  Bog  sam  kao  sugovornik  kuca  na  vrata  našega  bića.  Od 
tuda  proizlazi  djelatna  i  spasenjska  učinkovitost  Božje  Riječi. 

Kršćanska  tradicija  je  otkrila  još  jednu  tajnu  Božije  Riječi  te  s  dubokom  uvjerenjem  svjedoči 
da  se  cijelo  Sveto  Pismo  stiječe  u  osobu  Isusa  Krista.  “Cijelo  pismo  je  samo  jedna  knjiga  i  ta  knjiga 
je  Krist”  (Hugo  od  Sv.Viktorija)  Isus  Krist,  utjelovljeni  Sin  Božji,  je  osobno  punina  objave.  Tako 
da  smisao  Božje  Riječi  nije  apstraktna  bezosobna  istina  nego  osoba  Isusa  Krista  koji  ljubavlju 
privlači  sve  one  koji  mu  povjeruju. 

Kako  moliti  čitajući  Sveto  Pismo? 

1.  Pripraviti  se  na  čitanje  i  molitvu:  Trebamo  znati  da  čitajući  s  vjerom  Sv.Pismo  mi  se  nalazimo 
u  Božjoj  prisutnosti.  Moramo  nastojati  očistiti  srce,  stvoriti  ozračje  mira  i  sabranosti  te  nastojati  ući 
u  stav  osluškivanja  i  slušanja. 

2.  Čitanje  Sv.Pisma  kao  razgovor:  Razgovor  s  Bogom  ili  još  podrobnije  “sada  mi  sam  Bog 
govori”  treba  da  uđe  u  našu  svijest.  Kao  posljedica  toga  trebamo  njegovati  tipično  biblijski  stav 
duše  otvorenosti  i  slušanja  Boga.  Iz  toga  proizlazi  jedan  osobni  odnos  s  Bogom  jer  po  dijalogu  mi 
otkrivamo  našu  temeljnu  sposobnost  odlučivanja  i  ljubavi.  Bog  sugovornik  nam  upućuje  Riječ  i  mi 
mu  možemo  odgovoriti.  Ovaj  razgovor  možemo  podijeliti  u  tri  dijela: 

Lectio  -  samo  čitanje  svetoga  teksta:  Tekst  koji  čitamo  i  tako  želimo  moliti  ne  smije  biti  previše 
dug.  Preporuča  se  uzeti  jednu  knjigu  iz  Biblije,  za  one  koji  nemaju  temeljitu  biblijsku  kulturu  bolje 
je  početi  s  evanđeljima,  i  moleći  čitati  tu  knjigu  u  kontinuitetu  od  početka  do  kraja  čitajući  svaki 
dan  po  jedan  odlomak. 

Kada  čitamo  podsvijstimo  sebi  da  nam  sam  Bog  govori.  Ne  radi  se  o  čitanju  bilo  kakve  knjige.  Još 
prije  čitanja  koje  mora  biti  pažljivo  preporuča  se  sabranost  i  zazivanje  Duha  Svetoga  te  jedno 
radosno  iščekivanje  da  nam  Bog  uputi  svoju  Riječ.  Dok  čitamo  trebamo  učiniti  sve  da  shvatimo  i 
razumijemo  tekst  koji  samo  čitali. 

Meditatio-  meditiranje  teksta  koji  smo  pročitali:  Trebamo  se  smiriti  otvoriti  srce  i  dušu  da  Božja 
Riječ  koju  smo  čitali  nađe  prostor  i  odjek  u  našem  srcu.  Dopustiti  da  Riječ  dođe  do  dubina  našega 
bića  i  tu  nam  govori.  Možemo  paziti  na  otpore  koji  se  javljaju  te  moliti  Isusa  prisutna  u  Duhu 
Svetome  da  nas  pouči,  oslobodi  i  izliječi.  Dopustiti  Bogu  da  govori  ne  samo  razumu  koji  je  aktivan 
pri  čitanju  nego  cijeloj  našoj  osobi. 

Contemplalatio-  kontemplacija:  To  je  jedan  jednostavni  čin  ljubavi  koji  možemo  pobuditi  i  srcu. 
Gledati  s  ljubavlju  Boga  koji  nam  govori  i  dolazi  u  susret  te  ljubiti  Riječ  koji  nam  je  uputio. 
Kontemplacija  ima  duboko  vjersko  značenje  te  se  očituje  u  klanjanju,  slavi,  zahvaljivanju, 
ispovijesti  vjere.  Tako  molitva  postaje  himan  zahvale  Bogu. 

Cijela  povijest  spasenja  i  put  kršćanske  molitve  sve  do  vrhunaca  mistike  i  svetosti  se  nalaze  ovom 
okviru  Boga  koji  upućuje  svoju  Riječ  i  odgovora  koji  na  tu  Riječ  daje  čovjek.  Kršćanska  liturgija 
Riječi  i  “Lektio  Divina”  vjerno  odražavaju  tu  temeljnu  karakteristiku  molitve. 


35 


Meditacija  i  metoda  za  razmatranja 

U  kršćanstvu  je  još  od  samih  početaka  razmišljanje  ili  meditacija  o  Bogu,  vjeri,  vjerskim 
istinama  bilo  je  najuže  povezana  s  molitvenim  pristupom  svetopisamskim  ali  i  svetačkim 
tekstovima.  Meditirati,  razmatrati  u  biblijskom  smislu  znači  u  molitvenom  ozračju  tražiti  volju 
Božju  kako  bi  je  se  zatim  moglo  prakticirati,  živjeti  i  opsluživati.  U  kršćanskoj  tradiciji  meditirati 
podrazumijeva  upoznati  Isusa  preko  njegove  riječi  kako  bi  ga  vjernik,  uzljubio  i  ozbiljno  nastojao 
oko  njegova  nasljedovanja. 

U  tom  smislu  meditacija  započinje  polaganim  čitanjem  teksta  i  razvija  se  u  smjeru  molitve  i 
kontemplacije.  To  slušanje  riječi  budi  i  potiče  pozitivan  odgovor  u  vjeri.  Kršćanska  meditacija  nije 
neka  tehnika  koja  bi  zatvarala  osobu  u  sferu  vlastitosti  ljudskog  duha  koji  traži  svoje  savršenstvo, 
nego  uvodi  vjernika  u  dijalog  s  Bogom.  Duša  upravo  u  svjetlu  toga  dijaloga  postupno  iskustveno 
sve  više  upoznaje  Boga  samoga,  dinamike  duhovnog  života  pa  onda  u  tom  svjetlu  i  samu  sebe  sve 
do  srži  svoga  bića. 

Duhovna  je  literatura  istraživala  metode  i  dinamike  koje  vjerniku  mogu  biti  na  pomoć  u  toj 
zahtjevnoj  pobožnoj  praksi.  Taj  klasični  nauk  sažima  u  nekoliko  rečenica  se  može  sažeti  ovako. 
Temelj  molitve  i  sveg  duhovnog  u  životu  jest  razmatranje  (meditatio).  Bez  njega  se  suši  i  vene  i 
molitveni  i  krjeposni  život.  Razmatranje  je  ona  osnovna  snaga  koja  stavlja  u  pokret  čitav  duhovni 
život.  Kršćansko  razmatranje  ima  trostruku  svrhu:  da  preko  njega  bolje  upoznamo  Boga  i  vjerske 
istine,  da  ih  više  zavolimo  i  spremnije  vršimo.  Tri  odrednice  mislene  molitve  su:  1.  metodičko 
razmišljanje  o  Bogu  i  o  istinama  koje  nas  spašavaju  i  posvećuju;  cilj  mu  je  stjecanje  jakih,  živih 
kršćanskih  uvjerenja  po  kojima  se  živi  i  za  koja  se  umire.  Razmatranje  je  razumsko  ukorijenjivanje 
naše  vjere  radi  sjedinjenja  s  Bogom;  2.  ono  što  razmatranje  čini  molitvom  i  pretvara  ga  u  radnu 
energiju  jest  afektivno  usvajanje  razmatranih  istina.  Ono  što  je  um  spoznao  srce  treba  da  uzljubi. 
Um  i  srce  skupa  grade  i  čovjeka  i  vjernika.  Preko  čuvstva  divljenja,  čežnje  i  ljubavi  katoličke  istine 
postaju  sastavni  dio  našega  bića.  Meditacija  obuhvaća  i  racionalne  i  dubinske  (intuitivne)  slojeve 
ljudske  osobnosti. 

Vjernik  razmatrajući  ne  ostaje  samo  mislilac,  on  postaje  goruća  vatra;  3.  razmatranje  se  ne 
zaustavlja  na  afektivnoj  razini,  ono  ide  do  kraja,  do  čina,  do  ostvarenja.  Tu  volja  preuzima  svoju 
ulogu  i  donosi  praktične  odluke.  Razmatranje  nije  ni  studij  ni  poezija  već  iskrena  borba  za 
savršenstvo.  Meditacija  je  sabiranje  i  usredotočenje  duhovnih  snaga,  akumulacija  novih  energija  za 
akciju.  Ona  molitvu  čini  pobožnošću,  a  pobožnost  životom  kršćanina. 

Razmatranje  je,  dakle,  umno  razmišljanje,  čuvstveno  prihvaćanje  i  voljno  ostvarivanje  kršćanskih 
istina.  Ono  je  doista  uzdignuće  duše  k  Bogu,  opajanje  vječnim  vrednotama,  promatranje  svijeta  i 
života  božanskim  očima,  jedinstveni  pogled  na  svijet,  usmjerenje  za  život,  nadnaravno  vrednovanje 
svega  spoznatoga  i  doživljenoga.  Nije  isto  što  i  razmišljanje  o  prirodi  i  njenim  pojavama,  kao  ni 
obična  vjerska  meditacija  o  odnosima  Boga  i  svijeta,  kakvu  poznaju  i  mnoge  razvijene  naravne 
religije  (joga ,  zen,  budizam,  antropozofija  i  si.).  Početak  kršćanskoga  razmatranja  bio  je  u 
razmišljanju  o  Svetom  pismu,  najprije  privatnom  pa  onda  skupnom  (monasi).  U  srednjem  vijeku  su 
se  uobičavala  razmatranja  o  Isusovu  životu.  Razmatranje  je  polako  ušlo  u  sva  redovnička  pravila 
(počevši  od  benediktinaca).  Crkva  gaje  stavila  u  dnevnu  dužnost  svim  redovnicima,  svećenicima  i 
sjemeništarcima,  a  Drugi  vatikanski  koncil  ga  preporučuje  i  laicima.  Danas  je  postalo 
općeprihvaćena  asketska  vježba. 

Da  bi  pomogli  našim  vjernicima  moliti  razmišljajući  -  razmatrajući  -  o  vjeri  donosimo 
jednu  poznatu  metodu  francuske  škole  duhovnosti  za  to  koja  im  može  biti  na  pomoć.  Teološka 
promišljanja  će  prožimati  duhovnost  francuske  škole  ići  će  sve  do  razrađivanja  praktične  metode 
meditacije  koja  ima  za  zadaću  da  oblikuje  stil  življenja  duhovnosti  u  svakodnevnici 

1.  Priprava  za  razmatranje:  Kod  razmatranja  ili  meditacije  uvijek  imamo  pripravu  i  to 
daljnju,  bližu  i  neposrednu.  Daljnja  priprava  za  razmatranje  je  u  biti  trajni  napor  da  uskladimo  svoj 
život  s  Evanđeljem  po  mrtvljenju,  obraćenju,  sabranosti,  poniznosti  itd.  To  su  preduvjeti  za  dobro 

obavljeno  razmatranje  koje  je  na  početku  nesavršeno,  a  zatim  se  krjeposti  sve  više  ukorjenjuju  u 
duši  kako  napreduje  u  meditaciji. 

Bliža  priprava  se  sastoji  u  tome  da  prije  razmatranja  čitamo  ili  slušamo  o  predmetu  o  kojemu 
želimo  razmatrati,  a  to  za  naše  molitelje  može  biti  neki  tekst  iz  Biblije  ili  neki  tekst  iz  ovog 
molitvenika.  Na  tu  temu  treba  misliti,  buditi  u  srcu  čuvstva  i  osjećaje  koji  su  s  time  u  skladu. 
Potruditi  se  oko  razmatranja  gorljivo,  pouzdano,  ponizno,  želeći  ljubiti  Boga,  slaviti  ga  i  postati 
bolji  kršćanin.  Tako  duša  postaje  spremana  da  razgovara  s  Bogom. 

Neposredna  priprava  koja  je  početak  razmatranja,  sastoji  se  u  tome  da  se  stavimo  u  Božju 
prisutnost,  da  postanemo  svjesni  Božje  prisutnosti  koju  nalazimo  posvuda,  a  na  poseban  način  u 
našem  srcu,  i  u  Presvetom  oltarskom  sakramentu.  Dobro  je  učiniti  čin  poniznosti  pred  Bogom, 
zazvati  Duha  Svetoga  imajući  svijest  da  sami  ne  možemo  moliti  kako  treba,  tražiti  zagovor  Majke 
Božje,  sv.  Josipa  ili  kojeg  drugog  sveca. 

2.  Korpus  (glavni  dio)  razmatranja:  Ideja  vodilja  je  naša  privrženost,  naše  ucjepljenje  u 
osobu  Isusa  Krista  da  tako  Bogu  dostojno  iskažemo  dužne  čine  štovanja,  klanjanja  i  slave.  Tri  su 
bitna  čina  u  ovoj  metodi  razmatranja: 

a)  Klanjanje  (Isus  pred  očima) 

-  razmatranjem  promatramo  neko  Božje  savršenstvo  (mudrost,  ljubav,  pravednost, 
sveprisutnost)  ili  neku  krjepost  Isusa  Krista  (uzimajući  za  meditaciju  tekstove  Evanđelja 
promatramo,  na  primjer,  Isusovu  ljubav  prema  siromasima,  milosrđe  kod  opraštanja  grijeha, 
mudrost  i  blagost  u  odnosu  s  ljudima,  predanje  u  volju  Božju  u  Getsemanskom  vrtu,  strpljenje  i 
ljubav  na  križu); 

-  iskazujemo  čine  klanjanja,  divljenja,  zahvaljivanja,  radosti  i  žalosti. 

b)  Sjedinjenje  (Isus  u  srcu) 

-  trebamo  postati  svjesni  da  su  i  nama  potrebne  i  korisne  Isusove  krjeposti  o  kojima 
razmatramo; 

-  u  svjetlu  razmatrane  krjeposti  promotrimo  svoj  život  s  osjećajem  kajanja  za  prošlost, 
nedostojnosti  u  sadašnjem  trenutku  i  želji  da  u  buduće  budemo  što  suobličeniji  Isusu  Kristu; 

-  moliti  Boga  za  krjepost  o  kojoj  smo  razmišljali.  Posebno  da  postanemo  dionici  krjeposti 
Isusa  Krista  o  kojoj  razmišljamo.  Ako  razmatramo  o  Isusu  u  Getsemanskom  vrtu  i  o  krjeposti 
poniznosti  i  predanja  u  volju  Božju  molimo  zazivom:  Neka  milost  otajstva  muke  Isusove  u 
Getsemanskom  vrtu  siđe  u  moju  dušu  i  učini  je  doista  poniznom,  dionicom  Isusove  poniznosti; 

-  nakon  toga  treba  moliti  i  za  druge  potrebe  Crkve  te  za  osobe  za  koje  smo  dužni  moliti. 

c)  Sudjelovanje  (Isus  u  našem  djelovanju)  i  odluke 

-  pod  utjecajem  milosti  odlučimo  se  vježbati  u  krjeposti  o  kojoj  razmišljamo  donoseći  barem 
jednu  konkretnu  odluku  vezanu  uz  to  koju  ćemo  nastojati  provesti  u  djelo  tijekom  dana  (na  primjer, 
biti  strpljiv  prema  nekoj  osobi  ih  u  nekoj  situaciji); 

-  obnoviti  odluku  kod  ispitivanja  savjesti  i  vidjeti  jesmo  lije  ostvarili; 

d)  Molitva  prošnje 

-  treba  s  pouzdanjem  moliti  Boga  za  pojedine  stvari,  osobe  ili  za  velike  potrebe  Crkve 
(misije,  obraćenje  grješnika,  umiruće,  duše  u  čistilištu). 

3.  Zaključak:  Zahvaliti  Bogu  za  tolike  primljene  milosti,  zamoliti  ga  oproštenje  za 
pogrješke  i  nemarnosti  u  ovoj  vježbi,  moliti  ga  da  blagoslovi  naše  odluke  za  danas,  čitav  život  i  naš 
smrtni  čas,  napraviti  kratku  duhovnu  misao  -  kiticu  za  taj  dan,  tj.  izabrati  neke  misli  koje  su  nas 
jače  zaokupile  i  sjetiti  ih  se  tijekom  dana,  sve  povjeriti  Majci  Božjoj  moleći:  Pod  tvoju  se  obranu 
utječemo... 

Razmatrajući  po  ovoj  metodi  Sveto  pismo,  tekstove  iz  ovog  molitvenika  ili  svetu  krunicu, 
dinamika  molitve  se  usredotočuje  na  motrenje  Isusa  i  Marije,  njihovih  krjeposti  i  nutarnja  stanja  te 
na  određeni  način  pomaže  osobi  koja  moli  distancirati  se  od  sebe,  svojih  poteškoća  i  problema  koji 
često  u  meditaciji  izbiju  u  prvi  plan  te  tako  priječe  da  molitva  donese  svoje  plodove  i  da  osoba  bolje 
vidi  svoj  nutarnji  život  nasljedovanja  Isusa  Krista.  Meditirati  na  ovaj  način  ima  još  jednu  prednost. 
Vjernik  dok  meditira,  istovremeno  moli  i  za  rast  u  krjepostima  i  pristajanje  uz  Krista  što  trajno 

ostaje  sama  bit  duhovnoga  puta.  Naravno  da  možemo  i  trebamo  razmatrati  i  dok  obavljamo  bilo 
koju  molitvu  i  pobožnost.  Za  to  nam  mogu  poslužiti  i  tekstovi  koje  donosimo  u  ovom  molitveniku. 

3.  Molitve  za  posebne  prigode  i  nakane 

Donosimo  ovdje  samo  neke  prigodne  molitve  a  za  sve  ostale  pogledajte  cjelinu  4.5.8.  ovog 
marijasnkog  molitvenika  pod  naslovom  Molitve  Gospi  Oštaraskoj  i  Krasnarskoj  za  posebne 
nakane.  Napominjemo  da  se  jutarnja  i  večernja  molitva  ne  mogu  svesti  samo  na  molitve  koje  slijede 
nego  je  dobro  redovito  moliti  i  neke  od  molitava  i  pobožnosti  koje  donosimo  u  molitveniku.  U  biti 
jutarnja  i  večernja  molitva  su  dnevne  molitve  prikazanja  i  zahvale  Bogu  za  dan  koji  se  proživio. 

Jutarnja  molitva:  Bože,  ljubim  Te,  jer  si  neizmjerno  dobar.  Gospodine,  Bože  svemogući, 
koji  si  dao  da  nam  osvane  ovaj  dan,  čuvaj  nas  svojom  moći  da  danas  ne  padnemo  ni  u  koji  grijeh, 
već  da  uvijek  budu  pravedne  pred  Tobom  naše  misli,  riječi  i  djela.  Po  Kristu,  Gospodinu  našem. 
Amen.  Isuse,  Marijo,  Josipe,  budite  mi  u  pomoći  i  po  danu  i  po  noći.  Amen. 

Hvala  Ti,  Bože,  za  još  jedan  dan  koji  upravo  započinje.  Zahvaljujem  Ti  za  proteklu  noć  koju 
si  dao  za  odmor  i  san,  kako  bismo  preko  dana  mogli  dobro  raditi  i  Tebe  životom  slaviti.  Molim  Te, 
budi  uza  me  tijekom  čitavoga  dana.  Ne  dopusti  da  ikad  zaboravim  kako  Ti  u  svakom  trenutku  dobro 
znaš  moje  misli,  čuješ  moje  riječi  i  vidiš  moja  djela.  Bože  moj,  nauči  me  da  dobro  upotrijebim 
vrijeme  koje  mi  daješ;  da  predvidim  teškoće  i  da  se  ne  uznemirujem;  da  iskoristim  na  dobro 
doživljene  pogreške,  da  ne  odem  na  krivi  put.  Nauči  me  misliti  na  budućnost,  spojiti  vedro 
raspoloženje  i  gorljivost,  revnost,  brižljivost  i  mir.  Bdij  nada  mnom  dok  radim,  ispuni  prazninu  u 
mojim  djelima.  Nauči  me  da  budem  velikodušan,  da  činim  dobro,  ne  uzvraćam  za  zlo,  da  sve  ljude 
ljubim  uvijek  velikodušno.  Neka  sve  to  bude  na  slavu  Presvetog  Trojstva!  Po  Kristu  Gospodinu 
našemu! 

Večernja  molitva:  Obavi  ispit  savjesti  o  proteklom  danu,  moli  od  Boga  oproštenje  za  svoje 
grijehe  i  odluči  da  ćeš  se  ubuduće  čuvati  od  grijeha.  Zatim  možeš  izmoliti: 

Hvala  Ti,  Gospodine,  za  još  jedan  dan.  Hvala  za  današnji  kruh  koji  si  mi  dao  i  za  sve  čime 
uzdržavam  svoj  život.  Hvala  Ti  za  sve  dobro  koje  si  mi  danas  iskazao,  za  kušnje  kroz  koje  si  me 
proveo,  i  za  još  jedan  dan,  da  ga  mogu  proživjeti  Tebi  na  slavu.  I  za  pomoć  koju  si  mi  pri  radu  i  u 
životu  pružao,  hvala.  I  za  ljude  koje  susretoh,  za  one  s  kojima  sam  dijelio  tegobe  proteklog  dana,  za 
sve  hvala. 

U  ruke  Tvoje,  Gospodine,  predajem  duh  svoj.  Ti  si  me  otkupio,  Gospodine,  Bože  vjerni. 
Tebi  prikazujem  svoje  spavanje  i  svaki  trenutak  noći  koji  je  preda  mnom.  Molim  Te  da  nada  mnom 
bdiješ,  da  me  štitiš,  braniš  i  čuvaš  dok  spavam,  da  se  mogu  u  miru  odmoriti.  Stoga  se  stavljam  u 
tvoje  Presveto  Srce  i  pod  okrilje  Gospe,  moje  Majke.  Tvoji  sveti  anđeli  neka  budu  uza  me  i  neka  me 
čuvaju  u  miru,  i  Tvoj  blagoslov  neka  bude  nada  mnom.  Čuvaj  me,  Gospodine,  kao  zjenicu  oka; 
sjenom  krila  svojih  zakloni  me!  Zdravo  Marijo... 

Zahvaljujemo  Ti,  svemogući  Bože,  za  sva  dobročinstva  Tvoja,  koji  živiš  i  kraljuješ  u  sve 
vijeke  vjekova.  Amen. 

Prije  jela: 

Blagoslovi,  Gospodine,  nas  i  ove  Tvoje  darove  koje  ćemo  po  Tvojoj  darežljivosti  blagovati. 
Po  Kristu,  Gospodinu  našemu.  Amen.  Oče  naš... 

ili 

Bože,  od  koga  sve  imamo,  zahvaljujemo  Ti  na  Tvom  daru.  Ti  nas  hraniš,  jer  nas  ljubiš. 
Blagoslovi  što  nam  daješ!  Bože,  oči  svih  nas  čekaju  na  Te,  i  Ti  im  daješ  hranu  u  pravo  vrijeme. 
Otvaraš  svoju  ruku  i  sve  što  živi  blagoslivljaš.  Ti  nam  daješ  naš  svagdašnji  kruh.  Dobri  Bože, 
blagoslovi  ga!  Amen! 

Poslije  jela 

Zahvaljujemo  Ti,  Svemogući  vječni  Bože  na  svim  dobročinstvima  tvojim,  koji  živiš  i 
kraljuješ  u  vijeke  vjekova.  Amen.  Slava  Ocu... 

ili 

Bože,  nek  Ti  je  hvala  i  slava  za  jelo  i  piće  i  za  sve  dobro.  Ti  daješ  i  želiš  uvijek  davati.  Bože, 
nagradi  sve  koji  nam  u  Tvoje  ime  žele  dobro  činiti  i  daruj  im  vječni  život.  Hvala  Ti  na  svim 
darovima  koje  smo  od  Tebe  primili.  Amen. 

Za  unutarnje  ozdravljenje:  Gospodine  Isuse,  Ti  si  došao  da  ozdraviš  ranjena  i  tjeskobna 
srca,  molim  Te  da  ozdraviš  traume  koje  izazivaju  nemire  u  mom  srcu;  molim  Te,  na  poseban  način, 
da  ozdraviš  ono  stoje  uzrok  grijehu.  Molim  Te  da  uđeš  u  moj  život  i  ozdraviš  me  od  duševnih  rana 
koje  su  me  snašle  u  djetinjoj  dobi  i  od  onih  rana  zadobivenih  tijekom  cijeloga  života.  Gospodine 
Isuse,  Tebi  su  poznati  moji  problemi,  sve  ih  stavljam  u  Tvoje  Srce.  Molim  Te,  u  snazi  one  velike 
rane  otvorene  na  Tvom  Srcu,  da  ozdraviš  male  rane  na  mom  srcu.  Ozdravi  rane  u  mom  sjećanju,  da 
ništa  od  onoga  što  mi  se  dogodilo  ne  bude  izvorom  boli,  tjeskobe  i  zabrinutosti.  Ozdravi, 
Gospodine,  sve  one  rane  koje  su  u  mom  životu  prouzročile  korijene  grijeha.  Hoću  oprostiti  svima 
onima  koji  su  me  uvrijedili,  pogledaj  na  one  nutarnje  rane  zbog  kojih  nisam  sposoban  oprostiti.  Ti, 
koji  si  došao  izliječiti  srca  slomljena,  ozdravi  moje  srce.  Ozdravi,  Gospodine,  one  moje  intimne 
rane  koje  su  uzrok  tjelesnim  bolestima.  Darujem  Ti  svoje  srce,  primi  ga,  Gospodine,  očisti  ga  i  daj 
mi  osjećaje  Tvoga  Božanskog  Srca.  Pomozi  mi  da  budem  ponizan  i  blag.  Udijeli  mi,  Gospodine, 
ozdravljenje  od  boli  koja  me  pritišće  zbog  smrti  dragih  osoba.  Daj  da  mogu  ponovno  zadobiti  mir  i 
radost  zbog  sigurnosti  da  si  Ti  Uskrsnuće  i  Život.  Učini  me  vjerodostojnim  svjedokom  Tvoga 
Uskrsnuća,  Tvoje  pobjede  nad  grijehom  i  smrću,  Tvoje  prisutnosti  kao  Živoga  među  nama.  Amen. 
(molitva  koju  je  sastavio  don  Gabrijel  Amorth) 

Protiv  svakoga  zla:  Oče  Sine  i  Duše  Sveti,  Presveta  Trojice,  Bezgrešna  Djevice,  anđeli, 
arkanđeli,  svi  sveti  u  raju,  siđite  na  mene.  Otjeraj  od  mene  sve  zle  sile,  uništi  ih,  razori  ih,  da  se 
mogu  osjećati  dobro  i  činiti  dobro.  Otjeraj  od  mene  čarolije,  vračanja,  cmu  magiju,  crne  mise, 
praznovjerja,  navezanosti,  prokletstva,  zlo  oko:  đavolsko  uznemirivanje,  đavolsko  posjednuće;  sve 
ono  što  je  zlo,  grijeh,  zavist,  ljubomora,  nevjernost;  fizičku,  duševnu,  moralnu,  duhovnu  bolest. 
Odagnaj  ova  sva  ta  zla  u  pakao,  da  nikada  više  ne  uznemiruju  ni  mene  niti  jedno  drugo  stvorenje 
Božje.  Snagom  Boga  Svemogućega,  u  Ime  Isusa  Krista  Spasitelja,  po  zagovoru  Bezgrješne  Djevice, 
neka  me  napuste  svi  nečisti  dusi,  sva  bića  koja  me  uznemiruju,  neka  me  zauvijek  ostave  i  odu  u 
vječni  pakao,  vezani  od  sv.  Mihovila  Arkanđela,  od  sv.  Gabrijela,  od  sv.  Rafaela,  od  naših  Anđela 
Čuvara,  zgaženi  pod  petom  presvete  Djevice  Marije,  (molitva  koju  je  sastavio  don  Gabrijel  Amorth) 


Predanje  života  Isusu  Kristu 

Isuse,  ja  vjerujem  da  si  Ti  Sin  Božji.  Vjerujem  da  si  išao  na  Križ  radi  mojega  opravdanja  i  da 
si  u  svome  tijelu  uzeo  moje  grijehe,  bolest  i  siromaštvo,  poraz  i  vječnu  smrt,  da  si  uskrsnuo  i  kao 
pobjednik  sjediš  s  desna  Ocu  u  nebesima.  Tebi,  kome  je  predana  sva  vlast  na  nebu  i  zemlji, 
predajem  svoj  život.  Prihvaćam  Te  za  svog  Gospodara  i  Spasitelja,  tebi  se  posvećujem.  Ti  si  od 
sada  Gospodar:  mojega  života  i  mojega  braka,  moje  obitelji  i  moje  djece,  mojih  poslova,  moje 

obitelji,  moje  prošlosti,  sadašnjosti  i  moje  budućnosti.  Neka  moj  život  bude  na  savu  Presvetog 
Trojstva  u  iščekivanju  punine  života  u  vječnosti.  Amen. 

Strelovite  molitve 

Ovakve  su  molitvice  nazvane  "strelovite"  jer  su  kao  zazivi  prožeti  ljubavlju  koje  često  tijekom  dana 
možemo  odaslati  u  nebo.  Po  njima  Bog  vidi  kako  na  nj  mislimo  tijekom  dana.  Možemo  izabrati 
neku  od  ovih  molitava  i  često  je  ponavljati  tijekom  dana. 

-  Isuse,  blaga  i  ponizna  Srca,  učini  srce  moje  po  Srcu  svome. 

-  Sve  za  Tebe,  Presveto  Srce  Isusovo! 

-  Slatko  Srce  mog  Isusa,  daj  da  Te  ljubim  sve  više! 

-  Slatko  Srce  Marijino,  budi  moje  spasenje! 

-  Isuse,  Marijo,  Josipe!  Ja  vas  ljubim  spasite  duše! 

-  Isuse  moj,  smiluj  mi  se! 

-  Isuse,  Tebi  živim.  Isuse,  Tebi  umirem. 

-  Isuse,  Tvoj(a)  sam  u  životu  i  u  smrti. 

-  Zdravo,  križu,  jedina  nado! 

-  Krvi  Kristova  blagoslovi  me,  posveti  me. 

-  Krvi  Kristova  blagoslovu  tu  osobu! 

POBOŽNOST  BOŽIČNOM  OTAJSTVU,  DJETETU  ISUSU 
I  SVETOJ  OBITELJI 


Sadržaj 

Predgovor 


POBOŽNOST  BOŽIČNOM  OTAJSTVU  I  DJETETU  ISUSU 

Božična  devetnica  s  razmatranjima  sv.  Alfonsa  Marije  Liguoria 

Litanije  u  čast  Božanskog  Djeteta  Isusa 

Molitve  svetaca  na  čast  Božičnog  otajstva  i  Djeteta  Isusa 

Božični  himan  Djetetu  Isusu 

Devetnica  Djetetu  Isusu 
Krunica  Djeteta  Isusa 

Razmatranja  o  Božiću  i  pobožnosti  Djetetu  Isusu 

POBOŽNOST  SVETOJ  OBITELJI 


Molitve  Svetoj  Obitelji 
Himan  Svetoj  Obitelji 
Litanije  Svetoj  Obitelji 
Krunica  Svetoj  Obitelji 
Razmatranja  o  Svetoj  Obitelji 
Litanije  Božjoj  Providnosti 


Predgovor 

Dragi  brate,  poštovana  sestro  u  Kristu  želimo  objaviti  na  jednom  mjestu  sve  velike 
pobožnosti  Katoličke  Crkve  na  čast  pojedinih  otaj stava  naše  vjere  slijedeći  život  našega  Gospodina 
i  liturgijsku  godinu. 

Božić  je  svetkovina  koju  hrvatski  katolički  puk  na  posebno  dubok  i  radostan  način 
doživljava  i  slavi.  Božično  vrijeme  je  povlašteno  i  za  pobožnost  Djetetu  Isusu  i  Svetoj  Obitelji,  ali 
ne  jedino.  U  Katoličkoj  tradiciji  molitve  na  čast  ovih  otaj  stava  možemo  moliti  tokom  cijele 
liturgijske  godine.  Na  poseban  način  u  svim  obiteljskim  potrebama  se  možemo  uvijek  utjecati 
Svetoj  Obitelji. 

Više  godina  i  na  više  evropskih  jezika  smo  prikupljali  materijale  sabrane  u  ovoj  knjižici  pa 
ne  donosimo  citate  svih  molitvenika  i  knjižica  u  kojima  smo  pronašli  molitve  kako  ne  bismo  time 
nepotrebno  opteretili  čitatelje.  Napominjemo  da  su  razni  svetački  tekstovi  koji  se  nalaze  pod 
naslovom  “Molitve  svetaca  na  čast  Božičnog  otajstva  i  Djeteta  Isusa”  u  nakanama  autora  bih 
poezije.  Budući  daje  teško  prevoditi  poezije  a  da  se  ne  izgubi  smisao  mi  smo  te  tekstove  doslovno 
preveli  i  dobili  molitve  ili  molitvene  nagovore.  Dao  Bog  i  Majka  Božja  da  objavljivanje  ove 
knjižice  donese  obilje  duhovnih  plodova  u  hrvatskom  narodu  na  veću  slavu  Božju. 

Pater  Miljeu ko  Sušac  s.m.m.  -  misionar  montfortanac 


41 


POBOŽNOST  BOŽIČNOM  OTAJSTVU  I  DIJETETU  ISUSU 


1.1.  BOŽIČNA  DEVETNICA 

.s'v.  Alfons  Marija  Ligu  ori 

(SV.  Alfons  je  ovu  devetnicu  je  zamislio  kao  pripravu  za  slavljenje  Božića.  Molitva  devetnice 
počinje  16.  prosinca) 

Prvi  dan:  O  LJUBAVI  BOŽJOJ  DA  JE  POSTAO  ČOVJEKOM 

Promatraj  beskrajnu  ljubav  koju  nam  je  Bog  iskazao  kad  je  postao  čovjekom  kako  bi  nam 
zadobio  vječno  spasenje.  Adam  naš  prvi  otac  je  sagriješio,  i  pobunio  se  protiv  Boga  te  je  bio 
izagnan  iz  Raja  i  osuđen  na  smrt  skupa  s  nama,  njegovim  potomstvom.  Ali  evo  Sin  Božji  videći 
izgubljena  čovjeka  da  bi  ga  oslobodio  od  smrti  prikaza  sebe  postajući  čovjekom  i  odluči  da  će  za 
njega  umrijeti  na  Križu.  Ali  Sine,  kao  da  mu  je  tada  govorio  Otac,  promisli  jer  ćeš  na  zemlji  morati 
voditi  ponizan  i  mučan  život.  Morati  ćeš  se  roditi  u  hladnoj  štalici,  biti  položen  u  životinjske  jaslice. 
Morati  ćeš  bježati  u  Egipat  da  bi  izbjegao  Herodovim  rukama.  Vrateći  se  iz  Egipta  živjeti  ćeš  kao 
zanatlija  u  siromašnoj  radionici,  ponizan  i  prezren.  Konačno  u  muci  ćeš  od  boli  izdahnuti  na  Križu, 
postiđen  i  napušten  od  svih.  A  Sin  kao  da  odgovara  Ocu:  “Ništa  zato  svime  sam  zadovoljna  samo  da 
spasim  čovjeka. 

Sta  bi  se  reklo  da  neki  Princ,  videći  mrtvoga  crva  iz  samilosti  prema  njenu  želi  postati  crv  i 
oprati  ga  u  svojoj  krvi,  umrijeti  za  njega  da  bi  mu  dao  život?  Više  od  toga  je  za  mene  učinila  Vječna 
Riječ,  koja  budući  da  je  Bog  je  hitjela  postati  crv  kao  mi,  umrijeti  za  nas  da  bi  nam  zadobila 
izgubljeni  život  u  Božanskoj  milosti.  Sin  Božji  videći  da  po  tolikom  darovima  koje  nam  je  dao  ne 
može  zadobiti  našu  ljubav  šta  učini?  Postade  čovjekom  i  dade  nam  sama  sebe.  Čovjek  prezirući 
Boga,  kaže  sv.  Fulgencije,  udalji  se  od  njega,  ali  Bog  ljubeći  čovjeka  dođe  s  Neba  kako  bi  ga 
pronašao.  A  zašto  je  došao?  Došao  je  da  bi  čovjek  spoznao  koliko  ga  Bog  ljubi  i  da  barem  tako  iz 
zahvalnosti  uzljubi  Boga.  I  životinje  koje  idu  za  nama  postanu  ljubljene,  a  mi  zašto  smo  tako 
nezahvalni  s  Bogom  koji  silazi  s  Neba  na  zemlju  kako  bi  ga  ljudi  uzljubili?  Jednoga  dana  neki 
svećenik  moleći  i  izgovarajući  riječi  u  misi  “I  Riječ  je  tijelom  postala”  primijeti  da  neki  čovjek  ne 
učini  ni  najmanji  znak  poštovanja  vidje  kako  ga  đavao  udari  i  prekori  riječima:  “Ah,  nezahvalniče, 
da  je  Bog  toliko  učinio  za  mene  koliko  je  učinio  za  tebe  bio  bih  stalno  prignut  licem  do  zemlje 
zahvaljujući  mu”. 

Molitva:  O  veliki  Sine  Božji  postao  si  čovjekom  da  bi  te  ljudi  uzljubili.  Ah  gdje  je  ljubav 
ljudi?  Ti  si  dao  krv  i  život  za  spasenje  naših  duša,  a  zašto  smo  mi  tako  nezahvalni  pa  umjesto  da  te 
ljubimo  preziremo  te  s  toliko  nezahvalnosti.  Moj  Gospodine  ja  sam  bio  jedan  od  onih  koji  su  te  više 
vrijeđali,  ali  tvoja  muka  je  moja  nada.  Iz  ljubavi  po  kojoj  si  postao  čovjekom  i  umro  na  Križu 
oprosti  mi  sve  grijehe  kojima  sam  te  povrijedio.  Ljubim  te  utjelovljena  Riječi,  ljubim  te  moj  Bože, 
ljubim  te  beskrajna  dobroto  i  kajem  se  za  sve  grijehe,  htio  bih  od  boli  kajanja  umrijeti.  Isuse  udijeli 
mi  svoju  ljubav  da  više  ne  živim  nezahvalan  prema  tebi  koji  si  mi  toliku  ljubav  iskazao.  Želim  te 
zauvijek  ljubiti.  Udijeli  mi  svetu  ustrajnost.  O  Marijo  Majko  Božja  i  majko  moja  isprosi  mi  od 
tvoga  Sina  milost  da  ga  uvijek  ljubim  sve  do  smrti. 

Litanije  u  čast  Božanskog  Djeteta  Isusa  (st.  46) 

Drugi  dan:  O  BOŽJOJ  LJUBAVI  KAD  SE  RODIO  KAO  DIJETE 

Sin  Božji  koji  je  iz  ljubavi  došao  k  nama  mogao  je  postati  čovjekom  pojavljujući  se  u 
odrasloj  dobi,  kao  što  se  pojavio  Adam  kad  je  bio  stvoren,  ali  jer  djeca  znaju  privući  više  ljubavi 
onih  koji  ih  gledaju  zato  se  je  i  on  htio  na  zemlji  pojaviti  kao  dijete.  I  to  kao  najsiromašnije  i 
prezrenije  dijete  koje  se  rodilo.  Sv.  Petar  Krizolog  piše:  Tako  se  htio  roditi  naš  Bog  jer  je  htio  da  na 
taj  način  bude  ljubljen.  Još  je  prorok  Izajija  prorekao  da  se  Sin  Božji  treba  roditi  kao  dijete  i  tako  se 

nama  potpuno  dati  iz  ljubavi  koju  nam  je  posvjedočio:  Dijete  nam  se  rodilo,  sin  nam  je  darovan  (Iz 
9,6). 

Ah  moj  Isuse,  moj  najveći  i  istinski  Bože  što  te  je  s  Neba  privuklo  da  se  rodiš  u  šalici  ako  ne 
ljubav  koju  imaš  prema  ljudima.  Tko  te  je  iz  krila  Očeva  vodio  i  položio  u  jaslice?  Tko  te  je  od 
kraljevanja  iznad  zvijezda  položio  da  počivaš  na  slamici?  Tko  te  između  anđeoskih  korova  doveo 
da  budeš  među  dvije  životinje?  Ti  koji  svetim  plamenom  raspaljuješ  Serafine  sad  se  treseš  od 
hladnoće  u  jednoj  štali.  Ti  koji  pokrećeš  nebesa  i  sunce  sada  da  bi  se  pomaknuo  trebaš  nekoga  tko 
će  te  primiti  u  naručje.  Tebi  koji  proviđaš  hranu  ljudima  i  životinjama  sad  je  potrebno  malo  mlijeka 
da  te  uzdrži  u  životu.  Tebe  koji  si  radost  Neba  sada  čujem  kako  plačeš  i  udišeš.  Kaži  mi  tko  te  je  do 
tih  bijeda  doveo.  Što  učini,  učini  ljubav  kaže  sv.  Bernard,  učinila  je  to  ljubav  koju  imaš  za  ljude. 

Molitva:  O  drago  moje  Dijete  kaži  mi  što  si  došao  raditi  na  ovoj  zemlji,  što  tražiš  ?  Ah,  već 
shvaćam  došao  si  umrijeti  za  mene  da  bi  me  oslobodio  od  Pakla.  Došao  si  tražiti  mene,  izgubljenu 
ovcu,  da  više  ne  bježim  nego  da  te  ljubim.  O  moj  Isuse,  moje  blago,  živote  moj,  ljubavi  moja  i  sve 
moje,  ako  tebe  ne  ljubim  koga  da  ljubim?  Gdje  mogu  pronaći  oca,  prijatelja,  zaručnika  ljupkijeg  od 
tebe  koji  bi  me  više  ljubio?  Ljubim  te  dragi  moj  Bože,  ljubim  te  jedino  moje  dobro.  Žao  mi  je  što 
sam  bio  toliko  godina  u  svijetu  a  nisam  te  ljubio,  naprotiv  vrijeđao  sam  te  i  prezirao.  Oprosti  mi 
ljubljeni  moj  Otkupitelju,  daj  da  se  pokajem  za  takvo  svoje  ponašanje.  Kajem  se  svom  dušom. 
Oprosti  mi  i  udijeli  mi  milost  da  se  više  ne  odijelim  od  tebe  i  da  te  ljubim  cijelog  preostalog  života. 
Ljubavi  moja  sav  se  tebi  predajem,  primi  me,  ne  odbi  me  iako  to  zaslužujem.  Marijo  ti  si  moja 
odvjetnica,  ti  ćeš  mi  svojim  molitvama  zadobiti  sve  što  želim  od  tvoga  Sina;  moli  ga  da  mi  oprosti  i 
da  mi  da  svetu  ustrajnost  sve  do  smrti. 

Litanije  u  čast  Božanskog  Djeteta  Isusa  (st.  46) 

Treći  dan:  O  ISUSOVU  SIROMAŠNOM  ŽIVOTU  OD  SAMOG  ROĐENJA 

Bog  je  predvidio  da  u  vremenu  kad  se  ima  roditi  njegov  Sin  na  zemlji  iziđe  naredba  careva 
da  se  svatko  ide  upisati  na  popisu  stanovništava  u  mjestu  porijekla.  I  tako  budući  da  je  Josip  sa 
svojom  zaručnicom  morao  ići  u  Betlehem  da  se  upiše  dođe  vrijeme  Mariji  da  rodi.  Nije  bila 
prihvaćena  u  kuću,  a  ni  u  prenoćištu  za  siromahe  te  je  bila  je  primorana  tu  noć  provesti  u  štalici  i  u 
njoj  poroditi  nebeskoga  Kralja.  Da  se  Isus  rodio  u  Nazaretu,  istina  bio  bi  se  rodio  kao  siromah,  ah  bi 
barem  imao  suhu  sobicu,  malo  vatre,  tople  povoje  i  ugodniju  kolijevku. 

Ali  ne,  on  se  htio  roditi  u  onoj  hladnoj  štalici,  bez  ogrijeva,  htio  je  da  mu  jasle  budu 
kolijevkom,  da  mu  malo  grube  slame  posluži  za  krevetić,  a  sve  to  kako  bi  više  trpio.  Uđimo  dakle  u 
Betlehemsku  štalicu,  ali  uđimo  s  vjerom.  Ako  uđemo  bez  vjere,  vidjeti  ćemo  samo  jedno  siromašno 
dijete  koje  pobuđuje  samilost,  diviti  se  njegovoj  ljepoti,  dijete  koje  plače  zbog  hladnoće  i  neudobne 
slame  koja  ga  probada.  Ali  ako  uđemo  s  vjerom  vidjeti  ćemo  daje  to  Dijete  Sin  Božji  koji  je  iz 
ljubavi  prema  nama  došao  na  zemlju,  i  toliko  trpi  da  bi  zadovoljio  za  naše  grijehe.  Pa  kako  je 
moguće  ne  zahvaliti  mu  i  ne  ljubiti  ga? 

Molitva:  O  slatko  moje  dijete,  kako  sam,  znajući  koliko  si  trpio  za  mene,  mogao  biti  tako 
nezahvalan  i  tako  te  povrijediti?  Te  tvoje  suzice  kojima  plačeš,  to  siromaštvo  koje  si  izabrao  iz 
ljubavi  prema  meni  potiču  me  na  nadu  u  oproštenje  grijeha  kojima  sam  te  povrijedio.  Kajem  se  moj 
Isuse,  za  svaki  put  kad  sam  ti  okrenuo  leđa  i  ljubim  te  više  od  svega.  Bože  moj  i  sve  moje!  od  sada 
pa  nadalje  ti  ćeš  biti  moje  jedino  blago  i  jedino  dobro.  Kažem  ti  sa  sv.Ignacijem  Loyolskim:  “Daj 
mi  tvoju  ljubav,  daj  mi  tvoju  milost  i  dovoljno  sam  bogat.”  Ništa  drugo  ne  želim,  niti  tražim,  samo  ti 
si  dovoljan,  Isuse  moj,  živote  moj  i  ljubavi  moja. 

Litanije  u  čast  Božanskog  Djeteta  Isusa  (st.  46) 

Četvrti  dan:  O  ISUSOVU  PONIZNOM  ŽIVOTU  OD  SAMOG  ROĐENJA 


Svi  znaci  koje  je  anđeo  dao  pastirima  po  kojima  će  pronaći  Spasitelja  koji  je  rođen  su 
odražavali  poniznost.  I  neka  vam  ovo  bude  za  znak:  Naći  ćete  Djetešce  povijeno  u  pelene  gdje  leži  u 
jaslama  (Lk  2,12).  To  je  znak  reče  anđeo  po  kome  ćete  pronaći  novorođenog  Mesiju,  povijen  leži  u 
životinjskim  jaslicama  u  jednoj  štali.  Tako  se  htio  roditi  kralj  Neba,  Sin  Božji  kad  je  došao  uništiti 
oholost  koja  je  bila  uzrokom  gubljenja  čovjeka. 

Još  su  proroci  navijestili  da  će  s  našim  Otkupiteljem  postupati  kao  s  najbijednijim 
čovjekom  na  zemlji,  nasićenim  pogrdama.  Koliko  li  je  prezira  pretrpio  Isus  od  ljudi  na  zemlji. 
Držali  su  ga  izjelicom  i  pijanicom,  vračem,  bogohulnikom,  krivovjemikom.  Koliko  li  je  pretrpio 
patnje  za  vrijeme  svoje  muke,  bio  je  napušten  od  učenika,  jedan  od  njih  ga  je  prodao  za  trideset 
denara,  drugi  zanijeka  da  ga  je  poznavao,  vođen  je  vezan  ulicama,  bičevan  kao  rob,  smatran 
luđakom,  ismijavanim  kraljem,  pljuvali  su  mu  u  lice  i  konačno  je  umro  prikovan  na  križ  između 
dvojice  razbojnika  kao  najgori  zločinac  na  zemlji.  Dakle,  kaže  sv.  Bernard,  s  najplemenitijem  od 
svih  su  postupali  kao  s  najbijednijim,  a  jedan  drugi  svetac  dodaje  koliko  je  bjedniji  toliko  mi  je 
draži,  koliko  mi  izgledaš  slabiji,  prezreniji  toliko  si  mi  draži  i  ljubezniji  moj  Otkupitelju. 

Molitva:  O  moj  slatki  Spasitelju,  koji  si  toliko  prezira  zagrlio  meni  za  ljubav,  ja  nisam 
mogao  podnijeti  jednu  riječ  uvrede  a  da  nisam  odmah  mislio  osvetiti  se.  Ja  koji  sam  toliko  puta 
zaslužio  da  budem  mučen  od  đavli  u  Paklu.  Stidim  se  pojaviti  pred  tobom  ja  grešnik  i  oholica. 
Gospodine  ne  odagnaj  me  od  svoga  lica  iako  to  ja  zaslužujem.  Rekao  si  da  ne  znaš  prezreti  srce 
koje  se  kaje  i  ponizuje.  Kajem  se  za  sve  uvrede  koje  sam  ti  nanio.  Oprosti  mi  moj  Isuse,  ne  želim  te 
više  vrijeđati.  Ti  si  meni  za  ljubav  toliko  uvreda  pretrpio,  ja  tebi  za  ljubav  želim  trpjeti  sve  uvrede 
koje  će  mi  doći  u  životu.  Ljubim  te  moj  prezreni  Isuse,  za  mene  prezreni,  ljubim  te  više  od  svega 
drugoga,  pomozi  mi  da  te  uvijek  ljubim  i  da  sve  za  tebe  podnosim.  O  Marijo  preporuči  me  tvome 
Sinu  i  moli  Isusa  za  mene. 

Litanije  u  čast  Božanskog  Djeteta  Isusa  (st.  46) 

Peti  dan:  O  ISUSOVU  PROGONJENOM  ŽIVOTU  OD  SAMOG  ROĐENJA 

Isus  Krist  je  mogao  spasiti  čovjeka  bez  trpljenja  i  smrti,  ali  nije  htio.  D  bi  nam  pokazao 
koliko  nas  ljubi  izabrao  je  progonjeni  život.  Zato  ga  prorok  Izajija  i  naziva  čovjekom  boli  jer  je 
Isusov  život  trebao  biti  prepun  boli.  Njegova  muka  nije  počela  u  trenutku  smrti  nego  od  početka 
njegova  života.  Čim  se  rodio  bio  je  položen  u  štalicu  gdje  je  sve  za  Isusa  bilo  mučno.  Njegov  vidje 
trpio  jer  je  vidio  samo  grubi  i  hrapavi  zid  štale.  Njuh  je  trpio  od  izmeta  životinja  koje  su  tu  bile. 
Dodir  je  trpio  jer  gaje  bola  slama  na  kojoj  je  ležao.  Malo  nakon  rođenja  je  morao  bježati  u  Egipat 
gdje  je  više  godina  svoga  djetinjstva  živio  siromašan  i  prezren.  Malo  se  razlikovao  i  život  u 
Nazaretu  i  eto  ga  na  kraju  njegova  života  u  Jeruzalemu  gdje  će  umrijeti  na  križu  u  tolikom  mukama. 

Cijeli  Isusov  život  je  bio  trajno  trpljenje,  naprotiv  dvostruko  trpljenje  jer  je  imao  pred  očima 
sve  muke  koje  će  morati  podnijeti  sve  do  smrti.  Sestra  Marija  Magdalena  Orsini  jednog  dana  žaleći 
se  pred  raspelom  reče:  “Moj  Gospodine  tri  si  tri  sata  bio  pribijen  na  križ,  a  ja  godinama  trpim  ovu 
muku”.  A  Isus  joj  odgovori:  “Ah,  neznalico  što  to  govoriš?  Ja  sam  još  od  majčinske  utrobe  trpio  sve 
muke  mog  života  i  smrti”.  Isusa  nisu  toliko  žalostile  muke  i  trpljenja  jer  ih  je  on  svojevoljno 
podnosio,  koliko  su  ga  žalostili  naši  grijesi  i  naša  nezahvalnost  prema  njegovoj  ljubavi.  Sestra 
Margerita  od  Cortone  nije  prestajala  oplakivati  grijehe  kojima  je  uvrijedila  Boga  te  joj  jednoga  dana 
ispovjednik  reče:  “  Margerita  prestani  plakati  jer  ti  je  Bog  već  oprostio”.  A  ona  mu  odgovori:  “Ah 
oče,  kako  da  prestanem  plakati  znajući  da  sam  cijeli  života  Isusa  žalostila  svojim  grijesima”. 

Molitva:  Isuse  draga  moja  ljubavi  moji  grijesi  su  te  žalostili  cijeli  tvoj  život.  Ah,  moj  Isuse 
kaži  mi  što  moram  činiti  da  mi  oprostiš  jer  to  želim  učiniti.  Kajem  se  o  najveće  dobro,  za  sve 
grijehe  kojima  sam  te  uvrijedio.  Kajem  se  i  ljubim  te  više  od  sebe  samoga.  Osjećam  u  sebi  veliku 
želju  da  te  ljubim,  ti  mi  daješ  tu  želju,  daj  mi  snage  da  te  toliko  ljubim.  Pravedno  je  da  te  ljubim 
toliko  koliko  sam  te  vrijeđao.  Prisjećaj  me  uvijek  na  ljubav  koju  si  dao  tako  da  moja  duša  uvijek 

gori  za  tebe  iz  ljubavi,  da  na  tebe  uvijek  misli,  tebe  želi  i  nastoji  ti  se  dopasti.  O  Bože  ljubavi  ja  koji 
sam  nekada  bio  robom  Pakla  sada  se  potpuno  tebi  predajem.  Primi  me  iz  samilosti  i  veži  me  svojom 
ljubavlju.  Moj  Isuse  od  sada  pa  nadalje  želim  živjeti  uvijek  te  ljubeći  i  ljubeći  te  želim  umrijeti.  O 
Marijo  majko  i  nado  moja  pomozi  mi  da  ljubim  tvoga  i  moga  dragog  Boga,  za  tu  te  milost  molim  i 
od  tebe  se  nadam  zadobiti  je. 

Litanije  u  čast  Božanskog  Djeteta  Isusa  (st.  46) 

Šesti  dan:  O  MILOSRĐU  BOGA  KOJI  JE  S  NEBA  SIŠAO  NA  ZEMLJU  DA  BI  NAS 
SPASIO 

Sv.  Pavao  kaže:  Ali  kad  se  očitova  dobrota  Boga  našega  Spasitelja  i  njegova  ljubav  prema 
ljudima.  (Tit  3,4).  Kad  se  pojavio  Sin  Božji  na  zemlji  tada  se  dakle  očitova  Božja  dobrota  prema 
nama.  Sv.  Berand  piše  da  je  prije  bila  očitovan  moć  Božja  u  stvaranju  svijeta,  mudrost  u 
uzdržavanju,  ali  Božje  milosrđe  se  najviše  očitova  kad  je  Sin  Božji  postao  čovjekom  da  bi  svojom 
mukom  i  smrću  otkupio  izgubljene  ljude.  Koje  bi  nam  veće  milosrđe  mogao  iskazati  Sin  Božji  kad 
je  već  uzeo  na  sebe  patnje  koje  smo  mi  zaslužili?  Evo  rođen  je  kao  slabo  Djetešce,  povijen  u 
jaslicama.  Sam  se  ne  može  ni  kretati,  ni  hraniti.  Marija  mu  treba  dati  malo  mlijeka  da  bi  preživio. 
Evo  ga  zatim  pred  Pilatom  vezana  za  stup,  ne  može  se  odvezati,  gdje  je  bičevan  od  glave  do  pete. 
Evo  ga  na  putu  za  Kalvariju  kako  nosi  križ  i  više  puta  pada  i  na  kraju  evo  ga  pribijena  na  sramotno 
drvo  križa  gdje  će  završiti  svoj  život  u  mukama. 

Isus  Krist  je  svojom  ljubavlju  htio  zadobiti  ljubav  naših  srdaca  i  zato  nije  htio  poslati  nekog 
anđela  da  nas  otkupi,  nego  je  htio  on  sam  doći  da  nas  spasi.  Da  nas  je  anđeo  otkupio,  čovjek  bi 
trebao  podijeliti  svoje  srce  ljubeći  Boga  kao  Stvoritelja,  a  anđela  kao  otkupitelja,  ali  Bog  koji  hoće 
cijelo  ljudsko  srce,  budući  daje  bio  Stvoritelj  htio  je  postati  i  otkupitelj  čovjeka. 

Molitva:  O  dragi  moj  Otkupitelju  gdje  bi  ja  bio  sada  da  me  ti  nisi  s  toliko  strpljenja 
podnosio,  da  si  dopustio  da  umrem  kad  sam  bio  u  grijehu?  Budući  da  si  me  do  sada  čekao,  moj 
Isuse,  brzo  mi  oprosti  prije  nego  me  smrt  zadesi  opterećena  tolikom  krivnjama  kojima  sam  te 
uvrijedio.  Kajem  se,  o  najveće  dobro,  da  sam  te  tako  uvrijedio,  htio  bi  umrijeti  od  kajanja.  Ti  ne 
možeš  ostaviti  dušu  koja  te  traži,  ako  sam  te  u  prošlosti  ostavio,  sada  te  tražim  i  ljubim.  Da  o  moj 
Bože  ljubim  te  više  od  svega,  ljubim  te  više  od  sebe  samoga.  Pomozi  mi  Gospodine  da  te  sve  više 
ljubim  u  životu  koji  mi  preostaje.  Ne  tražim  drugo,  tome  se  nadam.  Marijo  majko  moja,  moli  za 
mene.  Ako  se  ti  moliš  za  mene  siguran  sam  da  ću  zadobiti  milost. 

Litanije  u  čast  Božanskog  Djeteta  Isusa  (st.  46) 

Sedmi  dan:  O  PUTOVANJU  DIJETETA  ISUSA  U  EGIPAT 

Sin  Božji  je  s  Neba  došao  da  bi  spasio  ljude,  ali  čim  se  rodi  ljudi  su  ga  počeli  na  smrt 
progoniti.  Herod  bojeći  se  daće  mu  ovo  dijete  oduzeti  kraljevstvo  planira  kako  ga  ubiti.  Sv.  Josip  je 
u  snu  bio  obaviješten  da  uzme  Isusa  i  njegovu  Majku  i  bježi  u  Egipat.  Josip  obavijesti  Mariju  i 
spremno  posluša,  uze  nešto  alata  od  svoga  zanata  koji  će  mu  poslužiti  da  bi  radio  i  preživio  u  Egiptu 
skupa  sa  svojom  siromašnom  obitelji.  Marija  sa  svoje  strane  uzima  siromašni  zavežljaj  rublja  koji 
će  poslužiti  novorođenom  svetom  Djetetu  zatim  se  približava  kolijevci  i  u  suzama  govori  svome 
Sinu  koji  spava:  “O  moj  Sine  i  Bože  ti  si  došao  s  Neba  kako  bi  spasio  ljude,  a  oni  čim  si  se  rodio 
traže  da  te  ubiju”.  Uze  dijete  sa  suzama  i  te  iste  noći  skupa  sa  sv.  Josipom  pođe  na  put. 

Promatrajmo  koliko  su  trpjeli  sveti  hodočasnici  na  tako  dugom  putu  i  bez  ikakve  ugodnosti. 
Dijete  još  nije  moglo  hodati  te  su  ga  naizmjenične  morah  nositi  u  naručju  Marija  i  Josip.  Na  putu  za 
Egipat  pustinjska  zemlja  na  otvorenom  im  je  bila  jedino  mjesto  za  ležaj  noću.  Djetešce  je  plakalo 
zbog  hladnoće  a  Marija  i  Josip  iz  samilosti.  A  tko  ne  bi  plakao  videći  Sina  Božjega,  siromašnog 
progonjenog  kako  bježi  lutajući  po  zemlji  da  ne  bude  ubijen  od  svojih  neprijatelja. 

Molitva:  O  drago  moje  Dijete  plačeš  i  to  s  pravom  jer  si  tako  progonjen  od  ljudi  koje  toliko 
ljubiš.  O  moj  Bože  kojega  sam  i  ja  svojim  grijesima  progonio,  znaj  da  te  sada  ljubim  više  do  sebe 

samoga  i  nemam  veće  muke  od  prisjećanja  da  sam  prezirao  tebe  najveće  dobro.  Oprosti  mi  moj 
Isuse  i  dopusti  mi  da  te  nosim  u  mom  srcu  cijelog  puta  mog  života  koji  mi  preostaje  te  da  mogu  s 
tobom  ući  u  vječnost.  Toliko  puta  sam  te  odagnao  iz  moje  duše  vrijeđajući  te,  ali  sad  te  ljubim  više 
od  svega  i  kajem  se  što  sam  te  uvrijedio.  Ljubljeni  moj  Gospodine,  ne  želim  te  više  ostaviti,  a  ti  mi 
daj  snage  da  se  oduprem  napastima,  ne  dopusti  da  se  od  tebe  više  odvojim,  daj  da  radije  prije 
umrem  nego  da  ponovno  izgubim  tvoju  milost.  O  Marijo  nado  moja  daj  da  uvijek  živim  i  umrem 
ljubeći  Boga. 

Litanije  u  čast  Božanskog  Djeteta  Isusa  (st.  46) 

Osmi  dan:  O  BORAVKU  DIJETETA  ISUSA  U  EGIPTU  I  NAZARETU 

Naš  Otkupitelj  je  proveo  svoje  djetinjstvo  u  Egiptu  tijekom  7  godina  živeći  siromašno  i 
prezreno.  Tu  su  Marija  i  Josip  bili  nepoznati  stranci  te  nisu  imali  ni  prijatelja  ni  poznanika.  Obitelj 
se  jedva  uzdržavala  od  rada  svojih  ruku.  Siromašna  je  bila  njihova  kuća,  njihov  krevet,  njihova 
prehrana.  U  toj  kućici  Marija  je  hranila  dijete  na  svojim  grudima  zatim  rukom.  Uzimala  je  iz 
zdjelice  komadiće  kruha  natopljena  vodom  stavljala  ih  u  sveta  Sinova  usta.  U  toj  kućici  je  Marija 
sašila  prvi  haljinicu  Isusu  i  dijete  je  nesigurnim  korakom  prohodalo  i  više  puta  padalo  kao  i  sva 
druga  djeca.  Tu  je  ono  počelo  zamuckujući  izgovarati  svoje  prve  riječi.  O  kojeg  li  čuda  na  što  se 
sveo  Bog  nama  za  ljubav.  Jedan  Bog  da  drhti,  da  padne  hodajući,  da  zamuckujući  progovara! 

Sličan  siromašan  i  umrtvljen  život  je  provodio  Isus  kad  se  vratio  iz  Egipta  u  Nazaret.  Tu  je 
on  sve  do  dobi  od  trideset  godina  radio  kao  radnik  u  radionici  slušajući  Josipa  i  Mariju:  I  bijaše  im 
poslušan  (Lk  2,  51).  Isus  je  odlazio  po  vodu,  otvarao  i  zatvarao  radionicu,  meo  kuću,  skupljao 
otpatke  od  deveta  za  ogrjev,  trudio  se  cijeli  dan  pomoći  Josipu  u  njegovu  poslu.  O  kojeg  li  čuda! 
Jedan  Bog  da  služi  kao  radnik,  Bog  da  mete  kuću,  Bog  koji  je  jednim  činom  stvorio  svijet  i  koji 
kada  zaželi  sve  može  uništiti  da  obrađuje  drvo.  Ah,  samo  misao  na  ovo  bi  nas  morala  upaliti 
ljubavlju.  A  kako  tek  je  slatko  promatrati  pobožnost  kojom  je  Isus  molio,  njegovo  strpljenje  u  radu  , 
spremnost  slušanja,  umjerenost  u  prehrani,  blagost  i  ljupkost  u  razgovorima.  Svaka  njegova  riječ  i 
svako  Isusovo  djelo  je  bilo  tako  sveto  da  je  sve  očaravalo,  a  pogotovu  Mariju  i  Josipa  koji  su  ga 
uvijek  promatrali. 

Molitva:  O  Isuse  Spasitelju  kada  mislim  da  ti  moj  Bog  si  toliko  godina  zbog  ljubavi  prema 
meni  živio  skrovito  i  prezreno  u  siromašnoj  kućici  kako  bi  ja  mogao  žuditi  za  užicima,  častima 
svjetovnim  bogatstvima.  Odričem  se  svega  i  želim  biti  tvoj  drug  na  ovoj  zemlji,  siromašan  kao  ti, 
umrtvljen  kao  ti,  prezren  kao  ti,  tako  se  nadam  da  ću  moći  jednoga  dana  uživati  tvoje  društvo  u 
Raju.  Kakva  kraljevstva,  kakva  blaga,  Ti  si  Isuse  jedino  moje  dobro.  Beskrajno  mi  je  žao  što  sam  te 
u  prošlosti  vrijeđao  i  odbacio  tvoje  prijateljstvo  kako  bi  ugodio  mojim  hirovima.  Kajem  se  iz  svega 
srca.  Ubuduće  ću  radije  tisuću  puta  izgubiti  život  nego  li  tvoju  milost.  Bože  moj  ne  želim  te  više 
uvrijediti  nego  te  želim  uvijek  ljubiti.  Pomozi  mi  da  budem  vjeran  do  smrti.  Marijo  ti  si  utočište 
grešnika,  ti  si  moja  nada. 

Litanije  u  čast  Božanskog  Djeteta  Isusa  (st.  46) 

Deveti  dan:  O  ISUSOVOM  ROĐENJU  U  ŠATLICI  U  BETLEHEMU 

Budući  daje  bila  izdana  zapovijed  rimskog  cara  Augusta  da  se  svatko  ide  upisati  na  popis  u 
mjesto  rođenja,  Josip  sa  svojom  ženom  Marijom  pođe  u  Betlehem.  O  Bože  koliko  li  je  trpjela 
Presveta  Djevica  tokom  ovog  putovanja  koje  je  trajalo  4  dana  po  planinskim  putovima  zimi  uz 
vjetar,  hladnoći  i  kišu.  Kad  su  došli  na  odredište  dođe  Mariji  vrijeme  za  porod.  Josip  poče  tražiti  u 
mjestu  neku  kući  gdje  bi  Marija  mogla  roditi,  ali  budući  da  su  bili  siromašni  bili  su  odbijeni  od 
svih,  udaljeni  iz  prenoćišta  gdje  su  drugi  siromasi  bili  primljeni.  Tada  te  noći  iziđoše  iz  grada  i 
nađoše  neku  štalicu  gdje  uđe  Marija.  A  Josip  joj  reče:  “Ženo  moja  kako  možeš  boraviti  ovdje  ove 
noći  u  tako  vlažnom  i  hladnom  mjestu  i  ovdje  poroditi,  zar  ne  vidiš  daje  to  štala  za  životinje”? 


46 


Marija  mu  odgovori:  “  0  moj  Josipe,  istina  je  i  daje  ova  štala  kraljevska  palača  u  kojoj  želi 
biti  rođen  Sin  Božji”.  Evo  već  je  došlo  vrijeme  poroda.  Djevica  Marija  u  ekstazi  na  koljenima  u 
molitvi  vidje  štalicu  svu  obasjanu  velikim  svjetlom,  spusti  pogled  prema  zemlji  i  vidi  već  je  rođen 
Sin  Božjeg,  nježno  Djetešce  na  zemlji  kako  se  trese  od  hladnoće  i  plače.  Ona  mu  se  prvo  klanja  kao 
svome  Bogu  a  zatim  ga  uzima  u  naručje  i  obavije  siromašnim  povojima  koje  je  sobom  imala,  i 
konačno  tako  povijena  ga  položi  da  leži  u  jaslicama  na  slamu.  Eto  kako  se  htio  roditi  Sin  Vječnoga 
Oca  iz  ljubavi  prema  nama.  Sv.  Marija  Magdalena  Paziška  kaže  da  duše  zaljubljene  u  Isuse  Krista 
stoje  pored  nogu  svetog  Djeteta  i  trebaju  činiti  ono  što  su  učinile  životinje  u  štalici  u  Betlehemu 
koje  su  ga  svojim  dahom  grijale,  tako  duše  trebaju  grijati  Isusa  uzdasima  svoje  ljubavi. 

Molitva:  Ljubljeno  moje  Djetešce  ne  bi  se  usudio  biti  u  podnožju  tvojih  nogu  da  ne  znam  da 
me  ti  pozivaš  da  ti  priđem.  Ja  sam  svojim  grijesima  uzrokovao  tvoje  tolike  suze  u  štalici  u 
Betlehemu.  A  Ti  kad  si  već  došao  na  zemlju  da  oprostiš  raskajanim  grešnicima,  oprosti  i  meni  koji 
se  jako  kajem  što  sam  povrijedio  tebe  moga  Boga  i  Spasitelja  koji  si  tako  dobar  i  toliko  me  ljubiš. 
Ti  ove  noći  daješ  velike  milosti  tolikim  dušama,  utješi  i  moju  dušu.  Milost  koju  tražim  je  da  te  od 
sada  ljubim  svim  srcem,  zapali  me  svojom  svetom  ljubavlju.  Ljubim  te  Bože  moj  koji  si  zbog  mene 
postao  Djetetom.  Ne  dopusti  da  te  ostavim.  O  Marijo  Majko  moja,  ti  sve  možeš  svojim  molitvama, 
ne  tražim  drugo  do  li  da  ti  moliš  za  mene. 

LITANIJE  U  ČAST  BOŽANSKOG  DJETETA  ISUSA 

Gospodine,  smiluj  se. 

Kriste,  smiluj  se. 

Gospodine,  smiluj  se. 

Kriste,  čuj  nas. 

Kriste,  us  liši  nas. 

Oče  nebeski,  Bože,  smiluj  nam  se. 

Sine,  Otkupitelju  svijeta,  Bože,  smiluj  nam  se. 

Duše  Sveti,  Bože,  smiluj  nam  se. 

Sveto  Trojstvo,  jedan  Bože,  smiluj  nam  se. 

Djetešce  Isuse,  pravi  Bože.  smiluj  nam  se! 

Djetešce  Isuse,  Sine  Oca  vječnoga, 

Djetešce  Isuse,  Riječi  tijelom  postala, 

Djetešce  Isuse,  Oče  vječnosti, 

Djetešce  Isuse,  željo  naroda, 

Djetešce  Isuse,  očekivanje  pravednika, 

Djetešce  Isuse,  ljubimče  svih  svetih  duša, 

Djetešce  Isuse,  začeto  po  Duhu  Svetom, 

Djetešce  Isuse,  koje  se  nisi  ustručavalo  krila  Djevičina, 

Djetešce  Isuse,  koje  si  uzelo  obličje  sluge, 

Djetešce  Isuse,  koje  si  pohodilo  Elizabetu  u  krilu  svoje  djevičanske  Majke, 

Djetešce  Isuse,  željom  od  Marije  i  Josipa  iščekivano, 

Djetešce  Isuse,  od  Djevice  u  Betlehemu  rođeno, 

Djetešce  Isuse,  u  pelene  povij  eno  i  jasle  položeno, 

Djetešce  Isuse,  koga  su  anđeli  navijestili  i  pastiri  pohodili, 

Djetešce  Isuse,  kod  obrezanja  ranjeno, 

Djetešce  Isuse,  kojemu  je  bilo  nadjenuto  preslavno  ime  Isus, 

Djetešce  Isuse,  kojemu  su  se  poklonili  Mudraci, 

Djetešce  Isuse,  koje  je  Djevica  Marija  u  hramu  prikazala, 

Djetešce  Isuse,  koje  je  Herod  progonio, 

Djetešce  Isuse,  koje  je  sveti  Josip  s  Majkom  poveo  u  Egipat, 

Djetešce  Isuse,  učitelju  poniznosti  i  poslušnosti, 

Jaganjče  Božji,  koji  uzimaš  grijehe  svijeta,  Oprosti  nam  Gospodine! 

Jaganjče  Božji,  koji  uzimaš  grijehe  svijeta,  usliši  nas,  Gospodine! 

Jaganjče  Božji,  koji  uzimaš  grijehe  svijeta,  smiluj  nam  se! 

Pomolimo  se:  Bože,  Tvoj  se  Jedinorođenac  pojavio  u  našem  ljudskom  tijelu,  te  smo  spoznali  da 
nam  je  izvana  sličan.  Daj,  molimo  Te,  da  nas  On  iznutra,  u  duhu,  obnovi.  Po  Kristu,  Gospodinu 
našem.  Amen.  (Iz  molitvenika  "Uslužbi  malog  Isusa",  s  odobrenjem  Nadbiskupskog  stola  u 
Zagrebu,  11.  rujna  1978.) 

MOLITVE  SVETACA  NA  ČAST  BOŽIČNOG  OTAJSTVA  I  DJETETA  ISUSA 

Božić 

(Sv.Ljudevit  Montfortski) 

Rodio  nam  se  veliki  učitelj,  novi  kralj  nam  zapovijeda  iz  kolijevke.  Brzo,  brzo  pripravimo 
se,  idemo  ga  vidjeti,  idimo  na  koljenima.  Naselja  odjekuju  od  radosne  pjesme  anđela,  Sin  Božji 
postao  čovjekom,  utjelovljen  tu  je.  Pohitimo,  on  je  Mudrost  čija  slast  očarava  naše  srce.  Neka  sve 
odzvanja,  divimo  se,  Bog  je  uzeo  tijelo  da  bi  nas  izvukao  iz  Pakla.  Na  slami  je  malen  i  siromašan, 
usred  noći.  Brzo,  brzo  poklonimo  mu  se  jer  je  Bog  koji  se  rodio  za  sve.  Divim  mu  se  kako  žudi, 
želi  imati  nad  nama  neku  vlast.  Brzo,  brzo  pripravimo  se,  on  nam  svima  želi  govoriti.  On  traži  ali  ne 
novce,  nego  da  ga  čuje  dobro  i  gorljivo  srce.  Brzo,  brzo,  darujmo  mu  srce,  gorljivo  srce  ljubljenom 
Spasitelju. 

Svjetlo  u  ništavnosti,  beskrajnost  u  zatočeništvu.  Brzo,  brzo,  darujmo  mu  srce,  srce  ljubavi 
ljubeznom  Spasitelju.  Moć  u  nemoći,  svjetlo  u  ovoj  tami.  Brzo,  brzo,  darujmo  mu  srce,  ponizno 
srce  poniznom  Spasitelju.  Siromašna  štalice,  čudesna  palačo,  tvoje  siromaštvo  u  biti  je  bogato. 
Odstupi  svijete  ako  ne  ideš  samnom  u  štalu.  O  Djevice  Marijo  puna  svetosti,  milosti  i  ljepote, 
blagoslivljam  te,  slavim  te  brzo,  brzo  uzmi  moje  srce  i  daruj  ga  Isusu,  mome  Spasitelju.  Neka  ga  svi 
slave,  mali  i  veliki,  učeni  i  neuki.  Okrunimo  ga,  dajmo  mu  žezlo  u  ruke,  On  je  najviši  Kralj.  Brzo, 
brzo,  prikažite  mu  svoje  srce.  Ono  je  dar  koji  ljubi  taj  slatki  Spasitelj.  Očaran  sam  videći  te 
ljubeznoga,  na  moju  radost  poljubit  ću  te.  Brzo,  brzo  moj  slatki  Spasitelju  zauvijek  uzmi  moje  srce. 
Sva  vlast,  slava  i  slast  je  u  tebi  pobjedničko  Djete.  Majko  moja  Marijo  uzmi  moje  srce  i  daruj  ga 
Isusu  mome  Spasitelju. 


Božić  za  anđele 

(Sv.Ljudevit  Montfortski) 

Previsoki,  neshvatljivi,  vječni  i  svemogući,  roditi  će  se  sada.  Je  li  to  moguće?  Vječni  dan 
bez  zalaska,  Riječ  tišine,  Svemogući  je  postao  Dijete.  Ispovijedajmo,  klanjajmo  se,  slavimo, 
ljubimo,  zahvaljujmo  našem  Bogu  koji  je  postao  Dijete.  Dobri  Bog  se  rodio  zbog  ljudi,  da  ih  učini 
blaženima,  i  mi  kao  i  oni  sve  njemu  dugujemo.  Pođimo  u  podnožje  njegovim  nogama  odložimo 
vijence  naše  slave.  Kažimo  mu  radosno:  “Preslatko  Dijete,  naša  dobra  su  u  tebi,  kraljuj  nad  nama, 
samo  od  tebe  dolazi  naša  pobjeda”. 

O  Serafini  u  vašem  ognju  ljubavi  pjevajte  slavu  Bogu  na  visini,  a  milost  i  mir  na  nizini  dušama 
dobre  volje:  “O  Sine  Svevišnjega,  o  vječna  Mudrosti,  tvoje  ime  je  slavno,  slavimo  te,  klanjamo  ti, 
blagoslivljamo  te  premda  si  u  smrtnom  tijelu.  O  pastiri,  o  vjerno  stado,  složite  vaše  glase  s  našim, 
Bog  se  za  sve  rodio,  eto  radosne  vijesti.  Ostavite  vaše  jaganjče,  tržite  istinitoga,  tražite  dobro,  za  vas 
je  rođen,  čeka  vas.  Premda  je  uzvišeno  čeka  vas  to  malo  Djetešce  na  slamici  u  štalici”. 

Časnije  to  dan,  uzvišeni  Bog  u  ljudskoj  naravi  nam  je  postao  sličan.  Pođimo  poklonimo  mu 
se,  zahvalimo  mu,  blagoslivljajmo  svi  tu  njegovu  ljubav.  Dodvarajmo  se  tom  Bogu  ljubavi,  svi 
jedan  iza  drugoga  pođimo  jer  on  je  naš  zajednički  učitelj.  O  čista  i  božanska  Majko  divimo  se  tvojoj 

dobroti,  jer  si  dala  život  Spasitelju.  Čistoćo  bez  premca,  duboka  poniznosti,  ti  si  očarala  Gospodina. 
Preljubezno  Srce,  on  nam  se  darovao,  utjelovio  se,  objavimo  svijetu  to  čudo. 


Božić  za  pastire 

(Sv.Ljudevit  Montfortski) 

Pastiri  dokuda  dolaze  te  milozvučne  melodije  od  kojih  odjekuje  pustinja?  Prijatelji,  to  su 
anđeoski  korovi,  Bog  se  rodio  za  nas  i  to  je  razlog  njihove  slave.  Pastiri,  pastiri,  ne  oklijevajte,  brzo, 
brzo  svi  ga  potražite.  Anđeli  su  nas  obavijestili,  da  nije  daleko  od  nas,  rodio  se  u  štalici,  Kralj  se 
rodio  u  štalici,  prijatelji  pa  to  je  nevjerojatno.  S  vjerom  pođimo  pastiri  jer  on  je  tu.  Kao  znak 
zahvalnosti  ponesimo  tom  Novorođenčetu  neke  darove  ili  jednog  jaganjca  jer  je  zbog  nas  postao 
Djetetom.  Pođimo  i  prikažimo  tom  Spasitelju  najbolje  što  imamo. 

“Pozdravljamo  te  iščekivano  Djetešce,  dobro  došlo  među  nas,  došli  smo  te  častiti,  mi  smo 
neuglađeni  siromasi  i  podnesite  naš  naglasak  i  neznatnu  prisutnost”.  A  Isus  im  govori:  “Dobro  došli 
pastiri,  vas  sam  prve  pozivao  po  anđelima  svijetla.  U  vašoj  jednostavnosti  donosite  mi  darove  koje 
volim,  dođite  u  ljubavi,  približite  se  s  pouzdanjem”.  Pastiri:  “  Gospodine  koji  su  tvoji  planovi,  nisi 
li  Ti  Kralj  i  Gospodar,  zašto  si  se,  dakle,  rodio  u  jednoj  štalici,  zbog  čega  si  izabrao  tako  siromašno 
i  bijedno  stanje?  To  nas  sve  iznenađuje  u  duhu.  Nitko  od  nas  ne  razumije”. 

Isus:  “Pastiri,  nije  mi  stalo  da  se  rodim  kao  moćni  kralj  u  bogatom  i  udobnom  dvorcu. 
Izabrao  sam  poniznost,  da  se  nju  počne  vrednovati,  izabrao  sam  siromaštvo  da  bi  druge  obogatio 
svetošću”.  Pastiri:  “Premda  mi  drugačije  mislimo,  potpuno  ti  vjerujemo,  po  mudrosti  koja  od  tebe 
dolazi,  smatrati  ćemo  čašću  naš  bijedni  stalež,  naše  siromaštvo  bogatstvom.  Pastiri  koje  li  časti  da 
naličimo  našem  slatkom  Spasitelju!  O  kako  je  lijepo  to  Djetešce,  kako  je  dobro  biti  pored  njegove 
kolijevke!  O  kad  bi  zauvijek  tu  mogli  ostati  kušali  bi  svete  radosti  koje  donosi  taj  mah  učitelj.  Svi 
ćemo  ga  rado  pohoditi,  ah  udovoljite  našim  željama.  Pjevajmo,  pjevajmo  svi  u  jedan  glas, 
blagoslivljamo  te  tisuću  puta  Presveta  Djevice  Marijo  svima  nam  donosiš  život  dajući  nam  plod 
života.  Iz  ljubavi  nam  dopusti  da  ostanemo  ovdje  s  vama. 

Isus:  “Ostanite  pastiri,  boravite  samnom  sve  dok  želite.  I  ja  sam  kušam  zbog  toga  veliku 
radost,  samo  mi  darujte  vaše  srce.  Taj  veliki  dar  ja  ljubim.  Najviše  me  časti  tko  me  nježno  ljubi” 
Pastiri:  “Evo  naših  srdaca  Djetešce  Isuse,  ona  su  siromašna  krepostima,  obogati  ih  milošću  da  bi  ti 
ovdje  neprestano  pjevali  jer  ti  nam  ovdje  daješ  mjesta.  Dijete  Isuse,  svojom  ljubavlju  nad  nama 
kraljuj  dan  i  noć  “. 

Božić  za  djecu 

(Sv.Ljudevit  Montfortski) 

Djeco  kažu  da  se  rodio  Bog,  tko  ljubi  neka  me  slijedi  idemo  tom  malom  učitelju,  spremno  i 
žurno  idimo.  Idemo  djeco  poljubiti  njegove  povoje.  Zamuckujući  pjevajmo  mu  hvale,  pozdravimo 
ga,  budimo  mu  po  volji.  “Mali  nebeski  kralju  sve  te  salvi,  primi  naše  djetinje  pohvale,  pozdravljamo 
te,  blagoslivljamo  te.  Što  te  odvelo  u  štalicu,  učinilo  bijednim  i  siromašnim.  Svi  te  molimo  dođi  k 
nama.  Primiti  ćemo  te  sa  tvojom  Majkom,  služiti  ćemo  ti  na  sve  načine,  bit  će  ti  dobro,  ništa  ti  neće 
nedostajati”. 

Isus:  “Bog  sam,  ali  ljubim  siromaštvo,  prezire  i  patnju,  dobro  mi  je  ovdje,  i  ja  sam  tako 
odabrao.  Moji  mali  prijatelji,  vaša  dobrohotnost  biti  će  nagrađena,  jer  iako  sam  Dijete,  svemoguć 
sam.  Gledajte  ovdje  u  meni  vaše  djetinjstvo,  a  ja  vidim  u  vama,  nevinost,  jednostavnost  i  ljubav. 
Ukrasite  vaše  srce,  ono  je  moje  boravište,  u  njemu  je  moja  veličina,  uvijek  mi  se  dopada,  ono  je  dar 
za  mene,  moj  tamjan”. 

Djeca:  “Uzmi  nebeski  Kralju  naša  djetinja  srca  i  po  svojoj  moći  kraljuj  u  njima.  Ono  što 
imamo  to  ti  darujemo”.  Djeco  kako  je  dobro  boraviti  u  štalici,  o  vi  mali  pupoljci  kako  ste  ljupki, 
mali  jaganjčići  kako  ste  lijepi”!  Dijeca:  “Ne  želimo  da  nas  se  više  mazi,  našao  sam  Isusa  prepuna 
nježnosti,  o  kako  je  dobar,  on  je  božanski!  Prije  nego  odete  naš  ljubljeni  brate  udostoj  blagosloviti 
nas  s  vašom  majkom”.  O  Isuse  zbogom,  o  Marijo  Zbogom! 

Božić  za  kraljeve 

(Sv.Ljudevit  Montfortski) 

O  veliki  kraljevi  vidite  li  jednu  novu,  čudesnu,  veliku  i  lijepu  nebesku  zvijezdu?  Ona 
naviješta  da  se  rodio  Spasitelj,  pođimo  se  pokloniti  tom  velikom  učitelju.  Idimo,  sve  ostavimo  bez 
umovanja  o  tom  događaju,  ne  oklijevajmo  ni  trenutka.  Ne  osjećate  li  neku  novu  slast?  To  je  glas 
Božji  koji  vas  zove.  Slijedimo  sa  svom  sigurnošću  tu  nebesku  baklju,  u  njenom  svjetlu  tražimo 
Novorođenče.  Dolazi  izdaleka  da  nam  pokaže  da  nas  ljubi,  uputimo  se  da  mu  uzvratimo  ljubav. 
Zvijezda  se  zaustavi  tu.  Što!  na  tako  siromašnom  mjestu?  Bit  će  da  se  tu  rodio  naš  pravi  Bog,  pa  to 
je  nevjerojatno,  bilo  kako  daje  uđimo  u  štalicu. 

Uistinu  evo  onoga  koga  mi  tražimo,  on  je  naš  Bog,  zaustavimo  se,  siđimo,  s  poštovanjem  u 
ljubavi  i  tišini  poklonimo  se  podnožju  noga  tog  djeteta.  Isus:  “Vi  kraljevi  ste  se  namučili  zbog 
mene,  divim  se  vašoj  vjeri,  podignite  se,  približite  se  milosti,  dođite  meni  da  vas  zagrlim”. 
Kraljevi:  “Pozdravljamo  te  drago  dijete,  moćni  kralju  kraljeva,  došli  smo  podložiti  se  tvojim 
zakonima,  klanjamo  se  tvojoj  svemogućnosti,  skrivenoj  pod  tim  krhkim  prilikama.  Udostoj  se 
primiti  ovo  zlato  kao  moćni  kralj,  kao  pravi  Bog  primi  ovaj  tamjan,  a  kao  običan  smrtnik  primi 
miru,  naša  žezla  su  podložna  tvom  kraljevstvu”. 

Isus:  “Prihvaćam  te  darove,  prihvaćam  iskazane  mi  časti,  želim  vas  napuniti  dobrima,  bit  ću 
prema  vama  naj velikodušniji,  kušati  ćete  moje  najnježnije  slasti”.  Kraljevi:  “Prijatelji  osjećate  li 
neizrecivu  slast  koja  se  kuša  pored  ovog  milog  Spasitelja.  Izgleda  da  nema  slične  radosti  ovoj  koja 
se  osjeća  tu  u  štalici.  Klanjajmo  se  tom  dobroćudnom  Jaganjcu,  padnimo  na  koljena  u  podnožje 
njegovih  jaslica.  Dijete  je  ali  mu  se  trebam  klanjati,  malen  te  ali  je  ljubak.  Majko  lijepe  ljubavi  neka 
te  posvuda  slave  jer  si  nam  dala  to  Božansko  Djetešce,  jer  si  dala  svjetlo  danu,  ljudsko  biće 
istinskom  Bogu,  život  našeg  Oca. 

Tvoj  primjer  Isuse  nam  jasno  pokazuje  da  je  veličina  u  poniznosti,  dobrota  u  trpljenju,  a  istinsko 
dobro  u  siromaštvu.  Ti  uzdižeš  naša  srca  tvojom  poniznošću,  osvajaš  ih  svojim  siromaštvom, 
pobijedi  potpuno  u  njima  blagoslovi  ih  po  svojoj  svetoj  Majci.  Ne  možemo  ovdje  dugo  ostati  i 
kontemplirati  tvoju  privlačnu  ljepotu,  prije  nego  li  pođemo  blagoslovi  nas  milošću  i  zauvijek  u 
našem  srcu  zauzmi  mjesto”.  Isus:  “Prijatelji  idite  u  miru  pod  mojom  zaštitom,  naviještajte  posvuda 
slavu  moga  imena,  vjerujete  u  mene,  vodite  druge  do  vjere  i  bit  ćete  veliki  kraljevi  u  mojoj  slavi”. 

Božić  pobožnih  duša 

(Sv.Ljudevit  Montfortski) 

Vidite  li  to  drago  Dijete  u  siromašnoj  štalici?  To  je  svemogući  Gospodin,  istinski  Bog, 
okrunjeni  učitelj,  onaj  koji  sve  drži  u  svojoj  ruci,  Bog  nad  vojskama.  To  milo  Dijete  danas  nam 
govori  u  tišini,  a  svi  mi  govorimo  o  njemu,  njegovu  božanskom  djetinjstvu.  U  njegovom  krajnjem 
siromaštvu  razabire  se  velika  ljubav.  Sve  nam  govori:  Pogledajte  tu  ljubav,  vidite  kako  nas  ljubi. 
Dvije  siromašne  životinje,  šalica,  povoji  su  novi  kantori  koji  pjevaju  njegove  slave.  Ljubimo  tog 
dobrog  malog  kralja  govore  oni  nježnim  glasom,  ali  treba  imati  jaku  vjeru  da  bi  ih  se  moglo  čuti. 

Kako  je  lijepo  vidjeti  Spasitelja  u  krilu  njegove  Majke.  On  se  naslanja  na  njeno  Srce  na  tako 
sladak  način.  Ljubi  je  nježno,  priljubljuje  se  njoj  i  grli  je.  Ti  osmjesi,  nježni  i  ljupki  izgled  ispunjaju 
Majku  milošću.  Kako  je  velik  taj  nebeski  Kralj,  divan  je  maleni  ljubak.  Njegovo  božansko  liceje 
privlačno,  njegove  slatke  oči  su  otajstveno  lijepe  govore  bez  riječi.  On  naviješta  poniznost, 
nevinost,  ljubav,  trpljenje.  O  kako  rječito  govori  jer  govori  primjerom.  On  očarava,  istinski  dodiruje 
onoga  tko  ga  promatra. 

Tko  će  razumjeti  što  li  Djetešce  govori  Bogu  svome  Ocu  za  nas,  jer  je  postao  malenim  da  bi 
ublažio  njegov  gnjev.  Njemu  danas  iskazuje  beskrajnu  salvu  i  želi  se  pojavit  pred  njim  kao  hostija. 
O  Oče  svjetla  pogledaj  svoga  ljubljenoga  Sina,  poslušaj  njegov  maleni  plač,  njegove  malene 
molitve.  Moli  te  u  tišini,  govori  svojim  suzicama.  Zbog  njegovog  sadašnjeg  stanja  smiri  svoju 
srdžbu,  odloži  oružje.  O  Isuse  tvoj  plan,  rađajući  se  u  štalici,  je  pronaći  u  mom  srcu  ugodan 
boravak.  Dođi  dakle  sada  i  otpočini  slavan.  Pobijeđen  sam  od  jednog  Djeteta  slatkom  pobjedom. 

Božić  gorljivih  duša 

(Sv.Ljudevit  Montfortski) 

Veliki  učitelju  silaziš  s  nebesa  na  ovo  mjesto  da  bi  nas  poučio  o  sredstvima  po  kojima 
zadobiti  sreću.  Ali  ne  vidim  nikoga  tko  bi  od  tebe  učio,  jao  napušta  te  se.  Oprosti  Isuse,  oprosti.  O 
divni  Gospodine  tvome  veličanstvu  dajem  zadovoljštinu  za  siromašne  grešnike.  Najbolje  Dijete 
dopusti  meni  da  idem  po  svem  svijetu  i  kažem  svima  da  dođu  tebi  govoriti.  Škrtcu  misliš  samo  na 
novac  i  na  blago,  živiš  u  obilju,  ništa  ti  ne  nedostaje,  a  to  ljubezno  Dijete  dolazi  u  siromaštvo  jedne 
štale  i  kuša  njenu  tvrdoću. 

Ohola  stvorenja  naići  ćete  na  greben  na  ljubeznoj  pomrčini  tog  Božanskog  sunca.  Možeš  li  ti 
rasti,  uzdizati  se  iznad  svih  i  vidjeti  Kralja  slave  kako  se  snizuje  do  nas?  Dođi  svjetovni  čovječe 
kontempliraj  to  dijete  na  tebe  je  red.  Tvoj  život  i  tvoj  primjer  opiru  se  njegovoj  ljubavi.  Isus  u 
trpljenju  zadovoljava  svoje  želje,  a  ti  u  obilju  udovoljavaš  svim  tvojim  ugodama.  O  kraljevi  ovoga 
svijeta  vi  imate  palače,  u  obilju  ste  i  imate  poslugu,  a  štalica  je  utočište  Gospodara  nad 
gospodarima.  On  je  u  oskudici  i  bez  slugu. 

O  nevjerni  kršćani  zašto  se  zaustavljate  na  tisućama  ispraznosti  koje  će  trebati  ostaviti. 
Dođite  u  jednu  štalu  nađite  u  Djetetu  istinsku  radost  i  neprolazno  dobro.  On  vam  govori  po  mojim 
ustima  da  vas  žarko  ljubi.  Sve  što  vi  trpite  njega  beskrajno  dira.  Trpite  li  bijedu,  on  će  vas  izvući, 
imate  li  čir  on  će  vas  ozdraviti.  On  je  pun  ljubavi,  učinio  svima  sve.  Divan  je  učitelj,  prečisti 
zaručnik,  nježan  prijatelj,  dobar  liječnik.  Pođimo  ne  čekajmo  ništa  sve  stavimo  u  njegove  ruke. 

Božić  duhovnih  duša 

(Sv.Ljudevit  Montfortski) 

Bog  kako  bi  spasio  ljude  je  našao  čudesno  iznašašće.  Postao  je  ono  što  smo  mi,  da  bi  mi 
mogli  postati  ono  što  je  On.  Taj  previsoki  Gospodin  se  snizuje  da  bi  nas  uzdigao  na  nebesa.  Silazi  k 
našoj  niskosti  da  bi  nas  obdario  svojim  slavnim  bićem.  Sveo  je  sebe  do  nemoći  da  bi  nas  učinio 
svemogućima,  postao  je  Djetetom,  da  bi  mi  živjeli  zauvijek.  Da  bi  nas  obogatio  njegovo  veličanstvo 
se  osiromašilo,  da  bi  nas  zamilovao  taj  veliki  Gospodin  je  postao  siromašan  i  malen.  Da  bi  skršio 
naše  okove  sebe  je  stavio  u  vezove.  Naše  je  muke  uze  na  sebe  kako  bi  nas  obdario  svojim  radostima 
i  dobrima. 

Bog  je  postao  nama  sličan  iz  beskrajne  ljubavi,  pravedno  je  i  razborito  da  ga  nasljedujemo  i 
njemu  sličimo.  Donesimo  Isusu  zlatni  vijenac  kako  bi  ga  uresili  jer  je  on  ostavio  svoj  nebeski  kako 
bi  nas  okrunio.  Dajmo  mu  radije  svoje  duše  koje  su  najljepši  ukras.  Otvorimo  naša  srca  njegovim 
plamenovima  jer  On  želi  da  u  njima  bude  njegovo  boravište.  Pođimo  u  duhu  u  štalicu  poljubiti 
njegove  malene  nogice  i  kažimo  mu:  “Ljubezno  Dijete,  neograničeno  kraljuj  nad  nama.  Slatki  Isuse 
u  tom  času  uzdžemo  naša  srca,  neka  ona  postanu  tvoje  boravište  jer  ti  si  najslađi  od  svih 
pobjednika.  Blagoslovljena  ti  o  Marijo  koja  nam  činiš  dobro  i  daruješ  nam  život  dajući  nam  tog 
ljubljenog  Spasitelja”. 


Božić  Marijine  djece 

(Sv.Ljudevit  Montfortski) 

Draga  djeco  Marijina  blagoslivljate  Gospodina  jer  je  nju  ispunio  milošću  i  slašću.  Po  njoj  je 
divni  Gospodin  postao  Dijete,  pođimo  svi  i  čestitajmo  joj,  idemo  ponizno  pohoditi  tu  divnu  Majku. 
O  divna  Djevice,  o  začuđujuće  čudo,  o  dobra  Majko  tvoja  sreća  je  velika.  Naša  također  jer  si  nam 
dala  život  jer  si  slomila  naše  okove,  budi  blagoslovljena  tisuće  puta.  Proroštva  Staroga  zavjeta  su  se 
ispunila  u  tvom  Djetetu.  Po  tebi  je  Nebo  dobilo  novu  radost,  zgazila  si  glavu  đavlu  i  zadobila 
oproštenje  grijeha  nevjernima.  To  si  učinila  bez  rata,  po  jednom  pristanku  koji  je  cijela  zemlja 
žudno  željela.  Slava,  čast  i  blagoslov  tvojoj  vjeri,  Spasitelj  je  nama  došao  jer  si  ti  vjerovala  riječi 
jednog  anđela. 

Kako  si  ljupka  u  svojoj  čistoći,  kako  si  moćna  u  svojoj  poniznosti.  Očarala  si  Boga  i  učinila 
da  se  On  snizi.  Privučen  tvojom  ljepotom,  nije  se  mogao  obraniti  pa  je  uzeo  je  naše  čovještvo.  Po 
tebi  moćna  kraljice  Bog  silazi  k  našoj  niskosti,  a  ljudska  narav  se  uzdiže  do  nebesa.  O  divnog  li 
čuda!  Bog  postaje  naš  brat,  Ti  oblikuješ  svoga  Stvoritelja,  Spasitelj  postaje  Dijete.  Taj  moćni  Vladar 
se  uistinu  pokazao  velikim  stvarajući  tebe,  svoje  najbolje  remek  djelo. 

Sve  je  u  tebi  tajna,  ali  najveće  je  otajstvo  jer  si  porodila  bez  boli,  s  čašću  ostajući  Djevica 
postala  si  Majkom.  Isus  ljubi  i  štalicu,  ali  više  od  svega  tvoje  Srce.  Ono  je  njegovo  ugodno 
počivalište,  njegova  časna  palača.  Od  tvoga  krila  je  učinio  najslavnije  prijestolje,  u  kojemu  on 
pokazuje  svoje  veličine,  oprašta  grešnicima,  daje  milost.  O  slatke  nježnosti,  nježni  osmjesi,  sveta 
milovanja  kojima  si  obasipala  dragog  Sina.  Sretnog  li  tvoga  krila  čista  i  vjerna  Djevice  jer  si 
obuhvatila  beskonačnoga,  jer  si  nosila  i  hranila  Vječnu  Mudrost. 

Molitva  djetetu  Isusu 

.Su  Alfom  Marije  Liguori 

Moj  Isuse,  Sine  Božji  Stvoritelju  Neba  i  zemlje,  Ti  u  jednoj  hladnoj  štalici  imaš  jasle  za 
kolijevku,  malo  slame  za  krevet  i  siromašnu  odjeću.  Anđeli  Te  okružuju  i  slave  ali  ne  umanjuje 
tvoje  siromaštvo.  Predragi  Isuse,  Otkupitelju  naš,  što  si  siromašniji  to  te  više  ljubim,  jer  si  zagrlio 
siromaštvo  da  nas  privuče  tvoja  ljubav.  Da  si  se  rodio  u  palači,  da  si  imao  kolijevku  od  zlata,  da  su 
te  služili  najveći  zemaljski  kraljevi  ljudi  bi  te  više  poštovali,  ali  manje  ljubili;  umjesto  toga  ova 
štalica  gdje  ležiš,  ovo  grubo  odijelo,  slama  na  kojoj  počivaš,  jasle  koje  ti  služe  za  kolijevku;  sve  to 
potiče  naša  srca  da  Te  ljube!  Reći  ću  ti  sa  sv.Bemardom:”Sto  više  postaješ  siromašan  zbog  mene  to 
si  draži  mojoj  duši”!  Jer  ako  si  takav  postao,  to  si  učinio  dan  nas  obogatiš  svojim  dobrima,  to  jest 
tvojom  milošću  i  slavom.  Isuse  tvoje  siromaštvo  je  ponukalo  tolike  svece  da  sve  ostave:  bogatstva, 
časti,  krune,  da  bi  živjeli  siromašni  s  Tobom  siromahom.  O  moj  Spasitelju  pomozi  mi  da  ne  budem 
navezan  na  zemaljska  dobra,  da  budem  dostojan  tvoje  svete  ljubavi  da  Te  posjedujem,  beskrajno 
Dobro.  Još  ću  te  moliti  sa  sv.Ignacijem  Loyolskim:”  Daj  mi  tvoju  ljubav  i  bit  ću  bogat,  ne  tražim 
drugo,  dostaje  imati  samo  Tebe,  moj  Isuse,  moj  Živote,  moje  Sve!  Ljubljena  majko  Marijo  isprosi 
mi  milost  da  ljubim  Isusa  i  da  uvijek  budem  od  njega  ljubljen”!  Amen 

Kralju  Neba  iznad  zvijezda  silaziš 

Sv.  Alfons  Marije  Liguori 

Kralju  Neba  iznad  zvijezda  silaziš  i  dolaziš  u  hladnu  štalicu.  O  moje  božansko  Dijete  vidim 
te  kako  dršćeš.  O  blaženi  Bože  koliko  te  stajala  ljubav  prema  meni.  Tebi  koji  si  svijeta  Stvoritelj 
moj  Gospodine  nedostaju  povoji  i  ogrjev.  Drago  izabrano  Djetešce  zaljubljujem  se  u  tvoje 
siromaštvo  jer  si  iz  ljubavi  postao  siromah.  Ti  koji  uživaš  radost  Božanskog  krila  zašto  dolaziš  da  bi 
trpio  u  ovome  svijetu?  Slatka  ljubavi  moga  srca,  gdje  te  tvoja  ljubav  odvede.  O  moj  Isuse  za  koga 
toliko  trpiš?  Trpiš  iz  ljubavi  prema  meni. 

Ma  zašto  želiš  toliko  trpjeti,  zašto  cviliti?  Zaručniče  moj,  ljubljeni  Bože,  tko  te  primora  na 
trpljenje?  Ah  moj  Gospodine  ti  ne  plačeš  zbog  patnje  nego  iz  ljubavi.  Ali  i  poslije  tako  velike 
iskazane  ljubavi  nisi  ljubljen.  O  ljubljeni  mog  srca,  ako  je  nekad  tako  i  bilo  sada  samo  tebe  žudim. 
Predragi  ne  plači  više  jer  te  ljubim.  Spavaj  moje  Djetešce,  ali  srce  ne  spava,  ne,  nego  sve  vrijeme 
bdije.  Lijepi  moj,  čisti  jaganjcu  kaži  mi  na  što  misliš?  O  beskrajna  ljubavi  mislim  da  odgovaraš: 
“Umrijeti  za  tebe”.  Dakle,  Ti  o  Bože  misliš  kako  ćeš  umrijeti  za  mene  pa  kako  bi  mogao  nešto 
drugo  ljubiti.  O  Marijo  nado  moja,  ako  tako  malo  ljubim  tvoga  Isusa,  ne  ljuti  se,  ljubi  ga  ti  za  mene 
ako  gaja  već  ne  znam  ljubiti. 


Majko  moga  Gospodina 

(Sv.II defons  iz  Toieda  ) 

Majko  moga  Gospodina,  Službenice  svoga  Sina,  Rodite ljko  Stvoritelja  svijeta,  molim  te, 
udjeli  mi  Duh  tvoga  Sina  Isusa  Krista,  da  ja  mogu  imati  Isusa  u  onome  Duhu  po  kojemu  si  ga  ti 

rodila,  da  moja  duša  primi  Isusa  u  Duhu  po  kojemu  si  ti  u  tvome  tijelu  začela  Isusa,  da  ja  mogu 
spoznati  Isusa  u  onome  Duhu  po  kojemu  si  ti  spoznala  da  u  svom  krilu  nosiš  i  da  ćeš  roditi  Isusa. 
Daj  da  ja  ljubim  Isusa  u  onome  Duhu  u  kojemu  si  mu  se  Ti  klanjala  kao  Gospodinu  i  motrila  ga  kao 
Sina.  Amen 


Predraga  Majko 

(  Sv.  Tereza  od  Djeteta  Isusa) 

Nitko  ne  želi  primiti  u  gostinjac  siromašne  strance,  mjesta  ima  za  bogate.  Mjesta  ima  za 
velikaše  a  u  jednoj  štalici  Kraljica  neba  mora  roditi  Boga.  Predraga  Majko,  ljubezna  Majko  dostojna 
ljubavi,  kolika  je  tvoja  veličina  u  tako  siromašnom  mjestu.  Kada  vidim  Vječnog  obavijenog  u 
povoje,  kada  čujem  poslušni  krik  Božje  Riječi,  predraga  Majko,  ne  zavidim  više  anđelima  jer  njihov 
moćni  Gospodin  je  moj  dragi  brat.  Ljubim  te  Marijo,  po  tebi  je  na  našim  obalama  procvao  božji 
cvijet!  Amen. 


Dođite  narodi 

(  Sv  Grgur  iz  Niše) 

Dođite  narodi,  pjevajmo  svi  onome  koji  se  rodio  od  Djevice.  Ohrabrimo  se  vođeni  glasom 
arkanđela  i  kliknimo  svetoj  Djevici.  Zdravo  puna  milosti.  Marija  je  postala  za  nas  izvor  života, 
izvor  svjetla  onima  koji  vjeruju  u  Krista  jer  je  Ona  ta  od  koje  dolazi  duhovno  svjetlo.  Zdravo  puna 
milosti,  Gospodin  je  s  tobom  i  od  tebe  nam  dolazi  onaj  koji  je  savršen  u  svetosti  i  onaj  u  kome 
prebiva  punina  božanstva.  Zdravo  puna  milosti,  Gospodin  je  s  tobom!  Onaj  koji  sve  posvećuje  je  sa 
Službenicom  Gospodnjom,  s  Bezgrešnom  najljepšom  je  Najljpši  od  sinova  ljudskih  da  bi  spasio 
čovjeka  stvorena  na  svoju  sliku  rodio  se  u  štalici.  Amen. 

Danas  pjevaju  anđeli 

sv.  Antun  Padovanski 

Zahvaljujemo  ti  sveti  Oče,  jer  u  oštrini  zimske  studeni  činiš  da  za  nas  buja  proljetno  vrijeme. 
Za  Božić  svoga  blagoslovljenoga  Sina  Isusa,  doista,  što  ga  slavimo  u  vrijeme  zimske  studeni, 
pripravljaš  nam  proljetno  vrijeme  ispunjeno  svakom  milinom.  Danas  je  Djevica  blagoslovljeno  tlo 
što  gaje  sam  Bog  posvetio  rodila  Sina  Božjega  bujnu  travu  što  je  hrana  za  one  koji  se  obrate.  Danas 
pjevaju  anđeli:  “Slava  Bogu  na  visini”.  Danas  se  mir  i  spokoj  opet  izlijevaju  nad  svijet. 

Dijete  Isus  radost  moje  duše 

SV.  Faustina  KowaIska 

Malo  dijete  Isus  je  za  vrijeme  sv.  mise  radost  moje  duše.  Često  nema  nikakve  udaljenosti. 
Vidim  jednog  određenog  svećenika  koji  ga  dovodi.  Velikom  čežnjom  očekujem  svetkovinu  Kristova 
rođenja.  Očekivanje  doživljavam  zajedno  s  Presvetom  Majkom. 

O  vječno  svjetlo  što  dolaziš  na  ovu  zemlju,  prosvijetli  moj  razum  i  ojačaj  moju  volju  da  ne 
zatajim  u  vrijeme  velikih  kušnji.  Neka  tvoje  svijetlo  protjera  sve  sjene  sumnji.  Neka  tvoja  svemoć 
bude  kroz  mene  djelatna.  Ja  se  uzdam  u  Tebe,  vječno  svjetlo.  Ti,  Dijete  Isuse,  meni  si  uzor  u 
ispunjavanju  volje  tvoga  Oca.  Ti  reče:  “Idem  vršiti  tvoju  volju”.  Učini  da  i  ja  u  svemu  vjerno 
ispunjam  Božju  volju.  O  Dijete  Božje,  daj  mi  tu  milost. 

Otac  nam  dade  Sina 

Sv.  Terezija  Avilska 

Otac  nam  dade  svoga  jedinoga  Božanskog  Sina,  u  jednoj  štalici  je  rođeno  za  nas  Djetešce. 
Od  sada  je  čovjek  Bogu  sličniji  i  svako  srce  klikće:  Umrimo  za  njega  iz  ljubavi.  Gledaj  i  promatraj 

koliko  se  mora  ljubiti  ako  nevino  i  nježno  Dijete  silazi  ovdje  dolje  da  bi  trpjelo.  On  ostavlja  slavu  i 
sjaj  sedmog  neba:  Umrimo  za  njega  iz  ljubavi.  Gospodaru  Neba  k  nama  silaziš  tako  siromašan  da 
nemaš  niti  pokrivač.  Naslađuješ  se  siromaštvom,  bude  nam  učitelj.  Ali  okrutni  i  nezahvalni  ljudi 
usprkos  svih  tvojih  darova  za  nagradu  ti  pripremaju  trnje,  križeve  i  patnje.  Takva  mračna 
nezahvalnost  me  mori  i  razdire  moje  srce:  Umrimo  za  njega  iz  ljubavi. 

Za  Bogojavljenje 

Sv.  Terezija  Avilska 

Svi  složni  radosno  pođimo  Mesiji.  Sva  proročanstva  su  se  čudesno  u  njemu  ispunila.  Neka 
skupa  s  kraljevima  njemu  pođe  i  moje  stado.  Čudesne  darove  nek  mu  svatko  donosi.  Marijo  raduj  se 
jer  u  Djetetu  moćni  kraljevi  prepoznaju  onoga  koji  svime  upravlja.  Prijatelju  ne  insistiram  da 
uvjeravam,  ah  ako  je  Bog  tu  ti  mu  daruj  svoje  srce.  On  od  tebe  to  traži. 

O  Djetešce  moje  jedino  blago 

Sv.  Terezija  od  Djeteta  Isusa 

O  Dijete  moje  jedino  blago,  prepuštam  se  tvojim  božanskim  željicama.  Ne  želim  druge 
radosti  osim  da  tebi  budim  osmijehe.  Utisni  u  mene  tvoje  milosti  i  dječje  kreposti,  da  bi  na  dan 
moga  rođenje  za  Nebo  anđeli  i  sveci  u  meni  prepoznali  tvoju  malu  zaručnicu. 

Isuse  ti  znaš  mi  ime 

Sv.  Terezija  od  Djeteta  Isusa 

Isuse  ti  znaš  mi  ime,  dozivaš  me  okom  svojim... sva  predana  Ti  me  zoveš:  “Ja  ću  ravnati 
čamcem  tvojim”.  Djetinji  ti  sitni  glas,  o  čudesnog  čuda!  Djetinji  ti  sitni  glas,  miri  valove  u  jedan 
čas,  tiša  vjetar  sav.  Ako  srce  sna  ti  žudi  dok  oluja  širi  stravu  ti  na  moje  spusti  grudi  plavu  svoju  malu 
glavu.  Kako  drag  je  smiješak  tvoj,  dokle  snivaš  tako.  Lijepo  Dijete,  spase  moj,  sveđ  ljuljuškat  lik  ću 
tvoj,  pjevat  slatki  poj ! 


Otajstvo  hladne  štalice 

(BI.  Elizabeta  od  Presveto  Trojstva) 

Onaj  kome  se  klanjaju  anđeli  počiva  u  siromašnim  povojima.  Zar  bi  mogla  na  dan  Božića 
sumnjati  u  njegovu  ljubav?  Ponizni  Isuse,  božanski  uzore,  bit  ću  vjerni  jaganjac  tvoga  stada, 
slijediti  ću  te  noseći  moj  križ  slušajući  samo  tvoju  riječ. 

U  ovoj  hladnoj  siromašnoj  štalici  kako  si  lijepo  Djetešce  Isuse!  O  Milosti,  o  čudesne  li  tajne 
zbog  mene  si  došao.  Nebeski  Otac  gledajući  krajnju  bijedu  svoje  djece  koju  je  ljubio  dade  nam 
svoga  ljubljenoga  Sina.  O  slatki  jaganjče,  malo  Djetešce,  ti  si  vječno  istinsko  svjetlo,  onaj  koji 
dolazi  iz  krila  Očeva  da  nam  sve  o  njemu  kaže.  O  svjetlo  slatko  viđenje!  u  meni  u  mojoj  duši 
ispunja  se  uzvišeno  otajstvo,  obnavlja  se  Utjelovljenje!  Ne  živim  više  ja  nego  On  živi  u  meni!  A  to 
je  praskozorje  gledanja  licem  u  lice,  iako  u  vjeri,  već  je  vječno  koje  nikada  ne  prestaje.  Dođi  objavi 
nam  otajstvo  i  sve  tajne  Očeve,  vodi  nas  iz  svjetla  u  svijetlo  sve  do  krila  Presveto  Trojstva. 

Kako  je  lijepo  u  dubokoj  šutnji  uvijek  ponovno  slušati  te,  radovati  se  u  miru  tvojoj 
prisutnosti  i  predati  se  potpuno  tvojoj  ljubavi.  O  čisti  slatki  Jaganjče,  moje  jedino  sve,  Ti  poznaješ 
veliku  glad  tvoje  male  zaručnice.  Gladna  je  i  htjela  bi  jesti  Učitelju,  da  od  tebe  bude  potrošena,  da 
se  tebi  preda,  da  bude  potpuno  uzeta.  Neka  bude  tobom  potpuno  prožeta,  ona  koja  živi  samo  za 
tebe,  tvoje  vlasništvo,  tvoja  živuća  hostija  od  tebe  istrošena  na  križu.  Da  li  sam  dobro  služila,  dobro 
te  hranila  Isuse?  Da  li  si  kušao  nasladu  u  ovoj  tvojoj  malenoj? 


54 


Božić  u  meni 

(BI.  Elizabeta  od  Presveto  Trojstva) 

Vidjela  sam  svjetlu  zvijezdu  koja  mi  je  pokazivala  jaslice  mog  Kralja.  U  miru  noći  otajstvo 
izgleda  kao  da  je  prema  meni  hodilo,  zatim  iznenada  čuh  glas  anđela  Božjega  kako  mi  govori: 
“Saberi  se,  otajstvo  se  u  tebi  baš  dogodilo,  u  tvojoj  duši.  Isus,  svjetlo  Očevo  u  tebi  se  želi  utjeloviti, 
zagrli  skupa  sa  Djevicom  Majkom  tvoga  ljubljenoga,  tvoj  je. . .” 

Glasnik  kraljev  me  zove,  dobro  znam  da  je  to  Zaručnik!  Kaži  mi  što  da  mu  dadnem  u  ovoj 
novoj  zori,  njemu  tako  blagom  i  moćnom?  Anđeo  mi  reče:  “Tvoje  jedino  poslanje  na  zemlji  je 
ljubiti,  uranjati  u  cjelovito  otajstvo  koje  ti  je  objavio.”  Zaručnik  me  svojim  glasom  zove:  “Dođi”. 
Svijetla  zvijezda  njegova  Bogojavljenja  se  diže.  Gospodine  daj  mojoj  duši  tvoju  ljubavi  i  vjeru. 
Duše  Sveti  uvećaj  tvoj  plamen  u  meni  sjedini  me  jače  s  Nebeskim  Kraljem. 

BOŽIČNI  HIMAN  DJETETU  ISUSU 

Od  istoka  sunčanoga 
Do  nakraj  svijeta  bijeloga 
Vladaru  Kristu  pjevajmo, 

Kog  rodi  Djeva  Marija. 

U  čovječju  priliku 
Zaodijeva  se  Stvoritelj, 

Da  Tijelom  tijelo  izbavi 
I  stvora  svog  ne  izgubi. 

U  Majku  onu  nevinu 
Nebeska  milost  ulazi. 

Otajstva  nosi  Djevica 
Njoj  samoj  nedokučiva. 

Od  grudi  onih  stidljivih 
Najednom  Crkva  postaje, 

Nedotaknuta,  bez  muža 
Božanskog  Sina  začinje. 

I  rađa  sveta  Rodilja 
Kog  prorekao  Gabrijel, 

Kog  pozdravljao  veselo 
Iz  krila  majke  Krstitelj. 

Na  sijena  eto  leži  On 
U  jaslama,  a  mlijeka  kap 
To  sva  je  hrana  Onomu 
Sto  tiša  glad  i  pticama. 

Sav  Raj  se  Bogu  raduje 
I  pjevaju  mu  anđeli, 

A  Pastir,  svijeta  Stvoritelj, 

Pastirima  se  otkriva. 

Sva  slava  Tebi,  Isuse, 

Kog  rodi  Djeva  Marija, 

I  Ocu  s  Duhom  preblagim 
U  vječne  vijeke  vjekova.  Amen. 


MILOSRDNI  PRAŠKI  MALI  ISUS 

U  Španjolskoj  između  Kordobe  i  Sevilje,  stajaše  nadaleko  poznati  samostan,  kojeg  su  do 
temelja  srušili  Mauri  (muslimani).  Oko  ruševina  samostana  zadržaše  se  preostala  siromašna  braća, 
rijetke  dobrote,  koja  su  sa  ljubavlju  častila  Djetešce  Isusa. 

Iznenadno,  jednog  dana  stane  pred  brata  Josipa  dijete  naročite  dražesti  i  čara.  Reče  bratu 
Josipu:  "Ti  uistinu  dobro  i  brzo  meteš.  Pod  blista  čistoćom,  no  reci  mi  brzo  možeš  li  ti  također 
dobro  i  brzo  izmoliti  "Zdravo.  Marijo?"  "Da",  odgovori  ljubazno  brat  Josip.  "Onda.  molim  te,  učini 
to  odmah."  Djetešce  također  sklopi  ručice  na  molitvu  i  sa  bratom  Josipom  izmoli  "Zdravo,  Marijo." 
no  kod  riječi  "i  blagoslovljen  plod  utrobe  tvoje"  klikne  djetešce:  "To  sam  JA,"  i  iščeznu. 

Brat  Josip  se  uplaši,  no  bi  mu  jasno,  daje  uistinu  vidio  Maloga  Isusa.  Sa  čežnjom  zavapi: 
"Vrati  se,  o  dragi  Mali  Isuse!  Ja  umirem  od  čežnje  za  Tobom." 

Prohujaše  mnoge  i  mnoge  godine,  a  brat  Josip  je  u  svom  srcu  čuvao  oproštajni  smiješak 
djetešca.  Jednog  dana  začuje  fini  glasić,  koji  mu  ljubazno  naloži,  da  iz  voska  izradi  kipić:  "Oblikuj 
Me  onakvog  kao  što  si  Me  vidio!"  Brat  Josip  s  ljubavlju  se  preda  poslu,  osjećajući  rad  svojom 
svetom  dužnošću.  Nastajahu  kipići,  jedan  ljepši  od  drugog.  Neočekivano,  u  njegovoj  siromašnoj 
samostanskoj  ćeliji  okruže  ga  čete  Anđela.  Na  pragu  vrata  pojavi  se  Mali  Isus  i  reče:  "Tu  sam. 
Došao  sam.  Pogledaj  Me!  Sada  možeš  još  Mom  božanskom  Lišcu  dodati  rajski  izraz."  U  ekstazi 
brat  Josip  digne  lice  prema  svom  visokom  gostu,  padne  na  koljena  i  suzama  ljubavi  obliveno  lice 
zari  u  ruke.  "Djelo  je  uspjelo." 

Nakon  smrti  javi  se  brat  Josip  svom  prioru  i  zamoli  ga  da  kipić  odnese  u  crkvu.  Prior  to 
učini  iz  zahvalnosti  prema  bratu  Josipu  i  u  svečanoj  procesiji  unese  kip  u  crkvu.  Ponovno  mu  se  javi 
brat  Josip  i  reče:  "Ovaj  kip  koji  sam  ja  najnedostojniji  učinio,  nije  određen  za  vas.  Vi  ga  se  trebate 
sjećati  s  ljubavlju  i  zahvalnošću.  Ove  će  godine  doći  k  vama  kneginja  donna  Isabela  Mariquez  de 
Lara,  koja  će  uskoro  udati  svoju  kćerku  Mariju,  kojoj  će  darovati  ovaj  kipić.  Marija  će  ga  odnijeti 
daleko  od  domovine  Španjolske  u  Češku.  On  će  se  častiti  u  Pragu  i  pomagat  će  im  u  teškim  danima. 
Iz  tog  kipa  izlij evat  će  se  mir,  milost  i  milosrđe  i  izlit  će  se  na  tu  zemlju.  Puk  će  ga  častiti  i  zvati  ga 
zauvijek  svojim  Kraljem,  a  On  će  ih  bogato  nagrađivati.  Kao  "MILOSRDNI  PRAŠKI  MALI  ISUS" 
bit  će  zazivan  od  svih  naroda  i  nacija. 

On  će  dijeliti  blagoslov  i  pomoć  dovijeka  na  svakom  mjestu  zemlje.  U  17.  stoljeću  udala  se 
španjolska  kneginja  Polixena  za  Adalberta  plemenitog  Lobkovića  u  Pragu.  Za  vjenčani  dar  dobila  je 
od  svoje  majke  Marije  Marinquez  de  Lara  Kip  Djeteta  Isusa,  koji  se  častio  u  toj  obitelji  kao 
čudotvoran.  Nakon  smrti  svog  supruga  Adalberta  1623.  godine,  provela  je  kneginja  Maria  Pobxena 
život  u  poniznosti  i  isticala  se  naročitom  ljubavlju  prema  bližnjemu.  Bila  je  naročito  povezana  s 
karmelićanima.  Kada  je  car  Ferdinand  II.  premjestio  svoju  rezidenciju  iz  Praga  u  Beč  karmelićani 
padoše  u  siromaštvo  i  glad.  On  je  bio  njihov  pokrovitelj  i  dobročinitelj. 

Kneginja  Lobković  odluči  darovati  kip,  svoje  naj skupocjenije  obiteljsko  blago,  najdraže  što 
je  ponijela  iz  svoje  domovine  Španjolske.  Reče:  "Predajem  vam  ono  što  mi  je  najdraže  na  svijetu. 
Častite  ovo  Božansko  Djetešce  i  budite  sigurni  nikada  nećete  biti  gladni  i  više  ništa  neće  manjkati  u 
samostanu."  Tako  i  bijaše.  Na  samostan  se  izli  Božji  blagoslov.  Djetešce  se  iskaže  kao  brižni 
hranitelj,  moćni  zaštitnik  i  pomoćnik  u  nevolji.  Samostan  bi  preplavljen  duhovnim  i  materijalnim 
dobrima. 

Promicatelj  pobožnosti  Djetešcu  bio  je  o.  Ćiril  od  Majke  Božje.  Nažalost,  neprestani  ratni 
nemiri  u  Češkoj  prisiliše  karmelićane  da  odu  u  Munchen.  Mnogi  redovnici  bijahu  izgnani  ili 
uhićeni,  crkva  oskvrnuta,  a  kip  Djeteta  bačen  iza  oltara.  S  potrganim  ručicama  morao  je  "Isusek" 
ostati  dugo  vremena.  Tek  nakon  7  godina  vratio  se  o.  Ćiril  u  Prag.  U  suzama  otkri  kip  Malog  Isusa. 
Utonuvši  u  pobožnost  Djetešcu  začu  glas:  "Imajte  smilovanja  za  mene,  pa  ću  i  ja  biti  milosrdan 

vama.  Dajte  mi  moje  ručice  i  ja  ću  vam  dati  mir.  Što  Me  više  budete  častili,  to  ću  vas  više 
blagoslivljati." 

O.  Ćiril  ode  odmah  prioru.  Nakon  velikih  teškoća  urede  kip  i  stave  ga  iznad  bogato 
pozlaćenog  svetohraništa  glavnog  oltara  na  čašćenje.  Redovnici  i  građani  revno  dolaziše  kipu  i 
moljaše.  Zahvaljujući  o.  Ćirilu  Božansko  Djetešce  dobilo  je  kapelicu  iza  glavnog  oltara.  Na  blagdan 
Imena  Isusovog  bijaše  posvećena  i  od  tada  se  na  taj  dan  početkom  siječnja  održava  glavna 
svečanost  "Milosrdnom  praškom  Malom  Isusu".  Plamen  ljubavi  prema  Djetešcu  širio  se  sve  dalje  i 
dalje,  i  tako  se  pobožnost  ubrzo  proširi  svijetom. 

Svakog  25.-og  u  mjesecu  sjećajmo  se  rođenja  našeg  Otkupitelja.  Održavajmo  na  taj  dan 
osobite  pobožnosti  Djetešcu  Isusu.  Neke  od  njih  donosimo  u  nastavku  ove  knjižice.  "Mali  Kralj" 
nam  je  rekao  da  smo  svi  mi  Njegova  kraljevska  djeca,  a  time  i  baštinici  Nebeskog  kraljevstva. 
Molimo  se  stoga  puni  pouzdanja  Malom  Isusu  u  svakoj  potrebi  duhovnoj  i  tjelesnoj. 

Brojna  su  se  čudesa  dogodila  po  zagovoru  Milosrdnog  praškog  Malog  Isusa.  Već  gotovo 
četiri  stoljeća,  ovo  obećanje  nadahnjuje  pobožnost  i  ljubav  prema  Djetetu  Isusu.  Izvorni  je  kip 
obnovljen  (veličine  oko  50  cm),  i  čuva  se  u  Crkvi  Marije  od  Pobjede  u  Pragu. 

DEVETNICA  DJETETU  ISUSU 

Liturgijsko  vrijeme  prikladno  za  moliti  Božičnu  devetnicu  sv.  Alfonsa  Liguorija  je  samo 
neposredna  priprava  za  Božić.  Pa  ipak  u  katoličkoj  pobožnoj  tradiciji  su  nastajale  druge  molitve  i 
devetnice  Djetetu  Isusu  koje  se  mogu  moliti  tijekom  cijele  godine.  Među  najpoznatija  svetišta 
Djetetu  Isusu  u  Katoličkoj  Crkvi  spada  ono  u  Pragu.  Donosimo  devetnicu  koja  je  nastala  uz 
štovanje  Djeteta  Isusa  vezano  uz  to  svetište  a  raširila  se  diljem  svijeta  te  je  objavljena  u  mnogim 
molitvenicima  na  gotovo  svim  evropskim  i  svjetskim  molitvenicima.  Ova  devetnica  se  može  moliti 
tokom  cijele  godine  svaki  puta  kada  želimo  isprositi  neku  milost  od  Djeteta  Isusa. 

PRVI  DAN:  O  dijete  Isuse  evo  me  pred  tvojim  nogama.  Tebi  koji  si  sve  obraćam  se.  Toliko 
mi  treba  tvoja  pomoć.  Pogledaj  me  samilosno  jer  si  svemoćan  i  pomozi  mi  u  mojoj  potrebi. 

Oče  naš...  Zdravo  Marijo...  Slava  Ocu... 

Zaziv:  Isuse  po  tvome  svetom  djetinjstvu  udijeli  mi  milost  (navesti  molbu)  za  koju  te  sada 
molim,  ako  je  ona  u  skladu  sa  tvojom  voljom  i  mojim  dobrom.  Ne  gledaj  na  moju  nedostojnost, 
nego  na  moju  vjeru  i  tvoje  beskrajno  milosrđe. 

Molitva:  Isuse  slatko  sjećanje  koje  obraduje  srce,  slatka  prisutnosti  od  tebe  nema  ničeg 
blažeg,  niti  se  čuje  ičeg  radosnijeg  od  tebe  Isuse,  Sine  Božji.  Isuse  nado  onih  koji  se  kaju,  o  kako  si 
samilosan  prema  onima  koji  te  zazivaju,  dobar  prema  onima  koji  te  traže,  a  što  si  tek  onima  koji  te 
pronađu?  Ne  može  to  jezik  izraziti,  niti  se  da  opisati,  samo  tko  je  kušao  može  razumjeti  što  znači 
ljubiti  Isusa.  Isuse  budi  naša  radost,  Ti  koji  si  naša  buduća  nagrada.  Neka  u  tebi  bude  naša  slava  u 
vijeke  vjekova. 

O  Bože  koji  si  svoga  Jedinorođenog  Sina  učinio  Spasiteljem  ljudskoga  roda  i  predodredio  da 
se  zove  Isus  udijeli  nam  milost  da  s  Onim  čije  ima  častimo  na  zemlji  budemo  zauvijek  u  vječnosti. 
Po  Kristu  Gospodinu  našemu.  Amen. 

DRUGI  DAN:  O  sjaju  Nebeskog  Oca  na  čijem  licu  odsijeva  svjetlo  Božanstva  duboko  ti  se 
klanjam  i  ispovijedam  da  si  Ti  uistinu  Sin  Božji  Ponizno  ti  prikazujem  i  predajem  cijelo  moje  biće. 
O  moj  Bože,  najveće  dobro,  udijeli  mi  milost  da  se  nikada  od  tebe  ne  odijelim. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

TREĆI  DAN:  O  sveto  Dijete  Isuse  promatrajući  tvoje  lice  s  kojeg  se  zari  slatki  osmjeh 
osjećam  se  prožet  dubokim  povjerenjem.  O  da,  svemu  se  nadam  od  tvoje  dobrote.  Obasjaj  mene  i 
sve  moje  drage  tvojim  osmjesima  milosti  te  ću  ja  tako  slaviti  tvoje  beskrajno  milosrđe. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

ČETRVRTI  DAN:  O  Dijete  Isuse  ti  koje  si  okrunjeno  priznajem  te  za  moga  apsolutnog 
Gospodara.  Ne  želim  više  služiti  đavlu,  mojim  strastima  i  grijehu.  Kraljuj  Isuse  u  ovom  siromašnom 
srcu  i  učini  da  bude  tvoje  zauvijek. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

PETI  DAN:  Promatram  te  slatki  moj  Spasitelju  obučena  u  grimizni  plašt  tvoje  božanske 
odjeće.  Izgleda  mi  kao  da  je  od  krvi,  one  krvi  koju  si  za  mene  prolio.  Dijete  Isuse  daj  da 
odgovorimo  na  tvoju  toliku  žrtvu  i  ne  odbijam  da  s  tobom  i  za  tebe  trpim  kad  mi  pošalješ  neku 
patnju. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

ŠESTI  DAN:  O  preljubezno  Dijete  promatrajući  te  kako  pridržavaš  u  ruci  svijet  moje  srce 
se  ispunja  radošću.  Među  mnogobrojnim  bićima  koje  uzdržavaš  sam  i  ja.  Ti  me  vidiš,  uzdržavaš 
svakog  časa,  čuvaš  me  kao  tvoju  svojinu.  Bdij  Isuse  nad  ovim  siromašnim  bićem  i  iziđi  u  susret 
mojim  mnogobrojnim  potrebama. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

SEDMI  DAN:  Na  tvojim  grudima  Dijete  Isuse  blista  jedan  križ.  On  je  znak  našeg 
Otkupljenja,  I  ja  moj  Božanski  Spasitelju  imam  moj  križ,  koji  iako  je  lagan,  prečesto  me  pritješće. 
Pomozi  mi  da  ga  plodonosno  nosim.  Ti  dobro  znaš  kako  sam  slab  i  krhak. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

OSMI  DAN:  Na  tvojim  grudima  Isuse  skupa  sa  križem  vidim  i  malo  zlatno  srce,  simbol 
tvoga  po  beskrajnoj  nježnosti  uistinu  zlatnog  Srca.  Ti  si  istinski  prijatelj  koji  se  velikodušno  daruje 
i  žrtvuje  za  ljubljenu  osobu.  Prožmi  i  mene  Gospodine  žarom  tvoje  ljubavi  i  nauči  me  da 
odgovaram  na  tvoju  ljubav. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

DEVETI  DAN:  Tvoje  desnica  veliki  Mališane  koliko  lije  blagoslova  udijelila  onima  koji  te 
časte  i  zazivaju.  Blagoslovi  i  mene  o  Dijete  Isuse,  moju  dušu,  moje  tijelo,  moje  potrebe  i  ispuni 
moje  želje.  Samilosno  uslišaj  moje  prošnje  da  blagoslivljam  svaki  dan  tvoje  sveto  ime. 

Oče  naš...  Zdravo  Marijo...  Slava  Ocu...  Zaziv  i  molitva  kao  kod  prvog  dana. 

1.4.  KRUNICA  DJETETA  ISUSA 

(Način  moljenja) 

Ljubeći  medaljicu  moli  se: 

Presveto  Trojstvo  mi  ti  prikazujemo  sve  poklone  srca  svetog  Djeteta  Isusa. 

Na  svako  od  tri  zrna  moli  se: 

I  Riječ  je  tijelom  postala  i  prebivala  među  nama.  Oče  naš  .... 

Na  svako  od  dvanaest  zrnaca  krunice  moli  se  otajstvo:  I  Riječ  je  tijelom  postala  i  prebivala  među 
nama.  Zdravo  Marijo  .... 

Prije  svake  Zdravo  Marije  obično  se  kaže  otajstvo: 

1.  Utjelovljenje 

2.  Pohod  Blažene  Djevice  Marije  Elizabeti 

3.  Rođenje 

4.  Poklon  Pastira 

5.  Obrezanje 

6.  Poklon  Triju  Kraljeva 

7.  Prikazanje  Isusovo  u  hramu 

8.  Bijeg  u  Egipat 

9.  Boravak  u  Egiptu 

10.  Povratak  u  Nazaret 

1 1 .  Život  Isusov  u  Nazaretu 

12.  Isus  u  hramu  među  učiteljima  i  pismoznancima 

Zahvalna  molitva  Malom  Isusu 

Božansko  Dijete  Isus,  znam  da  me  voliš  i  da  me  nećeš  nikada  napustiti.  Zahvaljujem  ti  za  tvoju 
prisutnost  u  mom  životu.  Čudotvorno  Dijete,  vjerujem  u  Tebe  i  tvoje  obećanje  mira,  blagoslova  i 
slobode  od  svih  nevolja.  U  tvoje  ruke  stavljam  sve  svoje  brige  i  potrebe.  Gospodine  Isuse, 
pouzdajem  se  u  tvoje  neizmjerno  milosrđe  i  ljubav.  Želim  te  slaviti  i  častiti  sada  i  uvijek.  Amen. 

1.5.  RAZMATRANJA  O  BOŽIĆU  I  POBOŽNOSTI  DIJETETU  ISUSU 

Isusovo  porođene  i  Marijino  trajno  djevičanstvo:  Katolička  vjera  nas  uči  da  “Crkva 
ispovijeda  stvarno  i  trajno  Marijino  Djevičansko  i  u  porodu  utjelovljenog  Sina  Božjega.  Doista 
rođenje  Krista  nije  njezinu  djevičansku  netaknutost  umanjilo  nego  posvetilo  (Katekizam  Katoličke 
Crkve  br.  499). 

Bog  je  Mariju  svoju  Majku  odlikovao  vanrednim  povlasticama.  Duh  Sveti  je  već  po  proroku 
Izajiji  nagovijestio  da  će  roditi  Sina  a  ostati  Djevica  (Iz  7,14).  Marija  nije  nikada  upoznala  muža. 
Začela  je  po  Duhu  Svetome.  Nije  oćutjela  nikakvih  posljedica  što  majke  trpe  obično  pri  porodu  i 
poslije  poroda.  Sv.  Jeronim  kaže  daje  Isus  izišao  iz  krila  Marijina  kao  što  prolaze  sunčane  zrake 
kroz  staklo,  a  da  ga  ne  razbiju.  Tako  ni  Isus  svojim  porodom  nije  ozlijedio  djevičanstvo  Marijino 
nego  ga  još  više  posvetio.  Materinstvo  s  djevičanstvom  je  Bog  samo  u  Mariji  spojio! 

Sv.  Bernard  se  najviše  divio  ovoj  Marijinoj  povlastici.  Jer  sve  drugo  kaže  što  ima  Marija 
imanju  i  drugi  sveci  Božji,  premda  nemaju  u  istoj  mjeri  u  kojoj  je  Bog  Mariji  udijelio  sve  milosti  i 
kreposti,  ali  samo  Marija  je  i  Djevica  i  Majka.  Po  tome  joj  nitko  nije  sličan,  to  je  samo  Marijina 
Povlastica.  Divimo  se  vanrednoj  povlastici  preslavne  Majke  Božje  i  častimo  je  dubokom 
poniznošću.  Molimo  je  da  nam  isprosi  svojom  velikom  moću  od  svoga  Sina  pomoć  u  napastima 
protiv  svete  čistoće.  Bog  nas  povlasticom  kojom  je  uresio  Mariju  uči  kako  mu  je  mila  krepost 
čistoće  a  odurna  i  najmanja  nečistoća.  (  M.  Kulunčic  D.I. ,  Zvijezda  mora,  Zagreb  1931,  st.  18-20). 

Sv.  Maksimilian  Kolbe  -  S  Bezgrešnom  pred  jaslicama:  Na  što  si  mislila  Ti  o  Bezgrešna 
kad  si  po  prvi  puta  položila  božansko  Djetešce  na  ono  malo  slamice?  Koji  osjećaji  su  bujali  u  tvom 
srcu  kad  si  ga  povijala,  privijala  svome  Srcu  i  dojila  na  svojim  grudima?  Znala  si  tko  je  to  Djetešce, 
jer  su  proroci  o  njemu  govorili,  a  ti  si  ih  razumijevala  bolje  od  svih  farizeja  i  učitelja  Pisma.  Duh 
Sveti  ti  je  dao  neusporedivo  više  svjetla  nego  li  svim  drugim  dušama  skupa.  Koliko  li  je  otajstava 
Isusovih  Duh  Sveti  koji  je  živio  i  djelovao  u  tebi  objavio  samo  tvojoj  bezgrešnoj  duši. 

Već  od  trenutka  Navještenja  Presveto  Trojstvo  po  arkanđelu  Gabrijelu  ti  je  na  jasan  način 
predočilo  plan  otkupljenja  i  čekalo  od  tebe  odgovor.  U  tom  trenutku  Ti  si  bila  svjesna  na  što 
pristaješ  i  čija  ćeš  Majka  postati.  A  sada  evo  ga  pred  tobom  u  liku  slabog  novorođenčeta.  Koji  li 
osjećaji  poniznosti,  ljubavi,  zahvalnosti  su  se  budili  u  tvom  Srcu...  dok  si  se  divila  poniznosti, 
ljubavi  i  zahvalnosti  koju  je  utjelovljeni  Bog  iskazivao  prema  tebi.  Molim  te  ispuni  i  moje  srce 
poniznošću,  ljubavlju  i  zahvalnošću!  (  Gli  scritti  di  san.  Massimilano  Kolbe  III,  Firenze  1978,  st. 
547). 

BOŽIĆ  I  PRESVETA  EUHARISTIJA 

(Sv.  Julijan  Eimard) 

Veza  između  Betlehema  i  dvorane  Zadnje  večere  nerazdružive  su,  i  jedna  i  druga 
upotpunjuje.  Proučimo  ih  danas!  Euharistija  je  posijana  u  Betlehemu.  Sto  je  Euharistija  ako  ne 
pšenica  odabranih,  kruh  života?  A  pšenica  se  sije.  Pšenica  treba  pasti  u  zemlju,  proklijati,  sazreti, 
požeti  se  i  samljeti,  kako  bi  se  od  nje  učinio  kruh  koji  hrani. 

Rađajući  se  na  slami  u  štalici  Riječ  je  pripremila  svoju  Euharistiju.  Euharistija  je  zadnja 
svrha  svih  Isusovih  otaj stava,  ona  je  njihova  dopuna.  Isus  je  došao  sjediniti  se  s  čovjekom.  Za 
vrijeme  života  svoga  sklopio  je  s  njim  savez  milosti,  savez  primjera  i  zasluga.  Ali  tek  u  Euharistiji 
se  je  imalo  dovršiti  najsavršenije  jedinstvo,  za  koje  je  čovjek  sposoban  na  ovom  svijetu.  Ne  valja 
gubiti  s  vida  tu  božansku  zamisao  i  taj  cilj  što  ga  je  naš  Gospodin  zasnovao,  ako  želimo  shvatiti 
plan  Božji:  udruženje  milosti  po  tajnama  svoga  života  i  svoje  smrti,  udruženje  tijela  i  osoba  u 
Euharistiji,  a  jedno  i  drugo  nas  priprema  za  konačno  udruženje  u  slavi. 

Kao  što  putnik  svoj  cilj  nikada  ne  gubi  s  vida  i  sve  svoje  korake  upravlja  prema  njemu,  tako 
je  u  čitavom  svom  životu  Isus  potajno  spremao  Presvetu  Euharistiju.  Taje  nebeska  pšenica  posijana 
u  Betlehemu,  kući  kruha.  Gledajte  je  na  slami,  a  ta  je  zgnječena,  izmrvljena  slama  bijedno 
čovječanstvo  koje  je  po  sebi  neplodno.  Isus  gaje  ponovo  podigao  u  sebi.  On  mu  je  vratio  život  i 
učinio  ga  plodnim:  "Ako  zmo  padnuvši  na  zemlju  umre  donosi  plod". 

Danas  je  to  Božansko  zmo  posijano.  Njegove  su  suze  vlaga  koja  će  pridonijeti  da  uzraste  i 
postat  će  lijepo.  Betlehem  je  na  brežuljku  koji  gleda  u  Jeruzalem.  Kada  taj  klas  sazri,  nagnuti  će  se 
prema  Kalvariji,  gdje  će  biti  samljeven,  gdje  će  biti  stavljen  u  peć  muka,  da  postane  kruh  života. 
Mudraci  će  doći  jesti,  a  On  će  im  pružiti  užitak.  Poziva  ih  na  kraljevski  pir  Janjeta:  "Mudraci  hite  ka 
kraljevskoj  gozbi".  Mudraci  su  tu  predstavljali  kraljevske  duše.  koje  znaju  same  sobom  vladati  i 
koje  se  danas  hrane  sv.  Pričešću. 

Veza  između  Spasiteljeva  rođenja  u  Betlehemu  i  Presvete  Euharistije  promatrane  kao 
Sakrament,  nalaze  se  i  onda  kada  se  Presv.  Euharistija  promatra  kao  Žrtva.  Pravo  se  Janješce  rodilo 
u  Betlehemu.  Isus  se  rada  kao  janje  u  štalici  i  kao  što  i  ono,  ne  poznaje  nego  svoju  Majku.  On  seje 
već  nudio  za  žrtvu,  te  je  prvi  njegov  vapaj:  "Oče,  Tebi  se  više  ne  mile  ni  žrtve,  ni  prinosi  zakona,  ali 
si  mi  Ti  dao  tijelo,  evo  ga".  To  je  tijelo  uvjet  da  On  bude  žrtvovan,  zato  mu  je  dano  i  Isus  se  nudi 
svom  Ocu.  Gojit  će  se  to  maleno  Janje  uz  svoju  Majku,  koja  će  za  četrdeset  doći  do  tajne  njegove 
žrtve.  Ona  će  ga  hraniti  čistim  i  djevičanskim  mlijekom,  te  će  Ga  čuvati  za  dan  žrtve.  Taj  će  značaj 
žrtve  biti  na  Njemu  tako  označen,  da  Ga  sv.  Ivan  prvog  dana  njegova  javnog  života  neće  znati 
drugačije  označiti  nego  imenom  Božanskog  Jaganjca:  Evo  Jaganjac  Božji,  evo  koji  uzima  grijehe 
svijeta! 

Žrtva  počinje  u  Betlehemu,  a  dovršava  se  na  oltaru  u  sv.  Misi.  Kako  je  dirljiva  ona  sv.  Misa 
o  ponoći  po  svem  kršćanskom  svijetu!  Vjernici  je  dugo  vremena  unaprijed  žele,  sretni  su  kada  joj 
svake  godine  iznova  prisustvuju.  Tko  da  je  našem  Božiću  one  čari,  našim  pjesmama  ono  veselje, 
našim  srcima  ono  oduševljenje,  ako  ne  Isus  koji  se  bitno  rada  na  oltaru,  premda  je  u  različitom 
stanju?  Ne  smjeraju  li  naše  pjesme,  naše  duboko  štovanje  ravno  na  njegovu  osobu?  Predmet  je  naše 
svetkovine  prisutan  i  mi  stvarno  polazimo  u  Betlehem  i  tu  ne  nalazimo  uspomenu  ili  sliku,  nego  bi 
samo  Božansko  Dijete! 

Pogledajmo  još  kako  Euharistija  počinje  u  Betlehemu.  Tu  je  Emanuel  koji  hoće  stanovati  sa 
svojim  pukom.  Danas  počinje  živjeti  s  nama,  Euharistija  će  ovjekovječiti  njegovu  prisutnost.  Tu  je 
Riječ  postala  tijelo,  a  u  Sakramentu,  da  nam  dade  svoje  tijelo.  Božanska  Riječ  postaje  kruhom,  da 
ga  može  blagovati. 

U  Betlehemu  započinje  Isus  izvršavati  krepost  svog  sakramentalnog  života.  Tu  skriva  svoje 
božanstvo  kako  bi  čovjeka  približilo  Bogu.  Tu  skriva  svoju  božansku  slavu,  da  malo  pomalo  dođe 
do  toga  da  sakrije  i  svoje  čovještvo.  Svoju  moć  veže  uz  slabost  udova  jednog  djeteta,  a  poslije  će  je 
vezati  pod  Svetim  Prilikama.  Isus  je  u  Betlehemu  siromašan,  lišen  svoga  posjeda.  On  Stvoritelj  i 
Gospodar  svih  stvari:  štalica  nije  njegova,  daju  mu  je  ljudi:  sa  svojom  Majkom  živi  od  darova 

pastira  i  od  doprinosa  Mudraca.  A  kasnije  će  u  Euharistiji  tražiti  u  čovjeku  zakon  i  malo  brašna  za 
tvar  Sakramenta,  odijelo  za  svog  svećenika  i  svoj  oltar. 

U  Betlehemu  još  nalazimo  početak  Euharistijskog  klanjanja.  Marija  i  Josip  prvi  su  klanjaoci 
utjelovljenja  Riječi:  oni  vjeruju  čvrsto,  njihova  je  vjera  krepost.  Pastiri  se  i  Mudraci  klanjanju 
zajedno  s  Marijom  i  Josipom. 

Marija  se  sva  daje  u  službu  svome  Sinu,  sva  pomnjiva  da  predusretne  i  zadovolji  njegove  i 
najmanje  želje.  Pastiri  nude  svoje  pri  proste  darove,  mudraci  svoje  gospodske  darove,  to  je  sve 
klanjanje  Bogu.  I  Euharistija  će  isto  tako  biti  stajalište  svih  staleža  i  središta  katoličkog  svijeta. 
Iskazivati  će  joj  se  ovo  dvostruko  klanjanje:  nutarnje  klanjanje  vjere  i  ljubavi,  i  vanjsko  klanjanje  po 
sjajnim  dvorima,  crkvama  i  prijestoljima  gdje  će  biti  izložen  Bog  -  Hostija. 

Rođenje  našeg  Spasitelja  nameće  mi  još  jednu  drugu  misao.  Anđeli  navještaju  pastirima 
spasitelja  ovim  riječima:  "Danas  vam  se  rodio  Spasitelj".  Što  to  znači?  -  Počinje  novi  svijet, 
Adamovo  se  ruši  i  nadomješta  se  djelom  Božanske  obnove.  Dva  su  Adama,  otac  izrođenog  naroda 
iz  zemlje  -  zemaljski,  a  drugi  Adam.  otac  preporođenog  naroda  iz  Neba  -  nebeski.  Drugi  Adam  će 
sve  obnoviti  što  je  prvi  uništio.  Ali  zapamtite,  ta  se  obnova  na  zemlji  ne  vrši  nego  po  Presvetoj 
Euharistiji! 

Glavna  točka  Adamova  grijeh,  velika  obmana  đavolske  napasti,  bijaše  sadržana  u  ovoj 
izreci:  "Bit  ćete  kao  bogovi".  Postati  ćete  slični  Bogu!  -  A  zapravo  postadoše  slični  životinjama. 
Gospodin  dolazi  uzeti  obećanje  Sotone  da  nam  ga  ponovi,  ali  i  ispuni.  Sotona  će  biti  uhvaćen  u 
velikoj  zamci.  Da,  mi  ćemo  postati  slični  Bogu  blagovanjem  njegova  Tijela  i  njegove  Krvi. 

Nećete  umrijeti.  -  Besmrtnost  primamo  u  sv.  Pričesti  kao  stalan  zalog:  "Onaj  koji  blaguje 
moje  Tijelo  i  pije  moju  Krv,  ima  život  vječni  i  Ja  ću  ga  uskrisiti  u  posljednji  dan  ",  Gospodin  nam 
obećava  vječni  život.  Vremeniti,  istina  gubimo,  ali  to  i  nije  život  koji  bi  bio  dostojan  tog  imena,  to 
je  samo  put  k  pravom  životu. 

Biti  ćete  slični  Bogu.  Stalež  se  mijenja  ako  se  popnemo  na  savršenije  stanje:  pučanka 
postaje  kraljicom  kada  je  kralj  uzme  za  ženu.  Naš  nas  Gospodin  združuje  sa  svojim  Božanstvom 
kada  nam  udijeli  sama  sebe.  Mi  postajemo  njegovo  Tijelo  i  njegova  Krv;  primamo  nebesko  i 
božansko  kraljevstvo  Stvoritelj  evo  s  Isusovim  utjelovljenjem  ljudska  je  narav  bila  sjedinjena  s 
božanskom,  a  sv.  Pričest  nas  pojedince  sjedinjuje  s  Bogom  i  čini  nas  sudionicima  Božje  naravi. 
Tjelesna  brana  pretvara  se  u  naše  tijelo,  a  po  sv.  Pričesti  se  mi  pretvaramo  u  Onoga  koga  blagujemo, 
postajemo  udovi  Božji.  U  Nebu  ćemo  biti  u  toliko  većoj  slavi,  ukoliko  se  pretvorimo  u  Isusa  Krista 
čestim  primanjem  njegova  presvetog  Tijela. 

Napokon,  znati  ćete  sve.  Gdje  se  uči  ta  dobra  mudrost  ako  ne  u  sv.  Pričesti?  Slušajte  što 
kaže  Gospodin  svojim  apostolima  nakon  što  ih  je  pričestio:  "Neću  vas  više  zvati  slugama  ....  nego 
prijateljima  svojim,  jer  sve  što  sam  čuo  od  svoga  Oca,  objavio  sam  vam  U  presvetoj  Euharistiji  je 
sam  Bog  naš  Učitelj. 

Eto  kako  Presveta  Euharistija  dopunjava  obnovu  započetu  u  jaslicama.  Veselimo  se  dakle 
lijepom  danu  kada  se  rada  božansko  sunce  Euharistije.  Neka  naša  zahvalnost  nikada  ne  rastavlja 
jaslice  od  oltara,  utjelovljenu  Riječ  od  Boga-Čovjeka,  koji  je  postao  kruh  života  u  Presvetom 
Sakramentu. 


Dijete  Isus  uključi  me  u  more  tvog  milosrđa 

(Sv.  Faustina  Kowalska) 

O  čista  Djevice,  Ti  si  danas  na  putu  i  ja  također  putujem.  Osjećam  da  današnje  putovanje 
ima  svoje  značenje.  O  Djevice,  što  zračiš  tako  čista  kao  kristal,  posve  udubljena  u  Boga,  Tebi 
poklanjam  svoj  nutarnji  život.  Učini  sve  to  tako  da  bude  ugodno  tvojem  Sinu.  O  moja  Majko,  vruće 
želim  da  mi  podariš  za  vrijeme  polnoćke  malo  Dijete  Isusa.  I  ja  osjećah  u  dubini  duše  tako  živu 
Božju  nazočnost,  da  sam  svjesno  morala  suzdržati  radost,  da  ne  bih  izvanjski  pokazala  što  se 
događa  u  mojoj  duši. 

Prije  večere  otiđoh  kratko  u  kapelu,  da  bi  u  duhu  lomila  božični  kruh  s  onim  osobama  koje 
su  bliske  mom  srcu.  Predstavila  sam  ih  Gospodinu  imenom  i  molila  milost  za  njih.  To  još  nije  bilo 

sve.  Preporučila  sam  Gospodinu  progonjene,  trpeće  i  one  što  ne  poznaju  njegovo  Ime  i  posebno 
jadne  grješnike.  O  Dijete  Isuse,  srdačno  Te  molim,  uključi  sve  u  more  tvog  neshvatljivog  milosrđa. 
O  slatko,  malo  Dijete  Isus,  primi  moje  srce,  neka  Ti  bude  ugodnim  i  udobnim  stanom.  O  neizmjerno 
Visočanstvo,  o  kako  si  nas  slatko  hranio.  Ovdje  nema  nikakvog  gromovskog  straha  velikog  Jahve. 
Ovdje  je  slatki,  mali  Isus. 

Ovdje  se  ne  plaši  niti  jedna  duša,  premda  tvoja  slava  nije  umanjena,  nego  samo  skrita. 
Nakon  večernjeg  objeda  osjećala  sam  se  jako  umornom  i  bolesnom.  Morala  sam  leći,  ali  probudih 
se  s  Presvetom  Majkom  sve  do  dolaska  Djetešca. 

25.  prosinca  1936.  Polnoćka.  Za  vrijeme  sv.  Mise  sasvim  me  prože  Božja  nazočnost. 
Neposredno  prije  pretvorbe  ugledah  Majku,  malo  Dijete  Isusa  i  Starca.  Presveta  Majka  mi  reče: 
"Moja  kćeri  Faustina,  ovdje  ti  je  najdragocjenije  blago"  i  pruži  mi  Dijete  Isusa. 

Dijete  Isus  pruža  ručice  prema  meni 

(Sv.  Faustina  Kowalska) 

Prije  polnoćke  htjela  sam  ostati  budnom,  ali  ne  mogah.  Odmah  sam  zaspala,  jer  sam  se 
osjećala  jako  loše.  Ali  kod  zvonjave  za  polnoćku  skočiš  odmah.  No,  obukla  sam  se  s  velikom 
mukom,  jer  mi  je  postajalo  sve  lošije. 

Kada  sam  došla  na  polnoćku,  uronila  sam  na  početku  sv.  Mise  u  duboku  pobožnost.  Vidjela 
sam  jaslice  u  Betlehemu  pune  svjetlosti.  Presveta  Djevica  je  umotavala  Isusa  u  pelene.  Bila  je 
uronjena  u  Ljubav.  Sveti  Josip  je  još  spavao.  Tek  kada  je  Majka  Božja  položila  Dijete  Isusa  u  jaslice 
Josipa  je  probudilo  svjetlo  Božje.  Također  on  je  molio.  Nakon  nekog  vremena  ostadoh  sama  s 
malim  Isusom.  Ispružio  je  svoje  ručice  prema  meni  i  razumjeh  da  Ga  trebam  uzeti  u  ruke.  Isus 
nasloni  svoju  glavicu  na  moje  srce,  a  svojim  dubokom  pogledom  dao  mi  je  razumjeti  da  se  On 
ugodno  osjeća  na  mom  srcu.  U  tom  trenutku  Isusa  nestade  i  zvonce  zazvoni  za  sv.  Pričest.  Moja 
duša  onemoća  od  radosti. 

Na  kraju  sv.  Mise  bila  sam  tako  iscrpljena  da  sam  morala  napustiti  kapelu  i  otići  u  svoju 
ćeliju.  Nisam  mogla  otići  na  zajednički  čaj.  Moja  je  radost  bila  velika  za  vrijeme  blagdana,  jer  sam 
ostala  neprestano  sjedinjena  s  Gospodinom.  Vidjela  sam  da  svaka  duša  čezne  za  Božjom  utjehom, 
ali  ne  želi  se  nikako  odreći  ljudskih  zadovoljstava.  Ipak  te  dvije  stvari  ne  mogu  se  nikako  spojiti. 


Kršćanine  upoznaj  svoje  dostojanstvo 

Predragi,  radujemo  se  jer  nam  se  danas  rodio  naš  Spasitelj.  I  ne  smijemo  biti  žalosni  danas 
kada  slavimo  rođendan  Života.  Gospodin  je  uništio  strah  od  smrti  i  obradovao  nas  obećanjem  da  će 
nam  dati  život  vječni.  I  neka  se  nitko  ne  odvaja  iz  ove  radosti.  Svi  imamo  jedan  jedini  razlog  općeg 
veselja:  naš  je  Gospodin  uništio  grijeh  i  smrt,  i  kao  što  nikoga  nije  našao  bez  grijeha,  tako  je  došao 
sve  nas  spasiti.  Neka  se  raduje  pravednik,  jer  se  približava  pobjedi.  Neka  se  veseli  i  grješnik,  jer  je 
pozvan  na  oproštenje.  Neka  kliče  od  radosti  i  nekršteni,  jer  je  pozvan  na  život. 

Kada  se  ispunilo  vrijeme  koje  je  odredila  nedokučiva  i  duboka  Božja  Providnost,  Božji  Sinje 
preuzeo  ljudsku  narav,  kako  bi  je  izmirio  s  njezinim  Stvoriteljem.  Tako  je  đavao  uzročnik  smrti, 
svladan  od  one  iste  naravi,  koju  je  sam  prije  svladao. 

Kada  se  Gospodin  Isus  rodio  anđeli  su  veselo  pjevali  Slava  Bogu  na  visini,  na  zemlji  mir 
ljudima  dobre  volje.  Vidjeli  su  daje  nebeski  Jeruzalem  sagrađen  od  svih  62  naroda  svijeta.  Koliko  li 
se  moraju  radovati  bijedni  ljudi  tome  neizrecivom  djelu  Božje  dobrote,  kada  mu  se  toliko  vesele  i 
nebeski  anđeli! 

Predragi,  zahvalimo  stoga  Bogu  Ocu  po  njegovu  Sinu  u  Duhu  Svetome,  koji  nam  se 
smilovao  radi  svoje  velike  ljubavi  kojom  nas  je  ljubio,  i  jer  smo  po  grijehu  bili  mrtvi,  oživio  nas  je 
po  Kristu,  da  po  Njemu  budemo  novo  stvorenje  i  njegovo  novo  djelo.  Stoga  svucimo  staroga 
čovjeka  s  njegovim  djelima  i  odrecimo  se  putenosti,  kada  smo  već  postali  dionici  Kristova  rođenja. 

Kršćanine,  upoznaj  svoje  dostojanstvo  i  kada  si  postao  dionik  božanske  naravi,  nemoj  se  grješnim 
životom  vraćati  na  prijašnju  podlost!  Sjeti  se  koje  li  si  glave  i  kojeg  li  si  tijela  ud!  Ne  zaboravi  da  si 
izbavljen  od  vlasti  tmina  i  prenesen  u  divno  Božje  kraljevstvo. 

Po  sakramentu  Krštenja  postao  si  hramom  Duha  Svetoga.  Nemoj  svoga  Gospodina  istjerati 
iz  svoga  srca  zlim  djelima  i  nemoj  se  ponovo  predati  u  službu  vraga,  jer  te  je  Krist  skupo  platio, 
platio  Te  svojom  svetom  Krvlju. 

Mali  Isuse  i  veliki  Bože  umnoži  nam  vjeru  i  ufanje! 

(bi.  Alojzije  Stepinac) 

Dragi  vjernici!  Sv.  Luka  Evanđelist  počinje  svoj  izvještaj  o  rođenju  Isusovu  riječima:  "U 
ono  vrijeme  izađe  zapovijed  od  cara  Augusta  da  se  popiše  sav  svijet"  (Lk  2,  1).  Kada  je  car  izdavao 
tu  zapovijed,  nije  sigurno  ni  slutio,  daje  oruđe  u  rukama  Svevišnjega,  koji  se  njegovom  zapovijedi 
htio  poslužiti,  kako  bi  ostvario  svoje  planove.  Već  je  na  usta  Izaije  progovorio  Bog:  "Moje  misli 
nisu  vaše  misli  i  moji  putovi  nisu  vaši  putovi  -  govori  Gospod.  Kao  što  je  daleko  Nebo  od  Zemlje, 
tako  su  još  dalje  moji  putovi  od  vaših  putova  i  moje  misli  od  vaših  misli!  (Iz  55,  8). 

Tako  je  bilo  i  u  ovom  slučaju  sveopćeg  popisa,  koji  je  naredio  car  August.  Jer  što  je  htio 
ovim  popisom  car,  a  što  je  htio  Bog  Otac  nebeski?  Car  je  htio  znati  koliko  ima  pučanstva  u 
Rimskom  carstvu.  Htio  je  znati  kako  je  jak  i  moćan  vladar.  Htio  je  znati  koliko  ljudi  mora  plaćati 
porez.  To  su  bile  uglavnom  misli  cara  Augusta  kada  je  naredio  popis.  Misli  dakle,  čisto  zemaljske,  a 
možda  još  više  tašte  i  isprazne. 

A  Bog,  Otac  nebeski  poslužio  se  tom  odlukom  za  nešto  sasvim  drugo.  Nastupila  je  naime 
bila  punina  vremena,  o  kojoj  su  govorili  proroci  tisuće  godina  unatrag.  Punina  vremena  iza  tolikih 
stoljeća  očekivanja,  a  o  kojoj  govori  sv.  Pavao:  "A  kada  dođe  punina  vremena,  odasla  Bog  Sina 
svojega,  rođena  od  žene,  pokorna  zakonu,  da  iskupi  one  koji  bijahu  pod  zakonom  i  primi 
posinaštvo"  (Gal  4.  4).  I  taj  Sin  Božji,  Isus  Spasitelj  naš,  imao  se  roditi  u  Betlehemu,  gradu  dosta 
udaljenom  od  Nazareta,  gdje  je  boravila  Majka  Božja  sa  sv.  Josipom,  kako  bi  se  pokorila  zapovijedi 
i  pošla  na  daleki  put  sa  svim  neugodnostima,  koje  su  tim  putom  bile  vezane.  Čovjek  snuje,  a  Bog 
određuje. 

Isus  Krist  dolazi  dakle,  na  svijet  ne  u  Nazaretu.  nego  u  Betlehemu,  što  znači  "mjesto  kruha", 
jer  je  On  živi"  kruh  nebeski,  koga  Bog  šalje  ljudima  za  hranu.  On  dolazi  po  odluci  Božjoj,  a  po 
nehotičnoj  odredbi  Carevoj,  ali  po  odluci  Božjoj,  dolazi  na  svijet  u  štali,  da  i  najsiromašniji  i 
najbjedniji  razumiju,  da  su  vrata  k  Njemu  otvorena  svim  ljudima  dobre  volje,  i  da  i  bogati  razumiju, 
daje  sav  sjaj  ovoga  svijeta  samo  bijedna  štala  za  Onoga,  koji  je  Gospodar  nebesa.  On  dolazi  na 
svijet  u  potpunoj  skrivenosti,  jer  Gaje  već  pred  tisuću  godina  kao  takvog  navijestio  Izaija  prorok:  " 
„Zaista,  ti  si  Bog  skriveni,  Bog  Izraelov  Spasitelj!"  (Iz  45,  15).  Indirektno,  zbog  zapovijedi  careve, 
ali  zapravo  po  Božjoj  odluci,  dolazi  na  svijet  u  jaslicama,  jer  nije  bilo  mjesta  u  gostionici.  Dolazi  na 
svijet  u  jaslicama,  kamo  se  stavlja  hrana  životinjama,  jer  je  i  On  sišao  s  Neba  na  Zemlju,  da  bude 
ovdje  hrana  ljudskim  dušama. 

Radi  odluke  careve  o  popisu  dolazi  Mali  Isus  na  svijet  u  hladnoj  i  tamnoj  noći,  jer  nema  za 
Njega  svijetle  i  tople  sobe.  Ali  Bog  Otac  je  htio  pokazati  time  svu  bijedu  čovječanstva,  kojemu  je 
prije  dolaska  Sina  Božjega  nedostajala  toplina  ljubavi  i  prema  Bogu,  i  prema  bližnjemu,  i  koje  je 
lutalo  u  tami  neznaboštva  i  već  se  počelo  smrzavati  i  umirati.  Zapovijed  careva  lišila  je  Isusa  i  ono 
malo  udobnosti  što  ju  je  imao  u  Nazaretu.  tako  da  dolazi  na  svijet  u  potpunom  siromaštvu.  Ah 
desilo  se  to  po  Božjoj  odluci,  da  ljudi  shvate  kako  put  u  Nebo  nije  put  sj etilnih  užitaka,  kakvim  je 
bilo  odano  staro  poganstvo,  nego  put  odricanja  i  samoprijegora. 

Braćo!  Nedokučivi  su  za  nas  putovi  Božji.  Vječni  neizmjerni  Bog  čini  i  danas  velika  djela  i 
na  Nebu  i  na  Zemlji,  i  tko  bi  shvatio  misli  njegove  i  sudove  njegove?  Ta  kako  bi  mogao  bijedni  crv, 
koji  puže  po  podu  velebnog  Božjeg  hrama,  shvatiti  svu  njegovu  veličinu,  i  misli  Majstora  koji  je  to 
gradio?  Mi  smo  danas  svjedoci  najvećih  zbivanja  na  Zemlji.  Svjedoci,  kada  su  se  uhvatile  u  koštac 
milijunske  vojske  kao  nikada  do  sada.  Svjedoci,  kada  svijetu  prijeti  pogibelj,  da  nestane  svakog 
traga  kršćanskoj  civilizaciji.  Svjedoci,  kada  se  malo  njih  raduje,  ali  mnogo  njih  plače  i  uzdiše. 


63 


Svjedoci,  kada  su  milijuni  posumnjali,  postoji  li  još  uopće  neko  biće  koje  vodi  brigu  o  ovome 
svijetu  i  njegovim  bijednim  stanovnicima. 

A  ipak?  Kako  jučer,  tako  i  danas  i  uvijek  vrijedi  riječ  knjige  Mudrosti:  "Tua  autem  Pater 
providentia  guber-  nat!  -  Tvoja  pak  Oče  providnost  upravlja!"  (Mudr  14.  3).  Samo  luda  može 
posumnjati,  da  li  Bog  ima  još  kakav  udio  u  zbivanjima  na  ovome  svijetu.  Jer  vjeran  kršćanin  znade, 
da  nema  veličine  na  ovome  svijetu  pred  kojom  bi  strepio  Gospod  Bog,  niti  sitnice  koja  bi  izmakla 
oku  njegovu,  niti  skrušena  srca,  kojemu  se  ne  bi  htio  smilovati.  niti  zločin,  koji  ne  bi  mogao  kazniti. 
Klečeći  dakle,  danas  u  duhu  pred  Malim  Isusom  u  jaslicama,  oživimo  u  sebi  vjeru  i  ufanje  u  Božju 
providnost.  Ta  zar  je  veliki  Bog  manje  moćan,  dobar  i  mudar  danas,  nego  li  je  bio  onda  kada  je 
patrijarhu  Abrahamu  izveo  iz  njegova  obitavališta.  i  odveo  u  nepoznatu  zemlju,  da  ga  učini  Ocem 
tolikih  pokoljenja? 

Zar  je  manje  moćan,  dobar  i  mudar  danas,  nego  li  je  bio  onda.  kada  je  dozvolio  da  nevini 
Josip  bude  prodan  u  Egipat  kao  rob  i  onda  ga  učini  spasiteljem  oca  i  braće,  i  toliko  drugih  duša?  Zar 
je  manje  moćan,  dobar  i  mudar  danas,  nego  li  je  bio  onda.  kada  je  pustio  da  Mojsije  bude  izložen  u 
košarici  u  Nilu  samo  zato,  da  ga  odgoji  i  osposobi  kasnije  za  spasitelja  svoga  naroda?  Zar  je  manje 
moćan,  dobar  i  mudar  danas,  nego  li  je  bio  onda,  kada  je  na  čudesan  način  pomoću  gavrana  hranio 
Iliju,  proroka  u  pustinji,  strpljivog  Joba  nanovo  obogatio  i  uzveličao  više  nego  prije  one  teške 
kušnje,  Davida  odveo  od  stada  i  nakon  teških  kušnji  učinio  kraljem  Izraela,  Juditu  spasiteljicom 
naroda? 

A  što  nabrajati  dalje,  kada  o  ljubaznoj  providnosti  Božjoj  govori  svaki  dan,  svaka  travka, 
svaki  crvić,  svaka  ptica,  svaka  riba,  svaka  zvjerka,  svaki  potočić,  svaka  zvijezda,  zrak  i  more,  nebo  i 
zemlja.  Možda  je  najlakše  izrazimo  riječima  proroka  Habakuka:  "I  hvale  je  njegove  puna  zemlja!" 
(Hab  3.  3). 

Padnimo  dakle  danas  na  koljena  pred  Isusom  u  jaslicama  i  istresimo  srce  svoje  pred  Njim. 
Mali  Isuse  i  veliki  Bože,  umnoži  nam  vjeru  i  ufanje!  Umnoži  nam  vjeru,  da  se  ništa  ne  zbiva  bez 
tvoga  dopuštenja  na  Zemlji.  Umnoži  nam  vjeru,  da  se  ništa  ne  može  desiti  nikom  od  nas  osobno 
prije,  nego  Ti  daš  dozvolu.  Umnoži  nam  ufanje,  da  Ti  želiš  u  svim  stvarima  ne  našu  nesreću,  nego 
naše  istinsko  dobro.  Želiš  ga  sigurno  i  pod  ovim  teškim  udarcima,  koji  stižu  čovječanstvo,  jer  zato 
si  konačno  sišao  na  Zemlju  -  kako  nas  uči  i  naša  lijepa  Božična  pjesma: 

S  Neba  siđe  doli  radi  grješni  ka,  rodi  se  u  štali  radi  čovjeka! 

Mali  Isuse  i  veliki  Bože,  umnoži  nam  vjeru  i  ufanje!  Onda  ćemo  i  kroz  ovu  najtežu  svjetsku 
oluju  proći  bez  straha  i  štete,  jer  ništa  ne  manjka  onima,  koji  Tebe  ljube!  (Katolički  list  br.  I.  1942.) 

2.  POBOŽNOST  SVETOJ  OBITELJI 


Crkva  slaveći  blagdan  svete  obitelji  s  dubokim  poštovanjem  promatra  sveti  život  u 
skrovitosti  Isusa,  Marije  i  Josipa.  Pristajanje  vjerom  na  Božji  plan  spasenja  kršćanska  zajednica 
postaje  jedna  Božja  obitelj  i  svećenički  narod  osposobljen  da  svoj  život  prikaže  Bogu  kao  žrtvu 
ugodnu  iz  ljubavi.  Svaka  je  obitelj  pozvana  da  u  suživotu  održava  sliku  svete  Obitelji  iz  Nazareta.  U 
njoj  vidimo  potpuno  ostvarenu  uzajamnu  suradnju  i  savršen  odgovor  na  Božji  plan  spasenja.  U 
katoličkoj  tradiciji  rađale  se  su  mnoge  pobožnosti  na  čast  Svete  Obitelji.  Donosimo  one  do  kojih 
smo  uspjeli  doći. 

2.1.  MOLITVE  SVETOJ  OBITELJI 

Svetoj  Obitelji  zajednici  ljubavi 

(  sv.  Ivan  Pavao  II) 

Sveta  Obitelji  zajednico  ljubavi  Isusa,  Marije  i  Josipa  uzore  i  ogledalo  svakoj  kršćanskoj 
obitelji  tebi  posvećujemo  naše  obitelji.  Otvori  srce  svake  obitelji  da  prihvati  vjeru,  da  primi  Božju 
Riječ,  da  svjedoči  ljubav,  da  postane  izvor  novih  svetih  zvanja.  Prosvijetli  duh  roditeljima  da 
brižnom  ljubavlju,  mudro  i  ljubeznom  pobožnošću  sigurno  vode  djecu  prema  duhovnim  i  vječnim 
dobrima.  Probudi  u  dušama  mladih  čistu  savjest  i  slobodnu  volju  da  rasu  u  “milosti  i  mudrosti” 
velikodušno  prihvaćajući  dar  Božjeg  poziva.  Sveta  Obitelji  iz  Nazareta  isprosi  nam  milost  da  svi  mi 
nasljedujemo  ustrajnu  molitvu,  velikodušnu  poslušnost,  dostojanstveno  siromaštvo  i  djevičansku 
čistoću  koje  si  ti  živjela  da  otvorimo  svoju  dušu  za  vršenje  volje  Božje  te  da  brižni  i  nenametljivo 
pratimo  one  koji  su  među  nama  pozvani  da  iz  bližega  slijede  Gospodina  Isusa  Krista  koji  je  dao 
samoga  sebe  za  nas.  Amen. 

Molitva  zagovora  Svete  Obitelji  za  našu  obitelj 

(  sv.  Ivan  Pavao  II) 

Bože  od  kojega  dolazi  svako  očinstvo  na  nebu  i  na  zemlji,  Oče  koji  si  Ljubav  i  Život,  neka 
svaka  obitelj  na  zemlji  posredstvom  tvoga  Sina  Isusa  Krista,  “rođena  od  žene”  i  posredstvom  Duha 
Svetoga,  izvora  Božje  ljubavi  postane  istinsko  svetište  života  i  ljubavi  za  nove  naraštaje  koji  se 
uvijek  obnavljaju.  Neka  tvoja  milost  vodi  misli  i  djela  supruga  prema  dobru  njihovih  obitelji  i  svih 
obitelji  svijeta.  Neka  mladi  naraštaji  nađu  u  obiteljima  oslonac  za  razvoj  svoje  osobnosti  i  rast  u 
ljubavi  i  istini.  Neka  se  ljubav  ojačana  milošću  sakramenta  braka  pokaže  jačom  od  svake  slabosti  i 
krize  kroz  koje,  ponekad  prolaze  naše  obitelji.  Bože  molimo  te  po  zagovoru  Svete  Obitelji  iz 
Nazareta,  da  Crkva  u  svim  narodima  na  zemlji  može  plodno  vršiti  svoje  poslanje  u  obiteljima  i  po 
obiteljima.  Ti  si  Život,  Istina  i  Ljubav  u  zajedništvu  sa  Sinom  i  Duhom  Svetim.  Amen. 

Ženo,  Majko  i  Zaručnice 

(sv.  Ivan  Pavao  II) 

O  Marijo  Majko  Isusova,  zaručnice  Josipa  zanatlije,  u  tvome  Srcu  su  sabrane  radosti  i  napori 
svete  Obitelji.  Trenutke  patnje  prikazivala  si  Bogu  imajući  uvijek  povjerenja  u  njegovu  Providnost. 
Molimo  te  zaštiti  sve  žene  koje  se  svakodnevno  muče  kako  bi  njihova  obitelj  mogla  živjeti  u 
djelotvornom  skladu.  Isprosi  im  milost  da  budu  žene  kršćanski  mudre,  iskusne  u  molitvi  i 
ljudskosti,  jake  u  nadi  i  progonstvima,  kao  Ti,  nositeljice  istinskog  mira. 

Ljubezna  Majko  našeg  Spasitelja,  tebi  povjeravam  sve  obitelji,  poglavito  muževe  i  supruge 
koji  se  nastoje  ugledati  na  tvoju  obitelj  u  Nazaretu.  Zagovaraj  roditelje  i  djecu  da  bi  njihova  ljubav 
bila  jaka  i  vjerna  kao  ljubav  koja  je  ispunjala  tvoje  Bezgrešno  Srce. 


65 


Sveta  Obitelji  klanjam  se  otajstvu  vašeg  skrovitog  života 

(Papa  Pavao  VI) 

Gospodine  Isuse!  Ti  siđe  s  Josipom  i  Marijom,  dođe  u  Nazaret  i  bijaše  im  poslušan.  A  Majka 
je  tvoja  brižno  čuvala  sve  uspomene  u  svom  Srcu.  Ti  si  napredovao  u  mudrosti,  dobi  i  milosti  kod 
Boga  i  ljudi  (Lk  2,51).  Pratim  vas  i  ulazim  u  vašu  siromašnu  kućicu  koju  ste  posvetili  molitvom, 
radom,  govorom  i  šutnjom.  Padam  ničice  i  klanjam  se  otajstvu  vašeg  skrovitog  života. 

Sjedinjen  s  vama  u  molitvi  postao  sam  član  Svete  Obitelji  koja  brani  i  pomaže  svoje 
molitelje.  Sveta  Obitelj  koja  je  bila  čuvarem  dara  božanske  Mudrosti,  svjedokom  istine  i  ljubavi 
privela  je  svoju  braći  i  sestre  svjetlu  koje  obasjava  tamu,  pobjeđuje  strah  i  naviješta  uskrsnuće.  O 
Isuse  sjaju  Svete  nazaretske  Obitelji,  blagoslovi  moju  Crkvu  u  malom,  moju  obitelj,  pomozi  moju 
vjeru,  podupri  moja  nastojanja  i  proširi  prostore  moje  ljubavi.  Amen. 

Sv.  Josipu  čuvaru  Svete  Obitelji 

(BI.  papa  Ivan  XIII) 

Sv.  Josipe,  čuvaru  Isusov,  čisti  Marijin  zaručniče  koji  si  proveo  život  savršeno  ispunjajući 
zadaću,  radom  svojih  ruku  uzdržavao  si  Svetu  nazaretsku  Obitelj.  Štiti  molim  te,  one  koji  se  s 
povjerenjem  tebi  obraćaju.  Ti  znaš  njihove  čežnje,  njihove  tjeskobe  i  nade.  Tebi  se  utječu  jer  znaju 
da  će  naći  onoga  koji  će  ih  razumjeti  i  štititi.  I  ti  si  probao  kušnju  i  umor.  I  pored  obaveza 
svakodnevnog  života,  tvoja  je  duša  bila  ispunjena  najdubljim  mirom  i  neizrecivom  radošću  zbog 
blizine  Sina  Božjega  koji  ti  je  bio  povjeren  i  Marije  njegove  preslatke  Majke.  Neka  oni  koji  se  tebi 
utječu  osjete  da  nisu  sami  u  svom  radu  već  da  znadu  Isusa  otkriti  pored  sebe,  prihvatiti  ga  milošću  i 
vjerno  ga  čuvati  kao  što  si  ti  to  činio. 

Daj  da  u  svakoj  obitelji,  u  svakoj  radionici  gdje  kršćani  rade  to  mjesto  bude  posvećeno  ljubavlju, 
strpljivošću,  pravednošću  i  nastojanjem  da  se  dobro  radi  kako  bi  se  postiglo  obilje  darova  nebeskog 
blagoslova. 

Posveta  obitelji  Svetoj  Obitelji 

( Iz  molitvenika  Pregate) 

O  Isuse  naš  preljubezni  Otkupitelju  koji  si  nas  svojom  mukom  spasio  htio  si  obasjati  svijet 
svojim  naukom  i  primjerom  veći  dio  svoga  života  si  proveo  ponizno  podložan  Mariji  i  Josipu  u 
siromašnoj  kućici  u  Nazaretu  posvećujući  Obitelj  koja  je  uzor  svim  kršćanskim  obiteljima. 
Dobrohotno  primi  našu  obitelj  koje  se  sada  tebi  predaje  i  posvećuje.  Štiti  je,  čuvaj  u  svetom  strahu, 
miru,  razumijevanju  i  slozi  kršćanske  ljubavi  da  bi  ona  suobličujući  se  božanskom  uzoru  tvoje 
obitelji  mogla  postići  vječno  blaženstvo. 

Marijo  ljubezna  Isusova  i  naša  Majko  svojim  samilosnim  zagovorom  učini  da  tvoj  Sin  primi 
ovu  poniznu  posvetu  i  isprosi  nam  njegovu  milosti  i  blagoslov.  Sv.  Josipe,  čisti  čuvaru  Isusa  i 
Marije  pomozi  nam  tvojim  molitvama  u  svakoj  duhovnoj  i  materijalnoj  potrebi  da  bi  mogli  skupa  s 
tobom  u  vječnosti  blagoslivljati  našeg  božanskog  Otkupitelja  Isusa.  Amen. 

2.2.  LITANIJE  SVETOJ  OBITELJI 

(Za  privatnu  upotrebu,  iz  molitvenika  Pregate) 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče,  nebeski  Bože, . smiluj  nam  se! 

Sine  Otkupitelju  svijeta  Bože! 

Duše  Sveti  Bože! 

Sveto  Trojstvo  jedan  Bože! 

Isuse,  Sine  Boga  živoga,  koji  si  postao  čovjekom  iz  ljubavi  prema  nama  te  tako  posvetio  i 

oplemenio  obiteljske  veze  . smiluj  nam  se! 

Isuse,  Marijo  i  Josipe,  Sveta  Obitelji 

Sveta  Obitelji,  sliko  Presveto  Trojstva  na  zemlji 

Sveta  Obitelji  savršeni  uzore  svih  kreposti 

Sveta  Obitelji  koja  nisi  bila  prihvaćena  u  Betlehemu 

Sveta  Obitelji  slavljena  od  anđela 

Sveta  Obitelji  koju  su  počastili  pastiri  i  kraljevi 

Sveta  Obitelji  koju  je  slavio  sveti  prorok  Šimun 

Sveta  Obitelji  progonjena  i  primorana  bježati  u  tuđu  zemlju 

Sveta  Obitelji  koja  si  u  Egiptu  skriveno  živjela 

Sveta  Obitelji  najvjernija  Božjim  Zakonima 

Sveta  Obitelji  uzore  kršćanskim  obiteljima  rođenima  u  Duhu 

Sveta  Obitelji  čija  glava  sv.Josip  je  uzor  očinske  ljubavi 

Sveta  Obitelji  u  kojoj  Marija  Majka  je  uzor  majčinske  ljubavi 

Sveta  Obitelji  u  kojoj  Isus  je  uzor  poslušnosti  i  sinovske  ljubavi 

Sveta  Obitelji  zaštitniče  svih  kršćanskih  obitelji 

Sveta  Obitelji  naše  utočište  u  životu  i  nado  u  trenutku  smrti 

Od  svega  što  nam  može  oduzeti  mir  i  jedinstvo  srdaca,  Sveta  Obitelji . oslobodi  nas 

Od  očajavanja  naših  duša,  Sveta  Obitelji 
Od  navezanosti  na  zemaljska  dobra,  Sveta  Obitelji 
Od  želje  za  ispraznošću,  Sveta  Obitelji 
Od  ravnodušnosti  u  služenju  Bogu,  Sveta  Obitelji 
Od  zle  smrti,  Sveta  Obitelji 

Po  savršenom  sjedinjenju  vaših  srdaca,  Sveta  Obitelji  . Usliši  nas! 

Po  vašem  siromaštvu  i  poniznosti,  Sveta  Obitelji 

Po  savršenoj  poslušnosti  koja  je  bila  među  vama,  Sveta  Obitelji 

Po  vašim  žalostima  i  pretrpljenim  patnjama,  Sveta  Obitelji 

Po  vašem  radu  i  poteškoćama,  Sveta  Obitelji 

Po  vašoj  molitvi  i  šutnji,  Sveta  Obitelji 

Po  savršenstvu  vašeg  djelovanja,  Sveta  Obitelji 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji  koji  oduzimaš  grijehe  svijeta,  smiluj  nam  se  Gospodine! 

Pomolimo  se:  Bože,  ti  nam  u  Svetoj  Obitelji  daješ  divan  uzor  obiteljskih  kreposti  i  uzajamne 
ljubavi.  Daj  daje  nasljedujemo  te  postignemo  vječnu  radost  u  tvom  domu.  Po  Gospodinu  našemu 
Isusu  Kristu  koji  s  Tobom  i  Duhom  Svetim  živi  i  kraljuje  u  vijeke  vjekova.  Amen. 

2.3.  KRUNICA  SVETOJ  OBITELJI 

U  Katoličkoj  Crkvi  se  posljednjih  desetljeća  ukorijenila  pobožna  praksa  molitve  tipa 
krunice  na  čast  različitih  otajstava  naše  vjere,  pa  tako  imamo  i  krunicu  na  čast  Svete  Obitelj.  Ona 
je  objavljena  u  mnogim  molitvenicima  na  raznim  evropskim  jezicima.  Moli  se  na  običnu  Gospinu 
krunicu. 

Vjerovanje. . .  Oče  naš. . .  Zdravo  Marijo. . .  Slava  Ocu. . . 

Prvo  otajstvo:  SVETA  OBITELJ  DJELO  BOŽIJE:  Na  pragu  Novog  zavjeta  kao  i  staroga 
imamo  jednu  obitelj.  Dok  su  Adam  i  Eva  po  grijehu  bili  uzrokom  pada  čovječanstva  i  zla  u  svijetu 
dotle  Marija  i  Josip  predstavljaju  vrhunac  svetosti  koja  se  preko  njih  proširila  po  cijeloj  zemlji.  Isus 
Otkupitelj  je  počeo  svoje  djelo  spasenja  po  ovom  djevičanskom  i  svetom  savezu  Marije  i  Josipa  po 
kojemu  on  pokazuje  svoju  volju  da  očisti  i  posveti  obitelji  kolijevke  života  i  svetišta  ljudske  ljubavi. 
Molimo  da  bi  Duh  Sveti  po  uzoru  na  Svetu  nazaretsku  Obitelj  obnovio  kršćanske  obitelji. 

Za  svako  otajstvo:  Oče  naš...  Zaziv  (ponavlja  se  10  puta):  Zdravo  Isuse,  Marijo  i  Josipe, 
Sveta  nazaretska  Obitelji,  blagoslovljena  od  Boga  i  blagoslovljen  je  Sin  Božji  koji  se  u  tebi  rodio. 
Sveta  Obitelji  tebi  se  posvećujemo  vodi  nas  i  podržavaj,  u  ljubavi  štiti  nas  i  naše  obitelji.  Amen. 
Slava  Ocu... 

Drugo  otajstvo:  SVETA  OBITELJ  U  BETLEHEMU:  Isusovo  rođenje  u  Betlehemu  se  dogodilo  u 
ovoj  jedinstvenoj  obitelji  u  povijesti  čovječanstva.  U  siromašnoj  štalici  Sin  Božji  se  po  prvi  puta 
odmorio  na  krilu  svoje  Bezgrešne  Majke  i  počinuo  u  krilu  svog  prečistog  poočima,  a  oni  su  mu  se 
poklonili  kao  pravom  Bogu.  Molimo  da  nam  Marija  i  Josip  isprose  milost  da  ljubimo  Isusa  iznad 
svega  te  da  mu  se  klanjamo  kao  Bogu.  (Molitve  kao  kod  pravog  otajstva). 

Treće  otajstvo:  SVETA  OBITELJ  U  HRAMU:  Prikazanje  prvorođenaca  u  hramu  bijaše 
obaveza  Mojsijeva  zakona  za  sve  obitelji  u  Izraelu.  Kad  su  Marija  i  Josip  prikazivali  Isusa  u  hramu 
prorok  Šimun  objavi  svijetu  Spasitelja  i  Marijino  sudjelovanje  u  tajni  otkupljenja.  Molimo  da  Crkva 
i  sve  obitelji  na  zemlji  budu  posvećene  Svetoj  Obitelji.  (Molitve  kao  kod  prvog  otajstva). 

Četvrto  otajstvo:  BIJEG  SVETE  OBITELJI  U  EGIPAT:  Kao  što  je  Izraelski  narod 
boravio  u  Egiptu  i  po  Božjem  djelu  iz  njega  se  vratio  u  obećanu  zemlju  tako  i  Sveta  Obitelj  po 
Božjoj  Providnosti  upozna  progonstvo  i  povratak  u  domovinu.  Molimo  da  i  mi  pristanem  potpuno 
uz  odredbe  Božje  Providnosti  te  surađujemo  na  širenju  Radosne  vijesti.  ( Molitve  kao  kod  prvog 
otajstva). 

Peto  otajstvo:  ŽIVOT  SVETE  OBITELJI  U  NAZARETU:  Častimo  skroviti  život  Svete  Obitelji 
u  Nazaretu.  Ovaj  skriviti  život  u  ljubavi  i  poslušnosti  je  škola  Evanđelja.  Ovdje  učimo  gledati, 
slušati,  misliti  i  upoznavati  koja  se  velika  tajna  snaga  nalazi  u  objavi  Sina  Božjega  koji  najveći  dio 
svoga  života  na  zemlji  provede  u  molitvi,  skrovitosti  i  radu  u  Svetoj  Obitelji.  Molimo  da  se  u 
obiteljima  stvori  isto  duhovno  ozračje  koje  je  vladalo  u  Nazaretskoj  obitelji.  (Molitve  kao  kod 
prvog  otajstva). 

2.  4.  RAZMATRANJA  O  SVETOJ  OBITELJI 

2.4.  Razmatranja  o  Svetoj  Obitelji  Primjer  Nazareta 

(papa  Pavao  IV) 

Nazaretska  je  kuća  škola  u  kojoj  se  počinje  upoznavati  život  Kristov.  To  je  zapravo  škola 
Evanđelja.  Ovdje  najprije  učimo  gledati,  slušati,  misliti  i  potpuno  upoznati  koja  se  velika  i  tajna 
snaga  nalazi  u  ovoj  vrlo  jednostavnoj,  poniznoj  i  divnoj  objavi  Sina  Božjega.  Ujedno  možda  i 
naučimo  pomalo  Ga  nasljedovati. 

Ovdje  zapravo  shvaćamo  način  i  put  kojim  lako  možemo  upoznati  tko  je  Krist.  Ovdje 
osobito  razumijemo  koliko  treba  cijeniti  ono  što  se  odnosi  na  njegov  boravak  među  nama,  a  to 
nekako  uključuju:  mjesta,  vremena,  običaji,  govor,  sveti  obredi,  napokon  sve  čime  se  Isus  služio  da 
se  očituje  svijetu.  Ovdje  sve  ima  glas,  sve  ima  značenje. 

Doista,  ovdje  u  ovoj  školi  uviđamo  zašto  se  mora  održavati  duhovna  stega,  ako  netko  želi  slijediti 
nauk  Evanđelja  i  biti  Kristov  učenik. 

O,  kako  bismo  se  rado  htjeli  vratiti  na  svoje  djetinjstvo  i  ponovo  se  povjeriti  ovoj  poniznoj,  a 
ujedno  tako  uzvišenoj  Nazaretskoj  školi.  O,  kako  bismo  žarko  željeli  obnoviti  svoja  nastojanja  da 

stječemo  pravo  životno  znanje  uz  Mariju,  i  razumijevanje  božanskih  istina.  Ali  ovdje  smo  se 
zaustavili  samo  kao  hodočasnici  i  prisiljeni  smo  se  odreći  te  želje,  jer  razabiremo  da  se  na  ovom 
svijetu  ne  može  nikada  potpuno  dovršiti  rad  oko  upoznavanja  Evanđelja.  Nećemo  ipak  otići,  a  da  iz 
Nazareta  ne  uputimo  na  brzu  ruku  i  kao  usput,  nekoliko  kratkih  napomena. 

Nazaret  nas  najprije  uči  šutjeti.  O,  kada  bi  u  nama  ojačala  cijena  šutnje,  toga  divnog  i  tako 
potrebnog  svojstva  duše,  u  vrijeme  kada  na  nas  u  ovome  uzburkanom  i  odveć  uznemirenom  životu, 
u  ovo  naše  doba,  juriša  toliko  povika,  galame  i  vike.  O,  nazaretska  šutnjo,  uči  nas  da  budemo 
učvršćeni  u  dobrim  mislima,  zaokupljeni  nutarnjim  nadahnućima,  da  budemo  dobro  pripravni 
slušati  tajne  Božje  savjete  i  upute  istinskih  učitelja. 

Uči  nas  koliko  je  potrebno  i  koliko  vrijedi  spremanje,  nauk,  razmatranje,  osobni  i  skroviti 
način  života,  molitva  koju  u  tajnosti  vidi  samo  Bog.  Osim  toga,  ovdje  upoznajemo  domaći  način 
života.  Neka  nas  upravo  Nazaret  podsjeti  što  je  obitelj,  zajedništvo  obiteljske  ljubavi,  ozbiljna  i 
sveta  ljepota  obitelji,  sveto  i  nepovredivo  vlasništvo  obitelji;  neka  nam  pokaže  kako  je  sladak  odgoj 
u  obitelji,  koji  ne  može  ništa  drugo  zamijeniti;  neka  nas  nauči  koja  je  prirodna  uloga  obitelji  u 
društvenom  poretku. 

Ovdje  napokon  upoznajemo  obvezu  rada.  O  Nazaretu,  o  kućo  drvodjelčeva  Sina,  želimo 
najradije  baš  ovdje  shvatiti  i  proslaviti,  doduše  strogi,  ali  otkupiteljski  zakon  ljudskog  rada.  Ovdje 
želimo  tako  obnoviti  dostojanstvo  rada  da  to  svi  doznaju.  U  ovoj  kući  želimo  podsjetiti  i  na  to  da 
rad  ne  može  biti  sam  sebi  svrhom,  nego  da  svoju  slobodu  i  vrijednost  prima  ne  samo  iz  gospodarske 
važnosti,  nego  i  zato  što  nas  upravlja  prema  divnome  cilju. 

Prava  vrijednost  rada 

(BI.  Alojzije  Stepinac) 

Drage  učenice  domaćinske  škole!  Blagdan  svete  Obitelji,  koji  nam  Crkva  svake  godine 
dovodi  pred  oči,  pun  je,  možda  više  nego  ikoji  drugi,  mnogih  i  divnih  pouka  za  ljudski  život.  Svaki 
stalež,  svako  doba,  svaki  spol  naći  će  u  svetoj  Obitelji  primjera  koji  mu  mogu  poslužiti  za  napredak 
u  ovom  životu  i  za  postignuće  vječnoga  života.  Ali  na  jedan  primjer  napose,  htio  bih  danas  svrnuti 
vaše  oči,  a  to  je  primjer  rada.  Sveta  Obitelj  nas  uči  da  svaki  čovjek  mora  raditi.  Sveta  Obitelj  uči  nas 
daje  rad  časna  stvar.  Sveta  Obitelj  uči  nas  da  najprije  vršimo  svoje  staleške  dužnosti.  Sveta  Obitelj 
uči  nas  da  svaki  rad  mora  pratiti  molitva.  Sveta  Obitelj  uči  nas  da  rad  donosi  blagoslov  za  vremeniti 
i  vječni  život.  Pogledajmo  ove  istine,  kako  bi  se  naučili  pravo  cijeniti  rad  i  tako  izbijemo  koristi  za 
vremeniti  i  vječni  život. 

Sveta  Obitelj  uči  nas  da  čovjek  mora  raditi!  U  Sv.  Obitelji  ponajprije  radi  Sv.  Josip,  koji  je 
glava  Sv.  Obitelji  i  odgovoran  za  njezino  uzdržavanje.  U  Sv.  Obitelji  radi  Blažena  Djevica  Marija, 
koja  vrši  ulogu  domaćice.  Radi  Isus  Krist,  čim  mu  to  sile  dopuštaju  i  dok  god  ne  počne  s  drugim 
radom,  s  javnim  propovijedanjem  Evanđelja.  Mora  dakle,  raditi  i  svaki  od  nas,  bez  razlike  kako  se 
zvao,  koji  nije  spriječen  bolešću  ih  mu  je  inače  onemogućen  rad.  Zašto?  Pred  padom  prvog  čovjeka, 
rad  je  bio  zabavan.  Nakon  pada  prvog  čovjeka,  Bog  mu  za  kaznu  zabavu  mijenja  u  osjetljivu 
pokoru,  kada  izreče  sud  nad  Adamom: 

"U  znoju  lica  svoga  jesti  ćeš  kruh.  dok  se  ne  vratiš  u  zemlju  od  koje  si  uzet!"  (Post  3,  19). 
Ako  bi  čovjek  pokušao  prestup iti  ovu  odredbu,  onda  može  biti  siguran,  da  si  sam  potpisuje  smrtnu 
osudu.  Jer,  recite  mi,  što  bi  bilo  od  ljudskog  društva,  kada  bi  svi  ljudi  prestali  obrađivati  zemlju? 
Neminovna  posljedica  toga  bila  bi  glad,  a  onda  propast  svega  čovječanstva.  Zato  svaki  normalan 
čovjek  ćuti  u  sebi  potrebu  za  radom,  kao  što  kaže  lijepo  strpljivi  Job:  "Čovjek  je  stvoren  za  rad,  a 
ptica  za  let!"  (Job  5,  7). 

Kako  bijedno  u  poredbi  s  Blaženom  Djevicom  Marijom  izgledaju  one  žene  našega  doba, 
koje  sate  i  sate  gube  pred  ogledalom  za  mazanje  usnica,  za  razne  druge  ludorije  umjesto  da  rukama, 
koje  je  dao  Bog,  posluže  da  u  redu  drže  kuću  i  obitelj,  da  umnažaju  njezino  blagostanje,  unose  u  nju 
zadovoljstvo,  radost  i  veselje.  Takvim  ženama,  takvim  domaćicama,  valjalo  bi  staviti  pred  zrcalo, 
pred  kojim  gube  vrijeme,  natpis  iz  Sv.  Pisma:  "Idi  k  mravu  lijenčino  i  promatraj  putove  njegove  i 
uči  se  mudrosti!"  (Izr  6,  6). 

Sveta  Obitelj  nas  uči  daje  rad  časna  stvar!  Jer  što  može  biti  časnije  od  onoga,  što  je  sam  Sin 
Božji  svojim  primjerom  i  svojim  naukom  posvetio.  Ništa  se  ne  čudimo  starim  poganima,  koji  su 
tjelesni  rad  smatrali  za  sramotu,  jer  kada  nisu  poznavali  pravoga  Boga,  nisu  poznavali  ni  onoga,  što 
iz  objave  Božje  izvire.  To  je  neznanje  raspršio  svojim  primjerom  Isus  Krist.  Za  hranitelja  odabire  si 
drvodjelju,  Sv.  Josipa.  S  njime  u  zajednici  radi  sve  do  svoje  tridesete  godine  života.  Za  svoje 
apostole  nije  odabrao  ohole  filozofe,  bilo  grčke  bilo  rimske,  nego  siromašne  ribare  galilejske,  koji 
su  svojim  rukama  zarađivali  kruh  svagdašnji.  Nije  dakle  ništa  ponižavajuće  za  ženu,  pa  nosila  baš  i 
doktorski  naslov,  zasukati  rukave  i  raditi  u  kući,  ako  nije  ničim  spriječena.  Nego  je  znak  plitkoga 
uma  i  ohola  srca,  kada  se  netko  stidi  svakodnevnog  posla  u  kući,  zato  što  je  možda  iz  imućnije 
obitelji  ili  "plemenitijeg"  roda. 

Majka  Božja  je  bila  kraljevskog  roda,  pa  se  nije  stidjela  niti  jednog  posla,  što  ga  sobom 
donosi  zvanje  žene.  A  Isus  Krist  bio  je  i  jest  "Kralj  kraljeva  i  Gospodar  gospodara"  (1  Tim  6,  15),  pa 
se  nije  stidio  reći:  "Nisam  došao  da  drugi  meni  služe,  nego  da  Ja  drugima  služim!"  .  Nije  zato  ništa 
čudno,  ako  danas  već  i  država  iz  čisto  materijalnih  interesa  uspostavlja  "časnu  radnu  službu". 

Sveta  Obitelj  uči  nas,  da  najprije  radimo  ono,  na  što  smo  obavezni  prema  svom  zvanju. 
Danas  se  ljudsko  društvo  raščlanilo  u  bezbroj  zvanja,  jer  tako  iziskuju  potrebe  života  našega  doba. 
Sva  ta  bezbrojna  zvanja  slična  su  mnogim  udovima  jednoga  tijela.  Sva  ta  zvanja  slična  su  mnogim 
kotačićima,  koji  zadiru  jedan  u  drugi,  da  ura  može  normalno  raditi.  I  same  razumijete,  da  sat  ne  bi 
mogao  pravilno  funkcionirati,  ako  svaki  kotačić  ne  bi  bio  na  svome  mjestu.  I  čitavo  ljudsko  tijelo 
moralo  bi  klonuti,  ako  bi  recimo,  želudac  otkazao  svaku  funkciju. 

I  u  čitavom  ljudskom  društvu  moraju  nastati  smetnje,  ako  se  počinju  zanemarivati  staleške 
dužnosti.  Izgleda  dakle,  ne  samo  komično,  nego  postaje  i  tragično,  kada  vidimo  danas  s  kakvom 
lakoumnošću  žena  odbacuje  poziv  revne  domaćice,  majke  ili  odgojiteljice  djece,  pa  stavlja  pušku  na 
rame,  bilo  pod  titulom  "drugarice"  ili  kojom  drugom,  kako  bi  vojevala  u  šumi,  za  slobodu  naroda. 
Bilo  bi  svakako  zanimljivo  znati,  koliki  je  postotak  od  tih  došao  onamo  zato,  što  su  pazile  na  svoju 
žensku  čast  i  poštenje?  A  jer  su  tako  malo  pazile  i  paze  na  nju,  zato  će  se  na  lakoumnima  i 
neraskajanima  sigurno  ispuniti  ona  teška  riječ  Sv.  Pisma:  "Svaka  žena  koja  je  bludnica,  biti  će 
zgažena  kao  smeće  na  ulici!"  (Sir  9,  10). 

Sveta  Obitelj  uči  nas  da  svaki  rad  mora  pratiti  molitva.  Koliko  god  Katolička  crkva  cijeni 
rad,  toliko  je  opet  daleko  od  toga  da  bi  slijedila  zablude  našega  vremena,  koje  su  od  rada  stvorile 
idole,  smatrajući  daje  on  sam  izvor  svemu  blagostanju  i  dovoljan  usrećiti  čovjeka  sama  po  sebi.  Ne! 
Naša  narodna  poslovica  lijepo  kaže  i  vrijedno  ju  je  zapamtiti  -  kako  došlo,  tako  i  prošlo!  Što  se  bez 
Boga  stvori  i  stekne,  slično  je  jabuci  u  koju  se  odmah  u  zametku  uvalio  crv.  Izgleda  da  miruje,  ali  ju 
ipak  konačno  izgrize,  te  pada  sa  stabla  bez  koristi.  Naučite  se  zato,  drage  učenice,  da  vašem  radu 
prethodi  molitva,  prati  ga  i  završi,  kao  što  ste  nekoć  učile:  "Djela  naša  molimo  Te,  Gospodine, 
milošću  svojom  preteci  i  pomoću  prati,  da  svaka  naša  molitva  i  rad  s  Tobom  vazda  započinje  i  po 
Tebi  započet  da  se  dovrši  po  Kristu  Gospodinu  našemu".  Da  to  nije  nikakva  bajka,  nego  čista  istina, 
dovoljno  je  da  se  sjetite  apostola  na  ribolovu.  "Hajde  u  dubinu  i  bacite  svoje  mreže  za  lov",  poziva 
Krist  apostole.  A  Šimun  Petar  odgovori:  "Učitelju,  svu  smo  se  noć  trudili  i  ništa  nismo  uhvatili,  ali 
na  tvoju  riječ  bacit  ću  mrežu"  (Lk  5,  4-  7).  I  učinivši  to  uhvatiše  veliku  množinu  riba,  da  im  se 
mreža  razdirala.  Istina  je  dakle  ona  riječ  -  s  molitvom  li  začneš  svoje  djelo,  pola  si  ga  svršio 
zacijelo! 

Sv.  Obitelj  uči  nas  konačno,  da  takav  rad  donosi  blagoslov  za  vremenit  i  vječni  život.  Rad  je 
težak  i  nesnosan  teret  samo  za  onoga,  koji  ga  gleda  ljudskim  očima,  a  ne  očima  vjere.  Jer  kada  se 
rad  promatra  očima  vjere,  onda  se  ispunjava  ona  riječ  Isusa  Krista:  "Jaram  je  moj  sladak  i  breme  je 
moje  lako!"  (Mt  11,  30).  Korijen  rada  je  doduše  gorak,  ali  plod  mu  je  sladak.  Zato  se  uvijek  više 
zadovoljnih  ljudi  nađe  među  revnim  radnicima,  nego  li  među  pospanim  lijenčinama.  A  osim  toga, 
kako  se  može  i  zamisliti  materijalno  blagostanje  pojedinca,  obitelji,  naroda,  države,  ako  se  ruke 
budu  prekrižile  u  krilu,  umjesto  zasukali  rukavi  za  rad?  I  zar  bi  mnogi  kukao  u  starosti,  daje  znao 
iskoristiti  vrijeme  u  mladosti  i  pošteno  raditi?  Kada  su  jednog  siromašnog  Rimljanina,  koji  je 
svojim  marljivim  radom  stekao  imetak,  optužili  za  čarobnjaštvo  i  doveli  pred  senat,  donese  on  svoje 

oruđe  i  pokaže  ga  uz  riječi:  "Evo  moje  čarobnjaštvo.  Nažalost  ne  mogu  vam  još  pokazati  i  teški 
znoj,  jer  se  već  posušio". 

Ali  pošteni  rad  osigurava  nam  i  vječni  život.  Jer  ako  je  on  od  Boga  naložen  kao  pokora 
nakon  pada  Adamova,  to  je  onda  sigurno,  ako  je  vršen  s  pravom  nakanom,  vrijedan  toliko  koliko  i 
molitva.  Vidite  li  dakle,  drage  učenice,  kakvo  se  golemo  blago  krije  u  poštenom  radu!  Osigurava 
nam  mir  srca,  diže  u  nama  ponos,  unosi  zadovoljstvo  u  obitelj,  podiže  obiteljsko  i  narodno 
blagostanje,  jamči  nam  vječni  život  prema  riječima  Kristovim:  "Dostojan  je  radnik  svoje  plaće!" 
(Lk  10,  7).  Katolički  list  bi:  7,  (1943)  73-74 

2.5.  Primjeri  i  poticaji  na  pobožnost  Djetetu  Isusu  i  Svetoj  Obitelji 

1.  Pripovijeda  se  daje  neka  pobožna  žena  htjela  znati  koje  su  duše  Isusu  najdraže.  Jednog 
dana  pod  sv.  Misom  prilikom  podizanja  posvećene  Hostije  vidjela  je  Dijete  Isusa  na  oltaru  i  s  njim 
tri  djevice.  Isus  se  približio  prvoj  i  iskazivao  joj  nježnost.  Približio  se  drugoj  otklonio  s  njenog  lica 
veo,  udario  je  i  okrenuo  joj  leda;  malo  nakon  toga,  vidjevši  da  se  jako  ožalostila,  Dijete  Isus  je  sa 
velikom  profinjenošću  i  nježnošću  utješi.  Približio  se  trećoj,  uzeo  je  pod  ruku,  udario  je  i  otjerao  od 
sebe.  Sto  je  više  bila  udarana  i  odbijana  u  većoj  poniznosti  mu  se  približavala  i  išla  za  Njim.  I  tako 
viđenje  prestade.  Pobožna  je  žena  imala  veliku  želju  saznati  značenje  viđenja.  Ponovno  joj  se 
ukazao  Isus  i  rekao:  "Na  zemlji  držim  tri  vrste  duša  koje  me  ljube.  Prve  me  ljube  ali  njihova  ljubav 
je  tako  slaba.  Ako  nisu  pomilovane  duhovnim  utjehama  uznemiruju  se  i  nalaze  u  opasnosti  da  mi 
okrenu  leđa.  Prva  djevica  predstavlja  te  duše.  Druga  djevica  je  slika  onih  koji  me  ljube  jačom 
ljubavlju  ah  imaju  potrebu  s  vremena  na  vrijeme  biti  utješene.  Treća  je  slika  jakih  duša  koje,  iako  su 
uvijek  u  suhoćama  bez  duhovnih  utjeha  čine  sve  što  mogu  da  mi  se  dopadnu.  Te  duše  ja  najviše 
ljubim". 

2.  Pripovijeda  Pelbarto  da  je  živio  neki  vojnik  pun  poroka.  Imao  je  vrlo  pobožnu  ženu. 
Budući  da  ga  nije  uspijevala  urazumiti,  često  mu  je  preporučivala  da  izmoli  jednu  Zdravo  Mariju 
svaki  dan  pred  slikom  Presvete  Djevice.  Jednog  dana  dok  je  bio  na  putu  odlučio  je  sagriješiti  uđe  u 
neku  Crkvu  u  kojoj  je  bila  slika  Marije  s  Djetetom  Isusom.  Klekne  i  izmoli  jednu  Zdravo  Mariju. 
Tada  ugleda  daje  Dijete  koje  je  Gospa  držala  u  naručju  promijenilo  izgled  i  postalo  obliveno  krvlju. 
Vojnik  uskliknu:  "O  koji  je  drznik  tako  postupao  prema  Djetetu?!"  Marija  mu  odgovori:  "Vi  grešnici 
tako  postupate  s  mojim  Sinom".  Njega  to  duboko  potrese  i  sa  suzama  u  očima  zamoli  Mariju 
nazivajući  je  Majkom  milosrđa  da  mu  isprosi  oproštenje. 

Ona  mu  odgovori:  "Vi  grešnici  me  nazivate  Majkom  milosrđa,  ali  ne  propuštate  da  me  činite 
i  majkom  žalosti  i  bijede".  Grešnik  je  nastavio  svoju  prošnju  a  Marija  se  okrenula  k  svome  Sinu  i 
zamolila  oproštenje  za  njega.  Izgledalo  je  kao  da  će  je  Isus  odbiti,  ali  mu  Marija  reče:  "Sine,  neću  se 
dići  ispred  tvojih  nogu  dok  ne  oprostiš  ovom  ožalošćenom  koji  se  meni  utječe".  Isus  joj  tada  reče:  " 
Majko  moja,  nikad  ti  ništa  nisam  odbio.  Ti  želiš  da  mu  bude  oprošteno,  neka  ti  bude.  Kao  znak 
praštanja  želim  da  mi  dođe  poljubiti  ove  rane".  Vojnik  se  približio  i  dok  je  ljubio  rane  Djeteta  Isusa 
one  su  se  zatvarale  i  nestajale.  Vratio  se  kući,  zamolio  i  ženu  da  mu  oprosti  i  do  smrti  proveo  uzoran 
kršćanski  život  u  pokori. 

3.  Pripovijeda  se  da  je  pobožni  engleski  dječak  Edmund  u  društvu  druge  djece  prolazio 
pašnjakom  s  pobožnošću  i  ljubavlju  u  srcu  prema  Isusu  Kristu.  Tada  mu  se  približilo  neko  dijete  i 
pozdravilo  ga:  "Edmunde  neka  te  Bog  spasi".  Upitalo  gaje  da  li  ga  poznaje.  Dječak  je  odgovori  da 
ne.  Dijete  je  nastavilo:  kako  ne  kad  sam  uvijek  uza  te.  Ako  me  želiš  upoznati  pogledaj  mi  čelo. 
Edmund  pogleda  bolje  i  vidje  da  na  čelu  piše:  Isus  Krist,  Kralj.  Dijete  Isus  je  tada  nadodalo:  "To  je 
moje  ime.  Želim  da  na  spomen  ljubavi  koju  imam  prema  tebi  svaku  večer  na  svom  čelu  napraviš 
znak  križa  prizivajući  moje  ime.  Ono  će  te  osloboditi  od  iznenadne  smrti,  kao  i  svakoga  tko  to  bude 
činio".  Otada  se  Edmund  uvijek  tako  ponašao.  Jedanput  mu  je  sam  đavao  uhvatio  ruku  da  ne  čini 
znak  križa  i  ne  zaziva  ime  Isusovo,  ali  ga  je  on  pobijedio  molitvom.  Đavao  je  dodao  daje  to  ime 
najjače  oružje  protiv  njega. 

4.  Časna  sestra  Ivana  od  Isusa  i  Marije,  franjevka,  jednog  je  dana  meditirala  o  Djetetu  Isusu 
koje  je  progonio  Herod.  Začula  je  veliku  buku  u  kući  kao  da  netko  nekoga  goni.  Zatim  je  ugledala 

prelijepo  Dijete  pred  sobom  koje  joj  reče:  "Moja  Ivana,  pomozi  mi  i  spasi  me,  ja  sam  Isus 
Nazarećanin,  bježim  od  grešnika  koji  me  progone  gore  od  Heroda.  Žele  me  ubiti,  spasi  me  ti 
svojom  ljubavlju". 

5.  Pripovijeda  se  u  životu  p.  Zucchia,  isusovca,  koji  je  bio  vrlo  pobožan  Djetetu  Isusu  i 
služio  se  sličicama  da  zadobije  duše  za  Boga.  Jednog  dana  je  dao  sliku  Djeteta  Isusa  nekoj  djevojci 
koja  je  čuvala  nevinost  duše.  Nije  bila  osobito  pobožna  i  nije  ni  pomišljala  na  redovnički  poziv.  Ona 
je  prihvatila  dar  i  upitala  što  da  radi  s  tim  Djetetom.  Pobožni  isusovac  joj  reče  da  ga  stavi  na  stalak 
klavira  koji  je  voljela  svirati.  Tako  je  djevojka  često  promatrala  tu  sliku.  Malo  po  malo  u  njenom  se 
srcu  počela  buditi  pobožnost  i  želja  za  savršenstvom.  Nakon  nekog  vremena  otišla  je  p.  Zucchiju  i 
rekla  mu  da  ju  je  Dijete  privuklo  svojom  ljubavlju.  Pomalo  se  oslobađajući  je  od  svih  zemaljskih 
ljubavi  ona  odluči  postati  redovnica. 

6.  Službenica  Božja,  časna  sestra  Margareta  od  Presvetog  Sakramenta  dobila  je  od  Boga 
posebno  poslanje  da  širi  pobožnost  prema  Djetetu  Isusu.  Jednoga  dana  poslije  svete  Pričesti  Dijete 
Isus  joj  se  ukaza  i  reče:  "Po  Pričesti  ću  te  učiniti  dionicom  moje  nevinosti  i  jednostavnosti,  koje  sam 
imao  u  djetinjstvu.  Odvojio  sam  tvoje  srce  od  ljubavi  i  sklonosti  prema  grijehu,  a  ubuduće  ću  te  sve 
više  oslobađati  od  nesavršenosti.  Nećeš  više  slušati  zemaljski  govor  i  ja  ću  iz  dana  u  dan  u  tebi 
proizvoditi  nove  učinke  milosti.  Sudjeluj  u  stanju  i  otajstvu  moga  djetinjstva.  Izabrao  sam  te  da 
častiš  moje  Djetinjstvo  i  nevinost.  Želim  te  počastiti  posebnim  zavjetima  i  želim  da  se  otajstvo 
moga  Djetinjstva  časti  na  zemlji."  Jednom  drugom  prilikom  Isus  je  od  sestre  Margarete  tražio  da 
čini  pokoru  i  zadovoljštinu  za  grijehe  naroda.  Daje  utješio  kazao  joj  je:  "Moja  zaručnice,  ne  boj  se, 
ja  ću  s  tobom  raditi,  crpi  snagu  iz  blaga  moga  Djetinjstva,  po  zaslugama  tog  otajstva  nad-  vladat  ćeš 
sve  poteškoće".  (Primjeri  su  preuzeti  iz  Opere  ascetiche  sv.  Alfonsa  Marije  Liguorija.  Torino 

1845.  st.  390-392) 

DOĐI  MALI  ISUSE 

Ovaj  se  događaj  zbio  u  jednoj  maloj  mađarskoj  župi  u  vrijeme  komunizma  i  progona  Crkve. 
Djeca,  poučena  u  vjeri  u  svojim  obiteljima,  rado  su  dolazila  na  župski  vjeronauk  i  redovito 
pristupala  Svetim  Sakramentima. 

Medu  njima  se  osobito  isticala  desetogodišnja  djevojčica  Anđelina.  Primjer  svima  u  svemu, 
a  osobito  u  hrabrom  svjedočenju  vjere.  Zbog  toga  je  u  školi  često  imala  velikih  problema  od  strane 
svoje  učiteljice  Gertrude,  uvjerene  ateistice,  čiji  je  i  bio  zadatak  uništiti  vjeru  u  narodu,  osobito  u 
srcima  djece.  Da  bi  imala  snage  izdržati  sve  to  Anđelina  zamoli  župnika  da  joj  dozvoli  svaki  dan 
primati  Isusa  u  Sv.  Pričesti.  To  je  još  više  ražestilo  njenu  "drugaricu",  koja  je  uvijek  pronalazila 
nove  načine  daje  ponizi.  Nekoliko  dana  prije  Božića  smatrala  je  daje  napokon  pronašla  način  kako 
će  u  Anđelini.  a  time  i  u  ostaloj  djeci  uništiti  vjeru. 

Dijete,  rekla  je  -  ako  te  roditelji  zovu,  što  činiš?  Dolazim.  Zamisli  Oni  zovu  umrlu  baku? 
Ona  ne  dolazi.  Kada  bi  zvali  Crvenkapicu  i  njenu  bakicu  i  one  ne  bi  došle?  Ne.  jer  su  iz  bajke. 
Naravno,  a  sada  ćemo  nešto  isprobati.  Anđelina,  izađi  iz  razreda.  Dijete  je  izašlo.  A  sada  djeco, 
rekla  je  učenicima,  zovite  je  svi.  Svi  zajedno!  Anđelina.  Anđelina!  -  svih  trideset  grla  zvalo  je 
prijateljicu.  Anđelina  je  došla,  sami  vidite  draga  djeco. 

Ako  netko  postoji,  na  zov  dolazi.  Ah  ako  ne  postoji  -  neće  doći!  Ima  li  nekoga  među  vama 
tko  još  vjeruje  da  postoji  Dijete  Isus?  Da  -  odazvali  su  se  neki  hrabri.  A  ti  Anđelina,  vjeruješ  li  da  će 
Dijete  Isus  čuti  i  doći?  Da,  vjerujem!  Onda  sada  vičite  svi  zajedno:  Dođi  Mali  Isuse!  Šutnja. 
Odjednom  mala  Anđelina  stane  na  sredinu  razreda.  Onda  dobro,  mi  ćemo  Ga  dozvati.  Vičimo 
zajedno:  Dođi  Mali  Isuse!  Sva  djeca  podigla  su  ruke.  Plamtećim  očima,  sa  srcima  punim  vjere  i 
pouzdanja  počela  su  vikati  ...  Dođi  Mali  Isuse!  Učiteljica  im  naređuje  da  prestanu.  Sve  su  oči 
usmjerene  prema  Anđelini.  Tišina  ....  Odjednom  je  glas  Anđelinin  prekinuo  šutnju.  Još  zovimo! 
Tada  je  nastao  gromoglasni  usklik  koji  bi  srušio  zidove:  Dođi  Mali  Isuse! 

I  najednom  vrata  se  sama  otvoriše  i  u  razred  uđe  blještavo  svjetlo.  Svjetlost  je  rasla  i 
oblikovala  se  u  kuglu,  razilazeći  se  na  sve  strane,  iz  koje  je  izašlo  Maleno  Djetešce,  tako  lijepo 
kakvo  djeca  nikada  nisu  vidjela.  Djetešce  im  se  par  minuta  smješkalo  ništa  ne  govoreći,  a  zatim  je 

polako  nestajalo.  Odjednom  je  šutnju  prekinuo  vrisak  učiteljice.  On  je  došao!  Istrčala  je  vičući  iz 
razreda  i  tresnula  vratima.  Anđelina  je  mirno  rekla  prijateljicama:  Vidite,  On  postoji,  zato  se  sada 
zahvalimo  Svi  su  kleknuli  i  izmolili  Oče  naš,  Zdravomariju,  Slava  Ocu  ....  zvono  je  zazvonilo. 
Napustili  su  razred  ....  Događaj  se  brzo  proširio.  Saznao  je  župnik  i  saslušavši  ih  rekao  -  sve  mora 
daje  istina.  Evo  dokaza  što  znači  moć  molitve  koja  proizlazi  iz  vjere.  Vjera  prenosi  brda.  Svi  koji 
vjeruju  i  štuju  Dijete  Isusa  dobivaju  posebne  milosti  u  svim  potrebama.  Učiteljica  je  poludjela, 
završila  u  umobolnici  i  stalno  ponavljala:  On  je  došao!  -  i  tako  nesvjesno  svjedočila  ono  protiv  čega 
se  borila,  (s  poljskog  preveo  p.  Andrzej  Wosco) 

Pismo  Malom  Isusu 

Samo  sam  dva  puta  u  životu  prekršio  službenu  tajnu  i  otvorio  tuđe  pismo,  pričao  je 
umirovljeni  poštanski  službenik  M.  M.  Bilo  je  to  prije  Prvog  svjetskog  rata,  kada  sam  vodio  poštu  u 
jednom  malom  slavonskom  selu. 

Bližio  se  Božić  i  posla  je  bilo  na  pretek.  Razvrstavajući  pisma  iz  poštanskih  sandučića,  došlo 
mi  je  pod  ruku  jedno  pismo  bez  marke  sa  naslovom:  "Dragom  Malom  Isusu  u  Nebo!"  Pošiljatelj 
nije  bio  naznačen.  Dugo  sam  gledao  pismo,  očito  pisano  dječjom  rukom.  Po  pravilu  službe  trebao 
sam  ga  spaliti.  No,  to  nisam  učinio.  Otvorio  sam  ga,  sluteći  mu  sadržaj. 

Na  običnom  listu  školske  teke,  uz  dosta  grešaka,  pisalo  je: 

"Dragi  Mali  Isuse! 

Ti  ćeš  ovoga  Božića  slati  darove  dobroj  djeci.  Za  mene  sigurno  nisi  znao,  jer  nisam  nikada  ništa 
dobio.  Mama  je  bolesna.  Ja  moram  čuvati  maloga  brata  i  seku,  pa  ti  nisam  mogao  prije  pisati.  Tata 
jako  pije  i  tuče  me.  Molim  te,  dragi  Isuse,  nemoj  me  zaboraviti." 

Tunjica  Koporčić,  učenik  II  razreda,  Ciglana 

Toga  Božića  Mali  je  Isus  uslišao  zaboravljenog  Tunjicu.  Dobio  je  veliki  paket  sa  darovima  u 
odjeći,  igračkama  i  slatkišima.  Što  sam  mogao  drugo  nego  darovati  dječaka,  da  mu  taj  Božić 
načinim  sretnim  i  radosnim.  Mali  je  Isus  očito  mene  odabrao  da  učinim  djelo  kršćanskog  milosrđa. 
Nakon  toga  stiglo  je  drugo  pismo  sa  istom  adresom.  Ovaj  puta  sam  ga  otvorio  bez  razmišljanja.  U 
njemu  je  pisalo: 

Dragi  Mali  Isuse! 

Dobio  sam  veliki  paket.  Hvala  ti!  Kako  sam  se  obradovao  svemu,  a  posebno  cipelama  i  slikovnici. 
Mama  je  plakala.  Ti  si  mi  sigurno  slao  i  prije,  samo  je  to  naš  poštar  pokrao.  Još  jednom  hvala. 
Tunjica  (Glasnik  Srca  Isusova  i  Marijina  br.  12  1951.) 

DODATAK:  LITANIJE  BOŽJOJ  PROVIDNOSTI 

Uvodna  napomena:  Cijeli  Isusov  i  Marijin  život  je  pod  znakom  Božje  Providnosti,  ali  na 
poseban  način  se  to  očituje  u  Evanđeljima  djetinjstva  Isusova  i  događajima  vezanim  uz  Svetu 
Obitelj.  Zbog  toga  u  sklopu  ovih  Pobožnosti  našim  čitateljima  po  prvi  puta  objavljene  na 
hrvatskom,  donosimo  i  Litanije  Božje  Providnosti  koje  možemo  moliti  u  svim  našim  potrebama  s 
velikim  pouzdanjem  u  Boga  koji  proviđa  i  u  našem  životu. 

LITANIJE  BOŽJOJ  PROVIDNOSTI 

(za  privatnu  upotrebu-  Imprimatur,  Torino,  13.  07.  1960.  Generalni  vikar  V.Rossi)) 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

smiluj  nam  se! 


Oče,  nebeski  Bože, . 

Sine  Otkupitelju  svijeta  Bože! 

Duše  Sveti  Bože! 

Sveto  Trojstvo  jedan  Bože! 

Providnosti  Božja  dostojna  ljubavi  anđela  i  ljudi . pomozi  nam! 

Providnosti  Božja  koja  iz  Srca  Isusa  Krista  proizlaziš 
Providnosti  Božja  koja  upravljaš  svakom  stvari  po  mjeri 
Providnosti  Božja  nado  za  naše  spasenje 

Providnosti  Božja  utjeho  dušama  za  vrijeme  njihova  životnog  hodočašća 
Providnosti  Božja  putu  neba 

Providnosti  Božja  vjerni  vodiču  u  svim  opasnostima 

Providnosti  Božja  dostojna  dj elite ljice  milosti 

Providnosti  Božja  blago  skriveno  koje  svaki  vjernik  može  otkriti 

Providnosti  Božja  potporo  pravednika 

Providnosti  Božja  nado  napuštenih  grešnika 

Providnosti  Božja  pomoći  u  svim  našim  potrebama 

Providnosti  Božja  miru  u  svim  olujama 

Providnosti  Božja  miru  ljudskoga  srca 

Providnosti  Božja  utočište  žalosnih 

Providnosti  Božja  hrano  izgladnjelih 

Providnosti  Božja  izvore  utjehe 

Providnosti  Božja  pomoći  siromaha 

Providnosti  Božja  pomoći  udovica  i  siročadi 

Providnosti  Božja  dobroto  Božja  koja  ne  ostavlja  nijednoga  stvora 

Providnosti  Božja  oznako  kojoj  trebamo  dati  svaku  čast  i  poklon 

Providnosti  Božja  blagosti  Božja  koja  nikog  ne  prisiljava  te  sve  s  ljubavlju  raspoređuje 

Providnosti  Božja  jakosti  Božja  kojoj  nitko  ne  može  promijeniti  ni  poništiti  odluka 

Providnosti  Božja  koja  nadilaziš  svaki  razum  i  kojoj  ne  možemo  istražiti  putove 

Providnosti  Božja  savršeno  pravedna  u  kojoj  nema  nikakve  nepravde 

Providnosti  Božja  koja  tješiš  umorne  i  opterećene 

Providnosti  Božja  koja  iz  zla  izvodi  na  dobro 

Providnosti  Božja  koja  ponizuješ  ohole  a  uzvisuješ  ponizne 

Providnosti  Božja  koja  otvaraš  tamnice  pravednicima  i  kidaš  njihove  okove 

Providnosti  Božja  koja  gladne  sitiš  dobrima  a  bogate  otpuštaš  prazne 

Providnosti  Božja  žitnico  neiscrpna 

Providnosti  Božja  blago  otvoreno  za  siromahe 

Providnosti  Božja  koja  sprečavaš  očajavanje  u  protivštinama 

Providnosti  Božja  koja  daješ  umjerenost  radosti  u  blagostanju 

Providnosti  Božja  koja  si  pripremila  krilo  Djevice  da  postane  prebivalište  Sina  Božjega 
Providnosti  Božja  koja  si  upravljala  životom  i  smrću  Isusa  Krista  za  naše  spasenje 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji  koji  oduzimaš  grijehe  svijeta,  smiluj  nam  se  Gospodine! 

Pomolimo  se:  Vječni  Bože  koji  si  se  udostojao  svrnuti  na  nas  svoj  pogled  daruj  nam  milost  da  se 
potpuno  predamo  Tvojoj  Providnosti  u  ovom  prolaznome  svijetu  te  da  tako  jednoga  dana  dospijemo 
u  vječni  život.  Po  Kristu  Gospodinu  našemu.  Amen. 

POBOŽNOST  PRESVETOM  SRCU  ISUSOVU 


Sadržaj 

Predgovor 

1.  Devetnica  Srcu  Isusovu  sv.  Alfonsa  Marije  Liguorija 

2.  Litanije  Srca  Isusova 

3.  Molitve  svetaca  i  duhovnih  velikana  Srcu  Isusovu 

4.  Razmatranja  svetaca  o  Srcu  Isusovu 

5.  Povijest  pobožnosti  Srcu  Isusovu  od  početaka  do  posvete  svijeta  i  uspostave  svetkovine 

1.  Redovnici  srednjega  vijeka  -  začetnici  štovanja  Srca  Isusova 

2.  Družba  Isusova  i  redovnice  Pohođenja  —  preteče  sv.  Margarete 

3.  Sv.  Ivan  Eudes 

4.  Srce  Isusovo  i  sv.  Margareta  Marija  Alacoque 

5.  Četiri  velika  ukazanja  Srca  Isusova  sv.  Margareti  Alacoque 

6.  Od  ukazanja  sv.  Margareti  do  uspostave  svetkovine  Srca  Isusova  i  posvete  svijeta 
Božanskom  Srcu  Isusovu 

7  .  Pobožnost  Srcu  Isusovu  dar  Neba  za  moderna  vremena 

8.  Teološki  temelj  pobožnosti  Srcu  Isusovu 

9.  Zašto  je  lipanj  posvećen  Srcu  Isusovu? 

6.  Obećanja  srca  Isusova  i  naše  spasenje 

1. Obećanja  Srca  Isusova 

2.  Veliko  obećanje  Srca  Isusova,  pobožnost  devet  prvih  petaka  i  naše  vječno  spasenje 

7.  Posebne  pobožnosti  i  molitve  Srcu  Isusovu 

1 .  Zlatna  krunica 

2.  Posveta  Srcu  Isusovu  -  osobna  i  obitelji 

3.  Kratki  zazivi  presvetom  Srcu  Isusovu  obdareni  oprostima 

4.  Prošnja  presvetom  Srcu  Isusovu 

5.  Dragocjeno  prikazanje  zasluga  presvetog  Srca  Isusova  kao  zadovoljština  za  svoje 
grijehe 

6.  Molitve 

a.  da  se  po  Isusovoj  želji  što  više  raširi  pobožnost  prema  njegovom  Srcu 

b.  Presvetom  Srcu  Isusovu  za  duše  u  Čistilištu; 

c.  Za  umiruće 

d.  Naknada  za  uvrede  nanesene  euharistijskom  Srcu  Isusovu 

8.  Poticajni  primjeri  pobožnosti  Srcu  Isusovu 

Predgovor 

Među  najraširenijim  pobožnostima  u  Katoličkoj  Crkvi  je  svakako  pobožnost  Presvetom  Srcu 
Isusovu.  Ne  radi  se  o  jednoj  pobožnosti  među  mnogima  nego  je  pobožnost  Srcu  Isusovu  uzdignuta 
u  Crkvi  na  posebno  mjesto  i  nalazi  se  u  središtu  objave.  Brojni  su  papinski  dokumenti  koji  o  tome 
pišu,  a  nama  se  kao  najbolji  uvod  u  ovu  knjižicu  čini  citat  iz  Direktorija  o  pučkoj  pobožnosti  i 
liturgiji  kojeg  je  izala  Kongregacija  za  Bogoštovlje  i  disciplinu  sakramenata  2001.  godine  u  Rimu. 
«Shvaćen  u  svjetlu  božanskoga  Pisma,  izraz  Srce  Isusovo  označuje  samo  Kristovo  otajstvo, 
cjelokupnost  njegova  bića,  njegove  osobe,  razmatrane  u  svojoj  najintimnijoj  i  bitnoj  jezgri:  Božji 
Sin,  nestvorena  mudrost;  beskrajna  ljubav,  počelo  spasenja  i  posvećenja  za  čitavo  čovječanstvo. 
Srce  Isusovo  je  Krist,  utjelovljena  i  spasiteljska  Riječ  koja  je,  po  sebi,  nutarnja  -  s  beskrajnom 
božansko-ljudskom  ljubavlju  -  u  Duhu  protegnuta  prema  Ocu  i  prema  ljudima,  svojoj  braći  i 
sestrama. 

Kao  što  su  često  podsjećali  rimski  pape,  pobožnost  Srcu  Isusovu  ima  čvrst  temelj  u  Svetome 
pismu.  Isus,  koji  je  jedno  s  Ocem  (Iv  10,30),  poziva  svoje  učenike  na  življenje  u  prisnome 
zajedništvu  s  njim,  na  usvajanje  njegove  osobe  i  njegove  riječi  kao  pravila  ponašanja,  a  sebe 
samoga  objavljuje  kao  učitelja  »krotka  i  ponizna  srca«  (Mt  11,29).  Može  se  na  stanovit  način  reći 
daje  pobožnost  Srcu  Isusovu  prijevod  u  bogoštovne  okvire  onoga  pogleda,  koji  će  prema  proročkoj 
i  evanđeoskoj  riječi,  svi  kršćanski  naraštaji  usmjeriti  prema  onome  koji  je  proboden  (usp.  Iv  19,37; 
Zah  12,10),  tj.  prema  Kristovu  boku  probodenu  kopljem  iz  kojega  je  potekla  krv  i  voda  (usp.  Iv  19, 
34),  simbol  »čudesna  otajstva  cijele  Crkve». 

Ivanovski  tekst,  koji  pripovijeda  o  pokazivanju  Kristovih  ruku  i  njegova  boka  učenicima  (usp. 
Iv  20,20)  i  poziv  koji  Isus  upućuje  svetomu  Tomi  da  pruži  svoju  ruku  i  da  ju  stavi  u  njegov  bok 
(usp.  Iv  20,  27)  također  je  imao  znatan  utjecaj  u  nastanku  i  u  razvoju  crkvene  pobožnosti  prema 
Presvetome  Srcu. 

Ti  i  drugi  tekstovi  koji  predstavljaju  Krista  kao  vazmenoga  Jaganjca  -  pobjedonosna,  premda 
žrtvovana  (usp.  Otk  5,6)  -  bili  su  predmetom  trajna  razmatranja  svetih  Otaca,  koji  su  otkrili  njihova 
doktrinama  bogatstva  i  ponekad  vjernike  pozivali  da  prodru  u  otajstvo  Krista  kroz  otvorena  vrata 
njegova  boka.  Ovako  piše  sveti  Augustin:  «Ulaz  je  pristupačan:  Krist  je  vrata.  I  za  tebe  se  otvorio 
kada  je  njegov  bok  otvorilo  koplje.  Sjeti  se  što  je  iz  njega  izašlo.  Izaberi  dakle  gdje  ti  možeš  ući.  Iz 
boka  Gospodina  koji  je  visio  i  umirao  na  križu  provrela  je  krv  i  voda  kada  je  bio  proboden  kopljem. 
U  vodi  je  tvoje  pročišćenje,  u  krvi  tvoje  otkup ljenje». 

Pobožnost  prema  Presvetome  Srcu  predstavlja  veliki  povijesni  izražaj  pobožnosti  Crkve  prema 
Isusu  Kristu,  svome  Zaručniku  i  Gospodinu.  Ona  zahtijeva  temeljni  stav  koji  se  sastoji  od  obraćenja 
i  zadovoljštine,  ljubavi  i  zahvalnosti,  apostolske  zauzetosti  i  posvete  prema  Kristu  i  njegovu 
spasenjskome  djelu.  Zbog  toga  ju  Apostolska  stolica  i  biskupi  preporučuju,  promiču  njezino 
obnavljanje:  u  jezičnim  i  ikongrafskim  izražajima;  u  posvješćivanju  njezinih  biblijskih  korijena  i 
njezine  povezanosti  s  najvećim  istinama  vjere;  u  potvrdi  primata  ljubavi  prema  Bogu  i  bližnjemu 
kao  bitnu  sadržaju  te  pobožnosti » . ( Direktorij  o  pučkoj  pobožnosti  i  liturgiji  str.l37.s.) 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i 
priručnika  iz  kojih  smo  crpili  pojedine  tekstove  koje  smo  duži  niz  godina  skupljali  na  raznim 
evropskim  jezicima.  Dao  Bog  da  Srce  Isusovo  po  zagovoru  Majke  Božje  objavljivanjem  ove 
knjižice  udijeli  obilje  milosti  i  duhovnih  plodova  u  hrvatskom  narodu. 

2.  2.  2006.  Blagdan  prikazanja  Gospodinova  u  hramu  -  Svijećnica 
p.  Miljenko  Sušac  s.m.m.  -  misionar  monfortanac 

1.  DEVETNICA  SRCU  ISUSOVU 

(  Sv.  Alfons  Marija  Liguori) 

Prvi  dan:  Ljupko  Srce  Isusovo 

Tko  je  u  svemu  ljubak  nužno  je  obljubljen.  Ah,  kad  bism  se  mi  potrudili  upoznati  sve  lijepe 
strane  ljupkog  Isusa  Krista,  svi  bismo  bili  sretni  ljubeći  ga.  I  koje  bi  srce  među  svim  srcima  moglo 
biti  ljupkije  od  Srca  Isusova?  Njegovo  Srce  je  potpuno  čisto,  sveto,  puno  ljubavi  prema  Bogu  i 
bližnjemu.  Slava  Božja  i  naše  dobro  su  jedine  želje  Isusova  Srca.  U  njegovu  Srcu  sva  je  Očeva 
milina  i  slast.  U  njemu  kraljuju  sva  savršenstva  i  sve  kreposti:  najgorljivija  moguća  ljubav  prema 
Bogu,  njegovu  Ocu,  sjedinjena  s  najvećom  mogućom  poniznošću  i  poštovanjem;  najveća  smetenost 
zbog  naših  grijeha  koje  je  uzeo  na  sebe,  sjedinjena  s  najvećim  povjerenjem  nježnog  Sina;  najveće 
gnušanje  na  naše  grijehe  sjedinjeno  sa  živom  samilošću  prema  našim  bijedama;  najveća  muka 
skupa  sa  savršenim  predanjem  u  volju  Božju.  Tako  da  se  u  Isusu  nalazi  sve  što  je  dostojno  ljubavi. 

Neki  su  skloni  ljubiti  osobe  zbog  njihove  ljepote,  drugi  zbog  nevinosti  ih  blagosti  ih  pobožnosti. 
A  kad  bi  postojala  neka  osoba  koja  bi  imala  sve  ove  i  druge  kreposti  tko  bi  mogao  ne  ljubiti  je?  Kad 
bismo  i  na  daljinu  čuli  da  postoji  neki  princ  lijep,  ponizan,  uljudan,  pobožan,  pun  ljubavi,  sa  svima 
blag,  koji  uzvraća  dobrom  onima  koji  mu  čine  zlo,  iako  ga  ne  bi  poznavali,  a  ni  on  nas,  u  njega 

bismo  se  zaljubili  i  bili  bismo  potaknuti  ljubiti  ga.  A  Isus  Krist  koji  ima  sve  ove  kreposti  u  najvišem 
stupnju,  i  tako  nas  nježno  ljubi,  pa  kako  je  moguće  da  je  tako  malo  ljubljen  od  ljudi,  da  on  nije 
predmet  sve  naše  ljubavi?  Oh,  Bože  moj,  Isus  koji  je  jedini  ljubak  i  koji  nam  je  iskazao  tolike 
znakove  svoje  ljubavi,  izgleda  daje  samo  on  bez  sreće  s  nama,  ne  uspijeva  vidjeti  daje  obljubljen, 
kao  da  ne  bi  bio  dovoljno  dostojan  naše  ljubavi!  Zbog  toga  su  plakale  sv.  Ruža  Limska,  sv.  Katarina 
Đenovska,  sv.  Tereza  Avilaska,  sv.  Marija  Magdalena  Paciška,  koje  kad  su  vidjele  veliku 
nezahvalnost  ljudi  plačući  su  uzvikivale:  Ljubav  nije  ljubljena,  ljubav  nije  ljubljena! 

Molitva:  Ljubljeni  moj  Otkupitelju  što  bi  mi  dostojnije  izvan  tebe  mogao  zapovjediti  ljubiti 
vječni  Otac?  Ti  si  ljepota  Raja,  ti  si  ljubav  Očeva,  u  tvom  Srcu  je  sjedište  svih  kreposti.  O  ljubljeno 
Srce  mog  Isusa  ti  zaslužuješ  ljubav  svih  srdaca.  Jadno  i  nesretno  srce  koje  te  ne  ljubi.  Takvo 
nesretno  srce  je  bilo  i  moje  u  vremenu  kad  te  nisam  ljubio,  ali  ne  želim  nastaviti  biti  nesretan. 
Ljubim  te  i  želim  te  zauvijek  ljubiti  moj  Isuse.  U  prošlosti  sam  bio  zaboravio  na  tebe  a  sada  što 
očekujem?  Možda  očekujem  da  me  ti  zbog  moje  nezahvalnosti  zapustiš  i  zaboraviš  na  mene?  Ne 
dragi  moj  Spasitelju,  ne  dopusti  to.  Ti  si  Božja  ljubav,  pa  zar  da  ne  budeš  i  ljubav  jednog  bijednog 
grešnika  poput  mene  prema  kojemu  si  bio  tako  dobar  i  ljubio  si  ga? 

Blaženi  plamenu  koji  goriš  u  zaljubljenom  Srcu  Isusovu,  upaliti  i  u  mom  siromašnom  srcu 
blaženi  plamen  koji  je  Isus  s  Neba  došao  zapaliti  na  zemlji.  Sažezi  i  uništi  sve  nečiste  ljubavi  koje 
žive  u  mom  srcu  i  sprječavaju  da  bude  potpuno  tvoje.  O  Bože  moj,  učini  da  moje  srce  živi  samo 
zato  da  te  ljubi,  tebe  moga  Spasitelja.  Ako  sam  te  nekada  prezirao  sada  znaj  da  si  ti  moja  jedina 
ljubav.  Ljubim  te,  ljubim  te,  ljubim  te  i  ne  želim  ljubiti  ništa  drugo  osim  tebe.  Ljubljeni  moj 
Gospodine  neka  ti  ne  bude  odbojno  da  te  ljubi  jedno  srce  koje  te  je  u  prošlosti  preziralo.  Pokazati 
anđelima  srce  koje  te  je  nekada  vrijeđalo  i  preziralo  a  sada  te  ljubi  neka  bude  tvoja  slava.  Presveta 
Majko  Marijo,  nado  moja,  pomozi  mi.  Moli  Isusa  da  me  svojom  milošću  učini  onakvim  kakvim  me 
on  želi .  Litanije  Srca  Isusova  str  .... 

Drugi  dan:  Srce  Isusovo  koje  ljubi 

Oh  kad  bismo  shvatili  ljubav  kojom  gori  Srce  Isusovo  prema  nama!  On  nas  toliko  ljubi  da 
kad  bi  se  sjedinila  sva  ljubav  svih  ljudi,  anđela  i  svetaca  sa  svim  njihovim  snagama  ne  bi  se  dobio  ni 
tisućiti  dio  ljubavi  kojom  nas  Isus  ljubi.  On  nas  ljubi  beskrajno  više  nego  li  mi  ljubimo  sami  sebe. 
Ljubio  nas  je  do  pretjeranosti.  Koja  bi  mogla  biti  veća  pretjeranost  od  toga  da  Bog  umre  za 
stvorenja?  Ljubio  nas  je  do  kraja.  Bog  nas  je  ljubio  oduvijek.  U  vječnosti  nije  postojao  nijedan 
trenutak  kad  Bog  nije  mislio  na  nas  i  nije  ljubio  svakoga  ponaosob.  Iz  ljubav  prema  nama  je  postao 
čovjekom,  teško  živio  i  umro  za  nas  na  Križu.  On  nas  je,  dakle,  više  ljubio  od  svoje  časti,  svog 
odmora  i  samoga  života  budući  daje  sve  žrtvovao  da  bi  nam  pokazao  veličinu  svoje  ljubavi.  Pa  zar 
to  nije  preobilna  ljubav  koja  začuđuje  anđele  i  Raj  za  svu  vječnost?  Njegova  ljubav  gaje  potakla  da 
još  i  danas  ostane  s  nama  u  Presvetom  Sakramentu  kao  na  prijestolju  svoje  ljubavi,  gdje  on  boravi  u 
komadiću  kruha,  bez  pokreta  i  sjetila,  izgleda  da  potpuno  poništava  svoje  Veličanstvo  te  kao  daje  tu 
samo  da  bi  obavljao  službu  ljubavi  prema  ljudima.  Ljubav  želi  trajnu  prisutnost  osobe  koju  ljubi.  Ta 
ljubav  i  želja  je  potakla  Isusa  da  ostane  s  nama  u  Presvetom  Sakramentu. 

Zaljubljenom  Gospodinu  je  izgledalo  premalo  provesti  s  nama  kao  čovjek  trideset  godina  pa  je, 
kako  bi  pokazao  svoju  želju  da  bude  uvijek  s  nama,  želio  učiniti  najveće  od  svih  čudesa,  ustanovio 
je  Euharistiju.  Djelo  otkupljenja  je  već  bilo  učinjeno,  ljudi  su  se  bili  izmirili  s  Bogom,  čemu  je 
služilo  Isusu  ostati  na  zemlji  u  Presvetom  Sakramentu?  Ah,  on  je  ostao  jer  se  ne  može  rastaviti  od 
ljudi  jer  s  nama  pronalazi  svoje  radosti.  Ta  ljubav  je  toliko  prožela  njegovo  Srce  da  ga  je  navela 
postati  hranom  naših  duša  kako  bi  se  s  nama  sjedinio  i  učinio  naša  srca  jednim  s  njegovim  Srcem.  O 
koje  li  divote!  O  preobilje  ljubavi  Božje.  Jedan  sluga  Božji  je  govorio:  “Kad  bi  nešto  moglo 
uzdrmati  moju  vjeru  u  otajstvo  Euharistije  to  ne  bi  bila  sumnja  kako  kruh  može  postati  tijelo  i  kako 
Isus  može  biti  na  više  mjesta  i  cio  sažet  u  tako  malo  prostora  jer  bih  odgovorio  da  je  Bogu  sve 
moguće.  Ali  ako  me  se  pita  kako  to  daje  Srce  Isusovo  toliko  ljubilo  čovjeka  daje  postalo  njegovom 
hranom,  ne  bih  znao  što  drugo  odgovoriti  osim  reći  daje  to  istina  vjere  koja  nadilazi  moj  razum  te 
kako  se  Isusova  ljubav  ne  može  razumjeti.”  O  ljubavi  Srca  Isusova  daj  da  te  ljudi  upoznaju  i 
uzljube! 

Molitva:  O  ljubljeno  Srce  mog  Isusa,  Srce  zaljubljeno  u  ljude,  Srce  stvoreno  kako  bi  ljude 
ljubilo,  kako  je  moguće  da  ti  ljudi  ne  uzvraćaju  ljubavlju  te  da  te  vrijeđaju?  Ah,  bijednog  li  mene  i 
ja  sam  bio  među  tim  nezahvalnicima  koji  te  nisu  znali  ljubiti.  Oprosti  mi  moj  Isuse,  ovaj  veliki 
grijeh,  da  nisam  ljubio  tebe  koji  si  me  prvi  toliko  ljubio  i  koji  nisi  mogao  ništa  više  učiniti  kako  bih 
te  ja  uzljubio.  Uviđam  da  zbog  vremena  u  kome  sam  se  bio  odrekao  ljubavi  prema  tebi  zaslužujem 
da  budem  osuđen  i  tako  te  više  nikada  ne  bih  mogao  ljubiti.  Ah  ne,  moj  dragi  Spasitelju,  kazni  me 
svakom  drugom  kaznom  samo  tom  ne.  Udijeli  mi  milost  da  te  ljubim  a  zatim  dopusti  da  trpim  bilo 
kakvu  patnju  koju  hoćeš.  Kako  bi  se  mogao  bojati  takve  kazne  kad  mi  ti  daješ  slatku  i  dragu 
zapovijed  da  ljubim  tebe,  moga  Boga?  Ljubi  Gospodina  Boga  svoga  svim  srcem  svojim! 

Da  moj  Bože,  ti  želiš  da  te  ljubim  i  ja  te  želim  ljubiti,  ne  želim  ljubiti  ništa  drugo  do  li  tebe.  O 
ljubavi  Srca  Isusova  ti  si  moja  ljubav.  O  ljubavlju  zapaljeno  Srce  Isusovo  ražari  moje  srce.  Ne 
dopusti  da  ja  ubuduće  niti  za  jedan  trenutak  živim  bez  tvoje  ljubavi,  radije  me  prije  ubij,  uništi  nego 
da  pokažem  svijetu  tu  užasnu  nezahvalnost,  da  ja  toliko  ljubljen  od  tebe  poslije  tolikog  svijetla  koje 
sam  primio  ponovno  prezrem  tvoju  ljubav.  O  ne,  Srce  Isusovo  ne  dopusti  to.  Isuse,  ufam  se  u  Krv 
koju  si  za  mene  prolio  da  ću  te  uvijek  ljubiti  i  da  ćeš  me  ti  uvijek  ljubiti.  Ova  ljubav  između  mene  i 
tebe  neće  nikada  prestati.  Marijo,  ti  koja  toliko  želiš  vidjeti  daje  Isus  ljubljen,  veži  me,  stisni  me 
uz  Srce  Isusovo  tako  da  se  nikad  više  od  njega  ne  odvojim.  Litanije  Srca  Isusova  str.  .... 

Treći  dan:  Srce  Isusovo  koje  želiš  biti  ljubljeno 

Isus  nas  ne  treba.  On  je  s  našom  ili  bez  naše  ljubavi  jednako  blažen,  bogat  i  moćan,  kaže  sv. 
Toma  Akvinski.  Srce  Isusovo,  jer  nas  toliko  ljubi,  želi  našu  ljubav  kao  da  mu  je  čovjek  potreban  i 
kao  da  njegova  sreća  zavisi  o  čovjeku.  Tome  se  čudio  i  Job  kad  je  govorio:  Što  je  čovjek  da  ga  ti 
toliko  cijeniš,  da  je  tvome  Srcu  toliko  prirastao?  (Job  7,17).  Kako,  a  jedan  Bog  želi  i  traži  s  toliko 
skrbi  ljubav  jednog  crva!  Velika  bi  stvar  bila  da  je  Bog  samo  dopustio  da  ga  ljubimo.  Da  neki 
podanik  kaže  svome  kralju:  “Gospodine  ljubim  te!”,  smatrali  bi  ga  presmionim.  A  što  bi  se  tek  reklo 
kad  bi  kralj  rekao  podaniku:  “Želiš  li  me  ljubiti?”  Tako  se  ne  ponizuju  ni  zemaljski  kraljevi,  a  Isus 
koji  je  kralj  Neba,  s  toliko  ustrajnosti  traži  našu  ljubav:  Daj  mi  sine  srce  svoje  i  neka  oči  tvoje 
raduju  moji  putovi.  (Izr  23,26).  A  ako  izgnaju  Isusa  iz  koje  duše,  on  ne  odlazi,  nego  stoji  na  vratima 
srca  te  zove  i  kuca  kako  bi  ušao:  Stojim  na  vratima  i  kucam  (Otk  3,20),  i  moli  da  mu  se  otvori 
nazivajući  dušu  sestrom  i  zaručnicom:  Otvori  mi  sestro  moja,  zaručnice  moja  (Pj  5,20). 

Srce  Isusovo  pronalazi  svoje  najveće  slasti  kad  vidi  da  ga  ljudi  ljube  i  tješi  se  kad  mu  neka  duša 
kaže  i  često  ponavlja:  “Bože  moj,  Bože  moj,  ljubim  te”.  Sve  to  je  plod  velike  ljubavi  kojom  gori 
Srce  Isusovo.  Tko  ljubi,  nužno  želi  biti  ljubljen.  Srce  traži  srce,  ljubav  traži  ljubav.  “Koji  o  Bogu 
razmišljaju,  ne  bi  li  ga  trebali  i  ljubiti”  -  kaže  sv.  Bernard.  A  i  sam  Bog  je  kazao:  Što  traži  tvoj  Bog 
od  tebe  osim  da  ga  se  bojiš,  da  hodiš  njegovim  putovima  i  da  ga  ljubiš?  (Izl  10,  12).  Poručuje  daje 
on  dobri  pastir  koji,  kada  pronađe  izgubljenu  ovcu,  tješi  se  i  sve  zove:  Radujte  se  sa  mnom  jer  sam 
našao  izgubljenu  ovcu  (Lk  15,6).  Poučava  nas  daje  dobri  otac  koji,  kad  mu  se  izgubljeni  sin  vraća 
ne  samo  da  mu  oprašta  nego  ga  i  nježno  grli.  Kaže  nam  da  tko  ga  ne  ljubi  osuđen  je  na  smrt:  Tko  ne 
ljubi  ostaje  u  smrti  (1  Iv.  3,14).  A  kada  susretne  nekoga  tko  ga  ljubi,  zadržava  ga  uza  se  i  sjedinjuje 
se  s  njime:  Tko  ostaje  u  ljubavi  u  Bogu  ostaje  i  Bog  u  njemu  (1  Iv  4,16).  Pa  nakon  toliko  prošnji, 
tolike  skrbi,  tolikih  obećanja  i  prijetnji  hoćemo  li  ostati  nepokretni  i  ne  ljubiti  Božansko  Srce  koje 
toliko  želi  da  bude  ljubljeno? 

Molitva:  Predragi  moj  Otkupitelju,  reći  ću  ti  sa  sv.  Augustinom,  ti  mi  zapovijedaš  da  te 
ljubim,  a  ako  te  ne  ljubim  prijetiš  mi  Paklom,  a  koja  veća  nesreća  bi  mi  se  mogla  dogoditi  od  toga 
da  budem  lišen  tvoje  ljubavi?  O  Srce  Isusovo,  ako  me  želiš  prestrašiti  samo  mi  zaprijeti  da  ću  živjeti 
bez  da  tebe  ljubim.  Ova  prijetnja  me  straši  više  od  tisuću  Pakala.  O  Bože  moj,  kad  bi  osuđenici 
usred  Pakla  tebe  ljubili  Pakao  bi  brzo  postao  Rajem,  a  kad  te  sveci  u  Nebu  ne  bi  mogli  više  ljubiti, 
Raj  bi  brzo  postao  Pakao.  Tako  je  govorio  sv.  Augustin. 

Božansko  Srce  mog  ljubljenog  Gospodina,  vidim  da  za  svje  grijehe  zaslužujem  biti  ostavljenim 
od  tvoje  milosti  i  time  osuđen  da  te  više  ne  ljubim,  ali  shvaćam  da  ti  želiš  da  te  ljubim  i  u  sebi 
osjećam  veliku  želju  da  te  ljubim.  Ta  moja  želja  dar  je  tvoje  milosti,  ti  si  mi  je  udijelio,  daj  mi  i 
jakosti  daje  ostvarim  te  da  ti  od  danas  uistinu  svim  srcem  ponavljam:  “Bože  moj  ljubim  te,  ljubim 

te,  ljubim  te...  Ti  želiš  moju  ljubav  a  ja  želim  tvoju  ljubav.  Zaboravi  Isuse  moje  grijehe  iz  prošlosti,  i 
zauvijek  se  ljubimo.  Ti  me  nećeš  ostaviti,  a  ja  neću  ostaviti  tebe.  Zauvijek  ćeš  me  ljubiti  i  ja  ću  te 
zauvijek  ljubiti.  Tvoje  zasluge  Isuse  su  moje  ufanje.  Daj  da  te  sve  više  ljubim,  više  od  bilo  kojeg 
grešnika  koji  te  je  najviše  povrijedio.  Bezgrešna  Djevice,  pomozi  mi,  moli  Isusa  za  mene.  Litanije 
Srca  Isusova  str.  .... 

Četvrti  dan:  Ožalošćeno  Srce  Isusovo 

Nije  moguće  shvatiti  koliko  je  Srce  Isusovo  nama  za  ljubav  na  zemlji  bilo  ožalošćeno  i  kao 
posljedicu  toga  ne  suosjećati  s  njime.  On  sam  nam  kaže  daje  njegovo  Srce  bilo  ožalošćeno  tolikom 
mukom  daje  samo  ona  bila  dovoljna  da  umre  iz  čiste  boli,  da  ga  božanstvo  čudom  nije  spriječilo  da 
ne  umre.  Žalosna  je  duša  moja  do  smrti  (Mk  14,34).  Najveća  bol  Srca  Isusova  u  Getsemaniju  koja 
ga  je  toliko  ožalostila  nije  bilo  viđenje  patnje,  mučenja  i  uvreda  koje  su  mu  ljudi  pripravljali,  nego 
nezahvalnost  i  hladnoća  prema  njegovoj  beskrajnoj  ljubavi.  Sve  razlučujući  on  je  vidio  sve  grijehe 
koje  ćemo  učiniti  poslije  njegove  muke  i  tako  gorke  i  sramotne  smrti.  Poglavito  je  predviđao  tolike 
užasne  uvrede  koje  će  ljudi  učiniti  njegovom  ljubeznom  Srcu  koje  nam  je  kao  ostavštinu  ostavio  u 
Presvetom  Oltarskom  Sakramentu.  O  Bože  moj  kako  sve  nisu  vrijeđali  Isusa  u  ovom  Sakramentu 
ljubavi  prema  ljudima! 

Neki  su  ga  pogazili,  drugi  bacili  na  smeće,  treći  se  njime  koristili  kako  bi  đavlu  iskazivali  čast! 
Pa  ipak,  viđenje  svih  tih  grozota  nije  spriječilo  Isusa  da  nam  ostavi  ovaj  veliki  zalog  i  svjedočanstvo 
svoje  ljubavi.  On  beskrajno  mrzi  grijeh,  ali  ljubav  prema  nama  izgleda  daje  u  njemu  nadvladala  tu 
odbojnost  prema  grijehu  jer  je  radije  dopustio  da  se  počine  tolika  svetogrđa  Presvetom  Sakramentu 
nego  da  liši  te  božanske  hrane  duše  koje  ga  ljube.  Pa  zar  to  nije  dovoljno  da  ljubimo  Srce  Isusovo 
koje  nas  je  toliko  ljubilo?  Možda  Isus  nije  dovoljno  učinio  da  zasluži  našu  ljubav?  Hoćemo  li  još 
biti  nezahvalni  i  samoga  ostaviti  Isusa  u  Svetohraništu,  kako  to  čini  većina  ljudi?  Nećemo  li  se 
radije  sjediniti  s  malim  brojem  pobožnih  duša  koja  ga  znaju  prepoznati  pa  izgaraju  iz  ljubavi  više 
negoli  svijeće  koje  gore  pred  svetohraništem.  Tu  Srce  Isusovo  gori  ljubavlju  za  nas,  pa  zar  da  mi  u 
njegovoj  prisutnosti  ne  izgaramo  za  njega? 

Molitva:  O  klanjanja  dostojni  i  dragi  moj  Isuse,  evo  do  tvojih  nogu  onoga  koji  je  toliko 
ožalostio  tvoje  najljupkije  Srce.  O  Bože  moj,  kako  sam  mogao  tako  ogorčiti  Srce  koje  me  je  toliko 
ljubilo  i  nije  nimalo  pazilo  na  sebe  kako  bih  gaja  uzljubio!  Ali  utješi  se,  da  tako  kažem,  dragi  moj 
Spasitelju,  i  znaj  da  moje  srce  ranjeno  tvojom  milošću  i  tvojom  ljubavlju  sada  kuša  toliko  kajanje  za 
uvrede  kojima  sam  te  povrijedio  da  bi  od  muke  htjelo  umrijeti.  Ah  moj  Gospodine,  kad  bi  mi  dao 
toliku  bol  kajanja  za  moje  grijehe  koju  si  ti  imao  za  vrijeme  svoga  života. 

Vječni  Oče,  prikazujem  ti  muku  i  žalost  koju  je  tvoj  Sin  trpio  za  moje  grijehe  i  po  njima  molim 
da  mi  udijeliš  tako  veliku  bol  za  uvrede  kojima  sam  te  uvrijedio,  tako  da  uvijek  živim  ožalošćen  i 
raskrajan  na  pomisao  da  sam  prije  povrijedio  tvoje  prijateljstvo.  A  ti  moj  Isuse,  od  danas  mi  udijeli 
takvu  odbojnost  prema  grijehu  da  prezirem  i  najmanji  grijeh  misleći  da  vrijeđam  tebe  koji  ne 
zaslužuješ  uvrede  ni  male  ni  velike  nego  beskrajnu  ljubav.  Ljubljeni  moj  Gospodine,  sada  mrzim 
sve  što  te  vrijeđa  i  ubuduće  ne  želim  ljubiti  ništa  drugo  nego  ono  što  ti  ljubiš.  Pomozi  mi.  Isuse  moj, 
daj  mi  snage,  udijeli  mi  milost  da  te  uvijek  zazivam  i  ponavljam:  “Isuse  moj,  udijeli  mi  svoju 
ljubav,  daj  mi  svoju  ljubav”.  A  ti  Marijo,  isprosi  mi  milost  da  uvijek  molim:  “Majko  moja,  daj  da 
ljubim  Isusa”.  Litanije  Srca  Isusova  str.  .... 

Peti  dan:  Milosrdno  Srce  Isusovo 

Gdje  bismo  mogli  pronaći  nježnije  i  milosrdnije  srce  od  Srca  Isusova  koje  bi  imalo  više 
samilosti  prema  našim  bijedama?  Njegova  samilost  gaje  potakla  da  siđe  s  Neba  na  zemlju,  ona  ga 
je  potakla  da  kaže  daje  on  dobri  pastir  koji  je  došao  dati  život  kako  bi  spasio  svoje  ovce.  Kako  bi 
nama  grešnicima  zadobio  oproštenje:  sebe  nije  poštedio,  i  htio  se  žrtvovati  na  Križu  kako  bi  svojom 
mukom  zadovoljio  za  naše  kazne.  To  milosrđe  i  samilost  nam  poručuje:  Zašto  da  umrete  dome 
Izraelov,  obratite  se  i  živite  (Ez  18,  31).  Ljudi,  jadna  moja  djeco  zašto  želite  biti  zauvijek  osuđeni 
bježeći  od  mene?  Ne  vidite  li  da  odvajajući  se  od  mene  idete  u  susret  vječnoj  smrti?  Ja  vas  ne  želim 

vidjeti  osuđene,  ne  gubite  povjerenje  ako  želite  uvijek  možete  meni  vratiti  i  ponovno  zadobiti  život. 
Obratite  se  i  živite. 

Njegovo  milosrđe  ga  potiče  da  kaže  da  je  on  onaj  milosrdni  otac  koji,  iako  vidi  da  ga  je  sin 
prezreo,  ako  se  vrati  raskrajan,  ne  goni  ga  nego  ga  nježno  grli  i  zaboravlja  sve  njegove  uvrede. 
Ljudi  ne  čine  tako,  oni  i  kad  praštaju  uvijek  se  sjećaju  uvreda  i  osjećaju  želju  za  osvetom,  a  ne 
osvećuju  se  jer  se  boje  Boga.  Ili  uvijek  osjećaju  veliku  odbojnost  kad  razgovaraju  ili  se  zadržavaju  s 
osobama  koje  su  ih  uvrijedile.  Ah  moj  Isuse,  ti  opraštaš  grešnicima  i  ne  susprežeš  se  dati  se  čitav 
njima  u  svetoj  pričesti  u  ovom  životu,  i  cio  u  vječnosti  u  slavi  a  da  ne  osjećaš  ni  najmanju  odbojnost 
ni  na  Nebu  ni  na  zemlji  kada  grliš  dušu  koja  te  je  uvrijedila.  Pa  gdje  bi  se  moglo  pronaći  srce  tako 
ljupko  i  milosrdno  kao  što  je  tvoje,  dragi  moj  Spasitelju? 

Molitva:  Milosrdno  Srce  Isusovo,  smiluj  mi  se.  Slatko  Srce  Isusovo,  smiluj  mi  se.  Sada  ti  to 
kažem,  a  ti  mi  udijeli  milost  da  to  mogu  uvijek  ponavljati.  Prije  kad  sam  te  vrijeđao  dragi  moj 
Otkupitelju,  nisam  zasluživao  nijednu  od  milosti  koje  si  mi  davao.  Ti  si  me  stvorio,  dao  mi  toliko 
svjetla,  a  sve  bez  mojih  zasluga.  Ah  nakon  što  sam  te  uvrijedio  nisam  zaslužio  tvoju  milost  nego 
sam  zaslužio  da  me  napustiš,  pa  i  sam  Pakao.  Tvoja  samilost  te  je  potakla  da  me  strpljivo  iščekuješ  i 
sačuvaš  u  ovom  životu  kad  sam  ja  već  bio  u  tvojoj  nemilosti.  Tvoje  milosrđe  me  je  prosvijetlilo  i 
pozvalo  na  oproštenje  grijeha,  udijelilo  mi  kajanje  za  moje  grijehe  i  želju  da  te  ljubim,  a  sada  se 
nadam  da  sam  u  tvojoj  milosti. 

Ne  prestani,  moj  Gospodine,  iskazivati  mi  svoje  milosrđe!  Molim  te  za  milost  da  mi  nastaviš  biti 
milosrdan.  Molim  te  da  više  ne  budem  ne  zahvalan.  Ljubavi  moja,  želim  te  uvijek  ljubiti,  ne  molim 
da  mi  ponovno  iskažeš  milosrđe  ako  ti  okrenem  leđa,  to  bi  bila  preuzetost  svjesno  se  odvajajući  od 
tebe,  nego  molim  da  se  nikad  više  od  tebe  ne  odvojim.  To  molim  i  tebe  Marijo,  Majko  moja,  ne 
dopusti  da  se  odijelim  od  svoga  Boga.  Litanije  Srca  Isusova  str.  .... 

Šesti  dan:  Velikodušno  Srce  Isusovo 

Osobe  dobroga  srca  žele  svakome  udovoljiti,  a  posebno  onima  koji  su  ožalošćeni  i  u  potrebi. 
A  gdje  bismo  mogli  pronaći  osobu  koja  ima  bolje  srce  od  Isusa?  Budući  da  je  on  vrhunsko  dobro, 
ima  najveću  želju  da  nas  obdari  svojim  blagom.  Tako  da  ne  oskudjevate  ni  u  jednoj  milosti  dok 
čekate  objavljenje  Gospodina  našega  Isusa  Krista  (1  Kor  1,7).  Zbog  toga  je  on  postao  siromahom 
da  bi  nas  obogatio  kako  nam  kaže  apostol  Pavao:  Kako  je  radi  od  bogataša  vas  postao  siromahom 
da  bi  vi  postanete  bogataši  njegovim  siromaštvom  (2Kor  8,9).  Zbog  toga  je  i  htio  ostati  s  nama  u 
Presvetom  Oltarskom  Sakramentu  gdje  je  uvijek  s  rukama  punim  milosti  koje  želi  udijeliti  onome 
tko  ga  pohodi,  kako  je  to  u  jednom  viđenju  vidio  Baltazar  Alvarez.  S  tim  ciljem  se  cio  daruje  nama 
po  Pričesti,  dajući  nam  do  znanja  da  nam  neće  uskratiti  svoja  dobra  ako  nam  već  daruje  samoga 
sebe:  Kako  nam  neće  dati  sve  ostalo  s  njime  (Rim  8,  32). 

U  Srcu  Isusovu  mi  nalazimo  svako  dobro  i  svaku  milost  koju  želimo  i  tražimo.  Srce  Isusovo 
je  izvor  svih  milosti  otkupljenja,  poziva,  prosvjetljenja,  oproštenja,  pomoći,  odbijanja  napasti, 
jakosti  u  protivštinama.  Da,  jer  bez  njegove  pomoći  ne  bismo  mogli  učiniti  nikakvo  dobro:  Bez 
mene  ne  možete  ništa  učiniti  (Iv  15,5).  A  ako  u  prošlosti  niste  primili  dovoljno  milosti,  nemojte  se 
tužiti  na  mene,  tužite  se  na  vas  koji  ih  niste  tražili:  Do  sada  niste  ništa  u  moje  ime  molili.  Molite  i 
primit  ćete  da  vaša  radost  bude  potpuna  (Ivi 6,  24).  O  kako  je  lijepo  i  velikodušno  Srce  Isusovo 
svakome  tko  se  njemu  utječe:  Tko  u  nj  vjeruje  neće  se  razočarati  (Rim  10,1 1).  O  koje  velike  milosti 
primaju  duše  koje  ih  brižno  mole  u  Isusa  Krista:  Jer  ti  si  Gospodine  dobar  i  rado  praštaš  svima  koji 
te  zazivaju  (Ps  86,5).  Pođimo  uvijek  Srcu  Isusovu,  s  povjerenjem  molimo  i  sve  ćemo  zadobiti. 

Molitva:  O  moj  Isuse  ti  se  nisi  ustručavao  dati  mi  svoje  Tijelo  i  Krv,  a  ja  se  ustručavam  da 
tebi  predam  moje  bijedno  srce?  Ne,  dragi  moj  Otkupitelju,  sav  se  tebi  predajem,  predajem  ti  svoju 
volju,  primi  me  i  sa  mnom  raspolaži  kako  želiš.  Ja  sam  nemoćan,  ali  imam  ovo  srce  koje  si  mi  ti 
darovao  koje  mi  nitko  ne  može  oduzeti.  Mogu  mi  oduzeti  stvari,  život,  krv,  ali  ne  i  srce.  Svojim 
srcem  te  mogu  i  želim  ljubiti.  Bože  moj  nauči  me  da  potpuno  zaboravim  na  samoga  sebe,  što 
trebam  činiti  da  stignem  do  čiste  ljubavi  prema  tebi.  Ti  si  mi  u  svojoj  dobroti  nadahnuo  tu  želju. 
Osjećam  veliku  želju  da  budem  po  tvojoj  volji,  a  kako  bih  to  uspio  sve  tražim  od  tebe  i  molim 
pomoć. 

Na  tebe  ljubezno  Srce  Isusovo,  spada  da  učiniš  tvojim  moje  siromašno  srce  koje  ti  je  u 
prošlosti  bilo  toliko  puta  nezahvalno  i  zbog  svoga  grijeha  lišeno  tvoje  ljubavi.  Srce  Isusovo,  učini 
da  moje  srce  bude  zapaljeno  ljubavlju  prema  tebi,  da  moja  volja  bude  sjedinjena  s  tvojom  voljom, 
da  tako  želim  samo  ono  što  ti  hoćeš,  da  tvoja  volja  za  mene  od  danas  bude  pravilo  u  svim  mojim 
djelima,  mislima,  činima  i  željama.  Nadam  se  Gospodine  da  mi  nećeš  uskratiti  milost  da  sve  ovo 
provedem  u  djelo,  a  ja  danas  padam  ničice  do  tvojih  nogu  i  prihvaćam  u  miru  sve  što  ti  o  meni 
odlučiš,  bilo  u  mom  životu  bilo  u  smrti.  Blažena  ti,  o  Bezgrešna  Majko  Marijo,  čije  Srce  se  uvijek 
slagalo  s  voljom  Srca  Isusova.  Isprosi  mi,  Majko  moja,  da  ubuduće  želim  samo  ono  što  želiš  ti  i  tvoj 
Sin .  Litanije  Srca  Isusova  str  .... 

Sedmi  dan:  Zahvalno  Srce  Isusovo 

Srce  Isusovo  je  tako  zahvalno  da  on,  čim  vidi  neko  naše  i  najmanje  djelo  učinjeno  njemu  za 
ljubav,  neku  malu  riječ  izrečenu  njemu  na  slavu  ili  svojevoljnu  dobru  misao  njemu  po  volji,  odmah 
nam  sve  nadoknađuje.  On  je  tako  zahvalan  da  uzvraća  stostruko.  Zahvalni  ljudi  za  učinjeno  dobro 
djelo  uzvraćaju  jedanput,  kako  se  to  obično  kaže  i  tako  izraze  svoj  osjećaj  zahvalnosti  te  više  i  ne 
misle  na  to.  Isus  Krist  ne  postupa  tako  s  nama.  On  svako  dobro  djelo  učinjeno  njemu  po  volji 
stostruko  nagrađuje  već  u  ovom  životu,  a  u  drugom  životu  nagrađuje  nas  beskonačno  puta  svaki  čas 
za  cijelu  vječnost.  Pa  tko  bi  bio  tako  nemaran  da  ne  čini  sve  što  može  da  udovolji  tako  zahvalnom 
Srcu? 

Ah  Bože  moj,  pa  što  čekaju  ljudi  da  budu  po  volji  Isusovoj?  Kako  možemo  biti  tako 
nezahvalni  prema  našem  Spasitelju?  Pa  daje  prolio  samo  jednu  kapljicu  svoje  Krvi  za  nas,  isplakao 
samo  jednu  suzu  za  naše  spasenje,  bili  bismo  mu  beskrajni  dužnici  jer  bi  one  imale  beskrajnu 
vrijednost  kod  Boga  za  isprositi  nam  svaku  milost.  A  Isus  je  htio  za  nas  založiti  sve  časove  svog 
života,  dati  za  nas  sve  zasluge,  muke,  uvrede,  krv  i  život,  tako  da  smo  ne  jednom  nego  tisuće  puta 
dužni  zahvaljivati  mu  i  ljubiti  ga.  Ajme,  mi  smo  zahvalni  i  prema  životinjama;  ako  nam  neki  domaći 
pas  pokaže  znak  privrženosti  izgleda  kao  da  nas  primorava  da  ga  ljubimo,  pa  kako  možemo  biti 
tako  nezahvalni  prema  Bogu?  Božja  dobročinstva  prema  ljudima  izgleda  kao  da  mijenjaju  narav  i 
postaju  uvrede  kada  se  umjesto  zahvalnosti  i  ljubavi  zbog  njih,  Bogu  uzvraća  uvredama  i  prezirima. 
Prosvijetli  Gospodine  te  nezahvalnike  da  spoznaju  ljubav  kojom  ih  ljubiš. 

Molitva:  O  ljubljeni  moj  Isuse,  evo  do  tvojih  nogu  nezahvalnika.  Bio  sam  tako  zahvalan 
prema  stvorenjima,  samo  prema  tebi  sam  bio  nezahvalan.  Prema  tebi  koji  si  umro  za  mene  i  nisi 
mogao  više  učiniti  za  mene  kako  bi  te  uzljubio.  Tješim  se  da  je  tvoje  Srce  dobrohotno  i  beskrajno 
milosrdno  da  će  zaboraviti  na  sve  uvrede  koje  sam  ti  nanio,  a  sada  te  ljubim  više  od  svega,  više  od 
samog  sebe.  Kaži  mi  što  hoćeš  od  mene  i  s  tvojom  milošću  ja  sam  spreman  to  i  učiniti. 

Vjerujem  da  si  me  ti  stvorio,  da  si  dao  svoj  život  i  Krv  za  mene  ,  vjerujem  da  si  zbog  mene  ostao 
u  Presvetom  Oltarskom  Sakramentu  i  zbog  toga  ti  zahvaljujem,  ljubavi  moja.  Ne  dopusti  da  nakon 
tolikih  tvojih  dobročinstava  i  svjedočanstava  ljubavi  budem  ubuduće  nezahvalan  prema  tebi.  Privuci 
me  k  sebi,  zagrli  me  i  ne  dopusti  da  u  životu  koji  mi  preostaje  budem  nezahvalan  i  da  te  ogorčujem. 
Dosta  moj  Isuse,  previše  sam  te  vrijeđao,  od  sada  te  želim  ljubiti.  O  kad  bi  se  mogle  vratiti 
izgubljene  godine!  Ali  ne  one  se  više  ne  vraćaju  i  ostalo  mi  je  još  malo  vremena  za  živjeti.  Bilo  ga 
puno  ili  malo,  želim  živjeti  samo  zato  da  tebe  ljubim,  najviše  dobro  koje  zaslužuješ  beskrajnu  i 
vječnu  ljubav.  Marijo  Majko  moja,  ne  dopusti  da  više  budem  nezahvalan  prema  tvome  Sinu,  moli 
Isusa  za  mene.  Litanije  Srca  Isusova  str.  .... 

Osmi  dan:  Prezreno  Srce  Isusovo 

Nema  veće  muke  jednom  srcu  koje  ljubi  nego  li  vidjeti  daje  prezrena  njegova  ljubav,  i  to 
toliko  koliko  su  bili  veći  znakovi  ljubavi  kojom  je  ljubilo  i  veći  preziri  na  koje  je  ljubav  naišla. 
Kada  bi  se  neki  čovjek  odrekao  sveg  svoga  imanja  i  pošao  živjeti  u  pustinju,  hranio  se  biljem, 
spavao  na  zemlji,  trapio  se  pokorom,  i  na  kraju  da  ga  ubiju  zbog  Isusa  Krista,  kako  bi  uzvratio  za 
muke,  Krv  i  život  koje  je  ovaj  veliki  Sin  Božji  dao  njemu  za  ljubav?  Kada  bi  se  žrtvovah  svaki  čas 
sve  do  smrti,  sigurno  ne  bismo  nadoknadili  ni  u  najmanjoj  mjeri  ljubav  koju  nam  je  Isus  iskazao 
dajući  nam  se  u  Presvetom  Oltarskom  Sakramentu.  Jedan  Bog  da  se  skrije  pod  prilikama  kruha  i 
vina  kako  bi  postao  hrana  stvorenjima!  O  Bože  moj,  kako  ljudi  uzvraćaju  i  zahvaljuju  Isusu  Kristu? 

Prezirući  njegove  zakone  i  nauk,  tako  ga  pogrđuju  kako  ne  bi  postupali  ni  s  neprijateljem  ili  robom 
ili  najvećim  bijednikom  na  zemlji. 

Možemo  li  misliti  na  sve  te  uvrede  i  grozote  koje  su  nanijeli  Isusu  i  koje  mu  nanose 
svakodnevno,  a  da  ne  osjetimo  silnu  muku  i  ne  nastojimo  svojom  ljubavlju  nadoknaditi  za  njih 
beskrajnoj  ljubavi  njegova  Srca  koje  je  u  Presvetom  Sakramentu  zapaljeno  ljubavlju  prema  nama  i 
željno  da  nam  daruje  svoja  blaga  i  samoga  sebe,  spremno  da  nas  prihvati  u  svoje  Srce  uvijek  kad  ga 
pohodimo?  Tko  dođe  k  meni  neću  ga  izbaciti  vani  (Iv  6,37).  Mi  smo  se  navikli  slušati  o  stvaranju, 
utjelovljenju  i  otkupljenju:  Isus  rođen  u  štali,  umro  na  Križu.  O  Bože  moj  kad  bismo  znali  daje  neki 
drugi  čovjek  toliko  učinio  za  nas  ne  bi  mogli  ne  ljubiti  ga.  Izgleda  da  samo  Bog,  da  tako  kažemo, 
ima  takovu  nesretnu  sudbinu,  koji  je  sve  učinio  kako  bi  ga  ljudi  uzljubili,  a  umjesto  toga  vidi  daje 
vrijeđan  i  preziran.  Sve  se  to  događa  jer  ljudi  zaborave  ljubav  kojom  ih  Bog  ljubi. 

Molitva:  O  Srce  mog  Isusa,  ponore  milosrđa  i  ljubavi,  kako  da  ne  umirem  od  žalosti 
promatrajući  tvoju  dobrotu  prema  meni  i  moju  nezahvalnost.  Ti  moj  Spasitelju,  nakon  što  si  me 
stvorio  dao  si  mi  i  svoju  Krv  i  svoj  život,  predao  si  se  na  muku  i  smrt  iz  ljubavi  prema  meni.  I  kao 
da  time  nisi  bio  zadovoljan  iznašao  si  način  da  se  svakodnevno  žrtvuješ  za  mene  u  Presvetoj 
Euharistiji.  Ni  uvrede  koje  si  predviđao  da  će  ti  se  nanijeti  u  Euharistiji  nisu  te  priječile  da  se  izložiš 
u  ovom  Sakramentu  Ljubavi.  O  Bože  moj,  pa  kako  mogu  biti  tako  nezahvalan  a  da  ne  umrem  od 
srama? 

Gospodine,  dokini  moju  nezahvalnost,  rani  moje  srce  svojom  ljubavlju  i  učini  da  budem  sav 
tvoj.  Sjeti  se  Krvi  i  suza  koje  si  za  mene  prolio  i  oprosti  mi.  Neka  ne  budu  za  mene  uzaludne  tolike 
tvoje  Muke.  Iako  si  me  ti  vidio  tako  nedostojnoga  i  nezahvalnoga  prema  tvojoj  ljubavi,  nisi  prestao 
ljubiti  me  ni  kad  te  ja  nisam  ljubio  niti  želio  da  me  ti  ljubiš.  Koliko  više  se  trebam  ufati  u  tvoju 
ljubav  sada  kad  ne  želim  drugo  osim  da  te  ljubim  i  da  budem  ljubljen  od  tebe.  Ah,  udovolji  potpuno 
ovoj  mojoj  želji,  ih  bolje  tvojoj  želji  jer  si  mi  je  ti  udijelio.  Učini  da  danas  bude  dan  moga 
potpunoga  obraćenja,  tako  da  te  počnem  ljubiti  i  da  nikad  ne  prestanem  ljubiti  te,  najviše  dobro.  Daj 
da  u  svemu  umrem  samome  sebi,  da  živim  samo  za  tebe,  da  gorim  tvojom  ljubavlju.  O  Marijo  tvoje, 
Srce  je  bilo  blaženi  oltar  na  kome  je  uvijek  bio  zapaljen  plamen  Božanske  ljubavi.  Draga  moja 
Majko,  daj  da  budem  tebi  sličan,  moli  za  mene  svoga  Sina  koji  uživa  počastiti  te  tako  da  ti  ne  odbije 
nijednu  tvoju  prošnju.  Litanije  Srca  Isusova  str.  .... 

Deveti  dan:  Vjerno  Srce  Isusovo 

O  koliko  je  vjerno  lijepo  Srce  Isusovo  prema  onima  koje  zove  na  svoju  ljubav.  Vjeran  je 
onaj  koji  vas  poziva:  on  će  to  i  učiniti  (1  Sol  5,  24).  Božja  vjernost  nam  dopušta  da  se  svemu 
nadamo  iako  ništa  ne  zaslužujemo.  Ako  smo  izagnah  Boga  iz  našega  srca,  otvorimo  mu  vrata  i  on 
će  prema  svome  obećanju  odmah  ući:  Evo  na  vratima  stojim  i  kucam,  posluša  li  tko  moj  glas  i 
otvori  mi  vrata,  unići  ću  k  njenu  i  večerati  s  njime  i  on  sa  mnom  (Otk  3,20).  Ako  želimo  milost, 
tražimo  je  od  Boga  u  ime  Isusa  Krista,  a  on  nam  je  obećao  da  ćemo  je  zadobiti.  Što  god  zaištete 
Oca  u  moje  ime  dat  će  vam  (Iv  14,13).  Ako  smo  napastovani,  položimo  svoju  nadu  u  njegove 
zasluge,  i  on  neće  dopustiti  da  nas  neprijatelji  napastuju  preko  naših  snaga.  Ta  vjeran  je  Bog  neće 
dopustiti  da  budete  kušani  preko  svojih  sila,  nego  će  s  kušnjom  dati  i  dobar  ishod  da  možete 
izdržati  (  1  Kor  10,  13).  O  koliko  je  bolje  osloniti  se  na  Boga  nego  na  ljude!  Koliko  puta  ljudi 
obećaju  a  ne  održe  obećanje,  ili  jer  lažu  kad  obećavaju,  ili  jer  nakon  obećanja  mijenjaju  odluku. 
Bog  nije  čovjek  da  bi  slagao,  nije  sin  Adama  da  bi  se  kajao  (Br  23,  19).  Bog  ne  može  biti  nevjeran 
svojim  obećanjima,  ne  može  lagati  jer  je  sama  istina;  ne  može  promijeniti  svoju  volju  jer  sve  što  on 
želi  je  dobro  i  pravično. 

Obećao  je  da  će  primiti  svakoga  tko  mu  dođe,  pomoći  svakome  tko  traži  pomoć,  ljubiti  svakoga  tko 
njega  ljubi,  pa  zar  to  da  ne  učini.  Ah,  kad  bismo  i  mi  bili  vjerni  Bogu  kako  je  on  vjeran  nama! 
Koliko  smo  mu  puta  u  prošlosti  obećali  da  ćemo  biti  njegovi,  da  ćemo  mu  služiti  i  ljubiti  ga,  a  zatim 
smo  ga  izdali,  napustili  njegovu  službu  te  se  predah  i  podložili  đavlu.  Molimo  da  nam  da  snage  da 
ubuduće  budemo  vjerni.  Ah,  blago  nama  ako  budemo  skupa  sa  Srcem  Isusovim  vjerni  u  onim 
malim  stvarima  koje  traži  od  nas.  On  će  biti  vjeran  nagrađujući  nas  prevelikom  nagradom,  i  reći  će 

nam  što  je  obećao  svojim  vjernim  slugama:  Dođi  slugo  dobri  i  vjerni!  U  malom  si  bio  vjeran,  nad 
mnogim  ću  te  postaviti!  Uđi  u  radost  gospodara  svoga  (Mt  25,  21). 

Molitva:  Dragi  moj  Otkupitelju,  ah  da  sam  bio  tebi  vjeran  kako  si  ti  bio  vjeran  prema  meni! 
Uvijek  kad  sam  ti  otvorio  svoje  srce  ušao  si  i  oprostio  mi  prihvatio  me  u  svoju  milost,  uvijek  kad 
sam  te  zvao  priskočio  si  mi  u  pomoć.  Srce  Isusovo,  ti  si  bilo  meni  vjerno  a  ja  nisam  bio  vjeran  tebi. 
Obećao  sam  toliko  puta  da  ću  ti  služiti,  zatim  sam  ti  toliko  puta  okrenuo  leđa,  obećao  sam  ti  svoju 
ljubav  a  zatim  sam  ti  je  toliko  puta  uskratio,  kao  da  si  Ti,  moj  Bože,  koji  si  me  stvorio  i  otkupio, 
manje  dostojan  ljubavi  negoli  stvorenja  i  moje  bijedne  svojevolje  zbog  kojih  sam  te  ostavio.  Oprosti 
mi  moj  Isuse.  Spoznajem  svoju  nezahvalnost  i  prezirem  je.  Priznajem  da  si  ti  beskrajna  dobrota  i 
zaslužuješ  beskrajnu  ljubav,  pogotovu  moju  ljubav,  jer  nakon  što  sam  te  toliko  puta  uvrijedio  ti  si 
me  i  dalje  ljubio.  Jadan  li  sam  ako  zauvijek  propadnem! 

Milosti  koje  si  mi  udijelio  i  znakovi  tvoje  posebne  ljubavi,  o  Bože  moj,  bili  bi  pakao  moga 
pakla.  Ah  ne,  ljubavi  moja,  smiluj  mi  se,  ne  dopusti  da  te  više  ostavim  i  tako  propadnem,  kako  to 
zaslužujem,  da  ne  padnem  u  pakao  te  uvredama  i  mržnjom  uzvratim  za  ljubav  koju  si  mi  iskazao. 
Ah  zaljubljeno  i  vjerno  Srce  Isusovo,  upali  moje  bijedno  srce  da  gori  za  tebe  kao  što  tvoje  Srce  gori 
za  mene.  Isuse  moj,  čini  mi  se  da  te  sada  ljubim,  ali  premalo,  učini  da  te  puno  ljubim  i  da  budem 
vjeran  do  smrti.  Tu  milost  od  tebe  tražim  skupa  s  milošću  da  te  uvijek  slijedim  i  tražim.  Daj  da 
radije  umrem  nego  da  te  ponovno  izdam.  O  Marijo  majko  moja,  pomozi  mi  da  budem  vjeran  tvome 
Sinu,  amen .  Litanije  Srca  Isusova  str.  .... 

2.  LITANIJE  SRCA  ISUSOVA 


Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski  Bože  (smiluj  nam  se!) 

Sine,  Otkupitelju  svijeta  Bože, 

Duše  Sveti,  Bože, 

Sveto  Trojstvo,  jedan  Bože, 

Srce  Isusa,  Sina  Oca  vječnoga,  Srce  Isusovo,  u  krilu  Djevice  Majke  od  Duha  Svetoga  sazdano, 
Srce  Isusovo,  s  Riječju  Božjom  bitno  sjedinjeno, 

Srce  Isusovo,  veličanstva  beskrajnoga, 

Srce  Isusovo,  hrame  Božji  sveti, 

Srce  Isusovo,  šatore  Višnjega, 

Srce  Isusovo,  kućo  Božja  i  vrata  nebeska, 

Srce  Isusovo,  žarko  ognjište  ljubavi, 

Srce  Isusovo,  pravde  i  ljubavi  posudo, 

Srce  Isusovo,  dobrote  i  ljubavi  puno, 

Srce  Isusovo,  kreposti  sviju  bezdno, 

Srce  Isusovo,  svake  hvale  predostojno, 

Srce  Isusovo,  kralju  i  središte  sviju  srdaca, 

Srce  Isusovo,  u  kojem  je  sve  blago  mudrosti  i  znanja, 

Srce  Isusovo,  u  kojem  prebiva  sva  punina  božanstva, 

Srce  Isusovo,  koje  je  Ocu  vrlo  omiljelo, 

Srce  Isusovo,  od  kojega  punine  svi  mi  primismo, 

Srce  Isusovo,  željo  bregova  vječnih, 

Srce  Isusovo,  strpljivo  i  mnogoga  milosrđa 
Srce  Isusovo,  bogato  za  sve  koji  zazivaju  Tebe, 

Srce  Isusovo,  izvore  života  i  svetosti, 

Srce  Isusovo,  pomirilište  grijeha  naših, 

Srce  Isusovo,  nasićeno  pogrdama, 

Srce  Isusovo,  satrveno  zbog  opačina  naših, 

Srce  Isusovo,  do  smrti  poslušno, 

Srce  Isusovo,  kopljem  probodeno, 

Srce  Isusovo,  izvore  sve  utjehe, 

Srce  Isusovo,  živote  i  uskrsnuće  naše, 

Srce  Isusovo,  mire  i  pomirenje  naše, 

Srce  Isusovo,  žrtvo  za  grijehe, 

Srce  Isusovo,  spasenje  onima  koji  se  u  Te  ufaju, 

Srce  Isusovo,  ufanje  onima  koji  u  Tebi  umiru, 

Srce  Isusovo,  milino  sviju  svetih, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se! 

Isuse,  blaga  i  ponizna  Srca,  —  Učini  srce  naše  po  Srcu  svome! 

Pomolimo  se!  Svemogući  vječni  Bože,  pogledaj  na  Srce  prelj ubijenoga  Sina  svojega  i  na  hvale  i 
zadovoljštine,  koje  u  ime  grešnika  Tebi  prikazuje,  i  njima,  koji  milosrđe  Tvoje  mole,  Ti  oproštenje 
udijeli  umilostivljen,  u  ime  istoga  Sina  svojega  Isusa  Krista,  koji  s  Tobom  živi  i  kraljuje  u  vijeke 
vjekova!  Amen! 

3.  MOLITVE  SVETACA  I  DUHOVNIH  VELIKANA  SRCU  ISUSOVU 

Posveta  Srcu  Isusovu 

Sv.  Marija  Margareta  Alakok 

Ja  N.N.  darujem  i  posvećujem  presvetom  Srcu  Gospodina  našega  Isusa  Krista  svoju  osobu  i 
svoj  život,  svoja  djela,  muke  i  patnje,  da  od  sada  jedino  njega  štujem,  ljubim  i  slavim.  To  je  moja 
čvrsta  odluka:  da  budem  sva  njegova,  da  njemu  za  ljubav  činim  sve,  odričući  se  svega  što  bi  njemu 
moglo  biti  mrsko.  Tebe  dakle,  o  Presveto  Srce,  odabirem  za  jedini  predmet  svoje  ljubavi,  za 
zaštitnika  svoga  života,  za  sigurnost  svoga  spasenja,  za  lijek  protiv  svoje  slabosti  i  nestalnosti,  za 
nadoknadnika  svih  pogrešaka  svoga  života  i  za  svoje  sigurno  utočište. 

Budi  Ti,  o  predobro  Srce,  moje  opravdanje  pred  Ocem  svojim,  i  odvrati  od  mene  zaslužene 
udarce  njegove  srdžbe.  O  Srce  puno  ljubavi,  u  tebe  postavljam  sve  svoje  ufanje  jer  se  bojim  svega 
od  svoje  zloće  i  slabosti,  svemu  se  nadam  od  tvoje  dobrote.  Uništi  u  meni  sve  što  bi  Ti  moglo  biti 
neugodno  ili  protivno.  Neka  se  tvoja  čista  ljubav  usadi  u  moje  srce,  da  nikada  na  te  ne  zaboravim, 
niti  da  se  od  tebe  rastavim.  Zaklinjem  te  tvojom  neizmjernom  dobrotom,  da  moje  ime  bude  uvijek 
upisano  u  tebi.  Sva  moja  sreća  i  slava  neka  bude  u  tome  da  živim  u  umrem  kao  tvoj  rob. 

Svesrdna  prošnja  Srcu  Isusovu 

SV.  Marija  Margareta  Alakok 

Sva  snižena  u  duši  bacam  se  preda  te,  presveto  božansko  Srce  Isusovo  da  Ti  prikažem  svoju 
hvalu,  da  Ti  se  poklonim,  da  te  ljubim  i  slavim  koliko  god  mogu.  Tebi  kao  najmilijem  prijatelju 
duše  svoje,  izručujem  sve  svoje  potrebe  i  nužde,  sve  nevolje,  siromaštvo  zapuštenost,  slabost, 
lijenost,  mlakost,  sve  rane  svoje  duše  i  molim  te  usrdno,  neka  te  to  gane  na  sućut  te  mi  pritječeš  u 
pomoć  po  svom  milosrđu.  O  Srce  ljubavi,  spasi  me!  Zaklinjem  te  sa  svim  što  te  može  ganuti,  da 
meni  i  svima  koji  su  u  jednakoj  pogibelji  za  spasenje,  udijeliš  milost  konačne  ustrajnosti  u  milosti  i 
ljubavi  svojoj. 

Ah  Srce  Božansko,  ne  daj  da  propadnem  zbog  svojih  opačina.  Učini  sa  mnom  što  god  hoćeš, 
samo  neka  ostanem  vazda  u  tvojoj  ljubavi.  Nemoj  me  odbaciti  od  sebe,  jer  sve  ufanje  stavljam  u 
tebe.  Molim  te  i  zazivam  te  kao  jedino  spasenje  od  svakoga  zla,  a  najviše  od  grijeha.  Uništi  ga  u 

meni  i  oprosti  mi  sve  zlo  što  ga  počinih  protiv  tebe.  Kajem  se  za  sve  čime  te  uvrijedih,  i  od  srca  te 
molim  da  mi  oprostiš.  O  svake  ljubavi  predostojno  Srce,  daj  da  i  svi  koji  se  preporučiše  molitvi 
mojoj  i  za  koje  sam  dužna  moliti,  osjete  tvoju  presvetu  zaštitu.  O  srce  milosrđa,  omekšaj  tvrda  srca 
grešnika  i  okrijepi  duše  pokojnika  u  Čistilištu.  Budi  utočište  umirućima,  utjeha  potištenima  i 
nemoćnima,  a  napokon  budi  meni,  o  Srce  ljubavi,  sve  u  svemu.  Osobito  budi  utočište  duši  mojoj  na 
času  smrti  moje,  te  je  onda  primi  u  naručaj  milosrđa  svoga.  Amen. 

Srce  koje  goriš  ljubavlju,  klanjam  Ti  se 

Sv.  Marija  Margareta  Alakok 

O  preljubljeno  Srce  moje  jedine  ljubavi,  Isusovo  Srce!  Budući  da  te  ne  mogu  ljubiti,  častiti  i 
slaviti  sukladno  veličini  želje  koju  mi  Ti  daruješ,  pozivam  Nebo  i  zemlju  da  to  čine  za  mene  i 
sjedinjujem  se  sa  gorućim  Serafinima  kako  bih  te  ljubila.  O  Srce  koje  goriš  ljubavlju,  koje 
raspaljuješ  Nebo  i  zemlju  najčišćim  svojim  plamenovima,  kako  bi  sažgalo  sve  da  bi  sva  stvorenja 
odisala  tvoju  ljubav,  učini  ili  da  umrem  ili  da  trpim  ili  barem  me  preobrazi  svu  u  srce  kako  bih  te 
ljubila  izgarajući  u  tvom  živom  plamenu.  O  božanska  vatro,  najčišći  plamenu  Isusa,  moje  jedine 
ljubavi,  raspali  me  bez  poštede,  sažezi  me,  zašto  me  još  uvijek  štediš?  Ne  zaslužujem  nego  plamen  i 
za  vatru  sam  prikladna.  O  čiste  ljubavi  Neba  i  zemlje,  dođite  u  moje  srce  i  sažezite  me  tako  da 
postanem  sam  pepeo. 

O  plamenu  Božanstva  koji  raspaljuješ,  dođi,  dođi,  izlij  se  u  mene,  zapali  me,  sažezi  me  u 
plamenu  koji  oživljuje  one  koji  u  njemu  umiru.  O  užgano  Srce  koje  živiš  iz  ljubavi,  svetište 
Božanstva,  hramu  uzvišenog  Veličanstva,  žrtveniku  božanske  ljubavi,  Srce  koje  goriš  ljubavlju  za 
Boga  i  za  mene,  klanjam  Ti  se,  ljubim  te,  rastačem  se  iz  ljubavi  i  poštovanja  pred  tobom. 
Sjedinjujem  se  sa  tvojim  svetim  krepostima,  želim  gorjeti  tvojom  ljubavlju  i  živjeti  tvojim  životom. 
Koje  li  radosti  znati  da  si  sretan  i  zadovoljan!  O  koliko  želim  sudjelovati  u  tvojim  milostima, 
patnjama,  slavi  i  koliko  bih  željela  radije  umrijeti  i  trpjeti  nego  uvrijediti  te.  Neka  moj  život  bude 
ostajati  u  tišini,  poništena  pred  tobom  kao  svjetiljka  koja  gori  i  izgara  pred  Presvetim  Sakramentom. 
Ljubiti,  trpjeti  i  umrijeti.  Amen. 


Beskrajna  blaga  Srca  Isusova 

(sv  Ljudevit  Montfortski) 

Evo  najvećeg  čuda  koje  sam  opjevao,  slušajte  predodređenici  i  sjedinite  s  mojom  vaše 
melodije.  Uzdižem  se  iznad  samoga  sebe,  uspinjem  se  do  blaženika  i  uzlazim  do  Najvišeg  među 
kraljevima,  uzvišenijem  od  svih  nebesa.  Što  vidim?  Cijelo  se  Nebo  divi,  cijelo  Nebo  je  začuđeno, 
vidim  ono  što  ne  mogu  izreći,  dođi  kontempliraj  predodređeniče.  Anđeli,  molim  vas  kažite  mi  što  je 
taj  lijepi  plamen  koji  odsjajva?  To  je  Srce  Marijina  Sina  i  Jedinorođenoga  Sina  Božjega.  Smrtniče,  s 
anđelima  se  klanjaj  Srcu  kojemu  se  treba  klanjati,  navještaj  i  pjevaj  slave  Srcu  koje  je  ljubav  ranila. 
Veliko  otajstvo  slave  koje  se  ovdje  na  zemlji  uopće  ne  shvaća!  I  treba  puno  vjere  za  vjerovati  kada 
ga  srce  ne  kuša. 

To  Srce,  ako  neka  osoba  k  njemu  dođe,  slavi  Boga  svoga  Stvoritelja,  slavi  njegovo  milosrđe 
i  iskazuje  mu  savršenu  čast.  O  kojeg  li  čuda,  Ono  se  svaki  čas  ponizuje  pred  svojim  Ocem,  slavi, 
klanja  se  i  moćno  za  nas  zagovara.  O  neizrecivo  čudo!  Srce  puno  Božanstva!  Srce  beskrajno 
dostojno  klanjanja  u  Presvetom  Trojstvu.  O  koje  li  plamenove  prema  svom  Ocu  u  visine  dan  i  noć 
uzdiže  to  Srce!  O  kako  ljubi  čovjeka  svog  brata  čistom  i  gorućom  ljubavlju!  O  veliko  Srce,  o  goruća 
pećnice!  O  čudesni  ognju  koji  obilno  ižaravaš  plamen  da  zapali.  Nebo  i  zemlju!  Budući  daje  Srce, 
neprestano  nas  ljubi  svakog  časa,  ljubi  nas  kao  samoga  sebe,  preobilno,  beskrajno. 

To  je  Srce  uzvišenih  srdaca,  Srce  istinskih  predodređenika,  veća  žrtva  od  svih  žrtava,  koje 
oprašta  njihove  grijehe.  Iz  tog  Srca  najsvetije  duše,  najveći  prijatelji  Spasiteljevi  crpili  su  najčišće 
plamene,  neizrecivu  gorljivu  ljubav.  Evo  istinskoga  blaga  milosti  Isusa  Krista,  čudesnog  izvora  svih 
darova  Duha  Svetoga.  Tu  je  izvor  života  iz  kojega  su  crpili  svi  sveci,  lijepi  plamen  kojim  su  im  srca 
bila  zapaljena.  U  tom  Srcu  se  nalazi  sve  oružje,  najveće  skladište,  za  pobijediti  svako  zlo 

prihvaćanjem  svete  čiste  milosti.  To  je  sveto  utočište  gdje  se  može  pobjeći  od  svakog  grijeha,  gdje  i 
najnesavršenije  duše  lagano  postaju  svete. 

Evo  utvrđena  grada  u  kojem  se  nikada  ne  vrijeđa,  istinske  potopne  korablje  koja  nikada  nije 
potonula.  To  veliko  otvoreno  Srce  dira  i  razoružava  Boga  osvetnika,  rana  Srca  i  božanska  usta  koja 
mole  milost  čine  ga  pobjednikom.  Nikada  u  tom  Srcu,  Bog  Otac  nije  udario  siromašnog  grešnika. 
Isusovo  Srce  smiruje  njegovu  srdžbu  i  zadobiva  praštanje  i  milost.  Tu  su  sveta  vrata  boravišta 
Zaručnika  u  kojem  je  čista  duša  opojena  najslađim  vinom  ljubavi.  U  tom  Srcu  duša  je  ispunjena 
miomirisom  najljepših  parfema,  zapaljena  nesvakodnevnom  vatrom.  To  Srce  je  živuća  korablja  koja 
sadrži  sav  zakon,  tajne  nevinih  duša  i  otajstva  vjere. 

U  svom  Srcu  naš  Učitelj  oblikuje  sve  tajne  svoje  ljubavi,  prije  nego  li  je  objavi  i  jednog 
dana  ostvari.  Njegovo  Srce  je  smislilo  riječi  prije  nego  li  ih  je  izreklo,  mislilo  na  čudesa  prije  nego 
što  su  učinjena.  S  tog  izvora  svjetla  crpe  ljubljeni  Isusa  Krista  najveća  otajstva  i  najveće  darove 
Duha  Svetoga.  Na  tom  izvoru  nevinosti  oblikovali  su  se  svi  sveci,  u  njemu  su  se  rodili  i  ostvarili  svi 
njihovi  planovi.  To  Srce  je  otvor  u  stijeni  gdje  se  nalazi  slatki  mir,  ono  je  Raj  na  zemlji  gdje  borave 
savršeni  ljudi.  Na  tom  mjestu  se  odmaraju  najveći  Isusovi  prijatelji,  i  u  njegovu  Srcu  se  pripravljaju 
za  najuzvišenije  kreposti.  O  veliko  Srce,  o  duboki  ponore  duboke  poniznosti,  o  veliko  Srce,  o 
uzvišeno  prijestolje  savršene  ljubavi. 

O  veliko  Srce,  čudo  svijeta,  koje  sadržiš  sve  u  istini,  Nebo,  zemlju,  more  i  svu  svetost 
Trojstva.  Slaveći  to  divno  Srce  dostojno  klanjanja,  slavim  i  divno  Srce  njegove  Majke  koje  je  usko  s 
njim  sjedinjeno.  Ne  klanjam  se  samo  slavnom  Srcu  moga  Boga,  nego  u  njemu  častim  Srce  Kraljice 
Neba.  Kršćani,  po  Marijinom  Srcu  ljubi  se  Srce  Isusovo,  jer  je  Isus  zaživio  po  njenom  Srcu  i  njenim 
krepostima.  Od  krvi  iz  njenog  gorućeg  Srca  je  oblikovano  Srce  Isusovo.  Oni  su  samo  jedno  srce  i 
jedna  duša,  jedno  i  drugo  moraju  biti  ljubljeni.  Duše,  nepodijeljene  se  izgubite  u  ta  dva  čudesna 
Srca,  i  jedno  i  drugo  vas  potiču  da  vidite  njihova  dva  Srca  kao  jedno.  Drage  duše,  uspinjite  se 
skrovito,  po  tom  nježnom  Marijinom  Srcu  do  Srca  previšnjega.  Brzo  ćete  postati  savršene  ljubeći  to 
Srce  kako  dolikuje.  BOG  SAM. 


Preobilna  ljubav  Srca  Isusova 

(sv.  Ljudevit  Montfortski) 

Pođimo  do  kraja  svetišta,  uđimo  u  to  čudesno  Srce  da  ljubimo  po  njegovu  uzoru  i  motrimo 
njegovu  preobilnu  ljubav.  Promatrajmo  u  Marijinom  krilu  malo  Srce  djeteta  koje  je  sama  vatra  i 
koje  puno  Duha  Svetoga  viče:  “Ljubav,  ljubav,  ljubav  prema  Bogu!  Spremno  je  moje  Srce,  Bože 
Oče,  vršiti  volju  tvoju.  Već  u  krilu  moje  Majke  podlažem  se  u  istini.  Klanjam  ti  se  i  ljubim  te,  evo 
me,  raspolaži  sa  mnom.  Stavljam  usred  samoga  sebe  tvoj  križ  i  zakon.  Već  od  sada  vidim  da  trebam 
prigrliti  Križ  i  na  njemu  umrijeti.  Želim  to,  moj  Bože,  to  izabirem.  Moja  ljubav  više  ne  može  trpjeti 
da  ljudi  propadaju.  Želim  umrijeti,  umirem  od  želje  da  zaustavim  njihovo  gubljenje.  Majko  moja,  ti 
si  mi  najdraža,  ispunjam  te  svojim  milostima,  da  bi  bila  majka  i  utočište  grešnika.” 

To  Srce  u  ljubavi  koja  ga  potiče  ide  u  susret  Ivanu,  svome  Prethodniku,  i  ispunja  njegovo 
srce  radošću,  milošću  i  slašću.  U  cijelom  svom  djetinjstvu  po  preobilnom  trpljenju  i  velikom 
siromaštvu  Isus  nam  pokazuje  preobilje  ljubavi.  Iz  svoje  štale  svima  nam  naviješta  da  mu  je  Srce 
preljupko,  daje  tako  siromašan  u  jaslicama,  da  izgleda  nevoljan.  Budući  da  još  ne  može  umrijeti, 
ljubav  potiče  njegovo  Srce  da  bude  obrezan  kako  bi  trpio  i  dao  nam  svoju  krv.  Evo  žrtve  u  hramu, 
on  zadovoljava  Božjoj  srdžbi,  iskazuje  mu  uzvišenu  čast  i  potpuno  se  za  nas  prikazuje.  Ako  bježi  u 
Egipat,  pod  tom  slabošću  prikriva  želju  za  našim  spasenjem,  ljubav  ga  goni,  traži  nas,  želi  nas  naći. 

O  ljubezno  i  slatko  Srce  koje  s  djecom  razgovaraš,  blago  govoriš  i  svojom  privlačnošću 
pobjeđuješ.  Da  bi  za  nas  zadobio  pobjedu  podlaže  se  svojim  roditeljima,  kako  bismo  mi  zasjali  u 
slavi  on  se  sakrio  kroz  trideset  godina.  Srce  ide  tamo  gdje  ga  ljubav  goni,  želi  nas  pronaći.  Slab  je, 
zadihan,  umoran  od  puta  sjeo  je  na  zdencu  ali  ne  kako  bi  se  odmorio  nego  zbog  Samarijanke  koju 
želi  spasiti  i  zadobiti.  Kojom  li  je  mudrošću  Srce  puno  milosrđa  zadobilo  tu  grešnicu!  To  je  čudo 
ljubavi.  S  najvećom  ljupkošću  svoga  nježnog  i  slatkog  Srca  obratio  je  Magdalenu  i  branio  je  od 

svih.  Divimo  se  ljubeznom  načinu  kako  je  bez  strogosti  spasio  ženu  preljubnicu  iz  ruku  onih  koji 
su  je  optuživali. 

Vidite  li  kako  se  ponizuje  pored  nogu  nesretnog  Jude.  Njegovo  Srce  mu  govori,  viče  mu: 
“Prijatelju  moj,  ne  osuđujem  te”.  Plače  i  uzdiše,  ali  Juda  nije  time  dirnut.  O  nježno  Srce  puno 
ljupkosti,  uistinu  nisi  poznato!  Ljubav  mu  oduzima  život,  čini  da  nadživi  smrt.  On  ostaje  u 
Euharistiji.  O  Srce  Isusovo  kako  je  jaka  tvoja  ljubav!  U  vrtu  plače  i  viče,  bori  se  za  nas,  u  agoniji  je 
shrvano  od  naših  udaraca.  Ne  plače  zbog  samoga  sebe  iako  njegova  krv  kapa  u  jarak.  Budući  da  nas 
to  sveto  Srce  ljubi,  ne  može  podnijeti  naše  gubljenje.  Njegovo  Srce  u  toj  užasnoj  borbi  s  naporom 
sve  nadvladava,  zbog  nas  je  osjetljivo,  diže  se  i  ide  u  susret  smrti.  Barbarski  ga  predaju  kao  nijemo 
janje  mesaru,  a  on  se  ne  tuži,  ne  prigovara.  Uzimaju  ga,  vežu,  tisuće  puta  udaraju,  pribijaju  čavlima, 
razapinju,  a  njegovo  Srce  je  uvijek  tako  blago.  Smatra  ništavim  sva  trpljenja  koja  je  pretrpio  i  zla 
koja  su  mu  učinili.  Njegovo  Srce  puno  beskrajne  ljubavi  kaže:  “Udarajte,  udarajte  još  više, 
zadovoljan  sam  da  me  se  dotuče,  da  se  prolije  sva  moja  krv  samo  da  ljudima  bude  oprošteno  samo 
da  oni  ne  budu  izgubljeni.” 

Motrimo  kako  Isus  u  svom  Srcu  skuplja  malo  snage  i  jakosti  kako  bi  zadobio  milost  za  svoje 
ubojice  i  grešnike.  Njegovo  Srce  više  nego  usta  kaže:  “Oče  moj  oprosti  im,  koliko  više  zbog  njihova 
zla  trpim,  to  ti  više  umanjuješ  moju  bol”.  Na  kraju  je  umrlo  Srce  ili,  radije,  nije  izgubilo  život.  Još  je 
puno  želje  da  trpi  i  nakon  prijelaza.  Otac  je  uslišao  njegove  molitve,  njegov  bok  je  proboden  i  iz 
njega  je  potekla  rijeka  vode,  krvi  i  ljubavi.  Konačno  se  pećnica  otvorila,  veliko  Srce  je  probodeno, 
konačno  je  otkriveno  zašto  je  Isus  toliko  trpio.  Motreći  plamen  kojim  je  izgaralo  to  Srce  osjeća  se 
olakšanje,  jer  koplje  mu  je  otvorilo  prolaz  da  uđe  u  srca  grešnika.  S  tih  krvavih  usta  već  stoljećima 
su  izrečene  riječi  jednim  umirućim  i  živućim  glasom  koje  jedva  razumijem.  BOG  SAM. 

Isusove  riječi  koje  otkrivaju  velika  dobra  pobožnosti  njegovom  Presvetom  Srcu 

(sv.  Ljudevit  Montfortski) 

Grešnici,  pođimo  Srcu  Isusa  Krista,  njega  treba  slušati  kako  bi  nam  udijelio  raskajano  Srce. 
«Srce  je  moje  jako  žedno. »  On  neprestano  govori  “Žedan  sam”.  Kod  tebe,  draga  pokornička  dušo, 
on  traži  olakšanje. »  Pomiješaj  svoje  suze  s  mojom  krvlju  jer  oplakuješ  svoje  grijehe,  ne  boj  se, 
odložio  sam  oružje  jer  je  tvoje  srce  raskajano.  Kako  bi  udvostručio  svoju  pokoru,  pokorniče,  uđi  u 
moje  Srce,  da  bi  me  ljubio  beskrajnom  ljubavlju,  uđi  u  moje  Srce  koje  te  toliko  ljubi.  Kajući  se  kao 
što  činiš  ti  si  moja  najslađa  pobjeda,  Nebo  i  moje  Srce  se  raduju,  nad  tvojim  pokajničkim  suzama  se 
naslađujem.  Iako  te  ljubim  i  opraštam  ti,  ipak  se  u  suzama  kaj  neprestano  jer  ja  kraj  krunim  a  ne 
početak. 

Moje  Srce  su  prsa,  koja  ti  dajem  da  se  hraniš  kako  bi  postao  jak  i  vjeran,  kako  bih  te 
raskajao  bez  da  te  ostavim.  Kamo  bježiš,  grešniče  prepun  grijeha?  Zašto  se  udaljavaš  od  mene?  Past 
ćeš  u  ponore,  moje  Srce  te  zove,  približi  se.  Vrijeđaš  me  jer  sam  ja  dobar,  ali  moje  Srce  odlaže 
osvetu  kako  bi  ti  udijelilo  oproštenje.  Viči  svom  Bogu:  “Milosrđe”.  Čuješ  li  me?  Ja  sam  tvoj 
Spasitelj,  po  meni  ga  Bog  daje  i  grešnik  nalazi  milost.  U  mom  Srcu  je  oproštenje,  izvan  njega  nema 
praštanja,  u  mom  Srcu  je  nada,  bez  njega  grešnik  zauvijek  propada.  Ako  moje  Srce  puno  slatkog 
plamena  ne  može  zadobiti  tvoje,  o  okrutniče,  ti  mi  paraš  dušu  i  tvoje  srce  probada  moje. 

Ali  tada  moje  Srce,  protivno  samom  sebi,  protiv  tebe  će  bijedni  stvore  koji  nisi  htio  moj  mir 
zauvijek  vikati:  “Osveta.”  Zbog  skrajnosti  tvog  nepokajanja  i  preobilja  moje  ljubavi  za  svu  vječnost 
bit  ću  veliki  osvetnik.  Tako  grešnicima  do  konca  svijeta  otvaram  svoje  Srce  puno  ljubavi,  ali  kada 
treba  na  ljubav  odgovoriti,  prema  njemu  su  samo  hladni.  Nogama  se  gaze  sve  moje  muke,  moja 
Krv,  moje  Srce  i  moja  ljubav  i  usprkos  Krvi  iz  mojih  vena  zlo  me  tišti.  Dođi  mom  Srcu,  vjerna 
dušo.  Hoćeš  li  me  i  ti  ostaviti?  Dođi  piti  na  vječnom  izvoru  koji  otvrdla  srca  odbacuju.  Dušo,  trebaš 
li  svjetla?  Moje  je  Srce  Božansko  sunce  gdje  sve  duše  i  najprostije  postanu  sjajne  kao  kerubini. 

Moje  Srce  jača  duše,  moćno  je  svojom  privlačnošću.  Srce  moje  izmiruje,  ono  je  središte 
mira.  Dođite  brzo  u  moje  Srce,  daleko  od  buke,  ono  je  kuća  savršenih  u  kojoj  nema  grijeha,  nema 
uvreda.  Svijet  ne  poznaje  njegove  tajne.  Odmori  se,  draga  dušo,  odmori  se  na  mom  Srcu,  ono  je 
krevet  od  cvijeća.  Budući  da  moje  Srce  sve  sadrži,  ne  rastresaj  se,  ne  idi  drugdje.  Je  li  ti  duša  mlaka 

i  uspavana,  je  li  tvoje  srce  lijeno?  Moje  Srce  će  je  učiniti  gorljivom,  i  od  patuljka  će  učiniti  diva. 
Tvoje  srce  je  žalosno  jer  te  napada  zli  duh?  Moje  Srce  je  puno  radosti  i  iz  srca  izgoni  tugu.  Jesi  li 
žedan?  Dođi  piti  na  Spasiteljevu  izvoru,  piće  slave,  plamena  i  gorljivosti.  Želiš  li  božansku  Mudrost 
koja  čini  mudrim  po  Bogu?  Želiš  li  tu  božansku  opojenost?  Moje  Srce  je  prijestolje  njenog 
plamena?  Želiš  li  izgarati  do  mile  volje?  Brzo  se  baci  u  moje  Srce,  ono  je  plamen,  ono  je  pećnica 
gdje  brzo  ljubav  pobjeđuje. 

Ako  želiš  ljubiti  Mariju  beskrajnom  ljubavlju,  molim  te  ljubi  je  po  mom  Srcu,  jer  je  ono  s 
njenim  Srcem  sjedinjeno.  Naša  su  Srca  bila  samo  jedna  žrtva  kad  smo  ovdje  dolje  živjeli,  usko  su 
sjedinjena  i  u  Nebu  i  čine  samo  jednu  ljubav.  Pobožniku  koji  čisto  ljubi  i  ljubezno  potaknut  klanja 
se  mom  Srcu,  obećao  sam  i  ponovno  obećaj em  sva  moja  blaga.  Ako  vi  kraljevi  želite  ljubiti  moje 
pobjedničko  Srce,  bit  ćete  u  obilju  i  pobijediti  ćete  u  svim  vašim  borbama.  U  mom  Srcu  je  svaka 
pobjeda  nad  vašim  i  mojim  neprijateljima.  U  mom  Srcu  je  sva  moja  slava,  sva  moja  blaga  i  dobra. 
Čista  dušo,  otvori  svoje  srce  ili  radije  uđi  u  moje  Srce,  ostavi  stvorenja  i  u  mom  Srcu  posjećuj  sva 
dobra.  Pretrpio  sam  tisuće  i  tisuće  uvreda  da  bih  sada  bio  tvoj.  Čašćenjem  nadoknadi  za  njih,  moje 
Srce  te  to  žarko  moli.»  BOG  SAM. 


Uvrede  učinjene  Srcu  Isusovu 

(sv.Ljudevit  Montfortski) 

Slušajte  moj  božanski  plač,  prijatelji  Srca  moga  Spasitelja,  otvaram  svoje  grudi  kako  bih 
olakšao  svoje  srce.  Govori  moje  srce,  vičite  moje  suze,  uzdišite  i  plačite  tisuću  puta.  Osjećam  da 
živim  kao  uzbuđen,  nemam  ni  glasa  ni  riječi.  Pitat  ćete  me  zašto  je  moje  srce  žalosno,  zašto 
uzdišem  i  plačem.  Ah,  moj  Isus  je  vrijeđan.  Svi  idolopoklonici  zaboravljaju  na  njega,  preziru 
Nebeskog  kralja,  Turci  i  Židovi  ga  niječu.  Isus  je  od  njih  odbačen.  Koliko  gnusnih  krivovjernika  ga 
je  oskvrnulo  u  Presvetom  Sakramentu.  Njihov  đavolski  bijes  treba  nas  toliko  začuditi.  Nebo  i 
zemlja  skupa  oplakuju  ta  svetogrđa.  Moje  srce  plače  i  ruka  drhti  opisujući  te  okrutnosti. 

Oni  čine  groznu  uvredu  njegovu  Očinskom  savezu  govoreći  da  je  Presveti  Oltarski 
Sakrament  samo  slika  a  ne  stvarnost.  O  koje  li  su  uvrede  te  riječi  koje  negiraju  stvarnost,  one 
njegove  istinite  riječi  smatraju  ispraznima.  Nemajući  više  vjeru  za  štit,  vrijeđaju  ga  tisuće  puta,  srde 
se,  bjesne.  Ponovno  ga  stavljaju  na  Križ.  Jedni  žele  posvećene  hostije  baciti  bjesnim  životinjama, 
drugi  žele  njihove  dijelove  baciti  u  blato.  O  čudnih  li  stvari,  jedni  džepnim  nožićem  probadaju  to 
Srce  puno  ljubavi,  drugi  ga  bacaju  u  vrelu  vodu,  treći  u  vatru.  Ajme,  kako  se  po  đavolskoj 
umješnosti  hostije  predaju  đavlu,  gdje  se  po  đavolskom  umijeću  od  njih  čini  grozan  otrov. 

Promotrimo  loše  katolike  koji  bi  svojom  pobožnošću  trebali  braniti  Isusa  od  heretika,  a 
nadilaze  ih  u  grozotama.  Naše  su  Crkve  napuštene,  nitko  se  danima  -  ma  što  kažem  -  godinama  ne 
klanja  našem  Bogu  i  njegovoj  uzvišenosti.  Mnogi  dolaze  u  naše  Crkve  ali  ne  toliko  zbog  Isusa 
Krista  nego  zbog  navike  ili  primjera  drugih,  a  uopće  nemaju  Isusa  u  srcu.  Često  je  naš  Učitelj  i 
Kralj  slave  napušten  u  našim  Svetohraništima,  nitko  ga  se  ne  sjeća,  od  svih  je  zaboravljen.  Dok  Srce 
Isusovo  misli  ispuniti  nas  svojim  darovima,  mi  smo  prema  njemu  indiferentni  i  hladni.  Koliko 
zlobnika  je  protiv  njegova  Srca,  koliko  sramotnih  čina,  posvuda,  koliko  nečednosti  i  svetogrđa. 
Pogledajte  nesretnika  koji  je  vjeroloman  i  onoga  koji  psuje  njegovo  sveto  ime,  nitko  ne  primjećuje 
te  uvrede,  smiju  im  se  skupa  sa  đavolima. 

Nikad  se  zemlja  nije  vidjela  tako  puna  Božjih  neprijatelja,  posvuda  grijesi  s  ratovima,  a  Isus 
već  odavno  to  oplakuje.  Nitko  se  ne  čudi,  najveći  grijesi  se  smatraju  kao  ništa.  Ne  plače  li  Isus? 
Ajme  nitko  ne  razumije,  svatko  misli  samo  na  sebe.  Niti  u  Crkvi,  njegovoj  kući,  ne  štede 
Gospodina,  nitko  se  ne  čudi  da  je  tisuće  puta  pogažen.  Pogledaj  onog  čovjeka  svijeta,  tog  idola 
ispraznosti  koji  se  svojim  uznositim  manirama  s  Bogom  prepire.  Pogledajte  kako  se  ona  postavlja 
pored  neukrašenog  oltara,  pogledajte  kako  je  uređena,  a  Isusa  se  ne  uzima  u  obzir.  Koliko  sastanaka 
u  Crkvi  našeg  Boga.  Koliko  ljudi  i  žena  propadaju  baš  na  tom  svetom  mjestu.  Koliko  ispraznog 
pričanja,  koliko  smijeha,  razgovara  se  kao  na  tržnici,  kojih  li  bezobraznih  navika,  a  Bog  trpi  sve  te 
grijehe.  Čednost,  poštovanje  i  pažnju  muslimani  prakticiraju  u  džamijama,  a  kod  kršćana  zbrka  i 
metež. 

Pogledajte  Crkve,  siromašne  i  zapuštene  pored  tih  uzvišenih  dvoraca  u  kojima  su  gospodin  i 
gospođa  u  obilju.  Ajme,  koliko  li  je  nesretnih  svećenika,  vukova  u  janjećoj  koži,  juda,  nesretnih 
izdajica,  okrutnijih  od  svih  mučitelja.  Tako,  dakle,  čovjek  vrijeđa  ljubezno  Srce  Spasitelja.  To  li  je 
zahvalnost?  Velike  li  uvrede  koja  srce  para.  Koje  li  bešćutnosti,  bezumnik  u  crkvi  iskaljuje  sve 
svoje  bjesove  gdje  je  Isus  prognan  iz  mnogih  srdaca.  Da  li  ćemo  i  mi  imati  kameno  srce  i  ne 
sudjelovati  u  njegovim  patnjama?  Ah,  trpimo  skupa  s  njim  na  zemlji,  s  njegovom  krvlju 
pomiješajmo  svoje  suze.  Kaže  nam  kao  i  apostolima: 

“Hoće  li  me  ostaviti  moji  prijatelji,  hoćete  li  me  napustiti  i  sjediniti  se  s  mojim 
neprijateljima?  Ah,  trpim  uvrede  mojih  očitih  neprijatelja,  ali  i  oni  koje  beskrajno  ljubim,  moji 
prijatelji  vrijeđaju  me!  Prijatelji,  plačite!  Moje  Srce  je  u  agoniji,  napada  me  se  u  mojoj  kući,  izdaju 
me,  niječu  me,  mijenjaju  moju  Krv  u  otrov.  Moje  Srce  s  gorčinom  viče,  pogođeno  grijehom:  hoćete 
li  svi  imati  otvrdla  srca,  zar  nitko  neće  biti  dirnut?  Ako  me  vi  vjernici  napustite,  bit  ću  ostavljen  od 
svih.  Mogu  li  ići  nevjernicima?  Oni  me  manje  od  vas  poznaju.  Moje  Srce  vas  ljubi  i  traži,  zbog  vas 
je  probodeno.  Uzdišem,  otvorite  mi  svoja  srca,  ah  hoću  li  biti  napušten.”  BOG  SAM. 

Vježbe  pobožnosti  Srcu  Isusovu 

(sv.  Ljudevit  Montfortski) 

Grešnici,  predajte  se  Srcu  Isusovu  kako  biste  izbjegli  nevoljama.  Vidim  bičeve  i  gromove 
koji  prijete  grešnicima.  Ljubimo  njegovo  Srce,  jer  ljubav  traži  uzvraćenu  ljubav.  Gorljivo  i  čisto 
ljubimo  dan  i  noć.  Nebo  mu  se  klanja  i  nas  poziva  da  mu  se  ovdje  dolje  klanjamo.  Poklonimo  mu 
se,  dakle,  jer  veliko  Božje  Srce  to  zaslužuje.  Zbog  ljubavi  i  pravednosti  trebamo  mu  se  posvetiti. 
Učinimo,  učinimo  danas  tu  žrtvu  prikazanja  bez  privrženosti.  S  anđeoskim  korovima  pjevajmo 
Božanskom  srcu  i  njegovoj  uzvišenosti.  Govorimo  o  njemu,  propovijedajmo  bez  straha  o  njegovim 
veličinama  i  čarima,  uzdišimo  i  bez  prestanka  plačimo  zbog  onih  koji  ga  ne  poznaju. 

Kao  naknadu  za  hladnoću  tolikih  loših  kršćana  pohodimo  ga  često.  To  dobro  Srce  nas  na  to 
potiče,  želi  nas  ispuniti  svojim  dobrima.  S  čistim  i  vjernim  srcem  punim  pobožnosti  kušajmo 
njegovu  vječnu  slast  u  svetoj  Pričesti.  Pođimo,  gorućim  napitkom  ljubavi  istopimo  led  naše  duše  u 
tom  Srcu.  Idimo  crpsti  sve  milosti  iz  tog  obilnog  spremišta.  Budimo  puni  zahvalnosti  za  njegova 
bezbrojna  dobra.  Imajmo  uvijek  njegovu  prisutnost  u  našim  srcima  i  domovima.  Molim  vas, 
sjedinimo  se  kako  bismo  skupa  pobijedili  đavla  upisujući  se  u  bratovštine  koje  je  Crkva  podigla 
njemu  u  čast.  U  našim  mukama,  patnjama  i  najvećim  udarcima  položimo  u  njega  svoju  nadu.  Srce 
Isusovo  je  za  nas,  nama  naklonjeno. 

Da  bi  nada  bila  istinska,  treba  izbjegavati  grijeh,  boraviti  u  rani  Srca  Isusova  usprkos  svih 
osjećaja.  On  je  uzor  našeg  života,  imajmo  njegove  osjećaje,  trudimo  se  da  srcem  slijedimo  osjećaje 
njegova  Srca,  da  idemo  za  njim,  slijedimo  ga.  U  siromaštvu  ili  obilju,  u  radosti  i  žalosti,  u  onome 
što  činimo  ili  mislimo,  bez  prestanka  se  s  njime  sjedinjujmo,  da  bismo  imali  srce  po  Srcu  Božjemu  i 
postali  gorljivi  ljudi  puni  milosti.  Najkorisnije  i  najslavnije  za  Boga,  najbliže  evanđelju  je  činiti 
nadoknadu  njegovoj  časti.  Potrudite  se  da  nadoknadite  za  uvrede  koje  se  čine  Srcu  Isusovu,  usprkos 
tijelu,  svijetu  i  đavlu.  Dok  tisuće  tjelesnih  duša  traže  samo  svoje  dobro,  vjerne  duše  tražite  Isusa, 
zbog  njegove  časti  ne  štedimo  se  ni  u  čemu.  BOG  SAM. 

Molitva  nadoknade  Srcu  Isusovu 

(sv.  Ljudevit  Montfortski) 

Srce  Božje,  o  divno  Srce,  predmetu  svih  mojih  ljubavi,  beskrajno  ljupko  Srce  koje  me  uvijek 
ljubiš.  Iako  sam  krajnje  siromašan  i  bijedan,  iako  sam  najveći  grešnik,  Isuse  želim  tvome  Srcu  i 
njegovoj  uzvišenosti  prikazati  molitvu  časne  nadoknade.  Oprosti  svim  nevjernicima  sve,  što  su 
usprkos  tvojoj  očinskoj  dobroti  tebe  napadali  i  tako  se  zauvijek  gube.  Oprosti  svim  raskolnicima 
koji  se  odvajaju  od  jedinstva  s  tobom,  oprosti  svim  krivovjernicima  koji  poriču  tvoje  istine.  Ah, 
oprosti  sve  njihove  surovosti,  sve  nedostojnosti,  sve  bjesove  i  okrutnosti.  Oprosti  Božansko  Srce, 

zaboravlja  se  tvoje  Srce  u  Presvetom  Oltarskom  Sakramentu,  oprosti  svim  zlim  kršćanima  koji  ga 
neprestano  obeščašćuju. 

Oprosti  njihove  drskosti,  nedostojne  susrete,  oprosti  tolika  nepoštovanja  kojim  se  kaljaju 
tvoji  sveti  oltari.  Čak  se  i  tvoje  Srce  probada,  što  se  ne  čini  ni  samom  đavlu.  Molim  te  oprosti  im 
nevjere  i  psovke.  Oprosti  lošim  svećenicima  i  tvojim  prikrivenim  neprijateljima.  Oprosti  za  tisuće  i 
tisuće  udaraca  onima  koji  te  primaju  u  stanju  grijeha.  Usprkos  tebi  oduzimaju  ti  život  u  mnogim 
srcima,  ajme  u  njima  te  razapinju.  Plačite  moje  oči,  tecite  moje  suze.  Oprosti  tolikim  slabim 
dušama,  koje  drijemaju  pored  tvojih  oltara,  za  njihova  uprljana  srca  koja  te  potiču  da  ih  izbaciš  iz 
svojih  usta. 

Smiluj  se  i  meni  što  sam  pristupio  tebi  u  krajnjoj  mlakosti  srcem  punim  grijeha.  Oprosti 
moje  lijenosti,  moju  nemarnu  pripravu  i  moju  groznu  ravnodušnost  prema  svetoj  Pričesti.  Oprosti 
moje  nezahvalnosti  nakon  tolikih  primljenih  dobročinstava,  moju  premalu  brigu  da  te  nasljedujem  u 
tvojim  krepostima.  O  moj  Isuse,  milosrđe  za  sve  moje  grijehe,  ako  mi  se  tvoje  Srce  ne  smiluje 
zauvijek  sam  izgubljen.  Srce  moje,  možeš  li  biti  bezosjećajno  prema  svim  uvredama  Srca  Isusova? 
Ne,  ne  to  je  nemoguće,  ono  se  je  zbog  mene  istrošilo.  Pa  da  te  i  neki  nevjernik,  musliman,  do  te 
mjere  ljubio,  o  buntovno  srce  ti  bi  ga  ljubilo,  a  Srce  Isusovo  uopće  ne  ljubiš.  Ljubezno  Srce,  grlim 
te,  tebi  se  potpuno  predajem,  pravedno  je  da  to  učinim  jer  si  me  ti  prvi  ljubio. 

Ah,  kad  bih  isplakao  toliko  suza  koliko  je  kapljica  vode  u  moru  zbog  tolikih  koje  vidim  da 
se  bore  s  oružjem  protiv  Srca  koje  bi  trebalo  ljubiti.  Ah,  zašto  ne  mogu  trčati  svom  zemljom  i 
posvuda  vikati:  Grešnici  ne  borite  se  protiv  tako  ljubeznog  Srca.  O  kad  bih  mogao  učiniti  tisuće 
nadoknada,  pa  sve  da  me  vuku  s  konopcem  oko  vrata,  samo  da  zadovoljim  za  te  krvničke  grozote, 
pa  i  kad  bi  me  zbog  toga  proglasili  luđakom.  O  Srce  Isusovo,  kad  bih  mogao  usaditi  te  u  sve  duše  i 
sva  srca  ljudi  i  tebi  podložiti  srca  kraljeva  i  vladara. 

Kad  bi  barem  ove  pisane  riječi  sve  bile  propovjednici  i  nadoknadile  sve  uvrede  Božanskom 
Srcu  i  isprosile  milost  čitatelju.  Posvuda  idite,  topite  led,  uništavajte  grijehe,  častite  Boga,  ne 
prikrivajte  se.  Pa  zar  ne  bih  morao  reći  ono  što  kušam  i  osjećam?  Vičite,  olakšajte  moje  mučeništvo. 
Progovori  Ti,  o  Svemogući.  Svojom  moći  podigni  nove  propovjednike  kako  bi  obznanili  tvoju 
beskrajnu  ljubav  i  razglasili  tvoje  veličine. 

Po  svetom  Marijinom  Srcu,  slava  i  čast  tebi  moj  Isuse,  uslišaj  to  Srce  koje  te  moli  i  najviše 
časti.  O  Presveto  Srce,  zbog  njenih  grudi  i  njenog  krila  u  kome  te  nosila,  oprosti  nevjernicima 
njihove  prevelike  grijehe.  Očaran  tvojim  božanskim  plamenom  kojeg  je  prepuno  tvoje  Srce,  bez 
odlaganja  otvaram  ti  svoje  grudi,  Božansko  Srce  uđi  u  moje  krilo.  Ako  je  moja  prošnja  presmiona, 
odstrani  iz  mog  srca  grijeh,  tako  da  u  ovom  životu  nemam  drugog  srca  osim  tvoga  Srca. 

Srcu  Isusovu  za  grešnike 

Sv.  Veronika  Julijani 

Gospodine  moj  i  Spasitelju,  Isuse  Kriste,  ne  molim  milost  tvoga  presvetog  Srca  samo  za 
sebe,  već  vapijem  k  tebi  i  za  spasenje  nevoljnih  grešnika  koje  si  otkupio  svojim  dragocjenom 
Krvlju.  Daj  da  svi  dođu  k  tvome  Srcu,  tom  izvoru,  tome  moru  neizmjerne  ljubavi,  da  se  u  njemu 
očiste  od  svojih  grijeha,  i  da  od  sada  i  do  vijeka  ljube  jedino  tebe,  jedinog  zaručnika  svoje  ljubavi. 
Udijeli  svima,  kao  i  meni,  blaženi  život  u  svome  Srcu.  Amen. 

Isuse  daj  mi  srce  puno  ljubavi  prema  Tebi 

Sv.  Toma  Akvinski 

Isuse  koji  me  toliko  ljubiš,  molim  te  uslišaj  me.  Daj  da  tvoja  volja  bude  moja  želja,  moja 
strast  i  moja  ljubav,  daj  da  ja  ljubim  sve  što  je  tvoje  a  pogotovu  Tebe  samoga.  Daj  mi  srce  puno 
ljubavi  za  tebe  da  me  ništa  ne  može  udaljiti  od  tebe.  Daj  mi  srce  jako  i  vjerno,  koje  se  ništa  ne  boji  i 
nikada  ne  sustaje,  srce  pravedno  koje  ne  poznaje  krive  putove  zla,  srce  nepobjedivo  uvijek  spremno 
da  se  bori,  srce  hrabro  koje  se  ne  zaustavlja  pred  preprekama,  srce  blago  i  ponizno  kao  što  je  tvoje, 
Gospodine  Isuse. 

Svagdanja  molitva  presvetom  Srcu  Isusovu 

(sv.  Gertruda) 

Pozdravljam  Tebe,  presveto  Srce  Isusovo,  živo  i  neprekidno  vrelo  vječnoga  života, 
neizmjerno  blago  Božanstva,  goruća  peći  Božanske  ljubavi.  Ti  si  mjesto  mojega  pokoja  i  moje 
utočište.  O  moj  ljubezni  Spasitelju,  raspali  moje  srce  žarkom  ljubavlju!  Izlij  u  moju  dušu  velike 
milosti,  kojih  je  Tvoje  Srce  vrutak,  te  daj  da  moje  srce  uvijek  bude  s  Tvojim  Srcem  tako  združeno 
da  Tvoja  sveta  volja  bude  ravnalo  mojih  želja  i  svih  mojih  djela!  Amen! 

Posveta  Kristu  kralju 

(Na  njegov  blagdan,  Pijo  XI.  8.  V,  1929) 

Isuse  preslatki,  Otkupitelju  ljudskoga  roda,  pogledaj  na  nas  pred  oltarom  tvojim  preponizno 
prostrte.  Tvoji  smo,  tvoji  hoćemo  da  budemo;  a  da  možemo  s  tobom  što  čvršće  bili  sjedinjeni,  evo 
se  danas  svaki  od  nas  drage  volje  posvećuje  Tvome  Presvetomu  Srcu.  Tebe,  istina,  mnogi  nisu 
nikada  upoznali;  tebe  su  prezrevši  zapovijedi  tvoje,  mnogi  odbacili.  Smiluj  se  jednima  i  na  drugima, 
predobrostivi  Isuse,  i  sve  ih  privuci  svetomu  Srcu  svojemu.  Kralj  budi,  Gospodine,  ne  samo 
vjernima,  koji  se  nisu  ni  u  jedno  vrijeme  udaljili  od  tebe,  nego  i  rasipnim  sinovima,  koji  su  te 
ostavili:  učini  da  se  ovi  u  kuću  očinsku  brzo  povrate,  da  od  bijede  i  gladi  ne  poginu.  Kralj  budi 
onima,  koje  ili  kriva  mišljenja  zavaravaju  ili  nesloga  rastavlja,  i  prizovi  ih  natrag  u  luku  istine  i 
jedinstvu  vjere,  da  naskoro  bude  jedno  stado  i  jedan  pastir.  Kralj  budi  napokon  svim  onima,  koji  se 
još  u  tami  krivoboštva  nalaze,  i  ne  krati  se  privesti  ih  u  svoje  kraljevstvo.  Svrni  napokon  svoj 
milosrdni  pogled  na  potomke  onoga  naroda,  koji  je  tako  dugo  bio  narod  izabrani;  a  krv,  nekoć  na 
njih  izazvana,  neka  sada  i  na  njih  siđe  kao  otkupljenje  vrelo  života.  Udijeli,  Gospodine,  Crkvi 
svojoj  sigurnu  i  potpunu  slobodu,  udijeli  svima  narodima  mir  i  red;  učini,  da  s  obadva  stožera 
zemlje  jedan  odliježe  glas:  Budi  hvala  Božanskomu  Srcu,  po  kojem  nam  je  stečeno  spasenje,  njemu 
slava  i  čast  u  vijeke.  Amen. 


Pozdrav  Srcu  Isusovu 

(sv.  Faustina  Kowalska) 

Pozdravljam  Te  premilosrdno  Srce  Isusovo,  živo  vrelo  svih  milosti,  jedino  mjesto  utočišta, 
što  nas  štitiš,  ti  nas  želiš  vodom  osvježiti.  Pozdravljan  Te  premilosrdno  Božje  Srce,  neistraživi 
izvore  ljubavi.  Iz  Tebe  nama  grešnicima  izniče  život,  vrelo  što  nam  sreću  nudiš.  Pozdravljam  Te 
ranjeno  Srce  Isusovo,  ti  zračiš  smilovanjem,  otvoreno  za  nas,  iz  Tebe  život  crpimo,  i  uzdamo  se  u 
milosrđe  Tvoje.  Pozdravljam  Te  dobroto  Srca  Gospodinova,  nikad  shvaćena,  nikad  istražena,  kao 
majka  si  nam  blizu,  milosrdna  —  uvijek  nas  ljubavlju  pronalaziš. 

Usamljenost 

(sv.  Faustina  Kovvalska) 

Usamljenosti,  ti  moj  dragi  času!  Oko  Tvog  Srca,  Gospodine,  radosno  obilazim.  Sama,  ali 
uvijek  s  Tobom  povezana,  na  Tvom  Srcu  odmara  se  moja  duša,  Gospodine.  Srce  ispunjeno  Tobom  i 
Tvojom  ljubavlju,  duša  izgara  najčistijim  žarom,  svijetlim  plamenom. 

Usprkos  praznini,  nije  ostala  usamljena.  U  Tvom  krilu  ona  počiva,  zdrava  i 
vesela.Usamljenosti,  ti  vrijeme  najviše  druževnosti!  Napuštena  od  stvorenja  oko  mene,  uranjam  u 
more  Tvojeg  božanstva,  i  Ti  prislanjaš  uho  mojem  srcu.  Sada  razumijem,  Isuse,  da  me  u  mojoj 
ljubavi  prema  Tebi  ne  može  ništa  zadržati,  ni  bol  niti  protivštine,  ni  vatra  niti  mač,  čak  ni  smrt. 
Osjećam  se  jačom  nego  sve  to.  Ništa  se  ne  može  usporediti  s  ljubavlju.  Vidim,  da  najmanje  stvari 
koje  za  Boga  učini  duša  koja  ga  iskreno  ljubi,  imaju  neizmjernu  vrijednost  u  očima  Njegovih  svetih. 

Nikakva  oluja  ne  može  zakloniti  tvoj  pogled 

(sv.  Faustina  Kowalska) 

O  moj  Isuse,  usred  patnji  i  muka  osjećam  se  Tvojim  Srcem  mažena.  Daješ  mi  osjećati  stoje 
skriveno  u  posudama,  i  pritišćeš  me,  kao  majka,  na  Svom  krilu.  Moj  Isuse,  usred  praznine  i  užasa, 
zamjećuje  moje  srce  Tvoje  oko,  božanski  pogled.  Nikakva  oluja  ne  može  mi  ga  skriti,  ti  mi 
poklanjaš  sigurnost  u  ljubavi  i  sreći. 

Moj  Isuse,  usred  bijede  ovog  života,  ti  zračiš  kao  svjetlo,  čuvaš  nas  od  razbijanja.  U  svojoj 
tjeskobi  ne  nadam  se  uzaludno,  pouzdajem  se  u  silu  Tvojeg  milosrđa.  Skroviti  Gospodine,  u  borbi 
posljednjeg  časa,  izlij  milosti  na  moju  dušu,  da  napuštajući  ovaj  svijet  odmah  Tebe  nađem,  licem  u 
lice  gledam-  vidim. 

Moj  Isuse,  okružena  mnogim  opasnostima,  idem  radosno  kličući  kroz  život  jer  o  Tvoje  Srce, 
puno  ljubavi  i  žara,  razbija  se  zla  misao  i  bijes  Neprijatelja. 

Boraviti  u  tvom  Srcu 

(sv.  Bernard) 

Kada  smo  jednom  došli  preslatkomu  Srcu  tvojemu,  Gospodine  Isuse,  i  dobro  nam  je  ovdje  biti,  ne 
ćemo  dopustiti,  da  se  otkinemo  od  njega,  o  kojem  je  pisano:  Koji  odstupaju  od  tebe,  na  zemlji  će  se 
napisati.  A  što  s  onima,  koji  pristupaju?  Ti  sam  nas  učiš.  Ti  si  rekao  onima,  što  tebi  dolaze:  Radujte 
se,  jer  su  imena  vaša  napisana  na  nebesima.  Pristupajmo  dakle  tebi,  pa  ćemo  se  radovati  i  veseliti  s 
tobom  spominjući  se  tvoga  Srca.  O  kako  li  je  dobro  i  kako  ugodno  stanovati  u  Srcu  Isusovu!  Radije 
ću  sve  dati,  sve  misli  i  osjećaje  duše  promijeniti,  položiti  sve  svoje  u  Srce  tvoje,  Gospodine  Isuse,  i 
bez  prijevare  će  me  ono  braniti. 

U  ovaj  hram,  u  ovu  svetinju  nad  svetinjama,  k  ovoj  škrinji  zavjetnoj  dolazit  ću  klanjati  se,  i  hvalit 
ću  ime  Gospodnje  govoreći  s  Davidom:  Našao  sam,  srce  svoje,  da  se  molim  Bogu  svojemu,  i  ja  sam 
našao  Srce  kralja,  brata  i  prijatelja  dobrostiva,  tvoje,  Isuse.  Pa  zar  se  neću  klanjati?  Našavši  dakle 
Srce  tvoje  i  moje,  preslatki  Isuse,  molit  ću  se  tebi,  Bogu  svojemu.  Pripusti  samo  u  svetište  duše 
svoje  molitvu  moju,  pače  mene  cijeloga  privuci  u  svoje  Srce.  O,  od  svih  najljepši  Isuse,  oslobodi 
me  od  mojega  bezakonja  i  od  grijeha  mojega  očisti  me,  da  očišćen  od  tebe  tebi  prečistomu  mogu 
pristupiti  i  da  dostojan  budem  boraviti  u  tvom  Srcu  sve  dane  života  svojega  i  vršiti  tvoju  volju. 

Jer  zato  je  proboden  tvoj  bok,  da  se  nama  otvori  ulazak.  Srce  tvoje  je  zato  ranjeno,  da  u  njemu  i  u 
tebi  od  izvanjskih  smutnji  zaštićeni  možemo  boraviti.  Ali  još  je  i  zato  ranjeno,  da  kroz  ranu  koju 
gledamo  vidimo  nevidljivu  ljubav.  Kako  se  može  žar  tvoje  ljubavi  bolje  pokazati,  nego  tako  da  si 
dopustio  da  ne  samo  tvoje  tijelo  nego  i  samo  Srce  kopljem  bude  probodeno?  Tjelesna  rana  pokazuje 
duhovnu  ranu.  Tko  da  ne  ljubi  Srce  tako  ranjeno?  Daj  nam  dakle,  Isuse  dragi,  da  dok  smo  još  u 
tijelu,  koliko  možemo,  ljubimo,  štujemo,  grlimo  tebe  ranjenika  našega,  kojemu  su  bezbožni  ljudi 
proboli  ruke  i  noge,  prsa  i  Srce;  i  dostoj  se  naše  tvrdo  i  nepokorno  srce  ljubavlju  svojom  vezati  i 
raniti.  Amen. 


O,  Ljubavi  tog  Božanskog  Srca,  koja  si  toliko  ljubila 

(BI.  Marija  od  Isusa  Delvil) 

O,  Ljubavi  tog  Božanskog  Srca,  koja  si  toliko  ljubila  sve  do  iscrpljenosti  da  zasvjedočiš  svoju 
ljubav!  Dopustite  mi  da  dodam:  O,  božanske  boli  tog  Srca  koje  je  toliko  patilo,  koje  je  uronilo  u 
agoniju  da  je  učini  nerazdvojnom  družicom  svakog  od  njegovih  kucaja  na  zemlji,  koje  se  dalo 
probosti  i  dalo  se  sve  do  posljednje  kapi  svoje  krvi  u  samoj  smrti  i  koje  je  ostalo  otvoreno  da  bismo 
u  njemu  čitali  u  isti  mah  njegovu  ljubav  i  njegovo  mučeništvo! 

Pogledajmo  krajnosti  i  tajne  dubine  te  ljubavi  za  nas,  proniknimo  u  tu  krvavu  ranu  i  uronimo  u  taj 
ocean  božanske  gorčine.  Tu  suosjećajmo;  ljubimo  dijeleći  bol,  dajmo  zadovoljštinu  za  ono  što  je 
nagomilalo  te  gorke  valove;  ljubimo  ljubav  koja  se  daje,  koja  se  žrtvuje.  On  je  toliko  ljubio,  ljubimo 
ga.  Toliko  je  patio,  i  još  je  žedan,  žedan  naših  vlastitih  patnja,  za  slavu  Očevu  i  za  spas  duša,  u  svaki 

čas.  On  se  žrtvuje  na  oltaru  kao  Euharistijska  žrtva,  i  tamo  On  čeka  žrtve  ranjene,  naše  duše,  da  ih 
povede  sa  sobom,  da  ih  prinese  i  žrtvuje  u  istoj  žrtvi. 

Molitva  duboko  ranjenom  Srcu  Kristovu 

(Sv.  Katarina  Sijenska) 

Neprocjenjiva,  slatka  ljubavi  Srca  Isusova!  Rana  na  tvome  tijelu,  tvoj  otvoreni  bok  pruža 
nam  toplinu  tvoje  goruće  ljubavi.  Ti,  vječni  Bože,  pokazao  si  nam  se  vidljivim  i  dao  si  nam  vidljivu 
cijenu  svoje  krvi,  tako  da  i  malenkost  našega  uma  nema  nikakve  isprike  da  se  ne  uzdigne  iznad 
sebe.  Ti  si  se,  naime,  tako  snizio  dok  je  u  isto  vrijeme  ta  tvoja  niskoća  združena  s  veličinom. 
Snagom  ljubavi  neka  se  uzdigne  ljudski  um  i  osjećaj,  promatrajući  niskoću  tvog  poniženja,  da  tako 
upozna  veličinu  i  uzvišenost  tvoje  ljubavi,  vječno  Božanstvo.  Ti  si  sam  rekao,  slatka  i  ljubazna 
Riječi:  "Kad  budem  uzdignut  sa  zemlje,  sve  ću  privući  k  sebi"  (Iv  12,32).  Kao  da  si  time  htio  reći: 
"Ako  sam  se  ja  snizio,  ponizivši  se  sve  do  sramotne  smrti  na  križu,  time  sam  privukao  vaša  srca  do 
uzvišenosti  božanstva  i  nestvorene  ljubavi." 

Zaista,  tako  privučeno  ljudsko  srce  privlači  sa  sobom  osjećaje  i  sve  duševne  moći  sa  svim 
svojim  djelima  duševnim  kao  i  vremenitim.  Sve  je  naime  stvoreno  da  služi  čovjeku.  Zato  kad  je 
čovjek  tako  privučen,  onda  je  sve  povučeno  s  njime.  Time  si  rekao  svu  istinu:  "Kad  budem  uzdignut 
sa  zemlje,  sve  ću  privući  k  sebi".  Neprocjenjiva,  slatka  ljubavi,  nakon  što  si  se  predao  na  tolike 
muke,  činilo  ti  se  kao  da  još  nisi  dao  sve  za  spas  duša.  Ljubav  je  uzrok  svemu  tome.  Ne  čudim  se 
tome,  jer  je  tvoja  ljubav,  Isuse,  neizmjerna,  dokje  kazna  ograničena.  Zato  je  bio  teži  križ  same  želje 
negoli  križ  tjelesnih  patnja  i  boli. 

Isuse,  preslatka  ljubavi!  Zaista  si  me  ljubio,  time  si  me  poučio  kako  moram  ljubiti  samu 
sebe,  kao  i  svoju  braću,  koje  si  toliko  ljubio,  iako  nisi  imao  nikakve  potrebe  za  nama  kao  što 
mi  imamo  potrebe  za  tobom.  Zato  je  dolično  da  naše  duše  uživaju  i  gladuju  za  dušama  naše  braće. 
Nikakva  druga  hrana  ne  smije  nas  veseliti  osim  da  im  pomažemo  i  da  se  brinemo  za  njih.  Da  s 
veseljem  primamo  kazne  i  patnje  da  bismo  ih  što  više  ljubili.  To  je  bila  hrana  našeg  Spasitelja. 

Slatki  Isuse!  Isuse,  ljubavi! 


Zvat  ćeš  ga  ljubavno  Srce 

(Sv.  Veronika  Giuliani) 

Čini  mi  se  da  se  prisjećam  kako  mi  je  Gospodin,  prigodom  pričesti,  mnogo  puta,  dao  na 
znanje,  kako  želi  ukloniti  ranjeno  srce.  Nekoga  jutra  mije  pokazao  srce  u  plamenu,  i  govorio:  «Ovo 
pripada  tebi,  njime  ću  nadomjestiti  tvoje  ranjeno  srce  u  grudima.  Zvat  ćeš  ga  ljubavno  srce,  što  će 
boraviti  u  tebi,  sa  svim  što  je  ondje  imalo  ranjeno  srce,  jer  s  njim  ne  možeš  živjeti,  pošto  je  skroz  na 
skroz  probodeno,  a  i  ponovno  ću  ga  raniti  još  više.  Kako  bi  se  moglo  oduprijeti  ovim  mojim 
ljubavnim  šalama,  postavljam  istu  ljubav  za  okrepu  ljubavi)). 

Dokje  ovako  govorio,  učinilo  mi  se  da  mi  je  iz  prsiju  izvadio  srce  i  stavio  u  srce,  što  gaje 
držao  u  rukama.  Učinilo  mi  se  da  vidim  ono  ranjeno  srce  sa  više  različitih  rana.  Ljubav  drugoga 
srca  užižala  je  svojim  plamenom  ranjeno  srce,  i  izgledalo  mi  je  da  vidim  spomenute  rane  kao  da  su 
sada  izvedene.  Ona  ih  je  vatra  ponovo  obnavljala,  i  gledala  sam  kako  krvare.  Učinilo  mi  se  daje 
Gospodin  stavio  spomenuta  srca  u  svoje  grudi,  uz  riječi:  «Zaručnice  moja,  namjera  mi  je  velika 
djela  učiniti  s  tobom». 

Rekavši  to,  povratio  je  oba  srca  u  moje  grudi.  Jasno  je  kako  ne  mogu  opisati  ono  što  je  u 
onom  času  osjećala  moja  duša.  Čini  mi  se  da  se  sjećam  kako  mi  je  Gospodin  dao  na  znanje  i  na 
uživanje  nešto  od  svoje  ljubavi,  i  ostavio  u  meni  veliki  plamen,  tako  da  nisam  mogla  živjeti.  Činilo 
mi  se  da  ću  izgorjeti,  žurila  sam  po  vodu,  i  stavljala  sam  mokre  rupce  na  stranu  srca;  ali  bez  ikakve 
pomoći.  U  trenutku  svi  su  bili  suhi.  Kušala  sam  piti  mnogo  vode,  ali  sam  ponovo  osjećala  da  ću 
izgorjeti.  Oh  Bože!  Koliku  sam  muku  osjetila,  da  se  svladam  i  ne  učinim  ništa  izvana  što  bi  svratilo 
pozornost  na  me.  Boravila  sam  posve  sama  koliko  sam  mogla  na  nekom  skrovitom  mjestu.  Koji  put 
sam  veoma  jako  vikala:  «0  ljubavi,  o  ljubavi,  kad  ćeš  me  doista  spaliti))? 

Svašta  sam  radila  i  govorila,  ali  se  ne  sjećam.  Sve  mi  se  to  događalo  više  puta.  O  tome  ću 
govoriti  u  spisima,  što  ću  za  budućnost  pisati  o  svemu  kako  mi  se  događalo  u  ovom  prikazu  od  dva 
srca.  Čini  mi  se  da  je  ovako  dovoljno.  Bogu  hvala!  [...]  Čini  mi  se  da  se  sjećam  kako  je,  više  puta, 
kroz  nekoliko  dana,  Gospodin  vadio  ranjeno  srce.  Ostavljao  je  samo  ljubavno  srce.  Kroz  to  vrijeme 
ostala  sam  bez  onoga  običnoga  otkucaja  srca,  što  smo  ga  navikli  imati;  osjećali  su  se  izvana  izvjesni 
udarci,  ali  jaki,  pa  ako  je  netko  ondje  poviše  držao  ruku,  nije  uspio.  Radila  sam  sve  što  se  odnosilo 
na  moju  službu,  ali  uz  veoma  veliku  muku!.. Mnogo  puta  mi  je  ponestalo  daha,  a  zbog  onih  jakih 
udaraca  podnijela  sam  smrtnu  borbu.  Sve  su  mi  tjelesne  moći  klonule,  ali  u  jednom  trenutku, 
osjetila  sam  kako  mi  se  povraća,  a  iz  čežnje  za  trpljenjem  počela  sam  govoriti: 

«Još  više  križeva!  Još  više  muka»!  Snagu  mi  je  povraćalo  trpljenje.  To  sam  se  uvjerila  više 
puta.  Kroz  to  vrijeme,  što  sam  ga  tada  tako  provodila,  noću  se  nimalo  nisam  mogla  odmoriti. 
Redoviti  noćni  počinak  bio  je  sveden  na  tri  sata;  ali,  poslije  mnogo  vremena,  što  je  slijedilo,  počela 
sam  sa  samo  dva  sata.  Sad  mije  dovoljan  jedan  sat,  a  koji  put  ništa.  Pravom  počinku  dala  sam  ime  - 
trpljenje. 

Ove  noći,  presveta  Bogorodica,  pri  vađenju  ranjenog  srca,  dala  mi  je  na  znanje  kako  ona  i 
njezin  božanski  Sin  žele  obnoviti  moju  dušu  raznim  milostima.  U  istom  trenutku,  došlo  je  u  me 
ljubavno  srce,  i  pala  sam  u  zanos,  pri  čemu  mi  se  duša  posve  izmijenila;  i  tu  je  bila  također,  odmah, 
ona  milost,  što  se  sastoji  skupa  od  tri  milosti.  Božanska  je  ljubav  jako  djelovala,  da  sam  izgledala 
izbezumljena;  molila  sam  trpljenje  i  boli;  međutim,  trpljenje  me  je  još  više  učinilo  bezumnom,  jer  je 
vlastito  ljubavi  rasti  u  trpljenju.  Sve  se  to  događalo  u  intimnosti  duše,  koja  se  nalazila  u  onom 
Božjem  neizmjernom  i  beskrajnom  moru.  Boga  se,  naime,  ne  može  shvatiti,  a  kao  ni  razumjeti 
njegovu  veličinu  i  neizmjernost.  Čuvajući  u  sebi  njegovu  prisutnost,  duša  mi  se  gubi  ondje,  tu  pliva 
poput  ribe  u  vodi,  i  ne  nalazi  drugog  puta  osim  u  Bogu,  za  Boga,  s  Bogom. 

Ljubavno  srce  priopćuje  tada  duši  samu  svoju  ljubav,  lišava  je  svega,  i  hoće  da  on  u  njoj  bude 
sam  na  djelu.  O  njegovoj  se  djelatnosti  ne  može  riječima  govoriti.  On  se  nikada  ne  prepušta  neradu; 
uvijek  se  više  očituje  na  skroviti  način;  njega  tjelesne  oči  ne  vide,  pa  im  to  samo  umnaža  muku  i 
patnju.  Tijelo  nije  sposobno  za  božansku  ljubav;  topi  se  kao  vosak  na  suncu;  nije  svjesno  toga.  Ono 
je  na  mučilištu;  ne  uviđa  priopćenja.  Ono  isto  što  je  imalo  ranjeno  srce,  u  Isusovim  i  Marijinim 
rukama,  duša  je  dobivala  putem  ljubavi.  Spomenuto  je  srce  zatim  dobilo  mnoštvo  milosti  i  bilo  je 
znatno  obnovljeno  s  odličnim  i  pojedinačnim  činima.  Sad  gaje  postavljao  na  svoje  grudi;  onda  gaje 
Blažena  Djevica  stavljala  u  svoje  srce,  izranjeno  sa  sedam  mačeva;  i,  tada,  pozvaše  k  sebi  one 
anđele,  postavljala  je  spomenuto  srce  u  one  presvete  kaleže,  uzimala  ga  u  ruku  i  pokazivala  svima 
onim  svecima  kao  znak  pobjede  svojih  milosti.  Govorim  i  nešto  pričam,  ali  o  tome  ne  mogu  ništa 
više  riječima  prikazati. 


Molitva  nadoknade  Euharistijskom  Srcu  Isusovu 

(sv.  Alfonz  Marija  Liguori) 

O  ljubezno  Srce  mog  Isusa,  stvoreno  samo  zato  da  ljubiš  stvorenja,  zapali  svojom  ljubavlju 
moje  srce.  Ne  dopusti  da  ijedan  trenutak  živim  bez  tvoje  ljubavi,  radije  mi  oduzmi  život,  uništi  me, 
ali  ne  dopusti  toliku  moju  nezahvalnost  da,  nakon  što  si  me  toliko  ljubio  i  dao  mi  bezbrojne  milosti 
i  darove,  ja  ponovno  počnem  prezirati  tvoju  ljubav. 

Gospodine  moj  Isuse  Kriste,  koji  iz  ljubavi  prema  ljudima  dan  i  noć  boraviš  u  ovom 
Sakramentu,  te  pun  milosrđa  i  ljubavi  zoveš  i  primaš  sve  koji  dolaze  da  te  pohode:  ja  vjerujem  da  si 
prisutan  u  presvetom  oltarskom  Sakramentu.  Smjerno  ti  se  klanjam  i  hvalim  te  za  tolike  milosti 
koje  si  mi  udijelio,  osobito  što  si  mi  darovao  svoju  Majku  Mariju  za  moju  zaštitnicu  i  što  si  me 
pozvao,  da  te  u  ovoj  crkvi  pohodim. 

Sada  pozdravljam  premilo  Srce  tvoje,  a  s  tri  razloga  hoću  da  ga  pozdravim:  prvo,  da  ti  zahvalim  za 
tako  veliki  dar;  drugo,  da  zadovoljim  za  sve  uvrede,  što  ti  ih  u  ovom  Sakramentu  nanose  tvoji 
neprijatelji;  treće,  kanim  ti  se  ovim  pohodom  pokloniti  na  svim  mjestima  na  zemlji,  na  kojima  te  u 
presvetom  Sakramentu  najmanje  štuju  i  najviše  na  te  zaboravljaju. 

Isuse  moj,  ljubim  te  od  svega  srca  svoga.  Kajem  se  što  sam  dosada  toliko  puta  uvrijedio 
tvoju  neizmjernu  dobrotu.  Odlučujem  da  te  odsada  uz  tvoju  milost  neću  više  uvrijediti.  A  sada  evo, 
svega  sebe,  kako  već  jesam  nevoljan,  tebi  posvećujem,  i  svu  volju,  osjećaje,  želje  i  stvari  darujem 
tebi  i  odričem  ih  se. 

U  buduće  učini  sa  mnom  i  s  mojim  stvarima  sve,  što  hoćeš.  Samo  te  molim  i  želim,  da  mi 
dadeš  da  te  ljubim,  da  u  dobru  ustrajem  do  smrti,  da  volju  tvoju  potpuno  izvršim.  Preporučam  ti 
duše  u  Čistilištu,  osobito  one  koje  su  štovale  presveti  oltarski  Sakrament  i  blaženu  Djevicu  Mariju. 
Preporučam  ti  i  sve  nevoljne  grješnike.  Napokon,  ljubazni  moj  Spasitelju,  sjedinjujem  sva  čuvstva 
svoja  sa  čuvstvima  premiloga  Srca  tvoga;  i  tako  sjedinjena  prikazujem  ih  vječnome  Ocu  tvomu, 
moleći  ga  u  tvoje  ime  da  ih  tebi  za  ljubav  primi  i  usliši.  Amen. 

Dao  si  nam  Srce  svoga  Sina 

(Sv.  Ivan  Eudes) 

Gospodine  Bože,  Oče  milosrđa,  u  svojoj  beskrajnoj  dobroti  dao  si  nam  ljubljeno  Srce  svoga 
predragoga  Sina.  Udijeli  našim  srcima  da  budu  sjedinjena  s  njegovim  Srcem,  da  bi  naša  ljubav  bila 
savršena.  O  preljubezno  Srce  moga  Spasitelja,  budi  ti  srce  moga  srca,  duša  moje  duše,  duh  moga 
duha,  život  mog  života.  O  milosrdno  Srce  Isusovo,  utisni  u  naša  srca  savršenu  sliku  tvog  milosrđa, 
kako  bismo  ispunili  tvoju  zapovijed:  «Budite  milosrdni  kao  što  je  milosrdan  Otac  vaš  nebeski». 

Znati  ljubiti 

(Sv.  Ivan  Eudes) 

O  Presveto  Srce  Isusovo,  ti  si  beskrajno  dostojno  svake  ljubavi.  Dosta  mi  je  to  znati  da  se 
moje  srce  ne  može  nikada  nasititi  ljubavi  prema  tebi,  koji  ne  možeš  nikada  biti  dovoljno  ljubljen.  O 
Ljubezno  Srce,  ako  te  ljubim,  to  sigurno  nije  zbog  mene  samoga.  Ne  tražim  rajske  radosti  zbog  njih 
samih,  niti  utjehe  nebeske  ljubavi,  nego  tražim  Boga  koji  je  njihov  izvor. 

O  ljubljeni  moj  Spasitelju,  nauči  me  što  trebam  činiti  kako  bih  došao  do  čistoće  tvoje 
ljubavi,  udijeli  mi  tu  ljubav  i  duboku  poniznost  bez  koje  se  ne  bih  mogao  tebi  svidjeti,  a  ti  izvrši  na 
meni  tvoju  svetu  volju. 

O  Srce  Isusovo,  beskrajno  blago  svake  vrste  dobra,  budi  ti  moje  jedino  blago,  utočište  i 
obrana.  Tebi  se  utječem  u  svim  mojim  potrebama.  Kada  bi  me  sva  ljudska  srca  prevarila  i  napustila, 
vjerujem  da  me  predobro  i  vjerno  Srce  Isusovo  neće  nikada  napustiti.  O  presveto  Srce  Isusovo,  budi 
ti  nadoknada  mojim  grijesima,  zaštita  u  mom  životu,  utočište  u  mojoj  smrti.  Tu  istu  milost  molim  za 
sve  grešnike,  umiruće,  ožalošćene  i  za  sve  ljude,  kako  bi  se  vrijednost  tvoje  krvi  na  sve  primijenila, 
uključujući  duše  u  Čistilištu.  Usuđujem  se  to  te  moliti,  Presveto  Srce,  i  neću  prestati  tražiti  tu  milost 
do  zadnjeg  moga  daha.  Amen. 


O  ljubezno  Srce 

(Sv.  Bonaventura) 

O  ljubezno  Srce  mog  Isusa,  htjelo  si  biti  probodeno  kopljem  kako  bi  mi  pokazalo  preobilje 
tvoje  ljubavi  i  postalo  boravište  moje  duše.  Kada  u  tebe  uđem,  svečano  ću  navijestiti:  «Ovo  je  moje 
vječno  boravište,  ovdje  ću  boraviti  jer  sam  Srce  Isusovo  odabrao  za  svoj  dom».  Isuse  moj,  što  prije 
uvedi  moju  dušu  kroz  ranu  tvoga  boka  u  tajnu  tvog  preljubeznog  Srca,  kako  bi  se  očistila,  ukrasila  i 
zapalila  tvojom  ljubavlju  te  tako  zaboravila  na  zemaljske  brige  i  mislila  samo  kako  tebe  ljubiti,  o 
moj  raspeti  Bože.  Amen. 

Srce  Bogočovjeka  Isusa  Krista 

(Sv.  Brigita  Švedska) 

Majka  Božja  je  rekla  Brigiti:  "Srce  moga  Sina  nadasve  je  slatko  poput  meda  i  posve  čisto 
poput  najčišćeg  izvora,  jer  iz  Njega  izlazi  sve  što  je  kreposno  i  dobro,  kao  iz  izvora.  To  je  najslađe 
Srce!  Što  je  za  nekog  mudrog  čovjeka  slađe  nego  misliti  na  ljubav  koju  je  pokazao  Sin  Božji  kod 
stvaranja  i  otkupljenja,  kod  svojih  muka  i  poslova,  kod  svojih  propovijedi  i  pouka,  u  svojoj 
prijaznosti  i  strpljivosti  prema  ljudima? 

Njegova  ljubav  ne  teče  poput  vode,  već  je  ona  stalna  i  ostaje,  i  sve  obuhvaća;  ona  se  nudi 
čovjeku  do  posljednjeg  trenutka  njegova  života.  Kada  bi  čovjek  kao  jadni  grešnik  stajao  već  na 
vratima  vječne  propasti,  ali  od  tamo  još  zazvao  za  pomoć,  s  voljom  da  se  popravi,  bio  bi  još 
ugrabljen  od  vječne  propasti."  (Objave,  knjiga  IV.,  pogl.  101) 

Milost  ključa  iz  Isusova  Srca  po  Mariji 

(sv.  Maksimilijan  Kolbe) 

Blagoslovljena  Djevice,  dostoj  se  primiti  moju  molbu.  Bezgrešno  začeće,  Kraljice  neba  i 
zemlje,  Utočište  grešnika,  Majko  preljubezna,  kojoj  je  Bog  povjerio  sve  milosrđe  -  evo  me  pred 
tobom,  evo  siromašnog  grešnika.  Molim  te,  primi  me  kao  svoje  vlasništvo.  Djeluj  u  meni  po  svojoj 
volji,  u  mojoj  duši,  u  mom  srcu,  u  mom  životu,  na  času  smrti,  u  vječnosti.  Raspolaži  sa  mnom  kako 
ti  želiš,  samo  da  se  ostvari  ono  što  je  o  tebi  rečeno:  "Žena  će  satrti  glavu  zmiji",  ti  ćeš  uništiti  hereze 
u  cijelom  svijetu!  Da  u  tvojim  bezgrešnim  rukama,  bogatim  milosrđem,  postanemo  sredstvo  tvoje 
ljubavi,  sredstvo  koje  će  moći  oživjeti  i  razveseliti  mnoge  nemarne  ili  zavedene  duše.  Tako  će  se 
bez  kraja  širiti  kraljevstvo  božanskog  Srca  Isusova.  Zaista,  samo  tvoja  prisutnost  privlači  milost, 
koja  preobražava  i  posvećuje  duše.  Jer  milost  ključa  iz  Isusova  božanskog  Srca  na  nas  preko  tvojih 
majčinskih  ruku! 

4.  RAZMATRANJA  SVETACA  O  SRCU  ISUSOVU 

Srce  Isusovo  traži  zadovoljštinu  i  posvetu 

(Sv.  Margareta  Marija  Alacoque) 

Sv.  Margareta  Marija  Alacoque  određeno  piše  (Autobiografija,  str.  365.):  »Sveto  Srce  traži 
duše  zadovoljštine,  koje  će  mu  uzvratiti  ljubav  i  koje  će  s  dubokom  poniznošću  prositi  od  Boga 
oproštenje  za  sve  nepravde  koje  mu  se  čine«.  Svetica  pripovjeda:  »Jedanput,  u  vrijeme  poklada, 
ukaza  mi  se  poslije  pričesti  naš  Spasitelj  u  liku  «Evo  čovjeka»  s  križem,  sav  u  ranama  i  modricama. 
Njegova  je  božanska  krv  tekla  sa  svih  strana,  i  govorio  mi  je  veoma  tužnim  glasom:  Zar  nema 
nikoga,  tko  bi  imao  samilosti  prema  meni  i  tko  bi  htio  uzeti  udjela  u  mojoj  boli,  u  ovom  sažalnom 
stanju,  u  koje  me  stavljaju  grijesi,  osobito  ovih  dana  ? 

Pala  sam,  veli  odabranica  Isusova  Srca,  k  njegovim  presvetim  nogama  u  suzama  i  jecajima. 
On  mi  stavi  na  leđa  svoj  teški  križ,  pun  bodljika.  Osjećajući  se  zgnječena  pod  tolikim  teretom, 
počela  sam  bolje  shvaćati  težinu  i  zloću  grijeha...  Tisuću  puta  bih  se  voljela  baciti  u  Pakao,  nego 
hotimično  učiniti  samo  jedan  grijeh  .  ..  Govorila  sam:  Prokleti  grijeh!  Kako  si  vrijedan  prezira,  zbog 
nepravde  koju  činiš  mome  dobrom  Gospodaru!  I  Isus  mi  reče:  Nije  dovoljno  nositi  taj  križ,  nego 
moraš  visjeti  sa  mnom,  da  mi  učiniš  vjerno  društvo,  sudjelujući  u  mojim  bolima,  u  preziru,  u 
sramoti  i  drugim  nedostojnostima,  kaje  trpim.  Gorčinama,  koje  ću  učiniti  da  okušaš,  moći  ćeš  u 
stanovitoj  mjeri  ublažiti  one  gorčine,  koje  grješnici  svojim  grješnim  zabavama  ulijevaju  u  moje 
sveto  Srce.  Ti  moraš  bez  oklijevanja  sa  mnom  jecati,  da  postigneš  od  moga  Oca,  zbog  ljubavi,  koju 
ima  prema  mome  Srcu,  milosrđe  u  korist  grješnika«. 

Sv.  Margareta  ostavila  nam  je  i  ovo  zapisano:  »Nema  sigurnijeg  sredstva  spasenja,  nego  se 
posvetiti  Božanskom  Srcu  našega  Gospodina.  On  neće  pustiti,  da  propadne  bilo  tko  od  onih,  koji  su 
mu  posvećeni.  Oni  će  u  njegovu  presvetomu  Srcu  naći  utočište  u  svim  okolnostima  života,  a 

poglavito  na  času  smrti.  Ja  ne  mogu  vjerovati,  da  bi  mogla  propasti  duša  koja  je  posvećena  svetom 
Srcu«.  Utješne  riječi,  zar  ne?  Što  onda  oklijevamo,  kad  imamo  zavidnu  priliku  da  se  vječno 
osiguramo!?  Božansko  Srce  očekuje  od  nas  i  tu  odanu  gestu,  jer  iskrena  posveta  izražava  puninu 
naše  odanosti,  ljubavi  i  potpunog  sinovskog  širokogrudnog  predanja. 

Sv.  Margareta  nam  je  ostavila  napisanu  i  ovu  pouku:  »Isus  Krist  hoće  da  mu  prijatelji 
njegova  Srca  dadu  sve.  Ili  sve  ili  ništa  !...  On  zahtijeva  potpunu  žrtvu  čitavoga  našeg  duhovnog  i 
tjelesnog  bića,  naše  slobode,  naše  vlastite  volje,  našega  srca,  našega  vremena  i  svake  naše 
aktivnosti,  svake  misli  i  svake  riječi.  Moramo  mu  posvetiti  svoje  tijelo,  svoju  dušu,  svoje  srce  i 
svaku  svoju  duševnu  moć,  pa  se  time  služiti  samo  za  njegovu  ljubav  i  njegovu  slavu.  Moramo 
ujediniti  svoju  dušu  s  njegovom,  i  tako  je  sačuvati  od  grijeha,  ujediniti  svoje  srce  s  njegovim,  da  on 
u  njemu  uništi  sve  ono  što  se  njemu  ne  dopada. ..Sveto  će  Srce  Isusovo  biti  veoma  veselo,  ako  mi 
često  obnavljamo  takav  čin  posvete«. 


Posveta  Srcu  Isusovu 

(Papa  Pijo  X) 

Veliki  teolog  i  promicatelj  pobožnosti  Srcu  Isusovu,  značajni  papa  Pijo  XI.  u  enciklici  od  8. 
V.  1928.  piše:  »Sigurno  je,  da  medu  različitim  pobožnostima,  kojima  se  časti  presveto  Srce,  treba 
na  prvo  mjesto  staviti  i  spomenuti  posvetu,  kojom  sebe  i  sve  svoje  prinosimo  Srcu  Isusovu, 
priznajući  da  smo  sve  to  dobili  od  vječne  Božje  ljubavi.  Naš  je  Spasitelj  objavio  nevinoj  učenici 
svoga  Srca  sv.  Margareti  Mariji  koliko  želi  da  ga  ljudi  časte  tom  pobožnošću.  Nije  to  stoga  želio  da 
mu  se  dade  što  ga  po  pravu  ide,  nego  gaje  na  to  potakla  neizmjerna  ljubav  prema  nama.  Prva  je  od 
svih  izvršila  tu  pobožnost  sama  Svetica,  sa  svojim  duhovnim  ocem  Klaudijem  de  la  Colombiere. 
Nasljedovali  su  ih  s  vremenom  pojedini  ljudi,  potom  privatne  obitelji  i  zajednice,  napokon  sami 
vladari,  gradovi  i  kraljevstva  ...  U  prošlom  stoljeću,  a  i  u  našem,  dovele  su  spletke  nevjernika  dotle, 
te  je  zavladalo  mišljenje  da  Krist  Gospodin  nema  vrhovnoga  gospodstva.  Crkvi  navijestiše  rat 
odlukama,  protivnim  Božjem  i  naravnom  pravu.  Dapače  se  vikalo:  Nećemo  da  ovaj  vlada  nad 
nama!  (Lk  19,  14)  I  gle,  upravo  po  spomenutoj  posveti  zaorio  je  jednodušno  posve  protivan  glas 
štovatelja  presvetoga  Srca,  koji  je  tražio  njegovu  slavu  i  branio  njegova  prava:  Treba  da  Krist  vlada 
(1.  Kor.  15,25)  —  Dođi  kraljevstvo  tvoje.  To  napokon  urodi  sretnim  događajem:  Na  početku  ovoga 
stoljeća,  uz  klicanje  svega  kršćanstva  posvetio  je  naš  predšasnik  Leon  XIII.  presvetomu  Srcu  sav 
ljudski  rod,  koji  po  prirođenom  pravu  pripada  Kristu,  u  kojem  su  opet  ujedinjene  sve  stvari  (Ef.  1, 
!())». 


Iz  Kristova  Srca  rodila  se  Crkva 

(sv.  Bonaventura) 

Promisli  i  ti,  otkupljeni  čovječe,  tko  je,  kako  velik  i  kakav  ovaj  koji  za  te  visi  na  križu,  čija 
smrt  oživljuje  mrtve,  čije  preminuće  žali  i  nebo  i  zemlja,  a  tvrdo  stijenje  puca. 

S  druge  pak  strane,  da  bi  se  iz  boka  Krista  usnuloga  na  križu  stvorila  Crkva,  i  ispunilo  Pismo 
koje  kaže:»  Gledat  će  onoga  koga  su  proboli,»  božanskim  određenjem  je  dopušteno  da  jedan  od 
vojnika  kopljem  probode  i 

otvori  onaj  sveti  bok,  sve  dok  se  s  krvlju  i  vodom  ne  izli  cijena  našeg  spasenja;  ono  je  iz 
izvora,  to  jest  iz  skrovišta  Srca,  izašlo,  snagu  dalo  otajstvima  Crkve  da  podjeljuje  milosni  život,  te 
da  onima  koji  već  u  Kristu  žive  bude  napitak  izvora  živog  koji  struji  u  život  vječni. 

Ustani  dakle,  prijateljice  Kristova,  i  budi  poput  golubice  u  spiljama  kamenim,  u  skrovištima 
vrletnim;  ondje  poput  vrapca  koji  nalazi  sebi  kuću  bdij  bez  prestanka;  ondje  usta  svoja  primakni  da 
s  radošću  crpiš  vodu  iz  izvora  Spasenja.  On  je  naime  izvor.  On  je  rijeka  što  je  izvirala  u  Edenu  i 
odatle  se  granala  u  četiri  kraka  te,  izlijevajući  se  u  pobožna  srca,  oplođuje  i  navodnjava  svu  zemlju. 

Živom  željom  trči  k  tom  izvoru  života  i  svjetlosti,  ti  Bogu  odana  dušo,  pa  iz  dna  svoga  srca 
njemu  zavapi:  »O  neizrecivi  uresu  velikoga  Boga  i  najčišći  sjaju  vječnoga  svjetla,  živote  što  svaki 
život  oživljuješ,  svjetlosti  što  svako  svjetlo  svjetlošću  napajaš  te  činiš  da  mnogobrojna  svjetla  trajno 

blistaju  pred  prijestoljem  tvoga  božanstva  sve  od  prvog  praskozorja!  O  vječno  i  nepristupno,  sjajno 
i  slatko  vrelo  izvorno  koje  je  skriveno  od  očiju  svih  smrtnika,  ti  si  bez  dna,  dubina  ti  je  beskrajna, 
širina  neobuhvatna,  čistoća  ne-pokvarljiva. 

Odatle  istječe  rijeka  koja  razveseljuje  grad  Božji  da  uz  radosno  klicanje  i  hvalopojke 
otpjevamo  tebi  hvalospjeve  i  iskustvom  posvjedočimo  kako  je  u  tebi  izvor  životni  i  tvojom 
svjetlošću  svjetlost  vidimo. 

Dobro  je  boraviti  u  Srcu  Isusovu 

(sv.  Bonaventura) 

Kličimo  i  radujmo  se  sjećajući  se  Božanskog  Srca.  Dobro  je  i  ugodno  boraviti  u  tom  Srcu. 
tvoje  Srce,  o  Dobri  Isuse,  bogato  je  blagom,  dragocjeni  biser  koji  smo  otkrili  u  tajni  tvog 
probodenog  tijela.  Bio  ti  je  proboden  bok  da  bismo  mi  po  vidljivoj  rani  vidjeli  nevidljivu  ranu,  jer 
tko  gori  ljubavlju  ranjen  je  od  ljubavi.  Pa  tko  da  ne  ljubi  tako  ranjeno  Srce?  Tko  da  ne  odgovori 
onome  tko  je  toliko  zaljubljen?  Tko  da  se  ne  privije  u  naručje  tako  čistom  zaručniku?  Mi  koji  još 
živimo  u  tijelu  trudimo  se  koliko  nam  je  to  moguće,  ostanimo  u  Srcu  koje  nas  ljubi.  Molimo  Isusa 
da  uzme  naše  srce  još  uvijek  otvrdlo  i  neraskajano,  sjedini  nas  vezom  svoje  jake  ljubavi,  i  udostoji 
se  raniti  nas  strijelom  ljubavi  svoga  Srca. 


Srce  koje  daje  s  radošću 

(Sv.  Albert  Veliki) 

Srce  Isusovo  je  bilo  ranjeno  kopljem,  koje  je  probolo  njegov  bok,  da  bismo  mi  naučili 
uvijek  ostati  u  njemu  i  nikada  se  ne  udaljiti  od  tog  Srca  punog  ljubavi.  Isus  je  kušao  žalost  i  muku, 
budući  daje  bio  potpuno  čovjek  uistinu  je  doživljavao  naše  osjećaje  i  trpio  muke  u  svom  srcu,  tako 
daje  nutarnja  muka  prethodila  vanjskoj.  Ovaj  veliki  Kralj  i  Svećenik,  dajući  nam  svoje  darove, 
učinio  je  to  s  velikom  radošću.  Sigurno  se  obradovao  u  svom  Srcu  videći  da  se  njegova  velika 
ljubav  razdala  po  svetoj  pričesti,  u  kojoj  se  događa  savršeno  sjedinjenje  njega  i  njegovih  udova. 

Isusovo  Srce,  milosrđe  Božje 

(sv.  Ivan  Pavao  II. ) 

«Tko  vidi  mene,  vidi  i  Oca»  (Iv  14,9).  Crkva  priznaje  milosrđe  Božje,  Crkva  živi  od  Njega, 
od  ogromnog  iskustva  vjere  i  poučavanja,  ukoliko  stalno  promatra  Krista.  I  usmjeravajući  se  na 
Njega  napunja  se,  usmjerena  na  Njegov  život  i  evanđelje,  na  Njegov  križ  i  uskrsnuće,  na 
sveobuhvatnu  tajnu.  Sve  što  je  „vizija"  Kristova  u  živoj  vjeri  Crkve  i  u  učenju  približava  nas 
„viziji"  Očevoj  u  svetosti  Njegovog  milosrđa.  Crkva,  čini  se,  na  sasvim  poseban  način  i  priznaje  i 
štuje  milosrđe  Božje  ako  se  obrati  Srcu  Isusovu. 

Približavanje  Kristu  u  tajni  Njegova  Srca  omogućuje  nam  da  u  izvjesnoj  mjeri  dođemo  do 
jedne  središnje  točke  koja  je  istovremeno  najlakše  pristupačna  i  na  razini  čovjeka.  Ta  točka  je 
objava  milosrdne  ljubavi  Očeve  i  središnji  sadržaj  mesijanskog  poslanstva  Sina  Čovječjega. 

Srce  Isusovo  su  proboli  iz  kojega  je  potekla  voda  i  krv.  Otkupiteljeva  Ljubav  je  početak 
izbavljenja,  izvor  našega  spasenja  i  radi  našega  spasenja  je  ustanovljena  naša  Crkva  .Živi  Krist  i 
sada  i  danas  nas  ljubi  i  dariva  nam  svoje  Srce  kao  izvor  otkupljenja.  Jer  «uvijek  živi  da  posreduje 
za  nas.»  (Heb  7,25)  Ljubav  ovoga  Srca  u  svakom  trenutku  grli  nas  i  cijeli  svijet.  A  ipak,  kako  malo 
uzvraćaju  ljubav  ovom  Srcu  koje  je  tako  ljubilo  svijet. 

U  Euharistiji  slavimo  stvarnu  i  obnavljaj uću  prisutnost  žrtve  na  križu,  u  kojoj  je  otkupljenje 
vječno  prisutan  događaj  koji  je  neodvojivo  povezan  uz  posredovanje  samoga  Otkupitelja.  U 
presvetoj  Euharistiji  sjedinjujemo  se  s  Kristom  samim,  s  jedinim  svećenikom  i  s  jedinom  žrtvom 
koja  nas  uključuje  u  pokret  njegovog  predanja  i  klanjanja,  s  Njim,  koji  je  izvor  svih  milosti.  U 
presvetoj  Euharistiji,  to  je  također  smisao  vječnog  slavljenja,  stupamo  u  struju  ljubavi  iz  koje 

potječe  svaki  unutrašnji  napredak  i  apostolska  uspješnost:  ,,A  ja,  kad  budem  podignut  sa  zemlje,  sve 
ću  ljude  privući  k  sebi."  (Iv  12,32) 


Otkriveno  je  otajstvo  ljubavi 

(Sv.  Bernard) 

Očito  krivo  govori  tko  kaže:  «Previše  je  velik  moj  grijeh  da  bi  se  mogao  oprostiti))  (Izl 

4.13) .  Kada  meni  nešto  nedostaje,  s  povjerenjem  to  dobivam  iz  Srca  Isusova  jer  je  ono  puno 
milosrđa  i  postoje  putovi  kojima  dijeli  svoje  milosti.  Probili  su  njegove  ruke  i  noge,  otvorili  su  mu 
bok  kopljem  i  po  ovim  ranama  ja  mogu  «crpsti  meda  iz  pećine  i  ulja  iz  tvrde  stijene))  (usp.  Pnz 

32.13) ,  to  jest  kušati  i  vidjeti  kako  je  dobar  Gospodin.  On  je  gajio  misli  mira  a  ja  to  nisam  znao. 
Uistinu  tko  je  upoznao  misao  Gospodnju  i  tko  mu  je  bio  savjetnik?  (usp.  Rimll,  13). 

Čavli  koji  su  mu  proboli  ruke  i  noge  za  mene  su  postali  ključ  koji  otvara,  kako  bih  ja  mogao 
kušati  kako  je  sladak  Gospodin?  Sto  vidim  po  tim  ranama?  Rane  kao  da  imaju  svoj  glas  i  viču  daje 
u  Kristu  Bog  sa  sobom  pomirio  svijet.  Koplje  je  probolo  njegov  bok  te  je  otvoren  pristup  njegovu 
Srcu  i  ono  nam  se  približilo,  te  zato  zna  biti  samilosno  s  mojim  slabostima.  Po  ranama  njegova 
tijela  pokazuje  nam  se  iskonska  ljubav  Isusova  Srca,  otkriveno  je  otajstvo  njegove  ljubavi, 
objavljeno  krilo  milosrđa  našeg  Boga.  Uistinu,  na  koji  drugi  način  bi  se  moglo  pokazati  da  si  blag  i 
milosrdan  i  kako  bi  mogla  bolje  zasjati  tvoja  ljubav,  ako  ne  po  rani  tvoga  Srca?  Nitko  ne  može 
pokazati  veću  ljubav  od  toga  da  dadne  svoj  život  za  onoga  tko  je  osuđen  na  smrt? 

Isusovo  Srce,  utočište  naše 

(Sv.  Antun  Padovanski) 

»Tko  će  mi  dati  golubinja  krila,  da  odletim,  otpočinem  i  nastanim  se  u  pećini  te  da  budem 
sličan  golubici,  koja  gradi  sebi  gnijezdo  u  pukotinama  pećine,  na  visokim  mjestima? »  ( Ps  55,  7 — 9 
prema  Vulgati). 

»Pećina  je  naš  Gospodin  Isus  Krist.  A  pukotina  pećine  je  rana  u  njegovu  svetom  boku.  Rana 
u  boku  vodi  k  Spasitelj evu  Srcu.  I  tamo,  k  toj  luci  spasenja,  poziva  On  duše.  Tu  on  želi  biti 
Zaručnikom.  Kad  se  golubica  krije  u  pukotinama,  hoće  ne  samo  da  se  spasi  od  grabežljivaca,  nego 
tamo  sebi  gradi  i  stan,  u  kojemu  bi  mogla  mirno  stanovati.  Slično  čini  i  revna  duša,  koja,  čim  nađe 
Srce  Isusovo,  ne  samo  da  u  njemu  sagradi  svoj  stan  protiv  svih  napasti,  nego  u  njemu  nalazi  i 
sigurno  mjesto  slatkoga  počinka. 

Ne  može  se  zadovoljiti  samo  time,  da  ostane  na  ulazu  u  pukotinu,  mora  prodrijeti  u  dubinu. 
Kod  otvora  Isusova  boka  već  će  se  naći  krv,  koja  se  prolila  za  naše  otkupljenje.  Ali  mora  ići  do 
samoga  vrela,  iz  koga  je  potekla  krv,  do  samoga  Srca  Isusova.  Tamo  će  uživati  svjetlo,  utjehu  i 
siguran  mir.  Golubica  gradi  gnijezdo  od  slame.  Od  čega  mi  gradimo  svoje  gnijezdo?  Onaj  koji  nam 
je  dao  mjesto  za  stan,  dao  nam  je  također  i  slamu,  to  jest  primjer  svoje  poniznosti  i  krotkosti.  Svijet 
prezire  ove  kreposti  kao  što  prezire  i  slamu.  Ali  ti  njima  sagradi  stan  u  dubokoj  pukotini  pećine  u 
Srcu  Isusovu!« 

Srce  puno  žara 

(Sv.  Bernardin  Sijenski) 

»O  ljubavi,  koja  sve  rastapaš,  u  kakvo  si  stanje  zbog  našeg  otkupljenja  dovela  našeg  Prijatelja?  Da 
potop  ljubavi  sve  poplavi,  veliki  su  bezdani  polomili  svoje  brane,  to  jest  dubine  Srca  Isusova. 
Okrutno  je  koplje  prodrlo  do  dna  ne  poštedivši  ničega.  Otvor  na  boku  upoznaje  nas  s  ljubavlju  Srca 
Isusova  sve  do  njegove  smrti  i  poziva  nas  da  pođemo  k  toj  neiskazanoj  ljubavi,  koja  je  potakla  njega 
da  dođe  k  nama.  Hajdemo,  dakle,  k  njegovu  Srcu,  k  srcu  dubokomu,  srcu  tajnomu,  srcu  koje  misli 
na  sve,  srcu  koje  sve  zna,  srcu  koje  ljubi  ili,  radije,  koje  gori  od  ljubavi.  Vrata  su  otvorena.  Po  tome 
shvatimo  žestinu  njegove  ljubavi.  I  srcem,  sličnim  njegovu,  uđimo  u  ovu  tajnu,  koja  je  sve  dotle 
bila  sakrita.  A  otkrivena  je,  da  tako  rečemo,  kod  njegove  smrti  otvaranjem  boka.  S  čime  bolje 
usporediti  Srce  Isusovo  zbog  njegove  goruće  ljubavi,  negoli  s  kadionicom,  punom  žarke  žeravice?« 

Otkucaji  Srca  Isusova 

(Sv.  Gertruda) 

Jednoga  dana  videći  kako  sestre  idu  slušati  propovijed  požalila  sam  se  Isusu:  «Ti  znaš,  moj 
Gospodine,  kako  bih  rado  išla  slušati  propovijed  da  me  ova  bolest  ne  zadržava».  A  Isus  mi  je 
odgovorio:  «Hoćeš  li  da  ti  ja  održim  propovijed?))  -  «Vrlo  rado»  -  ona  odgovori.  Tada  ju  je 
Gospodin  privukao  sebi  i  prislonio  je  njeno  srce  na  svoje  Božansko  Srce.  Poslije  nekoliko 
trenutaka  odmora  Gertruda  je  osjetila  kako  Isusovo  Srce  kuca  dvostrukim  divnim  i  slatkim 
otkucajima. 

Gospodin  joj  je  tada  kazao:  «Svaki  od  ova  dva  otkucaja  čini  djelo  spasenja  ljudi  na  tri 
načina.  S  prvim  otkucajem,  koji  spašava  grešnike,  neprestano  zazivam  Boga  Oca,  ublažujem  ga  i 
zazivam  milosrđe.  Zatim  govorim  svim  mojim  svetima,  predočim  im  slučajeve  grešnika  i  potičem 
da  mole  za  njih.  Na  kraju  se  obraćam  samom  grešniku  i  milosrdno  ga  pozivam  na  obraćenje 
čekajući  strpljivo  s  neizrecivom  željom  njegovo  obraćenje)). 

«S  drugim  otkucajem,  koji  čini  djelo  spasenja  pravednika  -  iznad  svega  pozivam  mog  Oca 
da  se  sa  mnom  raduje  zbog  učinkovitog  prolijevanja  moje  krvi  za  spasenje  pravednika,  u  čijim 
dušama  se  sada  naslađujem.  Zatim  pozivam  svu  nebesku  vojsku  da  slavi  divni  život  pravednika  i  da 
mi  zahvale  za  sve  darove  koje  sam  im  udijelio  i  koje  ću  im  još  udijeliti.  Na  kraju  se  obraćam  samim 
pravednicima  utvrđujući  ih  u  mojoj  ljubavi  i  potičem  ih  da  napreduju  svaki  dan  iz  kreposti  u 
krepost.  I  kao  što  se  otkucaji  ljudskog  srca  nikada  ne  prekidaju,  bilo  što  da  čovjek  radi,  tako  ni 
djelo  moje  Providnosti,  koja  upravlja  zemljom  i  Nebom,  ne  može  ni  za  trenutak  zaustaviti  ovaj 
dvostruki  otkucaj  moga  Božanskog  Srca». 

Isusovo  Božansko  Srce  želi  nadoknaditi  naše  ljudske  manjkavosti 

(Sv.  Gertruda) 

Jedne  večeri  Gertruda  je  pokušavala  svu  svoju  pažnju  usmjeriti  na  riječi  Službe  čitanja,  ali 
budući  da  je  svaki  trenutak  padala  u  rastresenost  zbog  slabosti  svoje  ljudske  naravi,  sa  žalošću  je 
kazala:  «Koji  plod  mogu  zadobiti  od  napora  koji  tako  rijetko  postiže  svoj  učinak?».  Tada  Gospodin, 
koji  nije  mogao  podnijeti  njenu  klonulost,  uze  u  vlastite  ruke  svoje  Božansko  Srce  kao  neku 
svjetiljku  i  reče  joj: 

«Evo  ti  predstavljam  moje  Božansko  Srce,  slatki  ud  divnog  Trojstva,  kako  bi  ti  od  njega 
mogla  s  povjerenjem  moliti  da  nadoknadi  za  sve  tvoje  slabosti.  Tada  će  sva  tvoja  djela  biti  savršena 
u  mojim  očima.  Kao  što  je  vjerni  sluga  uvijek  spreman  izvršiti  volju  svoga  Gospodara,  tako  će  ti  od 
sada  i  moje  Srce  uvijek  biti  blizu  i  nadoknaditi  u  svakom  trenutku  tvoje  slabosti)). 

Ova  nečuvena  samilost  napuni  Gertrudu  istovremeno  divljenjem  i  strahom.  Činilo  joj  se 
nečuveno  i  neprikladno  Božjem  dostojanstvu  da  Srce  Gospodara  svemira,  predostojni  hram 
Presvetoga  Trojstva,  izvor  svakog  dobra  i  milosti,  bude  kraj  nje  kao  neki  sluga  koji  stoji  pored 
gospodara  spreman  nadoknaditi  slabosti.  A  Gospodin  se  smilovao  njenoj  nelagodi  i  ohrabrio  ju  je 
ovom  usporedbom: 

«Da  imaš  lijepi  glas  i  jako  ti  se  sviđa  pjevati,  a  pored  tebe  je  neka  druga  osoba  koja  nema 
sluha  ni  glasa  pa  ipak  dubokim  glasom  pjeva,  tako  da  ti  ne  dopušta  do  li  otpjevati  po  koji  kratki 
otpjev,  bila  bi  uznemirena  zašto  ta  osoba  ne  dopušta  dugo  pjevati  tebi  koja  bi  to  ugodno  i  s  lakoćom 
učinila.  Na  isti  način  moje  Božansko  Srce,  koje  poznaje  krhkost,  nepostojanost  i  slabost  ljudske 
naravi,  čeka  s  najvećom  željom  da  ga  ti  molitvom  pozoveš,  ili  samo  svojom  željom,  da  nadoknadi 
za  tvoje  manjkavosti,  kako  bi  učinilo  što  ti  ne  uspijevaš)). 

Uzvišenost  sjedinjenja  sa  Srcima  Isusa  i  Marije 

(BI.  Leon  Dehon) 

Biti  usko  sjedinjeni  po  milosti  i  ljubavi  sa  Presvetim  Srcem  Isusovim  i  prečistim  Srcem 
Marijinim  ovdje  na  zemlji  najveća  je  moguća  stvar  koju  čovjek  može  zadobiti.  Mi  živimo  da  bismo 
nastavili  sveti  život  koji  je  na  zemlji  živio  Isusu  Krist.  Na  krštenju  smo  se  obavezali  da  ćemo 

pripadati  Kristu  i  njega  obući,  to  jest  oblikovati  u  nama.  Mi  trebamo  usvojiti  Isusove  kreposti, 
osjećaje,  duh,  sklonosti.  Isusov  život  i  njegovo  kraljevanje  u  našim  srcima  nas  pobožanstvenjuje. 
Naš  Gospodin  -  kaže  sv.  Ivan  Eudes  -  silazi  u  naše  duše  i  u  njima  stanuje  po  milosti  da  bi  nas 
preobrazio  u  sebe  samoga.  On  nas  drži  snagom  Duha  Svetoga,  kao  neku  malu  hostiju  koju  želi 
posvetiti  da  bi  je  sjedinjenu  sa  sobom  prikazao  na  slavu  Oca  Nebeskoga:  divna  žrtva,  posvećenje 
koje  nas  pobožanstvenjuje,  dragocjeno  i  neizrecivo  uzdignuće  koje  od  nas  čini  nebeska  bića,  od  nas 
siromašnih  i  nedostojnih  grešnika  čini  kršćane,  svece,  sinove  i  kćeri  Božje. 

Srce  Isusovo,  koje  živi  i  kraljuje  u  nama,  izvor  je  svakog  bogatstva,  ono  je  najdragocjenije 
od  svega  blaga.  Naša  je  duša  -  kaže  sv.  Ambrozije  -  istinski  raj  Presvetoga  Srca.  Usred  zemaljskoga 
raja  bio  je  izvor  vode  koji  je  sve  oživljavao  i  činio  plodnim.  A  u  duhovnom  životu  to  je  Srce 
Isusovo,  izvor  vječnog  života  koji  vrije  usred  kršćanskih  duša  kako  bi  u  njih  uho  svako  obilje 
nebeskih  blagoslova  i  učinio  ih  plodnima  u  krepostima  i  zaslugama.  Učiniti  da  u  nama  vlada  Srce 
Isusovo  naš  je  jedini  i  najvažniji  posao. 

1. To  je  sredstvo  za  postići  naš  cilj.  Mi  smo  stvoreni  za  sjedinjenj  sa  Srcem  Isusovim  po  Srcu 
Marijinu,  i  s  Božjim  srcem  po  Srcu  Isusovu. 

2.  To  je  jedino  sredstvo  da  Bogu  ugodimo.  Na  taj  način  ispunjamo  želju  Nebeskog  Oca  da  u  nama 
vidi  svoga  Sina  kako  kraljuje  skupa  sa  svojom  Majkom. 

3.  To  je  jedino  sredstvo  koje  imamo  na  raspolaganju  po  kome  možemo  na  dostojan  način  proslaviti 
Boga.  Treba  da  Srce  Isusovo  u  nama  i  po  nama  slavi  Oca  Nebeskoga. 

4.  To  je  jedino  sredstvo  za  ispuniti  želju  samoga  Isusa  i  za  dobiti  od  njega  bezbrojne  milosti.  Nije  li 
On  došao  na  ovu  zemlju  kako  bi  živio  i  kralj evao  u  nama.  To  nam  kaže  i  sam  Gospodin  po  sv.  Ivanu 
Eudesu:  «Cineći  da  Ja  skupa  sa  svojom  Majkom  živim  i  kraljujem  u  vama,  postat  ćete  istinska  djeca 
moga  Srca.  Moje  Srce  i  moje  oči  biti  će  uvijek  uperene  u  vaše  potrebe. 

5.  Na  kraju  po  životu  Srca  Isusova  i  Srca  Marijina  mi  postajemo  dionici  njihovih  zasluga  i 
sjedinjujemo  svoja  djela  s  njihovim  djelima,  i  beskrajno  se  obogaćujemo. 

Mi  smo  stvoreni  za  to  sjedinjenje  i  samo  u  njemu  možemo  naći  mir  i  spokoj.  Ostanite  u 
meni  i  ja  u  vama  -  govorio  nam  je  naš  Učitelj  -  to  sam  vam  govorio  da  bi  moja  radost  bila  u  vama  i 
da  bi  vaša  radost  bila  potpuna  (usp.  Iv  15,4).  Ta  radost  je  sudjelovanje  u  radosti  Utjelovljene  Riječi, 
i  neizrecivom  blaženstvu  Sina  Božjega  koji  nas  sjedinjuje  s  Ocem.  U  Srcu  Isusovu,  kaže  nam  sv. 
Lovro  Justinijanski  nalazi  se  nutarnji  mir,  nepomućeni  spokoj,  blaga  sreća,  živa  radost,  vedro 
pouzdanje,  zajedništvo  ljubavi,  očaranje  kontemplacije  i  blagost  Duha  Svetoga.  Srce  Isusovo  jesu 
vrata  nebeska. 

Sjedinjenje  sa  Srcem  Isusovim  i  Srcem  Marijinim  je  naš  živući  raj,  a  taj  je  -  kaže  sv. 
Bernard  -  daleko  uzvišeniji  slađi,  bogatiji  i  blaži  od  prvog  zemaljskog  raja.  Uskliknimo  sa  sv. 
Ivanom  Eudesom:  «Živjeli  Isus  i  Marija  u  našim  srcima!  U  svim  srcima  živjela  Srca  Isusa  i  Marije! 
O  ljupko  Srce  Isusovo  budi  ti  srce  moga  srca,  duša  moje  duše,  jedini  temelj  svih  mojih  misli,  riječi  i 
djela,  duše  i  tijela,  svega  mog  bića.  Amen. 

Vježbe  sjedinjenja  sa  Presvetim  Srcem  Isusovim  i  Bezgrešnim  Srcem  Marijinim 

(BI.  Leon  Dehon) 

Prvi  uvjet  za  naše  sjedinjenje  sa  Srcem  Isusovim  i  Marijinim  je  da  ostanemo  u  Božjoj 
milosti  i  ne  navezujemo  se  na  stvorenja.  Na  krštenju  počinje  naše  sjedinjenje  sa  Srcem  Isusovim  i 
Marijinim.  Od  dobi  kad  dođemo  do  upotrebe  razuma  moramo  sve  činiti  kako  bismo  sačuvali  i 
razvili  to  nebesko  sjedinjenje  i  kraljevanje  Isusova  Srca  u  našim  srcima.  Prvi  uvjet  je  da  ostanemo  u 
Božjoj  milosti  jer  kad  smo  u  milosti  tada  smo  u  Isusu  i  Isus  u  nama,  njegovo  Srce  je  sjedinjeno  sa 
srcem  siromašnog  stvorenja.  A  da  bi  Srce  Isusovo  i  Srce  Marijino  potpuno  u  nama  živjelo  i 
kralj evalo,  treba  dodati  i  ostale  stvari.  Trebamo  gledati  svijet  i  čuvati  se  od  duha  svijeta, 
nenavezivati  se  na  stvorenja.  Koliko  budem  više  slobodni  i  ne  nevezani  na  nas  same  i  na  stvorenja 
toliko  ćemo  više  osjetiti  učinkovitost  i  prisutnost  Srca  Isusova  i  Srca  Marijina. 

Drugi  uvjet  je  živjeti  od  vjere  i  ostati  u  ljubavi.  Sv.  Pavao  nas  uči  da  Isus  stanuje  u  našim 
srcima  po  vjeri.  Po  vjeri  se  događa  razvoj  milosti  u  duši.  Ona  -  kaže  sv.  Ambrozije  -  otvara  vrata 

srca  našem  Gospodinu  i  on  dolazi  nastaniti  se  u  našim  dušama.  Kako  bismo  rasli  u  živoj  vjeri 
navikavajmo  se  gledati  Srce  Isusovo  i  Srce  Marijino  u  svemu  što  činimo.  To  neka  nam  bude 
najvažnija  vježba  naše  pobožnosti.  Trudimo  se  da  nasljedujemo  Srce  Isusovo,  njegove  kreposti, 
njegova  otajstva,  usvajajmo  njegove  božanske  nakane.  Ali  to  nije  sve,  trebamo  se  često  vježbati  u 
njegovoj  ljubavi. 

Vjera  zasadi  -  kaže  sv.  Grgur  veliki  -  u  nama  život  Isusa  Krista,  ali  samo  ljubav  i  vjernost 
njegovoj  ljubavi  čini  da  to  stablo  raste  u  nama  i  donosi  obilne  plodove  za  Nebo.  Isus  tako  malo  po 
malo  u  nama  ozdravlja  sve  izranjeno  i  uzdiže  sve  propadljivo,  ispunja  dušu  nebeskim  milostima  i 
samim  sobom  sve  što  duša  marljivo  radeći  njemu  predaje,  sve  svoje  pobožnosti,  mrtvljenja  i  djela,  s 
ciljem  da  se  u  njoj  oblikuje  Isus  sam. 

Treće.  Pričest  i  duhovna  pričest  u  nama  jača  sjedinjenje  sa  Srcem  Isusovim  i  Srcem 
Marijinim.  Po  tom  sakramentu  -  kaže  sv.  Toma  -  milost  se  povećava  u  nama,  duhovni  život  se 
usavršuje,  jer  se  savršenstvo  sastoji  u  sjedinjenju  s  Bogom.  Euharistija  je  ustanovljena  da  bi 
dopunila  u  nama  učinkovitost  ostalih  sakramenata  po  kojima  nam  Gospodin  daruje  svoju  milost  i 
svoj  život.  Oni  koji  se  dobro  hrane  -  kaže  sv.  Franjo  Saleški  -  osjećaju  kako  im  se  cijelo  tijelo  jača. 
Isto  tako  oni  koji  se  dobro  pričešćuju  osjećaju  da  Isus  Krist,  koji  je  njihova  hrana,  otvara  svoje  Srce 
i  daruje  se  svim  dijelovima  njihove  duše  i  tijela.  On  sve  čisti,  sve  oživljava.  On  ljubi  u  njihovu  srcu, 
shvaća  u  njihovom  razumu,  diše  u  njihovim  grudima,  gleda  njihovim  očima,  govori  njihovim 
jezikom  i  tako  dalje.  On  čini  sve  u  svima.  Tada  ne  živimo  više  mi,  nego  Isusu  živi  u  nama.  O  kada 
će  to  biti?  Pa  ipak  učim  vas  što  treba  tražiti,  što  željeti,  iako  se  to  ostvaruje  malo  po  malo.  Ponizno 
težimo  i  s  pouzdanjem  se  pričešćujmo. 

Srce  Isusovo  je  uzor  i  pravilo  našeg  života 

(Sv.  Ivan  Eudes) 

Nikada  nećemo  moći  dovoljno  razmatrati  milost  da  nam  je  Isus  htio  dati  svoje  božansko 
Srce.  Zamislite  čovjeka  kojeg  njegov  kralj  toliko  ljubi  da  može  uistinu  reći:  «Kraljevo  srce  je  moje, 
dobio  sam  u  posjed  srce  kralja».  Koje  li  sreće  za  njega,  koje  radosti!  A  to  je  naša  stvarnost.  To  je 
nepobitna  istina.  Kralj  kraljeva  nas  tako  žarko  ljubi  da  svatko  od  nas  može  uistinu  reći:  «Srce 
Isusovo  je  moje,  dobio  sam  u  posjed  Srce  moga  Spasitelja)). 

Srce  Spasiteljevo  je  moje  i  to  iz  više  razloga.  Prvo  jer  mi  gaje  dao  Otac  nebeski.  Zatim  je 
moje  jer  mi  gaje  dala  Presveta  Djevica.  Moje  je  jer  mi  gaje  dao  Duh  Sveti.  Na  kraju  moje  je  jer  mi 
ga  je  tisuću  i  tisuću  puta  sam  Isus  darovao.  On  mi  ga  je  darovao  ne  samo  da  bude  moje  utočište, 
sklonište  u  svim  potrebama,  moje  blago,  nego  da  bude  i  moj  uzor  i  pravilo  mog  života  i  mojih  djela. 
To  pravilo  želim  stalno  proučavati  kako  bih  ga  vjerno  slijedio. 

Brižno  želim  promatrati  što  Srce  mog  Isusa  mrzi  a  što  ljubi  kako  bih  i  ja  mrzio  što  ono  mrzi 
i  ljubio  što  ono  ljubi.  Vidim  da  je  Isus  mrzio  i  da  mrzi  samo  jednu  jedinu  stvar;  grijeh.  On  nema 
nikakvu  mržnju  prema  našoj  slabosti  i  bijedi.  Židove  koji  su  ga  toliko  progonili,  rimsku  vlast  koja 
ga  je  tako  okrutno  mučila,  je  li  Srce  Isusovo  mrzilo?  Ne,  naprotiv,  ono  ih  ispričava  kod  Oca 
nebeskoga  u  najokrutnijem  mučenju  i  smrti  na  križu  i  moli  da  im  oprosti.  To  je  pravilo  koje  ja  želim 
slijediti  iz  ljubavi  prema  mome  Spasitelju.  Samo  ću  grijeh  mrziti  a  ljubit  ću  sve  što  on  ljubi,  a  svima 
koji  me  budu  mrzili  koliko  god  mognem,  pomoću  Božje  milosti,  čini  ću  dobro. 

Čujem  kako  mi  moje  pravilo  kaže:  Težite  u  vašim  srcima  za  čim  treba  da  težite  u  Isusu 
Kristu.  Imajte  u  vašim  srcima  osjećaje  Isusa  Krista.  Koje  osjećaje  nalazim  u  njegovu  životu?  Ja  ih 
pronalazim  šest. 

1.  Osjećaji  ljubavi  koje  Isus  ima  prema  svom  nebeskom  Ocu  i  za  njegovu  svetu  volju.  On  je  toliko 
ljubio  svoga  nebeskog  Oca  da  se  žrtvovao  za  njega,  a  spreman  je  još  milione  puta  žrtvovati  se  za 
njegovu  slavu.  On  toliko  ljubi  njegovu  očinsku  volju  da  za  vrijeme  svoga  zemaljskog  života  nije 
nikada  činio  svoju  volju,  nego  je  u  vršenju  volje  Očeve  nalazio  svoje  zadovoljstvo.  Moje  je  jelo 
vršiti  volju  onoga  tko  me  poslao  (Iv  4,  34). 

2.  Osjećaji  odbojnosti  i  gnušanja  prema  grijehu,  kojeg  je  toliko  mrzio  i  prezirao  da  se  predao  na 
milost  i  nemilost  svojim  neprijateljima  i  prihvatio  patnju  križa  kako  bi  uništio  grijeh,  to  pakleno 
čudovište. 

3.  Osjećaje  poštovanja  i  ljubavi  prema  križu  i  trpljenju,  koje  je  nježno  ljubio  do  te  mjere  da  u  Duhu 
Svetom  dan  trpljenja  naziva  svojim  časom. 

4.  Osjećaje  ljubavi  koje  ima  prema  svojoj  predragoj  Majci,  koju  je  ljubio  više  nego  sve  svece  i 
anđele  skupa. 

5.  Osjećaje  ljubavi  prema  nama  ljudima,  koje  je  strastveno  ljubio  tako  da  izgleda  -  kaže  sv. 
Bonaventura  -  da  je  sebe  do  krajnjih  granica  dao  njima  za  ljubav. 

6.  Osjećaje  odbojnosti  i  prezira  prema  duhu  svijeta,  kojeg  je  smatrao  odbačenim  i  za  koji  nije  ni 
molio:  Ne  molim  za  ovaj  svijet  (Iv  17,9). 

Evo  božanskih  pravila  koja  želim  iz  ljubavi  prema  tebi  opsluživati,  o  moj  Spasitelju.  Želim  ljubiti 
svim  srcem,  svom  dušom  i  svom  snagom  svoga  Boga  i  potpuno  se  založiti  kako  bih  vršio  njegovu 
svetu  volju.  Želim  mrziti  svaki  grijeh  i  svaku  nepravdu  da  bih  radije  umro  nego  li  na  njih  pristao.  O 
Srce  mog  Isusa  daj  da  te  uistinu  ljubim. 

Isus  nam  je  dao  svoje  Srce  da  bi  bilo  naše  srce 

(Sv.  Ivan  Eudes) 

Isus  nam  nije  dao  svoje  srce  samo  za  uzor  i  pravilo  života  nego  i  da  bi  postalo  naše  srce, 
kako  bismo  mi  po  njegovu  Božanskom  Srcu  mogli  iskazati  dostojnu  čast  Bogu.  Mi  smo  Bogu  dužni 
pet  velikih  stvari:  1.  klanjati  se  njegovu  veličanstvu;  2.  zahvaljivati  Bogu  na  nebrojenim 
dobročinstvima  kojima  nas  je  obdario  i  koja  nam  trajno  daruje;  3.  zadovoljiti  Božanskoj  pravdi  za 
nebrojene  grijehe  i  propuste  koje  smo  učinili;  4.  slaviti  ga;  5.  moliti  kako  bi  dobili  sve  potrebno  za 
dušu  i  tijelo. 

Koje  sredstvo  možemo  koristiti  kako  bismo  ispunili  sve  te  dužnosti  na  način  dostojan  Boga? 
To  je  nama  nemoguće.  Jer  kada  bismo  imali  sve  duhove  i  srca  svih  ljudi  i  anđela  i  njima  sa  svom 
gorljivošću  pokušali  dostojno  Boga  ljubiti  i  potpuno  zadovoljiti  njegovoj  pravdi  to  ne  bi  bilo  ništa  u 
odnosu  na  dužnosti  koje  imamo  prema  Bogu.  Ali  evo  imamo  našeg  dobrog  Spasitelja.  On  nam  je 
dao  sredstvo  za  potpuno  ispuniti  pred  Bogom  naše  obaveze,  a  to  je  njegovo  Božansko  Srce  koje 
nam  je  dao  da  ga  koristimo  kao  naše  vlastito  srce  za  klanjati  se  Bogu,  ljubiti  ga  koliko  Bog  to 
zaslužuje  i  za  ispuniti  sve  naše  dužnosti  pred  njegovim  uzvišenim  Veličanstvom.  Vječna  ti  hvala  i 
slava  moj  predobri  Isuse  za  taj  beskrajno  dragocjeni  dar.  Neka  te  zbog  toga  svi  anđeli  i  sva  tvoja 
stvorenja  beskrajno  blagoslivljaju. 

O  koje  li  sreće  i  dobročinstva  za  nas  imati  na  dar  tvoje  Božansko  Srce.  O  Kako  smo  bogati! 
Koje  li  blago  posjedujemo!  Koliko  li  smo  ti  dužni  zahvaljivati  moj,  Božanski  Spasitelju!  Ti  moliš 
Oca  da  budemo  jedno  s  njime  i  s  tobom,  kao  što  si  Ti  u  njemu  i  on  u  tebi,  te  stoga  želiš  da  imamo 
jedno  srce  s  Ocem  i  s  tobom.  Ti  si  nas  učinio  djecom  Oca  čiji  si  ti  Jedinorođeni  Sin  i  zato  nam 
daruješ  svoje  Srce  kako  bismo  s  tobom  ljubili  tvoga  Oca  jednim,  tvojim  Srcem.  Ti  nas  uvjeravaš  da 
nas  Otac  ljubi  istom  ljubavlju  kojim  je  tebe  ljubio,  da  si  njih  ljubio  kao  što  si  mene  ljubio,  (Iv 
17,23)  i  da  te  ljubimo  istim  Srcem  kojim  te  je  ljubio  Otac,  kao  što  je  Otac  mene  ljubio  tako  sam  i  ja 
vas  ljubio  (Iv  15,9).  Zato  nam  i  daruješ  svoje  Srce  da  bismo  mi  ljubili  njega  Srcem  kojim  On  ljubi 
nas. 

Što  mi  možemo  učiniti  kako  bismo  se  poslužili  tim  darovanim  nam  Srcem  i  iskazali  Bogu 
dostojnu  čast  i  slavu?  Kao  prvo,  trebamo  se  odreći  nas  samih,  našeg  srca  koje  je  uvijek  ranjeno 
grijehom  i  sebeljubljem,  a  zatim  se  trebamo  predati  i  posvetiti  Srcu  Isusovu,  s  njim  se  sjediniti  u 
svemu  što  radimo  s  njegovom  poniznošću,  ljubavlju  i  svim  drugim  krepostima,  kako  bismo  ljubili, 
slavili  i  častili  Boga  s  Božanskim  Srcem. 

O  moj  Spasitelju,  iskoristi  snagu  svojih  svemoćnih  ruku  da  me  oslobodiš  od  mene  samoga  i 
sa  sobom  sjediniš,  da  izvadiš  moje  bijedno  srce  i  umjesto  njega  dadneš  mi  svoje  Božansko  Srce. 
Tada  ću  te  ljubiti  svim  srcem,  to  jest  Isuse  ljubit  ću  tebe  tvojim  velikim  Srcem  koje  će  biti  moje. 

Duboka  poniznost  Srca  Isusova 

(Sv.  Ivan  Eudes) 

Imati  nisku  misao  o  sebi  samome  i  prezirati  sebe,  ne  cijeniti  i  mrziti  slavu  i  čast  svijeta, 
ljubiti  skrovitost  i  poniženje  -  3  su  učinka  istinske  poniznosti.  To  je  krepost  koja  ima  bezbroj 
stupnjeva  jer  imamo  puno  razloga  za  poniziti  se,  među  kojima  su  tri  glavna.  Prvi  je  naše  ništavilo, 
ponor  samozataje  i  poniženja.  Drugi  je  beskrajno  veličanstvo  Božje,  jer  svaka  veličina  pred  Bogom 
je  ništavnost.  Treći  je  grijeh,  jer  nas  Bog  može  s  razlogom  baciti  u  ništavilo  zbog  naših  grijeha. 

Srce  Isusovo,  iako  je  bilo  bez  grijeha,  više  se  od  drugih  ponizivalo.  On  je  vidio  daje  njegova 
ljudska  narav,  stvorena,  proizišla  iz  ništavila,  a  s  druge  strane  poznavao  je  Božju  uzvišenost,  te  ga 
je  to  u  njegovoj  ljudskoj  naravi  držalo  u  neshvatljivoj  poniznosti. 

Da  bismo  shvatili  drugi  učinak  poniznosti  u  Srcu  našeg  Otkupitelja  promotrimo  kolikim 
prezirom  je  odbacivao  čast  i  slavu  u  svijetu.  On  premda  je  jedinorođeni  Sin  Božji  jednak  Ocu,  kralj 
slave,  a  htio  je  pokazati  samo  nešto  od  svoje  moći  i  veličine,  skrivajući  gotovo  sve,  i  u  svom  životu, 
nakon  uskrsnuća  i  u  Presvetom  Sakramentu  gdje  je  sada  slavan  i  besmrtan.  Kad  su  ga  Židovi  htjeli 
učiniti  kraljem  pobjegao  je  pred  njima  govoreći  da  njegovo  kraljevstvo  nije  od  ovoga  svijeta. 

Promotrite  zatim  sva  poniženja  i  samozataje  koje  je  doživio  za  svoga  života,  kod  rođenja, 
bijega  u  Egipat,  u  javnom  djelovanju  i  Muci  i  znajte  daje  sve  to  božanska  ljubav  za  njega  unaprijed 
priredila  i  da  ih  je  on  svim  srcem  prihvatio. 

Srce  Isusovo  je  Marijino  srce 

(Sv.  Ivan  Eudes) 

Kao  što  Marijino  djevičansko  Srce  ljubi  svoga  Sina  više  nego  svi  anđeli  i  sveci  skupa  tako  i 
Isusovo  Božansko  Srce  više  ljubi  Srce  Marijino  nego  sva  druga  stvorenja.  Prikažimo  Srcu  Isusovu  i 
ljubav  njegove  blagoslovljene  Majke  kao  nadoknadu  za  sve  naše  propuste  u  ljubavi  i  služenju  i 
prikažimo  predostojnoj  Isusovoj  i  našoj  Majci  Srce  njenog  Sina  kao  nadoknadu  za  sve  naše 
nezahvalnosti  i  nevjernosti  u  njenoj  službi. 

Presveta  Djevica  je,  nakon  Boga,  prvi  predmet  ljubavi  Srca  Isusova,  ali  je  Srce  Isusovo  i 
Marijino  Srce  zbog  više  razloga.  1.  Jer  joj  gaje  darovao  vječni  Otac.  2.  Jer  joj  gaje  darovao  njen 
Sin.  3.  Jer  joj  gaje  darovao  Duh  Sveti.  Slava  tebi,  Presveto  Trojstvo,  zbog  tog  dragocjenog  dara 
koji  si  dalo  našoj  i  Božjoj  Majci.  Prikazujem  ti  Presveto  Trojstvo  Božansko  Srce  Isusovo  i 
bezgrešno  Srce  Marijino  za  mene.  Sjedinjujem  s  njihovim  srcima  moje  siromašno  srce  i  srca  svih 
ljudi  i  molim  da  u  njima  uzmeš  trajnu  vlast. 

Marija  i  Presveto  Srce  Isusovo 

(Monsignor  Andrien  Garnier) 

Štovanje  Srca  Isusova  toliko  je  staro  kao  i  Crkva.  Već  je  sv.  Ivan  apostol  kod  posljednje 
večere  počivao  na  Gospodnjim  grudima.  Još  prije  nego  sv.  Mariji  Margareti,  Spasitelj  je  pokazao 
svoje  Srce  rimskom  vojniku,  koji  mu  gaje  otvorio  kopljem.  U  novija  vremena,  na  poticaj  sv.  Ivana 
Eudesa  koji  je  na  početku  XVII.  vijeka  mnogo  propovijedao  i  pisao  o  Srcu  Isusovu,  i  na  poticaj 
samog  Spasitelja  koji  se  ukazao  svetoj  Margareti  Alacoque,  ova  se  pobožnost  brzo  proširila  po 
čitavom  katoličkom  svijetu  kao  znak  vremena, 

«Štovanje  Srca  Isusova  -  tako  se  izražava  kardinal  Pie  -  novije  oblik  onog  štovanja,  što  gaje 
Crkva  naučavala  i  vršila  u  sva  vremena".  Ovo  se  štovanje  odnosi  u  prvom  redu  na  tjelesno 
Spasitelj evo  Srce  kao  na  prvi  i  neposredni  svoj  predmet;  na  ono  srce  koje  je  kucalo  u  grudima  Boga 
Čovjeka,  te  je  vrijedno  štovanja  kao  i  sva  ljudska  Kristova  narav,  radi  njezina  sjedinjenja  s  drugom 
Božanskom  Osobom.  U  drugom  redu,  ova  se  pobožnost,  prelazeći  -preko  srca,  odnosi  na  ljubav, 
koja  prema  običnom  shvaćanju  ljudi  izvire  iz  srca  i  čiji  je  ono  simbol». 

A  ljubav  Srca  Isusova  nije  ništa  drugo  nego  neizmjerna  Božja  ljubav  prema  ljudima;  ljubav 
onoga  Boga  koji  se,  da  spasi  ljudski  rod,  zaodjenuo  našom  ljudskom  naravi,  na  križu  umro,  a  sada 

na  našim  oltarima  u  Euharistiji  da  bude  hranom  naših  duša  i  pruži  nam  neprekidni  dokaz  svoje 
neizmjerne  ljubavi.  Uzevši  dakle  stvar  strogo  onako  kakva  jest,  blagdan  Srca  Isusova  može  se  zvati 
blagdan  ljubavi.  Zaziv  Presveto  Srce  Isusovo,  smiluj  nam  se,  uzet  iz  litanija.  Srca  Isusova,  mogao  bi 
glasiti  ovako:  Isuse,  utjelovljeni  Bože,  radi  tvoga  Srca  koje  je  simbol  tvoje  ljubavi,  smiluj  nam  se. 

Proučavajući  povijesni  razvoj  ove  pobožnosti  vjerojatno  se  ne  varamo,  ako  ustvrdimo  daje 
Bog  htio  da  se  ova  pobožnost,  živo  rasplamsa  i  proširi  baš  u  onom  vijeku  u  kome  je  ljubav  ljudskih 
srdaca  prema  Bogu  bila  jako  ohladila,  pa  su  bili  potrebni  novi  motivi  i  poticaji,  da  se  probudi.  Ovu 
misao  naglašava  papa  Lav  XIII.  god.  1899.  enciklici  u  kojoj  poziva  ljudski  rod  da  se  posveti  Srcu 
Isusovu. 

Kad  je  Crkva,  kaže  spomenuti  papa,  još  na  samom  početku  svoga  postojanja  jecala  i 
uzdisala  pod  jannom  careva,  pokazao  se  na  nebu  jednom  mladom  caru  Konstantinu  znak  križa.  To 
je  bio  predznak  skore  i  sjajne  pobjede.  Danas  se  pojavio  pred  našim  očima  jedan  drugi  nebeski 
znak,  vrlo  sretan  predznak  pobjede  što  dolazi.  To  je  Presveto  Srce  Isusovo,  koje  se  popelo  na  križ  i 
svijetli  blještavim  sjajem  među  ljudima.  Mi  moramo  staviti  u  njega  svu  svoju  nadu.  Njemu  se 
moramo  moliti,  da  spasi  čovječanstvo.  Samo  od  njega  trebamo  očekivati  spasenje". 

Papa  Pio  XI  se  jednako  izražava  u  enciklici  u  kojoj  govori  o  dužnosti  davanja  zadovoljštine 
Presvetom  Srcu  Isusovu.  Kaže:  "Kao  što  je  Bog  nekada  htio  da  se  pred  očima  ljudskog  roda,  koji  se 
spasio  u  lađi,  pokaže  sjajna  duga  kao  simbol  pomirenja,  isto  tako  se  u  mutnim  vremenima  prošlog 
stoljeća  raširio  jansenizam,  ta  najgora  hereza  i  neprijatelj ica  ljubavi,  predstavljajući  nam  Boga  ne 
kao  Oca,  nego  kao  neumoljiva  i  nemilosrdna  suca,  isto  tako  htjede  da  se  pred  nama  pokaže  Presveto 
Srce  Isusovo  kao  simbol  mira  i  ljubavi  i  kao  znak  pobjede.  Nastojmo  dakle  shvatiti  misao  i  duh 
Crkve  u  naša  vremena  te  se  oduševimo  za  divnu  pobožnost  prema  Srcu  Isusovu. 

Ima  mnogo  važnih  razloga  koji  nas  ovlašćuju,  da  Majku  Božju  zovemo  Gospom  Srca 
Isusova,  pa  da  spomenemo  njezino  ime  svaki  put  kad  govorimo  o  ovoj  pobožnosti.  Prije  svega,  nije 
li  Marija  bila  ona  žena,  koja  je  dala  tjelesno  Srce,  kad  je  na  riječ  arkanđela  Gabrijela  pristala?  A 
kad  se  tajna  i  ostvarila,  tko  je  bio  prvi  štovalac  toga  Srca  prvi  poklonik  čovjeka  nego  Marija?  Tko 
gaje  ljubio  u  Betlehemu,  u  Nazaretu  i  svagdje  drugdje,  i  to  ljubavlju  koja  daleko  nadvisuje  ljubav 
sviju  svetaca  i  svetica,  nego  opet  Marija? 

Marija  se  zove  Gospom  Srca  Isusova  i  zato,  jer  vrši  osobiti  utjecaj  i  vlast  nad  ovim 
božanskim  Srcem.  To  je  vlast  koju  ona  ima  nad  Isusom  i  njegovim  Srcem  po  samom  Božjem 
određenju,  i  kojoj  vlasti  Isus,  da  tako  kažem,  ne  može  odoljeti.  To  je  mislio  i  slavni  Bossuet,  kad  je 
rekao,  da  sinovska  ljubav  ide  ispred  majčinske  i  da  sin  mora  više  ljubiti  majku  nego  majka  sina. 
Srce  Isusovo  postaje  Mariji  sklono  još  prije  nego  mu  ona  prikaže  svoje  molbe. 

Neki  se  pobožni  pisac  (Mgr.  de  la  Bouillerie)  ovako  izražava  o  tome:  « Jednoj  majci  nije 
ništa  draže  nego  srce  njezina  sina,  a  srce  dobrog  sina  ne  ljubi  nikoga  tako  kao  svoju  majku».  Srce  je 
Isusovo  na  neki  način  vlasništvo  i  djelo  Marijina  Srca,  jer  je  sam  božanski  Spasitelj  htio,  da  njegovo 
Srce  bude  apsolutno  pristupačno  i  poslušno  svakoj  Marijinoj  želji  i  prošnji.  Obični  puk  to  dobro 
shvaća.  Da  izrazi  snagu  i  vlast  koju  Marija  ima  nad  Srcem  svoga  Sina,  naziva  Majku  Božju  "nadom 
onih  koji  su  izgubili  svaku  nadu".  Što  nitko  drugi  ne  bi  dobio  od  Boga,  pa  ni  svi  ljudi  skupa,  to 
može  Blažena  Djevica  Marija. 

Tko  može  naslutiti  dokle  seže  Marijina  vlast  i  ovaj  slatki  pritisak,  koji  ona  izvodi  na 
božansko  Srce  našega  Spasitelja?  Kardinal  Pie  primjenjuje  na’  Mariju  riječi,  što  ih  je  izraelski  narod 
na  usta  Mardokaja  upravio  kraljici  Esteri:  "Govori  ti  mjesto  nas".  Nema  sumnje,  daje  Srce  Isusovo 
otvoreno  svima,  velikima  i  malima,  siromašnima  i  bogatima,  grješnicima  i  pravednima.  Ali  nema 
sumnje  ni  u  to,  da  nitko  tako  ne  pozna  sve  prilaze  koji  vode  u  ovo  presveto  Srce  kao  Marija,  koja  je 
tako  dugo  slušala  i  bilježila  njegove  otkucaje.  Dapače,  možemo  tvrditi  još  više.  Budući  daje  Marija 
Majka  Isusova,  ona  dobro  pozna  sve  misli  i  nježnosti  Isusova  Srca,  pa  budući  da  je  ona  i  naša 
Majka,  njoj  su  isto  tako  dobro  poznate  sve  slabosti,  nevolje  i  potrebe  našeg  srca. 

Koliko  velikih  milosti  možemo  i  trebali  bismo  moliti  od  božanskog  Srca  Isusova!  Milost 
pobožnosti,  hrabrosti,  ustrajnosti.  Milost,  da  se  hrabro  odupremo  kukavičluku,  u  koji  nas  baca 
ljudski  obzir.  Milost  da  se  pobjedonosno  odupremo  niskim  napastima.  Milostda  božansko  Srce 
doskoči  manjkavostima  naših  svakidašnjih  molitava  itd. 

Ime  koje  dajemo  Mariji,  kad  je  zovemo  Gospodaricom  Srca  Isusova,  novije  dragulj  u  kruni 
njezine  slave.  Čovjeku  je  drago,  kad  zna,  da  vuče  lozu  od  plemenita  roda.  A  gdje  treba  tražiti  izvor 
neusporedive  veličine  i  plemenitosti  Blažene  Djevice,  ako  ne  u  neizmjernom  milosrđu  i  bogatstvu 
Srca  Isusova?  Tu  ključa  izvor  sve  njezine  plemenitosti.  Kardinal  Pie  s  pravom  je  pisao:  "Naslov 
Gospodarica  Presvetog  Srca  Isusova  koji  dajemo  Mariji  jedan  je  od  najljepših  klasova,  u  snopu 
časti,  koje  naš  vijek  iskazuje  Presvetoj  Majci  Božjoj". 

Ovim  zazivom  iskazuje  se  također  čast  i  samom  Srcu  Isusovu.  Mi  zapravo  svaki  put, kad  se 
divimo  ljepoti  prirode  slavimo  samoga  Boga,  koji  je  izvor  svake  stvorene  ljepote.  Mi  se  tada 
divimo  i  zahvaljujemo  Njemu.  Neće  li  dakle  svaki  Marijin  štovalac,  pošto  se  nadivio  ljepoti  i 
dobroti  Majke  Božje,  biti  automatski  potaknut,  upravo  prisiljen,  da  se  divi  i  pjeva  pjesme  hvale 
samoj  nestvorenoj  ljepoti  i  dobroti,  Bogu  samome? 

Pogledaj  u  moje  blago  Srce:  Peku  me  zrake  milosrđa 

(Sv.  Faustina  Kowalska) 

Obnova  zavjeta.  Odmah  ujutro,  nakon  buđenja,  uronio  je  savršeno  moj  duh  u  Boga  -  u  ocean 
ljubavi.  Za  vrijeme  Sv.  mise  dospjela  je  moja  ljubav  prema  Njemu  do  vrhunca.  Nakon  obnove 
zavjeta  i  Sv.  pričesti  iznenada  ugledah  Isusa  koji  mi  ljubazno  reče:  "Kćeri  moja,  pogledaj  u  moje 
blago  Srce".  Kad  sam  pogledala  u  Presveto  Srce,  iziđoše  jednake  zrake  iz  njega,  kao  na  slici  -  kao 
krv  i  voda,  a  ja  shvatih  kako  je  veliko  Gospodnje  milosrđe.  Opet  mi  blago  reče  Isus:  "Kćeri  moja, 
kazuj  svećenicima  o  Mom  nepojmljivom  milosrđu.  Peku  me  zrake  milosrđa.  Na  duše  ih  želim  izliti. 
Duše  ne  žele  pokloniti  nimalo  vjere  Mojoj  dobroti".  Iznenada  nesta  Isus.  Preko  cijelog  dana  ostade 
moj  duh  u  osjetnoj  Božjoj  blizini,  usprkos  buke  i  razgovora  koji  su  uobičajeni  nakon  duhovnih 
vježbi.  Sve  to  me  nije  smetalo.  Moj  duh  bio  je  u  Bogu,  iako  sam  izvanjski  sudjelovala  u 
razgovorima  i  čak  posjetila  Derdy. 

Bolila  me  nezahvalnost  prema  Bogu 

(Sv.  Faustina  Kovvalska) 

Kad  sam  ostala  na  klanjanju  od  9  do  10  sati,  bile  su  nazočne  još  četiri  sestre.  Približavala 
sam  se  oltaru  i  započela  razmatrati  muku  Isusovu.  U  tom  trenutku  zahvatila  je  užasna  bol  moju  dušu 
zbog  nezahvalnosti  brojnih  duša,  koje  žive  u  svijetu.  Posebno  me  bolila  nezahvalnost  od  Boga 
izabranih  duša.  Manjkava  je  svaka  predodžba  i  svaka  usporedba.  S  obzirom  na  ovu  užasnu 
nezahvalnost  osjećala  sam  kao  da  mi  puca  srce.  Napuštale  su  me  moje  tjelesne  snage,  pala  sam  na 
lice  i  nisam  mogla  suzbiti  svoje  glasno  plakanje.  Kad  god  bih  mislila  na  veliko  Božje  milosrđe  i  na 
nezahvalnost  duša,  moje  srce  bilo  je  prožeto  boli  i  mogla  sam  shvatiti  kako  to  jako  vrijeđa  Preslatko 
Srce  Isusovo.  Gorućim  srcem  obnovila  sam  svoj  čin  žrtvovanja  za  grešnike. 

Radosno  i  spremno  poljubila  sam  kalež  gorčine,  kojeg  svednevice  primam  u  Sv.  Misi.  To  je 
mali  dio  kojeg  mi  je  Isus  odredio  zauvijek  i  kojeg  nikom  neću  predati.  Neprestano  ću  tješiti 
preslatko  Euharistijsko  Srce.  Svirat  ću  zahvalne  pjesme  na  strunama  moga  srca  a  patnja  će  biti 
njihov  zvučan  ton.  Marljivo  ću  istraživati  čime  mogu  obradovati  danas  Tvoje  Srce.  Dani  života  nisu 
jednolični.  Kad  cmi  oblaci  prekriju  sunce,  pokušat  ću  kao  orao  probiti  oblake,  da  bih  drugima 
pokazala  kako  se  sunce  nije  ugasilo. 

Doimlje  me  se  da  mi  Bog  dopušta  prozračiti  malo  zavjesu  da  zemlja  ne  sumnja  u  Njegovu 
dobrotu.  Bog  ne  podliježe  potamnjenju  ili  promjeni.  On  je  vječno  Jedan  i  Isti.  Njegovoj  volji  ne 
može  se  ništa  usprotiviti.  U  sebi  osjećam  neku  veću  snagu  od  ljudske.  Osjećam  hrabrost  i  snagu  po 
milosti  koja  je  u  meni.  Razumijem  ove  duše  koje  trpe  i  protiv  svake  nade,  jer  sam  tu  vatru  iskusila 
na  samoj  sebi.  Ah  Bog  ne  daje  ništa  što  bi  nadilazilo  snage.  Često  sam  živjela  u  nadi  protiv  svake 
nade  i  svoje  sam  pouzdanje  uzdigla  sve  do  potpunog  povjerenja  u  Boga.  Neka  se  sa  mnom  događa 
ono  što  je  on  oduvijek  odlučio. 

5.  POVIJEST  POBOŽNOSTI  SRCU  ISUSOVU  OD  POČETAKA  DO  POSVETE 
SVIJETA  I  USPOSTAVE  SVETKOVINE 

1.  Redovnici  srednjega  vijeka  -  začetnici  štovanja  Srca  Isusova 

S  pravom  francuski  teološki  pisac  Tanquerey  veli:  «Za  prvih  10  stoljeća  pripravljao  se  put 
pobožnosti  Srcu  Isusovu  promatrajući  i  štujući  Kristove  rane,  osobitu  ranu  boka  Isusova,  kao 
simbol  njegove  ljubavi,  bogoljubno  sklonište  u  kome  pobožne  duše  traže  milost,  zaštitu  i  mir». 
Duga  i  daleka  priprava  imala  je  utrti  put  izrazitom  štovanju  tjelesnog  Srca  Isusova,  simbola  Božje 
ljubavi. 

Prve  tragove  štovanja  Srca  Isusova  susrećemo  u  XII.  st.  Uz  ranu  svetog  boka  počinje  se 
isticati  Srce,  kao  znak  ljubavi  Isusa  Krista.  Time  se  otvara  prva  faza  istinskoga  štovanja  ovoga 
svetoga  Srca,  čija  su  vrata  ljubavi  otvorena  svim  ljudima. 

Sigurne  dokaze  o  štovanju  Srca  Isusova  imamo  u  13  st.  U  knjizi  »Tajanstvena  loza«,  koju  je 
napisao  sv.  Bernard,  čitamo  među  ostalim  i  ovo:  »Proboli  su  kopljem  bijesne  mržnje  na  Boga 
Presveto  Srce,  koje  je  već  prije  bilo  probodeno  kopljem  ljubavi  .  .  .  Kad  smo  došli  do  preslatkoga 
Srca  Isusova  i  pošto  je  dobro  tu  ostati,  ne  udaljujmo  se  lako  od  njega...  Pristupit  ćemo,  dakle,  ktebi 
i  radovat  ćemo  se  imajući  na  pameti  tvoje  Srce.  O  kako  je  dobro  i  kako  je  slatko  stanovati  u  ovom 
Srcu!  Pravo  je  blago,  odabrani  biser  tvoje  Srce,  dobri  Isuse»  ! 

Kad  je  govor  o  počecima  štovanja  svetoga  Srca,  onda  na  prvom  mjestu  moramo  spomenuti 
dvije  rođene  sestre  odličnoga  roda,  koje  su  bile  vrlo  izobražene  u  svjetovnoj  književnosti  i  teologiji, 
obje  benediktinke  samostana  Helfta  u  Saskoj,  naime  sv.  Metildu  (+  1298)  i  sv.  Gertrudu  (+  1303). 

U  »Objavama  sv.  Metilde«  čitamo  i  ovo:  «Gospodin  joj  pokaza  ranu  svoga  preslatkog  Srca 
i  reče:  Uđi  ovamo,  da  počivaš.  I  ona  uđe  s  radošću  u  Božje  Srce.«  Pa  opet:  »Reče  Gospodin:  .Dajem 
ti  svoje  Srce  kao  zalog...,  dajem  ti  svoje  Srce  kao  kuću  utočišta».  Jednom  iza  sv.  Pričesti  uze  joj  Isus 
srce  duše  i  privine  ga  uz  svoje,  od  dva  srca  učini  jedno.  Gotovo  za  svakog  ukazanja  primila  bi  po 
kakav  poklon  od  Isusova  Srca. 

Njezina  sestra  sv.Gertruda,  se  rodila  1256.,  ušla  je  u  samostan  Helfta  kao  djevojčica  od  pet 
godina.  U  prvim  godinama  školovanja  strastveno  je  čitala  klasike.  U  25-oj  godini  temeljito  se 
preobrazi,  ostavi  klasike,  a  sasvim  se  dade  Gospodinu.  U  »Glasniku  božanske  ljubavi«  piše:  »K 
ovomu  si  još  dodao  svoje  predragocjeno  prijateljstvo,  onaj  plemeniti  kovčeg  Božanstva,  to  jest 
Božansko  svoje  Srce,  da  bude  vrhunac  mojih  radosti.«  Na  svetkovinu  sv.  Ivana  Evanđeliste  ukaza 
joj  se  ovaj  svetac,  povede  je  Gospodinu,  te  su  oboje  počivali  u  Isusovu  naručju,  da  mogu  odatle 
lakše  crpsti  slatkoću  i  utjehu  božanskoga  Srca. 

Franjevački  Red,  jedan  od  najvećih  redova  srednjega  vijeka,  dao  je  izrazitih  i  velikih 
štovatelja  ranjenoga  Srca  Božjega  Sina.  Isus  je  jednom  u  viđenju  rekao  sv.  Margareti,  da  je  sv. 
Franjo  Asiški  »jedan  od  najvećih  miljenika  njegova  presvetoga  Srca.«  I  upravo  njega  joj  je  dao 
za  duhovni  uzor.  Ta  činjenica  mnogo  govori. 

Među  velikim  franjevačkim  svetačkim  likovima  na  prvom  mjestu  moramo  istaknuti  sv. 
Antuna  Padovanskoga  ijednu  zgodu  iz  njegova  života.  1226.  g.  govorio  je  Božji  ugodnik  u  opatiji 
sv.  Martina  u  Limogesu  (u  Francuskoj)  o  uzvišenosti  redovničkoga  života.  Tom  prilikom  upustio  se 
znameniti  govornik  u  propovijed  o  boravku  duše  u  Srcu  Isusovu. 

Klarisa  s.  Baptista  Varani  (1458 — 1527)  bila  je  obdarena  izvanrednim  viđenjima.  U  svojoj 
biografiji  veli  najednom  mjestu:  »Nikakvo  čudo,  preslatki  Isuse,  što  želim  ući  u  tvoje  Srce.  Ta  ti  si 
mi  već  pokazao  u  njemu  moje  ime,  napisano  zlatnim  slovima..  .« 

Dominikanci  su  već  od  prvih  dana  ustanovljenja  svetkovali  u  petak  po  tijelovskoj  osmini  sv. 
Rane  Isusova  boka.  U  oficiju  za  taj  dan  pobožno  su  pjevah:  «Slatko  koplje,  bok  te  Božji  posve 
krvlju  oblio,  slatki  oštrac  Srcem  Božjim  u  krv  je  zaronio.  Tako  Božji  tajni  dar  spas  je  grješnima 
donio».  Ivan  Tauler  (+  1361)  u  propovijedi  o  pet  Isusovih  rana  veli:  »Bježite  sa  svom  svojom 
ljubavi  u  božansko,  otvoreno,  ljubazno  Srce,  da  vas  Isus  ondje  sa  sobom  sjedini.« 

BI.  Henrik  Suzo  opisuje  u  autobiografiji,  kako  je  jednom  bio  oklevetan  i  zbog  toga  još  i  od 
prijatelja  ražalošćen.  Na  to  je  u  svetačkoj  strpljivosti  uskliknuo:  »Tužim  se  zbog  toga  izmučenom 

Srcu  Isusa  Krista!«  A  zatim  u  ime  Krista  sam  odgovara:  »Treba  ući  u  moj  otvoreni  bok,  u  moje  Srce 
ranjeno  ljubavlju  i  ondje  se  zatvoriti,  ondje  se  nastaniti  i  prebivati.« 

Sv.  Katarina  Sijenska  (+  1380)  pita  Isusa  zašto  mu  je  bok  i  Srce  probodeno.  On  odgovara:  »Da  ga 
vidite  otvoreno,  kako  biste  razumjeli  da  vas  je  ono  ljubilo  mnogo  više,  nego  sam  vam  mogao 
dokazati  ograničenom  boli.« 

Sv.  Katarini  možemo  pridružiti  i  s.  Margaretu  Ebner  (+1351),  s.  Adelhajdu  Longmann  i 
ostale  dominikanke.  Kartuzijance  predstavlja  Ludolf  Saksonski,  Lanspergije  i  drugi.  I  ostali  redovi 
srednjega  vijeka  imali  su  istaknute  članove,  koji  su  Srce  Isusovo  častili  žarkom  i  pravilnom 
pobožnošću.  Zaključak  je  stvaran  i  jasan  kad  tvrdimo  da  su  redovnici  srednjega  vijeka  začetnici  i 
pokretači  istinske  pobožnosti  Srcu  Isusovu. 

2.  Družba  Isusova  i  redovnice  Pohođenja  —  preteče  sv.  Margarete 

Družba  Isusova,  koju  je  Božja  Providnost  poklonila  Kristovoj  Crkvi  u  osvit  novoga  vijeka, 
imala  je  pred  sobom  dalekosežne  ciljeve,  koji  su  smjerali  na  duhovnu  obnovu  i  opći  preporod 
ljudskoga  društva,  rastočenog  —  prema  kršćanskoj  konstataciji  —  poganskim  nastojanjima 
pseudohumanista.  Među  brojnim  oružjima,  koje  je  isusovačka  družba  upotrijebila,  da  zaustavi 
dekristijanizaciju  i  opći  rasap  čovječanstva,  poglavito  mjesto  zauzima  pobožnost  i  štovanje 
ranjenoga  Srca  Sina  Božjega,  koje  ostaje  najizrazitiji  simbol  žrtvovane  ljubavi  i  samoprijegora.  U 
krilu  Družbe  Isusove  nikli  su  brojni  duhovni  velikani,  koji  su  poput  velikog  Ignacija  neumorno 
prakticirali  pobožnost  Isusovu  Srcu  i  tako  pripremali  stazu  Božjoj  odabranici  sv.  Margareti. 

Za  sv.  Kanizija 

znamo  da  je  još  od  mladih  dana  štovao  Srce  Isusovo.  Taje  pobožnost  bila  svagdanje  sunce 
njegovoga  duhovnog  života.  On  se  u  svojim  pobožnim  očitovanjima  služio  molitvama  iz  djela  svete 
benediktinke  Metilde. 

O.  Jakov  Alvarez  de  Paz 

(1560 — 1620)  napisao  je  djelo  »Traženje  mira  ili  nauka  molitve«,  u  kojem  doslovno  piše: 
»Gledajući  Učiteljevo  Srce  vidjet  ćeš  dvanaest  vrsta  čistoće.  Ono  je  bilo  čisto:  l.od  svake  ljubavi 
prema  vremenitim  dobrima:  2.  od  svake  krive  nakane;  3.  od  svake  zemaljske  sklonosti;  4.  od  svake 
želje  da  se  svidi  ljudima;  5.  od  svake  nekorisne  misli;  6.  od  svake  suvišne  skrbi;  7.  od  svake 
škodljive  žalosti;  8.  od  svakog  taštog  zadovoljstva  sa  samim  sobom;  9.  od  svakog  traženja  ljudske 
utjehe;  10.  od  svakog  skrupula  ili  nemirnog  stanja;  11.  od  svake  nestrpljivosti;  12.  od  svake  ljage 
svojeglavosti.  Hvali  svoga  Gospodina  Isusa  zbog  te  čistoće  njegova  Srca,  želi  takvu  čistoću  za 
sebe,  moh  je  za  se  svim  žarom,  radi  sa  zanosom  daje  postigneš,  i  tako  ćeš  obnoviti  svoje  srce». 

O.  Gašpar  Druzbicki 

(1562 — 1662)  napisao  je  na  latinskom  jeziku  djelo:  »Srce  Isusovo  cilj  srdaca«.  To  je 
zapravo  prvi  potpuni  molitvenik  Srca  Isusova.  U  uvodu  piše:  »Pobožne  vježbe  u  čast  Srcu 
Gospodina  Isusa,  što  ih  imaš  u  rukama,  smjeraju  posebno  na  tjelesno  Srce  Isusovo«.  Ovim  izrazom 
pobožni  pisac  približio  se  pojmu  kulta  Srca  Isusova,  kako  je  iskristaliziran  prilikom  ukazanja 
poniznoj  Božjoj  redovnici  sv.  Margareti,  privilegiranoj  kćerci  ranjenoga  Srca. 

Mogli  bismo  i  dalje  nizati  istaknute  pobožnike  Božjemu  Srcu,  koji  su  nikli  u  plodnom 
perivoju  sv.  Ignacija.  Ali  i  ovaj  kratki  pregled  kroz  XVI.  i  XVII.  st.  nesumnjivo  nam  svjedoči,  daje 
Družba  Isusova  neposredno  krčila  put  sv.  Margareti. 

Tu  istu  zadaću  imale  su  i  redovnice  od  Pohođenja.  Sv.  Franjo  Saleški,  ponizni  biskup  i 
strpljivi  duhovni  vođa  odabranih  duša,  nigdje  posebno  ne  raspravlja  o  Srcu  Isusovu,  ali  ga  veoma 
štuje.  On  piše  sv.  Ivani  Chantal:  »Smislio  sam,  draga  majko,  da  uzmemo  za  grb  kuće  Pohođenja, 
ako  je  Vama  po  volji,  jedno  jedincato  srce,  probodeno  s  dvije  strijele,  ovijeno  vijencem  od  tmja  u 
komu  će  biti  usađen  križ.  K  tomu  će  u  to  srce  biti  urezana  imena  Isus  i  Marija  .  .  .  Umirući  Spasitelj 
dao  nam  je  život  kroz  ranu  svoga  svetog  Srca».  Možda  ne  će  biti  na  odmet  spomenuti  da  je  papa 

Pijo  IX.  proglašujući  naučiteljem  Katoličke  Crkve  sv.  Franju  Saleškoga  posebno  istakao  njegovu 
ulogu  u  razvoju  pobožnosti  Isusovu  Srcu. 

Sv.  Ivana  Chantal 

nasljedovala  je  u  pobožnosti  Srcu  Isusovu  svoga  duhovnog  oca  sv.  Franju  Saleškog.  Svojim 
duhovnim  kćerima,  redovnicama  od  Pohođenja,  piše:  »Budite  istinski  ponizne,  blage  i  jednostavne, 
da  tako  vaše  srce  ...  bude  pravo  Isusovo  srce...  Bog  nam  je  dao  milost  da  budemo  u  njegovu  svetom 
Srcu  i  žive  i  mrtve«. 

3.  Sv.  Ivan  Eudes 

Sv.  Ivan  Eudes  rodio  se  14.  XI.  1601.  u  okolici  Argentana  (Francuska).  Roditelji  su  mu  bili 
veoma  pobožni.  Po  zavjetu  Gospi  isprosili  su  ga  od  Boga.  Kao  dijete  resila  ga  je  posebna  ljubav 
prema  Presvetomu  Sakramentu,  vanredna  velikodušnost  u  opraštanju  uvreda  i  velika  čistoća.  U 
četrnaestoj  godini  učinio  je  zavjet  vječne  čistoće.  U  Caenu  je  polazio  školu  kod  otaca  isusovaca  i 
sve  završio  s  odličnim  uspjehom.  Htio  je  ući  u  Oratorij  O.  Petra  de  Berulle,  ali  je  morao  dugo  lomiti 
protivljenje  roditelja  koji  su  ga  htjeli  oženiti. 

U  dvadesetoj  godini  primio  ga  je  u  Oratorij  sam  osnivač.  Nasljedovao  je  o.  de  Berullea  u 
krepostima  i  u  pobožnosti  prema  utjelovljenoj  Riječi.  Pravilno  je  mislio  daje  Euharistija  -ekstenzija 
utjelovljenja  kroz  vjekove.  Smatrao  se  nedostojnim  naslijediti  Mariju  u  rađanju  Sakramenta.  Nakon 
solidne  priprave  slavio  je  prvu  Misu  na  Božić  1625.  Poznata  je  njegova  riječ,  da  bi  za  dostojno 
prikazivanje  sv.  Mise  trebale  tri  vječnosti:  jedna  za  pripravu,  druga  za  slavljenje,  a  treća  za  zahvalu. 
—  Originalno  i  sasvim  opravdano! 

Eudes  je  smatrao  da  može  biti  pravi  svećenik  samo  onda,  kad  postane  žrtva.  Činio  je 
veliku  pokoru.  Oko  1827.  pojavi  se  kuga  u  njegovu  rodnom  mjestu.  O.  de  Berulle  mu  dozvoli, 
da  bude  žrtva  za  svoj  narod.  Neumorno  je  pomagao  zaraženima.  Nagovorio  je  svoje 
sugrađane  da  se  zavjetuju  Mariji.  Kad  je  kod  njih  jenjala  kuga  vratio  se  u  Pariz.  Zatim  odlazi  u 
Caen.  I  tamo  se  došuljala  kuga.  Teško  je  obolio.  Nakon  bolesti  posvetio  se 
misionarenju.  Održao  je  110  pučkih  misija. 

Potrebno  je  napomenuti  da  su  te  misije  trajale  po  šest  tjedana,  a  katkada  i  po  koji  mjesec. 
Imao  je  dvadeset  i  pet  pomoćnih  misionara.  Bio  je  veliki  govornik,  posjedovao  je  krasan 
izgled,  ugodan  glas,  čist  jezik,  veliku  učenost  i  zamjernu  svetost.  Na  njegove  propovijedi  hrlilo 
je  brojno  slušateljstvo,  kadšto  i  do  40  tisuća.  Drugi  sv.  Vinko  Fererski.  Bio  je  lav  na 
propovjedaonici,  a  jaganjac  u  ispovjedaonici.  U  tridesetpetoj  godini  učinio  je  zavjet  s  Kristom: 
Ništa  protiv  Božje  volje!  Zavjet  je  potpisao  vlastitom  krvlju. 

1643.  napušta  Oratorij  zbog  neshvaćanja  novog  upravitelja  i  osniva  Kongregaciju  Isusa  i 
Marije  s  tri  cilja:  formiranje  klera  u  sjemeništima,  pučke  misije  i  širenje  štovanja  Srca  Isusova  i 
Marijina.  Utemeljio  je  ijednu  žensku  kongregaciju. 

Papa  Leon  XIII.  nazvao  je  sv.  Ivana  Eudesa  začetnikom,  autorom  liturgijskog  štovanja  Srca 
Isusova  i  Srca  Marijina.  Sv.  Pijo  X.  ga  u  dekretu  beatifikacije  naziva  ocem,  učiteljem  i  apostolom 
ove  pobožnosti.  Sastavio  je  Misu  Srca  Isusova,  časoslov  Srca  Isusova  i  Marijina.  Pisao  je  mnogo  o 
Srcu  Isusovu  i  Marijinu.  Napadah  su  ga  jansenisti  i  kolege  svećenici.  Nazivali  su  ga  neznalicom, 
tvrdoglavcem  i  heretikom.  Po  čitavoj  Francuskoj  širio  se  spis,  u  kojem  mu  se  spočitavaju  trideset  i 
tri  zablude.  Sve  je  mirno  podnio,  uživajući  neizmjerno  što  je  vidio  u  mnogim  biskupijama  već 
ostvarenu  svetkovinu  božanskoga  Srca  Isusova. 

Svetac  tvrdi  daje  po  Marijinom  Srcu  došao  do  Srca  Isusova:  «0  ljubavi,  plamen  tvoga  Srca 
Marijo  mi  je  dopustio  da  uđem  u  tako  dobro  Srce  moga  Isusa.  O  Srce  prepuno  milosrđa  i  ljubavi, 
daj  da  umrem  iz  ljubavi,  tebi  za  ljubav.  O  Srce  moga  Isusa  uroni  moje  siromašno  srce  u  svoje  Srce, 
pozovi  me  na  tvoju  nebesku  gozbu  koja  daje  život  dušama,  iako  nisam  dostojan,  daj  da  pijem  vino 
tvojih  utjeha.  Neka  tvoja  Božanska  ljubav  ispuni  praznine  koje  su  u  meni.  Neka  preobilje  tvoga 
Srca  nadoknadi  moju  mlakost  i  nedostojnost». 

Posljednjih  dana  života  teško  je  obolio  i  silno  je  trpio.  Pred  smrt  je  zanosno  govorio 
prisutnim  duhovnim  sinovima  o  Raju  i  o  vječnosti,  kao  da  sve  to  već  posjeduje.  Umro  je  19.  VIII. 

1680.  u  isti  sat  kad  i  Krist  na  križu,  kako  je  uvijek  želio.  Pijo  XI.  proglasio  gaje  svecem  31.  V. 
1925.  Veliki  promicatelji  pobožnosti  Srcu  Božjega  Sina  neka  nam  budu  trajnim  uzorima! 

4.  Srce  Isusovo  i  sv.  Margareta  Marija  Alacoque 

Sv.  Ivan  Eudes,  kako  smo  naglasili  u  prethodnom  poglavlju  bio  je  začetnik  liturgijskog 
štovanja  Srca  Isusova  i  Marijina.  Spomenuli  smo,  da  gaje  papa  sv.  Pijo  X.  u  dekretu  beatifikacije 
od  11.  IV.  1909.  nazvao:  1.  ocem  javnoga  štovanja  Srca  Isusova,  jer  se  »pobrinuo  da  se  među 
njegovim  sinovima,  još  od  ustanovljenja  Kongregacije  svećenika,  slavi  svetkovina  Srdaca  Isusa  i 
Marije»;  2.  učiteljem  kulta  i  pobožnosti  svetih  Srdaca,  jer  je  »sastavio  vlastiti  oficij  i  Misu  u 
njihovu  čast«;  3.  apostolom  štovanja  i  čašćenja  Kristova  i  Marijina  Srca,  jer  se  trudio  »svim  srcem, 
da  se  njihovo  spasonosno  štovanje  raširi  po  svim  krajevima«. 

U  osobi  ovog  poduzetnog  i  aktivnog  sveca  kao  da  je  završena  duga  povorka  velikih 
pojedinaca,  koji  su  posebnim  štovanjem  ranjenoga  Srca  Božjega  Sina  izvršili  sve  priprave  za  veliku 
pobjedu  žrtvovane  božanske  ljubavi.  Bila  je  potrebna  duga  priprava  kroz  stoljeća  od  sv.  Bernarda 
pa  sve  do  sv.  Ivana  Eudesa,  kako  bi  Božje  nakane  mogle  u  cijelosti  biti  izvršene,  i  to  savršeno  i 
općenito. 

I  sama  ta  činjenica  uvlači  nas  neodoljivo  i  snažno  u  tajnovite  i  dalekosežne  tajne  beskrajne 
Božje  Providnosti,  koja  je  uzvišena  u  svim  svojim  očitovanjima,  nastojanjima  i  uspjesima. 
Razmatranje  Božjih  putova  učvršćuje  u  našim  katoličkim  dušama  odano  uvjerenje  i  svesrdno 
predanje  u  ruke  Vječnoga  Oca,  koji  sve  vodi  sigurnom  cilju  pravoga  života  i  slave.  Očita  je  istina, 
da  se  Bog  za  ostvarenje  svojih  namjera  služi  ljudima  koje  je  stvorio  i  koje  uzdržava  na  ovom 
svijetu.  To  ne  znači  da  on  ne  bi  mogao  na  drugi  način  izvršiti  svoje  želje  i  nakane. 

Životni  put  sv.  Margarete.  Isus  je  odabrao  za  apostola  svoga  božanskog  Srca  u  novom 
vijeku  sv.  Margaretu-Mariju  Alacoque.  Mi  se  sasvim  opravdano,  kao  ljudi,  pitamo  zašto?  Ovo  se 
pitanje  ne  pojavljuje  na  našim  usnama  jedino  onda  kad  je  govor  o  Mariji,  Božjoj  Majci,  jer 
intuitivno  shvaćamo  da  je  ona  opravdano  odabrana  za  Majku  Vječne  Riječi.  Što  je,  dakle, 
preporučilo  sv.  Margaretu,  da  je  na  nju  palo  Božje  oko,  kad  je  vječna  Providnost  odlučila  na 
poseban  način  rasplamsati  stečeno  blago  Utjelovljenja  i  kalvarijske  Žrtve  u  novim  vremenima? 

Zar  je  ona  jedina  mogla  pružiti  toliki  duhovni  oslonac,  o  koji  bi  jedino  mogla  zapeti  poluga 
Božje  moći?  Zar  je  samo  ona  mogla  darovati  zalog  zadovoljštine?  Ovdje  nam  dolazi  u  sjećanje 
i  jedna  njezina  značajna  izjava:  »Čini  mi  se,  da  bih  htjela  imati  tisuću  tjelesa  da  mogu  trpjeti,  i 
milion  srdaca  da  mogu  ljubiti!«  Što?  Da  li  smo  time  sve  riješili?  Možda  je  najbolje  reći:  Božanska 
volja  nesumnjivo  je  imala  veliko  opravdanje,  kad  je  u  providnosni  plan  učlanila  sv.  Margaretu, 
skrivenu  i  nepoznatu  redovnicu  poslušne  duše  i  širokogrudna  srca. 

Ali  ne  zaboravimo  uzeti  u  razmatranje  Isusove  riječi,  koje  je  on  upravio  sv.  Margareti  za 
prvoga  velikoga  ukazanja  svoga  presvetoga  Srca:  »Da  se  izvedu  ove  velike  namjere,  odabrao  sam 
upravo  tebe,  koja  si  nedostojna  i  potpuna  neznalica,  da  tako  zapravo  sve  sam  učinim!«  U  istom 
duhu  izrazio  se  Krist  u  četvrtom  velikom  ukazanju,  kad  joj  je  kazao:  »O  bezazlena  bijednice,  zar  ne 
znaš,  da  seja  služim  najslabijim  bićima,  kako  bih  postidio  jake!«  Mi  smo  duboko  zahvalni  svetom 
Srcu  što  je  među  nama  odabralo  sv.  Margaretu  i  preko  nje  nam  objavilo  visove  svoje  ljubavi. 

Margareta  je  dijete  XVII.  stoljeća.  Rodila  se  22.  srpnja  1647.  u  selu  Lautecour,  pokrajine 
Charolois  u  Francuskoj.  Njezin  otac  Klaudije  Alacoque  pripadao  je  intelektualnoj  eliti  francuskog 
društva,  bio  je  sudac.  Majka  joj  se  zvala  Filiberta  Lamyu.  Prvi  svjesni  čin  male  Margarete  očitovao 
se  u  izvanrednoj  odbojnosti  prema  bilo  kojem  grijehu.  »I  najmanja  ljaga  bila  mi  je  nesnosnom 
mukom«  -  piše  u  autobiografiji.  Kao  djevojčica  od  četiri  godine  boravila  je  neko  vrijeme  kod  svoje 
kume,  koja  je  imala  dvije  služavke.  Jedna  od  njih  joj  je  bila  veoma  ljubazna,  a  druga  jako  oštra. 
Zanimljivo  je  daje  mala  Margareta  više  voljela  ovu  drugu,  jer  je  bila  u  posvetnoj  milosti,  a  ne  onu 
ljubaznu,  koja  je  nosila  grijeh  na  svojoj  duši.  Nevina  duša  osjećala  je  spontano  bijedu  grijeha  i 
mrzila  ga  od  svega  srca. 

Ljiljanska  djevojčica  osjećala  je  u  prvim  trenucima  životnog  buđenja  nebeski  zanos  za 
čistoćom.  Otajstveni  glas,  koji  je  neodoljivo  odzvanjao  u  dubini  mladoga  srca,  nukao  ju  je  na 
prostodušno  prikazanje:  »Moj  Bože,  tebi  posvećujem  svoju  nevinost,  tebi  zavjetujem  vječnu 
čistoću.«  To  je  jednom  iskreno  rekla  Kristu,  zaručniku  nevinih  duša,  za  vrijeme  podizanja  na  sv. 
Misi.  Mala  Margareta,  dragi  Božji  biser,  u  prvom  osvitu  mladoga  bića  zaneseno  je  zavoljela 
molitvu.  Druga  se  djeca  nestašno  igraju,  a  ona  se  skriva  u  šumicu  i  moli.  Krunicu  moli  na 
koljenima. 

U  osmoj  godini  izgubila,  je  dragoga  oca.  Njezin  je  mladi  život  bio  prepolovljen.  Majka  ju  je 
predala  u  zavod  sestara  Klarisa  u  Charolles,  koje  su  imale  dužnost  da  njezinu  životnu  stazu  usmjere 
pravim  Božjim  putem,  obogate  njezin  mladi  um  potrebnim  spoznanjem,  a  dušu  uljepšaju 
kreposnom  izgradnjom.  U  devetoj  godini  primila  je  prvu  Pričest.  Njezin  intimni  poljubac  Kristu  u 
času  neizrecivog  jedinstva  imao  je  nedogledno  značenje  za  razvoj  njena  mladog  života.  Od  tada 
Margareta  manje  teži  za  zabavama. 

Plemenite  su  i  idealne  naravne  duhovne  sklonosti,  koje  se  očituju  u  mladim  nadobudnim 
dušama.  Ali  dobre  težnje  ne  znače  prokušanu  krepost.  Izgradnja  napreduje  polako,  a  krepost  se 
postiže  ustrajnim  vježbanjem.  Najbolje  je  sredstvo  napretka  bol.  Margareta  je  bolovala  u  ranoj 
mladosti  četiri  godine.  Zavjetovala  se  Gospi  i  odmah  je  čudesno  ozdravila.  Time  joj  je  Gospodin 
iskazao  neobičnu  sklonost,  pažnju  i  ljubav. 

Nakon  bolesti  kod  Margarete  se  zapažala  nestašna  želja  za  zabavama  i  ispraznim 
uljepšavanjem,  a  motiv  je  bio  dopadnost.  Ova  pojava  očitovala  je  mladoj  djevojčici,  da  sve  Evine 
kćerke  boluju  od  neuglednih  sitnica,  koje  treba  otkloniti,  ako  želimo  ostvariti  pravu  svetost.  I  dragi 
Bog  je  započeo  čistiti  ovu  mladu  dušu.  Kućnu  Kalvariju  sačinjavale  su  njezina  baka,  teta  po  ocu  i 
služavka.  U  Božjoj  školi  trpljenja  brusio  se  ovaj  mali  biser.  Kušnje  su  bile  uspješne.  Margareta  je 
uzljubila  trpljenje. 

Usporedo  s  čežnjom  za  trpljenjem  Margareta  je  osjetila  daje  razmatranje  veoma  veseli.  To 
je  važna  točka  duhovnog  života.  Nama  je  poznato,  iz  Margaretina  života,  da  ju  je  sam  Krist 
poučavao  pravom  razmatranju.  Ako  još  k  tome  dodamo  njezinu  žarku  želju  za  sv.  Pričešću,  koja  se 
počela  zapažati  u  isto  vrijeme  i  ako  ne  propustimo  iz  vida  činjenicu,  da  je  počela  zaneseno  ljubiti 
Presveti  Sakrament  i  da  pred  njim  nije  nikada  osjećala  umora,  onda  možemo  sa  sigurnošću  ustvrditi, 
da  je  njezin  duhovni  život  doživio  preobrazbu  i  uputio  se  stazom  koja  će  je  uza  sve  eventualnosti 
sigurno  dovesti  do  Božjeg  Srca. 

Prva  očitovanja  duhovnoga  poleta  bila  su  izražena  u  mladenačkoj  ljubavi  prema  siromasima. 
Margareta  ih  je  materijalno  pomagala,  dvorila  cjelivala  njihove  rane.  Još  veću  ljubav  pokazala  je 
prema  siromašnoj  djeci,  koju  je  okupljala  i  učila  ih  katekizam. 

Sasvim  je  očito,  da  je  Margaretina  duša  počela  čeznuti  za  pravom  svetošću.  Isus  joj  je 
saopćio,  da  će  to  najlakše  postići,  ako  zavjetuje  evanđeoske  zavjete:  čistoću,  posluh  i  siromaštvo. 
Margareta  je  na  prvi  mah  razumjela  Kristov  savjet  i  htjela  ga  objeručke  prihvatiti.  No,  majka  se 
usprotivila  njezinoj  plemenitoj  želji  da  postane  redovnica  i  htjela  ju  je  udati,  jer  je  uglednih  prosaca 
bilo  i  na  pretek.  Tada  su  za  Margaretu  nastali  dugi  dani  kušnje  i  žrtve.  Isus  joj  se  ukazuje  u  ranama  i 
kori  je  zbog  neodlučnosti,  a  duh  svijeta  u  ljubavnoj  obrazini  zlonamjerno  se  približio  i  lažno 
šaputao... 

Konačno  je  ipak  nadjačala  ljubav.  Majka  joj  je  dopustila  da  može  poći  u  samostan.  Ali  u 
koji  ?  U  uršulinke?  Ne!  Ona  želi  u  samostan  Marijinih  Kćeri  od  Pohođenja.  U  to  vrijeme  opet  joj  je 
oboljela  majka.  Nemojmo  obescijeniti  ni  ovaj  križ,  niti  ga  shvatiti  kao  slučajni  događaj  u 
Margaretinu  životu.  Ova  prigoda  je  uvjetovala  da  je  njezina  davna  želja  za  križem  dražesno 
procvala.  Tada  se  izbrusio  onaj  njezin  značajni  poklik:  »O  moj  dragi  Spasitelju,  kako  bih  bila  sretna, 
kad  bi  ti  odrazio  u  meni  svoju  patničku  sliku!« 

U  životnom  razdoblju  dok  još  nije  prešla  prag  samostana,  Margareta  nije  imala  sreće  često 
se  pričešćivati,  iako  je  za  Kristom  živo  čeznula.  Rijetke  dane  duhovnog  blaženstva  ovako  opisuje: 
»Dan  uoči  sv.  Pričesti  bila  bih  tako  zaronjena  u  šutnju,  da  sam  samo  s  velikom  mukom  mogla 
govoriti.  A  kad  bih  se  pričestila,  ne  bih  htjela  ni  jesti,  ni  piti,  ni  gledati,  ni  govoriti,  od  veličine 

utjehe  i  mira,  što  sam  osjećala.  I  sakrivala  sam  se,  koliko  sam  mogla,  da  se  naučim  ljubiti  svoje 
najviše  Dobro,  što  me  je  toliko  nukalo  da  mu  uzvratim  ljubav  za  ljubav...«  Sretna  nevina  Margareta! 

U  školi  božanske  ljubavi  iskristaliziralo  se  geslo  Margaretina  života:  »Ili  umrijeti  ili 
pobijediti!«  Kad  je  Margaretina  majka  pristala,  da  joj  kćerka  stupi  upravo  u  željeni  red  Pohođenja,  i 
kad  su  mladoj  sretnici  spomenuli  samostan  u  Paray-le-Monialu,  ona  je  osjetila  u  srcu  tajnoviti  glas, 
koji  joj  je  šaptao:  »Da!  Tu  hoću  da  budeš!« 

U  dvadesettrećoj  godini  života  ušla  je  u  samostan.  Razumljivo  da  je  njezina  majka  veoma 
plakala,  da  je  rodbina  bila  tužna.  Značajno  je  istaknuti  da  ona  nije  ni  suze  prolila!  U  duši  su  joj 
odzvanjale  Kristove  riječi:  »Pusti  neka  mrtvi  ukopavaju  svoje  mrtve,  a  ti  pođi  te  »osvajaj« 
kraljevstvo  Božje.«  (Lk.  9,60) 

U  duhovnom  perivoju  samostana  od  Pohođenja  u  Paray-le-Monialu  mlada  se  kandidatkinja  i 
nehotice  isticala  među  svojim  kolegicama  većom  duhovnom  izgrađenošću.  Pita  svoju  učiteljicu,  da 
je  pouči  kako  će  što  bolje  razmatrati.  Dala  joj  je  prekrasan  savjet:  »Postavi  se  pred  Gospodina  kao 
platno  pred  slikara!«  Taj  je  savjet  Margareta  oživotvorila.  U  samostanu  je  mogla  ostvariti  želju  da 
dugo  moli.  Molila  je  uistinu  veoma  dugo,  sate  i  sate,  i  to  ne  samo  po  danu,  nego  i  po  noći  u  svojoj 
postelji.  Kadšto  je  to  znalo  doseći  sedam,  osam  pa  i  dvanaest  sati. 

6.  XI.  1672.  Margareta  je  položila  redovničke  zavjete.  Tada  se  osjetila  sretnom  zaručnicom, 
koja  samo  Kristu  pripada.  Ona  je  osjećala  nazočnost  božanskoga  Zaručnika,  koji  je  ujedinio  svoje 
srce  s  njezinim.  »Gledala  sam  ga,  osjećala  sam  ga  uza  se  i  slušala  sam  ga  mnogo  bolje,  nego  li  se  to 
može  tjelesnim  osjećajima...«  —  izjavila  je  sretna  Margareta.  Krist  je  tješi  i  priopćuje  joj  za 
duhovnih  vježbi  1678.:  »Jedi  i  pij  sa  stola  mojih  slatkih  užitaka,  da  se  okrijepiš  i  srčano  stupaš,  jer  ti 
valja  prijeći  dug  i  hrapav  put...«  Margareta  je  spremno  koračala  na  stazi  božanske  izgradnje,  koja  ju 
je  vodila  ususret  ranjenom  Srcu. 

Ne  zaboravimo  nikada,  pobožni  štovatelji  Isusova  Srca,  da  je  božanska  pedagogija  spoj 
Tabora  i  Kalvarije!  Margareta  je  i  u  samostanu  pobolijevala  od  različitih  bolesti.  Jednom  joj  je 
ručica  od  kotača  na  bunaru  izbila  nekoliko  zubi  i  istrgla  komadić  mesa  s  lica.  Duševne  patnje  su  još 
teže.  Njih  je  sotona  Margareti  naprtio  u  obilnoj  mjeri.  U  samostanima  žive  ljudi,  koji  uvijek  u  sebi 
nose  klicu  ljudske  nesavršenosti  i  prirodne  sklonosti  na  zlo. 

Sama  je  sv.  Terezija  Avilska  u  dugoj  praksi  ustanovila  da  su  redovničke  osobe  često  puta 
velika  zapreka  jedna  drugoj  na  duhovnom  putu.  To  je  iskusila  i  Margareta.  Nesavršenije  sestre  su  je 
napadale,  njezina  su  viđenja  pripisivale  sotoni,  proglašavale  su  je  opsjednutom,  škropile 
blagoslovljenom  vodom,  i  slično.  Poglavarstvo  reda  bilo  joj  je  odgodilo  zavjetovanje,  jer  je 
navodno  izvanredna  i  ne  odgovara  samostanskoj  zajednici.  Uza  sve  to,  Krist  je  od  Margarete  tražio 
posluh.  Kad  se  saznalo  za  to,  odobrili  su  joj  zavjetovanje. 

Sve  ove  komponente  Margaretina  redovničkog  života  izgradile  su  kod  nje  proživljenu 
čežnju  za  križem.  Krist  joj  je  jednom  pokazao  križ  posut  cvijećem.  Poučio  ju  je,  da  će  cvijeće 
otpasti,  a  trnje  ostati!  To  je  neminovna  logika  pravog  duhovnog  života. 

Zanimljivo  je  promatrati  brušenje  svetosti  kod  odabranih  duša.  Margareta  je  za  vrijeme 
kandidature  osjećala  posebnu  sklonost  prema  jednoj  kolegici.  Krist  je  opominje,  jer  on  neće 
podvojenosti.  On  hoće  savršenu  posrednicu  svoga  ranjenog  Srca.  Rekao  joj  je  otvoreno:  »Prevelika 
me  moja  ljubav  navela,  da  ti  budem  učiteljem,  da  te  učim  i  odgajam  na  svoj  način  i  prema  mojim 
nakanama«.  U  Kristovoj  školi  Margareta  se  očistila  od  stvorova,  laganog  samoljublja,  sitnih  taština. 
U  tim  je  trenucima  Isusova  nazočnost  bila  za  nju  bolna,  ali  i  spasonosna. 

Margareta  je  znala  da  će  je  razmatranje  Kristovih  patnja  dovesti  do  odluke  o  naknadi  i 
zadovoljštini.  Ona  je  stavila  ljubav  pod  žrvanj  žrtve,  da  je  usavrši  do  neizmjernosti.  U  ovoj 
perspektivi  ne  iznenađuje  nas  opis  viđenja  Presvetoga  Trojstva:  »Činilo  mi  se,  da  mi  vječni  Otac 
daje  vrlo  veliki  križ,  pun  trnja  i  okićen  svim  drugim  oruđima  Muke,  i  veli  mi:  Evo,  kćeri,  dajem  ti 
isti  dar  kao  i  svojemu  Sinu!  — A  ja  ću  te,  reče  mi  gospodin  Isus  Krist,  pribiti  na  nj,  kao  što  sam  i 
sam  bio  pribit,  i  bit  ću  ti  vjeran  drug.  —  Treća  mi  od  tih  presvetih  Osoba  reče,  da  je  Ona  sama 
ljubav  i  da  će  ona  sve  dovršiti  čisteći  me...« 

Izgrađenu  Margaretu  odabralo  je  Srce  Isusovo  za  svog  novovjekog  apostola  i  posrednika, 
kada  je  u  našim  danima  htjelo  duhovno  obnoviti  svijet.  Margareta  je  umrla  17.  XI.  1690.  Liječnik  je 

izjavio:  »Ljubav  je  bila  jedini  uzrok  njezinih  boli  i  njezine  smrti!«  Papa  Benedikt  XV.  proglasio  ju 
je  svetom  16.  V.  1920. 

5.  Četiri  velika  ukazanja  Srca  Isusova  sv.  Margareti  Alacoque 

Nakon  sažetog  presjeka  životnog  duhovnog  puta  sv.  Margarete,  privilegirane  odabranice 
žrtvovanog  Isusova  Srca,  opravdano  nas  zanimaju  velika  ukazanja,  kojima  je  Krist  odlikovao  svoju 
dragu  sveticu.  Zanimaju  nas  ona  četiri  ukazanja  Srca  Isusova,  jer  je  u  njima  izražena  velika  ljubav 
Neba  prema  kršćanima  novoga  vijeka. 

Prvo  veliko  ukazanje  Srca  Isusova  vjerojatno  je  bilo  1673.  Sv.  Margareta  je  za  vrijeme 
odmora,  koji  je  bio  predviđen  samostanskim  dnevnim  rasporedom,  iskoristila  priliku  da  se  pobožno 
pokloni  presvetom  Oltarskom  Sakramentu.  Evo,  što  ona  piše  u  autobiografiji: 

»Osjetih  se  tako  snažno  prožeta  Božjom  nazočnošću,  da  zaboravih  i  sebe  i  mjesto  na 
kojemu  sam  se  nalazila,  pa  se  predadoh  tomu  božanskomu  Duhu  izručujući  svoje  srce  sili  njegove 
ljubavi.  On  me  ostavi  da  dugo  počivam  na  njegovim  božanskim  grudima,  gdje  mi  otkri  divote  svoje 
ljubavi  i  neiskazane  tajne  svoga  presvetoga  Srca,  koje  mi  je  do  tada  sakrivao.  Otkri  mi  ih  po  prvi 
put,  ali  tako  zbiljski  i  osjetljivo,  da  nisam  mogla  sumnjati ...  — Reče  mi:  Moje  Božansko  Srce  toliko 
ljubi  ljude,  da  ne  može  više  u  sebi  zadržati  plamen  žarke  ljubavi,  pa  treba  da  ga  širi  tvojom 
pomoći.  Treba  se  očitovati  ljudima,  kako  bi  ih  obogatilo  svojim  dragocjenim  blagom,  što  ga 
otkrivam  tebi,  a  koje  sadrži  sve  posvećujuće  i  spasonosne  misli,  koje  su  potrebne  da  se  oni  izvuku  iz 
bezdana  propasti .  .  .« 

Nakon  ovih  spasonosnih  priopćenja  Isus  je  uzeo  Margaretino  srce,  stavio  ga  u  svoje 
ražareno  u  božanskoj  ljubavi,  opet  vratio  u  njezine  djevičanske  grudi.  Margareta  je  u  tom 
nezaboravnom  trenutku  plovila  beskrajnim  morem  nebeskog  zanosa  i  miline.  Božanski  znak  u 
prvom  velikom  ukazanju  bila  je  —  zatvorena  sveta  rana  Isusova  boka.  A  otvorena  pouka,  koja 
rezultira  iz  svega  jest:  Srce  Isusovo  ljubi  ljude  i  hoće,  iz  ljubavi,  da  ih  sve  spasi! 

Drugo  veliko  ukazanje  Srca  Isusova  zbilo  se  1673.  ili  1674.  Margareta  je  vidjela  sveto  Srce 
Isusovo  izvan  Kristova  tijela.  Motrila  ga  je  na  ognjenom  prijestolju,  bilo  je  prozirno  kao  kristal, 
sjajnije  od  sunca,  označeno  predivnim  zrakama.  Na  njemu  je  jasno  vidjela  ranu,  motrila  ga  je 
ovijena  trnovom  krunom,  a  u  nj  je  bio  usađen  križ.  Sve  je  to  Margareta  promatrala  svojim  očima. 
Krist  je  tumačio  Margareti  da  sve  njegove  muke  izviru  iz  ljubavi  prema  ljudima.  Od  utjelovljenja 
On  je  u  svom  Srcu  nosio  krvavi  križ  bola  i  muke. 

»Isus  me  pouči,  veli  .s  u  Margareta,  kako  je  od  žive  želje  da  ga  ljudi  ljube  i  da  ih  povuče  s 
puta  propasti,  u  koju  ih  hrpimice  ruši  sotona,  naumio  objaviti  ljudima  svoje  Srce  i  dati  im  u  ovim 
posljednjim  stoljećima  ovaj  zadnji  napor  svoje  ljubavi,  predmet  i  pomagalo  tako  prikladno  da  ih 
uputi  na  pravu  ljubav  prema  njemu...« 

Za  drugog  velikog  ukazanja  Isus  traži  otvoreno,  da  bude  čašćen  u  liku  tjelesnoga  Srca. 
Štovateljima  je  obećao  mnogovrsne  blagoslove.  Time  je  Krist  jasno  i  nedvojbeno  izrazio  svoje 
božanske  i  dalekovidne  želje. 

Treće  je  veliko  ukazanje  Srca  Isusova  sasvim  vjerojatno  bilo  1674.  Evo  što  o  tom  piše  sv. 
Margareta  : 

»Jednom,  kad  je  bio  izložen  presveti  Sakrament...,  ukaza  mi  se  Isus  Krist.  .  .,  sav  blistajući  u 
slavi,  sa  svojih  pet  rana,  sjajnih  kao  pet  sunaca.  Iz  toga  su  svetoga  čovještva  izlazili  plamenovi  sa 
svih  strana,  naročito  iz  njegovih  božanskih  grudi,  koje  su  naličile  na  žarki  oganj,  i  otvorivši  se 
grudi,  otkrivale  mi  ljubazno  Srce  koje  ljubi  i  koje  je  bilo  živim  vrelom  tih  plamenova.« 

Isus  se  za  trećega  ukazanja  tužio  Margareti  na  nezahvalnost  ljudi.  Zahtijeva  da  se  na  tu 
nakanu  pričešćuje,  posebno  u  prve  petke  svih  mjeseci.  Traži  da  obavlja  getsemansku  uru,  u  noći  od 
četvrtka  na  petak  od  23  do  24  sata  i  obećava  joj  dati  poklon,  dio  svoje  smrtne  žalosti  iz  Maslinskog 
vrta.  Jasno  su  izražena  tri  važna  momenta  za  ovog  ukazanja:  Ljubav  prezrena  -  ljubav  žrtvovana  - 
ljubav  pomirbena. 

Četvrto  veliko  ukazanje  Srca  Isusova  zbilo  se  u  osmini  Tijelova  1675.,  vjerojatno  16.  lipnja. 
Margareta  je  bila  pred  Presvetim  Sakramentom.  Isus  joj  se  ukazao  u  tjelesnom  liku,  sa  Srcem  na 

grudima.  Taj  prizor  je  ovjekovječen  na  nebrojenim  slikama  svetoga  Srca.  Tom  prilikom  Isus  je 
rekao: 

«Gle  ovo  Srce,  koje  je  toliko  ljubilo  ljude,  te  se  posve  iscrpilo  i  uništilo  da  im  dokaže  svoju 
ljubav,  a  za  uzvrat  od  većine  primam  samo  nezahvalnost,  koju  mi  iskazuju  u  ovom  Sakramentu 
ljubavi  svojim  nepoštovanjem  i  svetogrđima,  hladnoćom  i  prezirom.  A  najviše  me  boli  što  tako  rade 
srca,  koja  su  mi  posvećena.  Stoga  tražim  od  tebe,  da  prvi  petak  iza  osmine  presvetoga  Sakramenta 
bude  određen  za  posebnu  svetkovinu,  kojom  će  se  častiti  moje  Srce  tako,  da  se  na  taj  dan  prima  sv. 
Pričest,  da  mu  se  javnim  priznanjem  nadoknađuje  za  ružne  uvrede  što  ga  snalaze  dok  je  izložen  na 
oltaru.  Također  ti  obećavam,  da  će  se  moje  srce  raširiti  i  izliti  u  obilju  darova  svoje  božanske 
ljubavi  na  one  koji  mu  dadu  tu  čast  i  koji  porade  da  mu  se  ona  daje.« 

Treba  li  objašnjenje  ovim  Kristovim  riječima  ili  uopće  ukazanjima  njegova  božanskog  Srca 
sv.  Margareti?  -  Ne!  Kristove  su  nakane  jasne!  Margareta  je  odabrana  za  novovjekovnog 
evanđelistu  ranjenoga  Srca  Božjega  Sina.  Blažen  čovjek  koji  odgovori  željama  Srca  Isusova! 

Sv.  Margareta  Marija  Alacoque  i  Klaudije  de  la  Colombiere.  »Daj  mi  pomagalo  -  reče  sv. 
Margareta  Isusu  za  četvrtog  velikog  ukazanja  -  kojim  ću  izvesti,  što  zapovijedaš  -  Potraži  moga 
slugu,  veli  Isus,  i  reci  mu,  kako  ja  hoću,  da  učini  što  god  može  za  uvođenje  ove  pobožnosti  i  da 
razveseli  time  moje  Božansko  Srce.  Neka  ne  klone  zbog  poteškoća  na  koje  će  naići.  Bit  će  ih.  Neka 
zna,  daje  svemoćan  onaj,  koji  se  ne  uzda  u  se,  nego  sve  svoje  pouzdanje  stavlja  u  me!« 

Tko  je  taj  čovjek  o  kojemu  govori  Isus  Margareti?  Početkom  1675.  dođe  isusovac  Klaudije 
de  la  Colombiere  u  Paray  za  upravitelja  isusovačke  rezidencije.  Kad  je  prvi  put  održao  govor 
redovnicima  od  Pohođenja,  u  Margaretinoj  duši  progovorio  je  Krist:  To  je  onaj  kojega  ti  šaljem! 

O.  Klaudije  rodio  se  2.  II.  1641.  u  Delfinatu  u  Francuskoj.  Mladost  je  proveo  kreposno. 
Stupio  je  u  Družbu  Isusovu  i  ubrzo  se  pročuo  u  Lionu  i  drugdje  kao  vrstan  profesor  a  naročito  kao 
govornik.  Prije  ređenja  bio  je  učitelj  dvojici  sinova  poznatog  ministra  Colberta. 

Srce  Isusovo  dovelo  je  o.  Klaudija  u  Paray  da  postane  pomoćnik  sv.  Margareti  u  velikom 
djelu  apostolata  ranjene  Ljubavi.  Margaretu  su  bili  neki  proglasili  žrtvom  iluzije  sotonskih 
prijevara,  pa  su  nad  njom  molili  i  egzorcizam.  Njezina  poglavarica  povjeri  o.  Klaudiju  da  ispita 
Margaretin  slučaj.  Nakon  dugih  istraživanja,  razmišljanja  i  molitava  o.  Klaudije  donese  zaključak  o 
ispravnosti  Margaretinih  objava.  Za  to  uvjerenje  podnio  je  mnogo  kritike.  Ah  on  se  na  to  nije  uopće 
osvrtao.  Na  prvi  petak  iza  osmine  Tijelova,  21.  VI.  1675.,  posvetio  se  Srcu  Isusovu.  Istoga  dana 
obavila  je  također  posvetu  Srcu  Isusovu  i  sv.  Margareta. 

Tako  se  ispunilo  njezino  viđenje,  koje  je  imala,  dok  je  jednom  otac  Klaudije  misio  u 
njihovoj  crkvi.  Ukazalo  joj  se,  naime,  Srce  Isusovo  kao  goruća  peć.  Vidjela  je  uz  Srce  Isusovo  još 
dva  srca,  koja  su  ušla  u  Kristovo  Srce,  da  se  s  njime  sjedine. 

O.  Klaudije  bio  je  premješten  u  Englesku  za  propovjednika  na  dvor  vojvotkinje  Marije  od 
Este  koja  je  bila  udata  za  vojvodu  od  Yorka,  potonjega  kralja  Jakova  II.  U  Londonu  je  otac  Klaudije 
uspješno  širio  pobožnost  Srcu  Isusovu.  Zle  duše  to  nisu  mogle  podnositi.  U  dva  sata  poslije  ponoći 
24.  XI.  1678.  bio  je  uhapšen  i  bačen  u  tamnicu,  navodno  zbog  veleizdaje  države.  Pred  sudom  se  za 
to  divno  obranio.  Ali  nije  se  mogao  obraniti  od  optužbe  da  je  mnoge  anglikance  obratio  Srcu 
Isusovu.  Zato  ostade  u  tamnici  gdje  je  prisustvovao  smrti  mnoge  svoje  duhovne  braće  isusovaca.  Na 
intervenciju  francuskoga  kralja  Ljudevita  XIV.  pušten  je  na  slobodu,  ali  je  morao  otići  iz  Engleske. 

Zbog  bolesti,  koja  je  bila  posljedica  zatvora,  napustio  je  zemlju  progonstva  tek  1679. 
Posjetio  je  Paray,  kad  je  Margareta  bila  u  velikim  napastima.  Otišao  je  na  službu  u  Lion.  Zbog 
promjene  zraka  opet  dođe  u  Paray.  Zdravlje  mu  je  bilo  sve  slabije.  Liječnici  mu  svjetovaše  da  pođe 
u  rodni  kraj.  Margareta  mu  saopći  da  Isus  traži  u  Parayu  žrtvu  njegova  života.  Htio  je  udovoljiti 
redovničkoj  poslušnosti,  ali  bolest  ga  spriječi.  Naskoro  je  umro  u  Parayu.  Nad  njim  se  savršeno 
ispunila  riječ  sv.  Margarete:  »O  kako  je  slatko  umrijeti  onomu,  koji  je  vjerno  služio  Srcu  Isusovu!« 


114 


6.  Od  ukazanja  sv.  Margareti  do  uspostave  svetkovine  Srca  Isusova  i  posvete  svijeta 

Božanskom  Srcu  Isusovu 

Put  do  uspostave  svetkovine  Srca  Isusova.  Naša  je  nakana,  da  donesemo  što  jasniji  pregled 
povijesnog  razvitka  uzvišene  pobožnosti  Srcu  Isusovu.  Uvjeren  sam,  da  kršćanski  vjernici  dijele  sa 
mnom  mišljenje  o  opravdanosti  ovog  izlaganja,  i  da  će  povijesne  činjenice  pozitivno  utjecati  na 
buđenje  naše  osobne  pobožnosti  prema  ranjenome  Srcu  našega  Spasitelja. 

Uvjeren  sam  da  nas  sasvim  opravdano  zanima  i  razvoj  pobožnosti  objavljenoga  Srca  od 
smrti  sv.  Margarete  do  danas,  jer  ćemo  samo  na  taj  način  steći  zaokruženu  i  potpunu  sliku  o  čitavom 
pitanju.  Toj  temi  posvećujemo  ovo  izlaganje. 

Vidjeli  smo  da  se  u  godinama  1672.  do  1675.  Srce  Isusovo  javno  objavilo  nama  ljudima 
preko  ponizne  redovnice  sv.  Margarete-Marije  Alacoque.  U  tim  ukazanjima  Krist  je  jasno  i  otvoreno 
izrazio  svoje  božanske  želje,  koje  bismo  mogli  sažeti  u  četiri  točke:  1.  Srce  Isusovo  bezuvjetno  hoće 
da  bude  štovano  u  tjelesnom  liku,  simbolu  njegove  neizmjerne  božanske  ljubavi  prema  svim 
ljudima.  2.  Kristovo  objavljeno  Srce  apsolutno  zahtijeva  da  bude  čašćeno  javnim  štovanjem.  3.  Srce 
Božjega  Sina  traži  za  se  posebnu  svetkovinu,  i  to  u  prvi  petak  po  tijeiovskoj  osmini.  4.  Ranjeno 
Isusovo  Srce  traži  opću  nadoknadu  za  nebrojene  uvrede  koje  mu  ljudi  svaki  dan  obilno  nanose.  U  tu 
svrhu  posebno  traži  naknadnu  sv.  Pričest  koja  je  moćno  sredstvo  zadovoljštine  i  iako  pristupačno 
svakom  vjerniku.  Naknadnu  pričest  Srce  Isusovo  naročito  želi  u  prve  petke  u  mjesecu. 

Iz  dosadašnjeg  izlaganja  vidljivo  je  daje  u  drugoj  polovini  XVII.  st.  umro  sv.  Ivan  Eudes, 
začetnik,  promicatelj  i  ostvarivač  liturgijskog  štovanja  Srca  Isusova.  Za  njim  je  poletio  u  krilo 
proslavljenoga  Srca  i  sv.  Klaudije  de  la  Colombiere. 

Možda  nam  se  na  prvi  mah  i  to  nehotice,  nakon  svih  ovih  nabrajanja  i  izlaganja,  pojavi  pred 
očima  svijesti  neočekivano,  ali  ne  baš  isprazno  pitanje:  Zar  će  njihovom  smrću  zastati  ovo  veliko 
djelo?  O,  ne!  Tek  sada  i  počinje  veliko  osvajačko  djelo  božanskoga  Obnovitelja,  koji  je  u  danima 
novoga  vijeka  i  otvorio  svoje  Srce  da  ljudi  naših  dana  kroz  otvorenu  ranu  upoznju  veliku  ljubav  i 
velikodušno  joj  odgovore.  Vrijeme  iza  objavljenja  Srca  Isusova  jest  vrijeme  njegovih  pobjeda  i 
trijumfa. 

Godinu  dana  prije  smrti  sv.  Margarete  isusovac  o.  Croiset  napisao  je  djelo  o  Srcu  Isusovu 
(1689).  Godinu  dana  po  njezinoj  smrti  izdao  je  novo  izdanje  s  dodatkom  životopisa  Božje 
odabranice.  Red  Pohođenja  i  Družba  Isusova  neumorno  su  i  živo  širili  pobožnost  Božanskomu 
Srcu.  Prijem  kod  tadanjih  vjernika  bio  je  izvanredan,  ali  ne  zbog  novosti  pobožnosti,  nego  zbog 
uzvišenosti  samog  predmeta  i  spasonosnih  učinaka.  Međutim,  ova  novost  u  Kristovoj  Crkvi 
uzbudila  je  jaku  i  veliku  opoziciju. 

Nemojmo  zaključiti  naprečac,  da  su  protivnici  nove  pobožnosti  bili  isključivo  iz  redova 
jansenista.  Istina,  jansenisti  su  predvodili  tu  borbu,  jer  njihovo  hladno  srce  nije  moglo  izdržati 
blagotvorni  žar  topline  i  ljubavi  Isusova  Srca.  Ali  i  među  samim  katolicima  bilo  je  protivnika 
započetoj  pobjedi  svetoga  Srca.  Neki  su  od  njih  dobronamjerno  smatrali  ovu  novost  sektom,  koja  bi 
mogla  uznemiriti  čitavu  Crkvu  i  nanijeti  joj  brojne  neugodnosti.  Samo  ime  ove  pobožnosti  postalo 
je  nedrago,  odbojno,  na  sam  njen  spomen  toliki  su  se  vrijeđali.  I  u  samom  Redu  od  Pobođenja  i  u 
Družbi  Isusovoj  službeni  predstavnici  bili  su  sasvim  oprezni,  što  je  samo  po  sebi  razumljivo  i 
preporučljivo,  ali  nipošto  nisu  bili  protivni  novoj  pobožnosti,  kao  takvoj.  Između  ova  dva  nakovnja 
brusila  su  se  mišljenja,  taložila  uvjerenja,  klesao  ispravan  pojam. 

Istovremeno  dok  je  bilo  u  jeku  prvi  otpor  prema  pobožnosti  Srcu  Isusovu,  množe  se 
bratovštine  u  čast  svetoga  Srca,  podižu  se  kapele,  posvećuju  oltari,  održavaju  brojne  propovijedi. 
Cijela  Francuska  već  zna  za  ovu  pobožnost.  Doprla  je  brzo  i  do  Kanade,  zatim  sve  do  krajnjega 
Istoka.  Među  tadašnje  revne  promicatelje  nove  pobožnosti  ubrajamo  Boudona,  Simuna  Gourdana  i 
druge.  Brojne  redovničke  zajednice,  rasijane  po  čitavom  katoličkom  svijetu,  otvaraju  širom  vrata 
pobožnosti  Srcu  Isusovu,  što  je  po  sebi  i  shvatljivo  ako  poznajemo  bar  bitne  obrise  nutarnje 
redovničke  konstitucije.  Možda  je  najzgodnije  odmah  nadovezati  i  naglasiti  da  su  samostani 
najaktivniji  i  najbolji  promicatelji  pravih  pobožnosti.  To  se  obistinilo  i  u  ovom  slučaju.  I  još  nešto. 

Božje  je  djelo  nemoguće  zaustaviti  u  pobjedničkom  naletu.  Što  više  protivnika,  to  sigurnija 
pobjeda! 

Poslije  obilnih  uspjeha  koje  je  postigla  pobožnost  Srcu  Isusovu  u  prvim  godinama  nakon 
svečanih  ukazanja  Krista  sv.  Margareti,  nešto  osobnom  izgradnjom  pojedinaca,  a  još  više 
značajnom  duhovnom  obnovom  unutar  Katoličke  Crkve  sazreo  je  zahtjev  da  se  od  Pape  zatraži 
odobrenje  svetkovine  Presvetom  Srcu  Isusovu.  Prvi  pokušaj  u  tom  pravcu  učinili  su  Isusovci  i 
redovnice  od  Pohođenja.  Sv.  Stolica  prema  svojoj  ustaljenoj  praksi  oprezno  je  motrila  sve  te  pojave, 
pokrete  i  nastojanja  i  u  zreloj  šutnji  čekala  razvoj  čitave  stvari,  a  još  više  plodove,  koji  će 
najrječitije  progovoriti  za  ili  protiv.  Time  je  i  katoličkim  teolozima  pružena  mogućnost  svestranog  i 
slobodnog  promatranja  čitavoga  pitanja  u  svoj  svojoj  složenosti  i  dalekosežnom  značenju. 

Ipak  je  Vatikan  još  od  prvih  primljenih  molbi  savjetovao  redovnicama  da  se  za  različita 
odobrenja  u  vezi  sa  svetkovinom  i  pobožnošću  prema  Srcu  Isusovu  obraćaju  svojim  biskupima,  koji 
su  u  tom  nadležni  i  mjerodavni.  I  doista,  tim  putem  došlo  je  do  proslave  blagdana  Srca  Isusova  u 
Besanconu  (1694),  Longresu,  Digioneu  itd.  Stvar  je,  može  se  reći,  dobro  prohodala. 

Već  1693. g.  Rim  je  odobrio  bratovštine  Srca  Isusova  i  podijelio  im  oproste.  To  je  obradovalo  brojne 
pobožnike  ranjenoga  Srca,  ah  oni  su  ciljali  još  i  dalje.  Oni  su  svakako  htjeli  odobrenje  blagdana. 

Konačno  je  Klement  XIII.  na  molbu  poljskih  biskupa,  uzeo  u  svestrano  razmatranje  pitanje 
svetkovine  i  pobožnosti  Srcu  Isusovu.  Predlagači  su  mu  podastrli  temeljitu  i  sveobuhvatnu 
dokumentaciju.  Nakon  zrelog  uvida  u  stvar,  Sv.  Zbor  Obreda  izrazio  se  u  prilog  odobrenja 
svetkovine  božanskoga  Srca.  Papa  je  potvrdio  odluku  Kongregacije.  Obrazac  Mise  u  čast  Isusova 
Srca  za  Poljsku  i  za  nadbratovštine  svetoga  Srca  odobrenje  11.  V.  1765.  Red  od  Pohođenja  postigao 
je  10.  srpnja  iste  godine  odobrenje  svetkovine  za  svoju  redovničku  zajednicu.  Iste  godine  francuski 
je  episkopat  gotovo  službeno  usvojio  svetkovinu  Srca  Isusova  i  uveo  je  skoro  u  sve  svoje  biskupije. 

Njihov  primjer  slijedile  su  i  druge  katoličke  biskupije,  redovničke  zajednice  itd.  Svi  su  se 
žurili,  da  budu  dionici  ponuđenog  privilegija.  U  dokumentu  Sv.  Zbora  Obreda  iz  1856.  kaže  se,  da 
gotovo  nema  crkve  na  svijetu  koja  nije  dobila  ovu  povlasticu.  Istina,  sve  je  to  bilo  samo  privilegij, 
samo  je  bilo  dozvoljeno  svetkovanje  blagdana  Srca  Isusova,  a  još  nije  bilo  naređeno.  Međutim,  sve 
ove  činjenice  daju  nam  nesumnjivo  naslutiti  da  je  pobjeda  na  pomolu.  Na  molbu  francuskih  biskupa 
uveo  je  Pijo  IX.  1856.  obaveznu  svetkovinu  Srca  Isusova  za  čitavu  Katoličku  Crkvu. 

Put  do  posvete  cijeloga  svijeta  Srcu  Isusovu.  Dosada  iznesene  povijesne  činjenice  svjedoče 
nam  otvoreno  i  jasno  o  živom  vrenju  pobožnosti  prema  preslatkom  Srcu  Božjega,  Sina,  koje  je 
započelo  od  časa  svečanoga  ukazivanja  sv.  Margareti  i  povećavalo  se  iz  dana  u  dan  sve  jače  i 
istaknutije.  Nas,  posebne  prijatelje  ranjenoga  Srca,  ova  pojava  nimalo  ne  iznenađuje.  Mi  se  uvijek  i 
u  svakoj  sličnoj  zgodi,  a  pogotovo  kad  se  radi  o  božanskom  Srcu  ljubavi,  sjećamo  Kristovih  riječi: 
» Dođoh  da  oganj  bacim  na  zemlju,  pa  što  hoću,  nego  da  se  zapali?«  (Lkl2,49)  s  druge  strane, 
uvijek  moramo  imati  u  vidu  daje  katolička  duša  stvorena  za  širokogrudne  izljeve  odanosti  i  ljubavi. 
Dosljedno,  božanska  žrtvovana  dobrota  jedina  je  bila  u  mogućnosti  tu  ucijepljenu  duhovnu  sklonost 
razviti  do  zamjemih  visina  zanosa.  Kao  potkrepu  naše  tvrdnje  možemo  navesti  već  spomenutu 
peticiju  poljskih  biskupa  na  Klementa  XIII.  iz  g.  1765.,  u  kojoj  se  navodi,  da  u  samoj  Poljskoj  do 
toga  vremena  postoji  najmanje  1090  bratovština  Srca  Isusova.  Ovo  ubrzano  osnivanje  bratovština 
rječito  govori  o  općem  gibanju  i  zanosu  za  pobožnost  presvetomu  Srcu. 

Razumljivo  je  samo  po  sebi  da  su  pojedinačne  posvete  Srcu  ljubavi,  dobrote  i  žrtve  bile 
veoma  brojne.  Njihov  broj  poznaje  samo  dobro  Kristovo  Srce  koje  posebnim  plamom  gori  prema 
svakomu  svomu  pobožniku  i  napunja  ga  blagoslovom. 

Usporedo  s  pojedinačnim  posvetama,  osnivanjem  bratovština  i  slično,  sazrijeva  i  saznanje  o  obvezi 
ljubavi  za  naknadom  ranjenomu  Srcu  Otkupitelja  svijeta.  Odvažne  duše  žrtve  predstavljaju  za 
Crkvu  idealni  dio  Kristova  duhovnoga  stada. 

Kad  je  službena  crkvena  vlast  odobrila  i  uvela  blagdan  Srca  Isusova,  oduševljenje  i  zanos 
među  katolicima  raste  sve  više  i  jače.  To  je  sasvim  razumljivo,  jer  su  tim  činom  raspršene 
kojekakve  eventualne  sumnje,  a  čitava  stvar  oslonjena  je  na  temelje  vječnog  i  nepogrješivog 
božanskog  autoriteta. 

Odmah  su  se  požurili  mnogi  biskupi  da  božanskom  Srcu  posvete  svoje  biskupije. 
Redovnički  poglavari  nasljedovali  su  njihov  primjer  i  obavili  posvetu  svojih  duhovnih  zajednica. 
Stopu  u  stopu  slijedila  su  ih  različita  društva  unutar  naše  Crkve.  Vanjski  trijumf  Srca  Isusova  u 
novom  vijeku  obilježavju  svečane  posvete  mnogih  država,  dok  konačno  nije  došlo  i  do  same 
posvete  čitavoga  svijeta  božanskom  Srcu  ljubavi  i  milosti. 

Južnoamerička  republika  Ekvador  obavila  je  prva  —  15.  VI.  1873.  —  posvetu  ranjenomu 
Srcu  Boga-Čovjeka,  duhovnoga  kralja  čitavoga  svijeta.  Ovu  svečanu  i  značajnu  posvetu  obavio  je 
sam  predsjednik  republike  neumrli  mučenik  Garcia  Moreno  uz  sudjelovanje  uglednih  senatora  i 
narodnih  zastupnika,  vojske  i  mornarice  i  brojnih  građana.  Posveta  ove  katoličke  zemlje  izvršena  je 
u  katedrali  prijestolnice  Quito  pred  kipom  Srca  Isusova,  koji  prikazuje  Krista  kako  otvara  svoje 
preslatko  Srce  i  svoje  premilostive  ruke  širi  u  zagrljaj  ljubavi.  —  Naglasio  sam,  daje  posvetu  učinio 
predsjednik  Moreno.  Dvije  godine  poslije  obavljene  posvete  Garcia  Moreno  umire  mučenički  od  1 1 
uboda,  koje  mu  je  zadao  nožem  razbojnik  potplaćen  od  masonerije.  U  času  razbojstva  ubojica  mu  je 
doviknuo  u  uho:  »Umri,  bijedni  zatomiče  slobode!«  Moreno  mu  je  odgovorio  mirno  i  svetački, 
dostojno  viteza  Srca  Isusova:  »Bog  ne  umire! !« 

U  isto  vrijeme  stižu  brojne  molbe  Piju  IX.,  da  posveti  čitav  svijet  Srcu  Isusovu  (1870 — 
1871).  Takvu  molbu  uputio  je  tuluški  nadbiskup  Desprez.  Zatim  isto  moli  i  tadašnji  direktor 
Apostolata  Molitve  o.  Ramiere  (u  travnju  1875),  ali  ne  samo  u  svoje  ime,  nego  u  ime  čitavoga 
članstva.  Njegovu  molbu  potpisalo  je  i  525  biskupa.  Papa  je  kao  odgovor  na  te  molbe  dao  odobrenje 
posvetnoj  formuli  Srcu  Isusovu  koju  je  preporučio  za  privatnu  i  javnu  upotrebu.  To  je  odobrenje 
učinjeno  na  dvjestogodišnjicu  ukazanja  Srca  Isusova  sv.  Margareti.  Taj  datum  —  16.  VI.  1875.  — 
smatraju  povjesničari  pobožnosti  i  štovanja  Srca  Isusova  veoma  značajnim. 

Veliki  i  dalekovidni  papa  Leon  XIII.  imao  je  zavidnu  i  jedinstvenu  sreću,  da  je  mogao 
obaviti  posvetu  čitavoga  svijeta  božanskomu  Srcu  Krista  -Kralja.  On  je  25.  V.  1889.  izdao  glasovitu 
encikliku  o  posveti  ljudi  Presvetomu  Srcu  Isusovu  (»Annum  Sacrum«  —  Sveta  Godina),  kojom 
naređuje  da  se  11.  lipnja  spomenute  godine  ima  posvetiti  Srcu  Isusovu  sav  katolički  svijet  i  čitav 
ljudski  rod.  Sam  papa  obavio  je  u  svojoj  kapeli  posvetu  svijeta  ranjenomu  Srcu  Spasitelja  svijeta,  u 
noći  koja  je  spajala  XIX  sa  XX  st.  U  isto  vrijeme  obavio  je  istu  posvetu  u  ime  Kristova  namjesnika 
u  središnjoj  bazilici  kršćanstva,  u  crkvi  apostolskog  prvaka  sv.  Petra  u  Rimu,  glasoviti  i  vrijedni 
kardinal  Rampolla.  Toj  javnoj  i  svečanoj  posveti  prisustvovali  su  brojni  vjernici  kao  predstavnici 
čitavoga  svijeta. 

Ovaj  nezaboravni  čin  Leona  XIII.  predstavlja  i  jest  najveći  vanjski  novovjeki  trijumf  Srca 
Isusova,  ispunjenje  njegovih  božanskih  želja,  izraženih  za  svečanih  ukazanja  sv.  Margareti. 
Božansko  Srce  želi  kraljevati  i  ispuniti  ljubavlju  sve  stožere  zemlje.  I  čitav  svijet  je  malen  njegovim 
božanskim  željama,  koje  su  neizmjerne,  vječne  i  savršene.  Nakon  posvete  svijeta  Srcu  Isusovu 
zaredale  su  još  češće  i  istaknutije  brojne  posvete  gotovo  svih  katoličkih  država,  biskupija  i  svetišta. 
Biskupi  Crkve  u  Hrvata  su  1923.  prigodom  Euharistijskog  kongresa  u  Zagrebu  posvetili  hrvatski 
narod  Srcu  Isusovu. 

7  .  Pobožnost  Srcu  Isusovu  dar  Neba  za  moderna  vremena 

Nema  sumnje  da  su  vjernici  objeručke  prihvatili  pobožnost  i  štovanje  Srca  Isusova,  netom 
što  se  to  štovanje  preko  sv.  Margarete  objavilo  novovjekim  ljudima  pa  tako  i  kod  nas  u  Hrvatskoj. 
Na  žalost  povijesne  činjenice  o  tome  nisu  sakupljene  ni  obrađene.  No  poznato  je  da  je  kratko 
vrijeme  nakon  ukazanja  presvetoga  Srca  sv.  Margareti  izašla  na  hrvatskom  jeziku  knjižica- 
molitvenik:  »Novena  na  szlavu  Prisvetoga  Sarza  Jasusova«,  koja  je  odmah  bila  razgrabljena,  iako  se 
kod  nas  vrlo  malo  čitalo.  Nešto  kasnije  tiskano  je  u  Zagrebu  »Sercze  Jeszuszovo«,  koje  je  doživjelo 
nekoliko  izdanja.  Ovo  je  očit  znak  o  dobrom  prijemu  uzvišene  pobožnosti  kod  naših  davnih  pređa. 
Sve  nas  to  neobično  veseli. 

Kroz  posljednjih  sto  i  pedeset  godina  kod  nas  je  o  Srcu  Isusovu  tiskano  dosta  knjiga, 
molitvenika,  propovijedi  i  pjesama.  Tu  je  pobožnost  propagirao  dugo  i  obilno  »Glasnik  Srca 

Isusova«,  nekad  najčitaniji  vjerski  glasnik  u  Hrvatskoj.  Brojne  bratovštine,  društva,  crkve,  kapele, 
oltari,  kipovi  i  slike  svjedoče  o  bujnom  procvatu  ove  pobožnosti  i  u  prošlosti  i  u  sadašnjosti. 

Međutim  mnoge  su  stvari  našim  vjernicima  poznate  i  u  živom  sjećanju,  pa  ćemo  radije 
prijeći  na  novu  temu:  Srce  Isusovo  i  naše  doba.  Već  smo  citirali  riječi  sv.  Margarete,  kojima 
opisuje  drugo  veliko  ukazanje 

Srca  Isusova:  »On  me  pouči,  kako  je  od  žive  želje  da  ga  ljudi  ljube  i  da  ih  odvuče  s  puta 
propasti,  u  koju  ih  hrpimice  rusi  sotona,  zamislio  objaviti  ljudima  svoje  Srce  i  dati  im  u  ovim 
posljednjim  stoljećima  ovaj  posljednji  napor  svoje  ljubavi,  predmet  i  pomagalo  tako  prikladno,  da 
ih  skloni  na  pravu  ljubav  prema  njemu,  skupa  sa  svim  blagom  ljubavi,  milosrđa,  milosti  i  spasenja, 
što  je  u  njemu...« 

Spomenuli  smo  viđenje  sv.  Gertrude,  koje  je  imala  na  dan  sv.  Ivana  Evanđelista.  Ona  je  u 
tom  sretnom  času  promatrala  s  apostolom  ljubavi  kroz  ranu  na  boku  Isusovo  ranjeno  Srce.  Svetica 
je  upitala  apostola  zašto  nije  opisao  miline  kucaja  Kristova  Srca,  koje  je  osjetio,  dok  je  bio 
naslonjen  na  svete  grudi.  Ivan  joj  je  odgovorio:  »Izreći  slatkoću  tih  kucaja,  to  je  bilo  sačuvano  za 
sadašnja  vremena,  da  zagrije  ostarjeli  i  u  ljubavi  ohladnjeli  svijet,  kad  čuje  ove  stvari«. 

Crkveni  dostojanstvenik,  čije  nam  ime  nije  poznato,  izrazio  se  u  istom  duhu,  kad  je  rekao: 
»Čašćenje  Srca  Isusova  sačuvano  je  za  posljednja  vremena  kao  znak  Božje  ljubavi,  koja  hoće  da  se 
tim  obilnije  izlijeva  što  se  svijet  više  bliži  koncu.  To  čašćenje  štiti  vjeru  i  pobuđuje  pobožnost  usred 
zabluda  i  nastranosti  našega  vremena.« 

Papa  Pijo  XI.  dijeli  također  uvjerenje  daje  štovanje  Srca,  Isusova  iz  providnosnih  razloga, 
rezervirao  za  naše  dane,  pa  i  piše  u  enciklici  »Milosrdni  Otkupitelj«  (od  8.  V.  1928.):  »Među 
drugim  dokazima  neizmjerne  dobrote  našega  Otkupitelja  najviše  sja  ovaj:  Kad  je  ohladnjela  ljubav 
Kristovih  vjernika,  stupi  pred  nas  sama  božanska  ljubav,  da  je  častimo  posebnim  štovanjem.  Tad  se 
širom  otvori  dragocjena  crkvena  riznica  onom  pobožnošću,  kojom  častimo  Presveto  Srce  Isusovo,  u 
kojem  je  sve  blago  mudrosti  i  znanja«  (Kol.  2,3). 

Negda  je  Bog  htio  da  ljudskom  rodu,  koji  je  izlazio  iz  Noine  lađe,  zasja  u  znak  sklopljenog 
prijateljstva,  »duga,  koja  se  pokazala  u  oblacima«  (Post  2,14).  Slično  se  zbilo  i  u  burno  novije 
doba.  Njim  je  plazilo  krivovjerje,  podmuklije  od  sviju,  jansenističko,  protivno  Božjoj  ljubavi  i 
pobožnosti.  Ono  je  propovijedalo  da  ne  smiješ  Boga  toliko  ljubiti  kao  oca,  nego  ga  se  više  bojati 
kao  neumoljivog  suca.  Tad  pokaza  dobrostivi  Isus  narodima  svoje  presveto  Srce  kao  zastavu  mira  i 
ljubavi,  koja  navješćuje  sigurnu  pobjedu  u  borbi....«  Ako  je  Krist  u  naše  dane  i  za  nas  otkrio  svoje 
ranjeno  Srce,  zašto  se  ustručavamo  ući  u  ovaj  hram  preporoditelj ske  ljubavi!? 

8.  Teološki  temelj  pobožnosti  Srcu  Isusovu 

Papa  Pijo  XII.  naglašava  u  uvodnim  riječima  enciklike  o  katoličkom  nauku  štovanja  Srca 
Isusova,  Haurietis  aquas  -  Crpst  ćete  vodu,  daje  nemoguće  nabrojiti  sva  ona  duhovna  dobra,  koja 
je  štovanje  Isusova  Srca  unijelo  u  kršćanske  duše.  Zatim  upozorava  na  krive  koncepcije  i  bojazni  od 
kulta  Presvetoga  Srca.  Stoga  Papa  i  ima  želju  da  vjerno  izloži  pravu  narav  ove  uzvišene  pobožnosti. 
Kroz  čitavo  Papino  izlaganje  proteže  se  zlatna  nit  —  Božja  Ljubav.  Ona  dominira  u  Starom  Zavjetu, 
ona  je  naročito  došla  do  izražaja  u  Novom  Zavjetu  po  djelu  Otkupljenja.  To  izričito  ispovijedaju 
sveti  Oci  Istoka  i  Zapada. 

U  daljnjem  izlaganju  Pijo  XII.  precizira  daje  Krist  imao  pravo  ljudsko  tijelo  i  pravo  ljudsko 
srce.  To  je  zahtijevala  njegova  otkupiteljska  služba.  »Stoga  se  punim  pravom  smatra  Srce 
Utjelovljene  Riječi  kao  poglaviti  znak  i  simbol  one  trostruke  ljubavi,  kojom  božanski  Otkupitelj 
neprestano  ljubi  vječnoga  Oca  i  sve  ljude.  Simbol  je  naime  one  božanske  ljubavi  koju  dijeli  s  Ocem 
i  Duhom  Svetim,  ali  koja  se  ipak  samo  u  njemu,  kao  u  Riječi,  koja  je  postala  tijelom,  očituje  nama 
po  krhkom  i  prolaznom  tijelu,  »jer  se  u  njemu  nastani  utjelovljena  sva  punina  božanstva«.  Nadalje 
je  simbol  one  predragocjene  ljubavi  koja,  nakon  što  je  ulivena  u  njegovu  dušu,  obogaćuje  Kristovu 
ljudsku  volju  i  osvjetljuje  i  upravlja  njezine  čine  savršenim  dvostrukim  znanjem,  to  jest  blaženim,  i 
danim  ili  ulivenim.  I  napokon  —  i  to  na  način  više  naravan  i  izravan  —  simbol  je  senzibilnog 
osjećaja,  jer  je  tijelo  Isusa  Krista,  oblikovano  po  Duhu  Svetom  u  krilu  Djevice  Marije,  bilo 

obdareno  savršenom  moću  osjećanja  i  percipiranja,  dakako  mnogo  više  nego  sva  druga  ljudska 
tjelesa«.  Ovu  trostruku  ljubav  dokazuju  sva  Kristova  djela. 

Iz  citiranog  je  očito  daje  bliži  tvarni  predmet  kulta  Srca  Isusova  njegovo  tjelesno  Srce.  To  je 
Srce  kucalo  pod  Marijinim  Srcem  kroz  devet  mjeseci.  To  je  Srce  kucalo  na  ovoj  zemlji  kroz  sve 
dane  Isusova  života.  To  je  Srce  bilo  na  križu  pravim  kopljem  nemilosrdno  probodeno.  Iz  njega  je 
curila  Predragocjena  Krv.  To  je  Srce  sada  proslavljeno  u  Nebu.  To  je  Srce  i  sada  živo  pod 
sakramentalnim  prilikama  u  našim  svetohraništima.  To  je  Srce  Boga-Čovjeka.  Ono  je  simbol 
trostruke  božanske  ljubavi,  najvećeg  dometa  dobrote  i  milosrđa. 

Formalni  objekt,  ili  jasnije  rečeno  razlog,  zbog  koga  je  Srce  Isusovo  dostojno  posebnoga 
štovanja,  jest  neizmjerno  dostojanstvo  osobe  božanske  Riječi.  To  rezultira  i  iz  svega  što  smo  već 
dosada  rekli.  Posebni  opet  razlog  zbog  kojega  štujemo  Isusovo  Srce  ispred  drugih  dijelova  Kristova 
tijela  jest  to  što  nam  ono  očituje  i  predstavlja  neizmjernu  ljubav  milosrdnog  Spasitelja  čovječanstva, 
kako  smo  već  naglasili  malo  prije  citirajući  Pija  XII. 

Zajedničko  je  mišljenje  katoličkih  teologa  da  Presveto  Isusovo  Srce  očituje  u  potpunosti  i 
stvorenu  i  nestvorenu  ljubav.  Taj  je  zaključak  osnovan  na  izloženoj  istini  o  osobnom  sjedinjenju 
bogočovječanske  naravi  u  osobi  Isusa  Krista.  Ljubav  Kristova,  veli  spomenuti  kardinal  Billot,  jest 
bogočovječje,  jer  obuhvaća  nestvorenu  ljubav  Riječi  i  stvorenu  ljubav  ljudskoga  srca. 

Poklonimo  se  veličajnim  tajnama,  u  koje  ne  možemo  prodrijeti  umom,  ali  ih  barem  možemo 
osjetiti  dušom  i  srcem.  Poklonimo  se  ljubavi,  koja  je  vječna  i  nestvorena,  ali  je  odlučila  procvjetati 
u  svetom  vrtu  neokaljane  ljudske  naravi.  Klanjajmo  se  veličinama  dobrote,  koja  je  neizmjerna  i 
žedna  naše  sreće  !..  . 

Pobožnost  Srcu  Isusovu  mnogo  je  šira  od  samoga  kulta.  Kult  obuhvaća  samo  poklonstvo. 
Naprotiv,  pobožnost  obuhvaća  sve  one  čine  kojima  priznajemo  Kristovu  ljubav.  A  praktično 
priznanje  te  ljubavi  uključuje  u  sebi  nebrojene  mogućnosti  očitovanja  i  široko  područje  životvornog 
izražaja.  Prema  tome,  pobožnost  ranjenomu  Srcu  može  se  izraziti  na  mnogo  načina. 

Na  prvom  mjestu  dobrostiva  Kristova  ljubav  traži  od  nas  uzvraćenu  ljubav.  Isusovo  Srce 
neprestano  gori  ljubavlju  prema  nama,  jer  Bog  uvijek  ljubi.  A  princip  je  božanske  ljubavi  uzajamno 
kolanje  i  uzvraćanje  istim  darom.  Mi  smo  sinovski  obvezani  -sličnim  poklonom  uzvratiti  Bogu  na 
izljeve  dobrote  i  milosti.  Stoga  se  i  požurio  apostol  ljubavi,  evanđelist  Ivan,  upozoriti  nas  na  ovu 
dužnost,  pa  nam  u  prvoj  poslanici  dovikuje:  »Mi,  dakle,  ljubimo  Boga,  jer  je  Bog  prije  ljubio  nas!« 
Ugodna  obveza!  Zar  je  potrebno  opominjati  nas  na  ovakve  slatkoće? 

Kako  ćemo  izraziti  svoju  odanost  Kristu,  to  je  prepušteno  mnogobrojnim  mogućnostima 
koje  posjedujemo.  Ljubav  osjećajima,  riječima  i  djelima.  Posebno  se  od  nas  traži,  da  se  ta  ljubav 
odrazi  u  nasljedovanju  kreposti  Srca  Isusova,  jer  je  to  najjači  dokaz  odanosti,  a  ujedno  i  najkraći  put 
do  postignuća  što  veće  svetosti. 

Prava  ljubav  neumoljivom  logikom  vodi  naše  duše  do  stvarnog  izražaja  naknade,  do  ostvarenja 
zadovoljštine  za  nebrojene  uvrede,  koje  se  svaki  čas  nanose  Bogu.  Ljubav  bez  suosjećanja  nije 
prava  ljubav.  Prava  se  ljubav  žrtvuje  i  dariva  !  ..  . 

Darivanje  ljubavi  Bogu  u  jednom  ili  drugom  obliku  budi  u  nama  pouzdanje,  životnu  krepost 
sigurnosti.  Nekom  neodoljivom  silom  nađemo  se  pred  najvećim  svetištem  prokušanog  pouzdanja, 
pred  Kristovim  otvorenim  Srcem.  Spontano  saznajemo  daje  tu  naše  nenadoknadivo  utočište,  jer  je 
u  Isusovu  Srcu  najljepši  oltar  presvetoga  Trojstva! 

Vjerujem  da  neće  biti  suvišno  upozoriti,  kad  već  objašnjavamo  pojmove  kako  se  ne  smiju 
poistovjetiti  pobožnost  Srcu  Isusovu  i  pobožnost  Presvetom  Sakramentu  .  To  su  dvije  srodne,  ali  ne 
identične  pobožnosti  pod  različitim  imenom.  Moglo  bi  se  u  nekom  smislu  reći,  da  su  to  dvije 
različite  pobožnosti.  Kako? 

Materijalni  bliži  objekt  pobožnosti  svetom  Sakramentu  jest  čitavo  Kristovo  tijelo  pod 
euharistijskim  prilikama.  A  posebni  je  razlog:  Oltarski  Sakrament  sadrži  pravo,  stvarno, 
supstancijalno  Tijelo  i  Krv  Isusa  Krista,  Boga  i  Čovjeka.  Obje  pobožnosti  imaju  i  zajedničkih 
elemenata.  Objema  je  daljnji  materijalni  objekt  —  osoba  Krista.  Posjeduju  i  zajednički  cilj,  a  taj 
je  da  obje  promiču  ljubav  prema  Isusu,  Božjem  Sinu,  Otkupitelju  ljudskoga  roda,  najvećem 
prijatelju  duša.  Već  smo  rekli  da  Srce  Isusovo  živo  kuca  u  Euharistiji.  A  poznato  nam  je  da 

pobožnost  ranjenomu  Srcu  vodi  izravno  k  svetohraništu,  jer  je  naknadna  pričest  jedan  od  bitnih 
elemenata  ove  pobožnosti  i  uvjet  za  postizanje  velikoga  obećanja  beskonačne  sreće  u  posjedovanju 
Raja.  Euharistijsko  Srce  Isusovo,  ražari  nas  ljubavlju! 

9.  Zašto  je  lipanj  posvećen  Srcu  Isusovu? 

Lipanjska  je  pobožnost  novijeg  datuma.  Nije  tako  stara  kao  svibanjska,  koja  datira  još  od  bi. 
Henrika  Suzo  (+  1365),  a.  kao  javna  pobožnost  održana  je  prvi  put  1784.  u  Ferrari,  u  Italiji.  Jednoga 
svibanjskog  jutra  u  prvoj  polovini  XIX.  st.  molila  se  iza  sv.  Pričesti  dobra,  nevina  duša  — 
Anđelka  od  sv.  Križa  u  zavodu  Naše  Gospe  u  Parizu.  Molila  je  od  Isusa  milost  da  je  prime  u 
»Zbor  Marijine  Djece«.  Dok  je  pobožno  molila,  Duh  Sveti  joj  nadahnu  korisnu  misao.  U 
mladenačkoj  duši  pobožne  Anđelke  pojavi  se  pitanje:  Zašto  ne  bismo  mogli  imati  jedan  mjesec  u 
godini,  koji  bi  bio  posvećen  Srcu  Isusovu,  kad  već  imamo  mjesec  posvećen  Majci  Božjoj? 

Ovu  plemenitu  misao  priopći  Anđelka  svojoj  poglavarici,  koja  to  spomene  pariškom 
nadbiskupu.  Njemu  se  ovaj  prijedlog  neobično  svidio,  pa  stoga  i  dopusti  1834.,  da  se  u  njegovoj 
nadbiskupiji  lipanj  posveti  Srcu  Isusovu.  Gesta  pariškog  nadbiskupa  djelovala  je  pozitivno  i  na 
ostale  njegove  istomišljenike,  pa  je  lipanjska  pobožnost  počela  osvajati  katolički  svijet.  Kroz 
kratko  vrijeme  pobožnost  Srcu  Isusovu  obuhvatila  je  čitavu  Katoličku  Crkvu.  Papa  Pijo  IX. 
podijelio  je  1873.  posebne  oproste  onima  koji  obavljaju  lipanjsku  pobožnost  na  čast  Srca  Isusova. 
To  isto  učinio  je  8.  VIII.  1906.  sv.  Pijo  X. 

Prema  jasno  i  nedvojbeno  izraženom  načelu  vrhovnoga  autoriteta  u  Katoličkoj  Crkvi, 
pobožnost  Srcu  Isusovu  je  najuzvišenija  od  svih  pobožnosti,  koje  posjedujemo  u  svojoj  duhovnoj 
riznici.  Uvjerenje  Crkve  o  ovom  pitanju  izrazio  je  sažeto,  ali  određeno  Šimun  Gourdan,  pobožni  i 
učeni  pisac  1711.  g.  On  veli:  »Između  svih  pobožnosti,  pobožnost  Srcu  Isusovu  je  najsvetija, 
najstarija,  najviše  odobrena,  naj  savršenija,  najkorisnija,  najmilija  našemu  Gospodinu  i 
najpotrebnija.«  Svaku  od  svojih  tvrdnja  raščinio  je  pisac  jasno  i  jezgrovito. 

Pobožnost  Srcu  Isusovu,  veli  on,  jest  »najsvetija,  jer  ona  u  Isusu  Kristu  časti  ono  što  je  u 
Njemu  najviše  duhovno  i  najviše  ujedinjeno  s  Njegovim  Ocem;  što  je  najviše  posvećujuće  za 
Crkvu...«  Za  potkrepu  tvrdnje,  daje  pobožnost  Srcu  Isusovu  najstarija  pobožnost  dostaje  sjetiti  se, 
kako  je  ta  pobožnost  počela  u  onom  trenutku,  kad  ga  je  vojnik  probo  kopljem  na  Kalvariji.  Prvi 
poklonici  bili  su  žalosna  Gospa,  Ivan,  Magdalena  i  pobožne  žene.  Oni  su  započeli  pobožnost 
ranjenom  Kristovom  Srcu. 

Pobožnost  Isusovu  Srcu  nosi  na  sebi  pečat  najviših  odobrenja,  jer  »sve  stranice  Sv.  Pisma  ne 
govore  nam  drugo,  nego  da  treba  obnoviti  naše  srce  ...  A  sve  to  ne  možemo  izvršiti,  ako  sebi  ne 
postavimo  kao  uzor  Srce  koje  ima  u  najeminentnijem  značenju  sva  ta  rijetka  svojstva.  Takvo  srce  ne 
može  biti  nego  samo  Srce  Isusovo.« 

Prema  uvjerenju  spomenutoga  pisca,  pobožnost  je  Srcu  Sina  Božjega  »naj savršenija,  jer  je 
izvor  svih  drugih  pobožnosti.  Srce  je  Isusovo  neizmjerna  riznica,  odakle  su  presveta  Djevica  i  svi 
Sveti  crpili  milosti,  dobra,  svetost».  Ova  je  pobožnost  »najkorisnija,  jer  nas  uči  da  moramo  imati 
poput  Isusa  srce  čisto,  blago  i  ponizno...«  »Najmilija  je  našem  Gospodinu«  pobožnost  Srcu  Isusovu, 
jer  »tko  je  pobožan  Presvetom  Srcu,  taj  časti  i  njegovu  božansku  osobu,«  ispravno  zaključuje 
produhovljeni  pisac.  I  na  koncu  umni  pisac  tvrdi  da  je  pobožnost  Kristovom  Srcu  »najpotrebnija, 
jer  ona  ide  za  tim  da  nas  učini  istog  duha  s  Isusom.  (  Povijest  pobožnosti  Srcu  Isusovu  je  u  sažetom 
obliku  preuzeta  iz  M.  Validžić,  Ranjeno  Božje  Srce,  str.  14-43.  izdano  s  odobrenjem  Nadb.  duh. 
stola  u  Zagrebu  6.3.  1963,  br.  853) 

6.  OBEĆANJA  SRCA  ISUSOVA  I  NAŠE  SPASENJE 

1.  Obećanja  Srca  Isusova 

Samo  je  po  sebi  razumljivo,  da  što  god  Bog  radi,  sve  radi  s  određenim  ciljem.  To  je  vlastitost 
svakoga  razumnog  bića,  a  pogotovu  najmudrijega  Bića,  koje  je  izvor  svakoga  znanja.  Nijekati  ovu 

vlastitost  Bogu  značilo  bi  neobično  ga  poniziti  ili,  još  bolje  rečeno,  pokušati  oduzeti  mu  božansku 
veličinu. 

Razvoj  pobožnosti  Srcu  Isusovu,  a  još  više  njegove  određene  izjave  i  precizirani  zahtjevi 
jasno  očituju  nakane  i  želje  Srca  Božjega  Sina.  Krist  je  objavom  svoga  Srca  htio  u  prvom  redu 
ugrijati  beskrajnom  ljubavlju  duhovno  ohladnjeli  svijet,  zatim  povratiti  u  prozeble  duše  proljeće 
milosti  i  život  Božjeg  djetinjstva,  osloboditi  duše  od  sotonskih  prevara,  osigurati  dušama  dobre 
volje  i  plemenitih  nastojanja  lagani  uspon  na  putu  usavršenja,  pokazati  revnim  i  vjernim  sinovima 
putove  žrtve,  apostolata  i  postignuća  solidne  katoličke  svetosti,  a  kontemplativnim  izabranim 
sretnicima  da  još  na  ovoj  zemlji  mogu  na  njegovim  svetim  grudima  osjetiti  kucaje  nestvorene  i 
stvorene  ljubavi,  osjetiti  predokus  rajskoga  blaženstva.  Zar  nisu  divne  nakane  i  uzvišeni  ciljevi  Srca 
ljubavi  i  dobrote?! 

Dvije  su  vrste  obećanja  koja  je  Srce  Isusovo  dalo  kršćanima  preko  sv.  Margarete.  Prva  se 
odnose  na  one  koji  prakticiraju  pobožnost  Srcu  Isusovu,  a  druga  na  apostole  pobožnosti  ranjenomu 
Srcu,  jer  oni  uvijek  sačinjavaju  elitni  dio  Božjega  društva. 

Ako  izuzmemo  Veliko  Obećanje  i  ona  obećanja  koja  se  odnose  na  širitelje  pobožnosti 
svetom  Srcu,  ostaje  nam  deset  različitih  obećanja,  koja  je  Isusovo  Srce  izrekio  u  prilog  svojih 
brojnih  štovatelja.  Možemo  ih  podijeliti  u  tri  kategorije  prema  nutarnjem  logičnom  sadržaju.  S 
obzirom  na  općenite  učinke  uzvišene  pobožnosti  o  kojoj  govorimo  Srce  Isusovo  je  obećalo  svima 
svojim  štovateljima  bogate  blagodati: 

1.  Bit  ću  im  utočište  u  životu,  a  osobito  na  smrti. 

2.  Dat  ću  im  sve  milosti,  koje  su  potrebne  njihovu  staležu. 

3.  Iziit  ću  obilan  blagoslov  na  sve  njihove  pothvate. 

4.  Utješit  ću  ih  u  svim,  njihovim  žalostima. 

5.  Stavit  ću  mir  u  njihove  obitelji. 

S  obzirom  na  duhovno  stanje  pojedinih  štovatelja,  Srce  je  Isusovo  dalo  četiri  značajna  obećanja.  U 
njima  se  prvenstveno  ogleda  djelovanje  same  pobožnosti. 

6.  Grješnici  će  u  mom  Srcu  naći  vrelo  i  ocean  milosrđa. 

7.  Mlaki  će  postati  gorljivi. 

8.  Gorljivi  će  doći  do  velike  savršenosti. 

9.  Dat  ću  svećenicima  snage,  da  ganu  i  najtvrđa  Srca. 

10.  Obećanje  općenitog  značenja  odnosi  se  na  blagoslov  mjesta.  Krist  je  rako:  Blagoslovit  ću  ona 
mjesta,  gdje  bude  izložena  i  štovana  slika  moga  Srca. 

Evo  jednog  primjera  Svećenik  N.  iz  Strasburga  pripovijeda:  «Grješnom  i  ohladnjelom  katoliku 
oboljela  je  majka.  Zamoli  on  redovnice  iz  obližnjega  samostana  za  jednu  sestru  bolničarku. 
Bolesnica  je  bila  dobra  i  plemenita  duša.  Kako  zlo  redovito  ne  dolazi  samo,  naskoro  teško  oboli  i 
sin. 

Majka  moli  kapelana  da  nastoji  oko  obraćenja  njezina  zalutalog  djeteta.  Kapelan  je  pokušao,  ah  sve 
je  bilo  uzalud.  Došao  je  i  svećenik  koji  nam  ovo  priča,  ali  ni  on  nije  odmah  uspio.  Ipak  se  nije 
dao  smesti.  U  bolesnikovoj  kući  nije  bilo  ni  jedne  svete  slike.  Najprije  kapelan  dade  sestri 
bolničarki  križić  za  bolesnika,  ali  on  ga  ukloni  u  majčinu  sobu.  Drugi  svećenik,  inače  prijatelj 
bolesnika,  posla  mu  krasnu  sliku  Srca  Isusova.  Bolesnik  nije  pristao  da  mu  se  objesi  u  sobi. 

«Odlazim  i  ja  -  veli  sestra  bolničarka  -  jer  ne  želim  ostati  u  kući,  gdje  ne  može  biti  slika  Srca 
Isusova»!  Kad  je  vidio  bolesnik,  da  nema  kud-kamo,  pristade  da  se  slika  objesi  u  njegovoj  sobi. 
Srce  je  Isusovo  blagoslovilo  obilatom  milošću  bolesnikov  stan.  Najprije  je  počeo  moliti  sa  sestrom, 
zatim  je  počeo  držati  u  rukama  križić  i  izgovarati  strelovite  molitvice  ranjenomu  Srcu  Isusa  Krista. 
Napokon  se  ispovjedio,  pričestio  i  primio  sveto  pomazanje.  Sutradan,  za  vrijeme  molitve  Srcu 
Isusovu,  udari  ga  kap.  Nakon  tri  dana  bio  je  mrtav!  Rječitom  primjeru  ne  treba  ništa  dodavati!)) 

Srce  Isusovo  ne  može  nikoga  zaboraviti,  osobito  ne  svoje  revne  apostole.  Njima  je  izložilo  brojna 
obećanja,  da  ih  bodre  u  radu  i  nastojanju.  Evo  kako  ih  nabraja  španjolski  katolički  list  »Mesajero« 
(Glasnik): 

1.  Bit  će  im  otvorene  sve  božanske  riznice. 

2.  Apostolima  presvetoga  Srca  zajamčena  je  s  prijateljstvom  ovoga  božanskog  Srca  i  zaštita 
presvete  Djevice  i  Svetaca. 

3.  Brzo  će  napredovati  na  putu  savršenosti.  Isusovo  Srce  će  ih  posvetiti  i  proslaviti. 

4.  Primit  će  milost  čist,  ljubavi  prema  Bogu. 

5.  Privući  će  osobiti  blagoslova  na  svoju  domovinu  i  na  svoju  obitelj. 

6.  Za  djela  apostolskih  radnika,  koji  šire  ovu  pobožnost,  pridržani  su  obilati  blagoslovi,  i  oni  će 
postići  velika  obraćenja. 

7.  Imena  onih  koji  budu  širili  ovu  pobožnost  bit  će  zapisana  u  mome  Srcu,  odakle  se  nikada  ne  će 
izbrisati. 

8.  Upoznat  će  tajne  Križa  i  shvatit  će  njegovu  zaslugu  i  vrijednost,  a  u  kušnjama  svoga  apostolata 
primit  će  snagu  i  utjehu. 

9.  Postići  će  milost  ustrajnosti  i  milost  dobre  smrti. 

10.  Isto  moje  presveto  Srce  bit  će  im  nagrada  i  vječna  plaća. 

U  primjeru  O.  Mateja  Crowley  vidjeli  smo  i  oživotvorena  sva  ova  obećanja  Srca  ljubavi  i 
beskrajne  božanske  dobrote.  Koji  nas  osjećaji  obuzimaju  dok  slušamo  sva  ova  očitovanja 
božanskoga  Srca,  koja  isključivo  i  samo  smjeraju  na  našu  duhovnu  korist?  Ja  sam  uvjeren,  da  se 
svako  pobožno  katoličko  srce  ugodno  lecnulo  izljevom  nebeske  milosti,  koja  hoće  da  nas  usavrši  i 
usreći. 

Nakana  je  Srca  Isusova  da  nam  objavom  brojnih  i  bogatih  obećanja  učini  ovu  pobožnost 
nada  sve  slatkom  i  ugodnom.  Kad  malo  ohladi  osjećaj  čiste  ljubavi,  koja  nastaje,  usavršuje  se  i  radi 
iz  savršene  odanosti  prema  Bogu,  vječnoj  dobroti,  kad  sustanu  naše  duhovne  sile  i  mi  se  osjetimo 
malo  pospani  i  umorni,  kad  sjena  sumnje  počne  podgrizati  temelje  naše  sreće,  onda  je  potrebno 
sjetiti  se  svih  obećanja  Kristova  otvorenog  Srca,  pa  će  se  smiriti  valovlje  previranja  i  straha,  a 
našom  dušom  razlit  će  se  osjećaj  čelične  izdržljivosti  i  odane  priljubljenosti  svemoćnoj  ljubavi! 

Nas  katolike  ne  plaši  strah  da  obećanja  ne  će  biti  izvršena.  Bog  još  nikoga  nije  prevario,  jer 
je  on  savršena  dobrota.  On  će  i  nad  nama  u  potpunosti  ispuniti  svoja  obećanja,  koja  je  svečano  dao! 
G.  1882.  tiskao  je  neki  američki  katolik  općenita  obećanja  Srca  Isusova  na  oko  dvjesta  jezika. 
Njegov  letak  krasila  je  slika  svetoga  Srca.  Do  nas  nije  dopro  taj  listić  ali  mi  imamo  utisnuta  u  srcu 
sva  obećanja  Kristove  dobrote,  koja  nas  jača,  usavršuje  i  posvećuje!  Veselimo  se,  što  smo  članovi 
velike  obitelji  Srca  Isusova!  Mi  smo  osigurani  na  putovanju  put  neba.  Naš  je  put  staza  k  Srcu 
Isusovu,  gdje  nas  čeka  vječno  blaženstvo  i  sreća! 

2.  Veliko  obećanje  Srca  Isusova,  pobožnost  devet  prvih  petaka  i  naše  vječno  spasenje 

Godinu  dana  pred  smrt,  1689  g.  imala  je  sv.  Margareta  još  jednom  neobičnu  sreću,  da  joj  je 
Srce  Isusovo  i  opet  objavilo  jedno  značajno  obećanje.  Svetica  ga  je  opisala,  pa  njoj  prepustimo 
riječ: 

»Jednog  petka,  za  vrijeme  sv.  Pričesti,  On  je  rekao  ove  riječi  svojoj  nedostojnoj  ropkinji: 
Obećajem  ti  u  preobilju  milosrđa  svoga  Srca  da  će  moja  svemoguća  ljubav  udijeliti  svima  onima, 
koji  se  pričeste  u  prvi  petak,  za  devet  neprekidnih  mjeseci,  milost  konačne  ustrajnosti.  Oni  ne  će 
umrijeti  u  mojoj  nemilosti,  ni  bez  Sakramenata,  jer  će  im  moje  Srce  u  onom  posljednjem  času  služiti 
kao  sigurno  utočište«. 

Ovo  je  poznato  i  svima  drago  obećanje  božanskoga  Srca,  koje  je  dobilo  časnu  titulu  »Veliko 
Obećanje  Srca  Isusova«.  Ono  je  uistinu  veliko  obećanje,  jer  ljudima  osigurava  vječno  spasenje.  A  to 

je  najvažniji  problem  koji  zanima  svakoga  čovjeka,  i  oko  koga  se  okreće  čitav  naš  život  sa  svim 
dostignućima  i  uspjesima. 

Prije  negoli  se  upustimo  u  analizu  Velikog  Obećanja,  navest  ćemo  vrlo  lijepe  refleksije,  koje 
je  francuski  pisac  Bainvel  iznio  u  svome  prekrasnom  djelu  o  pobožnosti  Srcu  Isusovu.  On  o 
Velikom  Obećanju  kaže:  »Obećanje  je  apsolutno,  pretpostavljajući,  kao  što  je  očigledno,  dobro 
obavljene  pričesti  i  prema  nakanama  svetoga  Srca.  Ono  što  je  obećano,  nije  ustrajnost  u  dobru  kroz 
čitav  život,  pa  ni  primitak  pod  svaku  cijenu  posljednjih  sakramenata,  što  proizlazi  više  iz  konteksta 
negoli  iz  teksta,  nego  zapravo  posljednja  ustrajnost,  što  obuhvaća  ispovijed  i  druge  posljednje 
sakramente  samo  u  nužnoj  mjeri.  Obećanje  se  odnosi  izravnije  na  grješnike,  negoli  na  pobožne 
duše.  Ono  točno  određuje  označujući  određenu  vježbu  pobožnosti  svetom  Srcu,  što  je  sv.  Margareta 
tisuće  puta  općenito  opetovala,  naime,  da  se  pobožnici  svetoga  Srca  neće  izgubiti.« 

Za  nas  je  katolike  u  pitanju  vjere,  pobožnosti  i  ćudoređa  mjerodavan  sud  Kristove  Crkve, 
koja  nam  po  svojoj  službenoj  učiteljskoj  dužnosti  mora  pokazati  pravilan  put.  Crkva  je  preko 
najkompetentnijih  svojih  predstavnika  detaljno  i  svestrano  proučila  spise  sv.  Margarete.  U  njima 
nema  ništa,  što  bi  trebalo  prekoriti,  što  nije  u  skladu  s  katoličkom  naukom  i  što  bi,  dosljedno, 
trebalo  osuditi.  Stoga  je  Crkva  i  odobrila  pobožnost  Srcu  Isusovu,  kako  je  sadržana  u  svetičinim 
spisima,  potvrdila  istinitost  ukazanja  i  obećanja  Srca  Božjega  Sina.  Papa  Benedikt  XV.  u  dekretu 
kanonizacije  proglašenja  svetom,  navodi  riječi  sv.  Margarete  o  Velikom  Obećanju  i  dodaje: 
»Upravo  su  to  riječi,  koje  je  blagoslovljeni  Isus  upravio  svojoj  službenici«.  Zar  nam  ova  izjava  nije 
dragocjena  i  dostatna?! 

Interesantno  je  istaknuti  da  Veliko  Obećanje  počinje  propagirati  o.  Franciosi  tek  g.  1869, 
skoro  dva  stoljeća  od  saopćenja  sv.  Margareti.  Zašto  je  protekao  tako  dugi  period  od  objave  velike 
milosti  do  praktičnog  okorištavanja  tim  nebeskim  blagom,  to  zna  nedokučiva  božanska  mudrost, 
koja  svime  ravna  i  sve  u  pravo  vrijeme  čini. 

Veliko  Obećanje  ne  smije  se  shvatiti  u  smislu  suhog  bilateralnog  ugovora.  Moramo  uvijek 
imati  na  umu,  daje  to  samo  obećanje,  koje  se  mora  izvršiti  po  načelima  vjernosti  u  ispunjavanju 
datih  obećanja  a  ne  iz  rigoroznog  pojma  pravde.  Nemojmo  ovu  pravnu  distinkciju  shvatiti  krivo  pa 
nepravilno  zaključiti  da  Krist  nije  dužan  uvijek  i  u  svakom  slučaju  ispuniti  konkretno  (veliko) 
obećanje.  Na  njegovu  Srcu  leži  «ugodna  obveza»,  da  sve  izvrši,  i  to  doslovno  prema  obećanju.  Zar 
beskrajnoj  božanskoj  ljubavi:  to  treba  napominjati?  Mora  nam  biti  jasno  da  naša  vozna  karta  za 
raj,  koju  nam  daje  Veliko  Obećanje  treba  imati  tri  pečata: 

1.  Devet  dobro  obavljenih  sv.  Pričesti  i  Ispovijedi  na  nakanu  Presvetoga  Srca  Isusova. 

2.  Te  pričesti  treba  primiti  u  prve  petke  u  mjesecu. 

3.  Moraju  biti  primljene  za  devet  uzastopnih  mjeseci. 

Nemojmo  se  čuditi  uvjetima.  Božansko  Srce  ih  je  stavilo  lagani  su  i  svima  pristupačni. 
Treba  ih  izvršiti  točno  na  dlaku.  Nikakav  izgovor  nas  ne  opravdava.  Slobodni  smo,  možemo  se 
okoristiti  Božjim  darom  ako  želimo. 

Razumljivo  je,  da  moramo  imati  dobru  nakanu  pri  obavljanju  prvih  petaka  na  čast  Srca  Isusova,  jer 
bez  dobre  nakane  ne  možemo  postati  dionici  Velikoga  Obećanja. 

Možda  bi  trebalo  opširnije  govoriti  o  spasonosnim  učincima,  obavljanja  prvih  petaka?  Dosta 
je  samo  podsjetiti  se,  da  devet  uzastopnih  pričesti  i  ispovijedi  i  izravno  uživanje  svemoćne  ljubavi 
Srca  Isusova  znadu  tako  formirati  i  učvrstiti  naš  katolički  život,  daje  to  milina  iskusiti! 

Sto  onda  čekamo  i  odugovlačimo?  Zar  se  ne  želimo  osigurati  na  svom  sudbonosnom 
putovanju  za  kraljevstvo  vječnog  mira  i  nebeske  sreće?  Ne  vjerujem,  daje  bilo  tko  od  nas  katolika 
toliko  nemaran  prema  svojoj  duši.  Pogledajmo,  Srce  Isusovo  stoji  širom  otvoreno  i  poziva  nas,  da 
uniđemo  u  hram  sigurnosti.  Možda  bismo  u  ovo  naše  atomsko  doba  mogli  nazvati  Srce  našega 
vječnoga  Kralja  nebeskom  raketom,  koja  nas  sigurno  vodi  u  nebo.  Još  se  nitko  nije  razočarao  u 
Božjim  obećanjima!  Vjerujmo  i  mi  čvrsto  ljubavi  presvetoga  Srca!  (Obećanja  Srca  Isusova  su  u 
sažetom  obliku  preuzeta  iz  M.  Validžić,  Ranjeno  Božje  Srce,  st.  63-73.  izdano  s  odobrenjem  Nadb. 
duh.  stola  u  Zagrebu  6.3.  1963,  br.  853) 

7.  POSEBNE  POBOŽNOSTI I  MOLITVE  SRCU  ISUSOVU 


1.  Zlatna  krunica 

(Moli  se  na  običnu  Gospinu  krunicu.) 

Mjesto  Vjerovanja  moli  se:  Slatko  srce  moga  Isusa,  daj  da  Te  ljubim  sve  to  više! 

Mjesto  Oče  naš  moli  se:  Vječni  Oče,  prikazujem  Ti  predragocjenu  Krv  Isusa  Krista  kao 
zadovoljštinu  za  svoje  grijehe,  kao  pomoć  svetim  dušama  u  čistilištu,  utjehu  umirućima  i  za 
potrebe  svete  Crkve. 

Mjesto  Zdravo  Marijo  moli  se:  Isuse  blaga  i  ponizna  Srca,  učini  srce  moje  po  Srcu  svome! 

Mjesto  Slava  Ocu  moli  se:  Slatko  Srce  Marijino,  budi  moje  spasenje! 

Na  koncu  se  izmoli:  Oče  naš,  Zdravo  Marijo,  Slava  Ocu... 

2.  Posveta  Srcu  Isusovu 

«Među  činima  pobožnosti  presvetom  Srcu  Isusovu  na  poseban  način  se  ističe  posveta  po 
kojoj  Božanskom  Srcu  Isusovu  prikazujemo  nas  same,  sve  što  jesmo  i  posjedujemo,  sve 
prikazujemo  vječnoj  Božjoj  ljubavi  od  koje  smo  sve  dobili»  (papa  Pio  XI). 

Posveta  Srcu  Isusovu  je  uzvišeni  oblik  duhovnosti.  Ona  je  utemeljena  na  ugovoru  duše  i 
Isusa.  Upravo  to  se  sam  Isus  udostojao  objaviti  apostolu  njegova  Srca  u  Španjolskoj  p.  Bernardu  de 
Hoyos,  kad  mu  je  govoreći  o  posveti  kazao:  «Ja  ću  misliti  na  tebe,  a  ti  misli  na  mene.  Ja  ću  se 
brinuti  o  tebi,  tvojim  stvarima  i  potrebama,  a  ti  se  brini  za  mene  i  moje  nakane». 

Isus  se,  dakle,  obavezuje  na  posebnu  providnost  prema  duši  koja  se  njemu  posveti.  Ona  se 
treba  potpuno  njemu  darovati  i  imati  povjerenja  u  njega,  brinuti  se  za  njegove  nakane,  koje  su 
apostolat  i  spasenje  duša,  molitvom,  žrtvom,  obavljanjem  svakodnevnih  dužnosti  i  davanjem  čina 
zadovoljštine.  Posveta  se  svodi  na  autentični  kršćanski  život  i  nastojanje  potpunog  vršenja  volje 
Božje,  koji  postaje  svjedočanstvo,  apostolat  i  naviještanje  u  sredini  gdje  živimo,  sukladno  s  našim 
staleškim  dužnostima. 

Naravno  da  je  bit  svega  toga  u  kreposnom  životu  kojemu  je  izvor  i  uzor  Presveto  Srce 
Isusovo.  O  tome  veliki  papa  našeg  vremena  Ivan  Pavao  II  kršćanskim  supružnicima  kaže:  «Vama 
mladencima,  upućujem  svoj  očinski  nagovor  da  uvijek  držite  uprti  pogled  u  Srce  Isusovo,  Srce 
Kralja  i  središte  svih  srdaca.  Od  njega  naučite  veliki  nauk  ljubavi,  dobrote,  žrtve,  pobožnosti,  koji 
su  toliko  potrebne  svakoj  kršćanskoj  obitelji.  Iz  Srca  Isusova  crpite  snagu,  vedrinu,  autentičnu  i 
duboku  radost  vašeg  bračnog  života.  Crpst  ćete  njegove  blagoslove  ako  njegova  slika,  osim  što  je 
utisnuta  u  vaše  srce,  bude  izložena  i  čašćena  u  vašim  obitelj  ima». 

Posvetiti  se  Srcu  Isusovu  mogu  pojedinci,  obitelji,  narodi  a  više  papa  je  u  više  navrata 
posvetilo  i  cijeli  svijet. 

(Našim  čitateljima,  osim  molitve  posvete  sv.  Margarete  Aiacoque  koju  mogu  naći  gore  u  tekstu, 
donosimo  obrasce  osobne  i  obiteljske  posvete  Srcu  Isusovu). 

Osobna  posveta  presvetom  Srcu  Isusovu 

Preslatko  Srce  moga  Gospodina  Isusa,  Tebi  posvećujem  život,  djela,  muke,  nevolje,  jade, 
rad  i  znoj  svoj;  za  sebe  ništa  ne  pridržavam,  neka  sve  bude  na  Tvoju  veću  slavu.  Već  sada 
odbacujem  sve  što  bih  slučajno  učinio,  pomislio  ili  poželio,  što  bi  moglo  Tebe  uvrijediti.  Presveto 
Srce  moga  Otkupitelja,  Ti  jesi  i  bit  ćeš  zauvijek  jedini  predmet  moje  ljubavi,  pa  me  kao  svoje  dijete 
čuvaj  i  brani  u  duši  i  u  tijelu;  budi  zalog  moga  spasenja,  jakost  moje  slabosti,  oprosti  moje  grijehe  i 
budi  mi  utočište  na  strašnom  smrtnom  času.  O  velikodušno  Srce  Isusovo,  budi  mi  opravdanje  pred 
nebeskim  Ocem,  da  me  ne  zateče  njegova  pravedna  srdžba!  O  Srce  koje  nas  neizmjerno  ljubiš, 
uništi  u  meni  što  nije  Tebi  po  volji.  Daj,  da  se  u  mojoj  duši  i  u  mome  srcu  tako  ukorijeni  ljubav 
prema  Tebi,  da  me  ništa  od  Tebe  ne  može  rastaviti.  Radi  Tvog  neizmjernog  milosrđa  ureži  moje  ime 

u  svoje  Presveto  Srce,  da  do  posljednjeg  časa  života  moga  budeš  jedina  čežnja  moga  srca,  jedina 
želja  moje  duše  i  moje  vječno  blaženstvo!  Amen. 


Posveta  kršćanske  obitelji  presvetom  Srcu  Isusovu. 

(«Štitit  ću  obitelji  koje  se  meni  posvete»  rekao  je  Isus  sv.  Margareti) 

Presveto  Srce  Isusovo,  Ti  si  svetoj  Margareti  očitovalo  svoju  želju,  da  zavladaš  kršćanskim 
obiteljima.  Stoga  evo,  danas  Tebi  dolazimo,  da  otvoreno  priznamo  Tvoje  neograničeno  gospodstvo 
nad  našom  obitelji.  Hoćemo  da  u  njoj  procvatu  kreposti  i  mir  koji  si  Ti  obećao  ovdje  na  zemlji. 
Želimo  da  duh  ovoga  svijeta,  koji  si  Ti  osudio,  bude  što  dalje  od  nas.  Zavladaj  dakle,  premilostivo 
Srce,  našim  razumom,  da  u  Tebe  čvrsto  vjerujemo.  Zavladaj  našim  srcima,  da  usplamtimo  gorućom 
ljubavi  prema  Tebi.  Žar  ove  ljubavi  podržavat  ćemo  molitvom  i  čestom  pričesti.  Udostoj  se  o 
božansko  Srce  Isusovo,  biti  vazda  uz  nas;  udostoj  se  blagosloviti  naša  duhovna  i  vremenita  dobra, 
posveti  svaku  našu  kršćansku  radost,  a  nevolje  ublaži.  Ako  bi  Te  tko  od  nas  ožalostio  milostivo 
nam  oprosti.  A  kada  smrt  zakuca  na  vrata  naše  obitelji,  da  nas  liši  bilo  kojega  člana,  daj  da  se  svi 
podvrgnu  tvojoj  svetoj  volji  u  nadi,  da  ćemo  se  jednom  svi  naći  u  Nebu,  da  Te  uvijek  slavimo  i 
blagoslivljamo.  Prečisto  Srce  Marijino  i  slavni  patrijarh  sv.  Josip  neka  Ti  prinesu  ovu  našu  posvetu  i 
neka  nas  podsjećaju  na  nju  sve  dane  života.  Slava  Srcu  Isusovu,  Srcu  našega  Kralja  i  Oca  našega! 
Slava  Ti  i  hvala,  o  božansko  Srce  Isusovo,  što  si  u  našoj  obitelji  podiglo  prijestolje  svoga 
gospodstva!  S  nama  dijeli  radost  i  žalost,  da  nas  svojom  neizrecivom  ljubavlju  vodiš  putem 
vječnoga  života.  Amen. 

3.  Kratki  zazivi  presvetom  Srcu  Isusovu  obdareni  oprostima 

Gotovo  da  nema  osobe,  koja  kada  počne  svjesno  i  osobno  živjeti  vjeru  i  redovito  se  moliti, 
ne  počne  tijekom  dana  u  raznim  trenucima  strelovitim  molitvama  zazivati  Boga.  Našim  čitateljima 
donosimo  više  kratkih  zaziva  kojima  je  Crkva  udijelila  i  djelomične  oproste,  koje  mogu  ponavljati 
tijekom  dana  te  i  na  takav  način  biti  u  zajedništvu  sa  Srcem  Isusovim. 

(Napominjemo  da  je  nauk  o  oprostima  sastavni  dio  svete  baštine  naše  vjere.  Katekizam  Katoličke 
Crkve  nam  o  tome  govori  u  brojevima  1471-1479.  Poslije  Drugog  Vatikanskog  Koncila, 
apostolskom  konstitucijom  “Indulgentiarum  doctrina”  od  1.  siječnja  1967.,  papa  Pavao  VI.  je 
obnovio  crkvenu  disciplinu  oprosta.  Krajnji  cilj  oprosta  je  “potaći  kršćane  na  jedan  dublji 
kršćanski  život’’.  A  cilj  obnove  crkvene  discipline  o  oprostima  je  pojednostavljenje  i  približavanje 
prakse  oprosta  životu  vjernika.  Enchiridion  oprosta  objavljen  29.  lipnja  1968.  govori  i  o  oprostima. 
Oprost  potpun  ili  djelomičan  -  više  nema  oprosta  koji  se  mjere  danima  i  godinama-  može  se  uvijek 
primiti  za  sebe  ili  za  jednog  pokojnika.  Neke  od  ovih  zaziva  možemo  lako  naučiti  napamet  i 
ponavljati  tijekom  dana  kao  kratke  zazive). 

1 .  Isuse,  blaga  i  ponizna  Srca,  učini  srce  moje  po  Srcu  svome! 

2.  Presveto  Srce  Isusovo,  u  Tebe  se  uzdam! 

3.  Presveto  Srce  Isusovo:  Dođi  kraljevstvo  tvoje! 

4.  Božansko  Srce  Isusovo:  Obrati  grešnike,  spasi  umiruće,  oslobodi  siromašne  duše  iz  Cistilišta. 

5.  Presveto  Srce  Isusovo,  vjerujem  da  me  ljubiš. 

6.  Čast,  ljubav  i  hvala  Presvetom  Srcu  Isusovu. 

7.  Vječni  Oče,  po  predragocjenoj  Krvi  Isusa  Krista,  proslavi  njegovo  sveto  ime,  prema  nakani  i 
željama  njegova  Srca,  svakog  klanjanja  dostojna  ! 

8.  Slatko  Srce  Isusovo,  smiluj  se  nama  i  našoj  braći  koja  žive  u  zabludi! 

9.  O  Bože  moj,  prikazujemo  za  duše  u  čistilištu  sve  čine  ljubavi  kojima  Te  je  Srce  Isusovo  slavilo 
na  zemlji! 

10.  Sve  za  Tebe,  Presveto  Srce  Isusovo! 

11.  Srce  Isusovo,  izvore  svake  čistoće,  smiluj  nam  se! 

12.  Slatko  Srce  Isusovo,  budi  moja  ljubav! 

13.  Srce  Isusovo,  koje  goriš  ljubavlju  prema  nama,  užezi  srca  naša  ljubavlju  prema  tebi! 

14.  Blagoslovljeno  bilo  božansko  Srce  i  preslatko  Ime  Gospodina  našega  Isusa  Krista  i  preslavne 
Djevice  Marije  Majke  njegove,  u  vijeke  vijekova! 

15.  Posvuda  bilo  ljubljeno  Presveto  Srce  Isusovo! 

(. Kratki  zazivi  su  preuzeti  iz  molitvenika  «Vjenčić  Srca  Isusova»  objavljena  s  imprimaturom  26. 
ožujka. 1930,  br.856.  šibenskog  biskupa  Jerolima) 

4.  Prošnja  presvetom  Srcu  Isusovu 

(Ovu  molitvu  je  svakodnevno  molio  sv.  Pater  Pio  za  sve  one  koji  su  se  preporučivali 
u  njegove  molitve,  a  sam  je  poticao  svoje  duhovne  sinove  i  kćeri  da  mole  ovu  molitvu. 
Prošnja  se  može  moliti  i  kao  devetnica) 

1.  O  moj  Isuse,  koji  si  rekao:  «Zaista  vam  kažem,  molite  i  primit  ćete,  tražite  i  naći  ćete, 
kucajte  i  otvorit  će  vam  se,  evo,  ja  kucam,  tražim  i  po  zagovoru  Blažene  Djevice  tvoje  Presvete 
Majke  molim  za  milost...  Oče  naš,  Zdravo  Marijo,  Slava  Ocu... 

Presveto  Srce  Isusovo,  vjerujem  u  Te  i  ufam  se  u  Te! 

2.  O  moj  Isuse,  koji  si  rekao:  «Zaista,  zaista  vam  kažem,  što  god  zatražite  od  Oca  mojega  u  Moje 
Ime,  dat  će  vam»,  evo,  ja  tražim  od  Tvojega  Oca  u  Tvoje  ime  po  zagovoru  Blažene  Djevice  tvoje 
Presvete  Majke  milost....  Oče  naš,  Zdravo  Marijo,  Slava  Ocu...  Presveto  Srce  Isusovo,  vjerujem  u 
Te  i  ufam  se  u  Te! 

3.  O  moj  Isuse,  koji  si  rekao:  «Nebo  će  i  zemlja  proći,  ali  moje  riječi  neće  proći»,  evo,  oslanjajući  se 
na  jamstvo  Tvojih  riječi,  po  zagovoru  Blažene  Djevice  tvoje  Presvete  Majke  molim  za  milost  ... 
Oče  naš,  Zdravo  Marijo,  Slava  Ocu  ...  Presveto  Srce  Isusovo,  vjerujem  u  Te  i  ufam  se  u  Te! 
Pomolimo  se!  O  Presveto  Srce  Isusovo,  Tebi  je  nemoguće  ne  biti  milosrdan  prema  bijednicima. 
Smiluj  se  nama  siromašnim  grešnicima  i  udijeli  nam  milost  koju  Te  molimo  po  zagovoru 
Bezgrešnog  Srca  Tvoje  i  naše  drage  Majke!  —  Sveti  Josipe,  poočime  i  hranitelju  Presvetog  Srca 
Isusova,  moli  za  nas!  Zdravo  Kraljice... 


5.  Dragocjeno  prikazanje  zasluga  presvetog  Srca  Isusova  kao  zadovoljštine  za  svoje 
grijehe 

( Jedna  se  redovnica  kl  ariša  odmah  poslije  svoje  smrti  ukazala  svojoj  poglavarici, 
koja  je  baš  za  nju  molila,  i  rekla  joj  da  je  po  ovoj  molitvi  što  ju  je  svake  večeri  molila 
isplatila  sve  svoje  dugove  i  da  zato  više  nisu  potrebne  molitve  za  nju) 

Vječni  Oče,  prikazujem  Ti  Presveto  Srce  Isusovo,  sa  svom  Njegovom  ljubavlju,  sa  svim 
Njegovim  patnjama  i  sa  svim  Njegovim  zaslugama: 

1.  da  zadovoljim  za  sve  grijehe  što  sam  ih  učinio  danas  i  za  svega  svog  života.  Slava  Ocu  .  .  . 

2.  da  se  pročisti  ono  dobro  što  sam  ga  zlo  učinio  danas  i  za  svega  svog  života.  Slava  Ocu  ... 

3.  da  Ti  nadoknadim  za  sva  dobra  djela  što  sam  ih  propustio  učiniti  danas  i  za  svega  svog  života. 
Slava  Ocu 

4.  da  Ti  zahvalim  za  sva  dobročinstva  što  sam  ih  primio  danas  i  svega  svoga  života.  Slava  Ocu  .  .  . 

( Za  uvodnu  napomenu  i  molitvu  imprimatur,  Namur,  2.  2.  1963.  F.  Touusaint,  vic. gen) 

Molitva  da  se,  po  Isusovoj  želji,  što  više  raširi  pobožnost 
Prema  njegovom  Srcu 

O  preslatki  Isuse,  ti  živo  želiš  da  se  pobožnost  prema  Tvom  božanskom  Srcu  što  više  raširi. 
A  zašto?  Zbog  tvoje  goruće  ljubavi,  da  svakoga  obaspeš  svojim  milostima  i  svojim  božanskim 
žarom  ogriješ,  da  svi  budemo  zauvijek  s  Tobom  blaženi!  U  tu  svrhu  svakom  pojedinom  svome 
vjerniku  neprestano  ponavljaš  što  si  jednom  kazao  svetoj  Margareti  Mariji  Alakok:  «Ah,  nastoj  da 
me  svatko  upozna,  da  me  svatko  ljubi!»  O  premilostivi  Otkupitelju,  evo  me  dušom  i  srcem 

pripravna  služiti  ljubavi  Tvoga  Srca,  ali  bez  tvoje  milosti  uzaludni  će  biti,  slatki  Isuse,  svi  naši 
napori.  Stoga  smjerno  Te  molim,  prosvijetli  me  i  pomozi  mi  da  moja  riječ  i  dobar  primjer  dirnu 
srce  našega  bližnjega,  da  u  svakoj  kršćanskoj  obitelji  zaživi  prava  i  živa  pobožnost  prema  tvom 
milosrdnom  Srcu.  Daj,  mili  Isuse,  da  se  ova  Tvoja  i  moja  goruća  želja  što  prije  oživotvore,  da 
prestane  vladati  bezvjerstvo  i  duhovni  nemar,  a  da  zavlada  živa,  djelotvorna  vjera,  na  Tvoju  veću 
slavu  a  na  naše  posvećenje  i  spasenje.  Amen. 

Molitva  za  umiruće 

(Za  ovu  je  molitvu  je  Crkva  udijelila  djelomični  oprost) 

O  preblagi  Isuse,  ljubitelju  duša,  molim  te  zbog  smrtne  muke  tvog  Presvetog  Srca  i  zbog 
boli  tvoje  bezgrešne  Majke,  operi  svojom  Krvlju  sve  grešnike  cijelog  svijeta  koji  su  sada  na  umoru 
te  će  još  danas  (noćas)  doći  na  tvoj  božanski  sud.  Srce  Isusovo  u  smrtnoj  stisci  smiluj  se  umirućima. 
Amen. 


Molitva  Presvetom  Srcu  Isusovu  za  duše  u  Čistilištu 

Premilostivo  Srce  moga  Isusa,  zbog  neprocjenjive  Krvi,  koja  je  iz  Tebe  potekla,  izvedi,  molim  Te, 
što  prije  sve  duše  iz  strašnih  muka  čistilišta,  a  osobito  duše  (reci  koje),  da  Ti  u  Raju  usrdnom 
pjesmom  slave  i  zahvaljuju  Ti.  Onima  koji  će  danas  (noćas)  umrijeti,  daruj  konačnu  milost,  svetu 
smrt  grešnicima  pokajanje  i  duh  prave  pokore;  raskolnike,  nevjernike  i  pogane  prosvijetli  i 
milostivo  k  sebi  privedi.  U  ovu  svrhu  prikazujem  Ti  neizmjerne  zasluge  Tvoje  Muke  i  smrti; 
zasluge  Tvoje  prečiste  Majke  vazda  Djevice  i  svih  anđela  i  svetaca,  svete  Mise,  Pričesti,  molitve  i 
sva  dobra  djela,  koja  će  se  danas  učiniti  po  svemu  svijetu.  Tako  budi.  3  Slava  Ocu.  —  3  Pokoj 
vječni. 


Naknada  za  uvrede  nanesene  Euharistijskom  Srcu  Isusovu 

O  presveto  Euharistijsko  Srce  moga  Isusa,  koje  pod  prilikom  posvećena  Kruha  gorućom 
ljubavlju  za  mnom  uzdišeš,  duboko  Ti  se  klanjam!  Od  vijeka  si  me  za  sebe  odabralo  s  nakanom  da 
za  Tebe  živim,  Tebe  nadasve  ljubim,  a  za  nagradu  mi  obećalo  samoga  sebe  u  vječnom 
blaženstvu!  Nesretna  li  mene!  Na  Tvoje  nakane,  na  Tvoja  obećanja  nisam  se  nimalo  osvrtao,  nisam 
ih  cijenio,  pa  sam  rastreseno,  lakoumno  živio  po  svojoj  opakoj  volji,  a  ne  po  Tvojim 
zapovijedima.  U  nevolji,  u  žalosti,  u  progonstvu  na  Tebe  sam,  Isuse  moj,  zaboravljao,  pomoć  izvan 
tebe  tražio! 

Euharistijsko  Srce  Spasitelja  moga,  radosti  i  veselje  moje  prve  sv.  Pričesti  i  sretnih  godina 
provedenih  u  nevinosti  u  Tvom  slatkom  prijateljstvu,  nakon  što  sam  okusio  otrovne  slasti  varava 
svijeta  i  upoznao  im  prolaznost  i  ništavilo,  evo,  po  Tvojoj  milosti,  vraćam  se  u  Tvoje  očinsko  krilo, 
izvan  kojega  nema  mira  ni  života.  Gorkim  suzama  oplakujem  svoje  neurednosti,  a  djelima  ljubavi 
naknadit  ću  svoju  nevjemost.  O  božansko  Srce,  svakog  poklona  dostojno,  daj  mjesta  mojoj  bijednoj 
duši  u  svojoj  presvetoj  Rani,  da  u  toj  školi  ljubavi  naučim  kako  i  koliko  trebam  Tebe  ljubiti,  koje  si 
mi  dalo  neizmjerne  dokaze  svoje  ljubavi! 

8.  POTICAJNI  PRIMJERI  POBOŽNOSTI  SRCU  ISUSOVU 

1.  Ivan  krstitelj  Ferrari,  advokat  i  revni  član  socijalističkog  pokreta,  rođenje  u  Italiji.  Kao 
dječak  odgojen  je  pobožno  kod  isusovaca  u  kneževini  Monaco.  Vrlo  pobožno  obavljao  je  devet 
prvih  petaka  na  čast  Srca  Isusova.  Nakon  gimnazijskih  nauka  pohađao  je  javne  škole  u  San  Remu, 
ohladio  se  u  vjeri  i  pošao  drugom  stazom. 

Upisao  se  u  socijalistički  pokret  i  mnogo  radio  među  radništvom.  Kao  sveučilištarac  učlanio 
se  u  masonsku  ložu  »I  Persistenti«  u  Ventimiglia.  Postao  je  pravnik,  popularan  među  radništvom  i 
uvažena  ličnost  u  administrativnom  aparatu  općine  i  pokrajine.  Zbog  skretanja  s  prave  katoličke 

staze  osjećao  je  u  duši  tešku  borbu.  Srce  Isusovo  zvalo  ga  opet  k  sebi,  jer  je  izvršenjem  pobožnosti 
prvih  petaka  postao  njegovim  posebno  privilegiranim  djetetom. 

Kao  student  sastao  se  jednom  zgodom  sa  svojim  prefektom,  nadstojnikom  iz  zavoda, 
isusovcem.  Odbacio  je  začas  masku  nasmijanosti  i  mira,  pa  iskreno  priznao:  «Oče,  ja  sam  nesretan. 
Nosim  pakao  u  duši.  Ne  mogu  dalje. ..»  Svećenik  je  pokušao  iskoristiti  sretni  trenutak,  ali  uzalud. 
Ferrari  se  brzo  pokajao  zbog  iskrenosti,  obrisao  suze  i  počeo  govoriti:  «Nemoguće,  oče!  Tvrdo  sam 
vezan.  Što  bi  rekli  kolege?  ...» 

Ali  Srce  Isusovo  neprestano  je  kucalo  na  vratima  advokatove  savjeti,  uza  sve  njegove 
nezahvalnosti,  uvrede  i  ušutkivanja  grizodušja.  I  započela  je  pobjeda!  Istupio  je  iz  organizacije,  dao 
ostavku  na  položaju  općinskog  vijećnika.  Uhvatio  ga  silan  strah  pred  vječnom  osudom.  To  ga  je 
dovelo  opet  na  ispovijed.  Opću  ispovijed  obavio  je  1905.  pred  biskupom  u  Ventimiglia 
preuzvišenim  Daffra.  Njemu  je  predao  svoje  masonske  dokumente.  Majčina  smrt  1907.  još  više  ga 
približila  Bogu. 

6.  svibnja  1908.,  dok  je  na  sudu  proučavao  spise  u  parnici  nekog  siromaška,  kojega  je 
branio,  nenadano  izbaci  na  usta  obilno  krvi.  Trebalo  je  platiti  nevjernost  Srcu  Isusovu.  Pošao  je  u 
bolnicu.  Bolest  se  pogoršavala,  a  strpljivost  je,  srećom,  rasla.  U  najtežim  bolovima  molio  se 
pobožno  Srcu  Isusovu.  Sam  način  liječenja  bio  je  težak,  ali  iz  njegovih  usta  nitko  nije  čuo  jauka. 
Hvatala  ga  groza  na  spomen  svih  poteškoća,  ali  se  nije  dao.  Sve  je  podnosio  mimo  kao 
zadovoljštinu  za  svoje  grijehe,  za  nebrojene  nevjernosti  koje  je  počinio  u  danima  duhovnoga 
zaborava. 

Kad  se  mogao  dizati  iz  bolesničkog  kreveta,  posluživao  je  nedjeljom  kod  sv.  Mise.  Na  sv. 
Pričest  pristupao  je  češće.  Pod  konac  života  prenijeli  su  ga  u  Ventimiglia.  Teško  je  opisati  molitvu 
njegovih  posljednjih  dana.  Suznih  očiju,  uzdignutih  k  nebu,  glasno  je  molio  Srce  Isusovo  da  ga 
primi  k  sebi  kad  bude  potpuno  pročišćen  i  kad  dobrim  primjerom  nadoknadi  počinjeno  zlo. 

Da  još  nešto  spomenem.  Na  početku  pobožnoga  života  u  zavodu  isusovaca  bio  je  Ferrari 
obećao  nositi  uza  se  sliku  Isusova  Srca  i  Gospinu  sliku.  Kad  mu  ih  je  dao  upravitelj  kolegija, 
napisao  je  na  njima:  »Srca  Isusa  i  Marije  bili  ti  vodiči  do  raja!«  A  on  je  sam  dodao:  »Sveta  Marijo, 
moli  za  me!«  —  U  godinama  duhovnoga  otpada  brižno  je  čuvao  ove  slike  u  ladici  svoga  stola.  U 
posljednjoj  bolesti  zahvalno  ih  je  ljubio. 

14.  travnja  1909.  umro  je  u  pouzdanoj  ljubavi  prema  Srcu  koje  ga  je  pratilo  kroz  život  i 
dovelo  u  luku  spasenja,  jer  je  u  dječačkim  danima  obavio  iskreno  i  pobožno  devet  prvih  petaka  u 
čast  Srca  Isusova  i  tako  postao  dionik  Velikog  Obećanja. 

2.  Srce  Isusovo  i  podrugljivi  psovač  -  naslov  je  našega  primjera.  Nansijski  biskup  preuzv. 
Tourinase  svjedoči  za  istinitost  ovog  slučaja,  a  skriva  ime  iz  opravdanih  razloga.  N.  N.  isticao  se  u 
mržnji  na  Boga,  koju  je  ispoljavao  na  razne  načine,  a  posebno  psovkama  i  rugalicama.  Majka  gaje 
doduše  lijepo  odgojila,  ali  se  on  s  vremenom  tako  iskvario,  da  ga  nije  bilo  moguće  prepoznati. 

1907.  pošlo  je  jedno  hodočašće  u  Paray-le-Monial.  U  isto  vrijeme  nađe  se  u  tom  gradu  i  ovaj 
nesretnik.  Pošao  je  iz  radoznalosti  u  crkvu  i  zapazio  na  zidu  natpis:  »Svećenicima  ću  dati  milost,  da 
ganu  i  najtvrđa  srca!«  To  je  jedno  od  obećanja  Srca  Isusova.  Kad  je  to  pročitao,  sav  pobjesni.  Rugao 
se  iz  punine  pokvarenog  srca  i  govorio:  «Baš  ćemo  vidjeti!  I  ja  ću  to  okušati.  Uhvatit  ćemo  popove 
za  riječ».  I  poče  se  ogledati  po  crkvi,  ne  bi  li  vidio  kojega  svećenika,  da  mu  pokaže  sotonsko 
raspoloženje. 

Dalje  priča  ovaj  bogohulnik:  »Eto,  dolazi  k  meni  svećenik.  Gleda  me  i  čeka,  da  mu 
progovorim.  Iz  mojih  usta  izlazi  samo  psovka  i  poruga...  Pa  dobro,  prijatelju  moj.  reče  mi  on.  Na 
samu  riječ  »prijatelju  moj«  postajem  drzovitiji...Vaš  prijatelj?  ...  Ah!...  Zovite  me  radije 
nevjernikom,  izopćenim  poganinom,  sve  što  hoćete,  ali  nipošto  prijateljem... 

Riječi  na  zidu  crkve  neprestano  su  izazivale  podrugljivo  pitanje:  Što  će  mi  odgovoriti 
svećenik?  Na  moje  navale  on  problijedi,  ali  ne  oda  ničim  da  je  uzrujan.  Nije  odgovarao  na  moj 
govor...  Ja  sam  se  smijao.  On  kao  da  nije  ni  pazio  na  to...  Bio  sam  pobjednik...  I  najednom  mi  dođe 
da  prasnem  u  grohotan  smijeh  i  sve  mu  kažem,  kad  mi  on...  ah,  još  i  sad  dršćem,  upravi  pitanje: 
Prijatelju,  je  li  vam  još  živa  majka?  Ah,  Bože,  u  taj  čas,  na  te  rijecč,  kakva  borba  nastade  u  mojoj 

duši.  O  presveto  Srce  Isusovo,  ti  si  me  čekalo  do  toga  časa.  U  taj  se  čas  moje  srce  umekša,  obliju 
me  suze  i  počnem  se  tresti.  Moja  majka,  je  li  moguće...  Presveto  Srce  Isusovo!...  Pred  oči  mi  dolazi 
slika  pred  kojom  sam  kao  maleno  dijete  klečao  s  majkom....  Čitam  riječi  što  ih  je  ona  umirući 
napisala  a  kojih  ja  kao  da  do  sada  nisam  bio  svjestan:  Sine  moj  pišem  ti  s  kreveta  na  kojemu 
umirem.  Umirem  od  boli,  koju  si  mi  zadao  svojom  nevjerom.  Ne  proklinjem  te,  jer  se  čvrsto  nadam, 
da  će  te  Božansko  Srce  obratiti.... 

O  majko  moja!...»  I  ovaj  podrugljivi  psovač  kapitulirao  je  pred  snagom  Srca  Isusova, 
ispovjedio  se  i  pričestio.  Očistio  je  svoje  srce  i  usne  od  psovke  i  poruge.  Na  njegovim  usnama  je 
procvao  cvijet  ljubavi  prema  Božanskom  Imenu  i  Srcu  Isusovu. 

3.  Sv.  Margareta  Kortonska  (1247  -  1297)  je  po  grješnom  životu  i  radikalnom  obraćenju 
druga  Magdalena,  a  po  prijateljstvu  sa  Srcem  Isusovim  franjevačka  Margareta  Marija  Alacoque. 
Margareta  se  rodila  u  Laviano  u  Toskani,  Italija.  Bog  joj  je  bio  poklonio  lijepu  dušu  i  krasno  tijelo, 
ali  ona  je  to  u  mladenačkim  danima  žrtvovala  zavodljivoj  Veneri.  Požudni  glas  tjelesne  strasti  zanio 
ju  je  u  svoj  vrtlog  i  kovitlao  tamo-amo.  Dobro  Srce  božanskoga  Otkupitelja  željelo  je  usrećiti  ovu 
dušu. 

Njezin  ljubavnik,  s  kojim  je  provodila  grješne  dane,  bio  je  nenadano  ubijen  od  svojih 
neprijatelja.  Ostavili  su  ga  u  šumi,  pokrili  granjem  i  lišćem.  Grješna  Margareta  izgarala  je  od  želje 
da  ga  pronađe.  Vođena  suludom  strašću  slijedila  je  psa,  koji  ju  je  doveo  do  mjesta  gdje  je  ležao 
ubijeni  ljubavnik.  Kad  ga  je  odgrnula  i  vidjela  u  raspadajućem  stanju,  sva  se  zgrozila.  U  njezinoj 
promrzloj  duši  u  tom  času  sve  se  izmijenilo.  Njezino  opustošeno  srce  počela  je  osvjetljivati  zraka 
novih  spoznaja  i  svjetlijih  vidika.  Srce  Isusovo  iskoristilo  je  ovu  priliku  da  je  duhovno  obnovi, 
preporodi  i  izgradi.. 

Margareta  je  počela  plakati  nad  svojim  grješnim  mladenačkim  životom.  Povratila  se  u  rodno 
mjesto,  odrezala  kosu,  obukla  pokorničke  haljine,  stavila  konop  oko  vrata  i  javno  pitala  oproštenje 
od  svih  koje  je  prije  sablažnjavala.  Svetom  mržnjom  urotila  se  protiv  vlastitog  tijela,  da  preko  njega 
dade  zadovoljštinu  za  mnogobrojne  grijehe  protiv  šeste  Božje  zapovijedi. 

Povukla  se  zatim  u  Cortonu,  gdje  je  franjevci  nakon  tri  godine  primiše  u  Treći  Red. 
Povećavala  je  pokorničke  vježbe,  spavala  je  na  zemlji  s  kamenim  uzglavljem,  javno  po  ulicama 
ispovijedala  svoje  grijehe,  iznakazivala  svoje  lice  itd.  Sotona  je  i  opet  na  nju  jurišao,  ali  milost  Srca 
Isusova  i  Margaretina  odlučna  volja  odnijeli  su  potpunu  duhovnu  pobjedu. 

U  školi  božanskoga  Srca  Margareta  se  naglim  koracima  uzdizala  na  putu  savršenstva. 
Najomiljeniji  predmet  njezinih  razmatranja  bila  je  Spasiteljeva  Muka.  U  tom  ogledalu  motrila  je. 
Božju  ljubav  i  svoju  nezahvalnost.  To  ju  je  sve  više  bodrilo  u  radu  oko  savršenstva. 

Jednoga  dana  ukaza  se  Spasitelj  sv.  Margareti  i  reče  joj:  »Stavi  svoje  ruke  u  rane  mojih 
ruku!«  Svetica  se  ustručavala,  pa  reče:  »O,  ne,  Gospodine!«  Na  to  se  otvori  rana  svetoga  boka  i  kroz 
taj  otvor  ona  vidi  Isusovo  Srce.  U  zanesenoj  ljubavi  Margareta  zagrli  Spasitelja,  koji  je  uznese  na 
nebo.  Drugom  zgodom  reče  joj  Isus:  »Kćeri  moja,  ljubiš  li  me?«  A  Margareta  će:  »Ne  samo  da  te, 
Gospodine,  ljubim,  nego  želim  i  htjela  bih,  kad  bi  ti  to  dopustio,  biti  u  tvom  Srcu.«  Isus  prihvati: 
»Ako  hoćeš  ući  u  moje  Srce,  zašto  ne  uđeš  kroz  ranu  moga  boka?« 

Margareta  je  oplakivala  svoju  prošlost  i  često  govorila:  »Ah,  Gospodine  kad  bi  moje  srce 
bilo  obujmom  jednako  čitavome  svijetu  i  kad  bi  se  cijelo  rastopilo  u  suze  i  krvav  znoj  od  jačine 
boli  što  sam  te  uvrijedila,  ja  ne  bih  mogla  time  nadoknaditi  ni  najmanji  od  mojih  grijeha.«  Za 
jednog  ukazanja  reče  joj  Isus:  »Ne  boj  se  za  oproštenja  svojih  grijeha.  Ja  sam  te  odredio  da  budeš  za 
primjer  grješnicima,  kako  bi  oni  jasno  shvatih  da,  ako  se  hoće  pripremiti  za  primanje  moje  milosti, 
mene  će  uvijek  naći  spremna  da  im  je  dadem,  kao  što  sam  dao  i  tebi...« 

Jednom  je  Margareta  živo  razmatrala  Isusovu  Muku.  Počela  je  gorko  plakati.  Na  to  joj  se 
ukaza  Isus  i  reče  daje  drži  blizu  svoga  križa  i  da  se  njegova  milost  obilato  izlijeva  na  nju  kao  i  kad 
je  visio  na  golgotskom  križu.  Tom  prigodom  joj  je  također  naglasio:  «Razmatranje  moje  Muke  jest 
najmoćniji  štit  protiv  grijeha  i  najkraći  put  da  postignemo  savršenstvo.«  Preporučio  joj  je  da  nikad 
ne  izgubi  iz  vida  njegove  rane,  a  posebno  ranu  svetoga  Srca! 

4.  BI.  Majka  Marija  od  Isusa  Deluil  -  Martigny  rodila  se  28.  V.  1841.  u  Marseilleu,  u 
Francuskoj.  Bila  je  u  potpunom  smislu  riječi  neobično  dijete.  Marsejski  biskup  Msgr  de  Mazenod 
izjavio  je  u  njenoj  trinaestoj  godini:  Ona  će  biti  sv.  Marija  Marsejska.  U  sedamnaestoj  godini  života, 
za  duhovnih  vježba  kod  Sestara  od  svetoga  Srca,  Bog  joj  je  očitovao  želju,  da  postane  žrtva.  Svoj 
životni  pristanak  upisala  je  u  dnevnik  ovim  riječima: 

»Učini  od  mene  što  ti  se  svidi,  ali  molim  Te  da  me  zatvoriš  u  svoje  Srce  i  dadeš  mi  nešto 
trpjeti  za  tvoju  slavu  i  za  tvoju  čistu  ljubav«.  Bila  je  prva  revniteljica  Počasne  Straže,  društva 
klanjatelja  Presvetog  Oltarskog  Sakramenta,  koja  je  ustanovljena  1863.  Za  nju  ona  piše:  »Počasna 
Straža  ustanovljena  je  na  Kalvariji,  ih,  još  bolje,  osnovana  je  u  Rani  ljubavi  Isusova  Srca...« 

Provela  je  mjesec  dana  u  samostanu  od  Pohođenja  u  Bourgu.  U  tišini  i  molitvi  pred 
Presvetim  dao  joj  je  Isus  shvatiti,  da  On  hoće  duša,  koje  bi  njemu  prikazivale  trajan  poklon 
zadovoljštine  za  veoma  bolne  rane  njegova  božanskog  Srca.  Te  se  duše  trebaju  ujediniti  s  Božjom 
Majkom  i  u  zajedništvu  sa  svećenikom  jednim  srcem  prinositi  žrtvu  Svete  Mise,  da  tako  što 
savršenije  ujedine  svoj  prinos  s  Kristovim.  Te  duše,  prema  Kristovu  naputku,  trebaju  od  čitavoga 
svoga  života  učiniti  neprestanu  žrtvu  ljubavi  i  zadovoljštine. 

Bog  je  Mariji  poslao  vrsnog  duhovnog  vođu,  dobrog  isusovca  o.  Calage.  On  je  pročitao 
njezin  dnevnik  i  izjavio  joj  kako  Bog  od  nje  traži  da  ona  bude  utemeljiteljica  Redovničke  družbe 
zadovoljštine,  čija  se  potreba  tako  dugo  osjećala.  Otvoreno  joj  je  kazao  daje  njezino  mjesto  među 
djevicama-mučenicama,  a  njezin  je  ljiljan  —  ljiljan  među  tmjem. 

Na  blagdan  Isusova  Srca  1868.  Marija  je  osjetila  svetačku  težnju,  da  bude  žrtva.  Potpuno  se 
posvetila  žrtvovanoj  ljubavi.  Ideja  o  Institutu  sve  više  je  sazrijevala.  Prvoga  petka  u  listopadu  još 
više  se  predaje  Isusu  u  svojstvu  žrtve.  U  veljači  1869.  o.  Calage  joj  naređuje  da  piše  prve  nacrte 
pravila  Družbe  zadovoljštine  i  žrtve..  Nutarnje  i  vanjske  kušnje  je  ne  smućuju.  Ona  se  drži  svoga 
načela:  »Ljubiti  i  trpjeti  do  krajnjih  granica  ljubavi  i  bola!...«  Papa  Pijo  IX.  odobrava  14.  III.  1872. 
ideju  Instituta  sa  željom,  da  bude  što  više  odvažnih  duša,  koje  će  davati  Bogu  zadovoljštinu  i 
žrtvovati  se  za  Crkvu. 

Na  svetkovinu  Srca  Isusova  (20.  VI.)  1873.  osnovala  je  Marija  u  Antvverpenu  Družbu  kćeri 
Srca  Isusova.  Svrha  je  instituta:  ljubav,  zadovoljština,  žrtva!  Zadovoljština,  za  uvrede  Isusovu  Srcu. 
Molitva  i  žrtva  za  Crkvu  i  svećenike.  Divno,  zar  ne!  G.  1904.  postignuto  je  prvo  crkveno  odobrenje 
Družbe  od  kardinala  Richelemya,  nadbiskupa  u  Torinu,  Italija.  Nova  Družba  se  naglo  širi  po 
Francuskoj,  Italiji,  Belgiji,  Austriji,  Njemačkoj,  Švicarskoj  i  drugdije.  Sv.  papa  Pijo  X.  podijelio  je 
22.  II,  1909.  blagoslov  Družbi. 

Majka  Marija  bila  je  čitav  život  žrtva.  U  roditeljskoj  kući  podnosila  je  strpljivo  mnoge 
protivnosti,  trpjela  je  zbog  bolesti  drugih  bića  i  financijskih  nezgoda,  podnosila  je  nutarnje  kušnje, 
skrupule  itd.  Iskreno  je  željela  mučeništvo.  27.  II.  1884.  u  samostanskom  vrtu  u  Servianne  dočekao 
ju  je  nenadano  anarhist  Vjekoslav  Chave,  samostanski  vrtlar  otpušten  zbog  slaba  vladanja.  Ubio  ju 
je  iz  pištolja.  Njezine  posljednje  riječi  bile  su:  »Opraštam  mu!  ...  Za  Družbu!. ..» 

5.  Katarina  Marija  Volpicelli  rodila  se  u  Napulju  1839.  Bog  ju  je  obasuo  lijepim  naravnim 
svojstvima.  U  najranijim  godinama  strastveno  se  odala  studiju  literature  i  lijepih  umjetnosti. 
Ispraznost  i  zabava  zanosile  su  ovu  mladu  dušu.  Sanjarila  je  o  dobroj  udaji.  U  isto  vrijeme  Srce 
Isusovo  kovalo  je  plan  da  osvoji  tu  plemenitu  dušu  i  učini  je  svojim  apostolom. 

1854.  buknula  je  u  Napulju  kuga.  Katarinu  uhvati  silan  strah  pred  smrću.  Pristupala  je  često 
na  sakramente.  Ispovjednik  ju  je  više  puta  upozoravao  na  teško  stanje  njezine  savjesti  i  molio  se 
mnogo  za  nju. 

Bog  je  providnosno  uredio  da  se  mlada  Katarina  susrela  s  vrsnim  ispovjednikom  franjevcem 
o.  Ljudevitom  da  Casoria.  On  je  uvijek  imao  velik  upliv  na  nju.  On  joj  je  otvoreno  rekao:  «Svijet  te 
privlači,  ali  Bog  će  biti  pobjednik!»  S  obzirom  na  njezin  strastveni  studij  rekao  joj  je  proročki: 
»Doći  će  dan,  u  koji  ćeš  zatvoriti  sve  knjige.  Isus  će  ti  otvoriti  knjigu  svoga  Srca.  Na  prvoj  stranici 
piše  Ljubav,  na  drugoj  Ljubav,  na  trećoj  također  Ljubav  i  tako  dalje.« 

Od  toga  vremena  Katarina  se  potpuno  predala  božanskomu  Srcu  Isusovu.  Naročito  je  gajila 
pobožnost  prema  Euharistiji.  Iskrena  pobožnost  ju  je  dovela  do  uvjerenja,  da  je  Bog  zove  u 

Kongregaciju  sestara  klanjateljica  Presvetoga  Sakramenta.  Stupila  je  u  tu  družbu,  ali  zbog  slaba 
zdravlja  morala  je  izići  i  vratiti  se  kući.  To  ju  je  silno  boljelo.  Srce  Isusovo  imalo  je  za  nju  posebne 
namjere. 

U  rodnoj  kući  provodila  je  pravi  redovnički  i  pokornički  život.  Njezin  duhovni  vođa 
dozvolio  joj  je  da  u  dvadesetprvoj  godini  života,  u  cvatu  mladosti,  položi  redovničke  zavjete  u 
svijetu.  Baš  u  to  vrijeme  umrla  joj  je  dobra  majka,  a  oca  udari  kap.  Dvorila  ga  je  strpljivo  i 
samoprijegorno  četiri  godine.  28.  II.  1862.  obavila  je  Katarina,  po  savjetu  duhovnog  vođe,  osobnu 
posvetu  umirućem  Isusovom  Srcu  i  obvezala  se  da  će  širiti  štovanje  Srca  Isusova  i  Marijina,  i  to  sa 
svim  sredstvima  koja  će  joj  posluh  označiti.  Nakon  te  posvete  teško  oboli,  ali  brzo  i  čudesno 
ozdravi.  Imala  je  viđenje:  ona  je  bila  na  čelu  povorke  djevica  oko  Isusova  Srca.  Kasnije  joj  je  bilo 
objavljeno  značenje  ovoga  viđenja.  Predano  se  odala  odricanju,  djelima  ljubavi  i  širenju  Apostolata 
molitve. 

Katarina  je  veoma  trpjela  zbog  hladnoće  kojom  se  katolici  odnose  prema  Presvetom  Sakramentu 
Oltara.  Stoga  se  i  posvetila  Čitavom  životnom  snagom  širenju  duha  i  djela  zadovoljštine.  U  tu  svrhu 
osnovala  je  Djelo  poklonstvene  zadovoljštine  i  Djelo  siromašnih  Crkava.  U  Napulju  je  utemeljila 
Treći  red  Svetoga  Srca,  koji  se  kasnije  pretvorio  u  Institut  službenica  Svetoga  Srca.  Katarinino 
apostolsko  djelo  bilo  je  okrunjeno  odobrenjem  Svete  Stolice  i  brzim  širenjem  po  svijetu.  Ah, 
sve  to  ipak  nije  prošlo  bez  velikih  žrtava.  G.  1880.  započela  je  graditi  veličanstvenu  crkvu  Srca 
Isusova  u  Napulju,  koja  je  nakon  same  četiri  godine  bila  gotova.  Ova  revna  apostolska  duša 
preminula  je  26.  XII.  1893.  a  za  nju  je  papa  Leon  XIII.  rekao:  «Bila  je  svetica!  Da,  bila 
je  svetica!« 

6.  Petar  Barbarić  rodio  se  19.  V.  1874.  u  Klobuku,  u  blizini  Ljubuškoga  u  Hercegovini. 
Njegov  bogobojazni  otac  Ante  i  pobožna  majka  Kata  usadili  su  mu  u  srce  prve  klice  kreposti  i 
kršćanskog  savršenstva.  Djetinjstvo  je  proveo  pod  rodnim  krovom,  u  društvu  trojice  braće  i  triju 
sestara.  Bio  je  pastir.  Iza  osnovne  škole  proveo  je  jednu  godinu  kao  trgovački  naučnik.  Izgarao  je  od 
svete  želje  da  bude  svećenik.  Pošao  je  u  nadbiskupsko  sjemenište  u  Travnik  i  tu  proveo  osam 
godina.  Bio  je  uzornog  vladanja,  marljiv  i  pobožan. 

U  sedmom  razredu  duhom  se  pridružio  redovničkoj  zajednici  otaca  isusovaca,  u  kojoj  je 
kasnije  i  umro.  U  proljeće  1896.  prehladio  se  na  izletu  i  obolio.  Od  toga  je  i  preminuo  15.  IV.  1897., 
u  dvadeset  i  trećoj  godini  života. 

Osnovna  karakteristika  njegova  života  bila  je  punina  ideala.  Htio  je  biti  uz  Krista.  U 
sjemeništu  je  upoznao  pobožnost  Srcu  Isusovu  i  u  njoj  našao  zadovoljenje  svih  svojih  mladenačkih 
težnja.  U  školi  božanskoga  Srca  izgradio  je  svoj  duhovni  karakter.  Na  žaru  Kristove  dobrote  i  on  je 
rasplamsao  život,  usavršio  ljubav,  očeličio  krepost,  postao  duhovni  vitez  Isusove  Žrtve.  To  je 
prožimalo  čitav  njegov  mladenački  život,  a  posebno  se  očitovalo  u  vrijeme  bolesti  i  trpljenja. 

Petar  se  nije  zadovoljio  da  samo  svoje  srce  formira  po  božanskom  uzoru,  nego  je  također 
htio  da  u  svetištu  žrtvovanog  Srca  nađu  svoj  ideal  i  drugi  ljudi.  On  je  među  svojim  kolegama  u 
sjemeništu  neumorno  širio  pobožnost  Isusovu  Srcu.  Preko  školskih  praznika,  poput  pravog 
apostola,  promicao  je  među  seoskim  svijetom  ovu  dragu  pobožnost  i  širio  Glasnik  presvetog  Srca 
Isusova.  Gdje  nije  mogao  osobno  doprijeti,  tamo  je  pismima  nastojao  raširiti  kraljevstvo 
probodenog  Srca  među  mnogim  poletnim  katoličkim  dušama.  Neka  on  bude  uzor  hrvatskoj 
mladeži  i  svima  nama! 

POBOŽNOST  PRESVETOM  OLTARSKOME  SAKRAMENTU 


SADRŽAJ 

1 .  Devetnica  Isusu  u  Presvetom  Oltarskom  Sakramentu 

2.  Litanije  Presvetom  Oltarskom  sakramentu 

3.  Molitve  svetaca  Euharistiskom  Isusu 

4.  Priprava  i  zahvala  za  svetu  Pričest  sa  svecima 

4.1.  Svetačke  molitve  priprave  za  pričest 

4.2.  Svetačke  molitve  zahvale  za  pričest 

4.3.  Molitva  nakon  pričesti  za  koju  je  Crkva  udijelila  potpuni  oprost 

5.  Pričesti  se  po  Mariji  prema  uputama  sv.Ljudevita  Montfortskoga 

6.  Krunica  Presvetom  Oltarskom  Sakramentu 

7.  Razmatranja  i  misli  svetaca  o  Euharistiji  i  pričesti 

Dodatak:  Svetogrdna  oskvrnuća  Euharistiskog  Isusa  u  posvećenim  hostijama  na  crnim  misama: 
svjedočanstvo  jednog  egzorciste 


Predgovor 

Gospodin  Isus  je  -  kako  nas  uči  Drugi  vatikanski  koncil  -  ustanovio  euharistisku  žrtvu 
svoga  Tijela  i  Krvi,  da  ovijekoviječi  žrtvu  na  križu  kroz  stoljeća,  sve  dok  ne  dođe,  tako  da  Crkvi, 
svojoj  ljubljenoj  zaručnici  povjeri,  spomen  čin  svoje  smrti  i  uskrsnuća,  vazmenu  gozbu  na  kojoj  se 
On  blaguje,  duša  napunja  milošću  i  daje  nam  se  zalog  buduće  slave.  Vjernici  su  pozvani  da 
sudjeluju  u  tom  otajstvu  ne  kao  nijemi  svjedoci,  nego  da  ga  kroz  obrede  razumiju  Svetu  Misu,  pa  da 
svjesno,  pobožno  i  djelatno  sudjeluju  u  tom  najvišem  činu  naše  vjere.  Vjernici  su  kao  zajednica 
pozvani  prisustvovati  cijeloj  misi. 

Drugi  vatikanski  Koncil  u  pastoralnoj  konstituciji  o  svetoj  liturgiji  kaže:  “Duhovni  se  život 
ipak  ne  sastoji  samo  do  sudjelovanja  u  svetoj  liturgiji.  Doista  kršćanin,  pozvan  da  moli  u  zajednici, 
mora  uz  to  ući  i  u  svoju  sobu  i  moliti  Oca  u  tajnosti,  dapače  kako  nas  Apostol  uči  mora  moliti  bez 
prestanka... Veoma  se  preporučuju  pobožne  vježbe  kršćanskog  naroda,  ako  su  usklađene  s  crkvenim 
zakonima  i  propisima,  osobiot  kad  se  vrše  po  nalogu  Apostolske  stolice”,  (br.  12-13). 

Euharistijski  kult  ne  završava  sa  svetom  misom,  nego  u  stoljetnoj  tradiciji  Katoliče  Crkve 
imamo  štovanje  i  pobožnost  Presvetom  Oltarskom  Sakramentu  izvan  Svete  Mise.  Ipak  valja 
naglasiti  da  svaka  pobožnost  Euharistiskom  Isusu  je  u  krajnjoj  liniji  povezana  s  njegovim 
Vazmenim  otajstvom  jer  je  Euharistija  spomen  čin  njegove  Muke  Smrti  i  Uskrsnuća.  Tako  da  je 
svaka  pobožnost  Presvetom  Sakramentu  usko  sjedinjena  sa  Misnom  žrtvom  ili  jer  pripravlja  na 
njeno  slavlje  ili  jer  je  kao  jedan  produžetak  našeg  misnog  bogoštovlja. 

Napominjemo  da  su  i  za  to  štovanje  Sveto  Pismo  i  Božanski  časoslov  najvažnije  knjige 
molitve  pred  Presvetim.  Od  marijanskih  molitava  pred  izloženim  Presvetim  Sakramentom 
Kongregacija  za  bogoštovlje  i  disciplinu  u  pismu  od  15.  1.  1997.  sakramenata  jedino  dopušta  i 
preporuča  meditativni  način  molitve  svete  krunice  u  kojoj  s  Marijom  susrećemo  Isusa  u  njegovim 
otajstvima.  Pa  ipak  i  drugi  priručnici  i  tekstovi  pogotovu  svetački  nam  mogu  u  tome  pomoći.  Tako  i 
ova  mala  knjižica  bogata  duhovnim  sadržajem  može  poslužiti  baš  za  to  štovanje  Euharistiskog 

Isusa,  u  molitvi,  klanjanju,  i  razmatranju,  a  može  poslužiti  kao  priprava  i  zahvala  za  slavljenje 
Euharistije.  Odmah  napominjemo  da  bi  najbolji  način  priprave  i  zahvale  za  svetu  misu  bilo 
razmatranje  liturgijskih  tekstova  koji  su  čitani  u  svetoj  misi,  pa  ipak  i  ove  molitve  svetaca  imaju 
svoju  ljepotu  i  draž. 

Svetačke  molitve,  kako  se  nama  čini,  imaju  jednu  posebnu  duhovnu  snagu  jer  su  pisane  od 
osoba  koje  su  duboko  doživljavale  Isusovu  prisutnost  u  Presvetom  Sakramentu,  iskazivale  mu 
veliku  ljubavi  te  nešto  od  toga  zapisali  u  svojim  molitvama  koje  mogu  i  nas  potaći  da  veću  ljubav 
prema  Euharistiskom  Isusu. 

Već  duže  vremena  smo  prikupljali  ove  tekstove  na  različitim  jezicima  i  iz  različitih 
priručnika  i  knjiga,  pa  stoga  ne  donosimo  citate  izvora  kako  ne  bismo  otežali  tekst.  Dao  Bog  i 
Majka  Božja  da  ova  mala  knjižica  donese  obilje  duhovnih  plodova  u  Hrvatskom  narodu  i  potakne 
mnoge  na  veću  ljubav  prema  Euharistiskom  Isusu. 

U  nakani  sv.  Alfonza  tekst  koji  ima  čitatelj  nije  bio  zamišljen  kao  devetnica.  Radi  se  o 
meditacijama  koje  je  svetac  napisao  za  svaki  dan  u  oktavariju  slavljenja  svetkovine  Presvetog  Tijela 
i  Krvi  Kristove.  Budući  da  je  molitva  devetnica  duboko  ukorijenjena  u  Hrvatskoj  katoličkoj 
pobožnoj  tradiciji,  nama  su  se  te  meditacije,  iz  pastoralnih  razloga,  dodajući  jedan  tekst  sv.Alfonza 
iz  djela  Pohodi  Presvetom  Oltarskom  Sakramentu,  učinile  prikladnima  i  za  molitvu  devetnice  na 
čast  Euharistiskom  Isusu.  Možemo  meditirati  i  moliti  ove  tekstove  u  okviru  slavljenja  svetkovine 
Presvetog  Tijela  i  Krvi  Kristove  kao  i  svaki  puta  kad  želimo  zahvaliti  Isuse  za  njegovu  svetu 
prisutnost  u  Euharistiji  ili  moliti  za  neku  milost. 

Isto  tako  napominjemo  da  je  sv.Ljudevit  Montforski  napisao  pijesme  na  čast  Euharistiskom 
Isusu  za  svaki  dan  u  tijednu.  Budući  daje  teško  prevodioti  poezije  bez  da  se  izgubi  izvoreni  smisao 
mi  smo  te  pijesme  sv.Ljudevita  doslovno  preveli  te  tako  na  hrvatskom  jeziku  dobili  molitve. 

p.  Miljenko  Sušac  SMM-  misionar  monfortanac 


1.  DEVETNICA  ISUSU  U  PRESVETOM  OLTARSKOM  SAKRAMENTU 

(Iz  djela  sv.Alfonasa  Liguorija) 

Prvi  dan:  ISUSOVA  LJUBAV  U  PRESVETOM  SAKRAMENTU 

Preljubljeni  naš  Gospodin,  morajući  s  ovoga  svijeta  otići  k  Ocu,  i  videći  da  je  došao  čas 
njegove  smrti  -  Isus  znajući  da  mu  je  došao  čas  kada  će  otići  s  ovoga  svijeta  Ocu  (Iv  13,1)  -  nije 
htio  ostavi  nas  same  u  ovoj  suznoj  dolini.  I  što  učini?  Ustanovi  Presveti  Sakrament  Euharistije  u 
kojemu  nam  je  ostavio  cijeloga  sebe.  “Nijedan  jezik  ni  govor,  pisao  je  sv.Petar  Alkatranski,  ne  može 
izraziti  veličinu  Isusove  ljubavi  prema  svakoj  duši,  i  zato  zaručnik  htijući  otići  s  ovoga  svijeta,  a  da 
odsutnost  ne  bude  razlog  da  zaboravimo  na  njega,  ostavio  je  duši  kao  spomen  čin  Presveti 
Sakrament,  u  kojemu  je  On  sam  ostao,  jer  nije  htio  da  sjećanje  koje  će  na  njega  podsjećati  dušu 
bude  nešto  drugo  do  li  On  sam.” 

I  evo  Isusa,  kako  nas  uči  vjera,  na  tolikim  oltarima,  u  tolikom  svetohraništima  zatvorena  kao 
u  zatvorima  ljubavi,  da  bi  ga  mogao  pronaći  svatko  tko  ga  traži.  Ali  Gospodine  -  govorio  je  sv. 
Bernard  -  to  ne  priliči  tvome  veličanstvu.  A  Isusu  mu  je  odgovorio:  “Dosta  je  da  priliči  mojoj 
ljubavi”.  Oni  koji  idu  u  Betlehem  da  vide  štalicu  u  koji  se  rodio  Isus  doživljavaju  puno  nježnosti. 
Isto  tako  oni  žele  vidjeti  pretorij  gdje  je  bičevan,  Kalvariju  na  kojoj  je  umro,  grob  u  koji  je 
pohranjen,  ali  koliko  više  nježnosti  treba  biti  u  našem  srcu  kada  pohodimo  samog  Euharistiskog 
Isusa  prisutna  u  svetohraništu.  Sluga  Božji  Ivan  Avilski  govorio  je  da  među  svim  svetištima  ne 
možemo  naći  uzvišenije  i  sabranije  svetište  od  bilo  koje  crkve  u  kojoj  je  prisutan  Isus  u  Presvetom 
Sakramentu. 

Molitva:  O  ljubljeni  moj  Isuse,  o  Bože  zaljubljeni  u  ljude,  što  ii  mogao  više  iznaći  da  bi  te 
nezahvalni  ljudi  ljubili?  O  kad  bi  te  ljudi  ljubili,  sve  bi  crkve  trajno  bile  pune  osoba  koje  bi  prignute 
na  koljenima  s  licem  do  zemlje  zahvaljivali  ti  i  klanjali  ti  se,  gorili  bi  iz  ljubavi  prema  tebi  gledajući 

te  očima  vjere  skrivenog  u  svetohraništu.  Naprotiv,  ljudi  zaboravljaju  tebe  i  tvoju  ljubav,  utječu  se 
čovjeku  od  kojega  se  nadaju  zadobiti  neko  bijedno  dobro,  a  ostavljaju  tebe,  moj  Gospodine, 
napuštenog  i  samog. 

O  Isuse,  kad  bih  ja  mogao  nadoknaditi  mojim  čašćenjem  tolike  nezahvalnosti  prema  tebi. 
Kajem  se  jer  sam  i  ja  u  prošlosti  bio  kao  oni  koji  su  zaboravljah  na  tebe  i  zapuštali  te.  Ubuduće  ne 
želim  više  tako  činiti,  želim  te  pohoditi  koliko  mi  je  više  moguće.  Zapali  u  moje  srce  tvojom 
ljubavlju,  da  bih  od  sada  živio  samo  da  te  ljubim  i  da  ti  se  dopadnem.  Ti  zaslužuješ  ljubav  svakog 
srca.  Isuse  moj  ako  sam  te  nekada  prezirao,  sada  samo  želim  ljubiti  te.  Ti  si  moja  ljubav  i  svako 
moje  dobro.  Bože  moj  i  sve  moje!  Presveta  Djevice  Marijo,  isprosi  mi  veliku  ljubav  prema 
Presvetom  Sakramentu. 

Litanije  Presvetom  oltarskom  sakramentu,,. 

Drugi  dan:  ISUS  JE  U  SVETOHRANIŠTIMA  DA  BI  GA  KOJI  ŽELE  MOGLI 
PRONAĆI 

Sv.Terezija  je  govorila  da  na  zemlji  ne  mogu  svi  podanici  razgovarati  s  kraljem.  Siromasi  se 
mogu  najviše  nadati  da  će  po  nekom  posredniku  doći  od  kralja  njihova  poruka.  A  za  s  tobom 
govoriti,  Kralju  Neba  i  zemlje  ne  trebamo  nikoga.  Svatko  tko  te  želi  nalazi  te  u  Presvetom 
Sakramentu  i  može  ti  govoriti  po  svojoj  volji  i  bez  ustručavanja.  Isus  Krist  je  u  Euharistiji  zaklonio 
svoje  veličanstvo  pod  komadićem  kruha  da  bi  nas  potakao  na  veće  povjerenje  i  oslobodio  svakog 
straha  da  mu  se  približimo.  Kao  da  Isus  iz  svetohraništa  svaki  čas  viče:  Dođite  k  meni  svi  vi  koji  ste 
umorni  i  opterećeni,  i  ja  ću  vas  okrijepiti  (Mt  11,28).  Dođite  kaže,  dođite  siromasi,  bolesnici, 
progonjeni,  pravednici  i  grešnici,  i  naći  ćete  okrjepu  u  svim  vašim  žalostima  i  patnjama.  Isus  Krist 
želi  utješiti  svakoga  tko  se  njemu  utječe. 

On  dan  i  noć  boravi  u  svetohraništu  kako  bi  ga  svi  mogli  pronaći  i  kako  bi  svima  udijelio 
milost.  Zbog  toga  su  se  sveci  na  zemlji  rado  zadržavali  pred  Isusom  u  Presvetom  Sakramentu,  tako 
da  su  dani  i  noći  pred  Euharistijom  njima  izgledali  kao  trenuci.  Ferijska  kneginja  kada  je  ušla  u 
samostan  i  postala  klarisa,  nikada  se  nije  umarala  biti  u  kapelici  pred  svetohraništem.  Jednoga  dana 
su  je  upitali  što  toliko  radi  pred  Presvetim  Sakramentom.  Ona  je  u  čudu  odgovorila:  “Što  se  radim 
pred  Presvetim  Sakramentom?  Zahvaljujem,  ljubim  i  molimo”.  Sv.  Filip  Neri  je  za  vrijeme  pohoda 
Isusu  u  Euharistiji  znao  uskliknuti:  “Evo  ljubavi  moje,  evo  sve  ljubavi  moje”.  Ah,  kad  bi  Isus  bio 
naša  sva  ljubav,  i  nama  bi  dani  i  noći  izgledah  pred  njim  kao  trenuci. 

Molitva:  Isuse  moj,  ubuduće  kad  te  budem  pohodio  u  Svetohraništu  nadam  se  i  ja  da  ću 
moći  reći  “Evo  ljubavi  moje,  evo  sve  ljubavi  moje”.  Ljubljeni  moj  Gospodine,  želim  ljubiti  samo 
tebe,  samo  tebe  želim  jedina  ljubavi  moje  duše.  Osjećam  da  umirem  od  boli  kada  pomislim  da  sam 
u  prošlosti  ljubio  stvorenja  više  od  tebe,  okrećući  leđa  Tebi  beskrajnom  dobru.  A  Ti  si  me  podnosio 
s  toliko  strpljenja  jer  nisi  htio  da  budem  zauvijek  izgubljen,  i  umjesto  da  me  kazniš,  ranio  si  moje 
srce  tolikim  strelicama  ljubavi,  tako  da  se  nisam  mogao  oduprijeti  tvojoj  nježnosti  te  sam  Ti  se 
potpuno  predao. 

Vidim  da  me  želiš  potpuno  za  sebe.  Kad  već  to  želi,  učini  da  tako  i  bude,  jer  Ti  to  trebaš 
učiniti.  Odvoji  me  od  svih  zemaljskih  navezanosti,  oslobodi  od  mene  samoga.  Daj  da  samo  tebe 
tražim,  o  tebi  govorim,  živim  i  umrem  za  tebe.  O  Ljubavi  mog  Isusa,  dođi  i  uzmi  sve  moje  srce,  i 
odvoji  me  od  svih  ljubavi  koje  nisu  za  Boga  i  u  Bogu.  Ljubim  Te  Euharistiski  Isuse,  ljubim  Te 
živote  moj,  blago  moje,  ljubavi  moja  i  sve  moje.  Marijo,  nado  moja  moli  se  za  mene  i  isprosi  mi 
milost  da  budem  potpuno  Isusov. 

Litanije  Presvetom  oltarskom  sakramentu... 

Treći  dan:  ISUS  NAM  JE  DAO  NAJVEĆI  DAR  DAJUĆI  NAM  SEBE  U 
PRESVETOM  SAKRAMENTU 

Ljubljeni  Isus  nije  bio  zadovoljan  samo  da  žrtvuje  za  nas  svoj  božanski  život  u  patnjama  i 
pogrdama  kako  bi  nam  posvjedočio  svoju  ljubav,  nego  još  više  kako  bi  nas  potakao  da  ga  ljubimo, 
noć  prije  svoje  smrti  htio  je  ostaviti  samoga  sebe  za  hranu  u  Presvetoj  Euharistiji.  Bog  je  svemoguć, 
ali  nakon  što  je  darovao  samoga  sebe  u  Sakramentu  ljubavi  duši  nema  što  više  dati.  Tridentski 
koncil  kaže  da  Isus  dajući  se  nama  u  svetoj  pričesti,  daruje  nam,  da  tako  kažemo,  i  sve  blago  svoje 
beskrajne  ljubavi. 

Kako  bi  se  osjećao  počašćen  podanik,  piše  sv.  Franjo  Saleški,  kojega  bi  kralj  za  stolom 
pozvao  da  s  njim  ručak.  Isusu  u  Euharistiji  nam  daje  ne  samo  dio  svog  ručka,  nego  cijelo  svoje 
tijelo:  Uzmite  i  jedite  ovo  je  moje  tijelo  (Mt  26,26).  A  sa  svojim  tijelom  daje  nam  još,  svoju  dušu  i 
svoje  božanstvo,  tako  da  sv.Ivan  Krizostom  kaže,  Gospodin  dajući  nam  samoga  sebe  u  Euharistiji, 
dao  nam  je  sve  što  ima,  i  ne  preostaje  mu  ništa  više  što  bi  nam  mogao  dati.  Sve  ja  dao  za  tebe,  i 
ništa  nije  ostavio  za  sebe.  O  divnog  li  čuda  Božje  ljubavi!  Bog  koji  je  gospodar  svega,  sav  je  tvoj. 

Molitva:  Predragi  moj  Isuse,  što  si  još  mogao  učiniti,  da  bi  te  ljubili?  Daj  da  upoznamo 
preobilje  ljubavi  po  kojemu  si  postao  jelo,  kako  bi  se  sjedinio  s  nama  siromašnim  grešnicima.  Moj 
Otkupitelju  Ti  si  me  dakle  tako  ljubio  da  se  nisi  ustručavao  toliko  puta  meni  se  darovati  u  svetoj 
pričesti,  a  ja  sam  imao  takvu  dušu,  da  sam  te  puno  puta  izagnao  iz  mog  srca.  Ali  Ti  ne  možeš 
prezreti  poniženo  srce  koje  se  kaje.  Ti  si  postao  čovjek  zbog  mene,  umro  si  za  mene,  išao  si  dotle  da 
si  za  mene  postao  hrana.  Sto  si  još  mogao  učiniti  kako  bi  zadobio  moju  ljubav?  Oh,  kad  bi  mogao 
umrijeti  od  muke  svaki  put  kad  se  sjetim  da  sam  prezreo  tvoju  milost.  Kajem  se  ljubavi  moja,  svim 
srcem  jer  sam  te  povrijedio. 

Ljubim  te  beskrajna  dobroto,  ljubim  te  beskrajna  ljubavi.  Želim  samo  tebe  ljubiti,  i  ne  bojim 
se  ničeg  osim  živjeti  a  ne  ljubiti  te.  Ljubljeni  moj  Isuse,  ne  uskrati  mi  milost  da  ponovno  pohodiš 
moju  dušu.  Dođi,  jer  radije  želim  tisuću  puta  umrijeti,  nego  te  odbiti  i  želim  učiniti  sve  što  mogu  da 
budem  po  tvojoj  volji.  Dođi  i  zapali  moje  srce  svojom  ljubavlju.  Daj  da  zaboravi  na  sve  drugo,  da 
mislim  samo  na  tebe  i  za  tobom  žudim,  najveće  i  jedino  moje  dobro.  Marijo  Majko  moja,  moli  se  za 
mene,  i  daj  da  budem  zahvalan  za  toliku  Isusovu  ljubav. 

Litanije  Presvetom  oltarskom  sakramentu,,. 

Četvrti  dan:  VELIKA  LJUBAV  KOJU  NAM  JE  ISUS  POKAZAO  U  PRESVETOM 
SAKRAMENTU 

Isus,  znajući  da  mu  je  došao  čas  kad  će  otići  s  ovoga  svijeta  k  Ocu,  ljubeći  svoje  koji  bijahu 
na  svijetu,  do  kraja  ih  je  ljubio  (Iv  13,1).  Isus  znajući  da  je  došao  čas  njegove  smrti,  htio  je  prije 
toga  ostaviti  nam  najveći  znak  svoje  ljubavi,  presvetu  Euharistiju.  Do  kraja  ih  je  ljubio,  najvećom 
ljubavlju  kako  to  objašnjava  sv.Ivan  Krizostom.  Ljubio  je  ljude  najvećom  ljubavlju  kojom  ih  je 
mogao  ljubiti  dajući  im  cijelog  sebe.  Kad  je  Isus  ustanovio  ovaj  veliki  Sakrament,  ostavljajući  nam 
sebe  za  jelo?  Noć  prije  svoje  muke.  One  noći  u  kojoj  bijaše  izdan,  zapisa  apostol  Pavao,  uze  kruh, 
te  zahvali  razlomi  ga  i  reče:  Ovo  je  tijelo  moje  koje  se  predaje  za  vas”  (1  Kor  11.  23-24).  Kad  su 
ljudi  smišljali  kako  da  ga  ubiju,  On  je  htio  njima  dati  zadnji  i  najveći  dokaz  svoje  ljubavi. 

Znakovi  pažnje  i  ljubavi  koju  su  nam  prijatelji  iskazivali,  nakon  njihove  smrti,  ostaju 
najdublje  urezani  u  naše  srce.  Isus  je  s  tom  nakanom  prije  svoje  smrti  htio  ostaviti  nam  na  dar 
Presveti  Sakrament.  Dobro  je  govorio  sv.  Toma  Akvinski  kada  ovaj  dar  nazvao  sakramentom  i 
zalogom  ljubavi,  a  sv.  Bernard  ga  nazva  ljubav  nad  ljubavima,  ljubav  svih  ljubavi,  jer  je  u  ovom 
sakramentu  Isusu  Krist  ujedinio  i  ispunio  sve  druge  vidike  ljubavi  koje  nam  je  iskazao.  Sv.  Marija 
Magdalena  Paciška  je  dan  kad  je  Isus  ustanovio  Euharistiju  nazvala  danom  ljubavi. 

Molitva:  O  beskrajna  Isusova  ljubavi  dostojna  da  budeš  beskrajno  ljubljena!  Ti  si 
Gospodine  tako  zaljubljen  u  ljude.  A  kako  to  da  su  ljudi  tako  hladni  prema  tebi?  Što  si  više  mogao 
učiniti  da  ih  potakneš  da  te  ljube?  Isuse  moj  Ti  si  tako  ljubezan  i  toliko  ljubiš,  daj  Gospodine  da  te 

ljudi  upoznaju  i  uzljube.  Kada  ću  ja  ljubiti  tebe  kao  što  si  ti  ljubio  mene.  Otvori  još  više  moje  oči 
da  uvidim  veličinu  tvoje  dobrote,  kako  bih  sve  više  gorio  ljubavlju  za  tebe  i  živio  po  tvojoj  volji. 

O  ljubljeni  moje  duše,  da  sam  te  barem  uvijek  ljubio!  Ajme,  bilo  je  trenutaka  kad  ne  samo 
da  te  nisam  ljubio,  nego  sam  prezirao  tvoju  milost  i  tvoju  ljubav.  Tješi  me  bol  koju  zbog  toga 
osjećam  i  nadam  se  oproštenju  po  tvome  obećanju  onima  koji  se  kaju.  Tebi  moj  Spasitelju 
upravljam  svu  moju  ljubav,  pomozi  mi  po  zaslugama  svoje  Muke  da  te  ljubim  svim  svojim  silama. 
O  kad  bih  umro  za  tebe,  kao  što  si  ti  umro  za  mene!  Marijo,  majko  Božja  isprosi  mi  milost  da  od 
sada  samo  Boga  ljubim. 

Litanije  Presvetom  oltarskom  sakramentu... 

Peti  dan:  O  SJEDINJENJU  DUŠE  S  ISUSOM  PO  SVETOJ  PRIČESTI 

Sv.  Dionizije  Areopagita  kaže  da  je  glavni  učinka  ljubavi  težnja  za  sjedinjenjem.  Isus  je 
ustanovio  svetu  pričest,  da  bi  se  potpuno  sjedinio  s  našim  dušama.  Bio  se  darovao  nama  kao  učitelj, 
uzor  i  žrtva,  bilo  je  preostalo  da  nam  se  daruje  kao  jelo  kako  bi  se  sjedinio  s  nama,  jer  jelo  se 
sjedinjuje  s  onim  tko  ga  jede.  To  Gospodin  učini  kad  je  ustanovio  Euharistiju,  ovaj  sakrament 
ljubavi.  Isus  je  dosegao  najveći  stupanj  ljubavi,  kaže  sv.  Bernardin  Sijenski,  kad  je  dao  samoga  sebe 
za  potpuno  sjedinjenje  kao  jelo  koje  se  sjedinjuje  s  onim  tko  ga  jede.  Isus  se  nije  zadovoljio  s  tim  da 
se  sjedini  s  ljudskom  naravi  u  Utjelovljenju,  nego  je  htio  po  pričesti  pronaći  način  kako  se  sjediniti 
sa  svakim  od  nas,  da  sam  cio  i  nepodijeljen  postane  dar  svakome  tko  ga  prima. 

Dakle,  zapisa  sv.  Franjo  Saleški,  ni  u  jednom  drugom  činu  Spasitelja  ne  možemo  vidjeti 
ljupkijeg  i  nježnijeg  kao  u  pričesti  kada  se  On  ponizuje,  da  tako  kažemo,  postaje  jelo  kako  bi  prožeo 
naše  duše  i  sjedinio  se  sa  srcem  svojih  vjernika.  Isus,  jer  nas  je  gorljivo  ljubio  htio  je  sjediniti  se  s 
nama  u  Euharistiji,  tako  da  postanemo  jedno  s  njime,  kako  kaže  sv.  Ivan  Krizostom.  Htio  si  dakle,  o 
Bože  ljubavi,  da  tvoje  i  naše  postanu  jedno  srce  kako  kaže  sv.Lovro  Justinijani,  a  to  kaže  i  sam  Isus: 
Tko  jede  moje  tijelo  ...ostaje  u  meni  i  ja  u  njemu  (Iv  6,56).  Tko  se  pričešćuje,  dakle  je  u  Isusu,  i  Isus 
je  u  njemu.  To  nije  samo  osjećaj,  nego  stvarno  i  istinsko  sjedinjenje.  Kao  što  se  sjedinjuju  dvije 
rastopljene  svijeće,  kaže  sv.  Ćiril  Aleksandriski,  tako  i  tko  se  pričešćuje  postaje  jedno  s  Isusom 
Kristom.  Kada  se  pričešćujemo  pomislimo  da  i  nama  Isus  Krist  kaže  ono  što  reče  jednog  dana 
svojoj  dragoj  službenici  Margareti  Ipreskoj:  Vidiš  kćeri  moja,  divno  sjedinjenje  između  tebe  i  mene, 
ljubi  me  dakle  i  bit  ćemo  uvijek  sjedinjeni,  i  nikada  se  više  nećemo  rastaviti. 

Molitva:  O  moj  Isuse,  upravo  to  ja  tražim.  Želim  te  uvijek  tražiti  u  svetoj  pričesti.  Bit  ćemo 
uvijek  sjedinjeni,  i  nikada  se  više  nećemo  rastaviti.  Ja  znam  da  me  ti  nećeš  nikada  ostaviti,  ako  seja 
prvi  ne  udaljim  od  tebe.  Bojim  se  Gospodine  da  ću  se  ubuduće  odijeliti  od  tebe  po  grijehu,  kao  što 
se  već  dogodilo  u  prošlosti.  Ne  dopusti  to,  ljubljeni  moj  Otkupitelju,  ne  dopusti  da  se  odijelim  od 
tebe.  Sve  do  smrti  sam  u  opasnosti  da  te  izgubim.  Molim  te  po  zaslugama  tvoje  smrti  daj  da  radije 
umrem,  nego  da  te  teško  uvrijedim.  Ponavljam  Gospodine,  udijeli  mi  milost  i  uvijek  iznova  mi  je 
udijeljuj  da  se  nikada  od  tebe  ne  odijelim. 

O  Bože  moje  duše,  ljubim  te  i  želim  te  zauvijek  ljubiti.  Pred  Nebom  i  zemljom  kažem  da 
samo  tebe  želim  i  ništa  drugo.  Isuse  moj  usliši  me,  samo  tebe  tražim  i  ništa  drugo.  Marijo  Majko 
milosrđa,  moli  se  za  mene  i  isprosi  mi  milost  da  se  nikada  ne  odijelim  od  Isusa  te  da  samo  njega 
ljubim. 


Litanije  Presvetom  oltarskom  sakramentu,,. 

Šesti  dan:  ISUSOVA  ŽELJA  DA  SE  SJEDINI  S  NAMA  U  SVETOJ  PRIČESTI 

Isus  znajući  da  je  došao  njegov  čas . . .  ( I  v  13,1)  Čas,  koji  Isus  zove  svojim  časom,  bila  je  noć 
u  kojoj  je  počela  njegova  Muke.  A  kako  tako  žalostan  čas,  Isus  zove  svojim  časom?  Da,  jer  je  to  bio 
trenutak  koji  je  On  želio  cijeli  život.  Te  noći  ustanovio  je  svetu  Euharistiju  po  kojoj  se  htio  sjediniti 
sa  svojim  ljubljenim  dušama  za  koje  je  ubrzo  prolio  svoju  Krv  i  dao  svoj  život.  Evo  kako  je  o  toj 

noći  govorio  svojim  učenicima.  Žarko  sam  želio  da  blagujem  s  vama  ovu  pashalnu  večeru  prije 
svije  muke  (Lk  22,15).  Tim  je  riječima  htio  iskazati  želju  i  čežnju  koju  je  imao  da  se  sjedini  s  nama 
u  ovom  sakramentu  ljubavi.  Žarko  sam  želio,  te  riječi,  kaže  sv.  Lovro  Justinijasnki,  su  izišle  u 
neizmjernoj  ljubavi  iz  Srca  Isusova.  Isti  plamen  koji  je  tada  gorio  u  Srcu  Isusovu  i  sada  gori  u  svetoj 
pričesti.  Isti  poziv  koji  je  Isus  uputio  svojim  učenicima  da  ga  prime  i  danas  svima  ponavlja.  Uzmite 
i  jedite,  ovo  je  moje  tijelo  (Mt  26,26). 

Da  nas  potakne  da  ga  primimo  u  ljubavi  obećava  nam  Raj.  Ako  netko  jede  od  ovog  kruha 
živjet  će  zauvijek  (Iv  6,51).  A  ako  odbijemo  primiti  ga  prijeti  nam  smrću.  Ako  ne  jedete  tijela  Sina 
čovječjega  nećete  imati  života  u  sebi  (Iv  6,53).  Svi  ovi  pozivi,  obećanja  i  prijetnje  se  rađaju  iz 
Isusove  želje  da  se  sjedini  s  nama  u  svetoj  pričesti  i  ljubavi  koju  nam  daruje  u  njoj.  Ne  može  se 
usporediti  nijedna  pčela  koja  tako  naprasito  slijeće  na  cvijet  i  upija  med,  reče  jednog  dana  Gospodin 
sv.  Matildi,  samnom  kad  ja  dolazim  u  duše  koje  me  žele.  Isus  nas  ljubi  i  želi  biti  ljubljen  od  nas,  jer 
nas  želi  te  hoće  da  i  mi  njega  želimo,  kako  zapisa  sv. Grgur.  Blago  onoj  duši  koja  ide  na  pričest  s 
velikom  željom  da  se  sjedini  s  Isusom  Kristom. 

Molitva:  Klanjanja  moj  dostojni  Isuse,  ne  možeš  nam  dati  veći  dokaz  svoje  ljubavi  i 
pokazati  nam  da  nas  ljubiš.  Dao  si  život  za  nas.  Ostao  si  u  Presvetom  Sakramentu  da  bi  mi  tebi 
dolazili  i  blagovali  tvoje  tijelo.  Ti  toliko  želiš  da  te  primimo.  Kako  možemo  spoznati  toliko  pažljivu 
ljubav  i  ne  goriti  iz  ljubavi  za  tebe!  Odstupite  zemaljske  ljubavi,  ostavite  moje  srce  jer  vi  me 
sprječavate  da  gorim  ljubavlju  za  Isusa  kao  što  On  gori  za  mene.  Koje  druge  zankove  ljubavi 
čekam,  moj  Otkupitelju,  veće  od  onih  koje  si  mi  dao?  Ti  si  iz  ljubavi  prema  meni  žrtvovao  svoj 
život,  prihvatio  tešku  i  sramotnu  smrt.  Iz  ljubav  prema  meni  skoro  si  se  poništio  postajući  jelo  u 
Euharistiji  kako  bi  cijelog  sebe  dao  meni.  O  Gospodine  daj  dopusti  da  nezahvalan  živim  za  toliku 
dobrotu. 

Zahvaljujem  Ti  za  vrijeme  koje  si  mi  dao  kako  bih  oplakivao  uvrede  koje  sam  ti  nanio  i 
ljubio  te  u  sve  dane  života  koji  mi  prestaju.  Kajem  se,  o  najveća  dobroto,  što  sam  u  prošlosti  prezreo 
tvoju  ljubav.  Ljubim  te  beskrajna  dobroto,  ljubim  te  najveće  blago,  ljubim  te  beskrajna  ljubavi 
dostojna  beskrajne  ljubavi.  Pomozi  mi  moj  Isuse  da  iz  mog  srca  izagnam  sve  ljubavi  koje  nisu  za 
tebe,  daj  da  od  sada  samo  tebe  želim,  tražim  i  ljubim.  Ljubljeni  moj  Gospodine,  daj  da  te  uvijek 
pronađem,  da  te  uvijek  ljubim.  Uzmi  svu  moju  volju  da  nikad  više  ne  želim  ništa  što  je  protivno 
tvojoj  volji.  Bože  moj,  Bože  moj,  što  bi  mogao  ljubiti,  ako  ne  ljubim  tebe  koji  si  svako  dobro?  Da, 
samo  tebe  želim  i  ništa  više!  O  Marijo  Majko  moja,  Ti  uzmi  moje  srce  i  ispuni  ga  čistom  ljubavlju 
za  Isusa. 

Litanije  Presvetom  oltarskom  sakramentu... 

Sedmi  dan:  PO  SVETOJ  PRIČESTI  ZADOBIVAMO  USTRAJNOST  U  BOŽJOJ 
MILOSTI 

Kada  Isus  u  svetoj  Pričesti  dođe  u  dušu  sobom  donosi  svako  dobro  i  milost,  a  posebno 
milost  svete  ustrajnosti.  Glavni  učinak  svete  pričesti  je  hraniti  dušu  koja  je  prima  kruhom  života. 
Sveta  pričest  daje  veliku  snagu  za  hoditi  putem  savršenstva,  zato  Isus  samoga  sebe,  u  Presvetom 
Sakramentu  naziva  kruhom  nebeskim.  Ja  sam  kruh  živi  koji  je  sišao  s  Neba  (Iv  6,51). 

Kako  zemaljski  kruh  uzdržava  tjelesni  život,  tako  kruh  nebeski  uzdržava  život  duše  po  ustrajnosti  u 

Božjoj  milosti.  Tridentski  koncil  naučava  da  je  pričest  lijek  koji  nas  oslobađa  od  lakih 
grijeha  i  čuva  od  smrtnih  grijeha.  Papa  Inocent  III  zapisa  nas  Isus  po  svojoj  muci  oslobađa  od 
počinjenih  grijeha,  a  po  Euharistiji  od  grijeha  koje  bismo  mogli  učiniti.  Sv.  Bonaventura  je  govorio 
da  se  grešnici  ne  trebaju  udaljiti  od  pričesti  zato  što  su  bili  grešnici,  pa  su  se  ispovjedili.  Naprotiv, 
jer  su  bili  grešnici  moraju  se  češće  pričešćivati  jer  koliko  je  netko  nemoćniji  i  bolesniji  toliko  više 
treba  liječnika. 

Molitva:  Bijedan  sam  Gospodine,  zašto  se  žalim  na  moju  slabost  videći  tolike  moje  padove? 
Kako  sam  se  mogao  oduprijeti  paklu  udaljujući  se  od  tebe  koji  si  naša  snaga?  Da  sam  se  češće 

pričešćivao  ne  bi  me  toliko  puta  pobijedili  moji  neprijatelji.  Ubuduće  neće  biti  tako.  U  tebe  se 
Gospodine  utječem,  o  da  se  ne  postidim  nikada  (Ps  31,2). 

Gospodine,  ne  kao  da  ne  želim  više  osloniti  se  na  moje  odluke,  nego  Ti  si  moja  nada,  Ti  mi 
trebaš  dati  snage  da  ne  padnem  ponovno  u  grijeh.  Ja  sam  slab,  ali  me  Ti  po  svetoj  pričesti  činiš 
jakim  u  svim  napastima.  Sve  mogu  u  onome  koji  me  jača  (Fil  4,13).  Oprosti  mi  Isuse  sve  grijehe 
kojima  sam  te  uvrijedio  i  zbog  kojih  se  kajem  svom  dušom.  Odlučujem  radije  umrijeti  nego  te  više 
uvrijediti,  oslanjam  se  na  tvoju  Muku  da  ćeš  mi  pomoći  ustrajati  u  milosti  sve  do  smrti.  U  tebe  se 
Gospodine  utječem,  o  da  se  ne  postidim  nikada  (Ps  31,2).  I  reći  ću  to  isto  sa  sv.  Bonaventurom  tebi 
Majko  moja  Marijo:  Tebi  se  Gospe  utječem,  o  da  se  ne  postidim  nikada. 

Litanije  Presvetom  oltarskom  sakramentu... 

Osmi  dan:  O  POTREBNOJ  PRIPRAVI  I  ZAHVALI  ZA  SVETU  PRIČEST 

Kako  to  da  se  mnoge  duše  često  pričešćuju,  pita  se  kardinal  Bona,  a  tako  malo  napreduju  na 
Božjem  putu?  I  odgovara:  “To  se  ne  događa  zbog  nedostatka  nebeskog  kruha,  nego  zbog  slabe 
priprave  osobe  koja  se  pričešćuje”.  Vatra  odmah  zahvati  suho  drvo,  ali  ne  i  zeleno,  jer  nije  prikladno 
za  izgaranje.  Sveci  su  imah  puno  koristi  od  pričešćivanja  jer  su  se  brižno  pripravljali  za  pričest. 
Dvije  su  glavne  stvar  koje  duša  treba  učiniti  kako  bi  se  pripravila  na  pričest. 

Prva  je  odvojenost  od  stvorenja  i  oslobađanje  srca  od  svega  što  nije  Bog  i  nije  za  Boga. 
Duša  mora  biti  u  milosti.  Koliko  je  srce  više  zauzeto  zemaljskim  ljubavima,  toliko  više  ima  zemlje 
u  njemu,  toliko  manje  mjesta  je  u  srcu  za  Božju  ljubav.  Jednoga  dana  sv.  Gertruda  je  upitala 
Gospodina  kakvu  bi  pripravu  za  pričest  On  htio  od  nje.  Isus  joj  je  odgovorio:  “Ne  želim  drugo  od 
tebe,  osim  da  dođeš  primiti  me  ispražnjena  od  same  sebe”. 

Druga  stvar  koja  se  traži  da  bi  osoba  iz  pričesti  zadobila  velike  duhovne  plodove  je  želja  za 
primanjem  Isusa  s  nakanom  da  ga  se  sve  više  ljubi.  Gerson  kaže  da  na  ovoj  gozbi  ne  ostaju  oni  koji 
su  siti  nego  oni  koji  uvijek  gladuju.  Dakle  prva  nakana,  kako  piše  sv.Franjo  Saleški,  osobe  koja  se 
pričešćuje  mora  biti  želja  za  rasti  u  ljubavi  Božjoj.  Svetac  bi  govorio:  “Mora  se  primati  iz  ljubavi 
Onoga  koji  se  nama  daje  iz  ljubavi”.  I  zbog  toga  je  Isus  sam  rekao  sv.  Matildi:  ”Kada  se  pričešćuješ, 
poželi  da  me  ljubiš  većom  ljubavlju  nego  li  me  je  do  sada  ljubilo  ijedno  srce,  a  ja  ću,  kao  što  bi  ti 
hitjela,  primiti  tu  nakanu  kao  daje  to  tvoja  ljubav”. 

Potrebno  je  zahvaliti  se  nakon  pričesti.  Bogu  nema  draže  molitve  od  one  nakon  svete 
pričesti.  U  tim  trenutcima  duša  se  treba  zadržati  u  ljubavi  i  molitvi.  Te  molitve  imaju  veću  zaslugu 
pred  Bogom,  nego  one  u  drugim  trenutcima,  jer  im  se  zaslužna  vrijednost  povećava  zbog  prisutnosti 
Isusa  Krista  koji  se  sjedinjuje  s  dušom.  O  molitvi  iza  pričesti  kaže  sv.Tertezija,  da  Isus  prebiva  u 
duši  kao  na  prijestolju  milosti  i  govori:”  Što  hoćeš  da  ti  učinim ?  (Mk  10,  51).  Dušo  došao  sam 
hotimice  s  Neba  da  bih  te  obdario  milostima.  Traži  od  mene  što  želiš  i  koliko  želiš  i  biti  ćeš 
uslišana”.  O  koja  blaga  milosti  gube  oni  koji  se  premalo  zadržavaju  u  molitvi  poslije  pričesti! 

Molitva:  O  Bože  ljubavi,  Ti  nas,  dakle,  toliko  želiš  obasuti  tvojim  milostima,  a  mi  se  tako 
malo  trudimo  tražiti  ih.  Kolika  će  biti  naša  muka  u  trenutku  smrti,  kada  budemo  mislili  na  ovaj  za 
nas  štetni  nehaj.  Gospodine  moj,  zaboravi  prošlost.  Ubuduće  s  tvojom  pomoću  želim  se  bolje 
pripraviti  za  pričest  oslobađajući  se  svih  ljubavi  koje  me  priječe  primiti  milosti  koje  mi  želiš 
udijeliti.  A  poslije  pričesti  želim  se  zadržati  koliko  više  mogu  kako  bi  zadobio  od  tebe  pomoć  da 
napredujem  u  tvojoj  ljubavi.  Udjeli  mi  milost  da  to  provedem  u  djelo. 

O  moj  Isuse  koliko  sam  puta  u  prošlosti  zapostavio  ljubav  prema  tebi!  Vrijeme  koje  mi  još 
daruješ  da  živim  po  tvom  milosrđu  je  za  pripraviti  se  na  smrt  i  nadoknaditi  mojom  ljubavlju  sve 
uvrede  koje  sam  ti  nanio.  Želim  ga  provesti  oplakujući  moje  grijehe  i  ljubeći  tebe.  Ljubim  te  Isuse 
ljubavi  moja,  ljubim  te  jedino  moje  dobro,  smiluj  mi  se,  ne  ostavi  me!  Marijo  nado  moja,  priteci  mi 
uvijek  u  pomoć  svojim  zagovorom. 

Litanije  Presvetom  oltarskom  sakramentu... 

Deveti  dan:  ISUS  JE  S  NAMA  DO  SVRŠETKA  SVIJETA 


Evo  ja  sam  s  vama  sve  dane  do  svršetka  svijeta  (Mt  28,20).  Taj  naš  ljubljeni  pastir  koji  je 
dao  svoj  život  za  ovce,  nije  htio  umirući  odijeliti  se  od  nas.  Evo  me,  veli  on,  uvijek  s  vama:  za  vas 
sam  ostao  na  zemlji  u  toj  Euharistiji.  Tu  me  možete  naći  kadgod  zaželite,  da  vam  pomognem  i 
tješim  svojom  prisutnošću.  Neću  vas  ostaviti  do  svršetka  svijeta,  dokle  god  budete  na  zemlji.  Htio  je 
zaručnik,  veli  sv.Petar  Alkatranski,  ostaviti  svojoj  zaručnici  na  toj  tako  dugoj  udaljenosti  neku 
pratnju,  da  ne  ostane  sama.  Zato  je  ostavio  taj  Sakrament  u  kojemu  boravi  on  sam,  a  on  je  najbolja 
pratnja  koju  je  mogao  ostaviti.  Najplemenitiji  Gospodine,  najljubljeniji  Spasitelju,  danas  te 
pohađam  na  tom  oltaru,  ali  Ti  mi  vraćaš  pohod  drugom  ljubavlju  kada  dolaziš  k  meni  u  svetoj 
pričesti. 

Tada  mi  nisi  samo  prisutan  nego  me  i  hraniš,  i  čitav  se  daješ  meni,  tako  da  mogu  istinito 
reći:  Isuse  sada  si  sav  moj.  Ti  se  daruješ  sav  meni  da  seja  dadnem  sav  tebi.  Ja  sam  crvić  a  ti  si  Bog. 
Bože  ljubavi,  kad  ću  vidjeti  da  sam  stvarno  sav  tvoj,  a  ne  samo  riječima?  Ti  to  možeš  učinit. 
Povećaj  u  meni  povjerenje  zaslugama  svoje  krvi,  da  odmah  postignem  tu  milost  od  tebe,  da  prije 
nego  umrem  budem  sav  tvoj,  a  ništa  više  svoj.  Gospodine  Ti  uslišavaš  svačiju  molitvu,  usliši  danas 
moju,  ja  te  uistinu  želim  ljubiti.  To  želim  svim  silama,  želim  te  slušati  u  svemu,  bez  interesa,  bez 
utjehe,  bez  nagrade.  Želim  ti  služiti  iz  ljubavi,  jedino  da  se  svidim  tvome  srcu  koje  me  tako 
strastveno  ljubi.  Moja  nagrada  neka  bude  da  te  tebe  ljubim. 

Molitva:  Ljubljeni  Sine  vječnoga  Oca  osvoji  i  primi  moju  slobodu,  moju  volju,  sve  moje, 
svega  mene  i  daj  me  sebi.  Ljubim  te.  tražim  uzdišem  za  tobom,  volim  te.  Najljubljenija  moja 
Gospo,  cijela  te  Crkva  naziva  i  pozdravlja:  nado  naša.  Ti  koja  si  nada  sviju,  budi  i  moja  nada.  Sav 
razlog  moje  nade,  mojeg  ufanja,  tako  te  Gospe  nazvao  sv.Bemard  i  govorio,  neka  se  u  te  uzdaju  oni 
koji  očajavaju,  tako  ti  želim  i  ja  reći:  Majko  moja,  Ti  spašavaš  očajnike,  spasi  i  mene.  Ti  si  sva  moja 
nada. 


Litanije  Presvetom  oltarskom  sakramentu... 

2.  LITANIJE  PRESVETOM  OLTARSKOM  SAKRAMENTU 

Gospodine  smilnj  se! 

Kriste  smiluj  se! 

Gospodine  smiluj  se! 

Kriste  čuj  nas! 

Kriste  usliši  nas! 

Oče  nebeski  Bože,  (smiluje  nam  se!) 

Sine  Otkupitelju  svijeta  Bože, 

Duše  Sveti,  Bože, 

Sveto  Trojstvo  jedan  Bože, 

Kruše  anđeoski, 

Kruše  zasitni  i  slasti  kraljevska, 

Kruše  živi  koji  si  s  neba  sišao, 

Kruše  koji  daješ  život  svijetu, 

Kruše  koji  krijepiš  srce  čovjeku, 

Žito  izabranih, 

Vino  iz  kojega  niču  djevice, 

Mano  sakrivena. 

Duhovna  slasti, 

Stole  prečisti, 

Hrano  i  goste,  Nebeska  zaštito  protiv  grijehu, 

Liječe  besmrtnosti, 

Spomene  čudesa  Božjih, 

Divo  čudo  nad  sva  čudesa, 

Hostijo  sveta, 

Kaležu  blagoslova, 

Prinose  čisti, 

Neprestana  žrtvo, 

Preslatka  gozbo, 

Otajstvo  vjere, 

Svezo  ljubavi, 

Okrepo  svetim  dušama, 

Poputbino  onima  koji  umiru  u  Gospodinu, 

Založe  buduće  slave, 

Sakramente  pobožnosti, 

Životvorni  Sakramente, 

Časni  Sakramente, 

Presveti  Sakramente, 

Bože  sakriveni, 

Riječ  Tijelom  postala, 

Milostiv  budi,  oprosti  nam  Gospodine! 

Milostiv  budi,  usliši  nas  Gospodine! 

Od  nedostojnog  primanja  Tijela  i  Krvi  (  Oslobodi  nas,  Gospodine!) 

Od  požude  tijela. 

Od  požude  očiju, 

Od  oholosti  života, 

Od  svakoga  grijeha, 

Za  želju  kojom  si  ovu  pashu  s  učenicima  blagovati  želio,  (Usliši  nas  Gospodine!) 

Za  preveliku  poniznost  kojom  si  učenicima  noge  prao, 

Za  goruću  ljubav  kojim  si  ovaj  božanski  Sakrament  naredio, 

Za  svoju  dragocjenu  Krv  koju  si  za  nas  na  križu  prolio, 

Za  sveti  tvoj  prinos  koji  si  na  oltaru  ostavio, 

Mi  grešnici  (Tebe  molimo  usliši  nas!) 

Da  se  dostojiš  našu  vjeru  i  štovanje  ovoga  divnog  Sakramenta  umnožiti  i  uzdržati, 

Da  se  dostojiš  našu  goruću  želju  za  primanjem  ovoga  Kruha  nebeskog  u  nama  pobuditi, 

Da  se  dostojiš  nas  za  dostojno  i  često  uživanje  presvete  Pričesti  spremne  učiniti, 

Da  se  dostojiš  udijeliti  nam  dragocjene  plodove  ovoga  životvornog  Sakramenta, 

Da  se  dostojiš  pobuđivati  nas  na  pohod  i  klanjanje  Presvetom  Sakramentu, 

Da  se  dostojiš  ovim  kruhom  nebeskim  u  našem  smrtnom  času  nas  okrijepiti  i  zaštiti, 

Sine  Božji,  molimo  te,  usliši  nas! 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se  Gospodine! 

Kriste  čuj  nas! 

Kriste  usliši  nas! 

Gospodine  smiluj  se! 

Oče  naš. . .  Zdravo  Marijo. . . 

Pomolimo  se:  Zdravo,  predobrostivi  Isuse,  Sine  Božji  i  Marije  Djevice,  Bože  Spasitelju  ovdje 
sakriveni,  presveto  i  preslavno  Otajstvo,  čudo  nad  svim  čudesima,  Tebe  hvalim,  tebe  slavim,  tebe 
blagoslivljam,  a  jer  je  hvala  i  slava  moja  slaba  zato  s  Anđelima  i  Arkanđelima  i  sa  svim  dvorom 
nebeskim  pjevam  slavi  tvojoj  pjesmu  bez  svršetka  govoreći:  Neka  bude  hvaljen  presveti  Sakrament 
od  svih  naroda  puka  i  jezika. 

Bože  koji  si  nam  u  divnom  Sakramentu  ostavio  uspomenu  muke  svoje,  podaj  nama,  molimo,  tako 
častiti  otajstva  Tijela  i  Krvi  tvoje,  da  vazda  osjećamo  u  sebi  plod  otkupljenja  tvojega!  Koji  živiš  i 
kraljuješ  u  vijeke  vijekova.  Amen! 

3.  MOLITVE  SVETACA  EUHARISTIJSKOM  ISUSU 


Donosimo  više  molitava  i  molitvenih  govora  svetaca  upućenih  Euharistiskom  Isusu.  Iz  njih 
se  lako  uočava  zaljubljenost  tih  velikih  duša  u  Isusa  prisutna  u  Presvetom  Oltarskom  Sakramentu. 
Njihove  molitve  mogu  i  nas  potaknuti  na  veću  ljubav  prema  Euharistiji.  Ove  molitve  se  mogu  uvijek 
i  na  svakom  mjestu  moliti.  Mogu  poslužiti  i  kao  tekstovi  za  meditaciju,  ali  mi  držimo  da  su 
najprikladnije  za  osobno,  pa  i  zajedničko  klanjanje  Euharistiskom  Isusu,  bilo  da  je  izložen  u 
Presvetom  Oltarskom  Sakramentu,  bilo  za  vrijeme  jednostavnog  pohoda  u  neku  Crkvu  gdje  je  Isus 
prisutan  u  svetohraništu. 


Želja  za  Svetom  Pričešću 

sv.  Ljudevit  Montfortski 

Tisuće  puta  moje  te  srce  želi,  moj  Isuse,  kada  ćeš  doći?  Biti  bez  tebe  je  mučeništvo,  dođi 
dragi  moj  zaručnice.  Bez  tebe  osjećam  krajnju  mlitavost.  Ljubavi,  bez  tebe  uzdišem  dan  i  noć.  Želiš 
li  da  te  ljubim?  Dođi  dakle  i  zapali  moju  dušu  ljubavlju.  Ja  sam  izgubljena  ovca,  Ti  o  dobri  pastiru 
čuvaj  me  od  vukova,  bez  tebe  bit  ću  rastrgan,  dođi  da  prebivam  s  tobom.  Danas  te  žudim  kruše 
života,  ne  čekaj  sutra,  želim  te  blagovati,  umirem  od  želje  za  tobom.  Gladan  sam,  gladan  sam,  dajte 
mi  kruha  života.  Žurno  dolazim  nasititi  se  na  novoj  gozbi.  Žedan  sam  vode  koju  si  obećao 
Samaritanki,  daj  mi  da  pijem.  Osjećam  da  se  ledi  moja  siromašna  duša,  neka  nebeski  plamen  siđe  i 
zapali  je.  Hladan  sam,  razgori  moju  dušu. 

Ja  sam  slijepac  koji  viče,  Gospodine  Isuse  smiluj  mi  se.  Sine  Davidov  i  sine  Marijin,  da 
progledam  umnoži  moju  vjeru.  Ja  sam  neizlječivi  bolesnik,  a  Ti  me  samo  jednom  riječju  možeš 
izliječiti,  bez  tebe  liječniče  pun  ljubavi  sigurno  ću  umrijeti.  Gospodine  kucam  na  tvoja  vrata,  u 
velikoj  sam  potrebi  umirem  od  siromaštva,  snažnim  glasom  ti  vičem,  udjeli  mi  milost.  Nedostojan 
sam  približiti  se  svetoj  Pričesti.  Kaži  Isuse  samo  jednu  riječ  i  postati  ću  dostojan,  dođi  u  moj  dom. 
Dođi  istinski  prijatelju,  blago  moje,  moja  jedina  srećo,  bez  tebe  sam  bijedan,  dođi  i  uđi  u  moje  srce. 

Molitve  na  čas  presvetom  Oltarskom  Sakramentu  za  svaki  dan  u  tjednu 

sv.  Ljudevit  Montfortski 

Nedjeljom:  Izvan  sam  sebe  kada  gledam  Najuzvišenije  Veličanstvo  u  Presvetom 
Sakramentu.  U  njemu  vidim  istinskog  Boga,  u  njemu  vidim  Kralja  Slave  skrivenog  u  tami,  bez  sjaja 
i  uzvišenosti.  O,  tko  to  može  povjerovati?  Krotki  Jaganjče  tu  si  kako  bi  bio  naš  Zagovornik.  Dan  i 
noć  si  prisutan  u  svetohraništu  kako  bi  zadržao  svoje  osvetničke  ruke  spremne  kazniti  grešnika  koji 
te  vrijeđa.  Postao  si  hostija  kako  bi  ublažio  svoj  gnjev  i  bez  prestanka  molio  milosrđe  za  nas.  Isuste 
Ti  tu  Ocu  iskazuješ  svu  čast  i  slavu,  Ti  su  naša  nadoknada  jer  nas  beskrajno  ljubiš.  Sto  nam  više 
treba?  U  svojoj  prisutnosti  i  klanjanju  prepun  si  poštovanja  i  ljubavi  za  Očevo  ime.  Tvoje  presveto 
Srce  želi  da  Otac  bude  posvuda  proslavljen  i  da  mu  svi  istinski  budu  podložni  u  njegovu 
kraljevstvu. 

Po  tebi  anđeli  i  svi  sveci  iskazuju  neprestanu  slavu  Bogu  u  Nebu.  Ono  što  oni  čine  u  Nebu 
mi  možemo  činiti  ovdje,  jer  si  ti  Isuse  s  nama  da  postaneš  sve  svima,  naš  uzor.  Isuse  ponizuješ  se  i 
snizuješ  iz  preobilja  ljubavi.  Tvoja  nas  ljubav  potiče  da  ti  uvelike  uzvratimo. 

Pohodimo  dakle  Isusa  često  u  tom  velikom  Otajstvu.  Odgovorimo  amen,  na  svaku  njegovu 
riječ,  na  sve  što  čini  dan  i  noć  časteći  svoga  Oca.  O  ljubljeni  Isuse  predajem  ti  se.  Razborito  je 
potpuno  se  predati  tebi.  Dođi  kraljuj  u  nama  kao  u  svom  hramu,  da  se  u  tebi  duboko  klanjamo  Ocu  i 
savršeno  ljubimo.  Iskaži  u  nama  kao  i  na  oltarima  savršenu  slavu  Besmrtnom  biću.  Presveto  Srce 
započmi  neizrecivu  pjesmu  koje  samo  Ti  možeš  dobro  otpjevati.  Neka  cijelo  Nebo  odjekuje 
neizrecivom  radošću. 

Ponedjeljkom:  Onaj  koji  očarava  svece  u  slavi  dan  i  noć  je  u  našim  svetohraništima, 
skriven  u  ciboriju.  Svemogući  u  svojoj  veličini  jednak  Ocu,  da  bi  očarao  naše  srce,  tu  je  u  velikoj 
tajni.  Isuse  punino  ljubavi  i  života  uistinu  si  prisutan  u  Euharistiji.  Isuse  Ti  si  beskrajno  blago  jer  si 

Božja  Mudrost,  a  tvoj  sjaj  nije  potamnjen  iako  si  se  zbog  nas  snizio.  Ne  paziš  na  sebe  u 
svetohraništu,  daruješ  se  bez  da  se  dijeliš  na  komade,  sav  svima  do  te  mjere  da  ne  možeš  više. 
Daruješ  se  svima  bez  izuzetka,  a  Ti  ne  osiromašuješ.  Darovati  je  tvoja  najveća  sreća,  sretan  si  kad  se 
daruješ. 

O  tko  može  iskazati  vječnu  slast  koju  Ti  Zaručnice  prisutan  u  Euharistiji  daješ  kušati  svojim 
vjernim  prijateljima.  Ona  je  kao  izvrsno  vino  kojemu  nema  ravnoga,  ugodan  miris,  slatki  nektar. 
Isuse  prepun  ljubavi  postao  si  svima  sve.  Ti  si  naš  dragi  Zaručnik,  istinski  Bog,  blagi  učitelj  i 
liječnik,  prijatelj  i  brat,  naš  život  i  put,  naše  blago  svijetlo.  Sva  blaga  su  u  tvome  Srcu  koje  je  u 
svetohraništu  kako  bi  ih  ljubezno  i  velikodušno  dijelio  kada  ne  nalaziš  na  prepreke.  Tvoje  Presveto 
Srce  žarko  želi  obdariti  nas  i  neprestano  nas  poziva,  ali  tko  će  čuti  njegov  glas? 

Dođite  dragi  prijatelji,  svi  dođite,  govori  nam  dobri  Učitelj,  dođite  vidite  kako  je  slatko 
ljubiti  me  i  upoznavati  me.  Dajem  vam  moje  tijelo  za  jelo,  jedite  jer  vas  ljubim,  pijte  velikim 
gutljajima  moju  krv,  ugasite  žeđ  u  meni.  Isus  nas  ljubi,  ljubimo  i  mi  njega,  nije  li  to  dobro? 
Ljubezan  je,  bez  straha  približimo  se  njemu.  Želimo  li  ljubiti  kao  u  vječnoj  domovini,  idimo 
Presvetom  Sakramentu  da  nam  raspali  srce.  Ulij  božanski  Isuse  tvoju  milost  u  naše  duše,  nećemo  se 
više  opirati  tvome  blagom  plamenu.  Daj  da  po  tvojoj  ljubavi  postanemo  jaki.  Svrni  svoj  pogled  pun 
ljubavi  na  naše  siromaštvo.  Amen. 

Utorkom:  Presveti  oltarski  Sakrament  je  izvrsna  škola  za  naučiti  bez  riječi  i  posebnog 
umijeća  u  malo  vremena  znanost  svih  kreposti  i  božansku  mudrost.  Učitelj  je  ljubezni  Isus  koji  nas 
iz  Presvetog  Sakramenta  podučava  bez  prestanka.  Učitelju  bez  premca  prosvjetljuj  naše  duše  kao 
božansko  sunce  ražari  i  raspalj  nas  ljubavlju.  U  ovom  otajstvu  Ti  si  naš  sveti  uzor.  Dan  i  noć  u 
tajnosti  sam  provodiš  u  djelo  ono  što  naučavaš.  Po  poslušnosti  silaziš  na  oltar.  Na  glas  jednog 
smrtnika  ne  opireš  se  nego  dolaziš.  U  svetohraništu  tvoje  sveto  Srce  gori  velikom  ljubavlju.  Ti 
dolaziš  spasiti  grešnike,  potičeš  ih  i  zoveš. 

Ljubav  prema  poniznosti  privlači  te  iz  slave  pa  skrivaš  svoje  veličanstvo  u  siromašnom 
ciboriju.  Tu  nas  Isuse  redovito  potičeš  da  shvatino  da  si  ponizan  i  blag  kao  dobroćudni  jaganjac.  Ne 
može  se  zamisliti  koliko  je  tvoje  strpljenje.  Iako  često  grešnik  nepristojno  dođe  i  povrijedi  tvoje 
veličanstvo  u  Euharistiji  tvoje  presveto  Srce  sve  trpi  bez  želje  za  osvetom.  Isuse  Ti  u  svetohrništu 
sve  vrijeme  umireš  zemaljskim  stvarima.  U  dubokom  miru  tvoje  Srce  je  prepuno  slasti  te  tvoje 
drage  kreposti.  Podnosiš  grešnike  bez  ogorčenja  i  bjesa.  Euharistija  je  otajstvo  ljubavi  ili  radije 
ljubav  sama.  Isuse  u  njoj  se  zadržavaš  dan  i  noć  da  bi  nam  pokazao  da  nas  ljubiš.  Neprestano  nas  u 
njoj  moliš  da  te  uzljubimo,  da  u  tebi  tražimo  pravi  put. 

Kolika  li  je  tvoja  ljubav  prema  Ocu?  Beskrajna  jer  ga  ljubiš  koliko  On  to  zaslužuje. 
Konačno  sve  kreposti  imaju  jedini  izvor,  samo  u  tvome  presvetom  Srce  koje  nam  ih  daruje.  Dragi 
prijatelji  pohodimo  svi  tog  najvećeg  kralja,  jer  je  htio  ostati  s  nama  da  nam  pokaže  koliko  nas  ljubi. 
Od  njega  ćemo  naučiti  umijeće  pobjede,  sredstva  za  postati  savršeni  i  zadobiti  slavu.  O  Isuse 
prosvijetli  nas,  o  vječno  svjetlo  samo  se  u  tebi  nalaze  riječi  života.  Oblikuj  u  nama  svoje  kreposti  i 
tvoju  živu  sliku,  naše  srce  se  neće  više  opirati  tom  božanskom  djelu. 

Srijedom:  Neka  sve  dane  mog  života  i  posvuda  moj  jezik  razglašuje  uzvišenost  Presvetog 
Sakramenta.  Dođite  promatrajmo  u  njemu  Spasitelja  naših  duša  i  njegovo  presveto  Srce  koje  gori 
božanskim  plamenom,  Srce  koje  je  sama  vatra,  sami  plamen.  Srce  tvoje  Isuse  je  uvijek  otvoreno  da 
postane  naš  dom  i  naše  utočište.  Ono  je  neosvojiv  i  utvrđen  grad  gdje  neprijatelj  nikad  ne  ulazi.  Ono 
je  nesavladivo  kraljevstvo  mira.  Euharistisko  Srce  Isusovo  na  sebe  trajno  preuzimaš  srdžbu  koju 
Vječni  Otac  iskazuje  prema  grešnicima  koji  k  njemu  dolaze.  Tvoje  Presveto  Srce,  po  volji  Očevoj 
ih  zaklanja  svojim  krilima,  prekriva  ih  svojom  ljubavlju  kako  bi  dalo  zadovoljštinu  njegovoj  srdžbi. 
O  koje  li  očinske  ljubavi! 

O  kršćani  odvojite  se  od  svijeta,  u  Presvetom  Sakramentu  je  Srce  koje  obiluje  svim  dobrima. 
Dođite  kušajte  u  tom  vjernom  Srcu  više  slasti  i  sreće  nego  li  je  vaše  srce  može  poželjeti.  Ne  bojte 
se,  Isus  vas  zove.  Dođi  grešniče  u  Euharistiji  ćeš  naći  istinski  život  sa  svim  dobrima.  Dođi  skloni  se 
na  sigurno  u  Isusovo  Presveto  Srce  gdje  ćeš  naći  pokajanje  i  oproštenje  svojih  grijeha.  Gorljive 

duše  zašto  se  ustručavate  kušati  lijepe  slasti  kojih  je  Isusovo  Srce  prepuno?  Odmorite  se  u  njemu  u 
tišini  naučite  govor  svete  ljubavi,  kako  biste  onda  i  vi  progovorili  s  poštovanjem  u  ljubavi. 

Moje  Presveto  Srce,  govori  Isus,  postane  sve  svim  dušama  koje  u  njemu  borave.  Ono  daruje, 
a  ne  osiromašuje,  obogaćuje,  pomaže,  ohrabruje,  bez  prestanka  štiti,  poučava,  ljubi,  grli  i  vodi.  Ono 
je  za  svakog  cjelovito  bez  da  se  dijeli  na  komade.  Kad  nadođu  velika  previranja,  preziri  i  uvrede 
dođite  da  vas  u  njemu  utješim.  Vaši  vas  neprijatelji  žele  uništiti?  Moje  srce  neka  vam  bude  zaklon,  u 
njemu  ćete  ih  sve  poraziti  i  ismijati.  Dođi  čista  dušo,  ostavi  stvorenja,  čekam  te  u  Presvetom 
Sakramentu.  Uđi  u  moje  srce,  boravi  u  njemu,  sakrij  se,  ne  boj  se  ničega,  jer  ono  je  tvoj  dom.  Kušaj 
u  njemu  koliko  sam  dobar,  moja  ljubljena  dušo.  O  Isuse,  dakle  trebam  shvatiti  daje  tvoja  ljubav  je 
odveć  nježna  i  jaka.  Daj  da  prebivam  u  tvom  Srcu  kako  bih  pobijedio  samog  sebe  i  sve  svoje 
neprijatelje.  Neka  samo  ono  bude  moj  Raj  u  kojem  će  te  moje  srce  zauvijek  ljubiti. 

Četvrtkom:  Čudesan  mi  izgledaš  dobri  Isus  zbog  svoje  ljubavi.  Nisi  se  zadovoljio  biti  s 
nama  33  godine  provedene  u  radu  i  muci,  nego  si  iz  velike  ljubavi  htio  ostati  s  nama,  kako  bi  postao 
sve  svima.  Neka  bude  hvaljen  Presveti  Sakrament,  neka  mu  se  svi  klanjaju  i  ljube  ga.  Isus  ljubiš  nas 
do  kraja  jer  da  bi  imah  slobodan  pristup  tvojoj  svetoj  prisutnosti  sakrio  si  svoje  božanstvo,  sjaj  i 
uzvišenost  pod  neznatnim  prilikama.  Izgleda  kao  da  si  zaboravio  svoje  uzvišenosti  da  bi  zadobio 
naša  srca. 

Neka  bude  hvaljen  Presveti  Sakrament  njegova  ljubav  je  beskrajna.  Bog  nas  tako  nježno 
ljubi  da  se  osiromašio  u  ovom  Sakramentu.  Ah,  tko  može  povjerovati?  Daje  se  cio,  a  ne  dijeli  se  na 
dijelove,  daje  nam  svoje  tijelo  za  jelo,  svoju  krv  za  piće,  svoju  dušu  i  svoje  beskrajno  biće  da  bi  nas 
preobrazio  u  sebe.  Neka  bude  hvaljen  Presveti  Sakrament,  dostojan  je  svake  slave! 

Isuse  svojom  moći  trajno  u  Sakramentu  činiš  velika  čuda  mijenjajući  narav.  Iznenađujuća  je 
tvoja  ljubav  jer  se  sad  sjedinjuje  sa  stvorenjem.  Isuse  Ti  i  duša  postajete  jedno,  sve  vam  postaje 
zajedničko.  Neka  bude  hvaljen  Presveti  Sakrament  jer  Isus  nas  ljubi  bez  mjere.  Dođite  k  meni, 
dođite  grešnici  govori  vam  taj  ljubezni  Spasitelj,  dođite  muževi  i  žene,  ja  sam  plamen  koji  izgara  i 
moje  srce  žarko  želi  zapaliti  ga  u  vašim  dušama.  Došao  sam  s  Neba  kako  bi  ga  upalio  na  svakom 
mjestu.  Neka  bude  hvaljen  Presveti  Sakrament,  tvoje  Srce  Isuse  je  sama  vatra.  Kršćani  ako  želite  taj 
plamen  pristupite  mom  srcu  govori  vam  Isus,  tu  se  on  pronalazi,  od  tud  su  ga  sveci  crpili.  Dođite 
da  budete  njime  upaljeni,  širokogrudno  ga  dajem,  trebate  samo  moliti,  a  ja  ga  svima  želim  dati. 
Neka  bude  hvaljen  Presveti  Sakrament,  tvoja  nas  ljubav  Isuse  potiče. 

Postao  sam  vaš  Spasitelj,  nosim  vas  božanskim  slovima  zapisane  u  svom  Srcu.  Moje  se  Srce 
iscrpio  za  vas,  da  svi  postanete  djeca  moga  Oca.  Ono  je  otvoreno  da  bi  vi  mogli  u  njemu  boraviti,  da 
vas  štiti,  da  vam  daje  olakšanje.  Neka  bude  hvaljen  Presveti  Sakrament,  preveliko  je  to  otajstvo. 
Kršćani,  iskažimo  svetu  zahvalnost,  uzvratimo  svi  ljubavlju  na  ljubav,  naš  Bog  to  zaslužuje.  Vode 
naše  nepravde  ne  mogu  iscrpiti,  ni  ograničiti  njegovu  dobrotu.  Ah  koje  li  nesreće,  u  prokletstvo  idu 
grešnici  koji  ne  ljube  našeg  blagog  Spasitelja.  Neka  bude  hvaljen  Presveti  Sakrament,  od  sada  pa 
zauvijek.  Kažimo  blago  i  nježno:  O  presveto  Srce  zapali  nas  božanskom  vatrom.  Evo  naših  srdaca, 
neka  sagore  u  plamenu  i  pokraj  tvojih  oltara  postanu  ugodna  hostija  da  dan  i  noć  pjevaju  slatku 
pjesmu  ljubavi.  Neka  bude  hvaljen  Presveti  Sakrament,  samo  Ti  si  naš  život.  Amen. 

Petkom:  Poslušajte  moj  pravedan  plač,  vi  koji  ljubite  mog  Spasitelja,  bez  straha  ću  vam 
iznijeti  osjećaje  moga  srca:  Zaboravlja  se  i  napušta  Isus  u  Presvetom  Sakramentu,  uzdišući  govorim 
pred  njim  se  skoro  nitko  ne  klanja.  Kuće  velikaša  su  prepune  naroda  koji  im  ne  olakšavaju  njihove 
muke  i  tako  gube  vrijeme,  a  crkve  su  napuštene,  osobe  se  u  njima  dosađuju,  sat  vremena  im  izgleda 
kao  godina  dana.  Plačite,  plačite  moje  oči.  Vidite  Kralja  slave  napuštena  na  našim  oltarima  i 
zaboravljena  od  većine  smrtnika.  Čudno  daje  prezren  Onaj  koji  očarava  anđele  svojim  božanskim 
sjajem.  Tecite,  tecite  moje  suze. 

Često  je  Isus  mio,  u  siromaštvu  boravi,  crkve  izgledaju  kao  neuređene  štalice  bez  ukrasa, 
dok  velikaši  svijeta  imaju  sve  uređeno,  ništa  im  ne  nedostaje,  sve  je  kod  njih  u  sjaju.  Velika  je  tišina, 
u  kraljevskim  odajama,  poštuje  se  njihova  prisutnost,  njihove  riječi  su  zakon,  dok  se  može  vidjeti 
čovjeka  opaka  bez  poštovanja  pred  svojim  Bogom  kako  nečedno  obeščašćuje  njegovo  sveto  mjesto. 
Najbolji  od  svih  učitelja,  nakon  što  si  sve  dao,  tisuće  i  tisuće  duša  te  podmuklo  izdaju,  izruguju  i 

obesčašćuju.  Primaju  te  u  odaje  svoga  srca  u  kojim  je  već  đavao  po  grijehu,  te  tako  tvoje  Srce  stalno 
trpi  gorku  muku.  Vidjelo  se  krivovjernike  kako  ruše  posvećena  mjesta  i  kako  usprkos  katolika  gaze 
svete  hostije  nogama.  Evo,  kako  čovjek  vrijeđa  svog  ljubeznog  dobročinitelja.  Drhtim  dok  o  tome 
mislim,  srce  mi  se  para. 

Kako  se  može  ostati  bezosjećajan  na  te  prezire  i  svetogrđa.  Ne,  nije  to  moguće,  oplakujmo 
uvrede  nanesene  blagom  Isusu.  Umjesto  tolikih  hladnih  kršćana  pohodimo  ga  često.  Njegovo  srce 
nas  na  tom  potiče,  želi  nas  ispuniti  dobrima.  Da  bi  dali  zadovoljštinu  za  te  uvrede,  ljubimo  ga 
velikom  ljubavlju,  častimo  ga  tisućama  časti,  drugujmo  s  njim,  dostojno  častimo  njegovo  prezreno 
Srce,  jer  to  ljubljeno  Srce  se  potpuno  za  nas  dalo. 

Kraljuj  posvuda,  moćni  učitelju  u  Presvetom  Sakramentu.  Veliki  Bože  nije  li  vrijeme  da 
učiniš  da  te  svi  upoznaju?  Zaustavi  one  koji  te  napuštaju,  preziru  i  smiluj  se  našim  raskajanim 
srcima.  Sva  su  naša  dobra  tvoja  jer  smo  ih  od  tebe  primili.  Neka  tvoje  uvrede  budu  naše,  neka  na 
nas  padnu  da  zadovoljimo  za  te  grijehe  žrtvom  do  nogu  tvojih  svetih  oltara. 

Subotom:  Isuse  ne  možeš  ostaviti  Mariju,  toliko  je  jaka  ljubav  koja  vas  veže,  zbog  toga  si 
malo  prije  svoje  smrti  ustanovio  Euharistiju,  da  bi  nakon  svoga  Uzašašća  odvije  na  zemlji  bio  njena 
utjeha.  Toliko  si  se  naslađivao  u  njenom  prečistom  krilu  tijekom  devet  mjeseci,  da  si  ponovno  htio 
više  puta  u  njoj  otpočinuti  u  tišini.  Ti  se  u  njenom  Srcu  kao  na  oltaru  prikazuješ  Nebeskom  Ocu. 
Izgnan  iz  srca  grešnih  ljudi,  Isuse  dolaziš  u  njeno  Sveto  Srce  i  primaš  u  njemu  savršenu  čast,  jer 
njeno  Srce  Ti  pjeva  slatku  uzvišenu  pjesmu  hvale  i  salve  koju  samo  ono  može  otpjevati  kako  tebi 
dolikuje.  Isuse  Ti  se  ugodno  odmaraš  na  ležaljki  njene  čistoće,  kušaš  neizrecivu  radost  u  plamenu 
njene  ljubavi,  ali  iznad  svega  njena  poniznost  te  privlači  da  siđeš  u  Nju  i  očarava  tvoje  veličanstvo. 

Isus  pun  zahvalnosti  činiš  Mariju  dionicom  sveg  svojega  blaga,  hraniš  je  svojim  tijelom  koje 
je  ona  u  djetinjstvu  othranila  mlijekom  iz  svojih  prečistih  prsju.  A  za  uzvrat  Ti  je  hraniš  svojom 
božanskom  krvlju.  Koju  li  radost  i  milinu  je  ona  doživljavala  u  slatkim  trenucima  kad  je  nježno 
primala  svog  ljubljenog  Sina.  Tada  je  njeno  sveto  Srce  kliktalo  zbog  radosti  u  Isusu  svome 
Spasitelju.  Njeno  presveto  Srce  je  plamen,  gorući  grm  koji  izgara  i  koje  samo  u  svom  Bogu 
pronalazi  sebe,  svoje  boravište  i  život.  Gori  a  ne  izgara  jer  se  nikad  ne  može  previše  ljubiti.  Ljubav 
u  tom  velikom  otajstvu  izgleda  kao  da  njihova  srca  spaja  te  postaju  jedno.  Među  njim  sve  postaje 
zajedničko,  jer  Sin  je  potpuno  u  svojoj  Majci,  a  u  Mariji  se  nazire  samo  njen  ljubljeni  Sina  Isus. 
Tada  Ona  svojom  molitvom  zadobiva  milosrđe  siromašnim  grešnicima.  On  je  njen  Sin,  Ona  je 
njegova  Majka.  Njeno  Presveto  Srce  i  prečisto  krilo  razoružaju  Isusa. 

O  kršćani,  vjerna  Djevica  svojim  pričestima  nam  pokazuje  svetu  pripravu  i  stav  kako 
savršeno  ispuniti  našu  dužnost  prema  Isusu  u  presvetom  Sakramentu.  Nasljedujmo  taj  savršeni 
model.  Od  tebe  Djevice  Marijo  nam  je  proizašlo  njegovo  Tijelo  i  Krv  koji  nas  uzdižu  do  tih  visina 
da  nam  i  anđeli  zavide.  Budi  uvijek  i  svuda  blagoslovljena  što  nam  dade  tako  dragocjeni  dar. 

Majko  divna,  zasadi  u  naša  srca  sve  svoje  kreposti  da  bi  slatki  Isus  u  njima  rado  boravio. 
Zapali  svoju  ljubav  u  nama  da  bi  s  tobom  ljubili  tvoga  Sina.  O  Isuse  tvoja  sveta  Majka  je  naša 
savršena  nadopuna.  Siđi  žurno  u  nas  i  sjedini  nas  s  Ocem,  ili  radije  dođi  u  njeno  Srce  koje  će 
nadoknaditi  našu  premalu  ljubav.  Amen. 

Euharistijskom  Isus  za  snagu  duše  i  ljubav  prema  njemu 

sv.  Franjo  Saleški 

O  moj  Isuse,  dolaziš  po  pričesti  u  moju  dušu  Ti  koji  si  istinski  život,  daj  da  umrem  svijetu  i 
živim  samo  za  tebe.  Moj  Otkupitelju  plamenom  svoje  ljubavi  razori  u  meni  sve  što  nije  po  tvojoj 
volji  i  daj  mi  želju  da  uvijek  živim  po  tvojoj  volji.  Udijeli  mi  pravu  poniznost  koja  će  ljubiti 
poniženje  i  vlastito  umiranje,  oslobodi  me  svake  želje  za  pojavnošću.  Daj  mi  duh  mrtvljenja  da  sebi 
uskratim  sve  ono  što  ne  vodi  tvojoj  ljubavi  i  prihvatim  ono  što  je  odbojno  sjetilima  i  sebelj ubiju. 
Udijeli  mi  potpuno  predanje  u  tvoju  svetu  volju  da  prihvaćam  u  miru  patnje,  bolesti,  gubitke,  smrt 
dragih  osoba,  suhoće  progone  i  sve  što  će  mi  doći  iz  tvoje  ruke.  Predajem  ti  samoga  sebe,  raspolaži 
samnom  kako  želiš.  Daj  mi  milost  da  mogu  uvijek  obnoviti  ovo  moje  predanje,  pogotovu  u  trenutku 

moje  smrti  da  ti  tada  mognem  u  ljubavi  žrtvovati  svoj  život  sjedinjujući  se  s  tvojom  žrtvom  koju  si 
prikazao  Nebeskom  Ocu. 

Isuse  moj  daj  mi  svijetla  da  upoznam  tvoju  dobrotu,  da  uvidim  kako  je  pravedno  ljubiti  te 
jer  si  umro  za  mene  i  zbog  mene  ostao  u  Presvetom  Sakramentu.  Molim  te  prosvijetli  nevjernike 
koji  te  ne  poznaju,  krivovjernike  koji  su  izvan  Crkve  i  grešnike  koji  ne  žive  u  tvojoj  milosti.  Isuse 
moj  daj  da  te  upoznaju  i  uzljube.  Preporučam  ti  još  i  sve  duše  iz  čistilišta,  olakšaj  im  muke  i  skrati 
vrijeme  iščekivanja  da  te  vide  licem  u  lice.  To  te  molim  po  tvojim  zaslugama,  zaslugama  tvoje 
Majke  i  svih  svetaca. 

Bože  moj  upali  me  svega  svojom  ljubavlju,  da  samo  tebe  tražim  i  tvoju  svetu  volju,  odagnaj 
iz  moga  srca  sve  što  se  tebi  protivi.  Daj  da  mogu  istinski  uvijek  reći  da  samo  tebe  želim  i  ništa 
drugo.  Isuse  moj  daj  mi  veliku  ljubav  i  pobožnost  prema  tvojoj  muci,  da  držim  uvijek  pred  očima 
tvoje  patnje  i  tvoju  smrt  kako  bi  se  u  mom  srcu  još  više  ražarila  ljubav  prema  tebi  i  kako  bi  rastao  u 
želji  da  ti  uzvratim  za  toliku  tvoju  ljubav.  Udijeli  mi  veliku  ljubav  prema  Presvetom  oltarskom 
Sakramentu  u  kome  se  pokazala  tvoja  velika  nježnost  prema  nama.  Još  te  molim  daj  mi  nježnu 
sinovsku  ljubav  prema  tvojoj  svetoj  Majci,  daje  uvijek  ljubim,  da  joj  služim,  da  se  utječem  njenom 
zagovoru,  da  druge  navodim  da  je  časte,  da  imaju  povjerenje  u  njenu  zaštitu.  Daj  meni  i  svima 
uvijek  veliko  povjerenje  u  zasluge  tvoje  Muke  i  zagovor  tvoje  Majke. 

Molim  te  daj  mi  milost  svete  smrti,  da  te  prije  nego  umrem  s  velikom  ljubavlju  primim  u 
svetoj  Poputbini,  da  u  zagrljaju  s  tobom,  goreći  iz  ljubavi  prema  tebi  s  velikom  željom  da  te  vidim 
napustim  ovaj  svijet  kako  bih  po  prvi  puta  zagrlio  tvoje  noge  kad  te  vidim  u  vječnosti.  Amen. 

Molitva  Isusu  u  svetohraništu 

sv.  Terezija  od  Djeteta  Isusa 

O  Bože,  skriveni  u  zatvoru  svetohraništa!  S  radošću  dolazim  k  tebi  svaku  večer  da  ti 
zahvalim  na  milostima  koje  si  mi  udijelio  i  da  te  zamolim  za  oproštenje  za  počinjene  propuste 
tokom  dana  koji  je  prošao  kao  san.  Isuse,  kako  bih  rado  bila  sretna  da  sam  bila  u  potpunosti  vjerna! 
Nažalost,  često  sam  uvečer  žalosna  jer  osjećam  da  sam  mogla  bolje  odgovoriti  na  tvoje  milosti.  Da 
sam  bila  više  sjedinjena  s  tobom,  ljubeznija  prema  sestrama,  poniznija  i  umrtvenija,  imala  bi  manje 
boli  u  susretu  s  Tobom  na  razmatranju.  Ipak,  o  Bože  moj,  daleko  od  toga  da  se  obeshrabrim  radi 
svoje  bijede,  dolazim  k  tebi  s  pouzdanjem  sjećajući  se  da  «ne  treba  zdravim  liječnik  nego 
bolesnima»  (Mt  9,  12).  Stoga  te  molim  da  me  izliječiš,  da  mi  oprostiš,  a  ja  ću  se,  Gospodine,  sjetiti 
da  duša  kojoj  si  više  oprostio,  mora  te  ljubiti  više  od  drugih  (Lk  7,  47). 

Prikazujem  ti  svaki  kucaj  srca  kao  čin  ljubavi  i  naknade  te  ih  sjedinjujem  s  tvojim 
beskrajnim  zaslugama.  Zaklinjem  te,  moj  božanski  Zaručniče,  budi  ti  sam  naknada  moje  duše, 
djeluj  u  meni  i  ne  obaziri  se  na  moja  opiranja,  jednom  riječju,  ne  želim  više  imati  drugu  volju  osim 
tvoje,  i  sutra,  s  pomoću  tvoje  milosti,  započet  ću  nov  život,  čiji  će  trenutak  biti  čin  ljubavi  i 
odricanja.  Pošto  sam  tako  svake  večeri  dolazila  pred  tvoj  oltar,  konačno  ću  doći  do  posljednje  večeri 
svoga  života:  tada  će  za  mene  početi  dan  vječnosti  bez  zalaza,  kad  ću  se  odmoriti  na  tvome 
Božanskom  Srcu  od  borbi  ovoga  progonstva!  Amen! 

Zaboravivši  svoje  progonstvo,  na  obalama  babilonskim  pjevat  ćemo  ti  najljepše  skladbe  (Ps 
136,  1-4).  A  pošto  si  ti  prava  i  jedina  domovina  naših  srdaca,  naše  se  pjesme  neće  pjevati  u  tuđoj 
zemlji.  Ljubljeno  Lice  Isusovo!  Očekujući  dan  vječnosti  kad  ćemo  promatrati  tvoju  beskrajnu  slavu, 
jedina  je  naša  želja  da  se  svidimo  tvojim  božanskim  očima,  skrivajući  i  mi  svoja  lica  kako  nas  na 
zemlji  nitko  ne  bi  mogao  prepoznati.  Tvoj  zastrti  pogled:  eto  našeg  neba,  o  Isuse! 

Poklon  Isusu  u  svetohraništu 

.s  u  Terezije  Margarete  od  Presvetog  Srca  Isusova 

Isuse  moj,  vjerujem  da  si  u  presvetom  Oltarskom  Sakramentu.  Ljubim  Te  svim  srcem 
svojim,  želim  Te  svom  dušom  svojom.  Budući  da  Te  ne  mogu  primiti  u  Presvetom  Sakramentu, 
dođi  barem  duhovnim  načinom  u  moje  srce.  Grlim  te  i  zahvaljujem  Ti  kao  da  si  već  došao.  Ne 

dopusti  da  se  više  ikad  od  Tebe  rastavim.  Samo  Tebe  želim  ljubiti,  samo  se  Tebi  želim  svidjeti. 
Isuse,  Ljubavi  moja,  uzmi  me  svu  i  posjeduj  me  svu!  O  voljo  Božja,  Ti  si  ljubav  moja!  Ti  si  sva 
moja,  a  ja  sam  sva  Tvoja.  Ti  si  sav  moj,  a  ja  sam  tvoja!  Moj  Isuse,  zahvaljujem  Ti  što  si  me  do  sada 
čekao.  Amen. 


Želja  za  Euharistijom  i  sjedinjenjem  s  Crkvom  po  pričešću 

sv.  Katarina  Sijenska 

O  uzvišeno  i  vječno  Trojstvo,  neprocjenjiva  ljubavi.  Ako  me  ti  zoveš:  kćeri,  ja  uzvraćam  tebi: 
najviši  i  vječni  Oče.  I  kako  mi  ti  darivaš  samoga  sebe  dok  se  pričešćujem  tijelom  i  krvlju  tvoga 
jedinorođenog  Sina,  dajući  mi  se  potpuno  kao  Bog  i  čovjek,  tako,  neprocjenjiva  ljubavi,  ja  te  molim 
da  me pričešćuješ  mističnim  tijelom  svete  Crkve  i  općim  tijelom  kršćanske  religije,  jer  sam  u  vatri 
tvoje  ljubavi  spoznala  kako  hoćeš  da  mi  duša  uživa  u  ovoj  hrani.  Amen. 

Molitva  Euharistiskome  Kralju 

bi.  Papa  Ivan  XXIII 

Isuse,  kralju  naroda  i  vjekova,  primi  iskaze  poklon  i  hvale  kojima  Ti  mi,  tvoja  posinjena  braća, 
prinosimo  svoj  smjerni  dug.  Ti  si  kruh  živi,  koji  je  s  Neba  sišao,  koji  daje  život  svijetu.  Veliki 
svećenice  i  žrtvo,  Ti  si  se  žrtvovao  na  križu,  u  krvavoj  žrtvi  zadovoljštine,  vječnome  Ocu  za 
otkupljenje  ljudskoga  roda,  a  sad  se  žrtvuješ  svakoga  dana  na  našim  oltarima  preko  ruku  tvojih 
službenika,  da  uspostaviš  u  svakome  srcu  tvoje  kraljevstvo  istine  i  života,  svetosti  i  milosti,  pravde 
ljubavi  i  mira. 

O  kralju  slave,  neka  dakle  dođe  tvoje  kraljevstvo.  Kraljuj  sa  svoga  prijestolja  milosti  u 
srcima  malene  djece,  da  sačuvaju  neokaljan  bijeli  ljiljan  krsne  nevinosti.  Kraljuj  u  srcima  mladeži, 
da  raste  zdrava  i  čista,  poslušna  glasu  onih  koji  tebe  predstavljaju  u  obitelji,  u  školi,  u  Crkvi.  Kraljuj 
na  domaćem  ognjištu,  da  roditelji  i  djeca  žive  složno  u  opsluživanju  tvoga  svetog  zakona.  Kraljuj  u 
našoj  domovini,  da  se  svi  građani,  u  redu  i  skladu  društvenih  staleža  osjećaju  sinovima  jednog 
nebeskog  Oca,  pozvani  da  surađuju  oko  zajedničkog  vremenitog  dobra,  sretni  što  pripadaju 
jedinstvenom  mističnom  Tijelu,  kojemu  je  tvoj  Sakrament  ujedno  simbol  i  nepresušni  izvor.  Kraljuj 
napokon,  o  Kralju  kraljeva  i  Gospodaru  gospodara,  nad  svim  narodima  zemlje,  i  prosvjetljuj 
upravitelje  pojedinih  naroda  da,  nadahnjujući  se  na  tvom  primjeru  gaje  misli  mira  a  ne  žalosti. 

Euharistiski  Isuse,  učini  da  Ti  svi  narodi  slobodno  služe,  svjesni  da  služiti  Bogu  jest  isto  što 
i  kralj evati.  Tvoj  Sakrament,  o  Isuse,  neka  bude  svjetlost  pametima,  snaga  voljama,  privlačna  snaga 
srcima.  Neka  bude  potpora  slabima,  utjeha  onima  koji  trpe,  spasonosna  poputbina  onima  koji  trpe, 
zalog  buduće  slave.  Amen. 


Molitva  za  sveopći  trijumf  Euharistije 

bi.  kardinal  Schuster 

Preljubljeni  moj  Isuse,  koji  si  od  početka  ljubio  ljude,  i  ljubio  si  ih  do  kraja,  Ti  na  svetim  oltarima 
trajno  obnavljaš  na  mističan  način  tvoju  Pashu.  Učini  Gospodine  da  svi  povjeruju  u  tvoj  Sakrament 
ljubavi,  da  pohode  tebe  prisutna  u  Euharistiji  kako  bi  dobivali  nebesku  hranu  za  vječni  život.  Neka 
tvoj  stol  Gospodine  bude  zalutalome  svijetu  prijestolje  milosrđa  s  kojeg  se  širi  duga  mira.  Neka  tvoj 
oltar  bude  kao  onaj  koji  je  podigao  Noa  nakon  općeg  potopa,  kao  onaj  koji  vidje  prorok  Ezekijel  s 
čije  desne  strane  je  izvirao  veliki  potok,  isticao  iz  hrama  i  pretvarao  pustinju  u  plodnu  zemlju. 

Kruše  nebeski,  kojega  je  posvetio  Duh  Sveti  budi  za  nas  otajstvena  mana  koja  u  sebi  ima  sve 
Rajske  okuse.  Kruše  sveti  koji  si  sabran  iz  bezbrojnih  zrnaca  pšenice  skupljenih  po  poljima,  saberi  s 
četiri  strane  svijeta  u  tvoje  kraljevstvo  Katoličku  Crkvu.  Jaganjče  Božji  koji  svojim  žrtvovanim 
Tijelom  hraniš  vjernike,  tvojom  Krvlju  zacrvenjuješ  njihove  usne  kad  piju  iz  tvoga  kaleža,  po 
milosti  Presvetog  Sakramenta  oživi  nas  na  zemlji  kako  bi  jednog  dana  zaživjeli  u  tebi  u  Nebu. 
Amen. 

Kako  ti  zahvaliti  Isuse  za  čudesni  dar  Euharistije 

.s  u  Luiza  de  Marillac 

Koji  je  povod  Gospodine  za  to  čudesno  i  neshvatljivo  djelo  presvete  Euharistije?  Nije  li  ona 
plod  zbog  tvoje  velike  želje  da  se  s  nama  sjediniš?  Kako  te  slaviti  i  iskazati  Ti  moju  zahvalnost  za  to 
čudesno  iznašašće?  Dođi,  potpuno  zagospodari  u  mom  srcu  i  sjedini  moju  volju  s  tvojom.  Želim 
brižno  bdjeti  u  tvojoj  svetoj  prisutnosti  i  iskazati  ti  svu  moju  zahvalnost,  Bože  moj  koji  si  sama 
ljubav.  Amen. 


v 

Zelja  za  sjedinjenjem  s  Isusom  u  Euharistiji 

sv.  Luiza  de  Marillac 

Duše  Sveti,  ljubavi  Oca  i  Sina  dođi  očisti  i  uresi  moju  dušu,  da  bi  se  dopala  mome  Spasitelju 
te  da  ga  primim  na  njegovu  slavu  i  moje  spasenje.  O  Kruše  anđeoski  svim  srcem  te  želim!  Ne  gledaj 
na  moju  nedostojnost  koja  me  udaljuje  od  tebe,  nego  pogledaj  na  tvoju  ljubav  koja  me  je  toliko  puta 
privukla  i  pozvala  da  ti  pristupim.  Daruj  mi  se  cio,  molim  te  o  Bože  moj.  Neka  tvoje  dragocjeno 
Tijelo,  tvoja  sveta  duša,  tvoje  slavno  Božanstvo  kojim  se  klanjam  u  ovom  Presvetom  Sakramentu 
potpuno  zaposjednu  moju  dušu.  O  slatki  Isuse!  O  dobri  Isuse! 

Bože  moj  i  sve  moje,  smiluj  se  svim  dušama  koje  si  otkupio  svojom  predragocjenom  Krvlju. 
Duboko  ih  rani  tvojom  ljubavlju  kako  bi  ti  postale  zahvalne  za  ljubav  koja  te  je  nagnala  da  se 
daruj eš  nama  u  Presvetom  Sakramentu.  Prikazujem  Ti  tvoju  vječnu  slavu  i  sve  milosti  koje  si 
udijelio  Djevici  Mariji  i  svim  svetima  sa  slavom  i  ljubavlju  kojom  te  vječno  hvale.  Amen! 

Isusu,  kruhu  vječnoga  života 

sv.Ivan  Bosco 

Isuse,  moj  Gospodine  u  jednostavnosti  srca  sa 

živom  vjerom  klanjam  se  tebi  stvarno  prisutnom  u  sakramentu  presvete  Euharistije.  Ti  si 
Isuse,  kruh  koji  je  s  neba  sišao,  kruh  koji  nas  podržava  na  putu  života,  Ti  si  izvor  ljubavi  koji  se  zna 
darovati  sve  do  žrtve  samoga  sebe,  Ti  si  zalog  vječnog  života.  Gospodine  beskrajna  je  ljubav  koja 
te  je  nagnala  da  ostaneš  s  nama  u  Presvetom  Sakramentu  kako  bi  nam  se  potpuno  darovao. 

Isuse  udjeli  mi  milost  da  svaka  moja  sakramentalna  pričesti  bude  čin  velike  ljubavi  i  vjere. 
O  moj  Spasitelju  daj  da  sav  izgubljen  u  tebi  naučim  umrijeti  samome  sebi  kako  bi  se  potpuno 
darovao  mojoj  braći.  Gospodine  udijeli  mi  još  milost  da  sjedinjen  s  tobom  živim  novim  i  božanskim 
životom,  kako  bih  jednoga  dana  pristigao  u  Nebo  gdje  ću  te  gledati,  ne  više  skrivena  u  sakramentu 
nego  licem  u  lice  i  ljubiti  te  za  svu  vječnost.  Amen. 

Polet  duše  Isusu 

sv.  Toma  Akvinski 

O  moj  dobri  Isuse,  prisutan  u  Euharistiji,  neka  moja  duša  trajno  tebi  leti  i  neka  moj  život 
bude  čin  ljubavi.  Pomozi  mi  shvatiti  da  svako  djelo  koje  ne  časti  tebe  je  mrtvo,  neka  moja 
pobožnost  ne  bude  iz  navike  nego  trajni  polet  srca.  Isuse,  slasti  mog  života,  udijeli  mi  milost  da 
ostanem  u  poniznosti  bez  zahtijeva,  u  radosti  bez  rastresenosti,  u  žalosti  bez  obeshrabrenja,  u 
strogosti  bez  osornosti.  Udijeli  mi  milost  da  govorim  bez  pretvaranja,  da  se  bojim  bez  očajavanja, 
da  se  nadam  bez  preuzetnosti,  da  živim  čisto  bez  mrlja,  da  ispravljam  druge  bez  bijesa,  da  ljubim 
bez  izvanjskog  pretvaranja,  da  odgajam  bez  mrmljanja.  Amen! 

Usta  moja  uzdižite 
sv.  Toma  Akvinski 

Usta  moja  uzdižite  k  preslavnome  Tijelu  glas,  i  krv  dragu  proslavite  što  je  proli  za  sve  nas  čedo 
Majke  plemenite  ljudskog  roda  Kralj  i  Spas.  Danje  svima  smrtnicima,  Djeva  nam  ga  porodi,  i  on 
prođe  sijuć  tlima  zrnje  riječi  Božjih,  a  na  kraju  vjernicima  divan  spomen  ostavi.  Kad  je  braćom 

večerao  Spas  na  gozbi  posljednjoj,  sav  je  zakon  održao  On  u  hrani  vazmenoj,  i  ko  hranu  tad  je  dao 
sama  sebe  družbi  svoj. 

Gospod  zbori  i  kruh  biva  svetim  tijelom  njegovim,  likom  vina  krv  se  skiva,  okom  toga  ne 
vidim,  ali  sama  vjera  živa  kazuje  bezazlenim.  Divnoj  dakle  tajni  ovoj,  klanjajmo  se  smjerno  mi, 
stari  zakon  žrtvi  novoj  nek  se  sada  ukloni,  vjera  duši  čovjekovoj  nek  spoznanje  dopuni.  Bogu  Ocu, 
Bogu  Sinu  hvala  s  pjesmom  radosnom,  slavimo  im  veličinu  častimo  ih  dušom  svom.  k  Duhu 
Svetom  nek  se  vinu  glasi  s  dikom  jednakom.  Amen. 

Klanjam  ti  se  smjerno 

.su  Toma  Akvinski 

Klanjam  ti  se  smerjno,  tajni  Bože  naš,  što  pod  prilikama  Ti  se  sakrivaš,  srce  ti  se  moje  cijelo 
predaje  jer  dok  promatra  te  svijest  mu  prestaje.  Vid  i  opip,  okus  varaju  se  tu,  al  za  čvrstu  vjeru  dosta 
je  što  čuh,  vjerujem  u  svemu  Kristu  Bogu  svom,  istine  nad  ovom  nema  istinom.  Samo  Bog  na  križu 
bješe  oku  skrit,  ovdje  je  i  čovjek  tajnom  obavit,  vjerujem  u  oba,  oba  priznajem  s  razbojnikom  isto 
skrušen  vapijem.  Rana  kao  Toma  ja  ti  ne  vidim,  ipak  Bogom  svojim  priznam  te  s  njim,  daj  da  vjera 
moja  uvijek  življe  sja,  da  se  ufam  u  te  da  te  ljubim  ja. 

Uspomeno  smrti  Spasa  premilog,  živi  Kruše,  što  si  život  puka  svog,  daj  da  sveđ  od  tebe  i 
moj  živi  duh,  dokraj  žića  budi  najslađi  mu  kruh.  Pelikane  nježni,  Spasitelju  moj,  blatna  me  u  Krvi 
peri  Presvetoj.  I  kap  njena  može  svijet  da  spasi  cijel  da  bez  ljage  bude  posve  čist  i  bijel.  Isuse  kog 
sad  mi  krije  veo  taj,  žarku  želju  molim,  ti  mi  uslišaj,  daj  da  otkrito  ti  lice  ugledam  i  u  slavi  tvojoj 
blažen  uživam.  Amen. 


Hvali  Sion  Spasitelja 

sv.  Toma  Akvinski 

Hvali  Sion  Spasitelja,  Vođu  svog  i  učitelja  pjesmama  i  popijevkom.  Uzdižući  ga  iznad 
svega,  nećeš  preveć  hvalit  njega  niti  kojom  pohvalom.  Slava  evo  velika  je:  Živi  kruh  što  život  daje, 
častiti  nam  je  ovaj  dan.  Kruh  što  bi  kod  svetog  stola  među  dvanaest  apostola  podijeljen  je  i 
blagovan.  Pojmo  punom  jasnom  riječi,  neka  milo  klikće  ječi  srdaca  nam  skladan  glas.  Blagdan 
slavni  svetkujemo,  ustanovu  spominjemo,  gozbe  što  je  dade  Spas.  Novog  kralja  stol  je  ovo,  na  njem 
evo  Janje  novo,  starom  vazmu  dođe  kraj. 

Nesta  slika  toga  trena,  ispred  zbilje  minu  sjena,  tminu  progna  sunčan  sjaj.  Sto  sam  stvori 
ono  večer,  Krist  to  isto  tvorit  reče  dovijeka  na  spomen  svoj.  Poučeni  kako  treba,  prinosimo  dare 
neba  u  žrtvi  spasonosnoj.  Nauke  nam  svete  glase:  kruh  u  Tijelo  pretvra  se,  vino  u  Krv  Gospodnju. 
Ne  shvaćamo,  ne  gledamo,  al  po  jakoj  vjeri  znamo  što  van  reda  biva  tu.  U  dva  lika  tu  se  taje,  silne 
stvri  kojim  je  tek  vanjština  razlikom. 

Tijelo  hrana,  krv  je  piće,  Kristovo  je  ipak  biće  sve  pod  svakom  prilikom.  Kad  god  primaš 
nije  dio,  nije  kriška  nego  cio,  ljudima  se  predaje.  Jeo  jedan,  jelo  trista  svaki  prima  svega  Krista,  nit 
ga  jelom  nestaje.  Dobar,  opak  blaguju  ga,  kob  je  ipak  svakom  druga,  život  ili  smrtni  mrak.  Smrt  je 
zlima,  dobrim  žiće,  gledaj  isti  kruh  i  piće,  a  plod  tako  nejednak.  Kad  je  tajna  razlomljena,  znaj  da 
čest  joj  odijeljena  ko  cjelina  vrijedi  njena  jer  u  svakom  sav  je  dar. 

Nit  se  mijenja  što  pri  tome,  stas  ii  stanje  sakritome,  prilike  se  samo  lome  ne  trga  se  sama 
stvar.  Anđeoske  eto  hrane,  putnici  se  njome  hrane,  to  je  kruh  za  odabrane,  ne  daje  se  svijetu  zlom. 
Davno  mu  je  spominjanje,  Izakovo  žrtvovanje,  Izraelskog  Vazma  janje,  mana  hrana  pustinjom. 
Dobar  Pastir,  pravo  jelo,  smiluj  nam  se  Janje  bijelo,  daj  nam  hranu  svoje  tijelo,  brani,  vodi  stado 
cijelo  k  strani  žića  blaženog.  Silni  Bože,  što  nam  jesti  na  zemaljskoj  daješ  cesti,  daj  nam  gore  s 
tobom  sjesti,  među  svece  ti  nas  smjesti  u  Nebu  kod  stola  svog.  Amen. 

Isus  za  ljubav  u  Presvetom  Sakramentu 

sv.  Alfonz  Marije  Liguori 

Moj  Gospodine  Isuse  Kriste,  koji  toliko  ljubiš  ljude  i  ostaj eš  dan  i  noć  pun  ljubavi  i 
nježnosti  u  Presvetom  Sakramentu  čekajući,  ljubeći  i  prihvaćajući  sve  koji  dolaze  da  te  pohode.  Ja 
vjerujem  da  si  prisutan  u  Euharistiji,  klanjam  Ti  se  iz  dubine  moga  ništavila,  zahvaljujem  ti  za 
milosti  koje  si  mi  udijelio,  posebno  jer  si  ušao  u  moju  dušu,  dao  mi  za  odvjetnicu  tvoju  Presvetu 
Majku  Mariju  i  pozvao  me  u  ovu  Crkvu.  Danas  želim  častiti  tvoje  Srce  toliko  zaljubljeno  u 
stvorenja  i  zahvaliti  ti  za  veliki  dar  Euharistije,  kao  naknadu  za  sve  uvrede  koje  Ti  nanose  tvoji 
neprijatelji  u  ovom  Sakramentu,  a  na  kraju  kao  zadnji  razlog  mog  pozdrava,  ovim  pohodom  želim 
Ti  se  klanjati  na  svim  mjestima  na  zemlji  gdje  si  prisutan  pod  prilikama  Svetoga  Kruha,  pogotovu 
gdje  si  najviše  zapušten  i  sam. 

Isuse  moj,  ljubim  Te  svim  srcem  i  kajem  se  što  sam  toliko  puta  u  prošlosti  uvrijedio  tvoju 
beskrajnu  dobrotu.  Obećajem  s  tvojom  milošću  da  te  više  neću  vrijeđati,  i  sada  bijedan  kakav  jesam, 
potpuno  se  Tebi  posvećujem.  Odričem  se  svoje  volje  i  tebi  je  predajem,  posvećujem  Ti  sve  ljubavi, 
želje  i  sve  što  posjedujem.  Od  danas  čini  samnom  i  svim  stvarima  koje  mi  pripadaju  sve  što  želiš, 
Molim  Te  samo  mi  udijeli  tvoju  svetu  ljubav,  ustrajnost  do  kraja  i  savršenu  poslušnost  tvojoj  volji. 
Preporučujem  ti  duše  iz  čistilišta,  pogotovu  one  koje  su  bile  više  pobožne  Presvetom  Sakramentu  i 
tvojoj  Svetoj  Majci.  Preporučam  Ti  jadne  grešnike,  i  na  kraju  ljubljeni  moj  Spasitelju,  sjedini  sve 
moje  želje  sa  željama  tvoga  ljubljenoga  Srca  te  ih  tako  sjedinjene  prikaži  vječnom  Ocu  kojega 
molim  u  tvoje  ime  da  ih  prihvati  i  usliša.  Amen. 

O  Isuse  iz  ljubav  prema  meni  si  ostao  u  svetohraništu 

.s  u  Alfonz  Marije  Liguori 

Isus  Kriste  u  Presvetom  Sakramentu  o  kako  su  s  pravom  sveci  u  tebi  imali  svoje  blago,  svoje 
srce  i  svoju  ljubav.  Preljubljeni  moj  Isuse,  iz  ljubavi  prema  meni  Ti  ostaješ  dan  i  noć  zatvoren  u 
svetohraništu.  Molim  te  zaposjedni  tako  moje  srce  da  samo  na  tebe  misli,  tebe  ljubi,  traži  i  nada  se 
tebi.  Udijeli  mi  ovu  milost.  O  moj  Spasitelju  koji  si  postao  Sakramentom,  o  božanski  zaručniče 
naših  duša,  kako  je  lijepo  i  ljupko  iznašašće  tvoje  ljubavi  da  bi  te  duše  ljubile.  O  vječni  Bože  nije  ti 
bilo  dosta  da  postaneš  čovjekom,  niti  da  umreš  za  nas,  nego  si  nam  još  htio  dati  ovaj  neizrecivi 
Sakrament  za  jelo  kao  zalog  Raja.  Htio  si  doći  k  nama  kao  djetešce  u  štali,  kao  zanatlija  u  svojoj 
radnji,  umrijeti  kao  zločinac  na  križu,  a  na  kraju  ostati  kao  kruh  s  oltara. .  .Kaži  mi  što  si  mogao  još 
iznaći,  pa  da  te  ljudi  ljube? 

O  beskrajno  dostojna  Ljubavi,  kad  ću  početi  uistinu  odgovarati  čudesnim  iznašašćima  tvoje 
ljubavi?  Gospodine  želim  živjeti  samo  zato  da  te  ljubim.  Čemu  mi  služi  život  ako  ga  cijelog  ne 
založim  u  ljubavi  za  tebe,  slatki  moj  Otkupitelju,  koji  si  predao  cijeli  svoj  život  za  mene?  I  što  bih 
mogao  ljubiti  ako  ne  ljubim  tebe  koji  si  beskrajna  ljepota,  sama  slast,  sva  dobrota  i  ljubav?  Neka 
moja  duša  živi  samo  zato  da  te  ljubi!  Neka  se  moje  srce  rastopi  i  istroši  iz  ljubavi  samo  pri  pomisli 
na  tvoju  ljubav.  Neka  na  samu  pomisao  na  jaslice,  Križ  i  Euharistiju  upali  se  željom  da  čini  velike 
stvari  za  tebe  koji  si  učinio  tolike  divne  stvari  iz  ljubavi  prema  meni.Amen. 

Uzdizanje  duše  u  ljubavi  Isuse  Kristu  u  Presvetom  Sakramentu 

sv.  Alfonz  Marija  Liguori 

Uvodna  napomena:  Slijedi  26  molitava  sv.  Alfonza  Euharistiskom  Isus.  One  su  plod 
svetačke  ljubavi  prema  Euharistiji.  Kao  poticaj  za  molitvu  svetac  je  uzimao  biblijske  tekstove  tako 
da  svaka  molitva  počima  jednim  svetopisamskim  tekstom  koji  je  istovremeno  i  naslov  molitve. 

1.  Iziđite,  kćeri  sionske,  i  vidite  kralja  Salomona  pod  dijademom  kojim  ga  mati  ovjenčala  na 
dan  njegove  svadbe  (Pj  3,11).  O  kćeri  milosti,  duše  koje  ljubite  Boga,  iziđite  iz  zemaljskih  tama  i 
promatrajte  vašeg  kralja  Isusa,  okrunjena  trnovom  krunom,  krunom  prezira  i  boli  kojim  ga  okruni 

njegova  sinagoga  na  dan  njegove  svadbe,  to  jest  smrti,  po  kojoj  se  s  križa  zaruči  s  dušama. 
Ponovno  iziđite  da  ga  vidite  puna  ljubavi  i  milosrđa  sad  kad  dolazi  sjediniti  se  s  vama  u  Presvetom 
Sakramentu  ljubavi. 

Ljubljeni  moj  Isuse,  toliko  te,  dakle,  koštalo  moći  doći  i  sjediniti  se  s  dušama  u  ovom 
blagom  Sakramentu.  Morao  si  prije  pretrpjeti  tako  gorku  i  sramotnu  smrt.  Dođi,  dođi  brzo  i  sjedini 
se  s  mojom  dušom.  Nekada  je  ona  bila  tvoja  neprijatelj ica  zbog  grijeha,  ali  ti  je  sada  želiš  za 
zaručnicu  po  svojoj  milosti.  Dođi  Isuse  moj  zaručniče,  ne  želim  te  više  izdati,  želim  Ti  biti  uvijek 
vjeran.  Kao  ljubezna  zaručnica,  želim  samo  tebi  ugađati.  Želim  te  bezrezervno  ljubiti,  želim  biti  sav 
tvoj,  sav,  sav,  sav  tvoj. 

2.  Dragi  mi  je  moj  stručak  smirne  što  mi  na  grudima  počiva  (Pj  1,14).  Iz  stručka  smirne 
nakon  što  me  je  narušena  kora  kao  suze  izlazi  ljekovita  tekućina.  Naš  Gospodin  u  svojoj  Muci  je 
htio  prije  svoje  smrti  da  iz  njegovih  rana  s  tolikom  patnjom  isteče  njegova  božanska  krv,  da  bi  je 
svu  dao  za  nas  i  naše  spasenje  u  ovoj  hrani  života.  Dođi  moj  struče  smirne,  moj  zaljubljeni  Isuse 
zbog  tebe  trpim  i  tebe  oplakujem  kad  te  promatram  izranjena  na  Križu,  ali  kad  te  primim  u  ovom 
preslatkom  Sakramentu  postajem  blag  i  ljubezan. 

Dođi  u  moju  dušu,  nasiti  me  svojom  ljubavlju,  odmori  me.  Koliko  slasti  osjećam  u  mom 
duhu  kada  pomislim  da  sam  primio  u  sebe  mog  Spasitelja  koji  je  da  bi  me  spasio  htio  iskrvariti  i 
umrijeti  na  Križu  za  mene.  Počivaj  na  mojim  grudima.  Nikad  te  više  moj  Gospodien  neću  odbaciti, 
nikada  više  nećeš  morati  otići  od  mene.  Želim  te  uvijek  ljubiti,  biti  uvijek  sjedinjen  s  tobom.  Biti  ću 
zauvijek  Isusov,  Isus  će  zauvijek  biti  moj,  zauvijek,  zauvijek,  počivaj  na  mojim  grudima. 

3.  Dok  se  kralj  odmara  na  svojim  ležaj  ima  nard  moj  miriše  (Pj  1,12).  Kada  Isus  dođe 
boraviti  u  duši  po  svetoj  pričesti,  oh  kako  duša  sa  svjetlom  koje  donosi  ovaj  Kralj  vidi  i  spoznaje 
svoju  malenost.  Slično  stabljici  narda  koja  je  najniža  među  drugim  biljkama,  duša  ispovijeda  svoju 
najveću  neznatnost  među  svim  stvorenjima,  te  tako  ponižena  kako  ugodnim  mirisom  miriše  svome 
ljubljenome  Kralju  koje  je  poziva  da  se  uvijek  sve  više  s  njim  sjedini. 

Dušo  moja  ako  želiš  da  se  u  tebi  Isus  odmara  promatraj  svoju  malenost.  Tko  si?  Sto 
zaslužuješ?  Ponizi  se  koliko  više  možeš,  odbacujući  svako  precjenjivanje  sebe  koje  udaljava  Isusa 
od  tebe  i  sprječava  ga  da  dođe  i  počine  u  tebi.  Dođi  ljubljeni  moj  Otkupitelju,  dođi  k  meni,  tvojim 
božanskim  svijetlom  daj  da  upoznam  svoju  malenost,  bijedu  i  ništavilo  kako  bi  ti  mogao  rado 
počinuti  u  meni  i  nikad  se  više  ne  odijeliti  od  mene. 

4.  Pravednim  mislima  mislite  o  Gospodinu  (Mud  1,1).  Dušo  moja  zašto  si  tako  postidna  i 
malodušna  pred  tolikim  dobrom  i  beskrajnom  ljubavlju  tvoga  Gospodina?  Kad  si  postala  dostojna 
primiti  u  sebe  Isusa,  neka  se  tvoji  osjećaji  usklade  u  povjerenju  s  tolikim  Božjim  dobrom  koji  ti 
daruje  samoga  sebe.  Istina  je  da  su  strašni  njegovi  sudovi,  ali  oni  su  strašni  za  ohole  i  tvrdokorne,  a 
za  ponizne  i  raskajane  koji  ga  žele  ljubiti  i  služiti  mu  njegovi  sudovi  su  milosrđe  i  ljubav  koji  izlaze 
iz  srca  puna  samilosti  i  ljubavi. 

Oni  su  takvi  daje  David  promatrajući  Božje  sudove  obilovao  nadom.  Uzdam  se  u  riječ  tvoju 
(Ps  119,42).  On  se  tim  sudovima  radovao  i  tješio:  Sjećam  se  Gospodine  davnih  tvojih  sudova  i  to 
me  tješi  (Ps  119,52).  Ovaj  veliki  Bog  je  odveć  pažljiv  i  previše  ljubi  onoga  tko  ga  traži  s  ljubavlju. 
Dobar  je  Gospodin  onome  koji  se  u  nj  uzda,  duši  koja  ga  traži  (Tuž  3,25).  O  koliko  je  Gospodin 
dobar  s  onima  koji  nastoje  suobličiti  svoju  volju  njegovoj  božanskoj  volji.  Kako  je  dobar  Bog 
čestitima,  onima  koji  su  čestita  srca  (Ps  73,1).  Moj  Gospodine,  ljubavi  moja,  nado  moja,  sve  moje, 
želim  te,  želim  samo  tebe  ljubiti,  tebi  se  dopasti  i  činiti  tvoju  volju.  Daj  da  te  pronađem,  da  bušeš 
zadovoljan  samnom,  da  te  nikada  ne  ostavim.  Amen.  Amen. 

5.  Dragi  moj  pokuca.  Otvori  mi  sestro  moja,  prijateljice  moja,  golubice  moja,  savršena 
moja  (Pj  5,2).  Evo  riječi  koje  Isus  u  Presvetom  Sakramentu  govori  duši  koja  ga  ljubi  i  želi.  Otvori 
mi  kaže,  dušo  tvoje  srce  i  ući  ću  priviti  te  sebi  te  ćeš  ti  sjedinjena  samnom  po  sličnosti  meni  postati 
moja  sestra,  po  zajedništvu  dobara  moja  prijateljica,  po  jednostavnosti  koju  ću  ti  dati  moja  golubica, 
po  daru  čistoće  koju  ću  ti  udijeliti  bezgrešna. 

I  dalje  govori.  Otvori  jer  glava  mi  je  puna  rose  a  kosa  noćnih  kapi  (Pj  5,3).  Kao  da  kaže: 
Promisli  moja  ljubljena,  čekao  sam  cijelu  noć  tvog  neurednog  života  koju  si  živjela  u  tami  i  zabludi. 

Evo  umjesto  da  dođem  s  bičevima  kazniti  te  dolazim  u  ovom  Sakramentu  s  kosom  punom  nebeske 
rose  kako  bih  ugasio  u  tebi  plamenove  nečiste  ljubavi  prema  stvorenjima  i  upalio  blaženo  u  tebi 
plamen  moje  svete  ljubavi.  Dođi,  dakle  ljubljeni  moj  Isuse,  učini  u  meni  što  želiš.  Odričem  se  svake 
navezanosti  da  bih  bio  sav  tvoj  i  sjedinio  se  sa  tvojom  svetom  voljom. 

6.  Neka  dragi  moj  dođe  u  vrt  svoj,  neka  jede  najbolje  plodove  u  njemu  (Pj  4,16).  Kornelije 
kaže  da  poziv  koji  duša  koja  se  želi  pričestiti  upućuje  Isusu  je  ovaj:  Dođi,  ljubljeni  moj,  u  moje 
siromašno  srce,  koje  u  prijašnjem  nesretnom  vremenu  nije  bilo  tvoje,  ali  sada  po  tvojoj  milosti  je 
ponovno  postalo  tvoje.  Dođi  i  kušaj  u  meni  one  kreposti  koje  mi  ti  sam  donosiš  tvojim  dolaskom. 
Gospodine  barem  zbog  tvoje  časti  i  uzvišenosti  očisti  moju  dušu,  uresi  je,  upali  je  svojom  ljubavlju, 
uljepšaj  je  u  tvojim  očima  da  bi  postala  tvoje  dostojno  boravište. 

7.  Nadojite  se  i  nasitite  na  dojkama  utjehe  njegove  (Iz  66,11).  Sa  svetoga  oltara  Isus  točno 
ovaj  slatki  poziv  upućuje  dušama.  Dođite,  kaže  im,  nasitite  se  mojim  božanskim  mlijekom  koje 
vam  darujem  u  ovom  Sakramentu  dajući  vam  piti  moju  krv.  Koji  to  pastir  ikada,  kaže  sv.  Ivan 
Krizostom,  svojom  krvlju  napaja  svoje  ovce?  Čak  i  majke  daju  dojiljama  da  hrane  njihovu  djecu. 
Ali  ti  božanski  Pastiru,  zaljubljen  u  duše,  želiš  ih  hraniti  svojom  krvlju.  Imala  je  pravo  sv.  Katarina 
Sijenska  kad  je  s  žudnjom  pristupala  pričesti  kako  bi  se  napojila  ovim  božanskim  mlijekom,  kao 
dijete  koje  požudno  želi  sisati  mlijeko  na  grudima  svoje  majke.  Imala  je  pravo  sveta  Zaručnica 
kazati  svome  ljubljenome:  Ljubav  je  tvoja  slađa  od  vina  (Pj  1,1),  govoreći  da  je  više  cijenila 
mlijeko  ovog  Sakramenta,  kako  to  objašnjavaju  tumači  sv.  Pisma,  nego  sve  zemaljske  slasti  koje  su 
prolazne  i  isprazne  kao  što  je  prolazna  i  isprazna  slast  i  radost  vina. 

O  ljubljeni  moj  Isuse,  kad  već  hoćeš  danas  me  napojiti  tvojom  krvlju  u  svetoj  pričesti, 
pravedeno  je  da  se  rado  odreknem  svih  slasti  koje  mogu  dobiti  na  zemlji.  Svih  njih  se  odričem. 
Odlučujem  i  biram  radije  trpjeti  svako  zlo  sjedinjen  s  tobom  nego  li  uživati  sva  zemaljska  dobra 
daleko  od  tebe.  Dosta  mi  je  radost  tebi  udovoljiti  koji  zaslužuješ  našu  pažnju  po  svaku  cijenu. 
Molim  te  daj  mi  samo  tvoju  milost  i  ljubav.  To  mi  dosta  mi  da  budem  zadovoljan.  Daj  mi  samo 
ljubav  prema  tebi  i  tvoju  milost  -  govorim  ti  sa  sv.  Ignacijem  Lojolskim  -  i  dovoljno  sam  bogat. 

8.  Jedite  prijatelji  opijte  se  mili  moji  (Pj  5,1).  Prijatelji,  to  jest  početnici,  koji  su  tek  počeli 
uživati  božansko  prijateljstvo,  primajući  svetu  pričest  hrane  se  tijelom  Isusa  Krista,  ali  s  naporom. 
Napredni  primaju  Isusa  s  manje  napora.  A  mili  označuju  savršene  opojene  svetom  ljubavlju  i  koji 
žive  skoro  izvan  svijeta  te  zaboravljaju  na  sve,  zaboravljaju  također  i  same  sebe,  jedino  se  brinu  da 
ljube  i  udovolje  njihovome  Bogu.  Ljubljeni  moj  Isuse,  još  nisam  savršen,  ali  me  ti  možeš  učiniti 
savršenim.  Nisam  tvoj  mili  zbog  mojih  pogrešaka  jer  sam  bio  nezahvalan  i  nevjeran,  ali  Ti  možeš 
učiniti  da  ja  to  postanem  napijajući  me  na  izvorima  tvoje  ljubavi. 

Dođi  kraljevstvo  tvoje.  Dođi  dragi  moj  Gospodine,  posjećuj  cijelu  moju  dušu.  Potvrdi  u 
meni  tvoje  kraljevstvo,  samo  ti  u  meni  vladaj,  samo  tvoja  ljubav  neka  zapovijeda  a  ja  ću  samo  nju 
slušati.  Opij  me,  opij  me  tobom,  daj  da  zaboravim  na  stvorenja,  na  sebe,  svoje  interese,  na  sve,  da 
ne  ljubim  nego  samo  tebe,  Bože  moj,  blago  moje,  dobro  moje  i  sve  moje.  Samo  za  tobom  uzdišem, 
samo  tebe  tražim,  samo  na  tebe  mislim,  da  se  samo  tebi  dopadnem.  Molim  te  učini  to  po  zaslugama 
tvoje  muke.  To  te  molim  i  tomu  se  nadam. 

9.  Okrijepite  me  kolačima,  osvježite  jabukama  jer  sam  bolna  od  ljubavi  (Pj  2,5).  Duša  trpi 
od  ljubavi  kad  zaboravi  ne  sebe  i  svoje  stvari,  traži  i  misli  kako  udovoljiti  svojim  ljubljenim 
čežnjama  i  svetim  željama  koje  su  cvijetovi,  i  svetim  djelima  koja  su  plodovi  božanske  ljubavi.  O 
Bože  moj  u  Presvetom  Sakramentu,  kad  već  želiš  da  budem  sav  tvoj,  učini  ono  što  ti  želiš.  Daj  da 
zaboravim  na  sve  što  ne  pripada  tvojoj  ljubavi.  Povećaj  sve  više  moju  želju  da  budem  po  tvojoj 
volji,  i  daj  da  ovi  cvjetovi  ne  budu  samo  cvjetovi  nego,  neka  postanu  plodovi,  da  učinim  i  pretrpim 
nešto  za  tebe  koji  si  toliko  učinio  i  previše  pretrpio  za  mene.  O  Bože,  o  Bože  moje  duše,  daj  da  te 
ljubim,  uistinu  ljubim,  ne  samo  riječima  nego  i  djelima  prije  nego  li  dođe  trenutak  moje  smrti. 

10.  Dragi  je  moj  bijel  i  rumen,  ističe  se  među  tisućama  (Pj  5,10).  Naš  ljubljeni  Isus  je  bijel 
zbog  svoje  čistoće,  rumenkast  zbog  plamena  svoje  ljubavi.  Moj  žrtvovani  Jaganjče  koji  goriš 
ljubavlju  za  mene,  kad  ćeš  me  učiniti  sebi  sličnim?  Kada  ću  goriti  ljubavlju  za  tebe  kao  što  ti  goriš 
za  mene?  Odričem  se  svih  ljubavi  i  biram  samo  tvoju  ljubeznu  ljubav  Bože  moj  i  sve  moje.  Odlazite 

od  mene  stvorenja,  što  želite  od  mene?  Odlazite  neka  vas  ljubi  onaj  tko  vas  traži.  Ja  želim  samo 
mog  Boga  i  samo  za  Boga  čuvam  sve  moje  osjećaje  i  cijelo  moje  srce. 

11.  Očitovala  se  dobrota  Boga  našeg  spasitelja  i  njegova  ljubav  prema  ljudima  (Tit  3,4).  Sv. 
Pavao  kaže  da  Bog  kad  je  postao  čovjekom  je  dao  svijetu  na  znanje  do  koje  mjere  je  velika  njegova 
dobrohotnost  prema  nama.  Ali  ostajući  u  Presvetom  Sakramentu  pokazuje  nam  dokle  seže  nježnost 
njegove  ljubavi  prema  dušama.  Sv.Augustin  kaže  ne  izgleda  kao  ludost  Isusova  riječ  upućena  nama, 
koju  je  kazao  one  blažene  noći:  Uzmite  i  jedite  ovo  je  moje  tijelo  (Mt  26,25).  Ljudi,  reče  On,  da 
biste  shvatili  koliko  vas  ljubim  želim  da  pristupite  i  blagujete  moje  tijelo.  O  sveta  vjero!  Tko  bi 
ikada  mogao  toliko  tražiti?  Tko  bi  to  mogao  ikada  pomisliti  da  Isus  nije  prvi  na  to  mislio?  Neki 
Isusovi  učenici,  kad  su  to  čuli  iz  njegovih  usta,  to  jest  da  je  htio  dati  njima  svoje  tijelo  za  jelo, 
rekoše  da  to  bijaše  odveć  tvrda  riječ  i  da  nisu  joj  mogli  povjerovat  niti  je  čuti.  Tvrd  je  ovo  govor! 
Tko  ga  može  slušati?  (Iv  6,60).  I  nisu  ga  više  slijedili  jer  mu  nisu  htjeli  vjerovati,  pa  ipak  vjera  nas 
tako  uči. 

Isus  nakon  svega  što  je  učinio  za  nas  ne  traži  drugo  nego  da  ga  ljubimo  kao  što  je  to 
Gospodin  nekad  tražio  od  svoga  naroda.  Izraele  što  od  tebe  traži  Jahve,  Bog  tvoj?  Da  ga  ljubiš  i  da 
služiš  Jahvi,  bogu  svome  svim  srcem  (Pz  10,12).  O  preljubljeni  moj  Isuse,  što  ti  ne  daješ  i  obećavaš 
onome  tko  te  ljubi?  Obećavaš  mu  svoju  ljubav.  Ja  ljubim  one  koji  mene  ljube  (Izr  8,17)  Obećavaš 
svoj  zagrljaj  i  onomu  koji  ti  je  leđa  okrenuo.  Vratite  se  k  meni  i  ja  ću  se  vratiti  k  vama  (Zh  1,3). 
Obećavaš  da  će  doći  s  Ocem  i  Duhom  Svetim  i  nastanit  ćeš  se  zauvijek  u  njegovoj  duši.  Ako  me  tko 
ljubi,  držat  će  moju  riječ,  i  moj  će  ga  Otac  ljubiti,  k  njemu  ćemo  doći  i  kod  njega  se  nastaniti  (Iv 
14,23).  I  što  si  više  mogao  obećati  i  dati  da  bi  potakao  ljude  da  te  uzljube?  Preljubljeni  moj 
Gospodine,  shvaćam.  Ti  želiš  da  te  ja  ljubim,  da  te  ljubim  svim  srcem,  ako  te  nisam  ljubio,  ti  me 
nauči  ljubiti  te,  ti  učini  da  te  uzljubim,  da  te  puno  ljubim.  Učini  ono  što  zapovijedaš  i  zapovijedaj 
što  želiš. 

12.  Ne  gledajte  što  sam  garava  to  me  sunce  opalilo  (Pj  1,6).  Snaga  mojih  strasti  -  govorila 
je  sveta  zaručnica  -  a  trebam  i  ja  to  reći,  moj  ljubljeni  Isuse  -  me  izobličila  i  potamnila.  Crna  sam 
ali  sam  lijepa  (Pj  1,5).  Ako  sam  crna  zbog  mojih  djela,  lijepa  sam  po  tvojim  zaslugama,  ljubljeni 
moj  Otkupitelju.  Crna  sam  bila  kad  sam  bila  sama  i  daleko  od  tebe,  ali  sad  kad  sam  sjedinjena  s 
tobom  tvoja  milost,  tvoja  ljepota  su  me  učinili  lijepom.  Da  moj  Gospodine,  tomu  se  nadam.  Budi 
uvijek  blagoslovljen.  Ne  dopusti  da  te  više  izgubim  i  vratim  se  na  staru  ružnoću.  Ljubim  te 
beskrajna  ljepoto  želim  da  i  moja  duša  bude  lijepa  da  se  dopadne  tvojim  božanskim  očima  te  daje 
uvijek  možeš  ljubiti. 

13.  Povuci  me  za  sobom  trčimo  (Pj  1,4).  Ljubljeni  moj  Isuse  budući  da  ja  nisam  mogao 
uspeti  se  tebi  za  ovoga  života,  ti  si  htio  sići  k  meni,  da  se  sjediniš  samnom  u  ovom  Sakramentu 
ljubavi.  Privuci  me  Gospodine  sebi.  Ne  želim  te  privući  sebi,  tražeći  svoje  zadovoljstvo,  nego  želim 
da  me  ti  svojim  slatkim  privlačnostima  privučeš  sebi,  da  tako  ne  želim  i  ne  činim  ništa  osim  tvoje 
svete  volje.  Pravo  je  da  sve  moje  sklonosti  ustupe  mjesto  tvojim  svetim  odredbama.  Sjedini  me  sa 
sobom,  da  tako  sjedinjen  i  slobodan  od  zemaljskih  ljubavi  skupa  s  tobom  trčim  putem  svetih 
kreposti,  da  tako  u  ovom  i  drugom  životu  otpočinem  samo  u  tvojoj  svetoj  volji. 

14.  Uveo  me  u  odaje  vina  i  pokrio  me  zastavom  ljubavi  (Pj  2,4).  U  ovim  odajama  vina  sv. 
Bonaventura  vidi  svetu  pričest  koja  dušu  kad  se  pričesti  sjedinjuje  s  božanskim  Kraljem  i  daje  joj 
kušati  vino  ljubavi  koje  odagnaje  želju  za  stvorenjima,  ulijeva  cjelovito  urednu  ljubav,  to  jest 
poštenu  prema  sebi,  velikodušnu  prema  bližnjemu,  najveću  prema  Bogu  ljubeći  ga  više  od  svega  jer 
On  to  zaslužuje. 

O  Isuse  moj  Kralju,  jedini  Gospodaru  moga  srca,  ti  si  me  uveo  u  ovu  blaženu  odaju  tvoje 
ljubavi,  to  jest  u  samoga  sebe  sjedinjujući  me  sa  sobom  po  Sakramentu  ljubavi.  Da,  moj  Gospodine 
osjećam  da  se  mijenja  mojem  srce.  Osjećam  svetu  želju  koja  mi  daje  mir,  odbojnost  prema  nečistim 
ljubavima  i  užiže  čistu  ljubav  prema  tebi  Bože  moj.  Isuse  moj  kad  si  me  već  uveo  u  ovu  lijepu 
odaju,  ne  dopusti  da  iz  nje  više  iziđem.  Kad  si  se  već  sjedinio  samnom  ne  ostavi  me  više  nikada. 
Odvoji  me  od  navezanosti  na  stvorenja.  Sjedinjuj  me  sve  više  s  tobom  na  ovoj  zemlji,  da  se  jednog 
dana  savršeno  sjedinim  s  tobom  u  Nebu,  gdje  ću  te  ljubiti  svim  svojim  snagama  neposredno, 
savršeno  i  zauvijek. 

15.  Dragi  je  moj  sišao  u  svoj  vrt  k  lijehama  mirisnog  bilja  da  bere  ljiljane  (Pj  6,2).  Slatki 
moj  Spasitelju  kad  već  silaziš  s  Neba  kako  bi  došao  u  moju  dušu,  daj  da  po  tvojoj  milosti  ona 
postane  tvoj  vrt  da  možemo  u  njoj  ubrati  ljiljane  i  druge  tebi  drage  plodove.  Oprosti  mi  ako  sam  te 
povrijedio.  Primi  me  ako  sam  te  ostavio  sad  kad  raskajan  ti  se  vraćam.  Daruj  mi  onu  čistoću  koju  od 
mene  toliko  očekuješ,  daj  mi  snage  da  učinim  ono  što  ti  od  mene  tražiš.  Udjeli  mi  tvoju  istinsku 
ljubav  da  se  tako  u  meni  obrađuješ.  Žrtvujem  i  prikazujem  ti  sve  svoje  skolonosti  i  želim  samo  ono 
što  ti  hoćeš. 

16.  Govor  mu  je  sladk  i  sav  je  od  ljupkosti  (Pj  5,16).  Isus  duše,  koje  ga  ljube  kao  zaručnika, 
potiče  da  samo  njega  žele,  bilo  da  ih  bičuje,  bilo  da  ih  tješi,  bilo  da  im  dopusti  osjettiti  njegovu 
blizinu,  bilo  odsutnost,  jer  sve  On  čini  iz  ljubavi  i  da  bi  bio  ljubljen.  Isuse,  čini  samnom  što  želiš, 
uvijek  ću  te  ljubiti,  bilo  da  sam  u  utjesi  ili  progonima,  znam  da  mi  sve  dolazi  iz  tvoga  ljubeznoga 
Srca  i  da  je  sve  za  moje  veće  dobro. 

Moje  je  srce  sigurno  Bože,  sigurno  je  srce  moje  (Ps  108,2).  Moja  volja  je  spremna  prihvatiti 
sve  što  ti  odrediš.  Blagoslivljati  ću  Gospodina  u  svako  doba  (Ps  33,2).  U  svako  doba,  bilo  meni 
sklono  ili  nesklono,  uvijek  te  želim  blagoslivljati  i  ljubiti  moj  Stvoritelju.  Ne  tražim,  niti  zaslužujem 
utjehe,  ja  koji  sam  ti  tolike  gorčine  priuštio  mojim  grijesima,  tražim  samo  tvoju  volju,  samo  da  Ti 
budeš  zadovoljan,  ja  prihvaćam  svaku  muku.  Isuse  moj,  Isuse  moj,  daleko  ili  blizu,  uvije  ću  te 
željeti,  uvijek  tražiti,  bilo  da  me  tješiš  ili  prekoravaš,  uvijek  te  želim  ljubiti,  uvijek  zahvaljivati  tebi. 

17.  Tko  je  ta  što  dolazi  iz  pustinje  naslonjena  na  dragoga  svoga?  (Pj  8,5).  Koje  su  to  duše 
koje  žive  na  zemlji  a  cijene  je  kao  da  je  ona  pustinja?  To  su  one  koje  su  odvojile  srce  od  vidljivog 
svijeta  i  žive  samo  u  Bogu,  kao  da  drugo  ne  postoji  osim  Boga,  samo  njega  ljube,  samo  njemu  žele 
biti  po  volji  i  na  taj  način  žive  skoro  izvan  zemlje,  iznad  koje  se  uzdižu,  kušajući  slasti  koje  imaju 
samo  oni  samo  Boga  žele  i  koje  stavljaju  u  Boga  svu  svoju  nadu. 

Koje  su  te  sretne  duše,  ako  ne  one  koje  se  često  u  čistoj  ljubavi  sjedinjuju  s  Isusom  u 
pričesti?  Da  Gospodine  i  ja  želim  biti  taj  po  tvojoj  milosti,  odvojen  od  svega  i  sav  tvoj.  Svijet  će  od 
sada  za  mene  biti  pustinja,  izbjegavati  ću  navezanost  na  bilo  koje  stvorenje,  samo  ću  na  tebe  misliti, 
kao  da  ne  postoji  drugo  do  li  ja  i  ti.  Samo  u  tebe  stavljam  sve  moje  pouzdanje,  svu  moju  ljubav 
Bože  moj  ljubljeni,  nado  moja,  ljubavi  moja,  sve  moje. 

18.  Ako  bude  poput  zida,  sagraditi  ćemo  na  njemu  krunište  od  srebra,  ako  bude  poput  vrata 
utvrdit  ćemo  ih  cedrovini  daskama  (Pj  8,9).  Upravo  to  čini  Isus,  kad  dođe  u  dušu  po  svetoj  pričesti. 
Vidi  da  je  ona  odveć  slab  zid  za  oduprijeti  se  napadajima  pakla,  pa  je  po  snazi  Presvetog 
Sakramenta  jača  obranom  srebra,  to  jest  svojim  božanskim  svijetlom.  Vidi  da  je  duša  vrata  koja 
lako  trunu,  pa  je  On  obnavlja  daskama  jakosti  i  ustrajnosti  koje  označuje  cedrovina  koja  je  jako 
drvo  nepodložno  truleži,  a  štiti  vrata  duše  osloncima  svete  ustrajnosti,  to  jest  darovima  svetoga 
straha,  odvojenošću  od  stvorenja,  ljubavlju  prema  molitvi,  svetim  željama,  a  ponajviše  darom  svete 
božanske  ljubavi. 

Kruh  koji  daje  snagu  čovjeku.  Isus  nas  uči  da,  kao  što  kruh  zemaljski  održava  ljudski  život, 
tako  kruh  nebeski  svete  pričesti  održava  život  duše.  Onaj  koji  mene  jede  živjet  će  zbog  mene.  Tko 
jede  tijelo  moje  i  pije  moju  krvi  ostaje  u  meni  i  ja  u  njemu  (Iv  6,56-57).  O  moj  Isuse,  tko  je  slab  i 
nevjeran,  ako  nisam  ja?  Ti  znaš  koliko  sam  puta  popustio  mojim  neprijateljima,  koliko  su  puta 
razbili  vrata,  to  jest  moju  volju  te  su  ušli  ubijajući  me  tako  da  sam  izgubio  tvoje  prijateljstvo.  Ojačaj 
me  tvojim  svjetlom  i  tvojom  jakošću,  da  te  više  ne  izgubim  i  odijelim  se  od  tebe.  Dragi  moj 
Gospodine  i  Otkupitelju,  ako  bi  te  ponovno  uvrijedio  daj  da  radije  umrem  sada  kad  se  nadam  da 
sam  u  tvojoj  milosti  sjedinjen  s  tobom.  Nemam  snage,  niti  želim,  ljubljeni  moj  Isuse,  živjeti  bez 
tebe.  Ali  dok  živim,  mogu  promijeniti  odluku  i  ponovno  te  izdati  kao  što  sam  to  već  učinio  u 
prošlosti,  pomozi  mi.  Pomozi  mi  i  ti  Marijo  i  imaj  samilosti  prema  meni.  Ti  koja  si  majka 
ustrajnosti,  isprosi  mi  ovaj  dar  od  tvoga  Isusa,  od  tebe  ga  tražim,  od  tebe  se  nadam  zadobit  da,  od 
tebe  ga  želim. 

19.  Nađoh  onoga  koga  ljubi  duša  moja,  uhvatila  sam  ga  i  neću  ga  pustiti  (Pj  3,4).  Tako  treba 
kazati  svaka  duša  sjedinjena  s  Isusom  u  Presvetom  Sakramentu.  Stvorenja  ostavite  me,  iziđite  iz 
mog  srca.  Ljubio  sam  vas  jer  sam  bio  slijep,  sad  vas  više  ne  ljubim,  niti  vas  mogu  ljubiti,  pronašao 
sam  veće  dobro  neizmjerno  ljupkije  od  vas,  našao  sam  u  sebi  samome  mog  Isusa  koji  me  je  zaveo 

svojim  ljepotama.  Mom  ljubljenom  Isusu  sam  se  sav  predao.  On  me  je  već  primio  za  svoju  svojinu, 
dakle  ne  pripadam  više  sebi.  Stvorenja  zbogom,  nisam  više  i  neću  biti  vaš,  ja  sam  i  bit  ću  zauvijek 
samo  Isusov.  I  On  je  već  moj,  i  bit  će  zauvijek  moj.  Uhvatila  sam  ga  i  neću  ga  pustiti.  Prihvatio  sam 
ga  u  moje  srce,  primajući  ga  u  svetoj  pričesti,  ubuduće  privit  ću  ga  sebi  svojom  ljubavlju  i  neću  mu 
dopustiti  nikada  da  ode  od  mene. 

Dopusti  mi,  moj  ljubljeni  Spasitelju,  da  te  obujmim,  da  se  nikad  više  od  tebe  ne  odijelim. 
Privijam  te  sebi,  moj  Isuse,  ljubim  te,  ljubim  te,  ljubim  te,  htio  bi  te  ljubit  koliko  ti  zaslužuješ.  Moje 
jedino  zadovoljstvo  i  jedni  odmor  neka  bude  ljubiti  te  i  biti  tebi  po  volji.  Ti  zapovjedi  stvorenjima 
da  me  ostave  i  ne  smetaju  me.  Ah,  ako  ja  to  ne  želim,  nikada  stvorenja  ne  mogu  ući  u  moje  srce, 
smetati  me  i  odijeliti  me  od  tebe.  Ojačaj  moju  volju,  sjedini  moje  siromašno  srce  sa  svojim 
božanskim  Srcem  da  bih  ja  želio  uvijek  sve  što  ti  želiš.  Učini  to  Gospodine,  po  tvojim  zaslugama. 
Amen,  amen,  tomu  se  nadam,  tako  neka  bude. 

20.  Ustani  sjevernjače,  puhni,  južni  vjetre  nad  vrtom  mojim,  neka  poteku  njegovi  mirisi  (Pj 
4,16).  Odstupi  od  mene  sjevernjače,  vjetru  hladni  i  štetni  zemaljskih  ljubavi,  a  dođi  ti  južni  topli 
vjetre  ljubavi  Duha  Svetoga  koji  izlaziš  iz  Euharistiskog  Srca  Isusova,  samo  ti  puši  u  mojoj  duši 
koju  je  Isus  izabrao  za  vrt  svojih  naslada.  Puhni,  da  na  tvoj  dašak  novi  ugodni  mirisi  svetih  kreposti 
se  šire  iz  mene.  Isuse  moj,  Isuse  moj.  Ti  to  možeš  učiniti  od  tebe  se  tomu  nadam. 

21.  U  mom  vrtu  berem  smirnu  i  balzam  svoj  (Pj  5,1).  Duša  koja  je  primila  Isusa  treba  težiti 
ubrati  smimu  kako  bi  mogla  uvijek  širiti  miris  kreposti  koje  se  rađaju  iz  mrtvljenja.  Jedem  med  svoj 
i  saće  svoje  (Pj  5,1).  Slično  duša  koja  ljubi  Boga  ne  zadovoljava  se  samo  s  medom,  želi  i  saće  te 
govori  Isusu:  Gospodine  nisu  mi  dosta  tvoje  utjehe,  ako  mi  ne  daš  samoga  sebe  koji  si  izvor  utjehe, 
nisu  mi  dosta  plodovi  ljubavi,  ako  mi  ne  daš  sebe  koji  si  predmet  moje  ljubavi.  Naprotiv,  moj  Isuse, 
samo  Ti  si  dovoljan,  spreman  sam  odreći  se  svih  tvojih  slasti,  da  bih  imao  samo  tebe,  Bože  moj  i 
svako  moje  dobro.  Ljubim  te  ne  zbog  slasti  i  utjeha,  nego  zato  da  budem  po  tvojoj  volji  koji  želiš  da 
te  ljubim  i  koji  zaslužuješ  svaku  ljubav  duša  bilo  da  ih  tješiš  bih  prekoravaš. 

22.  Ni  u  čem  ja  ne  oskudijevam,  na  poljanama  zelenim  on  mi  daje  odmora  (Ps  23,2).  O  moj 
ljubljeni  Isuse,  kad  me  već  pozivaš  na  gozbu  ljubavi,  da  blagujem  tvoje  božansko  tijelo,  što  bi  mi 
još  moglo  nedostajati?  Gospodin  mi  je  svjetlost  i  spasenje  koga  da  se  bojim?  (Ps  26,1).  Koga  da  se 
bojim  ako  Ti  svemogući  Bože,  si  moje  svijetlo  i  spasenje?  Sav  se  tebi  predajem.  Primi  me  i  čini 
samnom  što  želiš,  kazni  me,  pokaži  mi  da  se  ljutiš  na  mene,  ubij  me,  uništi  me,  ja  ću  ti  uvijek  reći  s 
Jobom:  Samo  da  sam  tvoj  i  da  tebe  ljubim,  evo  me,  zadovoljan  sam  da  se  ti  prema  meni  ponašaš 
kako  hoćeš,  da  me  poništiš  ako  želiš. 

23.  Gle,  u  dlanove  sam  te  svoje  urezao,  zidovi  tvoji  svagda  su  mi  pred  očima  (Iz  49,16).  Evo 
ljubezne  brige  koju  Bog  ima  prema  duši  koji  želi  za  sebe.  Nosi  je  urezanu  u  svoje  dlanove  da  je 
nikada  ne  zaboravi,  govoreći  da  će  prije  majka  zaboraviti  svoje  dijete  nego  li  će  On  zaboravit  na 
dušu  koja  je  u  njegovoj  milosti.  Pa  i  kad  bi  koja  majka  zaboravila  svoje  dijete  ja  tebe  zaboraviti 
neću  (Iz  49,15). 

Zidovi  tvoji  svagda  su  mi  pred  očima.  On  stalno  bdije  pogledom  nad  odbranom  te  duše,  tako 
da  joj  neprijatelji  ne  mogu  naškoditi.  Pravednika  Gospodine  ti  blagoslivljaš,  dobrotom  ga  svojom 
kao  štitom  zaklanjaš  (Ps  5,13).  Dobri  Bog  nas  okružuje  braneći  nas  svojom  dobrohotnom  voljom, 
koja  nam  želi  svako  dobro  i  oslobađa  od  svih  opasnosti.  O  moj  Bože,  beskrajna  dobroto,  koji  me 
više  od  bilo  koga  ljubiš  i  želiš  mi  dobro,  tebi  se  predajem,  neka  mi  uzmanjka  bilo  koja  nada,  samo 
mi  ti  nemoj  uzmanjkati.  Znam  da  se  moram  potruditi  vršiti  tvoju  svetu  volju.  Drugo  ti  ne  mogu  reći. 
Evo  me,  spreman  sam  i  odlučan,  slatki  moj  Gospodine,  činiti  ono  što  ti  želiš.  Neka  bude  tvoja  volja 
(Mt  6,10).  Želim  samo  vršiti  tvoju  volju.  Pomozi  mi,  inače  neću  ništa  dobo  učiniti.  Nauči  me  ne 
samo  spoznati  nego  i  učiniti  ono  što  ti  želiš.  Nauči  me  da  vršim  volju  tvoju  (Ps.  143,10).  Vječni  Oče 
daj  da  i  ja  mogu  uistinu  reći  ono  što  je  rekao  Isus  kad  je  bio  na  zemlji:  Jer  ja  uvijek  činim  što  je 
njemu  ugodno  (Iv  8,29).  Bože  moj,  to  želim,  to  tražim  i  tomu  se  nadam  po  zaslugama  tvoga  Sina  i 
njegove  svete  Majke. 

24.  Sine  moj  daj  mi  svoje  srce  (Iz  23,26).  Dušo  moja  evo  što  traži  od  tebe  tvoj  Gospodin  kad 
te  dođe  pohoditi,  želi  tvoje  srce  i  tvoju  volju.  On  se  tebi  bez  pridržaja  daruje,  pravedno  je  da  se  i  ti 
potpuno  daruješ  njemu  i  vršiš  njegovu  svetu  volju.  Radi  tako,  da  kad  te  Isus  ponovno  pohodi  po 

pričesti  može  se  obradovati  videći  da  vršiš  njegovu  svetu  volju.  Isuse  želim  tebi  ugoditi,  ojačaj 
moju  želju,  daj  mi  snage  i  čini  samnom  što  ti  želiš. 

25.  Sto  još  mogoh  učiniti  za  svoj  vinograd  pa  da  nisam  učinio?  Dušo  moja  čuješ  li  što  ti 
kaže  tvoj  Bog:  što  sam  mogao  još  učiniti  za  tebe  a  nisam  učinio?  Tebi  za  ljubav  sam  postao 
čovjekom.  Od  Gospodara  sam  postao  sluga.  Došao  sam  dotle  da  sam  se  rodio  u  štali  kao  crv,  jer 
crvi  se  rađaju  u  štali.  Crv  sam  a  ne  čovjek  (Ps  21,7).  Umro  sam  za  tebe  na  sramotnom  drvu  križa. 
Poslušan  do  smrti,  smrti  na  križu  (Fil  2,8).  Što  mi  je  još  preostalo,  osim  da  umrem  za  tebe.  Nitko 
nema  veće  ljubavi  od  ove  da  dadne  život  za  svoje  prijatelje  (Iv  15,13).  Ali  sam  više  mislio  učiniti,  i 
učinio  tebi  za  ljubav.  Poslije  smrti  sam  htio  ostati  u  Presvetom  Sakramentu  da  ti  se  sav  darujem  za 
jelo.  Reci  mi  što  sam  više  trebao  učiniti  da  bi  zadobio  tvoju  ljubav? 

Gospodine  i  Otkupitelju  moj,  imaš  pravo,  što  mogu  odgovoriti?  Ne  znam  što  ti  mogu  reći.  Ti 
si  bio  previše  dobar  samnom,  a  ja  nezahvalan  prema  tebi.  Divim  se  tvojoj  beskrajnoj  dobroti, 
gledam  svoju  neupućenost  i  padam  ti  pred  noge  govoreći:  Isuse  moj,  smiluj  mi  se  koji  sam  ti  na 
toliku  ljubav  uzvratio  nezahvalnošću.  Kazni  me,  kažem  ti,  kazni  me,  ali  me  ne  ostavi,  kazni  me  i 
promijeni  me.  Ne  dopusti  da  više  živim  nezahvalan  tebi.  Daj  da  te  barem  iz  zahvalnosti  ljubim  i  da 
prije  nego  li  umrem  nečim  nadoknadim  tvoju  ljubav. 

26.  Stavi  me  kao  pečat  na  svoje  srce  (Pj  8,6).  Da  moj  ljubljeni  Isuse,  kad  sam  ti  već  potpuno 
posvetio  cijelo  moje  srce,  pravo  je  da  te  stavim  kao  pečat  ljubavi  na  njega,  da  tako  zatvorim  ulaz 
svakoj  drugoj  ljubavi,  da  tako  svi  znaju  da  moje  srce  tebi  pripada,  da  samo  ti  u  njemu  vladaš.  Ah 
moj  Gospodine  čemu  se  možeš  nadati  od  mene,  ako  ti  to  ne  učiniš?  Ja  mogu  samo  predati  ti  moje 
siromašno  srce,  da  s  njime  postupaš  po  svojoj  volji.  Evo  tebi  ga  predajem,  posvećujem,  žrtvujem. 
Neka  bude  zauvijek  tvoje,  ne  želim  ga  više  za  sebe.  Ako  ga  ti  ljubiš  čuvaj  ga.  Ne  prepusti  ga  više  u 
moje  ruke,  daj  da  ti  ga  više  ne  istrgnem  iz  ruku. 

O  moj  ljubljeni  Isuse,  o  beskrajna  ljubavi,  kad  već  želiš  da  te  ljubim,  molim  te  daj  da  te 
ljubim.  Želim  živjeti  samo  zato  da  te  ljubim  da  budem  tvoja  milina.  Ti  koji  činiš  tolika  čudesa  kako 
bi  mogao  ući  u  moje  srce  po  svetoj  pričesti,  učini  još  jedno,  neka  moje  srce  potpuno  tebi  pripada, 
potpuno  cijelo,  bez  podijeljenosti,  bez  pridržaja,  kako  bi  mogao  ponoviti  u  ovom  životu  i  vječnosti 
da  si  ti  jedini  Gospodin  moga  srca,  jedino  moje  blago.  Okrilje  srca  moga  i  baštino  moja,  o  Bože 
dovijeka  (Ps  72,  26).  Presveta  Marijo  majko  i  nado  moja,  pomozi  mi  i  sigurno  ću  biti  uslišan.  Amen, 
amen,  to  želim,  tome  se  nadam,  tako  neka  bude. 

4.  PRIPRAVA  I  ZAHVALA  ZA  SVETU  PRIČEST  SA  SVECIMA 

Odmah  napominjemo  da  bi  najbolji  način  priprave  i  zahvale  za  svetu  misu  bilo  razmatranje 
liturgijskih  tekstova  koji  su  čitani  u  svetoj  misi,  pa  ipak  i  ove  molitve  svetaca  imaju  svoju  ljepotu  i 
draž.  Sveta  pričest  je  jedan  od  najvažnijih  trenutaka  u  duhovnom  životu  vjernika.  Zbog  toga  su 
sveci  na  poseban  način  doživljavali  čas  kad  Isus  u  pričesti  ulazi  u  njihova  srca.  Sabrali  smo 
svetačke  molitve  priprave  i  zahvale  za  pričest  do  kojih  smo  došli.  One  odražavaju  veličinu  i  ljepotu 
tih  velikih  duša  i  njihovu  nježnu  ljubav  prema  Euharistiskom  Isusu. 

Važno  je  napomenut  da  ne  možemo  gledati  na  svetu  pričest  izdvojeno  iz  konteksta  cjelovitog 
slavljena  svete  mise  čiji  je  ona  jedan  od  bitnih  dijelova.  Zbog  toga  naglašavao  da  smisao  ovih 
molitava  nije  u  tome  da  se  one  mole  usred  mise,  neposredno  prije  pričesti  ili  odmah  nakon  pričesti. 
One  su  priprava  i  zahvala  za  svetu  pričest  u  jednom  širem  smislu.  Pripravne  molitve  se  mogu  moliti 
prije  početka  mise,  a  zahvalne  nakon  njenog  svršetka.  U  biti,  moleći  sa  svecima  ne  trebamo  se 
zaustaviti  na  njihovim  riječima,  nego  nastojati  oblikovati  u  duši  stav  sličan  njihovome  pri  primanju 
Euharistiskog  Isusa.  U  tom  smislu  dosta  je  uzeti  jednu  ili  dvije  od  slijedećih  molitava  i  moliti  ih  u 
jednom  meditativom  ozračju.  Isto  tako,  ove  molitve  mogu  poslužiti  za  osobnu  adoraciju  pred 
Presvetim,  pa  i  za  meditaciju. 

4.1.  Svetačke  molitve  priprave  za  pričest 

Molitve  priprave  za  pričest  sv.  Alfonza  Liguorija:  Ni  u  jednom  svom  djelu  -kaže 
sv.Franjo  Saleški-  Spasitelja  nije  toliko  ljubak  i  nježan  kao  u  svetoj  pričesti  u  kojoj  se  On,  da  tako 

kažemo,  poništava  postajući  jelo  da  bi  se  sjedinio  s  našim  srcem.  Zbog  toga  je  govorio  učeni  Gerson 
da  nema  prikladnijeg  načina  za  upaliti  u  nama  plamen  Božje  ljubavi  od  svete  pričesti.  Isto  tako  ako 
želimo  liječiti  naše  duhovne  slabosti  nema  prikladnijeg  sredstva  od  svete  pričesti.  On  sam  dolazi  u 
svetoj  pričesti  da  zapali  oganj  Božje  ljubavi,  a  kako  to  pita  se  Guglielmo  da  tu  možemo  promatrati  i 
đavolsko  čudo  te  usred  tolikog  plamena  duše  ostaju  hladne  prema  Božanskoj  ljubavi.  To  proizlazi  iz 
nepripremljenosti  duše,  a  pogotovu  iz  slabe  priprave  za  pričest.  Vatra  odmah  zapali  suho  drvo,  ah  ne 
i  zeleno  jer  ono  nije  prikladno  za  vatru.  Sveci  su  se  jako  obogaćivali  po  pričestima  jer  su  se  brižno 
pripravljali.  Sv.  Alojzije  Gonzaga  se  tri  dana  pripravljao  za  pričest  a  tri  dana  je  zahvaljivao.  Zato 
treba  žarko  željeti  primiti  Isusa  u  pričesti. 

Čin  vjere:  Evo  ga  dolazi  prelijeće  brda,  preskakuje  brežuljke  (Pj  8,2).  O  moj  ljubljeni 
Spasitelju,  da  bi  došao  sjediniti  se  samnom  u  Presvetom  Sakramentu  koliko  si  teških  i  vrletnih  brda 
morao  svladati!  Od  Boga  si  morao  postati  čovjekom,  beskrajan,  morao  si  postati  djetetom,  iz 
vječnog  Očeva  krila  sići  u  krilo  djevice,  od  iznad  zvijezda  sići  u  štalicu,  s  prijestolja  tvoje  slave  sići 
na  mučilište  pravde.  I  danas  Ti  iz  tvog  nebeskog  boravišta  trebaš  sići  da  bi  se  nastanio  u  mojoj  duši. 
Evo  ga  za  našim  zidom,  gleda  kroz  prozore,  zaviruje  kroz  rešetke  (Pj  2,9).  Evo,  dušo  moja,  tvoj 
ljubljeni  Isus  goreći  istom  ljubavlju  kojom  je  za  tebe  umro  na  križu,  sad  je  skriven  pod  prilikama 
Presvetog  Sakramenta  i  što  čini?  Zaviruje  kroz  rešetke.  Kao  onaj  koji  strastveno  ljubi  i  želi  da  mu 
bude  uzvraćena  ljubav,  iz  Hostije  kao  iza  zatvorenih  vrata,  gleda  a  da  nije  viđen,  promatra  tebe  koji 
ćeš  se  danas  hraniti  njegovim  nebeskim  tijelom,  promatra  na  što  misliš,  što  ljubiš,  želiš,  tražiš,  što 
ćeš  mu  prikazati. 

Uzdigni  se  dušo  moja,  pripravi  se  za  primiti  Isusa.  Prvo  mu  s  vjerom  kaži,  ljubljeni  moj 
Otkupitelju,  dakle,  za  nekoliko  trenutka,  sići  ćeš  u  moju  dušu?  O  Bože  sakriveni  i  nepoznati 
najvećem  broju  ljudi,  vjerujem,  ispovijedam  i  klanjam  Ti  se  u  Presvetom  Sakramentu  kao  mom 
Gospodinu  i  Spasitelju.  Za  ispovijest  ove  vjere  rado  bih  dao  i  svoj  život.  Ti  dolaziš  da  me  obogatiš 
svojim  milostima  i  da  se  sjediniš  samnom,  pa  koliko  li  onda  treba  biti  moje  povjerenje  u  tvoj  tako 
ljubezni  dolazak? 

Čin  povjerenja:  Dušo  moja  raširi  svoje  srce,  Tvoj  Isus  ti  može  učiniti  svako  dobro  i  jako  te 
ljubi.  Nadaj  se  velikim  stvarima  od  tvog  Gospodina  koji  nošen  ljubavlju,  kao  sama  ljubav  u  tebe 
dolazi.  Da,  dragi  moj  Isuse,  nado  moja,  vjerujem  tvojoj  dobroti,  da  ćeš  danas  kad  ti  se  predam 
upaliti  u  mojim  grudima  lijepi  plamen  tvoje  čiste  ljubavi  i  istinsku  želju  da  budem  po  tvojoj  volji, 
da  od  sada  pa  nadalje  želim  samo  ono  što  ti  hoćeš. 

Čin  ljubavi:  Bože  moj,  Bože  moj,  jedini  istinski  ljubitelju  moje  duše,  što  si  više  mogao 
učiniti  da  te  ja  uzljubim?  Gospodine  moj  nije  ti  bilo  dosta  umrijeti  za  me,  htio  si  ustanoviti  ovaj 
veliki  Sakrament,  da  mi  se  cio  daruješ,  da  se  sažmeš  i  sjediniš  svoje  Srce  sa  srcem  jednog  tako 
odbojnog  i  nezahvalnog  stvorenja  kao  što  sam  ja.  Što  više,  ti  sam  me  pozivaš  i  toliko  želiš  da  te 
primim.  O  beskrajna  ljubavi.  Sav  Bog  se  želi  dati  meni!  Dušo  moja  vjeruješ  li  to?  I  što  činiš,  što 
kažeš?  O  Bože,  o  Bože,  o  beskrajno  ljubljeni,  jedini  dostojan  svake  ljubavi,  ljubim  te  svim  srcem, 
ljubim  te  više  od  bilo  čega  drugog,  više  od  sebe  samoga,  od  mog  života!  O  kad  bi  mogao  vidjeti  da 
te  svi  ljube!  O  kad  bi  mogao  učiniti  da  te  sva  srca  ljube  koliko  zaslužuješ!  Ljubim  te  Bože,  ljubezni 
Bože,  i  sjedinjujem  moje  siromašno  srce  sa  srcem  Serafina,  sa  srcem  Presvete  Marije  i  Srcem  Isusa 
tvoga  ljubljenoga  Sina.  Da  te  tako  ljubim,  beskrajna  dobroto,  ljubavlju  kojom  te  ljube  sveci,  Marija 
i  Isus.  Ljubim  te  zato  jer  si  dostojan  ljubavi  i  da  budem  po  tvojoj  volji.  Iziđite  iz  mog  srca  zemaljske 
ljubavi  koje  niste  za  Boga.  Presveta  Marijo,  majko  lijepe  ljubavi,  ti  koja  toliko  želiš  vidjeti  da  je 
Bog  ljubljen,  pomozi  mi  ljubim  Boga. 

Čin  poniznosti:  Dušo  moja  ti  dakle,  ideš  se  hraniti  presvetom  tijelom  Isusovim?  Jesi  li 
dostojna?  Bože  moj,  tko  sam  ja,  a  tko  su  Ti  koji  se  meni  daruješ?  Je  li  moguće,  moj  Isuse,  da  si  Ti 
beskrajna  čistoća  želio  doći  i  nastaniti  se  u  mojoj  duši  koja  je  toliko  puta  stjecište  tvoga  neprijatelja 
i  kaljuža  tolikih  grijeha?  Poznajem  moj  Gospodine  tvoju  uzvišenost  i  moju  bijedu,  stidim  se  pojavit 
pred  tobom.  Želio  bih  odstupiti  od  tebe  zbog  poštovanja,  ali  ako  se  udaljim  od  tebe,  živote  moj  gdje 
da  idem?  Kome  da  se  uteknem?  Što  bi  bilo  od  mene?  Ne,  ne  želim  se  nikada  udaljit  od  tebe, 
naprotiv  želim  ti  se  uvijek  sve  više  približiti.  Ti  želiš  da  te  primam  kao  jelo,  pozivaš  me  na  to. 

Dolazim,  o  moj  ljubljeni  Spasitelju,  dolazim  primiti  te  danas  ponizan  i  posramljen  zbog  mojih 
pogrešaka,  ali  s  punim  povjerenjem  u  tvoje  milosrđe  i  tvoju  ljubav  koje  mi  daruješ. 

Čin  kajanja:  Koliku  bol  osjećam  u  duši  Bože  moj  što  te  nisam  ljubio  u  prošlosti,  a  umjesto 
da  sam  te  ljubio,  ja  sam  udovoljavajući  sebi  tebe  uvrijedio  i  prezreo  tvoju  beskrajnu  dobrotu, 
okrenuo  ti  leđa,  odbacio  tvoju  milost  i  prijateljstvo.  O  Bože,  svojom  slobodnom  voljom  sam  te  bio 
izgubio.  Žao  mi  je  Bože  moji  i  kajem  se  svim  srcem.  Mrzim  lake  i  teške  grijehe  koje  sam  učinio  jer 
sam  povrijedio  tebe  beskrajnu  dobrotu.  Nadam  se  da  si  mi  oprostio,  a  ako  mi  nisi  još  oprostio, 
oprosti  mi  prije  nego  li  te  primim,  operi  tvojom  krvlju  moju  dušu  u  koju  ćeš  za  malo  doći  i  nastaniti 
se. 

Čin  želje:  Uzdigni  se  dušo  moja,  došao  je  blaženi  čas  u  koji  će  tvoj  Isus,  doći  i  nastaniti  se  u 
tvom  siromašnom  srcu.  Evo  Kralja  nebeskoga,  evo  Otkupitelja  i  Boga  koji  tebi  dolazi.  Pripravi  se 
primit  ga  s  ljubavlju.  Zovi  ga  svojom  željom.  Dođi  moj  Isuse,  dođi  u  dušu  koja  te  želi,  prije  nego  li 
se  Ti  daruješ  meni,  želim  ti  se  predati  i  predajem  ti  svoje  bijedno  srce.  Prihvat  ga  i  dođi  brzo  ga 
zaposjedni.  Dođi  brzo,  Bože  moj  ne  kasni.  Jedino  i  beskrajno  moje  dobro,  moje  blago,  živote  moj, 
raju,  ljubavi  i  sve  moje.  Želio  bi  te  primiti  s  onom  ljubavlju  kojim  su  te  primale  najsvetije  duše  koje 
su  te  najviše  ljubile,  kojom  te  primala  tvoja  presveta  Majka  Marija,  s  njihovim  pričestima 
sjedinjujem  ovu  moju  pričest.  Presveta  Djevice  i  Majko  moja  Marijo  pristupiti  ću  i  primiti  tvoga 
Sina,  htio  bi  imati  tvoje  srce  i  tvoju  ljubav  kojom  se  Ti  pričešćivala.  Daj  mi  danas  tvog  Isuse  kao  što 
si  ga  dala  pastirima  i  svetim  kraljevima.  Iz  tvojih  prečistih  ruku  kanim  ga  primiti.  Kaži  mu  da  sam 
tvoj  sluga,  tebi  pobožan,  tako  će  me  On  promatrati  ljubeznije  i  više  će  me  sebi  priviti  sad  kad 
dolazi. 


Molitva  priprave  za  pričest  sv.  Tome  Akvinskoga:  Svemogući  vječni  Bože,  evo  pristupam 
k  sakramentu  tvoga  jedinorođenoga  Sina  Gospodina  našega  Isusa  Krista.  Pristupam  kao  bolesnik 
liječniku  života,  nečist  studencu  milosrđa,  slijep  suncu  vječne  svjetlosti,  ubog  i  siromašan 
Gospodaru  Neba  i  zemlje.  Molim  stoga  obilje  tvoje  neizmjerne  darežljivosti,  da  se  udostojiš 
izliječiti  moju  nemoć,  oprati  nečistoću,  prosvijetliti  sljepoću,  obogatiti  siromaštvo,  zaodjenuti 
golotinju,  da  anđeoski  Kruh,  Kralja  nad  kraljevima  i  Gospodara  nad  Gospodarima  primim  tolikom 
čistoćom  i  vjerom,  takvim  raspoloženjem  i  nakanom  kako  je  korisno  za  spasenje  moje  duše. 

Dopusti  mi  molim  te,  da  primim  ne  samo  sakrament  Gospodnjeg  tijela  i  krvi,  nego  i  sve 
njegove  Božanske  učinke.  Preblagi  Bože,  daj  mi  tijelo  svojega  Jedinorođenog  Sina  Gospodina 
našega  Isusa  Krista,  koje  je  uzeo  od  Djevice  Marije,  tako  primiti  da  budem  dostojan  pridružiti  se 
Njegovu  otajstvenom  Tijelu  i  pribrojiti  se  među  njegove  udove.  Preljubljeni  Oče,  dopusti  mi  da 
tvoga  prelj ubij noga  Sina,  kojega  sada  pod  prilikama  kruha  na  putovanju  kanim  primiti,  napokon 
otkrivena  lica  uzmognem  gledati  na  vijeke,  koji  s  tobom  živi  i  kraljuje  u  jedinstvu  Duha  Svetoga, 
Bog  po  sve  vijeke  vjekova!  Amen. 

Molitva  priprave  za  pričest  sv.  Ambrozija:  Na  gozbi  tvog  slatkog  banketa,  Gospodine 
Isuse  Kriste,  ja  grešnik  bez  zasluga  pristupam  sa  svetim  strahom,  s  povjerenjem  jedino  u  tvoje 
milosrđe  i  tvoju  dobrotu.  Okaljao  sam  dušu  i  tijelo  tolikim  grijesima,  nisam  bdio  nad  razumom  i 
jezikom.  Zbog  toga  sveto  Božanstvo,  strahopoštovana  uzvišenosti,  ja  bijednik  u  muci  tebi  se 
utječem  izvore  milosrđa,  tebi  trčim  da  me  izliječiš,  pod  tvoju  se  odabranu  utječem.  S  kim  se  ne 
mogu  suočiti  kao  Sucem,  želi  se  suočiti  kao  Spasiteljem.  Tebi  Gospodine  pokazujem  moje  rane  i 
otkivam  moju  sramoti.  Poznajem  moje  grijehe  zbog  kojih  te  se  bojim,  puno  ih  je,  veliki  su,  ali  se 
nadam  tvome  beskrajnom  milosrđu. 

Pogledaj  milosrdno  na  mene  Gospodine  Isuse  Kriste  vječni  Kralju,  Bože  i  čovječe  koji  si 
zbog  ljudi  bio  razapet.  Usliši  me,  u  tebe  stavljam  svoju  nadu,  smiluj  se  meni  koji  sam  pun  bijede  i 
grijeha,  Ti  koji  nikada  ne  prestaješ  izlijevati  izvor  milosrđa.  Zdravo  žrtvo  Spasenja  koja  si  bila 
prikazan  na  mučilištu  križa  za  mene  i  za  sav  svijet.  Zdravo,  predragocijena  i  časna  Krvi,  koja  izlaziš 
iz  Rana  Gospodina  Isusa  Krista  za  mene  raspeta  i  pereš  grijehe  cijeloga  svijeta.  Spomeni  se 
Gospodine  svog  stvorenja  koje  si  svojom  Krvlju  otkupio.  Kajem  se  za  svoje  grijehe  i  želim  dati 
zadovoljštinu  za  njih.  Odstrani  od  mene  milosrdni  Oče,  sve  moje  nepravde,  moje  grijehe,  da  bih 
očišćen  u  duhu  i  tijelu,  zaslužio  dostojno  uživati  Sveca  nad  svecima.  Daj  da  mi  ovo  sudjelovanje  u 

Tijelu  i  Krvi  tvoga  Sina,  kojega  iako  nedostojan,  kanim  primiti  bude  na  otpuštenje  mojih  grijeha, 
savršeno  očišćenje  od  grijeha,  oslobođenje  zlih  primisli,  obnavljanje  svetih  osjećaja,  učinkovitost  u 
djelima  koje  ti  želiš  te  sigurna  odbrana  duše  i  tijela  protiv  neprijateljskih  zasjeda.  Amen. 

Molitva  priprave  za  pričest  sv.  Ivana  Krizostoma:  Gospodine  Isuse  Kriste,  Bože  moj 
nisam  dostojan  ni  pripravan  da  ti  uđeš  pod  krov  moj,  ali  Ti  kao  prijatelj  ljudi  želiš  se  nastaniti  u 
meni,  pristupam  ti  s  povjerenjem.  Zapovijedaj  i  ja  ću  otvoriti  vrata  koja  si  Ti  stvorio  i  Ti  ćeš  ući  s 
tebi  prirođenim  osjećam  dobrote.  Uđi  i  prosvijetli  moj  duh  obavijen  tamom.  Vjerujem  da  ćeš  to 
učiniti  jer  nisi  odbio  javnu  grešnicu  koja  je  tebi  došla  u  suzama,  niti  si  odbio  raskajanog  carinika,  ni 
razbojnika  koji  je  ispovjedio  vjeru  u  tvoje  kraljevstvo,  niti  si  ostavio  progonitelja  koji  se  obratio. 
Primio  si  u  krug  svojih  prijatelja  sve  koji  su  ti  raskrajani  dolazili,  Ti  koji  si  blagoslovljen  u  svakom 
času  sada  i  zauvijek. 

S  povjerenjem  te  molim  Isuse:  Dođi  nastani  se  u  meni.  Ti  koji  si  ušao  u  kući  grešnika  i 
blagovao  s  njima,  udostoj  se  ući  u  kuću  ovog  grešnika.  Ti  si  jedini  svet  Gospodine  posveti  moju 
dušu,  tijelo,  duh  i  srce.  Obnovi  me  potpuno,  ukorijeni  tvoju  ljubav  u  cijelo  moje  biće  te  učini  da 
tvoja  svetost  ostane  u  meni.  Budi  Ti  Isuse  moja  pomoć  i  zaštita,  vodi  moj  život  u  miru.  Učini  da 
jednog  dana  budem  dostojan  biti  tebi  s  desna  sa  svim  tvojim  svetima  po  zagovoru  Marije  tvoje 
Bezgrešne  majke.  Amen. 

Molitva  priprave  za  pričest  sv.  Luize  de  Marillac:  Duše  Sveti,  ljubavi  Oca  i  Sina,  dođi 
očisti  moju  dušu  i  učini  je  lijepom,  da  bi  mogla  biti  po  volji  mojega  Spasitelja  kako  bi  ga  primila 
njemu  na  slavu  i  meni  na  spasenje.  Svim  srcem  želim  te  kruše  anđeoski.  Ne  gledaj  na  moju 
nedostojnost  koja  me  udaljuje  od  tebe,  nego  pogleda  na  svoju  ljubav  kojom  me  ljubiš,  promatraš  i 
pozivaš  da  Ti  pristupim.  Daruj  se  sav  meni,  molim  te  Bože  moj  i  učini  da  tvoje  Predragocijeno 
Tijelo,  tvoja  sveta  Duša,  tvoje  slavno  Božanstvo  kojima  se  klanjam  u  Presvetom  Sakramentu 
potpuno  zagospodare  samnom.  O  slatki  Isuse,  o  dobri  Isuse! 

Bože  moj  i  sve  moje,  smiluj  se  svim  dušama  koje  si  otkupio  svojom  predragocijenom 
Krvlju.  Rani  duše  duboko  tvojom  ljubavlju  kako  bi  ti  postale  zahvalne  za  ljubav  koja  te  je  nagnala 
da  nam  se  daruješ  u  ovom  Presvetom  Sakramentu.  Prikazujem  ti  slavu  koju  imaš  u  sebi  od  vječnosti 
i  sve  milosti  koje  si  udijelio  Djevici  Mariji  i  svim  Svetima  sa  slavom  koju  će  Ti  u  vječnosti 
iskazivati  u  toj  istoj  ljubavi.  Amen. 

Molitva  priprave  za  pričest  sv.  Bazilija  Velikoga:  Gospodine  znam  da  sam  nedostojan 
primiti  tvoje  prečisto  Tijelo  i  predragocijenu  Krv,  o  Kriste  Bože  moj,  poznajem  moje  grijehe  te 
znam  da  jedem  i  pijem  moju  osude  ako  ne  prepoznajem  tvoje  Tijelo  i  Tvoju  Krv  pod  prilikama 
posvećenog  kruha  i  vina,.  Ali  pun  pouzdanja  u  tvoje  milosrđe,  pristupam  tebi  koji  si  kazao:  Tko 
jede  moje  tijelo  i  pije  moju  krv  ostaje  u  meni  i  ja  u  njemu.  Smiluj  mi  se  dakle  Gospodine  iako  sam 
grešnik  ne  postidi  me,  nego  mi  budi  milosrdan  po  svome  milosrđu. 

Neka  me  ova  sveta  otajstva  ozdrave,  očiste,  prosvijetle,  obrane,  spase  i  posvete  mi  tijelo  i 
dušu.  Neka  udalje  od  mene  svaku  maštu,  svako  zlodjelo,  svaki  đavolski  utjecaj  koji  u  duhu  djeluje 
na  moje  udove.  Neka  po  primanju  ovih  svetih  otajstava  poraste  prema  tebi  moja  nada  i  ljubav,  neka 
poprave  moj  život  i  učine  ga  sigurnim  kako  bi  napredovao  u  kreposti  i  savršenstvu,  opsluživao 
zapovijedi  i  primio  tvoga  Svetoga  Duha.  Neka  ona  budu  popudbina,  za  vječni  život  i  draga  obrana 
pred  tvojim  zastrašujućim  sudom  te  da  mi  ne  budu  na  sud  i  osudu,  nego  na  spasenje.  Amen. 

Molitva  priprave  za  pričest  sv.  Petra  Damjania:  Gospodine  Isuse  koji  si  istinski  svijetlo, 
klanjam  ti  se.  Zašto  dopuštaš  da  ostanem  u  tami?  Siromašan  li  sam,  klanjam  se  svijetlu,  a  biram 
tamu,  služim  u  ljubavi  istini,  a  gubim  se  u  beskorisnim  i  ispraznim  mislima.  Gospodine  koji  si 
obasjao  paklene  ponore  svijetlom  tvog  Božanstva  pogledaj  na  tamni  kaos  moga  srca  i  ispuni  ga 
svijetlom  tvoje  prisutnosti,  da  stvaralac  tame  ne  može  zadržavati  moju  dušu  tajanstvenoj  tami,  ti 
koji  si  se  udostojao  otkupiti  me  i  koji  si  vječno  svijetlo  prosvijetli  me.  Ti  koji  si  izliječio  gubavca, 
očisti  me,  Ti  koji  si  uskrisio  Lazara  iz  groba  uskrisi  i  mene  sveg  ružnog  zbog  poroka  i  grešnih 
navika.  Ti  koji  si  obranio  Danijela  od  lavova,  spasi  me,  koji  si  izbavio  tri  mladića  iz  užarene  peći 

oslobodi  me.  Ti  si  otac  svijetla,  od  tebe  dolazi  svako  dobro  i  svaki  savršeni  dar.  Ti  si  izvor  života  i 
zora  vječnog  spasenja.  Amen. 

Molitva  priprave  za  pričest  sv.  Ivana  Damašćanskog:  Gospodine  Isuse  Kriste,  Bože  naš 
koji  jedini  imaš  vlast  otpuštati  ljudima  grijehe,  Ti  koji  si  sama  dobrota  i  prijatelj  ljudi  oprosti  sve 
moje  grijehe  koje  sam  svjesno  ili  nesvjesno  učinio  i  daj  da  budem  dostojan,  te  da  ne  zaslužim 
osudu,  sudjelujući  u  tvojim  prečistim,  božanskim  i  slavnim  Otajstvima  koja  oživljuju.  Neka  mi  se 
ne  pretvore  u  kaznu  ili  otežanje  grijeha,  nego  neka  mi  budu  na  čišćenje,  posvećenje,  zalog  budućeg 
života  i  nebeskog  kraljevstva,  zaštita  i  obrana  koja  udaljava  moje  neprijatelje  i  briše  moje  bezbrojne 
grijehe.  Slavimo  te  skupa  sa  Ocem  i  Duhom  Svetim  sada  i  u  vjeke  vjekova  jer  si  Bog  dobrote, 
milosrđa  i  ljubavi  prema  ljudima.  Amen. 

Molitva  priprave  za  pričest  sv.  Franje  Saleškoga:  O  istinska  i  savršena  ljubavi,  koje  li 
ljubavi  da  silaziš  u  dušu  mene  bijednika?  Dođi,  dođi,  željo  srca  moga,  duša  moja  za  tobom  čezne, 
prikazujem  ti  Bože  ovu  moju  pričest  da  bi  udovoljio  tvojoj  želji  da  siđeš  u  mene  i  sjediniš  se 
samnom,  Bože  moj  i  sve  moje.  O  kojeg  li  čuda!  Boga  silazi  s  Neba,  zbog  mene  i  skriva  svoje 
veličanstvo  pod  krhkim  plaštem  prilika  kruha  i  vina.  O  kako  je  to  istinito  Bože  moj.  Budući  da  si 
ljubio  svoje,  na  poseban  način  si  ih  ljubio  na  kraju  života  ustanovljujući  ovaj  Božanski  sakrament. 
Bože  moj  Ti  si  sama  dobrota,  kako  je  moguće  da  mogu  ljubiti  nešto  drugo  osim  tebe?  Ah, 
Gospodine  privuci  me  sve  više  svome  Srcu.  Više  želim  tvoju  ljubav  i  tvoju  dobrotu  od  svega  što 
mogu  naći  u  svijetu.  Ti  si  moja  jedina  ljubav.  Želim  samo  tebe  ljubiti  i  sve  ostaviti  da  bi  te  mogao 
uzljubiti.  Udijeli  mi  tvoju  milost  da  to  učinim  jer  bez 

nje  ne  mogu  ništa.  Moj  ljubljeni  Isuse  ako  želiš  da  te  promatram,  pogledaj  prije  Ti  na  mene  i  svojim 
duhom  podigni  moj  duh. 

Ja  sam  ništavan,  ništa  ne  mogu,  niti  što  vrijedim,  zato  ne  ostavi  me  u  nepoznavanju  tolikih 
milosti  koje  si  mi  udijelio.  Tebi  za  ljubav  odričem  se  svake  utjehe  koju  bi  mogao  osjetiti  i 
prihvaćam  svaku  patnju  koju  mi  želiš  poslati  u  vremenu  i  nakon  moje  smrti.  Ja  sam  i  bit  ću  sav  tvoj, 
te  se  usuđujem  moliti  da  mi  udijeliš  ne  samo  tvoja  dobra,  nego  tebe  samoga.  Želim  se  pričestiti  da 
bi  se  s  tobom  još  više  sjedinio.  O  Vječni  Oče,  prikazujem  Ti  muku  tvoga  Sina  za  moje  spasenje  i  za 
spasenje  cijelog  svijeta.  Ne  gledaj  na  moje  grijehe,  nego  pogledaj  na  ljubav  tvoga  ljubljenoga  Sina 
prema  nama  koja  gaje  privukla  u  ovaj  Sakrament.  Smiluj  mi  se  Bože  zbog  te  njegove  ljubavi. 

Moj  Otkupitelju,  priznajem  da  sam  beskrajno  nedostojan  pristupiti  i  primit  te  zbog  mojih 
grijeha  i  nepročišćenosti.  Zato  ti  kažem.  Nisam  dostojan  Gospodine.  Kad  bih  te  ljubio  svom 
ljubavlju  kojom  te  ljube  svi  Serafini,  i  tada  bih  bio  nepripravan  primiti  te,  ponovno  ti  kažem:  Nisam 
dostojan  Gospodine.  Pa  ipak,  dođi  ljubljeni  moj  Gospodine,  i  učini  u  meni  ono  zbog  čega  dolaziš. 
Ja  sam  bijednik,  ali  Ti  tvoja  dobrota  ne  dopušta  gledati  na  moju  bijedu.  Dođi  u  moju  dušu  i  posveti 
je,  očisti  moje  srce  i  zavladaj  u  njemu,  uđi  u  moje  tijelo  i  čuvaj  ga.  Ne  odvoji  me  nikada  od  tvoje 
ljubavi.  Plamenu  koji  izgaraš  sažezi,  sve  što  vidiš  u  meni  nedostojno  tvoje  prisutnosti  i  što  može  biti 
zaprekom  tvojoj  milosti  i  ljubavi.  O  Marijo,  majko  mog  Otkupitelja,  budi  milostiva  meni 
siromašnim  grešniku,  moli  se  za  mene  da  bi  po  tebi  u  savršenoj  ljubavi  zagrlio  tvoga  Sina,  i  postao 
duša  po  njegovu  Srcu.  Amen. 

4.2.  Svetačke  molitve  zahvale  za  pričest 

Molitve  zahvale  za  pričest  sv.  Alfonza  Liguorija:  Ovaj  uvodni  komnetar  je  napisao  sam 
svetac.  Bogu  nema  draže  molitve,  niti  korisnije  dušama  od  zahvale  nakon  svete  pričesti.  Mnogi 
sveti  pisci  naučavaju  da  dok  u  duši  traju  prilike  kruha  i  vina  Isus  daruje  najveće  milosti  osobi  u  tim 
trenutcima.  Zato  neka  se  svete  duše  pobrinu  da  se  nakon  pričesti  koliko  im  je  više  moguće  zadrže  u 
molitvi.  Časni  sluga  Božji  Ivan  Avilski  se  poslije  pričesti  barem  dva  sata  zadržavao  u  molitvi.  Nije 
dobro  odmah  nakon  pričesti  početi  čitati,  bolje  je  zadržavati  se  s  Isusom  u  ljubavi  razgovarajući  s 
njime  koji  je  u  vama  ponavljajući  koji  zaziv  ljubavi.  Duša  dakle  treba  znati  da  molitva  poslije 
pričesti  ima  veću  važnost  budući  da  je  sjedinjena  s  Isusom  te  molitva  ima  veću  vrijednost  zbog 
njegove  prisutnosti.  O  koja  li  blaga  milosti  prima  duša  koja  se  zadržava  s  Isusom  barem  pola  sata 
nakon  pričesti.  Možeš  moliti  slijedeće  molitve  koje  ti  donosim.  Napominjem  duši  da  i  kad  završi 


159 


zahvalnu  molitvu  za  pričest  treba  tokom  dana  u  molitvi  zadržavati  sjedinjenje  s  Isusom  kojega  je 
primila. 

Čin  vjere:  Evo  moj  Bog  je  već  došao  i  pohodio  me,  moj  Spasitelj  stanuje  u  mojoj  duši,  moj 
Gospodin  je  u  meni.  Došao  je  da  postane  moj  i  učini  da  ja  postanem  njegov,  tako  da  sam  ja  njegov  i 
on  je  moj.  Isus  je  sav  moj  i  ja  sam  sav  njegov.  O  beskrajna  dobro!  O  beskrajno  milosrđe!  O 
beskrajna  ljubavi!  Bog  dolazi  i  sjedinjuje  se  samnom,  postaje  sav  moj.  Dušo  moja  koja  si  sad 
sjedinjena  s  Isusom  što  ćeš  učiniti?  Ne  kažeš  mu  ništa?  Ne  razgovaraš  s  Bogom  koji  je  u  tebi? 
Uzdigni  se,  ponovno  oživi  vjeru,  promisli  da  su  anđeli  oko  tebe  i  klanjaju  se  svome  Bogu  koji  je  u 
tebi.  I  ti  se  klanjaj  svom  Gospodinu  u  sebi.  Saberi  se  u  sebe  i  odagnaj  svaku  drugu  misao.  Saberi 
svu  svoju  ljubav  i  priljubi  se  uz  svoga  Boga  i  reci  mu: 

Čin  prihvaćanja:  Isuse  moj,  ljubavi  moja,  moje  beskrajno  dobro,  sav  sam  tvoj,  budi  uvijek 
dobrodošao  u  kuću  moje  duše.  Ah  moj  Gospodine,  gdje  si  to  došao,  u  moje  srce  gore  od  štale  u 
kojoj  si  se  rodio  jer  je  puno  sebeljublja  i  neurednih  ljubavi?  Kako  si  samo  mogao  doći  i  nastaniti  se 
u  meni?  Htio  bih  ti  reći  sa  sv.Petrom:  Udalji  se  od  mene  Gospodine,  jer  sam  grešnih  (Lk  5,8).  Udalji 
se  od  mene  jer  sam  odveć  nedostojan  udomiti  Boga  beskrajne  dobrote,  idi  radije  i  odmori  se  u 
čistim  dušama  koje  ti  s  toliko  ljubavi  služe. 

Ali  ne,  moj  Otkupitelju,  što  to  govorim?  Ne  odlazi  od  mene  jer  ako  otiđeš  bez  tebe  sam 
izgubljen.  Grlim  te  živote  moj,  tebi  se  privijam.  Bijah  veliki  bezumnik  kad  sam  se  od  tebe  odvojio 
iz  ljubavi  prema  stvorenjima.  Nezahvalan  iz  sebe  sam  te  izagnao.  Sad  se  više  ne  želim  odvojit  od 
tebe,  blago  moje,  želim  živjeti  i  umrijeti  sjedinjen  s  tobom.  Presveta  Marijo,  Serafini,  sve  duše  koje 
ljubite  Boga  čistom  ljubavlju  posudite  mi  vašu  ljubav  da  bi  mom  ljubljenom  Gospodinu  bio  ugodno 
društvo. 

Čin  zahvale:  Bože  i  Gospodine  moj,  zahvaljujem  ti  na  milosti  koju  si  mi  danas  udijelio  da  si 
došao  i  nastanio  se  u  mojoj  duši.  Htio  bih  ti  dostojno  zahvaliti  za  dar  koji  si  mi  dao.  Ah  što  to 
govorim,  koja  je  to  dostojna  zahvala  koju  bi  ti  mogao  iskazati  ja  bijednik?  Pater  Segneri  kaže  daje 
čuđenje  naj  prirodniji  osjećaj  duše  koja  se  pričestila  kad  pomisli:  Bog  u  meni,  Bog  za  mene!  David 
je  pjevao:  Sto  da  uzvratim  Gospodinu  za  sve  što  mi  je  učinio?  (Ps  116,  12).  A  ja  što  da  učinim  tebi 
moj  Isuse,  koji  nakon  što  si  mi  dao  tolika  dobra,  danas  si  mi  dao  samoga  sebe?  Blagoslivljaj  dušo 
moja,  zahvaljuj  Bogu  kako  bolje  umiješ.  Marijo  Majko  moja,  sveti  zagovornici,  anđelu  čuvaru,  sve 
duše  koje  ste  zaljubljen  u  Boga:  Dođite,  počujete  koji  se  Boga  bojite,  pripovijeda  ću  što  učini  duši 
mojoj!  Dođite,  blagoslivljajte  i  zahvaljujte  mome  Bogu  za  mene  diveći  se  i  slaveći  ga  za  prevelike 
milosti  koje  mije  udijelio. 

Čin  prikazanja:  Dragi  moj  pripda  meni,  a  ja  njemu  (Pj  2,3).  Kad  bi  kralj  posjetio  jednog 
pastira  u  njegovoj  kolibi,  što  bi  mu  pastir  mogao  ponuditi  osim  svoga  stada?  Kad  si  već  došao  moj 
božanski  Kralju  Isuse,  pohoditi  me  u  siromašnoj  kući  moje  duše,  prikazujem  ti  i  darujem  cijelu 
kući,  samoga  sebe  sa  svojom  slobodom  i  voljom.  Dragi  moj  pripada  meni,  a  ja  njemu.  Sav  si  se  dao 
meni,  ja  se  sav  tebi  dajem.  Od  sada  Isuse  ne  želim  više  pripadati  sebi,  želim  biti  sav  tvoj.  Neka  budu 
tvoja  moja  sjetila  i  posluže  mi  da  budem  po  tvojoj  volji.  Koje  bi  moglo  biti  veće  zadovoljstvo, 
govorio  je  sv.Petra  Alkatranski,  od  toga  da  živimo  po  tvojoj  volji  najljupkiji,  najljubezniji  i 
najzahvalniji  Bože? 

Prikazujem  ti  sve  svoje  duševne  moći,  neka  budu  tvoje.  Neka  mi  sjećanje  posluži  da  se 
prisjetim  tvojih  milosti  i  tvoje  ljubavi,  razum  da  samo  na  tebe  mislim  koji  uvijek  misliš  na  mene  i 
na  moje  dobro.  Neka  mi  volja  služi  da  samo  tebe  ljubim,  Bože  moj  i  sve  moje,  i  da  želim  samo  ono 
što  ti  hoćeš.  Prikazujem  i  žrtvujem  Ti  moj  slatki  Spasitelju  danas  samoga  sebe  i  sve  što  posjedujem, 
moja  sjetila,  misli,  želje,  ukuse,  sklonosti,  slobodu,  ukratko  u  tvoje  ruke  predajem  cijelo  moje  tijelo 
i  dušu.  Primi  beskrajna  uzvišenosti  žrtvu  samoga  sebe  koju  ti  prikazuje  najnezahvalniji  grešnik  koji 
je  živio  na  zemlji  koji  se  sada  daje  i  prikazuje  sav  tebi.  Učini  Gospodine  u  meni  i  samnom  sve  što 
želiš.  Dođi  božanska  ljubavi,  plamenu  koji  izgaraš,  sažezi  u  meni  sve  što  je  se  ne  sviđa  tvojim 
najčistijim  očima,  kako  bi  od  danas  bio  sav  tvoj  i  živio  ne  samo  za  vršenje  tvojih  zapovijedi  i 
savjeta,  nego  i  svih  tvojih  želja.  Amen.  O  Marijo,  po  svojom  rukama  prikaži  presvetom  Trojstvu 
ovu  moju  posvetu  i  isprosi  mi  milost  da  je  primi  te  da  joj  budem  vjeran  do  smrti.  Amen,  amen, 
amen. 

Čin  prošnje:  Dušo  moja  što  činiš?  Sad  nije  vrijeme  za  gubljenje,  naprotiv  dragocjeno  je  i 
možeš  dobiti  sve  milosti  koje  tražiš.  Ne  vidiš  li  Vječnoga  Oca  kako  te  ljubezno  promatra  videći  u 
tebi  svog  ljubljenog  Sina,  milinu  svoju?  Odagnaj  sve  druge  misli,  oživi  vjeru,  raširi  srce  i  moli  što 
želiš.  Ne  čuješ  li  samog  Isusa  kako  ti  govori:  Što  želiš  da  ti  učinim? { Mt  10,51).  Dušo  kaži  što  želiš 
od  mene?  Došao  sam  s  nakanom  da  te  obogatim  i  uslišam,  moli  u  povjerenju  sve  što  želiš. 

O  moj  slatki  Spasitelju,  kad  si  već  došao  u  mene  da  mi  udijeliš  milost  i  želiš  da  te  molim,  ja 
ne  tražim  dobra  ovoga  svijeta,  niti  bogatstva,  časti  i  naslade.  Udijeli  mi  molim  te  veliku  želju  da 
budem  po  tvojoj  volji,  veliko  svijetlo  da  spoznam  ispraznost,  prolaznost  ovog  svijeta  te  da 
pomognem  drugima  da  te  ljube.  Promijeni  moje  srce,  odvoji  ga  od  svih  zemaljskih  ljubavi,  daj  mi 
srce  u  skladu  sa  svojom  voljom  koje  će  tražiti  tebe  i  tvoju  svetu  ljubav.  Čisto  srce  stvori  mi  Bože. 
(Ps  50,12).  Ja  to  ne  zaslužujem,  ali  Ti  zaslužuješ  moj  Isuse,  kad  si  već  došao  nastaniti  se  u  mojoj 
duši.  To  te  molim  po  tvojim  zaslugama,  po  zaslugama  tvoje  Majke,  te  zbog  ljubavi  koju  imaš  prema 
Vječnom  Ocu.  Amen. 

.Su  Alfonz  nastavlja  sa  savjetom  i  zazivima  za  nastaviti  molitvu  poslije  pričesti  te  jednu 
simpatičnu  molbu  kojoj  se  i  mi,  koji  smo  priređivali  knjižicu  na  hrvatskom  jeziku,  rado 
pridružujemo'.  Sad  se  zaustavi  na  trenutak  i  moli  Isusa  neku  posebnu  milost  za  sebe  ili  bližnjega.  Ne 
zaboravi  molitvu  za  grešnike  i  duše  u  čistilištu,  a  moli  i  za  mene  koji  sam  napisao  ovu  knjižicu  za 
tvoje  dobro.  Možeš  se  poslužiti  ovim  zazivima: 

-Vječni  Oče,  tvoj  Sin  Isus  Krist  nam  je  rekao:  Zaista,  zaista,  ako  što  zamolite  od  Oca  u  moje  ime 
dat  će  vam  (Iv  16,23).  Iz  ljubavi  prema  tvome  Sinu  koji  je  u  mojim  grudima,  usliši  me  i  udijeli  mi 
ono  što  te  molim. 

-  Molim  te  Gospodine  Isuse  Kriste  neka  snaga  tvoje  slatke  i  žarke  ljubavi  obuzme  moj  duh  da  bi 
umro  za  tebe  koji  si  se  udostojao  umrijeti  iz  ljubavi  kako  bi  zadobio  moju  ljubav.  (Sv.  Franjo 
Asiški) 

-  Isuse  dobro  moje,  slatka  moja  ljubavi,  rani  i  užezi  moje  srce  da  cijelo  uvijek  gori  za  tebe. 

-  Isuse  i  Marijo,  slatke  moje  ljubavi,  za  vas  trpim,  da  bi  bio  sav  vaš,  a  ne  više  svoj. (Sv. Alfonz 
Rodrigez) 

-  Neka  bude  uvijek  hvaljen  i  slavljen  Presveti  Oltarski  Sakrament,  neka  bude  blagoslovljeno 
Bezgrešno  Začeće  blažene  djevice  Marije. 

Molitve  zahvale  za  pričest  sv.  Ignacija  Loyolskog:  Dušo  Kristova  posveti  me.  Tijelo 
Kristovo  spasi  me.  Krvi  Kristova  napojim  me.  Vodo  iz  prsju  Kristovih,  operi  me.  Muko  Kristova, 
okrijepi  me.  O  dobri  Isuse,  usliši  me.  U  svoje  rane  sakri  me.  Ne  dopusti  da  se  odijelim  od  Tebe.  Od 
neprijatelja  zlobnoga  brani  me.  Na  času  smrti  moje  zovni  me,  i  daj  da  dođem  k  tebi.  Da  te  sa 
svetima  tvojim  hvalim  i  slavim  u  vijeke  vjekova.  Amen. 

Molitve  zahvale  za  pričest  sv.  Tome  Akvinskog:  Gospodine  svemogući  Oče,  vječni  Bože, 
zahvaljujem  ti  jer  sigurno  ne  po  mojim  zaslugama  nego  po  tvom  milosrđu  udostojao  si  se  nasititi 
mene  grešnika  i  nedostojnog  tvoga  slugu  predragocijenim  Tijelom  i  Krvlju  tvoga  Sina,  Gospodina 
našega  Isusa  Krista.  Molim  te  neka  mi  ova  sveta  pričest  ne  bude  na  sud  i  osudu,  nego  moćan 
zagovor  za  otpuštenje  mojih  grijeha.  Neka  mi  ona  bude  oružje  vjere  i  štit  dobre  volje.  Neka  mi  bude 
na  oslobođenje  od  poroka,  utočište  protiv  požude  i  strasti,  na  povećanje  ljubavi,  strpljenja, 
poniznosti,  poslušnosti  i  svih  kreposti,  sigurno  utočište  protiv  zasjeda  mojih  neprijatelja  vidljivih  i 
nevidljivih.  Neka  mi  donese  mir  duhovnih  i  tjelesnih  strasti,  savršeno  predanje  u  tvoje  ruke  vječni  i 
istiniti  Bože  sreće  i  ispunjenja  mojih  traženja.  Oče  molim  te  da  se  udostojiš  dovesti  mene  grešnika 
na  neizrecivu  gozbu  gdje  ćeš  Ti  sa  tvojim  Sinom  i  Duhom  Svetim  biti  istinsko  svijetlo  svetima, 
savršeno  blaženstvo,  vječna  radost,  potpuno  veselje  i  savršena  sreća.  Po  Isusu  Kristu  Gospodinu 
našemu.  Amen. 

Molitve  zahvale  za  pričest  sv.  Bazilija  Velikog:  Isuse  Kriste,  Gospodine  Bože,  kralju 
vjekova  i  stvoritelju  svih  stvari  zahvaljujem  Ti  za  svako  dobro  i  milosti  koje  si  mi  udijelio,  a  na 

poseban  način  za  pričest  tvojim  prečistim  Otajstvima.  Molim  te  dobri  Bože,  prijatelju  ljudi  čuvaj  me 
pod  tvojom  zaštitom,  u  sjeni  tvojih  krila.  Daj  da  do  zadnjeg  uzdaha  dostojno  primam  tvoja  sveta 
Otajstva  u  čistoći  savjesti  na  otpuštenje  mojih  grijeha  i  za  život  vječni,  jer  Ti  si  kruh  života,  izvor 
posvećenja,  darovatelj  dobara.  Tebe  skupa  sa  Ocem  i  Duhom  Svetim  slavimo  sad  i  u  vijeke  vjekova. 
Amen. 


Molitve  zahvale  za  pričest  sv.  Ivana  Krizostoma:  Vjerujem  Isuse  i  ispovijedam  da  si  Ti 
uistinu  Krist,  Sin  Boga  živoga  došao  na  svijet  spasiti  grešnike  od  kojih  sam  prvi  ja.  Vjerujem  da  si  u 
meni  po  tvom  prečistom  Tijelu  i  predragocijenoj  Krvi.  Smiluj  mi  se,  oprosti  mi  sve  moje  svjesne  i 
nesvjesne  grijehe  koje  sam  počinio  riječima  i  djelima.  Daj  da  budem  dostojan  sudjelovati  u  tvojim 
svetim  Otajstvima,  da  mi  to  ne  bude  na  sud  o  osudu,  nego  za  otpuštenje  grijeha  i  život  vječni. 
Amen. 


Molitve  zahvale  za  pričest  sv.  Bonaventure:  Preslatki  Isuse  prožmi  dubine  moje  duše 
tvojom  blagošću  te  istinskom,  apostolskom  i  svetom  ljubavlju  tako  da  moja  duša  gori  i  uvijek  se 
rastapa  od  želje  i  tvoje  ljubavi.  Samo  tebe  želim,  tebe  žudim  da  se  istrošim  pred  tvojim 
svetohraništima,  ne  tražim  ništa  drugo  nego  da  budem  oslobođen  ovoga  tijela  i  da  budem  zauvijek  s 
tobom.  Neka  moja  duša  gladuje  tebe  Kruše  anđeoski  ,  odmoru  svetih  duša,  kruše  naš  svagdašnji, 
kruše  nadnaravni  u  kome  je  svaka  slast  i  koji  nas  raduješ  najslađim  radostima.  Tebe  kojega  anđeli 
neprestano  žele  kontemplirati  neka  gladuje  moja  duša,  neka  se  nasiti  moje  srce,  neka  se  dubine 
moje  duše  ispune  tvojim  slastima  da  žeđam  tebe  izvore  života,  mudrosti,  znanja  vječnoga  svijetla, 
neiscrpivi  izvore  slasti,  blago  kuće  Božje. 

Neka  te  uvije  moje  srce  želi,  traži,  žudi  za  tobom,  nalazi,  o  tebi  razmišlja  i  govori  ti.  Daj  da 
ja  sve  činim  na  tvoju  hvalu  i  slavu  u  poniznosti,  razlučivanju,  ljubavi,  s  radošću,  lakoćom  i 
ustrajnošću  do  kraja.  Budi  ti  uvijek  moja  vjera,  nada,  bogatstvo,  sva  moja  slast,  jedina  moja  radost, 
moj  mir,  odmor,  utočište,  moja  pomoć,  znanost,  baština,  moje  dobro  i  blago  moje  u  kojemu  neka 
uvijek  budu  sigurno  ukorijenjeni  i  moje  srce  i  moj  duh.  Amen. 

Molitve  zahvale  za  pričest  sv.  Ivana  Damašćanskog:  Nalazim  se  na  vratima  tvoga  hrama, 
a  još  se  ne  odvajam  od  nepročišćenih  misli,  ali  Kriste  Bože,  koji  si  opravdao  carinika,  smilovao  se 
kananejki,  otvorio  rajska  vrata  raskajanom  razbojniku,  otvori  i  meni  nutrine  tvog  milosrđa  i  u 
trenutku  kad  tebi  pristupam  i  dodirujem  te,  prihvati  me  kao  što  si  prihvatio  javnu  grešnicu  i 
bolesnicu  koja  je  18  godina  krvarila.  Čim  je  ona  dodimula  tvoju  haljinu,  zadobila  je  ozdravljenje,  a 
druga  je  do  tvojih  prečistih  nogu  zadobila  oproštenje  svojih  grijeha.  Učini  da  ja  bijednik  koji  sam  se 
usudio  primiti  cijelo  tvoje  Tijelo  ne  budem  spaljen.  Prihvati  me,  kao  što  si  primio  onu  grešnicu, 
prosvijetli  moje  duševne  moći,  sažezi  zlobu  mojih  grijeha.  To  te  molim  po  zagovoru  Marije  koja  te 
je  djevičanski  rodila,  i  po  zagovoru  Nebeskih  sila.  Budi  uvijek  blagoslovljen  u  vijeke  vjekova. 
Amen. 


Molitve  zahvale  za  pričest  sv.  Katarine  Sijenske:  Ah  kako  želiš  preslatka  Ljubavi,  da  ja 
pozorno  promatram  i  gledam  sebe  u  tebi?  Ti  hoćeš  da  razmatram  o  stvaranju  po  kojemu  si  mi 
obdario  svojom  slikom  i  prilikom.  Osim  toga,  Ti  vrlo  velika  i  vječna  čistoćo,  sjedinio  si  se  s  glibom 
naše  ljudske  naravi,  potaknut  ognjem  svoje  milosrdne  naklonosti,  a  zbog  ovog  ognja  ostavio  si  nam 
hranu.  A  što  je  ta  hrana?  To  je  kruh  anđela,  najviša  i  vječna  čistoća,  stoga  zahtijeva  i  traži  od  duše, 
koja  te  prima  u  ovom  preslatkom  Sakramentu,  da  se  očisti,  a  ako  bi  bilo  moguće  očistiti  anđele, 
trebalo  bi  da  se  očiste  prema  tom  Sakramentu.  A  kako  se  čisti  duša?  U  ognju  tvoje  milosrdne 
naklonosti  Oče  ,  i  pranjem  svog  izgleda  u  krvi  tvoga  Sina.  Ti,  vječni  Oče,  jesi  onaj  stol  koji  nam 
daruješ  za  hranu  Jaganjca,  tvoga  jedinorođenog  Sina. 

Molitve  zahvale  za  pričest  sv.  Franje  Saleškoga:  O  prevelika  ljubavi!  O  Presveta  Hostijo, 
klanjam  ti  se  u  meni.  Isuse  moj,  premalo  je  jedno  srce  za  ljubiti  te,  premalo  je  jedan  jezik  za  slaviti 
tvoju  dobrotu.  O  Spasitelju  moj,  kako  Ti  zahvaljujem  što  si  pohodio  jedno  tako  siromašno  stvorenje. 

Sav  se  tebi  predajem  kao  znak  zahvalnosti  za  sva  tvoja  dobra.  Želim  da  Ti  Isuse  živiš  u  meni.  Ti  si 
moj  i  ja  sam  zauvijek  tvoj.  O  ljubavi,  o  ljubavi,  da  ne  griješim  više.  Nikad  neću  zaboraviti  tvoju 
dobrotu  i  tvoje  milosrđe  Isuse  Spasitelju  moj  i  slatki  goste  moje  duše.  Da  moj  Bože,  vjerujem  bez 
ikakvog  traga  sumnje  da  si  Ti  u  mojoj  duši  i  mojim  grudima,  tvoje  Božanstvo  je  u  meni  i  sjedinjen 
sam  s  njime.  Klanjam  ti  se  i  častim  te  kao  što  bi  to  učinio  maleni  crv  koji  puzi  u  prašini  svojeg 
ništavila,  iskazujem  ti  moju  želju  da  tebe  proslavim.  Ma,  je  li  moguće  da  je  se  tvoje  Beskrajno 
Veličanstvo  udostojalo  pohoditi  svoj  maleni  i  neznatni  stvor. 

Srcem  punim  nježnosti,  moj  slatki  Spasitelju,  zahvaljujem  ti  za  taj  veliki  dar.  Budi  tisuće 
puta  blagoslovljen  Bože  moj  i  daj  da  ti  zahvalim  koliko  Ti  to  zaslužuješ.  Neka  ti  zahvali  tvoja  sveta 
Majaka,  svi  anđeli  i  sveci.  Prikazujem  ti  svu  slavu  i  zahvalu  koji  su  Ti  iskazala  tvoja  stvorenja.  O 
Bože  moj,  dolaziš  da  bi  se  samnom  sjedinio,  da  bi  na  mene  obilno  primijenio  zasluge  tvoje  Muke  i 
posvetio  me.  Učini  dakle  u  meni  sve  zbog  čega  dolaziš.  O  blagi  i  moćni  Bože,  ne  dopusti  da  se 
izgubi  plod  tvojeg  pohoda,  sjedni  se  samnom  i  poveži  mene  s  tobom  nerazrješivom  vezom  i 
savršenom  ljubavlju.  Sjedini  ponor  tvoga  milosrđa  s  ponorom  moje  bijede  i  daj  da  živim  tvojim 
božanskim  životom. 

Isuse  moj,  Ti  znaš  što  mi  nedostaje,  znaš  da  bez  tebe  ne  mogu  ništa,  znaš  moju  slabost, 
smiluj  mi  se.  Udijeli  mi  čistoću  srca,  poniznost,  ljubav,  slaganje  s  tvojom  svetom  voljom,  jakost 
protiv  zlih  navika,  otpuštenje  grijeha,  milost  da  više  ne  griješim,  prezir  prema  svjetovnome  duhu 
tako  da  samo  tebe  ljubim.  Udijeli  mi  strpljenje  da  tebi  za  ljubav  trpim  sve  što  se  dogodi  samnom. 
Od  tebe  se  svemu  nadam.  Presveta  Djevice,  draga  moja  Majko  isprosi  mi  zbog  ljubavi  koju  prema 
tebi  ima  tvoj  Sin  milosti  za  koje  molim. 

Bože  moj,  jedino  moje  dobro,  radujem  se  tvome  savršenstvu  kao  daje  moje  i  sretan  sam  jer 
ništa  na  svijetu  ga  ne  može  narušiti.  Žurno  dođi  uvijek  savršeni  beskrajnih  veličina  moj  Isuse, 
ljubavi  moja,  Bože  moj.  Dođi  i  učini  da  postanem  sav  tvoj.  Spasitelju  moj,  po  tvojoj  beskrajnoj 
dobroti  radi  koje  si  sišao  s  Neba,  molim  te  da  osjetim  učinak  tvoje  ljubavi,  neka  moja  duša  izgara 
od  tvoje  ljubavi.  Daj  da  odbacim  sve  zemaljske  ljubavi,  tražim  samo  tebe  i  mislim  samo  na  tebe. 
Neka  ljubav  iz  koje  si  umro  za  mene  na  križu  potakne  mene  da  ja  umrem  i  živim  zauvijek  za  tebe. 
O  Bože  moje  duše  koji  zaslužuješ  da  te  ljubimo  više  od  svakog  stvorenja,  budi  jedini  predmet  mojih 
želja,  ljubim  te  više  od  svega,  više  od  samoga  sebe.  Želim  biti  vjeran  tvojoj  ljubavi  i  ne  odvojit  se 
nikada  od  tebe  . 

Tebi  se  predajem  s  ljubavlju  i  poštovanjem  prihvaćam  tvoju  svetu  volju  za  mene  i  molim  te 
da  se  sve  dogodi  samnom  što  si  oduvijek  i  u  vremenu  predodredio  za  mene.  Nadam  se  jednoga  dana 
gledati  tvoje  božansko  lice  i  beskrajnu  dobrotu.  Bože  moj  privuci  me  sebi  da  te  uzljubim,  gorim  od 
tvoje  ljubavi  i  potpuno  u  njoj  sagorim.  Sakrij  me  u  samom  sebi,  da  me  stvorenja  me  mogu  pronaći. 
O  vječni  Oče,  zbog  ljubavi  tvoga  Sina  ispuni  moje  sjećanje  svetim  mislima  koje  će  me  nagnati  da 
se  uvijek  sjećam  tvoga  Sina.  Daj  da  upoznam  i  uvijek  činim  sve  ono  što  ti  želiš  od  mene.  A  ti,  Duše 
Sveti  ispuni  moju  volju  svetim  osjećajima  i  ostvari  u  meni  sve  plodove  tvoje  ljubavi.  Prosvijetli  me 
svojim  svijetlom  da  hodim  ravno  k  tebi  i  neka  sloboda  moje  volje  bude  tvoja. 

O  Bože  moj  i  sve  moje,  ne  želim  tražiti  ništa  izvan  tebe,  jer  sve  u  tebi  pronalazim.  O 
ljubljeni  Oče,  daj  da  brižno  tebi  služim  kao  što  se  ti  brižno  skrbiš  za  mene.  Želio  bih  da  sve  moje 
misli  služe  tebi  na  čast.  Čuvaj  me  da  te  više  ne  vrijeđam.  O  Utjelovljena  Riječi  daj  da  samo  tebe 
ljubim.  Udalji  od  mene  sve  prigode  koje  me  dijele  od  tebe  i  tvoje  ljubavi.  Neka  moje  srce  bude 
zaokupljeno  željom  da  te  ljubim  i  da  ti  služim,  kao  prvoj  ljubavi.  Ti  si  došao  na  svijet  kako  bi 
boravio  u  srcima  koja  si  otkupio  svojom  krvlju.  Neka  moje  srce  potpuno  pripada  tebi,  Ti  u  njemu 
vidi  sve  moje  potrebe,  zapali  ga  ljubavlju  i  učini  spremnim  vršiti  tvoju  svetu  volju. 

Presveta  Djevice  radujem  se  s  tobom  koja  si  očarala  Božje  Srce,  sjedini  me  s  tvojim  Sinom, 
zagovaraj  me  kod  njega  i  isprosi  mi  milost  da  učinim  sve  što  On  traži  od  mene.  Nauči  me  kako  da 
živim  kreposti  koje  si  ti  živjela  na  zemlji.  Oslobodi  me  svake  ljubavi  koja  nije  u  Bogu,  kako  bi 
Boga  ljubio  svom  snagom.  Amen. 

4.3.  Molitva  nakon  pričesti  za  koju  je  Crkva  udijelila  potpuni  oprost 

Crkva  je  za  mnoge  pobožne  vježbe  udijelila  oproste,  pa  tako  i  za  neke  molitve  nakon  svete 
pričest.  Osobi  koja  izmoli  ovu  molitvu  svaki  put  zadobiva  djelomični  oprost,  a  nakon  svete  pričesti  i 
potpuni  oprost  ako  još  doda  Oče  naš,  Zdravo  Marijo  i  Slava  Ocu  na  nakane  svetog  oca  Pape. 

Evo,  moj  dobri  i  preslatki  Isuse,  pred  licem  se  tvojim  bacam  na  koljena  i  s  najvećim  žarom 
srca  molim  te  i  zaklinjem:  utisni  mi  u  srce  živa  čuvstva  vjere,  ufanja  i  ljubavi,  te  pravu  pokoru  za 
moje  grijehe  i  čvrstu  odluku  da  ih  popravim.  To  molim  promatrajući  u  sebi  i  gledajući  u  pameti 
tvojih  pet  svetih  rana  i  imajući  pred  očima  ono  što  je  prorok  David  rekao  o  tebi,  dobri  Isuse:  Proboli 
su  ruke  moje  i  noge  moje,  izbrojiti  mogu  sve  kosti  moje. 

5.  PRIČESTI  SE  PO  MARIJI  PREMA  UPUTAMA  SV.  LJUDEVITA 

MONTFORTSKOGA 

Sv.Ljudevit  u  Raspravi  o  pravoj  Pobožnosti  prema  Presvetoj  djevici  Mariji  razrađuje 
duhovnost  posvete  Isusu  Kristu  po  Mariji.  Na  kraju  donosi  i  nauk  kako  se  može  živjeti  duhovnost 
posvete  u  sudjelovanju  na  euharistiji  i  na  poseban  način  kod  svete  pričesti.  Marija  nas  uči  da 
dublje  zaživimo  i  to  središnje  otajstvo  kršćanskog  života.  Ne  radi  se  o  tome  da  mi  doslovno 
izmolimo  cijelu  ovu  pripravu  nego  da  uđemo  u  duh  koji  nam  svetac  poručuje.  Montfort  bi  htio  da 
stvaramo  u  duši  duhovni  stav  sjedinjenja  s  Marijom,  slikom  Crkve  koja  u  vjeri  prihvaća  Isusa.  Sam 
Montfort  ostavlja  slobodu  vjerniku  govoreći  da  će  mu  Duh  Sveti  koji  ostvaruje  sjedinjenje  s  Isusom 
da  nadahnuti  nove  slične  misli  ako  se  bude  vježbao  u  ovom  načinu  pričešćivanja.  Pričesti  se  po 
Mariji  ne  isključuje  mogućnost  da  vjernik  molim  i  druge  molitve  nakon  pričesti  koje  nalazimo  u 
ovoj  knjižici  ili  da  sami  zahvaljujemo  Gospodinu  nego  bi  nas  svetac  htio  dovesti  do  nutarnjeg  stava 
i  svijesti  da  se  po  Mariji  sjedinjujemo  s  Isusom. 

a.  Prije  pričesti 

Ponizi  se  duboko  pred  Bogom.  2.  Odreci  se  svoga  sasvim  pokvarenoga  dna  i  svoje  priprave, 
makar  se  ne  znam  koliko  pričinjala  dobra  tvome  sebeljublju.  3.  Obnovi  svoju  posvetu  govoreći:  Sav 
sam  tvoj,  moja  draga  Gospodarice,  i  sve  je  moje  tvoje.  Zamoli  ovu  dobru  Majku  da  ti  pozajmi  svoje 
Srce,  da  u  nj  primiš  njezina  Sina  s  njezinom  pripravom. 

Prikaži  joj  da  bi  trpjela  slava  njezina  Sina,  kad  bi  on  bio  primljen  u  tvoje  tako  prljavo  i  tako 
nestalno  srce,  koje  bi  Isusu  okmjilo  slavu  ili  ga  izgubilo.  Ah  ako  se  ona  hoće  nastaniti  kod  tebe,  da 
sama  primi  svoga  Sina,  to  joj  je  slobodno  zbog  vlasti  koju  ima  nad  srcima,  a  njezin  će  Sin  na  taj 
način  sasvim  lijepo  biti  primljen  od  nje  bez  ljage  i  bez  pogibelji  da  bude  uvrijeđen  ili  izgubljen: 
Bog  je  posred  nje,  poljuljat  se  neće  (Ps  45,6). 

Reci  joj  pouzdano  daje  sve  ono  dobra  što  si  joj  darovao  mah  doprinos  njezinoj  časti,  ali  da 
joj  svetom  Pričešću  želiš  darovati  onaj  isti  dar  koji  joj  je  nekoć  darovao  vječni  Otac,  i  da  će  biti  više 
počašćena  tim  darom,  nego  da  joj  daruješ  sva  dobra  svijeta.  Reci  joj,  napokon,  da  Isus,  koji  je  ljubi 
neizmjerno,  želi  opet  s  ugodnošću  otpočinuti  u  njoj,  premda  će  se  to  zbiti  u  tvojoj  duši,  prljavijoj  i 
siromašnijoj  od  staje,  u  koju  mu  nije  bilo  teško  doći,  jer  je  u  njoj  bila  ona  -  Marija.  Zamoli  je  da  ti 
daruje  svoje  Srce  ovim  nježnim  riječima:  Uzimam  te  za  sve  blago  svoje.  O  Marijo,  daj  mi  Srce 
svoje! 


b.  Za  vrijeme  pričesti 

Stupajući  da  primiš  Isusa  Krista,  poslije  Očenaša,  reci  mu  tri  puta:  Gospodine,  nisam 
dostojan  ...  Govoreći  prvi  put,  pomisli  na  vječnog  Oca,  pa  mu  reci  da  nisi  dostojan  primiti  njegova 
jedinog  Sina  zbog  tvojih  opakih  misli  i  tvojih  nezahvalnosti  prema  tako  dobrome  Ocu,  ali  eto 
Marije,  njegove  službenice:  Evo  službenica  Gospodnja,  koja  to  čini  mjesto  tebe  i  nadahnjuje  ti 

najveće  pouzdanje  i  nadu  kod  njegova  božanskog  Veličanstva:  Jer  si  me  posebnim  načinom  utvrdio 
u  nadi. 

Reci  zatim  Sinu:  Gospodine  nisam  dostojan...  da  nisi  dostojan  primiti  Ga  radi  tvojih 
nekorisnih  i  opakih  riječi  i  tvoje  nevjernosti  u  njegovoj  službi,  ali  ga  ipak  moli  da  ti  bude  milostiv, 
jer  ćeš  ga  uvesti  u  kuću  njegove  rođene  Majke  i  tvoje  Majke,  i  nećeš  mu  dati  otići  dok  se  ne  nastani 
kod  nje.  Uhvatih  ga  i  neću  ga  pustiti,  dok  ga  ne  uvedem  u  kuću  Majke  svoje,  u  ložnicu  roditelj ke 
svoje  (Pj  3,4).  Zamoli  ga  da  ustane  i  da  pođe  k  svom  počivalištu  i  u  svoj  sveti  šator.(usp.Ps  13 1,8) 

Reci  mu  da  se  nimalo  ne  uzdaš  u  svoje  zasluge,  u  svoju  snagu  i  u  svoje  priprave,  kao  Ezav, 
nego  u  zasluge,  snagu  i  priprave  Marije,  svoje  drage  Majke,  kao  mali  Jakov  u  brigu  Rebekinu,  i  da 
se  ipak  usuđuješ  približiti  njegovoj  svetosti,  premda  si  grešnik  i  pravi  Ezav,  jer  su  tvoja  snaga  i 
nakit  zasluge  i  kreposti  njegove  presvete  Majke. 

Reci  i  Duhu  Svetomu:  Gospodine,  nisam  dostojan...  da  nisi  dostojan  primiti  remek-djelo 
njegove  ljubavi  zbog  mlakosti  i  opakosti  tvojih  djela  i  tvoga  protivljenja  njegovim  nadahnućima,  ali 
daje  Marija,  njegova  vjerna  Zaručnica,  sve  tvoje  uzdanje,  pa  reci  sa  sv.  Bernardom:  Ona  je  moja 
najveća  sigurnost,  ona  je  sav  razlog  moga  ufanja. 

Možeš  mu  se  također  pomoliti  da  opet  siđe  u  Mariju,  svoju  nerazdruživu  Zaručnicu,  jer  je 
njezino  krilo  jednako  čisto  i  njezino  Srce  jednako  užeženo  kao  što  je  i  nekoć  bilo;  i  da  bez  njegova 
dolaska  u  tvoju  dušu  ni  Isus  ni  Marija  neće  biti  oblikovani  ni  dostojno  nastanjeni  u  tvojoj  duši. 

c.  Poslije  svete  pričesti 

Poslije  svete  Pričesti,  sabravši  se  u  se  i  zatvorivši  oči,  uvedi  Isusa  u  Srce  Marijino.  Daj  Ga 
njegovoj  Majci,  koja  će  ga  primiti  ljubezno,  smjestiti  časno,  klanjati  mu  se  duboko,  ljubiti  ga 
savršeno,  zagrliti  ga  nježno  i  iskazati  mu  u  duhu  i  istini  mnoge  počasti,  koje  su  nama  nepoznate 
zbog  naše  guste  tame.  Ili  se  drži  sasvim  ponizna  srca  u  prisutnost  Isusa  nastanjena  u  Mariji;  ili  se 
vladaj  kao  rob  na  vratima  kraljevskog  dvora,  gdje  je  Kralj  u  razgovoru  s  Kraljicom;  pa  dok  se  oni 
razgovaraju  i  dok  ne  trebaju  tebe,  ti  pođi  duhom  u  nebo  i  svuda  po  zemlji  i  zamoli  sve  stvorove  da 
zahvaljuju  i  časte  i  ljube  Isusa  i  Mariju  mjesto  tebe:  Dođite,  poklonimo  se...  (Ps  94,6). 

Ili  također  moli  sam  Isusa,  u  zajednici  s  Marijom,  za  dolazak  njegova  kraljevstva  na  zemlji 
preko  njegove  svete  Majke,  ili  ga  moh  božansku  mudrost,  ili  ljubav  Božju,  ili  oproštenje  grijeha,  ili 
koju  drugu  milost,  no  vazda  preko  Marije  i  u  Mariji.  Gledajući  na  se  poprijeko,  reci:  Ne  obaziri  se, 
Gospodine,  na  moje  grijehe,  nego  neka  tvoje  oči  gledaju  na  Marijinu  pravdu,  to  jest  neka  oči  tvoje 
vide  u  meni  samo  Marijine  kreposti  i  zasluge.  A  spominjući  se  svojih  grijeha  nadodaj:  Neprijatelj 
čovjek  to  učini,  a  taj  moj  najljući  neprijatelj,  koji  je  počinio  ove  grijehe,  jesam  upravo  ja.  Možeš 
također  reći:  Od  čovjeka  opaka  i  himbena  izbavi  me  (Ps  43,1),  ili  još:  Ti  treba  da  rasteš,  a  ja  da  se 
umanjujem(usp.Iv  3,30).  Moj  Isuse,  ti  treba  da  rasteš  u  mojoj  duši,  a  ja  da  se  umanjujem;  Marijo,  ti 
treba  da  rasteš  u  meni,  a  ja  da  budem  manji  nego  sam  bio.  Ili  reci  ovo:  Rastite  i  množite  se 
(Post.  1,28).  Isuse  i  Marijo,  rastite  u  meni  i  množite  se  vani  u  drugima. 

Bezbroj  je  drugih  misli,  koje  nam  Duh  Sveti  donosi  na  pamet,  pa  će  ih  donijeti  i  tebi,  ako 
budeš  dobro  sabran,  umrtvljen  i  vjeran  ovoj  velikoj  i  uzvišenoj  pobožnosti,  u  kojoj  sam  te,  evo, 
poučio.  Ali  spomeni  se  da  će  Isus  biti  to  više  proslavljen  što  više  pustiš  Mariju  da  ona  radi  u  tvojoj 
Pričesti,  a  da  ćeš  to  više  pustiti  Mariji  da  radi  za  Isusa,  a  Isusu  da  radi  u  Mariji,  što  se  dublje  poniziš 
i  budeš  ih  slušao  u  miru  i  šutnji,  ne  mučeći  se  da  gledaš,  kušaš  i  osjećaš.  Jer  pravednik  živi  o  vjeri 
svagdje,  a  osobito  u  svetoj  Pričesti,  koja  je  čin  vjere:  Pravednik  moj  živi  od  vjere  (Heb  10,38). 

6.  KRUNICA  PRESVETOM  OLTRASKOM  SAKRAMENTU 

U  Katoličkoj  Crkvi  se  posljednjih  desetljeća  ukorijenila  pobožna  praksa  molitve  tipa 
krunice  na  čast  različitih  otajstava  naše  vjere,  pa  tako  imamo  i  krunicu  na  čast  Presvetom 
Oltarskom  Sakramentu.  Ova  dva  načina  molitve  krunice  na  čast  Euharistiskom  Isusu  nalaze  se  u 
mnogim  molitvenicima  na  raznim  evropskim  jezicima,  a  objavljena  su  i  u  molitveniku  Isuse  ja  se 
uzdam  u  te  s  odobrenjem  nadbiskupskog  duhovnog  stola  u  Zagrebu  od  24.  08.  1976. 

Prvi  način  moljenja  krunice:  Moli  se  na  običnu  krunicu,  to  jest  svako  otajstvo  se  sastoji  iz 
Očenaša,  10  Zdravo  Marija  i  1  Salva  Ocu,  a  nakon  riječi  Isus  se  dodaje: 

1 .  koji  je  ustanovio  Presveti  Sakrament  iz  ljubavi  prema  nama. 

2.  koji  je  u  sve  dane  prisutan  u  Presvetom  Sakramentu  kao  pravi  Bog  i  pravi  čovjek. 

3.  koji  je  u  Presvetom  Sakramentu  naša  žrtva  do  konca  svijeta. 

4.  koji  je  u  Presvetom  Sakramentu  hrana  naših  duša. 

5.  koji  je  u  Presvetom  Sakramentu  naša  snaga  u  smrti  i  poputbina. 

Drugi  način  moljenja  krunice:  Moli  se  na  običnu  krunicu.  Zaziv  za  veliko  zrnce  se  ponavlja 
jedanput,  za  malo  10  puta. 

Vjerujem... 

Tri  puta  se  ponavlja:  Budi  hvaljen  i  slavljen  Isus  u  Presvetom  Oltarskom  Sakramentu  od  sada  pa 
dovijeka! 

Prva  desetica:  Veliko  zrnce:  Presveta  Bogorodice,  prikaži  Presvetom  Trojstvu 
predragocijenu  Krv  i  tajne  boli  Rane  na  desnoj  ruci  svoga  Sina  Isusa  u  naknadu  za  grijehe  protiv 
Presvetog  Oltarskog  Sakramenta! 

Mala  zrnca:  Hvaljen  i  čašćen  budi  Presveti  Oltarski  Sakrament  po  Predragocijenoj  Krvi 
Isusovoj  od  sada  pa  dovijeka  u  naknadu  za  obeščašćenja  u  crkvama  počinjena! 

Druga  desetica:  Veliko  zrnce:  Presveta  Bogorodice,  prikaži  Presvetom  Trojstvu 
predragocijenu  Krv  i  tajne  boli  Rane  na  lijevoj  ruci  svoga  Sina  Isusa  u  naknadu  za  grijehe  protiv 
Presvetog  Oltarskog  Sakramenta! 

Mala  zrnca:  Hvaljen  i  čašćen  budi  Presveti  Oltarski  Sakrament  po  Predragocijenoj  Krvi 
Isusovoj  od  sada  pa  dovijeka  u  naknadu  za  grešno  ponašanje  kod  svete  mise! 

Treća  desetica:  Veliko  zrnce:  Presveta  Bogorodice,  prikaži  Presvetom  Trojstvu 
predragocijenu  Krv  i  tajne  boli  Rane  na  desnoj  nozi  svoga  Sina  Isusa  u  naknadu  za  grijehe  protiv 
Presvetog  Oltarskog  Sakramenta! 

Mala  zrnca:  Hvaljen  i  čašćen  budi  Presveti  Oltarski  Sakrament  po  Predragocijenoj  Krvi 
Isusovoj  od  sada  pa  dovijeka  u  naknadu  za  nećudoredno  ponašanje  kod  svete  Pričesti! 

Četvrta  desetica:  Veliko  zrnce:  Presveta  Bogorodice,  prikaži  Presvetom  Trojstvu 
predragocijenu  Krv  i  tajne  boli  Rane  na  lijevoj  nozi  svoga  Sina  Isusa  u  naknadu  za  grijehe  protiv 
Presvetog  Oltarskog  Sakramenta! 

Mala  zrnca:  Hvaljen  i  čašćen  budi  Presveti  Oltarski  Sakrament  po  Predragocijenoj  Krvi 
Isusovoj  od  sada  pa  dovijeka  u  naknadu  za  kletve,  psovke,  zloupotrebe,  svetogrđa  i  drskosti  protiv 
Presvetog  Sakramenta! 

Peta  desetica:  Veliko  zrnce:  Presveta  Bogorodice,  prikaži  Presvetom  Trojstvu 
predragocijenu  Krv  i  tajne  boli  Rana  svoga  Sina  Isusa  u  naknadu  za  grijehe  protiv  Presvetog 
Oltarskog  Sakramenta! 

Mala  zrnca:  Hvaljen  i  čašćen  budi  Presveti  Oltarski  Sakrament  po  Predragocijenoj  Krvi 
Isusovoj  od  sada  pa  dovijeka  u  naknadu  za  svetogrdno  primanje  Presvetog  Oltarskog  Sakramenta! 

7.  RAZMATRANJA  I  MISLI  SVETACA  O  EUHARISTIJI  I  PRIČESTI 

Razmatranja  i  misli  svetaca  o  Euharistiji  mogu  poslužiti  i  nama  u  osobnoj  molitvi,  da  po 
primjeru  tih  velikih  duša,  dublje  shvatimo  tajnu  Isusove  prisutnosti  i  uđemo  u  njegovo  pashalno 
otajstvo  koje  se  očituje  u  tom  velikom  sakramentu  ljubavi. 

Sv.  Ljudevit  Marija  Grignion  Montfortski  -  Euharistija  čudesni  izum  Isusove  ljubavi: 

Konačno,  da  bi  se  vječna  Mudrost  što  više  približila  ljudima  i  što  bolje  im  pokazala  svoju  ljubav, 
išla  je  dotle  da  je  postala  Čovjekom,  da  je  postala  Djetetom,  postala  je  siromahom  i  za  čovjeka 

umrla  na  križu.  I  koliko  je  puta  za  vrijeme  svoga  zemaljskog  života  uzviknula:  Dođite  k  meni, 
dođite  svi  k  meni!  Ja  sam,  ne  bojte  se;  zašto  se  bojite?  (usp.Mt  1 1 ,  28.).  Ta  ja  sam  vam  sličan,  ja  vas 
ljubim.  A  vi  ste  grešnici?  -  Pa  upravo  njih  ja  tražim.  Ja  sam  prijateljica  grešnika!  Udaljili  ste  se  iz 
ovčinjaka  svojom  krivnjom?  -  Ja  sam  dobri  Pastir !  Opterećeni  ste  grijesima,  prekriveni  gnusobama, 
ucviljeni  žalošću?  -  Baš  zato  treba  da  dođete  k  meni,  jer  ja  ću  vas  okrijepiti,  ja  ću  vas  odmoriti! 

Htijući  zasvjedočiti  čovjeku  ljubav  do  smrti  koju  je  prihvatila  mjesto  njega  da  ga  spasi,  i  ne 
mogavši  se  od  njega  odijeliti,  našla  je  divnu  tajnu  po  kojoj  će  istodobno  umrijeti  i  živjeti  i  ostati  s 
njime  do  konca  vjekova,  a  to  je  veličanstveno  i  puno  ljubavi  iznašašće  Euharistije.  A  da  ostvari 
svoju  ljubav  u  tome  otajstvu,  nije  se  žacala  ni  toga  da  promijeni  i  preokrene  čitavu  narav. 

Budući  da  nije  htjela  da  samo  na  izvanjski  način  ostane  uz  čovjeka,  nije  se  skrila  pod  sjaj 
dijamanta  ili  kojeg  drugog  dragog  kamena,  već  se  sakrila  pod  priliku  komadića  kruha  koji  je  hrana 
svojstvena  čovjeku,  da  bi  po  blagovanju  ušla  u  njegovo  srce  i  tamo  našla  svoju  radost  i  slast.  “To  je 
svojstvo  onih  koji  žarko  ljube.  “O  vječna  Mudrosti,  Bože,  koji  sam  sebe  razdaješ  iz  ljubavi  prema 
čovjeku!” 

Ako  nas  ne  takne  ova  žarka  želja  kojom  nas  s  toliko  ljubavi  traži  i  ako  nas  ne  ganu  toliki 
znakovi  prijateljstva  ove  ljubezne  Mudrosti,  znajmo  da  je  velika  okorjelost  našega  srca  i  da  smo 
vrlo  nezahvalni.  I  ako  se,  umjesto  daje  slušamo  i  tražimo,  oglušimo  na  njen  poziv  i  izbjegavamo  je, 
i  ako  je,  umjesto  daje  častimo  i  ljubimo,  preziremo  i  vrijeđamo,  kakva  je  naša  okrutnost,  i  kakva 
nas  čeka  kazna  već  na  ovom  svijetu!  I  jer  nisu  slijedili  puta  mudrosti,  izgubili  su  spoznaju  o  dobru, 
i  još  ostavili  svijetu  spomenik  svoje  ludosti,  da  se  ne  mogahu  sakriti  zlodjela  njihova.  (Iz  djela 
Ljubav  Vječne  Mudrosti). 

Sv.  Toma  Akvinski  -  O  dragocjena  i  zadivljujuća  gozbo:  Jedinorođeni  Sin  hoteći  nas 
učiniti  dionicima  svojega  Božanstva,  uzeo  je  našu  narav  da,  postavši  čovjekom,  ljude  učini 
bogovima.  Jer  povrh  svega  toga  što  god  je  od  našega  uzeo,  sve  nam  je  dao  za  spasenje.  Tako  prinese 
svoje  tijelo  za  naše  pomirenje  kao  žrtvu  na  žrtveniku  križa  Bogu  Ocu,  svoju  krv  prolio  kao  cijenu  i 
ujedno  kao  kupelj,  da  se  otkupljeni  od  bijednog  ropstva  očistimo  od  svih  svojih  grijeha.  A  da  bi  o 
tolikom  dobročinstvu  u  nama  ostao  nepresušan  spomen,  ostavio  je  tijelo  svoje  za  hranu  i  krv  svoju 
za  piće  da  ih  vjernici  uzimaju  pod  prilikama  kruha  i  vina.  Dragocjene  li  i  čudesne  gozbe, 
spasonosne  i  svakog  milja  pune!  što  od  te  gozbe  može  biti  dragocjenije?  U  njoj  nam  se  ne  nudi  na 
blagovanje  meso  junaca  ili  jaraca,  kao  nekoć  u  zakonu,  već  nam  se  dlake  Krist,  pravi  Bog.  Što  je 
divnije  od  tog  otajstva? 

Nema  sakramenta  koji  bi  bio  spasonosniji  od  ovoga  koji  čisti  grijehe,  povećava  krepost  i 
dušu  napunja  obiljem  svih  duhovnih  darova.  U  crkvi  se  prinosi  za  žive  i  mrtve  da  bude  na  korist 
svima  ono  što  je  za  spas  sviju  ustanovljeno.  Naposljetku,  nitko  nije  kadar  opisati  slast  ovog 
sakramenta  kojim  se  duhovna  slatkoća  kuša  u  njenom  izvoru,  i  slavi  se  spomen  one  najuzvišenije 
ljubavi,  koju  je  Krist  u  muci  pokazao.  Stoga  da  bi  što  snažnije  u  srca  vjernika  utisnuo  tu  neizmjernu 
ljubav,  na  posljednjoj  večeri  kad  je,  nakon  slavljenja  Vazama,  imao  s  ovoga  svijeta  prijeći  Ocu, 
ustanovio  je  ovaj  sakrament,  kao  vječni  spomen  čin  svoje  muke,  kao  ispunjenje  starih  slika,  ako 
najveće  čudo  od  svih  čudesa  što  ih  je  učinio,  i  ostavio  je  ožalošćenima  zbog  njegove  odsutnosti 
osobitu  utjehu.  (Iz  djela  sv.Tome). 

Sv.  Alfonz  Marija  de  Liguori  -  Kristova  ljubav  u  Euharistiji:  Uoči  blagdana  Pashe  Isus, 
znajući  da  mu  je  došao  čas  kad  će  otići  s  ovoga  svijeta  k  Ocu,  ljubeći  svoje  koji  su  na  svijetu,  iskaza 
im  do  vrhunca  ljubav  (Iv  13,1).  Prije  svoje  smrti  Isus  nam  je  ostavio  najveći  znak  svoje  ljubavi  - 
dar  Euharistije.  Sv.  Bernard  Sijenski  kaže  da  su  nam  znakovi  ljubavi,  koji  se  na  samrti  iskazuju, 
najmiliji  i  najdulje  ih  pamtimo.  Prijatelji  običavaju  na  samrti  ostaviti  dragim  osobama  neki  dar, 
odijelo,  prsten  ili  neku  drugu  dragu  uspomenu.  A  Isus,  odlazeći  s  ovoga  svijeta,  kao  skupocjeni  dar 
svoje  ljubavi  nije  nam  ostavio  nikakvu  odjeću,  ni  prsten  nego  svoje  tijelo,  svoju  krv,  svoju  dušu, 
svoje  božanstvo,  svega  sebe.  dao  ti  je  sve  -  kaže  sv.Ivan  Zlatousti-  ništa  nije  za  se  pridržao. 

Tridentski  sabor  uči  da  je  ovim  euharistiskim  darom  Isus  Krist  čovječanstvu  ostavio  sve 
bogatstvo  svoje  ljubavi.  A  apostol  ?Pavao  ističe  daje  Isus  ostavio  ljudima  taj  dar  upravo  one  noći 
kad  su  mu  oni  spremali  smrt:  Gospodin  Isus  one  noći  kad  bijaše  predan  uze  kruh,  zahvali,  razlomi  i 
reče:  Uzmite  i  jedite  ovo  je  tijelo  moje  za  vas  (IKor  11,23).  Sv.  Bernard  Sijenski  je  napisao  kako  je 
Isus  Krist  gorio  tolikom  ljubavlju  prema  nama  da  mu  nije  bilo  dosta  umrijeti  za  nas,  nego  ga  je 
prekomjerna  njegova  ljubav  prije  nego  će  umrijeti  prisilila  da  učini  još  veće  djelo  -  da  nam  svoje 
vlastito  tijelo  dadne  za  hranu. 

S  pravom  je,  dakle,  sv.Toma  nazvao  Euharistiju  Sakramentom  ljubavi,  jer  samo  je  ljubav 
navela  Isusa  Krista  da  nam  u  njemu  dade  svega  sebe;  naziva  ga  i  zalogom  ljubavi,  jer  ako  bismo 
ikada  posumnjali  u  njegovu  ljubav,  u  ovom  Sakramentu  primili  smo  njegovo  jamstvo.  Kao  da  nam 
je  otkupitelj  ostavljajući  ovaj  dar  rekao:  Ako  ikada  posumnjate  u  moju  ljubav,  evo,  ja  vam  u  ovom 
sakramentu  samoga  sebe  ostavljam.  Imajući  u  ruci  takav  zalog,  ne  možete  sumnjati  da  vas  veoma 
ljubim. 

Sv.Bemard  osim  toga,  naziva  ovaj  sakrament,  ljubav  svih  ljubavi  budući  da  ovaj  dar  obuhvaća  sve 
druge  koje  nam  je  Gospodin  udijelio:  stvaranje,  otup ljenje,  predodređenje  za  vječnu  slavu. 
Euharistija  nije  dakle  samo  zalog  ljubavi  Isusa  Krista,  nego  nam  je  ujedno  i  zalog  raja  koji  nas 
očekuje.  Sv.Filip  Neri  nazvao  je  euharistiskog  Isusa  jednom  jedinom  riječju,  ljubav.  I  kad  su  mu  na 
samrti  donijeli  svetu  pričest  uskliknuo  je:  Evo  moje  ljubavi,  dajte  mi  moju  ljubav. 

Prorok  Izajija  je  želio  svim  objaviti  velika  djela  što  ih  je  Bog  učinio  u  svojoj  ljubavi  da  ga  ljudi 
ljube:  Objavite  narodima  djela  Gospodnja,  razglašujete  uzvišenost  imena  njegova!  (Iz  12,4)  A  tko 
bi  ikada  mogao  pomisliti  da  će  se  Utjelovljena  Riječ  sakriti  pod  prilike  kruha  i  dati  nam  se  za  hranu, 
da  to  nije  sama  učinila?  Kaže  sv.Augustin:  ne  izgleda  li  ludost  reći  jedite  Tijelo  moje,  pijete  moju 
Krv.  Kad  je  Isus  nagovijestio  učenicima  svoju  odluku  o  ustanovi  Euharistije  rekavši:  Zaista,  zaista 
vam  kažem:  ako  ne  jedete  Tijela  Sina  Čovječjega  i  ne  pijete  njegovu  Krv,  nemate  života  u  sebi!..., 
nisu  mogli  vjerovati  da  im  želi  dati  svoje  tijelo  za  hranu  i  tad  su  otišli  od  njega  govoreći:  Tvrd  je  to 
govor!  Tko  ga  može  slušati?  (Iv  6,53).  Ah  ono  što  ljudi  nisu  mogli  ni  pomisliti,  ni  vjerovati,  mislila 
je  i  učinila  velika  Kristova  ljubav.  Uzmite  i  jedite  ovo  je  Tijelo  moje  (IKor  11,24),  rekao  je  svojim 
učenicima  i  svima  nama  prije  nego  što  je  umro.  A  kakva  je  to  hrana,  o  Spasitelju  svijeta,  koju  si  nam 
prije  smrti  na  dar  ostavio?  Ne  nije  to  obična  hrana,  nego  se  ja  sam  čitav  vama  darujem.  (Iz  djela 
Kako  ćemo  ljubiti  Isusa). 

Sv.  Alfonz  Marija  de  Liguori  -  Isus  se  žarko  želi  sjediniti  s  nama  u  Euharistiji:  Kada 
dođe  čas,  sjede  Isusa  za  stol  i  apostoli  s  njim.  I  reče  im:  “Svom  sam  dušom  čeznuo  ovu  pashu 
blagovati  s  vama  prije  svoje  muke”  (Lk  22,14).  Svom  sam  dušom  čeznuo,  te  Isusove  riječi  izrečene 
u  noći  kad  je  ustanovio  ovaj  sakrament  ljubavi,  izražavaju  beskrajnost  njegove  ljubavi  prema  nama. 
A  da  ga  svatko  može  lako  primiti,  predao  nam  se  pod  prilikama  kruha,  jednostavne  i  svima 
dostupne  hrane,  a  ne  skupocjene  i  rijetke.  Daje  nam  se  pod  prilikama  kruha  da  može  biti  na  dohvat 
svima.  Da  nas  potakne  da  ga  primamo  u  svetoj  pričesti  ,  On  nam  je  uputio  ne  samo  tolike  pozive: 
“Jedite  prijatelji,  pijte  i  opijte  se,  mili  moji  (Iz  9,5);  Hodite  jedite  od  mojega  kruha  i  pijte  vina  kojeg 
sam  pomiješala  “(Pj  5,1);  nego  nam  to  i  izričito  zapovijeda:  “Ovo  je  moje  tijelo  za  vas.  Ovo  činite 
meni  na  spomen”  (IKor  11,24).  Osim  toga  privlači  nas  obećanjem  raja:  “Tko  blaguje  tijelo  moje  i 
pije  krv  moju,  ima  život  vječni,  i  ja  ću  ga  uskrisiti  u  posljednji  dan”  (Iv  6,25),  a  paklom  nam  prijeti 
ako  ga  ne  budemo  primali  u  svetoj  pričesti:  “Ako  ne  jedete  tijela  Sina  čoviječijega  i  ne  pijete  krvi 
njegove,  nemate  života  u  sebi”(Iv  6,54).  Svi  ovi  pozivi,  obećanja  i  prijetnje  proizišli  su  iz  velike 
njegove  želje  da  nam  dođe  u  ovom  sakramentu. 

Ali  zašto  Isus  Krist  toliko  želi  da  ga  primamo  u  svetoj  pričesti?  To  nam  objašnjavaju 
sv.Dionizije  Areopagita:  “Ljubav  po  sebi  uvijek  teži  čezne  za  sjedinjenjem”  i  sv.  Toma  Akvinski: 
“Dvije  osobe  koje  se  od  srca  ljube  nastoje  postati  jedno”.  To  je  eto  učinila  silna  ljubav  Božja  prema 
ljudima,  ne  samo  da  na  se  daje  u  vječnom  kraljevstvu,  nego  želi  da  je  ljudi  već  ovdje  na  zemlji, 
preko  Euharistije,  posjeduju  u  najbližem  sjedinjenju.  “Evo  ga  za  našim  zidom,  gleda  kroz  prozore, 
zaviruje  kroz  rešetke”(Pj  2,9).  On  je  prisutna  u  Euharistiji  i  gleda  nas,  iako  ga  mi,  doduše  ne 

vidimo.  Prisutan  je  da  ga  možemo  posjedovati,  skriva  se  da  ga  želimo,  i  dok  ne  stignemo  u 
domovinu,  Isus  nam  se  daje  i  želi  se  sav  s  nama  sjediniti. 

Njegovoj  ljubavi  nije  bilo  dosta  da  nam  se  sav  dade  svojim  utjelovljenjem,  mukom  i  smrću, 
nego  je  ustanovio  Euharistiju  da  se  sav  dade  svakome  od  nas:  “Tko  jede  moje  tijelo  i  pije  moju  krv, 
u  meni  ostaje  i  ja  u  njemu”  (Iv  6,56).  U  svetoj  Pričesti  Isuse  se  doista  sjedinjuje  s  nama  i  mi  s  njime 
pa  stoga  sv.Franjo  Saleški  kaže:  “Euharistija  je  najnježniji  i  najveći  znak  Kristove  ljubavi  jer  se  On 
poništava  do  tog  stupnja  da  se  pretvara  u  hranu  da  bi  se  s  nama  sjedinio”.  Sv.  Ivan  Zlatousti  piše  da 
je  Isusova  žarka  ljubav  učinila  da  smo  postali  jedno  s  njime.  “Tolika  je,  o  Bože  tvoja  ljubav  -  kaže 
sv.Lovro  Giustiniani-  da  si  ovim  sakramentom  ujedinio  svoje  tijelo  s  našim  što  je  učinilo 
nerazdvojivim  tvoje  i  srce  i  našu  dušu”.  Sv.  Bernard  Sienski  nastavlja:  “Time  što  nam  se  Isus  Krist 
daje  za  hranu,  dosegao  je  najviši  stupanj  ljubavi  jer  nam  se  daje  potpuno  se  s  nama  sjedinjujući,  kao 
što  se  i  hrana  sjedinjuje  s  onim  koji  je  blaguje”.  Sam  Isus  je  službenici  Margareti  d’Ypres,  odmah 
nakon  pričesti  rekao:  “Gle  kćeri  moja,  lijepog  li  sjedinjenja  između  tebe  i  mene.  Više  se  nikada 
nećemo  odijeliti,  ljubi  me  i  ostati  ćemo  zauvijek  sjedinjeni  u  ljubavi”.  (Iz  djela  Kako  ćemo  ljubiti 
Isusa) 

Sv.  Alfonz  Marija  de  Liguori  -  Učinci  Euharistije:  Tridenstski  sabor  uči  da  nas  sveta 
pričest  oslobađa  os  lakih  svakodnevnih  grijeha  i  čuva  od  smrtnih.  Od  lakih  grijeha  oslobađa  nas  - 
objašnjava  sv.Toma  Akvinski  -  tako  što  nas  sama  sveta  pričest  potiče  na  djela  ljubavi  kojim  se  brišu 
laki  grijesi,  a  od  smrtnih  grijeha  nas  čuva  tako  što  Euharistija  povećava  djelovanje  milosti,  što  nas 
čuva  od  težih  pogrešaka.  Piše  Inocent  III.  kako  nas  je  Isus  Krist  svojim  mukom  i  smrću  oslobodio 
vlasti  grijeha,  a  Euharistijom  nas  oslobađa  mogućnosti  griješenja.  Euharistija  nadalje,  pobuđuje  u 
nama  Božju  ljubav.  “Bog  je  ljubav”  (liv  4,8).  i  “oganj  što  proždire”  (Pnz  4,24).  u  našim  srcima 
svaku  zemaljsku  ljubav. 

Sin  Božji  je  došao  na  zemlju  da  zapali  taj  oganj  i  drugo  ne  želi  nego  da  taj  sveti  oganj  gori  u 
našim  dušama  (usp.LK  12,42).  A  kakav  li  plamne  božanske  ljubavi  užiže  Isus  Krist  u  svakome  tko 
ga  pobožno  prima  u  ovom  sakramentu!  Sv.Katarina  Sijenska,  promatrajući  u  rukama  nekog 
svećenika  presvetu  hostiju,  imala  je  dojam  da  se  radi  o  vatrenoj  kugli  te  se  čudila  kako  se  od  tog 
plamena  nisu  zapalila  sva  ljudska  srca.  Lice  sv.Ruže  Limske  toliko  je  izžaravalo  svjetlost  da  je 
druge  zabljesnulo,  a  istovremeno  je  bilo  toliko  vruće  da  bi  opeklo  one  koji  bi  ga  dotakli.  Priča  se  o 
sv.Vjenceslavu  da  bi  se  pri  svojim  pohodima  Presvetom  Sakramentu  toliko  ražario  da  sluga  koji  ga 
je  pratio  nije  osjećao  više  studeni  kad  bi  stupao  njegovim  tragom  po  snijegu.  Sv.Ivan  Zlatousti 
potvrđuje  da  je  Euharistija  oganj  koji  nas  toliko  užiže  da  svojim  plamenom  budimo  strah  i  trepet 
zlih  anđela. 

“Uveo  me  u  odaje  vina  i  pokrio  me  zastavom  ljubavi”,  kaže  zaručnica  u  Pjesmi  nad 
pjesmama  (Pj  2,4).  Odaja  vina  je  upravo  sveta  pričest  -  piše  sv.  Grgur  Nazijanski  -  koja  osobu 
toliko  opija  božanskom  ljubavlju  da  ona  zaboravlja  i  gubi  iz  vida  sve  stvorene  stvari,  zbog  čega 
zaručnica  iz  Pjesme  nastavlja:  “Okrijepite  me  kolačima  od  grožđa  koji  će  mi  vratiti  snagu, 
jabukama  koje  će  me  okrijepiti  jer  sam  bolna  od  ljubavi”  (Pj  2,5).  Onome  tko  tvrdi:  Ne  pričešćujem 
se  često  jer  ne  osjećam  ljubav  prema  Bogu... ovako  odgovara  Gerson:  jer  si  hladan  udaljavaš  se  od 
vatre?  Što  si  hladniji,  moraš  češće  pristupati  Euharistiji  ako  doista  želiš  ljubiti  Isusa  Krista. 

“Iako  mlak-  piše  sv.Bonaventura-pristupaj  Euharistiji  s  velikim  pouzdanjem  u  Božje 
milosrđe,  toliko  je  veća  potreba  za  liječnikom  što  smo  više  bolesni”.  Jednako  kaže  sv.Franjo  Saleški 
u  svojoj  Filotei:  “Dvije  su  vrste  osoba  koje  se  moraju  često  pričešćivati:  savršeni,  da  se  sačuvaju  u 
savršenstvu,  i  nesavršeni,  da  dođu  do  savršenstva”  Za  često  pričešćivanje  potrebna  je  dakle  badem 
velika  želja  da  se  posvetimo  i  da  napredujemo  u  ljubavi  prema  Bogu.  Rekao  je  Gospodin  jednom 
sv.Matildi:  “Kad  se  pričešćuješ,  čini  to  sa  onom  ljubavlju  kojom  se  ikada  neko  srce  ljubilo,  onoliko 
ću  ljubavi  primiti  koliko  bije  ti  željela  dati”.  (Iz  djela  Kako  ćemo  ljubiti  Isusa) 

Sv.  Alfonz  Marija  de  Liguori  -  Kako  i  kada  pristupati  Euharistiji:  Uvjerimo  se,  dakle, 
da  ne  možemo  učiniti  nešto  ugodnije  Isusu  Kristu  nego  se  pričestiti,  prikladnim  raspoloženjem, 
kako  to  dolikuje  gostu  koga  primamo.  Rekao  sam  prikladnim  raspoloženjem,  a  ne  dostojnim,  jer 
kad  bi  se  tražilo  dostojno  raspoloženje,  tko  bi  se  ikada  mogao  pričestiti?  Samo  Bog  je  dostojan 

primiti  Boga!  Držim  prikladnim  raspoloženjem  ono  koje  je  moguće  veoma  ograničenim  stvorenju, 
zaodjevenom  u  Adamovo  tijelo.  Dovoljno  je  da  se  osoba  pričesti  u  stanju  milosti  i  živom  željom  da 
napreduje  u  ljubavi  prema  Isusu  Kristu.  “Samo  iz  ljubavi  treba  primati  Isusa  u  pričesti  -  govorio  je 
sveti  Franjo  Saleški  -  jer  nam  se  On  iz  ljubavi  daje”. 

Što  se  tiče  učestalosti  pričešćivanja,  tu  je  potrebno  pridržavati  se  mišljenja  svoga 
duhovnoga  vođe.  Treba  znati  da  nikakvo  zvanje  ni  profesija  ne  priječe  čestu  svetu  pričest,  ako  je 
duhovnik  smatra  prikladnom,  kako  je  to  dekretom  izjavio  i  papa  Inocent  XI.  Doista,  ništa  nije  tako 
za  nas  korisno  kao  sveta  pričest.  Vječni  Otac  je  predao  svome  Sinu  Kristu  sve  božansko  bogatstvo: 
“Isus  je  znao  da  mu  je  Otac  sve  predao  u  ruke”  (Iv  13,3).  Stoga  s  pravom  može  kazati  onaj  koji 
primi  svetu  pričest:  “S  njome  su  mi  došla  sva  dobra”  (Mud  7,11).  Opravdano  sv. Vinko  Ferreri  i 
sv.Dionizije  tvrde  da  je  sveta  pričest  najdjelotvornije  sredstvo  za  posvećenje,  korisnije  od  čitava 
tjedna  posta  o  kruhu  i  vodi.  (Iz  djela  Kako  ćemo  ljubiti  Isusa) 

Sv.  Ivan  Marija  Vianney  -  Poziv  na  pričest:  Dođite  na  pričest,  dođite  živite  od  Isuse  kako 
biste  živjeli  za  Isusa.  Sva  stvorenja  trebaju  se  hraniti  da  bi  živjela,  zato  je  dobri  Bog  htio  da  rastu 
drveća  i  bilje,  kao  pripravljeni  stol  na  koji  dolaze  sve  životinje  uzeti  hranu  koja  im  je  potrebna... 
Kad  je  Bog  htio  dati  hranu  našoj  duši  kako  bi  je  uzdržao  u  životnom  hodočašću,  promatrao  je  sve 
stvorene  stvari  i  nije  našao  ništa  dostojno  duše.  Tada  svrnu  pogled  na  sebe,  i  odluči  dati  joj  samoga 
sebe...O  dušo  moja  kolika  je  tvoja  veličina  kad  te  samo  Bog  može  zadovoljiti.  Sve  što  pitate  Oca 
mojega  u  moje  ime  dat  će  vam.  Nikada  ne  bismo  ni  pomislili  moliti  Boga  da  nam  dadne  svoga  Sina. 
Ali  ono  što  čovjek  ne  može,  ni  zamisliti,  niti  što  bi  se  ikad  usudio  željeti,  Bog  u  svojoj  ljubavi,  je 
zamislio,  izrekao  i  ostvario.  Da  li  bismo  se  ikada  usudili  kazati  Bogu  da  dadne  svoga  Sina  da  umre 
za  nas,  da  nam  dadne  jesti  njegovo  Tijelo  i  piti  njegovu  Krv? 

Kada  naš  Gospodin  Isus  Krist  dođe  nastaniti  se  u  duši,  zadovoljan  je  te  ispunja  dušu  radošću 
i  srećom,  daje  joj  velikodušnu  ljubav  da  sve  radi  i  trpi  kako  bi  bila  njemu  po  volji.  Ne  govorite 
nismo  dostojni.  To  je  istina,  ali  vam  treba  pričest.  Da  je  Gospodin  imao  na  pameti  naše  biti 
dostojni,  ne  bi  nikada  ustanovio  sakrament  svoje  ljubavi,  jer  nitko  na  svijetu  nije  je  dostojan,  ali  On 
je  mislio  na  našu  potrebu,  svi  smo  u  velikoj  potrebi.  Ne  govorite  prevelike  su  naše  bijede... Radije 
bih  vas  htio  čuti  kako  govorite  da  ste  previše  bolesni.  A  zašto  ne  želite  lijek?  Velika  nesreća 
zaboraviti  se  utjecati  ovoj  božanskoj  hrani  kako  bi  prošao  kroz  pustinju  života,  slično  kao  kad  bi 
neka  osoba  umirala  od  gladi  pored  bogato  pripremljenog  stola. 

Koje  li  radosti  za  kršćanina  koji  ima  vjeru  kad  se  vraća  sa  mise  u  srcu  nosi  cijelo  Nebo. 
Sretne  li  kuće  u  kojoj  žive  takvi  kršćani.  Kako  bi  trebalo  poštovati  takve  osobe  tijekom  dana.  To  je 
kao  imati  u  kući,  jedno  drugo  svetohranište  gdje  je  Isus  Bog  uistinu  boravio  dušom  i  tijelom.  Reći 
ćete  mi  ako  je  to  tolika  sreća  zašto  Crkva  im  nalaže  pričestiti  se  samo  jednom  na  godinu?  Ta 
zapovijed  nije  za  dobre  kršćane,  nego  za  malodušne  i  hladne  kršćane  koji  su  indiferentni  za  spasenje 
svoje  duše.  Na  počecima  Crkve  najveća  kazna  kojom  se  moglo  kazniti  kršćanina  bila  je  nedopustiti 
mu  da  se  pričesti  svaki  puta  kad  je  bio  na  svetoj  misi. 

Bože  moj  kako  je  moguće  da  kršćani  ostave  svoju  siromašnu  dušu,  tri,  četiri,  pet  mjeseci  bez 
ove  nebeske  hrane.  Tako  puste  svoju  dušu  da  umre  od  gladovanja.  Bože  moj  koje  li  nesreće,  koje  li 
sljepoće,  budući  da  imaju  toliko  sredstava  za  izliječiti  dušu  i  tako  prikladnu  hranu  uzdržati  je 
zdravu.  Budući  da  su  kršćani  postajali  sve  manje  osjetljivi  za  tu  svoju  nesreću  Crkva  je  na  kraju 
propisala  zapovijed  da  pristupe  pričesti  barem  jedanput  godišnje.  O  Bože  moj,  koje  li  nesreće,  kojeg 
li  zaslijepljena,  da  jedan  kršćanin  bude  zapovijeđu  primoran  tražiti  svoju  sreću. 

Sv.  Katarina  Sijenska  -  O  rastu  u  ljubavi  i  svetom  ili  svetogrdnom  pričešćivanju:  Tada 
je  ona  duša,  da  posluša  upravila  svoj  duh  u  istinu,  gdje  je  vidjela  da  sja  krepost  pravih  uživalaca 
Božanstva.  A  vječni  je  Bog  govorio:  Predraga  kćekice,  hoću  da  ti  najprije  pokažem  dostojanstvo  u 
koje  ih  je  postavila  moja  dobrota,  da  imate  veći  uzvišenost  uzvišenost  i  dostojanstvo  nego  li  anđeli, 
jer  sam  uzeo  vašu  narav,  a  ne  anđeosku. 

I  kao  što  se  sunce  ne  može  razdijeliti,  tako  se  ni  čitav  Bog  i  čovjek  ne  može  rastaviti  u 
bjelini  hostije.  Recimo  da  se  hostija  razlomi  u  svakoj  je  Krist  potpun.  I  ne  smanjuje  se  u  samom 
sebi,  a  tako  se  i  događa  s  ognjem  u  slijedećem  primjeru,  kad  bi  ti  imala  svijetlo,  pa  bi  došli  iz 

cijeloga  svijeta  da  pale  od  ovoga  svijetla  ono  ne  bi  došlo  na  manje  zbog  tog  paljenja,  a  ipak  bi 
svatko  imao  svoje.  Istina  je  da  netko  više  a  netko  manje,  ima  udjela  od  ovoga  svijetla,  jer  svatko 
prima  toliko  svjetla  koliko  donese  ogrijeva.  da  bolje  razumiješ  predlažem  drugi  primjer. 

Kad  bi  bilo  mnogo  onih  koji  nose  svijeće,  a  netko  bi  imao  manju,  a  drugi  dva  ili  tri  puta 
veću  te  bi  išli  svi  na  svijetlo  da  upale  svoje  svijeće,  istina  je  da  se  u  svakoj  upaljenoj  svijeće  bila 
ona  velika  ili  mala  vidi  cijelo  svijetlo,  to  jest  ista  toplina  i  svjetlost,  a  ipak  ti  bi  rekla  da  ima  manje 
svijetla  onaj  koji  nosi  manju  svijeću.  Tako  se  događa  onomu  koji  prima  ovaj  sakrament.  Čovjek 
donosi  svoju  svijeću,  a  to  je  sveta  želja  kojom  se  prima  i  dobiva  ovaj  sakrament,  ali  taje  svijeća  po 
sebi  ugašena,  a  pali  se  primanjem  ovog  sakramenta.  Kažem  ugašena  jer  vi  niste  ništa.  Istina  je  da 
sam  vam  ja  dao  tvar  kojom  možete  u  sebi  hraniti  ovo  svijetlo  i  primati  ga.  Taje  tvar  ljubav,  jer  sam 
vas  stvorio  za  ljubav,  pa  ne  možete  živjeti  bez  ljubavi. 

Gdje  se  pali  duša  koja  je  tako  ustrojena?  Na  ognju  moje  božanske  ljubavi,  ljubeći  i  bojeći  se 
mene  i  slijedeći  nauk  moje  istine.  Istina  je  da  se  užiže  više  ili  manje,  već  prema  tome  koliko  donese 
i  dade  ogrijeva  ovom  ognju.  Zato  premda  svi  imate  isti  ogrjev,  jer  ste  svi  stvoreni  na  moju  sliku  i 
priliku,  te  kao  kršćani  imate  svjetlo  svetog  krštenja,  ipak  svatko  može  rasti  u  ljubavi  i  kreposti, 
prema  tome  koliko  se  komu  svidi,  pomoću  moje  milosti.  Ne  mijenjate  vi  nadnaravni  život  što  sam 
vam  ga  ja  dao,  ali  možete  porasti  i  povećati  se  u  ljubavi,  služeći  se  slobodnom  voljom,  snagom 
kreposti  i  osjećajem  ljubavi,  dok  imate  vremena,  jer  kad  prođe  vrijeme,  nećete  to  moći  učiniti.  Tako 
možete  porasti  u  ljubavi. 

S  ljubavlju  dođite  da  primite  ovaj  Sakrament,  slatko  i  slavno  svjetlo  koje  sam  vam  dao  da 
vam  bude  podijeljeno  od  mojih  službenika  kao  vaša  hrana.  I  toliko  ćete  primiti  od  ovoga  svijetla 
koliko  donesete  ljubavi  i  žarke  želje  pretpostavljajući  da  ga  primate  svega,  kako  ti  objasnih 
primjerom  o  onima  koji  nose  svijeće  i  koji  primaju  srazmjemo  njenoj  veličini.  A  tko  bi  išao  k  ovom 
slatkom  sakramentu  s  krivnjom  smrtnog  grijeha,  ne  prima  milost,  iako  aktualno  prima  čitavog  Boga 
i  čovjeka  kako  ti  rekoh. 

A  znaš  li  kako  stoji  duša  koja  ga  prima  nedostojno?  Ona  stoji  poput  svijeće  na  koju  je  pala 
voda  koja  kad  se  približi  ognju,  samo  cvrči,  i  čim  je  oganj  ušao  u  vodu  on  se  gasi  i  ne  ostaje  drugo 
nego  dim.  tako  ova  duša  nosi  samu  sebe  kao  svijeću  koju  je  primila  na  krštenju,  zatim  je  na  nju 
bacila  vodu  grijeha  koja  je  namočila  stijenj  milosnog  svijetla  primljenog  na  svetom  krštenju.  Kako 
se  nije  ražarila  na  ognju  svete  skrušenosti  ispovjedivši  svoj  grijeh,  pošla  je  na  stol  oltara  da  primi 
ovo  svjetlo.  Ali  pošto  duša  nije  bila  raspoložena  kako  treba  za  takvu  tajnu,  pravo  svjetlo  nije  ostalo 
s  milošću  nego  se  je  odijelilo  od  nje,  i  tako  je  duša  ostala  u  većoj  smetenosti,  ugašena  od  tame, 
otežana  svojim  grijehom.  Od  ovoga  sakramenta  osjeća  samo  cičanje  grižnje  savjesti,  ne  zbog 
manjkavosti  svjetla  koje  ne  može  primiti  nikakve  povrede,  nego  zbog  vode  koja  je  bila  u  duši.  Ova 
je  voda  spriječila  osjećaj  duše  koji  nije  mogao  primiti  ovo  svjetlo.  (Iz  Dijaloga  Božanske 
Providnosti). 

Sv.  Ivan  Krizostom:  Ne  biti  u  smrtnom  grijehu  i  dostojno  se  pričestiti:  Kako  se  ne  bi 
mogao  ispričati,  svećenik  podiže  glas,  dižući  ruke  prema  Nebu  tako  da  ga  svi  vide  kao 
glasnogovornika  koji  svojom  riječju  koja  odzvanja  u  tišini  poziva  neke  da  pristupe,  a  druge  da 
odstupe.  I  to  ne  čini  toliko  gestom  ruke,  koliko  izričito  riječju.  Njegova  riječ,  kao  daje  ruka,  udara 
nas  po  ušima.  On  ne  poziva  kao  tužilac,  nego  kao  onaj  koji  potiče  da  osoba  ispita  samu  sebe.  Ne 
kaže:  Ima  li  netko  tko  optužuje  ovoga?  Nego  kaže  ima  li  netko  tko  okrivljuje  samoga  sebe?  Uistinu, 
kad  on  kaže:  Svete  stvari  su  za  svete  osobe,  on  kao  da  govori,  ako  netko  nije  u  posvetnoj  milosti 
neka  ne  pristupa.  Svećenik  ne  kaže  jednostavno  tko  je  čist  od  grijeha,  nego  tko  je  svet.  Uistinu  da  bi 
bili  sveti,  nije  dosta  biti  bez  grijeha,  nego  treba  prisutnost  Duha  Svetoga  u  duši  i  obilje  dobrih 
dijela.  Ne  samo,  kaže  Apostol,  tražim  da  budete  slobodni  od  blata,  nego  da  imate  čiste  i  sjajne  duše. 

Ako  Babilonski  kralj,  birajući  među  mladim  zarobljenicima  izbra  one  koji  su  bez  mane  i 
lijepog  izgleda  (Dn  1,4),  koliko  više  mi  koji  smo  na  gozbi  nebeskog  Kralja  moramo  biti  lijepi  u 
duši,  nositi  ukrašene  haljine  i  kraljevsku  obuću,  to  jest  trebamo  imati  lijepu  dušu,  ukrašenu  zlatom  i 
opasanu  istinom.  Tko  je  u  takvom  stanju  neka  pristupi  i  pije  iz  kraljevske  čaše.  Naprotiv,  ako  netko 
hoće  ući  na  kraljevsku  gozbu,  prljav,  namrgođen  u  poderanoj  odjeći,  neka  misli  ma  muku  koju  će 

morati  podnijeti,  budući  da  nije  dosta  četrdeset  dana  za  očistiti  grijehe  koji  se  učine  tijekom  godine. 
Uistinu,  ako  za  takvo  ponašanje  nije  dosta  vječni  oganj,  upravo  zato  i  jest  vječni,  koliko  više  nije 
dosta  kratko  prolazno  vrijeme,  u  kojem  možemo  činiti  samo  blage  pokore,  nesposobne  da  nas 
potpuno  očiste. 

A  zašto  apostol  kaže,  jede  i  pije  svoju  osudu,  jer  ne  razabire  tijelo  Gospodnje  (lKor,l  1,29)? 
Drugim  riječima  tko  se  nedostojno  u  grijehu  pričešćuje,  ne  promišlja,  ne  istražuje  kako  se  priliči 
veličinu  ponuđenih  dobara  i  ne  razmišlja  o  uzvišenosti  darova.  Uistinu,  ako  dobro  naučiš  tko  je 
Onaj  pred  kim  se  nalaziš,  te  znajući  tko  je,  i  kome  se  daruje,  neće  ti  trebati  više  nijedna  riječ 
nagovora.  Samo  ta  spoznaja  bit  će  to  dovoljna  da  budeš  trezven,  izuzev  ako  je  tvoje  duhovno  stanje 
potpuno  zlokobno.  Zbog  toga  su  među  vama  mnogi  slabi  i  bolesni,  mnogi  umiru  (IKor  11,30). 
Ovdje  apostol  Pavao  ne  navodi  druge  primjere,  nego  govori  o  Korinćanima  te  to  čini  njegov  govor 
još  tvrđim. 

Govoreći:  jede  i  pije  svoju  osudu,  i  kriv  je,  da  ne  bi  izgledalo  da  govori  samo  zbog  govora, 
nabraja  događaje  i  poziva  se  na  svjedoke.  To  ih  pogađa  više  od  prijetnje,  jer  im  to  predočuje  kao 
stvarnost  koja  već  djeluje  među  njima.  I  ne  zadovoljava  se  time,  nego  Pavao  vjerodostojno  govori  o 
vječnoj  osudi.  Na  taj  način  on  zastrašuje  na  dva  načina.  Baš  tako,  jer  mnogi  se  pitaju  otkuda  dolaze 
tolike  prerane  smrti  i  duge  bolesti,  a  apostol  odgovara  da  mnoge  neočekivane  stvari  se  odgađaju 
zbog  grijeha. 

BI.  Pater  Pio  -  Ljubav  prema  Euharistiskom  Isuse  i  borba  za  svakodnevnu  pričest 
protiv  đavolskih  sugestija:  Dragi  oče  neka  vas  tješi  slatka  misao  da  ljubite  Isusa  te  da  on  puno  više 
ljubi  vas.  Molimo  ga  za  milost  riječima  zaručnice  iz  Pjesme  nad  pjesmama:  Poljubi  me  poljupcem 
usta  svojih,  ljubav  je  tvoja  slađa  od  vina  (Pj  1,2).  Koliko  puta  Isus  u  presvetom  Sakramentu  nama 
svećenicima  dadne  ovaj  poljubac  mira.  O  da,  žarko  želimo  ovaj  poljubac  iz  božanskih  usta,  a  još 
više  budimo  zahvalni.  Koji  bismo  draži  dar  mi  bijedni  smrtnici  mogli  više  željeti  od  Boga.  Ponekad 
sam  napastovan  da  propustim  svakodnevnu  pričest,  ali  sam  u  prošlosti  tu  napast  uvijek  pobijedio.  A 
kako  bi  oče  moj,  mogao  živjeti  da  ne  pristupam  primiti  Isusa  svako  jutro? 

Plačem  i  mnogo  uzdišem  kod  nogu  Euharistiskog  Isusa  zbog  toga,  i  puno  mi  puta  izgleda  da 
sam  bio  utješen,  ali  mi  se  ponekad  čini  da  se  Isus  skriva  mojoj  duši.  Olovka  ne  može  opisati  što  se 
događa  u  mojoj  duši  u  trenutcima  kad  se  Isus  skriva.  Nesigurnost  da  li  sam  uvijek  odbacio  napasti 
koje  mi  više  nego  ikad  lukavi  đavao  predočuje  kad  pristupam  presvetoj  pričesti.  Oče  moj,  to  su 
trenutci  velike  borbe.  Ah  koliko  moram  sebe  siliti  da  si  ne  uskratim  toliku  okrjepu. 

A  što  me  najviše  ranjava,  oče  moj,  je  misao  na  Isusa  u  Euharistiji.  Moje  srce  se  osjeća  kao 
privučeno  jačom  snagom  prije  nego  li  se  ujutro  sjedini  s  njim  u  pričesti.  Osjećam  toliko  veliku  glad 
i  žeđ  za  njim  prije  nego  li  primim  da  malo  nedostaje  pa  da  umrem  od  teškog  disanja.  Upravo  zato 
što  ne  mogu  a  da  se  ne  sjedinim  s  njim  ponekad  i  u  visokoj  temperaturi  idem  da  blagujem  njegovo 
tijelo.  Ova  glad  i  žeđ  umjesto  da  utihnu  nakon  što  sam  ga  primio  u  pričesti  sve  više  rastu.  A  kad  već 
posjedujem  ovo  najveće  dobro,  toliko  je  velika  slast  da  za  malo  ne  kažem  Isusu  dosta,  gotovo  ne 
mogu  više.  Skoro  zaboravim  da  sam  u  svijetu,  razum  i  srce  ne  žele  više  ništa  i  nekada  duže  vremena 
svojevoljno  ne  želim  bilo  što  drugo. 

Ponekad  se  pitam,  da  li  ima  duša  koje  ne  osjećaju  da  im  srce  gori  božanskim  plamenom  kad 
se  nalaze  pred  Isusom  u  Sakramentu.  Meni  to  izgleda  nemoguće,  pogotovu  ako  se  to  odnosi  na 
svećenika  i  redovnika.  Možda  one  duše  koje  kažu  da  ne  osjećaju  ovaj  plamen,  ne  osjećaju  ga  zbog 
toga  što  imaju  veće  srce.  Samo  ovim  dobrohotnim  objašnjenjem  pridružujem  im  se  da  ih  ne  bi 
ušutkao  stidnim  izrazom  lažljivaca. 

Sv.  Terezija  Avilska  -  O  grozoti  nedostojnog  slavljenja  svete  mise:  Dok  sam  jedanput 
pristupala  k  pričesti  vidjela  sam  duševnim  očima  jasnije  nego  tjelesnim  dva  nečastiva  jako  odvrtana 
lika.  Činilo  mi  su  rogovima  obujmljivali  grlo  jednog  svećenika,  a  vidjela  sam  u  njegovim  rukama 
svojega  Gospodina  u  Veličanstvu  koje  sam  spominjala,  u  hostiji  koju  mi  je  htio  pružiti.  Jasno  vidjeh 
da  su  te  ruke  njega  vrijeđale,  pa  sam  shvatila  daje  ona  duša  u  smrtnom  grijehu.  Kako  je  strašno. 
Gospodine  moj,  vidjeti  vašu  ljepotu  među  tako  odvratnim  likovima!  Oni  su  bili  nekako  prestrašeni  i 


172 


prestravljeni  pred  vama,  pa  se  činilo  da  bi  rado  pobijegli  da  ste  ih  vi  pustili  da  odu.  Spopala  me  tako 
velika  zbunjenost,  da  ne  znam  kako  sam  se  mogla  pričestiti. 

Jako  sam  se  prestrašila  jer  mi  se  činilo,  kad  bi  viđenje  bilo  od  Boga,  da  Njegovo  Veličanstvo 
ne  bi  dopustilo  da  vidim  zlo  koje  se  nalazi  u  onoj  duši.  Rekao  mi  je  sam  Gospodin  da  molim  za 
onoga  svećenika.  On  je  to  dopustio  zato  da  spoznam  snagu  koju  imaju  riječi  pretvorbe,  te  kako  Bog 
ne  prestaje  biti  tamo  koliko  god  bio  loš  svećenik  koji  ih  izgovara.  Usto  neka  vidim  njegovu  dobrotu 
jer  se  predaje  i  u  one  ruke  svoga  neprijatelja,  i  to  sve  za  moje  dobro  i  dobro  svih.  Shvatila  sam 
koliko  su  obavezniji  svećenici  biti  bolji  od  drugih,  kako  je  strašna  stvar  primati  Presveti  Sakrament 
nedostojno  te  koliko  je  nečastivi  gospodar  duše  koje  je  u  smrtnom  grijehu.  Jako  veliku  korist  mi 
učini  da  spoznam  koliko  sam  bila  dužna  Bogu.  Blagoslovljen  neka  bude  u  vijeke  vjekova.  ( Moj 
život  38.  br.  23) 

Sv.  Terezija  Avilska  -  Pričest  izvor  snage  i  utjehe:  Riječ  danas  čini  mi  se  da  znači  za 
jedan  dan,  što  znači  dok  bude  potrajao  ovaj  svijet,  ništa  više.  baš  jedan  dan!  A  za  one  nesretnike, 
koji  se  kažnjavaju,  koji  ga  neće  uživati  na  onome  drugom,  nije  njegova  krivnja  ako  se  puste 
pobijediti,  jer  on  ih  ne  prestaje  bodriti  do  kraja  bitke.  Neće  se  imati  čime  opravdati,  niti  se  tužiti  na 
Oca  zato  što  im  gaje  uzeo  u  najpresudnije  vrijeme.  Stoga  mu  i  kaže  njegov  Sin,  budući  da  to  nije 
nego  za  jedan  dan,  da  mu  dopusti  prijeći  među  služinčad.  Pošto  nam  gaje  Njegovo  veličanstvo  već 
dalo  i  poslalo  na  svijet  samom  njegovom  voljom,  on  nas  ne  želi  ostaviti  nezaštićene  svojom 
vlastitom  voljom,  već  želi  ostati  odvije  s  nama,  na  radost  njegovih  prijatelja  i  žalost  njegovih 
neprijatelja.  Ta  ne  moli  više  nego  za  danas,  sada  iznova,  jer  time  što  nam  je  dao  ovaj  presveti  kruh 
zauvijek,  Njegovo  Veličanstvo  nam  je  dalo  -  kako  sam  rekla  -  ovo  jelo  i  manu  čovještva,  koju 
nalazimo  kad  hoćemo,  pa  ako  to  nije  našom  krivnjom,  nećemo  umrijeti  od  gladi  zato  što  će  duša, 
kad  god  bude  hitjela  blagovati,  naći  u  Presvetom  Sakramentu  svaki  slast  i  utjehu.  Nema  potrebe  da 
bude  ni  muke  ni  proganjanja,  koje  ne  bi  bilo  lako  podnijeti,  ako  počnemo  uživati  njegove. 

Molite  kćeri  Oca  s  ovim  Gospodinom,  da  vam  danas  pusti  Vašeg  zaručnika,  da  ne  budete  na 
ovome  svijetu  bez  njega,  da  bude  dosta  za  ublažavanje  tako  velikog  zadovoljstva  što  ostaje  tako 
skriven  pod  ovim  prilikama  kruha  i  vina,  a  što  je  velika  muka  za  onoga  tko  nema  što  drugo  ljubiti, 
niti  druge  utjehe,  ali  molite  ga  da  vam  ne  uzmanjka  i  da  vas  pripravi  da  ga  primite  dostojno. 

Mislite  li  da  ovo  presveto  jelo  nije  hrana,  čak  i  za  ova  tijela,  i  veliki  lijek  čak  i  za  tjelesne 
boli?  ja  znam  da  jest,  i  poznajem  jednu  osobu  (svetica  govori  o  sebi)  koja  je  imala  teške  bolesti  i 
kojoj  su,  kad  je  imala  kadkada  jake  boli,  nestajale  kao  odnesene  rukom,  te  bis  e  osjećala  posve 
dobro,  i  to  vrlo  redovito,  pa  i  kad  je  imala  vrlo  izražene  boli,  koje  se  nisu  mogle  hiniti,  po  mom 
mišljenju...  Ali  njoj  Gospodin  bijaše  dao  tako  živu  vjeru  da  se  smijala  u  sebi,  dok  je  slušala  neke 
osobe  kako  govore  da  bi  hitjele  biti  u  onom  vremenu,  kad  je  Krist  naše  dobro,  hodao  po  svijetu,  jer 
je  mislila,  budući  da  su  ga  imale  ovakvoga  u  presvetom  sakramentu  što  još  hoće? 

Ali  znam  za  tu  osobu  daje  niz  godina,  premda  nije  bila  jako  savršena,  kad  bis  e  pričešćivala, 
ni  više  ni  manje  nego  kao  daje  tjelesnim  očima  gledala  kako  ulazi  u  njeno  prebivalište  Gospodin, 
nastojala  naprezati  svoju  vjeru  koliko  god  joj  je  to  bilo  moguće,  zato  da  se  oslobodi  svih  izvanjskih 
stvari,  jer  je  uistinu  vjerovala  da  ulazi  ovaj  Gospodin  u  njeno  prebivalište  i  ulazila  bi  s  njime. 
Nastojala  bi  ovladati  svojim  sjetilima,  kako  bi  sva  spoznala  tako  veliko  dobro,  hoću  reći  da  ne 
smetaju  duši  da  ga  prepozna,  zamišljala  je  samu  sebe  pred  njegovim  nogama  i  plakala  kao 
Magdalena,  ni  više  ni  manje  nego  kao  da  ga  tjelesnim  očima  gleda  u  farizej evoj  kući,  pa  da  i  nije 
osjećala  pobožnost,  vjera  joj  je  govorila  da  je  zaista  tamo.  Jer  ako  se  ne  želimo  graditi  ludima  i 
zasljepljivati  razum,  ne  treba  sumnjati. 

Nije  to  privid  mašte  kao  kad  promatramo  Gospodina  na  križu,  ili  u  drugim  prizorima  muke, 
kad  si  ga  predočujemo  u  nama  samima  kako  je  to  proživio.  To  se  događa  i  sada,  posvemašnja  je 
istina,  i  nema  se  zašto  ići  tražiti  ga  dalje,  na  drugom  mjestu,  nego  budući  da  znamo  da  je,  dok 
prirodna  toplina  ne  uništi  prilike  kruha,  s  nama  dobri  Isus,  da  mu  pristupimo.  Pa  ako  je,  dok  je 
hodio  po  svijetu,  samim  dodirom  svoje  odjeće  liječio  bolesne,  zar  treba  sumnjati  da  će  činiti  čudesa, 
ako  je  do  te  mjere  u  meni,  ako  imamo  vjeru,  i  da  će  nam  dati  ono  što  ga  budemo  molili,  budući  da  je 

u  našoj  kući?  A  njegovo  Veličanstvo  ne  običava  loše  plaćati  konačište,  ako  ga  se  dobro  ugosti.  {Put 
savršenstva  34, br.  2-8). 

Sv.  Terezija  Avilska  -  Čežnja  za  pričešću:  Poneki  put  me  snađe  takov  velika  želja  da  se 
pričestim,  te  ne  znam  da  li  se  to  može  dosta  naglasiti.  Dogodilo  mi  se  to  i  jednoga  jutra  kad  je  tako 
kišilo  te  se  činilo  da  se  neće  moći  izići  iz  kuće.  Kad  sam  bila  izvan  nje,  bila  sam  toliko  izvan  sebe 
zbog  one  želje,  da  mi  se  činilo  kako  bih,  sve  da  su  mi  i  koplja  uprli  u  prsa,  bila  prošla  između  njih, 
a  kamoli  kroz  vodu.  Čim  sam  stigla  u  crkvu,  zahvatio  me  je  veliki  ushit.  Učinilo  mi  se  da  vidim 
kako  se  otvaraju  nebesa,  no  ne  jedan  ulaz,  kako  sam  to  drugdje  vidjela.  Ukazalo  mi  se  prijestolje, 
za  koje  sam  vašoj  milosti  rekla  da  sam  ga  i  drugda  vidjela.  Ukazalo  mi  se  prijestolje,  i  još  jedno 
iznad  njega,  gdje  sam  nekom  spoznajom  koju  ne  znam  iskazati,  iako  to  nisam  vidjela,  shvatila  da  se 
nalazi  Božanstvo. 

Učinilo  mi  se  da  ga  pridržavaju  neke  životinje,  a  čini  mi  se  da  sam  čula  jedan  opis  tih 
životinja.  Pomislila  sam  da  su  to  bili  evanđelisti.  Ali  kakvo  je  bilo  prijestolje  i  što  je  bilo  na  njemu 
nisam  vidjela  na  nebu.  Promišljala  sam  da  su  serafini  ili  kerubini,  jer  su  jako  različiti  u  nebeskoj 
slavi.  Činilo  mi  se  da  posjeduju  neku  rasplamsalost.  Velika  je  razlika,  kako  sam  rekla.  Slavlje  koje 
sam  tada  osjetila  u  sebi  ne  može  se  opisati,  niti  iskazati,  niti  će  ga  moći  zamisliti  tko  to  ne  bude 
prošao.  Shvatila  sam  da  se  tamo  nalazi  skupa  sve  što  se  može  poželjeti,  a  nisam  vidjela  ništa.  Rekli 
su  mi,  a  ne  znam  tko  da  je  jedino  što  sam  tamo  mogla  učiniti  to  da  shvatim  kako  ne  mogu  ništa 
shvatiti,  te  promatrati  kakvo  je  ništavilo  sve  u  usporedbi  s  onim.  Stoga  se  kasnije  moja  duša  sramila 
videći  da  bi  mogla  zastati  na  ikakvoj  stvorenoj  stvari,  a  kamoli  oduševiti  se  njome,  zato  što  mi  je 
sve  nalikovalo  na  mravinjak. 

Pričestila  sam  se  i  sudjelovala  na  misi,  a  ne  znam  kako  sam  mogla  sudjelovati.  Činilo  mi  se 
da  je  trajalo  jako  kratko.  Začudila  sam  se  kad  se  oglasio  sat  i  vidjeh  da  sam  dva  sata  bila  u  onom 
ushitu  i  slavlju.  Kasnije  sam  se  začudila  kad  sam  stigla  do  ove  vatre  istinske  ljubavi  Božje,  koja  mi 
se  čini  da  dolazi  odozgo.  Koliko  god  to  htjela,  nastojala  i  trgala  se  za  to,  ako  to  ne  biva  kad  Njegovo 
Veličanstvo  hoće,  kako  sam  drugamo  rekla,  nisam  sposobna  imati  nijedne  njezine  iskre.  Čini  se  da 
ona  pročišćuje  staroga  čovjeka  od  nedostataka,  mlakosti  i  bijede.  Kao  što  radi  ptica  feniks,  o  kojoj 
sam  čitala  da  se  spali,  a  iz  onoga  pepela  izlazi  druga,  tako  duša  kasnije  postane  druga,  s  drugačijim 
željama  i  velikom  jakošću.  Čini  se  da  nije  ona  od  prije,  nego  da  s  novom  čistoćom  počinje  ići  putem 
Gospodnjim.  Dok  sam  usrdno  molila  Njegovo  Veličanstvo  da  bude  tako,  te  da  mu  ponovno  počnem 
služiti,  rekao  mi  je:  Dobru  si  usporedbu  napravila.  Pazi  da  je  ne  zaboraviš  kako  bi  se  uvijek 
nastojala  poboljšati.  {Moj  život  39.  br.22). 

BI.  Marija  od  Isusa  Deluil-Martiny  -  Sjedinjenost  s  Oltarom:  Od  časa  do  časa  pogled 
ljubavi  je  pogled  srca  na  Svetu  i  Božansku  Žrtvu  koja  se  prinosi  od  oltara  do  oltara!  Slijedimo  je  i 
dopustimo  da  budemo  žrtvovani  s  njom.  Plačimo  u  podnožju  oltara  koji  su  oskvrnuti  ravnodušnošću 
ili  svetogrđem.  Ljubimo  umjesto  hladnih  srdaca  koja  ne  znaju  ljubiti  takvu  ljubav,  bdijemo  pred 
vratima  osamljenih  Svetohraništa.  Duša  mi  je  bila  obuzeta  mišlju  o  bolima  Isusa  osamljenog  u 
Svetom  Sakramentu.  Kad  je  Svetište  pusto,  tijekom  tih  dugih  sati  napuštenosti  kada  nitko  ne 
okružuje  Svetohranište,  čini  mi  se  da  je  jedan  od  velikih  boli  našega  Gospodina  ova:  Ne  prinosi  se! 
Isus  se  sam  prinosi  bez  prestanka,  no  želi  biti  prinesen  preko  čovjeka  koji  treba  nadopunjati  ono  što 
nedostaje  Muci  Isusa  Krista  (usp.  Kol  1,24). 

Činilo  mi  se  da  vidim  u  samoći  svetišta  mnoštvo  anđela  koji  tješe  Isusa  moleći  ga  za 
oproštenje  što  ga  nijedno  ljudsko  srce  nije  prisvojilo  da  ga  prikaže.  Kako  biti  uneseni  svakog  časa  u 
prinošenje  Euharistiskog  Isusa,  ako  naše  biće  nije  u  Žrtvi?  Živjeti  priljubljeni  uz  Svetohranište, 
posjedovati  svakog  dana  Onoga  koji  očarava  anđele,  koji  plijeni  divljenja  nebesa,  osjećati  oko  sebe 
duše  koje  žive  od  istoga  čara,  koje  trpe  iste  boli  i  prinose  se  ognju  iste  žrtve,  s  Hostijom  ljubavi, 
prinositi  se  njima,  biti  zajedno  oko  Oltara!  To  je  Nebo  koje  je  započelo! 

Sve  dane  on  je  napušten  od  svih,  navečer. .  .1  to  je  silom  zakona  da  On  treba  ostati  tako  sam, 
On  koji  bi  jednom  zrakom  svoje  salve  mogao  pod  svoje  noge  podložiti  kroz  vječnost  cjelokupno 
stvaranje!  On  za  čije  žrtvovanje  nema  noći,  nema  predaha,  neka  u  klanjanju  Isusu-Hostiji  vaše  srce 
postane  snagom  milosti  i  žrtava,  kao  zlatna  kadionica  ,  neka  plemeniti  žar,  dapače  herojski  žar 

ljubavi,  u  njoj  bude  oganj  što  stalno  gori,  neka  nebeska  čistoća  bude  tamjan  koji  neprestano  izgara  i 
čiji  miris  raduje  i  očarava  Srce  Isusovo.  Tako  sam  zadovoljna  kad  ukrašavam  njegovo  prijestolje 
najrijeđim  cvjetovima  koje  mogu  naći!  kad  god  se  može,  čini  mi  se  da  se  ne  treba  zanemarivati 
iskazati  štovanje  našemu  Gospodinu,  ne  samo  žarom  svoje  duše,  nego  i  svim  izvanjskim  ljepotama  i 
svim  ukrasima  koje  mu  se  svidjelo  darovati  nam  na  zemlji,  a  koja  se  tako  često  rabe  protiv  njega! 

Ne  napuštajte  srcem  Svetohranište..tu  se  postaje  ljubav!  Kada  bismo  što  brojnije  bile 
okupljene  oko  Blaga-Hostije!  Toliko  žeđam  za  tim!  Naš  Gospodin  -  osamljen  u  Svetohraništu  - 
poziva  vas  da  imate  udjela  i  Njegovu  životu  samoće  i  šutljiva  klanjanja.  Bavite  se  svojim  Isusom 
koji  je  sam  u  tolikim  Svetohraništima  i  pravite  mu  društvo  srcem  budite  njegova  mala  klanjateljica 
u  svim  mjestima  u  kojima  je  napušten.  Živimo  u  našoj  tamnici  ljubavi,  u  Rani  Srca  Isusova  i  u 
ciboriju  gdje  boravi  Božansko  Srce.  Što  je  trajno  sjedinjenje  s  Isusovom  Žrtvom,  ako  ne  trajno 
žrtvovanje  samoga  sebe  sjedinjena  s  prinošenjem  velike  Žrtve?  O  divna  li  sjedinjena  žrtve,  ljubavi 
revnosti  između  Srca  Isusova  i  srca  njegova  svećenika!  O  uzvišena  li  prizora  koji  Ocu  Nebeskom 
nudi  savršeni  plan  Isusa  Otkupitelja  stvoren  po  Oltaru:  Isus  prinesen  i  čovjek  otkupljen,  prinesen 
žrtvovan  s  Njime  i  po  Njemu,  na  salvu  nebeskog  Oca. 

Isus  svakog  časa  silazi  na  svijet.  To  je  uzvišeni  dar  Nebeskog  Oca,  i  u  svaki  čas,  prinesen 
preko  svećenika  i  po  dušama,  Isus  Krist  je  kao  vraćen  i  ponovno  darovan  Presvetom  Trojstvu  i  On 
povezuje  s  Njime  u  krilu  svoga  Oca  duše  koje  su  posvema  njegove,  prinoseći  ih  žrtvovane  s  njime. 
O  ljubavi,  o  ljubavi!  O  Riječi,  Bože  moj,  izreci  nad  nama  onu  riječ  koja  si  Ti  sam!  I  koliko  je 
moguće  neka  nas  ona  pretvori  u  Tebe,  tako  da  ne  živimo  više  mi,  nego  da  Ti  živiš  u  nama,  zatim  nas 
prinesi,  uključi  nas  u  svoju  žrtvu,  na  kraku  uništi  nas  da  bismo  živeći  u  Tebi  skriveni  u  Tvome  Srcu, 
davalo  po  tebi.  s  tobom  i  u  tebi,  koliko  dopušta  naša  slabost,  svaku  čast  i  svaku  slavu  Presvetome 
Trojstvu. 

Moja  je  duša  bila  ispunjena  velikim  poštovanjem  i  velikim  divljenjem  prema  dostojanstvu 
svećenika.  Zatim  sam  jasnije  no  ikada  vidjela  neizmjerni  ponor  koji  dijeli  duše  počašćene  mističnim 
svećeništvom  i  onim  pravih  zaređenih  svećenika.  Oni  umnažaju  Isusa  Krista,  oni  ga  također 
proizvode,  a  drugi  ga  mogu  samo  prinositi  s  njime.  Sjedinjenost  s  Oltarom,  sjedinjenje  sa  žrtvom,  to 
poistovjećivanje  čitava  života  sa  službenicima  Gospodinovim,  da  bi  oni  slavili  što  dostojnije,  to  je 
uzvišen  čar.  To  je  čisto  kršćanstvo  -  pomagati  svećenicima  i  posvećivati  se  za  njih.  (  Iz  djela 
bl.Marije  od  Isusa). 

Sv.  Terezija  od  Djeteta  Isusa  -  Pričest  i  napredak  u  krepostima:  Tako  velike  milosti  nisu 
mogle  ostati  bez  plodova,  bili  su  to  obili  plodovi,  a  kreposni  život  postao  nam  je  sladak  i  prirodan. 
U  početku  je  moje  lice  često  odavalo  borbu,  ali  malo  po  malo  isčezao  je  taj  dojam,  a  odricanje  mi 
je  postalo  lako,  dapače  i  u  prvi  čas  Isus  je  rekao:  Onome  koji  ima  dat  će  se  još  i  on  će  biti  u  obilju 
(Mt  13,12).  Za  jednu  vjerno  primljenu  milost  davao  mije  mnoštvo  drugih... On  se  sam  davao  meni 
u  svetoj  Pričesti  češće  nego  bi  se  bila  usudila  nadati.  Uzela  sam  kao  pravilo  vladanja  da  bez 
izuzetka  primam  sve  pričesti  koje  bi  mi  moj  ispovjednik  davao,  ali  sam  puštala  da  on  određuje  broj, 
i  nikada  ga  nisam  molila  za  više.  U  to  vrijeme  nisam  imala  hrabrosti  koji  imam  danas,  inače  bih 
radila  drugačije,  jer  sam  čvrsto  uvjerena  da  duša  mora  reći  svome  ispovjedniku  želju  koju  osjeća  za 
primanjem  Boga.  On  ne  silazi  svaki  dan  s  neba  zato  da  ostane  u  ciboriju,  nego  da  nađe  drugo  nebo 
koje  mu  je  neizmjerno  milije  nego  prvo:  nebo  naše  duše  načinjeno  po  njegovoj  slici,  živio  hram 
Presvetog  Trojstva! . . . 

Sve  vrijeme  što  je  zajednica  bila  tako  iskušavana  mogla  sam  imati  neizrecivu  utjehu  da 
svaki  dan  primam  svetu  Pričest. ..Ah,  kako  je  to  bilo  slatko... Isus  me  dugo  mazio,  dulje  nego  svoje 
vjerne  zaručnice,  jer  je  dopustio  da  ga  primam,  dok  druge  nisu  imale  te  sreće.  Bila  sam  također  vrlo 
sretna  što  sam  se  smjela  doticati  posvećenih  posuda,  što  sam  pripravljala  male  povelje  na  koje  se 
imao  položiti  Isus.  Osjećala  sam  da  bih  trebala  biti  vrlo  revna,  i  često  bi  se  sjetila  riječi  upravljene 
svetom  đakonu:  “Budite  sveti,  vi  koji  se  dotičete  posuda  Gospodnjih”  (Iz  52,11). 

Svoju  dušu  zamišljam  kao  slobodno  zemljište  i  molim  Blaženu  Djevicu  Mariju  da  s  njega 
ukloni  ruševine  koje  bi  mogle  smetati  da  ne  bude  slobodno,  zato  je  molim  neka  sama  rasprostre 
veliki  šator  dostojan  neba  i  neka  ga  uresi  svojim  vlastitim  nakitom.  Onda  pozivam  sve  svece  i 

anđele  neka  dođu  i  prirede  veličanstveni  koncert.  Čini  mi  se,  kada  Isus  silazi  u  moje  srce,  da  je 
zadovoljan  što  ga  tako  lijepo  primam,  te  sam  zadovoljna  i  ja... Sve  to  ne  priječi  da  me  pohađaju 
rastresenosti  i  spavanje,  ali  kad  na  kraju  zahvale  primijetim  da  sam  je  tako  nevaljalo  obavila,  tada 
odlučim  da  sav  preostali  dio  dana  provedem  u  zahvali... Vidite  moja  ljubljena  Majko,  kako  sam 
daleko  od  toga  da  se  dadem  voditi  putem  straha,  uvijek  znam  naći  sredstvo  da  budem  sretna  i  da  se 
okoristim  svojom  bijedom. .  .Bez  sumnje,  to  ne  vrijeđa  Isusa  jer  mi  se  čini  da  me  on  hrabri  na  tom 
putu. 

Jednoga  sam  dana,  protivno  svom  običaju,  bila  malo  uznemirena  idući  na  sv.Pričest,  činilo 
mi  se  da  dragi  Bog  nije  zadovoljna  samnom,  te  mišljah:  “Ah,  ako  danas  dobijem  samo  polovicu 
hostije,  to  će  mi  biti  velika  žalost,  mislit  ću  da  Isus  nerado  dolazi  u  moje  srce”.  Približim  se...Oh 
sreće!  Po  prvi  puta  u  svom  životu  vidjela  sam  svećenika  kako  uzima  dvije  jasno  odijeljene  hostije  i 
daje  mi  ih!... Shvaćate  moju  radost  i  slatke  suze  koje  sam  prolila  videći  tako  veliko  milosrđe.  (  Iz 
Povjesti  jedne  duše). 

BI.  Alojzije  Stepinac  -Svijest  o  Kristovoj  prisutnosti  i  dužno  poštovanje  prema 
Euharistiji:  Lice  zemlje  se  obnovilo  Kristovim  dolaskom  na  svijet  i  dovršenjem  njegove  krvave 
žrtve  na  križu.  “Ta  znate  -veli  sv.Pavao-  da  se  od  svoga  ispraznog  načina  života,  što  vam  ga  oci 
namriješe,  niste  otkupljeni  nečim  neraspadljivim,  srebrom  ili  zlatom,  nego  dragocjenom  krvlju 
Krista,  Jaganjaca  nevina  i  bez  mane”  (lPt  1,18).  Ako  je  pak  tako,  a  tako  sigurno  jest,  onda  moramo 
mi  svećenici  ozbiljno  postupati  s  najsvetijim  činom  na  zemlji.  A  sigurno  se  ne  može  ozbiljno 
postupati  ako  se  svećenik  brižno  ne  pripravlja  na  svetu  misu  i  dolično  ne  zahvaljuje  za  nju.  Što  nam 
opet  kaže  mudrac  u  Pismu:  “Koji  se  boje  Gospodina  pripravljaju  se  srcem  svojim,  i  pred  njim  se 
ponizuju”  (Sir  2,17). 

Za  Izraelce  u  pustinju  čitamo,  kad  su  prvi  put  opazili  manu,  da  su  pitali:  “Mahnu?  Stoje  to?” 
Koliko  više  mi,  kad  kanimo  pristupiti  oltaru,  moramo  se  zamisliti  i  zapitati,  što  kanimo  činiti,  kad 
ono,  što  dolazi  u  ruke  nije  obična  mana  u  pustinji  ,  nego  kruh  života  Isus  Krist.  Moj siju  nije  bilo 
dozvoljeno  približiti  se  ni  gorućem  grmu:  “Ne  prilazi  ovamo.  Izuj  obuću  s  nogu!  Jer  mjesto  na 
kojemu  stojiš  je  sveto  tlo”(Izl  3,5).  Nama  je  dano  približiti  se  ne  gorućem  grmu,  nego  Kristu  pod 
prilikama  kruha  i  vina  na  oltaru.  Zar  ćemo  s  manje  respekta  pristupati  nego  Moj  sije  gorućem  grmu? 

Jakov  je  nakon  sna,  u  kojemu  je  vidio  silaziti  i  uzlaziti  anđele  Božje  povikao  izvan  sebe: 
“Zaista  se  Jahve  nalazi  na  ovom  mjestu,  ali  ja  nisam  znao!  Koliko  je  strašno  ovo  mjesto!  Zaista  je 
ovo  kuća  Božja,  ovo  su  vrata  nebeska! ”(Post  28,16).  Što  bismo  istom  morah  reći  mi,  koji  ne  u  snu, 
nego  u  zbilji  gledamo  ne  ljestve  s  anđelima,  nego  Gospodara  anđela,  stvarno  prisutnog  na  oltaru, 
kada  obavljamo  pretvorbu,  ili  bolje  on  preko  nas  jadnih  ljudi,  kruha  u  Tijelo  i  vina  u  Krv  Kristovu! 
Nije  dakle,  potrebno  trošiti  više  riječi,  kako  se  dolikuje  dolična  priprava  za  sv.misu  svakom 
svećeniku,  makar  ne  znam  kako  bio  zaposlen,  da  ga  ne  bi  možda  stigao  prijekor  izrečen  preko 
proroka.  A.  Benigar,  Stepinac,  279). 

BI.  Alojzije  Stepinac  -  Euharistija  izvor  mira  i  ljubavi  među  narodima:  Dužnost  nam  je 
da  preko  euharistije  radimo  za  mir  svijeta.  Svako  od  nas  osjeća,  da  danas  nema  mira  na  svijetu.  Ako 
ikada,  to  su  u  naše  doba  narodi  razdijeljeni  i  razdvojeni  u  najžešće  protivničke  tabore.  Samoljublje, 
pohlepa  za  bogatstvom,  zavist,  častohlepnost  i  mržnja  stvorili  su  duboke  ponore  ne  samo  između 
pojedinih  naroda,  nego  i  između  društvenih  slojeva  i  pojedinih  članova  iste  obitelji.  Mira,  dakle  u 
ljudskom  društvu  nema.  O  potrebi  mira  govori  se  danas  mnogo  i  sa  sviju  strana,  ali  mnogi  od  tih 
mironosaca  zaboravljaju,  da  mira  bez  ljubavi  ne  može  biti.  Ukoliko  pak  ti  propovjednici  mira  i 
spominju  ljubav,  ne  pokazuju  nam  način,  kako  da  ljubav  općenito  zavlada.  Za  proširenje  i  procvat 
ljubavi  treba  čvrst  temelj  i  plodno  tlo. 

Osnovicu  za  promicanje  prave  ljubavi  ne  može  činiti  samo  krvna  veza  ili  zajednički 
gospodarski,  kulturni,  društveni  ili  državni  interesi.  Prava,  općenita,  preporodna  ljubav  može  biti 
samo  odnije,  gdje  se  ljudi  i  narodi  na  jednoj  istinskoj,  dubokoj  duhovnoj  vezi  priznaju  međusobno 
pravom  braćom.  A  to  se  nigdje  ne  može  tako  uzvišeno  zamisliti  i  ostvariti  kao  na  tlu  i  temelju 
presvete  Euharistije. 

Euharistija  je  na  poseban  veza  ljubavi.  Euharistija  je  dar  Božje  ljubavi  za  sve  narode.  Po  njoj 
sjedimo  kao  djeca  jednoga  Oca  oko  jednoga  stola  i  lomimo  jedan  te  isti  kruh  s  neba.  Blagujući  taj 
kruh.  Blagujući  taj  kruha  svi  se,  svi  se  sjedinjujemo  s  istim  Kristom,  svojim  vođom  i  učiteljem.  Po 
tom  istom  kruhu  postajemo,  dakle,  svi,  bez  razlike  međusobno  prava  braća,  jer  sjedinjujući  se  u 
Bogu,  koji  je  ljubav,  nužno  se  moramo  i  međusobno  ljubiti.  Euharistija  postaje  na  taj  način  ona 
otajstvena  veza,  koja  svojim  nitima  najneposrednijeg  bratstva  i  sestrinstva  povezuje  i  pojedince  i 
narode  preko  sviju  državnih  granica,  narodnih  razlika,  kulturnih  nejednakosti  i  različitih  oprečnih 
zemaljskih  interesa  u  jednu  veliku  obitelj. 

Blagovanje  tijela  Isusova  u  sv.pričesti  jest,  dakle,  ono  po  čemu  postajemo  krvi  srodnici 
najprije  sa  samim  Kristom,  a  zatim  i  sami  među  sobom.  Jer  jedno  te  isto  tijelo  Boga-čovjeka  sve 
nas  hrani  i  ista  krv  Boga  -  čovjeka  struji  našim  žilama... To  je  dakle  euharistiska  zajednica. 
Zajednica,  koju  bismo,  govoreći  suvremenim  jezikom,  mogli  nazvati  nova  euharistijska 
internacionalna  zajednica  i  to  internacionalna  zajednica  ljubavi,  zajednica  jedan  i  jedina,  kojoj 
jednake  na  ovom  svijetu  nema.  Zato  velimo,  da  je  euharistija  kao  internacionalna  veza  ljubavi 
ujedno  i  jedini  temelj  pravo  mira  na  svijetu.  (A.  Benigar,  Stepinac,  275). 

BI.  Alojzije  Stepinac  -  Davati  naknadu  Spasitelju  u  Euharistiji:  Prvo,  davati 
zadovoljštinu  i  naknadu  Spasitelju  u  euharistiji,  jer  su  bezbožnici  u  porušenim  i  zapaljenim 
crkvama,  osramoćenim  redovnicima  i  poubijanim  svećenicima  obeščastili  zapravo  samoga  Krista. 
On  je  onaj  čije  je  ime  uvije  prvo  na  listi  osuđenih  kod  svakog  progonstva.  Njega  progone  u  svakom 
redovniku  i  svećeniku,  u  svakom  biskupu  i  katoličkom  svjetovnjaku.  To  nije  samo  nezahvalnost  i 
bezumlje,  nego  prava  ludost,  paklena  zaslijepljenost  i  najniži  pad  ljudskog  dostojanstva. 

Protiv  takove  strahovite  mržnje  i  sotonske  grozote  nije  moguće,  da  oni,  koji  Krista  ljube  ne 
stave  pred  noge  euharistiskog  Kralja  duboko  potreseni  svoju  zadovoljštinu  i  naknadu.  Dok  Krista 
ponovno  tisuću  puta  sude  na  smrt,  rugaju  mu  se,  pljuju  ga,  bičuju,  trnjem  krune,  gaze  po  njemu,  i  na 
križ  ga  razapinju  naša  vjerna  srca  treba  da  ispuni  velika  boli  beskrajni  stid,  a  sav  svijet  treba  da 
očituje  jasno  i  glasno  svoju  vjernost  i  ljubavi  prema  njemu.  I  što  je  veća  mržnja  njegovih 
neprijatelja,  to  snažnija  mora  biti  naša  ljubav.  I  što  više  rana  zadaju  najamnici  pakla  njegovom 
mističnom  tijelu,  to  jest  Crkvi,  i  njegovu  sakramentalom  tijelu  na  oltarima,  to  gorljiva  i  žarča  treba 
daje  naša  zadovoljština  i  naknada.  (A.  Benigar,  Stepinac,  274). 

Dodatak:  Svetogrdna  oskvrnuća  Euharistiskog  Isusa  u  posvećenim  hostijama  na  crnim 
misama:  svjedočanstvo  jednog  egzorciste 

Našim  čitateljima  i  svima  koji  istinski  ljube  Isusa  i  Crkvu  donosimo  ovo  potresno  i  tragično 
svjedočanstvo  poznatog  i  priznatog  talijanskog  egzorciste  don.  Raula  Salvuccia  koji  po  nalogu  svog 
biskupa  već  desetljećima  djeluje  u  svojoj  biskupiji.  Sve  one  koji  budu  čitali  ovaj  tekst  potičemo  na 
davanje  zadovoljštine  Euharistiskom  Isusu  u  duhu  gore  navedenog  teksta  bi  Alojzia  Stepinca  pod 
naslovom:  Davati  naknadu  Spasitelju  u  Euharistiji.  Zadovoljštinu  možemo  davat  na  više  načina 
klanjanjem  privatnim  ili  javnim,  molitvom,  pa  i  molitvama  iz  ove  knjižice,  postom  u  skladu  sa 
zdravstvenim  stanjem  osobe,  malim  svakodnevnim  odricanjima.  Na  veliku  žalost  krađa  ili  potajno 
iznošenje  posvećenih  hostija  je  praksa  koja  se  sve  više  javlja  u  svijetu  pa  i  u  Hrvatskoj  redovito  s 
nakanom  profaniranja  Euharistije. 

Don  Raul  piše:  “Vidio  sam  i  slušao,  po  žalosnoj  privilegiji,  jedan  prikaz  s  dijapozitivima 
crne  mise,  prakse  koja  potiče  toliku  radoznalost.  Okruženje:  mračno  s  puno  crnih  zastora,  na  sredini 
nešto  što  nalikuje  na  crkveni  oltar,  na  kojemu  je  bila  ispružena  gola  mlada  djevojka,  djevica 
okrenuta  prema  gore.  Djevojka  je  bila  došla  do  oltara  bosih  nogu  na  kojima  su  bila  iscrtana  dva 
križa,  tako  je  hodajući  gazila  križeve.  Jedan  čovjek  iz  sotonističke  sekte  se  porezao  na  ruci. 
Muškarac  koji  je  služio  obred  je  krv  koja  je  izlazila  iz  rane  skupljao  u  neku  posudu  te  tu  i  tamo 
njome  mazao  tijelo  djevojke.  Po  zemlji,  unaokolo  oltara,  je  bilo  nekoliko  posvećenih  hostija,  po 
kojima  su  prvo  gazili,  a  zatim  su  svaku  hostiju  bob  vrhom  nekog  noža. 

Nakon  ovog  svetogrđa  slijedilo  je  još  jedno  koje  se  ne  usuđujem  opisati.  Na  kraju  muškarac 
koji  je  služio  obred  je  imao  odnos  sa  djevojkom  oskvmjujući  tako  njeno  djevičanstvo.  Voditelj 

prikaza  na  kraju  ironično  zaključi  da  danas  ozbiljan  problem  za  obred  nije  pribaviti  posvećene 
hostije  nego  svaki  puta  pronaći  djevojku  koja  je  djevica  za  svaku  novu  crnu  misu”.  (Raul  Salvucci, 
Le potenze  malefiche,  come  operano  come  combattono,  st.  43-44). 

POBOŽNOST  PREDRAGOCJENOJ  KRVI  KRISTOVOJ 


Sadržaj 

Predgovor 

1.  Povijest  štovanja  presvete  Krvi  Kristove  od  početaka  do  uspostave  svetkovine 
Krvi  Kristove 

2.  Devetnica  na  čast  Krvi  Kristove 

3.  Litanije  Presvetoj  Krvi  Isusovoj 

4.  Molitve  svetaca  i  duhovnih  velikana  Presvetoj  Krvi  Kristovoj 

5.  Razmatranja  svetaca  i  duhovnih  velikana  o  Presvetoj  Krvi  Kristovoj 

6.  Pobožnost  Krvi  Kristovoj  u  iskustvima  svetaca  i  duhovnih  velikana 

7.  Posebne  pobožnosti  i  načini  čašćenja  Krvi  Kristove 

7.  1.  Sveta  Misa:  Gospodin  Isus  je  ustanovio  euharistijsku  žrtvu  svoga  Tijela  i  Krvi 
1.2.  Razmatranja  o  Muci  i  Krvi  Kristovoj 
7.  3.  Molitve  krunica  na  čast  Krvi  Kristove 

a.  Krunica  Krvi  Kristove 

b.  Krunica  Presvetom  Oltarskom  Sakramentu  Tijela  i  Krvi  Kristove 

7.4.  Molitve  sedam  prikazanja  Predragocjene  Krvi  Kristove 

a.  Sedam  molitava  svete  Brigite 

b.  Sedam  prikazanja  Krvi  Kristove 

c.  Sedam  prikazanja  Krvi  Kristove  po  Marijinom  zagovoru 

d.  Sedam  prikazanja  Presvete  Krvi  protiv  sedam  glavnih  grijeha 

e.  Razmatranje  o  sedam  prolijevanja  Krvi  Kristove 

1.5.  Svetkovina  i  mjesec  Predragocjene  Krvi  Kristove 

7.6.  Pobožnost  Predragocjenoj  Krvi  Kristovoj  kao  pomoć  dušama  u  Čistilištu 
i  sredstvo  sprječavanja  teških  grijeha 

a.  Pobožnost  presvetoj  krvi  Isusovoj  olakšava  muke  dušama  u  Čistilištu 

b.  Isusovo  veliko  obećanje  za  pomoć  dušama  u  Čistilištu  dano  sv.  Gertrudi  Velikoj 

c.  Pobožnošću  presvetoj  krvi  Kristovoj  možeš  spriječiti  mnoge  teške  grijehe 

7.7.  Prinositi  u  duhu  krv  Isusovu  Bogu;  još  jedan  način,  kako  možemo  častiti  Krv  Kristovu 
7.  8.  Zazivi  Presvetoj  Krvi  Isusa  Krista 

8.  Molitve  Krvi  Kristovoj  s  posebnim  nakanama 

Posveta  predragocjenoj  krvi  Kristovoj  -  Posveta  i  dnevno  prikazanje  Ocu  u  sjedinjenju  s  Krvi 
Kristovoj  -  O  dragocjena  Isusova  Krvi  -  Pouzdanje  u  Kristovu  Krv  (Za  one  koji  se  bore  za 
oslobođenje  od  ovisnosti)  -  Za  milost  oproštenja  -  Za  milost  dobre  smrti  -  Molitva  za  umiruće  - 
Preporuke  umirućih  -  Pomirne  molitve  za  duše  u  Čistilištu  -Molitva  na  čast  presvetoj  Krvi  Isusovoj 

9.  Svetišta  Krvi  Kristove  u  svijetu  i  hrvatsko  svetište  Krvi  Kristove  u  Ludbregu 

a.  Ostaci  i  čašćenje  presvete  Krvi  Kristove  u  svijetu  i  kod  nas  u  Ludbregu 

b.  Poznatija  svetišta  u  Italiji 

10.  Poticajni  primjeri  pobožnosti  Krvi  Kristovoj 

Dodatak:  Molitve  za  oslobađanje  od  moći  tame  za  privatnu  upotrebu  vjernika  iz  novog  obreda  za 
Egzorcizam 


Predgovor 

Među  raširenijim  pobožnostima  u  Katoličkoj  Crkvi  je  svakako  i  pobožnost  Predragocjenoj  Krvi 
Kristovoj.  Ne  radi  se  o  jednoj  pobožnosti  među  mnogima  nego  je  ta  uzdignuta  u  Crkvi  na  posebno 
mjesto  i  nalazi  se  u  središtu  objave.  Brojni  su  crkveni  dokumenti  koji  o  tome  pišu,  a  nama  se  kao 

najbolji  uvod  u  ovu  knjižicu  čini  citat  iz  Direktorija  o  pučkoj  pobožnosti  i  liturgiji  kojeg  je  izdala 
Kongregacija  za  bogoštovlje  i  disciplinu  sakramenata  2000.  godine  u  Rimu. 

«U  biblijskoj  objavi,  bilo  na  stupnju  starozavjetnoga  pralika,  bilo  na  stupnju  ispunjenja  i 
usavršenja  u  Novome  zavjetu,  krv  je  prisno  povezana  sa  životom  i  -  po  antitezi  -  sa  smrću,  s 
izlaskom  zalazom-prelaskom,  sa  svećeništvom  i  bogoslužnim  žrtvama,  s  Otkupljenjem  i  Savezom. 
Starozavjetni  pralikovi  vezani  uz  krv  i  njezinu  spasenjsku  vrijednost  ispunili  su  se  na  savršen  način 
u  Kristu,  osobito  u  njegovu  vazmu  smrti  i  uskrsnuća.  Zbog  toga  je  otajstvo  Kristove  Krvi  u  središtu 
vjere  i  spasenja. 

Na  otajstvo  spasenjske  Krvi  upućuje: 

-  događaj  utjelovljenja  Riječi  (usp.  Iv  1,14)  i  obred  uključivanja  novorođenoga  Isusa  u  narod 
Staroga  zavjeta  preko  obrezanja  (usp.  Lk  2,21); 

-biblijski  lik  Jaganjca,  bogat  obilježjima  i  primjenama:  »Jaganjac  Božji  koji  oduzima  grijeh  svijeta« 
(Iv  1,29.36),  u  koji  se  uranja  slika  »Sluge  patnika«,  prema  Knjizi  proroka  Izaije  53,  koji  na  sebe 
preuzima  trpljenje  i  grijeh  čovječanstva  (usp.  Iz  53,4-5);  »Vazmeno  janje«  (usp.  Izl  12,1;  Iv  12,36), 
simbol  otkupljenja  Izraela  (usp.  Dj  8,31-35;  IKor  5,7;  lPt  1,18-20); 

-  »kalež  muke«,  o  kojemu  govori  Isus,  s  aluzijom  na  njegovu  skoru  otkupitelj sku  smrt,  pitajući 
Zebedejeve  sinove:  »Možete  li  piti  čašu  koju  ću  ja  piti?«  (Mt  20,22;  usp.  Mk  10,38)  i  kalež  smrtne 
muke  u  maslinskome  vrtu  (usp.  Lk  22,42-43),  koju  prati  krvav  znoj  (usp.  Lk  22,44); 

-  euharistijski  kalež,  koji  u  znaku  vina  sadrži  Krv  novoga  i  vječnoga  saveza,  prolivenu  za  otpuštenje 
grijeha,  i  koji  je  spomen-čin  vazma  Gospodnjega  (usp.  IKor  11,25)  te  piće  spasenja  prema 
Učiteljevoj  riječi:  »Tko  blaguje  tijelo  moje  i  pije  moju  krv,  ima  život  vječni  i  ja  ću  ga  uskrisiti  u 
posljednji  dan.«  (Iv  6,  54); 

-  događaj  smrti,  jer  je  krvlju  prolivenom  na  križu  Krist  pomirio  nebo  i  zemlju  (usp.  Kol  1,20); 

-  udarac  kopljem,  koje  je  probolo  žrtvovana  Jaganjca,  iz  čijega  je  otvorena  boka  provrela  krv  i  voda 
(usp.  Iv  19,34),  dokument  ostvarena  otkupljenja,  pokazatelj  sakramentalnoga  života  Crkve  -  voda  i 
vino,  krštenje  i  euharistija  -  simbol  Crkve  rođene  iz  Krista  usnuloga  na  križu. 

Na  otajstvo  Krvi  na  poseban  se  način  nadovezuju  kristološki  naslovi:  naslov  Otkupitelj  -  Krist  je 
naime  svojom  nevinom  i  dragocjenom  krvlju  otkupio  staro  ropstvo  (usp.  IPt  1,19)  i  »čisti  nas  od 
svakoga  grijeha«  (Iv  1,7);  naslov  Velikoga  svećenika  »budućih  dobara«,  budući  da  Krist  »ne  po  krvi 
jaraca  i  junaca,  nego  po  svojoj  uđe  jednom  zauvijek  u  Svetinju  i  nađe  vječno  otkupljenje«  (Heb 
9,11-12);  naslov  vjernoga  Svjedoka  (usp.  Otk  1,5),  osvetnik  krvi  mučenika  (usp.  Otk  6,10)  koji  su 
»zaklani  zbog  riječi  Božje  i  zbog  svjedočanstva  što  ga  imahu«  (Otk  6,9);  naslov  Kralja,  koji  kao 
Bog  »vlada  s  drveta«,  urešen  grimizom  vlastite  krvi;  naslov  Zaručnika  i  Božjega  jaganjca,  u  čijoj  su 
krvi  članovi  crkvene  zajednice  -  Zaručnice  -  oprali  svoje  haljine  (usp.  Otk  7,14;  Ef  5,25-27). 

Posebna  važnost  spasenjske  Krvi  omogućila  je  da  njezin  spomen  zauzme  središnje  i  bitno 
mjesto  u  slavlju  bogoslužnoga  otajstva:  štoviše,  u  samome  središtu  euharistijske  zajednice,  u 
kojemu  Crkva  Bogu  Ocu  uzdiže  zahvalu,  »čašu  blagoslovnu«  (usp.  IKor  10,16;  usp.  115-116,  13)  i 
daje  ju  vjernicima  kao  stvarni  sakrament  »zajedništva  Krvi  Kristove«  (IKor  10,16);  i,  zatim, 
tijekom  liturgijske  godine.  Crkva  naime  spominje  otajstvo  Krvi  ne  samo  u  svetkovini  Tijela  i  Krvi 
Gospodnje  (četvrtak  poslije  svetkovine  Presvetoga  Trojstva),  već  i  u  brojnim  drugim  slavljima,  tako 
da  bogoslužni  spomen  Krvi  našega  otkupljenja  (usp.  IPt  1,18)  prožima  čitav  godišnji  luk. 

Tako,  na  primjer,  u  večernjoj  u  Božićnome  vremenu,  Crkva  -obraćajući  se  Kristu  -  pjeva:  »A  i 
mi,  koje  umio  je  val  blažen  Krvi  presvete,  o  danu  tvojeg  rođenja  svim  srcem  hvalu  pjevamo.Ali 
osobito  u  Vazmenome  trodnevlju  vrijednost  i  otkupitelj ska  učinkovitost  Kristove  Krvi  predmet  su 
trajna  i  klanjateljskoga  spomena.  Veliki  petak,  tijekom  klanjanja  Križu,  odjekuje  pjesmom:  «Žuč 
mu  daju  i  on  gine,  nježan  lik  mu  presveti  bodu  trnje,  čavli,  koplja,  Krv  i  voda  s  boka  vri;  o,  gle 
vrela,  koje  pere  zemlju  i  svijet  čitavi!«;  a  na  sam  dan  Uskrsnuća:»U  svojoj  divnoj  ljubavi  On  pit 
nam  daje  svetu  Krv,  ta  ljubav  tijelo  njegovo,  ko  svećenik  prikazuje«. 

Na  nekim  mjestima  i  u  posebnim  kalendarima,  blagdan  Predragocjene  Krvi  Kristove  slavi  se 
još  1.  srpnja:  u  njemu  se  spominju  Otkupiteljevi  naslovi.  Iz  liturgije  je  štovanje  Krvi  Kristove  prešlo 
u  pučku  pobožnost,  u  kojoj  ono  ima  širok  prostor  i  brojne  izraze. 

Čašćenje  Krvi  Kristove,  prolivene  radi  našega  spasenja,  i  svijest  o  njezinoj  beskrajnoj 
vrijednosti  pogodovale  su  širenju  ikonografskih  prikaza  koje  je  Crkva  prihvatila.  U  njima  se 
razlikuju  dva  temeljna  tipa:  onaj  koji  se  odnosi  na  euharistijski  kalež,  koji  sadrži  Krv  novoga  i 
vječnoga  saveza  i  tip  koji  u  središte  prikaza  stavlja  raspetoga  Isusa,  iz  čijih  ruku,  nogu  i  boka 
provire  spasenjska  Krv.  Ponekad  Krv  obilato  natapa  zemlju,  kao  izvor  milosti  koja  pere  grijehe; 
ponekad  uz  križ  biva  prikazano  pet  anđela,  od  kojih  svaki  drži  jedan  kalež  u  koji  skupljaju  Krv  koja 
provire  iz  pet  rana;  taj  čin  ponekad  vrši  ženski  lik  koji  predstavlja  Crkvu,  Zaručnicu  Jaganjčevu. 

(. Direktorij  o  pučkoj pobožnosti  i  liturgiji  st.  141.S.) 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i 
priručnika  iz  kojih  smo  crpili  pojedine  tekstove  koje  smo  duži  niz  godina  skupljali  na  raznim 
evropskim  jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i 
duhovnih  plodova  u  hrvatskom  narodu. 


j).  Miljenko  Sušac  s.m.m.  -  misionar  monfortanac 


1.  POVIJEST  ŠTOVANJA  PRESVETE  KRVI  KRISTOVE  OD  POČETAKA  DO 
USPOSTAVE  SVETKOVINE  KRVI  KRISTOVE 

U  Starom  Zavjetu  se  držalo  da  život  svakog  bića  jest  njegova  krv  (Lev  17,13).  Tako  su  Izraelci  u 
Egiptu  po  krvi  pashalnog  jaganjca  kojom  su  škropili  dovratnike  bili  spašeni  od  anđela  zatornika. 
Krvlju  su  bili  posvećivani  i  predmeti  za  upotrebu  u  bogoslužju,  za  pobožne  Izraelce  biti  poškropljen 
krvlju  žrtava  je  značilo  imati  udjela  u  Božjem  blagoslovu. 

Isus  Krist  je  na  vrhuncu  svog  života  uspostavljajući  sakrament  Euharistije  dao  novo  značenje 
starozavjetnoj  pashalnoj  večeri:  Dok  su  blagovali,  uze  Isusu  kru,  zahvali  razlomi  ga  pa  davaše 
učenicima  govoreći:  Uzmite  i  jedite,  ovo  je  tijelo  moje.  Zatim  uze  kalež  te  zahvali  i  dade  im  ga 
govoreći:  Uzmite  i  pijte  iz  njega  svi  jer,  ovo  je  moja  krv,  krv  saveza  koja  se  prolijeva  za  sve  za 
oproštenje  grijeha  (Mt  24,26-29). 

U  ovom  ozračju  se  bolje  shvaća  i  Novozavjetni  govor  o  Isusu  Kristu  Spasitelju  i  njegovoj  krvi 
koja  je  cijena  našeg  spasenja,  ...  dobrostivo  nas  obdari  u  Ljubljenome  u  kome  imamo  otkupljenje 
njegovom  krvlju  (Ef  1,7),  temelj  naše  pomirbe  s  Bogom,  po  njemu  izmiriti  sve  na  Nebu  i  na  zemlji 
uspostavljajući  mir  krvlju  križa  njegova.  Krv  Kristova  je  i  temelj  očišćenja  naših  savjesti;  koliko  će 
više  krv  Krista  -  koji  je  po  vječnom  Duhu  prinio  samoga  sebe  Bogu  -  očistiti  našu  savijest  od 
mrtvih  djela  da  služimo  Bogu  živome?...  Znajte  da  niste  otkupljeni  nečim  raspadljivim  -  srebrom  ili 
zlatom  -  od  ispraznog  načina  života  nego  skupocjenom  krvlju  Krista,  nevina  i  janjeta  bez  mane 
(lPt  1,  18-19)  ...  Njemu  koji  nas  ljubi  i  koji  nas  je  otkupio  od  grijeha  svojom  krvlju  i  učinio 
kraljevstvom  i  svećenicima  za  Boga  Oca  -  njemu  slava  i  vlast  u  vijeke  vjekova  (Otk  1,  5-6). 

Razmišljanje  o  Krvi  Otkupitelja  te  divljenje  i  štovanje  tog  velikog  otajstva,  jasno  izraženog  u 
tekstovima  Novog  Zavjeta,  je  nastavljeno  i  kod  svetih  otaca.  Među  velikim  antičkim  očima 
svakako  valja  spomenuti  sv.  Augustina.  Oblici  pobožnosti  Predragocjenoj  Krvi  Isusa  Krista  su  sve 
više  dolazili  do  izražaja  u  srednjem  vijeku,  posebno  pod  utjecajem  mistika  iz  svetačke  tradicije,  od 
kojih  su  mnogi  osobno  gajili  tu  pobožnost.  Među  njima  su  najveći  predstavnici:  sv.  Bernard,  sv. 
Gertruda,  sv.  Bonavnetura,  sv.  Anđela  Folinjska,  sv.  Katarina  Sijenska  i  drugi. 

Sve  više  se  u  Crkvi  širilo  i  štovanje  Presvete  Krvi  Kristove  povezano  uz  hodočašća  u  svetišta 
koja  su  prema  pobožnim  tradicijama  čuvala  relikvije  ostataka  Isusove  Krvi  u  Mantovi,  Brugesu, 
Fecampu  gdje  je  bila  napisana  i  prva  liturgijska  pjesma  na  čast  Krvi  Kristove. 

Mnogobrojna  euharistijska  čuda  u  kojima  se  nakon  posvećenja  dogodila  i  materijalno  očitovanje 
prisutnosti  Krvi  Kristove  pod  posvećenim  prilikama  su  još  više  poticala  vjernike  na  pobožnost.  U 
tim  mjestima  su  obično,  kao  i  u  našem  Ludbregu,  nastajala  svetišta. 

Prvi  liturgijski  blagdan,  sa  službom  čitanja  o  Krvi  Kristovoj,  Sveta  Stolica  je  dopustila 
15 82. biskupiji  Valencije  u  Španjolskoj,  da  bi  se  zatim  slična  dopuštenja  proširila  u  cijeloj 
Katoličkoj  Crkvi. 

Veliki  apostol  pobožnosti  Krvi  Kristovoj  je  bio  sv.  Gašpar  del  Bufalo  (1786-1837).  Možemo 
reći  daje  njegov  apostolat  doveo  do  nastajanja  duhovnosti  Krvi  Kristove.  U  Rimu  se  u  Bazilici  sv. 
Nikole  in  Carcere,  danas  crkva  sv.  Josipa  a  Capo  le  case  čuvala  relikvija  muke  Kristove.  Svećenik 
Francesco  Albertini,  koji  je  kasnije  postao  biskupom,  je  u  toj  bazilici  počeo  okupljati  grupe  vjernika 
od  kojih  je  poslije  nastala  Nadbratovština  Krvi  Kristove  u  kojoj  su  mnogi  odrastali  i  nastavljah 
djelo  kanonika  Albertinij a.  Među  njima  se  najviše  isticao  rimski  svećenik  Gašpar  del  Bufalo. 

Papa  Pio  VII  mu  je  povjerio  aposotolat  pučkih  misija,  čemu  se  on  posvetio  do  kraja  života. 
U  mjestu  san  Felice  di  Giano  u  Umbriji  utemeljio  je  redovničku  kongregaciju  Misionara 
Predragocjene  Krvi.  Osobno  je  živio  i  propagirao  duhovnost  Krvi  Kristove  s  velikim  plodovima 
obraćenja  u  misijama  koje  je  održavao.  Tijekom  misija  u  Villacorsa  susreo  je  i  buduću  blaženicu 
Mariju  de  Mattias  koja  je  prihvatila  duhovnost  Krvi  Kristove  te  je  u  Acutu  skupa  sa  svojim 
duhovnim  ocem  utemeljila  redovničku  zajednicu  Klanjataljica  Krvi  Kristove. 

Na  poticaj  svećenika  iz  Družbe  Misionara  Krvi  Kristove  Giovannia  Merlinija,  1849.  je 
papa  Pio  IX  odredio  da  se  u  cijeloj  Katoličkoj  Crkvi  slavi  blagdan  Krvi  Kristove  prve  nedjelje  u 
srpnju.  Papa  Pio  X  je  proslavu  blagdana  prenio  na  1.  srpanj.  Papa  bi.  Ivan  XXIII  je  i  sam  još  od 
djetinjstva  gajio  pobožnost  Krvi  Kristovoj  i  o  njoj  je  u  više  navrata  pisao,  izdao  je  apostolsko  pismo 
o  toj  pobožnosti. 

S  obnovom  rimskog  liturgijskog  kalendara  nakon  Drugog  Vatikanskog  Koncila  blagdan 
Krvi  Kristove  je  spojen  s  blagdanom  Tijela  Kristova  te  se  u  četvrtak  nakon  Presvetog  Trojstva  slavi 
svetkovina  Presvetog  Tijela  i  Krvi  Kristove,  dok  je  slavljenje  svetkovine  Krvi  Kristove  1.  srpnja 
ostavljeno  svim  ustanovama  i  crkvama  koje  u  nazivu  imaju  Krv  Kristovu. 

2.  DEVETNICA  NA  ČAST  KRVI  KRISTOVE 

(Imprimatur:  Nadb.  duhovni  stol,  Zagreb,  broj:  2390/1986) 

U  Hrvatskoj  katoličkoj  tradiciji  molitva  devetnice  na  čast  pojedinih  otajstava  naše  vjere  je 
jako  raširena  među  vjerničkim  pukom.  Ova  devetnica  se  moli  kroz  9  dana  uz  druge  molitve  na  čast 
Krvi  Kristove. 

Ako  netko  želi  moliti  devetnicu  s  razmatranjima,  za  to  može  izabrati  neke  od  svetačkih 
tekstova  koje  donosimo  u  ovom  izdanju,  a  u  poglavlju  7.2  donosimo  i  način  razmatranja  o  Krvi 
Kristovoj  prema  uputama  sv.  Gašpara  del  Bufala.  Nakon  razmatranja  kao  završetak  molitve  može 
izmoliti  Litanije  Krvi  Kristove. 

Gospodine  Isuse  Kriste,  kad  si  se  četrdeset  dana  nakon  svoga  uskrsnuća  vratio  Ocu  u  Nebo, 
naredio  si  svojim  učenicima  da  zajedno  čekaju  Duha  Svetoga.  Devet  su  dana  molili  da  prime  dar 
svih  darova  i  tako  postanu  pravi  apostoli.  Uzdajući  se  da  ćeš  i  nama  dati  ono  što  nam  je  potrebno  za 
naše  spasenje  i  blagoslov,  molimo  Te:  Rasvijetli  naš  razum  i  pročisti  naše  srce  da  naučimo  kako 
treba  moliti.  Kao  i  apostolima,  daruj  i  nama  milost  da  možemo  moliti  s  Marijom,  jer  je  Ona 
službenica  Božja  i  "svemoć  koja  zagovara". 

Gospodine,  Ti  si  rekao:  "Molite  i  primit  ćete,  tražite  i  naći  ćete,  kucajte  i  otvorit  će  vam  se!" 
Potaknuti  tvojom  riječju,  dolazimo  Ti  danas  s  ovom  posebnom  potrebom.... (trenutak  tišine).  Dobri 
Isuse,  pouzdajemo  se  u  tvoju  ljubav  i  milosrđe  koje  si  nam  iskazao  u  svojoj  Predragocjenoj 
Krvi.  Uvijek  si  imao  vremena  i  strpljenja  za  siromahe  i  bolesne,  za  prezrene  i  grešnike.  Otro  si  suze 
udovici  iz  Naima,  uslišao  si  poganskog  stotnika  i  nagradio  pouzdanje  Martino.  Udijeli  i 
nama  radosno  iskustvo  Tvoje  osobite  pomoći.  Ah  ako  naše  želje  ne  odgovaraju  Tvome 
Božanskom  planu,  ojačaj  nas  posebnom  snagom  vjere.  Zajedno  s  Tobom  želimo  i  mi  ponavljati: 
"Oče,  ne  moja,  nego  Tvoja  volja  neka  bude."  Udijeli  nam  čvrsto  povjerenje  da  su  tvoji  putovi  uvijek 
bolji,  iako  ih  često  ne  razumijemo.  Zahvaljujemo  Ti  već  sada  što  ćeš  nas  uslišati,  jer  Ti  si  Ljubav  i 
sve  što  nam  daješ  ili  prepuštaš,  vodi  nas  našem  vječnom  cilju  i  služi  našem  posvećenju.  Amen. 

3.  LITANIJE  PRESVETOJ  KRVI  ISUSOVOJ 


Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  (Smiluj  nam  se) 

Sine,  Otkupitelju  svijeta  Bože, 

Duše  Sveti  Bože, 

Sveto  Trojstvo,  jedan  Bože, 

Krvi  Krista,  Jedinorođenoga  Sina  Vječnog  Oca,  (Spasi  nas!) 

Krvi  Krista,  utjelovljene  Riječi  Božje, 

Krvi  Kristova,  Novoga  i  Vječnoga  Saveza, 

Krvi  Kristova,  u  smrtnoj  borbi  na  zemlju  potekla, 

Krvi  Kristova,  koja  si  kod  bičevanja  izvirala, 

Krvi  Kristova,  ispod  trnove  krune  prokapala, 

Krvi  Kristova,  na  Križu  prolivena, 

Krvi  Kristova,  cijeno  našega  spasenja, 

Krvi  Kristova,  bez  koje  nema  oproštenja, 

Krvi  Kristova,  u  Euharistiji  okrepo  i  čišćenje  duša, 

Krvi  Kristova,  rijeko  milosrđa, 

Krvi  Kristova,  pobjednice  zlih  duhova, 

Krvi  Kristova,  snago  mučenika, 

Krvi  Kristova,  jakosti  priznavalaca, 

Krvi  Kristova,  koja  rađaš  djevice, 

Krvi  Kristova,  čvrstoćo  onih  koji  su  u  pogibli, 

Krvi  Kristova,  okrepo  umornih, 

Krvi  Kristova,  u  plaču  utjeho, 

Krvi  Kristova,  nado  pokornika, 

Krvi  Kristova,  utjeho  umirućih, 

Krvi  Kristova,  mire  i  milino  srdaca, 

Krvi  Kristova,  jamstvo  vječnoga  života, 

Krvi  Kristova,  koja  izbavljaš  duše  iz  Čistilišta. 

Krvi  Kristova,  svake  slave  i  časti  predostojna, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  se  nama! 

—  Otkupio  si  nas,  Gospodine,  Krvlju  svojom. 

—  I  postadosmo  Kraljevstvo  Boga  našega. 

Pomolimo  se!  —  Svemogući  vječni  Bože,  Ti  si  jedinorođenca  svoga  Sina  postavio  za  Otkupitelja 
svijeta  i  htio  da  Te  Njegova  Krv  ublaži;  podaj,  molimo,  da  cijenu  našega  spasenja  tako  štujemo  da 
nas  njezina  snaga  tako  brani  od  zala  ovoga  života  na  zemlji,  da  uživamo  na  nebu  vječni  plod  svete 
Krvi!  Po  istom  Kristu  Gospodinu  našem!  Amen! 

4.  MOLITVE  SVETACA  I  DUHOVNIH  VELIKANA  PRESVETOJ  KRVI 
KRISTOVOJ 


Klanjam  ti  se  Presveta  Krvi  Kristova 

(Sv.  Albert  Veliki) 

Klanjam  ti  se  Predragocjena  Krvi  Kristova,  najljepši  cvijete  stvorenja,  plode  djevičanstva, 
neizrecivo  sredstvo  Duha  Svetoga.  Kličem  razmišljajući  o  kapljicama  djevičanske  Krvi,  koje  je 
Vječna  Ljubav  pokrenula,  a  pripadale  ste  Sinu  Božjemu  koje  je  On  u  svojoj  osobi  pobožanstevnio. 
Potresen  sam  dubokom  nježnošću  razmišljajući  kako  ste  iz  Srca  Djevice  Marije  prešle  u  Srce 
Utjelovljene  Riječi  i  oživotvorene  dahom  Božanstva  postale  Krv  jedinoga  Boga. 

Klanjam  ti  se  Krvi  zatvorena  u  Isusovom  žilama,  sačuvana  u  njegovu  Covještvu  kao  mana  u 
zlatnoj  škrinji,  spomenu  Vječnog  otkupljenja  koje  je  On  učinio  za  vrijeme  svoga  smrtnog  života. 
Klanjam  ti  se,  Krvi  novoga  i  vječnoga  saveza,  koja  si  tekla  iz  Isusovih  žila  u  Getsemaniju,  iz 
njegova  tijela  bičevanog  u  Pretoriju,  iz  ruku  i  nogu  pribijenih  na  Križ  na  Golgoti,  iz  njegova  boka 
kopljem  probodena.  Klanjam  ti  se  u  sakramentima,  klanjam  ti  se  u  Euharistiji  u  kojoj  si  bitno 
prisutna.... 

U  tebe  polažem  svoju  nadu  o  ljubljena  Krvi  Kristova,  cijeno  našega  spasenja  i  naša  kupelji.  Teci 
blago  u  srcima  koja  su  zalutala  i  omekšaj  njihovu  tvrdoću.  Briši,  o  ljubezna  Krvi  Isusova,  briši  naše 
mrlje,  spasi  nas  od  bijesa  anđela  zatornika.  Napoji  Crkvu,  oplodi  je  iscjeliteljima,  apostolima, 
obogati  je  svetim  čistim  dušama  koje  ižaravaju  božansku  ljepotu. 

O  Predragocjena  Krvi  moga  Gospodina 

Sv.  Gašpar  del  Bufalo 

O  Rane  i  Predragocjena  Krvi  moga  Gospodina  ja,  vas  vječno  blagoslivljam.  Ljubavi  moga 
izranjenoga  Gospodina!  Koliko  smo  daleko  od  toga  da  Tebi  budemo  suobličeni.  Krvi  Isusa  Krista 
balzame  naših  duša,  izvore  svakog  milosrđa,  daj  da  moj  jezik  Krvlju  zarumenjen  svakodnevnim 
slavljenjem  svete  Mise  tebe  blagoslvilje  sada  i  zauvijek.  Gospodine  tko  da  te  ne  ljubi?  Tko  da  ne 
gori  ljubavlju  za  Tebe?  Tvoje  Rane,  tvoja  Krv,  tvoje  trnje,  Križ:  božanska  Krv  na  poseban  način 
prolivena  do  zadnje  kapljice,  kako  gromkim  glasom  viče  mome  jadnom  srcu!  Jer  Ti  si  bio  u  agoniji 
da  me  spasiš,  umro  si  za  mene,  i  ja  ću  dati,  ako  treba,  život  da  dođem  do  blaženog  posjedovanja 
Neba.  Isuse  Ti  si  za  nas  postao  otkupljenje.  Iz  tvoga  otvorenog  boka,  korablje  spasa,  ognja  ljubavi, 
poteče  Krv  i  Voda  spomen  dobara  sakramenata  i  boli  tvoje  ljubavi,  Isuse  koji  si  nas  oprao  u  svojoj 
Krvi.  Amen. 

Himan  Krvi  Kristovoj 

(bi.  Marija  De  Mattias) 

Svi  narodi  plješćite  rukama  i  kličite  pjesmu  radosnu  Gospodinu.  Jer  je  Gospodin  veoma  uzvišen 
objavio  nam  milosrđe  svoje.  Jer  ne  poštedi  vlastitoga  Sina  svoga  već  ga  dade  za  sve  nas.  Da  se 
spasimo  i  oslobodimo  grijeha  naših  krvlju  njegovom.  Da  se  krvlju  njegovom  opravdamo  i  izbavimo 
od  srdžbe  njegove.  Da  mi  koji  s  njim  rastavljeni  bijasmo,  opet  se  pomirimo  Krvlju  Sina  njegova. 
Gospodine  i  Bože  moj,  što  da  ti  uzvratim,  za  sve  što  si  mi  dao? 

Uzet  ću  kalež  spasenja  i  zazvat  ću  moć  te  Krvi.  Pjevajte  Isusu  svi  sveti  njegovi  pjevajte  i 
priznajte  svetost  njegovu.  Jer  On  nas  je  ljubio  i  oprao  u  Krvi  svojoj.  I  postao  pomoćnikom  i 
Spasiteljem  našim.  Navijek  budi  slavljena  Krv  Isusova  jer  nam  učini  ta  čudesa.  Slavljen  budi  Isus 
navijek  i  neka  se  napuni  Nebo  i  zemlja  slavom  Krvi  njegove.  Isusu,  Sinu  Božjemu,  koji  nas  je 
otkupio  svojom  Krvlju  dođite  da  se  poklonimo. 

Uzdizanje  duha  Kristu  Spasitelju 

(Sv.  Brigita  Švedska) 

Blagoslovljen  budi,  Gospodine  moj  Isuse  Kriste.  Svoju  si  smrt  prije  vremena  prorekao  i  na 
posljednjoj  si  večeri  od  tvarnog  kruha  posvetio  svoje  Predragocjeno  Tijelo.  Iz  ljubavi  si  ga 
razdijelio  apostolima  na  spomen  svoje  predostojne  muke.  Perući  svojim  dragocjenim  rukama  noge 
apostolima,  ponizno  si  pokazao  svoju  najveću  poniznost.  Hvaljen  budi,  Gospodine  moj  Isuse  Kriste. 
Ti  si  od  straha  pred  mukom  i  smrti  iz  svog  nevinog  tijela  prolijevao  Krv  umjesto  znoja,  a  ipak  si 
dovršio  naše  otkupljenje,  jer  si  ga  htio  izvršiti.  Tako  si  najočitije  pokazao  svoju  ljubav  što  sije  imao 
prema  ljudskom  rodu.  Blagoslovljen  budi,  Gospodine  moj  Isuse  Kriste.  Ti  si  bio  doveden  pred 
Kaifu,  i  ponizno  si  dopustio  da  te  izruče  Pilatovu  sudu,  tebe  koji  si  sudac  sviju. 

Slava  ti,  Gospodine  moj  Isuse  Kriste,  za  ruganje  što  si  ga  podnio  dok  si  obučen  u  grimiz  stajao 
pod  krunom  od  najoštrijeg  trnja.  Slava  ti  što  si  naj strpljivije  podnio  da  pljuju  u  tvoje  slavno  lice,  da 
ti  zastiru  oči  i  da  te  žestoko  udaraju  po  vilici  i  vratu  krvoločne  ruke  bezbožnika.  Neka  ti  je  dika, 
Gospodine  moj  Isuse  Kriste.  Ti  si  s  najvećom  strpljivošću  dopustio  da  te  vežu  o  stup,  da  te  okrutno 
bičuju  te  dovedu  i  pokažu  poput  nevina  Janjeta  pred  Pilatovim  sudištem. 

Hvaljen  budi,  Gospodine  moj  Isuse  Kriste.  Ti  si  svim  svojim  okrvavljenim  slavnim  tijelom  bio 
osuđen  na  smrt  križa.  Na  svojim  si  svetim  leđima  bolno  nosio  križ,  a  mahnito  doveden  na  mučilište 
i  lišen  svoje  odjeće,  htio  si  da  tako  budeš  prikovan  o  drvo  križa.  Neka  ti  je  vječna  hvala,  Gospodine 
Isuse  Kriste.  Ti  si  i  u  takvoj  tjeskobi  ponizno  svojim  dobrostivim  očima  ljubavi  pogledao  svoju 
predostojnu  Majku,  koja  nikad  nije  sagriješila  niti  pristala  ni  na  najmanji  grijeh.  Tješio  sije  i  predao 
svome  učeniku  daje  vjerno  čuva. 

Neka  ti  je  vječni  blagoslov,  Gospodine  moj  Isuse  Kriste.  Ti  si  u  svojoj  smrtnoj  muci  svim 
grešnicima  ulio  nadu  u  oproštenje,  jer  si  milosrdno  obećao  rajsku  slavu  razbojniku  koji  ti  se  obratio. 
Neka  ti  je,  Gospodine  moj  Isuse  Kriste,  vječna  hvala  za  svaki  trenutak  kojim  si  za  nas  grešnike 
podnosio  na  križu  najgorču  gorčinu  i  tjeskobu.  Najoštrije  su  boli  izvirale  iz  tvojih  rana  i  kruto 
prodirale  u  tvoju  sretnu  dušu  i  okrutno  prolazile  kroz  tvoje  najsvetije  Srce.  Kad  ti  je  puklo  srce, 
sretno  si  ispustio  duh,  i  nagnuvši  glavu,  ponizno  ga  predao  u  ruke  Boga,  svog  Oca.  Tada,  mrtav 
tijelom,  postade  sasvim  hladan.  Blagoslovljen  budi,  Gospodine  moj  Isuse  Kriste.  Ti  si  svojom 
dragocjenom  krvlju  i  svetom  smrću  otkupio  duše  i  ponovno  ih  milosrdno  iz  progonstva  priveo  u 
vječni  život. 

Blagoslovljen  budi,  Gospodine  moj  Isuse  Kriste.  Ti  si  radi  našega  spasenja  dao  da  ti  koplje 
probode  bok  i  srce.  Obilato  si  iz  tog  boka  prolio  krv  i  vodu  da  bi  nas  otkupio.  Slava  ti,  Gospodine 
moj  Isuse  Kriste,  jer  si  htio  da  tvoji  prijatelji  skinu  s  križa  tvoje  blagoslovljeno  tijelo  i  da  ga  polože 
u  ruke  tvoje  prežalosne  Majke,  da  bi  ga  Ona  umotala  u  platno  i  sahranila  u  grob.  Slava  ti  što  si 
dopustio  da  ga  ondje  čuvaju  vojnici.  Vječna  ti  hvala,  Gospodine  moj  Isuse  Kriste,  jer  si  trećeg  dana 
uskrsnuo  i  živ  se  pokazao  onima  kojima  ti  se  svidjelo.  Nakon  četrdeset  dana  uzašao  si  na  nebo,  dok 
su  to  mnogi  promatrali.  Tu  si  časno  smjestio  svoje  prijatelje  koje  si  oslobodio  iz  podzemlja. 

Neka  ti  je  vječna  dika  i  slava,  Gospodine  Isuse  Kriste,  jer  si  poslao  Duha  Svetoga  u  srca  učenika 
i  povećao  u  njihovim  dušama  neizmjernu  božansku  ljubav.  Blagoslovljen  si,  hvalevrijedan  i  slavan 
u  vijeke,  Gospodine  moj  Isuse.  Ti  sjediš  na  prijestolju  u  svom  nebeskom  kraljevstvu  u  slavi  svoga 
božanstva.  U  tijelu  živiš  sa  svim  svojim  svetim  udovima  koje  si  uzeo  iz  Djevičina  tijela.  Tako  ćeš 
doći  na  dan.  suda  da  sudiš  dušama  svih  živih  i  mrtvih.  Ti  živiš  i  kraljuješ  s  Ocem  i  Duhom  Svetim  u 
vijeke  vjekova.  Amen. 


Tvoja  Krv  Isuse,  daje  nam  tvoj  život 

(Sluga  Božji  Giovanni  Merlini) 

O  Predragocjena  Krvi  koju  je  Bogočovjek  Isus  darovao  s  beskrajnom  ljubavi  za  nas  kako  bi 
uništio  kraljevstvo  grijeha  i  podigao  kraljevstvo  milosti  klanjamo  ti  se  i  zahvaljujemo  ti.  Ti  si 
prijestolje  božanskog  milosrđa.  Zapali  naša  srca  nježnošću  i  ljubavlju  prema  Isusu  koje  te  je  prolio 

iz  sinovske  poslušnosti  Ocu.  U  tebi,  Bezgrešna  Krvi,  Bog  je  zadobio  Crkvu,  majku  koja  sabire  sve 
narode  u  jednu  obitelj  u  jedinstvu  vjere,  nade  i  ljubavi. 

Ti  obogaćuješ  Crkvu  blagom  milosti  i  svetosti.  Tvoja  Krv  Isuse  čisti  duše  od  grijeha,  operi  naše 
duše  u  tim  spasenjskim  izvorima.  Tvoja  Krv  Isuse  daje  nam  tvoj  život.  Uresi  naše  duše  blagom 
svetosti.  O  Božanska  Krvi,  piće  duhovno  na  euharistijskoj  gozbi  Jaganjca  bez  mane,  daj  da  nas  po 
tebi  Duh  Sveti  još  više  sjedini  s  Bogom  i  braćom  ljudima  u  iskrenoj  ljubavi.  O  Predragocjena  Krvi, 
ti  si  naša  potpora  u  času  križa  i  naša  nada  da  ćemo  zadobiti  vječno  blaženstvo.  Daj  da  te  svi  ljudi 
mogu  slaviti,  blagoslivljati  i  zahvaljivati  ti  ovdje  na  zemlji  i  u  Nebu  i  vijeke  vjekova.  Amen. 

O  pravo  tijelo,  o  prava  Krvi! 

(BI.  Anđela  Folinjska) 

O  Isuse  Kriste,  stvoritelju!  O  Isuse  Kriste,  stvore!  O  pravi  Bože  i  pravi  čovječe!  O  pravo  tijelo,  o 
prava  krvi!  O  pravi  udovi  pravoga  tijela!  O  neizrecivo  sjedinjenje,  koje  u  sebi  sadržavaš 
neizmjernost!  O  Gospodine,  od  tvoga  se  čovještva  obraćam  k  tvome  Božanstvu,  a  od  tvog 
Božanstva  k  tvome  čovještvu.  U  njihovu  razmatranju  duša  susreće  neizrecivo  Božanstvo,  koje  u 
sebi  krije  sve  bogatstvo  i  sve  znanje. 

O  neprolazno  blago,  Božanstvo!  Iz  tebe  crpim  slast  što  me  jača,  i  sve  što  izgovaram  i  sve  što  ne 
mogu  da  izgovorim.  Vidim  najdragocjeniju  dušu  Isusovu  sa  svim  njezinim  krepostima,  sa  svim 
darovima  Duha  Svetoga  i  potpunu  predanost,  svetu  i  neokaljanu.  Vidim  ovo  tijelo,  zalog  našeg 
otkupljenja.  Vidim  krv,  iz  koje  crpim  zdravlje  i  život. 

I  tada  vidim  što  ne  mogu  izreći.  Ovdje  pod  ovim  koprenama  je  doista  Onaj,  komu  se  klanjaju 
Gospodstva,  pred  kim  drhću  najstrašniji  Duhovi  i  Sile.  O  kad  bi  se  naše  oči  otvorile  poput  njihovih, 
koja  li  bi  čudesa  učinila  strahopoštovanje  i  poniznost  približavajući  se  ovome  otajstvu  ! 

Jedna  bi  kap  Krvi  Kristove  bila  dovoljna  za  sve  grešnike 

(Sv.  Faustina  Kowalska) 

Isuse,  vječna  Istino,  Živote  naš,  zazivam  i  prosim  Tvoje  milosrđe  za  jadne  grešnike.  Ti  slatko 
Srce  mog  Spasitelja,  puno  sućuti  i  neizmjernog  milosrđa  usrdno  Te  molim  za  jadne  grešnike.  O 
presveto  Srce,  izvore  milosrđa  iz  kojeg  izviru  za  cijelo  čovječanstvo  zrake  neshvatljive  milosti, 
žarko  Te  molim  za  prosvjetljenje  jadnim  grešnicima. 

O  Isuse,  sjeti  se  Svoje  gorke  muke  i  ne  dopusti  da  se  izgube  duše,  koje  si  otkupio  Tvojom 
predragocjenom  presvetom  Krvlju.  O  Isuse,  kad  razmišljam  o  tako  ogromnoj  cijeni  Tvoje  Krvi, 
raduje  me  njezina  veličina,  jer  jedna  bi  kap  bila  dovoljna  za  sve  grešnike.  Iako  grijeh  predstavlja 
ponor  zloće  i  nezahvalnosti,  neusporediv  je  s  onom  postignutom  cijenom  za  nas  stoga  neka  svaka 
duša  u  Gospodnjoj  patnji  pronađe  povjerenje  i  nadu  u  Njegovo  milosrđe.  Bog  ne  uskraćuje  nikomu 
svoje  milosrđe.  Nebo  i  zemlja  mogu  se  promijeniti,  a  ipak  Božje  je  milosrđe  neiscrpivo. 

Ah,  kolika  radost  gori  u  mom  srcu  kad  promatram  tvoju  neshvatljivu  dobrotu,  o  moj  Isuse. 
Željela  bih  dovesti  sve  grešnike  tvojim  nogama  da  bi  vječno  slavili  tvoje  milosrđe.  Moj  Isuse,  iako 
mi  tamna  noć  i  mračni  oblaci  pokrivaju  horizont,  ipak  znam,  da  se  sunce  ne  gasi.  O  Gospodine,  iako 
Te  ne  mogu  pojmiti  ni  razumjeti  tvoje  djelovanje  -  usprkos  tome  uzdam  se  u  tvoje  milosrđe. 

Ako  je  tvoja  volja,  Gospodine,  da  zauvijek  živim  u  ovoj  tami,  budi  hvaljen.  Samo  zajedno  Te 
molim,  moj  Isuse,  ne  dopusti  da  Te  uvrijedim  bilo  čime.  O  moj  Isuse,  samo  Ti  poznaješ  čežnje  i 
patnje  mog  srca.  Raduje  me  da  mogu  malo  trpjeti  za  Tebe.  Kad  primjetim  da  patnje  nadilaze  moje 
snage  tada  se  sklanjam  Gospodinu  u  Presvetom  Sakramentu  i  duboka  šutnja  je  moj  razgovor  s 
Gospodinom. 

Rani  mi  srce  svojim  ranama,  napoji  dušu  moju  svojom  Krvlju 

(Sv.  Bonaventura) 

Gospodine  Isuse  Kriste,  rani  mi  srce  svojim  ranama,  napoji  dušu  moju  svojom  Krvlju,  da  kamo 
god  se  okrenem,  uvijek  gledam  tebe  razapeta,  i  što  god  pogledam,  neka  sve  vidim  rumeno  od  tvoje 
Krvi,  da  tako  sav  za  tobom  čeznem  i  ništa  osim  tebe  ne  nađem,  ništa  ne  vidim,  osim  tvojih  rana.  To 
neka  mi  bude  utjeha,  Gospodine  moj,  da  budem  s  tobom  ranjen,  to  neka  mi  bude  nutarnja  bol,  ako 
što  drugo  razmatram  osim  tebe.  Neka  mi  ne  miruje  srce,  o  dobri  Isuse,  dok  ne  nađe  tebe,  svoje 
središte,  u  kojem  će  počivati,  u  kojem  će  utažiti  svoju  čežnju.  Amen. 

Molitva  svetim  ranama  iz  kojih  teče  Krv  Isusova 

(Iz  molitvenika  Serafsko  cvijeće) 

Molim  te,  Gospodine  Isuse,  radi  onih  spasonosnih  tvojih  rana,  koje  si  pretrpio  za  naše  spasenje 
na  Križu,  iz  kojih  je  potekla  ona  dragocjena  Krv,  kojom  smo  spašeni,  rani  ovu  moju  grješnu  dušu, 
za  koju  si  se  udostojao  umrijeti.  Rani  je  ognjem  i  snažnom  strelicom  svoje  prevelike  ljubavi. 
Probudi  mi  srce  strelicom  svoje  ljubavi,  da  ti  rekne  duša  moja:  ranjena  sam  tvojom  ljubavlju,  tako 
da  iz  rane  ljubavi  tvoje  poteknu  obilne  suze  dan  i  noć. Udari,  Gospodine,  udari,  molim  te,  ovo  moje 
tvrdo  srce  snažnom  sulicom  svoje  ljubavi  i  prodri  u  nj  duboko  svojom  božanskom  snagom.  Koji 
živiš  i  kraljuješ  u  vijeke  vjekova.  Amen. 


Okrijepi  me  Oče 

(sv.  Anselmo) 

Pogledaj  milosrdno,  vječni  Oče,  milostivoga  Sina  svoga,  gdje  za  mene  smrt  trpi.  Pogledaj 
jedinoga  Sina  svoga  po  svemu  tijelu  ranjena,  i  za  rane  njegove  oprosti  milostivo  zla  djela  moja,  koja 
su  učinile  ruke  i  noge  moje;  spomeni  se  prsa  njegovih,  koja  je  probolo  koplje,  i  okrijepi  me  onim 
izvorom  koji  iz  njih  teče.  Amen. 


Smrtnik  posta,  svoju  Krv  proli 

(Sv.  Terezija  od  Djeteta  Isusa) 

Ti  me  ču  o  mili  Zaručniče!  Da  mi  otmeš  srce  iz  njedara  smrtnik  posta,  svoju  Krvcu  proli,  i  još  za 
me  živiš  sred  oltara.  Da,  ne  vidim  sjajnog  Ti  lica  i  ne  čujem  slatkog  Ti  glasa,  ali  živim  od  milosti 
tvoje  i  počivam  na  srcu  svoga  Spasa!... 

Ja  bih  htjela  biti  kalež  Krvlju  Boga  umivan,  al  kod  žrtve  Krv  tu  mogu  sabirati  svaki  dan.  Duša 
moja  Isusu  je  draža  nego  zlatni  sud,  Golgotom  je  oltar,  na  kom  krvari  mu  za  me  grud.  Spase,  višnji 
moj  božanski  Kralju  svet,  ja  sam  grozdom  koji  za  te  mora  izažeti.  Kad  me  patnja  stisne,  tad  ćeš 
ljubavi  mi  vidjeti  plam,  ja  užitka  drugog  neću  već  da  za  te  pregaram....  Krv  njegova  dragocjena  svu 
me  zarumeni,  čini  mi  se,  kušam  rajske  slasti  veće,  i  ko  s  onih  milih  Mu  usta  meni  mlijeko  s  medom 
teče. 


Napiši  Krvlju  svojom  na  srcu  mojem  rane  svoje 

(sv.  Augustin) 

Nemoj  govoriti:  neću  se  spasiti!  Imaš  Krv  Kristovu!  Sva  tvoja  nada  je  Krv  Kristova!  Krist  učini 
dragocjenom  krv  svojih  sljedbenika  koje  je  otkupio  svojom  Krvlju.  Promatraj,  dakle  dušo 
otkupljena  Krvlju  Jaganjčevom,  kolika  je  tvoja  vrijednost.  Ne  smatrajte  da  malo  vrijedite  kada  vas 
vaš  i  Stvoritelj  svemira  cijeni  toliko  da  svakodnevno  za  vas  u  svetoj  Misnoj  Žrtvi  prolijeva 
Predragocjenu  Krv  svog  Jedinorođenog  Sina. 

Napiši  Krvlju  svojom  na  srcu  mojem  rane  svoje,  Gospodine,  da  u  njima  mogu  pročitati  muku  i 
ljubav,  daj  mi  pročitati  muku  tvoju,  da  strpljivo  podnosim  sve  tegobe  svoje;  daj  mi  pročitati  ljubav 
tvoju,  da  mi  omrznu  sve  ljubavi  svjetovne.  Amen. 

Himan  Krvi  Kristovoj 

(Iz  časoslova  prve  večernje) 

O  zdravo  rane  Kristove  svjedoci  Božje  ljubavi,  iz  kojih  Krvca  rumena  sve  teče,  teče  potokom! 
Od  zvijezda  vi  ste  sjajnije,  od  ružica  mirisnije,  od  alemova  draže  ste,  od  mednog  saća  slađe  ste.  Vi 
vrata  našoj  duši  ste  u  zaklon  najugodniji,  bjesnoća  ljutih  dušmana,  provalit  u  vas  ne  može. 

Koliko  pada  bičeva  u  sudnici  po  Isusu!  Koliko  kapi  krvavih  iz  tijela  teče  ranjenog!  Božansko 
čelo  prekrasno  trnovit  vijenac  probada,  a  zalupljeni  čavli  mu  kroz  ruke,  noge  prodiru.  A  kada  dušu 
predade  sa  ljubavlju  i  hotice,  u  prsa  koplje  roni  mu  i  s  krvlju  voda  izbija.  Da  potpuno  nas  otkupi  u 
tijesku  biva  izažet,  za  sebe  sama  ne  mareć  i  kaplju  daje  posljednju.  Svi  okaljani  grijesima  na  izvor 
spasa  dođite:  tko  u  njemu  se  okupa  od  blata  će  se  očistit.  Zahvaljujmo  Gospodinu,  što  sjedi  s  desne 
Očeve,  on  Krvlju  nas  je  spasio  i  Svetim  Duhom  krijepi  nas.  Amen. 

Po  dragocjenoj  svojoj  Krvi  operi  naša  bezakonja 

(Sv.  Bernard) 

O  dobri  Isuse,  o  slatki  Isuse,  o  Isuse  Sine  Djevice  Marije,  pun  milosrđa  i  milosti!  O  slatki  Isuse, 
smiluj  se  na  me  po  velikom  milosrđu  svome.  O  predobri  Isuse,  molim  te  za  onu  dragocjenu  Krv 
tvoju,  koju  si  se  udostojao  na  oltaru  križa  proliti  za  nas  nevoljne  grešnike,  da  opereš  sva  bezakonja 
naša,  i  da  se  udostojiš  pogledati  na  me  nevoljna  i  ništavna  grešnika,  koji  ponizno  molim  za 
oproštenje,  i  ovo  presveto  Ime  Isus  zazivam. 

O  Ime  Isus,  ime  slatko!  Ime  Isus,  ime  ljubljeno!  Ime  Isus,  ime  spasonosno!  Jer  što  je  Isus  nego 
Spasitelj?  Dakle  Isuse,  radi  presvetoga  Imena  svojega  budi  meni  Isus  i  spasi  me.  O  predobrostivi 
Isuse,  ne  dopusti,  da  ja,  kojega  si  iz  ničega  stvorio  i  neprocijenjenom  Krvlju  svojom  otkupio 
propadnem.  O  dobri  Isuse,  neka  me  ne  pogubi  bezakonje  moje,  kad  me  je  već  stvorila  tvoja 
svemoguća  dobrota. 

O  premilostivi  Isuse,  smiluj  mi  se,  dok  je  još  vrijeme  smilovanja,  da  me  ne  pogubiš  u  vrijeme 
suđenja.  O  predragi  Isuse,  ako  sam  ja  nevoljni  grešnik  po  strašnoj  pravdi  tvojoj  zaslužio  vječne 
muke  zbog  svojih  teških  grijeha,  još  ufajući  se  u  neizmjerno  milosrđe  tvoje  utječem  se  tebi  i  uzdam 
se,  da  ćeš  mi  se  smilovati,  koji  si  premilostivi  otac  i  premilosrdan  gospodar. 

O  predragi  Isuse,  koja  korist  od  Krvi  tvoje,  ako  padnem  u  vječnu  propast,  jer  te  neće  hvaliti 
mrtvi,  koji  padnu  u  pakao.  O  premilosrdni  Isuse,  smiluj  mi  se;  o  preslatki  Isuse,  oslobodi  me;  o 
premilostivi  Isuse,  milostiv  budi  meni  grešniku!  O  Isuse,  Isuse,  Isuse  predobri,  primi  me  u  broj 
odabranih  svojih.  O  Isuse,  spasenje  onih,  koji  u  te  vjeruju;  o  Isuse,  radosti  onih,  koji  se  u  te  ufaju;  o 
Isuse,  utjeho  onih  koji  te  zazivaju.  O  Isuse,  slatko  oproštenje  sviju  grijeha,  ulij  u  me  milost,  ljubav, 
mudrost,  čistoću,  poniznost,  svetu  strpljivost  u  svim  križevima;  dopusti,  da  savršeno  tebe  ljubim, 
tebe  hvalim,  tebe  uživam,  tebi  služim,  u  tebi  se  naslađujem,  ja  i  svi  oni,  koji  zazivaju  presveto  Ime 
tvoje  Isus.  Amen. 


Slavnoj  i  dragocjenoj  Krvi  Kristovoj 

(sv.  Katarina  Sijenska) 

Slavna  i  dragocjena  Krvi  Kristova,  ti  si  naša  kupelj  i  pomast  našim  ranama.  Da,  ti  si  uistinu 
kupaonica  jer  u  kupaonici  nalaziš  toplu  vodu  i  sve  ostalo  što  je  potrebno.  Zato  i  kažem  da  nam  u  toj 
slavnoj  kupaonici  daješ  toplinu  božanske  ljubavi,  to  jest  vječnog  Boga  u  kojemu  prebiva  Riječ  koja 
je  bila  u  početku.  Nalaziš  vodu  u  Krvi  jer  iz  Krvi  izlazi  voda  milosti.  Ali  to  izmiče  ljudskim 
pogledima. 

Neprocjenjiva,  preslatka  ljubavi,  ogradio  si  se  zidom  našega  čovještva,  čime  te  je  zaogmulo 
vrhovno,  vječno  i  uzvišeno  Božanstvo.  Ti  si  sada:  Bog  -  Čovjek!  Tako  je  savršeno  to  sjedinjenje 
koje  ni  smrt  ni  bilo  koje  stvorenje  ne  može  rastaviti.  Zato  se  tu  i  nalazi  toliko  veselja,  svježine  i 
utjehe  u  Krvi.  Zato  se  u  Krvi  nalazi  oganj  božanske  ljubavi,  kao  i  krepost  vrhovnog,  uzvišenog  i 
vječnog  Božanstva.  Zacijelo  znadete  da  krepošću  božanskog  Bića  Krv  Jaganjca  dobiva  svu  svoju 
vrijednost.  Kad  bi  Krist  bio  jedino  čovjek  bez  Božanstva:  tada  njegova  Krv  ne  bi  imala  vrijednosti. 
Ali  tim  sjedinjenjem  čovjeka  sa  samim  Bogom  žrtva  te  Krvi  dobiva  svu  svoju  vrijednost. 

O  Krvi,  ti  rastjeruješ  tamu  i  daješ  čovjeku  svjetlost  da  upozna  istinu,  kao  i  svetu  volju  vječnog 
Oca.  Ti  ispunjaš  dušu  milošću  koja  joj  daje  život  i  oslobađaš  je  od  vječne  smrti.  Slatka  Krvi:  ti 
oslobađaš  dušu  od  sebeljublja  koje  je  slabi.  Ti  je  zaogrćeš  ognjem  božanske  ljubavi.  Uopće  ne 
možeš  a  daje  ne  zaogrneš  tim  ognjem,  stojeći  uza  nju  dok  se  oganj  tvoje  ljubavi  širi  svuda  naokolo. 
Milostiva  Krvi,  kroza  te  i  u  tebi  se  nalazi  blago  Božjeg  milosrđa.  Ti  si  ona  slavna  Krv  gdje  svaki 
neznalica  može  prepoznati  i  vidjeti  istinu  vječnog  Oca,  istinu  neizrecive  ljubavi,  koja  nas  je  stvorila 
na  sliku  i  priliku  Božju.  Vječna  Krvi!  Kažem:  vječna,  jer  si  sjedinjena  s  vječnom  božanskom 
naravi. 

Slatka  Krvi  koja  uskrisuješ  mrtve!  Krvi:  ti  si  dala  život.  Ti  si  otklonila  tamu  s  očiju  slijepih 
duša  i  dala  im  svjetlost!  Slatka  ljubavi:  ti  si  uklonila  nesloge,  zaodjenula  si  gole,  nahranila  gladne, 
napojila  žedne,  kao  i  one  koji  još  danas  žeđaju  za  tom  Krvlju.  Mlijekom  svoje  slatkoće  nahranila  si 
djecu,  to  jest  one  koji  su  se  pokazali  malenima  s  iskrenom  poniznošću,  kao  i  nevine  s  anđeoskom 
čistoćom.  Krvi,  tko  se  ne  bi  htio  tobom  opiti!?  Jedino  oni  sebičnjaci  koji  ljube  sami  sebe  i  ne 
osjećaju  tvoj  miris. 


Kristova  Krv  opija,  jača,  i  prosvjetljuje  dušu 

(sv.  Katarina  Sijenska) 

Neprocjenjiva  slatkoćo  ljubavi,  ne  čudim  se  što  nalazim  u  tvojoj  Krvi  krepost  pobožnosti.  Vidim 
Isuse  da  si  upravo  uz  pomoć  božanske  dobrote  žrtvovao  sama  sebe,  a  da  to  nisi  bio  ni  najmanje 
dužan.  Ta  Krv  diže  svaku  kaznu  i  pruža  nam  svaku  radost.  Zato  nikakva  teškoća  ni  udarci  đavla  ili 
ljudi  ne  mogu  ti  naškoditi  niti  ti  oteti  veselje.  Ta  nam  Krv  daje  snage  da  podnosimo  svaku  kaznu  i 
napor  s  istinskom  i  svetom  strpljivošću.  Čak  se  možemo  i  veseliti  skupa  s  apostolom  Pavlom  u 
patnjama,  nalazeći  utjehu  u  svojim  patnjama  i  pogrdama.  Susrećemo  li  se  sa  sramotnim 
izrugivanjem  i  prostotom,  sve  to  dragovoljno  podnesimo  na  čast  Božju  i  spas  duša.  Moramo  se 
smatrati  nedostojnima  tako  velikog  dostojanstva  mučenika  koji  dobivaju  krunu  crvenih  ruža  sa 
svojim  patnjama. 

Kristova  Krv  opija,  jača,  grije  i  prosvjetljuje  dušu  istinom  da  ne  bi  pala  u  zabludu.  Ta  nas  Krv 
jača  i  daje  nam  vječni  život.  Čavli  su  nam  postali  ključem  koji  otvara  vrata  koja  su  nam  bila 
zatvorena  zbog  grijeha. 

Slatka,  neprocjenjiva  ljubavi,  sjedinila  si  i  suobličila  stvora  sa  Stvoriteljem.  Učinila  si  isto  ono 
što  čini  i  voda  sa  živim  vapnom,  da  bi  se  što  čvršće  spojio  kamen  s  kamenom  te  da  se  ne  bi  srušila 
zgrada  kad  vjetar  navali...  To  si  isto  i  ti  učinila.  Ti  si,  Utjelovljena  Riječi,  postavila  taj  kamen 
spajajući  nas  sa  svojim  Stvoriteljem.  Ti  si  pomiješala  svoju  Krv  sa  živim  vapnom  božanske  Biti, 
sjedinjujući  se  s  ljudskom  naravi.  Na  taj  si  se  način  pobrinula  da  nas  obraniš  protiv  tolikih  oluja, 
jakih  okršaja  i  napasti,  što  nam  ih  đavli  pripremaju  skupa  s  tijelom  i  svijetom.  Sve  te  oluje 
uperene  protiv  nas,  i  drmaju  našom  dušom. 

Vidim  da  si  ti,  slatka  Prva  Istino,  sa  svojom  Krvlju  koju  si  zamiješala  u  zidove  naše 
duše  takvom  čvrstoćom  da  je  nikakav  suprotan  vjetar  nije  kadar  oboriti.  Želim,  dakle,  da  se 
sklonite  u  otvoreni  bok  Sina  Božjega  koji  je  postao  sklonište  puno  miomirisa  tako  da  i  sam  grijeh 
dobiva  neki  miris  i  posta  uzročnikom  nekog  dobra.  Tu  se  slatka  zaručnica  čovječanstva  odmara  na 
krevetu  goruće  Krvi.  Tu  nam  se  jasno  otkriva  tajna  Srca  Sina  Božjega. 

Tijelo  Isusovo  iz  kojega  poput  načete  bačve  šiklja  Krv  koja  gasi  i  opija  svaku  ljubomornu  želju, 
veseli  i  rasvjetljuje  svaki  um,  obogaćuje  pamćenje  da  bude  uvijek  s  tobom  i  da  zaboravi  na  sve 

drugo,  da  ne  ljubi  ništa  drugo,  da  ne  misli  ni  na  što  drugo  osim  na  tebe,  dobri  i  slatki  Isuse.  Krvi, 
koja  jačaš  dušu  i  otklanjaš  svaku  slaboću!  Krvi  i  vatro,  neprocjenjiva  ljubavi! 

Uzdasi  presvetoj  Krvi  Isusovoj 

(Biskup  Lang) 

O  Isuse  moj,  sa  svom  mogućom  poniznošću  klanjam  ti  se  i  zahvaljujem  za  čudesno  i 
premilostivo  djelo  otkupljenja,  a  osobito  za  neprocijenjenu  Presvetu  Krv  tvoju,  koju  si  do  posljednje 
kapljice  prolio  za  spasenje  svijeta.  O  Krvi  svemoguća,  koja  možeš  sve  naše  dugove  isplatiti  i  sve 
milosti  isprositi!  Zato,  u  njezino  dostojanstvo  ufajući  se,  vapijem  u  nebo  k  Ocu  vječnomu:  milost! 
Milosrđe,  milosrđe!  Za  nevoljne  grješnike,  za  koje  je  ljubljeni  Sin  tvoj  Krv  svoju  prolio.  O  Oče 
nebeski,  usliši  vapaj  Krvi  Jaganjca  Isusa  Krista  i  milostiv  budi  svim  grješnicima.  Amen. 

Molitva  na  čast  presvetoj  Krvi  Isusovoj 

(Iz  molitvenika  Slavimo  Krv  Kristovu) 

Pomolimo  se!  O  Predragocjena  Krvi,  cijeno  vječnoga  života  i  otkupnino  cijeloga  svijeta, 
spasenje  naših  duša,  koja  bez  prekida  braniš  ljude  pred  prijestoljem  milosrđa  Svevišnjega.  Ja  ti  se 
klanjam  s  najdubljim  poštovanjem  i  želim,  koliko  mi  je  moguće,  da  Ti  nadoknadim  sve  uvrede,  koje 
Ti  neprestano  čine  ljudi,  osobito  oni  koji  spominju  tvoje  presveto  ime  uzalud... 

O  tko  da  ne  hvali  ovu  Krv  od  neizmjerne  vrijednosti?  Tko  da  se  ne  užeže  ljubavlju  prema  Isusu, 
koji  ju  je  prolio?  Sto  bi  bilo  od  mene,  da  me  nije  ova  Božanska  Krv  otkupila?  Pa  tko  ju  je  iz 
presvetih  žila  Gospodina  mojega  sve  do  zadnje  kapljice  ispustio?  Ah,  to  nije  zacijelo  bio  nitko 
drugi,  nego  njegova  božanska  ljubav.  O  neizmjerna  ljubavi,  koja  si  nam  podala  ovaj  balzam  pun 
spoznaje.  O  neprocjenjivi  balzame,  koji  si  potekao  iz  vrela  neizmjerne  ljubavi;  učini  de,  da  te  sva 
srca  i  svi  jezici  časte  i  slave  i  tebi  hvalu  daju  sada  i  svagda  i  u  vijeke  vjekova.  Amen. 

Pomirna  molitva  da  postigneš  milost  i  milosrđe  Božje  u  svim  potrebama 

poradi  Presvete  Krvi  Isusove 

(sv.  Benedikt  Josip  Labre) 

Isus  Krist,  kralj  slave,  došao  je  u  miru.  -  Bog  je  čovjekom  postao.  -  Riječ  je  tijelom  postala.  - 
Krist  se  rodio  od  Marije  Djevice.  -  Krist  je  u  miru  prošao  kroza  njih.(Svoje  neprijatelje).  Krist  je  bio 
raspet.  -  Krist  je  umro.  -  Krist  je  bio  pokopan.  -Krist  je  uskrsnuo.  -  Krist  je  na  nebo  uzašao.  -  Krist 
pobjeđuje.  -Krist  vlada  -  Krist  kraljuje.  -  Kriste,  očuvaj  nas  od  svakoga  zla.  -  Krist  je  s  nama!  -Oče 
naš,  Zdravo  Marijo,  Slava  Ocu  i  Sinu  i  Duhu  Svetomu... 

1.  Vječni  Oče!  Iskaži  nam  milosrđe  poradi  Krvi  Isusove.  Pomaži  nas  Krvlju  svojega 
neokaljanoga  Jaganjca,  Isusa  Krista,  kao  što  si  nekoć  obilježio  svoj  izraelski  narod,  da  ga  oslobodiš 
od  smrti.  I  ti,  o  Marijo,  Majko  milosrđa,  moli  i  zagovaraj  nas  kod  Boga  i  izmoli  nam  milost,  za  koju 
te  molimo.  Slava  Ocu  i  sinu  i  Duhu  Svetomu... 

2.  Vječni  Oče!  Iskaži  nam  milosrđe  radi  svete  Krvi  Isusove.  Izbavi  nas  od  svjetskoga  kaosa,  kao 
što  si  Nou  izbavio  od  općega  potopa.  I  ti,  o  Marijo,  kraljice  spasenja,  zagovaraj  nas  kod  Boga  i 
izmoli  nam  milost  za  koju  te  molimo...  Slava  Ocu  i  Sinu  i  Duhu  Svetomu... 

3.  Vječni  Oče!  Iskaži  nam  milosrđe  poradi  Krvi  Isusove.  Oslobodi  nas  od  zasluženih  kazna,  kao 
što  si  Lota  oslobodio  od  požara  Sodome.  I  ti,  o  Marijo,  zagovornice  naša,  zagovaraj  nas  kod  Boga 
te  nam  izmoli  milost,  za  koju  te  molimo.  Slava  Ocu  i  Sinu  i  Duhu  Svetomu... 

4.  Vječni  Oče!  Iskaži  nam  milosrđe  poradi  Krvi  Isusove.  Utješi  nas  u  sadašnjim  nevoljama  i 
potrebama,  kao  što  si  nekada  utješio  Joba,  Anu  i  Tobiju.  I  ti,  o  Marijo,  tješiteljice  žalosnih, 
zagovaraj  nas  kod  Boga  i  izmoli  nam  milost,  za  koju  te  molimo.  Slava  Ocu  i  Sinu  i  Duhu 
Svetomu... 

5.  Vječni  Oče!  Iskaži  nam  milosrđe  poradi  Krvi  Isusove.  Ti  nećeš  smrti  grješnikove,  nego  da  se 
obrati  i  živi;  daj  nam  radi  milosrđa  svojega  vremena  za  pokoru,  da  spoznamo  i  okajemo  svoje 

grijehe,  od  kojih  dolazi  svako  zlo,  da  uzmognemo  živjeti  u  vjeri  i  ufanju  i  ljubavi  u  miru  Gospodina 
našega  Isusa  Krista.  I  ti,  o  Marijo,  utočište  grješnika,  zagovaraj  nas  kod  Boga  i  isprosi  nam  milost, 
za  koju  te  molimo.  Slava  Ocu  i  Sinu  i  Duhu  Svetomu... 

6.  O  Predragocjena  Krvi  Isusova,  ljubavi  naša!  Moli  svojega  Oca  za  milosrđe  i  oproštenje,  za 
milost  i  mir  Božji  za  nas  (za...)  i  za  sve  ljude.  Slava  Ocu  i  Sinu  i  Duhu  Svetom... 

7.0  Marijo,  Majko  naša  i  ufanje  naše  moli  za  nas  (za...)  i  za  sve  ljude  te  nam  isprosi  milost,  za 
koju  molimo.  Slava  Ocu  i  Sinu  i  Duhu  Svetomu... 

8.  Vječni  Oče!  Prikazujem  ti  Krv  Isusa  Krista  kao  zadovoljštinu  za  svoje  grijehe,  za  potrebe  sv. 
Crkve,  i  za  obraćenje  grješnika.  Slava  Ocu  i  Sinu  i  Duhu  Svetomu... 

9.  O  neokaljana  Djevice  Marijo,  Majko  Božja,  moli  Isusa  za  nas  (za...)  i  za  sve  ljude.  O  Isuse  i 
Marijo,  iskažite  nam  milosrđe!  Slava  Ocu  i  Sinu  i  Duhu  Svetomu... 

10.  Sveti  Mihaele  arkanđele,  sv.  Josipe,  sveti  Petre  i  Pavle,  zaštitnici  svih  vjernika  u  Crkvi 
Božjoj  i  svi  anđeli  i  sveci  na  nebu,  molite  milost  i  milosrđe  za  nas  (za...)  i  za  sve  ljude.  Amen.  Slava 
Ocu  i  Sinu  i  Duhu  Svetomu... 

Zdravo  Tijelo  Isusovo,  zdravo  Krvi  Isusova 

(Pučka  hrvatska  pjesma) 

Zdravo  Tijelo  Isusovo,  na  oltaru  posvećeno.  Zdravo  Tijelo  Isusovo,  Svetim  Duhom  upućeno. 
Zdravo  Tijelo  Isusovo,  od  Djevice  porođeno.  Zdravo  Tijelo  Isusovo,  u  jaslice  položeno.  Zdravo 
Tijelo  Isusovo,  velegorko  izmučeno.  Zdravo  Tijelo  Isusovo,  za  nas  na  križ  pribijeno.  Zdravo  Tijelo 
Isusovo,  mrtvo  u  grob  sahranjeno.  Zdravo  Tijelo  Isusovo,  treći  danak  uskrsnulo.  Zdravo  Tijelo 
Isusovo,  po  svem  svijetu  proslavljeno.  Zdravo  Tijelo  Isusovo,  na  nebesa  uzneseno.  Zdravo  Tijelo 
Isusovo,  s  desna  Oca  postavljeno.  Zdravo  Tijelo  Isusovo  nam  za  hranu  svima  dano.  Zdrav  od  meda 
slađi  kruše,  kim  se  hrane  vjerne  duše.  Zdravo  Trojstvo  u  jedinstvu,  zdrav  Isuse  u  Božanstvu.  Tebi 
hvala  tebi  dika,  tebi  slava  prevelika.  O  Isuse,  budi  hvaljen  po  sve  vijeke  vjekov.  Amen. 

Zdravo  Krvi  Isusova,  na  oltaru  posvećena!  Zdravo  Krvi  plemenita,  za  grešnike  sva  prolita! 
Zdravo  Krvi  Isusova,  previšnjega  Boga  Sina!  Zdravo  Krvi  Isusova,  sva  na  mukam  istočena!  Za 
proliće  svete  Krvi  digni  grijehe  sve  proklete!  Zdravo  Trojstvo  u  jedinstvu,  zdravo  Krvi  u  otajstvu! 
Zdrav  Isuse  uzvišeni  za  nas  mnogo  poniženi!  Za  prešla vne  tvoje  Rane  ti  pomozi  sve  kršćane!  Ti  se 
smiluj  ti  nam  prosti  što  zgriješimo  od  mladosti!  Sine  Božji  budi  hvaljen  po  sve  vijeke  vjekov. 
Amen! 

Molitva  žalosnoj  Majci  Mariji 

(Sv.  Gaspar  Bufalo) 

O  Bezgrešna  i  Žalosna  Marijo,  zbog  nas  si  bila  podno  Križa.  Ti  si  u  svoje  Srce  prihvaćala  Krv 
koju  je  Tvoj  Sin  prolijevao,  trpjela  si  u  Srcu,  trnje  i  čavle  koji  su  ga  mučili  i  primila  nas  za  svoje 
sinove,  daj  da  ostanemo  u  tvome  slatkom  Srcu.  Marijo  lijepo  je  s  tobom  stajati  podno  Križa,  Majko 
Božja  i  Majko  naša,  Odvjetnice  grešnika,  Posrednice  Gospodarice  svemira,  Učiteljice  istine... 

Slatka  Majko  nauči  nas  ljubiti  Isusa,  nasljedovati  njegove  kreposti,  njega  koji  je  Učitelj  na  Križu, 
i  pobudi  u  nama  gorljivost  da  utažimo  žeđ  našega  Spasitelja  koji  je  žedan  duša.  Žalosna  Majko, 
pomozi  nam  da  se  penjemo  putem  Kalvarije,  između  Isusa  koji  nosi  Križ  i  Tebe  koja  ga  slijediš,  da 
tako  prispijemo  na  sveto  brdo  Božje.  Marijo  Majko  naša  daj  da  zagrlimo  Križ,  da  živimo  sjedinjeni 
u  tvom  Srcu.Amen. 


Molitva  Bezgrešnom  Začeću 

(sv.  Maksimilijan  Kolbe) 

Blagoslovljena  Djevice,  dostoj  se  primiti  moju  molbu.  Bezgrešno  začeće,  Kraljice  neba  i  zemlje, 
Utočište  grešnika,  Majko  preljubezna,  kojoj  je  Bog  povjerio  sve  milosrđe  -  evo  me  pred  tobom,  evo 
siromašnog  grešnika.  Molim  te,  primi  me  kao  svoje  vlasništvo.  Djeluj  u  meni  po  svojoj  volji,  u 
mojoj  duši,  u  mom  srcu,  u  mom  životu,  na  času  smrti,  u  vječnosti.  Raspolaži  sa  mnom  kako  ti  želiš, 

samo  da  se  ostvari  ono  što  je  o  tebi  rečeno:  "Žena  će  satrti  glavu  zmiji",  ti  ćeš  uništiti  hereze  u 
cijelom  svijetu!  Da  u  tvojim  bezgrešnim  rukama,  bogatim  milosrđem,  postanemo  sredstvo  tvoje 
ljubavi,  sredstvo  koje  će  moći  oživjeti  i  razveseliti  mnoge  nemarne  ili  zavedene  duše.  Tako  će  se 
bez  kraja  širiti  kraljevstvo  božanskog  Srca  Isusova.  Zaista  samo  tvoja  prisutnost  privlači  milost, 
koja  preobražava  i  posvećuje  duše.  Jer  milost  ključa  iz  Isusova  Božanskog  Srca  na  nas  preko  tvojih 
majčinskih  ruku! 

5.  RAZMATRANJA  SVETACA  I  DUHOVNIH  VELIKANA  O  PRESVETOJ  KRVI 
KRISTOVOJ 


Ljepota  izvora 

(sveti  Ivan  Krizostom) 

Ova  Krv  u  nama  proizvodi  njegovu  prekrasnu  kraljevsku  sliku,  ukrašava  nas  nevjerojatnom 
ljepotom.  Ne  dopušta  da  se  umanji  dostojanstvo  duše,  koju  često  hrani  i  zalijeva.  Ova  Krv  doista 
hrani  dušu  i  ulijeva  veliku  snagu!  Ova  Krv,  kad  se  dostojno  prima,  rastjeruje  đavle,  a  doziva  nam 
anđele  i  samog  Gospodara  anđela.  Đavli  bježe  kad  vide  Krv  Gospodinovu  a  anđeli  dolaze.  Ova  Krv, 
koja  je  za  nas  prolivena,  oprala  je  cijeli  svijet... 

Ova  je  Krv  spasenje  naših  duša.  Ona  dušu  pere,  ukrašava  i  ražaruje,  a  naš  duh  čini  svjetlijim  od 
vatre.  Ovo  je  Krv  koja  nam  je,  kad  je  bila  prolivena,  otvorila  nebo...  Ona  je  izvor  svjetla  koje  širi 
zrake  istine.  Njoj  se  približavaju  najviše  moći  i  promatraju  ljepotu  njenog  izvora;  jer  jasnije  vide 
ono  što  je  postavljeno  pred  nas;  uočavaju  nepristupačne  zrake.  To  je  cijena  svijeta  kojom  je  Krist 
kupio  i  ukrasio  Crkvu.  Tako  nas  je  Krist  svojom  Krvlju  kupio  i  ukrasio.  Oni  koji  primaju  ovu  Krv  u 
društvu  su  anđela,  arkanđela  i  najviših  vlasti.  Oni  su  odjeveni  u  Kristovo  kraljevsko  ruho  i 
oburužani  duhovnim  oružjem. 


Ljubav  i  patnja 

(A.  Bernard) 

Otkupljenje  je  drama,  koju  je  napisala  uglavnom  Krv  Bogočovjeka...  Pritom  se  spontano  pojavljuje 
pitanje:  zašto  je  Krist  htio  ostvariti  otkupljenje  upravo  po  prolijevanju  Krvi  i  poniženju?  Jedan  od 
najjačih  razloga  koji  objašnjavaju  otkupljenje  putem  križa,  jest  otkupljenje  ljudske  patnje...  Krist  je 
želio  otkupiti  cijelog  čovjeka  i  od  grijeha  i  od  patnje.  Pri  tom  nije  uklonio  patnju,  nego  joj  je  dao 
smisao... 

Bog  je  pozvao  čovjeka  na  sudjelovanje  u  Kristovoj  radosti,  jer  čovjek  čezne  za  srećom:  Zato  je 
kršćanstvo  u  svom  najljepšem  značenju  uvijek  usmjereno  prema  svjetlu  uskrsnuća,  jer  je  izraz 
pravog  određenja  čovječanstva  i  odgovor  na  njegove  najdublje  težnje.  Ali  patnja  u  svojoj  okrutnoj 
stvarnosti  ostaje.  Ostaje  kao  naravna  posljedica  ograničenosti  ljudske  prirode  nakon  istočnog 
grijeha.  Bol  koja  čovjeka  pogađa,  fizička  je  bol;  to  su  bolest,  bijeda,  siromaštvo,  glad  i  žeđ.  Ali  još 
više  od  toga,  to  je  moralna  bol:  nerazumijevanje,  nepravda,  kleveta,  mržnja  i  tlačenje,  kao  i  same 
napasti  i  suhoća  duha.  Uz  sve  to  još  dolazi  i  kolektivna  bol:  ratovi  i  katastrofe.  Zato  je  Krist  htio 
podnijeti  i  fizičku  i  moralnu  patnju,  onu  javnu  i  onu  intimnu.  Ne  samo  da  je  prolio  Krv  na  križu, 
nego  je  iskusio  i  nerazumijevanje  i  nezahvalnost,  mržnju  i  potlačenost,  izrugivanje  i  napuštenost  i  sa 
strane  apostola...  Njegova  agonija  od  rođenja  do  smrti  bijaše  ogledalo  agonije  čovjeka  u  tjelesnom  i 
duhovnom  pogledu... 

Eto  zašto  kršćanin  na  putu  prema  radosti  uskrsnuća  treba  trajno  meditirati  o  križu.  Pio  XII  je  rekao: 
"Budući  da  je  Krist  prolijevanjem  svoje  Krvi  posvetio  ljudsku  bol,  svi  od  njega  trebaju  naučiti 
-trpjeli  oni  od  bilo  kakovih  nevolja  i  bijeda  -  vedro  trpjeti,  s  pogledom  upravljenim  prema  Kristu." 

Krv  Kristova  -  cijena  otkupljenja 

(sv.  Gašpar  del  Bufalo) 

U  štovanju  predragocjene  Krvi  imamo  blago  mudrosti  i  svetosti.  Ovdje  leži  naša  utjeha,  mir  i 
spasenje.  Štovanje  predragocjene  Krvi  spada  u  bit  kršćanske  vjere.  Sveta  Majka  Crkva  je  uvijek 
visoko  cijenila  ovu  božansku  Krv  i  ona  je  ta  koju  je  Krist  za  sebe  stekao  svojom  Krvlju.  Već  u  prvoj 
poruci  spasenja  nalazimo  ono  što  je  Bog  propisao  Hebrejima  u  Egiptu:  da  svoja  vrata  označe  krvlju 
da  bi  tako  bili  pošteđeni  od  anđela  Zatomika.  Ovo  je  bio  samo  pokazatelj  onoga  sredstva  vječnoga 
spasenja  koje  će  osloboditi  naše  duše  od  ropstva  pakla.  Ovome  želimo  još  dodati  riječi  apostola: 
'Ako  već  krv  jaraca  i  junaca  čisti  onečišćene,  koliko  li  će  više  krv  Kristova  očistiti  savjest  našu  od 
mrtvih  djela'. 

Želimo  ovo  završiti  sa  sv.  Bernardom:  'Krv  Kristova  je  kao  trublja  koja  zove!'  Ovome  dodajmo  i 
riječi  sv.  Tome:  'Krv  Kristova  je  ključ  u  Raj!'  Našem  zaključku  ne  smiju  nedostajati  ni  riječi  sv. 
Pavla:  'Bog  je  htio  u  svoj  svojoj  punini  u  njemu  prebivati  da  bi  s  njim  sve  izmirio;  te  sve  što  je  na 
nebu  i  na  zemlji  priveo  Kristu  koji  tvori  mir  Krvlju  svoga  križa.’  Upravo  naša  vremena  čeznu  za 
ispunjenjem  onoga  što  je  obećano  po  ovim  riječima.  Neka  se  sveta  Krv  svidi  Bogu,  vječnom  Ocu. 
Neka  očisti  srca  naša  i  napoji  ih  ljubavlju  Isusovom  koji  nas  je  ljubio  i  oprao  u  Krvi  svojoj.  Mora  se 
ljudima  reći  kakvom  su  cijenom  otkupljene  duše.  Mora  im  se  protumačiti  kako  ih  Krv  Kristova  čisti 
i  kako  ih  ona  posvećuje  po  sakramentima.  Da  bi  se  ljudi  probudili  iz  današnje  bez-osjećajnosti  mora 
ih  se  podsjetiti,  da  se  ova  Krv  žrtvuje  svaki  dan  na  oltarima  i  da  joj  se  treba  klanjati  i  prikazivati  je  u 
naknadu  za  grijehe  i  nezahvalnosti  koje  joj  se  nanose. 

Isusova  velika  želja  da  se  okoristimo  njegovom  Krvlju 

(sv.  Gašpar  del  Bufalo) 

Koliko  je  bila  velika  Isusova  želja  za  vrijeme  cijelog  njegova  života  da  prolije  svoju  Krv  za  naše 
spasenje  isto  toliko  je  velika  njegova  želja  da  svi  se  njegovom  Krvlju  okoristimo.  Da  sve  duše  u 
tome  sudjeluju.  Otvorio  je  u  svojim  Ranama  izvor  milosrđa,  mira  pobožnosti,  ljubavi  koji  poziva 
sve  duše  da  na  njemu  ugase  svoju  žeđ.  A  zašto  je  ustanovio  Sakramente  koji  su  kao  kanali  kojima 
nam  daruje  zasluge  svoje  Predragocjene  Krvi?  Zašto  trajno  prikazuje  Ocu  svoju  Krv?  Zašto  je  u 
srcu  tolikih  vjernika  pobudio  ovu  pobožnost?  Samo  zato  jer  je  velika  želja  njegova  Srca  da  svi  iz 
presvetih  izvora  njegovih  Rana  po  njegovoj  Krvi  zadobiju  vode  milosti.  Kako  je  užasna 
nezahvalnost  ne  okoristiti  se  time  i  zapostaviti  tako  učinkovito  sredstvo  spasenja....  Promatraj 
nježnost  ljubavi  u  načinu  na  koji  Isus  prolijeva  Božansku  Krv.  Bilo  gdje  da  pogledaš,  bičevanje, 
krunjenje  trnovom  krunom...  sve  me  potresa  do  suza.  Isus  je  uvijek  iz  ljubavi  obliven 
Krvlju.. ..Mislim  da  je  Gospodina  posebno  boljelo  to  što  mu  je  bilo  objavljeno  da  se  mnogi  zbog 
njihovih  grijeha  neće  okoristiti  Otkupljenjem  i  njegovom  Predragocjenom  Krvlju.  Da,  to  je  bio 
glavni  razlog  njegovih  bolnih  patnji....  Neka  naše  povjerenje  iznad  svega  bude  u  zasluge  Kristove 
Krvi.  Ne  zaboravite:  između  nas  i  Vječnoga  Oca  u  sredini  stoji  Isus  Krist  ...  Krv  Kristova  viče 
moleći  za  nas  milosrđe. 

Pobožnost  Krvi  Kristovoj  u  raznim  stanjima  duhovnog  života 

(sv.  Gašpar  del  Bufalo) 

Pobožnost  Predragocjenoj  Krvi  Isusovoj  velikim  milostima  resi  dušu.  Razlikujemo  tri  stanja  u 
kojima  se  duša  može  naći:  stanje  grijeha,  stanje  milosti  i  stanje  savršenstva. 

Stanje  grijeha:  Krv  Isusova  je  grešniku  temelj  nade  u  Božansko  milosrđe;  1.  jer  je  Isus  naš 
odvjetnik  kod  Oca  ...  On  prikazuje  svoje  Rane  i  svoju  Krv  koja  viče  više  od  krvi  Abelove;  2.  jer  dok 
Isus  moli  svoga  Oca  ...  traži  obraćenje  grešnika  u  prolijevanjem  svoje  Krvi.  O  kako  su  putovi 
zacrvenjeni  krvlju  ...  On  nas  s  toliko  usta  zagovara  koliko  ima  njegovih  Rana;  3.  Daje  nam  da 
upoznamo  učinkovitost  njegove  Krvi,  sredstva  pomirenja.  On  je  život.  On  izmiruje  sve  na  nebu  i  na 
zemlji;  4.  Đavao  nastoji  dušu  obeshrabriti,  dovesti  do  očaja....  ah  je  Isus  ohrabruje:  Kako  možeš 

sumnjati  da  ti  neću  oprostiti?  Gledaj  me  u  Getcemanskom  vrtu  kako  se  Krvlju  znojim,  gledaj  me  na 
križu... 

Stanje  milosti:  Kad  se  duša  obrati,  da  bi  ustrajala  Isus  je  vodi  svojim  ranama  i  kaže  joj:  Bježi 
dijete  moje  od  grešnih  prigoda...  u  protivnom  ćeš  mi  ponovno  otvoriti  ove  rane!  A  dijeljenje  milosti 
i  Sakramenti  nije  li  to  trajno  primjenjivanje  sredstava  Krvi  Kristove?  A  za  to  djelovanje  treba  nositi 
križ...  Duša  raste  u  spoznaji  i  shvaća  kako  Isus  nevin  nije  trebao  za  sebe  dati  zadovoljštinu  nego  za 
nas,  pa  iako  je  bila  dosta  samo  jedna  kap  Krvi  htio  ju  je  svu  proliti.  I  evo  duša  počinje  živjeti  na 
putu  prosvjetljenja,  ...  ne  popušta  više  napadaju  neprijatelja...  vidi  Isusa  kako  lije  svoju  Krv  i  prezire 
ispraznost.  Dođe  na  put  prosvjetljenja  i  vidi  kako  sva  bogatstva  ima  u  Krvi  Jaganjčevoj... 

Razmišlja  pobožno  o  Križu  i  vidi  da  su  se  svi  spasili  zahvaljujući  dolasku  Mesije...  Nastavlja 
tražiti  proslavu  vjere  šireći  Evanđelje...  Apostoli  su  išli  posvećivati  svijet  po  Krvi  Kristovoj.... 
Nastavlja  razmatrati  kako  po  Isusovim  zaslugama  ima  sva  bogatstva  ...  spoznaje  u  sebi  svoju  bijedu 
i  uzima  u  ruke  kalež...Uzet  ću  čašu  spasenja.  Duša  vidi  kako  u  Krvi  Kristovoj  zahvaljuje  na 
dobivenim  dobročinstvima,  vidi  kako  za  isprositi  milost,  treba  prikazivati  Krv  Kristovu...  Crkva  u 
svim  molitvama  upućuje  na  zasluge  Krvi  Isusove.  Duša  sve  više  razmišlja  i  kuša  bol  jer  je 
sagriješila... Krv  Kristova  je  tješi  ...  vidi  što  znači  uvrijediti  Boga  te  viče:  Pa  tko  bi  ponovno  htio 
otvoriti  njegove  Rane? 

Stanje  savršenstva:  Duša  prosvijetljena  u  podnožju  Križa  traži  načina  kako  se  sjediniti  sa  svojim 
ljubljenim  Gospodinom  koji  duši  govori:  Ljubavi  puna  čežnje;  1.  ljubi  savršenstvo... razmišljaj  kako 
je  samo  u  Bogu  sreća  ...  pogotovu  promatraj  njegove  zamisli  Otkupljenja,  na  poseban  način  gledaj  s 
koliko  ljubavi  je  Isus  Krist  prolio  svoju  Krv  do  posljednje  kapi.  Ljubav  čezne  i  viče:  O 
Predragocjena  Krvi  mog  Gospodina,  daj  da  te  u  vijeke  blagoslivljam!  Sve  to  u  duši  budi  ljubav  te 
ona  zaključuje:  Tko  će  nas  odijeliti  od  ljubavi  Kristove ? 

2.  Uči  o  savršenstvu,  razmišljaj  o  Isusu  u  slici  zaklanog  Jaganjca.  O  Isusova  blagosti  koja  si 
posebno  kod  razapinjanja  iskazala  ljubav.  Duša  vidi  što  se  danas  događa,  pogotovu  kako  grešnici 
vrijeđaju  Boga,  te  je  puna  ljubavi  prema  Isusu,  pa  ako  bi  za  dobro  i  bližnje  trebala  ići  u  susret 
mučeništvu  ona  govori:  Dragi  moj  ljiljane  rumen  od  Krvi!  Kako  bih  htjela  za  Istinu  rado  trpjeti! 
Ako  treba,  evo  ja  sam  spremna  za  svaki  žrtvu! 

3.  Molitvene  vježbe. ..i  duša  počinje  imati  profinjenu  savijest....  čisti  nakane  u  svom  djelovanju, 
postojana  je  u  strpljivosti.  Prepoznaje  i  priznaje  da  sva  ova  dobra  dolaze  od  učinkovitosti 
Otkupljenja  i  vidi  da  se  u  svemu  na  nju  primjenjuju  zasluge  izlijevanja  Krvi  Kristove.  Dolazi  na 
sudište  ispovjedaonice  i  kaže:  Prikazuje  se  Krv  Kristova.  Ako  se  klanja  Isusu  u  svetohraništu  kaže: 
Isus  moj  ljubljeni  prikazuje  svoju  Krv.  Uspinje  se  na  goru  savršenstva,  a  evo  putovi  Kalvarije  su 
zarumenjeni  Krvlju  i  rado  ide  putem  kreposti,  ne  ostavlja  križa,  ne  umara  se  u  trpljenju.  Ljubi 
molitvu...  plače  za  one  koji  ne  plaču,  moli  za  one  koji  ne  mole.  Između  ostalog  zna:  duše  Isusa 
koštaju  Krvi...  neprestano  traži  Boga,  da  bi  ublažila  srdžbu  Stvoritelja  prikazuje  Krv...  voli  da  će 
moći  jednog  dana  u  Raju  poljubiti  rane  Isusa  Krista  proslavljenoga  da  će  moći  zauvijek  pjevati 
slavu  Krvi  koja  briše  osudu  smrti.  Budući  daje  Križ  ljestve  nebeske  ne  obeshrabruje  se  više  na  riječ 
trpljenje,  nego  trpi  s  blagošću,  da  bi  na  kraju  došla  do  toga  da  trpi  s  radošću.  Ismijavanja, 
klevetanja,  protivštine  i  druge  stvari  je  ne  obaraju.  Razmišlja  da  je  Isus  dao  vid  slijepima,  ozdravio 
hrome,  uskrisivao  mrtve,  pa  ipak  su  ga  razapeli....  razmišlja  kako  ljubav  potaknuta  vjerom  čini 
velike  stvari  u  svijetu.  O  heroji  vjere,  tko  vas  učini  tako  velikodušnima?  Pogled  na  Isusa  koji  lije 
svoju  Krv  za  ljude! 

Koje  li  utjehe  jednoga  dana  za  nas  u  uvali  Jozafat,  kada  budemo  na  strani  izabranika  s  palmama 
u  ruci  i  mognemo  pjevati  slave  Božanskoj  Krvi  po  kojoj  imamo  zaručničke  haljine.  Tko  su  ti  i  od 
kuda  dolaze?  To  su  oni  koji  su  oprali  svoje  haljine  u  Krvi  Jaganjčevoj  i  dolaze  iz  velike  nevolje. 

Krv  koja  je  prolivena  u  tolikoj  patnji  i  ljubavi 

(Maria  De  Mattias) 

Duše,  duše,  duše  u  Raj!  Da  se  svi  spase,  to  je  moja  želja!  O  koliko  se  iskazuje  slave  Krvi 
Kristovoj  trudeći  se  oko  spasenja  samo  jedne  duše.  Zadovoljna  sam  trpjeti  za  mog  ljubljenog 

bližnjega  za  kojeg  je  Isus  prolio  svu  svoju  Krv....  Bog  hoće  da  Isusova  Predragocjena  Krv  bude  u 
svim  srcima....  Ljubimo  Isusa  zbog  Krvi  koju  je  za  nas  prolio.  Povjerenje  u  krv  Kristovu.  Iz 
Kristove  Krvi  izviru  sva  blaga  istinskog  mira....  Krv  Kristova  je  sva  naša  nada  i  naše  dobro,  Krv 
koja  je  prolivena  u  tolikoj  patnji  i  ljubavi  za  naše  vječno  spasenje  ...  jedina  naša  potpora  je  Isus  i 
njegov  križ.  Oduševite  se  za  trpljenje  s  predanjem;  doći  će  dan  kad  ćete  u  nebu  uživati  snagu 
božanske  krvi  koja  nas  je  spasila.  Možemo  mu  reći  nježno  i  s  iskrenom  ljubavlju:  Isuse  moj,  ti  si 
sva  moja  nada...  Sreće  li  naše,  ako  nam  u  srcu  bude  ljubav  prema  Križu,  da  trpimo  u  šutnji,  da 
trpimo  radeći,  da  trpimo  veselo  ili  barem  strpljivo. 


Ako  tko  i  pogriješi,  imamo  Zagovornika  kod  Oca 

(sv.  Ivan  Fisher-  biskup) 

Isus  Krist  je  naš  svećenik,  a  njegovo  divno  tijelo  naša  žrtva,  koju  je  prinio  na  žrtveniku  križa 
za  spas  svih  ljudi.  Prolivena  krv  zbog  našega  otkupljenja  nije  krv  žrtvenih  životinja  kao  u  Starom 
zavjetu,  nego  Krv  nevinoga  janjeta,  Isusa  Krista,  našega  Spasitelja.  Hram,  u  kojem  je  naš  Svećenik 
prinio  žrtvu,  nije  rukotvoren,  nego  je  podignut  snagom  samoga  Boga.  Krv  je  svoju  prolio  na  očigled 
svijeta  u  hramu  koji  je  sagradila  sama  Božja  desnica. 

Taj  hram  ima  dva  dijela:  jedan  je  zemlja  na  kojoj  mi  sada  živimo,  a  drugi  je  još  nepoznat 
nama  smrtnicima.  Prvu  je  žrtvu  prikazao  ovdje  na  zemlji  kad  je  podnio  gorku  smrt.  Zatim  je  unišao 
u  svetinju  nad  svetinjama,  to  jest  u  nebo,  kad  je  po  vlastitoj  krvi  obukao  novu  odjeću  besmrtnosti. 
Tu  je  pred  prijestoljem  nebeskoga  Oca  prikazao  neizmjerno  vrijednu  Krv,  koju  je  sedam  puta 
prolijevao  za  sve  ljude  podložne  grijehu.  Ta  je  žrtva  Bogu  tako  draga  i  ugodna  da  nam  se  odmah 
smiluje  čim  je  pogleda  i  odmah  je  prema  svima  koji  se  iskreno  kaju  blag  i  milosrdan.  I  tako  uvijek: 
ne  prikazuje  se  na  našu  sreću  jednom  na  godinu  kao  što  je  to  bilo  kod  Židova,  nego  svaki  dan,  čak  i 
svakog  sata  i  časa,  da  bismo  uvijek  imah  utjehu  i  sigurno  utočište.  Zato  nadodaje  Apostol:  Našavši 
vječno  otkupljenje. 

Svi  su  dionici  te  svete  i  vječne  žrtve  koji  se  iskreno  i  skrušeno  kaju  i  čine  pokoru  za 
počinjene  grijehe.  Takvi  ljudi  moraju  čvrsto  i  slobodno  odlučiti  da  se  neće  više  povraćati  na  mane, 
nego  da  će  ustrajati  u  započetom  nastojanju  oko  kreposti. 

Sve  nam  to  potkrepljuje  sveti  Ivan  ovim  riječima:  Djeco  moja,  ovo  vam  pišem  da  ne  griješite.  Ali 
ako  tko  i  sagriješi,  imamo  kod  Oca  Zagovornika,  Isusa  Krista,  pravednika.  On  je  žrtva  pomirnica 
za  naše  grijehe,  ne  samo  za  naše  nego  za  grijehe  svega  svijeta. 

Prikazao  je  samoga  sebe  za  nas 

(sv.  Fulgencije  Ruspijski,  biskup) 

Samo  Presveto  Trojstvo,  jedan  isti  Bog  Staroga  i  Novoga  zavjeta,  naredio  je  našim  praocima  da 
prikazuju  različite  životinjske  žrtve.  Tim  se  žrtvama  označavao  onaj  najmiliji  dar,  kojim  će  Bog  Sin 
samoga  sebe  u  tijelu  za  nas  milosrdno  prikazati. 

Prema  apostolskoj  nauci  on  je  samoga  sebe  prikazao  za  nas  kao  prinos  i  žrtvu  Bogu  ugodnu.  On, 
pravi  Bog  i  pravi  svećenik,  jednom  je  ušao  za  nas  svojom  vlastitom  krvlju  u  svetište,  a  ne  s  krvlju 
životinja.  To  je  u  Starom  zavjetu  unaprijed  označavao  veliki  svećenik  koji  je  jednom  godišnje  s 
krvlju  ulazio  u  svetinju  nad  svetinjom. 

Isus  je,  dakle,  u  sebi  samom  prikazao  sve  što  je  potrebno  za  naše  otkupljenje.  On  je  sam  i 
svećenik  i  žrtva,  i  Bog  i  hram.  On  je  svećenik  koji  nas  je  s  Bogom  izmirio,  žrtva  kojom  smo 
izmireni,  hram  u  kojem  smo  izmireni,  Bog  s  kojim  smo  izmireni.  On  je  sam  svećenik,  žrtva  i  hram, 
jer  je  kao  Bog  uzeo  obličje  sluge,  a  nije  sam  Bog,  nego  je  Bog  s  Ocem  i  Duhom  Svetim. 

Dakle,  čvrsto  drži  i  nimalo  nemoj  sumnjati,  daje  sam  Jedini  Sin  Božji,  Vječna  Riječ,  uzeo  tijelo 
i  sebe  za  nas  prikazao  kao  prinos  i  žrtvu  Bogu  ugodnu.  Njemu  i  Ocu  i  Duhu  Svetome  žrtvovali  su 
životinje  patrijarsi,  proroci  i  svećenici  Staroga  zavjeta.  A  sada,  to  jest  u  Novom  zavjetu,  Njemu  i 
Ocu  i  Duhu  Svetome,  koji  imaju  jednu  zajedničku  božansku  narav,  sveta  katolička  Crkva  po 
cijelom  krugu  zemaljskom  neprestano  prikazuje  u  vjeri  i  ljubavi  prinos  kruha  i  vina.  Ono 

žrtvovanje  životinja  slikovito  je  unaprijed  označavalo  Kristovo  tijelo,  koje  je  on,  iako  bez  grijeha, 
trebao  prikazati  za  naše  grijehe. 

Značilo  je  i  Kristovu  krv,  koju  je  On  imao  proliti  na  otpuštenje  naših  grijeha.  Ova  je  sadašnja 
žrtva  zahvala  i  spomen  Kristova  tijela,  koje  je  za  nas  prikazao  i  krvi  koju  je  za  nas  sam  Bog  prolio. 
O  tome  sveti  Pavao  govori  u  Djelima  apostolskim:  pazite  na  se  i  na  cijelo  stado  u  kojem  vas  Duh 
Sveti  postavi  nadglednicima  da  na  pašu  vodite  Crkvu  Božju  koju  sebi  steče  krvlju  svojom.  Dakle,  u 
onim  se  žrtvama  slikovito  označavalo  ono  što  nam  se  trebalo  dati,  a  u  ovoj  žrtvi  očito  vidimo  što 
nam  je  već  dano. 

U  onim  se  žrtvama  unaprijed  najavljivalo  da  Sin  Božji  ima  biti  ubijen  za  bezbožnike,  a  u  ovoj  se 
objavljuje  daje  već  ubijen,  kako  svjedoči  Apostol:  Dok  smo  još  bili  slabi,  Krist  je  umro  u  pravo 
vrijeme  za  nas  bezbožnike.  Izmireni  smo  s  Bogom  smrću  njegova  Sina  dok  smo  još  bili  neprijatelji. 

Isuse  ozdravi  i  zaliječi  rane  mojih  grijeha! 

(BI.  Henrik  Suzone) 

Trebaš  ponizno  i  gorljivo  tražiti  ruku  Onoga  koji  pomaže,  zazivati  u  pomoć  beskrajne  zasluge 
milosrdnog  Otkupitelja,  bez  oklijevanja,  jer  taj  izvor  pobožnosti  iz  kojega  neprestano  proizlazi 
milosrđe  je  sklonije  dijeliti  milosrđe  nego  li  ga  ti  tražiti. 

O  dražesnih  li  i  prevažnih  riječi,  trebam  ih  prihvatiti  s  najvećom  radošću  i  ja  i  svi  grešnici  jer  u 
tvojoj  Muci  Isuse,  nalazimo  sredstvo  za  očistiti  naše  grijehe,  odstraniti  kazne,  pronaći  milost  i 
zaslužiti  vječnu  slavu.  Ah,  tko  će  mi  dati  i  najmanju  kapljicu,  malenu  kao  točkicu,  tako  dragocjene 
tekućine,  rumene  Krvi  Jaganjca  bez  mane  da  očistim  svoje  rane!  O  kapljo  rosuljo,  koja  si  izišla  iz 
najmanje  vezice  kojom  je  bio  vezan  moj  Gospodin,  crveno  cijeđenje  proizišlo  iz  kraljevske  odaje,  to 
jest  iz  probijenog  boka  ili  iz  najmanjeg  uboda  tvoga  nježnog  tijela  Isuse  ozdravi  i  zaliječi  rane 
mojih  grijeha! 

Zdravo  Križu  nado  jedina,  natopljen  dragocjenom  Krvlju,  povećaj  pravednost  dobrih  i  daruj 
oproštenje  grešnicima!  O  premilosrdna  Mudrosti,  dok  me  prihvaćaš  tim  riječima  utjehe  koje 
proizlaze  iz  tvojih  slatkih  usta. 


Cijeli  kršćanski  život  je  natopljen  Isusovom  Krvlju 

(F.G.Faber) 

Krv  koja  je  ulazila  i  izlazila,  istjecala  i  tekla  iz  škrinje  od  mesa  učinjene  u  obliku  Srca  sadržavala 
je  uzvišenosti  koje  se  ne  bi  mogle  opisati  u  mnogo  knjiga.  Samo  po  njoj  se  ispunila  sva  duhovna 
preobrazba  zemlje.  Krv  Isusova  pere  sve  mrlje  prljavog  svijeta,  bez  da  uprlja  svoj  crveni  sjaj. 
Rastapa  i  neutralizira  sve  otrove  stvorenja  bez  da  i  malo  postane  zatrovana.  Preobrazi  ono  što 
dodirne,  proslavljuje  gdje  teče,  pobožanstvenjuje  ono  na  što  se  osloni,  njena  čudesa  su 
veličanstvena,  trenutačna  obraćenja  su  nevjerojatna.  Skriva  se  u  sakramentima  tako  daje  i  najveća 
znanost  ne  može  pronaći.  Djeluje  u  dubini  duše  najenergičnijim  i  duhovnim  djelovanjem. 
Slobodno  teče  iz  slavnih  žila  nebeskih  pada  u  tisuće  kaleža  svakodnevno,  bez  da  se  vene  i  padanje 
Krvi  vidi.  Presveto  Srce  je  šalje  svakim  otkucajem  do  kraja  stvorenoga  svijeta,  i  vraća  se  u  tren  oka 
čista  kao  kad  je  iz  Srca  izišla,  ali  puna  slave  Božje  do  te  mjere  da  skoro  prepuni  Nebo.  Ima  potrebu 
da  se  daruje  drugima,  to  je  sveta  potreba  njezina  života,  kao  što  je  to  slučaj  sa  strpljenjem 
Božanskog  života.  Uvijek  smo  natapani  tom  Krvlju,  neprestano  na  nas  kaplje,  cijeli  kršćanski  život 
je  natopljen  Isusovom  Krvlju.  Mi  plačemo  zato  što  je  Isus  prolio  svoju  Krv,  i  to  je  dobro,  ali  da  je 
nije  prolio,  plakali  bismo  zauvijek. 


Snaga  Kristove  Krvi 

(sv.  Ivan  Zlatousti,  biskup) 

Želiš  li  čuti  u  čemu  je  snaga  Kristove  krvi?  Povratimo  se  njezinoj  slici,  sjetimo  se  nekadašnjeg 
znaka  i  ispripovjedimo  staro  Pismo.  Mojsije  naredi:  Zakoljite  janje  od  godine  i  njegovom  krvlju 

namažite  vrata.  Što  to  govoriš,  Moj sije?  Da  janjeća  krv  može  osloboditi  razumnog  čovjeka?  I  te 
kako  da  može,  ali  ne  zato  što  je  krv,  nego  zato  što  je  ta  krv  znak  i  slika  Gospodnje  Krvi.  A  ako  sada 
neprijatelj  vidi  ne  na  do  vratnicima  krv  negdašnjeg  znaka,  nego  da  na  ustima  vjernika  blista  prava 
Kristova  Krv,  kojom  se  posvećuju  do  vratnici  Kristova  hrama,  još  će  brže  uzmaknuti. 

Želiš  li  uvidjeti  i  drugu  snagu  te  Krvi?  Želio  bih  da  pogledaš  odakle  je  najprije  potekla  i  iz  kojeg 
je  izvora  provrela.  S  križa  je  najprije  potekla,  a  srce  Isusovo  joj  je  izvor.  Kad  je  Isus  umro  i  dok  je 
još  na  križu  visio,  približio  se  vojnik,  kopljem  mu  je  probio  prsi,  pa  odatle  je  potekla  Krv  i  voda. 
Jedno  je  simbol  krštenja,  a  drugo  svetoga  Sakramenta.  Vojnik  je  probio  prsi  i  tako  otvorio  zid 
svetoga  hrama,  u  kojem  sam  našao  divno  blago  i  blistavo  bogatstvo  kojim  se  dičim.  Tako  je  bilo  i  s 
onim  davnim  jaganjcem.  Židovi  su  ubili  janje,  a  ja  sam  upoznao  plod  te  žrtve. 

Iz  prsiju  poteče  Krv  i  voda.  Ne  bih  htio,  slušatelju,  da  tako  olako  prijeđeš  preko  tajna  ovog 
otajstva.  Još  moram  progovoriti  mistično  i  otajstveno.  Rekao  sam  da  je  voda  i  Krv  bila  simbol 
krštenja  i  Sakramenta.  Sveta  Crkva  je  utemeljena  po  kupelji  preporođenja  i  obnove  Duha  Svetoga, 
tj.  po  krštenju  i  sakramentima  koji  su  izišli  iz  prsiju  Kristovih.  Tako  je  iz  svoga  boka  Krist  sazidao 
Crkvu  kao  što  je  iz  Adamova  rebra  sazdana  njegova  žena  Eva. 

Upravo  zbog  toga  i  Pavao  misleći  na  Kristov  bok  ovako  svjedoči:  Mi  smo  od  tijela  njegova  i  od 
kostiju  njegovih.  Kao  što  je  Bog  htio  iz  Adamova  rebra  stvoriti  ženu,  tako  nam  je  i  Krist  iz  svoga 
boka  dao  vodu  i  krv,  po  kojima  se  obnavlja  Crkva.  I  kao  što  je  za  Adamova  sna  Bog  otvorio 
njegovo  rebro,  tako  nam  je  i  Krist  odmah  iza  smrti  dao  vodu  i  Krv. 

Pogledajte  na  koji  je  način  Krist  povezao  sa  sobom  Crkvu,  svoju  zaručnicu.  Pogledajte  kakvom 
nas  hranom  hrani.  Jedna  je  ista  hrana  po  kojoj  se  rađamo  i  hranimo.  Kao  što  žena  po  prirodnoj 
sklonosti  hrani  svoje  dijete  svojim  mlijekom  i  krvlju,  tako  i  Krist  uvijek  hrani  svojom  Krvlju  one 
koje  preporađa  u  sakramentu  krštenja. 

O  štovanju  Presvete  Krvi  Isusove 

(Biskup  Lang) 

Sv.  majka  Crkva  je  od  samih  početaka  štovala  Presvetu  Krv  Isusovu.  Pa  kako  i  ne  bi?  To  je 
Krv  Sina  Božjega;  kao  što  Sinu  Božjemu,  jer  je  pravi  Bog,  pripada  najveće  štovanje  i  poklonstvo, 
tako  i  njegovoj  presvetoj  Krvi  radi  božanske  Osobe  koja  ju  je  primila,  pripada  najveće  štovanje  i 
sve  poklonstvo,  upravo  onako  kao  i  Presvetom  Tijelu  Kristovu,  iz  kojega  je  ova  sveta  Krv  potekla. 
Krv  Isusova  krv  je  Jaganjca  Božjega,  koji  se  za  spasenje  svijeta  žrtvovao  na  drvu  križa,  te  je  za 
spasenje  naše  u  najvećim  mukama  gorućom  ljubavlju  prolio  svu  svoju  dragocjenu  Krv. 

Sve  dobro,  što  imamo  u  Crkvi  Božjoj,  imamo  zahvaliti  ovoj  svetoj  Krvi.  Sama  Crkva  Kristova 
plod  je  Krvi  Isusove.  Bezgrješno  začeće  BI.  Dj.  Marije;  svi  sveti  na  Nebu;  sva  obraćenja  grješnika  u 
svijetu;  sve  krepost  i  svetost  pravednika  na  Nebu,  zemlji  i  Čistilištu;  sva  oslobođenja  vjernih  duša  iz 
Čistilišta  u  Raj  nebeski;  svi  crkveni  oprosti  i  jubileji;  svi  sv.  Sakramenti  i  milosti,  ujedno:  sve,  što  je 
na  Nebu  i  na  zemlji  i  u  Čistilištu  dobro  i  sveto,  to  je  pupoljak,  to  je  cvijetak,  da,  to  je  plod  Krvi 
Isusove. 

Ona  je  prolivena,  kako  reče  sam  božanski  Spasitelj,  za  oproštenje  grijeha,  ali  ona  je  prolivena  i 
za  posvećenje  i  usavršenje  svih  pravednika  i  kreposnika.  Vojujuća,  trpeća  i  slavna  Crkva,  djelo  je 
Krvi  Sina  Božjega.  Ali  zar  ne  kaže  sv.  Pavao  starješinama  efeškim,  kad  govori  biskupima,  daje  Isus 
Krvlju  svojom  zadobio  Crkvu.  »Pazite  dakle  na  sebe  i  na  sve  stado,  u  kojem  nas  Duh  Sveti  postavi 
biskupima,  da  pasete  Crkvu  Gospodina  Boga,  koju  steče  Krvlju  svojom«.  (Dj  20,  28).  Zar  ne  kaže 
isti  sv.  Apostol  da  smo  mi,  koji  bijasmo  nekoć  daleko  od  Boga,  po  Krvi  Kristovoj  postali  Bogu  tako 
blizu.  »A  sad  u  Isusu  Kristu  vi,  koji  ste  nekada  bili  daleko,  blizu  postadoste  Krvlju  Kristovom«.  (Ef 
2,  13). 

Zar  ne  kaže  sv.  Ivan  u  Otkrivenju  o  blaženima  na  Nebu,  da  su  u  Krvi  Kristovoj  oprali  duše 
svoje:  I  reče  im:  »Ovo  su  oni  koji  dođoše  iz  nevolje  velike  i  opraše  haljine  svoje,  i  ubijeliše  ih  u 
Krvi  Jaganjčevoj«.  (Otk  7,14).  Tako  je  Krv  Sina  Božjega  nepresušivi  i  prepuni  izvor  milosti  za  sve 
vjernike  i  za  sve  duše  na  svijetu:  po  njoj  se  rijeke  milosti  izlijevaju  danomice  na  Crkvu  Božju,  na 

čitav  svijet;  jer  nema  ni  jedne  milosti,  koja  se  ma  kojem  stvoru  i  ma  kojoj  duši  daje,  a  da  je  nije 
zaslužila  Presveta  Krv  Isusova. 

Sve  se  dobro  svijetu  daje  po  neizmjernim  zaslugama  prolivene  Krvi  Sina  Božjega.  Kako  li  nam 
po  tom  ne  mora  biti  dragocjena  i  predragocjena  Krv  Isusova!  Kako  daje  ne  častimo  i  ne  slavimo 
svom  svojom  dušom  i  nježnošću  svojega  srca!  Da  bismo  uvidjeli  neizmjernu  dragocjenost  Krvi 
Isusove,  nabrojat  ću  tu  nekoliko  riječi  velikoga  štovatelja  njegove  Krvi,  o.  Fabera,  koji  je  u  njezinu 
čast  napisao  čitavu  knjigu.  Kaže  nam: 

»Kad  bi  se  Nebo  napunilo  svetima,  pa  kad  bi  ovi  sveci  bili  tako  sveti,  kako  bjehu  sv.  Ivan 
Krstitelj,  sv.  Josip  i  sveti  apostoli  i  kad  bi  svojom  svetošću  mogli  sticati  sve  više  i  više  zasluga,  sva 
njihova  svetost  i  sve  njihove  zasluge  zajedno  ne  bi  kroz  milijune  i  milijune  godina  mogle  zaslužiti 
niti  jednu  jedinu  kapljicu  Krvi  Kristove.  I  kad  bi  sve  zasluge,  milosti,  darovi  i  kreposti  naše  premile 
Majke  Marije  bile  moguće  bez  Krvi  Kristove,  te  bi  se  možda  poput  miomirisa  uzdizale  k  Bogu,  ali 
nikad  ne  bi  mogle  zaslužiti  dragocjenu  Krv  Kristovu. 

Ne,  svi  ovi  zajedno  i  sveci  i  anđeli  i  sama  preblaga  Djeva  Marija,  ne  bi  sa  svojom  divnom  i 
sjajnom  svetošću,  pa  da  ova  u  beskrajnim  stoljećima  još  divnija  i  sjajnija  postane,  svi  ti  ne  bi  mogli 
ni  jednu  jedinu  kapljicu  predragocjene  Krvi  Isusove  zaslužiti,  ili  ono  preslavno  Otajstvo 
Utjelovljenja  Sina  Božjega,  kojega  divna  i  spasonosna  snaga  i  sila  na  ovoj  predragocjenoj  Krvi 
počiva.  Ah,  Bože  moj,  kako  li  ova  misao  napunja  moje  srce  najslađom  radosti,  da  se  vazda  i  u 
svemu  trebam  oslanjati  na  svesilnu  svemoć  Božju  i  na  nezasluženu  darežljivost  Božju,  a  ne  na  svoju 
bijednu  ništavost,  i  da  sve,  ama  baš  sve,  i  veliko,  i  malo  imam  zahvaliti  Gospodinu  Isusu!  O 
premilosrdni  Bože,  to  je  čista  radost  na  zemlji,  koja  je  najbliža  onoj  neizmjernoj  radosti  na  nebu. 

Krv  Kristova  i  oproštenje  grijeha 

(Sv.  Ljudevit  Montfortski, 

u  obliku  dijaloga  u  pjesmi  govori  o  divnom  djelovanju  Krvi  Kristove  kod  oproštenja  grijeha) 

Obraćeni  i  poniženi  grešnih.  Ah!  sagriješih  protiv  samog  Boga,  prezreo  sam  svoga  Stvoritelja 
oprosti,  oprosti  o  uzvišeno  Dobro,  kajem  se  od  svega  srca.  Napustio  sam  te,  dobri  Oče  gazeći  sva 
tvoja  dobročinstva.  Umiri,  umiri  svoju  srdžbu,  plačući  tražim  mir.  Ne  uzvraćaj  ratom  za  rat,  gledaj 
moje  ponizno  i  raskajano  srce.  Zaštićen  Krvlju  Isusa  Krista,  ne  bojim  se  tvoga  groma.  Spasitelju 
odloži,  ostavi  oružje.  Cijena  sam  tvoje  Krvi,  oprosti,  oprosti,  pogledaj  moje  suze,  odsada  više  neću 
griješiti.  Dođi  Duše  Sveti,  Bože  vatre,  budi  ponovno  moj  zaručnik.  Oprosti,  oprosti  Bože  moje  duše 
daj  da  se  vratim  u  tvoju  milost.  Moli  za  me  Božanska  Mati,  sigurno  utočište  grešnika,  oprosti, 
oprosti;  Tvoja  molitva  može  sve  pred  mojim  Spasiteljem.  O  beskrajna  milosti,  ne  odbaci  me,  o 
blagi  Isuse,  o  blaga  Marijo,  ne  možete  me  odbiti. 

Isus  u  Slavi:  Ja  proslavljeni  Spasitelj,  zbog  tvog  sretnog  povratka,  zapovijedam  da  Nebo  danas 
slavi.  Pjevajte  anđeli,  pjevajte  mojoj  najslađoj  pobjedi  slavite,  slavite  snagu  moje  Predragocjene 
Krvi. 

Anđeli:  Pjevajmo  Anđeli,  pjevajmo  njegovoj  najslađoj  pobjedi.  Slavimo,  slavimo  snagu  njegove 
Predragocjene  krvi. 

Jeka  Raja:  Neka  se  cijelo  Nebo  raduje,  grešnik  je  stavljen  u  red  svetaca.  Blagoslovljen  bio, 
Božanski  Spasitelju  radi  remek  djela  svojih  ruku.  Neka  svaki  čovjek,  neka  svaki  anđeo  ponavlja 
stotinama  puta:  Grešnik  se  podložio  tvojem  zakonu.  Tebi  samom  slava  i  hvala!  SAM  BOG. 

Izbičevani  Isus 

(Sv.  Ljudevit  Montfortski) 

Pođimo  svi  u  pretorij,  srca  taknutoga  bolju,  promatrajmo  Kralja  slave  zlostavljanog  poput 
lopova.  On  će  zbog  nas,  o  grešnici,  trpjeti  te  boli.  Četiri  krvnika  puna  bijesa  poput  grabežljivih 
životinja,  uz  pogrde  riječi,  razvlače  s  njega  skromnu  mu  odjeću.  On  zbog  nas,  o  grešnici  trpi,  ove 
boli.  Divlja  svjetina  svukavši  Isusa  rugala  mu  se  i  ismijavala  ga  kako  bi  ga  još  više  ponizili. 
Pritijesnili  su  ga,  vezali  za  stup  srama  te  mu  govorili  rugajući  se:  Vidite  ga?  kako  je  lijep!  Jedan  drži 

zavezano  uže,  drugi  drži  željezni  lanac,  ostali  pune  ruke  oruđa  poput  đavola  paklenih.  O, 
začuđujuće  li  stvari!  Ova  četa  vojnika  na  nevinom  tijelu  iskušava  svoju  ruku.  On  zbog  nas,  o 
grešnici  trpi  ove  boli. 

Tijelo  mu  pokrivaju  ranama  i  trgaju  udarcima,  Sve  same  modrice,  ožiljci  i  rane.  Ne  može 
više  izdržati,  ovaj  dobri  Učitelj.  Krv  mu  teče  potocima,  kosti  mu  se  vide  a  meso  u  komadima  pada. 
Jao!  On  je  od  iznemoglosti  pao  na  svoju  vlastitu  Krv,  i  opet  ne  prestaju  tući  ovog  nevinog.  O 
nemilosrdna  svjetino,  zaustavi  svoj  bijes.  Mi  smo  zapravo  grešnici  bolje,  udarajte  nas.  Da,  mi 
grešnici  zaslužujemo  ove  boli.  Promatrajte  kako  trpi  ovo  strašno  mučenje  bez  žaljenja  i  mrmljanja, 
toliko  je  žarka  njegova  ljubav.  Zbog  nas,  grešnici,  on  podnosi  ove  boli.  O  Svevišnje  Milosrđe 
pogledaj  svoga  Isusa,  svoga  Sina,  zaustavi  kaznu,  i  neka  mi  budemo  kažnjeni. 

Svjetina  ga,  klonuloga,  nije  više  mogla  udarati,  ali  u  svojoj  neizmjernoj  ljubavi  on  nije  sit 
trpljenja.  Grešnici,  to  su  naši  grijesi,  naše  putenosti,  koje  su  ovom  Srcu  milosrđa  prouzročile  toliko 
trpljenje.  Dođi,  razvratni  grešniče,  pogledaj  bol  koju  uzrokuješ  Sinu  Jedincu  Svevišnjega 
Stvoritelja.  Ti  ga,  nezahvalni  čovječe,  dovodiš  u  ovo  stanje.  Dođi  u  Krvi  njegovih  žila  pronaći  svoje 
ozdravljenje  i  ne  povećavaj  više  njegove  patnje  slijedeći  svoju  strast.  Činimo  pokoru,  oplakujmo 
dan  i  noć  ove  grijehe,  budimo  zahvalni  uzvratimo  ljubavlju  na  ljubav.  O  dobrodušni  Spasitelju, 
zbog  ovog  tijela,  mučena  udarcima,  stišaj  svoj  gnjev  i  oprosti  nam!  Jer  mi,  grešnici,  zaslužujemo 
ove  patnje. 


Isus  okrunjen  trnovom  krunom 

(Sv.  Ljudevit  Montfortski) 

Nakon  što  je  Isus  s  mukom  skupio  svoje  potrgane  haljine  pogledajte  kakao  ga  vode  grubo, 
udarajući  nogama.  Za  nas,  o  grešnici,  on  trpi  ove  boli.  Slijedimo,  kršćani  stope  ovog  nevinog 
Jaganjca  jer  put  kojim  prolazi  ostaje  zarumenjen  njegovom  Krvlju.  Poput  životinje,  vode  ga  pod 
udarcima  biča,  ukočenog  od  studeni,  zaustavljaju  ga  na  vratima  palače.  Čim  je  stupio  u  dvoranu 
između  ovih  razbojnika  ogrnuše  ga  kao  kralja  kako  bi  mu  se  narugali.  Kako  bi  ga  osramotili 
prebacuju  mu  preko  leđa  stari  ogrtač  istovremeno  trgajući  s  njega  njegov  koji  mu  se  zalijepio  za 
krvlju  oblivenu  kožu.  Oštar  kamen  dali  su  mu  za  kraljevsko  prijestolje  kako  bi  ga  bolje  vidjeli,  kako 
bi  ga  više  ponizili.  Za  nas,  o  grešnici,  on  trpi  ove  boli 

Kao  žezlo,  u  njegove  svete  ruke  staviše  tanku  trsku.  Svi  su  mu  se  rugali  govoreći:  Gle,  kako  je 
lijep!  Okruniše  ga  trnovom  krunom  uz  udarce  štapom,  rugajući  mu  se  i  vičući  poput  davala.  Ova 
okrutna  kruna  probila  mu  je  glavu  vidjelo  se  kako  mu  teče  mozak  pomiješan  s  krvlju  i  vodom. 
Starom  krpom  povezali  su  mu  oči  Govorili  su  mu:  Pogodi  tko  te  udario,  nesretniče.  Nisi  li  ti  lažni 
prorok  koji  nas  je  htio  obmanuti?  Drugovi,  zlostavljajte  ga,  ne  prestajte  ga  tući.  Pljuvali  su  mu  lice 
velikim  ispljuvcima  u  znak  "poštovanja"  uz  nečuvene  povike.  Za  nas,  o  grešnici,  on  trpi  ove  boli 

Klanjali  su  mu  se  s  podsmijehom  šamarajući  ga:  Zdravo,  kralju  Židovski,  evo  te  lijepo 
uređenoga!  Za  razgovor  dobiva  samo  drske  riječi,  jedni  mu  plaze  jezik  a  drugi  cere  zube.  Ne,  nisu 
to  ljudi  nego  bijesni  demoni.  Vidite  li  kako  ga  tuku?  Jedan  jače  od  drugoga.  Neće  li  nas  potresti  ovo 
biće  samilosno?  Nije  li  razumljivo?  Jao!  To  je  za  nas  grešnici.  Da  mi  grešnici,  uzrokujemo  njegove 
boli.  On  trpi  i  podnosi  sve  ni  oči  ne  podignuvši,  ne  žali  se  i  ne  mrmlja  zbog  ovog  okrutnog 
mučenja.  Od  pete  do  glave  prekriven  je  ranama  od  udaraca  Ah!  da  se  radi  o  životinji  svi  bismo  s 
njom  suosjećali!  Za  nas,  o  grešnici,  on  trpi  ove  boli. 

Naša  nepodnošljiva  oholost  u  težnji  za  veličinom  istinski  je  krvnik  koji  mu  uzrokuje  ove  boli. 
Oholi  čovječe,  dođi  i  posrami  se.  Pogledaj  svoga  Boga  prezrenoga.  Što  ćeš  mu,  dakle,  odgovoriti,  ti 
koji  želiš  biti  cijenjen?  Naše  srce  puno  gorčine  i  žarkog  kajanja  staje  preda  nj  i  izgara  vidjevši  Isusa 
kako  trpi.  Imajmo  uvijek  na  umu  ovog  ljubeznog  Spasitelja,  neka  prezir  bude  naša  slava,  a  trpljenje 
naša  sreća!  O  Isuse  samilosni,  zbog  nepravednog  prezira  pogledaj  milostivim  pogledom  raskajana 
srca  do  tvojih  nogu.  Jer  mi  grešnici,  njemu  uzrokujemo  ove  boli. 

Isus  osuđen 

(Sv.  Ljudevit  Montfortski) 

Slijedimo  predragog  Učitelja  kojeg  vuku  s  užetom  oko  vrata  kako  bi  ga  pred  sudom  pokazali 
kao  luđaka.  Zbog  nas,  o  grešnici,  on  trpi  boli.  Toliko  mu  je  zla  naneseno  da  u  ovom  jadnom  stanju, 
u  koje  su  ga  doveli  mučitelji,  nije  više  prepoznatljiv.  Pilat,  iako  bezbožnik,  ganut  je  vidjevši  ga.  Želi 
mu  spasiti  život  znajući  daje  nevin.  Na  koncu,  da  bi  stišao  bijes  pobunjenog  naroda  pokazuje  ga  u 
stanju  u  kojem  su  ga  predali  mučitelji.  Čim  su  ga  ugledali  začuli  su  se  povici.  Svi  mu  se  rugaju  i 
dovikuju  cereći  se.  Zbog  nas,  o  grešnici,  on  trpi  boli. 

Njegovo  izobličeno  lice  pokriveno  ispljuvcima,  njegovo  iskidano  tijelo  uopće  ne  dira  ove 
nezahvalnike.  Njegove  boli  i  njegovo  bijedno  stanje  umjesto  da  takne  njihova  srca,  udvostručuje 
njihov  gnjev  i  ispunja  ih  bijesom.  Pilat  reče:  «Evo  čovjeka,  imajte  s  njim  samilosti!))  On  se  mora 
spram  njega  odrediti  a  tek  gaje  upoznao.  Na  ove  riječi,  narod  lupajući  nogama  povika:  «Neka  ga 
razvežu,  svuku  i  razapnu)).  Za  nas,  o  grešnici,  on  trpi  ove  boli. 


Isus  nosi  svoj  križ 

(Sv.  Ljudevit  Montfortski) 

Svi  su  ga  napustili.  Hoće  li  umrijeti  pod  ovim  teretom?  Nema  nikog  tko  se  ne  užasava  križa. 
Jedan  siroti  stranac,  prolaznik,  imenom  Šimun  Cirenac,  obećanjima  i  prijetnjama  prisiljen  je  na  križ 
staviti  ruke.  Isus  reče  skupini  žena  koje  su  oplakivale  njegove  boli:  «Plačite  radije  nad  vašim 
dušama  i  dušama  vaše  djece».  Pogledajte  jadno  stanje,  u  koje  je  doveden  ovaj  nevini.  Što  će  tek  biti 
s  krivcem  i  oholim  grešnikom?  Veronika,  potaknuta  snažnom  i  žarkom  ljubavlju  ne  bojeći  se  gužve, 
probija  se  kako  bi  vidjela  ljubljenoga  Isusa. 

Briše  njegovo  krvavo  i  izobličeno  lice,  a  Isus  za  nagradu  ostavlja  ga  otisnuta  na  rupcu.  I  što, 
dakle!  Je  li  moguće,  bijedni  grešniče,  da  je  tvoje  srce  neosjetljivo  na  boli  tvoga  Spasitelja?  Kako 
naši  grijesi  čine  njegov  teški  teret,  ne  povećavajmo  više  njegove  patnje  griješeći  ponovo.  Isuse, 
nakon  što  je  tvoja  neizmjerna  ljubav  nosila  naše  grijehe,  iskaži  nam  svoje  milosrđe,  kako  bi  nam  bih 
svi  grijesi  oprošteni.  Jer  mi,  grešnici,  zaslužujemo  ove  boli. 

Isus  razapet 

(Sv.  Ljudevit  Montfortski) 

Ova  bijesna  svjetina,  ponovno  trga  s  njega  krvavu  haljinu  koja  mu  se  zalijepila  za  kožu.  Dok 
najokrutnije  sve  pripremaju  za  njegovu  smrt,  njih  nekoliko  najpohlepnijih  bacaju  kocku  za  njegovu 
haljinu.  Vukući  ga  za  kosu  krvnici  viču:  «Ovdje  će  završiti  tvoj  jadni  život  lezi  tu,  nesretniče». 
Pogledajte  kako  ga  obaraju  na  zemlju  kako  bi  ga  prikovali  za  drvo.  Ah  pogledajte  kako  Isus  žarko 
grli  taj  križ.  Vuku  ga  za  svete  ruke  s  velikom  okrutnošću,  kako  bi  ih  pribili  na  pripremljene  rupe.  O 
okrutno  barbarstvo!  Udova  rastegnutih  tijela  izmučenog,  žila  napregnutih.  Dok  leži  na  leđima  pod 
nogama  ovih  neljudi,  pribijaju  čavlima  njegove  ruke  i  noge.  Za  nas,  o  grešnici,  on  trpi  ove  boli. 

O  koje  boli  mu  uzrokuju  oštri  čavli!  Tijela  pribitog,  poput  sita,  gubi  krv  i  malaksaje.  Dođi, 
grešniče,  i  promatraj  blagog  Isusa  na  samrti  koji  te  moli  u  svojoj  bijedi  da  misliš  na  njegove  patnje. 
Kako  bi  trpio  još  i  više,  umjesto  vina  i  meda,  za  piće  mu  daju  ocat  pomiješan  sa  žući.  Pogledajte 
kako  podnosi  toliki  prezir  i  tolika  zla?  Daleko  od  toga  da  prigovara  štoviše,  on  moli  za  svoje 
krvnike.  Nazočnost  njegove  Majke  povećava  ove  boli,  videći  je  kako  na  određen  način  i  ona  umire 
svakim  časom.  Ah!  Vidim  ga  kako  predaje  duh  ispuštajući  veliki  uzdah.  Za  nas,  o  grešnici,  on  trpi 
ove  boli. 

Osjećam  da  mi  duša  gubi  svijest  videći  moga  Boga  kako  umire.  Nebo  i  zemlja  zajedno 
pokazuju  svoju  bol,  osjećam  da  zemlja  drhti  i  more  bijesni.  Čak  su  i  sunce  i  mjesec  izgubili  svoj 
sjaj,  jedino  je  čovjek  ostao  hladan  u  ovoj  sveopćoj  boli.  O  grešnici,  činimo  pokoru,  jer  je  on  trpio 
za  nas.  Uzmimo  udjela  u  njegovim  patnjama,  cjelivajmo  njegove  noge  i  njegove  čavle.  Kako  bi  nas 
dotaknuo  nježnošću  On  obara  glavu  na  prsa.  Vidite  kako  nas  privlači  i  kako  nam  pruža  ruke?  Ne 

prekidajmo  tu  tišinu  doli  da  bismo  uzdišući  rekli:  «Gotovo  nitko  ne  misli  na  blagog  Isusa  na 
umoru».  Nađimo  utočište  u  njegovom  svetom  boku,  koplje  nam  je  načinilo  ovo  utočište  kako  bismo 
mi  bili  na  sigurnom.  Uzviknimo  žalosnim  glasom:  «Oprosti  nam  naše  grijehe  o,  Isuse  samilosni, 
oprosti  nam  naše  grijehe  jer  mi  grešnici  zaslužujemo  ove  boli». 

Isus  umro  i  položen  u  grob 

(Sv.  Ljudevit  Montfortski) 

O  grešnici  užasni,  gotovo  je,  Isus  je  umro.  Mi  smo  svi  krivci.  Što  će  biti  naša  sudbina?  Zbog  nas 
je,  o  grešnici,  umro  u  bolima.  Ne  napuštajmo  Kalvariju,  izdahnimo  svi  na  ovom  mjestu  kako  bismo 
se  trudili  zadovoljiti  Božjoj  pravdi.  Vidite  li  njegovu  svetu  Majku  kako  ga  ljubi  uzdišući?  Njezina 
je  bol  gorka  jer  je  njezina  ljubav  velika.  Zbog  nas  grešnici  ona  trpi  ove  boli.  Ona  cvili  i  gubi  svijest 
U  svojoj  malaksalosti  kaže:  «Jesi  li  ovdje  Ti,  predragi  moje  duše?  O,  umrijet  ću.  Je  li  ovo  što 
vidim,  božansko  tijelo  moga  predragoga  Sina?  Jao!  kako  je  jadan!  Da,  to  je  on  prepoznajem  ga.  Na 
tvom  licu  vidim  samo  pljuvačku  i  krv.  Nema  više  ljepote,  ni  milosti.  O  moj  Sine,  kakva  promjena! 
Od  kuda  ove  modrice,  dvije  raskrčene  ruke,  zgrušana  krv,  rane,  probodene  ruke  i  noge?» 

Pomiješajmo  s  njegovim  suzama  i  naše,  obujmimo  njegove  svete  noge  i  u  Krvi  njegovih  vena 
operimo  sve  svoje  grijehe.  Kako  bi  smo  izbjegli  osvetu  srditog  Boga  Oca,  zaklonimo  se  na  sigurno 
u  njegov  sveti  bok.  Tražimo  istinski  duboki  mir  s  Isusom  u  grobu  kako  bismo  živjeli  daleko  od 
svijeta  i  načinili  novo  srce.  Isprosi  nam,  o  Marijo,  oproštenje  od  svog  Sina.  Želimo  promijeniti 
svoj  život,  usliši  naša  skrušena  srca.  O  slatki  Isuse,  neka  strelica  ljubavi  tvoga  srca  zasiječe  naša 
srca  da  umremo  od  boli.  Utisni  u  naše  sjećanje  svoju  smrt  i  svoje  boli,  kako  bismo  imali  u  slavi 
udjela  u  tvome  veličanstvu.  Od  sada  ćemo  ti  biti  zahvalni  na  svim  tvojim  dobročinstvima. 

Hvalospjev  patnjama  presvete  Djevice  podno  križa 

(Sv.  Ljudevit  Montfortski) 

Promatrajmo  ožalošćenu  Mariju  podno  križa  Spasiteljeva.  Pogledajmo  njenu  svetu  dušu 
probodenu  oštricom  žive  boli.  Ona  cvili  i  uzdiše  u  poletima  patnje  ljubavi.  Marija  trpi  veliko 
mučeništvo  skriveno  našim  očima.  Umirući  Isus  je  njezina  muka.  Ljubav,  njeno  najveće 
mučeništvo.  Njeno  srce  je  velika  žrtva.  O  Bože  kako  je  velika  njezina  patnja.  Videći  na  sramnom 
drvu  križa  predmet  svih  svojih  želja  ona  trpi  u  duši  više  od  svih  mučenika. 

Marija  osjeća  iste  udarce  kao  i  njen  predragi  umirući  Sin.  To  je  jedinstven  odjek  njegovih 
povika  i  istinski  odraz  njegove  patnje.  Suze  teku  obilno,  ona  drhti,  gubi  svijest,  tijelo  je  klonulo,  ali 
ga  njena  velika  ljubav  krijepi.  Grešnici,  mi  svojim  grijesima  činimo  od  Marije  i  Isusa  dvije  nevine 
žrtve.  Ah!  Ne  griješimo  nikada  više.  O  naša  božanska  Učiteljice,  suosjećamo  s  tobom.  Svojim 
srcem,  punim  nježnosti,  moli  svog  predragog  Sina  za  nas.  Probodi  naše  srce  strjelicom  ljubavi 
svoga  Srca  kako  bi  u  njemu  načinila  ranu  te  tako  i  mi  uzmemo  udjela  u  tvojoj  boli.  Učini  nas 
dionicima  tvojih  patnji,  o  Majko  lijepe  ljubavi,  da  bismo  okajali  svoje  grijehe  i  dali  ti  neku 
zadovoljštinu. 


O  Krvi  i  vodi  koji  su  potekli  iz  Isusova  boka 

(sveti  Makarije) 

Isus  je  obećao:  "Tko  pije..."  (Iv  4,14).  Voda  o  kojoj  Isus  govori  je  njegova  predragocjena  Krv. 
Tko  pije  iz  tog  izvora  neće  samo  utažiti  svoju  žeđ,  nego  će  sam  postati  izvorom  drugima. 
Razmatranje  o  Krvi  i  vodi  koje  su  potekle  iz  Isusovog  boka  za  spas  svega  čovječanstva,  širi  naš 
pogled  i  naše  srce  za  spas  svih.  Isus  je  uzeo  tijelo  i  krv,  da  bi  i  kao  Čovjek  otkupio  čovjeka.  On  nam 
je  u  sakramentima  predao  svoje  tijelo  i  krv,  da  potpunije  živimo  svoje  čovještvo.  Naše  čovještvo 
ostvaruje  se  u  susretu  s  Bogom!  Ako  naše  svjedočenje  bude  svjedočenje  Krista,  i  ako  naša  krv 
postane  njegova,  tada  će  naš  život  posvećivati  svijet.  Pretvorba  koju  slavimo  za  vrijeme  Euharistije, 
malo-pomalo  će  zauzimati  sva  područja  našeg  djelovanja  i  mijenjati  ih.  Budući  da  smo  spoznali 

neizmjernu  vrijednost  Krvi  Kristove,  jer  cijenimo  i  klanjamo  se  tome  blagu,  sve  ćemo  više  postajati 
sudionici  Krvi  Kristove;  sve  dok  ne  postanemo  jedno  s  tom  rijekom  milosrđa  koja  pobožanstvenjuje 
svijet. 

"Kao  što  vino  prožima  sve  udove  onoga  koji  ga  pije  te  se  može  reći  daje  on  u  vinu  i  vino  u 
njemu;  tako  se  događa  i  s  Krvlju  Kristovom:  onaj  tko  je  pije,  prožima  ga  božanski  Duh.  Ovaj  Duh 
se  izlijeva  u  savršenu  dušu,  a  ona  se  prelijeva  u  njega,  te  se  on  na  taj  način  liječi  i  čini  dostojnim 
Gospodina. 

Kolikom  me  ljubavlju  ljubiš 

(sv.  Bonaventura) 

Da  bi  se  iz  Kristova  boka  na  križu  rodila  Crkva  i  ispunila  riječ  pisma:  Gledati  će  na  onoga  koga 
su  proboli,  po  Božjem  dopuštenju  bilo  je  dano  jednome  od  vojnika  da  koljem  probije  njegov  sveti 
bok  tako  daje  potekla  Krv  i  Voda,  cijena  našeg  spasenja.  Uistinu  snaga  koja  je  otajstveno  izišla  iz 
Srca  Isusova  daje  učinkovitost  sakramentima  Crkve  da  mogu  dijeliti  milosti. 

Razmišljaj  više  koliko  je  bila  mučna  smrt  tvoga  zaručnika  Isusa  Krista.  On  je  trpio  u  svim 
svojim  udovima,  te  je  svaki  do  njih  posebno  trpio  i  bio  ispunjen  gorčinom....  O  Gospodine  Isuse  je 
li  ikada  bilo  boli  slične  tvojoj.  Toliko  je  oblino  bilo  izlijevanje  tvoje  Krvi  daje  cijelo  tvoje  Tijelo 
bilo  njome  obliveno.  O  dobri  Isuse,  o  slatki  Gospodine,  ne  nekoliko  kapi  nego  more  Krvi  je  obilno 
teklo  iz  tvojih  svetih  Rana:  sa  tvoje  glave  kod  krunjenja  trnovom  krunom,  iz  cijeloga  tijela  kod 
bičevanja,  iz  ruku  i  nogu  kod  razapinjanja,  iz  tvoga  Srca  koje  je  probodeno.  Bilo  je  za  čuditi  se  ako 
je  u  tebi  preostalo  imalo  Krvi.  Kaži  mi  moj  ljubljeni  Gospodine,  ako  je  za  otkupljenje  cijeloga 
svijeta  bila  dovoljna  samo  jedna  kap  tvoje  Presvete  Krvi,  zašto  si  dopustio  da  tolika  Krv  isteče  iz 
tvoga  svetog  tijela?  Znam  Gospodine  znam,  to  si  učinio  da  bi  mi  pokazao  kolikom  me  ljubavlju 
ljubiš. 


Njegova  draga  Krv 

(BI.  Julijana  od  Norwicha) 

Draga  Krv  Gospodina  našega  Isusa  Krista  toliko  je  obilna  i  toliko  dragocjena!  Dođite  i  vidite! 
Njegova  draga  Krv  se  spustila  u  obilnim  bujicama  na  nadpakao,  rastrgala  je  lance  i  oslobodila  sve 
one  koji  su  pripadali  Nebu.  Njegova  draga  krv  u  obilju  preplavljuje  cijelu  zemlju;  spremna  je  oprati 
grijehe  svih  stvorenja  dobre  volje  koji  bijahu,  koji  jesu  i  koji  će  biti.  Njegova  draga  Krv  je  već 
uzašla  na  Nebo  da  se  sjedini  sa  slavnim  Kristovim  tijelom,  te  u  njemu  posreduje  za  nas  kod  Oca, 
sada  i  zauvijek,  dokle  god  bude  trebalo. 

Isusova  muka  u  Marijinu  opisu 

(Sv.  Brigita  Švedska) 

Blažena  Djevica  Marija  je  rekla  jednom  Brigiti:  "Moj  Sin  bolno  je  već  patio  kada  Mu  se  Juda 
izdajnik,  približio  i  On  se  sagnuo  prema  ovom  apostolu  koji  je  bio  malena  stasa.  Kada  ga  je  ovaj 
poljubio,  On  je  rekao:  'Prijatelju,  zašto  si  došao?’  Nekoliko  njih  odmah  su  Ga  snažno  povukli,  neki 
su  Ga  povlačili  za  kosu,  a  neki  su  Ga  opet  onečistili  pljuvačkom.  Na  to  reče  moj  Sin:  'Ja  sam 
prezren  poput  crva,  koji  u  zimi  kao  mrtav  leži  i  na  koga  prolaznici  pljuju  i  gaze  ga.  Tako  su  Židovi 
postupali  kao  da  sam  crv,  jer  postupali  su  sa  mnom  kao  s  najodbačenijim  i  najizopačenijim.Danas 
tako  postupaju  sa  mnom  mnogi  kršćani  i  smatraju  ništavnim  sve  što  sam  ja  iz  neizmjerne  ljubavi 
učinio  i  podnio  za  njih.  Oni  gaze  po  meni  kada  se  boje  više  ljudi  nego  mene,  svoga  Boga:  i  kada 
moju  pravdu  drže  ništavnom,  a  u  svojoj  samovolji  mojoj  milosti  propisuju  vrijeme  i  snagu. 

Udaraju  me  također  i  kada,  nakon  što  su  razabrali  moje  uzdisaje  i  patnju,  kažu  jedni  drugima: 
«Dajte  da  sada  mirno  radimo  ono  što  nam  se  sviđa  budući  ćemo  ionako  doći  u  nebo;  jer  da  nas  je 
Bog  doista  htio  vječno  kazniti  i  uništiti,  ne  bi  nas  na  tako  bolan  način  spasio.  No  moju  pravdu  oni  će 
osjetiti.  Jer  kao  što  ni  najmanje  dobro,  koje  se  učini,  ne  ostaje  nenagrađeno,  tako  ni  najmanje  zlo, 
koje  je  učinjeno,  ne  ostaje  nekažnjeno)). 

Majka  Božja  je  rekla  Brigiti:  "Kada  su  se  približavali  dani  patnje  moga  Sina,  zasjale  su  iz  straha 
pred  patnjom  suze  u  njegovim  očima  a  znoj  je  bio  na  njegovu  tijelu.  Uskoro  je  On  bio  uskraćen 
mom  pogledu.  Nisam  Ga  više  vidjela  sve  dok  nije  bio  vođen  na  bičevanje.  Pri  tome  je  bio  vučen  po 
tlu  i  udarcima  tako  okrutno  bacan,  da  je  njegova  glava  doživjela  potres,  a  njegovi  zubi  su  udarali 
jedni  o  druge.  Bio  je  tako  snažno  udaran  po  vratu  i  obrazima  da  je  lupanje  udaraca  dopiralo  do 
mojih  ušiju.  Zatim  je,  na  zapovijed  krvnika,  sam  skinuo  haljine;  dragovoljno  zagrlio  stup  za 
bičevanje,  na  koji  je  bio  svezan. 

Čitavo  njegovo  tijelo  bilo  je  posve  izbrazdano  i  rastrgano  oštrim  bičevima,  čiji  su  vrhovi  udarali 
i  ponovo  se  vraćali.  Kod  prvog  udarca  sam  ja,  kao  u  srce  pogođena,  izgubila  svijest.  Kada  sam  se 
nakon  nekog  vremena  osvijestila,  ugledala  sam  Njegovo  rastrgano  tijelo;  nakon  bičevanja  bio  je 
razotkriven  po  cijelom  tijelu.  Tada  je  progovorio  jedan  od  njegovih  neprijatelja  krvnicima,  slugama 
koji  su  tu  stajali:  'Hoćete  li  ubiti  ovog  čovjeka  bez  smrtne  osude  i  krivnju  njegove  smrti  uzeti  na 
sebe?'  Kod  tih  riječi  razrezao  je  sveze.  Kada  je  moj  Sin  odvezan  sa  stupa  za  bičevanje,  prvo  se 
sagnuo  do  svojih  haljina,  no  nije  Mu  se  dalo  vremena  da  ih  i  obuče.  Tek  kada  su  Ga  vukli  dalje, 
mogao  je  staviti  ruke  u  rukave  ogrtača. 

Njegove  stope  su  bile  pune  krvi  otkako  je  stajao  na  stupu  za  bičevanje,  tako  da  sam  sve  korake, 
koje  je  On  učinio  pri  hodanju,  mogla  otčitati  po  krvavim  tragovima.  Brisao  je  krv  koja  je  curila  s 
lica  svojim  ogrtačem.  Nakon  što  je  osuđen  na  smrt,  izveli  su  Ga  natovarenog  križem.  Na  putu  Mu  je 
pridružen  jedan  drugi  za  nošenje  križa.  Zatim  su  stigli  na  mjesto  razapinjanja.  Tu  su  ležali  pripravni 
čekić  i  tri  oštra  čavla.  Moj  Sinje,  na  zapovijed,  odmah  skinuo  svoje  haljine  i  svezao  svoju  golotinju 
malim  lanenim  rupcem.  Krenuo  je  tako  utješen  i  pustio  da  Ga  vežu.  Križ  je  bio  pričvršćen,  njegove 
su  grede  visoko  stršile  i  to  tako  da  je  sveza  uzdužne  i  poprečne  grede  pribijenoga  na  križ  udarala 
između  ramena,  a  križ  glavi  nije  pružao  nikakav  potporanj. 

Ploča  s  natpisom  je  bila  pričvršćena  na  poprečnu  gredu,  koja  se  uzdizala  iznad  glave.  Kada  su 
naredili  mome  Sinu,  On  je  legao  leđima  na  križ.  Na  zapovijed  ispružio  je  prvo  desnu  ruku.  Na  to  je 
druga  ruka,  budući  nije  dosezala  do  predviđenog  mjesta,  bila  povučena  silom  na  drugu  stranu.  Na 
sličan  način  povučene  su  i  izvučene  noge  do  rupa  za  čavle,  a  od  golijeni  (cjevanica)  naniže  su 
rastavljene  i  s  dva  čavla  prikovane  su  za  križ  kroz  čvrstu  kost  kao  što  se  dogodilo  i  s  rukama. 

Kod  prvog  udarca  čekića,  od  boli  sam  izgubila  svijest.  Kada  sam  se  ponovo  osvijestila,  ugledala 
sam  svoga  Sina  razapetog  na  križ.  Pri  tome  sam  čula  kako  ljudi  međusobno  jedan  drugome  govore: 
'Stoje  ovaj  počinio?’  -  Krađu,  pljačku,  prijevaru?’  Nekolicinaje  odgovorila  daje  lažac. 

Pričvršćena  Mu  je  tada  trnova  kruna  sasvim  čvrsto  na  glavu.  Dosezala  je  do  polovine  čela. 
Kroz  mnoge  brazgotine  po  licu  moga  Sina  curila  je  krv  zbog  pritiskanja  bodlji  trnove  krune  i 
ispunjala  oči,  kosu  i  bradu,  tako  daje  sve  izgledalo  kao  jedinstvena  bujica  krvi  i  On  uopće  više  ne 
bi  mogao  vidjeti  kako  sam  stajala  pokraj  križa  da  nije  stiskanjem  kapaka  istiskivao  krv  iz  očiju. 
Nakon  što  me  moj  Sin  preporučio  svome  učeniku  Ivanu,  zavikao  je  glasom  koji  je  dolazio  iz  dubine 
grudi,  uzdignute  glave,  i  zazvao  prema  Nebu  upravljenim  očima,  koje  su  bile  ispunjene  suzama: 
'Bože  moj,  Bože  moj,  zašto  si  me  ostavio?' 

Ovaj  glas  više  nikada  nisam  mogla  zaboraviti,  sve  dok  nisam  došla  u  Nebo.  No,  razlijeganje 
ovog  zova  dopustio  je  On  više  iz  suosjećanja  sa  mnom  nego  zbog  vlastitog  bola.  Mrtvačka  boja  je 
nastupila  tada  na  neokrvavljene  dijelove  tijela,  obrazi  su  visili  iznad  čeljusti,  rebra  su  se  mogla 
prebrojiti  zbog  mršavosti  tijela,  trbuh  se  stisnuo  prema  leđima  jer  sva  tekućina  je  bila  potrošena,  nos 
je  bio  šiljat  i  tanak  i  kada  Mu  je  srce  konačno  bilo  gotovo  slomljeno,  zadrhtalo  je  cijelo  njegovo 
tijelo;  brada  Mu  se  spustila  na  grudi.  Srušila  sam  se  tada  kao  mrtva. 

Čim  je  umro,  otvorila  su  se  njegova  usta,  promatrači  su  mogli  vidjeti  njegov  jezik,  njegove 
zube,  kao  i  krv  u  ustima;  poluzatvorene  oči  bile  su  okrenute  prema  dolje,  i  upravo  umrlo  tijelo  je 
visjelo.  Koljena  su  se  savila  na  jednu  stranu,  a  stopala  sa  čavlima  kao  oko  stožera  bila  su  okrenuta 
na  drugu  stranu. 

Nekoliko  nazočnih  ljudi  govorilo  je  s  porugom:  ’O  Marijo,  sada  je  tvoj  sin  mrtav.'  Drugi  koji 
su  imali  više  osjećaja,  rekli  su:  ’O  ženo,  sada  se  muka  tvoga  sina  pretvorila  u  vječnu  slavu!' 

Kratko  nakon  toga  otvoren  je  bok  moga  Sina.  Nakon  što  je  koplje  izvađeno,  pojavila  se 
tamnocrvena  Krv  na  vrhu  koplja,  i  po  tome  se  moglo  prepoznati  daje  srce  probodeno.  Ovaj  ubod 
proboje  i  moje  vlastito  srce  i  čudo  je  da  pri  tome  nije  slomljeno. 

Kada  su  se  ostali  ljudi  povukli,  ja  nisam  mogla  otići.  Ali  bila  sam  utješena  tako,  što  sam  mogla 
dotaknuti  i  uzeti  na  svoje  krilo  njegovo  tijelo  skinuto  s  križa,  gledati  njegove  Rane  i  obrisati  krv. 
Moji  su  Mu  prsti  zatvorili  usta  kao  što  sam  Mu  zatvorila  i  oči.  Ukočene  ruke  nisam  više  mogla 
saviti  kako  bi  ih  zajedno  položila  na  grudi,  mogla  sam  ih  samo  pomaknuti  do  trbuha.  Ni  koljena  se 
nisu  više  mogla  ispružiti,  već  su  stajala  prema  naprijed  kako  su  se  ukočila  na  križu.  "  (Objave, 
knjiga  IV,  pogl.  70) 


Isusova  muka  po  Njegovom  opisu 

(Sv.  Brigita  Švedska) 

Krist  je  rekao  sv.  Brigiti:  "Od  onoga  koji  me  poslao,  bio  sam  stavljen  u  djevičansko  krilo.  Tamo 
sam  prihvatio  tijelo.  Čemu?  -  Zaista,  kako  bih  ja,  riječima  i  djelima,  pokazao  vjeru.  Umro  sam  za  to 
da  bih  otvorio  Nebo.  Za  to  sam  pokopan  i  uskrsnuo  i  ponovo  ću  doći  da  sudim...  Budi  pozorna  i 
slušaj!  Otvori  svoja  usta  i  pitaj,  koliko  sam  zapostavljen  od  sviju!  Gledaj  kako  nitko  ne  čezne  u 
ljubavi  za  mnom!  Usmjeri  svoje  uši  i  poslušaj  kako  je  srce  čovjeka  od  izlaska  do  zalaska  sunca 
požudno  i  tvrdo  u  prolijevanju  krvi  svoga  bližnjeg!  Pogledaj  kako  svi  oni  ukrašavaju  sve  svoje 
udove  iz  oholosti!  Shvati  kako  je  želja  ljudi  za  uživanjem  nerazborita  i  slična  onoj  u  životinja! 
Otvori  svoja  usta  i  pitaj,  gdje  ostaju  branitelji  vjere  i  gdje  se  mogu  naći  oni  koji  se  bore  protiv 
neprijatelja  Božjih  i  gdje  su  oni  koji  svoj  život  ulažu  za  svoga  Gospodina!?  Ispitaj  marljivo  i  naći 
ćeš  vrlo  malo  onih  koji  su  moji  prijatelji! 

Razmisli  o  tome  i  iskusit  ćeš  kako  se  ne  tužim  bez  razloga!  Istražuj  dalje,  i  razabrat  ćeš  kako  čak 
i  rimski  dvor  sebi  pribavlja,  a  trebao  bi  biti  moje  sjedište. ..Gledaj  kako  sam  odbačen  i  kakva 
mi  je  nagrada  udijeljena  za  moju  ljubav!  Ja  sam  vas  ljude  stvorio  i  otkupio  tako  velikom 
pripravnošću  i  pravednošću,  kao  kad  bi,  slikovito  rečeno,  bila  postavljena  pred  mene  vaga,  na  koju 
sam  ja  -  kako  bi  se  na  njoj  moglo  pravedno  vagati,  položio  ništa  drugo  nego  svoje  Srce.  Rođen  sam 
i  obrezan.  Podnio  sam  najrazličitije  nevolje  i  teškoće.  Čuo  sam  najružnije  i  najbesramnije  riječi. 
Uhvaćen  sam  i  bičevan,  vezan  sam  uzetima  i  gnječen  kao  u  preši. 

Moji  su  živci  razvlačeni,  moje  žile  potrgane  i  sve  tkivo  u  meni  razdvojeno.  Cijela  moja  glava  i 
moje  tjeme  rastrgani  su  ubodima  tmja.  Krv  koja  je  curila  i  tekla  unakazila  je  cijelo  moje  lice  i 
bradu.  Usta  i  jezik  su  natopljeni  krvlju  na  isti  način.  Zubno  meso  je  nateklo  od  udaraca.  I  kada  sam 
beživotno  visio  na  križu  i  moj  vrat  nije  imao  drugog  oslona  nego  moja  ramena.  Moje  ruke  su 
navlačene  užetima  do  rupa  poprečne  grede,  noge  su  povučene  nadolje  i  probodene  su  s  čavlom,  nisu 
imale  drugog  potpornja  nego  samo  čavle.  Cijela  moja  nutrina  bila  je  suha  i  stisnuta.  Srce  mi  je  bilo 
puno  boli.  I  jer  je  bilo  najsnažnijeg  i  najizvrsnijeg  zdravlja,  povlačio  se  bol  od  živaca  prema  srcu  i 
ponovo  od  srca  prema  živcima.  Bol  je  bila  tako  povećana  a  moje  umiranje  produženo.  Viseći  u 
svojim  bolima,  otvorio  sam  oči  i  .vidio  svoju  Majku  kako  stoji  tu  plačući.  Njezino  Srce  bilo  je  puno 
gorke  boli,  svi  njezini  udovi  bili  su  ukočeni  i  blijedi.  Njezina  tuga  i  gorak  bol  mučili  su  me  više 
nego  moje  boli. 

Vidio  sam  i  kako  su  moji  prijatelji  bili  u  najvećem  strahu.  Neki  od  njih  su  odmah  posumnjali, 
drugi  su  doduše  sačuvali  vjernost,  ali  su  preko  mjere  bili  uznemireni.  U  tako  velikom  bolu  i  tuzi, 
srce  mi  se  konačno  slomilo  od  jačine  patnje  a  duša  se  odijelila  od  tijela.  Nakon  toga  mi  se  još  malo 
uzdigla  glava  i  svi  su  se  udovi  zatresli.  Oči  su  se  na  pola  otvorile,  cijela  težina  tijela  spustila  se  na 
noge  i  visio  sam  tu  poput  unakažene  vreće.  Gle,  što  sam  sve  ja,  tvoj  Stvoritelj  propatio!  I  sve  to 
nitko  ne  uzima  srcu!  Zato  se  tužim  pred  tobom  kako  bi  mogla  razmatrati  što  sam  učinio,  a  kako  mi 
je  uzvraćeno?"  (Rev.  extrav,  pogl.  51) 


204 


Dar  Krvi  za  spas  i  usavršenje  svakoga  čovjeka  koji  je  raspoložen  da  ga  primi 

(Sv.  Katarina  Sijenska) 

Tada  Bog,  svmuvši  oko  svojega  milosrđa  prema  njoj  i  pustivši  da  ga  svladaju  njezine  suze  i  da 
ga  vežu  svete  želje,  progovori  tužeći  se:  «Preslatka  kćeri,  tvoja  me  suza  sili,  jer  je  ujedinjena  s 
ljubavlju  prema  meni,  te  je  kanula  iz  ljubavi  prema  meni:  ja  se  osjećam  vezanim  vašim  tegobnim 
željama.  Ali,  pogledaj  i  vidi  kako  moja  Zaručnica  ima  prljavo  lice,  kako  je  gubava  od  nečistoće,  od 
samoljublja  i  od  lakomosti  onih  koji  se  pasu  na  njezinim  grudima.  Govorim  o  kršćanskoj  vjeri  koja 
je  sveopće  tijelo  vjernika,  govorim  o  otajstvenom  tijelu  svete  Crkve,  što  su  njezini  službenici  koji  se 
pasu  i  stoje  na  njezinim  dojkama.  I  ne  samo  da  sebe  pasu,  nego  imaju  još  pasti  i  držati  na  onim 
dojkama  čitavo  tijelo  kršćanskoga  puka  i  bilo  kojeg  naroda  koji  bi  se  htio  podići  iz  tame  nevjerstva  i 
pridružiti  se  kao  član  Crkvi. 

Gledaj  s  koliko  neznanja  i  s  koliko  mraka,  s  koliko  nezahvalnosti  i  s  kakvim  se  nečistim  rukama 
poslužuje  slavno  mlijeko  i  Krv  ove  Zaručnice!  I  s  kakvom  je  drskošću  i  s  malo  časti  primana!  Stoga 
ono  što  daje  život  često  puta  daje  smrt  po  njihovoj  krivnji:  a  to  je  Predragocjena  Krv  mog 
Jedinorođenog  Sina  koji  je  srušio  mrak  i  smrt,  dao  svjetlo  i  istinu  i  posramio  laž.  A  sva  su  ova 
sredstva  bila  dar  ove  Krvi  za  spas  i  usavršenje  svakoga  čovjeka  koji  je  raspoložen  da  ga  primi.  Kao 
što  daje  život  i  obogaćuje  dušu  svakom  milošću,  više  ili  manje  prema  raspoloženju  i  osjećaju  onoga 
koji  prima,  tako  zadaje  smrt  onomu  koji  živi  naopako.  Tako  ne  daje  život  nego  smrt  onomu  koji  ga 
prima  nedostojno,  ako  stoji  u  tami  smrtnoga  grijeha. 

To  se  događa  ne  zbog  manjkavosti  ove  Krvi,  niti  zbog  manjkavosti  službenika,  pa  kad  bi  se  on 
nalazio  u  istome  zlu,  ili  u  još  većem,  jer  njegovo  zlo  ne  kvari  i  ne  kalja  ovu  Krv  niti  smanjuje  milost 
ni  krepost.  Stoga  službenik  ne  čini  zlo  onomu  komu  je  dijeli,  nego  sam  grešnik  ako  se  ne  pripravi 
pravim  skrušenjem  za  grijeh.  Velim,  dakle,  da  ovaj  Sakramenat  škodi  onomu  koji  ga  prima,  ne  zbog 
Krvi  ili  zbog  službenika,  nego  zbog  raspoloženja  i  manjkavosti  onoga  koji  prima,  pošto  je  okaljao 
dušu  i  tijelo  tolikom  nečistoćom  i  pošto  je  bio  tako  okrutan  prema  sebi  i  prema  svome  bližnjemu. 

Bio  je  okrutan  prema  sebi  gubeći  milost,  gazeći  nogama  svojeg  zlog  osjećaja  plod  Krvi,  plod 
što  ga  je  imao  od  svetog  krštenja  na  kojemu  mu  je  bila  dignuta  ljaga  istočnoga  grijeha  koju  je 
zadobio  kad  je  bio  začet  od  svoga  oca  i  majke.  Zato  sam  dao  Riječ,  Jedinorođenog  svoga  Sina,  jer  je 
masa  ljudskog  roda  bila  pokvarena  grijehom  prvog  čovjeka,  Adama;  i  tada  ste  vi  svi,  kao  posude  od 
te  tvari,  pokvareni  i  lišeni  posebnog  raspoloženja  da  imate  vječni  život.  Radi  toga  se  Ja,  neizmjerna 
visost,  sjedinih  s  niskosti  vaše  ljudske  naravi,  da  ispravim  pokvarenost  i  smrt  ljudskog  roda  i  da  ga 
podignem  na  milost  koju  bijaše  izgubio  grijehom.  Ja,  kao  Bog,  nisam  mogao  trpjeti  kaznu;  a  ipak  je 
moja  božanska  pravda  htjela  da  grijeh  bude  kažnjen.  Sam  čovjek  nije  mogao  dati  zadovoljštinu;  jer, 
ako  bi  djelomično  i  zadovoljio,  njegova  bi  zadovoljština  vrijedila  samo  za  njega,  ne  za  ostale 
razumne  stvorove. 

Sigurno  ne  bi  mogao  dati  potpunu  zadovoljštinu  niti  za  sebe  niti  za  druge,  jer  je  njegov  grijeh 
uvrijedio  mene  koji  sam  neizmjerna  dobrota.  Kad  sam  dakle  htio  vratiti  na  milost  čovjeka,  koji  je 
oslabio  i  nije  mogao  zadovoljiti  iz  spomenutog  razloga  pače  je  bio  veoma  oslabio,  poslao  sam 
Riječ,  svoga  Sina,  zaodjenuta  istom  naravi  koju  imate  vi,  pokvarena  masa  Adamova,  da  pretrpi 
kaznu  u  toj  istoj  naravi  koja  je  Boga  uvrijedila  i  da,  trpeći  na  svome  tijelu  sve  do  sramotne  smrti, 
ublaži  moju  srdžbu. 

Tako  sam  zadovoljio  svoju  pravdu  i  svoje  božansko  milosrđe  koje  me  je  pokrenulo  da 
zadovoljim  krivnji  čovjeka,  da  ga  raspoložim  za  ono  dobro  za  koje  ga  bijah  stvorio.  Tako  je  ljudska 
narav,  ujedinjena  u  Isusu  Kristu  sa  božanskom,  bila  dovoljna  da  nadoknadi  za  cijeli  ljudski  rod,  ne 
samo  po  muci  koju  je  Krist  podnio  u  konačnoj  ljudskoj  naravi,  nego  snagom  vječnog  božanstva, 
koje  je  ista  neizmjerna  božanska  narav.  Po  ovom  ujedinjenju  dviju  naravi  primio  sam  i  prihvatio 
žrtvu  Krvi  moga  Jedinorođenog  Sina,  koja  je  bila  unesena  i  umiješana  sa  božanskom  naravi 
posredstvom  ognja  moje  ljubavi,  što  je  bila  ona  veza  koja  gaje  držala  pribijena  i  čavlima  na  križu. 

Na  ovaj  način,  po  samoj  snazi  Božje  ljubavi,  ljudska  je  narav  Kristova  bila  dovoljna  da 
zadovolji  za  grijeh.  Tako  je  bila  dignuta  ljaga  Adamova  grijeha  i  ostao  je  samo  znak,  a  to  je  sklonost 
na  grijeh  sa  svim  drugim  manjkavostima  tijela,  na  isti  način  kao  što  ostaje  ožiljak  kad  je  čovjek 

izliječen  od  rane.  To  je  kod  vas  učinio  Adamov  grijeh  daje  proizveo  smrtnu  ranu:  ali  kad  je  došao 
veliki  liječnik,  moj  Sin,  izliječio  je  bolesnika,  kad  je  on  sam  popio  gorki  lijek  što  ga  čovjek  nije 
mogao  piti  jer  je  bio  vrlo  oslabio.  On  je  učinio  kao  dojilja  koja  uzima  lijek  mjesto  djeteta,  jer  je  ona 
velika  i  jaka  dok  dijete  nije  jako  da  podnese  gorčinu  lijeka.  On  je  bio  za  vas  dojilja,  podnoseći  za 
vas,  veličinom  i  jakošću  Božanstva  ujedinjenog  s  vašom  naravi,  gorčinu  mučne  smrti,  da  vas 
ozdravi  i  da  dade  život  vama,  djeci  oslabljenoj  zbog  grijeha. 

U  vama  je  ostao  samo  znak  istočnoga  grijeha,  kojega  primate  kad  ste  začeti  od  oca  i  majke; 
znak,  koji  je  djelomično  dignut  sa  duše  svetim  krštenjem,  koje  ima  moć  da  vam  dade  život  milosti 
po  snazi  ove  slavne  i  dragocjene  Krvi.  Čim  duša  primi  sveto  Krštenje,  diže  joj  se  istočni  grijeh  i 
ulivena  joj  je  milost.  Ona  pak  sklonost  na  grijeh,  koja  joj  ostaje  kao  ožiljak,  oslabi  i  duša  je  može 
obuzdavati  ako  hoće.  Tada  je  duša,  poput  lijepe  posude,  raspoložena  da  primi  i  poveća  u  sebi  milost, 
malo  ili  mnogo,  koliko  joj  se  sviđa  da  se  dobro  spremi  da  me  hoće  s  osjećajem  i  željom  ljubiti  i 
služiti  mi.  A  tako  se  može  raspoložiti  na  zlo  kao  i  na  dobro  usprkos  milosti  primljenoj  na  Krštenju. 

Kad  dođe  u  dob  razlučivanja,  moći  će  se  dati  na  dobro  ili  na  zlo,  prema  tome  kako  se  bude 
svidjelo  njezinoj  volji,  zbog  njezine  slobode.  Ali  sloboda  je  čovjekova  tako  velika  i  on  je  postao 
tako  jak,  da  ga  ne  može  ni  đavao  ni  kakvo  drugo  stvorenje  prisiliti  ni  na  najmanji  grijeh,  ako  on 
neće.  Dignuto  mu  je  ropstvo  i  postao  je  slobodan  da  gospodari  svojom  sjetilnošću  i  da  postigne  cilj 
za  koji  je  stvoren.  O  kako  li  je  bijedan  čovjek  koji  uživa  u  blatu,  kao  što  čini  životinja,  i  ne  pozna 
dobročinstava  primljenih  od  mene.  Bijedno  stvorenje  i  puno  tolikog  neznanja  nije  moglo  primiti 
većeg  dobročinstva)). 

Promatranje  vlastitih  grijeha  mora  biti  popraćeno  sa  sjećanjem 
na  Krv  Kristovu  i  njegovo  milosrđe 

(Sv.  Katarina  Sijenska) 

(Kad  je  Bog  Otac  razložio  neke  istine  o  Sakramentu  Kristova  Tijela,  prikazuje  potpunim  izlaganjem 
kako  duša  prelazi  od  usmene  molitve  na  mislenu.  Pripovijeda  se  jedno  viđenje  koje  je  ova  duša 
imala.) 

Znaj,  predraga  kćeri,  da  duša  stiče  sve  kreposti  u  poniznoj,  neprekidnoj  i  vjernoj  molitvi, 
združenoj  s  pravom  ustrajnošću.  U  njoj  mora  ustrajati  a  da  je  nikad  ne  napusti  ni  zbog  đavolskog 
zavaravanja  ni  zbog  svoje  krhkosti,  to  jest  zbog  misli  ili  pokreta  što  bi  došli  od  vlastitoga  tijela,  ni 
zbog  razgovora  s  osobama,  jer  se  zloduh  često  postavlja  u  njihove  jezike,  čineći  da  govore  s  tim 
ciljem  da  zapriječe  njihovu  molitvu,  i  sve  ove  poteškoće  mora  prevladati  krepošću  ustrajnosti.  O 
kako  je  slatka  ovoj  duši  i  kako  je  meni  ugodna  sveta  molitva  koju  obavlja  u  kući  spoznanja  sebe  i 
mene,  otvarajući  razumsko  oko  svjetlom  vjere  i  osjećajem  prema  obilju  moje  ljubavi! 

Ova  je  ljubav  postala  vama  vidljivom  posredstvom  vidljivoga  Jedinorođenoga  mojega  Sina,  koji 
vam  ju  je  pokazao  svojom  Krvlju.  Ova  Krv  opaja  dušu,  zaodijeva  je  ognjem  božanske  ljubavi  i  daje 
joj  za  hranu  Sakrament  što  sam  vam  ga  stavio  na  raspolaganje  u  otajstvenom  tijelu  svete  Crkve,  to 
jest  Tijelo  i  Krv  moga  Sina,  koji  je  pravi  Bog  i  pravi  Čovjek,  dajući  da  vam  se  podjeljuje  po  rukama 
namjesnika,  koji  drži  ključeve  ove  Krvi. 

Ovo  je  ona  mistična  gostionica  koja  se,  kako  ti  već  spomenuh,  nalazi  na  mostu  da  dade  hranu  i 
okrepu  putnicima  i  strancima  koji  prolaze  putem  nauka  moje  Istine,  zato  da  ne  bi  smalaksali  od 
slabosti.  To  je  hrana  koja  krijepi,  ili  mnogo  ili  malo,  već  prema  želji  onoga  koji  je  prima,  primajući 
je  na  bilo  koji  način,  sakramentalno  ili  duhovno.  Sakramentalno  se  prima  kad  se  pričešćuje, 
duhovno  kad  se  pričešćuje  željom,  bilo  da  se  želi  pričestiti,  bilo  da  se  misli  na  Krv  raspetoga  Krista, 
to  jest  da  se  pričešćuje  s  tim  osjećajem  ljubavi  što  ga  nalazi  i  kuša  u  Kristovoj  Krvi,  jer  vidi  daje 
Krv  bila  prolivena  iz  ljubavi.  Stoga  se  opaja  i  užiže  sveta  želja,  te  se  u  tom  zasićuje  nalazeći  daje 
ispunjena  samo  ljubavlju  prema  meni  i  prema  bližnjemu. 

Gdje  je  pribavila  ovu  milost?  U  kući  spoznanja  sebe  i  u  vježbi  svete  molitve,  po  kojoj  je  došla 
do  toga  da  se  riješila  nesavršenosti.  Na  taj  su  način  učenici  i  Petar,  stojeći  zatvoreni  u  bdjenju  i 
molitvi,  izgubili  svoju  nesavršenost  i  zadobili  savršenost.  Kojim  sredstvima?  Ustrajnošću 
začinjenom  presvetom  vjerom.  Ali  nemoj  misliti  da  duša  dobiva  toliko  žara  i  hrane  od  ove  molitve, 

ako  je  ova  samo  usmena,  kako  to  čine  mnoge  duše  kojima  je  molitva  više  u  riječima  negoli  u 
osjećaju,  te  se  čini  da  paze  samo  na  to  da  dovrše  mnoge  psalme  i  izreknu  mnoge  očenaše,  te  kad 
završe  broj  koji  su  odlučile  izreći,  čini  se  da  ne  misle  na  drugo.  Uistinu  se  čini  da  u  molitvi 
postavljaju  pažnju  samo  na  usmeno  izgovaranje.  Ne  smiju  tako  raditi;  jer,  zanemarujući  sve  drugo, 
beru  malo  ploda,  i  njihova  se  molitva  meni  malo  sviđa. 

Sada,  ako  me  pitaš:  Treba  li  možda  napustiti  usmenu  molitvu,  kad  se  čini  da  nisu  svi 
privučeni  na  mislenu  molitvu?  Ne!  odgovaram  ti,  nego  osoba  mora  razlikovati,  jer  ja  dobro  znam 
da,  kao  što  je  osoba  najprije  nesavršena  a  onda  savršena,  tako  je  njezina  molitva  najprije 
nesavršena.  Kad  je  duša  još  nesavršena,  mora  se  služiti  usmenom  molitvom  da  ne  padne  u  lijenost, 
ali  ne  smije  nikad  usmeno  moliti  a  da  ne  moli  mišlju. 

Dok  ustima  izgovara,  neka  se  trsi  da  podigne  i  upravi  svoj  duh  prema  meni  općim 
razmatranjem  svojih  nedostataka  i  razmatranjem  Krvi  Jedinorođenoga  mojega  Sina  u  kojoj  će  naći 
širinu  moje  ljubavi  i  oproštenje  svojih  grijeha.  Tada  će  joj  spoznanje  sebe  i  razmatranje  svojih 
grijeha  učiniti  da  upozna  moju  dobrotu  unutar  sebe  i  da  nastavi  vježbu  molitve  istinskom 
poniznošću.  Neću  da  manjkavosti  budu  promatrane  u  pojedinostima,  nego  općenito,  zato  da  duh  ne 
bude  uprljan  sjećanjem  na  pojedine  i  gnusne  grijehe.  Govorio  sam  neka  duša  ne  misli  samo  na 
manjkavosti,  bilo  na  pojedinačne  bilo  općenite,  a  da  ne  bi  promatrala  i  sjećala  se  Krvi  i  velikog 
milosrđa,  zato  da  se  ne  bi  zbunila. 

Jer  kad  spoznanje  sebe  i  promatranje  grijeha  ne  bi  bilo  začinjeno  sjećanjem  na  tu  Krv  s 
nadom  u  milosrđe,  duša  bi  se  našla  zbunjena  i  tako  bi  došla  k  vječnoj  osudi  skupa  sa  zloduhom.  A 
ne  samo  zbog  toga  razloga,  nego  i  zbog  toga  što,  kad  ne  bi  bilo  ruke  moga  milosrđa,  došli  biste  do 
očaja.  Ovo  je  jedna  od  profinjenih  zabluda  koju  zloduh  podmeće  mojim  slugama.  Zato  treba  uvijek 
širiti  srce  i  osjećaj  prema  mojem  neizmjernom  milosrđu  s  istinskom  poniznošću,  radi  vaše  koristi  da 
se  izbjegne  đavolska  prijevara.  Ti  znaš  da  đavolska  oholost  ne  može  prevladati  poniznog  duha,  niti 
njegova  zbunjenost  može  podnijeti  širine  moje  dobrote  i  milosrđa,  u  što  duša  polaže  pravu  nadu. 
Ako  se  dobro  sjećaš,  zloduh  je  htio  da  te  obori  zbunjenošću,  time  što  ti  je  htio  pokazati  daje  tvoj 
život  zaveden  u  zabludu  i  da  ti  nisi  slijedila  niti  vršila  moju  volju,  a  ti  si  onda  učinila  ono  što  si 
morala  učiniti,  i  moja  ti  je  dobrota  dala  da  to  učiniš  (jer  se  moja  dobrota  ne  sakriva  onome  koji  hoće 
daje  primi). 

Ti  si  se  podigla  s  poniznošću  prema  mojemu  milosrđu,  govoreći:  »Ispovijedam  svome 
Stvoritelju  daje  moj  život  prošao  samo  u  tami,  ali  ja  ću  se  sakriti  u  Rane  raspetoga  Krista  i  kupat  ću 
se  u  njegovoj  Krvi,  i  tako  ću  poništiti  svoje  opačine,  i  željom  ću  biti  radosna  u  svome  Stvoritelju«. 
Tada  je  zloduh  pobjegao. 

Zatim  se  je  vratio  s  drugom  borbom,  to  jest  htijući  da  te  digne  visoko  ohološću,  govoreći: 
«Ti  si  savršena  i  Bogu  draga:  ne  treba  dakle  da  se  trapiš  niti  da  oplakuješ  svoje  manjkavosti».  Ja 
sam  ti  onda  dao  svjetlost  da  vidiš  put  kojim  ti  je  ići,  to  jest  da  se  poniziš;  stoga  si  odgovorila 
zloduhu,  govoreći:  »Jadne  li  mene.  Ivan  Krstitelj  nije  nikad  počinio  grijeha,  bio  je  posvećen  u 
majčinoj  utrobi,  a  ipak  je  činio  toliko  pokore.  A  ja  sam  počinila  tolike  grijehe  i  nikad  nisam  počela 
to  uviđati  plačem  i  pravim  pokajanjem,  uviđajući  tko  je  onaj  Bog  koga  vrijeđam,  a  tko  sam  ja  koja 
ga  vrijeđam!« 

Tada  zloduh,  ne  mogavši  trpjeti  tvoju  poniznost  duha  niti  tvoje  pouzdanje  u  moju  dobrotu, 
rekao  ti  je:  Ti  si  prokleta,  jer  ne  mogu  naći  načina  da  te  prevladam!  Ako  te  oborim  dole 
zbunjenošću,  ti  se  dižeš  visoko  prema  milosrđu  Božjem.  Ako  te  uzdignem  visoko,  ti  se  naprotiv 
postavljaš  nisko,  silazeći  poniznošću  sve  do  pakla,  tako  da  me  progoniš  čak  unutar  pakla.  Ne 
vraćam  se  više  k  tebi,  jer  me  udaraš  štapom  ljubavi». 

Duša  dakle  treba  začiniti  spoznanje  sebe  začinom  spoznanja  moje  dobrote,  a  spoznanje  moje 
dobrote  začinom  spoznanja  sebe.  Na  taj  će  način  usmena  molitva  biti  korisna  duši  i  meni  ugodna. 
Ako  zatim  ustraje  u  toj  vježbi,  doći  će  od  nesavršene  molitve  do  savršene  mislene  molitve.  Ako, 
naprotiv,  jednostavno  gleda  da  dovrši  broj  svojih  molitava,  ili  ako  radi  usmene  molitve  propušta 
mislenu,  neće  do  savršene  molitve  nikada  stići. 

Može  se  koji  put  dogoditi  daje  duša  odlučila  jezikom  izgovoriti  stanovitu  količinu  molitava, 
a  ja  pohodim  njezin  duh  sad  na  jedan  način  sad  na  drugi,  dajući  joj  svjetla  da  upozna  sebe  kajući  se 

za  svoje  manjkavosti,  ili  dajući  joj  obilja  milosti,  ili  još  postavljajući  joj  pred  oči  na  razne  načine 
kako  se  meni  svidi  prisutnost  moje  Istine;  ili  također  prema  njezinim  željama;  u  tom  slučaju  ona 
može  biti  u  tolikom  neznanju  da  će  ispunjavati  broj  svojih  molitava,  u  ovome  životu.  U  svakoj  duši 
tražim  čistoću  i  ljubav,  da  ljubi  mene  i  bližnjega  potpomažući  koliko  može,  pružajući  mu  molitve, 
da  tako  svi  budu  ujedinjeni  u  jedinstvu  ljubavi,  kako  ti  protumačili  na  drugom  mjestu.  Ali,  štoviše, 
ja  od  svojih  službenika  tražim  čistoću  i  ljubav  prema  meni  i  bližnjemu  zato  da  dijele  Tijelo  i  Krv 
mojeg  Jedinorođenog  Sina  s  ognjem  ljubavi  i  glađu  za  spasenjem  vaših  duša,  na  slavu  i  hvalu 
mojega  imena. 

Kao  što  službenik  hoće  da  bude  čist  kalež  kojim  se  prikazuje  ova  žrtva,  tako  i  ja  zahtijevam 
od  njih  čistoću  i  sjaj  srca,  duše  i  pameti.  Hoću  da  se  tijelo,  kao  oruđe  duše,  uzdrži  u  savršenoj 
čistoći.  Neću  da  se  hrane  ili  valjaju  u  blatu  nečistoće,  niti  da  budu  okrutni  prema  sebi  ni  prema 
bližnjemu,  jer  ne  mogu  biti  okrutni  prema  sebi  a  da  nisu  prema  bližnjemu.  Ako  su  okrutni  sami 
prema  sebi  zbog  grijeha,  također  su  okrutni  prema  dušama  bližnjega,  jer  im  ne  daju  primjer  života 
niti  se  brinu  da  izvuku  duše  iz  ruku  zloduha,  niti  da  im  pružaju  Tijelo  i  Krv  moga  Jedinorođenog 
Sina,  niti  da  daruju  mene  u  ostalim  sakramentima  svete  Crkve.  Tako  oni,  ako  su  okrutni  sami  sa 
sobom,  okrutni  su  i  s  drugima. 

Pišem  vam  u  njegovoj  Predragocjenoj  Krvi 

(Sv.  Katarina  Sijenska) 

Ja  Katarina,  službenica  i  ropkinja  slugu  Isusa  Krista,  pišem  vam  u  njegovoj  Predragocjenoj 
Krvi... Mi  stanovnici  zemlje  držali  smo  uspravan  njegov  Križ  i  postali  smo  posuda  koja  prima 
Kristovu  Krv.  Tko  će  upoznati  tu  istinu  i  zaručiti  je,  naći  će  u  njegovoj  Krvi  milost,  bogatstvo  i 
život,  prekriti  će  se  njegova  golotinja  i  obući  će  u  zaručničke  haljine  plamena  ljubavi,  natopljena  i 
umiješana  krvlju  i  vatrom  koja  se  iz  ljubavi  razdala  i  sjedinila  s  Božanstvom.  U  Krvi  Kristovoj  će  se 
nahraniti  i  nasititi  milosrđem,  u  Krvi  će  raspršiti  tmine  i  kušati  svjetlost.... 

Utopite  se  u  Krvi  Krista  Raspetoga,  okupajte  se  u  njegovoj  Krvi,  napojite  se  njegovom 
Krvlju,  nasitite  se  njegovom  Krvlju,  obucite  se  u  njegovu  Krv.  Ako  ste  postali  nevjerni  obnovite 
krštenje  u  njegovoj  Krvi,  ako  vam  je  đavao  pomračio  pogled  duha  operite  ga  Krvlju  Kristovom,  ako 
ste  postali  nezahvalni  za  darove  jer  ih  ne  poznajete  budite  po  Krvi  zahvalni,  ako  ste  bili  slab  pastir 
bez  pruta  pravednosti  sjedinjena  sa  razboritosti  i  milosrđem  izvucite  ga  iz  Krvi  Kristove....  U  Krvi 
istopite  vašu  mlakost,  u  Krvi  pronađite  izvor  milosrđa,  u  Krvi  blagost,  u  Krvi  plamen,  u  Krvi 
pobožnost...  U  Krvi  je  učinjena  pravednost  za  naše  grijehe,  u  Krvi  gorke  stvari  postaju  slatke  i  teški 
tereti  lagani.... 


Ova  prolivena  Krv  čisti  cijeli  svijet 

(BI.  papa  Ivan  XXIII) 

Ako  je  beskrajna  vrijednost  Krvi  Bogočovjeka,  beskrajna  je  i  ljubav  koja  gaje  potakla  daje 
prolije  već  osmog  dana  od  svog  rođenja  kod  obrezanja,  a  zatim  obilno  u  agoniji  u  Getsemanskom 
vrtu,  kod  bičevanja  i  krunjenja  trnovom  krunom,  pri  usponu  na  Kalvariju,  kod  razapinjanja,  i  na 
kraju  iz  velike  rane  na  boku,  kao  simbol  iste  božanske  Krvi  koja  teče  u  svim  sakramentima  Crkve. 
Nije  samo  prikladno  nego  i  krajnje  nužno  da  toj  Krvi,  svi  koji  su  ponovno  rođeni  u  njenoj 
spasenjskoj  kupelji  iskazuju  čast  klanjanja  i  zahvale  pune  ljubavi.  Treba  klanjanjem  štovati  kalež 
Krvi  Novoga  i  Vječnoga  Saveza,  pogotovu  u  trenutku  podizanja  u  euharistijskoj  žrtvi....  Na  taj 
način  će  vjernici  dostojno  pristupiti  i  bolje  shvatiti  plodove  otkupljenja,  uskrsnuća  i  vječnog  života 
koje  je  Kristova  prolivena  Krv,  snagom  Duha  Svetoga,  zaslužila  za  cijeli  svijet. 

Brojni  mučenici  su  stasali  zato  što  su  se  hranili  Tijelom  i  Krvlju  Kristovom  te  tako  postali 
dionici  njegove  božanske  snage,  išli  su  u  susret  dnevnim  borbama,  žrtvama  do  mučeništva  ako  je 
trebalo  u  obranu  Božjeg  kraljevstva,  osjećali  su  u  sebi  osjećaje  ljubavi  koja  je  poticala  sv.  Ivana 
Krizostoma  klicati:  «Odlazimo  s  ove  gozbe  kao  lavovi  koji  sipaju  vatru,  postavši  užasni  đavlima, 
misleći  daje  naše  Tijelo,  i  koliku  smo  ljubav  primili. ..» 

Ova  Krv,  kad  je  dostojno  primamo,  udaljuje  đavle,  priziva  nama  anđele  i  samoga  Gospodara 
anđela. ..Ova  prolivena  Krv  čisti  cijeli  svijet...  Ona  je  cijena  svemira,  po  Krvi  Krist  otkupljuje 
Crkvu  ...  Ta  misao  treba  obuzdati  naše  strasti.  Uistinu,  do  kada  ćemo  ostati  navezani  na  sadašnji 
svijet?  Do  kada  ćemo  ostati  nepokretni?  Do  kada  ćemo  zapostavljati  razmišljanje  o  našem 
spasenju?  Razmišljajmo  o  dobrima  koje  se  Gospodin  udostojao  udijeli  nam,  budimo  mu  zahvalni, 
proslavimo  ga  ne  samo  vjerom  nego  i  djelima. 

O  kada  bi  kršćani  češće  razmišljali  o  očinskoj  opomeni  prvog  pape:  «Provodite  sa  strahom 
vrijeme  svog  boravka  u  tuđini.  Znajte  da  niste  otkupljeni  nečim  raspadljivim  -  srebrom  ili  zlatom  - 
od  svega  bezvrijednog  nego  skupocjenom  Krvlju  Krista,  nevina  i  janjeta  bez  mane»,  o  kada  bi 
poslušali  poticaj  apostola  naroda: «Otkupljeni  ste  skupocjeno,  proslavite  dakle  Boga  u  vašem 
tijelu»! 

Koliko  bi  dostojnije  i  poticaj nije  bilo  njihovo  ponašanje,  koliko  spasonosnija  za  sve 
čovječanstvo  bila  prisutnost  Crkve  Kristove  u  svijetu!  Kada  bi  svi  ljudi  prihvatili  pozive  Božje 
milosti  koja  ih  želi  spasiti,  jer  je  Bog  htio  da  svi  budu  otkupljeni  Krvlju  njegova  Jedinorođenog  Sina 
i  sve  poziva  da  budu  udovi  njegova  mističnog  tijela  Crkve,  kakvi  bi  samo  bratski  odnosi  bili  među 
pojedincima  i  narodima. 

Današnje  čovječanstvo  više  nego  ikad  prije  ima  potrebu  iskusiti 
učinkovitost  otkupitelj  ske  Krvi  Kristove 

(sv.  Ivan  Pavao  II) 

Znak  prolivene  Krvi  kao  izraz  darovanog  života  na  mučenički  način  za  svjedočanstvo 
vrhunske  ljubavi,  čin  je  Božjeg  prilagođavanja  našoj  ljudskoj  situaciji.  Bog  je  izabrao  znak  Krvi  jer 
nijedan  drugi  znak  rječitije  ne  izražava  cjelovitost  darivanja  osobe.  Otajstvo  tog  darivanja  nalazi 
svoj  izvor  u  spasenjskoj  volji  Očevoj  i  svoje  ostvarenje  u  sinovskoj  poslušnosti  Isusa  Krista, 
pravog  Boga  i  pravog  čovjeka  po  djelu  Duha  Svetoga.  Zbog  toga  povijest  našeg  spasenja  ima 
neizbrisivi  znak  trojstvene  ljubavi... 

Današnje  čovječanstvo  nerijetko  ranjeno  ranom  mržnje  i  nasilja,  više  nego  ikad  prije  ima 
potrebu  iskusiti  učinkovitost  otkupitelj ske  Krvi  Kristove.  Njegova  Krv,  koja  nije  uzalud  prolivena,  u 
sebi  ima  snagu  Božje  ljubavi  te  zalog  nade,  pomirenja  i  otkupljenja.  A  za  crpsti  iz  tog  izvora  treba 
se  vratiti  križu  Kristovu,  usredotočiti  pogled  na  Sina  Božjega,  na  njegovo  probodeno  Srce,  na 
njegovu  prolivenu  Krv...  Krv  Kristova  nije  ispaštanje  grijeha,  nije  samo  pravednost  nadoknade, 
nego  je  još  više  objava  beskrajne  i  milosrdne  ljubavi.  Ne  obnavlja  samo  dostojanstvo  čovjeka 
ranjena  grijehom  nego  uzdiže  čovjeka  na  sudjelovanje  u  božanskoj  naravi.  Ne  prestanite  nikada 
braćo  i  sestre  produbljivat  shvaćanje  ovog  Otajstva  pravednosti  i  ljubavi;  širite  ga  cijelim 
svijetom.... 

Pred  tim  čudesnim  djelom  Božjim  svi  se  vjernici  s  vama  sjedinjuju  u  slavljenju  Boga 
Jedinoga  i  Trojstvenoga  u  znaku  Predragocjene  Krvi  Kristove.  Ali  ispovijedati  ustima  treba  biti 
sjedinjeno  sa  svjedočanstvom  života.  Mnoga  su  dobra  djela  koja  nam  nadahnjuje  razmatranje  žrtve 
Kristove.  To  nas  potiče  uistinu  da  dademo  naš  život  za  Boga  i  braću  bez  pridržaja,  sve  do 
prolijevanja  krvi,  kao  što  su  to  činili  mučenici.... 

Marija,  Majka  Predragocjene  Krvi 

(Iz  molitvenika  Slavimo  Krv  Kristovu) 

Mariju  zovemo  Majkom  Predragocjene  Krvi,  jer  je  njezin  božanski  Sin  od  nje  dobio  tijelo  i 
krv.  Pratila  ga  je  cijeli  svoj  život.  Bio  je  to  put  "Sedam  žalosti".  "Tvoju  će  dušu  probosti  mač" 
navijestio  joj  je  starac  Šimun  u  hramu.  Dok  je  Isus  umirao  na  križu,  skupljala  je  Marija  pod  križem 
njegovu  dragocjenu  Krv.  Postala  je  suotkupiteljica,  započevši  svoje  trpljenje  već  svojim  "da"  u 
Nazaretu  pa  sve  do  velikog  "da"  na  Kalvariji. 

Tu  je  zajedno  sa  svojim  Sinom  i  u  svom  Sinu  trpjela  za  nas.  Marijino  poslanje  nije  bilo 
završeno  pod  križem.  Izgubila  je  Sina,  ali  nije  tu  ostala,  jer  Bog  je  bio  njezina  snaga.  Ona  je  živjela 

iz  vjere,  zato  je  i  mogla  izdržati  pod  križem  dok  su  se  skoro  svi  drugi  učenici  razbježali.  Isus 
povjerava  Majku  Ivanu  i  Ivana  Majci.  Kakva  zamjena!  Ali  Marija  je  prihvaća.  Ona  ne  prihvaća 
samo  Ivana,  ona  prihvaća  s  njim  cijelu  Crkvu,  cijelo  čovječanstvo,  jer  je  za  sve  trpjela.  Marija 
zajedno  s  učenicima  čeka  dolazak  Duha  Svetoga.  Ona,  zaručnica  Duha  Svetoga,  priprema  svojom 
jakom  vjerom  i  prisutnošću  buduće  pastire  Crkve  na  silazak  Duha  Svetoga.  Svima  nama  je  postala 
Majka,  snagom  predragocjene  Krvi. 

"Preporučam  nježnu  pobožnost  prema  Presvetoj  Djevici  Mariji.  Sve  predajte  u  njene  ruke  i 
ne  bojte  se.  U  svim  potrebama  utecite  se  žalosnoj  Gospi...  u  strahu,  patnjama,  mukama  utecite  se  s 
povjerenjem  ovoj  našoj  osloboditelj ici  i  vidjet  ćete  čudesa.  Vi  znate  da  mi  nemamo  nikog  drugog 
nego  Isusa  i  Mariju  koji  su  za  nas  sve."  (bi.  Marija  de  Mattias) 

"Kako  je  lijepo  prebivati  s  Marijom  podno  križa...  s  Majkom  Božjom  i  Majkom  našom,  s 
Odvjetnicom  grešnika,  s  Posrednicom  svega  svijeta,  s  Učiteljicom  istine.  Uz  katedru  križa  Majka 
nas  uči  ljubiti  Isusa  Krista  oblivenog  krvlju."  (sv.  Gašpar  del  Bufalo) 

6.  POBOŽNOST  KRVI  KRISTOVOJ  U  ISKUSTVIMA  SVETACA 

I  DUHOVNIH  VELIKANA 

Pobožnost  Predragocjenoj  Krvi,  oružje  za  naše  vrijeme 

(sv.  Gašpar  del  Bufalo) 

Htio  bih  imati  tisuće  jezika  kako  bih  raznježio  svako  srce  prema  Predragocjenoj  Krvi 
Kristovoj.  To  je  temeljna  pobožnost  koja  obuhvaća  sve  druge,  ona  je  temelj,  potpora  i  bit  katoličke 
pobožnosti.  Pobožnost  Predragocjenoj  Krvi,  evo  oružja  za  naše  vrijeme.  O  koliko  me  zanima  ova 
pobožnost.  Moram  priznati,  u  svim  svojim  ograničenostima  (snazi,  novcu  i  sposobnostima)  sve 
zalažem  za  to  veliko  dobro.  To  je  cijena  našeg  spasenja  i  to  je  razlog  moga  povjerenja  za  spasenje, 
ovoj  pobožnosti  želim  posvetiti  svoj  život  i  svećenik  sam  da  prikazujem  Krv  Kristovu.  Posvuda 
Božanska  Krv  treba  očistiti  zemlju. 

Eto  u  čemu  se  sastoji  duh  naše  pobožnosti....  Nema  sumnje  daje  pobožnost  Božanskoj  Krvi 
mistično  oružje  za  naša  vremena.  Ah  koliko  više  trebamo  objavljivati  njenu  slavu...  Gospodin  je  u 
svakom  vremenu  podizao  pobožnosti  prikladne  kako  bi  postale  zaštita  od  potoka  nepravde.  Ako 
smo  u  prošlosti  vidjeli  da  je  Crkva  bila  napadana  u  jednoj  ili  drugoj  istini  vjere,  u  naše  vrijeme  je 
potpuni  rat  protiv  religije  i  Raspetog  Gospodina.  Priliči  dakle  ponovno  ukazati  na  slavu  Križa  i 
Raspetoga....  treba  ponovno  reći  narodima  kojom  cijenom  su  otkupljene  ljudske  duše.  Treba  kazati 
kojim  putovima  Krv  Isusova  čisti  duše...  podsjetiti  da  se  ta  Krv  svako  jutro  prikazuje  na  oltarima. 

A  kako  je  sam  svetac  prakticirao  pobožnost  svjedoči  nam  slijedeća  epizoda.  Sv.  Gašpar  je 
držao  pučke  misije  kad  su  ga  obavijestili  da  je  neki  javni  teški  grešnik  na  umoru  te  da  je  odbijao 
sakramente.  Svetac  je  pošao  do  sobe  u  kojoj  je  umirući  ležao.  Stao  je  do  uzglavlja  s  križem  u  ruci  i 
govorio  mu  o  Krvi  Kristovoj.  Njegove  su  riječi  bile  proživljene  i  dirljive,  ali  je  umirući  ostao 
ravnodušan.  Tada  je  sv.  Gašpar  kleknuo  i  počeo  pored  njega  moliti  i  činiti  pokoru,  pa  ipak  nije 
uspio  potaći  umirućeg  na  pokajanje.  Pa  ipak  se  nije  predavao  te  mu  je  rekao:  «Brate,  ne  želim  da 
propadneš  i  neću  prestati  dok  ne  zadobijem  tvoju  dušu  za  Krista».  Nakon  nekog  vremena  umirućeg 
je  zahvatila  Božja  milost,  zaplakao  je,  ispovjedio  se  i  umro  svecu  na  rukama. 

Ne  udaljujte  vaše  srce  od  Krvi  Kristove 

(BI  Marija  De  Matias) 

Duša  izabranica  Krvi  Kristove,  bi.  Marija  de  Mattias,  rodila  se  u  Vallecorsi  4.2.  1805. g.,  a 
umrla  u  Rimu  20.  8.  1886.g.  Slušajući  riječi  sv.  Gašpara  odlučila  je  postati  redovnicom,  ali  kad  je 
otišla  s  njime  se  posavjetovati  on  joj  je  po  Božjem  nadahnuću  kazao  daje  Gospodin  zove  na  drugo 
poslanje  i  povjerio  ju  je  duhovnom  vodstvu  vlč.  Giovannia  Marlinia.  Ubrzo  je  ostavila  obitelj  i 
preselila  se  u  Acuto  u  pokrajini  Lazio  gdje  je  uz  mnoge  poteškoće  otvorila  prvu  kuću  i  školu  sestara 
Klanjateljica 

Krvi  Kistove.  Uz  puno  molitve  i  žrtve  osnovala  je  i  druge  kuće  i  škole  za  kršćanski  odgoj  ženske 
mladeži.  Bila  je  jako  pobožna  Krvi  Kristovoj  i  cijeli  život  je  širila  tu  pobožnost  među  narodom. 
Proglašena  je  blaženom  1950  u  Rimu.  Tijelo  joj  počiva  u  crkvi  posvećenoj  Krvi  Kristovoj  u  rimskoj 
četvrti  Latino.  Evo  nekoliko  njenih  misli  o  pobožnosti  Krvi  Kristovoj: 

«Kako  je  utješno  vidjeti  Zaručnice  božanskog  Jaganjca,  Klanjateljice  njegove  predragocjene 
Krvi,  ujedinjene  jednom  voljom  Božjom,  jednodušne,  jednog  srca,  čiji  himan  zahvalnosti 
neizmjernoj  Božjoj  dobroti  odjekuje  čitavim  Rajem,  dok  prikazuju  Krv  njegova  Sina  za  pomirenje 
Neba  sa  zemljom  i  zemlje  s  Nebom. 

Jedina  naša  briga  neka  bude  da,  koliko  je  moguće,  svima  objavimo  ljubav  raspetoga  Isusa, 
pokrivenoga  Krvlju  i  Ranama  za  naše  spasenje.  Ako  su  naša  srca  zahvaćena  ovom  ljubavlju,  blago 
nama.  Oh!  Kojeg  mira  .  .  . 

Ohrabrimo  se,  moje  drage  kćeri;  duše,  duše  u  bok  Isusa  Krista.  Nastojimo  izvojevati  pobjedu  na 
slavu  božanske  Krvi.  Revno  se  oduševljavajmo  i  ispunjajmo  srce  ljubavlju  za  čast  blagoslovljenog 
Boga;  privodimo  duše  Isusovom  boku.  Isusova  je  Krv  sva  naša  nada  i  sve  naše  dobro.  Krv 
prolivena  uz  toliko  boli  i  s  toliko  ljubavi  za  naše  vječno  spasenje.  Ispunimo  srce  hrabrošću  i  ne 
bojmo  se  ni  smrti,  da  bi  ga  svi  u  svim  trenucima  slavili,  blagoslivljali  i  ljubili  ... 

Trebamo  se,  koliko  je  do  nas,  pobrinuti  da  se  sve  više  slavi  predragocjena  Krv,  i  ne  umoriti  se 
čineći  dobro,  na  korist  nama  i  bližnjemu,  jer  to  je  naša  glavna  svrha  zbog  koje  nas  je  Bog  pozvao  u 
ovu  sv.  Družbu.  Mnogo  molimo  Gospodina  da  nam  udijeli  konačnu  ustrajnost,  da  bismo  jednog 
dana  primile  krunu  u  Nebu». 


Živio  Isus,  živio  njegov  Križ! 

(Sv.  Ljudevit  Montfortski) 

Sestra  Katarina  od  sv.Bernarda  -  Ivana  Guvonne  (Luiza)  iz  Rambervilliersa,  svjesna  koliko 
mora  biti  zahvalna  Ljudevitu  za  svoje  zvanje,  piše  bratu  u  Pariz  i  poslije  toliko  godina  želi  ga 
vidjeti.  Ako  je  već  u  Parizu,  mogao  bi  nastaviti  još  malo  put  prema  istoku  i  doći  do  nje. 
Zahvaljujući  toj  sestrinskoj  želji  ostao  nam  je  jedan  od  najljepših  bisera  koje  je  napisao  Montfort, 
Pismo  od  15.  kolovoza  1713: 

Živio  Isus,  živio  njegov  Križ!  Kad  bi  ti  znala  moje  križeve  i  moja  poniženja  u  pojedinostima, 
sumnjam  da  bi  tako  živo  željela  vidjeti  me,  jer  u  svakom  kraju  gdje  se  nađem  uvijek  pružam  jedan 
krak  križa  svojim  najboljim  prijateljima  da  ga  nose,  često  protiv  moje  i  protiv  njihove  volje.  Nitko 
me  ne  može  podržavati  niti  se  usuđuje  izjasniti  za  mene,  a  da  zbog  toga  ne  bi  trpio,  a  često  pada  i 
pod  udar  pakla  protiv  koga  se  borim,  svijeta  komu  se  protivim  i  tijela  koje  progonim.  Mravinjak 
grijeha  i  grešnika  što  ih  napadam  ne  pušta  nikakva  mira  ni  meni  ni  mojima. 

Uvijek  u  pripravnosti,  uvijek  na  bodljikama,  na  oštrom  kamenju,  osjećam  se  kao  lopta  u  igri:  još 
nije  udarena  sjedne  strane,  već  je  biju  s  druge  krutim  udarcem.  To  je  sudbina  siromašnog  grešnika. 
Tako  sam  bez  predaha  i  bez  odmora  već  13  godina,  otkako  sam  izišao  iz  sv.Sulpicija. 

Ipak,  draga  sestro,  blagoslivljaj  Boga  za  mene,  jer  sam  zadovoljan  i  radostan  posred  svih  svojih 
patnja,  te  ne  vjerujem  da  na  svijetu  ima  išta  slađe  za  mene  od  najgorčega  križa,  kad  je  natopljen  u 
Krvi  Raspetoga  Isusa  i  u  mlijeku  njegove  božanske  Majke. 

No,  osim  ove  nutarnje  radosti,  imamo  još  jednu  veliku  korist  kad  podnosimo  križeve.  Želio  bih 
da  proživljavaš  ono  što  ja  proživljavam.  Nikad  nisam  postigao  toliko  obraćenja  koliko  nakon 
najoštrijih  i  najnepravednijih  zabrana.  Hrabro,  predraga  sestro,  nosimo  nas  troje  naš  križ  u  dva 
suprotna  područja  kraljevstva.  Nosi  ga  dobro  sa  svoje  strane,  ja  ću  nastojati  pomoću  Božje  milosti 
da  ga  nosim  sa  svoje  strane,  i  ne  tužimo  se,  ne  mrmljajmo,  ne  skidaj  ga  i  ne  ispričavaj  se,  i  ne 
plačimo  poput  djece  koja  prolijevaju  suze  i  koja  se  tuže  na  to  što  im  se  daje  da  nose  stotine  librica 
zlata,  ili  kao  onaj  zemljoradnik  koji  je  očajavao  nad  time  što  su  mu  polje  pokrili  zlatnicima  da  ga 
obogate”. 

Osjetih  veliku  žalost  misleći  na  to  kako  je  ta  Krv  kapala  na  zemlju  a  da  se  nitko 

nije  požurio  da  je  pokupi 

(Terezija  od  Djeteta  Isusa) 

Gledajući  jedne  nedjelje  sliku  našega  Gospodina  na  križu,  dirnula  me  Krv  koja  je  kapala  iz 
jedne  od  njegovih  božanskih  ruku.  Osjetih  veliku  žalost  misleći  na  to  kako  je  ta  Krv  kapala  na 
zemlju  a  da  se  nitko  nije  požurio  da  je  pokupi,  i  ja  odlučih  da  ću  u  duhu  stalno  biti  podno  križa  da 
hvatam  božansku  rosu  koja  je  tekla  s  njega,  shvaćajući  da  ću  je  tada  morati  rasipati  na  duše... 
Neprestano  je  također  u  mom  srcu  odzvanjao  uzvik  Isusov  na  križu:  »Žedan  sam!«  (Iv  19,  28)  Te  su 
riječi  raspirivale  u  meni  nepoznat  i  veoma  živ  žar  ...  Htjela  sam  napojiti  svoga  Ljubljenoga,  a  sama 
sam  se  osjećala  kako  me  pali  žeđa  za  dušama...  Ali  tada  me  još  nisu  privlačile  duše  svećenika,  nego 
duše  velikih  grešnika;  gorjela  sam  od  želje  da  ih  otmem  vječnome  ognju.  Da  potakne  moju  revnost, 
dragi  mije  Bog  pokazao  da  su  mu  moje  želje  ugodne. 

Čula  sam  govoriti  o  velikom  zločincu  koji  je  upravo  bio  osuđen  na  smrt  zbog  užasnih  zločina, 
a  po  svemu  se  činilo  da  će  umrijeti  bez  pokajanja.  Ja  sam  htjela  pod  svaku  cijenu  spriječiti  da  ne 
dođe  u  pakao,  i  da  to  postignem,  upotrijebila  sam  sva  sredstva  koja  se  mogu  zamisliti.  Osjećajući  da 
sama  od  sebe  ne  mogu  ništa,  prikazala  sam  dragom  Bogu  sve  neizmjerne  zasluge  našega  Gospodina 
i  blago  svete  Crkve.  Napokon  sam  zamolila  Celinu  da  dade  čitati  misu  na  moje  nakane.  Nisam  se 
usudila  da  sama  zamolim  misu  bojeći  se  da  ne  bih  bila  prisiljena  priznati  da  je  to  za  velikog 
zločinca  Pranzinija. 

Nisam  to  htjela  reći  ni  Celini,  ali  ona  me  svojim  tako  nježnim  i  tako  upornim  pitanjima 
natjerala  da  joj  odam  svoju  tajnu.  Ona  ne  samo  da  mi  se  nije  rugala,  nego  me  još  zamolila  da  mi 
smije  pomoći  da  obratim  svoga  grešnika.  Ja  prihvatih  njezinu  pomoć  sa  zahvalnošću,  jer  bih  bila 
voljela  da  se  svi  stvorovi  ujedine  sa  mnom  da  izmolimo  milost  za  krivca. 

Osjećala  sam  u  dnu  srca  sigurnost  da  će  naše  želje  biti  ispunjene,  ali  da  se  ohrabrim  i  uzmognem 
dalje  moliti  za  grešnike,  rekoh  dragom  Bogu  da  sam  potpuno  uvjerena  da  će  oprostiti  jadnom 
nesretniku  Pranziniju,  i  da  ću  to  vjerovati  i  onda  ako  se  ne  ispovjedi  i  ne  pokaže  nikakva  znaka 
kajanja;  toliko  pouzdanja  imam  u  neizmjerno  milosrđe  Isusovo,  ali  ga  ipak  molim  samo  »jedan 
znak«  kajanja  za  moju  jednostavnu  utjehu  ... 

Moja  molitva  bila  je  doslovce  uslišana!  Usprkos  tatinoj  zabrani  da  ne  smijemo  čitati  nikakvih 
novina,  nisam  smatrala  da  sam  neposlušna  ako  pročitam  mjesta  koja  su  govorila  o  Pranziniju. 
Sutradan  iza  njegova  smaknuća  dođe  mi  pod  ruku  dnevnik  »La  Croix«.  Otvorih  ga  žurno,  i  što 
vidjeh?...  Ah,  suze  odadoše  moje  uzbuđenje,  te  sam  se  morala  sakriti..  .  Pranzini  se  nije  ispovjedio, 
popeo  se  na  stratište  i  spremao  se  da  turi  glavu  u  kobni  otvor,  kad  se  najednom,  obuzet  nenadanim 
nadahnućem,  okrenuo,  pograbio  raspelo  koje  mu  je  pružao  svećenik,  i  poljubio  tri  puta  njegove 
presvete  rane!  ..  .  Zatim  je  njegova  duša  otišla  da  primi  milosrdnu  osudu  Onoga  koji  izjavljuje  da  će 
na  nebu  biti  veća  radost  nad  jednim  grešnikom  koji  se  pokaje  nego  nad  devedeset  i  devet 
pravednika  kojima  ne  treba  pokajanja  ...  (Lk  15,  7) 

Dobila  sam  »znak«  koji  sam  molila,  i  taj  je  znak  bio  vjerna  slika  milosti  koje  mi  je  Isus 
udijelio  da  me  privuče  da  molim  za  grešnike.  Nije  li  pred  Ranama  Isusovim,  kad  sam  vidjela  kako 
teče  njegova  božanska  Krv,  ušla  u  moje  srce  žeđa  za  dušama?  Htjela  sam  ih  napojiti  ovom 
neokaljanom  Krvi  koja  ih  je  imala  očistiti  od  njihovih  mrlja;  i  usne  »moga  prvoga  djeteta«  pripiše 
se  na  presvete  Rane!...  Kako  li  neizrecivo  slatka  odgovora!...  Ah,  poslije  ove  jedinstvene  milosti 
moja  je  želja  za  spašavanjem  duša  rasla  svakoga  dana,  bilo  mi  je  kao  da  čujem  Isusa  kako  mi  govori 
kao  Samaritanki:  »Daj  mi  piti!«  (Iv  4,  7)  To  je  bila  prava  uzajamna  ljubav:  dušama  sam  davala  Krv 
Isusovu,  Isusu  sam  prikazivala  te  iste  duše,  osvježene  božanskom  rosom.  Tako  mi  se  činilo  da  mu 
gasim  žeđu,  i  što  sam  mu  više  davala  piti,  to  se  više  povećavala  žeđa  moje  uboge  male  duše,  i  tu  mi 
je  žarku  žeđu  davao  On  kao  najslađi  napitak  svoje  ljubavi... 

Piti  tekućinu  iz  Kristovih  grudi 

(Sv.  Veronika  Giuliani) 

Dok  sam,  neku  noć,  provela  u  molitvi,  doživjela  sam  zanos,  pri  čemu  mi  je  Gospodin  dao  na 
znanje  kako  će  mi,  do  malo  vremena,  udijeliti  posebnu  milost;  međutim  mi  nije  povjerio  o  čemu 
namjerava.  Jedino  me  je  ostavio  u  radosnom  raspoloženju,  što  ga  nisam  znala  sebi  protumačiti;  ali 
kad  sam,  poslije  zanosa,  bila  pri  uporabi  svojih  osjetila,  počela  sam,  kao  da  sam  bez  pameti,  trčati. 
Našla  sam  se  u  vrtu,  a  nisam  znala  kako  sam  odlučila  poći  ondje.  U  trenutaku,  našla  sam  se  u  crkvi, 
i  govorila  sam  glasno:  Ljubavi  moja,  kad  ću  te  ljubiti?  Sada  je  čas,  sada  više  neću  stati. 

I  osjetila  sam  kako  ljubljeno  Srce  užiže  dušu,  i  nisam  nalazila  mjesto  da  se  smirim.  Sad  sam  se 
našla  u  klaustru,  onda  u  hodnicima,  i  u  ćeliji  gdje  sam  govorila:  Isuse  moj,  što  želiš  od  mene?  Ja 
sam  tvoja:  a  tvoje  je  i  moje  srce;  stoga,  isto  ljubljeno  Srce  ljubi  te  za  me,  a  ista  ljubav,  što  je  ista, 
ljubi  ona  tvoju  beskrajnu  ljubav.  O  Bože!  Dok  sam  to  govorila,  osjećala  sam  kako  više  ne  mogu. 
Nastavila  sam  ponovo:  «Ja  te  hoću  ljubiti,  o  moje  najveće  Dobro.  O  ljubavi  neizmjerna,  o  Ljubavi 
beskrajna,  o  Ljubavi  nedokučiva,  a  kad  ću  te  ljubiti?  Hajdemo,  mučenja,  na  noge  nevolje,  dođite  na 
me;  deder,  veselo,  o  križevi,  o  patnje,  dođite  na  me.  Treba  ljubiti;  treba  služiti  najvišem  Dobru. 
Dođite,  o  sva  trpljenja,  dođite  na  me.  Deder,  veselo;  žurite.  Ja  više  ne  mogu»! 

Dok  sam  ovako  govorila,  po  usvojenom  načinu  mnogo  sam  se  bičevala,  ali  bez  ikakve  koristi. 
Sve  sam  jače  željela  muke,  pa  sam  u  duši  osjećala  nešto,  ne  znam  što,  od  čega  sam  dobivala  poticaj 
na  razdragano  veselje;  a  ljubavno  srce  dozvolilo  mi  je  osjetiti  svoju  nazočnost.  Sad  usplamtjelo 
ognjem;  pa  skakanjem  i  premetanjem  u  zraku.  Nije  mlatilo,  nego  podrhtavalo,  i  bilo  uzrok,  da  mi 
drhti  sasvim  ona  strana  na  kojoj  se  smjestilo. 

O  Bože!  Ne  mogu  govoriti  o  onome  što  sam  ja  doživljavala.  Svi  čini  što  ih  je  meni  učinio, 
pružali  su  mi  intimno  upoznavanje  sebe,  i  osjećala  sam  kako  me  drži  posve  zauzetom,  da  me 
pripravi  za  novu  milost,  meni  obećanu.  Već  samo  sjećanje  na  Gospodnje  obećanje  bilo  je  dovoljno, 
da  me  učini  sličnom  bezumnoj  osobi.  U  takvom  sam  raspoloženju  provela  čitavu  noć,  a  tako  i  dan. 
Na  mahove  sam  se  osjećala  u  tami  i  u  velikoj  suhoći.  Međutim,  što  me  je  više  morila  suhoća,  sve 
me  je  jače  vukla  čežnja,  da  potražim  iznova  najveće  Dobro,  i  da  ga  ljubim.  [...] 

Dok  sam  noću  molila,  i  pošto  sam  svladala  mnoge  navale  napasti,  doživjela  sam  smirenje  sa 
uzdignućem  i  viđenjem  našega  raspetoga  Spasitelja.  On  mi  je  rekao,  da  mi  dolazi  povratiti  srce,  da 
ga  ponovo  rani.  U  taj  čas  iz  njegovih  svetih  grudi  izašlo  je  ranjeno  Srce,  te  se  vratilo  i  smjestilo 
unutra  ljubljenog  Srca.  A  ja  sam  sve  to  spoznala  preko  nutarnjeg  priopćavanja  što  mi  ga  je 
Gospodin  davao.  I  dao  mi  je  na  znanje,  da  je  nova  milost:  njegova  volja  dati  kušati  tekućinu  iz 
njegovih  svetih  grudi. 

U  tom  času,  u  sjajnom  svjetlu,  vidjela  sam  kako  otuda  curi  spomenuta  tekućina,  nalik  krvi 
pomiješanoj  s  vodom;  i  žarko  sam  čeznula  da  se  ondje  približim.  Ali  mi  je  Gospodin  kazao:  «Nije 
još  došao  čas;  ali  budi  spremna,  jer  ćeš  se  u  njoj  nasladiti)). 

U  trenutku  je  viđenje  prestalo.  Ja  sam  došla  k  sebi  kao  izbezumljena.  Nešto  malo  poslije  svete 
pričesti,  neposredno  doživjela  samuzdignuće  s  viđenjem  našega  proslavljenog  Gospodina.  On  mije 
pokazao  onaj  veliki  križ  i  rekao  mi:  «Ovaj  pripada  tebi».  U  tom  času  vidjela  sam  njegove  svete 
Rane,  u  velikom  i  lijepom  sjaju.  Na  sami  već  pogled,  one  su  me  očarale.  Ona  rana  na  grudima  činila 
mi  se  kao  glas,  što  me  zove  da  joj  se  približim. 

U  tom  času  vidjela  sam  njegove  svete  Rane  u  vanredno  jakom  svjetlu.  Izgledalo  mi  je  kako 
anđeli,  u  zlatnim  kaležima,  skupljaju  ovu  tekućinu.  U  tom  času,  Gospodin  mi  je  dao  vidjeti  kako,  u 
rečenom  vremenu,  daje  kušati  ovu  nebesku  tekućinu  svojim  dražim  dušama;  ali  nisam  dobila 
obavijest  o  kojima  on  govori.  Pri  kraju  meni  se  približio,  i  udijelio  mi  tu  milost.  Ne  znam  prikazati 
ni  slast,  ni  miris,  a  ni  snagu,  ni  hrabrost  što  mije  dao.  Ne  mogu  ništa  reći.  Ne  znam,  ako  nisam  bila  u 
Raju,  gdje  sam  se  ja  nalazila.  Okusih  nebesku  ukusnu  tekućinu.  A  od  učinaka  što  ih  je  proizvela  u 
meni,  ipak  će  se  vidjeti  njezini  izričaji.  Duša  mi  je  ostala  osvojena  na  način,  da  mi  se  činilo  kako 
ona  stalno  posjeduje,  pred  sobom  i  u  sebi,  takav  dar.  Prigodom  onog  kušanja  bila  je  uza  me  Majka 
sv.  Klara  sa  mnogim  drugim  sveticama. 

Učinilo  mi  se,  između  dvije  ili  tri  prigode,  da  sam  bila  imala  izvjesne  tajne  rane  u  srcu.  I  baš  u 
tom  času  mi  se  učinilo  kako  mi  je  naš  Gospodin  nešto,  ne  znam  što,  bio  priopćio  duši.  To  je  nešto 
što  ne  mogu  opisati.  Međutim,  to  mi  olakšava  bolje  upoznavanje  sebe,  jako  preziranje  svake 
zemaljštine  i  čežnju  za  raznovrsnim  trpljenjem.  U  tom  času  se  obnavljala  bol  i,  pri  samom  činu, 
mislila  sam  kako  shvaćam  lišavanje,  što  ga  moram  vršiti,  kako  bi  mi  se  duh  ponovo  vratio  u  svoje 
središte,  koje  je  Bog. 

U  istom  trenutku  mi  se  učinilo  da  shvaćam  kako  gaje  Bog  stvorio  čistim  i  golim;  u  kakvom  se 
stanju  nalazi  danas,  okružen  s  mnoštvom  nesavršenosti,  i  kako  će  se  morati  povratiti  k  onoj  čistoći  i 
golotinji,  lišenju  od  svega,  za  ponovno  sjedinjenje  sa  najvišim  Dobrom.  Prva  točka  mi  pomaže 
upoznati  njegovu  beskrajnu  ljubav  prema  nama;  druga  mi  točka  pomaže  shvatiti  beskonačno 
milosrđe,  kojim  nas  podnosi,  premda  smo  puni  grijeha  i  nezahvalnosti;  u  trećoj  točci  divim  se 
velikoj  Božjoj  dobroti,  koja  nalazi  mnoge  načine  i  razna  sredstva,  da  nam  pomogne  upoznati  naše 
mane  i  popraviti  se  od  njih;  dariva  nam  bol,  da  očistimo  svoju  savjest;  dopušta  nam  i  vrijeme,  da 
uništimo  i  uklonimo  svaku  nezahvalnost;  a  da  nam  obdari  duh  snagom  i  hrabrošću,  On  se  isti 
priopćuje,  i  prisno  se  sprijateljuje  u  intimnosti  duše. 

On  ondje  boravi,  daje  pouči  kako  će  se  na  pravi  način  uputiti  na  put  križa,  kao  što  je  učinio  On, 
boraveći  ovdje  na  zemlji;  stavlja  je  na  muke  što  je  bude  iz  dubokog  sna  naravnih  pomanjkanja  što 
se  svjesno  ne  shvaćaju  za  grijeh.  Međutim  kakva  li  se  bol,  koja  li  se  muka,  trpi  svakoga  dana!  Može 
se  govoriti  o  trpljenju  tjelesnom,  a  o  ovome  nije  moguće.  Ono  je  nutarnje. 

Isusa,  samo  Isusa  i  to  Raspetoga 

(Sv.  Gemma  Galgani) 

Sv.  Gemma  Galgani  je  umrla  1903.  u  Lucci.  Bila  je  vrlo  pobožna  Predragocjenoj  Krvi,  a 
program  njenog  života  je  bio:  «Isusa,  samo  Isusa  i  to  Raspetoga)).  Tome  je  težila  u  svojim 
ekstazama.  Isus  joj  je  govorio :«Gledaj  ove  Rane,  ovu  Krv  i  moj  križ.  Sve  to  je  djelo  ljubavi  -  O 
Isuse  za  koga  trebam  moliti  -  odgovorila  je  svetica  -  sjeti  se  grešnika  oni  su  sinovi  tvoje  Krvi.»  Od 
mladosti  je  kušala  gorki  kalež  patnje,  a  uvijek  ju  je  podnosila  s  herojskom  podložnošću  volji  Božjoj. 
Isus  joj  je  kazao: 

«U  tvom  životu  dat  ću  ti  puno  prilika  za  zadobiti  zasluge  za  Nebo,  ako  budeš  znala  podnositi 
patnju».  Cijeli  život  sv.  Gememe  je  bila  jedna  kalvarija.  Pa  ipak  je  ona  najveće  patnje  zvala 
«darovima  Božjim»  i  prikazivala  se  kao  žrtva  zadovoljštine  za  grešnike.  Govorila  je:  «Treba  samo 
naučiti  ljubiti.  Škola  je  cenakul,  učitelj  je  Isus,  nauk  za  naučiti  su  njegovo  Tijelo  i  njegova  Krv...  Da, 
vidim  da  me  Isus  posebno  ljubi....  osjećam  da  mi  je  uzo  srce  i  uresio  moju  dušu  svojom 
Predragocjenom  Krvlju». 

Patnjama  koje  joj  je  slao  Gospodin  su  se  dodavale  đavolska  dosađivanja  i  to  joj  je  još  više 
uzrokovalo  trpljenje.  Život  sv.  Gemme  je  tako  postao  molitva  i  žrtva  do  mučeništva.  Svojoj  se 
miljenici  Raspeti  Isus  Predragocjenom  Krvlju  obliven  više  puta  u  ekstazama  ukazao,  o  ona  gaje  sva 
u  ljubavi  motrila. 

Prekriti  ću  se  tvojom  Krvlju  Isuse  i  tada  Bog  neće  vidjeti  moje  grijehe 

(  Sv.  Marija  Magdalena  de  Pazzi) 

U  povijesti  Katoličke  Crkve  bilo  je  više  duša  koje  su  se  prikazale  kao  duše  žrtve  za 
zadovoljštinu  za  grijehe  ljudi.  Jedna  od  njih  je  bila  i  sv.  Marija  Magdalena  de  Pazzi  porijeklom  iz 
plemićke  obitelji  iz  Firenze.  Bila  je  jako  pobožna  Krvi  Kristovoj  i  provodila  je  život  u  pokori  i 
molitvi.  Puno  puta  na  danje  prikazivala  Vječnom  Ocu  Predragocjenu  Krv  Kristovu  za  grešnike. 

Jednoga  dana  joj  se  ukaže  Isus  prekriven  Krvlju,  a  ona  je  od  njega  molila  da  može  s  njim 
podijeliti  njegove  muke.  Isus  joj  je  odgovorio:  «Moja  Krv  ne  traži  osvete  kao  Abelova,  nego  samo 
milosrđe.  Moja  Krv  veže  ruke  Božanskoj  Pravdi)).  Tada  mu  je  svetica  odgovorila:  «Prekrit  ću  se 
tvojom  Krvlju  Isuse  i  tada  Bog  neće  vidjeti  moje  grijehe)).  Toliko  se  puta  govori  pa  što  su  sveci 

učinili  za  ljude?  Molili  su  dan  i  noć,  a  tko  bi  na  čovječanstvo  zazivao  Božje  milosrđe  da  nije  bilo  tih 
velikodušnih  duša. 

Željela  sam  mu  obrisati  onaj  tako  mučan  znoj 

(Sv.  Terezija  Avilska) 

Već  je  moja  duša  bila  umorna  i,  premda  je  htjela,  nisu  je  nevaljale  navike  koje  sam  imala 
pustile  da  se  odmori.  Dogodilo  mi  se,  kada  sam  jednoga  dana  ušla  u  kapelicu,  da  sam  vidjela  jednu 
sliku  koju  bijahu  onamo  donijeli  na  čuvanje,  a  tražili  su  je  za  neku  svečanost  što  se  slavila  u  kući. 
Bijaše  to  slika  jako  izranjenog  Krista  i  tako  nabožna  da  me  je,  vidjevši  je,  svu  zbunila  videći  ga 
takvoga,  jer  je  lijepo  prikazivala  ono  što  je  prošao  zbog  nas.  Toliko  sam  požalila  što  sam  bila  tako 
slabo  zahvalila  onim  Ranama,  te  mi  se  čini  da  mi  se  srce  paralo,  pa  sam  se  bacila  pokraj  njega 
snažno  roneći  suze  i  moleći  ga  da  mi  već  jednom  dade  snage  da  ga  ne  vrijeđam. 

No  ovaj  put  mi  je,  čini  mi  se,  prikoristilo  više  ovo  sa  slikom  o  kojoj  govorim,  jer  se  više 
gotovo  nisam  pouzdavala  u  sebe  i  sve  sam  svoje  pouzdanje  stavljala  u  Boga.  Čini  mi  se  da  sam  mu 
tada  rekla  kako  se  neću  dignuti  odande  sve  dok  mi  ne  učini  ono  što  sam  ga  molila.  Sigurno  vjerujem 
da  mije  koristilo,  jer  sam  se  otada  jako  popravljala. 

Ovo  je  bio  moj  način  molitve:  kako  nisam  mogla  razumski  razmatrati,  nastojala  sam  si 
Krista  predstavljati  u  sebi.  Osjećala  sam  se  bolje  -  po  mojem  mišljenju  -na  onim  mjestima  gdje  sam 
ga  vidjela  osamljenijega.  Meni  se  činilo,  budući  daje  bio  sam  i  ožalošćen,  da  će  kao  potrebita  osoba 
prihvatiti  i  mene.  Takvih  sam  prostodušnosti  imala  puno. 

Posebno  sam  se  jako  dobro  osjećala  s  molitvom  u  vrtu.  Tamo  sam  mu  bila  u  pratnji.  Mislila 
sam,  koliko  sam  mogla,  na  onaj  znoj  i  tugu  što  ju  je  tamo  podnio.  Željela  sam  mu  obrisati  onaj  tako 
mučan  znoj,  no  sjećam  se  da  se  nikada  nisam  usudila  to  i  učiniti,  budući  da  su  mi  se  predočavali 
moji  tako  teški  grijesi.  Bivala  bih  tamo  s  njime  koliko  god  su  me  puštale  moje  misli,  jer  je  bilo  puno 
onih  koje  su  me  uznemirivale.  Puno  sam  godina,  najveći  broj  večeri,  radila  ovako:  kad  bih  se 
preporučivala  Bogu  da  spavam,  prije  nego  što  bih  usnula,  uvijek  sam  malo  razmišljala  o  ovom 
otajstvu  molitve  u  vrtu,  čak  dok  još  nisam  bila  redovnica,  jer  mi  je  bilo  rečeno  da  se  dobivaju  mnogi 
oprosti.  Držim  da  je  moja  duša  tim  putem  puno  dobila  zato  što  sam  počela  ponirati  u  molitvu  a  da 
nisam  znala  što  je.  Tako  redovita  navika  navodila  me  je  da  to  ne  propuštam,  kao  što  nisam 
propuštala  prekrižiti  se  prije  spavanja. 

Pozivam  vjernike  neapobožnost  Krvi  Kristovoj 

(BI.  papa  Ivan  XXIII) 

Papa  Ivan  XXIII  je  bio  jedan  od  velikih  promicatelja  Predragocjene  Krvi.  Njegovo 
apostolsko  pismo  Inde  a  Primiš  je  prvi  papinski  dokument  objavljen  s  ciljem  da  se  među 
vjernicima  potakne  širenje  pobožnosti  Predragocjenoj  Krvi  Kristovoj  u  njemu  veliki  papa  donosi  i 
svoje  osobno  svjedočanstvo.  Evo  dijela  teksta  pisma  koji  o  tome  govori: 

«Cijenjena  braćo,  pozdrav  i  apostolski  blagoslov!  Više  puta  od  prvih  mjeseci  naše  papinske 
službe  pozvali  smo  vjernike  riječima,  koje  su  istinski  odraz  naših  osjećaja,  na  živu  i  svakodnevnu 
pobožnost  gorljivo  gledajući  prema  izrazu  Gospodinova  božanskog  milosrđa  prema  dušama,  Crkvi  i 
cijelom  svijetu  čiji  je  Isus  Otkupitelj  i  Spasitelj,  govorimo  o  pobožnosti  Predragocjenoj  Krvi. 

Ova  pobožnost  bila  nam  je  ulivena  u  obiteljskom  ozračju  u  kome  smo  kao  dijete  odrastali  i, 
još  se  sa  živim  osjećajima  sjećamo  molitve  Litanija  Predragocjene  Krvi  koje  su  naši  stari  molili  u 
mjesecu  srpnju». 

7.  POSEBNE  POBOŽNOSTI I  NAČINI  ČAŠĆENJA  KRVI  KRISTOVE 


XJ pobožnoj  i  svetačkoj  tradiciji  Katoličke  Crkve  ustalilo  se  više  načina  štovanja  Presvete 
Krvi  Kristove.  Našim  čitateljima  donosimo  najvažnije. 

7. 1.  Sveta  Misa:  Gospodin  Isus  je  ustanovio  euharistijsku  žrtvu  svoga  Tijela  i  Krvi 

Sveta  Misa  je  vrhunac  kršćanskog  bogoštovlja  i  pobožnosti.  Gospodin  Isus  je,  kako  nas  uči 
Drugi  vatikanski  Koncil,  ustanovio  euharistijsku  žrtvu  svoga  Tijela  i  Krvi,  da  ovjekovječi  žrtvu  na 
križu  kroz  stoljeća,  sve  dok  ne  dođe,  tako  da  Crkvi,  svojoj  ljubljenoj  zaručnici,  povjeri  spomen-čin 
svoje  smrti  i  uskrsnuća,  vazmenu  gozbu  na  kojoj  se  On  blaguje,  duša  napunja  milošću  i  daje  nam  se 
zalog  buduće  slave.  Vjernici  su  pozvani  da  kao  zajednica  sudjeluju  u  tom  otajstvu  ne  kao  nijemi 
svjedoci,  nego  da  ga  kroz  obrede  razumiju,  pa  da  svjesno,  pobožno  i  djelatno  sudjeluju  u  svetoj 
Misi,  tom  najvišem  činu  naše  vjere. 

Drugi  vatikanski  Koncil  u  pastoralnoj  konstituciji  o  svetoj  liturgiji  kaže:  "Duhovni  se  život 
ipak  ne  sastoji  samo  od  sudjelovanja  u  svetoj  liturgiji.  Doista,  kršćanin,  pozvan  da  moli  u  zajednici, 
mora  uz  to  ući  i  u  svoju  sobu  i  moliti  Oca  u  tajnosti,  štoviše,  kako  nas  Apostol  uči,  mora  moliti  bez 
prestanka.  Posebno  se  preporučuju  pobožne  vježbe  kršćanskog  naroda,  ako  su  u  skladu  s  crkvenim 
zakonima  i  propisima,  osobito  kada  se  vrše  po  nalogu  Apostolske  stolice",  (br.  12-13) 

Euharistijsko  otajstvo  ne  završava  sa  svetom  Misom,  nego  u  stoljetnoj  tradiciji  Katoliče 
Crkve  imamo  štovanje  i  pobožnost  Presvetom  Oltarskom  Sakramentu  i  Predragocjenoj  Krvi 
Kristovoj  i  izvan  svete  Mise.  Ipak  valja  naglasiti  da  je  svaka  pobožnost  Isusu  u  krajnjoj  liniji 
povezana  s  njegovim  Vazmenim  otajstvom,  jer  je  Euharistija  spomen-čin  njegove  Muke,  Smrti  i 
Uskrsnuća;  tako  da  je  svaka  pobožnost  Presvetom  Sakramentu  i  Predragocjenoj  Krvi  usko 
sjedinjena  sa  Misnom  žrtvom  ili  stoga  što  pripravlja  na  njeno  slavlje,  ili  stoga  što  je  kao  jedan 
produžetak  našeg  misnog  bogoštovlja.  Dakle,  pobožnost  Predragocjenoj  Krvi  Kristovoj  je  bitno 
euharistijska  jer  se  na  oltarima  događa  spomen  -  čin  Kristove  muke  i  prolijevanja  njegove 
Predragocjene  Krvi. 

7.  2.  Razmatranja  o  Muci  i  Krvi  Kristovoj 

Razmatranje  ili  meditacija  je  jedna  od  bitnih  karakteristika  kršćanskog  duhovnog  života,  pa 
tako  i  pobožnosti  Predragocjenoj  Krvi  Kristovoj.  A  o  samoj  metodi  sv.  Gašpar  del  Bufalo  ovako 
piše: 

Upute  za  razmatranje  o  Krvi  Kristovoj:  Svetac  preporuča  da  upremo  pogled  u  Krista  koji 
prolijeva  svoju  Krv  i  prizovemo  u  naš  razum  slijedeće  misli:  1.  Tko  je  Onaj  koji  je  dao  svoju  Krv 
za  mene?  Sin  Božji.  Daje  to  bio  neki  prijatelj  kako  bih  mu  bio  zahvalan!  A  ljudi  prema  Isusu  ne 
osjećaju  zahvalnost,  naprotiv  nezahvalni  su.  Možda  sam  i  ja  došao  do  toga  da  sam  ga  psovao  i 
vrijeđao  teškim  grijesima.  2.  Sto  mi  je  dao  Sin  Božji?  Svoju  Krv.  Ne  zlatom  ili  srebrom,  kliče  sv. 
Petar,  nego  njegovom  Krvlju  ste  otkupljeni.  Koje  sam  ja  zasluge  imao?  Nikakve!  Zna  se  da  majka 
daje  vlastitu  krv  za  svoju  djecu.  Tko  ljubi  daje  krv  za  ljubljenoga.  Ali  ja  sam  po  grijehu  bio 
neprijatelj  Bogu,  pa  ipak  On  nije  gledao  na  moje  grijehe  nego  samo  na  svoju  ljubav.  3.  Kako  mi  je 
dao  svoju  Krv?  Dao  je  svu  svoju  Krv  do  posljednje  kapi,  u  muci,  pogrdama,  patnjama  najgore 
vrste.  U  zamjenu  za  toliku  bol  i  ljubav  Isus  hoće  moje  srce,  želi  da  bježim  od  grijeha  i  ljubim  ga 
svom  snagom.  Ljubimo  Boga  pribijena  na  križ  za  nas,  ljubimo  ga  jako  i  njegove  patnje  neće  biti 
uzaludne  a  njegova  Krv  neće  biti  beskorisno  prolivena. 

7.  3.  Molitve  krunica  na  čast  Krvi  Kristove 
a.  Krunica  Krvi  Kristove 

Nastanak  krunice  Krvi  Kristove:  Sluga  Božji  monsinjor  Francesco  Albertini  kako  bi  što 
bolje  proširio  pobožnost  Predragocjenoj  Krvi,  u  Rimuje  utemeljio  bratovštinu  Predragocjene  Krvi 

Kristove.  Dok  je  pisao  statute  bratovštine  u  samostanu  palotinki  u  Rimu  čula  se  vika  i  šumovi  po 
cijelom  samostanu.  Prestrašenim  sestrama  je  časna  Marija  Agnesa  od  Utjelovljene  Riječi  kazala: 

«Ne  bojte  se!  To  se  đavao  ljuti  jer  naš  ispovjednik  piše  nešto  što  ga  strašno  ljuti  i  zbog  čega 
mu  je  jako  žao».  Sluga  Božji  je  sastavljao  Krunicu  Krvi  Kristove,  a  đavo  mu  je  u  duši  bio  pobudio 
toliko  skrupula  da  je  već  bio  odlučio  uništiti  je  kad  mu  je  videći  ga  ista  sestra  na  glasu  svetosti 
uskliknula:  «0  oče  kako  nam  lijep  dar  donosite !»  -  «Koji?  -  odgovori  mons.  Albertini. 

«Krunicu  Krvi  Kristove  -  nastavi  redovnica.  Nemojte  je  uništiti  jer  će  se  njena  molitva 
raširiti  po  cijelom  svijetu  i  čini  će  jako  puno  dobra  dušama».  Tako  je  i  bilo,  a  Albertini  je  kasnije  bio 
imenovan  za  biskupa  Teracine  gdje  je  i  sveto  preminuo. 

(U  raznim  molitvenicima  na  čast  Krvi  Kristove  našli  smo  različite  prijedloga  za  molitve  koje 
treba  moliti  kod  svakog  otajstva.  Mi  slijedimo  uputu  patera  R.  Bernardo  C.PP.S.  misionara  Krvi 
Kristove  koju  on  donosi  u  knjizi  objavljenoj  s  crkvenim  dopuštenjem:  II  mese  del  preziosissimo 
sangue,  Rim  1950.  st.  19.  Iz  iste  knjige  je  i  svjedočanstvo  o  nastanku  Krunice) 

Krunica  se  započinje  ovako:  R.  Bože  u  pomoć  mi  priteci!  O.  Gospodine  pohiti  da  mi 
pomogneš!  Slava  Ocu...  (Za  svako  otajstvo  moliti  Oče  naš,  Zdravo  Marijo  i  5  x  Slava  Ocu....  Na 
kaju  se  ponavlja  zaziv:  Molimo  te  Gospodine  pomozi  svojoj  djeci,  koju  si  otkupio  Predragocjenom 
Krvlju.) 

1.  Otajstvo:  Gospodin  prolijeva  Krv  kod  obrezanja 

"Kad  se  navršilo  osam  dana  da  bude  obrezan,  nadjenuše  mu  ime  Isus"( Lk2,21) 

2.  Otajstvo:  Gospodin  prolijeva  Krv  u  smrtnoj  borbi  u  Getsemanskom  vrtu 
"  I  bijaše  znoj  njegov  kao  kaplje  krvi  koje  su  padale  na  zemlju.  "  (Lk  22,44) 

3. Otajstvo:  Gospodin  Prolijeva  Krv  kod  bičevanja 

"Tada  im  pusti  Barabu,  a  Isusa,  izbičevana,  preda  da  se  razapne. "  (Mt  27,26) 

4.  Otajstvo:  Gospodin  prolijeva  Krv  kod  krunjenja  trnovom  krunom 

"Spletaše  zatim  vijenac  od  trnja  i  staviše  mu  na  glavu,  a  tako  i  trsku  u  desnicu.  Prigibajući  pred 
njim  koljena,  izrugivahu  ga:  'Zdravo,  kralju  židovski!'"  ( Mt  27,29) 

5. Otajstvo:  Gospodin  prolijeva  Krv  na  križnom  putu 

"I  noseći  svoj  križ,  iziđe  on  na  mjesto  zvano  Lubanjska,  hebrejski  Golgota. "  (Iv  19,17) 

6 .  Otaj stvo :  Gospodin  prolij eva  Krv  kod  razapinj anj a 

"I  kada  dođoše  na  mjesto  zvano  Lubanja,  ondje  razapeše  njega  i  te  zločince,  jednoga  zdesna, 
drugoga  slijeva.  A  Isus  je  govorio:  'Oče,  oprosti  im,  ne  znaju  što  čine!'  (Lk  23,33-34) 

7.  Otajstvo:  Gospodin  prolijeva  Krv  i  vodu  kod  probijanja  boka. 

"Kada  dođoše  do  Isusa  i  vidješe  da  je  već  umro,  ne  prebiše  mu  golijeni,  nego  mu  jedan  od  vojnika 
kopljem  probode  bok  i  odmah  poteče  krv  i  voda. "  (Iv  19,33-34). 

b.  Krunica  Presvetom  Oltarskom  Sakramentu  Tijela  i  Krvi  Kristove 

(  Objavljena  u  molitveniku  «Isuse  ja  se  uzdam»  u  te  s  odobrenjem  Nadbiskupskog  duhovnog  stola 
u  Zagrebu  od  24.  VIII.  1976:  Moli  se  na  običnu  Gospinu  krunicu) 

Vjeruj  em... Triput:  Budi  hvaljen  i  slavljen  Isus  u  Presvetom  Oltarskom  Sakramenta  od  sada  i 
dovijeka! 

1.  Prva  desetka:  Veliko  zrno:  Presveta  Bogorodice,  prikaži  Presvetom  Trojstvu  predragocjenu  Krv  i 
tajne  boli  Rane  na  desnoj  ruci  svoga  Sina  Isusa  u  naknadu  za  grijehe  protiv  Presvetog  Oltarskog 
Sakramenta! 

Mala  zrna;  Hvaljen  i  čašćen  budi  Presveti  Oltarski  Sakrament  po  predragocjenoj  Krvi  Isusovoj  od 
sada  i  dovijeka  u  naknadu  za  obeščašćenja  u  crkvi  počinjena! 

2.  Druga  desetka:  Veliko  zrno:  Presveta  Bogorodice,  prikaži  Presvetom  Trojstvu  predragocjenu  Krv 
i  tajne  boli  Rane  na  lijevoj  ruci  svoga  Sina  Isusa  u  naknadu  za  grijehe  protiv  Presvetog  Oltarskog 
Sakramenta! 

Mala  zrna:  Hvaljen  i  čašćen  budi  Presveti  Oltarski  Sakrament  po  predragocjenoj  Krvi  Isusovoj  od 
sada  i  dovijeka  u  naknadu  za  grešno  ponašanje  kod  svete  Mise! 

3.  Treća  desetka:  Veliko  zrno:  Presveta  Bogorodice,  prikaži  Presvetom  Trojstvu  predragocjenu  Krv  i 
tajne  boli  Rane  na  desnoj  nozi  svoga  Sina  Isusa  u  naknadu  za  grijehe  protiv  Presvetog  Oltarskog 
Sakramenta! 

Mala  zrna:  Hvaljen  i  čašćen  budi  Presveti  Oltarski  Sakrament  po  predragocjenoj  Krvi  Isusa  Krista 
od  sada  i  dovijeka  u  naknadu  za  nećudoredno  ponašanje  kod  svete  Pričesti! 

4.  Četvrt  a  desetka:  Veliko  zrno:  Presveta  Bogorodice,  prikaži  Presvetom  Trojstvu  predragocjenu 
Krv  i  tajne  boli  Rane  na  lijevoj  nozi  svoga  sina  Isusa  Krista  u  naknadu  za  grijehe  protiv  Presvetog 
Oltarskog  Sakramenta! 

Mala  zrna:  Hvaljen  i  čašćen  budi  Presveti  Oltarski  Sakrament  po  predragocjenoj  Krvi  Isusovoj  od 
sada  i  dovijeka  u  naknadu  za  kletve,  psovke,  zloupotrebe  i  drskosti  protiv  Presvetog  Sakramenta! 

5.  Peta  desetka:  Veliko  zrno:  Presveta  Bogorodice,  prikaži  Presvetom  Trojstvu  predragocjenu  Krv  i 
tajne  boli  Rana  svoga  Sina  Isusa  Krista  kao  nadoknadu  za  grijehe  protiv  Presvetog  Oltarskog 
Sakramenta! 

Mala  zrna:  Hvaljen  i  čašćen  budi  Presveti  Oltarski  Sakrament  po  predragocjenoj  Krvi  Isusovoj  od 
sada  i  dovijeka  u  naknadu  za  svetogrdno  primanje  presvetog  Oltarskog  Sakramenta! 

7.  4.  Molitve  sedam  prikazanja  Predragocjene  Krvi  Kristove 

U  svetačkoj  i  pobožnoj  tradiciji  se  ukorijenila  pobožnost  sedam  prikazanja  Krvi  Kristove  na 
čast  sedam  prolijevanja  Krvi  našeg  otkupitelja  koje  nam  svjedoči  Evanđelje  1.  kod  obrezanja  2.  u 
Getsemanskom  vrtu  3.  kod  bičevanja  4.  kod  trnova  krunjenja  5.  na  križnom  putu  6.  kod 
razapinjanja  7.  kod  probijanja  Kristova  boka.  Našim  čitateljima  donosimo  molitve  koje  smo 
pronašli  vezane  uz  ova  prikazanja  Krvi  Kristove. 

a.  Sedam  molitava  svete  Brigite 

(Izvadak  iz  spisa  sv.Brigite  s  Imprimaturom  od  L.  Muscari, 

Vicarius  Generalis  -Hvdrunti  7.1.  1918;  a  u  Italiji  su  objavljenje  s  imprimaturomo  Vatikana  P 
Canissius  Van  Lierde,  Vic.  Generalis  Civitatis  Vaticanae  9.7 .  1984.  u  izdavačkoj  kući  Skalom) 

Gospodin  Isus  Krist  je  sv.Brigiti  objavio  dvije  serije  molitava  koje  On  želi  da  se  mole  na  čast 
njegove  Muke  s  velikim  obećanjima  milosti  za  sve  koji  ih  budu  molili.  Petnaest  molitava  sv. 
Brigite  na  čast  Muke  i  Rana  Isusovih  je  objavljeno  u  više  izdanja  pa  i  u  molitveniku  Isuse  ja  se 
uzdam  u  te  s  odobrenjem  Nadbiskupskog  duhovnog  stola  u  Zagrebu  od  24.  VIII  1976.  Manje 
poznato  i  prošireno  u  Hrvatskoj  je  Sedam  molitava  sv.  Brigite  na  čast  Muke  i  Krvi  Isusove.  Isus  je 
objavio  sv.  Brigiti  daje  za  vrijeme  svoje  Muke  dobio  gotovo  6  000  udaraca  i  daje  za  nas  prolio 
više  od  30  000  kapljica  svoje  Presvete  Krvi  dodajući:  “Znaj  da  ću  udijeliti  slijedećih  pet  milosti 
svakome  tko  bude  svaki  dan  častio  moju  Presvetu  Krv  kroz  12  godina  moleći  7  Očenaša  i  7  Zdravo 
Marija  s  molitvama  koje  ti  objavljujem”.  Isus  dalje  svetici  nabraja  obećane  milosti.  Osoba  koja 
bude  molila  ove  molitve:  1.  Neće  ići  u  čistilište;  2.  U  Nebu  će  biti  pridružena  mučenicima  kao  daje 
prolila  svoju  krv  za  vjeru;  3.  Onaj  tko  moli  ove  molitve  može  izabrati  tri  osobe  iz  svoje  obitelji  ili 
rodbine  i  Isus  je  obećao  sv.  Brigiti  da  će  te  osobe  po  ovim  molitvama  On  dovesti  i  održati  u  stanju 
posvetne  milosti.  4.  Nitko  iz  obitelji  osobe  koja  izmoli  ove  molitve  neće  u  slijedeće  četiri 
generacije  propasti  u  paklu;  5.  Osoba  će  mjesec  dana  ranije  spoznati  o  svojoj  smrti. 

Ako  osoba  koja  odluči  moliti  ove  molitve  misli  da  bi  mogla  umrijeti  prije  isteka  12  godina 
Isus  je  obećao  sv.  Brigiti  da  će  u  tom  slučaju  primiti  nakanu  osobe  kao  da  je  izmolila  molitve  i 
udijelit  će  joj  sve  obećane  milosti.  Isto  tako,  ako  onaj  tko  moli  iz  nehotičnog  zaborava  ili  zbog 
opravdanih  razloga  preskoči  molitvu  jedan  ili  više  dana  može  je  nadoknaditi  moleći  drugi  dan  dva 
puta  iste  molitve.  Pobožnosti  objavljene  sv.  Brigiti  odobrila  je  Sveta  kongregacija  za  širenje  vjere 
(De  propaganda  fide)  i  papa  Klement  XII.  (od  1730.  do  1740.),  a  nalazi  se  u  knjižici  Objave  sv. 
Brigite.  I  sv.  Ivan  Pavao  II  u  apostolskom  pismo  od  8.9.  1991.  prigodom  6  stoljeća  kanonizacije 


218 


sv.Bigite  pohvalno  govori  o  toj  svetici.  Sv.  Brigita  govoreći  o  molitvama  koje  joj  je  Isus  objavio 
piše  bratu:  "Predragi  moj  brate,  bila  sam  u  najvećim  mukama  života.  U  patnjama,  bolesna, 
siromašna  i  kušala  sam  gorčinu  napuštenosti.  S  ljubavlju  sam  svake  večeri  molila  ove  molitve  i  moj 
život  se  čudesno  preobrazio.  Gospodin  je  vjeran  svojim  obećanjima  i  ispunio  me  je  radošću,  doveo 
do  blagostanja  i  utjehe.  Ono  što  je  Isus  učinio  za  mene,  bijednu  grešnicu,  učiniti  će  i  za  tebe,  dragi 
moj  brate.  Moli  svaki  dan  ove  molitve”.  Podrazumijeva  se  da  ove  molitve  ne  mogu  i  ne  smiju 
nadomjestiti  sakramentalnu  praksu  nedjeljne  mise  i  redovne  ispovijedi  vjernika  koji  ih  moli. 

Uvodna  molitva:  Gospodine  Isuse  želim  uputiti  Ocu  ovu  tvoju  molitvu  sjedinjujući  se  s 
ljubavlju  s  kojom  si  je  Ti  posvetio  u  svome  Srcu.  Prenesi  je  sa  mojih  usana  u  svoje  Srce.  Usavrši  je 
i  dopuni  na  savršen  način  tako  da  može  iskazati  Presvetom  Trojstvu  svu  čast  i  radost  koje  si  Mu  Ti 
iskazao  moleći  je  na  zemlji.  Neka  čast  i  radost  prožmu  tvoju  svetu  ljudsku  narav  na  proslavu  tvojih 
svetih  Rana  i  tvoje  svete  Krvi  koja  je  iz  njih  potekla. 

1.  Molitva:  Isusovo  obrezanje  -  Vječni  Oče,  po  prečistim  rukama  rukama  Marijinim  i  po 
Božanskom  Srcu  Isusovu  prikazujem  Ti  prve  Rane,  prve  boli  i  prvu  Krv  koji  je  On  prolio  kao 
naknadu  i  zadovoljštinu  za  moje  grijehe  iz  mladosti  i  grijehe  svih  ljudi  te  kao  zaštitu  protiv  prvih 
smrtnih  grijeha  osobito  mojih  srodnika  po  krvi.  Oče  naš  . . .  Zdravo  Marijo. . . 

2.  Molitva:  Isusova  muka  u  Getsemanskom  vrtu-  Vječni  Oče,  po  prečistim  rukama  Marijinim  i  po 
Božanskom  Srcu  Isusovu  prikazujem  Ti  užasne  muke  Srca  Isusova  u  Getsemanskom  vrtu  i 
prikazujem  Ti  svaku  kaplju  njegovog  krvavog  znoja  kao  naknadu  i  zadovoljštinu  za  sve  grijehe 
moga  srca  i  grijehe  svih  ljudi,  kao  zaštitu  protiv  tih  grijeha  i  za  proširenje  ljubavi  prema  Bogu  i 
bližnjemu.  Oče  naš  ...  Zdravo  Marijo..., 

3.  Molitva:  Bičevanje  Isusovo-  Vječni  Oče,  po  prečistim  rukama  Marijinim  i  po  Božanskom  Srcu 
Isusovu  prikazujem  Ti  tisuće  udaraca,  strašne  boli  i  Predragocjenu  Krv  Isusovu  koju  je  prolio  za 
vrijeme  bičevanja  kao  naknadu  i  zadovoljštinu  za  moje  tjelesne  grijehe  i  grijehe  svih  ljudi,  kao 
zaštitu  protiv  tih  grijeha  i  za  očuvanje  nevinosti,  osobito  mojih  srodnika  po  krvi.  Oče  naš  ...i 
Zdravo  Marijo... 

4.  Molitva:  Krunjenje  trnovom  krunom  -  Vječni  Oče,  po  prečistim  Marijinim  rukama  i  po 
Božanskom  Srcu  Isusovu  prikazujem  Ti  Rane,  Boli  i  Predragocjenu  Krv  koja  je  istekla  iz  Isusove 
glave  kad  je  bio  okrunjen  trnovom  krunom  kao  naknadu  i  zadovoljštinu  za  sve  grijehe  moga  duha  i 
grijehe  svih  ljudi,  kao  zaštitu  protiv  tih  grijeha  i  za  izgradnju  Božjeg  kraljevstva  na  zemlji.  Oče  naš 
...  Zdravo  Marijo... 

5.  Molitva:  Isusov  križni  put-  Vječni  Oče,  po  prečistim  rukama  Marijinim  i  po  Božanskom  Srcu 
Isusovu  prikazujem  Ti  boli  i  trpljenja  koja  je  Isus  proživio  noseći  Križ  na  Kalvariju.  Na  poseban 
način  Ti  prikazujem  njegovu  presvetu  Ranu  na  ramenu  i  Predragocjenu  Krv  koja  je  iz  nje  istekla 
kao  naknadu  i  zadovoljštinu  za  moje  grijeha  pobune  i  odbacivanja  križa  te  grijehe  svih  ljudi,  za 
grijehe  mrmljanja  i  odbijanja  tvojih  svetih  planova,  za  sve  druge  grijehe  govora  i  jezika,  kao  zaštitu 
protiv  tih  grijeha  te  za  pravu  ljubav  prema  svetom  Križu.  Oče  naš  . . .  Zdravo  Marijo. . . 

6.  Molitva:  Isusovo  razapinjanje  -  Vječni  Oče,  po  prečistim  rukama  Marijinim  i  po  Božanskom 
Srcu  Isusovu  prikazujem  Ti  tvoga  Sina  pribijena  i  uzdignuta  na  Križu,  njegove  Rane  na  rukama  i 
nogama  te  Presvetu  Krv  koja  je  iz  njih  istekla,  njegovo  krajnje  siromaštvo  i  savršenu  poslušnost, 
njegove  strašne  boli  Tijela  i  Duše,  predragocjenu  Smrt  i  nekrvno  obnavljanje  njegove  žrtve  u  svim 
svetim  misama  slavljenima  na  zemlji.  Prikazujem  Ti  sve  ovo  kao  naknadu  i  zadovoljštinu  za 
povrede  i  kršenja  svetih  zavjeta  i  redovničkih  pravila  kao  naknadu  i  zadovoljštinu  za  moje  grijehe  i 
grijehe  svih  ljudi,  za  bolesnike,  umiruće,  svećenike,  laike,  za  nakane  svetog  oca  Pape,  za  obnovu 
kršćanskih  obitelji,  za  jedinstvo  u  vjeri,  našu  domovinu,  jedinstvo  svih  naroda  u  Kristu  i  u  svetoj 
Crkvi  te  za  one  koji  su  izvan  nje.  Oče  naš  . .  .i  Zdravo  Marijo. . . 

7.  Molitva:  Rana  presvetog  Srca  Isusova  -  Vječni  Oče,  udostoj  se  primiti  Krv  i  Vodu  koji  potekoše 
iz  presvetog  Srca  Isusova  i  beskrajne  zasluge  koje  iz  njega  proizlaze  za  potrebe  svete  Crkve  te  kao 
naknadu  i  zadovoljštinu  za  grijehe  svih  ljudi.  Molimo  te  budi  nam  blag  i  milosrdan.  Krvi  Kristova, 
zadnji  sadržaju  Presvetog  Srca  Isusova,  očisti  me  i  očisti  svu  moju  braću  od  svakoga  grijeha!  Vodo 
iz  Presvetog  Srca  Isusova,  oslobodi  me  od  svake  zaslužene  kazne  za  moje  grijehe  i  ugasi  Čistilišnu 

vatru  za  mene  i  za  sve  duše  u  Čistilištu.  Amen.  Oče  naš  ...  Zdravo  Marijo..,  Slava  Ocu  i  Pokoj 
vječni. 


b.  Sedam  prikazanja  Krvi  Kristove 

1.  Oče  nebeski,  prikazujemo  li  zasluge  Krvi  Kristove!  Za  našega  papu  .  sve  biskupe  i 

svećenstvo. 

da  u  poslušnosti  Duhu  koji  nas  vodi  odgovore  na  poslanje  koje  si  im  povjerio.  Otkupio  si  nas 
Gospodine,  Krvlju  svojom  i  postadosmo  kraljevstvo  Boga  našega! 

2.  Oče  nebeski,  prikazujemo  ti  zasluge  Krvi  Kristove!  Za  sve  one  koji  se  nalaze  na  vodećim 
položajima  u  društvu,  da  upravljaju  narodima  prema  tvome  planu,  poštujući  dostojanstvo  čovjeka. 
Otkupio  si  nas.  Gospodine,  Krvlju  svojom  i  postadosmo  kraljevstvo  Boga  našega! 

3.  Oče  nebeski,  prikazujemo  ti  zasluge  Krvi  Kristove!  Za  sve  one  koji  u  tebe  ne  vjeruju,  da 
sjedinjeni  u  zajednici  iste  vjere  postignemo  zajedništvo  s  tobom  po  Kristu.  Otkupio  si  nas 
Gospodine,  Krvlju  svojom  i  postadosmo  kraljevstvo  Boga  našega! 

4.  Oče  nebeski,  prikazujemo  ti  zasluge  Krvi  Kristove!  Za  sve  one  koji  u  tebe  ne  vjeruju,  da  upoznaju 
tajnu  tvoje  ljubavi  koja  nam  se  očitovala  u  životu  tvoga  Sina.  Otkupio  si  nas  Gospodine,  Krvlju 
svojom  i  postadosmo  kraljevstvo  Boga  našega! 

5.  Oče  nebeski,  prikazujemo  ti  zasluge  Krvi  Kristove!  Za  sve  redovničke  zajednice,  da  budu 
otvorene  za  sve  ono  što  Crkva  od  njih  očekuje  i  time  pripomognu  izgradnju  mističnoga  tijela 
Kristova.  Otkupio  si  nas  Gospodine,  Krvlju  svojom  i  postadosmo  kraljevstvo  Boga  našega! 

6.  Oče  nebeski,  prikazujemo  li  zasluge  Krvi  Kristove!  Za  sve  bolesnike  i  patnike  u  cijelomu  svijetu, 
da  svoju  patnju  sjedinjuju  s  Kristom  i  tako  pridonesu  djelu  otkupljenja.  Otkupio  si  nas  Gospodine, 
Krvlju  svojom  i  postadosmo  kraljevstvo  Boga  našega! 

7.  Oče  nebeski,  prikazujemo  ti  zasluge  Krvi  Kristove!  Za  svu  našu  braću  i  sestre  koji  pođoše  pred 
nama  u  vječnu  domovinu,  da  im  prema  svome  milosrđu  dadeš  udio  u  svojoj  uskrsnoj  radosti. 
Otkupio  si  nas  Gospodine,  Krvlju  svojom  i  postadosmo  kraljevstvo  Boga  našega! 

Pomolimo  se!  Molimo  te,  Gospodine  da,  sjećajući  se  patnja  i  prolijevanja  Krvi  Krista,  našega 
otkupitelja,  ostvarimo  svoje  poslanje  na  zemlji  te  postanemo  dionici  obećanih  vječnih  dobara.  Po 
Kristu  Gospodinu  našemu.  Amen! 

c.  Sedam  prikazanja  Krvi  Kristove  po  Marijinom  zagovoru 

(Sastavio  ih  je  sluga  Božji  p.  Bartolomej  da  Saluzo  (1588-1617)  i  on  je  preporučivao  ovu  molitvu 
moliti  9  dana  za  redom  kao  jednu  vrstu  devetnice  za  zadobiti  milosti  koje  tražimo) 

Sva  si  lijepa,  o  Marijo  ljaga  istočnog  grijeha  te  nije  okaljala.  Ti  si  prečista  o  Djevice  Marijo, 
Kraljice  Neba  i  zemlje,  Majko  Božja.  Pozdravljam  te  častim  i  slavim  zauvijek.  O  Majko  tebi  e 
utječem  i  tebe  zazivam.  Pomozi  mi  preslatka  Majko  Božja,  pomozi  mi  Kraljice  Neba,  pomozi  mi 
preblaga  Majko  i  Utočište  grešnika,  pomozi  mi  Majko  mog  ljubljenog  Isusa. 

Budući  da  nema  stvari  koja  se  od  tebe  ne  dobije  po  snazi  Muke  tvoga  Sina  Isusa  Krista,  živom 
vjerom  te  molim  da  mi  isprosiš  milost  za  koju  te  molim  u  srcu.  To  te  molim  po  Božanskoj  Krvi 
Isusovoj  koju  je  prolio  za  naše  spasenje.  Neću  prestati  tebe  zazivati  dok  me  ne  uslišaš.  O  Majko 
milosrđa,  pun  sam  povjerenja  da  ću  zadobiti  milost  koju  tražim  jer  je  molim  po  beskrajnim 
zaslugama  Krvi  tvoga  preljubljenog  Sina.  O  preslatka  Majko  zbog  beskrajnih  zasluga 
Predragocjene  Krvi  tvog  preljubljenog  Sina,  o  preslatka  Majko  zbog  zasluga  Predragocjene  Krvi 
tvog  Božanskog  Sina  udijeli  mi  milost  (navesti  nakanu  svoje  molitve). 

Prvi  zaziv:  To  te  molim  Presveta  Majko,  po  čistoj,  neokaljanoj  i  blagoslovljenoj  Krvi  koju  je 
Isus  prolio  kod  obrezanja  u  nježnoj  dobi  od  samo  8  dana.  Oče  naš,  Zdravo  Marijo,  Slava  Ocu...  O 
Djevice  Marijo  po  zaslugama  Predragocjene  Krvi  tvog  Božanskog  Sina  zagovaraj  me  kod  Oca 
Nebeskoga. 

Drugi  zaziv:  To  te  molim  Presveta  Majko,  po  čistoj,  neokaljanoj  i  blagoslovljenoj  Krvi  koju 
je  Isus  prolio  obilno  znojeći  se  krvavim  znojem  u  Getsemanskom  vrtu.  Oče  naš,  Zdravo  Marijo, 
Slava  Ocu...  O  Djevice  Marijo  po  zaslugama  Predragocjene  Krvi  tvog  Božanskog  Sina  zagovaraj 
me  kod  Oca  Nebeskoga. 

Treći  zaziv:  To  te  molim,  Presveta  Majko,  po  čistoj,  neokaljanoj  i  blagoslovljenoj  Krvi  koju 
je  Isus  obilno  prolio  kad  su  ga  skinuli  do  gola  vezali  za  stup  i  nemilosrdno  bičevali.  Oče  naš, 
Zdravo  Marijo,  Slava  Ocu...  O  Djevice  Marijo  po  zaslugama  Predragocjene  Krvi  tvog  Božanskog 
Sina  zagovaraj  me  kod  Oca  Nebeskoga. 

Četvrti  zaziv:  To  te  molim,  Presveta  Majko  po  čistoj,  neokaljanoj  i  blagoslovljenoj  Krvi  koju 
je  Isus  prolio  iz  svoje  svete  glave  kada  je  bio  okrunjen  trnovom  krunom.  Oče  naš,  Zdravo  Marijo, 
Slava  Ocu...  O  Djevice  Marijo  po  zaslugama  Predragocjene  Krvi  tvog  Božanskog  Sina  zagovaraj 
me  kod  Oca  Nebeskoga. 

Peti  zaziv:  To  te  molim  Presveta  Majko  po  čistoj,  neokaljanoj  i  blagoslovljenoj  Krvi  koju  je 
Isus  prolio  noseći  svoj  križ  na  Kalvariju,  a  osobito  po  živoj  Krvi  koja  je  tekla  s  njega  i  s  kojom  si  ti 
miješala  svoje  suze  prateći  ga  na  putu  prema  najvećoj  žrtvi.  Oče  naš,  Zdravo  Marijo,  Slava  Ocu...  O 
Djevice  Marijo  po  zaslugama  Predragocjene  Krvi  tvog  Božanskog  Sina  zagovaraj  me  kod  Oca 
Nebeskoga. 

Šesti  zaziv:  To  te  molim  Presveta  Majko  po  čistoj,  neokaljanoj  i  blagoslovljenoj  Krvi  koju  je 
Isus  prolio  kad  su  mu  skinuli  odjeću,  pribili  ruke  i  noge  na  križ  tvrdim  čavlima.  To  te  molim  osobito 
zbog  Krvi  koju  je  tvoj  Sin  prolio  za  vrijeme  svoje  bolne  i  razdiruće  agonije.  Oče  naš,  Zdravo 
Marijo,  Slava  Ocu...  O  Djevice  Marijo  po  zaslugama  Predragocjene  Krvi  tvog  Božanskog  Sina 
zagovaraj  me  kod  Oca  Nebeskoga. 

Sedmi  zaziv:  Usliši  me  prečista  Djevice  i  Majko  Marijo  po  preslatkoj  i  otajstvenoj  Krvi  i 
vodi  koje  su  istekle  iz  Srca  Isusova  kada  gaje  koplje  probolo.  Po  toj  prečistoj  Krvi  udijeli  mi  milost 
za  koju  te  molim.  Zbog  Predragocjene  Krvi  kojoj  se  duboko  klanjam  i  koja  je  moje  piće  na  gozbi 
Gospodnjoj,  usliši  me  o  blaga,  o  mila,  o  slatka  Djevice  Marijo.  Amen.  Oče  naš,  Zdravo  Marijo, 
Slava  Ocu...  O  Djevice  Marijo,  po  zaslugama  Predragocjene  Krvi  tvog  Božanskog  Sina  zagovaraj 
me  kod  Oca  Nebeskoga. 

Završna  molitva:  Anđeli  i  sveci  nebeski  koji  gledate  Slavu  Božju,  sjedinite  svoje  molitve  s 
molitvom  drage  Majke  i  Kraljice  Marije  Presvete  i  isprosite  mi  od  Nebeskog  Oca  milost  za  koju 
molim  po  zaslugama  Predragocjene  Krvi  našeg  Božanskog  Spasitelja.  I  vi,  svete  duše  iz  Čistilišta, 
molite  za  mene  i  tražite  milost  za  koju  molim  po  Predragocjenoj  Krvi  koju  je  moj  i  vaš  Spasitelj 
prolio  iz  svojih  Rana. 

Ja  i  za  vas  Vječnom  Ocu  prikazujem  Predragocjenu  Krv  Isusovu  da  biste  mogli  u  potpunosti 
uživati  u  Bogu  i  gledati  ga  licem  u  lice,  slaviti  ga  zauvijek  u  nebeskoj  slavi  pjevajući:  Otkupio  si 
nas  Gospodine  Krvlju  svojom  i  učinio  nas  svećenicima  u  kraljevstvu  Boga  našega.  O  dobri  i 
ljubljeni  moj  Gospodine,  slatki  i  milosrdni,  smiluj  mi  se,  svim  živima  i  pokojima  dušama,  koje  si 
otkupio  svojom  Predragocjenom  Krvlju.  Amen.  Blagoslovljena  Isusova  Krv  sada  i  uvijeke.  Amen. 

d.  Sedam  prikazanja  Presvete  Krvi  protiv  sedam  glavnih  grijeha 

(Prema  Kanižlićevom  molitveniku.) 

1.  Isuse,  Spasitelju  svijeta,  koji  si  se  htio  osmi  dan  nakon  rođenja  svojega  podvrći  obrezivanju, 
da  nam  dadeš  izgled  poniznosti  i  posluha,  molim  te  za  neoskvrnjenu  Krv  za  nas  prolivenu,  digni  od 
mene  oholost,  i  udijeli  mi  ponizno,  poslušno  i  tebi  ugodno  srce. 

2.  Isuse,  ljubitelju  duše  moje,  koji  si  se  od  neizrecive  tuge  i  žalosti  u  vrtu  krvavim  znojem 
znojio,  da  izbrišeš  grijeh  prvoga  oca  našega  Adama,  što  je  zabranjena  voća  okusio,  molim  te  za  ovu 
presvetu  prolivenu  Krv,  ustegni  moju  neumjerenost  u  jelu  i  pilu  i  daj  mi  da  gladuje  i  žeđa  duša  moja 
tebe,  koji  jedini  zasititi  možeš. 

3.  Isuse,  čistih  duša  zaručnice,  koji  si  dopustio,  da  tvoje  tijelo  za  stup  privezano  nemilo  bičuju, 
da  zadovoljiš  pravdi  Božjoj  za  bludnost  i  tjelesne  naslade,  molim  te  za  presvetu  Krv  tvoju  kod 

bičevanja  prolivenu,  probodi  strahom  svojim  tijelo  moje  i  udijeli  mi  uspomenu  strahovitoga  Suda 
tvojega,  da  te  nikakvim  tjelesnim  raspuštenostima  ne  uvrijedim. 

4.  O  Isuse,  kralju  nad  svima  kraljevima,  koji  trnjem  okrunjen  i  trskom  po  glavi  udaran  u  ovoj 
muci  nisi  pokazao  nikakva  znaka  nestrpljivosti,  molim  te  za  presvetu  Krv  iz  probijene  glave 
prolivenu,  udijeli  mi  milost,  da  nagla  srditost  ne  pridobije  moje  naravi,  i  da  krotkost  tvoju  i 
strpljivost  vazda  slijedim. 

5.  O  Isuse,  sviju  dobara  djelitelju,  koji  podnese  ljutu  muku,  kada  krvnici  odjeću  za  Rane 
priljubiše,  molim  te  za  prolivenu  onda  presvetu  Krv  tvoju,  oslobodi  me  lakomih  želja  za  zemaljskim 
i  vremenitim  stvarima,  i  udijeli  mi  milost,  da  ne  škrtareći  pokažem  milosrđe  i  kršćansku  ljubav, 
ubogima  i  potrebitima. 

6.  O  Isuse,  vrelo  dobrote  i  darežljivosti,  koji  si  tako  obilato  na  drvu  križa  iz  ruku  i  nogu  svojih 
kao  iz  četiri  vrutka  presvetu  Krv  svoju  prolio,  molim  te  za  ovu  presvetu  Krv  za  me  prolivenu,  digni 
iz  srca  mojega  svaku  zavist  i  udijeli  mi  milost,  da  svakomu  iz  ljubavi  kršćanske  želim  vremenito 
dobro  i  ovu  istu  želju  u  svakoj  prigodi  za  ljubav  tvoju  djelom  posvjedočim. 

7.  O  Isuse,  živote  naš,  koji  si  dopustio,  da  se  poslije  smrti  tvoje  presveto  Tijelo  na  prsima  otvori, 
da  nam  ukažeš  goruću  ljubav  svoju,  molim  te  za  presvetu  Krv  i  Vodu,  koja  proteče  iz  prsa  tvojih, 
probudi  moje  mlako  i  lijeno  srce  na  službu  tvoju.  Rani  me,  Isuse,  ljubavlju  svojom,  i  udijeli  mi 
milost,  da  ti  u  napredak  gorućim  nastojanjem  služim  i  svim  te  srcem  ljubim.  Amen. 

e.  Razmatranje  o  sedam  prolijevanja  Krvi  Kristove 

(Biskup  Lang) 

1.  Bilo  je  prvi  put  osmi  dan  iza  njegova  poroda,  kad  su  ga  obvezali  i  kad  je  dobio  slavno  ime 
Isus.  Mah  je  Isus  živo  osjećao  ono  rezanje  svojega  tijela  oštrim  nožem,  jer  je  bio  kod  potpune 
svijesti,  a  njegovo  je  tijelo  bilo  tako  nježno.  Tad  je  potekla  po  prvi  put  Krv  iz  njegova  presvetog 
Tijela.  To  bijaše  prva  žrtva,  koju  On  vidljivo  učini  Ocu  nebeskomu;  a  one  kapljice  Krvi  bijahu 
prvijenci  njegove  Krvi,  koju  će  kasnije  proliti,  sveti  i  svečani  zalog  ove  Krvi,  koju  će  sam  proliti  u 
svojoj  večernjoj  žrtvi  na  drvetu  križa.  Tko  bi  mogao  shvatiti,  kolikom  bogoljubnošću  se  Marija 
klanjala  onoj  Krvi  i  prikazivala  je  Ocu  nebeskomu!  Tako  je  Gospodin  započeo  svoj  život  Krvlju,  da 
ga  zapečati  i  završi  Krvlju. 

2.  Drugi  put  je  Gospodin  prolio  svoju  Krv  u  smrtnoj  borbi  na  brdu  Maslinskom.  Božanski  je 
Spasitelj  vruće  čeznuo  za  tim  da  za  nas  prolije  svoju  Krv  i  da  za  nas  umre.  »Krštenjem,  reče  sam, 
treba  da  se  krstim  (krštenjem  Krvi)  i  kako  mi  je  teško,  dok  se  ne  svrši«  (Lk  12,50).Ali  kad  je  došao 
čas  trpljenja  blizu,  opirala  se  snažno  tomu  njegova  čovječanska  narav  i  On  reče:  »Oče  moj,  ako  je 
moguće,  neka  me  mimoiđe  ova  čaša.«  (Mt  26,39). 

Ali  Otac  nebeski  posla  anđela  svojega,  da  Isusa  kao  čovjeka  utješi  i  da  mu  javi  da  Otac  nebeski 
hoće  da  On  trpi.  Tada  Gospodin  počne  opet  usrdno  moliti  i  padne  u  smrtnu  tjeskobu  te  od  žestine 
borbe  udari  sveta  Krv  na  sve  pore  na  tijelu  i  Krv  poteče,  kako  veli  sv.  Luka:  »I  budući  u  borbi, 
moljaše  se  dalje;  znoj  pak  njegov  bijaše  kao  kaplje  Krvi,  koje  kapahu  na  zemlju«.  (Lk  22,44).  Tako 
proli  Gospodin  Krv  svoju  za  nas  u  smrtnoj  boli. 

3.  Treći  put  je  Isus  prolijevao  svoju  Krvcu,  kad  su  ga  po  nalogu  Poncija  Pilata  vojnici  bičevali. 
Pilat  je  htio,  da  na  taj  način  udobrovolji  bijesne  Židove  i  umiri  njihovu  mržnju,  da  ne  traže  dalje 
smrti  Isusove.  Ah  vojnici  nisu  znah  za  milosrđe.  Udarali  su  svom  okrutnošću  oštrim  bičevima  po 
presvetom  Tijelu,  a  bilo  je  to  najnježnije  i  najosjetljivije  tijelo,  što  je  ikad  bilo  u  ljudskom  rodu.  To 
bijahu  strahovite  boli. 

Inače  je  bilo  propisano,  koliko  se  udaraca  smije  dati  okrivljeniku,  ah  kod  nevinoga  Isusa  nisu 
na  to  pazili,  nego  što  je  Isus  mirnije  i  krotkije  trpio,  to  su  ponosni  vojnici  strasnije  udarali  i  stotinu  i 
stotinu  groznih  udaraca  zadali  nevinome  tijelu.  Tijelo  je  Isusovo  bilo  kao  jedna  rana,  izgledao  je, 
kako  veli  prorok,  više  kao  gubavac,  kojemu  se  živo  tijelo  od  gube  raspada,  nego  kao  čovjek  u 
naponu  muževnosti.  Prorok  je  stoljeća  prije  u  duhu  gledao  te  rane  i  prorekao:  »Od  pete  na  nozi  do 
tjemena  glave  nema  na  njemu  zdravoga  mjesta...  Vidjesmo  ga  kao  gubavca  izudarana«.  Jasno  je,  da 
je  pod  tim  udarcima  Krv  Božja  na  sve  strane  brizgala  i  tekla  i  odijelo  i  krvnike  i  zemlju  najobilnije 

nakvasila.  A  Sin  Božji,  u  najvećoj  boli  tijela  i  duše  pritajio  je  one  rane  i  onu  krvcu  za  grijehe  svijeta, 
osobito  za  sve  nečiste  grijehe,  za  neumjerenosti  u  jelu  i  pilu,  u  zabavama  i  igrama  i  za  sve 
razmaženosti  i  lijenosti. 

4.  Četvrti  put  Isus  je  prolijevao  krv,  kad  su  ga  vojnici  i  bez  naloga  Pilatova  oštrim  bodljikavim 
trujem  okrunili  i  kad  su  trskom  trnje  nemilo  u  glavu  zabijali.  Kako  lije  glava  nježna  i  osjetljiva!  Pa 
božanska  glava  mora  primiti  u  se  čitav  vijenac  oštroga  i  velikoga  tmja:  okrutnost  ljudska, 
nezadovoljna  tim,  uzimlje  trsku  i  zabija  trnje  u  glavu!  Glava  Gospodnja  šumjela  je  i  gorjela  od 
užasne  boli.  A  Krv  sveta,  ona  je  kao  potočić  briznula  i  potekla  niz  svete  obraze  Isusove  i  ocrvenila 
ih,  pa  i  vlasi  božanske  bijahu  prepune  Krvi.  A  te  boli  i  tu  Krv  žrtvuje  Isus  Ocu  nebeskomu  za  nas; 
žrtvuje  ju  za  sve  naše  ohole,  pohlepne  i  nečiste  misli,  za  svu  nevjeru  i  bahatost,  za  sve  nemilosrdne  i 
tašte  misli,  a  i  za  sve  opake  i  grešne  želje  i  za  sve  što  čovječji  jezik  riječima  sagriješi. 

5.  Peti  put  je  Gospodine  prolio  svoju  Krv,  kad  je  nosio  svoj  teški  križ  na  Kalvariju.  Tijelo  je 
Isusovo  bilo  puno  rana,  a  križ  težak,  kako  li  se  potom  pod  težinom  križa  iz  svetih  Rana  na  tijelu 
istisnula  Krv  i  nakvasila  onaj  križni  put.  Život  naš  je  kao  jedan  neprekidni  put  križa  i  treba  biti 
nakvašen  ako  ne  našom  krvlju,  a  ono  suzama,  mukama  i  svakojakim  problemima.  A  Krv  Kristova 
zaslužila  nam  je,  da  se  muke  naše  olakšaju  i  da  svoj  križni  put  sretno  dovršimo.  Koliku  li  mu  hvalu 
za  to  dugujemo! 

6.  Šesti  put  je  Isus  svoju  predragocjenu  Krv  prolijevao  na  gori  Kalvariji.  Došavši  na  Kalvariju, 
krvnici  su  mu  skinuli  odjeću  s  tijela,  a  pri  tom  mu  opet  ozlijedili  Rane  na  Tijelu,  o  koje  se  prilijepila 
odjeća  i  Krvca  je  nanovo  potekla.  Ali  još  više,  kad  su  ga  bez  milosrđa  na  križ  pribijali  i  s  križem  u 
vis  podigli,  te  dno  križa  spustili  u  jamu.  O  kako  li  se  je  onda  streslo  Tijelo  na  križu  i  proširile  se 
Rane,  a  Krv  je  bujicom  potekla  na  zemlju. 

A  tako  je  za  ona  tri  sata,  što  je  Isus  na  križu  visio,  Krv  neprestano  curila  na  tlo,  sad  jače  sad 
slabije,  sve  dok  nije  Isus  umro.  To  izlijevanje  Krvi  i  upala  svetih  Rana  prouzrokovalo  je  u 
Gospodinu  onda  silnu  žeđu  i  On  zavapi:  »Žedan  sam«  (Iv  19,29).  Tim  bje  dovršena  ona  velika 
krvna  žrtva,  koja  je  zadovoljila  pravdi  Božjoj  i  donijela  svijetu  žuđeno  spasenje.  O  kako  li  rado  i 
često  moramo  misliti  na  ovo  nepojmljivo  djelo  pravde  i  milosrđa  Božjega! 

7.  Sedmi  put  je  prolivena  Krv  Isusova  poslije  smrti  njegove.  Kad  su  došli  krvnici,  da  prelome 
kosti  na  nogama  razapetima  na  Kalvariji,  da  bi  ovi  što  prije  umrli,  a  onda  još  istu  večer  bili  ukopani, 
jer  je  drugi  dan  bio  veliki  blagdan,  učiniše  to  jednome  i  drugome  razbojniku,  koji  bjehu  s  Isusom 
razapeti;  ali  Isusu  nisu  prelomili  golijeni,  jer  je  bio  već  umro,  a  tako  je  bilo  i  od  proroka  prorečeno, 
nego  jedan  vojnik,  po  imenu  Longin,  uzme  sulicu  i  zarine  ju  u  presveti  bok  Isusov  sve  do 
božanskog  Srca  i  namah  poteče,  kako  svjedoči  sv.  Ivan  evanđelist,  Krv  i  voda,  znak  daje  uistinu 
umro. 

To  bijahu  zadnje  kapljice  Krvi  Isusove,  i  tako  nam  je  dao  svu  svoju  dragocjenu  krvcu  za 
spasenje  naše.  Ljubeći  nas,  ljubio  nas  je  do  kraja.  A  tim  draže  moraju  nam  biti  zadnje  kapljice  Krvi, 
jer  su  potekle  iz  sredine  otvorena  Srca  i  to  božansko  Srce  ostalo  je  nama  zauvijek  otvoreno  i  sigurno 
utočište.  Evo,  kako  je  sve  Isus  prolijevao  za  nas  Krv  svoju,  a  ti  u  promatranju  svojem  možeš 
promatrati  čas  ovo  čas  ono  prolijevanje.  Ali  da  ti  bude  ovo  promatranje  na  korist,  promisli  pobožno: 

Tko  je  onaj,  koji  prolijeva  Krv  ovu?  Za  mene  i  za  sve  ljude,  da  se  oslobodimo  grijeha,  da 
živimo  sveto  i  u  Nebo  dođemo.  Na  koji  način  je  ova  Krv  prolivena?  U  najvećim  mukama,  ali  s 
najvećom  ljubavlju.  Promatrajući  to  tako,  treba  da  probudimo  u  duši  svojoj  razna  sveta  čuvstva  i 
čine  raznih  kreposti.  Čine  poklonstva,  zahvalnosti,  ljubavi,  samilosti.  Treba  da  se  poklonimo  Krvi 
Isusovoj,  jer  je  svakoga  poklona  dostojna,  da  smo  zahvalni  Isusu  za  toliku  žrtvu  i  muku,  u  kojoj  je 
prolio  svu  svoju  Krv,  da  probudimo  u  sebi  sućut  s  trpljenjem  Isusovim,  da  ga  ljubimo  svim  srcem, 
kako  je  On  nas  ljubio  i  Krvlju  svojom  zasvjedočio,  pa  da  i  mi  i  djelima  i  trpljenjem  zasvjedočimo 
Isusu  svoju  ljubav.  Na  ovakav  način  častiti  Presvetu  Krv  Spasiteljevu  njemu  je  veoma  milo,  a  nama 
veoma  korisno. 

7.  5.  Svetkovina  i  mjesec  Predragocjene  Krvi  Kristove 

Priprava  na  svetkovinu.  Na  poticaj  svećenika  iz  Družbe  Misionara  Krvi  Kristove  Giovannia 
Merlinija,  godine  1849.  papa  Pio  IX  je  odredio  da  se  u  cijeloj  Katoličkoj  Crkvi  slavi  blagdan  Krvi 
Kristove  prve  nedjelje  u  srpnju.  Papa  Pio  X  je  proslavu  blagdana  prenio  na  1.  srpanj. 

S  obnovom  rimskog  liturgijskog  kalendara  nakon  Drugog  Vatikanskog  Koncila  blagdan 
Krvi  Kristove  je  spojen  sa  onim;  Tijela  Kristova  te  se  u  četvrtak  nakon  Presvetog  Trojstva  slavi 
svetkovina  Presvetog  Tijela  i  Krvi  Kristove,  dok  je  slavljenje  svetkovine  Krvi  Kristove  1.  srpnja 
ostavljeno  svim  ustanovama  i  crkvama  koje  u  nazivu  imaju  Krv  Kristovu.  Kao  pripravu  na 
svetkovnu  Presvetog  Tijela  i  Krvi  Kristove  možemo  moliti  devetnicu  Predragocjenoj  Krvi  ili  neke 
druge  molitve  tog  velikog  otajstva  naše  vjere. 

Mjesec  srpanj  je  u  katoličkoj  pobožnoj  tradiciji  posvećen  na  poseban  način  čašćenju 
Predragocjene  Krvi  Kristove.  Onima  koji  žele  častiti  na  takav  način  Krv  Kristovu  preporučamo  da 
uzmu  za  svaki  dan  kroz  mjesec  dana  jednu  od  svetačkih  molitva,  razmatranja  ili  iskustava  koje 
donosimo  u  poglavljima  4,  5  i  6,  te  se  u  molitvenom  ozračju  zaustave  na  tekstu,  a  na  kraju  mogu 
izmoliti  Litanije  Predragocjene  Krvi  Kristove  ili  neku  od  molitava  Sedam  Prikazanja  ili  Krunicu 
Krvi  Kristovoj . 

7.  6.  Pobožnost  Predragocjenoj  Krvi  Kristovoj  kao  pomoć  dušama  u  Čistilištu  i 

sredstvo  sprječavanja  teških  grijeha 

a.  Pobožnost  presvetoj  Krvi  Isusovoj  olakšava  muke  dušama  u  Čistilištu 

Biskup  Lang  piše:  Presveta  je  Krv  Isusova  sredstvo  kojim  možemo  pomoći  dušama  u 
čistilištu.  O  kako  li  one  sirote  duše  u  onim  teškim  mukama  čeznu  za  kapljicom  Krvi  Kristove!  Kako 
već  rekosmo,  sveta  je  Marija  Magdalena  često  u  danu  za  one  duše  prikazivala  Bogu  Krv  Kristovu,  i 
Bog  joj  očitova  daje  time  mnogo  duša  iz  Čistilišta  izbavila.  Nasljedujmo  ju  i  molimo  češće  u  danu 
ovu  molitvicu: 

»Vječni  Oče,  po  rukama  BI  Dj.  Marije  prikazujem  ti  predragocjenu  krv  Sina  tvojega  za 
siromašne  duše  u  čistilištu«,  a  osobito  rado  to  činimo  kod  sv.  Mise.  Jednom  se  ukaza  M.  Henriku 
Suzonu  duša  iz  čistilišta  i  doviknu  mu:  »Brate,  Krvi,  Krvi  nam  treba,  da  nam  se  ublaže  muke.  Svete 
Mise,  sv.  Mise,  neka  se  služe,  kako  smo  si  to  nekoć  obećali«.  Kad  je  sv.  Ivan  od  Alvera  na  dušni 
dan  služio  sv.  Misu  i  prikazivao  Ocu  nebeskomu  Presveto  Tijelo  Isusovo,  i  molio  ga  da  po  Krvi 
Sina  svojega  oslobodi  duše  iz  čistilišta,  vidje  kako  se  veliko  mnoštvo  onih  duša  poput  žarkih  iskrica 
iz  peći  vinulo  iz  čistilišta  put  nebesa.  Nasljedujmo  taj  lijep  običaj,  da  svaki  put  kad  smo  kod  svete 
mise,  po  Marijinim  rukama  presvetu  Krv  Isusovu  prikažemo  Ocu  nebeskomu  za  duše  u  čistilištu. 

Mnoge  i  premnoge  ćemo  tako  odmah  izbaviti,  ili  im  uvelike  muke  olakšati,  to  je  izvrsno  djelo 
milosrđa.  A  Gospodin  kaže:  »Blago  milosrdnima,  jer  će  milosrđe  zadobiti«.  (Mt  5,7)  A  pamtimo  i 
onu  riječ  Gospodinovu:  »Kojom  mjerom  mjerimo,  tom  će  se  i  nama  mjeriti«.  (Lk  6,38)  Tko  je  sada 
za  života  tvrda  srca  prema  dušama  u  čistilištu,  ne  će  poslije  svoje  smrti  naći  mnogo  duša  koje  bi  se 
za  nj  molile;  pa  može  i  to  biti,  da  će  se  za  nj  i  moliti  i  sv.  Mise  služiti,  a  Bog  će  sve  ono  možda 
namijeniti  drugim  dušama,  a  ne  njegovoj. 

b.  Isusovo  veliko  obećanje  za  pomoć  dušama  u  Čistilištu  dano  sv.  Gertrudi  Velikoj 

Sv.  Gertruda  velika  se  rodila  16.  1.  1256.  u  dobrostojećoj  obitelji.  Odgajana  je  u  samostanu 
sestara  cistercitkinje  u  Helfti  u  kojem  je  kasnije  i  sama  postala  redovnica.  Napredovala  je  jako  u 
duhovnom  životu.  Čitala  je  crkvene  oce,  svetačku  i  mističnu  literaturu.  Davala  je  veliku  važnost 
studiju  te  je  zapostavila  duhovni  život  i  pala  u  duboku  krizu.  Nakon  teške  duhovne  krize  uspjela  je 
nadvladati  vjersku  ravnodušnost.  Mistična  milost  Isusova  ukazanja  1280.  bila  je  odlučujuća  za 
njenu  duhovnu  preobrazbu.  Dobila  je  nevidljive  stigmate  na  srcu  te  primila  mnogobrojne  druge 

mistične  milosti.  Poslije  teške  bolesti  umrla  je  1302. g.  Božje  objave  koje  je  primala  su  ostale  u 
knjigama  koje  je  napisala:  Duhovne  vježbe  i  Poslanik  božanskog  milosrđa. 

sus  je  u  jednom  ukazanju  obećao  sv.  Gertrudi  da  će  svaki  puta  kad  se  izmoli  ova  molitva 
osloboditi  tisuću  duša  iz  Cistilišta. 

Vječni  Oče,  prikazujem  Ti  Predragocjenu  Krv  tvoga  Božanskog  Sina  Isusa  Krista 
sjedinjenu  sa  svim  svetim  misama  koje  su  se  danas  slavile  širom  svijeta,  za  sve  svete  duše  u 
Čistilištu,  za  grešnike  diljem  svijeta,  grešnike  u  cijeloj  Crkvi  i  za  one  u  našim  obiteljima.  (Ovu 
molitvu  s  obećanjem  smo  našli  u  knjižicama  pobožnosti  na  njemačkom  i  talijanskom  jeziku) 

c.  Pobožnošću  presvetoj  Krvi  Kristovoj  možeš  spriječiti  mnoge  teške  grijehe 

Biskup  Lang  piše:  Smrtni  je  grijeh  veliko  i  najveće  zlo  na  zemlji.  On  nas  lišava  milosti 
posvećujuće  i  prijateljstva  Božjega,  on  nam  uzima  sve  zasluge  koje  smo  već  stekli  za  Nebo,  i  ako  u 
njemu  umremo,  bit  će  paklene  muke  za  sve  vijeke.  Nikad  na  svijetu  nećemo  pravo  spoznati,  znači 
smrtno  sagriješiti.  Sam  Sin  Božji  morao  je  umrijeti,  da  nas  od  grijeha  otkupi.  Ali  i  mali  grijeh  je  zlo; 
iza  smrtnoga  grijeha  najveće  zlo  na  svijetu. 

Sv.  Katarini  Đenovska  dade  Gospodin  jednom  vidjeti  grozote  lakog  grijeha  i  ova  se  tako 
prestrašila,  daje  skoro  od  straha  umrla,  daje  viđenje  dulje  potrajalo.  Sveci  Božji  bijahu  pripravni 
sve  muke  pretrpjeti  prije,  nego  li  i  jedan  laki  grijeh  učiniti;  i  kad  bi  jednim  lakim  grijehom  bih 
mogli  osloboditi  sve  duše  iz  Čistilišta,  oni  toga  ne  bi  bili  nikad  učinili,  jer  im  je  bilo  više  do  časti 
Božje,  nego  li  do  ikakva  drugoga  dobra.  Po  tom  je  veliko  djelo  pred  Bogom  i  na  veliku  čast  Božju, 
ako  tko  ijedan  smrtni  grijeh  svojim  nastojanjem  spriječi.  Pa  to  nije  tako  teško. 

Glasoviti  o.  Faber  uči  nas,  kako  da  to  učinimo.  Veli  on:  »Kad  bismo  svaku  večer  prije 
počinka  molili  Majku  Božju,  neka  ona  dragocjenu  Krv  Svoga  Sina  prikaže  Gospodinu  Bogu  u  tu 
nakanu,  da  se  po  Presvetoj  Krvi  spriječi  u  noći  koji  smrtni  grijeh,  koji  bi  se  inače  učinio,  i  kad 
bismo  svako  jutro  za  cijeli  dan  to  prikazanje  ponovili,  to  bismo  mogli  mnoge  smrtne  grijehe 
spriječiti«. 

A  tim  bismo  mogli  i  za  svoje  grijehe  zadovoljiti  i  neizrecive  zasluge  za  Nebo  steći.  Kolika 
po  tom  radost  i  utjeha  duši  našoj!  Molimo  dakle  rado  svaku  večer  i  svako  jutro:  »O  Presveta  i 
neoskvrnjena  Djevice  Marijo,  molim  te  usrdno,  prikaži  Vječnomu  Ocu  predragocjenu  Krv 
Sina  Svojega  u  nakanu,  da  se  ove  noći  (ili  ovaj  dan)  koji  smrtni  grijeh  zapriječi«.  Moli  k  tomu 
još  jednu  ili  tri  Zdravo  Marije.  Čini  to  ustrajno  i  pobožno  do  konca  svojega  života;  nauči  i  druge 
bogoljubne  duše  tu  pobožnost,  pa  ćeš  za  Nebo  premnogo  zasluga  steći. 

Sv.  Marija  Magdalena  jednom  je  u  djetinjstvu  cijelu  noć  gorko  plakala  zato  što  je  po  danu 
čula  gdje  su  se  dva  čovjeka  ljutito  svađala  i  psovala.  Šesnaest  godina  kasnije  Gospodin  joj  u  viđenju 
pokaza  divnu  slavu,  koju  je  onim  suzama  zavrijedila.  O  kolika  će  po  tome  biti  plaća  onomu,  koji  ne 
samo  tuđe  već  učinjene  grijehe  oplakuje,  nego  iz  ljubavi  k  Bogu  nastoji  te  smrtne  grijehe  spriječiti. 
Nastojimo  dakle  i  uputama  i  primjerom,  i  drugim  sredstvima  spriječiti  smrtne  grijehe,  a  osobito 
molitvom  i  prikazanjem  Presvete  Krvi  Isusove. 

7.  7.  Prinositi  u  duhu  Krv  Isusovu  Bogu;  još  jedan  način,  kako  možemo  častiti  Krv 

Kristovu 

Biskup  Lang  piše:  Možeš  još  na  jedan  i  to  veoma  lagan  način  slaviti  Krv  Isusovu,  a  to  je,  da 
u  duhu  prinosiš  Krv  Isusovu  Ocu  nebeskomu  ili  Presvetom  Trojstvu.  To  dakako  učini  pomnjivo, 
pobožno  i  u  ljubavi.  To  je  prikazanje  Krvi  usrdna  i  smjerna  molitva,  jer  biva  kao  da  veliš:  Oče 
nebeski!  Nisam  vrijedan,  da  budem  uslišan,  ta  život  je  moj  pun  grijeha  i  nesavršenosti,  ali  pogledaj 
blago  na  Krv  Jaganjca  Božjega.  To  je  Krv  prelj ubijenoga  Sina  tvojega,  to  je  Krv,  koja  jače  viče  k 
tebi  za  milosrđem  i  pomilovanjem,  nego  li  je  krv  Abelova  vikala  za  osvetom. 

Ah  ovo  prikazivanje  Krvi  Isusove  duhom  nije  samo  uzvišena  molitva,  ono  je  i  više,  ono  je  reći 
bi  žrtva  Gospodinu,  to  je  dar,  koji  mi  ponovno  prinosimo  Ocu  nebeskomu,  jer  je  Isus  nama  ostavio 
Krv  svoju,  a  taje  opet  dar  Ocu  nebeskomu  najdraži.  Istina,  mi  taj  dar  prinosimo  Bogu  najdostojnije 

u  sv.  Misi,  jer  ga  ondje  prinosimo  sa  samim  Isusom,  koji  je  vrhovni  svećenik,  i  sa  službenikom 
njegovim,  svećenikom;  ali  možemo  Krv  Isusovu  i  na  ovaj  način  u  duhu  sami  prinositi  i  to  mnogo 
puta  u  danu. 

Sv.  Marija  Magdalena  reče  jednom:  »Svaki  put,  kad  stvor  žrtvuje  ovu  Krv,  kojom  je  otkupljen, 
prinosi  dar  od  neizmjerne  vrijednosti,  koje  ne  može  nitko  naknaditi.«  Ovu  vježbu  preporuči  ovoj 
svetici  sam  Gospodin,  da  suzdrži  njegovu  desnicu,  kad  hoće  da  kazni  grješnike.  Magdalena  posluša 
i  prikaza  svakodnevno,  kako  već  spomenusmo,  po  50  puta  dragocjenu  krv  za  spasenje  živih  i 
mrtvih.  Ona  je  to  učinila  s  velikom  pobožnošću;  i  Gospod  joj  pokaza  ne  jednom,  kako  je  po  tom 
mnoge  duše  na  zemlji  dovela  do  obraćenja,  a  mnoge  duše  iz  čistilišta  oslobodila.  »Ova  se  pobožnost 
mili  Bogu,  veli  Longius,  jer  ga  slavi  najboljim  i  najuzvišenijim  načinom«. 

Jednom  je  imala  Magdalena  ovo  viđenje  od  Gospodina.  Ona  vidje,  gdje  svi  sveti  zaštitnici 
grada  Firence,  a  s  njima  i  mnogi  drugi  sveci,  dolaze  pred  prijestolje  Božje  i  prose  za  siromašne 
grješnike,  ali  nisu  bili  uslišani.  Iza  njih  dođoše  anđeli  čuvari  siromašnih  grješnika,  ali  ni  oni  nisu  bili 
uslišani.  Poslije  dođoše  i  druge  bogoljubne  duše  i  goruće  za  moljahu  velike  grješnike,  ali  žrtvovahu 
zajedno  Ocu  nebeskom  i  Presvetu  Krv  Isusovu,  i  ovi  bijahu  poradi  Presvete  Krvi  uslišani. 

Zato  je  tako  lijepa  ona  molitvica  sv.  Crkve.  »Vječni  Oče,  prikazujem  ti  predragocjenu  Krv 
Isusa  Krista  kao  zadovoljštinu  za  grijehe  svoje  i  za  potrebe  sv.  Crkve.«  Tako  možemo  često  učiniti  u 
danu,  i  kad  zvoni  i  tuče  ura,  a  osobito  u  napasti,  žalosti,  u  bolesti  i  pod  svetom  misom.  Božanski 
Spasitelj  reče  jednoć  sv.  Mehtildi:  »Ja  po  svojoj  Krvi  nadvladavam  gnjev  Oca  svojega  i  pomirujem 
čovjeka  s  Bogom.« 

Ali  najbolji  način  kako  da  prikažeš  ovu  dragocjenu  Krv,  bit  će  taj,  da  usrdno  moliš  Majku 
Božju,  neka  ju  Ona  na  prinese  Bogu  umjesto  nas  sa  svom  bogoljubnošću  svojega  nevinoga  srca. 
Tako  ćeš  dobiti  mnoge  i  osobite  milosti.  To  nam  preporučuju  mnogi  službenici  Božji,  a  osobito  sveti 
župnik  Ivan  Vianney  koji  nam  reče,  da  je  to  najbolja  molitva.  »Djeco  moja,  reče,  zapamtite  to. 
Svaki  put,  kad  sam  dobio  koju  milost,  dobio  sam  ju  na  taj  način.  To  ne  prevari  nikad«. 

U  životu  sv.  Dominika  čitamo,  kako  mu  se  jednom,  kad  je  propovijedao  o  Majci  Božjoj, 
pričinilo,  da  vidi  gdje  BI.  Djevica  pobožne  slušatelje  škropi  Krvlju  Sina  svojega.  A  poznato  je  ono 
čudo,  koje  se  zbilo  pod  sv.  Misom,  koju  je  jednoć  čitao  sv.  Dominik.  Tristo  osoba,  među  njima  i 
kralj  i  kraljica,  vidješe,  gdje  za  podizanja  sv.  kaleža  Marija  Presvetu  Krv  izli  na  prisutne  i  na  čitavu 
Crkvu. 

Htjelo  se  time  živo  predočiti,  kako  po  svetoj  Krvi  velike  milosti  dobivaju  svi  prisutni,  a  i  čitava 
Crkva.  Molimo  dakle  Majku  Božju  osobito  kod  sv.  mise,  da  se  udostoji  Krv  Sina  svojega  prikazati 
Ocu  nebeskomu  za  obraćenje  grješnika,  za  umiruće,  za  duše  u  Čistilištu,  za  biskupe  i  svećenike,  za 
rodbinu  i  dobročinitelje,  za  sve  naše  osobne  potrebe  i  za  potrebe  cjelokupne  Crkve  i  domovine. 
Ono,  što  prinosimo  Bogu  po  Krvi  Kristovoj  jest  neizmjerno  više  vrijedno,  nego  li  sve  ono  za  što  ga 
prosimo.  Molimo  ga  dakle  sa  svim  svetim  pouzdanjem. 

7.  8.  Zazivi  Presvetoj  Krvi  Isusa  Krista 

Očisti  nas,  o  sveta  Krvi!  -  ponavlja  se  poslije  svakog  zaziva:  Predragocjena  Krvi  Spasitelja 
mojega;  Krvi  Novoga  zavjeta;  Cijeno  našega  spasenja;  Izvore  Božjih  milosti;  Izvore  žive  vode; 
Zalogu  vječnoga  blaženstva;  Žrtvo  vječne  pravednosti;  Ključu  vrata  nebeskih;  Očišćenje  naših  duša, 
Izbavljenje  iz  naših  nevolja;  Sredstvo  spasenja  za  naše  grijehe;  Sredstvo  za  oproštenje  grijeha: 
Naplato  naših  dugova;  Otpuštenje  zasluženih  kazna;  Životno  vrelo  onima  koji  žeđaju  za  spasom; 
Ufanje  siromašnima;  Utjeho  žalosnih;  Okrepo  slabih;  Liječe  bolesnih;  Pomirenje  grješnika;  Radosti 
pravednika;  Utočište  sviju  kršćana;  Utjeho  patrijarha;  Čeznuće  proroka;  Jakosti  apostola;  Pouzdanje 
mučenika;  Opravdanje  ispovjedalaca;  Posvećenje  djevica;  Blagosti  svetih! 

Oslobodi  nas,  Isuse!-  ponavlja  se  poslije  svakog  zaziva :  Od  svakoga  zla,  Od  svake  nepravde,  Od 
duha  bludnosti,  Od  svake  oholosti  i  taštine,  Od  svake  lakomosti  i  zavisti,  Od  svake  neumjerenosti; 
Od  svake  srditosti  i  mržnje,  Od  svake  lijenosti,  Od  rata  i  pobune,  Od  gladi  i  skupoće,  Od  kuge  i 
raznih  bolesti,  Od  štetnih  oluja,  Od  nagle  i  zle  smrti,  Od  vječnoga  prokletstva,  Po  svojoj 
dragocjenoj  i  svetoj  Krvi,  Po  velikoj  cijeni  našega  spasenja,  Po  svetoj  Krvi,  koju  si  kod  svojega 

obrezanja  prolio,  Po  svetoj  Krvi,  koja  je  na  brdu  Maslinskom  iz  tvojih  svetih  žila  tekla,  Po  svetoj 
Krvi,  koju  si  prolio,  kada  su  te  tvoji  neprijatelji  zlostavljali,  Po  svetoj  Krvi,  koju  si  prolio,  kada  su  te 
grozno  bičevali,  Po  svetoj  Krvi,  koju  si  prolio,  kada  su  te  oštrim  trnjem  okrunili,  Po  svetoj  Krvi, 
koju  si  prolio,  kad  si  svoj  teški  križ  na  Kalvariju  nosio,  Po  svetoj  Krvi,  koju  si  prolio,  kada  su  s 
Tvojega  ranjenoga  tijela  odijelo  ti  skidali,  Po  svetoj  Krvi,  koju  si  prolio,  kad  su  te  na  križ 
razapinjali,  Po  svetoj  Krvi,  koju  si  na  križu  viseći  prolio,  Po  svetoj  Krvi,  koju  si  prolio,  kad  su  ti 
kopljem  sveti  bok  otvorili,  Po  svetoj  Krvi,  koju  si  na  posljednjoj  večeri  svojim  učenicima  pružio, 
Po  svetoj  Krvi,  koja  se  svaki  dan  u  svetoj  misi  Gospodinu  Bogu  prikazuje, 

Tebe  molimo,  usliši  nas!-  ponavlja  se  poslije  svakog  zaziva:  Mi  grješnici,Da  nas  poštediš,  Da 
nam  oprostiš,  Da  se  udostojiš  pravu  nam  pobožnost  udijeliti,  Da  se  udostojiš  Božji  strah  nam 
udijeliti,  Da  se  udostojiš  nježnu  nam  ljubav  prema  sebi  udijeliti,  Da  se  udostojiš  gorljivu  ljubav  k 
svemu  dobru  nam  udijeliti,  Da  se  udostojiš  radosnu  nam  poslušnost  prema  svojemu  svetom  zakonu 
udijeliti,  Da  se  udostojiš  pravu  nam  mržnju  na  grijeh  i  svako  zlo  udijeliti,  Da  se  udostojiš  iskreno 
nam  pokajanje  zbog  naših  grijeha  podijeliti,  Da  se  udostojiš  pomoći  nam,  da  svoj  život  od  srca 
popravimo,  Da  se  udostojiš  svojom  svetom  Krvlju  duše  naše  oprati,  Da  se  udostojiš  svojom 
dragocjenom  Krvlju  duše  naše  pokrijepiti,  Da  se  udostojiš  svojom  svetom  Krvi  nas  u  našim 
nevoljama  utješiti,  Da  se  udostojiš  svojom  svetom  Krvi  s  Bogom  nas  pomiriti.  Da  se  udostojiš 
svojom  svetom  Krvi  do  svake  nam  kreposti  pomoći,  Da  se  udostojiš  po  svojoj  svetoj  Krvi  u  ljubavi 
nas  Božjoj  stalne  učiniti,  Da  se  udostojiš  po  svojoj  svetoj  Krvi  u  napastima  nas  očuvati,  Da  se 
udostojiš  po  svojoj  svetoj  Krvi  za  služene  nam  kazni  oprostiti,  Da  se  udostojiš  po  svojoj  svetoj 
Krvi  u  samrtnom  času  biti  nam  na  pomoći,  Da  se  udostojiš,  po  svojoj  svetoj  Krvi  podati  nam  milost, 
da  sretno  umremo,  Da  se  udostojiš  po  svojoj  svetoj  Krvi  od  muka  čistilišnih  nas  osloboditi,  Da  se 
udostojiš  po  svojoj  svetoj  Krvi  sve  nas  u  Nebu  blaženima  učiniti. 

8.  MOLITVE  KRVI  KRISTOVOJ  S  POSEBNIM  NAKANAMA 

Posveta  predragocjenoj  Krvi  Kristovoj 

(Iz  molitvenika  Slavimo  Krv  Kristovu) 

Hvala  ti.  Gospodine  Isuse  Kriste,  što  si  postao  čovjekom  da  na  zemlji  objaviš  ljubav  vječnog 
Oca.  Hvala  ti,  Sine  Božji;  ti  si  uzeo  naše  tijelo  i  krv  da  nam  postaneš  bratom  i  prijateljem.  Hvala  ti, 
dobri  pastiru,  što  si  dao  svoj  život  za  svoje  stado  da  opereš  i  posvetiš  svojom  Krvlju  sve  one  koji 
tvoju  riječ  primaju  i  tako  imaju  udioništvo  u  žrtvi  pomirenja.  Tebe,  Gospodine,  hvalimo  i  slavimo  sa 
svim  anđelima  i  svetima,  jer  si  svojom  Krvlju  uništio  krivnju  čovječanstva.  Veličamo  te  što  si  dajući 
svoj  život,  darovao  nam  novu  nadu;  umirući  za  nas,  smrt  nam  je  postala  prelazom  u  uskrsnuće; 
iskazujući  nam  milosrđe,  postajemo  u  zajedništvu  s  tobom  izvorom  milosrđa  i  pomirenja. 

Spasitelju  naš,  hvalimo  te  i  slavimo  što  si  nas  po  krštenju  i  potvrdi  pridružio  svom  otajstvenom 
tijelu  -  Crkvi.  Po  Euharistiji  zapečaćuješ  vez  ljubavi  i  mira;  po  sakramentu  pomirenja  liječiš  rane 
našeg  zemaljskog  putovanja  ili  obnavljaš  život  milosti  ako  nije  izgubljen.  Isuse,  veličamo  te  i 
častimo  radi  tvoje  riječi  i  sakramenata  koji  nas  čine  živim  udovima  Crkve.  Zahvaljujemo  ti  za  one, 
koji  umjesto  tebe  upravljaju  tvojim  stadom  koje  si  stekao  svojom  vlastitom  Krvlju.  Gospodine, 
hvala  ti  također  za  sve  ljude  preko  kojih  smo  smjeh  primiti  vjeru.  Hvala  ti  za  sve  one  koji  su  nas 
vodili  putem  ljubavi.  Danas  ti  želimo  posebno  zahvaliti  što  u  tvojoj  svetoj  Krvi  nalazimo  smisao 
življenja,  trpljenja  i  umiranja.  Iz  ljubavi  si  postao  čovjekom,  trpio  i  umro  na  križu;  tako  si  nam 
omogućio  da  i  mi  možemo  darovati  svojim  životom,  trpljenjem  i  smrću  istinsku  ljubav  Bogu  Ocu  i 
svim  ljudima. 

Zato  se  danas  (iznova)  posvećujemo  tvojoj  predragocjenoj  Krvi.  Obnavljamo  svoju  krsnu 
posvetu  i  želimo  biti  svjesniji,  radosniji  i  spremniji  članovi  tvoga  tijela  -  Crkve.  Želimo  svojim 
životom  nadopunjati  što  još  manjka  otkupljenju  svijeta.  Naše  vrijeme  je  tvoje.  Naša  je  radost  da 
tebe  razveseljujemo.  Želimo  da  svojim  trpljenjem  sudjelujemo  u  tvojoj  otkupiteljskoj  ljubavi.  S 
tobom  želimo  dati  svoju  krv  i  život  za  spasenje  čovječanstva. 


227 


Gospodine,  dopusti  da  budemo  s  tobom  "rijeka  milosrđa"  koja  pobjeđuje  strah  i  zle  duhove;  koja 
daje  snagu  onima  koji  su  u  opasnosti,  koja  tješi  i  jača  trpeće,  koja  pokazuje  put  onima  koji  ga  traže, 
koja  potiče  zalutale  na  obraćenje,  koja  ohrabruje  Bogu  posvećene,  koja  pomaže  umirućima  a 
pokojnima  dariva  vječni  mir. 

Gospodine  Isuse  Kriste,  radi  svoje  predragocjene  Krvi,  daruj  nam  vjernost  ovoj  posveti  koju  ti 
danas  upravljamo  (obnavljamo).  Učini  da  budemo  revni  u  promatranju  i  štovanju  otajstva  tvoje 
ljubavi.  Jačaj  nas  u  širenju  ove  pobožnosti  da  bi  još  mnogi  svjesnije  imah  udjela  u  molitvama 
predragocjene  krvi  i  u  našem  životu  koji  neka  služi  proslavi  Oca  u  Nebu  i  spasenju  čovječanstva. 
Amen. 


Posveta  i  dnevno  prikazanje  Ocu  u  sjedinjenju  s  Krvlju  Kristovom 

(BI.  Tommaso  Marija  Fusco) 

Zaodjeni  me  Oče,  haljinom  ljubavi  i  po  zaslugama  Predragocjene  Krvi  Isusa  Krista  ispuni  me 
Božanskim  Duhom.  Prikazujem  ti  misli,  riječi,  djela  i  trpljenja  današnjeg  dana  sjedinjene  s  onim  što 
je  Isus  Krist  trpio.  Predajem  se  u  tvoje  božanske  ruke.  Oče  želim  ono  što  ti  hoćeš,  jer  ti  to  hoćeš, 
kako  ti  hoćeš  i  do  kada  ti  hoćeš. 

O  divna  Krvi  mog  Gospodina  tebi  posvećujem  svoju  osobu,  život,  misli,  poteškoće  i  trpljenja. 
Raspolaži  sa  mnom  kako  ti  želiš.  Kraljuj  Gospodine,  u  mom  razumu  po  motrenju  tvoje  uzvišenosti, 
kraljuj  u  mom  pamćenju  po  sjećanju  na  tvoja  dobročinstva,  kraljuj  u  mojoj  volji  po  podložnosti 
tvojoj  volji,  a  pogotovu  kraljuj  u  mome  srcu,  posveti  sve  moje  osjećaje,  sklonosti,  želje  i  učini  ga 
potpuno  slobodnim  od  svih  stvorenja.  Amen. 

O  predragocjena  Krvi  Isusova 

O  predragocjena  Isusova  Krvi,  ti  si  bila  prolivena  da  cijelom  čovječanstvu  pokažeš  svoje 
milosrđe!  Mi  smo  sada  jako  blizu  tebi.  Izlij  se  na  nas  u  svome  neizmjernom  obilju!  Evo  naše  glave, 
naših  ruku,  naše  volje,  pameti,  sjećanja,  misli,  želja  i  nagnuća,  naših  aktivnosti,  naše  vanjske  i 
unutarnje  osjećajnosti!  Operi  nas  od  svega  onoga  što  je  prljavo;  izbriši  naše  mrlje,  ozdravi  ono  što 
je  u  nama  bolesno;  obrati  nas  i  preobrazi  svojom  snagom,  da  mognemo  ostati  sjedinjeni  s  tobom.  O 
neizmjerna  čistoćo,  očisti  nas,  ukrasi  nas,  nahrani  nas,  blagoslovi  i  spasi  nas!  Amen. 

Pouzdanje  u  Krv  Kristovu 

(Za  one  koji  se  bore  za  oslobođenje  od  ovisnosti) 

Gospodine  Bože,  Ti  si  mi  dao  život  i  zdravlje,  no  nisam  poštivao  Tvoje  darove.  Svojom 
lakomislenošću  i  zanemarivanjem  postao  sam  ovisnik.  Nepotrebno  sam  popuštao  kušnjama,  a  sada 
se  osjećam  kao  u  zatvoru.  Moja  sloboda  je  ograničena,  moje  zdravlje  slabo.  Postao  sam  problem 
drugima  i  samome  sebi.  Želim  se  osloboditi  svoje  ovisnosti,  ali  mi  nedostaje  snage.  Toliko  sam  puta 
pokušavao  započeti  novi  život,  ali  svaka  izgubljena  bitka  bi  povećavala  moju  nutarnju  prazninu, 
odbojnost  prema  samom  sebi  i  prema  životu  uopće.  A  ipak,  želim  živjeti,  želim  započeti  nanovo, 
želim  pobijediti  ono  što  me  ograničava  i  drži  u  lancima.  (Navedi  u  srcu  svoje  konkretne  ovisnosti, 
kojih  se  želiš  osloboditi). 

Posvješćujući  sebi  da  je  Krv  Tvoga  Sina  pobijedila  pakao  i  smrt,  želim  se  otvoriti  i  primiti  tu 
Božansku  snagu,  taj  lijek  s  Neba.  Znam  da  vlastitim  snagama  ne  mogu  ništa  promijeniti,  zato  se 
želim  boriti  zajedno  s  anđelima  i  sa  svima  koji  se  uzdaju  u  snagu  Kristove  Krvi. 

Učvrsti  moju  slabu  volju  svojom  ljubavlju,  da  ne  bih  tražio  utjehu  kod  ljudi  i  da  se  više  ne 
vratim  ovisnosti.  Želim  razborito  izbjegavati  susrete,  poznanstva,  situacije  koje  su  za  mene  kušnja  i 
ustrajati  u  molitvi  s  Riječju  Života,  kada  me  vuče  sila  zla.  Daj  mi  mudrost  kako  bih  znao  kada 
trebam  izdržati  u  borbi,  a  kada  je  najbolja  borba  izbjeći  kušnju. 

Gospodine  Isuse,  svako  oslobođenje  od  ovisnosti  je  bolno.  Bojim  se  toga  trpljenja,  no  ipak, 
želim  gledati  na  Tebe,  koji  si  ustrajao  na  Križnom  putu.  Snagom  Tvoje  Krvi  želim  ustrajati  i  kada 

imam  dojam  da  više  nemam  snage  i  da  nisam  u  stanju  izdržati.  Neka  me  Tvoja  ljubav  učvrsti  i  daje 
mi  ustrajnost.  Neka  Duh  Sveti,  koji  je  dao  snagu  i  pobjedu  mučenicima,  spasi  također  i  mene  i  sve 
koji  žele  novi  život,  dostojan  čovjeka  i  kršćanina.  Amen. 

Za  milost  opraštanja 

Gospodine  Isuse,  Spasitelju!  Ne  želiš  da  na  zlo  zlom  uzvratimo  nego  da  zlo  pobjeđujemo 
dobrim.  Trebamo  se  pomiriti  s  onima  koji  nam  se  čine  nesimpatičnima,  koji  su  nas  ranjavali  ili  nam 
nanijeli  nepravdu.  Nije  lako  moliti  se  iskreno  i  iz  svega  srca  za  one  koji  su  daleko  od  nas  zbog  svog 
karaktera,  svojih  pogleda  ili  loših  iskustava,  za  one  s  kojima  više  ne  bismo  htjeli  imati  ništa 
zajedničko. 

Ah  Tvoja  Predragocjena  Krv  nam  govori  da  ljubiš  svakoga.  Bez  iznimaka.  Platio  si  također  i  za 
one  koje  izbjegavamo  ih  odbijamo.  I  sami  smo  već  toliko  puta  primili  oproštenje.  Svakodnevno  Te 
molimo  za  oproštenje  naših  grijeha,  «kako  i  mi  otpuštamo  dužnicima  našim. »  Zato  te,  Gospodine, 
molimo  za  tvojega  Duha.  On  neka  očisti  naša  srca,  našu  ljubav  i  naš  pogled  na  druge.  Želimo  tvojim 
očima  gledati  čovjeka.  Želimo  vidjeti  svako  dobro,  čak  i  onda  kada  nam  ljudske  slabosti  i 
ograničenja  zamrače  sliku. 

Molimo  za  milost  istinskog  i  potpunog  praštanja  kako  bismo  mogli  ljubiti  poput  Tebe,  i  kako  bi 
tvoja  spasiteljska  Krv  ponovo  dotaknula  duše  naših  bližnjih.  Daj  da  znamo  oprostiti  kako  bismo  i 
sami  primili  oproštenje  i  postali  radost  i  slava  tvojemu  i  našemu  Ocu  na  nebesima.  Amen. 

Za  milost  dobre  smrti 

Gospodine,  Bože  moj,  znam  da  ništa  u  mome  životu  nije  tako  sigurno  kao  moja  smrt  i  da  ništa 
nije  tako  nesigurno  kao  trenutak  završetka  života  na  ovoj  zemlji.  Zahvaljujem  Ti  za  vjeru  koja  mi 
daje  nov  pogled  na  tu  stvarnost.  Gledajući  na  smrt  i  uskrsnuće  tvoga  Sina  više  se  ne  moram  bojati 
svoje  smrti.  Zahvaljujući  Kristovoj  Krvi,  mogu  mimo  čekati  na  susret  sa  Sucem:  čeka  me  kuća  Oca 
koji  me  ljubi  i  mjesto  koje  mi  je  pripremio  Spasitelj.  No,  ipak  molim,  da  se  dobro  pripremim  za 
smrt.  Daj  mi  Svoga  Duha,  kako  bih  uvijek  bio  spreman  na  završetak  zemaljskog  života,  pomiren  s 
Tobom  i  sa  svima.  Želim  biti  također  spreman  i  za  život,  posao  i  trpljenje,  ako  je  to  potrebno  za 
ispunjenje  Tvojih  planova  koje  imaš  za  mene  i  za  moju  braću.  Neka  se  ispuni  Tvoja  volja  u  svemu. 
Amen. 

Molitva  za  umiruće 

(sv.  Ivan  Pavao  II) 

Svemogući  i  vječno  živi  Bože,  Oče  siromaha,  snago  bolesnika,  nado  umirućih!  Hvala  ti  za  dar 
ljudskog  života,  a  osobito  za  obećanje  vječnog  života.  Mi  znamo  da  si  uvijek  blizu  svima  koji  su 
slomljena  srca,  svim  siromasima,  slabima  i  bolesnima.  Bože  koji  si  pun  nježnosti  i  sućuti,  primi 
molitve  koje  ti  upravljamo  za  svoju  bolesnu  braću  i  sestre.  Umnoži  im  vjeru  i  pouzdanje  u  tebe. 
Ojačaj  ih  svojom  ljubaznom  nazočnošću  i  ozdravi  ih,  ako  ti  je  milo,  te  daj  njihovim  tjelesima  i 
dušama  obnovljenu  snagu. 

Ljubazni  Oče,  blagoslovi  umiruće,  blagoslovi  sve  koji  će  se  uskoro  s  tobom  susresti  licem  u 
lice.  Mi  vjerujemo  da  si  od  smrti  učinio  vrata  vječnog  života.  Čuvaj  našu  umiruću  braću  i  sestre  u 
svojoj  ljubavi  i  vodi  ih  sigurnom  rukom  u  domovinu  vječnog  života  s  tobom.  Bože,  izvore  svake 
jakosti,  pogledaj  i  štiti  sve  one  koji  se  posvećuju  bolesnicima  i  umirućima.  Daj  im  duh  hrabrosti  i 
nježnosti.  Podrži  ih  u  njihovim  naporima  da  donesu  okrepu  i  ozdravljenje.  Daj  da  sve  više  i  više 
budu  znak  tvoje  preobrazujuće  ljubavi.  Daj  da  svi  uvide  da  si  ti  ljubazni  Otac,  Bog  milosrđa  i 
sućuti.  Amen. 

Preporuke  umirućih 


Isuse,  Marijo,  Josipe,  pomozite  mu  (joj)  u  posljednjoj  borbi!  Isuse,  Marijo,  Josipe,  dajte  da  u 
miru  s  vama  usnem  i  počivam.  Pođi  kršćanska  dušo  s  ovoga  svijeta,  u  ime  Boga  Oca  svemogućega 
koji  te  je  stvorio,  u  ime  Isusa  Krista  koji  te  otkupio,  u  ime  Duha  Svetoga  koji  se  u  te  izlio.  Danas  ti 
bilo  mjesto  u  miru  i  prebivalište  kod  Boga,  sa  svetom  Bogorodicom  Marijom,  svetim  Josipom  i  sa 
svima  anđelima  i  svecima  Božjim.  Preporučujem  te  dragi  brate  (draga  sestro)  svemogućem  Bogu  i 
predajem  te  onomu  koji  te  je  stvorio.  Neka  ti  na  odlasku  iz  ovoga  života  dođe  ususret  Djevica 
Marija,  anđeli  i  svi  sveti.  Oslobodio  te  Krist  koji  se  udostojao  za  te  umrijeti;  neka  te  on  smjesti  u 
svoj  Raj  da  ga  gledaš  licem  u  lice  za  svu  vječnost. 

Vječni  Oče  prikazujem  ti  zasluge  Predragocjene  Krvi  Isusa  Krista,  tvoga  ljubljenoga  Sina  i  našeg 
Božanskog  Spasitelja,  za  sve  one  koji  će  danas  umrijeti,  sačuvaj  ih  od  paklenih  muka  i  dovedi  u 
vječnu  Domovinu. 

"Kaže  se  da  će  vaša  bolest  dugo  trajati.  Nemojte  gubiti  hrabrosti,  nego  trpite  iz  ljubavi  prema 
Bogu.  Vaša  nebeska  kruna  će  biti  lijepa.  Proći  ćemo  kroz  mnoge  nevolje  prije  nego  uđemo  u  Nebo. 
Imajte  veliko  pouzdanje  u  predragocjenu  Krv  Isusovu.  Molimo  Boga  da  nam  objavi  dragocjenost 
patnje.  Duši  koja  ljubi  Isusa  Krista,  trpljenje  je  drago  i  uvijek  joj  se  čini  da  nije  trpjela  za  onoga  koji 
je  toliko  trpio,  umro  razapet  iz  ljubavi  prema  nama."  (bi.  Marija  De  Mattias) 

Pomirne  molitve  za  duše  u  Čistilištu 

(Biskup  Lang) 

O  dobrostivi  Gospodine  Isuse  Kriste,  očisti  moje  nečisto  srce  svojom  svetom  Krvlju!  Kapljice  te 
Krvi  spasile  bi  cijeli  svijet!  Tvoja  sveta  Krv  neka  bude  moja  utjeha  i  ufanje.  O  sveta  Krvi, 
spasonosna  kupelji  svih  bolesnika,  probudi  u  meni  ljubav  prema  mojemu  Bogu  i  Spasitelju!  Tebe 
dakle  molimo,  dođi  u  pomoć  dušama,  koje  još  u  čistilištu  trpe,  koje  si  ti  svojom  dragocjenom  Krvlju 
otkupio.  Vječni  Oče,  prikazujem  ti  predragocjenu  Krv  Isusa  Krista  u  zadovoljštinu  za  svoje  grijehe  i 
za  potrebe  sv.  Crkve.  Vječni  Oče,  prikazujemo  ti  Krv,  Muku  i  smrt  Isusa  Krista,  žalosti  presvete 
Djevice  Marije  i  sv.  Josipa  u  zadovoljštinu  za  naše  grijehe,  za  utjehu  siromašnim  dušama  u 
Čistilištu,  za  potrebe  sv.  majke  Crkve  i  za  obraćenje  grješnika. 

Molitva  na  čast  presvetoj  Krvi  Isusovoj 

(papa  Pio  VII je  udijelio  djelomični  oprost  za  one  koji  mole  ovu  molitvu) 

O  predragocjena  Krvi  vječnoga  života,  cijeno  i  otkupnino  cijeloga  svijeta,  pilo  i  kupelji  spasenja 
za  naše  duše,  koja  bez  prekida  braniš  ljude  pred  prijestoljem  milosrđa  Svevišnjega!  Ja  ti  se  klanjam 
s  najdubljim  štovanjem  i  želim,  koliko  mi  je  moguće,  da  ti  nadoknadim  sve  uvrede  i  zlostavljanja 
koja  ti  ljudi  neprestano  nanose,  posebno  oni  koji  se  usuđuju  drsko  bezbožne  psovke  protiv  tebe 
izricati.  O,  tko  ne  bi  hvalio  ovu  Krv  od  neizmjerne  vrijednosti? 

Tko  se  ne  bi  užgao  ljubavlju  prema  Isusu,  koji  ju  je  prolio?  Što  bi  bilo  od  mene,  da  me  nije  ova 
božanska  Krv  otkupila?  Pa,  tko  ju  je  iz  presvetih  žila  Gospodina  mojega  sve  do  zadnje  kapljice 
istisnuo?  Ah,  to  nije  zacijelo  bio  nitko  drugi,  nego  njegova  božanska  ljubav.  O  neizmjerna  Ljubavi, 
koja  si  nam  darovala  ovaj  balzam  pun  spoznanja!  O  neprocjenjivi  balzame,  koji  si  potekao  iz  vrela 
neizmjerne  Ljubavi;  oh,  učini  da  te  sva  srca  i  svi  jezici  časte  i  slave  i  tebi  hvalu  daju  sada  i  u  vijeke 
vijeka!  Amen! 

9.  SVETIŠTA  KRVI  KRISTOVE  U  SVIJETU  I  HRVATSKO  SVETIŠTE  KRVI 
KRISTOVE  U  LUDBREGU 


a.  Ostaci  i  čašćenje  presvete  Krvi  Kristove  u  svijetu  i  kod  nas  u  Ludbregu 

Biskup  Lang  piše:  Po  Božjoj  providnosti  imamo  nešto  ostataka  Presvete  Krvi  Isusove.  Sveta 
nas  povijest  uči,  da  su  kršćani  u  prvim  stoljećima  s  pogibiju  života  sabirali  i  čuvali  krv  svetih 
mučenika.  Tako  su  na  grobu  sv.  Stjepana,  prvog  mučenika,  našli  posudicu  s  njegovom  krvlju.  Ne 
zna  se  izvjesno,  da  li  su  Marija,  Majka  Isusova,  Josip  iz  Arimateje  i  pobožne  žene  na  Kalvariji 
poslije,  kako  su  pomazali  sv.  tijelo  Isusovo,  sahranili  i  predragu  Krv,  koja  je  tekla  iz  Rana  Isusovih. 
O  tom  nam  sv.  Evanđelje  ništa  ne  pripovijeda. 

Ali  nije  sve  zapisano  u  Evanđelju,  što  se  s  Isusom  događalo,  kako  to  veli  sv.  Ivan  evanđelist.  Ah 
nam  pobožna  predaja,  kojoj  možemo  vjerovati,  veli,  da  je  presveta  Bogorodica  sama  rupcem 
pobrala  nekoliko  kapljica  Presvete  Krvi  i  vode,  koja  je  iz  grudi  Isusovih  potekla,  i  daje  to  ostavila 
sv.  Ivanu.  Poslije  nekoliko  stoljeća  prešao  je  taj  rubac  u  vlasništvo  crkve  Sv.  Marka  u  Veneciji,  gdje 
se  i  danas  čuva. 

Predaja  pripovijeda,  da  je  već  vojnik  (Longin),  koji  je  probo  Srce  Isusovo,  osjetio  moć 
Presvete  Krvi  njegove.  Vele  da  je  bio  na  jedno  oko  slijep  i  da  mu  je  jedna  kapljica  Presvete  Krvi 
Isusove  pala  u  to  oko,  te  je  odmah  progledao.  Pripovijedaju,  daje  poslije  postao  kršćanin,  biskup  i 
mučenik,  koji  se  slavi  15.  ožujka.  -  Tako  je  svojom  krvlju  vratio  Isusu  Krv,  što  ju  je  kopljem  prolio. 

U  Steinzu  u  Tirolu  čuvaju  Predragocjenu  Krv  Isusovu,  koju  je,  kako  se  pripovijeda,  sakupila 
Marija  Magdalena  na  Kalvariji. 

Presveta  Krv  Isusova  časti  se  i  u  Ludbregu,  u  Podravini,  još  od  vremena  pape  Julija  II. 
(1503-1513)  i  pape  Pija  VI.  (1775-1799),  koju  pobožni  kršćani  iz  daleka  rado  pohađaju,  da  joj 
iskažu  svoje  veliko  štovanje.  Presvetoj  Krvi  u  Ludbregu  svake  se  godine  hodočasti  u  tri  dana  i  na 
prvu  nedjelju  u  mjesecu  rujnu.  Zašto  se  časti  Presveta  Krv  Isusova  u  Ludbregu,  najljepše  se  ističe  u 
buli  (papinskom  pismu)  sv.  oca  Leona  X.  iz  1512  g.,  koja  se  čuva  u  župskom  arhivu  u  Ludbregu. 

U  Ludbregu  je  oko  1410.  g.  živio  svećenik  koji  je  mnogo  o  tom  razmišljao,  da  li  je  doista 
poslije  pretvorbe  (i  podizanja)  u  kaležu  prava  Krv  Isusova  pod  prilikom  vina.  Jednoga  je  dana 
služio  sv.  misu.  Izrekavši  nad  kaležom  riječi  pretvorbe,  posumnja  o  nazočnosti  Presvete  Krvi  pod 
prilikom  vina.  Zato  stavivši  kalež  na  oltar,  zaviri  u  nj.  I  gle,  u  kaležu  ne  bijaše  više  prilike  vina, 
nego  prava  Krv  koja  kipi. 

Bog  je  učinio  čudo,  da  mu  rasprši  sumnju.  Svećenik  se  prepadne,  spremi  tu  Krv  i  zazida  je 
zajedno  s  kaležom  iza  žrtvenika  u  gradskoj  kapelici.  Tu  je  to  dosta  dugo  čuvao,  ne  kazujući  o  svemu 
nikome  ništa.  No  naskoro  svećenik  oboli.  Bolestan  ležao  je  dulje  vremena.  Napokon  se  dade 
ispovjediti,  a  poslije  ispovijedi  kaže  sve  ispovjedniku,  što  se  dogodilo  s  kaležom.  Priznavši  sve, 
premine  blago  u  Gospodinu. 

Taje  sveta  Krv  poslana  u  Rim,  sv.  Ocu  papi.  Stvar  seje  dugo  istraživala.  Otprilike  sto  godina 
poslije  tog  događaja,  preda  molbu  plemić  Tomo  Zercz,  vlasnik  imanja  Lethgenut,  papi  Juliju  II.,  da 
se  stvar  riješi.  Papa  je  sve  dao  istraživati  dvojici  opata:  de  Boersu  i  de  Chyaku,  koji  su  tada  boravili 
u  Zagrebu,  no  sv.  otac  Julije  II.  naskoro  umre,  a  njegov  nasljednik  Leon  X.  ispitivanje  dovrši  i  izda 
o  tome  spomenutu  bulu.  Kalež,  kako  se  u  toj  Papinoj  buli  spominje,  s  Presvetom  Krvi  predan  je  u 
Ludbreg  župskoj  crkvi  Sv.  Trojstva  za  vječno  klanjanje  i  čuvanje. 

Od  onoga  su  se  vremena  u  toj  crkvi  po  štovanju  sv.  Krvi  dogodila  mnoga  čudesa,  kako  to 
svjedoči  knjiga  spomenica,  što  se  čuva  u  župskom  dvoru  u  Ludbregu.  Dugo  je  vremena  u  župskoj 
crkvi  u  Ludbregu  bila  čašćena  ta  Presveta  Krv.  No  kako  je  ovo  mjesto  bilo  otvoreno  turskim 
napadajima,  prenijeli  su  je  u  grad  Gotalovac. 

Posljednji  je  potomak  iz  toga  grada  bio  Stjepan  Pucz,  predstavnik  zagrebačkog  kaptola.  Poslije 
je  ta  Presveta  Krv  došla  u  ruke  obitelji  Pasztory  i  Szegyeny.  A  kad  su  bili  Turci  sretno  protjerani  iz 
Kaniže,  donesena  je  opet  u  Ludbreg.  Poradi  veće  sigurnosti  spremila  se  u  gradsku  kapelicu,  koja  još 
i  danas  stoji.  Odatle  se  uoči  svakog  proštenja  u  procesiji  nosila  u  župsku  crkvu,  dok  je  nije  župnik 
Jambreković  1815  g.  posve  zadržao  u  župskoj  crkvi. 

b.  Poznatija  svetišta  u  Italiji 

Svetište  u  Lancianu:  Događaj  u  Lancianu  se  s  pravom  smatra  prvo  veliko  euharistijsko  čudo  u 
Katoličkoj  Crkvi  vezano  uz  slavljenje  Svete  Mise.  Čudo  se  dogodilo  oko  750  g.  u  crkvi  san 
Legonziana.  Neki  monah  reda  sv.  Bazilija  dok  je  slavio  sv.  Misu  je  posumnjao  u  stvarnu  Isusovu 
prisutnost  pod  posvećenim  prilikama.  Tada  nakon  pretvorbe  posvećena  hostija  je  postala  tijelo,  živo 
meso,  a  vino  se  pretvorilo  u  pravu  krv  koja  se  ubrzo  zgrušala  u  5  dijelova.  Ta  hostija  meso  i  ostaci 
krvi  se  i  danas  čuvaju  u  svetištu  u  Lancianu. 

Svetište  u  Firenzi:  Današnja  crkva  sv.  Ambrozija  u  Firenzi  bila  je  u  sastavnom  dijelu 
samostana  benediktinki.  Ujutro  30.  12  1230. g.  svećenik  Uguccione  je  slavio  Svetu  Misu  skupa  sa 
zajednicom  časnih  sestara.  U  trenutku  purifikacije  kaleža  nakon  pričesti,  ne  zna  se  iz  kojeg  razloga 
malo  posvećenog  vina  je  ostalo  u  kaležu.  Sutradan  kad  je  isti  svećenik  uzeo  kalež  za  ponovno 
služenje  Svete  Mise  u  njemu  je  primijetio  zgrušanu  krv.  Časne  sestre  su  bile  svjedokom  događaja, 
neki  vjernici  i  sam  tadašnji  biskup  Firenze  koji  je  bio  prisutan.  Ubrzo  se  događaj  pročuo  i  mase 
vjernika  su  dolazile  štovati  to  čudo.  Kako  bi  hodočasnici  mogli  vidjeti  krv  odgovorni  su  je 
premjestili  u  staklenu  ampulu  u  kojoj  se  i  danas  nalazi  u  istoj  crkvi  gdje  se  čudo  dogodilo. 

Svetište  u  Orvietu  i  svetkovina  Tijela  Kristova:  U  Boseni  1263. g.  svećenik  Petar  iz  Praga  je 
iz  Češke  hodočastio  na  grobove  apostola  Petra  i  Pavla.  na  povratku  iz  Rima  slavio  je  Svetu  Misu  u 
Bolseni  na  grobu  sv.  Kristine.  Mučile  su  ga  sumnje  o  stvarnoj  Isusovoj  prisutnosti  pod  posvećenim 
prilikama  kruha  i  vina.  U  trenutku  kada  je  lomio  posvećenu  Hostiju  među  rukama  više  nije  vidio 
uobičajenu  bijelu  boju  hostije  nego  nešto  crvenkasto  kao  pravo  meso  iz  kojega  je  na  korporal  kapala 
svježa  krv  i  natapala  korporal  oblikujući  liku  čovjeka. 

Uznemireni  svećenik  je  odložio  čudesnu  hostiju  u  kalež  sve  prekrio  velom  i  ostavio  u  sakristiji. 
Bio  je  duboko  potresen  i  smatrao  taj  događaj  kaznom  za  svoju  nevjeru.  Žarko  je  želio  oproštenje  i 
prema  predaji  otišao  do  pape  koji  je  tada  bio  u  mjestu  Orvietu  i  sve  mu  pripovjedio.  Papa  mu  je 
udijelio  oproštenje  grijeha,  a  on  se  vratio  u  Češku.  I  sam  Papa  Urban  IV  je  bio  duboko 
impresioniran  pripovijesti  svećenika  hodočasnika  te  je  naložio  da  se  događaj  istraži.  Poslao  je  u 
Bolsenu  biskupa  Maltraga  skupa  s  najuglednijim  teolozima  tog  vremena  sv.  Tomom  Akvinskim  i  sv. 
Bonaventurom.  Nakon  ozbiljnog  istraživanja  papa  je  došao  do  zaključka  o  istinitosti  čuda.  Papa 
Urban  IV,  sigurno  i  pod  utjecajem  događaja  u  Bolseni  je  ustanovio  svetkovinu  Tijela  Kristova 
Corpus  Domini,  i  odredio  da  se  slavi  u  cijeloj  Crkvi.  Ostaci  euharistijskog  čuda  se  i  danas  čuvaju  u 
katedrali  u  Orvietu. 

Svetište  u  Casciai:  U  gradu  poznatom  po  sv.  Riti,  u  svetištu  posvećenom  svetici  čuva  se 
relikvija  Euharistijskog  čuda  koje  se  dogodilo  u  Sieni  1330.  Neki  svećenik  pozvan  da  posjeti 
bolesnika  na  samrti  uzeo  je  posvećenu  hostiju  i  stavio  je  u  brevijar.  Kad  je  kod  bolesnika  otvorio 
brevijar  da  ga  pričesti  duboko  uznemirenje  primijetio  daje  iz  posvećene  hostije  izlazila  svježa  krv 
koja  je  natopila  obadvije  stranice  njegova  brevijara.  Prestrašen  je  otišao  u  Casciau  i  sve  pripovjedio 
p.  Šimunu,  budućem  blaženiku.  Relikvija  krvave  hostije  i  krvlju  natopljene  stranice  se  kroz  stoljeća 
čuva  i  časti  u  Casciai.  Mnoge  pape  su  potvrdile  čašćenje  relikvije  i  udijelili  svetištu  posebne 
oproste. 

Svetište  u  Ferrari:  U  Ferrari  u  crkvi  sv.  Marija  in  Vado,  na  Uskrs  1171.  g.  neki  svećenik  dok  je 
slavio  Svetu  Misu,  bio  je  u  srcu  napastovan  sumnjom  o  stvarnoj  Isusovoj  prisutnosti  u  Euharistiji. 
Prije  podizanja,  kad  je  on  lomio  posvećenu  hostiju,  iz  nje  je  briznula  krv  i  to  tako  snažno  da  je 
pošpricala  okolne  zidove.  Događaj  tog  euharistijskog  čuda  se  pročuo  po  svem  svijetu  te  su  vjernici 
na  čast  Tijela  i  Krvi  Kristove  u  Ferrari  podigli  veličanstvenu  baziliku. 

9.  POTICAJNI  PRIMJERI  POBOŽNOSTI  KRVI  KRISTOVOJ 

1.  Papa  Pio  IX  1848.g.  zbog  okupacije  Rima  je  bio  primoran  potražiti  utočište  u  Gaeti. 
Sluga  Božji  vel.  Giovanni  Merlini,  drugi  nasljednik  sv.  Gašpara  del  Bufalo  u  upravljanju  Družbom 
misionara  Predragocjene  Krvi,  mu  je  došao  u  posjetu  i  prorekao  Svetom  Ocu  da  će  se  ubrzo  vratiti 
u  Rim,  ako  bude  proširio  na  cijelu  Katoličku  Crkvu  blagdan  Predragocjene  Krvi  Kristove.  Papa 

nakon  što  je  razmišljao  i  molio,  30.  06.  1849.  mu  je  odgovorio  da  će  to  učiniti,  ne  kao  zavjet  nego, 
spontano,  ako  se  proročanstvo  ostvari.  Ubrzo  se  Papa  mogao  vratiti  u  Rim,  i  bio  je  vjeran  svome 
obećanju.  Desetog  kolovoza  iste  godine  potpisao  je  dekret  proslave  blagdana  Predragocjene  Krvi 
Kristove  za  cijelu  Crkvu  na  prvu  nedjelju  u  srpnju. 

Papa  sv.  Pio  X  je  1914.  odredio  da  se  blagdan  Predragocjene  Krvi  slavi  1.  srpnja,  a  Pio  XI 
1934  je  blagdan  uzdigao  na  viši  liturgijski  nivo.  Papa  Pavao  VI  s  obnovom  rimskog  liturgijskog 
kalendara  nakon  Drugog  Vatikanskog  Koncila  1970.  blagdan  Krvi  Kristove  je  spojio  sa  onim  Tijela 
Kristova  te  se  u  četvrtak  nakon  Presvetog  Trojstva  slavi  svetkovina  Presvetog  Tijela  i  Krvi  Kristove, 
dok  je  slavljenje  svetkovine  Krvi  Kristove  1.  srpnja  ostavljeno  svim  ustanovama  i  crkvama  koje  u 
nazivu  imaju  Krv  Kristovu. 

2.  Sluzi  Božjem  vlč.  Giovanniju  Merliniju,  dok  je  propovijedao  pučke  misije  u  Segni  u 
talijanskoj  pokrajini  Laziju,  je  jednoga  dana  došao  neki  čovjek  koji  je  bio  prodao  dušu  đavlu. 
Ugovor  je  on  potpisao  i  predao  Sotoni  koji  mu  se  bio  ukazao.  Nesretni  čovjek  je  na  misteriozan 
način  redovito  svaki  dan  dobivao  20  škuda,  ali  nije  više  imao  mira.  U  to  vrijeme  to  je  bila  značajna 
svota,  pa  ipak  stalno  je  bio  u  dugovima  zbog  velikih  poroka  u  koje  je  padao. 

Bio  je  na  rubu  očaja,  kad  je  čuo  o  svetom  misionaru  koji  propovijeda  u  mjestu.  Pošao  ga  je 
potražiti,  pao  mu  pred  noge  i  čuo  iz  usta  vlč.  Giovannia  Merlinia  ove  utješne  riječi:  «Imaj  vjere, 
sinko,  Krv  Kristova  će  ponovno  kupiti  tvoju  dušu».  Sluga  Božji  nije  prestajao  moliti  i  činiti  pokoru 
za  spasenje  duše.  Na  kraju  je  Krv  Kristova  trijumfirala  nad  đavlom  koji  je  bio  primoran  vratiti 
ugovor  koji  je  onaj  nesretnik  bio  potpisao.  Što  reći  za  one  koji  za  bijedni  užitak  prodaju  dušu  đavlu? 
O  kada  bi  razmišljali  o  tome  koliko  su  muke  njihove  duše  stajale  Isusa! 

3.  Najveća  relikvija  natopljena  Krvlju  Kristovom  je  Svet  Križ  na  kome  je  Isus  umro.  Sv.  Jelena  i 
sv.  Makarije  na  čudesan  način  su  pronašli  tu  dragocjenu  relikviju  koja  je  tri  stoljeća  bila  ostavljena 
u  Jeruzalemu.  Nakon  što  su  ga  Perzijanci  osvojili  sa  sobom  su  odnijeli  i  Kristov  Križ.  Kada  je  car 
Heraklije  pokorio  Perziju  htio  je  osobno  vratiti  tu  dragocjenu  relikviju  u  sveti  grad.  Počeo  se 
uspinjati  putem  Kalvarije  kada  ga  je  neka  čudesna  sila  zaustavila  i  nije  mu  dopuštala  da  nastavi 
uspon.  Tada  mu  se  približi  sveti  biskup  Zaharija  i  reče  mu: 

«Caru  nije  moguće  tako  raskošno  obučen  ići  putem  koji  je  Isus  prošao  u  tolikom  siromaštvu, 
poniznosti  i  patnji».  Nakon  što  je  odložio  svečane  haljine  i  nakit  car  je  mogao  nastaviti  put  i  svojim 
rukama  položiti  sveti  Križ  na  mjesto  gdje  je  Isus  bio  razapet.  I  mi  često  puta  umišljamo  da  možemo 
nositi  križ  s  Kristom  i  istovremeno  biti  navezani  na  naše  užitke  i  vlastitu  oholost.  To  nije  moguće. 
Da  bi  se  moglo  slijediti  Isusa  na  njegovu  križnom  putu  treba  biti  ponizan. 

4.  Pripovijeda  p.  Matteo  Crawley  da  se  neki  veliki  grešnik  u  Španjolskoj  otišao  ispovjediti.  Iako 
su  njegovi  grijesi  bih  jako  teški  svećenik  mu  je  dao  odrješenje.  Ah  nedugo  zatim,  ponovno  je  pao  u 
iste  grijehe,  a  svećenik  misleći  da  nema  dobru  volju  da  se  oslobodi  od  grijeha  reče  mu:  «Ne  mogu  te 
odriješiti,  na  putu  si  prokletstva,  odlazi  ti  od  otkupljenja  nemaš  koristi». 

Jadni  čovjek  na  te  riječi  zaplaka,  a  s  raspela  se  začu  glas:  «0  svećeniče,  nisi  ti  dao  svoju  krv  za 
ovu  dušu»!  I  ispovjednik  i  pokornik  se  raskajani  preneraziše  kad  su  vidjeh  da  iz  Isusova  kipa  na 
raspelu  iz  boka  kaplje  krv. 

5.  Ivanu  Gualbetru,  plemenitašu  vičnom  mačevanju  je  jedan  sumještanin  ubio  brata  Hugu,  u 
borbi  suparničkih  plemenitaških  obitelji.  Ivan  se  zakleo  da  će  se  osvetiti  i  počeo  je  tragati  za 
ubojicom.  Ujutro  na  Veliki  Petak  1003.  pronašao  ga  je  i  susreo  licem  u  lice  u  jednoj  uskoj  gradskoj 
ulici.  Odmah  ga  je  napao  s  nakanom  da  ga  ubije.  A  tada  je  nesretnik  koji  se  nije  mogao  obraniti 
zavapio  i  molio  oproštenje  u  ime  Isusa  Krista  Raspetoga. 

Ivan  je  nadljudskim  naporom  vratio  mač  u  korice  i  kazao  mu:  «Da  samo  Isusu  Raspetome  za 
ljubav  opraštam  ti».  I  sav  uznemiren  u  duši  uđe  u  prvu  crkvu  i  pade  na  koljena  pred  raspelom.  A 
tada  na  svoje  zaprepaštenje  vidje  kako  je  Isusova  trnjem  okrunjena  glava  oblivena  krvlju  s  raspela 
prema  njemu  naginje  u  znak  pozdrava.  Ponosni  vitez,  baci  mač  i  povuče  se  u  samoću  i  molitvu  u 
Vallombrosa.  Njemu  se  kasnije  pridružiše  i  drugi  te  on  postade  utemeljitelj  monaha  Vallombrosina. 
Ne  samo  to  nego  je  tako  napredovao  u  duhovnom  životu  da  se  potpuno  posvetio  i  časti  se  u  Crkvi 
kao  sv.  Ivan  Gualbetri. 

Oprostiti  našem  neprijatelju  Isusu  za  ljubav  je  herojski  čin  pobjede  nad  vlastitom  ohološću.  Ako 
se  oprašta  Isusu  za  ljubav  on  se  nama  naklanja  govoreći  nam  da  su  nam  oprošteni  naši  grijesi. 

6.  Službenica  Božja  Marija  Rosa  Carafa  iz  plemenite  napuljske  obitelji  je  umrla  1890. g.  Gajila 
je  u  životu  posebno  pobožnost  Krvi  Kristovoj  i  puno  molila  za  duše  u  Čistilištu.  Jedan  put  na  Dušni 
dan  Isus  joj  je  u  viđenju  pokazao  Čistilište.  More  kao  od  plamena  se  pokazalo  njenom  prestrašenom 
pogledu,  a  Isus  joj  je  rekao:  «Kćeri  moja  imaš  na  raspolaganju  veliko  sredstvo  za  ugasiti  ovaj 
plamen.  Uzimaj  Krv  iz  moga  Srca  i  njome  škropi  duše  u  Čistilištu». 

Ona  tako  učini  i  vidje  mnoge  svete  duše  kako  kao  neke  svijetleće  zvijezde  uzlaze  u  Nebo.  Tada 
službenica  Božja  reče  Isusu:  «Gospodine,  želim  osloboditi  sve  ove  duše».  A  Isusu  joj  odgovori: 
«Kada  bi  ljudi  mislili  na  Predragocjenu  Krv,  blago  koje  imaju  na  raspolaganju  mogli  bi  osloboditi 
na  tisuće  duša  koje  ovdje  trpe».  Hoćemo  li  i  mi  biti  neosjetljivi  na  patnje  tolikih  koji  čekaju  na  naše 
molitve  u  Čistilištu?  Razmišljajmo  i  o  tome  da  su  duše  iz  Čistilišta  uvijek  čudesno  pomagale  svojim 
zagovorom  onima  koji  su  se  za  njih  molili. 

(Primjeri  pod  brojevima  1-  6  su  iz  R.  Bernardo  C.PP.S.  II  mese  del preziosissimo  sangue , autor  je 
misionar  Krvi  Kristove,  a  knjiga  je  objavljena  s  crkvenim  dopuštenjem,  Rim  1950.  st.  39-40). 

Čudesa  Presvete  krvi  Isusove 

(Biskup  Lang) 

Veliki  su  i  divni  nauci  o  Presvetoj  Krvi  što  smo  ih  do  sada  razmišljali.  Sada  opet  razmotrimo 
čudo,  koje  se  događa  u  duši  čovječjoj  kod  svake  dostojne  i  pobožne  sv.  pričesti.  Sv.  Pavao  (I.  Kor 
10,16)  piše:  »Čaša  blagoslova,  koju  blagoslivljamo,  nije  li  zajednica  krvi  Kristove?«  O  doista, 
divnih  li  riječi  apostolovih! 

Čovjek  grješnik  smije  se  dotaknuti  Presvete  Krvi  Kristove,  smije  piti  Krv  Božju,  smije  se  s 
Kristom  sjediniti,  tako  daje  Krist  u  njemu,  a  on  u  Kristu.  Zato  neka  bude  srce  naše  čisto,  da  bude 
vrijedno  primiti  tu  Presvetu  Krv,  da  nam  bude  na  zdravlje  duši  i  za  život  vječni.  A  da  nam  bude  srce 
čisto,  rado  razmišljamo  o  Presvetoj  Krvi  Isusovoj  i  štujmo  njegovo  Božansko  i  Presveto  Srce. 
Spominjimo  se  na  one  lijepe  riječi,  što  ih  je  rekla  sv.  Margareta  Alacoque:  »O  kako  je  slatko,  kako 
je  utješno  umrijeti,  ako  smo  za  života  rado  častili  ono  Presveto  Srce,  koje  će  nas  suditi«. 

Ako  za  života  češće  dostojno  i  valjano  pripravljeni  primamo  sakramente  pokore  i  oltara,  ako 
rado  dolazimo  na  službu  Božju,  ako  se  čvrsto  uzdamo  u  moć  Presvete  Krvi  Isusove,  ako  smrt  nađe 
dušu  našu  poškropljenu  Krvlju  Isusovom,  kao  što  je  nekoć  u  Egiptu  anđeo  Gospodnji,  kad  je  ubijao 
prvence  egipatske,  našao  poškropljena  kućna  vrata  naroda  izraelskoga,  pa  ostavio  njihove  prvence, 
onda  se  smijemo  tvrdo  nadati  da  ćemo  po  ovoj  Presvetoj  Krvi  ući  u  kraljevstvo  Gospodnje.  Čujmo 
jedan  lijepi  primjer: 

Pripovijeda  se,  daje  živio  neki  otac,  opak  i  bezbožan,  koji  nije  mario  za  Crkvu,  a  proklinjao  je  i 
razuzdano  živio,  daje  strahota.  Svoju  dobru  i  pobožnu  ženu  opakim  je  svojim  životom  tako  žalostio 
i  tako  je  zlostavljao,  daje  od  tuge  i  žalosti  umrla.  Još  mu  je  ostala  jedna  dobra  kćerka,  koja  je  bila 
uistinu  pobožno,  nedužno  dijete.  Ona  se  molila  i  neprestano  plakala,  da  bi  joj  se  otac  popravio  i  k 
Bogu  se  već  jednom  okrenuo. 

Jednoga  dana  dođe  otac  opet  pijan  kući.  Dobro  dijete  padne  na  koljena  pred  ocem,  te  ga  zamoli 
sklopljenim  rukama  i  suznih  očiju,  neka  se  popravi  i  obrati.  Nečovječni  otac  kao  divlji  i  razdraženi 
tigar  gurne  nogom  dijete  u  prsa  tako,  da  mu  seje  kćerka  onesvijestila  i  zanijemila,  te  joj  krv  potekla 
iz  ustiju.  Kad  je  to  razjareni  otac  vidio,  kao  da  su  ga  gonili  nečisti  duhovi,  pobjegne  od  kuće  sav 
uzrujan,  što  je  nedužno  dijete  tako  nemilosrdno  udario,  i  otiđe  u  vrt. 

Međutim  za  neko  vrijeme  dođe  dobro  dijete  k  sebi,  sklopi  svoje  nedužne  ruke  i  opet  stane 
moliti  slabim  glasom:  »Oče  nebeski,  koji  si  pun  smilovanja,  ja  ne  prestajem  moliti,  dok  mi  se  otac 
ne  popravi.  Do  sada  sam  ti  za  nj  prikazivala  svoje  suze  i  molitve,  a  danas  ti  prikazujem  za  njega  evo 
i  svoju  krv.  Smiluj  mu  se,  samo  neka  se  popravi,  pa  rado  umirem«. 

Nesretni  otac  sav  je  u  očajanju  vikao  po  vrtu,  dok  nije  onako  mamuran  i  umoran  pao  na  zemlju 
i  tvrdo  zaspao.  Za  spavanja  je  imao  strašan  san.  Pričinilo  mu  se,  da  stoji  pred  Sucem  Božanskim,  na 

oštrom  i  pravednom  sudu  Božjem.  Sud  se  posljednji  započne  i  prikaže  mu  se  anđeo,  koji  je  čekao, 
da  vagne  sva  njegova  djela. 

Na  lijevu  stranu  vage  stavi  anđeo  sve  grijehe  toga  bezbošca,  njegove  strašne  i  velike  kletve, 
surovosti  i  nemilosrđa  i  sva  zla  djela  njegova  života,  i  zdjelica  od  vage  duboko  padne.  Grješnik  se 
od  velikog  straha  stao  tresti  na  svem  tijelu  pred  oštrim  i  pravednim  sudom  Božjim,  dok  se  najednom 
ne  prikaže  drugi  anđeo,  koji  je  vodio  za  ruku  nedužno  ljubazno  dijete.  -  Otac  prepozna  u  tom  djetetu 
dobru  kćerku.  Ona  brzo  pristupi  i  položi  na  desnu  stranu  vage  sve  svoje  molitve  i  suze,  sve  zle  riječi 
i  udarce,  koje  je  nedužna  dobila  od  nemilosrdnoga  oca,  sve  uzdisaje  i  sve  noći,  koje  je  provela  u 
molitvi  za  oca,  ali  sve  je  to  bilo  premalo,  lijeva  je  zdjelica  sveudilj  teža  od  desne. 

Žalosnim  očima  pogleda  dijete  na  pravednoga  i  milosrdnoga  suca,  položi  svoju  krv  na  desnu 
zdjelicu  i  reče:  »Svoju  krv  dajem,  da  oca  oslobodim«.  U  tom  času  skoči  lijeva  zdjelica  vage,  i  otac 
bi  spašen.  Otac  se  na  to  probudi  u  vrtu,  pohita  kući  i  nađe  kćerku  mrtvu.  Usnice  su  joj  bile  krvave 
od  krvi,  koju  je  darovala  za  svoga  oca.  Strašni  san  i  grozne  prikaze  su  tako  potresle  oca,  da  su  ga 
opametile.  Popravio  se,  lijepo  se  iza  više  godina  ispovjedio  i  stao  provoditi  život  dobra,  kreposna  i 
pobožna  kršćanina.  Kad  je  evo  krv  čovječja  od  tolike  moći,  da  nam  se  Bog  smiluje,  od  kolike  je 
onda  cijene  i  moći  Presveta  Krv  Isusova? 

Odmah  poslije  općeg  potopa  dao  je  Bog  zakon:  »Tko  prolije  krv  čovječju,  neka  se  i  njegova 
prolije,  jer  je  čovjek  stvoren  na  sliku  i  priliku  Božju«.  (Br.  35,32).  Znamo  iz  Sv.  pisma,  kad  je  Kain 
ubio  brata  svoga  Abela,  da  ga  je  Bog  prokleo  i  rekao:  »Sto  si  to  učinio?  Krv  brata  tvoga  viče  sa 
zemlje  k  meni  u  nebo«.  (Pos.  4,10). 

Ako  je  pred  Bogom  krv  siromašnoga  čovjeka,  koji  nije  ništa  skrivio,  od  tolike  cijene,  od  koliko 
je  veće  cijene  i  časti  pred  njim  Krv  jedinorođenoga  Sina?  Što  je  krv  svih  ljudi,  ako  se  usporedi  samo 
s  jednom  kapi  Presvete  Krvi  Isusove?  Pa  eto  vidimo  neizmjernu  ljubav  Božju,  kako  nam  Isus  ovu 
Presvetu  Krv  daje,  da  po  njoj  dobijemo  oproštenje  grijeha,  milost  Božju  i  spasenje  duše  svoje. 

Živio  neki  mladić  u  mjestu  L.,  koji  se  podao  kartanju  i  grješnom  životu.  Kad  je  jedne  večeri 
zaigrao  sve,  što  je  imao,  i  veliki  dug  načinio,  počeo  je  psovati  Boga  i  Isusa  govoreći  u  svom  očaju: 
»Sada  o  tebi,  Isuse,  ništa  više  neću  čuti  niti  se  više  bojim  tebe  i  tvojih  prijetnja,  jer  gore  ništa  ne 
možeš  učiniti,  nego  li  što  si  mi  ovu  večer  učinio«.  O  bezbožni  jeziče,  dakle  ništa  gore?  Čekaj  malo, 
pa  ćeš  se  uvjeriti.  Vozio  se  kući  sa  svojim  prijateljima,  kola  se  prevalila,  a  on  si  prebio  nogu.  K  toj 
bolesti  dođe  još  i  groznica  te  su  liječnici  rekli  da  za  nekoliko  dana  mora  umrijeti.  Sada  spozna  da 
mu  Isus  može  i  više  učiniti,  ali  mjesto  da  se  pokaje,  počeo  je  u  očaju  još  više  huliti  na  Boga 
govoreći:  »Bože,  kad  već  imaš  u  tom  veselje  da  me  mučiš,  kad  si  mi  uzeo  novac  i  zdravlje,  onda  mi 
daj  još  i  najveće  zlo,  a  to  je  vječno  prokletstvo«. 

Tko  neće,  kad  takvo  što  čuje,  zatvoriti  sebi  uši,  tko  se  neće  nebu  čuditi,  daje  zadržalo  vatru,  te 
ga  nije  pretvorilo  u  prah  i  pepeo.  A  slušajte  svršetak!  U  očaju  toga  nesretnika  udahnu  Bog  u  njegova 
dušobrižnika  dobru  misao.  On  stupi  u  sobu  i  reče  bolesniku:  »Čujte,  mladi  čovječe,  jedan  vaš  dobar 
prijatelj  je  ovdje,  koji  bi  se  još  prije  smrti  htio  s  vama  oprostiti«.  -»Tko  je  taj?«  zapita  bolesnik, 
»kažite  mu,  neka  uniđe«.  -  Sluga  Božji  ispod  svoje  časne  halje  izvadi  krvavo  raspelo  i  reče: 
»Gledajte  ovo  raspelo,  vidite  Isusa  Krvlju  oblivena,  to  je  vaš  najbolji  prijatelj,  koji  želi  s  vama 
govoriti«.  -  Milost  Božja  obasja  i  smekša  bolesnika.  Nepomično  je  gledao  u  raspetoga  Spasitelja,  a 
on  kao  da  duši  njegovoj  govori: 

»Sinko,  sad  ću  ti  pokazati,  da  ti  mogu  najbolje  i  da  neću  najgore  učiniti.  Ja  sam  te  već  toliko 
puta  mogao  u  paklu  imati,  ali  po  Presvetoj  Krvi  mojoj  dobio  si  milost  da  ću  te  vidjeti  u  nebeskom 
blaženstvu«.  Na  to  bolesnik  proplače  i  sav  u  suzama  pograbi  raspelo  iz  ruku  svećenikovih,  poljubi 
ga,  iskreno  se  ispovjedi  i  pričesti  tako  skrušeno,  da  se  ni  ispovjednik  nije  uzdržati  od  suza.  Malo  iza 
toga  čistu  dušu  svoju  predade  Gospodinu  Bogu... 

I  mi  ćemo  jednom  ležati  na  smrtnoj  postelji  i  nama  će  jednom  doći  posljednji  čas,  možda  i 
prije,  nego  li  se  nadamo.  I  nas  će  plašiti  naši  grijesi  i  strašan  sud  Božji.  Zato  ne  izgubimo  nikada 
ufanja  u  moć  Presvete  Krvi  Isusove.  Isus  naš  dobri  Spasitelj  i  za  nas  ju  je  prolio.  On  nas  je  na  drvetu 
križa  otkupio  i  svoju  Presvetu  Krv  prolijevao  da  duše  naše  očisti  i  posveti.  -  O,  molimo  sada  i  na  čas 
smrti  svoje,  neka  nam  svojom  Presvetom  Krvlju  otvori  vrata  nebeska.  Više  puta  molimo  molitvicu, 
za  koju  je  sv.  otac  papa  Pio  X.  za  čas  smrti  podijelio  potpuni  oprost:  »Gospodine  Bože  moj,  već 

sada  mirna  i  draga  srca  iz  ruke  tvoje  primam  smrt  koje  mu  drago  vrsti,  kako  se  tebi  svidi  sa 
svim  njezinim  tjeskobama,  mukama  i  bolima.  Amen«. 

DODATAK: 

MOLITVE  ZA  OSLOBAĐANJE  OD  MOĆI  TAME 
Za  privatnu  upotrebu  vjernika  iz  novog  obreda  za  Egzorcizam 

(Prevedene  iz  talijanskog  izdanja,  Vatikan  2001,  st.  96-102) 

Glas  koncila  od  14.  2.  1999.  donio  je  članak  o  javnom  predstavljanju  novog  obrednika  za 
Egzorcizam  s  imprimaturom  pape  Ivana  Pavla  II  na  kome  je  pročelnik  zbora  za  bogoštovlje 
kardinal  J.A.M.  Estevez  rekao  da  trebamo  razlikovati  dvije  vrste  djelovanja  đavla: 

" Prvo  je  djelovanje  spektakularnije,  a  to  je  opsjednutost,  đavolsko  posjedovanje.  To  se  ne  javlja 
baš  često.  No,  s  druge  strane  su  svakodnevni  đavolski  utjecaji,  preko  laži,  korupcije,  nasilja, 
razuzdanog  erotizma,  itd...  Da  je  đavolsko  djelovanje  uvijek  prisutno  nitko  ne  treba  stavljati  u 
sumnju.  No,  rekao  bih  da  nije  uvijek  potrebno  posegnuti  za  egzorcizmom,  jer  se  egzorcizam  obavlja 
pred  izrazito  posebnom  i  točnom  pojavom,  to  jest  opsjednutošču  ili  đavolskim  posjedovanjem". 
Kardinal  Estevez  pojasnio  je  i  to  da  je  egzorcizam  pridržan  svećenicima  koje  biskup  odredi  za  te 
zadaće. 

No,  u  obredniku  postoje  i  "privatne  molitve  koje  svatko  može  moliti,  kako  bi  od  Gospodina 
zatražio  da  udalji  moć  Zloga.  No  one  ne  mogu  postati  javnim  i  zajedničkim  činima,  jer  su  privatne 
molitve  osobe  koja  od  Gospodina,  kao  i  od  Majke  Božje  ili  svetog  Mihaela  Arkanđela,  traži  zaštitu 
protiv  zlih  sila".  Našim  čitateljima  donosimo  prijevod  tih  molitava. 

1.  Bože  moj  smiluj  mi  se,  smiluj  se  svome  sluzi,  mnoštvo  zlih  duhova  postavlja  mi  zamke  i  ja 
sam  kao  razbijena  posuda.  Istrgni  me  iz  ruku  mojih  neprijatelja,  budi  uza  me,  traži  me  ako  se 
izgubim,  nakon  što  si  me  našao  vrati  me  sebi,  i  ne  ostavi  me  nakon  što  si  me  sebi  vratio  tako  da  u 
svemu  budem  tebi  po  volji  i  spoznam  da  si  me  moćnom  rukom  otkupio.  Po  Kristu  našem 
Gospodinu.Amen. 

2.  Svemogući  Bože,  koji  daješ  prognanima  dom,  vodiš  zarobljene  do  blagostanja  pogledaj  na 
moju  žalost  i  dođi  mi  u  pomoć.  Porazi  mog  smrtnog  neprijatelja  da  bih  nakon  što  nestane  njegove 
prisutnosti  ja  mogao  ponovno  pronaći  slobodu  u  miru  te  ponovno  u  vedroj  i  mirnoj  molitvi 
naviještao  tvoju  veličinu,  jer  Ti  daruješ  pobjedu  svome  narodu.  Po  Kristu  našem  Gospodinu.Amen. 

3.  Bože  Stvoritelju  i  zaštitnice  ljudskog  roda,  koji  si  stvorio  čovjeka  na  svoju  sliku  i  na  čudesan 
način  ga  obnovio  milošću  Krštenja,  svrni  svoj  pogled  na  mene,  tvoga  slugu  i  poslušaj  moje  prošnje; 
neka  u  mom  srcu  zasja  sjaj  tvoje  slave  i  neka  me  ona  oslobodi  od  svakog  straha  i  zebnje  te  mi 
povrati  vedrinu  razuma  i  duha  tako  da  te  mogu  slaviti  i  blagoslivljati  skupa  sa  svojom  braćom  i 
sestrama  u  tvojoj  Crkvi.  Po  Kristu  Gospodinu  našem.  Amen. 

4.  Bože  milosrđa  i  izvore  svakog  dobra,  ti  si  htio  da  tvoj  Sin  podnese  za  nas  muku  križa  kako  bi 
nas  oslobodio  od  moći  našeg  smrtnog  neprijatelja.  Pogledaj  milostivo  na  moje  poniženje  i  moju 
patnju,  ti  koji  si  u  krsnom  zdencu  mene  učinio  novim  stvorenjem,  pomozi  mi  pobijediti  napadaje 
Zloga  i  ispuni  me  milošću  tvoga  blagoslova.  Po  Kristu  našem  Gospodinu.  Amen. 

5.  Bože  ti  si  htio  učiniti  me  sinom  svijetla  po  milosnom  posvojenju,  ne  dopusti  Zlome  da  me 
obavije  svojom  tamom,  nego  daj  da  mogu  uvijek  ostati  u  sjajnom  svjetlu  slobode  koju  si  mi 
darovao.  Po  Kristu  našem  Gospodinu.  Amen. 

ZAZIVI  PRESVETOM  TROJSTVU:  Slava  Ocu  i  Sinu  i  Duhu  Svetomu...  Samo  Bogu  neka  je 
slava  i  čast...  Blagoslivljajmo  Oca,  Sina  i  Duha  Svetoga,  hvalimo  i  uzvisujmo  ga  u  vijeke...  Mi  te 
zazivamo,  slavimo  i  klanjamo  ti  se,  Presveto  Trojstvo...  O  Preblaženo  Trojstvo  ti  si  naša  nada, 
spasenje  i  naša  čast...  O  Preblaženo  Trojstvo  oslobodi  me,  spasi  me,  obnovi  moj  život...  Svet,  svet, 
svet,  svemogući  Gospodin  Bog,  koji  bijaše,  koji  jest  i  koji  dolazi...  Tebi  čast  i  vlast  Presveto 
Trojstvo,  tebi  slava  i  moć  u  vjekove,  Tebi  hvala,  slava  i  čast  u  vijeke  vjekova...  Sveti  Bože,  sveti 
jaki  Bože,  sveti  besmrtni  Bože  smiluj  mi  se. 

ZAZIVI  KRISTU  GOSPODINU:  Isuse,  Sine  Boga  živoga  (smiluj  mi  se  -ponavlja  se  iza  svakog 
zaziva),  Isuse,  sliko  Očeva...  Isuse,  vječna  Mudrosti...  Isuse,  sjaju  vječnog  svjetla...  Isuse  riječi 
života...  Isuse,  sine  Djevice  Marije...  Isuse,  Bože  i  čovječe...  Isuse,  vrhovni  i  vječni  svećeniče... 
Isuse,  navjestitelju  kraljevstva  Božjega...  Isuse,  pute,  istino  i  živote...  Isuse,  kruše  života...  Isuse, 
istinski  trsu...  Isuse,  brate  siromaha...  Isuse,  prijatelju  grešnika...  Isuse,  liječniče  duše  i  tijela...  Isuse, 
spasenje  potlačenih...  Isuse,  utjeho  bijednika... Ti  koji  si  došao  na  svijet,  Ti  koji  si  oslobodio  one 
koje  je  tlačio  đavao...  Ti  koji  si  visio  na  križu...  Ti  koji  si  prigrlio  smrt  za  nas...  Ti  koji  si  htio  ležati  u 
grobu...  Ti  koji  si  sišao  nad  pakao...  Ti  koji  si  uskrsnuo  od  mrtvih...  Ti  koji  si  uzišao  na  Nebo...  Ti 
koji  si  poslao  Duha  Svetoga  na  apostole...  Ti  koji  sjediš  s  desna  Ocu...  Ti  koji  ćeš  doći  suditi  žive  i 
mrtve... 

Po  otajstvu  tvoga  Utjelovljenja  (oslobodi  me  Gospodine  -  ponavlja  se  iza  svakog  zaziva),  Po 
tvome  svetom  rođenju...  Po  tvome  svetom  krštenju  i  postu...  Po  tvojoj  Muci  i  Križu...  Po  tvojoj 
smrti  i  tvome  ukopu...  Po  tvome  svetom  Uskrsnuću...  Po  tvome  slavnom  Uzašašću...Po  izljevu 
Duha  Svetoga...  Po  tvome  dolasku  u  slavi... 

Pri  slijedećoj  molitvi  svaki  put  kad  se  spomene  križ  valja  se  prekrižiti:  Spasi  me  Kriste  otkupitelju 
po  snazi  tvoga  Križa  +:  Ti  koji  si  spasio  Petra  na  moru,  smiluj  mi  se.  Po  znaku  tvoga  svetoga  Križa 
+  oslobodi  nas  Kriste  od  naših  neprijatelja.  Po  tvome  svetome  Križu  +  spasi  nas,  Kriste  otkupitelju, 
Ti  koji  si  u  tvojoj  smrti  poništio  našu  smrt  i  uskrsnućem  obnovio  život.  Klanjamo  se  tvome  Križu  + 
Gospodine,  častimo  tvoju  slavnu  muku,  Ti  koji  si  za  nas  trpio  smiluj  nam  se.  Klanjamo  ti  se  Kriste  i 
slavimo  te  jer  si  svojim  svetim  Križem  +  svijet  otkupio. 

ZAZIVI  BLAŽENOJ  DJEVICI  MARIJI:  Pod  tvoju  se  obranu  utječemo  sveta  Bogorodice.  Ne  odbij 
nam  molbe  u  potrebama  našim,  nego  nas  od  svih  pogibelji  uvijek  izbavi,  Djevice  slavna  i 
blagoslovljena... Utjeho  žalosnih  moli  za  nas,  pomoćnice  kršćana  moli  za  nas...  Daj  da  te  mogu 
uvijek  slaviti,  Presveta  Djevice  i  daj  mi  snage  za  borbu  protiv  tvojih  neprijatelja...  Majko  moja, 
ufanje  moje,  Djevice  Marijo  Majko  Božja  moli  Isusa  za  mene...  Slavna  Kraljice  svijeta,  Marijo 
uvijek  Djevice,  ti  koja  si  rodila  Krista,  Gospodina  i  Spasitelja  zagovaraju  za  naš  mir  i  naše 
spasenje. ..Marijo,  Majko  milosti  i  Majko  milosrđa,  brani  nas  od  neprijatelja  i  primi  nas  u  času 
smrti...  Dođi  mi  u  pomoć  Djevice  Marijo  u  svim  mojim  mukama,  progonstvima  i  potrebama,  moli 
za  mene  svoga  preljub ljenoga  Sina  da  me  oslobodi  od  svakog  zla  i  pogibelji  duše  i  tijela... 

Spomeni  se  o  predobrostiva  Djevice  Marijo  kako  se  još  nikada  nije  čulo  da  si  ikoga  zapustila  koji  se 
tebi  u  zaštitu  utekao,  tvoju  pomoć  zatražio  i  tvoj  zagovor  zaprosio.  Tim  pouzdanjem  ohrabren, 
utječem  se  i  ja  k  tebi,  Djevice  djevica.  K  tebi  Majko,  dolazim,  pred  tobom,  eto  stojim  ja  grešnik  i 
uzdišem.  Nemoj  Majko  Riječi  Božje  prezreti  mojih  riječi,  nego  ih  milostivo  poslušaj  i  usliši.  Amen. 
ZAZIV  SV.  MIHAELU  ARKANĐELU:  Sveti  Mihaele  Arkanđele  brani  nas  u  boju  protiv  pakostima 
i  zasjedama  đavolskim  budi  nam  zaklon!  Neka  mu  zapovijedi  Bog,  ponizno  molimo,  i  ti  vojvodo 
vojske  nebeske,  Sotonu  i  druge  zlobne  duhove,  koji  svijetom  obilaze  na  propast  duša,  Božanskom 
jakošću  u  pakao  protjeraj.  Amen. 

Slijedeće  molitve  za  ozdravljenje  i  oslobođenje  su  uzete  iz  knjige  rimskog  egzorciste  don 
Gabriela  Amorta  “Liberaci  dal  male  -  Oslobodi  nas  od  zla”.  Iz  autorova  uvoda:  „Često  su  me  molili 
da  napišem  molitve  za  oslobođenje  od  zlih  i  đavolskih  utjecaja  koje  bi  bile  na  dohvat  svima  i  mogle 
bi  se  moliti  bez  ikakvog  naknadnog  dopuštenja.  Očigledno,  tvrdim  prije  svega,  da  su  sakramenti  i 
Sveto  Pismo  učinkovitiji  od  naših  privatnih  zaziva.  Podsjećamo  isto  tako  da  kada  se  obraćamo 
Gospodinu  uvijek  iznova  najvažnije  je  imati  vjeru.  Iz  moje  prakse  mogu  tvrditi  da  je  po  važnosti 
slijedeći  red  u  prakticiranju  vjere  da  bi  se  prihvatila  oslobađajuća  Gospodinova  prisutnost:  1. 
Ispovjed  koja  je  sakramenat  direktno  usmjeren  na  oslobođenje  duša  od  utjecaja  đavla.  Ona 
podrazumjeva  praštanje  od  srca;  2.  Sveta  misa;  3.  Pričest;  4.  Klanjanje;  5.  Biblijske  i  liturgijske 
molitve,  psalmi,  himni,  vjerovanje,  svet...;  6.  Krunica. 

Samo  u  svjetlu  ovih  općih  pojmova,  molitve  koje  se  sugeriraju  mogu  imati  njihovo  pravo 
vrednovanje  i  dajući  im  vrijednost  da  ne  kažemo  automatsku  -  magičnu,  nego  u  vjeri  onoga  koji  se 
ponizno  obraća  Ocu,  Isusu,  Mariji,  anđelima,  svetima“. 

„Sveti  Mihaele,  arkanđele,  brani  nas  u  boju  protiv  opakostima  i  zasjedama  đavolskim  budi 
nam  zaklon!  Neka  mu  zapovjedi  Bog,  ponizno  molimo,  i  ti  vojvodo  vojske  nebeske,  Sotonu  i  druge 
zlobne  duhove,  koji  svijetom  obilaze  na  propast  duša,  božanskom  jakošću  u  pakao  protjeraj 
Amen.  Papa  Leon  XIII 


„Uzvišena  Kraljice  neba  i  anđela  koja  si  primila  od  Boga  poslanje  i  moć  da  satreš  glavu 
Sotoni,  mi  te  ponizno  molimo  da  pošalješ  anđele  s  Neba  da  bi  se  po  tvojoj  zapovjedi  borili  protiv 
zlih  duhova  na  svakom  mjestu,  te  da  potisnu  njihove  nasrtaje  i  da  ih  prognaju  u  vječni  ponor. 
Amen“.  Sv.  Pio  X,  Papa 


„Isuse  Spasitelju,  Gospodine  moj  i  Bože  moj,  Bože  moj  i  sve  moje  koji  si  nas  po  žrtvi  križa 
otkupio  i  slomio  moć  Sotone,  ponizno  te  molim  da  me  oslobodiš  od  svakoga  zlog  i  đavolskog 
utjecaja.  To  te  molim  u  tvoje  sveto  ime,  zbog  tvojih  svetih  rana,  po  tvojoj  svetoj  krvi,  po  tvome 
svetom  križu  i  po  zagovoru  Bezgrešne  i  pod  križem  žalosne  Majke  Marije.  Krv  i  voda  koji  izađoše 
iz  tvoga  svetoga  srca  neka  siđu  na  mene  da  me  očiste,  oslobode  i  izlij eče“.  Amen. 


„Duše  Božji,  Duše  ljubavi,  Presveto  Trojstvo,  Oče,  Sine  i  Duše  Sveti,  Bezgrešna  Djevice, 
anđeli,  arkanđeli,  sveci  Božji  siđite  na  mene.  Oblikuj  me  Gospodine,  napuni  me  tobom.  Udalji  od 
mene  sve  zle  sile,  uništi  ih,  razori  ih,  tako  da  se  ja  mogu  dobro  osjećati  i  dobro  činiti.  Otjeraj  od 
mene  sve  zle  sile,  čaranja,  vračanja,  crne  mise,  praznovjerja,  magiju,  uroke,  prokletstva,  svako 
đavolsko  uznemiravanje,  opsjednuće  i  posjednuće  đavolsko,  sve  ono  što  je  zlo,  grijeh,  oholost,  blud, 
zavist,  ljubomoru,  zlobu,  nevjernost...;  fizičku,  psihičku,  moralnu,  duhovnu,  duševnu  i  đavolsku 
bolest. 

Sažeži  sva  ova  zla  u  paklu  da  nikada  više  ne  dodirnu  mene  ni  bilo  koje  stvorenje  Božje. 
Zapovjedam  snagom  Boga  živoga,  u  ime  Isusa  Krista  spasitelja,  po  zagovoru  Bezgrešne  Majke 
Marije,  svim  nečistim  dusima  i  svakoj  zloj  prisutnosti  koja  me  muči  i  uznemiruje  da  me  odmah  sada 
i  zauvijek  ostave  te  da  odstupe  u  pakao,  vječno  prognani  i  vezani  od  sv.  Mihaela  Arkanđela,  sv. 
Gabriela,  sv.  Rafaela,  naših  anđela  čuvara,  zgaženi  pod  petom  Presvete  i  Bezgrešne  Djevice  Marije. 
Amen.“ 


„Pohodi  Bože  našu  kuću  (ovo  mjesto,  polje...)  i  udalji  od  nas  sve  đavolske  zasjede,  pošalji 
tvoje  svete  anđele  da  nas  čuvaju  u  miru  i  tvoj  blagoslov  neka  siđe  na  nas  i  uvijek  ostane  sa  nama.  Po 
Kristu  Gospodinu  našemu.  Amen“ 


„Gospodine  Isuse  koji  si  zapovjedio  svojim  apostolima  da  zažele  mir  svima  koji  su  živjeli  u 
kućama  u  koje  su  zalazili,  posveti  molimo  te  i  ovu  kuću  i  sve  koji  u  njoj  prebivaju  po  ovoj  našoj 
poniznoj  molitvi  punoj  povjerenja.  Izlij  na  ovu  obitelj  svoj  blagoslov  i  mir.  Neka  joj  dođe  spasenje 
kako  je  došlo  u  Zakejevu  kuću  kada  si  ti  u  nju  ušao.  Zapovjedi  svojim  anđelima  da  bdiju  nad  njom, 
daje  čuvaju  i  da  odagnaju  svaki  đavolski  utjecaj.  Udijeli  svima  koji  stanuju  u  ovoj  kući  milost  da  se 
tebi  svide  živeći  kreposno  tako  da  zasluže,  u  svoje  vrijeme,  da  budu  prihvaćeni  od  tebe  u  vječni 
dom  na  nebesima.  To  te  molimo  u  ime  našega  Gospodina  Isusa  Krista.  Amen.“ 


„Kirie  eleison,  Gospodine  smiluj  se.  Gospodine  Bože  naš,  Kralju  vijekova,  svemogući  i 
svemoćni  Ti  koji  si  sve  sazdao  i  sve  preobražavaš  jedino  svojom  svetom  voljom;  Ti  koji  si  u 
Babilonu  pretvorio  u  rosu  sedam  puta  jače  užarenu  peć  i  spasio  svoja  tri  mladića;  Ti  koji  si  učitelj  i 
liječnik  naših  duša;  Ti  koji  si  spasenje  onima  koji  se  tebi  obraćaju.  Ponizno  te  molimo  i  zazivamo 
uništi,  otjeraj  i  nagnaj  u  bijeg  svaku  đavolsku  silu,  svaku  sotonsku  prisutnost  i  zavođenje,  svaki  zli 

utjecaj,  vraćanje,  prokletstva  i  uroke  koje  su  opake  osobe  predane  zlu  i  đavlu  učinile  nad  Tvojim 
slugom  (ime  osobe  za  koju  se  moli). 

Daj  Gospodine  da  umjesto  zavisti  i  vraćanja  dođe  na  njega  obilje  tvojih  dobara,  snaga, 
uspijeh  i  ljubav;  Ti  Gospodine  koji  ljubiš  ljude,  pruži  svoju  moćnu  i  uzvišenu  mišicu  te  dođi  u 
pomoć  i  pohodi  tvoju  sliku  i  pošalji  joj  snažnog  Anđela  mira  zaštitnika  duše  i  tijela,  da  udalji  i 
otjera  svaku  zlu  silu  i  svako  prokletstvo  i  urok  pokvarenih  i  zavidnih  osoba  tako  da  Ti  pod  tvojim 
okriljem  i  zaštitom  sluga  tvoj  pjeva  “  Gospodin  mi  je  zaštita  i  snaga  neću  se  bojati  što  mi  može 
učiniti  čovjek”  i  još  “  Zla  se  ne  bojim  jer  ti  si  samnom,  Ti  si  moj  Bog,  moja  snaga,  moj  moćni 
Gospodar,  Gospodin  mira,  Otac  budućega  vijeka”. 

Da,  Gospodine  Bože  naš,  smiluj  se  svojoj  slici  i  spasi  slugu  svojega  (ime)  i  oslobodi  od 
svake  prijetnje,  štete,  posljedice  i  utjecaja  nastalih  zbog  uroka,  vraćanja  i  prokletstva,  zaštiti  ga  i 
postavi  iznad  svakoga  zla,  po  zagovoru  više  nego  blagoslovljene,  slavne  Gospe,  Majke  Božje  i 
Vazda  Djevice  Marije,  slavnih  Arkanđela  i  svih  tvojih  svetih.  Amen.“ 


„Gospodine  ti  si  velik,  ti  si  Bog,  ti  si  Otac.  Mi  te  molimo  po  zagovoru  i  uz  pomoć  sv.  Mihaela,  sv. 
Gabriela,  sv.  Rafaela  da  bi  naša  braća  i  sestre  bile  oslobođeni  od  zloga. 

Od  muka,  strahova,  žalosti,  opsjednuća...  oslobodi  nas  Gospodine! 

Od  mržnje,  bluda,  zavisti,  ljubomore,  bijesa... 

Od  zatvorenosti  pred  tobom  i  životom. . . 

Od  svake  primisli  na  abortus,  ubojstvo  i  samoubojstvo... 

Od  psovke,  podijeljenosti  u  obitelji,  loših  prijateljstava. . . 

Od  vraćanja,  magije  i  svih  zlih  utjecaja. . . 

Pomolimo  se:  Gospodine  koji  si  kazao  “  Dajem  vam  svoj  mir”  po  zagovoru  Djevice  Marije 
oslobodi  nas  od  svakoga  prokletstva  i  dopusti  nam  da  uvijek  možemo  uživati  tvoj  mir.  Po  Kristu 
Gospodinu  našemu.  Amen. 

„Gospodine  Isuse  Kriste,  ti  si  došao  da  ozdraviš  srca  ranjena  i  progonjena,  molim  te  da 
ozdraviš  traume  i  rane  koje  uznemiruju  moje  srce.  Na  poseban  način  te  molim  da  ozdraviš  one  koje 
su  u  meni  izvor  grijeha  i  nepovjerenja.  Molim  te  da  uđeš  u  moj  život,  da  me  izliječiš  od  psihičkih 
rana  koje  sam  zadobio  u  prvim  godinama  i  od  onih  iz  cijeloga  mojeg  života. 

Gospodine  Isuse,  ti  poznaješ  moje  probleme,  ja  ih  stavljam  sve  u  tvoje  srce  dobroga  pastira  i  molim 
te  da  po  snazi  velike  rane  otvorene  na  tvome  srcu  da  izliječiš  male  rane  koje  nosim  u  svome  srcu. 

Ozdravi  rane  mojih  sjećanja  da  ništa  od  onoga  što  sam  proživio  ne  ostavlja  moju  dušu  u 
žalosti,  brizi,  muci  i  zabrinutosti.  Izliječi  Isuse  sve  one  rane  koje  su  u  mome  životu  bile  uzrokom 
grijeha.  Ja  hoću  da  oprostim  svim  osobama  koje  su  me  povrijedile,  pogledaj  na  one  unutarnje  rane 
koje  me  sprečavaju  da  oprostim. 

Ti  si  došao  da  izliječiš  srca  skršena,  izliječi  moje  srce.  Izliječi  one  rane  koje  su  uzrokom 
fizičkih  bolesti.  Ja  ti  predajem  moje  srce,  primi  ga  Gospodine,  očisti  ga  i  daj  mi  osjećaje  tvoga 
Božanskog  Srca.  Pomozi  mi  da  budem  blag  i  ponizan. 

Dopusti  mi  Gospodine  da  ozdravim  od  žalosti  koja  me  pritišće  zbog  smrti  dragih  osoba,  daj 
da  ja  mogu  zadobiti  mir  i  sigurnost  da  si  ti  Uskrsnuće  i  Život.  Učini  Isuse  da  ja  budem  svjedok 
tvoga  uskrsnuća,  tvoje  pobjede  nad  grijehom  i  smrću  i  tvoje  žive  prisutnosti  među  nama.  Amen.” 

POBOŽNOST  MUCI,  KRIŽU  I  PRESVETIM  RANAMA  ISUSOVIM 


Sadržaj 

Predgovor 

1 .  Crkveni  nauk  o  Muci  Isusovoj  i  njenom  štovanju  u  pučkoj  pobožnosti 

2.  POBOŽNOST  MUCI  KRISTOVOJ 

2.1.  Razmatranja  o  važnosti  štovanja  Muke  Kristove  i  duhovnih  plodova  koji  iz  tog  proizlaze 
2.  2.  Razmatranja  o  Muci  Kristovoj 

2.  3.  Litanije  na  čast  Muke  Kristove 
2.  4.  Molitve  na  čast  Muke  Kristove 

3.  POBOŽNOST  SV.  KRIŽU  KRISTOVU 

Molitve 
Razmatranja 
Litanije 
Križni  put 

4.  POBOŽNOST  RANAMA  ISUSOVIM 

4.  1.  Sestra  Marija  Marta  Chambon  i  Pobožnost  Ranama  Isusovim 

4.2.  Sveta  Ura  i  Krunica  svetim  Ranama 

4.  3.  Molitve  svetaca  i  duhovnih  velikana  Ranama  Isusovim 
4.4.  Petnaest  molitava  sv.  Brigite 

5.  RAZMATRANJA  I  MOLITVE  O  MARIJINOM  SUDJELOVANJU  U  MUCI  KRISTOVOJ 

6.  Pobožnost  Muci  i  Ranama  Isusovim  u  duhovnom  iskustvu  svetaca 

Predgovor 

Među  raširenijim  pobožnostima  u  Katoličkoj  Crkvi  je  svakako  i  pobožnost  Muci,  Ranama  i  Križu 
Kristovu.  Neradi  se  o  jednoj  pobožnosti  među  mnogima,  nego  je  ta  uzdignuta  u  Crkvi  na  posebno 
mjesto  i  nalazi  se  u  središtu  objave  zbog  bitne  povezanosti  Muke  s  događajem  Uskrsnuća  Isusova. 
Brojni  su  crkveni  dokumenti  koji  o  tome  pišu  a  među  njima  i  Direktorij  o  pučkoj  pobožnosti  i 
liturgiji  kojeg  je  izdala  Kongregacija  za  bogoštovlje  i  disciplinu  sakramenata  2000.  godine  u  Rimu. 

Pobožna  i  svetačka  tradicija  jednodušno  daju  prvorazrednu  vrijednost  razmatranjima  i  drugim 
različitim  oblicima  pobožnosti  Muci  Kristovoj  jer  je  u  njoj  ljubav  Božja  dosegla  vrhunac  svog 
izražaja  i  ostvarenja.  Pobožnost  Muci  Kristovoj  je  usko  i  bitno  sjedinjenja  sa  spomen-činom  svete 
euharistijske  Isusove  žrtve  i  proslave.  Sveci  jednodušno  uče,  pobožnost  Muci  Kristovoj  je 
učinkovita  za  obraćenje,  te  postaje  put  suobličenju  s  Isusom  Kristom  sve  do  dostignuća  savršenstva 
slobode  djece  Božje  i  vršenja  volje  Božje  u  ljubavi. 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i  priručnika 
iz  kojih  smo  crpili  pojedine  tekstove  koje  smo  duži  niz  godina  skupljali  na  raznim  evropskim 
jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i  duhovnih 
plodova  u  hrvatskom  narodu. 

Spomen  dan  Blažene  Djevice  Marije  Žalosne  15.  09.  2006. 
p.  Miljenko  Sušac  s.m.m.  -  misionar  monfortanac 

1.  CRKVENI  NAUK  O  MUCI  ISUSOVOJ  I  NJENOM  ŠTOVANJU  U  PUČKOJ 
POBOŽNOSTI 


Katekizam  katoličke  Crkve  uči: 

Svi  grešnici  bili  su  uzročnici  Muke  Kristove 

«Crkva,  u  Učiteljstvu  svoje  vjere  i  u  svjedočenju  svojih  svetaca,  nije  nikad  zaboravila  da  su 
»sami  grešnici  bili  uzročnici  i  kao  oruđe  svih  muka  što  ih  je  pretrpio  božanski  Otkupitelj«. 
Uzimajući  u  obzir  to  da  naši  grijesi  vrijeđaju  samoga  Krista,  Crkva  ne  oklijeva  pripisivati  kršćanima 
najtežu  odgovornost  u  muci  Isusovoj,  odgovornost  kojom  su  oni  prečesto  opterećivali  jedino 
Židove: 

«Krivce  te  užasne  krivnje  moramo  vidjeti  u  onima  koji  nastavljaju  opet  padati  u  svoje  grijehe. 
Budući  da  su  naša  zlodjela  učinila  da  Gospodin  naš  Isus  Krist  podnese  muku  Križa,  oni  koji 
uranjaju  u  nerede  i  zlo,  sigurno  »sami  sebi  iznova  razapinju  i  ruže  Sina  Božjega«.  Treba  priznati  da 
je  u  tom  slučaju  naš  vlastiti  grijeh  veći  nego  grijeh  Židova.  Jer  oni,  po  svjedočanstvu  apostolovu, 
»da  su  upoznali  Kralja  slave,  nikad  ga  ne  bi  bih  razapeli«.  Mi,  naprotiv,  ispovijedamo  da  ga 
poznajemo.  I  kad  ga  niječemo  svojim  činima,  na  neki  način  stavljamo  na  nj  svoje  ubojite  ruke.  I 
nisu  ga  raspeli  zli  dusi;  razapeo  si  ga  ti  s  njima  i  još  ga  razapinješ,  uživajući  u  porocima  i 
grijesima». 

Otkupitelj ska  smrt  Kristova  u  Božjem  nacrtu  spasenja 

Isus  predan  po  nepromjenljivom  Božjem  naumu 

Nasilna  smrt  Isusova  nije  bila  plod  slučaja  u  nesretnu  stjecaju  okolnosti.  Ona  pripada 
otajstvu  nauma  Božjega,  kako  jeruzalemskim  Židovima  sveti  Petar  tumači  već  u  svome  prvom 
govoru  na  Pedesetnicu:  On  je  predan  »po  odlučenu  naumu  i  promislu  Božjemu«  (Dj  2,23).  Taj 
biblijski  način  govora  ne  znači  da  su  oni  koji  su  »predali  Isusa«  (Dj  3,13)  bili  samo  pasivni 
izvršitelji  jednog  scenarija  unaprijed  od  Boga  napisana.  Bogu  su  svi  časovi  vremena  prisutni  u 
svojoj  aktualnosti.  On  dakle  zasniva  svoj  vječni  naum  »predodređenja«  uključujući  u  nj  slobodni 
odgovor  svakog  čovjeka  svojoj  milosti:  »Rote  se,  uistinu,  u  ovome  gradu  na  svetog  Slugu  tvoga 
Isusa,  kog  pomaza,  rote  se  Herod  i  Poncije  Pilat  zajedno  s  narodima  i  pucima  izraelskim  da  učine 
što  tvoja  ruka  i  tvoja  volja  predodredi  da  se  zbude«  (Dj  4,27-28).  Bog  je  dopustio  čine  proizašle  iz 
njihove  zaslijepljenosti  da  bi  izvršio  svoj  naum  spasenja. 

Taj  Božji  naum  spasenja  po  usmrćenju  »Sluge,  Pravednika«  bio  je  unaprijed  naviješten  u  Pismu 
kao  otajstvo  sveopćeg  otkupljenja,  to  jest  otkupa  koji  ljude  oslobađa  ropstva  grijehu.  U  ispovijesti 
vjere,  za  koju  kaže  da  ju  je  »primio«,  sv.  Pavao  ispovijeda  da  je  »Krist  umro  za  naše  grijehe  po 
Pismima«  (1  Kor  15,3).  Otkupiteljska  smrt  Isusova  ispunjuje  osobito  proroštvo  o  Sluzi  patniku.  Sam 
Isus  prikazao  je  smisao  svoga  života  i  svoje  smrti  u  svjetlu  Sluge  patnika.  Nakon  Uskrsnuća,  dao  je 
to  tumačenje  Pisma  učenicima  iz  Emausa,  zatim  i  samim  apostolima. 

Bog  ga  za  nas  grijehom  učini 

Dosljedno  tome  sv.  Petar  može  apostolsku  vjeru  u  Božji  naum  spasenja  jasno  izraziti  ovako:  »Ta 
znate  da  od  svog  ispraznog  načina  života  što  vam  ga  oči  namriješe,  niste  otkupljeni  nečim 
raspadljivim,  srebrom  ili  zlatom,  nego  dragocjenom  krvlju  Krista,  Jaganjca  nevina  i  bez  mane.  On 
bijaše  doduše  predviđen  prije  postanka  svijeta,  ali  se  očitova  na  kraju  vremena  radi  vas«  (1  Pt  1,18- 
20).  Grijesi  ljudi,  kao  posljedica  istočnoga  grijeha,  potvrđeni  su  smrću.  Šaljući  svoga  vlastitog  Sina 
u  stanje  sluge,  stanje  čovječanstva  palog,  i  zbog  grijeha,  smrti  namijenjenoga.  »Njega,  koji  ne  okusi 
grijeha  Bog  za  nas  grijehom  učini  da  mi  budemo  pravednost  Božja  u  njemu«  (2  Kor  5,21). 

Isus  nije  upoznao  osude  kao  da  bi  sam  bio  sagriješio.  Ali  u  svojoj  otkupitelj skoj  ljubavi,  koja  ga 
je  "uvijek  sjedinjavala  s  Ocem,  on  je  preuzeo  nas  u  našoj  udaljenosti  od  Boga  zbog  grijeha,  tako  da 
je  u  naše  ime  mogao  reći  na  Križu:  »Bože  moj,  Bože  moj,  zašto  si  me  ostavio?«  (Mk  15,34;  Ps 
22,1).  Učinivši  ga  tako  solidarnim  s  nama  grešnicima,  Bog  »  ni  svojega  Sina  nije  poštedio,  nego  ga 
je  za  sve  nas  predao«  (Rim  8,32),  da  budemo  pomireni  s  njime  »po  smrti  Sina  njegova«  (Rim  5,10). 

Bog  je  začetnik  opće  otkupiteljske  ljubavi 

Predajući  svoga  Sina  za  naše  grijehe,  Bog  očituje  da  njegov  naum  o  nama  jest  naum  dobrohotne 
ljubavi  koja  prethodi  svakoj  zasluzi  s  naše  strane:  »U  ovom  je  ljubav:  ne  da  smo  mi  ljubili  Boga, 
nego  -  on  je  ljubio  nas  i  poslao  Sina  svoga  kao  žrtvu  pomirnicu  za  grijehe  naše«  (1  Iv  4,  1  O).  »Bog 
pokaza  ljubav  svoju  prema  nama  ovako:  dok  još  bijasmo  grešnici,  Krist  za  nas  umrije  «(Rim  5,8). 
Ta  je  ljubav  bez  isključivosti,  Isus  je  to  pripomenuo  u  zaključku  prispodobe  o  izgubljenoj  ovci: 
»Tako  ni  Otac  vaš,  koji  je  na  nebesima  neće  da  propadne  nijedan  od  ovih  malenih«  (Mt  18,14).  On 
tvrdi  da  daje  svoj  život  »kao  otkupninu  za  mnoge«  (Mt  20,28);  taj  izraz  nije  restriktivan: 
suprotstavlja  ukupnost  čovječanstva  jedinoj  osobi  Otkupitelja  koji  se  predaje  da  bije  spasio.  Crkva, 
slijedeći  apostole,  uči  da  je  Krist  umro  za  sve  ljude  bez  iznimke.  »Nema,  nije  bilo  i  neće  biti 
nijednog  čovjeka  za  kojega  Krist  nije  trpio«. 

Krist  je  sam  sebe  prikazao  Ocu  za  naše  grijehe 

Sav  Kristov  život  je  žrtva  Ocu 

Sin  Božji  koji  je  sišao  «s  neba  ne  da  vrši  svoju  volju  nego  volju  onoga  koji  ga  posla»  (Iv 
6,38),  «ulazeći  u  svijet  veli:  Evo  dolazim  Bože  vršiti  volju  tvoju.  U  toj  smo  volji  posvećeni 
prinosom  tijela  Isusa  Krista  jednom  zauvijek«  (Heb  10,5-10).  Od  prvog  časa  svoga  Utjelovljenja, 
Sin  prihvaća  Božji  naum  spasenja  u  svome  otkupitelj skom  poslanju:  »Moja  je  hrana  vršiti  volju 
Onoga  koji  me  posla  i  dovršiti  djelo  njegovo«  (Iv  4,34).  Žrtva  Isusova  za  grijehe  svega  svijeta  (1  Iv 
2,2)  izraz  je  njegova  zajedništva  ljubavi  s  Ocem:  »zbog  toga  me  ljubi  Otac  što  polažem  život  svoj« 
(Iv  10,17).  »Ali  neka  svijet  upozna  da  ja  ljubim  Oca  i  da  tako  činim  kako  mi  je  zapovjedio  Otac« 
(Iv  14,31). 

Ta  želja  da  prihvati  naum  otkupitelj ske  Očeve  ljubavi  prožimlje  sav  život  Isusov,  jer  njegova 
otkupiteljska  Muka  bitni  je  razlog  njegova  Utjelovljenja:  »Oče,  izbavi  me  iz  ovoga  časa?  No,  zato 
dođoh  u  ovaj  čas«  (Iv  12,27).  »Čašu  koju  mi  dade  Otac  zar  da  ne  pijem?«  (Iv  18,11).  I  još  na  Križu 
prije  nego  će  »sve  biti  svršeno«,  on  kaže:  »Žedan  sam«  (Iv  19,28). 

Jaganjac  koji  oduzima  grijeh  svijeta 

Nakon  što  je  prihvatio  da  ga  krsti  s  grešnicima,  Ivan  je  Krstitelj  vidio  i  pokazao  u  Isusu 
»Jaganjca  Božjega  koji  oduzima  grijeh  svijeta«  (7v  1,29).  On  tako  očituje  daje  Isus  u  isti  mah  i 
Sluga  patnik,  koji  se  šuteći,  pušta  voditi  na  klanje  noseći  grijeh  mnoštva,  i  Vazmeni  jaganjac, 
simbol  otkupljenja  Izraelova  u  vrijeme  prve  Pashe.  Sav  život  Kristov  izrazuje  njegovo  poslanje:  »da 
služi  i  život  svoj  dade  kao  otkupninu  za  mnoge«  (Mk  10,45). 

Isus  slobodno  prihvaća  otkupiteljsku  ljubav  Očevu 

Prihvaćajući  svojim  ljudskim  srcem  ljubav  Očevu  za  ljude,  Isus  ih  je  »do  kraja  ljubio«  (Iv  13,1), 
jer  »veće  ljubavi  nitko  nema  od  ove:  da  tko  život  svoj  položi  za  svoje  prijatelje«  (Iv  15,13).  Tako  je, 
u  patnji  i  smrti,  njegovo  čovještvo  postalo  slobodnim  i  savršenim  oruđem  njegove  božanske  ljubavi 
koja  hoće  spasenje  ljudi.  Zaista,  on  je  slobodno  prihvatio  svoju  muku  i  smrt  iz  ljubavi  za  svoga  Oca 
i  za  ljude  koje  Otac  hoće  spasiti:  »Nitko  mi  ne  oduzima  život,  nego  ja  ga  sam  od  sebe  polažem«  (Iv 
10,18).  Odatle  vrhunska  sloboda  Sina  Božjega  kad  sam  ide  prema  smrti. 

Na  posljednjoj  večeri  Isus  je  pred  ostvario  slobodnu  žrtvu  svoga  života 

Isus  je  slobodnu  žrtvu  samoga  sebe  potpunoma  izrazio  na  večeri  koju  je  blagovao  s 
dvanaestoricom  apostola,  »one  noći  kad  bijaše  predan«  (7  Kor  11,23).  Uoči  svoje  muke,  dok  je  bio 
još  slobodan,  Isus  je  od  te  Posljednje  Večere  s  učenicima  učinio  spomen-čin  svoje  dragovoljne  žrtve 
Ocu  za  spasenje  ljudi:  »Ovo  je  tijelo  moje  koje  se  za  vas  predaje«  (Lk  22,19).  »Ovo  je  krv  moja,  krv 
Saveza,  koja  se  za  mnoge  prolijeva  na  otpuštenje  grijeha«  (Mt  26,28). 

Euharistija  koju  u  tom  času  ustanovljuje  bit  će  »spomen«  njegove  žrtve.  Isus  apostole  uključuje 
u  vlastitu  žrtvu  i  traži  od  njih  da  je  trajno  uprisutnjuju.  Time  Isus  postavlja  apostole  za  svećenike 
Novoga  Saveza:  »Za  njih  posvećujem  samoga  sebe  da  i  oni  budu  posvećeni  u  istini«  (Ivl7,19). 

Smrtna  borba  u  Getsemaniju 

Čašu  Novoga  Saveza,  što  ju  je  prikazujući  samoga  sebe,  Isus  anticipirao  na  Posljednjoj  Večeri, 
prihvaća  zatim  iz  ruku  Očevih  u  smrtnoj  borbi  u  Getsemaniju,  postajući  »poslušan  do  smrti«  (Fil 
2,8).  Isus  moli:  »Oče  moj,  ako  je  moguće,  neka  me  mimoiđe  ova  čaša  (...)«  (Mt  26,39).  Tako 

izrazuje  užas  što  ga  smrt  predstavlja  za  njegovu  ljudsku  narav.  Ona  je  kao  i  naša,  namijenjena 
vječnom  životu;  k  tome,  za  razliku  od  naše,  savršeno  je  izuzeta  od  grijeha  koji  je  uzrok  smrti;  ali, 
nadasve,  ona  je  uzeta  od  božanske  osobe,  »začetnika  života«  (Dj  3,15),  Onoga  koji  živi  (Otk  1,  1). 
Prihvaćajući  svojom  ljudskom  voljom  da  se  vrši  volja  Očeva,  Isus  prihvaća  smrt  kao  otkupitelj sku, 
da  »u  tijelu  svom  grijehe  naše  ponese  na  drvo«  (7  Pt  2,24). 

Kristova  smrt  jedina  je  i  konačna  žrtva 

Kristova  je  smrt  i  Vazmena  žrtva  što  ostvaruje  konačno  otkupljenje  ljudi  po  Jaganjcu  Božjem  koji 
oduzima  grijeh  svijeta  (Iv  1,29)  i  ujedno  žrtva  Novoga  Saveza  koja  iznova  uspostavlja  zajedništvo 
čovjeka  s  Bogom  pomirujući  ga  s  njime  krvlju  »koja  se  za  mnoge  prolijeva  na  otpuštenje  grijeha« 
(Mt  26,28). 

Taje  Kristova  žrtva  jedina,  ona  dovršuje  i  nadilazi  sve  žrtve.  Ponajprije,  ona  je  dar  samog  Boga 
Oca:  Otac  predaje  svoga  Sina  da  nas  pomiri  sa  sobom;  istodobno  je  žrtva  Sina  Božjega  postalog 
čovjekom,  koji,  slobodno  i  iz  ljubavi,  prikazuje  svoj  život  Ocu  u  Duhu  Svetomu,  da  dade 
zadovoljštinu  za  naš  neposluh. 

Isus  svojim  posluhom  nadomješta  naš  neposluh 

»Doista,  kao  što  su  neposluhom  jednog  čovjeka  mnogi  postali  grešnici,  tako  će  i  posluhom 
Jednoga  mnogi  postati  pravednici«  (Rim  5,19).  Svojim  posluhom  do  smrti,  Isus  je  uzeo  mjesto 
Sluge  patnika  koji  »žrtvuje  (...)  život  svoj  za  naknadnicu«,  dok  nosi  »grijehe  mnogih«  koje  on 
opravdava  »uzimajući  na  sebe  njihove  krivice«.  Isus  je  nadoknadio  za  naše  krivnje  i  zadovoljio  Ocu 
za  naše  grijehe. 

Svoju  žrtvu  Isus  dovršuje  na  križu 

»Ljubav  do  kraja«(Iv  13,1)  jest  ono  što  Kristovoj  žrtvi  daje  vrijednost  otkupljenja  i  zadovoljštine. 
On  nas  je  u  žrtvi  svoga  života  sve  poznavao  i  ljubio.  »Jer  Ljubav  nas  Kristova  obuzima  kad 
promatramo  ovo:  jedan  za  sve  umrije,  svi  dakle  umriješe«  (2  Kor  5,14),  Nijedan  čovjek,  pa  bio  i 
najsvetiji,  nije  bio  sposoban  uzeti  na  sebe  grijehe  svih  ljudi  i  prikazati  se  kao  žrtva  za  sve.  Prisutnost 
u  Kristu  božanske  Osobe  Sina,  koja  nadilazi  i  istodobno  obuhvaća  sve  ljudske  osobe,  i  koja  Ga 
postavlja  Glavom  svega  čovječanstva,  čini  mogućom  njegovu  otkupitelj sku  žrtvu  za  sve. 

»Po  svojoj  svetoj  muci,  na  drvu  Križa,  on  nam  je  zaslužio  opravdanje«,  naučava  Tridentski  koncil 
ističući  jedinstveni  značaj  žrtve  Krista  -  »začetnika  vječnoga  spasenja«  (Heb  5,9).  A  Crkva  štuje 
Križ  pjevajući:  »O  zdravo,  Križu,  nado  sva!«. 

Naše  udioništvo  u  žrtvi  Kristovoj 

Križ  je  jedina  žrtva  Krista,  jedinog  »posrednika  između  Boga  i  ljudi«  (1  Tim  2,5).  A  budući  da 
se,  u  svojoj  utjelovljenoj  božanskoj  Osobi,  »na  neki  način  sjedinio  sa  svakim  čovjekom«,  on  »pruža 
svim  ljudima,  na  način  koji  Bog  poznaje,  mogućnost  da  budu  pridruženi  Vazmenom  otajstvu«.  On 
svoje  učenike  pozivlje  da  uzmu  svoj  križ  i  idu  za  njim,  jer  »on  je  trpio  za  nas,  i  ostavio  nam  primjer 
da  idemo  njegovim  stopama«.  On  zaista  hoće  da  svojoj  otkupitelj skoj  žrtvi  pridruži  one  koji  su 
njezini  prvi  korisnici.  To  se  nadasve  ostvaruje  u  osobi  njegove  Majke,  prisnije  nego  itko  drugi 
pridružene  otajstvu  njegove  otkupiteljske  patnje:  Osim  Križa  nema  dragih  ljestava  za  uspon  u 
nebo». 


Direktorij  o  liturgiji  i  pučkoj  pobožnosti  o  štovanju  Muke  Kristove 

«Brojni  i  raznoliki  izražaji  pobožnosti  prema  raspetome  Kristu  poprimaju  osobitu  važnost  u 
Crkvama  posvećenima  otajstvu  Križa  ili  onima  u  kojima  se  časte  relikvije  smatrane  vjerodostojnim 
relikvijama  drveta  Križa  ( lignum  Crucic).  »Našašće  Križa«,  koje  se  prema  tradiciji  dogodilo  u  prvoj 
polovini  4.  st.  s  kasnijim  širenjem  veoma  čašćenih  dijelova  po  čitavome  svijetu,  odredilo  je  znatan 
porast  štovanja  Križa. 

U  očitovanjima  pobožnosti  prema  Kristu  raspetome  uobičajeni  elementi  pučke  pobožnosti,  kao 
što  su  pjesme  i  molitve,  geste  poput  pokazivanja,  ljubljenja,  ophoda  i  blagoslova  križem,  prožimaju 
se  na  različite  načine,  dajući  mjesta  pobožnim  vježbama,  ponekad  dragocjenima  po  svojoj 
sadržajnoj  i  formalnoj  vrijednosti. 

Pa  ipak,  pobožnost  prema  svetome  Križu  često  treba  objašnjenje.  Treba  vjernicima  pokazati 
bitnu  vezu  Križa  s  događajem  Uskrsnuća:  Križ  i  prazan  grob,  Kristova  smrt  i  Uskrsnuće 
nerazdruživi  su  u  evanđeoskome  pripovijedanju  i  u  spasenjskome  Božjem  planu.  U  kršćanskoj  vjeri, 
Križ  je  izražaj  pobjede  nad  silama  tame  i  zbog  toga  ga  se  predstavlja  obogaćena  draguljima  te  je 
postao  znakom  blagoslova,  bilo  kada  se  križem  znamenuje  samoga  sebe  ili  kada  se  znamenuju 
druge  osobe  ili  pak  predmeti. 

Evanđeoski  tekst,  osobito  detaljan  u  pripovijedanju  različitih  prizora  Muke  i  kao  težnja  prema 
specifikaciji  i  diferencijaciji  koja  je  vlastita  pučkoj  pobožnosti,  omogućile  su  da  vjernici  pozornost 
usmjere  na  pojedine  vidike  Kristove  muke  i  da  od  nje  stvore  predmet  posebnih  pobožnosti: 
pobožnosti  prema  »Ecce  Homo  (Evo  čovjeka)  «izrugivanome  Kristu»  s  trnovim  vijencem  i 
grimiznim  plaštem«  (Iv  19,5),  kojega  Pilat  pokazuje  puku;  prema  svetim  Gospodinovim  ranama, 
osobito  prema  probodenu  boku  i  životodajnoj  krvi  koja  je  iz  njega  provrela  (usp.  Iv  19,34);  prema 
spravama  muke,  kao  što  su:  stup  za  bičevanje,  pretorijske  stube,  trnov  vijenac,  čavli,  koplje  kojim  je 
proboden;  prema  svetome  platnu  ukopa. 

Ti  su  izražaji  pobožnosti,  koje  su  u  nekim  slučajevima  promicale  osobe  znamenite  po  svetosti, 
ispravni.  Ipak,  da  bi  se  u  razmatranju  otajstva  Križa  izbjeglo  pretjerano  cjepkanje,  bit  će  prikladno 
naglasiti  cjelokupnost  složenoga  viđenja  događaja  Muke  prema  biblijskoj  i  patrističkoj  predaj i». 

2.  POBOŽNOST  MUCI  KRISTOVOJ 

2.1.  Razmatranja  o  važnosti  štovanja  Muke  Kristove  i  duhovnih  plodova  koji  iz  tog 
proizlaze 


Isusova  muka  je  najveći  razlog  da  mu  uzvratimo  ljubav 

(Sv.  Ljudevit  Montforski) 

Jedan  od  najsnažnijih  razloga  koji  nas  mogu,  po  mom  mišljenju,  potaknuti  da  uzvratimo  ljubav 
Isusu  Kristu,  Utjelovljenoj  Mudrosti,  jesu  njegove  boli  koje  je  htio  podnijeti  da  nam  zasvjedoči 
svoju  ljubav.  Postoji  najjači  motiv,  kaže  sv.  Bernard  koji  me  neodoljivo  sili  da  ljubim  Isusa  Krista,  a 
to  je,  o  moj  dobri  Isuse,  kalež  gorčine  koji  si  za  nas  ispio  da  tako  izvedeš  djelo  otkupljenja  po 
kojemu  si  postao  drag  našim  srcima.  To,  naime,  vrhunsko  dobročinstvo  koje  si  nam  iskazao  i  taj 
divni  dokaz  tvoje  ljubavi  nužno  povlače  našu  ljubav,  jače  nas  privlače  k  tebi  i  nukaju  nas  na 
sebedarje  i  uzvraćanje  ljubavi.  I  dalje  obrazlaže  riječima:  Moj  je  dragi  Spasitelj  mnogo  podnio  i 
mnogo  pretrpio  da  nas  sve  otkupi.  Koliko  li  nam  je  muka  i  tjeskoba  uklonio! 

No,  ono  što  nam  još  jasnije  pokazuje  tu  veliku  ljubav  te  Mudrosti  prema  nama  jesu  okolnosti  koje 
prate  samo  Isusovo  trpljenje. 

Prva  ta  okolnost  jest  uzvišenost  njegove  osobe  koja,  jer  je  u  svemu  neizmjerna,  neizmjerno 
uzdiže  sve  što  je  pretrpjela.  Da  je  Bog  poslao  kojeg  serafina  ih  anđela,  ma  i  najnižeg  reda  da 
postane  za  nas  čovjekom  i  da  umre,  bilo  bi  to  veličanstveno  djelo  dostojno  da  mu  kroz  cijelu 
vječnost  zahvaljujemo.  A  koliku  nam  je  prekomjernu  ljubav  iskazao  sam  Stvoritelj  neba  i  zemlje, 
Jedinorođeni  Božji  Sin  i  Vječna  Mudrost  kad  je  sam  došao  za  nas  položiti  život  uz  koji  su  životi 
svih  anđela,  ljudi  i  svih  stvorenja  zajedno  manje  vrijedni  od  života  mušice  kad  se  usporedi  sa  svim 
kraljevima  svijeta.  Kakvo  li  nas  mora  obuzeti  udivljenje  i  kolika  treba  biti  naša  zahvalnost! 

Druga  okolnost  jesu  osobine  osoba  za  koje  trpi.  To  su  ljudi,  ružna  i  njemu  neprijateljska 
stvorenja,  kojih  se  nije  trebao  bojati  i  od  kojih  se  nije  imao  čemu  nadati.  Bilo  je  takvih  prijatelja  koji 
su  umrli  za  svoje  prijatelje,  no  da  li  se  ikada  našao  tko  osim  Sina  Božjega  da  umre  za  svoje 
neprijatelje?  -  “Bog  pokaza  svoju  ljubav  prema  nama  time  što  je  Krist,  dok  smo  još  bili  grešnici, 
umro  za  nas  ”(Rim  5,  8-9.). 

Treća  okolnost  jest  mnoštvo,  težina  i  trajanje  njegovih  trpljenja.  Mnoštvo  njegovih  boli  bilo  je 
tako  veliko  daje  nazvan  čovjek  boli  (Iz  53,  3.),  u  kojemu  od  pete  do  glave  nigdje  zdrava  mjesta,  već 
ozljede,  modrice,  otvorene  rane  (Iz  1,  6.).  Taj  dragi  prijatelj  naših  duša  trpio  je  u  svemu:  izvana  i 
iznutra,  u  duši  i  u  tijelu. 

Trpio  je  u  svojim  dobrima:  da  ne  govorimo  o  njegovu  siromaštvu  pri  rođenju,  o  bijegu  i  boravku 
u  Egiptu  i  o  cijelom  njegovu  životu,  a  u  Muci  bio  je  lišen  čak  i  svojih  haljina  koje  su  međusobno 
podijelili  vojnici  i  gola  ga  prikovali  na  križ,  ne  ostavivši  mu  ni  komad  krpe  da  bi  se  mogao  pokriti. 

Odrekao  se  svoje  časti  i  dobra  glasa,  bio  je  zasićen  pogrdama,  a  nazvaše  ga  bogohulnikom, 
zavodnikom,  pijanicom  i  izjelicom  i  opsjednutim  od  zloga.  Lišio  se  i  svoje  mudrosti,  jer  su  ga 
smatrali  neznalicom  i  varalicom,  i  postupali  su  s  njim  kao  s  luđakom  i  hezumnikom.  Kao  da  je 
odložio  i  svoju  moć:  držali  su  daje  čarobnjak  i  neki  šarlatan  koji  svoja  nazovi  čudesa  čini  u  savezu 
s  đavlom. 

Trpio  je  i  od  svojih  učenika:  jedan  gaje  prodao  i  izdao,  prvi  među  njima  gaje  zanijekao,  a  svi  ga 
ostaviše  i  napustiše.  Trpio  je  od  svih  vrsti  ljudi:  od  kraljeva  i  upravitelja,  od  sudaca,  upravitelja  i 
dvorjana,  od  vojnika,  prvosvećenika  i  svećenika,  crkvenih  ljudi  i  svjetovnjaka,  Židova  i  pogana, 
muškaraca  i  žena,  jednom  riječju:  trpio  je  od  sviju.  Njegova  sveta  Majka  još  mu  je  povećavala  boli 
kad  ju  je  vidio  uronjenu  u  more  žalosti  dok  je  stajala  pod  križem. 

Naš  dragi  Spasitelj  trpio  je  na  svim  dijelovima  svoga  tijela.  Glava  mu  je  bila  tmjem  okrunjena, 
kosa  i  brada  počupane,  obrazi  išćuškani,  lice  pokriveno  pljuvačkom,  vrat  i  ruke  stegnute  užetima, 
ramena  opterećena  i  izderana  od  tereta  križa,  a  ruke  i  noge  probodene  čavlima.  Bok  mu  je  bio 
otvoren  sulicom,  a  cijelo  mu  je  tijelo  bilo  izbrazdano  bez  milosrđa  s  nekih  pet  tisuća  udaraca,  tako 
da  su  se  vidjele  napola  gole  kosti. 

I  sva  su  mu  se  sjetila  kupala  u  moru  boli:  oči  su  mu  gledale  grimase  i  poruge  njegovih  neprijatelja 
i  suze  žalosti  prijatelja,  uši  su  slušale  uvrede  i  lažna  svjedočenja,  kletve  i  grozne  hule  koje  su  ta 
nesretna  usta  rigala  protiv  njega,  njegov  je  nos  osjećao  zadah  pljuvački  što  su  mu  pokrivale  lice. 
Usta  su  mu  gorjela  od  žeđi  koju  su  mu  utažili  octom  i  žući,  dok  su  mu  udovi  i  cijelo  tijelo  osjećali 
neizrecive  boli  prouzročene  bičevima,  tmjem  i  čavlima. 

Njegova  je  presveta  duša  bolno  trpjela  zbog  grijeha  svih  ljudi  koji  su  vrijeđali  njegova  ljubljenog 
Oca,  kao  i  zbog  vječne  osude  tolikog  broja  duša  koje  ne  prihvaćaju  njegovu  Muku  i  Smrt  kao  izvor 
spasenja.  Duša  mu  je  suosjećala  ne  samo  sa  svim  ljudima  zajedno,  već  i  sa  svakim  pojedinim  koga 
poimence  poznavaše. 

Što  je  još  više  povećavalo  njegove  muke  bilo  je  njihovo  trajanje,  jer  su  one  počele  časom  začeća  i 
trajale  su  sve  do  smrti,  jer  je  On  kao  vječna  i  neizmjerna  Mudrost  jasno  vidio  sva  ta  trpljenja  koja  će 
morati  pretrpjeti.  Tomu  svemu  dodajmo  još  najokrutnije  i  najstrašnije  trpljenje  od  svih,  a  to  je  bila 
njegova  posvemašnja  zapuštenost  na  križu  da  je  uzviknuo:  “ Bože  moj,  Bože  moj ,  zašto  si  me 
ostavio?”  (Mt  27,  46.). 

Iz  svega  ovoga  možemo  zaključiti  sa  sv.  Tomom  i  drugim  svetim  očima  daje  naš  Isus  trpio  više 
od  svih  mučenika  zajedno,  od  onih  koji  su  bili,  kao  i  od  onih  koji  će  doći  do  konca  vjekova.  Ako  je, 
dakle,  najmanja  patnja  Sina  Božjega  vrjednija  i  učinkovitija  nego  smrt  i  uništenje  svih  anđela  i  ljudi 
zajedno  umjesto  nas,  kakva  li  mora  biti  naša  žalost  zbog  grijeha,  naša  zahvalnost  i  naša  ljubav 
prema  njemu  koji  je  za  nas  trpio  sve  ono  što  se  može  pretrpjeti,  i  to  s  tolikom  ljubavlju!  A  uza  sve 
to,  on  to  nije  morao  učiniti!  “ Namjesto  određene  mu  radosti  podnese  križ ”  (Heb  12,  2.). 

Prema  svetim  očima  to  znači  daje  Isus  Krist,  Vječna  Mudrost,  mogao  ostati  u  slavi  na  nebesima 
neizmjerno  udaljen  od  naših  bijeda,  ali  je  iz  ljubavi  prema  nama  više  volio  sići  na  zemlju  i  postavši 
čovjekom  za  nas  umrijeti  na  križu.  A  kad  je  već  postao  čovjekom,  mogao  je  svom  tijelu  dati  istu 
radost,  istu  besmrtnost  i  blaženstvo  koje  sada  uživa,  ali  on  to  nije  htio,  samo  da  može  trpjeti. 

Sv.  Rupert  dodaje  daje  vječni  Otac  u  času  utjelovljenja  predložio  svom  Sinu  da  spasi  svijet  bilo 
radostima,  bilo  trpljenjem,  slavom  ili  prezirom,  bogatstvom  ili  siromaštvom,  životom  ili  smrću. 
Tako  je  Gospodin  mogao  otkupiti  svijet,  da  je  samo  htio  živeći  u  radostima,  užicima,  u  slavi  i 
bogatstvu,  u  časti  i  pobjedi,  i  na  taj  način  sve  ljude  dovesti  u  raj.  No,  On  je  radije  odabrao  trpljenje  i 
križ  da  uzvrati  Ocu  više  slave,  a  nama  ljudima  zasvjedoči  više  ljubavi. 

Štoviše,  on  nas  je  toliko  ljubio  da  nije  htio  skratiti  svojih  muka,  već  ih  je  naprotiv  produžio  u  želji 
da  još  mnogo  više  pretrpi.  I  zato  je  na  križu,  zasićen  pogrdama  i  uronjen  u  more  muka,  uzviknuo 
kao  da  mu  još  nije  dosta:  “ Žedan  sam!”  (Iv  19,  27.).  A  čega  je  bio  žedan?  “Žeđaš“,  veli  sv.  Lovro 
Justinijani,  “od  žara  svoje  ljubavi,  od  preobilnog  svog  milosrđa  i  dobrohotnosti  prema  nama.  Žedan 
si  nas  samih  i  žeđaš  da  nam  se  dadeš  da  trpiš  iz  ljubavi  prema  nama.” 

Nakon  svega  toga  ne  moramo  li  i  mi  u/viknuti  sa  sv.  Franjom  Paulskim:  “O  ljubavi!  O  Bože 
ljubavi!  Kako  je  neizmjerna  i  preobilna  ta  ljubav  koju  si  nam  pokazao  u  svojoj  muci  i  smrti!”  Ili  sa 
sv.  Magdalenom  Paciškom:  “O  ljubavi!  O  ljubavi!  Kako  si  malo  poznata!”  A  sveti  je  Franjo 
ponavljao  vukući  se  po  blatu  usred  ulice:  “O  Isuse,  moja  raspeta  ljubavi,  tako  te  malo  poznaju!  O 
Isuse,  moja  ljubavi,  kako  si  malo  ljubljen!” 

I  zaista,  sveta  Crkva  ponavlja  svaki  dan:  “Svijet  ga  nije  upoznao  ”(Iv  1,10)  I  ako  zdravo 
promislimo,  spoznati  što  je  Isus  za  nas  pretrpio  i  ne  uzvratiti  mu  žarkom  ljubavlju,  gotovo  je 
moralno  nemoguća  stvar. 

Duhovni  plodovi  koji  proizlaze  iz  razmatranja  Muke  Kristove 

(Sv.  Alfons  Marija  Ligu  ori) 

1.  Ljubitelj  duša,  naš  prelj ubijeni  Otkupitelj,  kazao  je  da  kod  dolaska  na  zemlju  kao  čovjek  nije 
imao  drugog  cilja  osim  da  upali  sveti  plamen  ljubavi  u  ljudskim  srcima:  Došao  sam  da  bacim  oganj 
na  zemlju,  pa  kako  bih  volio  da  se  već  zapalio  (Lk  12,  49).  Ah,  kako  je  lijepe  plamene  ljubavi 
zapalio  u  tolikim  dušama,  posebno  patnjama  koje  je  htio  trpjeti  kod  svoje  smrti,  kako  bi  nam 
pokazao  beskrajnu  ljubav  kojom  nas  je  ljubio!  Ah,  koliko  sretnih  srdaca  u  Isusovim  Ranama,  kao  u 
nekim  pećnicama  ljubavi,  se  zapalilo  ljubavlju,  tako  da  se  nisu  ustručavah  prikazati  Isusu  dobra, 
život  i  same  sebe,  nadvladavajući  velikom  hrabrošću  sve  poteškoće  na  koje  su  nailazili  u 
opsluživanju  božanskog  zakona,  iz  ljubavi  prema  Gospodinu  koji  iako  Bog,  htio  je  toliko  trpjeti 
zbog  ljubavi  prema  njima!  Upravo  to  je  bio  savjet  koji  nam  je  dao  apostol  kako  ne  bi  promašili  i 
kako  bi  brzo  hodili  putem  koji  vodi  u  Nebo:  Promotrite  pomno  onoga  koji  je  od  grešnika  podnio 
takovo  protivljenje  protiv  samoga  sebe,  da  ne  sustanete  i  ne  klonete  duhom!  (Heb  12,3). 

2.  Upravo  zbog  toga  je  sv.  Augustin  zaljubljen,  gledajući  Isusa  na  križu  svega  izranjena,  tako 
divno  molio:  «Upiši,  moj  ljubljeni  Spasitelju  u  moje  srce,  svoje  Rane  da  u  njima  uvijek  čitam  tvoju 
patnju  i  tvoju  ljubav;  da  bi  imao  pred  svojim  očima  veliku  patnju  koju  si  Bože  moj  za  mene 
pretrpio,  i  ja  trpio  u  miru  sve  muke  koje  ću  morati  pretrpjeti;  i  da  bi  gledajući  tvoju  ljubav  koju  si 
mi  iskazao  na  križu,  ja  ne  ljubim  i  ne  mognem  ljubiti  ništa  drugo  osim  tebe». 

3.  Od  kuda  su  sveci  crpili  jakost  i  dobij ah  hrabrost  da  trpe  patnje,  mučenici  mučeništvo  ako  ne 
iz  Muka  Isusa  Krista  Raspetoga?  Sv.  Josip  iz  Leonessa  kapucin,  vidjevši  da  ga  mučitelji  žele  vezati 
konopcima,  kako  bi  mu  bolno  zarežali  u  tijelo,  on  uze  u  svoje  ruke  raspelo  i  reče:  «Kakvi  konopci, 
evo  mojih  veza,  moj  Gospodin  pribijen  na  Križu  meni  za  ljubav.  On  sa  svojom  ljubavlju  i  patnjama 
me  veže  kako  bi  podnio  svaku  muku  njemu  za  ljubav».  I  tako  je  trpio  bez  daje  bio  vezan,  gledajući 
Isusa  koji  kao  ovca  nijema  pred  onima  koji  je  strižu,  nije  otvorio  usta  svoja  (Iz  53,  7).  Tko  bi  mogao 
reći  da  trpi  nevin  gledajući  Isusa  kojega  za  naše  grijehe  probodoše  (Iz  53,  5)?  Tko  bi  se  mogao 
buniti  da  trpi  zbog  neke  udobnosti  kad  je  Isus  postao  poslušna  do  smrti  na  Križu  (Fil  2,8)?  Tko  bi 
mogao  prigovoriti  za  uvrede  gledajući  Isusa  kako  prema  njemu  postupaju  kao  prema  luđaku,  tuku 
ga,  izruguju,  udaraju,  pljuju  mu  u  lice,  obješen  na  sramnom  mučilu? 

4.  Tko  bi  mogao  ljubiti  drugo  osim  Isusa  gledajući  kako  je  umro  u  tolikim  mukama  prezren  kako 
bi  zadobio  našu  ljubav?  Jedan  pustinjak  je  molio  Boga  da  ga  pouči  što  bi  mogao  činiti  kako  bi 
došao  do  savršene  ljubavi.  Gospodin  mu  je  objavio  da,  za  doći  do  savršene  ljubavi  nema  boljeg 
sredstva  od  čestog  razmatranja  njegove  Muke.  Plakala  je  sv.  Terezija  Avilska  i  žalila  se  zbog  nekih 
knjiga  koji  su  je  bili  poučili  da  napusti  razmatranje  Muke  Isusove,  jer  bi  to  navodno  bila  prepreka  za 
kontemplaciju  Božanstva;  te  je  svetica  uskliknula:  «  O  Gospodine  moje  duše,  dragi  moj  raspeti 
Isuse,  ne  sjećam  se  nikada  ovog  mišljenja,  a  da  mi  ne  izgleda  da  sam  učinila  veliku  izdaju.  Je  li 
moguće  Gospodine  da  bi  mi  ti  bio  zaprekom  za  veće  dobro?  I  od  kuda  su  mi  došla  sva  dobra,  ako  ne 
od  tebe?»  Zatim  je  nadodala:  «Vidjela  sam  da  za  udovoljiti  Bogu  i  da  bi  nam  udijelio  velike  milosti, 
On  hoće  da  to  prođe  preko  ruku  ove  svete  ljudske  naravi,  u  kojoj  se  njegova  Božanska  uzvišenost 
naslađuje)). 

5.  Govorio  je  p.  Baldasar  Alvarez  daje  nepoznavanje  blaga  koja  imamo  u  Isusu,  propast  kršćana, 
te  mu  je  razmatranje  Muke  Isusove  bilo  najdraže,  pogotovu  njegovih,  muka,  siromaštva,  prezira, 
pogrda.  Svoje  pokornike  je  poticao  na  često  razmatranje  Muke  Otkupitelja,  govoreći  im  da  ne 

smatraju  da  su  bilo  što  postigli  ako  ne  dođu  do  toga  da  uvijek  imaju  pogled  uprt  u  Srce  raspetog 
Isusa. 

6.  Tko  želi  uvijek  rasti  u  kreposti,  uči  sv.  Bonavnetura,  neka  uvijek  razmatra  o  Kristu  patniku,  i 
dodaje  da  nema  korisnije  pobožne  vježbe  za  učiniti  dušu  svetom  od  čestog  razmatranja  Muke 
Kristove. 

7.  Između  ostalog,  govorio  je  sv.  Augustin,  da  vrijedi  jedan  suza  prolivena  sjećajući  se  Muke 
Isusove,  više  nego  hodočašće  u  Jeruzalem  i  godina  posta  o  kruhu  i  vodi.  Da,  jer  je  s  tim  ciljem  naš 
Gospodin  trpio  kako  bi  mi  o  tome  razmišljali;  jer  razmišljajući  o  njegovoj  Muci  nije  moguće  ne 
zapaliti  se  njegovom  božanskom  ljubavlju:  Ljubav  Kristova  nas  nuka  (2  Kor  5,14).  Malo  njih  ljube 
Isusa,  jer  je  malo  onih  koji  razmatraju  patnje  koje  je  za  nas  pretrpio;  a  tko  ih  često  razmatra,  ne 
može  živjeti  da  ne  ljubi  Isusa.  Ljubav  Kristova  nas  nuka.  Osjećamo  da  nas  njegova  ljubav  tako 
privlači  da  mu  se  ne  možemo  oduprijeti  i  ne  ljubiti  Boga  koji  je  toliko  trpio  da  bi  bio  ljubljen. 

8.  Zato  je  i  Apostol  Pavao  govorio  da  ne  želi  znati  drugo  do  li  Isusa  Krista  i  to  Raspetoga,  to  jest 
ljubav  koju  nam  je  pokazao  na  križu.  I  uistinu  iz  kojih  knjiga  bi  mogli  bolje  naučiti  znanost  svetaca, 
koje  je  ljubav  prema  Bogu,  nego  od  raspetog  Isusa?  Sluga  Božji,  fra  Bemardin  iz  Corliona  kapucin 
budući  da  nije  znao  pisati,  njegovi  poglavari  su  ga  htjeli  naučiti.  On  je  otišao  pomoliti  se  pred 
Raspelom,  a  Isus  mu  je  s  križa  odgovorio:  «Koje  knjige,  koje  učenje,  evo  ja  sam  tvoja  knjiga  gdje 
možeš  uvijek  čitati  ljubav  koju  sam  imao  za  tebe».  O  velike  li  isitne,  za  razmatrati  cijeli  život  i  svu 
vječnost;  Bog  je  umro  iz  ljubavi  prema  nama.  O  velike  li  isitne! 

9.  Jednoga  dana  sv.  Toma  Akvinski  je  posjetio  sv.  Bonaventuru  i  pitao  ga  kojoj  se  knjigom  služio 
za  tako  lijepi  nauk  kao  što  gaje  on  opisao.  Sv.  Bonaventura  mu  pokaza  sliku  Raspetoga  svu  izlizanu 
od  poljubaca  i  reče  mu:  «  Evo  moje  knjige  iz  koje  crpim  sve  što  sam  napisao,  on  me  je  poučio  sve 
ono  malo  što  sam  saznao».  Svi  sveci,  uistinu,  naučili  su  umijeće  ljubavi  prema  Bogu  učeći  od 
Raspetoga.  Fra  Givanni  d’  Alvernia  svaki  puta  kad  bi  pogledao  Isusa  izranjenoga  nije  mogao 
suzdržati  suze. 

10,  Evo  dakle,  knjige;  Raspeti  Isus,  i  ako  mi  iz  nje  budemo  još  učili,  biti  ćemo  dobro  poučeni, 
bojati  se  grijeha,  i  biti  raspaljeni  ljubavlju  tako  ljupkog  Boga,  čitajući  u  Isusovim  Ranama,  zloću 
grijeha  koja  je  dovela  Boga  da  trpi  tako  gorku  smrt  kako  bi  zadovoljio  Božjoj  Pravdi;  i  ljubav  koju 
nam  je  pokazao  Spasitelj  želeći  toliko  trpjeti  kako  bi  nam  pokazao  koliko  nas  ljubi. 

11.  Molimo  Majku  Božju,  da  nam  isprosi  od  Sina  milost  ulaska  u  plamen  ljubavi  gdje  gore  tolika 
zaljubljena  srca,  da  bi  u  njemu  izgorjele  sve  naše  zemaljske  ljubavi,  da  bi  mogli  gorjeti  tim  sretnim 
plamenovima  koje  na  zemlji  dušu  čine  svetom  a  blaženom  u  Nebu. 

Krist  je  puno  više  ljubio,  nego  što  je  trpio 

(Sv.  Alfons  Marija  Ligu  ori) 

Sveti  Ivan  Avilski,  koji  je  toliko  bio  pobožan  prema  Isusu  Kristu  raspetome  da  je  u  svakoj 
propovijedi  o  tome  govorio,  u  jednoj  je  svojoj  raspravi  pod  nazivom:  «0  ljubavi  Božjoj  prema 
ljudima»  iznio  veoma  žarke  i  lijepe  misli,  koje  ovdje  donosim: 

«Ti,  Otkupitelju,  toliko  ljubiš  čovjeka  da  Te  mora  ljubiti  svaki  onaj  tko  razmatra  ovu  ljubav.  Tvoja 
ljubav  sili  srca,  kako  to  kaže  apostol  Pavao.  Ljubav  Isusa  Krista  prema  ljudima  potječe  iz  njegove 
ljubavi  prema  Bogu.  Zato  je  rekao  na  Posljednjoj  večeri:  'Ali  neka  svijet  upozna  da  ljubim  Oca  i  da 
tako  činim  kako  mi  je  zapovjedio  Otac.  Ustanite,  pođimo  odavde!'  (Iv  14,31).  Ali  kamo?  Da  na 
križu  umrem  za  ljude.  Nijedan  razum  ne  može  shvatiti  koliko  gori  ovaj  oganj  u  srcu  Isusa  Krista. 
Kao  što  mu  je  bilo  zapovjeđeno  da  pretrpi  jednu  smrt,  On  bi  ih  isto  tako  pretrpio  tisuću  jer  bi  ih  u 
svojoj  ljubavi  sve  podnio.  I  da  je  ono  što  je  po  zapovijedi  pretrpio  za  sve  ljude,  morao  pretrpjeti  za 
spas  samo  jednoga  čovjeka,  On  bi  to  učinio  za  svakoga  posebno,  kako  je  to  za  sve  zajedno  učinio.  I 
kao  što  je  tri  sata  visio  na  križu,  On  bi  na  njemu  ostao  do  sudnjega  dana,  daje  bilo  potrebno  -  tolika 
je  u  Njega  bila  ljubav. 

Dakle,  Isus  Krist  je  mnogo  više  ljubio  nego  što  je  trpio!  O  Božanska  Ljubavi,  daleko  li  si  bila 
veća  nego  što  si  se  izvana  pokazala.  Mnogobrojne  rane  i  modrice  govore  nam  o  velikoj  ljubavi,  ah 

nam  ne  kazuju  svu  njenu  veličinu.  Veća  je  bila  iznutra  nego  što  se  vani  pokazala.  Bila  je  to  samo 
jedna  iskra  onog  golemoga  mora  neizmjerne  ljubavi. 

Najveći  je  znak  ljubavi  položiti  život  za  svoje  prijatelje;  ali  nema  znaka  kojim  je  Isus  Krist  mogao 
dovoljno  izraziti  svoju  ljubav.  To  je  ona  ljubav  kojom  dobre  duše  ostaju  izvan  sebe  i  čude  joj  se  kad 
je  upoznaju.  Od  nje  im  gori  nutrina,  one  žele  mučeništvo,  raduju  se  trpljenju,  uživaju  na  užarenu 
roštilju,  šeću  po  žeravici  kao  po  ružama,  čeznu  za  nevoljama,  vesele  se  onome  čega  se  svijet  boji, 
prihvaćaju  željno  ono  od  čega  svijet  zazire.  Sveti  Ambrozije  piše  da  za  dušu,  koja  se  vjenčala  s 
Isusom  Kristom  na  križu,  ništa  nije  tako  slavno  kao  nositi  sa  sobom  znakove  Raspetoga. 

A  kako  da  Ti  platim,  Isuse  moj,  ovu  ljubav?  Dostojno  je  da  se  krv  nadoknadi  krvlju.  Daj  da  se 
vidim  obojen  tom  krvi,  na  taj  križ  pribijen.  Sveti  križu,  primi  još  i  mene  na  sebe.  Proširi  se,  trnova 
kruno,  da  i  ja  u  te  mogu  staviti  svoju  glavu.  Čavli,  pustite  nevine  ruke  moga  Gospodina  i  probijte 
moje  srce  ljubavlju  i  sažaljenjem.  Zato  si,  Isuse  moj  -  kako  podsjeća  apostol  Pavao  -  umro  da 
živima  i  mrtvima  zagospodariš  ne  kaznama,  nego  ljubavlju:  'Ta  Krist  zato  umrije  i  oživje  da 
gospodar  bude  i  mrtvima  i  živima'  (Rim  14,9). 

O  Isuse,  otimaču  srdaca,  snaga  Tvoje  ljubavi  slomila  je  i  naša,  tako  tvrda,  srca.  Svojom  ljubavi 
rasplamtio  si  cijeli  svijet.  Preljubazni  Gospodine,  napoji  naša  srca  ovim  vinom,  spali  ih  ovim 
ognjem,  rani  ih  ovom  strjelicom  svoje  ljubavi.  Već  ovaj  križ  ranjava  moje  ranjeno  srce.  Preslatka 
Ljubavi,  što  si  učinila?  Došao  si  da  me  izliječiš,  a  eto,  Ti  si  me  ranio.  Došao  si  da  me  naučiš  živjeti, 
a  učinio  si  me  gotovo  ludim?  O  premudra  ludosti,  ne  daj  da  ikada  bez  Tebe  živim.  Gospodine,  sve 
što  vidim  na  križu,  poziva  me  na  ljubav:  drvo,  lik,  rane  Tvoga  tijela,  a  osobito  ljubav  Tvoja, 
pozivaju  me  da  Te  ljubim  i  da  Te  nikada  ne  zaboravim. 

Naše  pouzdanje  u  ljubav  i  zasluge  Isusa  Krista 

(Sv.  Alfom  Marija  Ligu  ori) 

Pouzdanje  u  Krista:  Prorok  David  je  položio  svu  nadu  spasenja  u  svoga  budućeg  Otkupitelja 
rekavši:  "U  tvoje  ruke  duh  svoj  predajem:  otkupi  me,  Gospodine,  Bože  vjerni"  (Ps  31,6).  Još  veće 
mora  biti  naše  pouzdanje  u  Isusa  Krista  nakon  što  je  došao  i  izvršio  djelo  otkupljenja!  Zato  svaki  od 
nas  može  s  još  većini  pouzdanjem  izricati  i  uvijek  ponavljati  navedene  riječi.  Imamo  velikih  razloga 
da  se  radi  uvreda,  Bogu  nanesenih,  bojimo  vječne  smrti;  ali  imamo  također  mnogo  većih  razloga 
nadati  se  vječnom  životu  radi  zasluga  Isusa  Krista.  Svojom  vrijednosti  one  su  beskonačno  veće  da 
nas  spase  nego  što  su  naši  grijesi  da  nas  upropaste.  Mi  smo  sagriješili  i  zaslužili  pakao;  ali 
Otkupitelj  je  došao  da  sebe  optereti  svim  našim  grijesima  i  da  svojim  trpljenjem  za  njih  zadovolji: 
"A  on  je  naše  bolesti  ponio,  naše  je  boli  na  se  uzeo"  (Iz  53,4).  Svojom  smrću  na  križu  Krist  je 
izbrisao  našu  osudu:  "izbrisa  zadužnicu  koja  je  svojim  odredbama  bila  nama  protivna;  ukloni  je 
prikovavši  je  na  križ"  (Kol  2,14).  Pribio  ju  je  na  križ,  da  mi,  gledajući  osudu  našega  prokletstva  radi 
počinjenih  grijeha,  gledamo  ujedno  križ,  gdje  ju  je  Isus  Krist,  umirući,  svojom  krvi  izbrisao  i  da  se 
tako  ponovno  nadamo  oproštenju  i  vječnom  spasenju.  Koliko  nas  bolje  zagovara  krv  Isusa  Krista  i 
postiže  nam  božansko  milosrđe  nego  što  je  protiv  Kaina  govorila  Abelova  krv:  "Vi  ste  pristupili... 
Posredniku  novog  Saveza  -  Isusu  -  i  krvi  škropljeničkoj  što  snažnije  govori  od  Abelove"  (Heb 
12,24).  Kao  da  je  apostol  Pavao  htio  reći:  Blago  vama  što  ste  se  nakon  grijeha  utekli  Isusu 
raspetome;  On  se  svojom  krvlju  postavio  za  posrednika  mira  između  vas  i  Boga.  Istina  je  da  protiv 
vas  viču  vaši  grijesi,  ali  još  jače  Otkupiteljeva  krv  govori  vama  u  prilog,  a  na  njen  glas  mora  se 
božanska  pravda  ublažiti. 

Istina  je  da  ćemo  za  sve  svoje  grijehe  morati  položiti  račun  vječnom  sucu,  ali  tko  će  nam  suditi? 
To  je  Sin  Božji:  "Otac  doista  ne  sudi  nikome,  sav  je  sud  predao  Sinu"  (Iv  5,22).  Hrabro  dakle!  Naš 
sudac  je  naš  Otkupitelj.  Stoga  sveti  Pavao  piše:  "Tko  će  nas  osuditi?  Krist  Isus  umrije,  štoviše  i 
uskrsnu,  on  je  i  zdesna  Bogu  -  on  se  baš  zauzima  za  nas"  (Rim  8,34).  To  je  sudac  koji  je,  da  nas  ne 
osudi  na  vječnu  smrt,  osudio  na  smrt  samoga  sebe,  i  kao  da  mu  to  nije  bilo  dosta,  sada  je  u  nebu  naš 
zagovornik  kod  Oca.  Piše  sveti  Toma  da  Villanova:  "Čega  se  bojiš,  grješniče,  ako  mrziš  svoj  grijeh? 
Kako  te  može  osuditi  onaj  koji  je  umro  da  te  ne  osudi?  Ako  se  njemu  vratiš,  kako  te  može  otjerati 
od  sebe  onaj  koji  je  s  neba  došao  da  te  potraži  kad  si  od  njega  bježao?" 

Velike  Kristove  zasluge:  Ako  se  bojimo  da  ćemo  zbog  svoje  slabosti  podleći  napastima  protiv 
kojih  se  moramo  boriti,  poslušajmo  savjet  apostola  Pavla:  "Postojano  trčimo  u  borbu  koja  je  pred 
nama!  Uprimo  pogled  u  Početnika  i  Dovršitelja  vjere,  Isusa,  koji  umjesto  radosti  što  je  stajala  pred 
njim  podnese  križ,  prezrevši  sramotu,  te  sjedi  zdesna  prijestolja  Božjega"  (Heb  12,2). 

Pođimo  dakle,  velikodušno  u  borbu,  gledajući  raspetoga  Isusa  koji  nam  s  križa  nudi  svoju 
pomoć,  pobjedu  i  krunu.  U  prošlosti  smo  pali,  jer  nismo  gledali  rane  i  pogrde  što  ih  je  pretrpio  naš 
Otkupitelj  i  tako  se  nismo  utekli  njegovoj  pomoći.  Budemo  li  ubuduće  imali  pred  očima  što  je  On  iz 
ljubavi  prema  nama  pretrpio  i  kako  nam  je  spreman  pomoći  ako  se  njemu  obratimo,  naše  nas 
napasti  sigurno  neće  nadvladati.  Sveta  Terezija  je  govorila  ohrabrujući:  "Ne  shvaćam  strah  pred 
sotonom  kad  možemo  zazivati  Boga  pred  kojim  sotona  dršće.  Sav  naš  napor  malo  koristi  ako  se  ne 
prestanemo  pouzdavati  u  sebe  i  umjesto  toga  sve  svoje  pouzdanje  ne  položimo  u  Boga." 

Muka  Kristova  i  sveta  Euharistija  za  nas  su  dvije  velike  tajne  nade  i  ljubavi  u  koje  nikada  ne 
bismo  mogli  vjerovati  da  nam  vjera  za  njih  ne  jamči.  Svemogući  Bog  je  postao  čovjekom,  prolio  je 
svu  svoju  krv  i  od  boli  umro  na  križu,  a  zašto?  Da  iskupi  naše  grijehe  i  spasi  nas!  Ne  samo  to.  Da  se 
s  nama  sav  sjedini,  daje  nam  za  hranu  to  isto  tijelo,  za  nas  na  križu  žrtvovano!  Oh!  Ove  dvije  tajne 
morale  bi  biti  dostatne  da  zapale  sva  ljudska  srca! 

Nijedan  grješnik,  ma  kako  raskalašen  bio,  ne  smije  očajavati  i  sumnjati  u  ljubav  Božju,  uvijek 
bogatu  milosrđem  i  spremnu  na  opraštanje.  "Kako  mi  može  uskratiti  milost  potrebnu  za  spasenje  - 
pita  se  sveti  Bonaventura  -  onaj  koji  je  toliko  učinio  i  pretrpio  da  me  spasi?" 

Apostol  Pavao  nas  potiče:  "Pristupajmo,  dakle,  smjelo  Prijestolju  milosti,  da  primimo  milosrđe  i 
milost  nađemo  za  pomoć  u  pravi  čas!"  (Heb  4,16).  Prijestolje  milosti  je  križ  otkud  Isus,  kao  sa  svog 
prijestolja,  dijeli  milost  i  milosrđe  svakome  tko  se  njemu  uteče.  Ali  treba  se  uteći  brzo,  sada,  kad 
možemo  naći  pomoć  prikladnu  za  naše  spasenje,  jer  će  možda  doći  vrijeme  kad  će  biti  prekasno. 
Dakle,  brzo  i  s  velikim  pouzdanjem  zagrlimo  križ  Isusa  Krista  i  pođimo  s  velikim  pouzdanjem  k 
njemu.  Neka  nas  ne  plaši  naša  bijeda;  u  raspetom  Isusu  naći  ćemo  svako  bogatstvo,  svaku  milost 
(usp.  1  Kor  1,5-7).  Zasluge  Isusa  Krista  obogatile  su  nas  svim  božanskim  blagom;  po  njima  smo 
postali  sposobni  za  svaku  željenu  milost.  Sveti  Leon  Veliki  kaže  da  nam  je  Isus  svojom  smrti 
pribavio  više  dobra  nego  što  nam  je  đavao  grijehom  nanio  zla.  To  nam  razjašnjava  ono  što  je  sveti 
Pavao  napisao  u  Poslanici  Rimljanima:  "Ali  s  darom  nije  kao  s  grijehom...  gdje  se  umnožio  grijeh, 
nadmoćno  izobilova  milost"  (Rim  5,15.20). 

Time  nas  je  Spasitelj  potaknuo  da  se  nadamo  svakoj  milosti  i  svakom  dobru  od  njegovih  zasluga. 
I  poučio  nas  je  da  ćemo  zbog  njegovih  zasluga  sigurno  biti  uslišani  kod  njegova  vječnog  Oca: 
"Zaista,  zaista,  kažem  vam:  što  god  zaištete  u  Oca,  dat  će  vam  u  moje  ime"(Iv  16,23).  A  zar  nam 
može  Otac  uskratiti  neku  milost  kad  nam  je  dao  svoga  jedinorođenog  Sina  koga  ljubi  kao  sebe 
samoga?  "Ta  on  ni  sina  svoga  nije  poštedio,  nego  gaje  za  sve  nas  predao!  Kako  nam  onda  s  njime 
neće  sve  darovati?"  (Rim  8,32).  Pišući  da  će  nam  sve  darovati,  sveti  Pavao  time  izražava  da  nijedna 
milost  nije  isključena:  ni  oproštenje,  ni  ustrajnost,  ni  sveta  ljubav,  ni  savršenstvo,  ni  raj.  Sve,  sve 
nam  je  dao!  Ali  ga  treba  moliti,  jer  "Gospodin  je  bogat  prema  svima  koji  ga  prizivlju"  (Rim  10,12). 

Jako  sam  važan  kad  je  Bog  umro  za  mene:  Želim  ovdje  dodati  neke  lijepe  misli  što  ih  je  u 
svojim  pismima  iznio  sveti  Ivan  Avilski  o  tome  kako  se  mnogo  moramo  pouzdati  u  zasluge  Isusa 
Krista. 

"Ne  zaboravite  da  između  vječnoga  Oca  i  nas  postoji  posrednik  Isus  Krist.  Po  njemu  smo 
ljubljeni  i  povezani  tako  jakim  vezama  ljubavi  da  ih  ništa  na  svijetu  ne  može  razriješiti  ako  ih  sam 
čovjek  ne  ras-kine  smrtnim  grijehom.  Krv  Kristova  traži  milosrđe  za  nas;  njen  poklik  je  toliko  jak 
da  se  buka  naših  grijeha  ne  čuje.  Smrću  Isusa  Krista,  umiru  i  naši  grijesi.  'Ja  ću  ih  izbaviti  od  vlasti 
Podzemlja,  od  smrti  ću  ih  spasiti!  Gdje  je  tvoja  kuga,  o  smrti,  gdje  je  pomor  tvoj,  o  Podzemlje!’ 
(Hoš  13,14).  Duše  koje  se  gube,  ne  propadaju  zbog  pomanjkanja  zadovoljštine,  nego  zbog  toga  što 
se  nisu  htjele  pomoću  sakramenata  okoristiti  zaslugama  Isusa  Krista. 

Našu  zadovoljštinu  Isus  je  preuzeo  na  se  kao  daje  njegova;  zato  je  i  naše  grijehe,  makar  ih  nije 
počinio,  nazvao  svojima  i  za  njih  je  tražio  oproštenje.  Molio  je  iskrenom  ljubavi,  kao  da  za  sebe 
moli,  da  budu  ljubljeni  koji  se  njemu  približe.  I  što  je  tražio,  to  je  i  postigao.  Bog  je,  naime,  odredio 
da  budemo  s  Isusom  tako  sjedinjeni,  da  budemo  i  On  i  mi  ili  ljubljeni  ili  omrznuti.  A  budući  da  Isus 

nije  omražen,  niti  to  može  biti,  i  mi  smo  ljubljeni  ako  smo  ljubavlju  povezani  s  Isusom.  Bog  ljubi 
njega,  dakle,  ljubi  i  nas.  Više  nam  Isus  Krist  može  pribaviti  ljubavi  nego  što  sami  sebi  možemo 
navući  mržnje.  Jer  vječni  Bog  više  ljubi  Sina  nego  što  može  mrziti  grješnike.  'Oče  -  reče  Isus  -  hoću 
da  i  oni  koje  si  mi  dao  budu  gdje  sam  ja’  (Iv  17,24). 

Veća  ljubav  svladala  je  manju  mržnju;  zato  je  nama  oprošteno,  zato  smo  ljubljeni.  Zbog  tako 
velike  ljubavi  sigurni  smo  da  nećemo  biti  napušteni.  Gospodin  kaže  preko  Izaije:  'Može  li  žena 
zaboravit  svoje  dojenče,  ne  imat  sućuti  za  čedo  utrobe  svoje?  Pa  kad  bi  koja  i  zaboravila  tebe  ja 
zaboraviti  neću.  Gle,  u  dlanove  sam  te  svoje  urezao'  (Iz  49,15-16).  Krist  nas  je  vlastitom  krvi  urezao 
u  svoje  dlanove.  Zato  nas  ništa  ne  smije  smesti,  jer  sve  ovisi  o  onim  rukama  koje  su  bile  pribijene 
na  križ  zbog  ljubavi  prema  nama.  Ništa  me,  dakle,  ne  može  toliko  prestrašiti  koliko  me  Isus  Krist 
može  umiriti.  Neka  me  uznemire  počinjeni  grijesi,  neka  me  straši  budućnost,  demoni  neka  me 
napastuju...  ali  ako  tražim  oproštenje  od  Isusa  Krista,  koji  me  do  smrti  ljubio,  kako  mogu  sumnjati  u 
spasenje?  Jako  sam  važan  kad  je  Bog  umro  za  mene!  Isus  je  sigurna  luka,  brižan  pastir  za  sve  koji 
se  u  njega  uzdaju.  On  je  naš  branitelj  i  preuzeo  je  našu  parnicu.  Došao  je  isplatiti  naše  dugove, 
otkupio  nas  je  svojom  krvlju,  ne  zato  da  nas  napusti,  nego  da  nas  obogati.  Kako  može,  dakle, 
pobjeći,  okrenuti  nam  leđa  onaj  koji  nam  je  došao  u  susret?  Mogu  li  djeca  sumnjati  da  ih  ljubi  otac 
koji  daje  svoj  život  za  njih?  Kako  možemo  misliti  da  je  Isus  Krist  na  nas  zaboravio  kad  nam  je 
ostavio  samoga  sebe  u  svetoj  Euharistiji? 

2.  2.  Razmatranja  o  Muci  Kristovoj 

Kako  treba  razmatrati  Gospodinovu  muku 

(Sv.  Petar  Alkantarski) 

Ponajprije  naglašavam,  da  u  Kristovoj  muci  valja  napose  šest  stvari  razmatrati,  i  to:  žestinu 
njegovih  boli  da  bismo  s  njim  suosjećali.  Nadalje  treba  da  razmatramo  težinu  svojih  grijeha,  koji 
bijahu  uzrokom  ovih  muka,  da  bismo  ih  okajali.  Zatim  treba  da  razmatramo  veličinu  ovoga 
dobročinstva,  da  bismo  mu  za  nj  bili  zahvalni.  Nakon  toga  ćemo  razmatrati  o  prikladnosti  ovoga 
otajstva,  da  bi  nas  obuzelo  divljenje.  I  napokon  ćemo  razmatrati  mnoštvo  Kristovih  kreposti,  koje  u 
muci  napose  dolaze  do  izražaja,  da  bismo  ih  sjedne  strane  što  bolje  uočili,  a  s  drugim  opet  da  bismo 
im  se  divili.  Zato  ćemo  gdjekada  u  samim  razmatranjima  iz  dubine  srca  suosjećati  s  Kristovim 
bolima  koje  su  bile  izvanredno  velike,  kako  zbog  nježnosti  njegova  tijela,  tako  zbog  izvanredne 
njegove  ljubavi,  a  i  zato,  što  ih  je  bez  ičije  utjehe  podnio. 

Tu  i  tamo  ćemo  u  sebi  razbuditi  bol  zbog  svojih  grijeha  razmatrajući  kako  su  oni  bili  uzrokom 
tih  groznih  patnja.  A  gdjekada  ćemo  opet  u  sebi  raspirivati  oganj  ljubavi,  razmatrajući  Kristovu 
bezgraničnu  ljubav,  koju  je  na  križu  očitovao  i  cijelom  svijetu  objavio.  A  sjetit  ćemo  se  i  onoga 
dobročinstva,  što  nam  gaje  pružio  u  muci,  jer  nas  je  uz  tako  veliku  cijenu  i  tako  obilnim  zaslugama 
otkupio,  a  mi  sami  uživamo  plodove  i  blagodati  toga  otkupljenja. 

Koji  puta  ćemo  razmišljati  o  tome,  kako  je  Bog  izabrao  prikladan  način,  da  izliječi  našu  bijedu, 
tj.  da  zadovolji  za  naše  opačine,  da  iziđe  u  susret  našim  potrebama,  da  nas  učini  dionicima  svoje 
milosti  da  suzbije  našu  oholost,  da  nas  potakne  na  prezir  svijeta,  da  bi  nas  pridobio  za  ljubav  i 
radosno  podnošenje  križa,  siromaštva,  strogosti,  nepravdi  i  napokon  sviju  drugih  hvalevrijednih 
napora.  Osim  toga  neće  biti  naodmet  dobro  uočiti  primjere  onih  kreposti,  koje  su  se  prvenstveno 
isticale  u  cijelom  Kristovu  presvetom  životu  i  muci,  naime,  njegovu  krotkost,  strpljivost, 
poslušnost,  milosrđe,  siromaštvo,  ljubav,  poniznost,  dobrohotnost,  čednost  i  ostale  kreposti,  koje 
odsijevaju  gotovo  u  svim  njegovim  djelima  slično  kao  što  zvijezde  sjaju  na  nebeskom  svodu. 

To  treba  da  učinimo  prvenstveno  zato,  da  bismo  ih,  koliko  možemo,  nasljedovali,  izbjegavali 
besposlicu,  da  bismo  razum  i  milost,  koju  smo  u  tu  svrhu  od  njega  primili,  posvema  za  ovo 
upotrijebili;  da  bismo  ga  prema  svojim  silama,  koliko  on  dopusti  nasljedovali  i  stupali  njegovim 
tragom.  Ovo  je  najbolji  i  najkorisniji  način  razmatranja  Gospodinove  muke,  da  bismo  se  naime 
odlučili  za  nasljedovanje,  od  kojeg  ćemo  prijeći  na  preoblikovanje,  da  bi  svatko  mogao  s  apostolom 
reći:  »Živim,  ali  ne  više  ja,  u  meni  živi  Krist.«  (Gal  2,  20) 

Osim  toga  u  razmatranju  Gospodinove  muke  treba  da  promatramo  Krista  kao  da  ga  imamo  pred 
očima  i  kao  da  nazočni  gledamo,  što  je  pretrpio.  A  ne  smijemo  samo  prionuti  uz  povijest  muke, 
nego  treba  da  svratimo  pažnju  i  drugim  okolnostima.  Posebice  ćemo  posvetiti  pažnju  ovim 
stvarima:  tko  je  onaj,  koji  trpi,  za  koga,  kako  i  zašto  trpi.  Onaj  koji  trpi,  Bog  je  svemogući, 
beskonačni,  neizmjerni.  —  Za  koga  trpi?  Za  najnezahvalnije  stvorenje  cijeloga  svijeta,  koje  je 
zaboravilo  njegova  dobročinstva.  —  Kako  trpi?  S  najdubljom  poniznošću,  ljubavlju, 
dobrohotnošću,  blagošću,  milosrđem,  strpljivošću,  čednošću  itd.  —  Zašto  trpi?  Ne  zbog  svoje 
koristi  niti  zbog  naših  zasluga,  nego  zbog  neizmjerne  ljubavi,  milosrđa,  dobrote  i  neizmjerne  ljubavi 
prema  nama. 

Napokon,  nije  dosta  samo  razmatrati  o  njegovim  vanjskim  bolima,  nego  također  i  o  unutrašnjoj 
tjeskobi.  Daleko  se  više  toga  može  pronaći  u  Kristovoj  duši  negoli  u  tijelu,  kako  zbog  bolnijeg 
doživljavanja  patnja,  tako  zbog  drugih  učinaka  i  stvarnosti,  koja  u  njoj  postoje. 

O  Isusovoj  molitvi  u  Getsemanskom  vrtu  i  uhićenju 

(Sv.  Petar  Alkantarski) 

Danas  ćeš  razmatrati  o  Kristovoj  molitvi  u  vrtu,  na  koji  načinje  molio  i  napokon  o  porugama  i 
pogrdama,  što  ih  je  podnio  u  Aninoj  kući.  Razmatraj,  dakle,  kako  je  Krist,  pošto  je  s  učenicima 
dovršio  otajstvenu  večeru,  otišao  na  Maslinsko  brdo  da  moh,  prije  nego  što  će  započeti  svoju  muku. 
Time  nas  je  htio  poučiti,  da  se  u  svim  protivštinama  i  napastima  sadašnjega  života  moramo  utjecati 
molitvi  kao  svetom  sidru.  Njezina  snaga  ili  suzbija  žestinu  naših  nevolja  neprijateljske  navale,  ili 
nam,  što  je  još  veća  i  odličnija  milost,  pruža  dovoljno  snage,  da  ih  strpljivo  i  ustrajno  podnosimo. 

Kao  pratioce  je  uzeo  trojicu  učenika,  koji  su  mu  od  ostalih  bili  draži.  Sv.  Petra,  Jakova  i  Ivana. 
Oni  bijahu  svjedoci  i  promatrači  njegova  slavnog  preobraženja,  da  bi  na  jednak  način  bili  svjedoci  i 
njegov  smrtne  borbe  i  da  bi  promatrali  ono  sasvim  drugačije  obličje,  što  gaje  On,  koji  im  je  dao  da 
ga  gledaju  u  tak  slavnom  i  blistavom  obličju,  sada  uzeo  poradi  ljudi. 

Tad  im  je  rekao:  »Vrlo  mi  je  žalosna  duša  do  smrti.  Ostanite  ovdje  i  bdijte  sa  mnom.«  (Mt  26, 
38)  Odijelivši  se  nato  od  učenika,  koliko  se  može  kamenom  dobaciti,  prostro  se  po  zemlji  ničice  i 
ovako  je  s  najvećim  poštovanjem  i  podložnošću  molio  Oca:  »Oče  moj,  ako  je  moguće,  neka  me 
mimoiđe  ovaj  kalež.  Ali  neka  ne  bude  moja  volja  nego  tvoja!«  (Mt  26,  39)  A  kad  je  ovu  molitvu 
ponovio  treći  puta,  upao  je  u  toliku  smrtnu  borbu,  da  se  znojio  krvavim  znojem,  koji  je  s  njegova 
božanskoga  tijela  obilno  tekao  na  zemlju.  Promatraj  Gospodina  u  ovoj  tjeskobi  i  razmišljaj,  kako  je 
jedan  dio  patnja,  koje  su  njegovu  nježnom  i  finom  tijelu  pripremane,  bilo  i  predviđanje;  drugi  dio 
bilo  je  predstavljanje  grijeha  cijeloga  svijeta,  za  koje  će  poći  na  križ  i  u  smrt;  treći  dio  predstavlja 
predviđanja  nezahvalnosti  mnogih,  koji  za  toliko  dobročinstvo  uopće  neće  mariti,  niti  će  od  njega 
primiti  ikakvu  korist.  Sve  mu  je  to  tako  duboko  sjelo  u  dušu,  da  gaje  nevjerojatnom  tjeskobom  i 
strahom  ispunilo. 

Njegova  osjetila  i  nježno  tijelo  bijahu  toliko  uznemireni,  da  su  mu  svi  snage  i  elementi  tijela  bili 
posve  rastrojeni  i  uzdrmani,  a  kroz  otvorene  pore  je  odasvud  izbijao  krvavi  znoj.  Ako  je  tijelo  bilo 
ovako  nemilo  pogođeno,  a  što  istom  da  reknemo  o  duši,  koja  je  bila  nositeljica  ovih  boli,  kako  je 
istom  ona  to  osjećala? 

Kad  je  Krist  dovršio  molitvu,  došao  je  onaj  njegov  licemjerni  prijatelj,  izdajica  Juda,  okružen 
paklenom  četom;  došao  je  onaj,  koji  se  zbog  toga  odrekao  apostolstva,  da  bi  mogao  biti  četovođa 
sotonske  rulje.  Gledaj  na  čelu  cijeloga  mnoštva,  kako  bestidno  stupa  i  prilazi  k  predobrom  učitelju, 
da  njega,  koga  je  prije  prodao,  poljupcem  mira  i  znakom  prijateljstva  preda  u  ruke  njegovih 
neprijatelja.  »U  taj  čas  reče  Isus  svjetini:  ’Kao  na  razbojnika  izišli  ste  s  mačevima  i  toljagama,  da 
me  uhvatite.  Svaki  sam  dan  sjedio  u  hramu  i  učio,  ali  me  niste  uhvatili.«  (Mt  26,  55)  »Ali  ovo  je  vaš 
čas  i  vlast  tame.«  (Lk  22,  53) 

Ovo  je  otajstvo  dostojno  divljenja.  Što  bi  nas  naime  moglo  većma  začuditi  i  zadiviti  nego 
gledanje  jedinorođenoga  Sina  Božjega,  ali  ne  samo  u  obličju  grešna  čovjeka,  nego  i  u  obličju 
osuđena  čovjeka?  »Ovo  je,  reče,  vaš  čas  i  vlast  tame.«  Iz  ovih  se  riječi,  kad  kaže:  »Ovo  je  vaš  čas  i 
vlast  tame«,  razabire,  da  je  ovo  najnedužnije  Janje  bilo  tada  prepušteno  đavolskoj  nečovječnosti  i 

bezdušnosti.  Đavao  je  po  svojim  slugama  i  pomoćnicima  na  nj  izlio  svu  divljinu  i  okrutnost,  koju  su 
samo  mogli  izmisliti.  Promisli  sada,  koliko  se  uzvišeno  Božje  veličanstvo  poradi  tebe  ponizilo,  kad 
se  Isus  po  tome,  stoje  bio  izručen  đavolskoj  vlasti,  snizio  do  dna  sviju  zala. 

Zaista  ova  kazna  nije  pripadala  njemu,  koji  je  bio  slobodan  od  svakoga  grijeha,  nego  je  većma 
odgovarala  tvojim  opačinama,  ali  joj  se  On  svojevoljno  podvrgao  i  htio  je  prihvatiti,  da  bi  se  ti  na 
taj  način  oslobodio  od  đavlove  vlasti.  Jedva  što  je  izgovorio  ove  riječi,  kada  je  sav  onaj;  čopor 
vukova  gladnih  i  željnih  plijena  nasrnuo  na  ove  dražesno  i  umiljato  Janje.  I  svaki  je  od  njih,  koliko 
je  samo  mogao,  navlačio  ga,  natezao,  tukao  i  na  nj  najokrutnije  nasrtao.  O  divljačkog  li  i  neljudskog 
uhićenja  o  strašnih  li  i  groznih  udaraca,  poruga,  natezanja,  kojim  su  ga  mučili! 

Užasno  su  urlali,  onako,  kao  što  čine  pobjednici,  kad  svladaju  neprijatelja,  pa  se  natovareni 
plijenom  vraćaju  kući,  ih  poput  lovaca,  koji  se  vraćaju:  lovinom.  One  ruke,  koje  su  izvodile  čudesna 
djela,  grubim  su  užetom  tako  okrutno  svezane,  da  je  na  njima  koža  razderana,  te  su  zato  i 
raskrvavljene.  I  tako  su  ga  svezana  pogrđujući  i  udarajući  navlačili  ulicama  grada  Jeruzalema. 
Promatraj  ga,  kako  ovim  putem  stupa;  sam,  ostavljen  od  sviju  učenika,  opkoljen  silnim  mnoštvom 
neprijatelja.  Tako  su  ga  tjerali  i  požurivah,  daje  od  zasopljenosti  gotovo  obnemogao. 

Boja  mu  se  sasvim  izmijenila,  lice  mu  je  pocrvenjelo,  a  cijelo  je  tijelo  od  naporna  hoda  i 
požurivanja  bilo  sasvim  iscrpljeno.  Ipak  osim  toga  još  nešto  promatraj.  Premda  je  ona  krvožedna 
svjetina  s  Isusom  okrutno  i  divljački  postupala  navlačila  ga,  ipak  u  njegovu  licu  možeš  vidjeti 
izvanrednu  umiljatost  i  dobrostivost,  u  očima  divnu  ozbiljnost  u  držanju  božansku  otmjenost,  koju 
nisu  mogla  ni  najokrutnija  mučila  cijeloga  svijeta,  neću  reći  uništit  nego  je  nisu  mogla  ni 
potamnjeti.  Nakon  svega  ovog;  pođi  s  Kristom  Gospodinom  u  kuću  velikoga  svećenika;  Ane,  da 
ondje  vidiš,  kako  je  nagrađen  za  onaj  blag  odgovor,  što  gaje  uzvratio  velikom  svećeniku,  koji  gaje 
pitao  za  njegovu  nauku  i  učenike,  naime,  da  mu  je  jedan  od  stražara  čvrstom  rukom  prilijepio  onu 
znameniti  ćušku  govoreći:  »Zar  ovako  odgovaraš  velikom  svećeniku?«  A  Krist  mu  je  na  to 
odgovorio:  »Ako  sam  zlo  govorio,  dokaži,  daje  zlo!  Ako  li  sam  dobro  govorio,  zašto  me  udaraš?« 
(Iv  18,  23) 

Razmatraj  ovdje,  dušo  moja,  ne  samo  ovaj  blagi  odgovor,  nego  i  trag  te  ćuške,  utisnute  u  Kristov 
obraz  i  njegovo  lice,  koje  je  jednako  vedro  i  spokojno,  koje  nimalo  nije  pomućeno  tolikim  i  tako 
sramotnim  poniženjem.  U  svojoj  je  unutrašnjosti  o  sebi  ponizno  tako  mislio  i  osjećao,  da  bi 
spremno  pružio  i  drugi  obraz,  kad  bi  to  mučitelj  zahtijevao. 

O  Isusu  koji  se  krvlju  znoji  u  Getsemanskom  vrtu 

(Sv.  Alfons  Marija  Liguori) 

Isus  Krist  znajući  da  je  već  došao  čas  njegove  Muke,  nakon  što  je  oprao  svojim  učenicima  noge, 
ustanovio  Presvetu  Euharistiju,  u  kojoj  nam  je  ostavio  cijeloga  samog  sebe,  otišao  je  u  Getsemanski 
vrt,  gdje  je  znao  da  će  doći  njegovi  neprijatelji  kako  bi  ga  uhvatili.  Tada  je  u  vrtu  počeo  moliti,  a 
spopao  ga  silan  strah,  velika  nemoć,  velika  tuga:  Zapade  u  strah  i  tjeskobu  (Mlc  14,  33).  Najprije  je 
kušao  strah  od  teške  smrti  koju  je  morao  pretrpjeti  na  Kalvariji,  i  od  svih  muka  i  patnji  koje  će 
pratiti  tu  istu  smrt.  Tijekom  muke,  bičevanje,  trnovo  krunjenje,  čavli  i  druga  sredstva  mučenja 
prouzrokovala  su  mu  patnju  jednu  poslije  druge,  ah  u  Getsemanskom  vrtu  predskazanje  cijele  Muke 
sa  svim  mučilištima  su  ga  razapinjala.  Sve  je  prihvatio  nama  za  ljubav,  ali  prihvaćajući  spopao  ga 
strah  i  smrtna  tjeskoba.  A  kad  se  nađe  u  smrtnoj  borbi  još  je  žarče  molio  (Lk  22,  44). 

U  strašnoj  tjeskobi  zbog  onoga  što  je  morao  pretrpjeti  molio  je  Oca  da  ga  oslobodi:  Oče  moj,  ako 
je  moguće  neka  me  mimoiđe  ovaj  kalež  (Mt  26,39).  Isus  je  tako  molio  da  nas  pouči  da  u 
progonstvima  možemo  tražiti  od  Boga  da  nas  od  njih  oslobodi,  ah  u  isto  vrijeme  trebamo  se  predati 
u  njegovu  volju,  i  reći  kao  što  je  tada  kazao  Isus:  Ali  neka  ne  bude  moja  nego  tvoja  volja  (Mt 
26,39).  Da,  moj  Isuse  neka  ne  bude  moja  nego  tvoja  volja.  Prihvaćam  sve  križeve  koje  mi  želiš 
poslati.  Ti,  nevin  si  toliko  trpio  meni  za  ljubav,  pravedno  je  da  i  ja  grešnik  koji  sam  zaslužio  Pakao 
trpim  ono  što  si  ti  u  svojoj  ljubavi  odredio. 

Spopala  je  Isusa  smrtna  muka  tako  velika  daje  mogao  umrijeti,  da  On  sam,  nije  zadržao  smrt, 
kako  bi  za  nas  umro  razapet  nakon  što  je  bio  mučen:  Duša  je  moja  žalosna  do  smrt  (Mk  14,  34).  Ta 

velika  žalost  je  bila  prouzrokovana  time  što  je  vidio  buduću  nezahvalnost  ljudi,  koji  umjesto  da 
odgovore  na  tako  veliku  ljubav  vrijeđali  su  ga  tolikom  grijesima,  koje  kad  je  Isus  vidio  počeo  se 
krvlju  znojiti:  A  znoj  mu  postade  kao  guste  kaplje  krvi  što  padahu  na  zemlju  (Lk  22,44). 

Gospodine  moj  nisu  već  bili  okrutni  mučitelji,  bičevi,  trnje,  križ,  okrutni  su  bili  moji  grijesi  koji 
su  te  toliko  ožalostili  u  Getsemanskom  vrtu.  Udijeli  mi  dakle,  udio  u  muci  i  odbojnosti  koje  si  kušao 
u  vrtu,  kako  bi  i  ja  gorko  oplakivao  sve  do  smrti  uvrede  koje  sam  ti  nanio.  Ljubim  te  moj  Isuse, 
prihvati  jednog  grešnika  koji  te  želi  ljubiti.  O  Marijo,  preporuči  me  svom  ožalošćenom  Sinu  koji 
trpi  meni  za  ljubav. 

Isus  uhvaćen  i  odveden  pred  Kaifu 

(Sv.  Alfons  Marija  Liguori) 

Budući  da  je  Isus  znao  da  su  Židovi  već  blizu,  da  su  došli  uhvatiti  ga,  podigao  se  iz  molitve  i 
pošao  njima  u  susret;  dopustio  je  protivljenja  da  ga  uhvate  i  svežu.  Uhvatiše  Isusa  i  svezaše  ga  (Iv 
18,12).  O  čuda  li  velika,  Bog  svezan  kao  nevaljalac  od  svojih  stvorenja!  Dušo  moja  gledaj  kako  ga 
jedan  hvata  za  ruke,  drugi  veže,  treći  udara;  nevini  Jaganjac  dopušta  da  ga  vežu  i  udaraju  koliko 
žele,  i  šuti:  Zlostavljahu  ga,  a  on  puštaše,  i  nije  otvorio  usta  svoja,  ko  janje  na  klanje  odvedoše  ga 
(Iz  53,7).  Ne  govori,  ne  žali  se  jer  se  je  sam  bio  prikazao  da  umre  za  nas,  i  zato  dopušta  da  ga  vežu 
kao  janje  bez  da  otvori  usta. 

Isus  vezan  ulazi  u  Jeruzalem.  Oni  koji  su  spavali,  na  buku  naroda  koji  je  prolazio,  probudili  su  se 
i  pitah  tko  je  zarobljenik  koga  su  vodili  te  su  im  odgovorili:  «Isus  Nazarećanin  otkriven  kao 
lažljivac  i  zavodnik)).  Doveli  su  ga  pred  Kaifu,  koji  kad  gaje  vidio  obradovao  se  te  gaje  pitao  o 
njegovim  nauku  i  njegovim  učenicima.  Isus  odgovori  daje  otvoreno  naučavao  te  neka  pita  one  koji 
su  ga  slušali:  Oni  znaju  što  sam  ja  govorio  (Iv  18,  21).  A  poslije  ovog  odgovora  jedan  od  slugu  ga 
udari  govoreći:  Tako  odgovaraš  velikom  svećeniku  (Iv  18,  21).  Ah  moj  Bože,  kako  jedan  tako  blag  i 
ponizan  odgovor  zaslužuje  takav  udarac?  O  moj  Isuse  ti  sve  trpiš  kako  bi  zadovoljio  uvrede  koje 
sam  ja  učinio  nebeskom  Ocu. 

Zatim  ga  veliki  svećenik  u  ime  Božje  zaklinje  da  kaže  je  li  on  uistinu  Sin  Božji.  Isus  odgovri  da 
jest,  na  to  Kaifa  razdera  svoje  haljine  i  okrenu  se  drugim  svećenicima  govoreći:  Čemu  nam  još 
trebaju  svjedoci?  Čuli  ste  sada  pogrdu,  što  vam  se  čini?  A  oni  odgovoriše:  Zaslužuje  smrt  (mt  26 
65).  Tada  kako  nam  to  donosi  evanđelje  počeše  svi  pljuvati  mu  u  lice  i  tući  pokrivajući  mu  lice 
izrugivajući  su  mu  govorili:  Pogodi  tko  te  udario  (Mt  26,  68). 

Evo  te  moj  Isuse,  postao  si  u  ovoj  noći  predmetom  pogrde  svjetine.  Ah  kako  ljudi  mogu  vidjeti  te 
tako  poniženog  zbog  ljubavi  prema  njima  i  ne  ljubiti  te!  A  kako  sam  ja  došao  do  toga  da  te  vrijeđam 
tolikom  mojim  grijesima  nakon  što  si  ti  toliko  pretrpio  za  mene?  Ljubavi  moja,  oprosti  mi,  ne  želim 
te  više  nikada  povrijediti.  Ljubim  te  moje  najveće  dobro,  i  kajem  se  više  od  svega  što  sam  te 
vrijeđao.  Ljubim  te  najviše  dobro  žao  mi  je  što  sam  te  prezirao.  O  Marijo,  majko  moja,  moli  svoga 
mučenoga  Sina  da  mi  oprosti. 

Isus  pred  Kaifom,  Petrovo  zatajene  i  bičevanje 

(Sv.  Petar  Alkantarski) 

Danas  ćeš  razmatrati,  kako  je  naš  Krist  Gospodin  bio  odveden  velikom  svećeniku  Kajfi  i  kakve 
je  sve  muke  podnio  cijele  noći:  kako  gaje  sv.  Petar  zatajio  i  kako  je  kasnije  okrutno  bio  bičevan. 
Prvo,  dakle,  razmatraj,  kako  je  Krist  iz  Anine  kuće  bio  odveden  u  Kaj finu  kuću.  Dolikuje,  da  ga 
putem  pratiš.  Ondje  ćeš  gledati  veliku  pomrčinu  sunca  pravde.  Ondje  ćeš  vidjeti  ono  božansko  lice, 
koje  anđeli  žele  promatrati,  kako  je  ogavnim  židovskim  pljuvotinama  izobličeno.  Kad  je  naime 
Spasitelj  među  njima  stajao  i  veliki  svećenik  ga  pod  zakletvom  pozvao,  da  rekne,  tko  je  on,  i  kad  je, 
kako  je  trebalo,  odgovorio,  oni  koji  nisu  bili  dostojni  tako  svečana  odgovora,  zaslijepljeni  sjajem 
ovoga  neizmjernog  svjetla,  navališe  na  nj  poput  bijesnih  pasa  i  svu  žuč  svoje  opakosti  izbljuvaše  na 
njega.  Natječući  se  počeli  su  ga  ćuškati  i  tući. 

Nogama  i  ostrugama  su  ga  udarali  i  gazili.  Pljuvali  su  mu  u  ono  božansko  lice  i  nagrđivali  ga 
hrakotinama  i  balama  iz  nosa.  Drugi  su  mu  zamazanom  krpom  zavezali  oči,  po  licu  su  ga  ćuškali,  te 

su  podrugujući  navaljivali,  da  pogodi,  tko  gaje  udario.  O  nečuvene  li  i  zaista  zadivljujuće  poniznost 
i  strpljivosti  jedinorođenoga  Sina  Božjega!  O  kakvo  je  lice,  koje  anđeli  s  neshvatljivom  nasladom 
promatraju  u  nebesima,  pokriveno  odvratnim  pljuvačkama  i  prljavštinom!  Ljudi,  kad  pljuju,  okrenu 
se  prema  kojem  nečistome  mjestu,  koje  je  nepristupačno  ljudskom  pogledu  a  u  ovoj  palači  se  nije 
našlo  nijedno  bezvrednije  mjesto  u  koje  bi  izbacivali  svoje  hrakotine,  nego  božansko  lice  Kristovo. 
O  čovječe,  koji  si  prah  i  pepeo,  kako  da  se  ne  odlučiš,  promatrajući  takav  primjer,  na  prezir  samoga 
sebe  i  poniženje? 

Promatraj  nadalje  muke  i  mučila,  što  ih  je  naš  Spasitelj  cijelu  onu  noć  podnosio.  Stražari  koji  su 
ga  čuvali  da  bi  mu  s  očiju  otjerali  san,  na  neobične  načine  su  vrijeđali  i  izvrgavali  ruglu  njegovo 
božansko  veličanstvo  ismjehujući  ga  drskim  porugama. 

Razmisli,  dušo  moja,  kako  je  tvoj  Zaručnik  postao  metom  i  ciljem  primajući  u  sebe  sve  strelice 
poruga  i  uvreda,  što  su  ih  Židovi  na  nj  upravljali.  O  okrutne  nespokojne  li  noći,  u  kojoj,  dobri  Isuse, 
nisi  mogao  spavati  od  onih  koji  su  uživali  u  nepravdama  i  pogrdama,  što  su  ih  tebi  nanosili.  Noć  je 
određena  za  počinak  sviju  stvorova,  da  bi  se  osjetila  i  udovi,  izmoreni  naporom  cijeloga  dana  tada 
odmorili.  Stražari  su  je  upotrijebili  zato,  da  tvoje  udove  i  osjetila  izmuče  i  izmrcvare.  Tvoje  su  tijelo 
užasno  tukli,  dušu  su  ti  vrijeđali,  ruke  noge  su  ti  okovima  sputali,  po  obrazima  su  te  ćuškali  lice  su 
ti  pljuvali,  zavezali  su  ti  oči,  da  bi  tako  sve  tvoje  udove  i  tvoja  osjetila  izmučili  onda,  kad  bi  morala 
počivati. 

O  kako  se  ove  stvarnosti  razlikuje  od  one,  koju  ti  u  isto  vrijeme  u  nebesima  pjevaju  zborovi 
anđela.  Oni  su  uzvikivali  »Svet,  Svet!«,  a  Židovi  su  urlali:  »Zaslužio  je  smrt,  propni  ga,  propni!«  O 
vi,  anđeoski  duhovi,  koji  ste  slušali  glasove  i  jednih  i  drugih,  što  ste  mislili,  što  ste  osjećali  dok  ste 
promatrali  ono  nečovještvo,  kojim  su  s  njim  postupali  na  zemlji,  a  komu  se  vi  tamo  gore  u  nebu  s 
najvećim  počitanjem  i  podložnošću  klanjate?  A  što  je  sve  On,  dok  ste  promatrali,  podnio,  da  bi 
zadovoljio  za  grijehe  onih,  koji  su  ga  pogrđivani  i  zlostavljali?  Tko  je  ikada  čuo  za  tako 
velikodušnu  ljubav,  da  bi  netko  zato  pošao  u  smrt,  kako  bi  svojom  smrću  izliječio  svoga  kupca  od 
njegovih  bolesti  i  rana? 

Pad  sv.  Petra  apostola  je  mnogo  povećao  Isusovu  tjeskobu  i  poruge  ove  tužne  noći,  jer  gaje 
zatajio  onaj,  koji  mu  je  više  nego  ostali  bio  na  srcu  i  bio  mu  bliži;  njega  je  odabrao  da  bude 
promatrač  njegova  slavnog  preobraženja,  njemu  je  predao  prvenstvo  u  svojoj  Crkvi,  njega  je  učinio 
poglavicom  i  prvakom  apostola,  a  on  gaje  u  njegovoj  nazočnosti  i  naočigled  zatajio,  ali  ne  samo 
jedanput,  nego  triput,  dodavši  također  preklinjanja  i  zakletve,  kojima  je  potvrđivao,  da  ni  ne  pozna 
toga  čovjeka.  Zar  ti  se,  Petre,  taj  čovjek  činio  tako  opakim  i  nepoštenim,  te  si  smatrao,  da  bi  ti  bilo 
ispod  časti,  ako  bi  priznao,  da  ga  poznaš?  Ne  vidiš  li,  kako  ga  na  ovaj  način  osuđuješ  prije  nego  što 
će  ga  osuditi  veliki  svećenici,  kad  ga  naime  smatraš  takvim,  da  nije  vrijedan,  da  bi  ga  ti  poznavao? 
Jesi  li  uopće  mogao  Kristu  nanijeti  veću  sramotu? 

Krist  se  žalostan  zbog  trostrukog  Petrova  zatajenja  okrenuo  prema  njemu  i  pogledao  ga,  da  bi 
svojim  pogledom  zalutalu  ovcu  priveo  na  pravi  put.  O  pogleda  čudesne  moći!  O  skrivena  li  pogleda 
velikoga  značenja!  Sv.  Petar  je  dobro  razumio,  što  znači  ovaj  pogled,  jer  u  njemu  je  snaga  i 
značenje.  Malo  bi  pijetlov  pjev  pridonio  njegovu  skrušenju  i  obraćenju,  da  nije  bilo  pogleda  Krista 
Spasitelja.  Njemu  su  Isusove  oči  govorile  i  u  njemu  izvele  onu  čudesnu  promjenu.  Petrovu  vjeru 
nisu  izgradile  samo  one  suze,  što  su  iz  njegovih  oči;  obilno  tekle,  nego  i  one,  što  ih  je  također 
Spasitelj  prolio. 

Razmatraj,  što  je  Krist  nakon  ovih  nepravdi  podnio  kad  je  radi  bičevanja  bio  privezan  uza  stup. 
Kad  je  sudac  uvidio,  da  neće  moći  zadovoljiti  bijes  onih  pakleni  nakaza,  odlučio  je,  da  ga  dade  oštro 
izbičevati  šibama  i  bičevima,  da  mu  se  cijelo  tijelo  izmrcvari;  nadao  se  da  će  na  ovaj  način  smekšati 
okorjela  židovska  srca  i  tako  uspjeti,  da  ne  zahtijevaju  okrutnu  smrt,  kad  ga  ugledaju;  razmrcvarena 
i  izobličena. 

Uđi,  dušo  moja,  duhom  u  Pilatov  pretorij  i  budi  spremna  na  suze,  jer  će  ti  one,  ako  pomno 
promotriš  što  se  ondje  zbiva,  trebati.  Gledaj,  kako  će  oni  podli  i  zloglasni  mučitelji  nečovječno 
Spasitelja  lišiti  odjeće.  Promatraj  Kristovu  poniznost,  kojom  dopušta  da  bude  ogoljen.  On  ne  otvara 
svojih  usta  niti  ijednom  riječju  protuslovi  zbog  svih  nepravdi  i  pogrda,  kojima  su  ga  zlostavljali. 

Pazi,  kako  mu  presveto  tijelo  s  više  konopaca  privezuju  za  stup,  da  bi  po  miloj  volji,  kako  i  koliko 
budu  htjeli,  mogli  bičevima  protiv  njega  bjesnjeti. 

Promatraj,  kako  gospodar  anđela  sam  stoji  usred  okrutnih  krvnika,  bez  ikakvih  zagovornika  i 
zaštitnik  koji  bi  s  njim  suosjećao,  promatrajući  izdaleka  okrutno  njegovih  muka.  Ne  čuješ  li  kako 
fijuču  šibe  i  bičevi  kojima  su,  natječući  se,  nježno  Kristovo  tijelo  udara  razdirali  i  mrcvarili, 
dodavajući  udarac  udarcu,  masnicu  masnici,  ranu  rani?  Ne  vidiš  li,  kako  je  cijelo  njegovo  presveto 
tijelo  za  najkraće  vrijeme  zbog  nečovječnosti  bičevalaca  izgledalo  kao  da  je  pokriveno  jednom 
golemom  ranom?  Ne  vidiš  li,  kako  mu  se  koža  zajedno  s  mesom  otkida,  kako  mu  odasvud  iz 
cijeloga  tijela  od  glave  do  pete  teče  krv?  Zar  nije  najužasnije  gledati  među  ostalim  ranama  onu 
ponajveću,  koja  se  nalazi  među  plećima,  na  onome  mjestu,  koje  se  zove  kralježnica?  Ona  je  golema 
zato,  što  je  gotovo  sva  snaga  udaraca  padala  na  to  mjesto. 

Gledaj,  kako  Krist,  Spasitelj  svijeta,  nakon  tako  surova  divljanja  mučitelja,  udarcima  izranjen  po 
cijelom  tijelu  i  kao  rastrgan  obilazi  cijeli  pretorij  tražeći  i  skupljajući  svoju  odjeću,  koja  mu  je 
kojekuda  bila  razbacana.  I  nije  upravo  nikoga  opazio,  jer  je  bio  okružen  okrutnim  mučiteljima,  tko 
bi  mu  iskazao  kakvu  takvu  čovječnost.  Nije  se  našao  nitko,  tko  bi  mu  rane  isprao,  očistio,  povezao  i 
uobičajeni  lijek  stavio  na  modrice.  Isto  tako  se  nije  nitko  našao,  tko  bi  samo  pružio  ruku  i  pomogao 
mu  da  se  obuče.  Svaka  ova  pojedinost  zaslužuje,  da  se  brižno  i  pažljivo  promotri  i  da  se  o  njoj 
razmišlja,  da  bi  se  tako  u  srcu  razbudilo  veće  suosjećanje. 

O  Isusovom  bičevanju  i  trnovom  krunjenju 

(Sv.  Alfons  Marija  Liguori) 

Tada  Pilat  naloži  da  uzmu  Isusa  i  da  ga  bičuju  (Iv  19,1).  O  Nepravedni  suče,  proglasio  si  ga 
nevinim,  a  zatim  ga  osuđuješ  na  tako  okrutnu  i  sramotnu  kaznu.  Gledaj  moja  dušo  kako  nakon  ove 
nepravedne  osude  krvnici  hvataju  nevinog  Božjeg  Jaganjca  i  vode  u  pretorij  te  ga  konopcima  vežu 
za  stupac.  O  sveti  konopci  koji  ste  na  stupac  vezali  ruke  moga  Otkupitelja  povežite  moje  bijedno 
srce  s  njegovim  božanskim  Srcem  tko  da  od  danas  ne  želim  ništa  osim  onoga  što  Isus  hoće  za  mene. 

Evo  uzimaju  u  ruke  bičeve,  i  na  dani  znak,  počinju  posvuda  bičevati  ono  presveto  tijelo  koje  je  u 
početku  pomodrilo  od  udaraca  a  zatim  je  posvuda  počela  teći  krv.  Ajme,  ruke  i  bičevi  krvnika  su  se 
već  natopile  krvlju,  već  je  i  zemlja  sva  natopljena  krvlju.  O  Bože  od  jakosti  udaraca  zrakom  leti  ne 
samo  krv  Isusova  nego  i  komadići  tijela  Isusova.  Njegovo  božansko  tijelo  je  posve  izmrcvareno  pa 
ipak  krvnici  nastavljaju  dodavati  rane  na  rane,  patnje  na  patnje. 

A  što  u  međuvremenu  čini  Isus?  On  ne  govori,  ne  žali  se,  strpljivo  trpi  veliku  patnju  kako  bi 
zadovoljio  božjoj  pravdi.  Brzo  dušo  moja,  idi  operi  se  u  njegovoj  Božanskoj  Krvi.  Ljubljeni  moj 
Gospodine,  gledam  te  svega  izbičevanog  za  mene,  ne  mogu  dakle,  više  sumnjati  da  me  jako  ljubiš. 
Svaka  tvoja  rana  je  znak  više  nego  siguran  tvoje  ljubavi  koja  više  nego  s  pravom  traži  moju  ljubav. 
Ti  mi  bez  ustručavanja  Isuse  daješ  svoju  Krv,  pravedno  je  da  ti  ja  bez  ustručavanja  darujem  svoje 
bijedno  srce.  Primi  ga  Gospodine  i  daj  da  ti  bude  uvijek  vjerno. 

O  Bože  da  Isus  nije  drugo  trpio  osim  jednog  udarca  meni  za  ljubav  trebao  bih  gorjeti  od  ljubavi 
prema  njemu  govoreći:  «Bog  je  htio  biti  udaren  za  mene».  Ali  ne,  On  se  nije  zadovoljio  jednim 
udarcem,  nego  kako  bi  zadovoljio  za  moje  grijehe  htio  je  da  mu  svi  udovi  budu  izbičevani,  kao  što 
je  to  prorekao  Izajija,  te  je  imao  izgled  gubavca  izranjena  od  glave  do  pete.  Dušo  moja  dok  je  Isus 
bio  bičevan  mislio  je  na  tebe  i  prikazivao  je  Bogu  svoje  teške  patnje  kako  bi  te  oslobodio  vječnih 
bičeva  u  Paklu.  O  Bože  ljubavi,  kako  sam  mogao  živjeti  tolike  godine  a  da  te  nisam  ljubio.  O  rane 
Isusove,  izranite  me  vi  ljubavlju  prema  Bogu  koji  me  je  toliko  ljubio.  O  Marijo,  majko  milosti, 
isprosi  mi  ti  ovu  ljubav. 

O  tome  kako  je  Isus  bio  trnjem  okrunjen,  osuđen  i  nosio  svoj  križ 

(Sv.  Petar  Al kan tarski) 

Danas  treba  razmatrati,  kako  je  Krist  bio  trnjem  okrunjen,  kako  je  bio  izveden  pred  narod, 
osuđen,  vođen  na  stratište  i  kako  je  nosio  križ.  U  Pjesmi  nad  pjesmama  nas  zaručnica  pozivlje,  da 


255 


promatramo  ove  strašne  muke,  kad  kaže:  »Iziđite,  kćeri  sionske,  i  vidite  kralja  Salamona  pod 
dijademom,  kojim  ga  mati  ovjenčala  na  dan  svadbe  njegove,  na  dan  radosti  njegova  srca.«  (P  3,  11) 
Što  radiš,  dušo  moja?  Što  razmišljaš,  srce  moje?  Zašto  si  zanijemio,  jeziče  moj?  O  preslatki 
Spasitelju,  kad  otvorim  svoje  oči  i  kad  promatram  ovaj  žalosni  prizor,  što  ga  gleda:  očima  svoje 
duše  i  o  njemu  razmatram,  srce  mi  se  kida  od  boli.  Što  je  ovo,  Gospodine?  Zar  za  čovjekovo 
otkupljenje  nije  dostajalo  to,  što  si  već  pretrpio,  bliza  smrt  krv  tako  obilno  da  sada  prolivena,  zar  je 
trebalo  da  predragocjena  Krv  tvoje  glave,  koja  je  bila  pošteđena  od  bičevanja,  bude  oštrim  trnjem 
silovitom  žestinom  izazvana  i  prolivena? 

Da  bi,  dušo  moja,  ovaj  prizor,  ovaj  žalosni  prizor  što  bolje  osjetila,  predoči  sebi  prvotnu  ljepotu 
svoga  Spasitelja,  a  zatim  promatraj  onaj  njegov  sasvim  suprotan  izgled  u  ovom  tako  bijednom 
stanju.  Budeš  li  prvotnu  ljepotu  kako  treba  promatrao,  doživjet  ćeš  onu  nadasve  divnu  ljepotu  lica, 
posebnu  ljupkost  i  dražest  očiju,  divnu  slatkoću  njegovih  riječi,  izvanrednu  čednost  i  otmjenost 
njegova  ponašanja,  umiljatu  poniznost  i  svakog  štovanja  vrijednu  krasotu  i  dostojanstvo  u 
kretnjama  cijelog  tijela  i  u  držanju.  Zatim,  pošto  se  naužiješ  gledajući  ovaj  uzor  velike  miline, 
ponovno  svrati  svoj  pogled  na  njega  i  promatraj  ga  u  onom  bijednom  stanju,  u  kojem  se  sada  nalazi. 

Promatraj  onaj  grimiz,  koji  mu  je  za  porugu  zaogrnut,  zatim  kako  umjesto  kraljevskog  žezla  u 
ruci  drži  trsku,  gledaj  vijenac  spleten  od  najoštrijega  tmja,  što  ga  nosi  na  glavi  mjesto  dijadema; 
gledaj  nadalje  kako  su  mu  zamagljene  oči,  lice  blijedo  i  samrtnog  izgleda,  kako  mu  je  lice 
zakrvavljeno  i  odvratnim  židovskim  pljuvotinama  nagrđeno.  Pomnjivo  ga  promatraj  izvana  i 
iznutra.  Srce  mu  je  od  bolova  i  žalosti  oslabjelo  tijelo  mu  je  prekriveno  ranama  i  masnicama, 
učenici  su  ga  ostavili,  Židovi  traže  njegovu  smrt,  vojnici  ga  izruguju,  svećenički  ga  prvaci  preziru, 
odbačen  je  kao  lažni  kralj,  koji  daje  sebi  ovaj  naslov  samovoljno  prisvoji  nepravedno  je  optužen  i 
lišen  svake  ljudske  pomoći. 

Ali  nemoj  ovo  razmatrati  kao  nešto,  što  se  dogodilo  davno,  prije  mnogo  stoljeća,  nego  to  sebi 
predstavi  kao  nešto,  što  se  sada  zbiva  i  što  se  odvija  pred  tvojim  očima;  nemoj  to  promatrati  ni  kao 
nečije  tuđe  boli,  nego  ih  promatraj  kao  svoje,  koje  su  upravo  tebi  zadane.  Postavi  samoga  sebe  na 
mjesto  onoga,  koji  sve  to  trpi  i  nastoj  se  uživjeti,  kakve  bi  boli  i  muke  ti  podnosio,  kad  bi  tvoja 
glava  bila  probodena  oštrim  trnjem,  koje  se  zabilo  kroz  kost  do  samoga  mozga.  Što  ti  spominjem 
trnje,  kad  nisi  kadar  podnijeti,  ni  ako  te  igla  ubode?  Kolika  je  to  bila  bol,  što  ju  je  ova  tako  nježna 
glava  zbog  ovoga  novog  i  nečuvenoga  načina  mučenja  osjećala? 

Kad  je  Spasitelj evo  krunjenje,  popraćeno  mnogim  izrugivanjem  i  ismjehivanjem,  dovršeno, 
sudac  gaje  ovako  okrunjena  izveo  pred  sav  narod  rekavši:  »Evo  čovjeka!«  Time  kao  daje  rekao: 
Ako  želite  smrt  ovoga  čovjeka,  gledajte  ga  kako  je  od  smrti  samo  za  malo  udaljen;  štoviše,  on  se  u 
takvu  stanju  nalazi,  da  većma  zaslužuje  vašu  samilost  negoli  zavist.  Ako  se  bojite,  da  će  se 
proglasiti  kraljem,  pogledajte  ga,  kako  je  izobličen,  da  je  jedva  zadržao  čovječji  izgled.  Zar  se  bojite 
da  bi  vam  ove  ruke,  koje  su  tako  čvrsto  svezane,  mogle  nanijeti  neko  nasilje?  Zar  strahujete  da  bi 
vam  mogao  neko  zlo  nanijeti  čovjek,  koji  se  nalazi  u  tako  žalosnu  stanju  i  čije  je  cijelo  tijelo  na  tako 
bijedan  način  okljaštreno  i  oslabljeno? 

Razmatraj,  dušo  moja,  u  kakvu  je  tada  stanju  bio  tvoj  Spasitelj,  kad  je  i  sam  sudac  mislio,  da  će 
se  njegovi  bijesni  neprijatelji,  kad  ga  ugledaju,  ganuti  na  samilost  i  da  će  zajednički  proplakati.  Iz 
ovoga  zaključi,  kako  je  žalosno  vidjeti  kojega  kršćanina  tako  tvrda  i  kamena  srca,  a  da  ne  suosjeća  s 
Kristovim  patnjama  i  mukama,  jer  njegove  su  boli  bile  takve  da  je  sudac  mislio,  kako  će  ganuti 
neprijatelja.  Kad  je  Pilat  vidio,  da  ni  ovo  strašno  mučenje,  što  ga  je  upriličio  za  ovo  najkrotkije 
Janje,  da  bi  tako  ublažio  bijes  Židova,  ništa  ne  koristi,  sjeo  je  na  sudačku  stolicu,  da  Kristu  izrekne 
konačnu  presudu. 

Križ  je  već  vani  bio  pripravljen  i  ona  smrtonosna  zastava,  koja  je  bila  znak  Spasiteljeve  smrti, 
bijaše  razvijena.  I  tako,  kad  je  ova  okrutna  presuda  proglašena,  gomilajući  muke  na  muke,  na  ona 
nježna,  rastrgana  i  razmrcvarena  ramena  naprtiše  preteški  križ,  da  ga  nosi  do  stratišta.  Međutim, 
blagi  Gospodin  ne  samo  da  ga  nije  odbacio,  nego  ga  je  zajedno  sa  svim  našim  grijesima,  iz 
neizmjerne  i  neshvatljive  ljubavi  prema  nama,  na  svoja  ramena  i  rado  prigrlio,  jer  je  to  zahtijevala 
poslušnost  Ocu.  Tada  je  nedužni  Izak,  noseći  na  slabim  ramenima  strahoviti  teret  križa,  izišao  van 
na  mjesto  žrtvovanja.  Jednostavni  puk  i  pobožne  žene  plačući  su  ga  slijedile.  Ta  tko  bi  mogao 

zaustaviti  suze,  gledajući  Kralja  gospodara  anđela,  kako  korak  po  korak  opterećen  golemim 
mučilom,  klecajući,  pognuta  tijela,  zamagljenih  očiju,  zakrvavljena  lica,  okrunjen  trnovom  krunom, 
tetura  ulicama,  a  od  galame,  vike  i  urlanja  rulje  gotovo  je  oglušio? 

Ostavi  časom,  dušo  moja,  ovaj  užasni  prizor  i  učestalim  jecajima  i  uzdisajima,  plačnih  očiju, 
lica  žalosna  sa  suzama  pođi  u  kuću  preblažene  Djevice.  A  kad  o  stigneš,  plačnim  glasom  ovako  joj 
progovori:  »O,  Gospodarice  anđela,  Kraljice  neba,  vrata  raja,  odvjetnici  svijeta,  utočište  grešnika, 
spasu  pravednika,  radosti  svetaca  učiteljice  kreposti,  ogledalo  čistoće,  uzore  strpljivosti  mjerilo 
svekolikog  savršenstva!  O,  bijedna  li  i  nesretna  mene,  Gospo,  što  sam  do  sada  očima  vjere  gledao? 
kako  je  moguće,  da  sam  do  sada  mogao  ostati  živ,  pošto  sam  gledao  ono,  što  se  zbivalo  pred  mojim 
očima?  Jecanje  mi  prekida  riječi,  ne  dopuštaju  mi  da  nešto  drugo  kažem,  nego  da  sam  tvoga  jedinca 
Sina,  a  svoga  Gospodina,  ostavio  u  rukama  neprijatelja,  opterećena  teškim  križem,  što  ga  nosi  na 
stratište,  na  koji  će  ga  odmah  propeti. » 

Koja  ljudska  duša,  koje  srce,  koji  duh  može  shvatiti  onu  bol,  što  ju  je  tada  osjećala  preblažena 
Djevica  Marija?  Srce  joj  je  iznemoglo,  lice  joj  je  i  cijelo  tijelo  probio  samrtni  znoj  i  smrt  bi  smjesta 
nastupila,  da  nije  po  posebnom  Božjem  djelovanju  sačuvana  za  bolja  i  sretnija  vremena,  da  bi  stekla 
veće  zasluge  i  odličniju  nagradu.  Blažena  je  Djevica  ustala  i  dala  se  na  put  te  je  slijedila  stope  svoga 
Sina.  Da  joj  ona  silna  želja,  kojom  je  čeznula  da  vidi  svoga  Sina,  nije  vraćala  sile,  što  joj  ih  je 
oduzela  bol,  ne  bi  onamo  stigla.  Izdaleka  čuje  zveket  oružja,  zaglušenu  buku  svjetine  i  viku 
mnoštva,  koje  je  obznanjivalo  smaknuće  Kristovo. 

Nakon  toga  opazi  blijesak  mačeva  i  kopalja,  a  na  putuje  opazila  krvav  trag  svoga  Sina.  Također 
je  tu  i  tamo  opažala  raspršene  kapi  krvi,  koje  su  dosta  jasno  pokazivale  kojim  je  putem  prošao  te 
nije  trebala  na  putu  nikakva  vodiča  niti  ju  je  tko  morao  požurivati.  A  poslije  se,  ubrzavši  korake, 
približila  svome  Sinu,  otvorila  je  svoje  oči,  koje  su  od  bola  i  mnogih  suza  pomodrile  i  bile  zastrte 
samrtnom  tamom,  da  gleda  njega,  koji  joj  je  bio  draži  od  vlastite  duše. 

O  kakva  se  tada  borba  vodila  u  srcu  preblažene  Djevice  Marije  između  ljubavi  i  straha!  Žarko  je 
željela  vidjeti  svoga  Sina,  ali  se  s  druge  strane  nije  usuđivala  u  njega  tako  bijedna  i  vrijedna  upraviti 
svoj  pogled.  Ipak  su  se  napokon,  kad  se  Sinu  bliže  primakla,  ona  dva  nebeska  svjetlila  međusobno 
pogledala.  Zrakama  svojih  pogleda  jedno  drugome  srce  probodoše,  jer  su  njihovi  jezici  od  silne  boli 
sasvim  zanijemili.  Majčino  je  srce  govorilo  Sinu,  a  Sinovo  srce  ju  je  ovim  riječima  korilo:  «Zašto  si 
ovamo  došla,  ljubljena  moja  golubice  i  slatka  moja  Majko?  Tvoja  bol  obnavlja  moje  muke,  a  moje 
patnje  ranjavaju  tvoje  srce.  Vrati  se,  majko  moja,  povrati  se  svojoj  kući,  tvojoj  časti  i  djevičanskoj 
čistoći  ne  dolikuje  da  budeš  u  nečistom  društvu  ovih  razbojnika  i  ubojica. »  Ovako  slično  su  jedno 
drugom  za  vrijeme  cijeloga  puta  tužna  srca  govorili,  dok  nisu  stigli  na  stratište. 

O  razapinjanju,  Marijinoj  supatnji  i  sedam  Isusovih  riječi  na  križu 

(Sv.  Petar  Alkantarski) 

Danas  treba  razmatrati  o  otajstvu  križa  i  o  sedam  riječi,  što  ih  je  Krist  izgovorio  na  križu. 
Probudi  se  dušo  moja,  i  razmatraj  o  otajstvu  svetoga  križa,  koji  je  urodio  plodom  zadovoljštine,  te  je 
tako  izravnana  šteta,  što  ju  je  cijeli  ljudski  rod  pretrpio  na  drvetu  života. 

Razmatraj,  kako  su  Kristu  Spasitelju,  jedva  što  su  došli  na  Kalvariju  —  koja  je  još  više  njegovu 
si  učinila  sramotnom  —  njegovi  mučitelji  svukli  njegovu  i  odjeću,  osim  donje  haljine,  koja  nije  bila 
šivena.  Gledaj,  kako  ovo  nedužno  Janje  strpljivo  podnosi  da  bude  lišeno  odjeće,  nije  otvorilo  ni 
svojih  usta,  nije  izgovorilo  ijednu  riječ  zbog  tako  divljačkog  i  nečovječna  postupka.  Krist  je  sve 
dragovoljno  podnio  i  u  svemu  je  uza  svu  sramežljivost  želio  biti  posve  ogoljen  da  bismo  mi  dobili 
neko  bolje  pokrivalo,  nego  što  je  ono  načinjeno  od  smokvina  lišća,  kojim  je  Adam,  praotac  ljudskog 
roda,  pokrio  golotinju  svoga  tijela,  da  njime  pokrijemo  golotinju  svojih  grijeha. 

Neki  su  naučitelji  mišljenja,  da  su  vojnici  užasno  okrutno  s  glave  skinuli  trnovu  krunu, 
zadavajući  mu  tako  nove  muke,  kako  bi  s  njega  mogli  svući  nešivenu  haljinu.  I  krunu  su  mu  odmah 
nakon  svlačenja  ponovno  nabili  na  glavu.  Tako  su  mu  bodljike  novim  ranama  i  ubodima  prouzročile 
neizmjernu  muku  i  izranile  mu  presvetu  glavu.  Veoma  je  vjerojatno,  da  su  vojnici,  koji  ga  za  cijele 
muke  ni  u  čemu  nisu  štedjeli,  nego  su  najokrutnijim  mučenjem,  koliko  su  samo  mogli,  na  njemu 

iskalili  svoj  bijes,  ovako  okrutno  prema  njemu  postupali,  napose  zato,  što  sv.  evanđelist  kaže,  da  su 
s  njim  radili,  što  god  im  se  prohtjelo. 

Ova  mu  se  haljina  zbog  zgrušane  krvi  tako  uz  rane  njegova  svetog  tijela  prilijepila  i  tako  mu 
jako  uz  kožu  prionula  da  su  divlji  vojnici,  kad  su  je  s  užasnom  okrutnošću  i  bešćutnošću  svlačili, 
obnovili  sve  Kristove  rane.  Mnoge  su  mu  komadiće  mesa  i  gotovo  cijelu  kožu  oderali  tako,  da  je 
presveto  Kristovo  tijelo,  posvuda  izranjeno,  bilo  oguljeno  i  raskrvavljeno  od  glave  do  pete,  te  je 
izgledalo,  kao  jedna  velika  i  neisprekidana  rana. 

Razmatraj  sada,  dušo  moja,  neizmjernu  Božju  dobrotu  i  milosrđe,  koje  u  ovim  patnjama  tako 
blistavo  sja.  Gledaj,  kako  ovdje  stoji  posve  gol  onaj,  koji  nebo  prekriva  oblacima  i  polja  odijeva 
cvijećem  i  prijatnim  zelenilom,  koji  darežljivo  odijeva  sve  stvorove.  Promisli,  kakvu  je  ovo 
dragocjeno  tijelo,  tako  izranjeno  i  ogoljeno,  podnijelo  hladnoću,  jer  nije  samo  bilo  lišeno  odjeće, 
nego  nije  imalo  ni  cijele  kože,  nisu  mu  ni  rane  bile  povezane,  nego  su  bile  otvorene  i  izložene  svim 
nepogodama  zraka.  Ako  sv.  Petar,  koji  je  dosta  dobro  bio  obučen,  nije  prošle  noći  mogao  od  sebe 
otkloniti  studen,  možemo  lako  zamisliti,  koliku  je  studen  moralo  podnositi  ono  nadasve  nježno 
tijelo,  koje  je  bilo  posve  golo  i  posvuda  izranjeno? 

Razmatraj  zatim,  kako  je  Krist  bio  na  križ  propet  i  koliku  je  podnio  bol,  kada  su  mu  debeli  čavli 
probijali  najosjetljivije  dijelove  tijela.  Razmisli,  kako  blažena  Djevica  Marija,  nije  bila  bešćutna  dok 
je  sve  ovo  gledala  svojim  očima  i  svojim  ušima  slušala  udarce  čekića,  koji  su  se  češće  ponavljali, 
dok  su  probijane  Sinove  ruke  i  noge.  Naprotiv,  zajedno  sa  Sinovim  rukama  i  nogama  bilo  je  i 
Majčino  srce  probadano.  Kad  je  Krist  bio  prikovan  na  križ,  odmah  su  ga  uzdigli  u  pripravljenoj 
jami.  Gledaj,  kako  Kristovi  krvnici  i  mučitelji,  potaknuti  zloćom,  pošto  su  uzdigli  križ,  pustiše  ga, 
da  strašan  tresak  padne  u  rupu.  Tako  je  presveto  tijelo  koje  je  o  čavlima  čvrsto  visjelo,  bilo 
strahovito  potreseno  a  njegove  su  se  rane  uz  strahovitu  bol  znatno  proširile.  Može  li  se,  Spasitelju 
moj  i  Otkupitelju,  naći  tako  tvrdo  i  kameno  srce,  koje  takav  prizor  ne  bi  smekšalo  kad  su  se  i  same 
stijene,  suosjećajući  s  mukama,  što  si  Ti  na  križu  podnio,  raspukle? 

Obuzeše  te,  Gospodi  smrtne  muke,  oluja  i  morski  vali  te  okružiše.  Vode  dođoše  do  grla,  upao  si 
na  dno  ponora,  ne  nalaziš  mjesta  gdje  bi  mogao  nogom  stati.  Kada  te  je,  Gospodine,  i  nebeski  Otac 
ostavio,  što  onda  možeš  očekivati  od  ljudi.  Tvoji  neprijatelji  galame  protiv  tebe,  prijatelji  ti  ranjvaju 
srce,  duša  je  tvoja  žalosna  i  shrvana,  i  nema  nikoga  da  te  utješi.  Gledajući  užasnu  veličinu  tvojih 
muka  i  zadovoljštine,  što  je  daješ  za  moje  grijehe,  spoznajem  težom  veličinu  svojih  opačina,  koje  su 
prouzročile  ove  tvoje  muke. 

Promatram  te,  Kralju  moj,  na  križ  pribijena.  Gledam  tvoje  tijelo,  kako  visi  o  željeznim  čavlima; 
motrim  kako  visi  bez  ikakva  olakšanja.  Ako  bi  htio  nogama  podržavati  težinu  cijeloga  tijela  i  pružiti 
mu  neko  olakšanje,  prekomjerno  će  se  povećati  rane  na  nogama.  A  s  svu  težinu  prepusti  rukama, 
veličina  tereta  će  silno  proširiti  rane  na  rukama.  Ali  ni  glava  ne  nalazi  nikakva  počinka,  jer  nema 
drugog  jastuka  osim  trnova  vijenca. 

O  presveta  Djevice,  kako  bi  ti  rado  i  spremno  pružila  svoje  ruke,  da  mu  nadomjeste  jastuk,  ali  to 
tebi  nije  dano,  nego  je  dano  samo  krakovima  križa;  a  ako  je  ova  božanska  glava  htjela  neko 
olakšanje,  da  bi  otpočinula,  umjesto  olakšanja  bi  se  u  nju  trnje  još  dublje  zabilo.  Majčina  nazočnost 
je  silno  povećala  Sinove  boli.  Jednako  okrutno  razapeše  na  križ  i  dušu  Kristovu  kao  što  mu  je  na 
vidljiv  način  bilo  razapeto  tijelo. 

Presveti  Isuse,  ti  si  u  jednom  danu  podnio  dvostruki  križ.  jedan  tjelesni,  a  drugi  duhovni;  jedno 
je  bio  križ  patnje,  a  drugo  križ  supatnje;  na  jednom  ti  je  tijelo  probodeno  željeznim  čavlima,  a  na 
drugom  su  ti  čavli  boli  proboli  dušu.  Tko  bi,  o  dobri  Isuse,  mogao  izraziti,  što  si  pretrpio,  dok  si 
gledao  tjeskobu  svoje  presvete  Majke,  za  čiju  si  dušu  znao,  daje  zajedno  s  tobom  raspeta  na  križ? 
Kad  bi  pogledao  u  ono  mačem  boli  probodeno,  prežalosno  Srce;  kad  bi  svojim  zakrvavljenim  očima 
promatrao  ono  predivno  lice,  kako  je  blijedo  i  slično  licu  umirućega;  kad  bi  slušao  uzdahe  one  duše, 
koja  je  bila  više  nego  mrtva,  zato  što  ne  može  umrijeti;  kad  bi  napokon  njezini  uzdisaji  doprli  do 
tvojih  ušiju  i  kad  bi  preda  te  iznijeli  bolne  tužaljke  prouzročene  ovom  nepodnošljivom  bolju,  opazio 
bi  kako  obilno  teku  suze  iz  prečistih  očnih  izvora. 

Konačno  razmatraj  sedam  riječi,  što  ih  je  Krist  izrekao  na  križu.  Ocu  je  rekao:  »Oče,  oprosti  im, 
jer  ne  znaju,  što  čine!«  —  Razbojniku  je  kazao:  »Još  danas  ćeš  sa  mnom  biti  u  raju!«  —  Majci  je 

rekao:  »Ženo,  evo  ti  sina!«  A  narodu  reče:  »Žedan  sam!«  I  ponovno  reče  Ocu:  »Bože  moj,  Bože 
moj,  zašto  si  me  ostavio?«  —  »Svršeno  je.«  —  »U  tvoje  ruke  predajem  duh  svoj!« 

Promisli,  dušo  moja,  s  kolikom  se  ljubavlju  zauzimao  za  svoje  mučitelje  i  neprijatelje.  S  kolikom 
blagošćuje  i  milostivošću  prigrlio  razbojnika,  koji  gaje  priznao  Spasiteljem.  S  kolikim  je  osjećajem 
Majku  povjerio  zaštiti  svog  ljubljenog  učenika.  S  kolikim  je  žarom  posvjedočio  koliko  silno  žeđa  za 
spasenjem  ljudi.  Kakvim  je  glasom  izrekao  svoju  molitvu  i  očitovao  veličinu  svoje  bijede 
božanskom  veličanstvu.  Kako  je  savršeno  ispunio  poslušnost,  koju  je  od  njega  zahtijevao  Otac. 
Kako  je  napokon  svoju  dušu  predao  u  blažene  ruke  Očeve. 

U  svakoj  ćeš  od  ovih  riječi  moći  zapaziti  pouku  koja  te  potiče  na  neku  krepost.  U  prvoj  nas 
upućuje  na  ljubav  prema  neprijateljima,  u  drugoj  na  milosrđe  prema  grešnicima,  u  trećoj  na  ljubav 
prema  roditeljima,  u  četvrtoj  kako  treba  žeđati  za  spasenjem  bližnjih,  u  petoj,  kako  treba  da  se 
uteknemo  molitvi,  kad  nas  pritisnu  nevolje  i  kad  nam  se  čini,  da  nas  je  Bog  zaboravio,  u  šestoj  nas 
upućuje  na  poslušnost  i  ustrajnost;  u  sedmoj  na  posvemašnje  predanje  u  Božje  ruke,  a  to  je  najviši 
vrhunac  našega  savršenstva. 


Isusu  na  Križu 

(Sv.  Alfons  Marija  Liguori) 

Isus  je  na  Križu.  Evo  dokaza  Božje  ljubavi.  Evo  zadnjeg  pojavljivanja  Utjelovljene  Riječi  na  ovoj 
zemlji;  bol  i  patnja  ali  još  više  ljubav.  Sv.  Franjo  Paulski  motreći  jednog  dana  božansku  ljubav  u 
osobi  Isusa  Krista  raspetoga  u  ekstazi  tri  puta  kliknu:  O  ljubavi!  O  ljubavi!  O  ljubavi!  Želio  je  time 
reći  da  nećemo  nikada  moći  razumjeti  koliko  je  velika  bila  Božja  ljubav  prema  nama  kada  je  htio 
umrijeti  umjesto  nas.  O  ljubljeni  moj  Isuse  kada  te  gledam  na  križu  izvana  vidim  samo  Rane  i  Krv, 
ako  promatram  tvoje  Srce  vidim  ga  svega  u  muci  ožalošćena.  Čitam  na  Križu  da  si  kralj  ali  koje 
kraljevske  znakove  imaš,  ne  vidim  druge  porpore  osim  tvog  rastrgano  tijela  i  krvi,  ni  druge  krune 
od  one  koja  ti  glavu  probada.  Ali  sve  te  proglašava  kraljem  ljubavi,  da,  jer  ovaj  križ,  čavli,  kruna, 
rane  sve  su  to  znakovi  ljubavi. 

Isus  s  Križa  ne  traži  od  nas  toliko  samilost  koliko  našu  ljubav,  a  ako  traži  samilost  to  je  samo  zato 
da  nas  potakne  na  ljubav.  On  zaslužuje  svu  našu  ljubav  već  time  što  je  beskrajna  dobrota,  a  raspet 
na  križu  izgleda  ta  traži  da  ga  ljubimo  barem  iz  samilosti.  O  Isuse  moj,  tko  da  te  ne  ljubi  kad  te 
gleda  na  Križu  i  ispovijeda  da  si  Bog?  O  koje  strijele  ljubavi  šalješ  duši  s  ovog  prijestolja  ljubavi!  O 
kolika  si  srca  sebi  s  Križa  privukao!  O  Rane  mog  Isusa,  pećnice  ljubavi  dopustite  da  uđem  u  vas 
kako  ne  bi  gorio  od  plamena  u  Paklu  koji  sam  zaslužio,  nego  svetim  plamenom  ljubavi  za  Boga  koji 
se  istrošio  od  muka  i  htio  umrijeti  za  mene.  Dragi  moj  Otkupitelju,  prihvati  grešnika  koji  se  kaje  što 
te  je  uvrijedio,  a  sada  čezne  da  te  ljubi.  Ljubim  te  beskrajna  dobroto,  ljubim  te  beskrajna  ljubavi. 
Poslušaj  Isuse:  ljubim  te,  ljubim  te!  O  Marijo,  Majko  lijepe  ljubavi  isprosi  mi  ljubav  koja  će  me 
istrošiti  za  Boga  koji  se  potpuno  predao  za  mene. 


O  Isusovoj  smrti,  skidanju  s  križa  i  ukopu 

(Sv.  Petar  Alkantarski) 

Danas  ćemo  razmatrati:  zabadanje  koplja  u  Spasiteljevo  tijelo,  Kristovo  skidanje  s  križa, 
naricanje  žena  i  ostalo  što  se  dogodilo  u  vezi  s  njegovim  ukopom.  Prvo  razmatraj  kako  su  se 
neprijatelji  Krista  Gospodina,  pošto  je  na  križu  izdahnuo,  uvelike  obradovali,  ali  ih  još  nije 
napustilo  divljanje  i  bijes  na  Krista  niti  su  ga  posve  iskalili,  jer  su  ga  željeli  iskaliti  i  na  njegov 
mrtvu  i  ukočenu  tijelu,  da  bi  mu  se  tako  i  mrtvom  osvetili.  Zato  su  ždrijebom  razdijelili  njegovu 
odjeću  i  kopljem  proboli  njegov  predragocjeni  bok.  O  bezdušnih  li  mučitelja!  Okrutnih  li  srdaca! 
Zar  toliko  omalovažavati  one  muke,  što  ih  je  ovo  tijelo  podnijelo  prije  smrti  i  smatrate  da  ni  mrtav 
ne  smije  ostati  pošteđen?  Zar  se  može  naći  tako  strašno  neprijateljstvo,  koje  bjesni  i  na  pokojnike? 

Dajte,  podignite  malo  svoje  divlje  oči  i  promatrajte  ono  mrtvo  lice,  one  izvrnute  oči,  onu 
naklonjenu  glavu  i  cijelo  ono  tijelo  prekriveno  sivilom  i  mrtvačkim  izgledom.  Iako  imate  srca  tvrđa 

od  dijamanta,  pa  kad  bi  ona  bila  još  okrutnija  od  ove  okrutnosti  što  je  u  sebi  nosite,  ipak  će  vas  ovaj 
pogled  smekšati. 

Evo  dođe  stotnik,  koji  je  veoma  snažno  zarinuo  koplje  u  gola  prsa  Kristova.  Od  ovog  se  udarca 
uzdrmao  križ,  a  bok  je  iz  sebe  izlio  krv  i  vodu,  da  bi  se  uništili  grijesi  cijeloga  svijeta.  O  rajska 
rijeko,  koja  zato  tečeš,  da  natopiš  cijelu  zemlju!  O  predragocjena  Rano  boka,  koju  ti  je  više  zadalo 
jamstvo  tvoje  ljubavi  prema  ljudima  negoli  neprijateljsko  željezo!  O  vrata  neba,  prozore  raja, 
mjesto  počinka,  kulo  jakosti,  svetište  pravednika,  gnijezdo  bijelih  golubica,  grobe  hodočasnika, 
cvjetna  počivaljko  zaručnice  Salamonove!  Zdravo  Rano  svetoga  boka,  koja  ranjavaš  pobožna  srca! 
Zdravo  otvore,  koji  ranjavaš  pravedničke  duše!  Zdravo  ružo,  nevjerojatne  ljepote!  Zdravo  ognju 
neprocjenjive  vrijednosti!  Zdravo  vrata,  koja  nam  pružaju  otvoren  ulazak  Srcu  Kristovu,  dokaze 
njegove  ljubavi  prema  nama  i  jamčevino  vječne  sreće  i  blaženstva. 

Razmatraj,  kako  istoga  dana  pred  večer  dođoše  Josip  i  Nikodem,  koji  prislonivši  ljestve  na  križ, 
oslobodiše  tijelo  našeg  Spasitelja  i  skinuše  ga.  A  preblažena  je  Djevica  Marija,  pošto  su  sve  muke 
dovršene,  primila  s  križa  skinuto  tijelo  svoga  Sina  i  uzela,  da  bi  ga  pripravila  za  pokop.  Kad  su  ga 
spuštah  s  križa,  ponizno  je  molila  ondje  sakupljenu  svetu  zajednicu,  da  joj  ga  predaju  u  ruke,  kako 
bi  joj  bilo  omogućeno,  da  se  približi  Sinovu  tijelu,  da  mu  utisne  posljednje  poljupce  i  zagrljaje,  čega 
ju  je  lišio  križ,  da  mu  ih  utisne  i  da  ih  od  njega  primi.  To  joj  nisu  mogli  uskratiti,  jer  da  su  joj 
priječili  podvostručili  bi  tjeskobu  njezina  srca. 

Kad  je  blažena  Djevica  zagrlila  Sina,  kakve  je  tada  njezino  Srce  osjećalo  boli,  kakvu 
iznemoglost?  Anđeli  mira,  plačite  zajedno  s  ovom  presvetom  Djevicom,  plačite,  nebesa,  plačite 
zvijezde,  plačite  svi  stvorovi  svijeta!  Kad  je  blažena  Djevica  zagrlila  Sinovo  izranjeno  tijelo 
najtješnje  gaje  u  svom  krilu  obujmila.  Samo  joj  je  za  ovo  preostalo  nešto  snage,  koja  se  rađala  iz 
ljubavi  njezina  Srca.  Svoje  lice  utiskivala  je  među  trnje,  da  bi  mogla  ljubiti  i  što  više  primakla  usta  k 
ustima,  a  time  je  prouzročila,  daje  među  Sinovim  tmjem  i  ranama  koje  je  polijevala  suzama  i  sebe 
mnogo  raskrvarila.  Slatka  Majko,  ovo  lije  tvoj  preslatki  Sin?  Ovo  lije  onaj  kojega  si  slavno  začela  i 
s  neizmjernom  radošću  rodila.  Gdje  su  nestale  tvoje  stare  utjehe,  gdje  radosti,  gdje  naslade?  Ovo  li 
je  ono  predivno  zrcalo,  u  kojem  si  se  običavala  ogledati?  Svi  su  nazočni  zajedno  s  njom  plakali. 
Plakale  su  i  ostale  tu  nazočne  Marije.  Naricali  oni  plemeniti  ljudi,  naricalo  je  nebo  i  zemlja  sa  svim 
stvorenjima  zajedno  s  bi.  Djevicom. 

Naricao  je  i  onaj  sv.  evanđelist,  koji  je  grleći  tijelo  preljubeznoga  Učitelja,  govorio:  «0  dobri  moj 
Učitelji  Gospodine,  tko  će  me  ubuduće  odgajati  i  poučavati?  Tko  će  me  odsada  savjetovati  u 
nesigurnim  stvarima?  Na  čijim  ću  grudima  sada  počivati?  Tko  će  mi  odsada  objavljivati  nebeske 
tajne?  Kako  je  neočekivano  došla  ova  promjena.  Jučer  sam  ležao  na  tvojim  svetim  grudima,  gdje  si 
priopćivao  slavu  i  radosti  budućeg  života.  A  sada  te  rukama  dotičem  i  grlim  mrtvoga,  da  bih  ti 
se  odužio  za  ono  dobročinstvo.  Zar  je  to  ono  tvoje  lice,  koje  sam  promatrao  na  Taboru  kao  slavno  i 
preobraženo?  Je  li  to  ono  lice,  sjajnije  i  svjetlije  od  sunca,  koje  sam  gledao? 

Naricala  je  ona  blažena  grešnica  Magdalena,  koja  je  ponovno  ljubila  Spasiteljeve  noge  i  govorila: 
O  svjetlosti  mojih  očiju,  jedina  ljekarijo  moje  duše!  Tko  će  me,  ako  opet  upadnem  u  grijehe, 
primiti?  Tko  će  liječiti  moje  rane?  Tko  će  me  zagovarati?  Tko  će  me  braniti  od  farizejskih  osuda?  O 
kako  se  ove  noge  razlikuju  od  onih,  koje  sam  natapala  suzama!  O  ljubavi  srca  moga,  zašto  da  ne 
umrem  s  tobom?  O  živote  duše  moje  kako  mogu  kazati  da  te  ljubim,  dok  te,  još  sama  živa,  pred 
sobom  promatram? 

Tako  je  naricala  i  jadikovala  cijela  ova  zajednica,  natapajući  suzama  Isusovo  presveto  tijelo.  Kad  je 
grob  bio  priređen,  presveto  tijelo  je  bilo  pomazano  miomirisnim  pomastima.  Umotah  su  ga  u  čisto 
platno,  a  ručnikom  su  mu  povezali  glavu.  Stavili  su  ga  na  nosila  i  odnijeli  do  mjesta  ukopa.  Ondje 
su  ga  položili  u  grob.  Grob  je  bio  zatvoren  kamenom.  Marijino  je  lice  bilo  prekriveno  oblakom 
žalosti.  Kad  se  ondje  od  Sina  oprostila,  sve  više  je  počela  osjećati  osiromašenje  i  osamljenost.  Tada 
je  spoznala,  daje  lišena  svoga  najvećeg  dobra.  Srce  joj  je  ostalo  s  njezinim  blagom  sahranjeno  u 
grobu. 

2.  3.  Litanije  na  čast  Muke  Kristove 

Litanije  o  muci  i  smrti  Isusovoj 

(Iz  molitvenika  Slava  Presvetoj  Krvi  Kristovo,  biskup  J.  Lang) 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože!  Smiluj  nam  se! 

Sine,  Otkupitelju  svijeta,  Bože! 

Duše  Sveti,  Bože! 

Sveto  Trojstvo,  jedan  Bože! 

Isuse,  za  trideset  srebrnjaka  prodani, 

Isuse,  u  vrtu  do  smrti  ožalošćeni, 

Isuse,  u  molitvi  krvavim  znojem  obliveni, 

Isuse,  od  Jude  himbenim  poljubcem  izdani, 

Isuse,  konopcima  kao  razbojnik  svezani, 

Isuse,  na  sud  Anin  i  Kaifin  vođeni, 

Isuse,  od  sluge  teškim  udarcima  udarani, 

Isuse,  od  Kaife  psovkom  okrivljeni, 

Isuse,  u  Tvoj  božanski  obraz  popljuvani, 

Isuse,  licem  prikrivenim  i  udarcima  ismijavani, 

Isuse,  od  Heroda  kao  luđak  u  bijeloj  haljini  poniženi, 

Isuse,  Pilatu  kao  zločinac  predani, 

Isuse,  od  ubojice  Barabe  gori  proglašeni, 

Isuse,  ljutim  bičevima  rastrgani, 

Isuse,  na  pogrdu  crvenom  haljinom  odjeveni, 

Isuse  trnjem  okrunjeni, 

Isuse,  od  pete  do  vrh  glave  jednom  ranom  učinjeni, 

Isuse,  na  smrt  nepravedno  osuđeni, 

Isuse  pod  teškim  križem  satrveni, 

Isuse,  kao  janje  na  krvavu  žrtvu  povedeni, 

Isuse,  čavlima  na  križ  pribijeni, 

Isuse,  među  dva  razbojnika  na  križu  uzdignuti, 

Isuse,  na  križu  pogrđeni, 

Isuse,  žučju  i  octom  napoj eni, 

Isuse  iz  ljubavi  prema  nama  na  križu  umrli, 

Isuse,  u  prsa  ranjeni, 

Isuse,  s  križa  u  krilo  žalosne  Majke  položeni, 

Isuse,  od  žalosne  Majke  Svoje  suzama  oplakani, 

Isuse,  u  grob  ukopani, 

Od  svakoga  zla,  Oslobodi  nas  Isuse! 

Od  svakoga  grijeha, 

Od  nagle  i  nepripravne  smrti, 

Od  smrti  vječne, 

Zbog  pregorke  muke  i  smrti  svoje, 

Zbog  predragocjene  krvi  svoje  na  križu  prolivene, 

Zbog  pet  smrtnih  rana  Svojih, 

Zbog  patnji  žalosne  Majke  Svoje, 

Mi  grešnici,  Tebe  molimo  usliši  nas! 

Da  se  udostojiš  živo  spominjane  krvi  i  muke  i  smrti  Svoje  u  našem  srcu  probuditi, 

Da  se  udostojiš  pravu  pokoru  i  sretnu  i  nam  smrt  milostivo  udijeliti, 

Da  se  udostojiš  u  Svojoj  svetoj  milosti  i  ljubavi  nas  uzdržati, 

Da  se  udostojiš  svim  vjernim  mrtvima  pokoj  vječni  darovati, 

Jaganjče  Božji,  koji  oduzimaš  grijehe  svijeta,  oprosti  nam,  Isuse! 

Jaganjče  Božji,  koji  oduzimaš  grijehe  svijeta,  usliši  nas,  Isuse! 

Jaganjče  Božji,  koji  oduzimaš  grijehe  svijeta,  smiluj  nam  se,  Isuse! 

Kriste,  čuj  nas! 

Kriste,  usliši  nas! 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Oče  naš.  Zdravo  Marijo. 

Klanjamo  Ti  se,  Kriste,  i  blagoslivljamo,  Te,  jer  si  po  svojem  svetom  križu  svijet  otkupio. 
Gospodine,  usliši  molitvu  moju!  I  vapaj  moj  k  Tebi  da  dođe! 

Pomolimo  se:  Gospodine  Isuse  Kriste,  Otkupitelju  svijeta,  koji  si  presvetu  Krv  svoju  prolio  za 
otpuštanje  grijeha,  tebe  ponizno  molimo  zbog  pregorke  muke,  koju  si  za  nas  na  križu  umirući 
podnio,  smiluj  se  nama,  i  prinesi  za  nas  Ocu  nebeskomu  neprocijenjeno  dostojanstvo  Krvi,  Muke  i 
smrti  Svoje,  da  sretno  odemo  s  ovoga  svijeta  i  postanemo  dionici  tvojega  otkupljenja.  Koji  s  Ocem  i 
Duhom  Svetim  živiš  i  kraljuješ  u  vijeke  vjekova.  Amen. 

Moh  za  nas,  sveta  Bogorodice!  Da  dostojni  postanemo  obećanja  Kristovih. 

Pomolimo  se:  Neka  moli  za  nas,  prosimo,  Gospodine,  sada  i  na  čas  smrti  naše  pred  dobrotom 
Tvojom  Blažena  Djevica  Marija,  majka  tvoja,  kojoj  presvetu  dušu  prođe  mač  boli  u  vrijeme  muke  i 
smrti  Tvoje,  kad  s  najvećom  žalošću  promatraše,  gdje  dragocjenu  Krv  Svoju  prolijevaš  do  zadnje 
kapi  za  spasenje  naše.  Koji  živiš  i  kraljuješ  u  vijeke  vijekova.  Amen. 

Pomolimo  se:  Bože,  koji  si  jedinorođenoga  Sina  svoga  mukom  i  prolivenom  Krvi  iz  pet  Rana 
njegovih  čovječansku  narav  grijehom  izgubljenu  ispravio,  udijeli  nam,  molimo,  da  koji  primljene 
od  njega  Rane  štujemo  na  zemlji,  dostojni  budemo  neprocijenjene  Krvi  njegove  plod  zadobiti  na 
nebu.  Po  istom  Kristu  Gospodinu  našem.  Amen. 

2.  4.  Molitve  na  čast  Muke  Kristove 

(Napomena  priređivača:  Najraširenije  molitve  i  pobožnosti  na  čast  Muke  Kristove  u  Katoličkoj 
Crkvi  su:  Križni  put,  Žalosna  otajstva  Gospine  krunice,  Brigitine  molitve  i  Krunica  Božanskom 
Milosrđu  od  sv.  Faustine  Kowalske.  Zbog  nedostatka  prostora  u  predviđenom  formatu  ove  knjižice 
ne  donosimo  ove  molitve  koje  možete  naći  u  brojnim  izdanjima  na  hrvatskom  jeziku  pa  i  u  onima 
našega  centra.) 


Isuse,  ljubavi  moja,  kakvu  li  mi  nadu  ulijeva  Tvoja  muka! 

(Sv.  Alfons  Marija  Liguori) 

Isuse,  ljubavi  moja,  kakvu  li  mi  nadu  ulijeva  Tvoja  Muka!  Kako  se  mogu  bojati  da  neću  dobiti 
oproštenje  grijeha,  raj  i  sve  potrebne  milosti,  kad  mi  je  svemogući  Bog  dao  svu  svoju  Krv?  Isuse, 
nado  moja,  ljubavi  moja,  da  mene  ne  izgubiš,  htio  si  izgubiti  svoj  vlastiti  život. 

Ljubim  Te  više  od  svega,  Otkupitelju  moj  i  Bože  moj.  Ti  si  se  sav  predao  za  me  i  ja  Ti  darujem 
svu  svoju  volju  i  ponavljam:  ljubim  Te  i  uvijek  ću  govoriti:  ljubim  Te.  Tako  ću  uvijek  govoriti  u 

ovom  životu  i  umrijeti  želim  tako  da  mi  posljednje  riječi  budu:  Bože  moj,  ljubim  Te,  kako  bih  Te  od 
toga  trenutka  počeo  ljubiti  ljubavlju  koja  kroz  cijelu  vječnost  neće  prestati. 

Ljubim  Te,  dakle,  a  jer  Te  ljubim,  kajem  se  radi  svakoga  zla  kojim  sam  Te  uvrijedio.  Bijedan  li  sam! 
Da  ne  izgubim  neko  kratko  zadovoljstvo,  toliko  sam  puta  izgubio  Tebe,  beskonačno  dobro.  Ova  mi 
je  misao  najveća  muka;  ipak  se  tješim  daje  tu  beskonačna  dobrota  koja  neće  prezreti  srce  koje  ljubi. 
Kad  bih  mogao  umrijeti  za  Tebe,  koji  si  umro  za  me! 

Otkupitelju  moj,  nadam  se  od  Tebe  vječnom  spasenju  u  drugom  životu,  a  u  ovome  nadam  se 
ustrajati  u  Tvojoj  ljubavi  i  zato  odlučujem  da  ću  je  ovdje  uvijek  tražiti.  A  Ti  mi  po  zaslugama  svoje 
smrti  daj  da  ustrajem  u  toj  molitvi.  To  molim  i  tome  se  nadam  i  od  Tebe,  Kraljice  moja  Marijo. 

Isusu  u  Getsemanskom  vrtu 

(Sv.  Alfom  Marija  Liguori) 

Ljubljeni  Isuse!  U  ovom  vrtu  ne  vidim  ja  ni  bičeve  ni  trnovu  krunu  ni  oštre  čavle,  koji  Te 
probadaju,  a  Tvoje  presveto  lice  ipak  oblijeva  krv.  To  je  na  pomisao  grijeha  mojih  i  ostalih  ljudi. 
Naši  grijesi  prouzrokovali  su  tvoj  krvavi  znoj.  Da  smo  mi  manje  griješili,  manje  bi  Ti  bio  trpio  u 
Getsemanskom  vrtu  i  na  gori  Kalvariji.  Mi  smo  svojim  grijesima  mučili  Tvoje  ljubezno  Srce,  koje 
nas  je  toliko  ljubilo.  Trpeći  Spasitelju!  Kad  već  nemam  drugog  sredstva  da  Te  utješim,  osim  da  se 
kajem  za  svoje  grijehe,  ja  se  kajem  i  mrzim  na  njih  od  svega  svoga  srca.  Daj  mi  tako  jako  kajanje, 
da  za  svega  svoga  života  oplakujem  grijehe  svoje  i  svega  svijeta.  Neka  to  bude  mala  naklada  za 
neizmjernu  ljubav,  koju  si  nam  iskazao.  Neka  Tvoja  dragocjena  Krv  opere  sve  ljage  naših  duša. 

Priznajem:  odveć  je  maleno  dobro,  što  Ti  u  naknadu  nudim.  Ah  ja  združujem  svoje  pokajanje  s 
onim  mukama,  koje  je  Tvoje  Srce  osjećalo,  kad  si  se  u  Getsemanskom  vrtu  molio  i  krvavim  znojem 
znojio.  Ja  združujem  ono  malo  dobra  što  uz  Tvoju  milost  činim,  s  neizmjernim  zaslugama  uprav 
ovoga  Tvoga  presvetoga  Srca.  U  njemu  se  ufam  za  stalno,  da  ću  naći  oproštenje  i  milost,  da  Tebi, 
Bogu  i  Spasitelju  svome,  s  pravom  revnošću  i  stalnom  ljubavlju  služim. 

Vezanom  Isusu 

(Sv.  Alfons  Marija  Liguori) 

Moj  Bože,  što  vidim?  Bog  svezan?  ...  Od  koga?  ...  Od  ljudi!  ...  Od  crvi  koje  je  On  stvorio!  ... 
Nebeski  Anđeli,  gdje  ste?  Što  govorite?...  A  ti,  dragi  Isuse,  kako  si  se  dao  svezati?  Što  imaju 
zajedničko  -  opaža  sv.  Brnard  -  užad  robova  i  zločinaca  s  Tobom,  koji  si  Sveti  nad  svetima,  Kralj 
nad  kraljevima,  Gospodar  nad  gospodarima? 

Ali,  ako  te  ljudi  vezuju,  zašto  se  Ti  ne  odriješiš,  i  oslobodiš  se  od  muka  i  smrti,  koju  Ti 
pripravljaju?  ...  Ah,  znam  i  razumijem,  moj  izmučeni  Isuse,  nisu  ove  uze,  koje  Te  vezuju,  ljubav  Te 
drži  vezana  i  potiče  da  trpiš  i  umreš  za  naše  spasenje.  O  božanska  ljubavi,  kliče  sv.  Lovro  Justinijan, 
ti  si  samo  mogla  svezati  Boga  i  potaknut  Ga  da  umre  za  ljubav  ljudi...  Hvala  Ti  Isuse!  Moje  Ti  srce 
nikada  neće  prestati  pjevati  pjesmu  zahvalnicu.  I  nikada  više  neću  Te  uvrijediti,  nego  ću  Te  svega 
svoga  života,  sjećajući  se  Tvoje  gorke  muke  i  smrti,  ljubiti  svim  srcem  svojim,  svom  dušom 
svojom,  svom  snagom  i  pameti  svojom.  A  Ti  me,  dragi  Isuse,  blagoslovi  i  dopusti,  da  Te  nastavim 
ljubiti  kroz  svu  vječnost  u  vječnom  blaženstvu  kraj  Tebe.  Amen. 

Dušo  moja,  ljubi  Boga  svezana  kao  krivca  radi  tebe 

(Sv.  Alfom  Marija  Liguori) 

O  Vječna  Riječi,  provela  si  trideset  i  tri  godine  u  znoju  i  nevoljama,  dala  si  krv  i  život  da  spasiš 
ljude,  ukratko,  ništa  nisi  poštedjela  da  Te  oni  ljube;  pa  kako  to  da  ima  ljudi  koji  to  znaju,  a  ipak  Te 
ne  ljube? 

Oh  Bože!  I  ja  sam  među  tim  nezahvalnicima.  Vidim  krivicu,  koju  sam  Ti  nanio,  smiluj  mi  se! 
Prikazujem  Ti  ovo  nezahvalno  srce:  nezahvalno,  ali  raskajano.  Jest,  dragi  moj  Otkupitelju,  nadasve 
se  kajem  što  sam  Te  prezreo.  Kajem  se  i  ljubim  Te  svom  dušom  svojom. 

Dušo  moja,  ljubi  Boga  svezana  kao  krivca  radi  tebe,  Boga  izbičevana  kao  roba  radi  tebe;  Boga  izru- 
gana  radi  tebe;  Boga,  napokon,  koji  je  kao  razbojnik  umro  na  križu  radi  tebe. 

Da,  Spasitelju  moj,  Bože  moj,  ljubim  Te.  Sjećam  se  uvijek  što  si  za  me  pretrpio  da  Te  više  ne 
zaboravim  ljubiti. 

Užeta,  koja  ste  vezala  Isusa,  stisnite  me  uz  Njega;  trnje,  što  si  obrubilo  Isusa,  rani  me  ljubavlju 
prema  Njemu;  čavli,  koji  ste  proboli  Isusa,  pribijte  me  na  Isusov  križ,  da  živim  i  umrem  združen  s 
Isusom. 

O  Krvi  Kristova,  opoji  me  svetom  ljubavi.  Smrti  Isusova,  daj  da  umrem  svakoj  zemaljskoj 
ljubavi!  Noge  probodene  Gospodina  moga,  uz  vas  se  privijam:  oslobodite  me  od  Pakla,  koji  sam 
zaslužio.  Isuse  moj,  u  Paklu  Te  ne  bih  mogao  više  ljubiti,  a  ja  Te  hoću  ljubiti  uvijek.  Ljubljeni  moj 
Spasitelju,  spasi  me,  privini  me  k  Sebi,  ne  dopusti  da  Te  ikada  više  izgubim. 

Marijo,  utočište  grješnika,  majko  moga  Spasitelja,  pomozi  grješniku  koji  želi  ljubiti  Boga  i  Tebi 
se  preporuča;  pomozi  mi  radi  Tvoje  ljubavi  prema  Isusu  Kristu. 

Izbičevani  Isus 

(Sv.  Ljudevit  Montfortski) 

Pođimo  svi  u  pretorij,  srca  taknutoga  bolju,  promatrajmo  Kralja  slave  zlostavljanog  poput 
lopova.  On  će  zbog  nas,  o  grešnici,  trpjeti  te  boli.  Četiri  krvnika  puna  bijesa  poput  grabežljivih 
životinja,  uz  pogrdne  riječi,  razvlače  s  njega  skromnu  mu  odjeću.  On  zbog  nas,  o  grešnici  trpi,  ove 
boli.  Divlja  svjetina  svukavši  Isusa  rugala  mu  se  i  ismijavala  ga  kako  bi  ga  još  više  ponizili. 
Pritijesnili  su  ga,  vezali  za  stup  srama  te  mu  govorili  rugajući  se:  Vidite  ga?  kako  je  lijep!  Jedan  drži 
zavezano  uže,  drugi  drži  željezni  lanac,  ostali  pune  ruke  oruđa  poput  đavola  paklenih.  O, 
začuđujuće  li  stvari!  Ova  četa  vojnika  na  nevinom  tijelu  iskušava  svoju  ruku.  On  zbog  nas,  o 
grešnici  trpi  ove  boli. 

Tijelo  mu  pokrivaju  ranama  i  trgaju  udarcima,  Sve  same  modrice,  ožiljci  i  rane.  Ne  može 
više  izdržati,  ovaj  dobri  Učitelj.  Krv  mu  teče  potocima,  kosti  mu  se  vide  a  meso  u  komadima  pada. 
Jao!  On  je  od  iznemoglosti  pao  na  svoju  vlastitu  Krv,  i  opet  ne  prestaju  tući  ovog  nevinog.  O 
nemilosrdna  svjetino,  zaustavi  svoj  bijes.  Mi  smo  zapravo  grešnici,  bolje  udarajte  nas.  Da,  mi 
grešnici  zaslužujemo  ove  boli.  Promatrajte  kako  trpi  ovo  strašno  mučenje  bez  žaljenja  i  mrmljanja, 
toliko  je  žarka  njegova  ljubav.  Zbog  nas,  grešnici,  on  podnosi  ove  boli.  O  Svevišnje  Milosrđe 
pogledaj  svoga  Isusa,  svoga  Sina,  zaustavi  kaznu,  i  neka  mi  budemo  kažnjeni. 

Svjetina  ga,  klonuloga,  nije  više  mogla  udarati,  ali  u  svojoj  neizmjernoj  ljubavi  On  nije  sit 
trpljenja.  Grešnici,  to  su  naši  grijesi,  naše  putenosti,  koje  su  ovom  Srcu  milosrđa  prouzročile  toliko 
trpljenje.  Dođi,  razvratni  grešniče,  pogledaj  bol  koju  uzrokuješ  Sinu  Jedincu  Svevišnjega 
Stvoritelja.  Ti  ga,  nezahvalni  čovječe,  dovodiš  u  ovo  stanje.  Dođi  u  Krvi  njegovih  žila  pronaći  svoje 
ozdravljenje  i  ne  povećavaj  više  njegove  patnje  slijedeći  svoju  strast.  Činimo  pokoru,  oplakujmo 
dan  i  noć  ove  grijehe,  budimo  zahvalni  uzvratimo  ljubavlju  na  ljubav.  O  dobrodušni  Spasitelju, 
zbog  ovog  tijela,  mučena  udarcima,  stišaj  svoj  gnjev  i  oprosti  nam!  Jer  mi,  grešnici,  zaslužujemo 
ove  patnje. 

Isus  okrunjen  trnovom  krunom 

(Sv.  Ljudevit  Montfortski) 

Nakon  što  je  Isus  s  mukom  skupio  svoje  potrgane  haljine  pogledajte  kakao  ga  vode  grubo, 
udarajući  nogama.  Za  nas,  o  grešnici,  on  trpi  ove  boli.  Slijedimo,  kršćani  stope  ovog  nevinog 
Jaganjca  jer  put  kojim  prolazi  ostaje  zarumenjen  njegovom  Krvlju.  Poput  životinje,  vode  ga  pod 
udarcima  biča,  ukočenog  od  studeni,  zaustavljaju  ga  na  vratima  palače.  Čim  je  stupio  u  dvoranu 
između  ovih  razbojnika  ogrnuše  ga  kao  kralja  kako  bi  mu  se  narugali.  Kako  bi  ga  osramotili 
prebacuju  mu  preko  leđa  stari  ogrtač  istovremeno  trgajući  s  njega  njegov  koji  mu  se  zalijepio  za 
krvlju  oblivenu  kožu.  Oštar  kamen  dali  su  mu  za  kraljevsko  prijestolje  kako  bi  ga  bolje  vidjeli,  kako 
bi  ga  više  ponizili.  Za  nas,  o  grešnici,  on  trpi  ove  boli 

Kao  žezlo,  u  njegove  svete  ruke  staviše  tanku  trsku.  Svi  su  mu  se  rugali  govoreći:  Gle,  kako  je 
lijep!  Okruniše  ga  trnovom  krunom  uz  udarce  štapom,  rugajući  mu  se  i  vičući  poput  davala.  Starom 
krpom  povezali  su  mu  oči  Govorili  su  mu:  Pogodi  tko  te  udario,  nesretniče.  Nisi  li  ti  lažni  prorok 
koji  nas  je  htio  obmanuti?  Drugovi,  zlostavljajte  ga,  ne  prestajte  ga  tući.  Pljuvali  su  mu  lice  velikim 
ispljuvcima  u  znak  "poštovanja"  uz  nečuvene  povike.  Za  nas,  o  grešnici,  on  trpi  ove  boli. 

Klanjali  su  mu  se  s  podsmijehom  šamarajući  ga:  Zdravo,  kralju  Židovski,  evo  te  lijepo 
uređenoga!  Za  razgovor  dobiva  samo  drske  riječi,  jedni  mu  plaze  jezik  a  drugi  cere  zube.  Ne,  nisu 
to  ljudi  nego  bijesni  demoni.  Vidite  li  kako  ga  tuku?  Jedan  jače  od  drugoga.  Neće  li  nas  potresti  ovo 
biće  samilosno?  Nije  li  razumljivo?  Jao!  To  je  za  nas  grešnici.  Da  mi  grešnici,  uzrokujemo  njegove 
boli.  On  trpi  i  podnosi  sve  ni  oči  ne  podignuvši,  ne  žali  se  i  ne  mrmlja  zbog  ovog  okrutnog 
mučenja.  Od  pete  do  glave  prekriven  je  ranama  od  udaraca  Ah!  da  se  radi  o  životinji  svi  bismo  s 
njom  suosjećali!  Za  nas,  o  grešnici,  on  trpi  ove  boli. 

Naša  nepodnošljiva  oholost  u  težnji  za  veličinom  istinski  je  krvnik  koji  mu  uzrokuje  ove  boli. 
Oholi  čovječe,  dođi  i  posrami  se.  Pogledaj  svoga  Boga  prezrenoga.  Što  ćeš  mu,  dakle,  odgovoriti,  ti 
koji  želiš  biti  cijenjen?  Naše  srce  puno  gorčine  i  žarkog  kajanja  staje  preda  nj  i  izgara  vidjevši  Isusa 
kako  trpi.  Imajmo  uvijek  na  umu  ovog  ljubeznog  Spasitelja,  neka  prezir  bude  naša  slava,  a  trpljenje 
naša  sreća!  O  Isuse  samilosni,  zbog  nepravednog  prezira  pogledaj  milostivim  pogledom  raskajana 
srca  do  tvojih  nogu.  Jer  mi  grešnici,  njemu  uzrokujemo  ove  bob. 

Isusu  zapostavljenu  Barabi 

(o.  J.  Vlahović) 

Isuse,  kralju  vječne  slave,  Ti,  pravi  i  živi  Bog,  svjetlost  nebeskoga  Oca;  ti  sam  svemoguć  i  svet,  eto 
si  zapostavljen  lupežu  i  ubojici  Barabi!  Stvoritelju,  vladaru  vjekova,  zašto  trpiš  tolike  uvrede?  Ah, 
znam  Isuse  moj!  To  si  učinio  da  osudiš  moje  slavohleplje,  moju  oholost,  što  sam  se  više  puta 
smatrao  kreposnijim,  učenijim,  boljim  nego  što  sam  uistinu!  Ah,  i  zato  si  pretrpio  toliko  uvreda,  jer 
sam  više  cijenio  stvorenje  nego  tebe,  svoga  Stvoritelja!  Ah,  Bože  duše  moje!  sve  ću  unaprijed 
žrtvovati,  i  čast  i  blago  i  sam  život,  da  ti  ovakve  uvrede  ne  prouzrokujem.  Ti  ćeš  uvijek  biti  jedini 
kralj  moje  duše  i  srca;  Ti  moja  jedina  ljubav  za  života,  na  smrti  i  nakon  smrti. 

Isus  osuđen 

(Sv.  Ljudevit  Montfortski) 

Slijedimo  predragog  Učitelja  kojeg  vuku  s  užetom  oko  vrata  kako  bi  ga  pred  sudom  pokazali 
kao  luđaka.  Zbog  nas,  o  grešnici,  On  trpi  boli.  Toliko  mu  je  zla  naneseno  da  u  ovom  jadnom  stanju, 
u  koje  su  ga  doveli  mučitelji,  nije  više  prepoznatljiv.  Pilat,  iako  bezbožnik,  ganut  je  vidjevši  ga.  Želi 
mu  spasiti  život  znajući  daje  nevin.  Na  koncu,  da  bi  stišao  bijes  pobunjenog  naroda  pokazuje  ga  u 
stanju  u  kojem  su  ga  predali  mučitelji.  Čim  su  ga  ugledali  začuli  su  se  povici.  Svi  mu  se  rugaju  i 
dovikuju  cereći  se.  Zbog  nas,  o  grešnici,  On  trpi  boli. 

Njegovo  izobličeno  lice  pokriveno  ispljuvcima,  njegovo  iskidano  tijelo  uopće  ne  dira  ove 
nezahvalnike.  Njegove  bob  i  njegovo  bijedno  stanje  umjesto  da  takne  njihova  srca,  udvostručuje 
njihov  gnjev  i  ispunja  ih  bijesom.  Pilat  reče:  «Evo  čovjeka,  imajte  s  njim  samilosti!))  On  se  mora 
spram  njega  odrediti  a  tek  gaje  upoznao.  Na  ove  riječi,  narod  lupajući  nogama  povika:  «Neka  ga 
razvežu,  svuku  i  razapnu)).  Za  nas,  o  grešnici,  on  trpi  ove  boli. 


Isus  nosi  svoj  križ 

(Sv.  Ljudevit  Montfortski) 

Svi  su  ga  napustili.  Hoće  li  umrijeti  pod  ovim  teretom?  Nema  nikog  tko  se  ne  užasava  križa. 
Jedan  siroti  stranac,  prolaznik,  imenom  Šimun  Cirenac,  obećanjima  i  prijetnjama  prisiljen  je  na  križ 
staviti  ruke.  Isus  reče  skupini  žena  koje  su  oplakivale  njegove  boli:  «Plačite  radije  nad  vašim 
dušama  i  dušama  vaše  djece».  Pogledajte  jadno  stanje,  u  koje  je  doveden  ovaj  nevini.  Što  će  tek  biti 

s  krivcem  i  oholim  grešnikom?  Veronika,  potaknuta  snažnom  i  žarkom  ljubavlju  ne  bojeći  se  gužve, 
probija  se  kako  bi  vidjela  ljubljenoga  Isusa. 

Briše  njegovo  krvavo  i  izobličeno  lice,  a  Isus  za  nagradu  ostavlja  ga  otisnuta  na  rupcu.  I  što, 
dakle!  Je  li  moguće,  bijedni  grešniče,  da  je  tvoje  srce  neosjetljivo  na  boli  tvoga  Spasitelja?  Kako 
naši  grijesi  čine  njegov  teški  teret,  ne  povećavajmo  više  njegove  patnje  griješeći  ponovo.  Isuse, 
nakon  što  je  tvoja  neizmjerna  ljubav  nosila  naše  grijehe,  iskaži  nam  svoje  milosrđe,  kako  bi  nam  bili 
svi  grijesi  oprošteni.  Jer  mi,  grešnici,  zaslužujemo  ove  boli. 

Isus  razapet 

(Sv.  Ljudevit  Montfortski) 

Ova  bijesna  svjetina,  ponovno  trga  s  njega  krvavu  haljinu  koja  mu  se  zalijepila  za  kožu.  Dok 
najokrutnije  sve  pripremaju  za  njegovu  smrt,  njih  nekoliko  najpohlepnijih  bacaju  kocku  za  njegovu 
haljinu.  Vukući  ga  za  kosu  krvnici  viču:  «Ovdje  će  završiti  tvoj  jadni  život  lezi  tu,  nesretniče». 
Pogledajte  kako  ga  obaraju  na  zemlju  kako  bi  ga  prikovali  za  drvo.  Ali  pogledajte  kako  Isus  žarko 
grli  taj  križ.  Vuku  ga  za  svete  ruke  s  velikom  okrutnošću,  kako  bi  ih  pribili  na  pripremljene  rupe.  O 
okrutno  barbarstvo!  Udova  rastegnutih  tijela  izmučenog,  žila  napregnutih.  Dok  leži  na  leđima  pod 
nogama  ovih  neljudi,  pribijaju  čavlima  njegove  ruke  i  noge.  Za  nas,  o  grešnici,  on  trpi  ove  boli. 

O  koje  boli  mu  uzrokuju  oštri  čavli!  Tijela  pribitog,  poput  sita,  gubi  krv  i  malaksaje.  Dođi, 
grešniče,  i  promatraj  blagog  Isusa  na  samrti  koji  te  moli  u  svojoj  bijedi  da  misliš  na  njegove  patnje. 
Kako  bi  trpio  još  i  više,  umjesto  vina  i  meda,  za  piće  mu  daju  ocat  pomiješan  sa  žući.  Pogledajte 
kako  podnosi  toliki  prezir  i  tolika  zla?  Daleko  od  toga  da  prigovara  štoviše,  On  moli  za  svoje 
krvnike.  Nazočnost  njegove  Majke  povećava  ove  boli,  videći  je  kako  na  određen  način  i  Ona  umire 
svakim  časom.  Ah!  Vidim  ga  kako  predaje  duh  ispuštajući  veliki  uzdah.  Za  nas,  o  grešnici,  On  trpi 
ove  boli. 

Osjećam  da  mi  duša  gubi  svijest  videći  moga  Boga  kako  umire.  Nebo  i  zemlja  zajedno 
pokazuju  svoju  bol,  osjećam  da  zemlja  drhti  i  more  bijesni.  Čak  su  i  sunce  i  mjesec  izgubili  svoj 
sjaj,  jedino  je  čovjek  ostao  hladan  u  ovoj  sveopćoj  boli.  O  grešnici,  činimo  pokoru,  jer  je  On  trpio 
za  nas.  Uzmimo  udjela  u  njegovim  patnjama,  cjelivajmo  njegove  noge  i  njegove  čavle.  Kako  bi  nas 
dotaknuo  nježnošću  On  obara  glavu  na  prsa.  Vidite  kako  nas  privlači  i  kako  nam  pruža  ruke?  Ne 
prekidajmo  tu  tišinu  doli  da  bismo  uzdišući  rekli:  «Gotovo  nitko  ne  misli  na  blagog  Isusa  na 
umoru».  Nađimo  utočište  u  njegovom  svetom  boku,  koplje  nam  je  načinilo  ovo  utočište  kako  bismo 
mi  bili  na  sigurnom.  Uzviknimo  žalosnim  glasom:  «Oprosti  nam  naše  grijehe  o,  Isuse  samilosni, 
oprosti  nam  naše  grijehe  jer  mi  grešnici  zaslužujemo  ove  boli». 

Zazivi  sedam  posljednjih  Isusovih  riječi  na  Križu 

(o.  J.  Vlahović) 

1.  Premilosrdni  Isuse,  koji  si  s  neizrecivom  ljubavlju  molio  svog  nebeskog  Oca:  «Oče  oprosti 
im,  jer  ne  znaju  što  čine»:  oprosti  moje  grijehe,  kao  što  i  ja  opraštam  onima,  koji  su  me  uvrijedili. 
Slava  Ocu... 

2.  Milostivi  i  pravedni  Isuse,  koji  si  raskajanog  razbojnika  obradovao,  govoreći  mu:  «Danas  ćeš 
sa  mnom  biti  u  raju»;  i  meni,  nevoljnom  grješniku,  daj  mjesta  u  tvojoj  slavi.  Slava  Ocu... 

3.  Slatki  Isuse,  koji  si  na  križu  viseći,  ostavio  svojoj  Majci  Ivana  za  sina,  govoreći:  «Evo  ti 
sina»;  a  Ivanu  ostavio  Mariju  za  Majku,  riječima:  «Evo  ti  Majke»;  molim  te,  stavi  me  pod  njezinu 
majčinsku  zaštitu,  i  udijeli  mi  milost  da  joj  uvijek  budem  vjeran  sin,  da  zaslužim  njezinu  pomoć  za 
života  i  na  strašnom  času  moje  smrti.  Slava  Ocu  ... 

4.  Prežalosni  Isuse,  koji  si  u  gorkoj  muci  svoga  Srca  vapio  svome  Ocu  nebeskom:  «Bože  moj, 
Bože  moj,  zašto  si  me  ostavio!))  ne  ostavi  Ti  mene,  osobito  u  smrtnoj  borbi,  i  daj  mi  mjesta  u  tvojim 
presvetim  Ranama.  Slava  Ocu  .  .  . 

5.  Isuse,  Kralju  mučenika,  koji  si  želio  da  još  više  za  nas  trpiš,  željan  naše  ljubavi  vapio  si: 
«Žedan  sam!»  Pobudi,  molim  te,  u  mom  srcu  goruću  žeđ  za  štovanje  tvoje  muke  i  Rana,  i  za 
spasenjem  moje  duše.  Slava  Ocu... 

6.  Isuse  Bože,  koji,  ispunivši  na  križu  naše  otkupljenje,  rekao  si:  «Svršeno  je»;  daj  molim  te,  da  i 
ja  sretno  ispunim  i  dovršim  sve,  što  od  mene  tražiš  i  da  spasim  svoju  dušu.  Slava  Ocu... 

7.  Isuse,  utjeho  umirućih,  jedino  moje  ufanje,  Ti  si  umirući  vapio  nebeskom  Ocu:  «U  ruke  tvoje 
prdajem  duh  moj!»;  molim  te,  primi  na  samrti  moju  dušu  u  krilo  svoga  milosrđa,  i  odvedi  je  u 
vječnu  slavu.  Slava  Ocu  ... 


Raspetom  Isusu  na  Križu 

(Sv.  Pio  V,  papa) 

1.  Raspeti  Isuse  Kriste,  Sine  Blažene  Djevice  Marije,  otvori  svoje  uši  i  uslišaj  me  kao  što  si 
slušao  Vječnoga  Oca  kod  preobraženja  na  gori  Tabor.  Slava  Ocu... 

2.  Raspeti  Isuse  Kriste,  Sine  Blažene  Djevice  Marije,  otvori  svoje  oči  i  dobrohotno  me  pogledaj 
kao  što  si  s  drveta  Križa  pogledao  svoju  žalosnu  Majku  Mariju.  Slava  Ocu... 

3.  Raspeti  Isuse  Kriste,  Sine  Blažene  Djevice  Marije,  otvori  svoja  usta  i  progovori  mi  kao  što  si 
govorio  sv.  Ivanu  apostolu,  kada  si  ga  s  Križa  dao  za  sina  svojoj  Majci.  Slava  Ocu... 

4.  Raspeti  Isuse  Kriste,  Sine  Blažene  Djevice  Marije,  otvori  svoje  ruke  i  zagrli  me  kao  što  si  s 
Križa  zagrlio  cijeli  ljudski  rod.  Slava  Ocu... 

5.  Raspeti  Isuse  Kriste,  Sine  Blažene  Djevice  Marije,  otvori  svoje  srce  i  primi  moje  srce  te  usliši  i 
udjeli  mi  milost  za  koju  te  molim,  ako  je  to  u  skladu  s  tvojom  svetom  voljom.  Slava  Ocu... 

Raspetom  Isusu  za  sretnu  smrt 

(o.  J.  Vlahović) 

Gospodine  Isuse  Krste,  Sine  Boga  živoga,  zbog  velike  žalosti,  koja  ti  je  mučila  dušu  dok  si 
molio  u  Getsemanskom  vrtu,  i  zbog  straha  i  muke  koja  te  je  bila  obuzela,  kad  si  govorio:  «Žalosna 
je  duša  moja  sve  do  smrti»;  ponizno  te  molim,  utješi  me  i  pomozi  na  strašnom  času  smrti,  i  ulij  mi 
nadu  u  tvoje  beskrajno  milosrđe.  Ljubljeni  Isuse,  ne  zapusti  me  u  taj  odlučujući  čas!  Kao  što  je  tebi 
nebeski  Otac  poslao  svoga  Anđela,  da  te  tješi  i  hrabri,  i  meni  ga  pošalji,  da  mi  pomogne.  Spomeni 
se  svojih  Rana,  Krvi,  muka  i  patnje  koje  si  radi  mene  pretrpio.  Tvoje  sam  stvorenje;  tvoja  je  duša, 
koju  imam,  kupio  si  je  na  drvu  križa  neprocjenjivim  blagom;  čuvaj  je  dakle,  kao  svoju  stvar,  ne  daj, 
da  me  đavao  prevari. 

Daj  mi  potrebnu  jakost,  da  svladam  njegove  napadaje,  kad  me  bude  napastovao  da  posumnjam  u 
istinitosti  katoličke  vjere;  da  se  uzoholim  zbog  učinjenih  dobrih  djela;  da  zdvajam  zbog  mojih 
teških  grijeha.  Okrijepi  me,  moj  slatki  Isuse,  krepošću  svoje  svemogućnosti.  U  patnjama  i  bolima 
daj  mi  potrebnu  strpljivost,  da  uvijek  budem  predan  u  volju  Božju.  Ne  molim,  Gospodine,  lagane 
muke,  kratku  bolest,  blagu  smrt.  Sve  ovo  prepuštam  tvom  očinskom  milosrđu,  kako  će  korisnije  biti 
za  moju  dušu.  Samo  ponizno  molim,  da  za  me  prikažeš  nebeskom  Ocu  jednu  kap  krvavog  znoja, 
kojega  si  u  vrtu  prolio;  muku  i  gorčinu,  koje  si  na  križu  kušao;  boli  i  patnje,  koje  si  podnio  kad  ti  je 
duša  ostavljala  tijelo,  da  smrtne  muke,  koje  budem  trpio,  zasluže  mi  oproštenje  grijeha  i  smrt 
raskajanog  pokornika.  Isuse  moj,  milosrđe  moje! 

Pred  propetim  Isusom 

Crkva  je  za  mnoge  pobožne  vježbe  udijelila  oproste,  pa  tako  i  za  rieke  molitve.  Moleći 
slijedeću  molitvu  nakon  svete  pričest  ili  pred  raspelom,  dobiva  se  svaki  put  potpuni  oprost,  koji  se 
može  namijeniti  i  za  duše  u  Cistilištu.  Oprost  je  udijelio  papa  Lav  XII.,  17.  rujna  1825,  ako  još 
doda  Oče  naš,  Zdravo  Marijo  i  Slava  Ocu  na  nakane  svetog  oca  Pape. 

Evo,  moj  dobri  i  preslatki  Isuse,  pred  licem  se  tvojim  bacam  na  koljena  i  s  najvećim  žarom 
srca  molim  te  i  zaklinjem:  utisni  mi  u  srce  živa  čuvstva  vjere,  ufanja  i  ljubavi,  te  pravu  pokoru  za 

moje  grijehe  i  čvrstu  odluku  da  ih  popravim.  To  molim  promatrajući  u  sebi  i  gledajući  u  pameti 
tvojih  pet  svetih  rana  i  imajući  pred  očima  ono  što  je  prorok  David  rekao  o  tebi,  dobri  Isuse:  Proboli 
su  ruke  moje  i  noge  moje,  izbrojiti  mogu  sve  kosti  moje. 

Molitva  raspetomu  Isusu  za  sretnu  Smrt 

(Biskup  Josip  Lang) 

Raspeti  moj  Isuse!  Primi  milostivo  ovu  molitvu,  koju  sada  tebi  upravljam  za  smrtni  čas  moga 
života,  kada  će  pomanjkati  sva  sjetila  moja.  Kada  dakle,  preslatki  Isuse,  nemoćne  i  oborene  oči 
moje  ne  budu  mogle  više  tebe  gledati:  spomeni  se  žarkoga  onoga  pogleda,  koji  sada  Tebi  obraćam,  i 
smiluj  mi  se!  Kada  se  osuše  usne  moje,  te  ne  budem  više  mogao  Tvojih  presvetih  Rana  poljubiti: 
spomeni  se  žarkih  poljubaca,  kojima  Tvoje  presvete  Rane  sada  ljubim,  i  smiluj  mi  se!  Kada  moje 
hladne  ruke,  ne  budu  više  mogle  zagrliti  Tvoj  križ:  spomeni  se  ljubavi,  kojom  te  sada  ljubim  i 
smiluj  nam  se!  Kada  se  napokon  ukoči  moj  jezik,  a  ja  više  ne  budem  mogao  govoriti,  spomeni  se 
ovoga  sadašnjega  zaziva  moga:  Isuse  i  Marijo,  vama  izručujem  svoju  dušu! 

Klanjanje  Isusu  na  Križu 

(o.  J.  Vlahović) 

1.  Gospodine  Isuse,  klanjam  se  tebi  koji  visiš  na  križu,  trnjem  okrunjen:  molim  te,  da  me  tvoj 
križ  oslobodi  od  duha  tmina.  Oče  naš,  Zdravo  Marijo.... 

2.  Gospodine  Isuse,  klanjam  se  tebi  izranjenu  na  križu,  žučju  i  octom  napoj enu;  molim  te  da 
tvoje  Rane  budu  lijek  mojoj  duši.  Amen.  Oče  naš,  Zdravo  Marijo.... 

3.  Gospodine  Isuse,  zbog  pregorke  muke,  koju  si  na  križu  pretrpio,  kad  je  tvoja  plemenita  duša 
izašla  iz  tvog  blagoslovljenog  tijela;  molim  te,  smiluj  se  duši  mojoj,  kad  se  s  tijelom  rastane  i 
povedi  je  u  vječni  život.  Amen.  Oče  naš,  Zdravo  Marijo.... 

4.  Gospodine  Isuse,  klanjam  ti  se,  Ti  koji  si  sišao  nad  Pakao,  iz  kojega  si  izveo  zarobljene  duše; 
ne  daj,  molim  te,  da  ja  padnem  u  mjesto  tmina.  Amen.  Oče  naš,  Zdravo  Marijo.... 

5.  Gospodine  Isuse,  klanjam  ti  se  u  grobu  postavljenu,  mirisima  i  pomašću  pomazanu,  daj  da  mi 
tvoja  smrt  vječni  život  donese.  Amen.  Oče  naš,  Zdravo  Marijo.... 

6.  Godine  Isuse,  klanjam  ti  se  uskrsnulom  od  mrtvih,  Ti  koji  si  uzašao  na  Nebo  i  sjediš  s  desnu 
Boga  Oca:  daj  da  tebe  nasljedujem  i  sretno  tebi  u  vječnost  dođem.  Oče  naš,  Zdravo  Marijo.... 

7.  Gospodine  Isuse,  dobri  pastiru,  učvrsti  pravedne,  obrati  grješnike,  smiluj  se  svim  umirućima  i 
dušama  u  Cistilištu  i  meni  siromašnom  grješniku.  Amen.  Oče  naš,  Zdravo  Marijo.... 

Isus  umro  i  položen  u  grob 

(Sv.  Ljudevit  Montfortski) 

O  grešnici  užasni,  gotovo  je,  Isus  je  umro.  Mi  smo  svi  krivci.  Što  će  biti  naša  sudbina?  Zbog  nas 
je,  o  grešnici,  umro  u  bolima.  Ne  napuštajmo  Kalvariju,  izdahnimo  svi  na  ovom  mjestu  kako  bismo 
se  trudili  zadovoljiti  Božjoj  pravdi.  Vidite  li  njegovu  svetu  Majku  kako  ga  ljubi  uzdišući?  Njezina 
je  bol  gorka  jer  je  njezina  ljubav  velika.  Zbog  nas  grešnici  Ona  trpi  ove  bob.  Ona  cvili  i  gubi  svijest 
U  svojoj  malaksalosti  kaže:  «Jesi  li  ovdje  Ti,  predragi  moje  duše?  O,  umrijet  ću.  Je  li  ovo  što 
vidim,  božansko  tijelo  moga  predragoga  Sina?  Jao!  kako  je  jadan!  Da,  to  je  On  prepoznajem  ga.  Na 
tvom  licu  vidim  samo  pljuvačku  i  krv.  Nema  više  ljepote,  ni  milosti.  O  moj  Sine,  kakva  promjena! 
Od  kuda  ove  modrice,  dvije  raskrčene  ruke,  zgrušana  krv,  rane,  probodene  ruke  i  noge?» 

Pomiješajmo  s  njegovim  suzama  i  naše,  obujmimo  njegove  svete  noge  i  u  Krvi  njegovih  vena 
operimo  sve  svoje  grijehe.  Kako  bi  smo  izbjegli  osvetu  srditog  Boga  Oca,  zaklonimo  se  na  sigurno 
u  njegov  sveti  bok.  Tražimo  istinski  duboki  mir  s  Isusom  u  grobu  kako  bismo  živjeli  daleko  od 
svijeta  i  načinili  novo  srce.  Isprosi  nam,  o  Marijo,  oproštenje  od  svog  Sina.  Želimo  promijeniti 
svoj  život,  usliši  naša  skrušena  srca.  O  slatki  Isuse,  neka  strelica  ljubavi  tvoga  Srca  zasiječe  naša 

srca  da  umremo  od  boli.  Utisni  u  naše  sjećanje  svoju  smrt  i  svoje  boli,  kako  bismo  imali  u  slavi 
udjela  u  tvome  veličanstvu.  Od  sada  ćemo  ti  biti  zahvalni  na  svim  tvojim  dobročinstvima. 

Želim  častiti  tvoje  muke 

(Sv.  Grgur  iz  Nareka) 

O  Isus,  Bože  svega  svijeta,  želim  častiti  tvoje  muke  koje  si  trpio.  Ti  si  stajao  pred  sudom 
stvorenja,  u  ljudskoj  naravi  kao  što  je  moja;  nisi  govorio  Ti  koji  daješ  riječ,  nisi  podizao  glasa,  Ti 
koji  si  stvorio  jezik;  nisi  vikao,  Ti  pred  kojim  drhti  zemlja;  usprkos  svojih  dobročinstava  nisi  ih 
korio;  usprkos  njihove  zlobe  nisi  im  zatvorio  usta;  nisi  predavao  zbunjenosti  one  koji  su  te  predavali 
na  mučenje  i  smrt.  Nisi  se  opirao  kad  su  te  vezali,  nisi  se  ozlojadio  kad  su  te  udarali  po  licu;  nisi  se 
uvrijedio  kad  su  te  pljuvali;  kad  su  te  tukli  šakama  nisi  bjesnio;  kad  su  ti  se  izrugivali  nisi  se  srdio; 
kad  su  te  tukli  nisi  okretao  svoje  lice. 

Razodjenuli  su  te,  sinuli  ti  haljinu  kao  da  si  nemoćan,  bičevanju  su  dodali  još  i  prezir,  predali  te 
bijesnoj  svjetini,  prisilili  da  klekneš  i  na  glavu  stavili  trnovu  krunu  prezira.  Daleko  od  toga  da  su  ti 
dopustili  trenutak  predaha,  o  izvore  života,  pritisnuli  te  da  nosiš  sredstvo  smrti.  Ti  si  ga  velikodušno 
prihvatio,  blago  uzeo,  strpljivo  podigao.  Kao  da  si  krivac  natovario  drvetom  patnji.  Na  leđima  si 
nosio  oruđe  života,  kao  ljiljan  iz  doline.  Vani  su  te  potjerali  kao  žrtvu  paljenicu,  objesili  te  kao 
nevina  jaganjca,  na  oltaru  Križa  ispržili  te  kao  žrtvu,  tebe  nedodirljivog  pribili  čavlima  kao 
razbojnika;  Tebe  kome  se  klanjaju  Kerubini  kao  dostojnog  prezira. 

Tebe  koji  si  darovatelj  života,  kao  dostojnog  smrtne  kazne,  tebe  koji  si  navijestio  Evanđelje  kao 
oskvmitelja  zakona,  Gospodina  i  ispunjenje  proročanstava  kao  prekršitelja  Pisma.  Tebe  koji  si  sjaj 
slave  i  pečat  neistraživih  misli  Očevih,  kao  prekršitelja  volje  Onoga  od  koga  si  rođen  a  nestvoren 
prije  svih  vjekova,  tebe  koji  si  uistinu  Blagoslovljen  kao  izgnanika,  tebe  koji  si  planine  koji  izgara, 
kao  osuđenog  zatvorenika,  tebe  koji  si  dostojan  strahopoštovanja  na  Nebu  i  na  zemlji,  kao  čovjeka 
pravedno  kažnjena,  tebe  koji  si  skriven  i  nepristupačnom  svijetlu  kao  roba  zemaljskog  razapeše. 

Molitva  Isusu  na  čast  pojedenih  muka  koje  je  pretrpio  i 
traženje  kreposti  koje  iz  njih  proizlaze 

(Sv.  Alfons  Marija  Liguori) 

Isuse  moj,  zbog  poniženja  koje  si  pokazao  kad  si  učenicima  oprao  noge,  molim  te  udijeli  mi 
milost  istinske  poniznosti,  tako  da  se  pred  svima  snizim,  poglavito  pred  onima  koji  me  preziru. 
Isuse  moj,  zbog  muke  i  smrtne  tjeskobe  koju  si  pretrpio  u  Gesemanskom  vrtu,  koja  je  bila  dovoljna 
da  od  nje  umreš,  molim  te  oslobodi  me  od  paklenih  muka,  od  toga  da  bi  živio  daleko  od  tebe,  bez  da 
bi  te  ikada  više  mogao  ljubiti.  Isuse  moj,  zbog  odbojnosti  i  odvratnosti  koje  si  tada  kušao  prema 
mojim  grijesima  koje  si  tada  imao  pred  očima,  udijeli  mi  istinsko  pokajanje  za  sve  grijehe  kojima 
sam  te  uvrijedio.  Isuse  moj,  zbog  muke  koju  si  kušao  kade  si  vidio  da  te  Juda  poljupcem  izdaje, 
udijeli  mi  milost  da  ti  budem  vjeran  i  da  te  nikada  više  ne  izdam,  kao  što  sam  to  činio  u  prošlosti. 

Isuse  moj,  zbog  muke  koju  si  kušao  kad  su  te  vezali  kao  razbojnika  i  vodili  pred  suce,  molim  te 
veži  me  slatkim  vezama  svoje  svete  ljubavi,  tako  da  se  nikad  više  ne  rastavimo  od  tebe  jedinog 
istinskog  dobra.  Isuse  moj,  zbog  svih  udaraca,  uvreda  i  pljuvanja  koje  si  doživio  one  noći  u  Kaifinoj 
kući,  udijeli  mi  milost  da  trpim  u  miru  tebi  za  ljubav  sva  protivljenja  koja  ću  doživjeti  od  ljudi. 
Isuse  moj,  zbog  ismijavanja  koje  si  doživio  kod  Heroda,  kada  se  prema  tebi  ponašao  kao  prema 
luđaku,  udijeli  mi  milost  da  strpljivo  podnosim  sve  što  će  ljudi  o  meni  govoriti  ili  se  neprimjereno 
ponašati. 

Isuse  moj,  zbog  uvrede  koju  si  pretrpio  kad  si  vidio  da  Židovi  više  vole  Barabu  od  tebe,  daj  mi 
milost  da  strpljivo  podnosim  kada  sam  nepravedno  prezren  na  uštrb  drugih.  Isuse  moj,  zbog  patnje  i 
boli  koje  si  doživio  na  svom  svetom  tijelu  kada  si  okrutno  bio  bičevan,  udijeli  mi  milost  da  strpljivo 
podnosim  sve  tjelesne  patnje,  nemoći  poglavito  moju  smrt.  Isuse  moj,  zbog  boli  koju  si  kušao  na 
svojoj  svetoj  glavi  kad  su  te  okrunili  trnovom  krunom,  udijeli  mi  milost  da  nikada  ne  pristanem  na 
misli  koje  tebe  vrijeđaju.  Isuse  moj,  zbog  prihvaćanja  svoje  smrti  na  križu  na  koju  te  osudio  Pilat 

udijeli  mi  milost  da  u  predanju  prihvatim  moju  smrt  sa  svim  mukama  koje  će  je  pratiti.  Isuse  moj, 
zbog  patnje  koju  si  kušao  kad  si  nosio  križ  na  Kalvariju,  udjeli  mi  milost  da  strpljivo  podnosim  sve 
križeve  svoga  života. 

Isuse  moj,  zbog  patnje  koju  si  pretrpio  kad  su  ti  čavlima  probili  ruke  i  noge  molim  te  da  do 
tvojih  nogu  prikuješ  moju  volju  kako  ne  bi  želio  ništa  izvan  onoga  što  Ti  hoćeš.  Isuse  moj,  zbog 
gorčine  koji  si  kušao  kad  su  te  žući  i  octom  napojili  daj  da  te  ne  vrijeđam  neumjerenošću  u  jelu  i 
piću.  Isuse  moj,  zbog  muke  koju  si  kušao  kad  si  se  na  križu  opraštao  od  svoje  Majke,  udijeli  mi 
milost  da  se  oslobodim  neurednih  veza  prema  svojim  najbližima  ili  bilo  kojem  drugom  stvoru  tako 
da  moje  srce  uvijek  i  potpuno  samo  tebi  pripada.  Isuse  moj,  zbog  napuštenosti  koju  si  kušao  na 
Križu  i  od  svoga  Oca,  udijeli  mi  milost  da  strpljivo  podnosim  sve  napuštenosti  bez  da  ikada 
izgubim  povjerenje  u  tvoju  dobrotu. 

Isuse  moj,  koji  si  kušao  tri  sata  smrtnu  agoniju  umirući  na  križu  udijeli  mi  milost  da  s 
predanjem  tebi  iz  ljubavi  budem  trpio  patnje  moje  smrtne  muke.  Isuse  moj,  zbog  velike  patnje  koju 
si  doživio  kad  se  tvoja  sveta  duša  odijelila  od  tijela  udijeli  mi  milost  da  u  trenutku  kada  se  moja 
duša  bude  dijelila  od  tijela  prikažem  ti  moju  patnju  skupa  s  činom  savršene  ljubavi  kako  bih  došao  u 
Nebo  i  ljubio  te  licem  u  lice  svim  svojim  snagama  u  svu  vječnost.  A  ti  Majko  moja  Marijo  zbog 
mača  bob  koji  ti  je  probo  dušu  kada  si  gledala  svoga  Sina  kako  predade  dušu  i  nakloni  glavu,  molim 
te  da  mi  pomogneš  u  času  moje  smrti  da  dođem  u  Raj  slaviti  te  i  zahvaljivati  ti  za  sve  milosti  koje  si 
mi  od  Boga  isprosila.  Amen. 

1.  POBOŽNOST  SV.  KRIŽU  KRISTOVU:  MOLITVE,  RAZMATRANJA  I  LITANIJE 

Pozdrav  svetomu  Križu 

(Opat  Eckbert) 

Zdravo,  Križu,  znače  Boga  živoga,  znače  najvećega  slavlja!  Zdravo,  o  predivno  i 
najizvrsnije  drvo,  pred  kojim  se  moraju  skriti  cedar  i  čempres,  lovorika  i  palma,  maslina  i  vinova 
loza!  Sjajnije  od  sunca,  svjetlije  od  sviju  zvijezda  ovoga  svijeta  svijetliš  onima,  koji  te  promatraju 
očima  vjere  i  ljubavi!  Nekoć  su  te  proklinjali,  a  ime  tvoje  bijaše  sramotno.  Sada  si  se  iz  najdublje 
nizine  vinuo  čudesnim  rastom  u  nebeske  visine  i  sjajiš  pače  na  kraljevskoj  kruni! 

Tko  je  oprao  tvoju  sramotu,  tko  te  uzvisio  do  takove  časti?  Nitko,  nego  onaj,  koji  sam  čini 
čudesa,  Isus  Krist,  jedinorođeni  Sin  Boga  živoga,  gospodar  Neba  i  zemlje!  Grešna  gaje  zemlja 
odbila  od  sebe,  a  ti  si  ga  Križu  primio,  i  nosio  slatko  breme  njegova  Tijela!  Posvećen  si,  kada  te 
dotaknulo  njegovo  Tijelo,  poškropila  njegova  sveta  Krv!  Gle,  tako  te  pomaza  Bog  tvoj  uljem  radosti 
pred  tvojim  drugovima,  odlikovao  te  nad  sva  ostala  šumska  drveća,  postalo  si  svetim  oltarom 
Jaganjca  Božjega.  Jest,  ti  si  sveti  oltar,  jer  je  na  tebi  prikazan  prvi  put  neokaljani  Jaganjac,  koje  je 
izmirilo  Nebo  sa  zemljom. 


Molitva  sv.  Križu 

(o.  J.  Vlahović) 

Sveti  Križu,  založe  života,  zastavo  Kralja  slave,  prijestolje  milosrđa,  žrtveniče  ljubavi, 
oplemenjeni  i  posvećeni  neprocjenjivom  Krvlju  Jaganjca  Božjega,  duboko  ti  se  klanjam,  smjerno 
štujem,  na  moje  srce  te  privijam.  Na  tebi  je  visio  Isus,  Spasitelj  moje  duše,  na  tebi  je  poništena  moja 
osuda  vječne  smrti  koju  je  prouzročio  grijeh,  po  tebi  sam  izmiren  s  nebeskim  Ocem,  po  tebi  su 
otvorena  Rajska  vrata.  Križu  sveti  po  tebi  je  Spasitelj  svijeta  pobijedio,  razoružao  pakao  i  podložio. 
Daj  da  i  ja  po  tebi  svladam  svoje  neprijatelje  koji  me  žele  zauvijek  upropastiti.  Križu  sveti,  Isus  te  je 
svojom  Krvlju  natopio,  želim  te  i  ja  natopiti  mojim  suzama  u  znak  poštivanja  tisući  te  puta  želim 
poljubiti.  Jao,  do  sada  te  nisam  ljubio!  Isuse  Ti  me  učiš  da  moram  svoj  križ  nositi,  patnje  života 
pretrpjeti  ako  želim  doći  tebi  u  vječnost.  A  ja  sam  od  svoga  križa  zazirao,  odbijao  ga  dok  si  Ti  moj 
Isuse  svoj  Križ  prigrlio  i  do  kraja  iznio.  Sveti  Križu,  miljeniče  moga  Gospodina  Isusa  Krista  želim 


270 


te  prigrliti  i  do  svoje  smrti  za  Isusom  hoditi,  a  Ti  Gospodine  ojačaj  moje  slabe  snage  svojom 
milošću  i  daj  da  ti  budem  vjeran  u  životu  i  u  smrti.  Amen! 

Križ  Kristov,  najveća  kraljeva  tajna 

(Sv.  Ljudevit  Montforski) 

«Evo  što  je,  po  mom  mišljenju,  najveća  kraljeva  tajna  (Tob  12,  7.),  najveće  otajstvo  Vječne 
Mudrosti:  to  je  Križ.  O  kako  su  misli  i  putovi  Vječne  Mudrosti  udaljeni  i  različni  od  misli  i  putova 
ljudi,  pa  i  od  onih  najmudrijih!  Taj  veliki  Bog  želi  otkupiti  čovjeka,  otjerati  i  sputati  đavle,  zatvoriti 
pakao  i  otvoriti  ljudima  Nebo  i  povratiti  vječnome  Ocu  beskrajnu  slavu.  Evo  te  velike  odluke,  toga 
teškog  djela  i  ogromnog  pothvata.  Kojim  će  se  sredstvom  poslužiti  ta  Mudrost  “ koje  se  snaga 
prostire  s  jednoga  kraja  svijeta  na  drugi,  i  blagotvorno  upravlja  svemirom ?”  (Mudr  8,  1.).  Ona  ima 
svemoguću  mišicu  i  samo  jednim  jedinim  njezinim  pokretom  može  uništiti  sve  što  joj  se  protivi  i 
učiniti  sve  što  hoće;  jednom  jedinom  riječi  svojih  ustiju  može  sve  stvoriti  i  sve  uništiti.  Potrebno  je 
da  samo  nešto  htjedne,  i  sve  će  se  dogoditi. 

Ah  njezina  ljubav  daje  zakone  njezinoj  svemoći.  Želi  se  utjeloviti  da  pokaže  ljudima  svoje 
prijateljstvo,  sama  želi  sići  na  zemlju,  da  se  čovjek  popne  na  Nebo.  Neka  bude!  Ali  prije  nego  li  će 
se  ta  Utjelovljena  Mudrost  pojaviti  u  slavi  i  veličanstvu,  praćena  milijunima  i  milijunima  anđela  i 
izabranika,  i  prije  nego  li  će  u  sjaju  slave,  bez  sramote,  poniženja,  siromaštva  i  slabosti,  poraziti  sve 
svoje  neprijatelje,  ona  će  za  se  pridobiti  srca  ljudi  svojom  milinom  i  svojim  čarima,  svojom 
veličinom  i  svojim  bogatstvom.  Da,  upravo  tako!  Ali  čudne  li  stvari! 

Među  Židovima  ona  vidi  predmet  sablazni  i  užasa,  a  među  poganima  predmet  ludosti,  (usp.  IKor 
1,23.)  jer  vidi  komad  drva  kojega  preziru  i  odbacuju,  kojim  su  sramotili  i  mučili  najveće  zločince  i 
robove,  a  to  se  drvo  nazivalo  vješalima,  drvetom  križa  ili  križem.  I  ona  gleda  taj  križ  i  u  njemu 
nalazi  svoju  nasladu,  uzljubila  gaje  iznad  svih  velikih  i  znamenitih  stvari  na  nebu  i  na  zemlji,  jer  on 
će  biti  oruđe  njezinih  pobjeda  i  ukras  njena  veličanstva,  njezina  bogatstva,  slast  njezina  kraljevstva, 
prijatelj  i  zaručnik  njezina  srca.  “O  dubino  mudrosti  i  znanja  Božjega!’’ (Rim  11,  33.)  Kako  je 
iznenađujuć  njezin  izbor,  i  kako  su  njezini  sudovi  i  njezine  odluke  uzvišeni  i  neshvatljivi!  A  kako  je 
tek  neizreciva  njezina  ljubav  prema  tom  križu! 

Utjelovljena  je  Mudrost  ljubila  taj  križ  već  od  svog  djetinjstva:  “Uzljubih  ga  od  svoje 
m/adostfjM  udr  8,  2.).  Još  u  utrobi  svoje  Majke  dok  nije  ni  ušla  u  svijet,  već  gaje  primila  iz  ruku 
vječnoga  Oca  i  stavila  ga  usred  svog  srca  da  u  njem  kraljuje,  govoreći:  -  ‘‘Milje  mi  je,  Bože,  vršit 
volju  tvoju,  Zakon  tvoj  duboko  u  srcu  ja  nosim ”  (Ps  40  (39),  9.).  Bože,  moj  Oče,  dok  ostajem  u  tvom 
krilu,  izabirem  taj  križ,  izabirem  ga  u  krilu  moje  Majke;  ljubim  ga  svim  srcem  i  stavljam  ga  u  svoje 
srce  da  bude  moj  zaručnik  i  moj  gospodar. 

I  za  vrijeme  čitava  života  ona  gaje  gorljivo  tražila.  I  kad  je  trčala  kao  ožednjeli  jelen  iz  grada  u 
grad  i  iz  sela  u  selo,  kad  je  divovskim  korakom  stupala  prema  Kalvariji,  i  kad  je  češće  govorila 
svojim  apostolima  i  učenicima,  pa  čak  i  prorocima  u  svom  preobraženju,  o  svojoj  muci  i  o  smrti, 
često  je  ponavljala:  -  “ Vruće  sam  želio”  (Lk  22,  15.),  a  svi  njezini  koraci,  sva  zanosna  traženja  i 
osjećaji,  smjerali  su  prema  križu,  jer  je  smatrala  za  najveću  sreću  i  čast  umrijeti  u  njegovu 
zagrljaju. 

Ona  se  već  u  svom  utjelovljenju  zaručila  s  njim  u  najvećoj  ljubavi,  nosila  ga  je  i  tražila  s 
neopisivom  radošću,  tako  daje  čitav  njezin  život  bio  neprestani  križ  te  je  mogla  reći  idući  u  susret 
križu  i  smrti  na  njemu  na  Kalvariji:  uO  kako  sam  tjeskoban  dok  se  to  ne  izvrši!”  (Lk  12,  50.).  Tko 
će  mi  ga  zabraniti?  Tko  će  me  zaustaviti?  O  kada  ću  te  zagrliti,  dragi  Križu  Kalvarije!? 

Konačno  je  stigla  k  ispunjenju  svojih  želja.  Bila  je  obasuta  pogrdama,  bila  je  pribijena  i  kao 
srasla  s  križem,  i  radosno  je  umrla  u  zagrljaju  tog  dragog  prijatelja  kao  na  prijestolju  slave  i 
pobjede. 

Ne  vjerujte  da  se  nakon  smrti,  da  lakše  trijumfira,  Mudrost  odijelila  od  križa,  daje  odbacila  križ. 
Ni  izdaleka!  Ona  se  toliko  sjedinila  s  njim  i  kao  da  se  njemu  pritjelovila,  da  nema  ni  anđela,  ni 
čovjeka,  ni  bilo  kojeg  stvorenja  na  nebu  ni  na  zemlji  koji  bi  je  mogao  od  njega  rastaviti.  Veza  je 
nerazrešiva  i  savez  je  vječan:  Nikada  nećeš  naći  Križa  bez  Isusa,  ali  ni  Isusa  bez  Križa. 

Po  njezinoj  smrti  pogrde  Križa  postale  su  slavom,  siromaštvo  i  golotinja  bogatstvom,  boli 
uživanjem,  a  trpljenja  postadoše  ugodna,  jer  je  na  neki  način  taj  Križ  pobožanstvenila  daje  naredila 
da  mu  se  zajedno  s  njom  klanjaju  svi  anđeli  i  ljudi.  Ona  ne  želi  da  se  čast  klanjanja  iskazuje  makar 
samo  relativno,  ni  kojem  stvorenju,  ma  bilo  ono  ne  znam  kako  uzvišeno  poput  njezine  presvete 
Majke,  osim  njezinu  dragom  Križu.  Na  veliki  dan  suda  prestat  će  čašćenje  relikvija  svetaca,  čak  i 
onih  najuzvišenijih,  a  zapovjedit  će  prvim  kerubima  i  serafima  da  idu  po  svem  svijetu  i  saberu 
čestice  pravoga  Križa  koje  će  njezina  ljubav  tako  divno  ujediniti  da  će  sazdati  onaj  pravi  Križ  na 
kojem  je  i  umrla.  I  taj  će  Križ  nositi  Anđeli  u  pobjedničkom  slavlju  i  pjevati  pjesme  radosnice.  Taj 
će  Križ  ići  pred  njom  na  presjajnom  oblaku  i  po  njemu  i  s  njime  sudit  će  svijet. 

Kako  će  se  tada  razveseliti  prijatelji  Križa  kad  ga  ugledaju!  A  kako  će  tek  biti  očajni  njegovi 
neprijatelji  kad  vide  sav  njegov  sjaj  i  slavu.  Vikat  će  planinama  da  ih  pokriju  i  paklu  da  ih  proguta. 

Čekajući  veliki  dan  svoje  proslave  u  konačnom  sudu,  Vječna  Mudrost  želi  da  Križ  bude  znak, 
oznaka  i  oružje  svih  izabranika.  Neće  primiti  ni  jedno  dijete  koje  ne  bude  imalo  tu  oznaku,  neće 
primiti  ni  jednog  učenika  koji  ga  ne  bude  nosio  na  svom  čelu  tako  da  zbog  njega  ne  pocrveni,  u 
svom  srcu,  tako  da  se  protiv  njega  ne  buni,  i  na  svojim  ramenima,  tako  da  ga  ne  vuče  za  sobom  niti 
ga  odbaci.  Ona  govori:  -  “Ako  tko  hoće  ići  za  mnom,  neka  se  odreče  samog  sebe,  neka  uzme  svoj 
križ  i  neka  me  slijedi !”(Mt  16,  24.)  Neće  primiti  nijednog  vojnika  koji  ga  ne  uzme  kao  svoje  oružje 
za  obranu,  za  napad  da  pobijedi  i  uništi  svoje  neprijatelje.  Ona  im  dovikuje:  “Imajte  povjerenja, 
vojnici  moji,  ja  sam  vaš  kapetan,  ja  sam  pobijedio  križem  svoje  neprijatelje  i  vi  ćete  također 
pobijediti  po  tom  znaku.” 

U  taj  je  Križ  ona  pohranila  tolika  blaga,  milost,  život  i  radost,  i  njegovu  spoznaju  daje  samo 
svojim  ljubimcima.  Ona  često  otkriva  sve  druge  tajne  svojim  prijateljima  (usp.lv  15,  15.),  kao  i 
apostolima,  ali  blago  Križa  otkriva  tek  onima  koji  su  to  zaslužili  velikom  vjernošću  i  svojim 
naporima.  Kako  je  potrebno  biti  ponizan,  malen,  umrtvljen,  okrenut  u  svoju  dušu  i  prezren  od 
svijeta  da  bismo  spoznali  otajstvo  Križa,  koji  je  još  i  danas,  i  to  ne  samo  među  Židovima  i 
poganima,  među  Turcima  i  hereticima,  među  mudracima  ovoga  svijeta  i  lošim  katolicima,  već  i 
među  pobožnim,  i  vrlo  pobožnim  osobama  predmet  sablazni  i  ludosti,  prezira  i  bijega. 

Od  Križa  se  ne  bježi  na  području  teorije,  jer  se  nikad  nije  toliko  govorilo  i  pisalo  o  njegovoj 
uzvišenosti  i  ljepoti  kao  danas,  već  na  području  prakse,  jer  ga  se  bojimo,  na  nj  se  tužimo, 
ispričavamo  se  i  od  njega  bježimo  kad  treba  bilo  što  pretrpjeti.  Zahvaljujem  ti,  Oče,  reče  jednog 
dana  u  zanosu  radosti  na  pogled  ljepote  Križa  ta  Utjelovljena  Mudrost,  sto  si  sakrio  od  mudrih  i 
umnih  ovoga  svijeta  ljepotu  i  blago  mojega  Križa,  i  što  si  ih  objavio  poniznima  i  malenima  (Lk  10, 
21). 

Ako  je  spoznaja  tajne  Križa  toliko  posebna  milost,  što  je  tek  kad  duša  uživa  u  njemu  i  stvarno  ga 
posjeduje!  Takav  dar  Vječna  Mudrost  daje  samo  svojim  najvećim  prijateljima,  nakon  mnogih 
molitava,  želja  i  preklinjanja.  Ma  kako  bio  uzvišen  dar  vjere,  kojim  se  posebno  dopadamo  Bogu, 
njemu  se  približujemo  i  nadvisujemo  svoje  neprijatelje,  a  bez  kojega  bivamo  odbačeni,  dar  Križa 
još  je  mnogo  veći. 

Sveti  Petar,  kaže  sv.  Ivan  Krizostom,  mnogo  je  sretniji  u  tamnici  zbog  Isusa  Krista  nego  na 
Taboru  okružen  slavom;  blaženiji  je  dok  nosi  lance  na  nogama,  nego  ključeve  Raja  u  rukama.  A  sv. 
Pavao  smatra  većom  čašću  nositi  verige  zbog  svoga  Spasitelja,  nego  uzdignuće  do  trećeg  neba.  Bog 
je  apostolima  i  mučenicima  davao  veću  milost  dajući  im  da  nose  njegov  križ  poniženja,  siromaštva  i 
najužasnijih  muka,  nego  da  im  je  dao  dar  čudesa  i  obraćenja  čitavog  svijeta.  Svi  oni  kojima  se 
priopćila  Vječna  Mudrost  žarko  su  željeli  križ  koji  su  tražili  i  radosno  prihvaćali,  a  kad  im  se 
ukazala  prilika  za  trpljenje,  klicali  bi  iz  sveg  srca  sa  sv.  Andrijom:  “O  dragi  Križu,  tako  dugo 
želj kovani!” 

Križ  je  dobar  i  dragocjen  iz  mnogo  razloga:  čini  nas  sličnim  Isusu  Kristu;  po  njemu  postajemo 
dostojna  djeca  nebeskog  Oca  dostojni  udovi  Isusa  Krista  i  dostojni  hramovi  Duha  Svetoga.  Bog 
Otac  kažnjava  svu  svoju  djecu  koju  prihvaća  (Heb  12,  6.).  Isus  Krist  priznaje  za  svoje  samo  one  koji 
nose  svoje  križeve.  Duh  Sveti  kleše  i  obrađuje  svaki  živi  kamen  nebeskog  Jeruzalema,  tj.  sve 
predodređenike.  Križ  je  dobar  jer  prosvjetljuje  duh  i  daje  mu  veću  spoznaju  nego  što  mu  daju  sve 
knjige  svijeta:  uTko  nije  ništa  iskusio,  malo  znadeVj Sir  34,  10). 


272 


Ako  ga  dobro  nosimo,  postaje  izvor,  hrana  i  svjedočenje  ljubavi.  On  u  srcu  raspiruje  vatru 
božanske  ljubavi  i  odvaja  ga  od  stvorenja.  On  podržava  i  povećava  tu  ljubav.  I  kao  što  je  drvo  hrana 
vatri,  tako  je  i  Križ  hrana  ljubavi.  On  je  najsigurniji  dokaz  da  ljubimo  Boga,  a  Bog  se  tim  dokazom 
služi  da  nam  pokaže  svoju  ljubav,  no  također  traži  taj  dokaz  da  mi  njemu  zasvjedočimo  svoju 
ljubav.  Križ  je  dobar  jer  je  obilan  izvor  svih  slasti  i  utjeha  i  jer  daje  radost,  mir  i  milost  u  duši. 
Konačno,  Križ  je  dobar  jer  donosi  onome  tko  ga  nosi  izvanredno  veliku  vječnu  slavuji  Kor  4,  17.) 

Kad  bismo  poznavali  cijenu  Križa,  obavljali  bismo  devetnice  i  devetnice,  kako  kaže  sv.  Petar 
Alkantarski,  da  dobijemo  taj  ljupki  djeličak  raja.  Govorili  bismo  sa  sv.  Terezijom:  -  “Trpjeti  ili 
umrijeti!”  -  ili  sa  sv.  Magdalenom  Paciškom:  -  “Ne  umrijeti,  nego  trpjeti!”  Molili  bismo  s  blaženim 
Ivanom  od  Križa  milost  da  smijemo  nešto  pretrpjeti  i  biti  prezreni  za  Gospodina.  Taj  je  blaženik 
nakon  svoje  smrti  rekao  jednoj  službenici  Božjoj:  “Od  svih  zemaljskih  stvari  na  nebu  se  ništa  ne 
štuje  osim  Križa.”-  “Imam  neprocjenjivih  križeva,  reče  Gospodin  jednome  od  svojih  slugu,  jer  je  to 
nešto  najvrednije  što  moja  draga  svemoguća  Majka  može  od  mene  zadobiti  za  svoje  vjerne  sluge.” 

Svjetski  mudraci,  velikani  ovoga  svijeta,  vi  ne  razumijete  otajstveni  ovaj  govor.  Previše  volite 
užitke,  tražite  samo  lagodnosti,  ljubite  jedino  dobra  ovoga  svijeta,  previše  se  bojite  prezira  i 
poniženja,  jednom  riječju:  vi  ste  neprijatelji  Isusova  Križa. 

Istina,  i  vi  poštujete  i  hvalite  općenito  križ,  ali  ne  onaj  vaš,  koji  izbjegavate  koliko  god  možete,  ili 
ga  vučete  nevoljko  za  sobom,  mrmljajući  i  nestrpljivo  se  na  nj  tužeći.  Čini  mi  se  da  vidim  pred 
sobom  krave  koje  su  i  protiv  svoje  volje  vukle  kovčeg  zavjetni  u  kojemu  je  bilo  pohranjeno  najveće 
blago  svijeta:  mukale  su  idući  (1  Sam  6,  12.). 

«Ogroman  je  broj  nesretnika  i  luđaka»,  kaže  Mudrost,  jer  je  neizmjeran  broj  onih  koji  ne 
shvaćaju  cijenu  Križa  i  nose  ga  protiv  svoje  volje.  Ali  vi,  istinski  učenici  Vječne  Mudrosti,  koji 
zapadate  u  razne  kušnje  i  trpljenja,  koji  trpite  progonstvo  zbog  pravednosti,  koje  smatraju  kao 
smeće  ovoga  svijeta,  utješite  se  i  razveselite,  poskakujte  od  veselja,  jer  je  Križ  koji  nosite  dragocjeni 
dar  na  kojem  vam  mogu  zavidjeti  i  blaženici  da  im  je  to  još  moguće.  Sva  čast,  slava  i  krepost  Božja 
i  ona  Svetoga  Duha  počiva  na  vama,  jer  će  biti  velika  vaša  nagrada  na  nebesima,  ali  i  na  zemlji 
zbog  duhovnih  milosti  i  darova  koje  vam  taj  Križ  pribavlja. 

Pijte,  prijatelji  Isusa  Krista,  pijte  iz  njegova  Kaleža  gorčine,  i  postat  ćete  njegovim  prijateljima. 
Trpite  s  njime,  i  bit  ćete  s  njime  i  proslavljeni.  Trpite  strpljivo,  pače  i  radosno.  Još  samo  malo,  a 
onda  dolazi  sretna  vječnost  nakon  trenutka  muke»  (LJVM  167  -180). 

Pobjeda  križa 

(Sv.  Ljudevit  Montforski) 

Križ  je  duboko  otajstvo,  bez  puno  svjetla  ne  može  ga  se  spoznati.  Da  bi  se  razumjelo  križ, 
potreban  je  uzvišen  duh,  a  potrebno  gaje  shvatiti  kako  bismo  se  spasili.  Narav  zazire  od  križa,  um 
se  protiv  njega  bori,  učenjaci  ga  ne  poznaju,  a  đavao  nastoji  potući.  Često  čak  ni  pobožni  nemaju 
križ  u  srcu,  iako  kažu  da  ga  ljube,  u  stvari  su  lažljivci.  Križ  je  neophodan,  uvijek  nas  prati  trpljenje. 
Valja  se  popeti  na  Kalvariju  ili  zauvijek  propasti.  Sveti  Augustin  zapisa  daje  čovjek  odbačen,  ako 
ga  Bog  ne  popravlja,  ako  ga  ne  kuša.  Putem  križa  ide  se  u  domovinu.  On  je  put  života,  to  je  put 
kraljeva.  Svaki  kamenje  isklesan  po  svojoj  mjeri  da  bi  naposljetku  bio  postavljen  na  sveti  Sion. 
Čemu  služi  pobjeda  najvećem  osvajaču,  ako  nema  ove  slave  da  pobijedi  trpeći,  ako  mu  uzor  nije 
Isus  koji  je  umro  na  križu,  ako  poput  nevjernika  odbaci  drvo  križa. 

Isus  Krist  je  križem  svezao  pakao,  porazio  buntovnika,  osvojio  svemir;  dao  gaje  kao  oružje 
svojim  dobrim  slugama.  Križ  očarava,  razoružava  ruke  i  srce.  Pobijedit  ćeš  u  tom  znaku,  rečeno  je 
Konstantinu.  Svaka  velika  pobjeda  je  stavljena  pod  okrilje  križa.  Čitajte  u  povijesti  o  njegovim 
čudesnim  djelima,  velikim  pobjedama  na  zemlji  i  na  Nebu.  Usprkos  sjetilima  i  naravi,  politici  i 
razumu,  istina  potvrđuje,  uvjerava  da  je  križ  veliki  dar.  U  tom  vladaru  nalazimo  istinu,  milost, 
mudrost  i  božanstvo.  Bog  se  nije  mogao  obraniti  od  ove  iznimne  ljepote,  križ  je  učinio  da  on  siđe 
među  nas  ljude.  Dolazeći  na  svijet  rekao  je:  Da,  Gospodine  želim  križ.  Predobri  križu,  postavit  ću  te 
u  središte  moga  srca.  Križ  je  smatrao  tako  lijepim  da  je  postao  njegova  vječna  pratnja,  zaručnica 

njegova  srca.  Još  od  najranijega  djetinjstva  kad  je  njegovo  srce  uzdisalo,  bilo  je  to  za  križem  kojeg 
je  toliko  ljubio. 

Od  svoje  mladosti  tražio  gaje  velikim  koracima.  Umro  je  od  nježnosti  i  ljubavi  u  zagrljaju 
križa.  Želim  krštenje,  uzviknuo  je  Isus  jednog  dana,  predragi  križu  koji  ljubim,  ljubavi  moja. 
Nazvao  je  svetog  Petra  sablaznom  sotonom  kad  gaje  ovaj  htio  odvratiti  od  križa.  Njegovom  križu 
se  klanja,  a  njegovoj  Majci  ne.  O  neizreciva  veličino,  nepoznata  na  zemlji.  Ovaj  križ,  raspršen  po 
zemlji  na  puno  mjesta,  biti  će  skupljen,  uskrišen  i  prenesen  na  nebesa.  Križ  na  oblaku  pun  sjajne 
privlačnosti,  sudit  će  svojim  likom  mrtvima  i  živima.  Križ  će  vapiti  za  osvetom  prema  svojim 
neprijateljima,  a  radost  i  oproštenje  darovat  će  svojim  prijateljima.  On  će  donijeti  slavu  svim 
blaženima  i  pjevati  o  pobjedi  na  zemlji  i  na  nebu.  Sveci  tijekom  svog  života  ne  traže  drugo  doli  križ, 
on  je  njihova  velika  želja,  on  je  njihov  izbor.  Nezadovoljnici  će  križevima  koje  im  je  nebo 
dodijelilo,  sami  dodati  druge  križeve  i  svi  će  propasti. 

Okovi  svetoga  Petra  donijeli  su  mu  više  časti  nego  to  što  je  bio  Spasitelj ev  vikar  na  zemlji. 
O  dobri  križu,  uzviknuo  je  sveti  Andrija,  pun  vjere,  neka  umrem  na  tebi,  kako  bi  mi  dao  život. 
Pogledajte  sv.  Pavla  koji  zaboravlja  svoju  uznesenost  na  nebo  i  ne  hvali  se  osim  križem.  Više  je 
cijenio  užasne  tamnice  nego  divnu  ekstazu  koja  gaje  uznijela  na  nebo.  Bez  križa  duša  je  posustala, 
mlitava,  troma  i  bez  srca.  Križ  je  čini  gorljivom  i  punom  snage.  Čovjek  ne  zna  kad  ništa  ne  trpi,  a 
razmišlja  čim  dobro  podnosi  neku  patnju.  Duša  koja  ne  poznaje  kušnje,  nije  visoko  cijenjena.  To  je 
neiskusna  duša  koja  nije  još  ništa  naučila.  O  uzvišena  slasti  koju  kuša  duša  koja  trpi,  ako  rado 
prihvati  svoju  muku  bez  traženja  utjehe.  Po  križu  se  dobiva  blagoslov,  po  križu  nam  Bog  daje 
oproštenje.  On  želi  da  sve  bude  obilježeno  ovim  pečatom,  ništa  mu  ne  izgleda  lijepo  na  što  On  nije 
stavio  pečat  križa. 

Kad  Bog  stavi  svoj  pečat  križa,  profano  postaje  sveto,  uklanja  se  ljaga  i  postaje  Božje 
vlasništvo.  Bog  želi  vjerniku  staviti  pečat  na  čelo  i  na  srce  prije  svakog  djelovanja  kako  bi  postao 
pobjednikom.  Taj  pečat  je  naša  sigurnost,  naša  zaštita,  naša  jedina  nada  i  naše  savršenstvo.  On  je 
tako  dragocjen  da  bi  se  duše  u  nebu  radosno  vratile  i  trpjele  ovdje  na  zemlji.  Ovaj  znak  ima  toliku 
snagu  da  svećenik  na  oltaru  ne  koristi  nikakvo  drugo  sredstvo  da  bi  privukao  Boga  s  neba;  on  čini 
nad  hostijom  nekoliko  znakova  križa,  po  ovom  znaku  života  događa  se  čudo.  Po  ovom  divnom 
znaka  on  daje  hostiji  neobično  ugodan  miris;  tamjan  prikazuje  te  ju  posveti;  tom  krunom  Isus  želi 
biti  ukrašen.  Mudrost  vječna  još  uvijek  traži  vjerna  srca  dostojna  ovoga  dara.  Ona  traži  istinskog 
mudraca  koji  ljubi  trpljenje,  koji  će  hrabro  nositi  križ  do  smrti. 

O  križu,  moram  zašutjeti  jer  te  umanjujem  govoreći.  Ja  sam  presmion,  drznik;  jer  sam  te 
primio  namrštena  srca,  nisam  te  poznavao,  oprosti  mi  moj  grijeh.  Križu  predragi,  sada,  kada  sam  te 
upoznao,  učini  u  meni  svoje  prebivalište  i  daj  mi  tvoje  zakone.  Ispuni  me,  vladaru  moj,  svojom 
čistom  ljubavlju  i  učini  da  upoznam  tvoje  najskrovitije  urese.  Videći  te  tako  lijepoga,  želim  te 
imati,  no  moje  nevjerno  srce  zadržava  moje  želje.  Ako  želiš,  učitelju,  oživjeti  moju  tromost, 
potpomoći  moju  slabost,  dajem  ti  svoje  srce.  Uzet  ću  te  kao  svoj  život,  svoj  užitak,  svoju  čast  za 
mog  jedinog  prijatelja,  moju  jedinu  sreću.  Utisni  se,  milošću,  u  moje  srce  i  na  moju  ruku,  na  moje 
čelo  i  moje  lice,  neću  se  zbog  tog  znaka  sramiti.  Uzet  ću  za  moje  bogatstvo  tvoje  veliko  siromaštvo. 
Uzet  ću  za  moje  nježnosti  tvoju  blagu  oporost.  Neka  tvoja  mudra  ludost  i  tvoja  sveta  sramota  budu 
cijeli  moj  život  slava  i  uzvišenost.  Smatram  pobjedom  kad  si  me  svojom  krepošću  pobijedio,  na 
tvoju  veću  slavu.  Ah  ja  nisam  dostojan  da  umrem  pod  tvojim  udarcima  niti  da  budem  znakom 
protivljenja.  BOG  SAM. 


Pouka  o  križu  i  trpljenju 

(Sv.  Ivan  Marija  Vianney) 

Htjeli,  ne  htjeli,  moramo  trpjeti.  Nekoji  ljudi  trpe  poput  dobroga  razbojnika,  a  drugi  su  kao  onaj 
zli.  Obojica  su  morah  trpjeti  iste  muke,  no  jedan  je  znao  steći  trpljenjem  zasluge:  primio  je  u  duhu 
trpljenje  kao  pokoru.  Kada  se  poslije  toga  obratio  raspetom  Spasitelju,  čuo  je  iz  njegovih  usta 
utješljivu  riječ:  »Zaista  još  danas  bit  ćeš  sa  mnom  u  raju«.  Drugi  pak  ponavljaše  bogumrske  kletve  i 
psovke,  mrmljaše,  te  je  umro  u  najgroznijem  zdvajanju. 

Dva  su  načina  trpljenja:  trpljenje  s  ljubavlju  i  trpljenje  bez  ljubavi.  Sveci  su  trpjeli  posve 
strpljivo,  radosno  i  postojano,  jer  su  ljubili.  Mi  pak  trpimo  mrmljajući,  srdito  i  nezadovoljno,  jer  ne 
ljubimo.  Kada  bismo  uistinu  Boga  ljubili,  tada  bi  također  ljubili  i  križeve,  što  više  željeli  bismo  ih  i 
tražili  bismo  ih.  Veselih  bi  se,  da  možemo  trpjeti  iz  ljubavi  prema  Onomu,  koji  je  toliko  trpio  za  nas. 
Zar  imamo  uzroka,  da  se  tužimo?  Gledaj  siromašne  pogane!  Oni  ni  su  tako  sretni  da  poznaju  Boga  i 
njegove  neizmjerne  savršenosti,  a  ipak  nose  tolike  i  iste  križeve  poput  nas,  ali  nemaju  istog  veselja 
kao  odabranici. 

Velite,  da  je  teško  trpjeti.  Ne,  trpjeti  je  utješljivo,  ugodno  i  sreća,  ali  dok  trpimo  moramo 
ljubiti,  a  ljubiti  dok  trpimo.  Gledajte,  djeco  moja,  na  putu  križa  težak  je  samo  prvi  korak.  Strah  pred 
križevima  naša  je  najveća  pogreška.  Činili  mi  što  mu  drago,  ipak  nas  stigne  križ,  jer  mu  nikako  ne 
možemo  izbjegnuti.  Zašto  ne  ljubimo  dakle  svoj  križ,  zašto  ga  ne  upotrijebimo  kao  štap  u  nebo?  Na 
žalost  većina  ljudi  odvraća  se  od  križa.  Što  se  pak  više  od  njega  udaljuju,  to  ih  još  jače  udara  i 
pritište.  Budite  mudri  i  pođite  mu  u  susret,  kao  apostol  Andrija,  Kada  je  vidio  podignut  križ,  na 
kome  je  imao  izdahnuti,  uskliknuo  je:  »Zdravo,  mili  križu!  Primi  me  ti  naručaj  svoj!  Otmi  me 
ljudima  i  vrati  me  mome  Učitelju,  koji  me  je  spasio  po  tebi  !« 

Upamtite  dobro,  djeco  moja:  tko  ide  u  susret  križu,  izbjegne  križevima!  Moguće  da  se  i  sastane  s 
križevima,  ah  je  zadovoljan,  jer  ih  želi  i  žarko  ljubi.  Križevi  ga  združuju  s  Isusom,  čiste  ga, 
odvraćaju  od  ovoga  svijeta,  odstranjuju  mu  iz  srca  sve  zapreke,  pomažu  mu  u  životu,  kako  nam 
pomaže  most  preko  vode.  Promatrajte  svece:  ako  nisu  bili  proganjani,  tada  proganjahu  sami  sebe. 
Jednoć  se  potuži  neki  pobožni  redovnik  Gospodinu,  da  ga  proganjaju,  ovako:  »Gospodine,  što 
učinih,  da  me  tako  zlostavljaju?  Gospodin  mu  odgovori:  »A  što  učinih  ja,  kada  me  onako 
zlostavljahu  na  Kalvariji?  Redovnik  ga  razumje,  proplaka,  zamoli  oprošten  je  i  nije  se  nikada  više 
tužio.  Kršćanin,  živi  među  križevima  kao  riba  u  vodi.  Promatrajte  sv.  Katarinu,  imala  je  dvije  krune, 
jednu  čistoće,  a  drugu  mučeništva.  I  sretna  je  ova  svetica,  jer  je  više  ljubila  trpljenje  od  grešnog 
užitka. 

Koliku  slast  u  trpljenju  kušaju  one  duše,  koje  su  se  sasvim  predale  Bogu!  Njihovo  je  trpljenje 
kao  ocat,  u  koji  smo  nalili  mnogo  ulja.  Ocat  ostaje  uvijek  ocat,  ali  blagost  ulja  umanji  njegovu 
žestinu,  te  je  gotovo  ni  ne  opažamo. 

U  jednoj  župi  bijaše  neki  dječak  kojega  je  bolest  teško  prikovala  uz  krevet.  Rekoh  mu:  »Zar  ne, 
sinko  moj,  ti  trpiš  mnogo?«  Mah  odgovori:  »Ne,  gospodine  župniče,  danas  ne  osjećam  ništa  od 
mojih  jučerašnjih,  a  sutra  ne  ću  više  ništa  osjećati  od  mojih  današnjih  boli«.  »Zar  ne  bi  želio 
ozdraviti?«  »Ne,  jer  prije  nego  sam  obolio,  bijah  vrlo  nevaljan,  pa  bih  mogao  opet  postati,  ako  bih 
ozdravio.  Zato  volim  da  ostanem  bolestan  do  volje  Božje.« 

Ta  patnja  bijaše  sigurno  ocat,  ali  ju  je  blažilo  ulje.  Mi  toga  ne  shvaćamo,  jer  smo  odviše 
zadahnuti  zemaljskim  dubom.  Posramljuju  nas  eto  djeca,  u  kojima  Duh  Božji.  Tužimo  se, 
mrmljamo  i  prkosimo,  kad  nam  dragi  Bog  pošalje  križeve.  Vrlo  smo  osjetljivi  na  sve,  što  nas  stigne, 
uvijek  bismo  htjeli  biti  ovijeni  u  svilu! 

Križem  zaslužujemo  Nebo.  Bolesti,  napasti  i  trpljenja  i  to  su  križevi,  koji  nas  vode  u  nebo.  Brzo 
će  proći  zemaljski  život  sa  svim  svojim  patnjama.  Pogledajmo  svece,  koji  su  već  u  nebesima.  Dragi 
Bog  ne  zahtijeva  od  nas  tjelesno  mučeništvo.  On  traži  samo  mučeništvo  srca  i  volje.  Naš  je  uzor 
božanski  Spasitelj,  Uzmimo  zato  svoj  križ  na  se  i  slijedimo  ga.  Radimo  poput  Napoleonovih 
vojnika.  Jednom  su  morali  preko  nekoga  mosta,  na  koji  bijahu  upereni  topovi,  i  nitko  se  nije  usudio 
preko  mosta,  Tada  Napoleon  uze  barjak,  i  pođe  prvi  preko  mosta,  a  svi  ostali  nagmuše  za  njim. 
Učinimo  i  mi  tako  i  pođimo  za  dragim  Spasiteljem,  koji  ide  s  križem  pred  nama, 

Križ  su  nebeske  ljestve.  Kako  je  utješno  trpjeti,  kad  nas  vidi  Bog,  pa  možemo  na  večer  pri 
ispitivanju  savjesti  reći:  Sretna  si,  dušo  moja,  jer  si  danas  bila  dvije  ili  tri  ure  slična  Isusu  Kristu; 
bila  si  zajedno  s  njim  bičevima,  tmjem  krunjena  i  razapeta.  O,  koliko  će  biti  to  blago  za  smrt! 
Ugodno  će  biti  umrijeti,  ako  budemo  živjeli  s  križem. 

Morali  bismo  trčati  za  križem,  kao  lakomci  za  novcem.  Jedino  nas  križevi  mogu  osigurati  za  sudnji 
dan.,  Veseliti  ćemo  se  na  sudnji  dan,  što  smo  trpjeli,  ponosni  ćemo  biti,  što  bijasmo  ponižavani,  a 
naše  žrtve  bit  će  jedino  naše  bogatstvo. 

Ako  vas  tko  zapita:  »Što  moram  činiti  da  se  obogatim?«  —  »Raditi!«  reći  ćete.  A  hoćemo  li  doći 
u  nebo,  moramo  trpjeti.  Bog  nam  kaže  put  po  Šimunu  Cirencu,  koji  zove  svoje  prijatelje  da  mu 
pomognu  nositi  križ.  Bog  hoće  da  svoj  pogled  ne  odvraćamo  nikada  od  križa.  Zato  ga  stavljamo  u 
kuće,  na  putove,  raskršća  i  brda,  da  promatrajući  ga  sjetimo  se  koliko  nas  je  Bog  ljubio,  Križ 
obuhvaća  svijet,  jer  gleda  na  sve  četiri  strane  svijeta.  Za  svaku  je  jedan  dio  određen.  Križevi  su  na 
putu  u  nebo  kao  čvrsti  kameni  most,  koji  vodi  preko  rijeke.  Kršćani,  koji  ne  trpe,  prelaze  rijeku  po 
slabom  mostu,  i  uvijek  su  u  strahu,  da  im  se  ne  sruši  pod  nogama. 

Tko  ne  ljubi  križ,  može  se  doduše  spasiti,  ali  će  biti  kao  malena  zvijezda  na  nebu.  Tko  se  pak  za 
dragoga  Boga  borio  i  topio,  sjat  će  kao  sjajno  sunce.  Preobraze  li  se  naši  križevi  u  plamenu  ljubavi, 
slični  su  hrpi  tmja,  koje  bacimo  na  oganj,  i  ona  izgori,  a  ostane  samo  pepeo.  Trnje  je  tvrdo  i  oštro, 
ali  je  pepeo  mekan.  Metni  zreo  grozd  u  tijesak,  iscurit  će  sladak  sok.  I  naša  duša  pod  pritiskom  križa 
daje  sok,  koji  nas  krijepi  i  hrani.  Jesmo  li  bez  križa,  suhi  smo;  nosimo  li  bilo  kakav  križ  s 
pouzdanjem,  ćutimo  slatkoću,  kao  da  smo  već  u  nebu.  S  nama  je  i  dragi  Bog  i  bi.  Djevica  i  svi 
sveci. 

Nevolje  nas  vode  do  podnožja  križa,  a  križ  nas  dovodi  pred  nebeska  vrata.  Hoćemo  li  prispjeli 
onamo,  moramo  ići  uzbrdice,  biti  poniženi,  prezreni  i  pogaženi.  U  ovoj  dolini  suza  sretni  su  samo 
oni,  koji  usred  patnja  sačuvaju  mir  srca,  jer  oni  kušaju  radost  djece  Božje.  Sva  su  trpljenja  slatka, 
ako  trpimo  sjedinjeni,  s  Isusom,  Promatrajte  dobro  život  svetaca,  gledajte  put,  kojim  su  oni  išli.  Kad 
nisu  imah  ništa  trpjeti,  mislili,  da  su  nesretni  i  da  ih  je  Bog  zapustio. 


Litanije  svetom  Križu 

(Prevedeno  iz  «Manuale  di  FiIotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi) 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože!  Smiluj  nam  se! 

Sine,  Otkupitelju  svijeta,  Bože! 

Duše  Sveti,  Bože! 

Sveto  Trojstvo,  jedan  Bože! 

Sveti  Križu  Isusov  (ponavlja  se  za  svaki  zaziv:  Daj  da  te  uvijek  sve  više  ljubimo!) 

Sveti  Križu  Isusov,  temelju  Crkve, 

Sveti  Križu  Isusov,  barjaku  kršćana, 

Sveti  Križu  Isusov,  otkupljenje  ljudi, 

Sveti  Križu  Isusov,  čašćen  od  anđela, 

Sveti  Križu  Isusov,  porazu  đavli, 

Sveti  Križu  Isusov,  nado  grešnika, 

Sveti  Križu  Isusov,  utjeho  pokornika, 

Sveti  Križu  Isusov,  radosti  pravednika, 

Sveti  Križu  Isusov,  navještaju  apostola, 

Sveti  Križu  Isusov,  jakosti  mučenika, 

Sveti  Križu  Isusov,  mudrosti  naučitelja, 

Sveti  Križu  Isusov,  luko  brodolomnika, 

Sveti  Križu  Isusov,  utvrdo  opsjedanih, 

Sveti  Križu  Isusov,  potpore  slabih, 

Sveti  Križu  Isusov,  utjeho  ožalošćenih, 

Sveti  Križu  Isusov,  lijeku  bolesnih, 

Sveti  Križu  Isusov,  uskrsnuće  mrtvih  po  grijehu, 

Sveti  Križu  Isusov,  radosti  svećenika, 

Sveti  Križu  Isusov,  mrtvljenje  monaha, 

Sveti  Križu  Isusov,  čistoćo  djevica, 

Sveti  Križu  Isusov,  kruno  supružnika, 

Sveti  Križu  Isusov,  svijetlo  u  tminama, 

Sveti  Križu  Isusov,  temelju  spasenja, 

Sveti  Križu  Isusov,  putu  života, 

Sveti  Križu  Isusov,  obrano  u  opasnostima, 

Sveti  Križu  Isusov,  savjete  u  sumnji, 

Sveti  Križu  Isusov,  uništenje  grijeha, 

Sveti  Križu  Isusov,  čuvaru  milosti, 

Sveti  Križu  Isusov,  mjero  slave, 

Sveti  Križu  Isusov,  užasu  Pakla, 

Sveti  Križu  Isusov,  ključu  Raja, 

Kriste,  čuj  nas! 

Kriste,  usliši  nas! 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Oče  naš.  Zdravo  Marijo. 

Klanjamo  Ti  se,  Kriste,  i  blagoslivljamo,  Te,  jer  si  po  svojem  svetom  Križu  svijet  otkupio. 
Gospodine,  usliši  molitvu  moju!  I  vapaj  moj  k  Tebi  da  dođe! 

Pomolimo  se:  Gospodine  Isuse  Kriste,  Otkupitelju  svijeta,  koji  si  presvetu  Krv  svoju  prolio  za 
otpuštanje  grijeha,  tebe  ponizno  molimo  zbog  pregorke  muke,  koju  si  za  nas  na  Križu  umirući 
podnio,  smiluj  se  nama,  i  prinesi  za  nas  Ocu  nebeskomu  neprocijenjeno  dostojanstvo  Krvi,  muke  i 
smrti  Svoje,  da  sretno  odemo  s  ovoga  svijeta  i  postanemo  dionici  tvojega  otkupljenja.  Koji  s  Ocem  i 
Duhom  Svetim  živiš  i  kraljuješ  u  vijeke  vjekova.  Amen. 

KRIŽNI  PUT 

PRIPRAVNA  MOLITVA:  Premilostivi  Bože,  Isuse  Kriste!  Evo  duša  moja  ide  za  tobom  s 
rastuženom  Majkom  tvojom  Marijom  i  prati  te  na  teškom  putu  tvoje  pregorke  muke.  Okrijepi  me 
svojom  milošću  da  mogu  strpljivo  nositi  svoj  križ,  što  sam  ga  zaslužio  svojim  grijesima!  Daj  mi 
jakost  da  ne  klonem  i  ne  iznemognem  na  tom  putu!  Daj  da  mi  svaka  postaja  bude  korak  u  nebo! 
Amen. 

Stala  plačuć  tužna  Mati,  Gledala  je  kako  pati  Sin  joj  na  križ  uzdignut. 

PRVA  POSTAJA 

Isusa  osuđuju  na  smrt 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Gledaj  nedužnog  Isusa  gdje  stoji  pred  sucem!  Slušaj  kako  ga  krivo  potvaraju  i  tuže,  a  on  i  ne  otvara 
svojih  usta!  Razdraženi  narod,  koji  ga  je  prije  nekoliko  dana  slavio  kao  kralja,  mahnito  viče: 
"Propni  ga,  propni!"  Osudiše  ga,  a  on  drage  volje  prima  osudu,  samo  da  nas  oslobodi  od  osude 
vječnog  prokletstva. 

Pomolimo  se!  Gospodine  Isuse!  Na  tu  nepravednu  osudu  pristao  sam  i  ja  po  grijehu.  I  ja  sam  te 
osudio  svojim  zlim  životom.  Oprosti  mi!  Daj  mi  milost  da  i  ja  ponizno  i  strpljivo  primam  krivi  sud, 
te  da  se  oslobodim  osude  na  vječne  muke!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Dušom  njenom  razboljenom, 

Rastuženom,  ražaljenom 
Prolazio  mač  je  ljut. 

DRUGA  POSTAJA 
Isus  prima  na  se  križ 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Gledaj  teški  križ,  što  ga  na  Isusa  navališe  njegovi  neprijatelji.  Ne  nosi  ga  on  za  sebe,  već  za  tebe  i  za 
cijeli  svijet.  Grijesi  tvoji  i  grijesi  svih  ljudi  tište  njegova  sveta  ramena,  a  ti  još  nećeš  da  se  popraviš. 
Skini  sa  sebe  teško  breme  svojih  grijeha  u  skrušenoj,  valjanoj  ispovijedi! 

Pomolimo  se!  Preblagi  Spasitelju,  Isuse  Kriste!  Ti  si  dragovoljno  primio  na  sebe  križ  što  ti  ga 
prirediše  moji  grijesi  i  grijesi  svega  svijeta.  Daj  mi  milost  da  oćutim  teško  breme  svojih  grijeha  i  da 
ih  skrušeno  oplačem!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

O  koliko  ucviljena 
Bješe  ona  uzvišena 
Majka  Sina  jedinog! 

TREĆA  POSTAJA 

Isus  pada  prvi  put  pod  križem 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Kako  su  teški  naši  grijesi!  Pod  njihovim  teretom  pada  onaj,  koji  sve  drži  svojom  svemoćnom 
riječju.  A  pada  zato  da  se  i  mi  podignemo  iz  svojih  zloća.  Gledaj  kako  isus  strpljivo  podnosi  sve 
pogrde  i  nemile  udarce!  A  ti  se  tužiš  na  svaku  malenkost  i  nepromišljeno  mrmljaš,  ti,  koji  si  i  više 
toga  zaslužio. 

Pomolimo  se!  Nedužni  Isuse  Kriste!  Pod  težinom  mojih  grijeha  padaš  ti,  da  mene  bijednika 
podigneš.  Okrijepi  me,  dragi  Isuse,  da  nikada  više  ne  padnem  u  grijeh!  Daj  mi  milost  da  me  nikakvo 
zlo  ne  odijeli  od  tvoje  ljubavi!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Bol  bolova  sve  to  ljući 
Blaga  Mati  gledajući 
Muke  slavnog  Čeda  svog. 

ČETVRTA  POSTAJA 

Isus  susreće  svoju  svetu  Majku 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Gledaj  Isusovu  žalosnu  Majku  kako  rasplakana  ide  za  svojim  Sinom!  Kolika  joj  bol  obuze  srce,  kad 
ga  vidje  onako  nagrdena  i  izmučena?  A  tko  joj  prouzroči  toliku  bol?  Mi  i  naši  grijesi.  Hoćemo  li  i 
nadalje  svojim  grijesima  zadavati  bol  Spasiteljevoj  svetoj  Majci?  Ne,  nikada  više! 

Pomolimo  se!  Predragi  Isuse!  Molim  te  za  onu  tugu,  što  si  je  podnio,  kad  si  susreo  svoju  Majku: 
udijeli  mi  pravu  pobožnost  prema  svojoj  svetoj  Majci!  A  ti,  prežalosna  Majko,  pomozi  mi  da  se 
uvijek  spominjem  muke  tvoga  Sina,  i  da  po  njoj  dođem  u  nebo!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Koji  čovjek  ne  bi  plako 
Majku  Božju  videć  tako 
U  tjeskobi  tolikoj? 

PETA  POSTAJA 

Šimun  Cirenac  pomaže  Isusu  nositi  križ 
Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Spasitelj  je  tako  iznemogao  da  već  ne  može  nositi  križa;  ali  tvrdo  ljudsko  srce  nema  smilovanja. 
Isus  je  mnogoga  bolesnika  ozdravio,  mnogomu  mrtvacu  vratio  život.  Sada  sam  treba  pomoći,  ali  mu 
nema  nikoga  u  pomoć.  Ne  preosta,  dakle,  drugo  njegovim  neprijateljima,  već  da  prisile  Šimuna,  te 
pomogne  Isusu  nositi  križ.  O  sretna  li  Šimuna!  A  kako  ti  nosiš  križ? 

Pomolimo  se!  Premili  moj  Isuse!  Prosvijetli  me  svojom  milošću  da  spoznam  kolika  je  vrijednost 
tvoga  križa;  i  daj  mi  milost  da  križ  od  tebe  meni  poslan,  zagrlim  i  nosim  drage  volje,  dokle  god  ti 
hoćeš!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Tko  protužit  neće  s  Čistom, 

Kada  vidi  gdje  za  Kristom 
Razdire  se  srce  njoj? 

ŠESTA  POSTAJA 

Veronika  pruža  Isusu  rubac 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Među  silnom  svjetinom,  koja  se  naslađivala  Isusovim  mukama,  našla  se  jedna  pobožna  žena,  te 
požali  Isusa.  Ona  mu  pruži  rubac  da  otare  svoje  krvavo  lice.  A  za  nagradu  Spasitelj  joj  vraća  sliku 
svoga  presvetog  obraza  utisnutu  u  rubac.  Kako  je  lijepo  ogledalo  dobila  sveta  Veronika!  Ogledaj  se 
često  u  to  ogledalo! 

Pomolimo  se!  Predobri  Isuse,  koji  si  smrtnim  znojem  svoga  lica  meni  spasio  život:  daj  vrati  mojoj 
duši  ljepotu,  koju  je  primila  na  krštenju!  Daj  mi  onako  nježno  srce,  kakvim  ti  je  Sveta  Veronika 
pružila  rubac,  te  i  meni  utisni  u  srce  biljeg  svoje  muke!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Zarad  grijeha  svoga  puka 
Gleda  njega  usred  muka, 

I  gdje  bičem  bijen  bi. 

SEDMA  POSTAJA 

Isus  pada  drugi  put  pod  križem 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Eto  i  opet  pada  Isus,  da  iz  gliba  grijeha  podigne  tebe  i  sve  ljude.  Kako  ga  moraju  boljeti  rane  na 
presvetom  tijelu?  Ali  još  više  nego  rane  bole  ga  tvoji  grijesi,  u  koje  neprestano  padaš.  Prigni  već 
jednom  svoju  oholu  glavu,  budi  od  srca  ponizan  i  nauči  se  Bogu  za  ljubav  i  za  pokoru  svojih  grijeha 
strpljivo  podnositi  svaki  križ! 

Pomolimo  se!  Ljubljeni  Isuse!  Ti  opet  padaš  pod  teškim  bremenom  križa.  Molim  te  za  boli,  što  si  ih 
oćutio  kod  ovoga  pada,  podigni  me  iz  mojih  grijeha,  i  ne  daj  da  se  ikada  više  u  njih  vratim!  Amen. 
Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Gleda  svoga  milog  Sina, 

Ostavljenog  sred  gorčina, 

Gdje  se  s  dušom  odijeli. 

OSMA  POSTAJA 

Isus  tješi  jeruzalemske  žene 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Bogoljubne  žene  požališe  Isusa,  kad  ga  vidješe  svega  krvava  i  izranjena,  i  zato  uzeše  nad  njim 
plakati.  A  Isus  im  reče:  "Kćeri  jeruzalemske,  ne  oplakujte  mene,  nego  oplakujte  sebe  i  svoju  djecu!" 
I  tebi  Isus  veli  isto,  što  je  rekao  ženama:  "Ne  oplakuj,  sinko  i  kćeri,  mene,  nego  oplakuj  sebe  i  svoje 
grijehe!"  A  gdje  su  tvoje  suze,  da  oplačeš  svoje  grijehe? 

Pomolimo  se!  Premili  Isuse,  koji  voliš  da  oplakujem  svoje  grijehe,  nego  tvoje  muke,  daj  mi  milost 
da  skrušenim  srcem  oplačem  grijehe  i  uvrede,  što  sam  ti  ih  nanio,  i  da  zavrijedim  veseliti  se  s  tobom 
u  kraljevstvu  nebeskom!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Vrelo  milja,  slatka  Mati, 

Bol  mi  gorku  osjećati, 

Daj,  da  s  tobom  procvilim. 

DEVETA  POSTAJA 

Isus  pada  treći  put  pod  križem 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Po  treći  put  pada  Isus  pod  križem,  ali  ga  ne  prestaje  nositi,  dok  ne  dovrši  djelo  ljudskoga  spasenja. 
Zašto  ti  nećeš  da  nosiš  križ,  koji  te  vodi  u  nebo?  U  križu  je  spasenje,  u  križu  je  zaštita  i  obrana,  u 
križu  je  život.  Zato  prigrli  križ,  da  živiš  u  vijeke! 

Pomolimo  se!  Premili  Isuse,  koji  si  od  silne  muke  i  po  treći  put  pao  pod  križem,  ali  se  opet  pridigao 
i  prigrlio  teški  križ,  da  dovršiš  za  me  žrtvu,  daj  mi  jakost  i  ustrajnost  da  sa  strahom  i  trepetom 
mislim  na  spasenje  svoje  duše,  i  da  me  breme  grijeha  ne  obori  u  vječni  ponor,  odakle  nema 
spasenja!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Neka  ljubav  srca  moga 
Gori  sveđ  za  Krista  Boga, 

Da  mu  u  svem  omilim. 

DESETA  POSTAJA 
Isusa  svlače 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Gledaj  kako  Isusovi  krvnici  i  odijelo  s  njega  svukoše!  Oh,  strahote!  Gol  stoji  Bog,  koji  sve  odijeva. 
Njegovo  presveto  i  prečisto  tijelo  izvrgava  se  ruglu.  Zbog  naše  tašte  gizde  i  puste  taštine  on  mora 
podnositi  toliku  sramotu;  mora  biti  bez  odijela  da  nas  zaodjene  odijelom  nedužnosti,  koje  smo 
izgubili  sramotnim  mislima,  riječima  i  djelima. 

Pomolimo  se!  Nedužni  Isuse,  koji  si  na  Kalvariji  bio  sramotno  svučen,  daj  mi  milost  da  i  ja  svučem 
sa  sebe  staru  zlu  ćud  i  zle  požude!  Daj  da  sve,  što  je  taštim  ljudima  slatko,  meni  bude  gorko,  a  ti 
jedini  da  mi  budeš  prava  slast  i  utjeha!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Rane  drage,  Majko  sveta, 

Spasa  za  me  razapeta 
Tisni  usred  srca  mog. 

JEDANAESTA  POSTAJA 

Isusa  pribijaju  na  križ 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Promisli  kako  oštrim  čavlima  pribijaju  na  križ  svete  Isusove  ruke,  koje  su  toliko  dobra  učinile 
ljudima!  Promisli  kako  mu  probijaju  noge,  koje  su  koračale  jedino  za  ljudsko  spasenje!  Sto  si  ti 
zaslužio,  koji  si  svojim  rukama  počinio  tolike  nepravde;  koji  si  često  stupao  po  zabranjenom  i 
krivom  putu?  Božjoj  se  pravdi  mora  svakako  potpuno  zadovoljiti:  bolje  na  ovom  svijetu,  nego  na 
drugom. 

Pomolimo  se!  Klanjam  ti  se,  moj  Isuse,  i  molim  te  za  svetu  tvoju  muku:  daj  da  mi  protrnu  sva  uda 
od  svetoga  straha!  Daj  da  razapnem  grešne  požude  svoga  tijela,  i  da  vazda  budem  tvoj!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Neka  dođu  i  na  mene 
patnje  za  me  podnesene 
Sina  tvoga  ranjenog. 

DVANAESTA  POSTAJA 
Isus  umire  na  križu 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

U  groznim  mukama  Spasitelj  visi  na  križu,  a  njegovi  ga  neprijatelji  još  ruže  i  grde.  Ali  on  ih  ne 
proklinje,  već  za  njih  moli:  "Oče,  oprosti  im,  jer  ne  znaju  što  čine!"  Opraštaš  li  i  ti  svojim 
neprijateljima?  Isus  je  umro,  da  mi  živimo.  Svojom  smrću  Isus  je  pobijedio  smrt. 

Pomolimo  se!  Strpljivi  Isuse,  koji  si  na  križu  izdahnuo:  molim  te,  pritegni  me  k  sebi  na  sveti  križ! 
Zaslužio  sam  nesretnu  smrt,  ali  te  molim  za  tvoju  pregorku  smrt,  smiluj  mi  se  i  daj  da  jednom  s 
križem  u  ruci  umrem  u  tvojoj  milosti!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Daj  mi  s  tobom  suze  Hvat , 

Raspetoga  oplakivat, 

Dok  na  svijetu  budem  ja. 

TRINAESTA  POSTAJA 
Isusa  skidaju  s  križa 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Promisli  koliku  je  bol  morala  oćutjeti  blažena  Djevica  Marija,  kad  joj  u  krilo  položiše  mrtvo  tijelo 
predragoga  Sina!  Mačem  prevelike  žalosti  grijeh  probode  njezino  majčinsko  srce.  Oplači  svoje 
grijehe  i  žali  Majku,  koja  za  te  toliko  trpi!  Čuvaj  se  ponovnog  pada,  daje  i  opet  ljuto  ne  ucviliš! 
Pomolimo  se!  Rastužena  Majko  Isusova  i  Majko  moja!  Molim  te  za  onu  preljutu  bol,  što  si  je 
pretrpjela,  kad  si  primila  u  krilo  mrtvo  tijelo  božanskog  Sina:  primi  i  moju  dušu  na  samrti  u  svoje 
materinsko  krilo!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

U  tvom  društvu  uz  križ  stati, 

S  tobom  jade  jadovati 
Želja  mi  je  jedina. 

ČETRNAESTA  POSTAJA 
Isusa  polažu  u  grob 

Klanjamo  ti  se,  Kriste,  i  blagoslivljamo  te. 

Jer  si  svojim  svetim  križem  otkupio  svijet. 

Pobožni  Josip  Arimatejac  i  Nikodem  iskazaše  Spasitelju  posljednju  počast  položivši  mu  sveto  tijelo 
u  novu  grobnicu,  u  kojoj  ne  bijaše  još  nitko  ukopan.  No  Isusovo  tijelo  nije  ostalo  u  grobu;  domalo 
je  ustalo  slavno  iz  groba  i  opet  se  združilo  s  dušom.  I  tebe  će  jednom  položiti  u  grob.  Gledaj  da  ti 
tijelo  bude  izmučeno  trudom  i  naporom  dobrih  djela,  da  tako  slavno  ustane  na  vječni  život! 
Pomolimo  se!  Isuse,  početniče  života,  daj  da  na  tvom  grobu  oživim  novim  životom,  i  da  umrijevši 
posvema  grijehu,  s  tobom  jednom  uskrsnem  na  vječni  život!  Amen. 

Oče  naš...  Zdravo,  Marijo...  Slava  Ocu... 

Smiluj  nam  se,  Gospodine!  -  Smiluj  nam  se! 

Kada  dođu  smrti  čaši, 

Kriste,  Bože,  nek  me  spasi 
Majke  tvoje  zagovor. 

ZAVRŠNA  MOLITVA:  Predobri  Isuse!  Zahvaljujem  ti  na  milosti,  koju  si  mi  udijelio  kod  ove 
pobožnosti.  Primi  ovu  moju  bogoljubnost  na  slavu  svoje  muke,  na  zadovoljštinu  za  moje  grijehe,  na 
utjehu  i  pomoć  dušama  u  čistilištu!  O,  ne  daj,  Isuse,  da  neizmjerna  vrijednost  tvoje  presvete  krvi 
bude  za  me  izgubljena,  nego  mi  udijeli  milost  svoju  i  uvedi  me  poslije  ovoga  života  u  vječnu  radost! 
Amen.  Hvaljen  budi  Isus  Krist,  raspeti  naš  Otkupitelj,  i  njegova  pod  križem  žalosna  Majka  Marija! 

Kad  mi  zemlja  tijelo  primi, 

Dušu  onda  uzmi  ti  mi 
U  nebeski  blažen  dvor. 

4.  POBOŽNOST  RANAMA  ISUSOVIM 


Razmatranje  otaj stava  Muke  i  Rana  Isusa  Krista  veliko  sredstvo  za 
postizanje  savršenstva  i  izvor  snage  u  protivštinama 

(Sv.  Ljudevit  Montfortski) 

Život  Isusa  Krista  je  bio  glavni  predmet  izučavanja  svetaca.  Oni  su  razmišljali  o  njegovim 
krepostima  i  patnjama  i  tako  su  stigli  do  kršćanskog  savršenstva.  Sveti  Bernard  je  počeo  s  takvim 
pobožnim  vježbama  i  ustrajao  u  njima  do  kraja:  “Od  početka  mojeg  obraćenja  -  kaže  -  napravih 
jednu  kiticu  miomirisne  pomasti,  sastavljenu  od  muke  mog  Spasitelja  i  postavih  je  u  moje  srce 
misleći  na  bičeve,  trnje  i  čavle  njegovih  muka.  Potrudih  se  čitavom  dušom  razmatrati  svaki  dan  o 
tim  otajstvima”. 

To  je  isto  tako  bila  vježba  mučenika.  Mi  se  divimo  načinu  na  koji  su  oni  znali  pobijediti 
najokrutnije  muke.  Ali  otkuda  je  mogla  doći  -  primjećuje  sveti  Bernard  -  ta  divna  ustrajnost 
mučenika  ako  ne  od  rana  Isusa  Krista,  o  kojima  su  oni  često  razmišljah?  Gdje  je  bila  duša  ovih 
velikodušnih  i  jakih  ljudi,  kada  je  tekla  njihova  krv  i  kada  su  njihova  tijela  bila  zlostavljana 
tjelesnim  mukama?  U  ranama  Isusa  Krista!  I  te  rane  su  ih  učinile  nepobjedivima. 

Presveta  Majka  Spasiteljeva  je  razmišljala  cijeli  svoj  život  o  krepostima  i  mukama  svoga  Sina. 
Kada  je  kod  njegovog  rođenja  čula  Anđele  kako  pjevaju  radosni  hvalospjev,  kada  je  vidjela  pastire 
kako  mu  se  klanjaju  u  štali,  zadivljenom  je  dušom  razmišljala  o  svim  tim  otajstvima.  Ona  je 
uspoređivala  veličinu  Utjelovljene  Riječi  i  njegovu  duboku  poniznost,  slamu  i  jasle  s  prijestoljem  i 
krilom  Očevim,  Božju  moć  i  mudrost  sa  slabošću  i  jednostavnošću  jednog  djeteta. 

Djevica  Marija  jednog  dana  reče  Svetoj  Brigiti:  “Kada  sam  promatrala  ljepotu,  skromnost  i 
mudrost  svoga  Sina,  moja  duša  je  bila  izvan  sebe  od  sreće.  I  kada  sam  razmišljala  da  će  njegove 
ruke  i  noge  biti  probodene  čavlima,  prolijevala  sam  bujicu  suza  i  srce  mi  se  lomilo  od  tuge  i  boli”. 

Poslije  Uzašašća  Isusa  Krista,  Blažena  Djevica  Marija  je  provela  ostatak  svoga  života 
posjećujući  sveta  mjesta  koja  je  Spasitelj  posvetio  svojom  prisutnošću  i  svojim  mukama.  Tu  je 
razmišljala  o  njegovoj  velikoj  ljubavi  i  njegovim  dubokim  patnjama.  Isto  to  je  učinila  i  sveta  Marija 
Magdalena  koja  je  živjela  trideset  godina  sama  u  svetoj  špilji.  Sveti  Jeronim  kaže  da  je  to  bila 
pobožnost  prvih  kršćana.  “Oni  su  dolazili  iz  svih  krajeva  svijeta  -  piše  Jeronim  -  u  Svetu  Zemlju  da 
bi,  posjećujući  sveta  mjesta  rođenja,  muke,  patnji,  njegove  smrti  i  promatrajući  svete  predmete 
dublje  utisnuli  u  svoje  srcu  ljubav  i  spomen  na  Spasitelja  svijeta.” 

Svi  kršćani  imaju  samo  jednu  vjeru,  klanjaju  se  samo  jednom  Bogu,  nadaju  se  istom  blaženstvu 
u  Nebu.  Svi  priznaju  samo  jednog  Posrednika,  Isusa  Krista.  Svi  moraju  nasljedovati  ovaj  božanski 
primjer  i  zato  trebaju  razmatrati  otajstva  njegova  života,  njegove  kreposti,  i  njegovu  slavu. 

Pogrešno  je  vjerovati  daje  razmišljanje  o  istinama  vjere  i  o  otajstvima  Isusovog  života  samo  za 
svećenike,  redovnike  i  za  one  koji  su  se  povukli  iz  ovoga  svijeta.  Ako  redovnici  i  svećenici  imaju 
obvezu  razmatranja  o  velikim  istinama  naše  svete  vjere  da  bi  dostojno  odgovorili  na  svoj  poziv, 
laici  su  isto  toliko  dužni  to  činiti  barem  zbog  opasnosti  u  kojima  se  nalaze  svaki  dan  da  se  izgube. 
Trebaju  se  zato  naoružati  ustrajnim  prisjećanjem  na  život,  kreposti  i  muku  Spasitelja,  koje 
predstavlja  petnaest  otaj stava  svete  krunice. 

4. 1.  Sestra  Marija  Marta  Chambon  i  Pobožnost  Ranama  Isusovim 

(. Knjižicu  s  ovim  gore  naslovom  početkom  dvadesetog  stoljeća  tiskao  je  samostan  časnih  sestara 
Pohođenja  Marijina  u  Chamberyu  u  Francuskoj  s  imprimaturom  od  21.  11.  1923.  +  Dominicus, 
Archiep.  Camberinesis.  Knjižica  je  izišla  u  velikom  broju  izdanja  i  ubrzo  nakon  toga  je  prevedena 
na  gotovo  sve  evropske  jezike.  Na  hrvatskom  je  tiskana  1930.  u  Zagrebu.  Donosimo  kraći  sažetak 
poruke  te  knjižice. 

Život  Sestre  Marije  Marte  Chambon 

Franciska  Chambon  rodila  se  u  kršćanskoj  obitelji  6.3.  1841.  u  selu  Croix-  Rouge  nedaleko  od 
Chamberya  u  Francuskoj.  Još  od  djetinjstva  pokazivala  je  osobite  znakove  duboke  pobožnosti.  U 

devetoj  godini  imala  je  duhovno  viđenje  Raspetog  Isusa,  a  na  prvoj  pričesti  i  Djeteta  Isusa.  Odlučila 
se  za  redovnički  život  i  sa  21.  godinom  ušla  je  u  samostan  Pohođenja  Marijina  u  Chamberyu.  Kao 
redovnica  odlikovala  se  skrovitošću,  poniznošću,  pobožnošću  i  pokorom.  Svoja  iskustva  Isusovih 
ukazanja  i  poticaja  na  pobožnost  njegovim  Ranama  dijelila  je  s  duhovnikom  i  poglavaricama.  Oni 
su  to  zapisivali  i  tako  je  nastala  ova  knjižica.  Sestra  Marija  Marta  Chambon  umrla  je  21.3.  1907. 
na  glasu  svetosti. 

Poticaji  na  štovanje  Isusovih  rana 

Medno  me  boli»,  govoraše  dragi  Spasitelj  Svojoj  maloj  služavci,  "a  to  je,  što  ima  duša,  koje 
smatraju  pobožnost  Mojim  Ranama  kao  nešto  čudnovato,  nedostojno,  neprikladno...  Zato  ta 
pobožnost  opada  i  zaboravlja  se.  U  Nebu  ima  svetaca,  koji  su  gajili  veliku  pobožnost  Mojim  Svetim 
Ranama,  no  na  zemlji  nema  više  gotovo  nikoga  tko  bi  Me  štovao  na  taj  način.... 

Presveta  Djevica  dođe  jednog  dana  Pohođenja,  da  utvrdi  našu  mladu  sestru  na  njenom  putu. 
Pojavivši  se  u  pratnji  svetih  osnivača  reda  Pohođenja  i  sv.  sestre  Margarete  Marije,  reče  joj  Ona 
dobrohotno:  «Ja  dajem  Svoj  Plod  redu  Pohođenja,  kao  što  sam  Ga  nosila  u  posjete  svojoj  nećakinji 
Elizabeti.  Tvoj  sveti  Osnivatelj  opisao  je  napore,  krotkost  i  poniznost  Moga  Sina;  tvoja  sveta  majka 
Ivana  de  Chantal  Moju  velikodušnost;  tvoja  sveta  sestra  Margareta  Marija  opisala  je  Presveto  Srce 
Moga  Sina,  da  Ga  dade  svijetu....  A  ti,  kćeri,  ti  si  odabrana,  da  zaustaviš  Pravdu  Božju,  koristeći  se 
zaslugama  Muke  i  Svetih  Rana  Moga  jedinoga  i  preljubljenog  Sina  Isusa. ».... 

Pozivi  i  bodrenja  Presvete  Djevice  umnažahu  se  u  raznim  oblicima.  "Ako  hoćete  blaga,  trebate  ih 
crpsti  iz  Svetih  Rana  Moga  Sina  ....  Sva  rasvjetljenja  Duha  Svetoga  izlaze  iz  Rana  Isusovih,  no  vi 
ćete  primiti  od  tih  darova  toliko,  koliko  bude  u  vama  poniznosti.".... 

I  sam  Isus,  da  utvrdi  Svoju  službenicu,  sa  Svoje  strane  u  više  navrata  uvjerava  je,  kako  je  ona 
doista  zvana  da  ponovno  oživi  pobožnost  spasonosnim  Ranama.  "Ja  te  odabrah  da  probudiš 
pobožnost  Mojoj  Svetoj  Muci  u  ovim  nesretnim  vremenima,  u  kojima  živite."  Zatim  pokazujući  joj 
Svoje  Svete  Rane  kao  knjigu  u  kojoj  je  hoće  naučiti  čitati,  dobri  Učitelj  doda:  "Ne  skreći  oči  s  te 
knjige.  I  ti  ćeš  naučiti  više  nego  najveći  učenjaci.  Pobožnost  Svetim  Ranama  postiže  sve." 

Svaki  dan  i  svaki  čas,  daje  potakne  na  žarki  apostolat,  otkriva  joj  Isus  neprocjenjivo  blago  ovih 
izvora  života.  "Nijedna  duša,  iza  Moje  Svete  Majke,  nije  imala  milosti  kao  ti,  da  danju  i  noću  gleda 
Moje  Svete  Rane.  Kćeri,  prepoznaj  blago  ovoga  svijeta,  jer  svijet  Ga  ne  želi  prepoznati!  Hoću  da 
ovako  vidiš  Moje  Rane,  da  bolje  shvatiš  što  sam  učinio,  kad  sam  došao  na  svijet  da  trpim  za  te. 
Kćeri  kad  god  prikazujete  Mome  Ocu  zasluge  Mojih  Božanskih  Rana,  stječete  golemo  bogatstvo. 
Slični  ste  čovjeku,  koji  je  našao  u  zemlji  veliko  blago.  Ali  budući  da  vi  ne  možete  sačuvati  ovo 
bogatstvo,  Bog  ga  i  Moja  Božanska  Majka  uzimaju  natrag,  da  vam  ga  vrate  u  času  smrti  i  primijene 
zasluge  dušama,  koje  ga  trebaju.  Jer  vi  trebate  koristiti  blago  Mojih  svetih  Rana.  Ne  valja  da 
ostanete  siromasi,  jer  je  vaš  Otac  vrlo  bogat!....  Vaše  blago?  To  je  Moja  Sveta  Muka! 

Ako  je  netko  u  nuždi,  neka  dođe  s  vjerom  i  pouzdanjem,  neka  crpi  trajno  iz  blaga  Moje  Muke  i 
Mojih  Rana!» 

Isus  hoće  da  Ga  ljubimo  srcem  Serafina.  Pokazujući  sestri  Mariji  Marti  skupinu  anđeoskih 
duhova  oko  oltara,  reče  Isus:  "Oni  promatraju  ljepotu  i  svetost  Božju!....  Oni  joj  se  dive,  klanjaju  se, 
ali  je  ne  mogu  nasljedovati.  A  što  se  vas  tiče,  vi  trebate  posebno  razmatrati  boli  Isusove,  da 
postanete  Njemu  slični.  K  Mojim  Ranama  trebate  pristupati  topla,  goruća  srca,  te  žarko  uzdisati,  da 
dobijete  milosti  koje  tražite."  Isus  traži  da  to  činimo  žarkom  vjerom:  "One  su  potpuno  svježe, 
trebate  ih  prikazivati  kao  daje  prvi  puta.  U  promatranju  Mojih  svetih  Rana  nalazite  sve  za  sebe  i  za 
druge.  Ja  sam  ti  ih  pokazao  da  uđeš  u  njih." 

Isus  traži  da  to  činimo  u  apostolskom  duhu,  te  da  se  nikada  ne  umorimo.  "Mnogo  treba  moliti,  da  se 
pobožnost  Mojim  svetim  Ranama  raširi  svijetom.  Moje  Svete  Rane  drže  svijet.  Trebate  moliti  za 
ustrajnost  u  ljubavi  prema  Mojim  Ranama,  jer  one  su  izvor  svih  Milosti.  Trebate  ih  često  zazivati.... 
i  poticati  bližnje  ....  Trebate  o  njima  govoriti  i  često  se  na  to  vraćati,  da  usadite  tu  pobožnost  u 
dušama.  Trebat  će  dugo,  da  se  utvrdi  ta  pobožnost.  Radite  srčano! 

Obećanja  Isusova 

Isus  se  nije  zadovoljio  samo  time,  daje  Mariji  Marti  povjerio  Svoje  Svete  Rane,  da  joj  je  izložio 
važne  razloge  koristi  ove  pobožnosti,  kao  i  uvjete  koji  joj  osiguravaju  uspjeh,  već  je  dao  i  obećanja 
štovateljima  njegovih  Rana.  Gospodin  reče  sestri  Marti  Mariji: 

«Ja  ću  dati  sve  što  me  budete  molili  zazivajući  Svete  Rane.  Trebate  širiti  njihovu  pobožnost. 

-  Sve  što  molite  dobit  ćete,  jer  je  zasluga  Moje  Krvi  bezgranične  cijene.  Mojim  Ranama  i  Mojim 
božanskim  Srcem  možete  sve  dobiti. 

-  Iz  Mojih  Rana,  -kaže  Isus-,  izlaze  plodovi  svetosti.  Kao  što  zlato  očišćeno  u  posudi  za  taljenje 
postaje  ljepše,  tako  trebaš  staviti  svoju  dušu  i  duše  svojih  sestara  u  Moje  Svete  Rane.  Tu  će  se  one 
usavršiti  kao  zlato  u  peći ....  Vi  se  možete  uvijek  očistiti  u  Moj  Svetim  Ranama. 

-  Moje  će  Rane  popraviti  i  zaliječiti  vaše  rane.... 

-  Moje  će  Rane  pokriti  sve  vaše  pogreške  .... 

-  Oni,  koji  ih  štuju,  postići  će  pravu  spoznaju  Isusa  Krista. 

-  Razmatrajući  o  Njima  vi  ćete  tu  naći  uvijek  novu  hranu  ljubavi. 

-  Svete  Rane  daju  svemu  veliku  cijenu. 

-  "Kćeri  moja,  zaroni  svoje  čine  u  Moje  Rane  pa  će  onda  to  biti  nešto.  Svi  vaši  čini,  pa  i 
najneznatniji,  zaronjeni  u  Moju  Krv,  polučit  će  samim  tim  neograničenu  zaslugu  i  zadovoljiti  Moje 
Srce! 

-  Opetujte  često  kod  bolesnika  ovaj  uzdah:  Moj  Isuse,  oprosti  i  smiluj  se  po  zaslugama  Svojih  svetih 
Rana!  Ova  će  molitva  olakšati  dušu  i  tijelo." 

-  Grešnik,  koji  moli  molitvu:  "Vječni  Oče,  ja  Ti  prikazujem  Rane  Isusove,  da  se  izliječe  Rane 
naših  duša",  postići  će  svoje  obraćenje." 

-  Sv.  Rane  spašavaju  svijet  i  osiguravaju  dobru  smrt.  "Moje  će  vas  Rane  sigurno  spasiti....  One  će 
spasiti  svijet. 

-  Treba  umirati  ustima  pritisnutim  na  ove  sv.  otvore  ...  -  Nema  smrti  za  dušu,  koja  umre  u  Mojim 
Ranama.  One  daju  pravi  život." 

-  Svete  Rane  daju  nam  svu  moć  pred  Bogom.  "Vi  niste  ništa  po  sebi,  no  vaša  duša,  sjedinjena  s 
Mojim  Ranama,  postaje  moćna;  ona  dapače  može  učiniti  više  stvari  najedanput,  i  zaslužiti  i  dobiti 
za  sve  potrebe,  a  da  nije  potrebno  ništa  posebno  odrediti." 

-  Gospodin  je  često  ponovio  sestri  Mariji  Marti  obećanje,  da  će  Sveta  Crkva  trijumfirati  pomoću 
Svetih  Rana  i  Bezgrešne  Djevice.  "Kćeri,  treba  da  dobro  izvršiš  svoju  zadaću,  da  prikazuješ  Moje 
Božanske  Rane  Mome  Vječnome  Ocu,  jer  odatle  će  doći  trijumf  Crkve,  koji  će  ići  preko  Moje 
Bezgrešne  Majke." 

No  odmah  od  početka  Gospodin  odvraća  sestru  od  svake  obmane,  kao  i  od  svakog  nesporazuma. 
Ne  radi  se  o  materijalnom  trijumfu,  o  vidljivoj  pobjedi,  o  kojoj  sanjaju  neke  duše  ....  Lađa  Petrova 
neće  nikada  biti  bez  valova.  Katkad  ćemo  drhtati  zbog  njihovih  strahota  ....  Boriti  se,  uvijek  se 
boriti,  to  je  zakon  života  naše  Crkve.  "Ne  razumiju  što  traže,  kad  traže  njen  trijumf....  Moja  Crkva 
neće  nikada  imati  vidljiva  trijumfa." 

Ipak  se  kroz  sve  borbe  i  tjeskobe  nastavlja  u  Crkvi  i  po  Crkvi  djelo  Isusa  Krista:  spas  svijeta. 
Djelo  se  Kristovo  ispunja  to  bolje,  što  više  naše  molitve  -  koje  imaju  svoje  mjesto  u  Božjem  planu 
-traže  pomoć  Neba.  A  razumije  se,  da  se  Nebo  napose  lako  može  umilostiviti,  kad  se  zazivaju  Rane 
Otkupitelja.  Isus  često  ističe  ovu  stvar: 

"Zazivanje  sv.  Rana  pribavit  će  Crkvi  neprekidnu  pobjedu  ....  Trebaš  bez  prekida  crpsti  iz  ovih 
izvora  za  trijumf  Moje  Crkve."... 

O  dragi  Učitelju,  koliko  već  vremena  tražiš,  da  to  činim,  a  pobjeda  ne  dolazi!"  povika  ona 
jednom  u  svojoj  prostodušnosti.  -"Kćeri,  odvrati  blagi  Spasitelj,  vi  biste  morali  biti  zadovoljni  već 
time  što  vas  oštrije  ne  kaznim  ....  Ti  zaustavljaš  Moju  ruku.  -  Obećaj em  ti  trijumf,  ah  malo  po 
malo." 

-  "Blagodat  svetih  Rana  dovlači  Milost  s  Neba  i  uzdiže  u  Nebo  duše  iz  čistilišta.  Kad  god  budete 
gledale  Razapetoga  Boga  čistim  srcem,  dobit  ćete  oslobođenje  pet  duša  iz  čistilišta,  jednu  za  svaku 

Ranu.  Istu  Milost  postići  ćete  obavljajući  Križni  put,  ako  je  vaše  srce  vrlo  čisto,  vrlo  slobodno;  ista 
Milost  kod  svake  postaje  po  zaslugama  svake  od  Mojih  Rana. 

Kad  prikazujete  Moje  Svete  Rane  za  grešnike,  ne  treba  zaboraviti  to  činiti  i  za  duše  u  Čistilištu, 
jer  ima  malo  ljudi,  koji  misle  da  im  ga  olakšaju.  Svete  su  Rane  blago  nad  sva  blaga  za  duše  u 
čistilištu." 

Da  okruni  ova  Svoja  veličanstvena  obećanja,  Gospodin  pokazuje  napokon  u  Svojim  Ranama 
"zalog  naše  buduće  slave",  te  daje  sestri  Mariji  Marti  da  gleda  sreću,  koju  u  Nebu  pribavlja  njihovo 
razmatranje. 

"Duše,  koje  ponizno  mole  i  razmatraju  Moju  Muku,  jednog  će  dana  učestvovati  u  Slavi  Mojih 
Božanskih  Rana.  Njihovi  će  udovi  zadobiti  blistavu  ljepotu  i  slavu.  Sto  više  budete  promatrali  Moje 
bolne  Rane  na  zemlji,  to  više  ćete  ih  promatrati  Slavne  na  Nebu!  Duša,  koja  je  za  života  častila  i 
služila  se  Ranama  Isusa  Krista,  te  ih  prikazivala  Vječnome  Ocu  za  duše  u  čistilištu,  bit  će  u  času 
smrti  praćene  Presvetom  Djevicom  i  Anđelima,  a  Gospodin  na  Križu,  sav  sjajeći  od  slave,  primit  će 
je  i  okruniti."  Gospodinovi  zahtjevi  za  štovanje  svetih  Rana  U  zamjenu  za  tolike  Milosti  Isus  je 
tražio  od  zajednice  samo  dvije  pobožnosti,  o  kojima  ćemo  kazati  par  riječi:  Svetu  Uru  i  Krunicu 
Svetih  Rana. 

4.  2.  Sveta  Ura  i  Krunica  svetim  Ranama 

Presveta  Djevica  je  učila  službenicu  Božju  Martu  Chambon,  kako  se  treba  obavljati 
pobožnost  svete  ure.  Ukazavši  se  u  liku  Majke  Božje  od  Sedam  Žalosti,  držeći  Svog  Sina  u 
rukama,  reče:  "Kćeri,  prvi  put  sam  promatrala  Rane  dragoga  Sina  kad  je  Njegovo  Tijelo  bilo 
položeno  u  Moje  ruke  ....  Ja  sam  razmatrala  Njegove  boli  i  nastojala  sam,  da  se  preliju  u  Moje  Srce 
Gledala  sam  Njegove  božanske  noge,  jednu  za  drugom,  odatle  sam  prešla  k  Srcu,  gdje  sam  vidjela 
onu  veliku  Ranu,  najdublju  za  Moje  majčinsko  Srce  ....  Promatrala  sam  lijevu  ruku,  zatim  desnu  i 
napokon  trnovu  krunu.  Sve  Mi  ove  Rane  probijahu  Srce  ....  Eto,  to  je  Moja  Muka....  Sedam  je 
mačeva  u  Mome  Srcu,  zato  treba  štovati  Svete  Rane  Moga  Božanskog  Sina  po  Mome  Srcu."  (Za 
obavljanje  pobožnosti  svete  ure  možemo  se  poslužiti  razmatranjima  o  Isusovoj  Muci  i  Ranama  koje 
donosimo  u  ovoj  knjižici  ili  drugim  sličnima.) 

Krunice  svetih  Rana 

(U  pobožnoj  katoličkoj  tradiciji  postoje  dvije  vrste  molitve  krunice  sv.  Ranama.  Jedan  je 
vezana  uz  privatne  objave  sestri  Marti  Chambon,  a  druga  potječe  od  sv.  Alfonsa  Liguoria) 

1.  Gotovo  u  isto  vrijeme  (1867  -1868)  izrazi  Gospodin  Svoju  drugu  želju  sestri  Marti  Chambon  i 
poglavarice  samostana  uvedoše  dnevno  moljenje  "Krunice  svetih  Rana".  -Evo,  kako  se  od 
početka  počela  moliti  ova  Krunica. 

(Moli  se  na  običnu  krunicu  od  5  desetica). 

Na  mjesto  "Vjerovanja"  i  na  tri  prva  zma  molila  se  lijepa  molitva,  koju  dugujemo  nadahnuću 
jednog  svećenika  iz  Rima: 

"O  Isuse,  božanski  Otkupitelju,  budi  nam  milostiv,  nama  i  cijelome  svijetu.  -  Amen.  Bože  jaki, 
Bože  sveti,  Bože  besmrtni,  smiluj  se  nama  i  cijelome  svijetu.  -  Amen. 

Smiluj  nam  se,  milostiv  nam  budi,  o  Isuse,  u  sadašnjim  mukama,  zaštiti  nas  Svojom 
Predragocjenom  Krvlju.  -  Amen. 

Vječni  Oče,  udijeli  nam  milost  po  Krvi  Isusa  Krista,  Tvoga  jedinoga  Sina,  udijeli  nam  Milosrđe, 
usrdno  te  molimo!  -  Amen! 

Na  velika  zrnca  umjesto  Očenaša  moli  se  zaziv: 

Vječni  Oče  prikazujem  Ti  Rane  Gospodina  našega  Isus  Krista  da  se  izliječe  rane  naših  duša. 

Na  mala  zrna  moli  se  10  puta  zaziv:  Moj  Isuse  oprosti  i  smiluj  se  po  zaslugama  ma  Svojih  Svetih 
Rana. 

Na  kraju  se  izmoli  tri  puta  zaziv  koji  se  moli  i  na  velika  zrna.  {Za  molitvu  ove  krunice  Crkva  je 
udijelila  djelomični  oprost  svaki  puta  kad  se  krunica  izmoli ). 

"Pobožnost  je  Svetim  Ranama  lijek  za  ova  vremena  puna  nepravde  -  govoraše  Spasitelj  sestri 
Marti-  Ja  želim  tu  pobožnost,  zazive  Ranama  treba  moliti  velikim  žarom. " 

2.  Krunica  Isusovim  ranama  od  sv.  Alfonsa  Marije  Liguoria 

1.  Gospodine  moj  Isuse  Kriste,  klanjam  se  rani  tvoje  lijeve  noge.  Hvala  ti,  što  si  ju  za  me 
pretrpio  s  tolikom  boli,  s  tolikom  ljubavlju.  Suosjećam  s  tobom  tvoju  muku  i  muku  žalosne  tvoje 
Majke.  Po  zaslugama  te  tvoje  svete  rane  molim  te,  da  mi  oprostiš  moje  grijehe,  za  koje  se  iz  svega 
srca  kajem,  više  nego  za  ikakvo  drugo  zlo,  jer  sam  njima  uvrijedio  tvoju  neizmjernu  dobrotu. 
Žalosna  Majko,  moli  Isusa  za  me.  Po  ranama  koje  si,  moj  Isuse,  pretrpio  s  tolikom  ljubavlju,  uz 
toliku  tvoju  bol,  smiluj  mi  se  o  Bože  moj.  Oče  naš,  Zdravo  Marijo,  Slava  Ocu.... 

2.  Gospodine  moj  Isuse  Kriste,  klanjam  se  rani  tvoje  desne  noge.  Hvala  ti,  što  siju  za  me  pretrpio 
s  tolikom  boli,  s  tolikom  ljubavlju.  Suosjećam  s  tobom  tvoju  muku  i  muku  žalosne  tvoje  Majke.  Po 
zaslugama  te  tvoje  svete  rane  molim  te,  da  mi  dadneš  jakost,  te  odsada  ne  padam  u  smrtni  grijeh, 
nego  da  po  tvojoj  milosti  ustrajem  do  smrti.  Žalosna  Majko,  moli  Isusa  za  me.  Po  ranama  koje  si, 
moj  Isuse,  pretrpio  s  tolikom  ljubavlju,  uz  toliku  tvoju  bol,  smiluj  mi  se  o  Bože  moj.  Oče  naš, 
Zdravo  Marijo,  Slava  Ocu.... 

3.  Gospodine  moj  Isuse  Kriste,  klanjam  se  rani  tvoje  lijeve  ruke.  Hvala  ti,  što  siju  za  me  pretrpio 
s  tolikom  boli,  s  tolikom  ljubavlju.  Suosjećam  s  tobom  tvoju  muku  i  muku  žalosne  tvoje  Majke.  Po 
zaslugama  te  tvoje  svete  rane  molim  te,  da  me  oslobodiš  od  pakla,  koji  sam  ja  često  zaslužio,  a  gdje 
ako  padnem  ne  bih  te  mogao  više  ljubiti.  Žalosna  Majko,  moli  Isusa  za  me.  Po  ranama  koje  si,  moj 
Isuse,  pretrpio  s  tolikom  ljubavlju,  uz  toliku  tvoju  bol,  smiluj  mi  se  o  Bože  moj.  Oče  naš,  Zdravo 
Marijo,  Slava  Ocu.... 

4.  Gospodine  moj  Isuse  Kriste,  klanjam  se  rani  desne  tvoje  ruke.  Hvala  ti,  što  siju  za  me  pretrpio 
s  tolikom  boli,  s  tolikom  ljubavlju.  Suosjećam  s  tobom  tvoju  muku  i  muku  žalosne  tvoje  Majke.  Po 
zaslugama  te  tvoje  svete  rane  molim  te,  da  mi  nebesku  slavu  udijeliš,  gdje  ću  te  savršeno  ljubiti 
svim  svojim  silama.  Žalosna  Majko,  moli  Isusa  za  me.  Po  ranama  koje  si,  moj  Isuse,  pretrpio  s 
tolikom  ljubavlju,  uz  toliku  tvoju  bol,  smiluj  mi  se  o  Bože  moj.  Oče  naš,  Zdravo  Marijo,  Slava 
Ocu.... 

5.  Gospodine  moj  Isuse  Kriste,  klanjam  se  rani  tvoga  boka.  Hvala  ti,  što  si  htio  i  poslije  smrti 
pretrpjeti  tu  porugu,  istina  bez  boli,  ali  s  prevelikom  ljubavlju.  Suosjećam  sa  tvojom  žalosnom 
Majkom,  koja  je  sama  kušala  svu  tu  muku.  Po  zaslugama  te  svete  tvoje  rane  molim  te,  da  mi 
udijeliš  dar  svoje  svete  ljubavi,  da  te  uvijek  na  ovom  svijetu  ljubim,  te  dođem  u  Nebo,  da  te  licem  u 
lice  ljubim  kroz  sve  vjeke  vjekova.  Žalosna  Majko,  moli  Isusa  za  me.  Po  ranama  koje  si,  moj  Isuse, 
pretrpio  s  tolikom  ljubavlju,  uz  toliku  tvoju  bol,  smiluj  mi  se  o  Bože  moj.  Oče  naš,  Zdravo  Marijo, 
Slava  Ocu.... 

Pomolimo  se:  Bože,  koji  si  mukom  svoga  jedinorođenog  Sina  i  prolijevanjem  krvi  iz  njegovih  pet 
rana  ljudsku  narav,  grijehom  ranjenu,  otkupio  udijeli  nam,  molimo:  da  Isusove  rane  štujemo,  i  da  po 
njegovoj  predragocjenoj  Krvi  oproštenje  zadobijemo.  Po  istome  Krstu  Gospodinu  našemu.  Amen. 
(papa  Leon  XII  je  1823,  molitvi  ove  krunice  udijelio  djelomične  oproste). 


PETNAEST  MOLITAVA  SVETE  BRIGITE 

(Izvadak  iz  molitvenika:  Isuse,  ja  se  uzdam  u  tebe,  s  odobrenjem  Nadbiskupskog  stola  u 
Zagrebu  od  24.  VIII.  1976.  a  u  Italiji  su  objavljenje  s  imprimaturomo  Vatikana  P. 

Canissius  Van  Lierde,  Vic.  Generalis  Civitatis  Vaticanae  9.7.  1984.  u  izdavačkoj  kući 
Skalom) 

Molitve  predstavljaju  pobožnost  Presvetim  Ranama  i  Muci  Spasitelj evoj,  što  ih  je  naš  Gospodin 
Isus  Krist  objavio  svetoj  Brigiti  Švedskoj  (14.VI.1303.  -  23 .VII.  1373.)  u  crkvi  Sv.  Pavla  u  Rimu.  Te 
molitve  predstavljaju  osobitu  pobožnost  prema  Muci  i  Ranama  našega  Gospodina.  Tu  je  pobožnost 

odobrila  Sveta  kongregacija  za  širenje  vjere  (De  propaganda  fide)  i  papa  Klement  XII.  (od  1730.  do 
1740.).  Nalazi  se  u  knjižici  «Objava»  sv.  Brigite. 

Sv.  je  Brigita  dugo  željela  znati  broj  udaraca  što  ih  je  naš  Gospodin  primio  u  svojoj  Muci. 
Jednog  joj  se  dana  On  ukaza  i  reče:  «  Ja  sam  primio  na  svom  Tijelu  pet  tisuća  četiri  stotine  i 
osamdeset  udaraca.  Ako  ih  hoćeš  častiti  kakvom  pobožnošću,  onda  moli  petnaest  puta  Oče  naš...  i 
petnaest  puta  Zdravo  Marijo...,  s  ovim  molitvama  (što  ih  ju  je  On  sam  naučio)  za  vrijeme  jedne 
cijele  godine.  Kada  se  ta  godina  svrši,  onda  će  time  biti  pozdravljena  svaka  moja  Rana.  Gospodin  je 
dodao  da  će  svaki  koji  bude  molio  te  molitve  godinu  dana  bez  prekida  «osloboditi  petnaest  duša 
svoje  loze  iz  čistilišta,  petnaest  pravednika  te  iste  loze  bit  će  utvrđeno  i  sačuvano  u  milosti  i  obratiti 
će  se  petnaest  grešnika  te  iste  loze.»  «Osoba,  koja  bude  molila  te  molitve,  imat  će  prve  stupnjeve 
savršenstva. 

Petnaest  dana  prije  njezine  smrti  dat  ću  joj  svoje  Predragocjeno  Tijelo  da  po  njemu  bude  oslobođena 
od  vječnog  glada;  dat  ću  joj  piti  svoju  Predragocjenu  Krv  da  ne  bude  vječno  žeđala.  Petnaest  dana 
prije  svoje  smrti  ona  će  se  s  gorčinom  pokajati  za  sve  svoje  grijehe  koje  će  potpuno  spoznati.  Pred 
nju  ću  staviti  znak  svoga  jakog  pobjedničkog  Križa  da  joj  bude  u  pomoći  i  za  obranu  proti 
zasjedama  njezinih  neprijatelja.  Prije  njezine  smrti  doći  ću  sa  svojom  predragom  i  ljubeznom 
Majkom  i  dobrohotno  ću  primiti  njezinu  dušu  i  voditi  je  u  vječnu  radost  i  ondje  ću  joj  dati  piti 
poseban  gutljaj  s  izvora  moga  Božanstva,  čega  neću  dati  drugima,  koji  ne  mole  tih  mojih  molitava.» 
Valja  znati  da  će  i  onome  koji  bi  30  godina  živio  u  smrtnom  grijehu,  a  koji  bi  pobožno  molio  ili 
odlučio  moliti  te  molitve,  Gospodin  oprostiti  sve  njegove  grijehe  dajući  mu  milost  skrušene 
ispovijedi,  obraniti  ga  od  nagle  smrti,  osloboditi  njegovu  dušu  od  vječnih  muka.  Ako  onaj  tko  moli 
iz  nehotičnog  zaborava  ili  zbog  opravdanih  razloga  preskoči  molitvu  jedan  ili  više  dana  može  je 
nadoknaditi  moleći  drugi  dan  dva  puta  iste  molitve.  Ove  molitve  se  mogu  moliti  i  umjesto  Križnog 
puta. 


Napomena:  Prije  svake  molitve  izmoliti  1  Oče  naš  i  1  Zdravo  Marijo. 

1.  ISUSOVA  MUKA  DO  KRUNJENJA  TRNJEM-  Isuse  Kriste,  vječna  slasti  za  sve  one  koji  Te 
ljube,  radosti  što  nadilaziš  svaku  drugu  radost  i  svaku  želju,  spasenje  i  ufanje  svih  grešnika!  Ti  si 
pokazao  da  nemaš  većega  zadovoljstva  od  toga  da  budeš  među  ljudima,  tako  da  si  u  punini  vremena 
uzeo  i  ljudsku  narav  iz  ljubavi  prema  njima.  Sjeti  se  svih  patnja  što  si  ih  pretrpio  od  časa  svojega 
začeća,  a  osobito  za  svoje  svete  Muke,  kako  je  to  bilo  odlučeno  i  određeno  po  Božjem  naumu  u 
vječnosti.  Gospodine,  sjeti  se  svoje  posljednje  Večere  sa  svojim  učenicima,  kada  si  im  oprao  noge, 
dao  im  svoje  sveto  Tijelo  i  predragocjenu  Krv,  prorekao  im  svoju  skoru  Muku,  a  uz  to  ih  i  blago 
tješio.  Spomeni  se  žalosti  i  gorčine  što  si  ih  osjetio  u  svojoj  duši,  kako  si  to  i  sam  posvjedočio  kada 
si  rekao:  «Žalosna  je  moja  duša  do  smrti !» 

Isuse  dragi,  sjeti  se  strahovanja,  tjeskoba  i  boli,  što  si  ih  pretrpio  u  svojemu  nježnom  Tijelu  prije 
svoje  Muke  na  Križu,  kako  si  se  oznojio  krvavim  znojem  za  svoje  trokratne  molitve,  kako  Te  je 
poljupcem  izdao  Tvoj  učenik  Juda  i  uhvatio  Te  Tvoj  narod  kojeg  si  Ti  izabrao  i  uzvisio;  kako  su  Te 
optužili  lažni  svjedoci  i  nepravedno  sudila  tri  suca,  u  cvijetu  Tvoje  mladosti,  a  u  svečano  vrijeme 
Pashe!  Mili  Spasitelju,  sjeti  se  kako  si  bio  lišen  svoje  vlastite  odjeće  i  za  ruglo  bio  odjeven,  najprije 
od  Heroda,  kao  luđaka  u  bijelu  haljinu,  a  zatim  od  vojnika,  na  pogrdu,  i  u  crvenu  haljinu;  kako  su  Ti 
smrdljivom  krpom  pokrili  oči  i  Tvoje  Sveto  Lice;  kako  su  ga  ćuškali,  krunili  Ti  glavu  trnovom 
krunom;  stavili  Ti  u  ruku  trsku  i  njome  Te  tukli  po  glavi;  kako  su  Te  privezali  uza  stup  i  rastrgali  Te 
udarcima  bičeva  i  još  Te  obasuli  pogrdama  i  uvredama!  Presveti  Otkupitelju,  po  zaslugama  svih 
svojih  patnja  i  boli  što  si  ih  pretrpio,  prije  svoje  Muke  na  Križu,  podijeli  mi  prije  moje  smrti  milost 
da  se  savršeno  pokajem,  da  se  iskreno  i  potpuno  ispovjedim,  da  učinim  dostojnu  zadovoljštinu  i  da 
zadobijem  oproštenje  svih  svojih  grijeha!  Amen! 

2.  POGRĐIVANJE  ISUSA  -  Isuse,  savršena  slobodo  anđela,  rajska  naslado,  sjeti  se  strašne  žalosti 
što  si  je  pretrpio  kad  su  Te  okružili  Tvoji  neprijatelji  kao  bijesni  lavovi  i  vrijeđali  Te  nebrojenim 
uvredama,  pljuvali  Ti  u  sveto  Lice,  ćuškali  ga  i  natjecali  se  tko  će  Tebe  više  mučiti  drugim 

nečuvenim  zlostavljanjima.  Spasitelju  moj,  po  zaslugama  tih  svojih  boli,  pogrda  i  uvreda,  molim  Te 
da  me  oslobodiš  od  svih  mojih  neprijatelja,  vidljivih  i  nevidljivih,  i  da  mi  dadeš  milost  da  pod 
Tvojom  zaštitom  dođem  do  savršene  punine  vječnoga  spasenja!  Amen! 

3.  ISUSOVO  RASPEĆE  NA  KRIŽU-  Isuse,  neizmjerni  i  neograničeni  Stvoritelju  neba  i  zemlje, 
koji  sve  obuhvataš  i  sve  držiš  u  svojoj  vlasti,  sjeti  se  pregorke  boli  što  si  je  pretrpio  kad  su  Ti  Židovi 
uz  Križ  prevezali  Tvoje  svete,  nježne  ruke  i  noge  i  probili  ih  debelim,  tupim  čavlima;  a  kada  ih  nije 
zadovoljio  Tvoj  položaj,  da  uzmognu  ugoditi  svojem  bjesnilu,  raširivali  su  Tvoje  Rane,  zadavali  Ti 
bol  na  bol,  istegnuli  Te  na  Križu  zlobnom  okrutnošću,  vukli  Te  na  sve  strane  i  iščašili  Tvoje  udove! 
Ljubljeni  Otkupitelju,  usrdno  Te  molim  da  mi  po  zaslugama  tih  svojih  presvetih  boli  na  Križu, 
punih  ljubavi  za  nas,  uliješ  strah  i  ljubav  prema  Sebi!  Amen! 

4.  ISUSOVA  MOLITVA  ZA  SVOJE  MUČITELJE-  Isuse,  nebeski  bječniče,  na  Križ  podignut  da 
svojim  ranama  izliječiš  naše  rane,  sjeti  se  boli  i  ozljeda  što  si  ih  pretrpio  na  svim  svojim  udovima, 
od  kojih  nijedno  nije  ostalo  na  svojemu  mjestu,  tako  da  nije  bilo  bob  slične  Tvojoj  bob!  Od  pete  do 
vrh  glave  ni  jedan  dio  Tvojega  Tijela  nije  bio  bez  muka.  Ali  uza  sve  to  trpljenje  Ti  nisi  propustio 
moliti  svojega  Oca  za  svoje  neprijatelje:  «Oče,  oprosti  im,  jer  ne  znaju  što  čine!»  Po  tom  svojem 
velikom  milosrđu  i  po  zaslugama  tih  svojih  boli  daj  nam  milost  da  spomen  na  Tvoju  pregorku 
Muku  probudi  u  nama  savršeno  pokajanje,  da  zadobijemo  oproštenje  svih  svojih  grijeha!  Amen! 

5.  MILOSRĐE  ZA  RASKAJANE  GREŠNIKE-  Isuse,  ogledalo  vječnoga  sjaja,  sjeti  se  kako  si  u 
svjetlu  svojega  Božanstva  promatrao  preodređenje  onih  što  će  se  spasiti  po  zaslugama  Tvoje  svete 
Muke,  ali  si  istodobno  oćutio  i  žalost  i  gorko  žalio  propast  i  očaj  velikoga  mnoštva  onih  nesretnih 
grešnika  što  će  biti  osuđeni  zbog  svojih  grijeha!  Po  tomu  bezdanu  svoje  sućuti  i  milosrđa,  a  osobito 
po  dobroti  što  sije  pokazao  prema  raskajanom  razbojniku  kada  si  mu  rekao:  «Još  danas  ćeš  biti  sa 
mnom  u  raju»,  molim  Te,  blagi  Isuse,  smiluj  se  i  meni  u  času  moje  smrti! 

6.  ISUSOVA  OPORUKA  NA  KRIŽU  -  Isuse,  preljubezni  i  živo  žuđeni  Kralju,  sjeti  se  boli  što  si  je 
pretrpio  kada  su  Te  svukli  do  gola,  kao  bijednika,  pribili  Te  i  uzdigli  na  Križ!  Svi  su  Te  Tvoji  rođaci 
i  prijatelji  ostavili  na  Križu,  osim  Tvoje  ljubljene  Majke,  koja  je  vjerno  stajala  uz  Tebe  u  Tvojoj 
smrtnoj  borbi.  Nju  si  predao  svomu  vjernom  učeniku  rekavši  svojoj  presvetoj  Majci  Mariji:  «Ženo, 
evo  Ti  sina!»,  a  svetom  Ivanu:  «Evo  ti  Majke !»  Spasitelju  dobri,  molim  Te  da  se  po  maču  boli,  što 
je  tada  probo  dušu  Tvoje  presvete,  prežalosne  Majke,  smiluj eš  meni  u  svim  mojim  žalostima  i 
nevoljama,  tjelesnim  i  duševnim  i  da  budeš  uza  me  u  svim  kušnjama,  a  osobito  u  času  moje  smrti! 
Amen! 

7.  ISUSOVA  ŽEĐA-  Isuse,  neiscrpljivi  izvore  milosrđa,  s  dubokim  osjećajem  ljubavi  rekao  si  na 
Križu:  «Žeđam!«  To  je  bila  Tvoja  žeđa  za  spasenje  ljudskoga  roda.  Premili  Spasitelju,  raspali  naša 
srca  željom  da  težimo  za  savršenstvom  u  svim  svojim  djelima!  Potpuno  ugasi  u  nama  tjelesnu 
požudu  i  žar  svjetovnih  želja!  Amen! 

8.  NAPITAK  NA  KRIŽU-  Isuse,  slasti  srdaca,  naslado  duhova,  po  gorčini  žuči  i  octa,  što  si  ih  kušao 
na  Križu  iz  ljubavi  prema  nama,  daj  nama  milost  da  dostojno  primamo  Tvoje  Presveto  Tijelo  i 
Tvoju  Predragocjenu  Krv  za  života  i  u  času  svoje  smrti,  da  budu  lijek  i  utjeha  našim  dušama! 
Amen! 

9.  ISUSOV  VAPAJ  NA  KRIŽU-  Isuse,  svesilni  Kralju,  najviša  duhovna  radosti,  sjeti  se  boli  što  si 
je  pretrpio  kada  si  uronjen  u  gorčinu  blize  smrti,  napadan  i  vrijeđan  od  Židova,  glasno  zavapio  da  si 
ostavljen  od  svojega  Oca,  pa  si  mu  se  potužio:  «Bože  moj,  Bože  moj,  zašto  si  me  ostavio?« 
Spasitelju  moj  usrdno  Te  molim  da  me  po  zaslugama  te  Svoje  smrtne  tjeskobe  ne  ostaviš  u  gorkim 
bolima  moje  smrti!  Amen! 

10.  ISUSOVE  VELIKE  RANE  NA  KRIŽU-  Isuse,  početnice  i  posljednji  cilju  svih  stvari, 
životvorna  silo,  sjeti  se  kako  si  uronio  u  bezdan  boli  od  pete  do  glave.  Po  zaslugama  svojih  velikih 
rana  nauči  me  da  s  iskrenom  ljubavlju  vršim  Tvoje  zapovijedi  kojih  je  put  širok  i  lagan  onima  koji 
Te  ljube!  Amen! 

11.  ISUSOVE  DUBOKE  RANE  NA  KRIŽU-  Isuse,  duboki  bezdane  milosrđa,  molim  Te  po 
zaslugama  Tvojih  rana,  što  su  prodrle  do  srži  Tvojih  kostiju  i  Tvoje  utrobe,  izvuci  iz  grijeha  mene 
bijednika,  svega  ogrezla  u  opačinama  i  sakrij  me  pred  svojim  rasrđenim  Licem  u  svoje  rane,  dok  me 
mine  Tvoja  srdžba  i  pravedna  zlovolja!  Amen! 

12.  ISUSOVE  KRVAVE  RANE  NA  KRIŽU-  Isuse,  ogledalo  istine,  pečate  jedinstva,  svezo  ljubavi, 
sjeti  se  mnogih  rana  kojima  si  bio  izranjen  od  glave  do  pete,  sav  rastrgan  i  crven  od  prolivene 
Predragocjene  Krvi.  O  velike  boli,  što  si  je  pretrpio  iz  ljubavi  prema  nama  na  svomu  čitavom 
nevinom  Tijelu!  Blagi  Isuse,  što  si  za  nas  još  mogao  učiniti,  a  da  tog  nisi  već  i  učinio?  Spasitelju 
predragi,  usrdno  Te  molim  utisni  svojom  Predragocjenom  Krvlju  sve  svoje  rane  u  moje  srce  da  u 
njima  neprestano  čitam  Tvoje  boli  i  Tvoju  ljubav!  Daj  da  se  vjerno  spominjem  Tvoje  Muke  i  da  se 
tako  u  mojoj  duši  obavlja  plod  Tvojih  patnja  i  da  se  svakog  dana  sve  više  umnoži  moja  ljubav 
prema  Tebi,  sve  dok  ne  stignem  k  Tebi.  Dobri  Spasitelju,  koji  si  riznica  svih  dobara  i  radosti,  za  koje 
Te  molim  da  mi  ih  dadeš  u  vječnom  životu!  Amen! 

13.  TJESKOBA  NA  KRIŽU-  Isuse,  jaki  lave,  besmrtni  i  nepobjedivi  Kralju,  sjeti  se  boli  što  si  je 
pretrpio  dok  su  se  sve  Tvoje  sile  i  Srca  i  Tijela  potpuno  iscrple,  pa  si  onda  priklonuo  glavu  i  rekao: 
«Svršeno  je!«  Po  zaslugama  te  Tvoje  tjeskobe  i  boli,  molim  Te,  Gospodine  Isuse,  smiluj  mi  se  u 
posljednjem  času  moga  života  kada  moja  duša  bude  u  tjeskobi  i  duh  moj  uznemiren!  Amen! 

14.  ISUSOVA  SMRT-  Isuse,  jedinorođeni  Sine  Očev,  odsjeve  i  sliko  Njegove  Biti,  sjeti  se  kako  si  se 
ukratko  i  ponizno  preporučio  svome  Ocu  kada  si  Mu  rekao:  «Oče  moj,  u  Tvoje  ruke  predajem  duh 
svoj!«  Tijelo  Ti  je  bilo  ranama  rastrgano,  Srce  slomljeno  i  Ti  si  izdahnuo,  pun  milosrđa  za  nas,  samo 
da  nas  otkupiš.  Kralju  svetaca,  po  zaslugama  Tvoje  predragocjene  smrti  ojačaj  me  i  pomozi  mi  da 
se  oduprem  zlom  duhu  tijela  i  krvi,  da  umrem  svijetu  i  živim  samo  Tebi!  Molim  Te,  primi  u  času 
smrti  moju  hodočasničku  i  prognanu  dušu,  koja  se  vraća  k  Tebi! 

15.  ISUSOVO  POSLJEDNJE  SVEPROLIĆE  KRVI-  Isuse,  pravi  plodni  trse,  sjeti  se  kako  si  obilno 
i  velikodušno  prolio  svu  svoju  Krv  iz  svoga  svetoga  Tijela,  kao  grožđe  pod  tijeskom!  Od  udarca 
vojnikova  koplja  potekla  je  iz  Tvojeg  probodenog  Srca  Krv  i  Voda,  tako  da  u  njemu  nije  ostala  ni 
jedna  jedina  kap.  Bio  si  uzdignut  na  Križu  kao  kitica  mirhe.  Nježno  Ti  je  Tijelo  uvenulo,  sokovi  su 
Tvoje  utrobe  presahnuli,  srž  se  Tvojih  kostiju  osušila.  Po  zaslugama  te  Tvoje  gorke  Muke  i  po 
Tvojoj  prolivenoj  Predragocjenoj  Krvi  molim  Te,  dobri  Isuse,  primi  moju  dušu  kada  budem  u  svojoj 
smrtnoj  borbi!  Amen! 

ZAKLJUČNA  MOLITVA:  Moj  blagi  i  vjerni  Isuse,  raspeti  Otkupitelju,  rani  moje  srce  da  mi 
pokajničke  suze  boli  i  ljubavi  budu  hranom  dan  i  noć!  Svega  me  obrati  k  Sebi  da  Ti  moje  srce  bude 
vječitim  stanom,  da  Ti  se  moje  vladanje  svidi  i  da  Ti  kraj  mojega  života  toliko  omili  da  me  poslije 
moje  smrti  primiš  u  nebo  da  Te  zauvijek  slavim  sa  svim  svetima!  Amen!  Pomolimo  se!  Gospodine 
Bože,  koji  si  blaženoj  Brigiti  objavio  po  svom  Sinu  nebeske  tajne,  daj  nama,  svojim  slugama,  po 
njezinu  pobožnom  zagovoru,  da  se  veselo  radujemo  pri  objavi  Tvoje  vječne  slave!  Po  istom  Kristu 
Gospodinu  našemu!  Amen!  Sveta  Brigito,  moli  za  nas! 

4.  3.  Molitve  svetaca  i  duhovnih  velikana  Ranama  Isusovim 


Molitva  sv.  Faustine  Isusovim  Ranama 

Raspeti  Isuse,  molim  Te  daj  mi  milost  da  uvijek  i  posvuda  u  svemu  vršim  volju  Tvoga  Oca.  Ali 
kad  mi  bude  suviše  teško  padala  Božja  volja,  molim  Te  Isuse,  neka  mi  iz  Tvojih  Rana  teče  snaga,  a 
moje  usne  neka  ponavljaju:  Neka  bude  Tvoja  volja  Gospodine. 

Slavne  Rane  uskrslog  Isusa 

(Marguerit  d'Ovngt,  kartuzijanac) 

Na  časnim  rukama  i  nogama  uskrslog  Isusa  vidjele  su  se  slavne  Rane  koje  je  zadobio  trpeći 
nama  za  ljubav.  Iz  tih  slavnih  Rana  izlazila  je  takva  svjetlost  kao  da  sva  ljepota  Božanstva  prolazi 
kroz  njih.  Ono  slavno  tijelo  je  bilo  tako  čisto  i  prozirno  da  se  jasno  vidjela  duša;  bilo  je  tako 
plemenito  i  sjajno  da  se  moglo  jasnije  u  njemu  zrcaliti  nego  u  nekom  kristalu,  bilo  je  tako  lijepo  da 
su  se  u  njemu  kao  ocrtavali  anđeli  i  sveci  kao  da  su  u  njemu  bili  predstavljeni.  Lice  uskrslog  Isusa  je 
bilo  tako  lijepo  da  su  anđeli  neprestano  željeli  gledati  ga  i  nisu  se  mogli  nasititi  divljenja. 

Neka  tvoje  rane  budu  lijek  moje  duše 

(sv.  Grgur,  papa) 

O  Gospodine  Isuse  Kriste  Klanjam  se  Tebi  na  križu  obješenu  i  trnovom  krunom  okrunjena; 
molim  te,  da  me  križ  tvoj  oslobodi  od  anđela  kazne.  O  Gospodine  Isuse  Kriste!  Klanjam  se  tebi  na 
križu  ranjenom,  žuči  i  octom  napojenom;  molim  Te,  da  rane  tvoje  budu  lijek  duše  moje.  O 
Gospodine  Isuse  Kriste!  Poradi  one  gorčine,  što  sije  podnio  radi  mene  bijednika  na  križu,  osobito 
onaj  čas,  kada  je  plemenita  duša  tvoja  izašla  iz  blagoslovljenog  tijela  tvoga;  molim  te,  smiluj  se  duši 
mojoj,  kad  bude  izlazila  iz  tijela,  i  uvedi  je  u  život  vječni.  O  Gospodine  Isuse  Kriste!  Klanjam  Ti  se 
položenom  u  grobu,  pomazanom  mirom  i  mirisima:  molim  Te,  da  Tvoja  smrt  bude  moj  život.  O 
Gospodine  Isuse  Kriste  Klanjam  Ti  se,  koji  si  sašao  nad  pakao  i  oslobodio  sužnje:  molim  te,  ne 
dopusti  mi,  da  tamo  dođem.  O  Gospodine  Isuse  Kriste,  klanjam  ti  se  uskrsnulom  od  mrtvih, 
uzašlom  na  nebesa,  gdje  sjediš  o  desnu  Oca;  molim  te,  da  budem  dostojan  tamo  te  slijediti.  O 
Gospodine  Isuse  Kriste,  dobri  pastiru!  Očuvaj  pravednike,  grješnicima  budi  milosrdan,  svima 
vjernicima  blag,  i  smiluj  se  meni  najvećem  grješniku.  Amen. 

Pozdrav  svetim  Isusovim  ranama 

(Iz  Kanižlićeva  molitvenika) 

Evo,  o  ljubljeni  Isuse,  koji  si  htio  biti  zaručnik  moje  duše,  padam  ničice  poniznim  srcem  pred 
noge  tvoje,  da  ti  iskažem  i  posvjedočim  ljubav  i  zahvalnost.  Ali  što  ću  ti  uzvratiti,  raspeti  moj 
Spasitelju,  koji  si  me  do  kraja  ljubio;  koji  si  me  na  rukama  i  na  nogama  i  još  u  srcu  svom  me 
velikim  doista  i  očitim  biljezima  napisao?  Ah,  tko  će  mi  dati  da  kako  ti  mene  i  ja  tebe  vazda  nosim 
upisana  u  srcu  svojem  i  o  tebi  imam  vazda  živ  spomen!  O  preslatki  i  predobri  Isuse,  kako  si  me 
velikom  i  neprocijenjenom  ljubavlju  zagrlio,  hoteći,  da  mi  ne  samo  noge  i  ruke  nego  i  premilostive 
prsi  tvoje  budu  otvorene,  da  obilno  s  nebeskih  darova  utišaš  i  ispuniš  želju  moju.  Primi,  molimo  te 
ponizno,  ovu  pobožnost  moju  namijenjenu  na  čast  pet  presvetih  rana  tvojih;  ufam  se,  Otkupitelju 
premilostivi,  da  me  od  ovih  vrutaka  života  i  spasenja  mojega  neće  nitko  odbiti.  Amen. 

Zbog  Isusovih  rana  oprosti  moje  grijehe 

(sv.  Anselmo) 

Pogledaj  milosrdno,  vječni  Oče,  milostivoga  Sina  svoga,  gdje  za  mene  smrt  trpi.  Pogledaj  jedinoga 
Sina  svoga  po  svemu  tijelu  izranjena,  i  zbog  njegovih  rana  oprosti  milostivo  moje  grijehe,  koja  su 

učinile  ruke  i  noge  moje;  spomeni  se  prsa  njegovih,  koja  je  probolo  koplje,  i  okrijepi  me  izvorom 
koji  iz  njih  teče.  Amen. 


Napiši  svojom  krvlju  u  mom  srcu  svoje  rane 

Sv.  Augustin 

Napiši  svojom  krvlju  u  mom  srcu  svoje  rane,  Gospodine,  da  u  njima  mogu  shvatiti  muku  i  ljubav; 
daj  mi  razumjeti  tvoju  muku,  da  strpljivo  podnosim  sve  svoje  tegobe;  daj  mi  shvatiti  tvoju  ljubav,  da 
mi  omrznu  sve  svjetovne  ljubavi.  Amen. 

Klanjanje  Raspetom  Isusu  i  molitva  njegovim  svetim  Ranama  za  Crkvu 

(Iz  molitvenika  Pregate) 

1.  Raspeti  moj  Gospodine  Isuse  Kriste,  duboko  ti  se  klanjam  u  zajedništvu  s  Marijom,  tvojom 
Majkom,  svim  anđelima  i  svecima,  zahvaljujem  Ti  što  si  htio  pretrpjeti  tako  velike  patnje  iz  ljubavi 
prema  meni  zadovoljiti  za  sve  moje  grijehe,  molim  te  zbog  tvoje  svete  Rane  na  desnoj  ruci  udijeli 
svojoj  Crkvi  pobjedu  nad  njenim  i  tvojim  neprijateljima  da  bi  tvoja  djeca  mogla  sveto  hoditi  putem 
tvojih  zapovijedi.  Oče  naš,  Zdravo  Marijo,  Slava  Ocu... 

2.  Raspeti  moj  Gospodine  Isuse  Kriste,  duboko  ti  se  klanjam  u  zajedništvu  s  Marijom,  tvojom 
Majkom,  svim  anđelima  i  svecima,  zahvaljujem  Ti  što  si  htio  pretrpjeti  tako  velike  patnje  iz  ljubavi 
prema  meni  zadovoljiti  za  sve  moje  grijehe,  molim  te  zbog  tvoje  svete  Rane  na  lijevoj  ruci  za 
siromašne  grešnike  i  umiruće,  poglavito  one  koji  odbijaju  izmiriti  se  sa  tobom  u  času  smrti.  Oče 
naš,  Zdravo  Marijo,  Slava  Ocu... 

3.  Raspeti  moj  Gospodine  Isuse  Kriste,  duboko  ti  se  klanjam  u  zajedništvu  s  Marijom,  tvojom 
Majkom,  svim  anđelima  i  svecima,  zahvaljujem  Ti  što  si  htio  pretrpjeti  tako  velike  patnje  iz  ljubavi 
prema  meni  zadovoljiti  za  sve  moje  grijehe,  molim  te  zbog  tvoje  svete  Rane  na  desnoj  nozi  pošalji 
svojoj  Crkvi  nova  svećenička  i  redovnička  zvanja,  molimo  te  za  sve  svećenike  i  redovnike  da  budu 
svjedoci  tvoje  ljubavi.  Oče  naš,  Zdravo  Marijo,  Slava  Ocu... 

4.  Raspeti  moj  Gospodine  Isuse  Kriste,  duboko  ti  se  klanjam  u  zajedništvu  s  Marijom,  tvojom 
Majkom,  svim  anđelima  i  svecima,  zahvaljujem  Ti  što  si  htio  pretrpjeti  tako  velike  patnje  iz  ljubavi 
prema  meni  zadovoljiti  za  sve  moje  grijehe,  molim  te  zbog  tvoje  svete  Rane  na  lijevoj  nozi  za  sve 
progonjene,  patnike,  siromahe  i  duše  u  Čistilištu,  poglavito  one  koje  su  bile  pobožne  tvojim  svetim 
Ranama.  Oče  naš,  Zdravo  Marijo,  Slava  Ocu... 

5.  Raspeti  moj  Gospodine  Isuse  Kriste,  duboko  ti  se  klanjam  u  zajedništvu  s  Marijom,  tvojom 
Majkom,  svim  anđelima  i  svecima,  zahvaljujem  Ti  što  si  htio  pretrpjeti  tako  velike  patnje  iz  ljubavi 
prema  meni  zadovoljiti  za  sve  moje  grijehe,  molim  te  zbog  svete  Rane  tvoga  boka  za  jedinstvo 
tvoje  Crkve  u  tvom  Duhu,  mir  u  svijetu,  našu  domovinu  kao  i  za  moje  vječno  spasenje.  Oče  naš, 
Zdravo  Marijo,  Slava  Ocu... 


Molitva  Rani  Isusova  ramena 

(Iz  molitvenika  Oče  oprosti) 

Sv.  Bernard  je  želio  saznati  koja  je  bila  najveća  bol  na  tijelu  koju  je  Isus  pretrpio  za  vrijem  svoje 
Muke  i  dugo  je  molio  Gospodina  da  mu  to  objavi.  Gospodin  mu  je  kazao:  «Imao  sam  ranu  na 
ramenu  duboku  tri  prsta,  i  otkrivene  tri  kosti  noseći  križ.  Ova  rana  mi  je  prouzročila  najveću  muku 
na  tijelu  i  nije  poznata  od  ljudi.  Ti  je  objavi  vjernicima  i  znaj  da  bilo  koju  milost  me  budu  pitali  u 
ime  te  rane  biti  će  im  udijeljena,  i  svima  onima  koji  iz  ljubavi  prema  toj  rani  budu  častili  dnevno  sa 
3  Očenaša,  Zdravo  Marije  i  Slava  Ocu,  oprostiti  ću  malene  grijehe,  neću  se  sjećati  smrtnih  grijeha, 
neće  umrijeti  od  iznenadne  smrti,  a  na  času  smrti  pohoditi  će  ih  blažena  Djevica  Marija  te  će 
zadobiti  milost  i  milosrđe» 

Ljubljeni  moj  Gospodine  Isuse  Kriste,  blagi  Jaganjče  Božji,  ja  siromašni  grešnik,  klanjam  ti  se  i 
častim  tvoju  Svetu  Ranu  na  ramenu  koji  si  zadobio  noseći  križ  na  Kalvariju,  do  te  mjere  da  su  se 

vidjele  tvoje  kosti,  molim  te  po  jakosti  i  zaslugama  te  tvoje  Rane  da  mi  buše  milostiv,  oprostiš  mi 
sve  moje  grijehe,  utješiš  me  u  času  moje  smrti  i  odvedeš  u  vječno  Kraljevstvo.  Amen.  3  Očenaša, 
Zdravo  Marije  i  Slava  Ocu... 

5.  RAZMATRANJA  I  MOLITVE  O  MARIJINOM  SUDJELOVANJU 

U  MUCI  KRISTOVOJ 

Upravo  Ona  ga  je  dojila,  branila,  uzdržavala,  odgajala  i  žrtvovala  za  nas 

(Sv.  Ljudevit  Montfortski) 

Bog  Sinje  sišao  u  njezino  djevičansko  krilo,  kao  novi  Adam  u  svoj  zemaljski  raj,  naslađivati  se  i 
otajstveno  izvoditi  čudesa  milosti.  Bog,  koji  je  postao  čovjekom,  smatrao  je  svojom  slobodom  svoje 
utamničenje  u  Marijinu  krilu;  svoju  je  snagu  pokazao  kad  je  pustio  da  ga  nosi  ova  djevojčica.  Držao 
je  svojom  i  Očevom  slavom  sakriti  svoj  sjaj  u  svakome  stvoru  na  ovoj  zemlji  i  otkriti  ga  samo 
Mariji.  Proslavio  je  svoju  nezavisnost  i  svoje  veličanstvo  oviseći  o  ovoj  ljubeznoj  Djevici  u  svom 
začeću,  u  svom  rođenju,  u  svom  prikazanju  u  hramu,  u  svom  skrovitom  životu  kroz  trideset  godina, 
sve  do  svoje  smrti  kojoj  je  htio  da  i  Ona  prisustvuje,  da  s  njom  zajedno  prinese  jednu  te  istu  žrtvu  i 
da  se  s  njezinom  privolom  žrtvuje  Vječnome  Ocu,  kao  nekoć  Izak  Abrahamovom  privolom  Božjoj 
volji  (usp.Pos  22,2).  Upravo  Ona  gaje  dojila,  branila,  uzdržavala,  odgajala  i  žrtvovala  za  nas. 

Marija,  Majka  boli 

(sv.  Alfons  Liguori) 

Kako  nazivamo  Isusa  Kraljem  boli  i  Kraljem  mučenika,  jer  je  u  svom  životu  trpio  više  nego  li  svi 
ljudi,  tako  nazivamo  s  punim  pravom  i  Mariju  Majkom  boli  i  Kraljicom  mučenika,  jer  je  trpjela 
najveće  boli,  što  ih  je  ikada  tko  mogao  pretrpjeti  iza  muka  njenoga  Sina.  Ne  možemo  sumnjati,  daje 
Marija  uistinu  mučenica.  Da  bude  netko  mučenikom,  dostaje  po  neospornom  mišljenju,  da  pretrpi 
smrtnu  muku,  makar  i  ne  uslijedi  uistinu  smrt.  Po  sv.  Tomi  dovoljno  je  za  čast  mučenika,  da 
posjedujemo  najsavršeniji  stupanj  poslušnosti,  tako  da  smo  pripravni  žrtvovati  svoj  život.  Marija 
nije  postala  mučenicom,  kako  primjećuje  sv.  Bernard,  po  krvničkom  maču  nego  po  svojim  gorkim 
duševnim  patnjama. 

Iako  krvnički  mač  nije  ranio  njezino  tijelo,  bilo  je  njezino  blagoslovljeno  Srce  probodeno  mačem 
boli  radi  muka  njezinoga  Sina,  a  ta  bol  bijaše  dovoljna,  daje  usmrti  ne  jedanom  nego  tisuću  puta, 
Muka  je  Kristova,  kako  kaže  sv.  Bernard,  počela  već  njegovim  rođenjem;  tako  je  i  Marija,  koja  je  u 
svemu  slična  svomu  Sinu,  trpjela  cijeli  svoj  život.  Ime  Marija  osim  drugoga  značenja  znači  i 
»gorčinu  mora«.  Kao  što  je  more  gorko  i  slano,  tako  je  i  život  Marijin  bio  uvijek  pun  gorčine  radi 
muke  Spasiteljeve,  koja  joj  je  neprestano  lebdjela  pred  očima.  Marija  je  jasno  spoznala  i  znala,  da 
će  Spasitelj  umrijeti  na  okrutan  način,  zato  je  bila  puna  srdačne  sućuti  prema  nedužnom  Spasitelju  i 
prije  nego  je  postala  njegovom  Majkom. 

Ta  je  bol  pogotovu  neizmjerno  porasla,  kada  je  postala  Majkom  Spasitelj evom.  Poradi  svih  tih 
muka,  koje  je  imao  pretrpjeti  njezin  jadni  sin,  bila  je  cijeli  svoj  život  mučenica.  Opat  Rupert  stavlja 
u  usta  blažene  Djevice  slijedeće  riječi;  »O  Bogom  izbavljene  duše,  draga  moja  djeco,  ne  žalite  me 
samo  radi  patnji  prigodom  smrti  moga  preljub ljenoga  Sina.  Mač  boli,  koji  mi  je  navijestio  Šimun, 
probadao  je  cijeli  život  moju  dušu.  Kada  sam  ga  dojila  mlijekom,  kada  mi  je  počivao  u  naručju,  već 
sam  mislila  na  njegovu  gorku  smrt.  Promislite  dakle,  kako  dugo  i  gorko  sam  morala  trpjeti«. 

»Provela  sam  cijeli  svoj  život  u  boli  i  suzama,  jer  moja  patnja  i  sućut  prema  mojemu 
prelj ubijenomu  Sinu  nije  nikada  nestala  pred  očima  mojim.  Uvijek  sam  gledala  muku  i  smrt,  koju  je 
imao  pretrpjeti«.  Blažena  Djevica  je  sama  objavila  sv.  Brigiti,  da  joj  je  čak  i  poslije  smrti  i  uzašašća 
njezinoga  Sina  njegova  muka  bila  uvijek  na  pameti.  Srce  njezino,  puno  neizrecive  ljubavi,  bavilo  se 
tom  mišlju  ne  samo  pri  jelu  nego  i  pri  poslu.  Poradi  toga  i  piše  Tauler:  »Cijeli  je  život  Marijin  bio 
neprekidna  patnja,  jer  je  nosila  u  svom  srcu  samo  tugu  i  bol«. 

Vrijeme  obično  ublažuje  bol  ucviljenih.  Nije  tako  bilo  kod  Marije,  jer  su  njezine  boli  porasle  s 
vremenom.  Isus  je  sve  više  očitovao  svoju  ljepotu  i  ljubežljivost,  stoje  više  rastao  u  dobi.  Jednako 
se  sve  više  približavalo  vrijeme  njegove  smrti,  vrijeme  njegova  raspeća  na  Kalvariji,  i  tako  je 
danomice  rasla  bol  u  duši  Marijinoj,  da  ga  mora  na  ovom  svijetu  izgubiti,  jer  će  On  umrijeti 
strašnom  smrću  u  neizrecivoj  muci.  »Kao  što  raste  ruža  među  trnjem«,  reče  anđeo  sv.  Brigiti,  »tako 
je  godinama  rasla  patnja  Majke  Božje.  Rasla  je  ruža,  ali  je  raslo  i  trnje,  i  tako  je  i  ova  izabrana  ruža 
Gospodinova  bila  sve  više  mučena  trnjem  tuge  i  boli,  što  je  više  napredovala  u  dobi.  »Marija  je 
trpjela  duševne  boli,  a  drugi  su  mučenici  trpjeli  tjelesne  muke«.  »Muke  duše«,  kako  reče  Gospodin 
sv.  Katarini  Sijenskoj,  »ne  možemo  usporediti  s  tjelesnim  mukama«. 

O  tomu  piše  Arnold  iz  Chartresa:  »Da  smo  bili  prisutni  na  Kalvariji  kod  smrti  Gospodinove,  kod 
one  velike  žrtve  neokaljanoga  Jaganjca,  bili  bismo  ondje  vidjeli  dva  velika  oltara  za  žrtve:  jedan  je 
bio  tijelo  Kristova,  a  drugi  Srce  Marijino.  Sin  je  u  neizrecivim  mukama  žrtvovao  svoje  tijelo  na 
drvu  križa,  a  u  isto  je  vrijeme  Marija  svojom  sućuti  u  duši  žrtvovala  Bogu  u  neizrecivim  bolima 
svoje  Srce«. 

Marija  je  žrtvovala  svoga  božanskoga  Sina,  a  drugi  su  mu  mučenici  žrtvovali  svoj  vlastiti  život. 
Sv.  Antonin  kaže,  da  je  Mariji  život  njezinoga  Sina  bio  neprispodobivo  miliji  od  njezinoga 
vlastitoga  života.  Poradi  toga  trpjela  je  Marija  u  svom  srcu  ne  samo  boli,  što  su  mučile  tijelo 
njezinoga  Sina,  nego  joj  je  i  pogled  na  te  boli  zadavao  mnogo  veće  boli,  nego  da  ih  je  morala  sama 
trpjeti.  Budući  daje  Marija  neizrecivo  ljubila  svoga  jedinoga  Sina,  trpjela  je  gledajući,  kao  što  je  On 
trpio,  na  vlastitom  tijelu.  Udarci  bičem,  trnje,  križ,  sva  zlostavljanja  riječju  koja  ranjavahu  nedužno 
tijelo  Kristovo,  probadala  su  u  isto  vrijeme  materinje  Srce  Marijino  koje  je  ljubilo.  Sv.  Laurencije 
Justinijan  uvjerava  nas,  daje  Srce  Marijino  priličilo  zrcalu,  u  kojem  su  se  mogle  vidjeti  sve  pogrde, 
udarci,  rane,  jednom  riječju  sve,  što  je  Isus  morao  trpjeti.  Sv.  Bonaventura  veli,  da  su  se  tako  sve 
rane  tijela  Kristova  ujedinile  u  Srcu  Marijinom. 

Marija  je  trpjela  bez  ikakve  utjehe,  a  mučenici  naprotiv  puni  utjehe.  To  je  neizmjerno 
ogorčavalo  mučeništvo  Majke  Božje.  Mučenici  su  istina  trpjeli  strašne  muke,  ali  su  im  te  muke 
omiljele,  jer  im  ih  je  osladila  ljubav  prama  Isusu  Kristu.  Velike  je  muke  trpio  Bonifacije,  jer 
noževima  razrezaše  njegovo  tijelo,  pod  nokte  mu  zatjeraše  oštre  šiljke,  usta  mu  zališe  tekućim 
olovom,  pa  je  ipak  neumorno  klicao:  »Hvala  ti,  Gospodine  Isuse  Kriste«.  Što  su  sveti  mučenici  više 
ljubili  Isusa,  to  su  manje  osjećali  svoje  muke  i  boli.  Jest,  sama  pomisao  na  muke  njihovoga  raspetog 
Spasitelja  mogla  ih  je  potpuno  utješiti.  Samo  Marija,  majka  boli,  nije  mogla  crpsti  utjehe  iz  svoje 
ljubavi  prema  Isusu  promatrajući  njegovu  muku. 

Jedini  uzrok  Marijinih  boli  bila  je  muka  njezinoga  Sina,  a  u  isto  vrijeme  ju  je  mučila  ljubav 
prema  Sinu  Isusu.  Njezino  mučeništvo  je  baš  bilo  u  tomu,  što  je  vidjela  svoga  nedužnoga  Sina 
toliko  trpjeti,  a  Ona  je  gajila  prema  njemu  najsrdačniju  sućut.  Što  ga  je  više  ljubila,  to  je  gorča  i 
neutješnija  bila  njezina  bol  »Velika  je  kao  more  tvoja  nevolja,  tko  će  te  izliječiti?«  —  O  Kraljice 
Neba,  drugim  je  mučenicima  ljubav  umanjivala  muku  i  iscijelila  rane;  tko  može  ublažiti  tvoju  tugu, 
tko  će  iscijeliti  bolne  rane  tvoga  srca  —  reci,  tko  ih  može  iscijeliti?  Tvoj  Sin,  koji  bi  te  jedini  mogao 
utješiti,  svojom  je  mukom  jedini  uzrok  tvojih  boli.  Tvoja  je  ljubav  prema  njemu  i  tvoje  cijelo 
mučeništvo. 

»Druge  mučenike«,  kako  piše  sv.  Diaz,  »slikamo  s  njihovim  mučilima:  Pavla  s  mačem,  sv. 
Andriju  s  Križem,  sv.  Lovru  s  roštiljem,  a  Mariju  slikamo  s  njezinim  mrtvim  Sinom  u  naručju,  jer  je 
po  ljubavi,  koju  je  prema  njemu  gajila,  postao  oružjem  njezinoga  mučeništva«. 

Zamislimo  bi.  Djevicu  Mariju,  kako  gleda  svoga  Sina,  gdje  umire  na  križu  i  pri  tom  primjenjuje  s 
pravom  na  sebe  riječi  Jeremije  proroka,  pa  nam  dovikuje:  »O  vi  svi,  koji  prolazite  putem,  pogledajte 
i  vidite,  ima  li  boli,  kao  što  je  moja  bol?  O  vi  svi,  što  živite  na  zemlji,  a  nemate  sućuti  prema  meni, 
pogledajte  me  bar  malo  sada,  gdje  vlastitim  očima  vidim  svoga  preljub ljenoga  Sina  umirati; 
promislite,  mogu  li  svi  što  trpe  i  stradaju,  naći  bol,  koja  bi  bila  mojoj  jednaka!«  »Ne«,  odgovara  sv. 
Bonavenitura,  »ni  ma  koja  bol  nije  gorča  od  tvoje,  jer  nitko  nije  nikada  imao  tako  ljubaznoga  Sina«. 

Isto  tako  kaže  i  sv.  Laurencije  Justinijan:  »Nikada  nije  bilo  ljubeznijega  sina  od  Isusa,  nikada 
majke,  koja  je  ljubila  kao  Marija.  Nije  dakle  nikada  ni  ma  kakova  ljubav  priličila  ljubavi  Marijinoj, 
kako  bi  onda  ikakva  bol  mogla  priličiti  boli  Marijinoj?«  Poradi  toga  uvjerava  sv,  Ildefons  bez 

promišljanja,  da  smo  premalo  rekli,  velimo  li,  da  bol  Marijina  nadmašuje  muke  sviju  ljudi  zajedno. 
Tako  piše  i  sv.  Bazilije  iz  Seleucije:  »Kao  što  sunce  nadmašuje  sjajem  sve  zvijezde,  tako  premašuju 
patnje  Marijine  boli  sviju  ljudi«. 

Sv.  Bonaventura  pita  bi.  Djevicu:  »Zašto  si  se,  o  Gospe  moja,  htjela  žrtvovati  na  Kalvariji?  Zar 
nije  bilo  dosta  za  naše  spasenje,  da  se  dao  razapeti  sam  Bog!  Zar  si  ti,  Majka  njegova,  morala  biti  s 
njim  razapeta?«  Smrt  je  Isusova  bila  sigurno  dosta,  da  izbavi  ovaj  svijet,  da,  tisuću  svjetova.  Marija 
naša  preljubezna  Majka,  htjela  je  nešto  i  sama  doprinijeti  za  naše  spasenje  svojom  mukom  i  bolima, 
koje  je  pretrpjela  na  Kalvariji.  Sv.  Albert  Veliki  piše:  »Moramo  li  našemu  Spasitelju  zahvaljivati  na 
mukama,  koje  je  pretrpio  radi  nas,  to  moramo  zahvaljivati  i  Majci  Božjoj  na  mukama,  koje  je 
dragovoljno  pretrpjela  za  naše  spasenje  pri  smrti  svoga  Sina.  Kažemo  »dragovoljno«,  jer  je  anđeo 
objavio  sv.  Brigiti,  da  bi  naša  preljubezna  i  milosrdna  majka  pretrpjela  radije  sve  moguće  muke, 
nego  da  se  ljudi  ne  spase  i  propadnu. 

Neizmjerna  ljubav  Marijina  zaslužuje  sigurno  našu  zahvalnost.  Dokažimo  je  barem  time,  da 
često  mislimo  na  njezine  boli  i  da  osjećamo  samilost.  Majka  Božja  potužila  se  jednom  sv.  Brigiti,  da 
uopće  malo  ljudi  i  misli  na  njezine  boli.  Zato  je  osobito  opomenula  sveticu:  »I  ako  me  mnogi 
zaboravljaju,  ne  zaboravi  me  barem  ti,  kćeri  moja;  gle,  koliko  sam  trpjela,  nasljeduj  me,  koliko 
možeš  i  suosjećaj  sa  mnom«.  Slijedeći  nam  događaj  pokazuje,  kako  je  Majci  Božjoj  ugodno 
sjećanje  na  njezine  boli.  Godine  1239.  ukazala  se  Marija  sedmorici  svojih  vjernih  službenika, 
kasnijim  utemeljiteljima  Reda  Servita.  U  rukama  je  držala  crno  odijelo  i  zapovjedi  im,  hoće  li  joj 
omiljeti,  neka  često  misle  na  njezine  boli  i  kao  spomen  na  te  boli  nose  žalobno  odijelo.  —  Sam  je 
božanski  Spasitelj  objavio  sv.  Veroniki  iz  Binaska,  da  mu  je  donekle  milije,  suosjećamo  li  patnje 
njegove  Majke  nego  li  njegovu  vlastitu  bol  i  muku.  »Kćeri  moja«,  reče  joj,  »sigurno  su  mi  drage 
suze  prolivene  radi  moje  muke;  no  jer  neizmjerno  ljubim  svoju  Majku  Mariju, "još  mi  je  milije 
razmatranje  onih  boli,  što  ih  je  pretrpjela  prigodom  moje  smrti. 

Božanski  je  Spasitelj  obećao  osobite  milosti  onima,  koji  pobožno  štuju  žalosti  Marijine,  Po 
kazivanju  Pelbartusa  sv.  Elizabeti  od  Schonaua  bude  sapćeno  slijedeće:  Poslije  Marijina  uznesenja 
na  Nebo  veoma  je  žudio  sv.  Ivan  apostol  još  jedanput  vidjeti  bi.  Djevicu  Mariju.  Gospodin  mu 
udijeli  tu  milost.  Njegova  predraga  Majka  mu  se  ukaza,  a  pratio  ju  je  njezin  božanski  Sin.  Sveti  je 
Ivan  čuo  kako  je  Marija  molila  osobitu  milost  za  štovatelje  njenih  žalosti.  Božanski  Spasitelj  im 
obeća  ove  četiri  milosti.  Prvo:  milost  prave  pokore  poradi  njihovih  grijeha  prije  smrti.  Drugo:  svoju 
moćnu  zaštitu  u  svim  njihovim  bolima  i  nevoljama,  osobito  u  času  njihove  smrti.  Treće:  posebnu 
postojanu  pobožnost  prema  njegovoj  gorkoj  muci  kao  i  osobitu  nagradu  zato  na  nebesima.  Četvrto: 
povjerit  će  ih  rukama  svoje  preljubijene  Majke  Marije,  da  Ona  po  svojoj  volji  s  njima  gospoduje,  pa 
da  im  isprosi  sve  milosti,  koje  Ona  želi. 

Hvalospjev  patnjama  presvete  Djevice  podno  križa 

(Sv.  Ljudevit  Montfortski) 

Promatrajmo  ožalošćenu  Mariju  podno  križa  Spasiteljeva.  Pogledajmo  njenu  svetu  dušu 
probodenu  oštricom  žive  boli.  Ona  cvili  i  uzdiše  u  poletima  patnje  ljubavi.  Marija  trpi  veliko 
mučeništvo  skriveno  našim  očima.  Umirući  Isus  je  njezina  muka.  Ljubav,  njeno  najveće 
mučeništvo.  Njeno  srce  je  velika  žrtva.  O  Bože  kako  je  velika  njezina  patnja.  Videći  na  sramnom 
drvu  križa  predmet  svih  svojih  želja  Ona  trpi  u  duši  više  od  svih  mučenika. 

Marija  osjeća  iste  udarce  kao  i  njen  predragi  umirući  Sin.  To  je  jedinstven  odjek  njegovih 
povika  i  istinski  odraz  njegove  patnje.  Suze  teku  obilno,  Ona  drhti,  gubi  svijest,  tijelo  je  klonulo,  ali 
ga  njena  velika  ljubav  krijepi.  Grešnici,  mi  svojim  grijesima  činimo  od  Marije  i  Isusa  dvije  nevine 
žrtve.  Ah!  Ne  griješimo  nikada  više.  O  naša  božanska  Učiteljice,  suosjećamo  s  tobom.  Svojim 
srcem,  punim  nježnosti,  moli  svog  predragog  Sina  za  nas.  Probodi  naše  srce  strjelicom  ljubavi 
svoga  Srca  kako  bi  u  njemu  načinila  ranu  te  tako  i  mi  uzmemo  udjela  u  tvojoj  boli.  Učini  nas 
dionicima  tvojih  patnji,  o  Majko  lijepe  ljubavi,  da  bismo  okajali  svoje  grijehe  i  dali  ti  neku 
zadovoljštinu. 

Mrtvom  Isusu  u  Marijinom  krilu 

(o.  J.  Vlahović) 

Isuse,  Otkupitelju  svijeta,  vladaru  vjekova,  raskajana  srca  klanjam  se  tvom  izranjenom  i  mrtvom 
tijelu  u  krilu  tvoje  prežalosne  Majke!  Živa  privrženost  spram  goruće  ljubavi,  koju  si  mi  svojim 
djelima  dokazao,  privlači  me  tvojim  presvetim  ranama,  da  ih  izljubim  i  suzama  natopim.  A  kako  da 
k  tebi  pristupim,  ljubavi  moja,  kad  sam  ti  ja  isti  te  rane  zadao?  Bojim  se  do  njih  doći,  da  ih  svojim 
dahom  ne  obesčastim,  da  ih  svojim  doticajem  ne  povrijedim!  Ne  smijem  ni  pogled  na  tebe  mrtvoga 
iz  strahopoštovanja,  da  ne  uskipi  ta  pravedna  Krv,  kojom  je  obliveno  tvoje  presveto  tijelo.  S  toga, 
kao  grešnik  prignutih  koljena,  glavom  k  zemlji  pognutom,  ispovijedam  svoje  grijehe,  te  pokorno 
vapijem:  Smiluj  se,  ubijeni  Isuse  onome  zbog  čiji  si  grijeha  umro!  Prežalosna  Majko  Marijo  zbog 
ljute  boli  i  gorčine  koja  je  mučila  tvoje  premilo  majčino  Srce,  kad  si  u  svom  krilu  držala  mrtvo 
tijelo  svoga  Isusa,  prikaži  mu  moje  skrušeno  srce  i  isprosi  mi  milost  da  mu  budem  vjeran. 

Žalosnoj  Gospi 

(Sv.  Alfons  Marija  Liguori) 

Žalosna  Majko  Isusova  i  moja!  Pridružujem  se  Tvojim  bolima,  koje  si  osjećala  prigodom  muke  i 
smrti  Tvoga  dragoga  Sina,  a  moga  ljubljenog  Otkupitelja.  Zahvaljujem  ti  za  sve  ono,  što  si  i  Ti 
pretrpjela  za  naše  spasenje.  Grešnik  sam  i  nemam  drugog  uzdanja,  da  se  spasim,  osim  po  zaslugama 
smrti  Tvoga  Sina.  Molim  Te,  za  ljubav  onog  Sina  koga  si  ti  pratila  u  Njegovim  mukama  i  na 
Kalvariji  na  svoje  krilo  mrtva  primila,  da  mi  po  zaslugama  te  presvete  muke  isprosiš  oproštenje 
mojih  grijeha,  sretnu  smrt  i  vječno  spasenje.  Amen. 

Žalosna  Majko,  pomozi  nam 

(Sv.  Gaspar  Bufalo) 

O  Bezgrešna  i  Žalosna  Marijo  zbog  nas  si  bila  podno  Križa.  Ti  si  u  svoje  Srce  prihvaćala 
Krv  koju  je  Tvoj  Sin  prolijevao,  trpjela  si  u  Srcu,  trnje  i  čavle  koji  su  ga  mučili  i  primala  nas  za 
svoje  sinove,  daj  da  ostanemo  u  tvome  slatkom  Srcu.  Marijo  lijepo  je  s  tobom  stajati  podno  Križa, 
Majko  Božja  i  Majko  naša,  Odvjetnice  grešnika,  Posrednice,  Gospodarice  svemira,  Učiteljice 
istine... Slatka  Majko  nauči  nas  ljubiti  Isusa,  nasljedovati  njegove  kreposti,  njega  koji  je  Učitelj  na 
Križu,  i  pobudi  u  nama  gorljivost  da  utolimo  žeđ  našega  Spasitelja  koji  je  žedan  duša.  Žalosna 
Majko,  pomozi  nam  da  se  penjemo  putem  Kalvarije  između  Isusa  koji  nosi  Križ  i  Tebe  koja  ga 
slijediš,  da  tako  prispijemo  na  sveto  brdo  Božje.  Marijo  Majko  naša  daj  da  zagrlimo  Križ,  da  živimo 
sjedinjeni  u  tvom  Srcu. 

Gospe,  tko  da  s  tobom  ne  sažaljeva 

(Sv.  Gema  Galgani) 

Majko  moja  gdje  da  te  pronađem?  Ti  si  uvijek  kod  Isusovih  nogu.  Majko  moja,  koliko  si 
trpjela  kad  si  vidjela  mrtvog  Isusa,  kad  si  se  morala  od  njega  odvojiti.  Kako  si  mogla,  Majko  moja, 
reci  mi,  kako  si  mogla  gledati  Isusa  pribijena  na  križu?  Tko  da  se  ne  sažali  nad  tobom,  Majko  moja? 
Vidim  da  se  nisi  mogla  zasitit  u  promatranju  njegovih  rana.  Je  li  moguće  ne  ljubiti  tebe  koja  si 
toliko  trpjela  za  mene?  Tko  da  s  tobom  ne  sažaljeva,  oh  kad  bi  mogla... O  koje  li  tvoje  muke,  Isusa 
se  više  nije  prepoznavalo.  O  Bože,  Isus  je  mrtav,  Majka  plače,  a  samo  ja  da  ostanem  bezosjećajna? 
Ne  vidim  samo  jednu  žrtvu,  vidim  ih  dvije:  jednu  Isusovi,  drugu  Marijinu. 

Majko  moja,  da  te  netko  vidi  s  Isusom  ne  bi  znao  reći  tko  će  prije  izdahnuti,  Ti  ili  Isus?  Koje 
li  samilosti  promatrati  te  svake  subote  pod  Križem.  A  najveća  mi  je  bol  to  što  sam  ja  bila  uzrokom 
tvoje  žalosti.  Ako  Ti  mogu  biti  olakšanje  ove  moje  male  patnje,  primi  ih  Majko  moja.  O  kako  si 
ožalošćena,  Majko  moja.  Tko  je  bio  uzrokom  tolikoj  boli?  Ja,  ja  sam  ti  ih  prouzrokovala  onim 
mačem.  Skinite,  skinite  Isusa  s  križa,  inače  će  moja  Majka  umrijeti... skinite  ga,  skinite  ga!  Znam  da 

je  patnja  toliko  velika  da  se  može  nazvati  ljuta  bol.  O  kako  umiješ  prihvatiti  Križ  za  mene,  i  za  sve 
duše  koje  žele  živjeti  bez  križa!  O  Isuse  moj,  o  Majko  moja! 

Sedam  žalosti  Presvetog  Srca  Marijina 

(Iz  molitvenika  Srce  Marijino  od  p.  Hattlera) 

Bože,  u  pomoć  mi  priteci!  Gospodine,  pohiti  mi  u  pomoć!  Slava  Ocu  i  Sinu  i  Duhu  Svetome. 
Kako  bijaše  na  početku,  tako  i  sada  i  svagda  u  vijeke  vjekova.  Amen. 

1.  Majko  Marijo,  suosjećam  s  tobom  zbog  žalosti,  koju  je  tvoje  nježno  Srce  osjetilo  kad  je  čulo 
proročanstvo  svetoga  starca  Šimuna.  O,  ljubezna  Majko,  po  tvom  ožalošćenom  Srcu  isprosi  mi  od 
Boga  krepost  poniznosti  i  dar  svetoga  straha  Božjega.  Zdravo  Marijo  ... 

2.  Žalosna  Majko  Božja,  suosjećam  s  tobom  zbog  onoga  straha,  koji  je  tvoje  nježno  Srce  osjetilo 
kod  bijega  u  Egipat  i  za  vrijeme  tvoga  boravka  u  tuđoj  zemlji.  O,  ljubezna  Majko,  po  ovoj  bojazni 
tvoga  Srca  isprosi  mi  krepost  darežljivosti,  osobito  prema  siromasima,  i  dar  pobožnosti.  Zdravo 
Marijo... 

3.  Žalosna  Majko  Božja,  suosjećam  s  tobom  zbog  straha,  koji  je  obuzeo  tvoje  brižno  Srce,  kad  se 
tvoj  mili  Isus  izgubio.  O,  ljubezna  Majko,  po  tvom  zabrinutom  Srcu  isprosi  mi  krepost  čistoće  i  dar 
znanja.  Zdravo  Marijo... 

4.  Žalosna  Majko  Marijo,  suosjećam  s  tobom  zbog  groze,  koja  je  obuzela  tvoje  majčinsko  Srce  kad 
si  susrela  Isusa  kako  nosi  teški  križ.  O,  ljubezna  Marijo,  po  tvom  ljupkom  Srcu  punom  boli  isprosi 
mi  krepost  strpljivosti  i  dar  jakosti.  Zdravo  Marijo... 

5.  Žalosna  Majko  Marijo,  suosjećam  s  tobom  zbog  muka,  koje  je  tvoje  jako  Srce  podnijelo,  kad  si 
gledala  Isusa  na  križu  u  smrtnoj  borbi.  O,  ljubezna  Majko,  po  tvom  bolnom  Srcu  isprosi  mi 
krepost  umjerenosti  i  dar  savjeta.  Zdravo  Marijo... 

6.  Žalosna  Majko  Marijo,  suosjećam  s  tobom  zbog  rane,  koja  je  tvomu  ožalošćenom  Srcu  zadana 
kad  je  koplje  otvorilo  bok  Isusov  i  probolo  njegovo  premilo  Srce,  i  kad  si  njegovo  mrtvo  tijelo  u 
svoje  prečisto  krilo  primila  O,  ljubezna  Majko,  po  tvom  rastrganom  Srcu  isprosi  mi  krepost  bratske 
ljubavi  i  dar  razuma.  Zdravo  Marijo... 

7.  Žalosna  Majko  Marijo,  suosjećam  s  tobom  zbog  tajne  boli  koju  je  tvoje  premilo  Srce  trpjelo  kad 
je  Isus  bio  u  grob  položen.  O,  ljubezna  Majko,  po  tvom  silno  rastuženom  Srcu  isprosi  mi  krepost 
revnosti  i  dar  mudrosti.  Zdravo  Marijo... 

Moli  za  nas,  žalosna  Djevice!  Da  postanemo  dostojni  obećanja  Kristovih.  Pomolimo  se:  Molimo 
Te,  Gospodine  Isuse  Kriste,  udijeli  nam  milostivo,  da  se  preblažena  Djevica  Marija,  Majka  tvoja, 
čiju  je  presvetu  dušu  u  času  tvoje  muke  mač  boli  probo,  sada  i  u  času  smrti  naše,  kod  tvoga 
božanskoga  milosrđa  za  nas  zauzme.  Po  tebi,  Isuse  Kriste,  Spasitelju  svijeta,  koji  s  Ocem  i  Duhom 
svetim  živiš  i  kralj uješ,  Bog  od  vijeka  do  vijeka.  Amen. 

6.  POBOŽNOST  MUCI  I  RANAMA  ISUSOVIM  U  DUHOVNOM  ISKUSTVU 
SVETACA 

(Gotovo  da  nema  sveca  čiji  duhovni  put  nije  označen  otajstvom  Muke  Kristove.  Zbog  ograničenosti 
broja  stranica  predviđenog  formata  ove  knjižice  donosimo  samo  nekoliko  svetačkih  svjedočastava) 

Otajstveni  putovi  Križa  izvori  duhovne  plodnosti 

(Iz  života  sv.  Ljudevita  Montfortskoga) 

Negdje  usred  misija  Montforta  zadesi  novo  trpljenje,  bolest.  Prepustimo  riječ  de  Bastieresu: 
“Bolest  izgledaše  smrtno  opasna.  Imao  je  trajne  i  žestoke  napade  groznice,  visoku  temperaturu  i 
bolne  napadaje  grčeva  u  stomaku  i  bubrezima.  Ali  na  veliko  iznenađenje  on  ni  jedan  dan  nije 
prestao  obavljati  sav  program  predviđen  u  misijama.  Ispovijedao  je  i  propovijedao  kao  da  je 
savršeno  zdrav.  Vidio  sam  ga  više  puta  kako  se  penje  na  propovjedaonicu  dršćući  od  groznice  i 
savijajući  se  od  grčeva,  licem  koje  je  nalikovalo  na  mrtvaca.  Videći  ga  reklo  bi  se  da  u  tom  trenutku 
neće  imati  snage  izreći  ni  jedne  riječi,  a  naprotiv,  ne  sjećam  se  da  sam  ga  ikada  čuo  propovijedati  s 

više  snage  i  duhovnog  pomazanja  kao  tada,  ni  na  dirljiviji  način  kao  kad  su  bolovi  bili  najteži.  Činio 
je  to  tako  da  su  svi  plakali  i  bili  potreseni  u  dubini  srca.  A  njegova  bolest,  koja  se  morala 
pogoršavati,  na  kraju  misija  na  čudesan  načinje  nestala.” 

Evo  kako  je  dan  prije  završetka  misija,  Montfort  htio  podići  križ.  Vrijeme  je  bilo  hladno,  padala 
je  kiša  skoro  cijeli  dan  i  svi  putovi  su  bili  blatnjavi.  Usprkos  svega  Montfort  je  naložio  narodu  da 
bosih  nogu  nose  križ  do  mjesta  postavljanja,  a  da  bi  ih  bolje  u  to  uvjerio  on  je  prvi  izuo  obuću. 
Odmah  zatim  200  bosih  ljudi  dođoše  k  njemu  želeći  nositi  križ.  Iako  je  Montfort  još  imao  groznicu, 
i  on  je  pomagao  nositi  križ  do  mjesta  gdje  će  ga  postaviti,  ne  obazirući  se  na  nepogodno  vrijeme, 
hladnoću  i  bolest.  Nakon  što  je  križ  bio  postavljen,  sv.Ljudevit  je  neobično  snažno  propovijedao. 
Neke  osobe  koje  su  nosile  križ  se  razboliše,  a  njemu  samome  se  povrati  savršeno  zdravlje.  “Siguran 
sam  -  zaključi  dosjetljivo  de  Bastieres  -  da  nijedan  liječnik  ne  bi  propisao  sličan  način  da  se 
ozdravi  od  temperature,  groznice  i  grčeva”. 

Sutradan  Montfort,  De  Bastieres,  i  ostali  članovi  misionarske  ekipe  se  oproste  sa  župnikom. 
Ljudevit  milo  i  ljubezno  s  toliko  ljubavi  pozdravi  župnika  da  su  svi  bili  očarani,  moleći  ga  da  mu 
oprosti  za  sve  neugodnosti  te  doda:  “Uvjeravam  vas,  gospodine  župniče,  da  ću  moliti  Gospodina  za 
vas  dok  sam  živ.  Previše  vam  dugujem  da  bih  vas  mogao  zaboraviti  i  bio  bih  radostan  kad  bih 
mogao  naći  još  koji  trenutak  da  vam  budem  na  raspolaganju”.  Siromašnom  i  posramljenom  župniku 
uistinu  više  ništa  nije  bilo  jasno.  A  mi  moramo  zahvaliti  De  Bastieresu  za  ova  i  mnoga  druga 
svjedočanstva  koja  je  zapisao  kao  prvi  svjedok  događanja  u  kojima  se  vidi  do  koje  je  mjere  u 
sv.Ljudevitu  zasjao  paradoks  križa,  poruke  Evanđelja  i  nasljedovanja  Krista  patnika.  Ljudevit 
odavno  živi  vrhunce  mistike  duhovnoga  braka  s  Križem  Kristovim  a  kako  je  u  konkretnom  životu 
to  proživljavao  vidi  se  najbolje  iz  izvještaja  ovih  misija  i  onih  koje  slijede. 

Iz  La  Chevroliera  misionarska  ekipa  prelazi  u  Vertou.  Nova  župa,  nove  misije  i  potpuno 
suprotno  iskustvo.  Župnik  i  narod  otvoreno  i  velikodušno  prihvaćaju  Ljudevita  i  misionare.  Vjernici 
masovno  dolaze  slijediti  program  misija.  Svi  su  oduševljeni  propovijedima  sv.Ljudevita,  narod  ne 
dopušta  da  išta  nedostaje  ni  misionarima  ni  siromasima  koje  je  Montfort  redovito  okupljao  za 
vrijeme  svih  misija  u  kući  u  kojoj  su  boravili  misionari  a  koju  je  on  uvijek  nazivao  kuća 
Providnosti. 

De  Bastieres  je  doživio  puno  iznenađenja  i  neočekivanih  obrata  slijedeći  sv.Ljudevita,  ali 
smatramo  daje  ovo  koje  slijedi  jedno  od  najvećih.  Njegov  izvještaj:  “Jedne  večeri  uz  me  pod  ruku 
poslije  večernje  molitve  i  odvede  u  svoju  sobu.  Pitao  sam  ga  što  želi?  Izgledao  mi  je  tako  ožalošćen 
te  sam  vjerovao  da  mu  se  dogodila  neke  nesreća.  On  uzdahnuvši  tako  žalosnim  glasom  da  mi  se 
srce  sledi  reče:  “Dragi  moj  prijatelju,  kako  nam  je  loše  ovdje”!  -  “Naprotiv  -  odgovorih  gdje  bi  nam 
moglo  biti  bolje?  Sve  nam  dobo  ide  i  u  izobilju  smo”.  Svetac  odgovori:  “Loše  nam  je  ovdje,  i  naše 
misije  će  biti  bez  plodova,  jer  nisu  utemeljene  na  križu.  Ovdje  nas  previše  vole  i  ja  zbog  toga  trpim. 
Kojeg  li  križa  biti  bez  križa!  Koje  li  žalosti  za  mene!  Kanim  sutra  prekinuti  misije.  Što  vi  kažete  na 
to?  Neće  li  nam  biti  bolje  u  nekoj  drugoj  župi  gdje  ćemo  nositi  Isusov  Križ,  umjesto  da  stojimo 
ovdje  i  ništa  ne  radimo?” 

De  Bastieres  shvati  da  Montfort  uistinu  želi  prekinuti  misije  te  ga  na  sve  načine  poče  nagovarati 
da  nastave  Božje  djelo,  jer  nije  njihova  krivica,  ako  nedostaju  križevi.  S  puno  muke  u  to  uvjeri 
Ljudevita,  a  svetac  odsutnost  križa  primi  kao  križ  i  prikaza  Bogu  za  uspjeh  misija  koji  na  kraju  ne 
izostade. 

Pokušavalo  se  dati  i  psihološke  interpretacije  ovog  događaja,  u  smislu  da  je  Montfort  u  sebi 
stvorio  podsvjesni  osjećaj  progonjene  osobe  te  osjeća  nelagodu  u  za  njega  povoljnim  okolnostima, 
ali  ovakve  interpretacije  ostaju  daleko  ispod  duhovnog  nivoa  Montfortove  svetosti.  Takva 
objašnjenja  ne  uzimaju  u  obzir  mistično  zaručničku  stvarnost  sjedinjenja  sv.  Ljudevita  s  Križem 
Kristovima,  te  dimenziju  duhovne  plodnosti  rađanja  ljudi  na  živu  vjeru  po  sudjelovanju  u  tajni  križa 
Kristova.  Baš  to  iskustvo  kao  tajnu  svoga  života  i  plodnog  apostolata  sv.  Ljudevit  će  opisati  u 
jednom  pismu  koje  ćemo  još  susresti.  Montfort  živi  onu  duhovnu  stvarnost  koju  je  još  sv.  Pavao 
apostol  u  poslanici  Galaćanima  opisao  riječima:  Dječice  moja  koju  ponovno  u  bolovima  rađam  dok 
se  Krist  ne  oblikuje  u  vama  (Gal  4,19). 

Sve  milosti  koje  sam  postigao,  isprosio  sam  ovom  molitvom 

(Sv.  Ivan  Marija  Vianney) 

Dragi  Spasitelj  boravi  u  presvetom  Sakramentu  kao  žrtva.  Naviknite  se  na  slijedeću  molitvu,  koju 
Bog  vrlo  rado  sluša:  milite  blaženu  Djevicu  Mariju,  da  Ona  vječnom  Ocu  za  obraćenje  grešnika 
prikaže  svoga  krvlju  oblivenoga  i  ranama  pokrivenog  božanskog  Sina.  Od  svih  molitava,  ova  je 
najbolja,  jer  konačno  uspjeh  svih  molitava  ovisi  od  imena  i  zasluga  Kristovih.  Ovo  dobro  zapamtite, 
djeco  moja!  Sve  milosti  koje  sam  postigao,  isprosio  sam  ovom  molitvom.  Ona  nikada  ne  zataji! 


Križ  je  dar  i  da  je  odlika  nositi  ga  na  sebi 

Blažena  Marija  De  Mattias 

Uočimo,  ljubljena  kćeri,  da  zakon  koji  nam  je  dan  da  idemo  putem  muka  i  patnja,  nije  neki 
okrutni  izum  našeg  ljubljenog  Boga,  jer  to  ne  može  biti  u  tom  presvetom  i  preslatkom  Srcu;  nego  je 
to  učinak  nježne  i  prisne  ljubavi  prema  nama,  da  popravi  naše  nerede  i  da  nas  učini  dostojnima 
Njega.  Klanjajmo  se  s  dubokim  poštovanjem  i  pravom  privrženošću  uzvišenom  otajstvu  Križa.  Ako 
nemamo  u  srcu  osjećaja  tako  čiste  istine,  ako  nismo  iznutra  uvjerene  daje  najveće  dobročinstvo  što 
ga  možemo  primiti  iz  ruke  Božje,  da  nas  On  smatra  dostojnima  sramote  Križa,  i  daje  ta  milost  bolja 
od  svih  izvanrednih  darova  svetaca,  potpuno  smo  slijepe  i  trebamo  neprestano  moliti  Boga  za  ovo 
divno  svjetlo. 

Isus  i  Žalosna  Gospa  nas  uče:  prvo,  daje  Križ  dar  i  daje  odlika  nositi  ga  na  sebi.  Drugo:  kako 
smo  daleko  od  ovih  dvaju  uzora  savršenosti,  kad  smo  bez  Križa.  Na  trećem  mjestu:  kako  je  velika 
sljepoća  onoga  koji  ne  želi  i  ne  razumije  ove  sreće.  Neka  Križ  bude  uvijek  s  nama  u  cijelom  našem 
životu  da  bismo  kasnije  mogle  uživati  slavu  u  Nebu  s  našom  raspetom  Ljubavlju. 

Promatraj  moje  Rane 

(BI.  Anđela  Folinjska) 

Isus,  božanski  zaručnik  naše  duše,  najslađi  prijatelj,  želi  da  pamtimo  njegova  dobročinstva  i  da 
ih  iznad  svega  cijenimo.  On  kuša  preobilnu  radost  kao  i  Djevica  Marija  i  svi  rajski  sveci,  kada  mi 
pobožno  i  s  ljubavlju  razmišljamo  o  otajstvima  Krunice,  koja  su  naj očigledniji  dokazi  njegove 
ljubavi  prema  nama,  i  najbogatiji  darovi  koje  nam  može  dati.  Upravo  po  tim  darovima  Djevica 
Marija  i  svi  sveci  uživaju  vječnu  slavu. 

Blažena  Anđela  Folinjska  je  jednog  dana  molila  Našeg  Gospodina  da  je  nauči  s  kojom  bi  ga 
pobožnošću  mogla  još  više  častiti.  I  ukaza  joj  se  Isus  pribijen  na  križu  te  joj  reče:  ”Kćeri  moja, 
razmatraj  moje  rane.”  I  tako  ona  nauči  od  ljubljenog  Spasitelja  da  mu  ništa  nije  bilo  draže  od 
razmatranja  njegove  muke.  Zatim  joj  je  Isus  pokazao  rane  svoje  glave,  otkrio  joj  je  puno  pojedinosti 
o  pretrpljenim  mukama  i  dodao:  “Sve  to  sam  trpio  za  tvoje  spasenje.  Sto  ti  možeš  učiniti  da  me 
ljubiš  istom  ljubavlju  kojom  sam  ja  tebe  ljubio?” 

Razmatraj  tajne  moje  muke 

Sv.  Gertruda  Velika 

Radi  spasenja  ljudi  —  dodao  je  još  Spasitelj  —  ljubim  osobito  križ,  jer  sam  njime  pribavio  toliko 
žuđeno  spasenje  rodu  ljudskomu,  kao  što  pobožni  ljudi  katkada  misle  si  većom  ljubavlju  na  ona 
mjesta  i  dane,  u  kojima  su  zaslužili  da  prime  veće  milosti«. 

Sveta  je  Gertruda  poslije  toga  živo  zaželjela  jedan  komadić  Gospodinu  toliko  omiljeloga  drveta 
križa,  da  štujući  njegov  sveti  križ  omili  još  više  Gospodinu.  Gospodin  joj  odgovori:  »Hoćeš  li  imati 
relikvije,  koje  mogu  istinski  privući  moje  srce  onome  koji  ih  posjeduje,  tada  razmatraj  tajne  moje 
muke  i  pritom  razmišljaj  ozbiljno  o  onim  riječima,  koje  sam  govorio  s  većom  ljubavi,  Prepiši  ih, 
čuvaj,  razmišljaj  često  o  njima,  pa  budi  uvjerena,  da  ćeš  time  više  steći  moju  milost  nego  li  drugim 
relikvijama,  I  sam  bi  te  razum  mogao  o  tomu  poučiti,  da  te  nisam  ja  poučio  mojom  objavom.  Hoće 

li  prijatelj  podsjetiti  prijatelja  na  prijašnju  ljubav  i  prijateljstvo,  mnogo  će  mu  uspješnije  reći: 
»Spomeni  se  one  ljubavi  koju  si  osjećao  u  svom  srcu  na  rastanku,  kada  si  to  i  to  govorio«,  nego 
kada  bi  mu  rekao:  »Spomeni  se  svoje  ljubavi,  kada  si  sjedio  na  tom  i  na  tom  mjestu  i  bio  obučen  u 
to  i  takovo  odijelo«.  Zato  ti  možeš  vjerovati,  da  su  moje  najdragocjenije  relikvije,  koje  možeš  imati 
na  zemlji,  riječi  ljubavi  moga  predobrostivoga  Srca«. 

Krista  ne  možemo  posjedovati  bez  križa 

(sv.  Ivan  od  Križa) 

Križ  je  palica,  o  koju  se  upiru  sluge  Kristove  na  putu  savršenosti;  tko  pak  odbacuje  križ  od  sebe, 
lako  pada  i  teško  će  napredovati...  O  vi  duše,  koje  želite  živjeti  mimo  i  sigurno,  kada  biste 
razumjele,  kako  vam  koristi  trpjeti,  da  se  sjedinite  s  Bogom,  ni  na  koji  način  ne  biste  tražile  utjehe, 
nego  bi  rado  nosile  križ,  i  ako  je  zaliven  octom  i  žuči...  Krista  ne  možemo  posjedovati  bez  križa,  jer 
nas  je  On  pozvao,  da  ga  lišeni  sviju  stvari  slijedimo  s  križem,  a  ne  da  uživamo  u  ugodnostima 
sadašnjega  života.  Isto  tako,  kao  što  će  se  izabranici  na  drugom  svijetu  očistiti  materijalnim  ognjem 
tame,  tako  će  se  u  sadašnjem  životu  očistiti  trpljenjem  i  stradanjima.  Molitva  i  križ  Kristov,  u 
kojima  je  poniznost  i  trapljenje,  jesu  oruđe,  kojim  sluge  Božje  pobjeđuju  sotonu  i  tijelo...  Ne  pušta 
Bog  dušu  da  stenje  u  zapuštenosti  i  u  stradanjima  zato,  daje  kazni,  nego  daje  obogati. 

Najuspješnije  sredstvo,  da  uščuvamo  duh  i  da  potaknemo  revnost,  jest  trpljenje  i  šutnja  i 
nastojanje,  da  vježbom  sputamo  sjetila  i  zavolimo  samoću.  Zadovolji  se  Kristom,  koji  je  razapet,  s 
njim  trpi  i  počivaj,  bez  njega  ti  ne  godi  ni  trpjeti  ni  počivati.  Tko  ne  traži  Kristov  križ,  ne  traži  ni 
njegove  slave;  hoćeš  li  posjedovati  Krista,  traži  ga  samo  u  križu. 

Ići  putem  križa 

(sv.  Terezija  Avilska) 

Tko  hoće  nasljedovati  Krista,  neće  li  da  zabludi,  mora  ga  slijediti  na  istom  putu,  kojim  je  On 
naprijed  kročio  na  putu  križa.  Ne  hodajmo  novim  putem,  kojim  još  nitko  nije  hodao,  tako  da 
nastojimo  uživati  mir  i  veselje,  nego  starim  putem,  kojim  je  išao  sam  Gospodin  i  sveci,  to  jest 
putem  križa,  rada  i  strogosti;  drugačije  ne  ćemo  naći  Gospodina.  Zadaća  je  onih,  koji  nasljeduju 
Krista,  da  trpe  po  uzoru  Kristovu  i  visoko  uzdignu  križ,  te  ga  tako  čvrsto  drže  u  rukama,  da  ga  ne 
puštaju  iz  ruku  ni  onda,  kada  su  u  pogibli. 

Učinci  pobožna  života,  osobito  savršenijega,  razmatranja  i  viđenja,  nisu  mir  i  bezbrižnost,  nego 
napor  i  brižljivost  dopasti  se  Bogu  i  trpjeti  za  njega,  kako  se  desilo  sv.  Pavlu,  koji  nije  bio  nijedan 
dan,  čak  nijednu  noć  bez  tjeskoba.  Tko  umije  valjano  cijeniti  život  svoje  duše,  taj  se  neće  obazirati 
ni  na  udarce  ni  na  rane,  ili  na  kakovo  drugo  zlo,  koje  ga  bije,  mora  li  se  boriti  za  život  svoje  duše. 
Brzo  će  skršiti  moć  đavla  onaj,  koji  velikodušnom  i  odlučnom  dušom  postojano  ide  naprijed  i  trpi 
sve,  što  god  ga  snađe.  Tko  je  čvrsto  odlučio  nasljedovati  Krista,  snašle  ga  makar  kakove  nevolje  i 
pošao  on  kuda  mu  drago,  makar  ga  razapeli  na  križ,  ne  treba  se  ničega  bojati,  jer  će  biti  s  njim  Krist. 


Razmatranje  muke  Kristove  bile  su  moje  kupke,  koje  su  me  očistile 

(BI.  Ivana  od  Križa) 

Razmatranje  muke  Kristove  bile  su  moje  kupke,  koje  su  me  očistile.  Nestalo  je  sve  privrženosti 
svijetu,  oslobodila  sam  se  svih  zemaljskih  radosti,  i  ništa  me  nije  moglo  okrijepiti,  osim  ljubavi 
prema  momu  raspetom  Spasitelju.  Radi  sa  mnom,  štogod  hoćeš,  o  božanski  Spasitelju!  Trpjeti  hoću 
s  tobom,  trpjeti  i  umrijeti  za  tebe! 

Duše,  koje  ljube,  zadubljuju  se  danju  i  noću  sve  više  u  trpljenja  s  neizrecivom  ljubavlju  prema 
Spasitelju.  Radije  traže  trpljenje  nego  li  škrtac  zlato;  ugodno  im  je  samo  trpljenje.  Trpljenje  je  pravi 
znak  ljubavi:  mnogo  i  bolno  trpjeti  sa  srdačnom  radosti  za  onoga,  koga  ljubimo.  Ne  trpe  li  s 
drugima,  sami  će  si  nametnuti  trpljenje  trapljenjjem,  pa  će  ga  prikazati  svomu  Spasitelju. 

Pobožna  majka  svete  Veronike  Giuliani 


Iz  životopisa  svete  Veronike  Giuliani,  klarise  saznajemo  daje  njezina  majka  na  poseban  način 
častila  Svete  Rane  Isusove.  Ta  je  žena  rodila  sedam  kćeri.  Dvije  su  umrle  već  u  povojima.  Oko 
godine  1664.  kada  je  svetoj  Veroniki  bilo  tek  četiri  godine,  majka  joj  teško  oboli.  Na  samrtnoj 
postelji  okupila  je  oko  sebe  pet  svojih  kćerkica,  te  je  kao  baštinu  svakoj  od  njih  darovala  jednu  od 
pet  Rana  Isusovih  i  poučila  da  će  u  toj  Rani  u  životu  uvijek  naći  utočište.  Najmlađu  Veroniku  zapala 
je  Rana  na  Kristovom  boku.  Majka,  koja  je  vjerojatno  na  poseban  način  častila  pet  Rana  Isusovih,  u 
miru  je  zaklopila  oči,  a  djevojčice  su  rasle  i  jedna  za  drugom  odlazile  u  samostan.  Najmlađa 
Veronika  je  doživjela  ukazanje  Isusa  sa  Ranama,  a  u  trideset  i  šestoj  godini  života  primila  svih  pet 
Isusovih  Rana  i  vidljive  znakove  Isusove  trnove  krune  na  svojoj  glavi. 

Sv.  Gemma  Galgani  primila  Isusove  rane  na  dar 

Sveta  Gemma  je  izabrana  duša  koja  je  na  pragu  ovog  stoljeća  uoči  blagdana  Presvetog  Srca 
Isusova, 8.  lipnja  1899.  Dobila  milost  Isusovih  Rana.  Evo  njene  ispovijesti:  "Navečer  obuze  me  brže 
i  ranije  nego  obično  veoma  živo  kajanje  za  grijehe,  kakvo  još  nisam  osjetila  te  sam  mislila  da  ću 
umrijeti.  Nešto  kasnije,  sve  su  sile  moje  duše  ušle  u  neku  tajanstvenu  sabranost...  Poslije  ove 
unutrašnje  sabranosti  uskoro  izgubih  svijest  i  nađoh  se  u  prisutnosti  svoje  Nebeske  Majke.  S  njene 
desne  strane  nalazio  se  moj  Anđeo  koji  mi  odmah  zapovijedi  izmoliti  čin  pokajanja.  Potom  mi 
Majka  upravi  ove  riječi: 

"Moj  Sin  Isus  ti  želi  dati  jednu  milost.  Hoćeš  li  je  znati  cijeniti?"  Moja  bijeda  nije  znala  ništa 
odgovoriti.  Marija  nastavi:  "Bit  ću  ti  Majka,  hoćeš  li  se  pokazati  kao  prava  kći?"  Tada  raširi  svoj 
plašt  i  pokrije  me  njime.  Isti  tren  pojavi  se  Isus.  Njegove  Rane  bile  su  otvorene,  ali  nisu  krvarile.  Iz 
njih  su  izbijali  žarki  plamenovi.  U  tren  oka  ti  su  plamenovi  dotakli  moje  ruke,  moje  noge  i  moje 
srce.  Osjetih  da  umirem  i  već  sam  padala,  kad  me  moja  Majka  podupre,  držeći  me  neprestano  pod 
svojim  plaštom.  Ostala  sam  više  sati  u  tom  položaju.  Zatim  me  Ona  poljubi  u  čelo  i  sve  iščeznu. 

Nađoh  se  kako  klečim  u  svojoj  sobi.  Imala  sam  jake  bolove  u  rukama,  nogama  i  srcu.  Opazih, 
dok  sam  se  dizala,  kako  iz  njih  teče  krv.  Zavila  sam  što  sam  bolje  mogla  bolne  dijelove  i 
potpomognuta  od  svoga  Anđela  legla  u  krevet."  Kod  svete  Gemme  rane  su  redovito  nastajale 
četvrtkom  u  osam  navečer,  a  prestajale  petkom  u  tri  poslije  podne.  Nikada  se  nisu  javljale  u  drugo 
vrijeme.  Sveta  Gemma  Galgani  je  više  puta  proživljavala  Isusovo  krvavo  znojenje.  Iz  cijelog  je 
njezinog  tijela  izbijao  znoj  i  krv.  To  se  dešavalo  dok  je  promatrala  Isusovu  smrtnu  muku  u 
Getsemaniju  ili  kad  bi  čula  neku  strašnu  psovku.  Kod  doživljavanja  bičevanja  dobila  bi  rane  - 
brazde  po  tijelu,  rukama  i  nogama.  Najprije  su  to  masnice,  zatim  bi  pukla  koža,  onda  su  nastajale 
brazde  i  duboke  rane  do  kosti,  napokon  bijaše  sva  rascijepana.  Krv  bi  tekla  a  haljine  se  ljepila.  I  ove 
bi  rane  nestale  sa  ostalima. 

Trnovu  krunu  skinuo  je  Isus  sa  svoje  glave  i  stavio  na  svetu  Gemmu.  To  se  prvi  puta  dogodilo  u 
zanosu.  Sva  je  glava  bila  izbodena  strašnim  ubodima.  Krv  je  tekla  iz  rana,  očiju,  ušiju  i 
sljepoočnica.  Drugog  dana  bi  Isus  skinuo  trnovu  krunu  sa  Gemmine  glave  i  stavio  na  svoju,  sve  su 
rane  i  boli  prestale,  i  osjećala  se  bolje  od  prije  zanosa.  Sveta  Gemma  dobiva  i  ranu  na  lijevom 
ramenu,  na  kojem  je  Gospodin  Isus  nosio  križ.  Rana  na  ramenu  je  bila  vrlo  široka,  duboka  i  stalno 
krvava.  Zadavala  je  Gemmi  teške  boli  i  silila  je  da  hoda  nagnuta  na  stranu.  Nestajala  je  petkom 
uvečer,  kao  i  ostale.  Tako  se  sveta  Gemma  izgarana,  više  ognjem  Božanske  Ljubavi  nego  bolešću, 
preselila  svom  ljubljenom  Isusu  11.  travnja  1903.  na  Svetu  subotu. 

Sjećajte  se  moje  gorke  Muke 

(Sv.  Faustina  Kovvalska) 

Sv.  Faustina  Kowalska  opisala  je  svoje  mistične  doživljaje  u  svom  Dnevniku.  Ima  tu  i  prekrasnih 
detalja  o  Isusovim  Ranama.  Ostadoše  Isusu  samo  pet  Rana  "Jednom  sam  stavljena  pred  Božanski 
sud.  Pojavih  se  pred  Gospodinom  licem  u  lice.  Isus  je  bio  takav  kao  u  svojim  patnjama.  Nakon 

nekog  vremena  iščezle  su  Rane:  ostadoše  samo  pet,  na  rukama,  nogama  i  boku.  Odmah  sam 
spoznala  stanje  svoje  duše  tako  kako  je  Bog  vidi."  Otac  nas  gleda  kroz  Isusove  Rane  "Jednom 
1933.  godine  čula  sam  glas  u  svojoj  duši:  'Održi  jednu  devetnicu  za  domovinu.  Devetnica  neka  se 
sastoji  od  litanija  svih  Svetih.  Moli  ispovjednika  za  dozvolu.  Kod  slijedeće  ispovijedi  dobila  sam 
dopuštenje  i  iste  večeri  započeli  s  devetnicom.  Ali  na  kraju  litanija  ugledah  veliku  Svjetlost  i  u  njoj 
Boga  Oca.  Između  ove  Svjetlosti  i  Zemlje  vidjela  sam  Isusa  pribijena  na  križ,  tako  da  je  Bog  - 
htijući  gledati  na  Zemlju  -  morao  gledati  kroz  Isusove  Rane.  Shvatih  da  Bog  blagoslivlja  Zemlju 
radi  Isusa." 

Isus  je  naložio  Sv.  Faustini:  "Piši  slijedeće:  Prije  nego  što  dođem  kao  Pravedni  Sudac,  doći  ću 
kao  Kralj  Milosrđa.  Prije  nego  što  započne  Dan  Pravednosti  dat  će  se  ljudima  slijedeći  znak  na 
nebu.  Svo  svjetlo  na  nebu  ugasit  će  se  i  bit  će  velika  tama  po  cijeloj  Zemlji.  Onda  će  se  pojaviti 
znak  Križa  na  nebu  i  iz  svih  otvora  gdje  su  bile  probijene  ruke  i  noge  Spasiteljeve  izvirat  će  velika 
svjetlost,  koja  će  neko  vrijeme  osvjetljavati  Zemlju.  To  će  se  dogoditi  kratko  prije  Sudnjeg  dana." 
(Dnevnik  83) 

Korisno  je  razmatranje  Isusovih  Rana:  "Kad  sam  prije  osmodnevnih  duhovnih  vježbi  išla  svom 
duhovnom  ocu  i  molila  da  mi  dopusti  za  to  vrijeme  određena  mrtvenja,  nisam  dobila  dopuštenje  za 
sva  za  koje  sam  molila,  nego  samo  za  neka.  Smjela  sam  jedan  sat  razmatrati  o  Isusovoj  Muci  i 
prihvatiti  jedno  određeno  poniženje.  Bila  sam  nezadovoljna  da  nisam  dobila  sve  dopuštenim  zašto 
sam  molila.  Nakon  povratka  kući  otišla  sam  na  kratko  u  kapelu  i  čula  sam  sljedeće  riječi  u  duši: 
'Kroz  jedan  sat  razmatrati  moju  bolnu  muku  veća  je  zasluga  nego  se  godinu  dana  bičevati  do  krvi. 
Razmatranje  mojih  bolnih  Rana  od  velike  je  koristi  tebi,  a  meni  čini  veliku  radost.'"  (Dn  369) 
Vjerujmo  Isusovim  Ranama.  Isus  reče  sestri  Faustini:  "Moje  Srce  trpi  jer  i  same  izabrane  duše  ne 
razumiju  kako  je  veliko  moje  Milosrđe.  Njihovo  ponašanje  je  u  nekom  određenom  smislu 
nepovjerenje.  Kako  to  jako  vrijeđa  moje  Srce.  Sjećajte  se  moje  gorke  Muke.  I  kad  ne  vjerujete 
mojim  Riječima  barem  vjerujte  mojim  Ranama!"  Iz  Isusovih  Rana  teče  Milost:  "Molila  sam  na 
nakanu  jednog  svećenika  da  mu  Bog  pomogne  i  u  određenim  stvarima.  Iznenada  ugledah  Raspetog 
Gospodina.  Isus  bijaše  zatvorio  svoje  oči.  Uronio  je  u  Muku.  Pozdravih  njegovih  pet  Rana,  svaku 
pojedinačno  i  zamolih  blagoslov  za  tog  svećenika.  Isus  mije  omogućio  unutrašnje  saznati  kako  mu 
je  draga  ta  duša.  I  ja  osjetih  kako  Milost  teče  iz  Isusovih  Rana  na  tu  dušu,  koja  je  kao  Isus  bila 
raspeta  na  Križu."  (Dn  988) 

Pomoć  u  Isusovim  Ranama  Isus  reče  Faustini:  "Kad  misliš  da  patnje  nadilaze  tvoje  snage, 
pogledaj  na  moje  Rane,  onda  ćeš  se  izdići  iznad  prezira  i  suda  ljudi.  Razmatranje  moje  Muke 
pomoći  će  ti  se  uzvisiti  iznad  svega."  (Dn  1184)  Iz  Rane  Srca  Isusova  teku  sve  Milosti.  Isus  je 
rekao  sestri  Faustini:  "Iz  svih  mojih  Rana  teče  kao  rijekama  Milosrđe  za  duše,  ali  Rana  mojeg  Srca 
je  izvor  neistraživog  Milosrđa.  Iz  tog  izvora  teku  sve  Milosti  za  duše.  Gorim  od  zraka  smilovanja. 
Želim  ih  izliti  na  duše  ljudi.  Objavljuj  cijelom  svijetu  o  mojem  Milosrđu."  (Dn  1190) 


302 


POBOŽNOST  IMENU,  GLAVI  I  LICU  ISUSOVU 


Sadržaj 

Predgovor 

1.  POBOŽNOST  PRESVETOM  IMENU  ISUSOVU 

1.  1.  Povijest  pobožnosti  imenu  Isusovu 

1.  2.  Litanije  i  krunica  Presvetom  Imenu  Isusovu 

1.3.  Devetnica  nadoknade  za  psovke 

1 .  4.  Pohvale  Imenu  Božjemu  u  naknadu  za  psovke 

1.5.  Isusova  krunica 

1.  6.  Molitve  i  razmatranja  svetaca  o  Imenu  Isusovu 

2.  POBOŽNOST  PREMA  PRESVETOJ  GLAVI  GOSPODINA  ISUSA  KRISTA 

2.  1.  Povijest  i  teološki  temelji  pobožnosti  Isusovoj  glavi 

2.  2.  Molitve  i  litanije  Glavi  Isusovoj 

3.  POBOŽNOST  PRESVETOM  LICU  ISUSOVU 

3.  1.  Povijest  pobožnosti  licu  Isusovu 

3.2.  Obećanja  Isusa  Krista  vjernicima  koji  budu  štovali  njegovo  Presveto  Lice 

3.3.  Molitve  svetaca  i  duhovnih  velikana  svetom  Licu 

3.4.  Molitve  nadoknade,  posveta  i  litanije  presvetom  Licu 

3.5.  Devetnica  i  trodnevnica  svetom  Licu  Isusovu 

3.6.  Medaljica  Presvetog  Lica  Isusova 

3.7.  Pobožnost  svetom  Licu  u  iskustvima  svetaca  i  duhovnih  velikana 

Predgovor 

U  ovom  malom  priručniku  sabrali  smo  pobožnosti  manje  poznate  i  prakticirane  u  hrvatskom 
narodu  ali  ne  i  u  Katoličkoj  Crkvi.  Radi  se  o  pobožnosti  Imenu,  Glavi  i  Licu  Isusovu.  Te  pobožnosti 
su  nastale  u  raznim  povijesnim  kontekstima  ali  imaju  trajnu  vrijednost  u  Crkvi.  Svaka  pobožnost  je 
izraz  štovanja  Isusa  Krista,  a  cilj  joj  je  pobuditi  ljubav  prema  našem  Spasitelju  i  potaći  vjernike  na 
dosljedan  kršćanski  život.  Crkva  uči  daje  kršćansko  štovanje  usredotočeno  na  osobu  Isusa  Krista 
koja  je  samo  jedna  i  to  božanska,  te  po  Isusu  u  Duhu  Svetom  imamo  pristup  Ocu.  Tako  da  i 
pobožnosti  Imenu,  Glavi  i  Licu  Isusovu  nisu  bitno  različite,  sve  tri  su  sastavni  dio  pobožnosti  i 
čašćenja  Osobe  Sina  Božjega,  Bogo  -  čovjeka  u  njegovu  presvetom  čovještvu  pod  pojedinim 
vidikom. 

O  tome  govori  i  Direktorija  o  pučkoj  pobožnosti  i  liturgiji  kojeg  je  izdala  Kongregacija  za 
bogoštovlje  i  disciplinu  sakramenata  2000.  godine  u  Rimu.  Donosimo  nekoliko  citata  iz  Direktorija 
koji  bi  nam  mogli  pomoći  da  bolje  shvatimo  tu  stvarnost. 

«Tipičan  izraza  pučke  pobožnosti  su  pobožne  vježbe,  međusobno  veoma  različite  prema 
povijesnome  podrijetlu  i  sadržaju,  prema  govoru  i  stilu,  prema  načinu  uporabe  i  prema  onima 
kojima  su  namijenjene.  Drugi  vatikanski  sabor  uzeo  je  u  razmatranje  pobožne  vježbe,  podsjetio  je 
da  ih  se  žarko  preporučuje,  pokazujući  tako  uvjete  koji  jamče  ispravnost  i  valjanost! 

U  svjetlu  naravi  i  vlastitih  obilježja  kršćanskoga  bogoslužja  očito  je  ponajprije  da  pobožne 
vježbe  trebaju  biti  sukladne  zdravu  nauku  i  zakonima  te  odredbama  Crkve.  Osim  toga,  trebaju  biti  u 
skladu  sa  svetom  liturgijom,  voditi  brigu  -  koliko  je  to  moguće  -  o  vremenima  liturgijske  godine  i 
promicati  »svjesno  i  aktivno  sudjelovanje  u  zajedničkoj  molitvi  Crkve. 

Pobožne  vježbe  pripadaju  području  kršćanskoga  bogoštovlja.  Zbog  toga  je  Crkva  uvijek  osjećala 
potrebu  da  bude  pozorna  na  njih,  jer  se  preko  njih  Boga  dostojno  slavi  i  čovjek  prima  duhovno 
dobro  i  poticaj  za  vođenje  dosljedna  kršćanskog  života  ... 

Oduvijek  i  na  svakome  mjestu  pučka  pobožnost  pokazuje  zanimanje  za  izvanredne  pojave  i 
činjenice,  često  povezane  s  privatnim  objavama.  Premda  se  to  ne  može  ograničiti  samo  na  ozračje 
marijanske  pobožnosti,  nje  se  to  osobito  tiče,  zbog  »viđenja«  i  pripadnih  »poruka«.  U  tome  pogledu 
vrijedi  ono  što  spominje  Katekizam  Katoličke  crkve:  »Tijekom  stoljeća  bilo  je  takozvanih 
'privatnih'  objava.  Neke  je  od  njih  priznao  crkveni  autoritet.  One  ipak  ne  pripadaju  u  polog  vjere. 
Uloga  im  nije  da  'poboljšaju'  ili  'upotpune'  konačnu  Kristovu  objavu,  nego  da  pomognu  da  se  od  nje 
u  određenome  povijesnom  razdoblju  potpunije  živi.  Pod  vodstvom  Učitelj stva  Crkve  osjećaj 
vjernika  znade  razlučiti  i  prihvatiti  ono  što  je  u  takvim  objavama  Crkvi  istiniti  poziv  Krista  ili 
njegovih  svetaca. 

Pučka  pobožnost  rado  se  usredotočuje  na  Kristov  lik,  na  lik  Sina  Božjega  i  Spasitelja  čovjek: 
ispunjena  je  ganućem  kada  se  pripovijeda  o  njegovu  rođenju  i  prepoznaje  beskrajnu  ljubav  koja 
struji  iz  Djeteta,  pravoga  Boga  i  pravoga  našeg  brata,  siromašna  i  progonjena  od  njegova 
djetinjstva;  uživa  u  prikazivanju  brojnih  događaja  iz  javnoga  života  Gospodina  Isusa,  Dobroga 
pastira  koji  pristupa  carinicima  i  grješnicima;  čudotvorca  koji  ozdravlja  bolesne  i  pritječe  u  pomoć 
potrebnima;  Učitelja  koji  govori  istinito;  poglavito  pak  voli  razmatrati  otajstva  muke  Kristove,  jer  u 
tim  otajstvima  osjeća  njegovu  bezgraničnu  ljubav  i  mjeru  njegove  solidarnosti  s  ljudskim 
trpljenjem:  Isusa,  izdana  i  napuštena,  bičevana  i  okrunjena  trnovom  krunom,  raspeta  između 
razbojnika,  skinuta  s  križa  u  utrobu  zemlje,  oplakana  od  prijatelja  i  učenika  ... 

Potrebno  je  prosvijetliti  vjernike  o  posebnome  obilježju  kršćanske  molitve  koja  za  naslovnika 
ima  Oca,  posredstvom  Isusa  Krista,  u  snazi  Duha  Svetoga. 

Konačno,  potrebno  je  da  pobožnost  prema  Kristovoj  muci  vodi  vjernike  prema  punu  i  svjesnu 
sudjelovanju  u  euharistiji  u  kojoj  je  kao  hrana  dano  tijelo  Kristovo,  prineseno  u  žrtvi  za  nas  (usp.  1 
Kor  11,  24);  i  kao  piće  dana  je  Isusova  krv  prolivena  na  križu  za  novi  i  vječni  savez  i  za  otkupljenje 
svih  grijeha». 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i  priručnika 
iz  kojih  smo  crpili  pojedine  tekstove  koje  smo  duži  niz  godina  skupljali  na  raznim  evropskim 
jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i  duhovnih 
plodova  u  hrvatskom  narodu. 


Spomen  dan  Bezgrešnog  Srca  Marijina  16.  6.  2007. 
p.  Miljenko  Sušac  s.m.m.  -  misionar  monfortanac 

1.  POBOŽNOST  PRESVETOM  IMENU  ISUSOVU 

1.  1.  Povijest  pobožnosti  imenu  Isusovu 

Štovanje  imena  Isusova  ima  svoje  korijene  u  Novom  Zavjetu.  Anđeo  Božji  sv.  Josipu  objavio 
ime  Spasitelja  svijeta  još  prije  njegova  rođenja.  «Tek  što  je  to  u  sebi  odlučio,  ukaza  mu  se  u  snu 
anđeo  Gospodnji  i  reče  mu:  Josipe  Sine  Davidov,  nemoj  se  bojati  dovesti  kući  ženu  svoju  Mariju  jer 
je  ono  što  je  ona  začela,  od  Duha  Svetoga.  Roditi  će  sina,  i  nadjeni  mu  ime  Isus,  jer  će  on  izbaviti 
svoj  narod  od  grijeha  njegovih»  (Mt  1,  20-22). 

Dakle,  značenje  imena  Isusova  je  Spasitelj.  Novi  zavjet  često  govori  o  važnosti  imena  Isusova 
pozivajući  se  na  Stari  zavjet  gdje  se  pojmom  «Ime»  označavao  sam  Bog.  U  vrijeme  Isusova  života 
učenici  su  u  ime  Isusovo  činili  čudesa  i  đavle  izgonili.  «Vratiše  se  radosno  sedamdesetorica  te 
rekoše:  Gospodine  čak  nam  se  zli  duhovi  pokoravaju  u  tvoje  ime»  (Lk  10,17). 

Isus  je  prije  svoje  muke  apostolima  govorio  o  ljubavi  i  povezanosti  s  njime  te  prošnji  u  njegovo 
ime:  «Niste  vi  izabrali  mene  nego  sam  ja  izabrao  vas  i  odredio  vas  da  idete  i  rod  donosite,  i  da  vaš 
rod  ostane,  i  da  vam  Otac  dade  što  god  zamolite  u  moje  ime.  Ovo  vam  zapovijedam  ljubite  jedni 
druge»  (Iv  15,  16-17). 

Nakon  Isusova  uskrsnuća  otajstvo  njegove  osobe  i  djela  spasenja  je  bila  izražena  pojmom  ime. 
«Spasenja  nema  ni  po  jednom  drugom,  jer  je  pod  nebom  to  jedino  ime  dano  ljudima  po  kome  nam 
se  treba  spasiti!»  (Dj  4,  12)...  «Da  se  na  ime  Isusovo  prigne  svako  koljeno  na  Nebu  i  na  zemlji  i  da 
svaki  jezik  prizna  na  slavu  Boga  Oca:  Isus  Krist  je  Gospodin»  (Fil  2,  10-11).  Za  apostole  je  rečeno: 
«A  oni  ostaviše  veliko  vijeće  veseli  što  im  je  udijeljena  čast  da  podnesu  zlostavljanje  za  ime 
Isusovo»  (Dj  5,  41). 

U  Novom  zavjetu  nalazimo  i  sažetak  ispovijesti  vjere  izražene  imenom  Isusovim.  «Tko  god 
zazve  ime  Gospodnje  spasiti  će  se»  (Rim  10,  13). 

Crkveni  oci  iz  prvih  stoljeća  kršćanstva  obilno  koriste  novozavjetne  tekstove  vezane  uz  ime 
Isusovo  te  u  teološkim  razmišljanjima  na  taj  način  izražavaju  ispovijed  vjere  u  Isusa  Spasitelja,  kao 
i  otajstvo  Spasenja  te  naše  sudjelovanje  u  njemu.  Na  poseban  način  valja  spomenuti  sv.  Augustina, 
sv.  Abrozija,  sv.  Ivana  Zlatoustog  sv.  Grgura  iz  Niše  ...  Ovaj  posljednji  je  u  pismu  Nemesiu  pisao  o 
pobožnosti  imenu  Isusovu  i  čudima  koja  su  se  događala  na  zazivanje  tog  imena.  I  svetačka  kasnija 
tradicija  svjedoči  o  važnosti  i  širenju  pobožnosti  imenu  Isusovu. 

Papa  Grgur  X  bulom  od  21.  9.  1274.  potiče  bi.  Ivana  iz  Vercellia,  generalnog  upravitelja  otaca 
dominikanaca  da  se  taj  red  zauzme  za  širenje  pobožnosti  Imenu  Isusovu.  Oci  dominikanci  su  se 
trudili  propovijedanjem  i  pisanjem,  a  u  mnogim  Crkvama  su  podigli  oltare  na  čast  imenu  Isusovu  sa 
prikazom  obrezanja  u  hramu. 

Franjevački  izvori  govore  daje  i  sv.  Franjo  gajio  pobožnost  imenu  Isusovu  do  te  mjere  da  mu  se 
je  na  spomen  tog  imena  znalo  lice  ražariti. 

Veliki  apostol  pobožnosti  imenu  Isusovu  je  sv.  Bemardin  Sijenski.  Djevovao  je  kao  pučki 
misionar  u  Italiji.  Svuda  gdje  je  propovijedao  pozivao  je  na  tu  pobožnost.  On  je  prvi  u  katoličkoj 
Crkvi  iznašao  i  osobno  skicirao  i  simbol  pobožnosti  imena  Isusova.  Simbol  se  sastoji  od  sunca  iz 
kojeg  izbijaju  zrake  a  u  sredinu  su  urezana  tri  slova  IFIS  koja  predstavljaju  istovremeno  tri  prva 
slova  imena  Isusova  na  grčkom  jeziku,  kao  i  kraticu  latinske  izreke  les  us  Hominum  Salva  tor,  (Isus 
Spasitelj  čovjeka).  Nakon  sv.  Bemardina  u  franjevačkom  redu  kao  apostole  pobožnosti  imena 
Isusova  treba  svakako  spomenuti  bi.  Alberta  iz  Sarteana  i  fra  Bemardina  iz  Feltre. 

Prvu  bratovštinu  Presvetog  imena  Isusova  utemeljio  je  pater  Andrea  Diaz,  dominikanac  1432. 
u  Lisabonu  u  Portugalu.  Utemeljenje  bratovštine  je  povezano  uz  veliku  kugu  koja  je  harala  gradom. 
Pobožni  pater  Diaz  je  inzistirao  na  javnom  štovanju  imena  Isusova  na  istoimenom  oltaru  kako  bi 
Bog  zaustavio  smrtonosnu  bolest.  Nakon  gorljive  propovijedi  o  snazi  imena  Isusova  20.  studenog  p. 
Diaz  je  blagoslovio  vodu  i  pozvao  prisutne  daje  odnesu  oboljelima.  Svi  oboljeli  koji  su  dodirnuli 
vodu  odmah  su  ozdravili.  Cijeli  grad  se  pokrenuo  i  u  nekoliko  tjedana  kuga  je  prestala.  Taj  čudesni 
događaj  je  bio  povod  za  osnivanje  bratovštine  Presvetog  imena  Isusova  koja  se  brzo  širila  ne  samo 
u  Portugalu  nego  i  u  cijeloj  Crkvi.  Mnoge  pape  su  bratovštini  udijelili  posebne  oproste  i  odobrili 
razne  pobožnosti  na  čast  imena  Isusova. 

Sv.  Ignacije  Loyolski  je  usvojio  simbol  imena  Isusova  IHS,  i  on  se  nalazi  na  prvoj  stranici 
konstitucija  družbe  Isusove  koje  je  svetac  napisao.  Oko  simbola  IHS  sv.  Ignacije  je  napisao:  «Samo 
je  u  tom  imenu  sigurno  spasenje)),  tako  je  i  Družba  Isusova  u  povijesti  katoličke  Crkve  odigrala 
značajnu  ulogu  u  širenju  ikonografije  i  pobožnosti  imenu  Isusovu.  U  Rimu  na  stropu  možda 
najpoznatije  isusovačke  crkve  u  svijetu  Al  Gesu  nalazi  se  freska  trijumf  imena  Isusova. 

Iako  se  ime  Isusovo  štovalo  od  prvih  vremena  kršćanstva  tek  u  14-tom  stoljeću  je  počelo  javno 
liturgijsko  štovanje  imena  Isusova.  Papa  Clemnet  VII  1530.  je  franjevačkom  redu  odobrio  molitvu 
službe  čitanja  imena  Isusova.  Papa  Inocent  XIII  je  dekretom  od  12.  6.  1723.  na  cijelu  crkvu  proširio 
slavljenje  blagdana  Imena  Isusova  koji  se  nakon  nekoliko  pomicanja  u  kalendaru  bio  ustalio  na 
datum  2.  1.  svake  godine.  U  naknadnim  promjenama  liturgijskog  kalendara  blagdan  je  bio  ukinut  da 
bi  sv.  Ivan  Pavao  II  ponovno  uvrstio  Ime  Isusovo  u  liturgijski  kalendar  3.  1.  kao  neobavezan 
spomendan. 


305 


1.  2.  Litanije  i  krunica  Presvetom  Imenu  Isusovu 

Litanije  presvetog  imena  Isusova 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  (  smiluj  nam  se  ) 

Sine,  Otkupitelju  svijeta,  Bože, 

Duše  Sveti,  Bože, 

Sveto  Trojstvo,  jedan  Bože, 

Isuse,  Sine  Boga  živoga, 

Isuse,  sjajnosti  Očeva, 

Isuse,  jasnoćo  svjetlosti  vječne, 

Isuse,  kralju  slave, 

Isuse,  sunce  pravde, 

Isuse,  Sine  Marije  Djevice, 

Isuse,  ljubezni, 

Isuse,  divni, 

Isuse,  Bože  jaki, 

Isuse,  Oče  budućega  vijeka, 

Isuse,  Anđele  velikoga  savjeta, 

Isuse  mogući, 

Isuse  strpljivi, 

Isuse  poslušni, 

Isuse,  krotka  i  ponizna  srca, 

Isuse,  ljubitelju  čistoće, 

Isuse,  ljubitelju  naš, 

Isuse,  Bože  mira, 

Isuse,  početniče  života, 

Isuse,  uglede  kreposti, 

Isuse,  revnitelju  duša, 

Isuse,  Bože  naš, 

Isuse,  utočište  naše, 

Isuse,  Oče  ubogih, 

Isuse,  blago  vjernika, 

Isuse,  dobri  pastiru, 

Isuse,  svjetlosti  istinita, 

Isuse,  mudrosti  vječna, 

Isuse,  dobroto  beskrajna, 

Isuse,  pute  i  živote  naš, 

Isuse,  radosti  anđela, 

Isuse,  kralju  patrijarha, 

Isuse,  učitelju  apostola, 

Isuse,  naučitelju  evanđelista, 

Isuse,  jakosti  mučenika, 

Isuse,  svjetlo  priznavalaca, 

Isuse,  čistoćo  djevica, 

Isuse,  kruno  sviju  svetih. 

Milostiv  budi,  oprosti  nam  Isuse! 

Milostiv  budi,  usliši  nas  Isuse! 

(oslobodi  nas  Isuse!) 


Od  svakoga  zla, 

Od  svakoga  grijeha, 

Od  srdžbe  svoje, 

Od  zasjeda  vražijih, 

Od  duha  bludnosti, 

Od  smrti  vječne, 

Od  nemara  za  nadahnuća  tvoja, 

Po  otajstvu  svetoga  utjelovljenja  svoga, 

Po  rođenju  svojem, 

Po  djetinjstvu  svojem, 

Po  božanstvenom  životu  svojem, 

Po  naporima  svojim, 

Po  smrtnoj  borbi  i  muci  svojoj, 

Po  križu  i  zapuštenosti  svojoj, 

Po  smrtnoj  stisci  svojoj, 

Po  smrti  i  pokopu  svojem, 

Po  uskrsnuću  svojem, 

Po  Uzašašću  svojem, 

Po  ustanovljenju  presvetog  Oltarskog  Otajstva, 

Po  radostima  svojim, 

Po  slavi  svojoj, 

Jaganjče  Božji,  koji  oduzimaš  grijehe  svijeta,  oprosti  nam  Isuse! 

Jaganjče  Božji,  koji  oduzimaš  grijehe  svijeta,  usliši  nas  Isuse! 

Jaganjče  Božji,  koji  oduzimaš  grijehe  svijeta,  smiluj  nam  se,  Isuse! 

Isuse,  čuj  nas! 

Isuse,  usliši  nas! 

Pomolimo  se:  Gospodine,  ti  si  odredio  da  se  na  ime  Isusovo  prigne  svako  koljeno  i  svi  ljudi  u 
njemu  nađu  spasenje.  Po  njegovu  obećanju  znamo  da  ćeš  nam  dati  što  god  zaištemo.  Daj  da  već 
ovdje  na  zemlji  osjetimo  njegovo  prijateljstvo  i  s  njim  se  sjedinimo  u  vječnoj  domovini.  Koji  s 
tobom  živi  i  kraljuje  u  jedinstvu  Duha  Svetoga  Bog  po  sve  vijeke  vjekova.  Amen. 

Krunica  nadoknade  Presvetom  Imenu  Isusovu 

Isus  i  psovači:  Gospodin  Isus  Krist  je  objavio  službenici  Božjoj  Mariji  od  sv.  Petra 
karmelićanki  iz  Toursa  (1816-1848)  slijedeću  poruku:  «Moje  ime  svi  psuju,  čak  i  djeca  psuju. 
Psovka  je  stršan  grijeh  koji  izravno  i  otvoreno  ranjava  moje  Srca.  Psovač  psovkom  proklinje  Boga, 
i  sam  od  sebe  izgovara  svoju  osudu.  Psovka  je  otrovna  strelica  koja  probija  moje  Srce.  Dati  ću  ti 
zlatnu  strelicu  kojom  ćeš  liječiti  rane  koje  mi  zadaju  psovači.  Ponavljaj  često  slijedeći  zaziv,  svaki 
puta  kad  ga  ponoviš  raniti  ćeš  moje  srce  ljubavlju:  «Budi  uvijek  slavljeno,  čašćeno,  ljubljeno  i 
blagoslovljeno  uzvišeno  ime  Božje,  na  Nebu,  zemlji  i  podzemljem  od  svih  stvorenja  koja  je  Bog 
stvorio  po  Presvetom  Srcu  Isusovu  u  Presvetom  Oltarskom  Sakramentu». 

Ti  ne  možeš  shvatiti  zlobu  i  užas  psovke.  Da  moju  pravednost  ne  zadržava  milosrđe  grešnik  bi  bio 
poništen  te  bi  se  sama  nerazumna  stvorenja  njemu  osvećivala,  ali  imam  cijelu  vječnost  za  kazniti 
ga.  Oh  kad  bi  ti  znala  koji  stupnja  slave  na  Nebu  se  za  tebe  priprema  kada  u  duhu  zadovoljštine  za 
psovke  samo  jedanput  ponoviš  Blagoslovljeno  divno  Ime  Božje». 

Marija  i  psovači:  Ah,  koliko  je  morala  trpjeti  Djevica  Marija  za  vrijeme  Muke  svoga  Sina  kad  je 
čula  psovke  kojima  su  ga  vrijeđali.  Ali  sigurno  ju  još  više  boli  što  kršćani  svakodnevno  na  milione 
puta  upućuju  najružnije  psovke  presvetom  Imenu  Božjem  i  Kristovom.  Ona  bi  radije  prihvatila 
tisuću  puta  samu  smrt  kad  bi  tako  mogla  spriječiti  taj  užas.  Nebo  je  više  puta  poticalo  ljude  da  se 
oslobode  psovke,  tog  đavolskog  poroka. 

Godine  1846.  Gospa  se  ukazala  u  La  Salletu  u  suzama  žaleći  se  pastirima  da  više  ne  može 
zadržati  ruku  Božje  Pravde  prema  psovačima  i  navijestila  je  teške  kazne  ako  se  ne  prestane  posvati 

sveto  Ime  Božje.  Na  temelju  zaziva  koji  je  Isus  objavio  sestri  Mariji  od  sv.  Petra  nastala  je  krunica  i 
zlatna  strelica  nadoknade. 

Krunica  nadoknade 

Moli  se  na  običnu  krunicu  od  5  desetica.  Za  svaku  deseticu  se  ponavlja: 

Na  velika  zrna  se  moli  Slava  Ocu...  i  zaziv:  Budi  uvijek  slavljeno,  čašćeno,  ljubljeno  i 
blagoslovljeno  uzvišeno  i  neizrecivo  ime  Božje,  na  Nebu,  zemlji  i  podzemljem  od  svih  stvorenja 
koja  je  Bog  stvorio  po  Presvetom  Srcu  Isusovu  u  Presvetom  Oltarskom  Sakramentu. 

Na  mala  zrna.  Deset  puta  se  ponavlja  zaziv:  Božansko  Ime  Isusovo,  obrati  grešnike,  spasi  umiruće, 
oslobodi  duši  iz  Čistilišta. 

Na  kraju:  Slava  Ocu...  i  Zdravo  Kraljice... 

(Uvodni  tekst  i  krunica  preuzeti  iz:  p.  F.  Avidano,  Filotea  mariana,  Aleksandria,  1957.,  objavljena 
s  imprimaturom  Casali  8.  3.  1957.,  can.  Oddone,  vic.  gen.) 


Zlatna  strelica  nadoknade  za  psovke 

(Ovaj  pobožni  zaziv  se  može  povremeno  ponavljati  u  slobodnim  trenucima  tokom  dana  te  se 
zato  i  naziva  strelovita  molitva) 

Spasitelj  je  kazao  časnoj  sestri  Mariji  od  sv.  Petra:  «Bogopsovka  je  otrovna,  strelica,  koja  uvijek 
udara  u  mio  je  Srce.  Ja  ću  ti  dati  zlatnu  strelicu,  da  mi  njome  zadaješ  rane  ljubavi,  da  se  izliječe  one 
rane  što  mi  ih  zadaju  zlobni  grijesi."  Tada  je  Spasitelj  nauči  ovaj  hvalospjev: 

«Budi  uvijek  slavljeno,  čašćeno,  ljubljeno  i  blagoslovljeno  uzvišeno  ime  Božje,  na  Nebu,  zemlji 
i  podzemljem  od  svih  stvorenja  koja  je  Bog  stvorio  po  Presvetom  Srcu  Isusovu  u  Presvetom 
Oltarskom  Sakramentu». 

Još  je  Spasitelj  dodao:  „Iskorištavaj  tu  milost,  jer  ja  ću  tražiti  od  tebe  račun  za  to." 

1.3.  Devetnica  nadoknade  za  psovke 

U  katoličkoj  tradiciji  u  Hrvata  ustalila  se  molitva  tipa  devetnice.  Svima  koji  žele  moliti  devetnicu 
presvetom  Imenu  Isusovu  kao  nadoknadu  za  psovke  preporučamo  da  kroz  9  dana  mole  Litanije 
imena  Isusova,  gore  spomenutu  krunicu  i  na  kraju  slijedeće  Pohvale  Imenu  Božjemu.  Na  to  nas 
mogu  potaći  slijedeće  riječi  svetaca  i  duhovnih  velikana. 

Sv.  Bernard:  «Jezik  je  psovača  kao  mač  koji  probada  srce  Božje!». 

Sv.  Alfons  Liguori:  «Ja  ne  razumijem,  kako  se  na  svaku  psovku  ne  otvori  zemlja  ispod  nogu 
bogopsovača,  te  ga  ne  proguta... ». 

Sv.  Augustin:  «Nije  težina  psovke  samo  u  njezinoj  rugobi,  nego  to,  što  psovkom  činiš  grijeh 
duhovnog  ubojstva». 

Sv.  Toma  Akvinski:  «Bogopsovka  je  jedan  od  najtežih  smrtnih  grijeha». 

BI.  kardinal  Alojzije  Stepinac:  «Hula  i  psovka  su  grijesi  čiste  zloće.  Psovka  je  atentat  na  Kralja 
kraljeva,  na  Božje  veličanstvo...  Psovač,  ljudski  govoreći,  pljuje  Bogu  ravno  u  lice.  Psovač  svojim 
zapaljenim  jezikom  ubija  vlastitu  dušu!  A  biti  će  dvostruko  odgovoran  pred  Bogom,  ako  je  svojim 
poganim  jezikom  sablaznio  nevine  duše  i  naveo  druge,  da  proklinju  Onoga,  koji  ih  je  stvorio  i 
svojom  ih  Krvlju  otkupio  na  drvu  križa.  Stidite  se,  psovači!  Vaše  su  psovke  najviše  pridonijele,  da 
su  ovolike  strahote  (tj.  rat  i  poraće)  snašle  našu  divnu  zemlju  Hrvatsku,  i  da  im  se  još  uvijek  ne  vidi 
kraja!« 

Blagopokojni  kard.  Franjo  Kuharić:  «Kad  bismo  skupili  sve  psovače  iz  hrvatskog  naroda  na  jednu 
poljanu,  kako  bi  ta  poljana  morala  biti  velika!  Koliko  bi  to  bilo  mnoštvo!  I  kad  bismo  sve  te 
psovače  čuli  najednom  kako  psuju,  kakva  bi  to  bila  užasna  vika!  A  psuje  se  na  poslu  i  u  zabavi,  u 
prijateljskom  susretu  i  u  svađi,  u  veselju  i  u  žalosti,  u  sreći  i  nesreći...  Molimo  za  obraćenje 

psovača...  Možemo  u  duši  reći:  Moj  Bože,  vjerujem  u  tebe  i  ljubim  te  u  ime  ovog  nesretnog  brata  ili 
sestre!  Moj  Isuse,  milosrđe!  Blagoslovljen  budi  Bog!  Blagoslovljeno  Njegovo  sveto  Ime! 
Blagoslovljen  Isus  Krist,  pravi  Bog  i  pravi  čovjek!  Blagoslovljena  Presveta  Djevica  Marija! 

Neka  među  vjernicima  ponovno  oživi  naš  stari  kršćanski  pozdrav:  Hvaljen  Isus  i  Marija!  I  to  će  biti 
lijek  protiv  psovke...  Prikazujmo  pobožnost  križnog  puta  za  obraćenje  psovača!« 

1.  4.  Pohvale  Imenu  Božjemu  u  naknadu  za  psovke 

Blagoslovljen  budi  Bog! 

Blagoslovljeno  Njegovo  sveto  ime! 

Blagoslovljen  Isus  Krist,  pravi  Bog  i  pravi  čovjek! 

Blagoslovljeno  ime  Isusovo! 

Blagoslovljeno  Presveto  Srce  Isusovo! 

Blagoslovljena  Predragocjena  Krv  Isusova! 

Blagoslovljen  Isus  u  Presvetom  Oltarskom  Sakramentu! 

Blagoslovljen  Duh  Sveti  Tješitelj! 

Blagoslovljena  velika  Bogorodica,  Presveta  Djevica  Marija! 

Blagoslovljeno  sveto  i  bezgrešno  njezino  Začeće! 

Blagoslovljeno  njezino  slavno  Uznesenje 
Blagoslovljeno  ime  Marije,  Djevice  i  Majke! 

Blagoslovljen  sveti  Josip,  njezin  prečisti  Zaručnik! 

Blagoslovljen  Bog  u  svojini  anđelima  i  u  svojini  svecima!  Amen! 

Blagoslovljen  blaženi  čas  Začeća  Boga-Čovjeka! 

Blagoslovljen  blaženi  čas  Rođenja  Boga-Čovjeka! 

Svagdanja  molitva  zaziva  protiv  psovke 

Presveto  Srce  Isusovo,  obrati  jadne  psovače!  Isuse,  iskorijeni  psovku  u  našem  narodu!  Isuse,  oprosti 
psovku  u  našem  narodu!  (Nadb.  Duh.  Stol  —  Zagreb) 

1.  5.  Isusova  krunica 

(U  ovoj  jednostavnoj  krunici  častimo  cijeli  život  Isusov  na  taj  način  da  za  svaku  godinu  njegova 
života  molimo  molitvu  koju  nas  je  on  sam  naučio,  Oče  naš). 

Isusova  krunica  se  sastoji  od  33  Očenaša  na  uspomenu  života  Isusova,  5  Zdravo  Marija  i  1 
Vjerovanje. 

(Oprost:  djelomični  svaki  puta  kad  se  moli  ova  krunica.  Potpun  oprost  jednom  u  mjesecu,  ako  se 
moli  svaki  dan.  Uvjeti:  ispovijed  i  pričest  i  molitva  bar  kratka  na  nakanu  sv.  Oca.  Krunica  mora  biti 
blagoslovljena.  11.  VIII.  1824.)  (Krunica  objavljena  u  molitveniku  Biserje  sv.  Ante  s  imprimaturom 
M.  Alaupović,  Sarajevo,  16.  4.  1954.) 

1.  6.  Molitve  i  razmatranja  svetaca  o  Imenu  Isusovu 

O  ime  Isus,  slatko  ime! 

(Sv.Bernardin  Sijenski) 

O  dobri  Isuse,  o  slatki  Isuse,  o  Isuse  Sine  Djevice  Marije,  pun  milosrđa  i  milosti.  O  slatki  Isuse 
smiluj  mi  se  po  velikom  milosrđu  svome.  O  predobri  Isuse  molim  te  zbog  predragocijene  krvi  tvoje 
koju  si  se  udostojao  na  oltaru  križa  proliti  za  nas  nevoljne  grešnike  da  opreš  sva  bezakonja  naša 
udostoj  se  pogledati  na  mene  bijednog  grešnika  koji  ponizno  molim  za  oproštenje  i  tvoje  presveto 
ime  zazivam.  O  ime  Isus,  slatko  ime!  Ime  Isus,  ljubljeno  ime!  Ime  Isus,  spasonosno  ime!  Jer  što  je 
Isus  nego  Spasitelj?  Isuse,  dakle,  radi  presvetoga  imena  svoga  budi  za  mene  Spasitelj,  spasi  me!  O 
Predobrostivi  Isuse  ne  dopusti  da  se  izgubim,  iz  ničega  si  me  stvorio  i  neprocjenjivom  svojom 

krvlju  otkupio.  O  dobi  Isuse,  neka  ne  propadnem  zbog  moga  bezakonja  kad  me  je  već  tvoja 
svemoguća  dobrota  stvorila. 

O  premilostivi  Isuse,  smiluj  mi  se,  dok  je  još  vrijeme  smilovanja,  da  ne  propadnem  u  vrijeme 
suda.  O  predragi  Isuse,  ako  sam  ja  nevoljni  grešnik  po  tvojoj  strašnoj  pravdi  zaslužio  vječne  muke 
zbog  svojih  grijeha,  ufajući  se  u  tvoje  neizmjerno  milosrđe  utječem  se  tebi  i  nadam  se  da  ćeš  mi  se 
smilovati  koji  si  premilosrdni  otac  milostivi  Gospodar.  O  predragi  Isuse,  koja  korist  od  krvi  tvoje, 
ako  padnem  u  vječno  prokletstvo  jer  te  neće  slaviti  mrtvi  koji  padaju  u  pakao.  O  premilsordni  Isuse 
smiluj  mi  se,  o  preslatki  Isuse  oslobodi  me,  o  milosrdni  Isuse  smiluj  se  meni  grešniku.  O  Isuse, 
Isuse,  Isuse  predobri  primi  me  u  broj  svojih  odabranika,  o  Isuse  spasenje  onih  koji  u  te  vjeruju, 
radosti  onih  koji  se  u  te  ufaju,  utjeho  onih  koji  te  zazivaju.  O  Isuse,  slatko  oproštenje  svih  grijeha 
udijeli  mi  milost,  ljubav,  mudrost,  čistoću,  poniznost,  svetu  strpljivost  u  svim  mukama,  dopusti  mi 
da  te  savršeno  ljubim,  hvalim,  da  u  tebi  uživam,  tebi  služim  u  tebi  se  naslađujem  ja  i  svi  oni  koji 
zazivaju  tvoje  presveto  ime.  Amen. 

Isuse  tvoje  ime  je  jaka  utvrda 

(BI.  Henrik  Suzone) 

Isus  u  dubini  duše  je  čudo  svake  nježnosti.  Isuse  tvoje  ime  je  jaka  utvrda  koju  nijedna  oluja  ne 
može  oboriti.  Nijedna  ogrlica  ne  može  tako  lijepo  uresiti  kako  to  čini  tvoje  divno  ime  Isuse.  Slatki 
zvuk  harfe  se  čuje  kada  ime  Isusovo  odzvanja.  Ah,  Isuse  zbog  ljubavi  tvoga  imena  zaboravi  moje 
velike  grijehe!  Isus  je  ranio  moje  srce,  moj  Isus  se  urezao  u  srcu.  Isuse  dragi  moj  gospodine,  tvoje 
ime  treba  meni  biti  obrana.  Blagoslovi  me  nježni  Isuse,  sada  i  u  zadnjem  polasku. 

Molitva  imenu  Isusovu 

(mons.  G.  Riva) 

S  najiskrenijim  osjećajem  u  srcu  slavim  i  blagoslivljam  tvoje  ime  ljubljeni  moj  Isuse.  Tvoje  ime 
je  sveto  i  uzvišeno,  i  nema  nikakve  moći  na  Nebu,  na  zemlji  ni  u  paklu  koja  se  ne  bi  poklonila  na 
zazivanje  tvoga  imena  jer  samo  po  tvome  uzvišenom  Imenu  ljudi  zadobivaju  spasenje,  anđeli 
nebesku  slavu,  a  đavli  su  poraženi.  Tvoje  ime  Isuse  je  prosvijetlilo  neznanje  naroda  i  dalo  nadu  u 
utjehu  u  svim  bijedama  ropstva  svijeta.  Po  tebi  Presveto  Ime  se  smiruju  oluje,  stišavaju  valovi, 
udaljavaju  sve  nedaće,  pobjeđuju  svi  neprijatelji.  Ti  si  ključ  svakog  blaga  jer  se  svaka  milost 
zadobije  po  zazivanju  tebe,  nema  drugog  imena  ni  na  Nebu  ni  na  zemlji  po  kome  bi  se  ljudi  mogli 
spasiti. 

Ti  si  kroz  stoljeća  bilo  utočište  ožalošćenih,  obrana  progonjenih,  jakost  slabih,  potpora  jakih. 
Presveto  ime  Isusovo  ti  si  u  ustima  slađe  od  meda,  istinska  utjeha  srca  onima  koji  te  ljube,  o  Ime 
iznad  svakog  imena,  skriveno  svim  patrijarsima  Starog  zavjeta,  a  nama  objavljeno  kao  sažetak  svih 
najuzvišenijih  otajstava  Otkupitelja  koja  su  proroci  naviještali.  Sva  stvorenja  slavite  to  sveto  tako 
ljupko  Ime.  Kličite  skupa  s  anđelima  nebeskim  Svet,  svet,  svet,  Gospodin  Bog  sabaot,  blagoslovljen 
onaj  koja  dolazi  u  Ime  Gospodnje. 

Isuse,  ljupko  ime,  božansko  ime  htio  bi  da  mogu  svojom  krvlju  nadoknaditi  sve  psovke  i  uvrede 
koje  se  nanose  tvome  imenu.  Obećanjem  da  ću  činiti  sve  što  je  u  mojoj  moći  da  ti  ubuduće  bude 
iskazana  ona  čast  i  slava  koje  zaslužuješ,  a  molim  te  za  milost  da  uvijek  budeš  moja  nada  u  životu, 
obrana  u  smrti  i  radost  u  Nebu  skupa  sa  svim  blaženicima  u  vječnosti.  Amen. 

O  slavnom  imenu  Isusa  Krista 

(Sv.  Bernardin  Sijenski) 

Isusovo  ime,  sjaj  propovjednika  Isusovo  je  ime  sjaj  propovjednika,  zato  što  čini  da  se  njegova 
riječ  naviješta  i  sluša  sa  sjajnom  jasnoćom.  Što  misliš,  otkuda  u  cijelom  svijetu  tolika,  tako 
nenadana  i  tako  žarka  svjetlost  vjere  ako  ne  zato  što  je  propovijedan  Isus?  Zar  nije  Bog  i  nas 
svjetlošću  i  užitkom  tog  imena  pozvao  u  svoje  divno  svjetlo?  Rasvijetljenima  i  onima  koji  u  tom 
svjetlu  vide  svjetlost  Apostol  s  pravom  veli:  Nekad  bijaste  tama,  a  sada  ste  svjetlost  u  Gospodinu: 

hodajte  posvuda  kao  sinovi  svjetla.  Poradi  toga,  to  ime  valja  objavljivati  da  svijetli,  a  ne  da  bude 
sakriveno. 

Ipak,  ono  se  u  propovijedanju  ne  smije  iznositi  nečistim  srcem  ili  okaljanim  ustima,  već  ga 
valja  čuvati  u  izabranoj  posudi  i  objavljivati.  Zato  Gospodin  kaže  o  Apostolu:  Ovaj  mije  izabrana 
posuda  da  ponese  moje  ime  pred  narode  i  kraljeve  i  sinove  Izraelove.  Izabrana  posuda  —  kaza  —  u 
kojoj  je  izložen  na  prodaju  najugodniji  napitak,  da  bi  izazivao  na  piće  svojim  rumenilom  i  sjajnošću 
u  odabranim  posudama.  Da  ponese,  veli,  moje  ime.  Paljenjem  vatre  i  čišćenjem  njive  uništavaju  se 
suhe  beskorisne  drače  i  trnje.  Izlaskom  sunčanih  zraka  nestaje  tmina,  pa  se  lopovi,  noćne  lutalice  i 
provalnici  u  kuće  skrivaju. 

Slično  tome  i  Pavlov  jezik,  dok  je  narodima  propovijedao  poput  snažnoga  groma  koji 
odzvanja,  prodornije  od  vatre,  sjajnije  od  sunca  na  izlasku,  dokončavao  je  nevjeru,  otklanjao 
lažnost,  te  je  istina  počinjala  plamtjeti  poput  voštanice  što  je  snažna  vatra  rastapa  ognjem.  On  je 
naime  prenosio  Isusovo  ime  riječima,  poslanicama,  čudesima  i  primjerom.  Hvalio  je  Isusovo  ime 
ustrajno  i  slavio  ga  u  ispovijesti. 

K  tome,  Apostol  je  to  ime  nosio  pred  kraljeve  i  narode  i  sinove  Izraelove.  Nosio  ga  je  kao 
svjetlo,  osvjetljivao  krajeve  i  posvuda  izjavljivao:  Noć  je  prošla,  dan  se  približio.  Odbacimo  dakle 
djela  tame  i  obučimo  oružje  svjetla.  Kao  po  danu  časno  okolo  hodajmo.  Svima  je  pokazivao 
upaljenu  svjetiljku  koja  svijetli  na  svijećnjaku  i  svugdje  je  navješćivao  Isusa,  i  to  raspetoga.  Zato 
Kristova  zaručnica,  Crkva,  stalno  oslonjena  na  Pavlovo  svjedočanstvo,  klikće  s  prorokom  govoreći: 
Bože,  od  mladosti  si  me  moje  učio,  odsad  ću  kazivati  tvoja  čudesna  djela,  to  jest  uvijek.  Evo  na  što 
potiče  prorok:  Pjevajte  Gospodinu  i  blagoslivljajte  ime  njegovo,  naviještajte  iz  dana  u  dan  njegovo 
spasenje,  to  jest  Isusa,  njegova  Spasitelja. 

Nijedno  drugo  ime  pod  nebom  nije  nam  dano  kojim  bismo  se  mogli  spasiti 

(sv.  Ljudevit  Montfortski) 

Isus  Krist,  naš  Spasitelj,  pravi  Bog  i  pravi  čovjek,  treba  biti  vrhovni  cilj  svih  naših  pobožnosti, 
inače  bi  one  bile  krive  i  lažne.  Isus  Krist  je  alfa  i  omegaj Otk  1,8)  početak  i  svršetak  svih 
stvari(usp.Otk  21,16).  Mi  se  trudimo,  kako  kaže  Apostol,  jedino  oko  toga  da  svakog  čovjeka 
učinimo  savršenim  u  Isusu  Kristu  (usp.Ef  4, 13),  jer  jedino  u  njemu  stanuje  sva  punina  Božanstva 
(Kol  2,9)  i  sve  ostale  punine  milosti,  kreposti  i  savršenosti;  jer  smo  jedino  u  njemu  bili 
blagoslovljeni  svakim  duhovnim  blagoslovomjEi'  1,3)  jer  je  on  naši  jedini  Učitelj  koji  nas  treba 
učiti,  naš  jedini  Gospodar  o  kojem  imamo  ovisiti,  naša  jedina  Glava  s  kojom  moramo  biti 
sjedinjeni,  naš  jedini  uzor  kojemu  se  trebamo  upriličiti,  naš  jedini  liječnik  koji  će  nas  izliječiti,  naš 
jedini  pastir  koji  će  nas  hraniti,  naš  jedini  put  koji  nas  treba  voditi,  naša  jedina  istina  u  koju  moramo 
vjerovati,  naš  jedini  život  koji  nas  treba  oživljavati,  i  u  svim  stvarima  naše  jedino  sve  koje  nam  ima 
biti  dovoljno. 

Nijedno  drugo  ime  pod  nebom  nije  nam  dano  kojim  bismo  se  mogli  spasiti  (usp.  Dj  4,12),  osim 
imena  Isusova.  Bog  nam  nije  stavio  drugog  temelja  našega  spasa,  naše  savršenosti  i  naše  slave  nego 
samo  Isusa  Krista.  Svaka  zgrada  koja  nije  postavljena  na  taj  stanac  kamen  utemeljena  je  na 
pomičnom  pijesku,  i  sigurno  će  se  oboriti  prije  ih  kasnije.  Svaki  vjernik  koji  nije  s  Isusom  sjedinjen, 
kao  lozova  mladica  s  panj  em,  otpast  će,  osušit  će  se  i  neće  biti  ni  za  što  nego  da  se  baci  u  vatru 
(usp.lv  15,6).  Ako  smo  u  Isusu  Kristu  i  Krist  u  nama,  ne  treba  nam  se  bojati  osuđenja  (usp.Rim 
8,39). 

Ni  anđeli  s  neba,  ni  ljudi  na  zemlji,  ni  đavli  pakleni  niti  ikoje  drugo  stvorenje  ne  može  nam 
nauditi,  jer  nas  ne  može  rastaviti  od  ljubavi  Božje,  koja  je  u  Isusu  Kristu  (usp.Rim  8,39).  Po  Isusu,  s 
Isusom  i  u  Isusu  možemo  sve:  povratiti  svu  čast  i  slavu  Ocu,  u  jedinstvu  Duha  Svetoga,  i  sami 
postati  savršeni  te  našemu  bližnjemu  biti  miomiris  vječnoga  života. 

Urezao  je  ime  Isusovo  na  svom  srcu 

(BI.  Henrik  Suzon,  piše  o  sebi  u  3  licu) 

Istovremeno  u  njegovu  dušu  je  bila  ulivena  neizmjerna  vatra  koja  je  potpuno  zapalila  njegovo 
srce  Božanskom  ljubavlju.  Jednoga  dana  kad  je  to  kušao  i  dok  je  gorio  Božanskom  ljubavi,  otišao  je 
u  ćeliju  na  svoje  skrovito  mjesto  i  upustio  se  u  ljubeznu  meditaciju  te  reče:  «0  nježni  Bože,  kada  bi 
mogao  iznaći  kakav  znak  ljubavi,  koji  bi  između  mene  i  tebe  bio  vječni  znak  ljubavi,  svjedočanstvo 
da  sam  tvoj,  a  Ti  vječna  ljubav  moga  srca,  znak  koji  nikakav  zaborav  ne  bi  mogao  nikada  više 
izbrisati))! 

U  tom  zanosu  ljubavi,  bacio  je  iza  sebe  škapular  i  otkrio  grudi,  uzeo  je  u  ruke  pisaljku  pogledao 
svoje  srce  i  kazao:  «0  moćni  Bože  daj  mi  danas  snage  i  moći  da  ostvarimo  svoju  želju,  jer  danas  ti 
trebaš  biti  urezan  u  moje  srce».  I  počeo  je  pisaljkom  po  svom  tijelu  iznad  srca  upisivati  ime 
Isusovo  IHS.  Kod  bolnih  uboda  krv  je  potekla  iz  tijela  i  oblila  ga.  Njemu  je  u  zanosu  ljubavi  to 
izgledalo  tako  ljupko  da  se  nije  obazirao  na  boli.  Kad  je  to  učinio,  onako  ranjen  i  krvav  je  otišao  iz 
gornje  ćelije  do  Raspela  kleknuo  je  i  kazao: 

«Ah  moj  Gospodine  i  jedina  moja  ljubavi  pogledaj  sada  na  velike  želje  moga  srca.  Gospodine  ne 
mogu  te  više  urezati  u  sebe.  Ah,  moj  Gospodine  molim  te  da  ti  dovršiš  to  djelo,  i  da  se  dublje  urežeš 
u  moje  srce,  da  u  meni  upišeš  tvoje  sveto  ime  tako  da  se  nikada  više  ne  odijeliš  od  moga  srca». 

Tako  ranjen  ljubavlju  je  proveo  duže  vremena,  ne  zna  koliko,  zatim  je  ozdravio,  a  ime  Isusovo 
IHS  je  ostalo  upisano  na  njegovu  srcu,  upravo  kao  što  je  to  on  želio.  Slova  su  bila  široka  kao 
spljoštena  slama  a  visoka  kao  mali  prst  do  zgloba.  Tako  je  do  smrti  nosio  ime  Isusovo  na  srcu,  i 
koliko  je  bilo  otkucaja  srca  toliko  se  pokretalo  i  ime  Isusovo.  Nosio  ga  je  u  tajnosti,  tako  da  ga 
nikada  nijedan  čovjek  nije  vidio  osim  jednog  duhovnog  prijatelja  u  trenutku  bliskosti  u  Bogu. 

Kad  bi  ga  ubuduće  napadale  protivštine,  motrio  bi  divni  znak  ljubavi  i  protivština  bi  postajala 
lagana.  Njegova  duša  bi  ponekad  u  zanosu  ljubavi  govorila:  «Gospodine  vidiš,  oni  koji  se  ljube  u 
ovome  svijetu  nose  slike  onih  koje  ljube.  Ljubavi  moja  ja  sam  te  svježom  krvlju  urezao  na  moje 
srce»! 

Jednoga  jutra  vraćajući  se  s  molitve,  ušao  je  u  ćeliju,  sjeo  na  stolicu,  položio  glavu  na  knjigu 
starih  otaca  kao  na  jastuk.  Zatim  je  ušao  u  sebe  i  izgledalo  mu  je  kao  da  neko  svjetlo  izbija  iz 
njegova  srca  te  je  motrio:  pokazao  se  na  njegovu  srcu  zlatni  križ  na  kome  je  bilo  mnogo  dragog 
kamenja  koje  je  divno  sjajilo.  On  je  uzeo  kukuljicu  od  plašta  i  stavio  je  na  srce  želeći  tako  izraziti 
da  želi  sakriti  svjetlo  koje  izbija  tako  daje  nitko  ne  može  vidjeti.  Ali  prodirući  sjaj  je  tako  divno 
gorio  da  usprkos  što  gaje  pokušao  sakriti  nije  uspio  zakloniti  njegovu  izvanrednu  ljepotu. 

Apostol  ljupkog  imena  Isusova 

(BI.  Henrik  Suzon,  piše  o  sebi  u  3  licu) 

Sluga  vječne  Mudrosti  je  jedanput  iz  mjesta  na  visini  sišao  prema  Aqisgranu,  Gospi  u  svetište. 
Kada  se  vratio,  Gospa  se  ukazala  jednoj  svetoj  osobi  i  rekla:  «Vidiš  sluga  mog  Sina  je  došao  i  sa 
željom  nosio  slatko  ime  Isus  posvuda,  kao  što  su  to  nekada  činili  učenici,  i  kao  što  su  oni  željeli  da 
ga  svi  ljudi  po  vjeri  upoznaju,  tako  on  ulaže  sve  napore  kako  bi  upalio  novom  ljubavlju  isto  ime 
Isus,  u  svim  srcima  u  kojima  je  ljubav  ohladnjela.  Zato  će  s  učenicima  nakon  smrti  zadobiti  vječnu 
nagradu)). 

Zatim  je  ta  sveta  osoba  motrila  Gospu  i  vidjela  da  u  ruci  ima  prekrasnu  svijeću  koja  je  tako 
divno  gorjela  daje  osvjetljavala  cijeli  svijet,  a  svugdje  unaokolo  svijeće  je  bilo  napisano  ime  Isus. 
Tada  je  Gospa  rekla  toj  osobi:  «Vidiš,  ta  svijeća  koja  gori  označava  ime  Isusovo,  jer  ono  uistinu 
osvjetljava  sva  srca  koja  pobožno  prihvate  njegovo  ime,  časte  ga  u  sebi  nose  sa  željom.  Moj  Sinje 
izabrao  slugu  kako  bi  po  njemu  u  mnogim  srcima  zapalio  ljubav  prema  svome  imenu  i  pomoći  im 
da  dođu  u  vječno  blaženstvo)). 

Budući  daje  sveta  kćer,  ovdje  spominjana,  na  razne  načine  primijetila  da  njen  duhovni  otac  ima 
veliku  pobožnost  i  živu  vjeru  u  ime  Isusovo,  da  gaje  nosio  u  svom  srcu,  i  ona  je  zadobila  posebnu 
ljubav  i  iskrenu  pobožnost  prema  imenu  Isusovu,  te  je  od  crvene  svile  u  obliku  IHS  željela  potajno 
na  sebi  nositi.  Napravila  je  bezbroj  uzoraka  te  je  molila  slugu  ga  ih  položi  na  svoje  srce  te  ih  je  slala 

posvuda  s  Božjim  blagoslovom  svojim  duhovnim  kćerima.  I  bilo  joj  je  objavljeno  da  će  Bog  sve 
koji  sobom  nose  ime  Isusovo  i  mole  svaki  dan  njemu  na  čast  jedan  Oče  naš  blagosloviti  i  udijeliti 
im  milost  u  času  smrti. 


Trajna  molitva  Imena  Isusova 

(BI.  Henrik  Suzon,  piše  o  sebi  u  3  licu) 

Vječni  Bog  želi  da  čista  duša  ispuni  jednu  njegovu  molbu  i  kaže:  «Stavi  me  kao  znak  ljubavi  na 
svoje  srce»!  Prokušani  Božji  prijatelj  treba  uvijek  u  ustima  svoje  duše  gristi  neku  dobru  izreku  ili 
držati  dobru  sliku  kojima  bi  se  njegovo  srce  zapalilo  ljubavlju  prema  Bogu;  jer  u  tome  je 
najuzvišenije  stanje  koje  možemo  imati  u  vremenu,  da  često  mislimo  na  njega,  prihvaćamo  njegove 
ljubezne  riječi,  izbjegavamo  ili  činimo  zbog  njega  sve  stvari,  nemamo  drugog  cilj  osim  njega 
samoga. 

Oko  treba  ljuezno  motriti,  uho  biti  pažljivo  na  njegove  pouke,  srce  sjetila  i  duh  ga  trebaju 
ljubezno  prigrliti.  Kad  ga  povrijedimo  i  naljutimo  trebamo  ga  moliti,  kada  nas  kuša  trebamo  trpjeti, 
kada  se  sakrije  trebamo  tražiti  ljubeznu  Ljubav  i  nikada  odustati  prije  nego  li  ga  ponovno 
pronađemo;  kada  ga  pronađemo  trebamo  ga  nježno  i  dostojno  čuvati.  Bilo  da  stojimo  mimo  ili 
hodimo,  bilo  da  jedemo  ili  pijemo  zlatni  znak  IHS  treba  biti  uvijek  urezan  u  naše  srce.  Kada  ne 
možemo  ništa  drugo  trebamo  ga  urezati  očima  naše  duše,  trebamo  ispuniti  usta  njegovim  nježnim 
Imenom;  treba  biti  gorljivo  prisutno  to  ime  kad  smo  budni,  sanjati  ga  noću. 

Recimo  s  prorokom:  «0  ljubljeni  Bože,  Mudrosti  vječna,  kako  si  dobar  duši  koja  te  traži,  koja 
samo  tebe  želi»  (Tuž  3,25).  Vidite  to  je  najbolja  vježba  koju  možete  prakticirati  jer  je  kruna  svakog 
nastojanja  trajna  molitva,  i  sve  drugo  se  treba  prema  njoj  usmjeravati  kao  prema  svom  cilju.  Sto 
drugo  čine  u  nebeskoj  Domovini  osim  što  motre  i  ljube,  ljube  i  slave  ljupku  Ljubav? 

Zbog  toga  što  više  ljubezno  utisnemo  u  naše  srce  Božansku  ljubav  i  koliko  je  češće  motrimo  i 
draže  zagrlimo  rukama  svoga  srca,  toliko  ćemo  s  više  ljubavi  biti  zagrljeni  od  njega  sada  i  u 
vječnosti. 

Gledaj  na  primjer  kako  je  veliki  ljubitelj  Boga,  sv.  Pavao,  u  svoje  srce  utisnuo  ljubezno  ime 
Božje;  Isus,  te  pobožna  tradicija  kaže  da  i  kad  su  mu  odsjekli  glavu  ona  je  još  tri  puta  ponovila: 
«Isus,  Isus,  Isus»!  Sv.  Ignacije  je  tijekom  svog  veliko  mučeništva  stalno  ponavljao  Isus.  kad  su  ga 
pitali  zašto  to  ponavlja  reče  da  je  ime  Isus  upisano  u  njegovo  srce.  Kad  su  ga  ubili  i  rasporili 
njegovo  srce  našli  su  posvuda  zlatnim  slovima  upisano  «Isus,  Isus,  Isus»! 

Budi  Isus  vječno  slavljen  od  sviju  nas,  a  to  sa  mnom  iz  dubine  duše  žele  svi  koji  Boga  ljube  i 
radosno  kliču:  Amen,  amen! 

Snaga  imena  Isusova 

(Sv.  Toma  Akvinski) 

Snaga  imena  Isusova  je  velika  i  višestruka.  Ime  Isusovo  je  utočište  pokornika,  olakšanje 
bolesnika,  pomoć  u  borbi,  naš  oslonac  u  molitvi  jer  nam  zadobije  oproštenje  grijeha,  milost 
spasenja  duše,  pobjedu  u  napastima,  jakost  i  povjerenje  da  ćemo  zadobiti  spasenje. 

Isus  sv.  Gertrudi  i  sv.  Mechtildi  o  svom  imenu 

Gospodin  je  kazao  sv.  Gertrudi:  «Evo  urezati  ću  na  tvoje  usne  moje  predostojno  ime,  želim  da  ga 
svima  nosiš.  Svaki  puta  kad  budeš  micala  svojim  usnama  kao  bi  izrekla  moje  ime,  zasvirati  ćeš 
najljepšu  melodiju  za  moje  uši». 

Sv.  Mechtilda  je  pitala  Isusa:  «Moj  Gospodine  što  znači  to  divno  ime  koje  ti  je  dao  nebeski 
Otac?»  Gospodin  joj  je  odgovorio:  «To  je  ime  Spasitelja  za  sve  vjekove,  jer  ja  sam  Spasitelj  i 
Otkupitelj  svega  što  postoji,  što  je  bilo  i  što  će  biti.  Ja  sam  Spasitelj  onih  koji  su  živjeli  prije  mog 
utjelovljenja,  Spasitelj  onih  s  kojima  sam  razgovarao  dok  sam  živio  na  zemlji,  Spasitelj  onih  koji  su 
slijedili  moj  nauk  i  koji  žele  ići  mojim  stopama,  i  tako  do  konca  vremena.  To  je  moje  predostojno 

ime  od  početka  vremena  koje  mi  je  odredio  moj  nebeski  Otac,  ime  koje  je  iznad  svakog  drugog 
imena». 

O  presvetom  imenu  Isusovu 

(p.  B.  Vercruysese) 

Slušaj  anđela,  kako  sv.  Josipu  govori:  «Nadjeni  mu  Ime  Isus,  jer  on  će  otkupiti  narod  svoj  od 
grijeha  njegovih)).  (Mt  1,21).  Moh  za  milost,  da  dobro  spoznaš  veličinu, cijenu  i  moć  presvetoga 
Imena  Isusova. 

1.  Veličina  Imena  Isusova.  Ovo  je  presveto  Ime  veliko  po  svom  porijeklu,  jer  gaje  sam  Bog  po 
svom,  arkanđelu  očitovao  sv.  Josipu.  Ime  je  ovo  veliko  i  po  svom  značenju,  jer  znači:  Spasitelj 
svijeta  i  podsjeća  nas  na  sve  što  je  Isus  za  nas  radio  i  trpio. 

Primjena.  Kako  svetim  strahopoštovanjem  i  ljubavlju  treba  da  izgovaraš  ovo  presveto  Ime,  koje 
je  po  sv.  Pavlu  nad  svakim  imenom.  Zato  i  jest  običaj,  da  se  prigne  ili  otkrije  glava,  kad  se  ovo 
sveto  Ime  izgovara.  Iskazuješ  li  i  ti  dužno  počitanje  tom  presvetom  Imenu  ?  Ih  ga  možda  izgovaraš 
lakoumno  i  bez  pobožnosti. 

Veseli  se  i  zahvali  Bogu,  što  je  i  tebe  učinio  dionikom  svoje  veličine,  kako  nas  sv.  Pavao 
uvjerava:  Vjeran  je  Bog,  koji  nas  je  pozvao  u  zajednicu  s  Isusom  Kristom,  Sinom  svojim  i 
Gospodinom  našim.  I  ne  izusti  Ime  Gospodina  Boga  svoga  uzalud. 

2.  Cijena  Imena  Isusova.  Mnogi  sinovi  baštine  slavno  ime  od  svojih  roditelja,  ali  bez  ikakve 
svoje  zasluge;  nije  tako  Sin  Božji.  Isus  je  stekao  ovo  sveto  Ime  vlastitim  zaslugama,  kad  je  naime 
žrtvovao  svoj  život  za  cijelo  čovječanstvo,  da  ga  otkupi  od  vječne  smrti  i  opet  učini  baštinikom 
neba. 

Primjena.  Kršćani  su  djeca  Božja,  braća,  učenici  Isusovi.  Svi  su  ovi  nazivi  velike  cijene,  premda 
ih  nismo  stekli  vlastitim  zaslugama,  već  jedino  po  milosti  dobivenoj  na  sv.  krštenju.  Čuvajmo  se 
stoga  svega,  zbog  čega  bi  bili  nedostojni  toga  imena.  No  nije  li  pravo,  da  i  mi  sami  nešto 
doprinesemo  sreći  i  časti  toga  imena,  kad  je  Isus  dragi  i  život  svoj  za  nj  žrtvovao  ? 

Pobudi  živu  želju,  da  Isusu  što  sličniji  postaneš  živeći  Evanđelje.  Tako  će  se  na  tebi  ispuniti 
želja  apostola,  koji  veli:  Ime  Gospodina  našega  Isusa  Krista  neka  je  proslavljeno  u  vama.  Ponovno 
uzljubi  i  poštuj  svoje  sveto  kršćansko  zvanje,  jer  tako  najviše  slavimo  Božanskoga  Spasitelja. 

3.  Moć  Imena  Isusova.  Sv.  Pavao  veli:  „Da  se  u  Ime  Isusovo  pokloni  svako  koljeno  onih,  koji 
su  na  nebu,  na  zemlji  i  pod  zemljom."  Zazivajući  ovo  presveto  Ime  činili  su  apostoli  najsjajnija 
čudesa;  u  tom  Imenu  svladah  su  mučenici  svih  vjekova  sve  muke  i  sve  patnje,  ispovijedaoci  i 
djevice  zamke  svijeta;  s  tim  Imenom  završuje  sv.  Crkva  svaku  molitvu;  u  tom  Imenu  ćemo  i  mi 
jednom  naći  jakosti  i  utjehe  u  smrtnom  času. 

Primjena.  Zazivajmo  velikim  pouzdanjem  ovo  presveto  Ime  u  svim  napastima,  bolima  i 
protivštinama.  Dragi  Isus  nas  sam  na  to  potiče  svojim  obećanjem:  «Stogod  zamolite  Oca  u  Ime 
moje,  dat  će  vam».  I  opet:  «Kada  od  Oca  štogod  zatražite  u  moje  Ime,  dobit  ćete». 

Priznaj  veličinu,  cijenu  i  moć  Njegovoga  presvetoga  Imena.  Moh  Mariju,  Isusovu  Majku,  za 
dar  pobožnosit  i  pouzdanja.  Ponavljaj  često  zaziv:  «Isuse,  ti  si  moj  Spasitelj !»  Bio  ti  ovaj  zaziv  na 
smrtnom  času  u  srcu  i  na  jeziku  ! 

O  okolnostima,  u  kojima  je  Božansko  Dijete  primilo  presveto  ime  Isus 

(p.  B.  Vercruysese) 

Slušaj  arkanđela  Gabrijela,  kako  blaženoj  Djevici  Mariji  veli:  «Rodit  ćeš  Sina  i  nadjeni 
mu  Ime  Isus».  Moh  milost,  da  ime  kršćanina  dostojno  nosiš. 

1.  Ime  Isusovo  nagrada  poniznosti.  Nadjenuše  mu  Ime  Isus  to  jest  Spasitelj  svijeta.  Kad  je 
Božansko  Djetešce  primilo  ovo  Ime?  Onda,  kad  je  bilo  obrezano  poput  grješnika.  Primilo  je  dakle 
ovo  preslavno  Ime  u  času  poniženja.  On  se  odriče  samoga  sebe,  primi  na  se  sliku  grješnika  ali  zato 
mu  dade  Bog  ime  nad  svakim  imenom. 

Primjena.  Želimo  li  biti  slični  Božanskom  Spasitelju  i  biti  dostojni  imena  kršćanina,  tada 
moramo  biti  od  srca  ponizni  i  strpljivi  u  svakom  poniženju,  zadao  nam  ga  tko  mu  drago.  Moli  od 
Božanskoga  Spasitelja  milost,  da  budeš  pravo  ponizan,  da  mu  u  toj  kreposti  postaneš  što  sličniji. 

Odluka.  Nastojat  ću,  da  sva  poniženja  —  kao  iz  ruke  Božje  —  dragovoljno  primam  i  strpljivo 
podnašam. 

2.  Ime  Isusovo  nagrada  poslušnosti.  Nadjenuše  mu  Ime  Isus.  Kada?  U  času,  kad  seje  dragovoljno 
podvrgao  bolnom  obrezanju  i  tim  se  obvezao,  da  će  se  cijelog  života  podvrgavati  Mojsijevom 
zakonu.  Jer  je  dakle  Spasitelj  po  obrezanju  žrtvovao  svome  nebeskom  Ocu  svoju  volju  i  svoju 
slobodu  i  tako  bio  poslušan  do  smrti  na  križu,  zato  gaje  Bog  uzvisio  i  dao  mu  Ime  nad  svako  ime. 

Primjena.  Zavjetom  krštenja  žrtvovali  smo  i  mi  Bogu  svoju  slobodu,  te  smo  svoju  volju 
podvrgli  Evanđelju  do  smrti.  Jesmo  li  vjerni  i  ustrajni  u  kršćanskom  životu?  Ako  nismo,  ne 
smijemo  se  nadati  konačnoj  nagradi  u  vječnom  blaženstvu.  Priznaj  Božanskom  Spasitelju  svoju 
nevjeru  u  vršenju  dužnosti  i  svoju  slabost,  radi  koje  tako  lako  podlegneš  i  najmanjim  napastima. 

3.  Ime  Isusovo  nagrada  trpljenju.  Nadjenuše  mu  Ime  Isus.  Kada?  Kad  je  kod  obrezanja  prolio 
svoju  prvu  krv  i  time  se  obvezao  na  mukotrpan  život,  život  odricanja  i  samozataje,  život  žrtve,  koji 
se  ima  svršiti  istom  na  križu. 

Primjena.  Krist  je  za  nas  trpio  veli  sv.  Petar,  i  dao  nam  primjer,  da  pođemo  stopama  njegovim. 
Ovo  nije  samo  stav  apostola  jer  i  sam  Božanski  Spasitelj  veli:  «Ako  tko  hoće  ići  za  mnom,  neka  se 
odreče  sebe  i  neka  uzme  križ  svoj».  I  opet:  «Tko  ne  uzme  svoj  križ  i  ne  pođe  za  mnom,  nije  mene 
dostojan». 


2.  POBOŽNOST  PREMA  PRESVETOJ  GLAVI  GOSPODINA  ISUSA  KRISTA 
2. 1.  Povijest  i  teološki  temelji  pobožnosti  Isusovoj  glavi 

Izabrani  je  apostol  te  pobožnosti  bila  službenica  Božja  Terezija-Helena  Higginson,  rođena  27.  V. 
1844.  u  Hollywellu  u  Engleskoj,  a  umrla  15.  II.  1905.  Bila  je  po  zanimanju  učiteljica.  Odlikovana  je 
mnogim  izvanrednim  milostima  i  darovima  Duha  Svetoga,  viđenjima,  proročkim  darom,  čudesima, 
Gospodinovim  ranama  i  Njegovom  trnovom  krunom.  Gospodin  je  slavio  s  njome  duhovnu 
mističnu  ženidbu,  što  je  najuže  sjedinjenje  duše  i  Boga  na  ovoj  zemlji. 

Od  godine  1879.  svu  je  njezinu  dušu  zaokupljala  pobožnost  prema  Presvetoj  Glavi  Isusovoj,  što 
je  objavo  sam  Gospodin  u  crkvi  sv.  Aleksandra  u  Bootle-u.  Prema  tim  je  objavama  predmet  te 
pobožnosti  Sveta  Glava  Utjelovljene  Riječi  Božje,  Druge  Božanske  Osobe,  ali  ne  kao  sama  njezina 
fizička  glava,  nego  Njezina  Sveta  Glava  kao  hram  ili  svetohranište  stvorene  Duše  Isusa  Krista, 
njezinih  umnih  sposobnosti  i  svih  duševnih  moći  Boga-Čovjeka. 

Duša  je  čovječja  sva  u  cijelom  tijelu,  a  osobitim  načinom  u  glavi  kao  glavnom  organu  tijela.  A 
kako  je  presveta  Duša  Našega  Gospodina  u  Njegovoj  božanskoj  Osobi  bitno  sjedinjena  s 
Božanstvom,  očito  je  daje  Isusova  Sveta  Glava  božanska  i  dostojna  najvišega  štovanja  što  pripada 
samo  Bogu,  tako  zvanog  štovanja  latrije  ili  klanjanja. 

Drugi  je  opći  carigradski  sabor  godine  553.  u  kanonu  9.  proglasio  članak  vjere  da  Utjelovljenoj 
Riječi  Božjoj  s  Njezinim  čovještvom  pripada  samo  jedno  jedino  štovanje,  jer  je  Riječ  Božja  samo 
jedna  Osoba,  i  osudio  kao  krivovjerje  tvrdnju  da  Gospodinovoj  božanskoj  naravi  pripada  jedno 
štovanje,  a  Njegovoj  čovječjoj  naravi  drugo  štovanje. 

Prema  tome  članku  naše  svete  vjere  sv.  Toma  Akvinski  uči  da,  s  obzirom  na  onoga  koji  se  u 
Isusu  Kristu  štuje,  postoji  samo  jedno  jedino  štovanje,  jer  je  u  Isusu  Kristu  samo  jedna  jedina 
Osoba,  i  to  božanska.  Ako  se,  pak  pita  za  razlog,  zašto  se  Isus  Krist  štuje,  može  se  dopustiti  da 
postoji  jedno  štovanje  Krista  zbog  Njegove  nestvorene  mudrosti,  kao  Sina  Božjega,  i  drugo  štovanje 
zbog  Njegove  stvorene  mudrosti,  kao  čovjeka,  ali  to  jedno  i  drugo  štovanje  pripada  samo  Osobi 
Sina  Božjega,  drugoj  božanskoj  Osobi  u  Presvetom  Trojstvu. 

Ako  se,  dakle,  pita  tko  se  štuje  u  pobožnosti  Svetoj  Glavi,  mora  se  odgovoriti  da  se  u  toj 
pobožnosti  štuje  Presveta  Osoba  Sina  Božjega. 

Osobita  vrijednost  i  izvanredno  dostojanstvo  pobožnosti  prema  Isusovoj  Svetoj  Glavi,  prema 
Njegovu  Presvetom  Srcu  i  prema  Njegovu  Presvetom  Licu,  stoji  baš  u  tom  što  se  po  svima  tim 
trima  pobožnostima  časti  sama  Osoba  Sina  Božjega,  a  time  se  časti  ujedno  i  samo  Presveto 
Trojstvo,  jer  su  sve  tri  božanske  Osobe,  Otac,  Sin  i  Duh  Sveti,  nerazdjeljivo  sjedinjene  u  jednom 
jedinom  Božanstvu,  ili,  što  je  isto,  u  jednoj  jedinoj  božanskoj  naravi.  I  zato  je  svako  štovanje,  što  se 
iskazuje  Sinu  Božjemu,  ujedno  i  štovanje  Boga  Oca  i  Boga  Duha  Svetoga,  cijeloga  Presvetog 
Trojstva. 

Što  se  napose  tiče  međusobnog  odnosa  između  pobožnosti  prema  Presvetoj  Glavi  Isusovoj, 
prema  Presvetom  Srcu  Isusovu  i  prema  Presvetom  Licu,  valja  istaknuti  da  to  nisu  bitno  različite 
pobožnosti.  One  su  sve  tri  zajedno  sastavni  dio  pobožnosti  štovanja  i  čašćenja  Osobe  Sina  Božjega, 
Boga-Čovjeka  zbog  Njegova  presvetog  čovještva. 

Predmet  pobožnosti  prema  Presvetom  Srcu  nije  samo  fizičko  Srce,  nego  Njegovo  etičko  Srce, 
kako  kažu  bogoslovi,  tj.  Isusovo  Srce  puno  dobrote,  pravde  i  ljubavi,  strpljivosti  i  mnogoga 
milosrđa,  do  smrti  poslušno,  žrtva  za  grijehe,  i  sviju  kreposti  bezdno,  kako  se  moli  u  Litanijama 
Presvetog  Srca. 

Isto  tako  i  predmet  štovanja  Presvetog  Lica  nije  samo  fizičko  Isusovo  Lice,  kao  najodličniji  dio 
Svete  Glave,  nego  je  predmet  štovanja  Presveto  Lice  kao  ogledalo  Isusovih  neizrecivih  božanskih 
savršenosti,  blagosti,  poniznosti,  krotkosti,  strpljivosti,  kad  je  bilo  zaušnicama  i  trstikom  izudarano, 
popljuvano,  tmjem  okrunjeno  i  usprkos  tih  teških  zlostavljanja  sjajno  od  zanosa  što  vrši  volju 
Vječnoga  Oca  i  trpi  za  spasenje  grešnika,  mučitelji  Ga  nisu  mogli  gledati,  pa  su  Ga  pokrili 
smrdljivom  krpom,  po  uskrsnuću  Lice  proslavljeno,  sjajnije  od  sunca. 

Kao  što  je  u  glavi  sjedište  umnih  sposobnosti  i  moći  duše  što  ravnaju  svim  osjetilima  tijela  i 
gibanjima  srca,  tako  je  i  pobožnost  prema  Presvetoj  Glavi,  kao  prijestolju  Božanske  Mudrosti,  ne 
samo  nadopuna,  nego  i  kruna  i  savršenstvo  pobožnosti  prema  Presvetom  Srcu  i  Presvetom  Licu, 
kako  je  to  sam  Spasitelj  više  puta  protumačio  službenici  Božjoj  Terezi-Heleni  Higginson.  (Tekst  iz 
knjige  C.  Kerr:  Tereza-Helena  Higginson,  str.  123,  137.  i  142.  Imprimatur,  Westmonasterii  2.  IX. 
1926.  Edm.  Can.  Surmont,  vic.  gen.) 

2.  2.  Molitve  i  litanije  Glavi  Isusovoj 

Molitva  Tereze  Higginson  svetoj  Glavi  Isusovoj 

Sveta  glavo  Isusova,  hrame  Božanske  Mudrosti  što  vodiš  sva  gibanja  Presvetog  Srca,  nadahnjuj 
i  upravljaj  sve  moje  misli,  moje  riječi  i  sva  moja  djela!  Prema  obećanju  budi  lijek  proti  velikim 
zlima  našega  vremena:  protiv  duhove  oholosti  i  nevjere! 

Isuse,  po  svome  trpljenju,  po  svojoj  cijeloj  Muci  od  Getsemanskog  vrta  do  Kalvarije,  po  trnovoj 
kruni,  što  je  razdirala  Tvoje  čelo,  po  svojoj  predragocjenoj  Krvi,  po  svojem  Križu,  po  ljubavi  i 
bolima  svoje  božanske  Majke,  daj  da  slavno  pobijedi  Tvoja  želja  da  Tvoja  Sveta  Glava  bude 
čašćena  kao  hram  Božanske  Mudrosti,  na  slavu  Božju,  na  spas  duša  na  radost  Tvojeg  Presvetog 
Srca!  Amen!  (Imprimatur:  26.  II.  1937.  G.  Puvo,  vic. gen.  Aire  i  Dax.) 

Molitva  Tereze  Higginson  Isusu  čija  je  „duša  žalosna  do  smrti" 

Sjeti  se,  Isuse,  strašne  smrtne  borbe  što  sije  pretrpio  kad  si  uronjen  u  dubine  Pravde  svojega  Oca 
zavapio:  „Oče,  ako  je  moguće,  neka  me  mimoiđe  taj  kalež!",  i  kad  si  se  satrven  najstrašnijom 
tjeskobom  potužio:  „Moja  je  duša  žalosna  do  smrti!",  napokon,  kad  si  umirući  ostavljen  od  sviju,  pa 
čak  i  od  svojega  Vječnog  Oca,  izustio  vapaj  potresnog  otajstva:  „Bože  moj,  Bože  moj,  zašto  si  me 
ostavio?!" 

Sjeti  se  uzdaha,  jecaja,  tjeskobe  svoje  Duše,  agonije  svojega  duha,  klonulosti  svojega  Srca!  Sjeti 
se  udaraca,  uvreda,  hula,  tmja,  krvi,  suza,  svlačenja,  osramoćenja,  molitava  što  si  ih  molio  prije 
nego  se  Tvoja  presveta  Duša  odijelila  od  Tvojeg  Presvetog  Tijela!  Sjeti  se  Mudrosti  svoje  Svete 

Glave  stoje  pronalazila  tolika  trpljenja  samo  da  tako  dokaže  svojoj  djeci  Ljubav  svojega  Presvetog 
Srca!  Sjeti  se  trpljenja  svoje  ljubljene  Presvete  Majke  Marije! 

Sjeti  se  cijene  što  sam  je  ja  Tebe  stajao  i  s  obzirom  na  sve  to  imaj  milosrđa  sa  mnom!  O  moj 
raspeti  Isuse,  moj  ljubezni  Isuse,  zašto  je  toliko  duša  u  tami  i  u  grijehu?  Nisi  li  Ti  svemogući  Bog, 
Bog  mudrosti,  znanja  i  svijetla?  Nisi  li  Ti  naš  Stvoritelj,  naš  Otkupitelj,  naš  Posvetitelj,  naš  sveti, 
jaki  Bog?  Zašto  je  naš  i  Tvoj  neprijatelj  tako  drzak?  Gospodine,  za  svoju  ljubav  prema  dušama  i  na 
slavu  svojega  Imena  digni  se  i  pokaži  da  si  Ti  živi  Bog!  Rasvijetli  sve  tmine  svjetlom  svoje 
Božanske  mudrosti!  Daj  da  sva  srca  izgaraju  ognjem  Tvoje  ljubavi! 

Privuci  k  sebi  sve  duše  da  Te  svi  uzmognemo  tješiti  oplakujući  grijehe  što  su  prouzročili  Tvoju 
neizrecivu  žalost!  Sakrij  nas  u  svoje  svete  rane!  Operi  naše  duše  u  svojoj  Predragocjenoj  Krvi! 
Utisni  duboko  u  naša  srca  sliku  svoje  Svete  Glave  da  više  nikada  ne  zaboravimo  na  Tebe,  ni 
trpljenja  što  smo  ih  mi  Tebi  skrivili! 

Gospodine,  sjeti  se  nas  u  svojem  Kraljevstvu!  Podijeli  nam  oproštenje  i  mir  ovdje  dolje! 
Dopusti  nam  da  budemo  uz  Tebe  u  Tvojoj  žalosti,  da  budemo  dostojni  zauvijek  s  Tobom  stanovati, 
koji  živiš  i  kraljuješ  s  Ocem  i  s  Duhom  Svetim  u  sve  vijeke  vjekova!  Amen!  (Imprlmatur: 
Ordinarijat  Alre  i  Dax,  G.  Puyo,  vic.  gen.) 

Molitva  Tereze  Higginson  u  čast  hrama  Božanske  Mudrosti 

Gospodine  moj  i  Bože  moj,  ponizno  prostrt  pred  Tobom  klanjam  se  Tvojoj  Svetoj  Glavi  kao 
prijestolju  Božanske  mudrosti,  hramu  moći  i  umnih  sposobnosti  Tvoje  Presvete  Duše.  O  svijetlo 
nad  svijetlima,  po  Tvojim  slavnim  zrakama  opažam  nove  rudnike  bogatstva  u  presvetom  Srcu.  O 
sunce  pravde,  Tvoj  mi  silni  žar  daje  osjetiti  oganj  ljubavi  kojim  izgara  presveto  Srce.  O  voljo, 
uvijek  radosno  podložena  Volji  svojega  Vječnoga  Oca,  nadziri  me,  vladaj  nadamnom  u  svemu! 
Privuci  me  k  sebi,  daj  mi  zauvijek  duboku  radost  da  Tebe  gledam,  da  Tebe  ljubim,  da  Tebe  hvalim, 
da  Tebe  blagoslivljam,  da  Tebe  proslavim!  (Iz  "Sagesse”  n.  206  Mars — A  vri  1 1971.) 

Zazivi  na  čast  Presvete  Isusove  Glave  za  svaki  dan 

Mudrosti  Presvete  Glave,  vodi  nas  na  svim  našim  putovima!  Ljubavi  Presvetog  Srca,  daj  da 
izgaramo  Tvojim  ognjem!  (Imprlmatur:  +  Celement,  biskup  biskupije  Aire  I  Dax.) 

Litanije  presvetoj  Glavi  Isusovoj 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste,  čuj  nas! 

Kriste,  usliši  nas! 

Oče  nebeski,  Bože, 

Sine,  Otkuptelju  svijeta  Bože, 

Duše  Sveti,  Bože, 

Sveto  Trojstvo,  jedan  Bože, 

Sveta  Glavo  Isusova,  sazdana  od  Duha  Svetoga  u  krilu  Blažene  Djevice  Marije,  (Smiluj  nam  se!) 
Sveta  Glavo  Isusova,  s  Riječju  Božjom  bitno  sjedinjena, 

Sveta  Glavo  Isusova,  hrame  božanske  mudrosti, 

Sveta  Glavo  Isusova,  ognjište  svjetlosti  vječne, 

Sveta  Glavo  Isusova,  neizmjernoga  razuma, 

Sveta  Glavo  Isusova,  zaštito  od  zablude, 

Sveta  Glavo  Isusova,  sunce  Zemlje  i  Neba, 

Sveta  Glavo  Isusova,  riznice  znanja  i  jamstvo  vjere, 

Sveta  Glavo  Isusova,  ožarena  ljepotom,  pravdom  i  ljubavlju, 

Sveta  Glavo  Isusova,  puna  milosti  i  istine, 

Sveta  Glavo  Isusova,  živi  uzore  poniznosti, 

Sveta  Glavo  Isusova,  odsjeve  Božjega  veličanstva, 

Sveta  Glavo  Isusova,  središte  svemira, 

Sveta  Glavo  Isusova,  omiljela  Ocu  nebeskomu, 

Sveta  Glavo  Isusova,  majčinski  milovana  od  Djevice  Marije, 

Sveta  Glavo  Isusova,  počivalište  Duha  Svetoga, 

Sveta  Glavo  Isusova,  zasjala  odsjevom  svoje  slave  na  Taboru, 

Sveta  Glavo  Isusova,  koja  na  zemlji  nisi  imala  gdje  počinuti, 

Sveta  Glavo  Isusova,  pomazana  mirisnom  pomašću  Magdalene, 

Sveta  Glavo  Isusova,  koja  si  kazala  Šimunu  da  Te  nije  pomazao  kad  si  ušla  k  njemu, 

Sveta  Glavo  Isusova,  oblivena  krvavim  znojem  u  Getsemanskom  vrtu, 

Sveta  Glavo  Isusova,  što  si  plakala  zbog  naših  grijeha, 

Sveta  Glavo  Isusova,  tmjem  okrunjena, 

Sveta  Glavo  Isusova,  svetogrdno  zlostavljana  za  vrijeme  gorke  Muke, 

Sveta  Glavo  Isusova,  utješena  Veronikinim  hrabrim  činom  ljubavi, 

Sveta  Glavo  Isusova,  što  si  se  priklonila  k  zemlji  kad  si  nas  spašavala  dijeljenjem  svoje  Duše  od 
svojega  Tijela  na  Križu, 

Sveta  Glavo  Isusova,  svjetlo  za  svakog  čovjeka  što  dolazi  na  ovaj  svijet, 

Sveta  Glavo  Isusova,  vođo  naš  i  nado  naša, 

Sveta  Glavo  Isusova,  što  poznaš  sve  naše  potrebe, 

Sveta  Glavo  Isusova,  što  dijeliš  sve  milosti, 

Sveta  Glavo  Isusova,  što  upravljaš  svim  gibanjima  božanskoga  Srca, 

Sveta  Glavo  Isusova,  što  vladaš  svijetom, 

Sveta  Glavo  Isusova,  što  ćeš  suditi  sva  naša  djela, 

Sveta  Glavo  Isusova,  što  poznaš  tajne  naših  srdaca, 

Sveta  Glavo  Isusova,  hoćemo  da  Te  upozna  i  časti  cijeli  svijet, 

Sveta  Glavo  Isusova,  što  ushićuješ  anđele  i  svete, 

Sveta  Glavo  Isusova,  što  ćemo  Te  jednom  promatrati  bez  zastora, 

Isuse,  častimo  Tvoju  Svetu  Glavu.  I  podlažemo  se  svim  odlukama  njezine  neizmjerne  mudrosti. 

Pomolimo  se!  Gospodine  Isuse,  Ti  si  se  udostojao  objaviti  svojoj  službenici  Terezi  Higginson  svoju 
žarku  želju  da  vidiš  kako  štujemo  Tvoju  Svetu  Glavu,  daj  nam  milost  da  radosno  širimo  njezinu  čast 
i  da  u  naše  duše  prodre  zraka  Tvojega  svijetla,  da  vođeni  Tvojom  Božanskom  mudrošću  postignemo 
nagradu  obećanu  Tvojim  izabranicima!  Amen!  (Imprimatur:  26.  7.  1937.  G.  Puvo,  gen.  vic.  Aire  I 
Dax.) 


3.  POBOŽNOST  PRESVETOM  LICU  ISUSOVU 
3. 1.  Povijest  pobožnosti  licu  Isusovu 

U  biblijskoj  tradiciji  u  Starom  zavjetu  pojmom  lice  Božje  izražava  se  blizina  Božje  ljubavi, 
osobni  susret  s  Bogom,  poznavanje  i  posjedovanje  Boga,  sigurnost  njegove  zaštite  kao  i  neraskidivo 
prijateljstvo  s  Bogom.  Zbog  toga  vjernik  u  molitvi  radosno  traži  lice  Božje,  a  u  poteškoćama  vapije 
željan  motrenja  lica  Božjega.  Donosimo  samo  neke  od  brojnih  citata. 

«Tražite  Boga  i  snagu  njegovu,  tražite  svagda  lice  njegovo!»  (IKr  16,11). 

«Moje  mi  srce  govori:  Traži  lice  njegovo!  Da,  lice  tvoje  Gospodine  ja  uvijek  tražim.  Ne  skrivaj 
lica  svoga  od  mene.  Ne  odbi  u  gnjevu  slugu  svoga».  (Ps  27,8-9) 

«Mačem  svojim  oni  zemlju  ne  zauzeše,  niti  im  mišica  njihova  donese  pobjedu,  već  desnica  tvoja  i 
mišica  tvoja,  i  lice  tvoje  jer  si  ih  ljubio»  (Ps  44,4). 

«Dokle  ćeš  me  Bože  zaboravljati?  Dokle  ćeš  skrivati  lice  od  mene?»  (Ps  13,1). 

U  Novom  zavjetu  Isus  objavljuje  Boga  i  njegovo  lice. 

«Pa  i  Otac  koji  me  posla  sam  je  svjedočio  za  mene.  Niti  ste  glasa  njegova  ikada  čuli  niti  ste  lica 
njegova  ikada  vidjeli,  a  ni  riječ  njegova  ne  prebiva  u  vama  jer  ne  vjerujete  onomu  kojega  on  posla. 
Vi  istražujete  Pisma  jer  mislite  po  njima  imati  život  vječni.  I  ona  svjedoče  za  mene,  a  vi  ipak  nećete 
da  dođete  k  meni  da  život  imate.  Slave  od  ljudi  ne  tražim,  ali  vas  dobro  upoznah:  ljubavi  Božje 
nemate  u  sebi.  Ja  sam  došao  u  ime  Oca  svoga  i  vi  me  ne  primate.  Dođe  li  tko  drugi  u  svoje  ime, 
njega  ćete  primiti.  Ta  kako  biste  vi  vjerovali  kad  tražite  slavu  jedni  od  drugih,  a  slave  od  Boga 
jedinoga  ne  tražite!  Ne  mislite  da  ću  vas  ja  tužiti  Ocu.  Vaš  je  tužitelj  Mojsije  u  koga  se  uzdate. 
Uistinu,  kad  biste  vjerovali  Mojsiju,  i  meni  biste  vjerovali:  ta  o  meni  je  on  pisao.  Ali  ako  njegovim 
pismima  ne  vjerujete,  kako  da  mojim  riječima  vjerujete? »  (Iv  5,37-47) 

Novi  zavjet  te  kršćanska  otačka  i  svetačka  tradicija  prvih  stoljeća  s  pravom  govori  da  su  u  Isusu 
prepoznali  puninu  objave  Božje,  te  na  Isusa  primjenjuju  poruke  Starog  zavjeta.  Prvi  zapisi  svetačke 
tradicije  o  Isusovu  licu  govore  o  njegovoj  ljepoti  i  patnji.  Sveti  oci  kristološki  komentiraju  redak  Ps 
45,3:  Lijep  s,  najljepši  od  sinova  ljudskih  po  usnama  ti  se  milina  prosula  stoga  te  Bog  blagoslovio 
dovijeka. 

Isus  se  objavio  kao  lijep  i  slavan  kod  preobraženja  na  gori  Taboru,  a  podnio  je  muka  za  naše 
spasenje  te  je  istovremeno  lijep  i  patnik,  nevin  i  žrtva  za  naše  grijehe. 

Dvije  relikvije  muke  Kristove  su  na  poseban  način  potaknule  vjernike  na  štovanje  svetog  lica 
Isusova.  Prema  prastaroj  tradiciji  iz  prvih  vremena,  jedna  od  žena  koje  su  slijedile  Isusa  na  križnom 
putu  (usp.  Lk  23,  26-31)  po  imenu  Veronika  je  Isusu  pružila  rubac  da  se  obriše,  a  na  njemu  je  ostalo 
utisnuto  Isusovo  lice.  Taj  događaj  je  kao  6-ta  postaja  ušao  u  molitvu  križnog  puta,  a  ovaj  se  raširio  u 
cijeloj  Crkvi  kao  jedna  od  najčešćih  kršćanskih  pobožnosti.  Relikvija  Veronikinog  rupca  je  bila 
donesena  u  Rim,  i  čuvala  se  u  bazilici  svetog  Petra  u  Vatikanu,  gdje  se  i  danas  nalazi,  te  je  bila 
dostupna  molitvi  i  pobožnosti  velikog  broja  hodočasnika  koji  su  stoljećima  posjećivali  Rim. 

Sindone  ili  Torinsko  platno  je  druga  relikvija  muke  Isusove  koja  je  bila  veliki  poticaj  širenju 
pobožnosti  licu  Isusovu.  Naime,  pobožna  tradicija  drži  da  je  prva  kršćanska  zajednica  sačuvala 
platno  u  koje  su  Josip  iz  Arimateje  i  Nikodem  obavili  tijelo  Isusovo  nakon  smrti  i  položili  ga  u  grob. 
Na  platnu  koje  se  danas  čuva  u  katedrali  u  Torinu  u  Italiji,  od  tuda  i  naziv  torinsko  platno,  vjeruje  se 
prilikom  Isusova  uskrsnuća  ostao  je  utisnut  njegov  lik.  Brojene  slike  lica  Isusova  izrađene  na 
temelju  tog  lika,  a  u  novije  vrijeme,  i  fotografske  kompjuterske  rekonstrukcije,  su  bile  daljnji 
poticaj  pobožnosti  licu  Isusovu. 

Još  jedna  relikvija  iz  prvih  kršćanskih  vremena  je  bila  veliki  poticaj  za  pobožnost  licu  Isusovu. 
Pobožna  tradicija  iz  prvih  stoljeća  drži  da  je  Nikodem  kojega  evanđelje  više  puta  spominje,  po 
zanimanju  bio  drvodjelja.  Poslije  Isusova  uskrsnuća  on  je  bio  odlučio  napraviti  raspelo  koje  bi 
ostalo  kao  jedno  svjedočanstvo  događaja  kojima  je  bio  svjedokom.  On  je  u  duhu  nosio  sliku  Isusa 
patnika  koga  je  pomazao  i  položio  u  grob.  Tradicija  govori  da,  dok  je  radio  raspelo,  bio  ga  je 
uhvatio  očaj  da  neće  moći  dostojno  isklesati  lice  Gospodinovo,  te  je  počeo  gorljivo  moliti  za  to. 
Iznenada  gaje  obuzeo  duboki  san,  a  kad  se  probudio  u  čudu  je  konstatirao  daje  lice  Isusovo  bilo 
isklesano  te  je  s  čuđenjem  i  divljenjem  konstatirao  daje  lice  izradio  neki  anđeo. 

Sv.  Gualfredu,  koji  je  dugo  živio  u  svetoj  zemlji,  a  kasnije  je  postao  biskup  u  Italiji  u  Piemontu, 
Bog  je  objavio  o  divnom  i  čudesnom  raspelu  te  gaje  svetac  sobom  ponio  kad  se  povlačio  iz  svete 
zemlje.  Spletom  povijesnih  okolnosti  raspelo  je  dospjelo  u  grad  Lucca  u  Toskani  u  Italiji  gdje  se  i 
danas  časti  kao  čudotvorno  u  katedrali.  Tako  je  pobožnost  Luccae  postala  još  jedan  izraz  ljubavi 
prema  Kristu  patniku,  s  velikim  brojem  hodočasnika  koji  već  stoljećima  dolaze  častiti  lice  Isusovo. 

Poticaji  na  pobožnost  svetom  licu  Isusovu  su  kroz  stoljeća  dolazili  i  iz  svetačke  mistične 
tradicije.  Svakako  treba  spomenuti  sv.  Gertrudu  Veliku,  sv.  Matildu,  sv.  Mariju  Magdalenu  de  Pazzi, 
bi.  Angelu  Folinjsku,  sv.  Gemmu  Galgani. 

Pobožnost  svetom  Licu  je  bila  posebno  raširena  u  Francuskoj  u  18-tom  stoljeću  po  spisima  i 
mističnim  objavama  službenice  Božje  sestre  Marije  od  sv.  Petra  karmelićanke  iz  Toursa  (1816- 
1848),  te  sluge  Božjega  Leona  Papina  Dupona  (1797-1876).  Kao  posljedica  tih  događanja  s 
dopuštenjem  nadbiskupa  u  Toursu  je  osnovana  i  prva  nadbraovšitna  Presvetog  Lica  Isusova  s 
ciljem  širenja  te  pobožnosti. 

Pobožnost  sv.  Licu  se  gajila  i  u  obitelji  Guerin,  obitelji  naučiteljice  Crkve  sv.  Terezije  od  Djeteta 

Isusa  i  svetog  Lica.  A  da  je  ta  pobožnost  bila  živa  u  obitelji  svjedoči  i  činjenica  da  i  njena  rođena 
sestra  Celina  kao  redovnički  dodatak  imenu  koji  označava  posebnu  pobožnost  koju  posvećena 
osoba  gaji,  bio  od  Presvetoga  Lica. 

Prema  slici  Turinskog  sv.  Platna  načinila  je  sliku  Presvetog  Lica  sestra  Genoveva  od  Presvetoga 
Lica  i  sv.  Terezije  Isusove,  rođena  sestra  sv.  Terezije  od  Djeteta  Isusa  i  Presvetoga  Lica  Marija 
Celina.  Izvornu  sliku  čuva  Karmel  u  Lisieuxu.  Taje  slika  bila  osobito  draga  svetom  Piju  X.  On  je 
svojim  finim  vlastitim  rukopisom  pod  kopiju  te  slike  na  latinskom  jeziku  napisao,  što  u  hrvatskom 
prijevodu  glasi:  «Onima  koji  razmatraju  Muku  našega  Spasitelja  Gospodina  Isusa  Krista  osim 
oproštenja;  danih  od  vrhovnih  Svećenika,  blagohotno  podjeljujemo  apostolski  blagoslov».  Pijo 
Papa  X. 

Pobožnost  licu  Isusovu  se  i  dalje  širila  i  obogaćivala  novim  elementima  u  20-tom  stoljeću  sve  do 
naših  dana.  Valja  spomenuti  službenicu  Božju,  časnu  Majku  Mariju  Pierini  de  Micheli,  (1890  - 
1945)  koja  je  pripadala  redovničkoj  družbi  Kćeri  Bezgrešnog  začeća.  Njoj  se  ukazala  Majka  Božja 
31.  svibnja  1938.  i  pokazala  joj  šakpular  svetog  lica.  Par  godina  nakon  toga,  na  temelju  tog  poticaja, 
počela  se  širiti  u  Katoličkoj  crkvi  medaljica  svetog  Lica.  Nakon  razgovora  sa  ispovjednikom  i 
duhovnikom  sestra  je  u  molitvi  dobila  potvrdu  od  Gospe  da  je  time  ispunjena  njena  želja  te  da  i  uz 
medaljicu  umjesto  škapulara  povezana  sva  dana  obećanja  i  milosti. 

Treba  spomenuti  i  časnu  službenicu  Božju  majku  Mariju  Piu  Mastenu  (1881-1951) 
utemeljiteljicu  zajednice  Redovnice  od  Svetoga  Lica  koja  je  gorljivo  širila  pobožnost  Svetom  Licu. 
U  Italiji  su  nastale  i  druge  kongregacije  koje  su  kao  karizmu  imale  širenje  pobožnosti  prema 
Presvetom  Licu.  Svakako  treba  podsjetiti  na  bi.  Gaetana  Catanosu  koji  je  u  Reggio  Calabriji  1953. 
utemeljio  Sestre  Veronike  od  Svetog  Lica,  te  na  sluga  Božjega  don.  Ildebrando  Gregoria  monaha 
benediktinca,  duhovnika  službenice  Božje  časne  Majke  Marije  Pierini  de  Micheli,  koji  je  poslije 
drugog  svjetskog  rata  utemeljio  Sestre  Benediktinke  nadoknaditeljice  Prevetom  Licu  našeg 
Gospodina  Isusa  Krista  čija  se  matična  kuća  nalazi  u  mjestu  Bassano  Romano  blizu  Rima. 

A  kao  zaključak  donosimo  citat  od  C.  Kerr  iz  uvoda  u  drugi  dio  ove  knjižice:  «Isto  tako  i 
predmet  štovanja  Presvetog  Lica  nije  samo  fizičko  Isusovo  Lice,  kao  najodličniji  dio  Svete  Glave, 
nego  je  predmet  štovanja  Presveto  Lice  kao  ogledalo  Isusovih  neizrecivih  božanskih  savršenosti, 
blagosti,  poniznosti,  krotkosti,  strpljivosti,  kad  je  bilo  zaušnicama  i  trstikom  izudarano,  popljuvano, 
trnjem  okrunjeno  i  usprkos  tih  teških  zlostavljanja  sjajno  od  zanosa  što  vrši  volju  Vječnoga  Oca  i 
trpi  za  spasenje  grešnika,  mučitelji  Ga  nisu  mogli  gledati,  pa  su  Ga  pokrili  smrdljivom  krpom,  po 
uskrsnuću  Lice  proslavljeno,  sjajnije  od  sunca». 

3.  2.  Obećanja  Isusa  Krista  vjernicima  koji  budu  štovali  njegovo  Presveto  Lice 

(Obećanja  iz  djela  sv.  Gertrude  Velike,  sv.  Mechtilde  i  sestre  Marije  de  saint  Pierre  sabrana  od p. 
Saudreau-a  i  objavljena  u  Les  divines  paroles,  II,  st.  156  s.  Pariz,  s  imprumaturom  +  Josephus,  Ep. 
Andegavensis  28.  10.  1913.) 

Isusove  riječi  upućene  vjernicima  koji  budu  štovali  Sveto  Lice: 

1.  «Udijeliti  ću  im  tako  savršeno  pokajanje  da  će  se  sami  njihovi  grijesi  preda  mnom  promijeniti  u 
radost  dragocjenog  zlata». 

2.  «Nijedna  od  tih  osoba  neće  zauvijek  biti  odijeljena  od  mene». 

3.  «Prikazujući  moje  sveto  Lice  Ocu  umiriti  će  njegovu  srdžbu,  i  kao  kakvim  nebeskim  novcem, 
zadobiti  će  oproštenje  siromašnim  grešnicima». 

4.  «Otvoriti  ću  svoja  usta  i  zagovarati  kod  oca  sve  prošnje  koje  mi  prikažu». 

5.  «Prosvijetliti  ću  ih  svojim  svjetlom,  ražariti  ću  ih  svojom  ljubavlju,  učiniti  ću  ih  plodnima 
dobrim  djelima». 

6.  «Oni  će,  kao  pobožna  Veronika,  brisati  moje  ljupko  Lice  koje  su  grijesi  i  uvrede  izobličili,  a  za 
uzvrat  ja  ću  upisati  moje  božanske  crte  u  njihovu  dušu». 

7.  «Kod  njihove  smrti  obnoviti  ću  u  njima  sliku  Božju  izobličenu  po  grijehu». 

8.  «Zbog  sličnosti  sa  mojim  licem,  blistati  će  više  od  drugih  u  vječnom  životu  i  sjaj  moga  lica 
ispuniti  će  ih  srećom». 

Obećanja  za  pobožnost  Svetom  Licu: 

(Gospodin  sestri  Mariji  od  sv.  Petra) 

(prema  molitveniku  Isuse  ja  se  uzdam  u  te,  objavljenom  s  dopuštenjem  zagrebačkog  nadbiskupskog 
stola  od  24.  8.  1976.) 

1.  Naš  Gospodin  mi  je  obećao  da  će  onim  dušama  koje  štuju  Njegovo  Lice  utisnuti  crte  svojega 
Božanstva. 

2.  „Ovo  svakog  štovanja  dostojno  Lice  je  kao  pečat  Božanstva,  koji  posjeduje  svojstvo  da  dušama 
koje  na  nj  gledaju  utisne  sliku  Boga." 

3.  „Po  mojem  ćete  Licu  postići  spas  mnogih  duša.  Po  tom  žrtvenom  daru  neće  vam  biti  ništa 
uskraćeno.  O,  kada  biste  znali  kako  je  mojemu  Ocu  ugodan  pogled  na  moje  Lice!" 

4.  „Po  mojem  ćete  Licu  čudesno  djelovati." 

5.  „Kako  se  u  kraljevstvu  može  sve  nabaviti  novcem  koji  nosi  sliku  vladara,  tako  i  vi  možete  dobiti 
sve  što  želite  s  dragocjenim  novcem  mojega  svetoga  čovještva." 

6.  „Svi  oni  koji  revno  štuju  moje  Lice  u  duhu  naknade,  čine  ono  što  je  učinila  sveta  Veronika." 

7.  „Što  se  više  trudite  da  opet  uredite  moje  Lice  koje  je  svetogrdno  bilo  iznakaženo,  to  ću  se  i  ja  više 
brinuti  za  vašu  dušu  koja  je  grijehom  bila  nagrđena." 

8.  „Tko  u  tom  djelu  riječju,  molitvom  ili  pismom  zastupa  Kristovu  pravnu  stvar,  tomu  će  On  biti 
branitelj  kod  svojega  nebeskog  Oca.  U  času  smrti  oprat  će  lice  njegove  duše,  očistiti  ga  od  svih 
grešnih  mrlja  i  povratiti  mu  prvotnu  ljepotu." 

9.  „Koliko  god  puta  budeš  prikazivala  (Isus  govori  sestri  Mariji)  Ocu  moje  Lice,  toliko  će  puta  moja 
usta  zazivati  milosrđe." 

3.  3.  Molitve  svetaca  i  duhovnih  velikana  svetom  Licu 

Molitva  svetomu  licu 

(Sv.  Terezija  od  Djeteta  Isusa  i  svetog  Lica) 

O  divno  Isusovo  lice  jedina  ljepoto  koja  očarava  moje  srce,  udostoj  se  utisnuti  u  mene  tvoju 
božansku  sličnost,  kako  ne  bi  mogao  gledati  dušu  tvoje  male  zaručnice  bez  da  vidiš  sebe.  O  moj 
Predragi,  tebi  za  ljubav  prihvaćam,  da  ovdje  na  zemlji  ne  vidim  salast  tvoga  pogleda,  da  ne  kušam 
neizrecivi  poljubac  tvojih  usta,  ali  te  molim  da  me  zapališ  tvojom  ljubavlju  da  se  brzo  istrošim  te 
učiniš  da  se  brzo  pojavim  pred  tobom. 


Kantik  svetomu  licu 

(Sv.  Terezija  od  Djeteta  Isusa  i  svetog  Lica) 

Neiskazan  Ti  lik  je,  Spase,  za  mene  zvijezdom  vodiljom;  ti  znaš,  da  meni  tu  na  zemlji  Nebesa  su 
u  Licu  Tvom.  Milinu  kriju  Tvoje  oči,  a  svete  suze  krase  njih,  i  kroz  plač  sav  mi  ja  se  smiješim,  dok 
motrim  Te  sred  boli  tih. 

Sakrivena  ću  živjet  ja,  da  mogu  tebe  utješiti;  svu  tajnu  meni  otkriva  Ljepota  Ti,  što  znaš  je  kriti. 
O  k  Tebi  letjet  rad  bih  ja!  To  Lice  carstvo  srca  mog  je,  jedincati  mi  zavičaj,  i  livada  mi  cvjetna  to  je  i 
svagdanji  mi  sunca  sjaj.  To  dragi  mije  lijer  u  dolu,  to  mirisa  tajnenog  vir,  što  prognanu  mi  tješi  dušu 
i  liva  u  nju  rajski  mir. 

To  slast  je  moja,  pokoj  moj  i  zvučna  lira  moja  to  je...  O  slatki  Spase,  obraz  Tvoj  ko  mirha  je,  što 
srce  moje  odabra  je  za  nakit  svoj.  To  Lice  sve  je  moje  blago,  s  njim  ništa  već  mi  ne  treba.  Sakrivat 
ja  ću  u  nj  se  vijekom  i  nalik  na  Te  bit  ću  ja.  Odrazi  svoje  mile  crte,  svoj  divni  lik  u  biću  mom,  i  bit 
ću  sveta,  ljude  ja  ću  privlačit  k  Spasu  njihovom.  Nebeskim  svojim  ognjem  Ti  razgori  mene,  žarko 
sjaj  mi,  da  žetva  moja  dozori.  Božanskom  usnom  skoro  daj  mi  vjekovit  cjelov  presveti. 

Molitva  presvetom  Licu  Gospodinovu 

(Prema  sv.  Tereziji  od  Djeteta  Isusa  i  svetoga  Lica) 

Isuse,  koji  si  u  svojoj  krvavoj  muci  postao  prezirom  svijeta  i  muž  boli,  častim  Tvoje  Božansko 
Lice,  na  kojemu  je  sjala  ljepota  i  blagost  Božanstva,  a  sada  je  zbog  mene  postalo  kao  lice  gubavca. 
U  ovim  iznakaženim  crtama  upoznajem  Tvoju  beskrajnu  ljubav  i  gorim  od  želje  da  Tebe  ljubim  i  da 
postignem  da  Tebe  ljube  svi  ljudi.  Suze  što  su  tako  preobilno  tekle  iz  Tvojih  očiju  čine  mi  se  kao 
dragocjeni  biseri,  koje  želim  skupiti  i  njihovom  beskrajnom  cijenom  iskupiti  duše  siromašnih 
grešnika. 

Isuse,  Tvoje  klanjanja  dostojno  Lice  očaralo  je  moje  srce.  Zaklinjem  Te,  utisni  u  nj  svoju 
božansku  sliku  i  rasplamti  ga  svojom  ljubavlju  da  dođem  do  gledanja  Tvojega  slavnoga  Lica  na 
nebu!  Amen! 


Prikazna  molitva  svete  Terezije  od  Djeteta  Isusa  i  svetoga  Lica 

Vječni  Oče,  Ti  si  mi  dao  kao  dragocjenu  baštinu  svakoga  štovanja  dostojno  Lice  svojega 
božanskoga  Sina.  Ja  Ti  Ga  prikazujem  i  molim  Te  da  mi  za  to  udijeliš  milost  da  zaboraviš  sve 
nezahvalnosti  Tebi  posvećenih  osoba  i  da  sve  oprostiš  siromašnim  grešnicima!  Amen! 

Posveta  svetomu  licu  triju  karmelićanki 

(Sv.  Terezija  od  Djeteta  Isusa  i  svetog  Lica  je  sastavila  ovu  posvetnu  molitvu  za  sebe 

i  dvije  novakinje) 

«0  divno  Isusovo  lice!  Kad  si  se  već  udostojalo  posebno  izabrati  naše  duše  kako  bi  se  njima 
dalo,  mi  se  kanimo  tebi  posvetiti.  Čini  mi  se  Isuse  da  čujem  kako  kličeš:  «Otvorite  mi,  sestre  moje, 
drage  moje  zaručnice,  jer  je  moje  Lice  prikriveno  rosom  a  moja  kosa  noćnim  kapljicama»  (usp.  Pj 
5,2).  Naše  duše  razumiju  tvoj  govor  ljubavi,  želimo  obrisati  tvoje  blago  lice  i  utješiti  Te  zbog 
zaborava  zlih.  U  njihovim  očima  Ti  si  još  kao  skriven  ...  drže  te  za  prezreno  biće  (usp.  Iz  53,3). 

Lice  ljepše  od  ruža,  ljepše  od  proljetnih  ljiljana,  nisi  skriveno  našim  očima!  Suze  koje  zaklanjaju 
tvoj  božanski  pogled,  izgledaju  nam  kao  dragocjeni  dijamanti  koje  želimo  skupiti  kako  bismo  njima 
kupili  beskrajno  vrijedne  duše  naše  braće.  S  tvojih  divnih  usana  čule  smo  uzdah  ljubavi.  Shvaćam 
kako  je  žeđ  kojom  izgaraš  žeđ  ljubavi,  kako  bismo  te  napojile  mi  bismo  hitjele  beskrajno  ljubiti! 

Najdraži  zaručniče  naših  duša!  Kada  bismo  posjedovale  ljubav  svih  srdaca,  tebi  bi  je  prikazali. 
Dobro,  udijeli  nam  tu  ljubavi  dođi  ugasiti  žeđ  kod  svojih  malih  zaručnica!  Duše,  Gospodine, 
trebaju  nam  duše.  Posebno  duše  apostola  i  mučenika,  kako  bi  po  njima  tvojom  ljubavlju  mogli 
zapaliti  srca  mnoštva  siromašnih  grešnika. 

O  divno  Lice,  znati  ćemo  zadobiti  ovu  milost!  Zaboravljajući  naš  progon,  na  obalama  rijeka 
babilonskih  pjevati  ćemo  ti  najslađe  pjesme  (usp.  Ps  136,1-4).  Budući  da  si  Ti  jedina  istinska 
domovima  naših  srdaca,  naše  pjesme  neće  biti  pjevane  na  tuđoj  zemlji. 

Ljubljeno  lice  Isusovo!  Čekajući  vječni  dan  u  kome  ćemo  motriti  tvoju  beskrajnu  slavu,  naša 
jedina  želja  je  dopasti  se  tvojim  božanskim  očima,  skrivajući  i  mi  lica  kako  nas  nitko  na  zemlji  ne  bi 
mogao  prepoznati.  Naš  skriveni  pogled:  evo  naše  neba  o  Isuse».  ( sestra  Terezija  od  Djeteta  Isusa  i 
Svetog  Lica;  sestra  Genofella  od  svetoga  Lica  i  od  sv.  Terezije;  sestra  Marija  od  Trojstva  i  svetoga 
Lica) 


Obasjaj  nas  svojim  licem 

(Papa  Pio  IX) 

O  moj  Isuse  milosrdno  nas  pogledaj,  obasjaj  svakoga  od  nas  svojim  Licem,  kao  što  si  se  osvrnuo 
na  Veroniku,  ne  da  bismo  ga  vidjeh  tjelesnim  očima  nego  neka  naše  srce  vidi  tvoje  sveto  Lice,  da 
bismo  sjećajući  se  tebe  uvijek  crpili  s  tog  izvora  jakosti  potrebnu  snagu  u  duhovnim  borbama  koje 
nam  preostaju.  O  Sveto  Lice  Isusovo  smiluj  nam  se!  Amen. 

Prikazivanje  Vječnom  Ocu  lice  Isusa  Krista 

Vječni  Oče,  prikazujem  Ti  Presveto  Lice  Tvojega  ljubljenoga  Sina.  Ono  je  neizmjerna 
otkupnina  koja  jedina  može  izbrisati  naše  dugove.  Vječni  Oče,  ja  ti  žrtvujem  to  Lice  da  ublažim 
Tvoju  zlovolju.  Ti  znaš  da  je  ono  nosilo  trnje  naših  grijeha  i  otvrdnulo  pod  udarcima  Tvoje 
pravednosti.  Njihove  znakove  ono  još  nosi.  Gledaj  na  te  božanske  rane!  One  neprestano  viču,  a  i  ja 
vičem  s  njima:  milosrđe,  milosrđe,  milosrđe  za  grešnike!  (Iz  molitvenika  Isuse  ja  se  uzdam  u  tebe, 
objavljenog  s  dopuštenjem  nadbiskupskog  duhovnog  stola  u  Zagrebu) 

Gospodine  Isuse,  ne  skrivaj  nam  svoga  lica 

(sv.  Antun  Padovanski) 

Gospodine  Isuse,  ne  skrivaj  nam  svoga  lica,  ne  udaljuj  se  od  hrama  našega  srca  i  ne  ulazi  u 
sudište  radi  našega  grijeha.  Ulij  u  nas  svoju  milost,  budi  milostiv  prema  našim  grijesima,  oslobodi 
nas  od  vječne  smrti  i  povedi  nas  u  svoje  kraljevstvo,  gdje  ćemo  s  Abrahamom,  Izakom  i  Jakovom, 
moći  vidjeti  dan  vječnosti.  Uz  tvoju  pomoć,  ti  koji  si  dostojan  svake  časti,  snage,  pohvale  i 
kraljevstva  u  vijeke  vjekova.  Amen. 


Pozdrav  Presvetom  Licu 

(prema  molitvi  sestre  Marije  od  sv.  Petra) 

Svakoga  štovanja  dostojno  Lice  mojega  Otkupitelja,  pozdravljam  Te,  molim  se  Tebi  i  ljubim  Tebe 
sa  svim  silama  svoje  duše.  Ponizno  Te  molim  da  opet  uspostaviš  Božju  sliku  u  nama!  Amen! 

Molitva  Isusu  u  čast  njegova  Presvetog  Lica 

(Službenice  Božja  sestra  Marija  od  sv.  Petra) 

Gospodine,  kako  je  divno  Tvoje  Sveto  Lice!  Još  nakon  dvadeset  stoljeća  možemo  se  mi,  Tvoji 
otkupljenici,  radovati  kraljevskim  crtama  Tvojega  Svetoga  Lica,  što  si  ga  Ti  utisnuo  u  platno 
zamotan  u  grobu.  Iz  njega  možemo  čitati  što  si  Ti  sve  pretrpio  ...  iz  ljubavi  prema  nama! 

Isuse,  otvori  svoje  oči  i  pogledaj  mene!  Pokloni  mi  samo  jedan  pogled,  on  će  rasplamtjeti  moje 
srce  ljubavlju  prema  Tebi.  Tada  ću  vidjeti  što  si  Ti,  a  što  sam  ja.  Pokloni  mi,  Gospodine,  svoj 
pogled!  Gospodine,  otvori  svoja  usta  i  govori  meni!  Daj  da  čujem  Tvoj  glas,  koji  je  otvarao 
slijepcima  oči,  ozdravljao  bolesnike,  uskrsavao  mrtve!  Tvoja  je  riječ  umirivala,  tješila,  učila. 

Isuse,  govori  također  i  meni!  Gospodine,  okreni  svoje  uho  k  meni  i  slušaj  moje  bijedne  riječi! 
Gospodine,  daj  da  progledam!  Očisti  moje  srce!  Isuse,  Sine  Davidov,  smiluj  mi  se!  Spasi  me,  Isuse, 
inače  pogiboh!  Gospodine,  ja  se  u  Tebe  pouzdajem  da  neću  propasti  u  vječnosti. 

O  divno  Lice  mog  Isusa 

(Sluga  Božji  Leon  Dupont) 

O  divno  Lice  mog  Isusa  koje  si  se  iz  milosrđa  naklonilo  prema  nama  u  muci  na  križu  za  spasenje 
svijeta,  i  danas  se  ponovno  milosrdno  nakloni  prema  nama  siromašnim  grešnicima,  milosrdno  svrni 
na  nas  svoj  pogled  i  prihvati  nas  poljupcem  mira.  O  Srce  Isusovo  smiluj  nam  se! 

Molitva  Presvetom  Licu 

(Službenice  Božja  sestra  časna  majka  Pierina  od  Svetog  Lica) 

Neka  tvoj  Lice  zasja  nad  nama  Gospodine,  jer  samo  u  svjetlu  tvog  božanstva  možemo  shvatiti 
iskonske,  bolne  ljepote  tvoga  Svetoga  Lica.  Krvave  suze  koje  su  namočile  nevine  obraze,  govore  mi 
o  tvojoj  agoniji  u  Getsemanskom  vrtu,  strašnom  mučeništvu  tvoje  duše  pred  užasnim  viđenjem 
nezahvalnosti  grijeha  koje  si  u  svojoj  beskrajnoj  ljubavi  htio  na  sebe  preuzeti. 

Tvoje  prikrivene  oči  govore  mi  o  smrtnoj  muci,  tvoja  božanska  usta  otvaraju  se  i  govore:  «Oče 
oprosti  im  jer  ne  znaju  što  čine».  O  Isuse  dopusti  nam  da  motreći  tvoje  Lice  uđemo  u  ponore  patnje 
i  ljubavi  tvoga  Srca,  da  tvoje  patnje  postanu  naše,  da  sjedinimo  naše  siromašne  nadoknade  s 
tvojima. 

Htjeli  bismo  obrisati  ti  suze  velikodušno  prihvaćajući  žrtvu,  patnju  i  tvoju  svetu  volju.  Želimo  te 
motriti  Isuse  istom  patnjom  ljubavi  kojom  te  je  gledala  tvoja  sveta  Majka  u  tvojoj  bolnoj  muci,  a 
budući  daje  to  nemoguće  našoj  bijedi,  polažemo  naše  nakane,  djela  i  srca  u  tvoje  ruke  kako  bi  ih  ti 
pročistio  i  učinio  dražima  tvom  božanskom  pogledu. 

O  Isuse,  dopusti  da  ponavljamo  s  psalmistom:  «Lice  sam  tvoje  tražio,  lice  tvoje  Gospodine  ja 
tražim»  (usp.  Ps  26),  iščekujući  da  te  otvoreno  gledam  u  Nebu,  daj  da  hodimo  uvijek  u  svijetlu 
tvoga  Lica  kako  bi  se  u  naša  srca  utisnula  sličnost  s  tobom,  a  naša  radost  postala  trpjeti  za  tebe. 

Zraka  tvog  božanskog 

(Službenica  Božja  sestra  časna  majka  Pierina  od  Svetog  Lica) 

O  slatki  Isuse,  ostani  s  nama  jer  večer  će,  ijedna  zraka  tvog  božanskog  Lica  kome  se  klanjamo  u 
liku  Presvetog  Oltarskog  Sakramenta  neka  prosvijetli  naš  duh  i  rasprši  tame  koje  obavijaju 
čovječanstvo.  O  ljubljeni  Isuse  ostani  s  nama,  utješi  nas  u  mukama  života  ,  nauči  nas  trpjeti  s  tobom 
u  miru,  učiniti  dragocjenom  našu  patnju.  Ostani  s  nama,  ljubljeni  Učitelju  istine  da  bi  hodili  s 
povjerenjem  prema  vječnom  spasenju  u  slavu  kraljevstva  Božjega. 

O  Isuse  ostani  s  nama,  hraneći  nas  svojim  prečistim  tijelom,  kako  bi  se  podigle  djevice,  apostoli  i 
sveci  te  obnovili  lice  zemlje.  Slatki  Isuse,  izvore  svakog  dobra,  ostani  s  nama  u  Euharistiji, 
poputbini  na  zemaljskom  putu,  da  bi  sjedinjeni  sa  jednim  Pastirom  slavili  Boga  odvije  na  zemlji  u 
svjetlu  vjere,  kako  bi  ga  slavili  vječno  u  viđenju  ljubavi  u  Raju. 

Pogled  na  sveto  Lice  Isusovo,  srce  pred  svetohraništem  gdje  kuca  beskraja  Ljubav  koja  nikada  ne 
ostavlja,  blizu  nebeske  Majke,  čega  se  bojati? 

Srce  Isusovo  i  Srce  Marijino  se  sjedinjuju  i  djeluju  kako  bi  na  potresenu  zemlju  pala  dobrohotna 
kiša  milosti.  Iz  naših  srdaca  neka  se  u  poniznosti  s  povjerenjem  podigne  molitva  koja  traži  mir  i 
praštanje. 


Šesta  postaja  križnog  puta:  Veronika  pruža  Isusu  rubac 

(Već  smo  u  povijesnom  prikazu  pobožnosti  svetom  Licu  spomenuli  relikviju  Veronikina  rupca,  te  da 
je  taj  događaj  uvršten  u  pobožnost  križnog  puta.  Donosimo  i  tu  molitvu  koja  nam  može  pomoći  u 

razmatanju  i  pobožnosti) 

Klanjamo  ti  se,  Kriste,  i  blagosivamo  te.  Jer  si  svetim  križem  svojim  svijet  otkupio. 

Među  silnom  svjetinom,  koja  se  naslađivala  mukama  Isusovim,  našla  se  jedna  pobožna  žena, 
koja  požali  Spasitelja.  Ona  mu  pruži  rubac,  da  otare  svoje  krvavo  lice.  A  za  nagradu  vraća  joj 
Spasitelj  sliku  svetoga  lica  svoga,  utisnutu  u  rubac.  Kako  je  lijepo  ogledalo  dobila  sveta  Veronika! 
Ogledaj  se  u  to  ogledalo  često! 

Pomolimo  se.  Predobri  Isuse,  koji  si  smrtnim  znojem  lica  svoga  meni  spasio  život;  o  daj  povrati 
duši  mojoj  ljepotu,  koju  je  na  krštenju  primila!  Daj  mi  onako  nježno  srce,  kakvim  ti  je  sveta 
Veronika  pružila  rubac,  i  utisni  mi  u  srce  biljege  muke  svoje.  Amen. 

Molba  Presvetoj  Djevici 

Pozdravljam  Te  i  ljubim  Presveta  Djevice  Marijo,  Majko  Božja,  bijeli  ljiljane  Presvetoga 
Trojstva,  blistava  ružo  nebeske  miline.  Molim  Te,  prikaži  Vječnom  Ocu  bolno  Lice  svojega  Sina,  da 
dade  Crkvi  svete  svećenike  po  Srcu  Isusovu!  Amen! 

3.  4.  Molitve  nadoknade,  posveta  i  litanije  presvetom  Licu 


Pozdrav  presvetom  Licu  Isusovu 


Blagoslovljen  Isus! 

Blagoslovljeno  presveto  Lice  Isusovo  po  uzvišenosti  i  ljepoti  svojih  nebeskih  crta! 

Blagoslovljeno  presveto  Lice  Isusovo  zbog  svih  riječi  koje  su  izišle  iz  njegovih  božanskih  usta! 
Blagoslovljeno  presveto  Lice  Isusovo  zbog  svih  milosrdnih  pogleda  njegovih  divnih  očiju! 
Blagoslovljeno  presveto  Lice  Isusovo  zbog  napora  apostolata! 

Blagoslovljeno  presveto  Lice  Isusovo  preobraženo  na  gori  Taboru! 

Blagoslovljeno  presveto  Lice  Isusovo  krvavim  znojem  obliveno  u  Getsemanskom  vrtu! 
Blagoslovljeno  presveto  Lice  Isusovo  u  poniženjima  koja  je  u  muci  pretrpjelo! 

Blagoslovljeno  presveto  Lice  Isusovo  u  smrtnoj  muci  na  Križu  klonulo! 

Blagoslovljeno  presveto  Lice  Isusovo  koje  je  Marija  beskrajnom  ljubavlju,  vjerom  i  nadom  mrtvo 
u  svom  naručju  motrila! 

Blagoslovljeno  presveto  Lice  Isusovo  slavom  uskrsnuća  obasjano! 

Blagoslovljeno  presveto  Lice  Isusovo  koje  anđeli  i  sveti  motre  u  sjaju  vječnog  božanskog  svijetla! 

( Preuzeto  iz:  p.  F.  Avidano,  Filotea  mariana,  Aleksandria,  1957.,  objavljena  s  imprimaturom 
Casali  8.  3.  1957.,  can.  Oddone,  vic.  gen.) 

Pozdrav  presvetom  Licu  u  Presvetom  Sakramentu 

Pozdravljam  Te,  klanjam  Ti  se  i  ljubim  Te,  Presveto  Lice  Isusovo,  nazočno  u  Presvetom 
Sakramentu,  sjajnije  od  sunca. 

Pozdravljam  Te,  klanjam  Ti  se  i  ljubim  Te,  Presveto  Lice  Isusovo,  nazočno  u  Presvetom 
Sakramentu,  plemeniti  pečate  Božanstva. 

Pozdravljam  Te,  klanjam  Ti  se  i  ljubim  Te,  Presveto  Lice  Isusovo,  nazočno  u  Presvetom 
Sakramentu,  ogledalo  Božanskih  savršenosti. 

Sa  svim  silama  svoje  duše  obraćam  se  Tebi  i  ponizno  Te  molim  da  utisneš  u  moje  srce  sve  crte 
Božanske  slike!  Amen! 

Pozdrav  presvetom  Isusovu  Licu  kao  naknada  za  bogohuljenja 

(Iz  molitvenika  Isuse  ja  se  uzdam  u  tebe,  objavljenog  s  dopuštenjem  nadbiskupskog  duhovnog  stola 
u  Zagrebu) 

Pozdravljam  Te,  o  Presveto  Lice  Isusovo,  predostojno  ogledalo  božanskog  veličanstva. 

Pozdravljam  Te,  o  Presveto  Lice  Isusovo,  koje  napunjaš  nebeskim  blaženstvom  sve  anđele  i  svete. 
Pozdravljam  Te,  o  Presveto  Lice  Isusovo,  najmilije  i  najljepše  među  svom  djecom  zemaljskom. 
Pozdravljam  Te,  o  Presveto  Lice  Isusovo,  radosti  i  naslado  sviju,  koji  vjeruju  u  Te  i  koji  Te  nada  sve 
ljube. 

Pozdravljam  Te,  o  Presveto  Lice  Isusovo,  što  savršeno  odrazuješ  ljubav,  nježnost  i  milosrđe  Božje. 
Pozdravljam  Te,  o  Presveto  Lice  Isusovo,  koje  si  se  znojilo  krvavim  znojem  u  groznim  duševnim 
tjeskobama  poradi  naših  grijeha. 

Pozdravljam  Te,  o  Presveto  Lice  Isusovo,  koje  si  užasno  trpjele  zbog  poljupca  Judina. 

Pozdravljam  Te,  o  Presveto  Lice  Isusovo,  koje  si  zbog  naših  mnogih  grijeha  bilo  zlostavljano 
okrutnim  bičevanjem  i  bolnim  krunjenjem  trnovom  krunom,  koje  si  bilo  nagrđeno  i  kome  je  bila 
oduzeta  svaka  ljepota. 

Pozdravljam  Te,  o  Presveto  Lice  Isusovo,  koje  si  šuteći  trpjelo  sve  tjelesne  i  duševne  muke,  sva 
izrugivanja  i  sve  pogrde. 

Pozdravljam  Te,  o  Presveto  Lice  Isusovo,  koje  si  tako  milosrdno  Petra  pogledalo. 

Pozdravljam  Te,  o  Presveto  Lice  Isusovo,  koje  ublažuje  Božju  srdžbu. 

Pozdravljam  Te,  o  Presveto  Lice  Isusovo,  koje  ćeš  biti  uvijek  radost  i  naslada  sviju  izabranih. 

Pohvale  presvetom  Licu  kao  naknada  za  bogopsovke 

(Iz  molitvenika  Isuse  ja  se  uzdam  u  tebe,  objavljenog  s  dopuštenjem  nadbiskupskog  duhovnog  stola 
u  Zagrebu) 

Blagoslovljeno  budi,  Sveto  Lice  Isusovo,  uzvišeni  pečate  Božanstva! 

Blagoslovljeno  budi,  Sveto  Lice  Isusovo,  ogledalo  Božanstva! 

Blagoslovljeno  budi,  Sveto  Lice  Isusovo,  radosti  i  naslado  svih  anđela  i  svetaca! 

Blagoslovljeno  budi,  Sveto  Lice  Isusovo,  što  si  zbog  naših  grijeha  bilo  zlostavljano,  iznakaženo  i 
lišeno  svake  svoje  ljepote! 

Blagoslovljeno  budi,  Sveto  Lice  Isusovo,  što  si  se  tako  milosrdno  okrenulo  prema  svojem  apostolu 
Petru,  kada  Te  je  on  tri  puta  zatajio! 

Blagoslovljeno  budi,  Sveto  Lice  Isusovo,  za  nas  popljuvano,  izudarano  i  izranjeno! 

Blagoslovljeno  budi,  Sveto  Lice  Isusovo,  što  si  se  utisnulo  u  koprenu  svete  Veronike! 

Blagoslovljeno  budi,  Sveto  Lice  Isusovo,  sjajno  preobraženo  na  svetom  platnu! 

Blagoslovljeno  budi,  Sveto  Lice  Isusovo,  što  ublažuješ  Božju  srdžbu! 

Blagoslovljeno  budi,  Sveto  Lice  Isusovo,  što  ćeš  biti  vječna  nagrada,  radost  i  naslada  svih 
izabranika  na  nebu! 

Pomolimo  se!  Pun  miline  Isuse,  Ti  nisi  ni  na  jednom  dijelu  svojega  Božanskoga  Tijela  toliko 
pretrpio  za  nas  kao  na  svojem  Svetom  Licu,  koje  je  zbog  naših  grijeha  bilo  okrutno  iznakaženo  i 
obasuto  bezbožnim  psovkama.  Svrni  svoje  Sveto  Lice  na  nas  kao  što  si  ga  okrenuo  prema  apostolu 
Petru,  da  i  mi  proniknuti  savršenim  pokajanjem  iz  ljubavi  prema  Tebi  zavrijedimo  gledati  Ga  u 
Nebu!  Amen! 


Posveta  Svetom  Licu 

(Sluga  Božji  don.  Ildebrando  Gregori  OSBCS) 

O  presveto  Lice  mog  slatkog  Isusa,  živi  i  vječni  izrazu  ljubavi  i  božanskog  mučeništva  koje  si 
trpio  za  otkupljenje  ljudi  klanjam  ti  se  i  ljubim  te.  Danas  i  zauvijek  posvećujem  tebi  cijelo  moje 
biće.  Prikazujem  ti  po  prečistim  rukama  Bezgrešne  Kraljice  sve  molitve,  misli,  djela  i  trpljenja 
današnjeg  dana  i  cijeloga  mog  života  kao  zadovoljštinu  za  grijehe  siromašnih  grešnika.  Učini  da 
postanem  istinski  apostol.  Neka  me  tvoj  blagi  pogled  prati  uvijek  u  životu  i  smrti. 

Preslatki  moj  Gospodine  Isuse,  ti  poznaješ  našu  sadašnjost  i  našu  budućnost,  a  mi  je  ne 
poznajemo,  ponizno  klečeći  pred  tobom  tebi  se  posvećujemo  i  preporučujemo.  Neka  u  naša  srca 
bude  urezano  tvoje  blagoslovljeno  Lice,  utisnuto  u  naše  misli  istom  snagom  kao  što  je  upisano  na 
sveto  Platno.  I  kao  što  ga  nikakva  sila  nije  mogla  izbrisati  sa  svetog  Platna,  tako  neka  nikakva 
protivština  života,  nijedan  neprijatelj  ne  može  izbrisati  tvoje  Presveto  Lice  iz  našega  srca.  Daj  da 
uvijek  nosimo  tvoje  Sveto  Lice  u  našim  srcima  i  našim  mislima  kako  bismo  ga  mogli  kroz  svu 
vječnost  slaviti  i  blagoslivljati  u  vječnosti  zahvaljujući  ti  skupa  sa  izabranima  koji  su  te  uvijek 
ljubili,  bili  spremni  sve  poduzeti  na  tvoju  slavu,  a  sada  te  konačno  uživaju  u  vječnosti.  O  Isuse 
dopusti  i  nama  da  te  u  vijeke  slavimo  sa  tvojim  svetima.  Amen. 

Litanije  presvetom  Licu  Isusovu 

(Imprimatur:  Regensburg,  8.  XI.  1958.) 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste,  čuj  nas!  Kriste,  usliši  nas! 

Oče  nebeski  Bože, 

Sine,  Otkupitelju  svijeta,  Bože 
Duše  Sveti  Bože, 

Sveto  Trojstvo,  jedan  Bože, 

Sveto  Lice  Sina,  živoga  Boga,  (pogledaj  nas  i  smiluj  nam  se!) 

Sveto  Lice  Isusa  Krista, 

Sveto  Lice  našega  Otkupitelja,  rođena  od  presvete  Djevice  Marije, 

Sveto  Lice,  ogledalo  Božjeg  veličanstva, 

Sveto  Lice,  što  ga  anđeli  uvijek  žele  gledati, 

Sveto  Lice  najljepšega  među  ljudskom  djecom, 

Sveto  Lice  sjajnije  od  sunca, 

Sveto  Lice  obliveno  krvavim  znojem  u  Getsemaniju, 

Sveto  Lice,  poniženo  izdajničkim  poljupcem, 

Sveto  Lice,  nemilosrdno  udarano  zaušnicama, 

Sveto  Lice  svetogrdno  popljuvano, 

Sveto  Lice  razderano  ubodima  tmja, 

Sveto  Lice  osramoćeno  pogrdama, 

Sveto  Lice  žestoko  udarano  trstikom, 

Sveto  Lice  pokriveno  smrdljivom  krpom, 

Sveto  Lice,  zaliveno  suzama, 

Sveto  Lice,  opsovano,  pogrđeno  i  vrijeđano  mnogim  pogrdama, 

Sveto  Lice,  zamrljano  krvlju, 

Sveto  Lice,  zlostavljano  na  sve  načine, 

Sveto  Lice,  utisnuto  na  koprenu  svete  Veronike, 

Sveto  Lice,  priklonjeno  u  smrti  Isusovoj  na  križu, 

Sveto  Lice  Isusovo,  čudesno  sjajno  na  svetom  Platnu, 

Sveto  Lice,  radosti  i  naslado  nebeskoga  dvora, 

Sveto  Lice,  okrepo  pravednika  na  zemlji 
Sveto  Lice,  utjeho  ucviljenih, 

Sveto  Lice,  uzore  svih  kreposti, 

Sveto  Lice,  slasti  vjernih  duša, 

Sveto  Lice,  ufanje  grešnika, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se.  Gospodine! 

R.  Pokaži  nam  svoje  Lice,  svake  ljubavi  dostojni  Otkupitelju! 

O.  I  bit  ćemo  spašeni. 

Pomolimo  se!  Isuse,  moj  Otkupitelju,  pozdravljam  Te,  klanjam  Ti  se  i  ljubim  Te,  ponovo 
pogrđivana  bogopsovkama.  Prikazujem  Ti  po  prežalosnom  i  bezgrešnom  Srcu  Tvoje  božanske 
Majke  klanjanje  svih  anđela  i  svetaca  kao  miomirisnu  žrtvu,  i  ponizno  Te  molim  da  snagom  svoga 
svetoga  Lica  uspostaviš  i  obnoviš  u  meni  i  u  svim  ljudima  Svoju  sliku,  koja  je  iznakažena  našim 
grijesima!  Amen! 

Vječni  Oče,  prikazujem  Ti  po  prečistim  rukama  bezgrešne  Djevice  svakoga  klanjanja  predostojno 
Lice  Tvojega  ljubljenoga  Sina  kao  naknadu  za  psovke  proti  Tvojemu  svetom  Imenu  i  za  obraćenje 
bijednih  grešnika!  Amen! 

3.  5.  Devetnica  i  trodnevnica  svetom  Licu  Isusovu 
Devetnica 

(Kroz  devet  dana  mole  se  svih  5  zaziva,  a  kao  se  ima  više  vremena  mogu  se  na  kraju  nadodati  i 
litanije  svetom  Licu.  Imprimatur  27.  5.  1941.  p.  Castiglioni,  vic. gen.  Mediolani). 

Znak  križa.  Oče  naš,  Zdravo  Marijo,  Slava  Ocu... 

1.  O  slatko  Lice  Isusovo  koje  si  s  beskrajnom  ljupkošću  gledao  pastire  u  štalici  u  Betlehemu  i  svete 
kraljeve  koji  su  došli  pokloniti  ti  se,  blago  pogledaj  i  moju  dušu  koja  se  pred  tobom  baca  na  koljena, 

slavi  te  i  zahvaljuje  ti.  Usliši  moju  molitvu  koju  ti  upućujem  (izreći  nakanu).  Slava  Ocu,  Sinu  i 
Duhu  Svetome ... 

2.  O  slatko  Lice  Isusovo  koje  si  se  potreslo  pred  ljudskim  nedaćama,  obrisao  si  suze  ožalošćenima, 
bolesne  liječio  pogledaj  blagonaklono  na  bijede  moje  duše  i  tjelesne  slabosti  koje  me  muče.  Zbog 
suza  koje  si  probo  učvrsti  me  u  dobru,  oslobodi  me  od  zla  i  udijeli  milost  za  koju  te  molim.  Slava 
Ocu,  Sinu  i  Duhu  Svetome  ... 

3.  Milosrdno  Lice  Isusovo  koje  si  došlo  u  ovu  suznu  dobnu,  i  toliko  suosjećao  s  našim  slabostima, 
da  si  se  nazvao  Liječnikom  bolesnih,  dobrim  Pastirom  zalutalih,  ne  dopusti  da  me  Sotona  nadvlada, 
čuvaj  me  uvijek  svojim  pogledom  i  daj  da  budem  među  onim  dušama  koje  su  ti  na  utjehu.  Slava 
Ocu,  Sinu  i  Duhu  Svetome  ... 

4.  Presveto  Lice  Isusovo,  dostojno  slave  i  ljubavi  zasjalo  božanstvom  na  gori  Taboru,  krvlju 
obliveno  u  Getsemanskom  vrtu,  a  prekriveno  pljuvačkom  i  udarcima  u  Muci,  svmi  na  mene  svoj 
milosrdni  pogled  kojim  si  pogledao  raskajanog  razbojnika.  Daj  da  shvatim  božansku  mudrost 
skrivenu  u  poniznosti  i  ljubavi.  Slava  Ocu,  Sinu  i  Duhu  Svetome  ... 

5.  Božansko  Lice  Isusovo,  natopljeno  krvlju,  napoj eno  octom  u  Muci  prije  smrti,  kazao  si:  «Žedan 
sam»!;  Lice  preljubljeno  od  svoje  Majke  u  njenom  naručju  pod  križem,  Lice  zauvijek  proslavljeno 
kod  uskrsnuća  sačuvaj  uvijek  tvoju  blagoslovljenu  žeđ  ljubavi  prema  meni  i  mojim  dragima.  Po 
Marijinim  rukama  milostivo  primi  moje  molitve  i  usliši  me  u  mojom  potrebama.  Slava  Ocu,  Sinu  i 
Duhu  Svetome ... 

Trodnevnica 

(Tri  dana  se  mole  svi  zazivi,  a  ako  se  ima  više  vremena  na  kraju  se  mogu  izmoliti  i  Litanije  svetog 
Lica;  Preuzeto  iz:  p.  F.  Avidano,  Filotea  mariana,  Aleksandria,  1957.,  objavljena  s  imprimaturom 
Casali  8.  3.  1957.,  can.  Oddone,  vic.  gen.) 

1.  O  divno  Lice  Isusovo,  pogledaj  milostivo  na  mene  i  zbog  tvojih  svetih  suza  udijeli  mi  milost  za 
koju  te  molim.  Oče  naš,  Zdravo  Marijo,  Slava  Ocu... 

2.  O  divno  Lice  Isusovo,  poslušaj  dobrostivo  moje  siromašne  prošnje  i  zbog  udaraca  koje  si 
pretrpilo  udijeli  mi  milost  za  koju  te  molim.  Oče  naš,  Zdravo  Marijo,  Slava  Ocu... 

3.  O  divno  Lice  Isusovo,  sjeti  se  da  si  oprostio  raskajanom  razbojniku,  otvori  svoja  usta  i  zagovaraj 
me  kod  Oca  nebeskoga  i  udijeli  mi  milost  za  koju  te  molim.  Oče  naš,  Zdravo  Marijo,  Slava  Ocu... 
Vječni  Oče  prikazujem  ti  divno  Lice  Isusovo,  po  Marijinom  udostoj  se  udijeliti  mi  milost  za  koju  te 
molim  kao  i  sve  one  koje  su  mi  potrebne  za  vječno  spasenje.  Zdravo  Karljice... 

3.  6.  Medaljica  Presvetog  Lica  Isusova 

Medaljica  Presvetog  Lica  je  znak  ljubavi  Isusa  Krista  koji  je  umro  na  Križu  za  otkupljenje  ljudi  i 
znak  Isusa  Krista  žrtvovanoga  koji  živi  u  Presvetom  Sakramentu.  Medaljica  Presvetog  Lica  Isusova 
je  Marijin  dar  svijetu,  dar  Isusove  i  naše  Majke. 

U  noći  31.  5.  1938.  časnoj  majci,  službenici  Božjoj  Mariji  Pierini  de  Micheli,  (1890  -  1945) 
koja  je  pripadala  redovničkoj  družbi  Kćeri  Bezgrešnog  začeća  za  vrijeme  euharistijskog  klanjanja  u 
samostanskoj  kapelici  u  Milanu  ukazala  se  Gospa  i  pokazala  joj  šakpular  -  medaljicu  svetog  Lica. 
Majka  Božja  je  držala  u  ruci  kao  medaljicu  koja  je  sjedne  strane  imala  urezanu  sliku  Lica  Isusova 
umrla  na  križu,  oko  slike  Lica  Isusova  pisalo  je  Illu mina,  Domine,  Vultum  Tuum  super  nos;  (Obasjaj 
nas  Gospodine  svjetlom  svoga  lica).  Na  drugoj  strani  medaljice  je  bila  slika  Presvete  Hostije  iz 
koje  su  izlazile  zrake,  a  oko  nje  je  pisalo  Mane  nobiscum,  Domine  (Ostani  s  nama  Gospodine). 

Nebeska  Majka  se  približila  časnoj  sestri  i  kazala:  «Slušaj  dobro  i  kaži  svom  ispovjedniku  daje 
ova  medaljica  oružje  obrane,  štit  jakosti,  zalog  milosrđa  koje  Isus  hoće  udijeliti  svijetu  u  ovim 
vremenima  sjetilnosti  i  mržnje  protiv  Boga  i  Crkve.  Đavolske  mreže  se  postavljaju  za  iskorijeniti 
vjeru  iz  srdaca,  zlo  se  širi.  Malo  je  istinskih  apostola:  potreban  je  nebeski  lijek,  a  taj  lijek  je 
Presveto  Lice  Isusovo.  Svi  koji  će  nositi  ovu  medaljicu  i  prema  mogućnostima  svakog  utorka 
klanjati  se  Isusu  u  Presvetom  Sakramentu  kako  bi  nadoknadili  uvrede  koje  su  zadane  Licu  moga 
Sina  Isusa  za  vrijeme  njegove  Muke  i  koje  mu  svakodnevno  zadaju  u  Presvetom  Sakramentu  biti  će 

učvršćeni  u  vjeri;  spremni  braniti  vjeru ,  imati  će  milosti  potrebne  za  nadvladati  nutarnje  i  vanjske 
duhovne  poteškoće,  zadobiti  će  pomoć  u  opasnostima  za  dušu  i  tijelo,  imati  će  vedru  smrt  s 
pogledom  osmijeha  mog  Božanskog  Sina». 

Nakon  razgovora  sa  ispovjednikom  slugom  Božjim  don.  Ildebrandom  Gregoriem 
benediktinskim  monahom  silverstinom  (ogranak  reda  benediktinaca)  sestra  je  u  molitvi  dobila 
potvrdu  od  Gospe  daje  bit  njene  duhovne  poruke  ista  bilo  da  se  radi  o  škapularu  ili  medaljici  te  da 
isto  vrijede  dana  obećanja  i  milosti. 

Crkveno  dopuštenje  za  širenje  medaljice  Presvetog  Lica  dogodilo  9.  8.  1940.  godine  s 
blagoslovom  milanskog  kardinala  Schustera  koji  je  i  sam  bio  pobožan  svetom  Licu.  Veliki  apostol 
širenja  medaljice  svetog  Lica  postao  je  sluga  Božji  monah  Ildebrando  Gregorio  koji  je  riječju  i 
spisima  proširio  pobožnost  Presvetom  Licu  Isusovu  i  štovanje  njegove  medaljice  u  Italiji,  Aziji, 
Amrerici  i  Australiji.  Medaljica  Presvetog  Lica  se  brzo  širila  u  cijeloj  katoličkoj  Crkvi,  a  sa  mnogih 
strana  su  pristizala  svjedočanstvima  o  uslišanjima  i  zadobivenim  milostima.  S  blagoslovom 
tadašnjeg  pape  Pavla  VI  jednu  medaljicu  Presvetog  Lica  američki  astronauti  su  ostavili  i  na 
mjesecu. 


3.  7.  Pobožnost  svetom  Licu  u  iskustvima  svetaca  i  duhovnih  velikana 

1.  Službenica  Božja  sestra  Marija  od  sv.  Petra  karmelićanka  iz  Toursa  (1816-1848),  te  sluga 
Božji  Leon  Papin  Dupon  (1797-1876):  Na  poticaj  službenice  Božje  sestre  Marije  od  sv.  Petra, 
karmelićanke  iz  Toursa  u  Francuskoj  pobožnost  svetom  Licu  prisutna  u  Crkvi  od  prvih  vremena  je 
dobila  novi  zamah  u  cijelom  svijetu.  Naime  poniznoj  sestri  koja  je  izgarala  od  ljubavi  prema  Isusu 
na  posebna  način  se  dojmilo  sve  više  širenje  bezboštva  u  Francuskoj.  Sestra  Marija  koja  je  posebno 
bila  pobožna  Majci  Božjoj,  a  odlikovala  se  u  štovanju  presvetog  Oltarskog  Sakramenta  gajila  je  duh 
pokore  i  davanja  zadovoljštine  Isusu  za  uvrede  koje  mu  se  svakodnevno  nanose. 

Dok  je  molima  križni  put  imala  je  običaj  da  kod  svake  postaje  poljubi  zemlju.  Jednog  dana 
moleći  križni  put  bila  je  sva  obuzeta  dubokom  molitvom  kad  je  čula  Isusove  riječi: 

«Ja  tražim  Veronike  koje  će  obrisati  i  štovati  moje  božansko  Lice  koje  ima  malo  štovatelja.  Moje 
ime  se  posvuda  psuje.  Čak  ga  i  djeca  psuju.  Psovka  je  đavolski  grijeh,  njome  grešnik  sam  sebi 
izriče  vlastitu  osudu.  Ona  je  otrovna  strijela  koja  stalno  ranjava  moje  srce». 

Tada  je  Isus  sestru  Mariju  poučio  i  strelovitu  molitvu  nadoknade  tražeći  od  nje  daje  često  moli 
kao  zadovoljštinu  za  grijehe  ljudi. 

„Svi  stvorovi  na  nebu,  na  zemlji  i  pod  zemljom,  što  su  proizašli  iz  Božjih  ruku,  vazda  hvalili, 
blagoslivljali,  ljubili,  obožavali  i  veličali  neizrecivo  Božje  Ime  po  Presvetom  Srcu  Isusovu  u 
presvetom  Oltarskom  Otajstvu!  Amen!" 

Bio  je  to  početak  mističnog  iskustva  sestre  Marije  s  naglaskom  na  pobožnost  svetom  Licu,  te  se  u 
cijeloj  Crkvi  ponovno  pobudilo  štovanje  svetog  Lica  Isusova.  Nekoliko  glavnih  crtica  o  tome 
donijeli  smo  u  poglavlju  koje  govori  o  obećanjima  Isusa  Krista  vjernicima  koji  budu  štovali 
njegovo  Presveto  Lice. 

Sestra  Marija  je  zamolila  ispovjednika  da  razgovara  s  nadbiskupom  Toulusa  o  poticajima  na 
pobožnost  Svetom  Licu  Isusovu,  što  je  ovaj  i  učinio. 

Sluga  Božji  Leon  Papin  Dupon  (1797-1876),  je  pohađajući  Karmel  u  Toulusu  upoznao  sestru 
Mariju  od  sv.  Petra  koja  ga  je  potakla  na  pobožnost  nadoknade  Svetom  Licu  Isusovu.  On  je  u 
dvorani  vlastite  kuće  izložio  sliku  Svetog  Lica  i  počeo  s  štovanjem  okupljajući  oko  sebe  grupu 
vjernika.  Pored  slike  je  bio  stavio  svjetiljku  koja  je  stalno  gorjela.  Ubrzo  je  dvorana,  koju  će  kasnije 
nadbiskup  Toulusa  posvetiti  kao  kapelicu,  postala  hodočasničko  mjesto  gdje  su  mnogi  dobivali 
velike  milosti  i  ozdravljenja.  A  sam  Dupon  je  riječju  i  primjerom  cijelom  Francuskom  širio 
pobožnost  Svetom  Licu  te  je  bio  prozvan  prijatelj  svetog  Lica.  Kao  posljedica  tih  događanja  s 
dopuštenjem  nadbiskupa  u  Toursu  je  osnovana  i  prva  nadbraovšitna  Presvetog  Lica  Isusova  s 
ciljem  širenja  te  pobožnosti  u  cijeloj  Crkvi. 

2.  Sv.  Terezija  od  Djeteta  Isusa  i  svetog  Lica:  Pobožnost  svetom  Licu  je  bila  posebno  raširena  u 
Francuskoj  u  18-tom  stoljeću  po  spisima  i  mističnim  objavama  službenice  Božje  sestre  Marije  od 
sv.  Petra  karmelićanke  iz  Toursa  (1816-1848),  koju  sv.  Terezija  od  Djeteta  Isusa  (1873-  1897) 
spominje  u  svojim  djelima,  a  svetica  je  u  tu  pobožnost  bila  upućena  u  najprije  obiteljskom  krugu,  a 
zatim  i  u  Karmelu  gdje  ju  je  potaknuta  od  časne  majke  Agneze  od  Isusa  još  više  produbila.  Na  dan 
svog  redovničkog  oblačenja  svetica  je  prvi  puta  potpisala  listić  «sestra  Terezija  od  Djeteta  Isusa  i  od 
Svetog  Lica.  Donosimo  najvažnije  odlomke  iz  djela  svetice  o  pobožnosti  Svetom  Licu. 

«Mali  cvijetak,  presađen  na  goru  Karmel,  imao  se  rascvasti  u  sjeni  Križa.  Suze  i  krv  Isusova 
postadoše  njegovom  rosom,  a  njegovim  suncem  posta  Božansko  Lice  pod  koprenom  suza  ...  Dotada 
nisam  bila  prodrla  do  dubine  blaga  što  se  krije  u  Svetom  Licu;  upoznala  sam  ga  preko  vas,  ljubljena 
moja  Majko.  Kao  što  ste  nekoć  prvi  od  nas  svih  pošli  u  Karmel,  tako  ste  isto  prvi  prodrli  u  tajne 
ljubavi  što  se  kriju  u  Licu  našega  Zaručnika.  Tada  ste  me  pozvali  i  ja  sam  shvatila...,  Shvatila  sam 
što  je  prava  slava.  Onaj  čije  kraljevstvo  nije  od  ovoga  svijeta  (usp.  Iv  18,  36)  pokazao  mi  je  da  se 
prava  mudrost  sastoji  u  tome  da  »hoćeš  biti  nepoznata  i  smatrana  ništicom«  (Nasljeduj  Krista  I,  2, 
3)  i  u  tome  da  »tražiš  radost  u  preziranju  same  sebe«  ...  (Nasljeduj  Krista  III,  49,  7)  Ah,  željela  sam 
da  poput  Isusova  lica  i  »moje  bude  uistinu  skriveno,  da  me  nitko  na  zemlji  ne  pozna«  ...  (Iz  53,  3) 

Žeđala  sam  za  tim  da  trpim  i  da  budem  zaboravljena  ...  Kako  je  pun  milosrđa  put  kojim  me  je 
dragi  Bog  uvijek  vodio.  Nikada  nije  dao  da  poželim  nešto  a  da  mi  to  nije  ispunio;  tako  mi  se 
njegova  gorka  čaša  pokazala  puna  slasti...  Poslije  krasnih  blagdana  mjeseca  svibnja,  poslije 
polaganja  zavjeta  i  oblačenja  naše  ljubljene  Marije,  najstarije  sestre,  kojoj  je  najmlađa  imala  sreću 
da  stavi  vijenac  na  glavu  na  dan  njezina  vjenčanja,  trebalo  je  da  nas  pohodi  kušnja... 

Prethodne  godine  u  mjesecu  svibnju  (1.  svibnja  1887)  imao  je  tata  napadaj  paralize  u  nogama. 
Tada  smo  se  vrlo  uznemirile,  ali  jaki  temperament  moga  dragoga  kralja  brzo  je  to  nadvladao,  i  naša 
su  strahovanja  iščezla.  Međutim  smo  više,  nego  jedanput  za  vrijeme  puta  u  Rim  primijetili  da  se 
lako  umara,  da  nije  više  tako  veseo  kao  obično...  Osobito  sam  opazila  njegov  veliki  napredak  u 
savršenosti;  po  primjeru  sv.  Franje  Saleškog  uspio  je  postati  gospodar  svoje  prirođene  naglosti  do  te 
mjere  da  se  činilo  da  ima  najblažu  ćud  na  svijetu... 

Zemaljske  stvari  kao  da  su  ga  jedva  dirale,  lako  je  svladavao  suprotnosti  ovoga  života;  napokon, 
dragi  ga  je  Bog  preplavljivao  utjehama;  za  vrijeme  svakidašnjih  pohoda  Presvetom  Sakramentu 
njegove  bi  se  oči  često  punile  suzama,  a  njegovo  lice  odisalo  nebeskim  blaženstvom...  Kad  je 
Leonija  izašla  iz  Zavoda  od  Pohođenja,  on  se  nije  žalostio,  nije  nimalo  prigovarao  dragom  Bogu  što 
nije  uslišio  njegove  molitve  koje  mu  je  upravio  da  izmoli  zvanje  svoje  drage  kćerke;  dapače,  s 
nekom  je  radošću  pošao  po  nju  ... 

Evo,  s  kakvom  je  vjerom  tata  primio  rastanak  sa  svojom  malom  kraljicom:  javio  gaje  svojim 
prijateljima  u  Alenfonu  ovim  riječima:  »Predragi  prijatelji,  jučer  je  Terezija,  moja  mala  kraljica, 
ušla  u  Karmel!...  Samo  Bog  može  tražiti  tako  veliku  žrtvu...  Nemojte  me  žaliti,  jer  je  moje  srce 
preplavljeno  radošću.« 

Bilo  je  vrijeme  da  tako  vjeran  sluga  primi  nagradu  za  svoja  djela,  bilo  je  pravo  da  njegova  plaća 
bude  nalik  na  plaću  koju  je  Bog  dao  Nebeskom  Kralju,  svome  Sinu  jedincu...  Tata  je  upravo 
prikazao  Bogu  jedan  oltar,  a  sam  je  bio  žrtva,  izabrana  da  bude  žrtvovana  s  Janjetom  bez  ljage.  Vi 
znate,  ljubljena  moja  Majko,  naše  gorčine  mjeseca  lipnja,  a  osobito  24.  lipnja  1888.  godine.  Te  su  se 
uspomene  tako  duboko  usjekle  u  naša  srca  da  ih  nije  potrebno  zapisivati...  O  draga  Majko,  koliko 
smo  trpjele! ...  A  to  je  tek  bio  samo  početak  naše  kušnje... 

Sv.  Terezija  je  svjesna  daje  pobožnost  prema  svetom  Licu  milosti  zato  moli:  «Vječni  Oče,  Ti 
si  mi  dao  kao  dragocjenu  baštinu  svakoga  štovanja  dostojno  Lice  svojega  božanskoga  Sina.  Ja  Ti 
Ga  prikazujem  i  molim  Te  da  mi  za  to  udijeliš  milost  da  zaboraviš  sve  nezahvalnosti  Tebi 
posvećenih  osoba  i  da  sve  oprostiš  siromašnim  grešnicima!» 

Svetica  piše:  «Isus  gori  od  ljubavi  prema  nama  ...  Gledaj  njegovo  ljubljeno  lice!  Motri  njegove 
ugasle  i  oborene  oči!  Promatraj  njegove  rane....  Gledaj  Isusa  u  njegovo  lice  ...  Tu  ćeš  vidjeti  koliko 
nas  ljubi».  (Pismo  63). 

«Sjeti  se  da  je  božanstvo  tvoga  Lica  bilo  uvijek  nepoznato  među  tvojima!  Dobro  znaš  da  si 
meni  ostavio  tvoju  slatku  sliku,  i  znaš  da  sam  te  prepoznala!  Da,  prepoznajem  te  i  u  suzama  o 

Vječno  Lice,  otkivam  tvoje  milosti.  Sjeti  se,  tvoj  prikriveni  pogled  utješio  je  moje  suze»  (Pjesma 
24,14). 

3.  BI.  Gaetan  Catanoso  (1879-1963).  Rođen  u  mjestu  Chioro,  Reggio  Calabra  u  Italiji  u 
pobožnoj  seljačkoj  obitelji.  Kao  dječak  je  stupio  u  sjemenište  gdje  se  isticao  pobožnošću  prema 
Majci  Isusovoj,  muci  i  presvetom  Sakramentu.  Za  svećenika  je  zaređen  1902.  godine  u  Reggio 
Calabriji.  Kod  ređenja  je  obećao  Isusu  da  neće  nikada  učiniti  svojevoljnog  grijeha  i  da  će  se  truditi 
živjeti  u  Božjoj  prisutnosti.  Prve  dvije  godine  svečeništva  proveo  je  kao  odgajatelj  u  sjemeništu,  a 
zatim  je  postao  župnik  Pentidattilu  gdje  je  bio  kao  zapaljen  pobožnošću  prema  Svetom  Licu. 

Blaženik  piše:  «Sveto  Lice  je  moj  život,  ono  je  moja  snaga.  Isus  treba  mnoge  Veronike  kao 
zadovoljštinu  za  grijehe  psovke  i  svetogrđa  te  mnoge  Šimune  Cirence  za  tolike  siromahe  bez  utjehe 
potrebne  pomoći». 

Jednom  dubokom  intuicijom  blaženik  je  povezao  pobožnost  Svetom  Licu  sa  euharistijskim 
štovanjem:  «Pobožnost  Svetom  Licu  se  usredotočuje  na  Veronikin  rubac  na  koji  je  naš  Gospodin 
utisnuo  svojim  Predragocijenom  Krvlju  crte  svoga  božanskog  Lica.  To  je  jedna  dragocjena  relikvija 
koju  Crkva  čuva  i  koju  mi  štujemo.  Ah  ako  želimo  štovati  stvarno  Lice  Isusovo,  ne  samo  njegovu 
sliku,  mi  to  Lice  nalazimo  u  božanskoj  Euharistiji,  gdje  je  s  Krvlju  i  Tijelom  Isusa  Krista  pod 
bijelim  prilikama  hostije  skriva  Lice  našeg  Gospodina».  Blaženik  je  dalje  govorio  da  se  Lice 
Kristovo  skriva  i  u  svakom  čovjeku,  koji  je  stvoren  na  sliku  Božju,  i  koji  trpi  pogotovu  tamo  gdje 
su  duše  izobličene  zbog  grijeha. 

Blaženik  se  1918.  godine  upisao  u  bratovštinu  Svetog  Lica  iz  Toulusa,  a  u  svojoj  župi  je  osnovao 
udrugu  Svetog  Lica  i  pokrenuo  list  s  ciljem  širenje  te  pobožnosti.  Malo  nakon  toga  1921.  bio  je 
premješten  za  župnika  u  Reggio  Calabriji  gdje  je  1953.  utemeljio  Sestre  Veronike  od  Svetog  Lica,  s 
ciljem  širenja  pobožnosti  Svetom  Licu  i  pomaganja  siromasima.  Sveto  je  proživio  svoj  svećenički 
život  i  blago  preminuo  4.  4.  1963.  Njegove  zadnje  riječi  su  bile:  «Kako  je  lijep  Gospodin,  kako  je 
lijep  Gospodin».  sv.  Ivan  Pavao  II  gaje  4.5.  1987.  proglasio  blaženim. 

4.  Službenica  Božja  Marija  Pierini  de  Micheli,  (1890  -  1945)  i  sluga  Božji  don.  Ildebrando 
Gregori  (  1894-  1985)  benediktinski  monah  silverstin  (ogranak  reda  benediktinaca).  Još  od 

djetinjstva  Marija  Pierina  de  Micheli  je  bila  iznimno  pobožna.  Kad  je  imala  12  godina  u  župnoj 
Crkvi  sv.  Petra  u  Milanu  gledala  je  kako  vjernici  na  veliki  petak  ljube  križ  i  čula  riječi:  «Nitko  mi 
ne  da  poljubac  u  lice  kao  nadoknadu  za  Judin  poljubac».  U  svojoj  jednostavnosti  mislila  je  da  su 
svi  čuli  te  riječi.  I  odgovorila  je:  «Isuse  strpi  se,  ja  ću  poljubiti  tvoje  lice  kao  znak  nadoknade  i 
zadovoljštine ». 

Kao  djevojka  je  ušla  redovničku  zajednicu  Kćeri  bezgrešnog  začeća  i  ubrzo  se  istakla  po  svojoj 
pobožnosti.  Za  vrijeme  klanjanja  križu  znala  je  čuti  riječi:  «Poljubi  me»!  Što  je  redovito  i  činila. 

Neodoljivo  ju  je  privlačila  pobožnost  Svetom  Licu  u  kojem  je  motrila  Isusovu  ljepotu  kao  i 
znakove  njegovih  nutarnjih  i  vanjskih  muka  te  je  molitvom  i  pokorom  nastojala  na  sve  načine 
davati  mu  zadovoljštinu. 

Jedne  večeri  prvog  petka  u  korizmi  1936.  g.  nakon  što  ju  je  Isusu  učinio  dionicom  svoje  muke  u 
Gesemanskom  vrtu  vidjela  gaje  lica  prekrivena  krvlju  a  On  joj  je  kazao:  «Želim  da  moje  Lice,  koje 
odražava  moje  nutarnje  muke  bude  više  čašćeno.  Tko  me  tako  motri,  tješi  me»! 

Iste  godine  na  utorak  u  velikom  tjednu  službenica  Božja  je  imala  još  jedno  mistično  iskustvo. 
Isus  joj  je  kazao:  «Svaki  puta  kada  se  motri  moje  Lice  izliti  ču  svoju  ljubav  u  srca  po  mom  Licu  i 
tako  će  mnoge  duše  zadobiti  spasenje»! 

Početkom  1937.  Isus  je  ponovno  govorio  sestri  Mariji  Pijerini:  «Neprestano  prikazuj  vječnom 
Ocu  moje  sveto  Lice.  Po  tom  prikazivanju  zadobije  se  spasenje  i  posvećenje  mnogih  duša.  A  ako  ga 
prikazuješ  za  moje  svećenike,  događaju  se  čudesne  stvari». 

«Motri  moje  Lice  i  udubi  se  u  ponore  patnje  moga  srca.  Tješi  me  i  traži  duše  koje  će  se  žrtvovati 
sa  mnom  za  spasenje  svijeta». 

U  noći  31.  5.  1938.  službenica  Božja  je  doživjela  ukazanje  Majke  Božje  i  dobila  objavu  o 
Medaljici  Presvetog  Lica  Isusova,  o  čemu  možete  više  pročitati  u  poglavlju  ove  knjižice  s  tim 
naslovom. 

Iste  godine  Isus  joj  je  kazao:  «Vidiš  li  koliko  trpim!  Pa  ipak  malo  osoba  me  razumije.  Koliko 
nezahvalnosti  i  od  onih  koji  kažu  da  me  ljube!  Dao  sam  svoje  Srce  kao  simbol  moje  velike  ljubavi 
prema  ljudima,  i  dajem  moje  lice  kao  simbol  moje  patnje  za  grijehe  ljudi.  Želim  da  se  moje  lice 
časti  jednim  blagdanom  koji  će  padati  na  karnevalski  utorak  koji  prethodi  početku  korizme  i  da  se 
za  nj  pripravi  devetnicom  u  kojoj  će  se  vjernici  sjediniti  sa  mnom  dajući  zadovoljštinu  i  sudjelujući 
u  mojim  patnjama». 

Drugom  zgodom  Isus  je  kazao:  «Želim  da  se  moje  Lice  časti  na  poseban  način  utorkom»! 

Časna  majka  Marija  Pierini  de  Micheli  je  sveto  proživjela  svoj  redovnički  život  a  umrla  je  26.  7. 
1945.  O  svojoj  smrti  je  napisala:  «Osjećala  sam  ogromnu  potrebu  živjeti  uvijek  više  sjedinjena  s 
Isusom  i  žarko  ga  ljubiti  kako  bi  moja  smrt  bila  samo  prijelaz  ljubavi  prema  Isusu  zaručniku». 

Majka  Marija  Pierini  je  svoja  iskustva  dijelila  sa  slugom  Božjim  don.  Ildebrandom 
Gregorijem  (1894-  1985)  monahom  benediktincem,  koji  joj  je  postao  i  duhovnikom.  On  je 
obavljao  odgovornu  službu  generalnog  opata  u  svojoj  družbi.  Uz  mnoga  zaduženja  širio  je  i 
pobožnost  Svetom  Licu  a  poslije  drugog  svjetskog  rata  utemeljio  Sestre  Benediktinke 
nadoknaditeljice  Prevetom  Licu  našeg  Gospodina  Isusa  Krista  čija  se  matična  kuća  nalazi  u  mjestu 
Bassano  Romano  blizu  Rima. 

5.  Časna  službenica  Božja  majka  Marija  Pia  Mastena  (1881-1951)  utemeljiteljica 
zajednice  Redovnice  od  Svetoga  Lica.  Tereza  Mastena  rodila  se  7.12.  1881.  u  Bovoloneu  u  Italiji 
u  duboko  kršćanskoj  obitelji  u  kojoj  se  zajednički  štovalo  Sveto  Lice  Isusovo.  Još  od  malena  Tereza 
je  osjećala  duboku  sklonost  prema  molitvi  i  pokori,  a  osjećala  je  otajstvenu  želju  i  za  mučeništvom 
te  je  činila,  za  dijete,  teške  pokore  kao  zadovoljštinu  za  grijehe  ljudi  koji  su  se  prema  njoj 
odražavali  na  Licu  Isusovu. 

Činila  je  djela  ljubavi,  a  na  dan  svoje  prve  pričesti  19.  3.  1891.  po  njenim  riječima  učinila  je,  a  da 
nije  ni  shvaćala  sav  domet  tog  čina,  vječni  zavjet  čistoće,  i  doživjela  mistično  iskustvo  u  kome  joj 
se  činilo  daje  vidjela  križ  i  Lice  Isusovo.  Nakon  toga  osjećala  je  veliki  poticaj  na  apostolat  među 
vršnjacima.  S  19  godina  ušla  je  u  redovničku  zajednicu  Sestara  Milosrđa  u  Veroni  i  promijenila  ime 
u  Marija  Pia.  Brzo  je  napredovala  na  putu  svetosti.  Nakon  premještaja  u  Treviso,  među  sestrama  je 
pokrenula  «mistični  lanac»  s  ciljem  poticanja  na  savršenstvo  i  davanja  zadovoljštine  i  proslave  Lica 
Isusova. 

Za  vrijeme  molitve  križnog  puta  1924.  dok  je  razmatrala  šestu  postaju  Isus  joj  je  rekao: 
«Zaručnice  daj  mi  svoje  srce  ...  Želim  u  njemu  vidjeti  urezanu  sliku  moga  izranjenog  Lica.  Urezano 
u  tebe  ono  će  zadobiti  novu  ljepotu,  novi  sjaj  i  Koje  srce  će  se  raširiti,  zapaliti  ljubavlju,  i  željeti  će 
samo  gledati  i  motriti  moje  Lice,  Lice  božanskog  zaručnika». 

Sestra  Marija  Pia  je  htjela  u  svakom  čovjeku,  pogotovu  u  grešnicima,  vidjeti  utisnuto  Lice 
Isusovo,  zato  je  gorljivo  poticala  na  zadovoljštinu  i  obnovu  Isusove  slike  u  dušama.  Pod  vodstvom 
monsinjora  E.  Beccegata  utemeljila  je  redovničku  zajednicu  Redovnice  od  Svetoga  Lica  s  motom: 
«Naš  glavni  cilj  je  širiti,  nadoknaditi;  obnoviti  sliku  slatkog  Isusa  u  dušama». 

Dala  je  tiskati  na  tisuće  slika  Isusova  lica  sa  Torinskog  platna  i  slala  ih  je  po  cijelom  svijetu, 
uključujući  tada  komunističku  Rusiju  jer  su  u  njenom  duhu  odzvanjale  riječi  koje  joj  je  Isus  kazao: 

«Slika  moga  svetog  Lica  privući  će  blagonakloni  pogled  moga  Oca  na  duše  i  potaknuti  ga  na 
praštanje  i  milosrđe.  Po  mome  svetom  Licu  svijet  će  biti  spašen». 

Službenica  Božja  je  preminula  u  Gospodinu  28.  6.  195 1  u  Rimu,  a  njen  grob  se  nalazi  u  matičnoj 
kući  redovničke  zajednice  koju  je  osnovala  u  Trevisu. 


332 


POBOŽNOST  USKRSNOM  OTAJSTVU,  BOGU  OCU  I  PRESVETOM  TROJSTVU 


Sadržaj 

Predgovor 

1.  CRKVENI  NAUK  O  USKRSNUĆU  ISUSOVU,  LIRURGIJI  I  NJEGOVU  ŠTOVANJU  U 
PUČKOJ  POBOŽNOSTI 

1.1.  Katekizam  katoličke  Crkve 

1.  2.  Uskrsno  otajstvo  u  pučkoj  pobožnosti  i  liturgiji  prema  Direktoriju 

2.  POBOŽNOSTI  O  POVEZANOSTI  MARIJE  S  OTAJSTVOM  ISUSOVA  USKRSNUĆA 

2.  1.  Majčin  čas 

2.  2.  Susret  Uskrsnuloga  s  Majkom  i  Vazmeni  pozdrav  Majci  Uskrsnuloga 

2.  3.  Govor  naučiteljstva  Crkve  o  ukazanju  uskrslog  Isusu  svojoj  Majci  Mariji 

2.  4.  Kraljice  neba,  raduj  se 

3.  POBOŽNOST  BOŽANSKOMU  MILOSRĐU 

3.  1.  Kristove  riječi  svetoj  sestri  Faustini  Kowalskoj 

3.  2.  Veliko  obećanje  Milosrdnog  Isusa  za  pomoć  umirućima 

3.3.  Krunica  na  čast  Božanskog  Milosrđa 

3.  4.  Devetnica  na  čast  Božanskomu  Milosrđu 
3.5.  Zazivi  Božanskomu  Milosrđu 

4.  POBOŽNOST  USKRSNOM  OTAJSTVU 

4.  1.  Put  svijetla  -  Via  lucis 

4.  2.  Molitve  Uskrslom  Isusu 

4.  3.  Zazivi  hvale  i  slave  uskrsnuću  Isusovu 

4.  4.  Razmatranja  svetaca  i  duhovnih  velikana  o  Uskrsnuću  Isusovu 

5.  POBOŽNOST  UZAŠAŠĆU  ISUSOVU 

5.1.  Devetnica,  molitve  i  razmatranja 

6.  POBOŽNOST  BOGU  OCU 

6.  1.  Oče  naš  i  molitve  svetaca  Bogu  Ocu 
6.  2.  Krunice  Bogu  Ocu  i  devetnica 
6.  3.  Litanije  Bogu  Ocu 

6.  4.  Hvale  i  zazivi  vječnom  Ocu 

7.  POBOŽNOST  PRESVETOM  TROJSTVU 
7.  1.  Devetnica  Presvetom  Trojstvu 

1.2.  Litanije  Presvetom  Trojstvu 

7.  3.  Anđeoska  krunica  Presvetom  Trojstvu 


Predgovor 

U  Katoličkoj  svetačkoj  i  pobožnoj  tradiciji  glavni  naglasak  Kristova  štovanja  je  bila  njegova 
muka  i  smrt,  dok  je  pobožnost  vezana  uz  njegovu  proslavu  i  uskrsnuće  bila  manje  prisutna  u  svijesti 
vjernika.  U  novije  vrijeme  u  Crkvi,  s  pravom  se  naglašava  u  teologiji  i  pobožnosti  povezanost  tih 
otaj stava  te  su  se  razvili  i  novi  oblici  pobožnosti  koji  se  odnose  na  uskrsnuće  i  proslavu  Gospodina 
Isusa  Krista  kao  i  na  Marijino  sudjelovanju  u  tom  najvišem  otajstvu  naše  vjere.  O  tome  govori  i 
Direktorija  o  pučkoj  pobožnosti  i  liturgiji  kojeg  je  izdala  Kongregacija  za  bogoštovlje  i  disciplinu 
sakramenata  2000.  godine  u  Rimu. 

“Potrebno  je  jednako  tako  da  izražaji  pučke  pobožnosti  naglase  glavnu  i  temeljnu  vrijednost 
Kristova  uskrsnuća.  Pozornost  puna  ljubavi  upućena  čovještvu  trpećega  Spasitelja,  tako  živa  u 
pučkoj  pobožnosti,  treba  biti  uvijek  povezana  s  perspektivom  njegove  proslave.  Samo  pod  tim 
uvjetom  bit  će  u  svojoj  cjelovitosti  izložen  spasenjski  Božji  plan  u  Kristu  i  u  svome  će  nerazdruživu 
jedinstvu  biti  zahvaćeno  Kristovo  vazmeno  otajstvo;  samo  tako  će  biti  ocrtan  istinski  lik  kršćanstva 
koje  je  pobjeda  života  nad  smrću,  slavlje  onoga  »koji  nije  Bog  mrtvih,  nego  živih«  (Mt  22,32), 
slavlje  Krista,  Živoga,  koji  je  bio  mrtav  i  sada  živi  zauvijek  (usp.  Otk  1,28)  i  slavlje  Duha  Svetoga 
»koji  je  Gospodin  i  životvorac”.  (br.  80) 

Budući  da  Direktorij  Pobožnost  Božanskom  milosrđu  svrstava  među  pobožnosti  vazmenog 
vremena  donosim  glavne  oblike  i  izričaje  te  u  novije  vrijeme  jako  raširene  pobožnosti. 

Kršćanska  molitva  je  uvijek  upućena  Ocu  posredstvom  Isusa  Krista,  u  snazi  Duha  Svetoga.  Pa 
ipak  pobožnosti  u  kojima  se  izravno  slavi  Božje  očinstvo  nisu  tako  brojne  u  katoličkoj  tradiciji. 
Sabrali  smo  one  do  kojih  smo  došli  pa  ih  donosimo  našim  čitateljima  i  moliteljima. 

I  na  kraju  valja  vjernicima  posvijestiti  da  u  molitvi  Crkva  blagoslivlja  Boga  Oca  i  klanja  mu  se 
kao  izvoru  stvaranja  i  spasenja  kojima  nas  je  blagoslovio  u  Sinu  i  po  Sina  da  nam  dade  Duha 
posinjenja.  Tako  da  kršćanska  molitva  ima  karakteristiku  trojstvenosti  te  ovaj  naš  mah  priručnik  s 
pravom  završava  s  pobožnosti  Presvetom  Trojstvu. 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i 
priručnika  iz  kojih  smo  crpili  pojedine  tekstove  koje  smo  duži  niz  godina  skupljali  na  raznim 
evropskim  jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i 
duhovnih  plodova  u  hrvatskom  narodu. 

Spomen  dan  Prikazanja  Gospodinova  u  hramu,  svijećnica  2.  2.  2007. 

p.  Miljenko  Sušac  s.m.m.  -  misionar  monfortanac 

1.  CRKVENI  NAUK  O  USKRSNUĆU  ISUSOVU,  LIRURGIJI,  I  NJEGOVU 

ŠTOVANJU  U  PUČKOJ  POBOŽNOSTI 

1. 1.  Katekizam  katoličke  Crkve  uči 

Krist  je  sašao  nad  pakao 

«Česte  tvrdnje  Novog  zavjeta  po  kojima  je  Isus  »uskrsnuo  od  mrtvih»  (Dj  3,15;  Rim  8,11;  1 
Kor  15,20)  pretpostavljaju  daje  on  prije  Uskrsnuća  bio  u  boravištu  mrtvih.  To  je  prvotni  smisao  što 
gaje  apostolsko  propovijedanje  dalo  boravku  Isusovu  među  mrtvima:  Isus  je  kao  svi  ljudi  upoznao 
smrt  i  stigao  je  k  njima  svojom  dušom  u  boravište  mrtvih.  Ah  on  je  onamo  sišao  kao  Spasitelj, 
proglašujući  Radosnu  vijest  duhovima  koji  su  ondje  bili  zatvoreni. 

Boravište  mrtvih  u  koje  je  umrli  Krist  sišao,  Sveto  pismo  zove  pod  zemljem,  Seolom  ili  Hadom, 
jer  su  oni  koji  se  ondje  nalaze  lišen  gledanja  Boga.  To  je  zaista,  u  očekivanju  Otkupitelja,  stanje 
svih  mrtvih  zlih  ili  pravednih,  što  ne  znači  da  im  je  udes  istovjetan  kako  to  Isus  pokazuje  u 
prispodobi  o  siromašnom  Lazaru  primljenom  u  »krilo  Abrahamovo«.  »Upravo  te  svete  duše,  koje  su 
čekale  svog  Osloboditelja  u  Abrahamovu  krilu,  Isus  je  oslobodio  kad  je  sišao  k  mrtvima«.  Isus  nije 
sašao  nad  pakao  da  oslobodi  proklete  ni  da  razori  pakao  prokletstva,  nego  da  oslobodi  pravedne 
koji  su  mu  prethodili. 

»Zato  je  i  mrtvima  naviještao  evanđelje«  (1  Pt  4,6).  Silazak  nad  pakao  jest  puno  dovršenje 
evanđeoskog  navještaja  spasenja.  To  je  posljednja  faza  mesijanskog  poslanja  Isusova,  faza  sažeta  u 
vremenu  ali  neizmjerna  u  svom  stvarnom  značenju;  da  se  otkupitelj sko  djelo  proteže  na  sve  ljude 
svih  vremena  i  svih  mjesta,  jer  svi  koji  su  spašeni  postali  su  dionici  Otkupljenja. 

Krist  je  dakle  sišao  u  dubinu  smrti,  da  bi  »mrtvi  čuli  glas  Sina  Božjega  i  da  bi  oni  koji  su  ga  čuli 
živjeli«. 499  Isus,  Začetnik  života«  (Dj  3,15)  »smrću  obeskrijepi  onoga  koji  ima  moć  smrti,  to  jest 
đavla,  pa  oslobodi  one  koji  -  od  straha  pred  smrću-  kroz  sav  život  bijahu  podložni  ropstvu«  (Heb 

2,14-15).  Uskrsli  Krist  sada  drži  »ključeve  smrti  i  Podzemlja«  (Otk  1,18),  i  »na  ime  Isusovo« 
prigiba  se  »svako  koljeno  nebesnika,  zemnika  i  podzemnika«  (Fil  2,10). 

«Velika  tišina  sad  vlada  na  zemlji,  velika  tišina  i  velika  samoća.  Velika  tišina  jer  Kralj  spava. 
Zemlja  je  uzdrhtala  i  smirila  se  jer  je  Bog  u  tijelu  zaspao  i  otišao  probuditi  one  koji  su  spavali 
vjekovima  (...).  Ide  tražiti  Adama,  našega  praoca,  izgubljenu  ovcu.  Želi  sići  da  pohodi  sve  koji  sjede 
u  tmini  i  u  sjeni  smrti.  Ide  od  njihove  boli  osloboditi  Adama  u  okovima  i  Evu,  zarobljenu  s  njime, 
on  istodobno  njihov  Bog  i  njihov  Sin  (...).  »Ja  sam  Bog  tvoj,  i  zbog  tebe  postah  tvojim  Sinom. 
Ustani,  ti  što  spavaš,  jer  te  nisam  stvorio  da  budeš  ovdje  okovan  u  boravištu  mrtvih.  Ustaj  od 
mrtvih,  ja  sam  život  mrtvih.«  (Iz  drevne  homilije  na  veliku  subotu). 

Treći  dan  uskrsnuo  od  mrtvih 

»I  mi  vam  navješćujemo  evanđelje:  obećanje  dano  očima,  Bog  je  ispunio  u  djeci,  nama,  uskrisivši 
Isusa«  (Dj  13,32-33).  Uskrsnuće  Isusovo  najviša  je  istina  naše  vjere  u  Krista,  kao  središnja  istina 
vjerovana  i  življena  u  prvoj  kršćanskoj  zajednici,  prenesena  kao  temeljna  Predaja,  utvrđena  spisima 
Novoga  zavjeta,  propovijedana  kao  bitni  dio  Vazmenog  otajstva  zajedno  s  Križem:  Krist  uskrsnu  od 
mrtvih,  Smrću  šatre  smrt,  onima  u  grobovima  život  darova. 

Povijesni  i  nadnaravni  događaj 

Otajstvo  uskrsnuća  Kristova  zbiljski  je  događaj  s  povijesno  ustanovljenim  očitovanjima,  kako 
svjedoči  Novi  zavjet.  Već  sveti  Pavao  može  oko  godine  56.  pisati  Korinćanima:  »Doista,  predadoh 
vam  ponajprije  što  i  primih:  Krist  umrije  za  grijehe  naše  po  Pismima;  bi  pokopan  i  uskrišen  treći 
dan  po  Pismima;  ukaza  se  Kefi,  zatim  dvanaestorici«  (1  Kor  15,3-5).  Apostol  tu  govori  o  živoj 
predaji  Uskrsnuća  za  koju  je  doznao  nakon  svog  obraćenja  pred  vratima  Damaska. 

Prazan  grob 

»Što  tražite  Živoga  među  mrtvima?  Nije  ovdje,  nego  uskrsnu!«  (Lk  24,5-6).  U  okviru  događaja 
Uskrsnuća,  prvo  što  susrećemo  jest  prazan  grob.  On  sam  po  sebi  nije  izravan  dokaz.  Odsutnost 
Kristova  tijela  iz  groba  mogla  bi  se  protumačiti  i  drukčije.  Unatoč  tome,  prazan  grob  bitni  je  znak 
za  sve.  Kad  su  ga  otkrili  bio  je  učenicima  prvi  korak  k  spoznaji  činjenice  Uskrsnuća.  To  je 
ponajprije  slučaj  svetih  žena,  zatim  i  Petrov.  Učenik  »kojega  je  Isus  ljubio«  (Iv  20,2)  tvrdi  daje, 
ušavši  u  prazni  grob  i  vidjevši  »povoje  gdje  leže«  (Iv  20,6),  »vidje  i  povjerava«  (Iv  20,8).  To 
pretpostavlja  daje  on,  iz  stanja  u  kojem  se  nalazio  prazni  grob,  ustanovio  da  odsutnost  tijela  Isusova 
nije  mogla  biti  ljudsko  djelo,  i  da  se  Isus  nije  naprosto  vratio  zemaljskom  životu  kao  što  je  bio 
slučaj  s  Lazarom. 

Ukazanja  uskrsloga 

Marija  iz  Magdale  i  pobožne  žene  koje  su  krenule  da  miomirisnom  pomašću  dovrše  uređenje  tijela 
Isusova,  pokopanog  u  žurbi  na  Veliki  petak  uvečer  zbog  početka  subote,  prve  su  susrele  Uskrsloga. 
Tako  su  žene  bile  prve  vjesnice  Uskrsnuća  Kristova  i  za  same  apostole.  Ovima  se  Isus  ukazuje 
poslije,  najprije  Petru,  zatim  Dvanaestorici.  Petar,  pozvan  utvrđivati  vjeru  svoje  braće,  vidi  dakle 
Uskrsloga  prije  njih,  i  na  temelju  njegova  svjedočanstva  zajednica  kliče:  »Doista  uskrsnu  Gospodin, 
i  ukaza  se  Šimunu«  (Lk  24,34). 

Sve  što  se  zbilo  onih  vazmemih  dana  obvezuje  svakog  apostola  -  i  na  sasvim  poseban  način 
Petra  -  u  izgradnji  novoga  doba  koje  je  započelo  na  Uskrsno  jutro.  Kao  svjedoci  Uskrsloga  oni 
ostaju  temeljnim  kamenjem  njegove  Crkve.  Vjera  prve  zajednice  vjernika  zasniva  se  na 
svjedočanstvu  konkretnih  ljudi  koji  su  poznati  kršćanima  i  većinom  još  živi  među  njima.  Ti 
svjedoci  Uskrsnuća  Kristova  prije  svega  su  Petar  i  Dvanaestorica,  ah  ne  samo  oni:  Pavao  jasno 
govori  o  više  od  pet  stotina  osoba  kojima  se  Isus  ukazao  svima  odjednom,  k  tome  o  Jakovu  i  o  svim 
apostolima. 

Pred  tim  svjedočanstvima  nemoguće  je  tumačiti  Uskrsnuće  Kristovo  izvan  fizičkog  reda  i  ne 
priznati  ga  kao  povijesnu  činjenicu.  Proizlazi  iz  činjenice  da  je  vjera  učenika  bila  podvrgnuta 
korjenitoj  kušnji  muke  i  smrti  na  križu  njihova  učitelja,  koju  je  on  naprijed  navijestio.  Potres 
izazvan  mukom  bio  je  tako  velik  da  učenici  (barem  neki  od  njih)  nisu  odmah  povjerovali  vijesti  o 
Uskrsnuću.  Daleko  od  toga  da  nam  pokažu  zajednicu  zahvaćenu  mističnim  zanosom,  Evanđelja 
nam  pokazuju  učenike  potištenima  i  prestrašenima,  jer  nisu  povjerovali  pobožnim  ženama  kad  su  se 

vratile  s  groba;  »njima  se  te  riječi  pričine  kao  tlapnja«  (Lk  24,  11).  Kad  se  Isus  ukaza  jedanaestorici 
na  Uskrs  uvečer,  »prekori  njihovu  nevjeru  i  okorjelost  srca  što  ne  »vjerovaše  onima  koji  ga  vidješe 
uskrsla  od  mrtvih«  (Mk  16,14). 

Čak  i  suočeni  sa  zbiljom  uskrslog  Isusa  učenici  još  sumnjaju,  toliko  im  se  to  čini  nemogućim: 
oni  misle  da  vide  duha.  »Oni  od  radosti  još  nisu  vjerovali,  nego  se  čudom  čudili«  (Lk  24,41).  Toma 
će  iskustiti  istu  kušnju  sumnje  pri  zadnjem  ukazanju  u  Galileji  o  kojem  izvješćuje  Matej,  »neki 
posumnjaše«  (Mt  28,17).  Stoga  je  bez  temelja  hipoteza  da  bi  Uskrsnuće  bilo  »proizvod«  vjere  (ili 
lakovjernosti)  apostola.  Baš  naprotiv,  njihova  se  vjera  u  Uskrsnuće  -  pod  djelovanjem  milosti  Božje 
-  rodila  iz  izravna  iskustva  zbiljnosti  uskrslog  Isusa. 

Stanje  uskrslog  čovještva  Kristova: 

Uskrsli  Isus  uspostavlja  s  učenicima  izravne  odnose  time  što  ga  oni  dodiruju  i  s  njime  blaguju. 
On  ih  tako  poziva  da  priznaju  da  on  nije  duh,  ali  nadasve  da  ustanove  daje  uskrslo  tijelo  kojim  se 
on  pojavljuje  ono  isto  koje  je  bilo  mučeno  i  raspeto,  jer  on  još  nosi  tragove  muke.  To  pravo  i  stvarno 
tijelo  istodobno  posjeduje  nova  svojstva  uskrslog  tijela:  ono  nije  više  u  ovom  prostoru  i  vremenu, 
nego  se  može  na  svoj  način  uprisutniti  gdje  i  kada  hoće,  jer  njegovo  čovještvo  ne  može  više  biti 
zadržano  na  zemlji,  ono  sad  pripada  samo  božanskom  području  Očevu.  Stoga  je  uskrsli  Isus 
savršeno  slobodan  ukazivati  se  kako  hoće:  u  liku  vrtlara  ili  u  drugom  obličju,  različitom  od  onoga 
koje  je  učenicima  bilo  dobro  poznato,  upravo  zato  da  potakne  njihovu  vjeru. 

Uskrsnuće  Kristovo  nije  bilo  povratak  zemaljskom  životu,  kao  što  su  to  bila  uskrišenja  što  ih  je 
izveo  prije  Vazma:  uskrišenje  kćeri  Jairove,  mladića  iz  Naima,  Lazara.  Ti  čini  bili  su  čudesni 
događaji,  ali  osobe  na  kojima  se  čudo  dogodilo  našle  su  iznova  moću  Isusovom,  »običan«  zemaljski 
život.  Kasnije  su  opet  umrle.  Uskrsnuće  Kristovo  bitno  je  različito.  U  svome  uskrslom  tijelu,  on 
prelazi  iz  stanja  smrti  u  drugi  život  onkraj  vremena  i  prostora.  Isusovo  je  tijelo  u  Uskrsnuću 
ispunjeno  moću  »nebeski  čovjek«.  Duha  Svetoga;  ono  sudjeluje  u  božanskom  životu  u  stanju  svoje 
slave  tako  da  sveti  Pavao  može  o  Kristu  reći  daje  on  «nebeski  čovjek». 

Uskrsnuće  kao  transcendentni  događaj 

«0  noći«,  pjeva  uskrsni  Exsultet,  »koja  jedina  zavrijedi  znati  vrijeme  i  čas  kad  je  Krist  od 
mrtvih  ustao«.  Zaista,  nitko  nije  bio  svjedok  očevidac  samog  događaja  uskrsnuća,  i  nijedan  ga 
evanđelist  ne  opisuje.  Nitko  nije  mogao  reći  kako  se  ono  fizički  zbilo.  Njegova  najnutamjija  bit, 
prijelaz  u  drugi  život,  još  je  manje  zamjetljiva  ćutilima.  Povijesni  je  događaj  ustanovljiv  po  znaku 
praznoga  groba  i  po  zbiljnosti  susreta  apostola  s  uskrslim  Kristom.  Uskrsnuće  ipak,  time  što 
nadvisuje  i  nadilazi  povijest,  ostaje  u  srcu  otajstva  vjere.  Stoga  se  uskrsli  Krist  ne  ukazuje  svijetu 
nego  svojim  učenicima,  »onima  koji  su  uzašli  s  njim  iz  Galileje  u  Jeruzalem,  onima  koji  su  sad 
njegovi  svjedoci  pred  narodom«  (Dj  13,3 1). 

Uskrsnuće  -  djelo  Presvetoga  Trojstva 

Uskrsnuće  Kristovo  je  predmet  vjere  ukoliko  je  ono  transcendentni  zahvat  samoga  Boga  u 
stvoreno  i  u  povijest.  U  njemu  tri  božanske  Osobe  djeluju  zajedno  očitujući  istodobno  svoju  vlastitu 
izvornost.  Ono  se  zbilo  po  moći  Oca  koji  je  Krista,  svoga  Sina  »uskrisio«  i  tako  na  savršen  način 
njegovo  čovještvo  -  s  njegovim  tijelom  -  uveo  u  Trojstvo.  Uskrsnućem  od  mrtvih  Isus  je  konačno 
postavljen  »Sinom  Božjim  u  snazi  po  Duhu  posvetitelju«  (Rim  1,3-4).  Sveti  Pavao  ističe  očitovanje 
moći  Božje  po  djelu  Duha  koji  je  mrtvo  čovještvo  Isusovo  oživio  i  pozvao  ga  u  slavno  stanje 
Gospodina. 

Sin  pak  vlastito  Uskrsnuće  izvršuje  snagom  svoje  božanske  moći.  Isus  naviješta  kako  treba  da 
Sin  čovječji  mnogo  pretrpi,  umre,  i  zatim  da  uskrsne  (u  aktivnom  značenju  te  riječi).  Drugdje,  on 
izričito  tvrdi:  »Ja  polažem  život  svoj,  da  ga  opet  uzmem  (...).  Vlast  imam  položiti  ga,  vlast  imam 
opet  uzeti  ga«  (Iv  10,17-18).  »Vjerujemo  daje  Isus  umro  i  uskrsnuo«  (1  Sol  4,14). 

Crkveni  oci  promatraju  Uskrsnuće  polazeći  od  božanske  osobe  Kristove  koja  je  ostala 
sjedinjena  s  njegovom  dušom  i  tijelom,  i  kada  su  bili  smrću  odijeljeni  jedno  od  drugoga:  »Po 
jedinstvu  božanske  naravi  koja  ostaje  prisutnom  u  svakome  od  dvaju  dijelova  čovjeka,  ta  se  dva 
dijela  opet  sjedinjuju.  Tako  smrt  nastaje  rastavom  ljudskog  spoja,  a  Uskrsnuće  sjedinjenjem  dvaju 
rastavljenih  dijelova«. 

Smisao  i  spasotvorno  značenje  Uskrsnuća 

»Ako  pak  Krist  nije  uskrsnuo,  uzalud  je  doista  naše  propovijedanje,  uzalud  i  vjera  vaša«  (1 
Kor  15,14).  Uskrsnuće  je  prije  svega  potvrda  svega  onoga  što  je  sam  Krist  činio  i  naučavao.  Sve 
istine,  pa  i  one  najnedostupnije  ljudskom  duhu,  nalaze  svoje  opravdanje  ako  je  Krist,  uskrsnuvši, 
dao  konačni  dokaz  svoje  božanske  vlasti  koji  je  bio  obećao. 

Uskrsnuće  Kristovo  jest  ispunjenje  obećanja  Staroga  Zavjeta  i  samoga  Isusa  za  njegova 
zemaljskog  života.  Izraz  »po  Pismima«  pokazuje  da  Uskrsnuće  Kristovo  ispunja  ta  proročanstva. 
Uskrsnućem  je  također  potvrđena  istina  božanstva  Isusova.  On  je  bio  rekao:  »Kad  uzdignete  Sina 
čovječjega,  tada  ćete  spoznati  da  Ja  Jesam«  (Iv  8,28).  Uskrsnuće  Kristovo  dokazalo  je  da  je  on 
zaista  »Ja  Jesam«,  Sin  Božji  i  Bog  sam.  Sveti  Pavao  mogao  je  izjaviti  Židovima:  »Obećanje  dano 
očima  Bog  je  ispunio  djeci,  nama  uskrisivši  Isusa,  kao  što  je  i  pisano  u  Psalmu  drugom:  Ti  si  Sin 
moj,  danas  te  rodih«  (Dj  13. 32-33). 539  Uskrsnuće  Kristovo  tijesno  je  povezano  s  otajstvom 
Utjelovljenja  Sina  Božjega.  Ono  je,  po  vječnom  naumu  Božjem  njegovo  ispunjenje. 

Postoji  dvostruki  vidik  u  Vazmenom  otajstvu:  svojom  smrću  Krist  nas  oslobađa  od  grijeha,  a 
svojim  Uskrsnućem  otvara  nam  pristup  u  novi  život.  Taj  je  život  ponajprije  opravdanje  koje  nam 
vraća  milost  Božju,  »da  kao  što  Krist  slavom  očevom  bi  uskrišen  od  mrtvih  i  mi  tako  hodimo  u 
novosti  života«  (Rim  6,4).  On  se  sastoji  u  pobjedi  nad  smrću  grijeha  i  u  novom  udioništvu  u  milosti. 
On  ostvaruje  posinovljenje  kojim  ljudi  postaju  braćom  Kristovom,  kako  Isus  zove  učenike  nakon 
Uskrsnuća:  »Idite,  javite  mojoj  braći«  (Mt  28,10;  7v  20,17).  Braća  ne  po  naravi,  nego  po  daru 
milosti,  jer  posinovljenje  proviđa  stvarno  dioništvo  u  životu  jedinoga  Sina,  životu  koji  se  potpuno 
objavio  u  njegovu  Uskrsnuću. 

Na  koncu,  Uskrsnuće  Kristovo  -  i  sam  uskrsli  Krist  -  jest  počelo  i  izvor  našega  budućeg 
uskrsnuća:  »Krist  uskrsnu  od  mrtvih,  prvina  usnulih  (...),  jer  kao  što  u  Adamu  svi  umiru,  tako  će  i  u 
Kristu  svi  biti  oživljeni!«  (7  Kor  15,20-22).  U  očekivanju  tog  ispunjenja,  uskrsli  Krist  živi  u  srcu 
svojih  vjernika.  U  njemu  kršćani  kušaju  »snage  budućega  svijeta«  (Heb  6,5),  i  njihov  je  život 
ponesen  od  Krista  u  krilo  božanskog  života,  »da  oni  koji  žive  ne  žive  više  sebi,  nego  onomu  koji  za 
njih  umrije  i  uskrsnu«  (2  Kor  5,15). 

Isus  uzašao  na  nebesa,  sjedi  o  desnu  Boga  Oca  svemogućega 

»Gospodin  Isus,  pošto  im  to  reče,  bude  uzet  na  nebo  i  sjede  zdesna  Bogu«  (Mk  16,19).  Tijelo 
Kristovo  proslavljeno  je  već  od  časa  Uskrsnuća,  kako  dokazuju  nova  i  vrhunaravna  svojstva  što  ih 
ono  otada  trajno  uživa.«  Ali  za  četrdeset  dana,  dok  on  s  učenicima  prijateljski  jede  i  pije  i  poučava 
ih  o  Kraljevstvu  Božjemu,  njegova  slava  ostaje  još  zastrta  pod  prilikom  obična  čovještva.  Zadnje 
ukazanje  Isusovo  završuje  konačnim  ulaskom  njegova  čovještva  u  slavu  Božju  simboliziranu 
oblakom  i  nebom,  «gdje  on  otad  sjedi  o  desnu  Bogu.  Na  posve  izniman  i  jedinstven  način  on  će  se 
ukazati  Pavlu  »kao  nedonoščetu«  (7  Kor  15,8)  u  posljednjem  ukazanju  koje  će  samoga  Pavla  učiniti 
apostolom. 

Zastrti  značaj  slave  Uskrsloga  za  to  vrijeme  nazire  se  u  njegovoj  otajstvenoj  riječi  Mariji 
Magdaleni:  »Ne  zadržavaj  se  sa  mnom  jer  još  ne  uziđoh  Ocu,  nego  idi  mojoj  braći  i  javi  im: 
Uzlazim  Ocu  svomu  i  Ocu  vašemu,  k  Bogu  svomu  i  Bogu  vašemu«  (Iv  20,17).  To  ukazuje  na 
razliku  očitovanja  između  slave  Krista  uskrsloga  i  slave  Krista  uzvišenoga  o  desnu  Ocu.  Povijesni  i 
ujedno  transcendentni  događaj  Uzašašća  označuje  prijelaz  od  jedne  slave  k  drugoj. 

Ova  zadnja  etapa  ostaje  tijesno  sjedinjena  s  prvom,  to  jest  sa  silaskom  s  neba  u  Utjelovljenju. 
Samo  onaj  koji  je  »izašao  od  Oca«  može  se  »vratiti  k  Ocu«:  Krist.  »Nitko  nije  uzašao  na  nebo  doli 
onaj  koji  siđe  s  neba«  (Iv  3,13).  Prepušteno  svojim  naravnim  silama,  čovještvo  nema  pristupa  u 
»dom  Oca«  (Iv  14,2),  u  život  i  u  sreću  Božju.  Samo  je  Krist  mogao  otvoriti  taj  pristup  čovjeku  i  dati 
mu  nadu  da  ćemo  »kao  udovi  njegova  Tijela  biti  s  njime  u  istoj  slavi  gdje  je  on,  naša  Glava  i 
prvijenac.« 

»A  ja  kad  budem  uzdignut  sa  zemlje,  sve  ću  privući  k  sebi«  (Iv  12,32).  Uzdignuće  na  Križ 
označuje  i  navješćuje  uzdignuće  u  Uzašašću  na  nebo.  Ono  je  ovomu  početak.  Isus  Krist,  jedini 
Svećenik  novoga  i  vječnog  Saveza,  »ne  uđe  u  rukotvorenu  svetinju  (...),  nego  u  samo  nebo,  da  se 
sada  pojavi  pred  licem  Božjim  za  nas«  (Heb  9,24).  U  nebu  Krist  trajno  vrši  svoje  svećeništvo;  »zato 

i  može  do  kraja  spašavati  one  koji  po  njemu  pristupaju  k  Bogu  -  uvijek  živ  da  se  za  njih  zauzme.« 
(Heb  7,25).  Kao  »Veliki  svećenik  budućih  dobara«  (Heb  9,11),  on  je  središte  i  glavni  vršitelj 
bogoslužja  kojim  se  časti  Otac  nebeski. 

Krist  sada  sjedi  o  desnu  Ocu:  »Pod  desnom  Očevom  razumijevamo  slavu  i  čast  božanstva,  gdje 
je  onaj  koji  je  prije  svih  vjekova  postojao  kao  Sin  Božji,  kao  Bog  i  istobitan  Ocu,  tjelesno  sjeo 
nakon  što  se  utjelovio  i  njegovo  tijelo  bilo  proslavljeno«. 

Sjesti  o  desnu  Ocu  znači  početak  Kraljevstva  Mesijina,  ispunjenje  viđenja  proroka  Danijela  u 
pogledu  Sina  čovječjega:  »Njemu  bi  predana  vlast,  čast  i  kraljevstvo,  da  mu  služe  svi  narodi, 
plemena  i  jezici.  Vlast  -njegova  vlast  je  vječna,  nikada  neće  proći,  kraljevstvo  njegovo  neće 
propasti«  (Dn  7,14).  Od  toga  časa,  apostoli  su  postali  svjedocima  »Kraljevstva  kojemu  neće  biti 
kraja«. 

1.  2.  Uskrsno  otajstvo  u  pučkoj  pobožnosti  i  liturgiji  prema  Direktoriju 
Liturgijska  godina  i  pučka  pobožnost 

Liturgijska  godina  je  vremenski  ustroj  unutar  kojega  Crkva  slavi  cijelo  Kristovo  otajstvo:  «od 
Utjelovljenja  i  Rođenja  do  Uzašašća,  do  dana  Pedesetnice  i  očekivanja  blažene  nade  i  dolaska 
Gospodnjega».  U  liturgijskoj  godini  »slavlje  vazmenoga  otajstva  [...]  ima  povlašteno  mjesto  u 
kršćanskome  bogoslužju,  u  njegovu  svagdanjemu,  tjednome  i  godišnjemu  razvoju«.  Iz  toga  slijedi 
da  u  odnosu  između  liturgije  i  pučke  pobožnosti  kao  uporišna  točka  treba  biti  smatrana  povlaštenost 
slavlja  liturgijske  godine  iznad  bilo  kojega  drugog  izražaja  ili  čina  pobožnosti. 

Velika  subota 

«Na  Veliku  subotu  Crkva  se  zaustavlja  pokraj  Gospodinova  groba,  razmatrajući  njegovu  muku  i 
smrt,  silazak  nad  pakao  i  iščekujući  u  molitvi  i  postu  njegovo  uskrsnuće».  Pučka  pobožnost  ne 
smije  ostati  strana  posebnu  obilježju  Velike  subote.  Stoga  se  blagdanski  običaji  i  predaje  povezane  s 
tim  danom,  na  koji  se  nekada  anticipiralo  vazmeno  slavlje,  trebaju  pridržati  za  Vazmenu  noć  i  dan 
Uskrsnuća. 

»Majčin  čas« 

U  Mariji,  prema  učenju  predaje,  kao  da  je  okupljeno  čitavo  tijelo  Crkve:  ona  je  »sveopći  zbor 
vjernika«.  Stoga  je  Djevica  Marija  koja  zastaje  pokraj  križa  svoga  Sina  -  kako  ju  predstavlja 
crkvena  predaja  -  ikona  Djevice  Crkve  koja  bdije  pokraj  groba  svoga  Zaručnika,  u  iščekivanju 
slavlja  njegova  uskrsnuća. 

Na  tome  neposrednu  uvidu  odnosa  između  Marije  i  Crkve  nadahnjuje  se  pobožna  vježba  Majčin 
čas:  dok  tijelo  Sina  leži  u  grobu  a  njegova  je  duša  sišla  nad  pakao,  kako  bi  navijestila  svojim 
predcima  neposredno  oslobađanje  iz  kraja  tame,  Djevica,  ispunjena  vjerom,  anticipirajući  i 
uosobljujući  Crkvu,  čeka  Sinovljevu  pobjedu  nad  smrću. 

Nedjelja  uskrsnuća  Gospodnjega 

Na  nedjelju  Uskrsnuća  Gospodnjega,  najveću  svetkovinu  liturgijske  godine,  postoji  velik  broj 
očitovanja  pučke  pobožnosti:  sva  su  ona  bogoštovni  izražaji  koji  uzvisuju  novo  stanje  i  slavu  Krista 
uskrsnuloga,  kao  i  božansku  energiju  koja  proistječe  iz  njegove  pobjede  nad  grijehom  i  smrću. 
Susret  Uskrsnuloga  s  Majkom 

Pučka  pobožnost  svojom  je  intuitivnošću  shvatila  daje  pridruživanje  Sina  Majci  trajno:  u  času  boli  i 
smrti,  u  času  radosti  i  uskrsnuća.  Liturgijska  je  tvrdnja,  prema  kojoj  je  Bog  ispunio  radošću  Djevicu 
Mariju  u  uskrsnuću  Sina,  bila  takoreći  prevedena  i  gotovo  prikazana  od  strane  pučke  pobožnosti  u 
pobožnoj  vježbi  Susreta  Majke  s  uskrsnulim  Sinom.  Na  uskrsno  jutro  susreću  se  dvije  povorke, 
jedna  koja  nosi  lik  ožalošćene  Majke  i  druga  koja  nosi  lik  Krista  uskrsnuloga,  kako  bi  označile  daje 
Djevica  Marija  bila  prva  i  potpuna  sudionica  otajstva  Sinovljeva  uskrsnuća. 

Za  tu  pobožnu  vježbu  vrijedi  primjedba  koja  je  dana  i  za  procesiju  za  »mrtvim  Kristom«:  njezino 
odvijanje  ne  smije  po  primiti  vidike  koji  nadvisuju  važnost  samih  liturgijskih  slavlja  na  nedjelju 
Uskrsnuća,  niti  dati  prostora  neprimjerenim  mješavinama. 

Vazmeni pozdrav  Majci  Uskrsnuloga 

Na  nekim  mjestima  na  završetku  Vazmenoga  bdijenja  ili  poslije  druge  večernje  nedjelje  Uskrsnuća 
vrši  se  kratka  pobožna  vježba:  blagoslivlja  se  cvijeće  koje  će  se  podijeliti  vjernicima  u  znak 
vazmene  radosti  i  časti  se  lik  Blažene  Djevice  Žalosne,  na  koji  se  ponekad  stavlja  vijenac,  dok  se 
pjeva  Kraljice  neba  (Regina  caeli).  Vjernici,  koji  su  se  pridružili  boli  Blažene  Djevice  zbog  muke 
Sina,  isto  tako  se  žele  s  njome  radovati  zbog  događaja  uskrsnuća.  Ta  pobožna  vježba,  koju  se  ne 
smije  pogrješno  miješati  s  liturgijskim  činom,  u  suzvučju  je  s  događajima  vazmenoga  otajstva  i 
predstavlja  daljnji  dokaz  kako  pučka  pobožnost  shvaća  združenost  Majke  sa  spasenjskim  djelom 
Sina. 


U  vazmenome  vremenu 
Put  svjetla  (Via  lucis) 

U  novije  vrijeme,  u  različitim  se  krajevima  proširila  pobožna  vježba  zvana  Via  lucis  (Put  svjetla).  U 
njoj  vjernici,  poput  onoga  što  se  događa  u  Križnome  putu  (Via  Crucis),  idući  putem  razmatraju 
različita  ukazanja  u  kojima  je  Isus  -  od  Uskrsnuća  do  Uzašašća,  a  u  perspektivi  paruzije,  drugoga 
dolaska  -očitovao  svoju  slavu  učenicima  u  iščekivanju  obećanoga  Duha  (usp.  Iv  14,26;  16,  13-15; 
Lk  24,49),  učvrstio  njihovu  vjeru,  završio  pouke  o  Kraljevstvu,  dodatno  definirao  sakramentalni  i 
hijerarhijski  ustroj  Crkve. 

Putem  pobožne  vježbe  Via  lucis  vjernici  se  prisjećaju  središnjega  događaja  vjere  -  Kristova 
uskrsnuća  -  i  svoga  stanja  kao  učenika  koji  su  u  krštenju,  vazmenome  sakramentu,  prešli  iz  tame 
grijeha  u  svjetlo  milosti  (usp.  Kol  1,13). 

Stoljećima  je  Križni  put  (Via  Crucis)  posredovao  sudioništvo  vjernika  na  prvome  trenutku 
vazmenoga  događaja  -  Muci  -  i  pridonio  da  se  učvrste  njegovi  sadržaji  u  svijesti  puka.  Analogno 
tomu  u  naše  vrijeme,  Put  svjetla  Via  lucis  -  uz  uvjet  da  se  odvija  u  vjernosti  evanđeoskomu  tekstu- 
može  djelotvorno  posredovati  životno  vjerničko  shvaćanja  drugoga  trenutka  Vazma  Gospodnjega  - 
Uskrsnuća. 

Put  svjetla  može  jednako  tako  postati  izvanrednom  pedagogijom  vjere,  jer  kao  što  se  kaže:  dolazi  se 
po  križu  do  svjetla.  Naime,  metaforom  hoda,  Via  lucis  vodi  od  uočavanja  zbilje  boli  -  koja  u 
Božjemu  planu  ne  predstavlja  životno  odredište  -  do  nade,  do  dosezanja  istinskoga  cilja  čovjeka: 
oslobođenja,  radosti,  mira,  što  su  bitno  vazmene  vrijednosti. 

Konačno,  Via  lucis,  u  društvu  koje  često  nosi  pečat  »kulture  smrti«,  sa  svojim  izražajima  tjeskobe  i 
ništavila,  jest  poticaj  za  uspostavljanje  »kulture  života«,  tj.  kulture  otvorene  prema  iščekivanju  nade 
i  prema  sigurnostima  vjere. 

Pobožnost  Božanskomu  milosrđu 

Povezana  s  Vazmenom  osminom,  u  novije  vrijeme  i  nakon  poruka  redovnice  Faustine  Kowalske 
(proglašene  svetom  30.  travnja  2000.)  progresivno  se  proširila  osobita  pobožnost  prema 
Božanskome  milosrđu  koje  je  udijelio  Krist,  mrtav  i  uskrsnuo,  vrelo  Duha  Svetoga,  koji  oprašta 
grijeh  i  vraća  radost  spašenosti.  Budući  da  liturgija  »Druge  vazmene  nedjelje  ili  Božanskoga 
milosrđa«  -  kako  se  sada  zove  -  čini  prirodni  okvir  u  kojemu  se  izražava  prihvaćanje  milosrđa 
Otkupitelja  čovjeka,  neka  se  vjernici  odgajaju  tako  da  bi  shvatili  tu  pobožnost  u  svjetlu  liturgijskih 
slavlja  tih  vazmenih  dana.  Naime  »vazmeni  Krist  je  konačno  utjelovljenje  milosrđa,  njegova 
povijesno  -  spasenjskoga,  a  ujedno  i  eshatološkoga  živog  znaka.  U  istome  duhu,  liturgija 
Vazmenoga  vremena  u  naša  usta  stavlja  riječi  psalma:  «0  ljubavi  Gospodnjoj  pjevat  ću  dovijeka» 
(Ps  88,2). 

POBOŽNOSTI  O  POVEZANOSTI  MARIJE  S  OTAJSTVOM  ISUSOVA  USKRSNUĆA 


2.1.  Majčin  čas 

Pobožnost  prozvana  Majčin  čas,  kako  to  opisuje  i  preporuča  Direktorij,  odnosi  se  na  događaj 
Velike  subote  “dok  tijelo  Sina  leži  u  grobu  a  njegova  je  duša  sišla  nad  pakao,  kako  bi  navijestila 
svojim  predcima  neposredno  oslobađanje  iz  kraja  tame,  Djevica,  ispunjena  vjerom,  anticipirajući  i 
uosobljujući  Crkvu,  čeka  Sinovljevu  pobjedu  nad  smrću».  U  izradi  Majčinog  časa  prilagodili  smo 
talijansko  izdanje  od  E.  Tonilolo,  L  ora  della  Madre,  Rim  1983,  objavljen  s  imprimaturom  G. 
Canestri,  vicegerente,  od  25.  3.  1983. 

Ulazna  pjesma,  znak  križa  i  pozdrav:  Milost  Gospodina  našega  Isusa  Krista,  ljubav  Boga  Oca  i 
zajedništvo  Duha  Svetoga  sa  svima  vama. 

Uvod:  Braćo  i  sestre  jučer  smo  motrili  Raspetog  Gospodina  Isusa  Krista,  vidjeli  smo  daje  bio 
izdan,  napušten,  osuđen  i  ubijen;  skupa  s  Majkom  i  malim  brojem  vjernika  pratili  smo  ga  do  groba. 
Danas  se  on  odmara  pod  zemljom,  obavijen  platnom  u  novom  grobu.  Danas  je  subota  počinka 
Gospodnjeg,  počinak  Otkupitelja  koji  je  izvršio  djelo  spasenja  koje  mu  je  bio  povjerio  Otac.  On  se 
odmara  na  nekom  mjestu,  ne  u  grobu  nego  u  vjeri  svetih.  Danas  je  dakle,  njegov  odmor  u  vjeri 
Majke,  jedine  koja  je  uvijek  vjerovala  i  vjeruje  da  će  On  uskrsnuti  od  mrtvih. 

Velika  subota  je  Marijina  subota,  čas  njene  vjere,  čas  u  kojemu  ona  kao  Družica  Otkupitelja 
nadopunja  u  sebi  ono  što  nedostaje  Muci  Kristovoj,  u  patnji  srca  i  tami  duha,  u  trenutku  u  kojemu 
kao  Majka  Crkve  u  ime  svih  otkupljenika  vjeruje,  nada  se  i  ljubi.  Da  bi  mogli  dostojno  s  Marijom 
živjeti  njen  i  naš  Čas  vjere  u  iščekivanju  Kristova  Uskrsnuća  ponizno  molimo  Gospodina  da  iz 
ljubavi  prema  Majci  svojom  krvlju  opere  naše  grijehe.  Kratka  šutnja. 

Himan:  Mračna  šutnja  nad  svijetom 
noć  mrkla  širila  se  srcima 
ugasilo  se  svjetlo  vjere 
Riječ  je  sada  u  grobu  šutjela 

Apostoli  su  bili  raspršeni 
samo  ti  si  Marijo  vjerovala 
moleći  čekala  si  novi  dan 
povratak  Života  od  mrtvih 

Majko  vjernika  i  Uskrsnuća 

svijetli  pute  Crkvi 

daj  da  s  radošću  i  vjerni 

i  mi  izričemo  tvoj  «neka  mi  bude» 

Tebi  moćni  Oče  neka  je  čast 

Tebi  Sine,  pobjedniče  smrti 

Tebi  Duše,  izvore  života 

Presvetom  Trojstvu  neka  je  slava.  Amen. 

Psalmodija:  Ps  16  (15).  Gospodin  —  moja  baština 


Ant.  Tijelo  mi  spokojno  počiva 

Čuvaj  me,  Bože,* 
jer  se  tebi  utječem. 

Gospodinu  rekoh:  »Ti  si  moj  Gospodar,* 
nema  mi  blaženstva  bez  tebe!« 

Svetima  na  zemlji,  odličnim  ljudima,* 
sva  naklonost  moja! 

Gomilaju  patnje  svoje  * 
koji  slijede  bogove  tuđe. 

Ja  ljevanica  njihovih  nalijevat  neću,  * 
ime  im  spominjat  neću  usnama. 

Gospodin  mije  baština  i  čaša:  * 

Ti  u  ruci  držiš  moju  sudbinu. 

Na  divnu  zemlju  padoše  mi  konopi,  * 
vrlo  mije  mila  moja  baština. 

Blagoslivljam  Gospodina  koji  me  svjetuje,  * 
te  me  i  noću  srce  opominje. 

Gospodin  mije  svagda  pred  očima;  * 
jer  mi  je  zdesna  da  ne  posmem. 

Stog  mi  se  raduje  srce  i  kliče  duša,  * 
pa  i  tijelo  mi  spokojno  počiva. 

Jer  mi  nećeš  ostavit  dušu  u  Podzemlju  * 
ni  dati  da  pravednik  tvoj  truleži  ugleda. 

Pokazat  ćeš  mi  stazu  života,  puninu  radosti  lica  svoga,  * 

sebi  zdesna  blaženstvo  vječno.  Slava  Ocu  i  Sinu  i  Duhu  Svetome... 

Ant.  Tijelo  mi  spokojno  počiva. 

Ps  116  (115)  Ant.  2.  Uzet  ću  čašu  spasenja  i  tebi  ću  prinijeti  žrtvu  hvale. 

Ja  vjerujem  i  kada  kažem:  * 

»Nesretan  sam  veoma.«  U  smetenosti  svojoj  rekoh:  * 

»Svaki  je  čovjek  lažac!« 

Što  da  uzvratim  Gospodinu  * 
za  sve  što  mije  učinio? 

Uzet  ću  čašu  spasenja  * 
i  zazvati  ime  Gospodnje. 

Izvršit  ću  Gospodinu  zavjete  svoje  * 
pred  svim  pukom  njegovim. 

Dragocjena  je  u  očima  Gospodnjim  * 
smrt  pobožnika  njegovih. 

Gospodine,  tvoj  sam  sluga, 
tvoj  sluga,  sin  službenice  tvoje:  * 
ti  si  razriješio  okove  moje. 

Tebi  ću  prinijeti  žrtve  zahvalne,  * 
zazvat  ću  ime  Gospodnje. 

Izvršit  ću  Gospodinu  zavjete  svoje  * 

pred  svim  pukom  njegovim,  u  predvorjima  Doma  Gospodnjega,  * 
posred  tebe,  Jeruzaleme!  Slava  Ocu  i  Sinu  i  Duhu  Svetome... 

Ant.  Uzet  ću  čašu  spasenja  i  tebi  ću  prinijeti  žrtvu  hvale. 

Ps  116  (114).  Pjesma  zahvalnica  Ant.  1.  Gospodine,  život  mi  od  smrti  izbavi,  noge  od  pada. 

Ljubim  Gospodina,  jer  čuje  * 
vapaj  molitve  moje: 
uho  svoje  prignu  k  meni  * 
u  dan  u  koji  ga  zazvah. 

Užeta  smrti  sapeše  me, 
stegoše  me  zamke  Podzemlja,  * 
snašla  me  muka  i  tjeskoba. 

Tada  zazvah  ime  Gospodnje:  * 

»Gospodine,  spasi  život  moj!«  — 

Dobrostiv  je  Gospodin  i  pravedan,  * 
pun  sućuti  je  Bog  naš. 

Gospodin  čuva  bezazlene:  * 
u  nevolji  bijah,  on  me  izbavi. 

Vrati  se,  dušo  moja,  u  svoj  pokoj,  * 
jer  Gospodin  je  dobrotvor  tvoj: 

On  mi  život  od  smrti  izbavi,  * 
oči  moje  od  suza,  noge  od  pada. 

Hodit  ću  pred  licem  Gospodnjim  * 
u  zemlji  živih.  Slava  Ocu  i  Sinu  i  Duhu  Svetome... 

Ant.  Gospodine,  život  mi  od  smrti  izbavi,  noge  od  pada. 

Čitanja:  Iz  Evanđelja  po  Ivanu  (19,  25  -  42) 

Uz  križ  su  Isusov  stajale  majka  njegova,  zatim  sestra  njegove  majke,  Marija  Klcofina,  i  Marija 
Magdalena.  Kad  Isus  vidje  majku  i  kraj  nje  učenika  kojega  je  ljubio,  reče  majci:  "Ženo!  Evo  ti 
sina!"  Zatim  reče  učeniku:  "Evo  ti  majke!"  I  od  toga  časa  uze  je  učenik  k  sebi.  Nakon  toga,  kako  je 
Isus  znao  daje  sve  dovršeno,  da  bi  se  ispunilo  Pismo,  reče:  "Žedan  sam.  "A  ondje  je  stajala  posuda 
puna  octa.  I  natakoše  na  izopovu  trsku  spužvu  natopljenu  octom  pa  je  primakoše  njegovim  ustima. 
Čim  Isus  uze  ocat,  reče:  "Dovršeno  je!"  I  prignuvši  glavu,  preda  duh.  Kako  bijaše  Priprava,  da  ne  bi 
tijela  ostala  na  križu  subotom,  jer  velik  je  dan  bio  one  subote,  Židovi  zamoliše  Pilata  da  se 
raspetima  prebiju  golijeni  i  da  se  skinu.  Dođoše  dakle  vojnici  i  prebiše  golijeni  prvomu  i  drugomu 
koji  su  s  Isusom  bili  raspeti.  Kada  dođoše  do  Isusa  i  vidješe  da  je  već  umro,  ne  prebiše  mu 
golijeni, nego  mu  jedan  od  vojnika  kopljem  probode  bok  i  odmah  poteče  krv  i  voda.  Onaj  koji  je 
vidio  svjedoči  i  istinito  je  svjedočanstvo  njegovo.  On  zna  da  govori  istinu  da  i  vi  vjerujete  jer  se  to 
dogodilo  da  se  ispuni  Pismo:  Nijedna  mu  se  kost  neće  slomiti.  I  drugo  opet  Pismo  veli:  Gledat  će 
onoga  koga  su  proboli. 

Nakon  toga  Josip  iz  Arimateje,  koji  je  -  kriomice,  u  strahu  od  Židova  -  bio  učenik  Isusov,  zamoli 
Pilata  da  smije  skinuti  tijelo  Isusovo.  I  dopusti  mu  Pilat.  Josip  dakle  ode  i  skine  Isusovo  tijelo.  A 
dođe  i  Nikodem  -  koji  je  ono  prije  bio  došao  Isusu  noću  -  i  donese  sa  sobom  oko  sto  libara  smjese 
smirne  i  aloja.  Uzmu  dakle  tijelo  Isusovo  i  poviju  ga  u  povoje  s  miomirisima,  kako  je  u  Židova 
običaj  za  ukop.  A  na  mjestu  gdje  je  Isus  bio  raspet  bijaše  vrt  i  u  vrtu  nov  grob  u  koji  još  nitko  ne 
bijaše  položen.  Ondje  dakle  zbog  židovske  Priprave,  jer  grob  bijaše  blizu,  polože  Isusa. 

Otpjev:  R.  Kao  janje  na  klanje  odvedose  njega  *  predadoše  ga  na  smrt  da  oživi  narod  svoj. 

O.  Sam  se  ponudio  na  smrt  među  zlikovce  je  bio  ubrojen.  Da  živi  narod  svoj. 

Iz  govora  Grgura  iz  Nikomedie,  biskupa 

Predmet  našeg  govora  je  stalna  prisutnost  herojske  Majke  na  grobu  Sina.  Dok  su  se  uistinu  svi 
povukli,  samo  Majka  Marija  goreći  velikim  plamenom  ljubavi  s  vjerom  i  neustrašivom  hrabrošću, 
sjedila  je  pored  groba,  ne  podsjećajući  se  na  hranu  i  san,  usredotočena  da  se  nasiti  Uskrsnućem  koje 
čini  blaženim.  Samo  je  Majka,  dakle,  bila  svjedok  događaja  koji  su  prethodili  Uskrsnuću  i  čula  je 
blago  i  utješno  podrhtavanje  zemlje,  koje  je  probudilo  one  koji  su  bili  mrtvi  i  uspavalo  straže  koje 
su  bdjele  na  grobu. 

Zato  smatram  daje  njoj  prvoj  bilo  navješteno  božansko  Uskrsnuće:  kao  što  se  uistinu  radovala 
neizrecivom  Utjelovljenju,  tako  je  klicala  zbog  ukazanja  i  sjaja  uskrslog  Sina.  Bila  je  Majka,  njoj  su 
bila  povjerena  otajstva  utjelovljenja,  njoj  samoj  Gospodin  je  pokazao  čudesa  Uskrsnuća,  na 
uzvišeniji  način  nego  Apostolima  i  vjernim  ženama,  pa  i  iznad  anđeoskih  razumijevanja.  Zato  je  nju 
odmah  i  prija  nego  druge  obavilo  ižaravajuće  svjetlo  uskrsnuća.  Zaslužuje  dakle,  ovaj  dan  radosti 
započeti  zahvalom  koju  je  Marija  izrekla  dok  je  sjedila  na  grobu.  Ona  je  uistinu  u  nutarnjoj  šutnji 
provela  vrijeme  koje  je  prethodilo  uskrsnuću,  prisjećajući  se  i  razmišljajući  o  neizrecivom  otajstvu: 
govorila  je  Onome  koji  je  ispunio  nečuveni  Božji  plan  i  tako  mu  u  šutnji  govorila: 

«Gospodine,  u  svojoj  božanskoj  naravi  ne  možeš  trpjeti  i  besmrtan  si,  ali  kao  čovjek  si  trpio  u 
našoj  ljudskoj  naravi;  sada  ležiš  u  krilu  zemlje,  ti  koji  nisi  ostavio  Očevo  krilo.  U  cijeli  svijet  ne 

može  se  zatvoriti  tvoje  božanstvo,  a  u  jednom  grobu  zatvoreno  je  tvoje  tijelo.  Radosno  te  prihvaćaju 
duše  pravednika;  radosnim  glasom  ti  kliču,  otkupitelju;  prosvijetljene  tvojim  ižaravajućim  sjajem 
navješćuju  tvoju  otajstvenu  ljubav  prema  čovjeku.  Pokaži  i  stanovnicima  svijeta  trofeje  tvoje 
pobjede.  Ti  koji  si  na  nevidljiv  način  svuda  prisutan,  objavi  se  u  ljepoti  koja  tebi  pripada.  Obasjaj 
zemlju  sjajem  tvoga  uskrsnuća.  Uskrsni  u  tijelu,  Ti  koji  ne  možeš  biti  zatvoren  u  božanstvu.  Probudi 
se,  dakle,  Ti  koji  besan  bdiješ  kroz  stoljeća!  Ustani,  i  neka  te  hvalama  okruži  zajednica  naroda. 
Ustani  u  obranu  tvojih  siromaha,  rasprši  do  uništenja  protivne  sile. 

O  sunce  pravde,  oslobodi  svjetla  tvog  ponovnog  rođenja.  Neka  budu  svijetu  objavljene  bljesci 
tvoje  pobjede;  neka  svima  bude  poznato  tvoje  spasenje:  Neka  vide  siromasi  i  neka  se  raduju  (Ps 
68,33).  Da  i  ja  vidim  žuđeno  lice  mog  najpoželjnijeg  Gospodina;  da  motrim  nadljudsku  ljepotu 
Božanskog  Sina,  i  vidim  podizanje  slave  proslavljenog  Boga,  da  mogu  ponovno  slušati  njegov  glas 
koji  govori  blage  riječi  pune  milosti.  Kao  što  si  kod  rođenja,  prvo  Majku  obradovao,  tako  joj  se 
ukaži  i  navijesti  joj  prvoj  radost  tvoga  Uskrsnuća.  Ukaži  se,  Ti  koji  uvijek  ostaješ  s  njom,  čuvajući 
je  nepobjedivu)). 

Dok  je  Djevica,  vična  u  Bogu,  tako  slavi  i  moli;  Sinjoj  objavi  sjaj  uskrsnuća;  jer  je  dužnost 
častiti  Majku,  počasti  je  svojim  prvim  ukazanjem.  Bilo  je  uistinu  pravedno,  da  prva  prihvati  radost 
svijeta  Ona  koja  je  nama  bila  uzrok  punine  radosti;  Ona  kojoj  su  bila  povjerena  nebeska  otajstva, 
Ona  koju  je  u  Muci  Kristovoj  probolo  bezbroj  mačeva.  Bilo  je  pravedno,  da  kao  što  je  bila 
dionicom  patnji  svoga  Sina,  kuša  unaprijed  božansku  radost.  O  Gospe,  koji  si  ga  prva  vidjela  i 
navijestila,  objavi  i  našim  srcima  Kristov  sjaj,  naše  preslatko  svjetlo!  Njemu,  slava,  čast,  hvala  s 
ocem  i  duhom  Svetim,  sada  i  u  vijeke  vjekova.  Amen. 

Otpjev:  R.  Hvala  Bogu  koji  nam  daje  pobjedu  *  po  Gospodinu  našemu  Isusu  Kristu. 

O.  Uistinu  si  blagoslovljena  među  ženama  jer  si  prokletstvo  Eve  u  blagoslov  okrenula. 

Po  Gospodinu  našemu  Isusu  Kristu. 

Završna  molitva:  Nakon  što  smo  motrili  i  kušah  patnju  i  nadu  Majke  Božje,  obratimo  se  Kristu, 
našem  životu,  riječima  drevnih  otaca,  i  molimo  i  u  nas  ulije  herojsku  vjeru  koju  je  po  Duhu 
Svetome  darova  svojoj  Majci. 

Pomolimo  se:  O  Sine  Djevice,  o  Bože  Djevice  i  Stvoritelju  svijeta!  Tvoja  je  Muka,  tvoja  duboka 
mudrost!  Ti  znaš  što  si  bio  i  što  si  postao.  Da  bi  spasio  čovjeka  Ti  si  se  udostojao  prihvatiti 
sramotnu  patnju,  kao  jaganjac  uzao  si  na  sebe  naše  grijehe  i  uništio  ih  svojom  smrću,  Spasitelju  koji 
si  uskrsnuo  i  sve  spasio,  Ti  si  udijelio  milost  tvojoj  Majci  da  ti  može  klicati.  «0  Sine  moj  i  Bože 
moj».  Po  Kristu  Gospodinu  našemu.  Amen.  Završna  pjesma. 

2.  2.  Susret  Uskrsnuloga  s  Majkom  i  Vazmeni  pozdrav  Majci  Uskrsnuloga 

Za  ove  dvije  pobožnosti,  preporučene  od  Direktorija,  kao  što  se  vidi  iz  gore  citiranog  teksta,  bilo 
da  se  obavljaju  kao  procesija  ili  blagoslov  cvijeća,  a  mogu  se  i  privatno  obaviti  jednostavno  u 
meditaciji  ili  pred  kipom  Majke  Božje,  bitno  je  da  izražavaju  radost  susreta  uskrslog  Isusa  i  Marije. 
U  tu  svrhu  možemo  se  poslužiti  za  razmatranje  i  slijedećom  molitvom. 

Radost  Kraljice  neba 

(sv.  Ljudevit  Montfortski) 

O  velika  Kraljice  neba,  neka  tvoje  ljubljeno  Srce  više  ne  bude  u  tuzi,  neka  zaigra  od  radosti,  Isus 
je  uskrsnuo.  O  preslatka  Istino!  Pjevajmo  svi  Aleluja,  a  zatim  Zdravo  Marijo!  Naši  su  grijesi 
izbrisani,  đavao  poražen,  Isus  ogrnut  slavom  nad  svima  je  pobijedio.  Oholi  su  poniženi,  neće  se  više 
podići.  Pjevajmo  svi  Aleluja,  a  zatim  Zdravo  Marijo!  Isus  je  zatvorio  pakao,  izvukao  naše  pretke  iz 
okova,  otvorio  vrata  vječne  slave,  uspostavio  opći  mir.  Uistinu,  Isus  je  pobjednik  za  spasenje 
grješnika.  Pjevajmo  svi  Aleluja,  a  zatim  Zdravo  Marijo! 

O  Majko  predivne  Ljubavi,  drhti  od  radosti  ovoga  dana.  Neka  anđeli,  ljudi  i  mi  svi,  takvi  kakvi 
smo,  slavimo  ovaj  dan  pjevajmo  Aleluja,  a  zatim  Zdravo  Marijo!  O  dostojna  Majko  Božja,  neka  te 

cijeli  svijet  slavi,  o  preslavna  Djevice,  o  tisuću  puta  blažena,  što  si  nosila  ovog  velikog  Kralja. 
Pjevajmo  svi  Aleluja,  a  zatim  Zdravo  Marijo!  Isprosi  nam  od  Isusa  udjela  u  svim  njegovim 
krepostima,  u  njegovu  novom  životu  kako  bi  svatko  zauvijek  obznanjivao:  Isus  je  uskrsnuo! 
Pjevajmo  svi  Aleluja,  a  zatim  Zdravo  Marijo!  BOG  SAM. 

Prežalosnoj  Djevici  poslije  Isusova  uskrsnuća 

(o.  Jerko  Vlahović) 

Dosta  je  tvojih  jada  i  tvojih  suza,  preslavna  i  preljubezna  Majko  Marijo!  Uskrsnuo  je  tvoj 
božanski  Sin!  Ah!  kako  je  krasno  njegovo  lice,  sjajne  blagoslovljene  rane,  divno  presveto  tijelo! 
Rajski  mir  i  blagost  iz  njega  odsijevaju!  Veseli  se  dakle  i  raduj,  presretna  Majko!  Tvoj  Sin  svojom 
mukom,  smrću  i  uskrsnućem  pobijedio  je  smrt,  svladao  pakao,  grijeh  uništio.  Anđeoska 
vojska,  čete  svetih  otaca,  koje  je  iz  predpakla  izveo,  njegovi  vjerni  sljedbenici,  pobožne  žene, 
nebo  i  zemlja,  sva  stvorenja  raduju  se  i  vesele  slavodobitnom  Isusovom  uskrsnuću,  i  tebi  svesrdno 
čestitaju! 

Ako  se  svi  ovi  raduju  i  vesele,  tebi  seje  neizmjerno  više  radovati  i  veseliti,  jer  si  mu  Majka,  i  što 
si  ujedno  s  njime  najužasnije  muke  trpjela.  Dopusti  mi,  slavna  Bogorodice,  da  se  i  moja  duša  sa 
svemirom  raduje  i  veseli  uskrsnuću  svoga  Otkupitelja,  da  se  ujedno  s  tobom  radujem  i  veselim, 
kao  što  sam  s  tobom  tugovao  i  suze  ronio  nad  mrtvim  Isusom.  U  ovaj  slavni  i  veseli  dan  za  tebe, 
milost  mi  isprosi,  slatka  Majko,  da  skršim  verige  svojih  grijeha,  da  svladam  svijet  i  pakao,  da 
uskrsnem  na  duhovni  život,  da  ljubim  Isusa  Sina  tvoga  i  tebe,  slavna  Kraljice  mučenika,  i  moćna 
Kraljice  neba  i  zemlje. 

2.  3.  Govor  naučiteljstva  Crkve  o  ukazanju  uskrslog  Isusu  svojoj  Majci  Mariji 

Još  od  prvih  vremena  kroz  stoljeća  se  u  katoličkoj  Crkvi  proteže  tradicija  prema  kojoj  se 
Isus  nakon  Uskrsnuća  prvo  ukazao  svojoj  Majci  Mariji.  Iako  sv.  pismo  o  tome  ne  govori  izričito 
mnogi  sveci  i  pape  govore  o  tom  događaju.  Donosimo  samo  neka  svjedočanstva. 

Sv.  Ignacije  Loyolski piše:  «Isus  se  prvo  ukazao  bi.  Djevici  Mariji.  O  tome  se,  doduše,  ništa  ne 
govori  u  Svetom  pismu,  no  smatra  se  daje  to  rečeno  kad  je  rečeno  da  se  ukazao  tolikom  drugima, 
jer  Sveto  pismo  pretpostavlja  da  smo  razboriti,  kao  što  je  pisano:  Zar  ste  još  bez  razuma  (Mt  15,16). 
(Duhovne  vježbe  299). 

Sv.  Antun  Padovanski  uči:  «Naprotiv,  Blažena  Djevica  Marija,  nakon  što  je  njezin  Sin  Isus 
položen  u  grob,  nije  se  udaljavala,  kao  što  neki  kažu,  već  je  ostala  stalno  bdijući  u  suzama,  dok  ga 
nije  prva  vidjela  gdje  uskrsava:  zato  vjernici  njoj  u  čast  svetkuju  Veliku  Subotu». 

Veliki  papa  naših  dana  Ivan  Pavao  II,  uči:  «Nakon  odlaganja  Isusa  u  grob,  Marija  je  ostala 
jedina  koja  je  držala  živ  plamen  vjere,  pripremajuće  se  tako  prihvatiti  radosni  i  iznenađujući 
navještaj  uskrsnuća.  Iščekivanje  koje  je  živjela  na  Veliku  subotu  je  jedan  od  najuzvišenijih  trenutaka 
vjere  Majke  Gospodinove;  u  tami  koja  je  obavijala  svemir,  Ona  polaže  potpuno  povjerenje  u  Boga 
života  i  vraćajući  se  na  riječi  Sina  nada  ne  potpunom  ostvarenju  božanskih  obećanja. 

Evanđelja  donose  različita  ukazanja  Uskrsloga,  ali  ne  i  susret  Isusa  sa  svojom  Majkom.  Ta 
šutnja  ne  treba  nas  dovesti  do  zaključka  da  se  poslije  Uskrsnuća  Isus  nije  ukazao  svojoj  Majci; 
naprotiv  nas  poziva  da  tražimo  razloge  tog  izbora  od  strane  evanđelista.  Pretpostavljajući  «propust» 
taj  izbor  bi  se  mogao  pripisati  činjenici  da  ono  što  je  potrebno  za  našu  spasonosnu  spoznaju  bilo  je 
povjereno  riječima  svjedocima  od  Boga  preodabranima  (Dj  10,14),  to  jest  apostolima,  koji  su 
velikom  snagom  svjedočili  o  uskrsnuću  Gospodina  Isusa.  Prije  nego  njima,  Uskrsli  se  ukazao  nekim 
pobožnim  ženama  zbog  Crkvene  funkcije:  «Idite  i  javite  mojoj  braći  da  idu  u  Galileju,  ondje  će  me 
vidjeti»  (Mt  28,10). 

Ako  autori  Novog  Zavjeta  ne  govore  o  susretu  Majke  s  uskrslim  Sinom,  to  se  možda  može 
pripisati  činjenici  da  bi  slično  svjedočanstvo  moglo  biti  promatrano,  od  strane  onih  koji  su  negirali 
uskrsnuće  Gospodina  previše  interesno  i  dakle  ne  dostojno  povjerenja.  Između  ostalog  Evanđelja 
donose  samo  manji  broj  ukazanja  uskrslog  Isusa  i  sigurno  ne  potpuni  izvještaj  onoga  što  se 

događalo  u  40  dana  poslije  Pashe.  Sv.  Pavao  podsjeća  na  jedno  ukazanje  «braći  kojih  je  bilo  zajedno 
više  od  petstotina»  (1  Kor  15,6).  Kako  opravdati  da  jedan  događaj  poznat  svima  nije  donesen  u 
Evanđelju,  usprkos  njegove  izvanrednosti?  To  je  očiti  znak  da  druga  ukazanja  Uskrsloga,  iako  su 
bila  svim  poznata  nisu  donesena. 

Djevica,  prisutna  u  prvoj  zajednici  učenika  (usp.  Dj  1,14),  kako  bi  mogla  biti  isključena  iz  broja 
onih  koji  su  susreli  njenog  božanskog  Sina  uskrsnula  od  mrtvih?  Naprotiv,  dopušteno  je  smatrati  da 
je  vjerojatno  Majka  bila  prva  osoba  kojoj  se  uskrsli  Isus  ukazao.  Odsutnost  Marije  iz  grupe  žena 
koje  su  u  zoru  išle  na  grob  (usp.  Me  16,1),  ne  bi  li  mogla  biti  znak  činjenice  da  je  Ona  već  bila 
susrela  Isusa?  Ovaj  zaključak  našao  bi  potvrdu  također  u  činjenici  da  prve  svjedokinje  uskrsnuća, 
po  Isusovoj  želji,  bile  su  žene  koje  su  ostale  vjerne  u  podnožju  križa,  i  dakle  čvršće  u  vjeri. 

Jednoj  od  njih,  Mariji  Magdaleni,  uistinu  Uskrsli  povjerava  poruku  za  prenijeti  Apostolima  (usp. 
Iv  20,17-18).  I  ovaj  element  dopušta  možda  misliti  da  se  Isus  prvo  ukazao  svojoj  Majci,  Onoj  koja 
je  ostala  najvjernija  i  u  kušnji  sačuvala  cjelovitu  vjeru.  Na  kraju,  jedinstvena  i  posebna 
karakteristika  prisutnosti  Djevice  na  Kalvariji  i  njeno  savršeno  sjedinjenje  sa  Sinom  u  trpljenju  na 
Križu  izgleda  pretpostavlja  jedno  njeno  posebno  sudjelovanje  u  otajstvu  Uskrsnuća. 

Jedan  autor  iz  petog  stoljeća,  Sedulio  smatra,  da  se  Krist  pokazao  u  sjaju  uskrslog  života  prija 
svega  svojoj  vlastitoj  Majci.  Uistinu,  ona  koja  je  u  Navještenju  bila  put  njegova  ulaska  u  svijet  bila 
je  pozvana  proširiti  čudesnu  vijest  uskrsnuća,  kako  bi  postala  navjestiteljica  njegova  slavnog 
dolaska.  Obavljena  slavom  uskrsloga,  Ona  anticipira  «sjaj»  Crkve  (usp.  Sedulio,  Carmen  Pascale, 
357,  CSEL  10,104  s). 

Budući  daje  slika  i  uzor  Crkve  koja  čeka  Uskrsloga,  i  u  grupi  učenika  ga  susreće  za  vrijeme 
pashalnih  ukazanja,  izgleda  razborito  vjerovati  daje  Marija  imala  osobni  susret  s  Uskrslim  Sinom 
kako  bi  i  ona  uživala  puninu  pashalne  radosti.  Prisutna  na  Kalvariji  na  Veliki  petak  i  u  Cenakulu  te 
na  dan  Pedesetnice  Presveta  Djevica  je  vjerojatno  bila  i  povlašteni  svjedok  uskrsnuća  Kristova, 
dopunjujući  tako  svoje  sudjelovanje  u  svim  bitnim  trenucima  Pashalnog  Otajstva.  Prihvaćajući 
uskrslog  Isusa,  Marija  je  između  ostalog  i  zalog  čovječanstva,  koje  se  nada  doći  do  punine 
ostvarenja  po  uskrsnuću  od  mrtvih. 

U  pashalnom  vremenu,  kršćanska  zajednica  obraćajući  se  Majci  Gospodina,  pozivaju  na  radost: 
«Kraljice  Neba  raduj  se,  aleluja»!  Tako  se  sjeća  Marijine  radosti  zbog  uskrsnuća  Isusova  šireći  kroz 
vrijeme  riječi  «raduj  se»  koje  joj  je  uputio  arkanđeo  kod  Navještenja,  kako  bi  postala  uzrok  radosti 
cijelom  čovječanstvu.  (  L  osservatore  romano,  La  catechesi  marina  di  Givanni  Paolo  II,  Vatikan 
1998,  st.  175-  177). 

2.  4.  Kraljice  neba,  raduj  se 

(Od  uskrsnog  bdijenja  do  Duhova  moli  ova  molitva  se  moli  3  puta  dnevno,  ujutro,  na  podne  i 
navečer  umjesto  Anđeo  Gospodnji) 

Kraljice  Neba,  raduj  se  -  Aleluja!  Jer  koga  si  bila  dostojna  nositi  -  Aleluja! 

Uskrsnu  kako  je  rekao  -  Aleluja!  Moh  Boga  za  nas  -  Aleluja 

Veseli  se  i  raduj,  Djevice  Marijo  -  Aleluja!  Jer  je  uskrsnuo  Gospodin  uistinu- Aleluja! 

Pomolimo  se:  Bože  koji  si  se  udostojao  razveseliti  svijet  uskrsnućem  svoga  Sina  Isusa  Krista:  daj 
molim  te,  da  po  njegovoj  Majci  Mariji,  izbavimo  se  iz  sadašnje  žalosti  i  postignemo  radosti  vječnog 
života!  Po  istom  Kristu  Gospodinu  našem.  Amen. 

3.  POBOŽNOST  BOŽANSKOMU  MILOSRĐU 


(Vidjeli  smo  u  prvom  poglavlju  da  Direktorij  o  pučkoj  pobožnosti  i  liturgiji  Pobožnost  Božanskom 
milosrđu  svrstava  među  pobožnosti  vazmenog  vremena.  Ova  pobožnost  raširena  u  cijeloj  Katoličkoj 
Crkvi  po  životu  i  spisima  sv.  Faustine  Kowalske  koju  je  sv.  Ivan  Pavao  II  30.  4.  2000.  proglasio 
svetom  prema  samom  poticajima  svetice  može  se  obavljati  na  više  načina  kao  i  izvan  vazmenog 
vremena.  Sam  papa  na  poticaj  svetice  je  drugu  vazmenu  nedjelju  proglasio  i  nedjeljom  Božanskog 
milosrđa.  Apostolska  penitenzerija  je  dekretom  od.  29.  6.  2002.  odredila  da  se  na  taj  dan  može 
dobiti  potpuni  ili  djelomični  oprost.  Za  potpuni  oprost  treba  se  ispovjediti,  pričestiti,  moliti  Zdravo 
Marijo,  Slava  Ocu  na  nakane  sv.  oca  Pape  te  sudjelovati  u  Pobožnosti  na  čast  Božanskog  Milosrđa 
pred  Presvetim  izloženim  ili  u  tabernakulu  kajući  se  iskreno  za  svoje  grijehe.  A  ako  se  nije  u 
mogućnosti  sudjelovati  u  spomenutoj  pobožnosti  barem  izmoliti  pred  Presvetim  Vjerovanje  i  Oče 
naš  dodajući  zaziv:  Milosrdni  Isuse,  uzdam  se  u  te! 

Za  djelomični  oprost  potrebno  je  da  vjernik  Milosrdnom  Isusu  upravi  neki  od  pobožnih  zaziva 
koji  su  od  Crkve  odobreni  za  javnu  pobožnost.  Te  zazive  imamo  u  molitvama  koje  slijede  na  čast 
Božanskog  milosrđa). 

3. 1.  Kristove  riječi  svetoj  sestri  Faustini  Kowalskoj 

(Proglašena  blaženom  18.  travnja  1993.,  a  svetom  30.  travnja  2000.) 

"Obećavam  da  se  duša  koja  bude  štovala  ovu  sliku  neće  izgubiti  (misli  se  na  sliku  prozvanu 
Milosrdnog  Isusa).  Već  na  ovome  svijetu  obećavam  joj  pobjedu  nad  neprijateljima,  posebno  pak  u 
smrtnom  času.  Ja,  Gospodin,  štitit  ću  je  kao  svoju  čast.  Zrake  na  slici  označuju  krv  i  vodu  koje 
potekoše  iz  dubine  mojega  milosrđa,  u  času  kad  je  moje  umiruće  srce  na  Križu  bilo  kopljem 
probodeno." 

"Kćeri  moja,  govori  cijelome  svijetu  o  mojem  neiscrpnome  milosrđu.  Ja  želim  da  blagdan 
božanskoga  milosrđa  bude  utočište  svih  duša,  poglavito  svih  grješnika.  Toga  dana  izlit  će  se  punina 
mojega  milosrđa.  Ja  ću  izliti  čitavo  more  milosti  na  duše  koje  se  budu  približile  tomu  izvoru.  Tko 
god  se  toga  dana  ispovijedi  i  pričesti,  dobit  će  potpun  oprost  od  grijeha  i  kazna  za  grijehe.  Neka  se 
nitko  ne  boji  pristupiti  k  meni,  makar  njegovi  grijesi  bili  najopakiji.  Želim  da  se  blagdan  mojega 
milosrđa  svečano  proslavi  na  prvu  nedjelju  nakon  Uskrsa." 

"Duše  koje  šire  štovanje  mojega  milosrđa  štitit  ću  cijelog  života  kao  što  majka  štiti  svoje  dijete,  a  na 
smrtnome  času  bit  ću  im  spasitelj,  a  ne  sudac.  U  tom  zadnjem  času  duša  nema  druge  zaštite  osim 
mojega  milosrđa.  Sretne  li  duše  koja  je  već  za  života  bila  uronjena  u  moje  milosrđe,  jer  je  neće  stići 
pravda!" 

"Prije  nego  dođem  kao  pravedan  sudac,  otvorit  ću  širom  vrata  svojega  milosrđa.  Tko  pak  ne  želi 
proći  kroz  vrata  milosrđa,  morat  će  proći  kroz  vrata  pravde." 

"Duše  koje  mole  krunicu  Božanskoga  Milosrđa,  bit  će  u  svojemu  životu  uključene  u  moje  milosrđe, 
napose  u  smrtnome  času." 

"Čovječanstvo  neće  naći  mira  tako  dugo  dok  se  s  posvemašnjim  pouzdanjem  ne  obrati  na  moje 
milosrđe.  Kaži  bolesnome  čovječanstvu  da  se  mora  uteći  mojemu  milosrdnomu  srcu  i  ja  ću  ga 
obdariti  mirom." 

3.2.  Veliko  obećanje  Milosrdnog  Isusa  za  pomoć  umirućima 

Gospodin  je  kazao  sv.  Faustini:  "Ako  se  ova  krunica  božanskom  milosrđu  bude  molila  kod 
nekoga  umirućega,  ublažit  će  se  gnjev  Božji,  a  beskrajno  Milosrđe  zagrlit  će  dušu  umirućega, 
primjenjujući  na  nju  bolne  patnje  svojega  Božanskoga  sina." 

3.3.  Krunica  na  čast  Božanskog  Milosrđa  (stara  verzija) 

Moli  se  na  običnoj  krunici  ovako: 

Na  prva  tri  zrna  moli  se: 

Očenaš,  Zdravomarijo,  Vjerovanje. 

Na  svih  pet  desetica  moli  se: 

a)  na  velika  zrnca: 

Vječni  Oče,  prikazujemo  ti  tijelo  i  krv,  dušu  i  božanstvo  tvojega  preljubljenoga  Sina,  Gospodina 
našega  Isusa  Krista,  kao  zadovoljštinu  za  svoje  grijehe  i  grijehe  cijeloga  svijeta. 

b)  na  mala  zrnca  (10  puta): 

Po  pregorkoj  muci  Isusovoj  smiluj  se  nama  i  cijelomu  svijetu. 

c)  na  kraju  krunice  doda  se  (tri  puta): 

Sveti  Bože,  sveti  jaki  Bože,  sveti  besmrtni  Bože,  smiluj  se  nama  i  cijelomu  svijetu. 

Isus  je  rekao  svetici:  "Moli  trajno  krunicu  koju  sam  te  naučio.  Onomu  tko  je  bude  molio  udijelit  će 
se  veliko  milosrđe  već  za  života,  a  posebno  na  času  smrti." 

3.3.1.  Krunica  na  čast  Božanskog  Milosrđa  (nova  verzija) 

Moli  se  na  običnoj  krunici  ovako: 

Na  prva  tri  zrna  moli  se: 

Oče  naš,  Zdravo  Marijo,  Vjerovanje. 

a)  na  velika  zrnca: 

Vječni  Oče,  prikazujem  ti  tijelo  i  krv,  dušu  i  božanstvo  preljubljenoga  Sina  tvojega,  Gospodina 
našega  Isusa  Krista,  kao  zadovoljštinu  za  grijehe  naše  i  cijeloga  svijeta. 

b)  na  mala  zrnca  (deset  puta) 

Po  njegovoj  pregorkoj  muci,  budi  milosrdan  nama  i  cijelomu  svijetu. 

(Po  pregorkoj  muci  Isusovoj,  -  budi  milosrdan  nama  i  cijelome  svijetu.) 

Na  kraju  krunice  doda  se  tri  puta: 

Sveti  Bože,  Sveti  Jaki  Bože,  Sveti  Besmrtni  Bože,  smiluj  se  nama  i  cijelome  svijetu. 

Zaključna  molitva: 

O  Krvi  i  Vodo  što  potekoste  iz  Srca  Isusova  kao  izvor  milosrđa  za  nas,  uzdam  se  u  tebe! 

Marijo,  Majko  milosrđa,  moli  za  nas! 

Isuse,  uzdam  se  u  tebe!  ( triput) 

Smiluj  se  nama  i  cijelomu  svijetu,  Gospodine 

3.4.  Devetnica  na  čast  Božanskomu  Milosrđu 

Isus  je  priopćio  sestri  Faustini  želju  da  se  kao  priprema  za  "Blagdan  Božanskoga  milosrđa" 
obavi  devetnica  Njemu  u  čast.  Devetnica  započinje  na  Veliki  petak,  a  završava  u  subotu  uoči  Bijele 
nedjelje.  Ta  se  devetnica  može  moliti  i  u  svako  drugo  vrijeme.  Gospodin  je  rekao  sestri  Faustini: 
"Želim  da  ovih  devet  dana  dovodiš  duše  k  izvoru  mojega  milosrđa  kako  bi  u  njemu  našle  snagu, 
milost  i  hrabrost  za  ovaj  život,  posebno  u  trenutku  smrti.  Za  ove  pobožnosti  dijelit  ću  svakojake 
milosti. " 

Evo  kako  se  moli  devetnica: 

Prvi  dan,  ISUS:  "Danas  mi  prinesi  sve  ljude,  naročito  grješnike,  i  uroni  ih  u  more  mojega  milosrđa. 
Time  mi  smanjuješ  gorčinu  zbog  izgubljenih  duša."  Kao  odaziv  tomu  Isusovomu  pozivu  moli  se 
najprije:  Očenaš,  Zdravomarijo  i  Slava  Ocu,  zatim  Krunica  na  čast  Božanskoga  milosrđa.  Na 
kraju  se  preporučuju  i  Zazivi  Božanskomu  milosrđu. 

Drugi  dan,  ISUS:  "Danas  mi  prinesi  duše  svećenička  i  redovnika,  uroni  ih  u  moje  beskrajno 
milosrđe.  One  su  mi  dale  snage  da  izdržim  svoju  pregorku  muku.  Po  njima  će  se  izliti  rijeke  mojega 
milosrđe  na  cijelo  čovječanstvo."  (Slijede  molitve  kao  prvoga  dana.) 

Treći  dan,  ISUS:  'Danas  mi  prinesi  sve  vjerne  i  pobožne  duše,  uroni  ih  u  more  mojega  milosrđa. 
Ove  su  me  duše  krijepile  na  mojem  putu  muke,  one  su  mi  bile  kapljica  utjehe  u  moru  gorčine." 
(Slijede  molitve  kao  prvoga  dana.) 

Četvrti  dan,  ISUS:  "Danas  mi  prinesi  pogane  i  one  koji  me  još  ne  poznaju.  U  svojoj  pregorkoj  muci 
ja  sam  na  njih  mislio,  a  njihov  je  budući  žar  tješio  moje  srce.  Uroni  ih  u  more  mojega  milosrđa." 
(Slijede  molitve  kao  pravoga  dana.) 

Peti  dan  ISUS:  "Danas  mi  prinesi  duše  krivovjeraca  i  otpadnika,  uroni  ih  u  more  mojega  milosrđa. 
Za  moje  pregorke  muke  one  su  rastrgle  moje  tijelo  i  moje  srce  -  moju  Crkvu.  Ako  se  one  vrate  u 


347 


krilo  Crkve,  izliječit  će  moje  rane  i  ja  ću  osjetiti  utjehu  u  svojim  bolima."  (Slijede  molitve  kao 
prvoga  dana.) 

Šesti  dan,  ISUS:  "Danas  mi  prinesi  nježne  i  ponizne  duše,  kao  i  duše  male  djece,  uroni  ih  u  moje 
milosrđe.  One  su  najsličnije  mojemu  srcu,  i  davale  su  mi  snagu  u  mojoj  pregorkoj  smrtnoj  muci. 
Bile  su  kao  zemaljski  anđeli  koji  bdiju  na  mojim  oltarima.  Na  njih  ću  izliti  slapove  milosti,  jer  su 
samo  ponizne  duše  u  koje  stavim  sve  svoje  povjerenje  u  stanju  primiti  moje  darove."  (Slijede 
molitve  kao  prvoga  dana.) 

Sedmi  dan,  ISUS:  "Danas  mi  prinesi  one  duše  koje  na  poseban  način  štuju  i  časte  moje  milosrđe.  Te 
duše  najviše  sudjeluju  u  mojim  patnjama  i  najviše  su  prodrle  u  moj  duh.  One  su  živa  slika  mojega 
milosrdnoga  srca.  Ove  će  se  duše  u  budućem  životu  pojaviti  u  posebnome  sjaju  i  ni  jedna  od  njih 
neće  doći  u  pakao.  U  njihovome  smrtnome  času  bit  ću  uz  njih."  (Slijede  molitve  kao  prvoga  dana.) 
Osmi  dan,  ISUS:  "Danas  mi  prinesi  duše  iz  čistilišta  i  uroni  ih  u  bezdan  mojega  milosrđa  da  bi 
rijeke  moje  krvi  ublažile  njihove  muke!  Ove  su  mi  siromašne  duše  drage  dok  zadovoljavaju 
Božanskoj  pravednosti.  Možete  pomoći  tim  dušama  da  im  ublažite  patnje  crpeći  iz  blaga  Crkve 
oproste  i  prinoseći  žrtve  zadovoljštine.  O,  kad  biste  vidjeli  njihove  patnje,  ne  biste  im.  prestali 
prinositi  darove  svojih  molitava  kako  bi  otplatile  dug  mojoj  pravednosti.  "  (Slijede  molitve  kao 
prvoga  dana.) 

Deveti  dan,  ISUS:  "Danas  mi  prinesi  mlake  duše  i  uroni  ih  u  more  mojega  milosrđa.  Ove  mi  duše 
najbolnije  ranjavaju  srce.  One  su  me  najviše  rastužile  u  Maslinskome  vrtu  i  istrgnute  iz  mojega  srca 
vapaj:  'Oče,  neka  me  mimoiđe  ovaj  kalež!  Ali  neka  ne  bude  moja,  nego  Tvoja  volja!'  Za  njih  je 
moje  milosrđe  jedini  spas.  "  (Slijede  molitve  kao  prvoga  dana.) 

3.5.  Zazivi  Božanskomu  Milosrđu 

Ovo  nisu  litanije,  nego  zazivi  Božanskomu  milosrđu.  Isus  je  objavio  sestri  Faustini  veliku  moć  ovih 
zaziva.  "Božja  je  ljubav  cvijet,  a  milosrđe  je  plod  toga  cvijeta.  Ako  neka  duša  sumnja,  neka  čita 
zazive  Božanskomu  milosrđu  i  steći  će  pouzdanje!"  (sestra  Faustina). 

Božansko  milosrđe,  ti  neshvatljiva  tajno  Presvetoga  Trojstva:  -  ponavlja  se  Uzdamo  se  u  Te! 
Božansko  milosrđe,  ti  izrazu  Njegove  najveće  moći, 

Božansko  milosrđe,  koje  si  se  objavilo  u  stvaranju  nebeskih  duhova, 

Božansko  milosrđe,  koje  si  nas  iz  ništavila  pozvalo  u  život, 

Božansko  milosrđe,  koje  obuhvaćaš  čitav  svijet, 

Božansko  milosrđe,  koje  nam  daruješ  besmrtan  život, 

Božansko  milosrđe,  koje  nas  zaštićuješ  od  zasluženih  kazna, 

Božansko  milosrđe,  koje  nas  oslobađaš  od  bijede  grijeha, 

Božansko  milosrđe,  koje  nam  u  Riječi  što  je  Tijelo  postala  daruješ  opravdanje, 

Božansko  milosrđe,  koje  se  na  nas  izlijevaš  iz  rana  Kristovih, 

Božansko  milosrđe,  koje  nam  izvireš  iz  Presvetoga  Srca, 

Božansko  milosrđe,  koje  si  nam  dalo  Presvetu  Djevicu  za  Majku  milosrđa, 

Božansko  milosrđe,  vidljivo  u  ustanovljenju  Crkve  koja  obuhvaća  cijeli  svijet, 

Božansko  milosrđe,  vidljivo  u  ustanovljenju  i  dijeljenju  svetih  sakramenata, 

Božansko  milosrđe,  neograničeno  u  sakramentu  krštenja  i  pokore, 

Božansko  milosrđe,  neizmjerno  u  sakramentu  oltara  i  svećeništva, 

Božansko  milosrđe,  koje  si  nas  pozvalo  k  svetoj  vjeri, 

Božansko  milosrđe,  u  obraćenju  grješnika, 

Božansko  milosrđe,  koje  posvećuješ  pravednike, 

Božansko  milosrđe,  koje  usavršuješ  svete, 

Božansko  milosrđe,  vrelo  bolesnicima  i  patnicima, 

Božansko  milosrđe,  utjeho  i  blago  svih  onih  koji  su  skršena  srca, 

Božansko  milosrđe,  ufanje  onih  koji  očajavaju, 

Božansko  milosrđe,  koje  uvijek  i  svagdje  pratiš  sve  ljude, 

Božansko  milosrđe,  koje  nas  ispunjaš  milostima, 

Božansko  milosrđe,  mire  umirućih, 

Božansko  milosrđe,  koje  nas  čuvaš  od  paklenoga  ognja, 

Božansko  milosrđe,  koje  olakšavaš  patnje  dušama  u  čistilištu, 

Božansko  milosrđe,  ti  slasti  i  neizmjerna  radosti  sviju  svetih, 

Božansko  milosrđe,  beskrajno  u  svim  tajnama  vjere, 

Božansko  milosrđe,  neiscrpivi  izvore  čudesa, 

V.  -  Bog  je  milosrdan  i  pun  samilosti,  spor  na  srdžbu  i  pun  dobrote. 

R.  -  Zato  ću  dovijeka  klicali  milosrđu  Božanskomu. 

Pomolimo  se:  O  Bože,  čijemu  milosrđu  nema  kraja,  čija  je  samilost  neiscrpiva,  pogledaj  milostivo 
na  nas,  umnoži  u  nama  djelo  svojega  milosrđa  da  ne  očajavamo  ni  u  najvećim  iskušenjima,  nego  da 
se  uvijek  u  sve  većem  pouzdanju  predajemo  Tvojoj  svetoj  volji,  ljubavi  i  milosrđu!  Po  Gospodinu 
našem  Isusu  Kristu,  Kralju  milosrđa,  koji  nam  s  Tobom  i  s  Duhom  Svetim  iskazuje  milosrđe  u  sve 
vjeke  vjekova!  Amen! 


4.  POBOŽNOST  USKRSNOM  OTAJSTVU 
4.1.  Put  svijetla  -  Via  lucis 

Da  bi  bolje  shvatili  smisao  ove  pobožnosti  potičemo  vjernike  da  pročitaju  njeno  objašnjenje  iz 
Direkotirija  koje  smo  citirali  u  poglavlju  1.2.  ove  knjižice.  Najprikladnije  liturgijsko  vrijeme  za 
moljenje  Puta  svjetla  jest  vazmeno  vrijeme  pogotovu  u  vazmene  nedjelje,  ali  se  može  moliti  i  tokom 
nedjelja  kroz  godinu  jer  kako  nas  podsjeća  Konstitucija  o  svetoj  liturgiji  u  broju  106.  drugog 
Vatikanskog  koncila  svake  nedjelje  Crkva  svetkuje  vazmeno  otajstvo  Isusove  muke  smrti  i 
uskrsnuća.  Može  se  moliti  osobno  ili  u  grupi  za  vrijeme  duhovnih  vježbi  i  obnova.  U  izradi 
hrvatskoga  izdanja  Puta  svijetla  koristimo  se  slijedećim  autorima:  S.Palumbieri  ,  R.C.  Gibbins, 
P.F.Taveyra  i  grupe  T.R.  2000. 

PUT  SVIJETLA 

Hodimo  i  mi  s  uskrslim  Isusom 

(Uvodna  napomena:  između  svake  postaje  mogu  se  pjevati  prikladne  pjesme,  moliti  Oče  naš, 
Zdravo  Marijo,  Slava  Ocu....  ili  ponavljati  kratke  zazive;  Smiluj  nam  se  Gospodine  ili  Slava  tebi 
uskrsli  Isus) 

U  ime  Oca  i  Sina  i  Duha  Svetoga.  Amen. 

Uvodna  molitva:  S  blagdanom  Uskrsnuća  slavimo  pobjedu  Kristovu.  Naša  je  duša  puna 
radosti  i  mi  se  nadamo  da  ćemo  uskrsnuti  skupa  s  Otkupiteljem  na  jedan  novi  život.  Sv.  Pavao 
apostol  nam  govori  “Ako  ste  suuskrsli  s  Kristom  tražite  što  je  gore,  gdje  Krist  sjedi  s  zdesna 
Bogu”(Kol  3,1).  Pođimo  ponovno  putem  uskrsnuća  Isusova,  dana  Gospodnjega  bez  zalaska,  za 
cijelu  Crkvu  i  za  svakoga  od  nas.  Uskrsnuće  Isusovo  se  odnosi  na  nas  i  na  cijeli  svijet  koji  čeka 
objavljenje  sinova  Božjih. 

Daruj  nam  Oče  Duha  Svetoga  da  možemo  dublje  shvatiti  otajstvo  Uskrsa  tvoga  Sina  Isusa 
koje  obasjava  svojim  svijetlom  svakog  čovjeka,  jer  Ti  nas  Oče  po  svome  Sinu  vodiš  iz  tame  smrti 
na  svijetlo  novoga  života.  Daj  nam  milost  da  budemo  svjedoci  Uskrsnuća  Isusa  Krista.  Amen. 

PRVA  POSTAJA:  ISUS  JE  USKRSNUO  OD  MRTVIH 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja:  «Po  suboti,  u  osvit  prvoga  dana  u  tjednu,  dođe  Marija  Magdalena  i  druga 
Marija  pogledati  grob.  I  gle,  nastade  žestok  potres  jer  anđeo  Gospodnji  side  s  neba,  pristupi, 
otkotrlja  kamen  i  sjede  na  nj.  Lice  mu  bijaše  kao  munja,  a  odjeća  bijela  kao  snijeg.  Od  straha  pred 
njim  zadrhtaše  stražari  i  obamriješe. 

A  anđeo  progovori  ženama:  Vi  se  ne  bojte!  Ta  znam:  Isusa  Raspetoga  tražite!  Nije  ovdje!  Uskrsnu 
kako  reče.  Hajde,  vidite  mjesto  gdje  je  ležao  pa  pođite  žurno  i  javite  njegovim  učenicima  da  uskrsnu 
od  mrtvih,  evo,  ide  pred  vama  u  Galileju.  Ondje  ćete  ga  vidjeti.  Evo,  rekoh  vam».  (Mt.28,1-7) 

Kratko  razmatranje:  Spasitelj  Isus  je  umro  da  bi  uskrsnuo  na  život  bez  kraja  i  otvorio  rajska 
vrata  svima  koji  u  njega  vjeruju.  Poslije  tame  svijetlo,  poslije  žalosti  radost,  poslije  smrti  život. 
Uskrsno  jurto  je  početak  dana  bez  kraja.  Uskrsnuće  otkriva  pravi,  duboki  i  otajstveni  smisao 
Isusova  života,  njegovih  djela,  pouka,  čudesa  njegovog  prividnog  poraza  u  smrti  koji  skriva  Božju 
pobjedu,  pobjedu  spasenja.  “Ne  bojte  se  ...”  oduvijek  je  čovjek  iščekivao  i  trajno  iščekuje  ovu  riječ, 
a  evo  po  Isusovu  uskrsnuću  ona  je  ostvarena.  ( Kratka  stanka) 

Pomolimo  se:  Udijeli  nam,  molimo  svemogući  Bože,  da  naviještamo  životnu  snagu  uskrslog 
Gospodina.  Primili  smo  zalog  njegova  Duha,  daj  da  nam  prožme  cijelo  biće.  Marijo,  hramu  Duha 
Svetoga  Ti  nas  vodi  putem  svjedočanstva  svijetla  tvoga  uskrsloga  Sina.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

DRUGA  POSTAJA:  UČENICI  DOLAZE  NA  PRAZAN  GROB 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja:  "Prvog  dana  u  tjednu  rano  ujutro,  još  za  mraka,  dođe  Marija  Magdalena  na  grob 
i  opazi  daje  kamen  s  groba  dignut.  Otrči  stoga  i  dođe  k  Šimunu  Petru  i  drugom  učeniku,  kojega  je 
Isus  ljubio,  pa  im  reče:  'Uzeše  Gospodina  iz  groba  i  ne  znamo  gdje  ga  staviše.'  Uputiše  se  onda 
Petar  i  onaj  drugi  učenik  i  dođoše  na  grob.  Trčahu  obojica  zajedno,  ali  onaj  drugi  učenik  prestignu 
Petra  i  stiže  prvi  na  grob.  Sagne  se  i  opazi  povoje  gdje  leže,  ah  ne  uđe.  Uto  dođe  i  Šimun  Petar  koji 
je  išao  za  njim  i  uđe  u  grob.  Ugleda  povoje  gdje  leže  i  ubrus  koji  bijaše  na  glavi  Isusovoj,  ali  nije 
bio  uz  povoje,  nego  napose  svijen  na  jednome  mjestu.  Tada  uđe  i  onaj  drugi  učenik  koji  prvi  stiže 
na  grob  i  vidje  i  povjerava.  Jer  oni  još  ne  upoznaše  Pisma  da  Isus  treba  da  ustane  od  mrtvih."  (Iv 
20,1-9) 

Kratko  razmatranje:  Marija  Magdalena  i  Petar  ...  koliko  čuđenja  zbog  praznoga  groba.  Oni 
se  uznemiruju  jer  naslućuju  novost  koju  ne  razumiju,  ali  Ivan  ljubljeni  učenik  počinje  vjerovati  u 
svemogućnost  Božju.  Bog  može,  hoće  i  učinio  je  najveće  čudo  jer  je  Otac  koji  je  vjeran.  Uskrisio 
svoga  Sina  i  potvrdio  je  njegov  život  i  riječi.  Ljubav  je  jaka  kao  smrt  ...  ljubav  Božja  je  jača  od 
smrti. 

Pomolimo  se:  Bože  vječnog  milosrđa  ti  uskrsnućem  svoga  Sina  Isusa  Krista  užižeš  vjeru 
svoga  svetoga  naroda.  Daj  nam  milost  da  uvijek  dublje  shvaćamo  tajne  naše  vjere.  Po  Kristu 
Gospodinu  našemu. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

TREĆA  POSTAJA:  ISUS  SE  UKAZUJE  MARIJI  MAGDALENI 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja:  "A  Marija  je  stajala  vani  kod  groba  i  plakala.  Zaplakana  zaviri  u  grob  i  ugleda 
dva  anđela  u  bjelini  kako  sjede  na  mjestu  gdje  je  ležalo  tijelo  Isusovo  -  jedan  kod  glave,  drugi  kod 
nogu.  Kažu  joj  oni:  'Ženo,  što  plačeš?'  Odgovori  im:  'Uzeše  Gospodina  mojega  i  ne  znam  gdje  ga 
staviše.'  Rekavši  to,  obazre  se  i  ugleda  Isusa  gdje  stoji,  ali  nije  znala  daje  to  Isus. 

Kaže  joj  Isus:  'Ženo,  što  plačeš?  Koga  tražiš?’  Misleći  daje  to  vrtlar,  reče  mu  ona:  'Gospodine,  ako 
si  ga  ti  odnio,  reci  mi  gdje  si  ga  stavio  i  ja  ću  ga  uzeti.'  Kaže  joj  Isus:  'Marijo!'  Ona  se  okrene  te  će 
mu  hebrejski:  ’Rabbuni!'  -  što  znači:  'Učitelju!'  Kaže  joj  Isus:  'Ne  zadržavaj  se  sa  mnom  jer  još  ne 
uziđoh  Ocu,  nego  idi  mojoj  braći  i  javi  im:  Uzlazim  Ocu  svomu  i  Ocu  vašemu,  Bogu  svomu  i  Bogu 

vašemu.'  Ode  dakle  Marija  Magdalena  i  navijesti  učenicima:  Vidjela  sam  Gospodina  i  on  mi  je  to 
rekao.’"  (Iv  20,11 -18} 

Kratko  razmatranje:  Možemo  samo  zamisliti  koliko  ljubavi  je  Marija  Magdalena  imala  u  srcu 
jer  se  nije  udaljavala  od  groba  i  plačući  je  tražila  tijelo  Isusovo.  Na  tu  ljubav  koja  ga  traži  Isus 
odgovara  još  većom  ljubavlju  zovući  je  po  imenu.  Čuvši  zov  ljubavi  Marija  Magdalena  prepoznaje 
Gospodina  te  mu  se  u  poniznosti  klanja  s  poštovanjem  kao  ona  koja  traži  svijetlo  života  odgovara:  “ 
Rabbuni  -  Učitelju”. 

Pomolimo  se:  Bože  ti  nas  veseliš  uskrsnućem  Isusa  Krista  tvoga  Sina.  Daj  da  po  njemu 
postignemo  radosti  vječnoga  Uskrsa.  Po  Kristu  Gospodinu  našemu. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

ČETVRTA  POSTAJA:  USKRSLI  ISUS  NA  PUTU  U  EMAUS 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja:  "I  gle,  dvojica  su  od  njih  toga  istog  dana  putovala  u  selo  koje  se  zove  Emaus, 
udaljeno  od  Jeruzalema  šezdeset  stadija.  Razgovarahu  međusobno  o  svemu  što  se  dogodilo,  1  dok  su 
tako  razgovarali  i  raspravljali,  približi  im  se  Isus  i  pođe  s  njima.  Ali  prepoznati  ga  -  bijaše  uskraćeno 
njihovim  očima.  On  ih  upita:  'Sto  to  putem  pretresate  među  sobom?'  Oni  se  snuždeni  zaustave  te  mu 
jedan  od  njih,  imenom  Kleofa,  odgovori:  'Zar  si  ti  jedini  stranac  u  Jeruzalemu  te  ne  znaš  što  se  u 
njemu  dogodilo  ovih  dana?' 

A  on  će:  'Sto  to?'  Odgovore  mu:  'Pa  ono  s  Isusom  Nazarećaninom,  koji  bijaše  prorok  -  silan  na 
djelu  i  na  riječi  pred  Bogom  i  svim  narodom:  kako  su  ga  glavari  svećenički  i  vijećnici  naši  predali 
da  bude  osuđen  na  smrt  te  ga  razapeli.  A  mi  se  nadasmo  daje  on  onaj  koji  ima  otkupiti  Izraela.  Ah 
osim  svega  toga  ovo  je  već  treći  dan  što  se  to  dogodilo.  A  zbuniše  nas  i  žene  neke  od  naših:  u 
praskozorje  bijahu  na  grobu,  ali  nisu  našle  njegova  tijela  pa  dođoše  te  rekoše  da  su  im  se  ukazali 
anđeli  koji  su  rekli  da  je  on  živ.  Odoše  nato  i  neki  naši  na  grob  i  nađoše  kako  žene  rekoše,  ali  njega 
ne  vidješe.’  A  on  će  im:  ’O  bezumni  i  srca  spora  da  vjerujete  što  god  su  proroci  navijestili!  Nije  li 
trebalo  da  Krist  sve  to  pretrpi  te  uđe  u  svoju  slavu?'  Počevši  tada  od  Moj  šija  i  svih  proroka, 
protumači  im  što  u  svim  Pismima  ima  o  njemu."  (Lk  24,13-27) 

Kratko  razmatranje:  Isus  je  kazao  “Ja  sam  put...,  po  njemu  se  Bog  objavljuje  čovjeku,  po 
njemu  čovjek  ide  Bogu.  Isus  prilazi  i  postaje  suputnik  dvojice  učenika  koji  gube  nadu  te  idu  u 
Emaus.  Kao  prijatelj  Isus  se  približava  da  bi  ih  učvrstio  i  obasjao  svijetlom  riječi  koje  govore  o 
smrti  i  uskrsnuću.  Uskrsli  Isus,  suputnik  i  učitelj,  a  da  to  dvojica  i  ne  znaju,  u  njihovim  srcima  budi 
vjeru.  I  dok  su  slušali  riječi  Pisma  počinje  u  njima  gorjeti  srce.  Uskrsli  Isus  donosi  radost,  svijetlo  i 
nadu  u  srce  Kleofe,  kao  i  svih  onih  koji  traže  Boga  i  vjeru  na  putovima  života. 

Pomolimo  se:  Budi  s  nama  Gospodine,  dao  si  nam  milost  vjere,  udijeli  nam  i  milost  novog 
života  po  uskrsnuću  tvoga  Sina  Isusa  Krista  koji  s  tobom  i  Duhom  Svetim  živi  i  kraljuje  u  vijeke 
vjekova.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

PETA  POSTAJA:  USKRSLI  ISUS  SE  OBJAVLJUJE  U  LOMLJENJU  KRUHA 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Uto  se  približe  selu  kamo  su  išli,  a  on  kao  da  htjede  dalje.  No  oni  navaljivahu: 
'Ostani  s  nama  jer  zamalo  će  večer  i  danje  na  izmaku!'  I  uniđe  da  ostane  s  njima.  Dok  bijaše  s  njima 
za  stolom,  uze  kruh,  izreče  blagoslov,  razlomi  te  im  davaše.  Uto  im  se  otvore  oči  te  ga  prepoznaše,  a 
on  im  iščeznu  s  očiju.  Tada  rekoše  jedan  drugome:  'Nije  li  gorjelo  srce  u  nama  dok  nam  je  putem 
govorio,  dok  nam  je  otkrivao  Pisma?’  U  isti  se  čas  digoše  i  vratiše  u  Jeruzalem.  Nađoše  okupljenu 

jedanaestoricu  i  one  koji  bijahu  s  njima.  Oni  im  rekoše:  'Doista  uskrsnu  Gospodin  i  ukaza  se 
Šimunu!'  Nato  oni  pripovjede  ono  s  puta  i  kako  ga  prepoznaše  u  lomljenju  kruha."  (Lk  24,28-35) 
Kratko  razmatranje:  ^Ostani  s  nama  jer  večer  je... ».  Čudesni  prijatelj  dvojice  učenika,  sijeda  s 
njima  za  stol  i  tada  u  gesti  euharistije  koju  slavi  oni  prepoznaju  uskrsloga  Isusa.  To  je  prva  večera 
nebeskog  uskrslog  Isusa,  predokus  vječne  gozbe  kraljevstva  nebeskoga.  Uskrsli  je  pripremao  svoje 
učenike  objašnjavajući  pisma  i  sada  mogu  blagovati  kruh  nebeski  koji  je  za  njih  pripravio. 
Prepoznaju  Isusa  ali  njega  nestane  s  njihovih  očiju.  Njihova  vjera  postaje  radost  naviještanja  pri 
povratku  u  Jeruzalem.  Neka  i  nama  svaka  sveta  misa  bude  istinski  susret  s  uskrslim  Isusom  i  našom 
braćom  te  duboki  poticaj  da  svijetu  donosimo  radosnu  vijest  spasenja. 

Pomolimo  se:  Gospodine  mi  u  Euharistiji  slavimo  spomen  vazmenog  otajstva  kojim  si  obnovio 
izvorno  ljudsko  dostojanstvo  i  dao  mu  nadu  uskrsnuća.  Molimo  te  da  u  tvojoj  vječnoj  ljubavi 
postignemo  što  u  vjeri  slavimo  po  Kristu  Gospodinu  našemu. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

ŠESTA  POSTAJA:  USKRSLI  ISUS  SE  UKAZUJE  SVOJIM  UČENICIMA 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Dok  su  oni  o  tom  razgovarali,  stane  Isus  posred  njih  i  reče  im:  'Mir  vama!’  Oni, 
zbunjeni  i  prestrašeni,  pomisliše  da  vide  duha.  Reče  im  Isus:  'Zašto  se  prepadoste?  Zašto  vam 
sumnje  obuzimaju  srce?  Pogledajte  ruke  moje  i  noge!  Ta  ja  sam!  Opipajte  me  i  vidite  jer  duh  tijela 
ni  kostiju  nema  kao  što  vidite  da  ja  imam.'  Rekavši  to,  pokaza  im  ruke  i  noge.  I  dok  oni  od  radosti 
još  nisu  vjerovali,  nego  se  čudom  čudili,  on  im  reče:  'Imate  li  ovdje  što  za  jelo?'  Oni  mu  pruže 
komad  pečene  ribe.  On  uzme  i  pred  njima  pojede."  (Lk  24,36-43) 

Kratko  razmatranje:  Uskrsli  Isus  želi  drugovati  sa  svojim  učenicima,  dopušta  da  ga  gledaju,  da 
mu  se  dive,  da  ga  dodirnu,  čak  i  blaguje  s  njima.  Sve  što  se  zbilo  onih  uskrsnih  dana  obavezuje 
svakoga  vjernika  jer  apostoli  kao  prvi  svjedoci  uskrsloga  Isusa  postaju  i  prvi  navjestitelji  evanđelja. 
Vjera  prve  zajednica  vjernika  zasniva  se  na  svjedočenju  onih  kojima  se  Isus  ukazao. 

A  sam  proslavljeni  Isus  daruje  svojim  mir:  «Mir  vama».  Uznemirena,  prestrašena  i  ožalošćena 
srca  apostola  ove  riječi  su  došle  kao  lijek  na  ranu.  I  koliko  su  prije  učenici  bih  rastuženi  sad  su  puno 
više  radosni,  sretni  i  blaženi.  Mir  Kristov  je  naše  najveće  bogatstvo,  jer  smo  po  Isusu  izmireni,  s 
Bogom,  s  bližnjima  i  sami  sa  sobom.  To  je  mir  Ljubavi  koja  je  sve  pobijedila  da  spasi  onoga  koga 
ljubi,  to  jest  svakog  brata  čovjeka. 

Pomolimo  se:  Bože  od  tebe  nam  spasenje  i  posinjenje.  Pogledaj  sinove  i  kćeri  koji  u  Krista 
vjeruju:  udijeli  im  pravu  slobodu  i  vječnu  baštinu.  Po  Kristu  Gospodinu  našemu.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

SEDMA  POSTAJA:  USKRSLI  ISUS  DAJE  APOSTOLIMA  VLAST  OTPUŠTANJA 
GRIJEHA 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  «I  uvečer  toga  istog  dana,  prvog  u  tjednu,  dok  su  učenici  u  strahu  od  Židova  bili 
zatvorili  vrata,  dođe  Isus,  stane  u  sredinu  i  reče  im:  'Mir  vama!  1  To  rekavši,  pokaza  im  svoje  ruke  i 
bok.  1  obradovaše  se  učenici  vidjevši  Gospodina.  Isus  im  stoga  ponovno  reče:  'Mir  vama!  Kao  što 
mene  posla  Otac  i  ja  šaljem  vas.'  To  rekavši,  dahne  u  njih  i  kaže  im:  'Primite  Duha  Svetoga.  Kojima 
otpustite  grijehe,  otpuštaju  im  se;  kojima  zadržite,  zadržani  su  im.»  (Iv  20,19-23) 

Kratko  razmatranje:  Isus  koji  je  pobijedio  smrt  i  đavla,  želi  srušiti  i  okove  ljudskih  strahova  i 
grijeha.  Naviješta  i  donosi  mir.  Mir  se  u  ljudskom  životu  ne  stiče  jednom  zauvijek,  nego  ga  stalno 

treba  tražiti  i  s  Kristom  graditi.  Taj  mir  koje  traži  svako  ljudsko  srce  uskrsli  Isus  daje  svojim 
učenicima.  Ljudska  volja  je  nestalna  i  ranjena  grijehom,  Isus  je  to  dobro  znao  upravo  zato  je 
apostolima  dao  vlast  opraštanja  grijeha.  Sam  Isus  svojim  Križem  i  Uskrsnućem  je  pomirio  svijet  s 
Ocem.  Svojim  apostolima  i  Crkvi  preko  njih  Isus  daruje  moć  praštanja  grijeha,  dar  velikog  Božjeg 
milosrđa,  dar  Uskrsloga  koji  želi  da  se  njegova  ljubav  po  praštanju  izlije  u  grijehom  izranjena 
ljudska  srca.  Uskrsli  Isus  ima  vlast  i  moć  uskrsnuti  i  srca  mrtva  po  grijehu  na  radost  novog  života. 

Pomolimo  se:  Gospodine  prosvijetlio  si  nas  po  križu  i  uskrsnuću  tvoga  Sina.  Molimo  te  udijeli 
nam  duh  ljubavi  da  među  ljudima  promičemo  mir  što  nam  ga  je  on  ostavio.  Po  Kristu  gospodinu 
našem.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

OSMA  POSTAJA:  USKRSLI  ISUS  SE  UKAZUJE  I  UTVRĐUJE  U  VJERI  TOMU 
APOSTOLA 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Toma  zvani  Blizanac,  jedan  od  dvanaestorice,  ne  bijaše  s  njima  kad  dođe  Isus. 
Govorili  su  mu  dakle  drugi  učenici:  Vidjeh  smo  Gospodina!  On  im  odvrati:  'Ako  ne  vidim  na 
njegovim  rukama  biljeg  čavala  i  ne  stavim  svoj  prst  u  mjesto  čavala,  ako  ne  stavim  svoju  ruku  u 
njegov  bok,  neću  vjerovati.  Nakon  osam  dana  bijahu  njegovi  učenici  opet  unutra,  a  s  njima  i  Toma. 
Vrata  bijahu  zatvorena,  a  Isus  dođe,  stade  u  sredinu  i  reče:  'Mir  vama!’ 

Zatim  će  Tomi:  'Prinesi  prst  ovamo  i  pogledaj  mi  ruke!  Prinesi  ruku  i  stavi  je  u  moj  bok  i  ne 
budi  nevjeran  nego  vjeran.  1  Odgovori  mu  Toma:  'Gospodin  moj  i  Bog  moj!  1  Reče  mu  Isus:  'Budući 
da  si  me  vidio,  povjerovao  si.  Blaženi  koji  ne  vidješe,  a  vjeruju!"'  (Iv  20,24-29) 

Kratko  razmatranje:  Isus  hoće  da  Toma  stavi  ruku  u  njegov  probijeni  bok.  I  dok  je  apostol 
dodirivao  Isusove  rane  njegovo  srce  se  oslobađalo  i  liječilo  od  nevjere.  Toma  se  klanja  uskrslom 
Isusu,  prvi  od  svih  učenika  naziva  ga  svojim  Bogom  i  ispovijeda  vjeru  riječima:  "Gospodin  moj  i 
Bog  moj”.  U  ovom  događaju  vidimo  pobjedu  vjere  nad  nevjerom  i  sumnjom.  Za  nas  on  ostaje 
svjedočanstvo  i  primjer  kako  bi  i  mi  ozdravili  od  naše  nevjere,  jer  učenik  koji  sumnja  mo treći  u 
duhu  znakove  patnje  uskrsloga  Isusa  dolazi  do  vjere  koju  smjelo  ispovijeda.  Toma  je  pozvan  da 
dodirne  rane  Isusove  za  sve  nas  i  da  nas  pouči  kako  ozdraviti  u  našim  sumnjama. 

Pomolimo  se:  Bože  ti  si  Vazmenim  otajstvom  dao  lijek  našoj  slabosti.  Prati  nas  uvijek  svojim 
milošću  i  uvedi  u  savršenu  slobodu,  da  u  nebu  uživamo  radost,  koje  je  predokus  Uskrsnuće  tvoga 
Sina.  Po  Kristu  Gospodinu  našem.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

DEVETA  POSTAJA:  USKRSLI  ISUS  SUSREĆE  SVOJE  UČENIKE  NA 
TIBERI JAN SKOM  JEZERU 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Poslije  toga  očitova  se  Isus  ponovno  učenicima  na  Tiberijadskome  moru.  Očitova 
se  ovako:  Bijahu  zajedno  Šimun  Petar,  Toma  zvani  Blizanac,  Natanael  iz  Kane  Galilejske,  zatim 
Zebedejevi  i  još  druga  dva  njegova  učenika.  Kaže  im  Šimun  Petar:  'Idem  ribariti.  Rekoše:  'Idemo  i 
mi  s  tobom.’  Izađoše  i  uđoše  u  lađu,  ah  te  noći  ne  uloviše  ništa. 

Kad  je  već  svanulo,  stade  Isus  na  kraju,  ali  učenici  nisu  znali  daje  to  Isus.  Kaže  im  Isus:  'Dječice, 
imate  li  što  za  prismok?'  Odgovoriše  mu:  'Nemamo.'  A  on  im  reče:  'Bacite  mrežu  na  desnu  stranu 
lađe  i  naći  ćete.’  Baciše  oni  i  više  je  ne  mogoše  izvući  od  mnoštva  ribe.  Tada  onaj  učenik  kojega  je 
Isus  ljubio  kaže  Petru:  'Gospodin  je!'  Kad  je  Šimun  Petar  čuo  daje  to  Gospodin,  pripaše  si  gornju 

haljinu,  jer  bijaše  gol,  te  se  baci  u  more.  Ostali  učenici  dođoše  s  lađicom  vukući  mrežu  s  ribom  jer 
ne  bijahu  daleko  od  kraja,  samo  kojih  dvjesta  lakata. 

Kad  iziđu,  na  kraj,  ugledaju  pripravljenu  žeravicu  i  na  njoj  pristavljenu  ribu  i  kruh.  Kaže  im  Isus: 
'Donesite  riba  što  ih  sada  uloviste.’  Nato  se  Šimun  Petar  popne  i  izvuče  na  kraj  mrežu  punu  velikih 
riba,  sto  pedeset  i  tri.  1  premda  ih  je  bilo  toliko,  mreža  se  ne  raskinu.  Kaže  im  Isus:  'Hajde, 
doručkujte!'  I  nitko  se  od  učenika  ne  usudi  upitati  ga:  Tko  si  ti?'  Znali  su  da  je  Gospodin.  Isus 
pristupi,  uzme  kruh  i  dade  im,  a  tako  i  ribu."  (Iv  21,1-13) 

Kratko  razmatranje:  Tiberijadsko  jezero  mjesto  poznato  učenicima.  Mnogi  su  na  njemu 
odrastali,  mnoge  uspomene  iz  druženja  s  Isusom  su  uz  njega  vezane.  A  učenici  se  bili  vratili  svome 
uobičajenom  poslu.  Uskrsli  Isus  ih  upravo  tu  susreće,  gdje  su  sami  sebi  najbliži  kada  su  nakon 
uzaludnog  napora  u  tami  noći  na  njegovu  riječ  u  osvit  dana  uhvatili  mnoštvo  riba. 

“Gospodin  je”  kliknu  ljubljeni  učenik.  Nazivom  Gospodin  učenici  izražavaju  poštovanje  prema 
Uskrslomu  i  pouzdanje  kada  se  žele  približiti  Isusu.  Poslije  uskrsnuća  tako  su  učenici  izražavali 
ispovijest  vjere  u  Isusovo  božanstvo.  Susret  s  uskrslim  Isusom  postaje  čin  klanjanja,  a  u  prvoj  se 
zajednici  vjernika  rađaju  prve  ispovijesti  vjere.  Uskrslome  Isusu  pripada  čast  i  slava  vlastite  Bogu 
Ocu  jer  je  On  njegov  Sin,  iste  Božje  naravi.  Uskrsli  Isus  je  uvijek  s  nama  i  trajno  nam  govori: 
«Bacite  mreže»!  Poslušni  njegovoj  riječi  i  mi  po  vjeri  ubiremo  plodove  našeg  truda  na  putu  u 
vječnu  Domovinu. 

Pomolimo  se:  Gospodine  neka  nam  život  bude  u  skladu  s  vazmenim  otajstvima.  Što  radosno 
slavimo  neka  nas  trajno  hrani  i  potiče.  Po  Kristu  Gospodinu  našem.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

DESETA  POSTAJA:  USKRSLI  ISUS  POTVRĐUJE  PETROVO  PRVENSTVO 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Nakon  doručka  upita  Isus  Šimuna  Petra:  'Šimune  Ivanov,  ljubiš  li  me  više  nego 
ovi?’  Odgovori  mu:  'Da,  Gospodine,  ti  znaš  da  te  volim.  1  Kaže  mu:  'Pasi  jaganjce  moje!'  Upita  ga 
po  drugi  put:  'Šimune  Ivanov,  ljubiš  li  me?'  Odgovori  mu:  'Da,  Gospodine,  ti  znaš  da  te  volim!’ 
Kaže  mu:  'Pasi  ovce  moje!’  Upita  ga  treći  put:  'Šimune  Ivanov,  voliš  li  me?'  Ražalosti  se  Petar  što  ga 
upita  treći  put:  Voliš  li  me?'  pa  mu  odgovori:  'Gospodine,  ti  sve  znaš!  Tebi  je  poznato  da  te  volim.’ 
Kaže  mu  Isus:  'Pasi  ovce  moje!"'  (Iv  21,15-17) 

Kratko  razmatranje:  “Šimune  ljubiš  li  me  više  nego  ovi”... Poslije  ispovjedi  vjere  “Ti  si  Krist, 
Sin  Boga  živoga”  Petar  je  imao  milost  da  od  Isusa  čuje  riječi:  “Ti  si  Petar  stijena,  na  toj  stijeni 
sagradit  ću  svoju  Crkvu».  Nakon  sablazni  križa  i  Petrova  zatajenja  ponovo  se  u  ljubavi  susreću 
Uskrsli  Isus  i  Petar.  Tri  svjedočanstva  ljubavi  kao  odgovor  na  tri  zatajenja  zbog  umišljenosti  i  straha 
otvaraju  nove  putove.  Ljubav  uskrslog  Isusa  pobjeđuje  strah  i  grijeh,  tako  Petar  iznova  čuje  od  Isusa 
da  mu  povjerava  svoju  Crkvu.  Ljubimo  i  mi  Kristovu  Crkvu  i  molimo  za  svetog  Oca. 

Pomolimo  se:  Bože  ti  si  u  svom  mudrosnom  naumu  sagradio  svoju  Crkvu  na  Petru  stijeni,  glavi 
apostolskog  zbora.  Slugu  svojega  papu  našega....  postavio  si  Petrovim  namjesnikom  i  pastirom 
svoje  Crkve.  Daj  da  s  povjerenim  stadom  milostivo  postigne  nagradu  koju  si  obećao  svojim 
vjernima.  Po  Kristu  gospodinu  našemu. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

JEDANAESTA  POSTAJA:  USKRSLI  ISUS  POVJERAVA  UČENICIMA  SVEOPĆE 
POSLANJE 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Jedanaestorica  pođoše  u  Galileju  na  goru  kamo  im  je  naredio  Isus.  Kad  ga 
ugledaše,  padoše  ničice  preda  nj.  A  neki  posumnjaše.  Isus  im  pristupi  i  prozbori:  'Dana  mi  je  sva 
vlast  na  nebu  i  na  zemlji!  Pođite  dakle  i  učinite  mojim  učenicima  sve  narode  krsteći  ih  u  ime  Oca  i 
Sina  i  Duha  Svetoga  i  učeći  ih  čuvati  sve  što  sam  vam  zapovjedio!’  'I  evo,  ja  sam  s  vama  u  sve  dane 
-  do  svršetka  svijeta.'  (Mt  28,16-20) 

Kratko  razmatranje:  Moć  koju  je  Isusu  dao  Otac  On  predaje  svojoj  Crkvi.  Apostoli  su  poslani 
naviještati  Riječ  koju  su  primili  i  svjedočiti  ljubav  Božju.  Oni  su  poslani  učiti  narode  evanđelju.  Za 
one  koji  uzvjeruju  krštenje  je  dar  po  kojemu  se  ulazi  u  ljubav  Očevu  po  Sinu  u  Duhu  Svetome. 
Crkva  je  zajednica  vjernika  koju  je  Isus  htio  bez  razlike  na  kulture,  jezike  i  narode  svi  su  pozvani  da 
čine  jedno  tijelo.  Uskrsli  Isus  je  htio  da  sav  njegov  nauk  po  propovijedanju  apostola  Crkve  postane 
sveta  baština  naše  vjere.  Da  bi  utvrdio  učenike  u  povjerenju  on  obećava  svoju  prisutnost  dan  za 
danom  sve  do  svršetka  svijeta.  Koje  li  utjehe,  svakodnevno  nas  prati  naš  Uskrsli  Gospodin,  kome  je 
dana  sva  vlast  na  nebu  i  na  zemlji! 

Pomolimo  se:  Bože  ti  zalutalima  pokazuješ  svjetlo  istine,  da  se  na  pravi  put  vrate.  Daj  svim 
kršćanima  da  odbace  što  je  kršćanstva  nedostojno  a  traže  što  mu  priliči.  Po  Kristu  Gospodinu 
našemu. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

DVANAESTA  POSTAJA:  USKRSLI  ISUS  UZLAZI  NA  NEBO 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja:  "Nato  ga  sabrani  apostoli  upitaše:  'Gospodine,  hoćeš  li  u  ovo  vrijeme  Izraelu  opet 
uspostaviti  kraljevstvo?'  On  im  odgovori:  'Nije  vaše  znati  vremena  i  zgode  koje  je  Otac  podredio 
svojoj  vlasti.  Nego  primit  ćete  snagu  Duha  Svetoga  koji  će  sići  na  vas  i  bit  ćete  mi  svjedoci  u 
Jeruzalemu,  po  svoj  Judeji  i  Samariji  i  sve  do  kraja  zemlje. 

Kada  to  reče,  bi  uzdignut  njima  naočigled  i  oblak  ga  ote  njihovim  očima,  1  dok  su  netremice  gledali 
kako  on  odlazi  na  nebo,  gle,  dva  čovjeka  stadoše  kraj  njih  u  bijeloj  odjeći  i  rekoše  im:  'Galilejci,  što 
stojite  i  gledate  u  nebo?  Ovaj  Isus  koji  je  od  vas  uznesen  na  nebo  isto  će  tako  doći  kao  što  ste  vidjeli 
da  odlazi  na  nebo.’"  (Dj  1,6-1 1) 

Kratko  razmatranje:  Isus  je  uskrsnućem  pobijedio  smrt  i  ušao  u  vječni  život.  I  njegovo  tijelo  je 
proslavljeno,  slavno  i  prožeto  slavom  Božjom.  Četrdeset  dana  po  Uskrsu  Isus  se  ukazuje  svojima, 
oni  ga  dodiruju,  on  jede  i  hodi  s  njima  te  ima  obećava  poslati  najveći  dar,  Duha  Svetoga.  Tako  Onaj 
koji  je  “izišao  od  Oca”  može  se  “vratiti  Ocu”  jer  je  ispunio  svoje  poslanje.  Uzašašće  Kristovo 
označuje  konačni  ulazak  Isusova  čovještva  u  slavu  Očevu.  Uzašavši  jednom  zauvijek  u  nebesko 
svetište,  Isus  Krist  nas  bez  prestanka  zagovara  kao  posrednik  kod  Oca  koji  nam  trajno  osigurava 
izljev  Duha  Svetoga. 

Pomolimo  se:  Svemogući  Bože  obdari  nas  svetom  radošću  i  zahvalom  jer  Kristovo  Uzašašće  je 
i  naše  uzdignuće  jer  smo  u  nadi  svi  pozvani  u  slavu  kamo  je  pred  nama  ušao  Krist,  Naša  Glava. 
Koji  s  tobom  i  Duhom  Svetim  živi  i  kraljuje  u  vjeke  vjekova.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

TRINAESTA  POSTAJA:  UČENICI  S  MARIJOM  U  MOLITVI  ZA  SILAZAK  DUHA 
SVETOGA 


P.  Klanjamo  ti  se  Kriste  i  blagoslivljamo  te  ... 

O.  jer  si  nam  svojim  uskrsnućem  darovao  život. 

Riječ  Božja :  "Onda  se  vratiše  u  Jeruzalem  s  brda  zvanoga  Maslinsko,  koje  je  blizu  Jeruzalema, 
udaljeno  jedan  subotnji  hod.  I  pošto  uđu  u  grad,  uspnu  se  u  gornju  sobu  gdje  su  boravili:  Petar  i 
Ivan  i  Jakov  i  Andrija,  Filip  i  Toma,  Bartolomej  i  Matej,  Jakov  Alfejev  i  Šimun  Revnitelj  i  Juda 
Jakovljev  -  svi  oni  bijahu  jednodušno  postojani  u  molitvi  sa  ženama,  i  Marijom,  majkom  Isusovom, 
i  braćom  njegovom."  (Dj  1,12-14) 

Kratko  razmatranje:  Silazeći  s  brda  uznesenja  apostoli  skupa  s  Marijom  i  ženama  mole.  Isus  nije 
više  vidljiv  njihovim  očima  ali  je  prisutan  po  vjeri  u  molitvi.  Prva  zajednica  vjernika  moli  za  puninu 
Duha  Svetoga  i  njegove  darove.  Molitva  prve  Crkve  je  prožeta  molitvom  Marije,  majke  Isusove  i 
pobožnih  žena.  Po  Marijinom  pristanku  i  djelu  Duha  Svetoga  Sin  Božji  se  utjelovio.  Ona  ga  je 
rodila,  odgajala,  ”...  i  napokon,  po  Mariji  Duh  Sveti  počinje  uvoditi  u  zajedništvo  s  Kristom  ljude 
miljenike  Božje  ljubavi  i  uvijek  ga  prvi  primaju  ponizni:  pastiri,  mudraci,  Šimun  i  Ana,  zaručnici  iz 
Kane  i  prvi  učenici.  Na  kraju  ovoga  poslanja  Duha,  Marija  postaje  “Ženom”,  novom  Evom, 
“majkom  živih”,  Majkom  “čitavoga  Krista”.  I  kao  takva  ona  je  nazočna  s  Dvanaestoricom 
“jednodušno  postojanima  u  molitvi”  u  zoru  “posljednjih  vremena”  koja  Duh  u  jutro  Pedestnice 
započinje  očitovanjem  Crkve”(Katekizam  katoličke  Crkve  br.725-726) 

Pomolimo  se:  Bože,  tvoj  Sinje  prije  uzašašća  na  Nebo  obećao  apostolima  Duha  Svetoga.  Kao 
što  su  oni  primili  Duha  Svetoga  i  mnogovrsnu  nebesku  mudrost,  tako  i  nama  po  Marijinu  zagovoru 
udijeli  darove  svoga  Duha.  Po  Kristu  Gospodinu  našem.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

ČETRNAESTA  POSTAJA:  USKRSLI  ISUS  ŠALJE  DUHA  SVETOGA,  TE  CRKVA 
LJUDIMA  NAVJEŠTA  EVANĐELJE  I  MOLI  NJEGOV  POVRATAK 

P.  Klanjamo  ti  se  Kriste  i  blagoslivljamo  te  ... 

O.  Jer  si  nam  svojim  uskrsnućem  darovao  život. 

Riječ  Božja :  "Kad  je  napokon  došao  dan  Pedesetnice,  svi  su  bili  zajedno  na  istome  mjestu,  i  eto 
iznenada  šuma  s  neba,  kao  kad  se  digne  silan  vjetar.  Ispuni  svu  kuću  u  kojoj  su  bili.  I  pokažu  im  se 
kao  neki  ognjeni  razdijeljeni  jezici  te  siđe  po  jedan  na  svakoga  od  njih.  Svi  se  napuniše  Duha 
Svetoga  i  počeše  govoriti  drugim  jezicima,  kako  im  već  Duh  davaše  zboriti.  A  u  Jeruzalemu  su 
boravili  Zidovi,  ljudi  pobožni  iz  svakog  naroda  pod  nebom.  Pa  kad  nasta  ona  huka,  strč  a  se 
mnoštvo  i  smete  jer  ih  je  svatko  čuo  govoriti  svojim  jezikom."  (Dj  2,1-6) 

Kratko  razmatranje:  “Nitko  ne  može  reći  Gospodin  Isus  osim  u  Duhu  Svetome  (IKor  12,3). 
Bog  odasla  u  srca  vaša  Duha  Sina  svoga  koji  kliče  Abba  Oče»  (Gal  4,6).  Na  dan  Pedesetnice 
Uskrsli  Isus  šalje  svojega  Duha.  Tog  je  dana  ispunjeno  njegovo  obećanje  i  potpuno  objavljeno 
otajstvo  Presvetog  Trojstva.  Od  toga  prvog  dolaska  Duh  Sveti  On  ne  prestaje  dolaziti  i  uvoditi 
učenike  u  razumijevanje  otajstava  vjere.  Crkva  Kristova  kao  prvina  Kraljevstva  u  Duhu  Svetome 
naviješta  evanđelje,  raduje  se  u  Kristu,  podnosi  težinu  progonstva,  nada  se  novom  nebu  i  novoj 
zemlji  gdje  će  pravednost  prebivati  i  moli  da  ponovo  dođe  Isus  Krist  i  preobrazi  cijeli  svijet. 

Pomolimo  se:  Svemogući  vječni  Bože  ti  si  htio  poslati  svoga  Sina  i  Duha  Svetoga.  Daj  da  Duh 
Sveti  ujedini  ljude  koji  trpe  od  podjele,  nesporazuma  i  otuđenja  te  svi  narodi  u  istoj  vjeri  proslave 
ime  tvoje  u  iščekivanju  preobrazbe  cijeloga  svijeta.  Po  Kristu  Gospodinu  našemu.  Amen. 

P.  Raduj  se  Marijo  Majko  svijetla  jer  je  tvoj  Sin  Isus  uskrsnuo 

O.  Pobijedio  je  tamu  groba  te  obnavlja  i  prosvjetljuje  cijeli  svemir. 

Završna  molitva:  Bože  ti  si  uskrsnućem  svoga  Sina  Isusa  Krista  obradovao  cijeli  svijet, 
molimo  te  izbavi  nas  od  sadašnje  žalosti  i  daj  da  se  nauživamo  vječne  radosti,  po  Kristu  Gospodinu 
našemu.  Amen. 

4.2.  Molitve  Uskrslom  Isusu 

Po  tvom  slavnom  uskrsnuću  uskrisi  i  mene  iz  groba  mojih  poroka  i  grijeha 

(Sv.  Augustin) 

Gospodine  Isuse,  pobožni  Isuse,  dragi  Isuse  koji  si  se  udostojao  umrijeti  za  naše  grijehe  i 
uskrsnuti  za  naše  opravdanje,  molim  te  po  tvom  slavnom  uskrsnuću,  uskrisi  i  mene  iz  groba  mojih 
poroka  i  grijeha,  kako  bi  zaslužio  uistinu  sudjelovati  u  tvome  uskrsnuću.  Preslatki  Gospodine,  koji 
si  slavno  uzašao  na  Nebo  u  svoju  slavu  i  sjediš  s  desna  Ocu,  moćni  Kralju  podigni  me  u  visine,  do 
tebe,  kao  bi  trčao  na  tvoj  poziv,  i  ne  bi  posustao  dok  me  ti  vučeš  i  vodiš.  Privuci  usta  moje  ožednjele 
duše  na  izvor  vječnog  zasićenja,  iz  dubine  me  povuci  vječnom  izvoru  kako  bi  na  njemu  pio  prema 
mojoj  mogućnosti  i  uvijek  živio  o  Bože  moj,  živote  moj. 

Neka  moj  duh  Gospodine  dobije  orlovska  krila  i  poleti,  te  dospije  do  sjaja  tvoje  slave  kako  bi  se 
nasitio  tvojih  otajstava  na  gozbi  nebeskih  građana,  u  tvom  pashalnom  otajstvu,  obilnom  izvoru; 
neka  u  tebi  otpočine  moje  srce  koje  je  kao  veliko  more  uzburkano  velikim  strujama.  Predragocjeni, 
željeni,  ljubljeni  moj  Gospodine  kada  ću  te  vidjeti?  Kada  ću  se  pojaviti  pred  tvojim  licem?  Kada  ću 
se  nasititi  tvoje  ljepote?  Kada  ćeš  me  izvesti  iz  ovoga  mračnog  zatvora  kako  bi  ispovjedio  tvoje  ime 
bez  da  više  budem  zbunjivan?  ...  Sto  da  radim  ja  bijednik  opterećen  lancima  svoje  smrtnosti?  ... 
Dok  smo  u  tijelu  idimo  prema  Gospodinu.  Ovdje  nemamo  postojano  boravište,  tražimo  budući  grad 
jer  je  naša  domovina  na  Nebu.  Udjeli  mi  milost  da,  dok  nosim  sobom  ove  krhke  udove,  pristajem  uz 
tebe  jer  tko  pristaje  uz  Gospodina  jedan  je  duh  s  njime. 

Neka  u  svim  ljudima  nađe  mjesta  tvoj  uskrsni  pozdrav:  «Mir  vama» 

(Papa  Pio  XII) 

O  uskrsli  Isuse,  stalno  živ  u  svojoj  ljudskoj  naravi,  zahvaljujemo  ti  za  dar  života  koji  si  svojim 
uskrsnućem  darovao  našim  dušama  i  svojoj  Crkvi.  Daj  da  tvoja  djeca  ovdje  pobožno  sabrana 
opslužuju  tvoje  zapovijedi,  ustaju  u  sjedinjenju  s  tobom.  Molimo  te  da  dušama  koje  lutaju,  svijetlo 
Uskrsa  obasjava  put  povratka  u  kuću  Očevu.  One  koji  se  nazivaju  tvojim  imenom  a  zaboravili  su 
što  to  od  njih  zahtijeva  uzdigni  na  krepostan  život.  Otvori  za  svoju  ljubav  i  prosvijetli  srca  i  razum 
onima  koji  se  predaju  sumnji,  negiranju  i  protivljenju  tvog  spasenjskog  nauka,  ili  se  prepuštaju 
zavodljivostima  ovoga  svijeta.  Obnovi  radost  svoje  Crkve,  obriši  suze  udova  koji  trpe,  utješi 
ožalošćene  i  progonjene  zbog  pravednosti.  Neka  u  svim  ljudima  nađe  mjesta  pozdrav  koji  si  ti 
Uskrsli  uputio  učenicima:  «Mir  vama».  Amen. 

Radujem  se  tvome  uskrsnuću 

Slavodobitni  moj  Otkupitelju,  uvelike  se  radujem  i  veselim  što  si  svojim  divnim  uskrsnućem 
posramio  svoje  kivne  neprijatelje,  što  si  pobijedio  smrt,  razoružao  Pakao  i  proslavio  svoje 
izmučeno  tijelo.  Neka  se  raduje  tvoja  Majka,  Crkva  Zaručnica,  koja  je  žalosno  trpjela  zbog  smrti 
svoga  Božanskog  Zaručnika.  Isuse  moj  zbog  svoga  slavnog  Uskrsnuća  udijeli  mi  milost  da  umrem 
sebi  i  svijetu  te  da  kao  Ti  uskrsnem  na  novi  božanski  neumrli  život  milosti.  Svemogući  Gospodine 
učini  u  meni  ovo  čudo  milosrđa  da  duhovno  uskrsnem  na  život  svjetla  i  kršćanskog  savršenstva.  Daj 
da  napredujem  u  svakoj  kreposti,  dođem  tebi  koji  si  izvor  kreposti,  života  i  svjetlosti,  (p.  J. 
Vlahović  iz  molitvenika  Kraljica  mučenika,  tiskano  s  crkvenim  odobrenjem  u  Ljubljani  1917.  st 
263) 


Molitva  presvetim  ranama  uskrslog  Isusa 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi) 

1.  Uskrsli  moj  Isuse,  klanjam  se  slavnoj  Rani  tvoje  lijeve  noge,  pobožno  ju  cjelivam  i  smjerno 
vapijem:  Okrijepi  me  Isuse  da  uvijek  bježim  od  grešnih  prigoda  i  da  se  čuvam  putova  koji  vode  u 
propast.  Slava  Ocu,  Zdravo  Marijo.... 

2.  Uskrsli  moj  Gospodine,  klanjam  se  slavnoj  Rani  tvoje  desne  noge,  pobožno  ju  cjelivam  i  pokorno 
vapijem:  Daj  Isuse  da  uvijek  kreposno  i  kršćanski  živim,  da  dođem  u  rajsku  slavu.  Slava  Ocu, 
Zdravo  Marijo.... 

3.  Uskrsli  moj  Gospodine,  klanjam  se  slavnoj  Rani  tvoje  lijeve  ruke,  pobožno  ju  cjelivam  i  ponizno 
vapijem:  Oslobodi  me  Isuse  svake  nesreće  duše  i  tijela.  Slava  Ocu,  Zdravo  Marijo.... 

4.  Uskrsli  moj  Gospodine,  klanjam  se  slavnoj  Rani  tvoje  desne  ruke,  pobožno  ju  cjelivam  i 
skrušeno  vapijem:  Blagoslovi  Isuse  dušu  moju  a  poslije  smrti  u  Raj  je  primi.  Slava  Ocu,  Zdravo 
Marijo.... 

5.  Uskrsli  moj  Gospodine,  klanjam  se  slavnoj  Rani  tvoga  boka,  pobožno  ju  cjelivam  i  pouzdano 
vapijem:  Raspali  Isuse  u  mom  srcu  živu  vatru  ljubavi  prema  tebi,  da  te  žarko  ljubim  za  života  i 
poslije  smrti.  Slava  Ocu,  Zdravo  Marijo.... 

Mariji:  Presveta  Djevice,  zbog  prevelike  radosti  koja  ti  je  obuzela  dušu  i  Srce  vidjevši  svoga  Sina 
Isusa  slavno  uskrsloga,  isprosi  mi  milost  da  i  ja  uskrsnem  na  novi  kreposni  život  pokore  i  ljubavi. 
3  Zdravo  Marijo. . . . 

4.  3.  Zazivi  hvale  i  slave  uskrsnuću  Isusovu 

(Zazivi  za  privatnu  upotrebu  vjernicima  u  molitvi  su  napravljeni  na  temelju  Novozavjetnih 
tekstova  o  uskrsnuću  Isusovu  i  Vazmenih  liturgijskih  molitava  Rimskoga  misala  njima  se  želi  slaviti 
i  zahvaljivati  Isusu  za  veliku  ljubav  koju  nam  je  objavio  i  darovao  svojim  uskrsnućem) 

Oče  Nebeski  po  uskrsnuću  tvoga  Sina  koji  je  pobijedio  smrt 
Duše  Sveti  po  uskrsnuću  Isusovu 
Isuse  Kriste,  Sine  Božji  naš  vazmeni  Jaganjče, 

Sveta  Marijo 

Sveti  Anđeli  vjesnici  uskrsnuća 

Po  tvome  svetom  uskrsnuću  prvoga  dana  u  tjednu 
Zbog  svjedočanstva  Anđela  pobožnim  ženama  da  si  uskrsnuo 
Zbog  pohoda  Petra  i  Ivana  tvojemu  grobu 
Zbog  ukazanja  Mariji  Magdaleni 
Zbog  ukazanja  dvojici  učenika  na  putu  u  Emaus 
Zbog  poslanja  koje  si  dao  da  se  navijesti  učenicima  tvoje  uskrsnuće 
Zbog  tvoga  ukazanja  učenicima  da  ih  utvrdiš  u  vjeri 
Zbog  tvoga  pozdrava  učenicima  “Mir  vama” 

Zbog  poklona  tvojih  učenika  kad  su  te  vidjeli  u  Galileji 
Zbog  ljubavi  koju  su  iskazao  ukazavši  se  apostolu  Tomi 
Zbog  toga  što  si  potvrdio  prvenstvo  apostolu  Petru 

Zbog  poslanja  tvojih  apostola  da  idu  i  naviještaju  Evanđelje  svemu  stvorenju 
Zbog  tvojega  obećanja  da  si  sa  svojim  učenicima  u  sve  dane  do  svršetka  svijeta 
Zbog  tvojih  riječi  da  tko  uzvjeruje  da  će  se  spasiti  a  tko  ne  uzvjeruje  da  će  se  osuditi 
Zbog  znakova  koji  će  pratiti  one  koji  uzvijeruju 
Zbog  obećanja  dara  Duha  Svetoga  tvojim  učenicima 
Zbog  blagoslivljanja  tvojih  učenika  u  Betaniji  rastajući  se  od  njih 
Zbog  tvojega  svetoga  Uzašašća  na  nebo  gdje  sijediš  s  desna  Ocu 


Slava  ti! 

Moli  za  nas! 
Molite  za  nas! 

Slava  ti  Isuse! 

Zbog  dara  Duha  Svetoga  apostolima  ustrajnim  u  molitvi  skupa  s  učenicima,  ženama  i  Marijom 
tvojom  majkom 

Hvala  ti  Isuse 

Jer  si  svojom  smrti  uništio  našu  smrt,  Hvala  ti  Isuse! 

Jer  si  Vječnom  Ocu  Adamov  dug  platio 

Jer  je  tvojom  smrti  iskupljena  naša  smrt 

Jer  pobjedom  nad  grijehom  sav  svemir  dižeš  i  obnavljaš 

Jer  svoje  vjerne  po  svem  svijetu  od  bijede  grijeha  i  opačina  svijeta  oslobađaš 

Jer  si  raskinuo  okove  smrti  i  kao  pobjednik  od  smrti  ustao 

Jer  po  svome  Uskrsnuću  ništiš  grijehe,  pereš  krivice,  vraćaš  nevinost  palima  i  radost  tužnima 
Jer  si  svojim  uskrsnućem  obnovio  naš  život 
Jer  je  tvojim  uskrsnućem  naš  život  uskrsnuo. 

Jer  se  po  tebi  za  vječni  život  rađaju  djeca  svijetla 

Jer  po  tvome  uskrsnuću  vjernima  se  otvaraju  rajske  dveri 

Jer  se  sveudilj  za  nas  prinosiš  Vječnom  Ocu, 

Jer  nas  vječno  zagovaraš  i  braniš, 

Jer  čovjeku  vraćaš  puninu  života, 

Jer  si  nam  otvorio  pristup  vječnom  životu 

Jer  po  tvome  uskrsnuću  vjernima  si  dao  oganj  svoga  sjaja 

Jer  nam  otvaraš  put  da  čiste  duše  prispijemo  na  blagdan  vječne  slave 

Jer  slavnim  svijetlom  uskrsnuća  raspršuješ  tmine  pameti  i  srca 

Jer  dokidaš  mržnju,  svladavaš  nasilje,  uspostavljaš  slogu  i  ljubav 

Jer  se  po  tebi  nebesko  sa  zemaljskim  i  božansko  s  ljudskim  povezuje 

Jer  smo  po  Božjem  milosrđu  zbog  naše  krivice  zadobili  takvoga  i  tolikoga  Otkupitelja 

Jer  si  ti  zvijezda  Danica  koja  ne  zna  zalaza,  povratnik  od  mrtvih  koji  svijetli  svakom  čovjeku 

Jer  živiš  i  kraljuješ  u  vjeke  vjekova 

Zbog  radosti  nebeskog  mnoštva  anđela  Slava  ti  Isuse! 

Zbog  divne  pažnje  Božje  prema  nama 

Zbog  radosti  svih  spašenika  i  zemlje  tolikom  svijetlom  obasjane 

Zbog  veselja  Majke  Crkve 

Zbog  divnoga  svijetla  Milosrđa  Božjega 

Pomolimo  se:  Bože  ti  si  po  svome  sinu  Jedincu  pobijedio  smrt  i  otvorio  nam  pristup  u  vječni  život. 
Udijeli  nama  koji  slavimo  spomen  Uskrsnuća  tvoga  Sina  da  se  obnovimo  u  tvome  Duhu  i  s  Kristom 
Ustanemo  na  svijetlo  novoga  života.  Po  Gospodinu  našemu  Isusu  Kristu  koji  s  Tobom  i  Duhom 
Svetim  živi  i  kraljuje  u  vijeke  vijekova.Amen. 

4.4.  Razmatranja  svetaca  i  duhovnih  velikana  o  Uskrsnuću  Isusovu 

Krist  je  uskrsnuo  i  još  je  s  nama 

(BI.  Luigi  Orione) 

Braćo,  naš  Jaganjac  koji  oduzima  grijehe  svijeta  je  žrtvovan.  On  je  postao  naša  Žrtva,  Otkupitelj, 
naša  Gozba.  Uskrsnuo  je  kako  bi  postao  božanski  kvasac  našeg  uskrsnuća  i  naš  život.  Krist  je 
uskrsnuo,  i  još  je  s  nama!  Naša  nada  je  puna  besmrtnosti.  Krist  je  uskrsnuo  i  hodi  ispred  nas, 
pobjedonosni  Kralj,  nepobjedivi  Kralj.  Aleluja!  Uskrsnuo  je!  O  braćo  moja  zašto  i  mi  ne  uskrsnemo 
od  mlakosti  na  gorljivost  duha?  Zašto,  ako  se  netko  osjeća  daleko  od  božanskih  izvora  milosti  ne 
želi  uskrsnuti  od  smrti  grijeha  na  život  u  Kristu  i  tako  za  svoju  dušu  dobiti  mir  i  vedrinu,  živu  vjeru 
i  odlučnost  u  dobru? 

Krist  je  uskrsnuo!  Što  nam  preostaje  u  ovo  pobjedonosno  vrijeme?  Sa  svetim  odlukama,  čistim 
nakanama,  ponizna  srca  hodimo  Isusu  u  osvit  dana  nakon  što  smo  se  lišili  tame  po  dobroj 
ispovijedi.  I  nosimo  mu  balzam  i  mirisne  pomasti:  tamjan  dobrih  djela  i  naše  kreposti. 

Neka  nas  ne  zaplaši  veliki  kamen,  to  jest  zapovijedi  napisane  na  kamenu,  kamenje  postao  lagan, 
odgurnut  je.  Uskrsnuće  Isusovo  je  učinilo  laganim  sve  zapovijedi,  osvijetlilo  je  sva  otajstva, 
nebeskom  nadom  je  utješilo  naš  život.  Radost  i  sreća  uskrsnuća  čini  vjeru  utješnom,  čini  srcu 
blagima  Isusove  riječi  i  daje  nam  predokus  radosti  našeg  uskrsnuća  na  vječni  život  i  slavu  Isusa 
Krista!  Aleleuja! 

Kličimo  i  radujmo  se  neizrecivom  radošću  uskrsnuću  Isusovu,  otkupljeni  i  posvećeni  od  Krista 
budimo  uvijek  i  svuda  kvasac  vjere,  čestitosti,  čistoće  da  nas  Gospodin  ispuni  svojom  radošću. 
Neka  naš  život  bude  gorljiva  svetost,  neka  naše  srce  živi  u  Kristu,  neka  svijetli  i  sve  zapali  ljubavlju 
Kristovom. 

Slava  Uskrsloga 

(Marguerit  d'Ovngt,  kartuzijanac) 

Na  časnim  rukama  i  nogama  uskrslog  Isusa  vidjele  su  se  slavne  Rane  koje  je  zadobio  trpeći 
nama  za  ljubav.  Iz  tih  slavnih  Rana  izlazila  je  takva  svjetlost  kao  da  sva  ljepota  Božanstva  prolazi 
kroz  njih.  Ono  slavno  tijelo  je  bilo  tako  čisto  i  prozirno  da  se  jasno  vidjela  duša;  bilo  je  tako 
plemenito  i  sjajno  da  se  moglo  jasnije  u  njemu  zrcaliti  nego  u  nekom  kristalu,  bilo  je  tako  lijepo  da 
su  se  u  njemu  kao  ocrtavah  anđeli  sveci  kao  da  su  u  njemu  bili  predstavljeni.  Lice  uskrslog  Isusa  je 
bilo  tako  lijepo  da  su  anđeli  neprestano  željeli  gledati  ga  i  nisu  se  mogli  nasititi  divljenja. 

Mir  Uskrsloga 

(Ludolf  Saksonskit,  kartuzijanac) 

«Isus  osobno  stade  među  njih  i  reče:  Mir  vama!»(Lk  24,36).  Ne  mir  ovoga  svijeta,  jer  su  morali 
poći  u  susret  mnogim  protivštinama,  nego  mir  srca  i  mir  vječnosti,  prvi  u  sadašnjem  svijetu  drugi  u 
budućem.  O  jednom  i  drugom  miruje  rečeno:  «Dajem  vam  svoj  mir»,  mir  srca  u  ovom  trenutku  a 
posebno  vječni  mir.  Kaže  dakle,  neka  s  vama  bude  mir  izmirenja  kojeg  im  On  naviješta  jer  gaje 
ostvario  s  Bogom,  mir  ljubavi  i  poniznosti  koje  im  je  zapovjedio  opsluživati,  mir  vječnosti  i 
besmrtnosti  koje  im  je  obećao  dati.  Onaj  koji  je  došao  zbog  mira  nudi  mir.  Onaj  koji  je  uskrsnuo  od 
mrtvih,  kao  prvu  stvar  učenicima  preporuča  mir,  pokazujući  na  takav  način  da  svi  koji  čuvaju  mir  i 
sklad  sa  svojim  srcem  i  tijelom  doći  će  do  motrenja  Njega  samoga. 

I  nemojmo  misliti  da  sada  proslavljeni  Isus  Pobjednik  ima  manje  blagosti 

(Sv.  Ljudevit  Momntforski) 

Nakon  tri  grozna  sata  na  križu  Spasitelj  svijeta  je  izdahnuo  u  svojoj  trideset  i  trećoj  godini 
života.  Josip  iz  Arimateje  imao  je  snage  zamoliti  Pilata  za  Isusovo  tijelo  koje  je  položio  u  novi 
grob.  Ne  zaboravimo  ni  to  daje  cijela  priroda  pokazala  svoju  žalost  nad  Isusovom  smrću  različitim 
čudesnim  znacima  koji  se  dogodiše  u  času  kad  je  Isus  izdahnuo.  Uskrsnuo  je,  i  nekoliko  se  puta 
ukazao  svojoj  svetoj  Majci  i  učenicima  kroz  četrdeset  dana.  Poveo  je  učenike  na  Maslinsku  goru, 
odakle  je,  njima  naočigled,  svojom  vlastitom  snagom  uzašao  na  nebo  da  sjedne  s  desne  Ocu,  dok  je 
na  zemlji  ostavio  tragove  svojih  svetih  stopa. 

Od  časa  kad  je  vječna  Mudrost  po  Križu  ušla  u  nebo,  potrebno  je  da  i  mi  ulazimo  u  nebo  istim 
putem.  Kud  god  se  vi  okrenuli,  kaže  “Nasljeduj  Krista”  svuda  ćete  naći  križ.  Naći  ćeš  križ  kao 
odabranik,  ako  ga  nosiš  kako  treba,  strpljivo  i  radosno,  iz  ljubavi  prema  Bogu;  naći  ćeš  ga  i  kao 
odbačenik,  ako  ga  nosiš  nestrpljivo  i  protiv  volje,  kao  i  toliki  jadnici  koji  će  ponavljati  čitavu 
vječnost  u  paklu:  uBazali  smo  stazama  propasti ”  (Mudr  5,  7.),  uzalud  smo  se  trudili  i  patili  brinući 
se  za  svijet,  i  konačno,  evo  smo  osuđeni.  Prava  se  Mudrost  ne  nalazi  na  zemlji  niti  u  srcu  onih  koji 
žive  po  vlastitim  prohtjevima.  Ona  se  tako  trajno  nastanila  u  križu,  da  je  nećete  naći  izvan  njega  na 

ovome  svijetu,  i  tako  se  sjedinila  i  pritjelovila  križu,  da  se  s  pravom  može  reći  daje  Mudrost  Križ  i 
daje  Križ  Mudrost. 

I  nemojmo  misliti  da  sada  proslavljeni  Isus  Pobjednik  ima  manje  blagosti  i  spremnosti  da  nam  se 
približi.  Nasuprot,  njegova  slava  na  neki  način  usavršava  njegovu  blagost.  On  i  sada  više  želi 
opraštati  nego  se  pokazati  u  slavi  i  više  mu  je  stalo  pokazati  nam  bogatstvo  svog  milosrđa  negoli 
slave. 

Ako  pogledamo  kroz  povijest,  vidjet  ćemo,  kad  se  ta  slavna  Utjelovljena  Mudrost  objavila  svojim 
prijateljima,  da  im  se  nije  pokazala  uz  munje  i  grmljavinu,  nego  na  ljubak  i  blag  način  i  nije  uzela 
veličanstvenost  vrhovne  Gospodarice  svemira  i  Boga  nad  vojskama,  već  nježnost  zaručnika  i  milinu 
prijatelja. 

Nakon  svega  ovoga,  nećemo  li  još  više  zavoljeti  tu  Vječnu  Mudrost  koja  nas  je  toliko  ljubila  i  još 
nas  uvijek  ljubi  a  koje  ljepota  i  milina  nadvisuje  sve  što  je  najljepše  i  najljupkije  i  na  nebu  i  na 
zemlji! 


Prikazujem  ti  moje  tijelo  i  moju  dušu  na  čast  i  slavu  tvoga  divnog  Uskrsnuća 

(Sv.  Gertruda  Velika,  govori  o  sebi  u  3  licu) 

U  slavnoj  noći  divnog  Uskrsnuća  Gospodinova,  dok  je  pobožno  molila  jutarnju  molitvu  ukaza  joj 
se  Gospodin  Isus  pun  snage,  ljepote  u  slavi  svoje  božanske  uzvišenosti  i  sjaju  svoje  besmrtnosti. 
Ona  se  ponizno  pred  njim  prostrla  klanjajući  se  do  njegovih  nogu  i  rekla:  «0  moj  neusporedivi 
Zaručniče,  slavo  i  časti  anđela,  koji  si  se  udostojao  izabrati  mene  za  zaručnicu,  zadnju  od  svih  tvojih 
stvorenja,  moje  srce  i  moja  duša  žeđaju  samo  da  ti  budeš  čašćen  i  slavljen,  i  ljubim  kao  samu  sebe 
tvoje  najbliskije  prijatelje.  Molim  te,  ljubljeni  moj  Gospodine,  da  u  ovaj  trenutak,  na  čast  tvoga 
slavnog  Uskrsnuća,  udostojiš  oprostiti  kazne  svim  dušama  koje  su  ti  posebno  drage.  Za  isprositi  ovu 
milost,  prikazujem  ti  u  sjedinjenju  sa  tvojom  Mukom,  sve  što  je  moje  srce  i  moje  tijelo  trpjeli  u 
njihovim  trajnim  patnjama  i  bolestima». 

Tada  Gospodin,  s  neizrecivom  dobrotom,  pokaza  joj  veliko  mnoštvo  duša  koje  je  oslobodio  od 
njihovih  grijeha  i  reče  joj:  «Evo  sve  ove  duše  dajem  na  dar  tvoj  ljubavi.  Vidjeti  će  se  vječno  u  Nebu 
da  su  bile  oslobođene  po  tvojim  molitvama  i  to  će  ti  biti  vječno  na  čast  pred  mojim  svetima».  Ona 
upita:  «Koliki  je  broj  tih  duša»?  Gospodin  odgovori:  «Njihov  broj  poznaje  samo  moja  božanska 
spoznaj a».  Ona  je  razumjela  da  ove  duše  iako  slobodne  od  njihovih  muka,  još  nisu  u  posjedu  vječne 
radosti  ,  i  zato  se  sva  predala  božanskom  milosrđu  za  trpjeti  na  tijelu  i  duši  sve  što  bi  Gospodin 
dopustio,  kako  bi  se  On  udostojao  primiti  ih  u  vječno  blaženstvo.  Ovo  prikazanje  Gospodin  prihvati 
i  u  tom  trenutku  primi  sve  one  duše  u  nebesku  radost. 

Nekoliko  trenutka  kasnije  ona  osjeti  živu  bol  na  boku  te  je  kleknula  pred  raspelom.  Gospodin  je 
primijenio  na  one  duše  zasluge  ove  patnje  na  uvećanje  njihove  slave  i  reče  im:  «Predstavljam  vam 
ovo  prikazanje  pobožnosti  koje  je  moja  zaručnica  prikazala  meni  s  velikom  ljubavlju  da  uveća  vašu 
vječnu  slavu:  vi  joj  na  svoj  način  uzvratite  tako  da  prikažete  vaše  molitve  za  nju. 

Kasnije  u  žaru  pobožnosti  prikazala  se  Gospodinu  govoreći:  «0  moj  ljubljeni  zaručniče  evo  ja 
nedostojna  stupam  predate,  moj  Gospodine  i  Kralju  kraljeva,  i  prikazujem  ti  moje  tijelo  i  moju  dušu 
da  ti  služe  dok  sam  u  životu,  na  čast  i  slavu  tvoga  divnog  Uskrsnuća)).  Isus  joj  je  odgovorio:  «Ova 
tvoja  dobra  volja  bit  će  kao  žezlo  pred  mojim  božanskim  veličanstvom  i  ja  ću  se  njome  dičiti 
vječno  pred  Presvetim  Trojstvom  i  svim  svetima  kao  darom  moje  ljubljene)).  Ona  nastavi:  «0  moj 
Gospodine  iako  sam  ti  prikazala  moju  volju  po  daru  tvoje  milosti,  ipak  bojim  se  da  ću  ubuduće 
zaboraviti  na  moje  prikazanje  zbog  ljudske  nepostojanosti)).  Gospodin  nadoda:  «Nije  važno,  moja 
ruka  neće  nikada  zaboraviti  žezlo  koje  mi  je  jedanput  prikazano,  nego  će  uvijek  misli  na  njega  i  na 
zalog  tvoje  ljubavi  prema  meni.  Svaki  put  kad  obnoviš  ovu  nakanu,  žezlo  će  se  u  mojoj  ruci  prekriti 
najljepšim  cvijećem  i  ukrasiti  dragim  kamenjem)). 

Dok  je  ona  s  tim  osjećajima  ljubavi  spremala  se  pjevati  uskrsnu  jutarnju  molitvu  u  sabranosti 
svih  nutarnjih  i  vanjskih  sjetila  intonirali  su  pozivnik  pjevajući  Aleluja,  ona  reče  Gospodinu:  «Pouči 
me,  najbolji  među  učiteljima  kako  te  mogu  pobožno  slaviti  s  pjesmama  Aleluja  koja  se  tako  često 
ponavlja  u  ovoj  svetkovini)).  Gospodin  odgovori:  «Moći  ćeš  me  dostojno  slaviti  s  pjesmom  Aleluja 

ako  se  sjediniš  s  pohvalama  cijelog  nebeskog  dvora  koji  me  tako  pozdravlja  tim  pozdravom. 
Promatraj  da  u  riječi  Aleluja  imamo  sve  samoglasnike  izuzev  samoglasnika  o  (napomena 
prevodioca:  u  evropskim  jezicima  Aleluja  se  piše  sa  slovom  i,  to  jest,  Alleluia)  koji  izražava  patnju, 
a  ponavlja  se  dva  puta  slovo  a. 

Slavi  me  s  samoglasnikom  a  sjedinjujući  se  sa  uzvišenom  pjesmom  svih  svetih  koji  slave 
neizrecivu  slast  koju  mojoj  ljudskoj  naravi  prouzrokuje  pobožanstvenjenje,  onoj  ljudskoj  naravi 
koja  je  sada  uzdignuta  u  salvu  vječnog  života  nakon  gorke  Muke  i  smrti  koju  je  trpjela  za  vas.  Sa 
slovom  e  slavi  neizrecivu  sreću  koju  kušam  u  ljudskoj  naravi  motreći  uzvišeno  i  nedjeljivo  Trojstvo. 
Sa  slovom  u  slavi  neizrecivu  očaranje  koje  nalazim  u  skladu  Trojstva  uvijek  dostojna  klanjanja  i 
neprekidnoj  pjesmi  anđela  i  blaženih  duhova.  Sa  slovom  i  slavi  neizrecive  izljeve  slasti  koje  na 
moju  ljudsku  narav  obilno  sipa  Presveto  Trojstvo.  Na  kraju  sa  zadnjim  samoglasnikom  a,  koji  stoji 
umjesto  o  koji  nedostaje,  slavi  neshvatljivo,  neizrecivo,  uzvišeno  izlijevanje  svega  Božanstva  u 
moju  pobožanstvenjenu  ljudsku  narav,  jer  ona  sada  umjesto  Muke  i  smrti  ima  dvostruki  dar 
besmrtnost  i  nemogućnost  da  više  trpi». 

Dok  je  ona  nastavljala  moliti  jutarnju,  sa  svakim  psalmom  i  antifonom  dobivala  je  posebna 
prosvjetljenja  popraćena  neizrecivim  duhovnim  slastima  koji  su  priličili  Uskrsnuću  Gospodinovu, 
kao  njihovoj  uzajamnoj  ljubavi  i  sjedinjenju  s  Bogom.  Pripovijesti  o  tim  milostima  obradovao  bi 
dosta  pobožnog  čitatelja,  ali  ću  to  prešutjeti  zbog  želje  da  skratim,  jer  suvišna  opširnost  rađa 
dosadu,  i  povjeravam  ih  božanskoj  dobroti  od  koje  proizlaze  sva  dobra  koja  tako  obilno  Gospodin 
daruje  svojoj  izabranici. 


Želim  promatrati  božanski  sjaj  njegovih  očiju 

(BI.  Elizabeta  od  Presvetog  Trojstva) 

U  svijetlu  ove  slatke  zore,  sestro  moja,  pohitimo  na  njegov  grob.  Želim  vidjeti  uskrslog  divnog 
Učitelja,  Ljubljenoga  koji  mi  je  uzeo  srce.  Duša  moja  želi  biti  očarana  njegovim  osmjehom, 
njegovim  prvim  pogledom.  Sigurna  sam  da  me  već  čeka,  trči  sa  mnom  sestro  moja!  Vjera  sve  može, 
Isus  je  to  rekao,  trči  dakle  sestro  njemu  u  susret.  Ja,  sirota,  ljubim  ga  i  sigurna  sam  da  će  mi  danas 
biti  dano  vidjeti  ga.  Ljubav!  Ne  znam  što  je  ta  riječ,  ali  me  očarava  i  privlači.  Moja  duša,  boravište 
Božje  ljubavi  uvijek  može  pjevati:  «On  u  meni  ljubi». 

Želim  promatrati  svjetlo  njegova  pogleda,  božanski  sjaj  njegovih  očiju.  Motreći  Oca  vječne 
Riječi,  sa  mnom  će  biti  Trojstvo  i  cijelo  Nebo.  U  mom  srcu  će  sjajiti  njegovo  svjetlo,  pročistiti  će 
me  u  svojim  plamenovima.  Gospodine  neka  me  tvoja  ljubav  sažeže,  gori  u  meni  sveti  plamenu  dan  i 
noć!  Moja  ljubav  gaje  ranila.  O  sveta  opojenosti!  Neće  mi  više  ništa  moći  odbiti,  on  koji  se  ne  zna 
oduprijeti  našoj  nježnosti,  on  koji  nas  je  stvorio  za  ljubav! 

Brzo,  blistavo  viđenje,  vidjeti  ću  ga  licem  u  lice,  zauvijek  biti  u  njemu  izgubljena.  Svmi  svoj 
pogled  na  mene,  čašćena  Riječi,  svijetla  ljepoto  moga  Boga!  Kada  ću  biti  pred  njim,  svu  moju 
ljubav  će  moći  zadobiti,  sestro  moja,  jer  njegova  dobrota  je  beskrajna,  njegova  sreća  je  u  darivanju. 
Dobro  poznajući  njegovu  nježnost  i  darežljivost  mog  Isusa  crpsti  ću  bez  prestanka  iz  blaga  njegova 
srca  plamene  ljubavi. 

Živjeti  iz  ljubavi  je  živjeti  njegov  život,  preobraziti  se  u  gorljive  apostole.  Duša  uronjena  u  ljubav 
sestro,  sve  zadobije,  svemoguća  je!  Gorljivo  ću  mu  uputiti  jednu  molitvu  koju  će  sigurno  s  radošću 
primiti:  sve  ove  zatvorene  zbog  tvoje  ljubavi,  majke  i  sestre,  jako  ih  utješi!  Znam  da  među  svojim 
karmelićankama  nalazi  odmor,  svoj  mir!  Živjeti  u  ovom  lijepom  gnijezdu  je  tako  slatko  za  ponizno 
srce.  Sebi  privlači  svoje  ljubljene  zaručnice,  srca  gorljiva  ljubavlju  za  njegovu  slavu,  neka  u  njemu 
budu  žive  hostije  koje  ižaravaju  Boga! 

Sestro  idemo,  nemoj  sumnjati  ni  za  trenutak  u  svom  srcu,  na  kraju  smo  našeg  puta.  Evo  vidiš 
Gospodinov  grob!  Što  kažeš  sestro,  Isus  je  dobrota.  Čega  se  možeš  bojati?  Ničega!  O  da,  sestro, 
neće  mnogo  zakasniti  Ljubljeni  tako  velikoga  srca.  Toliko  ljubi  svoje  karmelićanke,  Karmel  koji 
živi  od  predanja.  Znaš  Gospodine,  tvoje  smo  novakinje.  Dođi  biti  ćeš  sva  naša  radost.  Ti  si  mi  rekao 
Gospodine  da  popuštaš  ljubavi,  nemoj  to  zaboraviti! 

Ja  vjerujem  i  nadam  se  tvom  dolasku  jer  te  toliko  ljubim,  jer  nas  ljubiš.  Pokaži  se  odmah 
pogledu!  Zar  ne  znaš  Isuse?  Magdalena  je  ovdje  Isuse,  Isuse,  Isuse,  Isuse,  Isuse,  Magdalene,  tvoje 
Magdalene  su  ovdje,  ovdje  sam,  Magdalena  je  tu!  Požuri  se  jer  u  samostanu  završava  sat  odmora, 
moramo  ponovno  ući  zbog  molitve  da  zajedno  zapjevamo  Aleluja.  Dođi  Gospodine,  daj  da  prva 
motrim  onoga  koga  ljubi  moje  srce.  Želim  te  vidjeti,  u  tvom  svjetlu  obavijena  slavom  i  sjajem. 
Samo  ojačaj  moje  smrtne  oči  da  ne  izgore  od  tvog  plamena.  Ali  ni  to  mi  više  nije  važno.  Zahvati 
me,  odnesi  me  sa  sobom,  božanski  orlu! 

Ali  ako  želiš  ostati  ću  još  na  zemlji.  Zar  nisam  već  pronašla  moje  Nebo?  Ti  si  moje  Nebo, 
otajstvo  vjere,  dok  čekam  vječno  motrenje  licem  u  lice.  Ali  govori  mi  Isuse,  kaži  mi  o  Ocu,  kako  bi 
te  slušala  znati  ću  šutjeti.  Ti  si  mi  kazao,  sjeti  se,  moj  Kralju  da  su  tvoje  tajne  i  moje  tajne.  Sjeti  se, 
moje  te  srce  žudi,  uzdiše,  traži  tebe  dan  i  noć.  Divna  Riječi  koja  me  privlačiš  i  upaljuješ  što  činiš, 
zašto  još  nisi  ovdje?  Nisi  nestrpljiv  da  susretneš  svoju  zaručnicu,  da  joj  uzvikneš  da  je  tvoja 
ljubljena?  Nećeš  li  je  jednoga  dana  u  mjesto  ljubavi  sobom  odvesti  da  bude  zauvijek  s  tobom? 

O  Isusovu  silasku  nadpakao,  uskrsnuću,  ukazanjima  i  uzašaću  na  Nebo 

(Sv.  Petar  Alkantarski) 

Danas  ćeš  razmatrati:  o  Kristovu  silasku  u  podzemlje  ili  limb,  o  uskrsnuću  i  o  različitim 
ukazanjima,  kojima  je  omogućio,  da  ga  vidi  kako  bi.  Djevica  Marija,  tako  i  Magdalena  te  ostali 
učenici;  i  napokon  ćeš  razmatrati  njegovo  slavno  uzašašće  na  nebo. 

Razmatraj  o  onoj  nevjerojatnoj  radosti,  što  su  je  doživjeli  sveti  oci  u  limbu  zbog  Otkupiteljeva 
dolaska.  On  je  došao,  da  ih  oslobodi  iz  onih  tamnih  boravišta.  Kako  su  ga  veličali,  kako 
zahvaljivah,  što  ih  je  uveo  u  toliko  željkovanu  i  kroz  mnoge  vjekove  žuđenu  luku  spasenja.  Koji  se 
povrate  iz  Indije,  običavaju  reći,  kako  misle  da  se  svi  prijašnji  napori  dobro  isplate  već  samo  poradi 
jedine  radosti,  što  je  dožive  prvoga  dana  nakon  svog  povratka  u  domovinu.  Ako  dvogodišnje  ili 
trogodišnje  progonstvo  i  dugotrajnost  nekoga  napornog  puta  može  u  čovjekovoj  duši  probuditi 
toliku  radost,  a  što  će  istom  učiniti  odijeljenost  od  predrage  domovine,  koja  je  trajala  tri  ili  četiri 
tisuće  godina?  Zamisli,  kakvu  su  radost  sveti  oci  onoga  dana  doživjeli,  kad  su  ušli  u  posjed  vječne 
domovine? 

Razmatraj  zatim  radost  preblažene  Djevice  Marije  kojom  je  bila  obuzeta  kad  je  vidjela  Sina 
uskrsloga  o  mrtvih.  Sigurno  je  i  nesumnjivo,  daje  ona  koja  je  zbog  njegove  muke  i  smrti  osjećala 
najveću  bol,  također  zbog  njegova  uskrsnuća  doživjela  veću  radost  negoli  drugi.  Što  misliš,  kolika 
je  bila  ona  ugodnost  i  zanos,  kad  je  opazila  Sina,  kojega  je  još  malo  prije  oplakivala  kao  mrtva,  sada 
ga  je  gledala  živa,  proslavljena  i  okružen  velikim  mnoštvom  svetih  praotaca,  što  ih  je  doveo  s 
sobom?  Što  je  rekao?  Što  učinio?  Kako  ju  je  poljubio?  Kakvim  ga  je  stiskala  zagrljajima?  Kako 
radosne  suze  su  njezine  oči  od  silne  radosti  ronile?  Kako  je  željela  pratiti  Sina,  da  joj  je  to  bilo 
dopušteno? 

Osim  toga  razmatraj  radost  svetih  Marija,  poimenice  one,  koja  je  stajala  kod  Kristova  groba; 
tada  je  naime  zaplakala,  kad  je  opazila  ljubimca  svoje  duše,  kojega  je  tražila.  Bez  sumnje  se  bacila 
do  njegovih  nogu,  kad  gaje  opazila  živa,  a  tražila  gaje  među  mrtvima.  Promisli,  da  se  zato  nakon 
Majke  najprije  ukazao  njoj,  koja  ga  je  žarče  ljubila,  brižljivije  i  ustrajnije  tražila  negoli  drugi,  da 
naučiš,  kako  je  potrebno,  da  bi  našao  Boga,  da  ga  sa  suzama  brižljivo  tražiš. 

Nakon  ovog  razmatraj,  kako  se  ukazao  učenicima,  obučen  kao  stranac  dok  su  išli  u  Emaus. 
Razmatraj,  kako  im  se  uljudno  priključio  kao  suputnik,  kako  je  s  njima  povjerljivo  razgovarao,  kako 
je  zgodno  prikrivao  svoju  osobu  i  napokon  s  kolikom  im  se  ljubavlju  učitovao  i  njihove  usne 
ostavio  pune  ugodnosti  i  naslade.  Neka  tvoji  razgovori  budu  slični  razgovorima  ovih  učenika,  s 
bolju  i  osjećajem  razgovaraj  o  Kristovim  mukama  i  patnjama  kao  što  su  ova  dva  učenika  putujući  o 
njemu  razgovarali.  Usuđujem  se  sa  sigurnošću  tvrditi  da  ti  on  ne  će  uskratiti  svoju  nazočnost. 

U  otajstvu  Gospodinova  uzašašća  najprije  razmatraj,  kako  je  Krist  svoje  uzašašće  odgodio  za 
četrdeset  dana,  da  bi  se  kroz  to  vrijeme  učenicima  češće  ukazivao  i  poučavao  ih  raspravljajući  s 
njima  o  kraljevstvu  Božjem.  Nije  ih  htio  ostaviti  i  uzići  na  nebesa  prije  nego  što  je  njihova  srca 
raspoložio,  da  s  njim  moraju  duhovno  uzići  na  nebo. 

Tako  ćeš  opaziti,  da  su  oni  već  po  tjelesnoj  nazočnosti  Krista  Gospodina,  tj.  po  osj etilnoj  utjehi 
pobožnosti  unijeli  duhovno  letjeti  u  visinu  srcem  i  težiti  prema  Nebu,  i  da  se  nisu  plašili  nikakvih 
pogibelji.  U  tome  se  divno  pokazuje  providnost  i  način,  na  koji  on  svoje  vodi  i  njima  upravlja:  kako 
naime  jača  slabe,  vježba  jake,  mlijekom  napaja  malene,  a  odraslima  pruža  tvrdu  hranu;  jedne  tješi,  a 
druge  kuša.  Pojedincima  se  napokon  prilagođuje,  prema  onom  stupnju  napretka,  do  kojega  su 
prispjeli.  Zato  onaj,  kojega  on  jača  ne  smije  zbog  toga  ništa  biti  preuzetan,  jer  je  ono  jačanje  hrana 
slabih  i  znak  velike  slabosti;  a  ni  onaj,  kojega  on  udara  i  kuša  ne  smije  klonuti  duhom,  jer  zna,  daje 
kušnja,  u  mnogo  slučajeva,  svjedočanstvo  velika  i  jaka  duha. 

Krist  uzlazi  na  nebesa  na  očigled  učenicima,  da  bi  bili  svjedoci  ovoga  otajstva,  koje  su  očima 
promatrah.  Nitko  drugi  ne  može  bolje  svjedočiti  za  božanska  djela  od  onoga,  koji  ih  je  iskustveno 
doživio.  Zato,  tko  sa  sigurnošću  želi  upoznati  kako  je  dobar,  kako  je  sladak,  kako  mio  Bog  prema 
nama  i  kakva  je  snaga  i  djelovanje  božanske  milosti,  ljubavi,  providnosti  i  božanskih  utjeha  neka 
upita  one,  koji  su  ovo  stvarno  iskusili;  ovi  će  ga  tim  stvarima  izvrsno  poučiti. 

Krist  je  osim  toga  htio  na  očigled  učenicima  uići  da  bi  ga  pratili  očima  i  duhom,  da  bi  njegov 
odlazak  doživjeli  duhovno  i  da  bi  se  zbog  njegove  odsutnosti  bojali  ostati  sami,  a  i  zato  da  bi  se 
bolje  pripravili  za  primanje  božanske  milosti.  Prorok  Elizej,  kad  se  je  prorok  Ilija  imao  od  njega 
uzeti  i  odijeliti  molio,  da  bi  mu  se  dao  njegov  duh.  Dobri  učitelj  je  odgovorio:  »Mnogo  tražiš,  ako 
me  budeš  vidio  kad  budem  uznesen  ispred  tebe,  bit  će  ti  tako;  ako  pak  ne  budeš  vidio,  neće  ti  biti. 
(2Kr2,  10). 

Na  jednak  način  će  i  oni  postati  baštinicima  duha  Kristova,  koje  će  ljubav  zbog  njegova  odlaska 
poticati  da  tuguju  i  da  teško  snose  njegovu  odsutnost,  koji  dok  borave  u  ovom  izgnanstvu, 
neprestano  uzdišu  za  njegovom  nazočnošću.  Takav  je  bio  onaj  svetac,  koji  kaže:  »Ti  si  otišao, 
tješitelju  moj  a  da  se  na  me  nisi  osvrnuo,  odlazeći  svoje  si  blagoslovio,  a  ja  nisam  to  vidio;  anđeli  su 
obećali  da  ćeš  se  povratiti,  a  ja  toga  nisam  čuo.«  —  Tko  može  shvatiti  samoću,  neraspoloženje, 
zapomaganje  i  suze  preblažene  Djevice  Marije,  ljubljenog  učenika,  Marije  Magdalene  i  ostalih 
apostola,  dok  su  promatrali,  kako  se  Krist  od  njih  dijeli  i  kako  im  se  uzima  ispred  očiju  onaj  koji  je 
njihova  srca  ponio  sa  sobom? 

A  ipak  se  i  o  njima  kaže,  da  su  se  radosni  vratili  u  Jeruzalem  zbog  silne  ljubavi  kojom  su  prema 
njemu  gorjeli.  Ista  ona  ljubav  koja  im  je  Kristov  odlazak  učinila  teškim,  poticala  ih  je  da  se  silno 
raduju  i  da  se  osjećaju  sretnima.  Narav  je  prave  ljubavi  u  tome,  da  se  ne  traži  vlastita  korist,  nego 
dobro  i  čast  ljubljenoga. 

Još  nam  preostaje  da  razmatramo  s  kakvim  je  slavljem  i  klicanjem  ovaj  uzvišeni  pobjednik  bio 
uveden  u  nebeski  Grad,  kakve  su  zbog  njega  u  nebesima  pripravljene  svečanosti,  kako  su  ga 
veličanstveno,  kako  sjajno  primili  nebeski  stanovnici.  Kako  je  to  bio  divan  prizor,  gledati  kako  u 
redovima  ljudi  združeni  s  anđelima  ulaze  u  nebeski  Grad  da  zaposjednu  ona  sjedišta,  koja  su  mnogo 
tisuća  godina  bila  prazna.  Ipak  sve  njih  nadmašuje  čovječanstvo  Kristovo,  koji  je  sjeo  o  desnu 
Očevu.  U  svemu  ovome  treba  razmatrati,  kako  bismo  naučili,  da  one  napore,  koji  se  poduzimaju  iz 
ljubavi  prema  Bogu,  ne  omalovažavamo.  I  zato  je  trebalo  da  onaj,  koji  se  ponizio  ispod  sviju 
stvorova,  bude  nad  sve  uzvišen,  da  bi  se  ljubitelji  istinske  slave  držali  ovoga  puta.  Potrebno  je,  da 
onaj,  koji  želi  biti  uzvišen,  samoga  sebe  podloži  svima. 


Ovo  je  dan,  koji  učini  Gospod,  raduj mo  se  i  veselimo  u  njemu! 

(BI.  Alojzije  Stepinac) 

Tako  nas  poziva  sveta  mati  Crkva  u  Misi  na  blagdan  Uskrsnuća  Gospodina  našega  Isusa  Krista. 
Možda  čudno  zvuči  u  našim  ušima  danas;  riječ  -  radujmo  se  i  veselimo  se!  Danas,  kada  tisuće  ljudi 
plaču  na  zemlji.  Danas,  kad  se  na  sve  strane  čuje  jauk  unesrećenih.  Danas,  kad  se  na  sve  strane  diže 
dim  od  spaljenih  ognjišta.  Danas,  kad  se  na  sve  strane  diže  prah  od  razrušenih  gradova.  Pa  ipak, 
braćo!  I  danas,  i  danas  možda  više  nego  inače,  vrijedi  poziv  svete  Crkve  na  blagdan  Uskrsnuća 
Gospodinova  -  ovo  je  dan,  koji  učini  Gospodin,  radujmo  se  i  veselimo  se  u  njemu!  Jer  Uskrsnuće 
Gospodina  našega  Isusa  Krista  ima  nešto  što  zaslađuje  svaku  gorčinu,  što  liječi  svaku  bol,  što  briše 
svaku  suzu,  što  nadoknađuje  svaki  gubitak. 

Vi  znadete  kako  su  se  apostoli,  nakon  stoje  bio  uhvaćen  Gospodin  Isus  Krist,  razbježali  na  sve 
strane.  Preplašeni,  žalosni,  zdvojni,  izgubivši  vjeru  u  uspjeh  Kristove  stvari.  Ta  sv.  Petar  mogao  je 
samo  da  gorko  plače,  ali  ne  da  tješi  druge.  Ona  dva  učenika,  koja  su  putovala  u  Emaus,  bili  su 
podobni  da  još  jače  utuku  nadu  u  drugima,  ali  ne  da  i  koga  učvrste  u  nadi.  Sv.  Toma  apostol  bio  je 
podoban,  da  produbi  sumnju  u  dušama  drugih,  ali  ne  i  da  izbije  kome  sumnju  iz  duše.  I  evo  baš  u 
tim  žalosnim  okolnostima  najviše  odsijeva  čovjekoljubivost  Krista  Gospodina  prema  apostolima  i 
učenicima.  Na  njihovu  nevjeru  odgovara  darovima  dostojnim  jednoga  Boga,  i  podobnim  da 
razvesele  rastužena  i  klonula  srca. 

Prvi  dar  uskrsloga  Krista  jest  da  se  javio  svojim  učenicima,  ne  obazirući  se  na  njihovu  nevjeru. 
A  znate  li  što  znači  prisutnost  Kristova?  Tamo  gdje  seje  Krist  pojavio  za  života,  tamo  su  uzmicali 
đavli  iz  opsjednutih  ljudi,  tamo  se  vraćalo  zdravlje  bijednim  gubavcima,  tamo  je  utjeha  napunjala 
žalosna  srca,  tamo  je  ulazila  sigurnost  i  odlučnost  u  duše,  tamo  su  se  sušile  suze  rasplakanih,  tamo 
se  vraćao  grešnicima  mir  u  rastrgane  duše.  Je  li  dakle  čudo  kad  sveta  Crkva  pjeva  o  Kristu  Isusu: 

Na  Isusov  se  spomen  sam  u  duši  budi  dragi  plam,  al  vrh  radostima  je  svim  u  društvu  milom  kad  si 
s  Njim!  (Himan  Imena  Isusova) 

I  doista,  tek  što  su  Ga  ugledali  apostoli  nakon  uskrsnuća,  kadli  se  potpuno  preobraziše.  "I  tada 
se  obradovaše  učenici,  vidjevši  Gospodina."  (Iv  20,20).  Jer  ono  što  čini  Krist,  kad  se  pojavio  u 
njihovoj  sredini,  bila  je  utješna  riječ,  koja  je  odmah  postala  djelom:  "Mir  vama!"  (Iv  20,  19).  To  je 
drugi  dar  Krista  Gospodina  nakon  uskrsnuća.  U  uzburkana,  prestrašena,  ožalošćena  i  ojađena  srca, 
pala  je  ova  riječ  Isusova  kao  kapljica  balzama  na  ranu.  I  koliko  su  prije  bili  rastuženi  i  žalosni, 
toliko  su  sada  bili  sretni  i  blaženi  prema  riječima  Svetoga  -Pisma:  "Prema  veličini  boli  mojih  u  srcu 
mojem:  utjehe  tvoje  razveseliše  dušu  noju."  (Ps  94,  19).  Mir  Kristov!  Da  li  ste  se  kada  ozbiljno 
zamislili,  što  on  znači  za  čovjeka?  Ta  što  je  sve  bogatstvo  ovoga  svijeta  u  poredbi  sa  spoznajom,  da 
smo  u  miru  s  Bogom?  Što  su  sve  časti  ovoga  svijeta  u  poredbi  sa  užitkom  toga?  Zato  možemo  reći 
sa  sv.  Pavlom  apostolom,  da  mir  Kristov  "nadilazi  svaki  um!"(Fil  4,  7). 

Treći  dar  Spasiteljev  apostolima  nakon  svoga  slavnog  Uskrsnuća  bilo  je  uvjerenje  i  obećanje 
apostolima,  da  ono  što  je  Krist  za  života  stvorio  i  oni  očekivali,  ne  samo  da  nije  propalo,  nego  je 
čvršće  no  što  je  ikad  bilo.  Iza  Uskrsnuća  primaju  apostoli  misiju  i  obećanje:  "Idite  dakle  i 
naučavajte  sve  narode,  krsteći  ih  u  ime  Oca  i  Sina  i  Duha  Svetoga;  učeći  ih  da  drže  sve  što  sam  vam 
zapovjedio.  I  evo  ja  sam  s  vama  u  sve  dane  do  svršetka  svijeta!"  (Mt  28,19-20).  Braćo!  Položaj  u 
kojem  se  danas  nalazi  kršćanstvo,  nije  ništa  bolje  ružičast  od  onoga,  u  kojem  su  se  nalazili  apostoli 
iza  smrti  Kristove.  Bog  kao  da  je  sakrio  lice  svoje  i  kao  da  ne  mari  više  za  ovu  zemlju  i 
čovječanstvo,  koje  je  u  ovih  nekoliko  zadnjih  decenija  izvršilo  tolike  zločine  pred  Bogom.  Izgleda 
naoko  kao  da  je  sve  propalo.  Ta  crkve  su  u  mnogim  krajevima  svijeta  razorene,  redovnici  i 
svećenici  izgnani,  crkvena  imovina  većim  dijelom  uništena,  mladež  podivljala,  obiteljski  život 
rastrovan,  javni  moral  jednak  skoro  nuli,  bogohulstva  na  dnevnom  redu,  sigurnost  života  nikakva. 
Jednom  riječju  pišu  se,  ljudski  sudeći,  crni  dani  kršćanstvu.  I  koje  čudo,  ako  nalazimo  mnogo 
katolika,  koji  su  objesili  glave  i  spremaju  se  da  sve  napuste  kao  nekoć  učenici  iz  Emausa  i  nevjerni 
apostol  Toma.  A  ipak? 

Ipak  nasuprot  svemu  zlu,  što  ga  gledaju  naše  oči  u  crnim  danima  sadašnjice,  stoji  činjenica,  da 
je  Isus  Krist  među  nama  živ,  da  mir  Njegov,  taj  veliki  dar  Božji,  ne  manjka  ni  danas  nijednom 
čovjeku  dobre  volje,  i  daje  konačna  pobjeda  sigurno  Njegova.  Isus  Krist  je  i  sada,  kad  luđaci  misle 
da  su  ga  utukli  u  dušama  ljudi,  među  nama  živ.  Jer,  kako  govori  sv.  Pavao  apostol,  "Krist  uskrsnuvši 
od  mrtvih  više  umire,  smrt  više  ne  vlada  njime!"  (Rim  6,  9).  Jer  Krist  je  konačno  Bog,  za 
koga  veli  isti  apostol  Pavao  propovijedajući  Atenjanima,  da  "nije  daleko  ni  od  jednog  od  nas,  jer  u 
njemu  živimo  i  mičemo  se  i  jesmo"  (Dj  17,  27-28). 

Ne  zaslužuje  li  dakle  svaki  onaj  koji  i  časak  sumnja  u  tu  činjenicu  isti  prijekor,  koji  su  zaslužili  i 
učenici  na  putu  u  Emaus:  "O  bezumni  i  sporoga  srca  za  vjerovanje  svega  što  su  govorili  proroci!" 
(Lk  24,  25).  I  ne  zaslužuje  li  isti  ukor,  koji  je  zaslužio  i  Toma  apostol,  kad  gaje  oslovio  Gospodin 
nakon  Uskrsnuća  riječima,  pokazujući  rane  svoje:  "Metni  prst  svoj  ovamo  i  vidi  ruke  moje  i  pruži 
ruku  svoju  i  metni  u  rebro  moje,  i  ne  budi  nevjeran,  nego  vjeran."  (Iv  20,27). 

Stoji  i  činjenica,  da  nijednom  čovjeku  dobre  volje  ne  manjka  mir  Kristov  ni  danas,  usred  oluja 
vremena  u  kojem  živimo  usred  zlobe  koja  nas  okružuje,  usred  nevolja  i  briga  koje  nas  taru.  Nitko 
naime  do  sada  nije  opovrgao  riječi  Svetoga  Pisma  da  "velik  mir  uživaju,  oni  koji  ljube  zakon  Tvoj!" 
(Ps  119,165).  Da,  Gospode!  Ako  nemir  razdire  duše  pojedinaca,  to  su  si  sami  krivi,  jer  su  prekinuli 
vezu  s  Tobom,  živim  čokotom  čovječanstva.  Jer  tko  Tebe  ne  priznaje,  Sina  Božjega,  taj  ne  priznaje 
ni  Boga  Oca,  ni  Duha  Svetoga.  A  tko  Boga  ne  priznaje,  tomu  je  mjesto  među  bezbožnicima,  za  koje 
stoji  pisano:  "Nema  mira  bezbožnicima!"  (Iz  48,  22). 

A  koliko  god  se  oni  upirali,  da  unište  i  spomen  na  Tebe,  Gospodine  Isuse  Kriste,  na  zemlji, 
konačna  pobjeda  mora  i  bit  će  Tvoja!  Jer  zemaljski  vladari  i  zemaljske  veličine,  kad  umiru,  gube  ne 
samo  život  nego  i  svaku  vlast  i  svaku  moć.  Ti  si,  Gospodine  Isuse  Kriste,  vidio  već  mnogo  Julijana 
Apostata,  kako  se  trude  da  Tvoje  sveto  ime  izbrišu  sa  zemlje.  Ali  si  vidio  i  žalosni  njihov  svršetak.  I 
svaki  od  nas,  koji  je  malo  učio  povijest,  moći  će  se  o  tome  osvjedočiti.  Kad  se  Julijan  Apostata 
spremao  na  perzijsku  vojnu,  Libamus,  učitelj  govorništva,  koji  je  kao  izobražen  poganin  imao 
veliki  upliv  na  nesretnog  cara,  pitao  je  jednoga  kršćanina  u  Antiohiji:  "No  što  radi  Sin  Drvodjelje?" 
Mislio  se  time  narugati  Isusu  Kristu.  A  kršćanin  mu  mirno  odgovori:  "On  pravi  sada  jedan  lijes!" 
Bio  je  to  lijes  za  cara  Julijana,  koji  je  malo  iza  toga  zaglavio  u  bitci  uz  povik:  "Pobijedio  si, 
Galilejče!" 

Nema  li  dakle  pravo  sveta  Crkva,  kad  na  veliki  blagdan  slavnog  Kristovog  Uskrsnuća  poziva 
svoje  vjernike:  "Ovo  je  dan,  koji  učini  Gospod,  radujmo  se  i  veselimo  u  njemu!"  (Ps  118,  24).  Ta 
nije  najveći  pobjednik  onaj,  koji  satire  u  prah  i  pepeo  gradove  i  sela.  Niti  onaj,  koji  razgoni  kao 
pljevu  silne  zemaljske  vojske.  Niti  onaj  pred  kojim  dršću  pojedinci  u  brizi  za  zemaljski  život.  Nego 
Onaj,  koji  je  gospodar  života  i  smrti,  i  vremenite  i  vječne,  i  dobra  i  zla,  a  to  je  Isus  Krist,  koji  je  na 
današnji  dan  slavno  uskrsnuo  iz  groba.  Što  god  se  dakle  zbivalo  oko  nas,  i  kakve  god  nas  pogibelji 
okružuju  i  prijete  ili  budu  prijetile,  nema  razloga  da  strepimo  ili  da  plačemo,  nego  imajući 
nepokolebivu  vjeru  u  Njega,  Spasitelja  našega,  slijedimo  glas  svete  Crkve:  "Ovo  je  dan,  koji  učini 
Gospodin,  radujmo  se  i  veselimo  u  njemu!"  -  Amen. 

Sašao  nad  pakao,  treći  dan  uskrsnuo  od  mrtvih 

(Sv.  Toma  Akvinski,  Stožeri  vjere) 

Smrt  se  Isusova  zbila,  kao  što  je  rečeno,  odjeljenjem  duše  od  tijela,  kako  to  biva  i  u  ostalih  ljudi.  Ali 
je  Božanstvo  bilo  tako  neraskidivo  združeno  s  čovjekom  Kristom  daje  —  unatoč  odjeljenju  duše  od 
tijela  -Božanstvo  uvijek  ostalo  na  naj savršeniji  način  združeno  i  s  dušom  i  s  tijelom.  Zato  je  Sin 
Božji  u  grobu  bio  s  tijelom,  a  s  dušom  je  sišao  »nad  pakao«  u  carstvo  smrti. 

Četiri  su  razloga  zašto  je  s  dušom  sašao  nad  pakao 

1.  Da  podnese  cijelu  kaznu  za  grijeh  i  tako  okaje  čitavu  krivicu.  Kazna  za  grijeh  čovjeka  nije  samo 
tjelesna  smrt  nego  se  odnosi  i  na  dušu  jer  se  grijeh  tiče  i  duše;  zato  je  ona  bila  lišena  gledanja  Boga. 
Da  bi  se  ta  kazna  oprostila,  još  nije  bila  dana  Bogu  zadovoljština.  Stoga  su  poslije  smrti  —  u 
vrijeme  prije  Kristova  dolaska  —  svi,  pa  i  sveti  oci,  silazili  u  carstvo  smrti.  Da  u  potpunosti 
podnese  kaznu  što  su  je  grešnici  zaslužili,  Krist  htjede  ne  samo  umrijeti  nego  i  dušom  svojom  sići 
»nad  pakao«.  Zbog  toga  se  kaže  u  Psalmu  87,5:  »Broje  me  k  onima  što  u  grob  silaze,  postadoh 
sličan  nemoćniku,  slobodan  između  mrtvih«  (po  Vulg.).  Drugi  su  tu  bili  kao  sluge,  a  Krist  kao 
slobodan. 

2.  Da  na  savršen  način  priteče  u  pomoć  svojim  prijateljima.  Imao  je,  doista,  svojih  prijatelja  ne 
samo  na  svijetu  nego  i  u  carstvu  smrti.  Naime,  po  tom  je  netko  Kristov  prijatelj  što  živi  u  ljubavi.  U 
carstvu  mrtvih  bilo  je  mnogo  onih  koji  su  preminuli  s  ljubavlju  i  vjerom  u  Onoga  koji  je  imao  doći, 
kao  Abraham,  Izak,  Jakov,  Moj sije,  David  i  drugi  pravedni  i  savršeni  muževi.  Budući  da  Isus  bijaše 
već  pohodio  svoje  na  svijetu  i  svojom  smrću  im  pritekao  u  pomoć,  htjede  također  posjetiti  i  svoje  u 
carstvu  mrtvih  i  donijeti  im  pomoć  sišavši  k  njima.  To  se  slaže  s  Knjigom  Sirahovom  24,  45 
(Vulg.):  »Prodrijet  ću  u  cijelo  podzemlje,  vidjet  ću  sve  koji  spavaju  i  prosvijetlit  ću  sve  koji  se 
uzdaju  u  Gospodina«. 

3.  Da  potpuno  pobijedi  đavla.  Tada  neki  kralj  potpuno  pobijedi  drugoga  kad  ga  ne  samo  svlada  na 
bojnom  polju  nego  ga  napadne  u  vlastitom  domu  te  osvoji  njegovu  prijestolnicu  i  kuću.  Krist  pak 
bijaše  đavla  pobijedio  i  svladao  na  križu.  Zato  i  kaže,  u  Evanđelju  po  Ivanu  12,31:  »Sada  je  sud 
ovome  svijetu,  sada  će  knez  ovoga  svijeta  (tj.  đavao)  biti  izbačen«.  Stoga,  da  ga  potpuno  pobijedi, 
htjede  mu  oteti  sjedište  njegova  kraljevstva  i  vezati  ga  u  vlastitoj  kući,  a  to  je  pakao.  Sade,  dakle, 
nad  pakao,  razori  sve  njegovo,  sveže  ga  i  oplijeni.  Tako  je  napisano  u  Poslanici  Kološanima  2,15: 
»Oplijeni  Vrhovništva  i  Vlasti,  javno  to  pokaza,  u  pobjedničkoj  povorci  ih  sa  sobom  vodi«  (po 
Vulg.). 

Kao  što  je  Krist  primio  u  posjed  nebo  i  zemlju,  htjede  primiti  u  posjed  i  Podzemlje,  da  se  tako  — 
prema  Poslanici  Filipljanima  2,10  —  »na  ime  Isusovo  prigne  svako  koljeno  nebesnika,  zemnika  i 
podzemnika«.  A  i  u  Evanđelju  po  Marku  16,16:  »U  ime  će  moje  izganjati  zloduhe«. 

4.  Konačno,  da  oslobodi  svete  koji  su  bili  u  carstvu  mrtvih.  Krist  je  htio  pretrpjeti  smrt  da  žive 
oslobodi  od  smrti;  slično  je  htio  saći  nad  pakao,  u  carstvo  mrtvih,  da  oslobodi  one  koji  bijahu  tamo. 
To  naznačuje  Zaharija  9,11:  »A  i  tebi,  zbog  krvi  tvoga  Saveza,  vratit  ću  sužnje  tvoje  iz  jama 
bezvodnih«.  Nešto  se  slično  nalazi  kod  Hošee  13,14:  »Ja  ću  ih  izbaviti  od  vlasti  Podzemlja,  od  smrti 
ću  ih  izbaviti.  Bit  ću  tvoja  smrt,  o  smrti,  ujed  tvoj,  Podzemlje«  (po  Vulg.).  No  premda  je  Krist 
potpuno  uništio  smrt  nije  i  Podzemlje.  Nije  naime  sve  oslobodio  iz  Podzemlja  nego  samo  one  koji 
su  bili  bez  smrtnog  grijeha....  Na  taj  je  način,  dakle,  pojašnjeno  daje  Krist  sašao  nad  pakao  i  zašto 
je  to  učinio. 

Iz  toga  možemo  izvući  četiri  zaključka  za  našu  kršćansku  izgradnju. 

1.  Moramo  imati  čvrstu  nadu  u  Boga.  Jer,  u  ma  kolikoj  se  nevolji  čovjek  našao,  ipak  se  uvijek  mora 
nadati  Božjoj  pomoći  i  u  nju  se  uzdati.  Doista,  ništa  nije  tako  teško  kao  nalaziti  se  u  carstvu  mrtvih. 
Ako  je,  dakle,  Krist  oslobodio  one  koji  bijahu  tamo,  mnogo  se  više  svaki  prijatelj  Božji  mora  nadati 
da  će  ga  on  osloboditi  od  svake  nevolje.  Tako  piše  u  Knjizi  Mudrosti  10,  13 — 14:  »Ona  (tj.  Božja 
Mudrost)  nije  ostavila  prodanog  pravednika...  S  njime  je  u  tamnicu  sišla,  te  ga  ni  u  okovima  nije 
zapustila«.  A  jer  Bog  posebno  pomaže  svojim  slugama,  onaj  koji  služi  Bogu  treba  da  se  na  poseban 
način  osjeća  sigurnim.  Tako  stoji  u  Knjizi  Sirahovoj  34,14:  »Tko  se  boji  Gospoda,  ne  boji  se  ničega 
i  ne  straši  se,  jer  je  Gospod  nada  njegova«. 

2.  Moramo  pobuditi  strah,  a  kloniti  se  preuzetnosti.  Premda  je  Krist  trpio  za  grešnike  i  sašao  nad 
pakao,  nije  ipak  oslobodio  sve,  nego  samo  one  koji  su  bili  bez  smrtnoga  grijeha,  kako  rekoh.  A  one 
koji  su  umrli  u  smrtnom  grijehu,  ostavio  je  (u  paklu).  Zbog  toga  neka  se  nitko  ne  nada  oproštenju 
koji  je  tamo  sišao  u  smrtnom  grijehu.  I  tako  će  dugo  ostati  u  paklu  koliko  sveti  oci  u  raju,  kao  što 
stoji  napisano  u  Evanđelju  po  Mateju  25,46:  »Otići  će  ovi  u  muku  vječnu,  a  pravednici  u  život 
vječni«. 

3.  Moramo  biti  brižljivi.  Budući  da  je  Krist  radi  našega  spasenja  sašao  nad  pakao,  i  mi  moramo 
češće  duhom  tamo  silaziti  da  promotrimo  one  kazne;  tako  je  činio  onaj  sveti  Ezekija,  koji  kod  Izaije 
38,10  ovako  kaže:  »Govorio  sam:  U  podne  dana  svojih  ja  moram  otići.  Na  vratima  podzemlja 
mjesto  mi  je  dano«.  Doista,  tko  često  u  duhu  tamo  silazi  za  vrijeme  života,  neće  lako  tamo  sići  u 
času  smrti,  jer  to  promišljanje  odvraća  od  grijeha.  Vidimo  da  se  ljudi  ovoga  svijeta  čuvaju  krivičnih 
djela  zbog  vremenite  kazne;  koliko  se  više,  dakle,  moraju  čuvati  paklene  kazne,  koja  je  veća  i  po 
trajanju,  d  po  žestini,  i  po  mnogostrukosti!  Zato  veli  Knjiga  Sirahova  7,36:  »U  svim  svojim  djelima 
misli  na  svoj  konac,  pa  nećeš  nikada  griješiti«. 

4.  Moramo  tu  gledati  uzor  ljubavi.  Krist  je  sašao  nad  pakao  da  oslobodi  svoje.  I  mi  moramo  tamo 
silazili  da  pomognemo  svojima.  Oni  su,  naime,  nemoćni,  ali  mi  možemo  pomoći  onima  koji  su  u 
čistilištu.  Bio  bi  okrutan  onaj  koji  ne  bi  pomogao  ljubljenoj  osobi  u  zemaljskom  zatvoru,  ali  bi  bio 
mnogo  okrutniji  onaj  koji  ne  bi  pomogao  prijatelju  u  čistilištu,  jer  nema  usporedbe  ovozemaljskih  i 
čistilišnih  kazna.  Zato  se  u  Knjizi  o  Jobu  19,21  kaže:  »Smilujte  mi  se,  prijatelji  moji,  jer  Božja  me 
je  ruka  udarila«;  a  u  Drugoj  knjizi  o  Makabejcima  12,46:  »Svakako,  sveta  i  pobožna  misao.  Zato  je 
(Juda  Makabejski)  za  pokojne  prinio  žrtvu  naknadnicu,  da  im  se  grijesi  oproste«. 

A  pomažemo  im  uglavnom  na  tri  načina,  kako  uči  Augustin:  misama,  molitvama  i  milostinjama. 
Sv.  Grgur  dodaje  četvrti  način:  post.  Tomu  se  ne  smijemo  čuditi  jer  i  na  ovome  svijetu  prijatelj 
može  zadovoljiti  za  prijatelja.  Dakako,  sve  to  važi  dok  govorimo  o  onima  koji  su  u  čistilištu. 

Potrebno  je  da  čovjek  spozna  dvije  stvarnosti:  slavu  Božju  i  paklenu  kaznu.  Ljudi,  slavom 
privučeni  i  kaznama  prestrašeni,  čuvaju  se  grijeha  i  od  njih  se  odvraćaju.  Ah  je  veoma  teško 
spoznati  te  zbilje.  Zato  se  s  obzirom  na  slavu  (Božju)  govori  u  Knjizi  Mudrosti  9,16:  »Što  je  na 
nebu,  tko  će  istražiti?«  To  je,  doduše,  zemaljskim  bićima  teško,  kako  se  kaže  u  Evanđelju  po  Ivanu 
3,31:  »Tko  je  sa  zemlje,  zemaljski  govori«,  ali  nije  teško  duhovnim  bićima,  jer  »tko  dolazi  s  neba, 
on  je  iznad  sviju«,  kako  se  kaže  na  navedenom  mjestu.  Zbog  toga  je  Bog  sišao  s  neba  i  utjelovio  se 
da  nas  pouči  o  nebeskim  zbiljama. 

Bilo  je  također  teško  upoznati  paklene  kazne.  U  Knjizi  Mudrosti  2,1  stoji  napisano:  »Još  nije  poznat 
tko  bi  se  iz  Podzemlja  izbavio«.  Tako  su  govorili  bezbožnici,  ali  se  sada  to  ne  može  kazati  jer  Krist, 
kao  što  je  sišao  s  neba  da  nas  pouči  o  nebeskoj  stvarnosti,  tako  je  ustao  iz  carstva  smrti  da  nas  pouči 
i  o  toj  zbilji.  Zbog  toga  je  potrebno  vjerovati  ne  samo  da  je  postao  čovjekom  i  umro  nego  i  da  je 
uskrsnuo  od  mrtvih.  Zato  se  i  kaže:  »Treći  dan  uskrsnuo  od  mrtvih«. 

Mnogi  su  uskrsnuli  od  mrtvih,  kao  Lazar,  sin  udovice  iz  Naima  i  kći  nadstojnika  sinagoge.  Ali  se 
uskrsnuće  Kristovo  razlikuje  od  uskrsnuća  ovdje  spomenutih  i  ostalih;  razlikuje  se  u  četiri  točke: 

1.  Razlika  je  gledom  na  uzrok  uskrsnuća.  Oni  koji  su  uskrsnuli  nisu  uskrsnuli  svojom  snagom, 
nego  Kristovom  ili  na  zagovor  nekog  sveca.  A  Krist  je  uskrsnuo  vlastitom  snagom,  jer  nije  bio  samo 
čovjek  nego  i  Bog,  i  božanstvo  Riječi  nikad  nije  bilo  odijeljeno  ni  od  duše  ni  od  tijela.  Radi  toga, 
kad  Krist  ushjede,  njegovo  se  tijelo  združilo  s  dušom.  U  Evanđelju  po  Ivanu  10,  18  Isus  izjavljuje: 
»Vlast  imam  položiti  ga  (život),  vlast  imam  opet  ga  uzeti«.  I  premda  je  umro,  nije  umro  iz  slabosti 
ili  nužde,  nego  u  snazi  i  dobrovoljno.  To  je  očito  jer,  kad  je  ispustio  duh,  zavikao  je  jakim  glasom,  a 
to  ne  mogu  učiniti  oni  koji  umiru  iz  nemoći.  Radi  toga  je  satnik  kazao,  kako  čitamo  u  Evanđelju  po 
Mateju  27,54:  »Uistinu,  Sin  Božji  bijaše  ovaj!«  Kao  što  je  svojom  vlašću  položio  svoj  život,  tako  ga 
je  svojom  vlašću  opet  uzeo.  Zato  se  i  kaže  daje  »uskrsnuo«,  a  ne  daje  bio  uskrišen,  kao  od  nekoga 
drugoga.  Tomu  se  ne  protivi  ono  što  je  napisano  u  Djelima  apostolskim  2,32:  »Toga  Isusa  uskrisi 
Bog!«  Uskrisio  gaje,  naime,  Otac  i  Sin;  jer  je  ista  moć  Oca  i  Sina. 

2.  Razlika  je  s  obzirom  na  život  na  koji  je  uskrsnuo.  Krist  je  uskrsnuo  na  život  slavni  i  neraspadljivi, 
kao  što  kaže  i  Apostol  u  Poslanici  Rimljanima  6,4:  »Krist  bi  uskrišen  od  mrtvih  slavom  Očevom«, 
dok  su  drugi  bili  uskrišeni  na  isti  život  kojim  su  živjeli  prije,  kao  npr.  Lazar  d  drugi. 

3.  Razlika  je  i  gledom  na  djelotvornost  i  plod,  jer  snagom  uskrsnuća  Kristova  uskrsavaju  svi.  To  je 
naznačeno  u  Evanđelju  po  Mateju  27,52:  »Tjelesa  mnogih  svetih  preminulih  uskrsnuše«.  A  Apostol 
kaže  u  Prvoj  poslanici  Korinćanima  15,20:  »Krist  uskrsnu  od  mrtvih,  prvina  usnulih«. 

Ali,  svrati  pozornost  na  to  da  je  Krist  kroz  muku  ušao  u  svoju  slavu,  da  nas  pouči  kako  i  mi 
možemo  u  nju  stići.  U  Evanđelju  po  Luki  24,26  čitamo:  »Nije  li  trebalo  da  Krist  sve  to  pretrpi  i  tako 
uđe  u  svoju  slavu?«,  a  u  Djelima  apostolskim  14,21:  »Kroz  mnoge  nam  je  nevolje  ući  u  kraljevstvo 
Božje«. 

4.  Razlika  je,  konačno,  u  pogledu  vremena.  Uskrsnuće  ostalih  dogodit  će  se  na  koncu  svijeta,  osim 
što  je  nekima  dana  povlastica  da  uskrsnu  prije,  kao  npr.  Blaženoj  Djevici,  i  kako  se  pobožno  vjeruje, 
sv.  Ivanu  Evanđelisti;  Krist  je,  naprotiv,  uskrsnuo  treći  dan.  Razlog  je  tomu  što  je  on  uskrsnuo, 
umro  i  rodio  se  radi  našega  spasenja,  pa  zato  htjede  uskrsnuli  kad  je  dovršio  naše  spasenje.  Daje 
uskrsnuo  odmah,  ne  bi  se  vjerovalo  daje  umro.  A  daje  puno  odgodio,  učenici  ne  bi  ustrajali  u  vjeri, 
pa  onda  ne  bi  bilo  koristi  od  njegove  muke.  To  naznačuje  Psalam  29,10:  »Kakva  je  korist  od  krvi 
moje,  kakva  korist  da  se  raspadnem?«  (po  Vulg.).  Zato  je  uskrsnuo  treći  dan:  i  da  bude  jasno  da  je 
umro,  i  da  učenici  ne  izgube  vjeru. 

Ti  spasenjski  događaji  nam  pružaju  četiri  poticaja  za  duhovnu  izgradnju 

1.  Hrabre  nas  u  nastojanju  da  iz  smrti  duše,  u  koju  smo  upali  grijehom,  ustanemo  na  život 
pravednosti.  Ta  se  pravednost  stiče  obraćenjem.  Tako  Apostol  kaže  u  Poslanici  Efežanima  5,14: 
»Probudi  se,  ti  što  spavaš,  ustani  od  mrtvih,  i  zasvijetlit  će  ti  Krist«.  To  je  prvo  uskrsnuće,  o  kojem 
govori  i  Otkrivenje  20,  6:  »Blažen  i  svet  onaj  tko  je  dionik  toga  prvog  uskrsnuća!« 

2.  Potiču  nas  da  ne  odgađamo  duhovno  uskrsnuće  sve  do  smrti,  nego  da  to  učinimo  odmah,  jer  je 
Krist  uskrsnuo  treći  dan.  Tako  kaže  Knjiga  Strahova  5,70  »Ne  oklijevaj  se  vratiti  Gospodinu,  i  ne 
odgađaj  iz  dana  u  dan«.  Jer,  u  bolesti  nećeš  misliti  na  spasenje,  a  ustrajanjem  u  grijehu  gubiš  dio 

svih  dobrih  djela  što  se  vrše  u  Crkvi  i  upadaš  u  mnoga  zla.  Takođe  đavao,  što  dulje  nekoga 
posjeduje,  teže  ga  pušta,  kaže  Beda. 

3.  Uče  nas  da  ustanemo  na  neraspadljiv  život,  tj.  da  ne  umremo  ponovno,  nego  ustanemo  s 
namjerom  ne  griješiti  više.  U  tom  smislu  govori  Poslanica  Rimljanima  6,9.11 — 13:  »Krist  uskrišen 
od  mrtvih  više  ne  umire,  smrt  njime  više  ne  gospoduje...  Tako  i  vi:  smatrajte  sebe  mrtvima  grijehu, 
a  živima  Bogu  u  Kristu  Isusu!  Neka,  dakle,  ne  kraljuje  grijeh  u  vašem  smrtnom  tijelu,  da  slušate 
njegove  požude;  i  ne  predaji-te  grijehu  udova  svojih  za  oružje  nepravde,  nego  sebe,  od  mrtvih 
oživjele,  predajte  Bogu«. 

4.  Navode  nas  da  ustanemo  na  život  novi  i  slavni,  tj.  da  izbjegavamo  prigode  i  uzroke  smrti  i 
grijeha.  To  je  naznačeno  u  Poslanici  Rimljanima  6,4:  »Kao  što  Krist  slavom  Očevom  bi  uskrišen  od 
mrtvih,  i  mi  hodimo  u  novosti  života«.  Taj  novi  život  je  život  pravednosti,  koja  obnavlja  dušu  i  vodi 
je  u  život  slave.  Amen. 


5.  POBOŽNOST  UZAŠAŠĆU  ISUSOVU 
Devetnica  Uzašašću  Isusovu 

(Prevedeno  iz  «ManuaIe  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi  Ovu  jednostavnu  ali 
duboku  devetnicu  možemo  obavljati  tako  da  svaki  dan  molimo  po  jedan  od  devet  zaziva  s  molivom 
uzašašću  Isusovu  ili,  ako  imamo  više  vremena,  možemo  tijekom  9  dana  svakodnevno  moliti  sve 

zazive) 

1.  Ljubljeni  moj  Isuse,  koji  si  uzišao  na  Nebo  nakon  što  si  ispunio  svoje  poslanje  na  zemlji,  udijeli 
mi  milost  da  me  pozoveš  na  svoj  sud  nakon  što  sam  izvršio  tvoju  volju  na  zemlji.  Oče  naš,  Zdravo 
Marijo,  Slava  Ocu... 

2.  Ljubljeni  moj  Isuse,  koji  si  prija  Uzašašća  ljubezno  prekorio  apostole  zbog  tvrdoće  da  povjeruju 
udijeli  mi  milost  da  čvrsto  vjerujem  sve  što  si  se  ti  udostojao  objaviti.  Oče  naš,  Zdravo  Marijo, 
Slava  Ocu... 

3.  Ljubljeni  moj  Isuse,  koji  si  uzlazeći  na  Nebo  blagoslovio  apostole,  molim  te  bogoslovi  moju  dušu 
da  bi  po  uzoru  na  njih,  prve  svjedoke  tvog  božanstva,  sve  svoje  povjerenje  stavili  u  tebe  te  da 
nikada  ne  postanemo  nedostojni  tvoje  pomoći.  Oče  naš,  Zdravo  Marijo,  Slava  Ocu... 

4.  Ljubljeni  moj  Isuse,  koji  si  uzlazeći  u  Nebo  nama  otvorio  rajska  vrata  koja  su  bila  zatvorena  po 
grijehu,  udijeli  mi  milost  da  uvijek  tako  živim  da  nakon  smrti  mogu  spremno  ući  u  Nebo.  Oče  naš, 
Zdravo  Marijo,  Slava  Ocu... 

5.  Ljubljeni  moj  Isuse,  koji  si  na  dan  Uzašašća  bio  uzdignut  od  Oca  nada  sve  anđele  s  desna 
Božanstva  udijeli  mi  milost  da  te  nasljedujem  u  trpljenju  kako  bi  jednoga  dana  uzdignut,  bio  s 
tobom  u  slavi  nebeskog  Kraljevstva.  Oče  naš,  Zdravo  Marijo,  Slava  Ocu... 

6.  Ljubljeni  moj  Isuse,  koji  si  nakon  nekoliko  dana  poslao  Duha  Svetoga  na  apostole,  udostoj  se  i  na 
mene  izliti  Duha  Svetoga  posvetitelja,  da  se  potpuno  obnovi  moja  duša.  Oče  naš,  Zdravo  Marijo, 
Slava  Ocu... 

7.  Ljubljeni  moj  Isuse,  koji  u  sjaju  svoje  slave,  trajno  zagovaraš  ljude  pokazujući  vječnom  Ocu 
Rane  koje  si  zadobio  u  svojoj  muci,  zagovaraj  i  prikaži  svoje  Rane  i  za  moju  dušu  koja  se  toliko 
puta  tebi  odupirala.  Oče  naš,  Zdravo  Marijo,  Slava  Ocu... 

8.  Ljubljeni  moj  Isuse,  naš  Zagovomiče  koji  sjediš  s  desna  Ocu  umiri  Božju  srdžbu,  isprosi  mi 
potpuno  vršenje  volje  Božje,  da  po  tvojim  zaslugama  zadobijem  ono  mjesto  u  Nebeskoj  slavi  koje 
si  Ti  za  mene  platio  cijenom  svoje  Predragocjene  Krvi.  Oče  naš,  Zdravo  Marijo,  Slava  Ocu... 

9.  Ljubljeni  moj  Isuse,  koji  ćeš  se  prema  anđeoskim  riječima  (usp.  Dj  1,  10)  jednoga  dana  vratiti 
isto  onako  kako  si  uzašao  Ocu  i  suditi  žive  i  mrtve,  udijeli  mi  milost  svete  ustrajnosti  do  kraja  kako 
bi  zauvijek  bio  s  tobom  u  vječnosti.  Istu  milost  molim  za  sve  osobe  koje  su  mi  se  preporučile  u 
molitve  kao  i  za  one  za  koje  sam  dužan  moliti.  Oče  naš,  Zdravo  Marijo,  Slava  Ocu... 

Uzlazi  veliki  Pobjednice 

(Mons.  Giuseppe  Riva) 

Uzlazi  moj  dragi  Isuse,  neka  tvoje  prečisto  proslavljeno  tijelo  bude  postavljeno  iznad  svih 
stvorova,  jer  si  se  ponizio  i  sišao  nad  pakao  priliči  da  budeš  uzdignut  s  desna  Ocu.  Uzlazi  veliki 
Pobjednice,  idi  u  Nebo  koje  si  zadobio  svojim  krepostima,  primi  kraljevstvo  koje  ti  pripada.  Sobom 
vodiš  i  zatočenike  koje  si  oslobodio  iz  njihovih  tamnica  kako  bi  učinio  što  slavnijim  tvoju  pobjedu. 
Konačno  nakon  muke  i  trpljenja  sjedi  s  desna  Ocu.  Ti  si  razorio  vrata  Pakla,  pravedno  je  da  otovriš 
vrata  Neba.  Prikazu  nebeskom  Ocu  svoje  svete  Rane  koje  će  vječno  ostati  otvorene  kako  bi  nas 
zagovarale.  Ljubljeni  moj  Spasitelju,  prema  tvome  obećanju,  pošalji  nam  Duha  Svetoga  da  nas 
pouči,  tješi,  brani,  učini  dostojnima  onih  mjesta  u  Nebu  koje  si  za  nas  pripravio  svojim  Uzašašćem. 

Isuse  moj,  nakon  što  si  ti  uzišao  na  Nebo,  ne  želim  ništa  drugo  osim  da  budem  oslobođen  spona 
ovoga  tijela  kao  bi  uživao  tvoju  prisutnost  u  slavi  tvoga  kraljevstva.  Kada  će  završiti  ovo 
progonstvo  u  kojem  već  toliko  vremena  uzdišem?  Kada  ću  doći  u  vječnu  Domovinu  za  kojom 
toliko  žudim.  O  Isuse  nado  ostavljenih  duša,  utjeho  ožalošćenih,  obećao  si  da  ćeš  sve  sebi  privući, 
sada  kada  si  u  Nebu  ispuni  svoja  obećanja,  privuci  me  sebi,  daj  ma  umrem  sam  sebi  kako  bi  živo 
samo  za  tebe  u  iščekivanju  vječnog  susreta  u  Raju.  Amen. 

Uzašašće  našeg  Gospodina 

(sv.  Augustin) 

Nitko  ne  uzlazi  na  nebo  nego  onaj  koji  je  sišao  s  nebesa.  Danas  je  Gospodin  naš  Isus  Krist 
uzašao  na  nebo,  a  s  njim  nek  uzade  i  naše  srce.  Čujmo  Apostola  kako  govori:  Ako  ste  uskrsnuli  s 
Kristom,  čeznite  za  onim  što  je  gore,  gdje  Krist  sjedi  zdesna  Ocu.  Tražite  ono  što  je  gore,  a  ne  ono 
što  je  na  zemlji.  Kao  što  je  on  uzašao  a  da  nije  od  nas  odstupio,  tako  smo  i  mi  ovdje  već  s  njim,  iako 
se  još  s  našim  tijelom  nije  ostvarilo  ono  što  nam  je  obećano. 

On  je  već  uzvišen  nad  nebesa,  a  ipak  trpi  na  zemlji  u  bolima  koje  podnosimo  mi  kao  njegovi  udovi. 
A  to  je  posvjedočio  kad  je  s  neba  povikao:  Savle,  Savle,  zašto  me  progoniš?  I  ono:  Bio  sam  gladan  i 
nahraniste  me.  Zašto  ne  bismo  tako  djelovali  na  zemlji  da  već  s  njim  otpočinemo  na  nebu,  kad  nas 
vjera,  ufanje  i  ljubav  ovdje  s  njim  spajaju?  Dok  je  on  tamo  i  s  nama  je,  a  dok  smo  mi  ovdje,  i  s  njim 
smo.  Ono  on  radi  i  božanstvom  i  moći  i  ljubavlju,  a  mi  ovo,  iako  ne  možemo  božanstvom  kao  on, 
ipak  možemo  ljubavlju  po  njemu.  On  nije  napustio  nebo  kad  je  sišao  k  nama,  niti  je  od  nas  odstupio 
kad  je  opet  uzašao  na  nebo.  Sam  svjedoči  daje  bio  tamo,  dok  je  prebivao  ovdje:  Nitko  ne  uzlazi  na 
nebo,  nego  koji  je  s  neba  sišao,  Sin  čovječji,  koji  je  na  nebu. 

To  je  rečeno  zbog  jedinstva,  jer  je  on  naša  glava,  a  mi  njegovi  udovi.  On  je  glava  i  nitko  drugi, 
jer  je  on  zbog  nas  postao  Sin  Čovječji,  a  mi  zbog  njega  sinovi  Božji.  Pa  i  Apostol  ovako  govori: 
Kao  što  je  jedno  tijelo,  a  ima  mnogo  udova,  tako  su  jedno  tijelo  svi  udovi  tijela,  iako  ih  je  mnogo. 
Tako  i  Krist.  Ne  kaže:  tako  Krist,  nego:  tako  i  Krist.  Krist  dakle  ima  mnogo  udova,  a  jedno 
tijelo. Sišao  je  s  neba  iz  milosrđa,  i  nije  uzašao  sam,  nego  i  mi  uzlazimo  kad  smo  u  njemu  po  milosti. 
Prema  tome,  sam  je  Krist  sišao  i  on  je  sam  uzašao.  Ne  zato  što  bi  se  dostojanstvo  glave  tijelom 
zatamnilo,  nego  zato  što  se  jedinstvo  tijela  ne  može 
rastaviti  od  glave. 


Uzašao  na  nebesa,  sjedi  o  desnu  Boga  Oca  svemogućega 

(Sv.  Toma  Akvinski,  Stožeri  vjere) 

Osim  u  Kristovo  uskrsnuće,  treba  vjerovati  i  u  njegovo  uzašašće,  koje  se  zbilo  četrdeseti  dan.  Zato 
kažemo:  »Uzašao  na  nebesa«.  U  vezi  s  tim  treba  primijetiti  troje:  Uzašašće  je  bilo  uzvišeno, 
razložno  i  korisno. 

Prvo:  bilo  je  uzvišeno  jer  je  uzašao  na  nebo.  Nebo  se  uzimlje  u  tri  značenja 

1.  »Nebo«  može  značiti  prostor  nad  svim  tvarnim  nebesima.  Na  to  misli  Apostol  u  Poslanici 
Efežanima  4,10  kad  kaže:  »Uzađe  iznad  svih  tvarnih  nebesa«.  To  je  prvi  put  započelo  s  Kristom,  jer 
ljudsko  tijelo  prije  bijaše  samo  na  zemlji;  i  Adam  je  bio  u  raju  zemaljskom,  (a  ne  nebeskom). 

2.  Riječ  »nebo«  ima  i  drugo  značenje:  iznad  duhovnih  nebesa,  tj.  iznad  duhovnih  bića.  U  tom  smislu 
Poslanica  Efežanima  1,20  govori:  »Posjede  ga  sebi  zdesna  na  nebesima  iznad  svakog  Vrhovništva  i 
Vlasti  i  Moći  i  Gospodstva  i  svakog  imena  ne  samo  na  ovom  svijetu  nego  i  u  budućemu.  Sve  mu 
podloži  pod  noge«. 

3.  »Nebo«  znači  i  položaj  s  desne  strane  Očeve.  To  je  naznačeno  kod  Danijela  7,13:  »Gle  na 
oblacima  nebeskim  dolazi  kao  Sin  čovječji.  On  se  približi  Pradavnome«.  A  u  Evanđelju  po  Marku 
16,19  piše:  »I  Gospodin  Isus,  pošto  im  to  reče,  bude  uzet  na  nebo  i  sjede  zdesna  Bogu«. 

Dakako,  kad  je  riječ  o  Bogu,  desna  strana  se  ne  uzimlje  doslovno,  nego  u  prenesenom  smislu.  Kad 
se  kaže  da  Krist  sjedi  zdesna  Ocu,  to  znači  daje,  ukoliko  je  Bog,  jednak  Ocu,  a  ukoliko  je  čovjek, 
da  uživa  najveće  prednosti.  To  je  već  đavao  priželjkivao,  kako  čitamo  kod  Izaije  14,13:  »EIspet  ću 
se  na  nebesa,  povrh  zvijezda  Božjih  prijesto  ću  sebi  dići.  Na  zbornoj  ću  stolovati  gori  na  krajnjem 
sjeveru.  Užadi  ću  u  visine  oblačne,  bit  ću  jednak  Višnjemu«.  To  je  postigao  samo  Krist,  pa  zato 
kažemo.  »Uzašao  je  na  nebesa«.  A  u  Psalmu  109,1  pjevamo:  »Reče  Gospodin  (Jahve)  Gospodinu 
mojemu:  Sjedi  mi  zdesna!« 

Drugo:  uzašašće  Kristovo,  ukoliko  znači  uzlazak  na  nebo,  bilo  je  razložno,  i  to  s  tri  razloga: 

1.  Krist  spada  u  nebo  zbog  svoje  naravi.  Prirodno  je  da  se  svatko  vrati  tamo  odakle  vuče  podrijetlo. 
A  Krist  vuče  podrijetlo  od  Boga,  koji  je  nad  svime.  U  tom  smislu  sam  Isus  kaže,  u  Evanđelju  po 
Ivanu  16,28:  »Izišao  sam  od  Oca  i  došao  na  svijet.  Opet  ostavljam  svijet  i  odlazim  Ocu«;  također  u 
gl.  3,  13:  »Nitko  nije  uzašao  na  nebo  doli  onaj  koji  siđe  s  neba,  Sin  čovječji«.  Premda  i  sveci  uzlaze 
na  nebo,  ne  uzlaze  kao  Krist.  Krist,  naime,  uziđe  svojom  moći,  a  sveci  privučeni  od  Krista,  kao  što 
je  naznačeno  u  Pjesmi  nad  pjesmama  1,  3:  »Povuci  me  za  sobom«.  Ili  se  može  kazati  i  ovako:  nitko 
ne  uzlazi  na  nebo  doli  Krist;  zato  sveti  uzlaze  samo  ukoliko  su  udovi  Krista,  koji  je  glava  Crkve.  U 
Evanđelju  po  Mateju  24,28  čitamo:  »Gdje  budu  strvine,  ondje  će  se  skupljati  i  orlovi«. 

2.  Kristu  pripada  nebo  zbog  njegove  pobjede.  Doista,  Krist  je  poslan  na  svijet  da  se  bori  protiv 
đavla,  i  u  toj  je  borbi  odnio  pobjedu.  Zbog  toga  je  zaslužio  da  bude  uzvišen  nad  sva  stvorenja.  U 
Otkrivenju  3,21  izjavljuje:  »Ja  pobijedih  i  sjedoh  s  Ocem  svojim  na  prijestolje  njegovo«. 

3.  Krist  je  zaslužio  da  uzađe  na  nebo  —  zbog  svoje  poniznosti.  Doista,  nitko  nije  bio  tako  ponizan 
kao  Krist,  koji  premda  je  Bog,  htjede  postati  čovjekom,  i  premda  je  Gospodar,  htjede  preuzeti  lik 
sluge,  postavši  poslušan  do  smrti,  kako  piše  u  Poslanici  Filipljanima  2,7  —  8,  i  siđe  čak  nad  pakao. 
Stoga  je  zaslužio  da  bude  uzvišen  do  neba,  do  Božjeg  prijestolja.  Poniznost  je  put  k  uzvišenju,  kako 
čitamo  u  Evanđelju  po  Luki  14,11:  »Koji  se  ponizuje,  bit  će  uzvišen«,  i  u  Poslanici  Efežanima  4,10: 
»Koji  siđe,  isti  je  onaj  koji  i  uzađe  ponad  sva  nebesa,  da  sve  ispuni«. 

Treće:  uzašašće  Kristovo  bilo  je  korisno  s  obzirom  na  troje: 

1.  Najprije,  zbog  vodstva:  uzašao  je  da  nas  tamo  povede.  Mi,  naime,  nismo  znah  puta,  a  on  nam  ga 
je  pokazao.  To  je  naznačeno  kod  Miheja  2,13:  »Pred  njima  će  ići  njihov  kralj,  Gospodin«.  Također 
nam  je  svojim  uzašašćem  osigurao  posjed  nebeskoga  kraljevstva,  kao  što  kaže  u  Evanđelju  po  Ivanu 
14,2:  »Idem  pripraviti  vam  mjesto«. 

2.  Zatim,  radi  naše  sigurnosti:  uzašao  je  da  se  zauzima  za  nas,  kako  čitamo  u  Poslanici  Hebrejima 
7,25:  »Može  do  kraja  spašavati  one  koji  po  njemu  pristupaju  k  Bogu  —  uvijek  živ,  da  se  za  nas 
zauzima«;  također  čitamo  u  Prvoj  Ivanovoj  poslanici  2,1:  »Zagovornika  imamo  kod  Oca  —  Isusa 
Krista«. 

3.  Najzad,  radi  toga  da  k  sebi  privuče  naša  srca.  To  je  u  smislu  onoga  što  kaže  Evanđelje  po  Mateju 
6,21:  »Gdje  ti  je  blago,  ondje  će  ti  biti  i  srce«.  Na  taj  način  ćemo  manje  cijeniti  ovozemno  (nego 
nebesko),  kao  što  Apostol  potiče  u  Poslanici  Kološanima  3,1:  »Ako  ste  suuskrsli  s  Kristom,  tražite 
ono  što  je  gore,  gdje  Krist  sjedi  zdesna  Bogu!  Za  onim  gore  težite,  ne  za  zemaljskim!« 

Slanje  Duha  Svetoga  po  Isusu 

(Sv.  Brigita  -  Objave) 

Krist  je  objavio  na  Duhove  svojoj  zaručnici  Brigiti  sljedeće:  «Ja,  koji  s  tobom  govorim,  jesam 
onaj  koji  je  jednog  ovakvog  dana,  kao  danas,  poslao  Duha  Svetoga  na  apostole.  On  je  došao  tada  na 
trostruk  način  k  njima:  prvo  kao  bujica,  drugo  kao  vatra,  treće  u  obliku  jezika.  Došao  je  k  njima 
kroz  zatvorena  vrata,  jer  bili  su  sami  a  imah  su  trojako  dobro:  prvo  -  imah  su  potpunu  volju 
sačuvati  čistoću  i  u  tom  smislu  trijezno  živjeti;  drugo  -  imah  su  osobitu  poniznost;  treće  -  sve 
njihovo  htijenje  bilo  je  usmjereno  Bogu,  jer  nisu  tražili  ništa  nego  samo  Njega. 

Oni  su  bili  poput  čistih  ali  praznih  posuda.  Stoga  je  došao  Duh  Sveti  i  ispunio  ih.  Došao  je 
poput  bujice,  jer  ispunio  je  sve  njihove  udove  božanskom  radošću  i  božanskim  mirom.  Došao  je 
poput  vatre,  jer  On  je  zapalio  njihova  srca  božanskom  ljubavi  u  takvoj  mjeri  da  oni  osim  Boga  ništa 
više  nisu  ljubili  i  osim  Njega  ničega  se  više  nisu  bojali. 

Treće  -  došao  je  u  obliku  jezika,  jer  Duh  Sveti  je  poput  jezika  u  ustima,  a  ustima  on  ipak  ne 
škodi,  već  im  više  pomaže  kod  govora,  a  bio  je  sada  u  njihovoj  duši.  Duh  Sveti  nije  dopuštao  da 
žele  bilo  što  više  od  mene;  On  ih  je  učinio  u  božanskoj  mudrosti  govorljivim;  i  u  snazi  ove  mudrosti 
govorili  su  sada  uz  pomoć  jezika  svu  istinu. 

Budući  su  ove  posude  zbog  svoje  težnje  bile  prazne,  dolikovalo  je  da  Duh  Sveti  dođe  k  njima; 
jer  On  ne  može  ući  k  onima  koji  su  puni  i  ispunjeni.  Tko  je  uostalom  napunjen  ako  ne  oni  koji  su 
puni  svih  grijeha  i  prljavštine  svake  vrste? 

Takvi  su  ljudi  kao  tri  gnusne  posude...  Prva  posuda  napunjena  je  častohlepljem  svijeta  i 
pohlepom  koja  preda  mnom  i  mojim  svetim  licem  zaudara  gore  od  ljudske  nečistoće.  Što  je  sve 
prolazno  drugo  nego  ljudska  nečistoća?  Na  ovoj  gadnoj  nečistoći  pali  su  bijednici. 

U  drugoj  posudi  je  neizmjerna  nečistoća  i  neumjerenost  u  svim  djelima.  Ja  takve  ne  mogu 
podnijeti,  a  još  manje  u  njih  ući  po  mojoj  milosti.  Kako  ću  ja,  istinska  čistoća,  pristupiti  takvoj 
nečistoći?  Kako  bih  ja,  koji  sam  vatra  istinske  ljubavi,  mogao  zapaliti  njih  koje  razgara  tako 
odvratna  vatra  nečistoće?  Treća  posuda  je  njihova  oholost  i  drskost.  Ovo  su  glavni  grijesi  koji 
čovjeka  uništavaju  iznutra  i  izvana  u  dobru  i  otimaju  mu  od  Boga  primljenu  milost,  a  čine  ga 
dostojnim  prezira  i  Bogu  i  bližnjemu.  Tko  je  tako  napunjen,  ne  može  biti  ispunjen  milošću  Duha 
Svetoga.  « 

POBOŽNOST  DUHU  SVETOMU 


SADRŽAJ: 


Uvod 

Devetnica  Duhu  Svetomu 
Litanije  Duhu  Svetomu 
Molitve  svetaca  Duhu  Svetomu 
Zaziv  Duha  Svetoga 
Himan  Duhu  Svetomu 
Razmatranja  svetaca  o  Duhu  Svetome 
Tri  krunice  Duhu  Svetome 

Dodatak 

Jasne  granice  za  molitve  ozdravljenja 

Novi  obrednik  egzorcizma 

Molitve  za  ozdravljenje  i  oslobođenje 

od  utjecaja  đavolskoga 

Deset  pravila  za  borbu  protiv  Đavla 

(Mons.  Josip  Bozanić,  nadbiskup  zagrebački) 


UVOD 

"Onaj  koga  je  Otac  poslao  u  naša  srca,  Duh  njegova  Sina  (usp.  Gal  4,6),  stvarno  je  Bog;  istobitan  s 
Ocem  i  Sinom,  On  je  za  njih  neodvojiv,  koliko  u  intimnom  životu  Trojstva,  toliko  i  u  svom 
darivanju  ljubavi  za  svijet."  (Katekizam  Katoličke  Crkve  HBK,  članak  8) 

Duh  Sveti  je  najveća  Sila  svemira.  Puše  kada  hoće,  koliko  hoće  i  kamo  hoće.  Neda  se  pokoriti, 
manipulirati,  upotrijebiti  za  neke  naše  ciljeve,  ma  kako  nam  oni  izgledali  uzvišeni  i  sveti.  On  je 
Bog,  istobitan  s  Ocem  i  Sinom  i  od  njih  nerazdvojiv,  kako  nas  uči  članak  vjere  Katoličkog 
Katekizma.  Njemu  se  smijemo  obraćati  samo  u  poniznoj  i  skrušenoj  molitvi.  Njemu  moramo  dati 
dužno  poštovanje  i  slavu.  Stoga,  pobožnost  Duhu  Svetomu  jedna  je  od  temeljnih  i  najvažnijih 
pobožnosti  u  našoj  vjeri.  Duha  Svetoga  trebamo  zazivati  u  pomoć  prije  svakog  našeg  djelovanja,  a 
osobito  prije  molitve. 

Ako  nam  je  tajnica  kakvog  zemaljskog  moćnika,  kojega  dolazimo  moliti  za  pomoć,  prijateljica, 
smatramo  daje  već  pola  posla  obavljeno.  A,  ako  je  ta  tajnica,  koja  nas  treba  zagovoriti  još  i  njegova 
zaručnica,  onda  je  stvar  riješena. 

Kroz  Svećenički  Marijanski  pokret,  po  svome  odabranom  sinu  don  Stefanu  Gobbiju,  Presveta 
Djevica  Marija  naučila  nas  je,  da  prije  svake  Krunice  izmolimo  tri  puta  ovu  molitvu: 

"Dođi,  Duše  Sveti,  dođi  po  moćnom  zagovoru  Marije,  svoje  preljubijene  Zaručnice!" 

Već  je  sv.  Dominik  ustvrdio  da  nema  takvog  problema 

kojeg  ne  bi  mogli  riješiti  po  molitvi  Svete  Krunice,  a  sv.  Ljudevit  Marija  Grignion  Montfortski  je 
rekao,  da  će  teško  upasti  u  grijeh  onaj  tko  svaki  dan  moli  sva  tri  otajstva  Marijine  Krunice.  Stoga, 
nema  straha  za  one  koji  se,  po  poniznoj  Službenici  Gospodnjoj,  obraćaju  za  pomoć  Bogu  Ocu,  Sinu 
i  Duhu  Svetomu.  Problem  nastaje  kada  netko,  pod  svaku  cijenu  i  na  neki  drugi  način,  želi  zadobiti 
milost  koja  nije  u  skladu  sa  Božjom  Voljom  i  planom  koji  Bog  ima  s  njime.  Ponekad  Bog  i  dopusti 
da  mu  se  oduzme  križ,  ali  i  kruna  vječne  slave,  koju  taj  križ  sa  sobom  donosi. 

Zato,  molimo  Presvetu  Djevicu  Mariju,  da  nam  od  Duha  Svetoga,  u  ovom  čudnom  vremenu,  izmoli, 
ponajprije,  dar  raspoznavanja  duhova,  da  ne  budemo  zavedeni.  I  da  nam  izmoli  puninu  milosti 

darova  Duha  Svetoga:  mudrosti,  razum,  savjet,  jakost,  znanje,  pobožnost  i  strah  Božji,  da  u  svemu 
tražimo  i  vršimo  uvijek  i  samo  Volju  Božju. 

"Oče  moj !  Ako  je  moguće,  neka  me  mimoiđe  ovaj 
kalež!  Ah  neka  ne  bude  moja,  nego  tvoja  volja!" 

(Mt  26,39) 


DEVETNICA  DUHU  SVETOMU 
(sv.  Alfons  Marija  Liguori) 

Devetnica  u  slavu  Duha  Svetoga  je  među  svima  važnija,  jer  ona  je  prva  održana  od  svetih 
Apostola  i  Blažene  Djevice  Marije  u  blagovaonici  posljednje  večere  i  obdarena  je  povlasticama  i 
darovima  Duha  Svetoga,  koje  nam  je  sam  Isus  Krist,  po  svojoj  Muci,  zaslužio.  To  nam  je  govorio  i 
sam  Isus,  kada  je  učenicima  rekao,  da  nam  ne  bi  mogao  poslati  Duha  Svetoga  kad  ne  bi  umro: 
"Bolje  je  za  vas  da  ja  odem:  jer  ako  ne  odem,  Branitelj  neće  doći  k  vama;  ako  pak  odem,  poslat  ću 
ga  kvarna."  (Iv  16,7) 

Znamo  dobro  po  vjeri,  da  je  Duh  Sveti  ljubav  između  Vječnoga  Oca  i  Njegovog  Sina  i  zbog 
toga  je  to  dar  ljubavi,  koji  Gospodin  daje  našim  dušama,  a  koji  je  najveći  od  svih  darova  i  osobito  se 
dopada  Duhu  Svetome.  O  tome  govori  i  sv.  Pavao  u  svojoj  poslanici:  "Ljubav  je  Božja  razlivena  u 
srcima  našim  po  Duhu  Svetom  koji  nam  je 
dan!"  (Rim  5,5) 

Prema  tome  u  redu  je,  da  u  ovoj  devetnici  prije  svega  promatramo  velike  vrline  božanske 
ljubavi,  da  dobijemo  želju  daju  postignemo  i  da  nastojimo  pobožnim  djelima,  osobito  molitvom, 
biti  njezini  dionici,  jer  ju  je  Bog  obećao  onome,  koji  Ga  za  nju  moli:  "Otac  vaš  s  neba  obdarit  će 
Duhom  Svetim  one  koji  ga  zaištu!"  (Lk  11,13) 

PRVI  DAN 

Ljubav  je  oganj,  koji  gori! 

U  Starom  zavjetu  Bog  je  naredio,  da  na  njegovom  oltaru  neprestano  gori  oganj:  "Neka  na 
žrtveniku  trajno  gori  vatra;  neka  se  ne  gasi."  (Lev  6,6) 

Sv.  Grgur  je  rekao,  da  su  Božji  oltari  naša  srca,  gdje  On  hoće  da  uvijek  gori  vatra  njegove 
ljubavi.  I  zato  se  Vječni  Otac  nije  zadovoljio  time  što  nam  je  dao  Isusa  Krista,  Sina  svoga,  da  nas  po 
svojoj  smrti  spasi,  već  nam  je  htio  darovati  Duha  Svetoga,  da  stanuje  u  našim  dušama,  te  da  ih 
uvijek  drži  zapaljene  ljubavlju.  I  sam  Isus  je  govorio,  da  je  upravo  došao  na  zemlju  zapaliti  naša 
srca  tim  svetim  ognjem  i  da  ništa  drugo  ne  želi,  nego  da  vidi  kako  taj  oganj  gori:  "Oganj  dođoh 
baciti  na  zemlju,  i  što  hoću,  nego  da  se  zapali!"  (Lk  12,49) 

Ali  On,  zaboravivši  na  uvrede  i  nezahvalnosti  primljene  od  ljudi  na  zemlji,  uzašavši  na  Nebo  posla 
nam  Duha  Svetoga.  O,  preljubezni  Otkupitelju,  zar  nas  Ti  uvijek  toliko  ljubiš;  kako  u  svojim 
mukama,  tako  i  u  svojoj  Slavi?  I  zato  se  Duh  Sveti  htio  u  blagovaonici  pojaviti  u  liku  plamenih 
jezika:  "I  pokažu  im  se  kao  neki  ognjeni  razdijeljeni  jezici,  te  siđe  po  jedan  na  svakoga  od  njih."  (Dj 
2,3)  Prema  tome  sveta  Crkva  nam  nalaže  moliti:  "Molimo  Te,  Gospodine,  da  nas  Duh  Sveti  zapali 
onim  ognjem,  koji  je  Gospodin  Isus  Krist  bacio  na  zemlju  i  htio  da  se  žestoko  rasplamsa."  To  je  bio 
onaj  oganj,  koji  je  zapalio  svece,  te  su  za  Boga  činili  velike  stvari,  ljubili  neprijatelje,  željeli  biti 
prezirani,  lišili  se  svih  zemaljskih  dobara  i  s  veseljem  su  prigrlili  muke  i  smrt.  Ljubav  ne  zna  biti 
lijena  i  nikada  ne  kaže:  "Dostaje!".  Duša,  koja  ljubi  Boga,  želi  činiti  sve,  samo  da  mu  omili  i  da 
zadobije  njegovu  ljubav.  Taj  oganj  se  rasplamsava  u  razmatrajućoj  molitvi:  "U  meni  srce  je  gorjelo, 
na  samu  pomisao  buknuo  bi  oganj."  (Ps  39,4) 

Ako,  dakle,  želimo  gorjeti  od  ljubavi  prema  Bogu,  obljubimo  molitvu;  molitva  je  ona  blažena  peć,  u 
kojoj  gori  ta  božanska  ljubav. 

Bože  moj,  do  sada  nisam  učinio  ništa  za  Tebe,  koji  si  tako  velike  stvari  učinio  za  mene. 
Moja  te  hladnoća  tjera  na  to,  da  me  odbaciš  od  sebe!  Duše  Sveti,  zagrij  što  je  hladno,  oslobodi  me 

od  ove  moje  hladnoće  i  zapali  u  meni  veliku  želju  da  ti  omilim.  Ja  se  sada  odričem  svake  svoje  želje 
i  htio  bih  prije  umrijeti,  nego  li  ti  se  i  najmanje  zamjeriti. 

Ti  si  se  prikazao  u  liku  plamenih  jezika,  a  ja  ti  prikazujem  svoj  jezik,  da  Te  više  ne  vrijeđa. 
O,  Bože,  Ti  si  mi  jezik  dao  da  Te  njime  hvalim,  a  ja  sam  se  njime  služio,  da  Te  vrijeđam  i  na  to 
druge  navodio.  Iz  svega  srca  žalim  zbog  toga.  Po  ljubavi  Isusa  Krista,  koji  Te  je  toliko  proslavio 
svojim  jezikom,  učini,  da  Te  i  ja  odsada  poštujem,  neprestano  Te  hvaleći,  zazivajući  Te  često  u 
pomoć  i  govoreći  o  tvojoj  dobroti  i  neizmjernoj  ljubavi,  koju  zaslužuješ.  Ljubim  Te,  moje  najveće 
dobro,  ljubim  Te,  Bože  ljubavi!  O,  Marijo,  Ti  si  Zaručnica  predragoga  Duha  Svetoga;  isprosi  mi  Ti 
ovaj  sveti  oganj. 

Izmoli  Litanije  Duhu  Svetomu  str.  357 
DRUGI  DAN 

Ljubav  j  e  svj  etlo  koj  e  rasvj  etlj uj  e ! 

Jedna  od  najvećih  šteta,  koju  namje  prouzročio  Adamov  grijeh  je  ta,  da  nam  je  potamnio  um 
po  strasti  koja  zasjeni  razum.  Sirote  li  duše,  kojoj  strast  zapovijeda!  Strast  je  vio  koprena,  koja  nam 
ne  dopušta  vidjeti  istinu.  Kako.  ce  bježati  pred  zlom  onaj,  koji  zlo  ne  poznaje?  Što  vise  rastu  naši 
grijesi,  to  više  raste  tmina.  No,  Duh  Sveti,  koji  se  zove  Preblaženo  svjetlo,  jest  onaj,  koji  ne  samo  da 
zapaljuje  srca  da  ljube,  već  raspršuje  tminu  i  čini  da  spoznamo  taštinu  zemaljskih  dobara,  cijenu 
dobara  vječnih,  važnost  spasa,  vrednotu  milosti,  Božju  dobrotu  i  beskrajnu  ljubav,  koju  zaslužuje,  i 
ljubav  neizmjernu,  koju  ima  nas.  Tjelesan  čovjek  ne  razumije  što  je  od  Duha  Božjega.  (1  Kor  2,14) 
Čovjek  zaprljan  zemaljskim  nasladama  slabo  razumije  te  istine  i  zato,  nesretnik,  ljubi  ono  što  bi 
morao  mrziti,  a  mrzi  ono  što  bi  morao  ljubiti. 

Sv.  Marija  Magdalena  vapila  je:  "O,  ljubavi  nepoznavane,  o,  ljubavi  neljubljene!" 

Sv.  Terezija  je  govorila  da  Boga  ne  ljube,  jer  Ga  ne  poznaju.  Zato  su  sveci  od  Boga  uvijek  molili 
svjetlo:  Pošalji  svijetlo,  rasvijetli  tmine  moje!  Otvori  oči  moje!'  Bez  svjetla  ne  možemo  izbjeći 
propasti,  niti  možemo  naći  Boga. 

O  sveti  i  božanski  Duše,  ja  vjerujem  da  si  Ti  pravi  Bog  i  to  isti  jedini  Bog  s  Ocem  i  Sinom. 
Ja  ti  se  klanjam  i  priznajem  te  za  darovatelja  svega  svjetla,  kojim  si  mi  dao  da  spoznam  zlo,  koje 
sam  učinio  uvrijedivši  Te  i  dužnost  koju  imam  da  Te  ljubim.  Hvala  ti  za  sve  to  i  kajem  se  iz  svega 
srca  što  sam  Te  uvrijedio.  Zaslužio  sam  da  me  ostaviš  u  mojim  tminama,  ali  vidim  da  me  još  nisi 
ostavio.  Duše  vječni,  i  nadalje  me  rasvjetljuj  i  daj  mi  da  još  više  spoznam  tvoju  neizmjernu  dobrotu. 
Udijeli  mi  jakost  da  Te  od  sada  ljubim  svim  srcem  svojim.  Daj  mi  milost  da,  osim  Tebe,  ništa  drugo 
ne  ljubim.  To  Te  molim  po  zaslugama  Isusa  Krista. 

Ljubim  Te,  najveće  moje  dobro,  ljubim  Te  više  nego  samoga  sebe.  Želim  biti  sav  tvoj,  primi 
me  i  ne  dozvoli  da  se  ikada  više  od  tebe  rastavim.  O,  Marijo  Majko  Božja,  budi  mi  svojim 
zagovorom  uvijek  u  pomoći. 

Litanije  Duhu  Svetomu  na  strani  357 

TREĆI  DAN 

Ljubav  je  voda  koja  zasićuje! 

Ljubav  se  također  zove  "živo  vrelo":  živi  vrutak,  oganj,  ljubav.  Naš  Otkupitelj  je  rekao 
Samarijanki:  "A  tko  bude  pio  vode  koju  ću  mu  ja  dati,  ne,  neće  ožednjeti  nikada."  (Iv  4,14) 

Ljubav  je  voda  koja  zasićuje!  Tko  ljubi  Boga  svim  srcem,  ne  traži  i  ne  želi  ništa  više,  jer  u  Bogu 
nalazi  svako  dobro.  Zato,  zadovoljan  Bogom,  uvijek  veselo  govori:  "Bog  moj  i  sve  moje!"  Bože 
moj,  Ti  si  sve  moje  dobro.  Zato  se  Bog  žali  na  tolike  duše  koje  traže  nevoljne  i  kratkotrajne  naslade 
od  stvorova,  a  ostavljaju  Njega,  neizmjerno  Dobro  i  Vrelo  svakog  veselja:  "  Mene  ostaviše,  Izvor 
vode  žive,  te  iskopaše  si  studence,  studence  ispucane  što  vode  držati  ne  mogu."  (Jr  2,13) 

Ali,  Bog  koji  nas  ljubi,  želi  da  budemo  zadovoljni,  vapi  i  svima  naviješta:  "Ako  je  tko 
žedan,  neka  dođe  k  meni!"  (Iv  7,37)  Tko  želi  biti  blažen,  neka  dođe  k  meni  i  ja  ću  ga  učiniti 

blaženim  u  ovom  i  u  drugom  životu:  "Neka  pije  koji  vjeruje  u  mene!  Kao  što  reče  Pismo:  'Rijeke  će 
žive  vode  poteći  iz  njegove  utrobe!"'  (Iv  7,38) 

Dakle,  onaj  tko  vjeruje  i  ljubi  Isusa  Krista  bit  će  obdaren  tolikom  milošću,  da  će  iz  njegova 
srca,  tj.  iz  volje,  koja  je  kao  utroba  duše,  poteći  mnogo  izvora  svetih  kreposti,  koje  mu  neće  služiti 
samo  da  sačuva  svoj  život,  već  i  da  dade  život  drugima.  A  ta  voda  je  upravo  duh  Sveti,  ljubav 
osobna,  koju  je  Isus  Krist  obećao  poslati  s  Neba  nakon  svoga  uzašašća.:  "To  reče  o  Duhu  kojega  su 
imali  primiti  oni  što  vjeruju  u  njega.  Tada  doista  ne  bijaše  još  došao  Duh,  jer  Isus  još  nije  bio 
proslavljen."  (Iv  7,39) 

Ključ,  koji  otvara  prolaze  te  blažene  vode,  je  molitva,  kojom  postižemo  svako  dobro  uslijed 
obećanja:  tražite  i  dobit  ćete!  Mi  smo  slijepi,  siromašni  i  slabi,  ali  molitva  nam  daje  svjetlo,  jakost  i 
obilate  milosti.  S  molitvom  se  sve  postiže.  Tko  moli,  prima  što  god  želi!  Bog  nam  daje  svoje 
milosti,  ah  hoće  da  Ga  za  njih  molimo. 

Gospodine,  daj  mi  tu  vodu!  Isuse  moj,  molim  Te  sa  Samarijankom,  daj  mi  tu  vodu  tvoje 
ljubavi,  neka  učini  da  zaboravim  na  zemaljsko,  i  da  živim  jedino  za  Tebe,  koji  si  neizmjerno 
ljubezni.  Natopi  što  je  suho!  Duša  moja  je  suha  zemlja,  koja  ne  rađa  ništa  osim  grmlja  i  trnja;  Ti  joj 
udahni  milost,  da  urodi  plodom  slave  za  Tebe,  prije  nego  li  otiđe 
s  ovoga  svijeta. 

O,  Izvore  žive  vode,  o  najveće  dobro,  koliko  puta  sam  Te  ostavio  zbog  blata  ove  zemlje, 
koje  me  udaljilo  od  tvoje  ljubavi!  O,  da  sam  umro,  a  da  Te  nisam  uvrijedio!  Od  sada  neću  ništa 
tražiti,  osim  Tebe,  Bože  moj!  Budi  mi  u  pomoći  i  daj  mi  da  ti  budem  vjeran.  Marijo,  nado  moja,  drži 
me  uvijek  pod  svojim  plaštem. 

Litanije  Duhu  Svetomu  na  strani  357. 

ČETVRTI  DAN 
Ljubav  je  rosa  koja  oplođuje! 

Upravo  tako  hoće  sveta  Crkva  da  molimo:  Izljev  Duha  Svetoga  neka  očisti  naša  srca  i  oplodi 
nutarnjim  škropljenjem  svoje  rose.  Ljubav  oplođuje  dobre  želje,  svete  odluke  i  sveta  djela  duša;  to 
je  cvijet  i  plod  Duha  Svetoga.  Ljubav  se  naziva  rosa,  jer  ublažuje  želju  zlih  požuda  i  napasti.  Zbog 
toga  se  Duh  Sveti  naziva  "lahorom  u  vrućini".  Ta  rosa  silazi  u  naša  srca  za  vrijeme  molitve. 
Dovoljno  je  nekoliko  minuta  moliti,  da  se  utiša  svaka  strast  mržnje  ili  neuredne  ljubavi,  ma  kako 
ona  žestoka  bila. 

"Uveo  me  u  odaje  vina  i  pokrio  me  zastavom  ljubavi."  (Pj  2,4)  Sveto  razmišljanje  je  upravo  ta  odaja 
u  kojoj  se  uređuje  ljubav,  koja  ljubi  bližnjega  kao  sama  sebe,  a  Boga  iznad  svega.  Tko  ljubi  Boga, 
ljubi  molitvu,  a  tko  ne  ljubi  molitvu,  nemoguće  je  da  pobijedi  strasti. 

O,  Sveti  i  božanski  Duše,  neću  više  živjeti  sebi;  dane  života,  koji  mi  još  preostaju,  želim  provesti 
ljubeći  Tebe  i  nastojeći  ti  omiljeti.  Zato  Te  molim,  da  mi  udijeliš  dar  molitve.  Dođi  u  moje  srce  i 
nauči  me  pravilno  moliti.  Daj  mi  jakost,  da  ne  zapustim  zbog  nemara  molitvu  u  vrijeme  duhovne 
suše,  i  daj  mi  milost  da  uvijek  molim  i  to  one  molitve  koje  su  tvome  Srcu  najmilije.  Ja  sam  se  po 
svojim  grijesima  već  bio  izgubio,  ali  vidim  da  me  Ti  želiš  spasiti  i  posvetiti  tolikom  nježnom 
ljubavlju,  koju  mi  iskazuješ.  I  ja  želim  biti  svet,  da  ti  omilim  i  da  sve  više  ljubim  tvoju  neizmjernu 
dobrotu.  Ljubim  Te,  moje  najveće  dobro,  moje  sve,  i  jer  Te  ljubim,  sav  se  tebi  predajem.  O,  Marijo, 
nado  moja,  štiti  me  i  brani. 

Litanije  Duhu  Svetomu  na  strani  357. 

PETI  DAN 

Ljubav  je  mirovanje  koje  okrepljuje! 

Ljubav  se  naziva  "umornima  odmore"  i  "žalosnima  utjeha"!  Ljubav  je  mirovanje  koje 
okrepljuje,  jer  glavni  zadatak  ljubavi  je  sjediniti  volju  ljubitelja  sa  Voljom  Ljubljenoga.  Duši,  koja 
ljubi  Boga,  u  svakoj  kušnji  koju  podnosi,  u  svakoj  boli  koju  trpi,  u  svakom  gubitku  što  joj  se 

dogodi,  dovoljno  je  protumačiti,  kako  je  to  Volja  Ljubljenoga.  Samo  u  riječi:  "I  mir  Božji,  koji  je 
iznad  svakog  razuma,  čuvat  će  srca  vaša  i  vaše  misli  u  Kristu  Isusu."  (Fil  4,7) 

Sv.  Marija  Magdalena  Pacijska  kada  bi  samo  čula  riječ  "Volja  Božja",  osjetila  je  da  se 
ispunjena  radošću. 

U  ovom  životu  svatko  treba  nositi  svoj  križ.  Sv.  Terezija  je  rekla,  daje  križ  težak  samo  za 
onoga  koji  ga  vuče,  a  ne  za  onoga  koji  ga  zagrli.  Tako  Gospodin  zna  dobro  raniti  i  izliječiti:  "On 
ranjava,  ali  i  ranu  povija,  udara,  i  svojom  zacjeljuje  rukom."  (Job  5,18) 

Svojom  slatkom  pomašću,  Duh  Sveti  čini  slatkima  sve  naše  rane  i  muke.  Da,  Gospodine,  jer  se  tebi 
tako  svidjelo.  U  svim  nezgodama,  koje  nam  se  dogode,  moramo  govoriti:  "Neka  bude  tako, 
Gospodine,  jer  se  tako  tebi  svidjelo!"  A  kad  nas  uhvati  strah  pred  vremenitim  zlom,  koje  nam  se 
može  dogoditi,  recimo:  "Učini  Ti,  moj  Bože,  što  god  želiš;  sve  već  sada  prihvaćam."  1  zato  je  vrlo 
dobro,  kako  je  sv.  Terezija  činila,  da  se  preko  dana  često  prikažemo  Bogu. 

Ah,  moj  Bože,  koliko  sam  se  puta,  da  učinim  svoju  volju,  suprotstavio  tvojoj  Volji  i  prezreo 
je?  Kajem  se  zbog  toga  više  nego  zbog  ičega  drugoga.  Gospodine,  od  sada  ću  Te  ljubiti  svim  srcem 
svojim.  Govori,  Gospodine,  sluga  tvoj  sluša!  Reci  mi  što  želiš  od  mene  i  ja  ću  sve  učiniti.  Tvoja 
Volja  bit  će  uvijek  jedina  moja  želja,  jedina  moja  ljubav. 

O,  Duše  Sveti,  pomozi  mojoj  slabosti!  Ti  si  sama  dobrota.  Kako  mogu  ljubiti  išta  drugo,  osim  tebe? 
Svojom  nježnom  ljubavi,  prigrli  k  sebi  sve  moje  osjećaje.  Ostavljam  sve,  kako  bi  se  samo  tebi 
predao.  Primi  me  i  pomaži  me.  O,  Majko  moja,  Marijo,  u  Tebe  se  uzdam! 

Litanije  Duhu  Svetomu  na  strani  357. 

ŠESTI  DAN 

Ljubav  je  krepost  koja  daje  jakost! 

"Jer  ljubav  je  jaka  kao  smrt!"  (Pj  8,6)  Kao  što  nema  snage  koja  bi  se  mogla  oduprijeti  smrti, 
tako  za  dušu  koja  ljubi,  nema  teškoće  koju  ljubav  ne  bi  prevladala.  Kada  se  radi  o  tome,  da  se  omili 
ljubljenomu,  ljubav  prevladava  sve:  gubitak,  prezire,  muke.  Ništa  nije  tako  teško,  da  oganj  ljubavi 
ne  bi  to  mogao  prevladati.  To  je  najsigurniji  znak,  po  kojem  se  raspoznaje  da  lije  duša,  koja  istinski 
ljubi  Boga,  vjerna  u  ljubavi  -  kako  u  sreći  tako  i  u  protivštinama. 

Sv.  Franjo  Saleški  je  govorio  daje  Bog  tako  blag  kad  nas  tješi,  kao  što  je  blag  kada  nas  bičuje,  jer 
sve  čini  iz  ljubavi.  Što  nas  u  ovom  životu  više  bičuje,  to  nas  više  ljubi. 

Sv.  Ivan  Krizostom  je  sretnijim  smatrao  sv.  Pavla  u  okovima,  nego  kada  je  bio  uznesen  u  treće 
Nebo.  Zato  su  se  sveti  mučenici  usred  muka  veselih  i  zahvaljivali  Gospodinu  za  milost  što  im  je  dao 
da  trpe  za  Njegovu  ljubav.  A  drugi  su  sveci,  kada  nije  bilo  okrutnika  da  ih  muče,  postali  sami  svoji 
okrutnici,  namečući  si  razne  pokore,  samo  da  omile  Bogu.  Sv.  Augustin  je  rekao,  da  se  ne  muči  onaj 
koji  ljubi,  ali  ako  se  i  muči,  ta  mu  je  muka  draga.  U  onom  što  se  ljubi,  ako  se  i  trpi,  sama  se  muka 
ljubi. 

O,  Bože  duše  moje, kažem  da  Te  ljubim,  a  što  onda  činim  za  tvoju  ljubav?  Ništa!  To  je,  dakle,  znak 
da  Te  ne  ljubim  ili  da  Te  premalo  ljubim.  Isuse  moj,  pošalji  Duha  Svetoga,  da  dođe  i  udjeli  mi 
jakost,  da  trpim  za  tvoju  ljubav  i  da  učinim  nešto  za  Tebe,  prije  nego  što  me  stigne  smrt.  Ne  dopusti 
da  umrem,  ljubljeni  moj  Otkupitelju,  ovako  hladan  i  nezahvalan,  kao  što  sam  do  sada  bio!  Daj  mi 
snage  da,  nakon  tolikih  grijeha  kojima  sam  zaslužio  Pakao,  ljubim  trpljenje.  Moj  Bože,  Dobroto  i 
Ljubavi,  želiš  stanovati  u  mojoj  duši,  iz  koje  sam  te  toliko  puta  istjerao;  dođi,  stanuj,  posjeduj  je  i 
svu  je  učini  svojom. 

Ja  Te  ljubim,  Gospodine  moj,  a  ako  Te  ljubim,  Ti  si  već  sa  mnom.  Umnoži  plamenove,  umnoži 
vezove,  da  ne  želim,  ne  tražim,  ne  ljubim  ništa  drugo  osim  Tebe,  i  da  tako  sputan  nikada  se  ne 
rastavim  od  tvoje  ljubavi.  Isuse  moj,  ja  želim  biti  sav  tvoj!  O,  Kraljice  i  Odvjetnice  moja,  Marijo, 
isprosi  mi  ljubav  i  ustrajnost. 

Litanije  Duhu  Svetomu  na  strani  357. 


377 


SEDMI  DAN 

Ljubav  čini,  da  Bog  stanuje  u  duši! 

Duh  Sveti  zove  se  gost  duše.  To  je  ono  veliko  obećanje,  što  je  Isus  Krist  dao,  onome  koji  Ga 
ljubi,  kada  je  rekao:  "Ako  me  ljubite,  zapovijedi  ćete  moje  čuvati.  I  ja  ću  moliti  Oca  i  on  će  vam 
dati  drugoga  Branitelja  da  bude  s  vama  zauvijek."  (Iv  14,  15-16)  Zato  Duh  Sveti  ne  ostavlja  nikada 
duše,  ako  Ga  ona  ne  istjera.  On  ne  ostavlja,  ako  nije  ostavljen. 

Bog  prebiva  u  duši  koja  Ga  ljubi;  ali  rekao  je  da  nije  zadovoljan,  ako  Ga  ne  ljubimo  svim 
srcem.  Sv.  Augustin  piše,  da  rimski  senat  nije  htio  Isusa  staviti  među  bogove  govoreći,  da  je  On 
oholi  Bog,  jer  hoće  da  se  njemu  jedinome  klanjamo.  A  tako  i  je:  On  neće  drugoga  u  onom  srcu  koje 
Ga  ljubi,  hoće  biti  sam  i  sam  da  u  njemu  stanuje,  sam  da  bude  ljubljen,  i  kada  vidi  da  nije  sam, 
jedini  koji  je  ljubljen,  ljubomoran  je.  Sv.  Jakov  piše:  "Mislite  li  da  uzalud  Pismo  veli:  'Ljubomorno 
čezne  za  duhom  što  gaje  nastanio  u  nama’?"  (4,5) 

Jednom  riječju,  kako  kaže  sv.  Jeronim,  Isus  je  ljubomoran.  Zato  Zaručnik  nebeski  hvali  onu  dušu, 
koja  poput  grlice  živi  samotna  i  sakrivena  od  svijeta,  jer  neće  da  svijet  ima  dio  one  ljubavi,  koju  On 
želi  za  sebe.  Zato  i  hvali  svoju  zaručnicu,  zovuć  je  vrtom  zatvorenim:  "Ti  si  vrt  zatvoren,  sestro 
moja,  nevjesto,  vrt  zatvoren  i  zdenac  zapečaćen."  (Pj  4,12)  Vrt  je  zatvoren  za  svaku  ljubav 
zemaljsku.  Zar  možda  ne  zaslužuje  Isus  svu  našu  ljubav?  Sve  je  tebi  dao,  ništa  si  nije  zadržao,  veli 
sv.  Krizostom.  On  ti  je  dao  svu  svoju  Krv  i  život,  ne  preostaje  mu  ništa  više,  što  bi  ti  još  mogao  dati. 
Moj  Bože,  vidim  da  hoćeš  da  budem  sav  tvoj.  Ja  sam  Te  toliko  puta  izagnao  iz  svoje  duše,  a  ti  se 
nisi  ustezao,  da  se  opet  povratiš  i  sa  mnom  sjediniš.  Uzmi  me  svega  sada  u  posjed  Sad  se  sav  tebi 
dajem,  primi  me,  Isuse  moj,  i  ne  dopusti  da  i  časa  živim  bez  tvoje  ljubavi.  Ti  tražiš  mene,  a  ja  ne 
tražim  drugoga  osim  Tebe.  Ti  ljubiš  mene,  a  ja  ljubim  Tebe.  Budući  da  me  ljubiš,  sveži  me  s  tobom, 
da  od  tebe  više  ne  otiđem.  Kraljice  Neba,  u  Tebe  se  uzdam! 

Litanije  Duhu  Svetomu  na  strani  357. 

OSMI  DAN 

Ljubav  je  vez  koji  spaja! 

Kao  što  je  Duh  Sveti,  koji  je  ljubav  nestvorena,  vez  nerazrješivi,  koji  spaja  Oca  sa  Riječju 
vječnom  ,  tako  je  On  taj  koji  sjedinjuje  dušu  s  Bogom. 

Sv.  Augustin  je  rekao,  daje  ljubav  krepost,  koja  nas  veže  s  Bogom.  Zato  je,  pun  radosti,  sv. 
Lovrinac  Justinijanski  zavapio:  "Tvoj  vez,  o  ljubavi,  ima  toliku  snagu,  daje  mogao  svezati  Boga  i 
spojiti  Ga  s  našim  dušama!" 

O,  ljubavi,  koliko  je  velik  tvoj  vez,  kojim  se  Bog  mogao  svezati?  Vezovi  svjetovni,  vezovi 
su  smrtni,  ali  vezovi  Božji,  vezovi  su  života  i  spasa.  Tako  je,  jer  vezovi  Božji,  pomoću  ljubavi, 
spajaju  nas  s  Bogom,  koji  je  pravi  i  jedini  naš  život. 

Prije  dolaska  Isusa  Krista,  ljudi  su  bježali  pred  Bogom,  jer  priljubljeni  uz  zemlju  ustručavali 
su  se  sjediniti  sa  svojim  Stvoriteljem.  No,  Gospodin  ih  je  tim  vezovima  ljubavi  pritezao  k  sebi.  Ti 
vezovi  su  dobročinstva,  svjetlo,  pozivi  k  ljubavi  Njegovoj,  obećanja  Neba,  a  iznad  svega  je  bio  dar, 
koji  nam  je  dao  Isus  Krist  Žrtvom  na  križu  i  Presvetim  Oltarskim  Sakramentom  i  darom  Duha 
Svetoga.  Zato  je  prorok  zavapio:  "Skini  okov  sa  svoga  vrata, izgnana  kćeri  sionska."  (Iz  52,2) 

O,  dušo,  ti  si  stvorena  za  Nebo,  razriješi  se  vezova  zemaljskih  i  spoji  se  vezom  svete  ljubavi 
sa  Bogom.  Imajte  ljubav,  jer  ona  je  vez  savršenosti.  Ljubav  je  vez,  koji  u  sebi  spaja  sve  kreposti  i 
čini  dušu  savršenom.  Sv.  Augustin  je  rekao:  "Ljubi  i  čini  što  hoćeš!  Ljubi  Boga  i  čini  što  hoćeš,  jer 
tko  ljubi  Boga,  nastoji  izbjeći  sve  što  se  ne  mili  Ljubljenomu,  i  gleda  da  mu  u  svemu  udovolji." 
Dragi  moj  Isuse,  previše  si  me  obvezao,  da  Te  ljubim,  previše  Te  je  stajalo,  dok  si  sebi  pribavio 
ljubav  moju,  previše  bi  bio  nezahvalan,  kada  bih  Te  malo  ljubio  ili  kada  bih  dijelio  srce  svoje 
između  stvorova  i  Tebe,  nakon  što  si  mi  dao  Krv  i  život.  Ja  se  želim  odreći  svega  i  sva  svoja  osjetila 
staviti  u  Tebe.  Ali,  ja  sam  preslab  da  izvršim  tu  svoju  želju;  Ti,  koji  mije  daješ,  daj  mi  jakost  daje  i 
izvršim. 

Rani,  ljubljeni  moj  Isuse,  slatkom  strelicom  svoje  ljubavi  moje  nevoljno  srce,  da 
iznemognem  od  želje  za  tobom,  da  uvijek  samo  Tebe  tražim,  da  za  tobom  jedinim  čeznem  i  Tebe 
uvijek  nađem.  Isuse  moj,  Tebe  jedinoga  hoću,  i  ništa  više.  Daj  da  to  ponavljam  cijeloga  života,  a 
posebno  na  smrtnom  času:  samo  Tebe  hoću,  i  ništa  više!  O,  Marijo,  Majko  moja,  učini  da  od  sada 
ništa  drugo  ne  želim,  osim  Boga! 

Litanije  Duhu  Svetomu  na  strani357. 

DEVETI  DAN 

Ljubav  je  blago  svakoga  dobra! 

Ljubav  je  ono  blago,  za  koje  Evanđelje  govori,  da  treba  ostaviti  sve  da  bi  se  postiglo,  jer 
ljubav  nas  čini  dionicima  prijateljstva  Božjega!  Sv.  Augustin  je  rekao:  "Zašto,  čovječe,  tražiš  dobra? 
Traži  jedino  Dobro,  u  kojem  su  sva  dobra!"  No,  Boga  ne  možemo  naći,  dok  ne  ostavimo  zemaljske 
stvari.  Sv.  Terezija  piše:  "Odijeli  srce  od  stvorova  i  naći  ćeš  Boga.  Tko  nađe  Boga,  nalazi  što  traži." 

"Sva  radost  tvoja  neka  bude  Jahve:  On  će  ispuniti  želje  tvoga  srca!"  (Ps  37,4)  Srce  čovječje 
neprestano  traži  dobra,  koja  ga  mogu  usrećiti.  Ali,  ako  ih  ide  tražiti  u  stvorovima,  koliko  god  da  ih 
primi,  nikada  neće  biti  zadovoljan;  ali,  ako  neće  drugo  nego  Boga,  Bog  će  zadovoljiti  svim 
njegovim  željama.  Tko  je  na  ovoj  zemlji  sretniji  od  svetih?  A,  zašto?  Zato  jer  oni  hoće  i  traže  jedino 
Boga! 

Neki  je  vladar  išao  u  lov,  pa  u  šumi  susretne  pustinjaka  i  upita  ga  što  radi  u  toj  pustinji?  No, 
pustinjak  upita  vladara  što  on  tu  radi.  Vladar  mu  odgovori:  "Idem  u  lov  na  divljač."  Pustinjak  na  to 
odgovori:  "A ja  idem  u  lov  na  Boga!" 

Sv.  Klementu  neki  je  okrutnik  nudio  zlato  i  drago  kamenje,  ako  se  odrekne  Isusa  Krista,  no 
svetac  uzdahne  i  zavapi:  "Bog  se  zamjenjuje  za  malo  blata!"  Blago  onome  tko  zna  raspoznati  ovo 
blago  božanske  ljubavi  i  teži  da  ga  postigne.  Tko  ga  postigne,  sam  će  se  lišiti  svega,  da  osim  Boga, 
drugo  ništa  nema.  Sv.  Franjo  Saleški  je  rekao:  "Kada  u  kući  izbije  požar,  sve  stvari  se  bacaju  kroz 
prozor." 

Otac  Pavao  Segneri  mlađi,  veliki  sluga  Božji,  znao  je  reći,  daje  ljubav  kradljivac,  koji  nas 
lišava  svih  zemaljskih  osjećaja,  tako  da  govorimo:  Što  drugo  da  želim  osim  Tebe,  Gospodine  Bože 
moj?  Bože  moj,  ja  do  sada  nisam  tražio  Tebe,  već  sebe  i  svoje  zadovoljstvo,  a  time  sam  okretao  leđa 
tebi,  najvećemu  Dobru.  Ali  me  tješi  što  prorok  Jeremija  govori,  daje  Gospodin  dobar  duši,  koja  Ga 
traži.  Ljubljeni  moj  Gospodine,  poznajem  zlo,  što  sam  ga  učinio,  ostavivši 

Tebe,  i  zbog  toga  žalim  iz  svega  srca.  Poznajem  neizmjerno  blago,  a  to  si  Ti.  Neću  zlorabiti  to 
svjetlo:  ja  ostavljam  sve  i  odabirem  Tebe  za  jedinu  svoju  ljubav. 

Moj  Bože,  moja  ljubavi,  sve  moje,  ja  Te  ljubim,  Tebe  želim,  za  tobom  čeznem!  Dođi,  Duše 
Sveti,  i  svojim  ognjem  uništi  u  meni  svaki  osjećaj,  koji  nije  za  Tebe!  Učini  da  ja  budem  sav  tvoj,  da 
sve  prevladam,  da  ti  omilim.  O,  Odvjetnice  i  Majko  moja,  Marijo,  pomozi  mi  svojim  zagovorom! 
Litanije  Duhu  Svetomu  na  strani  357. 

DESETI  DAN* 

*A  ko  netko  ovu  devetnicu  započne  na  samo  Spasovo,  onda  je  potrebno  još  i  razmišljanje  za  deseti 
dan,  koje  se  stoga  tu  stavlja.  Samo  se  po  sebi  razumije,  da  se  ova  devetnica  u  čast  Duhu  Svetome 
može  obaviti  uvijek  kada  se  želi  isprositi  kakva  milost! 

Što  više  čovjek  ljubi  Boga,  postaje  svetiji!  Sv.  Franjo  Borgija je  govorio,  daje  molitva  ono 
što  u  srce  čovječje  uvodi  ljubav  Božju;  a  mrtvljenje  je  ono  što  sa  srca  skida  zemlju,  da  ga  učini 
sposobnim  primiti  oganj  ljubavi.  Što  više  zemlje  ima  u  srcu,  to  manje  ima  mjesta  za  svetu  ljubav. 
Zato  su  sveci  nastojali  što  više  mrtvih  samoljublje  i  svoje  osjećaje.  Svetih  ima  malo,  ali  treba  živjeti 
sa  malo  njih,  ako  se  hoćemo  sa  nekolicinom  spasiti.  Sv.  Ivan  Klimački  piše:  "Živi  sa  nekolicinom, 
ako  hoćeš  da  sa  nekolicinom  kraljuješ." 

Sv.  Bernard  kaže:  "Savršeno  ne  može  biti,  nego  samo  izvanredno.  Tko  želi  savršeno  živjeti,  treba 
živjeti  izvanredno."  Prije  svega,  trebamo  imati  želju  da  se  posvetimo.  Osim  želje,  trebamo  i  donijeti 
odluku.  Neki  uvijek  žele,  ali  nikako  da  prijeđu  na  djela.  Sv.  Terezija  je  govorila,  da  se  tih 
neodlučnih  duša  đavao  ne  boji;  a  nasuprot  njima,  Bog  je  prijatelj  odvažnih  duša.  Đavao  želi 
prikazati  kao  oholost  misao  raditi  puno  za  Boga.  Bila  bi  oholost,  kada  bismo  se  pouzdavali  to  činiti 
oslanjajući  se  na  vlastite  sile.  No,  nije  oholost  odlučiti  se  postati  svet  uzdajući  se  u  Boga  i  govoreći: 
Sve  mogu  u  onome,  koji  me  jača!  Treba  se  ohrabriti,  odlučiti  i  započeti.  Molitva  sve  može.  Ono  što 
mi  ne  možemo  po  svojim  silama,  moći  ćemo  s  pomoću  Božjom,  koji  je  obećao,  da  će  nam  dati  što 
god  od  Njega  zamolimo.  "Što  god  hoćete,  ištite  i  bit  će  vam."  (Iv  15,7)  Dragi  moj  Otkupitelju,  Ti 
želiš  moju  ljubav  i  zapovijedaš  I  mi,  da  Te  ljubim.  Ne,  Bože  moj,  reći  ću  ti,  oslanjajući  se  na 
Milosrđe  tvoje,  ne  plaše  me  moji  počinjeni  grijesi,  jer  njih  |  sada  mrzim  više  nego  ikoje  drugo  zlo,  i 
znam  da  Ti  zaboravljaš  na  uvrede  one  duše,  koja  se  kaje  i  koja  Te  ljubi.  Budući  da  sam  Te  više  od 
drugih  uvrijedio,  želim  Te,  s  tvojom  pomoći,  ljubiti  više  od  drugih. 

Gospodine  moj,  Ti  hoćeš  da  budem  svet,  i  ja  hoću  biti  svet,  da  ti  omilim.  Ljubim  Te, 
Dobroto  neizmjerna!  Sav  se  ;  predajem  tebi.  Ti  si  jedino  moje  dobro,  jedina  moja  ljubav.  Primi  me, 
ljubavi  moja,  i  učini,  da  budem  sav  tvoj,  i  ne  dozvoli  da  Te  ikada  više  uvrijedim.  Daj  da  se  sav  za 
Tebe  istrošim,  kao  što  si  se  Ti  sav  istrošio  za  mene.  O,  Marijo,  Zaručnice,  koja  najviše  ljubiš  Duha 
Svetoga,  isprosi  mi  ljubav  i  vjernost! 

Litanije  Duhu  Svetomu 


LITANIJE  DUHU  SVETOMU 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Duše  Sveti,  čuj  nas! 

Duše  utješitelju,  usliši  nas! 

Oče,  nebeski  Bože, 

Sine,  Otkupitelju  svijeta  Bože, 

Duše  Sveti,  Bože, 

Sveto  Trojstvo,  jedan  Bože, 

Duše  Sveti,  koji  izlaziš  od  Oca  i  Sina, 

Duše  Sveti,  po  čijem  su  nadahnuću 
govorili  proroci, 

Duše  Sveti,  koji  svjedočiš  za  Isusa  Krista, 

Duše  Sveti,  naš  božanski  Učitelju, 

Duše  Sveti,  po  kojemu  je  Djevica  Marija 
začela  Sina  Božjega, 

Duše  Sveti,  koji  stanuješ  u  nama, 

Duše  istine, 

Duše  mudrosti, 

Duše  razuma, 

Duše  jakosti, 

Duše  pobožnosti, 

Duše  dobrog  savjeta,  Duše  znanja,  Duše  straha  Božjeg, 

Duše  milosti  i  milosrđa,  Duše  ljubavi,  Duše  radosti,  Duše  mira, 
Duše  strpljivosti,  Duše  blagosti, 

Duše  dobrote  i  duhovne  miline, 

Duše  ustrajnosti, 

Duše  umjerenosti, 

Duše  poniznosti, 

Duše  krotkosti, 

Duše  vjere  i  ufanja, 

Duše  čistoće, 

Duše  savjesnosti, 

Duše  razboritosti, 

Duše  života  i  spasa, 

Duše  kreposti, 

Duše  svih  milosti, 

Duše  Sveti,  koji  proničeš  Božje  tajne,  Duše  Sveti,  koji  nam  pomažeš  u  molitvi,  Duše  Sveti,  po 
kome  smo  se  duhovno  preporodili,  Duše  Sveti,  koji  nam  srca  napunjaš  božanskom  ljubavlju, 

Duše  Sveti,  upravitelju  misli  i  namjera  srca, 

Duše  Sveti,  čistitelju  naših  duša, 

Duše  Sveti,  čijom  milošću  postajemo  Božja  djeca, 

Duše  Sveti,  posvetitelju  i  ravnatelju  Crkve, 

Duše  Sveti,  koji  si,  poput  gorućih  jezika, 
sišao  nad  apostole, 

Sigurna  pomoći  u  svakoj  nevolji, 

Slasti  početnika  u  tvojoj  službi, 

Jakosti  u  tebi  napredujućih, 

Kruno  savršenih, 

Radosti  anđela, 

Svjetlo  patrijarha, 

Pobjedo  mučenika, 

Znanje  priznavaoca, 

Čistoćo  djevica, 

Pomasti  svih  svetih, 

Milostiv  budi,  oprosti  nam  Duše  Sveti! 

Milostiv  budi,  usliši  nas  Duše  Sveti! 

Od  svakoga  zla, 

Od  svakoga  grijeha, 

Od  svih  napasti  i  zasjeda  đavolskih, 

Od  svake  preuzetnosti  i  zdvojnosti, 

Od  poricanja  objavljenih  istina, 

Od  grešne  okorjelosti  i  bezbožnosti, 

Od  svake  nečistoće  duše  i  tijela, 

Od  duha  bludnosti, 

Od  krivovjerja  i  svih  zabluda, 

Od  svakog  zloga  duha, 

Od  zle  i  vječne  smrti, 

Po  Tvojem  izlaženju  od  Oca  i  Sina, 

Po  divnom  djelovanju  Tvoje  milosti, 

Po  bezgrešnom  Začeću  Djevice  Marije, 

Po  otajstvenom  Začeću  Isusa  Krista, 

Po  Tvojem  silasku  nad  Isusa  u  rijeci  Jordanu, 

Po  Tvom  silasku  nad  apostole, 

Na  veliki  dan  suda  Božjega, 

Mi  grešnici,  Tebe  molimo,  usliši  nas! 

Da  nam  se  smiluješ, 

Da  po  tebi  sveto  živimo, 

Da  se  udostojiš  sve  udove  Crkve  oživjeti  i  posvetiti,  Da  se  udostojiš  svojom  svetom  milošću  uvijek 
nas  pratiti  i  preteći, 

Da  se  udostojiš  dati  nam  darove  prave  svetosti,  pobožnosti  i  molitve, 

Da  se  udostojiš  sve  naše  misli,  riječi  i  djela  sebi  upraviti  i  posvetiti, 

Da  se  udostojiš  dati  nam  da  postignemo  pravu  poniznost  i  sve  kreposti,  Da  obnoviš  u  nama 
pravednost  i  poštenje,  Da  se  udostojiš  zasaditi  u  nama  dar  krotke  strpljivosti, 

Da  se  udostojiš  dati  nam  milost  suza, 

Da  se  udostojiš  udahnuti  nam  iskrene  osjećaje 
milosrđa  i  ljubavi, 

Da  nas  obogatiš  božanskom  istinom  i  milošću, 

Da  se  udostojiš  utvrditi  nas  u  milosti  svojoj, 

Da  nas  primiš  među  svoje  odabrane, 

Da  se  udostojiš  uslišiti  nas, 

Da  po  tebi  Bogu  živimo, 

Duše  Sveti  Bože,  molimo  Te,  usliši  nas! 

Jaganjče  Božji,  koji  oduzimaš  grijehe  svijeta, 

izlij  na  nas  Duha  Svetoga!  Jaganjče  Božji,  koji  oduzimaš  grijehe  svijeta, 

pošalji  na  nas  obećanoga  Duha  Očevog!  Jaganjče  Božji,  koji  oduzimaš  grijehe  svijeta,  daj  nam 
Duha  Dobroga! 

Duše  Sveti,  čuj  nas!  Duše  Utješitelju,  usliši  nas! 

Oče  naš,... 

Blagoslivljajmo  Oca  i  Sina  sa  Duhom  Svetim!  Hvalimo  Ga  i  uzvisujmo  u  sve  vijeke!  Amen. 
Pomolimo  se!  Bože,  koji  si  svjetlošću  Duha  Svetoga  poučio  srca  vjernih,  daj  da  u  tom  istom  Duhu 
spoznamo  što  je  pravo  i  Njegovoj  se  utjesi  vazda  radujemo! 

Gospodine,  zapali  nam  srce  ognjem  Duha  Svetoga,  da  ti  čistim  tijelom  služimo  i  neokaljanim  srcem 
omilimo! 

Bože,  kome  je  svako  srce  otkriveno,  kome  svačija  volja  govori  i  kome  nije  skrivena  nijedna  tajna, 
očisti  izljevom  Duha  Svetoga  misli  srca  našega,  da  zaslužimo  savršeno  Te  ljubiti  i  dostojno  Te 
hvaliti.  Po  Kristu  Gospodinu  našem!  Amen.  (Litanije  Duhu  Svetome  su  iz  molitvenika  "Rajska 
vrata"  (189B.g.),  od dr.  Josipa  Stadlera,  metropolite  i  nadbiskupa  vrhbosanskog.) 


MOLITVE  DUHU  SVETOMU 

Molitve  Duhu  Svetomu  za  blagdane  i  nedjelje 

(sv.  Alfons  Marija  Liguori) 

Bože,  Duše  Sveti,  evo  nas  pred  tobom,  da  proslavimo  tvoje  veličanstvo  i  Tebe  za  tvoje 
milosti  zazovemo.  Dođi  k  nama  i  udostoji  se  nastaniti  u  našim  srcima.  Nauči  nas  moliti  i  pokaži 
nam  kako  da  Te  slavimo  i  u  svemu  ti  omilimo.  Udahni  u  nas  pravu  pobožnost  i  sačuvaj  nas  od  svake 
nemarnosti  i  rastresenosti.  Sjedini  nas  sa  sobom,  da  budemo  jedno  u  tebi.  Daj  da  Te  tako  slavimo  i 
zazivamo,  te  da  nađemo  milost  pred  tobom  i  zavrijedimo  vječnu  nagradu,  Ti,  koji  s  Ocem  i  Sinom 
živiš  i  kraljuješ,  Bog  u  sve  vijeke  vjekova.  Amen. 

Oče,  nebeski  Bože,  Ti  si  nas  stvorio,  da  se  po  nama  proslaviš,  da  nas  učiniš  dionicima  svoje 
dobrote,  pred  tobom  se  ničice  klanjamo,  da  ti  se  sa  nebeskim  stvorovima  poklonimo  i  da  Te  hvalimo 
i  slavimo. 

Hvala  ti  i  slava  u  vijeke!  Od  tebe  očekuju  sva  stvorenja,  da  im  daš  hranu  u  pravo  vrijeme.  Ti 
otvaraš  ruku  svoju  i  napunjaš  sve  što  živi  blagoslovom.  Ako  li  samo  odvratiš  lice  svoje,  sve  mora 
poginuti;  oduzmeš  li  dah  svoj,  pretvara  se  sve  u  prah.  Pošalji  Duha  Svojega  i  sve  će  se  nanovo 
stvoriti,  i  obnovit  ćeš  lice  zemlje. 

Hvala  ti  i  slava  u  vijeke!  Riječju  Gospodnjom  utvrđena  su  nebesa  i  dahom  usta  Njegovih  sav  ukras 
njihov. 

O,  Bože,  Ti  Oče  svjetlosti,  od  koga  svako  dobro  dolazi,  udijeli  nam  sa  tjelesnim  kruhom  i 
duhovnu  hranu,  milost  Duha  Svetoga!  Podrži  pravednike  u  dobru,  poboljšaj  grešnike,  podaj  svima 

Duha  svoga,  da  uvijek  misle  i  rade  što  je  ispravno,  da  uzmognemo  svi  mi,  koji  bez  tebe  ne 
možemo  opstati,  potpuno  po  tvojoj  Volji  živjeti,  po  Isusu  Kristu,  Gospodinu  našemu.  Amen. 

O,  Isuse,  pobjednice  nad  smrću  i  Paklom,  uzašao  si  na  Nebo  i  poveo  sa  sobom  pravednike  iz 
Nadpakla  i  primio  si  od  Oca  darove  za  ljude,  da  ih  među  njima  podijeliš  kao  nagradu  za  pobjedu.  Ti 
uzlaziš  na  Nebo,  da  sve  napuniš  svojim  darovima. 

Hvala  ti,  Isuse,  u  vijeke!  Gospodine,  velike  stvari  činiš  svojoj  Crkvi,  njome  upravljaš  velikom  moći, 
milosrđe  tvoje  traje  od  koljena  do  koljena  za  sve,  koji  se  tebe  boje.  Čudnovat  si  u  svecima  svojim; 
daješ  im  jakost  i  snagu  za  borbu  i  vodiš  ih  k  savršenstvu. 

Hvala  ti,  Isuse,  u  vijeke!  Zapovijedi,  Isuse,  moći  svojoj,  da  dovršiš  ono  što  si  za  nas  započeo! 

O,  Isuse,  Kralju  slave  i  Gospodaru  sila,  koji  si  pobjedonosno  uzašao  na  Nebo,  ne  dopusti  da 
se  žalostimo,  nego  nam  pošalji  obećanoga  Utješitelja,  Duha  Očevog,  da  nam  udijeli  blago  tvojih 
milosti,  što  si  nam  ih  stekao  svojom  mukom  i  smrću.  Ti,  koji  živiš  i  kraljuješ  u  vijeke  vjekova. 
Amen. 

Duše  Sveti,  Duše  Očev  i  Sinov,  Ti  si  pravi  Bog,  djelitelj  svih  milosti  Kristovih.  Ti  si  u 
plamenim  jezicima  sišao  nad  apostole  i  udijelio  im  puninu  svojih  milosti. 

Užeži  u  nama  svoju  ljubav!  Ti  si  ljubav  između  Oca  i  Sina.  Po  tebi  se  izljeva  Božja  ljubav  u  naša 
srca.  Krštenjem  posvećuješ  ljude  i  činiš  ih  djecom  Božjom  i  djecom  svete  majke  Crkve.  Ti  stanuješ 
i  djeluješ  u  njima  kao  u  svojem  hramu,  da  ih  učiniš  po  uzoru  Isusu.  Ti  si  onaj,  koji  nas  u  Kristu 
potvrđuje,  daješ  nam  se  u  srce,  kao  zalog  i  pečat. 

Užeži  u  nama  svoju  ljubav!  Blago  onima,  koje  Duh  Božji  vodi  oni  su  djeca  Božja  i  subaštinici 
Kristovi.  Očisti,  Oče  nebeski,  srca  naša,  ulij  u  njih  Duha  Svetoga  i  oplodi  ih  rosom  milosti  na  svet 
život.  Po  Isusu  Kristu,  Gospodinu  našem.  Amen. 

Bože  moj,  velik  si  i  moćan  u  svojem  Kraljevstvu  i  slavan  u  svojoj  svetoj  Crkvi.  Ti  si  je 
ustanovio  na  spas  ljudi,  kao  zaručnicu  neokaljanu,  sebi  si  je  pridružio.  Ti  je  učiš  svjetlom  Duha 
Svetoga  i  uvodiš  je  u  svaku  istinu;  Ti  je  posvećuješ  milošću  i  njom  upravljaš  do  svršetka  svijeta. 

Štiti  i  uzvisi  svoju  svetu  Crkvu!  Dođi,  najveći  Gospodaru,  i  posveti  prebivalište  svoje.  Ti  prebivaš 
usred  Crkve  svoje  i  u  pravo  vrijeme  joj  pritječešu  pomoć.  Rasprši  njezine  neprijatelje  dahom  usta 
svojih  i  pokaži  se  našim  Osloboditeljem.  Ti  si  naše  utočište  u  protivštinama  i  naša  nada  u 
nevoljama. 

Štiti  i  uzvisi  svoju  svetu  Crkvu!  Podigni  se,  Gospodine,  i  raspršit  će  se  neprijatelji  tvoji,  i 
razbježat  će  se  pred  licem  tvojim  oni,  koji  Te  mrze.  Molimo  Te,  milosrdni  Bože,  dođi  pomoći  svetoj 
Crkvi  svojoj,  da  se,  Duhom  Svetim  sjedinjena,  nikakvom  navalom  neprijateljskom  ne  potrese.  Po 
Isusu  Kristu,  Gospodinu  našem.  Amen. 

Molitva  Duhu  Svetomu  za  svaki  dan 

(sv.  Augustin) 

O,  božanska  Ljubavi,  sveta  zajednico  Svemoćnog  Oca  i  Preblaženog  Sina,  svemoćna 
pomoći,  Duše  Sveti,  predobri  Tješitelju  žalosnih!  Izlij  se  svojom  jakom  silom  u  dno  srca  moga, 
prebivaj  u  njemu  i  razveseli  sve  tamne  kutove  te  zapuštene  kuće  trakom  svoga  sjajnoga  svjetla; 
pohodi  me  i  oplodi  obilnom  rosom  svojih  milosti  tvrdu  zemlju  duše  moje,  koja  odavno  potpuno 
suha  gine  i  vene. 

Rani  strelicom  svoje  ljubavi  moju  nutrinu,  užeži  i  pronikni  spasonosnim  plamenom  duh 
moj,  rasvijetli  me  ognjem  svete  revnosti  i  sažeži  sve  što  je  nečisto,  a  što  se  tako  čvrsto  drži  duše  mi  i 
tijela!  Napoji  me  rijekom  svojih  slasti,  da  više  ne  pođem  za  otrovnom  slašću  ovoga  svijeta.  Sudi  mi, 
Gospodine,  i  odvoji  me  od  naroda  nesvetoga,  uči  me  vršiti  tvoju  Volju,  jer  Ti  si  Bog  moj!  Vjerujem 
da  Ti  svakoga,  u  kome  stanuješ,  činiš  hramom  Oca  i  Sina.  Blago  onome,  tko  Te  za  gosta  primi,  jer 
će  se,  po  tebi,  u  njemu  nastaniti  i  Otac  i  Sin. 

Dođi,  predobri  Tješitelju  žalosne  duše,  Zaštitniče  i  Pomoćniče  u  sreći  i  nesreći.  Dođi,  Štite 
slabih,  Pomoćniče  palih!  Dođi,  Učitelju  poniznih,  Uništitelju  oholih!  Dođi,  preljubezni  Oče  sirotih, 
Okrepitelju  bolesnih,  Zvijezdo  morska  onih,  koji  plove  na  moru,  luko  spasa,  jedini  ukrase  svih  živih 
i  jedini  spase  svih  umirućih! 

Dođi,  Duše  Sveti,  smiluj  mi  se  i  promjeni  me  po  svojoj  volji.  Udostoji  se  k  meni  doći,  da  ti  moja 
poniznost  prema  tvojoj  veličini,  moja  slaboća  prema  tvojoj  jakosti,  prema  punini  tvoga  Milosrđa, 
omili.  Po  Isusu  Kristu,  mojem  Spasitelju,  koji  s  Ocem,  u  tvojem  jedinstvu,  živi  i  kraljuje  u  sve 
vijeke  vjekova.  Amen. 


Duhu  Svetomu  za  pobožnost  Njegovoj  Zaručnici 

(sv.  Ljudevit  Marija  Grignion  Montfortski) 

O,  Duše  Sveti,  udijeli  mi  sve  ove  milosti  i  zasadi,  zalijevaj  i  uzgajaj  u  duši  mojoj  ljubeznu 
Mariju,  to  pravo  Drvo  života,  da  raste,  cvjeta  i  donese  obilne  plodove  života. 

O,  Duše  Sveti,  udijeli  mi  veliku  pobožnost  i  veliku  naklonost  prema  Mariji,  svojoj 
božanskoj  Zaručnici,  daj  da  nađem  veliku  pomoć  u  njezinom  majčinskom  krilu  i  neprestano  utočište 
u  njezinom  milosrđu,  da  u  njoj,  na  naravan  način,  oblikuješ  u  meni  Isusa  Krista,  velikog  i  moćnog, 
sve  do  punine  njegove  savršene  dobi.  Amen. 

Molitva  Duhu  Svetomu  da  po  Mariji,  svojoj  Zaručnici,  oblikuje  Božje  sinove 

(sv.  Ljudevit  Marija  Grignion  Montfortski) 

Duše  Sveti,  spomeni  se  da  proizvedeš  i  uobličiš  sinove  Božje  sa  svojom  božanskom  i 
vjernom  Zaručnicom  Marijom.  Ti  si  s  njome  i  u  njoj  uobličio  glavu  izabranih;  Ti  moraš  s  njome  i  u 
njoj  uobličiti  i  udove.  Od  tebe  ne  proizlazi  nijedna  božanska  osoba  u  Bogu,  ali  zato  Ti  sam 
uobličuješ  sve  božanske  osobe  izvan  Boga,  i  svi  sveti  koji  su  bili  i  koji  će  biti  do  kraja  svijeta  bit  će 
djelo  tvoje  Ljubavi,  koja  se  ujedinjuje  s  Marijom.  Spomeni  se  svoje  zajednice.  To  je  tvoja  zajednica, 
stvorena  tvojom  Milošću;  ako  čovjek  na  nju  prvi  stavi  ruku,  neće  ništa  postići;  ako  što  svojega  stavi 
s  tvojim,  pokvarit  će  sve,  srušit  će  sve.  Svoje  se  zajednice  spomeni:  to  je  tvoje  djelo,  veliki  Bože;  Ti 
ga  ostvari,  jer  je  ono  posve  božansko:  od  svih  strana  svoje  vladavine  skupi,  pozovi,  saberi  svoje 
izabranike,  da  podigneš  četu  protiv  svojih  neprijatelja. 

Duše  Sveti  Bože  ljubavi 

(Sv.Ljudevit  Marija  Grignion  Montfortski) 

Dođi  Oče  svjetla,  dođi  Bože  ljubavi,  oblikuj  moju  molitvu,  pokaži  mi  istinu,  daj  da  u  moju 
dušu  siđe  žar  tvog  plamena,  neka  prožme  moju  dušu  i  ispuni  je  Bogom.  Dođi  Duše  Sveti  koji 
podižeš  mučenike,  ispovjedaoce,  apostole,  proroke,  velike  heroje  i  velika  srca.  Moj  spasitelj  je 
slijedio  tvoje  vodstvo,  da  bi  ga  nasljedovao  vodi  i  mene  kao  njega.  Duše  Sveti,  ti  koji  činiš  čuda 
nemoćnim  smrtnicima,  nadahnjuješ  proroštva  neukim  siromasima  snagom  svoje  milosti  ojačaj 
moju  slabost,  govoreći  dubinama  moga  srca  istopi  led  koji  je  u  mojoj  duši.  Udalji  me  od 
pomodarstva,  puta  kojim  mnogi  hode,  od  tog  komotnog  privida  punog  bezumnosti  i  nepravde. 
Pokaži  mi  put  gotovo  svima  nepoznat  koji  bez  privida  sigurno  vodi  ravno  u  Nebo  k  tebi. 

Duše  Sveti  milošću  otvori  moje  uši  da  čuju  riječi  vjere,  da  bi  opsluživao  divote  tvog 
božanskog  zakona,  da  bi  samo  Boga  slušao  preko  svakog  propovjednika,  i  vičući  odbacio  lažni 
svijet.  Govori,  tvoje  riječi  tražim  dan  i  noć,  govori  sruši  idole  koji  se  bore  protiv  tvoje  ljubavi, 
govori  da  bi  pjevao  pobjedu  protiv  svih  mojih  neprijatelja,  govori  da  bih  posjedovao  slavu  i  njoj  se 
podložio.  Govori  Duše  Sveti,  učini  da  u  mom  srcu  pro vrije  izvor  žive,  čiste  i  spasonosne  vode  koja 
će  spasiti  najveće  grešnike,  ozdraviti  neizlječive,  na  kojemu  će  otvoriti  oči  i  zadobiti  oproštenje 
najveći  grešnici  i  poletjeti  k  nebesima.  Više  od  Magdalene,  od  Lazara  u  grobu,  od  Samaritanke 
tražim  tu  vodu,  želim  je  piti,  znam  daje  dragocjeni  dar,  i  što  je  dar  veći  Ti  ćeš  biti  više  proslavljen. 

Podupri  moju  nemoć,  živuća  sam  trstika,  zaustavi  moju  nepostojanost.  Mijenjam  se  više  od 
vjetra,  rasprši  moje  neznanje,  slijepac  sam  od  rođenja  smiri  moje  strasti  u  protivnom  ću  propasti. 
Bez  tebe  moja  duša  je  pustinja,  prazni  se  od  svakog  dobra.  Bez  tebe  trčim  putem  propasti  i  za 
sitnicu  padnem,  ne  mogu  ni  misliti,  ni  reći,  ni  činiti  bilo  kakvo  dobro  za  Boga  osim  ako  mi  ti  u 
svemu  pomogneš.  Udijeli  mi  tvoju  mudrost,  slast  istine,  ljubav  koja  potiče  a  ne  sili  volju,  tu  plodnu 

milost,  očaravajuću  privlačnost,  sveti  i  duboki  mir  i  svemoguću  pomoć.  Ako  želiš  da  plačem,  da  mi 
je  srce  potreseno  tad  mi  daj  mržnju  na  moje  grijehe,  daj  da  te  dobro  upoznam  i  uzljubit  ću  te.  Obrati 
me  veliki  učitelju  i  bit  ću  obraćen. 

Ti  se  ne  želiš  protiviti  mojoj  zloj  volji  i  zbog  toga  se  trebam  bojati  moje  vlastite  slobode. 
Privlačnostima  i  pozivima  tvoje  milosti  prečesto  sam  se  opirao,  predajem  se  svom  vlašću  uzmi 
mjesta  u  meni.  Veliki  Bože  budi  učitelj  mom  srcu  kako  bih  ljubio,  mom  duhu  kako  bi  spoznao, 
mom  jeziku  kako  bih  poticao,  mojim  sjetilima  i  moćima  kako  bih  dobro  činio  i  trpio  i  u  svemu  ti 
služio.  Učini  od  mog  srca  hram,  od  mog  jezika  instrument  da  svima  govorim  rječito  i  primjerom.  Po 
Isusu  i  Mariji  u  meni  moćni  vladaj  da  bi  vječno  slavio  samo  Boga.  Djevice  sveta  i  vjerna,  zaručnice 
Duha  Svetoga,  promijeni  moje  buntovno  u  ponizno  i  raskajano  srce.  Daj  mi  poslušno  srce  vjerno 
glasu  Duha  da  bi  živio  sveto  Evanđelje  njegove  savjete  i  zapovijedi. 


Duhu  Svetom,  izvoru  mira  i  svjetla 

(BI.  Mirjam  od  raspetoga,  karmelićanka) 

Duše  sveti  Izvore  mira  i  svjetla:  dođi  me  prosvijetliti!  Gladna  sam:  dođi  me  nahraniti!  Žedna 
sam:  dođi  me  napojiti!  Slijepa  sam:  dođi  da  progledam!  siromašna  sam:  dođi  me  obogatiti! 
Neznajuća  sam:  dođi  me  poučiti!  Dođi,  moja  utjeho!  Dođi,  moja  radosti!  Dođi,  moj  mire,  moja 
snago,  moje  svjetlo!  Duše  Sveti,  tebi  se  predajem!  Duše  Sveti,  prosvijetli  me!  Ljubavi  Božja,  sažgaj 
me!  Na  pravi  put  vodi  me!  Marijo,  Majko  moja,  pogledaj  me!  S  Isusom  blagoslovi  me!  Od  svakoga 
zla,  od  svake  prijevare,  od  svake  opasnosti,  očuvaj  me! 

Molitva  Duhu  Svetom;  ostajem  s  vama 

(sv.  Edith  Stein) 

Ti  li  si  slatko  svjetlo,  što  me  ispunja  i  moga  srca  tamu  rasvjetljuje?  Vodiš  me  poput  majčine 
ruke,  i  ako  bi  me  napustio,  ne  bih  više  znala  ni  korak  učiniti.  Ti  si  prostor  koji  okružuje  moj  bitak  i 
u  sebi  ga  skriva.  Iz  tebe  otpušten  u  ništavilo  se  pada,  iz  kojeg  ti  na  svjetlo  uzdižeš.  Ti,  bliži  meni 
nego  ja  samoj  sebi  i  unutamjiji  od  moje  najdublje  nutrine  a  ipak  nedokučiv  i  neshvatljiv,  kojeg  ni 
jedno  ime  ne  obuhvaća:  Duše  Sveti  -  vječna  ljubavi!  Nisi  li  ti  slatka  mana,  što  se  iz  srca  Sina  u 
moje  srce  pretače,  anđela  i  svetaca  hrana?  On,  koji  je  iz  smrti  ustao  na  život,  on  je  i  mene  na  nov 
život  probudio  iz  sna  smrti.  I  nov  život  daje  mi  iz  dana  u  dan,  i  jednom  neka  me  njegova  punina 
prožme,  život  od  tvoga  života  -  da,  ti  sam:  Duše  Sveti  -  vječni  živote! 

Ti  li  si  zraka,  koja  od  prijestolja  suca  bijesnu  i  prodrije  u  dubinu  noći  duše,  koja  nikad  sebe 
samu  ne  spozna?  Milosrdno-neumoljivo  prodire  ona  u  bore  skrivene.  Uplašena  od  pogleda  sebe 
same,  ustupa  prostor  svetom  strahu,  početku  one  mudrosti,  koja  dolazi  iz  visine  i  u  visinu  nas  čvrsto 
usidruje,  u  tvom  djelovanju,  koje  nas  nanovo  stvara:  Duše  Sveti  -  zrako  sveprožimajuća!  Ti  li  si 
punina  duha  i  snage,  kojim  Janje  skida  pečate  s  Božjeg  vječnog  promisla?  Tobom  poticani  jašu 
glasnici  Suda  svijetom  i  oštrim  mačem  razlučuju  kraljevstvo  svjetla  od  kraljevstva  noći.  Onda  će 
biti  novo  nebo  i  nova  zemlja,  i  sve  dolazi  na  svoje  pravo  mjesto,  po  tvome  dahu:  Duše  Sveti  - 
pobjednička  silo! 

Ti  li  si  graditelj,  koji  vječnu  katedralu  sazda,  što  od  zemlje  kroz  nebo  seže?  Tobom  oživljeni 
uzdižu  se  stupovi  visoko  i  stoje  nerazorivo  čvrsti.  Označeni  vječnim  imenom  Božjim  uspravljaju  se 
prema  svjetlu,  noseći  kupolu,  koja  sveti  hram  okrunjujući  zatvara,  tvoje  djelo  koje  svijet  obuhvaća: 
Duše  Sveti  -  Božja  oblikujuća  ruko!  Ti  li  si,  koji  svijetlo  zrcalo  stvori,  najbliže  prijestolju 
Svevišnjega  nalik  moru  od  kristala  u  kojem  se  božanstvo  ljubeći  motri?  Ti  se  priginješ  nad  tvoga 
stvorenja  najljepšim  djelom  i  bliješteći  svijetli  ti  tvoj  vlastiti  sjaj  ususret.  I  svih  bića  čista  ljepota 
sjedinjena  u  dragom  liku  Djevice,  tvoje  zaručnice  bez  mane:  Duše  Sveti  -  Stvoritelju  svemira! 

Ti  li  si  slatka  pjesma  ljubavi  i  svetog  straha,  što  vječno  odjekuje  oko  prijestolja  Trojstva, 
svih  bića  čisti  zvuk  u  sebi  spaja?  Suglasje  koje  glavi  udove  pridružuje,  u  kojem  svaki  svoga  bitka 

tajanstven  smisao  sretan  nalazi  te  kličući  ižarava,  slobodno  opušten  u  tvome  strujanju:  Duše  Sveti 
vječno  klicanje! 


Molitve  Duhu  Svetome 

(Sv.  Katarina  Sijenska) 

Dođi,  Duše  Sveti,  u  moje  srce  i  svojom  moći  privuci  ga  sebi!  Daj  mi  svoju  ljubav  i  strah! 
Čuvaj  me,  Gospodine  Isuse  Kriste,  od  svake  zle  misli.  Ogrij  me  svojom  presvetom  ljubavlju,  sveti 
moj  Oče  i  mili  moj  Gospodine,  pomaži  mi  u  svakom  mojem  radu.  Amen. 

Slatka  ljubavi  i  neprocjenjivo  dobro,  ti  služiš  i  poslužuješ  svoje  najbjednije  stvorove.  O 
ljubavi!  O  vatro  ljubavi!  Budući  daje  Duh  Sveti  čvrsto  odijelo  koje  odbija  svaki  udarac,  odijelo 
vatre  protiv  hladnoće,  hrana  da  ne  umreš  od  gladi,  krevet  da  se  odmoriš.  On  Duh  Sveti,  slatki  je 
pratilac  duše.  On  će  biti  uz  nas  na  koncu  našeg  života,  da  se  odmorimo  na  krevetu  u  tihom  moru 
božanske  Biti,  gdje  ćemo  vječno  gledati  Boga. 

Vječnom  Ocu  za  dar  Duha  Svetoga 

(Sv.  Katarina  Sijenska) 

O  Oče,  ognju  ljubavi!  Ti  si  nam  dao  najobilnijega  i  najblažega  Duha  Svetoga  da  nam  bude 
poslužiteljem.  On  je  ljubav,  On  je  ona  čvrsta  ruka  koja  je  držala  probodenu  i  čavlima  prikovanu 
Riječ  na  drvu  križa.  On  je  učinio  da  ono  preslatko  tijelo  dade  svu  svoju  krv  koja  nam  jedina  može 
dati  život  i  držati  skupa  svaki  kamen  naše  zgrade.  Svaka  nam  krepost  dobro  dolazi  i  daje  život  ako 
se  samo  temelji  na  Kristu  i  ako  je  orošena  njegovom  krvlju.  Da,  on  nas  je  sazdao  sa  svojom  krvlju  i 
podigao  tako  čvrsti  zid  da  ga  ni  đavli,  ni  stvorovi,  ni  tuča,  ni  oluje,  ni  vjetar  ne  mogu  srušiti  ako  to 
mi  ne  želimo. 


Duše  Sveti  usavrši  u  nama  Isusovo  djelo 

(sv.  papa  Ivan  XXIII) 

Duše  Sveti,  utješitelju,  usavrši  u  nama  djelo  koje  je  započeo  Isus,  daj  da  naša  molitva  koju 
obavljamo  u  ime  čitavoga  svijeta  bude  snažna  i  postojana;  ubrzaj  kod  svakoga  od  nas  sazrijevanje 
do  dubokog  duhovnog  života;  daj  oduševljenje  našem  apostolatu  koji  želi  dostići  sve  ljude  i  sve 
narode,  sve  koje  je  otkupila  Kristova  krv  i  koji  su  njegova  baština,  obuzdaj  u  nama  preuzetnost  i 
uzdigni  nas  prema  svetoj  poniznosti,  prema  pravom  strahu  Gospodnjem,  prema  plemenitoj 
hrabrosti. 

Neka  nas  nijedna  zemaljska  sputanost  ne  spriječi  da  budemo  vjerni  našem  zvanju,  neka 
nikakav  interes  ne  sputava  zahtjeve  pravednosti,  neka  nikakva  proračunatost  ne  ograniči  neizmjerne 
prostore  ljubavi  na  uskogrudnost  sebičnosti.  Neka  nam  bude  veliko  traženje  i  poštovanje  istine, 
spremnost  na  žrtvu  sve  do  križa  i  do  smrti,  i  neka  napokon  sve  odgovara  zadnjoj  molitvi  Sina 
nebeskom  Ocu  i  onom  izlijevanju  Tebe  Svetoga  Duha  ljubavi  koju  htjedoše  Otac  i  Sin  izliti  na  svoju 
Crkvu  i  njezine  ustanove,  na  pojedine  ljude  i  na  sve  narode.  Amen. 

Duše  Sveti  liječi  naše  rane 

(Sv.  Ante  Padovanski) 

Duše  Sveti  koji  si  ljubav  Oca  i  Sina,  udostoj  se  pokriti  svojom  ljubavlju  množinu  naših 
grijeha.  Tebi  neka  je  čas  i  slava  u  vijeke  vjekova.  Ponizno  te  molimo,  Duše  Sveti,  da  poput 
plemenitog  Samaritanca  izliješ  lijek  svoga  milosrđa  na  rane  naše  duše.  Zavij  ih  zavojima  svoje 
milosti,  stavi  naš  duh  u  sedlo  posluha,  povedi  nas  u  zaklon  obraćenja,  povjeri  nas  straži  skrušenosti 
duha,  da  dugo  ostanemo  pod  tvojom  skrbi  da  bismo  uz  zalog  istinske  pokore  zadobili  izgubljeno 
spasenje.  A  nakon  što  ga  opet  dobijemo,  učini  da  imamo  snage  vratiti  se  putu  koji  vodi  tebi,  a  s 

kojega  smo  skrenuli.  Uz  tvoju  pomoć  ti  koji  s  Ocem  i  Sinom  živiš  i  kraljuješ  jedini  Bog  u  vijeke 
vjekova.  Amen. 


Duše  Sveti  svojom  ljubavlju  pokrij  naše  grijehe 

(Sv.  Ante  Padovanski) 

Duše  Sveti  koji  si  ljubav  Oca  i  Sina  udostoj  se  pokriti  svojom  ljubavlju  mnoštvo  naših 
grijeha.  Ognju  ljubavi  siđi  na  svakoga  od  nas  i  učini  da  naš  jezik  uzmogne  ispovjediti  grijehe  pa  da, 
priznavajući  ih  bez  ikakvog  prikrivanja  zavrijedimo  život  nebeski  te  da  s  anđelima  pjevamo  vječnu 
hvalu,  tebi  neka  je  čast  i  salva  u  vijeke  vjekova.  Amen. 

Duh  Sveti  i  poljubac 

(Sv.  Geltruda) 

O  Duše  Sveti,  ljubavi,  Ti  si  slatki  poljubac  presvetog  Trojstva,  koji  sjedinjuje  Oca  i  Sina.  Ti 
si  onaj  blagoslovljeni  poljubac  kojim  je  Bog  poljubio  čovječanstvo  po  Isusu  Kristu.  O  preslatki 
poljupče,  tvoj  vez  neka  ne  ostavi  mene  zrnce  prašine,  tvoji  zagrljaji  neka  me  obuhvate  da  bi  postala 
jedno  s  Bogom.  Daj  da  kušam  tvoje  slasti  živuću  Bože  i  dopusti  mi  da  se  potpuno  s  tobom  sjedinim. 
Ti  si  moje  bogatstvo,  ništa  drugo  na  nebu  i  na  zemlji  ne  sanjam,  ne  želim  i  ne  nadam  se. 

Duše  Sveti,  Ti  si  nagrada  svetaca 

(Sv.  Marija  Magdalena  de  Pazzi) 

Dođi  Duše  Sveti,  dođi  Očevo  sjedinjenje,  naslado  Riječi,  slavo  anđela.  Duše  istine,  ti  si 
nagrada  svetaca,  svjetlo  u  tami,  bogatstvo  siromaha,  blago  onih  koji  ljube,  zasićenje  ogladnjelih, 
utjeho  hodočasnika.  Dođi  Duše  Sveti  odmore,  radosti  i  hrano  naših  duša.  Dođi  Duše  koji  potičeš 
svaku  čistu  misao,  lahore  svake  utjehe,  sažetku  svake  jasnoće.  Dođi  Duše  Sveti  i  iskorijeni  sve  što 
sprječava  da  budem  potpuno  tvoja.  Amen. 

Duh  Sveti  i  cjelovito  predanje 

(Sv.  Ivan  Eudes) 

Duše  Sveti  potpuno  se  predajem  tebi.  Zagospodari  potpuno  mojom  dušom  vodi  me  u 
svakom  mom  djelovanju  i  daj  da  živim  kao  pravo  Božje  dijete,  kao  zdravi  ud  Isusa  Krista  i  kao 
osoba  koja  je  rođena  od  tebe,  tebi  potpuno  pripada  i  koju  ti  dokraja  posjeduješ,  potičeš  i  vodiš. 
Amen. 


Duh  Sveti  i  nada 

(Sv.  Simun) 

Dođi  Duše  Sveti,  dođi  svjetlo  istine,  dođi  vječni  živote,  dođi  skriveno  otajstvo,  dođi 
bezimeno  blago,  dođi  neizreciva  stvarnosti,  dođi  osobo  koja  izmiče  ljudskom  shvaćanju,  dođi 
besmrtna  radosti,  dođi  istinska  nado  svih  spašenika,  dođi  uskrsnuće  mrtvih,  dođi  Ti  kojega  je  moja 
siromašna  duša  željela  i  želi,  dođi  ljubitelju  samoće  meni  samotnjaku  koji  kao  što  vidiš  je  sam,  dođi 
Ti  koji  si  postao  moja  čežnja,  Ti  koji  si  učinio  da  te  žudim,  Ti  kojega  ljudsko  srce  me  može  ne 
željeti.  Dođi  moj  udahu  i  živote  moj,  dođi  utjeho  moje  bijede,  dođi  moja  radosti  i  slavo  moja,  moja 
vječna  slasti.  Zahvaljujem  Ti  jer  si  bez  pomiješanosti  i  promijene  postao  sa  mnom  jedan  duh,  te 
iako  si  Bog  iznad  svih  stvari  postao  si  za  mene  sve  u  svim  stvarima. 

Duše  Sveti  izliječi  nas!  Neizreciva  hrano  besplatno  darovana,  svijetli  plaštu  koji  pokrivaš  i 
štitiš,  Ti  čistiš  od  svake  mrlje  moći  koja  iscrpljuješ  đavle,  danu  bez  zalaza,  daru  koji  nikome  nije 
odbijen.  Duše  Sveti  izliječi  nas,  Ti  sveprisutno  djelovanje,  svakodnevna  duhovna  obnovo,  udijele  u 
Božjoj  svetosti,  jako  svijetlo  u  kome  se  vidi  Bog,  krila  Božje  ljubavi  koja  uzdižu  u  visoko,  Ti 

objavo  otaj stava  vjere,  slobodo  od  svake  ispraznosti,  drugovanje  svetosti  djece  Božje,  nutarnji 
ukrasu  vjernika,  utjeho  prisnosti  s  Bogom,  dođi!  Amen. 

Duh  Sveti  i  srce 

(Sv.  Pavao  od  Križa) 

O  Duše  Sveti,  duše  beskrajnog  svijetla,  beskrajne  slasti,  dođi  u  moje  srce!  Dođi  beskrajno 
dobro,  dođi  beskrajna  ljubavi!  Dođi  sami  istiniti  Bože  s  Ocem  i  Sinom!  Dođi  beskrajna  ljubavi, 
boravi  u  ovom  siromašnom  raskajanom  srcu!  Dođi  ljubavi  moja,  i  slasti  moja!  O  svjetlo  moje,  o 
živote  moj,  o  utjeho  moja,  o  blago  moje,  o  bogatstvo  moje,  o  moje  istinsko  dobro,  o  moja  jedina 
nado,  o  Bože  moj,  o  sve  moje!  Dođi  uzdišem  umirući  od  ljubavi,  dođi  ne  mogu  više  trpjeti  muku  da 
te  ne  ljubim!  Dođi  i  sažezi  me  sve  do  srži  mojih  kostiju!  Amen. 

Duh  Sveti  i  preobraženje 

(Sv.  Rob ert  Bell armino) 

Duše  Sveti,  kad  ti,  božanska  vatro,  dolazeći  s  visina  počinješ  zapaljivati  ljudsko  srce  strasti 
odmah  slabe  i  gube  njihovu  snagu.  O  blažena  vatro  koja  ne  izgaraš  nego  prosvjetljuješ,  a  ako 
izgaraš  sažižeš  zla  duhovna  stanja  duše  da  se  život  ne  bi  ugasio.  Tko  će  me  obaviti  ovim 
plamenom?  Vatrom  koja  me  čisti,  koja  iz  mog  duha  odstranjuje  tamu  i  mrak  krive  savjesti  svijetlom 
istinske  mudrosti  koja  preobražava  u  goruću  ljubav  hladnoću  lijenosti.  Tvoj  plamen  ne  dopušta 
mom  srcu  da  otvrdne  nego  ga  svojim  toplinom  uvijek  čini  gipkim,  poslušnim  i  pobožnim.  Neka  me 
on  oslobodi  od  teškog  tereta  zemaljskih  zabrinutosti  i  svjetovnih  želja  i  neka  na  krilima  svete 
kontemplacije  koja  hrani  i  umnaža  ljubav  nosi  moje  srce  toliko  u  visinu  da  mogu  ponoviti  s 
prorokom:  Razveseli  dušu  sluge  svoga  ,  Gospodine,  jer  tebi  dušu  uzdižem!  (Ps  86.4).  Amen. 

Duh  Sveti  i  početak 

(Sv.Bazilije  Veliki) 

Duše  Sveti,  Duše  dobrote  dođi!  U  tebi  ljepota  prvotne  slika  zasja  u  duši,  po  tebi  strasti  slabe, 
po  tebi  se  đavli  odgone,  u  tebi  se  opraštaju  grijesi,  ti  dijeliš  darove  i  karizme,  po  tebi  se  uzdižu  srca, 
ti  vodiš  slabe  za  ruku.  Duše  Sveti,  Duše  dobrote  dođi!  U  tebi  napredni  postaju  savršeni,  po  tebi  svi 
imaju  dostatnu  milost  u  tebi  je  svetost  moguća,  po  tebi  se  ostvaruje  sud  Kristov,  u  tebi  se  događa 
uskrsnuće  duhovno,  po  tebi  duša  postaje  hramom  Božjim.  Duše  Sveti,  Duše  dobrote  dođi!  Amen. 

Duh  Sveti  i  stvorenja 

(Sv.  Albert  Veliki) 

Gospodine  Isuse,  koji  si  se  vratio  Ocu  pošalji  nam  Duha  Svetoga  tješitelja  koji  se  bori  u 
nama,  ukazujući  na  grijehe  prisutne  u  svijetu  a  koje  grijeh  skriva,  i  čini  da  istinska  pravednost  i 
krajnji  sud  iziđu  na  vidjelo.  Pošalji  tvoj  Duh  ljubavi  da  se  svijet  zapali,  tvoj  Duh  istine  da  bi  svijetu 
dao  savjet,  tvoj  Duh  punine  da  se  svijet  ostvari,  tvoj  Duh  obraćenja  da  se  svijet  vrati  Ocu  koji 
sjedinjuje  u  sebi  sva  stvorenja.  Amen. 


Plamen  Duha  Svetoga 

(Sv.  Efrem  Sirac) 

Hvala  ti  Gospodine  Isuse  za  plamen  i  Duh  u  krilu  tvoje  Majke  Marije,  plamen  i  Duh  tvoga 
krštenja  na  Jordanu,  vatru  i  Duha  Svetoga  u  kaležu  i  kruhu.  U  tvome  Kruhu  je  skriven  Duh  koji  se 
ne  jede.  U  tvome  vinu  prisutna  je  vatra  koja  se  m  može  piti.  Duh  je  tvome  Kruhu,  Vatra  u  tvome 
vinu,  najčudesnije  otajstvo  koje  su  našu  usne  ikada  okusile. 

Duh  Sveti  i  Kraljica 

(Don.  Jakov  Alberione) 


O  Duše  Sveti  po  zagovoru  Marije  kraljice  Duhova  izliječi  moj  razum  od  nepromišljenosti, 
neznanja,  zaborava,  tvrdoće,  predrasuda,  zabluda,  zastranjenja  i  daj  da  u  svemu  vidi  Isusa  Krista, 
Mudrost.  Ozdravi  moje  osjećaje  od  ravnodušnosti,  nepovjerenja,  zlih  sklonosti,  strasti,  žalosti,  daj 
da  imam  pravedne  i  dobre  osjećaje  i  sklonosti  u  svemu  u  Isusu  Kristu  Životu.  Ozdravi  moju  volju 
od  bezvoljnosti,  olakosti,  nepostojanosti,  lijenosti,  protivljenja  i  zli  navika  i  daj  da  zaživi  u  meni 
Isus  Krist  Put,  i  nova  ljubav  prema  onome  što  ljubi  Isus  i  prema  Isusu  Kristu  samome.  Božanski 
uzdigni  moj  razum  darom  Razuma,  mudrost  darom  Mudrosti,  znanje  darom  Znanja  ,  razboritost 
darom  Svijeta,  pravednost  darom  Pobožnosti,  jakost  darom  Jakosti  i  umjerenost  darom  Straha 
Božjega.  Amen. 


Duh  Sveti  i  svetost 

(Sv.  Augustin) 

Duše  Sveti  uzdiši  u  meni,  da  mislim  na  svete  stvari.  Potakni  me  da  ljubim  svete  stvari, 
zavedi  me  da  tražim,  ojačaj  me  da  gledam  na  njih,  štiti  me  da  više  ih  ne  izgubim.  Dođi  Duše  Sveti 
koji  u  nekima  činiš  čudesa,  u  drugima  naviještaš  istinu,  u  nekima  čuvaš  djevičanstvo,  u  drugima 
čuvaš  bračnu  stidljivost.  Dođi  Duše  Sveti  koji  činiš  nešto  u  nekim  svecima  a  drugo  u  drugima,  a 
svakome  dopuštaš  da  ostvare  djelo  i  daješ  da  žive.  Amen. 

Duh  Sveti  i  snaga 

(Papa  Pavao  VI) 

Duše  Sveti  izvorna  snago  u  svemiru  obnovi  tvoja  čudesa!  Ti  sveopća  prisutnosti,  skladu 
vremena  spasenja,  Božji  poticaju  u  nutrinama,  Ti  otajstveni  kao  što  je  to  ljubav,  desnice  Očeva, 
energijo  koja  iz  križa  izlaziš  obnovi  tvoja  čudesa!  Duše  Sveti  pomazanje  milosti,  budioče 
pozaspalih  snaga,  sjedinjenje  s  Kristom,  duhovni  odmoru  pravednika,  mjero  kršćanske  zrelosti, 
snago  neosvojiva  obnovi  tvoja  čudesa! 

Duše  Sveti  blago  Božje  i  blago  duše 

(Ivan  Ruysbroeck) 

O  Duše  Sveti  Ti  si  blago  božje  i  blago  duše,  veza  ljubavi  koja  obuhvaća  i  prožima  sve 
duhove  sabrane  u  jedinstvo  radosti  i  slasti.  Ti  si  ljubav  koja  razdire  i  kojom  izgaraju  oni  koji 
ljubljeni.  Ti  si  Božji  prst  koji  je  stvorio  svemir  i  razdijelio  sve  svoje  nadnaravne  milosti  svima  koji 
su  se  tebi  obratili.  Ti  si  ocean  bez  granica  iz  kojega  proizlazi  svako  dobro  i  gdje  svako  dobro  ostaje. 
Ti  si  svijetlo  sunce  koje  sja  i  širi  svoju  toplinu  u  zenitu  duše  koji  privlači  razum.  Ti  si  živi  izvor 
neprekidni  koji  iz  nutrine  prema  vani  teče  u  sedam  glavnih  rijeka.  Ti  si  onaj  koji  daje  sedam  darova 
koji  čine  kraljevstvo  duše  plodno  svim  krepostima.  Amen. 


Duh  Sveti  i  naše  slabosti 

(Sv.  Izidor  Seviljski) 

Pred  tobom  Duše  Sveti  osjećamo  sav  teret  naših  slabosti  ali  smo  ipak  svi  sabrani  u  tvoje 
ime,  dođi  i  pomozi  nam,  siđi  u  naša  srca,  pokaži  nam  put  koji  trebamo  slijediti,  učini  Ti  sam  u  nama 
ono  što  tražiš  od  nas.  Ti  sam  nadahnjuj  i  vodi  naše  odluke  jer  samo  Ti  sa  Ocem  i  njegovim  Sinom 
nosiš  tako  sveto  i  slavno  ime.  Ti  koji  ljubiš  red  i  mir  ne  dopusti  da  povrjeđujemo  pravednost,  da 
zalutamo  u  neznanju,  da  sudimo  birajući  po  ljudskim  simpatijama,  da  nas  uvjetuju  osobe  ili  službe. 

Duše  Sveti  privuci  nas  sebi  darom  svoje  milosti  da  budemo  jedno  s  tobom  te  se  ni  u  čemu  ne 
udaljimo  od  istine.  Učini  da  mi  sabrani  u  tvoje  sveto  ime  znamo  kontemplirati  dobrotu  skupa  s 
odlučnošću  tako  da  sve  činimo  u  skladu  s  tobom  iščekujući  da  nam  po  vjernom  vršenju  dužnosti 
bude  u  budućnosti  darovan  vječni  život.  Amen. 

Duše  Sveti  Posvetitelju 

(BI.  Jelena  Guerra) 

Dođi  Duše  Sveti,  dođi  vječna  ljubavi  koji  obnavljaš  tvojim  posvetnim  djelom  lice  zemlje, 
dođi  jer  svijet  prepun  nasilja  i  besmislica  ne  može  biti  obnovljen  nego  po  tvojoj  beskrajnoj  mudrosti 
i  svemogućom  kreposti.  Dođi  najčišće  svjetlo  i  prosvijetli  one  koji  upravljaju  narodima  da  ih  vode  u 
duhu  Evanđelja  kako  bi  djelovali  svi  za  opće  dobro.  Dođi  Duše  Sveti  i  obnovi  svijet. 

O  obećani  i  žuđeni  Utješitelju,  Duše  Sveti  koji  proizlaziš  od  Oca  i  Sina  koji  si  uslišao 
jednodušnu  molitvu  Isusovih  učenika  bratski  sabranih  u  Cenakulu  i  sišao  na  Crkvu  koje  se  rađala 
zapali  ponovno,  molimo  te  tvoj  Božanski  plamen  u  srcima  ljudi.  Neka  tvoja  svjetlost  zasja  do  na 
kraj  zemlje  i  sjedini  bratske  Crkve.  Amen. 

Duh  Sveti  i  pobožnost 

(BI.  Jelena  Guerra) 

Isuse  pošalji  svoga  Svetoga  Duha  neka  On  prožme  moju  dušu,  neka  je  zapali  i  posveti  da 
više  ne  živim  nego  u  Duhu  Svetome,  da  tako  nalikujem  na  tebe  koji  si  od  jaslica  do  križa  činio  i 
trpio  vođen  jedino  Ljubavlju.  Što  bi  mi  moj  Isuse  koristilo  zajedništvo  s  tobom  bez  zajedništva  sa 
tvojim  Svetim  Duhom?  Zato  te  molim  i  ponavljam  izli  tvoga  Duha,  udijeli  mi  ga  kao  svijetlo  koje 
obasjava,  kao  učitelja  koji  podučava,  kao  vođu  koji  upravlja,  kao  izvor  koji  gasi  žeđ,  čisti  i 
oplođuje,  kao  pratilac  na  putu  i  utjeha,  kao  vez  koji  me  utvrđuje  uvijek  u  tvome  prijateljstvu. 

Dođi  Duše  Sveti  koji  si  promijenio  hladna  i  plašljiva  srca  u  srca  zapljena  ljubavlju  puna  svete 
odvažnosti,  učini  u  meni  što  si  učinio  na  dan  Pedesetnice,  prosvijetli,  zapali,  ojačaj  ovu  dušu  i 
osposobi  je  da  uzvrati  svome  Bogu  ljubav  za  ljubav.  Neka  se  ta  ljubav  sastoji  u  svetim  djelima  i 
trajnom  umiranju  sebi  u  iskrenoj  poniznosti,  gorljivoj  pobožnosti  i  velikodušnoj  žrtvi.  Amen. 

Ponovno  rađanje 

(BI.  Jelena  Guerra) 

Gospodine  Isuse  molim  te  udijeli  tvoga  Svetoga  Duha  mojoj  duši,  ponovno  me  krsti  u  tvojoj 
krvi,  pridruži  me  euharistiskoj  žrtvi,  obogati  me  uvijek  novim  većim  milostima  pogotovu  uli  mi  dar 
iskrene  i  ustrajne  molitve.  Daj  mi  novo  srce  očišćeno  tvojom  ljubavlju  da  moja  osjećaji  iako 
siromašni  tebi  budu  po  volji.  Pohodi  Gospodine  ovo  siromašno  srce  i  preobrazi  ga  u  izabranu 
posudu.  Potvrdi  moje  nakane  kako  ne  bi  bile  iskrivljene  i  odveć  ljudske  i  daj  da  moja  djela  budu  po 
tvojoj  volji.  Učini  da  nalikujem  na  tebe  po  strpljenju  da  mi  postane  milo  s  tobom  raditi  i  trpjeti .  Daj 
Gospodine  da  govorim  osluškujući  tvoga  Svetoga  Duha  da  te  tako  slave  moje  riječi  i  budu  na 
duhovnu  korist  bližnjemu.  Tebi  predajem  cijelo  moje  biće  da  ga  Ti  tvojim  Duhom  oblikuješ, 
obnoviš,  preobraziš  i  potpuno  sebi  suobličiš. 

Molim  te  Isuse  da  se  ponovno  rodim,  da  se  rodim  odozgo,  molim  te  ponovno  me  krsti  i 
obnovi  u  tvom  Svetom  Duhu.  Neka  samo  On  nadahnjuje  moje  misli,  ptiče  moju  volju,  bude  centar 
mojih  osjećaja,  vodi  moje  riječi,  podupire  moju  nadu,  potiče  moja  djela  i  bude  njihov  cilj  i  prijatelj 
moga  srca,  moj  životni  pratilac,  moja  utjeha  u  smrti  i  blago  u  vječnosti... Neka  moj  život  bude 
trajno  rađanje  i  rast  u  Duhu  Svetome.  Amen. 

Slatki  goste  duše 

(BI.  Jelena  Guerra) 

O  Duše  Sveti  slatki  goste  duše  ulij  u  nas,  molimo  te,  blistave  zrake  svoga  svijetla  da 
shvatimo  uzvišenu  i  utješnu  istinu  tvog  boravka  u  nama.  Daj  da  budemo  duboko  svjesni  da  Ti 
uistinu  boraviš  u  nama,  i  još  više  daj  da  osjetimo  tvoju  prisutnost  za  vrijeme  molitve  budući  da 
imamo  milost  da  molimo  s  tobom  naše  na  žalost  hladne  i  rastresene  molitve.  Sjedini  s  njima 
neizrecive  uzdahe  tvoje  ljubavi.  O  Božanski  duše  probudi  nas  iz  naše  pospanosti  i  pomozi  nam  da 
znamo  vrednovati  tolike  milosti  i  na  njih  odgovoriti. 

A  gdje  da  idem  moj  Bože  ako  se  udaljim  od  tvoga  Duha?  Zar  nije  tvoj  Duh  odmor  u 
naporima,  utjeha  u  plaču  i  najbolji  tješite lj  u  najbolji  tješitelj  u  mukama?  Ti  si  Duše  Sveti  rekao  da 
onim  koji  Boga  ljube  sve  se  na  dobro  okreće.  Oživi  moju  vjeru  pa  da  vjerujem  u  ova  utješna 
obećanja  koje  bude  nadu.  Ne  molim  da  me  oslobodiš  od  patnji  nego  da  patnje  pretvoriš  u  vježbanje 
u  istinskim  krepostima  i  rast  u  svetoj  ljubavi.  Slatki  goste  duše  daj  da  osjetim  tvoju  dobrohotnu 
prisutnost  jer  si  obećao  da  ćeš  biti  sa  tvojom  vjernom  sluškinjom  kada  trpi.  Molim  te  za  mirnu 
strpljivost  i  jakost  da  trpim  bez  grijeha,  bez  tužaljki,  bez  potištenosti  duha  nego  u  vedrom  miru  i  sa 
zaslugom,  čekajući  u  čvrstom  povjerenju  utješne  učinke  tvoje  dobrote,  da  se  odmorim  pod  tvojim 
krilima  i  u  tvoje  ruke  položim  svoj  duh,  svoje  tijelo  i  sve  svoje  kako  bi  se  na  meni  uvijek  vršila 
tvoja  sveta  volja. 

O  Duše  Sveti,  vječna  ljubavi,  slatki  prijatelju  i  goste  duše  dođi,  dođi  u  mene  i  ulij  tvoju 
snagu  svim  mojim  moćima,  upali  svojom  ljubavlju  moje  srce,  dođi  boravi  u  meni  i  ne  dopusti  da 
grijeh,  nepostojanost  i  lijenost  me  odvoje  od  tebe  koji  si  slatki  gost  duše.  Želim  da  Ti  to  budeš  za 
mene  da  bi  i  ja  mogao  biti  tvoj  gost  u  Nebu  i  tako  uroniti  u  ponor  tvoje  ljubavi  s  tobom  Duše  Sveti, 
Ocem  i  Sinom  za  svu  vječnost.  Amen. 


Pohod  Cenakulu 

(BI.  Jelena  Guerra) 

O  Duše  Sveti,  vječna  ljubavi,  Tješitelju  vjernih  Kristovih  prijatelja  koji  su  ponizni  i 
siromašna  srca,  usuđujem  se  i  ja  hodočastiti  u  jeruzalemski  Cenakul  gdje  divno  ti  prve  vjernike 
ispuni  puninom  milosti  i  darova.  Klanjam  ti  se,  zahvaljujem  ti,  želim  te  u  sebi  i  molim  da  po 
otajstvu  Pedesetnice  izliješ  i  na  mene  i  na  sve  one  koji  su  sa  mnom  duhovno  sabrani  u  Cenakulu.  O 
Duše  Svetosti  ispuni  nas  tvojom  milošću  i  udostoj  se  duboko  nas  preobraziti  i  obratiti  kao  što  si  to 
učinio  s  apostolima.  O  blažena  Djevice  Marijo  ti  koja  si  u  Cenakulu  bila  Majka  i  učiteljica  Isusovim 
učenicima  budi  i  meni  Majka  i  učiteljica  i  daj  da  u  ovim  danima  mognem  djelatno  rasti  u  Duhu.  A  vi 
učenici  Kristovi  koji  ste  prvi  obavljali  duhovnu  obnovu  molite  za  mene. 

Neka  plamen  Cenakula  bude  upaljen  u  mome  srce  i  trajno  gori  do  vječnom  Vazama.  Dođi 
Duše  Sveti  po  tebi  sve  bolje  i  bolje  upoznajemo  moć,  dobrotu,  milosrđe  Nebeskog  Oca  i  savršenu 
ljubav  koja  nas  s  njime  vezuje.  Dođi  Duše  beskrajne  moći  i  kreposti  koji  si  izveo  neizrecivo 
otajstvo  Utjelovljenja,  dođi  i  pohodi  naš  duh  i  daj  da  dublje  upoznamo  Sina  Božjega  koji  je  po  tebi 
za  nas  spasenje  postao  Sinom  čovječnijim.  Dođi  dahu  života  i  učini  da  smrtnici  uistinu  vjeruju  da  si 
Duh  Oca  i  Sina. 

Dođi  božanska  Ljubavi  od  koje  proizlazi  misionarski  duh  koji  oblikuje  istinske  apostole, 
dođi  i  zapali  tvoj  plamen  u  srcima  i  pošalji  ih  spašavati  duše  po  cijeloj  zemlji.  Dođi  Duše  Sveti  kao 
što  si  došao  u  Cenakul  gdje  si  se  pokazao  u  obliku  jezika,  dođi  očisti  naše  srce,  naš  jezik  da  bi  naš 
govor  bio  uvijek  svet  i  usmjeren  na  izgradnju  tvoga  kraljevstva  i  na  dobro  bližnjega.  Amen. 

Molitva  za  plodove  Duha  Svetoga 

(BI.  Jelena  Guerra) 

Duše  Sveti,  beskrajno  svjetlo,  istino,  ljubavi  i  dobroto  koji  boraviš  u  nama  kao  slatki  Gost 
duše  daj  da  budemo  sposobni  donijeti  plodove  svetosti,  molimo  te  ulij  u  naše  duše  svoj  život.  Dođi, 

o  dođi  Duše  Sveti!  Dođi  dahu  života,  božanski  plamenu  i  daj  da  živeći  po  Duhu  donosimo  plodove 
ljubavi,  radosti,  mira,  strpljivosti,  dobrohotnosti,  dobrote,  izdržljivosti,  blagosti,  vjernosti,  čednosti, 
uzdržljivosti  i  čistoće.  Dođi,  o  dođi  Duše  Sveti!  Dođi  dahu  života,  božanski  plamenu  i  uvije  nas 
vodi  i  upravljaj  nama. 

Neka  vjera  bude  Ljubav  koja  vjeruje,  neka  nada  bude  ljubav  koja  iščekuje,  neka  klanjanje 
bude  ljubav  koja  se  baca  na  koljena,  neka  molitva  bude  ljubav  koja  te  susreće,  neka  napor  bude 
ljubav  koja  čini,  neka  mrtvljenje  bude  ljubav  koja  se  žrtvuje.  Neka  samo  ljubav  vodi  naše  misli, 
riječi  i  djela.  O  Bože  koji  si  svojoj  Crkvi  dao  udio  u  nebeskim  dobrima  čuvaj  dar  svoje  ljubavi  da 
bude  uvijek  djelatna  u  nama  snaga  tvoga  Duha.  Po  Kristu  našem  Gospodinu.  Amen. 

Molitva  za  sedam  darova  Duha  Svetoga 

(BI.  Jelena  Guerra) 

Dođi  Duše  Sveti,  Duše  Mudrosti,  daj  da  kušamo  slast  Božje  Riječi,  nježnost  njegove  ljubavi 
i  beskrajni  mir  koji  dolazi  u  našu  dušu  kao  odgovorimo  na  Božji  poziv.  Dođi  Duše  Sveti,  Duše 
Razuma,  daj  da  znamo  gledati  naš  život  i  u  njemu  otkriti  tvoju  prisutnost  Ljubavi  koja  nas  poziva  da 
ljubimo.  Dođi  Duše  Sveti,  Duše  Znanja,  učini  nas  sposobnima  slijediti  Isusa  na  putu  života  koji 
nam  je  objavljen  i  koji  nam  predlaže  Božja  riječ  dan  za  danom.  Dođi  Duše  Sveti,  Duše  Jakosti, 
ojačaj  našu  vjeru,  daj  da  naše  srce  postane  blago  i  spremno  u  osluškivanju  volje  Božje. 

Dođi  Duše  Sveti,  Duše  Savjeta,  nadahni  nam  što  trebamo  tražiti  od  Gospodina  i  daj  da  se 
ponašamo  dosljedno  dostojanstvu  poziva  na  koji  smo  pozvani.  Dođi  Duše  Sveti,  Duše  Pobožnosti, 
oblikuj  u  nama  svijest  da  smo  ljubljena  djeca  Očeva  stvoreni  na  sliku  njegova  Sina  Isusa  i  ispunjeni 
radošću  Duha  Posvetitelja.  Dođi  Duše  Sveti,  Duše  Straha  Božjega,  kraljuj  nad  našom  voljom  i  daj 
nam  osjećaj  da  hodimo  u  tvojoj  prisutnosti  u  radosti  velikodušnog  i  besplatnog  služenja.  Amen. 

Čin  posvete  Duhu  Svetome 

(BI.  Jelena  Guerra) 

Duše  Sveti,  Božji  Duše  koji  si  s  obiljem  svog  svijetla  i  darova  sišao  na  prvu  zajednicu 
sabranu  na  dan  Pedesetnice  u  dvorani  Cenakula  evo  nas  pred  tobom  i  molimo  da  obnoviš  u  nama 
ono  što  si  učinio  u  onaj  dan.  Da  bi  se  to  dogodilo  mi  ti  se  posvećujemo  i  prikazujemo  ti  naš  duh, 
našu  volju  i  naše  srce.  Otkupitelj sko  djelo  Isusa  Krista,  utjelovljene  Riječi  koje  je  On  učinio  iznad 
svega  po  svojoj  Muci  i  smrti  e  htio  povjeriti  svojoj  Crkvi  Ti  si  Duše  Sveti  dovršio  na  dan 
Pedestenice  koji  neprestano  traje. 

Da  bi  u  nama  Tvoje  djelo  bilo  sve  jače  i  plodonosnije  i  da  bi  ovaj  dio  tvoje  Crkve  živio  u 
trajnom  napretku  tebi  se  bez  pridržaja  potpuno  posvećujemo  i  predajemo.  Tvoje  svijetlo  neka  obasja 
naš  razum  da  uvijek  tražim  istinu  i  neka  nas  ne  zavedu  lažni  proroci,  tvoja  milost  neka  ojača  našu 
volju  e  učini  je  sposobnom  oduprijeti  se  đavolskim  zasjedama  i  pokvarenostima,  tvoji  darovi  neka 
nas  preobraze  u  apostole  koji  svjedoče  riječima  i  djelima. 

O  Božanski  Duše  obnovi  i  za  nas  čudesa  svoje  milosti  koja  su  se  dogodila  u  prvoj 
kršćanskoj  zajednici  kod  tvog  dolaska  i  daj  da  živimo  u  tebi  i  vodimo  Kristu  i  Crkvi  sve  duše  koje 
susrećemo  te  tako  doprinesemo  divnom  planu  spasenja  ljudskog  roda  koji  je  na  dan  Pedesetnice  dao 
prve  čudesne  plodove.  Amen. 


Duše  Sveti,  daj  mi  nutarnji  pogled! 

(sv.  Augustin) 

Dođi  u  moj  život,  Duše  Sveti,  Duše  mudrosti,  i  daj  mi  nutarnji  pogled,  da  vidim  i  čujem,  da 
se  ne  navežem  na  materijalni  svijet,  nego  da  uvijek  težim  za  duhovnim  stvarima.  Dođi  u  mene, 
Duše  Sveti,  Duše  ljubavi,  ispuni  moje  srce  ljubavlju.  Dođi  u  mene,  Duše  Sveti,  Duše  istine,  i  daj  mi, 

da  dođem  do  spoznanja  istine  u  svoj  njenoj  punini.  Dođi  u  mene,  Duše  Sveti,  izvore  žive  vode  za 
život  vječni,  daj  mi  milost,  da  gledam  Očevo  lice  u  životu  i  radosti  bez  kraja.  Amen. 

Duše  Sveti,  preori  zemlju  moga  srca! 

(sv.  Grgur  iz  Nareka) 

O,  moćni  Duše,  ulij  u  moju  dušu  rosu  svoje  blagosti,  preplavi  je  puninom  svoje  milosti. 
Preori  tvrdu  zemlju  moga  srca,  da  mogu  prihvatiti  Riječ  i  donijeti  plod.  Samo  po  tvojoj  beskrajnoj 
mudrosti  svi  darovi  cvatu  i  sazrijevaju  u  nama.  Ispruži  svoju  desnicu  nada  mnom  i  ojačaj  me  po 
milosti  svoga  velikoga  milosrđa:  Rasprši  maglu  zablude  i  tamu  grijeha  iz  moje  duše,  da  mogu 
odvojiti  svoj  duh  i  srce  od  zemaljskih  stvari  i  podići  ih  prema  Nebu.  Amen. 

Duše  Sveti,  Tješitelju 

(sv.  Anselmo) 

Svemogući  Duše  Tješitelju,  prožmi  dubine  moga  srca  sa  svojom  božanskom  moći.  Dođi  u 
mene,  slatki  goste  duše,  obasjaj  sjajem  svoga  svjetla  svaki  mračni  kutak  moga  srca.  Dođi  u  mene, 
slatka  utjeho,  pohodi  i  oplodi  svojom  rosom  moj  neplodni  i  tamom  isušeni  duh.  Dođi  u  mene, 
izvore  žive  vode,  da  se  napojim  na  potocima  tvoje  ljubavi,  da  ne  bi  više  nalazio  radost  u  ispraznim 
užicima  ovoga  svijeta. 


Duše  Sveti,  daj  mi  nutarnji  pogled! 

(sv.  Augustin) 

Dođi  u  moj  život,  Duše  Sveti,  Duše  mudrosti,  i  daj  mi  nutarnji  pogled,  da  vidim  i  čujem,  da 
se  ne  navežem  na  materijalni  svijet,  nego  da  uvijek  težim  za  duhovnim  stvarima.  Dođi  u  mene, 
Duše  Sveti,  Duše  ljubavi,  ispuni  moje  srce  ljubavlju.  Dođi  u  mene,  Duše  Sveti,  Duše  istine,  i  daj  mi, 
da  dođem  do  spoznanja  istine  u  svoj  njenoj  punini.  Dođi  u  mene,  Duše  Sveti,  izvore  žive  vode  za 
život  vječni,  daj  mi  milost,  da  gledam  Očevo  lice  u  životu  i  radosti  bez  kraja.  Amen. 

Duše  Sveti,  preori  zemlju  moga  srca! 

(sv.  Grgur  iz  Nareka) 

O,  moćni  Duše,  ulij  u  moju  dušu  rosu  svoje  blagosti,  preplavi  je  puninom  svoje  milosti. 
Preori  tvrdu  zemlju  moga  srca,  da  mogu  prihvatiti  Riječ  i  donijeti  plod.  Samo  po  tvojoj  beskrajnoj 
mudrosti  svi  darovi  cvatu  i  sazrijevaju  u  nama.  Ispruži  svoju  desnicu  nada  mnom  i  ojačaj  me  po 
milosti  svoga  velikoga  milosrđa.  Rasprši  maglu  zablude  i  tamu  grijeha  iz  moje  duše,  da  mogu 
odvojiti  svoj  duh  i  srce  od  zemaljskih  stvari  i  podići  ih  prema  Nebu.  Amen. 

Duše  Sveti,  blažen  onome,  koji  zasluži  Tebe  ugostiti! 

(sv.  Anselmo) 

Svemogući  Duše  Tješitelju,  prožmi  dubine  moga  srca  sa  svojom  božanskom  moći.  Dođi  u 
mene,  slatki  goste  duše,  obasjaj  sjajem  svoga  svjetla  svaki  mračni  kutak  moga  srca.  Dođi  u  mene, 
slatka  utjeho,  pohodi  i  oplodi  svojom  rosom  moj  neplodni  i  tamom  isušeni  duh.  Dođi  u  mene, 
izvore  žive  vode,  da  se  napojim  na  potocima  tvoje  ljubavi,  da  ne  bi  više  nalazio  radost  u  ispraznim 
užicima  ovoga  svijeta. 

Blažen  onaj,  koji  zasluži  Tebe  ugostiti,  s  tobom  će  doći  i  nastaniti  se  Otac  i  Sin.  Dođi, 
zvijezdo  mornara,  sigurna  luko  brodolomnika.  Dođi,  sjaju  svakog  stvorenja,  jedini  spase  umirućih. 
Amen. 

Duh  Sveti  i  vječnost 

(sv.  Alfonso  Marija  Liguori) 


Duše  Sveti,  koji  si  bezbrojnim  milostima  ispunio  Marijinu  dušu  i  ulio  u  srca  apostola  ljubav 
i  gorljivost,  zapali  svojom  ljubavlju  i  moje  srce.  Ti  si  Božji  duh;  daj  mi  jakost  protiv  zlih  duhova.  Ti 
si  vatra;  upali  i  u  meni  plamen  ljubavi.  Ti  si  svjetlo;  prosvijetli  me  i  daj  da  upoznam  svijet.  Ti  si 
golubica;  udijeli  mi  čistoću  u  djelima.  Ti  si  blagi  lahor  povjetarca,  pun  ljupke  miline;  rasprši  oluje 
mojih  strasti.  Ti  si  jezik;  nauči  me  kako  Te  bez  prestanka  slaviti.  Ti  si  oblak;  osjeni  me  svojom 
zaštitom.  Ti  si  darovatelj  svih  nebeskih  darova;udijeli  mi  život  milosti,  posveti  me  svojom  ljubavi,: 
vodi  me  svojom  mudrošću,  u  svojoj  dobroti  primi  me  kao  posvojeno  dijete  i  spasi  me  po  svome 
milosrđu,  da  se  umorim  i  sustanem  ljubeći  Te,  blagoslivljajući  Te  i  slaveći  Te  u  ovome  životu,  i 
zauvijek  u  vječnosti.  Amen. 


Duh  Sveti  i  Evanđelje 

(sv.  Toma  Akvinski) 

Duše  Sveti,  dođi  u  moju  dušu  i  podaj  mi  svoj  razum,  da  mogu  upoznati  Oca  i  meditirati 
riječi  evanđelja.  Daj  mi  tvoj  žar,  da  Te,  potaknut  tvojom  Riječi,  tražim  u  osobama,  koje  susrećem  i 
događajima  današnjeg  dana.  Daj  mi  tvoju  mudrost,  da  znam  živjeti  i  suditi  u  svjetlu  Riječi  ono  što 
sam  danas  proživio.  Udijeli  mi  ustrajnost,  da  sa  strpljenjem  dublje  ponirem  u  poruku  Božju, 
objavljenu  u  Evanđelju,  i  da  zadobijem  svjetlo  za  život,  da  ljubim  život  i  Gospodina  Života.  Daj  mi 
tvoje  pouzdanje,  da  znam  od  sada  biti  u  otajstvenom  zajedništvu  s  Bogom,  u  iščekivanju  da  se 
sjedinim  s  njim  u  vječnosti,  gdje  će  Njegova  Riječ  konačno  biti  potpuno  objavljena  i  potpuno 
ostvarena.  Amen. 


Duh  Sveti  i  misao 

( kardinal  J.  H.  Newman) 

Gospodine,  treba  mi  tvoj  nauk.  Ti  me  pouči  svrsishodno  potrebama  svakoga  dana.  Treba  mi 
pravi  osjećaj  za  Boga,  da,  spoznajući  jedan  dio  objavljenih  stvari  vjere,  budem  spreman  prihvatiti 
druge.  Daj  da  razumijem  istinu  o  tebi  i  da  imam  srce  otvoreno  za  sve  ostale  istine  ili  spasi  me  barem 
da  ne  gledam  krivo  istinu  i  da  je  takovom  prikazujem.  Treba  mi  svjetlo  Duha  Svetoga,  koji  je 
prosvjetljivao  duh  svetih  Otaca,  da  učim  ono  što  su  oni  učili,  da  mislim  kako  su  oni  mislili  i, 
pogotovo,  spasi  me  svake  posebnosti  moje  misli  koja  nije  istinita,  a  koja  me  vodi  daleko  od  tebe. 
Duše  Sveti,  daj  mi  da  znam  razlučiti  pravo  i  lažno  u  svakom  umnom  radu.  Amen. 

Duh  Sveti  i  Božji  mir  u  duši 

(Fenelon) 

Gospodine,  gdje  je  Duh  Sveti,  koji  treba  biti  moj  život?  Gdje  je  On,  koji  je  duša  moje  duše? 
Ne  osjećam  Ga  i  ne  nalazim  Ga.  U  svojim  osjećajima  nalazim  samo  slabost,  u  duši  raspršenost  i  laž. 
U  mojoj  volji  samo  nepostojanost  i  podijeljenost  između  tvoje  ljubavi  i  tisuću  beskorisnih  stvari. 
Gdje  je,  dakle,  tvoj  Duh?  Zašto  ne  dođe  u  moju  dušu  i  ne  stvori  mi  novo  srce,  koje  će  biti  po  tvome? 
O,  Bože  moj,  shvaćam  da  će  se  udostojiti  tvoj  Sveti  Duh  doći  i  kralj evati  u  mojoj  jadnoj  duši,  ako 
se  potpuno  otvori.  Dođi,  Duše  Sveti!  Ti  ne  možeš  naći  većeg,  golog  siromaha,  bjednijeg, 
napuštenijeg  i  slabijeg  od  mojega  srca.  Dođi  i  sa  sobom  donesi  mir,  ali  ne  onaj  ljudskog  obilja,  koje 
teče  kao  rijeka,  nego  mir  uzvišeni;  mir,  koji  dolazi  od  žrtve,  strpljenja,  siguran  u  gorčinama,  čist, 
dubok,  koji  se  ne  uznemirava,  jer  se  temelji  na  odricanju  samoga  sebe.  Amen. 

Duše  Sveti,  u  tebi  mogu  reći:  Abba,  Oče 

(sv.  Bernard) 


Duše  Sveti,  dušo  duše  moje,  samo  u  tebi  mogu  uzviknu  ti  Abba,  Oče.  Ti,  Duše  Božji,  potičeš 
molitvu  u  mome  srcu  i  govoriš  mi  što  treba  moliti.  Duše  ljubavi,  probudi  u  meni  ljubav,  jer  samo  Ti 
možeš  probuditi  tu  ljubav,  da  idem  putevima  Božjim.  Duše  svetosti,  Ti  istražuješ  dubine  duše  u 
kojoj  stanuješ  i  ne  podnosiš  u  njoj  ni  najmanje  nesavršenosti;  sažeži  ih  sve  ognjem  svoje  ljubavi.  O, 
Duše  slatki  i  blagi,  usmjeri  uvijek  moju  volju  prema  svojoj,  daje  mogu  jasno  spoznati,  žarko  ljubiti  i 
sprovesti  u  djelo.  Amen. 


Duh  Sveti  i  rane  srca 

(sv.  Hildegarda) 

Plamenu  Duha  Svetoga  tješitelja,  životvorni  Duše  svega  stvorenja,  Ti  si  jedini  svet,  Ti  si 
izvor  svake  ljepote.  Ti  si  svet;  udostoji  se  svojom  pomasti  pomazati  skršena  srca.  Ti  si  svet;  dahom 
svetosti  liječi  duboke  rane  naših  duša.  Štite  života,  nado  svih  članova  Crkve,  zaklone  ljepote,  spasi 
blagoslovljene.  Zaštiti  one,  koje  je  neprijatelj  zarobio,  oslobobodi  utamničene,  koje  Božja  moć, 
usprkos  svemu,  hoće  spasiti.  Po  tebi  su  oblaci  gonjeni  vjetrom,  po  tebi  iz  stijene  ističe  izvor  žive 
vode  i  teku  potoci,  po  tebi  se  zemlja  pokriva  zelenilom.  Ti  vodiš  i  upravljaš  mudracima,  nadahnjuješ 
mudrost  i  daruješ  radost.  Slava  tebi,  koji  si  sam  Slava  i  radost  života,  nada  i  čast  bez  mrlje.  Ti,  koji 
daruješ  svako  svjetlo.  Amen. 


Duše  Sveti,  očisti  moju  dušu 

(Sv.  Franjo  Asiški) 

Svemogući  Bože,  vječni  pravedni  i  milosrdni  Oče,  daruj  mi,  da  po  tvojoj  milosti  uvijek  vršim  tvoju 
Volju  i  da  želim  ono  što  Ti  hoćeš.  Očisti  moju  dušu,  da  obasjana  svjetlom  Duha  Svetoga  i  upaljena 
njegovom  ljubavlju,  može  slij edi- 'ti  primjer  Tvoga  Sina  i  našega  Gospodina,  Isusa  Krista.  Daj  mi  da 
po  tvojoj  milosti  dođem  k  tebi,  Uzvišeni  i  Svemogući  Bože,  koji  živiš  i  kraljuješ  u  slavi,  u 
savršenom  Trojstvu  i  Jedinstvu,  u  sve  vijeke  vjekova.  Amen. 

Duhu  Svetomu,  da  budem  potpuno  Božja 

(sv.  Terezija  Avilska) 

Duše  Sveti,  Ti  sjedinjuješ  moju  dušu  sa  Ocem.  Potiči  je  gorljivim  željama  i  učini  da  izgara 
plamenom  tvoje  ljubavi.  Duše  Sveti,  koliko  si  dobar  sa  mnom!  Daj  da  Te  uvijek  slavim  i 
blagoslivljam  za  veliku  ljubav,  koju  izlijevaš  u  moje  srce.  Bože  moj  i  Stvoritelju,  da  lije  moguće,  da 
postoji  netko  tko  Te  ne  ljubi? 

Toliko  vremena  nisam  Te  ljubila.  Oprosti  mi,  Gospodine!  Duše  Sveti,  daj  mi  svoju  ljubav  i 
dopusti,  da  moja  duša  bude  potpuno  Božja  i  da  mu  služi  bez  ikakvih  osobnih  interesa,  nego  samo 
jer  je  Otac  moj,  koji  me  ljubi.  Moj  Bože  i  sve  moje,  ima  li,  možda,  koja  druga  stvar,  koju  bi  mogla 
željeti?  Samo  Ti  si  dovoljan!  Amen. 


Molitva  Duhu  Svetomu 

(sv.  Katarina  Sienska) 

Dođi,  Duše  Sveti,  u  moje  srce  i  svojom  moći  privuci  ga  k  Sebi!  Daj  mi  svoju  ljubav  i  svoj 
strah!  Čuvaj  me,  Gospodine  Kriste,  od  svake  zle  misli.  Ogrij  me  svojom  presvetom  ljubavlju,  sveti 
moj  Oče  i  mili  moj  Gospodine,  pomaži  mi  u  svakom  mojem  radu.  Amen. 

Dođi,  Duše  Sveti,  u  srce  svakoga  čovjeka 

(sv.  Ivan  Pavao  II) 


Dođi,  Duše  Sveti,  dođi,  Duše  Tješitelju,  dođi  i  utješi  srce  svakoga  čovjeka,  koji  plače  u 
"očaju.  Dođi,  Duše  Sveti,  dođi,  Duše  istine  i  ljubavi,  dođi  i  napuni  srce  svakog  čovjeka,  koji  bez 
ljubavi  i  istine  ne  može  živjeti.  Dođi,  Duše  Sveti,  dođi,  Duše  života  i  radosti,  dođi  i  daruj  svakom 
čovjeku  puninu  zajedništva  sa  Ocem  i  Sinom,  u  životu  i  u  vječnoj  radosti,  za  koju  je  stvoreno  i 
određeno  ljudsko  srce.  Amen. 


Molitve  Duhu  Svetomu  pape  Pija  XII 

Duše  Sveti,  ponizno  Te  molim,  da  uvijek  budeš  uz  mene,  da  u  svim  stvarima  radim  samo  po 
tvojim  svetim  nadahnućima!  Dođi,  Duše  Sveti,  i  ulij  u  duše  vjeru,  ufanje  i  ljubav! 

Molitva  kardinala  Merciera  Duhu  Svetomu 

Duše  Sveti,  dušo  moje  duše,  klanjam  ti  se  i  molim  Te,  prosvijetli  me,  vodi  me,  jačaj  me,  tješi 
me.  Reci  mi  što  moram  učiniti;  daj  mi  svoje  naloge!  Obećajem  ti,  da  ću  se  podložiti  svemu  što  Ti 
želiš  od  mene  i  prihvatiti  sve  što  budeš  dopustio  da  me  snađe.  Daj  mi  samo  milost  da  spoznam  i 
vršim  Tvoju  Volju. 

Podaj  nam,  Svemogući  Bože,  da  revnim  molitvama  zavrijedimo  primiti  Duha  Svetoga,  da 
Njegovom  milošću  budemo  izbavljeni  od  svih  napasti  i  da  zadobijemo  oproštenje  svojih  grijeha. 
Amen. 


Molitve  blaženog  kardinala  Alojzija  Stepinca 

1.  za  sedam  darova  Duha  Svetoga 

Duše  Sveti,  Tješitelju,  dođi  u  srca  naša  sa  svojom  Milošću  i  svetom  Ljubavi  i  daj  nam  dar  mudrosti, 
da  sa  slašću  razmatramo  Božje  Istine,  i  da  nam  Bog  bude  jedino  mjerilo  u  prosuđivanju  svih 
božanskih  i  ljudskih  stvari. 

Daj  nam  dar  razuma,  da  duhom  svojim  što  dublje  zaronimo  u  otajstva  svete  vjere,  koliko  je  to  u 
ovom  zemaljskom  životu  moguće. 

Daj  nam  dar  savjeta,  da  se  sklanjamo  pred  zasjedama  đavla  i  svijeta,  a  u  dvojbi  da  uvijek  prigrlimo 
ono  stoje  na  slavu  Božju  i  za  naše  spasenje. 

Daj  nam  dar  jakosti,  da  osobitom  odlučnošću  svladavamo  sve  napasti  i  ostale  zapreke  u  duhovnom 
životu. 

Daj  nam  dar  znanja,  da  pravo  spoznamo  što  i  kako  trebamo  vjerovati  i  da  u  duhovnom  životu  ne 
odemo  krivim  putem. 

Daj  nam  dar  pobožnosti,  da  Bogu,  svetima  i  službenicima  Crkve  iskazujemo  čast  i  dužno  štovanje, 
nevoljnima  da,  za  Ljubav  Božju,  pritječemo  u  pomoć. 

Daj  nam  dar  straha  Božjega,  da  se  čuvamo  grijeha,  bojeći  se  uvrijediti  Boga  iz  sinovskog 
poštovanja  prema  Božjem  Veličanstvu. 

2.  za  dvanaest  plodova  Duha  Svetoga 

Duše  Sveti,  Tješitelju,  dođi  u  srca  naša  sa  svojom  Milošću  i  svetom  Ljubavi  i  udijeli  nam  dvanaest 
svojih  plodova:  ljubav,  radost,  mir,  strpljivost,  dobrohotnost,  dobrotu,  izdržljivost,  blagost,  vjeru, 
čednost,  uzdržljivost  i  čistoću. 

3.  za  stožerne  kreposti 

Duše  Sveti,  Tješitelju,  dođi  u  naša  srca  sa  svojom  Milošću  i  svetom  Ljubavi  i  daj  nam  krepost 
razboritosti,  da,  imajući  na  umu  Vječni  Život,  uvijek  ispravno  prosudimo  što  nam  je  činiti,  a  što 
izbjegavati. 

Daj  nam  krepost  pravednosti,  da  svakome  dajemo  ono  što  mu  pripada. 

Daj  nam  krepost  duševne  jakosti,  da  nas  nikakva  nevolja,  progonstvo,  pa  ni  smrt  ne  ometa  u  vršenju 
dobra. 

Daj  nam  krepost  umjerenosti,  da  svladavamo  zle  požude  i  razumno  se  služimo  sj etilnim  dobrima. 

4.  za  bogoslovne  kreposti 

Duše  Sveti,  Tješitelju,  dođi  u  naša  srca  sa  svojom  Milošću  i  svetom  Ljubavi  i  daj  nam  krepost  vjere, 
da  Milošću  Božjom,  čvrsto  držimo  za  istinu  sve  što  je  Bog  objavio  i  što  nam  po  svojoj  Crkvi 
predlaže  vjerovati,  ne  zato  što  bismo  naravskim  razumom  spoznali  istinitost  objave,  već  zato  što 
nam  je  to  objavio  Bog  koji  ne  može  prevariti  niti  biti  prevaren. 

Daj  nam  krepost  ufanja,  da  po  zaslugama  Isusa  Krista  i  radi  Božje  Dobrote,  Svemoćnosti  i  Vjernosti 
očekujemo  Vječni  Život  i  sve  potrebna  milosti  koje  je  Bog  obećao  onima  koji  čine  dobro. 

Daj  nam  krepost  ljubavi,  da  ljubimo  Boga  najviše  radi  Njega  samoga,  a  bližnjeg  i  samog  sebe 
poradi  Boga.  Amen! 


Molitva  Duhu  Svetomu 

(nepoznati  autor) 

Dođi  Duše  Presveti,  prosvijetli  moju  pamet  da  spoznam  uvijek  što  mije  činiti,  što  je  Božja 
Volja.  Podaj  mi  milost,  da  uvijek  i  na  vrijeme  prepoznam  glas  svijesti  kao  Tvoj  glas,  i  daj  mi  snage 
da  ga  prihvatim  i  da  mu  se  nikada  više  ne  oduprem. 

Pomozi  mi,  da  mogu  dobro  iskoristiti  vrijeme,  uvijek  slaveći  Boga,  ma  što  god  radio. 
Probudi  u  mojoj  duši  smisao  za  žrtvu  i  odricanje.  Uništi  moje  sebeljublje,  da  mogu  samo  za  Boga 
živjeti.  Prosvijetli  me,  da  mogu  sabrano  i  iskreno  moliti,  donositi  dobre  odluke  i  izvršavati  ih. 

Ukloni  iz  moje  duše  svaku  sumnju  i  daj  mi  jakosti  da  se  potpuno  predam  tebi,  da  me  Ti  vodiš,  po 
Marijinom  primjeru,  u  zajedništvu  sa  Isusom  i  Bogom  Ocem.  Amen! 

Dođi  Duše  Sveti,  duša  moja  čezne  za  tobom.  Srce  moje  je  doista  nečisto,  ali  Ti  ga  možeš 
očistiti.  Srce  je  moje  mračno,  ali  Ti  ga  možeš  prosvijetliti.  Srce  je  moje  zlobno,  ali  Ti  ga  možeš 
prožeti  ljubavlju.  Srce  je  moje  žalosno,  ali  Ti  ga  možeš  utješiti. 

Srce  je  moje  slabo,  ali  Ti  ga  možeš  ojačati. 

Srce  je  moje  hladno,  ali  Ti  ga  možeš  zapaliti.  Srce  je  moje  sklono  zemaljskim  stvarima,  ah 
Ti  ga  možeš  ispuniti  nebeskim  željama.  Srce  je  moje  puno  grijeha,  ali  Ti  ga  možeš  uresiti  svim 
krepostima.  Srce  je  moje  nestalno  i  promjenjivo,  ali  Ti  ga  možeš  učiniti  ustrajnim. 

Dođi  Duše  Sveti,  Ti  Oče  siromaha,  dođi,  ispuni  me  svojom  ljubavlju!  Amen! 

ZAZIV  DUHA  SVETOGA 

Dođi,  Duše  Presveti, 

sa  Neba  nas  posjeti  zrakom  svoje  milosti. 

Dođi,  Oče  ubogih, 

djelitelju  dara  svih,  dođi,  srca  svjetlosti. 

Tješitelju  tako  blag, 

ti  nebeski  goste  drag,  pun  miline  hlade  tih. 

Umornima  odmore, 
u  vrućini  lahore,  razgovore  žalosnih. 

Sjaju  svjetla  blaženog, 

sjaj  u  srcu  puka  svog,  napuni  nam  dušu  svu. 

Bez  božanstva  tvojega. 

čovjek  je  bez  ičega,  tone  sav  u  crnom  zlu. 

Nečiste  nas  umivaj,  suha  srca  zalijevaj,  viđaj  rane  ranjenim. 

Mekšaj  ćudi  kamene,  zagrij  grudi  ledene,  ne  daj  nama  putem  zlim. 

Svim  što  vjeru  imaju, 

što  se  u  Te  ufaju,  sedam  svojih  dara  daj. 

Daj  nam  krepost  zaslužnu  i  smrt  lijepu,  blaženu,  daj  vjekovit  svima  Raj.  Amen. 

HIMAN  DUHU  SVETOMU 

O,  dođi,  Stvorče,  Duše  Svet,  Pohodi  duše  vjernika, 

Poteci  višnjom  milosti,  U  grudi  štono  stvori  ih! 

Ti  nazivaš  se  Tješitelj,  Blagodat  Boga  Svevišnjeg, 

Studenac  živi,  ljubav,  plam,  pomazanje  duhovno. 

Darova  sedam  razdaješ,  Ti  prste  desne  Očeve, 

Od  Vječnog  Oca  obećan,  Ti  puniš  usta  besjedom. 

Zapali  svjetlo  u  srcu,  Zadahni  dušu  ljubavlju, 

U  nemoćima  tjelesnim  Potkrepljuj  nas  bez  prestanka! 

Dušmana  od  nas  otjeraj  I  postojan  mir  nam  daj, 

Ispred  nas  idi,  vodi  nas,  da  svakog  zla  se  klonimo! 

Oca  da  upoznamo  I  Krista,  Sina  Njegova  I  u  Te,  Duha  Njihova, 

Da  vjerujemo  sveudilj! 

Sva  slava  Ocu  Vječnomu 

I  uskrslomu  Sinu  mu  Sa  Tješitelj em  Presvetim  Nek  bude  sad  i  uvijeke!  Amen. 

Pošalji  Duha  svojega  i  postat  će!  Aleluja!  I  obnovit  ćeš  lice  zemlje!  Aleluja! 

Pomolimo  se!  Bože,  koji  si  svjetlošću  Duha  Svetoga  poučio  srca  vjernih,  daj  da  u  tom  istom  Duhu 
što  je  prav  mislimo  i  Njegovoj  se  utjehi  vazda  radujemo!  Amen. 

RAZMATRANJA  SVETACA  O  DUHU  SVETOME 

Duh  Sveti  i  Marija 

(sv.  Ljudevit  Marija  Grignion  Montfortski) 

Priznajem  sa  svom  Crkvom  daje  Marija  puko  stvorenje  izašlo  iz  ruku  Svevišnjega,  pa  je,  u 
usporedbi  s  njegovim  neizmjernim  Veličanstvom,  manja  od  atoma;  ili,  radije  Ona  nije  ništa  jer  je 
On  sam  Onaj  koji  jest  (Iz  3,14  dosljedno,  ovaj  veliki  Gospodin,  uvijek  neovisan  i  dostatan  sam  sebi, 
nije  uopće  ni  najmanje  trebao  Presvetu  Djevici  niti  je  treba,  da  može  izvršiti  svoju  Volju  i  očitovati 
svoj  Slavu.  Njemu  je  dosta  htjeti,  pa  će  sve  biti.  Međutim  kažem  i  ovo:  uzevši  stvari  kako  stoje, 
otkad  je  Bog  stvori  Presvetu  Djevicu,  On  je  po  njoj  htio  početi  i  dovršiti  svoj  najveća  djela,  pa 
možemo  slobodno  vjerovati  da  On  neće  svoj  postupak  promijeniti  kroz  vjekove,  jer  On  je  Bog,  t 
nimalo  ne  mijenja  ni  svoje  misli  ni  svoje  ponašanje  (usp  Heb  1,12). 

Kako  su  se  tri  božanske  osobe  Presvetoga  Trojstva  vladale  kod  Utjelovljenja  i  prvog  dolaska 
Isusa  Krista,  tako  se  vladaju  uvijek,  na  nevidljiv  način  u  svetoj  Crkvi,  i  tako  će  se  vladati  sve  do 
konca  vjekova,  kod  zadnjeg  dolaska  Isusa  Krista. 

Bog  Duh  Sveti  hoće  u  njoj  i  po  njoj  oblikovati  sebi  odabranike,  pa  joj  kaže:  U  mojim 
odabranicima  puštaj  korijenje.  (Si  24,13)  Puštaj,  miljenice  moja  i  Zaručnice  moja,  korijenje  svih 
svojih  kreposti  u  moje  odabranike,  da  se  sve  više  množe.  Toliko  sam  se  u  tebi  nasladio  kada  si, 
živeći  na  Zemlji,  vršila  najuzvišenije  kreposti  da  te  još  i  sada  želim  naći  na  Zemlji,  a  da  ne  moraš 
ostaviti  Nebo.  Stoga  se  obnavljaj  u  mojim  odabranicima,  da  u  njima  s  uživanjem  gledam  korijenje 
tvoje  nepobjedive  vjere,  tvoje  duboke  poniznosti,  tvoga  općeg  mrtvljenja,  tvoje  uzvišene  molitve, 

tvoje  žarke  ljubavi,  tvoga  stalnog  ufanja  i  svih  tvojih  kreposti.  Ti  si  moja  Zaručnica  uvijek  jednako 
vjerna,  jednako  čista  i  jednako  plodna  kao  što  si  nekoć  bila. 

Neka  mi  tvoja  vjera  daruje  vjernike,  tvoja  čistoća  neka  mi  daje  djevice,  tvoja  plodnost  neka 
mi  daje  izabranike  koji  su  moji  hramovi. 

Kada  se  Presveta  Djevica  Marija  ukorijeni  u  kojoj  duši,  Ona  tu  tvori  čudesa  milosti,  kako  to 
samo  Ona  može  ,  jer  samo  je  Ona  plodna  Djevica,  koja  niti  je  kada  imala  niti  će  ikada  imati  sebi 
slične  u  čistoći  i  plodnosti.  Marija  je  proizvela  sa  Duhom  Svetim  najveće  djelo  što  gaje  ikada  bilo  ili 
će  ga  biti:  Boga-Čovjeka;  i  Ona  će,  dosljedno,  proizvesti  najveće  stvari  i  u  zadnja  vremena.  Njoj  je 
pridržana  tvorba  i  odgoj  velikih  svetaca,  koji  će  se  pojaviti  pri  koncu  svijeta,  jer  samo  ova 
izvanredna  i  čudesna  Djevica  može  u  zajedništvu  sa  Duhom  Svetio  proizvesti  osobite  i  izvanredne 
stvari. 

Kada  Duh  Sveti,  njezin  Zaručnik,  nade  Mariju  u  kojoj  duši.  On  tamo  leti  i  ulazi  u  svoj  svojoj 
punini,  te  se  toj  duši  daje  obilatije  što  više  mjesta  ona  dade  njegovoj  Zaručnici.  Jedan  od 
najglavnijih  razloga  zašto  Duh  Sveti  ne  čini  sada  golema  čudesa  u  dušama  jest  taj,  što  u  njima  ne 
nalazi  dovoljno  sjedinjenja  sa  svojom  vjernom  i  nerazdruživom  Zaručnicom.  Kažem: 
nerazdruživom  Zaručnicom,  jer  Duh  Sveti,  ta  bitna  ljubav  Oca  i  Sina,  otkada  je  zaručio  Mariju  da 
proizvede  Isusa  Krista,  Glavu  odabranika,  i  Njega  u  odabranicima,  otada  se  nije  više  rastavio  od 
nje.  jer  mu  je  Ona  uvijek  ostala  vjerna  i  plodna.  (Svi  citati  su  preuzeti  iz  "Rasprave  o  pravoj 
pobožnosti  prema  Presvetoj  Djevici  Mariji") 

Živa  voda  Duha  Svetoga 

(sv.  Ćiril  Jeruzalemski,  biskup) 

Voda,  koju  ću  mu  dati,  postat  će  u  njemu  izvorom  one  žive  vode  što  struji  u  Život  Vječni.  To 
je  nova  vrsta  vode,  koja  živi  i  struji  u  Život  Vječni,  a  struji  u  onima  koji  su  dostojni.  Zbog  kojega  je 
razloga  milost  Duha  nazvana  vodom?  Jer  pomoću  vode  sve  postoji:  voda  uzdržava  biljke  i  životinje, 
voda  kao  kiša  pada  s  neba,  i  to  pada  na  isti  način  u  istome  obliku,  a  proizvodi  različite  učinke;  jedan 
je  učinak  u  palmi,  a  drugi  u  lozi,  ipak  je  voda  svima  sve.  Ona  je  uvijek  ista  i  ne  postoji  na  drugačiji 
način.  Dok  kiša  pada  ne  mijenja  se,  nego  se  upriličuje  onomu  koji  je  prima  i  u  svakom  stvorenju 
proizvodi  ono  što  mu  treba  i  što  odgovara  njegovoj  naravi. 

Na  isti  način  Duh  Sveti,  koji  je  jedan  i  uvijek  isti  i  nedjeljiv,  svakome  pojedinome  dijeli 
milost  kako  hoće.  I  kao  što  gotovo  osušeno  drvo  dobro  zalijevano  propupa,  isto  tako  grešna  duša 
donosi  svete  plodove,  kad  po  pokori  zavrijedi  primiti  darove  Duha  Svetoga.  Iako  je  Duh  Sveti  jedan 
i  nepromjenjiv,  ipak  je  on  po  volji  Božjoj  i  u  Kristovo  Ime  izvor  i  uzrok  različitih  kreposti. 

Tako  se  služi  nečijim  jezikom  u  jednom  slučaju  u  naučavanju  mudrosti,  a  u  drugom 
proroštvom  da  prosvijetli  nečiju  pamet.  Jednome  daje  moć  da  tjera  vragove,  a  drugome  sposobnost 
da  tumači  božanska  Pisma.  Jednoga  učvršćuje  u  umjerenosti,  a  drugoga  nadahnjuje  da  bude 
milosrdan.  Jednoga  poziva  na  post  i  strogi  pokornički  život,  a  drugoga  poučava  da  prezire 
zemaljske  stvari,  a  nekoga  pripravlja  na  mučeništvo.  U  svakome  različito  djeluje,  a  sam  je  u  sebi 
uvijek  isti,  kao  što  je  pisano:  Svakome  se.  pojedinom  objavljuje  Duh  na  opću  korist. 

On  blago  i  nježno  pristupa,  pa  Ga  ugodno  i  milo  doživljujemo.  A  jaram  je  njegov  vrlo  lagan. 
Dolazak  mu  najavljuju  sjajne  zrake  svjetla  i  znanja.  Njegovo  je  srce  milosrdno  kao  u  pravoga 
zaštitnika,  jer  dolazi  spasiti,  ozdraviti  poučiti,  opomenuti,  ojačati,  utješiti  i  rasvijetliti  pamet,  i  to 
najprije  onomu  tko  ga  prima,  a  onda  preko  njega  i  drugima. 

Pa  kao  i  onaj  koji  je  bio  u  mraku,  kad  se  pojavi  sunčevo  svjetlo,  vidi  svojim  očima  i  jasno 
promatra  što  prije  nije  vidio,  tako  je  i  u  duši  rasvijetljen  onaj  koji  je  zavrijedio  darove  Duha 
Svetoga,  pa  obdaren  nadnaravnim  svjetlom  vidi  i  ono  što  prije  nije  vidio. 

Djelovanje  Duha  Svetoga 

(sv.  Bazilije  Veliki,  biskup) 

Tko  se  ne  bi  oduševio  i  tko  ne  bi  ozbiljno  razmišljao  o  najvećoj  naravi,  kada  čuje  nazive 
Duha?  Nazvan  je  Duhom  Božjim  i  Duhom  Istine  koji  od  Oca  proizlazi.  A  osobit  je  i  poseban  njegov 
naziv  Duh  pravi,  Duh  poglaviti,  Duh  Sveti,  što  je  njegov  posebni  i  njemu  svojstven  naziv.  Sva  živa 
bića  snažno  za  njim  žude.  On  ih  svojim  dahom  natapa  i  pomaže,  da  postignu  svoj  vlastiti  i  prirodni 
cilj.  On  je  izvor  svetosti  i  svjetlo  pomoću  kojeg  razum  spoznaje.  On  daje  svoje  rasvjetljenje  svakom 
razumnom  biću  da  može  spoznati  istinu. 

Po  naravi  je  nedostupan,  ali  u  svojoj  dobroti  dopušta  da  Ga  možemo  doseći.  Sve  ispunja 
svojom  snagom,  ali  se  saopćuje  samo  onima  koji  su  Ga  dostojni.  Ne  daje  svima  u  istoj  mjeri,  nego 
svoju  silu  dijeli  prema  veličini  vjere. 

Jednostavan  je  u  svojoj  biti,  ali  djeluje  na  razne  načine.  Sav  je  prisutan  na  pojedinim 
mjestima,  a  sav  je  i  na  svakom  mjestu.  Tako  se  daje  da  sam  ništa  ne  gubi.  Svi  postaju  njegovi 
dionici,  ali  tako  da  On  sam  ostaje  čitav,  poput  sunčeva  svjetla  koje  iskazuje  blagodat  pojedincu,  kao 
da  ga  jedino  on  uživa,  a  u  isto  vrijeme  obasjava  zemlju,  i  more,  i  zrak. 

Tako  je  i  Duh  Sveti  uza  svakoga  onoga  koji  Gaje  vrijedan  kao  daje  samo  uz  njega,  a  ipak 
svima  dijeli  dosta  i  obilno  milosti.  Koji  sudjeluju  u  njegovu  životu,  sudjeluju  koliko  im  dopušta 
njihova  narav,  a  ne  koliko  bi  im  se  On  mogao  dati. 

On  uzdiže  srca  prema  visinama,  On  vodi  slabe,  a  usavršuje  one  koji  su  već  uznapredovali. 
On  rasvjetljuje  one  koji  su  očišćeni  od  svakog  grijeha  i  oduhovljuje  ih  po  zajedništvu  koje  imaju  s 
njim.  I  kao  što  svijetli  i  sjajni  predmeti,  obasjani  sunčanom  zrakom,  i  sami  postaju  izvanredno 
blistavi  i  iz  sebe  ižaruju  kao  drugo  svjetlo,  tako  i  duše  pune  Duha  Svetoga,  njime  obasjane,  i  same 
postaju  duhovnije  i  drugima  oko  sebe  posreduju  njegovu  milost. 

Tu  je  vrelo  poznavanja  budućnosti,  razumijevanja  otajstava,  shvaćanja  tajni,  podjele  darova, 
nebeskoga  života  i  veselja  s  anđelima.  Odatle  izvire  beskrajna  radost,  ustrajnost  u  Bogu  i  sličnost  s 
Bogom,  a  odatle  i  ono  od  čega  se  ništa  uzvišenije  ne  može  željeti  da  postajemo  božanstveniji,  tj.  da 
se  pobožanstvenjujemo. 


Uloga  Oca  u  Kristu 

(sv.  Hilarije,  biskup) 

Gospodin  Isus  je  zapovjedio  da  se  krsti  u  ime  Oca  i  Sina  54  i  Duha  Svetoga,  tj.  u 
ispovijedanju  i  Začetnika,  i  Jedinorođenoga  i  Dara. 

Jedan  je  Tvorac  svega.  Jedan  je  Bog  Otac  od  koga  sve  potječe.  Jedan  je  Jedinorođeni, 
Gospodin  naš  Isus  Krist,  po  kojemu  je  sve  stvoreno.  Jedan  je  i  Duh,  dar  u  svima. 

Sve  je,  dakle,  uređeno  njegovom  snagom  i  dobrotom:  jedna  moć  od  koje  postoji  sve,  jedan 
porod  po  kojemu  također  sve  postoji  ijedan  poklon  savršene  nade.  I  ne  vidimo  da  što  nedostaje 
tolikoj  savršenosti  po  kojoj  je  u  Ocu  i  Sinu  i  Duhu  Svetome  neizmjernost  u  vječnome,  lik  u  slici, 
uživanje  u  poklonu. 

A  koja  je  njegova  uloga  u  nama  kaže  nam  sam  Gospodin  Isus:  Imao  bih  vam  još  mnogo  reći, 
ali  sada  ne  možete  shvatiti.  Bolje  je  za  vas  da  ja  odem.  Ako  odem,  poslat  ću  vam  Branitelja. 

I  opet:  Ja  ću  moliti  Oca  i  poslat  ću  vam  drugoga  Branitelja,  Duha  istine  koji  će  ostati  s  vama 
zauvijek.  On  će  vas  uvesti  u  svu  istinu.  On  neće  govoriti  sam  od  sebe,  nego  će  govoriti  što  čuje  i 
objavit  će  vam  budućnost.  On  će  me  proslaviti,  jer  će  uzeti  od  onoga  što  je  moje  i  to  objaviti  vama. 
To  je  samo  nešto  od  onoga  što  se  može  nazvati  kao  put  razumijevanja,  što  zapravo  hoće  sam 
Darovatelj,  i  koji  je  razlog  i  smisao  poklona.  Budući  da  smo  mi  slabi  i  ne  možemo  shvatiti  ni  Oca  ni 
Sina,  to  nas  Duh  Sveti  iz  velike  ljubavi  prema  nama  dobrostivo  prosvjetljuje  da  shvatimo  gotovo  i 
neshvatljivo  otajstvo  Utjelovljenja. 

Dar  Duha  Svetoga  primamo,  dakle,  zbog  znanja.  To  će  protumačiti  ova  usporedba.  Narav 
ljudskog  tijela  ostaje  besplodna,  ako  prestanu  postojati  neki  uvjeti  njegovog  djelovanja.  Na  primjer, 
očima  se  nikako  ne  možemo  služiti,  ako  nema  svjetla  ili  ako  nije  dan;  uši  ne  mogu  vršiti  svoje 

službe,  ako  nema  glasa  ili  zvuka;  nos  neće  znati  za  svoju  službu,  ako  nema  nikakva  mirisa.  U  tim 
slučajevima  ljudska  narav  zadržava  svoje  sposobnosti,  ali  ne  može  djelovati  bez  određenih  uvjeta. 
Isto  tako  ljudski  duh,  doduše,  po  naravi  može  upoznati  Boga,  ali  pravo  i  potpuno  znanje  ima  samo 
onda  kad  po  vjeri  primi  dar  Duha  Svetoga. 

Očito  je  daje  Kristov  dar  -  Duh  Sveti  -  jedan  i  potpun  za  sve  nas.  Uvijek  je  i  svugdje  preobilan,  a 
daje  se  u  tolikoj  mjeri,  u  kolikoj  želimo  zaslužiti.  On  je  s  nama  do  svršetka  svijeta.  On  nas  tješi  u 
našem  iščekivanju,  On  nam  je  zalog  nade  da  ćemo  djelovati  po  njegovim  darovima,  On  je  svjetlo 
naše  pameti,  On  je  sjaj  našega  duha. 

Jedinstvo  Crkve  izražavaju  svi  jezici 

(nepoznati  autor,  iz  Propovijedi  nekog  afričkog  pisca  iz  VI.  stoljeća) 

Govorili  su  svim  jezicima.  Bog  je  htio  pokazati  daje  Duh  Sveti  prisutan  na  taj  način,  da 
svaki  koji  ga  primi  govori  svim  jezicima.  A  treba  znati,  da  je  to  onaj  Duh  Sveti  po  kojemu  je  ljubav 
razlivena  u  našim  srcima. 

Budući  da  je  ljubav  trebala  sabrati  Crkvu  Božju  po  cijelom  krugu  zemaljskom,  onda  je 
mogao  i  jedan  čovjek,  primivši  Duha  Svetoga  govoriti  svim  jezicima,  a  sada  kada  je  Crkva  u  Duhu 
Svetom  sabrana  po  cijelome  svijetu,  samo  jedinstvo  Crkve  izražavaju  svi  jezici. 

Prema  tome,  ako  netko  zapita  koga  od  nas:  "Kad  si  primio  Duha  Svetoga,  zašto  ne  govoriš 
svim  jezicima?",  ovaj  mora  odgovoriti:  "Pa  ja  doista  govorim  svim  jezicima,  jer  sam  elan  Kristova 
tijela,  to  jest  Crkve,  koja  govori  svim  jezicima.  Što  je  onda  drugo  Bog  htio  pokazati  prisutnošću 
Duha  Svetoga,  ako  ne  svoju  Crkvu  koja  će  govoriti  svim  jezicima?" 

Tako  se  ispunilo  što  je  obećao  Gospodin:  Nitko  ne  ulijeva  novo  vino  u  stare  mjehove,  nego 
novo  vino  ulijeva  u  nove  mjehove,  pa  će  se  oboje  sačuvati.  A  kad  su  ih  neki  čuli  da  govore  svim 
jezicima,  s  pravom  su  rekli:  Napili  su  se  slatkoga  vina.  već  su,  naime;  postali  novi  mjehovi, 
obnovljeni  svetom  milošću,  da  se  opijeni  novim  vinom,  to  jest  Duhom  Svetim,  i  govoreći  svim 
jezicima  raspale  u  ljubavi  i  tim  očitim  čudom  unaprijed  navijeste  katoličku  Crkvu,  koja  će  se 
proširiti  među  sve  narode  i  jezike. 

Zato  ovaj  dan  slavite  kao  udovi  jedinstva  Kristova  tijela,  tj.  Crkve.  Nećete  uzalud  slaviti, 
ako  sami  budete  ono  što  slavite:  ako  budete  prianjali  uz  onu  Crkvu  koju  Gospodin  napunja  Duhom 
Svetim  i  raširenu  po  cijelom  svijetu  priznaje  za  svoju,  a  ona  Gospodina  priznaje  za  svoga 
Utemeljitelja  i  Zaručnika.  On  kao  Zaručnik  nije  izgubio  svoje  zaručnice  i  nitko  mu  nije  dao  drugu  u 
zamjenu. 

Apostol  govori  vama  koji  ste  sabrani  iz  svih  naroda,  tj.  Kristovoj  Crkvi,  Kristovim  udovima, 
Kristovom  tijelu,  Kristovoj  zaručnici:  Podnosite  jedan  drugoga  u  ljubavi  i  nastojte  međusobno 
sačuvati  jedinstvo  Duha  povezani 
vezom  mira. 

Pazite,  kad  je  zapovjedio  da  podnosimo  jedan  drugoga,  naglasio  je  daje  tu  potrebna  ljubav. 
A  kad  je  spomenuo  nadu  u  jedinstvo,  istakao  je  vezu  mira.  To  je  kuća  Božja,  sazidana  od  živog 
kamenja,  u  kojoj  Domaćin  rado  boravi.  I  ne  smije  se  dogoditi  da  ga  uvrijedi  rušenje  te  kuće,  tj 
narušavanje  jedinstva  Crkve. 


Poslanje  Duha  Svetoga 

(sv.  Irenej,  biskup) 

Kad  je  Gospodin  Isus  dao  svojim  učenicima  vlast  da  preporađaju  ljude,  rekao  im  je:  Idite  i 
naučavajte  sve  narode  krsteći  ih  u  ime  Oca  i  Sina  i  Duha  Svetoga. 

Bog  je  obećao  po  prorocima  da  će  izliti  Duha  Svetoga  na  svoje  sluge  i  službenice,  da  bi 
mogli  vršiti  proročku  službu.  Zato  je  i  sišao  na  Sina  Božjega  kad  je  postao  čovjekom.  Po  njemu  se 
nastanio  u  ljudskom  rodu,  i  počiva  u  ljudima  i  prebiva  u  Božjem  stvoru.  Duh  Sveti  u  ljudima  vrši 
Božju  Volju  i  preobražava  ih  od  stare  grešnosti  u  novi  život  po  Kristu. 


401 


Sveti  Luka  izvješćuje  kako  je  taj  Duh  poslije  Kristova  Uzašašća,  zapravo  na  blagdan 
Duhova,  sišao  na  učenike.  On  ima  vlast  da  sve  narode  uvede  u  život  i  da  započne  novi  zavjet.  Duh 
je  ujedinio  različite  narode  da  bi  svi  jezici  složno  slavili  Boga.  On  je  prikazao  Bogu  Ocu  prvine  svih 
naroda. 

Stoga  je  Gospodin  obećao  poslati  Zagovornika  (Tješitelja)  koji  će  nas  privesti  k  Ocu.  Kao 
što  se  od  brašna  bez  vode  ne  može  umijesiti  tijesto,  ni  pripraviti  jedan  kruh,  tako  ni  od  nas  mnogih 
ne  može  postati  jedno  tijelo  u  Kristu  Isusu  bez  nebeske  vode.  Kao  što  suha  zemlja  bez  vlage  ne 
može  donijeti  roda  ,  tako  ni  mi  koji  smo  bili  kao  suho  drvo  nikada  nećemo  bez  nebeske  kiše  donijeti 
prave  plodove. 

Tjelesa  su  se  naša  ujedinila  po  onom  pranju  koje  daje  neraspadljivost,  tj.  po  sv.  Krštenju,  a 
Duh  Sveti  ujedinjuje  naše  duše.  Duh  je  Božji  sišao  na  Gospodina  Isusa,  i  to  Duh  mudrosti  i  razuma, 
Duh  savjeta  i  jakosti,  Duh  znanja  i  pobožnost  i  Duh  straha  Božjega.  Krist  Ga  onda  predaje  svojoj 
Crkvi  šaljući  Ga  kao  Zagovornika  na  svu  zemlju,  gdje  je  po  Gospodinovoj  riječi  Đavao  pao  kao 
munja.  Zato  nam  je  potrebna  Božja  rosa  da  se  ne  zapalimo  i  da  ne  ostanemo  besplodni.  Gdje  imamo 
tužitelja,  tu  imamo  i  Zagovornika.  Gospodin  je  Isus  predao  Duhu  Svetom  čovjeka  koji  je  upao 
među  razbojnike.  On  mu  se  smilovao  i  zavio  mu  rane,  te  dao  dva  denara  da  po  Duhu  dobije  sliku  i 
natpis  i  Oca  i  Sina.  Dužni  smo,  stoga,  raditi  s  povjerenim  denarom  i  ponovno  ga  predati  Gospodinu 
zajedno  s  dobitkom. 


KRUNICE  DUHU  SVETOME 
Krunica  Duhu  Svetomu 

Napomena!  Ova  Krunica  moli  se  na  običnu  krunicu. 

Kao  uvod  moli  se  Vjerovanje  apostolatsko,  Oče  naš,  tri 
Zdravo  Marijo  i  Slava  Ocu.  Kod  ove  prve  tri  Zdravo 
Marije  doda  se  iza  riječi  Isus: 

koji  neka  nam,  po  Duhu  Svetom,  umnoži  vjeru! 
koji  neka  nam,  po  Duhu  Svetom,  učvrsti  ufanje! 
koji  neka  nam,  po  Duhu  Svetom,  usavrši  ljubav! 

Zdravo,  Marijo,...  poslije  riječi  Isus  dodaju  se  otajstva: 

1 .  koji  neka  osposobi  naše  srce,  da  primimo  puninu  milosti  Duha  Svetoga! 

2.  koji  neka  nam  izmoli  Duha  Svetoga  i  umnoži  i  ojača  u  nama  tri  bogoslovne  kreposti! 

3.  koji  neka  nas,  po  Duhu  Svetom,  jača,  prosvjetljuje,  upravlja,  vlada  nad  nama,  vodi  nas  i 
posvećuje! 

4.  koji  neka  užeže  naše  srce  ljubavlju  Duha  Svetoga  i  napuni  ga  dubokom  poniznošću, 
odanošću,  predanj em,  jakošću  i  svetošću! 

5.  koji  neka  nam  izmoli  sedam  darova  i  dvanaest  plodova  Duha  Svetoga  i  neka  nam  udijeli  sva 
dobra  i  odvrati  od  nas  svako  zlo! 

(Imprimatur:  Biskupski  ordinarijat  u  Regensburgu  11.  II 1961.) 

Ovu  je  Krunicu  dobila  od  Gospodina  majka  Katarina  Vogl  u  godini  1930.  Rođena  je  3.  XII.  1871.  u 
Renholdingu  u  Bavarskoj,  umrla  je  na  glasu  svetosti  4.  I.  1956.  Bila  je  članica  Trećega  reda  sv. 
Franje  pod  imenom  Monika.  Njezin  je  ispovjednik  bio  40  godina  pobožni  franjevac  o.  Bonaventura 
Blattmann,  koji  je  bio  i  ispovjednik  kardinala  Eugena  Pacelli  (kasnije  pape  Pija  XII.).  Poslije  smrti 
o.  Bonaventure,  njezin  je  ispovjednik  bio  Alfons  Maria  Weigl,  koji  je  napisao  njezin  prekrasni 
životopis. 

Majka  Katarina  Vogl  odlikovana  je  kroz  30  godina  poukama  Gospodinovim  i  Njegove  Presvete 
Majke.  Po  njihovim  je  uputama  sve  radila,  trpjela  i  žrtvovala  "u  ime  svih  i  za  sve  duše"  do  konca 
svijeta.  U  tom  se  sastoji  sveobuhvatna  ljubav. 

Osobito  je  štovala  Duha  Svetoga.  Gospodin  joj  je  rekao  2.  XII.  1930.:  "Draga  dušo,  gotovo  su  svi 
ljudi  izgubili  Duha  Svetoga,  najviše  dobro  duše.  Odatle  na  cijelom  svijetu  ta  tama  i  pometnja  jezika. 
Duha  su  Svetoga  svagdje  isključili,  a  ipak  nitko  ne  može  ništa  učiniti  bez  Duha  Svetoga.  Zato  mi  ti 
sjedinjena  s  Marijom  i  po  Mariji  ne  možeš  prinositi  snažnije  molitve,  negoli  je  Krunica  Duhu 
Svetomu  u  ime  svih  i  za  sve  duše." 

Naš  Gospodin  joj  je  30.1.  1931.  ponovno  rekao:  "Dijete,  ti  ne  možeš  shvatiti  veličinu  koja  se  krije  u 
zazivima  Krunice  Duhu  Svetomu.  Ja  ću  vam  poslati  na  tu  molitvu  velike  muževe  pune  Duha 
Svetoga." 

Presveta  Djevica  joj  se  4.  X.  1930.  tuži:  "Duh  se  Sveti  jako  malo  štuje.  Drago  dijete,  ti  mi  donosiš 
najljepše  ruže  s  krunicom  Duhu  Svetomu." 

Predraga  Majka  joj  je  rekla  16.  VII.  1930.:  "Ja  sam  Zaručnica  Duha  Svetoga.  Zazivaj  me  često  u 
Krunici  Duhu  Svetomu!  Ti  zazivi  u  njoj  sadržani  bit  će  mojim  zagovorom  osobito  uslišani  od 
Presvetog  Trojstva.  Po  tim  će  milostima  čovječanstvo  biti  ispunjeno  ljubavlju,  jer  Duh  Sveti  je 
Ljubav."  Kraljica  od  Karmela  rekla  joj  je  16.  VII.  1947.:  "Ja  sam  Majka  Velike  pobjede  od  časa 
kada  sam  začela  Isusa.  To  sam  ime  odredila  za  sadašnje  vrijeme.  Mnogo  molite  da  moje  kraljevstvo 
brzo  dođe!"  Majko  Velike  pobjede,  Marijo,  izvojuj  siromasima  pobjedu  i  daruj  čovječanstvu  mir! 
Sveti  Otac  papa  Pavao  VI.  opominje  nas  i  traži  da  se  što  više  produbljuje,  obavlja  i  širi  štovanje  i 
pobožnost  prema  Duhu  Svetom. 

Krunica  Duhu  Svetome  za  isprositi  njegovih  sedam  darova 

BI.  Jelena  Guerra 

1.  Dođi  Duše  Sveti,  Duše  Mudrosti,  odvoji  nas  od  zemaljskih  stvari  i  ulij  u  naše  duše  ljubav  i  slast 
prema  nebeskim  stvarima.  Oče  sveti,  u  ime  Isusovo  pošalji  svoga  Duha  Svetoga  da  obnovi  svijet! 
(zaziv  se  ponavlja  7  puta  iza  svih  7  dijelova  krunice). 

2.  Dođi  Duše  Sveti,  Duše  Razuma,  obasjaj  naš  duh  svjetlom  vječne  istine  i  obogati  svetim  mislima. 

3.  Dođi  Duše  Sveti,  Duše  Znanja,  budi  ti  Učitelj  naših  duša  i  pomozi  nam  da  živimo  tvoje  naputke. 

4.  Dođi  Duše  Sveti,  Duše  Savjeta,  daj  da  budemo  spremni  slušati  tvoja  nadahnuća  i  vodi  nas  putem 
spasenja. 

5.  Dođi  Duše  Sveti,  Duše  Jakosti,  udijeli  nam  snagu,  postojanost  i  pobjedu  u  borbama  protiv  naših 
duhovnih  neprijatelja. 

6.  Dođi  Duše  Sveti,  Duše  Pobožnosti,  dođi  i  boravi  u  našem  srcu,  zagospodari  njime  i  posveti  sve 
njegove  osjećaje. 

7.  Dođi  Duše  Sveti,  Duše  Straha  Božjega,  kraljuj  nad  našom  voljom  i  daj  da  budemo  uvijek  spremni 
radije  bilo  što  trpjeti  nego  li  sagriješiti. 

Zazivi  Mariji:  O  Prečista  Djevice  Marijo  koja  si  u  svom  Bezgrešnom  začeću  oblikovana  od  Duha 
Svetoga  i  postala  izabrano  svetohranište  božanstva,  moli  za  nas  da  božanski  Tješitelj  brzo  dođi  i 
obnovi  lice  zemlje.  Zdravo  Marijo... 

O  prečista  Djevice  Marijo  koja  si  u  otajstvu  Utjelovljenja  po  Duhu  Svetome  postala  istinskom 
Majkom  Božjom  moli  za  nas  da  božanski  Tješitelj  brzo  dođi  i  obnovi  lice  zemlje.  Zdravo  Marijo. . . 
O  prečista  Djevice  Marijo  koja  si  u  molitvi  skupa  sa  apostolima  u  Cenakulu  bila  do  kraja  ispunjena 
Duhom  Svetim  ,  moli  za  nas  da  božanski  Tješitelj  brzo  dođi  i  obnovi  lice  zemlje.  Zdravo  Marijo. . . 
Pomolimo  se:  Neka  dođe  tvoj  Duh  Gospodine  i  preobrazi  našu  nutrinu  svojim  darovima,  neka  stvori 
u  nama  novo  srce  da  možemo  biti  po  tvom  ukusu  i  suobličiti  se  tvojoj  volji.  Po  Kristu  Gospodinu 
našemu  Amen. 

KRUNICA  OTAJSTAVA  DUHA  SVETOGA 

Krunica  otaj stava  Duha  Svetoga  je  objavljena  u  pastoralnom  priručniku  talijanske  biskupske 
konferencije  "Spirito  Santo,  dono  di  verita"  -  Duh  Sveti,  dar  istine-  st.90-91,  1998  godine,  u  izdanju 
nacionalnog  komiteta  priprave  za  jubilej  2000  godine.  U  prijevodu  na  hrvatsko  jezik  mi  smo 
napravili  male  izmjene  koje  ne  mijenjaju  bitno  duh  ove  molitve  koja  želi  u  vjernicima  produbiti 

svijest  o  prisutnosti  i  ulozi  Duha  Svetoga  u  povijesti  spasenja,  u  životu  Isusa  Krista  i  životu  Crkve. 
Kao  što  se  vidi  iz  sadržaja  ova  molitve,  ona  se  temelji  na  Svetom  pismu  i  sva  je  sva  prožeta 
svetopisamskim  tekstovima. 

Moli  se  kao  Marijina  krunica  od  pet  desetki  Svaka  desetka  sadrži  Očenaš,  10  Zdravo  Marijo  i  Slava 
Ocu.  Iza  svakog  zaziva  "blagoslovljen  plod  utrobe  tvoje  Isus  doda  se  pojedina  misao  koja  se  odnosi 
na  otajstva  Duha  Svetoga. 

Prvo  Otajstvo:  DUH  SVETI  U  DVA  ZAVJETA  Oče  naš... 

Zdravo  Marijo  milosti  puna  Gospodin  je  s  tobom,  blagoslovljena  ti  među  ženama,  blagoslovljen 
plod  utrobe  tvoje  Isus... 

1.  Duh  Sveti  je  lebdio  nad  vodama  u  početku  stvaranja  (Pos  1,2) 

2.  Bog  udahnjuje  Duha  u  nosnice  života  prvog  čovjeka  (Pos  2,7) 

3.  Bog  uzima  Duha  čovjeku  koji  je  sagriješio(Post  6.3) 

4.  Duh  je  svjetiljka  nutrine  (Izr  20,27) 

5.  Duh  boravi  u  nutrini  srca  (Ez  37,9) 

6.  Duh  daruje  život  mrtvim  tijelima  (Ez  37,9) 

7.  Duh  će  počivati  na  Pomazaniku  (Iz  1 1,2) 

8.  Duh  je  obećan  svim  ljudima  (JI  3,1) 

9.  Duh  obnavlja  lice  zemlje  (Ps  104,30) 

10.  Duh  je  novi  zakon  ljubavi. 

Slava  Ocu... 

2.  Otajstvo:  DUH  SVETI  U  ŽIVOTU  ISUSA  KRISTA  Oče  naš... 

Zdravo  Marijo  milosti  puna  Gospodin  je  s  tobom,  blagoslovljena  ti  među  ženama,  blagoslovljen 
plod  utrobe  tvoje  Isus... 

1.  Koji  je  bio  začet  po  Duhu  Svetome  (Lkl  ,3  5) 

2.  Na  kojega  siđe  Duh  Sveti  te  ga  ispuni  na  dan  njegov  krštenja  (Lk  3,22;4,1) 

3.  Kojega  je  Otac  opečatio  Duhom  Svetim(Iv  6,27;  2  Kor  1,22;  Ef  4,30) 

4.  Koji  je  bio  vođe  Duhom  Svetim  u  pustinju  da  bude  kušan  od  Sotone(Lk  4,1) 

5.  Koji  se  vrati  u  Galileju  sa  silom  Duha  Svetoga  (Lk  4,14) 

6.  Koji  reče  na  početku  svog  poslanja  daje  Duh  Sveti  Njemu  (Lk  4,17) 

7.  Koji  se  u  Duhu  Svetom  uzradova  jer  Otac  otajstva  kraljevstva  objavljuje  malenima  (Lk  10,21) 

8.  Čije  su  riječi  duh  i  život  (Iv  6,63) 

9.  Iz  kojega  je  izlazila  snaga  koja  je  sve  ozdravljala  (Lk  4,14;6,19) 

10.  Koji  je  po  Duhu  Svetom  izgonio  đavle(Mt  12,28) 

Slava  Ocu... 

Treće  otajstvo:  U  DUHU  SE  ISUS  ŽRTVUJE  OCU  TE  NAM  DARUJE  DUHA  SVETOGA  Oče  naš... 

Zdravo  Marijo  milosti  puna  Gospodin  je  s  tobom,  blagoslovljena  ti  među  ženama,  blagoslovljen 
plod  utrobe  tvoje  Isus... 

1.  Koji  je  po  vječnom  Duhu  prinio  sam  sebe  Bogu  kao  žrtvu  bez  mane  (Heb  9,14) 

2.  Koji  umirući  povjerava  Duh  u  ruke  Očeve  i  predade  Duh  učenicima  (Lk  3,46:Ivl9.30) 

3.  Koji  u  Duhu  siđe  nad  pakao  propovijedati  spasenje(lPt  3,19) 

4.  Koji  bijaše  opravdan  Duhom  i  promjeni  osudu  na  smrt  (lTm  3,16:Iv  16.8) 

5.  Koji  po  Duhu  Svetom  bi  postavljen  Sinom  Božjim  u  snazi  uskrsnućem  od  mrtvih  (Rim  1 ,4;8, 11) 

6.  Koji  dahne  u  učenike  i  darova  im  Duha  Svetoga  za  oproštenje  grijeha(Iv  20,22) 

7.  Koji  u  Duhu  Svetom  izabra  svoje  učenike  (Djl,2) 

8.  Koji  u  Duhu  Svetom  poduči  svoje  apostole  i  dade  im  poslanje  da  propovijedaju  Evanđelje 

9.  Koji  u  Duhu  Svetom  bijaše  uznesen  na  nebo  (Dj  1,2) 

10.  Koji  na  dan  Pedesetnice  posla  Duha  Svetoga  na  apostole  okupljene  u  molitvi  sa  Marijom  i 
ženama  te  Petar  pun  Duha  propovijeda  (Dj  1,12-14:2,1-37) 

Slava  Ocu... 

Četvrto  otajstvo:  DAROVI  I  PLODOVI  DUHA  SVETOGA  Oče  naš 

Zdravo  Marijo  milosti  puna  Gospodin  je  s  tobom,  blagoslovljena  ti  među  ženama,  blagoslovljen 
plod  utrobe  tvoje  Isus... 

1.  Koji  nam  daruje  Duha  mudrosti  i  razuma 

2.  Koji  nam  daruje  Duha  savjeta  i  jakosti 

3  Koji  nam  daruje  Duha  znanja  i  pobožnosti 

4.  Koji  nam  daruje  Duha  straha  Božjega 

5.  Koji  nam  daruje  Duha  slobode,  pravde  i  istine 

6.  Koji  nam  donosi  plodove  Duha  ljubavi  i  radosti 

7.  Koji  nam  donosi  plodove  Duha  mira  i  velikodušnosti 

8.  Koji  nam  donosi  plodove  Duha  dobrote  i  dobrohotnosti 

9.  Koji  nam  donosi  plodove  Duha  vjernosti  i  krotkosti 

10.  Koji  nam  donosi  plodove  Duha  poniznosti  i  čistoće 

Slava  Ocu... 

Peto  otajstvo:  KARIZME  DUHA  SVETOGA  Oče  naš... 

Zdravo  Marijo  milosti  puna  Gospodin  je  s  tobom,  blagoslovljena  ti  među  ženama,  blagoslovljen 
plod  utrobe  tvoje  Isus... 

1.  Koji  daruje  karizmu  apostolata  (IKor  12,28) 

2.  Koji  daruje  karizmu  proroštva  (IKor  12,10) 

3.  Koji  daruje  karizmu  nagovora  (Rim  12,8) 

4.  Koji  daruje  karizmu  razlučivanja  (IKor  12,10) 

5.  Koji  daruje  karizmu  riječi  (1  Kor  12,10) 

6.  Koji  daruje  karizmu  naučavanja  (1  Kor  12,28) 

7.  Koji  daruje  karizmu  upravljanja  (1  Kor  12,28) 

8.  Koji  daruje  karizmu  činjenja  čudesa  (1  Kor  12,9-10:  Rim  12,8) 

9.  Koji  daruje  karizmu  molitve  (Rim  12,8;  1  Kor  12,28) 

10.  Koji  daruje  karizmu  djelatne  ljubavi  (Rim  12,8:  1  Kor  12,28) 

Slava  Ocu.. 


DODATAK 

Budući  da  se  u  Katoličkoj  Crkvi  u  posljednje  vrijeme  šire  različiti  načini  molitava  za  ozdravljenje, 
iscjeljenje  i  oslobađanje,  Kongregacija  za  nauk  vjere  i  Kongregacija  za  bogoštovlje  dala  je  JASNE 
UPUTE,  koje  za  naše  čitatelje  donosimo  iz  "Glasa  Koncila  "  br.  49,  3.  prosinca  2000.  godine: 

JASNE  GRANICE  ZA  MOLITVE  OZDRAVLJENJA 


Kongregacija  za  nauk  vjere,  čiji  je  pročelnik  kardinal  Joseph  Ratzinger,  objavila  je  23. 
studenoga  "Naputak  o  molitvama  za  (dobivanje)  ozdravljenja  od  Boga".  U  njemu  se  na  18  stranica 
teksta  opširno  iznose  teološki  aspekti  toga  pitanja,  kojima  se  onda  pridodaju  i  disciplinske  norme 
koje  se  pri  takvim  bogoslužjima  i  molitvama  moraju  obdržavati. 

U  uvodnome  dijelu  odmah  ističe,  da  je  prirodna  čovjekova  želja  da  bude  sretan,  da  je  u 
dubini  njegova  srca  ukorijenjena  težnja  da  bude  slobodan  i  oslobođen  od  bolesti,  ali  i  da  uspije 
shvatiti  njezin  smisao  kad  ga  ona  pogodi.  Crkva  bolest  shvaća  kao  "sredstvo  sjedinjena  s  Kristom  i 
duhovnog  čišćenja",  a  za  one  koji  pomažu  bolesnoj  osobi  izvanredna  je  to  prilika  za  "pokazivanje 
kršćanske  ljubavi". 

Molitva  za  ozdravljenje  je  iskustvo  prisutno  u  svako  doba  Crkve,  pa  tako  i  u  ovo  naše.  No, 
ono  što  je  danas  novo  jest  sve  veći  broj  molitvenih  okupljanja,  koja  su  ponekad  povezana  i  s 
liturgijskim  slavljima  i  kojima  je  cilj  od  Boga  izmoliti  ozdravljenje.  U  slučajevima  koji  i  nisu  tako 
rijetki  izjavljuje  se  da  su  se  ozdravljenja  doista  i  dogodila,  pa  se  isto  to  očekuje  i  u  tijeku  drugih 
takvih  molitvenih  susreta.  "U  tom  se  kontekstu  ponekad  poziva  na  navodnu  karizmu  ozdravljenja", 
ističe  dokument  Kongregacije  za  nauk  vjere,  koji  se  nadalje  pita  i  o  načinima  i  mogućnostima 
razlikovanja  tih  molitvenih  okupljanja  pod  liturgijskim  vidom,  a  za  to  osobito  mora  skrbiti  crkvena 
vlast,  koja  je  dužna  "bdjeti  i  dati  prikladne  nonne  za  ispravno  ostvarenje  liturgijskih  slavlja". 

Upravo  zato  prikladnim  se  pokazalo,  u  skladu  s  kanonom  34.  crkvenoga  zakonika,  objaviti 
ovaj  naputak  koji  će  od  pomoći  osobito  biti  mjesnim  biskupima  da  bi  "bolje  mogli  voditi  vjernike 
na  tome  području,  potičući  ono  što  je  dobro  i  ispravljajući  ono  što  treba  izbjeći". 

Bolest  i  ozdravljenje:  pravi  smisao  i  vrijednost  ekonomije  spasenja 

Pojašnjavajući  doktrinarne  aspekte  cijeloga  pitanja  u  pet  opširnih  paragrafa  prvog  poglavlja, 
dokument  ističe  daje  Bog  pozvao  svakoga  čovjeka  na  radost,  no  naše  nas  svakodnevno  iskustvo  uči 
da  postoje  i  toliki  oblici  patnje  i  bola.  Zbog  njih  u  svojim  obećanjima  otkupljenja  Bog  naviješta 
radost  srca,  koja  je  povezana  s  oslobođenjem  od  patnji.  Bog  je  onaj  koji  oslobađa  od  svakoga  zla. 
Puni  odgovor  na  pitanje  o  smislu  i  razlogu  bolesti  daje  Novi  zavjet.  Isus  se  u  svom  javnom 
djelovanju  često  susretao  s  bolesnima.  Mnoge  od  njih  na  čudesan  je  način  ozdravio,  a  ozdravljenja 
su  znak  njegova  mesijanskog  poslanja.  Ona  pokazuju  pobjedu  kraljevstva  Božjeg  nad  svakom 
vrstom  zla,  te  su  spasenjski  znakovi,  jer  su  ujedno  i  oslobođenje,  otpuštenje  grijeha.  I  prva  je 
evangelizacija  u  apostolsko  doba  popraćena  brojnim  čudesnim  ozdravljenjima,  koja  su  jačala  snagu 
evanđeoskog  navještaja.  Crkva  je  uvijek  prihvaćala  bolesnike,  ne  samo  kao  predmet  svoje  skrbi,  već 
je  za  njih  osobito  molila.  Molili  su  za  ozdravljenje,  svoje  ili  drugih,  pojedini  kršćani,  ali  i  cijela 
Crkva  u  Liturgiji,  osobito  u  sakramentu  bolesničkog  pomazanja.  No,  molitvom  se  nikada  nije 
namjeravalo  isključiti  potrebu  da  se  bolesnik  "utječe  i  upotrijebi  naravna  sredstva,  koja  mu  koriste  u 
očuvanju  i  stjecanju  zdravlja",  ističe  dokument  dodajući  da  su  i  crkveni  oci  "normalnim  smatrali  da 
vjernik  od  Boga  moli  ne  samo  zdravlje  za  dušu,  već  i  za  tijelo". 

"Karizma  ozdravljenja"  u  aktualnom  kontekstu 

U  dugoj  povijesti  Crkve  "nije  nedostajalo  svetih  taumaturga  koji  su  čudesno  ozdravljali". 
No,  "karizma  ozdravljenja"  ne  ulazi  među  te  taumaturške  fenomene,  pojašnjava  dokument,  dodajući 
da  su  doktrinarna  objašnjenja  potrebna  upravo  zbog  "molitvenih  okupljanja  koja  se  organiziraju  sa 
svrhom  dobivanja  čudesnih  ozdravljenja  među  bolesnim  sudionicima,  ili  molitava  ozdravljenja  po 
završetku  euharistijske  pričesti  s  istim  ciljem".  O  ozdravljenjima,  koja  su  povezana  s  molitvenim 
mjestima  -  poput  svetišta,  pokraj  relikvija  mučenika  ili  drugih  svetaca  -  u  povijesti  Crkve  postoje 
brojna  svjedočanstva.  Među  njima  ističu  se,  primjerice,  sv.  Martin  iz  Toursa,  katedrala  sv.  Jakova  u 
Composteli  ili  pak  najpoznatije  marijansko  svetište  Lurd.  "No,  takva  ozdravljenja  ne  impliciraju 
'karizmu  ozdravljenja'",  ističe  dokument  i  donosi  svoj  sud  o  molitvenim  okupljanjima  s  ciljem 
ozdravljenja,  ističući  da  se  ona  razlikuju  od  onih  slavlja  koja  su  predviđena  u  liturgijskim  knjigama. 
Ako  se  ta  liturgijska  slavlja  "ostvaruju  u  poštivanju  liturgijskih  normi,  onda  su  dopuštena,  a  često  i 
prikladna,  kao  što  je  slučaj  mise  pro  infirmis.  Ako  ne  poštuju  liturgijsku  normativu,  nedostaje  im 
zakonitosti ! 

Dopuštene  su  i  legitimne  molitve  koje  spadaju  u  pučku  pobožnost,  "ako  im  se  ne  izokrene 
izvorni  smisao.  "Karizma  ozdravljenja"  -  pojam  koji  se  u  dokumentu  stavlja  pod  navodne  znakove 

-  "ne  može  se  pripisati  određenom  sloju  vjernika",  upozorava  dokument,  jer  se  pri  svakoj  molitvi 
vjernik  mora  prepustiti  i  "povjeriti  najslobodnijoj  volji  Duha  Svetoga,  koji  nekima  daruje  posebnu 
karizmu  ozdravljenja,  kako  bi  se  očitovala  snaga  milosti  Uskrsloga". 

Disciplinske  odredbe 

Nakon  iznošenja  doktrinarnog  nauka,  dokument  u  deset  članaka  i  više  paragrafa  iznosi 
"disciplinske  odredbe,  ističući  već  u  prvom  članku  daje  "svakome  vjerniku  dopušteno  Bogu 
upućivati  molitve  za  ozdravljenje.  No,  kada  se  one  mole  u  crkvi  ili  na  nekom  drugom  svetom 
mjestu,  prikladno  je  da  ih  predvodi  zaređeni  služitelj.  Te  molitve  za  ozdravljenje  mogu  se  smatrati 
liturgijskima,  ako  su  uključene  u  liturgijske  knjige,  koje  je  odobrila  mjerodavna  crkvena  vlast. 
"Inače  nisu  liturgijske",  kaže  se  u  drugome  članku  dok  treći  ističe  da  se  liturgijske  molitve  za 
ozdravljenje  slave  prema  propisanom  obredu  i  u  misnom  ruhu,  kako  je  određeno  u  Ordo 
benedictionis  infirmorum  Rimskoga  misala.  Eventualne  prilagodbe  obreda  blagoslova  bolesnika, 
ukoliko  ih  smatra  prikladnima  ih  eventualno  potrebnima,  mogu  izvršiti  samo  biskupske 
konferencije  uz  prethodnu  reviziju  Svete  Stolice,  ističe  treći  danak.  Četvrti  pak  određuje  da 
dijecezanski  biskup  ima  pravo  odrediti  norme  za  vlastitu  partikulamu  Crkvu  glede  liturgijskih 
slavlja  za  ozdravljenje,  u  skladu  s  kanonom  838.  paragraf  4.,  a  svi  koji  organiziraju  takva  slavlja 
moraju  ih  se  i  pridržavati.  "Dopuštenje  za  održavanje  takvih  slavlja  mora  biti  eksplicitno,  pa  i  onda 
kada  ih  organiziraju  ili  na  njima  sudjeluju  biskupi  ili  kardinali",  određuje  3.  paragraf  te  točke  i 
dodaje  da  dijecezanski  biskup  može  drugome  biskupu  zabraniti  sudjelovanje  ili  organiziranje  takvih 
molitava,  dok  peti  članak  određuje  da  se  neliturgijske  molitve  za  ozdravljenje  moraju  jasno 
razlikovati  od  onih  liturgijskih,  a  oni  koji  ih  predvode  -  ističe  treći  paragraf  -  moraju  "brižno 
izbjegavati"  sve  oblike  "histeriziranja,  neprirodnosti  (umjetnog  držanja),  teatralnosti  ili 
senzacionalizma" . 

želi  li  se  netko  služiti  društvenim  sredstvima  komunikacije  -  osobito  televizijom  -  pri  tim 
molitvama  za  ozdravljenje,  bilo  da  su  one  liturgijske  ili  nisu,  mora  znati  da  je  i  to  u  nadležnosti 
dijecezanskoga  biskupa,  određuje  šesti  članak,  dok  sedmi  članak  nalaže  da  se  u  "slavlje  presvete 
Euharistije,  sakramenta  i  liturgije  časova  ne  smiju  uvoditi  molitve  ozdravljenja,  liturgijske  ili 
neliturgijske",  a  dopušteno  je  u  molitvama  vjernika  dodati  posebne  intencije  molitava  za 
ozdravljenje  bolesnika. 

"Služba  egzorcizma  mora  se  obavljati  u  strogoj  podređenosti  dijecezanskom  biskupu", 
određuje  osmi  članak,  ističući  da  se  molitve  egzorcizma  -  koje  su  sadržane  u  Rimskome  obredniku  - 
moraju  razlikovati  od  slavlja  ozdravljenja,  bila  ona  liturgijska  ili  neliturgijska. 

"Apsolutno  je  zabranjeno  uključivati  takve  molitve  egzorcizama  u  slavljenje  svete  Mise, 
sakramenata  i  liturgije  časova",  ističe  treći,  zadnji  paragraf  osmoga  članka.  Pretposljednji,  deveti 
članak  sve  voditelje  slavlja  za  ozdravljenje  upozorava  i  određuje  im  da  moraju  nastojati  "očuvati 
ozračje  vedre  pobožnosti  među  okupljenima,  te  upotrijebiti  nužnu  mudrost,  ako  se  dogode 
ozdravljenja  među  nazočnima;  po  završetku  slavlja  moći  će  prikupiti  -  s  jednostavnošću  i  brižnošću 

-  eventualna  svjedočanstva,  te  tu  činjenicu  podastrijeti  mjerodavnoj  crkvenoj  vlasti". 

"Upotreba  vlasti  dijecezanskog  biskupa  obvezatna  je  i  nužna  kada  se  verificiraju  zloporabe  u 
takvim  slavljima  za  ozdravljenje,  liturgijskima  ili  neliturgijskima,  u  slučaju  očitog  skandala  za 
zajednicu  vjernika,  ili  kada  je  riječ  o  teškim  nepoštivanjima  liturgijskih  ili  disciplinskih  normi", 
određuje  deseta  točka,  koja  završava  pojašnjenjem  daje  sv.  Ivan  Pavao  II,  u  audijenciji  potpisanom 
prefektu,  odobrio  taj  naputak  o  kojemu  je  odlučilo  redovito  zasjedanje  Kongregacije  za  nauk  vjere, 
te  naložio  njegovo  objavljivanje.  Na  blagdan  Uzvišenja  sv.  Križa,  14.  rujna  ove  godine  dokument  su 
potpisah  pročelnik  Kongregacije  za  nauk  vjere  kardinal  Joseph  Ratzinger  i  tajnik  te  Kongregacije 
nadbiskup  Tarcisio  Bertone. 

VATIKAN 

NOVI  OBREDNIK  EGZORCIZMA 

(Glas  Koncila",  14.  veljače  1999.g.) 


I  u  doba  kompjutora  i  nuklearne  energije,  u  21.  stoljeću  koje,  zajedno  s  Bogom,  u 
"ropotarnicu"  sve  više  tjera  i  Njegova  vječnog  protivnika  -  Sotonu,  još  se  osjeća  miris  sumpora. 
Nečastivi  -  i  Crkva  je  uvjerena  u  to  -  još  uvijek  je  na  djelu,  premda  se  počesto  uspješno  skriva  i  iza 
skepticizma  kraja  tisućljeća.  A  u  tome  je  i  njegova  najveća  lukavost:  da  povjerujemo  kako  ga  nema, 
rekao  je  francuski  pjesnik  Charles  Baudelaire.  Upravo  je  zato  Katolička  Crkva  osjetila  potrebu 
"oštrenja  oružja"  protiv  neprijatelja  kojega  nam  se  više  ne  prikazuje  s  rogovima,  krilima  šišmiša  i 
sličnim  atributima,  koji  su  bili  tako  dragi  naivnoj  srednjovjekovnoj  ikonografiji.  No,  to  ne  znači 
daje  danas  bezopasniji. 

Katolička  Crkva  naučava  da  su  demoni  bića  velike  inteligencije  i  moći.  No,  uvijek  su  i 
ostaju  stvorenja,  pa  ne  mogu  spriječiti  izgradnju  Kraljevstva  Božjega.  "Strategija"  Sotone  i  njegovih 
"drugova"  jesu  laž,  prijevara  i  unošenje  nereda. 

"Iza  laži  i  prijevara,  koje  nose  slike  Velikoga  Lažljivca,  razvijaju  se  nesigurnosti  i  sumnje  u 
svijetu  koji  više  nema  sigurnosti  i  Istine  i  gdje  vlada  relativizam  i  uvjerenje  daje  sloboda  u  tome,  da 
je  baš  sve  dopušteno.  Na  taj  se  način  više  ne  razumije,  daje  prava  sloboda  u  poistovjećivanju  s 
Voljom  Božjom,  koja  je  izvor  dobra  i  jedine  moguće  sreće",  rekao  je,  na  javnom  predstavljanju 
novog  teksta  "De  exorcismis"  Rimskoga  obrednika,  pročelnik  Zbora  za  bogoštovlje,  kardinal  Jorge 
Arturo  Medina  E  ste  vez.  Tekst  je  predstavljen  u  Tiskovnom  uredu  Svete  Stolice,  27.  siječnja 
1999.g. 

Objavljivanje  obrednika  "De  exorcismis",  s  imprimatur-  om  pape  Ivana  Pavla  II,  kruna  je 
rada  koji  je  započeo  još  80-tih  godina,  bio  određeno  vrijeme  podložan  promišljanju,  a  u  njegovoj  su 
pripremi  tražena  i  mišljenja  biskupskih  konferencija  po  svijetu.  Sadašnji  obrednik,  kao  i  ostale 
liturgijske  knjige,  donosi  nove  tekstove  i  čine,  imajući  u  vidu  načela  koja  su  sadržana  u  koncilskoj 
konstituciji  o  liturgiji  "Sacrosanctum  concilium". 

Stari  obrednik  objavljen  je  davne  1614.  godine,  a  u  njemu  su  bile  sadržane  molitve  i  čini 
prikladni  srednjem  vijeku,  dok  je  sam  tijek  egzorcizma  bio  bliži  dramaturgiji  nego  liturgiji.  Zato  su 
sadašnje  promjene  u  obredniku  pozornost  posvetile  pojednostavljenju  izvanjskih  aspekata  i 
prikazivanju  novih  tekstova  u  svjetlu  biblijskih  tekstova. 

Teologija  Crkve  o  molitvi  egzorcizma  nije  mijenjana.  No,  iznova  su  promišljene  premise  u 
kojima  se  pojašnjavaju  kanonske  norme,  kojima  se  izbjegavaju  zloupotrebe. 

Tekst  i  molitve  za  istjerivanje  Nečastivog  prilagođene  su  novim  potrebama  trijeznosti 
suvremenoga  jezika  i  nadasve  iskustvima  različitih  Crkava  po  cijelome  svijetu.  Praksa  istjerivanja 
Zloga  stara  je  koliko  i  same  religije,  no  u  kršćanstvu  je  izravno  povezana  s  osobom  Bogočovjeka 
Isusa  Krista,  kojeg  nam  Evanđelje  u  više  prizora  prikazuje  kako  istjeruje  zle  duhove.  "Tehnički" 
gledano,  oblik  "blagog"  egzorcizma  postoji  već  u  samome  sakramentu  Krštenja,  no  svečani 
postupak  istjerivanja  demona  iz  tijela  opsjednute  osobe,  tzv. "veliki  egzorcizam",  sasvim  je  nešto 
drugo.  Takav  egzorcizam  može  vršiti  samo  svećenik  koje^ga  je  biskup  za  to  ovlastio.  No,  novi  tekst 
veliku  pozornost  posvećuje  i  izbjegavanju  nesporazuma,  glede  stvarne  opsjednutosti  i  nekih  pojava, 
koje  se  mogu  pripisati  psihičkom  neredu. 

Kardinal  Medina  Estevez  istaknuo  je,  daje  potrebno,  prije  svega,  utvrditi  cijeli  niz  nedvosmislenih 
pokazatelja,  među  kojima  su: 

1.  izgovaranje  mnogih  riječi  na  nepoznatom  jeziku  i  njihovo  razumijevanje,  znanje  o 
dalekim  ili  nepoznatim  stvarima, 

2.  iskazivanje  snage,  koja  je  iznad  stvarnih  mogućnosti  opsjednutog, 

3.  žestoko  odbacivanje  i  mržnja  na  Boga,  Djevice  Marije,  svece,  križ  i  svete  slike. 

U  novom  tekstil,  koji  je  napisan  na  latinskom,  nakon  deset  godina  pomnog  i  marljivog  rada,  a  koji 
sada  biskupske  konferencije  s  krajnjom  pozornošću  moraju  prevesti  na  svoj  jezik,  ništa  nije 
prepušteno  slučaju  ili  improvizaciji.  Tako  su,  osim  samoga  pravoga  i  navlastitoga  obreda 

egzorcizma,  predviđene  i  molitve  za  općenito  "čišćenje"  mjesta,  stvari  ili  osoba,  kao  i  zazivi  koje 
vjernici  mogu  osobno  moliti,  ako  su  otkrili  da  su  žrtvom  đavolskog  utjecaja. 

U  emisiji  emitiranoj  na  Vatikanskom  radiju,  31.  siječnja,  kardinal  Medina  Estevez  je  rekao: 
"Novi  obrednik  je  u  skladu  s  II.  vatikanskim  saborom.  No,  želim  istodobno  istaknuti,  da  je  tekst 
ostao  u  kontinuitetu  sa  starim  obredom,  tako  da  nije  riječ  o  dva  proturječna  obreda,  već  je  riječ  o 
prilagođavanju  jeziku  našega  doba,  ne  zbog  suprostavljanja  prošlosti,  već  kako  bi  se  prilagodili 
novim  načinima  razmišljanja.  Današnje  društvo,  pak,  sve  manje  priča  o  đavolu,  a  sve  češće  govori  o 
"spiritističkim  seansama",  o  magiji,  crnim  misama,  dok  je  za  katoličku  vjeru  postojanje  demona 
neupitno.  U  Evanđelju  nam  i  Krist  govori  o  demonu.  Sveti  Pavao  nam  govori  o  zlim  si  ama.  A  sile 
zla  nisu  nešto  apstraktno,  već  osoba,  koja  đavao  i  njegovi  sljedbenici.  Stoga  smatram  daje  potrebno 
biti  oprezan,  da  se  ne  upadne  pod  njegov  utjecaj.  Kad  osobe  glume  da  ne;  vjeruju  više  u  postojanje 
demona,  on  nažalost,  djeluje  velikom  slobodom." 

Govoreći  potom  o  aktualnosti  obrednika  u  današnje  okružju,  kardinal  Estevez  ističe,  da  se 
mora  razlikovat  dvije  vrste  djelovanja: 

"Prvo  je  djelovanje  spektakularnije,  a  to  je  opsjednutost  đavolsko  posjedovanje.  To  se  ne 
javlja  baš  često.  No,  druge  strane,  svakodnevni  đavolski  utjecaj  preko  laž  korupcije,  nasilja, 
razuzdanoga  erotizma,  itd.  Da  je  đavolsko  djelovanje  uvijek  prisutno,  nitko  ne  treba  stavljati 
sumnju.  No,  rekao  bih  da  nije  uvijek  potrebno  posegnuti  z  egzorcizmom,  jer  se  egzorcizam  obavlja 
pred  izrazit«  posebnom  i  točnom  pojavom,  tj.  opsjednutošću  ili  đavolskim  posjedovanjem." 

Kardinal  Estevez  pojasnio  je  i  to,  daje  egzorcizam  pridržan  svećenicima  koje  odredi  biskup  za  te 
zadaće.  No  u  obredniku  postoje  i  "privatne  molitve,  koje  svatko  može  moliti,  kako  bi  od  Gospodina 
zatražio  da  udalji  moć  Zloga  No,  one  ne  mogu  postati  javnim  i  zajedničkim  činima,  je  su  privatne 
molitve  osobe  koja  od  Gospodina,  kao  i  o  Majke  Božje  ili  svetoga  Mihaela  Arkanđela  traži  zaštiti 
protiv  zlih  sila". 

S  obzirom  da  te  privatne  molitve  za  oslobođenje  još  nisu  prevedene  na  hrvatski  jezik,  našim 
čitateljima  donosimo  ove  molitve: 

MOLITVE  ZA  OZDRAVLJENJE  I  OSLOBOĐENJE  OD  UTIJECAJA  ĐAVOLSKOGA 

Slijedeće  molitve  su  uzete  iz  knjige  poznatog  i  priznatog  rimskog  egzorciste  don  Gabriela 
Amortha  „Liberaci  dal  male  -  Oslobodi  nas  od  zla“.  Iz  autorovog  uvoda:  Često  su  me  molili  da 
napišem  molitve  za  oslobođenje  od  zlih  i  đavolskih  utjecaja  koje  bi  bile  na  dohvat  svima  i  mogle  bi 
se  moliti  bez  ikakvog  naknadnog  dopuštenja.  Očigledno,  tvrdim  prije  svega,  da  su  sakramenti  i 
Sveto  Pismo  učinkovitiji  od  naših  privatnih  zaziva.  Podsjećamo  isto  tako  da  kada  se  obraćamo 
Gospodinu  uvijek  iznova  najvažnije  je  imati  vjeru.  Iz  moje  prakse  mogu  tvrditi  da  je  po  važnosti 
slijedeći  red  u  prakticiranju  vjere  da  bi  se  prihvatila  oslobađajuća  Gospodinova  prisutnost:  1. 
Ispovijed  koja  je  sakrament  direktno  usmjeren  na  oslobađanje  duša  od  utjecaja  đavla.  Ona 
podrazumijeva  praštanje  od  srca.  2.  Sveta  misa;  3.  Pričest;  4.  Klanjanje;  5.  Biblijske  i  liturgijske 
molitve,  psalmi,  himni,  vjerovanje,  svet.. .6.  Krunica. 

Samo  u  svijetlu  ovih  općih  pojmova  molitve  koje  se  sugeriraju  mogu  imati  njihovo  pravo 
vrednovanje  i  dajući  im  vrijednost  da  ne  kažemo  automatsku  o  magičnu  nego  u  vjeri  onoga  koji  se 
ponizno  obraća  Ocu,  Isusu,  Mariji,  anđelima,  svetima. 

SVETOM  MIHAELU  ARKANĐELU 

Sveti  Mihaele  Arkanđele  brani  nas  u  boju  protiv  pakostima  i  zasjedama  đavolskim  budi  nam 
zaklon!  Neka  mu  zapovijedi  Bog,  ponizno  molimo,  i  ti  vojvodo  vojske  nebeske,  Sotonu  i  druge 
zlobne  duhove,  koji  svijetom  obilaze  na  propast  duša,  Božanskom  jakošću  u  pakao  protjeraj.  Amen. 
(Papa  Leon  XIII) 

MARIJI  KRALJICI  NEBA 

Uzvišena  kraljice  Neba  i  anđela  koja  si  primila  od  Boga  poslanje  i  moć  da  satareš  glavu  Sotoni,  mi 
ponizno  molimo  da  pošalješ  anđele  s  neba  da  bi  se  po  tvojoj  zapovijedi  borili  protiv  zlih  duhova  na 
svakom  mjestu,  te  da  potisnu  njihove  nasrtaje  i  da  ih  prognaju  u  vječni  ponor.  Amen.  (sv.  Pio  X, 
Papa) 

GOSPODINU  ISUSU 

Isuse  Spasitelju,  Gospodine  moj  i  Bože  moj,  Bože  moj  i  sve  moje  koji  si  nas  po  žrtvi  Križa  otkupio 
i  slomio  moć  Sotone,  ponizno  te  molim  da  me  oslobodiš  od  svakoga  zlog  i  đavolskog  utjecaja.  To  te 
molim  u  tvoje  sveto  ime,  zbog  tvojih  svetih  rana,  po  tvojoj  svetoj  krvi,  po  tvome  svetome  križu  i  po 
zagovoru  Bezgrešne  i  pod  križem  žalosne  majke  Marije.  Krv  i  voda  koji  izađoše  iz  tvoga  svetoga 
srca  neka  siđu  na  mene  da  me  očiste,  oslobode  i  izliječe.  Amen. 

DUHU  SVETOME  (za  oslobođenje  od  svakoga  zloga  utjecaja) 

Duše  Božji,  Duše  ljubavi,  Presveto  Trojstvo,  Oče,  Sine  i  Duše  Sveti,  Bezgrešna  Djevice,  anđeli, 
arkanđeli,  sveci  Božji  siđite  na  mene.  Oblikuj  me  Gospodine,  napuni  me  tobom.  Udalji  od  mene  sve 
zle  sile,  uništih  razorih  tako  da  seja  mogu  dobro  osjećati  i  dobro  činiti. 

Otjeraj  od  mene  sve  zle  sile,  čaranja,  vraćanja,  cme  mise,  praznovjerja,  magiju,  ureke,  prokletstva, 
svako  đavolske  uznemirivanje,  opsjednuće  i  posjednuće  đavolske,  sve  ono  što  je  zlo,  grijeh,  oholost, 
blud,  zavist,  ljubomoru,  zlobu,  nevjemost....;  fizičku,  psihičku,  moralnu,  duhovnu,  duševnu  i 
đavolsku  bolest. 

Sažeži  sva  ova  zla  u  paklu  da  nikada  više  ne  dodirnu  mene  ni  bilo  koje  stvorenje  božje. 
Zapovijedam  snagom  Boga  živoga,  u  ime  Isusa  Krista  Spasitelja,  po  zagovoru  Bezgrešne  majke 
Marije,  svim  nečistim  dusima  i  svakoj  zloj  prisutnosti  koja  me  muči  i  uznemiruje  da  me  odmah  sada 
i  zauvijek  ostave  te  da  odstupe  u  pakao  vječni  prognani  i  vezani  od  sv.  Mihaela  Arkanđela,  sv 
Gabrijela,  sv.  Rafaela,  naših  anđela  čuvara,  zgaženi  pod  petom  Presvete  i  Bezgrešne  Djevice  Marije. 
Amen. 

MOLITVE  BLAGOSLOVA  (za  oslobođenje  kuća,  mjesta,  polja  ...  od  Đavolske  prisutnosti) 

Pohodi  Bože  našu  kuću  (ovo  mjesto,  polje..)  i  udalji  od  nas  sve  đavolske  zasjede,  pošalji  tvoje  svete 
anđele  da  nas  čuvaju  u  miru  i  tvoj  blagoslov  neka  siđe  na  nas  i  uvijek  ostane  s  nama  po  Kristu 
Gospodinu  našemu.  Amen.  Gospodine  Isuse  koji  si  zapovjedio  tvojim  apostolima  da  zažele  tvoj  mir 
svima  koji  su  živjeli  u  kućama  u  koje  su  zalazili,  posveti  molimo  te  i  ovu  kuću  i  sve  koji  u  njoj 
prebivaju  po  ovoj  našoj  poniznoj  molitvi  punoj  povjerenja.  Izlij  na  ovu  obitelj  tvoj  blagoslov  i  mir. 
Neka  joj  dođe  spasenje  kako  je  došlo  u  Zakejevu  kuću  kada  si  Ti  u  nju  ušao.  Zapovijedi  tvojim 
anđelima  da  bdiju  nad  njoj,  daje  čuvaju  i  da  odagnaju  svaki  đavolski  utjecaj.  Udijeli  svima  koji 
stanuju  u  ovoj  kući  milost  da  se  Tebi  svide  živeći  kreposne  tako  da  zasluže,  u  svoje  vrijeme,  da 
budu  prihvaćeni  od  tebe  u  vječni  dom  na  nebesima.  Po  Kristu  Gospodinu  našemu.  Amen. 

MOLITVA  PROTIV  PROKLETSTVA.  VRAĆANJA  I  UROKA  (iz  grčkog  obrednika) 

Kirie  eleison,  Gospodine  smiluj  se.  Gospodine  Bože  naš,  Kralju  vjekova,  svemogući  i  svemoćni  Ti 
koji  si  sve  sazdao  i  sve  preobražavaš  jedino  svojom  svetom  voljom;  Ti  koji  si  u  Babilonu  pretvorio 
u  rosu  sedam  puta  jače  užarenu  peć  i  spasio  svoja  tri  mladića;  Ti  koji  si  učitelj  i  liječnik  naših  duša; 
Ti  koji  si  spasenje  onima  koji  se  tebi  obraćaju  ponizno  te  molimo  i  zazivamo  uništi,  otjeraj  i  nagnaj 
u  bijeg  svaku  đavolsku  silu,  svaku  sotonsku  prisutnost  i  zavođenje,  svaki  zli  utjecaj,  vraćanje, 
prokletstva  i  ureke  koje  su  opake  osobe  predanu  zlu  i  đavlu  učinile  nad  Tvojim  slugom  (ime  osobe 
za  koju  se  moh). 

Daj  Gospodine  da  umjesto  zavisti  i  vraćanja  dođe  na  njega  obilje  tvojih  dobara,  snaga,  uspjeh  i 
ljubav;  Ti  Gospodine  koji  ljubiš  ljude,  pruži  svoju  moćnu  i  uzvišenu  mišicu  te  dođi  u  pomoć  i 
pohodi  tvoju  sliku  i  pošalji  joj  snažnog  Anđela  mira  zaštitnika  duše  i  tijela,  da  udalji  i  otjera  svaku 
zlu  silu  i  svako  prokletstvo  i  urok  pokvarenih  i  zavidnih  osoba  tako  da  Ti  pod  tvojim  okriljem  i 
zaštitom  tvoj  sluga  pjeva  "  Gospodin  mije  zaštita  i  snaga  neću  se  bojati  što  mi  može  učiniti  čovjek" 

i  još  "  Zla  se  ne  bojim  jer  ti  si  sa  mnom,  Ti  si  moj  Bog  moja  snaga,  moj  moćni  Gospodar,  Gospodin 
mira,  Otac  budućega  vijeka". 

Da,  Gospodine  Bože  naš,  smiluj  se  svojoj  slici  i  spasi  slugu  svojega  (ime)  i  oslobodi  od  svake 
prijetnje,  štete,  posljedica  i  utjecaja  nastali  zbog  uroka,  vraćanja  i  prokletstva,  zaštiti  ga  i  postavi 
iznad  svakoga  zla,  po  zagovoru  više  nego  blagoslovljene,  slavne  Gospe,  Majke  Božje  i  vazda 
Djevice  Marije,  slavnih  Arkanđela  i  svih  tvojih  svetih.  Amen 

MOLITVA  ZA  OSLOBOĐENJE 

Gospodine  ti  si  velik,  ti  si  Bog  ti  si  Otac.  Mi  te  molimo  po  zagovoru  i  uz  pomoć  sv.  Mihaela, 
sv.Gabriela,  sv.  Rafaela  da  bi  naša  braća  i  sestre  bili  oslobođeni  od  Zloga.  Od  muka,  strahova, 
žalosti,  opsjednuća  ....  Oslobodi  nas  Gospodine  (ponavlja  se  poslije  zaziva) 

Od  mržnje  bluda,  zavisti,  ljubomore,  bijesa...  Od  zatvorenosti  pred  tobom  i  životom . 

Od  svake  primisli  na  abortus,  ubojstvo  i  samoubojstvo...  Od  psovke,  podijeljenosti  u  obitelji,  loših 
prijateljstava  Od  vraćanja,  magije  i  svih  zlih  utjecaja . 

(mogu  se  spontano  nastaviti  zazivi  za  oslobođenje  od  onih  problema  koji  nas  muče) 

Pomolimo  se;  Gospodine  koji  si  kazao"  Dajem  vam  svoj  mir"  po  zagovoru  Presvete  Djevice  Marije 
oslobodi  nas  od  svakoga  prokletstva  i  dopusti  nam  da  uvijek  možemo  uživati  tvoj  mir.  Po  Kristu 
Gospodinu  našemu.  Amen. 

MOLITVA  ZA  UNUTARNJE  OZDRAVLJENJE 

Gospodine  Isuse  Kriste  ti  si  došao  da  ozdraviš  srca  ranjena  i  progonjena,  molim  te  da  ozdraviš 
traume  i  rane  koje  uznemiruju  moje  srce.  Na  poseban  način  te  molim  da  ozdraviš  one  koji  su  u  meni 
izvor  grijeha  i  nepovjerenja.  Molim  te  da  uđeš  u  moj  život,  da  me  izliječiš  od  psihičkih  rana  koje 
sam  zadobio  u  prvim  godinama  i  od  onih  iz  cijeloga  mojega  života. 

Gospodine  Isuse  ti  poznaješ  moje  probleme,  ja  ih  stavljam  sve  u  tvoje  srce  dobroga  pastira  i  molim 
te  da  po  snazi  velike  rane  otvorene  na  tvome  srcu  da  izliječiš  male  rane  koje  nosim  u  mome  srcu. 
Ozdravi  rane  mojih  sjećanja  da  ništa  od  onoga  što  sam  proživio  ne  ostavlja  moju  dušu  u  žalosti, 
brizi,  muci  i  zabrinutosti.  Izliječi  Isuse  sve  one  rane  koje  su  u  mome  životu  bile  uzrokom  grijeha.  Ja 
hoću  da  oprostim  svim  osobama  koje  su  me  povrijedile,  pogledaj  na  one  nutarnje  rane  koje  me 
sprječavaju  da  oprostim.  Ti  si  došao  da  izliječiš  srca  skršena,  izliječi  moje  srce.  Izliječi  one  rane 
koje  su  uzrokom  fizičkih  bolesti.  Ja  ti  predajem  moje  srce,  primilo  Gospodine,  očisti  ga  i  daj  mi 
osjećaje  tvoga  Božanskog  Srca.  Pomozi  mi  da  budem  blag  i  ponizan.  Dopusti  mi  Gospodine  da 
ozdravim  od  žalosti  koja  me  pritišće  zbog  smrti  dragih  osoba,  daj  da  ja  mogu  zadobiti  mir  i 
sigurnost  da  si  ti  Uskrsnuće  i  život  Učini  Isuse  da  ja  budem  svjedok  tvoga  uskrsnuća,  tvoje 
pobijede,  nad  grijehom  i  smrću  i  tvoje  žive  prisutnosti  među  nama.  Amen. 

MOLITVA  PRIKAZANJA 

O  Božanske  Srce  Isusovo,  prikazujem  ti  po  Bezgrešnom  Srcu  Marije,  Majke  Crkve,  u  zajedništvu  s 
Euharistijskom  Žrtvom,  molitve,  dijela  i  trpljenja  današnjeg  dana  kao  naknadu  i  zadovoljštinu  za 
grijehe  (  druge  osobne  nakane  za  nas  ili  druge  osobe)  za  spasenje  svih  ljudi  po  milosti  Duha 
Svetoga  na  slavu  Boga  Oca.  Amen. 

MOLITVA  ZA  FIZIČKO  OZDRAVLJENJE 

Gospodine  Isuse,  klanjam  ti  se  i  zahvaljujem  po  vjeri,  koju  si  mi  dao  na  Krštenju.  Ti  si  Sin  Božji, 
koji  je  postao  čovjekom,  Ti  si  Mesija,  Spasitelj.  U  ovom  trenutku  želim  ti  reći  kao  Petar:  nema  pod 
nebom  drugog  imena  danog  ljudima,  po  kojemu  se  možemo  spasiti.  Prihvaćam  Te,  Gospodine 
Isuse,  u  svom  srcu  i  u  svom  životu, 

želim  da  budeš  moj  apsolutni  Gospodar.  Oprosti  mi  grijehe, 
kao  što  si  oprostio  grijehe  onome  uzetomu  u  Evanđelju. 

Očisti  me  svojom  Božanskom  Krvlju.  Pred  tvoje  noge  stavljam  svoje  trpljenje  i  svoju  bolest. 
Ozdravi  me,  Gospodine,  po  moći  tvojih  proslavljenih  Rana, 
po  tvome  Križu,  po  tvojoj  Predragocjenoj  Krvi.  Ti  si  Dobri  Pastir, 

a  ja  sam  jedna  od  ovaca  iz  tvoga  stada: 
imaj  smilovanj a  prema  meni. 

Ti  si  Isus  koji  je  rekao:  "Molite  i  dat  će  vam  se." 

Gospodine,  galilejski  je  narod  dolazio 
i  stavljao  svoje  bolesnike  pred  tvoje  noge, 
i  Ti  si  ih  ozdravljao. 

Ti  si  uvijek  isti. 

Ti  imaš  uvijek  istu  snagu. 

Vjerujem  da  me  možeš  ozdraviti, 

jer  imaš  istu  onu  sućut 

koju  si  osjećao  prema  bolesnicima, 

koje  si  susretao, 

jer  Ti  si  Uskrsnuće  i  Život. 

Hvala  ti,  Isuse,  za  ono  što  ćeš  učiniti, 
prihvaćam  plan  tvoje  ljubavi,  koji  imaš  sa  mnom. 

Vjerujem  da  ćeš  mi  objaviti  svoju  slavu. 

I  još  prije  nego  znam  kako  ćeš  mi  pomoći 
zahvaljujem  ti  i  hvalim  Te. 

SVIMA  KOJI  MOLE  MOLITVE  za  oslobođenje  i  ozdravljenje  od  đavolskog  utjecaja  još  se 
preporuča  po  mogućnostima  i  vremenu;  -Posveta  Mariji  i  Pobožnost  Bezgrešnom  Srcu  Marijinu 
-molitva  Duhu  Svetome,  himni  "O  dođi  Stvorče...i  osobni  kratki  zazivi,  -pobožnost  Krvi  i  Muci 
Kristovoj,  na  primjer  Litanije  Krvi  Kristove  i  kratki  osobni  zazivi  "  krvi  Kristova  operi  me,  oslobodi 
me,  spasi  me....  -Litanije  Imena  Isusova  Činiti  pokoru,  post  po  mogućnosti  i  u  skladu  s 
zdravstvenim  stanjem  osobe,  pokora  u  širem  smislu  ne  gledanjem  televizije,  ovom  ili  onim  malim 
odricanjima. 

DESET  PRAVILA  ZA  BORBU  PROTIV  ĐAVLA 

Mons.  Josip  Bozanić,  zagrebački  nadbiskup,  na  Cvjetnicu  ove  godine,  nakon  pobožnosti  Križnoga 
puta  na  Ksaveru  u  Zagrebu,  istaknuo  je  da  valja  svjesno,  slobodno  i  odgovorno  nastaviti  životnu 
borbu,  pa  je  iznio  deset  pravila  za  borbu  protiv  napasnika,  Đavla: 

1.  Nemoj  zaboraviti  da  Đavao  postoji  On  je  lažac  i  otac  laži'  (Iv  8,44).  Prva  laž  kojom  nas  želi 
obmanuti  jest  da  nas  uvjeri  da  ne  postoji. 

2.  Nemoj  zaboraviti  da  je  Đavao  napasnik.  On  je  napas  tovao  Adama,  Izraela  i  samog  Isusa.  On 
napastuje,  stavlja  na  kušnju  i  potiče  na  zlo  svakog  čovjeka.  Nemoj  si  umišljati  da  ćeš  biti  pošteđen 
ili  da  si  neranjiv. 

3.  Nemoj  zaboraviti  daje  Đavao  veoma  lukav  i  domišljat.  On  stalno  vreba  i  postavlja  zamamljive 
zamke,  kao  što  je  to  učinio  i  prvom  čovjeku,  Adamu,  kojemu  je  pokazao  zavodljive  strane 
zabranjenog  voća  koje  je  'dobro  za  jelo,  za  oči  zamamljivo,  a  za  mudrost  poželjno'  (Post  3,6). 

4.  Bdij:  u  očima  i  u  srcu.  I  budi  čvrst:  u  duhu  i  životu.  Prvi  papa,  sveti  Petar,  potiče  nas:  'Otrijeznite 
se!  Bdijte!  Protivnik  vaš,  Đavao,  kao  ričuči  lav  obilazi  tražeći  koga  da  proždre’  (1  Pt  5,8).  A  apostol 
Pavao  kaže:  'Jačajte  se  u  Gospodinu  i  u  silnoj  snazi  njegovoj.  Obucite  svu  opremu  Božju  da  se 
mognete  oduprijeti  lukavstvima  Đavolovim.  Jer  nije  nam  se  boriti  protiv  krvi  i  mesa,  nego  protiv 
Vrhovništva,  protiv  Vlasti,  protiv  upravljača  ovoga  mračnoga  svijeta,  protiv  zlih  duhova  po 
nebesima.  Zbog  toga  posegnite  za  svom  opremom  Božjom  da  uzmognete  odoljeti  u  dan  zli  i  održati 
se  kada  sve  nadvladate'  (Ef  6,10-  13). 

5.  Čvrsto  vjeruj  u  Kristovu  pobjedu  nad  napasnikom.  Tate  vjera  čini  sigurnim  i  nepokoljebljivim 
nasuprot  svim  napastima.  Krist  je  najjači.  On  je  rekao:  'Ako  Ja  po  Duhu  Božjem  izgonim  đavle, 
zbilja  je  došlo  k  vama  Kraljevstvo  Božje'  (Mt  12,28) 

6.  Imaj  uvijek  na  pameti  da  te  Krist  čini  dionikom  svoje  pobjede.  Kao  što  je  učio  sv.Ćiril 
Jeruzalemski:  'Krv  žrtvovanog  jaganjca,  Krist  Isus  je  snaga  koja  tjera  demone'  (Mistagoška 

kateheza,l).  To  je  milost  sakramenta,  posebno  Euharistije.  To  je  milost  koju  nam  pruža  Crkva  i  u 
blagoslovinama,  kao  stoje  to  blagoslovljena  ili  sveta  voda. 

7.  Slušaj  Riječ  Božju.  Sveti  Petar  nasuprot  Đavlu  kao  ’ričučem  lavu'  potiče  nas:  'Oprite  mu  se 
stameni  u  vjeri’  (1  Pt  5,9).  Vjera  se  rađa  i  hrani  u  slušanju  Riječi  Božje,  koja  je  'nozi  mojoj  svjetiljka 
i  svjetlo  mojoj  stazi'  (Ps  119,105). 

8.  Budi  ponizan  i  svjestan  svoje  krhkosti  S  pouzdanjem  se  trebamo  predavati  Gospodinu  koji  je  za 
nas  molio  ovako:  'Ne  molim  te  da  ih  uzmeš  sa  svijeta,  nego  da  ih  očuvaš  od  Zloga'  (Iv  17,15) 

9.  Uvijek  moli,  bez  prestanka  moli.  Borba  i  pobjeda  u  napasti  moguća  je  samo  pomoću  molitve. 
Isus  u  molitvi  pobjeđuje  napasnika.  On  nam  govori:  'Bdijete  i  molite  da  ne  padnete  u  napast!  Duh 
je,  istina,  voljan,  no  tijelo  je  slabo’  (Mt  26,41). 

10.  Klanjaj  se  Gospodinu,  Bogu  svome,  njega  jedinoga  časti  i  njemu  jedinome  služi  tamo  gdje  raste 
dobro,  slabi  zlo;  to  je  načelo  i  naravnog  zakona.  Sredina  u  kojoj  je  dobro  u  cijeni,  u  kojoj  se  o 
dobrim  stvarima  govori,  u  kojoj  se  dobra  djela  opaža  i  dobre  vijesti  prenose,  slabi  privlačnost  zla. 
na  taj  stil  života  potiče  nas  Isus  kada  kaže:  'Gdje  ti  je  blago,  ondje  će  ti  biti  i  srce'  (Mt  6,21)." 

"Svi  zajedno  više  gajimo  pobožnost  Duhu  Svetomu.  Razvrat  je  kao  prije  općeg  potopa.  Neprijatelji 
pripravljaju  novi  Veliki  petak.  Bog  mora  biti  ubijen.  Ne  napadaju  samo  neke  članke  vjere  ili 
pojedine  moralne  zasade,  već  se  sve  napada.  Izvanredna  vremena  traže  izvanredna  sredstva,  a  to  je 
Duh  Sveti  sa  sedam  svojih  darova."  (Blaženi  kardinal  Alojzije  Stepinac,  16.  prosinca  1958. g.) 

POBOŽNOST  BOGU  OCU 


Isus  Krist  nam  je  objavio  Oca  i  izmirio  nas  s  njime  te  po  njemu  u  Duhu  Svetome  imamo  pristup 
Ocu.  Isus  je  u  svemu  uvijek  bio  usmjeren  na  Oca  i  vršenje  njegove  volje  što  se  na  poseban  način 
očituje  u  Getsemanskom  vrtu  i  kod  Isusove  smrti  na  Križu.  Tako  da  sva  kršćanska  molitva 
usmjerena  na  Oca  i  nosi  obilježje  trojstvenosti. 

Katekizam  Katoličke  Crkve  uči:  “Za  kršćansku  molitvu  nema  drugog  puta  osim  Isusa.  Bila  naša 
molitva  osobna  ili  zajednička,  usmena  ili  nutranja,  nema  pristupa  k  ocu,  osim  ako  molimo  u  ime 
Isusovo.  Sveto  Isusovo  čovještvo  jest  put  po  kojemu  nas  Duh  Sveti  uči  moliti  Boga  našeg  Oca... 
Kršćanska  molitva  je  poglavito  upravljena  Ocu;  no,  upravljena  je  i  Isusu,  osobito  zazivanjem 
njegova  svetog  imena:  Isuse  Kriste,  Sine  Božji,  Gospodine  smiluj  se  nama,  grešnicima”!  (KKC 
2664  i  2680). 

Crkva  uči:  “U  svjetlu  do  sada  izloženih  načela  nužno  se  uočava  da  se  pučka  pobožnost  oblikuje 
i  uspostavlja  dijalog  između  Boga  i  čovjeka  po  Kristu  u  Duhu  Svetome.  Nema  dvojbe  da  je  ona,  bez 
obzira  na  nedostatke  koji  se  tu  i  tamo  susreću  -  kao  što  je,  na  primjer,  pretapanje  osoba  Boga  Oca  i 
Isusa  -  u  sebi  nosi  obilježje  Božje  trojstvenosti. 

Pučka  pobožnost  zapravo  je  veoma  osjetljiva  prema  otajstvu  Božjega  očinstva:  izražava  ganuće 
pred  njegovom  dobrotom;  zadivljena  je  pred  njegovom  snagom  i  mudrošću;  veseli  se  zbog  ljepote 
stvorenoga  i  slavi  njegova  Stvoritelja;  zna  daje  Bog  Otac  pravedan  i  milosrdan  i  da  se  brine  za 
siromašne  i  ponizne;  naviješta  da  on  zapovijeda  činiti  dobro  i  nagrađuje  one  koji  žive  pošteno, 
slijedeći  ispravan  put,  a  mrzi  zlo  i  od  sebe  udaljuje  one  koji  ustraju  na  putu  mržnje,  nasilja, 
nepravde  i  laži...  ”  (Direktorij  o pučkoj pobožnosti  i  liturgiji  br.79) 

Sam  Isus  je  svoje  učenike  kad  su  ga  pitali  da  ih  nauči  moliti  naučio  Oče  naš.  Isusova  molitva 
Očenaša  koju  nam  je  darovao  je  temeljna  molitva  kršćanina  i  najljepša  molitva  upućena  Oca  koja 
ukazuje  na  svu  ljepotu  Božjeg  Očinstva.  Svetačka  i  pobožna  tradicija  katoličke  Crkve,  osim 
jednostavnih  molitva  upućenih  Ocu,  nije  razvila  puno  oblika  pučke  pobožnosti  u  kojima  bi  se 
slavilo  otajstvo  Božjeg  Očinstva.  Našim  čitateljima  i  moliteljima  donosimo  one  najvažnije. 

6.  1.  Oče  naš  i  molitve  svetaca  Bogu  Ocu 


Oče  naš 

(Isus  Krist,  Sin  Božji  i  Spasitelj  svijeta) 

«Oče  naš  koji  jesi  na  nebesima,  sveti  se  ime  tvoje,  dođi  kraljevstvo  tvoje  budi  volja  tvoja,  kako 
na  Nebu  tako  i  na  zemlji.  Kruh  naš  svagdanji  daj  nam  danas,  i  otpusti  nam  duge  naše  kako  i  mi 
otpuštamo  dužnicima  našim.  Ne  uvedi  nas  u  napast  nego  izbavi  nas  od  zla»  Amen. 

Molitva  i  razmatranje  Očenaša 

(Sv.Ljudevit  Marija  Grignion  Montfortski) 

Možemo  zvati  sretnim  onoga  tko  moli  molitvu  koju  je  Gospodin  naučio  razmišljajući  pažljivo  o 
svakoj  riječi.  Tu  će  naći  sve  ono  što  mu  je  potrebno  i  sve  što  treba  željeti.  Ovom  čudesnom 
molitvom,  prije  svega,  zarobljavamo  Božje  Srce  zazivajući  ga  imenom  Oče. 

Oče  naš.  Najnježniji  od  svih  očeva,  svemoguć  u  stvaranju,  čudesan  u  uzdržavanju,  preljubazan  u 
svojoj  Providnosti,  uvijek  dobar,  dapače  beskrajno  dobar  u  Otkupljenju!  Bog  je  naš  Otac  a  mi  smo 
svi  braća,  raj  je  naša  domovina  i  naša  baština.  Zar  nije  dosta  samo  to  da  ljubimo  Boga  i  bližnjega  i 
oslobodimo  se  svih  navezanosti  na  zemlju?  Ljubimo,  dakle,  jednoga  Oca  i  ponavljajmo  mu  na 
tisuće  puta:  Oče  nas  koji  jesi  na  nebesima.  Ti  koji  ispunjaš  zemlju  beskonačnošću  svoje  biti,  ti  koji 
si  svugdje  prisutan;  ti  koji  si  u  Svecima  po  svojoj  slavi,  u  osuđenicima  po  svojoj  pravednosti,  u 
pravednicima  po  svojoj  milosti,  u  grješnicima  po  svojoj  ustrajnoj  strpljivosti,  učini  da  se  uvijek 
sjećamo  svog  nebeskog  porijekla,  da  živimo  kao  tvoji  pravi  sinovi  i  da  uvijek  sve  naše  goruće  želje 
budu  prema  tebi  usmjerene. 

Sveti  se  ime  tvoje.  Ime  Gospodnje  je  sveto  i  strašno  -  reče  kralj  prorok  -  i  nebo  odzvanja  od 
neprestane  slave  serafina  kojom  slave  svetost  Gospodina  Boga  nad  vojskama-  kliknu  Izaija.  S  tim 

riječima  tražimo  da  ga  cijela  zemlja  upozna  te  da  se  klanja  otajstvima  tako  velikog  i  svetog  Boga; 
da  On  bude  upoznat,  da  ga  ljube  i  da  mu  se  klanjaju  bezbožnici,  Turci,  Hebreji,  pogani  i  svi 
nevjernici;  da  mu  svi  ljudi  služe  i  slave  ga  živom  vjerom,  čvrstom  nadom  i  žarkom  ljubavlju 
odričući  se  svakoga  grijeha.  Jednom  riječi,  tražimo  da  svi  ljudi  budu  sveti  jer  je  i  on  Svet. 

Dođi  kraljevstvo  tvoje.  Kraljuj,  o  Gospodine,  u  našim  dušama,  svojom  milošću  u  ovome  životu, 
kako  bismo  zaslužili  kraljevati  s  tobom  poslije  smrti,  u  tvome  kraljevstvu  koje  je  najviša  i  vječna 
sreća  u  koju  vjerujemo,  kojoj  se  nadamo  i  koju  iščekujemo:  sreća  koju  nam  je  Očeva  dobrota 
obećala,  koju  su  nam  zasluge  Sina  Božjega  omogućile,  i  koju  nam  Duh  Sveti  po  svome  svjetlu 
objavljuje. 

Budi  volja  tvoja  kako  na  nebu  tako  i  na  zemlji.  Ništa  naravno  ne  izmiče  promislima  Božje 
providnosti,  koja  je  sve  predvidjela  i  sve  uredila  još  prije  nego  li  se  nešto  dogodi.  Nijedna  zapreka 
ne  može  je  spriječiti  u  ostvarenju  cilja  koji  je  odredila.  Zato  kada  tražimo  od  Boga  da  vrši  svoju 
volju,  nemojmo  se  bojati,  kaže  Tertulian,  da  se  netko  može  uspješno  usprotiviti  ostvarenju  njegovih 
planova,  ah  ponizno  prihvatimo  sve  ono  što  je  on  htio  providonosno  za  nas  pripraviti.  A  mi  molimo 
da  vršimo  uvijek  i  u  svemu  njegovu  presvetu  volju,  koju  spoznajemo  po  zapovijedima,  s  istom 
spremnošću,  ljubavlju  i  ustrajnošću  kojom  ga  Anđeli  i  sveci  slušaju  u  nebu. 

Kruh  naš  svagdašnji  daj  nam  danas.  Isus  Krist  nas  uči  tražiti  od  Boga  ono  što  nam  je  u  životu 
potrebno  za  dušu  i  tijelo.  Ovim  riječima  ponizno  ispovijedamo  našu  bijedu  i  iskazujemo  čast  Božjoj 
Providnosti,  izjavljujući  da  očekujemo  od  njegove  dobrote  sva  vremenska  dobra.  Riječju  kruh 
tražimo  od  Boga  ono  što  je  neophodno  za  život;  suvišno  je  isključeno  iz  te  prošnje.  Taj  kruh  tražimo 
danas,  tj.  ograničavamo  svaku  našu  brigu  na  tekući  dan,  s  pouzdanjem  u  Boga  za  sutradan.  Tražeći 
kruh  svagdašnji  mi  ispovijedamo  našu  trajnu  potrebu  Božje  zašite  i  pomoći. 

Otpusti  nam  duge  naše  kako  i  mi  otpuštamo  dužnicima  našim.  Naši  grijesi,  kažu  sv.Augustin  i 
Tertulian  -  jesu  naši  dugovi  koje  imamo  kod  Boga,  dugovi  za  koje  njegova  pravednost  zahtijeva  da 
budu  isplaćeni  do  zadnjeg  novčića.  Svi  mi  imamo  ove  žalosne  dugove.  Ali  usprkos  našim  brojnim 
grijesima,  približimo  mu  se  s  povjerenjem  i  kažimo  mu  iskrenim  kajanjem:  “Oče  naš,  koji  jesi  na 
nebesima,  oprosti  grijehe  našeg  srca  i  naših  ustiju,  grijehe  naših  djela  i  propusta,  koji  nas  čine 
neizmjerno  krivima  u  očima  tvoje  pravde.  Da,  oprosti  ih  zato  što  i  mi,  sinovi  jednoga  tako  blagoga  i 
milosrdnog  Oca,  opraštamo  iz  poslušnosti  i  ljubavi  onima  koji  su  nas  uvrijedili.” 

I  ne  uvedi  nas  u  napast  nego  izbavi  nas  od  zla.  I  nemoj  dozvoliti  da  zbog  svoje  nevjernosti  tvojim 
milostima  podlegnemo  napastima  svijeta  i  tijela.  Nego  oslobodi  nas  od  zla  koje  je  grijeh,  od 
zemaljskih  muka,  i  od  vječne  muke  koju  smo  zaslužili. 

Amen.  Izraz  je  to  vrlo  utješan  jer  je  -  kaže  Sveti  Jeronim  -  kao  pečat  stavljen  od  Boga  našim 
prošnjama  na  završetku  kako  bi  nas  uvjerio  da  nas  je  uslišao.  To  je  kao  da  nam  sam  Bog  kaže: 
“Amen!  Neka  vam  bude  po  vašim  prošnjama.  Ja  sam  ih  uslišao.”  To  je  značenje  riječi  Amen. 

Molitva  Očenaša  i  vježbanje  u  kršćanskim  krepostima 

(Sv.Ljudevit  Marija  Grignion  Montfortski) 

Pobožno  moleći  ovu  božansku  molitvu  mi  vršimo  toliko  čina  najplemenitijih  kršćanskih 
kreposti  koliko  je  riječi  koje  izgovaramo.  Na  riječi  Oče  naš  koji  jesi  na  nebesima,  vršimo  čine  vjere, 
klanjanja,  poniznosti.  Moleći  da  se  sveti  njegovo  ime  te  da  bude  slavljeno,  pokazujemo  žarku 
gorljivost  za  njegovu  slavu.  Moleći  ga  da  dođe  njegovo  kraljevstvo,  vršimo  čin  nade.  Želeći  da  se 
vrši  njegova  volja  kako  na  nebu,  tako  i  na  zemlji,  pokazujemo  duh  savršene  poslušnosti.  Tražeći  od 
njega  kruh  svagdašnji,  živimo  siromaštvo  duha  i  slobodu  od  navezanosti  na  zemaljska  dobara. 
Moleći  ga  da  nam  oprosti  naše  grijehe,  vršimo  čin  kajanja.  Opraštajući  onima  koji  su  nas  uvrijedili, 
vršimo  čin  savršenog  milosrđa.  Pokorno  moleći  pomoć  u  napastima,  vršimo  čine  poniznosti, 
razboritosti  i  jakosti.  Čekajući  da  nas  oslobodi  od  zla,  vježbamo  strpljivost.  Napokon,  moleći  sve  to, 
ne  samo  za  sebe,  nego  i  za  svoga  bližnjega,  i  za  sve  članove  Crkve,  ponašamo  se  kao  prava  djeca 
Božja,  nasljedujemo  ga  u  njegovoj  ljubavi  koja  obuhvaća  sve  ljude  i  ispunjamo  zapovijed  ljubavi 
prema  svome  bližnjemu. 

Kada  molimo  ovu  molitvu  a  srce  i  jezik  se  slažu  i  naše  nakane  su  usklađene  smislu  riječi  koje 
ponavljamo,  odbacujemo  sve  grijehe  i  opslužujemo  sve  Božje  zapovijedi.  Dok  razmišljamo  da  je 
Bog  na  nebu,  to  jest  beskrajno  nad  nama  po  veličini  svoje  uzvišenosti,  u  nama  se  bude  osjećaji 
dubokog  poštovanja  za  Božju  prisutnost,  te  prožeti  pravednim  strahom,  odbacujemo  oholost  i 
ponizujemo  se  do  svog  ništavila.  Kad  izgovaramo  ime  Oče,  sjetimo  se  da  smo  od  Boga 
posredstvom  naših  roditelja  primili  život  i  da  su  nas  naši  učitelji  odgajali;  svi  oni  -  roditelji  i  učitelji 
-  tu  na  zemlji  zastupaju  Boga  i  njegove  su  žive  slike.  Dakle,  mi  ih  trebamo  poštivati,  ili  bolje 
rečeno,  poštivati  Boga  u  njihovim  osobama  i  dobro  paziti  da  ih  ne  bismo  prezreli  i  ožalostili. 

Kada  želimo  da  sveto  ime  Božje  bude  slavljeno,  daleko  smo  od  toga  da  ga  obeščašćujemo.  Kad 
smatramo  Božje  kraljevstvo  svojom  baštinom,  odričemo  se  svake  navezanosti  na  dobra  ovoga 
svijeta.  Kad  iskreno  tražimo  za  svoga  bližnjega  ista  dobra  koja  želimo  i  za  sebe  same,  odričemo  se 
mržnje,  nesloge  i  zavisti.  Kad  molimo  Boga  za  kruh  naš  svagdanji,  gnušamo  se  proždrljivosti  i 
neumjerenog  uživanja  hrane.  Kad  iskreno  molimo  Boga  za  oproštenje,  tako  kako  mi  opraštamo 
onome  tko  je  nas  uvrijedio,  suzbijamo  svoju  srditost,  svoje  osvete,  uzvraćamo  dobrom  na  zlo,  i 
ljubimo  svoje  neprijatelje.  Kad  skrušeno  molimo  Boga  da  nam  u  trenutku  napasti  ne  dopusti  pasti  u 
grijeh,  time  pokazujemo  da  izbjegavamo  lijenost  i  tražimo  sredstva  za  borbu  s  porocima  i  za 
spasenje.  Na  kraju,  kad  molimo  Boga  da  nas  izbavi  od  zla,  strahujemo  od  njegove  pravde,  i  blago 
nama  jer  strah  Božji  je  početak  mudrosti:  strah  Božji  nas  potiče  da  izbjegavamo  grijeh. 

Tumačenje  Očenaša 

(Sv.Franjo  Asiški) 

O  Presveti  Oče  naš,  Stvoritelju,  Otkupitelju,  Tješitelju  i  Spasitelju  naš.  Koji  jesi  na  Nebesima,  u 
anđelima  i  svetima,  rasvjetljuješ  ih  za  spoznaju  jer  si  Ti,  Gospodine,  svjetlo,  nastanjuješ  se  u  njim  a 
ispunjaš  ih  blaženstvom  jer  si  Ti  Gospodine  najveće  dobro,  vječno  dobro  od  kojega  je  svako  dobro, 
bez  kojega  nema  dobra.  Sveti  se  ime  tvoje,  neka  zasja  u  nama  spoznaja  tebe  da  spoznamo  koliko  je 
širina  dobročinstava  tvojih,  duljina  obećanja  tvojih,  visina  veličina  i  dubina  sudova.  Dođi 
kraljevstvo  tvoje,  da  ti  po  milosti  u  nama  vladaš  i  učiniš  da  dođemo  u  kraljevstvo  tvoje  gdje  je  jasno 
gledanje  tebe,  savršena  ljubav  prema  tebi,  blaženo  zajedništvo  s  tobom  i  vječno  uživanje  tebe. 

Budi  volja  tvoja  kako  na  Nebu  tako  i  na  zemlji.  Da  te  ljubimo  svim  srcem,  da  uvijek  mislimo  na 
tebe,  svom  dušom,  da  uvijek  želimo  tebe  svim  umom,  da  sve  svoje  nakane  tebi  upravljamo  i  da 
tvoju  salvu  u  svemu  tražimo;  svim  silama  svojim  da  utrošimo  sve  snage  svoje  i  osjećaje  duše  i  tijela 
u  služenju  tvojoj  ljubavi  i  nizašto  drugo.  I  da  danas  svoje  bližnje  ljubimo  kao  same  sebe  i  da,  koliko 
nam  je  moguće,  sve  privlačimo  tvojoj  ljubavi,  da  uživamo  u  dobru  drugih  kao  i  u  svome  i  da 
suosjećamo  s  njima  u  protivštinama  i  da  nikoga  ni  u  čemu  ne  vrijeđamo. 

Kruha  naš  svagdanji.  Svoga  ljubljenoga  Sina,  Gospodina  našega  Isusa  Krista,  daj  nam  danas: 
na  spomen  i  razumijevanje  i  poštovanje  ljubavi  koju  je  za  nas  imao  i  za  sve  što  je  za  nas  rekao, 
učinio  i  pretrpio.  I  otpusti  nam  duge  naše.  Po  svome  neizrecivom  milosrđu,  po  snazi  muke  tvoga 
ljubljenoga  Sina  i  po  zaslugama  i  zagovoru  preblažene  Djevice  i  svih  izabranika  tvojih.  Kako  i  mi 
otpuštamo  dužnicima  našim.  I  što  potpuno  ne  opraštamo,  Ti  Gospodine  učini  da  potpuno  oprostimo, 
da  radi  tebe  istinski  ljubimo  neprijatelje  i  da  ih  kod  tebe  pobožno  zagovaramo,  da  nikome  ne 
uzvraćamo  zlom  za  zlo  i  da  nastojimo  tebi  u  svemu  koristiti.  I  ne  uvedi  nas  u  napast.  Niti  u  skrivenu 
niti  u  očitu,  niti  u  iznenednu  niti  u  nezgodnu.  Nego  nas  izbavi  od  zla.  Prošloga  sadašnjega  i 
budućega.  Amen. 

Pred  tobom  je  svaka  moja  želja 

(Sv.  Augustin) 

Milosrdni  Oče  na  tvoja  vrata  kucaju  sve  uzburkane  želje  moje  nutrine,  krik  suza  mojih  očiju. 
Pred  tobom  je  svaka  moja  želja  i  moj  jecaj  ti  nije  skriven.  Gospodine  ne  skrivaj  više  svoga  lice  od 
mene  i  ne  srdi  se  na  tvoga  slugu.  Oče  milosrđa  poslušaj  moj  uzdah,  pruži  mi  svoju  ruku  koja  je 
najbolja  pomoć,  izvuci  me  iz  dubine  voda  ,  iz  jezera  bijede,  iz  prljavoga  blata  da  u  njemu  ne 
propadnem,  pod  milosrdnim  pogledom  tvojih  očiju  daj  da  stignem  tebi,  Gospodine  Bože  moj,  da 

promatram  bogatstva  tvoga  kraljevstva,  zauvijek  gledam  tvoje  lice  i  pjevam  tvome  svetom  imenu. 
Gospodine  koji  činiš  čudesa  obraduj  moje  srce  sjećanjem  na  tebe,  koji  prosvjetljuješ  moju  mladost  i 
ne  prezireš  moju  starost.  Amen. 


Oče  velikog  milosrđa 

(Sv.  Faustina  Kowalska) 

Bože  velikog  milosrđa,  ti  si  nam  poslao  svoga  jedinorođenog  Sina  kao  dokaz  tvoje  neiscrpive 
ljubavi  i  milosrđa.  Ti  ne  odbacuješ  grešnike,  nego  si  im  štoviše  otvorio  blago  tvojega  neiscrpivog 
milosrđa,  iz  kojega  mogu  crpsti  puninu,  ne  samo  opravdanje  nego  najveću  svetost  do  koje  može 
dospjeti  duša.  Oče  velikog  milosrđa,  željela  bih  da  se  sva  srca  s  povjerenjem  obrate  tvome 
beskrajnom  milosrđu.  Nitko  se  ne  može  opravdati  pred  tobom  ako  ga  ne  prati  tvoje  neiscrpivo 
milosrđe.  Kad  nam  ti  sam  razotkriješ  tajnu  tvoga  milosrđa  vječnost  neće  biti  dostatna  za  zahvalu. 

Isus  nas  uči  zvati  te  Oče 

(Sv.Ciprijan) 

Koliko  je  velika  tvoja  dobrota  Gospodine  Isuse!  Ti  si  nas  naučio  moliti  Boga  zovući  ga  imenom 
Oče.  Kriste  ti  si  Sin  Božji  a  po  daru  tvoje  ljubavi  i  ja  sam  postao  njegov  sin.  Gospodine  Isuse  nitko 
nikada  se  ne  bi  usudio  obratiti  Bogu  zovući  ga  Oče  da  nas  to  Ti  sam  nisi  podučio.  Isuse  pomozi  mi 
da  kada  zovem  Boga  Ocem  da  se  uvijek  prisjetim  da  sam  pozvan  da  živim  kao  njegov  sin.  Sretan 
sam  da  imam  Boga  za  Oca  i  htio  bih  Isuse  da  i  on  bude  zadovoljan  sa  mnom  kao  sinom.  Isuse  daj  da 
postanem  živi  hram  u  kome  svi  ljudi  mogu  prepoznati  Božju  prisutnost. 

Milosrdni  Oče 

(Sv.  Anselmo  iz  Aoste) 

Svemogući  Bože,  milosrdni  Oče,  dobri  Gospodine  smiluj  se  meni  grešniku  i  oprosti  moje 
grijehe.  Oslobodi  me  od  svih  zamki,  ne  dopusti  da  padnem  u  napast  i  ne  prepusti  me  neurednim 
strastima  u  mislima,  riječima  i  djelima.  Daj  da  izbjegavam  ono  što  ti  ne  želiš  i  vršim  tvoju  svetu 
volju  te  da  vjerujem,  nadam  se,  ljubim  i  živim  na  način  na  koji  Ti  želiš.  Udijeli  mi  pobožnost  i 
poniznost,  suzdržljivost  i  pokoru  da  te  ljubim,  molim,  slavim  i  dopadam  ti  se  tak  da  svaki  čin  i 
misao  budu  prema  tebi  usmjereni.  Daj  mi  čist  i  jednostavan  duh  pobožan,  iskren,  djelatan.  Daj  mi 
mudrost  i  ljubav,  lakoću  u  vršenju  tvojih  zapovjedi.  Daj  da  se  ne  umorim  hodeći  prema  dobru.  Ne 
zapusti  me  moj  Gospodine,  ne  prepusti  me  ni  mojoj  ljudskoj  slabosti  ni  neznanju,  niti  mojim 
zaslugama  niti  bilo  čemu  drugome  što  nije  po  tvome  milosrdnom  naumu  spasenja.  Ti  sam 
dobrohotno  raspolaži  i  upravljaj  sa  mnom  mojim  mislima  i  djelima  po  tvojoj  volji  da  se  u  meni  i  po 
meni  uvijek  vrši  tvoj  volja.  Oslobodi  me  od  zla  i  vodi  me  putem  vječnog  života.  Amen. 

Da  vidim  svoje  grijehe 

(Sv.Efrem  Sirac) 

Gospodine  i  Gospodaru  mog  života  ne  prepusti  me  duhu  lijenosti,  mlakosti,  raspuštenosti, 
oholosti  i  rječitosti.  Udijeli  tvome  sluzi  duh  razbora,  poniznosti,  strpljenja  i  ljubavi.  Da,  Gospodine  i 
Gospodaru  učini  da  vidim  svoje  grijehe  i  ne  osuđujem  svoga  brata,  Ti  koji  si  blagoslovljen  u  vijeke 
vjekova.  Amen. 

Molitva  zagovora  Ocu  za  obitelj 

(sv.  Ivan  Pavao  II) 

Bože  od  kojega  dolazi  svako  očinstvo  na  nebu  i  na  zemlji.  Oče  koji  si  Ljubav  i  Život,  neka 
svaka  obitelj  na  zemlji  posredstvom  tvoga  Sina  Isusa  Krista,  “rođena  od  žene”  i  posredstvom  Duha 
Svetoga,  izvora  Božje  ljubavi  postane  istinsko  svetište  života  i  ljubavi  za  nove  naraštaje  koji  se 

uvijek  obnavljaju.  Neka  tvoja  milost  vodi  misli  i  djela  supruga  prema  dobru  njihovih  obitelji  i  svih 
obitelji  svijeta.  Neka  mladi  naraštaji  nađu  u  obiteljima  oslonac  za  razvoj  svoje  osobnosti  i  rast  u 
ljubavi  i  istini.  Neka  se  ljubav  ojačana  milošću  sakramenta  braka  pokaže  jačom  od  svake  slabosti  i 
krize  kroz  koje,  ponekad  prolaze  naše  obitelji.  Bože  molimo  te  po  zagovoru  Svete  Obitelji  iz 
Nazareta,  da  Crkva  u  svim  narodima  na  zemlji  može  plodno  vršiti  svoje  poslanje  u  obiteljima  i  po 
obiteljima.  Ti  si  Život,  Istina  i  Ljubav  u  zajedništvu  sa  Sinom  i  Duhom  Svetim.  Amen. 

Svemogućem  Ocu 

(Sv.  Terezija  Avilska) 

Gospodine,  priznajem  tvoju  veliku  moć.  Ako  si  svemoćan,  kao  što  i  jesi,  što  je  nemoguće 
onome  koji  sve  može?  Htjedni  Ti,  Gospodine  moj,  htjedni,  jer  vjerujem,  ako  sam  i  bijedna,  da 
možeš  štogod  ushtjedneš,  i  što  više  slušam  o  tvojim  većim  čudesima  i  promišljam  da  možeš  više 
učiniti,  više  se  utvrđuje  moja  vjera  pa  vjerujem  odlučnije  da  ćeš  Ti  i  učiniti.  A  čemu  se  treba  čuditi 
što  radi  Svemogući?  Ti  znaš  dobro,  moj  Bože,  da  sam  u  svim  svojim  nevoljama  poznavala  tvoju 
veliku  moć  i  milosrđe.  Neka  mi  vrijedi,  Gospodine,  ono  čim  te  nisam  vrijeđala.  Daj  mi,  Bože  moj, 
milost  sada  i  unaprijed,  pa  otkupi  izgubljeno  vrijeme  pa  da  stupim  pred  tebe  u  svadbenom  ruhu  (Mt 
22,  11-12),  jer  možeš,  ako  hoćeš. 

Oče  u  svjetlu  tvoje  Riječi 

(Sv.Bruno) 

Oče  nije  moja  zasluga  ako  sam  ljubio  tvoj  zakon  i  opsluživao  tvoje  zapovijedi,  ako  sam 
hodio  daleko  od  svakog  zlog  puta  i  nisam  se  udaljio  od  tvojih  sudova.  Sve  to  je  bio  tvoj  dar  a  ne 
moje  djelo.  Uistinu  tvoja  Riječ,  to  jest  tvoj  Sin,  je  bila  svjetiljka  putu  moga  duha  i  svjetlo  mome 
srcu.  On  me  je  prosvijetlio  i  obasjao  prve  otkucaje  moje  ljubavi  koji  su  sami  bili  tvoj  dar  a  ne  plod 
mojih  napora.  Gospodin  Isus  je  bio  svjetlo  koje  je  vodilo  prve  korake  moje  volje  pomoću  svoje 
milosti  tako  da  nije  slabila  nego  jačala  iz  dana  u  dan  te  sam  mogao  ljubiti  i  opsluživati  tvoj  zakon. 

Tvoja  Riječ  je  bila  svjetlo  mojim  stazama  jer  nije  darom  svoje  milosti  obasjala  samo  početne 
korake  moje  volje  nego  i  naknadni  rast  u  ljubavi  i  vjernosti  tvojim  propisima.  I  kao  što  se  jednom 
čovjeku  koji  je  u  tami  dadne  svjetiljka  kako  bi  vidio  gdje  hoditi  da  ne  padne  i  ozlijedi  se,  tako  i 
meni  tvoja  Riječ  bijaše  svjetlom  na  mom  putu.  Mogao  sam  obećati,  potvrditi,  učvrstiti  na  neopoziv 
način  da  ću  čuvati  u  mome  srcu  tvoje  pravedne  odredbe.  Znam  da  mi  ova  odluka  ne  bi  bila  moguća 
da  me  tvoja  Riječ  nije  obasjavala  svojim  svjetlom.  Daj  mi,  dakle,  život  po  tvojoj  Riječi,  živjeti 
sukladno  tvojoj  Riječi  i  po  zaslugama  tvoga  Sina  daj  da  živim  kreposno  kako  bih  mogao  ustrajati  u 
onome  što  sam  obećao.  Amen. 

6.  2.  Krunice  Bogu  Ocu 

.  Moli  se  na  običnu  Gospinu  krunicu.  (U  ovoj  krunici  se  razmatra  o  Božjoj  Očevoj  ljubavi 
proslavi  u  nekim  najvažnijim  trenucima  u  povijesti  spasenja  od  samog  početka  pa  do  njenog 
ispunjenja) 

Uvodne  molitve:  Vjerovanje,  Oče  naš,  Zdravo  Marijo  i  Slava  Ocu... 

Prvo  otajstvo:  U  prvom  otajstvu  razmatramo  o  ljubavi  i  proslavi  Božjoj  kada  je  u  rajskom  vrtu 
nakon  grijeha  Adama  i  Eve  obećao  ljudima  poslati  Spasitelja  svijeta.  Za  svako  otajstvo  moliti  Slava 
Ocu,  10  Očenaša  i  na  kraju  Zdravo  Marijo  i  Slava  Ocu. 

Drugo  otajstvo:  U  drugom  otajstvu  razmatramo  o  proslavi  Boga  Oca  kod  naviještenja  Utjelovljena 
Sina  Božjega  kada  je  Marija  dala  prikazala  svoj  pristanak  Bogu  u  ime  cijelog  čovječanstva. 
(Molitve  kao  kod  prvog  otajstva). 

Treće  otajstvo:  U  trećem  otajstvu  razmatramo  o  proslavi  Boga  Oca  u  Getsemanskom  vrtu  kada  se 
Isus  potpuno  predao  u  ruke  volje  Očeve  kako  bi  ispunio  plan  spasenja  ljudi.  (Molitve  kao  kod  prvog 
otajstva). 

v  m  m  ... 

Četvrto  otajstvo:  U  četvrtom  otajstvu  razmatramo  o  proslavi  Boga  Oca  u  Isusovoj  smrti  i 
uskrsnuću  kad  je  Bog  pokazao  snagu  svoje  Očinske  ljubavi  koja  je  jača  od  smrti.  (Molitve  kao  kod 
prvog  otajstva). 

Peto  otajstvo:  U  petom  otajstvu  razmatramo  o  proslavi  Boga  Oca  na  svršetku  svijeta  kada  će  Isus 
suditi  žive  i  mrtve,  definitivno  uspostaviti  kraljevstvo  Božje  i  sve  predati  u  ruke  Očeve.  (Molitve 
kao  kod  prvog  otajstva). 

(Krunica  po  uzoru  na  ono  objavljenu  u  talijanskom  molitveniku  Pregate,  editrice  Mir) 

2.  Mala  krunica  predanja  u  volju  Očevu  -  Devetnica  Bogu  Ocu 

(U  ovoj  krunici  se  razmatranje  usredotočuje  na  trostruku  Isusovu  molitvu  predanja  volji  Božjoj  u 
Gesemanskom  vrtu.  Ova  pobožnost  se  može  obavljati  kao  jednostavna  molitva  tipa  krunice  ili  kao 
devetnica  moleći  je  kroz  9  dana.  Ako  je  molimo  kao  devetnicu  možemo  na  kraju  dodati  za  svaki  dan 
molitvu  Litanija  Bogu  Ocu). 

Uvodne  molitve:  Vjerovanje,  Oče  naš,  Zdravo  Marijo  i  Slava  Ocu... (Izreći  svoju  nakanu) 

1.  Zatim  Isus  ode  malo  dalje,  pade  ničice  i  pomoli  se:  «Oče  moj!  Ako  je  moguće,  neka  me  mimoiđe 
ovaj  kalež!  Ali  neka  ne  bude  moja  nego  tvoja  volja!»  (Mt  26,  30).  Oče  naš,  Zdravo  Marijo,  Slava 
Ocu... 

2.  Govorio  je:  «Abba,  Oče!  Sve  je  tebi  moguće.  Otkloni  ovaj  kalež  od  mene!  Ali  ne  kako  ja  hoću, 
nego  kako  ti  hoćeš!»  (Mk  14,  36).  ).  Oče  naš,  Zdravo  Marijo,  Slava  Ocu... 

3.  Potom  se  udalji  od  njih  koliko  bi  se  moglo  kamenom  dobaciti,  kleče  na  koljena  te  poče  moliti: 
«Oče!  Ako  hoćeš,  otkloni  ovaj  kalež  od  mene!  Ah  neka  ne  bude  moja  nego,  tvoja  volja!»  (Lk  22, 
41-42).  Oče  naš,  Zdravo  Marijo,  Slava  Ocu... 

Pomolimo  se:  Oče,  koji  si  kušao  beskrajnu  ljubav  kad  si  slušao  ovo  prošnju  koju  ti  je  Isus  više  puta 
uputio  i  kojom  te  je  beskrajno  proslavio,  molim  te  da  uslišaš  i  mene  dok  u  ime  Isusovo  siromašnim 
srcem  molim  ovu  istu  molitvu.  Daj  da  te  i  ja  proslavim  sinovskom  odanošću  i  zahvalnošću  te  mi 
udijeli  milost  za  koju  te  molim,  po  Marijom  zagovoru,  u  potpunoj  podložnosti  tvojoj  Očinskoj  volji 
i  odluci.  Po  Kristu  Gospodinu  našemu.  Amen! 

(Iz  molitvenika  p.  F.  M.  Avidano,  s.  m.,  Filotea  mariana,  un  segreto  di  felicita,  1957,  objavljeno  s 
imprimaturom  Casali,  8.5.  1957,  can.  Oddone,  Vic.  gen). 

6.  3.  Litanije  Bogu  Ocu 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste  čuj  nas! 

Kriste  usliši  nas! 

Oče  nebeski,  Bože,  (smiluj  nam  se!) 

Sine,  Otkupitelju  svijeta  Bože, 

Duše  sveti,  Bože, 

Sveto  Trojstvo,  jedan  Bože, 

Oče,  stvoritelju  svijeta, 

Oče  uzvišene  slave, 

Oče  beskrajne  ljubavi, 

Oče  neizrecive  dobrote, 

Oče  neizrecive  providnosti, 

Oče  svakog  obilja, 

Oče  izvore  Vječne  Mudrosti, 

Oče  nedokučive  svetosti, 

Oče  neizrecive  blizine  i  nježnosti, 

Oče  beskrajnog  milosrđa, 

Oče  pravedni, 

Oče  nepromjenjive  beskonačnosti, 

Oče  skroviti  i  sveprisutni, 

Oče  nepomućene  radosti  i  mira, 

Oče  čudesno  strpljivi, 

Oče  neizrecive  božanske  ljepote, 

Oče  neograničene  svemogućnosti, 

Oče  neizrecive  darežljivosti, 

Oče  Isusov  i  naš  Oče, 

Oče  divoto  Crkve  Kristove, 

Oče  nado  kršćana, 

Oče  darovatelju  života  obitelji, 

Oče  pomoći  siromaha, 

Oče  ljubitelju  malenih, 

Oče  radosti  svećenika  i  redovnika, 

Oče  koji  ohole  silnike  rušiš  s  prijestolja, 

Oče  koji  uzvisuješ  ponizne, 

Oče  zaštito  u  svim  opasnostima  i  potrebama, 

Oče  koji  jedini  možeš  ugasiti  žeđ  naše  duše, 

Oče  pravednika  i  slavo  svetih, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  se  nama,  Gospodine! 

Kriste,  čuj  nas!  Kriste,  usliši  nas!  Gospodine,  smiluj  se!  Oče  naš. 

Pomolimo  se:  Oče  sveti  po  tvome  Sinu  Isusu  Kristu  u  Duhu  Svetome  i  Marijinom  zagovoru  udijeli 
nam  mir  i  spasenje.  Amen!  (Litanije po  uzoru  na  one  objavljenu  u  talijanskom  molitveniku  Pregate, 
editrice  Mir) 

6.  4.  Hvale  i  zazivi  vječnom  Ocu 

Pohvale  nebeskomu  Ocu  u  obliku  litanija,  naslovljene  Hvale  i  zazivi  Vječnom  Ocu,  sastavila  je 
bi.  Marija  od  Propetoga  i  objavila  g.  1964.  u  Rimu.  Pobožnost  vječnom  Ocu  bila  je  najmilija 
Marijinu  srcu  a  ostavila  ju  je  u  nasljeđe  i  svojoj  Družbi.  Obraćala  se  i  papama  i  očima  Drugoga 
vatikanskog  sabora  da  se  zauzmu  da  bi  se  ta  pobožnost  obnovila  među  Božjim  pukom. 

Za  recitiranje  Hvala  i  zaziva,  Crkva  je,  uz  uobičajene  uvjete,  dala  i  potpuni  oprost,  ako  se  mole 
cijeli  mjesec,  inače  oprost  od  sedam  godina.  Stoga  se  preporuča  njihovo  pojedinačno  i  zajedničko 
moljenje  kao  iskaz  naše  djetinje  hvale  nebeskog  Oca  i  prilog  našem  duhovnom  zajedništvu  s 
blaženom  Marijom  od  Propetoga,  glasnicom  Božje  ponude  na  svetkovanje  Života  i  gozbu  spasenja 
koja  se  nudi  vjernicima  posvemašnjom  otvorenosti  Božjem  prijateljstvu. 

Uvodna  molitva:  Zahvaljujemo  Ti,  svemogući  Bože,  na  svim  dobročinstvima  Tvojim,  koji  živiš 
i  kraljuješ  u  vijeke  vjekova.  Amen.  Uistinu  je  dostojno  i  pravedno,  pravo  i  spasonosno,  da  vazda  i 
svagdje  zahvaljujemo  Tebi,  Gospodine,  sveti  Oče,  svemogući  vječni  Bože,  jer  je  po  tajni 
utjelovljene  Riječi  očima  naše  duše  sinula  nova  svjetlost  Tvoga  sjaja.  Te,  dok  tjelesnim  očima 
spoznajemo  Boga,  on  nas  zanosi  ljubavlju  prema  nevidljivim  dobrima.  I  stoga  s  anđelima  i 
arkanđelima,  s  prijestoljima  i  gospodstvima  i  sa  svom  nebeskom  vojskom  pjesmu  Tvoje  slave 
pjevamo  bez  prestanka:  Svet,  svet,  svet  Gospodin  Bog  Sabaot... 

HVALE 

1.  Oče  naš  vječni,  radi  velike  slave  Tvoje...  Hvalimo  Te  ! (ponavlja  se  iz  svakog  zaziva) 

2.  Oče  naš  vječni,  od  kojega  sve  proizlazi  i  kojemu  se  sve  vraća... 

3.  Oče  naš  vječni,  Bože  svemogući  Stvoritelju,  koji  si  po  svojoj  vječnoj  Riječi  stvorio  sve,  vidljivo  i 
nevidljivo... 

4.  Oče  naš  vječni,  Bože  svemogući,  koji  si  stvorio  anđeoske  čete  radi  svoje  slave,  da  nas  čuvaju  i 
vode  u  vječni  život... 

5.  Oče  naš  vječni,  Bože  svemogući,  koji  cijelim  svemirom  upravljaš  i  sve  uzdržavaš... 

6.  Oče  naš  vječni,  koji  si  nas  stvorio  na  svoju  sliku  i  priliku  i  dostajao  se  posiniti  nas  da  Te  hvalimo 
i  u  vijeke  slavimo... 

7.  Oče  naš  vječni,  koji  se  skrbiš  za  sve  što  živi... 

8.  Vječni  naš  milosrdni  Oče,  koji  nam  daješ  sve  što  nam  treba  za  vremeniti  i  vječni  život... 

9.  Oče  naš  vječni,  koji  si  nam  po  svom  Sinu  u  svetom  krštenju  dao  milost  posinovljenja... 

10.  Oče  naš  vječni,  koji  si  nam  dao  da  se  zovemo  i  jesmo  djeca  Tvoja... 

11.  Oče  naš  vječni,  koji  si  nam  dao  svoga  Jedinorođenog  Sina,  Gospodina  našega  Isusa  Krista  za 
naše  spasenje  i  život... 

12.  Oče  naš  vječni,  koji  si  nam  dao  svoga  Svetoga  Duha  da  nas  prosvjetljuje,  pročišćuje  i 
posvećuje... 

13.  Oče  naš  vječni,  koji  uslišavaš  svakoga  koji  Te  moli  u  ime  Tvoga  preljubljenog  Sina,  Gospodina 
našega  Isusa  Krista... 

14.  Oče  naš  vječni,  koji  si  svojim  vjernima  pripravio  u  svome  Kraljevstvu  vječno  blaženstvo... 

15.  Oče  naš  vječni,  koji  si  nam  dao  da  budemo  baštinici  Tvoga  nebeskog  Kraljevstva... 

16.  Oče  naš  vječni,  Bože  milosrđa,  koji  pokajanim  grješnicima  opraštaš  sve  grijehe... 

17.  Oče  naš  vječni,  koji  nas  neizmjerno  ljubiš... 

18.  Oče  naš  vječni,  koji  sipo  svom  Sinu  ustanovio  svetu  Crkvu  svoju  i  u  njoj  svete  sakramente  za 
naše  vječno  spasenje... 

ZAZIVI 

Gospodine  Bože,  Oče  naš  nebeski,  u  ime  Tvoga  Sina,  Gospodina  našega  Isusa  Krista,  koji  je  rekao: 
"Što  god  zaištete  u  Oca  dat  će  vam  u  moje  ime"  (Iv  16,23),  sada  Te  ponizno  molimo: 

19.  Oče  naš  vječni,  u  ime  Tvoga  Sina,  Gospodina  našega  Isusa  Krista...  Smiluj  nam  se!  (tri puta) 

20.  Oče  naš  vječni,  sveti  se  Ime  Tvoje  po  svoj  zemlji...  Molimo  Te,  usliši  nas!  (ponavlja  se  iz 
svakog  zaziva) 

21.  Oče  naš  vječni,  dođi  Kraljevstvo  Tvoje  u  sve  narode  na  zemlji... 

22.  Oče  naš  vječni,  u  ime  Tvoga  Sina,  Gospodina  našega  Isusa  Krista,  i  po  njegovoj  predragocjenoj 
Krvi,  učini  da  sva  Tvoja  djeca  budu  jedno  u  Tebi... 

23.  Oče  naš  vječni,  koji  jesi  na  nebesima,  po  svom  Jedinorođenom  Sinu,  Isusu  Kristu,  po  kojem  si 
uspostavio  svoje  Kraljevstvo  na  zemlji,  svim  kršćanima  dobrostivo  podijeli  milost  jedinstva... 

24.  Oče  naš  vječni,  da  se  svi  narodi  ljubavlju  ujedine  u  ispovijedanj  u  prave  vjere  te  bude  jedno 
stado  ijedan  pastir... 

25.  Oče  naš  vječni,  da  nam  sve  oprostiš  i  sve  nas  spasiš  po  zaslugama  svoga  Sina,  Gospodina 
našega  Isusa  Krista... 

26.  Oče  naš  vječni,  da  nas  svojim  Svetim  Duhom  prosvijetliš,  pročistiš  i  posvetiš... 

27.  Oče  naš  vječni,  da  nas  svojom  milošću  na  "hvalu  slave"  (Ej  1,1 2)  svoje  uzdržiš... 

28.  Oče  naš  vječni,  da  svima  nama,  bijednim  grješnicima,  svoje  veliko  milosrđe  udijeliš... 

29.  Oče  naš  vječni,  Bože  milosrđa,  da  nam  radi  presvetog  Imena  Sina  svoga  sve  grijehe  milostivo 
oprostiš... 

30.  Oče  naš  vječni,  da  sve  naše  misli,  riječi  i  djela  sebi  upraviš... 

31.  Oče  naš  vječni,  da  Te  od  sada  svim  srcem  sve  više  ljubimo... 

32.  Oče  naš  vječni,  da  svim  grješnicima  milost  obraćenja  dobrostivo  udijeliš... 

33.  Oče  naš  vječni,  Bože  milosrđa,  da  svima  koji  su  na  času  smrti  iskreno  pokajanje  i  posljednju 
milost  dobrostivo  udijeliš... 

34.  Oče  naš  vječni,  da  svim  vjernim  mrtvima  vječni  pokoj  dobrostivo  udijeliš... 

35.  Oče  naš  vječni,  da  uvijek  dragovoljno  Tvoju  svetu  volju  izvršavamo... 

36.  Oče  naš  vječni,  da  nas  napasti  nikada  ne  svladaju... 

37.  Oče  naš  vječni,  da  nas  uvijek  od  svakoga  zla  duše  i  tijela  oslobodiš... 

38.  Oče  naš  vječni,  da  nas  od  vječne  smrti  izbaviš... 

39.  Oče  naš  vječni,  da  svim  narodima  mir  i  pravu  slogu  dobrostivo  udijeliš... 

40.  Vječni  naš  nebeski  Oče,  da  darove  svoga  Svetog  Duha  na  Svetog  Oca  Papu,  Slugu  svoga  N.  N., 
na  naše  biskupe,  svećenike,  redovnike,  redovnice  i  misionare,  obilno  izlijevaš... 

41.  Oče  naš  vječni,  da  svima  udijeliš  milost  da  Te  hvale  i  slave  sada  i  navijeke... 

Pomolimo  se:  Bože,  komu  je  vlastito  vazda  se  smilovati  i  oprostiti,  primi  našu  molitvu  da  nas  i 
sve  sluge  svoje  na  zemlji,  vezane  okovima  grijeha,  milosrđe  Tvoje  dobrostivo  oslobodi.  Usliši 
molimo,  Gospodine,  molbe  onih  koji  Ti  se  ponizno  obraćaju,  i  onima  koji  se  kaju  oprosti  grijehe,  te 
nam  svima  dobrostivo  udijeli  milost  i  oproštenje. 

Svemogući  vječni  Bože,  smiluj  se  sluzi  svome  Papi  našemu  N.  N.  i  vodi  ga  svojom  milošću 
putem  vječnoga  spasenja,  da  ono  što  je  Tebi  milo  Tvojim  nadahnućem  želi  i  Tvojom  pomoću  izvrši. 
Bože,  od  koga  su  svete  želje,  pravi  savjeti  i  pravedna  djela,  daj  slugama  svojim  onaj  mir,  koji  samo 
Ti  možeš  dati,  da  naša  srca  budu  poslušna  Tvojim  zapovijedima,  a  današnja  vremena,  bez 
neprijateljskog  straha,  po  Tvojoj  zaštiti  mirna.  Po  Kristu  Gospodinu  našem.  Amen. 

POBOŽNOST  PRESVETOM  TROJSTVU 


Crkva  uči:  “Potrebno  je,  dakle,  da  se  u  pučkoj  pobožnosti  posvijesti  veza  s  Presvetim  Trojstvom 
koju  -  kao  što  je  rečeno  -  ona,  premda  kao  klicu,  nosi  u  sebi.  Radi  toga  se  daju  neke  naznake,  kako 
slijedi. 

-  Potrebno  je  prosvijetliti  vjernike  o  posebnome  obilježju  kršćanske  molitve  koja  za  naslovnika  ima 
Oca,  posredstvom  Isusa  Krista,  u  snazi  Duha  Svetoga».  (Direktorij  o  pučkoj  pobožnosti  i  liturgiji 
br.  80). 

7. 1.  Devetnica  Presvetom  Trojstvu 

( Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Devetnicu  molimo 
tako  da  kroz  devet  dana  ponavljamo  slijedeću  molitvu  i  litanije  PresvetomTtrojstvu) 

Klanjam  ti  se  i  slavim  te  svim  srcem  Presveto  Trojstvo,  nedjeljivo  Božanstvo,  Oče,  Sine  i  Duše 
Sveti,  jedini  pravi  Bože  u  tri  različite  i  jednake  osobe  u  slavi  i  uzvišenosti.  U  vama,  po  vama  i  za 
vas  postoje  sva  stvorenja,  o  Biti  istobitna,  Istino  neizreciva,  Živote  pravi,  Temelju  prvi,  naš  zadnji 
Cilju.  Stvorili  ste  me  na  vašu  sliku  i  priliku,  učinite  molim  vas  da  vašoj  svetoj  volji  budu  usklađene 
moje  misli,  riječi,  želje,  osjećaji,  sva  ljubav  moga  srca  i  sva  moja  djela  da  bi  nakon  što  sam  vas 
ovdje  motrio  po  vjeri  kao  u  zrcalu  i  otajstvu  dospio  konačno  u  Nebo,  gledao  vas  licem  u  lice  i  kroza 
svu  vječnost  s  vama  sjedinjen  kušao  božansku  ljubav.  3  Slava  Ocu  i  Sinu  i  Duhu  Svetome  ... 

Ocu:  Bože  Oče,  izvore  svakog  bića  od  kojega  svako  očinstvo  na  Nebu  i  na  zemlji,  Ti  koji  si  prije 
stvaranja  svijeta  nas  predodredio  u  svome  ljubljenome  Sinu  Isusu  Kristu  za  nebesku  slavu,  dajući 
svoga  Sina  za  naše  otkupljenje  i  spasenje,  posinio  si  nas  u  Njemu  i  po  Njemu  te  smo  postali  tvoja 
djeca  daj  da  ti  se  uvijek  klanjamo  u  duhu  i  istini,  vjerno  opslužujemo  tvoje  zapovjedi  te  zaslužimo  s 
anđelima  sudjelovati  u  vječnom  životu  i  Rajskoj  sreći.  3  Slava  Ocu  i  Sinu  i  Duhu  Svetome  ... 

Sinu:  Sine  Božji,  rođen  od  Oca  prije  svih  vjekova,  svjetlo  od  svjetla,  pravi  Bože  od  pravoga 
Boga,  jednak  i  istobitan  s  Ocem,  sjaju  slave  Očeve,  Liku  njegove  biti,  vječna  Riječi  po  kojoj  je  sve 
stvoreno,  u  kome  prebiva  punina  milosti,  kome  je  dana  sva  vlast  na  Nebu  i  na  zemlji,  koji  ćeš  u 
svojoj  slavi  doći  na  koncu  vremena  suditi  žive  i  mrtve,  Ti  koji  si  se  udostojao  uzeti  našu  slabu 
ljudsku  narav  i  postao  poslušan  do  smrti  na  Križu,  prolio  si  za  nas  do  zadnje  kapi  svoju  Presvetu 
Krv,  daj  da  budemo  uvijek  zahvalni  za  ta  dobročinstva  te  da  nasljedujemo  tebe  na  putu  ljubavi, 
služenja  i  muke  te  budemo  dostojni  sudjelovati  u  salvi  tvoga  kraljevstva.  3  Slava  Ocu  i  Sinu  i  Duhu 
Svetome ... 

Duhu  Svetome:  Duše  Sveti  Bože,  koji  izlaziš  od  Oca  i  Sina,  bitna  i  nepromjenjiva  Božja 
ljubavi,  izvore  svakog  dobra,  djelitelju  svake  milosti,  snago  i  utjeho,  posvetitelju  i  usavršitelju  duša, 
Duše  tješitelju,  darovatelju  7  darova  i  ustrajnosti  do  kraja,  Pomazanje  duhovo,  Ljubavi  neugasiva  po 
čijem  djelu  se  dogodilo  veliko  otajstvo  utjelovljenja  Sina  Božjega,  širenje  navještaja  Radosne  vijesti 
po  cijelom  svijetu,  sačuvala  cjelovita  baština  vjere  kroz  stoljeća  pobudi  u  nama  hrabrost  i  jakost 
naviještanja  Evanđelja  sličnu  kao  kod  apostola  kako  bi  usprkos  svega  protivljenja  i  progonstava  u 
svijetu  ostali  vjerni  katoličkoj  vjeri  i  baštinili  vječno  spasenje.  3  Slava  Ocu  i  Sinu  i  Duhu 
Svetome ... 

Završna  molitva:  O  presveto  jedino  i  nerazdijelj eno  Trojstvo,  čija  su  djela  nerazdijeljena, 
koje  si  mene  svemogućom  svojom  snagom  «na  sliku  i  priliku  stvorilo»,  da  budem  po  tri  moći 
duše  moje  razumu,  pameti  i  volji,  tvojega  jedinoga  božanstva  i  u  božanstvu  triju  različitih 
osoba  živa  slika  i  prilika,  i  da  tebe  uživam  u  vijeke;  o  moj  Stvoritelju,  Spasitelju, 
Posvetitelju,  sveta  Trojice,  jedini  Bože,  kako  ću  ja  tebi  dostojno  zahvaliti  na  ovom  daru  i  drugim 
svim  dobročinstvima?  Evo  prinosim  ti  sebe  samoga,  djelo  ruku  tvojih,  svoju  dušu  i  tri  njezine 
moći  i  obećajem  da  ću  neću  grijesima  kaljati  tvoju  sliku  i  priliku,  nego  da  ću  nastojati  rasti  u 
krepostima  imajući  uvijek  pred  očima  raspetoga  Isusa  Krista  i  nasljedujući  njega.  Prikazujem  ti 
svoju  dušu  i  tijelo,  svoje  osjećaje  sve  što  mislim  i  radim  u  svemu  želim  tebe  hvaliti  pjevajući  s 
anđelima:  Svet,  svet,  svet  Gospodin  Bog  sabaot;  puna  su  nebesa  i  zemlja  slave  tvoje.  Amen. 

7.  2.  Litanije  Presvetom  Trojstvu 

(Iz  molitvenika  „  Vječno  klanjanja" D.J.  Valsera,  O.S.B,.  Imprimatur. 

Split,  28.  IV.  1934.  Biskup  Kvirin  Klement;) 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste  čuj  nas! 

Kriste  usliši  nas! 

Oče  nebeski,  Bože,  (smiluj  nam  se!) 

Sine,  Otkupitelju  svijeta  Bože, 

Duše  sveti,  Bože, 

Sveto  Trojstvo,  jedan  Bože, 

Bože  jedini  u  naravi, 

Bože  u  tri  Osobe, 

Bože,  Oče,  Sine  i  Duše  Sveti, 

Bože  Sine,  Ljubezni  Otkupitelju, 

Bože  Duše  Sveti,  oživljavajući  Tješitelju, 

Neizmjerni,  Sveti  Bože, 

Sveti  jaki,  sveti  neumrli  Bože, 

Bože,  kojega  nebesa  nad  nebesima  ne  mogu  obuhvatiti, 

Bože,  u  kojemu,  iz  kojega  i  po  kojemu  je  sve, 

Bože,  u  kojemu  živimo  i  jesmo, 

Bože,  koji  jesi,  koji  bijaše  i  koji  ćeš  po  sve  vijeke  biti, 

Bože,  koji  otvaraš  svoju  ruku  i  obasipaš  sve  što  živi  svojim  blagoslovom, 
Milostivo  budi,  oprosti  nam,  Presveto  Trojstvo! 

Milostivo  budi,  usliši  nas,  Presveto  Trojstvo! 

Od  svakog  zla  (oslobodi  nas  Presveto  Trojstvo!) 

Od  svakog  grijeha 
Od  oholosti  i  pretvaranja 

Od  neumjerenosti  i  grješne  sklonosti  za  zemaljska  dobra, 

Od  nevjere  i  krivovjerja, 

Od  lijenosti  u  Tvojoj  službi, 

Od  svake  nečistoće  u  mislima  riječima  i  djelima, 

Po  svojoj  neizmjernoj  svemogućnosti, 

Po  bogatstvu  svoje  dobrote  i  ljubavi, 

Po  neizmjernoj  veličini  tvojega  milosrđa  i  strpljenja, 

Na  dan  sudnji, 

Mi  grješnici,  (tebe  molimo  usliš  nas!) 

Da  se  Tebi,  Presveto  Trojstvo,  jedinom  klanjamo, 

Da  Tebi  vjerno  služimo  života  svoga, 

Da  nikad  ne  obeščastimo  Tvoga  svetog  imena, 

Da  svetkujemo  Tebi  posvećene  dane  s  dostojnom  pobožnošću, 

Da  iskazujemo  svojim  roditeljima  i  poglavarima  štovanje  i  ljubav, 

Da  ne  naškodimo  nijednom  čovjeku  ni  na  duši  ni  na  tijelu, 

Da  nikoga  ne  varamo  niti  tuđa  dobra  ne  prisvajamo, 

Da  sačuvamo  svoje  srce  od  svake  nedopuštene  misli  i  želje, 

Da  ne  okaljamo  svojega  tijela  nijednim  grješnim  djelom, 

Da  bližnjega  ne  osuđujemo  i  ničim  ne  naškodimo  njegovu  dobru, 

Da  Tebe,  trojedini  Bože,  ljubimo  nadasve,  a  bližnjega  kao  sama  sebe, 

Da  nikad  ne  preziremo  obilja  Tvoje  dobrote,  ljubavi  i  strpljivosti, 

Da  se  u  muci  i  križu  pouzdajemo  u  Tvoju  svetu  providnost, 

Da  se  uvijek  posvećujemo  živoj,  svetoj  i  Bogu  ugodnoj  žrtvi, 

Presveto  Trojstvo, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  se  nama,  Gospodine! 

Kriste,  čuj  nas!  Kriste,  usliši  nas!  Gospodine,  smiluj  se!  Oče  naš. 

Pomolimo  se!  Svemogući,  vječni  Bože,  koji  si  nama  svojim  slugama  udijelio  milost,  da  u  svijetlu 
prave  vjere  veličanstvo  vječnoga  Trojstva  spoznamo  i  u  tom  se  veličanstvu  Jedinstvu  klanjamo, 
udijeli  nam  čvrstu  vjeru,  da  i  u  najtežim  nevoljama  od  staze  kreposti  ne  odstupimo  i  da  nas  ništa  od 
Tvoje  ljubavi  ne  odijeli.  Po  Isusu  Kristu,  Sinu  Tvojemu,  Gospodinu  našemu.  Amen. 

7.  3.  Anđeoska  krunica  Presvetom  Trojstvu 

(Iz  molitvenika  od  A.  Kanižlića:  Pobožnost  molitvena  na  salvu  Presvetoj  Trojici, 
s  dopuštenjem  zagrebačke  nadbiskupije) 

Iz  autorova  uvoda:  Krunica  koja  se  moli  na  salvu  Presveto  Trojstvu,  zove  se  još  i  anđeoska,  jer  ju 
anđeli  kerubini  i  serafini  bez  prestanka  pjevaju  hvaleći  i  slaveći  Presveto  Trojstvo. 

Uvodne  molitve:  Znak  Križa,  Vjerovanje,  Oče  naš  i  3  Zdravo  Marije,  zaziv:  Blagoslivljamo  Oca, 
Sina  sa  Duhom  Svetim,  Hvalimo  i  uzvisujmo  ga  u  vijeke. 

Krunica  se  sastoji  od  3  desetica  na  slavu  Trojstva,  a  svaka  ima  po  devet  zaziva  kao  podsjećanje 
na  devet  anđeoskih  korova  koji  u  Nebu  slave  Boga. 

Za  svaku  od  3  desetice:  Oče  naš,  Zdravo  Marijo, 

Zaziv  se  ponavlja  devet  puta:  Svet,  svet,  svet,  Gospodin  Bog  Sabaot,  puna  su  nebesa  i  zemlja  slave 
tvoje,  hosana  u  visini,  Slava  Ocu,  i  Sinu  i  Duhu  Svetome,  kako  bijaše  na  početku  tako  i  sada  i  vaza  i 
u  vjeke  vjekova.  Amen. 

Na  kraju  svake  desetice:  Blagoslovljeno  sveto  i  nerazdjeljivo  Trojstvo.  Amen. 

7  4.  Molitve  svetaca  Presvetom  Trojstvu 

O  Presveto  Trojstvo,  uzvišeni  Bože 

(Sv.  Albert  Veliki) 

O  Presveto  Trojstvo,  uzvišeni  Bože  veoma  blagi  i  dobrotvorni  Oče,  Sine  i  Duše  Sveti,  Bože 
jedini  uzdam  se  u  vas.  Pučite  me,  upravljate  sa  mnom,  podržite  me.  Oče,  svojom  beskrajnom  moći 
smiri  u  sebi  moje  pamćenje  i  ispuni  ga  svetim  božanskim  mislima.  Sine  svojim  vječnom  mudrošću 
rasvijetli  moj  razum,  daj  da  spoznam  tvoje  uzvišene  istine  i  moju  bijedu.  Duše  Sveti  koji  si  Očeva  i 
Sinova  ljubav,  svojom  neshvatljivom  dobrotom  prenesi  moju  volju  u  sebe  i  zapali  je  neugasivim 
ognjem  nesebične  ljubavi.  Zašto  ne  mogu  o  preljupko  Trojstvo,  zašto  te  ne  mogu  slaviti  i  ljubiti 
tako  savršeno  kao  tvoji  anđeli  i  sveti  i  Nebu?  Ah  barem  Gospodine  slavim  koliko  mogu  tvoju 
mudru  i  dobrohotnu  vrhovnu  moć. 

Moj  Gospodine  i  moj  Bože,  izvore  i  svršetku  moj,  Ti  si  neshvatljivo  jednostavna  bit,  savršeno 
mirovanje  neograničeno  ljupka,  ponore  slatkoće  i  uživanja,  moje  ljubljeno  svijetlo  i  potpuna  srećo 
moje  duše,  oceanu  neizrecive  radosti,  savršena  punino  svakog  dobra,  moj  Bog  i  sve  moje,  što  mi  je 
još  potrebno  kada  Vas  imam.  Vi  ste  moje  jedino  i  nepromjenjivo  dobro.  Moram  samo  Vas  tražiti.  Ne 
tražim  i  ne  želim  nego  samo  Vas  Presveta  Trojice.  Gospodine  kucam,  otvori  mi.  Otvorite  siročetu 
koje  Vas  zaklinje.  Uronite  me  u  ponor  svog  božanstva.  Učinite  me  jednim  duhom  sa  Sobom,  da 
mogu  unutar  sebe  uživati  Vaše  radosti.  Amen. 

Presvetome  Trojstvu  za  sjedinjenje  u  ljubavi 

(Sv.  Gertruda) 

Presveto  Trojstvo,  Oče  Sine  i  Duše  Sveti,  tvoja  božanska  svemogućnost  neka  me  vodi  i  upravlja, 
tvoja  Božanska  mudrost  neka  me  pouči  i  prosvijetli,  tvoja  božanska  dobrota  neka  mi  pomogne  i 
usavrši  moju  vjeru  da  bih  mogla  uzvratiti  Tebi  savršenom  vjerom  bez  mrlje  u  trenutku  smrti.  Oče 

nebeski  udostoj  se  pripremiti  moju  dušu  za  vječnu  svadbu  tvoga  Sina.  Isuse  Kriste,  Sine  Boga 
živoga,  daj  da  te  ljubim  svom  dušom  i  svim  mojim  snagama  jer  Ti  si  moj  Gospodin  i  Bog  moj.  Duše 
Sveti  Tješitelju,  sjedini  zauvijek  moje  srce  s  Isusom  u  ono  zajedništvo  ljubavi  kojim  sjedinjuješ  Oca 
i  Sina.  Amen. 


O  Trojstvo,  slatka  ljubavi 

(Sv.  Katarina  Sijenska) 

O  Moćno  i  vječno  Trojstvo,  najslađa  neizreciva  Ljubavi,  čija  duše  se  ne  bi  upalila  pored  tolike 
ljubavi?  Koje  bi  srce  moglo  braniti  se  da  se  ne  istroši  za  Vas?  Bezdane  nesebične  ljubavi,  Vi  ste  tako 
žestoko  povezani  uza  svoja  stvorenja  da  izgleda  kako  ne  možete  živjeti  bez  njih!  A  ipak  Presveta 
Trojice  Vi  ste  naš  Bog!  Nismo  vam  nikako  potrebni.  Naše  dobro  ne  dodaje  ništa  Vašoj  veličini  jer 
ste  nepromjenjivi,  naše  zlo  ne  može  Vam  uzrokovati  nikakvu  štetu  jer  ste  uzvišena  i  vječna  Dobrota. 
Sto  Vas  dakle,  potiče  na  toliko  milosrđe!  Ljubav,  jer  Vi  nemate  nikakve  obaveze  prema  nama,  ništa 
od  nas  ne  trebate. 

Ljubav  Vas  je  natjerala  i  još  Vas  tjera  da  budete  milosrdni  svojim  stvorenjima  obasipajući  ih 
beskrajnim  milostima  i  darovima  bez  mjere.  Dobro  iznad  svake  dobrote,  dao  si  sam  svoga  jedinog 
Sina,  da  živi  s  nama,  povezan  s  našim  raspadljivim  i  mračnim  bićem.  Ljubav  je  uzrok  tome  daru  jer 
si  nas  ljubio  prije  nego  li  si  nas  stvorio.  Vječna  veličino  postao  si  malen  da  učiniš  čovjeka  velikim. 
Kamogod  se  okrenem  Presveto  Trojstvo  nalazim  samo  oganj  Vaše  bezdan  ognja  vaše  nesebične 
ljubavi.  Amen. 


Klanjam  ti  se  Presveto  Trojstvo 

(BI.  Elizabeta  od  Presvetog  Trojstva) 

O  moj  Bože,  Trojstvo  kojemu  se  klanjam,  pomozi  mi  potpuno  zaboraviti  sebe  da  se  smjestim  u 
Tebi,  nepomična  i  mirna,  kao  da  mi  je  duša  već  u  vječnosti!  Neka  ništa  ne  pomuti  moj  mir  i  ne 
izvuče  me  iz  Tebe,  o  moj  Nepromjenjivi,  nego  neka  me  svaki  časak  što  više  unese  u  dubinu  Tvoje 
tajne!  Smiri  moju  dušu,  učini  je  svojim  nebom,  svojim  dragim  boravištem  i  mjestom  svoga  odmora 
da  te  nikad  tu  ne  ostavim  samoga,  već  da  budem  čitava,  posve  budne  vjere,  potpuna  klanjateljica, 
čitava  predana  tvome  stvaralačkom  činu. 

O  moj  dragi  Kriste,  raspeti  iz  ljubavi,  htjela  bih  biti  zaručnica  tvoga  srca,  htjela  bih  te  proslaviti, 
htjela  bih  te  voljeti  i  umrijeti  za  Tebe,  no  osjećam  svoju  slabost.  Molim  Te  da  me  zaogmeš  sobom, 
poistovjetiš  moju  dušu  sa  svim  pokretima  svoje  duše,  da  me  zaroniš  u  sebe,  zamijeniš  u  meni,  tako 
da  moja  duša  bude  samo  odsjev  Tvoga  života.  Dođi  u  mene  kao  klanjalac,  otkupitelj  i  spasitelj. 

O  vječna  Riječi,  izraze  moga  Boga,  hoću  da  mi  život  prođe  Tebe  slušajući,  hoću  biti  posve 
poučljiva  da  naučim  sve  od  tebe.  Zatim  hoću  u  svim  noćima,  svim  prazninama,  svim  nemoćima 
upirati  oči  u  Tebe  i  ostati  u  Tvojoj  velikoj  svjetlosti.  O  zvijezdo  moja  predraga,  začaraj  me  da  ne 
mogu  više  napustiti  Tvoje  obasjavanje.  O  vatro  što  izjedaš,  Duše  ljubavi,  siđi  na  mene  da  se  u  mojoj 
duši  ostvari  kao  utjelovljenje  Riječi,  da  joj  k  tome  budem  čovještvo  u  kome  obnavlja  svu  svoju 
tajnu. 

O  Oče,  i  Ti  pogledaj  na  svoj  siromašni  maleni  stvor,  zakloni  ga  svojom  sjenom,  vidi  u  njem 
svoga  Ljubljenoga  koji  Ti  se  sasvim  sviđa.  O  moja  Trojice,  moje  sve,  moja  srećo,  beskrajna 
samoćo,  neizmjemosti  u  kojoj  se  gubim.  Predajem  se  Vama  do  kraja,  sakrijte  se  u  meni,  da  se  ja 
sakrijem  u  Vama  i  očekujem  odlazak  te  promatram  u  Vašoj  svjetlosti  bezdan  vaše  veličine. 

Poklonstvena  molitva 

(BI.  Franjo  i  Bl.Jacinta,  fatimski  vidioci  molitvu  su  naučili  od  Anđela) 

Moj  Bože,  ja  vjerujem  u  te,  klanjam  ti  se,  ufam  se  u  te  i  ljubim  te!  Molim  te  da  oprostiš  onima 
koji  ne  vjeruju  u  tebe,  koji  ti  se  ne  klanjaju  ,  koji  se  ne  ufaju  u  tebe  i  koji  te  ne  ljube!  Presveto 
Trojstvo,  Oče  Sine  i  Duše  Sveti  ponizno  te  molim  i  prikazujem  Ti  predragocijeno  tijelo,  krv,  dušu  i 
božanstvo  Isusa  Krista  koji  je  prisutan  u  svim  svetohraništima  širom  svijeta,  kao  naknadu  za  sve 

uvrede,  svetogrđa  i  nemarnosti  kojima  te  vrijeđaju  ljudi.  Po  neizmjernim  zaslugama  njegova 
presvetog  Srca  i  bezgrešnog  Srca  Marijina  molim  te  obrati  jadne  grešnike! 

Istinsko  svijetlo 

(Sv.  Augustin) 

O  tri  suvječne  i  jednake  osobe,  Oče  Sine  i  Duše  Sveti  istiniti  Bože  koji  jedini  boraviš  u 
vječnosti  u  nepristupačnom  svijetlu,  koji  si  svojim  moći  stvorio  zemlju  i  koji  zemaljsku  kuglu 
vodiš  svojom  razboritošću,  Sveti,  Sveti,  Sveti  Gospodine,  Bože  nad  vojskama,  strahopoštovani  i 
jaki,  pravedni  i  milosrdni,  čudesni  dostojni  hvale  i  ljupki  jedan  Bože  U  tri  osobe,  jedna  si  bit,  moć, 
mudrost  i  dobrota  jedno  i  nerazdjeljivo  Trojstvo  zazivam  te  otvori  mi  vrata  pravednosti  da  bi  kad 
prođem  kroz  njih  ispovjedio  tebe  Gospodine. 

Zazivam  te  blaženo  i  blagoslovljeno  Trojstvo,  Oče,  Sine  i  Duše  Sveti,  ljubavi,  milosti  i 
darivanju.  Zazivam  te  Roditelju,  Rođeni  i  Preporađajući,  istinsko  svijetlo  od  svijetla,  svjetlo  istinito, 
izvore,  rijeko  i  napajanje  od  kojega  je  sve  i  za  koje  je  sve  i  u  kojemu  je  sve,  živući  Živote  koji 
oživljavaš  živa  stvorenja,  istino  Očeva,  Sinovljeva  i  Duha  Svetoga,  jedna  si  bit,  krepost,  dobrota  i 
blaženstvo  od  kojega,  po  kome  i  u  kome  je  svako  blaženstvo.  Bože  istiniti  i  vrhovni  živote  u  kome 
sve  živi  što  istinski  blaženo  živi. 


Zazivam  te  Presveto  Trojstvo 

(Sv.  Petar  Damjan) 

Klanjam  ti  se,  hvalim  te,  slavim  i  blagoslivljam  svemogući  Oče,  Sine  i  Duše  Sveti,  jedan  Bože  u 
tri  osobe.  Bože  moj,  kralju  moj  i  Gospodine  moj  pomozi  mi  oprosti  mi,  očisti  me  posveti  me. 
Udijeli  mi,  pravednost,  razboritost,  jakost  i  umjerenost.  Daj  mi  vjeru,  ufanje  i  ljubav.  Daruj  mi  duh 
mudrosti,  razuma  savjeta,  jakosti  znanja,  pobožnosti  i  straha  Božjega.  Promijeni  moje  srce  od 
kamena  u  srce  od  mesa,  daj  mi  skrušenost  i  pokajanje  srca  kako  bih  oplakivao  moje  bezbrojne 
grijehe.  Gospodine  nisam  dostojan  ući  u  tvoju  Crkvu  ni  podići  pogled  Nebu,  ni  izgovoriti  mojim 
usnama  tvoje  ime  ali  ti  si  me  stvorio  kako  si  htio  i  znao,  smiluj  mi  se  Gospodine  Bože  moj.  Amen. 

Presveto  Trojstvo  bezdani  oceane 

(Sv.  Katarina  Sijenska) 

O  vječno  Trojstvo!  Ti  si  bezdano  more.  Što  više  u  njega  uranjam  više  nalazim  tebe,  a  čim  više 
tebe  nalazim,  tim  te  više  tražim.  O  tebi  se  nikako  ne  može  reći  dostaje!  Duša  koja  se  zasiti  u  tvojim 
dubinama,  još  bez  prekida  želi  tebe  jer  te  uvijek  gladuje  o  Vječno  Trojstvo!  Uvijek  želi  da  u  tvom 
svijetlu  gleda  svoje  svijetlo.  Kao  što  košuta  žudi  za  izvor  vodom  tako  duša  moja  gine  za  tim  da  se 
otme  tamnom  zatvoru  tijela,  pa  da  te  uistinu  gleda... O  vječno  Božanstvo,  bezdani  oceane!  Bi  li  mi 
mogao  dati  što  više  od  samoga  sebe?  Ti  si  oganj  što  uvijek  podjednako  gori  i  nikad  se  ne  gasi.  Ti  si 
oganj  što  u  sebi  proždire  svako  sebeljublje.  Ti  si  oganj  što  tali  svaki  led  i  što  rasvjetljuje  u  svome 
svjetlu  mi  dade  upoznati  svu  istinu.  Ti  si  svjetlo  nad  svakim  svjetlom. 

Ti  si  najveće  i  beskrajno  dobro,  dobro  nad  svim  dobrima.  Dobro  koje  usrećuje,  neobuhvatno 
dobro,  neprocjenjivo  dobro.  Ljepota  što  nadilazi  sve  ljepote,  mudrost  nad  sve  mudrosti,  pače 
nadilazi  i  samu  mudrost.  Ti  si  o  kruše  anđeoski  u  žaru  svoje  ljubavi  darovao  se  ljudima.  Ti  si  odjeća 
što  pokriva  svaku  golotinju,  hrana  koja  svojom  slatkoćom  veseli  sve  koji  gladuju.  Jer  ti  si  sladak 
bez  trunka  gorčine.  O  vječno  Trojstvo,  ti  mi  pokazuješ  put  velikoga  savršenstva  da  ti  služim  u 
svijetlu  ne  u  mraku,  da  budem  zrcalo  čista  i  sveta  života  i  da  konačno  napustim  ovaj  jadni  život  u 
kojemu  sam  dosada  i  svojom  krivnjom  u  tami  služila.  Odjeni  me  Presveto  Trojstvo  odjeni  me 
samim  tobom,  da  ovaj  smrtni  život  sprovedeni  u  pravoj  poslušnosti  i  u  svjetlu  svete  vjere  kojom  si 
zabliještio  dušu  moju.  Amen. 

Želim  te  ljubiti  više  od  ikoga 

(Sv.  Faustina  Kowalska) 

Pravi  jedini  Bože  u  Presvetom  Trojstvu,  želim  te  ljubiti  kako  te  još  nije  ljubila  nijedna  ljudska 
duša.  iako  sam  mala  i  neobično  bijedna,  duboko  sam  porinula  sidro  svog  povjerenja  u  bezdan  tvog 
milosrđa,  moj  Bože  i  moj  Stvoritelju.  Usprkos  svojoj  velikoj  bijedi  ne  bojim  se  ničega,  nego  se 
nadam  vječno  pjevati  zahvalnu  pjesmu.  Neka  nijedna  duša  ne  sumnja,  pa  makar  bila  najbjednija  od 
svih,  dokle  god  živi  može  dospjeti  do  velike  svetosti  jer  jaka  je  moć  Božje  milosti.  Na  nama  je  ne 
opirati  se  Božjem  djelovanju.  Tebi  neka  je  hvala  i  čast,  o  Presveto  Trojstvo,  vječni  Bože.  Neka 
milosrđe,  što  teče  iz  tvoje  nutrine,  nas  zaštiti  od  tvoje  pravedne  srdžbe,  neka  odzvanja  slava  tvojega 
neshvatljivog  milosrđa.  Amen. 

Svjetlost,  sjaj,  milost  u  Trojstvu  i  iz  Trojstva 

(Sv.  Ataniazije) 

Neumjesno  bi  bilo  tražiti  drevnu  predaju,  nauku  i  vjeru  katoličke  Crkve  izvan  onoga  što  je 
Gospodin  predao,  Apostoli  propovijedah  i  oči  sačuvali.  Na  tome  se,  naime,  zasniva  Crkva,  i  ako 
netko  od  toga  odstupi,  on  onda  nije  niti  se  ikako  može  zvati  kršćaninom. 

Trojstvo  je  sveto  i  savršeno,  njega  spoznajemo  u  Ocu  i  Sinu  i  Duhu  Svetome,  te  nema  ništa  stranog 
ili  izvana  primiješana,  niti  se  sastoji  od  stvoritelja  i  stvorenja,  već  čitavo  ima  stvaralačku  i 
činiteljsku  moć;  narav  mu  je  slična  i  zasebna,  jedne  je  djelotvornosti  i  djelovanja.  Otac  po  Riječi  u 
Duhu  Svetome  sve  čini  i  tako  se  čuva  jedinstvo  svetoga  Trojstva.  Zato  se  u  Crkvi  jedan  Bog 
propovijeda  koji  je  nad  svime,  sve  je  po  njemu  i  on  je  u  svemu.  Nad  svime  svakako  kao  Otac,  kao 
počelo  i  i/vor;  sve  je  po  njemu  naravno  po  Riječi;  konačno,  on  je  u  svemu  u  Duhu  Svetome. 

Kad  Korinćanima  piše  o  duhovnim  stvarnostima,  blaženi  Pavao  sve  svodi  ovako  na  jednoga  Boga 
Oca  kao  na  glavu:  Milosni  su  darovi  različiti,  ali  je  isti  Duh.  Različite  su  i  službe,  ali  je  isti 
Gospodin.  Različiti  su  i  učinci,  ah  je  isti  Bog  koji  čini  sve  u  svima. 

Ono  što  je  Duh  pojedincima  razdijelio,  to  Otac  daje  po  Riječi.  Jer  sve  što  je  Očevo,  jednako  je  i 
Sinovo:  stoga  sve  što  daje  Sin  u  Duhu,  uistinu  je  Očev  dar.  Slično,  kad  je  u  nama  Duh,  u  nama  je 
također  Riječ  od  koje  smo  ga  primili,  a  u  Riječi  je  i  Otac,  pa  se  tako  ostvaruje  ona:  Doći  ćemo  ja  i 
Otac,  i  kod  njega  ćemo  se  nastaniti.  Gdje  je  pak  svjetlo,  tu  je  i  neki  sjaj;  isto  tako  gdje  je  sjaj,  tu  je 
jednako  i  njegovo  djelovanje  i  sjaj  milosti. 

To  isto  Pavao  u  Drugoj  poslanici  Korinćanima  uči  ovim  riječima:  Milost  Gospodina  Isusa  Krista, 
ljubav  Boga  i  zajedništvo  Duha  Svetoga  neka  budu  sa  svima  vama.  Milost,  dakle,  i  dar  što  nam  se  u 
Trojstvu  daje,  daje  se  od  Oca  po  Sinu  u  Duhu  Svetome.  Kako  se  milost  daje  iz  Oca  po  Sinu,  u  nama 
ne  može  biti  zajedništvo  dara  nego  u  Duhu  Svetome.  Postavši  dakako 

Tebe  Boga  hvalimo 

Tebe  Gospodinom  priznajemo.  Tebe  vječnog  Oca  sva  zemlja  poštuje.  Tebi  svi  anđeli,  Tebi 
nebesa  i  sve  vlasti,  Tebi  kerubi  i  serafi  kliču  bez  prestanka:  Svet,  svet,  svet  Gospodin  Bog  Sabaot! 
Puna  su  nebesa  i  zemlja  veličanstva  slave  Tvoje. 

Tebe  hvali  slavni  apostola  zbor,  Tebe  proroka  dična  četa,  Tebe  mučenika  svijetla  vojska,  Tebe 
po  svem  svijetu  sveta  uzvisuje  Crkva.  Oca  neizmjernog  veličanstva,  Časnog  Tvojeg  istinitog  i 
jedinog  Sina.  I  Svetoga  Tješitelja  Duha.  Ti  Kralju  slave,  Kriste.  Ti  si  Očev  vjekovječni  Sin.  Ti,  da 
za  naše  spasenje  postaneš  čovjekom,  nisi  se  strašio  krila  Djevice.  Ti,  svladavši  oštrinu  smrti,  otvorio 
si  vjernima  kraljevstvo  nebesko. 

Ti  sjediš  zdesna  Bogu  u  slavi  Očevoj.  Vjerujemo  da  ćeš  doći  kao  Sudac.  Tebe,  dakle,  molimo, 
pomozi  svojim  slugama,  koje  si  otkupio  dragocjenom  krvlju.  U  vječnoj  slavi  daj,  da  se  ubrojimo 
među  svete  Tvoje!  Spasi  puk  svoj,  Gospodine  i  blagoslovi  baštinu  svoju!  I  vladaj  njima  i  uzdiži  ih 
u  sve  vijeke!  Iz  dana  u  dan  blagoslivljamo  Tebe  I  hvalimo  ime  Tvoje  Tvoje  u  vijeke  i  u  vijeke 
vjekova. 

Dostoj  se,  Gospodine,  u  dan  ovaj  sačuvati  nas  od  grijeha!  Smiluj  se  nama,  Gospodine,  smiluj  se 
nama!  Nek  bude  milosrđe  Tvoje,  Gospodine,  nad  nama  kako  se  ufamo  u  Tebe!  U  Tebe  se, 
Gospodine,  ufam:  o  da  ne  budem  postiđen  dovijeka! 

Marijo  hramu  Presvetoga  Trojstva 

(Sv.  Ciril  Aleksandriski) 

Pozdravljamo  Presveto  i  otajstveno  Trojstvo  koje  nas  sve  zoveš  u  zajednicu  Marije  svete  majke 
Božje.  Pozdravljamo  te  o  Marijo  Majko  Božja  časno  blago  cijeloga  svijeta,  neugasiva  svjetiljko, 
kruno  djevica,  žezlo  pravovjerja,  neuništivi  hrame  u  kome  prebiva  onaj  kojega  nijedno  mjesto  ne 
može  obuhvatiti,  skupa  Djevice  i  Majko  po  kojoj  je  u  svetom  Evanđelju  nazvan  blaženim  onaj  koji 
dolazi  u  ime  Gospodnje.  Zdravo  Ti  koja  si  u  svoje  djevičansko  krilo  prihvatila  onoga  koji  je 
beskrajna  i  beskonačan. 

Po  tebi  je  proslavljeno  i  čašćeno  Presvet  Trojstvo.  Po  tebi  je  dragocjeni  Križ  slavljen  i  čašćen  u 
svakom  kraju  zemlje.  Po  tebi  kliču  Nebesa,  raduju  se  anđeli  i  arkanđeli.  Po  tebi  vjernici  dolaze  do 
milosti  svetog  krštenja.  Po  tebi  dolazi  ulje  radosti,  utemeljene  su  Crkve  u  svem  svijetu,  narodi 
dolaze  do  pokore.  Neka  na  nas  spadne  da  slavimo  i  klanjamo  se  Božjem  Jedinstvu,  da  služimo  u 
božjem  strahu  Presveto  Trojstvo  pjevajući  hvale  Mariji  uvije  Djevici  koja  je  hram  Božji,  čiji  je  Sin 
zaručnik  bez  ljage,  njemu  neka  je  čast  i  slava  u  vijeke  vjekova.  Amen. 

Posveta  Presvetom  Trojstvu 

(Sv.  Franjo  Saleški) 

Tebi  predajem  i  posvećujem  cijeloga  sebe,  tebi  Bože  Oče  moj  sjećanje  i  moja  djela,  tebi  Bože 
Sine  moj  razum  i  moje  riječi,  tebi  Bože  Duše  Sveti  moju  volju  i  moje  misli;  tebi  presveto  Čovještvo 
Isusa  Krista  moje  srce  i  moje  tijelo,  moj  jezik  i  moja  sjetila  i  sva  trpljenja. 

OCU,  SINU,  DUHU  SVETOME  I  PRESVETOM  TROJSTVU 


Najljepše  molitve  svetaca 


Predgovor 

Na  raznim  evropskim  jezicima  i  u  raznim  izdanjima  posljednjih  godina  na  veliko  u  se  šire 
molitve  kojima  su  sveci  iskazivali  svoju  veliku  ljubav  prema  Bogu.  Svetačke  molitve  imaju  jednu 
posebnu  duhovnu  snagu  jer  su  pisane  od  osoba  koje  su  duboko  doživljavale  Boga  i  iskazivale  mu 
veliku  ljubavi  te  nešto  od  toga  zapisali  u  svojim  molitvama  koje  mogu  i  nas  potaći  da  veću  ljubav. 

U  našoj  osobnoj  molitvi  i  meditaciji  možemo  uzeti  jedni  ili  više  od  ovih  molitvama  te  moliti 
sa  svecima  i  učiti  moliti  od  njih.  Već  duže  vremena  smo  prikupljali  ove  tekstove  na  različitim 
jezicima  i  iz  različitih  priručnika  i  knjiga,  pa  stoga  ne  donosimo  citate  izvora  kako  ne  bismo  otežali 
tekst.  Dao  Bog  i  Majka  Božja  da  ova  mala  knjižica  donese  obilje  duhovnih  plodova  u  Hrvatskom 
narodu  i  potakne  mnoge  na  veću  ljubav  Trojedinom  Bogu 

MOLITVE  BOGU  OCU 

Molitva  i  razmatranje  Očenaša 

Sv.Ljudevit  Marija  Grignion  Montfortski 

Možemo  zvati  sretnim  onoga  tko  moli  molitvu  koju  je  Gospodin  naučio  razmišljajući 
pažljivo  o  svakoj  riječi.  Tu  će  naći  sve  ono  što  mu  je  potrebno  i  sve  što  treba  željeti.  Ovom 
čudesnom  molitvom,  prije  svega,  zarobljavamo  Božje  Srce  zazivajući  ga  imenom  Oče. 

Oče  naš.  Najnježniji  od  svih  očeva,  svemoguć  u  stvaranju,  čudesan  u  uzdržavanju, 
preljubazan  u  svojoj  Providnosti,  uvijek  dobar,  dapače  beskrajno  dobar  u  Otkupljenju!  Bog  je  naš 
Otac  a  mi  smo  svi  braća,  raj  je  naša  domovina  i  naša  baština.  Zar  nije  dosta  samo  to  da  ljubimo 
Boga  i  bližnjega  i  oslobodimo  se  svih  navezanosti  na  zemlju?  Ljubimo,  dakle,  jednoga  Oca  i 
ponavljajmo  mu  na  tisuće  puta:  Oče  nas  koji  jesi  na  nebesima.  Ti  koji  ispunjaš  zemlju 
beskonačnošću  svoje  biti,  ti  koji  si  svugdje  prisutan;  ti  koji  si  u  Svecima  po  svojoj  slavi,  u 
osuđenicima  po  svojoj  pravednosti,  u  pravednicima  po  svojoj  milosti,  u  grješnicima  po  svojoj 
ustrajnoj  strpljivosti,  učini  da  se  uvijek  sjećamo  svog  nebeskog  porijekla,  da  živimo  kao  tvoji  pravi 
sinovi  i  da  uvijek  sve  naše  goruće  želje  budu  prema  tebi  usmjerene. 

Sveti  se  ime  tvoje.  Ime  Gospodnje  je  sveto  i  strašno  -  reče  kralj  prorok  -  i  nebo  odzvanja  od 
neprestane  slave  serafina  kojom  slave  svetost  Gospodina  Boga  nad  vojskama-  kliknu  Izaija.  S  tim 
riječima  tražimo  da  ga  cijela  zemlja  upozna  te  da  se  klanja  otajstvima  tako  velikog  i  svetog  Boga; 
da  On  bude  upoznat,  da  ga  ljube  i  da  mu  se  klanjaju  bezbožnici,  Turci,  Hebreji,  pogani  i  svi 
nevjernici;  da  mu  svi  ljudi  služe  i  slave  ga  živom  vjerom,  čvrstom  nadom  i  žarkom  ljubavlju 
odričući  se  svakoga  grijeha.  Jednom  riječi,  tražimo  da  svi  ljudi  budu  sveti  jer  je  i  on  Svet. 

Dođi  kraljevstvo  tvoje.  Kraljuj,  o  Gospodine,  u  našim  dušama,  svojom  milošću  u  ovome 
životu,  kako  bismo  zaslužili  kralj evati  s  tobom  poslije  smrti,  u  tvome  kraljevstvu  koje  je  najviša  i 
vječna  sreća  u  koju  vjerujemo,  kojoj  se  nadamo  i  koju  iščekujemo:  sreća  koju  nam  je  Očeva  dobrota 
obećala,  koju  su  nam  zasluge  Sina  Božjega  omogućile,  i  koju  nam  Duh  Sveti  po  svome  svjetlu 
objavljuje. 

Budi  volja  tvoja  kako  na  nebu  tako  i  na  zemlji.  Ništa  naravno  ne  izmiče  promislima  Božje 
providnosti,  koja  je  sve  predvidjela  i  sve  uredila  još  prije  nego  li  se  nešto  dogodi.  Ni  jedna  zapreka 
ne  može  je  spriječiti  u  ostvarenju  cilja  koji  je  odredila.  Zato  kada  tražimo  od  Boga  da  vrši  svoju 
volju,  nemojmo  se  bojati,  kaže  Tertulian,  da  se  netko  može  uspješno  usprotiviti  ostvarenju  njegovih 
planova,  ah  ponizno  prihvatimo  sve  ono  što  je  on  htio  providonosno  za  nas  pripraviti.  A  mi  molimo 
da  vršimo  uvijek  i  u  svemu  njegovu  presvetu  volju,  koju  spoznajemo  po  zapovijedima,  s  istom 
spremnošću,  ljubavlju  i  ustrajnošću  kojom  ga  Anđeli  i  sveci  slušaju  u  nebu. 

Kruh  naš  svagdašnji  daj  nam  danas.  Isus  Krist  nas  uči  tražiti  od  Boga  ono  što  nam  je  u 
životu  potrebno  za  dušu  i  tijelo.  Ovim  riječima  ponizno  ispovijedamo  našu  bijedu  i  iskazujemo  čast 
Božjoj  Providnosti,  izjavljujući  da  očekujemo  od  njegove  dobrote  sva  vremenska  dobra.  Riječju 


430 


kruh  tražimo  od  Boga  ono  što  je  neophodno  za  život;  suvišno  je  isključeno  iz  te  prošnje.  Taj  kruh 
tražimo  danas,  tj.  ograničavamo  svaku  našu  brigu  na  tekući  dan,  s  pouzdanjem  u  Boga  za  sutradan. 
Tražeći  kruh  svagdašnji  mi  ispovijedamo  našu  trajnu  potrebu  Božje  zašite  i  pomoći. 

Otpusti  nam  duge  naše  kako  i  mi  otpuštamo  dužnicima  našim.  Naši  grijesi,  kažu  sv.Augustin 
i  Tertulian  -  jesu  naši  dugovi  koje  imamo  kod  Boga,  dugovi  za  koje  njegova  pravednost  zahtijeva  da 
budu  isplaćeni  do  zadnjeg  novčića.  Svi  mi  imamo  ove  žalosne  dugove.  Ali  usprkos  našim  brojnim 
grijesima,  približimo  mu  se  s  povjerenjem  i  kažimo  mu  iskrenim  kajanjem:  “Oče  naš,  koji  jesi  na 
nebesima,  oprosti  grijehe  našeg  srca  i  naših  ustiju,  grijehe  naših  djela  i  propusta,  koji  nas  čine 
neizmjerno  krivima  u  očima  tvoje  pravde.  Da,  oprosti  ih  zato  što  i  mi,  sinovi  jednoga  tako  blagoga  i 
milosrdnog  Oca,  opraštamo  iz  poslušnosti  i  ljubavi  onima  koji  su  nas  uvrijedili.” 

I  ne  uvedi  nas  u  napast  nego  izbavi  nas  od  zla.  I  nemoj  dozvoliti  da  zbog  svoje  nevjernosti 
tvojim  milostima  podlegnemo  napastima  svijeta  i  tijela.  Nego  oslobodi  nas  od  zla  koje  je  grijeh,  od 
zemaljskih  muka,  i  od  vječne  muke  koju  smo  zaslužili. 

Amen.  Izraz  je  to  vrlo  utješan  jer  je  -  kaže  Sveti  Jeronim  -  kao  pečat  stavljen  od  Boga  našim 
prošnjama  na  završetku  kako  bi  nas  uvjerio  da  nas  je  uslišao.  To  je  kao  da  nam  sam  Bog  kaže: 
“Amen!  Neka  vam  bude  po  vašim  prošnjama.  Ja  sam  ih  uslišao.”  To  je  značenje  riječi  Amen. 

Kasno  sam  te  uzljubio  o  ljepoto 

Sv.Augustin 

Sa  sigurnošću  u  savjesti  znam:  Ljubim  te  Gospodine.  Ti  si  pogodio  svojim  Riječju  moje  srce 
i  ja  sam  te  uzljubio.  Nebo  i  zemlja  i  sve  svari  koje  su  u  njima  sa  svih  strana  mi  govore  da  te  ljubim. 
A  što  ljubim  kada  tebe  ljubim?  Ne  neku  tjelesnu  ljepotu,  ni  neku  prolaznu  kratkotrajnu  stvar.  Pa 
ipak 

ljubim  svjetlo,  glas,  miris  hranu,  nasladu  nutarnjeg  čovjeka,  gdje  se  kuša  okus  koji  nezasitnost  ne 
umanjuje  i  gdje  se  nalazi  tjeskoba  koju  zasićenost  ne  raspršuje.  To  ljubim  kada  ljubim  Boga. 

A  što  je  to?  Rekoh  svim  stvarima  na  dohvat  moga  tijela:  govorite  mi  o  mome  Bogu,  kažite 
mi  nešto  o  njemu.  I  one  na  sav  glas  uzviknuše:  on  nas  je  stvorio,  mi  nismo  tvoj  Bog,  traži  uzvišenije 
od  nas!  Tada  se  obratih  sam  sebi,  tebi  dušo  moja,  koja  si  vrijednija  od  tijela  jer  ga  oživljavaš.  Ah  i 
za  tebe,  život  tvoga  života  je  Bog.  Koga  ljubim,  dakle  kada  ljubim  moga  Boga?  Tko  si  Ti  koji  iznad 
moje  duše  i  gdje  stanuješ  moj  Gospodine?  Jer  se  sjećam  dana  kad  sam  te  upoznao,  i  tamo  te 
pronalazim  svaki  puta  kad  se  prisjećam  na  tebe. 

Kasno  sam  te  uzljubio,  o  Ljepoto  stara  i  uvijek  nova,  kasno  sam  te  uzljubio!  Ti  si  bio  u 
meni,  a  ja  sam  bio  izvan  sebe,  i  tražio  sam  te  neprikladno  se  dajući  tvojim  stvorenjima.  Ti  si  bio 
samnom,  ali  ja  nisam  bio  s  tobom.  Zvao  si  me,  i  tvoj  usklik  je  pobijedio  moju  gluhoću,  Ti  si  me 
prosvijetlio  i  svoj  sjaj  je  pobijedio  moju  sljepoću,  proširio  si  svoj  miris  i  ja  sam  odahnuo:  i  sada  tebe 
žudim.  Kušao  sam  te,  i  sada  sam  gladan  i  žedan  tebe.  Dodirnuo  si  me  i  gorim  od  želje  za  tvojim 
mirom. 


Pred  tobom  je  svaka  moja  želja 

Sv.  Augustin 

Milosrdni  Oče  na  tvoja  vrata  kucaju  sve  uzburkane  želje  moje  nutrine,  krik  suza  mojih  očiju. 
Pred  tobom  je  svaka  moja  želja  i  moj  jecaj  ti  nije  skriven.  Gospodine  ne  skrivaj  više  svoga  lice  od 
mene  i  ne  srdi  se  na  tvoga  slugu.  Oče  milosrđa  poslušaj  moj  uzdah,  pruži  mi  svoju  ruku  koja  je 
najbolja  pomoć,  izvuci  me  iz  dubine  voda  ,  iz  jezera  bijede,  iz  prljavoga  blata  da  u  njemu  ne 
propadnem,  pod  milosrdnim  pogledom  tvojih  očiju  daj  da  stignem  tebi,  Gospodine  Bože  moj,  da 
promatram  bogatstva  tvoga  kraljevstva,  zauvijek  gledam  tvoje  lice  i  pjevam  tvome  svetom  imenu. 
Gospodine  koji  činiš  čudesa  obraduj  moje  srce  sjećanjem  na  tebe,  koji  prosvjetljuješ  moju  mladost  i 
ne  prezireš  moju  starost.  Amen. 

Oče  i  u  samim  kaznama  je  tvoje  milosrđe 

Sv.  Faustina  Kowalska 


Hvali  dušo  moja  Gospodina  za  sve  i  salvi  njegovo  milosrđe  jer  je  njegova  dobrota  beskrajna. 
Sve  prolazi,  a  njegovu  milosrđu  nema  granica  i  nema  kraja.  Iako  bijes  dospijeva  do  granica, 
milosrđu  nema  kraja.  O  Bože  moj,  i  u  samim  kaznama  kojima  pohađaš  zemlju  vidim  bezdan  tvoga 
milosrđa,  jer  dok  nas  kažnjavaš  odvije  na  zemlji  oslobađaš  nas  od  vječne  kazne.  Radujte  se,  vi  sva 
stvorenja  jer  ste  bliže  Bogu  u  njegovu  beskrajnom  milosrđu  nego  dijete  srcu  svoje  majke.  O  Bože,  ti 
si  samo  milosrđe  najvećim  grešnicima  koji  se  iskreno  kaju.  Što  je  veći  grešnik  to  je  veće  traženje 
Božjeg  milosrđa. 


Isuse  predaj  me  tvome  Vječnom  Ocu 

SV.  Faustina  KowaIska 

O  Bože  koliko  želim  da  te  upoznaju  duše  koje  si  pozvao  u  život  iz  nepojmljive  ljubavi.  O 
moj  Stvoritelju  i  Gospodine,  osjećam  da  ću  malo  odškrinutu  zavjesu  neba  da  zemlja  ne  očajava  nad 
tvojom  dobrotom.  Učini  me  Isuse,  milom  i  čistom  žrtvom  pred  licem  tvoga  Nebeskog  Oca.  Isuse 
preobrazi  mene  bijedni  grešnicu  u  sebe,  jer  ti  sve  možeš  i  predaj  me  tvome  vječnom  Ocu.  pred 
tobom  želim  biti  hostija  spreman  na  žrtvu,  pred  ljudima  obični  mali  kruh.  Miris  moje  žrtve  neka  je 
samo  tebi  poznat.  O  vječni  Bože,  u  meni  gori  neugasiva  vatra  zazivanja  tvoga  milosrđa,  osjećam  i 
razumijem  da  je  to  moja  zadaća  ovdje  i  u  vječnosti.  Ti  sam  si  mi  zapovjedio  govoriti  o  tvome 
velikom  milosrđu  i  dobroti. 


Oče  velikog  milosrđa 

Sv.  Faustina  Kowalska 

Bože  velikog  milosrđa,  ti  si  nam  poslao  svoga  jedinorođenog  Sina  kao  dokaz  tvoje 
neiscrpive  ljubavi  i  milosrđa.  Ti  ne  odbacuješ  grešnike,  nego  si  im  štoviše  otvorio  blago  tvojega 
neiscrpivog  milosrđa,  iz  kojega  mogu  crpsti  puninu,  ne  samo  opravdanje  nego  najveću  svetost  do 
koje  može  dospjeti  duša.  Oče  velikog  milosrđa,  željela  bih  da  se  sva  srca  s  povjerenjem  obrate 
tvome  beskrajnom  milosrđu.  Nitko  se  ne  može  opravdati  pred  tobom  ako  ga  ne  prati  tvoje 
neiscrpivo  milosrđe.  Kad  nam  ti  sam  razotkriješ  tajnu  tvoga  milosrđa  vječnost  neće  biti  dostatna  za 
zahvalu. 


Tumačenje  Očenaša 

Sv.  Franjo  Asiški 

O  Presveti  Oče  naš,  Stvoritelju,  Otkupitelju,  Tješitelju  i  Spasitelju  naš.  Koji  jesi  na 
Nebesima,  u  anđelima  i  svetima,  rasvjetljuješ  ih  za  spoznaju  jer  si  Ti,  Gospodine,  svjetlo, 
nastanjuješ  se  u  njim  a  ispunjaš  ih  blaženstvom  jer  si  Ti  Gospodine  najveće  dobro,  vječno  dobro  od 
kojega  je  svako  dobro,  bez  kojega  nema  dobra.  Sveti  se  ime  tvoje,  neka  zasja  u  nama  spoznaja  tebe 
da  spoznamo  koliko  je  širina  dobročinstava  tvojih,  duljina  obećanja  tvojih,  visina  veličina  i  dubina 
sudova.  Dođi  kraljevstvo  tvoje,  da  ti  po  milosti  u  nama  vladaš  i  učiniš  da  dođemo  u  kraljevstvo 
tvoje  gdje  je  jasno  gledanje  tebe,  savršena  ljubav  prema  tebi,  blaženo  zajedništvo  s  tobom  i  vječno 
uživanje  tebe. 

Budi  volja  tvoja  kako  na  Nebu  tako  i  na  zemlji.  Da  te  ljubimo  svim  srcem,  da  uvijek  mislimo 
na  tebe,  svom  dušom,  da  uvijek  želimo  tebe  svim  umom,  da  sve  svoje  nakane  tebi  upravljamo  i  da 
tvoju  salvu  u  svemu  tražimo;  svim  silama  svojim  da  utrošimo  sve  snage  svoje  i  osjećaje  duše  i  tijela 
u  služenju  tvojoj  ljubavi  i  nizašto  drugo.  I  da  danas  svoje  bližnje  ljubimo  kao  same  sebe  i  da,  koliko 
nam  je  moguće,  sve  privlačimo  tvojoj  ljubavi,  da  uživamo  u  dobru  drugih  kao  i  u  svome  i  da 
suosjećamo  s  njima  u  protivštinama  i  da  nikoga  ni  u  čemu  ne  vrijeđamo. 

Kruha  naš  svagdanji.  Svoga  ljubljenoga  Sina,  Gospodina  našega  Isusa  Krista,  daj  nam 
danas:  na  spomen  i  razumijevanje  i  poštovanje  ljubavi  koju  je  za  nas  imao  i  za  sve  što  je  za  nas 
rekao,  učinio  i  pretrpio.  I  otpusti  nam  duge  naše.  Po  svome  neizrecivom  milosrđu,  po  snazi  muke 
tvoga  ljubljenoga  Sina  i  po  zaslugama  i  zagovoru  preblažene  Djevice  i  svih  izabranika  tvojih.  Kako 
i  mi  otpuštamo  dužnicima  našim.  I  što  potpuno  ne  opraštamo,  Ti  Gospodine  učini  da  potpuno 
oprostimo,  da  radi  tebe  istinski  ljubimo  neprijatelje  i  da  ih  kod  tebe  pobožno  zagovaramo,  da 
nikome  ne  uzvraćamo  zlom  za  zlo  i  da  nastojimo  tebi  u  svemu  koristiti.  I  ne  uvedi  nas  u  napast.  Niti 
u  skrivenu  niti  u  očitu,  niti  u  iznenednu  niti  u  nezgodnu.  Nego  nas  izbavi  od  zla.  Prošloga 
sadašnjega  i  budućega.  Amen. 

Molitva  i  zahvala 

Sv.  Franjo  Asiški 

Svemogući,  presveti,  Svevišnji,  najviši  Bože,  Oče  sveti  i  pravedni,  Gospodine,  Kralju  neba  i  zemlje, 
zahvaljujemo  ti  radi  tebe  samoga,  što  si  po  svojoj  svetoj  volji  i  po  jedinome  svome  Sinu  s  Duhom 
Svetim  stvorio  sve  duhovno  i  tjelesno  i  što  si  nas,  stvorene  na  svoju  sliku  i  priliku  postavio  u  raj.  A 
mi  smo  pali  po  svojoj  krivnji.  I  zahvaljujemo  ti,  što  si  nas  po  svome  Sinu  stvorio,  da  si  tako  po 
svojoj  svetoj  ljubavi  kojom  si  nas  ljubio,  učinio  da  se  on,  pravi  Bog  i  pravi  čovjek,  rodi  od  slavne 
vazda  Djevice  preblažene  svete  Marije,  i  što  si  htio  da  kao  zarobljenici  budemo  otkupljeni  njegovim 
križem,  krvlju  i  smrću. 

I  zahvaljujemo  ti  što  on,  Sin  tvoj,  ima  doći  u  slavi  svoga  veličanstva  da  osuđenike  koji  se  nisu 
obratili  niti  su  te  spoznali  baci  u  oganj  vječni,  a  onima  koji  su  te  spoznali,  koji  su  te  štovali  i  u 
pokori  ti  služili  da  reče:  Dođite  blagoslovljeni  Oca  mojega,  primite  kraljevstvo  pripravljeno  za  vas 
od  postanka  svijeta.  A  budući  da  mi,  bijedni  i  grešni,  nismo  vrijedni  ni  da  tvoje  spomenemo  ime, 
molimo  te  i  zaklinjemo  da  Gospodin  naš,  Isus  Krist,  tvoj  ljubljeni  Sin  u  kome  ti  je  sva  milina,  skupa 
s  Duhom  Tješiteljem  tebi  zahvaljuje,  kako  je  tebi  i  njemu  po  volji,  mjesto  svih,  jer  je  on  tebi 
dostatan  za  sve  i  po  njemu  si  nam  toliko  dobra  učinio.  Aleluja. 

Isus  nas  uči  zvati  te  Oče 

Sv.Ciprijan 

Koliko  je  velika  tvoja  dobrota  Gospodine  Isuse!  Ti  si  nas  naučio  moliti  Boga  zovući  ga 
imenom  Oče.  Kriste  ti  si  Sin  Božji  a  po  daru  tvoje  ljubavi  i  ja  sam  postao  njegov  sin.  Gospodine 
Isuse  nitko  nikada  se  ne  bi  usudio  obratiti  Bogu  zovući  ga  Oče  da  nas  to  Ti  sam  nisi  podučio.  Isuse 
pomozi  mi  da  kada  zovem  Boga  Ocem  da  se  uvijek  prisjetim  da  sam  pozvan  da  živim  kao  njegov 
sin.  Sretan  sam  da  imam  Boga  za  Oca  i  htio  bih  Isuse  da  i  on  bude  zadovoljan  sa  mnom  kao  sinom. 
Isuse  daj  da  postanem  živi  hram  u  kome  svi  ljudi  mogu  prepoznati  Božju  prisutnost. 

Primi  me  Oče 

Sv.  Ignacije  Antiohiski 

Primi  me  Gospodine,  predajem  ti  potpuno  moju  slobodu,  moj  razum  i  moju  volju.  Ti  si  mi 
darovao  sve  što  posjedujem  i  ja  ti  sve  uzvraćam.  Sve  je  za  tebe,  Ti  svime  upravljaj  kako  hoćeš.  Daj 
mi  samo  tvoju  ljubav  i  tvoju  milost.  Ja  te  ne  molim  ništa  više. 

Samo  me  Ti  možeš  ozdraviti 

Sv.Simun 

O  Bože  i  Gospodaru  svih  stvari  koji  imaš  vlast  nad  svakim  životom  i  svakom  dušom,  samo 
Ti  me  možeš  ozdraviti,  poslušaj  dakle,  molitvu  mene  nesretnika.  Po  djelovanju  tvoga  božanskoga 
Duha  učini  da  umre  i  nestane  zmija  koja  se  skriva  u  meni.  Gospodine  udijeli  mi  poniznost  srca  i 
misli  prikladne  grešniku  koji  je  odlučio  vratiti  se  tebi.  Ne  ostavi  zauvijek  dušu  koja  se  tebi 
podložila,  ispovjedila  tvoje  ime,  izabrala  tebe,  cijeni  te  časti  više  od  cijeloga  svijeta.  Ti  znaš 

Gospodine  da  želim  biti  spašen,  iako  mi  je  moj  zao  život  preprekom  ali  tebi  Gospodine  je  moguće 
sve  stoje  nemoguće  smrtnicima. 


Svemogući  Gospodine 

Sv.  Polikarp 

Bože  Svemogući  Gospodine,  Oče  tvojega  ljubljenog  i  blagoslovljenog  sluge  Isus  Krista  u 
kome  si  se  nama  objavio;  Bože  anđela  i  moći  i  svih  stvorenja  i  svih  pravednika  koji  žive  u  tebi,  ja  te 
blagoslivljam  jer  si  me  učinio  dostojnim  ovoga  dana  i  ovoga  časa  da  budem  dionikom  kaleža 
Tvojega  Sina  Isusa  i  brojnih  mučenika  za  uskrsnuće  na  život  vječni,  duše  i  tijela  u  neraspadljivom 
Duhu.  Daj  da  pred  Tvojim  licem  bude  prihvaćena  ova  žrtva.  Slavim  te  i  hvalim  po  vječnom 
svećeniku  Isusu  Kristu,  tvome  ljubljenome  slugi  po  kome  Tebi  u  Duhu  Svetome  svaka  čast  sada  i  u 
vjeke  vjekova.  Amen. 


Sveti  Anđeli  pomozite  mi  slaviti  mog  Gospodina 

SV.  Petar  Alkantranski 

Užezi  moju  dušu  Gospodine,  prohodi  me,  neka  me  sažeže  plamen  tvoje  ljubavi  da  bi  bio  u 
Tebi  i  Ti  u  meni!  Nebo  i  zemlja,  anđeli  i  sveci  pomozite  mi  slaviti  Gospodina!  Serafini,  gorući 
duhovi  ljubavi,  koji  poznajte  ljubav  i  njenu  snagu,  pomozite  mi  da  izgorim  u  ljubavi.  O  jedina  moja 
nado,  moja  slavo,  moje  utočište  i  moja  radosti,  ljubljeni  moj,  slasti  moga  srca,  vječno  svjetlo  koje 
svijetli  u  mom  nutarnjem  raju  jedini  Gospodine  dostojan  ljubavi. 

Kada  ćeš  me  pozvati?  Kad  ćeš  me  privući  da  s  tobom  budem  jedno  u  duhu,  tako  da  se  ne 
mogu  više  nikad  udaljiti  od  tebe!  O  ljubljeni,  o  ljubljeni  mog  bića,  slasti  mog  života,  usliši  me,  ne 
gledaj  na  moju  nedostojnost,  neka  nadamnom  bude  tvoje  milosrđe. 

Samo  Ti 

Sv.  Ciprijan 

Samo  ti  postojiš  Bože.  Bez  tebe  i  izvan  tebe  ne  postoji  nitko.  Molimo  te  Gospodine 
Svemogući  Bože  koji  si  vidljiv  samo  Sinu  kojega  slušaju  anđeli  i  arkanđeli,  molimo  te  Gospodine 
Oče,  daj  nam  svjetlo  razuma,  nevinost  bez  mrlja  grijeha,  iskrenu  pobožnost,  svetu  savjest,  čistu 
jednostavnu  i  postojanu  u  vjeri  protiv  napasti  svijeta. 

Neusporediva  ljubav 

BI.  Čamila  Batista 

O  ljubavi  neusporediva  koliko  li  se  snizilo  tvoje  veličanstvo,  koliko  li  se  ponizila  tvoja 
mudrost!  O  vječni  Oče,  tko  si  ti,  a  tko  sam  ja?  Zar  nisi  ti  izvor  svakog  savršenstva,  najviše  dobro 
svakog  stvorenja,  a  ja  ništa?  Zar  nisi  ti  sama  ljubav  i  milosrđe,  a  ja  samo  mržnja?  Zar  nisi  ti 
neugasivo  svjetlo  a  ja  samo  tama?  O  dobroto  blagosti,  o  milino  srca  moga,  radosti  duše  moje!  Što  si 
to  u  meni  našao,  da  si  mogao  svrnuti  tako  nježno  svoje  dobrostivo  srce  i  zavoljeti  mene? 

Bogu  stvoritelju  u  smiraj  noći 

Sv.Ambrozije 

Bože  stvoritelju  svih  stvorenja,  ti  daješ  svakom  danu  sjaj  svjetla  i  noć  s  mirnim  počinkom, 
da  odmor  obnovi  umorne  udove,  odagna  napor  i  rasprši  brige,  zahvaljujemo  ti  za  ovaj  dan  i  ova 
večer  i  molimo  te  da  nam  priskočiš  u  pomoć.  Daj  da  ti  pjevamo  iz  sveg  srca  snažnim  glasom,  da  te 
ljubimo  velikom  ljubavi  i  klanjamo  se  tvome  veličanstvu.  I  kada  tama  noći  zamjeni  svjetlo  dana 
neka  se  vjera  ne  potamni  nego  neka  obasjava  tame  noći.  ne  dopusti  da  naše  duše  spavaju  a  da  prije 

nisu  molile  oproštenje,  neka  vjera  štiti  naš  odmor  od  svih  zamki  tame.  Oslobodi  nas  nečistoće, 
ispuni  tvojom  svetom  mišlju  i  ne  dopusti  da  zloduh  ometa  naš  mir.  Amen. 

Da  te  slavim  u  sve  vjekove 

.Su  Toma  Akvinski 

Bože  samo  tebe  tražim!  U  dubini  moje  duše  odgovaram  negativno  na  svaki  zov  stvorenja,  i 
svakoj  ljubavi  koja  nije  tvoja  odgovaram:  premala  si;  svakom  svijetlu  koje  nije  Svjetlo  kažem:  tama 
si;  svakoj  želji  koja  nije  tvoja  slava  kažem:  nisi  mi  dostatna;  svakoj  ljudskoj  pohvali  kažem:  ne  činiš 
me  velikom;  svemu  što  nisi  Ti  o  Bože  kažem:  ne  tražim  tebe,  ne  trebam  tebe. 

Gospodine  daj  mi  veliku  ljubav,  sigurnost  bez  tame,  nepomućenu  radost,  dobra  koja  ne 
prolaze.  Udijeli  mi  to  brzo,  daj  mi  ih  zauvijek,  daj  mi  ih  beskraja.  O  Bože  ne  dolazi  samo  kao  u 
prolazu!  Daj  da  budem  tvoje  trajno  i  stalno  boravište!  Ostani  samnom!  Trebao  sam  te  zazivati  te  i 
zadržati  od  prvog  trenutka,  ali  sam  lutao  kao  izgubljena  ovca.  Dan  zalazi,  primi  moju  kasnu 
molitvu!  Dođi,  ostani,  oprosti  moje  zaborave  i  moju  nemarnost.  Dođi  jer  si  Ti  dobar,  jer  poznaješ 
moju  bijedu.  Dođi  i  ostani  do  dana  bez  zalaska  u  vječnosti. 

Udostoj  se  Oče 

Sv  Benedikt 

Udostoj  se  Oče  dobri  i  sveti  da  mi  daruješ  razum  koji  te  shvaća,  osjećaj  koji  te  prepoznaje, 
dušu  koja  se  u  tebi  raduje,  marljivost  koja  te  traži,  mudrost  koja  te  nalazi,  duh  koji  te  poznaje,  srce 
koje  te  ljubi,  misao  koja  je  stalno  na  tebe  usmjerena,  djela  koja  slave  tebe,  uši  koje  te  čuju,  oči  koje 
te  vide,  jezik  koji  te  ispovijeda,  riječ  koja  se  tebi  sviđa,  strpljenje  koje  te  slijedi,  ustrajnost  koja  te 
čeka,  savršeni  svršetak  i  tvoju  svetu  prisutnost,  uskrsnuće,  nagradu  i  život  vječni.  Amen. 

Tražim  samo  milost  da  te  ljubim 

Sv.  Ivan  Marija  Vianney 

Ljubim  te  Bože  moj,  i  jedina  moja  želja  je  ljubiti  te  do  zadnjeg  časa  mog  života.  Ljubim  te 
beskrajno  ljubezni  Bože,  i  htio  bih  najradije  umrijeti  iz  ljubavi  prema  tebi,  nego  li  živjeti  samo 
jedan  čas  a  da  te  ne  ljubim.  Ljubim  te.  Gospodine  i  jedina  milost  koje  tražim  je  da  te  vječno  ljubim. 
Ljubim  te,  Bože  moj,  i  ne  želim  nebo  nego  zbog  radosti  da  ću  te  savršeno  ljubiti,  ljubim  te 
beskrajno  dobri  Bože  i  bojim  se  pakla  samo  zato  jer  u  njemu  nema  nikada  slatke  utjehe  da  se  tebe 
ljubi.  Bože  moj,  ako  moj  jezik  ne  može  u  svakom  trenutku  govoriti  da  te  ljubim,  želim  da  Ti  to 
moje  srce  ponavlja  svaki  put  kad  udahnem. 

Bože  moj  udijeli  mi  milost  da  trpim  ljubeći  tebe  i  ljubim  trpeći.  Ljubim  te  moj  božanski 
Spasitelju,  jer  si  bio  zbog  mene  razapet,  ljubim  te  Bože  moj  jer  me  držiš  ovdje  na  zemlji  razapetim 
za  tebe.  Ljubiti  raspetoga  Bogo-Čovjeka  za  nas  je  ljubav  iz  zahvalnosti.  Ljubiti  Boga  koji  nas 
razapinje  je  ljubav  iz  velikodušnosti.  Bože  moj  daj  mi  milost  da  umrem  ljubeći  te.  Bože  moj,  koliko 
se  više  bliži  konac  mog  života  povećaj  i  usavrši  moju  ljubav. 

Klanjam  ti  se 

Sv.Petar  Damiani 

Klanjam  ti  se,  častim  te,  slavim  te,  zahvaljuje  ti  jedini  Bože  u  osobe.  Oče  Sine  i  Duše  Sveti.  Pomozi 
mi,  odriješi  me  ,  očisti  me,  operi  me,  Bože  moj  i  Kralju  moj.  Daj  mi  pravednost,  jakost,  razboritost , 
umjerenost.  Daj  mi  savršenu  vjeru,  nadu  i  ljubav.  Udjeli  mi  duha  mudrosti,  razuma,  znanja,  savjeta, 
jakosti,  pobožnosti  i  straha  božjega.  Daj  mi  nebeske  blagoslove  i  obilje  zemaljskih  dobara.  Mekšaj 
moje  kameno  srce.  Daj  mi  milost  pokore  i  iskreno  pokajanje.  Oslobodi  me  od  mojih  mnogobrojnih 
grijeha.  Gospodine  nisam  dostojan  da  uđeš  u  moj  dom.  Nisam  dostojan  da  podignem  oči  prema 

nebu  i  da  kažem  mojim  ustima  tvoje  ime  ali  ti  me  poznaješ,  smiluj  mi  se,  Gospodine  Bože  moj. 
Amen. 

Svemogući  Bože 

Sv.  Ivan  Gualbert 

Zahvaljujem  ti  Gospodine,  svemogući  Bože,  za  tvoje  beskrajno  milosrđe,  jer  si  me  po 
svetom  krštenju  oslobodio  do  mrlje  istočnog  grijeha  i  za  novi  život  u  Duhu.  Zahvaljujem  ti  za  dar 
vjere  i  što  si  me  pribrojio  tvojim  vjernicima.  Hvala  ti  jer  si  me  čuvao  ove  noći.  Daj  mi  milost  da 
ovaj  dan  provedem  sveto  i  mudro  služeći  tebi  u  poniznosti.  Dovrši  djelo  tvoga  milosrđa  koje  si 
započeo  u  meni.  Udijeli  mi  da  mislim,  govorim  i  činim  slijedeći  uvijek  tvoju  svetu  volju.  Čuvaj  me 
u  tvojoj  dobroti  i  daj  da,  iako  nedostojan,  dođem  do  blaženog  gledanja  Tvoga  lica.  Amen. 

Milosrdni  Oče 

Sv.  Anselmo  iz  Aoste 

Svemogući  Bože,  milosrdni  Oče,  dobri  Gospodine  smiluj  se  meni  grešniku  i  oprosti  moje 
grijehe.  Oslobodi  me  od  svih  zamki,  ne  dopusti  da  padnem  u  napast  i  ne  prepusti  me  neurednim 
strastima  u  mislima,  riječima  i  djelima.  Daj  da  izbjegavam  ono  što  ti  ne  želiš  i  vršim  tvoju  svetu 
volju  te  da  vjerujem,  nadam  se,  ljubim  i  živim  na  način  na  koji  Ti  želiš.  Udijeli  mi  pobožnost  i 
poniznost,  suzdržljivost  i  pokoru  da  te  ljubim,  molim,  slavim  i  dopadam  ti  se  tak  da  svaki  čin  i 
misao  budu  prema  tebi  usmjereni.  Daj  mi  čist  i  jednostavan  duh  pobožan,  iskren,  djelatan.  Daj  mi 
mudrost  i  ljubav,  lakoću  u  vršenju  tvojih  zapovjedi.  Daj  da  se  ne  umorim  hodeći  prema  dobru.  Ne 
zapusti  me  moj  Gospodine,  ne  prepusti  me  ni  mojoj  ljudskoj  slabosti  ni  neznanju,  niti  mojim 
zaslugama  niti  bilo  čemu  drugome  što  nije  po  tvome  milosrdnom  naumu  spasenja.  Ti  sam 
dobrohotno  raspolaži  i  upravljaj  sa  mnom  mojim  mislima  i  djelima  po  tvojoj  volji  da  se  u  meni  i  po 
meni  uvijek  vrši  tvoj  volja.  Oslobodi  me  od  zla  i  vodi  me  putem  vječnog  života.  Amen. 

Oprosti  mi 

Sv.  Grgur  Nissanski 

Gospodine  Bože,  Oče  neka  pred  tvojim  očima  ne  bude  moj  grijeh  ako  sam  zbog  krhkosti 
ljudske  naravi  pogriješio  u  riječima,  mislima  i  djelima,  oprosti  mi,  Ti  i  tvoj  Sin  koji  na  zemlji  ima 
vlast  opraštati  grijehe,  kako  bi  seja  ohrabrio  i  u  trenutku  kada  moja  duša  bude  napuštala  tijelo  bude 
sva  lijepa  bez  mrlje.  Neka  moj  duh  besprijekoran  i  čist  bude  prihvaćen  kao  ugodan  miris  pred 
tvojim  licem.  Amen. 


Ti  si  svet 

SV.  Franji  Asiški 

Ti  si  svet  Gospodine,  jedini  Bože  koji  činiš  čudesne  stvari.  Ti  Bože  jaki,  veliki,  uzvišeni  Ti  si 
svemogući  Kralj.  Ti  Oče  sveti  kralju  neba  i  zemlje,  Ti  presveto  Trojstvo  u  jedinstvu,  Gospodine 
Bože  nad  bozima  ti  si  Dobro,  svako  dobro,  najviše  dobro  gospodine  Bože  živi  i  istiniti.  Ti  si  ljubav, 
mudrost,  poniznost,  strpljenje  i  ljepota.  Ti  si  krotkost,  sigurnost  i  mir.  Ti  si  radost  i  veselje,  Ti  si 
naša  nada,  naša  pravednost  i  umjerenost,  naše  bogatstvo  i  dostatnost.  Ti  si  ljepota  i  blagost.  Ti  si 
zaštita,  čuvar  i  naš  branitelj.  Ti  si  jakost  i  olakšanje.  Ti  si  naša  nada,  vjera  i  ljubav.  Ti  si  naša  ljupka 
ljepota,  Ti  si  naš  vječni  život  veliki  Gospodine  i  dostojan  ljubavi,  svemogući  Bože  i  milosrdni 
Spasitelju. 

Svemogući  i  vječni  Bože 

Sv.  Gertruda 

Svemogući  i  vječni  Bože  pogledaj  milostivo  na  naše  molitve  i  udjeli  nama  tvojim  slugama 
koji  smo  se  sabrali  u  tvojoj  ljubavi  da  častimo  tvoje  ime,  pravu  vjeru,  svetu  pobožnost,  savršenu 
ljubav  , ustrajnost  i  postojanost  u  činjenju  dobra.  Po  zaslugama  i  zagovoru  svetih  daj  postojanost 
našim  srcima,  smirenu  odlučnost,  veliko  strpljenje,  vjeru  bez  mrlja  grijeha,  svetu  poslušnost,  trajan 
mir,  pročišćen  duh  i  svetu  savjest,  razboritost  duha,  nutarnju  jakost,  život  besprijekoran  bez  sjene 
grijeha  da  smjelo  hodeći  ovom  zemljom  zaslužimo  radosni  ući  u  tvoje  kraljevstvo.  Amen 

Zahvalna  molitva  Bogu,  Stvoritelju  i  Ocu 

Sv.Katarina  Sijenska 

O  ponore  ljubavi,  čini  se  kao  da  si  lud  za  svoja  stvorenja  kao  da  ne  bi  mogao  živjeti  bez  njih, 
dok  si  ti  naš  Bog  koji  nisi  potreban  nas.  Od  našeg  dobra  tebi  ne  raste  tvoja  veličina  jer  si  ti 
nepromjenjiv.  Naše  te  zlo  ne  oštećuje  jer  si  ti  vrhovno  i  vječno  dobro.  Tko  te  potiče  na  toliko 
milosrđe?  Ljubav,  ne  dužnost  ili  potreba  koju  bi  mogao  imati  od  nas  jer  smo  mi  krivci  i  zli  dužnici. 

O  vječni  Oče!  O  ognju  i  ponore  ljubavi!  O  vječna  ljepoto,  nado,  o  utočište  grešnika!  O 
neizmjerljiva  širino,  o  vječno  i  neizmjerno  dobro,  ti  koji  si  lud  od  ljubavi!  Zar  si  ti  potreban  tvoga 
stvorenja?  Da,  kako  mi  se  čini,  jer  se  ti  držiš  načina  kao  da  ne  bi  bez  njega  mogao  živjeti,  premda  si 
ti  život  od  kojega  svaka  stvar  prima  život,  a  bez  tebe  nijedna  ne  može  živjeti,  zašto  si  dakle  toliko, 
zaljubljen  u  nas  do  ludila?  Zašto  si  se  zaljubio  u  svoje  stvorenje?  Zašto  se  njime  naslađuješ  i 
proširuješ  se  u  samome  sebi,  i  kao  opijen  za  njegovo  spasenje  tražiš  ga  dok  on  od  tebe  bježi?  On  se 
udaljuje,  a  ti  se  približuješ.  Bliže  nisi  mogao  doći  nego  da  si  se  zaogrnuo  njegovim  čovještvom. 

Što  da  rečem  na  sve  to?  Učinit  ću  kao  Jeremija  koji  je  govorio:  Ah,  ah,  Gospodine  neznani 
govoriti  (Jer  1,6).  Jezik  stvorenja  ne  može  iskazati  osjećaj  duše  koja  te  neizmjerno  želi.  Čini  mi  se 
da  bih  mogla  reći  onu  Pavlovu  riječ:  Niti  jezik  može  izreći,  niti  uho  čuti,  niti  oko  vidjeti,  niti  srce 
zamisliti  ono  što  sam  ja  vidio.  A  što  si  vidio?  Vidio  sam  otajstvene  tajne  Božje.  A  ja  što  da  kažem? 
Ne  dodajem  tome  ništa  s  ovim  grubim  svojim  osjetima,  nego  samo  sebi,  dušo  moja  kažem  da  si 
kušala  i  vidjela  vrhovnu  i  vječnu  providnost.  Sada  ti  zahvaljujem,  vrhovni  i  vječni  Oče,  na  tvojoj 
prekomjernoj  dobroti  koju  si  pokazao  meni,  bijednoj,  koja  nije  dostojna  milosti. 

Bogu  stvoritelju  za  ljuski  napredak 

sv.  Ivan  Pavao  II 

Bože  naš  stvoritelju,  Ti  koji  si  dao  svjetlo  ljudskom  duhu,  prati  i  oplodi  Duhom  Svetim  rad 
znanstvenika,  udijeli  im  milost  da  se  odgovorno  odnose  prema  svim  darovima  tvoga  stvaranja.  Daj 
da  svi  koji  upravljaju  narodima  i  ljudima  žive  savjesno  i  imaju  duh  razlučivanja  da  se  koriste 
dostignućima  znanosti  i  tehnike  za  napredak  naroda  i  mir  na  zemlji  a  ne  na  njihovu  štetu  ili  čak 
propast.  Nauči  nas  Gospodine  da  znamo  podrediti  ljudsko  znanje  vječnoj  mudrosti.  U  duhovnoj 
pomutnji  naših  dana  ojačaj  našu  vjeru,  daj  nam  široke  horizonte  da  nam  napredak  u  tehnici 
pomogne  bolje  upoznati  Tebe  i  više  nas  Tebi  približi,  Bože  naš  stvoritelju  koji  si  dao  svjetlo 
ljudskom  duhu. 

Molitva  za  milost  ustrajnosti  do  kraja 

Sv.  Alfons  Marija  Liguori 

Vječni  Oče,  ponizno  ti  se  klanjam  i  zahvaljujem  ti  što  si  me  stvorio  i  otkupio  po  Isusu 
Kristu,  zahvaljujem  ti  što  sam  postao  kršćanin,  što  si  mi  dao  pravu  vjeru  i  što  si  me  posinio  po 
svetom  krštenju.  Zahvaljujem  ti  što  si  strpljivo  čekao  na  pokoru  poslije  tolikih  mojih  grijeha  i  što  si 
mi  oprostio,  kako  se  nadam,  sve  uvrede  kojima  sam  te  povrijedio.  Ponovo  se  kajem  za  sve  čime  sam 
uvrijedio  tvoju  beskrajnu  dobrotu. 

Zahvaljujem  ti  jer  si  me  sačuvao  od  ponovnih  padova  u  grijehe  u  koje  bi  pao  da  me  tvoja 
očinska  ruka  nije  čuvala.  Moji  neprijatelji  ne  prestaju  i  neće  prestati  da  se  bore  sve  do  smrti  da 
ponovno  padnem  u  grijeh  i  postanem  njihovim  robom.  Ako  me  Ti  ne  budeš  čuvao  u  uvijek  pomagao 
ja  ću  bijedan  ponovo  izgubiti  tvoju  milost  zato  te  molim  zbog  ljubavi  Isusa  Krista  da  mi  dadneš 
svetu  ustrajnost  do  smrti.  Isus,  Tvoj  Sin,  nam  je  obećao  da  ćeš  nam  dati  sve  ono  što  molimo  u 
njegovo  ime.  Molim  te  dakle  po  zaslugama  Isusa  Krista,  za  mene  i  za  sve  one  koji  žive  u  tvojoj 
milosti,  za  milost  da  se  više  nikada  ne  odijelimo  od  tvoje  ljubavi,  da  te  ljubimo  zauvijek  u  ovom  i  u 
drugom  životu.  Marijo  Majko  Božja  moli  Isusa  za  mene.  Amen! 

Molitva  za  milost  neprestane  molitve  u  kušnjama 

Sv.  Alfons  Marija  Liguori 

O  Vječni  Oče,  Bože  moje  duše,  ja  se  uzdam  u  tvoju  dobrotu,  da  budem  u  tvojoj  milosti  i  da 
si  mi  Ti  već  oprostio  sve  moje  grijehe  kojim  sam  te  uvrijedio.  Zato  ti  zahvaljujem  od  svega  srca  u  i 
nadam  se  da  ću  ti  zahvaljivati  kroz  cjelu  vječnost. 

Svjestan  sam  da  sam  pao  jer  se  tebi  nisam  utjecao  kad  sam  bio  napastovan.  Čvrsto 
odlučujem  u  buduće  da  ću  se  uvijek  tebi  utjecati  pogotovu  u  napasti  da  te  ponovo  uvrijedim. 
Odlučujem  da  ću  se  uvijek  utjecati  tvome  milosrđu  zazivajući  sveta  imena  Isusa  i  Marije,  siguran  u 
molitvi  da  ćeš  mi  dati  milost  da  se  oduprem  mojim  neprijateljima,  odlučujem  i  obećavam  da  ću  tako 
činiti,  ali  čemu  će  koristiti  sva  moja  obećanja  ako  mi  Ti  ne  pomogneš  po  tvojoj  milosti  živjeti  moje 
odluke  da  se  uvijek  tebi  utječem  u  svim  opasnostima. 

Pomozi  mi  Vječni  Oče  zbog  ljubavi  Isusa  Krista  i  ne  dopust  da  ja  propustim  utjecati  se  tebi 
uvijek  kada  budem  napastovan.  Siguran  sam  da  ćeš  mi  pomoći  kada  se  tebi  utječem,  ali  se  bojim  da 
ću  propustiti  da  se  tebi  utječem  i  da  će  mi  ova  nemarnost  postati  uzrokom  moje  propasti  i  gubitka 
Tvoje  milosti  što  bi  bila  najveća  nesreća  koja  bi  mi  se  mogla  dogoditi.  Oče  zbog  zasluga  Isusa 
Krista,  daj  mi  milost  molitve,  veliku  milost  da  molim  uvijek  i  da  dobro  molim. 

O  Marijo,  Majko  moja  uvijek  kada  sam  se  tebi  utjecao  ti  si  mi  izmolila  milost  da  ne  padnem.  Sada 
se  ponovo  tebi  utječem  da  mi  izmoliš  još  veću  milost  da  se  uvijek  tebi  utječem  i  tvome  sinu  u  svim 
mojim  potrebama.  Kraljice  moja,  ti  mi  zadobi  sada  od  Boga  ono  što  te  molim,  da  ljubim  Isusa 
Krista,  da  ustrajno  molim  i  da  nikada  ne  propustim  molitvu  sve  do  moje  smrti.  Amen! 

Svakodnevna  molitva  da  se  zadobiju  milosti  potrebne  za  vječno  spasenje 

Sv.  Alfons  Marija  Liguori 

Vječni  Oče,  tvoj  Sina  nam  je  obećao  da  ćeš  nam  dati  sve  milosti  koje  molimo  u  njegovo  ime.  U  ime 
Isusovo  i  po  njegovim  zaslugama  molim  te  za  mene  i  za  sve  ljude  slijedeće  milosti.  Molim  te  da  mi 
dadneš  živu  vjeru  da  vjerujem  sve  ono  što  naučava  sveta  Crkva.  Daj  mi  tvoje  svijetlo  da  spoznam 
ispraznost  dobara  ovoga  svijeta  i  veličinu  vječnog  dobra  koje  si  Ti.  Daj  da  spoznam  svu  rugobu 
grijeha  koje  sam  počinio  da  se  ponizim  i  da  ih  zamrzim  svom  dušom.  Daj  da  upoznam  tvoju 
dobrotu  i  da  te  ljubim  svim  srcem.  Daj  da  upoznam  tvoju  ljubav  koji  mi  daruješ  te  da  od  sada 
budem  zahvalan  za  tvoju  dobrotu.  Daj  mi  čvrstu  nadu  u  tvoje  milosrđe  da  primim  po  zaslugama 
Isusa  Krista  i  zagovoru  Marije  oproštenje  svih  mojih  grijeha,  svetu  ustrajnost  do  kraja  i  konačno 
slavu  u  raju.  Daj  mi  veliki  ljubav  prema  Tebi  da  se  znam  odvojiti  od  svih  neurednih  ljubavi  i 
zemaljskih  navezanosti  te  privrženosti  sebi  samome  da  ljubim  drugo  doli  Tebe  i  ne  tražim  ništa 
drugo  osim  Tvoje  slave. 

Molim  te  da  mi  daš  savršeno  pristajanje  uz  tvoju  svetu  volju,  da  prihvatim  u  miru  sve  patnje, 
nemoći,  prezire,  progone,  duhovne  suhoće,  gubitak  vremeniti  dobara,  poštovanja,  rodbine  i  svakog 
drugog  križa  koji  će  mi  doći  iz  tvojih  ruku.  Ja  se  potpuno  predajem  Tebi  da  činiš  sa  mnom  i  sa  svim 
stvarima  ono  što  ti  hoćeš,  a  ti  mi  daju  svjetlo  o  snagu  da  u  svemu  vršim  tvoju  svetu  volju.  Posebno 
te  molim  mi  pomogneš  u  trenutku  smrti  da  žrtvujem  svoj  život  sa  svom  ljubavi  u  sjedinjenju  sa 
velikom  žrtvom  života  koju  ti  na  Križu  prinese  Isus,  tvoj  Sin  na  Kalvariji.  Molim  te  da  mi  dadneš 

pokajanje  za  sve  grijehe  da  uvijek  oplakujem  do  smrti  uvrede  koje  sam  nanio  Tebi  najvećem  dobru 
koji  si  dostojan  svake  ljubavi  i  koji  si  me  toliko  ljubio. 

Molim  te  da  mi  dadneš  duh  prave  poniznosti  i  blagosti  da  mogu  prihvatiti  u  miru  i  s  radošću  sve 
prezire,  nezahvalnosti  i  zlostavljanja  od  ljudi.  Isto  tako  Te  molim  da  mi  daš  savršenu  ljubav  da 
mogu  željeti  dobro  onome  tko  mi  čini  zlo  i  da  se  zauzmem  za  dobro  koliko  mi  je  u  mogućnosti 
barem  u  molitvi  za  sve  osobe  koje  su  me  uvrijedile. 

Molim  te  na  kraju  da  mi  dadneš  ljubav  prema  pokori,  da  znam  mrtviti  moje  osjećaje  koji  se 
bune  protiv  ljubavi  Božje,  da  znam  proturječiti  mome  sebeljublju  i  s  time  Te  molim  da  mi  daš  svetu 
čistoću  tijela  da  se  znam  oduprijeti  svim  neurednim  napastima  utječući  se  Tebi  i  tvojoj  svetoj  Majci. 
Daj  mi  milost  da  slušam  upute  moga  duhovnog  vođe  i  svih  mojih  poglavara.  Daj  mi  čistu  nakanu  da 
sve  ono  što  činim  bude  na  slavu  Božju.  Daj  mi  veliku  pobožnost  prema  Muci  Isusovoj  i  zagovoru 
Bezgrešne  Marije.  Daj  mi  ljubav  prema  Presvetom  Sakramentu  i  nježnu  pobožnost  prema  Tvojoj 
svetoj  Majci.  Daj  mi  pogotovu  svetu  ustrajnost  i  milost  daju  molim  u  napastima  i  na  času  smrti. 

Preporučujem  ti  svete  duše  iz  čistilišta,  moju  rodbinu  i  dobročinitelje,  na  poseban  način  ti 
preporučujem  sva  koji  me  mrze  i  koji  su  me  povrijedili.  Molim  te  da  preobraziš  u  njima  zlo  koje  su 
učinili  na  dobro.  Preporučam  ti  na  kraju  sve  nevjernike,  heretike  i  sve  siromašne  grešnike  daj  njima 
svjetlo  i  snagu  da  iziđu  iz  grijeha. 

O  Bože  predostojna  ljubavi,  objavi  se  svima  da  te  upoznaju  i  uzljube,  pogotovu  meni  koji 
sam  više  od  drugih  nezahvalan,  da  bi  po  tvojoj  dobroti  jednoga  dana  u  vječnosti  u  raju  mogao 
pjevati  tvome  milosrđu,  kako  se  nadam  po  zaslugama  tvoje  krvi  i  zagovoru  Marije.  O  Marijo  Majko 
Božja  moli  Isusa  za  me.  Tako  neka  bude.  Amen. 

Da  vidim  svoje  grijehe 

Sv.  Efrem  Sirac 

Gospodine  i  Gospodaru  mog  života  ne  prepusti  me  duhu  lijenosti,  mlakosti,  raspuštenosti, 
oholosti  i  rječitosti.  Udijeli  tvome  sluzi  duh  razbora,  poniznosti,  strpljenja  i  ljubavi.  Da,  Gospodine  i 
Gospodaru  učini  da  vidim  svoje  grijehe  i  ne  osuđujem  svoga  brata,  Ti  koji  si  blagoslovljen  u  vijeke 
vjekova.  Amen. 


Molitva  zagovora  Ocu  za  obitelj 

sv.  Ivan  Pavao  II 

Bože  od  kojega  dolazi  svako  očinstvo  na  nebu  i  na  zemlji.  Oče  koji  si  Ljubav  i  Život,  neka 
svaka  obitelj  na  zemlji  posredstvom  tvoga  Sina  Isusa  Krista,  “rođena  od  žene”  i  posredstvom  Duha 
Svetoga,  izvora  Božje  ljubavi  postane  istinsko  svetište  života  i  ljubavi  za  nove  naraštaje  koji  se 
uvijek  obnavljaju.  Neka  tvoja  milost  vodi  misli  i  djela  supruga  prema  dobru  njihovih  obitelji  i  svih 
obitelji  svijeta.  Neka  mladi  naraštaji  nađu  u  obiteljima  oslonac  za  razvoj  svoje  osobnosti  i  rast  u 
ljubavi  i  istini.  Neka  se  ljubav  ojačana  milošću  sakramenta  braka  pokaže  jačom  od  svake  slabosti  i 
krize  kroz  koje,  ponekad  prolaze  naše  obitelji.  Bože  molimo  te  po  zagovoru  Svete  Obitelji  iz 
Nazareta,  da  Crkva  u  svim  narodima  na  zemlji  može  plodno  vršiti  svoje  poslanje  u  obiteljima  i  po 
obiteljima.  Ti  si  Život,  Istina  i  Ljubav  u  zajedništvu  sa  Sinom  i  Duhom  Svetim.  Amen. 

Dnevna  molitva 
Sv.  Terezija  od  Djeteta  Isusa 

Milosrdni  Oče,  molim  Te  u  ime  Tvojega  ljubljenog  Sina,  Blažene  Djevice  Marije  i  svih 
svetaca,  užezi  moju  braću  i  sestre  svojim  Duhom  ljubavi  i  udijeli  im  milost  da  u  drugima  mogu 
buditi  veliku  ljubav  prema  Tebi.  Amen. 

Molitva  zaljubljene  duše 

Sv.  Ivan  od  Križa 

Gospodine  Bože,  Oče  moj  Ljubljeni!  Ako  te  sjećanje  na  moje  grijehe  još  zadržava  da  mi  ne 
dadneš  ono  što  te  molim,  čini,  moj  Bože,  s  obzirom  na  njih,  kako  hoćeš,  jer  je  to  stvar  koju  želim 
više  od  svega;  ali,  daj,  radi  po  svojoj  dobroti  i  milosrđu,  pa  ću  te  prepoznati  po  tome  što  mi  ih 
opraštaš.  Ako  pak  čekaš  na  moja  djela,  da  prema  djelima  uslišaš  moju  molbu,  podaj  mi  ih  ti  i  izvrši 
ih  ti  u  meni,  pa  neka  se  ispuni  tvoja  volja  u  trpljenju  što  ga  od  mene  hoćeš  primiti.  No  ako  ne  čekaš 
na  moja  djela,  na  što  drugo  čekaš,  preblagi  Gospodaru  moj?  I  zašto  još  oklijevaš?  Jer  ako  ono  što  te 
molim  u  tvom  Sinu  ima,  konačno,  biti  milost  i  milosrđe,  primi  moj  obol,  jer  ga  tražiš,  i  daj  mi  ono 
Dobro  koje  ti  sam  hoćeš  da  mi  dadneš. 

Tko  se  može  osloboditi  od  ovih  niskih  ljudskih  načina,  ako  ga  ti  ne  uzdigneš  k  sebi  u  čistoj 
ljubavi,  Bože  moj?  Kako  će  se  k  tebi  uzdignuti  čovjek  rođen  u  zabačenosti  i  blatu,  ako  ga  ti, 
Gospodine,  ne  uzdigneš  svojom  rukom  kojom  si  ga  oblikovao?  Nećeš  mi,  moj  Bože,  oduzeti  ono 
što  si  mi  jednom  dao  u  svome  jedinorođenom  Sinu  Isusu  Kristu,  u  kojem  si  mi  dao  sve  što  tražim. 
Stoga  ću  se  radovati  u  sigurnosti  da  nećeš  kasniti  ako  te  čekam.  Ali  zato  ti,  dušo  moja,  umećeš 
zakašnjenja,  kad  već  ovoga  časa  možeš  ljubiti  Boga  u  svom  srcu?  Moja  su  nebesa  i  moja  je  zemlja. 
Moji  su  svi  narodi.  Pravednici  su  moji,  moji  su  grešnici.  Anđeli  su  moji,  i  Majka  Božja  i  sve  su 
stvari  moje.  I  Bog  je  moj  i  za  mene,  jer  je  Krist  moj  i  sav  za  mene.  Sto,  dakle,  tražiš  i  što  pitaš,  dušo 
moja?  Tvoje  je  sve  to  i  sve  je  to  za  tebe! 

Ne  skreći  na  manje  i  ne  zadovoljavaj  se  mrvicama  što  padaju  sa  stola  tvoga  oca.  Izađi  i  slavi 
se  svojom  slavom.  U  noj  se  sakrij  i  uživaj  i  postići  ćeš  da  će  se  ispuniti  želje  tvoga  srca. 

Svemogućem  Ocu 

Sv.  Terezija  Avilska 

Gospodine,  priznajem  tvoju  veliku  moć.  Ako  si  svemoćan,  kao  što  i  jesi,  što  je  nemoguće  onome 
koji  sve  može?  Htjedni  Ti,  Gospodine  moj,  htjedni,  jer  vjerujem,  ako  sam  i  bijedna,  da  možeš 
štogod  ushtjedneš,  i  što  više  slušam  o  tvojim  većim  čudesima  i  promišljam  da  možeš  više  učiniti, 
više  se  utvrđuje  moja  vjera  pa  vjerujem  odlučnije  da  ćeš  Ti  i  učiniti.  A  čemu  se  treba  čuditi  što  radi 
Svemogući?  Ti  znaš  dobro,  moj  Bože,  da  sam  u  svim  svojim  nevoljama  poznavala  tvoju  veliku  moć 
i  milosrđe.  Neka  mi  vrijedi,  Gospodine,  ono  čim  te  nisam  vrijeđala.  Daj  mi,  Bože  moj,  milost  sada  i 
unaprijed,  pa  otkupi  izgubljeno  vrijeme  pa  da  stupim  pred  tebe  u  svadbenom  ruhu  (Mt  22,  11-12), 
jer  možeš,  ako  hoćeš. 


Molitva  za  ljubav  Božju 

SV.  Vinko  Paulski 

Bože  moga  srca,  tvoja  beskrajna  dobrota  ne  dopušta  mi  da  dijelim  svoju  ljubav  drugima  tebi  na 
uštrb.  Samo  Ti  posjeduj  moje  srce  i  moju  slobodu.  Kako  bih  mogao  ljubiti  druge  bez  tebe  ih  možda 
samoga  sebe?  Ah.  Ti  me  ljubiš  više  nego  li  ja  ljubim  samoga  sebe,  beskrajno  želiš  moje  dobro  i 
možeš  ga  sprovesti  u  djelo  više  od  mene  koji  ništa  nemam  i  svemu  se  nadam  od  tebe.  O  Bože  moje 
jedino  dobro!  O  beskrajna  dobroto!  Zašto  te  ne  ljubim  kao  svi  serafini  zajedno?  Ah  prekasno  je  da 
bi  ih  mogao  nasljedovati:  O  beskrajna  dobroto  kasno  sam  te  uzljubio! 

Ali  barem  Ti  prikazujem  svom  snagom  svoje  ljubavi  ljubav  Presvete  Kraljice  anđela  i  svih  svetih.  O 
Bože  moj,  pred  nebom  i  zemljom  darujem  ti  moje  srce  takvo  kakvo  je.  Klanjam  se  iz  ljubavi  prema 
Tebi  svim  odredbama  tvoje  Očinske  Providnosti  koje  se  odnose  na  mene.  Pred  cijelim  nebeskim 
dvorem  odbacujem  sve  ono  što  bi  me  moglo  odvojiti  od  tebe.  O  najveće  dobro,  želiš  da  te  grešnici 
ljube,  udjeli  mi  veliku  ljubav  prema  Tebi  i  zapovijedaj  mi  ono  što  želiš. 

Bogu,  Gospodinu  milosrđa 

Sv.  Bazilije  Veliki 


Blagoslivljamo  te  Previsoki  Bože,  Gospodine  milosrđa  koji  za  nas  neprestano  činiš  velike  i 
neistražive  stvari,  slavne  i  uzvišene.  Ti  nam  šalješ  san  da  nas  odmoriš  u  našoj  slabosti  i  okrijepiš 
naše  umorno  tijelo.  Hvala  ti  što  nisi  dopustio  da  propadnemo  zbog  naših  neposlušnosti,  nego  si  s 
nama  ljubezno  u  ljubavi  postupao,  i  dok  smo  bili  obuzeti  obamrlošću  probudio  si  nas  da  slavimo 
tvoju  moć.  Zato  molimo  tvoju  neusporedivu  dobrotu  da  prosvijetli  oči  našeg  duha  i  probudi  naš 
razum  iz  dubokog  sna  mlakosti.  Otvori  naše  usne  i  ispuni  ih  tvojom  slavom  tako  da  možemo  bez 
rastresenosti,  pjevati  tebi  slaviti  te  ispovijedati  tvoje  ime  Bože  slavljeni  i  svima  i  od  sviju,  oče  bez 
počela  sa  tvojim  jedinorođenim  Sinom  i  duhom  Svetim  dobrim  darovateljem  života  neka  je  slava 
sada  i  u  vijeke  vjekova.  Amen. 


Bože  jedina  nado 

Sv.Beda  Časni 

O  Bože  jedina  nado  vječnog  života  ovome  svijetu,  ti  koji  jedini  bijednicima  ostaj eš  sigurno  sidro 
spasa,  udijeli  mi  tvoju  veliku  pomoć  u  tako  tvrdoj  borbi  i  spasi  od  poraza  tvoga  slugu  veliki  kralju; 
učini  da  slabo  tijelo  ne  klone  samo  pred  bezbrojnim  strijelama  užasnog  tiranina.  Sjeti  se  da  sam 
sličan  pepelu,  vjetru,  sjeni!  Kao  nježna  vlas  trave  prolazi  moj  život,  ali  tvoje  milosrđe  koje  od 
vječnosti  sjaji  neka  oslobodi  tvoga  slugu  od  zabluda. 

Ako  se  zametnu  borbe,  ako  viče  neprijateljska  zmija,  ako  krvoločni  neprijatelj  potiče  svoje  na  rat, 
pod  Tvojim  vodstvom  pobjeda  će  biti  lagana,  prikliješteni  od  tebe  tvoji  neprijatelji  neće  nas  moći 
uznemirivati.  Oslobodi  me  Previsoki  od  paklenih  zasjeda  i  daj  da  priđem  tvome  istinskome  svjetlu 
kako  bih  zasjao  u  tvom  hramu  veliki  Kralju  i  imao  udjela  u  svetim  nebeskim  korovima. 

Oče  u  svjetlu  tvoje  Riječi 

Sv.Bruno 

Oče  nije  moja  zasluga  ako  sam  ljubio  tvoj  zakon  i  opsluživao  tvoje  zapovijedi,  ako  sam  hodio 
daleko  od  svakog  zlog  puta  i  nisam  se  udaljio  od  tvojih  sudova.  Sve  to  je  bio  tvoj  dar  a  ne  moje 
djelo.  Uistinu  tvoja  Riječ,  to  jest  tvoj  Sin,  je  bila  svjetiljka  putu  moga  duha  i  svjetlo  mome  srcu.  On 
me  je  prosvijetlio  i  obasjao  prve  otkucaje  moje  ljubavi  koji  su  sami  bili  tvoj  dar  a  ne  plod  mojih 
napora.  Gospodin  Isus  je  bio  svjetlo  koje  je  vodilo  prve  korake  moje  volje  pomoću  svoje  milosti 
tako  da  nije  slabila  nego  jačala  iz  dana  u  dan  te  sam  mogao  ljubiti  i  opsluživati  tvoj  zakon. 

Tvoja  Riječ  je  bila  svjetlo  mojim  stazama  jer  nije  darom  svoje  milosti  obasjala  samo  početne  korake 
moje  volje  nego  i  naknadni  rast  u  ljubavi  i  vjernosti  tvojim  propisima.  I  kao  što  se  jednom  čovjeku 
koji  je  u  tami  dadne  svjetiljka  kako  bi  vidio  gdje  hoditi  da  ne  padne  i  ozlijedi  se,  tako  i  meni  tvoja 
Riječ  bijaše  svjetlom  na  mom  putu.  Mogao  sam  obećati,  potvrditi,  učvrstiti  na  neopoziv  način  da  ću 
čuvati  u  mome  srcu  tvoje  pravedne  odredbe.  Znam  da  mi  ova  odluka  ne  bi  bila  moguća  da  me  tvoja 
Riječ  nije  obasjavala  svojim  svjetlom.  Daj  mi,  dakle,  život  po  tvojoj  Riječi,  živjeti  sukladno  tvojoj 
Riječi  i  po  zaslugama  tvoga  Sina  daj  da  živim  kreposno  kako  bih  mogao  ustrajati  u  onome  što  sam 
obećao.  Amen. 


Oče  ne  gleda  na  naše  grijehe 

Sv.Ante  Padovanski 

Oče  ne  gledaj  na  naše  grijehe,  radije  pogledaj  na  lice  tvoga  Sina  pokriveno  pljuvačkom  zbog  naših 
grijeha  izobličeno  ljuskama  i  suzama,  kako  bismo  se  mi  grešnici  s  tobom  pomirili.  On  ti  pokazuje 
svoje  lice  da  Ti,  gledajući  ga,  budeš  milostiv  prema  nama  koji  smo  bili  uzrokom  njegove  Muke.  Ti 
koji  si  blagoslovljen  i  slavljen  u  vijeke.  Amen. 

Pjesma  stvorova  zahvalnica 

Sv.  Franjo  Asiški 

Svevišnji,  svemoćni,  Gospodine  dobri!  Tvoja  je  hvala  i  slava  i  čast  i  blagoslov  svaki,  tebi  to 
jedinom  pripada  dok  čovjek  nijedan  dostojan  nije  ni  da  ti  sveto  spomene  ime.  Hvaljen  budi 
Gospodine  moj  sa  svim  stvorenjima  svojim,  napose  s  bratom  suncem.  Od  njega  nam  dolazi  dan  i 
svojim  nas  zrakama  grije.  Ono  je  lijepo  i  sjajne  je  svjetlosti  puno,  slika  je  Svevišnji  tvoga  božanskog 
sjaja.  Hvaljen  budi  Gospodine  moj  po  bratu  našem  mjesecu  i  sestrama  zvijezdama  koje  su  sjajne  i 
drage  i  lijepe  po  nebu  prosuo  svojem.  Hvaljen  budi  Gospodine  moj  po  bratu  našem  vjetru,  po  zraku, 
oblaku,  po  jasnoj  vedrini  i  svakom  vremenu  tvojem  kojim  uzdržavaš  svoje  stvorove. 

Hvaljen  budi  Gospodine  moj  po  sestrici  vodi,  ona  je  korisna,  ponizna,  draga  i  čista.  Hvaljen 
budi  Gospodine  moj  po  bratu  našem  ognju  koji  nam  tamnu  rasvjetljuje  noć.  On  je  lijep  i  ugodan 
silan  i  jak.  Hvaljen  budi  Gospodine  moj  po  sestri  i  majci  nam  zemlji.  Ona  nas  hrani  i  nosi  slatke 
nam  plodove,  cvijeće  šareno  i  bilje  donosi.  Hvaljen  budi  Gospodine  moj  po  onima  koji  opraštaju  iz 
ljubavi  tvoje  i  podnose  rado  bijede  života.  Blaženi  koji  sve  podnose  s  mirom  jer  ćeš  ih  vječnom 
okruniti  krunom.  Hvaljen  budi  Gospodine  moj  po  sestri  nam  tjelesnoj  smrti  kojoj  nijedan  smrtnik 
umaći  neće.  Jao  onima,  koji  u  smrtnom  umiru  grijehu,  a  blaženi  koje  ti  nađeš  po  volji  presvetoj 
svojoj  jer  im  druga  smrt  nauditi  neće.  Hvalite  i  blagoslivljajte  Gospodina  moga,  zahvaljujte  njemu, 
služite  njemu  svi  u  poniznosti  velikoj!  Amen. 


MOLITVE  ISUSU  KRISTU 

Molitva  zahvalnosti  Isusu  za  dar  Majke  Marije 

Sv.Ljudevit  Marija  Grignion  Montfortski 

Ljubljeni  moj  Isuse,  dopusti  da  ti  se  obratim  kako  bih  ti  iskazao  svoju  zahvalnost  za  milost 
koju  si  mi  udijelio  dajući  me  svojoj  svetoj  Majci  po  pobožnosti  ovog  ropstva;  da  bi  tako  ona  bila 
moja  zagovornica  kod  tvog  Veličanstva  i  moja  sveopća  nadopuna  u  mojoj  prevelikoj  bijedi.  Jao! 
Gospodine,  ja  sam  tako  bijedan,  da  bih  se  bez  ove  dobre  Majke  sigurno  izgubio.  Da,  Marija  mi  je 
kod  tebe  u  svemu  potrebna:  potrebna  mi  je  da  te  ublaži  u  tvojoj  pravednoj  srdžbi  jer  sam  te  toliko 
vrijeđao;  potrebna  mi  je  da  suzdrži  vječne  kazne  tvoje  pravde  koje  zaslužujem;  potrebna  mi  je  da 
mogu  gledati  tebe,  tebi  govoriti,  tebe  moliti,  tebi  se  približiti  i  tebi  se  svidjeti;  potrebna  mi  je  da 
spasim  svoju  dušu  i  duše  drugih;  potrebna  mi  je,  jednom  riječju,  da  mogu  uvijek  vršiti  tvoju  svetu 
volju  i  tražiti  u  svemu  tvoju  najveću  slavu.  Ah,  zašto  ne  mogu  objaviti  čitavome  svijetu  ovo 
milosrđe  koje  si  imao  prema  meni! 

Zašto  da  cijeli  svijet  ne  zna  da  bih  ja  bez  Marije  bio  već  osuđen!  Zašto  se  ne  mogu  dostojno 
zahvaliti  na  tako  velikom  dobročinstvu!  Marija  je  u  meni  -  “dana  mi  je”.  Oh,  kakvo  blago!  Oh, 
kakva  utjeha!  i  da  ne  bih  bio,  iza  toga,  sav  njezin!  Oh,  kakve  nezahvalnosti,  moj  dragi  Spasitelju! 
Pošalji  mi  radije  smrt  nego  da  mi  se  takva  nesreća  dogodi:  jer  više  volim  umrijeti  nego  živjeti  a  da 
ne  budem  sav  Marijin.  Ja  sam  je  tisuću  i  tisuću  puta  uzeo  za  sve  dobro  moje  sa  sv.  Ivanom 
Evanđelistom,  podno  križa,  i  isto  toliko  puta  predao  se  njoj;  ali,  ako  to  još  nisam  učinio  onako 
dobro  kako  ti  to  želiš,  moj  dragi  Isuse,  činim  to  sada  kako  ti  hoćeš  da  učinim;  i  ako  vidiš  u  mojoj 
duši  i  u  mome  tijelu  nešto  što  ne  pripada  toj  slavnoj  Kneginji,  molim  te  da  to  iščupaš  i  baciš  daleko 
od  mene,  jer  ono  što  ne  pripada  Mariji,  nije  tebe  dostojno. 

Traženje  sjedinjenja  s  Isusom  Kristom,  Božjom  Mudrošću 

Sv.Ljudevit  Marija  Grignion  Montfortski 

O  božanska  Mudrosti,  gospodarice  neba  i  zemlje,  ponizno  prostrt  pred  tobom  molim  za 
oproštenje  što  se  usuđujem  govoriti  o  tvojoj  veličini,  premda  sam  tolika  neznalica  i  grešnik.  Ne 
gledaj,  molim  te,  na  tminu  moga  duha  i  na  ljage  mojih  usta,  a  ako  ih  već  gledaš,  ukloni  ih  pogledom 

svojih  očiju  i  dahom  svojih  usta.  Tako  si  divna  i  blaga,  i  očuvala  si  me  od  tolikih  zala  puneći  me 
svojim  dobročinstvima,  a  tako  si  nepoznata  i  prezrena.  Kako  bih  mogao  šutjeti!? 

Ne  samo  da  me  pravda  i  zahvalnost  tjeraju  da  govorim  o  tebi, me  na  to  nuka  i  moja  vlastita  korist, 
premda  će  moj  govor  biti  tek  dječje  tepanje.  Da,  ja  tek  samo  tepam  jer  sam  još  dijete,  ah  to  će  me 
tepanje  naučiti  pravilnu  govoru,  dok  dođem  do  punine  tvoje  dobi. Uviđam  da  u  svemu  ovome  što 
pišem  nema  ni  duha  ni  reda,  ali  me  obuzela  tako  velika  želja  da  te  posjedujem,  da  te  tražim  (usp. 
Mudr  8,18)  na  sve  strane  poput  Salomona.  A  to  što  te  nastojim  upoznati  na  ovom  svijetu  proizlazi  iz 
onoga  što  si  obećala  da  će  svi  koji  te  otkriju  i  pronađu  imati  život  vječni  (Usp.  Sir  24).  Primi,  dakle, 
moja  ljubljena  gospodarice,  moja  tepanja  kao  uzvišene  govore,  primi  poteze  moga  pera  kao 
mnogobrojne  korake  koje  činim  da  te  pronađem,  i  podaj  sa  svoga  uzvišenog  trona  toliko  blagoslova 
i  svjetla  na  ovo  što  činim  i  što  govorim  o  tebi  da  se  svi  koji  to  čuju  rasplamte  novom  željom  da  te 
ljube  i  posjeduju  sada  i  u  vječnosti. 

Molitva  posvete  Isusu  Kristu  po  Marijinim  rukama  ili  sveto  ropstvo  ljubavi 

Sv.Ljudevit  Marija  Grignion  Montfortski 

O  vječna  i  utjelovljena  Mudrosti!  O  preljubezni  i  poklona  dostojni  Isuse,  pravi  Bože  i  pravi 
čovječe,  jedini  Sine  vječnoga  Oca  i  Marije  vazda  Djevice!  Duboko  ti  se  klanjam  u  krilu  i  slavi  tvog 
Oca  u  vječnosti  i  u  djevičanskom  krilu  Marije,  tvoje  predostojne  Majke,  u  vrijeme  tvoga 
utjelovljenja.  Zahvaljujem  ti  što  si  poništio  sama  sebe  uzevši  oblik  roba,  da  me  izbaviš  iz  okrutnog 
vražjeg  ropstva;  hvalim  te  i  slavim  zato  što  si  se  htio  u  svemu  podložiti  Mariji,  svojoj  svetoj  Majci 
da  me  učiniš  po  njoj  svojim  vjernim  robom. 

Ali,  jao!  Nezahvalan  i  nevjeran  kakav  jesam,  nisam  čuvao  zavjete  i  obećanja  koja  sam  ti  tako 
svečano  zadao  na  svom  krštenju;  nisam  ispunio  svoje  obveze;  ne  zaslužujem  se  zvati  ni  tvojim 
djetetom  ni  tvojim  robom;  i,  budući  da  u  meni  nema  ništa  što  ne  zaslužuje  tvoj  prezir  i  tvoju  srdžbu, 
ne  usuđujem  se  sam  približiti  tvome  svetom  i  uzvišenom  Veličanstvu. 

Radi  toga  se  utječem  zagovoru  i  milosrđu  tvoje  presvete  Majke,  koju  si  mi  dao  za  posrednicu  kod 
tebe;  i  njezinom  se  pomoću  nadam  isprositi  od  tebe  pokajanje  i  oproštenje  svojih  grijeha,  postići  i 
sačuvati  Mudrost. 

Pozdravljam  te,  dakle,  o  Marijo  bezgrješna,  živo  svetohranište  Božanstva,  u  koje  se  sakrila 
Vječna  Mudrost  i  hoće  da  joj  se  tu  klanjaju  anđeli  i  ljudi!  Pozdravljam  te,  o  Kraljice  neba  i  zemlje, 
čijoj  je  vlasti  podložno  -  sve  što  je  pod  Bogom.  Pozdravljam  te,  o  sigurno  utočište  grješnika,  čije 
milosrđe  nikome  nikada  nije  bilo  uskraćeno;  ispuni  težnje  moje  za  Božanskom  Mudrošću,  i  primi  u 
tu  svrhu  zavjete  i  darove  koje  ti  prinosi  moja  nevrijednost. 

Ja  N.  N.,  nevjerni  grješnik,  obnavljam  i  potvrđujem  danas  pred  tobom  i  predajem  u  tvoje 
ruke  zavjete  svoga  krštenja:  odričem  se  zauvijek  Sotone,  njegova  sjaja  i  njegovih  djela,  i  potpuno  se 
predajem  Isusu  Kristu,  utjelovljenoj  Mudrosti,  da  nosim  za  njim  svoj  križ  sve  dane  svoga  života,  i 
da  mu  budem  vjerniji  nego  što  sam  bio  do  sada;  ja  te,  o  Marijo,  danas  izabirem  pred  cijelim 
nebeskim  dvorom  za  svoju  Majku  i  Gospodaricu.  Predajem  ti  i  posvećujem,  u  svojstvu  roba,  svoje 
tijelo  i  svoju  dušu,  svoja  izvanjska  i  unutarnja  dobra,  pa  i  samu  vrijednost  svojih  dobrih  djela, 
prošlih,  sadašnjih  i  budućih,  prepuštajući  tebi  potpuno  i  neograničeno  pravo  da  raspolažeš  sa  mnom 
i  sa  svim  što  mi  pripada,  bez  izuzetaka,  kako  se  tebi  svidi,  na  veću  slavu  Božju  u  vremenu  i 
vječnosti. 

Primi,  o  dobrostiva  Djevice,  ovaj  mali  dar  moga  ropstva  na  čast  i  u  jedinstvu  s  podložnosti 
kojom  se  Vječna  Mudrost  htjela  podložiti  tvome  majčinstvu;  kao  priznanje  moći  koju  vi  oboje 
imate  nad  tim  crvićem  i  bijednim  grešnikom,  i  u  zahvalu  za  povlastice  kojima  vas  je  obdarilo 
Presveto  Trojstvo.  Svečano  izjavljujem  da  ću  od  sada,  kao  tvoj  pravi  rob,  tražiti  samo  tvoju  čast  i  u 
svemu  te  slušati.  O  Majko  divna!  Predstavi  me  svome  dragom  Sinu  kao  svoga  vječnog  roba,  te  kao 
što  me  je  po  tebi  otkupio  da  me  po  tebi  i  primi.  O  Majko  milosrđa!  pomozi  mi  da  zadobijem  pravu 
Božju  mudrost  i  radi  toga  me  uvrsti  u  broj  onih  koje  ti  ljubiš,  učiš,  upravljaš,  hraniš  i  braniš  kao 
svoju  djecu  i  svoje  robove.  Djevice  vjerna,  daj  da  budem  u  svakoj  stvari  tako  savršen  učenik, 


443 


nasljedovatelj  i  rob  utjelovljene  Mudrosti,  Isusa  Krista,  tvoga  Sina,  da  dostignem  tvojim 
zagovorom,  po  tvome  primjeru  do  punine  njegove  dobi  na  zemlji  i  slave  u  nebu.  Tako  budi.  Amen. 

Posveta  Srcu  Isusovu 

Sv.Marija  Margareta  Alakok 

Ja  N.N.  darujem  i  posvećujem  presvetom  Srcu  Gospodina  našega  Isusa  Krista  svoju  osobu  i 
svoj  život,  svoja  djela,  muke  i  patnje,  da  od  sada  jedino  njega  štujem,  ljubim  i  slavim.  To  je  moja 
čvrsta  odluka:  da  budem  sva  njegova,  da  njemu  za  ljubav  činim  sve,  odričući  se  svega  što  bi  njemu 
moglo  biti  mrsko.  Tebe  dakle,  o  Presveto  Srce,  odabirem  za  jedini  predmet  svoje  ljubavi,  za 
zaštitnika  svoga  života,  za  sigurnost  svoga  spasenja,  za  lijek  protiv  svoje  slabosti  i  nestalnosti,  za 
naknadnika  svih  pogrešaka  svoga  života  i  za  svoje  sigurno  utočište. 

Budi  Ti,  o  predobro  Srce,  moje  opravdanje  pred  Ocem  svojim,  i  odvrati  od  mene  zaslužene 
udarce  njegove  srdžbe.  O  Srce  puno  ljubavi,  u  tebe  postavljam  sve  svoje  ufanje  jer  se  bojim  svega 
od  svoje  zloće  i  slabosti,  svemu  se  nadam  od  tvoje  dobrote.  Uništi  u  meni  sve  što  bi  Ti  moglo  biti 
neugodno  ili  protivno.  Neka  se  tvoja  čista  ljubav  usadi  u  moje  srce,  da  nikada  na  te  ne  zaboravim, 
niti  da  se  rastavim.  Zaklinjem  te  tvojom  neizmjernom  dobrotom,  da  moje  ime  bude  uvijek  upisano  u 
tebi.  Sva  moja  sreća  i  slava  neka  bude  u  tome  da  živim  u  umrem  kao  tvoj  rob. 

Svesrdna  prošnja  Srcu  Isusovu 

Sv.Marija  Margareta  Alakok 

Sva  snižena  u  duši  bacam  se  preda  te  presveto  božansko  Srce  Isusovo  da  Ti  prikažem  svoju 
hvalu,  da  Ti  se  poklonim,  da  te  ljubim  i  slavim  koliko  god  mogu.  Tebi  kao  najmilijem  prijatelju 
duše  svoje,  izručujem  sve  svoje  potrebe  i  nužde,  sve  nevolje,  siromaštvo  zapuštenost,  slabost, 
lijenost,  mlakost,  sve  rane  svoje  duše  i  molim  te  usrdno,  neka  te  to  gane  na  sućut  te  mi  pritečeš  u 
pomoć  po  svom  milosrđu.  O  Srce  ljubavi  spasi  me!  Zaklinjem  te  sa  svim  što  te  može  ganuti,  da 
meni  i  svima  koji  su  u  jednakoj  pogibelji  za  spasenje,  udijeliš  milost  konačne  ustrajnosti  u  milosti  i 
ljubavi  svojoj. 

Ah  Srce  Božansko,  ne  daj  da  propadnem  zbog  svojih  opačina.  Učini  samnom  što  god  hoćeš, 
samo  neka  ostanem  vazda  u  tvojoj  ljubavi.  Nemoj  me  odbaciti  od  sebe,  jer  sve  ufanje  stavljam  u 
tebe.  Molim  te  i  zazivam  te  kao  jedino  spasenje  od  svakoga  zla,  a  najviše  od  grijeha.  Uništi  ga  u 
meni  i  oprosti  mi  sve  zlo  što  ga  počinih  protiv  tebe.  Kajem  se  za  sve  čime  te  uvrijedih,  i  od  srca  te 
molim  da  mi  oprostiš.  O  svake  ljubavi  predostojno  Srce,  daj  da  i  svi  koji  se  preporučiše  molitvi 
mojoj  i  za  koje  sam  dužna  moliti,  osjetimo  tvoju  presvetu  zaštitu.  O  srce  milosrđa,  omekšaj  tvrda 
srca  grešnika  i  okrijepi  duše  pokojnika  u  Čistilištu.  Budi  utočište  umirućima,  utjeha  potištenima  i 
nemoćnima,  a  napokon  budi  meni,  o  Srce  ljubavi,  sve  u  svemu.  Osobito  budi  utočište  duši  mojoj  na 
času  smrti  moje,  te  je  onda  primi  u  naručaj  milosrđa  svoga.  Amen. 

Srce  koje  gori  ljubavlju,  klanjam  Ti  se 

Sv.Marija  Margareta  Alakok 

O  preljubljeno  Srce  moje  jedine  ljubavi,  Isusovo  Srce!  Budući  da  ne  mogu  ljubiti,  častiti  i  slaviti 
sukladno  veličini  želje  koju  mi  Ti  daruješ,  pozivam  Nebo  i  zemlju  da  to  čine  za  mene  i  sjedinjujem 
se  sa  gorućim  Serafinima  kako  bi  te  ljubila.  O  Srce  koje  gori  ljubavlju,  koje  raspaljuje  Nebo  i 
zemlju  najčišćim  svojim  plamenovima  kako  bi  sažgalo  sve  da  bi  sva  stvorenja  odisala  tvoju  ljubav! 
Učini  ili  da  umrem  ili  da  trpim  ili  barem  me  preobrazi  svu  u  srce  kako  bi  te  ljubila  izgarajući  u  tvom 
živom  plamenu.  O  božanska  vatro,  najčišći  plamenu  Isusa,  moje  jedine  ljubavi,  raspali  me  bez 
poštede,  sažezi  me,  zašto  me  još  uvijek  štediš?  Ne  zaslužujem  nego  plamen  i  za  vatru  sam 
prikladna.  O  čiste  ljubavi  Neba  i  zemlje,  dođite  u  moje  srce  i  sažezite  me  tako  da  postanem  sam 
pepeo. 

O  plamenu  Božanstva  koji  raspaljuje,  dođi,  dođi,  izli  se  u  mene,  zapali  me,  sažezi  me  u 
plamenu  koji  oživljuje  one  koji  u  njemu  umiru.  O  užgano  Srce  koje  živiš  iz  ljubavi,  svetište 

Božanstva,  hramu  uzvišenog  Veličanstva,  žrtveniku  božanske  ljubavi,  Srce  koje  gori  ljubavlju  za 
Boga  i  za  mene  klanjam  Ti  se,  ljubim  te,  rastačem  se  iz  ljubavi  i  poštovanja  pred  tobom. 
Sjedinjujem  se  sa  tvojim  svetim  krepostima,  želim  goriti  tvojom  ljubavlju  i  živjeti  tvojim  životom. 
Koje  li  radosti  znati  da  si  sretan  i  zadovoljan!  O  koliko  želim  sudjelovati  u  tvojim  milostima, 
patnjama,  slavi  i  koliko  bih  željela  radije  umrijeti  i  trpjeti  nego  uvrijediti  te.  Neka  moj  život  bude 
ostajati  u  tišini,  poništena  pred  tobom  kao  svjetiljka  koja  gori  i  izgara  pred  Presvetim  Sakramentom. 
Ljubiti,  trpjeti  i  umrijeti.  Amen. 


Srcu  Isusovu  za  grešnike 

Sv.  Veronika  Julijani 

Gospodine  moj  i  Spasitelju,  Isuse  Kriste,  ne  molim  milost  tvoga  presvetog  Srca  samo  za  sebe,  već 
vapijem  k  tebi  i  za  spasenje  nevoljnih  grešnika  koje  si  otkupio  svojim  dragocjenom  Krvlju.  Daj  da 
svi  dođu  k  tvome  Srcu,  tom  izvoru,  tome  moru  neizmjerne  ljubavi,  da  se  u  njemu  očiste  od  svojih 
grijeha,  i  da  od  sada  i  do  vijeka  ljube  jedino  tebe,  jedinog  zaručnika  svoje  ljubavi.  Udijeli  svima, 
kao  i  meni  blaženi  život  u  svome  Srcu.  Amen. 

Molitva  imenu  Isusovu 

Sv.Bernardin 

O  dobri  Isuse,  o  slatki  Isuse,  o  Isuse  Sine  Djevice  Marije,  pun  milosrđa  i  milosti.  O  slatki 
Isuse  smiluj  mi  se  po  velikom  milosrđu  svome.  O  predobri  Isuse  molim  te  zbog  predragocijene  krvi 
tvoje  koju  si  se  udostojao  na  oltaru  križa  proliti  za  nas  nevoljne  grešnike  da  opreš  sva  bezakonja 
naša  udostoj  se  pogledati  na  mene  bijednog  grešnika  koji  ponizno  molim  za  oproštenje  i  tvoje 
presveto  ime  zazivam.  O  ime  Isus,  slatko  ime!  Ime  Isus,  ljubljeno  ime!  Ime  Isus,  spasonosno  ime! 
Jer  što  je  Isus  nego  Spasitelj?  Isuse,  dakle,  radi  presvetoga  imena  svoga  budi  za  mene  Spasitelj, 
spasi  me!  O  Predobrostivi  Isuse  ne  dopusti  da  se  izgubim,  iz  ničega  si  me  stvorio  i  neprocjenjivom 
svojom  krvlju  otkupio.  O  dobi  Isuse,  neka  ne  propadnem  zbog  moga  bezakonja  kad  me  je  već  tvoja 
svemoguća  dobrota  stvorila. 

O  premilostivi  Isuse,  smiluj  mi  se,  dok  je  još  vrijeme  smilovanja,  da  ne  propadnem  u 
vrijeme  suda.  O  predragi  Isuse,  ako  sam  ja  nevoljni  grešnik  po  tvojoj  strašnoj  pravdi  zaslužio  vječne 
muke  zbog  svojih  grijeha,  ufajući  se  u  tvoje  neizmjerno  milosrđe  utječem  se  tebi  i  nadam  se  ćeš  mi 
se  smilovati  koji  si  premilosrdni  otac  milostivi  Gospodar.  O  predragi  Isuse,  koja  korist  od  krvi 
tvoje,  ako  padnem  u  vječno  prokletstvo  jer  te  neće  slaviti  mrtvi  koji  padaju  u  pakao.  O  premilsordni 
Isuse  smiluj  mi  se,  o  preslatki  Isuse  oslobodi  me,  o  milosrdni  Isuse  smiluj  se  meni  grešniku.  O 
Isuse,  Isuse,  Isuse  predobri  primi  me  u  broj  svojih  odabranika,  o  Isuse  spasenje  onih  koji  se  u  te 
vjeruju,  radosti  onih  koji  se  u  te  ufaju,  utjeho  onih  koji  te  zazivaju.  O  Isuse,  slatko  oproštenje  svih 
grijeha  udijeli  mi  milost,  ljubav,  mudrost,  čistoću,  poniznost,  svetu  strpljivost  u  svim  mukama, 
dopusti  mi  da  te  savršeno  ljubim,  hvalim,  da  u  tebi  uživam,  tebi  služim  u  tebi  se  naslađujem  ja  i  svi 
oni  koji  zazivaju  tvoje  presveto  ime.  Amen. 

Isuse  Kriste  sve  moje 

Sv.Augustin 

Ti  si  Krist,  moj  sveti  otac,  moj  milostivi  Bog,  moj  veliki  kralj,  moj  dobri  pastir,  moj  jedini 
učitelj,  moj  predobri  pomoćnik,  moj  prekrasni  miljenik,  moj  živi  kruh,  moj  vječni  svećenik,  moj 
vođa  u  domovinu,  moje  pravo  svjetlo,  moja  sveta  slast,  moj  put  koji  me  upravlja,  moja  prejasna 
mudrost,  moja  čista  prostodušnost,  moj  slatki  mir,  moja  svekolika  sigurnost,  moja  lijepa  baština, 
moj  vječni  spas. 

Kriste  Isuse,  ljubezni  Bože,  zašto  sam  ljubio,  zašto  želio  kroz  sav  svoj  život  išta  osim  tebe, 
Isusa,  svoga  Boga?  Gdje  sam  bio,  kad  nisam  mislio  na  te?  O  vi,  sve  želje  srca  moga,  barem  odsada 
usplamtite  i  gorite  za  Gospodinom  Isusom.  Poletite,  dosta  ste  okasnile.  Žurite  se  za  ciljem  kojem 
idete.  Svojski  tražite  onoga  koga  tražite.  Isuse,  proklet  bio  koji  tebe  ne  ljubi;  gorčine  se  napunio  koji 

tebe  ne  voli.  O  slatki  Isuse,  nek  te  ljubi,  nek  u  tebi  uživa,  nek  se  za  tobom  zanosi  svaka  dobra  duša, 
posvećena  tvojoj  hvali.  Bože  srca  moga  i  baštino  moja.  Isuse  Kriste,  neka  moje  srce  umre  sebi,  i  ti 
budi  život  moj!  Neka  se  u  mojoj  duši  užeže  živi  plamen  tvoje  ljubavi  i  razgori  se  u  savršenu  vatru! 
Nek  plamsa  uvijek  na  žrtveniku  moga  srca!  Nek  upali  svu  moju  nutrinu  i  bukti  do  dna  moje  duše. 
Na  dan  svog  svršetka  neka  dođem  k  tebi  skončan  od  tvoje  ljubavi.  Amen. 

Isuse  jedini  prijatelju 

Sv.Klaudio  la  Colombiere 

Isus  ti  si  jedini  pravi  prijatelj.  Ti  ne  samo  da  sudjeluješ  u  mojim  patnjama  nego  ih  uzimaš  na 
sebe  i  poznaješ  tajnu  po  koji  preobraziš  moje  patnje  u  radost.  Ti  me  dobrostivo  slušaš  i  kad  ti 
iznosim  moje  gorčine  uvijek  ih  zaslađuješ.  Svuda  te  nalazim,  nikada  se  ne  udaljavaš  od  mene.  Bilo 
gdje  da  idem  ti  si  prisutan.  Nije  ti  dosadno  slušati  me  niti  ti  dosadi  činiti  mi  dobro.  Ako  te  ljubim 
siguran  sam  da  ćeš  mi  uzvratiti  ljubav,  ne  trebaju  ti  moja  dobra  niti  ti  osiromašuješ  darujući  me. 
Iako  sam  siromašan  čovjek  nitko  mi  ne  može  ukrasti  tvoje  prijateljstvo.  Sama  smrt  koja  dijeli 
prijatelje  mene  će  s  tobom  sjediniti.  Sve  protivštine  života  ne  mogu  ne  udaljiti  od  tebe  nego 
naprotiv  nikada  ne  živim  tvoju  prisutnost  kao  u  njima.  Ti  mi  nikada  nisi  bliži  doli  kada  mi  izgleda 
da  se  sve  protivi  meni  i  da  se  sve  protiv  mene  urotilo.  Samo  ti  sa  čudesnom  strpljivošću  uspijevaš 
podnositi  sve  moje  mane.  Sve  moje  nevjernosti  i  nezahvalnosti,  iako  te  vrijeđaju,  ne  sprječavaju  te 
da  budeš  uvijek  spreman  samo  ako  ja  to  želim  da  mi  daruješ  tvoju  milosti  i  ljubav.  Amen. 

Isuse  moja  snago  u  kušnjama 

Sv.Klaudio  la  Colombiere 

Da  Isuse  Bože  moj,  ti  ćeš  biti  moja  snaga,  moj  duhovni  vođa,  moj  savjetnik,  moje  strpljenje, 
moje  znanje,  moj  mir,  moja  pravda,  moja  razboritosti.  Tebi  ću  se  utjecati  u  napastima,  u  suhoćama  u 
protivštinama  i  strahovima.  Ničeg  se  više  ne  želim  bojati,  niti  prijevara  niti  đavolskih  zamki  niti 
moje  slabosti,  jer  ćeš  ti  biti  moja  snaga  u  svim  kušnjama  i  obećaj  mi  da  ćeš  to  biti  srazmjerno  mome 
povjerenju.  Ono  što  je  čudesno  jest  da  u  trenutku  kada  me  stavljaš  u  takovo  stanje  daruješ  mi  i  to 
pouzdanje.  Bio  ti  vječno  slavljen  i  ljubljen  od  sveg  stvorenja  ljubljeni  moj  Gospodine.  Što  bih  ja 
postao  da  ti  nisi  moja  snaga?  I  budući  da  si  ti  moja  snaga,  kako  em  uvjeravaš,  što  ne  mogu  učiniti  za 
tvoju  slavu?  “Sve  mogu  u  onome  koji  me  jača”  (Fil  4,13)  Ti  si  uvijek  u  meni  i  ja  u  tebi  na  bilo 
kojem  mjestu,  u  bilo  kojoj  opasnosti,  bilo  koji  neprijatelj  da  mi  prijeti,  uvijek  imam  samnom  moju 
snagu.  Dosta  mi  ova  sigurnost  da  ima  mir  kada  u  jednom  trenutku  se  javljaju  sve  moje  tjeskobe, 
tuge  u  pobuni  naravi  koja  se  toliko  snažno  buni  da  se  bojim  za  moju  ustrajnost  na  putu  savršenstva 
na  koju  si  me  Gospodine  pozvao.  Amen. 

Isuse  rani  moje  srce 

.Su  Bonaventura 

Gospodine  Isuse  Kriste  rani  tvojim  svetim  ranama  moje  srce,  napoji  tvojom  krvlju  moju 
dušu,  da  ja  bilo  gdje  da  idem  vidim  tebe  Raspetoga  i  da  sve  mi  što  potakne  moje  poglede  izgleda  u 
crveno  obojeno  tvojom  predragocienom  krvlju.  Gospodine  daj  da  ja  sa  svom  silinom  duše  tebe 
tražim  i  da  ne  nađem  ništa  izvan  tebe,  da  nijednu  drugu  stvar  osim  tvojih  svetih  rana  ne 
kontempliram.  Udjeli  mi  milost  Gospodine  da  se  sva  moja  utjeha  sastoji  u  tome  da  budem  pribijen  s 
tvojim  ranama,  i  da  moja  najveća  žalost  bude  misliti  na  nešto  izvan  tebe.  Neka  moje  srce  ne  nalazi 
počinka  dok  ne  nađe  tebe.  Ti  koji  si  istinska  bit,  daj  da  u  tebi  nađem  svoj  mir  i  potpuno 
zadovoljenje  mojih  želja. 

Isusu  za  Crkvu  i  svećenike 

Sv.  Faustina  Kowalska 

O  moj  Isuse  molim  te  za  cijeli  Crkvu,  daruj  joj  ljubav  i  prosvijetljene  tvoga  Duha.  podari 
snagu  riječima  svećenika  da  omekšaju  okamenjena  srca  i  da  se  tebi  povrate,  Gospodine.  Daruj  nam 
svetih  svećenika,  ti  sam  ih  uzdrži  u  svetosti.  O  božanski  i  vječni  svećeniče  neka  ih  posvuda  prati 
snaga  tvoga  milosrđa  i  neka  ih  zaštiti  od  padova  i  zamki  đavolskih  koje  on  posvuda  neprestano 
postavlja  dušama  svećenika.  Gospodine  neka  snaga  tvoga  milosrđa  sve  satire  i  uništi  što  bi  moglo 
pomračiti  svetost  jednog  svećenika,  jer  ti  sve  možeš. 

Zahvala  za  kalež  gorčine 

Sv.  Faustina  Kowalska 

Isuse  zahvaljujem  ti  za  svakodnevne  male  križeve,  za  ometanje  mojih  namjera,  za  poniženja  od 
drugih,  za  grube  susrete  s  osobama,  za  neutemeljena  okrivljavanja,  za  slabo  zdravlje  za  iscrpljenost, 
za  zatajenje  vlastite  volje,  za  poništavanje  vlastitoga  ja,  za  manjkavo  priznanje  u  svemu,  za 
poništavanje  svih  planova.  Zahvaljujem  ti  Isuse  za  nutarnje  muke,  za  duhovnu  suhoći,  za  tjeskobe, 
strah,  nesigurnost,  za  tamu  i  nutarnju  turobnost,  za  napasti  i  različite  kušnje,  za  muke  koje  se  teško 
mogu  izraziti,  posebno  za  one  u  kojima  nas  nitko  ne  razumje,  za  čas  smrti,  za  težinu  borbe  u  njoj,  za 
svu  njenu  gorčinu. 

Hvala  ti  Isuse  što  si  ti  najprije  pio  kalež  gorčine  prije  nego  što  si  mi  ga  pružio  razblažena.  sada  sam 
primila  usnama  taj  kalež  tvoje  svete  volje,  neka  mi  bude  kako  je  oduvijek  odredila  tvoja  mudrost. 
Želim  ispiti  kalež  određenja  do  posljednje  kapi,  ne  ispitujući.  U  gorčini  je  moja  radost,  u 
neutješenosti  moja  nada.  U  tebi  Gospodine  sve  je  dobro,  sve  što  pruža  tvoje  očinsko  srce.  Ne 
uzdižem  utjehu  nad  gorčinom,  niti  gorčinu  nad  utjehom,  za  sve  ti  zahvaljujem  Isuse  moje  blago  je 
tebe  gledati  neshvatljivi  Bože.  U  meni  nema  nijedne  kapi  krvi  koja  ne  bi  gorila  od  ljubavi  prema 
tebi.  O  nestvorena  ljepoto,  tko  te  samo  jednom  upozna  taj  ne  može  ništa  drugo  ljubiti.  Osjećam 
beskrajni  bezdan  moje  duše  koji  ništa  ne  može  ispuniti,  do  li  Bog  sam. 

Isuse  učini  velikim  moje  srce 

Sv.  Faustina  KowaIska 

O  Isuse,  razumijem  da  je  tvoje  milosrđe  neistraživo,  stoga  te  molim  učini  moje  srce  tako 
velikim  da  može  preuzeti  potrebe  svih  živih  duša  na  cijelom  svijetu.  O  Isuse  moja  ljubav  doseže  i 
preko  granica  ovoga  svijeta  sve  do  u  čistilištu  trpeći  duša.  za  njih  ću  oprosnim  molitvama  moliti 
milosrđe.  Božje  milosrđe  je  neistraživo  i  neiscrpivo  kao  što  je  i  sam  Bog  nedokučiv.  O  Isuse  učini 
moje  srce  osjetljivim  za  svaku  duševnu  ili  tjelesnu  muku.  O  moj  Isuse,  ja  znadem  da  ti  tako  s  nama 
postupaš  kao  što  mi  postupamo  sa  svojim  bližnjim.  Moj  Isuse  učini  moje  srce  po  tvome  milosrdnom 
srcu,  pomozi  mi  ići  kroz  život  i  pri  tome  svakome  činiti  dobro. 


Isuse  s  tobom  se  ne  bojim  oluja  života 

Sv.  Faustina  Kowalska 

Isuse  moja  duša  je  puna  čežnje  i  s  tobom  se  želim  sjediniti,  ali  tvoja  djela  me  zadržavaju. 
Broj  duša  koje  ti  trebam  dovesti  nije  potpun.  Čeznem  za  mukom  i  trpljenjem.  Neka  se  na  meni 
ostvari  sve  što  si  ti  odvijeka  odredio  o  moj  Stvoritelju  i  Gospodine,  razumijem  samo  tvoj  jezik, 
samo  on  mi  daje  snagu.  Tvoj  Duh  Gospodine  je  Duh  mira,  a  moja  dubina  nije  ničim  uznemirivana, 
jer  Ti  boraviš  tamo.  Gospodine  znam  da  se  nalazim  pod  tvojim  posebnim  pogledom,  planove  koje 
samnom  imaš  ne  ispitujem  plašljivo.  Moja  zadaće  je  primati  sve  iz  tvoje  ruke. 

Ničeg  se  ne  bojim,  premda  bjesni  oluja  i  užasne  munje  sijevaju  oko  mene.  Tada  se  osjećam 
usamljenom,  ali  osjeća  te  moje  srce,  raste  moje  povjerenje  i  vidim  tvoju  svemoć  što  me  drži.  S 
tobom  Isuse  idem  kroz  život,  ispod  duga  i  kroz  oluje  i  užasne  munje  sijevaju  oko  mene.  Tada  se 
osjećam  usamljenom,  ali  osjeća  te  moje  srce,  raste  moje  povjerenje  i  vidim  tvoju  svemoć  što  me 

drži.  Idem  kroz  život  pjevajući  tvome  milosrđu,  neće  zanijemiti  moja  pjesma  ljubavi  dok  ne  bude 
preuzeta  od  anđeoskih  korova.  Nema  nikakve  snage  koja  bi  me  mogla  zadržati  na  putu  prema  Bogu. 

Isuse  obuci  nas  krilima  kreposti 

Sv.Ante  Padovanski 

Gospodine  Isuse  uzdigni  nas  od  zemaljskih  stvari  krilima  kreposti,  obuci  nas  bjelinom 
nevinosti,  da  uzmognemo  nositi  teret  slabosti  naše  braće  i  zaslužimo  doći  k  tebi  koji  si  ponio  naše 
slabosti.  Isuse  dohvat  nas  svojom  milostivom  rukom,  učini  da  iziđemo  iz  zdenca  grijeha  tvojim 
siromaštvom  i  tvojom  poniznošću  izliječi  nas  od  zla  pohote  i  škrtosti,  kako  bismo  sačuvali  jedinstvo 
duha  i  dospjeli  do  tebe.  Gospodine  Isuse  Kriste  poniznoću  iskorijeni  laž  naše  oholosti,  siromaštvom 
odagnaj  lakomost,  strpljivošću  srdžbu,  posluhom  svoje  Muke  potisni  neposlušnost,  kako  bismo 
zavrijedili  s  tobom  se  uvijek  radovati.  Uz  tvoju  pomoć  ti  koji  si  blagoslovljen  u  vijeke 
vjekova.  Amen. 

Isuse  daj  mi  srce  puno  ljubavi  prema  Tebi 

Sv.  Toma  Akvinski 

Isuse  koji  me  toliko  ljubiš  molim  te  uslišaj  me.  Daj  da  tvoja  volja  bude  moja  želja,  moja 
strast  i  moja  ljubav,  daj  da  ja  ljubim  sve  što  je  tvoje  a  pogotovu  Tebe  samoga.  Daj  mi  srce  puno 
ljubavi  za  tebe  da  me  ništa  ne  može  udaljiti  od  tebe.  Daj  mi  srce  jako  i  vjerno  koje  se  ništa  ne  boji  i 
nikada  ne  sustaje,  srce  pravedno  koje  ne  poznaje  krive  putove  zla,  srce  nepobjedivo  uvijek  spremno 
da  se  bori,  srce  hrabro  koje  se  ne  zaustavlja  pred  preprekama,  srce  blago  i  ponizno  kao  što  je  tvoje, 
Gospodine  Isuse. 


Isusu  na  Križu  za  strpljenje 

Sv.Katarina  Sijenska 

Strpljivi  Isuse,  koji  si  nam  dao  život,  ti  si  zaista  strpljivo  preuzeo  na  se  naša  bezakonja  i 
ponio  ih  na  drvo  Križa,  kaznivši  tako  svoje  vlastito  tijelo!  Oprao  si  naše  duše  svojom  krvlju. 
Preporodio  si  nas  na  život  milosti  u  svojoj  krvi  što  si  je  prolio  s  tako  gorućom  ljubavlju  i  s 
istinskom  strpljivošću.  Nestovrena  ljubavi  našeg  Boga!  Poučio  si  me,  preslatka  ljubavi,  da 
podnosim  strpljivo  poput  jaganjca  ne  samo  oštre  riječi  nego  također  i  teške  udarce,  kao  i  nepravde  i 
gubitke. 

Hoćeš  da  budem  nevina  i  neokaljana,  to  jest  da  ne  naškodim  nikome,  ne  samo  onima  koji 
nas  ne  progone  nego  jednako  i  onima  koji  nas  vrijeđaju.  Hoćeš  da  molimo  za  njih  kao  i  za  svoje 
osobite  prijatelje,  preko  kojim  možemo  činiti  dobro  i  zaslužiti  veliku  nagradu.  Isuse,  preslatka 
ljubavi  daj  da  uvijek  vršimo  tvoju  volju,  kao  što  je  uvijek  vrše  tvoji  sveci  i  anđeli  na  Nebu.  Isuse 
slatki,  Isuse  Ljubavi.  Amen. 


Isuse  izbriši  sve  moje  grijehe 

Sv.  Geltruda  Velika 

Ljubljeni  Isuse,  po  Tvome  blagoslovljenom  i  pažljivom  slušanju  pokornika,  izbriši  grijehe 
koje  sam  učinila  slušajući.  Isuse  po  živoj,  blagoj  i  svemogućoj  riječi  koja  izlazi  iz  tvojih 
blagoslovljenih  usta  izbriši  grijehe  koje  sam  ja  svojim  klevetavim  jezikom  učinila.  Po  savršenstvu 
tvojih  djela  i  po  ranama  tvojih  ruku  izbriši  sve  grijehe  koje  sam  učinila  po  mojim  nepravednim 
rukama.  Po  bolnom  naporu  tvojih  blagoslovljenih  nogu  i  po  svetim  ranama  izbriši  sve  nepravde 
koje  sam  učinila  hodeći.  Po  čistoći  nakane  koja  je  posvećivala  tvoje  misli,  po  ljubavi  kojom  je 
gorjelo  Tvoje  presveto  Srce  izbriši  sve  grijehe  i  nepravde  iz  mojih  misli  i  moga  pokvarenog  srca.  Po 
plemenitosti  i  beskrajnoj  svetosti  tvoga  život  izbriši  sve  grijehe  kojima  sam  okaljala  moj  život. 
Operi  me  u  Tvojoj  predragocjenoj  Krvi,  očisti  i  uništi  sve  mrlje  moga  srca  i  moje  duše  da  bi  po 
tvojim  svetim  zaslugama  ja  bila  čista  u  tvojim  očima  i  da  zaslužim  u  buduće  vjerno  opsluživati 
tvoje  zapovjedi.  Amen. 

Isuse  pobjedi  grijeh  i  kralj uj  u  mojoj  duši 

Sv.Bernard 

Dođi  Gospodine  Isuse,  iskorijeni  svaki  korijen  zloće  iz  moje  duše.  Dođi  i  kraljuj  u  njoj. 
Škrtost  se  podiže  i  traži  mjesta  u  meni,  taština  i  umišljenost  žele  mnome  ovladati,  oholost  želi  biti 
kraljica  u  meni,  bludnost  viče  ovdje  ja  zapovijedam,  ogovaranje,  zavist  i  bijes  se  tuku  u  meni  kako 
bi  vidjele  kome  ću  dati  prednost.  Sa  moje  strane  činim  što  mogu  da  se  oduprem,  borim  se  dok  imam 
daha,  zazivam  tebe  Isuse,  Spasitelju  moj,  branim  se  tebi  za  ljubav,  jer  ispovijedam  da  tebi  pripadam. 
Želim  da  Ti  budeš  moj  Bog  i  vičem:  Nemam  drugih  Bogova  osim  tebe  Isuse!  Dođi  Isuse,  moj 
Gospodine,  svojim  moći  rasprši  sve  moje  neprijatelje.  Dođi  i  kraljuj  u  meni  jer  si  ti  moj  kralj  i  Bog 
moga  života.  Amen. 


Isuse  obuci  me  u  Tebe  da  budem  dostojna  zaručnica 

BI.  Elizabeta  od  Presvetog  Trojstva 

Ljubljeni  moj  Gospodine  Isuse  Kriste,  raspeti  zbog  ljubavi,  toliko  želim  biti  dostojna 
zaručnica  tvoga  Srca.  hitjela  bih  da  budeš  obučen  u  slavu,  da  te  ljubim  do  smrti  a  vidim  da  sam 
potpuno  nemoćna.  Molim  te  dakle  obuci  me  u  Tebe,  uli  u  moju  dušu  tvoje  osjećaje,  posjeduj  me,  daj 
da  se  uronim  u  Tebe,  zamjeni  moj  život  s  tvojim  da  bi  moj  život  mogao  ižaravati  Tebe.  Amen. 

Isuse  dopusti  mi  da  te  nasljedujem 

Sv.Ivan  od  Križa 

Isuse  udjeli  mi  trajnu  želju  da  te  nasljedujem  u  svemu  što  činim.  Obasjaj  moj  duh  da  ja 
mo treći  tvoj  primjer  naučim  živjeti  kako  si  ti  živio.  Pomozi  mi  Gospodine  da  se  odreknem  svega 
onoga  što  nije  na  veću  slavu  Božju.  I  sve  zbog  ljubavi  tvoje  Isuse  koji  si  u  cjelom  tvom  životu  htio 
samo  vršiti  volju  Očevu.  Moj  Gospodine  daj  da  ti  ja  služim  čistim  i  nepodijeljenim  srcem  a  d  zbog 
toga  za  uzvrat  ne  očekujem  uspjehe  i  radost,  daj  Isuse  da  ti  služim  i  da  te  ljubim  bez  ikakvih  drugih 
nakana  doli  samo  tvoje  slave  i  časti.  Amen. 

Isuse  ulij  u  moju  dušu  tvoju  svetu  ljubav 

Sv.  Ivan  Bosco 

Gospodine  Isuse  ti  si  mislio  na  mene  prije  nego  li  sam  postojao  i  ljubio  si  me  beskrajnom 
ljubavi.  Ti  si  me  otkupio  tvojim  krvlju  i  u  presvetome  sakramentu  darovao  si  se  meni  kao  hrana. 
Hvala  ti  Isuse.  Gospodine  ti  poznaješ  moju  bijedu,  slabost  i  moje  nagnuće  na  zlo.  Dođi  u  moje  srce 
Isuse  i  očistiti  ga  od  svakoga  grijeha  da  može  odgovoriti  na  tvoju  ljubav  ljubeći  te  više  od  svega. 
Dođi  Bože  moj  i  svako  moje  dobro,  tebe  želi  moje  srce.  Dođi  moj  Spasitelju  radosti  moja  i  sve 
moje.  Dođi  i  ulij  u  moju  dušu  tvoju  svetu  ljubav.  Amen. 


Nauči  me  ljubiti 

Majka  Tereza  iz  Kaikute 

Gospodine  nauči  me  da  ne  govorim  kao  mjed  koji  ječi  ili  cimbal  koji  zveči,  nego  s  ljubavlju. 
Učini  Isuse  da  budem  sposobna  razumjeti  i  daj  mi  vjeru  koja  premješta  gore  ali  s  ljubavlju,  nauči 
me  ljubavi  koja  je  uvijek  strpljiva  i  ljubezna,  nikada  ljubomorna,  preuzeta,  egoistična  i  preosjetljivu, 
ljubav  koja  nalazi  radost  u  istini,  uvijek  spremna  oprostiti,  vjerovati  nadati  se  i  podnositi,  da  bi  na 
kraju  kad  se  sve  stvari  rastoče  i  kada  sve  bude  jasno  ja  mogla  biti  slab  ali  postojan  odraz  tvoje 
savršene  ljubavi. 

Gospodine  kad  sam  gladna  pošalji  mi  nekoga  kome  je  potrebna  hrana,  kad  sam  žedna  pošalji  mi 
nekoga  kome  je  potrebno  piće.  Kad  mi  je  hladno  pošalji  nekoga  tko  se  treba  zgrijati,  kad  sam 
ožalošćena  pošalji  mi  nekoga  da  ga  tješim,  kad  mi  moj  križ  postane  pretežak,  pošalji  mi  nekoga  s 

kim  ću  njegov  križ  podijeliti;  kad  sam  siromašna  pošalji  me  nekoga  u  potrebi;  kad  nemam  vremena 
pošalji  mi  nekoga  kome  mogu  pomoći  nekoliko  trenutaka;  kad  sam  ponižena  daj  da  mogu  nekoga 
pohvaliti;  kad  sam  obeshrabrena,  pošalji  mi  nekoga  koga  treba  ohrabriti,  kad  trebam  razumijevanje 
drugih  pošalji  mi  nekoga  tko  treba  moje  razumijevanje,  kada  trebam  nekoga  tko  će  se  brinuti  o  meni 
pošali  mi  nekoga  za  koga  seja  moram  pobrinuti;  kada  mislim  samo  na  sebe,  privuci  moju  pažnju  na 
druge  osobe.  Amen. 


Isuse  ja  nema  drugog  vremena  nego  samo  danas 

Sv  Tereza  iz  Lisieuxa 

Gospodine  Isuse  moj  život  je  jedan  prolazni  trenutak,  jedan  trenutak  koji  bježi  i  odlazi.  Ti 
znaš  Bože  moj  da  ja  za  ljubiti  te  nemam  drugog  vremena  doli  samo  danas.  Nije  važno  Gospodine 
ako  je  budućnost  nepoznata  i  tamna.  Ne  ja  te  ne  mogu  moliti  za  sutra.  Isuse  danas  čuvaj  čisto  moje 
srce,  pokri  me  tvojom  sjenom  i  neka  to  ne  bude  nego  samo  danas.  Ja  neman  drugo  vrijeme  nego 
damo  ovo  prolazno  danas  da  bi  donijela  plod  u  tvojoj  ljubavi,  jedan  grozd  u  kojemu  svako  zrno  je 
jedna  duša.  Isuse  udjeli  mi  danas  žar  jednog  apostola.  Amen. 

Molitva  djetetu  Isusu 

Sv.  Alfons  Marije  Liguori 

Moj  Isuse,  Sine  Stvoritelja  neba  i  zemlje,  Ti  u  jednoj  hladnoj  štalici  imaš  jasle  za  kolijevku, 
malo  slame  za  krevet  i  siromašnu  odjeću.  Anđeli  Te  okružuju  i  slave  ali  ne  umanjuje  tvoje 
siromaštvo,  predragi  Isuse,  Otkupitelju  naš,  što  si  siromašniji  to  te  više  ljubim,  jer  si  zaglio 
siromaštvo  da  nas  privuče  tvoja  ljubav.  Da  si  se  rodio  u  palači,  da  si  imao  kolijevku  od  zlata,  da  su 
te  služili  najveći  zemaljski  kraljevi  ljudi  bi  te  više  poštovali,  ali  manje  ljubili;  umjesto  toga  ova 
štalica  gdje  ležiš,  ovo  grubo  odijelo,  slama  na  kojoj  počivaš,  jasle  koje  ti  služe  za  kolijevku;  sve  to 
potiče  naša  srca  da  Te  ljube!  reći  ću  ti  sa  sv.Bernardom:”Sto  više  postaješ  siromašan  zbog  mene  to 
si  draži  mojoj  duši”!  Jer  ako  si  takav  postao,  to  si  učinio  dan  nas  obogatiš  svojim  dobrima,  to  jest 
tvojom  milošću  i  slavom.  Isuse  tvoje  siromaštvo  je  ponukalo  tolike  svece  da  sve  ostave:  bogatstva, 
časti,  krune,  da  bi  živjeli  siromašni  s  Tobom  siromahom.  O  moj  Spasitelju  pomozi  mi  da  ne  budem 
navezan  na  zemaljska  dobra,  da  budem  dostojan  tvoje  svete  ljubavi  da  Te  posjedujem,  beskrajno 
Dobro.  Još  ću  te  moliti  sa  sv.Ignacijem  Loyolskim:”  Daj  mi  tvoju  ljubav  i  bit  ću  bogat,  ne  tražim 
drugo,  dostaje  imati  samo  Tebe,  moj  Isuse,  moj  Živote,  moje  Sve!  Ljubljena  majko  Marijo  isprosi 
mi  milost  da  ljubim  Isusa  i  da  uvijek  budem  od  njega  ljubljen”!  Amen. 

Isuse  daj  mi  kruh  ljubavi 

Sv.  Bernardica 

Gospodine  moj  Isuse  molim  te  daj  mi  kruh  ljubavi,  kruh  poniznosti,  kruh  poslušnosti. 
Gospodine  Bože  moj  daj  mi  kruh  snage  da  se  odreknem  svoje  volje  i  da  je  poistovjetim  sa  tvojom 
voljom.  Isuse  gospodine  moj  daj  mi  kruh  nenavezanosti  na  stvorenja  i  kruh  strpljenja  da  znam 
prihvatiti  patnje  srca.  Da  bi  bila  dostojna  da  Ti  služim  u  siromasima  spremna  sam  na  sve  i  na 
najteže  patnje.  Daj  mi  Isuse  kruh  života  da  naučim  ne  željeti  drugo  nego  samo  i  u  svemu  željeti 
tebe.  Amen 

Zahvala  za  životna  poniženja 

Sv.  Bernardica 

Zahvaljujem  ti  Isuse  za  siromaštvo  u  kome  su  živjeli  mama  i  tata,  za  to  što  nam  ništa  nije 
uspijevalo,  za  pad  mlina,  za  to  što  sam  morala  čuvati  djecu,  stražariti  uz  ovce,  za  stalni  umor... 
Hvala  ti  Bože  moj  za  javnog  tužioca  i  za  komesara,  za  žandare,  za  tvrde  riječi  svećenika 
Peyramale..Za  dane  kad  si  dolazila  Marije  Gospo  i  za  one  kad  nisi  došla,  neću  ti  se  znati  odužiti  već 

tek  u  raju.  Ali  i  za  dobivenu  pljusku,  za  podsmjehe,  za  klevete,  za  one  koji  su  me  držali  ludom,  za 
one  koji  su  me  sumnjičili  misleći  da  lažem,  da  radim  iz  koristi. .  .hvala  ti  Majko. 

Za  pravopis  koji  nikad  nisam  znala,  za  pamćenje  kojeg  nikada  nisam  imala,  za  moju  neukost 
i  moju  glupost,  hvala  Ti.  Hvala  ti,  jer  kad  bi  postojalo  na  zemlji  neukije  i  gluplje  dijete  ti  bi  ga  bila 
odabrala.  Hvala  Ti  Isuse  zato  što  je  moja  majka  umrla  daleko,  za  bol  koju  sam  osjetila  kad  me  je 
moj  otac,  umjesto  da  zagrli  svoju  mali  Bernardincu  nazvao:  sestro  Marijo  Bernardico.  Hvala  ti  za 
srce  koje  si  mi  dao,  toliko  nježno  i  osjetljivo,  a  koje  si  napunio  gorčinom. . . 

Za  to  što  je  majka  Jozefina  javno  rekla  da  od  mene  nema  nikakve  koristi,  hvala  ti,  za 
sarkazam  majke  učiteljice,  za  njen  grubi  glas,  njezinu  nepravednost,  njezinu  ironiju  i  za  kruh 
poniženja,  hvala  ti.  Zato  što  sam  bila  takva  daje  Majka  Tereza  mogla  o  meni  reći:  Nikad  joj  dosta 
ne  popuštajte.  Hvala  što  sam  bila  ona  povlaštena  kad  je  dolazilo  do  strogih  ukora  tako  da  su  druge 
časne  sestre  govorile:  Kako  je  lijepo  što  nisam  Bernardinca.  Hvala  ti  što  sam  bila  Bernardinca  kojoj 
su  prijetili  zatvorom  pošto  sam  vidjela  tebe  Majko... ta  Bernardinca  toliko  bijedna,  nikakva  da  je 
svijet  gledajući  govorio:  Ovo  bi  to  trebala  biti  ta?  Bernardinca  koju  su  ljudi  gledali  kao  rijetku 
životinju,  za  ovo  tijelo  koje  si  mi  dao,  dostojno  sažaljenja  koje  trune...,  za  ovu  bolest  koja  peče  kao 
vatra  i  bolest  gušenja,  za  moje  trule  kosti,  za  znojenje  i  temperaturu,  za  tupe  i  oštre  bolove... hvala 
Ti  moj  Bože.  Za  ovu  dušu  koju  si  mi  dao,  za  pustinju  nutarnje  suhoće,  za  tvoje  noći  i  Tvoje  munje, 
tvoju  šutnju  i  tvoje  gromove,  za  sve.  Za  Tebe  i  kad  si  bio  prisutan  i  kad  si  mi  nedostajao  hvala  ti 
Isuse. 


Pouzdanje  u  Isusove  zasluge 

Sv.Alfons  Marija  Liguori 

Isuse  ljubavi  moja,  kakvu  li  mi  nadu  ulijeva  tvoja  muka!  Kako  se  mogu  bojati  da  neću  dobiti 
oproštenje  svojih  grijeha,  raj  i  sve  potrebne  milosti  kad  mi  je  svemogući  Bog  dao  svu  svoju  Krv? 
Isuse,  nado  moja,  ljubavi  moja,  da  mene  ne  izgubiš,  htio  si  izgubiti  svoj  vlastiti  život.  Ljubim  te 
više  od  svega,  Otkupitelju  moj  i  Bože  moj.  Ti  si  se  sav  predao  za  me  i  ja  ti  darujem  svu  svoju  volju  i 
ponavljam:  ljubim  te  i  uvijek  ću  govoriti,  ljubim  te.  Tako  ću  uvijek  govoriti  u  ovom  životu  i  umrijeti 
želim  tako  da  mi  posljednje  riječi  budu:  Bože  moj  ljubim  te,  kako  bih  te  od  ovoga  trenutka  počeo 
ljubiti  ljubavlju  koja  kroz  cijelu  vječnost  neće  prestati. 

Ljubim  te  dakle,  a  jer  te  ljubim,  kajem  se  radi  svakog  zla  kojim  sam  te  uvrijedio.  Bijedan  li 
sam!  da  ne  izgubim  neko  kratko  zadovoljstvo,  toliko  sam  puta  izgubio  tebe,  beskonačno  dobro.  Ova 
mije  misao  najveća  muka,  ipak  se  tješim  da  je  tu  beskonačna  dobrota  koja  neće  prezreti  srce  koje 
ljubi.  Kad  bih  mogao  umrijeti  za  tebe,  koji  si  umro  za  mene.  Otkupitelju  moj  nadam  se  od  tebe 
vječnom  spasenju  u  drugom  životu,  a  u  ovom  nadam  se  ustrajati  u  tvojoj  ljubavi  i  zato  odlučujem  da 
ću  je  ovdje  uvijek  tražiti.  A  ti  mi  po  zaslugama  svoje  smrti  daj  da  ustrajem  u  toj  molitvi.  To  molim  i 
tome  se  nadam  i  od  tebe,  Kraljice  moja  Marijo.  Amen. 

Isuse  dat  ću  se  potpuno 

Sv.  Bartolomea  Capitanio 

Gospodine  Isuse  Ti  si  me  naučio  da  ljubav  prema  tebi  ne  može  nikada  biti  odijeljena  od 
ljubavi  prema  bližnjemu.  Od  sada  moj  Gospodine  sve  ono  što  si  mi  darovao  neću  čuvati  za  mene. 
Život,  zdravlje,  talenti,  misli,  riječi,  djela,  dobra  sve  ću  staviti  na  raspolaganje  drugima.  Pogotovo 
ću  ljubiti  najsiromašniju  braću  i  nastojat  ću  da  osjete  svu  moju  ljubav.  Bože  moj  ako  bih  zbog  njih 
bila  primorana  trpjeti  i  glad  bit  ću  sretna.  Odričem  se  svake  nepotrebne  stvari  i  živjet  ću  samo  od 
onoga  što  je  uistinu  neophodno  pa  da  budem  na  raspolaganju  malenima,  siromasima  i  bolesnicima. 
Isuse  ovo  Ti  svečano  obećavam  i  želim  učiniti.  Amen. 

Isuse  živjet  ću  samo  zato  da  te  ljubim 

Sv.  Genima  Galgani 


Ljubim  te  Isuse,  pomozi  mi  da  te  ljubim  još  više.  Isuse  htjela  bi  te  ljubiti  onom  istom 
čistoćom  kojom  te  ljube  djevice,  istom  jakošću  kojom  te  ljube  mučenici,  istom  ljubavlju  kojom  te 
ljubi  tvoja  majka  Marija.  Ljubit  ću  te  Isuse,  uvijek  ću  te  ljubiti  u  osvit  dana  i  u  smiraj  noći.  Ljubit  ću 
te  svakoga  časa  u  svakom  trenutku  moga  života.  Živjet  ću  da  te  ljubim  i  umrijet  ću  da  te  ljubim. 
Kada  ću  Isuse  prijeći  iz  tame  u  svjetlo,  iz  smrti  u  život,  iz  straha  da  te  izgubim  u  radost  da  te 
posjedujem?  Dođi  Gospodine  Isuse! 


Isusu  u  Getsemaskom  vrtu 

Sv. Alfons  Marija  Liguori 

Ljubljeni  Isuse!  U  ovom  vrtu  ne  vidim  ja  ni  bičeve  ni  trnovu  krunu  ni  oštre  čavle  koji  te 
probadaju,  a  tvoje  presveto  lice  ipak  oblij eva  krv.  To  je  zbog  tvoje  pomisli  na  moje  grijehe  i  grijehe 
svih  ljudi.  Naši  grijesi  prouzrokovali  su  tvoj  krvavi  znoj.  Da  smo  mi  manje  griješili  manje  bi  ti  trpio 
u  Getsemaskom  vrtu  i  na  gori  Kalvariji.  Mi  smo  svojim  grijesima  mučili  tvoje  ljubezno  Srce  koje 
nas  je  toliko  ljubilo.  Trpeći  Spasitelju!  Kad  već  nemam  drugog  sredstva  da  te  utješim,  osim  da  se 
kajem  za  svoje  grijehe,  ja  se  kajem  i  mrzim  na  ih  od  svega  srca  svoga.  Daj  mi  duboko  i  snažno 
kajanje  da  za  cijeloga  svoga  života  oplakujem  grijehe  svoje  i  one  cijeloga  svijeta.  Neka  to  bude 
mala  nadoknada  za  neizmjernu  ljubav,  koju  si  nam  iskazao.  Neka  tvoja  dragocjena  krv  opere  sve 
ljage  naših  duša. 

Priznajem  odveć  je  maleno  dobro  koje  ti  nudim  za  nadoknadu.  Ah  ja  sjedinjujem  svoje  pokajanje  s 
mukama  koje  je  tvoje  Srce  osjećalo  kad  si  se  u  Getsemanskom  vrtu  molio  i  krvavim  znojem  znojio. 
Ja  sjedinjujem  ono  malo  dobra  što  uz  tvoju  pomoć  činim  s  neizmjernim  zaslugama  tvoga  presvetoga 
Srca.  U  tvoje  Presveto  Srce  se  stalno  uzidam  da  ću  naći  oproštenje  i  milost,  da  tebi,  Bogu  i 
Spasitelju  svome  s  pravom  revnošću  i  stalnom  ljubavlju  služim.  Amen. 

Moj  Isuse,  nećemo  se  nikada  rastaviti 

Sv.Gemma  Galgani 

Gospodine  moj  Isuse,  kad  se  moje  usne  približavaju  tvojima  da  te  poljubim  daj  da  osjetim 
žuć  kojom  te  napoj iše.  Kad  se  moja  ramena  naslone  na  tvoja  daj  da  osjetim  tvoje  bičeve.  Kad  se 
tvoje  Tijelo  daje  meni  daj  da  osjetim  tvoju  Muku,  kad  se  moja  glava  tebi  privija  daj  da  osjetim  tvoje 
trnje,  kad  se  moja  bok  približava  tvome  daj  da  osjetim  kolje  kojim  te  probodoše.  Umro  si  na  križu 
daj  da  i  ja  umrem  iz  ljubavi.  Oh  kad  bi  mogla  mojom  krvlju  oprati  sva  mjesta  na  kojim  si  bio 
vrijeđan.  O  Bože  moj,  Isuse  moj,  Spasitelju  moj,  hitjela  bi  za  tebe  uvijek  gorjeti,  živjeti  umrijeti  iz 
čiste  ljubavi.  Uzdišem  za  trenutkom  kad  ću  uroniti  u  tebe.  O  sveta  ljubavi  zapali  me!  Sve  mi  je 
dosadno,  sve  mije  muka,  ništa  ne  želim  od  ovoga  svijeta,  želim  jedino  tebe  ljubiti.. Nebeska  ljubavi. 

Molitva  Predragocjenoj  Krvi 

Sv.Gašpar  del  B ufalo 

O  Rane  i  Predragocjena  Krvi  moga  Gospodina  ja  vas  vječno  blagoslivljam.  Ljubavi  moga 
izranjenoga  Gospodina!  Koliko  smo  daleko  od  toga  da  Tebi  budemo  suobličeni.  Krvi  Isusa  Krista 
balzame  naših  duša,  izvore  svakog  milosrđa,  daj  da  moj  jezik  krvlju  zarumenjen  svakodnevnim 
slavljenjem  svete  Mise  tebe  blagoslvilje  sada  i  zauvijek.  Gospodine  tko  te  neće  ljubiti?  Tko  neće 
goriti  ljubavlju  za  Tebe?  Tvoje  rane,  tvoja  Krv,  tvoj  trnje,  Križ:  božanska  Krv  na  poseban  način 
prolivena  do  zadnje  kapljice  kojim  gromkim  glasom  viče  mome  jadnom  srcu!  Jer  Ti  si  bio  u  agoniji 
da  me  spasiš,  umro  si  za  mene,  i  ja  ću  dati,  ako  treba,  život,  da  dođem  do  blaženog  posjedovanja 
Neba.  Isuse  Ti  si  za  nas  postao  otkupljenje.  Iz  tvoga  otvorenog  boka,  korablje  spasa,  ognja  ljubavi, 

poteče  Krv  i  Voda  spomen  dobara  sakramenata  i  žalosti  tvoje  ljubavi,  Isuse  koji  si  nas  oprao  u 
tvojoj  Krvi.  Amen. 


Slavnoj  i  predragocjenoj  Krvi  Kristovoj 

Sv.  Katarina  Sijenska 

Slavna  i  predragocijena  Krvi  Kristova  ti  si  naša  kupelj  i  pomazanje  našim  ranama.  Da  ti  si 
uistinu  kupelj  jer  u  kupaonici  nalaziš  toplu  vodu  i  sve  ostalo  što  je  potrebno.  Zato  i  kažem  da  u  nam 
Ti  u  toj  slavnoj  kupaonici  daješ  toplinu  božanske  ljubavi,  to  jest  vječnoga  Boga  u  kome  prebiva 
Riječ  koja  je  bila  u  početku.  Nalaziš  vodu  u  krvi  jer  iz  krvi  izlazi  voda  milosti.  Neprocjenjiva 
preslatka  ljubavi  ogradio  si  se  zidom  našeg  čovještva  čime  te  je  zaogmulo  vrhovno  vječno  uzvišeno 
Božanstvo.  Ti  si  sada  Bog-Čovjek.  Tako  je  savršeno  to  sjedinjenje  koje  ni  smrt  ni  bilo  koje 
stvorenje  ne  može  rastaviti.  Zato  se  tu  i  nalazi  toliko  veselja,  svježine  i  utjehe  u  krvi.  Zato  se  u  krvi 
nalazi  oganj  božanske  ljubavi.  Krepošću  božanskog  Bića  Krv  jaganjca  dobiva  svu  svoju  vrijednost. 
Ali  time  tim  sjedinjenjem  ljudske  naravi  sa  Bogom  žrtva  te  Krvi  dobiva  svu  svoju  vrijednost. 

O  Krvi  Kristova  ti  rastjeruješ  tamu  i  daješ  čovjeku  svjetlost  da  upozna  istinu  kao  i  svetu 
volju  vječnog  Oca.  Ti  ispunjaš  dušu  milošću  koja  joj  daje  život  i  oslobađaš  je  od  vječne  smrti. 
Slatka  Krvi  ti  oslobađaš  dušu  od  sebeljublja  koje  je  slabi.  Ti  je  zaogrćeš  ognjem  božanske  ljubavi. 
Milostiva  Krvi  kroza  te  i  u  tebi  se  nalazi  blago  Božjeg  milosrđa.  Ti  si  ona  slavna  Krv  gdje  svaki 
neznalica  može  prepoznati  i  vidjeti  istinu  vječnoga  Oca,  istinu  neizrecive  ljubavi  koja  nas  je  stvorila 
na  sliku  i  priliku  Božju.  Vječna  Krvi,  kažem  vječna  jer  si  sjedinjena  s  vječnom  božanskom  naravi. 
Slatka  Krvi  koja  uskrisuješ  mrtve.  Krvi  ti  si  dala  život.  Ti  si  otklonila  tamu  s  očiju  slijepih  duša  i 
dala  im  svjetlost.  Slatka  ljubavi,  ti  si  uklonila  nesloge,  zaodjenula  si  gole,  nahranila  gladne,  napojila 
žedne,  kao  i  one  koji  još  danas  žeđaju  za  tom  krvlju.  Mlijekom  svoje  slatkoće  nahranila  si  djecu,  to 
jest  one  koji  su  se  pokazali  malenima  i  s  iskrenom  poniznošću,  kao  i  nevine  s  anđeoskom  čistoćom. 
Krvi  Kristova  tko  se  ne  bi  htio  tobom  opojiti!  Jedino  oni  sebičnjaci  koji  ljube  sami  sebe  i  ne 
osjećaju  tvoj  miris. 


Sve  je  tvoje  Gospodine  raspolaži  mojom  slobodom 

Sv.Ignacije  Loyolski 

Vječni  Gospodaru  svih  stvari!  Uz  tvoju  milost  i  pomoć  prinosim  Ti  evo  svoju  žrtvu  pred 
neizmjernom  tvojom  dobrotom  i  pred  licem  tvoje  preslavne  Majke  i  svih  svetaca  i  svetica  nebeskog 
dvora  te  izjavljujem  da  želim  i  da  hoću  i  da  je  to  moja  promišljena  odluka  samo  ako  je  na  veću 
službu  Tebi  i  na  tvoju  proslavu  da  slijedim  tebe  podnoseći  svaku  nepravdu  i  svaku  porugu  i  sve 
siromaštvo  u  zbilji  kao  i  srcem,  samo  ako  me  Tvoje  presveto  Veličanstvo  bide  hitjelo  odabrati  i 
primiti  u  takav  život  i  stalež. 

Uzmi,  Gospodine  i  primi  svu  moju  slobodu,  moju  pamet,  moj  razum  i  svu  moju  volju,  sve 
što  imam  i  posjedujem.  Ti  si  mi  to  dao,  tebi  Gospodine  sve  vraćam,  sve  je  tvoje  raspolaži  sa  svime 
po  svojoj  volji.  Daj  mi  samo  svoju  ljubav  i  milost  i  to  mi  dosta. 

Pa  i  kad  ne  bi  bilo  Raja  ljubio  bi  te 

Sv.  Franjo  Ksaverski 

Ti  znaš  o  Bože  moj  da  ako  te  ljubim  nije  zbog  Raja  koji  si  mi  obećao.  Ako  se  bojim 
uvrijediti  te  nije  zbog  Pakla  koji  bi  zaslužio.  Ti  sam  me  privlačiš,  Ti  sam  i  vidjeti  te  Bože  moj  i 
Gospodine  Isuse  prikovana  na  Križu  u  smrtnim  mukama.  Tvoja  ljubav  je  tako  zagospodarila  mojim 
srcem  da  kad  i  ne  bi  bilo  Raja  ljubio  bi  te,  kad  i  ne  bi  bilo  pakla  svetim  strahom  bi  te  se  bojao.  Ništa 
od  onoga  što  mi  daruješ  ne  potiče  moju  ljubav  jer  i  kad  se  ne  bi  nadao  onome  čemu  se  nadam 
jednako  bi  te  ljubio  kao  što  te  ljubim! 

Molitva  pod  križem 

Sv.  Terezija  Avilska 

O  Bože,  Ti  koji  vječito  živiš,  misliš  li  da  Te  ja  ljubim  radi  budućih  nagrada  koje  si  mi  obećao 
u  svom  Kraljevstvu?  Misliš  li  da  Te  ljubim  radi  palmi,  radi  harfi,  radi  divota  i  krasota,  radi  slasti 
kojima  se  nadam  u  Kraljevstvu?  O  ne,  radi  toga  Isuse  Te  ja  ne  ljubim.  Ljubim  te  zato  jer  si  bio 
bijedan  i  jadan,  jer  si  pretrpio  sve  one  boli,  jer  si  podnio  sva  poniženja...  Ti  si  Bog,  a  okovan  si 
lancima  i  krvnici  Te  vode  na  stratište...  Ljubim  Te  zato  jer  si  bio  natjeran  da  vapiš  svome  Ocu: 
"Bože  moj,  Bože  moj,  zašto  si  me  ostavio?!..."  Ljubim  Te  više  radi  Tvoje  smrtne  muke  i  radi  Tvoje 
smrti,  nego  li  radi  Tvoga  uskrsnuća.  Zamišljam  da  Ti  kao  uskrsnuli  i  kao  Onaj  koji  uzlazi  plavim 
svodom  u  svoje  Kraljevstvo  i  koji  pod  nogama  držiš  cijeli  svemir,  mnogo  manje  trebaš  svoju 
službenicu  nego  onda  kad  visiš  na  križu. 

I  dok  stojim  pored  Tebe  u  smrtnoj  Tvojoj  muci,  čini  mi  se  kao  da  sam  se  vratila  u  krajeve 
koje  poznajem:  kao  da  sam  već  jednom  promatrala  taj  brežuljak,  taj  put  natopljen  grimizom  Tvoje 
krvi....  Čini  mi  se  kao  da  sam  ja  ta  Magdalena,  svetica  Tvoja  preljubljena,  koja  jeca  tu,  pod  Tvojim 
križem.  Meni  se  čini  da  sam  to  ja...  Znam  da  je  ona  velika  svetica.  Ipak  znam  da  u  mojem  srcu 
njezino  srce  plače,  sve  suze  njezinih  očiju  izviru  ispod  mojih  očnih  kapaka.  Moja  je  zdvojnost  tako 
velika  i  tako  grozna  da  dvije  zdvojnosti  tako  slične  ne  mogu  ni  opstojati...  Ne...  Ona  Te  nije  više 
ljubila  od  mene...  Znam  da  sam  slaba  i  da  su  moja  djela  manje  zaslužna  pred  Tobom,  ali  usprkos 
tome:  ona  Te  nije  više  ljubila  od  mene... 

Jedan  jedini  put  ona  se  bacila  pod  Tvoje  noge,  u  prašinu  natopljenu  Tvojom  krvlju,  a  ja?! 
Koliko  sam  puta  to  učinila?!  Jer,  evo,  nemalo  svaku  večer  obnavlja  se  za  me  kalvarijska  žrtva.  I 
nakon  tolikih  proteklih  vjekova  ja  u  svoj  ozbiljnosti  i  stvarnosti  proživljavam  ovaj  čas,  u  koji  je, 
dok  je  vladala  tama,  naočigled  cijelog  svijeta  umro  Bog,  moj  Stvoritelj...  Svojim  pogledima  žudno 
gledam  križ  Tvojega  mučeništva  na  kojemu  jasno  razabirem  bjelinu  Tvojega  tijela  osvijetljenu 
svjetlošću  moje  ljubavi,  dok  je  cijeli  dio  moje  ćelije  utonuo  u  grobnu  tamu. 

Ti  i  ja,  Gospodine,  i  nitko  više.  Mi  smo  tako  tijesno  jedno  uz  drugo,  a  ipak  tako  rastavljeni. 
Ja  tako  nisko  klečim  pod  Tvojim  nogama,  a  Ti  tako  uzvišen  visiš  nada  mnom  u  toj  stravičnoj 
beskonačnosti,  čavlima  prikovan  na  te  cedrove  grede.  Klečim  na  koljenima,  bez  riječi,  bez  šapta,  ali 
cijelo  moje  tijelo  dršće  radi  muka  Tvojega  tijela,  trnje  s  Tvoje  glave  zabija  se  u  moje  sljepoočnice. 
Čavli  s  Tvojih  ruku  razdiru  moje  ruke,  rana  Tvojih  prsiju  krvari  u  mojem  srcu.  I  makar  klečim  ovdje 
dolje  u  prašini,  to  se  ja  ipak  u  živoj  vjeri  i  ljubavi  stapam  sa  svojim  Bogom...  da  se  i  ja  osjećam 
razapeta  s  Njim,  tamo  gore.. 


Isuse  pogledaj  na  moju  bijedu 

SV.  Faustina  Kowalska 

O  Isuse  ti  vidiš  kako  sam  slaba,  stoga  ostani  uvijek  uza  me.  Ti  moj  najbolji  učitelju  vodi  sve 
moje  djelovanje  i  cijelo  moje  biće.  Stvarno  Isuse  bojim  se  kad  pogledam  na  svoju  bijedu.  Ipak 
istodobno  smirujem  se  kad  pogledam  tvoje  neiscrpivo  milosrđe,  koje  je  za  cijelu  vječnost  veće  nego 
moja  bijeda,  ovo  držanje  odijeva  me  tvojim  moći  i  radošću  koja  dolazi  iz  spoznaje  tebe, 
nepromjenjiva  istino,  ti  štitiš  vječno. 

Isuse  vječna  istino  ojačaj  moje  slabe  snage.  Ti  gospodine  sve  možeš.  Znam  da  su  moji 
napori  bez  tebe  ništavni.  O  Isuse  ne  skrivaj  se  preda  mnom,  jer  bez  tebe  ne  mogu  živjeti.  Usliši 
vapaj  moje  duše!  tvoje  milosrđe  Gospodine  je  neiscrpivo  smiluj  se  mojoj  bijedi.  Tvoje  milosrđe 
nadilazi  razum  anđela  i  ljudi  zajedno.  Iako  mi  se  čini  da  me  ti  ne  čuješ  svoje  sam  povjerenje  uronila 
u  more  tvoga  milosrđa.  Znam  da  me  nećeš  razočarati  u  mom  povjerenju.  Hvala  ti  Isuse  da  mogu 
spoznati  bezdan  moje  bijede.  Znam  da  sam  bezdan  ništavila.  Bez  štita  tvoje  milosti  u  jednom  bi 
trenutku  propala  u  ništavilo.  Stoga  zahvaljujem  ti,  o  Bože  sa  svakim  kucajem  srca  za  tvoje  veliko 
milosrđe  prema  meni.  Amen. 

Molitva  za  poniznost 

Sv.  Terezija  od  Djeteta  Isusa 

O  Isuse,  za  vrijeme  svoga  zemaljskog  hodočašća  rekao  si:  «Učite  se  od  mene  jer  sam  krotak 
i  ponizan  srcem  i  naći  ćete  mir  dušama  svojim»(Mt  11,  29).  Svemogući  vladaru  neba,  da,  moja  duša 
nalazi  pokoj  kada  vidi  kako  se  Ti  zaodjeven  odijelom  sluge  tako  duboko  ponizuješ  perući  noge 
svojim  apostolima.  Sjećam  se  tada  onih  riječi,  što  si  ih  izgovorio  da  nas  poučiš  kako  ćemo  vršiti 
poniznost:  «Primjer  sam  vam  dao,  kako  ja  učinih  vama,  tako  i  vi  činite.  Nije  sluga  veći  od  svoga 
gospodara.  Kada  to  znate,  blago  vama,  ako  to  činite. »  (Iv.  15  -17)  Ja  razumijem,  o  Gospodine,  ove 
riječi  koje  su  izašle  iz  Tvoga  blagoga  i  poniznog  Srca  i  hoću  ih,  tvojom  pomoću,  djelatno  izvršiti. 
Hoću  da  se  u  poniznosti  snizujem  i  svoju  volju  podlažem  volji  mojih  susestara,  a  da  im  se  ni 
najmanje  ne  protivim,  ili  da  istražujem  da  li  imaju  ili  nemaju  pravo  zapovijedati  mi.  Nitko,  o  moj 
Prelj ubijeni,  nije  imao  ovo  pravo  prema  Tebi,  a  ipak  si  bio  pokoran,  ne  samo  prebla  enoj  Djevici  i 
sv.  Josipu,  nego  i  samim  tvojim  krvnicima.  Sada  u  svetoj  Hostiji  vidim  kako  se  spuštaš  u  najdublje 
poništenje.  S  kakvom  poniznosti,  o  Kralju  slave,  pokoravaš  se  svim  Tvojim  svećenicima  i  ne  činiš 
razlike  među  onima  koji  Te  ljube,  i  onima  koji  su,  nažalost,  mlaki  ili  hladni  u  Tvojoj  službi.  Oni 
mogu  sat  prikazivanja  Svete  Žrtve  požurivati  ili  odlagati,  Ti  si  uvijek  spreman  da  na  njihovu  riječ 
siđeš  s  nebesa. 

O  moj  Preljubljeni,  kako  krotak  i  ponizan  mi  se  ukazuješ  pod  koprenom  bijele  Hostije!  Da 
me  naučiš  poniznosti,  nisi  se  mogao  dublje  poniziti.  Zato  ću  i  ja,  da  odgovorim  tvojoj  ljubavi, 
izabrati  zadnje  mjesto  dijeleći  tako  Tvoja  poniženja  kako  bijednom  «mogla  imati  dijela  s  Tobom»  u 
kraljevstvu  nebeskom.  Zaklinjem  Te,  moj  božanski  Isuse,  pošalji  mi  jedno  poniženje  svaki  put  kad 
pokušam  izdići  se  iznad  drugih. 

Ali,  o  Gospodine,  Ti  poznaš  moju  slabost.  Svako  jutro  odlučujem  da  ću  se  vježbati  u 
poniznosti,  a  navečer  spoznajem  da  sam  učinila  mnogo  pogrešaka  oholosti.  Tada  sam  u  napasti  da 
postanem  malodušna,  ali  znadem  -  malodušnost  nije  drugo  nego  oholost.  Stoga,  o  moj  Bože, 
stavljam  sve  svoje  pouzdanje  samo  u  Tebe.  Pošto  Ti  sve  možeš,  udostoj  se  u  moju  dušu  usaditi 
krepost  koju  molim.  Da  postignem  ovu  milost  od  Tvojega  beskrajnoga  milosrđa,  često  ću  ponavljati 
pred  Tobom:  «Isuse,  blaga  i  ponizna  Srca,  učini  srce  moje  po  Srcu  svome !»  Amen. 

Svetome  licu  Gospodinovu 

Sv.  Terezija  od  Djeteta  Isusa 

O  Isuse,  koji  si  u  svojoj  okrutnoj  muci  postao  «prezir  ljudi  i  muž  boli»,  častim  Tvoje  božansko  Lice 
na  kojem  je  nekada  sjala  ljepota  i  blagost  božanstva,  i  koja  je  sada  radi  mene  postalo  kao  lice 
gubavca!  U  ovim  iznakaženim  crtama  ipak  upoznajem  Tvoju  beskrajnu  ljubav  i  gorim  od  želje  da 
Te  ljubim  i  da  učinim  da  Te  svi  ljudi  ljube.  Suze,  koje  su  tako  preobilno  tekle  iz  Tvojih  očiju,  čine 
mi  se  kao  dragocjeni  biseri  koje  ću  skupiti  i  njihovom  beskrajnom  cijenom  kupiti  duše  siromašnih 
grešnika. 

O  Isuse,  Tvoje  klanjanja  dostojno  Lice  jedina  je  ljepota  koja  očarava  moje  srce!  Zaklinjem 
Te,  utisni  svoju  božansku  sliku  duboko  u  moje  srce  i  rasplamti  ga  svojom  ljubavlju  da  uskoro 
dođem  do  gledanja  Tvojega  slavnog  Lica  na  nebu.  Amen. 

MOLITVE  DUHU  SVETOME 


Duše  Sveti  Bože  ljubavi 

Sv.Ljudevit  Marija  Grignion  Montfortski 

Dođi  Oče  svjetla,  dođi  Bože  ljubavi,  oblikuj  moju  molitvu,  pokaži  mi  istinu,  daj  da  u  moju 
dušu  siđe  žar  tvog  plamena,  neka  prožme  moju  dušu  i  ispuni  je  Bogom.  Dođi  Duše  Sveti  koji 
podižeš  mučenike,  ispovjedaoce,  apostole,  proroke,  velike  heroje  i  velika  srca.  Moj  spasitelj  je 
slijedio  tvoje  vodstvo,  da  bi  ga  nasljedovao  vodi  i  mene  kao  njega.  Duše  Sveti,  ti  koji  činiš  čuda 
nemoćnim  smrtnicima,  nadahnjuješ  proroštva  neukim  siromasima  snagom  svoje  milosti  ojačaj 
moju  slabost,  govoreći  dubinama  moga  srca  istopi  led  koji  je  u  mojoj  duši.  Udalji  me  od 
pomodarstva,  puta  kojim  mnogi  hode,  od  tog  komotnog  privida  punog  bezumnosti  i  nepravde. 
Pokaži  mi  put  gotovo  svima  nepoznat  koji  bez  privida  sigurno  vodi  ravno  u  Nebo  k  tebi. 

Duše  Sveti  milošću  otvori  moje  uši  da  čuju  riječi  vjere,  da  bi  opsluživao  divote  tvog  božanskog 
zakona,  da  bi  samo  Boga  slušao  preko  svakog  propovjednika,  i  vičući  odbacio  lažni  svijet.  Govori, 
tvoje  riječi  tražim  dan  i  noć,  govori  sruši  idole  koji  se  bore  protiv  tvoje  ljubavi,  govori  da  bi  pjevao 
pobjedu  protiv  svih  mojih  neprijatelja,  govori  da  bih  posjedovao  slavu  i  njoj  se  podložio.  Govori 
Duše  Sveti,  učini  da  u  mom  srcu  pro vrije  izvor  žive,  čiste  i  spasonosne  vode  koja  će  spasiti  najveće 
grešnike,  ozdraviti  neizlječive,  na  kojemu  će  otvoriti  oči  i  zadobiti  oproštenje  najveći  grešnici  i 
poletjeti  k  nebesima.  Više  od  Magdalene,  od  Lazara  u  grobu,  od  Samaritanke  tražim  tu  vodu,  želim 
je  piti,  znam  da  je  dragocjeni  dar,  i  što  je  dar  veći  Ti  ćeš  biti  više  proslavljen. 

Podupri  moju  nemoć,  živuća  sam  trstika,  zaustavi  moju  nepostojanost.  Mijenjam  se  više  od 
vjetra,  rasprši  moje  neznanje,  slijepac  sam  od  rođenja  smiri  moje  strasti  u  protivnom  ću  propasti. 
Bez  tebe  moja  duša  je  pustinja,  prazni  se  od  svakog  dobra.  Bez  tebe  trčim  putem  propasti  i  za 
sitnicu  padnem,  ne  mogu  ni  misliti,  ni  reći,  ni  činiti  bilo  kakvo  dobro  za  Boga  osim  ako  mi  ti  u 
svemu  pomogneš.  Udijeli  mi  tvoju  mudrost,  slast  istine,  ljubav  koja  potiče  a  ne  sili  volju,  tu  plodnu 
milost,  očaravajuću  privlačnost,  sveti  i  duboki  mir  i  svemoguću  pomoć.  Ako  želiš  da  plačem,  da  mi 
je  srce  potrešeno  tad  mi  daj  mržnju  na  moje  grijehe,  daj  da  te  dobro  upoznam  i  uzljubit  ću  te.  Obrati 
me  veliki  učitelju  i  bit  ću  obraćen. 

Ti  se  ne  želiš  protiviti  mojoj  zloj  volji  i  zbog  toga  se  trebam  bojati  moje  vlastite  slobode. 
Privlačnostima  i  pozivima  tvoje  milosti  prečesto  sam  se  opirao,  predajem  se  svom  vlašću  uzmi 
mjesta  u  meni.  Veliki  Bože  budi  učitelj  mom  srcu  kako  bih  ljubio,  mom  duhu  kako  bi  spoznao, 
mom  jeziku  kako  bih  poticao,  mojim  sjetilima  i  moćima  kako  bih  dobro  činio  i  trpio  i  u  svemu  ti 
služio.  Učini  od  mog  srca  hram,  od  mog  jezika  instrument  da  svima  govorim  rječito  i  primjerom.  Po 
Isusu  i  Mariji  u  meni  moćni  vladaj  da  bi  vječno  slavio  samo  Boga.  Djevice  sveta  i  vjerna,  zaručnice 
Duha  Svetoga,  promijeni  moje  buntovno  u  ponizno  i  raskajano  srce.  Daj  mi  poslušno  srce  vjerno 
glasu  Duha  da  bi  živio  sveto  Evanđelje  njegove  savjete  i  zapovijedi. 

Molitva  Duhu  Svetom  za  svaki  dan 

Sv.Augustin 

O  božanska  ljubavi,  sveta  zajednico  Svemogućega  Oca  i  preblaženoga  Sina,  svemoguća 
pomoći,  Duše  Sveti,  predobri  tješitelju  žalosnih!  Izlij  se  svojom  jakom  silom  u  dno  srca  moga, 
prebivaj  u  njemu  i  razveseli  sve  tamne  kutove  te  zapuštene  kuće  trakom  svoga  svijetla;  pohodi  me  i 
oplodi  obilnom  rosom  svojih  milosti  tvrdu  zemlju  moje  duše,  koja  odavno  potpuno  suha  gine  i 
vene.  Rani  strelicom  svoje  ljubavi  moju  nutrinu,  užezi  i  pronikni  spasonosnim  plamenom  duh  moj, 
rasvijetli  me  ognjem  svete  revnosti  i  sažezi  sve  što  je  nečisto,  a  što  se  tako  čvrsto  drži  duše  mi  i 
tijela!  Napoji  me  rijekom  svojih  slasti,  da  više  ne  pođem  za  otrovnom  slašću  ovoga  svijeta.  Sudi  mi 
Gospodine,  i  odvoji  me  od  naroda  nesvetoga,  uči  me  vršiti  tvoju  volju,  jer  Ti  si  Bog  moj!  Vjerujem 
da  Ti  svakoga  u  kome  stanuješ,  činiš  hramom  Oca  i  Sina.  Blago  onome,  tko  Te  za  gosta  primi,  jer  će 
se  po  te  u  njemu  nastaniti  Otac  i  Sin. 

Dođi,  predobri  Tješitelju  žalosne  duše,  Zaštitniče  i  Pomoćniče  u  sreći  i  nesreći!  Dođi,  štite 
slabih,  pomoćniče  palih!  Dođi,  učitelju  poniznih,  uništitelju  oholih,  dođi  preljubezni  Oče  sirotih, 


456 


okrepitelju  bolesnih,  zvijezdo  morska  onih  koji  plove  na  moru,  luko  spasa,  jedini  ukrase  svih  živih  i 
jedini  spas  umirućih!  Dođi,  Duše  Sveti,  smiluj  mi  se  i  promijeni  me  po  svojoj  volji.  Udostoj  se  k 
meni  doći,  da  ti  moja  poniznost  prema  tvojoj  veličini,  moja  slaboća  prema  tvojoj  jakosti,  prema 
punini  tvoga  milosrđa  omili.  Po  Isusu  Kristu,  mojemu  Spasitelju,  koji  s  Ocem,  u  tvome  jedinstvu 
živi  i  kralj uje  u  sve  vijeke  vjekova.  Amen. 

Duhu  Svetome  za  pobožnost  Njegovoj  Zaručnici 

Sv.Ljudevit  Marija  Grignion  Montfortski 

O  Duše  Sveti!  udijeli  mi  sve  ove  milosti  i  zasadi,  zalijevaj  i  uzgajaj  u  duši  mojoj  ljubeznu 
Mariju,  to  pravo  Drvo  života,  da  raste,  cvjeta  i  donese  obilne  životne  plodove.  O  Duše  Sveti!  udijeli 
mi  veliku  pobožnost  i  veliku  naklonost  prema  Mariji,  svojoj  božanskoj  Zaručnici,  daj  da  nađem 
veliku  pomoć  u  njezinu  materinskom  krilu  i  neprestano  utočište  u  njezinu  milosrđu,  da  u  njoj  -  na 
naravan  način  -  oblikuješ  u  meni  Isusa  Krista,  velikog  i  moćnog,  sve  do  punine  njegove  savršene 
dobi.  Tako  budi. 


Duhu  Svetome  da  po  Mariji  svojoj  zaručnici  oblikuje  Božje  Sinove 

Sv.Ljudevit  Marija  Grignion  Montfortski 

Duše  Sveti,  spomeni  se  da  proizvedeš  i  uobličiš  sinove  Božje  sa  svojom  božanskom  i 
vjernom  Zaručnicom  Marijom.  Ti  si  s  njome  i  u  njoj  uobličio  glavu  izabranih;  ti  moraš  s  njome  i  u 
njoj  uobličiti  i  udove.  Od  tebe  ne  proizlazi  nijedna  božanska  osoba  u  Bogu,  ali  zato  ti  sam 
uoblikuješ  sve  božanske  osobe  izvan  Boga,  i  svi  sveti  koji  su  bili  i  koji  će  biti  do  kraja  svijeta  bit  će 
djelo  tvoje  ljubavi  koja  se  ujedinjuje  s  Marijom.  Spomeni  se  svoje  zajednice.  To  je  tvoja  zajednica, 
stvorena  tvojom  milošću;  ako  čovjek  na  nju  prvi  metne  ruku,  neće  ništa  postići;  ako  što  svojega 
metne  s  tvojim,  pokvarit  će  sve,  srušit  će  sve.  Svoje  se  zajednice  spomeni:  to  je  tvoje  djelo,  veliki 
Bože;  ti  ga  ostvari,  jer  je  ono  posve  božansko:  od  svih  strana  svoje  vladavine  skupi,  pozovi,  saberi 
svoje  izabranike  da  podigneš  četu  protiv  svojih  neprijatelja. 

Duše  Sveti  daj  mi  nutarnji  pogled 

Sv.  Augusti n 

Dođi  u  moj  život  Duše  Sveti,  Duše  mudrosti,  daj  mi  nutarnji  pogled  da  vidim  i  čujem,  da  se 
ne  navežem  na  materijalni  svijet  nego  da  uvijek  težim  za  duhovnim  stvarima.  Dođi  u  mene  Duše 
Sveti,  Duše  ljubavi  ispuni  moje  srce  ljubavlju.  Dođi  u  mene  Duše  Sveti,  Duše  istine  daj  mi  da 
dođem  do  spoznanja  istine  u  svoj  njenoj  punini.  Dođi  u  mene  Duše  Sveti,  izvore  žive  vode  za  život 
vječni  dam  mi  milost  da  gledam  Očevo  lice  u  životu  i  radosti  bez  kraja.  Amen. 

Duše  Sveti  preori  zemlju  moga  srca 

Sv  Grgur  iz  Nareka 

O  moćni  Duše  ulij  u  moju  dušu  rosu  tvoje  blagosti,  preplavi  je  puninom  tvoje  milosti.  Preori 
tvrdu  zemlju  moga  srca  da  mogu  prihvatiti  Riječ  i  donijeti  plod.  Samo  po  tvojoj  beskrajnoj  mudrosti 
svi  darovi  cvatu  i  sazrijevaju  u  nama.  Ispruži  tvoju  desnicu  nada  mnom  i  ojačaj  me  po  milosti  tvoga 
velikog  milosrđa.  Rasprši  iz  moje  duše  magle  zabluda  i  tame  grijeha  da  mogu  podići  moj  duh  i  srce 
od  zemaljskih  stvari  prema  nebu.  Amen! 

Duše  Sveti  blažen  onome  koji  zasluži  Tebe  ugosti 

SV.  Anselmo 

Svemogući  Duše  Tješitelju  prožmi  dubine  moga  srca  sa  tvojom  božanskom  moći.  Dođi  u 
mene,  slatki  goste  duše,  obasjaj  sjajem  tvoga  svjetla  svaki  mračni  kutak  moga  srca.  Dođi  u  mene 
slatka  utjeho  pohodi  i  oplodi  tvojom  rosom  moj  neplodni  i  tamom  isušeni  duh.  Dođi  u  mene  izvore 

žive  vode  da  se  napojim  na  potocima  tvoje  ljubavi  da  ne  bi  više  nalazio  radost  u  ispraznim  užicima 
ovoga  svijeta.  Blažen  onaj  koji  zasluži  Tebe  ugostiti,  s  Tobom  će  doći  i  nastaniti  se  Otac  i  Sin.  Dođi, 
zvijezdo  mornara,  sigurna  luko  brodolomnika.  Dođi  sjaju  svakoga  stvorenja,  umirućih  jedini  spase. 
Amen. 


Duh  Sveti  i  vječnost 

Sv.Alfons  Marija  Liguori 

Duše  Sveti  koji  si  bezbrojnim  milostima  ispunio  Marijinu  dušu  i  ulio  u  srca  apostola  ljubav  i 
gorljivost  zapali  tvojom  ljubavlju  i  moje  srce.  Ti  si  Božji  Duh  daj  mi  jakost  protiv  zlih  duhova.  Ti  si 
vatra  upali  i  u  meni  plamen  ljubavi.  Ti  si  svjetlo:  prosvijetli  me  daj  da  upoznam  svijet.  Ti  si 
golubica:  udjeli  mi  čistoću  u  djelima.  Ti  si  blagi  lahor  povjetarca  pun  ljupke  miline  rasprši  oluje 
mojih  strasti.  Ti  si  jezik,  nauči  me  kako  te  bez  prestanka  slaviti.  Ti  si  oblak,  osjeni  me  tvojom 
zaštitom.  Ti  si  darovatelj  svih  nebeskih  darova  udijeli  mi  život  milosti,  posveti  me  tvojom  ljubavi, 
vodi  me  tvojom  mudrošću,  u  tvojoj  dobroti  primi  me  kao  posvojeno  dijete  i  spasi  me  po  tvome 
milosrđu  da  se  umorim  i  sustanem  ljubiti  te  blagoslivljati  te  i  slaviti  te  u  ovome  životu  i  zauvijek  u 
vječnosti.  Amen. 

Duh  Sveti  i  Evanđelje 

Sv.  Toma  Akvinski 

Dođi  Duše  Sveti  u  moju  dušu.  Daj  mi  tvoj  razum  da  mogu  upoznati  Oca  i  meditirati  riječi 
evanđelja.  Daj  mi  tvoj  žar  da  te,  potaknut  tvojom  Riječi  tražim,  u  osobama  koje  susrećem  i 
događajima  današnjega  dana.  Daj  mi  tvoju  mudrost  da  znam  živjeti  i  suditi  u  svjetlu  Riječi  ono  što 
sam  danas  proživio.  Udjeli  mi  ustrajnost  da  sa  strpljenjem  dublje  ponirem  u  poruke  Božju 
objavljenu  u  Evanđelju  i  da  zadobijem  svjetlo  za  život,  da  ljubim  život  i  Gospodina  Života.  Daj  mi 
tvoje  pouzdanje  da  znam  od  sada  biti  u  otjastvenom  zajedništvu  s  Bogom  u  iščekivanju  da  se 
sjedinim  s  njim  u  vječnosti  gdje  će  njegova  Riječ  konačno  biti  potpuno  objavljena  i  potpuno 
ostvarena. 


Duh  Sveti  i  misao 

Kardinal  J.H.Newman 

Gospodine  treba  mi  tvoj  nauk,  Ti  me  pouči  svrsishodno  potrebama  svakoga  dana.  Treba  mi 
pravi  osjećaj  za  Boga  da  spoznajući  jedan  dio  objavljenih  stvari  vjere  budem  spreman  prihvatiti 
druge,  daj  da  razumijem  istinu  o  tebi  i  da  imam  srce  otvoreno  za  sve  ostale  istine  ili  spasi  me  barem 
da  gledam  krivo  istinu  i  da  je  takovom  prikazujem.  Treba  mi  svjetlo  Duha  Svetoga  koji  je 
prosvjetljivao  duh  svetih  Otaca  da  učim  ono  što  su  oni  učili  da  mislim  kako  su  oni  mislili  i 
pogotovu  spasi  me  svake  posebnosti  moje  misli  koja  nije  istinita  a  koja  me  vodi  daleko  od  tebe. 
Duše  Sveti  daj  mi  rad  da  znam  razlučiti  pravo  i  lažno  u  svakom  umnom  radu.  Amen. 

Duh  Sveti  i  božji  mir  u  duši 

Fenelon 

Gospodine  gdje  je  Duh  Sveti  koji  treba  da  bude  moj  život?  On  koji  je  duša  moje  duše,  gdje 
je?  Ne  osjećam  ga  i  ne  nalazim  ga.  U  mojim  osjećajima  nalazim  samo  slabost,  u  mojoj  duši 
raspršenost  i  laž  u  mojoj  volji  samo  nepostojanost  i  podijeljenost  između  tvoje  ljubavi  i  tisuću 
beskorisnih  stvari.  Gdje  je  dakle  tvoj  Duh?  Zašto  ne  dođe  u  moju  dušu  i  ne  stvori  mi  novo  srce  koje 
će  biti  po  srcu  tvome?  O  Bože  moj,  shvaćam  da  će  se  udostojiti  tvoj  Sveti  Duh  dođi  i  kraljevati  u 
mojoj  jadnoj  duši  ako  se  potpuno  otvori.  Dođi  Duše  Sveti,  Ti  ne  možeš  naći  većeg,  golog  siromaha, 
bjednijeg,  zapuštenijeg  i  slabijeg  od  mojega  srca.  Dođi  i  sobom  donesi  mir,  ne  onaj  mir  ljudskog 
obilja  koje  teče  kao  rijeka  nego  mir  uzvišeni,  mir  koji  dolazi  od  žrtve,  strpljenja,  siguran  u 
gorčinama,  čist,  dubok,  koji  se  ne  uznemirava  jer  se  temelji  na  odricanju  samoga  sebe.  Amen. 

Duše  Sveti  u  tebi  mogu  reći:  Abba,  Oče 

Sv.Bernard 


Duše  Sveti,  dušo  duše  moje  samo  u  tebi  mogu  uzviknuti  Abba, Oče.  Ti  Duše  Božji  potičeš 
molitvu  u  mome  srcu  i  kazuješ  mi  što  treba  moliti.  Duše  ljubavi  probudi  u  meni  ljubav,  samo  ti 
možeš  probuditi  tu  ljubav  da  hodim  putevima  Božjim.  Duše  svetosti  tu  istražuješ  dubine  duše  u 
kojoj  stanuješ  i  ne  podnosiš  u  njoj  ni  najmanje  nesavršenosti,  sažeži  ih  sve  ognjem  tvoje  ljubavi.  O 
Duše  slatki  i  blagi  usmjeri  uvijek  moju  volju  prema  tvojoj  da  ja  nju  mogu  jasno  spoznati,  žarko 
ljubiti  i  sprovesti  u  djelo.  Amen. 


Duh  Sveti  i  rane  srca 

Sv.  Hildegrada 

Plemenu  Duha  Svetoga  tješitelja,  životvorni  Duše  svega  stvorenja  Ti  si  jedini  svet,  ti  si 
izvor  svake  ljepote.  Ti  si  svet,  udostoj  se  tvojom  pomasti  pomazati  skršena  srca,  ti  si  svet,  dahom 
svetosti  liječi  duboke  rane  naših  duša.  Štite  života,  nado  svih  članova  Crkve,  zaklone  ljepote,  spasi 
blagoslovljene.  Zaštiti  one  koje  je  neprijatelj  zarobio,  oslobodi  utamničene  koje  božja  moć  usprkos 
svemu  hoće  da  spasi.  Po  tebi  su  oblaci  gonjeni  vjetrom,  po  tebi  iz  stijene  ističe  izvor  žive  vode  i 
teku  potoci,  po  tebi  se  zemlja  pokriva  zelenilom.  Ti  vodiš  i  upravljaš  mudracima,  nadahnjuješ 
mudrost  i  daruješ  radost.  Slava  tebi  koji  si  sam  Slava  i  radost  života,  nada  i  čast  bez  mrlje,  Ti  koji 
daruješ  svako  svjetlo.  Amen 


Duše  Sveti  očisti  moju  dušu 

Sv.  Franjo  Asiški 

Svemogući  Bože,  vječni  pravedni  i  milosrdni  Oče  daruj  mi  da  po  tvojoj  milosti  uvijek  vršim 
tvoju  volju  i  da  želim  ono  što  ti  hoćeš.  Očisti  moju  dušu  da  obasjana  svjetlom  Duha  Svetoga  i 
upaljena  njegovo  ljubavlju  može  slijediti  primjer  Tvoga  Sina  i  našega  Gospodina  Isusa  Krista.  Daj 
mi  da  po  tvojoj  milosti  dođem  k  tebi  uzvišeni  i  svemogući  Bože  koji  živiš  i  kralj uješ  u  slavi  u 
savršenom  trojstvu  i  jedinstvu  za  sve  vijeke  vjekova.Amen. 

Duhu  Svetome,  da  budem  potpuno  Božja 

Sv.  Terezija  Avilaska 

Duše  Sveti  ti  sjedinjuješ  moju  dušu  s  Ocem,  potiči  je  gorljivim  željama  i  učini  da  izgara 
plamenom  tvoje  ljubavi.  Duše  Sveti  koliko  si  dobar  sa  mnom,  daj  da  te  uvijek  slavim  i 
blagoslivljam  za  veliku  ljubav  koju  izlijevaš  u  moje  srce.  Bože  moj  i  Stvoritelju  jeli  moguće  da 
postoji  netko  tko  te  ne  ljubi?  toliko  vremena  nisam  te  ljubila!  Oprosti  mi  Gospodine.  Duše  Sveti  daj 
mi  tvoju  ljubav  i  dopusti  da  moju  duša  bude  potpuno  Božja  i  da  ga  služi  bez  ikakvih  osobnih 
interesa  nego  samo  jer  je  Otac  moj  koji  me  ljubi.  Moj  Bože  i  sve  moje  ima  li  možda  koja  druga 
stvar  koju  bi  mogla  željeti?  Samo  Ti  si  dostatan.  Amen. 

Duše  Sveti  dođi  u  srce  svakoga  čovjeka 

sv.  Ivan  Pavao  II 

Dođi  duše  Sveti,  dođi  Duše  Tješitelju,  dođi  i  utješi  srce  svakoga  čovjeka  koji  plače  u  očaju. 
Dođi  Duše  Sveti,  dođi  Duše  svjetla  dođi  i  oslobodi  srce  svakoga  čovjeka  od  tame  grijeha.  Dođi 
Duše  Sveti,  dođi  Duše  istine  i  ljubavi,  dođi  i  napuni  srce  svakog  čovjeka  koji  bez  ljubavi  i  istine  ne 
može  živjeti.  Dođi  Duše  Sveti,  dođi  Duše  života  i  radosti,  dođi  i  daruj  svakom  čovjeku  puninu 
zajedništva  s  Ocem  i  Sinom,  u  životu  i  u  vječnoj  radosti  za  koju  je  stvoreno  i  određeno  ljudsko  srce. 
Amen. 

Duhu  Svetom,  izvoru  mira  i  svjetla 

BI.  Mirjam  od  raspetoga,  karmelićanka 

Duše  sveti!  Izvore  mira  i  svjetla:  dođi  me  prosvijetliti!  Gladna  sam:  dođi  me  nahraniti! 
Žedna  sam:  dođi  me  napojiti!  Slijepa  sam:  dođi  da  progledam!  siromašna  sam:  dođi  me  obogatiti! 
Neznajuća  sam:  dođi  me  poučiti!  Dođi,  moja  utjeho!  Dođi,  moja  radosti!  Dođi,  moj  mire,  moja 
snago,  moje  svjetlo!  Duše  Sveti,  tebi  se  predajem!  Duše  Sveti,  prosvijetli  me!  Ljubavi  Božja,  sažgaj 
me!  Na  pravi  put  vodi  me!  Marijo,  Majko  moja,  pogledaj  me!  S  Isusom  blagoslovi  me!  Od  svakoga 
zla,  od  svake  prijevare,  od  svake  opasnosti,  očuvaj  me! 

Molitva  Duhu  Svetom;  ostajem  s  vama 

BI.  Edith  Stein 

Ti  li  si  slatko  svjetlo,  što  me  ispunja  i  moga  srca  tamu  rasvjetljuje?  Vodiš  me  poput  majčine 
ruke,  i  ako  bi  me  napustio,  ne  bih  više  znala  ni  korak  učiniti.  Ti  si  prostor  koji  okružuje  moj  bitak  i 
u  sebi  ga  skriva.  Iz  tebe  otpušten  u  ništavilo  se  pada,  iz  kojeg  ti  na  svjetlo  uzdižeš.  Ti,  bliži  meni 
nego  ja  samoj  sebi  i  unutamjiji  od  moje  najdublje  nutrine  a  ipak  nedokučiv  i  neshvatljiv,  kojeg  ni 
jedno  ime  ne  obuhvaća:  Duše  Sveti  -  vječna  ljubavi!  Nisi  li  ti  slatka  mana,  što  se  iz  srca  Sina  u 
moje  srce  pretače,  anđela  i  svetaca  hrana?  On,  koji  je  iz  smrti  ustao  na  život,  on  je  i  mene  na  nov 
život  probudio  iz  sna  smrti.  I  nov  život  daje  mi  iz  dana  u  dan,  i  jednom  neka  me  njegova  punina 
prožme,  život  od  tvoga  života  -  da,  ti  sam:  Duše  Sveti  -  vječni  živote! 

Ti  li  si  zraka,  koja  od  prijestolja  suca  bijesnu  i  prodrije  u  dubinu  noći  duše,  koja  nikad  sebe 
samu  ne  spozna?  Milosrdno-neumoljivo  prodire  ona  u  bore  skrivene.  Uplašena  od  pogleda  sebe 
same,  ustupa  prostor  svetom  strahu,  početku  one  mudrosti,  koja  dolazi  iz  visine  i  u  visinu  nas  čvrsto 
usidruje,  u  tvom  djelovanju,  koje  nas  nanovo  stvara:  Duše  Sveti  -  zrako  sveprožimajuća!  Ti  li  si 
punina  duha  i  snage,  kojim  Janje  skida  pečate  s  Božjeg  vječnog  promisla?  Tobom  poticani  jašu 
glasnici  Suda  svijetom  i  oštrim  mačem  razlučuju  kraljevstvo  svjetla  od  kraljevstva  noći.  Onda  će 
biti  novo  nebo  i  nova  zemlja,  i  sve  dolazi  na  svoje  pravo  mjesto,  po  tvome  dahu:  Duše  Sveti  - 
pobjednička  silo! 

Ti  li  si  graditelj,  koji  vječnu  katedralu  sazda,  što  od  zemlje  kroz  nebo  seže?  Tobom  oživljeni 
uzdižu  se  stupovi  visoko  i  stoje  nerazorivo  čvrsti.  Označeni  vječnim  imenom  Božjim  uspravljaju  se 
prema  svjetlu,  noseći  kupolu,  koja  sveti  hram  okrunjujući  zatvara,  tvoje  djelo  koje  svijet  obuhvaća: 
Duše  Sveti  -  Božja  oblikujuća  ruko!  Ti  li  si,  koji  svijetlo  zrcalo  stvori,  najbliže  prijestolju 
Svevišnjega  nalik  moru  od  kristala  u  kojem  se  božanstvo  ljubeći  motri?  Ti  se  priginješ  nad  tvoga 
stvorenja  najljepšim  djelom  i  bliješteći  svijetli  ti  tvoj  vlastiti  sjaj  ususret.  I  svih  bića  čista  ljepota 
sjedinjena  u  dragom  liku  Djevice,  tvoje  zaručnice  bez  mane:  Duše  Sveti  -  Stvoritelju  svemira! 

Ti  li  si  slatka  pjesma  ljubavi  i  svetog  straha,  što  vječno  odjekuje  oko  prijestolja  Trojstva,  svih 
bića  čisti  zvuk  u  sebi  spaja?  Suglasje  koje  glavi  udove  pridružuje,  u  kojem  svaki  svoga  bitka 
tajanstven  smisao  sretan  nalazi  te  kličući  ižarava,  slobodno  opušten  u  tvome  strujanju:  Duše  Sveti  - 
vječno  klicanje! 


Molitve  Duhu  Svetome 

Sv.  Katarina  Sijenska 

Dođi,  Duše  Sveti,  u  moje  srce  i  svojom  moći  privuci  ga  sebi!  Daj  mi  svoju  ljubav  i  strah! 
Čuvaj  me,  Gospodine  Isuse  Kriste,  od  svake  zle  misli.  Ogrij  me  svojom  presvetom  ljubavlju,  sveti 
moj  Oče  i  mili  moj  Gospodine,  pomaži  mi  u  svakom  mojem  radu.  Amen. 

Slatka  ljubavi  i  neprocjenjivo  dobro,  ti  služiš  i  poslužuješ  svoje  najbjednije  stvorove.  O 
ljubavi!  O  vatro  ljubavi!  Budući  daje  Duh  Sveti  čvrsto  odijelo  koje  odbija  svaki  udarac,  odijelo 
vatre  protiv  hladnoće,  hrana  da  ne  umreš  od  gladi,  krevet  da  se  odmoriš.  On  Duh  Sveti,  slatki  je 
pratilac  duše.  On  će  biti  uz  nas  na  koncu  našeg  života,  da  se  odmorimo  na  krevetu  u  tihom  moru 
božanske  Biti,  gdje  ćemo  vječno  gledati  Boga. 

Vječnom  Ocu  za  dar  Duha  Svetoga 

Sv.  Katarina  Sijenska 

O  Oče,  ognju  ljubavi!  Ti  si  nam  dao  najobilnijega  i  najblažega  Duha  Svetoga  da  nam  bude 
poslužiteljem.  On  je  ljubav,  On  je  ona  čvrsta  ruka  koja  je  držala  probodenu  i  čavlima  prikovanu 
Riječ  na  drvu  križa.  On  je  učinio  da  ono  preslatko  tijelo  dade  svu  svoju  krv  koja  nam  jedina  može 
dati  život  i  držati  skupa  svaki  kamen  naše  zgrade.  Svaka  nam  krepost  dobro  dolazi  i  daje  život  ako 
se  samo  temelji  na  Kristu  i  ako  je  orošena  njegovom  krvlju.  Da,  on  nas  je  sazdao  sa  svojom  krvlju  i 
podigao  tako  čvrsti  zid  da  ga  ni  đavli,  ni  stvorovi,  ni  tuča,  ni  oluje,  ni  vjetar  ne  mogu  srušiti  ako  to 
mi  ne  želimo. 


Duše  Sveti  vodi  me 

Kardinal  Mercier 

Duše  Sveti,  dušo  duše  moje,  klanjam  Ti  se,  i  molim  te,  prosvijetli  me,  vodi  me  jačaj  me,  tješi 
me!  Reci  mi  što  moram  učiniti;  daj  mi  svoje  naloge!  obećajem  ti,  da  ću  se  podložiti  svemu  što  Ti 
želiš  od  mene  i  prihvatiti  sve  što  budeš  dopustio  da  me  snađe.  Daj  mi  samo  milost  da  spoznam  i 
vršim  tvoju  volju.  Podaj  nam,  Svemogući  Bože,  da  revnim  molitvama  zavrijedimo  primiti  Duha 
Svetoga,  da  njegovo,  milošću  budemo  izbavljeni  od  svih  napasti  i  da  zadobijemo  oproštenje  svojih 
grijeha. 

Duše  Sveti  ljubavi  Oca  i  Sina  nadahnjuj  mi  uvijek  što  trebam  misliti,  što  i  kako  trebam  reći, 
što  trebam  prešutjeti,  što  trebam  pisati,  kako  trebam  djelovati,  što  činiti  da  bi  tražio  tvoju  slavu, 
dobro  duša  i  moje  posvećenje.  O  Isuse  u  tebe  stavljam  sve  svoje  povjerenje.  Amen. 

Duše  Sveti  usavrši  u  nama  Isusovo  djelo 

BI.  papa  Ivan  XXIII. 

Duše  Sveti,  utješitelju,  usavrši  u  nama  djelo  koje  je  započeo  Isus,  daj  da  naša  molitva  koju 
obavljamo  u  ime  čitavoga  svijeta  bude  snažna  i  postojana;  ubrzaj  kod  svakoga  od  nas  sazrijevanje 
do  dubokog  duhovnog  života;  daj  oduševljenje  našem  apostolatu  koji  želi  dostići  sve  ljude  i  sve 
narode,  sve  koje  je  otkupila  Kristova  krv  i  koji  su  njegova  baština,  obuzdaj  u  nama  preuzetnost  i 
uzdigni  nas  prema  svetoj  poniznosti,  prema  pravom  strahu  Gospodnjem,  prema  plemenitoj 
hrabrosti. 

Neka  nas  nijedna  zemaljska  sputanost  ne  spriječi  da  budemo  vjerni  našem  zvanju,  neka  nikakav 
interes  ne  sputava  zahtjeve  pravednosti,  neka  nikakva  proračunatost  ne  ograniči  neizmjerne  prostore 
ljubavi  na  uskogrudnost  sebičnosti.  Neka  nam  bude  veliko  traženje  i  poštovanje  istine,  spremnost  na 
žrtvu  sve  do  križa  i  do  smrti,  i  neka  napokon  sve  odgovara  zadnjoj  molitvi  Sina  nebeskom  Ocu  i 
onom  izlijevanju  Tebe  Svetoga  Duha  ljubavi  koju  htjedoše  Otac  i  Sin  izliti  na  svoju  Crkvu  i  njezine 
ustanove,  na  pojedine  ljude  i  na  sve  narode.  Amen. 

Molitve  Duhu  Svetome 

BI.  kardinal  Alojzije  Stepinac 

1.  za  sedam  darova  Duha  Svetoga:  Duše  Sveti,  Tješite  Iju,  dođi  u  srca  naša  sa  svojom 
milošću  svetom  ljubavlju  i  daj  nam  dar  mudrosti,  da  sa  slašću  razmatramo  Božje  istine,  i  da  nam 
Bog  Bude  jedino  mjerilo  u  prosuđivanju  svih  božanskih  i  ljudskih  stvari.  Daj  nam  dar  razuma,  da 
duhom  svojim  što  dublje  zaronimo  u  otajstva  svete  vjere,  koliko  je  to  u  ovnom  zemaljskom  životu 
moguće.  Daj  nam  dar  savjeta,  da  se  sklanjamo  zasjedama  đavla  i  svijeta,  a  u  dvojbi  da  uvijek 
prigrlimo  ono  što  je  na  slavu  Božju  i  za  naše  spasenje.  Daj  nam  dar  jakosti,  da  osobitom  odlučnošću 
savladavamo  sve  napasti  i  ostale  zapreke  u  duhovnom  životu.  Daj  nam  dar  znanja,  da  pravo 
spoznamo  što  i  kako  trebamo  vjerovati  i  da  u  duhovnom  životu  ne  odemo  krivim  putem,  daj  nam 
dar  pobožnosti,  da  Bogu,  svetima  i  službenicima  Crkve  iskazujemo  čast  i  dužno  štovanje, 
nevoljnima  da  za  ljubav  Božju  pritječemo  u  pomoć.  Daj  nam  dar  straha  Božjega,  da  se  čuvamo 
grijeha,  bojeći  se  uvrijediti  Boga  iz  sinovskog  poštovanja  prema  Božjem  Veličanstvu. 

2.  za  dvanaest  plodova  Duha  Svetoga:  Duše  Sveti,  dođi  u  srca  naša  sa  svojom  milošću  i 
svetom  ljubavlju  i  udijeli  nam  dvanaest  svojih  plodova:  ljubav,  radost,  mir,  strpljivost, 
dobrohotnost,  dobrotu,  izdržljivost,  blagost,  vjeru,  čednost,  uzdržljivost  i  čistoću. 

3.  za  stožerne  kreposti:  Duše  Sveti,  Tješitelju,  dođi  u  naša  srca  sa  svojom  milošću  i  svetom 
ljubavlju  i  daj  nam  krepost  razboritosti,  da  imajući  na  umu  vječni  život,  uvijek  ispravno 
prosuđujemo  što  nam  je  činiti,  a  što  izbjegavati.  Daj  nam  krepost  pravednosti,  da  svakome  dajemo 
ono  što  mu  pripada.  Daj  nam  krepost  duševne  jakosti,  da  nas  nikakva  nevolja,  progonstvo,  pa  ni 
smrt  ne  ometa  u  vršenju  dobra.  Daj  nam  krepost  umjerenosti,  da  svladavamo  zle  požude  i  razumno 
se  služimo  sj  etilnim  dobrima. 

4.  za  bogoslovne  kreposti:  Duše  Sveti,  Tješitelju,  dođi  u  naša  srca  sa  svojom  milošću  i 
svetom  ljubavlju  i  daj  nam  krepost  vjere,  da  milošću  Božjom  čvrsto  držimo  za  istinu  sve  što  je  Bog 
objavio  i  što  nam  predlaže  po  svojoj  Crkvi  vjerovati,  ne  zato  što  bi  bismo  naravskim  razumom 
spoznali  istinitost  objave,  već  zato  što  nam  je  to  objavio  Bog  koji  ne  može  prevariti  niti  biti 
prevaren.  Daj  nam  krepost  ufanja,  da  po  zaslugama  Isusa  Krista  i  radi  Božje  dobrote, 
svemogućnosti  i  vječnosti  očekujemo  vječni  život  i  sve  potrebne  milosti  koje  je  Bog  obećao  onima 
koji  čine  dobro.  Daj  nam  krepost  ljubavi,  da  ljubimo  Boga  najviše  radi  njega  samoga,  a  bližnjega  i 
samog  sebe  poradi  Boga.  Amen! 


Duše  Sveti  liječi  naše  rane 

Sv.  Ante  Padovanski 

Duše  Sveti  koji  si  ljubav  Oca  i  Sina,  udostoj  se  pokriti  svojom  ljubavlju  množinu  naših 
grijeha.  Tebi  neka  je  čas  i  slava  u  vijeke  vjekova.  Ponizno  te  molimo,  Duše  Sveti,  da  poput 
plemenitog  Samaritanca  izliješ  lijek  svoga  milosrđa  na  rane  naše  duše.  Zavij  ih  zavojima  svoje 
milosti,  stavi  naš  duh  u  sedlo  posluha,  povedi  nas  u  zaklon  obraćenja,  povjeri  nas  straži  skrušenosti 
duha,  da  dugo  ostanemo  pod  tvojom  skrbi  da  bismo  uz  zalog  istinske  pokore  zadobili  izgubljeno 
spasenje.  A  nakon  što  ga  opet  dobijemo,  učini  da  imamo  snage  vratiti  se  putu  koji  vodi  tebi,  a  s 
kojega  smo  skrenuli.  Uz  tvoju  pomoć  ti  koji  s  Ocem  i  Sinom  živiš  i  kraljuješ  jedini  Bog  u  vijeke 
vjekova.  Amen. 


Duše  Sveti  svojom  ljubavlju  pokrij  naše  grijehe 

Sv.  Ante  Padovanski 

Duše  Sveti  koji  si  ljubav  Oca  i  Sina  udostoj  se  pokriti  svojom  ljubavlju  mnoštvo  naših 
grijeha.  Ognju  ljubavi  siđi  na  svakoga  od  nas  i  učini  da  naš  jezik  uzmogne  ispovjediti  grijehe  pa  da, 
priznavajući  ih  bez  ikakvog  prikrivanja  zavrijedimo  život  nebeski  te  da  s  anđelima  pjevamo  vječnu 
hvalu,  tebi  neka  je  čast  i  salva  u  vijeke  vjekova.  Amen. 

Duh  Sveti  i  poljubac 

SV.  Geltruda 

O  Duše  Sveti,  ljubavi,  Ti  si  slatki  poljubac  presvetog  Trojstva,  koji  sjedinjuje  Oca  i  Sina.  Ti 
si  onaj  blagoslovljeni  poljubac  kojim  je  Bog  poljubio  čovječanstvo  po  Isusu  Kristu.  O  preslatki 
poljupče,  tvoj  vez  neka  ne  ostavi  mene  zrnce  prašine,  tvoji  zagrljaji  neka  me  obuhvate  da  bi  postala 
jedno  s  Bogom.  Daj  da  kušam  tvoje  slasti  živuću  Bože  i  dopusti  mi  da  se  potpuno  s  tobom  sjedinim. 
Ti  si  moje  bogatstvo,  ništa  drugo  na  nebu  i  na  zemlji  ne  sanjam,  ne  želim  i  ne  nadam  se. 

Duše  Sveti,  Ti  si  nagrada  svetaca 

SV.  Marija  Magdalena  de  Pazzi 

Dođi  Duše  Sveti,  dođi  Očevo  sjedinjenje,  naslado  Riječi,  slavo  anđela.  Duše  istine,  ti  si 
nagrada  svetaca,  svjetlo  u  tami,  bogatstvo  siromaha,  blago  onih  koji  ljube,  zasićenje  ogladnjelih, 

utjeho  hodočasnika.  Dođi  Duše  Sveti  odmore,  radosti  i  hrano  naših  duša.  Dođi  Duše  koji  potičeš 
svaku  čistu  misao,  lahore  svake  utjehe,  sažetku  svake  jasnoće.  Dođi  Duše  Sveti  i  iskorijeni  sve  što 
sprječava  da  budem  potpuno  tvoja.  Amen. 

Duh  Sveti  i  cjelovito  predanje 

Sv.  Ivan  Eudes 

Duše  Sveti  potpuno  se  predajem  tebi.  Zagospodari  potpuno  mojom  dušom  vodi  me  u  svakom 
mom  djelovanju  i  daj  da  živim  kao  pravo  Božje  dijete,  kao  zdravi  ud  Isusa  Krista  i  kao  osoba  koja 
je  rođena  od  tebe,  tebi  potpuno  pripada  i  koju  ti  dokraja  posjeduješ,  potičeš  i  vodiš.  Amen. 

Duh  Sveti  i  nada 

Sv.  Simun 

Dođi  Duše  Sveti,  dođi  svjetlo  istine,  dođi  vječni  živote,  dođi  skriveno  otajstvo,  dođi 
bezimeno  blago,  dođi  neizreciva  stvarnosti,  dođi  osobo  koja  izmiče  ljudskom  shvaćanju,  dođi 
besmrtna  radosti,  dođi  istinska  nado  svih  spašenika,  dođi  uskrsnuće  mrtvih,  dođi  Ti  kojega  je  moja 
siromašna  duša  željela  i  želi,  dođi  ljubitelju  samoće  meni  samotnjaku  koji  kao  što  vidiš  je  sam,  dođi 
Ti  koji  si  postao  moja  čežnja,  Ti  koji  si  učinio  da  te  žudim,  Ti  kojega  ljudsko  srce  me  može  ne 
željeti.  Dođi  moj  udahu  i  živote  moj,  dođi  utjeho  moje  bijede,  dođi  moja  radosti  i  slavo  moja,  moja 
vječna  slasti.  Zahvaljujem  Ti  jer  si  bez  pomiješanosti  i  promijene  postao  samnom  jedan  duh,  te  iako 
si  Bog  iznad  svih  stvari  postao  si  za  mene  sve  u  svim  stvarima. 

Duše  Sveti  izliječi  nas!  Neizreciva  hrano  besplatno  darovana,  svijetli  plaštu  koji  pokrivaš  i 
štitiš,  Ti  čistiš  od  svake  mrlje  moći  koja  iscrpljuješ  đavle,  danu  bez  zalaza,  daru  koji  nikome  nije 
odbijen.  Duše  Sveti  izliječi  nas,  Ti  sveprisutno  djelovanje,  svakodnevna  duhovna  obnovo,  udijele  u 
Božjoj  svetosti,  jako  svijetlo  u  kome  se  vidi  Bog,  krila  Božje  ljubavi  koja  uzdižu  u  visoko,  Ti 
objavo  otaj stava  vjere,  slobodo  od  svake  ispraznosti,  drugovanje  svetosti  djece  Božje,  nutarnji 
ukrasu  vjernika,  utjeho  prisnosti  s  Bogom,  dođi!  Amen. 

Duh  Sveti  i  srce 

Sv.Pavao  od  Križa 

O  Duše  Sveti,  duše  beskrajnog  svijetla,  beskrajne  slasti,  dođi  u  moje  srce!  Dođi  beskrajno 
dobro,  dođi  beskrajna  ljubavi!  Dođi  sami  istiniti  Bože  s  Ocem  i  Sinom!  Dođi  beskrajna  ljubavi, 
boravi  u  ovom  siromašnom  raskajanom  srcu!  Dođi  ljubavi  moja,  i  slasti  moja!  O  svjetlo  moje,  o 
živote  moj,  o  utjeho  moja,  o  blago  moje,  o  bogatstvo  moje,  o  moje  istinsko  dobro,  o  moja  jedina 
nado,  o  Bože  moj,  o  sve  moje!  Dođi  uzdišem  umirući  od  ljubavi,  dođi  ne  mogu  više  trpjeti  muku  da 
te  ne  ljubim!  Dođi  i  sažezi  me  sve  do  srži  mojih  kostiju!  Amen. 

Duh  Sveti  i  preobraženje 

Sv.  Robert  Bellarmino 

Duše  Sveti,  kad  ti,  božanska  vatro,  dolazeći  s  visina  počinješ  zapaljivati  ljudsko  srce  strasti 
odmah  slabe  i  gube  njihovu  snagu.  O  blažena  vatro  koja  ne  izgaraš  nego  prosvjetljuješ,  a  ako 
izgaraš  sažižeš  zla  duhovna  stanja  duše  da  se  život  ne  bi  ugasio.  Tko  će  me  obaviti  ovim 
plamenom?  Vatrom  koja  me  čisti,  koja  iz  mog  duha  odstranjuje  tamu  i  mrak  krive  savjesti  svijetlom 
istinske  mudrosti  koja  preobražava  u  goruću  ljubav  hladnoću  lijenosti.  Tvoj  plamen  ne  dopušta 
mom  srcu  da  otvrdne  nego  ga  svojim  toplinom  uvijek  čini  gipkim,  poslušnim  i  pobožnim.  Neka  me 
on  oslobodi  od  teškog  tereta  zemaljskih  zabrinutosti  i  svjetovnih  želja  i  neka  na  krilima  svete 
kontemplacije  koja  hrani  i  umnaža  ljubav  nosi  moje  srce  toliko  u  visinu  da  mogu  ponoviti  s 
prorokom:  Razveseli  dušu  sluge  svoga  ,  Gospodine,  jer  tebi  dušu  uzdižem!  (Ps  86.4).  Amen. 

Duh  Sveti  i  početak 

Sv.Bazilije  Veliki 

Duše  Sveti,  Duše  dobrote  dođi!  U  tebi  ljepota  prvotne  slika  zasja  u  duši,  po  tebi  strasti  slabe, 
po  tebi  se  đavli  odgone,  u  tebi  se  opraštaju  grijesi,  ti  dijeliš  darove  i  karizme,  po  tebi  se  uzdižu  srca, 
ti  vodiš  slabe  za  ruku.  Duše  Sveti,  Duše  dobrote  dođi!  U  tebi  napredni  postaju  savršeni,  po  tebi  svi 
imaju  dostatnu  milost  u  tebi  je  svetost  moguća,  po  tebi  se  ostvaruje  sud  Kristov,  u  tebi  se  događa 
uskrsnuće  duhovno,  po  tebi  duša  postaje  hramom  Božjim.  Duše  Sveti,  Duše  dobrote  dođi!  Amen. 

Duh  Sveti  i  stvorenja 

Sv.  Albert  Veliki 

Gospodine  Isuse,  koji  si  se  vratio  Ocu  pošalji  nam  Duha  Svetoga  tješitelja  koji  se  bori  u 
nama,  ukazujući  na  grijehe  prisutne  u  svijetu  a  koje  grijeh  skriva,  i  čini  da  istinska  pravednost  i 
krajnji  sud  iziđu  na  vidjelo.  Pošalji  tvoj  Duh  ljubavi  da  se  svijet  zapali,  tvoj  Duh  istine  da  bi  svijetu 
dao  savjet,  tvoj  Duh  punine  da  se  svijet  ostvari,  tvoj  Duh  obraćenja  da  se  svijet  vrati  Ocu  koji 
sjedinjuje  u  sebi  sva  stvorenja.  Amen. 


Plamen  Duha  Svetoga 

Sv.  Efrem  Sirac 

Hvala  ti  Gospodine  Isuse  za  plamen  i  Duh  u  krilu  tvoje  Majke  Marije,  plamen  i  Duh  tvoga 
krštenja  na  Jordanu,  vatru  i  Duha  Svetoga  u  kaležu  i  kruhu.  U  tvome  Kruhu  je  skriven  Duh  koji  se 
ne  jede.  U  tvome  vinu  prisutna  je  vatra  koja  se  m  može  piti.  Duh  je  tvome  Kruhu,  Vatra  u  tvome 
vinu,  najčudesnije  otajstvo  koje  su  našu  usne  ikada  okusile. 

Duh  Sveti  i  Kraljica 

Don.  Jakov  Alberione 

O  Duše  Sveti  po  zagovoru  Marije  kraljice  Duhova  izliječi  moj  razum  od  nepromišljenosti, 
neznanja,  zaborava,  tvrdoće,  predrasuda,  zabluda,  zastranjenja  i  daj  da  u  svemu  vidi  Isusa  Krista, 
Mudrost.  Ozdravi  moje  osjećaje  od  ravnodušnosti,  nepovjerenja,  zlih  sklonosti,  strasti,  žalosti,  daj 
da  imam  pravedne  i  dobre  osjećaje  i  sklonosti  u  svemu  u  Isusu  Kristu  Životu.  Ozdravi  moju  volju 
od  bezvoljnosti,  olakosti,  nepostojanosti,  lijenosti,  protivljenja  i  zli  navika  i  daj  da  zaživi  u  meni 
Isus  Krist  Put,  i  nova  ljubav  prema  onome  što  ljubi  Isus  i  prema  Isusu  Kristu  samome.  Božanski 
uzdigni  moj  razum  darom  Razuma,  mudrost  darom  Mudrosti,  znanje  darom  Znanja  ,  razboritost 
darom  Svijeta,  pravednost  darom  Pobožnosti,  jakost  darom  Jakosti  i  umjerenost  darom  Straha 
Božjega.  Amen. 


Duh  Sveti  i  svetost 

Sv.Augustin 

Duše  Sveti  uzdiši  u  meni,  da  mislim  na  svete  stvari.  Potakni  me  da  ljubim  svete  stvari, 
zavedi  me  da  tražim,  ojačaj  me  da  gledam  na  njih,  štiti  me  da  više  ih  ne  izgubim.  Dođi  Duše  Sveti 
koji  u  nekima  činiš  čudesa,  u  drugima  naviještaš  istinu,  u  nekima  čuvaš  djevičanstvo,  u  drugima 
čuvaš  bračnu  stidljivost.  Dođi  Duše  Sveti  koji  činiš  nešto  u  nekim  svecima  a  drugo  u  drugima,  a 
svakome  dopuštaš  da  ostvare  djelo  i  daješ  da  žive.  Amen. 

Duh  Sveti  i  snaga 

Papa  Pavao  VI 

Duše  Sveti  izvorna  snago  u  svemiru  obnovi  tvoja  čudesa!  Ti  sveopća  prisutnosti,  skladu 
vremena  spasenja,  Božji  poticaju  u  nutrinama,  Ti  otajstveni  kao  što  je  to  ljubav,  desnice  Očeva, 
energijo  koja  iz  križa  izlaziš  obnovi  tvoja  čudesa!  Duše  Sveti  pomazanje  milosti,  budioče 
pozaspalih  snaga,  sjedinjenje  s  Kristom,  duhovni  odmoru  pravednika,  mjero  kršćanske  zrelosti, 
snago  neosvojiva  obnovi  tvoja  čudesa! 

Duše  Sveti  blago  Božje  i  blago  duše 

Ivan  Ruvsbroeck 

O  Duše  Sveti  Ti  si  blago  božje  i  blago  duše,  veza  ljubavi  koja  obuhvaća  i  prožima  sve 
duhove  sabrane  u  jedinstvo  radosti  i  slasti.  Ti  si  ljubav  koja  razdire  i  kojom  izgaraju  oni  koji 
ljubljeni.  Ti  si  Božji  prst  koji  je  stvorio  svemir  i  razdijelio  sve  svoje  nadnaravne  milosti  svima  koji 
su  se  tebi  obratili.  Ti  si  ocean  bez  granica  iz  kojega  proizlazi  svako  dobro  i  gdje  svako  dobro  ostaje. 
Ti  si  svijetlo  sunce  koje  sja  i  širi  svoju  toplinu  u  zenitu  duše  koji  privlači  razum.  Ti  si  živi  izvor 
neprekidni  koji  iz  nutrine  prema  vani  teče  u  sedam  glavnih  rijeka.  Ti  si  onaj  koji  daje  sedam  darova 
koji  čine  kraljevstvo  duše  plodno  svim  krepostima.  Amen. 

Duh  Sveti  i  naše  slabosti 

.Su  Izidor  Seviljski 

Pred  tobom  Duše  Sveti  osjećamo  sav  teret  naših  slabosti  ali  smo  ipak  svi  sabrani  u  tvoje  ime,  dođi  i 
pomozi  nam,  siđi  u  naša  srca,  pokaži  nam  put  koji  trebamo  slijediti,  učini  Ti  sam  u  nama  ono  što 
tražiš  od  nas.  Ti  sam  nadahnjuj  i  vodi  naše  odluke  jer  samo  Ti  sa  Ocem  i  njegovim  Sinom  nosiš  tako 
sveto  i  slavno  ime.  Ti  koji  ljubiš  red  i  mir  ne  dopusti  da  povrjeđujemo  pravednost,  da  zalutamo  u 
neznanju,  da  sudimo  birajući  po  ljudskim  simpatijama,  da  nas  uvjetuju  osobe  ili  službe. 

Duše  Sveti  privuci  nas  sebi  darom  svoje  milosti  da  budemo  jedno  s  tobom  te  se  ni  u  čemu  ne 
udaljimo  od  istine.  Učini  da  mi  sabrani  u  tvoje  sveto  ime  znamo  kontemplirati  dobrotu  skupa  s 
odlučnošću  tako  da  sve  činimo  u  skladu  s  tobom  iščekujući  da  nam  po  vjernom  vršenju  dužnosti 
bude  u  budućnosti  darovan  vječni  život.  Amen. 

Duše  Sveti  Posvetitelju 

BI.  Jelena  Guerra 

Dođi  Duše  Sveti,  dođi  vječna  ljubavi  koji  obnavljaš  tvojim  posvetnim  djelom  lice  zemlje, 
dođi  jer  svijet  prepun  nasilja  i  besmislica  ne  može  biti  obnovljen  nego  po  tvojoj  beskrajnoj  mudrosti 
i  svemogućom  kreposti.  Dođi  najčišće  svjetlo  i  prosvijetli  one  koji  upravljaju  narodima  da  ih  vode  u 
duhu  Evanđelja  kako  bi  djelovali  svi  za  opće  dobro.  Dođi  Duše  Sveti  i  obnovi  svijet. 

O  obećani  i  žuđeni  Utješitelju,  Duše  Sveti  koji  proizlaziš  od  Oca  i  Sina  koji  si  uslišao 
jednodušnu  molitvu  Isusovih  učenika  bratski  sabranih  u  Cenakulu  i  sišao  na  Crkvu  koje  se  rađala 
zapali  ponovno,  molimo  te  tvoj  Božanski  plamen  u  srcima  ljudi.  Neka  tvoja  svjetlost  zasja  do  na 
kraj  zemlje  i  sjedini  bratske  Crkve.  Amen. 

Duh  Sveti  i  pobožnost 

BI.  Jelena  Guerra 

Isuse  pošalji  svoga  Svetoga  Duha  neka  On  prožme  moju  dušu,  neka  je  zapali  i  posveti  da 
više  ne  živim  nego  u  Duhu  Svetome,  da  tako  nalikujem  na  tebe  koji  si  od  jaslica  do  križa  činio  i 
trpio  vođen  jedino  Ljubavlju.  Što  bi  mi  moj  Isuse  koristilo  zajedništvo  s  tobom  bez  zajedništva  sa 
tvojim  Svetim  Duhom?  Zato  te  molim  i  ponavljam  izli  tvoga  Duha,  udijeli  mi  ga  kao  svijetlo  koje 

obasjava,  kao  učitelja  koji  podučava,  kao  vođu  koji  upravlja,  kao  izvor  koji  gasi  žeđ,  čisti  i 
oplođuje,  kao  pratilac  na  putu  i  utjeha,  kao  vez  koji  me  utvrđuje  uvijek  u  tvome  prijateljstvu. 

Dođi  Duše  Sveti  koji  si  promijenio  hladna  i  plašljiva  srca  u  srca  zapljena  ljubavlju  puna  svete 
odvažnosti,  učini  u  meni  što  si  učinio  na  dan  Pedesetnice,  prosvijetli,  zapali,  ojačaj  ovu  dušu  i 
osposobi  je  da  uzvrati  svome  Bogu  ljubav  za  ljubav.  Neka  se  ta  ljubav  sastoji  u  svetim  djelima  i 
trajnom  umiranju  sebi  u  iskrenoj  poniznosti,  gorljivoj  pobožnosti  i  velikodušnoj  žrtvi.  Amen. 

Ponovno  rađanje 

BI.  Jelena  Guerra 

Gospodine  Isuse  molim  te  udijeli  tvoga  Svetoga  Duha  mojoj  duši,  ponovno  me  krsti  u  tvojoj 
krvi,  pridruži  me  euharistiskoj  žrtvi,  obogati  me  uvijek  novim  većim  milostima  pogotovu  uli  mi  dar 
iskrene  i  ustrajne  molitve.  Daj  mi  novo  srce  očišćeno  tvojom  ljubavlju  da  moja  osjećaji  iako 
siromašni  tebi  budu  po  volji.  Pohodi  Gospodine  ovo  siromašno  srce  i  preobrazi  ga  u  izabranu 
posudu.  Potvrdi  moje  nakane  kako  ne  bi  bile  iskrivljene  i  odveć  ljudske  i  daj  da  moja  djela  budu  po 
tvojoj  volji.  Učini  da  nalikujem  na  tebe  po  strpljenju  da  mi  postane  milo  s  tobom  raditi  i  trpjeti  .  Daj 
Gospodine  da  govorim  osluškujući  tvoga  Svetoga  Duha  da  te  tako  slave  moje  riječi  i  budu  na 
duhovnu  korist  bližnjemu.  Tebi  predajem  cijelo  moje  biće  da  ga  Ti  tvojim  Duhom  oblikuješ, 
obnoviš,  preobraziš  i  potpuno  sebi  suobličiš. 

Molim  te  Isuse  da  se  ponovno  rodim,  da  se  rodim  odozgo,  molim  te  ponovno  me  krsti  i 
obnovi  u  tvom  Svetom  Duhu.  Neka  samo  On  nadahnjuje  moje  misli,  ptiče  moju  volju,  bude  centar 
mojih  osjećaja,  vodi  moje  riječi,  podupire  moju  nadu,  potiče  moja  djela  i  bude  njihov  cilj  i  prijatelj 
moga  srca,  moj  životni  pratilac,  moja  utjeha  u  smrti  i  blago  u  vječnosti... Neka  moj  život  bude 
trajno  rađanje  i  rast  u  Duhu  Svetome.  Amen. 

Slatki  goste  duše 

BI.  Jelena  Guerra 

O  Duše  Sveti  slatki  goste  duše  ulij  u  nas,  molimo  te,  blistave  zrake  svoga  svijetla  da  shvatimo 
uzvišenu  i  utješnu  istinu  tvog  boravka  u  nama.  Daj  da  budemo  duboko  svjesni  da  Ti  uistinu  boraviš 
u  nama,  i  još  više  daj  da  osjetimo  tvoju  prisutnost  za  vrijeme  molitve  budući  da  imamo  milost  da 
molimo  s  tobom  naše  na  žalost  hladne  i  rastresene  molitve.  Sjedini  s  njima  neizrecive  uzdahe  tvoje 
ljubavi.  O  Božanski  duše  probudi  nas  iz  naše  pospanosti  i  pomozi  nam  da  znamo  vrednovati  tolike 
milosti  i  na  njih  odgovoriti. 

A  gdje  da  idem  moj  Bože  ako  se  udaljim  od  tvoga  Duha?  Zar  nije  tvoj  Duh  odmor  u 
naporima,  utjeha  u  plaču  i  najbolji  tješite lj  u  najbolji  tješitelj  u  mukama?  Ti  si  Duše  Sveti  rekao  da 
onim  koji  Boga  ljube  sve  se  na  dobro  okreće.  Oživi  moju  vjeru  pa  da  vjerujem  u  ova  utješna 
obećanja  koje  bude  nadu.  Ne  molim  da  me  oslobodiš  od  patnji  nego  da  patnje  pretvoriš  u  vježbanje 
u  istinskim  krepostima  i  rast  u  svetoj  ljubavi.  Slatki  goste  duše  daj  da  osjetim  tvoju  dobrohotnu 
prisutnost  jer  si  obećao  da  ćeš  biti  sa  tvojom  vjernom  sluškinjom  kada  trpi.  Molim  te  za  mirnu 
strpljivost  i  jakost  da  trpim  bez  grijeha,  bez  tužaljki,  bez  potištenosti  duha  nego  u  vedrom  miru  i  sa 
zaslugom,  čekajući  u  čvrstom  povjerenju  utješne  učinke  tvoje  dobrote,  da  se  odmorim  pod  tvojim 
krilima  i  u  tvoje  ruke  položim  svoj  duh,  svoje  tijelo  i  sve  svoje  kako  bi  se  na  meni  uvijek  vršila 
tvoja  sveta  volja. 

O  Duše  Sveti,  vječna  ljubavi,  slatki  prijatelju  i  goste  duše  dođi,  dođi  u  mene  i  ulij  tvoju 
snagu  svim  mojim  moćima,  upali  svojom  ljubavlju  moje  srce,  dođi  boravi  u  meni  i  ne  dopusti  da 
grijeh,  nepostojanost  i  lijenost  me  odvoje  od  tebe  koji  si  slatki  gost  duše.  Želim  da  Ti  to  budeš  za 
mene  da  bi  i  ja  mogao  biti  tvoj  gost  u  Nebu  i  tako  uroniti  u  ponor  tvoje  ljubavi  s  tobom  Duše  Sveti, 
Ocem  i  Sinom  za  svu  vječnost.  Amen. 

Pohod  Cenakulu 

BI.  Jelena  Guerra 

O  Duše  Sveti,  vječna  ljubavi,  Tješitelju  vjernih  Kristovih  prijatelja  koji  su  ponizni  i 
siromašna  srca,  usuđujem  se  i  ja  hodočastiti  u  jeruzalemski  Cenakul  gdje  divno  ti  prve  vjernike 
ispuni  puninom  milosti  i  darova.  Klanjam  ti  se,  zahvaljujem  ti,  želim  te  u  sebi  i  molim  da  po 
otajstvu  Pedesetnice  izliješ  i  na  mene  i  na  sve  one  koji  su  samnom  duhovno  sabrani  u  Cenakulu.  O 
Duše  Svetosti  ispuni  nas  tvojom  milošću  i  udostoj  se  duboko  nas  preobraziti  i  obratiti  kao  što  si  to 
učinio  s  apostolima.  O  blažena  Djevice  Marijo  ti  koja  si  u  Cenakulu  bila  Majka  i  učiteljica  Isusovim 
učenicima  budi  i  meni  Majka  i  učiteljica  i  daj  da  u  ovim  danima  mognem  djelatno  rasti  u  Duhu.  A  vi 
učenici  Kristovi  koji  ste  prvi  obavljali  duhovnu  obnovu  molite  za  mene. 

Neka  plamen  Cenakula  bude  upaljen  u  mome  srce  i  trajno  gori  do  vječnom  Vazama.  Dođi 
Duše  Sveti  po  tebi  sve  bolje  i  bolje  upoznajemo  moć,  dobrotu,  milosrđe  Nebeskog  Oca  i  savršenu 
ljubav  koja  nas  s  njime  vezuje.  Dođi  Duše  beskrajne  moći  i  kreposti  koji  si  izveo  neizrecivo 
otajstvo  Utjelovljenja,  dođi  i  pohodi  naš  duh  i  daj  da  dublje  upoznamo  Sina  Božjega  koji  je  po  tebi 
za  nas  spasenje  postao  Sinom  čovječnijim.  Dođi  dahu  života  i  učini  da  smrtnici  uistinu  vjeruju  da  si 
Duh  Oca  i  Sina. 

Dođi  božanska  Ljubavi  od  koje  proizlazi  misionarski  duh  koji  oblikuje  istinske  apostole, 
dođi  i  zapali  tvoj  plamen  u  srcima  i  pošalji  ih  spašavati  duše  po  cijeloj  zemlji.  Dođi  Duše  Sveti  kao 
što  si  došao  u  Cenakul  gdje  si  se  pokazao  u  obliku  jezika,  dođi  očisti  naše  srce,  naš  jezik  da  bi  naš 
govor  bio  uvijek  svet  i  usmjeren  na  izgradnju  tvoga  kraljevstva  i  na  dobro  bližnjega.  Amen. 

Molitva  za  plodove  Duha  Svetoga 

BI.  Jelena  Guerra 

Duše  Sveti,  beskrajno  svjetlo,  istino,  ljubavi  i  dobroto  koji  boraviš  u  nama  kao  slatki  Gost  duše 
daj  da  budemo  sposobni  donijeti  plodove  svetosti,  molimo  te  ulij  u  naše  duše  svoj  život.  Dođi,  o 
dođi  Duše  Sveti!  Dođi  dahu  života,  božanski  plamenu  i  daj  da  živeći  po  Duhu  donosimo  plodove 
ljubavi,  radosti,  mira,  strpljivosti,  dobrohotnosti,  dobrote,  izdržljivosti,  blagosti,  vjernosti,  čednosti, 
uzdržljivosti  i  čistoće.  Dođi,  o  dođi  Duše  Sveti!  Dođi  dahu  života,  božanski  plamenu  i  uvije  nas 
vodi  i  upravljaj  nama. 

Neka  vjera  bude  Ljubav  koja  vjeruje,  neka  nada  bude  ljubav  koja  iščekuje,  neka  klanjanje  bude 
ljubav  koja  se  baca  na  koljena,  neka  molitva  bude  ljubav  koja  te  susreće,  neka  napor  bude  ljubav 
koja  čini,  neka  mrtvljenje  bude  ljubav  koja  se  žrtvuje.  Neka  samo  ljubav  vodi  naše  misli,  riječi  i 
djela.  O  Bože  koji  si  svojoj  Crkvi  dao  udio  u  nebeskim  dobrima  čuvaj  dar  svoje  ljubavi  da  bude 
uvijek  djelatna  u  nama  snaga  tvoga  Duha.  Po  Kristu  našem  Gospodinu.  Amen. 

Molitva  za  sedam  darova  Duha  Svetoga 

BI.  Jelena  Guerra 

Dođi  Duše  Sveti,  Duše  Mudrosti,  daj  da  kušamo  slast  Božje  Riječi,  nježnost  njegove  ljubavi  i 
beskrajni  mir  koji  dolazi  u  našu  dušu  kao  odgovorimo  na  Božji  poziv.  Dođi  Duše  Sveti,  Duše 
Razuma,  daj  da  znamo  gledati  naš  život  i  u  njemu  otkriti  tvoju  prisutnost  Ljubavi  koja  nas  poziva  da 
ljubimo.  Dođi  Duše  Sveti,  Duše  Znanja,  učini  nas  sposobnima  slijediti  Isusa  na  putu  života  koji 
nam  je  objavljen  i  koji  nam  predlaže  Božja  riječ  dan  za  danom.  Dođi  Duše  Sveti,  Duše  Jakosti, 
ojačaj  našu  vjeru,  daj  da  naše  srce  postane  blago  i  spremno  u  osluškivanju  volje  Božje. 

Dođi  Duše  Sveti,  Duše  Savjeta,  nadahni  nam  što  trebamo  tražiti  od  Gospodina  i  daj  da  se 
ponašamo  dosljedno  dostojanstvu  poziva  na  koji  smo  pozvani.  Dođi  Duše  Sveti,  Duše  Pobožnosti, 
oblikuj  u  nama  svijest  da  smo  ljubljena  djeca  Očeva  stvoreni  na  sliku  njegova  Sina  Isusa  i  ispunjeni 
radošću  Duha  Posvetitelja.  Dođi  Duše  Sveti,  Duše  Straha  Božjega,  kraljuj  nad  našom  voljom  i  daj 
nam  osjećaj  da  hodimo  u  tvojoj  prisutnosti  u  radosti  velikodušnog  i  besplatnog  služenja.  Amen. 

Krunica  Duhu  Svetome  za  isprositi  njegovih  sedam  darova 

BI.  Jelena  Guerra 

1.  Dođi  Duše  Sveti,  Duše  Mudrosti,  odvoji  nas  od  zemaljskih  stvari  i  ulij  u  naše  duše  ljubav  i 
slast  prema  nebeskim  stvarima.  Oče  sveti,  u  ime  Isusovo  pošalji  svoga  Duha  Svetoga  da  obnovi 
svijet!  (zaziv  se  ponavlja  7  puta  iza  svih  7  dijelova  krunice). 

2.  Dođi  Duše  Sveti,  Duše  Razuma,  obasjaj  naš  duh  svjetlom  vječne  istine  i  obogati  svetim 
mislima. 

3.  Dođi  Duše  Sveti,  Duše  Znanja,  budi  ti  Učitelj  naših  duša  i  pomozi  nam  da  živimo  tvoje 
naputke. 

4.  Dođi  Duše  Sveti,  Duše  Savjeta,  daj  da  budemo  spremni  slušati  tvoja  nadahnuća  i  vodi  nas 
putem  spasenja. 

5.  Dođi  Duše  Sveti,  Duše  Jakosti,  udijeli  nam  snagu,  postojanost  i  pobjedu  u  borbama  protiv 
naših  duhovnih  neprijatelja. 

6.  Dođi  Duše  Sveti,  Duše  Pohožnosti,  dođi  i  boravi  u  našem  srcu,  zagospodari  njime  i  posveti 
sve  njegove  osjećaje. 

7.  Dođi  Duše  Sveti,  Duše  Straha  Božjega,  kraljuj  nad  našom  voljom  i  daj  da  budemo  uvijek 
spremni  radije  bilo  što  trpjeti  nego  li  sagriješiti. 

Zazivi  Mariji:  O  Prečista  Djevice  Marijo  koja  si  u  svom  Bezgrešnom  začeću  oblikovana  od 
Duha  Svetoga  i  postala  izabrano  svetohranište  božanstva,  moli  za  nas  da  božanski  Tješite lj  brzo 
dođi  i  obnovi  lice  zemlje.  Zdravo  Marijo... 

O  prečista  Djevice  Marijo  koja  si  u  otajstvu  Utjelovljenja  po  Duhu  Svetome  postala  istinskom 
Majkom  Božjom  moli  za  nas  da  božanski  Tješitelj  brzo  dođi  i  obnovi  lice  zemlje.  Zdravo  Marijo... 

O  prečista  Djevice  Marijo  koja  si  u  molitvi  skupa  sa  apostolima  u  Cenakulu  bila  do  kraja 
ispunjena  Duhom  Svetim  ,  moli  za  nas  da  božanski  Tješitelj  brzo  dođi  i  obnovi  lice  zemlje.  Zdravo 
Marijo... 

Pomolimo  se:  Neka  dođe  tvoj  Duh  Gospodine  i  preobrazi  našu  nutrinu  svojim  darovima,  neka 
stvori  u  nama  novo  srce  da  možemo  biti  po  tvom  ukusu  i  suobličiti  se  tvojoj  volji.  Po  Kristu 
Gospodinu  našemu  Amen. 


Čin  posvete  Duhu  Svetome 

BI.  Jelena  Guerra 

Duše  Sveti,  Božji  Duše  koji  si  s  obiljem  svog  svijetla  i  darova  sišao  na  prvu  zajednicu  sabranu  na 
dan  Pedesetnice  u  dvorani  Cenakula  evo  nas  pred  tobom  i  molimo  da  obnoviš  u  nama  ono  što  si 
učinio  u  onaj  dan.  Da  bi  se  to  dogodilo  mi  ti  se  posvećujemo  i  prikazujemo  ti  naš  duh,  našu  volju  i 
naše  srce.  Otkupiteljsko  djelo  Isusa  Krista,  utjelovljene  Riječi  koje  je  On  učinio  iznad  svega  po 
svojoj  Muci  i  smrti  e  htio  povjeriti  svojoj  Crkvi  Ti  si  Duše  Sveti  dovršio  na  dan  Pedestenice  koji 
neprestano  traje. 

Da  bi  u  nama  Tvoje  djelo  bilo  sve  jače  i  plodonosnije  i  da  bi  ovaj  dio  tvoje  Crkve  živio  u  trajnom 
napretku  tebi  se  bez  pridržaja  potpuno  posvećujemo  i  predajemo.  Tvoje  svijetlo  neka  obasja  naš 
razum  da  uvijek  tražim  istinu  i  neka  nas  ne  zavedu  lažni  proroci,  tvoja  milost  neka  ojača  našu  volju 
e  učini  je  sposobnom  oduprijeti  se  đavolskim  zasjedama  i  pokvarenostima,  tvoji  darovi  neka  nas 
preobraze  u  apostole  koji  svjedoče  riječima  i  djelima. 

O  Božanski  Duše  obnovi  i  za  nas  čudesa  svoje  milosti  koja  su  se  dogodila  u  prvoj  kršćanskoj 
zajednici  kod  tvog  dolaska  i  daj  da  živimo  u  tebi  i  vodimo  Kristu  i  Crkvi  sve  duše  koje  susrećemo  te 
tako  doprinesemo  divnom  planu  spasenja  ljudskog  roda  koji  je  na  dan  Pedesetnice  dao  prve  čudesne 
plodove.  Amen. 

MOLITVE  PRESVETOM  TROJSTVU 


O  Presveto  Trojstvo,  uzvišeni  Bože 

Sv.  Albert  Veliki 

O  Presveto  Trojstvo,  uzvišeni  Bože  veoma  blagi  i  dobrotvorni  Oče,  Sine  i  Duše  Sveti,  Bože 
jedini  uzdam  se  u  vas.  Pučite  me,  upravljate  samnom,  podržite  me.  Oče,  svojom  beskrajnom  moći 
smiri  u  sebi  moje  pamćenje  i  ispuni  ga  svetim  božanskim  mislima.  Sine  svojim  vječnom  mudrošću 
rasvijetli  moj  razum,  daj  da  spoznam  tvoje  uzvišene  istine  i  moju  bijedu.  Duše  Sveti  koji  si  Očeva  i 
Sinova  ljubav,  svojom  neshvatljivom  dobrotom  prenesi  moju  volju  u  sebe  i  zapali  je  neugasivim 
ognjem  nesebične  ljubavi.  Zašto  ne  mogu  o  preljupko  Trojstvo,  zašto  te  ne  mogu  slaviti  i  ljubiti 
tako  savršeno  kao  tvoji  anđeli  i  sveti  i  Nebu?  Ah  barem  Gospodine  slavim  koliko  mogu  tvoju 
mudru  i  dobrohotnu  vrhovnu  moć. 

Moj  Gospodine  i  moj  Bože,  izvore  i  svršetku  moj,  Ti  si  neshvatljivo  jednostavna  bit, 
savršeno  mirovanje  neograničeno  ljupka,  ponore  slatkoće  i  uživanja,  moje  ljubljeno  svijetlo  i 
potpuna  srećo  moje  duše,  oceanu  neizrecive  radosti,  savršena  punino  svakog  dobra,  moj  Bog  i  sve 
moje,  što  mi  je  još  potrebno  kada  Vas  imam.  Vi  ste  moje  jedino  i  nepromjenjivo  dobro.  Moram 
samo  Vas  tražiti.  Ne  tražim  i  ne  želim  nego  samo  Vas  Presveta  Trojice.  Gospodine  kucam,  otvori 
mi.  Otvorite  siročetu  koje  Vas  zaklinje.  Uronite  me  u  ponor  svog  božanstva.  Učinite  me  jednim 
duhom  sa  Sobom,  da  mogu  unutar  sebe  uživati  Vaše  radosti.  Amen. 

Presvetome  Trojstvu  za  sjedinjenje  u  ljubavi 

Sv.  Gertruda 

Presveto  Trojstvo,  Oče  Sine  i  Duše  Sveti,  tvoja  božanska  svemogućnost  neka  me  vodi  i 
upravlja,  tvoja  Božanska  mudrost  neka  me  pouči  i  prosvijetli,  tvoja  božanska  dobrota  neka  mi 
pomogne  i  usavrši  moju  vjeru  da  bih  mogla  uzvratiti  Tebi  savršenom  vjerom  bez  mrlje  u  trenutku 
smrti.  Oče  nebeski  udostoj  se  pripremiti  moju  dušu  za  vječnu  svadbu  tvoga  Sina.  Isuse  Kriste,  Sine 
Boga  živoga,  daj  da  te  ljubim  svom  dušom  i  svim  mojim  snagama  jer  Ti  si  moj  Gospodin  i  Bog 
moj.  Duše  Sveti  Tješitelju,  sjedini  zauvijek  moje  srce  s  Isusom  u  ono  zajedništvo  ljubavi  kojim 
sjedinjuješ  Oca  i  Sina.  Amen. 


O  Trojstvo,  slatka  ljubavi 

SV.  Katarina  Sijenska 

O  Moćno  i  vječno  Trojstvo,  najslađa  neizreciva  Ljubavi,  čija  duše  se  ne  bi  upalila  pored 
tolike  ljubavi?  Koje  bi  srce  moglo  braniti  se  da  se  ne  istroši  za  Vas?  Bezdane  nesebične  ljubavi,  Vi 
ste  tako  žestoko  povezani  uza  svoja  stvorenja  da  izgleda  kako  ne  možete  živjeti  bez  njih!  A  ipak 
Presveta  Trojice  Vi  ste  naš  Bog!  Nismo  vam  nikako  potrebni.  Naše  dobro  ne  dodaje  ništa  Vašoj 
veličini  jer  ste  nepromjenjivi,  naše  zlo  ne  može  Vam  uzrokovati  nikakvu  štetu  jer  ste  uzvišena  i 
vječna  Dobrota.  Što  Vas  dakle,  potiče  na  toliko  milosrđe!  Ljubav,  jer  Vi  nemate  nikakve  obaveze 
prema  nama,  ništa  od  nas  ne  trebate. 

Ljubav  Vas  je  natjerala  i  još  Vas  tjera  da  budete  milosrdni  svojim  stvorenjima  obasipajući  ih 
beskrajnim  milostima  i  darovima  bez  mjere.  Dobro  iznad  svake  dobrote,  dao  si  sam  svoga  jedinog 
Sina,  da  živi  s  nama,  povezan  s  našim  raspadljivim  i  mračnim  bićem.  Ljubav  je  uzrok  tome  daru  jer 
si  nas  ljubio  prije  nego  li  si  nas  stvorio.  Vječna  veličino  postao  si  malen  da  učiniš  čovjeka  velikim. 
Kamogod  se  okrenem  Presveto  Trojstvo  nalazim  samo  oganj  Vaše  bezdan  ognja  vaše  nesebične 
ljubavi.  Amen. 

Presveto  Trojstvo  siđi  u  moju  dušu 

BI.  Elizabeta  od  Presvetog  Trojstva 


Duše  ljubavi,  siđi  na  mene  i  učini  da  moj  život  ižarava  Isusa  Krista,  da  on  u  meni  može 
obnoviti  sve  svoje  otajstvo.  To  vječni  Oče  nagni  se  nad  ovim  malim  stvorenjem,  osjeni  ga  sjenom 
Duha  Svetoga  i  u  njemu  gledaju  jedino  tvoga  ljubljenoga  Sina  u  kojem  imaš  svu  milinu.  O  moja 
Presveta  Trojice,  sve  moje,  moje  blaženstvo,  beskonačnosti  u  kojoj  se  gubim  predajem  se  vama  kao 
dar.  Siđite  u  moju  dušu  da  se  izgubim  u  vama  u  iščekivanju  da  dođem  gledati  u  vašem  svjetlu 
ponor  vaših  veličina.  Amen. 


Klanjam  ti  se  Presveto  Trojstvo 

BI.  Elizabeta  od  Presvetog  Trojstva 

O  moj  Bože,  Trojstvo  kojemu  se  klanjam,  pomozi  mi  potpuno  zaboraviti  sebe  da  se 
smjestim  u  Tebi,  nepomična  i  mirna,  kao  da  mije  duša  već  u  vječnosti! 

Neka  ništa  ne  pomuti  moj  mir  i  ne  izvuče  me  iz  Tebe,  o  moj  Nepromjenjivi,  nego  neka  me  svaki 
časak  što  više  unese  u  dubinu  Tvoje  tajne! 

Smiri  moju  dušu,  učini  je  svojim  nebom,  svojim  dragim  boravištem  i  mjestom  svoga  odmora  da  te 
nikad  tu  ne  ostavim  samoga,  već  da  budem  čitava,  posve  budne  vjere,  potpuna  klanjateljica,  čitava 
predana  tvome  stvaralačkom  činu. 

O  moj  dragi  Kriste,  raspeti  iz  ljubavi,  htjela  bih  biti  zaručnica  tvoga  srca,  htjela  bih  te 
proslaviti,  htjela  bih  te  voljeti  i  umrijeti  za  Tebe,  no  osjećam  svoju  slabost.  Molim  Te  da  me 
zaogmeš  sobom,  poistovjetiš  moju  dušu  sa  svim  pokretima  svoje  duše,  da  me  zaroniš  u  sebe, 
zamijeniš  u  meni,  tako  da  moja  duša  bude  samo  odsjev  Tvoga  života.  Dođi  u  mene  kao  klanjalac, 
otkupitelj  i  spasitelj. 

O  vječna  Riječi,  izraze  moga  Boga,  hoću  da  mi  život  prođe  Tebe  slušajući,  hoću  biti  posve 
poučljiva  da  naučim  sve  od  tebe.  Zatim  hoću  u  svim  noćima,  svim  prazninama,  svim  nemoćima 
upirati  oči  u  Tebe  i  ostati  u  Tvojoj  velikoj  svjetlosti.  O  zvijezdo  moja  predraga,  začaraj  me  da  ne 
mogu  više  napustiti  Tvoje  obasjavanje. 

O  vatro  što  izjedaš,  Duše  ljubavi,  siđi  na  mene  da  se  u  mojoj  duši  ostvari  kao  utjelovljenje 
Riječi,  da  joj  k  tome  budem  čovještvo  u  kome  obnavlja  svu  svoju  tajnu. 

O  Oče,  i  Ti  pogledaj  na  svoj  siromašni  maleni  stvor,  zakloni  ga  svojom  sjenom,  vidi  u  njem 
svoga  Ljubljenoga  koji  Ti  se  sasvim  sviđa. 

O  moja  Trojice,  moje  sve,  moja  srećo,  beskrajna  samoćo,  neizmjernosti  u  kojoj  se  gubim. 
Predajem  se  Vama  do  kraja,  sakrijte  se  u  meni,  da  se  ja  sakrijem  u  Vama  i  očekujem  odlazak  te 
promatram  u  Vašoj  svjetlosti  bezdan  vaše  veličine. 

Novo  rođenje 

.Su  Gertruda 

Oče  sveti  Ti  si  me  po  Tvome  Sinu  Isus  Kristu  u  Duhu  Svetome  po  vodi  rodio  na  novi  život. 
Udjeli  mi  Gospodine  potpuno  oproštenje  od  svih  mojih  grijeha  i  dar  Duha  Svetoga  za  život  vječni. 
Isus  sunce  pravde  obuci  me  u  Tebe  da  mogu  uvijek  živjeti  vršeći  tvoju  svetu  volju.  Isuse  sunce  bez 
zalaska  upali  u  mom  srcu  živi  oganj  tvoje  beskrajne  ljubavi.  Pomozi  mi,  Gospodine  moj  i  Bože  moj 
da  čuvam  neokaljanu  i  besprijekornu  bijelu  haljinu  moga  krštenja.  Tako,  da  kada  me  budeš  pozvao 
sebi,  imam  na  dar  život  vječni,  radost  bez  kraja  i  čar  gledanja  tvog  božanskog  lica.  Amen. 

Čin  prikazanja  milosrdnoj  ljubavi 

Sv.  Terezija  od  Djeteta  Isusa 

O  moj  Bože,  Presveto  Trojstvo!  Želim  te  ljubiti  i  širiti  ljubav  prema  tebi,  raditi  za  proslavu 
Svete  Crkve  spašavajući  duše  koje  su  na  zemlji  i  oslobađajući  one  koje  trpe  u  čistilištu.  Želim 

savršeno  ispuniti  tvoju  volju  i  postići  stupanj  slave  koju  si  mi  pripravio  u  svom  kraljevstvu;  jednom 
riječju,  želim  postati  svetica,  ali  osjećam  svoju  nemoć  i  molim  te,  o  moj  Bože,  da  ti  budeš  moja 
svetost! 

Budući  da  si  me  ti  ljubio  toliko  da  si  mi  dao  svoga  jedinog  Sina  da  mi  bude  Spasitelj  i 
Zaručnik,  beskrajno  bogatstvo  njegovih  zasluga  pripada  meni:  ja  ti  ga  prinosim  u  sreći,  moleći  te  da 
gledaš  na  me  samo  kroz  Lice  Isusovo  i  u  njegovu  Srcu  koje  gori  od  ljubavi. 

Prikazujem  ti  također  sve  zasluge  svetaca  (koji  su  na  nebu  i  na  zemlji),  njihove  čine  ljubavi 
kao  i  čine  ljubavi  svetih  anđela.  Napokon  ti,  Presveto  Trojstvo,  prikazujem  ljubav  i  zasluge  Blažene 
Djevice,  moje  ljubljene  Majke.  Njoj  povjeravam  svoju  žrtvu  moleći  je  da  je  donese  pred  tebe. 
Njezin  božanski  Sin,  moj  ljubljeni  Zaručnik,  rekao  nam  je  u  dane  svoga  smrtnog  života:  "Sve  što 
zamolite  moga  Oca  u  moje  ime,  dat  će  vam."  Uvjerena  sam  dakle  da  ćeš  uslišati  moje  želje;  znam,  o 
moj  Bože,  ovo:  što  nam  više  želiš  dati,  to  nam  veću  želju  ulijevaš.  Osjećam  u  svom  srcu  neizmjerne 
želje  i  s  pouzdanjem  te  molim  da  dođeš  i  zaposjedneš  moju  dušu.  Ah,  ne  mogu  primati  svetu  pričest 
toliko  puta  koliko  želim,  ali,  Gospodine,  nisi  li  ti  svemoguć?...  Ostani  u  meni  kao  u  svetohraništu, 
ne  udaljuj  se  nikada  od  svoje  male  hostije...  Htjela  bih  te  tješiti  što  su  ti  zli  ljudi  nezahvalni;  molim 
te  da  mi  oduzmeš  slobodu  da  činim  što  ti  se  ne  sviđa;  ako  u  slabosti  katkada  padnem,  neka  odmah 
tvoj  božanski  pogled  očisti  moju  dušu  uništavajući  sve  moje  nesavršenosti,  kao  vatra  što  svaku  stvar 
pretvara  u  sebe... 

Zahvaljujem  ti,  moj  Bože,  za  sve  milosti  koje  si  mi  udijelio,  osobito  što  si  učinio  da  prođem 
kroz  kušnju  patnje.  S  radošću  ću  te  promatrati  u  posljednji  dan  noseći  žezlo  križa;  budući  da  si  se 
udostojao  dati  mi  u  dio  ovaj  križ,  tako  dragocjen,  nadam  se  da  ću  ti  biti  slična  u  nebu  i  vidjeti  kako 
na  mom  proslavljenom  tijelu  blistaju  sveti  znakovi  tvoje  Muke. ..Poslije  zemaljskog  progonstva 
nadam  se  da  ću  uživati  u  tebi  u  vječnoj  Domovini,  ali  ja  ne  želim  skupljati  zasluge  za  nebo,  hoću 
raditi  samo  za  tvoju  ljubav,  s  jednim  ciljem  da  tebe  razveselim,  da  tješim  tvoje  presveto  Srce  i  da 
spašavam  duše  koje  će  te  vječno  ljubiti. 

Uvečer  ovoga  života  pojavit  ću  se  pred  tobom  praznih  ruku,  jer  te  ne  molim,  Gospodine,  da 
brojiš  moja  djela.  Sva  naša  pravedna  djela  imaju  mrlje  u  tvojim  očima.  Zato  hoću  da  se  odjenem 
tvojom  pravednošću  i  da  od  tvoje  Ljubavi  primim  vječno  posjedovanje  tebe  samoga.  Ne  želim 
drugoga  prijestolja  ni  druge  krune  osim  tebe,  moj  Ljubljeni!... 

U  tvojim  očima  vrijeme  nije  ništa,  jedan  jedini  danje  kao  tisuću  godina:  ti  me  dakle  možeš  u 
jednom  času  pripraviti  da  se  pojavim  pred  tobom. ..Da  bih  živjela  u  činu  savršene  ljubavi,  ja  se 
prikazujem  kao  žrtva  paljenica  tvojoj  Milosrdnoj  Ljubavi,  moleći  te  da  me  spaljuješ  bez  prestanka 
puštajući  da  mi  dušu  poplavljuju  valovi  beskrajne  nježnosti  koji  su  zatvoreni  u  tebi,  i  da  tako 
postanem  mučenica  tvoje  ljubavi,  o  moj  Bože!... 

Neka  to  mučeništvo,  pošto  me  pripravi  da  se  pojavim  pred  tobom,  učini  napokon  da  umrem  i 
da  se  moja  duša  nezaustavno  vine  u  vječni  zagrljaj  tvoje  Milosrdne  Ljubavi. ..Hoću,  o  moj  Ljubljeni, 
da  ti  pri  svakom  kucaju  svoga  srca  obnovim  ovo  prikazanje  bezbroj  puta  sve  do  časa  kad  sjene 
iščeznu  a  ja  ti  budem  mogla  ponavljati  svoju  ljubav  u  vječnom  gledanju  licem  u  lice!... 

Poklonstvena  molitva 

BI.  Franjo  i  Bl.Jacinta,  fatimski  vidioci  molitvu  su  naučili  od  Anđela 

Moj  Bože,  ja  vjerujem  u  te,  klanjam  ti  se,  ufam  se  u  te  i  ljubim  te!  Molim  te  da  oprostiš  onima  koji 
ne  vjeruju  u  tebe,  koji  ti  se  ne  klanjaju  ,  koji  se  ne  ufaju  u  tebe  i  koji  te  ne  ljube!  Presveto  Trojstvo, 
Oče  Sine  i  Duše  Sveti  ponizno  te  molim  i  prikazujem  Ti  predragocijeno  tijelo,  krv,  dušu  i  božanstvo 
Isusa  Krista  koji  je  prisutan  u  svim  svetohraništima  širom  svijeta,  kao  naknadu  za  sve  uvrede, 
svetogrđa  i  nemarnosti  kojima  te  vrijeđaju  ljudi.  Po  neizmjernim  zaslugama  njegova  presvetog  Srca 
i  bezgrešnog  Srca  Marijina  molim  te  obrati  jadne  grešnike! 


471 


Istinsko  svijetlo 

Sv.  Augustin 

O  tri  suvječne  i  jednake  osobe,  Oče  Sine  i  Duše  Sveti  istiniti  Bože  koji  jedini  boraviš  u 
vječnosti  u  nepristupačnom  svijetlu,  koji  si  svojim  moći  stvorio  zemlju  i  koji  zemaljsku  kuglu 
vodiš  svojom  razboritošću,  Sveti,  Sveti,  Sveti  Gospodine,  Bože  nad  vojskama,  strahopoštovani  i 
jaki,  pravedni  i  milosrdni,  čudesni  dostojni  hvale  i  ljupki  jedan  Bože  U  tri  osobe,  jedna  si  bit,  moć, 
mudrost  i  dobrota  jedno  i  nerazdjeljivo  Trojstvo  zazivam  te  otvori  mi  vrata  pravednosti  da  bi  kad 
prođem  kroz  njih  ispovjedio  tebe  Gospodine. 

Zazivam  te  blaženo  i  blagoslovljeno  Trojstvo,  Oče,  Sine  i  Duše  Sveti,  ljubavi,  milosti  i 
darivanju.  Zazivam  te  Roditelju,  Rođeni  i  Preporađajući,  istinsko  svijetlo  od  svijetla,  svjetlo  istinito, 
izvore,  rijeko  i  napajanje  od  kojega  je  sve  i  za  koje  je  sve  i  u  kojemu  je  sve,  živući  Živote  koji 
oživljavaš  živa  stvorenja,  istino  Očeva,  Sinovljeva  i  Duha  Svetoga,  jedna  si  bit,  krepost,  dobrota  i 
blaženstvo  od  kojega,  po  kome  i  u  kome  je  svako  blaženstvo.  Bože  istiniti  i  vrhovni  živote  u  kome 
sve  živi  što  istinski  blaženo  živi. 


Himan  slave  Trojstvu 

Sv.  Šimun 

Slava  tebi  Bože  što  si  nas  na  počecima  dragovoljno  stvorio.  Slava  tebi  jer  si  nas  pozvao  da 
budemo  na  tvoju  živu  sliku  i  priliku.  Slava  tebi  Gospodine  jer  si  nas  obdario  slobodom  i  razumom. 
Slava  tebi  Oče  pravedni  koji  si  nas  u  svojoj  ljubavi  htio  zagrliti.  Sava  tebi  sveti  Sine  Božji  koji  si 
uzeo  naše  tijelo  da  nas  spasiš.  Slava  tebi  Duše  Sveti  koji  si  nas  obogatio  tvojim  darovima.  Slava  tebi 
Bože  koji  si  nas  doveo  do  spoznaje  tvog  božanstva.  Slava  tebi  Gospodine  što  si  nas  učinio 
prikladnim  sredstvima  za  tvoju  službu.  Slava  tebi  Gospodine  koji  nas  pozivaš  u  tvoje  sjajno 
nebesko  boravište.  Slava  tebi  Gospodine  koji  si  nas  učinio  dostojnima  slaviti  te  skupa  sa  Anđelima. 
Neka  te  salvi  svaki  jezik  Oče,  Sine  i  Duše  Sveti.  Od  Raja  pa  do  dubina  ponora  neka  je  slavljeno 
Presveto  Trojstvo.  U  svim  vremenima  i  od  svih  stvorenja  salva  tebi  u  vijeke  vjekova.  Amen. 

Slavim  te  u  tvojim  otajstvima 

SV.  Ivan  Eudes 

O  Presveto  Trojstvo  klanjam  ti  se  i  blagoslivljam  te.  Slavim  te  u  tvojim  otajstvima, 
sjedinjujem  se  sa  svom  ljubavi  i  svom  salvom  koje  Božanske  osobe  međusobno  iskazuju  i 
prikazujem  Ti  svu  salvu  koji  ti  Bože  imaš  u  samome  sebi,  skupa  sa  cijelom  Crkvom  slavim  te  i 
beskrajno  zahvaljujem.  Slavimo  te  zbog  tvoje  velike  slave.  O  Oče  moj  kako  i  koliko  se  radujem 
videći  da  tvoj  Sin  i  Duh  Sveti  te  ljube  i  slave  od  uvijek  i  za  svu  vječnost  ljubavlju  i  slavom  koji 
odgovaraju  tvojoj  veličini!  O  jedinorođeni  sine  Božji  kako  i  koliko  kliče  moja  duša  videći  ljubav  i 
beskrajnu  salvu  koju  primaš  od  svog  Oca  i  od  Duha  Svetoga.  O  Duše  Sveti,  kako  i  koliko  se  raduje 
moje  srce  videći  slast  i  radost  koju  te  stalno  obasiplju  Otac  i  Sin. 

O  Presveto  Trojstvo  koje  li  radosti,  kliktanja  i  sreće  za  mene  znati  da  ste  Vi  prepuni 
neizrecive  slave,  nezamislivog  blaženstva  i  beskrajno  bezbrojnim  neusporedivim  blagom  i 
svjetlošću.  Posvećujem  se  sav  Vama.  I  kad  bih  imao  u  sebi  sav  stvoreni  svijet  i  živote  svih  ljudi  i 
anđela  te  kad  bih  imao  u  pod  svojom  vlašću  milijune  svjetova  bio  bih  spreman  sve  to  prikazati  tebi 
na  čast.  O  moj  Bože  iskaži  svu  svoju  moć  i  beskrajnu  dobrotu  i  potpuno  zagospodari  samnom  i 
zaposjedni  me  da  tako  postanem  tebi  posvećen  i  da  znam  Gospodine  potpuno  i  zauvijek  žrtvovati 
samoga  sebe  na  tvoju  čistu  salvu.  Amen. 


Slavim  te 

Sv.Augustin 

Slavim  te  svjetlo  moje  koje  si  me  prosvijetlilo  i  ja  sam  te  upoznao.  Kako  sam  te  upoznao? 
Upoznao  sam  te  kao  jedinoga  istinitoga  i  živoga  Boga  moga  Stvoritelja.  Upoznao  sam  tebe 

Stvoritelju  Neba  i  zemlje,  svega  vidljivoga  i  nevidljivoga,  istiniti  Bože,  svemogući  i  besmrtni, 
nevidljivi  i  neobuhvatljivi,  beskrajni,  vječni  i  nepristupačni,  temelju  svega  stvorenoga  vidljivog  i 
nevidljivog  po  kome  je  sve  stvoreno  i  sve  opstoji.  Upoznao  sam  tebe  vječni  Bože,  Oče,  Sine  i  Duše 
Sveti,  tri  osobe  u  jednoj  biti,  savršeno  jednostavne  i  nedjeljive  naravi. 

Spoznao  sam  da  Otac  koji  ni  od  koga  ne  proizlazi,  da  Sina  proizlazi  od  Oca  i  Duh  Sveti  od  njih 
obadvojice  su  bez  početka  i  bez  kraja  Jedan  i  Trojstveni  Bog  stvoritelj  svih  vidljivih  i  nevidljivih, 
materijalnih  i  duhovnih  stvari.  Upoznao  sam  tebe  i  slavim  te  Nerođeni  Oče,  Jedinorođeni  Sine  i  tebe 
Duše  Sveti  Tješitelju,  nedjeljivo  Trojstvo  u  tri  jednake,  istobitne  i  vječne  osobe.  Trojstvo  u 
Jedinstvu  i  Jedinstvo  u  Trojstvu.  Vjerujem  pravičnim  srcem  i  ispovijedam  ustima  da  bi  bio  spašen. 
Amen. 


Marijo  hramu  Presvetoga  Trojstva 
Sv.  Ćiril Aleksandriski 

Pozdravljamo  Presveto  i  otajstveno  Trojstvo  koje  nas  sve  zoveš  u  zajednicu  Marije  svete 
majke  Božje.  Pozdravljamo  te  o  Marijo  Majko  Božja  časno  blago  cijeloga  svijeta,  neugasiva 
svjetiljko,  kruno  djevica,  žezlo  pravovjerja,  neuništivi  hrame  u  kome  prebiva  onaj  kojega  nijedno 
mjesto  ne  može  obuhvatiti,  skupa  Djevice  i  Majko  po  kojoj  je  u  svetom  Evanđelju  nazvan  blaženim 
onaj  koji  dolazi  u  ime  Gospodnje.  Zdravo  Ti  koja  si  u  svoje  djevičansko  krilo  prihvatila  onoga  koji 
je  beskrajna  i  beskonačan. 

Po  tebi  je  proslavljeno  i  čašćeno  Presvet  Trojstvo.  Po  tebi  je  dragocjeni  Križ  slavljen  i 
čašćen  u  svakom  kraju  zemlje.  Po  tebi  kliču  Nebesa,  raduju  se  anđeli  i  arkanđeli.  Po  tebi  vjernici 
dolaze  do  milosti  svetog  krštenja.  Po  tebi  dolazi  ulje  radosti,  utemeljene  su  Crkve  u  svem  svijetu, 
narodi  dolaze  do  pokore.  Neka  na  nas  spadne  da  slavimo  i  klanjamo  se  Božjem  Jedinstvu,  da 
služimo  u  božjem  strahu  Presveto  Trojstvo  pjevajući  hvale  Mariji  uvije  Djevici  koja  je  hram  Božji, 
čiji  je  Sin  zaručnik  bez  ljage,  njemu  neka  je  čast  i  slava  u  vijeke  vjekova.  Amen. 

Klanjam  ti  se 

Sv.  Petar  Damjani 

Klanjam  ti  se,  hvalim  te,  slavim  i  blagoslivljam  svemogući  Oče,  Sine  i  Duše  Sveti,  jedan 
Bože  u  tri  osobe.  Bože  moj,  kralju  moj  i  Gospodine  moj  pomozi  mi  oprosti  mi,  očisti  me  posveti 
me.  Udijeli  mi,  pravednost,  razboritost,  jakost  i  umjerenost.  Daj  mi  vjeru,  ufanje  i  ljubav.  Daruj  mi 
duh  mudrosti,  razuma  savjeta,  jakosti  znanja,  pobožnosti  i  straha  Božjega.  Promijeni  moje  srce  od 
kamena  u  srce  od  mesa,  daj  mi  skrušenost  i  pokajanje  srca  kako  bih  oplakivao  moje  bezbrojne 
grijehe.  Gospodine  nisam  dostojan  ući  u  tvoju  Crkvu  ni  podići  pogled  Nebu,  ni  izgovoriti  mojim 
usnama  tvoje  ime  ali  ti  si  me  stvorio  kako  si  htio  i  znao,  smiluj  mi  se  Gospodine  Bože  moj.  Amen. 

Presveto  Trojstvo  bezdani  oceane 

Sv.  Katarina  Sijenska 

O  vječno  Trojstvo!  Ti  si  bezdano  more.  Sto  više  u  njega  uranjam  više  nalazim  tebe,  a  čim 
više  tebe  nalazim,  tim  te  više  tražim.  O  tebi  se  nikako  ne  može  reći  dostaje!  Duša  koja  se  zasiti  u 
tvojim  dubinama,  još  bez  prekida  želi  tebe  jer  te  uvijek  gladuje  o  Vječno  Trojstvo!  Uvijek  želi  da  u 
tvom  svijetlu  gleda  svoje  svijetlo.  Kao  što  košuta  žudi  za  izvor  vodom  tako  duša  moja  gine  za  tim 
da  se  otme  tamnom  zatvoru  tijela,  pa  da  te  uistinu  gleda... O  vječno  Božanstvo,  bezdani  oceane!  Bi 
li  mi  mogao  dati  što  više  od  samoga  sebe?  Ti  si  oganj  što  uvijek  podjednako  gori  i  nikad  se  ne  gasi. 
Ti  si  oganj  što  u  sebi  proždire  svako  sebeljublje.  Ti  si  oganj  što  tali  svaki  led  i  što  rasvjetljuje  u 
svome  svjetlu  mi  dade  upoznati  svu  istinu.  Ti  si  svjetlo  nad  svakim  svjetlom. 

Ti  si  najveće  i  beskrajno  dobro,  dobro  nad  svim  dobrima.  Dobro  koje  usrećuje,  neobuhvatno 
dobro,  neprocjenjivo  dobro.  Ljepota  što  nadilazi  sve  ljepote,  mudrost  nad  sve  mudrosti,  pače 
nadilazi  i  samu  mudrost.  Ti  si  o  kruše  anđeoski  u  žaru  svoje  ljubavi  darovao  se  ljudima.  Ti  si  odjeća 
što  pokriva  svaku  golotinju,  hrana  koja  svojom  slatkoćom  veseli  sve  koji  gladuju.  Jer  ti  si  sladak 

bez  trunka  gorčine.  O  vječno  Trojstvo,  ti  mi  pokazuješ  put  velikoga  savršenstva  da  ti  služim  u 
svijetlu  ne  u  mraku,  da  budem  zrcalo  čista  i  sveta  života  i  da  konačno  napustim  ovaj  jadni  život  u 
kojemu  sam  dosada  i  svojom  krivnjom  u  tami  služila.  Odjeni  me  Presveto  Trojstvo  odjeni  me 
samim  tobom,  da  ovaj  smrtni  život  sprovedeni  u  pravoj  poslušnosti  i  u  svjetlu  svete  vjere  kojom  si 
zabliještio  dušu  moju.  Amen. 


O  Trojstvo,  svjetlo  blaženo 

Sv.  Anselmo 

O  Trojstvo,  svjetlo  blaženo  umnoži  našu  vjeru,  učvrsti  ufanje  i  usavrši  ljubav,  oslobodi  nas, 
spasi  nas,  opravdaj  nas.  O  preblaženo  Trojstvo  slomi  okove  naših  poroka,  oprosti  naše  grijehe, 
oslobodi  nas  naših  bijeda,  udalji  od  nas  naše  zabrinutosti,  pogledaj  milostivo  na  naša  progonstva, 
oslobodi  nas  protivljenja,  usliši  nas  u  svom  milosrđu  da  slobodni  od  svakog  zla  uvijek  u  tvojoj  volji 
utemeljimo  našu  radost  i  sreću.  Dođi  milosrdni  Gospodine  i  boravi  među  nama  da  te  znamo  pronaći 
u  našim  srcima. 

Sveto  i  nepodijeljeno  Trojstvo  neizreciva  dobroto  dobrohotno  primi  moje  prošnje,  kao  što  si 
htio  da  sudjelujem  u  tvojim  sakramentima  bez  moje  zasluge  nego  samo  po  tvojoj  dobroti  tako  te 
molim  da  do  smrti  ustrajem  u  vjeri,  nadi  i  ljubavi.  Štiti  me,  brani  me  od  svakog  zla,  udjeli  mi  sve 
što  mi  može  biti  od  koristi,  oslobodi  me  od  vječnih  muka  uvedi  me  u  vječnu  nepomućenu  radost.  O 
Bože  Jedini  i  Trojstveni  primi  molitvu  tvoga  poniznog  sluge,  udjeli  mi  da  tebe  tražim  u  mome 
djelovanju,  mudrost  koja  te  otkriva,  dušu  koja  te  poznaje,  oči  koje  te  vide,  život  po  tvojoj  volji, 
ustrajnost  da  ne  klonem,  ispunjenje  cilja  i  vječnu  nagradu. 

O  Bože  Oče  vjernika  spasenje  onih  koji  u  tebe  vjeruju,  usliši  molitvu  tvoga  sluge  koji  te 
usrdno  prosi.  Prečisti  Sine  Božji  koji  si  se  rodio  od  Djevice  Marije  ,  Ti  koji  sjediš  s  desna  Ocu  primi 
moje  srce  koje  ti  prikazujem  i  posvećujem.  O  Duše  Oca  i  Sina  koji  si  prst  desnice  Božje,  pohodi 
nutrinu  moje  duše  i  ispuni  je  tvojom  milošću.  Presveto  Trojstvo  u  jedinstvu  Božje  biti  usliši  moje 
molitvi,  primi  moje  prošnje.  Povećaj  o  Trojstvo  moju  vjeru,  a  Ti  Božje  Jedinstvo  moju  nadu  i  dok  Ti 
se  klanjam  o  Bože  utvrdi  me  u  ljubavi.  Amen. 

Utvrdi  moje  krštenje 

Sv.IIarije 

Bože  molim  te  sačuvaj  bez  ljage  bogoštovlje  moje  vjere  i  daj  da  do  zadnjeg  uzdaha  osjećam 
svjedočanstvo  moje  savjesti.  Daj  da  ja  koji  sam  kršten  u  ime  Oca,  Sina  i  Duha  Svetoga  uvijek 
budem  utvrđen  u  onome  što  ispovijedam  u  ispovijesti  vjere  moga  prilikom  moga  preporađanja,  da 
se  tebi  Oče  klanjam  i  tvome  Sinu  kao  i  tebi  te  da  primim  kao  svog  Duha  Svetoga  koji  proizlazi  od 
tebe  po  tvome  jedinorođenom  Sinu.  Uistinu  imam  dostojan  svjedoka  za  ono  što  vjerujem,  onoga  što 
reče:  Oče  sve  što  je  moje  tvoje  je  i  sve  što  je  tvoje  moje  je,  Isusa  Krista,  mog  Gospodina  koji  je  u 
Tebi  i  kao  Ti  Bog  blagoslovljeni  u  vijeke  vjekova.  Amen. 

Presvetom  Trojstvu  u  vječnom  svjetlu 

Sv.  Gertruda 

Presveto  Trojstvo  u  krilu  kojega  bliješti  vječnim  sjajem  živo  Božanstvo,  Ljubav  i  Mudrost! 
Oče,  Ljubavi  jedini  izvore  moći  što  je  vaša  narav,  vi  kojemu  je  Mudrost  bitna,  u  kojemu  dobrota 
neprestano  izvire,  ljubavi  žarka  kao  oganj,  svetost  određena  da  se  rasproste  na  svako  biće,  dobrota  i 
raspoređena  da  se  raširi  u  sve  što  ste  Vi  stvorili,  vama  hvala,  čast  i  slava,  zahvala,  moć  i  svjetlo:  to 
želi  moje  srce  ispunjeno  zahvaljivanjem.  Riječ  koja  ste  visoki  libanonski  cedar  i  pružate  visoko 
iznad  Kerubina  grane  svoga  Božanstva  uzvišenom  veličanstvu  ,  vama  se  svidjelo  da  potražite  na 
dnu  ove  bijedne  doline  hisopovu  stabljiku  da  je  sjedinite  sa  sobom  tijesnom  vezom  i  da  iz  nje 
učinite  svoju  zaručnicu  u  beskrajnoj  ljubavi.  Duše  Sveti,  Bože  ljubavi,  ljubavna  vezo  Svetog 
Trojstva,  vi  dolazite  i  radujete  se  među  ljudskom  djecom,  u  svetoj  čistoći,  koja  djelovanjem  vaše 
sile  očarava,  cvate  ovdje  kao  ruža  među  tmjem. 

Duše  Sveti,  Ljubavi  kažite  mi  koji  put  vodi  slatkom  boravištu,  gdje  je  životna  staza  na  te 
livade  oplođene  Božanskom  rosom,  gdje  se  napajaju  žedna  srca.  Ljubavi,  vi  jedina  znadete  put  koji 
vodi  u  život  i  istinu.  U  vama  se  ispunja  veza  puna  slasti  koja  sjedinjuje  božanske  osobe  Presveto 
Trojstva.  Po  vama  su  Duše  Sveti,  razliveni  na  nas  najdragocijeniji  darovi.  Od  vas  proizlazi  plodno 
sjemenje  koje  proizvodi  životne  plodove.  Od  vas  ističe  med  tako  slatkih  strasti  kojih  nema  nigdje  do 
li  u  Bogu.  Po  vama  silaze  na  nas  plodonosne  vode  božanskih  blagoslova,  tako  dragih  darovi  Duha, 
ali  tako  rijetki  ovdje  na  zemlji. 

Sine  Božji,  Ljubavi  pripravite  me  na  stazu  koja  vodi  k  tebi,  stazu  plemenite  ljubavi. 
Privučena  tebi  čistim  osjećajima  slijedit  ću  te  od  sada  kamo  god  budeš  išao  do  u  visine  gdje 
kraljuješ  i  zapovijedaš  u  uzvišenu  veličanstvu  svoje  božanske  biti,  do  tog  boravišta  gdje  šireći  blago 
svoje  nježnosti  u  neprestanom  izgaranju  božanske  ljubavi,  vodiš  sjajne  vodite  sjajne  korove  tisuća  i 
tisuća  djevica  odjevenih  bijelim  haljinama  koje  neprestano  pjevaju  slatku  pjesmu  vječnog 
zaručništva.  Isuse  ljubavi,  čuvaj  me  u  toj  bijednoj  dolini  sjenom  svoje  nesebične  ljubavi  i  poslije 
dugog  progona,  čistu  me  uvedi  u  svoje  svetište,  daj  mi  mjesto  u  redovima  tog  djevičanskog  zbora. 
Tu  ću  se  napajati  na  izvor  vodama  tvoje  božanske  nježnosti.  Tu  ću  se  nasiti  uživajući  tvoju  ljubav. 
Amen.  takav  bio  krik  sviju  bića. 


Zaziv  Trojstvu  za  spasenje 

Sv.  Ante  Padovanski 

Ponizno  te  molimo,  o  Trojstvo  i  Jedinstvo,  kada  dođe  dan  žalosti  i  dan  posljednjeg  ognja  te 
pukne  onaj  srebreni  konop  duša  koju  si  oblikovao  sigurna  neka  ti  potrči  u  susret.  Prihvati  je  pa  da, 
oslobođena  od  pritiska  pakosnika,  uzmogne  zavrijediti  da  se  uzdigne  k  tebi  u  slobodi  i  u  slavu  djece 
Božije.  Uz  tvoju  pomoć  ti  što  blagoslovljen  si  Trojedini  Bože,  u  vijeke  vjekova.  Amen. 

Presvetom  Trojstvu  za  oproštenje  grijeha 

Sv.  Katarina  Sijenaska 

Vječno  Trojstvo,  svojim  sam  te  grijehom  strašno  uvrijedila,  tolikom  nemarom,  neznanjem, 
nezahvalnošću  neposluhom  i  tolikim  drugim  manjkavostima.  Jadne  li  mene  koja  nisam  vršila  tvoje 
zapovijedi,  bilo  one  što  svi  moraju  opsluživati,  bilo  one  koje  je  meni  tvoja  dobrota  dala  na  osobit 
način.  Ah,  kako  sam  zločasta!  Nisam  opsluživala  tvoju  zapovijed  kojom  si  naredio  da  ti  uvijek 
dajem  čast  i  da  usmjeravam  sav  svoj  rad  prema  svome  bližnjemu.  Naprotiv,  izbjegavala  sam  rad 
upravo  onda  kad  je  to  bila  prijeka  potreba.  Zar  mi  ti  nisi  zapovjedio,  Bože  moj,  da  odbacim  od  sebe 
svaku  brigu  za  samu  sebe  i  da  jedino  tražim  salvu  i  hvalu  tvoga  imena  za  spasenje  duša  i  onoga 
jedinog  jela  što  se  nalazi  na  stolu  tvoga  presvetog  križa  koji  me  razveseljuje? 

Ja  sam  tražila  svoju  vlastitu  utjehu,  a  ti  si  me  uvijek  pozivao  da  budem  samo  tvoja  uza  te  sa 
svim  slatkim  ljubaznim  i  žarkim  željama,  sa  suzama  i  poniznim  stalnim  molitvama  za  spas  čitavog 
svijeta,  kao  i  za  obnovu  svete  Crkve.  Povjerio  si  mi  da  si  se  upravo  služio  tim  molitvama  i  dobrim 
željama  da  pokažeš  svoje  milosrđe  svijetu  i  tako  obnoviš  ljepotu  svoje  zaručnice  Crkve.  Ali  ja  jadna 
nisam  odgovarala  tvojim  željama  i  ostala  sam  spavati  na  krevetu  svoje  nemarnosti.  Ah,  nesretne 
mene!  Postavio  si  me  da  upravljam  dušama  i  povjerio  mi  tolike  drage  sinove  da  ih  ljubim  osobitom 
ljubavlju  te  da  ih  upravim  prema  tebi  na  njihovom  životnom  putu.  No  ja  sam  bila  ogledalo  ljudske 
slaboće.  Nisam  se  posebno  brinula  za  njih  niti  sam  ih  pomagala  svojim  poniznim  i  stalnim 
molitvama  pred  tvojim  licem,  niti  sam  dala  dovoljno  primjera  dobra  života  ni  opominjala  savjetima 
svete  nauke. 

Kako  sam  zločasta!  Kako  sam  s  veoma  nedovoljnim  poštovanjem  primila  bezbrojne  darove, 
kao  i  milosti  slatkih  patnja  muka  i  kako  se  je  to  tebi  sviđalo  da  ih  daruješ  mome  slabom  i  krhkom 
tijelu,  niti  sam  se  služila  njima  s  tolikom  žarkom  željom  i  gorućom  ljubavlju  s  kojom  si  ih  ti  davao. 
Ljubavi  moja,  ti  si  me  izabrao  zbog  svoje  prevelike  dobrote  za  svoju  zaručnicu  već  od  mojeg  ranog 
djetinjstva,  ali  ja  nisam  bila  dovoljno  vjerna.  Naprotiv,  bila  sam  ti  nevjerna  jer  nisam  stalo  mislila 
na  tebe  samoga,  kao  ni  na  tvoja  neopisiva  dobročinstva.  Nisam  usmjeravala  pogled  svoga  uma  da  se 
jedino  sjećam  tvojih  darova.  Nisam  upravljala  svoju  volju  da  te  iskreno  ljubim  sa  svim  svojim 

silama.  Pozovi  me,  gospodine  i  evo  ja  dolazim  k  tebi,  ne  sa  svojim  zaslugama,  nego  jedino  pomoću 
tvoga  milosrđa  za  koje  te  molim  u  snazi  tvoje  krvi,  krvi.  krvi.  Oče  u  tvoje  ruke  predajem  duh  svoj. 
Amen. 


Presveto  Trojstvo  želim  te  ljubiti 

Sv.  Faustina  Kowalska 

Pravi  Jedini  Bože  u  presvetom  Trojstvu,  želim  te  tako  ljubiti  kako  te  nije  još  ljubila  nijedna 
ljudska  duša.  Iako  sam  mala  i  neobično  bijedna,  duboko  sam  porinula  sidro  svog  povjerenja  u 
bezdan  tvog  milosrđa,  moj  Bože  i  moj  Stvoritelju,  usprkos  svojoj  velikoj  bijedi  ne  bojim  se  ničega, 
nego  se  nadam  vječno  pjevati  zahvalnu  pjesmu,  neka  ni  jedan  duša  ne  sumnja  pa  makar  bila 
najbijedinija  od  svih,  dokle  god  živi  može  dospjeti  do  velike  svetosti,  jer  jaka  je  tvoja  milost.  Na 
nam  je  ne  opirati  se  Božjem  djelovanju.  O  Isuse,  kad  bih  samo  mogla  maglom  postati  pred  tobom, 
da  zemlju  pokrijem,  da  tvoj  sveti  pogled  ne  vidi  užasne  grijehe.  O  Isuse  kad  promatram  svijet  i 
njegovu  ravnodušnost  prema  tebi,  stalo  teku  suze  iz  mojih  očiju.  Kad  pak  vidim  ohladnjelu 
samostansku  dušu  srce  mi  krvari. 


O  vječno  Trojstvo 

Sv.  Katarina  Sijenaska 

O  Trojstvo,  vječno  Trojstvo,  ognju,  bezdane  ljubavi!  Ljubljeni  plamene!  Nije  li  bilo  dosta  da 
nas  stvorite  na  svoju  sliku  i  sličnost,  da  nas  preporodite  na  milost  u  Krvi  Isusovoj.  Zar  nam  je  još 
trebalo  dati  cijelo  Trojstvo  za  hranu!  Vaša  ljubav  je  to  hitjela.  O  Vječno  Trojstvo  ne  samo  da  ste 
nam  dali  svoju  Riječ  u  Otkupljenju  i  Euharistiji,  nego  ste  i  Sebe  čitava  dah  iz  ljubavi  svojemu 
stvoru.  Da,  duša  vas  posjeduje  jer  ste  vi  najviša  Dobrota.  Amen. 

Ocu,  Sinu,  Duhu  Svetome 

Sv.  Gertruda 

Oče  Sveti  primi  me  u  svoje  nježno  očinstvo,  da  pošto  dovršim  vijek  u  kojem  sam,  za  tvoju 
ljubav  počela  trčati,  primim  tebe  kao  plaću  svoje  trke  u  vječnoj  baštini.  Oče  sveti,  tom  ljubavlju 
kojom  isijavaš  svjetlo  svoga  lica  na  mene,  daj  da  u  tebi  napredujem  u  svakoj  svetosti  i  kreposti. 

Ljubljeni  Isuse  primi  me  u  svoje  veoma  slatko  bratstvo.  Nosi  samnom  dnevni  teret  i  žegu, 
budi  mi  utjehom  u  svim  mojim  naporima,  moj  pratilac  i  vođa  u  svim  smjerovima  mog  putovanja. 
Isuse  po  toj  ljubavi  koje  te  je  potakla  da  me  otkupiš  svojom  krvlju  odjeni  me  čistoćom  svoga 
najsvetijeg  života. 

Duše  Sveti,  Bože  ljubavi  prihvati  me  u  svojoj  milosrdnoj  ljubavi.  Budi  Gospodar  i  učitelj 
cijelog  mog  života  i  nježan  prijatelj  moje  duše.  Božanski  Branitelju  Ti  čija  je  moć  jednaka  svetosti, 
tom  ljubavlju  koja  te  je  natjerala  da  me  privežeš  uza  se  kad  si  mi  dao  duhovno  ime,  daj  da  te  ljubim 
cijelim  srcem,  da  prianjam  uza  te  svom  dušom  da  istrošim  sve  svoje  snage  služeći  i  ljubeći  te,  da 
živim  po  tvojoj  nakani  i  da  spremna  po  tebi  budem  puštena  u  trenutku  svoje  smrti  neokaljana  i 
odjevena  na  božansku  svadbu  što  je  ti  pripravljaš. 

Želim  te  ljubiti  više  od  ikoga 

SV.  Faustina  Kowalska 

Pravi  jedini  Bože  u  Presvetom  Trojstvu,  želim  te  ljubiti  kako  te  još  nije  ljubila  nijedna 
ljudska  duša.  iako  sam  mala  i  neobično  bijedna,  duboko  sam  porinula  sidro  svog  povjerenja  u 
bezdan  tvog  milosrđa,  moj  Bože  i  moj  Stvoritelju.  Usprkos  svojoj  velikoj  bijedi  ne  bojim  se  ničega, 
nego  se  nadam  vječno  pjevati  zahvalnu  pjesmu.  Neka  nijedna  duša  ne  sumnja,  pa  makar  bila 
najbjednija  od  svih,  dokle  god  živi  može  dospjeti  do  velike  svetosti  jer  jaka  je  moć  Božje  milosti. 
Na  nama  je  ne  opirati  se  Božjem  djelovanju.  Tebi  neka  je  hvala  i  čast,  o  Presveto  Trojstvo,  vječni 

Bože.  Neka  milosrđe,  što  teče  iz  tvoje  nutrine,  nas  zaštiti  od  tvoje  pravedne  srdžbe,  neka  odzvanja 
slava  tvojega  neshvatljivog  milosrđa.  Amen. 

Presveto  Trojstvo  radujem  se  tvojoj  ljepoti 

Sv.  Faustina  Kowalska 

O  Presveto  Trojstvo,  koje  skrivaš  nutarnji  život  Oca,  Sina  i  Duha  Svetoga,  ti  vječna  radosti, 
ti  neshvatljiva  dubino  ljubavi  što  se  izlijevaš  na  sva  stvorenja  i  usrećuješ  ih,  neka  ej  slava  i  čast 
tvom  imenu  dovijeka.  Kada  prepoznam  tvoju  veličinu  i  tvoju  ljepotu  o  moj  Bože,  neizrecivo  se 
radujem  daje  Bog  kome  služim  tako  velik.  U  ljubavi  i  radosti  ispunjam  tvoju  svetu  volju  i  što  te 
bolje  spoznajem  to  te  istinskije  želim  ljubiti.  Gorim  od  čežnje  ljubiti  te  sve  više.  Amen. 

Trojedini  milosrdni  Bože 

SV.  Faustina  Kowalska 

Trojedini  milosrdni  Bože  klanjamo  ti  se,  neistraživ,  nemjerljiv,  neshvatljiv  si.  Nijedan  anđeo 
neba  ne  može  te  istražiti,  u  četama  ti  pjevaju  bez  prestanka  svet, svet,  svet... Slavimo  te  dobri 
Stvoritelju  i  Gospodine,  svemogući  milosrdni  i  neshvatljivi  u  svim  stvarima.  Tebe  ljubiti  pjevajući  ti 
vječnu  himnu  je  smisao  našeg  bića  svet, svet,  svet. ..Budi  blagoslovljen  milosrdni  Bože,  vječna  si 
ljubav.  Nad  plavetnilom  neba  i  njegovim  obzorjem,  čete  čistih  duhova  te  hvale  i  pjevaju  bez 
prestanka  svet, svet,  svet... Tebe  gledajući  znam,  snagom  tvoje  milosti,  ti  bi  mogao  pozvati  nova  bića 
u  tvoju  slavu,  u  višu  postaviti  ih  nebesku  diku.  da  to  nisi  učinio  anđeli  tvome  milosrđu  zahvaljuju 
svet, svet,  svet... 

Neki  svijetli  duh  nije  htio  priznati  tvoje  milosrđe.  Zaslijepljen  ohološću  napustio  je  tvoju 
službu,  za  sobom  povuče  druge  čete  anđela.  Kao  sotona  iz  neba  bi  protjeran  u  pakao.  Vjerni  anđeli 
kliču  tvome  milosrđu.  Sretni  izdržati  su  mogli  tu  kušnju,  hvala  Isusu  Kristu  što  dokaza  spremnost 
na  žrtvu,  hvala  njegovoj  Majci  Djevici  Mariji  što  je  bila  čista  i  ponizna.  Čisti  anđeli  uroniše  u  Božju 
ljubav  klanjajući  se  pjevaju  hvale  tvome  milosrđu.  Ostavši  u  svjetlu  i  Božjoj  ljepoti  ponizno  te 
spoznaju  o  Presveto  Trojstvo.  Amen. 


Vječno  Trojstvo 

SV.  Faustina  Kowalska 

Pokaži  mi  o  Bože,  tvoje  milosrđe,  prema  Isusovu  osjećaju  i  doživljaju  Srca.  Čuj  moje 
uzdahe,  suze  i  molbe,  moje  raskajno  Srce.  Svemogući,  vječno  milosrdni  Bože,  neiscrpivo  je  tvoje 
smilovanje.  Kao  more  širi  se  moja  bijeda  i  potreba,  a  ti  mi  daješ  pouzdanje,  nadu  siromaha.  Vječno 
Trojstvo,  dobri  Bože,  ti  darivaš  milosrđe  u  nebrojivoj  punini.  Uzdam  se  u  tvoje  milosrđe  i  poznajem 
te  ako  Gospodina  usprkos  zastoru  i  ljusci.  Gospodine  neka  odzvanja  slava  svemoći  tvoga  milosrđa 
na  cijeloj  zemljanoj  kugli.  Tvoja  hvala  i  slava  neka  su  beskrajne,  ti  dušo  opjevaj  Božju  dobrotu. 
Amen. 


Posveta  Presvetom  Trojstvu 

.SV.  Franjo  Saleski 

Tebi  predajem  i  posvećujem  cijeloga  sebe,  tebi  Bože  Oče  moj  sjećanje  i  moja  djela,  tebi 
Bože  Sine  moj  razum  i  moje  riječi,  tebi  Bože  Duše  Sveti  moju  volju  i  moje  misli;  tebi  presveto 
Čovještvo  Isusa  Krista  moje  srce  i  moje  tijelo,  moj  jezik  i  moja  sjetila  i  sva  trpljenja. 

POBOŽNOST  MAJCI  BOŽJOJ  MARIJI 
u  glavnim  Kristovim  otajstvima 


Sadržaj 

Predgovor 

1.  Nauk  crkve  o  štovanju  Gospe  u  pučkoj  pobožnosti  i  Isusovima  otajstvima 
KRUNICA,  SAŽETAK  CIJELOG  EVANĐELJA 

Metoda  molitve  krunice  po  uputama  i  razmatranjima  sv.  Ljudevita  Montfortskoga 

3.  BEZGREŠNO  ZAČEĆE  BLAŽENE  DJEVICE  MARIJE 

3.1.  Devetnica  Bezgrešnoj  s  razmatanjima  iz  djela  sv.  Maksimilijana  Kolbea 

3.  2.  Molitve  i  litanije  Bezgrešnoj 

4.  MARIJA  U  OTAJSTVU  UTJELOVLJENJA  SINA  BOŽJEGA 

4.  1.  Devetica  naviještenju  utjelovljenja  Sina  Božjega  -  Blagovijesti-  s  razmatranjima  iz  djela  sv. 

Ljudevita  Montforskoga 

4.  2.  Molitve  i  Litanije  Utjelovljenja  Sina  Božjega 

5.  MARIJA  U  OTAJSTVU  ISUSOVA  ROĐENJA 

5.  1.  Devetnica  otajstvu  rođenje  Gospodnjeg 

5.1.  Molitve  Mariji  u  otajstvu  rođenje  Gospodnjeg 

6.  MARIJA  U  OTAJSTVU  MUKE  I  SMRTI  ISUSA  KRISTA 

6.  1.  Devetnica  žalosnom  srcu  Marijinu 

6.  2.  Litanije  prežalosne  Djevice  Marije 

6.  3.  Molitve  i  razmatranja  svetaca 
6.4.  Gospin  plač 

7.  MARIJA  U  OTAJSTVU  ISUSOVA  USKRSNUĆA 

7.  1.  Majčin  čas 

7.  2.  Susret  Uskrsnuloga  s  Majkom  i  Vazmeni  pozdrav  Majci  Uskrsnuloga 

7.  3.  Govor  naučiteljstva  Crkve  o  prvom  ukazanju  uskrslog  Isusu  svojoj  Majci  Mariji 

7.  4.  Kraljice  neba,  raduj  se 

8.  DUH  SVETI  I  MARIJA 

8.  1.  Nauk  Crkve 

8.2.  Marija,  zaručnica  Duha  Svetoga  po  nauku  sv.  Ljudevita  Montforskoga 

8.  3.  Molitve 

9.  UZNESENJE  B.  D.  MARIJE  -  VELIKA  GOSPA 

9.  1.  Devetnica  uznesenju  Blažene  Djevice  Marije  s  razmatanjima  iz  djela  sv.  Bernarda 

9.2.  Lauretanske  litanije  i  molitve  na  čast  Marijina  uznesenja 

Predgovor 


Među  najraširenijim  i  najvažnijim  pobožnostima  u  Katoličkoj  Crkvi  je  svakako  pobožnost 
prema  Blaženoj  Djevici  Mariji.  Citat  crkvenog  učiteljstva  s  drugog  vatikanskog  sabora  čini  nam  se 
najbolji  uvod  u  knjižicu: 

«Djevica  Marija  koja  je  po  anđelovu  navještenju  primila  u  srce  i  u  tijelo  Božju  Riječ  i  svijetu 
donijela  Život,  priznaje  se  i  časti  kao  prava  Majka  Boga  i  Spasitelja.  Na  uzvišen  način  otkupljena  s 
obzirom  na  zasluge  svoga  Sina  i  s  njim  sjedinjena  s  nerazrješivom  vezom,  odlikovana  je  velikom 
ulogom  i  dostojanstvom  da  bude  Majka  Božjega  Sina,  i  zato  premila  kći  Oca  i  svetište  Duha 
Svetoga,  po  kojemu  daru  odlične  milosti  daleko  nadvisuje  sve  druge  stvorove  nebeske  i  zemaljske. 
Ujedno  je  pak  združena  u  Adamovu  rodu  sa  svim  ljudima  koji  trebaju  spasenje,  dapače  je  »uistinu 
majka  udova  Kristovih  ...  jer  je  ljubavlju  sudjelovala  da  se  u  Crkvi  rode  vjernici,  koji  su  udovi  one 
Glave«.  Zato  se  ona  pozdravlja  i  kao  preodlični  i  sasvim  osobiti  ud  Crkve  i  njezin  tip  i  najizvrsniji 
uzor  u  vjeri  i  ljubavi,  te  je  Katolička  Crkva,  poučena  od  Duha  Svetoga,  s  djetinjom  ljubavlju  štuje 
kao  preljubeznu  majku. 

Crkva  s  pravom  štuje  posebnim  štovanjem  Mariju,  koja  je  po  Božjoj  milosti  uzvišena  poslije  Sina 
iznad  svih  anđela  i  ljudi,  kao  presvetu  Božju  Majku,  koja  je  imala  dio  u  Kristovim  misterijima.  Već 
od  najstarijih  vremena  Blažena  Djevica  se  štuje  pod  nazivom  »Bogorodice«,  pod  čiju  se  zaštitu 
vjernici  molitvama  utječu  u  svim  pogiblima  i  potrebama.  Osobito  od  Efeškog  sabora  štovanje 
Božjeg  naroda  prema  Mariji  divno  je  poraslo  u  iskazivanju  časti  i  u  ljubavi,  u  zazivanju  i 
nasljedovanju,  prema  njezinim  proročkim  riječima:  Blaženom  će  me  zvati  svi  naraštaji  jer  velika  mi 
djela  učini  Svevišnji  (Lk  1,  48).  Ovo  štovanje,  kakvo  je  uvijek  u  Crkvi  postojalo,  iako  je  sasvim 
posebno,  ipak  se  bitno  razlikuje  od  poklonstvenog  štovanja  koje  se  iskazuje  utjelovljenoj  Riječi 
jednako  kao  Ocu  i  Duhu  Svetomu,  i  njega  upravo  podupire.  Jer  različni  oblici  pobožnosti  prema 
Božjoj  Majci,  koje  je  Crkva  odobrila  u  granicama  zdrave  i  pravovjerne  nauke,  i  prema  prilikama 
vremena  i  mjesta  i  prema  ćudi  i  značaju  vjernika,  čine  to  da  se,  dok  se  Majka  časti,  Sin,  radi  kojega 
je  sve  (usp.  Kol  1,  15-16)  i  u  kojemu  je  vječni  Otac  »htio  da  stanuje  sva  punina«  (Kol  1,  19),  pravo 
upoznaje,  ljubi,  slavi  i  da  se  vrše  Njegove  zapovijedi. 

Sveti  Sabor  izrijekom  uči  tu  katoličku  nauku  i  ujedno  opominje  sve  sinove  Crkve  da  plemenito 
promiču  štovanje  prema  Blaženoj  Djevici,  osobito  liturgijsko,  i  da  uvelike  cijene  praksu  i  pobožne 
vježbe  prema  njoj  što  ih  je  tokom  vjekova  preporučilo  učiteljstvo  Crkve,  i  neka  savjesno  vrše  ono 
što  je  u  prošlim  vremenima  bilo  odlučeno  o  štovanju  slika  Kristovih,  Blažene  Djevice  i  svetaca. 
Također  živo  opominje  bogoslove  i  propovjednike  božanske  riječi  da  se  u  promatranju  posebnog 
dostojanstva  Bogorodice  brižljivo  čuvaju  i  od  svakog  krivog  pretjerivanja  i  od  prevelike  umne 
skučenosti.  Gajeći  pod  vodstvom  Učiteljstva  proučavanje  Svetoga  Pisma,  svetih  Otaca  i  crkvenih 
Učitelja  te  crkvenih  liturgija  neka  ispravno  osvjetljuju  uloge  i  povlastice  Blažene  Djevice,  koje 
uvijek  imaju  za  svrhu  Krista,  vrelo  sve  istine,  svetosti  i  pobožnosti.  Neka  marljivo  odbijaju  sve  što 
bi,  bilo  u  riječima,  bilo  u  činjenicama,  moglo  odijeljenu  braću  ili  bilo  koga  drugoga  navesti  u 
zabludu  s  obzirom  na  pravu  nauku  Crkve.  Dalje,  neka  se  vjernici  sjete  da  prava  pobožnost  nije  u 
neplodnom  i  prolaznom  osjećaju  ni  u  nekoj  ispraznoj  lakovjernosti,  nego  da  izlazi  iz  prave  vjere, 
koja  nas  vodi  do  toga  da  priznajemo  uzvišenost  Majke  Božje  i  da  se  potičemo  na  sinovsku  ljubav 
prema  Majci  i  na  nasljedovanje  njezinih  kreposti. »  (  Svjetlo  naroda  53;  66-67) 

U  ovoj  knjižici  smo  sabrali  izraze  pučke  pobožnosti  prema  Gospi  u  najvažnijim  Kristovim 
otajstvima  iz  svetačke  i  pobožne  tradicije  Katoličke  Crkve,  dok  ćemo  u  drugoj  knjižici  izložiti 
pobožnost  prema  Gospi  u  liturgijskoj  godini  i  crkvenoj  tradiciji.  Na  taj  način  vjernici  u  molitvi 
mogu  kontemplirati  jedinstveno  i  neponovljivo  Marijino  poslanje  u  Isusovom  životu  i  Crkvi.  Da  ne 
bismo  nepotrebno  opteretili  tekst  ne  donosimo  citate  svih  knjiga,  molitvenika  i  priručnika  iz  kojih 
smo  crpili  pojedine  tekstove  koje  smo  duži  niz  godina  skupljali  na  raznim  evropskim  jezicima.  Dao 
Bog  i  Majka  Božja  da  objavljivanje  ove  knjižice  donese  obilje  milosti  i  duhovnih  plodova  u 
hrvatskom  narodu. 

Svetkovina  Uznesenja  Blažene  Djevice  Marije  15.  08.  2007. 

p.  Miljenko  Sušac  s.m.m.  -  misionar  monfortanac 

1.  NAUK  CRKVE  O  ŠTOVANJU  GOSPE  U  PUČKOJ  POBOŽNOSTI  I  ISUSOVIM 
OTAJSTVIMA 


Direktorij  o  pučkoj  pobožnosti  i  liturgiji  o  čašćenju  svete  Majke  Gospodinove  uči: 

«Pučka  pobožnost  prema  Blaženoj  Djevici,  različita  u  svojim  izražajima  i  duboka  u  svojim 
obrazloženjima  jest  značajna  i  opća  crkvena  činjenica.  Ona  provire  iz  vjere  i  ljubavi  Božjega  puka 
prema  Kristu,  Otkupitelju  ljudskoga  roda  i  iz  predodžbe  spasenjskoga  poslanja  koje  je  Bog  povjerio 
Mariji  iz  Nazareta,  zbog  čega  Djevica  nije  samo  Majka  Gospodina  i  Spasitelja,  već  i  -  na  planu 
milosti  -  Majka  svih  ljudi. 

Zapravo  »vjernici  lako  shvaćaju  životnu  vezu  koja  sjedinjuje  Sina  i  Majku.  Znaju  daje  Sin  Bog,  i 
daje  ona,  Majka,  i  njihova  majka.  Neposredno  uviđaju  neokaljanu  svetost  Djevice,  i  -  premda  ju 
časte  kao  slavnu  kraljicu  u  nebu  -  ipak  su  sigurni  da  ih  ona,  puna  milosti,  zagovara  te  stoga  mole 
puni  pouzdanja  njezinu  zaštitu.  Najsiromašniji  ju  osjećaju  osobito  bliskom.  Znaju  daje  ona  bila 
siromašna  poput  njih,  daje  mnogo  trpjela,  daje  bila  strpljiva  i  krotka.  Osjećaju  sućut  zbog  njezine 
boli  u  razapinjanju  i  smrti  Sina,  raduju  se  s  njom  zbog  Isusova  uskrsnuća.  S  radošću  slave  njezine 
blagdane,  rado  sudjeluju  u  procesijama,  kreću  na  hodočašća  u  svetišta,  vole  pjevati  u  njezinu  čast, 
prinose  joj  zavjetne  darove.  Ne  dopuštaju  da  je  itko  uvrijedi  i  instinktivno  nemaju  povjerenja  u 
onoga  tko  ju  ne  časti«. 

I  Crkva  potiče  svu  svoju  djecu  -  svete  službenike,  redovnike,  vjernike  laike  -  da  svoju  osobnu  i 
zajedničku  pobožnost  gaje  i  pobožnim  vježbama  koje  ona  odobrava  i  preporučuje.  Liturgijsko 
bogoštovlje,  naime,  bez  obzira  na  njegovu  objektivnu  važnost  i  nezamjenjivu  vrijednost,  primjernu 
djelotvornost  i  normativan  karakter,  ne  iscrpljuje  sve  izražajne  mogućnosti  Božjega  puka  da  časti 
svetu  Majku  Gospodinovu. 

Odnosi  između  liturgije  i  pučke  marijanske  pobožnosti  trebaju  biti  uređeni  u  svjetlu  načela  i 
odredaba  koje  su  u  ovome  dokumentu  više  puta  naznačene.  U  svakome  slučaju,  u  odnosu  prema 
pučkoj  pobožnosti  Božjega  naroda,  liturgija  treba  biti  »primjeran  oblik«,  vrelo  nadahnuća,  trajno 
uporište  i  konačan  cilj. 

Ipak,  ovdje  je  prikladno  sažeto  podsjetiti  na  neke  zahtjeve  koje  je  Učiteljstvo  Crkve  izrazilo  u 
odnosu  na  marijanske  pobožne  vježbe.  Njih  treba  uzeti  u  obzir  u  trenutku  u  kojemu  se  priprema  na 
stvaranje  novih  pobožnih  vježba  ili  na  reviziju  već  postojećih  ili  pak  jednostavno  na  njihovo 
smještanje  u  bogoslužni  čin.  Pastiri  duguju  pozornost  prema  marijanskim  pobožnim  vježbama  zbog 
njihove  važnosti.  One  su,  sjedne  strane,  plod  i  izraz  marijanske  pobožnosti  nekoga  naroda  ili  neke 
zajednice  vjernika,  a  s  druge  su  strane,  važan  uzrok  i  čimbenik  »marijanske  fizionomije«  vjernika, 
»stila«  koji  usvaja  vjernička  pobožnost  prema  Blaženoj  Djevici  Mariji. 

Temeljni  zahtjev  Učitelj stva  u  odnosu  na  pobožne  vježbe  jest  da  se  one  dovedu  u  »okrilje 
jedinstvena  kulta  koji  se  s  pravom  naziva  kršćanskim,  jer  od  Krista  vuče  korijene  učinkovitosti,  u 
Kristu  pronalazi  ili  ima  pun  izraz  i  po  Kristu  u  Duhu  vodi  k  Ocu«.  To  znači  da  marijanske  pobožne 
vježbe  -  premda  ne  sve  na  isti  način  i  u  istoj  mjeri  -  moraju: 

-  izraziti  trojstveno  obilježje,  koje  razlikuje  i  obilježava  štovanje  Boga  prema  novozavjetnoj 
objavi,  obilježje  Oca,  Sina  i  Duha  Svetoga;  kristološku  sastavnicu  koja  osvjetljuje  jedino  i  nužno 
Kristovo  posredništvo;  pneumatološku  dimenziju,  budući  da  od  Duha  potječe  i  u  Duhu  se  vrši  svaki 
istinski  izražaj  pobožnosti;  crkveni  karakter,  po  kojemu  kršteni  -  tvoreći  sveti  Božji  narod  - 
okupljeni  mole  u  ime  Gospodnje  (usp.  Mt  18,20)  i  u  životnome  prostoru  zajedništva  svetih. 

-  trajno  posezati  za  Svetim  pismom,  razumijevanim  u  krilu  svete  predaje;  ne  zanemariti,  ali  samo 
u  cjelovitu  ispovijedanju  vjere  Crkve,  zahtjeve  ekumenskoga  gibanja;  uzeti  u  obzir  antropološke 
aspekte  bogoštovnih  izražaja  na  takav  način  da  odražavaju  ispravno  poimanje  čovjeka  i  odgovore 
na  njegove  zahtjeve.  Očitovati  eshatološku  napetost,  bitnu  za  evanđeosku  poruku;  istaknuti 
misionarsku  zauzetost  i  dužnost  svjedočenja,  što  obvezuje  Gospodinove  učenike».  (br.  183-185) 

Katekizam  Katoličke  Crkve  uči: 


Opće  crte  Isusovih  otaj stava 

«Sav  Kristov  život  jest  Objava  Oca:  njegove  riječi  i  djela,  njegova  šutnja  i  trpljenje,  njegov 
način  postojanja  i  govorenja.  Isus  može  reći:  »Tko  vidi  mene,  vidi  Oca«  (Iv  14,9),  a  Otac:  »Ovo  je 
Sin  moj,  Izabranik!  Njega  slušajte!«  (Lk  9,35).  Budući  da  se  naš  Gospodin  utjelovio  da  izvrši 
Očevu  volju,  i  najmanji  potezi  njegovih  Otajstava  očituju  »ljubav  Božju  prema  nama«  (  1  Iv  4,9). 

Sav  je  Kristov  život  Otajstvo  Otkupljenja.  Otkupljenje  je  prije  svega  plod  krvi  i  križa,  ali  to 
Otajstvo  je  na  djelu  u  cijelom  Kristovu  životu:  već  u  njegovu  Utjelovljenju,  kojim  nas  je,  postavši 
siromašan,  obogatio  svojim  siromaštvom;  u  njegovu  skrovitom  životu  koji,  njegovom  podložnošću, 
popravlja  našu  nepokornost;  u  njegovoj  riječi  koja  čisti  slušatelje;  u  liječenjima  i  otklinjanjima  što 
ih  je  vršio,  po  kojima  je  »uzeo  naše  slabosti  i  ponio  boli«  (Mt  8,17);  u  njegovu  Uskrsnuću  kojim  nas 
opravdava. 

Sav  Kristov  život  je  Otajstvo  ponovnog  okupljanja  svega  pod  jednu  glavu  (Rekapitulacija).  Što 
god  je  Isus  učinio,  rekao  i  trpio,  imalo  je  za  cilj  da  palog  čovjeka  obnovi  u  njegovu  prvotnom 
pozivu: 

Kada  se  utjelovio  i  postao  čovjekom,  obnovio  je  u  sebi  samom  dugu  povijest  ljudi  i  ukratko  nam 
pribavio  spasenje,  tako  da  smo  u  Kristu  zadobili  ono  što  bijasmo  izgubili  u  Adamu,  tj.  da  budemo 
na  sliku  i  priliku  Božju.  Upravo  zato  je  Krist  prošao  kroza  sve  dobi  života,  da  time  povrati  svim 
ljudima  zajedništvo  s  Bogom. 

Naše  zajedništvo  u  Isusovima  otajstvima 

Svekoliko  Kristovo  bogatstvo  je  »namijenjeno  svakom  čovjeku  i  tvori  dobro  za  svakoga«. 
Od  svoga  utjelovljenja  »radi  nas  ljudi  i  radi  našeg  spasenja«  sve  do  smrti  »za  naše  grijehe«  (1  Kor 
15,3)  i  Uskrsnuća  »za  naše  opravdanje«  (Rim  4,25),  Krist  nije  živio  svoj  život  za  se,  nego  za  nas.  A 
i  sada  je  »naš  zagovornik  kod  Oca«  (1  Iv  2,1),  »uvijek  živ  da  se  za  nas  zauzima«  (Heb  7,25).  Sa 
svim  što  je  živio  i  trpio  za  nas  jednom  za  uvijek,  On  ostaje  uvijek  »pred  licem  Božjim  za  nas«  (Heb 
9,24). 

U  cijelom  svom  životu  Isus  se  pokazuje  kao  naš  uzor:  On  je  »savršen  čovjek«  koji  nas 
poziva  da  postanemo  njegovi  učenici  i  pođemo  za  njim;  svojim  poniženjem  dao  nam  je  primjer  da 
ga  nasljedujemo,  svojom  molitvom  privlači  molitvi,  svojim  siromaštvom  poziva  da  slobodno 
prihvatimo  oskudicu  i  progonstva. 

Sve  što  je  Krist  živio,  on  nam  omogućuje  živjeti  to  u  njemu  i  da  on  to  živi  u  nama. 
»Utjelovljenjem  se  naime  Sin  Božji  na  neki  način  sjedinio  sa  svakim  čovjekom«.  Pozvani  smo  da 
tvorimo  jedno  s  njime;  kao  udovima  svoga  Tijela  on  nam  daje  učestvovati  u  onome  što  je  sam  živio 
u  svome  tijelu  za  nas  i  kao  naš  uzor: 

Moramo  u  sebi  nastavljati  i  nadopunjati  stanja  i  Otajstva  Isusova  i  često  ga  moliti  da  ih  sam 
dovrši  i  ostvari  u  nama  i  u  čitavoj  svojoj  Crkvi  (...)  jer  Sin  Božji  je  naumio  da  uspostavi  stanovito 
zajedništvo  te  svoja  otajstva  u  nama  i  u  svoj  svojoj  Crkvi  nekako  proširi  i  nastavi  po  milostima  koje 
nam  želi  priopćiti  i  plodovima  što  ih  tim  otajstvima  želi  u  nama  izvesti.  Time  želi  da  ih  u  nama 
dovrši».  (br.  516-521) 

2.  KRUNICA,  SAŽETAK  CIJELOG  EVANĐELJA 


Molitva  svete  krunice  u  kojoj  razmatramo  cijeli  Isusov  život  je  svakako  jedna  od  najvažnijih 
katoličkih  molitava  pučke  pobožnosti.  Veliki  papa  naših  dana  Ivan  Pavao  II  koji  je  za  krunicu  kazao 
«moja  najdraža  molitva»  nas  uči:  «MoIeći  svetu  krunicu  mi  uistinu  motrimo  Krista  na  privilegiran 
način,  to  jest  na  onaj  isti  način  Marije  njegove  Majke,  razmišljamo  o  otajstvima  života,  muke  i 
uskrsnuća  Gospodinova  očima  i  srcem  One  koja  je  bila  najbliža  svome  Sinu».  (  2.10.  1988.) 

Crkveno  učitelj stvo  s  pravom  molitvu  krunice  naziva  sažetak  cijelog  Evanđelja:  «Svi  će  me 
naraštaji  zvati  blaženom  (Lk  1,48).  Pobožnost  Crkve  prema  Blaženoj  Djevici  svojstvena  je 
kršćanskom  kultu.  Crkva  opravdano  posebnim  štovanjem  časti  Blaženu  Djevicu.  Doista,  već  od 
najstarijih  vremena  Blažena  se  Djevica  časti  pod  nazivom  'Bogorodica',  pod  zaštitu  koje  se  vjernici 
molitvom  utječu  u  svim  pogiblima  i  potrebama  (...).  To  štovanje  (...)  iako  je  sasvim  osobito,  ipak  se 
bitno  razlikuje  od  poklonstvenog  štovanja  koje  se  iskazuje  utjelovljenoj  Riječi  jednako  kao  Ocu  i 
Duhu  Svetomu,  i  koje  upravo  podupire;  ono  nalazi  izražaj  u  svetkovinama  posvećenim  Majci 
Božjoj  i  u  marijanskoj  molitvi  kao  što  je  Sveta  krunica,  »sažetak  cijelog  Evanđelja«.  ( Katekizam 
Katoličke  Crkve  br.  971). 

Brojna  su  svjedočanstva  iz  svetačke  i  pobožne  tradicije  o  raznim  uslišanjima  kao  i  o 
pobožnim  obećanjima  za  molitelje  krunice.  Donosimo  ona  najpoznatija. 

Obećanja  kraljice  sv.  krunice  dana  bi  Alanu  de  la  Roche 

Godine  1349.  strašna  kuga  poharala  je  sve  europske  države.  Grozna  pošast  trajala  je  tri 
godine  i  opustošila  gradove  i  sela.  Nakon  prestanka  te  nevolje,  zapovjedila  je  Majka  Božja  bi. 
Alanu,  dominikanskom  redovniku,  da  obnovi  Bratovštinu  sv.  Krunice. 

Pobožna  tradicija  drži  daje  Majka  Božja  po  njemu  je  dala  15  obećanja  moliteljima  sv.  krunice: 

1.  Tko  moju  krunicu  ustrajno  moli,  postiže  osobite  milosti. 

2.  Obećavam  svima  koji  pobožno  mole  psaltir  moje  krunice,  osobito  zaštitu  i  velike  milosti. 

3.  Krunica  je  moćni  štit  protiv  Zloga;  ona  uništava  opačinu,  sprječava  grijeh  i  iskorjenjuje 
krivovjerje. 

4.  Po  krunici  ponovno  niču  kreposti  i  djela  Bogu  ugodna.  Duše  po  njoj  dobivaju  puninu  Božanskog 
milosrđa.  Ona  obraća  srca  tako  da  počnu  prezirati  zemaljsko,  a  ljubiti  nebesko.  Ubrzava  njihov 
duhovni  napredak.  Mnoge  se  duše  spašavaju  po  krunici. 

5.  Duša,  koja  se  pouzdano  po  krunici  meni  utječe,  neće  biti  izgubljena. 

6.  Svi  koji  krunicu  pobožno  mole  razmatrajući  otajstva,  neće  slomiti  teškoće.  Bit  će  pošteđeni  od 
iznenadne  smrti.  Ako  su  u  grijehu,  dobit  će  milost  obraćanja,  a  ako  su  pravedni,  milost  ustrajnosti  i 
dioništvo  vječnoga  života. 

7.  Vjernici,  koji  moju  krunicu  pobožno  mole  neće  umrijeti  bez  sv.  sakramenata. 

8.  Želim  da  svi,  koji  moju  krunicu  mole  za  vrijeme  svoga  života,  da  u  času  svoje  smrti  postanu 
dionici  Božjih  spoznaja,  milosti,  kao  i  zasluga  Božjih  svetaca,  u  svoj  svojoj  punini. 

9.  Brzo  ću  spasiti  duše  iz  čistilišta  koje  su  za  života  voljele  moju  Krunicu. 

10.  Djeca  vjerna  mojoj  krunici  uživat  će  u  nebeskom  sjaju. 

1 1 .  Sve  što  se  moli  po  krunici,  dobiva  se. 

12.  Tko  moju  krunicu  širi,  dobiva  moju  pomoć  u  svim  svojim  nevoljama. 

13.  Postigla  sam  od  svoga  Sina  milost,  da  svi  koji  su  u  Bratovštini  sv.  Krunice,  imaju  za  života 
zagovornike  u  nebeskim  blaženicima,  po  smrti  svoje  braće  i  sestara. 

14.  Svi  koji  moju  krunicu  mole,  moja  su  draga  djeca  i  braća  Isusa  Krista,  moga  jedinorodenoga 
Sina. 

15.  Pobožnost  prema  sv.  Krunici  je  osobita  oznaka  odabranih. 

Kao  što  je  poznato  i  u  Lurdu  i  u  Fatimi  prilikom  ukazanja  Blažena  Djevica  Marija  je  tražila 
molitvu  svete  krunice  kao  moćno  sredstvo  za  pomoć  u  obraćenju.  Donosimo  lijepo  svjedočanstvo 
vidjelice  iz  Fatime  sestre  Lucije: 

«Blažena  Djevica  Marija  je  krunici  podarila  takvo  djelovanje  da  ne  postoji  nijedan  materijalni, 
duhovni,  nacionalni  i  međunarodni  problem  koji  se  putem  nj  i  naše  žrtve  ne  bi  mogao  riješiti». 

1.  Klasični  način  molitve  svete  Krunice 

Preporučuje  se  moliti  zaziv  koji  je  Anđeo  naučio  vidioce  u  Fatimi:  Isuse,  ovo  je  Tebi  za 
ljubav  za  obraćenje  grešnika,  kao  pomoć  dušama  u  Čistilištu  i  kao  naknada  za  uvrede  koje  se 
nanose  Bezgrešnom  Srcu  Marijinom. 

Znak  križa  i  Apostolsko  vjerovanje 

Oče  naš  ... 

Zdravo  Marijo  3  puta,  a  nakon  riječi  Isus  se  dodaje: 
koji  neka  nam  umnoži  vjeru 
koji  neka  nam  učvrsti  ufanje 
koji  neka  nam  usavrši  ljubav 

Slava  Ocu  ... 

Za  svaku  pojedinu  deseticu  se  moli  l  Oče  naš,  10  Zdravo  Marija  i  l  Slava  Ocu;  iza  riječi 
Isus  se  kod  svake  Zdravo  Marije  dodaje  zaziv  koji  slijedi  u  pojedinim  otajstvima. 

Iza  svakog  otajstva  preporučuje  se  zaziv  koji  je  Anđeo  u  Fatimi  naučio  vidioce:  O  moj 

Isuse,  oprosti  nam  naše  grijehe,  očuvaj  nas  od  paklenog  ognja,  dovedi  u  Raj  sve  duše,  osobito 
one  kojima  je  najpotrebnije  tvoje  milosrđe. 

Po  novom  tjednom  rasporedu  molitve  sv.  Krunice  koji  je  predložio  sv.  Otac  Ivan  Pavao  II: 
RADOSNA  OTAJSTVA  -  mole  se  ponedjeljkom  i  subotom 

1.  Koga  si  Djevice  po  Duhu  Svetom  začela. 

2.  Koga  si  Djevice  Elizabeti  u  pohode  nosila. 

3.  Koga  si  Djevice  rodila. 

4.  Koga  si  Djevice  u  Hramu  prikazala. 

5.  Koga  si  Djevice  u  Hramu  našla. 

OTAJSTVA  SVJETLA  -  mole  se  četvrtkom 

1.  Koji  je  na  rijeci  Jordanu  kršten  bio. 

2.  Koji  nam  se  na  svadbi  u  Kani  objavio. 

3.  Koji  nam  je  Kraljevstvo  Božje  navijestio  i  na  obraćenje  nas  pozvao. 

4.  Koji  se  na  gori  preobrazio  i  svoju  nam  slavu  objavio. 

5.  Koji  nam  se  u  otajstvu  Euharistije  darovao. 

ŽALOSNA  OTAJSTVA  -  mole  se  utorkom  i  petkom 

1 .  Koji  se  za  nas  krvlju  znojio. 

2.  Koji  je  za  nas  bičevan  bio. 

3.  Koji  je  za  nas  trnjem  okrunjen  bio. 

4.  Koji  je  za  nas  teški  križ  nosio. 

5.  Koji  je  za  nas  raspet  bio. 

SLAVNA  OTAJSTVA  -  mole  se  srijedom  i  nedjeljom 

1 .  Koji  je  od  mrtvih  uskrsnuo. 

2.  Koji  je  na  Nebo  uzašao. 

3.  Koji  je  Duha  Svetoga  poslao. 

4.  Koji  je  Tebe  Djevice  na  Nebo  uzeo. 

5.  Koji  je  Tebe  Djevice  na  Nebu  okrunio. 

Ako  netko  moli  cijeli  Ružarij,  sva  četiri  otajstva,  sv.  Otac  predlaže  da  se  moli  po  gore  navedenom 
rasporedu. 

Metoda  molitve  krunice  po  uputama  i  razmatranjima  sv.  Ljudevita  Montfortskoga 

Sv.  Ljudevit  Montfortski  bio  je  veliki  molitelj  ružarija.  Svetac  je  razradio  i  posebnu  metodu 
moljenja  krunice.  Evo  njegovih  savjeta:  „Nakon  što  zazoveš  Duha  Svetoga  da  bi  dobro  molio 
krunicu,  na  trenutak  se  saberi  pred  Bogom,  i  na  način  kako  ću  ti  kasnije  pokazati,  prikaži  pojedine 
desetice.  Prije  nego  što  zapošneš  deseticu,  zaustavi  se  na  trenutak,  duže  ili  kraće,  ovisno  o  vremenu 
kojim  rasplažeš,  kako  bi  sagledao  otajstvo  koje  slaviš,  te  po  tom  otjastvu  i  po  zagovoru  Presvete 
Djevice  uvijek  traži  jednu  od  krjeposti  koja  je  na  poseban  način  sadržana  u  tom  otajstvu  i  koja  ti  je 
najpotrebnija.  Navjše  pazi  na  dvije  pogrješke  koje  čine  gotovo  svi  koji  mole  krunicu.  Prva  je  da  ne 
fonnuliraju  nikakvu  nakanu  prije  nego  je  počnu  moliti.  Ako  ih  pitaš  za  što  mole  ne  znaju  ti 
odgovoriti.  Zbog  toga  uvijek  imaj  na  pameti  da  moliš  za  neku  milost,  da  nasljeduješ  neku  krjepost 
ili  da  se  oslobodiš  od  nekoga  grijeha.  Druga  pogrješka  u  koju  se  redovito  pada  moleći  krunicu  je  ta 
da  već  od  početka  molitve  mislimo  samo  na  to  daje  čim  prije  završimo”  (TSK  126). 

Osim  što  je  sv.  Ljudevit  propovijedao  o  krunici  u  svim  svojim  pučkim  misijama  i  napisao 
ovu  knjigu  o  uzvišenosti  svete  krunice,  on  je  sastavio  i  pet  praktičnih  metoda  razmatranja  svete 
krunice.  Mi  u  ovom  pastoralnom  izdanju  Čudesne  tajne  svete  krunice  za  obratit  se  i  spasiti  se 
donosimo  sažetak  dviju  najvažnijih  metoda  koje  najbolje  odražavaju  duh  molitve  svete  krunice 
kako  ju  je  zamišljao  sv.  Ljudevit.  Skrećemo  pažnju  na  ove  elemente  takvog  načina  molitve  svete 
krunice: 

1.  Uvod  je  u  svako  otajstvo  u  obliku  molitve  koja  je  upućena  gospodinu  Isusu  (usp.  Otk  22, 
20).  Na  taj  nas  način  Montfort  želi  odmah  dovesti  u  osobni  i  neposredni  odnos  s  Isusom  Kristom 
koga  susrećemo  u  njegovim  otajstvima. 

2.  Po  Marijinom  zagovoru  moli  se  za  krjepost  koja  je  na  poseban  način  vezana  uz  to  otajstvo 
života  Isusa  i  Marije.  Montfort  se  oslanja  na  karakterističnu  postavku  francuske  škole  duhovnosti,  a 
posebno  na  kardinala  de  Berulla,  koja  razlučuje  u  otajstvima  života  Isusa  Krista  povijesne  prolazne 
činjenice  i  trajno  nutarnje  stanje  milosti  i  tako  kardinal  može  reći  da  ta  otajstva  „kao  događaj 
pripadaju  prošlosti,  ali  su  sada  prisutna  po  njenim  krjepostima”.(De  Berulle,  Opuscule  de  piete,  77, 
1052).  Sličnu  misao  donosi  i  Katekizam  katoliče  Crkve  u  broju  521,  citirajući  sv.  Ivana  Eudesa,  koji 
i  sam  pripada  istoj  školi  duhovnosti:  „Moramo  u  sebi  nastavljati  i  dopunjati  stanja  otajstva  Isusova  i 
često  ga  moliti  da  ih  sam  dovrši  i  ostvari  u  nama  i  u  svoj  svojoj  Crkvi  (...)  jer  Sin  Božji  je  naumio 
uspostaviti  stanovito  zajedništvo  te  svoja  otajstva  u  nama  i  u  svoj  svojoj  Crkvi  nekako  proširiti  i 
nastaviti  po  milostima  koje  nam  želi  priopćiti  i  plodovima  što  ih  tim  otajstvima  želi  u  nama  izvesti. 
Time  želi  da  ih  u  nama  dovrši”  (sv.  Ivan  Eudes,  Tractatus  de  regno  Jesus ). 

3.  Na  ovaj  je  način  krunica  istovremeno  marijanska  i  kristološka  molitva.  Zapravo 
kontempliramo  s  Marijom  otajstva  života  Isusa  Krista  u  skladu  s  poslanjem  koje  je  majka  Božja 
imala  u  povijesti  spasenja,  a  koje  se  sastoji  u  tome  da  nas  vodi  k  svome  Sinu. 

4.  Na  kraju  napominjemo  na  važnost  zaziva  koji  slijedi  iza  Slava  Ocu.  Radi  se  o  molitvi 
kojom  se  traži  da  otajstva  Isusova  života  sada  prožmu  život  molitelj  a,  kako  je  to  naglašeno  u  gore 

navedenoj  primjedbi  broj  2,  te  da  potaknu  rast  u  krjepostima.  Moleći  na  ovakav  način  krunicu,  mi 
molimo  za  sve  važnije  evanđeoske  krjeposti  i  sve  velike  potrebe  Crkve.  U  istom  duhu  molitve 
otajstava  svete  krunice  kako  ju  je  sastavio  sv.  Ljudevit,  p.  Miljenko  Sušac,  monfortanac,  obradio  je  i 
nova  otajstva  svjetla. 

O  dođi  Stvor če,  Duše  Svet... 

U  jedinstvu  sa  svima  svetima  na  nebu,  sa  svim  pravednicima  na  zemlji,  sjedinjujem  se  s 
tobom,  o  moj  Isuse,  da  uzmognem  dostojno  hvaliti  tvoju  Presvetu  Majku  i  tebe  u  njoj  i  kroz  nju. 
Odbijam  svaku  rastresenost  koja  bi  mi  mogla  doći  za  vrijeme  moljenja  krunice. 

Prikazujem  ti,  Presveta  Djevice,  ovo  Vjerovanje  da  počastim  tvoju  vjeru  na  zemlji  i  da  te 
zamolim  da  mi  dadeš  udjela  u  njoj ! 

Vjerujem  u  Boga  Oca... 

Prikazujem  ti,  Gospodine,  ovaj  Očenaš,  da  ti  se  poklonim  u  tvome  jedinstvu  i  da  ti  dam  priznanje, 
tebi  koji  si  početak  i  svršetak. 

Oče  naš... 

Prikazujem  ti,  Presveto  Trojstvo,  ove  tri  Zdravomarije,  da  ti  zahvalim  za  sve  milosti  što  si  ih 
ostvario  u  Mariji  i  koje  si  nama  dao  po  njezinom  zagovoru. 

Zdravo  Marijo  (triput)  nakon  riječi  Isus,  doda  se: 

1 .  koji  neka  nam  umnoži  vjeru! 

2.  koji  neka  nam  učvrsti  ufanje! 

3.  koji  neka  nam  usavrši  ljubav! 

Slava  Ocu... 

RADOSNA  OTAJSTVA 

Prvo  otajstvo:  Utjelovljenje  Sina  Božjega 

Plod  otajstva:  Poniznost 

Božje  savršenstvo  koje  slavimo  u  ovom  otajstvu:  Beskrajna  Božja  ljubav 

Prikazujem  ti,  Gospodine  Isuse,  ovu  deseticu  na  čast  tvoga  utjelovljenja  i  molim  te  po  tom  otajstvu  i 
po  zagovoru  tvoje  Presvete  Majke  za  duboku  poniznost  srca.  Oče  naš,  10  Zdravo  Marijo,  Slava 
Ocu... 

1.  Žalosno  stanje  neposlušnog  Adama  i  pravedna  osuda  njega  i  njegove  djece. 

2.  Častimo  želje  patrijarha  i  proroka  koji  su  čeznuli  za  dolaskom  Spasitelja. 

3.  Častimo  Marijine  zavjete  i  njene  molitve  koje  su  potaknule  dolazak  Mesije. 

4.  Ljubav  Vječnoga  Oca  koji  nam  je  darovao  svoga  Sina. 

5.  Ljubav  Sina  Božjega  koji  seje  žrtvovao  za  nas. 

6.  Poslanje  arkanđela  Gabrijela. 

7.  Marijina  djevičanska  suzdržanost  i  strah. 

8.  Marijina  vjera  i  njen  pristanak  na  utjelovljenje  Sina  Božjega. 

9.  Stvaranje  duše  i  oblikovanje  tijela  Isusa  Krista  u  Marijinu  krilu  po  djelu  Duha  Svetoga. 

10.  Anđeli  se  klanjaju  utjelovljenju  Riječi  u  Marijinom  krilu. 

Milosti  otajstva  utjelovljenja  neka  siđu  u  moju  dušu  i  neka  je  učine  doista  poniznom! 

Drugo  otajstvo:  Pohođenje  Marijino 
Plod  otajstva:  Ljubav  prema  bližnjemu 

Božje  savršenstvo  koje  slavimo  u  ovom  otajstvu:  Božja  uzvišenost 

Prikazujem  ti,  Gospodine  Isuse  Kriste,  deseticu  na  čast  pohođenja  tvoje  majke  rođakinji  Elizabeti,  i 
molim  Te  po  tom  otajstvu  i  po  zagovoru  Marijinu  za  savršenu  ljubav  prema  bližnjemu.  Oče  naš,  10 
Zdravo  Marijo,  Slava  Ocu... 

1.  Častimo  radost  Marijinog  srca  i  devetomjesečno  prebivanje  utjelovljene  Riječi  u  njenom  krilu. 

2.  Isus  Krist,  ulazeći  u  svijet,  prikazuje  samoga  sebe  Ocu  kao  žrtvu. 

3.  Radost  i  zadovoljstvo  Isusa  Krista  u  poniznom  djevičanskom  Marijinom  krilu,  te  Marijino 
uživanje  u  svome  Bogu. 

4.  Zabrinutost  i  sumnja  svetog  Josipa  zbog  Marijinog  stanja. 

5.  Izbor  odabranika  koji  su  sabrani  od  Isusa  i  Marije. 

6.  Marijin  pohod  rođakinji  Elizabeti  i  njena  gorljiva  ljubav. 

7.  Marijin  pozdrav,  posvećenje  svetog  Ivana  Krstitelja  i  njegove  majke  Elizabete. 

8.  Marija  pjesmom  Veliča  iskazuje  svoju  zahvalnost  Bogu. 

9.  Marijina  ljubav  i  poniznost  u  služenju  svojoj  rođakinji. 

10.  Uzajamna  ovisnost  Isusa  i  Marije  te  naša  ovisnost  o  Isusu  i  Mariji. 

Milosti  otajstva  pohođenja  Marijina  neka  siđu  u  moju  dušu  i  neka  je  uistinu  učine  ljubeznom. 

Treće  otajstvo:  Rođenje  Isusovo 

Plod  otajstva:  Prezir  bogatstva  i  ljubav  prema  siromaštvu 

Božje  savršenstvo  koje  slavimo  u  ovom  otajstvu:  Beskrajno  Božje  bogatstvo 

Prikazujem  ti,  Gospodine  Isuse  Kriste,  deseticu  na  čast  tvoga  svetoga  rođenja  u  Betlehemu  i  molim 
te  po  tom  otajstvu  i  po  zagovoru  Marijinu,  odvojenost  od  dobara  ovoga  svijeta  i  ljubav  prema 
siromaštvu.  Oče  naš,  10  Zdravo  Marijo,  Slava  Ocu... 

1.  Častimo  odbojnost  i  prezir  koje  su  Marija  i  Josip  pretrpjeli  u  Betlehemu. 

2.  Siromašna  štalica  u  kojoj  se  rodio  Sin  Božiji. 

3.  Uzvišena  kontemplacija  i  beskrajna  Marijina  ljubav  kad  je  porađala  svoga  Sina. 

4.  Djevičansko  rođenje  Vječne  Rječi. 

5.  Anđeli  se  klanjaju  i  pjevaju  Isusovom  rođenju. 

6.  Očaravajuća  ljepota  božanskog  djetešca. 

7.  Pastiri  sa  svojim  skromnim  darovima  dolaze  u  štalicu. 

8.  Isusovo  obrezanje  i  njegovo  trpljenje  iz  ljubavi. 

9.  Nadjenuše  mu  ime  Isus  te  veličina  toga  imena. 

10.  Poklon  triju  kraljeva  i  njihovi  darovi. 

Milosti  otajstva  Isusova  rođenja  neka  siđu  u  moju  dušu  i  neka  je  učine  doista  siromašnom  u  duhu! 

Četvrto  otajstvo:  Prikazanje  u  hramu 
Plod  otajstva:  Čistoća  tijela  i  duše 

Božje  savršenstvo  koje  slavimo  u  ovom  otajstvu:  Vječna  Božja  mudrost 


486 


Prikazujem  ti,  Gospodine  Isuse,  ovu  deseticu  na  čast  tvoga  prikazanja  u  hramu  po  Marijinim 
rukama,  i  molim  te,  po  tom  otajstvu  i  po  zagovoru  tvoje  Presvete  Majke,  za  milost  čistoće  tijela  i 
srca.  Oče  naš,  10  Zdravo  Marijo,  Slava  Ocu... 

1.  Častimo  poslušnost  i  podložnost  Isusa  i  Marije  Zakonu. 

2.  Isus  žrtvuje  svoju  čast. 

3.  Marija  žrtvuje  svoju  čast. 

4.  Radost  i  hvalospjevi  Šimuna  i  proročice  Ane. 

5.  Isusovo  prikazanje  i  otkup  žrtvom  dvaju  golubića. 

6.  Herodova  okrutnost  i  pokolj  nevine  dječice. 

7.  Josip,  Marija  i  dijete,  slušajući  anđelovu  poruku,  bježe  u  Egipat. 

8.  Otajstveni  boravak  svete  obitelji  u  Egiptu. 

9.  Povratak  u  Nazaret. 

10.  Isus  raste  u  milosti  i  mudrosti. 

Milosti  otajstva  prikazanja  u  hramu  neka  siđu  u  moju  dušu  i  neka  je  doista  učine  čistom! 

Peto  otajstvo:  Isusa  nađoše  u  hramu 
Plod  otajstva:  Pravo  obraćenje 

Božje  savršenstvo  koje  slavimo  u  ovom  otajstvu:  Nedokučiva  Božja  svetost 

Prikazujem  ti,  Gospodine  Isuse,  ovu  deseticu  na  čast  otajstva  kada  te  Marija  i  Josip  nađoše  u  hramu 
među  pismoznancima,  nakon  što  su  te  izgubili,  i  molim  te,  po  tom  otajstvu  i  po  zagovoru  tvoje 
Presvete  Majke  i  svetoga  Josipa  za  mudrost,  naše  obraćenje  i  za  obraćenje  onih  grješnika  koji  žive  u 
krivim  naukama,  koji  su  odvojeni  od  Crkve  i  koji  u  Boga  ne  vjeruju.  Oče  naš,  10  Zdravo  Marijo, 
Slava  Ocu... 

1.  Častimo  skroviti  život,  marljivost  i  poslušnost  koje  je  živjela  sveta  obitelj  u  Nazaretu. 

2.  Marija  i  Josip  pronalaze  Isusa  koji  je  ostao  u  hramu  kako  propovijeda  učiteljima  zakona. 

3.  Ivan  Krstitelj  krsti  Isusa. 

4.  Isusov  post  i  napastovanje  u  pustinji. 

5.  Čudesno  Isusovo  propovijedanje. 

6.  Isus  izabire  apostole  i  daruje  im  duhovnu  vlast. 

7.  Isusova  velika  čudesa. 

8.  Čudesno  preobraženje. 

9.  Isus  pere  noge  učenicima. 

10.  Ustanovljenje  euharistije. 

Milosti  otajstva  Isusova  našašća  u  hramu  neka  siđu  u  moju  dušu  i  neka  je  doista  obrate! 

OTAJSTVA  SVJETLA 

Prvo  otajstvo:  Isusovo  krštenje  na  Jordanu 
Plod  otajstva:  Posvećenje 

Božje  savršenstvo  koje  slavimo  u  ovom  otajstvu:  Trojstvena  Božja  ljubav 

Prikazujem  ti,  Gospodine  Isuse,  ovu  deseticu  na  čast  tvojega  krštenja  na  rijeci  Jordanu  kada  se  nebo 
otovrilo  i  Otac  te  proglasio  svojim  ljubljenim  Sinom,  a  Duh  Sveti  sišao  na  tebe  da  te  uvede  u 
poslanje  koje  te  čeka.  Molimo  te  po  tom  otajstvu  i  po  zagovoru  tvoje  Presvete  Majke  za  obnovu 
krsnoga  duha  u  našem  životu.  Oče  naš,  10  Zdravo  Marijo,  Slava  Ocu... 

1.  Isus  ostavlja  svoj  dom  i  majku  Mariju  u  Nazaretu  i  ide  iz  Galileje  na  Jordan  k  Ivanu. 

2.  Prvi  susret  Ivana  Krstitelja  i  Isusa. 

3.  „Nisam  dostojan  odriješti  mu  obuću  na  nogama.”  Duboka  Ivanova  poniznost  pred  Isusom. 

4.  Ivanov  osjećaj  nedostojnosti:  „Treba  da  ti  mene  krstiš,  a  ti  dolaziš  k  meni.” 

5.  Isus  želi  vrštiti  volju  Božju:  „Pusti  sada,  dolikuje  da  sve  ispunimo  što  je  u  skladu  s  voljom 
Božjom.” 

6.  Ivan  krsti  Isusa  koji  želi  biti  solidaran  s  ljudima  potrebnim  spasenja. 

7.  Isus  izlazi  iz  rijeke  Jordana  i  moli  se  Bogu. 

8.  Objava  Presvetog  Trojstva:  na  Isusa  silazi  Duh  Sveti  u  obliku  goluba  i  čuje  se  glas  s  neba  kako 
govori:  „Ovo  je  Sin  moj  ljubljeni,  u  njemu  mi  sva  milina.” 

9.  Divljenje  i  strahopoštovanje  Ivana  Krstitelja  i  naroda. 

10.  Duh  Sveti  odvodi  Isusa  u  pustinju  gdje  ga  đavao  napastuje. 

Milosti  otajstva  Isusova  svetoga  krštenja  neka  siđu  u  naše  duše  i  potaknu  nas  na  obnovu  krsnoga 
duha. 

Drugo  otajstvo:  Isusova  objava  u  Kani 
Plod  otajstva:  Povjerenje  u  Marijin  zagovor 

Božje  savršenstvo  koje  slavimo  u  ovom  otajstvu:  Objavljena  Božja  slava 

Prikazujem  ti,  Gospodine  Isuse,  ovu  deseticu  na  čast  tvoje  objave  u  Kani  gdje  si  pretvarajući  vodu  u 
vino  po  Marijinom  zagovoru,  objavio  svoju  slavu  i  otvorio  srca  učenika  za  vjeru.  Molimo  te  po  tom 
otajstvu  i  po  zagovoru  tvoje  Presvete  Majke,  za  povjerenje  u  tebe  u  našem  životu.  Oče  naš,  10 
Zdravo  Marijo,  Slava  Ocu... 

1.  Isusov  poziv  prvih  učenika,  njihova  prva  druženja  i  upoznavanja. 

2.  Dlazak  Isusa  s  učenicima  i  majkom  Marijom  na  svadbu  u  Kanu  Galilejsku. 

3.  Marija  primjećuje  zbunjenost  i  posramljenost  domaćina  zbog  nedostatka  vina. 

4.  Marija  diskretno  obavještava  Isusa:  „Nemaju  vina.” 

5.  Isus  odgovara:  „Ženo,  što  ja  imam  s  tobom?  Moj  čas  još  nije  došao?” 

6.  Marijine  riječi  slugama:  „Što  god  vam  rekne,  učinite!” 

7.  Sluge  napunjanju  šest  kamenih  posuda  vodom,  a  Isus  čini  prvo  čudo  pretvarajući  vodu  u  vino, 
simbolički  označavajući  promjenu  staroga  židovskoga  zakona  u  novost  milosti  Evanđelja. 

8.  Ravnatelj  stola  kuša  i  hvali  novo  vino. 

9.  Isus  je  objavio  svoju  slavu,  a  njegovi  učenici  vidjevši  prvo  čudo,  povjeravaše  daje  on  Sin  Božiji. 

10.  Marijino  majčinsko  posredovanje  u  rađanju  vjere  u  srcima  učenika. 

Milosti  otajstva  Isuove  samoobjave  u  Kani  neka  siđu  u  naše  duše  i  potaknu  nas  na  povjerenje  u 
Isusovu  ljubav  i  Marijin  zagovor. 

Treće  otajstvo:  Isusov  poziv  na  obraćenje  i  navještanje  Božjeg  kraljevstva 

Plod  otajstva:  Obraćenje  i  prihvaćenje  Božjega  kraljevstva 

Božje  savršenstvo  koje  slavimo  u  ovom  otajstvu:  Beskrajno  Božje  milosrđe 

Prikazujem  ti,  Gospodine  Isuse,  ovu  deseticu  na  čast  otajstva  tvoga  poziva  na  obraćenje  i 
navještanja  Božjega  kraljevstva  jer  ti  opraštaš  grijehe  onima  koji  s  puzdanjem  u  poniznosti  tebi 
pristupe.  Molimo  te  po  tom  otajstvu  i  po  zagovoru  tvoje  Presvete  Majke  da  otvoriš  naše  duše  i  srca 
za  pokajanje,  spremnost  na  obraćenje  i  tvoju  ljubav.  Oče  naš,  10  Zdravo  Marijo,  Slava  Ocu... 

1.  Isusove  prve  riječi  upućene  ljudima:  „Ispunilo  se  vrijeme,  približilo  se  kraljevstvo  Božje! 
Obratite  se  i  vjerujete  Evanđelju.” 

2.  Isus  ustaje  u  čovjekovu  obranu.  Oprašta  grijehe,  ozdravlja,  liječi,  čini  čudesa  i  oslobađa  ljude  od 
đavolskih  utjecaja. 

3.  Isus  proglašava  blaženstva:  „Blago  siromasima  duhom,  jer  njihovo  je  kraljevstvo  nebesko!” 

4.  “Blago  onima  koji  tuguju,  jer  će  se  utješiti!” 

5.  „Blago  krotkima,  jer  će  baštiniti  zemlju!” 

6.  “Blago  žednima  i  gladima  pravednosti,  jer  će  se  nasiti!” 

7.  “Blago  miolosrdnima,  jer  će  baštiniti  milosrđe!” 

8.  “Blago  čistima  srcem,  jer  će  Boga  gledati!” 

9.  “Blago  mirotvorcima,  jer  će  se  sinovima  Božijim  zvati!” 

10.  “Blago  progonjenima  zbog  pravednosti,  jer  je  njihovo  kraljevstvo  Božje!” 

Milosti  otajstva  Isusova  poziva  na  obraćenje  neka  siđu  u  naše  duše  i  potaknu  nas  da  otvorimo  naše 
duše  i  srca  pokajanju  i  ljubavi  prema  Bogu. 

Četvrto  otajstvo:  Isusovo  preobraženje  na  gori  Taboru 
Plod  otajstva:  Divljenje  Božjoj  ljepoti  i  jakost  u  križevima 

Božje  savršenstvo  koje  slavimo  u  ovom  otajstvu:  Nepromjenjiva  Božja  beskonačnost  i  slava 

Prikazujem  ti,  Gospodine  Isuse,  ovu  deseticu  na  čast  otajstva  tvoga  preobraženja  pred  učenicima  na 
gori  Taboru  kada  ih  je  Otac  pozvao  da  te  slušaju  i  tako  se  priprave  za  tvoju  gorku  muku,  kako  bi 
stigli  do  slave  uskrsnuća  i  života  Duhom  Svetim  preobražena.  Molimo  te  po  tom  otajstvu  i  po 
zagovoru  tvoje  Presvete  Majke,  za  duh  molitve  i  motrenja  tvoje  slave  te  jakosti  u  našim  križevima. 
Oče  naš,  10  Zdravo  Marijo,  Slava  Ocu... 

1.  Isus  proriče  učenicima  svoju  smrt  i  upućuje  se  u  Jeruzalem. 

2.  Isus  uzima  sa  sobom  Petra,  Ivana  i  Jakova  i  penje  se  na  goru  Tabor. 

3.  Isus  se  pred  učenicima  preobrazio,  lice  mu  je  zasjalo  kao  sunce,  a  haljine  postale  bijele  kao 
svjetlo  i  tako  im  pokazao  slavu  svoga  Božanstva. 

4.  Mojsije  i  Ilija  razovaraju  s  Isusom  o  muci  koju  treba  podnijeti  u  Jeruzalemu. 

5.  Učenici  u  strahopoštovanju  i  zbunjeni  žele  zauvijek  ostati  s  Isusom  na  Taboru. 

6.  Svijetao  oblak  prekriva  sve  prisutne  i  čuje  se  Očev  glas:  „Ovo  je  Sin  moj  ljubljeni,  u  njemu  mi 
sva  milina,  slušajte  ga!” 

7.  Učenici  se  silno  prestrašiše  i  padoše  ničice. 

8.  Isus  im  se  približava  i  hrabri  ih:  „Ustanite  i  nemojte  se  bojati.” 

9.  Učenici  podigoše  oči,  ah  ne  vidješe  nikoga  osim  Isusa. 

10.  Ohrabreni  i  ojačani  promatranjem  božanske  slave  Isusove,  idu  u  Jeruzalem. 

Milosti  otajstva  Isusova  preobraženja  neka  siđu  u  naše  duše  i  potaknu  nas  na  molitvu  i  motrenje 
Božje  slave  te  jakost  u  križevima. 

Peto  otajstvo:  Ustanovljenje  euharistije 

Plod  otajstva:  Zahvalnost  i  ljubav  prema  Presvetom  oltarskom  sakramentu 
Božje  savršenstvo  koje  slavimo  u  ovom  otajstvu:  Božja  skrovitost 

Prikazujem  ti,  Gospodine  Isuse,  ovu  deseticu  na  čast  otajstva  ustanovljenja  euharistije  po  kojoj  nas 
hraniš  svojim  tijelom  i  krvlju  pod  prilikama  kruha  i  vina,  svjedočeći  tako  do  kraja  svoju  ljubav 
prema  ljudima  za  čije  spasenje  si  se  žrtvovao.  Molimo  te  po  tom  otajstvu  i  po  zagovoru  tvoje 
Presvete  Majke,  za  zahvalnost  i  ljubav  prema  tebi  prisutnom  u  Presvetom  oltarskom  sakramentu  te 
da  nas  potakneš  na  živo  sudjelovanje  u  svetoj  misi  i  na  molitvu  klanjanja.  Oče  naš,  10  Zdravo 
Marijo,  Slava  Ocu... 

1 .  Isus  s  učenicima  želi  slaviti  pashalnu  večeru. 

2.  Dok  su  bih  za  večerom,  Isus  očituje  da  će  ga  jedan  od  učenika  izdati. 

3.  Isus  znajući  da  ide  u  susret  smrti  i  uskrsnuću,  želi  svojoj  Crkvi  ostaviti  trajni  spomen-čin  tog 
događaja. 

4.  Isus  potaknut  Duhom  Svetim  pronalazi  čudesno  iznašašće  ljubavi  po  kome  će  trajno  ostati  sa 
svojim  učenicima. 

5.  Isus  kaže  učenicima:  „Svom  sam  dušom  čeznuo  blagovati  ovu  pashu  s  vama  prije  svoje  muke.” 

6.  Dok  su  blagovali,  Isus  uze  kruh,  razlomi  ga  i  davaše  svojim  učenicima  govoreći:  „Uzmite  i  jedite 
od  ovoga  svi:  ovo  je  tijelo  moje  koje  će  se  za  vas  predati.” 

7.  Zatim  uze  kalež  te  zahvali  i  dade  im  ga  govoreći:  „Uzmite  i  pijte  iz  njega  svi:  ovo  je  kalež 
novoga  i  vječnoga  saveza  koji  će  se  proliti  za  vas  i  za  sve  ljude  na  otpuštenje  grijeha.  Ovo  činite 
meni  na  spomen.” 

8.  Isusova  trajna  osobna  prisutnost  pod  posvećenim  prilikama  kruha  i  vina. 

9.  Pisutnost  prečistog  tijela  Isusova,  predragocijene  krvi  Isusve,  prečiste  duše  Isusove  i  Isusova 
božanstva  u  euharistiji. 

10.  Zahvala  Isusu  za  velku  ljubav  koju  nam  iskazuje  svakodnevno  u  svetoj  misi. 

Milosti  otajstva  ustanovljenja  euharistije  neka  siđu  u  naše  duše  i  potaknu  nas  na  sudjelovanje  u 
svetoj  misi  i  na  zahvalnost,  ljubav  i  klanjanje  Presvetom  oltarskom  sakramentu. 

ŽALOSNA  OTAJSTVA 

Prvo  otajstvo:  Isusova  smrtna  muka 
Plod  otajstva:  Pokajanje 

Božje  savršenstvo  koje  slavimo  u  ovom  otajstvu:  Božanska  nepomućena  radost 

Prikazujem  ti,  Gospodine  Isuse,  ovu  deseticu  na  čast  tvoje  smrtne  tjeskobe  u  Getsemanskom  vrtu  i 
molim  te  po  tom  otajstvu  i  po  zagovoru  tvoje  Presvete  Majke,  za  pravo  pokajanje  za  svoje  grijehe  i 
za  potpuno  slaganje  s  tvojom  svetom  voljom.  Oče  naš,  10  Zdravo  Marijo,  Slava  Ocu... 

1.  Častimo  božansku  samoću  Isusa  Krista  tokom  cijeloga  njegovoga  života,  a  na  poseban  način 
osamljenost  u  Getsemaniju. 

2.  Isusova  ponizna  i  gorljiva  molitva  pogotovo  prije  njegove  muke. 

3.  Isusova  blagost  i  strpljivost  kojima  uvijek  podnosi  apostole,  posebno  u  Getsemaniju. 

4.  Gorka  muka  i  trpljenje  Isusove  duše  u  Getsemaniju. 

5.  Krvavi  znoj  i  bol  u  koju  pada. 

6.  Anđeo  smjerno  tješi  Isusa  u  muci. 

7.  Usprkos  odbojnosti  ljudske  naravi,  pristajanje  njegove  volje  uz  volju  Očevu. 

8.  Isus  se  hrabro  pojavljuje  pred  svojim  neprijateljima  i  snaga  njegove  riječi  po  kojoj  oni  padaju  na 
zemlju. 

9.  Judina  izdaja  i  uhićenje  Isusovo. 

10.  Apostoli  napuštaju  Isusa. 

Isuse,  neka  milosti  otajstva  tvoje  smrtne  tjeskobe  i  muke  siđu  u  moju  dušu  i  neka  je  doista  skruše  i 
učine  tebi  sličnom! 

Drugo  otajstvo:  Bičevanje  Isusovo 
Plod  otajstva:  Mrtvljenje  sjetila 

Božje  savršenstvo  koje  slavimo  u  ovom  otajstvu:  Čudesno  Božje  strpljenje 

Prikazujem  ti,  Gospodine  Isuse,  ovu  deseticu  na  čast  tvoga  bičevanja  i  molim  te  po  tom  otajstvu  i 
po  zagovoru  tvoje  Presvete  Majke  za  potpuno  mrtvljenje  mojih  sjetila.  Oče  naš,  10  Zdravo  Marijo, 
Slava  Ocu... 

1.  Častimo  Isusa  koji  je  vezan  lancima  i  konopcima. 

2.  Isusa  udaraju  po  obrazu  u  Kajfinoj  kući. 

3.  Petar  se  triput  odriče  Isusa. 

4.  Isusa  u  Herodovoj  kući  oblače  u  bijelu  haljinu  i  besćutno  muče. 

5.  Isusu  skidaju  haljinu. 

6.  Vojnici  preziru  i  vrijeđaju  Isusa. 

7.  Isus  je  vezan  uza  stup. 

8.  Okrutno  bičevanje  i  bolni  okovi. 

9.  Krv  koja  se  izlijeva  iz  svetih  rana  izranjenoga  tijela. 

10.  Gubitak  krvi  i  padovi. 

Milosti  otajstva  Isusovoga  bičevanja  neka  siđu  u  moju  dušu  i  neka  je  doista  nauče  pravom 
odricanju! 

Treće  otajstvo:  Krunjenje  trnovom  krunom 
Plod  otajstva:  Prezir  svjetovnoga  duha 

Božje  savršenstvo  koje  slavimo  u  ovom  otajstvu:  Neizreciva  božanska  ljepota 

Prikazujem  ti,  Gospodine  Isuse,  ovu  deseticu  na  čast  tvoga  groznoga  krunjenja  trnovom  krunom  i 
molim  te  po  tom  otajstvu  i  po  zagovoru  tvoje  Presvete  Majke,  za  veliki  prezir  prema  svjetovnome 
duhu.  Oče  naš,  10  Zdravo  Marijo,  Slava  Ocu... 

1 .  Vojnici  skidaju  Isusa  i  oblače  ga  u  grimiznu  vojnu  kabanicu. 

2.  Spletaše  trnovu  krunu  i  pritisnuše  mu  je  na  glavu. 

3.  Povoj om  mu  pokrivaju  oči. 

4.  U  desnu  mu  ruku  utisnuše  trsku. 

5.  Isusa  pljuju  i  udaraju  po  licu. 

6.  Klecali  su  pred  njim  i  izrugivali  mu  se. 

7.  Isusa  prisiljavaju  da  sjedne. 

8.  Čupaju  mu  kosu  i  bradu. 

9.  Izruguju  se  Isusu  govoreći:  „Zdravo  kralju  židovski.“ 

10.  Krv  obilno  prekriva  sveto  Isusovo  lice. 

Milosti  otajstva  trnovog  krunjenja  neka  siđu  u  moju  dušu  i  neka  joj  dadnu  pravi  prezir  prema 
svjetovnome  duhu! 

Četvrto  otajstvo:  Križni  put 
Plod  otajstva:  Strpljivost  u  trpljenju 

Božje  savršenstvo  koje  slavimo  u  ovom  otajstvu:  Neograničena  Božja  svemogućnost 

Prikazujem  ti,  Gospodine  Isuse,  ovu  deseticu  na  čast  tvoga  križnoga  puta  i  molim  te  po  tom  otajstvu 
i  po  zagovoru  tvoje  Presvete  Majke,  za  veliku  strpljivost  da  nosim  za  tobom  svoj  križ  u  sve  dane 
svoga  života!  Očenaš,  10  Zdravo  Marijo,  Slava  Ocu... 

1. 1.  postaja:  Isusa  osuđuju  na  smrt. 

2.  II.  postaja:  Isus  uzima  na  sebe  križ. 

3.  III.  postaja:  Isus  pada  prvi  put  pod  križem. 

4.  IV.  postaja:  Isus  susreće  svoju  svetu  majku. 

5.  V.  postaja:  Šimun  Cirenac  pomaže  Isusu  nositi  križ. 

6.  VI.  postaja:  Veronika  pruža  Isusu  rubac. 

7.  VII.  postaja:  Isus  pada  drugi  put  pod  križem. 

8.  VIII.  postaja:  Isus  tješi  jeruzalemske  žene. 

9.  IX.  postaja:  Isus  pada  treći  put  pod  križem. 

10.  X.  postaja:  Isusa  svlače. 

Milosti  otajstva  križnoga  puta  neka  siđu  u  moju  dušu  i  neka  joj  dadnu  pravu  strpljivost! 

Peto  otajstvo:  Razapinjanje  i  smrt  Isusova  na  križu 
Plod  otajstva:  Sretan  smrtni  čas 

Božje  savršenstvo  koje  slavimo  u  ovom  otajstvu:  Strahopoštovana  Božja  pravednost 

Prikazujem  ti,  Gospodine  Isuse,  ovu  deseticu  na  čast  tvoga  razapinjanja  i  smrti  na  križu  i  molim  te 
po  tom  otajstvu  i  po  zagovoru  tvoje  Presvete  Majke,  za  veliku  odvratnost  prema  grijehu,  ljubav 
prema  križu,  dobru  smrt,  za  one  koji  sada  umiru  i  za  duše  u  čistilištu!  Oče  naš,  10  Zdravo  Marijo, 
Slava  Ocu... 

1.  XI.  postaja:  Isusa  pribijaju  na  križ. 

2.  Prva  riječ:  „Oče  oprosti  im  jer  ne  znaju  što  čine.“ 

3.  Druga  riječ:  „Zaista,  zaista,  kažem  ti  još  danas  ćeš  biti  sa  mnom  u  raju.“ 

4.  Treća  riječ:  „Ženo,  evo  ti  sina.  Sine,  evo  ti  majke. “ 

5.  Četvrta  riječ:  „Bože  moj,  Bože  moj  zašto  si  me  ostavio?“ 

6.  Peta  riječ:  „Žedan  sam!“ 

7.  Šesta  riječ:  „Svršeno  je!“ 

8.  Sedma  riječ:  „Oče,  u  ruke  tvoje  predajem  duh  svoj!“ 

9.  XIII.  postaja:  Isusa  skidaju  s  križa  i  polažu  u  krilo  njegove  majke. 

10.  XIV.  postaja:  Isusa  polažu  u  grob. 

Milosti  otajstva  trpljenja  i  smrti  našega  Gospodina  Isusa  Krista  neka  siđu  u  moju  dušu  i  neka  je 
posvete,  te  neka  siđu  na  umiruće  i  na  duše  u  čistilištu! 

SLAVNA  OTAJSTVA 

Prvo  otajstvo:  Uskrsnuće  Isusovo 

Plod  otajstva:  Ljubav  prema  Bogu  i  apostolski  žar 

Božje  savršenstvo  koje  slavimo  u  ovom  otajstvu:  Božja  vječnost 

Prikazujem  ti,  Gospodine  Isuse,  ovu  deseticu  na  čast  tvoga  slavnoga  uskrsnuća  i  molim  te  po  tom 
otajstvu  i  po  zagovoru  tvoje  Presvete  Majke  Marije,  za  živu  vjeru  i  za  ljubav  prema  Isusu  i  za 
apostolski  žar.  Oče  naš,  10  Zdravo  Marijo,  Slava  Ocu... 

1.  Častimo  Isusov  silazak  nad  pakao. 

2.  Radost  i  izlazak  pravednika  staroga  svijeta  iz  limba. 

3.  Sjedinjenje  duše  i  tijela  našega  Gospodina  Isusa  Krista  u  grobu. 

4.  Isus  čudesno  ustaje  iz  groba. 

5.  Pobjeda  nad  smrću,  grijehom  i  đavlom. 

6.  Svojstva  slavnoga  tijela  Isusova. 

7.  Isus  prima  od  Oca  svaku  vlast  na  nebu  i  na  zemlji. 

8.  Isus  se  ukazuje  svojoj  majci,  apostolima  i  učenicima. 

9.  Nebeski  razgovori  i  objed  s  učenicima. 

10.  Isus  daruje  apostolima  autoritet  i  vlast  i  šalje  ih  propovijedati  Evanđelje  svemu  stvorenju. 

Milosti  otajstva  uskrsnuća  našega  Gospodina  Isusa  Krista  neka  siđu  u  moju  dušu  i  neka  je  učine 
vjernom  i  da  gori  ljubavlju! 

Drugo  otajstvo:  Uzašašće 
Plod  otajstva:  Čežnja  za  nebom 

Božje  savršenstvo  koje  slavimo  u  ovom  otajstvu:  Božja  beskonačnost  i  sveprisutnost 

Prikazujem  ti,  Gospodine  Isuse,  ovu  deseticu  na  čast  tvoga  slavnoga  uzašašća  i  molim  te  po  tom 
otajstvu  i  po  zagovoru  tvoje  Presvete  Majke,  za  čvrstu  nadu  i  za  goruću  čežnju  za  nebom.  Oče  naš, 
10  Zdravo  Marijo,  Slava  Ocu... 

1.  Isus  obećaje  apostolima  poslati  Duha  Svetoga  i  zapovjeda  im  da  se  priprave  da  ga  prime. 

2.  Isusovi  učenici  se  skupljaju  na  Maslinskoj  gori. 

3.  Isus  uzlazeći  na  nebo  blagoslivlje  svoje  učenike. 

4.  Očaravajuće  uzdignuće  Isusovo  iznad  nebeskog  svoda. 

5.  Vječni  Otac  i  cijeli  nebeski  zbor  trijumfalno  dočekuju  Isusa. 

6.  Isus  svojom  pobjedničkom  moći  otvara  vrata  nebeska  kamo  još  nije  ušao  ni  jedan  smrtnik. 

7.  Isus  sjeda  s  desna  Ocu  kao  ljubljeni  Sin  u  svemu  jednak  Ocu. 

8.  Isus  prima  vlast  da  sudi  žive  i  mrtve. 

9.  Zadnji  Isusov  dolazak  u  slavi  kad  će  se  pokazati  sav  njegov  sjaj,  moć  i  uzvišenost. 

10.  Isus  će  pravedno  prosuditi  na  općem  sudu  vječno  nagrađujući  dobre  i  kažnjavajući  zle. 

Milosti  uzašašća  Isusova  neka  siđu  u  moju  dušu  i  neka  je  ispune  nadom  i  učine  nebeskom! 

Treće  otajstvo:  Silazak  Duha  Svetoga 
Plod  otajstva:  Darovi  Duha  Svetoga 

Božje  savršenstvo  koje  slavimo  u  ovom  otajstvu:  Sveopća  Božja  providnost 

Prikazujem  ti,  Duše  Sveti,  ovu  deseticu  na  čast  tvoga  duhovskog  otajstva  i  molim  te  po  tom  otajstvu 
i  po  zagovoru  Marije,  tvoje  vjerne  i  plodne  zaručnice,  za  ljubav  i  božansku  Mudrost  daje  uistinu 
upoznamo,  daje  kušamo  i  vršimo,  te  da  svi  ljudi  imaju  u  tom  udjela!  Oče  naš,  10  Zdravo  Marijo, 
Slava  Ocu... 

1.  Častimo  u  istini  Duha  Svetoga  koji  proizlazi  od  Oca  i  Sina  i  koji  je  srce  božanstva. 

2.  Duh  Sveti  je  poslan  od  Oca  i  Sina  na  apostole. 

3.  Veliki  šum  kod  silaska  Duha  Svetoga,  znak  njegove  snage  i  moći. 

4.  Jezici  Duha  Svetoga  nad  apostolima  da  bi  im  dao  dar  razumjevanja  pisma  i  ljubav  Božju. 

5.  Punina  milosti  kojom  Duh  Sveti  obdari  Mariju  svoju  vjernu  zaručnicu. 

6.  Divno  ponašanje  svetaca  i  Isusa  Krista,  kojega  je  Duh  sveti  vodio  za  vrijeme  njegova  života. 

7.  Dvanaest  plodova  Duha  Svetoga. 

8.  Sedam  darova  Duha  Svetoga. 

9.  Molimo  za  dar  mudrosti  i  silazak  Duha  u  srca  ljudi. 

10.  Molimo  za  pobjedu  nad  trima  nečistim  dusima  oprečnim  Duhu  Svetome:  duh  tijela,  duh  svijeta  i 
đavao. 

Milosti  otajstva  silaska  Duha  Svetoga  neka  siđu  u  moju  dušu  i  neka  je  učine  mudrom  u  očima 
Božjim! 

Četvrto  otajstvo:  Uznesenje  Manjino  na  nebo 
Plod  otajstva:  Ljubav  prema  Mariji 

Božje  savršenstvo  koje  slavimo  u  ovom  otajstvu:  Neizreciva  Božja  darežljivost 

Prikazujem  ti,  Gospodine  Isuse,  ovu  deseticu  na  čast  bezgrješnoga  začeća  i  uznesenja  tijela  i  duše 
tvoje  Presvete  Majke  na  nebo  i  molim  te  po  tim  otajstvima  i  po  zagovoru  Marijinom  za  pravu 
pobožnost  prema  njoj  tako  da  dobro  živimo  i  sretno  umremo.  Oče  naš,  10  Zdravo  Marijo,  Slava 
Ocu... 

1.  Častimo  Marijino  vječno  predodređenje  u  Božjem  naumu  kao  remek-djelo  Božje. 

2.  Marijino  bezgrješno  začeće  i  punina  milosti  u  krilu  njene  majke. 

3.  Marijino  rođenje  obradova  cijeli  svijet. 

4.  Marijino  prikazanje  i  njen  boravak  u  hramu. 

5.  Marijin  besprijekoran  život  bez  ikakva  grijeha. 

6.  Veličina  Marijinih  krjeposti. 

7.  Marijino  plodno  djevičanstvo  i  porođaj  Isusa  bez  bolova. 

8.  Marijino  bogomajčinstvo  i  njen  savez  s  tri  osobe  Presvetoga  Trojstva. 

9.  Marijina  dragocjena  smrt  iz  ljubavi. 

10.  Uskrsnuće  i  slavno  uznesenje  Marijino. 

Milosti  bezgrešnog  začeća  i  uznesenja  Marijina  na  nebo  neka  siđu  u  moju  dušu  i  neka  joj  dadnu 
pravu  pobožnost  prema  Mariji! 

Peto  otajstvo:  Krunjenje  Marijino 

Plod  otajstva:  Ustrajnost  u  milosti,  krunjenje  u  slavi 

Božje  savršenstvo  koje  slavimo  u  ovom  otajstvu:  Nepristupačna  Božja  slava 

Prikazujem  ti,  Gospodine  Isuse,  ovu  deseticu  na  čast  slavnoga  krunjenja  tvoje  Presvete  Majke 
Marije  na  nebu  i  molim  te  po  tom  otajstvu  i  po  njezinu  zagovoru  za  milost  ustrajnosti  do  kraja, 
napredak  u  krjepostima  sve  do  smrti  i  vječnu  krunu  koja  nam  je  pripravljena.  Istu  milost  molim  i  za 
sve  vjernike,  za  sve  naše  dobrotvore  i  za  sve  koji  nam  se  preporučuju  u  molitve  i  za  one  za  koje  smo 
dužni  moliti.  Očenaš,  10  Zdravo  Marijo,  Slava  Ocu... 

1.  Častimo  trostruku  krunu  kojom  je  Presveto  Trojstvo  okrunilo  Mariju. 

2.  Nova  radost  i  slava  u  nebu  zbog  Marijine  proslave. 

3.  Častimo  Mariju,  kraljicu  anđela,  ljudi  i  zemlje. 

4.  Častimo  Mariju  blagajnicu  i  djeliteljicu  Božjih  milosti,  zasluga  Isusa  Krista  i  darova  Duha 
Svetoga. 

5.  Posrednica  i  zagovornica  ljudi. 

6.  Pobjednica  i  zatomica  đavla  i  krivovjerja. 

7.  Sigurno  utočište  grješnika. 

8.  Majka  i  odgojiteljica  kršćana. 

9.  Slast  i  radost  pravednika. 

10.  Utočište  živućih,  moćna  tješiteljica  žalosnih,  umirućih  i  duša  u  čistilištu. 

Pomolimo  se: 

Molimo  te,  Gospodine  Isuse,  po  otajstvima  tvoga  života,  trpljenja,  smrti  i  slave  i  po  zaslugama  tvoje 
Presvete  Majke,  obrati  grješnike,  pomozi  umirućima,  oslobodi  duše  iz  čistilišta  i  svima  nama  podaj 
milost  da  sveto  živimo,  sretno  umremo  i  napokon  te  licem  u  lice  gledamo  i  kroza  svu  vječnost 
ljubimo! 

Zdravo  Kraljice... 

3.  BEZGREŠNO  ZAČEĆE  BLAŽENE  DJEVICE  MARIJE 


Svetkovina  bezgrešnog  začeće  Blažene  Djevice  Marije  slavi  se  8.  prosinca.  Tijekom  vjekova 
Crkva  je  postala  svjesna  da  je  Marija,  ispunjena  Božjom  milošću,  bila  otkupljena  već  od  svoga 
začeća.  Tu  istinu  vjere  proglasio  je  Papa  Pio  IX  1854.  Sav  sjaj  sasvim  jedinstvene  svetosti,  koji 
Mariju  resi  već  od  trenutka  njezina  začeća  dolazi  joj  od  Krista.  Jedinstvenom  je  milošću,  u 
predviđanju  zasluga  Isusa  Krista  Spasitelja  ljudskog  roda,  bila  očuvana  od  svake  ljage  istočnoga 
grijeha.  U  ovoj  svetkovini  Crkva  u  Mariji  promatra  znak  Božjeg  izbora  po  kome  je  Ona  prva 
otupljena,  te  Božju  pobjedu  nad  zlom  i  grijehom  i  nadolazak  novih  vremena,  a  sveci  su  gledajući 
Bezgršnu  zanosno  kontempliraju  ljepotu  Marijine  duše. 

3.  1.  Devetnica  Bezgrešnoj 

(razmatanja  iz  djela  sv.  Maksimilijana  Kolbea) 

Prvi  dan:  Bezgrešna,  Kraljice  Neba  i  zemlje,  znam  da  nisam  dostojan  približiti  se  tebi,  pasti 
na  koljena  pred  tobom  licem  do  zemlje,  ali  jer  te  mnogo  ljubim,  usuđujem  se  tebe  moliti  da  budeš 
tako  dobra  pa  mi  kažeš  tko  si  ti.  Želim  te  sve  više  upoznati,  beskrajno  upoznati,  i  ljubiti  te  sve 
većim  žarom  bez  ikakve  zapreke.  Osim  toga,  želim  i  drugim  dušama  objaviti  tko  si  ti,  da  te  sve  veći 
broj  duša  upozna  što  savršenije,  da  te  ljubim  sve  žarče,  tako  da  ti  postaneš,  i  to  što  prije,  kraljica 
svih  srdaca  koja  kucaju  i  koja  će  uvijek  kucati  na  zemlji. 

Ima  ih  koji  do  dana  današnjega  nisu  upoznali  tvoje  ime.  Drugi  su  opet  utonuti  u  blato  nemorala  i 
ne  odvažuju  se  podići  pogled  prema  tebi.  Neki  opet  misle  da  te  ne  trebaju  za  postizanje  svoga 
životnog  cilja,  No,  ima  ih  kojima  đavao  -  koji  te  nije  htio  priznati  za  svoju  Kraljicu  i  zato  od  anđela 
postao  demon  —  ne  dopušta  da  pred  tobom  prignu  koljena.  Ima  ih  mnogo  koji  te  ljube,  koji  te  vole, 
ali  kako  je  malo  onih  koji  su  iz  ljubavi  prema  tebi  spremni  na  sve,  na  napore,  na  trpljenja,  čak  i  na 
žrtvu  života!  Kada  ćeš,  Gospođo,  vladati  svakim  pojedinim  srcem?  Kada  će  svi  stanovnici  zemlje 
tebe  priznati  za  Majku,  a  Oca  nebeskoga  za  Oca,  i  tako  se  konačno  svi  osjećati  kao  braća? 

Tko  je  Bezgrešna?  Bezgrešno  začeće  ne  znači,  kako  neki  misle,  da  presveta  Djevica  nije  imala 
oca  na  zemlji.  Ona  je  došla  na  svijet  u  krilu  jedne  obitelji,  kao  i  sva  druga  djeca  ovoga  svijeta,  i 
imala  je  pravog  oca  i  pravu  majku.  Za  nju  je  rečeno  da  je  začeta.  Dakle,  ona  nije  Bog,  koji  nema 
početka.  Nije  anđeo,  koga  je  Bog  izravno  stvorio,  niti  kao  praroditelji,  koji  svoje  postojanje  nisu 
primili  po  začeću.  Ona  je  naprosto  nazvana  „začeće",  ali  to  nije  isto  kao  u  Isusa  koji,  premda  je  bio 
začet,  postoji  od  vječnosti,  jer  je  Bog.  Ah:  „Bezgrešno  začeće".  Po  ovome  se  ona  razlikuje  od  sve 
druge  Adamove  djece.  Tako,  dakle,  ime  „Bezgrešno  začeće"  s  pravom  pripada  njoj  i  samo  njoj. 

Isus  Krist,  Čovjek  -  Bog,  druga  osoba  Presvetog  Trojstva,  pravi  je  njezin  Sin.  Ona  je  njegova 
prava  Majka.  Da  bi  izvršio  četvrtu  zapovijed,  On  poštuje  svoju  Majku,  odan  joj  je.  Sin  ne  prestaje 
nikada  biti  sin  svoje  majke,  i  tako  Isus  će  uvijek  biti  njezin  Sin,  a  Ona  će  uvijek  biti  njegova  Majka. 
On  će  joj  uvijek  biti  odan.  Isus  ju  je  poštivao  od  vječnosti  i  poštivat  će  je  uvijek.  Nitko  se  njemu  ne 
približuje,  ne  postaje  njemu  sličan,  ne  spašava  se  i  ne  posvećuje  ako  nju  ne  poštuje:  nitko,  nijedan 
anđeo,  nijedan  čovjek,  niti  ijedno  drugo  biće. 

Ona  je  Kraljica  svemira,  Kraljica  neba  i  zemlje.  U  raju  je  svi  priznaju  za  svoju  Kraljicu.  Pakao 
je  mrzi  i  dršće  pred  njom.  A  kolike  je  duše  ovdje  na  zemlji  još  ne  poznaju  ili  je  malo  poznaju  ili  se 
čak  povezuju  s  đavlima,  ne  poštuju  je  i  mrze  je?  Kroz  sva  vremena  i  u  raznim  krajevima  zemaljske 
kugle  bilo  je  ljudi  koji  su,  raspaljeni  ljubavlju  prema  njoj,  širili  tu  ljubav  oko  sebe.  Davali  su  život 
za  druge,  da  bi  osvojili  što  više  srdaca  za  nju  i  njoj  su  posvećivali  čitav  svoj  život. 

Molitve  za  svaki  dan  devetnice:  Molitva  Bezgrešnoj  i  litanije  Bezgrešne  .. 

Drugi  dan:  Kada  promatram  jedan  cvijet,  jedan  obični  poljski  cvijet,  ne  mogu  shvatiti  kako 
se  može  tako  nepromišljeno  sumnjati  u  tvorca  toga  cvijeta,  koji  mu  je  odredio  strukturu  i  tako  ga 
satkao  da  može  donijeti  plod  koji  on  stvarno  proizvodi.  Kada  bismo  mogli  bilo  gdje  pronaći  samo 
jedan  sat  koji  je  potpuno  pokvaren,  bilo  bi  dovoljno  da  sa  svom  sigurnošću  utvrdimo  kako  postoji 
urar  koji  je  sastavio  taj  mehanizam.  Sat  se  pokvari,  zaustavi  se,  zarđa,  propadne.  Bio  bi  uzaludan 
pokušaj  sijati  ga,  da  iz  njega  nastanu  drugi  satovi.  A  naš  cvjetić  daje  plod  od  kojega  nastaju  drugi 

cvjetovi,  pa  ponovo  drugi  plodovi,  i  tako  dalje,  uvijek  naprijed,  i  to  se  ne  događa  samo  danas,  nego 
kroz  vjekove,  kroz  tisućljeća,  kroz  stotine  tisućljeća.  A  sličnih  cvjetova  ima  toliko  i  u  tako  različitim 
i  mnogobrojnim  vrstama  da  se  ne  mogu  ni  izbrojiti.  Tako  stvorenja  na  najrazličitije  načine 
obznanjuju  slavu  Stvoritelja,  Oca  svemira. 

Tko  je  Bezgrešna?  Po  samoj  sebi  Ona  nije  ništa,  kao  ni  druga  stvorenja,  ali  po  Božjem  djelu 
najsavršenija  je  među  stvorovima.  Najsavršenija  je  slika  i  prilika  božanskog  bića  u  jednom  čisto 
ljudskom  stvorenju.  Ona  potječe  od  Oca  po  Sinu  i  Duhu,  jer  je  Stvoritelj  onaj  koji  na  svoju  sliku,  na 
sliku  Presvetog  Trojstva,  iz  ništavila  poziva  ograničena  bića  na  postojanje  iz  ljubavi  prema  svojim 
ograničenim  slikama  i  prilikama  koja  ona  stvaraju.  Bića  koja  su  obdarena  slobodnom  voljom  i 
razumom  znaju  i  priznaju  svoj  izvor  i  znaju  da  su  primili  od  Boga  sve  ono  što  jesu,  što  mogu  i  što 
posjeduju  svakog  trenutka. 

Ona  uzvraćaju  ljubav  bilo  zbog  onog  što  su  primila,  bilo  zbog  toga  što  je  On,  kao  neizmjerna 
savršenost,  dostojan  neograničene  ljubavi.  Što  se  tiče  ograničenih  bića,  ona  nisu  u  stanju  da  mu 
uzvrate  neograničenu  ljubav,  ah  bar  odstranjuju  zapreke  koje  ograničuju  ovu  ljubav  i  ometaju  borbu 
da  je  postignu.  Bezgrešna  nikada  nije  imala  nikakve  ljage  grijeha,  što  znači  da  je  njezina  ljubav 
uvijek  bila  potpuna,  bez  ikakve  zapreke.  Ljubila  je  Boga  čitavim  svojim  bićem  i  ljubav  ju  je 
sjedinjavala  s  Bogom  od  prvog  časa  života  tako  savršeno  da  joj  se  anđeo  mogao  na  dan  navještenja 
obratiti  riječima:  „Milosti  puna,  Gospodin  je  s  tobom"  (Lk  1,  28).  Ona  je,  dakle,  stvorenje  Božje, 
kćerka  Božja,  i  to  tako  savršeno  kako  je  samo  moguće  jednom  ljudskom  biću. 

Ona  je  Božje  oruđe.  Potpuno  svjesno  i  slobodno  dopušta  daje  Bog  vodi,  pokorava  se  njegovoj 
volji,  hoće  samo  što  On  želi,  ispunjava  njegovu  volju,  i  to  naj savršenije,  bez  ikakvog  nedostatka, 
bez  ikakvog  odstupanja  svoje  volje  od  njegove.  Ona  je  Božje  oruđe  u  savršenoj  službi  moći  i 
povlastica  koje  su  joj  dodijeljene,  da  može  uvijek  i  u  svemu  ispunjati  jedino  i  isključivo  volju  Božju 
iz  ljubavi  prema  trojedinom  Bogu.  Ova  ljubav  dostiže  takve  vrhunce  da  nosi  svoje  božanske 
plodove.  Njezina  ljubavna  veza  s  Bogom  dosiže  tu  točku  da  Ona  postaje  Majkom  Božjom.  Otac  joj 
povjerava  svoga  Sina,  Sin  silazi  u  njeno  krilo,  a  Duh  Sveti  oblikuje  s  njenim  tijelom  presveto  tijelo 
Isusovo.  Molitve  za  svaki  dan  devetnice:  Molitva  Bezgrešnoj  i  litanije  Bezgrešne...  st. 

Treći  dan:  Bezgrešna  prije  svog  dolaska  na  svijet:  u  zamisli  Božjoj;  kušnja  anđela; 
obećanje  raja  zemaljskoga;  u  Starom  zavjetu. 

U  neizmjernom  mnoštvu  svih  bića  s  različitim  savršenostima,  Bog  je  od  vječnosti  vidio  jedno  u 
svakom  pogledu  savršeno  biće,  koje  je  neokaljano  od  svake  ljage  grijeha  i  koje  je  odražavalo  svoja 
božanska  svojstva  na  tako  vjeran  način  koji  je  moguć  jednom  stvorenom  biću.  Uzradovao  se  zbog 
toga  i  od  vječnosti  je  odlučio  da  to  biće  u  određeno  vrijeme  pozove  na  postojanje. 

Dok  je  Bog  stvarao  anđele,  želio  je  da  oni  pri  punoj  svijesti  i  voljno  dokažu  kako  uvijek  i  u 
svemu  žele  vršiti  njegovu  volju.  Očitovao  im  je  otajstvo  utjelovljenja  i  navijestio  da  će  pozvati  u 
život  jedno  ljudsko  biće,  obdareno  dušom  i  tijelom,  i  da  će  ga  uzdići  na  dostojanstvo  Majke  Božje. 
Zbog  toga  će  ona  postati  i  njihova  kraljica.  A  oni  će  je  također  morati  štovati.  Bezbrojne  čete 
anđeoskih  duhova  pozdravile  su  radosno  Onu  koju  je  njihov  Stvoritelj  odlučio  tako  uzvišeno  uzdići 
i  iskazali  su  ponizno  štovanje  svojoj  Gospodarici. 

No  neki  među  njima,  na  čelu  s  Luciferom,  zaboravljajući  da  su  sve  ono  što  su  bih  i  što  su 
posjedovah  primili  od  Boga  i  da  sami  po  sebi  nisu  potpuno  ništa,  pobunili  su  se  i  nisu  se  htjeli 
podložiti  volji  Božjoj.  Mislili  su  da  su  mnogo  viši  od  jednog  ljudskog  bića,  koje  je  zaodjenuto 
tijelom.  Takvo  štovanje  izgledalo  je  poniženje  za  njihovo  dostojanstvo.  Zanijela  ih  je  oholost  i 
odbili  su  da  ispune  volju  Božju. 

Zbog  toga  se  odmah  na  njih  sručila  vječna  kazna:  udaljavanje  od  Boga,  pakao.  Posjedovah  su 
pronicavi  um,  jer  su  bih  čisti  duhovi.  Njihov  je  čin  bio  potpuno  svjestan  i  voljan.  U  njihovom 
grijehu  bile  su  očite  značajke  smrtnoga  grijeha,  a  to  je  bilo  povezano  s  potpunim  znanjem  onoga  što 
su  učinili.  Eto  zašto  su  od  anđela  odmah  postali  demoni  i  to  zauvijek,  i  od  tada  sjećanje  na  to  daje 
ovo  stvorenje  postalo  potvrda  o  dobroti  anđela  i  sigurnost  za  njihovu  vječnu  sreću,  dok  je  za  đavle 
postalo  kamen  sablazni  i  razlog  udaljavanja  od  Boga,  ispunjalo  je  ove  paklenom  mržnjom  prema 
njoj,  mržnjom  sličnom  onoj  koju  su  imah  prema  Bogu. 

Đavao  je  opazio  u  zemaljskom  raju  jedno  biće  slično  onoj,  koja  je  razlog  njegovog  bijesa.  Ne 
može  dosegnuti  Boga,  ne  može  dosegnuti  nju,  pa  iskaljuje  svoju  mržnju  prema  njezinoj  budućoj 
majci,  prema  praroditeljki  čovječanstva,  i  uspijeva  je  nagovoriti  da  se  usprotivi  volji  Božjoj  i  da  ne 
traži  savršenost  u  podvrgavanju  Božjim  namjerama,  nego  u  prihvaćanju  vlastitog  razmišljanja. 

Pobijedio  ju  je  po  oholosti.  Ljudsko  biće  povećava  svoja  saznanja  preko  osjetila  i  zato  je  daleko 
od  jasnog  znanja,  koje  posjeduje  čisto  duhovno  biće.  I  stoga  je  čovjekov  grijeh  mnogo  manje  težak. 
Eto  zašto  Božje  milosrđe  obećava  praroditeljima  Otkupitelja,  dok  đavlu  Bog  proriče  „da  neće 
izmijeniti  božanske  planove  pobjede,  koju  je  postigao  nad  majkom  unaprijed  objavljenog  bića." 
Dapače,  proriče  „da  će  mu  ona  zgaziti  glavu",  iako  će  „vrebati  na  njezinu  petu",  kako  biva  do  dana 
današnjega  (usp,  Post  3,  1  5.) 

Izaija  tu  ženu  gleda  kroz  stoljeća  u  proročkim  nadahnućima  i  govori:  ,,Evo,  Djevica  će  začeti  i 
roditi  sina  i  nadjenut  će  mu  ime  Emanuel"(Iz  7,  14). 

„Koji  me  stvori,  odredi  mjesto  za  šator  moj"  (Sir  24,  8).  „Tko  je  Ona  koja  dolazi  kao  što  zora 
sviće,  lijepa  kao  Mjesec,  sjajna  kao  Sunce,  strašna  kao  vojska  pod  zastavama?"  (Pj  6,  10).  „Sva  si 
lijepa,  prijateljice  moja,  i  nema  mane  na  tebi"  (Pj  4,  7).  „Što  je  ljiljan  među  tmjem,  to  je  prijateljica 
moja  među  djevojkama"  (Pj  2,  2).  „Ništa  nečisto  ne  pada  na  nju,  jer  je  sjaj  svetosti,  ogledalo  bez 
ljage  Božjeg  veličanstva  i  slika  njegove  dobrote;  ljepša  od  Sunca  i  od  svega  zviježđa,  uspoređena  sa 
svjetlošću  ona  je  nadmašuje"  (usp.  Mudr  7,  25-26,  29).  Molitve  za  svaki  dan  devetnice:  Molitva 
Bezgrešnoj  i  litanije  Bezgrešne...  st. 

Četvrti  dan:  Bezgrešna  za  vrijeme  zemaljskog  života.  Došao  je  i  čas  njenog  dolaska  na  svijet. 
Rođena  je  u  skrovitosti  i  šutnji  u  jednoj  siromašnoj  kućici  palestinskog  sela.  O  njoj  ne  govore 
mnogo  ni  svete  knjige.  U  njima  je  vidimo  za  vrijeme  navještenja,  kada  je  postala  Majkom  Božjom. 
Slijedimo  njezin  put  u  Betlehem,  gdje  se  divimo  rođenju  njenog  Sina,  Boga  i  čovjeka,  u  siromašnoj 
pećini.  Zatim:  bijeg  u  Egipat  pun  tjeskobe.  Tvrdi  život  u  tuđoj  zemlji  i  na  koncu  povratak  u 
Palestinu.  Brižljivo  pronalaženje  malog  Isusa  koji  se  izgubio  u  hramu.  Kasnije  je  vidimo  uz  Sina  na 
svadbi  u  Kani  galilejskoj,  gdje  pospješuje  i  postiže  prvo  čudo  u  korist  dvoje  mladih  zaručnika.  Isus 
počinje  propovijedati,  a  Ona  ostaje  u  svojoj  kući  i  misli  o  njegovoj  sudbini. 

Uhićenje,  muka  i  put  prema  Kalvariji,  Marija  se  nanovo  javlja  i  prati  Isusa  do  mjesta  skončanja. 
Uz  njega  je  i  u  času  smrti  i  pritišće  na  grudi  njegovo  hladno  tijelo  skinuto  s  križa.  Još  je  vidimo  u 
času  kada  Duh  Sveti  silazi  nad  apostole.  Ona  ostaje  među  njima  kao  dobra  Majka  i  poučava  te 
buduće  apostole.  Prošla  su  još  duga  desetljeća,  a  da  o  tome  nema  pisanog  dokumenta,  i  tako  do 
odlaska  u  raj,  nakon  mnogo  godina  provedenih  uz  Ivana,  Isusovog  učenika  i  miljenika.  Sveta  nam 
predaja  o  njoj  govori  mnogo  više.  Drugi  su  o  njoj  ispripovjedili  mnoge  stvari.  A  mnoge  pojedinosti 
možemo  također  izvesti  i  iz  privatnih  objava. 

U  našoj  duši,  kada  pažljivo  ispitujemo  nutrinu  svoje  duše,  vidimo  kako  je  široko  djelovanje 
Bezgrešne  tamo  od  početka  života  svakoga  od  nas  pa  sve  do  sada,  kako  je  velik  ulog  za 
dobročinstva  koja  Ona  čuva  za  budućnost.  To  su  ponajviše  tajne  svake  duše.  Dosta  se  sjetiti,  daje 
bilo  koja  milost  koju  primamo  svaki  dan,  svaki  sat  i  svaki  čas  našeg  bivovanja,  milost  koja  izvire  iz 
njezina  materinskog  srca  koje  nas  ljubi. 

Bezgrešna  dolazi  na  zemlju  kao  dobra  majka  među  svoju  djecu,  da  im  pomogne  u  spašavanju 
njihovih  duša.  Osim  toga,  ona  želi  obraćenje  i  posvećenje  svih  duša  bez  iznimke.  No,  da  izvrši  to 
djelo,  služi  se  sredstvima  koja  uzima  među  ljudima,  kao  što  smo  vidjeli  u  gore  opisanim 
ukazanjima.  U  svakom  slučaju,  radi  se  o  izvanrednim  događajima.  Ona  vrlo  često  potiče  djecu  koja 
je  ljube  da  surađuju  s  njom  u  običnim  situacijama  svagdanjeg  života.  Duše  koje  su  njoj  posvećene, 
žive  od  nje,  često  misle  na  nju,  ljube  je  iskrenim  srcem  i  nastoje  prepoznati  njene  želje,  koje  je  sama 
svojim  usnama  očitovala  ili  su  prisutne  u  tihim  unutarnjim  nadahnućima,  šire  njenu  volju,  privlače 
sve  veći  broj  duša  savršenoj  spoznaji  i  sve  žarčoj  ljubavi  prema  božanskom  Srcu  Isusovu. 

Bezgrešna  podiže  za  sebe  tisuće  takvih  posvećenih  duša.  Zatim,  mnoge  se  od  njih  međusobno 
združuju  da  još  bolje  i  zajedničkom  snagom  služe  svojoj  Gospi,  i  zato  su  brojne  i  raznolike  udruge 
koje  djeluju  isključivo  za  nju.  Ipak,  može  se  sa  žaljenjem  reći,  sa  svetim  Ljudevitom  Montforskim: 
«Sve  do  sada  Marija  nije  dovoljno  upoznata  i  to  je  jedan  od  razloga  zašto  Isus  Krist  nije  upoznat, 

kako  bi  morao  biti."  Još  ima  ljudi  na  kugli  zemaljskoj  koji  ne  znaju  tko  su  Isus  i  Marija.  Žetva  je  i 
dalje  velika,  dok  je  radnika  još  vrlo  malo  (usp.  Lk  10,  2).  I  zato  još  je  široko,  vrlo  široko  polje  za 
nova  nastojanja.  Molitve  za  svaki  dan  devetnice:  Molitva  Bezgrešnoj  i  litanije  Bezgrešne...  st. 

Peti  dan:  Kroz  stoljeća:  Bezgrešna  je  napustila  zemlju,  no  njen  život  je  sve  više  prožimao  duše  i 
širio  se.  Kada  bi  se  mogli  oglasiti  svi  ljudi,  koji  su  završili  zemaljsko  hodočašće  ili  koji  sada  žive  na 
ovome  svijetu,  mogao  bi  se  objaviti  golemi  broj  velikih  svezaka,  koji  bi  svjedočili  zauzetost 
Bezgrešne,  nježne  Majke  duša  otkupljenih  presvetom  Krvlju  njezina  božanskog  Sina.  No,  i  ovi 
svesci  mogli  bi  sadržavati  samo  ono  što  bi  ti  ljudi  mogli  izreći  kao  posebnu  milost  Bezgrešne. 

A  u  stvari,  svaka  milost  dolazi  duši  iz  ruku  Posrednice  svih  milosti  i  nema  trenutka  u  kojem 
svakoj  duši  ne  teku  uvijek  nove  milosti:  rasvjetljavanja  pameti,  jačanja  volje,  poticanja  na  dobro; 
redovite,  izvanredne  milosti,  milosti  koje  se  izravno  odnose  na  vremeniti  život  i  posvećenje  duše. 
Samo  na  Božjem  sudu  i  u  raju  doznat  ćemo  za  brigu  koju  je  imala  ova  nježna  nebeska  Majka  prema 
svakome  od  nas  sve  od  našeg  rođenja;  za  brigu  koju  je  imala  prema  svakoj  duši,  prema  svojoj 
kćerki,  daje  oblikuje  prema  uzoru  na  Isusa,  svoga  jedinorođenog  Sina,  praliku  svetosti.  Čovjeka  - 
Boga.  Sjetimo  se  samo  nekih  vrlo  poznatih  događaja  iz  naših  vremena. 

Katekizam  kaže  daje  Majka  Božja  bila  izuzeta  od  ljage  istočnog  grijeha  već  od  prvog  časa  svog 
postojanja,  To  je  bilo  općenito  poznato  svim  vjernicima  od  početka  Crkve.  To  je  bilo  prisutno  po 
shvaćanju  daje  presveta  Majka  bila  najčistija,  čistija  od  anđela,  bez  ikakvog  grijeha,  itd. 

Ipak,  Bog  je  dopustio,  želeći  još  više  počastiti  svoju  Bezgrešnu  Majku,  da  neki  srednjovjekovni 
teolozi  ne  uspiju  ni  uz  dublje  proučavanje  tekstova  Sv.  pisma  pomiriti  istinu  izuzeća  Marije  od 
istočnog  grijeha  s  nadahnutom  tvrdnjom  svetih  tekstova:  «Svi  su  sagriješili))  (Rim  5,  12)  u  Adamu,  i 
zato  su  tu  istinu  iznosili  netočno. 

Započele  su  teorije,  mišljenja  i  rasprave.  Među  drugima,  i  franjevačka  se  škola  borila  i  širila 
mišljenje  prema  kojemu  je  presveta  Djevica  potpuno  izuzeta  od  istočnog  grijeha,  od  prvog  časa 
svojeg  postojanja  i  nikada  nije  bila  pod  vlašću  đavla.  To  mišljenje  zove  se  također  „franjevačka 
teza".  Ova  je  teza  pridobivala  sve  više  pristaša.  Tridentinski  koncil  je  jasno  istakao  namjeru  da  ne 
uključi  presvetu  Djevicu  u  dekret  o  univerzalnosti  istočnog  grijeha.  Napokon,  došao  je  čas  kada  je 
nakon  toliko  stoljeća  sveta  Crkva  smatrala  prikladnim  da  se  službeno  izjasni  o  ovom  pitanju,  u  želji 
da  se  ojača  štovanje  presvete  Djevice  i  na  veću  korist  vjernika.  Papa  Pio  IX.  u  jednoj  enciklici  (bula 
Ineffabilis  Deus)  proglasio  je  istinom  vjere: 

«U  čast  svetog  i  nedjeljivog  Trojstva,  na  slavu  i  ures  Majke  Božje  Djevice,  na  uzvišenje 
katoličke  vjere  i  na  porast  kršćanske  vjere,  vlašću  Gospodina  našega  Isusa  Krista,  blaženih  apostola 
Petra  i  Pavla  i  našom,  proglašavamo,  objavljujemo  i  definiramo  daje  nauk  koji  uči  daje  preblažena 
Djevica  Marija  u  času  svog  začeća,  po  jedinstvenoj  milosti  i  povlastici  svemogućega  Boga  i  zbog 
zasluga  Isusa  Krista,  Spasitelja  ljudskoga  roda,  bila  očuvana  od  svake  ljage  istočnog  grijeha,  daje  ta 
nauka  objavljena  od  Boga  i  zato  u  to  trebaju  vjerovati  čvrsto  i  stalno  svi  vjernici.  Stoga,  ako  bi  se 
neki  -  neka  to  Bog  spriječi  -  usudili  misliti  drugačije  od  ovoga  što  smo  mi  definirali,  neka  znaju  da 
su  prekinuli  s  vjerom,  da  su  osuđeni  samim  svojim  sudom  i  da  su  se  odijelili  od  jedinstva  Crkve  ..." 
(Pio  IX  P.  M.  Acta,  1,  597).  U  ovom  istom  vremenskom  razdoblju  u  svijetu  je  jako  odjeknula  objava 
Čudotvorne  medaljice,  obraćenje  Židova  Ratisbonnea  i  ukazanje  Bezgrešne  u  Lurdu.  Molitve  za 
svaki  dan  devetnice:  Molitva  Bezgrešnoj  i  litanije  Bezgrešne...  st. 

Šesti  dan:  Tko  si  ti,  Gospo?  Tko  si  ti  Bezgrešna?  Nisam  u  stanju  potpuno  dokučiti  što  to  znači 
biti  „stvorenje  Božje".  Moje  snage  nadilazi  već  i  to  da  shvatim  što  hoće  reći  „posinak  Božji".  Ali, 
tko  si  ti,  Bezgrešna?  Ti  nisi  samo  stvorenje,  nisi  samo  pokćerka,  nego  si  Majka  Božja,  i  nisi  samo 
pomajka  nego  prava  Majka  Božja.  Nije  samo  riječ  o  pretpostavci  i  vjerojatnosti,  nego  o  sigurnosti,  o 
posvemašnjoj  sigurnosti,  o  dogmi  vjere. 

Ah,  da  li  si  ti  još  Majka  Božja?  Naslov  majke  ne  podliježe  promjenama,  Bog  će  te  vječno  zvati: 
«Majko  moja»  ...  Onaj  koji  je  stvorio  četvrtu  Božju  zapovijed,  poštivat  će  te  uvijek,  vječno  ...  Tko  si 
ti,  božanska? 

Sam  se  utjelovljeni  Bog  htio  zvati  «Sinom  Čovječjim».  Ali  ljudi  ga  nisu  shvatili.  Kako  malo  ljudi 
ima  i  danas  koji  ga  shvaćaju  i  kako  ga  nesavršeno  shvaćaju!  Pomozi  mi  da  te  hvalim,  Bezgrešna 
Djevice!  Klanjam  ti  se,  naš  nebeski  Oče,  jer  si  u  njeno  čisto  krilo  položio  svoga  jedinorođenoga 
Sina.  Klanjam  ti  se,  Sine  Božji,  jer  si  se  udostojao  ući  u  njeno  krilo  i  postati  njezin  pravi  i  stvarni 
sin.  Klanjam  ti  se,  Duše  Sveti,  jer  si  se  udostojao  u  njenom  bezgrešnom  krilu  oblikovati  tijelo  Sina 
Božjega.  Klanjam  ti  se,  Presveto  Trojstvo,  Bože  jedini  u  svetom  Trojstvu,  jer  si  na  tako  božanski 
način  oplemenio  Bezgrešnu. 

I  neću  nikada  prestati  da  ti  se  najponiznije  klanjam,  božansko  Trojstvo,  svaki  dan  čim  se 
probudim  oda  sna,  licem  do  zemlje  ponavljajući  tri  puta:  „Slava  Ocu  i  Sinu  i  Duhu  Svetomu.  Kako 
bijaše  na  početku  tako  i  sada  i  vazda  i  u  vijeke  vjekova,  Amen". 

Udijeli  mi  da  te  hvalim,  presveta  Djevice!  Pomozi  mi  da  te  hvalim  po  osobnom  nastojanju  i 
požrtvovnosti!  Pomozi  mi  da  živim,  radim  i  trpim,  da  se  istrošim  i  umrem  za  tebe,  samo  za  tebe! 
Pomozi  mi  da  tebi  privedem  cijeli  svijet.  Pomozi  mi  da  uvijek  pridonosim  većem  slavljenju  tebe, 
najvećem  slavljenju  tebe!  Pomozi  mi  da  te  slavim  takvom  slavom  kakvu  ti  nikada  do  sada  nitko  nije 
iskazao! 

Pomozi  drugima  da  me  po  žaru  nadmaše  u  slavljenju  tebe,  a  meni  da  nadvisim  njih,  te  tako  u 
jednom  plemenitom  natjecanju  tvoja  slava  raste  sve  dublje,  sve  brže,  sve  intenzivnije,  kao  što  želi 
onaj  koji  te  je  tako  divno  uzdigao  iznad  svih  bića.  Bog  je  u  tebi  bio  više  proslavljen  nego  u  svim 
svecima.  Bog  je  po  tebi  pozvao  i  mene  u  postojanje.  Po  čemu  sam  zaslužio  ovu  sreću?  Pomozi  mi 
da  te  hvalim  presveta  Djevice! 

Kada  se  pripremaš  da  nešto  čitaš  o  Bezgrešnoj,  nemoj  zaboraviti  da  u  tom  času  stupaš  u  dodir  sa 
živim  pićem,  koje  te  ljubi,  koje  je  čisto  i  bez  ikakve  ljage.  Zatim  se  sjeti  da  riječi  koje  čitaš  ne  mogu 
izreći  tko  je  Ona,  jer  su  to  ljudske  riječi  koje  poprimaju  ljudske  pojmove,  to  su  riječi  koje  sve  stvari 
opisuju  na  ljudski  način.  A  Bezgrešna  je  sasvim  Božje  biće  i  zato  je  na  neki  način  neusporedivo 
uzvišenija  od  svega  što  te  okružuje.  Ona  će  ti  se  sama  očitovati  kroz  misli  koje  čitaš  i  Ona  će  ti 
priopćiti  misli,  uvjerenja  i  osjećaje,  što  ni  sam  autor  nikako  nije  bio  u  stanju  zamisliti.  Zatim, 
pomisli  što  imaš  čišću  savjest,  što  je  češće  čistiš  preko  pokore,  to  će  više  tvoja  spoznaja  o  njoj  biti 
bliža  istini. 

Priznaj  iskreno  da  bez  njene  pomoći  ne  možeš  ništa  poduzeti  na  planu  spoznaje  i  njene  ljubavi  sa 
svim  onim  što  odatle  proizlazi.  Priznaj  da  te  Ona  treba  sve  više  rasvjetljavati,  da  Ona  sama  mora  s 
ljubavlju  privlačiti  tvoje  srce  prema  sebi.  Sjeti  se  da  plod  čitanja  ovisi  o  molitvi  njoj.  I  zato  nemoj 
početi  s  čitanjem  a  da  ne  zazoveš  njezinu  pomoć  nekom  molitvom.  Nemoj  se  uznemirivati  ako  ne 
čitaš  mnogo,  nego  radije  za  vrijeme  čitanja  uzdigni  svoje  srce  prema  njoj,  pogotovo  kada  se  u  tvom 
srcu  bude  drugačiji  osjećaji.  Kada  završiš  čitanje,  njoj  povjeri  klicanje  sve  ljepšeg  ploda.  Molitve  za 
svaki  dan  devetnice:  Molitva  Bezgrešnoj  i  litanije  Bezgrešne...  st. 

Sedmi  dan:  Njezino  ime.  Na  Bernardičino  opetovano  pitanje,  Bezgrešna  je  rekla  svoje  ime:  „Ja 
sam  Bezgrešno  Začeće",  i  zaista  nijednoj  drugoj  osobi  ne  pripada  to  ime,  osim  njoj  samoj.  Bog  je 
rekao  objavljujući  svoje  ime  Mojsiju:  „Ja  sam  Onaj  koji  jesam"  (Iz  3,  14),  jer  Bog  postoji  od 
vječnosti  i  za  vječnost,  postoji  uvijeke.  Njegova  je  bit  postojanje  bez  ikakvog  ograničenja,  bilo  s 
obzirom  na  trajanje  i  bilo  u  kojem  drugom  pogledu.  Sve  ono  što  postoji  izvan  Boga  nije  postojanje, 
nego  ima  postojanje,  primilo  gaje.  I  Bezgrešna  je  zato  počela  postojati  u  vremenu. 

Među  bićima  koja  imaju  početak,  anđeli  i  praroditelji  nisu  počeli  postojati  po  začeću  i  Isus 
Krist,  Čovjek  -  Bog,  počeo  je  postojati  po  začeću.  Ipak,  on  je  bio  „začet",  a  ne  samo  začeće.  Budući 
daje  bio  Bog,  Sinje  postojao  već  od  vječnosti.  Zbog  toga  jer  je  bila  začeće,  ona  se  razlikuje  i  od 
njega  i  slična  je  drugim  ljudima.  No,  od  prvog  časa  svog  postojanja  ona  se  razlikuje  od  drugih  ljudi, 
jer  je  njihovo  začeće  okaljano  istočnim  grijehom,  ukoliko  je  riječ  o  začeću  djece  praroditelja  koji  su 
sagriješili,  dok  je  njeno  začeće  bilo  izuzeto  od  ovoga  zajedničkog  zakona,  Ona  je  Bezgrešno  začeće. 
Samo  njoj  pripada  pravo  na  to  ime  i  dosljedno  to  je  ime  bitno  definira. 

Bezgrešno  začeće.  Te  su  riječi  izašle  iz  usta  same  Bezgrešne.  One  pokazuju  točno  i  bitno  tko  je 
Ona.  Ako  ljudske  riječi  nisu  uopće  u  stanju  izreci  božansku  stvarnost,  ni  u  ovom  slučaju,  značenje 

tih  riječi  mora  biti  mnogo  dublje,  neusporedivo  dublje,  ljepše  i  uzvišenije  od  stvarnosti  koju 
općenito  izražavaju  ili  do  čijeg  značenja,  može  doći  i  najoštroumniji  razum. 

Ono  što  je  rečeno:  „Što  oko  nije  vidjelo,  što  uho  nije  čulo,  niti  je  ikada  ušlo  u  srce  čovječje"  (Iz 
64,  4;  1  Kor  2,  9),  može  se  u  punoj  mjeri  primijeniti  i  u  ovom  slučaju.  Ipak,  moguće  je  i  potrebno  - 
bar  u  granicama  u  kojima  naš  um  i  naše  riječi  mogu  to  učiniti  -  misliti,  govoriti,  pisati  i  čitati  o 
Bezgrešnoj.  Molitve  za  svaki  dan  devetnice:  Molitva  Bezgrešnoj  i  litanije  Bezgrešne...  st. 

Osmi  dan:  Tko  si  ti,  Bezgrešno  Začeće?  Nisi  Bog,  jer  on  nema  početka;  nisi  anđeo  koji  je 
stvoren  izravno  iz  ništavila;  nisi  Adam  koji  je  oblikovan  od  zemaljskog  blata;  nisi  Eva,  koja  je  uzeta 
od  Adama;  nisi  utjelovljena  Riječ,  koja  postoji  od  vječnosti  i  više  je  „začeta"  negoli  „začeće".  Evina 
djeca  prije  začeća  nisu  postojala  i  zato  se  bolje  mogu  zvati  „začeće".  No,  ti  se  razlikuješ  od  njih,  jer 
su  začeća  okaljana  istočnim  grijehom,  a  ti  si  jedina  Bezgrešno  Začeće. 

Sve  ono  što  postoj i-izvan  Boga,  upravo  zato  jer  proizlazi  od  Boga,  potpuno  i  u  svakom  pogledu 
od  Boga,  nalikuje  na  Stvoritelja,  i  ništa  ne  postoji  kod  stvorenja  što  u  sebi  ne  bi  nosilo  tu  sličnost, 
jer  je  sve  učinak  ovoga  prvog  uzroka. 

Istina  je  da  nam  riječi  koje  označuju  stvorene  stvarnosti  o  božanskim  savršenostima  govore 
samo  nesavršeno,  ograničeno,  analogno.  One  su  više  manje  daleka  jeka  božanskih  atributa,  kao  i 
različita  stvorenja  koja  ona  označuju.  Da  li  je  začeće  možda  iznimka?  To  je  nemoguće,  jer  na  ovom 
području  nema  iznimke  te  vrste. 

Otac  rađa  Sina,  a  Duh  proizlazi  od  Oca  i  Sina.  U  ovo  malo  riječi  sadržano  je  otajstvo  života 
Presvetog  Trojstva  i  svih  savršenosti  koje  postoje  kod  stvorova.  A  one  nisu  ništa  drugo  nego  jeka 
druge  prirode,  himan  hvale  kroz  mnoge  tonove  ovoga  prvog  i  najljepšeg  otajstva.  Mi  se  također 
moramo  služiti  riječima  koje  su  uzete  iz  rječnika  stvorova,  jer  nemamo  drugih.  No,  moramo  uvijek, 
imati  na  umu  da  se  radi  o  vrlo  nesavršenim  riječima.  Tko  je  Otac?  Što  je  to  što  čini  njegovo  biće? 

On  je  rađanje,  jer  rađa  Sina,  od  vječnosti  i  kroz  svu  vječnost  rađa  Sina.  Tko  je  Sin?  On  je  onaj 
koji  je  rođen,  jer  ga  uvijek  i  od  vječnosti  rađa  Otac.  A  tko  je  Duh?  On  je  plod  ljubavi  Oca  i  Sina. 
Plod  stvorene  ljubavi  jest  stvoreno  začeće.  Dakle,  plod  ljubavi,  prototip  ove  stvorene  ljubavi,  nije 
ništa  nego  začeće.  Zato  je  Duh  nestvoreno  začeće,  vječno,  prototip  svakoga  životnog  začeća  u 
svemiru.  Zato  Otac  rađa,  Sinje  rođen,  Duh  izlazi.  To  je  njihova  bit,  po  kojoj  se  razlikuju  jedan  od 
drugoga.  Sjedinjuje  ih  ista  narav.  Božanske  postojanje  po  biti.  Zato  je  Duh  presveto  začeće, 
neizmjerno  sveto,  bezgrešno. 

Mi  svuda  u  svemiru  susrećemo  akciju  i  reakciju  jednaku  tom  djelovanju,  ah  i  protivno,  odlazak  i 
povratak,  udaljavanje  i  približavanje,  rastavljanje  i  sastavljanje.  No,  rastavljanje  je  uvijek  za 
sjedinjenje,  koje  je  stvaralačko.  To  nije  ništa  drugo  nego  slika  presvetog  Trojstva  u  aktivnosti 
stvaranja.  Sjedinjavanje  je  ljubav,  stvaralačka  ljubav.  Inače,  Božja  aktivnost  ne  bi  izlazila  izvan 
same  sebe.  Bog  stvara  svemir  i  ovo  je  djelovanje  na  neki  način  rastavljanje.  Po  prirodnom  zakonu, 
koji  je  Bog  utkao  u  stvorove,  ovi  se  sa  svoje  strane  usavršavaju,  postaju  slična  ovom  Bogu,  vraćaju 
se  njemu.  Razumni  ga  stvorovi,  zatim,  svjesno  ljube  i  sjedinjuju  se  sve  više  s  njim.  Po  toj  ljubavi 
vraćaju  se  njemu. 

Osim  toga,  jedini  stvor  potpuno  ispunjen  ovom  ljubavlju,  božanstvom,  jest  Bezgrešna,  bez 
ikakve  ljage  grijeha,  ona  koja  se  nikada  nije  udaljila  ni  u  čemu  od  božanske  volje.  Ona  je  na 
neizreciv  način  združena  s  Duhom  Svetim,  jer  je  njegova  zaručnica  i  to  je  Ona  u  neusporedivo 
savršenijem  smislu  nego  što  taj  pojam  može  izraziti  kod  stvorova.  Molitve  za  svaki  dan  devetnice: 
Molitva  Bezgrešnoj  i  litanije  Bezgrešne...  st. 

Deveti  dan:  Ona  je  na  neizreciv  način  združena  s  Duhom  Svetim,  jer  je  njegova  zaručnica,  i  to 
je  Ona  u  neusporedivo  savršenijem  smislu  nego  što  taj  pojam  može  izraziti  kod  stvorova.  Kakvo  je 
ovo  sjedinjenje?  Ono  je  prije  svega  unutarnje.  To  je  sjedinjenje  njenog  bića  s  bićem  Duha  Svetoga. 
Duh  Sveti  u  njoj  boravi,  živi  u  njoj  i  to  od  prvog  trena  njenog  postojanja,  uvijek  i  zauvijek. 

U  čemu  se  sastoji  taj  život  Duha  Svetoga  u  njoj?  To  je  sama  ljubav  u  njoj,  ljubav  Oca  i  Sina, 
ljubav  kojom  Bog  ljubi  samog  sebe,  ljubav  cijeloga  Presvetog  Trojstva,  plodna  ljubav,  začeće.  U 

stvorenim  slikama  i  prilikama  sjedinjena  ljubav  je  vrlo  uska.  Sveto  pismo  kaže  da  će  biti  dvoje  u 
jednom  tijelu  (usp.  Post  2,  24),  a  Isus  naglašava:  „Tako  više  nisu  dva  nego  jedno  tijelo"  (Mt  19,  6). 

Duh  Sveti  živi  u  duši  Bezgrešne  i  to  se  ne  da  bolje  usporediti:  u  njezinom  je  biću  oplođuje  i  to  od 
prvog  časa  njenog  postojanja  i  kroz  cijeli  život,  ili  navijeke.  Ovo  nestvoreno  Bezgrešno  začeće  na 
bezgrešan  način  začinje  božanski  život  u  krilu  Marijine  duše,  njeno  Bezgrešno  začeće,  i  djevičansko 
krilo  njezina  tijela  pridržano  je  za  njega,  koji  tu  u  vremenu  začinje  -  kao  što  se  sve  ono  što  je 
materijalno  događa  u  vremenu  -  također  i  božanski  život  Čovjeka  -  Boga. 

I  tako  povratak  Bogu,  jednaka  i  protivna  reakcija,  ide  obrnutim  putem  od  stvaranja.  Sa 
stvaranjem  (takav  hod  dolazi)  od  Oca  po  Sinu  i  Duhu,  dok  ovdje,  po  Duhu  se  Sin  začinje  u  njenom 
krilu  i  po  njemu  se  ljubav  vraća  Ocu.  Ona,  zatim  uronjena  u  ljubav  Presvetog  Trojstva,  od  prvog 
časa  svog  postojanja  zauvijek  postaje  dopuna  Presvetom  Trojstvu. 

Ne  samo  da  ljubav  spaja  ova  dva  bića  u  sjedinjenju  Duha  Svetoga  s  njom,  nego  je  Ona  prava 
ljubav  Presvetog  Trojstva,  dok  je  drukčija  sva  ljubav  stvorenja  i  tako  se  u  tom  sjedinjenju  spaja 
Nebo  sa  zemljom,  cijelo  nebo  s  cijelom  zemljom,  sva  nestvorena  ljubav  sa  svom  stvorenom 
ljubavlju.  To  je  vrhunac  ljubavi. 

U  Lurdu  se  Bezgrešna  nije  nazvala:  «Začeta  bez  grijeha»,  nego  kako  pripovijeda  sama 
Bemardica:  «U  tom  času  Gospa  je  stajala  uspravna  iznad  grma  divljih  ruža,  onako  kako  je 
prikazana  na  čudotvornoj  medaljici.  Na  moje  treće  pitanje  njeno  liceje  poprimilo  izraz  ozbiljnosti  i 
u  isto  vrijeme  duboke  poniznosti.  Sklopivši  ruke  kao  kod  molitve,  podiže  ih  do  u  visinu  grudi  ... 
podigla  je  pogled  prema  nebu  ...  i  šireći  polako  ruke  i  naklonivši  se  prema  meni,  rekla  je  glasom  u 
kome  se  moglo  opaziti  lagano  drhtanje:  Ja  sam  Bezgrešno  Začeće»! 

Ako  kod  stvorova  zaručnica  dobiva  ime  zaručnika  zato  što  pripada  njemu,  sjedinjuje  se  s  njime, 
postaje  slična  njemu  i  u  jedinstvu  s  njime  postaje  stvaralački  činilac  života,  koliko  je  više  ime 
Duha  Svetoga,  „Bezgrešno  Začeće",  ime  One  u  kojoj  On  živi  od  ljubavi,  koja  je  plodna  u  cijeloj 
nadnaravnoj  ekonomiji!  Molitve  za  svaki  dan  devetnice:  Molitva  Bezgrešnoj  i  litanije  Bezgrešne... 
st. 


3.  2.  Molitve  i  litanije  Bezgrešnoj 


Bezgrešnoj 

(Sv.  Maksimilijan  Koibe) 

Bezgrešna  Djevice,  kraljice  Neba  i  zemlje,  znam  da  nisam  dostojan  tebi  se  približiti.  Ali  jer  te 
toliko  ljubim,  usuđujem  se  moliti  te  da  budeš  tako  dobra  da  mi  kažeš  tko  si  ti.  Želim  te  sve  više 
upoznati,  beskrajno  više,  i  ljubiti  te  sve  žarče,  žarom  bez  kraja.  Želim  svima  kazati  tko  si  ti  da  bi  te 
sve  više  duša  dublje  upoznalo  i  žarče  ljubilo  tako  da  ti  postaneš  kraljica  svih  srdaca  koja  kucaju  i 
koja  će  kucati  na  zemlji.  Molim  da  to  bude  najbrže  moguće.  Kada  ćeš  Bezgrešna  uzvišeno  kraljevati 
u  svim  srcima  u  i  svakom  ponaosob?  Neka  dođe  brzo  taj  dan  kada  će  svaki  čovjek  tebe  prepoznati 
Majkom  a  Boga  Ocem  i  kada  će  konačno  svi  živjeti  kao  braća.  Amen. 

Dnevna  molitva  Bezgrešnoj 

(Sv.  Maksimilijan  Koibe) 

Bezgrešna  i  neoskvrnjena  Djevice,  Kraljice  Neba  i  zemlje,  utočište  grešnika,  naša  najmilija 
Majko,  Bog  je  Tebi  povjerio  posredovanje  svoga  milosrđa.  Ja  siromašni  grešnik,  padam  pred  Tobom 
ničice,  ponizno  te  moleći  primi  me  kao  tvoj  posjed  i  vlasništvo.  Djeluj  u  meni  i  u  svim 
sposobnostima  moga  tijela,  duše,  u  cijelom  mom  životu,  u  mojoj  smrti  i  u  mojoj  vječnosti  kako  se 
tebi  dopada.  Učini  sa  mnom  što  ti  želiš  i  da  se  ispuni  što  je  pisano  o  Tebi  “satirat  će  glavu  zmiji”  i  “ 
po  tebi  su  se  izjalovile  sve  zablude  svijeta”.  Dopusti  mi  da  budem  pogodno  sredstvo  u  tvojim  čistim 
i  milosrdnim  rukama.  Daj  da  mnoge  trome  i  zabludjele  duše  učim  da  te  upoznaju  i  ljube,  te  da  se 
tako  širi  što  je  moguće  bolje  sveto  Isusovo  kraljevstvo.  Uistinu  samo  tamo,  gdje  ti  dolaziš,  zadobit 

ćeš  milost  obraćenja  i  posvećenja  duša,  jer  sve  milosti  iz  Srca  Isusova  dolaze  na  nas  po  tvojim 
rukama.  Amen. 

Litanije  Bezgrešne 

Gospodine,  smiluj  se! 

Kriste,  smiluj  se!  Gospodine,  smiluj  se! 

Kriste,  čuj  nas!  Kriste,  usliši  nas! 

Oče  nebeski,  Bože,  smiluj  se  nama! 

Sine,  otkupitelju  svijeta,  Bože,  smiluj  se  nama! 

Duše  Sveti,  Bože,  smiluj  se  nama! 

Sveto  Trojstvo,  jedan  Bože,  smiluj  se  nama! 

Sveta  Marijo,  moli  za  nas! 

Blagoslovljena  od  Svevišnjega, 

Novo  stvorenje, 

Predraga  kćeri  Očeva, 

Kćeri  Adamova, 

Očuvana  od  istočnoga  grijeha, 

Otkupljena  na  izvanredan  način, 

Sva  sveta, 

Nado  i  zoro  spasenja, 

Nado  svijeta, 

Pobjednice  nad  zlom, 

Izvore  neporočnosti, 

Nositeljice  spasenja, 

Ženo  nova, 

Prijestolje  Božje  mudrosti, 

Hrame  Božji, 

Majko  Božje  milosti, 

Majko  bez  ijednog  grijeha, 

Majko  živih, 

Djevice  bezgrešna, 

Djevice  od  vijeka  izabrana, 

Djevice  prečista, 

Djevice  neoskvrnjena, 

Djevice  nepovrij edena, 

Baštinice  obećanja, 

Marijo,  bez  grijeha  začeta, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta  usliši  nas, 

Jaganjče  Božji,  koji  oduzimaš  grijehe  svijeta  Gospodine!  smiluj  nam  se,  Gospodine! 

Pomolimo  se!  Pogledaj,  Gospodine,  na  svoj  narod.  Daj  da  poput  Marije  bude  spreman  primiti 
vjerom  Tvoga  sina  a  zatim  ga  otkriti  svijetu  djelima  pravednosti  i  mira.  Marija  gaje,  naime,  najprije 
začela  dušom  a  zatim  djevičanskim  krilom.  To  Te  molimo  po  Kristu,  Gospodinu  našem. 

(Francesco  Maria  Vanoli:  Cetebrazioni  mariane.  Torino  1990,  9-10.) 

4.  MARIJA  U  OTAJSTVU  UTJELOVLJENJA  SINA  BOŽJEGA 


Svetkovina  navještenja  Gospodnjega,  Blagovijest  slavi  se  25  ožujka.  Svetkovina 
Utjelovljenja  Riječi  Božje  je  blagdan  Krista  i  Djevice  zajedno,  to  jest  blagdan  Riječi  koja  postaje 
Sinom  Marijinim,  blagdan  Djevice  koja  postaje  Majkom  Božjom.  Na  vijest  da  će  Sina  Svevišnjega 
roditi  snagom  Duha  Svetoga,  a  da  ne  upozna  muža,  Marija  je  poslušnošću  vjere  sigurna  da  Bogu 
ništa  nije  nemoguće  odgovorila  neka  mi  bude.  Marija  je  postala  Majka  Isusova  svim  srcem  pristala 
na  suradnju  s  Bogom  i  posvetila  s  e  osobi  i  djelu  svoga  Sina. 

4.  1.  Devetka  navijeste  nj  u  utjelovljenja  Sina  Božjega-  Blagovijest 

(razmatranja  iz  djela  sv.  Ljudevita  Montforskoga) 

Prvi  dan:  Vječna  Mudrost  je  duboko  ganuta  nesrećom  jadnoga  Adama  i  njegovih  potomaka. 
Sa  žalošću  promatra  kako  je  razbijen  njezin  počasni  brod,  rastrgan  njezin  vjerni  portret,  razoreno 
njezino  remek-djelo,  a  njezin  namjesnik  na  zemlji  svrgnut  s  prijestolja.  Ona  nježno  osluškuje 
njegov  plač  i  uzdahe.  Blago  gleda  znoj  njegova  čela,  suze  u  očima,  napore  njegovih  ruku,  bol 
njegova  srca  i  žalost  njegove  duše. 

Pričinja  mi  se  da  vidim  kako  ta  blaga  Gospodarica  i  po  drugi  put  poziva  i  okuplja,  da  tako 
kažemo,  Presveto  Trojstvo  da  bi  ono  čovjeka  popravilo  kao  što  ga  je  i  sazdalo.  I  na  tom 
savjetovanju  kao  da  se  odigrao  boj  između  Vječne  Mudrosti  i  Božje  Pravde. 

Kao  da  čujem  kako  Mudrost  govori  u  prilog  čovjeku:  daje  on  uistinu  grijehom  zaslužio  da  bude 
zauvijek  sa  svojim  potomstvom  osuđen  s  buntovnim  anđelima,  ali  treba  da  mu  se  iskaže  milosrđe, 
jer  je  više  sagriješio  iz  slabosti  i  neznanja  negoli  iz  zlobe.  I  tumači  dalje  kako  je  velika  šteta  da 
jedno  remek-djelo  ostane  zauvijek  u  ropstvu  neprijatelja  te  da  milijuni  i  milijuni  ljudi  zbog  grijeha 
jednoga  budu  vječno  izgubljeni.  S  druge  pak  strane  pokazuje  na  nebu  prazna  mjesta  otpalih  anđela 
koja  treba  popuniti  i  ukazuje  na  veliku  Božju  slavu  u  vremenu  i  vječnosti  ako  čovjek  bude  spašen. 

Čini  mi  se  također  da  čujem  Pravdu  koja  odgovara  da  je  čovjek  sa  svim  svojim  potomstvom 
osuđen  na  smrt  i  vječno  odbačenje  te  da  se  osuda  mora  izvršiti  bez  odlaganja  i  milosrđa  kao  što  je 
izvršena  nad  Luciferom  i  njegovim  pristašama.  Čovjek,  nezahvalan  za  primljene  darove,  u  svojoj  je 
neposlušnosti  i  oholosti  slijedio  đavla,  pa  neka  ga  sada  slijedi  i  u  kazni,  jer  grijeh  mora  biti 
primjerno  kažnjen. 

Vidjevši  da  u  svemiru  nema  ničega  dostojnijega  da  okaje  čovjekov  grijeh,  da  zadovolji  pravdi  i 
da  ublaži  srdžbu,  Vječna  Mudrost  je  pronašla  divno  sredstvo  da  spasi  toga  jadnog  čovjeka  kojega  je 
nježno  ljubila.  Čudo  neshvatljive  i  zapanjujuće  ljubavi  koja  ide  do  skrajnosti!  Ta  ljubazna  i  uzvišena 
Vladarica  sama  se  nudi  kao  žrtva  svome  Ocu  da  zadovolji  Pravdi,  da  mu  ublaži  srdžbu,  a  nas  da 
izvuče  iz  đavolskoga  ropstva  i  paklenoga  ognja  te  nam  tako  pribavi  vječnu  sreću. 

Njezina  je  ponuda  prihvaćena.  Prijedlog  je  prihvaćen  i  donesena  je  odluka:  Vječna  Mudrost, 
Božji  Sin,  postat  će  čovjekom  u  odgovarajućem  vremenu  i  u  točno  određenim  okolnostima.  Kroz 
nekih  četiri  tisuće  godina  koje  su  protekle  od  stvaranja  svijeta  i  Adamova  grijeha  do  utjelovljenja 
božanske  Mudrosti,  Adam  i  njegovi  potomci  umirali  su  prema  Božjem  zakonu  koji  se  okrenuo 
protiv  njih,  ali  zbog  budućega  utjelovljenja  Božjeg  Sina  i  oni  su  dobivali  milosti  da  se  mogu 
pokoravati  njegovim  zapovijedima  i  da  mogu  činiti  dostojnu  pokoru  nakon  što  su  te  iste  zakone 
prekršili.  I,  ukoliko  su  umrli  u  milosti  i  prijateljstvu  s  Bogom,  duše  su  im  sišle  u  limb  čekajući 
svoga  Spasitelja  da  im  otvori  nebeska  vrata.  Moliti  Litanije  utjelovljenja  Sina  Božjega. 

Drugi  dan:  Između  Vječne  Mudrosti  i  čovjeka  postoji  nevjerojatno  tijesna  veza  prijateljstva. 
Mudrost  je  za  čovjeka,  a  čovjek  je  stvoren  za  Mudrost.  Ona  je  neiscrpiva  riznica  ljudima  (Mudr.  7, 
14.),  a  ne  za  anđele,  ni  za  druga  stvorenja. 

To  prijateljstvo  Mudrosti  prema  čovjeku  proizlazi  iz  same  njegove  biti  već  u  stvaranju,  jer  je 
čovjek  zgusnuti  sadržaj  njezinih  čudesa,  njezin  mali  i  veliki  svijet,  njezina  živa  slika  i  namjesnik  na 
zemlji.  I  otkad  je  iz  preobilne  ljubavi  prema  čovjeku  postala  njemu  slična  postavši  i  sama  čovjekom 
i  predala  se  u  smrt  da  ga  spasi,  ona  ga  ljubi  kao  svoga  brata  i  prijatelja,  kao  učenika,  sljedbenika, 

cijenu  svoje  krvi  i  subaštinika  svoga  Kraljevstva.  I  kad  joj  srce  kojeg  čovjeka  odbije  ljubav,  ili  joj  se 
ta  ljubav  preotme,  tad  je  nad  njom  izvršen  pravi  zločin  i  pravo  nasilje. 

Ta  vječna  i  toliko  ljupka  ljepota  toliko  želi  prijateljstvo  ljudi,  da  je  nadahnula  i  knjigu-  da 
postigne  to  prijateljstvo  otkrivajući  čovjeku  svoju  uzvišenost  i  živu  želju  kojom  ga  želi  imati.  Taje 
knjiga  kao  pismo  ljubljene  svom  ljubljenom  da  zadobije  njegovu  ljubav.  Tako  žarkom  željom  čezne 
za  čovjekovim  srcem  i  tako  nježno  traži  njegovo  prijateljstvo,  a  izrazi  i  pozivi  toliko  su  puni  ljubavi, 
da,  rekao  bi,  dok  ih  sluša,  da  to  nije  Vladarica  neba  i  zemlje,  i  da  joj  je  potreban  čovjek  da  tek  onda 
postane  sretna. 

Da  bi  našla  čovjeka,  “navrh  brda,  uza  cestu,  na  raskršćima,  kod  izlaza  iz  grada,  kraj  ulaznih 
vrata,  ona  glasno  viče:  Vama,  o  ljudi,  propovijedam  i  upravljam  svoj  glas  sinovima  ljudskim  (Iz  8, 
4.).  Ja  vas  tražim,  ja  vas  želim,  vama  svoj  glas  upravljam.  Poslušajte  i  dođite  k  meni,  ja  ću  vas 
učiniti  sretnima!  A  da  ih  što  jače  privuče,  ona  im  govori:  Po  meni  kraljevi  kralj  uju  i  velikaši  dijele 
pravdu.  Po  meni  knezuju  knezovi,  i  odličnici  i  svi  suci  zemaljski  (Izr  8,15  si.). 

Ja  ljubim  one  koji  ljube  mene,  i  nalaze  me  oni  koji  me  traže.  U  mene  je  bogatstvo  i  slava, 
postojano  dobro  i  pravednost.  Moj  je  plod  bolji  od  čista  i  žežena  zlata  i  moj  je  prihod  bolji  od 
čistoga  srebra.  Ja  kročim  putem  pravde,  sred  pravičnih  staza,  i  njima  vodim  sve  koji  mi  dolaze,  da 
dadem  dobra  onima  koji  me  ljube  i  napunim  njihove  riznice.  I  budite  uvjereni  daje  moja  najveća 
radost  i  najveća  milina  da  budem  uz  djecu  čovječju  (Izr  8,  31.) 

Nakon  tolikih  nježnih  i  privlačnih  riječi  da  za  se  pridobije  prijateljstvo  ljudi,  kao  da  se  još  boji 
da  se  oni  zbog  njezina  uzvišena  sjaja  i  vrhovnog  veličanstva  ne  usude  iz  poštovanja  pristupiti  k  njoj. 
Zato  ih  dalje  uvjerava:  Mudrost  je  sjajna  i  ona  ne  tamni:  lako  je  vide  koji  je  ljube  i  nalaze  je  oni 
koji  je  traže.  Ona  pretječe  sve  koji  je  žude,  i  prva  im  se  pokazuje.  Tko  zorom  rani  njoj,  taj  se  ne 
muči:  nalazi  je  gdje  sjedi  kraj  vrata  njegovih  (Mudr  6,  12-14.). 

Konačno,  da  bi  se  vječna  Mudrost  što  više  približila  ljudima  i  što  bolje  im  pokazala  svoju  ljubav, 
išla  je  dotle  da  je  postala  Čovjekom,  da  je  postala  Djetetom,  postala  je  siromahom  i  za  čovjeka 
umrla  na  križu.  I  koliko  je  puta  za  vrijeme  svoga  zemaljskog  života  uzviknula:  Dođite  k  meni, 
dođite  svi  k  meni!  Ja  sam,  ne  bojte  se;  zašto  se  bojite?  (usp.Mt  11,  28.).  Ta  ja  sam  vam  sličan,  ja  vas 
ljubim.  A  vi  ste  grešnici?  -  Pa  upravo  njih  ja  tražim.  Ja  sam  prijateljica  grešnika!  Udaljili  ste  se  iz 
ovčinjaka  svojom  krivnjom?  -  Ja  sam  dobri  Pastiri  Opterećeni  ste  grijesima,  prekriveni  gnusobama, 
ucviljeni  žalošću?  -  Baš  zato  treba  da  dođete  k  meni,  jer  ja  ću  vas  okrijepiti,  ja  ću  vas  odmoriti! 
Moliti  Litanije  utjelovljenja  Sina  Božjega. 

Treći  dan:  Vječna  Riječ,  Vječna  Mudrost  velikom  odlukom  Presvetog  Trojstva  odlučila  je 
postati  čovjekom  da  spasi  izgubljenog  čovjeka.  S  tom  je  odlukom,  vjerojatno,  upoznala  i  Adama,  a 
starim  je  patrijarsima  obećala,  kako  nam  kaže  Sv.  Pismo,  da  će  postati  čovjekom  da  otkupi  svijet. 
“I  zato  su,  žarkim  molitvama  zazivali  Mesiju  da  dođe  -  svi  sveti  ljudi  staroga  zavjeta  kroz  one  četiri 
tisuće  godina  od  postanka  svijeta.  Uzdisali  su,  plakali  i  vapili:  Oblaci,  daždite  pravednika,  o 
zemljo,  nek  iz  tebe  nikne  Spasitelj ”(lz  45,  8.).  -  “O  Mudrosti,  što  si  proizišla  iz  usta  Svevišnjeg, 
dođi  da  nas  spasiš!” 

Ali  njihovi  vapaji,  njihove  molitve  i  žrtve  nisu  bile  dosta  snažne  da  privuku  Vječnu  Mudrost, 
Božjega  Sina,  iz  krila  njegova  Oca.  Dizali  su  ruke  prema  nebu,  no  one  su  bile  prekratke  da  dosegne 
do  Božjega  prijestolja.  Prikazivali  su  trajne  žrtve,  pa  i  žrtve  svojih  srdaca,  ali  ona  nisu  bila  toliko 
dragocjena  da  zasluže  primiti  tu  milost  nad  svim  milostima. 

Konačno  je  došlo  vrijeme  spasenja,  i  Vječna  Mudrost  sama  je  sazdala  sebi  kuću  (Izr  9,1.), 
boravište  dostojno  nje  same.  Ona  je  oblikovala  božansku  Mariju  u  krilu  svete  Ane  uz  veću  radost 
nego  kad  je  stvarala  svjetove.  Nemoguće  je,  sjedne  strane,  opisati  to  neizrecivo  davanje  Presvetog 
Trojstva  tom  divnom  biću,  a,  s  druge  strane,  ne  može  se  sagledati  vjernost  toga  bića  kojom  je  ona 
odgovarala  na  milosti  svoga  Stvoritelja. 

Snažna  bujica  beskrajne  Božje  dobrote  nasilno  zaustavljena  zbog  grijeha  ljudi  od  postanka 
svijeta,  opet  je  snažno  proključala  u  svoj  svojoj  punini  u  srcu  Marijinu.  U  svojoj  velikodušnosti 
Vječna  joj  Mudrost  daje  sve  one  milosti  koje  bi  primio  Adam  sa  svim  svojim  potomcima  daje  ostao 

u  stanju  prvotne  pravednosti.  Konačno,  sva  punina  božanstva,  kaže  neki  svetac,  izlila  se  na  Mariju 
u  onoj  mjeri  u  kojoj  ju  je  to  čisto  stvorenje  moglo  primiti. 

O  Marijo,  remek-djelo  Svevišnjega,  divoto  Vječne  Mudrosti  čudo  Božje  svemogućnosti,  bezdane 
milosti,  sa  svim  svetima  izjavljujem  da  nema  nikoga  osim  Onoga  koji  te  je  stvorio  tko  bi  poznao 
svu  visinu,  širinu  i  dubinu  milosti  kojima  te  je  obasuo! 

Božanska  je  Marija  već  s  četrnaest  godina  tako  snažno  rasla  u  milosti,  mudrosti  i  u  savršenoj 
vjernosti  prema  Bogu  da  je  zadivila  ne  samo  anđele  nego  i  samoga  Boga!  Očarala  ga  je  njezina 
duboka  poniznost  u  kojoj  se  pred  njim  snizila  do  ništavila,  privukla  gaje  božanska  čistoća,  a  njezina 
živa  vjera  i  žarke  molitve  pune  ljubavi  potpuno  su  ga  svladale.  Marija  je  pobijedila  tu  Mudrost,  jer 
ju  je  s  toliko  ljubavi  tražila!  “O  velike  li  ljubavi  Marijine  koja  je  pobijedila  Svemogućega!”,  veli  sv. 
Augustin. 

I  začudno,  taje  Mudrost  htjela  iz  Očeva  krila  sići  u  krilo  Djevice  da  u  njemu  boravi  među 
ljiljanima  njezine  čistoće  i  da  joj  se  posve  preda  postavši  u  njoj  Čovjekom.  Zato  joj  šalje  arkanđela 
Gabrijela  da  je  pozdravi  i  kaže  da  je  osvojila  Srce  te  iste  Mudrosti  i  da  je  poželjela  da  se  u  njoj 
utjelovi.  Očekuje  samo  njezin  pristanak.  Arkanđeo  je  izvršio  svoj  zadatak  i  uvjerio  Mariju  da  će 
postati  majkom  i  ostati  djevicom,  a  iz  srca  joj  je  iznudio  na  to  pristanak  unatoč  opiranja  njezine 
duboke  poniznosti.  Na  taj  je  pristanak  čekalo  Presveto  Trojstvo  sa  svim  anđelima  i  cijelim 
svemirom  kroz  duga  i  duga  stoljeća,  a  ona  se  ponizila  pred  svojim  Stvoriteljem  i  rekla: 

“Evo  službenice  Gospodnje,  neka  mi  bude  po  tvojoj  riječi!  ”(Lk  1,  38.).I  u  tom  času  pristanka  na 
Božju  ponudu  dogodiše  se  čudesa.  Duh  je  Sveti  u  Marijinu  tijelu  sazdao  i  divotno  uredio  malo 
tijelo,  a  Bog  je  stvorio  najsavršeniju  dušu  koja  će  ikada  opstojati.  A  Vječna  Mudrost  se  ili  Božji  Sin, 
u  jedinstvu  osobe  sjedinila  s  tim  tijelom  i  s  tom  dušom.  I  evo  najvećeg  čuda  na  nebu  i  na  zemlji, 
objave  prekomjerne  Božje  ljubavi:  “ RIJEČ  JE  TIJELOM  POSTALA  ”(Iv  1,  14.),  Vječna  Mudrost  se 
utjelovila.  Bog  je  postao  Čovjekom,  a  da  nije  prestao  biti  Bogom.  Taj  se  Bogo-Čovjek  naziva  Isus 
Krist,  što  znači  Spasitelj.  I  evo  kratkog  pregleda  njegova  života.  Moliti  Litanije  utjelovljenja  Sina 
Božjega. 


Četvrti  dan:  Evo  konačno  najvećeg  sredstva  i  najčudesnije  tajne  kako  da  postignemo  i 
sačuvamo  božansku  Mudrost:  to  je  nježna  i  istinska  pobožnost  prema  svetoj  Djevici.  Samo  je 
Marija  ona  koja  je  našla  milost  pred  Gospodinom  za  se  i  za  čitav  ljudski  rod,  samo  je  ona  utjelovila 
u  svom  tijelu  i  rodila  Vječnu  Mudrost;  samo  je  ona  kadra,  da  tako  kažem,  da  po  Duhu  Svetom  tu 
Mudrost  utjelovi  i  u  izabranicima. 

Svi  patrijarsi,  proroci  i  sveci  Staroga  Zavjeta  molili  su,  vapili  i  zazivali  da  se  k  njima 
spusti  Vječna  Mudrost,  ali  nisu  to  zaslužili.  Našla  se  jedino  Marija,  da  zbog  uzvišenosti  svojih 
kreposti  dopre  do  prijestolja  Božanstva  i  da  zasluži  tu  beskrajnu  prednost.  Ona  je  postala  Majkom, 
gospodaricom  i  prijestoljem  Mudrosti. 

Ona  je  toj  Mudrosti  dostojna  Majka,  jer  ju  je  utjelovila  i  rodila  kao  plod  svoga  krila:  / 
blagoslovljen  je  plod  utrobe  tvoje,  Isus  (usp.Lk  1,24.).  I  tako,  gdje  god  je  Isus,  na  nebu  i  na  zemlji, 
u  našim  tabemakulima  i  u  našim  srcima,  s  pravom  možemo  reći  daje  on  plod  i  izdanak  Marijin,  da 
je  Marija  drvo  života,  a  sam  Isus  da  je  njezin  plod.  Tko  god  želi  u  svom  srcu  posjedovati  taj  divni 
plod,  mora  imati  i  drvo  koje  gaje  proizvelo:  tko  želi  imati  Isusa,  mora  imati  i  Mariju. 

Marija  je  gospodarica  božanske  Mudrosti,  ne  kao  da  bi  ona  bila  iznad  nje,  tj.  iznad  pravoga 
Boga,  ili  da  mu  je  jednaka;  i  pomisliti  tako  bila  bi  hula;  već  zato  što  je  Božji  Sin,  Vječna  Mudrost 
bio  njoj  savršeno  podložan  kao  dijete  Majci  i  što  joj  je  dao  neprotumačivu  majčinsku  i  prirodnu 
vlast  nad  sobom  ne  samo  za  svoga  zemaljskog  života  već  i  u  nebu,  jer  slava  ne  uništava  narav,  nego 
je  usavršuje.  I  zbog  toga  je  i  u  nebu,  još  više  nego  ikada,  Isus  Marijino  Dijete,  a  Marija  Isusova 
Majka.  I  kao  takva,  ona  ima  nad  njim  vlast,  i  on  joj  je  u  neku  ruku  podložan,  naravno,  jer  on  tako 
želi.  Na  taj  način  Marija  svojim  moćnim  zagovorom  svoga  bogomajčinstva  postiže  od  Isusa  sve  što 
želi.  I  ona  te  milosti  daje  kome  želi  i  izvodi  ih  u  dušama  u  kojima  želi. 

O  kako  je  sretna  duša  koja  je  našla  milost  u  Marije!  Ona  može  biti  sigurna  da  će  uskoro 
posjedovati  i  samu  Mudrost.  Jer  Marija  ljubi  one  koji  nju  ljube  i  punim  pregrštima  daje  im  svoje 

milosti,  a  najveća  od  njih  u  kojoj  su  sve  ostale  sadržane  jest  Isus,  plod  njezine  utrobe.  Moliti 
Litanije  utjelovljenja  Sina  Božjega. 

Peti  dan:  Po  Presvetoj  Djevici  Isus  Krist  je  došao  na  svijet;  također  po  njoj  treba  da  kralj uje  na 
svijetu.  Marija  je  živjela  životom  sasvim  skromnim;  zato  je  Duh  Sveti  i  Crkva  nazivlju  A l ma  Mater 
-  Majka  skromna  i  tajna.  Njezina  je  poniznost  bila  tako  duboka  da  je  ništa  na  zemlji  nije  jače  i 
trajnije  privlačilo  doli  skrivati  se  samoj  sebi  i  svakom  stvoru,  da  bude  poznata  jedino  Bogu. 

Bog  je  uslišao  njezine  molitve  kojima  gaje  molila  daje  sakrije,  osiromaši  i  ponizi,  te  ju  je  rado 
sakrio  pogledu  skoro  svakog  ljudskog  stvorenja  u  njezinu  začeću,  u  njezinu  životu,  u  njezinim 
tajnama,  i  njezinu  uskrsnuću  i  uznesenju.  Ni  sami  njezini  roditelji  nisu  je  poznavali;  i  anđeli  su 
često  pitali  jedni  druge:  Tko  je  ta?  Jer  im  ju  je  Svevišnji  skrivao;  ili  ako  im  je  i  otkrio  koju  njezinu 
odliku,  ipak  im  je  neizmjerno  više  toga  skrivao. 

Bog  Otac  je  privolio  da  ona  za  svoga  života  ne  učini  nikakva  čuda,  bar  takvo  koje  bi  zadivilo 
svijet,  premda  joj  je  bio  dao  čudotvornu  moć.  Bog  Sinje  privolio  da  ona  skoro  ni  ne  otvori  svoja 
usta,  iako  joj  je  bio  saopćio  svoju  mudrost.  Duh  Sveti  je  privolio  da  njegovi  apostoli  i  evanđelisti  o 
njoj  reknu  sasvim  malo,  i  to  samo  toliko  koliko  bijaše  potrebno  za  upoznavanje  Isusa  Krista, 
premda  je  ona  bila  njegova  vjerna  zaručnica. 

Marija  je  izvrsno  remek-djelo  Svevišnjega,  koji  je  za  se  zadržao  spoznaju  o  njoj  i  vlasništvo  nad 
njom.  Marija  je  divna  Majka  Sina,  koji  ju  je  drage  volje  ponizio  i  sakrio  u  njezinu  životu,  da 
pogoduje  njezinoj  poniznosti,  dajući  joj  naziv  žena  (Iv  2,4;  19,26)  kao  kakvoj  tuđinki,  iako  ju  je  u 
svom  srcu  cijenio  i  ljubio  više  nego  sve  anđele  i  ljude.  Marija  je  vjerna  Zaručnica  Duha  Svetoga  i 
zapečaćeni  studenac  (usp.Pj  4,12)  kamo  može  ući  samo  on.  Marija  je  svetište  i  počivalište 
Presvetoga  Trojstvu  gdje  se  Bog  nalazi  na  divniji  i  božanstveniji  način  nego  na  ijednom  mjestu 
svemira,  ne  izuzevši  njegovo  boravište  nad  kerubinima  i  serafinima;  niti  je  dopušteno  ikomu  stvoru, 
ne  znam  koliko  on  bio  čist,  unići  tamo  bez  velike  povlastice. 

Izjavljujem  sa  svecima  božanska  je  Marija  zemaljski  raj  novoga  Adama,  gdje  se  on  utjelovio  po 
Duhu  Svetom,  da  tu  učini  nečuvena  čudesa.  Ona  je  veliki  divni  Božji  svijet  gdje  ima  neizrecivih 
ljepota  i  bogatstava.  Ona  je  Veličanstvo  Svevišnjega  gdje  je  on  sakrio,  kao  u  svome  krilu,  svoga 
jedinoga  Sina  i  s  njime  sve  što  ima  najodličnijega  i  najdragocjenijega.  Oh!  Oh!  Koliko  li  je  ovaj 
svemogući  Bog  učinio  velikih  i  otajstvenih  stvari  u  ovom  divnom  stvoru,  tako  daje  i  ona  sama,  u 
svoj  svojoj  dubokoj  poniznosti,  prisiljena  izjaviti:  Velike  mi  stvari  učini  Svesilni  (Lk  1,49). 

Sveci  su  izrekli  čudesne  stvari  o  ovom  svetom  Božjem  gradu;  nisu  nikada  bili  rječitiji  i 
zadovoljniji,  kako  sami  priznaju,  nego  kad  su  govorili  o  Mariji.  Još  kliču  da  se  ne  može  pogledom 
dohvatiti  visina  njezinih  zasluga  koje  je  ona  uzdigla  sve  do  božanskoga  prijestolja;  da  se  ne  može 
izmjeriti  širina  njezine  ljubavi  koju  je  ona  rasprostranila  dalje  od  zemlje;  da  se  ne  može  pojmiti 
veličina  njezine  moći,  koju  vrši  i  nad  samim  Bogom;  i,  napokon,  da  se  ne  može  doseći  dno  dubine 
njezine  poniznosti  i  svih  njezinih  kreposti  i  zasluga,  tom  pravom  bezdanu.  O  nedokučive  visine!  O 
neizrecive  širine!  O  neizmjerne  veličine!  O  nedosežna  bezdana! 

Svakog  dana,  od  jednoga  kraja  zemlje  do  drugoga,  u  najvišoj  visini  nebesa,  u  najdubljoj  dubini 
bezdana,  sve  naviješta,  sve  objavljuje  divnu  Mariju.  Devet  anđeoskih  korova,  ljudi  svakog  spola, 
dobi,  položaja,  vjere,  dobri  i  zli,  pa  i  sami  đavli,  svatko  mora,  milom  ili  silom,  priznati  istinu  i 
nazvati  je  blaženom. 

Svi  anđeli  na  nebesima,  po  riječima  sv.  Bonaventure,  neprestano  joj  kliču:  “Sveta,  sveta,  sveta 
Marijo,  Bogorodice  i  Djevice”,  upravljaju  joj  svaki  dan  milijune  milijuna  puta  anđeoski  pozdrav: 
Zdravo  Marijo,  padajući  pred  njom  i  moleći  u  nje  milost,  da  ih  počasti  kojom  svojom  zapovijedi. 
Sam  Sv.  Mihael,  kako  to  veli  sv.  Augustin  -  premda  je  poglavica  svega  nebeskoga  dvora,  najrevnije 
joj  iskazuje  svako  vrsnu  čast  i  navodi  na  to  druge,  uvijek  spremno  očekujući  tu  počast  da  na  njezin 
mig  učini  koju  uslugu  kojem  od  njezinih  slugu.  Moliti  Litanije  utjelovljenja  Sina  Božjega. 

Šesti  dan:  Puna  je  sva  zemlja  slave  njezine,  (usp.Iz  6.3)  osobito  među  kršćanima,  gdje  je  mnoga 
kraljevstva,  pokrajine,  biskupije  i  gradovi  uzimaju  za  pokroviteljicu  i  zaštitnicu.  Mnoge  katedrale 
posvećene  su  Bogu  pod  njezinim  imenom.  Nema  crkve  bez  oltara  u  njezinu  čast;  nema  predjela  ni 


506 


pokrajine  bez  koje  od  njezinih  čudotvornih  slika  pred  kojima  ljudi  ozdravljaju  od  svih  vrsta  zala  i 
dobivaju  svako  dobro.  A  koliko  li  je  bratovština  i  kongregacija  ustanovljenih  u  njezinu  čast!  Koliko 
li  je  redova  pod  njezinim  imenom  i  njezinom  zaštitom!  Koliko  li  je  subraće  i  sestara  u  tolikim 
bratovštinama,  koliko  li  redovnika  i  redovnica  u  tolikim  redovima  koji  objavljuju  njezinu  hvalu  i 
navješćuju  njezino  milosrđe!  Nema  ni  malog  djeteta  koje  je  ne  hvali,  tepajući:  Zdravo  Marijo;  nema 
uopće  grešnika  koji,  ma  koliko  otvrdnuo,  nema  u  sebi  koju  iskru  pouzdanja  u  nju;  nema,  dapače,  ni 
đavla  u  paklu  koji  je  ne  poštuje  bojeći  je  se. 

Priznajem  sa  svom  Crkvom  da  je  Marija  puko  stvorenje,  izašlo  iz  ruku  Svevišnjega  pa  je,  u 
usporedbi  s  njegovim  neizmjernim  Veličanstvom,  manja  od  atoma;  ili,  radije,  ona  nije  ništa  jer  je  on 
sam  Onaj  koji  jest  (Iz  3,14);  dosljedno,  ovaj  veliki  Gospodin,  uvijek  neovisan  i  dostatan  sam  sebi, 
nije  uopće  ni  najmanje  trebao  Presvetu  Djevicu,  niti  je  treba,  da  može  izvršiti  svoju  volju  i  očitovati 
svoju  slavu.  Njemu  je  dosta  htjeti,  pa  će  sve  biti. 

Međutim,  kažem  i  ovo:  uzevši  stvari  kako  stoje,  otkad  je  Bog  stvorio  Presv.  Djevicu,  on  je  po 
njoj  htio  početi  i  dovršiti  svoja  najveća  djela,  pa  možemo  slobodno  vjerovati  da  on  neće  svoj 
postupak  promijeniti  kroza  sve  vjekove,  jer  je  on  Bog,  te  nimalo  ne  mijenja  ni  svoje  misli  ni  svoje 
ponašanje  (usp.Heb  1,12). 

Bog  Otac  dao  je  svoga  Jedinca  samo  po  Mariji.  Uza  sve  uzdisaje  patrijarha,  uza  sve  molitve 
proroka  i  svetaca  Staroga  zavjeta,  kroz  četiri  tisuće  godina,  da  dobiju  to  blago,  Marija  ga  je  jedina 
zaslužila  i  našla  milost  pred  Bogom  svojim  žarkim  molitvama  i  visokim  krepostima.  Budući  daje 
svijet  bio  nedostojan,  kaže  sv.  Augustin,  primiti  Sina  Božjega  neposredno  iz  Očevih  ruku,  Otac  ga 
je  dao  Mariji,  da  ga  svijet  primi  od  nje.  Sin  seje  Božji  utjelovio  za  naše  spasenje,  ali  u  Mariji  i  po 
Mariji.  Bog  Duh  Sveti  je  oblikovao  Isusa  Krista,  ali  tek  kad  je  zatražio  njezinu  privolu  po  jednom 
od  prvih  službenika  svoga  dvora.  Moliti  Litanije  utjelovljenja  Sina  Božjega. 

Sedmi  dan:  Bog  Otac  udijelio  je  Mariji  svoju  plodnost,  koliko  je  puko  stvorenje  bilo  sposobno 
za  to,  dajući  joj  moć  da  rodi  njegova  Sina  i  sve  udove  njegova  otajstvenog  Tijela. 

Bog  Sin  je  sišao  u  njezino  djevičansko  krilo,  kao  novi  Adam  u  svoj  zemaljski  raj,  da  se  tu 
naslađuje  i  otajstveno  izvodi  čudesa  milosti.  Bog,  koji  je  postao  čovjekom,  smatrao  je  svojom 
slobodom  svoje  utamničenje  u  Marijinu  krilu;  svoju  je  snagu  pokazao  kad  je  pustio  da  ga  nosi  ova 
djevojčica.  Držao  je  svojom  i  Očevom  slavom  sakriti  svoj  sjaj  u  svakome  stvoru  na  ovoj  zemlji  i 
otkriti  ga  samo  Mariji.  Proslavio  je  svoju  nezavisnost  i  svoje  veličanstvo  oviseći  o  ovoj  ljubeznoj 
Djevici  u  svom  začeću,  u  svom  rođenju,  u  svom  prikazivanju  u  hramu,  u  svom  skrovitom  životu 
kroz  trideset  godina,  sve  do  svoje  smrti  kojoj  je  htio  da  i  ona  prisustvuje,  da  s  njom  zajedno  prinese 
jednu  te  istu  žrtvu  i  da  se  s  njezinom  privolom  žrtvuje  Vječnome  Ocu,  kao  nekoć  Izak 
Abrahamovom  privolom  Božjoj  volji  (usp.Pos  22,2).  Upravo  ona  ga  je  dojila,  branila,  uzdržavala, 
odgajala  i  žrtvovala  za  nas. 

O  divne  li  i  nečuvene  ovisnosti  samoga  Boga,  koju  Duh  Sveti  nije  mogao  prešutjeti  u 
Evanđelju,  da  nam  tako  pokaže  njezinu  vrijednost  i  neizmjernu  slavu,  iako  nam  je  sakrio  skoro  sva 
divna  djela  koja  je  ova  Utjelovljena  Mudrost  učinila  u  svom  skrovitom  životu,  Isus  Krist  je  dao  više 
slave  Bogu,  svome  Ocu,  podložnošću  svojoj  Majci  kroz  trideset  godina,  nego  bi  je  bio  dao  da  je 
obratio  sav  svijet  tvoreći  najveća  čudesa.  Oh!  Kako  puno  slavimo  Boga  kad  se,  da  mu  ugodimo, 
podlažemo  Mariji  po  primjeru  Isusa  Krista,  našega  jedinog  uzora! 

Ako  pomnije  pregledamo  ostali  život  Isusa  Krista,  vidjet  ćemo  daje  on  htio  početi  svoja  čudesa 
po  Mariji.  On  je  posvetio  svetog  Ivana  Krstitelja  u  krilu  njegove  majke  svete  Elizabete  na  Marijinu 
riječ:  netom  je  Marija  progovorila,  Ivan  se  posvetio  (usp.Lk  2,51);  i  to  je  njegovo  prvo  i  najveće 
čudo  milosti.  On  je  na  svadbi  u  Kani  pretvorio  vodu  u  vino  na  njezinu  poniznu  molbu  (usp.lv  2,1- 
12);  to  je  njegovo  prvo  čudo  na  prirodi.  On  je  počeo  i  nastavio  svoja  čudesa  po  Mariji,  i  nastavit  će 
ih  tvoriti  po  Mariji  sve  do  konca  vjekova.  Moliti  Litanije  utjelovljenja  Sina  Božjega. 

Osmi  dan:  Bog  Sin  hoće  da  sebe  oblikuje  i,  na  neki  način,  neprestano  utjelovljuje  u  svojim 
udovima  po  svojoj  dragoj  Majci,  te  joj  veli:  Uđi  u  baštinu  Izraelu  (Si  24,8).  Kao  da  joj  time  kaže: 
Bog,  moj  Otac,  dao  mi  je  u  baštinu  sve  narode  zemlje,  sve  ljude,  dobre  i  zle,  predodređenike  i 

odbačenike.  Jedne  ću  voditi  zlatnom  palicom,  a  druge  gvozdenom.  Jednima  ću  biti  otac  i  odvjetnik, 
drugima  pravedan  osvetnik,  a  svima  sudac.  Ali  ti,  moja  mila  Majko,  ti  ćeš  imati  za  svoje  nasljedstvo 
i  posjed  samo  predodređenike,  kojih  je  praslika  Izrael;  kao  dobra  majka  ti  ćeš  ih  roditi,  hraniti, 
odgojiti;  a  kao  njihova  vladarica  ti  ćeš  ih  voditi,  njima  upravljati  i  braniti  ih. 

Uz  to,  budući  daje  Isus  plod  Marijin  sada  kao  i  uvijek,  kako  to  o  njemu  ponavljaju  nebo  i  zemlja 
tisuću  i  tisuću  puta  svaki  dan:  I  blagoslovljen  plod  utrobe  tvoje,  Isus,  to  je  sigurno  da  je  Isus  Krist 
zbilja  plod  i  djelo  Marijino,  kao  za  svakoga  čovjeka  koji  ga  posjeduje,  tako  i  za  sve  ljude  uopće. 
Zato,  ako  je  koji  vjernik  oblikovao  Isusa  u  svome  srcu,  on  može  slobodno  reći:  “Velika  hvala 
Mariji!  Onaj  koga  ja  posjedujem,  njezino  je  djelo  i  njezin  plod;  ja  ga  bez  nje  ne  bih  imao”.  Mariji  se 
mogu  primijeniti,  s  većim  pravom  negoli  ih  sveti  Pavao  primjenjuje  sebi,  ove  riječi:  Djeco  moja, 
koju  ponovno  s  bolovima  rađam  dok  se  Krist  ne  oblikuje  u  vama  (Gal  4, 19).  Ja  rađam  -  veli  Marija  - 
svaki  dan  djecu  Božju,  sve  dok  se  Isus,  moj  Sin,  ne  oblikuje  u  njima  u  puninu  svoje  dobi. 

Sveti  je  Augustin  nadvisio  sama  sebe  i  sve  što  ja  rekoh,  kad  je  kazao  da  su  svi  predodređenici, 
kako  bi  mogli  odgovarati  slici  Sina  Božjega,  dok  su  na  svijetu,  skriveni  u  krilu  Presvete  Djevice 
gdje  ih  ova  dobra  Majka  čuva,  hrani,  uzdržava  i  odgaja,  dok  ih  poslije  njihove  smrti  ne  porodi  za 
slavu,  a  tada  i  jest  pravi  njihov  rođendan,  kako  Crkva  naziva  smrt  pravednika.  Otajstva  milosti, 
nepoznata  odbačenicima,  a  malo  poznata  predodređenicima. 

Bog  Duh  Sveti  hoće  u  njoj  i  po  njoj  oblikovati  sebi  odabranike,  pa  joj  kaže:  U  mojim 
odabranicima  puštaj  korijenje. (Si  24,13)  Puštaj,  miljenice  moja  i  Zaručnice  moja,  korijenje  svih 
svojih  kreposti  u  moje  odabranike,  da  se  množe  sve  to  više.  Toliko  sam  se  u  tebi  nasladio  kada  si, 
živeći  na  zemlji,  vršila  najuzvišenije  kreposti  da  te  još  i  sada  želim  naći  na  zemlji,  a  da  ne  moraš 
ostaviti  nebo.  Stoga  se  obnavljaj  u  mojim  odabranicima,  da  u  njima  s  uživanjem  gledam  korijenje 
tvoje  nepobjedive  vjere,  tvoje  duboke  poniznosti,  tvoga  općeg  mrtvljenja,  tvoje  uzvišene  molitve, 
tvoje  žarke  ljubavi,  tvoga  stalnog  ufanja  i  svih  tvojih  kreposti.  Ti  si  moja  Zaručnica  uvijek  jednako 
vjerna,  jednako  čista  i  jednako  plodna  kao  što  si  nekoć  bila.  Neka  mi  tvoja  vjera  daruje  vjernike, 
tvoja  čistoća  neka  mi  daje  djevice,  tvoja  plodnost  neka  mi  daje  izabranike  koji  su  moji  hramovi. 

Kad  se  Marija  ukorijeni  u  kojoj  duši,  ona  tu  proizvodi  čudesa  milosti,  kako  to  može  samo  ona,  jer 
samo  je  ona  plodna  Djevica,  koja  niti  je  kada  imala  niti  će  ikada  imati  sebi  slične  u  čistoći  i 
plodnosti.  Marija  je  proizvela  s  Duhom  Svetim  najveće  djelo  što  gaje  ikada  bilo  ih  će  ga  biti:  Boga- 
Čovjeka;  i  ona  će,  dosljedno,  proizvesti  najveće  stvari  i  u  zadnja  vremena.  Njoj  je  pridržana  tvorba  i 
odgoj  velikih  svetaca,  koji  će  se  pojaviti  pri  koncu  svijeta,  jer  samo  ova  izvanredna  i  čudesna 
Djevica  može  u  zajedništvu  s  Duhom  Svetim  proizvesti  osobite  i  izvanredne  stvari. 

Kada  Duh  Sveti,  njezin  Zaručnik,  nađe  Mariju  u  kojoj  duši,  on  tamo  leti  i  ulazi  u  svoj  svojoj 
punini,  te  se  toj  duši  daje  to  obilatije  što  više  mjesta  ona  dade  njegovoj  Zaručnici.  Jedan  od 
najglavnijih  razloga  zašto  Duh  Sveti  ne  čini  sada  golema  čudesa  u  dušama  jest  taj,  što  u  njima  ne 
nalazi  dovoljno  sjedinjenja  sa  svojom  vjernom  i  nerazdruživom  Zaručnicom.  Kažem: 
nerazdruživom  Zaručnicom,  jer  Duh  Sveti,  ta  bitna  ljubav  Oca  i  Sina,  otkada  je  zaručio  Mariju  da 
proizvede  Isusa  Krista,  Glavu  odabranika,  i  njega  u  odabranicima,  otada  se  nije  više  rastavio  od  nje, 
jer  mu  je  ona  uvijek  ostala  vjerna  i  plodna.  Moliti  Litanije  utjelovljenja  Sina  Božjega. 

Deveti  dan:  Ovaj  način  govora  puno  bolje  pokazuje  usko  jedinstvo  između  Isusa  i  Marije.  Oni 
su  tako  usko  ujedinjeni,  da  je  jedno  sasvim  u  drugome:  Isus  sav  u  Mariji,  a  Marija  sva  u  Isusu;  ili 
radije,  Marije  više  nema,  nego  je  samo  Isus  u  njoj,  pa  bi  se  lakše  moglo  rastaviti  svjetlo  od  sunca 
negoli  Marija  od  Isusa.  Zato  možemo  nazvati  našega  Gospodina  “Isus  Marijin”,  a  Presvetu  Djevicu 
“Marija  Isusova”. 

Vrijeme  mi  ne  dopušta  ovdje  duže  tumačiti  odlike  i  veličine  otajstva  Isusova  življenja  i  vladanja  u 
Mariji,  to  jest  otajstva  Utjelovljenja.  Zato  ću  se  zadovoljiti  da  kažem,  sa  dvije  tri  riječi,  da  je  ovo 
prvo,  najskrivenije,  najuzvišenije  i  najmanje  poznato  Isusovo  otajstvo;  daje  Isus  u  ovom  otajstvu 
izvršio  izbor  svih  odabranika,  u  dogovoru  s  Marijom  -  boraveći  u  njezinu  djevičanskom  krilu,  koje 
sveci  stoga  nazvaše  dvoranom  Božjih  tajna;  daje  on  u  ovom  otajstvu  izveo  sva  slijedeća  otajstva 
svoga  života  tim  što  seje  primio  da  ih  izvrši.  Ulazeći  u  svijet  Krist  govori:  Evo  dolazim  vršiti  tvoju 
volju  (Heb  10,7);  da  ovo  otajstvo,  dosljedno  tome,  sadrži  u  jezgri  sva  otajstva  i  uključuje  volju  i 

milost  svih  otaj stava,  napokon  da  je  ovo  otajstvo  prijestolje  milosrđa  za  nas,  jer  pošto  se  Isusu 
možemo  približiti  jedino  po  Mariji,  to  ga  bez  njezina  posredovanja  ne  možemo  ni  vidjeti  ni  s  njim 
govoriti.  Isus,  koji  vazda  uslišava  svoju  Majku,  s  toga  prijestolja  vazda  dijeli  milosti  i  pokazuje 
svoje  milosrđe  bijednim  grešnicima.  Pristupimo,  dakle,  s  pouzdanjem  k  prijestolju  milosti!  (Heb 
4,16). 

Otajstvo  Utjelovljenja  je  također  prijestolje  Kristove  darežljivosti  prema  Mariji,  jer  je  ovaj  novi 
Adam  za  svog  boravka  u  ovom  pravom  zemaljskom  raju  tu  skrovito  učinio  tolika  čudesa,  da  ih  ne 
shvaćaju  ni  anđeli  ni  ljudi.  Zato  sveci  nazivaju  Mariju  Božjom  veličanstvenošću  kao  da  je  Bog 
veličanstven  jedino  u  Mariji.  Samo  je  ondje  Gospodin  veličanstven  (Iz  33,21).  Kristovo 
utjelovljenje  je  također  prijestolje  slave  nebeskome  Ocu.  Isus  Krist  je,  naime,  u  Mariji  savršeno 
ublažio  svog  Oca,  rasrđena  na  ljude;  u  njoj  mu  je  savršeno  povratio  slavu,  koju  mu  je  bio  oteo 
grijeh;  u  njoj  je,  žrtvom  svoje  volje  i  samoga  sebe,  dao  svom  Ocu  više  slave  nego  bi  mu  je  ikad  bile 
dale  sve  žrtve  Staroga  zakona;  u  njoj  je,  napokon,  dao  nebeskom  Ocu  neizmjernu  slavu,  kakve  još 
nikad  ne  bijaše  primio  od  ljudi.  Moliti  Litanije  utjelovljenja  Sina  Božjega. 

4.  2.  Molitve  i  Litanije  Utjelovljenja  Sina  Božjega 

Marijo  ti  si  stablo  koje  nosi  plod 

(  Sv  Katarina  Sijenska  ) 

Marijo  hrame  presvetoga  Trojstva!  Marijo  ti  si  donijela  plod!  Ti  si  novo  stablo  po  kome 
imamo  mirisni  cvijet  Riječi  jedinorođenoga  Sina  Božjega,  jer  u  tebi  plodnoj  zemlji  posijana  je  ova 
Riječ.  Ti  si  i  zemlja  i  stablo,  Marijo  plamena  kola  božja,  Ti  si  nosila  velom  prekriveni  i  skriveni 
plamen  u  pepelu  tvoje  ljudske  naravi.  Amen. 

Posveta  Isusu  Kristu,  Utjelovljenoj  Mudrosti  po  Mariji 

(Sv.Ljudevit  Marija  Grignion  Montfortski) 

Zdravo,  Bezgrešna  Marijo,  ti  živi  hrame  presvetoga  Trojstva,  gdje  se  Vječna  Mudrost  sakrila 
da  joj  se  tu  klanjaju  anđeli  i  ljudi!  Zdravo  Kraljice  neba  i  zemlje,  čijoj  je  vlasti  podloženo  sve  što  je 
manje  od  Boga!  zdravo  sigurno  utočište  grešnika,  kojega  milosrđe  nije  nikada  nikome  uskraćeno! 
Usliši  moje  želje  za  božanskom  Mudrošću,  i  u  tu  svrhu  primi  zavjete  koje  ti  prinosim  u  svojoj 
neznatnosti.  Ja  nevjerni  grešnik,  danas  obnavljam  i  stavljam  u  tvoje  ruke  zavjete  svoga  krštenja. 
Zauvijek  se  odričem  sotone,  njegova  sjaja  i  njegovih  djela,  i  potpuno  se  predajem  Isusu  Kristu, 
Utjelovljenoj  Mudrosti,  da  za  njim  nosim  svoj  križ  sve  dane  svoga  života.  A  da  budem  vjerniji  nego 
do  sada,  ja  te  o  Marijo,  danas  izabirem  pred  cjelim  nebeskim  dvorom  za  svoju  Majku  i 
Gospodaricu.  Amen. 

Litanije  Utjelovljenja  Sina  Božjega 

(za  privatnu  upotrebu) 

Gospodine  siniluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste  usliši  nas! 

Oče  nebeski  Bože,  smiluj  nam  se! 

Sine,  Otkupitelju  svijeta  Bože! 

Duše  Sveti,  Bože! 

Sveto  Trojstvo  jedan  Bože! 

Sveta  Marijo,  moli  za  nas! 

Sveti  arkanđele  Gabrijele,  anđele  Utjelovljenja  Sina  Božjega 

Djevice  puna  milosti 

Djevice  Bezgrešna 

Djevice  poslušna 

Djevice  osjenjena  Duhom  Svetim 

Službenice  Gospodnja 

Sveta  Marijo,  Majko  Božja 

Vječni  Oče,  po  odluci  da  tvoja  Riječ  uzme  ljudsku  narav  u  krilu  Djevice  Marije  smiluj  nam  se! 

Po  Tvojoj  vječnoj  odluci  da  budemo  dionici  Njegove  božanske  naravi 

Sine  vječnoga  Oca 

Odsjaju  slave  i  biti  Očeve 

Sliko  i  Riječi  Očeva  po  kojoj  je  sve  stvoreno 

Po  tvojem  prikazanju  vječnome  Ocu 

Po  poslanju  Arkanđela  Gabrijela  Djevici  Mariji  u  Nazaret 

Po  njenoj  poslušnosti  Božjoj  Riječi  i  silasku  Duha  Svetoga 

Po  tvome  ulasku  u  svijet  i  po  tvojoj  Riječi  “Evo  dolazim,  Bože,  vršiti  volju  tvoju” 

Riječju  Tijelom  postala  i  nastanila  se  među  nama 

Isuse  Kriste,  vječna  i  utjelovljena  Mudrosti  Božja 

Po  tvojem  svetom  začeću  po  Duhu  Svetome  u  Srcu  i  u  krilu  Marijinu 

Po  ljubavi  Tvojoj  i  ljubavi  Marije  koja  te  je  u  svome  neokaljanom  krilu  nosila 

Po  ispunjenju  obećanja  Božjih  Izraelu 

Sine  Svevišnjega  i  kralju  prijestolja  Davidova  čijem  kraljevstvu  nema  kraja 

Po  iščekivanju  Spasitelja  svih  naroda  svijeta 

Isuse  svijetlo  istinsko  koje  prosvjetljuje  svakoga  čovjeka 

Isuse  Jedinorođeni  Sine  Božji  pun  milosti  i  istine  čiju  slavu  vidjesmo 

Isuse  Jedinorođeni  Sine  u  krilu  Očevu  koji  nam  objavljuješ  Boga 

Isuse  od  čije  punine  svi  mi  primismo  i  to  milost  na  milost 

Isuse  hrame  Božji  sveti 

Isuse  kućo  Božja  i  vrata  nebeska 

Isuse  šatore  višnjega 

Isuse  pastiru  naših  duša 

Isuse  željo  bregova  vječnih 

Isuse  što  u  tvojem  Utjelovljenu  Crkva  radosno  prepoznaje  i  slavi  svoj  početak 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se  Gospodine! 

I  Riječ  tijelom  postala! 

I  nastanila  se  među  mama! 

Pomolimo  se:  Milost  svoju  molimo  Te  Gospodine  ulij  u  duše  naše  da  mi  koji  smo  po  anđelovom 
navještenju  spoznali  utjelovljenje  Krista  Sina  Tvoga,  po  muci  njegovoj  i  Križu  k  slavu  uskrsnuća 
privedeni  budemo.  Po  Kristu  Gospodinu  našem.  Amen. 

(Ove  litanije  su  sastavljene  iz  novozavjetnih  tekstova  i  simbola  koji  se  odnose  na  utjelovljenje  te  od 
liturgijskih  molitava  Rimskog  misala  od  Blagovijesti  Navještenja  Gospodnjega) 

5.  MARIJA  U  OTAJSTVU  ISUSOVA  ROĐENJA 


Čudesno  je  otajstvo  Božića.  Slavimo  svetkovinu  rođenja  Isusa  Krista,  Spasitelja  svijeta. 
Marija  je  rodila  Sina  Božjega  da  bi  svi  koji  vjeruju  u  njega  postali  djeca  Božje  i  braća  među 
sobom.  Bog  je  postao  posve  blizu  čovjeku  -  Emanuel  -  Bog  s  nama.  Isus  se  rodio  u  skromnosti 
staje.  U  tom  ubostvu  očituje  se  slava  neba.  I  vjernici  moraju  pred  Bogom  postati  kao  djeca  da  bi 
ušli  u  kraljevstvo  Božje.  Božično  otajstvo  se  u  nama  ispunja  kad  se  Krist  u  nama  oblikuje.  Božić  je 
upravo  otajstvo  te  čudesne  razmijene.  Još  je  papa  Pavao  VI  govorio  da  božično  vrijeme  predstavlja 
produženi  spomen  Marijinog  božanskog,  djevičanskog  i  spasenjskog  majčinstva,  jer  je  ona  rodila 
Spasitelja  svijeta.  I  dok  se  Crkva  klanja  Sinu,  časti  slavnu  Majku. 

5. 1.  Devetnica  otajstvu  rođenje  Gospodnjeg 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Ovu  jednostavnu  ali 
duboku  devetnicu  možemo  obavljati  tako  da  svaki  dan  molimo  po  jedan  od  devet  zaziva,  ili  ako 
imamo  više  vremena  možemo  tijekom  9  dana  svakodnevno  moliti  sve  zazive) 

1.  Spasitelju  naših  duša  koji  si  htio  doći  na  ovaj  svijet  kako  bi  nas  otkupio  i  spasio  klanjamo  ti  se  u 
krilu  tvoje  Majke  udijeli  nam  milost  da  po  zagovoru  blažene  Djevice  Marije  i  sv.  Josipa  tebe 
ljubimo  svim  srcem  te  tako  ostvarimo  planove  Božjeg  spasenja.  Oče  naš,  Zdravo  Marijo,  Slava 
Ocu... 

2.  Milosrdni  Otkupitelju  koji  si  mogao  doći  na  svijet  u  odrasloj  dobi,  ali  si  se  htio  roditi  kao  svako 
dijete  i  biti  devet  mjeseci  zatvoren  u  Marijinom  djevičanskom  krilu  u  tišini,  skrovitosti  i  samoći 
iako  si  Mudrost  i  Riječ  Božja  udijeli  nam  milost  da  po  tome  shvatimo  ljepotu  i  važnost  povučenosti 
u  osamu  s  Marijom  kako  bi  tražili  Boga  samoga.  Oče  naš,  Zdravo  Marijo,  Slava  Ocu... 

3.  Dijete  Bože,  zatvoren  u  Marijinom  krilu,  ti  od  prvih  trenutaka  svog  života  u  Mariji  molio  si 
svoga  Oca  i  prikazivao  se  za  naše  spasenje,  udostoj  se  udijeliti  nam  milost  da  živo  spoznamo  kolika 
je  važnost  našeg  spasenja  kako  bismo  se  trudili  dobrim  djelima  i  krepostima  Bogu  omiljeti.  Oče 
naš,  Zdravo  Marijo,  Slava  Ocu... 

4.  Slatki  Isuse  koji  si  u  Marijinu  krilu  uzišao  u  Betlehem  i  tako  poslušao  Cezarovu  zapovijed  po 
zagovoru  blažene  Djevice  Marije  i  sv.  Josipa  udijeli  mi  milost  poslušnosti  kako  bi  potpuno  izvršio 
volju  Božju.  Oče  naš,  Zdravo  Marijo,  Slava  Ocu... 

5.  Ljubljeni  Isuse  koji  si  u  Betlehemu  bio  od  sviju  odbijen  udijeli  mi  milost  da  te  ja  prihvatim  kao 
što  su  te  primili  Marija  i  sv.  Josip  kada  po  svetim  sakramentima  i  nadahnućima  želiš  ući  u  moju 
dušu  te  da  strpljivo  podnesem  svaki  prezir  i  odbojnost.  Oče  naš,  Zdravo  Marijo,  Slava  Ocu... 

6.  Vidjevši  da  si  odbijen  u  Betlehemu,  o  božansko  Dijete,  nadahnuo  si  Mariju  i  sv.  Josipa  da  potraže 
sklonište  u  siromašnoj  štalici  u  kojoj  si  se  htio  roditi  ti  veliku  Kralju  svemira  kako  bi  prezreo  našu 
oholost  i  poučio  nas  poniznosti.  Udijeli  nam  milost  da  se  po  uzoru  i  zagovoru  Marije  i  sv.  Josipa 
suob ličimo  tvojim  željama  te  da  budemo  od  srca  ponizni.  Oče  naš,  Zdravo  Marijo,  Slava  Ocu... 

7.  Kad  je  došao  trenutak  velike  sreće  koju  su  patrijarsi  tako  željno  očekivali  u  mrkloj  noći  rodio  se  u 
vremenu  Kralj  kraljeva,  istinski  Sin  Božji  i  sin  Marije  Djevice.  Blagoslovljen  budi  u  vijeke  vjekova 
naš  Spasitelju  i  blagoslovljena  tvoja  Majka  Marija.  Udijeli  nam  milost  po  zagovoru  blažene  Djevice 
Marije  i  sv.  Josipa  da  se  odreknemo  svake  pokvarenosti  ovoga  svijeta  u  iščekivanju  posjedovanja 
tvoje  vječne  slave.  Oče  naš,  Zdravo  Marijo,  Slava  Ocu... 

8.  Klanjam  ti  se  u  jaslicama  Dijete  Isuse  kao  na  nekom  žrtvenom  oltaru  skupa  sa  Marijom  i  sv. 
Josipom  jer  si  došao  na  ovaj  svijet  da  preuzmeš  na  sebe  grijehe  svih  ljudi.  Udijeli  mi  milost 
pokajanja  za  moje  grijehe  i  daj  da  moj  život  po  uzoru  na  Mariju  i  sv.  Josipa  trajno  bude  žrtva  tebi 
mila.  Oče  naš,  Zdravo  Marijo,  Slava  Ocu... 

9.  Klanjamo  ti  se  u  jaslicama  božansko  Dijete,  istinsko  svijetlo  svijeta  koje  prosvjetljuješ  svakog 
čovjeka,  daj  da  tvoje  svijetlo  po  zagovoru  Marije  i  sv.  Josipa  pomogne  svakom  čovjeku  shvatiti 

rugobu  grijeha  i  odbaciti  ga  od  sebe  te  prihvatiti  tebe  Spasitelja  svijeta.  Oče  naš,  Zdravo  Marijo, 
Slava  Ocu... 

5. 1.  Molitve  Mariji  u  otajstvu  rođenja  Gospodnjeg 

Majko  moga  Gospodina 

(Sv.Ildefons  iz  Toleda  ) 

Majko  moga  Gospodina,  Službenice  svoga  Sina,  Roditeljko  Stvoritelja  svijeta,  molim  te, 
udjeli  mi  Duh  tvoga  Sina  Isusa  Krista,  da  ja  mogu  imati  Isusa  u  onome  Duhu  po  kojemu  si  ga  ti 
rodila,  da  moja  duša  primi  Isusa  u  Duhu  po  kojemu  si  ti  u  tvome  tijelu  začela  Isusa,  da  mogu 
spoznati  Isusa  u  onome  Duhu  po  kojemu  si  ti  spoznala  da  u  svom  krilu  nosiš  i  da  ćeš  roditi  Isusa. 
Daj  da  ja  ljubim  Isusa  u  onome  Duhu  u  kojemu  si  mu  se  Ti  klanjala  kao  Gospodinu  i  motrila  ga  kao 
Sina.  Amen 

Predraga  Majko 

(  Sv.  Tereza  od  Djeteta  Isusa) 

Nitko  ne  želi  primiti  u  gostinjac  siromašne  strance,  mjesta  ima  za  bogate.  Mjesta  ima  za 
velikaše  a  u  jednoj  štalici  Kraljica  neba  mora  roditi  Boga.  Predraga  Majko,  ljubezna  Majko  dostojna 
ljubavi,  kolika  je  tvoja  veličina  u  tako  siromašnom  mjestu.  Kada  vidim  Vječnog  obavijenog  u 
povoje,  kada  čujem  poslušni  krik  Božje  Riječi,  predraga  Majko,  ne  zavidim  više  anđelima  jer  njihov 
moćni  Gospodin  je  moj  dragi  brat.  Ljubim  te  Marijo,  po  tebi  je  na  našim  obalama  procvao  božji 
cvijet!  Amen. 


Dođite  narodi 

(Sv.  Grgur  iz  Niše) 

Dođite  narodi,  pjevajmo  svi  Onome  koji  se  rodio  od  Djevice.  Ohrabrimo  se  vođeni  glasom 
arkanđela  i  kliknimo  Svetoj  Djevici.  Zdravo,  Milosti  puna!  Marija  je  postala  za  nas  izvor  života, 
izvor  svjetla  onima  koji  vjeruju  u  Krista  jer  je  Ona  ta  od  koje  dolazi  duhovno  svjetlo.  Zdravo, 
Milosti  puna,  Gospodin  je  s  Tobom  i  od  Tebe  nam  dolazi  Onaj  koji  je  savršen  u  svetosti  i  Onaj  u 
kome  prebiva  punina  Božanstva.  Zdravo  Milosti  puna,  Gospodin  je  s  tobom!  Onaj  koji  sve 
posvećuje  je  sa  Službenicom  Gospodnjom,  s  Bezgrešnom.  S  najljepšom  je  Najljepši  od  sinova 
ljudskih;  da  bi  spasio  čovjeka  stvorena  na  svoju  sliku  rodio  se  u  štalici.  Amen. 

Božić  Marijine  djece 

(sv.  Ljudevit  Montforski) 

Draga  djeco  Marijina,  blagoslivljajte  Gospodina  jer  je  nju  ispunio  milošću  i  slašću.  Po  njoj 
je  divni  Gospodin  postao  Dijete,  pođimo  svi  i  čestitajmo  joj,  ponizno  pohodimo  tu  divnu  Majku.  O, 
divna  Djevice,  o  čudo  nad  čudima,  o  dobra  Majko,  tvoja  sreća  je  velika.  I  naša  je  jer  si  nam  dala 
život,  jer  si  slomila  naše  okove,  budi  blagoslovljena  tisuće  puta.  Proroštva  Staroga  zavjeta  su  se 
ispunila  u  tvom  Djetetu.  Po  tebi  je  Nebo  dobilo  novu  radost,  zgazila  si  glavu  đavlu  i  zadobila 
oproštenje  grijeha  nevjernima.  To  si  učinila  bez  rata,  po  jednom  pristanku  koji  je  cijela  zemlja 
žudno  željela.  Slava,  čast  i  blagoslov  tvojoj  vjeri,  Spasitelj  je  nama  došao  jer  si  ti  povjerovala 
anđelovoj  riječi. 

Kako  si  ljupka  u  svojoj  čistoći,  kako  si  moćna  u  svojoj  poniznosti!  Očarala  si  Boga  i  učinila 
da  se  On  spusti  na  zemlju.  Privučen  tvojom  ljepotom,  nije  mogao  odoljeti  pa  je  uzeo  naše  čovještvo. 
Po  tebi,  moćna  Kraljice,  Bog  silazi  k  našoj  niskosti,  a  ljudska  narav  se  uzdiže  do  nebesa.  O,  divnog 
li  čuda!  Bog  postaje  naš  brat,  Ti  oblikuješ  svoga  Stvoritelja,  Spasitelj  postaje  Dijete  i  tvoj  Otac.  Taj 
moćni  Vladar  se  uistinu  pokazao  velikim  stvarajući  tebe,  svoje  najbolje  remek  djelo. 

Sve  je  u  tebi  otajstveno,  ali  najveće  je  otajstvo  jer  si  porodila  bez  boli,  Majkom  postala 
ostajući  Djevica.  Isus  ljubi  štalicu,  ali  više  od  svega  tvoje  Srce.  Ono  je  njegovo  ugodno  počivalište, 
njegova  časna  palača.  Od  tvoga  krila  je  učinio  najslavnije  prijestolje  u  kojemu  On  pokazuje  svoju 
veličinu,  oprašta  grješnicima,  daje  milost.  O,  slatke  nježnosti,  nježni  osmjesi,  sveta  milovanja 
kojima  te  obasipa  ovaj  dragi  Sin.  Sretnog  li  tvoga  krila,  čista  i  vjerna  Djevice,  jer  si  pojmila 
neizmjemost,  jer  si  nosila  i  hranila  vječnu  Mudrost.  BOG  SAM. 

S  Bezgrešnom  pred  jaslicama: 

(Sv.  Maksimilian  Kolbe) 

Na  što  si  mislila  Ti,  o  Bezgrešna,  kad  si  po  prvi  put  položila  božansko  Djetešce  na  ono  malo 
slamice?  Koji  osjećaji  su  bujali  u  tvom  srcu  kad  si  ga  povijala,  privijala  svome  Srcu  i  dojila  na 
svojim  grudima?  Znala  si  tko  je  to  Djetešce,  jer  su  proroci  o  njemu  govorili,  a  Ti  si  ih  razumijevala 
bolje  od  svih  farizeja  i  učitelja  Pisma.  Duh  Sveti  ti  je  dao  neusporedivo  više  svjetla  nego  li  svim 
drugim  dušama  skupa.  Koliko  li  je  otaj stava  Isusovih  Duh  Sveti  koji  je  živio  i  djelovao  u  tebi 
objavio  samo  tvojoj  bezgrešnoj  duši! 

Već  od  trenutka  Navještenja  Presveto  Trojstvo  po  Arkanđelu  Gabrijelu  ti  je  na  jasan  način 
predočilo  plan  otkupljenja  i  čekalo  od  Tebe  odgovor.  U  tom  trenutku  Ti  si  bila  svjesna  na  što 
pristaješ  i  čija  ćeš  Majka  postati.  A  sada,  evo  Ga  pred  Tobom  u  liku  slabog  novorođenčeta.  Koji  li 
osjećaji  poniznosti,  ljubavi,  zahvalnosti  su  se  budili  u  tvom  Srcu...  dok  si  se  divila  poniznosti, 
ljubavi  i  zahvalnosti  koju  je  utjelovljeni  Bog  iskazivao  prema  Tebi.  Molim  Te,  ispuni  i  moje  srce 
poniznošću,  ljubavlju  i  zahvalnošću! 

6.  MARIJA  U  OTAJSTVU  MUKE  I  SMRTI  ISUSA  KRISTA 

Crkvena  svetačka  i  pobožna  tradicija  na  različite  načine  slavi  Marijino  sudjelovanje  u  otajstvu 
Kristove  muke.  Drugi  Vatikanski  koncil  jasno  o  tome  govori:  «Tako  je  i  Marija  napredovala  na  putu 
vjere  i  vjerno  sačuvala  svoje  sjedinjenje  sa  Sinom  sve  do  Križa,  gdje  je,  ne  bez  Božjeg  nacrta, 
stajala,  sa  svojim  Jedinorođencem  mnogo  trpjela  i  s  materinskim  se  srcem  pridružila  njegovoj  žrtvi, 
pristajući  s  ljubavlju  na  žrtvovanje  žrtve  koju  je  sama  rodila:  i  napokon  ju  je  sam  Isus  Krist,  dok  je 
na  križu  umirao,  kao  Majku  dao  učeniku  ovim  riječima:  Ženo  evo  ti  sina»  (LG  58). 

6.  1.  Devetnica  žalosnom  srcu  Marijinu 

(Imprimatnr,  31.  3.  1965.  Gilles  Barthe  biskup  Toulona) 

Ovu  devetnicu  su  u  svijetu  proširili  monasi  Kamaldolesi  iz  Opatije  la  Sezne-sur-Mer  u 
Francuskoj.  U  njoj  polazeći  od  biblijskih  tekstova  razmatramo  na  poseban  način  Marijino 
sudjelovanje  u  otajstvu  našega  Otkupljenja.  I  ovu  devetnicu  možemo  moliti  tijekom  liturgijske 
godine  kada  želimo  razmišljati  o  Marijinim  žalostima  ili  moliti  za  koju  milost.  Na  poseban  način 
ova  devetnica  je  prikladna  kao  priprava  slavljenje  spomedana  Blažene  Djevice  Marije  Žalosne,  koji 
se  slavi  15.  rujna.  U  tom  slučaju  devetnica  počinje  6.  rujna. 

Dan  nakon  blagdana  Uzvišenja  svetoga  Križa  Crkva  slavi  spomen-dan  Marijina  sudjelovanja  u 
otajstvu  Kristove  muke,  Žalosnu  Gospu.  Drugi  Vatikanski  koncil  jasno  o  tome  govori:  "Tako  je  i 
Marija  napredovala  na  putu  vjere  i  vjerno  sačuvala  svoje  sjedinjenje  sa  Sinom  sve  do  Križa,  gdje  je. 
ne  bez  Božjeg  nacrta,  stajala,  sa  svojim  Jedinorođencem  mnogo  trpjela  i  s  materinskim  se  srcem 
pridružila  njegovoj  žrtvi,  pristajući  s  ljubavlju  na  žrtvovanje  žrtve  koju  je  sama  rodila:  i  napokon  ju 
je  sam  Isus  Krist,  dok  je  na  križu  umirao,  kao  Majku  dao  učeniku  ovim  riječima:  «Ženo  evo  ti  sina» 
(LG  58). 

Devetnica  pouzdanja  i  zahvalnosti  Žalosnom  i  Prečistom  Srcu  Marijinu 

Obratimo  se  svi  s  pouzdanjem  prežalosnom  i  bezgrešnom  Srcu  Marijinu,  preslatkoj  Majci 
Isusovoj  i  Majci  našoj,  da  ona  svojim  moćnim  zagovorom  isprosi  od  svoga  Sina  povratak  mira  i 
reda.  (Papa  Benedikt  XV  ) 

-  Što  treba  moliti  svaki  dan  tijekom  devetnice? 

Čita  se  jedno  štivo  na  dan.  Nakon  toga  slijedi  jedna  od  dviju  posvetnih  molitva  na  kraju 
devetnice  a  zatim  se  moli  jedna  desetica  krunice  i  litanije  prežalosne  Djevice  Marije.  Tko  običava 
dnevno  moliti  krunicu,  ne  mora  moliti  i  ovu  deseticu.  Oni  koji  to  mogu  treba  da  na  završetku, 
devetnice  prisustvuju  sv.  Misi,  ispovjede  se  i  pričeste,  jer  je  žrtva  sv.  Mise  najsavršenije  djelo  naše 
vjere  i  najmoćnija  zahvala  i  molitva. 

Prvi  dan:  Srce  Djevice  Marije  remek  -  djelo  Svevišnjega 

Djevice  Bezgrešna,  Prečista  Divna!  Po  izvanrednoj  milosti  Ti  si  bila  sačuvana  od  istočnoga 
grijeha.  Ta  savršena  čistoća  učinila  je  Srce  tvoje  posudom  neizmjerne  ljubavi  Božje.  Ono  je  uvijek 
otvoreno  njezinim  nadahnućima,  darovima  i  njezinim  djelima.  S  Božjom  si  ljubavi  surađivala  bez 
prestanka.  Ti  si  savršen  stvor,  jedina  koja  si  dala  Bogu  dostojan  odgovor  ljubavi,  kakav  On  očekuje 
od  svih  stvorova:  potpuno  predanje  njemu. 

Ti  si  naša  Majka.  Preporučujemo  se  tvome  Bezgrešnom  Srcu  da  se  očistimo.  Ono  nam 
nadahnjuje  odvratnost  i  prema  najmanjim  grijesima.  Tvoje  nas  velikodušno  Srce  upućuje  da  svoj 
život  potpuno  predamo  dragomu  Bogu.  Na  početku  ove  Devetnice  pouzdanja,  molim  te,  Bezgrješno 
Srce  Marijino,  da  mi  pomogneš  očistiti  se  od  grijeha,  da  tako  Bogu  omilim.  U  svojoj  tjeskobi  i  u 
svojoj  nevolji  dolazim  k  tebi,  Prečisto  Srce  Marijino,  da  se  potpuno  predam  tvojoj  majčinskoj 
ljubavi. 

Pogledaj  na  boli  koje  me  pritišću,  vidiš  mlakost  u  službi  Božjoj.  Ja  ti  se  potpuno  posvećujem  s 
nakanom  da  mi  ti  pomogneš  što  bolje  vršiti  svetu  volju  Božju.  Bezgrešno  Srce  Marijino,  ja  ti  se 
potpuno  predajem:  tijelo,  dušu,  život  svoj,  cijelo  biće  svoje,  želje  svoje  i  potrebe  svoje.  (Reci  svoje 
potrebe...)  Ako  je  to  na  slavu  Božju,  molim  te,  isprosi  mi  milosti  koje  očekujem  od  tvoje  majčinske 
dobrote.  Gospodine  Isuse,  po  Bezgrešnom  začeću  tvoje  Majke,  udostoj  se  uslišati  moje  molitve  i 
daj  mi  spoznati  sve  bolje  njezino  prežalosno  i  Bezgrešno  Srce. 

Bože  moj,  sveti  Oče,  ljubavi  neizmjerna,  kao  nadoknadu  za  premalenu  ljubav  čovječanstva 
prikazujem  Ti  pomirbenu  žrtvu  Tvoga  Sina  skupa  sa  zadovoljštinama  njegove  Majke.  Samo  su  ti 
oni  ljubav  ljubavlju  uzvratili.  (Slijede  molitve  za  svaki  dan  devetnice) 

Drugi  dan:  Ožalošćeno  Srce 

Tvoje  Bezgrešno  Srce,  o  Marijo,  Majko  naša.  doživjelo  je  bol  u  svoj  svojoj  gorčini.  Budući  da  si 
ti  savršena  čistoća  i  Stvoritelju  potpuno  predana,  tvoje  Srce  je  živo  osjećalo  ranu  koju  je  Božjoj 
ljubavi  zadala  ljudska  nezahvalnost.  Kad  si  postala  Majka  Otkupitelja,  ti  si  postala  i  "Majkom 
žalosti"  i  "Majkom  radosti".  Ti  si  pristala  na  žrtvu  svoga  djeteta  i  postavši  jedno  s  njegovim  Srcem, 
njega  si  za  nas  žrtvovala.  Tvoje  majčinsko  Srce  trpjele  je  sve  patnje  božanskoga  Sina  tvojega. 
Molim  Te  da  mi  za  vrijeme  ove  Devetnice  otkrij eš  dubinu  svojih  boli  i  patnja  Isusovih.  Budući  da  ti 
poznaješ  bol  i  tjeskobu,  smiluj  se  svim  nesretnim  srcima. 

Pokaži  se  Majkom  našom.  Pomozi  nam.  Budi  uz  nas.  Daj  nam  svoju  vjeru,  svoje  ufanje  i  svoju 
ljubav;  daj  nam  svoju  snagu  da  s  tobom  zajedno  služimo  Gospodinu  bolje  negoli  do  sada.  I,  ako  je 
to  na  veću  slavu  Božju,  isprosi  mi  milost  koju  tražim  od  tvoje  majčinske  dobrote.  (  Reci  svoju 
prošnju...) 

Sveti  Oče,  prikazujem  Ti  sve  boli  Isusova  i  Marijina  Srca  da  po  njima  udijeliš  svijetu  milosrđe  i 
daruješ  mu  mir.  (Slijede  molitve  za  svaki  dan  devetnice) 

Treći  dan:  Prva  žalost;  kod  Isusova  prikazanja  u  hramu 

Spomeni  se,  Majko  Božja,  one  iznenadne  žalosti  svoga  Srca  kada  je  starac  Šimun,  vraćajući  ti 
božanske  Djetešce  koje  si  Bogu  prikazala,  rekao:  "Evo,  ovaj  je  postavljen  kao  znak  protivljenja  a 
tebi  će  samoj  mač  dušu  probosti." 

Ti  si  se  oduševljavala  velikim  stvarima  koje  su  o  njemu  prorečene,  a  sada  tvoje  mlado  majčinsko 
Srce  mora  očekivati  žalosti  zbog  božanskog  Djetešceta:  nasuprot  ljubavi  mnogih  biti  će  mržnja 
drugih,  i  ona  će  mu  smrt  zadati  i  progoniti  ga  do  svršetka  svijeta. 

Tvoje  srce  u  tom  je  času  postalo  još  žalosnije,  budući  da  si  već  predosjećala  tajanstvenu  smrt 
svoga  božanskog  djetešceta,  po  kojoj  će  On  ljubavlju  ljude  otkupiti,  no  ipak  od  mnogih  neće  uvijek 
biti  ljubljen.  Jedni  će  biti  za  njega,  drugi  protiv  njega.  Tvoje  Dijete  će  morati  zbog  mržnje  trpjeti.  O 
Majko  moja,  nisam  li  bio  baš  ja  onaj  koji  je  ranio  tvoje  srce  tim  mačem?  Jesam  li  ja  bio  uvijek  za 
Isusa,  u  svim  svojim  djelima?  Radi  te  žalosti  isprosi  mi  milost  da  budem  od  sada  vjerniji  Isusu  koji 
se  kao  žrtva  za  mene  u  hramu  prikazao;  da  mu  budem  vjeran  u  sv.  Euharistiji,  gdje  On  nastavlja 
danomice  trpjeti  kao  uzvišena  žrtva  za  oproštenje  naših  grijeha. 

Budući  daje  tvoje  ožalošćeno  Srce  osjetljivo  na  sve  boli  posreduj  za  mene  pa  mi  isprosi,  ako  je 
to  na  slavu  Božju,  milost  koju  tražim  od  tvoje  dobrote. 

Sveti  Oče,  prikazujem  ti  žrtvu  tvoga  ljubljenoga  Sina  u  svim  sv.  Misama  koje  se  služe  na  svijetu. 
Ona  je  bila  najavljena  kod  prikazanja  u  hramu,  a  izvršila  se  na  Križu.  Prikazujem  ti  njega  po 
ranjenomu  Srcu  Marijinu,  za  oproštenje  grijeha  cijeloga  svijeta.  (Slijede  molitve  za  svaki  dan 
devetnice). 

Četvrti  dan:  Druga  žalost;  bijeg  u  Egipat 

Spomeni  se  Majko  žalosti  koja  ti  je  obuzela  Srce  one  noći  kada  te  Josip  probudio  i  kazao  ti  da 
treba  odmah  bježati,  kako  bi  se  djetešce  spasilo  od  Herodove  srdžbe.  Kolike  li  tjeskobe!  Već  se  eto, 
počelo  ispunjavati  Šimunovo  proročanstvo,  već  je  mladi  život  tvojega  djeteta  u  pogibelji. 

Trebalo  je  odmah  krenuti,  ostaviti  sve,  vlastitu  kuću,  poći  u  progonstvo,  daleko  u  tuđu  zemlju. 
Tvoje  prežalosno  Srce  nije  ni  časka  oklijevalo  i  brzo  si  se  spremila.  S  Djetetom  Isusom  u  svome 
naručju  i  s  Josipom  koji  je  dijelio  tvoj  strah,  sve  ste  ostavili  da  spasite  Spasitelja  svijeta. 

O  dobri  Isuse,  sjeti  se  tjeskobe  svoje  božanske  Majke  i  sv.  Josipa  za  vrijeme  bijega  u  Egipat. 
Sjeti  se  njezinih  izbjegličkih  patnja.  Smiluj  se  svima  progonjenima  koji  su  primorani  napustiti  svoju 
kuću,  svoja  dobra  i  poći  u  progonstvo. 

Zbog  te  ljute  boli  Srca  tvoje  Majke,  molim  te,  smiluj  se  svoj  dječici  odgojenoj  daleko  od  tebe  i 
bez  tebe,  te  daruj  našoj  domovini  i  ostalom  svijetu  kršćanske  škole.  Daj  nam  snage  odreći  se  svega 
da  uščuvamo  i  ojačamo  tvoju  ljubav  u  našim  dušama.  Radi  ove  žalosti,  o  Marijo,  isprosi  mi  milost 
koju  očekujem  od  tvoje  majčinske  dobrote.  (Reci  prošnju) 

Sveti  Oče,  prikazujem  ti  patnje  Srca  Isusova  kao  i  sva  stradanja  sv.  Obitelji  u  progonstvu  i  daj  da 
narodi  i  obitelji  spoznaju  tvoja  prava  te  im  se  posve  podlože.  (Slijede  molitve  za  svaki  dan 
devetnice). 

Peti  dan:  Treća  žalost;  Isus  ostaje  u  hramu 

Sjeti  se,  Majko,  tjeskobe  koja  je  obuzela  tvoje  Srce  kada  si  kroz  tri  dana  tražila  izgubljenog 
Isusa.  Tvoje  dijete,  neizmjerna  ljubav  sinovska!  Dijete  -  Bog  koji  zna  sve,  sve  može  i  poznaje  tvoju 
bol.  Strašne  li  zbunjenosti!  Gdje  je  On?  Zašto  vas  je  ostavio?  Je  li  to  već  čas  da  On  dade  svoj  život? 

I  kad  si  ga  pronašla  medu  pismoznancima,  ti  se  klanjaš  božanskoj  Riječi,  iako  je  ne  razumiješ:  "Zar 
niste  znali  da  moram  biti  u  onome  što  je  Oca  mojega?" 

Radi  one  trodnevne  žalosti  za  vrijeme  njegove  odsutnosti,  Srce  Marijino,  pouči  nas  da  nikada  ne 
izgubimo  Isusa  i  da  ga  tražimo  bez  prestanka,  da  znamo  izgubiti  i  svoje  blagostanje,  samo  da  bismo 
njega  slijedili.  Nauči  nas  prihvatiti  tajanstvene  planove  Providnosti,  premda  ih  ne  razumijemo 

Smiluj  se  nevoljnim  majkama  koje  izgube  svoju  malu  djecu.  Smiluj  se  svima  onima  koji  su 
izgubili  Isusa.  Božanski  Spasitelju,  radi  suza  tvoje  Majke,  privuci  k  sebi  srca  izgubljena  i  narode 
koji  su  tebe  ostavili.  Privedi  ih  k  jedinstvu  Crkve.  O  Marijo,  da  bismo  opet  mogli  pronaći  Isusa,  ako 

smo  ga  izgubili,  otkrij  nam  veliko  milosrđe  njegova  Srca  u  sakramentu  sv.  ispovijedi,  koji  nam 
povraća  božanski  život. 

I  dok  se  sjećamo  tvojih  suza,  dođi  mi  u  pomoć. ..pomozi  mi,  isprosi  mi  milost  koju  molim  i  koju 
očekujem  po  tvome  zagovoru.  Sveti  Oče,  prikazujem  ti  tjeskobe  Srca  Marijina  za  vrijeme  ona  tri 
dana  odsutnosti,  da  tvoje  službenike  obdariš  vjernošću  i  ustrajnošću  u  njihovom  svetom  zvanju. 
(Slijede  molitve  za  svaki  dan  devetnice). 

Šesti  dan:  Četvrta  žalost;  Marija  susreće  Isusa  na  križnome  putu 

O,  Majko,  spomeni  se  svoje  žalosti  kada  si  susrela  Isusa  na  križnom  putu.  Vi  ste  se  samo 
pogledali.  U  kakvu  si  ga  stanju  vidjela!  Njegovo  sveto  lice  prekriveno  je  krvlju  i  popljuvano...  Puk 
prema  njemu  iskaljuje  bijes,  koji  bi  i  tebe  prestrašio  da  tvoja  vjera  nije  bila  još  jača.  Udaraju  na 
njega  koji  je  sama  ljubav  i  koji  je  dijelio  samo  ljubav. 

Tvoje  žalosno  Srce  kao  da  će  pući.  Ti  si  ga  htjela  rasteretiti,  pomoći  mu,  ali  nisi  to  mogla,  nego 
si  ga  samo  preporučila  Ocu  i  pokazala  Isusu  svoje  slomljeno,  ali  i  jako  velikodušno  Srce  s  njime 
sjedinjeno,  i  kročila  si  zajedno  s  njim  k  cilju  otkupljenja,  sve  do  sramotne  smrti  na  križu.  Vaša 
žalosna  Srca  su  se  razumjela.  Vaša  žalosna  Srca  su  se  podupirala. 

Radi  vaših  zajedničkih  boli,  o  Božanska  Srca  Isusa  i  Marije,  smilujte  se  jadnim  dušama  koje  kao 
svjetina  na  Golgoti  nastavljaju  sa  svojom  mržnjom  prema  Spasitelju.  Smilujte  se  jadnim 
grešnicima!  Gledajte  ih  onim  pogledom  kojim  ste  se  pogledali  na  križnom  putu,  pogledom,  koji  je 
prožeo  vaše  duše  posvemašnjom  ljubavlju,  koja  je  temelj  vaše  zajedničke  žrtve.  Neka  taj  pogled 
prati  umorne  duše  sve  do  njihova  susreta  s  Raspetim. 

Pogledaj  u  ljubavi,  Gospodine,  svoju  Crkvu  i  zaštiti  je.  Pomozi  njezinom  Poglavaru,  našem 
Svetom  Ocu.  Pomozi  onima  koji  trpe  za  svoju  vjeru  radi  tvojega  imena.  Pogledaj  milosrdno  na 
zemlje  u  kojima  je  vjera  progonjena,  i  radi  suza  tvoje  Majke  povrati  svuda  vjersku  slobodu  i  mir. 

Udostoj  se  svrnuti  svoj  milosrdan  pogled  i  na  mene,  na  moju  bijedu,  na  moju  slabost,  na  moje 
propuste,  na  moje  krivice.  Isprosi  mi  oproštenje,  o  Majko  prežalosna,  pomozi  mi  slijediti  Isusa,  da 
znam  nositi  svoj  križ  s  njime,  te  mi  isprosi  milost  koju  želim  i  očekujem  po  tvome  zagovoru.  Sveti 
Oče,  prikazujem  ti  sve  žalosti  Isusa  i  Marije  na  križnom  putu,  s  nakanom  da  za  ovaj  grešni  svijet 
zadobijem  milosrđe  i  spasenje.  (Slijede  molitve  za  svaki  dan  devetnice). 

Sedmi  dan:  Peta  žalost,  razapinjanje  Isusovo 

Spomeni  se,  Gospodine  Isuse,  patnji  svoje  Majke  za  vrijeme  razapinjanja.  Njezino  je  žalosno 
Srce  tuklo  kao  da  će  pući,  kada  su  krvnici  nasilno  trgali  tvoje  odijelo  prilijepljeno  na  nebrojne  rane 
tvoje,  kada  su  čekići  zabijah  čavle  koji  su  tvoje  ruke  i  noge  pribili  na  drvo  križa.  Kako  je  Majka 
tvoja  mogla  ostati  živa? 

Sjeti  se  vjere,  ufanja  i  ljubavi,  i  svih  kreposti  koje  su  nju  održale  uspravnom  podno  tvojega  Križa 
za  vrijeme  tri  sata  smrtne  borbe.  Sjeti  se  također  ljubavi  s  kojom  je  primila  tvojih  posljednjih  sedam 
riječi  koje  su  nam  otkrile  tvoje  neizmjerno  milosrđe:  "Oče,  oprosti  im,  jer  ne  znaju  što  čine." 
"Danas  ćeš  biti  sa  mnom  u  Raju." 

Pa  evo  tvoje  dragocjene  oporuke  čovječanstvu:  "Ženo,  evo  ti  sina,  sine  evo  Majke.  Onda  opet 
žalost  tvoje  duše  koja  je  dosegla  svoj  vrhunac:  "Žedan  sam!  "-žedan  naše  ljubavi,  žedan  naših  duša. 
Zatim  posvemašnja  ostavljenost  "Bože  moj,  Bože  moj,  zašto  si  me  ostavio?"  Isto  tako 
svjedočanstvo  tvoje  krajnje  ljubavi:  "Svršeno  je!"  Spomeni  se  konačno,  božanski  Spasitelju,  satrtog 
Srca  Marijina,  kada  je  Ona  čula  da  ti  predaj eš  svoju  dušu  Ocu:  "Oče.  u  tvoje  ruke  predajem  duh 
svoj."  Radi  žrtve  tvoje  Majke,  sjedinjene  s  tvojom  žrtvom  podno  Križa,  smiluj  se  grešnom 
čovječanstvu  i  spasi  ga. 

O,  Srce  Marijino,  na  Golgoti  od  boli  satrto.  Srce  prečisto,  koje  je  shvatilo  svu  strahotu  otpora 
prema  Bogu  i  rugobu  svijeta,  daj  nam  da  shvatimo  težinu  grijeha  i  vrijednost  vjernosti  Božjoj 
milosti.  Prikaži  raspetoga  Spasitelja  za  spasenje  zalutalog  svijeta,  za  spasenje  moje  siromašne  i 
jadne  duše.  Daj  mi  spoznati  ljubav  Božju  i  pomozi  mi  u  svim  mojim  teškoćama.  Gospodine  Isuse, 
prikazujemo  ti  zasluge  Marije,  tvoje  i  naše  Majke,  podno  Križa,  da  ublažimo  tvoju  božansku 
pravdu.  (Slijede  molitve  za  svaki  dan  devetnice). 

Osmi  dan:  Šesta  žalost,  probadanje  Isusa  kopljem  i  skidanje  sa  križa 

Draga  naša  Gospo  od  svetoga  Križa,  sjeti  se  svoje  boli  kada  je  vojnik  upravio  svoje  koplje  u 
Srce  Isusovo.  Tvoje  majčinsko  Srce  osjetilo  je  mač  boli  i  sve  ubode  naših  grijeha  i  naše  nehajnosti. 
sve  ubode  mržnje,  krivovjerja  i  zabluda  koje  su  učinile  duše,  tako  skupo  plaćene  neizmjernom 
ljubavlju  koja  ih  je  stvorila  i  otkupila. 

Zbog  tvoje  ljute  boli  isprosi  nam  velikodušnost  da  zadovoljimo  ljubavi  ranjenog  Srca  Isusova  u 
svemu  onomu  što  On  od  nas  očekuje  i  da  od  danas  prebivamo  u  tom  Božanskom  Srcu  za  nas 
otvorenom. 

Sjeti  se  također  svoje  neizrecive  boli  kada  si  mrtvo  tijelo  svojega  Sina,  skinutog  s  Križa,  na  ruke 
primila.  Kojom  li  si  ljubavlju,  s  kojim  li  poštovanjem  promatrala  njegove  rane  istražujući  njihovu 
dubinu!  A  u  tvoje  slomljeno  Srce  mač  je  prodirao  toliko  dublje  koliko  si  više  otkrivala  sve  ljuće 
rane  Isusove. 

Draga  naša  Gospo  probodena  Srca  od  žalosti  pod  Križem  i  ti  bi  mogla  ponoviti  mojoj  duši  riječi 
koje  si  rekla  Luciji  u  Fatimi,  pokazavši  joj  svoje  trnjem  okrunjeno  Srce: 

"Gledaj  moje  Srce  posve  razderano  tmjem  koje  mi  ljudi  svaki  čas  zabadaju  svojim  psovkama  i 
nezahvalnostima.  Nastoj  me  barem  ti  utješiti." 

Žalosno  Srce  Marijino,  ja  te  želim  utješiti  ljubeći  Isusa  i  želim  pridobivati  duše  za  njegovu 
ljubav.  Isprosi  mi  tu  milost  i  učini  me  apostolom  tvojega  kraljevstva.  Ali  pogledaj  i  moje  brige; 
posreduj  za  mene  svom  svojom  majčinskom  ljubavlju  te  mi  isprosi  milost  koju  od  tvoje  dobrote 
očekujem. 

Sveti  Oče,  prikazujem  ti  rane  Božanskog  Spasitelja,  osobito  one  njegova  ranjenoga  Srca,  kao  i 
mačem  probodeno  Srce  njegove  svete  Majke,  da  postignemo  ozdravljenje  naših  duša.  ( Slijede 
molitve  za  svaki  dan  devetnice) 

Deveti  dan:  Sedma  žalost,  Isusov  ukop 

Sjeti  se,  Majko,  svoje  boli  kada  je  trebalo  pokopati  tijelo  Sina  tvojega,  kolike  li  žalosti  za  tvoje 
Srce:  ne  moći  više  gledati  ono  milo  lice!  O,  dobri  Isuse!  Spomeni  se  posljednjega,  pogleda  svoje 
Majke  na  tvoje  nekada  lijepo,  a  sada  izobličeno  lice  i  sjeti  se  sve  skrbi  koju  je  Ona  uložila  oko 
spremanja  tvojega  tijela. 

Spomeni  se  samilosti  koju  je  osjetilo  prežalosno  njezino  Srce  kada  te  vidjela  u  grob  položenog. 
U  tom  krajnjem  poniženju  Ona  ti  je  kao  zadovoljštinu  prikazala  svoju  prečistu  ljubav  i  žrtvu 
svojega  neizrecivog  mučeništva,  zajedno  s  tvojim  otkup iteljskim  patnjama. 

Spomeni  se  zatim  nepokolebive  vjere  koja  je  podržavala  tvoju  svetu  Majku,  jer  Ona  je  vjerovala 
u  tvoje  uskrsnuće  te  ga  i  očekivala.  Sjeti  se  također  njezina  satrtoga  Srca  koje  je  željelo  biti  s  tobom 
pokopano,  da  te  ne  ostavi  i  ne  prestane  se  tebi  klanjati.  O,  Marijo! 

Zbog  te  neizmjerne  boli  srcima  koja  su  ožalošćena  gubitkom  dragih  osoba,  smiluj  se 
bolesnicima,  progonjenima,  svima  onima  koji  trpe.  Pomozi  im,  utješi  ih.  Smiluj  se  dušama  u 
Čistilištu...  pokojnicima  koji  su  nas  poznavali.  Prikaži  svojih  Sedam  žalosti  Srcu  Isusovu  za  njihovo 
oslobađanje.  Smiluj  se  i  meni,  isprosi  mi  vjernost  u  svim  mojim  dužnostima,  zdravlje  mojoj  duši  te, 
ako  je  to  na  slavu  Božju,  daj  mi  milost  koju  molim  od  tvoje  majčinske  dobrote. 

Smiluj  se  našoj  domovini,  te  joj  isprosi  da  bude  uvijek  vjerna  Crkvi  Isusa  Krista.  Isprosi 
uskrsnuće  dušama  koje  su  zbog  grijeha  mrtve  božanskom  životu,  isprosi  nam  svećenička  i 
redovnička  zvanja  koja  će  dušama  darivati  Krista  i  širiti  Božje  Kraljevstvo  na  zemlji.  Amen. 

Sveti  Oče,  prikazujem  ti  okrvavljeno  Spasiteljevo  tijelo  u  grob  položeno,  i  neizmjernu  bol 
presvete  Majke  kao  prošnju  za  povratak  izgubljenih  duša  u  jedinstvo  Crkve.  ( Slijede  molitve  za 
svaki  dan  devetnice) 

Posveta  pobožne  osobe 

(B.  Petit) 

Žalosno  i  Bezgrešno  Srce  Marijino,  božansko  i  čisto  prebivalište,  zakrili  moju  dušu  svojim 
majčinskim  zagovorom,  da  bi  ona,  uvijek  bila  vjerna  glasu  Isusovu,  mogla  udovoljiti  njegovoj 
ljubavi  te  vršiti  njegovu  božansku  volju. 

Želim,  Majko  moja,  da  mi  uvijek  pomažeš  svojom  otkupitelj skom  suradnjom,  da  se,  živući  u 
povezanosti  s  tvojim  Srcem,  potpuno  sjedinim  sa  Srcem  tvoga  božanskoga  Sina.  Približi  me 
njegovu  Srcu  putem  kreposti  i  žalosti  tvojega  Bezgrešnog  Srca.  Štiti  me  uvijek.  Amen 

Posveta  prežalosnom  i  Bezgrešnom  Srcu  Marijinu 

(Za  privatnu  uporabu  vjernicima  sastavili  monasi  kamaldolesi) 

Srce  Isusovo,  kopljem  probodeno,  koje  si  nas  toliko  ljubilo  i  koje  nas  toliko  želiš  spasiti,  daj  da  i 
ja  tebe  ljubim  i  da  ti  budem  vjeran.  Radi  toga,  o  moj  dobri  Spasitelju,  posvećujem  se  prežalosnom 
i  bezgrešnom  Srcu  tvoje  ljubljene  Majke. 

Da,  mila  Majko  Božja,  tebi  se  posvećujem,  tebi  se  potpuno  predajem  zauvijek  i  se  uzdam  u  tvoje 
prežalosno  i  Bezgrešno  Srce,  da  me  Ti  nadahnjuješ  i  upravljaš  u  ljubavi  prema  tvome  Božanskom 
Sinu.  Učini  da  moje  srce  ne  bude  više  isprazno  srce,  nego  da  ono,  raspaljeno  vatrom  tvoga  Srca, 
potpuno  prione  uz  Boga  te  u  ljubavi  i  služi  tvom  Božanskom  Sinu. 

O  sveta  Srca  Isusa  i  Marije,  koji  ste  uvijek  bili  sjedinjeni  u  djelu  našega  spasenja,  spasite  mene, 
spasite  nas,  spasite  Crkvu  i  cijeli  svijet,  i  učinite  srce  moje  po  vašim  Srcima.  O  Marijo,  bez  grijeha 
začeta,  moli  za  nas  koji  se  tebi  utječemo.  Prežalosno  i  Bezgrešno  Srce  Marijino,  moli  za  nas!  Ti  si 
najveći  zalog  kojim  raspolažemo  da  ganemo  ljubav  Oca  i  Srce  Sina. 

6.  2.  Litanije  prežalosne  Djevice  Marije 

(Ove  litanije  sastavio  je  papa  Pio  VII) 


Gospodine,  smiluj  se! 

Kriste,  smiluj  se!  Gospodine,  smiluj  se! 

Kriste,  čuj  nas!  Kriste,  usliši  nas! 

Oče  nebeski,  Bože,  smiluj  se  nama! 

Sine,  otkupitelju  svijeta,  Bože,  smiluj  se  nama! 
Duše  Sveti,  Bože,  smiluj  se  nama! 

Sveto  Trojstvo,  jedan  Bože,  smiluj  se  nama! 

Sveta  Marijo,  moli  za  nas! 

Sveta  Bogorodice, 

Sveta  Djevo  djevica, 

Majko  Propetoga, 

Majko  ožalošćena, 

Majko  tužna, 

Majko  zapuštena, 

Majko  ucvijeljena, 

Majko  rastužena, 

Majko  lišena  svoga  Sina, 

Majko  mačem  probodena, 

Majko  bolima  pritisnuta, 

Majko  tugama  napunjena, 

Majko  prežalosna, 

Vrelo  suza, 

Ogledalo  strpljivosti, 

Hridino  postojanosti, 

Nado  očajnika, 

Utočišće  zapuštenih, 

Štite  progonjenih, 

Utjeho  nevoljnih, 

Liječe  bolesnih, 

Jakosti  slabih, 

Luko  utopljenika, 

Zaklone  od  oluja, 

Utočište  žalosnih, 

Strahoto  neprijatelja  Božjih, 

Blago  pravovjernih, 

Obrano  apostola, 

Kruno  mučenika, 

Svjetlo  ispovjednika 
Bisere  djevica, 

Radosti  svih  svetih, 

Jaganjče  Božji  ,koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se  Gospodine! 

6.  3.  Molitve  i  razmatranja  svetaca 

Upravo  Ona  ga  je  dojila,  branila,  uzdržavala,  odgajala  i  žrtvovala  za  nas 

(Sv.  Ljudevit  Montfortski) 

Bog  Sinje  sišao  u  njezino  djevičansko  krilo,  kao  novi  Adam  u  svoj  zemaljski  raj,  naslađivati  se  i 
otajstveno  izvoditi  čudesa  milosti.  Bog,  koji  je  postao  čovjekom,  smatrao  je  svojom  slobodom  svoje 
utamničenje  u  Marijinu  krilu;  svoju  je  snagu  pokazao  kad  je  pustio  da  ga  nosi  ova  djevojčica.  Držao 
je  svojom  i  Očevom  slavom  sakriti  svoj  sjaj  u  svakome  stvoru  na  ovoj  zemlji  i  otkriti  ga  samo 
Mariji.  Proslavio  je  svoju  nezavisnost  i  svoje  veličanstvo  oviseći  o  ovoj  ljubeznoj  Djevici  u  svom 
začeću,  u  svom  rođenju,  u  svom  prikazanju  u  hramu,  u  svom  skrovitom  životu  kroz  trideset  godina, 
sve  do  svoje  smrti  kojoj  je  htio  da  i  Ona  prisustvuje,  da  s  njom  zajedno  prinese  jednu  te  istu  žrtvu  i 
da  se  s  njezinom  privolom  žrtvuje  Vječnome  Ocu,  kao  nekoć  Izak  Abrahamovom  privolom  Božjoj 
volji  (usp.Pos  22,2).  Upravo  Ona  gaje  dojila,  branila,  uzdržavala,  odgajala  i  žrtvovala  za  nas. 

Marija,  Majka  boli 

(sv.  Alfons  Liguori) 

Kako  nazivamo  Isusa  Kraljem  boli  i  Kraljem  mučenika,  jer  je  u  svom  životu  trpio  više  nego  li  svi 
ljudi,  tako  nazivamo  s  punim  pravom  i  Mariju  Majkom  boli  i  Kraljicom  mučenika,  jer  je  trpjela 
najveće  boli,  što  ih  je  ikada  tko  mogao  pretrpjeti  iza  muka  njenoga  Sina.  Ne  možemo  sumnjati,  daje 
Marija  uistinu  mučenica.  Da  bude  netko  mučenikom,  dostaje  po  neospornom  mišljenju,  da  pretrpi 
smrtnu  muku,  makar  i  ne  uslijedi  uistinu  smrt.  Po  sv.  Tomi  dovoljno  je  za  čast  mučenika,  da 
posjedujemo  najsavršeniji  stupanj  poslušnosti,  tako  da  smo  pripravni  žrtvovati  svoj  život.  Marija 
nije  postala  mučenicom,  kako  primjećuje  sv.  Bernard,  po  krvničkom  maču  nego  po  svojim  gorkim 
duševnim  patnjama. 

Iako  krvnički  mač  nije  ranio  njezino  tijelo,  bilo  je  njezino  blagoslovljeno  Srce  probodeno  mačem 
boli  radi  muka  njezinoga  Sina,  a  ta  bol  bijaše  dovoljna,  daje  usmrti  ne  jedanom  nego  tisuću  puta, 
Muka  je  Kristova,  kako  kaže  sv.  Bernard,  počela  već  njegovim  rođenjem;  tako  je  i  Marija,  koja  je  u 
svemu  slična  svomu  Sinu,  trpjela  cijeli  svoj  život.  Ime  Marija  osim  drugoga  značenja  znači  i 


519 


»gorčinu  mora«.  Kao  što  je  more  gorko  i  slano,  tako  je  i  život  Marijin  bio  uvijek  pun  gorčine  radi 
muke  Spasiteljeve,  koja  joj  je  neprestano  lebdjela  pred  očima.  Marija  je  jasno  spoznala  i  znala,  da 
će  Spasitelj  umrijeti  na  okrutan  način,  zato  je  bila  puna  srdačne  sućuti  prema  nedužnom  Spasitelju  i 
prije  nego  je  postala  njegovom  Majkom. 

Taje  bol  pogotovu  neizmjerno  porasla,  kada  je  postala  Majkom  Spasitelj evom.  Poradi  svih  tih 
muka,  koje  je  imao  pretrpjeti  njezin  jadni  sin,  bila  je  cijeli  svoj  život  mučenica.  Opat  Rupert  stavlja 
u  usta  blažene  Djevice  slijedeće  riječi;  »O  Bogom  izbavljene  duše,  draga  moja  djeco,  ne  žalite  me 
samo  radi  patnji  prigodom  smrti  moga  preljub ljenoga  Sina.  Mač  boli,  koji  mi  je  navijestio  Šimun, 
probadao  je  cijeli  život  moju  dušu.  Kada  sam  ga  dojila  mlijekom,  kada  mi  je  počivao  u  naručju,  već 
sam  mislila  na  njegovu  gorku  smrt.  Promislite  dakle,  kako  dugo  i  gorko  sam  morala  trpjeti«. 

»Provela  sam  cijeli  svoj  život  u  boli  i  suzama,  jer  moja  patnja  i  sućut  prema  mojemu 
prelj ubijenomu  Sinu  nije  nikada  nestala  pred  očima  mojim.  Uvijek  sam  gledala  muku  i  smrt,  koju  je 
imao  pretrpjeti«.  Blažena  Djevica  je  sama  objavila  sv.  Brigiti,  da  joj  je  čak  i  poslije  smrti  i  uzašašća 
njezinoga  Sina  njegova  muka  bila  uvijek  na  pameti.  Srce  njezino,  puno  neizrecive  ljubavi,  bavilo  se 
tom  mišlju  ne  samo  pri  jelu  nego  i  pri  poslu.  Poradi  toga  i  piše  Tauler:  »Cijeli  je  život  Marijin  bio 
neprekidna  patnja,  jer  je  nosila  u  svom  srcu  samo  tugu  i  bol«. 

Vrijeme  obično  ublažuje  bol  ucviljenih.  Nije  tako  bilo  kod  Marije,  jer  su  njezine  boli  porasle  s 
vremenom.  Isus  je  sve  više  očitovao  svoju  ljepotu  i  ljubežljivost,  što  je  više  rastao  u  dobi.  Jednako 
se  sve  više  približavalo  vrijeme  njegove  smrti,  vrijeme  njegova  raspeća  na  Kalvariji,  i  tako  je 
danomice  rasla  bol  u  duši  Marijinoj,  da  ga  mora  na  ovom  svijetu  izgubiti,  jer  će  On  umrijeti 
strašnom  smrću  u  neizrecivoj  muci.  »Kao  što  raste  ruža  među  trnjem«,  reče  anđeo  sv.  Brigiti,  »tako 
je  godinama  rasla  patnja  Majke  Božje.  Rasla  je  ruža,  ali  je  raslo  i  trnje,  i  tako  je  i  ova  izabrana  ruža 
Gospodinova  bila  sve  više  mučena  trnjem  tuge  i  boli,  što  je  više  napredovala  u  dobi.  »Marija  je 
trpjela  duševne  boli,  a  drugi  su  mučenici  trpjeli  tjelesne  muke«.  »Muke  duše«,  kako  reče  Gospodin 
sv.  Katarini  Sijenskoj,  »ne  možemo  usporediti  s  tjelesnim  mukama«. 

O  tomu  piše  Arnold  iz  Chartresa:  »Da  smo  bih  prisutni  na  Kalvariji  kod  smrti  Gospodinove,  kod 
one  velike  žrtve  neokaljanoga  Jaganjca,  bili  bismo  ondje  vidjeli  dva  velika  oltara  za  žrtve:  jedan  je 
bio  tijelo  Kristova,  a  drugi  Srce  Marijino.  Sin  je  u  neizrecivim  mukama  žrtvovao  svoje  tijelo  na 
drvu  križa,  a  u  isto  je  vrijeme  Marija  svojom  sućuti  u  duši  žrtvovala  Bogu  u  neizrecivim  bolima 
svoje  Srce«. 

Marija  je  žrtvovala  svoga  božanskoga  Sina,  a  drugi  su  mu  mučenici  žrtvovali  svoj  vlastiti  život. 
Sv.  Antonin  kaže,  da  je  Mariji  život  njezinoga  Sina  bio  neprispodobivo  miliji  od  njezinoga 
vlastitoga  života.  Poradi  toga  trpjela  je  Marija  u  svom  srcu  ne  samo  boli,  što  su  mučile  tijelo 
njezinoga  Sina,  nego  joj  je  i  pogled  na  te  boli  zadavao  mnogo  veće  boli,  nego  da  ih  je  morala  sama 
trpjeti.  Budući  daje  Marija  neizrecivo  ljubila  svoga  jedinoga  Sina,  trpjela  je  gledajući,  kao  što  je  On 
trpio,  na  vlastitom  tijelu.  Udarci  bičem,  trnje,  križ,  sva  zlostavljanja  riječju  koja  ranjavahu  nedužno 
tijelo  Kristovo,  probadala  su  u  isto  vrijeme  materinje  Srce  Marijino  koje  je  ljubilo.  Sv.  Laurencije 
Justinijan  uvjerava  nas,  daje  Srce  Marijino  priličilo  zrcalu,  u  kojem  su  se  mogle  vidjeti  sve  pogrde, 
udarci,  rane,  jednom  riječju  sve,  što  je  Isus  morao  trpjeti.  Sv.  Bonaventura  veli,  da  su  se  tako  sve 
rane  tijela  Kristova  ujedinile  u  Srcu  Marijinom. 

Marija  je  trpjela  bez  ikakve  utjehe,  a  mučenici  naprotiv  puni  utjehe.  To  je  neizmjerno 
ogorčavalo  mučeništvo  Majke  Božje.  Mučenici  su  istina  trpjeli  strašne  muke,  ali  su  im  te  muke 
omiljele,  jer  im  ih  je  osladila  ljubav  prama  Isusu  Kristu.  Velike  je  muke  trpio  Bonifacije,  jer 
noževima  razrezaše  njegovo  tijelo,  pod  nokte  mu  zatjeraše  oštre  šiljke,  usta  mu  zališe  tekućim 
olovom,  pa  je  ipak  neumorno  klicao:  »Hvala  ti,  Gospodine  Isuse  Kriste«.  Što  su  sveti  mučenici  više 
ljubili  Isusa,  to  su  manje  osjećali  svoje  muke  i  boli.  Jest,  sama  pomisao  na  muke  njihovoga  raspetog 
Spasitelja  mogla  ih  je  potpuno  utješiti.  Samo  Marija,  majka  boli,  nije  mogla  crpsti  utjehe  iz  svoje 
ljubavi  prema  Isusu  promatrajući  njegovu  muku. 

Jedini  uzrok  Marijinih  boli  bila  je  muka  njezinoga  Sina,  a  u  isto  vrijeme  ju  je  mučila  ljubav 
prema  Sinu  Isusu.  Njezino  mučeništvo  je  baš  bilo  u  tomu,  što  je  vidjela  svoga  nedužnoga  Sina 
toliko  trpjeti,  a  Ona  je  gajila  prema  njemu  najsrdačniju  sućut.  Što  ga  je  više  ljubila,  to  je  gorča  i 
neutješnija  bila  njezina  bol  »Velika  je  kao  more  tvoja  nevolja,  tko  će  te  izliječiti?«  —  O  Kraljice 


520 


Neba,  drugim  je  mučenicima  ljubav  umanjivala  muku  i  iscijelila  rane;  tko  može  ublažiti  tvoju  tugu, 
tko  će  iscijeliti  bolne  rane  tvoga  srca  —  reci,  tko  ih  može  iscijeliti?  Tvoj  Sin,  koji  bi  te  jedini  mogao 
utješiti,  svojom  je  mukom  jedini  uzrok  tvojih  boli.  Tvoja  je  ljubav  prema  njemu  i  tvoje  cijelo 
mučeništvo. 

»Druge  mučenike«,  kako  piše  sv.  Diaz,  »slikamo  s  njihovim  mučilima:  Pavla  s  mačem,  sv. 
Andriju  s  Križem,  sv.  Lovru  s  roštiljem,  a  Mariju  slikamo  s  njezinim  mrtvim  Sinom  u  naručju,  jer  je 
po  ljubavi,  koju  je  prema  njemu  gajila,  postao  oružjem  njezinoga  mučeništva«. 

Zamislimo  bi.  Djevicu  Mariju,  kako  gleda  svoga  Sina,  gdje  umire  na  križu  i  pri  tom  primjenjuje  s 
pravom  na  sebe  riječi  Jeremije  proroka,  pa  nam  dovikuje:  »O  vi  svi,  koji  prolazite  putem,  pogledajte 
i  vidite,  ima  li  boli,  kao  što  je  moja  bol?  O  vi  svi,  što  živite  na  zemlji,  a  nemate  sućuti  prema  meni, 
pogledajte  me  bar  malo  sada,  gdje  vlastitim  očima  vidim  svoga  preljub ljenoga  Sina  umirati; 
promislite,  mogu  li  svi  što  trpe  i  stradaju,  naći  bol,  koja  bi  bila  mojoj  jednaka!«  »Ne«,  odgovara  sv. 
Bonavenitura,  »ni  ma  koja  bol  nije  gorča  od  tvoje,  jer  nitko  nije  nikada  imao  tako  ljubaznoga  Sina«. 

Isto  tako  kaže  i  sv.  Laurencije  Justinijan:  »Nikada  nije  bilo  ljubeznijega  sina  od  Isusa,  nikada 
majke,  koja  je  ljubila  kao  Marija.  Nije  dakle  nikada  ni  ma  kakova  ljubav  priličila  ljubavi  Marijinoj, 
kako  bi  onda  ikakva  bol  mogla  priličiti  boli  Marijinoj?«  Poradi  toga  uvjerava  sv,  Ildefons  bez 
promišljanja,  da  smo  premalo  rekli,  velimo  li,  da  bol  Marijina  nadmašuje  muke  sviju  ljudi  zajedno. 
Tako  piše  i  sv.  Bazilije  iz  Seleucije:  »Kao  što  sunce  nadmašuje  sjajem  sve  zvijezde,  tako  premašuju 
patnje  Marijine  boli  sviju  ljudi«. 

Sv.  Bonaventura  pita  bi.  Djevicu:  »Zašto  si  se,  o  Gospe  moja,  htjela  žrtvovati  na  Kalvariji?  Zar 
nije  bilo  dosta  za  naše  spasenje,  da  se  dao  razapeti  sam  Bog!  Zar  si  ti,  Majka  njegova,  morala  biti  s 
njim  razapeta?«  Smrt  je  Isusova  bila  sigurno  dosta,  da  izbavi  ovaj  svijet,  da,  tisuću  svjetova.  Marija 
naša  preljubezna  Majka,  htjela  je  nešto  i  sama  doprinijeti  za  naše  spasenje  svojom  mukom  i  bolima, 
koje  je  pretrpjela  na  Kalvariji.  Sv.  Albert  Veliki  piše:  »Moramo  li  našemu  Spasitelju  zahvaljivati  na 
mukama,  koje  je  pretrpio  radi  nas,  to  moramo  zahvaljivati  i  Majci  Božjoj  na  mukama,  koje  je 
dragovoljno  pretrpjela  za  naše  spasenje  pri  smrti  svoga  Sina.  Kažemo  »dragovoljno«,  jer  je  anđeo 
objavio  sv.  Brigiti,  da  bi  naša  preljubezna  i  milosrdna  majka  pretrpjela  radije  sve  moguće  muke, 
nego  da  se  ljudi  ne  spase  i  propadnu. 

Neizmjerna  ljubav  Marijina  zaslužuje  sigurno  našu  zahvalnost.  Dokažimo  je  barem  time,  da 
često  mislimo  na  njezine  boli  i  da  osjećamo  samilost.  Majka  Božja  potužila  se  jednom  sv.  Brigiti,  da 
uopće  malo  ljudi  i  misli  na  njezine  boli.  Zato  je  osobito  opomenula  sveticu:  »I  ako  me  mnogi 
zaboravljaju,  ne  zaboravi  me  barem  ti,  kćeri  moja;  gle,  koliko  sam  trpjela,  nasljeduj  me,  koliko 
možeš  i  suosjećaj  sa  mnom«.  Slijedeći  nam  događaj  pokazuje,  kako  je  Majci  Božjoj  ugodno 
sjećanje  na  njezine  boli.  Godine  1239.  ukazala  se  Marija  sedmorici  svojih  vjernih  službenika, 
kasnijim  utemeljiteljima  Reda  Servita.  U  rukama  je  držala  crno  odijelo  i  zapovjedi  im,  hoće  li  joj 
omiljeti,  neka  često  misle  na  njezine  boli  i  kao  spomen  na  te  boli  nose  žalobno  odijelo.  —  Sam  je 
božanski  Spasitelj  objavio  sv.  Veroniki  iz  Binaska,  da  mu  je  donekle  milije,  suosjećamo  li  patnje 
njegove  Majke  nego  li  njegovu  vlastitu  bol  i  muku.  »Kćeri  moja«,  reče  joj,  »sigurno  su  mi  drage 
suze  prolivene  radi  moje  muke;  no  jer  neizmjerno  ljubim  svoju  Majku  Mariju, "još  mi  je  milije 
razmatranje  onih  boli,  što  ih  je  pretrpjela  prigodom  moje  smrti. 

Božanski  je  Spasitelj  obećao  osobite  milosti  onima,  koji  pobožno  štuju  žalosti  Marijine,  Po 
kazivanju  Pelbartusa  sv.  Elizabeti  od  Schonaua  bude  sapćeno  slijedeće:  Poslije  Marijina  uznesenja 
na  Nebo  veoma  je  žudio  sv.  Ivan  apostol  još  jedanput  vidjeti  bi.  Djevicu  Mariju.  Gospodin  mu 
udijeli  tu  milost.  Njegova  predraga  Majka  mu  se  ukaza,  a  pratio  ju  je  njezin  božanski  Sin.  Sveti  je 
Ivan  čuo  kako  je  Marija  molila  osobitu  milost  za  štovatelje  njenih  žalosti.  Božanski  Spasitelj  im 
obeća  ove  četiri  milosti.  Prvo:  milost  prave  pokore  poradi  njihovih  grijeha  prije  smrti.  Drugo:  svoju 
moćnu  zaštitu  u  svim  njihovim  bolima  i  nevoljama,  osobito  u  času  njihove  smrti.  Treće:  posebnu 
postojanu  pobožnost  prema  njegovoj  gorkoj  muci  kao  i  osobitu  nagradu  zato  na  nebesima.  Četvrto: 
povjerit  će  ih  rukama  svoje  preljubijene  Majke  Marije,  da  Ona  po  svojoj  volji  s  njima  gospoduje,  pa 
da  im  isprosi  sve  milosti,  koje  Ona  želi. 

Hvalospjev  patnjama  presvete  Djevice  podno  križa 

(Sv.  Ljudevit  Montfortski) 

Promatrajmo  ožalošćenu  Mariju  podno  križa  Spasiteljeva.  Pogledajmo  njenu  svetu  dušu 
probodenu  oštricom  žive  boli.  Ona  cvili  i  uzdiše  u  poletima  patnje  ljubavi.  Marija  trpi  veliko 
mučeništvo  skriveno  našim  očima.  Umirući  Isus  je  njezina  muka.  Ljubav,  njeno  najveće 
mučeništvo.  Njeno  srce  je  velika  žrtva.  O  Bože  kako  je  velika  njezina  patnja.  Videći  na  sramnom 
drvu  križa  predmet  svih  svojih  želja  Ona  trpi  u  duši  više  od  svih  mučenika. 

Marija  osjeća  iste  udarce  kao  i  njen  predragi  umirući  Sin.  To  je  jedinstven  odjek  njegovih 
povika  i  istinski  odraz  njegove  patnje.  Suze  teku  obilno,  Ona  drhti,  gubi  svijest,  tijelo  je  klonulo,  ali 
ga  njena  velika  ljubav  krijepi.  Grešnici,  mi  svojim  grijesima  činimo  od  Marije  i  Isusa  dvije  nevine 
žrtve.  Ah!  Ne  griješimo  nikada  više.  O  naša  božanska  Učiteljice,  suosjećamo  s  tobom.  Svojim 
srcem,  punim  nježnosti,  moli  svog  predragog  Sina  za  nas.  Probodi  naše  srce  strjelicom  ljubavi 
svoga  Srca  kako  bi  u  njemu  načinila  ranu  te  tako  i  mi  uzmemo  udjela  u  tvojoj  boli.  Učini  nas 
dionicima  tvojih  patnji,  o  Majko  lijepe  ljubavi,  da  bismo  okajali  svoje  grijehe  i  dali  ti  neku 
zadovoljštinu. 


Mrtvom  Isusu  u  Marijinom  krilu 

(o.  J.  Vlahović) 

Isuse,  Otkupitelju  svijeta,  vladaru  vjekova,  raskajana  srca  klanjam  se  tvom  izranjenom  i  mrtvom 
tijelu  u  krilu  tvoje  prežalosne  Majke!  Živa  privrženost  spram  goruće  ljubavi,  koju  si  mi  svojim 
djelima  dokazao,  privlači  me  tvojim  presvetim  ranama,  da  ih  izljubim  i  suzama  natopim.  A  kako  da 
k  tebi  pristupim,  ljubavi  moja,  kad  sam  ti  ja  isti  te  rane  zadao?  Bojim  se  do  njih  doći,  da  ih  svojim 
dahom  ne  obesčastim,  da  ih  svojim  doticajem  ne  povrijedim!  Ne  smijem  ni  pogled  na  tebe  mrtvoga 
iz  strahopoštovanja,  da  ne  uskipi  ta  pravedna  Krv,  kojom  je  obliveno  tvoje  presveto  tijelo.  S  toga, 
kao  grešnik  prignutih  koljena,  glavom  k  zemlji  pognutom,  ispovijedam  svoje  grijehe,  te  pokorno 
vapijem:  Smiluj  se,  ubijeni  Isuse  onome  zbog  čijih  si  grijeha  umro!  Prežalosna  Majko  Marijo  zbog 
ljute  boli  i  gorčine  koja  je  mučila  tvoje  premilo  majčino  Srce,  kad  si  u  svom  krilu  držala  mrtvo 
tijelo  svoga  Isusa,  prikaži  mu  moje  skrušeno  srce  i  isprosi  mi  milost  da  mu  budem  vjeran. 

Žalosnoj  Gospi 

(Sv.  Alfons  Marija  Liguori) 

Žalosna  Majko  Isusova  i  moja!  Pridružujem  se  Tvojim  bolima,  koje  si  osjećala  prigodom  muke  i 
smrti  Tvoga  dragoga  Sina,  a  moga  ljubljenog  Otkupitelja.  Zahvaljujem  ti  za  sve  ono,  što  si  i  Ti 
pretrpjela  za  naše  spasenje.  Grešnik  sam  i  nemam  drugog  uzdanja,  da  se  spasim,  osim  po  zaslugama 
smrti  Tvoga  Sina.  Molim  Te,  za  ljubav  onog  Sina  koga  si  ti  pratila  u  Njegovim  mukama  i  na 
Kalvariji  na  svoje  krilo  mrtva  primila,  da  mi  po  zaslugama  te  presvete  muke  isprosiš  oproštenje 
mojih  grijeha,  sretnu  smrt  i  vječno  spasenje.  Amen. 

Žalosna  Majko,  pomozi  nam 

(Sv.  Gaspar  Bufalo) 

O  Bezgrešna  i  Žalosna  Marijo  zbog  nas  si  bila  podno  Križa.  Ti  si  u  svoje  Srce  prihvaćala 
Krv  koju  je  Tvoj  Sin  prolijevao,  trpjela  si  u  Srcu,  trnje  i  čavle  koji  su  ga  mučili  i  primala  nas  za 
svoje  sinove,  daj  da  ostanemo  u  tvome  slatkom  Srcu.  Marijo  lijepo  je  s  tobom  stajati  podno  Križa, 
Majko  Božja  i  Majko  naša,  Odvjetnice  grešnika,  Posrednice,  Gospodarice  svemira,  Učiteljice 
istine... Slatka  Majko  nauči  nas  ljubiti  Isusa,  nasljedovati  njegove  kreposti,  njega  koji  je  Učitelj  na 
Križu,  i  pobudi  u  nama  gorljivost  da  utolimo  žeđ  našega  Spasitelja  koji  je  žedan  duša.  Žalosna 
Majko,  pomozi  nam  da  se  penjemo  putem  Kalvarije  između  Isusa  koji  nosi  Križ  i  Tebe  koja  ga 

slijediš,  da  tako  prispijemo  na  sveto  brdo  Božje.  Marijo  Majko  naša  daj  da  zagrlimo  Križ,  da  živimo 
sjedinjeni  u  tvom  Srcu. 

Gospe,  tko  da  s  tobom  ne  sažaljeva 

(Sv.  Gema  Galgani) 

Majko  moja  gdje  da  te  pronađem?  Ti  si  uvijek  kod  Isusovih  nogu.  Majko  moja,  koliko  si 
trpjela  kad  si  vidjela  mrtvog  Isusa,  kad  si  se  morala  od  njega  odvojiti.  Kako  si  mogla,  Majko  moja, 
reci  mi,  kako  si  mogla  gledati  Isusa  pribijena  na  križu?  Tko  da  se  ne  sažali  nad  tobom,  Majko  moja? 
Vidim  da  se  nisi  mogla  zasitit  u  promatranju  njegovih  rana.  Je  li  moguće  ne  ljubiti  tebe  koja  si 
toliko  trpjela  za  mene?  Tko  da  s  tobom  ne  sažaljeva,  oh  kad  bih  mogla. .  .0  koje  li  tvoje  muke,  Isusa 
se  više  nije  prepoznavalo.  O  Bože,  Isus  je  mrtav,  Majka  plače,  a  samo  ja  da  ostanem  bezosjećajna? 
Ne  vidim  samo  jednu  žrtvu,  vidim  ih  dvije:  jednu  Isusovu,  drugu  Marijinu. 

Majko  moja,  da  te  netko  vidi  s  Isusom  ne  bi  znao  reći  tko  će  prije  izdahnuti,  Ti  ili  Isus?  Koje 
li  samilosti  promatrati  te  svake  subote  pod  Križem.  A  najveća  mi  je  bol  to  što  sam  ja  bila  uzrokom 
tvoje  žalosti.  Ako  Ti  mogu  biti  olakšanje  ove  moje  male  patnje,  primi  ih  Majko  moja.  O  kako  si 
ožalošćena,  Majko  moja.  Tko  je  bio  uzrokom  tolikoj  boli?  Ja,  ja  sam  ti  ih  prouzrokovala  onim 
mačem.  Skinite,  skinite  Isusa  s  križa,  inače  će  moja  Majka  umrijeti... skinite  ga,  skinite  ga!  Znam  da 
je  patnja  toliko  velika  da  se  može  nazvati  ljuta  bol.  O  kako  umiješ  prihvatiti  Križ  za  mene,  i  za  sve 
duše  koje  žele  živjeti  bez  križa!  O  Isuse  moj,  o  Majko  moja! 

Sedam  žalosti  Presvetog  Srca  Marijina 

(Iz  molitvenika  Srce  Marijino  od  p.  Hattlera) 

Bože,  u  pomoć  mi  priteci!  Gospodine,  pohiti  mi  u  pomoć!  Slava  Ocu  i  Sinu  i  Duhu  Svetome. 
Kako  bijaše  na  početku,  tako  i  sada  i  svagda  u  vijeke  vjekova.  Amen. 

1.  Majko  Marijo,  suosjećam  s  tobom  zbog  žalosti,  koju  je  tvoje  nježno  Srce  osjetilo  kad  je  čulo 
proročanstvo  svetoga  starca  Šimuna.  O,  ljubezna  Majko,  po  tvom  ožalošćenom  Srcu  isprosi  mi  od 
Boga  krepost  poniznosti  i  dar  svetoga  straha  Božjega.  Zdravo  Marijo  ... 

2.  Žalosna  Majko  Božja,  suosjećam  s  tobom  zbog  onoga  straha,  koji  je  tvoje  nježno  Srce  osjetilo 
kod  bijega  u  Egipat  i  za  vrijeme  tvoga  boravka  u  tuđoj  zemlji.  O,  ljubezna  Majko,  po  ovoj  bojazni 
tvoga  Srca  isprosi  mi  krepost  darežljivosti,  osobito  prema  siromasima,  i  dar  pobožnosti.  Zdravo 
Marijo... 

3.  Žalosna  Majko  Božja,  suosjećam  s  tobom  zbog  straha,  koji  je  obuzeo  tvoje  brižno  Srce,  kad  se 
tvoj  mili  Isus  izgubio.  O,  ljubezna  Majko,  po  tvom  zabrinutom  Srcu  isprosi  mi  krepost  čistoće  i  dar 
znanja.  Zdravo  Marijo... 

4.  Žalosna  Majko  Marijo,  suosjećam  s  tobom  zbog  groze,  koja  je  obuzela  tvoje  majčinsko  Srce  kad 
si  susrela  Isusa  kako  nosi  teški  križ.  O,  ljubezna  Marijo,  po  tvom  ljupkom  Srcu  punom  boli  isprosi 
mi  krepost  strpljivosti  i  dar  jakosti.  Zdravo  Marijo... 

5.  Žalosna  Majko  Marijo,  suosjećam  s  tobom  zbog  muka,  koje  je  tvoje  jako  Srce  podnijelo,  kad  si 
gledala  Isusa  na  križu  u  smrtnoj  borbi.  O,  ljubezna  Majko,  po  tvom  bolnom  Srcu  isprosi  mi 
krepost  umjerenosti  i  dar  savjeta.  Zdravo  Marijo... 

6.  Žalosna  Majko  Marijo,  suosjećam  s  tobom  zbog  rane,  koja  je  tvomu  ožalošćenom  Srcu  zadana 
kad  je  koplje  otvorilo  bok  Isusov  i  probolo  njegovo  premilo  Srce,  i  kad  si  njegovo  mrtvo  tijelo  u 
svoje  prečisto  krilo  primila  O,  ljubezna  Majko,  po  tvom  rastrganom  Srcu  isprosi  mi  krepost  bratske 
ljubavi  i  dar  razuma.  Zdravo  Marijo... 

7.  Žalosna  Majko  Marijo,  suosjećam  s  tobom  zbog  tajne  boli  koju  je  tvoje  premilo  Srce  trpjelo  kad 
je  Isus  bio  u  grob  položen.  O,  ljubezna  Majko,  po  tvom  silno  rastuženom  Srcu  isprosi  mi  krepost 
revnosti  i  dar  mudrosti.  Zdravo  Marijo... 

Moli  za  nas,  žalosna  Djevice!  Da  postanemo  dostojni  obećanja  Kristovih.  Pomolimo  se:  Molimo 
Te,  Gospodine  Isuse  Kriste,  udijeli  nam  milostivo,  da  se  preblažena  Djevica  Marija,  Majka  tvoja, 
čiju  je  presvetu  dušu  u  času  tvoje  muke  mač  boli  probo,  sada  i  u  času  smrti  naše,  kod  tvoga 

božanskoga  milosrđa  za  nas  zauzme.  Po  tebi,  Isuse  Kriste,  Spasitelju  svijeta,  koji  s  Ocem  i  Duhom 
svetim  živiš  i  kraljuješ,  Bog  od  vijeka  do  vijeka.  Amen. 

6.  4.  Gospin  plač 

»Gospin  plač«  je  najpoznatija  korizmena  popijevka  koja  se  pjevala  u  Hercegovini.  U  Bosni  i 
Slavoniji  je  također  poznata,  ali  pod  imenom  »Plač  Gospin«.  U  užoj  Hrvatskoj  je  slabo  poznata. 
Ove  činjenice  su  me  upravo  potakle  da  napišem  o  toj  popijevci  neke  povijesne  crtice.  Odatle  ćemo 
se  uvjeriti  daje  »Gospin  plač«,  ili  »Plač  Gospin«  od  davnina  poznata  pjesma  u  kršćanskom  svijetu. 

Prvi  trag  toj  pjesmi  nalazimo  u  latinsko-kršćanskoj  literaturi  Engleske  iz  11.  stoljeća  pod 
imenom  'Planctus  beatae  Virginis',  a  pripisuje  se  sv.  Anselmu  (1033.  -  1109.). 

Iz  uvoda  spomenutog  natpisa  saznajemo  da  je  sv.  Anzelmo  uz  post  i  molitvu  bi.  Gospu  molio 
kako  bi  mu  objavila  bol  i  muku  svojega  Božanskog  Sina.  Blažena  Gospa  mu  se  ukazala  i  rekla  daje 
Božanski  Spasitelj  toliko  patio  i  trpio  u  svojoj  muci,  te  nema  toga  tko  bi  to  mogao  bez  plača  i  boli 
ispričati.  No,  ona  će  mu  to  ipak  saopćiti  sve  redom  budući  daje  u  preobraženom  stanju,  pa  stoga  i 
slobodna  od  svake  boli.  Sv.  Anzelmo  postavlja  pitanja  na  koja  mu  Gospa  odgovara.  Cijeli  se 
»Planctus«  dijeli  u  16  poglavlja;  počinje  s  molitvom  u  vrtu  Getsemanskom,  a  završava  se  time  kako 
položiše  Isusa  u  grob. 

Dr.  Jos.  Pohle,  profesor  u  Bresslau,  tvrdio  je  daje  taj  »Planctus«  u  svjetskoj  književnosti  često 
bio  obrađivan.  Iz  naše  kulturne  prošlosti  sačuvana  je  pjesma:  »Plač  B.  Djevice  Marije«,  koju  je 
napisao  Matija  Divković  (1563.  -  1631.),  franjevac  iz  Bosne.  Tiskana  je  bosančicom,  a  potpun  joj 
naslov  glasi:  »Plač  blažene  divice  Marije,  koi  plač  ispisavši  mnoge  stvari  bogoslovne,  fra  Matije 
Divković  iz  Jelašak,  iz  provincije  bosne  argjentine,  prikaza  svetomu  oficiju  inkvizicioni  aliti 
izis kovanja,  sveto  oficije  vidivši,  daje  stvar  vele  bogoljubna;  za  to  dopusti,  da  se  može  štampati.« 

Nije  pretjerano  ustvrditi  da  se  je  »Plač  Gospin«,  dopuštenjem  najvišega  crkvenoga  sudišta,  uz 
gorljivu  revnost  sinova  sv.  Franje  udomio  prije  svega  u  Bosni  i  Slavoniji  gdje  su  ga  vjernici,  mladi  i 
stariji,  znali  gotovo  naizust  i  svaki  su  ga  dan  pred  večer  pjevali. 

Divkovičev  »Plač  Gospin«  više  nije  u  upotrebi  jer  njegov  tekst  obradiše  drugi,  prije  svega  fra 
Marijan  Jaić,  Brođanin  (1795-1858)  u  svojoj  pjesmarici  »Vinac  bogoljubnih  pisama«  1856.  u 
Budimu,  deseto  izdanje,  u  372  stiha.  Bolje  obrađen  tekst  imao  je  »Novi  vijenac«  biskupije  bosanske 
i  srijemske,  Đakovo  1908.  u  428  stihova  i  »Muka  Gospodinova  ili  Gospin  plač«  stoje  objavljen 
1915.  u  Dubrovniku. 

U  Hercegovini  ovi  tekstovi  »Plača  Gospina«  uopće  nisu  poznati  niti  se  pjevaju.  Za  razliku  od 
ovih  pjeva  se  »Gospin  plač«  fra  Anđela  Nuića.  Svakako  ovaj  tekst  ima  veze  s  Divkovićevim  i  na 
njemu  se  temelji. 

Iz  Nuićevog  teksta  se  vidi  da  je  to  stara  narodna  pobožna  pjesma  koja  veliča  Kristove  patnje 
podnesene  za  spasenje  ljudskog  roda.  Napisana  je  u  obliku  dijaloga  između  Isusa,  Marije  i 
Ivana.  Upravo  u  epskoj  širini  opijeva  Isusove  zadnje  časove  »po  Ivanu  evanđelisti  koji  Gospi 
plač  navi'sti«.  Tekst  pjesme  uglavnom  opisuje  osjećaje,  na  početku,  vezane  uz  muku,  koji  potiču  na 
proživljavanje  i  vjerničko  udioništvo  u  muci,  te  na  to  nadovezuje  opis  događanja  o  kojima  priča 
izvještaj  o  muci  Isusovoj  prema  Ivanovu  evanđelju.  Tekst  ima  668  osmeračkih  stihova. 

Osim  ovoga  u  Hercegovini  je  još  poznat  i  tekst  fra  Petra  Kneževića  (Mleci,  1753)  koji  je  kraći,  a 
pjeva  se  u  duvanjskom  kraju.  Kneževićev  se  redovito  pjevao  po  kućama,  dok  je  Nuićev  bio  pjevan 
samo  u  crkvi. 

U  prijašnja  vremena  dok  je  Hercegovina  bila  još  pod  turskom  okupacijom,  pa  do  najnovijih 
dana,  kroz  korizmu  se,  kako  smo  čuli,  nisu  pjevale  nikakve  vesele  ni  ljubavne  pjesme  u  selima. 
Umjesto  njih  pjevao  se  »Gospin  plač«.  ( Uvodni  tekst  je  od  N.  Luburića) 

Gospin  plač 

(Donosimo  cjelovit  tekst  ove  drevne  pjesme  koja  može  poslužiti  kao  molitva  i  štivo  za  meditaciju) 

Muka  gorka  Gospodina,  Isukrsta  Božjeg  Sina,  po  Ivanu  evanđelisti,  koji  Gospi  plač  navi'sti. 
Plačnim  glasom  sve  vas  molju  čujte  Majke  sad  nevolju  kojano  vas  na  plač  zove,  jer  u  gorkim 

mukam'  plove;  zove  duše  Bogu  mile  da  zajedno  s  njom  procvile.  Vi  pošteni  redovnici,  Isusovi 
nasljednici,  slatke  pjesme  ostavite,  plačne  glase  sad  počnite,  sada  crkve  otvorite  te  za  meštrom  svi 
tužite,  i  puk  na  plač  probudite,  za  Isusom  procvilite.  Molim  oce  drage  moje,  skup 'te  sebi  sinke 
svoje,  te  plačite  Božjeg  Sina,  Isukrsta  Gospodina,  koji  za  nas  muku  prima  i  na  križu  umrijet'  ima.  I 
vas  molim,  mile  majke  ke  imate  svoje  stanke;  koje  žalost  imadoste  kada  sinke  pokopaste:  Vaše 
kćerke  poučite,  te  ih  plakat  naučite,  i  nevjeste  i  djevojke,  plačne  pjesme  sad  pjevajte. 

Svi  ostali  pravovjerni,  poslušajte  srcem  smjernim  Marijinu  gorku  tužbu  te  plačite  s  njom  u 
družbu.  Sve  stvorenje  sad  se  druži,  tresući  se  s  njom  u  tuzi.  Ondje  Gospa  sve  predaše,  te  cvileći 
pogledaše  otkuda  će  čuti  glase  od  Isusa  ki  nas  spase.  Eto  Ivan  cvileć  teče  kao  mrtva  Gospa  kleče. 
Kad  Ivana  zgleda  plačna,  obrani  je  rana  mačna;  kad  joj  plačno  progovori,  srce  joj  se  sve  otvori, 
popanu  je  teške  boli  i  tu  pade  niče  doli,  Držati  se  već  ne  može  žalosno  se  prenemože. 

Tad  priteče  Magdalena,  primi  Gospu  na  koljena,  Gospi  sestre  pritekoše,  nad  njom  kose 
raspletaše,  udri  u  plač  s  Magdalenom,  za  Isusom  Gospodinom.  Kad  se  Gospi  svijest  povrati,  poče 
Ivu  zagrijati:  »Ivo  dragi,  ti  m'  utaži  te  mi  tužnoj  majci  kaži:  Gdje  je  Isus  moja  dika?  To  je,  Ivo,  zla 
prilika  da  ti  tako  k  meni  tečeš,  hoću  da  mi  to  sad  rečeš«.  Tada  Ivan  pade  niče  sakriv  skutom  suzno 
lice;  vele  gorko  uzdisaše  te  on  Gospi  govoraše: 

»Crno  ruho  uzmi  na  se  jer  ti  nosim  tužne  glase;  Juda  izda  meštra  svoga,  zlim  Židovim’  Sinka 
tvoga.  Od  starijih  iska  pomoć  da  Isusa  izda  obnoć.  Jerbo  obdan  ne  smijaše,  od  mnoštva  se  on 
bojaše.  Oni  vojsku  pripraviše  te  je  s  Judom  otpraviše.  Na  molitvi  Isus  staše  kad  se  vojska  približaše; 
vas  se  krvlju  on  znojaše,  tijelo  umrijet  ne  htijaše;  anđel  s  neba  k  njemu  dođe,  pokrijepiv  ga  opet 
pođe.  Kada  Isus  bi  pokrijepljen,  s  voljom  Oca  bi  sjedinjen;  eto  Juda  s  vojskom  dođe,  suprot  vojsci 
Isus  pođe,  kad  im  reče:  »Kog  ištete?«  udariše  svi  na  pete,  pokaza  im  svoju  krepost,  al  na  njima 
bješe  slijepost;  cjelovom  ga  Juda  izda,  u  židovske  ruke  prida. 

Kad  se  Juda  s  njim  pozdravi,  podbiše  ga  kao  lavi,  podbiše  ga  oružnici,  pobjegoše  učenici.  Tu  bi, 
Gospe,  puko  kamen,  gdje  ga  biju  palicama;  i  kamenjem  krutim  dosti,  a  oružjem  bez  milosti.  Kad 
mu  zgledaš,  Gospe,  lice,  zadrhtat  ćeš  od  tužice.  Modrice  mu  ispričane  i  sve  krvlju  primješane.  Vas 
izranjen  tuđe  osta  i  pogrđen  vele  dosta:  Izmučiše,  Gospe,  jako,  vežuć’  ruke  naopako;  Od  zemlje  ga 
podigoše  te  ga  strašno  povedoše,  s  njime  Ani  dotekoše,  zločincem  ga  svi  rekoše.  Brzo  hodi  da  ga 
vidiš,  ako  vidjet  Sinka  želiš,  što  ti  od  njeg,  Majko,  tvore,  dokle  ti  ga  ne  umore». 

Kad  to  Ivan  Majci  reče,  kao  mrtva  Gospa  kleče;  strašna  groza  na  nju  dođe,  britki  mač  joj  srce 
prođe,  ter  se  stisnu  kao  kamen,  polivši  se  sva  suzama;  potamni  joj  suzno  lice  od  tolike  tad  tužice,  i 
zavapi:  »Sad  hodimo  da  ga  živa  zatečemo!«  Poče  hodit  jadna  Mati,  gorke  suze  prol’jevati;  Srce 
strijele  probadahu,  kaplje  krvi  kad  viđahu,  kud  bi  vođen  tud  kapahu  i  po  putu  svud  stajahu.  Kad 
dođoše  pred  dvor  k  Ani,  ah  bjehu  tu  dvorani;  pristupiti  ne  smjedoše,  jer  u  dvoru  Isus  bješe.  Izdaleka 
tu  slušahu  gdje  Židovi  vapijahu.  Jedan  dignu  tad  desnicu  dav'  Isusu  zaušnicu.  Kad  to  začu  tužna 
Mati,  poče  suze  prol'jevati: 

»Ajme,  Sinko,  željo  moja,  jadna  ti  je  Majka  tvoja!  Ajme,  Sinko,  ti  li  primi  zaušnicu  među  njimi, 
nemilo  te,  Sinko,  tvore  dokle  mi  te  ne  umore.  Ajme,  Juda  himbeniče,  prezločesti  učeniče,  ti  prodade 
meštra  svoga  zlim  Zidovima  Sinka  moga.  Sto  ti  skrivi  moj  Sin  mili  te  ti  tako  men '  ucvili?«  Netom 
Gospa  riječ  izusti,  iz  dvora  se  narod  pusti.  Prije  nego  u  dvor  dođe,  hitro  Isus  svezan  prođe,  i  zavapi: 

»Ajme,  Sinu,  što  mimo  me  šuteć  minu?  Što  toliko  hitro  bježiš,  ali  me  se  Majke  stidiš?  Obazri  se, 
zlato  moje,  Marija  te  Majka  zove«.  Koje  srce,  kao  kami,  plakata  bi  tad  suzami.  Kad  pođoše  s  njim 
bježeći,  pade  Majka  tu  cvileći.  Odahnut  mu  ne  dadoše  dok  Kaifi  dotekoše.  Vas  puk  poče  na  nj  vapiti 
i  još  krivo  svjedočiti  da  iznosi  zakon  novi  po  svim  zemljam'  cesarovim,  te  puk  mami  naglim  činom, 
čineći  se  Božjim  Sinom.  Još  bijahu  primaknuli,  vapijući:  »Mi  smo  čuli;  mogu  crkvu  razoriti 
i  u  tri  dni  sagraditi«.  Sav  puk  na  njeg  vapijaše,  ali  Isus  šuteć  stase.  Usta  Kaifa  te  mu  pri'ti:  »Ti  Sin 
Božji  hoćeš  biti?« 

Na  nj  se  Isus  ne  ispriči,  Neg’  mu  reče  ove  riječi:  »Dobro  jesi  rek'o  i  sam  da  Sin  Božji  pravi 
jesam.  Od  sad  ćeš  me  ti  vidjeti  u  oblaku  prihoditi,  na  nebesa  uzhodeći,  s  desnu  Oca  ja  sjedeći «. 
Kad  Kaifa  to  razumi,  zlo  namisli  i  naumi,  razdre  skute  svoje  ljuto  i  zavapi  glasom  kruto:  »Ne  ištite 
već  svjedoke,  ne  čuste  li  ove  psovke?«  Kad  Židovi  razumiše,  svi  iz  glasa  zavapiše:  »Na  smrt  njega 
da  vodimo  da  već  vrijeme  ne  gubimo.  K  Pilatu  ga!«,  svi  rekoše  Onda  s  njime  potekoše. 

Na  obraz  mu  svi  pljuvahu  pred  Pilatom  govorahu:  »Sudi  da  ga  umorimo,  jer  ga  kriva  nahodimo; 
jer  puk  mami  naglim  činom,  čineći  se  Božjim  Sinom«.  Ali  Pilat  to  znadaše  da  pravedan  Isus  biše.  I 
zavidnost  poznavaše,  suditi  ga  ne  htijaše.  Tad  u  gradu  Irud  staše  s  Pilatom  se  zlo  gledaše;  k  Irudu  ga 
pilat  šalje  da  mu  Irud  sudi  dalje.  Vodeći  ga  tako  ružno,  za  njim  Majka  cvileć'  tužno  vapijaše  željno 
tada:  »Dragi  Sinko,  kud  ćeš  sada?«  Kad  dođoše  prid  Iruda,  poče  Irud  tražit’  čuda:  »Eto  vino,  eto 
voda,  čini  čudo  kod  naroda;  ja  ne  ištem  sada  ino  neg'  od  vode  čini  vino,  ko  si  prije  ti  činio,  i  narode 
začudio«.  Mnoge  riječi  govoraše,  ali  Isus  šuteć’  staše.  Tad  se  Irud  rugat’  poče,  da  je  mahnit  jošte 
reče,  i  pogrdi  Božjeg  Sina,  Isukrsta  Gospodina.  Bijelu  krpu  na  njeg’  stavi,  k  Pilatu  ga  pak  otpravi; 
mir  s  Pilatom  učinivši,  k  njem  Isusa  povrativši. 

Odatle  ga  povedoše  i  Pilatu  potekoše.  Kad  dođoše  s  njim  na  vrata,  uniđoše  pred  Pilata.  Pred 
Pilatom  vapijahu,  Protiv  njemu  govorahu:  »Sudi  da  ga  umorimo,  jer  ga  kriva  nahodimo,  o  Pilate, 
sad  ga  sudi  te  nas  više  ti  ne  trudi«.  Pilat  poče  tad  misliti  kako  će  ih  umiriti,  kako  bi  se  ukrotili  i  na 
smrt  ga  ne  prosili;  a  za  puku  ugoditi,  čini  njega  bičem  biti.  Tu  ga  biše  mnogo  ljuto  privezaše  k  stupu 
kruto;  Krv  ga  svega  oblijevaše  i  po  zemlji  tecijaše.  Šest  hiljada  biča  biše  i  šest  stotin’  jošte  više.  I 
šezdeset  i  šest  više  što  Židovi  udariše. 

Tad  pred  dvorom  Majka  staše  te  žalosno  uzdisaše:  »Ajme!  Sinko,  dušo  moja,  jadna  ti  je  Majka 
tvoja,  ne  dadu  mi  k  tebi  prići,  sad  mi  hoće  život  dići;  čujem,  Sinko,  gdje  te  biju  gdje  te  bičem' 
udaraju,  ali  tužna  tvoja  Mati  ne  može  ti  pomoć  dati«.  Kad  ču  Isus  Majku  plakat’,  i  sam  tužno  poče 
jadat.  Od  stupa  ga  odvezaše  i  po  dvoru  potezaše,  u  skrlet  ga  oblačahu,  i  oči  mu  zatvorahu,  po  obrazu 
udarahu,  rugajuć’  se  govorahu:  «Prorokuj  nam  tko  te  udri  ako  s’  Isus  ti  premudri?«  Neki  tada 
pritekoše,  tmjem  krunu  opletoše.  Kad  trnovu  krunu  sviše,  na  glavu  mu  postaviše.  Nabiše  je  sa  svih 
strana  da  mu  dođe  do  moždana.  Koje  srce  da  ne  plače  smišljajući  oštre  drače?  Sina  Božjeg  okruniše, 
trnja  glavu  napuniše;  sav  mu  obraz  krvav  biše,  ne  može  se  reći  više. 

Pokaza  ga  Pilat  puku,  uhvativ  ga  sam  za  ruku,  da  ga  vide  okrunjena,  po  svem  tijelu  izranjena,  ne 
bi  li  se  ukrotili  te  ga  na  smrt  ne  prosili.  Oni  većma  vapijahu:  »Propni  njega!«,  govorahu.  Tada  Pilat 
sve  znađaše  da  himbeno  predan  biše.  Umirit  ih  hotijaše  zato  njima  govoraše:  »Nahodim  ga  bez 
krivine,  nije  pravo  da  pogine.  Pustite  ga  rad  blagdana,  a  propnite  Barabana,  jer  je  vazda  zao  bio  i 
ubojstvo  učinio«.  Barabana  svi  prošahu,  na  Isusa  vapijahu  da  puk  mami  naglim  činom,  čineći  se 
Božjim  Sinom. 

Kad  ču  Pilat  prijetnje  puka,  popada  ga  strah  i  muka,  u  palaču  unišavši,  upita  ga:  »Otkuda  si?« 
Ništa  Isus  tad  ne  veli,  al  mu  Pilat  ovo  veli:  »Ja  te  mogu  pogubiti,  i  mogu  te  otpustiti«.  Isus  reče:  »O 
Pilate,  što  me  pitaš  stvari  za  te?  Da  ti  nije  ozgor  dato,  ne  bi  imao  ovlast  nato:  i  koji  me  tebi  preda, 
vele  veći  on  grijeh  ima«.  Otad  Pilat  hotijaše  da  ga  pusti  nastojaše,  al’  Židovi  vapijahu:  »Propni 
njega!«,  govorahu,  »Jer  ako  ga  ne  pogubiš,  Cezarovu  milost  gubiš,  jer  se  kraljem  našim  čini,  te 
Cezarov  on  puk  buni:  Ne  imamo  mi  sad  kralja,  neg’  slušamo  svi  Cezara«.  Cezarom  mu  zaprijetiše  i 
još  k  tomu  podmitiše.  Pilat  htijuć  njim’  ugodit’,  a  zlo  blago  sebi  dobit’. 

Izvede  ga  tad  Pilate  na  sud  mjesto  Litoštrate.  Blizu  ura  šesta  biše  kad  Isusa  osudiše:  Pilat  puku 
govoraše:  da  pravedan  on  bijaše,  te  se  umi  tuđe  vodom,  opra  ruke  pred  narodom.  Kada  Pilat  ruke 
umi,  reče  da  ga  svak  razumi:  »Kad  na  moju  sada  ne  bi,  propnite  ga  vi  po  sebi;  nahodim  ga  bez 
krivine,  nije  pravo  da  pogine;  čist  od  krvi  hoću  biti  koju  ćete  sad  proliti;  Nit’  uzimam  na  se  toga  krv 
čovjeka  pravednoga,  a  vi  ćete  pak  viditi  što  će  vam  se  dogoditi«. 

Tad  Židovi  dotekoše,  i  Pilatu  svi  rekoše:  »Krv  njegovu  mi  primamo.  Svrhu  djece  uzimamo«. 
Sami  sebe  osudiše  i  ludo  se  izgubiše.  Pravedna  ga  Pilat  htješe.  Upisano  ime  biše  da  se  Isus  zovijaše, 
kralj  židovski  da  bijaše.  To  Židovku’  žao  biše  te  Pilatu  svi  rekoše:  Da  to  pismo  on  ne  piše,  jer 
židovski  kralj  ne  biše.  »Ja  sam  tako  dobro  piša’,  ne  promijenih  svoju  misa’«.  Osudu  mu  tuđe  štiše, 
pred  svim  pukom  nav’jestiše.  Konopom  ga  pak  vezaše  i  križ  teški  nosit’  daše. 

Umiljeno  taj  križ  primi,  zagrliv  ga  pođe  s  njimi.  Sav  puk  za  njim  tecijaše,  vidjeti  mu  smrt 
željaše;  mnoge  žene  tu  bijahu,  za  njim  plačne  sve  iđahu.  Obazre  se  Isus  na  nje  te  im  reče  tužno 
stanje:  »Ne  plačite,  žene,  mene,  neg  plačite  sante  sebe,  i  plačite  sinke  vaše  koji  mene  na  smrt 
daše,  jer  će  vrijeme  brzo  biti,  tužno  ćete  govoriti:  blažene  su  ne  rodivši  i  prsima  ne  dojivši: 
Planine  se  oborite,  te  nas  žive  pomorite;  kad  vam  budu  grad  posjesti,  djecu  ćete  svoju  jesti:  To  će 
vam  se  sve  zgoditi,  ne  htjeste  se  pokoriti«. 

Isus  reče  govoreći,  pođe  putem  križ  noseći.  Za  njim  Majka  gredijaše,  sva  se  suzam’  oblivaše. 
Prignu  Isus  glavu  dračnu  da  ne  vidi  Majku  plačnu.  Priteče  mu  tužna  Mati,  al  ne  može  njeg'  poznati; 
Jer  nagrđen  vele  biše,  s  razbojnicim’  tad  iđaše;  nego  Ivan  tu  doteče:  »Gle  ti  Sinka!«  Majci  reče.  Kad 
Marija  Sinka  zgleda,  studenija  bi  od  leda;  padne  pred  njim  tu  cvileći,  Sinu  svome  govoreći: 

»Postoj,  Sinko,  dušo  moja,  žalosna  je  Majka  tvoja,  da  te  zgleda  tvoja  Majka,  na  čas  ovi  od 
rastanka«.  Isus  Majku  tad  vidjevši  pade  k  zemlji  križ  pustivši,  suze  poče  s  njom  roniti,  Majci  svojoj 
govoriti: 

»Ti  se,  Majko,  prenemagaš,  meni  veću  tugu  davaš.  Neka,  Majko,  muku  trpim,  neka  mukom 
svijet  otkupim.  Ako  ćeš  mi  pokoj  dati,  nemoj,  Majko,  već  plakati«.  Tada  Gospa  progovori,  Sinu 
svomu  odgovori:  »Ajme,  Sinko,  što  to  reče,  kakve  I'  riječi  sad  izreče?  Ti  umireš,  dušo  moja,  što  će 
tužna  Majka  tvoja?« 

Tu  na  zemlji  Isus  staše,  već  križ  nosit'  ne  mogaše.  Tad  Židovi  pritekoše  i  Šimuna  privedoše  daše 
njemu  križ  nositi,  a  Isusa  zlo  voditi.  Majku  s  njime  razdijeliše  i  još  više  rascviliše.  Tu  Isusa 
povedoše  i  na  mjesto  dovedoše  Kalvarija  što  se  zvaše,  gdje  puk  skupljen  vas  bijaše.  Tuđe  na  križ  s 
njim  udriše  i  sve  rane  povrijediše;  probodoše  ruke,  noge,  zadaše  mu  tuge  mnoge.  Ponoviše  njemu 
rane,  Krv  poteče  na  sve  strane.  Od  tolike  tad  bolesti  On  proplaka  vele  dosti.  Tad  bi  propet  Sin 
Marije  Na  vrh  gore  Kalvarije.  Kada  Gospa  blizu  dođe,  već  na  križu  Sinka  nađe;  sva  od  tuge  tu 
drhtaše,  uz  križ  ruke  uzdizaše: 

»Ajme,  Sinko,  što  to  činiš  što  me  na  križ  svoj  ne  primiš:  Primi  Sinko,  na  križ  mene  nek'  i  moje 
lice  vene,  da  na  križu  tebe  družim,  pored  tebe  da  ja  tužim!  Vidim,  Sinko,  da  skončavaš,  tužnu  Majku 
kom '  ostavljaš?« 

Isus  Majku  kad  slušaše,  veću  muku  tad  imaše.  Prem  na  križu  visijaše,  plačnu  Majku  on  tješaše,  i 
videći  da  se  muči,  Ivanu  je  preporuči:  »Evo  t'  Ivan  moj  predragi,  nek'  ti  bude  sinak  blagi,  a  ti  budi 
njemu  Mati,  i  sinom  ga  poeni  zvati«.  Ivanu  se  pak  obrati:  «Evo  t',  Ivo,  moja  mati,  sad  je  imaš  ti 
primiti,  nek'  je  tvoja  nova  mati;  a  kad  budem  izdisati,  ne  daj  Majci  križ  gledati«. 

Gospa  Ivu  tad  grijaše,  suzama  se  pol’jevaše:  »Zdrav  mi  budi,  novi  sinu«,  sve  veselje  Majku 
minu.  Ivan  Gospu  tad  tješaše  vas  se  suzam'  obl’jevaše.  Magdalena  vapijaše,  Križ  Isusov  zagrljaše: 
»Oh,  Isuse,  meni  prosti  što  sagriješih  u  mladosti«.  Isus  tada  vapijaše  i  na  križu  pit'  iskaše.  Tu  Židovi 
pritekoše. Žuč,  kvasinu  donesoše,  spužvu  jednu  napuniše  pa  Isusu  piti  daše.  Kad  okusi,  ne  htje  piti, 
nego  Ocu  govoriti: 

»Svršen  mi  je  trud  i  muka  što  je  podnih  za  grešnike,  ad  te,  Oče,  vele  molim  za  svu  muku  kom 
se  bolim,  i  za  ljubav  ku  mi  nosiš  da  ovomu  puku  prostiš.  Što  mi  čine,  sad  ne  znaju,  daj  im  milost 
nek' se  kaju«. 

Kada  Isus  riječ  izusti,  prignu  glavu  duh  ispusti.  Kada  glavu  Isus  prignu,  tad  sva  tuga  Majku 
stignu.  Po  ti  način  tad  procvili  da  svud  tužan  glas  razdi’li.  Nebo  uze  tamnost  na  se,  jer  izdahnu  koj' 
nas  spase;  a  zemlja  se  trese  kruto,  gdje  Marija  cvili  ljuto.  Strahovita  trešnja  nasta,  kamenje  se  pusto 
rasta,  i  grobovi  otvoriše,  mrtvi  iz  njih  izađoše.  Tmine  zemlju  svu  pokriše.  Po  svem  svijetu  tamno 
biše  od  vremena  tad  šestoga  do  vremena  devetoga.  Ta  čudesa  tuđe  biše  i  strahote  jošte  više. 

Prestrašeni  svi  tu  stahu;  »Sin  je  Božji«,  govorahu.  A  i  stotnik  to  videći,  on  zavapi  govoreći: 
»Prav  doista  ovaj  biše  i  prava  ga  pogubiše«.  Longin  s  vojskom  tu  bijaše,  s  jednim  okom  ne  viđaše. 
Premda  dobro  on  znađaše  da  Isukrst  mrtav  biše,  on  od  svoje  zloći  hoti  kopljem  njega  udariti  tad 
poteče  krv  i  voda  na  spasenje  sveg  naroda;  na  Longina  kaplja  pade,  odmah  okom  zdrav  ostade.  Kad 
to  čudo  Longin  vidi,  Isukrsta  odmah  sli’di:  U  prsa  se  udaraše 
i  proštenje  on  pitaše. 

Tad  pod  križem  Majka  staše  te  žalosno  uzdisaše:  »Ajme,  križu  prigni  mi  ga,  moj  je  Sinak,  ne 
drž'  mi  ga«.  Kad  Židovi  sve  svršiše,  odjeću  mu  razdijeliše;  oda  nje  se  tu  srećkaše  koja  koga 
zapadoše.  Pa  se  u  grad  povratiše,  jer  već  i  noć  blizu  biše.  Jadna  Majka  to  vidjevši,  pade  niče  križ 
pustivši;  Krv  po  zemlji  cjelivaše: 

»Ajme,  Sinko,  vapijaše,  kad  me  anđel  pozdravljaše,  meni  Majci  govoraše:  »O  Marijo,  zdrava 
bila,  veselje  si  zadobila  Sina  Božjeg  roditi  ćeš  i  vesela  uvijek  bit  ćeš;  a  sad  tvrdnem  kano  sti'na 
Gledajući  mrtva  Sina«. 

Tu  pravedni  Josip  biše  i  Nikodem  još  odviše;  Isusovi  nasljednici  i  skroviti  učenici.  Te  Pilata  tad 
moliše.  M  rtvo  tijelo  isprosiše.  Sa  križa  ga  skinuv  milo  da  polože  u  grob  ti'lo,  da  u  petak  ne  ostane, 
da  subota  ne  zastane,  jer  subota  blagdan  biše  u  Židova  tad  najviše.  Kad  metnuše  uz  križ  skale,  tad 
ne  biše  suze  male;  kad  mu  krunu  tu  skinuše,  tad  žalosti  mnogo  biše;  kad  mu  čavle  izdirahu,  Majci 
srce  razdirahu.  Uz  križ  ruke  podizaše:  »Dajte  mi  ga«,  vapijaše»;  snimivši  ga  Majci  daše,  jer  od  tuge 
umiraše.  Majka  Sinka  tu  grijaše,  i  suzama  oblijevaše  od  žalosti  jedva  staše,  Sinu  svome  govoraše: 

»Koji  grijesi  tvoji  biše,  da  te  tako  umoriše?  O  studence  žive  vode,  lijep  nauče  duše  moje,  vele  ti 
si  presahnuo,  nevješt  mi  se  učinio.  Ajme,  tvoje  lice  bijelo  vele  ti  je  poblijedjelo;  Tvoje  oči  kada 
mrahu,  kao  žarko  sunce  sjahu,  a  sada  su  potamnile  i  svu  svjetlost  izgubile;  tvoja  usta,  Sinko  medna, 
gorke  žuči  napojena;  ajme,  ruke  premedene,  ke  su  sada  probodene;  ajme,  prsa  ljuta  rana,  što  preda 
mnom  biše  dana.  Čavli  noge  izraniše  po  svem  svijetu  ke  hodiše.  Ajme,  tvoji  biči  ljuti,  zlo  ti  srce 
moje  ćuti,  s  kojim  su  te  ljuto  bili,  moj  predragi  Sinko  mili.  Puk  nemili  teb'  umori,  koga  s  Ocem  ti 
sam  stvori:  kog'  izvede  iz  Egipta  i  manom  ga  još  napita,  i  dobra  mu  svaka  dade,  a  on  toga  ne 
poznade,  već  krv  tvoju  tako  proti,  meni  gorke  dade  boli«. 

Mirisom  ga  pomazaše,  jer  običaj  takav  bješe.  Kad  ga  u  grob  ponesoše,  Gospa  glasom  vapijaše: 
»Ajme,  Sinko,  to  sad  što  je,  da  ne  pukne  srce  moje;  da  me  s  tobom  pokapaju,  nit'  me  ovdje 
ostavljaju«.  Kad  ga  u  grob  postaviše,  plača,  tuge  mnogo  biše.  Od  groba  se  odjeliše  pak  sa  Gospom 
svi  cviliše,  tuge,  plača  mnogo  biše,  ne  može  se  reći  više.  Dragi  puče,  sad  se  smili  te  sa  Gospom  i  ti 
cvili,  na  koljena  dolje  pani,  Gospodinu  tvom  uzdahni:  «Slava  tebi,  Svemogući,  koj'  nas  spasi 
umirući,  Tebi  slava  i  poštenje,  nam’  grešnicim’  daj  proštenje.  Sine  Božji,  budi  hvaljen  po  sve  vijeke 
vjekov’.  Amen.» 


7.  MARIJA  U  OTAJSTVU  ISUSOVA  USKRSNUĆA 

Direktorij  o  pučkoj  pobožnosti  i  liturgiji,  kojega  je  izdala  kongregacija  za  bogoštovlje  i  disciplinu 
sakramenta  u  Rimu  kada  govori  o  vazmenom  otajstvu  Isusova  uskrsnuća  potiče  i  na  izraze  pučke 
pobožnosti  u  kojoj  se  razmatra  i  o  povezanosti  Marije  s  tim  velikim  Isusovim  otajstvom  te 
pojedinačno  nabraja:  Majčin  čas,  susret  Uskrsnuloga  s  Majkom  i  vazmeni  pozdrav  Majci 
Uskrsnuloga,  a  crkvena  tradicija  na  čelu  s  papom  govori  i  o  ukazanju  uskrslog  Isusa  svojoj  Majci. 

7. 1.  Majčin  čas 

Pobožnost  prozvana  Majčin  čas,  kako  to  opisuje  i  preporuča  Direktorij  o  pučkoj  pobožnosti  i 
liturgiji,  odnosi  se  na  događaj  Velike  subote  “dok  tijelo  Sina  leži  u  grobu  a  njegova  je  duša  sišla 
nad  pakao,  kako  bi  navijestila  svojim  predcima  neposredno  oslobađanje  iz  kraja  tame,  Djevica, 
ispunjena  vjerom,  anticipirajući  i  uosobljujući  Crkvu,  čeka  Sinovljevu  pobjedu  nad  smrću».  U 
izradi  Majčinog  časa  prilagodili  smo  talijansko  izdanje  od  E.  Tonilolo,  L  ora  della  Madre,  Rim 
1983,  objavljen  s  imprimaturom  G.  Canestri,  vicegerente,  od  25.  3.  1983. 

Ulazna  pjesma,  znak  križa  i  pozdrav:  Milost  Gospodina  našega  Isusa  Krista,  ljubav  Boga  Oca  i 
zajedništvo  Duha  Svetoga  sa  svima  vama. 

Uvod:  Braćo  i  sestre  jučer  smo  motrili  Raspetog  Gospodina  Isusa  Krista,  vidjeh  smo  daje  bio 
izdan,  napušten,  osuđen  i  ubijen;  skupa  s  Majkom  i  malim  brojem  vjernika  pratili  smo  ga  do  groba. 
Danas  se  on  odmara  pod  zemljom,  obavijen  platnom  u  novom  grobu.  Danas  je  subota  počinka 
Gospodnjeg,  počinak  Otkupitelja  koji  je  izvršio  djelo  spasenja  koje  mu  je  bio  povjerio  Otac.  On  se 
odmara  na  nekom  mjestu,  ni  u  grobu  nego  u  vjeri  svetih.  Danas  je  dakle,  njegov  odmor  u  vjeri 
Majke,  jedine  koja  je  uvijek  vjerovala  i  vjeruje  da  će  On  uskrsnuti  od  mrtvih. 

Velika  subota  je  Marijina  subota,  čas  njene  vjere,  čas  u  kojemu  ona  kao  Družica  Otkupitelja 
nadopunja  u  sebi  ono  što  nedostaje  Muci  Kristovoj,  u  patnji  srca  i  tami  duha,  u  trenutku  u  kojemu 
kao  Majka  Crkve  u  ime  svih  otkupljenika  vjeruje,  nada  se  i  ljubi.  Da  bi  mogli  dostojno  s  Marijom 
živjeti  njen  i  naš  Čas  vjere  u  iščekivanju  Kristova  Uskrsnuća  ponizno  molimo  Gospodina  da  iz 
ljubavi  prema  Majci  svojom  krvlju  opere  naše  grijehe.  Kratka  šutnja. 

Himan:  Mračna  šutnja  nad  svijetom 
noć  mrkla  širila  se  srcima 
ugasilo  se  svjetlo  vjere 
Riječ  je  sada  u  grobu  šutjela 

Apostoli  su  bili  raspršeni 
samo  ti  si  Marijo  vjerovala 
moleći  čekala  si  novi  dan 
povratak  Života  od  mrtvih 

Majko  vjernika  i  Uskrsnuća 

svijetli  pute  Crkvi 

daj  da  s  radošću  u  vjerni 

i  mi  izričemo  tvoj  «neka  mi  bude» 

Tebi  moćni  Oče  neka  je  čast 

Tebi  Sine,  pobjedniče  smrti 

Tebi  Duše,  izvore  života 

Presvetom  Trojstvu  neka  je  slava.  Amen. 

Psalmodija:  Ps  16  (15).  Gospodin  —  moja  baština 


Ant.  Tijelo  mi  spokojno  počiva 

Čuvaj  me,  Bože,* 
jer  se  tebi  utječem. 

Gospodinu  rekoh:  »Ti  si  moj  Gospodar,* 
nema  mi  blaženstva  bez  tebe!« 

Svetima  na  zemlji,  odličnim  ljudima,* 
sva  naklonost  moja! 

Gomilaju  patnje  svoje  * 
koji  slijede  bogove  tuđe. 

Ja  ljevanica  njihovih  nalijevat  neću,  * 
ime  im  spominjat  neću  usnama. 

Gospodin  mije  baština  i  čaša:  * 

Ti  u  ruci  držiš  moju  sudbinu. 

Na  divnu  zemlju  padoše  mi  konopi,  * 
vrlo  mije  mila  moja  baština. 

Blagoslivljam  Gospodina  koji  me  svjetuje,  * 
te  me  i  noću  srce  opominje. 

Gospodin  mije  svagda  pred  očima;  * 
jer  mi  je  zdesna  da  ne  posmem. 

Stog  mi  se  raduje  srce  i  kliče  duša,  * 
pa  i  tijelo  mi  spokojno  počiva. 

Jer  mi  nećeš  ostavit  dušu  u  Podzemlju  * 
ni  dati  da  pravednik  tvoj  truleži  ugleda. 

Pokazat  ćeš  mi  stazu  života,  puninu  radosti  lica  svoga,  * 

sebi  zdesna  blaženstvo  vječno.  Slava  Ocu  i  Sinu  i  Duhu  Svetome... 

Ant.  Tijelo  mi  spokojno  počiva. 

Ps  116  (115)  Ant.  2.  Uzet  ću  čašu  spasenja  i  tebi  ću  prinijeti  žrtvu  hvale. 

Ja  vjerujem  i  kada  kažem:  * 

»Nesretan  sam  veoma.«  U  smetenosti  svojoj  rekoh:  * 

»Svaki  je  čovjek  lažac!« 

Što  da  uzvratim  Gospodinu  * 
za  sve  što  mije  učinio? 

Uzet  ću  čašu  spasenja  * 
i  zazvati  ime  Gospodnje. 

Izvršit  ću  Gospodinu  zavjete  svoje  * 
pred  svim  pukom  njegovim. 

Dragocjena  je  u  očima  Gospodnjim  * 
smrt  pobožnika  njegovih. 

Gospodine,  tvoj  sam  sluga, 
tvoj  sluga,  sin  službenice  tvoje:  * 
ti  si  razriješio  okove  moje. 

Tebi  ću  prinijeti  žrtve  zahvalne,  * 
zazvat  ću  ime  Gospodnje. 

Izvršit  ću  Gospodinu  zavjete  svoje  * 

pred  svim  pukom  njegovim,  u  predvorjima  Doma  Gospodnjega,  * 
posred  tebe,  Jeruzaleme!  Slava  Ocu  i  Sinu  i  Duhu  Svetome... 

Ant.  Uzet  ću  čašu  spasenja  i  tebi  ću  prinijeti  žrtvu  hvale. 

Ps  116  (114).  Pjesma  zahvalnica  Ant.  1.  Gospodine,  život  mi  od  smrti  izbavi,  noge  od  pada. 

Ljubim  Gospodina,  jer  čuje  * 
vapaj  molitve  moje: 
uho  svoje  prignu  k  meni  * 
u  dan  u  koji  ga  zazvah. 

Užeta  smrti  sapeše  me, 
stegoše  me  zamke  Podzemlja,  * 
snašla  me  muka  i  tjeskoba. 

Tada  zazvah  ime  Gospodnje:  * 

»Gospodine,  spasi  život  moj!«  — 

Dobrostiv  je  Gospodin  i  pravedan,  * 
pun  sućuti  je  Bog  naš. 

Gospodin  čuva  bezazlene:  * 
u  nevolji  bijah,  on  me  izbavi. 

Vrati  se,  dušo  moja,  u  svoj  pokoj,  * 
jer  Gospodin  je  dobrotvor  tvoj: 

On  mi  život  od  smrti  izbavi,  * 
oči  moje  od  suza,  noge  od  pada. 

Hodit  ću  pred  licem  Gospodnjim  * 
u  zemlji  živih.  Slava  Ocu  i  Sinu  i  Duhu  Svetome... 

Ant.  Gospodine,  život  mi  od  smrti  izbavi,  noge  od  pada. 

Čitanja:  Iz  Evanđelja  po  Ivanu  (19,  25  -  42) 

Uz  križ  su  Isusov  stajale  majka  njegova,  zatim  sestra  njegove  majke,  Marija  Klcofina,  i  Marija 
Magdalena.  Kad  Isus  vidje  majku  i  kraj  nje  učenika  kojega  je  ljubio,  reče  majci:  "Ženo!  Evo  ti 
sina!"  Zatim  reče  učeniku:  "Evo  ti  majke!"  I  od  toga  časa  uze  je  učenik  k  sebi.  Nakon  toga,  kako  je 
Isus  znao  daje  sve  dovršeno,  da  bi  se  ispunilo  Pismo,  reče:  "Žedan  sam.  "A  ondje  je  stajala  posuda 
puna  octa.  I  natakoše  na  izopovu  trsku  spužvu  natopljenu  octom  pa  je  primakoše  njegovim  ustima. 
Čim  Isus  uze  ocat,  reče:  "Dovršeno  je!"  I  prignuvši  glavu,  preda  duh.  Kako  bijaše  Priprava,  da  ne  bi 
tijela  ostala  na  križu  subotom,  jer  velik  je  dan  bio  one  subote,  Židovi  zamoliše  Pilata  da  se 
raspetima  prebiju  golijeni  i  da  se  skinu.  Dođoše  dakle  vojnici  i  prebiše  golijeni  prvomu  i  drugomu 
koji  su  s  Isusom  bili  raspeti.  Kada  dođoše  do  Isusa  i  vidješe  da  je  već  umro,  ne  prebiše  mu 
golijeni, nego  mu  jedan  od  vojnika  kopljem  probode  bok  i  odmah  poteče  krv  i  voda.  Onaj  koji  je 

vidio  svjedoči  i  istinito  je  svjedočanstvo  njegovo.  On  zna  da  govori  istinu  da  i  vi  vjerujete  jer  se  to 
dogodilo  da  se  ispuni  Pismo:  Nijedna  mu  se  kost  neće  slomiti.  I  drugo  opet  Pismo  veli:  Gledat  će 
onoga  koga  su  proboli. 

Nakon  toga  Josip  iz  Arimateje,  koji  je  -  kriomice,  u  strahu  od  Židova  -  bio  učenik  Isusov,  zamoli 
Pilata  da  smije  skinuti  tijelo  Isusovo.  I  dopusti  mu  Pilat.  Josip  dakle  ode  i  skine  Isusovo  tijelo.  A 
dođe  i  Nikodem  -  koji  je  ono  prije  bio  došao  Isusu  noću  -  i  donese  sa  sobom  oko  sto  libara  smjese 
smirne  i  aloja.  Uzmu  dakle  tijelo  Isusovo  i  poviju  ga  u  povoje  s  miomirisima,  kako  je  u  Židova 
običaj  za  ukop.  A  na  mjestu  gdje  je  Isus  bio  raspet  bijaše  vrt  i  u  vrtu  nov  grob  u  koji  još  nitko  ne 
bijaše  položen.  Ondje  dakle  zbog  židovske  Priprave,  jer  grob  bijaše  blizu,  polože  Isusa. 

Otpjev:  R.  Kao  janje  na  klanje  odvedoše  njega  *  predadoše  ga  na  smrt  da  oživi  narod  svoj. 

O.  Sam  se  ponudio  na  smrt  među  zlikovce  je  bio  ubrojen.  Da  živi  narod  svoj. 

Govor  Grgura  iz  Nikomedie,  biskupa 

Predmet  našeg  govora  je  stalna  prisutnost  herojske  Majke  ma  grobu  Sina.  Dok  su  se,  uistinu  svi 
povukli,  samo  Majka  Marija,  goreći  velikim  plamenom  ljubavi  s  vjerom  i  neustrašivom  hrabrošću, 
sjedila  je  pored  groba,  ne  podsjećajući  se  na  hranu  i  san,  usredotočena  da  se  nasiti  Uskrsnućem  koje 
čini  blaženim.  Samo  je  Majka,  dakle,  bila  svjedok  događaja  koji  su  prethodili  Uskrsnuću  i  čula  je 
blago  i  utješno  podrhtavanje  zemlje,  koje  je  probudilo  one  koji  su  bili  mrtvi  i  uspavalo  straže  koje 
su  bdjele  na  grobu. 

Zato  smatram  daje  njoj  prvoj  bilo  navješteno  božansko  Uskrsnuće:  kao  što  se  uistinu  radovala 
neizrecivom  Utjelovljenju,  tako  je  klicala  zbog  ukazanja  i  sjaja  uskrslog  Sina.  Bila  je  Majka,  njoj  su 
bila  povjerena  otajstva  utjelovljenja,  njoj  samoj  Gospodin  je  pokazao  čudesa  Uskrsnuća,  na 
uzvišeniji  način  nego  Apostolima  i  vjernim  ženama,  pa  i  iznad  anđeoskih  razumijevanja.  Zato  je  nju 
odmah  i  prija  nego  druge  obavilo  ižaravajuće  svjetlo  uskrsnuća.  Zaslužuje  dakle,  ovaj  dan  radosti 
započeti  zahvalom  koju  je  Marija  izrekla  dok  je  sjedila  na  grobu.  Ona  je  uistinu  u  nutarnjoj  šutnji 
provela  vrijeme  koje  je  prethodilo  uskrsnuću,  prisjećajući  se  i  razmišljajući  o  neizrecivom  otajstvu: 
govorila  je  Onome  koji  je  ispunio  nečuveni  Božji  plan  i  tako  mu  u  šutnji  govorila: 

«Gospodine,  u  svojoj  božanskoj  naravi,  ne  možeš  trpjeti  i  besmrtan  si,  ali  kao  čovjek  si  trpio  u 
našoj  ljudskoj  naravi;  sada  ležiš  u  krilu  zemlje,  ti  koji  nisi  ostavio  Očevo  krilo.  U  cijeli  svijet  ne 
može  se  zatvoriti  tvoje  božanstvo,  a  u  jednom  grobu  zatvoreno  je  tvoje  tijelo.  Radosno  te  prihvaćaju 
duše  pravednika;  radosnim  glasom  ti  kliču,  otkupitelju;  prosvijetljene  tvojim  ižaravajućim  sjajem 
navješćuju  tvoju  otajstvenu  ljubav  prema  čovjeku.  Pokaži  i  stanovnicima  svijeta  trofeje  tvoje 
pobjede.  Ti  koji  si  na  nevidljiv  način  svuda  prisutan,  objavi  se  u  ljepoti  koja  tebi  pripada.  Obasjaj 
zemlju  sjajem  tvoga  uskrsnuća.  Uskrsni  u  tijelu,  Ti  koji  ne  možeš  biti  zatvoren  u  božanstvu.  Probudi 
se,  dakle,  Ti  koji  besan  bdiješ  kroz  stoljeća!  Ustani,  i  neka  te  hvalama  okruži  zajednica  naroda. 
Ustani  u  obranu  tvojih  siromaha,  rasprši  do  uništenja  protivne  sile. 

O  sunce  pravde,  oslobodi  svjetla  tvog  ponovnog  rođenja.  Neka  budu  svijetu  objavljene  bljesci 
tvoje  pobjede;  neka  svima  bude  poznato  tvoje  spasenje:  Neka  vide  siromasi  i  neka  se  raduju  (Ps 
68,33).  Da  i  ja  vidim  žuđeno  lice  mog  najpoželjnijeg  Gospodina;  da  motrim  nadljudsku  ljepotu 
Božanskog  Sina,  i  vidim  podizanje  slave  proslavljenog  Boga,  da  mogu  ponovno  slušati  njegov  glas 
koji  govori  blage  riječi  pune  milosti.  Kao  što  si  kod  rođenja,  prvo  Majku  obradovao,  tako  joj  se 
ukaži  i  navijesti  joj  prvoj  radost  tvoga  Uskrsnuća.  Ukaži  se,  Ti  koji  uvijek  ostaješ  s  njom,  čuvajući 
je  nepobjedivu)). 

Dok  je  Djevica,  vična  u  Bogu,  tako  slavi  i  moli;  Sinjoj  objavi  sjaj  uskrsnuća;  i  jer  je  dužnost 
častiti  Majku,  počasti  je  svojim  prvim  ukazanjem.  Bilo  je  uistinu  pravedno,  da  prva  prihvati  radost 
svijeta  Ona  koja  je  nama  bila  uzrok  punine  radosti;  Ona  kojoj  su  bila  povjerena  nebeska  otajstva, 
Ona  koju  je  u  Muci  Kristovoj  probolo  bezbroj  mačeva.  Bilo  je  pravedno,  da  kao  što  je  bila 
dionicom  patnji  svoga  Sina,  kuša  unaprijed  božansku  radost.  O  Gospe,  koji  si  ga  prva  vidjela  i 
navijestila,  objavi  i  našim  srcima  Kristov  sjaj,  naše  preslatko  svjetlo!  Njemu,  slava,  čast,  hvala  s 
ocem  i  duhom  Svetim,  sada  i  u  vijeke  vjekova.  Amen. 

Otpjev:  R.  Hvala  Bogu  koji  nam  daje  pobjedu  *  po  Gospodinu  našemu  Isusu  Kristu. 

O.  Uistinu  si  blagoslovljena  među  ženama  jer  si  prokletstvo  Eve  u  blagoslov  okrenula. 

Po  Gospodinu  našemu  Isusu  Kristu. 

Završna  molitva:  Nakon  što  smo  motrili  i  kušali  patnju  i  nadu  Majke  Božje,  obratimo  se  Kristu, 
našem  životu,  riječima  drevnih  otaca,  i  molimo  ga  da  i  u  nas  ulije  herojsku  vjeru  koju  je  po  Duhu 
Svetome  darova  svojoj  Majci. 

Pomolimo  se:  O  Sine  Djevice,  o  Bože  Djevice  i  Stvoritelju  svijeta!  Tvoja  je  Muka,  tvoja  duboka 
mudrost!  Ti  znaš  što  si  bio  i  što  si  postao.  Da  bi  spasio  čovjeka  Ti  si  se  udostojao  prihvatiti 
sramotnu  patnju,  kao  jaganjac  uzao  si  na  sebe  naše  grijehe  i  uništio  ih  svojom  smrću,  Spasitelju  koji 
si  uskrsnuo  i  sve  spasio,  Ti  si  udijelio  milost  tvojoj  Majci  da  ti  može  klicati.  «0  Sine  moj  i  Bože 
moj».  Po  Kristu  Gospodinu  našemu.  Amen.  Završna  pjesma. 

.  2.  Susret  Uskrsnuloga  s  Majkom  i  Vazmeni  pozdrav  Majci  Uskrsnuloga 

Za  ove  dvije  pobožnosti,  preporučene  od  Direktorija,  bilo  da  se  obavljaju  kao  procesija  ili 
blagoslov  cvijeća,  a  mogu  se  i  privatno  obaviti  jednostavno  u  meditaciji  ili  pred  kipom  Majke 
Božje,  bitno  je  da  izražavaju  radost  susreta  uskrslog  Isusa  i  Marije.  U  tu  svrhu  možemo  se  poslužiti 
za  razmatranje  i  slijedećom  molitvom. 


Radost  Kraljice  neba 

(sv.  Ljudevit  Montfortski) 

O  velika  Kraljice  neba,  neka  tvoje  ljubljeno  Srce  više  ne  bude  u  tuzi,  neka  zaigra  od  radosti,  Isus 
je  uskrsnuo.  O  preslatka  Istino!  Pjevajmo  svi  Aleluja,  a  zatim  Zdravo  Marijo!  Naši  su  grijesi 
izbrisani,  đavao  poražen,  Isus  ogrnut  slavom  nad  svima  je  pobijedio.  Oholi  su  poniženi,  neće  se  više 
podići.  Pjevajmo  svi  Aleluja,  a  zatim  Zdravo  Marijo!  Isus  je  zatvorio  pakao,  izvukao  naše  pretke  iz 
okova,  otvorio  vrata  vječne  slave,  uspostavio  opći  mir.  Uistinu,  Isus  je  pobjednik  za  spasenje 
grješnika.  Pjevajmo  svi  Aleluja,  a  zatim  Zdravo  Marijo! 

O  Majko  predivne  Ljubavi,  drhti  od  radosti  ovoga  dana.  Neka  anđeli,  ljudi  i  mi  svi,  takvi  kakvi 
smo,  slavimo  ovaj  dan  i  pjevajmo  Aleluja,  a  zatim  Zdravo  Marijo!  O  dostojna  Majko  Božja,  neka  te 
cijeli  svijet  slavi,  o  preslavna  Djevice,  o  tisuću  puta  blažena,  što  si  nosila  ovog  velikog  Kralja. 
Pjevajmo  svi  Aleluja,  a  zatim  Zdravo  Marijo!  Isprosi  nam  od  Isusa  udjela  u  svim  njegovim 
krepostima,  u  njegovu  novom  životu  kako  bi  svatko  zauvijek  obznanjivao:  Isus  je  uskrsnuo! 
Pjevajmo  svi  Aleluja,  a  zatim  Zdravo  Marijo!  BOG  SAM. 

Prežalosnoj  Djevici  poslije  Isusova  uskrsnuća 

(o.  Jerko  Vlahović) 

Dosta  je  tvojih  jada  i  tvojih  suza,  preslavna  i  preljubezna  Majko  Marijo!  Uskrsnuo  je  tvoj 
božanski  Sin!  Ah!  kako  je  krasno  njegovo  lice,  sjajne  blagoslovljene  rane,  divno  presveto  tijelo! 
Rajski  mir  i  blagost  iz  njega  odsijevaju!  Veseli  se  dakle  i  raduj,  presretna  Majko!  Tvoj  Sin  svojom 
mukom,  smrću  i  uskrsnućem  pobijedio  je  smrt,  svladao  pakao,  grijeh  uništio.  Anđeoska 
vojska,  čete  svetih  otaca,  koje  je  iz  predpakla  izveo,  njegovi  vjerni  sljedbenici,  pobožne  žene, 
nebo  i  zemlja,  sva  stvorenja  raduju  se  i  vesele  slavodobitnom  Isusovom  uskrsnuću,  i  tebi  svesrdno 
čestitaju! 

Ako  se  svi  ovi  raduju  i  vesele,  tebi  seje  neizmjerno  više  radovati  i  veseliti,  jer  si  mu  Majka,  i  što 
si  ujedno  s  njime  najužasnije  muke  trpjela.  Dopusti  mi,  slavna  Bogorodice,  da  se  i  moja  duša  sa 
svemirom  raduje  i  veseli  uskrsnuću  svoga  Otkupitelja,  da  se  ujedno  s  tobom  radujem  i  veselim, 
kao  što  sam  s  tobom  tugovao  i  suze  ronio  nad  mrtvim  Isusom.  U  ovaj  slavni  i  veseli  dan  za  tebe, 
milost  mi  isprosi,  slatka  Majko,  da  skršim  verige  svojih  grijeha,  da  svladam  svijet  i  pakao,  da 
uskrsnem  na  duhovni  život,  da  ljubim  Isusa  Sina  tvoga  i  tebe,  slavna  Kraljice  mučenika,  i  moguća 
Kraljice  neba  i  zemlje. 

7.  3.  Govor  naučiteljstva  Crkve  o  prvom  ukazanju  uskrslog  Isusu  svojoj  Majci  Mariji 

Još  od  prvih  vremena  kroz  stoljeća  se  u  katoličkoj  Crkvi  proteže  tradicija  prema  kojoj  se 
Isus  nakon  Uskrsnuća  prvo  ukazao  svojoj  Majci  Mariji.  Iako  sv.  pismo  o  tome  ne  govori  izričito 
mnogi  sveci  i  pape  govore  o  tom  događaju.  Donosimo  samo  neka  svjedočanstva. 

Sv.  Ignacije  Loyolski  piše:  «Isus  se  prvo  ukazao  bi.  Djevici  Mariji.  O  tome  se,  doduše,  ništa  ne 
govori  u  Svetom  pismu,  no  smatra  se  da  je  to  rečeno  kad  je  rečeno  da  se  ukazao  tolikom  drugima, 
jer  Sveto  pismo  pretpostavlja  da  smo  razboriti,  kao  što  je  pisano:  Zar  ste  još  bez  razuma  (Mt  15,16). 
(Duhovne  vježbe  299). 

SV.  Antun  Padovanski  uči:  «Naprotiv,  Blažena  Djevica  Marija,  nakon  što  je  njezin  Sin  Isus 
položen  u  grob,  nije  se  udaljavala,  kao  što  neki  kažu,  već  je  ostala  stalno  bdijući  u  suzama,  dok  ga 
nije  prva  vidjela  gdje  uskrsava:  zato  vjernici  njoj  u  čast  svetkuju  Veliku  Subotu». 

Veliki  papa  naših  dana  Ivan  Pavao  II,  uči:  «Nakon  odlaganja  Isusa  u  grob,  Marija  je  ostala 
jedina  koja  je  držala  živ  plamen  vjere,  pripremajuće  se  tako  prihvatiti  radosni  i  iznenađujući 
navještaj  uskrsnuća.  Iščekivanje  koje  je  živjela  na  Veliku  subotu  je  jedan  od  najuzvišenijih  trenutaka 
vjere  Majke  Gospodinove;  u  tamu  koja  je  obavijala  svemir,  Ona  polaže  potpuno  povjerenje  u  Boga 
života  i,  vraćajući  se  na  riječi  Sina  nada  se  potpunom  ostvarenju  božanskih  obećanja. 

Evanđelja  donose  različita  ukazanja  Uskrsloga,  ali  ne  i  susret  Isusa  sa  svojom  Majkom.  Ta 
šutnja  ne  treba  nas  dovesti  do  zaključka  da  se  poslije  Uskrsnuća  Isus  nije  ukazao  svojoj  Majci; 
naprotiv  nas  poziva  da  tražimo  razloge  tog  izbora  sa  strane  evanđelista.  Pretpostavljajući  «propust» 
taj  izbor  bi  se  mogao  pripisati  činjenici  da  ono  što  je  potrebno  za  našu  spasonosnu  spoznaju  bilo  je 
povjereno  riječima  svjedocima  od  Boga  preodabranima  (Dj  10,14),  to  jest  apostolima,  koji  su 
velikom  snagom  svjedočili  o  uskrsnuću  Gospodina  Isusa.  Prije  nego  njima,  Uskrsli  se  ukazao  nekim 
pobožnim  ženama  zbog  Crkvene  funkcije:  «Idite  i  javite  mojoj  braći  da  idu  u  Galileju,  ondje  će  me 
vidjeti»  (Mt  28,10). 

Ako  autori  Novog  Zavjeta  ne  govore  o  susretu  Majke  s  uskrslim  Sinom,  to  se  možda  može 
pripisati  činjenici  da  bi  slično  svjedočanstvo  moglo  biti  promatrano,  od  strane  onih  koji  su  negirali 
uskrsnuće  Gospodina,  previše  interesno,  i  dakle  ne  dostojno  povjerenja.  Između  ostalog  Evanđelja 
donose  samo  manji  broj  ukazanja  uskrslog  Isusa,  i  sigurno  ne  potpuni  izvještaj  onoga  što  se 
događalo  u  40  dana  poslije  Pashe.  Sv.  Pavao  podsjeća  jedno  ukazanje  «braći  kojih  je  bilo  zajedno 
više  od  petstotina»  (1  Kor  15,6).  Kako  opravdati  da  jedan  događaj  poznat  svima  nije  donesen  u 
Evanđelju,  usprkos  njegove  izvanrednosti?  To  je  očiti  znak  da  druga  ukazanja  Uskrsloga,  iako  su 
bila  svim  poznata  nisu  donesena. 

Djevica,  prisutna  u  prvoj  zajednici  učenika  (usp.  Dj  1,14),  kako  bi  mogla  biti  isključena  iz  broja 
onih  koji  su  susreli  njenog  božanskog  Sina  uskrsnula  od  mrtvih?  Naprotiv,  dopušteno  je  smatrati  da 
je  vjerojatno  Majka  bila  prva  osoba  kojoj  se  uskrsli  Isus  ukazao.  Odsutnost  Marije  iz  grupe  žena 
koje  su  u  zoru  išle  na  grob  (usp.  Me  16,1),  ne  bi  li  mogla  biti  znak  činjenice  da  je  Ona  već  bila 
susrela  Isusa?  Ovaj  zaključak  našao  bi  potvrdu  također  u  činjenici  da  prve  svjedokinje  uskrsnuća, 
po  Isusovoj  želji,  bile  su  žene  koje  su  ostale  vjerne  u  podnožju  križa,  i  dakle  čvršće  u  vjeri. 

Jednoj  od  njih,  Mariji  Magdaleni,  uistinu  Uskrsli,  povjerava  poruku  za  prenijeti  Apostolima  (usp. 
Iv  20,17-18).  I  ovaj  element  dopušta  možda  misliti  da  se  Isus  prvo  ukazao  svojoj  Majci,  Onoj  koja 
je  ostala  najvjernija  i  u  kušnji  sačuvala  cjelovitu  vjeru.  Na  kraju,  jedinstvena  i  posebna 
karakteristika  prisutnosti  Djevice  na  Kalvariji  i  njeno  savršeno  sjedinjenje  sa  Sinom  u  trpljenju  na 
Križu  izgleda  pretpostavlja  jedno  njeno  posebno  sudjelovanje  u  otajstvu  Uskrsnuća. 

Jedan  autor  iz  petog  stoljeća,  Sedulio,  smatra  da  se  Krist  pokazao  u  sjaju  uskrslog  života  prija 
svega  svojoj  vlastitoj  Majci.  Uistinu,  ona  koja  je  u  Navještenju  bila  put  njegova  ulaska  u  svijet  bila 
je  pozvana  proširiti  čudesnu  vijest  uskrsnuća,  kako  bi  postala  navjestiteljica  njegova  slavnog 
dolaska.  Obavijena  slavom  uskrsloga,  Ona  anticipira  «sjaj»  Crkve  (usp.  Sedulio,  Carmen  Pascale, 
357,  CSEL  10,104  s). 

Budući  daje  slika  i  uzor  Crkve,  koja  čeka  Uskrsloga,  i  u  grupi  učenika  ga  susreće  za  vrijeme 
pashalnih  ukazanja,  izgleda  razborito  vjerovati  daje  Marija  imala  osobni  susret  s  Uskrslim  Sinom 
kako  bi  i  ona  uživala  puninu  pashalne  radosti.  Prisutna  na  Kalvariji  na  Veliki  petak  i  u  Cenakulu  te 

na  dan  Pedesetnice  Presveta  Djevica  je  vjerojatno  bila  i  povlašteni  svjedok  uskrsnuća  Kristova, 
dopunjujući  tako  svoje  sudjelovanje  u  svim  bitnim  trenucima  Pashalnog  Otajstva.  Prihvaćajući 
uskrslog  Isusa,  Marija  je  između  ostalog  i  zalog  čovječanstva,  koje  se  nada  doći  do  punine 
ostvarenja  po  uskrsnuću  od  mrtvih. 

U  pashalnom  vremenu,  kršćanska  zajednica  obraćajući  se  Majci  Gospodina,  pozivaju  na  radost: 
«Kraljice  Neba  raduj  se,  aleluja»!  Tako  se  sjeća  Marijine  radosti  zbog  uskrsnuća  Isusova  šireći  kroz 
vrijeme  riječi  «raduj  se»  koje  joj  je  uputio  arkanđeo  kod  Navještenja,  kako  bi  postala  uzrok  radosti 
cijelom  čovječanstvu.  (  L  osservatore  romano,  La  catechesi  marina  di  Givanni  Paolo  II,  Vatikan 
1998,  st.  175-  177). 

«Iz  cijeloga  vazmenog  otajstva  provire  punina  radosti  i  utjehe.  U  srcu  Marijinu  taje  radost 
tako  preobilna  da  postaje  vrelom  utjehe  za  sve  koji  se  njoj  obraćaju»  (sv.  Ivan  Pavao  II) 

7.  4.  Kraljice  neba,  raduj  se 

(Od  uskrsnog  bdijenja  od  Duhova  ova  moli  fra  se  moli  3  puta  dnevno,  ujutro,  u  podne  i  navečer 
umjesto  Anđeo  Gospodnji) 

Kraljice  Neba,  raduj  se  -  Aleluja!  Jer  koga  si  bila  dostojna  nositi  -  Aleluja! 

Uskrsnu  kako  je  rekao  -  Aleluja!  Moh  Boga  za  nas  -  Aleluja 

Veseli  se  i  raduj,  Djevice  Marijo  -  Aleluja!  Jer  je  uskrsnuo  Gospodin  uistinu  -  Aleluja! 

Pomolimo  se:  Bože  koji  si  se  udostojao  razveseliti  svijet  uskrsnućem  svoga  Sina  Isusa  Krista:  daj 
molim  te,  da  po  njegovoj  Majci  Mariji,  izbavimo  se  iz  sadašnje  žalosti  i  postignemo  radosti  vječnog 
života!  Po  istom  Kristu  Gospodinu  našem.  Amen. 

8.  DUH  SVETI  I  MARIJA 

Ako  se  pažljivije  prouči  Novi  zavjet  lako  je  uočiti  posebnu  i  nerazrješivu  vezu  između  Marije  i 
Duha  Svetoga  u  otajstvu  Božjeg  plana  spasenja.  O  tome  je  crkveni  nauk  izričit  i  jasan. 

8. 1.  Nauk  Crkve 

Katekizam  Katoličke  Crkve  mč/':« Marija,  presveta  Bogorodica  i  vazda  Djevica,  jest  remek  djelo 
poslanja  Sina  i  Duha  u  punini  vremena.  Prvi  put  u  naumu  spasenja,  budući  da  ju  je  njegov  Duh 
pripravio,  Otac  nalazi  Prebivalište  u  kojem  će  njegov  Sin  i  njegov  Duh  stanovati  među  ljudima.  U 
tom  smislu  crkvena  je  Predaja  često  najljepše  tekstove  o  Mudrosti  čitala  misleći  na  Mariju:  Marija 
je  opjevana  i  predstavljena  u  Liturgiji  kao  »Prijestolje  Mudrosti«.  Na  njoj  se  počinju  pokazivati 
»čudesna  Božja  djela«  koja  će  Duh  dovršiti  u  Kristu  i  Crkvi. 

Duh  Sveti  je  Mariju  pripravio  svojom  milošću.  Dolikovalo  je  da  bude  »puna  milosti«  Majka 
Onoga  u  kojemu  »tjelesno  prebiva  sva  punina  božanstva«  (Kol  2,9).  Iz  čiste  milosti,  ona  je  bila 
začeta  bez  grijeha  kao  najponiznije  stvorenje  i  najpodobnije  da  primi  neizrecivi  Dar  Svemogućega. 
S  pravom  je  kao  »Kćer  sionsku«  anđeo  Gabriel  pozdravlja:  »Raduj  se«.  Dok  u  sebi  nosi  vječnoga 
Sina,  ona  u  svom  hvalospjevu  upravlja  Ocu,  u  Duhu  Svetom,  zahvalnu  molitvu  svega  Božjega 
naroda,  dakle  i  Crkve. 

U  Mariji  Duh  Sveti  oživotvoruje  dobrohotni  Očev  naum.  S  Duhom  Svetim  i  po  njemu  Djevica 
začinje  i  rađa  Sina  Božjega.  Njezino  djevičanstvo  biva  jedinstveno  plodno  snagom  Duha  i  vjere.  U 
Mariji  Duh  Sveti  objavljuje  Očeva  Sina  koji  je  postao  Djevičinim  Sinom.  Ona  je  gorući  Grm 
konačnog  Bogojavljenja:  ispunjena  Duhom  Svetim,  ona  pokazuje  Riječ  u  skromnosti  svoga  tijela 
dajući  daje  upoznaju  siromasi  i  prvine  poganskih  naroda. 

I  napokon,  po  Mariji  Duh  Sveti  počinje  uvoditi  u  zajedništvo  s  Kristom  ljude,  »miljenike«  Božje 
ljubavi,  i  uvijek  ga  prvi  primaju  ponizni:  pastiri,  mudraci,  Simun  i  Ana,  zaručnici  iz  Kane  i  prvi 
učenici. 

Na  kraju  ovoga  poslanja  Duha,  Marija  postaje  »Ženom«,  novom  Evom,  »majkom  živih«, 
Majkom  »čitavog  Krista«.  I  kao  takva  ona  je  nazočna  s  Dvanaestoricom,  »jednodušno  postojanima 

u  molitvi«  (Dj  1,14),  u  zoru  »posljednjih  vremena«  koja  Duh  u  jutro  Pedesetnice  započinje 
očitovanjem  Crkve. 

8.  2.  Marija,  zaručnica  Duha  Svetoga  po  nauku  sv.  Ljudevita  Montforskoga 

Nijedna  duhovnost  ne  može  se  zrelo  živjeti  bez  oživljavajućeg  djelovanja  Duha  Svetoga.  Sv. 
Ljudevit  je  duboko  svjestan  da  Duh  Sveti  svojom  milošću  budi  našu  vjeru  i  proizvodi  novi  život, 
koji  se  sastoji  u  spoznaji  Oca  i  onoga  koga  je  on  poslao,  Isusa  Krista  (usp.  Iv  17,3).  Duh  Sveti, 
jedna  od  osoba  Presvetog  Trojstva,  istobitan  sa  Ocem  i  Sinom,  s  njima  je  na  djelu  od  početka  do 
svršetka  plana  spasenja.  Kada  Bog  šalje  Sina,  uvijek  šalje  i  Duha  Svetoga,  njihovo  je  poslanje 
združeno  i  nerazdvojivo.  Svojom  smrću  i  uskrsnućem  Isus  je  postao  Gospodinom,  te  od  svoje 
punine,  On  kao  Spasitelj  izlijeva  Duha  Svetoga  na  svoju  Crkvu,  koju  Duh  izgrađuje,  oživljava  i 
posvećuje. 

Tako  i  sv.  Ljudevit  kada  govori  o  Duhu  Svetome  redovito  ga  spominje  u  odnosu  sa  druge  dvije 
Božanske  osobe,  Ocem  i  Sinom  te  Marijom  u  kontekstu  ostvarenja  Božjeg  plana  spasenja  u 
povijesti:  utjelovljenje,  otkupljenje,  posvećenje.  Svetac  tvrdi: 

«Kako  su  se  tri  božanske  osobe  Presvetoga  Trojstva  vladale  kod  Utjelovljenja  i  prvoga  dolaska 
Isusa  Krista,  tako  se  vladaju  uvijek,  na  nevidljiv  način,  u  svetoj  Crkvi,  i  tako  će  se  vladati  sve  do 
konca  vjekova,  kod  zadnjeg  dolaska  Isusa  Krista  (PP  22)...  Izjavljujem  sa  svecima  :  božanska  je 
Marija  zemaljski  raj  novoga  Adama,  gdje  se  on  utjelovio  po  Duhu  Svetom,  da  tu  učini  nečuvena 
čudesa.  (PP  6)  ...  Marija  je  proizvela  s  Duhom  Svetim  najveće  djelo  što  gaje  ikada  bilo  ili  će  ga 
biti:  Boga-Čovjeka;  i  Ona  će,  dosljedno,  proizvesti  najveće  stvari  i  u  zadnja  vremena»  (PP  35). 

Marija  je  s  Presvetim  Trojstvom  aktivno  surađivala  i  sudjelovala  u  otajstvu  Utjelovljenja.  Duh 
Sveti  je  oblikovao  i  pripravio  Djevicu  iz  Nazareta  za  to  jedinstveno  poslanje,  tako  da  je  njeno 
djevičansko  krilo  postalo  «zemaljski  raj»  Boga,  koji  je  postao  čovjekom.  Duh  Sveti  je  izvor  iz  kojeg 
proizlazi  punina  milosti  i  preobilje  darova  koje  je  Marija  primila.  Sa  svoje  strane  Ona  je  vjerno 
surađivala  i  odgovarala  do  te  mjere  daje  postala  trajno  i  stalno  boravište  Duha  Svetoga.  Montfort 
uči: 

«Marija  je  vjerna  Zaručnica  Duha  Svetoga  i  zapečaćeni  studenac  (usp.  Pj  4,12)  kamo  može  ući 
samo  On.  Marija  je  svetište  i  počivalište  Presvetoga  Trojstvu  gdje  se  Bog  nalazi  na  divniji  i 
božanstveniji  način  nego  na  ijednom  mjestu  svemira,  ne  izuzevši  njegovo  boravište  nad  kerubinima 
i  serafinima;  niti  je  dopušteno  ikomu  stvoru,  ne  znam  koliko  on  bio  čist,  unići  tamo  bez  velike 
povlastice».(PP  5) 

Marijina  majčinska  uloga  u  oblikovanju  i  posvećenju  Crkve  sukladno  Božjem  planu,  traje  do 
konca  svijeta.  «I  to  Marijino  materinstvo  u  ekonomiji  milosti  neprekidno  traje,  od  časa  pristanka, 
koji  je  vjerno  dala  kod  navještenja  i  koji  je  nepokolebivo  održala  pod  križem,  sve  do  trajnog 
proslavljenja  svih  odabranih»  (GS  62).  Polazeći  od  utjelovljenja,  Marijine  prisutnosti  pod  križem 
Isusovim  i  u  molitvi  na  dan  Pedesetnice,  sv.  Ljudevit  promatra  ulogu  Marije  i  Duha  Svetoga  na 
djelu  u  Crkvi.  Taj  povlašteni  i  jedinstveni  odnos  između  Marije  i  Duha  Svetoga  proizlazi  iz  suradnje 
na  planu  spasenja  i  posebnog  osobnog  sjedinjenja.  Marija  živi  u  ljubavi  usko  sjedinjena  s  Duhom 
Svetim  i  od  njega  preobražena.  Radi  se  o  jednom  nerazrješivom  i  plodnom  savezu,  gdje  Duh  Sveti 
po  Mariji  djeluje  i  daruje  svoje  darove  i  milosti.  O  tom  velikom  otajstvu  svetac  piše: 

«Duše  Sveti,  spomeni  se  da  proizvedeš  i  uobličiš  sinove  Božje  sa  svojom  božanskom  i  vjernom 
Zaručnicom  Marijom.  Ti  si  s  njome  i  u  njoj  uobličio  glavu  izabranih;  ti  moraš  s  njome  i  u  njoj 
uobličiti  i  udove.  Od  tebe  ne  proizlazi  nijedna  božanska  osoba  u  Bogu,  ali  zato  ti  sam  oblikuješ  sve 
božanske  osobe  izvan  Boga,  i  svi  sveti  koji  su  bili  i  koji  će  biti  do  kraja  svijeta  bit  će  djelo  tvoje 
ljubavi  koja  se  sjedinjuje  s  Marijom»  (GM  15). 

«Bog  Duh  Sveti  je  udijelio  Mariji,  svojoj  vjernoj  Zaručnici,  svoje  neizrecive  darove  i  nju 
je  odabrao  za  djelitelj icu  svega  što  ima.  Zato  Ona  dijeli  sve  njegove  darove  i  milosti  kome  hoće, 
koliko  hoće  i  kada  hoće,  i  nijedan  se  nebeski  dar  ne  daje  ljudima  ako  ne  prođe  preko  njezinih 
djevičanskih  ruku.  To  je  volja  Boga  koji  je  htio  da  sve  imamo  po  Mariji;  jer  je  tako  trebalo  da 
Svevišnji  obogati,  uzvisi  i  proslavi  onu  koja  se  osiromašila,  ponizivala  i  skrivala  svojom  dubokom 
poniznošću  do  dna  ništavila  za  svoga  života.  Eto,  to  su  osjećaji  Crkve  i  svetih  Otaca»  (PP  25). 

U  duhovnosti  sv.  Ljudevita  Marija,  dakle,  nije  samo  uzor  suradnje  s  Duhom  Svetim.  Ona  je 
Majka  vjernika  kojoj  se  treba  predati  i  posvetiti,  kako  bi  i  u  njemu  Duh  Sveti  učinio  svoja  velika 
djela.  Posveta  je  najbolji  način  da  otajstveni  savez  između  Duha  Svetoga  i  Marije  donese  plodove  i 
u  našem  životu,  jer:  «Ako  ovu  pobožnost  vjerno  obavljamo,  ona  proizvodi  u  duši  bezbroj  učinaka. 
Ali  glavni  dar  koji  duše  uživaju  jest  uspostava  Marijina  života  u  duši  ovdje  na  zemlji,  tako  da  ne 
živi  više  duša  nego  Marija  u  njoj:  ili  duša  Marijina  postaje  njezina  duša,  da  tako  kažemo.  Dakle, 
kada  je  po  neizrecivoj  ali  istinskoj  milosti  Marija  kraljica  u  jednoj  duši,  kakve  li  sve  divote  u  njoj  ne 
izvodi!  Budući  daje  umjetnica  velikih  čudesnih  djela,  posebno  u  nutrinji,  ona  tu  radi  potajno,  čak  i 
bez  znanja  te  duše,  koja  bi  pokvarila  ljepotu  njezinih  djela  kada  bi  to  saznala»  (MT  55) 

Dakle  u  svakodnevnom  nastojanju  življenja  posvete  u  Duhu  Svetome  i  po  Marijinom 
majčinskom  djelovanju,  imajući  Nju  stalo  pred  očima  kao  uzor,  postepeno  dolazi  do  preobraženja 
nutarnje  stvarnosti  naše  duše  i  do  oblikovanja  Marijina  lika  u  nama.  Tako  ovaj  način  življenja 
duhovnosti  prihvaća  i  usvaja  evanđeoski  stav  duhovnih  siromaha  i  malenih  kojima  pripada 
kraljevstvo  Božje.  Stav  koji  je  Marija  jedinstveno,  neponovljivo  i  nenadmašivo  živjela  te  može  one 
koji  joj  se  posvete  slobodno  voditi  tim  putem  čineći  ih  dionicima  svojih  kreposti.  Tako  se  u  duši 
stvara  potrebno  raspoloženje  i  stanje  koje  ne  stavlja  prepreke  životvomom  djelovanju  Duha 
Svetoga.  Sv.  Ljudevit,  koji  je  i  sam  to  kušao  u  životu  tako,  divno  svjedoči: 

«Bog  Duh  Sveti  hoće  u  njoj  i  po  njoj  oblikovati  sebi  odabranike,  pa  joj  kaže:  U  mojim 
odabranicima  puštaj  korijenje. (Si  24,13)  Puštaj,  miljenice  moja  i  Zaručnice  moja,  korijenje  svih 
svojih  kreposti  u  moje  odabranike,  da  se  množe  sve  to  više.  Toliko  sam  se  u  tebi  nasladio  kada  si, 
živeći  na  zemlji,  vršila  najuzvišenije  kreposti  da  te  još  i  sada  želim  naći  na  zemlji,  a  da  ne  moraš 
ostaviti  nebo.  Stoga  se  obnavljaj  u  mojim  odabranicima,  da  u  njima  s  uživanjem  gledam  korijenje 
tvoje  nepobjedive  vjere,  tvoje  duboke  poniznosti,  tvoga  općeg  mrtvljenja,  tvoje  uzvišene  molitve, 
tvoje  žarke  ljubavi,  tvoga  stalnog  ufanja  i  svih  tvojih  kreposti.  Ti  si  moja  Zaručnica  uvijek  jednako 
vjerna,  jednako  čista  i  jednako  plodna,  kao  što  si  nekoć  bila.  Neka  mi  tvoja  vjera  daruje  vjernike, 
tvoja  čistoća  neka  mi  daje  djevice,  tvoja  plodnost  neka  mi  daje  izabranike  koji  su  moji  hramovi. 

Kad  se  Marija  ukorijeni  u  kojoj  duši,  ona  tu  proizvodi  čudesa  milosti,  kako  to  može  samo  ona,  jer 
samo  je  ona  plodna  Djevica,  koja  niti  je  kada  imala  niti  će  ikada  imati  sebi  slične  u  čistoći  i 
plodnosti.  Marija  je  proizvela  s  Duhom  Svetim  najveće  djelo  što  gaje  ikada  bilo  ili  će  ga  biti:  Boga- 
Čovjeka;  i  ona  će,  dosljedno,  proizvesti  najveće  stvari  i  u  zadnja  vremena.  Njoj  je  pridržana  tvorba  i 
odgoj  velikih  svetaca,  koji  će  se  pojaviti  pri  koncu  svijeta,  jer  samo  ova  izvanredna  i  čudesna 
Djevica  može  u  zajedništvu  s  Duhom  Svetim  proizvesti  osobite  i  izvanredne  stvari. 

Kada  Duh  Sveti,  njezin  Zaručnik,  nađe  Mariju  u  kojoj  duši,  on  tamo  leti  i  ulazi  u  svoj  svojoj 
punini,  te  se  toj  duši  daje  to  obilatije  što  više  mjesta  ona  dade  njegovoj  Zaručnici.  Jedan  od 
najglavnijih  razloga  zašto  Duh  Sveti  ne  čini  sada  golema  čudesa  u  dušama  jest  taj,  što  u  njima  ne 
nalazi  dovoljno  sjedinjenja  sa  svojom  vjernom  i  nerazdruživom  Zaručnicom.  Kažem: 
nerazdruživom  Zaručnicom,  jer  Duh  Sveti,  ta  bitna  ljubav  Oca  i  Sina,  otkada  je  zaručio  Mariju  da 
proizvede  Isusa  Krista,  Glavu  odabranika,  i  njega  u  odabranicima,  otada  se  nije  više  rastavio  od  nje, 
jer  mu  je  ona  uvijek  ostala  vjerna  i  plodna  «(  PP  34-36) 

Kao  što  se  vidi  iz  tekstova  sv.  Ljudevita,  uzajamno  djelovanje  Duha  Svetoga  i  Marije  se 
usklađuje  u  životu  vjernika  bez  miješanja  uloga.  Duh  Sveti  je  treća  Božanska  osoba,  Gospodin  i 
Životvorac  a  Marija  samo  ponizna  službenica  Gospodnja.  Marijina  djelatna  djevičanska  prisutnost 
ni  na  koji  način  ništa  bitno  ne  oduzima  niti  dodaje  prvenstvu  djelovanja  Duha  Svetoga  u  življenju 

vjere,  Ona  samo  ponizno  i  djelatno  s  Bogom  surađuje. A  svetac  je  to  divno  djelovanje  Duha 
Svetoga  na  poetski  i  duhovni  način  ovako  izrazio: 

«Dođi  Duše  Sveti,  Oče  svjetla,  dođi  Bože  ljubavi,  oblikuj  moju  molitvu,  pokaži  mi  istinu,  daj  da 
u  moju  dušu  siđe  žar  tvog  plamena,  neka  prožme  moju  dušu  i  ispuni  je  Bogom.  Dođi  Duše  Sveti 
koji  podižeš  mučenike,  ispovjedaoce,  apostole,  proroke,  velike  heroje  i  velika  srca.  Moj  Spasitelj  je 
slijedio  tvoje  vodstvo,  da  bi  ga  nasljedovao  vodi  i  mene  kao  njega.  Duše  Sveti,  ti  koji  činiš  čuda 
nemoćnim  smrtnicima,  nadahnjuješ  proroštva  neukim  siromasima  snagom  svoje  milosti  ojačaj 
moju  slabost;  govoreći  dubinama  moga  srca  istopi  led  koji  je  u  mojoj  duši.  Udalji  me  od 
pomodarstva,  puta  kojim  mnogi  hode,  od  tog  komotnog  privida  punog  bezumnosti  i  nepravde. 
Pokaži  mi  put  gotovo  svima  nepoznat  koji  bez  privida  sigurno  vodi  ravno  u  Nebo,  k  tebi. 

Duše  Sveti,  milošću  otvori  moje  uši  da  čuju  riječi  vjere,  da  bi  opsluživao  divote  tvog  božanskog 
zakona,  da  bi  samo  Boga  slušao  preko  svakog  propovjednika,  i  vičući  odbacio  lažni  svijet.  Govori, 
tvoje  riječi  tražim  dan  i  noć;  govori  sruši  idole  koji  se  bore  protiv  tvoje  ljubavi,  govori  da  bi  pjevao 
pobjedu  protiv  svih  mojih  neprijatelja,  govori  da  bih  posjedovao  slavu  i  njoj  se  podložio.  Govori 
Duše  Sveti,  učini  da  u  mom  srcu  pro vrije  izvor  žive,  čiste  i  spasonosne  vode  koja  će  spasiti  najveće 
grešnike,  ozdraviti  neizlječive,  na  kojemu  će  otvoriti  oči  i  zadobiti  oproštenje  najveći  grješnici  i 
poletjeti  k  nebesima.  Više  od  Magdalene,  od  Lazara  u  grobu,  od  Samaritanke  tražim  tu  vodu,  želim 
je  piti,  znam  daje  dragocjeni  dar,  i  što  je  dar  veći  Ti  ćeš  biti  više  proslavljen. 

Podupri  moju  nemoć,  živuća  sam  trstika,  zaustavi  moju  nepostojanost.  Mijenjam  se  više  od 
vjetra,  rasprši  moje  neznanje;  slijepac  sam  od  rođenja  smiri  moje  strasti  u  protivnom  ću  propasti. 
Bez  tebe  moja  duša  je  pustinja,  prazni  se  od  svakog  dobra.  Bez  tebe  trčim  putem  propasti  i  za 
sitnicu  padnem,  ne  mogu  ni  misliti,  ni  reći,  ni  činiti  bilo  kakvo  dobro  za  Boga  osim  ako  mi  ti  u 
svemu  pomogneš.  Udijeli  mi  tvoju  mudrost,  slast  istine,  ljubav  koja  potiče  a  ne  sili  volju,  tu  plodnu 
milost,  očaravajuću  privlačnost,  sveti  i  duboki  mir  i  svemoguću  pomoć.  Ako  želiš  da  plačem,  da  mi 
je  srce  potrešeno,  tad  mi  daj  mržnju  na  moje  grijehe;  daj  da  te  dobro  upoznam  i  uzljubit  ću  te. 
Obrati  me  veliki  učitelju  i  bit  ću  obraćen. 

Ti  se  ne  želiš  protiviti  mojoj  zloj  volji  i  zbog  toga  se  trebam  bojati  moje  vlastite  slobode. 
Privlačnostima  i  pozivima  tvoje  milosti  prečesto  sam  se  opirao,  predajem  se  svom  vlašću  uzmi 
mjesta  u  meni.  Veliki  Bože,  budi  učitelj  mom  srcu  kako  bih  ljubio,  mom  duhu  kako  bi  spoznao, 
mom  jeziku  kako  bih  poticao,  mojim  sjetilima  i  moćima  kako  bih  dobro  činio  i  trpio  i  u  svemu  ti 
služio.  Učini  od  mog  srca  hram,  od  mog  jezika  instrument  da  svima  govorim  rječito  i  primjerom.  Po 
Isusu  i  Mariji,  u  meni  moćno  vladaj  da  bi  vječno  slavio  samo  Boga.  Djevice  sveta  i  vjerna, 
zaručnice  Duha  Svetoga,  promijeni  moje  buntovno  srce  u  ponizno  i  raskajano.  Daj  mi  poslušno  srce 
vjerno  glasu  Duha  da  bih  živio  sveto  Evanđelje,  njegove  savjete  i  zapovijedi))  (P  141). 

8.  3.  Molitve 


Duh  Sveti  i  vječnost 

(sv.  Alfons  Marija  Liguori) 

Duše  Sveti,  koji  si  bezbrojnim  milostima  ispunio  Marijinu  dušu  i  ulio  u  srca  apostola  ljubav  i 
gorljivost,  zapali  svojom  ljubavlju  i  moje  srce.  Ti  si  Božji  duh;  daj  mi  jakost  protiv  zlih  duhova.  Ti 
si  vatra;  upali  i  u  meni  plamen  ljubavi.  Ti  si  svjetlo;  prosvijetli  me  i  daj  da  upoznam  svijet.  Ti  si 
golubica;  udijeli  mi  čistoću  u  djelima.  Ti  si  blagi  lahor  povjetarca,  pun  ljupke  miline;  rasprši  oluje 
mojih  strasti.  Ti  si  jezik;  nauči  me  kako  Te  bez  prestanka  slaviti.  Ti  si  oblak;  osjeni  me  svojom 
zaštitom.  Ti  si  darovatelj  svih  nebeskih  darova;  udijeli  mi  život  milosti,  posveti  me  svojom  ljubavi, 
vodi  me  svojom  mudrošću,  u  svojoj  dobroti  primi  me  kao  posvojeno  dijete  i  spasi  me  po  svome 
milosrđu,  da  se  umorim  i  sustanem  ljubeći  Te,  blagoslivljajući  Te  i  slaveći  Te  u  ovome  životu,  i 
zauvijek  u  vječnosti.  Amen. 

Duhu  Svetomu  za  pobožnost  Njegovoj  Zaručnici 

(sv.  Ljudevit  Marija  Grignion  Montfortski) 

O,  Duše  Sveti,  udijeli  mi  sve  ove  milosti  i  zasadi,  zalijevaj  i  uzgajaj  u  duši  mojoj  ljubeznu  Mariju, 
to  pravo  Drvo  života,  da  raste,  cvjeta  i  donese  obilne  plodove  života.  Duše  Sveti,  udijeli  mi  veliku 
pobožnost  i  veliku  naklonost  prema  Mariji,  svojoj  božanskoj  Zaručnici,  daj  da  nađem  veliku  pomoć 
u  njezinom  majčinskom  krilu  i  neprestano  utočište  u  njezinom  milosrđu,  da  u  njoj,  na  naravan 
način,  oblikuješ  u  meni  Isusa  Krista,  velikog  i  moćnog,  sve  do  punine  njegove  savršene  dobi. 
Amen. 


Molitva  Duhu  Svetomu  da  po  Mariji,  svojoj  Zaručnici,  oblikuje  Božje  sinove 

(sv.  Ljudevit  Marija  Grignion  Montfortski) 

Duše  Sveti,  spomeni  se  da  proizvedeš  i  uobličiš  sinove  Božje  sa  svojom  božanskom  i  vjernom 
Zaručnicom  Marijom.  Ti  si  s  njome  i  u  njoj  uobličio  glavu  izabranih;  Ti  moraš  s  njome  i  u  njoj 
uobličiti  i  udove.  Od  tebe  ne  proizlazi  nijedna  božanska  osoba  u  Bogu,  ali  zato  Ti  sam  uobličuješ 
sve  božanske  osobe  izvan  Boga,  i  svi  sveti  koji  su  bili  i  koji  će  biti  do  kraja  svijeta  bit  će  djelo  tvoje 
Ljubavi,  koja  se  ujedinjuje  s  Marijom. 

Spomeni  se  svoje  zajednice.  To  je  tvoja  zajednica,  stvorena  tvojom  Milošću;  ako  čovjek  na  nju 
prvi  stavi  ruku,  neće  ništa  postići;  ako  što  svojega  stavi  s  tvojim,  pokvarit  će  sve,  srušit  će  sve. 
Svoje  se  zajednice  spomeni:  to  je  tvoje  djelo,  veliki  Bože;  Ti  ga  ostvari,  jer  je  ono  posve  božansko: 
od  svih  strana  svoje  vladavine  skupi,  pozovi,  saberi  svoje  izabranike,  da  podigneš  četu  protiv  svojih 
neprijatelja. 


Duše  Sveti  siđi  u  moju  dušu 

(biskup  Srećko  Badurina) 

Duše  Sveti  siđi  u  moju  dušu,  osjeni  je  ognjem  i  ljubavlju,  da  s  Marijom  Isusovom  Majkom  budem 
jedna  ljubav,  jedna  volja,  da  budem  čist  u  onoj  koju  si  stvorio  bez  ljage.  Daj  da  Krist  u  meni  raste, 
da  ga  s  Marijom  donosim  dušama  i  svijetu;  daj  da  te  duše  i  ja,  nakon  pobjedonosne  borbe,  zauvijek 
vladamo  s  Njom  u  blaženoj  slavi  Presvetog  Trojstva.  Pouzdaj em  se  da  ćeš  me  primiti,  sa  mnom 
raspolagati  i  moju  slabost  pretvoriti  u  jakost.  Amen. 

9.  UZNESENJE  B.  D.  MARIJE  -  VELIKA  GOSPA 

Crkva  je  od  prvih  vremena  vjerovala  u  Marijino  uznesenje  dušom  i  tijelom  na  Nebo,  ali  je 
tek  Papa  Pio  XII 1950.  proglasio  tu  dogmu  vjere.  Presveta  Djevica  Marija,  pošto  je  ispunila  tijek 
svog  zemaljskog  života,  bi  dušom  i  tijelom  uznesena  u  nebesku  slavu,  gdje  već  sudjeluje  u  slavi 
Uskrsnuća  svoga  Sina.  Uznesenje  Blažene  Djevice  posebno  je  sudioništvo  u  Uskrsnuću  njezina  Sina 
i  anticipacija  uskrsnuća  drugih  kršćana.  Marija  je  slika  i  prvina  Crkve  koja  iščekuje  potpuno 
ostvarenje  svih  Isusovih  obećanja.  Uzneserije  B.  D.  Marije-  Velika  Gospa  se  slavi  15.  kolovoza. 

9.  1.  Devetnica  uznesenju  Blažene  Djevice  Marije 

(razmatanja  iz  djela  sv.  Bernarda) 

Prvi  dan:  Zaista  nema  toga  što  me  više  veseli,  ah  što  me  istodobno  više  straši,  negoli  držati  govor 
u  slavu  Djevice  Marije.  Da  i  prešutim  načas  neizrecivu  povlasticu  zasluga  i  posve  jedinstvenu 
odliku,  Mariju  svi  prihvaćaju  s  tolikim  osjećajem  odanosti,  svije  časte  i,  kako  i  treba,  primaju,  tako 
da,  iako  se  svi  trse  o  njoj  govoriti,  ipak  što  god  se  uzmoglo  reći  o  neizrecivom,  manje  je  dopadno, 
manje  se  sviđa  i  manje  je  prihvatljivo.  Kako  ne  bi  bilo  neprikladno  što  god  o  neshvatljivoj  slavi 
ljudska  pamet  može  shvatiti? 

Jer  evo,  ako  kod  nje  pohvalim  djevičanstvo,  čini  se  da  mnoge  djevice  idu  za  njom;  ako 
propovijedam  poniznost,  već  ih  se  manje  nalazi  koji  su  po  nauci  njezinog  Sina  postali  blaga  i 
ponizna  srca  (Mt  11,21);  ako  hoću  da  uzveličam  množinu  njezina  milosrđa,  ima  nekoliko 
milosrdnih  muževa  i  žena.  A  ima  nešto  u  čemu  nije  vidjela  prethodnika  niti  će  vidjeti 
nasljedovatelja,  to  jest  osobu  koja  bi  imala  majčine  radosti  sa  čašću  djevičanstva.  Marija  je  -  veli  se 

-  najbolji  dio  izabrala;  zaista  najbolji,  jer  je  dobra  plodnost  u  braku,  bolja  je  djevičanska  čistoća,  a 
zacijelo  je  najbolja  djevičanska  plodnost  ili  plodno  djevičanstvo.  To  je  Marijina  povlastica  i  neće 
biti  dana  drugome,  jer  se  neće  oduzeti  od  nje.  Jedinstvena  je  i  odmah  je  jasno  daje  neizreciva  i  kako 
je  nitko  me  može  postići,  tako  ne  može  ni  govoriti  o  njoj. 

Što  ako  dodaš  i  to,  komu  je  majka?  Koji  bi  sad  jezik,  pa  i  anđeoski,  mogao  dostojnim  pohvalama 
uzvisiti  Majku  Djevicu,  i  to  majku  ne  bilo  čiju  nego  Božju?  Dvostruka  novost,  dvostruka  povlastica, 
dvostruko  čudo,  ali  posve  dostojno  i  posve  prikladno;  niti  ikojem  drugom  sinu  ne  dolikuje  majka 
djevica,  niti  Bogu  dolikuje  drukčije  rođenje! 

Kolika  je  pak  i  kako  lije  dragocjena  krepost  poniznosti  uz  toliku  čistoću,  uz  toliku  nevinost,  uza 
savjest  posve  bez  krivnje,  pače  s  tolikom  puninom  milosti?  Odakle  tebi,  o  blažena,  poniznost,  i 
tolika  poniznost?  Zaista  si  dostojna  da  Bog  pogleda  na  tebe,  da  zaželi  ljepotu  tvoju,  da  bude 
privučen  tvojim  predragocjenim  miomirisom  iz  onog  vječnog  ležaja  u  krilu  Očevu.  Jer  gle  kako  se 
očito  slažu  pjesma  naše  Djevice  i  svadbena  popijevka,  jer  je  njezina  utroba  bila  zaručnikova 
ložnica.  Čuj  Mariju  u  evanđelju:  Pogleda  -  veli  -  na  neznatnost  službenice  svoje  (Lk  1,48).  Čuj 
sada  istu  osobu  gdje  govori  u  svadbenoj  pjesmi:  Dok  se  kralj  odmara  na  svojim  dušecima,  tada 
nard  moj  miriše  (Pj  1,12.)  Nard  je,  naime,  neznatna  trava  koja  čisti  grudi,  da  bude  očito  da  se 
nardom  označuje  poniznost,  čiji  miris  i  ures  nalazi  milost  kod  Boga.  Lauretanske  litanije  i  molitva 
na  čast  uznesenja  B.D.  Marije. 

Drugi  dan:  Neka  ne  govori  o  tvojem  milosrđu  onaj,  o  blažena  Djevice,  koji  se  sjeća  da  mu  nisi 
pritekla  u  pomoć  kad  te  je  zazvao  u  svojim  potrebama;  a  mi,  tvoje  sluge,  na  drugim  ti  krepostima 
čestitamo,  a  na  ovoj  radije  čestitamo  sebi.  Hvalimo  tvoje  djevičanstvo,  divimo  se  poniznosti,  ali 
nevoljnima  je  draže  milosrđe;  milosrđe  radije  prihvaćamo,  češće  ga  se  spominjemo  i  zazivamo  ga. 
Jer  ovo  je  ona  koja  je  zadobila  izbavljenje  svega  svijeta,  izmolila  spasenje  svima.  Poznato  je  da  se 
je  brinula  za  cijeli  ljudski  rod.  Njoj  je  rečeno:  Ne  boj  se,  Marijo,  našla  si  milost  kod  Boga  (Lk  1,30) 

-  očito  onu  koju  si  tražila. 

Tko  bi,  dakle,  mogao,  o  blagoslovljena,  istražiti  dužinu  i  širinu,  visinu  i  dubinu  tvojega  milosrđa? 
Jer  dužina  je  njegova  sve  do  posljednjega  dana  nad  onima  koji  je  zazivaju;  širina  mu  ispunja  krug 
zemaljski,  tako  da  je  sva  zemlja  puna  i  tvojega  milosrđa;  visina  mu  je  dostigla  obnovu  višnjega 
grada;  a  dubina  mu  je  postigla  izbavljenje  onih  koji  sjede  u  tmini  i  sjeni  smrtnoj.  Jer  po  tebi  je  nebo 
napučeno,  pakao  ispražnjen,  popravljene  su  razvaline  nebeskog  Jeruzalema,  bijednima  koji  čekaju 
darovan  je  izgubljeni  život.  Tako  premoguća  i  preblaga  ljubav  obiluje  osjećajem  samilosti  i 
učinkovitom  pomoći,  jednako  obilno  u  oba  slučaja. 

Na  ovaj,  dakle,  izvor  neka  se  požuri  naša  žedna  duša,  k  ovom  brdu  milosrđa  neka  se  naša  bijeda 
utječe  svim  marom.  Evo  smo  te,  o  blagoslovljena  Djevice,  dopratili,  koliko  smo  mogli  svojim 
željama  i  slijedili  smo  te  barem  izdaleka;  neka  sada  unaprijed  bude  tvoja  zadaća  da  milost  koju  si 
našla  kod  Boga  iskažeš  svijetu:  postižući  svojim  svetim  molitvama  grešnicima  oproštenje, 
bolesnima  lijek,  malodušnima  jakost,  žalosnima  utjehu,  onima  koji  su  u  opasnosti  pomoć  i 
izbavljenje.  Na  današnji  dan  svečanosti  i  veselja  neka  ovim  tvojim  slugama,  koji  s  pohvalama 
zazivlju  slatko  ime  Marijino,  neka  —  velim  —  po  tebi,  blaga  Kraljice,  dijeli  darove  tvoje  milosti 
Isus  Krist,  Sin  tvoj,  naš  Gospodin  koji  je  nad  svima  Bog  blagoslovljeni  uvijeke.  Lauretanske 
litanije  i  molitva  na  čast  uznesenja  B.D.  Marije. 

Treći  dan:  Blagoslovljena  među  svim  ženama  nije  suvišna  i  upravo  po  njoj  i  mi  imamo  mjesto  u 
izmirenju  s  Bogom.  Treba  nam  posrednik  kod  samoga  velikog  Posrednika  Isusa,  i  nitko  od  Marije 
ne  će  nam  biti  korisniji. 

Odveć  okrutno  je  bilo  posredovanje  Eve,  kojom  se  poslužila  stara  zmija  kako  bi  uštrcala  svoj 
otrov  i  čovjeku,  ali  tu  je  vjerna  posrednica  Marija  koja  je  ljudima  posredovala  protulijek  spasenja. 
Jedna  je  bila  sredstvo  zavođenja  druga  umilostivljenja;  jedan  je  poticala  na  prijestup,  druga  je  nosila 
otkupljenje. 

Zašto  bi  se  ljudska  slabost  bojala  približiti  Mariji?  Ništa  tvrdoga  ni  strašnoga  nema  kod  nje.  Ona  je 
sama  blagost  i  svima  nudi  vunu  i  mlijeko.  Pažljivo  pročitaj  sve  stranice  evanđelja,  i  ako  uspiješ  u 
Mariji  pronaći  bilo  koji  znak  prijekora,  tvrdoće,  i  najmanje  ljutnje  tada  bi  je  mogao  motriti  sa 
sumnjom  i  bojao  bi  joj  se  približiti.  Ali  ako  vidiš,  kao  što  to  uistinu  i  jest,  da  sve  što  se  o  njoj  govori 
zrači  milošću,  blagošću  i  milosrđem,  tada  dakle,  zahvali  Onome  koji  u  svojoj  beskrajnoj  dobroti 
nam  je  pribavio  jednu  posrednicu  u  koju  možeš  imati  puno  povjerenje. 

Između  ostalog  ona  nam  je  postala  sve,  razdala  se  istom  beskrajnom  ljubavlju  učenima  i 
neukima.  Svima  otvara  krilo  svoga  milosrđa,  da  bi  svi  mogli  crpsti  iz  njene  punine,  rob  će  tu 
pronaći  slobodu,  bolesnik  zdravlje,  ožalošćeni  utjehu,  grešnik  oproštenje,  pravednik  pronaći  milost, 
anđeo  radost,  cijelo  Presveto  Trojstvo  biti  će  proslavljeno,  Sin  Božji  će  u  Mariji  uzeti  ljudsku 
narav,  tako  da  nema  nikoga  tko  ne  bi  bio  predmet  njene  ljubavi.  Lauretanske  litanije  i  molitva  na 
čast  uznesenja  B.D.  Marije. 

Četvrti  dan:  Vjeruješ  li  da  je  upravo  Ona  žena  obučena  u  sunce?  Priznajem  da  u  pripovjedi  o 
viđenju  u  Otkrivenju  treba  shvatiti  da  se  radi  o  sadašnjoj  Crkvi;  ali  ništa  ne  priječi  da  se  to  pripiše  i 
Mariji.  Upravo  je  ona  koja  je  obučena  u  sunce. 

Kao  što  sunce  ovog  svijeta  bez  razlike  izlazi  nad  dobrima  i  zlima,  tako  i  Marija  bez  da  se  obazire 
na  naše  grijehe,  svima  se  pokazuje  pristupačna,  puna  dobrote,  i  svima  u  potrebama  proviđa  u  svojoj 
velikoj  ljubavi.  Nikakva  mana  je  ne  dodiruje  i  iznad  svega  što  je  slabost  ili  pokvarenost  Ona  se 
uzdiže  do  vrtoglavih  visina,  i  toliko  nadilazi  svako  drugo  stvorenje  da  se  dobro  može  reći  da  je 
mjesec  pod  njezinim  nogama.  U  protivnom  nam  ne  izgleda  da  smo  izrekli  veliku  hvalu,  govoreći  da 
je  mjesec  pod  njezinim  nogama,  jer  je  Marija  sigurno  bila  uzvišena  iznad  anđeoskih  korova  i  samih 
Kerubina  i  Serafina. 

Obično  je  mjesec  uzet  kao  simbol  ne  samo  propadljivosti  nego  i  ludosti  zbog  promjenjivosti,  a 
ponekad  je  simbol  i  sadašnje  Crkve  zbog  toga  što  svoju  svjetlost  dobiva  od  drugog  izvora,  sunca. 
Ali  i  na  jedan  i  drugi  način  se  može  s  pravom  reći  da  je  mjesec  pod  Marijinim  nogama  iako  na 
različit  način;  jer  luđak  se  mijenja  kao  mjesec,  dok  je  mudrac  postojan  kao  sunce. 

S  pravom  je  Marija  prikazana  kao  obučena  u  sunce  jer  je  prodrla,  preko  svake  zamisli  u  ponor 
božanske  mudrosti,  do  te  mjere  daje  izgledala  beskrajna  u  onom  nepristupačnom  svijetlu,  koliko  je 
bilo  moguće  njenoj  stvorenoj  naravi.  Ovaj  plamen  čisti  usne  prorocima  i  ražaruje  Serafine.  Ah  je 
drugačije  zaslužila  Marija,  ne  samo  kao  da  ju  dodirne  taj  plamen,  nego  da  je  njime  okružena  i 
obučena,  kao  zatvorena  u  plamenu. 

Sjajan  je  plašt  ove  žene,  ah  je  istovremeno  i  pun  žara  i  topline  jer  je  tako  blještavo  sve  što  u  njoj 
vidimo,  ništa  nam  ne  može  izgledati  tamno  i  hladno.  Ispod  njenih  nogu  je  svaka  ludost  tako  da  Ona 
nema  ništa  zajedničko  s  brojnim  nerazboritim  ženama  ili  sa  ludim  djevicama.  Još  više,  veliki 
Luđak,  đavao,  knez  svake  ludosti  koji  je  mijenjajući  se  kao  mjesec  izgubio  sjaj  svoje  mudrosti,  sada 
leži  poništen  i  pritisnut  u  bijednom  ropstvu  pod  Marijinim  nogama. 

Ona  je  uistinu  žena  obećana  od  Boga  koja  će  snagom  svoje  pete  zgaziti  glavu  staroj  zmiji,  a  ova 
će  joj  uzalud,  sa  svojim  brojim  lukavstvima,  pokušavati  ugristi  joj  petu.  Ona  sama  je  razotkrila 
zasjede  svih  hereza.  Lauretanske  litanije  i  molitva  na  čast  uznesenja  B.D.  Marije. 

Peti  dan:  Žena  obučena  u  sunce  a  mjesec  joj  pod  nogama  (Otk  12,1).  Ako  sada  hoćemo  pripisati 
Crkvi  simboličko  značenje  mjeseca,  ukoliko  nema  u  sebi  izvor  svoga  sjaja,  nego  u  onome  koji  kaže 
bez  mene  ne  možete  ništa  učiniti  (Iv  15,5),  jasno  uviđamo  ovu  posrednicu  o  kojoj  smo  već 
napominjali.  Prigrlimo  braćo  noge  blažene  Marije  i  padnimo  niče  pred  nju,  ne  ostavljajmo  je  dok 
nas  ne  blagoslovi,  jer  je  ona  moćna. 

Kao  što  je  žena  između  mjeseca  i  sunca,  tako  je  Marija  položena  između  Krista  i  Crkve.  Kako 
može  slaba  ljudska  narav  opstati  u  užarenoj  peći?  S  pravom  ostaješ  zbunjen,  sveti  Mojsije,  i  tražiš 

da  to  bolje  razumiješ.  Ali  ako  se  želiš  više  približiti  izuj  prije  obuću  sa  svojih  nogu  i  isprazni  razum 
od  svih  tjelesnih  misli.  Idem  vidjeti  ovo  veliko  čudo,  reče  Moj sije. 

Da,  uistinu  je  veliko  čudo  grm  koji  gori  bez  da  izgara,  ali  je  isto  tako  veliki  san  da  ostane 
neozlijeđena  žena  obučena  u  sunce.  Nije  u  naravi  grma  da  ne  izgara  kad  je  okružen  vatrom,  nije  u 
moći  žene  podnositi  neozlijeđena  odjeću  od  sunca.  To  nadilazi  moć  ljudske  naravi,  također  i  one 
anđeoske,  potrebna  je  veća  sila. 

Duh  Sveti  sići  će  na  tebe  (Lk  1,35),  kazao  je  arkanđeo.  Izgleda  mi  da  čujem  Marijin  odgovor: 
«Budući  da  je  Duh  Bog,  a  naš  je  Bog  plamen  koji  izgara».  Nastavlja  govoriti  arkanđeo:  Sila 
Svevišnjega  će  te  osjeniti.  Ne  moja,  ne  tvoja  moć,  nego  sila  Svevišnjega.  Nikakvo  čudo  ako  je  žena 
pokrivena  takovom  silom  mogla  podnijeti  takvu  odjeću  od  sunca. 

Žena  obučena  u  sunce.  Potpuno  pokrivena  svjetlom  kao  da  je  ono  odjeća.  Svjetski  čovjek  ne 
uspijeva  to  razumjeti,  za  njega  je  sve  što  je  duhovno  besmislica.  Ali  nije  tako  mislio  apostol  Pavao 
kada  je  kazao:  Obucite  se  u  Gospodina  Isusa  Krista  (Rim  13,14). 

Kako  si  mu  ti  Gospe  postala  bliska!  Ah,  koliko  si  zaslužila  da  mu  budeš  blizu  i  koliko  si  milosti 
našla  kod  njega.  On  boravi  u  tebi,  a  ti  u  njemu:  ti  ga  oblačiš  i  od  njega  si  obučena.  Oblačiš  Isusa 
tjelesnošću  ljudske  naravi,  a  On  tebe  oblači  slavom  svoje  uzvišenosti.  Ti  Gospe  Sunce  oblačiš 
oblakom,  a  sama  si  obučena  suncem.  Približite  se  više  da  vidite  ovu  Kraljicu  s  krunom  kojom  ju  je 
okrunio  njen  Sin.  Lauretanske  litanije  i  molitva  na  čast  uznesenja  B.D.  Marije. 

Šesti  dan:  Djevica,  slavno  uzlazeći  na  Nebo,  bez  sumnje  je  obilnim  porastom  obogatila  radosti 
višnjih  građana.  Ovo  je  naime  ona  čiji  glas  pozdrava  čini  da  se  ispune  radošću  i  oni  koji  su  još 
zatvoreni  u  majčinoj  utrobi  (Lk  1,41).  Jer,  ako  seje  duša  još  nerođenog  djeteta  rastopila  čim  je 
Marija  progovorila:  što  mislimo,  kakva  je  mogla  biti  ushićenost  svetih  u  Nebu  kad  su  zaslužili  i  da 
čuju  njezin  glas  i  da  vide  njezino  lice  i  da  uživaju  njenu  prisutnost?  A  nama,  predragi,  kakva  li  nam 
je  prigoda  da  slavimo  svečanost  na  dan  njezina  uznesenja,  kakav  li  razlog  veselja,  kakav  li  predmet 
radovanja!  Marijinom  prisutnošću  rasvijetljen  je  cijeli  svijet,  tako  da  već  i  sama  nebeska  domovina 
jasnije  sjaji  obasjana  bljeskom  djevičanske  baklje;  stoga  dakle  s  pravom  odjekuje  u  visinama 
zahvaljivanje  i  glas  hvale. 

No  čini  se  da  mi  moramo  više  žaliti  negoli  se  veseliti.  Nije  li  naime  dosljedno  da  koliko  netko 
klikće  zbog  njezine  prisutnosti,  da  toliko  ovaj  naš  donji  svijet  žali  za  njezinom  odsutnošću?  Neka 
ipak  umukne  naše  žaljenje,  jer  ni  nama  nije  ovdje  stalna  domovina,  nego  težimo  za  onom  u  koju  je 
Marija  stigla.  Ako  smo  pravi  građani  te  domovine,  zaista  je  pravedno  da  je  se  sjećamo  i  u 
progonstvu,  pa  i  na  Babilonskim  rijekama,  pravedno  je  da  budemo  učesnici  njezine  radosti  i  da 
sudjelujemo  u  veselju,  a  najviše  u  ovom  veselju  koje  danas  na  tako  silovit  način  razveseljuje  grad 
Božji  da  i  sami  osjećamo  tu  kišu  što  natapa  zemlju. 

Pred  nama  je  pošla  naša  Kraljica,  pred  nama  je  pošla  i  tako  je  slavno  primljena  da  nebesnici 
mogu  pouzdano  slijediti  svoju  Vladaricu  kličući:  Povuci  nas  za  sobom,  trčat  ćemo  za  mirisom 
tvojih  pomasti.  Naše  je  izgnanstvo  poslalo  pred  sobom  svoju  Odvjetnicu  koja  će,  kao  sučeva  majka 
i  majka  milosrđa,  moleći,  uspješno  voditi  naše  poslove.  Lauretanske  litanije  i  molitva  na  čast 
uznesenja  B.D.  Marije. 

Sedmi  dan:  Danas  je  zemlja  upravila  Nebu  dragocjen  poklon,  da  bi  se  po  darivanju  i  primanju, 
sretnim  savezom  prijateljstva,  združilo  ljudsko  s  božanskim,  zemaljsko  s  nebeskim,  najniže  s 
najvišim;  uzvišeni  je  plod  zemlje  uznesen  onamo,  odakle  silaze  najbolji  darovi  i  savršeni  pokloni. 
Uzlazeći,  dakle,  blažena  Djevica  u  visine  dat  će,  također  i  ona,  darove  ljudima.  Kako  ne  bi  dala,  kad 
joj  ne  manjka  za  to  mogućnost  ni  volja?  Ona  je  Kraljica  neba,  milosrdna  je  i,  konačno,  majka  je 
jedinorođenog  Sina  Božjega,  i  ništa  drugo  ne  može  toliko  preporučiti  veličinu  njezine  moći  ili 
dobrote.  Ili  se  možda  ne  vjeruje  da  Sin  Božji  časti  Majku,  ili  tko  može  posumnjati  da  Marijina 
utroba  nije  postala  sam  osjećaj  ljubavi,  ona  utroba  u  kojoj  je  devet  mjeseci  počivala  sama  Ljubav 
koja  je  od  Boga? 

A  to  rekoh  radi  nas,  braćo!  jer  znam  daje  teško  u  tolikoj  oskudici  naći  onu  savršenu  ljubav  koja 
ne  traži  svoje.  Međutim,  da  sada  ne  govorim  o  dobročinstvima  koja  postižemo  njezinom  proslavom, 

ako  je  ljubimo,  zaista  ćemo  se  radovati  što  ide  k  Sinu;  da,  čestitat  ćemo  joj  -  velim  -  osim  da  onoj 
koja  je  našla  milost  ostanemo,  što  ne  dao  Bog,  mnogostruko  nezahvalni.  Koga  je  ona  prva  primila 
kad  je  ulazio  u  tvrđavu  ovoga  svijeta,  prima  danas  nju  kad  ulazi  u  sveti  nebeski  grad;  i  što  misliš, 
kakvom  počašću,  kakvim  klicanjem,  kakvom  slavom?  Nema  dostojnijeg  mjesta  na  zemlji  od  hrama 
djevičanske  utrobe  u  koji  je  Marija  primila  Sina  Božjega,  ni  na  Nebu  od  kraljevskog  prijestolja  na 
koje  je  danas  Marijin  Sin  podigao  Mariju.  Zaista  je  sretno  oboje  to  primanje,  oboje  je  neizrecivo,  jer 
je  oboje  nezamislivo. 

Zašto  se  danas  u  kršćanskim  crkvama  čita  evanđeoski  odlomak  koji  nam  daje  razumjeti  kako  je 
žena  blagoslovljena  među  ženama  primila  Spasitelja?  To  je,  mislim,  zato  da  prijem  koji  svetkujemo 
cijenimo  nešto  po  onom  prijemu;  pače  da  po  neprocjenjivosti  onoga  prijema  upoznamo 
neprocjenjivost  ovoga.  Tko  bi  mogao,  kad  bi  govorio  i  anđeoskim  jezikom,  kako  je  nadolaskom 
Duha,  osjenjenjem  sile  Svevišnjega,  postala  tijelom  Božja  Riječ  po  kojoj  je  sve  stvoreno,  i  kako  se 
je  veličanstveni  Gospodin,  koga  ne  mogu  obuhvatiti  sva  stvorenja,  postavši  čovjekom  zatvorio  u 
djevičansku  utrobu?  Lauretanske  litanije  i  molitva  na  čast  uznesenja  B.D.  Marije. 

Osmi  dan:  Ali  tko  bi  mogao  zamisliti  kako  je  danas  slavno  stupala  Kraljica  svijeta  i  s  kakvim  joj 
je  osjećajem  poštovanja  izašlo  u  susret  čitavo  mnoštvo  nebeskih  četa,  s  kakvim  je  pjesmama  bila 
dovedena  na  prijestolje  slave;  kako  je  veselim  licem  i  vedrini  čelom  bila  primljena  od  Sina  i 
uzvišena  nad  sva  stvorenja  onom  čašću  koju  zaslužuje  takva  Majka  i  onom  slavom  koja  dolikuje 
takvom  Sinu?  Zaista  sretnih  li  poljubaca  utisnutih  usnama  dojenčeta  kojemu  se  majka  radovala  u 
svome  krilu!  A  zar  nećemo  smatrati  još  sretnijima  poljupce  koje  je  danas  primila  od  onoga  koji  sjedi 
s  desne  Ocu  u  blaženom  pozdravu  kad  je  uzlazila  na  prijestolje  slave  pjevajući  svadbenu  pjesmu 
govoreći:  Poljubi  me  poljupcem  usta  svojih  (Pj  1,1) 

Tko  da  opiše  Kristovo  rođenje  i  Marijino  uznesenje?  Koliko  je  na  zemlji  postigla  milosti  više  od 
drugih,  toliko  je  na  Nebu  zadobila  posebne  slave.  Jer,  ako  oko  nije  vidjelo,  ni  uho  čulo,  niti  je  u  srce 
čovječje  ušlo  što  je  Bog  pripravio  onima  koji  ga  ljube,  tko  će  izreći  što  je  Gospi  pripravio  Onaj 
kojega  je  rodila  i  što  je  svima  jasno,  njoj  koja  ga  je  ljubila  više  od  svih?  Marija  je  zaista  sretna  i 
mnogostruko  sretna  i  onda  kad  prihvaća  Spasitelja  i  onda  kad  je  od  Spasitelja  primljena;  u  oba 
slučaja  treba  se  diviti  dostojanstvu  Djevice  Majke,  u  oba  slučaja  treba  prihvatiti  veličanstvo  koje  se 
udostojava.  Uđe  -  veli  -  Isus  u  neko  selo  i  žena  neka  primi  ga  u  kuću  (Lk  10,38). 

No  treba  da  se  više  bavimo  pohvalama,  jer  je  ovaj  dan  posvećen  svetkovanju.  A  budući  da  ove 
riječi  današnjeg  čitanja  pružaju  obilnu  građu,  kad  se  opet  sutra  sastanemo,  trebat  će  da  govorim 
predajući  bez  zavisti  ono  što  mi  bude  odozgo  dano,  da  se  na  spomen  Djevice  ne  samo  pobudi 
osjećaj  pobožnosti,  nego  da  se  izgradi  ćudorednost  na  poboljšanje  ponašanja,  na  hvalu  i  slavu 
njezinog  Sina,  Gospodina  našega,  koji  je  nad  svima  Bog  blagoslovljen  uvijeke.  Amen.  Lauretanske 
litanije  i  molitva  na  čast  uznesenja  B.D.  Marije. 

Deveti  dan:  Sad  je  vrijeme  da  svako  tijelo  progovori,  kad  je  uznesena  majka  utjelovljene  Riječi; 
niti  smije  prestati  sa  hvalama  ljudska  smrtnost,  jer  se  u  Djevici  uzdiže  sama  ljudska  narav  nad 
anđeoske  besmrtne  duhove.  Naša  odanost  sjedne  strane  ne  može  trpjeti  da  šuti  o  njezinoj  slavi,  a  s 
druge  strane  neplodna  misao  ne  može  nešto  začeti,  niti  nevješt  jezik  može  poroditi.  Odatle  potječe 
da  i  sami  knezovi  nebeskoga  dvora  gledajući  toliku  novost  ne  bez  udivljenja  kliču:  Tko  je  ova  što 
dolazi  iz  pustinje  prepuna  užitaka?  (Pj  8,5  Vulg),  kao  da  bi  jasnije  rekli:  Koliko  je  i  odakle  to  obilje 
užitaka  njoj  koja  dolazi  iz  pustinje?  Jer  takvi  se  užici  ne  nalaze  ni  u  nama  koje  u  gradu  Božjem 
veseli  rijeka  i  rukavci  njezini  i  koji  se  iz  slavnog  lica  napajamo  potocima  njegovih  slasti?  Tko  je 
ova  koja  iz  pustinje  od  sunca  pripekle  uzlazi  prepuna  duhovnih  užitaka? 

Zašto  da  ne  nazovem  užicima  djevičanski  ukras  sa  darom  plodnosti,  ures  poniznosti,  kapaj uće 
saće  ljubavi,  srdačno  milosrđe,  puninu  milosti,  povlasticu  osobite  slave?  Uzlazeći  iz  pustinje, 
Kraljica  je  svijeta  postala,  kako  pjeva  Crkva,  u  svojoj  raskoši  lijepa  i  ugodna  anđelima  Božjim. 
Neka  se  prestanu  čuditi  užicima  ove  pustinje,  jer  Gospodin  okruni  godinu  dobrotom  svojom  i 
zemlja  naša  dade  urod  svoj.  Što  se  čude  da  Marija  dolazi  iz  pustinje  prepuna  užitaka?  Neka  se  radije 
čude  kako  se  Krist  iz  punine  nebeskoga  kraljevstva  spušta  siromašan.  Jer  je  čini  se,  vrijedno  mnogo 

se  većim  čudom  čuditi  da  se  Sin  Božji  umanjio  na  malo  manje  od  anđela,  negoli  daje  Majka  Božja 
uzvišena  nad  anđele.  Njegovo  je,  naime,  poništenje  postalo  naša  punina,  njegove  bijede  postale  su 
užici  svijeta.  Konačno,  premda  bogat,  radi  nas  posta  siromah,  da  se  mi  njegovim  siromaštvom 
obogatimo  (2Kor  8,9).  I  sramota  križa  postala  je  slava  onima  koji  vjeruju.  Lauretanske  litanije  i 
molitva  na  čast  uznesenja  B.D.  Marije. 

9.  2.  Lauretanske  litanije  i  molitve  na  čast  Marijina  uznesenja 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  (  smiluj  nam  se  ) 

Sine,  Otkupitelju  svijeta,  Bože, 

Duše  Sveti,  Bože, 

Sveto  Trojstvo,  jedan  Bože, 

Sveta  Marijo,  (moli  za  nas!) 

Sveta  Bogorodice, 

Sveta  Djevo  djevica, 

Majko  Kristova, 

Majko  Crkve, 

Majko  Božje  milosti, 

Majko  prebistra, 

Majko  prečista, 

Majko  neoskvrnjena, 

Majko  nepovrij edena, 

Majko  ljubezna, 

Majko  divna, 

Majko  dobroga  savjeta, 

Majko  Stvoriteljeva, 

Majko  Spasiteljeva, 

Djevice  premudra, 

Djevice  časna, 

Djevice  hvale  dostojna, 

Djevice  moguća, 

Djevice  milostiva, 

Djevice  vjerna, 

Ogledalo  pravde, 

Prijestolje  mudrosti, 

Uzroče  naše  radosti, 

Posudo  duhovna, 

Posudo  poštovana, 

Posudo  uzorna  pobožnosti, 

Ružo  otajstvena, 

Tornju  Davidov, 

Tornju  bjelokosni, 

Kućo  zlatna, 

Škrinjo  zavjetna, 

Vrata  nebeska, 

Zvijezdo  jutarnja, 

Zdravlje  bolesnih, 

Utočište  grješnika, 

Utjeho  žalosnih, 

Pomoćnice  kršćana, 

Kraljice  anđela, 

Kraljice  patrijarha, 

Kraljice  proroka, 

Kraljice  apostola, 

Kraljice  mučenika, 

Kraljice  ispovijedalaca, 

Kraljice  djevica, 

Kraljice  sviju  svetih, 

Kraljice  bez  grijeha  istočnog  začeta, 

Kraljice  na  nebo  uznesena, 

Kraljice  svete  krunice, 

Kraljice  obitelji, 

Kraljice  mira, 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se! 

Moh  za  nas,  sveta  Bogorodice! 

Da  dostojni  postanemo  obećanja  Kristovih! 

Pomolimo  se!  Dopusti  nama  slugama  svojim,  molimo,  Gospodine  Bože,  da  se  neprestano 
radujemo  duševnom  i  tjelesnom  zdravlju  i  da  se  slavnim  zagovorom  Blažene  Marije,  vazda  Djevice, 
izbavimo  od  sadašnje  žalosti  i  naužijemo  vječne  radosti!  Po  Kristu  Gospodinu  našemu!  Amen! 

Pohvale  uznesenju  B.D.Marije  u  Nebo 

(Sv.Ivan  Damašćanski) 

Ona  koja  je  u  porodu  sačuvala  netaknuto  svoje  djevičanstvo  trebala  je  neraspadljivim 
sačuvati  i  svoje  tijelo  poslije  smrti.  Ona  koja  je  u  svom  tijelu  nosila  Stvoritelja  koji  je  postao  dijete, 
trebala  je  prebivati  u  božanskim  svetohraništima.  Ona  koja  je  bila  zaručnica  Očeva,  trebala  je  naći 
dom  u  nebeskom  odajama.  Trebala  je  gledati  svoga  Sina  u  slavi  s  desna  Ocu,  Ona  koja  gaje  vidjela 
na  Križu;  Ona  koja  bijaše  sačuvana  od  porođajnih  bolova  kad  gaje  rodila  i  kojoj  je  mač  boli  probio 
dušu  kad  je  gledala  Njegovu  smrt.  Bijaše  pravedno  da  Majka  Božja  posjeduje  ono  što  pripada  Sinu  i 
da  bude  slavljena  od  svih  stvorenja  kao  Majka  i  Službenica  Gospodnja.  Amen. 

Molitva  Mariji  na  Nebo  uznesenoj 

(  Papa  Pio  XII) 

O  Bezgrešna  Djevice,  Majko  Božja  i  Majko  ljudi.  Vjerujemo  sa  svom  gorljivošću  naše  vjere 
u  Tvoje  preslavno  uznesenje  dušom  i  tijelom  u  Nebo,  gdje  su  te  svi  zborovi  anđela  i  sve  čete 
svetaca  pozdravile  kao  Kraljicu;  i  mi  se  združujemo  s  njima  te  hvalimo  i  slavimo  Gospodina  koji  te 
je  uzvisio  nad  sve  druge  čiste  stvorove,  da  Ti  prikažemo  zanos  svoje  pobožnosti  i  ljubavi.  Zdravo 
Marijo.  Znamo  da  se  tvoj  pogled  koji  je  majčinski  milovao  ponizno  i  trpeće  čovještvo  Isusovo  na 
zemlji  zasićuje  u  Nebu  gledanjem  slave  nestvorene  Mudrosti.  Radosna  je  tvoja  duša  dok  motri 
licem  u  lice  Presveto  Trojstvo  a  srce  Ti  podrhtava  od  prevelike  nježnosti;  i  mi  bijedni  grešnici 
kojima  tijelo  otežava  polet  duše,  molimo  te  da  očistiš  naša  osjetila  da  naučimo  već  ovdje  na  zemlji 
uživati  Boga,  samoga  Boga,  u  čaru  stvorenja.  Zdravo  Marijo... 

Uzdamo  se  da  se  tvoje  milostive  oči  obraćaju  na  naše  bijede  i  tjeskobe,  naše  borbe  i  slabosti; 
da  se  tvoje  usne  smješkaju  našim  radostima  i  našim  pobjedama;  da  čuješ  Isusov  glas  koji  Ti  govori 
o  svakome  od  nas  kao  nekoć  svome  ljubljenom  me  učeniku:  Evo  Ti  sina-,  i  mi  koji  te  zazivamo  kao 

našu  Majku,  mi  te  uzimamo  kao  voditeljicu,  snagu  i  utjehu  u  našem  smrtnom  životu.  Zdravo 
Marijo... 

Čvrsto  vjerujemo  da  će  se  Tvoje  oči  koje  su  plakale  na  zemlji  natopljenoj  Isusovom  krvlju, 
opet  obazreti  na  ovaj  svijet  razdiran  ratovima,  progonstvima  i  zatiranjima  pravednih  i  slabih.  I  mi  u 
tami  ove  suzne  doline  očekujemo  od  Tvoga  nebeskog  svijetla  i  od  Tvoje  slatke  dobrote  olakšanje 
bolima  naših  srdaca,  kušnjama  Crkve  i  naše  domovine.  Zdravo  Marijo.  Vjerujemo  napokon,  da  si  Ti 
u  slavi  u  kojoj  kralj uješ,  odjevena  suncem  i  okrunjena  zvijezdama,  radost  i  veselje  svih  anđela  i  svih 
svetaca;  i  mi  na  ovoj  zemlji  kojom  prolazimo  kao  putnici,  ojačani  vjerom  u  buduće  uskrsnuće, 
gledamo  prema  Tebi,  našem  životu,  našem  milju,  našem  ufanju;  privuci  nas  blagim  svojim  glasom 
da  nam  pokažeš  jednoga  dana,  poslije  ovoga  progonstva  Isusa,  blagoslovljeni  plod  utrobe  Tvoje,  o 
blaga,  o  mila,  o  slatka  Djevice  Marijo.  Zdravo  Marijo... 

POBOŽNOST  MAJCI  BOŽJOJ  MARIJI 
U  LITURGIJSKOJ  GODINI  I  TRADICIJI  CRKVE 


Sadržaj 

Predgovor 

1 .  Sveci  o  pobožnosti  Mariji 

2.  Pobožnost  Mariji  u  liturgijskoj  godini  za  sve  njene  svetkovine,  blagdane  i  spomendane 

3.  Kratko  razmatranje  Zdravo  Marije 

4.  Pobožnost  tri  zdravo  Marije 

5.  Gospina  krunica 

6.  Molitve  Mariji  za  svaki  dan  u  tjednu 

7.  Sedam  Marijinih  radosti 

8.  Sedam  Marijinih  žalosti 

9.  Pobožnost  Gospi  od  pojasa 

10.  Pobožnost  Majci  Božjoj  od  suza 

1 1 .  Krunica  na  čast  Marnijih  povlastica 
12.0  karmelskom  škalularu 

13.  Čudotvorna  medaljica 

14.  Neprestani  čin  ljubavi 

15.  Posveta  Isusu  Kristu  po  Mariji 

Predgovor 

Među  najraširenijim  i  najvažnijim  pobožnostima  u  Katoličkoj  Crkvi  je  svakako  pobožnost 
prema  Blaženoj  Djevici  Mariji. 

U  prvoj  knjižici  naslovljenoj  Pobožnost  Majci  Božjoj  Mariji  I  u  glavnim  Kristovim  otajstvima 
sabrali  smo  izraze  pučke  pobožnosti  prema  Gospi  iz  svetačke  i  pobožne  tradicije  Katoličke  Crkve  u 
glavnim  Kristovim  otajstvima,  dok  smo  ovoj  knjižici  napravili  pregled  pobožnost  prema  Majci 
Božjoj  u  liturgijskoj  godini  i  tradiciji  Katoličke  Crkve.  Na  taj  način  vjernici  u  molitvi  mogu  u 
molitvi  kontemplirati  jedinstveno  i  neponovljivo  Marijino  poslanje  u  Isusovom  životu  i  Crkvi. 

Naravno  da  ovo  nisu  svi  izrazi  pobožnosti  Gospi  koje  poznaje  katolička  i  svetačka  tradicija.  Mi 
smo  odabrali  one  najpoznatije  i  najraširenije  od  kojih  većinu  preporuča  i  Direktorij  o  pučkoj 
pobožnosti  i  liturgiji  koji  je  objavila  kongregacija  za  bogoštovlje  u  Rimu.  Na  poseban  način  valja 
istaknuti  da  u  ovoj  knjižici  nije  obrađena  pobožnost  Bezgrešnom  Srcu  Marijinu,  koja  je  među 
najraširenijima  u  Crkvi  nakon  poruka  Fatimskih  ukazanja  i  posveta  Crkve  i  svijeta  Srcu  Marijinu 
koje  su  razne  pape  obavile  u  prošlom  stoljeću  jer  je  naš  centar  već  izdao  knjižicu  o  tome  pod  tim 
naslovom. 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i  priručnika 
iz  kojih  smo  crpili  pojedine  tekstove  koje  smo  duži  niz  godina  skupljali  na  raznim  evropskim 
jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i  duhovnih 
plodova  u  hrvatskom  narodu. 

Spomen  dan  B.  D.  Marije  žalosne-  15  rujna,  2007. 
p.  Miljenko  Sušac  s.m.m.  -  misionar  monfortanac 


1.  SVECI  O  POBOŽNOSTI  MARIJI 

Savršen  put 

(Sv.  Ljudevit  Mnotforski) 

Ova  je  vježba  pobožnosti  prema  Presvetoj  Djevici  savršen  put  kojim  dolazimo  Isusu  Kristu  i  s 
njime  se  sjedinjujemo,  jer  je  božanska  Marija  najsavršenije  i  najsvetije  od  svih  stvorenja;  pa  i  Isus, 
koji  je  došao  k  nama  na  savršen  način,  nijednim  drugim  nego  tim  je  putem  išao  na  svom  velikom  i 

divnom  putovanju.  Previsoki,  Neobuhvatljivi,  Nepristupačni,  Onaj  koji  Jest,  htio  je  doći  k  nama, 
sićušnim  zemaljskim  crvićima  koji  smo  ništa.  Kako  se  to  dogodilo? 

Previsoki  spusti  se  sve  do  nas  savršeno  i  božanski  preko  ponizne  Marije,  a  da  nije  ništa  izgubio 
od  svoga  božanstva  i  svetosti;  pa  tako  preko  Marije  treba  da  se  i  najneznatniji  penju  savršeno  i  na 
božanski  način  k  Previsokom  bez  ikakva  straha.  Neobuhvatljivi  je  pustio  da  ga  obuhvati  i  obujmi 
malena  Marija,  a  da  nije  ništa  izgubio  od  svoje  neizmjernosti;  jednako  i  mi  trebamo  dopustiti  da  nas 
malena  Marija  obuhvati  i  vodi  savršeno  i  neograničeno.  Nepristupačni  pristupi  k  našoj  ljudskoj 
naravi  preko  Marije  i  s  tom  se  naravi  usko  sjedini,  na  savršen  način,  kao  osoba,  a  da  nije  ništa 
izgubio  od  svoga  božanskog  Veličanstva;  tako  isto  i  mi  imamo  pristupiti  k  Bogu  preko  Marije  i 
savršeno  se  tijesno  sjediniti  s  njegovim  Veličanstvom,  bez  bojazni  da  će  nas  odbiti. 

Napokon  je  Onaj  koji  Jest  htio  doći  k  onome  što  nije  i  učiniti  da  ono  što  nije  postane  Bog  ili 
Onaj  koji  Jest;  i  to  je  učinio  predajući  se  na  savršen  način  i  podlažući  se  potpuno  poniznoj  Djevici 
Mariji,  a  da  tim  nije  prestao  biti  u  vremenu  Onaj  koji  Jest  od  sve  vječnosti;  na  taj  način  i  mi,  koji 
smo  puko  ništavilo,  možemo  po  Mariji  postati  slični  Bogu,  po  milosti  i  slavi,  bez  straha  od  ikakve 
prevare,  samo  joj  se  treba  predati  tako  savršeno  i  potpuno  da  ne  budemo  ništa  u  sebi  nego  sve  u 
njoj,  bez  bojazni  da  ćemo  pogriješiti. 

Sve  da  mi  netko  zacrta  novi  put  kojim  se  može  doći  k  Isusu,  pa  da  je  taj  put  popločan  svim 
zaslugama  blaženika,  osvijetljen  i  uljepšan  svim  sjajem  i  ljepotom  anđela,  pa  da  se  svi  anđeli  i  sveci 
nađu  na  njemu,  da  vode,  brane  i  pomažu  one  koji  budu  htjeli  stupati  tim  putem,  zaista,  otvoreno  i  po 
istini  kažem  da  mi  je  od  takva  puta,  ma  koliko  on  bio  savršen,  draži  neokaljani  put  Marijin:  “Sterem 
sebi  put  besprijekoran” (usp.Ps  18,33),  stazu  ili  put  bez  ikakve  ljage  i  mrlje,  bez  istočnoga  i 
osobnoga  grijeha,  bez  tmina  i  sjena;  pa  ako  moj  ljubezni  Isus  dođe  u  svojoj  slavi  drugi  put  na 
zemlju  (kako  i  hoće)  da  kraljuje  na  njoj,  on  na  tom  putovanju  neće  izabrati  druge  staze  nego 
božansku  Mariju  po  kojoj  je  došao  tako  sigurno  i  savršeno  prvi  put.  Razlika  između  prvoga  i 
posljednjeg  dolaska  bit  će  u  tome,  što  je  prvi  put  bio  tajan  i  skriven,  a  drugi  će  put  biti  sjajan  i 
slavan,  ali  će  ipak  oba  biti  savršena,  jer  će  oba  biti  Marijina.  Jao!  Evo  tajne  koju  ljudi  ne  razumiju: 
Neka  ovdje  zamukne  svaki  jezik. 


Zazivaj  Mariju  gledaj  zvijezdu 

(  Sv.  Bernard  ) 

Bilo  tko  da  si  ti  koji  se  na  moru  ovoga  života  u  olujama  osjećaš  nošen  valovima,  ako  se  ne 
želiš  utopiti  ne  skidaj  pogled  sa  svjetla  Zvijezde  mora.  Ako  zapuhaju  vjetrovi  napasti,  ako  si  u 
opasnosti  da  se  nasučeš  na  hridine  progonstava,  gledaj  Zvijezdu  zazivaj  Mariju.  Ako  te  uznemiruje 
pomisao  na  tvoje  grijehe,  ako  te  svladava  žalost,  ako  padaš  u  ponor  očaja,  misli  na  Mariju.  U 
opasnostima,  u  sumnjama  misli  na  Mariju,  zazivaj  Mariju.  Slijedeći  nju  nećeš  zalutati,  zazivajući  je 
nećeš  se  izgubiti,  misleći  na  nju  nećeš  griješiti,  ako  te  Ona  drži  nećeš  pasti,  predajući  se  njoj  ne 
trebaš  se  ničeg  bojati,  s  njenom  pomoći  svaki  napor  će  ti  biti  lagan  pod  njenim  vodstvom  doći  ćeš 
siguran  u  vječnu  domovinu. 


Žarko  želim  postati  sluga  Majke  Božje 

(Sv.  Ildefons  Toledski) 

Da  bih  izišao  iz  moje  bijede  i  zadovoljio  za  moje  grijehe  žarko  želim  postati  sluga  Majke 
Božje.  Odijeljen  od  Oca  po  praroditeljima  sada  sam  po  milosti  sluga  Službenice  i  Majke  Stvoritelja. 
Kao  glina  u  ruci  gospodara  Isuse  spreman  sam  biti  oblikovan  za  službu  Djevice  Marije  da  joj  do 
kraja  života  služim.  Gospodine  svega  stvorenja  i  Sine  tvoje  Službenice  udjeli  mi  milost  da  služim 
tvojoj  Majci  pa  da  tako  budem  tvoj  sluga.  Neka  Ona  bude  moja  Gospodarica  u  ovom  svijetu  da  bi 
Ti  mogao  biti  moj  Gospodin  u  vječnosti.  Amen. 

2.  POBOŽNOST  MARIJI  U  LITURGIJSKOJ  GODINI  ZA  SVE  NJENE 
SVETKOVINE,  BLAGDANE  I  SPOMENDANE 

BEZGREŠNO  ZAČEĆE  BLAŽENE  DJEVICE  MARIJE  -  8.  PROSINCA 


Tijekom  vjekova  Crkva  je  postala  svjesna  da  je  Marija,  ispunjena  Božjom  milošću,  bila 
otkupljena  već  od  svoga  začeća.  Tu  istinu  vjere  proglasio  je  Papa  Pio  IX  1854.  Sav  sjaj  sasvim 
jedinstvene  svetosti,  koji  Mariju  resi  već  od  trenutka  njezina  začeća  dolazi  joj  od  Krista. 
Jedinstvenom  je  milošću,  u  predviđanju  zasluga  Isusa  Krista  Spasitelja  ljudskog  roda,  bila  očuvana 
od  svake  ljage  istočnoga  grijeha.  U  ovoj  svetkovini  Crkva  u  Mariji  promatra  znak  Božjeg  izbora  po 
kome  je  Ona  prva  otupljena,  te  Božju  pobjedu  nad  zlom  i  grijehom  i  nadolazak  novih  vremena,  a 
sveci  gledajući  Bezgršnu  zanosno  kontempliraju  ljepotu  Marijine  duše. 

Bezgrešnoj 

(Sv.  Maksimilijan  Kolbe) 

Bezgrešna  Djevice,  kraljice  Neba  i  zemlje,  znam  da  nisam  dostojan  tebi  se  približiti.  Ali  jer 
te  toliko  ljubim,  usuđujem  se  moliti  te  da  budeš  tako  dobra  da  mi  kažeš  tko  si  Ti.  Želim  te  sve  više 
upoznati,  beskrajno  više,  i  ljubiti  te  sve  žarče,  žarom  bez  kraja.  Želim  svima  kazati  tko  si  Ti  da  bi  te 
sve  više  duša  dublje  upoznalo  i  žarče  ljubilo  tako  da  Ti  postaneš  kraljica  svih  srdaca  koja  kucaju  i 
koja  će  kucati  na  zemlji.  Molim  da  to  bude  najbrže  moguće.  Kada  ćeš  Bezgrešna  uzvišeno  kraljevati 
u  svim  srcima  u  i  svakom  ponaosob?  Neka  dođe  brzo  taj  dan  kada  će  svaki  čovjek  tebe  prepoznati 
Majkom  a  Boga  Ocem  i  kada  će  konačno  svi  živjeti  kao  braća.  Amen. 

Dnevna  molitva  Bezgrešnoj 

( Sv. Maksimilijan  Kolbe) 

Bezgrešna  i  neoskvrnjena  Djevice,  Kraljice  Neba  i  zemlje,  utočište  grešnika,  naša  najmilija 
Majko,  Bog  je  tebi  povjerio  posredovanje  svoga  milosrđa.  Ja  siromašni  grešnik,  padam  pred  tobom 
ničice,  ponizno  te  moleći  primi  me  kao  svoj  posjed  i  vlasništvo.  Djeluj  u  meni  i  u  svim 
sposobnostima  moga  tijela,  duše,  u  cjelom  mom  životu,  u  mojoj  smrti  i  u  mojoj  vječnosti  kako  se 
tebi  dopada.  Učini  samnom  što  Ti  želiš  i  da  se  ispuni  što  je  pisano  o  tebi  satirat  će  glavu  zmiji  i  po 
tebi  su  se  izjalovile  sve  zablude  svijeta.  Dopusti  mi  da  budem  pogodno  sredstvo  u  tvojim  čistim  i 
milosrdnim  rukama.  Daj  da  mnoge  trome  i  zabludjele  duše  učim  da  te  upoznaju  i  ljube,  te  da  se  tako 
širi  što  je  moguće  bolje  sveto  Isusovo  kraljevstvo.  Uistinu  samo  tamo,  gdje  Ti  dolaziš,  zadobit  ćeš 
milost  obraćenja  i  posvećenja  duša,  jer  sve  milosti  iz  Srca  Isusova  dolaze  na  nas  po  tvojim  rukama. 
Amen. 


Devetnica  Bezgrešnoj 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet 
dana  se  mole  slijedeće  molitve) 

1.  Bezgrešna  Djevice  koja  si  od  vječnosti  bila  od  Boga  ljubljena  isprosi  nam  milost  prave 
pobožnosti  i  ljubavi  prema  tebi.  Zdravo  Marijo... 

2.  Divna  Djevice  čije  je  bezgrešno  začeće  poseban  Božji  dar  tebi  od  prvog  časa  postojanja  u  krilu 
tvoje  majke  Ane  isprosi  nam  milost  da  budemo  dostojni  obećanja  Kristovih.  Zdravo  Marijo... 

3.  Slatka  Djevice  Marijo  tebe  su  čudesno  začeli  roditelji  Joakim  i  Ana  koji  dugo  nisu  mogli  imati 
djece  isprosi  nam  milost  duhovne  plodnosti.  Zdravo  Marijo... 

4.  Bezgrešna  Djevice  ti  si  jedina  od  svih  stvorenja  bila  sačuvana  od  ljage  istočnoga  grijeha,  a 
ostala  si  cijeli  život  čista  od  svakoga  osobnoga  grijeha  isprosi  nam  milost  obraćenja.  Zdravo 
Marijo... 

5.  Bezgrešna  Djevice  koja  si  po  bezgrešnom  začeću  bila  oslobođena  i  od  sklonosti  na  grijeh 
isprosi  nam  milost  duhovne  slobodne  od  svakoga  grijeha  i  sklonosti  na  grijeh.  Zdravo  Marijo... 

6.  Djevice  predodređena  koja  si  u  svom  začeću  bila  utvrđena  u  Božjoj  ljubavi  isprosi  nam  milost 
da  ljubimo  Boga  i  uvijek  mu  ostanemo  vjerni.  Zdravo  Marijo... 

7.  Presveta  Djevice  koja  si  u  svom  bezgrešnom  začeću  bila  ispunjena  puninom  milosti  isprosi  nam 
sve  milosti  potrebne  za  posvećenje  i  vječno  spasenje.  Zdravo  Marijo... 

8.  Blažena  Djevice  koja  si  od  prvog  časa  svog  života  bila  obogaćenima  svim  potrebnim 
krepostima  isprosi  nam  živu  vjeru,  čvrstu  nadu  i  goruću  ljubav.  Zdravo  Marijo... 

9.  Blagoslovljena  Djevice  čije  je  bezgrešno  začeće  kao  zvijezda  Danica  najavilo  zoru  novog  dana 
i  Sunce  pravde,  tvoga  Sina  Isusa  Krista  molim  te  isprosi  božansko  svjetlo  našem  razumu,  duhovnu 
radost  našim  srcima,  obranu  u  opasnostima,  pomoć  u  napastima,  podizanje  u  padovima,  strpljivost  u 
križevima  i  potpuno  predanje  u  ruke  Božje  Providnosti.  Zdravo  Marijo... 

ROĐENJE  GOSPODNJE  -  BOŽIĆ  -  25.  PROSINCA 

Čudesno  je  otajstvo  Božića.  Slavimo  svetkovinu  rođenja  Isusa  Krista,  Spasitelja  svijeta. 
Marija  je  rodila  Sina  Božjega  da  bi  svi  koji  vjeruju  u  njega  postali  djeca  Božje  i  braća  među 
sobom.  Bog  je  postao  posve  blizu  čovjeku  -  Emanuel  -  Bog  s  nama.  Isus  se  rodio  u  skromnosti 
staje.  U  tom  ubostvu  očituje  se  slava  neba.  I  vjernici  moraju  pred  Bogom  postati  kao  djeca  da  bi 
ušli  u  kraljevstvo  Božje.  Božično  otajstvo  se  u  nama  ispunja  kad  se  Krist  u  nama  oblikuje.  Božić  je 
upravo  otajstvo  te  čudesne  razmijene.  Još  je  papa  Pavao  VI  govorio  da  božično  vrijeme  predstavlja 
produženi  spomen  Marijinog  božanskog,  djevičanskog  i  spasenjskog  majčinstva,  jer  je  ona  rodila 
Spasitelja  svijeta.  I  dok  se  Crkva  klanja  Sinu,  časti  slavnu  Majku. 

Majko  moga  Gospodina 

(Sv.Ildefons  iz  Toleda  ) 

Majko  moga  Gospodina,  Službenice  svoga  Sina,  Roditeljko  Stvoritelja  svijeta,  molim  te,  udjeli 
mi  Duh  tvoga  Sina  Isusa  Krista,  da  ja  mogu  imati  Isusa  u  onome  Duhu  po  kojemu  si  Ga  Ti  rodila, 
da  moja  duša  primi  Isusa  u  Duhu  po  kojemu  si  ti  u  tvome  tijelu  začela  Isusa,  da  mogu  spoznati 
Isusa  u  onome  Duhu  po  kojemu  si  spoznala  da  u  svom  krilu  nosiš  i  da  ćeš  roditi  Isusa.  Daj  da  ja 
ljubim  Isusa  u  onome  Duhu  u  kojemu  si  mu  se  Ti  klanjala  kao  Gospodinu  i  motrila  ga  kao  Sina. 
Amen 


Predraga  Majko 

(  Sv.  Tereza  od  Djeteta  Isusa) 

Nitko  ne  želi  primiti  u  gostinjac  siromašne  strance,  mjesta  ima  za  bogate.  Mjesta  ima  za  velikaše 
a  u  jednoj  štalici  Kraljica  neba  mora  roditi  Boga.  Predraga  Majko,  ljubezna  Majko  dostojna  ljubavi, 
kolika  je  tvoja  veličina  u  tako  siromašnom  mjestu.  Kada  vidim  Vječnog  obavijenog  u  povoje,  kada 
čujem  poslušni  krik  Božje  Riječi,  predraga  Majko,  ne  zavidim  više  anđelima  jer  njihov  moćni 
Gospodin  je  moj  dragi  brat.  Ljubim  te  Marijo,  po  tebi  je  na  našim  obalama  procvao  božji  cvijet! 
Amen. 


Devetnica  otajstvu  rođenje  Gospodnjeg 

( Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet 
dana  se  mole  slijedeće  molitve) 

1.  Spasitelju  naših  duša  koji  si  htio  doći  na  ovaj  svijet  kako  bi  nas  otkupio  i  spasio  klanjamo  ti  se  u 
krilu  tvoje  Majke  udijeli  nam  milost  da  po  zagovoru  blažene  Djevice  Marije  i  sv.  Josipa  tebe 

ljubimo  svim  srcem  te  tako  ostvarimo  planove  Božjeg  spasenja.  Oče  naš,  Zdravo  Marijo,  Slava 
Ocu... 

2.  Milosrdni  Otkupitelju  koji  si  mogao  doći  na  svijet  u  odrasloj  dobi,  ali  si  se  htio  roditi  kao  svako 
dijete  i  biti  devet  mjeseci  zatvoren  u  Marijinom  djevičanskom  krilu  u  tišini,  skrovitosti  i  samoći 
iako  si  Mudrost  i  Riječ  Božja,  udijeli  nam  milost  da  po  tome  shvatimo  ljepotu  i  važnost  povučenosti 
u  osamu  s  Marijom  kako  bi  tražili  Boga  samoga.  Oče  naš,  Zdravo  Marijo,  Slava  Ocu... 

3.  Dijete  Bože,  zatvoren  u  Marijinom  krilu,  ti  od  prvih  trenutaka  svog  života  u  Mariji  molio  si 
svoga  Oca  i  prikazivao  se  za  naše  spasenje,  udostoj  se  udijeliti  nam  milost  da  živo  spoznamo  kolika 
je  važnost  našeg  spasenja  kako  bismo  se  trudili  dobrim  djelima  i  krepostima  Bogu  omiljeti.  Oče 
naš,  Zdravo  Marijo,  Slava  Ocu... 

4.  Slatki  Isuse  koji  si  u  Marijinu  krilu  uzišao  u  Betlehem  i  tako  poslušao  Cezarovu  zapovijed  po 
zagovoru  blažene  Djevice  Marije  i  sv.  Josipa  udijeli  mi  milost  poslušnosti  kako  bi  potpuno  izvršio 
volju  Božju.  Oče  naš,  Zdravo  Marijo,  Slava  Ocu... 

5.  Ljubljeni  Isuse  koji  si  u  Betlehemu  bio  od  sviju  odbijen  udijeli  mi  milost  da  te  ja  prihvatim  kao 
što  su  te  primili  Marija  i  sv.  Josip  kada  po  svetim  sakramentima  i  nadahnućima  želiš  ući  u  moju 
dušu,  te  da  strpljivo  podnesem  svaki  prezir  i  odbojnost.  Oče  naš,  Zdravo  Marijo,  Slava  Ocu... 

6.  Vidjevši  da  si  odbijen  u  Betlehemu,  o  božansko  Dijete,  nadahnuo  si  Mariju  i  sv.  Josipa  da  potraže 
sklonište  u  siromašnoj  štalici  u  kojoj  si  se  htio  roditi  Ti  veliku  Kralju  svemira  kako  bi  prezreo  našu 
oholost  i  poučio  nas  poniznosti.  Udijeli  nam  milost  da  se  po  uzoru  i  zagovoru  Marije  i  sv.  Josipa 
suob ličimo  tvojim  željama  te  da  budemo  od  srca  ponizni.  Oče  naš,  Zdravo  Marijo,  Slava  Ocu... 

7.  Kad  je  došao  trenutak  velike  sreće  koju  su  patrijarsi  tako  željno  iščekivali,  u  mrkloj  noći  rodio  se 
u  vremenu  Kralj  kraljeva,  istinski  Sin  Božji  i  sin  Marije  Djevice.  Blagoslovljen  budi  u  vijeke 
vjekova  naš  Spasitelju  i  blagoslovljena  tvoja  Majka  Marija.  Udijeli  nam  milost  po  zagovoru  blažene 
Djevice  Marije  i  sv.  Josipa  da  se  odreknemo  svake  pokvarenosti  ovoga  svijeta  u  iščekivanju 
posjedovanja  tvoje  vječne  slave.  Oče  naš,  Zdravo  Marijo,  Slava  Ocu... 

8.  Klanjam  ti  se  u  jaslicama  Dijete  Isuse  kao  na  nekom  žrtvenom  oltaru  skupa  sa  Marijom  i  sv. 
Josipom  jer  si  došao  na  ovaj  svijet  da  preuzmeš  na  sebe  grijehe  svih  ljudi.  Udijeli  mi  milost 
pokajanja  za  moje  grijehe  i  daj  da  moj  život  po  uzoru  na  Mariju  i  sv.  Josipa  trajno  bude  žrtva  tebi 
mila.  Oče  naš,  Zdravo  Marijo,  Slava  Ocu... 

9.  Klanjamo  ti  se  u  jaslicama  božansko  Dijete,  istinsko  svijetlo  svijeta  koje  prosvjetljuješ  svakog 
čovjeka,  daj  da  tvoje  svijetlo  po  zagovoru  Marije  i  sv.  Josipa  pomogne  svakom  čovjeku  shvatiti 
rugobu  grijeha  i  odbaciti  ga  od  sebe  te  prihvatiti  tebe  Spasitelja  svijeta.  Oče  naš,  Zdravo  Marijo, 
Slava  Ocu... 

SVETA  OBITELJ  ISUSA,  MARIJE  I  JOSIPA  -  NEDJELJA  U  BOŽIČNOJ  OSMINI 

Pobožnost  svetoj  obitelji  je  drevna  u  Katoličkoj  Crkvi  i  seže  u  prva  stoljeća  kršćanstva.  U 17- 
tom  stoljeću  je  postala  i  liturgijska  kada  su  se  počele  diljem  svijeta  širiti  bratovštine  na  čast  svete 
obitelji  s  ciljem  oblikovanja  obiteljskog  života  po  uzoru  na  svetu  obitelj.  Poseban  poticaj  na 
štovanje  svete  obitelji  dao  je  papa  Lav  XIII  uključujući  je  u  plan  kršćanske  obnove. 

Crkva  slaveći  blagdan  svete  obitelji  s  dubokim  poštovanjem  promatra  sveti  život  Isusa,  Marije  i 
Josipa  u  skrovitosti  Nazareta.  Pristajanje  vjerom  na  Božji  plan  spasenja  kršćanska  zajednica 
postaje  jedna  Božja  obitelj  i  svećenički  narod  osposobljen  da  svoj  život  prikaže  Bogu  kao  žrtvu 
ugodnu  iz  ljubavi.  Svaka  je  obitelj  pozvana  da  u  suživotu  odražava  sliku  svete  Obitelji  iz  Nazareta. 
U  njoj  vidimo  potpuno  ostvarenu  uzajamnu  suradnju  i  savršen  odgovor  na  Božji  plan  spasenja. 

Svetoj  Obitelji  zajednici  ljubavi 

(  sv.  Ivan  Pavao  II) 

Sveta  Obitelji  zajednico  ljubavi  Isusa,  Marije  i  Josipa,  uzore  i  ogledalo  svakoj  kršćanskoj  obitelji 
tebi  posvećujemo  naše  obitelji.  Otvori  srce  svake  obitelji  da  prihvati  vjeru,  da  primi  Božju  Riječ,  da 
svjedoči  ljubav,  da  postane  izvor  novih  svetih  zvanja.  Prosvijetli  duh  roditeljima  da  brižnom 

ljubavlju,  mudro  i  ljubeznom  pobožnošću  sigurno  vode  djecu  prema  duhovnim  i  vječnim  dobrima. 
Probudi  u  dušama  mladih  čistu  savjest  i  slobodnu  volju  da  rasu  u  “milosti  i  mudrosti”  velikodušno 
prihvaćajući  dar  Božjeg  poziva.  Sveta  Obitelji  iz  Nazareta  isprosi  nam  milost  da  svi  mi 
nasljedujemo  ustrajnu  molitvu,  velikodušnu  poslušnost,  dostojanstveno  siromaštvo  i  djevičansku 
čistoću  koju  si  ti  živjela,  te  da  otvorimo  svoju  dušu  za  vršenje  volje  Božje  te  da  brižno  i 
nenametljivo  pratimo  one  koji  su  među  nama  pozvani  da  iz  bližega  slijede  Gospodina  Isusa  Krista 
koji  je  dao  samoga  sebe  za  nas.  Amen. 

Molitva  zagovora  Svete  Obitelji  za  našu  obitelj 

(  sv.  Ivan  Pavao  II) 

Bože  od  kojega  dolazi  svako  očinstvo  na  nebu  i  na  zemlji.  Oče  koji  si  Ljubav  i  Život,  neka 
svaka  obitelj  na  zemlji  posredstvom  tvoga  Sina  Isusa  Krista,  “rođena  od  žene”  i  posredstvom  Duha 
Svetoga,  izvora  Božje  ljubavi  postane  istinsko  svetište  života  i  ljubavi  za  nove  naraštaje  koji  se 
uvijek  obnavljaju.  Neka  tvoja  milost  vodi  misli  i  djela  supruga  prema  dobru  njihovih  obitelji  i  svih 
obitelji  svijeta.  Neka  mladi  naraštaji  nađu  u  obiteljima  oslonac  za  razvoj  svoje  osobnosti  i  rast  u 
ljubavi  i  istini.  Neka  se  ljubav  ojačana  milošću  sakramenta  braka  pokaže  jačom  od  svake  slabosti  i 
krize  kroz  koje,  ponekad  prolaze  naše  obitelji.  Bože  molimo  te  po  zagovoru  Svete  Obitelji  iz 
Nazareta,  da  Crkva  u  svim  narodima  na  zemlji  može  plodno  vršiti  svoje  poslanje  u  obiteljima  i  po 
obiteljima.  Ti  si  Život,  Istina  i  Ljubav  u  zajedništvu  sa  Sinom  i  Duhom  Svetim.  Amen. 

Devetnica  svetoj  obitelji 

(Iz  talijanskog  molitvenika  Un  segreto  di  feiicita,  fiioteja  mariana,  objavljeno  s 
imprimaturom  can.  Oddone,  vic. gen.  Casali  8.5.  1957.  Kroz  devet  dana  se  mole  slijedeće  molitve) 

O  Isuse  koji  si  se  udostojao  u  svetoj  Obitelji  dati  tako  svijetli  primjer,  ljubavi  poštovanja  i 
poslušnosti  prema  svojoj  Presvetoj  Majci  Mariji  i  sv.  Josipu  tvome  poočimu,  udijeli  milost  djeci  u 
svim  obiteljima  da  nasljeduju  tvoj  primjer  u  ljubavi,  poštovanju  i  poslušnosti  prema  svojim 
roditeljima,  te  milost  za  koju  te  molim.  Oče  naš,  Zdravo  Marijo,  Slava  Ocu... 

O  Presveta  Marijo  koja  si  u  svetoj  Obitelji  dala  tako  svijetli  primjer  poniznosti,  povučenosti, 
ustrajnosti  i  vjernosti  prema  svom  zaručniku  sv.  Josipu,  te  majčinske  ljubavi  prema  svome  i  Božjem 
Sinu  Isusu,  isprosi  milost  suprugama  i  majkama  u  svim  obiteljima  da  nasljeduju  tebe  i  tvoje 
kreposti,  a  meni  isprosi  milost  za  koju  te  molim.  Oče  naš,  Zdravo  Marijo,  Slava  Ocu... 

O  sv.  Josipe  koji  si  u  svetoj  Obitelji  dao  divan  primjer  svete  marljivosti  u  svom  poslu, 
poštovanja  i  ljubavi  prema  svojoj  zaručnici  Mariji  te  očinske  skrbi  i  ljubavi  prema  Isusu  isprosi 
očevima  svih  obitelji  milost  da  nasljeduju  tvoj  svijetli  primjer  i  način  života  u  svetoj  obitelji,  a  meni 
isprosi  milost  za  koju  te  molim.  Oče  naš,  Zdravo  Marijo,  Slava  Ocu... 

SVETA  BOGORODICA  MARIJA  -  1  SJEČNJA 

Bogorodica  je  jedan  od  najstarijih  titula  kojim  Crkva  časti  Mariju.  Doista,  onaj  kojega  je 
Marija  po  Duhu  Svetome  začela  kao  čovjeka  i  koji  je  postao  njezin  Sin  po  tijelu,  jest  vječni  Sin 
Očev,  druga  osoba  Presvetog  Trojstva.  Crkva  ispovijeda  da  je  Marija  Bogorodica.  Tu  istinu  vjere  je 
431. g.  proglasio  Koncil  u  Efezu.  Slaviti  svetkovinu  Bogorodice  u  Božično  vrijeme  ima  cilj  proslaviti 
ulogu  koju  je  Marija  ostvarila  u  otajstvu  spasenja  te  ukazati  na  jedinstveno  dostojanstvo  koje  ima 
sveta  Majka  po  kojoj  smo  zavrijedili  primiti  Začetnika  života. 

Marijo  Majko  Božja 

(Sv.Ciril  Aleksandriski ) 

Zdravo  Marijo  Majko  Božja,  sveto  blago  svemira,  neugasiva  svjetiljko,  kruno  djevica,  žezlo 
pravovjerja,  neuništivi  hrame,  svetohranište  onoga  kojega  svijet  ne  može  obuhvatiti.  Majko  i 

Djevice  zahvaljujući  tebi  u  evanđelju  je  slavljen  onaj  koji  dolazi  u  ime  Gospodnje.  Zdravo  Ti  koja  si 
u  svom  djevičanskom  krilu  držala  Uzvišenoga.  Zahvaljujući  tebi  križ  je  čašćen  i  na  cijeloj  zemlji  se 
klanja  Bogu,  Nebo  se  veseli,  anđeli  i  arkanđeli  se  raduju,  demoni  su  prognani,  đavao  napasnik  je 
pao  s  neba.  Zahvaljujući  tebi  palo  čovječanstvo  je  podignuto  do  neba,  svekoliko  stvorenje 
podloženo  idolima  došlo  je  do  spoznaje  istine.  Po  tebi  sveto  krštenje  je  pomazanje  radosti  vjernika, 
po  tebi  su  podignute  Crkve  po  svoj  zemlji,  po  tebi  narodi  se  sjedinjuju.  Što  još  trebam  kazati?  Po 
tebi  svjetlo  jedinorođenog  Sina  Božjega  zasja  onima  koji  obitavahu  u  tami  i  sjeni  smrtnoj,  po  tebi 
proroci  navijestiše  budućnost,  apostoli  navijestiše  narodima  evanđelje,  mrtvi  uskrisuju. . .  Amen. 

Krist  je  rođen,  Bog  od  Oca  čovjek  od  majke 

(Sv.Augustin) 

Krist  je  rođen,  Bog  od  Oca  čovjek  od  majke.  Od  besmrtnosti  Očeve,  od  djevičanstva  Majke, 
od  Oca  bez  majke,  od  Majke  bez  oca,  od  Oca  izvan  vremena  od  Majke  bez  sjemena,  od  Oca  kao 
temelj  života  od  majke  da  dokrajči  smrt...  Ne  možemo  još  motriti  njegovo  rađanje  od  Oca  prije 
zvijezde  jutarnje,  slavimo  njegovo  rođenje  u  srcu  noći  od  Djevice.  Amen. 

Devetnica  Bogorodici  Mariji 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Tko  da  se  ne  utječe  tebi  s  punim  pouzdanjem  sveta  Bogorodice  kad  su  u  tebi  sabrane  sve 
milosti,  siguran  znak  uslišanja  u  svim  našim  potrebama?  Ti  si  uvijek  spremana  uslišati  naše  molitve, 
a  tvoj  zagovor  je  uvijek  moćniji  od  naših  prošnji.  Majko  Bogorodice,  Majko  svih  vjernika  uvijek  si 
spreman  prihvatiti  naše  molitve,  i  kao  što  to  tvrde  sveci,  Ti  nam  više  želiš  udijeliti  milost  nego  li 
smo  je  mi  spremni  moliti.  Istinska  Majko  Božja  Isus  Krist,  spasitelj  svijeta  se  udostojao  utjeloviti 
u  tebi  te  ne  odbija  ni  jednu  tvoju  prošnju  i  sve  milosti  koje  On  dijeli  svojoj  Crkvi  prolaze  preko 
tvojih  ruku.  Sveta  Bogorodice  daj  da  svi  mi  po  tvom  zagovoru  budemo  dionici  njegova  Božanskog 
života.  3  x  Zdravo  Marijo... 

2.  Sveta  Bogorodice  tko  bi  mogao  sumnjati  u  tvoj  zagovor  kada  nam  je  Bog  još  u  Starom 
Zavjetu  preko  proroka  navijestio  sve  tvoje  privilegije  i  slike  koje  predoznačuju  tvoje  pobjede.  Ti  si 
nova  Eva  određena  da  zmiji  satreš  glavu,  Ti  si  Judita  koja  je  odrezala  glavu  vođi  neprijateljske 
vojske,  Ti  si  kraljica  Etera  koja  je  svojim  zagovorom  spasila  izabrani  Božji  narod  od  uništenja. 
Neka  se  po  tvojoj  molitvi,  sveta  Bogorodice  i  nad  nama  proslavi  svemoć  Božja  i  ona  tvog  zagovora 
tako  da  naš  život  bude  uvijek  žrtva  Bogu  ugodna  sjedinjena  s  žrtvom  tvoga  i  Božjega  Sina.  3  x 
Zdravo  Marijo... 

3.  Tko  bi  sveta  Bogorodice  mogao  sumnjati  u  tvoju  ljubav  i  tvoj  zagovor  kada  te  Crkva  koju  vodi 
Duh  istine  u  svojim  zazivima  naziva:  uzroče  naše  radosti,  zdravlje  bolesnih,  utočište  grješnika, 
utjeho  žalosnih,  pomoćnice  kršćana,  kraljice  anđela  ...  Sveta  Bogorodice  daj  da  i  mi  možemo  kušati 
u  našem  životu  svemoć  tvoga  zagovora  u  koji  smo  položili  našu  nadu,  udijeli  mi  milost  za  koju  te 
molim,  te  daj  da  u  mukama  i  radostima  našeg  života  uvijek  ostanemo  vjerni  Božji  i  tvoji  sinovi.  3  x 
Zdravo  Marijo. . . 

PRIKAZANJE  GOSPODINOVO  U  HRAMU  -  SVJEĆNICA  -  2  VELJAČE 

Blagdan  prikazanja  Gospodnjeg  u  Hramu,  Svijećnica,  se  slavi  40  dana  poslije  Božića. 
Izvorno  se  nadahnjuje  na  židovskom  zakonu  po  kome  je  Majka  nakon  tog  vremena  trebala  u  Hramu 
prikazati  sina  prvorođenca  Bogu  i  biti  očišćena.  Ovim  blagdanom  završava  božični  period 
liturgijske  godine  i  naviješta  se  pashalni  misterij  Isusa  Krista.  Marija  je  Djevica  koja  prinosi  i 
prikazuje  svoga  Sina  hramu.  Crkva  s  pravom  promatra  u  ovom  blagdanu  naviještaj  općeg  spasenja 
svih  ljudi.  Simun  prorok  u  hramu  navjesti  Mariji  da  će  njen  Sin  biti  znak  protivljenja  a  da  će  njoj 

samoj  mač  boli  probosti  dušu.  U  tom  proročkom  navještaju  vidi  se  sudjelovanje  Majke  u  Isusovom 
spaseneskom  poslanju.  Kao  Marija  i  mi  smo  pozvani  prikazati  sebe  sjedinjene  s  Isusom  u  Duhu 
Svetome  Ocu. 


Majko  Krista  Svećenika 

(sv.  Ivan  Pavao  II) 

Majko  Kristova,  Pomazaniku  Svećeniku  dala  si  tijelo  po  pomazanju  Duha  Svetoga  na 
spasenje  siromaha  i  onih  koji  su  skrušena  srca,  Majko  Spasiteljeva  čuvaj  u  tvom  srcu  i  u  Crkvi 
svećenike.  Majko  vjere  ti  si  dopratila  u  hram  Sina  čovječjega,  ispunjenje  obećanja  danih  očima, 
prikaži  Ocu,  na  njegovu  slavu  svećenike  tvoga  Sina,  Kovčega  saveza.  Amen. 

Marijo  prikaži  me  Isusu 

(  Sv.  Bernardica  Soubirous) 

Marijo  čuvaj  Isusa  u  mom  srcu.  Majko  moja  prikaži  me  Isusu.  Majko  moja  uzmi  moje  srce  i 
uvedi  ga  u  Srce  Isusovo.  Majko  pomozi  mi,  isprosi  mi  milost  da  umrem  sama  sebi,  da  živim  samo 
za  slatkog  Isusa  i  po  Isusu.  Majko  moja  “neka  mi  bude”.  Život,  patnje,  smrt,  “neka  mi  bude”  za 
uvijek,  vječno  u  tvom  slatkom  srcu.  Amen. 

Devetnica  prikazanja  Gospodinova  u  hramu 

(Iz  molitvenika  La  Filoteia  mariana,  objavljenog  s  imprimaturom  C.  Betoglio,  ceric.  eccl.  Bergamo 
24.  5.  1933.  Kroz  devet  dana  se  mole  sve  slijedeće  molitve) 

1.  Presveta  Djevice  Marijo,  ogledalo  kreposti,  Ti  si  iz  poslušnosti  zakonu,  iako  si  čista  od  svake 
mrlje  grijeha,  40  dana  poslije  poroda  prikazala  Isusa  u  hramu.  Isprosi  nam  milost  da  čuvamo  naše 
srce  čisto  od  svakoga  grijeha  te  da  budemo  poslušni  Božjim  zapovijedima  i  nauku  Crkve.  Zdravo 
Marijo... 

2.  Poslušna  kod  prikazanja  u  hramu  htjela  si  prikazati  žrtvu  same  sebe  skupa  sa  svojim  Sinom, 
isprosi  nam  milost  da  se  i  mi  možemo  prikazati  Bogu  i  kreposno  živjeti.  Zdravo  Marijo... 

3.  Čista  Djevice,  opslužujući  zakon  prikazivanja  i  očišćenja  u  hramu,  iako  si  oduvijek  bila  čista, 
nisi  se  brinula  što  su  ljudi  zbog  toga  smatrali  da  si  bila  okaljana,  isprosi  nam  milost  da  znamo  više 
cijeniti  slavu  Božju  od  ljudskih  obzira.  Zdravo  Marijo... 

4.  Sveta  Djevice  Marijo,  prikazujući  svoga  i  Božjeg  Sina  Ocu  zadivila  si  cijelo  Nebo,  prikaži  i 
naše  siromašno  srce  Bogu  i  svojim  zagovorom  čuvaj  nam  srce  čistim  od  svakoga  smrtnoga  grijeha. 
Zdravo  Marijo. . . 

5.  Ponizna  Djevice,  ti  si  polažući  malog  Isusa  u  ruke  starcu  Šimunu  učinila  da  se  njegovo  srce 
ispuni  nebeskim  slastima,  predaj  i  naše  srce  Bogu  da  se  ispuni  njegovim  Svetim  Duhom.  Zdravo 
Marijo... 

6.  Slatka  Djevice  Marijo,  kada  si  čula  Šimunovo  proroštvo  o  svojim  bolima,  spremno  si  se 
podložila  volji  Božjoj,  isprosi  nam  milost  da  se  i  mi  potpuno  predamo  volji  Božjoj  i  našim 
križevima.  Zdravo  Marijo... 

7.  Djevice  podložna,  prikazujući  svoga  i  Božjeg  Sina  u  hramu  pristala  si  da  budeš  sudionicom 
njegove  otkupiteljske  žrtve,  isprosi  nam  milost  odbojnosti  prema  svakom  grijehu  i  ustrajnost  u 
traženje  slave  Božje.  Zdravo  Marijo... 

8.  Milosrdna  Djevice,  proročica  Ana  se  ispunila  nebeskim  svjetlom  kad  je  vidjela  kako  prikazuješ 
svoga  i  Božjega  Sina  u  hramu  te  je  hvalila  Boga  za  njegovo  milosrđe,  daj  da  nam  po  tvom 
zagovoru,  nebeske  milost  ispune  duše  te  mi  zauvijek  budemo  dionici  otkupljenja.  Zdravo  Marijo... 

9.  Djevice  vjerna,  koja  si  sačuvala  živu  vjeru  slušajući  riječi  proroka  Šimuna  da  će  Isus  biti  znak 
osporavan  na  uzdignuće  i  propast  mnogima,  sve  do  Isusova  križa  pod  kojim  si  stajala  isprosi  nam 
milost  čvrste  vjere  i  pouzdanja  u  svim  protivštinama  života  i  u  samoj  smrti.  Zdravo  Marijo... 

GOSPA  LURDSKA  -  11.  VELJAČE 


Lonrdes  je  mjesto  u  Francuskoj  u  kome  se  Marija  od  11.  veljače  do  16.  srpnja  više  puta 
ukazala  sv.  Bernardici  i  nazvala  se  Bezgrešno  Začeće.  Danas  je  Lourdes  jedno  od  najvećih 
marijanskih  svetišta  u  svijetu,  a  spomendan  Gospe  Lurdske  se  slavi  u  cijeloj  Katoličkoj  Crkvi. 
Marija  u  kojoj  Crkva  kontemplira  sveti  grad,  na  rječici  Gavi  je  okupila  milijune  vjernika  koje  je 
Ona  utješila,  ohrabrila,  ozdravila  i  obratila. 

Majci  Božjoj  Lurdskoj 

Majko  Božja  Lurdska!  Kao  dokaz,  da  si  uistinu  poslanik  neba,  učinila  si  da  provre  izvor  u  kojem  je 
preko  stotinu  godina  bezbroj  tvoje  bolesne  djece  opet  našlo  svoje  duševno  i  tjelesno  zdravlje. 
Pomozi  nas,  draga  naša  Majko,  da  na  ljekovitim  izvorima  svetih  sakramenata,  koji  su  provrijeli  iz 
božanskog  Srca  tvojega  Sina,  tvoja  djeca,  oboljela  u  duhu  i  tijelu  ponovno  nađu  svoje  ozdravljenje. 
Amen.  (Molitva  preuzeta  iz  pobožnosti  Majci  Božjoj  Lurdskoj  iz  svetišta  u  Zagrebu) 

Majci  Božjoj  Lurdskoj  za  milost  pokore 

Majko  Božja  Lurdska!  Ti  si  u  Lurdu,  po  svojoj  miljenici  svetoj  Bernardici,  najozbiljnije  preporučila 
ljudima  da  čine  pokoru  ako  žele  naći  kod  Boga  milost  i  oproštenje.  Posebno  si  svetu  krunicu 
pokazala  kao  najuspješnije  sredstvo  spasenja.  Posveti  nas,  mila  naša  Majko,  da  dobro  shvatimo 
tvoju  poruku  pa  da  pokorom,  dobrim  djelima  i  strpljivošću  u  teškoćama  pružimo  Bogu 
zadovoljštinu  za  svoje  grijehe,  čestim  pobožnim  moljenjem  svetog  ružarija  da  sebi  osiguramo  tvoju 
pomoć  i  zaštitu  u  životu  i  na  smrti.Amen.  (Molitva  preuzeta  iz  pobožnosti  Majci  Božjoj  Lurdskoj  iz 
svetišta  u  Zagrebu) 


Devetnica  Gospi  Lurdskoj 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Bezgrešna  Kraljice  koja  si  se  u  špilji  Massabielle  ukazala  siromašnoj  i  zbog  neukosti  od  ljudi 
premalo  cijenjenoj  Bernardici,  te  si  na  nju  svmula  svoj  pogled  cijeneći  nevinost  njene  duše  i 
gorljivost  njenih  molitava  i  objavila  joj  nebeske  tajne,  isprosi  nam  milost  da  traženje  slave  Božje 
bude  naše  jedino  nastojanje  te  tako  postanemo  tvoji  dostojni  sinovi.  Zdravo  Marijo... 

2.  Bezgrešna  Kraljice  koja  si  iskazala  siromašnoj  Bernardici  svoju  želju  da  te  na  mjestu  ukazanja 
časte  u  novoj  kapelici  podignutoj  tebi  u  čast,  te  si  joj  rekla  da  o  tome  obavijesti  svećenike,  isprosi 
nam  milost  pobožnosti  prema  tebi  i  podložnosti  učiteljstvu  Crkve.  Zdravo  Marijo... 

3.  Bezgrešna  Kraljice  koja  si  učinila  da  na  mjestu  ukazanja  pred  očima  Bernardice  čudesno 
provrije  novi  izvor  vode  po  kojoj  su  se  dogodila  brojna  čudesna  ozdravljenja,  te  tako  cijelom  svijetu 
dala  znak  vjerodostojnosti  tvojih  ukazanja,  isprosi  nam  milost  da  po  tvom  zagovoru  ozdravimo  od 
svih  slabosti  koje  čine  naš  duh  besplodnim  te  da  u  našem  srcu  boravi  Duh  Sveti,  mistični  izvor 
kreposti  i  svih  dobrih  dijela  koji  nas  upućuju  putem  vječnog  spasenja.  Zdravo  Marijo... 

4.  Bezgrešna  Kraljice  koja  si  kao  maglu  na  suncu  raspršila  sve  zlobne  i  lažne  sugestije  koje  su 
sile  zla  pokrenule  kako  bi  izokrenuli  vjerodostojnost  tvojih  ukazanja  u  Lurdu  isprosi  nam  milost  da 
se  ne  obeshrabrimo  zbog  bilo  kakvog  protivljenja  te  da  hrabro  kročimo  putem  spasenja  koji  si  nam 
ti  pokazala.  Zdravo  Marijo... 

5.  Bezgrešna  Kraljice  koja  si  se  udostojala  ohrabriti  Bemardicu  glede  njenog  vječnog  spasenja, 
kada  ti  je  obećala  da  će  se  15  puta  vratiti  na  mjesto  ukazanja,  kao  što  je  to  tvojom  pomoći  i  učinila 
usprkos  svim  protivljenjima,  isprosi  nam  milost  vjernosti  našim  obećanjima  na  koje  nas  Ti  potičeš 
te  tako  postignemo  nagradu  koju  je  Bog  obećao  onima  koji  ustraju  u  dobru.  Zdravo  Marijo... 

6.  Bezgrešna  Kraljice  koja  si  uvijek  cijeli  svijet  poticala  na  molitvu  svete  Krunice  i  ukazala  si  se 
Bemardici  s  krunicom  u  ruci  te  si  pratila  njenu  molitvu,  isprosi  nam  milost  ustrajnosti  u  molitvi  i 
razmatanju  otajstava  svete  krunice  te  dosljednom  životu  u  nasljedovanju  tebe  i  Isusa.  Zdravo 
Marijo... 

7.  Bezgrešna  Kraljice  koja  si  se  udostojala  proslaviti  pobožnu  Bernardicu  te  si  joj  udijelila 
postojanost  i  smirenost  u  svim  ispitivanjima,  prijetnjama  i  progonstvima,  te  neosjetljivost  za 
vrijeme  ukazanja  kad  su  joj  vatrom  palili  ruke  dok  je  ona  u  ekstazi  tebe  molila,  isprosi  nam  milost 
da  u  se  svima  progonstvima  i  opasnostima  s  pouzdanjem  predamo  u  tvoje  majčinske  ruke  koje  će 
nas  osloboditi  svakog  zla  i  pomoći  nam  zadobiti  svako  dobro.  Zdravo  Marijo... 

8.  Bezgrešna  Kraljice  koja  si  na  opetovana  pitanje  i  molbe  Bernardice  riječju  pokora  za  vlastite 
grijehe  za  sve  ljude  koji  su  vrijeđali  Boga  objasnila  razlog  svoje  žalosti,  te  si  na  sam  dan 
naviještenja  kazala  vidjelici:  Ja  sam  Bezgrešno  začeće,  i  tako  potvrdila  istinu  vjere,  isprosi  nam 
milost  istinske  pokore  za  naše  grijehe  te  da  uvijek  dostojno  častimo  tvoje  Bezgrešno  začeće  i  tako 
zaslužimo  tvoju  moćnu  zaštitu.  Zdravo  Marijo... 

9.  Bezgrešna  Kraljice  koja  si  potakla  tolike  vjernike  da  sudjeluju  u  izgradnji  bazilike  na  mjestu 
ukazanja  u  Lurdu,  kao  trajni  spomen  na  ukazanja  poniznoj  Bernardici  i  izraz  čašćenja  čudotvorne 
vode  koja  je  potekla  po  tvom  zagovoru,  isprosi  nam  milost  da  po  tvom  zagovoru  sudjelujemo  u 
duhovnoj  izgradnji  mističnog  tijela  tvoga  Sina,  svete  Crkve,  te  živu  zahvalnost  za  sve  milosti  i 
darove  koje  nam  Bog  daruje  po  tvom  zagovoru.  Zdravo  Marijo... 

NAVJEŠTENJE  GOSPODNJE  -  BLAGO  VIJEST-  25  OŽUJKA 

Svetkovina  Utjelovljenja  Riječi  Božje  je  blagdan  Krista  i  Djevice  zajedno,  to  jest  blagdan 
Riječi  koja  postaje  Sinom  Marijinim,  blagdan  Djevice  koja  postaje  Majkom  Božjom.  Na  vijest  da  će 
Sina  Svevišnjega  roditi  snagom  Duha  Svetoga,  a  da  ne  upozna  muža,  Marija  je  poslušnošću  vjere 
sigurna  da  Bogu  ništa  nije  nemoguće  odgovorila:  «Neka  mi  bude».  Marija  je  postala  Majka 
Isusova  i  svim  srcem  pristala  na  suradnju  s  Bogom  i  posvetila  se  osobi  i  djelu  svoga  Sina. 

Marijo  ti  si  stablo  koje  nosi  plod 

(  Sv  Katarina  Sijenska  ) 

Marijo  hrame  Presvetoga  Trojstva!  Marijo  ti  si  donijela  plod!  Ti  si  novo  stablo  po  kome 
imamo  mirisni  cvijet  Riječi  jedinorođenoga  Sina  Božjega,  jer  u  tebi  plodnoj  zemlji  posijana  je  ova 
Riječ.  Ti  si  i  zemlja  i  stablo,  Marijo  plamena  kola  božja,  Ti  si  nosila  velom  prekriveni  i  skriveni 
plamen  u  pepelu  svoje  ljudske  naravi.  Amen. 

Posveta  Isusu  Kristu,  Utjelovljenoj  Mudrosti  po  Mariji 

(Sv.Ljudevit  Marija  Grignion  Montfortski) 

Zdravo,  Bezgrešna  Marijo,  živi  hrame  Presvetoga  Trojstva,  gdje  se  Vječna  Mudrost  sakrila 
da  joj  se  tu  klanjaju  anđeli  i  ljudi!  Zdravo  Kraljice  neba  i  zemlje,  čijoj  je  vlasti  podloženo  sve  što  je 
manje  od  Boga!  Zdravo  sigurno  utočište  grešnika,  kojega  milosrđe  nije  nikada  nikome  uskraćeno! 
Usliši  moje  želje  za  božanskom  Mudrošću,  i  u  tu  svrhu  primi  zavjete  koje  ti  prinosim  u  svojoj 
neznatnosti.  Ja  nevjerni  grešnik,  danas  obnavljam  i  stavljam  u  tvoje  ruke  zavjete  svoga  krštenja. 
Zauvijek  se  odričem  sotone,  njegova  sjaja  i  njegovih  djela,  i  potpuno  se  predajem  Isusu  Kristu, 
Utjelovljenoj  Mudrosti,  da  za  njim  nosim  svoj  križ  sve  dane  svoga  života.  A  da  budem  vjerniji  nego 
do  sada,  ja  te  o  Marijo,  danas  izabirem  pred  cjelim  nebeskim  dvorom  za  svoju  Majku  i 
Gospodaricu.  Amen. 

Devetnica  Naviještenju 

(Prevedeno  iz  «ManuaIe  di  Filotea»  koji  je  napisao  svećenik  Giuseppe  Riva  penitenzijar  iz  Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Predraga  Marijo  koja  si  zbog  svoje  poniznosti  i  djevičanstva  među  svim  ženama  zaslužila  biti 
izabrana  za  Majku  svoga  Stvoritelja  isprosi  nam  milost  da  i  mi  živimo  ove  dvije  kreposti  te  da  po 
uzoru  na  tebe  omilimo  Gospodinu.  Zdravo  Marijo... 

2.  Slatka  Majko  Marijo  koja  si  se  zbunila  kad  si  čula  pohvale  anđelovih  riječi  isprosi  nam  milost 
da  i  mi  po  uzoru  na  tebe  ne  tražimo  ljudske  hvale  nego  slavu  Božju.  Zdravo  Marijo... 

3.  Divna  Majko  koja  si  ljubila  i  cijenila  djevičanstvo  do  te  mjere  da  si  od  anđela  tražila 
objašnjenje  kad  je  kazao  da  ćeš  postati  Majkom  Božjom,  a  on  ti  je  odgovorio  da  će  se  to  dogoditi  po 
Duhu  Svetome,  isprosi  nam  milost  da  po  uzoru  na  tebe  cijenimo  stalešku  čistoću  i  ustrajemo  u 
dobrim  odlukama.  Zdravo  Marijo... 

4.  Draga  Majko  Marijo  koja  si  se  neusporedivom  poniznošću  nazvala  službenicom  Gospodnjom 
kada  ti  je  anđeo  kazao  da  ćeš  biti  Majkom  Sina  Božjega  isprosi  nam  krepost  poniznog  služenja 
Bogu  sa  svim  darovima  koje  od  njega  dobivamo.  Zdravo  Marijo... 

5.  Milosrdna  Majko  Marijo  koja  si  iz  ljubavi  prema  ljudima  prihvatila  biti  Majkom  njihova 
Spasitelja,  iako  si  znala  da  će  to  od  tebe  zahtijevati  najveću  žrtvu  sudjelovanju  u  Križu  Isusovu, 
isprosi  nam  milost  da  prihvatimo  svaku  žrtvu  koju  od  nas  Bog  traži  za  naše  dobro  i  dobro  bližnjega. 
Zdravo  Marijo... 

6.  Bezgrešna  Majko  Marijo  koja  si  svojim  pristankom:  Neka  mi  bude  postala  Majkom  Božjom  i 
tako  obradovala  nebo,  utješila  zemlju  i  zgrozila  pakao,  isprosi  nam  milost  da  uvijek  imamo  veliko 
povjerenje  u  tvoju  majčinsku  zaštitu  te  tako  budemo  dionici  plodova  otkupljenja.  Zdravo  Marijo... 

7.  Sveta  Marijo  koja  si  po  Duhu  Svetome  postala  Isusovom  Majkom  ostajući  čista  Djevica  isprosi 
nam  podložnost  i  poslušnost  djelovanju  Duha  Svetoga  u  našim  dušama.  Zdravo  Marijo... 

8.  Presveta  Majko  Marijo  koja  si  imala  tako  uzvišen  odnos  sa  Presvetim  Trojstvom  da  si  bila 
istovremeno  predraga  kći  Boga  Oca,  Majka  Sina  Božjega  i  Zaručnica  Duha  Svetoga  isprosi  nam 
milost  da  uvijek  ostanemo  čiste  duše  tako  da  budemo  dostojan  hram  Presvetog  Trojstva.  Zdravo 
Marijo... 

9.  Ponizna  Majko  Marijo  koja  si  imala  milost  da  u  krilu  nosiš  onoga  koga  nebesa  nad  nebesima 
ne  mogu  obuhvatiti  isprosi  nam  sve  potrebne  kreposti  da  budemo  dostojno  prebivalište  Sina 
Božjega  kada  po  svetoj  pričesti  silazi  u  naše  duše.  Zdravo  Marijo... 

FATIMSKA  GOSPA  -  GODIŠNJICA  UKAZANJA-13  SVIBNJA 

U  jeku  prvog  svjetskog  rata  1917.  Gospa  se  u  Fatimi  u  Portugalu  ukazala  djeci  Luciji, 
Franji  i  Jacinti.  Od  tada  je  Fatima  postala  jedno  od  najvećih  marijanskih  svetišta  u  Katoličkoj 
Crkvi.  Marija  je  pozvala  cijeli  svijet  na  obnovljeni  duh  pokore  i  molitve,  osobito  svete  Krunice. 
Samu  sebe  Marija  je  nazvala  Gospom  od  Krunice.  Hitnost  poruke  obraćenja  Majka  Božja  je  djeci 
popratila  viđenjem  Pakla  i  pozivom  Papi  i  Crkvi  da  posvete  svijet  a  osobito  Rusiju  njenom 
Bezgrešnom  Srcu.  Milijuni  vjernika  su  se  odazvali  Marijinoj  poruci  i  primili  velike  milosti  po 
njenom  zagovoru,  a  gotovo  sve  Pape  prošlog  stoljeća  su  posvećivale  i  obnavljale  traženu  posvetu. 
Na  duhovnosti  Fatimskih  ukazanja  nadahnuo  se  i  Svećenički  Marijanski  pokret,  odobren  od  Crkve  i 
raširen  po  cijelome  svijetu  koji  broji  više  od  40  000  svećenika,  300  biskupa  i  milijune  laika. 

Posveta  Mariji 

(sv.  Ivan  Pavao  II  13.5.  1982  u  Fatimi) 

Majko  ljudi  i  naroda,  Ti  koja  poznaješ  njihove  patnje  i  njihove  nade,  Ti  koja  majčinski 
osjećaš  svu  borbu  između  dobra  i  zla,  između  svjetla  i  tame,  koja  potresa  suvremeni  sivjet,  primi 
naš  krik  koji,  potaknuti  Duhom  Svetim,  upravljamo  direktno  tvome  Srcu:  zagrli,  s  ljubavlju  Majke  i 

Službenice  Božje,  ovaj  naš  svijet,  koji  ti  predajemo  i  posvećujemo,  puni  nemira  za  zemaljsku  i 
vječnu  sudbinu  ljudi  i  naroda.  ...  O  Bezgrešno  Srce!  Pomozi  nam  pobijediti  prijetnje  zla,  koje  se 
danas  tako  lako  ukorjenjuje  u  srca  ljudi  i  koje  po  svojim  neizmjernim  učincima  već  sada  otežavaju 
život  a  izgleda  kao  da  priječe  put  u  budućnost... Neka  se  još  jedanput  u  povijesti  svijeta  objavi 
beskrajna  spasiteljska  moć  Otkupljenja,  snaga  milosrdne  Ljubavi!  Neka  se  njom  zaustavi  zlo! 
Preobraze  savjesti!  U  tvome  Bezgrešnom  Srcu  neka  se  svima  objavi  svjetlo  Nade! 

Čin  posvete  Bezgrešnom  Srcu  Marijinu  pripadnika  svećeničkog  marijanskog  pokreta 

(Molitva  s  crkvenim  odobrenjem) 

Fatimska  Djevice,  majko  milosrđa,  Kraljice  neba  i  zemlje,  utočište  grešnika,  mi  pristaše 
Marijanskog  pokreta  posvećujemo  se  na  sasvim  osobit  način  tvom  Bezgrešnom  Srcu.  Ovim  činom 
posvete  hoćemo  s  tobom  i  tvojom  pomoću  sprovoditi  u  život  sve  obveze  koje  smo  preuzeli  svojim 
krsnim  posvećenjem:  osim  toga  obvezujemo  se  da  ćemo  u  sebi  provoditi  ono  unutarnje  obraćenje 
što  ga  Evanđelje  toliko  zahtjeva  i  koje  nas  oslobađa  od  svake  privrženosti  prema  samima  sebi  i 
prema  lagodnim  nagodbama  sa  svijetom,  da  bismo  poput  Tebe,  bili  slobodni  uvijek  vršiti  jedino 
Očevu  volju.  I  dok  želimo  tebi,  premila  i  milosrdna  Majko,  povjeriti  svoj  kršćanski  poziv,  da  Ti 
njime  raspolažeš  po  svojim  planovima  spasenja  u  ovom  presudnom  času  što  pritišće  svijet, 
obećanjem  da  ćemo  ga  živjeti  prema  Tvojim  željama,  naročito  što  se  tiče  obnovljenog  duha  molitve 
i  pokore,  revnog  sudjelovanja  kod  slavljenja  Euharistije  i  kod  apostolata,  svakodnevnog  moljenja 
sv.Krunice,  te  pokorničkim  načinom  života,  u  skladu  s  Evanđeljem,  da  bi  naš  život  bio  svima  dobar 
primjer  u  vršenju  Božjeg  Zakona  i  u  prakticiranju  kršćanskih  kreposti  osobito  čistoće. 

Obećajmo  Ti  također  da  ćemo  biti  sjedinjeni  sa  Svetim  Ocem,  s  Crkvenim  poglavarima  i 
našim  svećenicima,  da  bismo  se  tako  oduprli  širenju  osporavanja  crkvenog  Učiteljstva,  što  ugrožava 
same  temelje  Crkve.  Pod  tvojom  zaštitom  želimo  štoviše  biti  apostoli  ovog  danas  toliko  potrebnog 
jedinstva  u  molitvi  i  u  ljubavi  prema  Papi  na  koga  zazivamo  tvoju  osobitu  zaštitu.  Na  kraju  Ti 
obećavamo,  da  ćemo  duše,  s  kojima  dolazimo  u  dodir,  prema  svojim  mogućnostima,  voditi  k 
obnovljenoj  pobožnosti  prema  tebi.  Svjesni  da  je  bezboštvo  upropastilo  vjeru  velikog  broja 
vjernika,  da  je  obeščašćenje  unišlo  u  sveti  Hram  Božji,  da  se  zlo  i  grijeh  sve  više  šire  po  svijetu, 
usuđujem  se  pouzdano  podići  oči  k  tebi,  Majko  Isusova  i  naša  milosrdna  i  moćna  Majko,  pa  Te 
opet  danas  zazivati  i  očekivati  od  tebe  spas  za  svu  tvoju  djecu,  o  blaga,  o  milostiva  o  slatka  Djevice 
Marijo.  Amen. 


Devetnica  Gospi  Fatimskoj 

(Iz  molitvenika  La  Fiioteia  mariana,  objavljenog  s  imprimaturom  C.  Betoglio,  cenc.  eccl.  Bergamo 
24.  5.  1933.  Kroz  devet  dana  se  mole  sve  slijedeće  molitve) 

1.  O  Djevice  i  Majko  koja  si  se  udostojala  trima  pastirima  ukazati  u  fatimskom  gorju  potičići  nas 
tako  na  povučenost  kako  bismo  bili  sa  Bogom  samim  isprosi  nam  milost  molitve  i  sabranosti  kako 
bismo  mogli  slušati  glas  Gospodinov  i  vršiti  njegovu  volju.  Zdravo  Marijo... 

2.  Čista  Djevice  koja  si  se  ukazala  pastirima  obučena  u  sjajnu  odjeću  pokazujući  tako  koliko 
cijeniš  svetu  čistoću  duše  i  tijela  kojom  nas  je  Gospodin  obdario  na  krštenju  isprosi  nam  milost  da 
dostojno  cijenimo  taj  veliki  dar,  da  riječima,  djelima  i  ponašanjem  nikome  ne  budemo  na  sablazan, 
nego  da  svima  pomažemo  čuvati  to  divno  blago.  Zdravo  Marijo... 

3.  Marijo,  Majko  grešnika  ti  si  se  ukazala  ožalošćena  lica  zbog  uvreda  kojima  vrijeđamo  tvoga 
božanskog  Sina  isprosi  nam  milost  savršenog  pokajanja  i  skrušene  ispovijedi.  Zdravo  Marijo... 

4.  Kraljice  svete  Krunice  ti  si  u  rukama  nosila  ružarij  i  toliko  inzistirala  da  molimo  krunicu  kako 
bismo  zadobili  milosti  koje  su  nam  potrebne  isprosi  nam  milost  velike  privrženosti  svakodnevnoj 
molitvi  krunice.  Zdravo  Marijo... 

5.  Kraljice  mira  i  naša  milosrdna  Majko  dok  se  nad  Evropom  nadvijala  pošast  rata  trima 
siromašnim  pastirima  u  Fatimi  si  ukazivala  na  sredstva  kojima  se  svijet  može  osloboditi  te  strašne 

nesreće;  pokora  i  molitva  krunice,  isprosi  nam  milost  mira  i  općeg  boljitka  tebi  na  čast  a  na  slavu 
svoga  Sina.  Zdravo  Marijo... 

6.  Marijo,  utočište  siromašnih  grešnika  koja  si  učila  pastire  u  Fatimi  da  mole  za  nesretne  duše 
koje  padaju  u  Pakao,  govoreći  jednome  od  njih  da  grijesi  tijela  najviše  odvlače  duše  putem  propasti, 
isprosi  nam  veliku  odbojnost  prema  grijehu,  samilost  i  gorljivost  za  spas  duša  koje  žive  u  opasnosti 
da  budu  zauvijek  izgubljene.  Zdravo  Marijo... 

7.  Marijo,  zdravlje  bolesnih,  kada  su  te  pastiri  molili  za  ozdravljenje  bolesnika,  kazala  si  da  će 
neki  ozdraviti  a  drugi  ne,  učeći  nas  tako  da  nekad  bolest  može  biti  sredstvo  kojima  se  Bog  služi  za 
naše  spasenje,  isprosi  nam  milost  potpunog  pristajanja  uz  volju  Božju  u  svim  protivštinama  života 
te  jakost  da  ih  prikažemo  kao  zadovoljštinu  za  naše  grijehe.  Zdravo  Marijo... 

8.  Presveta  Djevice  koja  si  pastirima  iskazala  želju  da  se  u  Fatimi  izgradi  svetište  na  čast  svete 
krunice  izmoli  nam  milost  dubokog  poštovanja  prema  otajstvima  našeg  spasenja  čiji  spomen 
slavimo  u  molitvi  svete  krunice  tko  da  se  duhovno  okoristimo  velikim  darovima  kojima  je  Presveto 
Trojstvo  obasulo  ljude.  Zdravo  Marijo... 

9.  Ožalošćena  Djevice  koja  si  se  ukazala  u  Fatimi  sa  srcem  probadanim  trnovim  vijencem 
tražeći  nadoknadu  pobožnošću  prema  tvom  Bezgrešnom  Srcu  obećajući  milost  sretne  smrti  i 
konačni  trijumf  tvoga  Bezgrešnog  Srca  isprosi  nam  milost  da  te  uvijek  dostojno  štujemo,  pogotovu 
u  prve  subote  u  mjesecu.  Zdravo  Marijo... 

POHOD  B.  D.  MARIJE  -  31  SVIBNJA 

Evanđelje  nam  kaže  da  je  Marija  nakon  Navještenja  pohodila  svoju  rođakinju  Elizabetu  i 
ostala  s  njom  tri  mjeseca,  sve  do  rođenja  Ivana  Krstitelja.  Blagdan  pohoda  Marijina  je  sjećanje  na 
susret  Marije  i  Elizabete,  a  još  više  na  otajstveni  susret  djece  koje  dvije  majke  nose  u  utrobama, 
Prethodnika  i  Poslanika,  Ivana  i  Isusa.  Cijeli  susret  je  prožet  radošću  Duha  Svetoga.  Marija  klikće 
u  svome  Bogu  i  pjeva  Veliča,  Elizabeta  se  napuni  Duhom,  a  čedo  joj  zaigra  u  utrobi.  Za  Mariju 
pohod  Elizabeti  je  povlašteni  trenutak  služenja  i  radosti. 

Majci  milosrđa 

(sv.  Ivan  Pavao  II) 

Marijo  ti  si  za  vrijeme  pohoda  Elizabeti  navijestila  vjerno  milosrđe  Božje:  Od  koljena  do 
koljena  dobrota  je  njegova.  Ti  si  na  poseban  način,  više  no  itko  drugi,  iskusila  dobrotu  Božju  i 
žrtvom  svojega  Srca  sudjelovala  u  objavi  Božjega  milosrđa,  to  jest  savršene  Božje  vjernosti  u 
ljubavi  saveza  koji  je  On  htio  od  vječnosti  i  sklopio  u  vremenu  s  čovjekom,  narodom  i 
čovječanstvom.  Marijo  Ti  si  ta  koja  poznaje  do  kraja  otajstvo  Božjeg  milosrđa,  znaš  mu  cijenu,  i 
znaš  koliko  je  ona  velika.  Majko  milosrđa.  Otvori  naše  srce  Očevu  milosrđu.  Amen. 

Zagovor  Marijin  za  novu  evangelizaciju 

(sv.  Ivan  Pavao  II) 

Marijo  Ti  si  nadahnuta  Duhom  Svetim  rekla  da  će  te  svi  naraštaji  zvati  blaženom.  Mi 
preuzimamo  pjev  prošlih  naraštaja,  da  se  on  ne  bi  prekinuo  i  slavimo  tebe,  veličamo  u  tebi  ono 
najsvjetlije  i  najljepše  što  je  čovječanstvo  dalo  Bogu:  savršeno  ljudsko  stvorenje,  ponovno  stvoreno 
u  pravednosti,  svetosti  u  neusporedivoj  ljepoti  koje  nazivamo,  Bezgrešna,  Puna  milosti.  Marijo  Ti  si 
Nova  Eva.  Crkva  tvoga  Sina  je  svjesna  da  samo  “novi  ljudi”  mogu  evangelizirati,  nositi  svijetu 
Radosnu  vijest  i  rađati  “novo  čovječanstvo”.  Molimo  Te  da  po  tvome  zagovoru  u  Crkvi  nikada  ne 
nedostaje  novost  Evanđelja,  sjeme  svetosti  i  plodnosti.  Amen. 

Devetnica  pohodu  B.  D.  Marije 

(Prevedeno  iz  «ManuaIe  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Po  čistoći  nakane  koju  si  ti  Marijo  imala  kad  si  ostavila  svoj  dom  te  se  uputila  u  gorje  pohoditi 
svoju  rođakinju  Elizabetu,  isprosi  nam  milost  da  u  našim  djelima  uvijek  i  u  svemu  tražimo  čistu 
slavu  Božju.  Zdravo  Marijo... 

2.  Po  svetoj  brizi  da  pomogneš  Elizabeti  i  tvom  putovanju  kroz  planski  kraj  do  grada  Judina, 
isprosi  nam  milost  da  uvijek  gorljivo  kročimo  putem  svetosti  te  da  nas  nikada  ne  zaustave  zapreke 
koje  nam  postavljaju  naši  neprijatelji.  Zdravo  Marijo... 

3.  Po  tvojoj  dubokoj  poniznosti  kad  si  pozdravila  rođakinju  Elizabetu  isprosi  nam  milost  da  i  mi 
u  svim  situacijama  života  budemo  ponizni.  Zdravo  Marijo... 

4.  Po  divnoj  radosti  koju  je  Duh  Sveti  ulio  u  dušu  Elizabete  kad  si  je  ti  Marijo  pozdravila  i 
nježno  zagrlila  isprosi  nam  milost  istinske  pobožnosti  prema  tebi  do  kraja  našega  života  da  tako 
postanemo  zajedničari  nebeskih  radosti.  Zdravo  Marijo... 

5.  Po  divnoj  radosti  od  koje  ja  sv.  Ivan  zaigrao  u  majčinskoj  utrobi  čim  je  Elizabeta  začula  tvoj 
pozdrav  Marijo  isprosi  nam  milost  da  do  smrti  sačuvamo  svetu  nevinost  koja  nam  je  darovana  na 
našem  krštenju.  Zdravo  Marijo... 

6.  Po  poniznom  ispovijedanju  divnih  dijela  koja  je  Svevišnji  učinio  u  tebi  Marijo,  tako  da  će  te 
svi  naraštaji  zvati  blaženom  isprosi  nam  milost  zahvalnosti  Gospodinu  za  sva  dobročinstva  i 
ustrajnog  blagoslivljanja  tebe,  Isusove  i  naše  Majke.  Zdravo  Marijo... 

7.  Po  gorljivoj  ljubavi  koju  si  ti  Marijo  prakticirala  u  Elizabetinoj  kući  tijekom  boravka  od  tri 
mjeseca  isprosi  nam  milost  da  našem  bližnjemu  u  svim  potrebama  priskačemo  u  pomoć.  Zdravo 
Marijo... 

8.  Po  uzoru  na  sve  kreposti  koje  si  ti  živjela  u  obiteljskim  razgovorima  sa  svetom  Elizabetom 
isprosi  nam  milost  da  riječima  i  djelima  budemo  na  poticaj  našem  bližnjemu.  Zdravo  Marijo... 

9.  Po  svetoj  ne  navezanosti  na  sebe  i  svoje  bližnje  kada  si  prevela  tri  mjeseca  u  kući  kod 
Elizabete  isprosi  nam  milost  evanđeoske  slobode  u  svemu  našem  življenju  te  istinske  ljubavi  prema 
Bogu  i  bližnjemu.  Zdravo  Marijo... 

BEZGREŠNO  SRCE  MARIJINO  -  Subota  poslije  svetkovine  Presvetog  Srca  Isusova 

Pobožnost  Srcu  Marijinu  je  na  poseban  način  doživjela  svoj  procvat  u  1 7 -tom  stoljeću  na 
poticaj  sv.  Ivana  Eudesa.  Nakon  Fatimskih  ukazanja  ona  postaje  sve  više  prisutna  u  cijeloj 
Katoličkoj  Crkvi.  Sv.  Luka  u  svom  Evanđelju  reče  da  je  Marija  u  svom  Srcu  čuvala  sve  događaje  i  o 
njim  razmišljala.  Ovim  spomendanom  Crkva  bi  hitjela  potaći  vjernike  da  vođeni  Duhom  Svetim 
dublje  upoznaju  nutrinu  Marijinu,  njeno  Srce  te  da  sudjeluju  u  milostima  koje  joj  je  Bog  udijelio. 
Marija  Isusova  i  naša  Majka  ostaje  nedostižan  i  savršen  uzor  svakom  vjerniku  koji  treba  suobličiti 
svoje  biće  Isusu  Kristu. 


Molitva  Srcu  Isusovu  i  Marijinu 

(Sv.  Ivan  Eudes) 

Pozdravljamo  te  presveto  Srce.  Slatko  Srce,  ponizno  Srce  pozdravljamo  te.  Srce  koje  si  se 
potpuno  predalo,  mudro  Srce  pozdravljamo  te.  Strpljivo  i  poslušno  Srce,  vjerno  Srce,  pažljivo  Srce 
pozdravljamo  te.  Najsretnije  Srce,  Srce  puno  milosrđa  pozdravljamo  te.  Ljubljeno  Srce  Isusa  i 
Marije  pozdravljamo  te.  Mi  ti  se  klanjamo,  zahvaljujemo  ti,  slavimo  te.  Ljubimo  te  svim  našim 
srcem,  svom  dušom  i  svom  snagom.  Darujemo  Ti  naše  srce,  predajemo  ga,  posvećujemo  i 
žrtvujemo.  Očisti  ga,  prosvijetli  ga,  posveti  ga.  U  njemu  živi  i  kraljuj  sada  i  zauvijek.  Amen. 

Blagoslovljeno  Marijino  srce 

(Sv.  Ivan  Eudes) 

Blagoslovljeno  Marijino  Srce,  nebu  nebesa,  u  kojemu  si  Ti  Bože  uvijek  prebivao,  Srce  koje 
jesi  i  bit  ćeš  vječno  čašćeno,  hvaljeno  i  slavljeno  na  Nebu  i  na  zemlji.  Blagoslovljeno  Srce  koje  se 
uvijek  ravnalo  samo  po  većoj  ljubavi  od  svih  svetih  ljubavi  koje  su  u  srcu  svih  anđela  i  ljudi  koji 
ljube  Boga  i  bližnjega  zbog  Boga  i  u  Bogu.  Blagoslovljeno  Srce  koje  si  Ti  Bože  savršeno 
posjedovao  od  prvog  trenutka  njegova  života  i  koje  nikada  nije  postojalo  a  da  nije  bilo  potpuno 
tvoje,  o  Bože.  Blagoslovljeno  Srce  koje  sve  one  koji  ga  ljube  vodi  da  tebe  ljube  Isuse. 
Blagoslovljena  Djevica  Marija,  Isuse,  koja  je  uvijek,  na  svakom  mjestu  i  u  svemu  upirala  pogled  u 
tvoju  svetu  volju  i  vršila  je  u  svemu,  i  nije  imala  drugih  sklonosti,  drugih  nakana  u  svim  mislima, 
riječima  i  djelima  nego,  da  bude  po  volji  tvome  božanskom  Veličanstvu  i  vrši  tvoju  božansku  volju. 

Blagoslovljeno  Srce  koje  može  reći:  Pripravno  je  Srce  moje,  pripravno!  Što  nije  učinilo, 
pretrpjelo,  ostavilo,  dalo  tebi  za  ljubav  Bože.  Svako  djelo,  od  najvećega  do  najmanjega,  svaka  riječ, 
svi  osjećaji  i  djelovanje  duševnih  moći  bili  su  posvećeni  samo  na  tvoju  slavu  Bože.  Isuse, 
blagoslovljeno  Srce,  koje  se  je  usprkos  svoga,  na  određeni  način  beskrajnoga  dostojanstva  Majke 
Božje,  uvijek  ponizivalo  ispod  svih  stvorenja,  smatrajući  se  najmanjim  i  zadnjim  od  svih. 
Blagoslovljeno  srce  službenice  tvoje  i  službenice  svih  drugih.  O  Bože,  blagoslovljeno  Srce  Kraljice 
svih  svetih  koje  je  uvijek  bilo  bezgrešno,  ostalo  u  uzvišenoj  ljubavi  i  čistoći,  obuzeto  i  preobraženo 
tvojom  božanskom  svetošću  i  čistoćom.  O  Bože,  blagoslovljeno  Srce  tako  dobro,  ljupko,  slobodno, 
dobrohotno,  veliko,  puno  blagosti,  svijetla  slika  tvoje  dobrote,  blagosti  i  ljupkosti. 

O  Bože,  blagoslovljeno  Srce  koje  obiluje  krotkošću,  samilošću  i  milosrđem  prema  bilo 
kojem  grešniku,  živa  slika  tvoga  milosrđa  bez  granica.  Blagoslovljeno  Srce  koje  je  umrlo  svome 
sebeljublju  i  svojoj  volji,  i  na  ovome  svijetu  za  sebe  je  tražilo  samo  da  se  tebi  dopadne  Bože,  da  ti 
udovolji  u  svemu  i  vrši  tvoju  obožavanu  volju.  O  Isuse,  blagoslovljeno  Srce  tvoje  Majke, 
dobroćudno,  slatko  i  ljubezno  sa  svima,  nesposobno  imati  i  najmanju  misao  za  naškoditi  nekome, 
uvijek  spremno  činiti  svako  dobro  svakome  koliko  mu  je  moguće.  Blagoslovljeno  Srce,  bezdan 
milosti  i  svetosti,  bezgranični  ocean  uzvišenosti  i  savršenstva,  neizmjerni  svijete  veličina  i  ljepota, 
koje  te  Isuse  vječno  ljubi  više  od  svih  anđela  i  svetih,  a  koje  si  Ti  počastio  i  uzvisio  iznad  svih 
anđela  i  svetih.  O  Majko  dobrote,  neka  svi  vjernici  blagoslivlju  i  neprestano  ljube  tvoje  majčinsko 
Srce!  O  ljubezno  Srce  moje  predobre  Majke,  budi  ti  Srce  moga  srca,  duša  moje  duše,  život  moga 
život.  Amen. 

Devetnica  Srcu  Marijinu 

(Prevedeno  iz  «ManuaIe  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Bezgrešno  Srce  Marijino  uvijek  obasjano  suncem  Pravde,  Isusom,  obasjaj  sjajem  zrake 
božanskog  svijetla  srca  nesretnih  ljudi  koji  žive  u  tami  da  shvate  rugobu  grijeha  te  da  sigurno  i  bez 
odlaganja  pronađu  put  povratka  Bogu.  Zdravo  Marijo... 

2.  Bezgrešno  Srce  Marijino  slatko  utočište  siromašnih  grešnika,  ah  koliko  je  njih  po  tvom 
zagovoru  kušalo  spasonosnu  bol  grižnje  savjesti  i  odbacilo  grijeh  te  kušalo  plodove  milost.  Draga 
Majko  dovrši  djelo  koje  si  započela  i  svojim  zagovorom  privedi  ih  u  povjerenju  svome  Sinu  Isusu. 
Zdravo  Marijo. . . 

3.  Bezgrešno  Srce  Marijino  koje  je  probo  mač  boli,  isprosi  milost  onima  koji  ponovno  po  grijehu 
nanose  bol  tvom  Božanskom  Sinu,  pokajanje  za  grijehe.  Zdravo  Marijo... 

4.  Bezgrešno  Srce  Marijino  čišće  i  jasnije  od  sunca  ožalošćeno  zbog  ropstva  nesretnika  koji  su 
vezani  lancima  strasti,  Ti  svojim  moćnim  zagovorom  skrši  okove  grešnika  kojima  ih  đavao  vuče 
putem  propasti.  Zdravo  Marijo... 

5.  Bezgrešno  Srce  Marijino  koje  si  za  siromašne  grešnike  trpjelo  s  Kristom  podno  njegova  križa, 
ti  koje  poznaješ  koliko  je  slab  i  mlak  ljudski  duh  pomozi  onima  koje  obziri  i  strah  od  poruga 
sprječavaju  na  putu  povratka  Bogu.  Zdravo  Marijo... 

6.  Bezgrešno  Srce  Marijino  naj nježnije  i  najmilosrdnije  prema  nama,  iz  tebe  je  proistekla  Krv 
koju  je  tvoj  Sin  Isus  prolio  na  križu  za  spasenje  svijeta,  pomozi  grešnicima  da  raskajana  srca 
pristupe  sakramentu  ispovijedi.  Zdravo  Marijo... 

7.  Bezgrešno  Srce  Marijino  hramu  božanstva,  svetohranište  Božje  riječi,  hramu  pun  milosti 
svojim  moćnim  zagovorom  učini  da  sve  kršćanske  duše  budu  slobodne  od  grijeha  te  da  u  njima 
zablista  svjetlo  milosti.  Zdravo  Marijo... 

8.  Bezgrešno  Srce  Marijino  izvore  svake  milosti,  središte  uzvišenih  kreposti  daj  da  po  tvom 
zagovoru  u  dušama  koje  su  se  podigle  iz  grijeha  zažive  kršćanske  milosti  vjere,  ufanja  i  ljubavi. 
Zdravo  Marijo... 

9.  Bezgrešno  Srce  Marijino,  nado  vjernika,  slasti  nebeska,  iskustvo  vlastite  grešnosti  budi  strah 
kod  onih  koji  su  se  podigli  iz  grijeha  na  život  milosti.  Kraljice  Neba  i  zemlje,  utočište  grešnika  ti  si 
Majka  ustrajnosti  isprosi  svima  nama  milost  ustrajnosti  do  kraja  i  slavu  u  vječnosti.  Zdravo 
Marijo... 

BLAŽENA  DJEVICA  MARIJA  OD  BRDA  KARMELA  -  16  SRPNJA 

Sveto  Pismo  uzvisuje  ljepote  gore  Karmela  (Iz  35,2).  U  9. stoljeću  prije  Krista  prorok  Ilija  nađe 
na  njoj  utočište  za  one  koji  su  ostali  vjerni  Savezu,  te  pred  Izraelcima  pronese  žrtvu  Bogu  (IKr 
18,39).  Sjećanje  na  gorljivog  Božjeg  proroka  je  ostalo  vezano  uz  goru  Karmel,  koja  dominira 
Galilejskom  visoravni  a  smještena  je  nedaleko  od  Nazareta.  U  vrijeme  križarskih  vojni  u  13. 
stoljeću  neki  kršćanski  pustinjaci  okupiše  se  na  Karmelu  i  pod  zaštitom  Majke  Božje  osnovaše 
redovničku  zajednicu.  Sam  papa  Honorije  III.  1226.  potvrdi  pravila  zajednice.  S  povlačenjem 
križara  iz  svete  zemlje  i  pustinjački  redovnici  su  se  preselili  i  Evropu.  Pobožnost  Gospi  Karmelskoj 
se  na  poseban  način  prošila  poslije  Marijinih  ukazanja  sv.  Simunu  Stoku  i  papi  Ivanu  XXII  i 
obećanja  vezanih  uz  nošenje  škapulara. 

U  16.  stoljeću  sv.Terezija  Avilska  i  sv.Ivan  od  Križa  obnavljaju  Karmelski  red,  a  sama  gora 
Karmel  u  njihovim  spisima  postade  simbol  puta  uspinjanja  duše  k  Bogu  sve  do  vrhunaca  mistike. 
Slaveći  Majku  Božju  Krmelsku  možemo  kontemplirati  Mariju  moliteljicu  i  sigurnu  voditeljicu 
putem  svetosti. 


Djevice  vjerna 

(BI. Elizabeta  od  Presvetog  Trojstva) 

Vjerna  Djevice  ti  ostaj eš  dan  i  noć  u  dubokoj  šutnji,  u  neizrecivu  miru,  u  neprestanoj  molitvi 
prožetoj  Bogom  s  dušom  preplavljenom  vječnim  sjajem.  Tvoje  Srce  kao  jedan  kristal  odsjajava 
Boga,  Gosta  koji  u  njem  stanuje,  Ljepotu  koja  ne  zalazi.  Marijo  ti  privlačiš  nebo  i  Otac  ti  predaje 
svoju  Riječ  da  joj  postaneš  Majka.  Duh  ljubavi  te  pokriva  svojom  sjenom.  U  tvoju  dušu  silazi 
Trojstvo,  cjelo  Nebo  se  otvara  i  snizuje  do  tebe.  Majko  Riječi,  otkri  mi  tvoju  tajnu.  Poslije 
Utjelovljenja  Gospodinova  kako  si  proživjela  na  zemlji  sva  uronjena  u  adoraciji,  neizrecivu  miru,  u 
otajstvenoj  šutnji,  tvoj  duh  je  prodirao  u  dubine  neistraživog,  noseći  u  sebi  Božji  Dar.  Čuvaj  me 
uvijek  u  Božjem  zagrljaju.  Daj  da  ja  nosim  u  sebi  znak  ove  Božje  ljubavi.  Amen. 

Marijo,  kraljice  moga  srca 

(Sv  Tereza  iz  Lisieuxa) 

Majko  želim  pjevati  zašto  te  ljubim  i  zašto  se  na  tvoje  ime  toliko  raduje  moje  srce. 
Razmišljajući  o  tvojoj  veličini  moja  duša  se  smete.  Kada  te  gledam  obavijenu  slavom  koja  nadilazi 
sjaj  blaženika  ne  usuđujem  vjerovati  da  sam  tvoja  kći  te  obaram  oči  pred  tobom.  Da  bi  jedna 
djevojčica  mogla  ljubiti  svoju  majku  treba  da  ona  plače  skupa  s  njom,  s  njom  mora  podijeliti  svoju 
bol.  Kraljice  moga  srca,  da  me  privučeš  sebi  na  tuđoj  obali  koliko  si  plakala  zbog  mene! 

Marijo,  kraljice  moga  srca  motreći  tvoj  život  u  evanđelju,  vidim  da  si  kao  i  ja  patnik  i  smrtnik  te 
slatko  je  biti  tvoja  kćer.  Želim  te  uvijek  slijediti,  draga  Majko  i  dan  za  danom  živjeti  s  tobom. 


561 


Djevice  sveta  kada  te  gledam  ushićena  uranjam  u  tvoje  srce  i  otkrivam  ponore  ljubavi.  Tvoj 
majčinski  pogled  oslobađa  me  od  svih  strahova,  uči  me  plakati  i  radovati  se.  Ti  ne  prezireš  naše 
radosne  dane  nego  ih  blagoslivljaš  i  s  nama  se  raduješ.  Ti  koja  si  se  osmjehivala  meni  u  osvit  života, 
ponovo  mi  se  osmjehni  Majko  sada  kada  je  večer  već  blizu.  S  tobom  sam  trpjela  Djevice  sada  u 
tvom  Srcu  u  vječnosti  želim  ti  pjevati:  ljubim  te,  tvoja  sam  kći.  Amen. 

Devetnica  Majci  Božjoj  Karmelskoj 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Milosrdna  Djevice  u  svojoj  velikoj  dobroti  po  svom  ukazanju  prosvijetlila  si  sv.  Šimuna  Štoka 
i  udostojala  si  se  s  Neba  pokazati  tebi  drago  odijelo  kako  bi  kao  se  njime  tvoje  sluge  i  službenice 
služile  kao  povlaštenom  čašću,  po  radosti  koju  kušaš  kao  naša  Majka,  udostoj  se  prihvatiti  sve  nas 
među  tebi  pobožne  osobe.  Zdravo  Marijo... 

2.  Presveta  Djevice  koja  si  se  udostojala  proglasiti  svojom  braćom  i  sestrama  sve  koji  budu  nosili 
škapular  isprosi  nam  milost  da  uvijek  živimo  dostojni  tog  uzvišenog  bratstva  kako  bismo  zaslužili 
da  nas  Ti  pohodiš  u  trenutku  naše  smrti.  Zdravo  Marijo... 

3.  Ljubljena  Djevice  koja  si  se  udostojala  nazvati  svojom  djecom  one  koji  nose  dostojno  tvoj  habit 
koji  si  ti  sama  nazvala  znakom  vječnog  saveza  s  tobom,  zbog  ljubavi  kojom  si  ljubila  svoga  Sina 
Isusa  isprosi  nam  na  milost  da  dostojno  živimo  kao  tvoja  djeca  te  tako  budemo  uvijek  pod  tvojom 
moćnom  zaštitom.  Zdravo  Marijo... 

4.  Slatka  Djevice  Marijo  koja  si  se  udostojala  škapular  nazvati  zalogom  mira  s  Bogom,  zbog 
ljubavi  koju  osjećaš  kada  vidiš  da  se  vjernici  klanjaju  tvome  Sinu,  udostoj  se  ukloniti  sve  prepreke 
koje  stoje  na  putu  spasenja,  da  tako  uvijek  baštinimo  mir  koji  je  vlastiti  istinskim  klanjateljima 
Božjim  te  tako  zaslužimo  dioništvo  u  vječnoj  slavi.  Zdravo  Marijo... 

5,  Blaga  Djevice  koja  si  se  udostojala  navijestiti  da  će  tvoj  škaplar  biti  uvijek  obrana  u 
pogibeljima  zbog  radosti  koju  si  osjećala  kad  si  vidjela  svog  uskrslog  Sina  Isusa,  brani  nas  od 
navala  pakelnog  neprijatelja  da  nikada  ne  izgubimo  Božju  milost  te  zaslužimo  vječno  spasenje. 

6.  Moćna  Djevice  odijelo  koje  si  Ti  dala  učinila  si  znakom  vječnog  predodređenja  zbog  radosti 
koju  si  kušala  kad  si  dušom  i  tijelom  bila  uznesena  na  Nebo  isprosi  nam  milost  da  odbacujemo 
lažne  radosti  ovoga  svijeta  te  da  tražimo  istinske  radosti  koje  nas  vode  u  Nebo.  Zdravo  Marijo... 

7.  Slavna  Djevice  koja  si  obećala  da  ćeš  sačuvati  od  vječnog  ognja  one  koji  umru  obučeni  u 
škapular,  zbog  radosti  slave  Božje  koju  kao  uzvišena  nad  sve  anđele  i  svete  kušaš  u  Nebu  isprosi 
nam  milost  da  se  čuvamo  od  svakog  grijeha.  Zdravo  Marijo... 

8.  Djevice  Milosrdna  koja  si  obećala  da  ćeš  sve  koji  umru  u  škapularu  i  sačuvaju  stalešku  čistoću 
brzo  osloboditi  iz  Čistilišta  isprosi  nam  milost  savršenog  pokajanja  za  naše  grijehe  kako  bismo  iz 
ljubavi  služili  Gospodinu.  Zdravo  Marijo... 

9.  Djevice  divna,  Gospo  Karmelska,  isprosi  nam  milost  da  budemo  dostojni  tvojih  obećanja  i 
milosti,  da  tako  živimo  da  nas  drugi  prepoznaju  kao  tvoju  ljubljenu  djecu.  Zdravo  Marijo... 

POSVETA  BAZILIKE  SVETE  MARIJE  VELIKE  (GOSPA  SNJEŽNA)  -  5 
KOLOVOZA 

Po  pobožnoj  tradiciji  usred  ljeta  5.  kolovoza  U  Rimu  na  brežuljku  Eskvilnu  pao  je  snijeg,  i 
to  je  bio  poticaj  rimskom  puku  da  se  na  tom  mjestu  izgradi  Crkva  na  čast  Majke  Božje.  Dogmu 
Marijina  Bogomajčinstva,  samo  koju  godinu  prije  tog  čudesnog  događaja,  proglasio  je  431.  Koncil 
u  Efezu.  Papa  Siksto  III.  dade  izgraditi  veličanstvenu  Baziliku  u  čast  Bogorodice.  Sv.Marija  Velika 
predstavlja  remek  djelo  arhitekture  i  umjetnosti  u  službi  vjere  i  pobožnosti.  Ona  je  najznačajnije 
središe  Marijanskog  kulta  u  Rimu,  a  po  uzoru  na  tu  baziliku  radile  su  se  mnoga  marijanska  svetišta 
diljem  svijeta.  Pobožna  tradicija  drži  da  se  u  bazilici  čuvaju  relikvije  kolijevke  djeteta  Isusa,  a 

cijela  crkva  je  oslikana  remek  djelima  umjetnosti  koji  sažimlju  svetopisamsku  poruku  Marijinog 
božanskog  materinstva:  Marija  je  hram  Boga  živoga  u  svijetu. 

Zdravo  pjesmo  Kerubina 

(SvEfrem  Sirac) 

Zdravo  pjesmo  kerubina,  pohvalo  anđela.  Zdravo  miru  i  radosti  ljudskoga  roda.  Zdravo 
rajski  vrtu,  zdravo  stablo  života.  Zdravo  sigurna  utvrdo  vjernika,  luko  spasa  brodolomnika.  Zdravo, 
sjećanje  Adamovo,  zdravo  otkupnino  Eve,  zdravo  izvore  milosti  i  besmrtnosti.  Zdravo  sveti  hrame; 
zdravo  prijestolje  Gospodnje.  Zdravo  Ti  o  čista,  koja  si  satrla  glavu  zmiji  i  prognala  je  u  ponor. 
Zdravo  utočište  žalosnih,  zdravo  otkupnino  od  prokletstva.  Zdravo  Majko  Krista  Sina  Boga  živoga 
kome  pripada  slava,  čast,  klanjanje  i  hvala  sada,  svugdje  i  uvjeke  vjekova.  Amen. 

Marijo  hrame  Božji 

(Sv.  Katarina  Sijenska) 

Marijo,  Hrame  Presvetoga  Trojstva!  Marijo,  ognjište  božanskog  ognja,  Majko  milosrđa,  Ti  si 
donijela  plod  života,  Isusa.  Marijo  slatka  ljubavi  moje  duše,  u  tebi  je  napisana  Riječ  koja  nam  daje 
životnu  nauku.  Ti  si  slika  koja  nam  Riječ  predstavlja  i  razjašnjava.  Pokažite  nam  moć  i  dobrotu 
Oca,  Mudrost  Riječi,  i  ljubav  Duha  Svetoga.  Amen. 

Devetnica  Gospi  snježnoj 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Po  objavi  koju  si  dala  istovremeno  papi  Liberiju  i  rimskom  patriciju  Ivanu  i  želji  da  se  podigne 
tebi  na  čast  crkva  na  mjestu  u  Rimu  koje  je  u  kolovozu  bilo  pokriveno  snijegom  isprosi  nam  Marijo 
poslušnost  volji  Božjoj  u  svim  situacijama  našeg  života.  Zdravo  Marijo... 

2.  Gospe  divna  po  znaku  bjeline  snijega  ukazala  si  nam  na  ljepotu  čistoće  duše  koja  traži  tvoju 
zaštitu  koje  želi  u  svom  srcu  podići  tebi  hram  isprosi  nam  milost  da  bijemo  oko  čistoće  naše  duše  te 
postanemo  dostojni  Božjeg  blagoslova.  Zdravo  Marijo... 

3.  Po  posebnoj  slavi  koju  si  pribavila  crkvi  podignutoj  u  tvoju  čast,  prozvanoj  sveta  Marija  velika, 
isprosi  nam  milost  prave  pobožnosti  prema  tebi  da  tako  budemo  jednog  dana  dionici  vječne  slave. 
Zdravo  Marijo. . . 

UZNESENJE  B.D.MARIJE  -  VELIKA  GOSPA  -  15  KOLOVOZA 

Crkva  je  od  prvih  vremena  vjerovala  u  Marijino  uznesenje  dušom  i  tijelom  na  Nebo,  ali  je 
tek  Papa  Pio  XII 1950.  proglasio  tu  dogmu  vjere.  Presveta  Djevica  Marija,  pošto  je  ispunila  tijek 
svog  zemaljskog  života,  bi  dušom  i  tijelom  uznesena  u  nebesku  slavu,  gdje  već  sudjeluje  u  slavi 
Uskrsnuća  svoga  Sina,  anticipirajući  uskrsnuće  svih  udova  njegova  Tijela.  Marija  je  slika  i  prvina 
Crkve  koja  iščekuje  potpuno  ostvarenje  svih  Isusovih  obećanja. 

Pohvale  uznesenju  B.D.  Marije  u  Nebo 

(Sv.Ivan  Damašćanski) 

Ona  koja  je  u  porodu  sačuvala  netaknuto  svoje  djevičanstvo  trebala  je  neraspadljivim 
sačuvati  i  svoje  tijelo  poslije  smrti.  Ona  koja  je  u  svom  tijelu  nosila  Stvoritelja  koji  je  postao  dijete, 
trebala  je  prebivati  u  božanskim  svetohraništima.  Ona  koja  je  bila  zaručnica  Očeva,  trebala  je  naći 
dom  u  nebeskom  odajama.  Trebala  je  gledati  svoga  Sina  u  slavi  s  desna  Ocu,  Ona  koja  gaje  vidjela 
na  Križu;  Ona  koja  bijaše  sačuvana  od  porođajnih  bolova  kad  gaje  rodila  i  kojoj  je  mač  boli  probio 

dušu  kad  je  gledala  Njegovu  smrt.  Bijaše  pravedno  da  Majka  Božja  posjeduje  ono  što  pripada  Sinu  i 
da  bude  slavljena  od  svih  stvorenja  kao  Majka  i  Službenica  Gospodnja.  Amen. 

Mariji  na  Nebo  uznesenoj 

(  Papa  Pio  XII) 

O  Bezgrešna  Djevice,  Majko  Božja  i  Majko  ljudi.  Vjerujemo  sa  svom  gorljivošću  naše  vjere 
u  Tvoje  preslavno  uznesenje  dušom  i  tijelom  u  Nebo,  gdje  su  te  svi  zborovi  anđela  i  sve  čete 
svetaca  pozdravile  kao  Kraljicu;  i  mi  se  združujemo  s  njima  te  hvalimo  i  slavimo  Gospodina  koji  te 
je  uzvisio  nad  sve  druge  čiste  stvorove,  da  Ti  prikažemo  zanos  svoje  pobožnosti  i  ljubavi.  Zdravo 
Marijo.  Znamo  da  se  tvoj  pogled  koji  je  majčinski  milovao  ponizno  i  trpeće  čovještvo  Isusovo  na 
zemlji  zasićuje  u  Nebu  gledanjem  slave  nestvorene  Mudrosti.  Radosna  je  tvoja  duša  dok  motri 
licem  u  lice  Presveto  Trojstvo  a  srce  Ti  podrhtava  od  prevelike  nježnosti;  i  mi  bijedni  grešnici 
kojima  tijelo  otežava  polet  duše,  molimo  te  da  očistiš  naša  osjetila  da  naučimo  već  ovdje  na  zemlji 
uživati  Boga,  samoga  Boga,  u  čaru  stvorenja.  Zdravo  Marijo... 

Uzdamo  se  da  se  tvoje  milostive  oči  obraćaju  na  naše  bijede  i  tjeskobe,  naše  borbe  i  slabosti; 
da  se  tvoje  usne  smješkaju  našim  radostima  i  našim  pobjedama;  da  čuješ  Isusov  glas  koji  Ti  govori 
o  svakome  od  nas  kao  nekoć  svome  ljubljenom  me  učeniku:  Evo  Ti  sina:,  i  mi  koji  te  zazivamo  kao 
našu  Majku,  mi  te  uzimamo  kao  voditeljicu,  snagu  i  utjehu  u  našem  smrtnom  životu.  Zdravo 
Marijo... 

Čvrsto  vjerujemo  da  će  se  Tvoje  oči  koje  su  plakale  na  zemlji  natopljenoj  Isusovom  krvlju, 
opet  obazreti  na  ovaj  svijet  razdiran  ratovima,  progonstvima  i  zatiranjima  pravednih  i  slabih.  I  mi  u 
tami  ove  suzne  doline  očekujemo  od  Tvoga  nebeskog  svijetla  i  od  Tvoje  slatke  dobrote  olakšanje 
bolima  naših  srdaca,  kušnjama  Crkve  i  naše  domovine.  Zdravo  Marijo.  Vjerujemo  napokon,  da  si  Ti 
u  slavi  u  kojoj  kralj uješ,  odjevena  suncem  i  okrunjena  zvijezdama,  radost  i  veselje  svih  anđela  i  svih 
svetaca;  i  mi  na  ovoj  zemlji  kojom  prolazimo  kao  putnici,  ojačani  vjerom  u  buduće  uskrsnuće, 
gledamo  prema  Tebi,  našem  životu,  našem  milju,  našem  ufanju;  privuci  nas  blagim  svojim  glasom 
da  nam  pokažeš  jednoga  dana,  poslije  ovoga  progonstva  Isusa,  blagoslovljeni  plod  utrobe  Tvoje,  o 
blaga,  o  mila,  o  slatka  Djevice  Marijo.  Zdravo  Marijo... 

Devetnica  Uznesenju  B.  D.  Marije  u  Nebo 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Blažena  Djevice  Marijo  zbog  ljubavi  koju  je  kušala  tvoja  duša  kada  je  odlazila  s  ovoga  svijeta 
u  nebesku  slavu  isprosi  nam  milost  da  umremo  u  ljubavi  izmireni  s  Bogom.  Zdravo  Marijo... 

2.  Ljubljena  Djevice  Marijo  koja  si  utješila  apostole  i  druge  vjernike  koji  su  se  oko  tebe  okuplili 
prije  tvog  prelaska  u  slavu  nebesku  isprosi  nam  utjehu  Božju  u  našim  patnjama,  poglavito  u  času 
naše  smrti.  Zdravo  Marijo... 

3.  Bezgrešna  Djevice  Marijo  tvoja  smrt  nije  bila  posljedica  grijeha  nego  si  umrla  iz  ljubavi 
prema  Bogu  koji  je  tvoj  prečisti  duh  oslobodio  svake  spone  tako  da  je  mogao  slobodno  poletjeti 
tvome  Sinu  i  Bogu  isprosi  nam  milost  da  i  mi  završimo  život  na  ovoj  zemlji  činom  čiste  ljubavi 
prema  Bogu  i  da  se  sjedinimo  zauvijek  s  najvišim  Dobrom.  Zdravo  Marijo... 

4.  Izabrana  Djevice  Marijo  s  tobom  se  radujemo  častima  kojima  su  anđeli  častili  tvoje  sveto 
tijelo  pjevajući  himne  zahvale  i  slave  oko  škrinje  zavjetne  u  kojoj  se  bio  utjelovio  Sina  Božji. 
Isprosi  nam  milost  da  ostanemo  uvijek  čisti  na  duši  i  tijelu  te  tako  jednog  dana  postanemo 
stanovnici  Neba.  Zdravo  Marijo... 

5.  Slavna  Djevice  Marijo  po  sretnoj  proslavi  tvoga  tijela  koje  je  bilo  odjeveno  nebeskom 
ljepotom  bile  su  obilno  nagrađene  sve  muke  koje  si  podnijela  na  zemlji.  Pomozi  nam  Majko  da 
radosno  nosimo  svoj  križ  na  zemlji  iz  ljubavi  prema  Isusu  te  tako  budemo  jednoga  dana  dostojni 
slave  uskrsnuća.  Zdravo  Marijo... 

6.  Proslavljena  Djevice  Marijo  častimo  tvoje  slavno  uznesenje  u  Nebo  gdje  su  te  pratili  anđeoski 
korovi  kad  te  je  tvoj  Sin  Isus  uzvisio  u  neizrecivu  slavu  nebeskog  kraljevstva.  Slavna  pobjednice 
udostoj  se  sa  svoga  prijestolja  pogledati  na  našu  bijedu,  odvoji  od  ovoga  svijeta  naša  srca  i  privucite 
ih  nebeskim  stvarima,  isprosi  nam  milost  da  se  i  mi  ponizmo  na  zemlji  kako  bismo  s  tobom  bili 
proslavljeni  u  Nebu.  Zdravo  Marijo... 

7.  O  uzvišena  kćeri  Vječnoga  Oca  Marijo,  koji  te  je  počastio  krunom  moći  i  učinio  Kraljicom 
Neba  i  zemlje,  udostoj  se  milosrdno  i  nama  na  korist  pokazati  moć  svoga  zagovora  rušeći  naše 
duhovne  neprijatelje  i  neprijatelje  Crkve  kako  bi  u  nama  i  svijetu  vladao  tvoj  Sin  Isus.  Zdravo 
Marijo... 

8.  O  velika  Majko  Vječne  Riječi  po  vječnoj  nebeskoj  mudrosti  kojom  te  je  obdario  tvoj  Sin  u 
tvojoj  proslavi  izmoli  svima  nama  Božje  svijetlo  da  možemo  upoznati  istinu  Evanđelja  i  dosljedno 
ga  živjeti.  Zdravo  Marijo... 

9.  O  divna  zaručnice  Duha  Svetoga  koji  te  je  okrunio  savršenom  ljubavlju  daj  da  motreći  tvoj 
život  i  mi  te  nasljedujemo.  Ljubezna  Majko  koja  si  sva  ljubav  prema  nama  daj  da  budemo  dostojni 
tvoje  ljubavi  kako  bismo  bili  sudionici  nebeske  besmrtne  slave.  Zdravo  Marijo... 

B.  D.  MARIJA  KRALJICA  -  22  KOLOVOZA 

Od  prvih  vremena  Crkva  je  zazivala  Mariju  kao  Kraljicu  kontemplirajući  je  s  desna  svome 
Sinu  Kralju  svemira.  Dosta  je  samo  podsjetiti  se  kršćanskom  narodu  tako  drage  molitve  Zdravo 
Kraljice... Papa  Pio  XII ,  nakon  proglašenja  dogme  o  Uznesenju  Marijinu  dušom  i  tijelom  na  Nebo, 
htio  je  1954.  u  crkveni  liturgijski  kalendar  uvrstiti  spomendan  Marije  Kraljice  osam  dana  nakon 
svetkovina  Uznesenja  Marijina.  Tako  da  je  spomendan  Marije  Kraljice  u  slavi  pored  svoga  Sina 
Kralja  vjekova  koja  nas  majčinski  zagovara,  jedan  produžetak  kontemplacije  Marijine  slave 
uznesenja.  Marijino  kraljevanje  je  kao  i  cijeli  njen  život  u  službi  dolaska  i  ostvarenja  Kristova 
kraljevstva  u  srcima  ljudi,  te  sv.  Ljudevit  Montfortski  oslanjajući  se  na  tradiciju,  Mariju  naziva  i 
časti  kao  Kraljicu  srdaca. 

Molitva  Mariji  Kraljici  da  svrne  svoj  milostvi  pogled  na  grešnika 

(Sv.  Alfonz  Liguori) 

Majko  moga  Boga,  Gospe  moja,  Ti  si  Kraljica  Neba  i  zemlje,  dolazim  predate  kao  bijednik 
siromah  pred  moćnom  Kraljicom.  S  tvojega  visokog  prijestolja  udostoj  se  svrnuti  svoj  pogled  na 
mene  siromašnog  grešnika.  Bog  te  je  tako  obogatio  da  pomažeš  siromahe  i  učinio  Kraljicom 
milosrđa  da  bi  mogla  tješiti  bijednike.  Pogledaj  milostivo  na  mene.  Pogledaj  i  ne  ostavi  me  dok  me 
ne  preobraziš  od  grešnika  u  sveca.  Svjestan  sam  da  ništa  ne  zaslužujem,  te  da  bi  zbog  moje 
nezahvalnosti  bilo  pravedno  da  izgubim  sve  milosti  koje  sam  po  tebi  primio  od  Gospodina;  ali  Ti  si 
Kraljica  milosrđa  i  ne  misliš  na  zasluge,  nego  želiš  pomoći  bijedniku  i  siromahu.  Tko  je  siromašniji 
i  kome  više  treba  od  mene? 

Uzvišena  Djevice,  znam  da  si  ne  samo  Kraljica  svemira  nego  i  moja  Kraljica.  Želim  potpuno 
biti  u  tebi  služiti  ti,  da  Ti  samnom  raspolažeš  kako  želiš.  Zato  ti  kažem  sa  sv.  Bonaventurom:” 
Gospodarice  moja,  povjeravam  se  tvojoj  nenametljivoj  moći,  da  me  Ti  podupreš  i  potpuno  sa  mnom 
upravljaš.  Ne  zaputi  me”.  Vodi  me  Ti  Kraljice  moja  i  ne  ostavi  me  samoga.  Zapovijedaj  mi, 
upravljaj  sa  mnom  po  svojoj  volji,  kazni  me  kade  te  ne  slušam,  jer  će  mi  kazne  koje  dolaze  iz  tvoje 
ruke  biti  spasonosne. 

Držim  važnijim  za  mene  biti  tvoj  sluga  nego  gospodar  cijele  zemlje. ”Ja  sam  tvoj:  vodi  me 
spasenju”.  Ne  želim  više  biti  svoj,  tebi  se  predajem.  Ako  sam  ti  u  prošlosti  slabo  služio  i  propustio 
toliko  prilika  da  te  častim,  ubuduće  želim  biti  među  tvojim  najvjernijim  slugama  koji  te  najviše 
ljube.  Od  danas  ne  želim  da  me  itko  pretekne  u  služenju  i  ljubavi  prema  tebi,  moja  ljubljena 
Kraljice.  To  ti  obećanjem  i  nadam  se  u  tome  ustrajati  s  tvojom  pomoći.  Amen. 

Molitva  Mariji  Kraljici 

(  Papa  Pio  XII) 

Iz  dubine  ove  doline  suza,  kojom  čovječanstvo  u  bolima  prolazi;  na  ovom  našem  uvijek 
nemirnom  moru  uzburkanom  vjetrovima  strasti;  podižemo  oči  prema  tebi  Marijo,  ljubljena  Majko, 
da  se  utješimo  motreći  tvoju  slavu  da  te  pozdravimo  kao  Kraljicu  i  Gospodaricu  Neba  i  zemlje,  našu 
Kraljicu  i  Gospodaricu.  Sa  sinovskim  ponosom  želimo  častiti  tvoje  kraljevanje  i  priznati  da  si 
dostojna  uzvišenosti  tvoga  bića,  slatka  istinska  Majko  Kralja  kome  kraljevstvo  propada  po  pravu, 
baštini  i  pobjedi. 

Kraljice  sviju  nas,  Majko  i  Gospodarice,  pokaži  nam  put  svetosti,  pomozi  nam,  vodi  nas  da 
se  nikada  s  njega  ne  udaljimo.  Kao  što  visoko  u  Nebu  Ti  upravljaš  anđelima  koji  Te  časte  njihovom 
Gospodaricom  i  četama  svetaca  koji  se  raduju  motreći  tvoju  sjajnu  ljepotu,  tako  kraljuj  nad  cjelim 
čovječanstvom  pogotovu  otvarajući  putove  vjere  onima  koji  još  ne  poznaju  tvoga  Sina.  Kraljuj  nad 
Crkvom  koja  ispovijeda  i  slavi  tvoju  blagu  vladavinu  i  tebi  se  utječe  kao  sigurnom  utočištu  usred 
nedaća  naših  vremena.  Pogotovu  kraljuj  nad  onim  djelom  Crkve  koja  je  progonjena  i  pritisnuta 
dajući  joj  snagu  da  podnosi  protivštine,  ustrajnost  da  ne  klone  pod  nepravednim  pritiscima,  svjetlo 
da  ne  padne  u  neprijateljske  zamke,  postojanost  da  se  odupre  otvorenim  napadajima  i  u  svakom 
trenutku  nepokolebivu  vjernost  tvome  Kraljevstvu. 

Kraljuj  nad  ljudskim  razumima,  da  traže  samo  istinu,  nad  voljama  da  slijede  samo  dobro, 
nad  srcima  da  ljube  samo  ono  što  Ti  ljubiš.  Kraljuj  nad  pojedincima,  nad  obiteljima,  nad 
zajednicama,  nad  narodima,  nad  zborovima  moćnika,  nad  savjetima  mudraca  kao  i  nad 
jednostavnim  težnjama  ljudi.  Kraljuj  na  trgovima,  na  ulicama,  nad  selima  i  gradovima,  nad 
dolinama  i  visovima,  u  zraku  na  zemlji  na  moru,  primi  pobožnu  molitvu  onih  koji  znaju  da  je  tvoje 
kraljevstvo  kraljevanje  milosrđa,  da  slušaš  svaku  molitvu,  tješiš  svaku  bol,  u  svakoj  nesreći  pritječeš 
u  pomoć,  pomažeš  u  svakoj  bolesti,  i  gdje  skoro  na  znak  tvojih  preblagih  ruku  iz  same  smrti 
osmjehujući  se  uskrisava  život.  Zadobij  svima  koji  na  svim  stranama  svijeta  te  časte  i  slave  kao 
Kraljicu,  da  mogu  jednoga  dana  u  Nebu  uživati  puninu  tvoga  kraljevstva  gledajući  tvoga  Sina  koji  s 
Ocem  i  Duhom  Svetim  živi  i  kraljuje  u  vjeke  vjekova.Amen. 

Devetnica  B.  D.  Mariji  Kraljici 

(Zazivi  na  osnovu  tekstova  zbirke  misa  B.D.  Marije;  kroz  devet  dana  mole  se  slijedeće  molitve) 

1.  Gospodine  Bože  naš  Ti  si  milosrdan  i  pravedan,  ohole  uništavaš,  a  ponizne  uzdižeš,  Krista  si 
svoga,  koji  se  ponizio  sve  do  smrti  na  križu,  slavom  i  čašću  okrunjena  smjestio  sebi  desene,  kao 
Kralja  kraljeva,  Gospodara  nad  gospodarima;  ti  si  blaženu  Djevicu  Mariju,  svoju  poniznu 
službenicu  koja  je  strpljivo  podnijela  sramotu  Sinova  križa,  nad  korove  anđeoske  uzvisio,  te  ondje  s 
njima  slavno  kraljuje,  za  sve  ljude  moli  kao  odvjetnica  milosti  i  kraljica  svega  stvorenoga  molimo 
te  da  u  našem  životu  bude  Kraljica  i  Majka.  Zdravo  Marijo... 

2.  Gospodine  Bože  naš  Marija  je  blaga  Kraljica  koja  je  posebno  iskusila  tvoje  milosrđe  te  prima 
sve  koji  se  njoj  utječu  i  uslišava  sve  koji  k  njoj  iz  nevolje  viču.  Ona  je  Majka  milosrđa  uvijek 
naklonjena  molitvama  svoje  djece  da  im  postigne  otpuštenje  i  izmoli  oproštenje  grijeha,  Ona  je 
službenica  dobrote  koja  za  nas  neprestano  moli  svoga  Sina  da  svojom  milošću  obogati  naše 
siromaštvo  a  svojom  snagom  ojača  našu  slabost,  molimo  te  da  i  mi  u  životu  iskusimo  snagu  njenog 
zagovora.  Zdravo  Marijo... 

3.  Gospodine  Bože  naš  Blažena  Djevica  Marija  Kraljica  navjestitelje  Evanđelja  privlači 
primjerom,  grije  ljubavlju  i  pomaže  neprestanom  molitvom  da  svemu  svijetu  navijeste  Krista 
Spasitelja,  molimo  te  da  nam  isprosi  milost  dosljednog  življenja  Evanđelja,  te  i  nas  potakne  na 
naviještanje  radosne  vijesti  spasenja.  Zdravo  Marijo... 

ROĐENJE  B.  D.  MARIJE  (MALA  GOSPA)  -  8  RUJNA 


U  ulaznoj  pjesmi  današnjeg  spomendana  Crkva  moli:  Radosno  svetkujmo  Rođenje  blažene 
Djevice  Marije:  iz  nje  se  rodilo  suce  pravde,  Krist.  Bog  naš!  Marija  spada  u  niz  ljudi  koji  su 
omogućili  dolazak  Spasitelja  svijeta.  Zbog  toga  Crkva  slavi  spomendan  njezina  rođenja.  Njezina 
veličina  i  uzvišenost  proizlaze  iz  povezanosti  s  Kristom.  I  mi  nastavljamo  njezino  djelo  svojim 
rođenjem  ako  surađujemo  na  ostvarenju  punine  Kristova  otajstva  u  svom  životu  i  vremenu. 

Djevice  koja  se  rađaš  pomozi  nam  sačuvati  vjeru 

(sv.  Ivan  Pavao  II) 

Djevice  koja  se  rađaš,  zoro  i  nado  spasenja  cijelome  svijetu,  svmi  dobrostivo  tvoj  majčinski 
pogled  na  sve  nas  sabrane  koji  svečano  ispovijedamo  i  slavimo  tvoje  slave!  Djevice  vjerna  ti  koja  si 
uvijek  spremno  i  brižno  primala,  meditirala  i  čuvala  Božju  Riječ  isprosi  nam  milost  da  i  mi  uvijek  u 
dramatičnim  događajima  povijesti  znamo  sačuvati  netaknutu  našu  kršćansku  vjeru,  blago  koje  nam 
predadoše  oci.  Amen. 


Dođite  narodi 

(  Sv  Grgur  iz  Niše) 

Dođite  narodi,  pjevajmo  svi  onome  koji  se  rodio  od  Djevice.  Ohrabrimo  se  vođeni  glasom 
arkanđela  i  kliknimo  svetoj  Djevici.  Zdravo  puna  milosti.  Marija  je  postala  za  nas  izvor  života, 
izvor  svjetla  onima  koji  vjeruju  u  Krista  jer  je  Ona  ta  od  koje  dolazi  duhovno  svjetlo.  Zdravo  puna 
milosti,  Gospodin  je  s  tobom  i  od  tebe  nam  dolazi  onaj  koji  je  savršen  u  svetosti  i  onaj  u  kome 
prebiva  punina  božanstva.  Zdravo  puna  milosti,  Gospodin  je  s  tobom!  Onaj  koji  sve  posvećuje  je  sa 
Službenicom  Gospodnjom,  s  najljepšom  Bezgrešnom  je  Najljepši  od  sinova  ljudskih  da  bi  spasio 
čovjeka  stvorena  na  svoju  sliku.  Amen. 

Devetnica  rođenju  B.  D.  Marije 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Djevice  izabrana  po  kojoj  je  Bog  dok  si  se  rađala  na  zemlji  nagovijestio  mir  ožalošćenim 
smrtnicima  isprosi  istinski  mir  našim  srcima,  Crkvi  i  cijelome  svijetu.  Zdravo  Marijo... 

2.  Djevice  pozvana  još  od  samog  trenutka  tvog  rođenja  počelo  se  narušavati  kraljevstvo  sotone, 
isprosi  nam  milost  da  odstranimo  sva  zapreke  djelovanju  milosti.  Zdravo  Marijo... 

3.  Djevice  neokaljana  koja  si  se  čista  rodila  i  uvijek  čisto  živjela  isprosi  nam  milost  da  preostali 
naš  život  živimo  u  čistoći  duše  i  tijela.  Zdravo  Marijo... 

4.  Nebeska  Djevice  koja  si  se  rodila  u  svijetu  da  ne  budeš  od  svijeta,  nego  da  budeš  pobjednica 
isprosi  nam  milost  da  uvijek  i  u  svemu  živimo  sukladno  svetom  Evanđelju.  Zdravo  Marijo... 

5.  Djevice  slavna  koja  si  se  rodila  da  uvijek  budeš  pobjednica  svih  krivovjerja  isprosi  i  nama  živu 
vjeru  djelatnu  u  ljubavi.  Zdravo  Marijo... 

6.  Djevice  sveta  koja  si  došla  na  svijet  da  budeš  ogledalo  svake  kreposti  daj  da  u  našem  životu 
uvijek  imamo  tebe  pred  očima  kako  bismo  te  ljubili  i  nasljedovali.  Zdravo  Marijo... 

7.  Djevice  divna  tvoja  je  duša  od  samog  časa  stvaranja  bila  potpuno  ispunjena  Bogom,  molimo 
te  da  po  tvom  zagovoru  budemo  oslobođeni  od  svakoga  grijeha.  Zdravo  Marijo... 

8.  Djevice  sretna  čije  je  rođenje  Bog  htio  kako  bi  bila  Majaka  našeg  Spasitelja  isprosi  nam  milost 
vječnog  spasenja.  Zdravo  Marijo.. 

9.  Tvoje  rođenje  o  Djevice  Marijo  je  navijestilo  radost  svemu  svijetu,  daj  da  se  i  mi  radujemo 
kao  što  se  obradovala  tvoja  majka  sv.  Ana,  jer  si  ti  od  Boga  blagoslovljena  kao  nitko  prije  i  poslije 
tebe.  Zdravo  Marijo... 

B.  D.  MARIJA  ŽALOSNA  -  15  RUJNA 


Dan  nakon  blagdana  Uzvišenja  svetoga  Križa  Crkva  slavi  spomendan  Marijina  sudjelovanja  u 
otajstvu  Kristove  muke,  Žalosnu  Gospu.  Drugi  Vatikanski  koncil  jasno  o  tome  govori:  Tako  je  i 
Marija  napredovala  na  putu  vjere  i  vjerno  sačuvala  svoje  sjedinjenje  sa  Sinom  sve  do  Križa,  gdje 
je,  ne  bez  Božjeg  nacrta,  stajala,  sa  svojim  Jedinorođencem  mnogo  trpjela  i  s  materinskim  se  srcem 
pridružila  njegovoj  žrtvi,  pristajući  s  ljubavlju  na  žrtvovanje  žrtve  koju  je  sama  rodila:  i  napokon 
ju  je  sam  Isus  Krist,  dok  je  na  križu  umirao,  kao  Majku  dao  učeniku  ovim  riječima:  Ženo  evo  ti  sina 
(LG58). 


Molitva  žalosnoj  Majci  Mariji 

(Sv.  Gaspar  Bufalo) 

O  Bezgrešna  i  Žalosna  Marijo  zbog  nas  si  bila  podno  Križa.  Ti  si  u  svoje  Srce  prihvaćala  Krv 
koju  je  tvoj  Sin  prolijevao,  trpjela  si  u  Srcu,  trnje  i  čavle  koji  su  ga  mučili  i  primala  nas  za  svoje 
sinove,  daj  da  ostanemo  u  tvome  slatkom  Srcu.  Marijo  lijepo  je  s  tobom  stajati  podno  Križa,  Majko 
Božja  i  Majko  naša,  Odvjetnice  grešnika,  Posrednice,  Gospodarice  svemira,  Učiteljice  istine... 

Slatka  Majko  nauči  nas  ljubiti  Isusa,  nasljedovati  njegove  kreposti,  njega  koji  je  Učitelj  na  Križu, 
i  pobudi  u  nama  gorljivost  da  utolimo  žeđ  našega  Spasitelja  koji  je  žedan  duša. 

Žalosna  Majko,  pomozi  nam  da  se  penjemo  putem  Kalvarije  između  Isusa  koji  nosi  Križ  i  tebe 
koja  ga  slijediš,  da  tako  prispijemo  na  sveto  brdo  Božje.  Marijo  Majko  naša  daj  da  zagrlimo  Križ, 
da  živimo  sjedinjeni  u  tvom  Srcu.  Amen. 

Majko  moja,  tko  da  s  tobom  ne  sažaljeva 

(Sv.  Đema  Galgani) 

Majko  moja  gdje  da  te  pronađem?  Ti  si  uvijek  kod  Isusovih  nogu.  Majko  moja,  koliko  si  trpjela 
kad  si  vidjela  mrtvog  Isusa,  kad  si  se  morala  od  njega  odvojiti.  Kako  si  mogla,  Majko  moja,  reci  mi, 
kako  si  mogla  gledati  Isusa  pribijena  na  križu?  Tko  da  se  ne  sažali  nad  tobom,  Majko  moja?  Vidim 
da  se  nisi  mogla  zasitit  u  promatranju  njegovih  rana.  Je  li  moguće  ne  ljubiti  tebe  koja  si  toliko 
trpjela  za  mene?  Tko  da  s  tobom  ne  sažaljeva,  oh  kad  bi  mogla. .  .0  koje  li  tvoje  muke,  Isusa  se  više 
nije  prepoznavalo.  O  Bože,  Isus  je  mrtav,  Majka  plače,  a  samo  ja  da  ostanem  bezosjećajna?  Ne 
vidim  samo  jednu  žrtvi,  vidim  ih  dvije:  jednu  Isusovi,  drugu  Marijinu. 

Majko  moja,  da  te  netko  vidi  s  Isusom  ne  bi  znao  reći  tko  će  prije  izdahnuti,  Ti  ili  Isus?  Koje  li 
samilosti  promatrati  te  svake  subote  pod  Križem.  A  najveća  mi  je  bol  to  što  sam  ja  bila  uzrokom 
tvoje  žalosti.  Ako  Ti  mogu  biti  olakšanje  ove  moje  male  patnje,  primi  ih  Majko  moja.  O  kako  si 
ožalošćena,  Majko  moja.  Tko  je  bio  uzrokom  tolikoj  boli?  Ja,  ja  sam  ti  ih  prouzrokovala  onim 
mačem.  Skinite,  skinite  Isusa  s  križa,  inače  će  moja  Majka  umrijeti... skinite  ga,  skinite  ga!  Znam  da 
je  patnja  toliko  velika  da  se  može  nazvati  ljuta  bol.  O  kako  umiješ  prihvatiti  križ  za  mene,  i  za  sve 
duše  koje  žele  živjeti  bez  križa!  O  Isuse  moj,  o  Majko  moja! 

Devetnica  Gospi  žalosnoj 

(Iz  molitvenika  Srce  Marijino  od patera  Hattlera.  Kroz  devet  dana  se  mole  slijedeće  molitve) 

1.  Majko  Marijo,  suosjećam  s  tobom  zbog  žalosti,  koju  je  tvoje  nježno  Srce  osjetilo  kad  je  čulo 
proročanstvo  svetoga  starca  Šimuna.  O,  ljubezna  Majko,  po  tvom  ožalošćenom  Srcu  isprosi  mi  od 
Boga  krepost  poniznosti  i  dar  svetoga  straha  Božjega.  Zdravo  Marijo  ... 

2.  Žalosna  Majko  Božja,  suosjećam  s  tobom  zbog  onoga  straha,  koji  je  tvoje  nježno  Srce  osjetilo 
kod  bijega  u  Egipat  i  za  vrijeme  tvoga  boravka  u  tuđoj  zemlji.  O,  ljubezna  Majko,  po  ovoj  bojazni 
tvoga  Srca  isprosi  mi  krepost  darežljivosti,  osobito  prema  siromasima,  i  dar  pobožnosti.  Zdravo 
Marijo... 

3.  Žalosna  Majko  Božja,  suosjećam  s  tobom  zbog  straha,  koji  je  obuzeo  tvoje  brižno  Srce,  kad  se 
tvoj  mili  Isus  izgubio.  O,  ljubezna  Majko,  po  tvom  zabrinutom  Srcu  isprosi  mi  krepost  čistoće  i  dar 
znanja.  Zdravo  Marijo... 

4.  Žalosna  Majko  Marijo,  suosjećam  s  tobom  zbog  groze,  koja  je  obuzela  tvoje  majčinsko  Srce 
kad  si  susrela  Isusa  kako  nosi  teški  križ.  O,  ljubezna  Marijo,  po  tvom  ljupkom  Srcu  punom  boli 
isprosi  mi  krepost  strpljivosti  i  dar  jakosti.  Zdravo  Marijo... 

5.  Žalosna  Majko  Marijo,  suosjećam  s  tobom  zbog  muka,  koje  je  tvoje  jako  Srce  podnijelo,  kad  si 
gledala  Isusa  na  križu  u  smrtnoj  borbi.  O,  ljubezna  Majko,  po  tvom  bolnom  Srcu  isprosi  mi 
krepost  umjerenosti  i  dar  savjeta.  Zdravo  Marijo... 

6.  Žalosna  Majko  Marijo,  suosjećam  s  tobom  zbog  rane,  koja  je  tvomu  ožalošćenom  Srcu  zadana 
kad  je  koplje  otvorilo  bok  Isusov  i  probolo  njegovo  premilo  Srce,  i  kad  si  njegovo  mrtvo  tijelo  u 
svoje  prečisto  krilo  primila  O,  ljubezna  Majko,  po  tvom  rastrganom  Srcu  isprosi  mi  krepost  bratske 
ljubavi  i  dar  razuma.  Zdravo  Marijo... 

7.  Žalosna  Majko  Marijo,  suosjećam  s  tobom  zbog  tajne  boli  koju  je  tvoje  premilo  Srce  trpjelo 
kad  je  Isus  bio  u  grob  položen.  O,  ljubezna  Majko,  po  tvom  silno  rastuženom  Srcu  isprosi  mi 
krepost  revnosti  i  dar  mudrosti.  Zdravo  Marijo... 

B.  D.  MARIJA  OD  KRUNICE  -  KRALJICA  SVETE  KRUNICE  -  7  LISTOPADA 

Danas  Crkva  slavi  Kraljicu  svete  Krunice.  Povijesno  ovaj  spomendan  se  povezuje  s 
kršćanskom  pobjedom  nad  Turcima  1571.  kod  Lepanta  koja  se  pripisuje  Marijinom  zagovoru  i 
molitvi  svete  krunice.  Pa  ipak,  smisao  današnjeg  dana  nije  sjećanje  na  te  davne  povijesne 
događaje  nego  radije  razmišljati  o  Marijinoj  ulozi  u  povijesti  spasenja  te  iskazati  Zahvalnost  Gospi 
za  sve  milosti  koje  Crkva  dobiva  po  molitvi  svete  krunice. 

Papa  Pavao  VI  u  enciklici  Marialis  cultus  zapisa:  «Naši  su  predšasnici  poklonili  krunici  budnu 
pažnju  i  zauzetu  brigu,  u  više  su  navrata  preporučivali  njezino  često  recitiranje,  zauzimali  se  za 
njeno  širenje,  objašnjavali  njenu  narav,  priznavali  joj  prikladnost  za  razvijanje  kontemplativne 
molitve  koja  istodobno  pohvalna  i  prosbena,  podjesćali  na  njezinu  unutranju  djelotvornost  za 
napredak  kršćanskoga  života  i  apostolatskog  angažmana.  Mi  smo,  već  od  prve  generalne 
audijencije  pokazali  da  visoko  cijenimo  pobožnost  krunice,  te  smo  tijekom  vremena  u  mnogim 
prigodama  naglašavali  njezinu  vrijednost  bilo  to  u  redovitim  ili  posebno  teškim  vremenima».  A  sv. 
Ivan  Pavao  II 12.  svibnja  1991.  reče  da  je  krunica  njegova  najdraža  molitva. 

Molitva  Mariji  Kraljici  svete  krunice  iz  Pompeja 

(BI. Bartol  Longo) 

Uzvišena  Kraljice  pobjeda,  Gospodarice  Neba  i  zemlje  na  spomen  čijeg  imena  se  raduje 
Nebo  i  drhte  ponori,  slavna  Kraljice  krunice,  mi  pobožna  tvoja  djeca  pred  tobom  iznosimo  osjećaje 
našeg  srca  i  sa  sinovskim  povjerenjem  donosimo  pred  tebe  naše  bijede.  S  prijestolja  tvoje  blagosti, 
gdje  kraljuješ  Marijo  milostivo  pogledaj  na  nas,  na  naše  obitelji,  našu  domovinu,  na  Evropu  i  cjeli 
svijet.  Ti  suosjećaš  s  našim  brigama  i  mukama  koje  nam  zagorčavaju  život.  Pogledaj  Marijo  kolike 
opasnosti  u  duši,  i  tijelu,  koliko  nesreća  i  žalosti  nas  muči.  Majko  moli  za  nas,  isprosi  nam  milosrđe 
svoga  božanskog  Sina  i  svojim  blagošću  pobjedi  srca  grješnika,  naše  braće,  tvojih  sinova  koji 
ranjavaju  tvoje  preosjetljivo  Srce  a  koje  je  Isus  krvlju  otkupio.  Budi  uistinu  ono  što  i  jesi,  Kraljica 
mira  i  praštanja.Amen. 


Blagoslovljena  krunice 

(BI. Bartol  Longo) 

Marijo  molimo  te  za  milost  koju  nam  ne  možeš  odbiti,  udjeli  svima  nam  tvoju  trajnu  ljubav  i 
na  poseban  način  tvoj  majčinski  blagoslov.  Blagoslovi  sve  one  koji  mole  i  potiču  druge  na  molitvu 
Svete  Krunice.  Blagoslovljena  krunice,  slatki  vjenčiću  koji  nas  vežeš  s  Bogom,  vezo  ljubavi  koja 

nas  sjedinjuješ  s  anđelima,  utvrdo  spasenja  u  paklenim  nasrtajima,  sigurna  luko  u  zajedničkim 
brodolomima  čovječanstva,  nećemo  te  nikada  ostaviti.  Ti  ćeš  biti  naša  utjeha  u  času  agonije,  za  tebe 
zadnji  poljubac  našeg  života  koji  se  gasi.  Zadnje  riječi  s  naših  usana  bit  će  tvoje  ime,  Kraljice  svete 
krunice,  naša  draga  Majko,  Utočište  grješnika,  Gospodarice  i  utjeho  bijednika.  Budi  uvijek  i 
svugdje  blagoslovljena,  na  Nebu  i  na  zemlji.  Amen. 

Devetnica  Mariji  Kraljici  svete  krunice 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Po  velikom  milosrđu  koje  si  ti  Gospo  iskazala  cijelom  kršćanskom  svijetu  kad  si  tvome  sluzi 
sv.  Dominiku  objavila  uzvišenost  molitve  svete  krunice  i  preporučila  njenu  molitvu  cijelom  svijetu 
kao  lijek  za  odstranjenje  skandala,  pobjedu  nad  krivovjerjima,  iskorjenjenje  poroka,  rast  u 
krepostima  i  zadobivanje  Božjeg  milosrđa  zagovaraj  nas  kod  svoga  Sina  i  pomozi  nam  da  pobožno 
ustrajemo  u  tebi  tako  dragoj  molitvi  svete  krunice.  Zdravo  Marijo... 

2.  Zbog  razmatranja  tvojih  otajstava  Isuse  i  uzvišenosti  molitava  od  kojih  je  sastavljena  sveta 
krunica  po  kojoj  tvom  prijestolju  upućujemo  svoje  prošnje  sjećajući  se  velikih  djela  našeg 
otkupljenja,  i  Marijinog  sudjelovanja  u  njima,  neka  nas  Ona  kod  tebe  zagovara  da  postanemo 
dostojni  tvojih  obećanja  i  ustrajemo  u  milosti  do  kraja.  Zdravo  Marijo... 

3.  Zbog  slavnih  pobjeda  Isuse,  koje  su  kršćani  u  svim  stoljećima  zadobili  po  molitvi  svete  krunice 
nad  svim  neprijateljima,  neka  nas  i  dalje  trajno  prati  zagovor  naše  nebeske  Majke,  i  neka  tvoj 
blagoslov  na  poseban  način  prati  one  koji  mole  i  promiču  molitvu  svete  krunice. 


PRIKAZANJE  B.D.MARIJE  (  GOSPA  OD  ZDRAVLJA)  -  21  STUDENOG 

Po  starim  tradicijama  Marija  je  kao  djevojčica  boravila  u  Jeruzalemskome  hramu.  Još  u  6. 
stoljeću  u  Jeruzalemu  se  slavio  blagdan  posvete  crkve  sv.  Marije  Nove  u  blizini  Hrama,  a  crkva  je 
bila  podignuta  kao  znak  prisjećanja  ulaska  Majke  Božje  u  Hram.  Današnjim  spomendanom  Crkva 
slavi  Marijinu  svetost,  njeno  prikazanje  same  sebe  Gospodinu  od  prvih  trenutaka  kad  se  budila 
njena  svijest.  U  Mariji  punoj  milosti  Crkva  kontemplira  uzor  svakog  kršćanina  koji  je  posvećen  po 
krštenju  te  svjesno  pristaje  uz  služenje  Bogu. 


Slatka  djevojčice 

(Sv.  Ivan  Damašćanski) 

Prekrasna  i  slatka  djevojčice,  ljiljane  koji  si  iznikao  u  trnju,  rastao  na  kraljevskom  i  plodnom 
korijenu  Davidovom,  po  tebi  se  kraljevstvo  obogaćuje  svećeništvom.  Ružo  koja  si  se  pojavila  među 
trnjem  Izraela,  koja  ispunjaš  svijet  božanskim  mirisom!  Kćeri  Adamova,  Majko  Božja! 
Blagoslovljena  utroba  iz  koje  si  izišla,  blagoslovljene  ruke  koje  su  te  nosile,  i  usne  koje  su  uživale 
tvoje  nevine  poljupce,  usne  tvojih  roditelja...  Amen. 

Blažena  djevojčice 

(Sv.  Efrem  Sirac) 

Blažena  ti  djevojčice  koja  si  nosila  lava  o  kojem  je  govorio  Jakov.  On  se  ponizi... i  posta  jaganjac 
predodređen  da  se  popne  na  drvo  Križa  da  nas  spasi.  Tvoja  je  praslika  grm  koji  je  darovao  janje  i 
tako  bi  pošteđen  život  Izaku.  Blažena  ti  i  blagoslovljena  jer  po  tebi  je  izbrisano  prokletstvo  Eve.  Ti 
si  platila  zajednički  dug  naraštaja  prevarenih  od  zmije.  Ti  si  rodila  ono  blago  koje  je  ispunilo  svijet 
svakim  dobrom.  Preko  tebe  je  zasjalo  svijetlo  koje  je  uništilo  kraljevstvo  tame.  Amen. 

Devetnica  prikazanju  B.  D.  Marije-  Gospi  od  zdravlja 

(Prevedeno  iz  «ManuaIe  di  Filotea»  koji  je  napisao  svećenik  Giuseppe  Riva  penitenzijar  iz  Milana; 
objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.  Kroz  devet  dana  se 

mole  slijedeće  molitve) 

1.  Marijo  po  svetoj  spremnosti  po  kojoj  si  se  od  prvih  godina  svog  života  potpuno  posvetila  Bogu 
isprosi  svima  nama  milost  da  naš  život  provedemo  u  služenju  Bogu.  Zdravo  Marijo... 

2.  Marijo  po  anđeoskoj  gorljivosti  kojom  si  prvih  Godina  služila  Gospodinu  u  hramu  u 
Jeruzalemu  isprosi  nam  milost  istinske  pobožnosti  i  dostojnog  pristupanja  svetim  sakramentima. 
Zdravo  Marijo... 

3.  Marijo  po  odvojenosti  od  roditelja  i  doma  kada  si  živjela  u  hramu  isprosi  nam  milost  duhovne 
slobode  od  svih  navezanosti  i  prihvaćanja  volje  Božje.  Zdravo  Marijo... 

3.  KRATKO  RAZMATRANJE  ZDRAVO  MARIJE 

(Sv. Ljudevit  Marija  Grignion  Montfortski) 

Otajstvena  narav  anđeoskog  pozdrava  Zdravo  Marijo 

Anđeoski  pozdrav  -  Zdravo  Marijo  -  toliko  je  uzvišen  i  plemenit  da  je  blaženi  Alan  de  la  Roche 
zaključio  kako  ga  ni  jedno  stvorenje  ne  može  razumjeti.  “Samo  Isus  Krist  -  tvrdio  je  -  rođen  od 
Marije  Djevice,  sposoban  je  objasniti  ga.”  On  dobiva  svoju  uzvišenost,  poglavito  od  Presvete 
Djevice,  kojoj  je  upućen,  radi  Utjelovljenja  Riječi  Božje  zbog  čega  je  i  bio  upućen  s  neba,  i  od 
arkanđela  Gabrijela,  koji  ga  je  prvi  izgovorio.  Anđeoski  pozdrav  sažima  na  najkraći  način  sve 
kršćansko  bogoslovlje  o  Presvetoj  Djevici.  On  sadrži  pohvalu  i  zaziv.  Pohvala  sadrži  sve  ono  što 
čini  stvarnu  Marijinu  veličinu  a  zaziv  sve  onog  što  trebamo  moliti  i  možemo  očekivati  od  njezine 
dobrote  prema  nama. 

Presveto  Trojstvo  nam  je  objavilo  prvi  dio  anđeoskog  pozdrava;  sveta  Elizabeta,  prosvijetljena 
Duhom  Svetim,  pridodaje  drugi;  a  Crkva  na  svom  saboru  u  Efezu  431  g.  je  savjetovala  zaključak 
nakon  što  je  osudila  Nestorijevu  zabludu  i  svečano  proglasila  da  je  Djevica  Marija  uistinu  Majka 
Božja.  Crkveni  sabor  je  utvrdio  da  Djevica  Marija  bude  zazivana  tom  slavnom  titulom  riječima 
“Sveta  Marijo,  Majko  Božja,  moli  za  nas  grješnike,  sada  i  na  čas  smrti  naše. 

Djevica  Marija  je  osoba  kojoj  je  bio  upućen  taj  božanski  pozdrav  da  bi  se  ostvarilo  najveće  i 
najvažnije  djelo  na  svijetu:  Utjelovljenje  Vječne  Riječi,  pomirenje  između  Boga  i  ljudi  te 
oslobođenje  i  otkupljenje  ljudskoga  roda.  Poslanik  ove  radosne  vijesti  je  bio  Anđeo  Gabrijel, 
jedan  od  najviših  dostojanstvenika  nebeskog  dvora. 

Anđeoski  pozdrav  sadrži  vjeru  i  nadu  patrijarha,  proroka  i  apostola.  On  je  postojanost  i  snaga 
mučenika,  znanje  naučitelja,  ustrajnost  vjernika  i  život  redovnika  (blaženi  Alan).  To  je  novi  himan 
zakona  milosti,  radost  anđela  i  ljudi,  strava  i  pomutnja  đavola.  Zahvaljujući  Anđeoskom  pozdravu, 
Bog  postade  čovjekom,  jedna  Djevica  postade  Majka  Božja,  duše  pravednika  bijahu  oslobođene  iz 
limba,  ruševine  u  nebu  bijahu  popravljene  i  prazna  prijestolja  popunjena;  grijeh  bijaše  oprošten, 
milost  nam  je  dana,  bolesni  ozdraviše,  mrtvi  uskrsnuše,  prognanici  se  vratiše,  Presvetom  Trojstvu 
bijaše  dana  zadovoljština  i  ljudi  zadobiše  vječni  život.  Na  kraju,  anđeoski  pozdrav  je  duga,  znak 
Božjeg  praštanja  i  milosti  darovanih  svijetu. 

Ako  po  anđeoskom  pozdravu  iskazujemo  slavu  Presvetom  Trojstvu,  on  je  isto  tako  naj savršenija 
pohvala  koju  možemo  uputiti  Mariji.  Sveta  Matilda  je  željela  upoznati  najbolji  način  kako  bi  u 
pobožnosti  posvjedočila  svoju  nježnu  ljubav  prema  Majci  Božjoj.  Jednog  dana  u  zanosu  je  vidjela 
Presvetu  Djevicu  koja  je  na  prsima  nosila  zlatnim  slovima  urezane  riječi  anđeoskog  pozdrava, 
Zdravo  Marijo.  Ona  joj  reče: 

“Znaj,  kćeri  moja,  da  me  nitko  ne  može  počastiti  ugodnijim  pozdravom  od  onog  koje  mi 
posredstvom  anđela  uputi  klanjanja  dostojno  Trojstvo  i  po  kojem  sam  uzdignuta  na  čast  Majke 
Božje.  Riječju  Zdravo  (Ave)  koja  znači  ime  Eve  shvatila  sam  kako  me  je  Bog  u  svojoj  svemoći 
sačuvao  od  svake  ljage  grijeha  i  bijede  kojima  je  bila  podvrgnuta  prva  žena.  Ime  Marija,  koje  znači 
prosvijetljena  Gospa,  pojašnjava  da  me  je  Bog  ispunio  mudrošću  i  svjetlošću  da  bih  kao  sjajna 
zvijezda  obasjala  nebo  i  zemlju.  Riječi  puna  milosti  podsjećaju  me  da  me  Duh  Sveti  toliko  ispunio 

milošću  daje  mogu  obilno  dijeliti  onima  koji  je  traže  po  mom  zagovoru.  Govoreći  mi:  Gospodin  s 
tobom,  u  mome  srcu  se  obnavlja  neizreciva  radost  koju  sam  kušala  kad  se  Vječna  Riječ  utjelovila  u 
mom  krilu.  Kada  čujem  riječi:  Blagoslovljena  ti  među  ženama,  slavim  Božje  milosrđe  što  me  je 
uzdiglo  na  tako  visok  stupanj  sreće.  I  na  kraju  na  riječi:  Blagoslovljen  plod  utrobe  tvoje  Isus  cijelo 
nebo  se  raduje  sa  mnom  videći  kako  je  moj  sin  Isus  čašćen  i  slavljen  zato  što  je  spasio  ljude.” 

KRATKO  RAZMATRANJE  ZDRAVO  MARIJE 

Nalaziš  li  se  u  nesretnom  stanju  onoga  koji  je  u  grijehu?  Zazivaj  božansku  Mariju.  Kaži  joj 
Zdravo,  što  znači:  Pozdravljam  te  s  dubokim  poštovanjem,  Ti  koja  si  bez  grijeha  i  bez  drugih  zala! 
Ona  će  te  osloboditi  od  nesreće  tvojih  grijeha.  Nalaziš  se  u  tminama  neznanja  i  zabluda?  Pozdravi 
Mariju  i  kaži  joj  Zdravo  Marijo,  što  znači:  osvijetljena  sunčevim  zrakama  pravde  i  Ona  će  te  učiniti 
dionikom  svoga  sjaja.  Jesi  li  izgubio  put  koji  vodi  u  Nebo?  Uteći  se  Mariji,  što  znači,  Zvijezda 
mora;  zvijezdo  sjevemjačo,  voditeljice  naše  plovidbe  ovim  svijetom.  Ona  će  te  odvesti  u  luku 
vječnog  spasenja.  Žalostan  si?  Uteći  se  Mariji,  što  znači:  Gorko  more,  ispunjeno  gorčinom  kada  je 
bilo  na  ovome  svijetu  i  koje  je  sada,  u  Nebu,  postalo  more  čiste  slasti.  Ona  će  pretvoriti  tvoju  žalost 
u  sreću  i  tvoje  jade  u  utjehu. 

Izgubio  si  milost?  Časti  preobilje  milosti  kojima  je  Bog  ispunio  Presvetu  Djevicu,  i  reci 
Mariji:  Puna  milosti  i  svih  dara  Duha  Svetog-  i  Ona  će  te  učiniti  dionikom  toga  blaga.  Osjećaš  se 
samim,  kao  da  si  napušten  od  Boga?  Obrati  se  Mariji  i  reci  joj:  Gospodin  s  tobom  prisnije  i 
dostojanstvenije  nego  u  pravednicima  i  svecima  jer  Ti  si  s  njim  sjedinjena.  On  je  uistinu  tvoj  Sin, 
njegovo  tijelo  je  tvoje  tijelo.  Budući  da  si  mu  ti  Majka,  Ti  si  s  Gospodinom  zbog  te  uzajamne 
ljubavi  i  zato  jer  mu  savršeno  nalikuješ.  Još  joj  reci:  cijelo  Presveto  Trojstvo  je  s  tobom,  jer  Ti  si 
dragocjeni  hram.  Ona  će  te  čuvati  i  staviti  pod  Gospodinovu  zaštitu. 

Jesi  li  možda  postao  predmet  Božjeg  prokletstva?  Reci  Mariji  :  Blagoslovljena  si  među 
ženama  i  blagoslovljena  od  svih  naroda  zbog  tvoje  čistoće  i  plodnosti;  zahvaljujući  tebi  Božje 
prokletstvo  je  promijenjeno  u  blagoslov.  I  ona  će  te  blagosloviti.  Gladan  si  kruha  milosti,  kruha 
života?  Približi  se  njoj  koja  je  nosila  kruh  živi  koji  je  sišao  s  Neba;  i  reci  joj:  Blagoslovljen  plod 
utrobe  tvoje,  kojega  si  začela  ostavši  Djevica,  nosila  bez  muke  i  porodila  ga  bez  ijedne  boli. 
Blagoslovljen  Isus  koji  otkupi  mrtvog  čovjeka,  koji  vrati  prognanika  u  domovinu,  opravda 
grješnika,  spasi  izgubljenog  čovjeka.  Bez  sumnje,  tvoja  će  se  duša  nasititi  kruhom  milosti  u  ovome 
životu  i  vječnom  slavom  u  drugom.  Amen. 

Završi  svoju  molitvu  govoreći  s  Crkvom:  Sveta  Marijo,  sveta  u  tijelu  i  u  duši,  sveta  zbog 
tvog  jedinstvenog  i  vječnog  predanja  Bogu  na  služenje,  sveta  zbog  toga  što  si  Majka  Boga  koji  te  je 
obdario  preuzvišenom  svetošću  kako  to  i  priliči  toj  neizmjernoj  časti.  Majko  Božja  koja  si  i  naša 
majka,  naša  Posrednica  i  Zagovornica,  Blagajnica  i  Djeliteljica  Božje  milosti,  isprosi  nam 
oproštenje  naših  grijeha  i  pomirenje  sa  božanskim  Veličanstvom. 

Moli  za  nas,  grješnike,  Ti  koja  toliko  ljubiš  bijednike,  Ti  koja  ne  prezireš  niti  odbacuješ 
grješnike,  bez  kojih  ne  bi  bila  Majka  Spasitelja.  Moli  za  nas  sada,  tijekom  ovoga  kratkog,  prolaznog 
i  jadnog  života.  Sada,  zato  što  sigurno  imamo  samo  ovaj  trenutak.  Sada,  zato  što  smo  i  danju  i  noću 
opkoljeni  moćnim  i  okrutnim  neprijateljima  koji  nas  napadaju. 

Ina  čas  smrti  naše,  tako  strašne  i  opasne,  kada  će  naše  snage  biti  iscrpljene,  kada  će  naš  duh 
i  tijelo  biti  shrvani  od  boli  i  straha.  U  času  naše  smrti,  kada  će  sotona  podvostručiti  sve  napore  da 
nas  zauvijek  upropasti;  trenutak  kada  će  se  odlučiti  naša  sudbina  sretna  ili  nesretna  za  cijelu 
vječnost.  Oh,  dođi,  dakle  tada  u  pomoć  svojim  jadnim  sinovima,  milosrdna  Majko,  zagovornice 
naša  i  utočište  grješnika.  U  tom  trenutku,  udalji  od  nas  đavle,  naše  optužitelje,  naše  neprijatelje,  čiji 
će  nas  strašan  izgled  prestraviti;  dođi  i  prosvijetli  nas  u  tmini  smrti.  Vodi  nas  i  prati  do  suda  našeg 
Suca,  koji  je  isto  tako  i  tvoj  Sin,  moli  se  za  nas  da  nam  oprosti  i  da  nas  primi  među  svoje  izabranike 
u  vječnoj  slavi.  Tako  neka  bude.  Amen. 

Tko  se  neće  diviti  uzvišenosti  svete  Krunice  koja  se  sastoji  od  ova  dva  dijela:  Oče  naš  i 
Zdravo  Marijol  Postoji  li,  možda,  Bogu  i  Presvetoj  Djevici  ugodnija  molitva  a  lakša,  milija  i 
spasonosnija  za  ljude?  Imajmo  neprestano  u  srcu  i  na  usnama  ove  molitve  i  tako  častimo  Presveto 

Trojstvo,  Isusa  Krista  našeg  Spasitelja  i  njegovu  presvetu  Majku  Mariju.  Na  kraju  svakog  otajstva 
bilo  bi  dobro  dodati  Slava  Ocu  i  Sinu  i  Duhu  Svetome,  kako  bijaše  na  početku,  tako  i  sada  i  vazda  i 
u  vjeke  vjekova.  Amen . 

4.  POBOŽNOST  TRI  ZDRAVO  MARIJE 

(Izvadak  iz  knjige  Pobožnost  Triju  Zdravo  Marija  koju  je  napisao  svećenik  G.  Pasquale. 

knjižica  je  objavljena  u  izdanju  Sav  tvoj,  ljubav  i  žrtva  broj  10.) 

Sv.  Matilda  iz  Hockeborna,  benediktinka,  u  13.  stoljeću  razmišljala  je  tjeskobno  o  času,  kada  će 
njezina  duša  napustiti  tijelo  i  ući  u  vječnost.  Tada  je  žarko  zamolila  Majku  Božju  da  joj  milostivo 
pomogne  na  smrtnom  času.  Nebeska  Majka,  koja  se  već  često  javljala  svojoj  vjernoj  službenici, 
odgovorila  je: 

"Da,  tvoju  ću  molbu  uslišati,  kćeri  moja,  ali  od  tebe  tražim  da  dnevno  iz  ljubavi  prema  meni 
izmoliš  tri  Zdravomarije.  Prvu  Zdravomariju  u  čast  Boga  Oca,  koji  me  odlikovao  svojom  divnom 
svemogućnošću.  Drugu  Zdravomariju  u  čast  moga  Sina,  koji  me  ispunio  tolikim  darovima  znanja  i 
mudrosti.  Treću  Zdravomariju  u  čast  Duha  Svetoga,  koji  je  ulio  u  moje  srce  puninu  svoje  ljubavi. 
Pomoći  ću  ti  na  smrtnom  času,  tješiti  te  i  od  đavolske  moći  obraniti.  Ulit  ću  u  tebe  svjetlo  vjere  i 
spoznaju,  da  zbog  tvoga  neznanja  ili  zablude  ne  budeš  kušana.  Na  smrtnom  času  preplavit  ću  tvoja 
dušu  slašću  Božanske  ljubavi,  da  pretvori  tvoje  smrtne  strahove  i  gorčinu  u  blaženstvo."  (Liber 
specialisgratiaeP.il.  Pog.  47) 

Je  li  Gospino  obećanje  vrijedi  za  sve? 

Netko  bi  mogao  reći  da  ovo  posebno  Gospino  obećanje  je  osobno  i  da  se  odnosi  isključivo  na  sv. 
Matildu.  Tko  tako  misli  pokazuje  da  ne  poznaje  mistiku  niti  božansku  ekonomiju  Providnosti.  Na 
primjer  kad  je  Isus  umirući  sa  križa  dao  Ivanu  Mariju  za  Majku:  "Evo  ti  majke",  nije  mislio  samo  na 
Ivana  nego  na  cijelo  čovječanstvo.  U  onom  trenutku  Ivan  je  predstavljao  buduće  vjernike  koji  će 
prepoznati  i  primiti  Mariju  za  svoju  Majku. 

Slično  je  i  sa  posebnim  Gospinim  obećanjem  koje  je  dala  sv.  Matildi,  jer  ona  uistinu  nije  imala 
razloga  bojati  se  za  svoje  vječno  spasenje,  nego  je  obećanje  svima  upućeno.  Uistinu  bilo  bi 
apsurdno  daje  Marija  samo  Matildi  obećala  velike  milosti  koje  joj  nisu  bile  toliko  potrebne,  a  zatim 
bi  ih  uskratila  onima  koji  su  u  velikoj  potrebi.  Tako  nema  razloga  da  obećanje  Majke  Božje  upućeno 
sv.  Matildi  ne  bi  vrijedilo  za  svu  njenu  djecu  koja  žele  isti  sretan  kraj  .života,  a  za  to  ponizno  i 
pobožno  mole.  Još  jedna  potvrda  toga  je  i  naglo  širenje  pobožnosti  Triju  Zdravo  Marija  u  cijelom 
kršćanskom  svijetu  čim  je  ukazanje  obećanja  sv.  Matildi  postalo  javno  poznato.  Sav  narod  Božji  je 
prepoznao  legitimitet  tog  obećanja. 

A  kao  potvrdu  svega  toga  nalazimo  u  životu  časne  službenice  Božje  sestre  Marije  Villani, 
dominikanke  koja  je  umrla  1670.  Jednoga  dan  dok  je  molila  Tri  Zdravo  Marije  zaslužila  je  da  sa 
usana  same  Gospe  čuje  ove  utješne  riječi:  "Ne  samo  da  ćeš  zadobiti  milosti  koje  tražiš  nego  ti 
obećavam  da  ću  u  životu  i  smrti  biti  tvoje  Zaštitnica  kao  i  svih  onih  koji  obavljaju  pobožnost  Triju 
Zdravo  Marija 

Odgovor  na  najčešći  prigovor  ovoj  pobožnosti 

Obično  oni  koji  prigovaraju  protiv  obećanja  i  prakse  pobožnosti  Triju  Zdravo  Marija  kažu:  "Ako 
ćemo  se  po  molitvi  Triju  Zdravo  Marija  spasiti,  možemo  dakle  nastaviti  mirno  griješiti,  jer  svejedno 
ćemo  biti  spašeni".  Ova  primjedba  se  može  odnositi  i  na  pobožnost  9  prvih  petaka  kao  i  na 
pobožnost  5  prvih  subota  u  mjesecu. 

Duše  koje  ispravno  shvaćaju  vjeru  znaju  da  se  nitko  ne  može  spasiti  bez  slobodnog  odgovora  na 
Božju  milost  koja  nas  blago  i  snažno  potiče  na  opsluživanje  Božjeg  zakona,  to  jest  da  činimo  dobro, 
a  izbjegavamo  zlo  kao  što  to  naučava  sv.  Augustin:  "Onaj  tko  te  je  stvorio  bez  tebe,  neće  te  spasiti 
bez  tebe". 

Pobožnost  Triju  Zdravo  Marija  je  sredstvo  koje  dobrima  isprosi  potrebne  milosti  da  bi  kršćanski 
živjeli  i  umrli  u  prijateljstvu  s  Bogom,  a  grešnicima  isprosi  potrebne  milosti  za  povratak  Bogu  u 
iskrenom  obraćenju  i  dobru  smrt. 

1.  Dakle,  kršćanin,  koji  svaki  dan  moli  Tri  Zdravo  Marije  želi  prije  svega  isprositi  potrebne 
milosti  za  živjeti  vjerodostojan  kršćanski  život  u  skladu  s  voljom  Božjom,  ispunjavajući  svoje 
staleške  dužnosti  ljubeći  bližnjega.  On  se  boji  grijeha  i  izbjegava  ga,  a  ako  zbog  ljudske  slabosti  i 
padne  u  grijeh,  pa  bio  on  i  teški,  odmah  osjeti  želju  Da  se  podigne  i  sve  čini  da  se  vrati  u  stanje 
Božje  milosti.  On  će  bez  sumnje  moleći  Tri  Zdravo  Marije  zadobiti  milosti  koje  je  Gospa  obećala  i 
bit  će  spašen. 

2.  Grešnik  koji  iz  slabosti  ponovno  pada  u  grijeh,  nakon  nekog  vremena  se  podigne  te  ponovno 
padne...  i  ako  s  čistom  nakanom  i  iskrena  srca  svakodnevno  moli  Tri  Zdravo  Marije,  prije  ili  poslije 
zadobiti  će,  pa  makar  to  bilo  u  času  smrti,  milost  potpunog  obraćenja,  iskrenog  pokajanja  i  spasiti 
će  se. 

3.  Grešnik  koji  moli  Tri  Zdravo  Marije  sa  zlom  nakanom,  to  jest  sa  željom  da  nastavi  griješiti  s 
preuzetošću  da  će  se  spasiti  iako  svjesno  griješi  jer  je  Gospa  obećala  tu  milost,  zaslužuje  kaznu,  a  ne 
milosrđe.  Takva  osoba  sigurno  neće  ustrajati  u  svakodnevnom  moljenju  Triju  Zdravo  Marija  i  neće 
zadobiti  obećane  milosti  jer  Gospa  nije  dala  posebno  obećanje  da  bi  zloupotrebljavali  Božje 
milosrđe  nego  da  nam  pomogne  ustrajati  u  posvetnoj  milosti  sve  do  smrti,  da  nam  pomogne  slomiti 
đavolske  okove,  te  da  se  obratimo  i  vratimo  u  kuću  Očevu,  da  dođemo  u  vječnu  rajsku  sreću. 

Mišljenje  crkve 

Pobožnost  «Triju  Zdravo  Marija»  od  tada  je  prisutna  u  Crkvi  a  u  prošlom  stoljeću  doživjela  je 
veliki  procvat.  Duša  tog  pokreta  bio  je  kapucin  o.  Ivan  Krstitelj  de  Blois.  Naočigled  čudesnog 
širenja  i  dobrih  plodova  postignutih  molitvom  "Triju  Zdravo  Marija"  pokazala  je  i  Crkva  svoju 
naklonost,  davši  odobrenje  povezano  sa  nekim  povlasticama. 

Apostolat  o.  Ivana  Krstitelja  de  Bloisa  pohvalio  je  papa  Lav  XIII.  i  dao  mu  svoj  blagoslov,  a 
pokretu  podijelio  oproste.  Također  je  bio  naredio  da  svećenici  sa  vjernicima  nakon  svake  Sv.  Mise 
izmole  Tri  Zdravomarije.  (300  dana  oproštaj 

Papa  Benadikt  XV  je  "od  srca  i  radosno"  ispunio  molbu  inicijatora  pokreta  "Tri  Zdravo  Marije", 
podigavši  apostolskim  pismom  Bloisovo  djelo  za  širenje  "Triju  Zdravo  Marija"  u  Bratovštinu,  s 
pravom  podizanja  fdijala  po  cijelomu  svijetu,  te  ju  podario  oprostima  i  povlasticama.  Također  su  i 
brojni  kardinali,  nadbiskupi  i  biskupi  podupirali  ovu  pobožnost,  uvidjevši  njezinu  veliku  pomoć  u 
vođenju  duša. 

Tko  ljubi  Crkvu  i  s  njom  osjeća,  neće  ostati  ravnodušan  prema  njezinom  jasnom  prosuđivanju. 
A  tko  revnuje  za  duše  i  ljubi  Presvetu  Djevicu  po  toj  će  pobožnosti  vršiti  dvije  kreposti.  Svi  mogu 
doprinijeti  širenju  pobožnosti  "Triju  Zdravo  Marija";  u  prvom  redu  svećenici,  ispovjednici, 
propovjednici,  očevi,  majke,  odgajatelji,  redovnici,  redovnice,  učitelji  i  dobri  vjernici.  Svi  mogu 
djelovati  u  vlastitoj  obitelji,  među  prijateljima,  bolesnicima,  u  društvima,  školama,  domovima, 
bolnicama,  radionicama,  tvornicama. 

Iskustva  svetaca 

"Ostavimo  teologiju,  moral,  mistiku,  askezu.  Kaži  mi  iskreno:  štuješ  li  Mariju?"  -  Ovo  je  pitanje 
postavio  don  Bosco  kleriku,  iako  je  taj  već  četiri  godine  bio  redovnik,  ali  je  provodio  život 
nedostojan  svoga  zvanja.  Odgovorio  je:  "Iskreno  rečeno,  odgovorio  je,  nisam  nikada  na  to  ozbiljno 
pomislio." 

"Onda  moli  Tri  Zdravomarije  ujutro  i  uvečer  i  dodaj  često,  a  osobito  u  napasti  zaziv:  "Marijo, 
pomoćnice  kršćana,  moh  za  mene!" 

To  mi  je  obećao  prije  rastanka.  Nakon  nekoliko  godina  slučajno  sam  ga  sreo  kaže  svetac.  Veselo  mi 
je  prišao  i  odao  da  je  od  našega  razgovora  imao  cijelo  vrijeme  čistu  savjest.  "Raspolažete 
izvanrednim  lijekom,  -  rekao  je  -preporučujte  svakomu  štovanje  Majke  Božje.  Savjetujte  im  da 
mole  «Tri  Zdravomarije»  i  Njoj  se  posvete,  da  ne  budu  ugroženi."  (Terrone.  Lo  spirito  di  san 
Giovanni  Bosco,  str.  41) 

Sveta  Genima  Galgani  molila  je  svaku  večer,  duboko  sagnuta,  Tri  Zdravo  Marije  u  čast 
Bezgrešnog  Začeća.  Jednom  je  u  tom  stavu  iznenadi  njezina  tetka  Elisa  Galgani  i  predbacujući  joj 
reče:  "Što  to  radiš  Gemma?  Zar  ne  znaš  kako  je  za  želudac  štetno  tako  se  iskriviti?" 

Djevojka  joj  odgovori:  "Baka  me  je  to  naučila.  Rekla  mi  je,  da  Presveta  Djevica  neće  dopustiti 
grijeha  protiv  čistoće,  ako  se  ponizno  izmole  Tri  Zdravo  Marije." 

Gorljivi  Marijin  štovatelj  i  promicatelj  «Triju  Zdravo  Marija»  je  bio  je  sv.  Ivan  Marija  Vianneyi 
župnik  Arški.  Sv.  Leonardo  gorljivo  je  širio  pobožnost  "Triju  Zdravo  Marija"  govorio  je:  «0  dragi 
moji  upoznajte  se  sa  tom  lijepom  sadržajnom  pobožnošću  i  vršite  je  do  kraja  života.  Molim  i 
ispovjednike  da  daju  tu  pobožnost  kao  pokoru,  jer  je  najplodonosnija.)) 

Sv.  Alfonzo  Liguon  zastupao  je  isto  mišljenje  o  potrebi  i  uspješnosti  o  potrebi  tog  marijanskog 
apostolata.  Ova  pobožnost,  bila  je  omiljena  tema  njegovih  misija.  Bio  je  uvjeren  da  se  sa  molitvom 
"Tri  Zdravo  Marije"  svatko  može  spasiti. 

Primjeri  milosti  zadobivenih  po  molitvi  Triju  Zdravo  Marija 

Đavao  ga  htjede  povući  u  Pakao 

Otac  kapucin  Giovanni  Battista,  vatreni  širitelj  ove  pobožnosti  zabilježio  je:  Ovaj  čudesan 
događaj  svjedoči  milosno  djelovanje  ove  dnevne  molitve  na  čast  Bezgrešne,  Ljiljana  Presvetoga 
Trojstva.  Odigrao  se  u  seocu  Sorzano,  u  španjolskoj  pokrajini  Rioja.  Isusovac  o.  Santu  održao  je 
tamo  misije  i  zabilježio  slijedeće:  Među  seljacima  je  bio  jedan  najgori  od  svih  ostalih,  odan 
opačinama  i  jezoviti  psovač.  Došao  je  misionaru  ispripovijedati  svoj  doživljaj  i  javno  ga  priznati. 
Pritom  je  izjavio  da  se  sada  obratio  i  više  ne  griješi. 

"Kako  je  to  moguće?"  -  začudio  se  misionar.  "Nedavno  sam  pri  poslu,  prema  svojoj  lošoj  navici, 
izrekao  strašnu  kletvu,  A  jedna  od  mojih  mula  se  ritala  i  pogodila  me  usred  prsiju.  Od  snažna  udarca 
pao  sam  mrtav."  -  "Ma,  ne!"  -  povika  misionar  u  sumnji  da  čovjek  nije  pri  pameti.  "Rekao  sam  bio 
sam  mrtav,  a  dokaz  je  đavao  koji  se  pojavio  da  me  povuče  u  Pakao.  Najednom  se  pojavila  Presveta 
Djevica  povikavši:  "Pusti  ga,  on  je  moj  ...!"  -  "I  doista,  probudio  sam  se  nekoliko  dana  kasnije 
potpuno  zdrav,  zahvaljujući  Nebeskoj  Zaštitnici." 

"A  što  ste  učinili  Presvetoj  Djevici?" 

"Dragi  oče,  skoro  ništa.  Doduše,  molio  sam  svaki  dan  Tri  Zdravo  Marije  i  zbog  njih  me  Ona  spasila. 
To  možete  svima  pripovijedati.  Od  toga  sam  dana  svetac,  više  ne  griješim."  ...  Ovo  tako  malo,  vjere 
dostojno  izvješće  pratio  je  misionar  sa  skepsom.  Slučajno  je  slijedeći  dan  susreo  tetku,  dobru 
staricu,  navodno  od  smrti  probuđena  obraćenika.  "Što  se  dogodilo  s  vašim  nećakom?"  -  upita 
misionar. 

Tada  mu  je  starica  opisala  kako  je  njezin  nećak  udaren  kopitom  u  prsa  pao  mrtav  pokraj  pluga. 
Odnijeli  su  ga  kući,  smatravši  da  je  mrtav  položili  su  ga  na  odar.  Međutim,  liječnik  je  uskratio 
dozvolu  pokopa  jer  mu  se  činilo  da  čuje  slabo  kucanje  srca.  To  je  stanje  trajalo  nekoliko  dana. 
Najednom  se,  na  naše  veliko  čudo,  podigao  moj  nećak  s  odra  uzviknuvši:  "Ona  me  je  spasila!  Da, 
Presveta  Djevica  me  spasila!  ...  Doista,  povredama  ni  traga,  nećak  se  okanio  loših  navika  tako 
temeljito  da  se  u  svojoj  jednostavnosti  naziva  svecem." 


Misionar  Redemtorist  izvješćuje 

Jednog  sam  dana  saznao  da  je  neki  miroljubiv,  ali  prema  vjeri  ravnodušan  gospodin  teško 
obolio.  Nekoliko  puta  sam  ga  posjetio  i  uvijek  me  prijazno  primio.  Njegovo  se  stanje  pogoršalo,  a 
srce  sve  više  slabilo.  Tada  sam  odlučio  podsjetiti  ga  na  Sakrament  pomirenja,  kojeg  on  od  vjenčanja 
nije  primio.  Na  taj  se  prijedlog  njegovo  ljubazno  lice  namrštilo  i  zlovoljno  mi  pokazao  vrata 
rekavši:  "Ako  me  želite  posjećivati  kao  prijatelj  drago  mi  je.  Ali  vi  se  pokušavate  nametnuti  mojoj 
savjesti.  Idite  i  ne  dolazite  više,  ja  se  neću  ispovijedati!" 

Morao  sam  se  povući.  Ali  prije  nego  što  sam  izašao  iz  sobe,  kleknuo  sam  do  njegova  kreveta  i 
rekao  mirnim  glasom:  "Kad  se  već  ne  želite  ispovijedati,  dozvolite  mi  da  barem  u  vašoj  prisutnosti 
izmolim  Tri  Zdravo  Marije!" 

Odgovorio  je:  "Što  se  mene  tiče  možete!  Uostalom,  Tri  Zdravo  Marije  su  moja  jedina  molitva. 
Mojoj  sam  ženi  na  smrtnom  času  obećao  da  ću  tu  molitvu  stalno  za  nju  moliti  i  taj  zavjet  održati. 
Više  ne  smijete  od  mene  tražiti." 

Tri  smo  puta  izmolili  povjerenu  mu  molitvu.  Dižući  se,  prihvatio  je  moju  ruku  i  suznih  me  očiju 
zamolio:  "Ispovijedajte  me  dragi  oče!"  Idući  je  dan  primio  pobožno  sv.  Pričest  i  nakon  zahvale 
blago  preminuo. 

Oboljela  vrtlarica 

U  malom  provincijskom  gradiću,  dva  dana  pred  svršetak  pučkih  misija  javila  je  neka 
pobožna  duša  misionaru  daje  neka  žena  u  okolici  teško  oboljela.  Radilo  se  o  nekoj  nevjernici,  staroj 
vrtlarici,  koja  je  tvrdila  daje  samo  malo  prehlađena.  Pater  se  uputio  k  njoj,  no  bolesnica  nije  htjela 
ni  čuti  o  ispovijedi.  Na  kraju  mu  je  rekla:  "Dođite  za  tri  dana  opet,  tada  ćemo  vidjeti  kako  ću  se 
osjećati." 

"To  nije  moguće,  tada  neću  više  biti  ovdje!"  Darovao  joj  je  sličicu  Majke  Božje  i  opomenuo  je: 
"Danas  u  četiri  sata  popodne  dolazim  ponovno.  U  međuvremenu  se  pripremite!" 

Vrativši  se  ponovno  našao  je  staricu  posve  izmijenjenu.  Sklopljenih  ruku,  iskreno  se  pokajući 
obavila  je  generalnu  ispovijed,  pa  je  začuđeni  pater  upita:  "Što  ste  učinili  da  ste  tako  veliku  milost 
zaslužili?" 

"O,  jako  malo"  -  odgovorila  je.  "Pred  četrdeset  godina  imali  smo  u  župi  misije.  Tada  sam  imala 
dvadeset  i  pet  godina  i  bila  udana.  Morala  sam  pateru  obećati  da  ću  svaki  dan  izmoliti  Tri  Zdravo 
Marije.  Uvijek  sam  mnogo  radila,  odgojila  sam  petero  djece,  ali  Tri  Zdravo  Marije  nisam  nikada 
zaboravila.  Navečer  rekla  je  svojoj  kćeri  prije  spavanja:  "Kako  sam  sretna!  Osjećam  kao  da  će  mi  se 
Presveta  Djevica  za  ispovijed  nakon  četrdeset  godina  nasmiješiti."  Sat  kasnije  je  blago,  bez  smrtne 
borbe  izdahnula. 

Svećenik  pripovijeda 

U  L.  je  jednog  dana  stigla  vrlo  bogata  dama,  ali  bezvjemica.  Tamo  je  boravila  četiri  mjeseca, 
kad  li  je  osjetila  strašne  boli  u  želucu.  Tri,  na  brzinu  dozvana  liječnika,  prosudila  su  stanje  osobito 
kritičnim.  Prijateljica  je  upita  želi  li  svećenika.  Na  to  joj  odgovori:  "Ni  u  kojem  slučaju!  Dođe  li 
koji,  izbacit  ću  ga  iz  kuće." 

Čuvši  to,  vruće  sam  se  pomolio  Isusu  i  Mariji  i  krenuo  k  bolesnici.  Bez  zapreke  sam  ušao  i  stigao 
sve  do  bolesnice.  Tek  što  me  ugledala,  okrenula  mi  je  leđa  i  viknula:  "Odlazite,  ne  želim  svećenika! 
Ni  riječi  o  ispovijedi!  Nosite  se  ..."  Morao  sam  se  povući.  Ali  smrt  nije  tako  brzo  došla  i  ja  sam 
cijeli  tjedan  ponavljao  svoje  posjete.  Nisu  me  baš  lijepo  prihvaćah.  Konačno  je  bolesnica  jednog 
dana,  nakon  mojih  upornih  molbi,  pristala  izmoliti  sa  mnom  Tri  Zdravo  Marije.  Na  odlasku  sam 
njenim  ukućanima  rekao:  "Spašena  je!  Treći  dan  će  zatražiti  ispovijed!"  Dan  zatim  smo  ponovno 
izmolili  Tri  Zdravo  Marije.  Treći  me  dan,  čim  sam  stupio  u  sobu,  zamolila  sv.  Sakramente.  Još  je 
živjela  dva  mjeseca  pobožno  odana  u  volju  Božju.  Tri  Zdravo  Marije  otvorile  su  joj  Nebo. 

Zazivi  za  molitvu  Triju  Zdravo  Marija 

Marijo,  Majko  naša,  očuvaj  nas  od  smrtnoga  grijeha  i  paklenoga  ognja,  po  vlasti  koju  Ti  je  Vječni 
Otac  dao!  Zdravo  Marijo... 

Marijo,  Majko  naša,  očuvaj  nas  od  smrtnoga  grijeha  i  paklenoga  ognja,  po  mudrosti  kojom  Te  je 
Tvoj  Sin  obdario/  Zdravo  Marijo... 

Marijo,  Majko  naša,  očuvaj  nas  od  smrtnoga  grijeha  i  paklenoga  ognja  po  ljubavi  koju  Ti  je  Duh 
Sveti  udijelio!  Zdravo  Marijo... 

Molitva  triju  Zdravo  Marija  za  sretnu  smrt  (Prema  tradiciji  ove  zazive  je  molila  sama  .sv. 
Matilda) 

O  Marijo,  Gospe  moja  sveta,  kao  što  je  Bog  Otac  u  svojoj  svemogućnosti  tebe  učinio  moćnom, 
molim  te,  tako  Ti  budi  uza  me  na  času  moje  smrti  i  odagnaj  od  mene  svaku  protivnu  silu.  Zdravo 
Marijo... 

O  Marijo,  Gospe  moja  sveta,  kao  što  te  je  Sin  Božji  obdario  tolikom  spoznajom  i  svjetlošću  o 
sebi  da  cijelo  Nebo  prosvjetljuješ,  tako  Ti  na  času  moje  smrti  moju  dušu  prosvijetli  spoznajom 
prave  vjere  daje  nijedna  zabluda  ili  neznanje  ne  smućuje  i  ne  izopači.  Zdravo  Marijo... 

O  Marijo,  Gospe  moja  sveta,  kao  što  je  Duh  Sveti  tebi  obilno  udijelio  svoju  ljubav,  tako  i  Ti  na 
času  moje  smrti  udijeli  mi  slast  Božje  ljubavi,  neka  mi  se  po  njoj  sva  gorčina  smrtne  borne  pretvori 
u  slast.  Zdravo  Marijo... 

5.  GOSPINA  KRUNICA 

(sv.  Brigita) 

Pobožna  tradicija  koja  potječe  od  sv.  Brigite  govori  o  tome  da  je  Marija  dušom  i  tijelom 
uznesena  na  Nebo  nakon  63  godine  zemaljskog  života.  To  je  bio  poticaj  da  se  oblikuje  nova  vrsta 
molitve  krunice  prozvana  Gospina  u  kojoj  se  svaka  godina  Marijina  života  na  zemlji  časti  sa 
jednom  Zdravo  Marijo,  a  na  kraju  se  moli  7  Očenaša  na  spomen  7  Marijinih  radosti  i  žalosti. 

Gospina  Krunica:  Vjerovanje,  63  Zdravo  Marije  i  7  Očenaša. 

(Za  ovu  molitvu  crkva  je  udijelila  djelomični  oprost  svaki  puta  kada  se  moli,  a  potpuno  oprost  1 
puta  u  mjesecu  ako  se  svaki  dan  moli,  uz  uobičajene  uvjete,  ispovijedi,  pričesti  i  jedne  molitve  na 
nakane  sv.  oca  pape.  Krunica  je  na  hrvatskom  objavljena  u  molitveniku  Biserje  sv.  Ante  s 
imprimaturom  u  Sarajevu  16.  4.  1954.  M.  Alaupović,  gen.  vikar). 

6.  MOLITVE  MARIJI  ZA  SVAKI  DAN  U  TJEDNU 

(sv.  Alfons  Marija  Liguori) 

Ponedjeljak:  Mariji,  da  isprosi  milost  ljubavi  prema  Isusu  i  Njoj 

O  Marijo,  shvaćam  da  si  Ti  najplemenitije,  najuzvišenije,  najčišće,  najljepše,  najbolje  i 
najljupkije  stvorenje.  O  kad  bi  te  svi  upoznali,  Gospe  moja,  i  ljubili  te  kao  što  Ti  to  zaslužuješ. 
Tješim  se  da  toliki  broj  duša  u  Nebu  i  na  zemlji  žive  zaljubljeni  u  tvoju  dobrotu  i  ljepotu.  Pogotovu 
me  tješi  što  te  sam  Bog  ljubi  više  nego  sve  anđele  i  ljude  skupa.  Ljubljena  moja  Kraljice,  i  ja  bijedni 
grešnik  te  ljubim,  ali  premalo.  Želio  bih  veću  i  nježniju  ljubav  prema  tebi  i  tu  mi  milost  udijeli,  jer 
ljubav  prema  tebi  je  veliki  znak  predodređenja  i  milost  koju  Bog  udijeli  onima  koje  želi  spasiti. 

Majko  moja  vidim  da  trebam  biti  najzahvalniji  tvome  Sinu,  te  da  On  zaslužuje  beskonačnu 
ljubav.  A  Ti  želiš  samo  vidjeti  daje  On  ljubljen,  i  to  je  najvažnija  milost  za  koju  te  molim:  isprosi 
mi  veliku  ljubav  prema  tvome  Sinu  Isusu  Kristu.  Ti  od  Boga  zadobiješ  što  tražiš.  Isprosi  mi  milost 
da  budem  toliko  sjedinjen  s  voljom  Božjom  da  se  nikad  od  nje  ne  odijelim.  Ne  tražim  od  tebe 
zemaljska  dobra,  ni  časti  ni  bogatstva,  tražim  ono  što  najviše  želi  tvoje  srce,  da  ljubim  moga  Boga. 
Je  li  moguće  da  mi  nećeš  pomoći  u  ovoj  mojoj  želji  koja  je  i  tvoja?  O  ne,  Ti  mi  već  pomažeš,  već 
moliš  za  mene.  Moli,  moli  i  ne  prestani  nikad  moliti,  dok  me  ne  vidiš  u  Raju,  van  opasnosti  da 
izgubim  moga  Gospodina,  i  sigurna  da  ću  ga  zauvijek  ljubiti  skupa  s  tobom,  predraga  moja  Majko. 

Utorak:  Mariji  da  bude  zaštitnicom 

O  Marijo,  vidim  milosti  koje  si  mi  isprosila,  i  nezahvalnost  s  kojom  sam  ih  živio.  Nezahvalan, 
nisam  više  dostojan  darova,  ali  neću  zbog  toga  izgubiti  povjerenje  u  tvoje  milosrđe  koje  je  veće  od 
moje  nezahvalnosti.  Moja  velika  odvjetnice  budi  mi  milosrdna.  Ti  si  djelitelj ica  svih  milosti  koje 
Bog  daruje  nama  bijednicima,  i  zbog  toga  te  je  Bog  učinio  moćnom  i  milostivom,  da  nam  priskačeš 
u  pomoć  u  našim  bijedama.  Ti  si  odvjetnica  najbjednijih  i  najnapuštenijih  grešnika  koji  se  tebi 
utječu,  štiti  i  mene  koji  se  tebi  preporučam.  Nemoj  mi  kazati  da  je  u  mom  slučaju  teško  zadobiti 
pobjedu,  jer  i  u  najtežim  borbama  kad  Ti  braniš  nekoga  pobjeda  je  uvijek  sigurna. 

U  tvoje  ruke  polažem  moje  vječno  spasenje,  predajem  ti  moju  dušu.  Ona  je  bila  izgubljena,  Ti 
sije  svojim  zagovorom  spasila.  Želim  biti  upisan  među  tvoje  posebne  sluge,  ne  odbaci  me.  Ti  tražiš 

bijednike  da  ih  pridigneš,  ne  zapusti  mene  siromašnog  grešnika  koji  se  tebi  utječem.  Moli  za  mene 
svoga  Sina,  koji  uvijek  čini  ono  što  Ti  od  njega  tražiš.  Uzmi  me  pod  svoju  zaštitu,  i  to  će  mi  biti 
dosta.  Ako  me  Ti  štitiš  ničeg  se  ne  bojim,  ni  mojih  grijeha  jer  ćeš  mi  Ti  isprositi  oproštenje  i 
nadoknadu  za  posljedice  grijeha,  niti  đavli  jer  si  Ti  moćnija  od  cijeloga  Pakla,  niti  moga  suca  Isusa 
jer  na  tvoju  molitvu  On  se  udobrostivi.  Bojim  se  jedino  da  se  zbog  moje  lijenosti  propustim  utjecati 
tebi,  i  tako  budem  izgubljen.  Majko  moja  isprosi  mi  oproštenje  svih  mojih  grijeha,  ljubav  prema 
Isusu,  svetu  ustrajnost,  dobru  smrt  i  Raj  na  kraju  života,  a  posebno  mi  isprosi  milost  da  se  uvijek 
tebi  utječem.  Ove  milosti  su  uistinu  velike  za  mene  i  ja  ih  ne  zaslužujem,  ali  nisu  velike  za  tebe  koja 
si  toliko  ljubila  Boga  i  koja  si  toliko  ljubljena  od  Boga,  pa  On  uslišava  sve  za  što  ga  Ti  moliš.  Ti 
samo  otvoriš  usne,  a  Bog  Tvoje  molitve  ne  odbija.  Moli  Isusa  za  mene,  kaži  mu  da  me  Ti  štitiš  i  On 
će  mi  biti  milostiv.  Majko  moja,  uzdam  se  u  tebe,  u  toj  nadi  živim  i  počivam,  u  njoj  želim  i  umrijeti. 
Amen. 


Srijeda:  Mariji,  da  isprosi  milost  svete  ustrajnosti 

O  Kraljice  Neba,  ja  koji  sam  nekad  bio  bijedni  rob  Sotone,  sad  se  zauvijek  posvećujem  da 
budem  tvoj  sluga,  želim  te  častiti  i  služiti  ti  cijelog  mog  života,  primi  me,  ne  odbij  me  iako  to 
zaslužujem.  O  Majko  moja  u  tebe  sam  stavio  sve  moje  nade,  od  tebe  se  nadam  svakom  dobru. 
Blagoslivljam  i  slavim  Boga  koji  mi  je  u  svom  milosrđu  udijelio  ovo  povjerenje  u  tebe,  koje 
smatram  velikim  zalogom  spasenja.  U  prošlosti  sam  pao  jer  se  nisam  utjecao  tebi.  Sad  se  nadam  po 
zaslugama  Isusa  Krista  i  tvojoj  molitvi  da  mi  je  oprošteno.  Ali  mogu  ponovno  izgubiti  božansku 
milost.  Opasnost  nije  minula,  neprijatelj  ne  spava.  Koliko  mi  preostaje  napasti  koje  ću  morati 
pobijediti? 

O  slatka  moja  Gospo,  štiti  me  i  ne  dopusti  da  ponovno  postanem  njihov  rob,  uvijek  mi  pomozi. 
Znam  da  ćeš  mi  pomoći  i  da  ću  s  tvojom  pomoći,  ako  se  tebi  uteknem  pobijediti.  Ah  bojim  se  da  u 
opasnosti  da  padnem  propustim  zazivati  te,  i  tako  se  izgubim.  Za  tu  te  milost  molim,  da  u  paklenim 
napadajima  se  uvijek  tebi  utječem  govoreći:  Marijo  pomozi  mi,  Majko  moja  ne  dopusti  da  izgubim 
Boga. 


Četvrtak:  Mariji,  da  isprosi  milost  sretne  i  dobre  smrti 

O  Marijo,  kakva  će  biti  moja  smrt?  Ja  već  od  sada,  razmišljajući  o  mojim  grijesima,  i  od 
pomisli  na  taj  veliki  i  odlučujući  čas  kad  ću  umrijeti  i  biti  suđen  na  moje  spasenje  ili  vječnu  osudu, 
zbunjen  sam  i  drhtim.  O  preslatka  moja  Majko  u  Krvi  Isusa  Krista  i  tvom  zagovoru  je  sva  moja 
nada.  O  utjeho  žalosnih,  tada  me  ne  ostavi,  ne  propusti  da  me  utješiš  u  toj  velikoj  žalosti.  Ako  me 
sad  toliko  muči  grižnja  savjesti  pri  sjećanju  na  moje  grijehe,  nesigurnost  oproštenja,  opasnost  da 
ponovno  padnem,  strogost  Božje  pravde,  što  će  tek  onda  biti  samnom.  Ako  mi  ne  priskočiš  u  pomoć 
propasti  ću.  O  Gospe  moja,  prije  moja  smrti,  isprosi  mi  milost  velikog  kajanja  za  moje  grijehe, 
istinskog  obraćenja  i  vjernosti  Bogu  u  životu  koji  mi  preostaje. 

Kada  dođem  na  kraj  mog  života,  Marijo  nado  moja,  tada  mi  pomozi  u  toj  velikoj  muci  u  kojoj 
ću  biti,  utješi  me  da  ne  očajavam  videći  moje  grijehe  koje  će  đavao  stavljati  predame.  Isprosi  mi 
milost  da  te  često  zazivam,  da  umrem  s  tvojim  svetim  imenom  na  ustima  i  imenom  tvoga  Sina. 
Naprotiv,  oprosti  mi  moju  smjelost,  prije  nego  li  izdahnem,  molim  te  dođi  i  utješi  me  svojom 
prisutnošću.  Tu  si  milost  udijelila  tolikom  broju  tebi  pobožnih  duša,  i  ja  je  želim  i  nadam  se  zadobiti 
je.  Istina  je  da  sam  grešnik  i  da  to  ne  zaslužujem,  ali  sam  ti  pobožan,  ljubim  te  i  imam  veliko 
povjerenje  u  tebe.  O  Marijo  iščekivati  ću  te,  ne  ostavi  me  neutješena.  Ako  nisam  tolike  milosti 
dostojan,  barem  mi  s  Neba  pomozi  da  iz  ovoga  života  iziđem  ljubeći  Boga  i  tebe,  te  da  dođem  u  Raj 
da  vas  vječno  ljubim.  Amen. 

Petak:  Mariji,  da  isprosi  milost  oproštenja  grijeha  i  vječnog  spasenja 

Majko  Božja  evo  pred  tvojim  nogama  mene  bijednog  grešnika,  podložnika  pakla,  koji  se  tebi 
utječe  i  u  tebe  se  uzda.  Ne  zaslužujem  niti  da  me  pogledaš,  ali  znam  da  Ti  koja  si  gledala  svoga  Sina 
kako  umire  da  bi  spasio  grešnike  imaš  veliku  želju  da  im  pomogneš.  O  Majko  milosrđa,  pogledaj  na 
moje  bijede  i  smiluj  mi  se.  Znam  da  te  zovu  utočište  grešnika,  nadom  očajnika  i  pomoćnicom 
napuštenih.  Ti  si  dakle  moje  utočište,  moja  nada  i  moja  pomoć.  Po  tvome  zagovoru  zadobit  ću 
spasenje.  Zbog  Isusove  ljubavi  pomozi  mi,  pruži  ruku  bijedniku  koji  je  pao  i  tebi  se  utječe. 

Znam  da  se  Ti  tješiš  pomažući  koliko  možeš  grešnika,  pomozi  mi  sad  kad  mi  možeš  pomoći. 
Svojim  grijesima  sam  izgubio  Božju  milost  i  dušu.  Predajem  se  u  tvoje  ruke,  kaži  mi  što  mije  činiti 
da  se  povratim  u  milost  moga  Spasitelja,  želim  odmah  to  učiniti.  On  me  šalje  tebi,  da  mi  pomogneš 
jer  želi  da  se  utječem  tvome  milosrđu,  pa  da  mi,  osim  zasluga  tvoga  Sina,  Ti  i  tvoja  molitva 
pomognete  da  se  spasim.  Tebi  se  utječem  koja  moliš  za  tolike  grešnike,  moli  Isusa  i  za  mene.  Kaži 
mu  da  mi  oprosti  i  On  će  mi  oprostiti,  kaži  mu  da  želiš  moje  spasenje  i  On  će  me  spasiti.  Neka  se 
vidi  dobro  koje  Ti  znaš  učiniti  onome  koji  ima  povjerenja  u  tebe.  Amen,  tako  neka  bude,  tome  se 
nadam,  amen. 


Subota:  Mariji,  da  isprosi  milost  da  se  ne  padne  u  Pakao 

O  predraga  moja  Gospe,  zahvaljujem  Ti  jer  si  mi  toliko  puta  pritekla  u  pomoć  da  ne  padnem  u 
Pakao,  koji  sam  toliko  puta  zaslužio  svojim  grijesima.  Bijedan  li  sam,  već  sam  skoro  bio  pao  u  taj 
zatvor  osuđen,  i  osuda  bi  možda  već  nakon  prvog  smrtnog  grijeha  bila  izvršena  da  mi  Ti  milosrdna 
nisi  pritekla  u  pomoć.  Čak  te  nisam  ni  molio,  nego  si  Ti  u  svojoj  dobroti  zadržala  Božju  pravednost, 
i  zatim  savladala  tvrdoću  moga  srca  dovela  me  do  povjerenja  u  tebe.  Ah,  pritiješnjen  tolikim 
grijesima  pao  bih  u  opasnostima  u  kojima  sam  se  nalazio,  da  me  Ti  ljubljena  Majko  nisi  sačuvala 
milošću  koju  si  mi  zadobila. 

O  Kraljice  moja  nastavi  me  oslobađati  od  Pakla.  Sto  će  mi  tvoje  milosrđe  i  darovi  koje  si  mi 
isprosila  ako  ću  poslije  biti  osuđen?  Ako  te  prije  nisam  ljubio,  sad  poslije  Boga  najviše  tebe  ljubim. 
Ne  dopusti  da  se  okrenem  od  tebe  i  Boga  koji  mi  je  po  tebi  tolike  milosti  dao.  Ljubljena  moja 
Gospe  ne  dopusti  da  te  u  Paklu  zauvijek  mrzim  i  proklinjem.  Ti  bi  trpjela  videći  osuđena  tvoga 
slugu  koji  te  toliko  ljubi. 

O  Marijo,  što  mi  govoriš?  Biti  ću  osuđen?  Bit  ću  osuđen  ako  te  ostavim.  Ali  tko  bi  imao  srca 
ostaviti  te?  Tko  bi  mogao  zaboraviti  ljubav  koju  si  mi  iskazala?  Gospe  moja  kad  si  već  toliko 
učinila  za  moje  spasenje,  dovrši  to  djelo  i  pomozi  mi.  Želiš  li  mi  pomoći?  Ah,  što  to  govorim?  Ako 
Ti,  kad  sam  ja  bio  zaboravio  na  tebe,  si  toliko  učinila  za  mene,  koliko  više  se  moram  nadati  sad  kad 
te  ljubim  i  kad  ti  se  preporučam.  Ne  gubi  se  tko  se  tebi  utječe,  a  gubi  se  tko  se  tebi  ne  utječe.  Majko 
moja  ne  prepusti  me  meni  samome  jer  ću  se  izgubiti,  nego  udijeli  mi  milost  da  se  uvijek  tebi 
utječem.  Spasi  me  nado  moja,  spasi  me  od  Pakla,  a  još  prije  od  grijeha  jer  me  samo  on  može  odvesti 
u  Pakao. 


Nedjelja:  Mariji,  da  isprosi  milost  da  se  dođe  u  Raj 

O  Kraljice  Raja  koja  si  uzvišena  nad  sve  anđeoske  korove  i  najbliža  Bogu,  iz  ove  suzne  doline 
pozdravljam  te  ja  siromašni  grešnik  i  molim  te  svrati  na  mene  svoje  milosrdne  oči  koje  gdje  gledaju 
dijele  milost.  Pogledaj  Marijo  u  kojim  sam  sada  opasnostima  da  izgubim  dušu,  Boga  i  Raj,  i  u 
kojima  ću  biti  dok  živim  na  zemlji.  U  tebe  sam  Gospe  položio  svu  moju  nadu,  ljubim  te  i  čeznem  da 
brzo  dođem  vidjeti  te  i  slaviti  u  Raju.  O  Marijo  kada  će  doći  dan  kad  ću  vidjeti  sebe  već  spašena, 
pored  tvojih  nogu,  promatrati  tebe  Majku  moga  Spasitelja  i  moju  Majku  koja  seje  toliko  založila  za 
moje  spasenje.  Kad  ću  poljubiti  ruku  koja  me  je  toliko  puta  oslobodila  od  Pakla,  i  tolike  mi  milosti 
udijelila  kad  sam  zbog  mojih  grijeha  zaslužio  da  budem  prezren  i  odbačen  od  svih. 

Gospe  bio  sam  Ti  toliko  nezahvalan  za  vrijeme  života,  ali  ako  dođem  u  Raj  neću  više  biti  takav, 
ljubit  ću  te  što  mi  više  bude  moguće  u  svakom  trenutku  zauvijek,  i  nadoknadit  ću  moju 
nezahvalnost  blagoslivljajući  i  zahvaljujući  ti  vječno.  Beskrajno  zahvaljujem  Bogu  koji  mi  daje  to 
povjerenje  u  Krv  Kristovu  i  tvoj  zagovor,  da  ćeš  me  spasiti,  osloboditi  od  grijeha,  isprositi  mi  milost 
svijetlo  i  snagu  da  izvršim  volju  Božju  i  konačno  da  me  dovedeš  u  rajske  dvore.  Tvoje  sluge  su  se 

tome  nadale,  i  nitko  nije  ostao  razočaran.  O  ne,  ni  ja  neću  biti  prevaren.  O  Marijo,  nemam  dvojbe, 
Ti  ćeš  mi  isprositi  milost  spasenja.  Moli  svoga  Sina  Isusa,  kao  što  ga  i  ja  molim  po  zaslugama 
njegove  muke,  da  sačuva  u  meni,  i  uvijek  povećava  vjeru  da  ću  biti  spašen.  Amen. 

7.  SEDAM  MARIJINIH  RADOSTI 

(Iz  molitvenika  Srce  Marijino  od  p.  Hattlera) 

1.  O,  Marijo,  koja  si  se  obradovala  u  svom  Srcu.  kad  si  od  arkanđela  Gabrijela  čula,  da  te  Bog 
osobito  ljubi,  i  da  te  odabrao  za  Majku  svome  jedinorođenome  Sinu!  Po  ovoj  radosti  te  molim, 
isprosi  mi  milost,  da  Božja  ljubav  bude  i  moja  najveća  radost;  da  nju  više  cijenim  nego  li  sve  drugo, 
te  u  svemu  što  mislim,  govorim  ili  činim,  nastojim  je  zaslužiti  i  svjedočiti.  Zdravo  Marijo... 

2.  O,  Marijo  kako  si  se  obradovala  u  Gospodinu,  kad  si  nepovrijeđena  djevičanstva,  rodila 
Stvoritelja  kojega  je  željno  očekivao  svijet!  Isprosi  mi  milost,  da  uvijek  brižno  čuvam  čistoću  srca, 
da  u  njemu  ne  trpim  nikakve  neuredne  naslade,  te  se  ne  dam  nikada  strastima  voditi  u  mom 
djelovanju,  pa  da  tako  pripadnem  onima,  o  kojima  Isus,  tvoj  božanski  Sin  reče:  Blago  čistima 
srcem  jer  će  Boga  gledati.  Zdravo  Marijo... 

3.  O,  Marijo,  kako  si  bila  radosna,  kad  su  mudraci  s  istoka  došli,  da  se  tvom  Sinu  kao  pravom 
Bogu  poklone  te  ga  zlatom,  tamjanom  i  smirnom  obdare!  Isprosi  mi  milost,  da  u  svako  doba 
spoznam  Gospodina  Boga  kao  najvećeg  gospodara,  te  se  od  srca  radujem  što  sam  o  njemu  ovisan,  i 
da  mu  uvijek  prikazujem  živu  vjeru,  čvrsto  ufanje  i  srce  puno  djetinje  ljubavi.  Zdravo  Marijo... 

4.  O,  Marijo,  kolika  li  je  slast  obuzela  tvoj  duh,  kad  si  svoga  premiloga  Sina,  koga  si  gledala  kako 
u  velikim  mukama  umire  na  križu,  vidjela  treći  dan  slavno  uskrsnula!  Isprosi  mi  milost,  da  iz  groba 
grijeha  uskrsnem  na  nov  život,  i  kao  što  smrt  nema  više  nad  njim  vlasti,  tako  da  ni  grijeh  nikada 
više  ne  zavlada  u  mom  smrtnom  tijelu,  da  uistinu  uzmognem  sa  sv.  Pavlom  reći:  "Živim  ali  ne  više 
ja,  nego  Krist  živi  u  meni".  Zdravo  Marijo... 

5.  O,  Marijo,  tko  će  izreći  tvoju  radost,  kad  si  vidjela  da  tvoj  jedinorođeni  Sin  u  sjajnom  oblaku 
na  Nebo  uzlazi!  Po  toj  radosti  molim  te,  probudi  svojim  zagovorom  u  meni  čvrstu  i  živu  želju  za 
Nebom,  koja  će  učiniti,  da  tu  radosti  kušam  u  bolima  i  budem  strpljiv,  a  u  dobru  neumoran,  da  se 
tako  služim  vremenitim  dobrima  da  ne  izgubim  vječna.  Zdravo  Marijo... 

6.  O,  Marijo  kolikom  li  te  slašću  i  ushićenjem  napunio  Duh  Sveti  kad  je  na  Dan  Pedesetnice  sve 
bogatstvo  svojih  milosti  izlio  u  tvoje  prečisto  Srce!  Isprosi  mi  milost,  da  čisteći  svoje  srce  i 
odbacujući  taštinu  svijeta,  stalno  se  usrdnom  molitvom  pripravljam  dostojno  primati  sv.  sakramente 
te  budem  pripravan  za  njegov  dolazak  te  postanem  i  ostanem  hram  Duha  Svetoga.  Zdravo  Marijo... 

7.  O,  Marijo,  ne  može  se  pojmiti  blaženstvo,  koje  te  je  obuzelo,  kad  si  bila  slavno  u  Nebo 
uznesena,  kako  bi  primila  nagradu  za  svoje  kreposti.  O,  Majko  isprosi  mi  da  mogu  onako  sveto 
živjeti,  i  u  svemu  kao  Ti,  vršiti  volju  nebeskoga  Oca,  pa  da  i  ja  jednom  dođem  u  Nebo,  te  se  moje 
srce  s  tvojim  zauvijek  u  Bogu  uzraduje.  Zdravo  Marijo... 

Krunica  u  čast  sedam  Marijinih  radosti  -  franjevačka  krunica  - 

(Izmoli  se  Vjerovanje,  Oče  naš,  3  x  Zdravo  Marijo,  Slava  Ocu...  a  zatim  se  moli  na  običnu  Gospinu 
krunicu  7  desetica;  1  Oče  naš,  10  x  Zdravo  Marijo  s  umetkom  koji  slijedi  i  1  Slava  Ocu). 

1.  Koga  si  Neoskrvnjena  Djevice,  s  radošću  po  Duhu  Svetom  začela. 

2.  Koga  si  Neoskvrnjena  Djevice,  s  radošću  Elizabeti  u  pohode  nosila. 

3.  Koga  si  Neoskvrnjena  Djevice,  s  radošću  rodila. 

4.  Koga  si  Neoskvrnjena  Djevice,  s  radošću  Svetim  trima  kraljevima  na  poklon  pokazala. 

5.  Koga  si  Neoskvrnjena  Djevice,  s  radošću  u  hramu  našla. 

6.  Koga  si  Neoskvrnjena  Djevice,  s  radošću  prva  nakon  Uskrsnuća  pozdravila. 

7.  Koji  je  Tebe,  Neoskvrnjena  Djevice,  s  radošću  u  Nebo  primio  i  za  Kraljicu  Neba  i  zemlje 
okrunio. 

Na  koncu  2  puta:  Zdravo  Marijo,  milosti  puna,  Gospodin  s  Tobom,  blagoslovljena  Ti  među  ženama 
i  blagoslovljen  plod  utrobe  tvoje,  Isus!  O  tri  puta  divno  Srce  Marijino,  Srce  se  Božje  odrazuje  u 
sjaju  tvog  djevičanstva,  moli  za  nas  grešnike  sada  i  na  čas  smrti  naše!  Amen!  1  Oče  naš  i  Zdravo 
Marijo  po  nakani  sv.  Oca. 

8.  SEDAM  MARIJINIH  ŽALOSTI 

Iz  molitvenika  Srce  Marijino  od  p.  Hattiera) 

Bože,  u  pomoć  mi  priteci!  Gospodine,  pohiti  mi  u  pomoć!  Slava  Ocu  i  Sinu  i  Duhu  Svetome. 
Kako  bijaše  na  početku,  tako  i  sada  i  svagda  u  vijeke  vjekova.  Amen. 

1.  Majko  Marijo,  suosjećam  s  tobom  zbog  žalosti,  koju  je  tvoje  nježno  Srce  osjetilo  kad  je  čulo 
proročanstvo  svetoga  starca  Šimuna.  O,  ljubezna  Majko,  po  tvom  ožalošćenom  Srcu  isprosi  mi  od 
Boga  krepost  poniznosti  i  dar  svetoga  straha  Božjega.  Zdravo  Marijo  ... 

2.  Žalosna  Majko  Božja,  suosjećam  s  tobom  zbog  onoga  straha,  koji  je  tvoje  nježno  Srce  osjetilo 
kod  bijega  u  Egipat  i  za  vrijeme  tvoga  boravka  u  tuđoj  zemlji.  O,  ljubezna  Majko,  po  ovoj  bojazni 
tvoga  Srca  isprosi  mi  krepost  darežljivosti,  osobito  prema  siromasima,  i  dar  pobožnosti.  Zdravo 
Marijo... 

3.  Žalosna  Majko  Božja,  suosjećam  s  tobom  zbog  straha,  koji  je  obuzeo  tvoje  brižno  Srce,  kad  se 
tvoj  mili  Isus  izgubio.  O,  ljubezna  Majko,  po  tvom  zabrinutom  Srcu  isprosi  mi  krepost  čistoće  i  dar 
znanja.  Zdravo  Marijo... 

4.  Žalosna  Majko  Marijo,  suosjećam  s  tobom  zbog  groze,  koja  je  obuzela  tvoje  majčinsko  Srce  kad 
si  susrela  Isusa  kako  nosi  teški  križ.  O,  ljubezna  Marijo,  po  tvom  ljupkom  Srcu  punom  boli  isprosi 
mi  krepost  strpljivosti  i  dar  jakosti.  Zdravo  Marijo... 

5.  Žalosna  Majko  Marijo,  suosjećam  s  tobom  zbog  muka,  koje  je  tvoje  jako  Srce  podnijelo,  kad  si 
gledala  Isusa  na  križu  u  smrtnoj  borbi.  O,  ljubezna  Majko,  po  tvom  bolnom  Srcu  isprosi  mi 
krepost  umjerenosti  i  dar  savjeta.  Zdravo  Marijo... 

6.  Žalosna  Majko  Marijo,  suosjećam  s  tobom  zbog  rane,  koja  je  tvomu  ožalošćenom  Srcu  zadana 
kad  je  koplje  otvorilo  bok  Isusov  i  probolo  njegovo  premilo  Srce,  i  kad  si  njegovo  mrtvo  tijelo  u 
svoje  prečisto  krilo  primila  O,  ljubezna  Majko,  po  tvom  rastrganom  Srcu  isprosi  mi  krepost  bratske 
ljubavi  i  dar  razuma.  Zdravo  Marijo... 

7.  Žalosna  Majko  Marijo,  suosjećam  s  tobom  zbog  tajne  boli  koju  je  tvoje  premilo  Srce  trpjelo  kad 
je  Isus  bio  u  grob  položen.  O,  ljubezna  Majko,  po  tvom  silno  rastuženom  Srcu  isprosi  mi  krepost 
revnosti  i  dar  mudrosti.  Zdravo  Marijo... 

Moli  za  nas,  žalosna  Djevice!  Da  postanemo  dostojni  obećanja  Kristovih.  Pomolimo  se:  Molimo 
Te,  Gospodine  Isuse  Kriste,  udijeli  nam  milostivo,  da  se  preblažena  Djevica  Marija,  Majka  tvoja, 
čiju  je  presvetu  dušu  u  času  tvoje  muke  mač  boli  probo,  sada  i  u  času  smrti  naše,  kod  tvoga 
božanskoga  milosrđa  za  nas  zauzme.  Po  tebi,  Isuse  Kriste,  Spasitelju  svijeta,  koji  s  Ocem  i  Duhom 
svetim  živiš  i  kraljuješ,  Bog  od  vijeka  do  vijeka.  Amen. 

Krunica  na  čast  sedam  Marijinih  žalosti 

(Ova  je  krunica  bila  objavljena  svetom  Gabrijeiu  Possenti,  koji  je  duboko  častio  Marijine  boli. 
Moli  se  svaki  puta  1  Slava  Ocu,  1  Oče  naš  i  7  Zdravo  Marijo  s  ovim  dodacima) 

1.  Čije  su  Ti  muke  na  Tvoju  veliku  bol  bile  po  Simeonu  prorečene. 

2.  S  kojim  si  u  velikoj  boli  morala  bježati  u  Egipat. 

3.  Koga  si  u  velikoj  boli  tri  dana  tražila. 

4.  Koji  je  Tebe,  na  Tvoju  veliku  bol,  noseći  teški  križ  susreo. 

5.  Pod  čijim  si  križem  satrvena  od  boli  stajala. 

6.  Čije  je  presveto  Tijelo,  na  Tvoju  veliku  bol,  bilo  položeno  na  Tvoje  majčinsko  krilo. 

7.  Koga  si  u  najvećoj  boli,  do  groba  pratila. 

9.  POBOŽNOST  GOSPI  OD  POJASA 

(Prevedeno  iz  «ManuaIe  di  FiIotea»  koji  je  napisao  svećenik  Giuseppe  Riva  penitenzijar  iz 

Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi.) 

Majka  sv.  Augustina  sv.  Monika  kada  joj  je  umro  muž  Patricij,  odlučila  je  nasljedovati  Mariju  i 
u  odijevanju  ju  je  molila  da  joj  objavi  kako  se  ona  nosila  nakon  stoje  postala  udovica,  poslije  smrti 
sv.  Josipa  i  nakon  što  je  Isus  uzišao  na  Nebo.  Gospa  se  udostojala  ukazati  sv.  Monici  obučena  u 
odijelo  koje  je  nosila  kao  udovica.  Marija  je  bila  obučena  u  dugu  sivu  haljinu  koja  je  išla  od  vrata 
do  nogu,  izgledala  je  kao  haljina  žalosti  ili  pokornička  haljina.  Oko  struka  je  nosila  grubi  kožni 
pojas  koji  se  nakon  kopče  po  lijevoj  strani  pružao  skoro  do  zemlje. 

Tada  Gospa  sama  otkopča  pojas  koji  je  nosila  i  dade  ga  sv.  Monici  preporučujući  joj  da  ga  stalno 
nosi  te  da  potiče  druge  vjernike  da  nose  pojas  kao  znak  njene  posebne  zaštite.  Među  prvima  koji  je 
prihvatio  tu  praksu  bio  je  njen  Sin  sv.  Augustin.  On  je  napisao  i  jedno  od  prvih  redovničkih  pravila 
u  Katoličkoj  Crkvi  u  kojima  spominje  i  pojas  kao  znak  posebne  Marijine  zaštite.  Ta  pravila  su  imala 
veliki  utjecaj  na  sva  druga  napisana  u  Crkvi  nakon  toga  te  je  nošenje  pojasa  s  određenim 
preinakama  kao  znaka  pobožnosti  Mariji  i  posebne  Gospine  zaštite  postalo  gotovo  opća  redovnička 
praksa. 

Budući  da  su  pape  obdarile  oprostima  sve  vjernike  koji  su  nosili  pojas  kao  znak  posebne 
Marijine  zaštite  i  učinili  ih  dionicima  duhovnih  dobara  augustinskog  reda,  kao  i  svih  drugih  redova 
koji  imaju  istu  praksu  nošenja  pojasa  ta  se  pobožnost  brzo  širila  u  cijeloj  Crkvi  te  se  uvriježilo 
mišljenje  da  to  udruga  s  najviše  zajedništva  u  duhovnim  dobrima  zbog  mnoštva  redova  koje 
obuhvaća.  Tako  je  pojas  postao  znakom  Gospine  zaštite,  prezira  duha  svijeta,  kršćanskog  mrtvljenja 
i  spremnosti  da  se  sveto  hodi  putem  savršenstva.  U  tradiciji  Crkve  postojao  je  blagdan  Gospe  od 
pojasa  koji  se  slavio  prve  nedjelje  nakon  28.  8.  dana  smrti  i  spomen  dana  sv.  Augustina. 

Ubrzo  su  se  počela  događati  mnoga  čudesa  po  molitvi  Gospi  i  praksi  nošenja  pojasa  te  su  s 
crkvenim  odobrenjem  papa  nastajale  i  bratovštine  Gospe  od  pojasa.  Članovi  bratovštine  za  oproste 
i  sudjelovanje  u  svih  duhovnim  dobrima  bili  dužni  svakodnevno  nositi  pojas  i  moliti  krunicu  koja  se 
sastojala  od  1  vjerovanja,  13  Očenaša,  Zdravo  Marija  i  Zdravo  Kraljice. 

Molitva  Gospi  od  pojasa 

Majko  Božja  Marijo  koja  si  se  udostojala  ukazati  sv.  Monici  i  dala  joj  pojas  kao  znak  tvoje 
posebne  zaštite  isprosi  nam  milost  prave  pobožnosti  prema  tebi  i  prezir  prema  duhu  ovoga  svijeta 
kako  bismo  u  zajedništvu  sa  svima  onima  koji  te  časte  pod  ovim  znakom  istinski  živjeli  u  duhu 
evanđelju  te  se  jednom  s  tobom  i  tvojim  Sinom  svi  se  zajedno  radovali  u  vječnoj  slavi.  3  x  Zdravo 
Marijo... 

10.  POBOŽNOST  MAJCI  BOŽIJOJ  OD  SUZA 

Mnoge  pobožne  duše  razmišljajući  o  Marijinim  patnjama,  bolima  i  suzama  su  potaknute  na 
ljubav  prema  Isusu  i  Mariji  te  na  pokajanje  i  davanje  zadovoljštine  za  grijehe  koji  vrijeđaju  Boga. 
Marija  se  ukazala  sa  suzama  1830.  g.  Bernardinci  Laboure,  1846.  g.  pastirima  u  La  Salettu,  ali  je 
pobožnost  Marijinim  suzama  na  poseban  način  vezana  uz  lakrimaciju  njene  slike  u  Siracusi  u  Italiji. 
Biskupi  Sicilije  1.  09.  1953.  g.  izjavljuju  da  ne  postoje  razlozi  za  sumnju  u  događaj  lakrimacije 
Marijine  slike.  Nadbiskup  Siracuse  1956.  blagoslovi  kamen  temeljac  za  izgradnju  svetišta 
posvećenog  čudesnoj  slici.  Ovo  svetište  već  davno  dovršeno  može  primiti  20  000  hodočasnika. 

Mala  krunica  suzama  Marijinim 

Sestra  Amalija  od  Isusovog  bičevanja,  misionarka  redovničke  zajednice  Božanskog  Križa  koju  je 
utemeljio  mons.  Code  D.  Francisco  de  Campos  Barreto,  biskup  iz  Campinasa,  San  Paolo  u  Brazilu 
8.  11.  1929.  g.  molilaje  i  prikazala  svoj  život  za  svoju  rođakinju,  jednu  mladu  majku,  teško  bolesnu 

kojoj  liječnici  nisu  uspijevali  pomoći.  Čuje  glas:  "Ako  želiš  zadobiti  ovu  milost  traži  je  po  suzama 
moje  Majke.  Sve  ono  što  mi  ljudi  mole  po  tim  suzama  osjećam  se  obaveznim  da  im  to  udijelim". 

Kad  je  sestra  pitala  što  moliti  čula  je  glas  Isusov  koji  joj  je  kazao  zazive  od  kojih  je  poslije 
sastavljena  mala  krunica  suza  Marijinih.  Dok  je  sestra  na  koljenima  molila  8.03.  1930.  g.  pred 
oltarom  ukaza  joj  se  Marija  neizrecivo  lijepa  s  haljinom  ljubičaste  boje,  plavim  plaštem  a  bijeli  veo 
joj  je  pokrivao  glavu.  Majka  Božja  ljubazno  se  osmjehujući  pokaza  sestri  bijelu  krunicu  kojoj  su 
zrna  odsjajvaja  kao  snijeg  na  suncu.  Marija  joj  reče: 

"Evo  krunice  mojom  suzama.  Moj  Sinje  predaje  vašoj  redovničkoj  zajednici  kao  dio  baštine.  On 
ti  je  objavio  zazive.  On  želi  da  me  se  na  poseban  način  štuje  s  ovom  molitvom.  On  će  svim  koji  budu 
molili  ovu  krunicu  u  čast  mojih  suza  dati  velike  milosti.  Po  ovoj  krunici  će  se  obratiti  mnogi 
grješnici,  pogotovu  oni  koji  su  se  bavili  spiritizmom.  Vašoj  redovničkoj  zajednici  pripasti  će  čast  da 
ponovo  dovedete  u  krilo  Crkve  i  po  molitvi  obratite  mnoge  pripadnike  ove  nesretne  sekte.  Đavao  će 
biti  pobijeđen  po  ovoj  krunici  njegovo  pakleno  kraljevstvo  razoreno". 

Biskup  Campinasa  prepuštajući  Crkvi  sud  o  nadnaravnosti  ovih  događaja,  daruje  crkveno 
dopuštenje  za  molitvu  Krunice  suzama  Marijinim  i  u  već  spomenutoj  redovničkoj  zajednici 
odobrava  spomendan  Naše  Gospe  od  suza  koji  se  slavi  20.  veljače. 

Uvodna  molitva 

Isuse  naš  raspeti  Bože,  ponizno  dolazimo  podno  tvoga  Križa  i  prikazujemo  ti  suze  One  koje  te  je 
pratila  na  Tvome  Križnom  putu  s  tolikom  žarkom  ljubavlju  i  sažaljenjem.  Usliši,  dobri  učitelju  naše 
molitve  i  prošnje  zbog  ljubavi  i  suza  tvoje  svete  Majke.  Udijeli  nam  milost  da  razumijemo  bolnu 
poruku  koju  nam  poručuju  suze  ove  dobre  Majke,  da  bi  u  svemu  vršili  tvoju  svetu  volju  na  zemlji  te 
da  budemo  dostojni  hvaliti  te  i  slavit  vječno  u  Nebu.  Amen. 

Krunica  se  sastoji  od  sedam  dijelova  po  sedam  zaziva.  Sedam  puta  se  ponove  ove  molitve. 

Uvodni  zaziv:  Isuse  sjeti  se  suza  One  koja  te  je  najviše  ljubila  na  zemlji,  i  koja  Te  sada  najžarče 
ljubi  na  Nebu. 

Zaziv  koji  se  ponavlja  sedam  puta:  Isuse  usliši  naše  prošnje  i  molitve  zbog  suza  tvoje  svete 
Majke. 

Zaziv  koji  se  ponovi  3  puta  na  kraju:  Isuse  sjeti  se  suza  One  koja  te  je  najviše  ljubila  na  zemlji. 

Završna  molitva:  Marijo,  Majko  lijepe  ljubavi,  Majko  boli  i  milosrđa,  molimo  te  sjedini  svoje 
molitve  s  našima,  da  tvoj  Božanski  Sin,  kome  se  obraćamo  s  povjerenjem,  po  zaslugama  tvojih 
suza,  usliši  naše  prošnje  i  udjeli  nam  milost  koju  molimo  i  krunu  slave  u  vječnosti.  Amen. 

11.  KRUNICA  NA  ČAST  MARIJINIH  POVLASTICA 

MALA  GOSPINA  KRUNICA  NA  ČAST  DVANEST  POVLASTICA  BLAŽENE 
DJEVICE  MARIJE  SV.  LJUDEVITA  MONTFORTSKOG 

U  ime  Oca  i  Sina  i  Duha  Svetoga.  Amen. 

Hvalimo  te  Djevice  Marijo  sjećajući  se  čudesnih  djela  koje  je  Gospodin  u  tebi  učinio. 

Primi  ove  moje  molitve  Presveta  Djevice,  daj  mi  snage  protiv  tvojih  neprijatelja. 

1.  Kruna  svetosti 

Oče  naš... 

1.  Blažena  Ti,  Marijo  koja  si  u  svome  krilu  nosila  Gospodina  i  Stvoritelja  svijeta!  Ostajući  Djevica 
svijetu  si  dala  Stvoritelja.  Raduj  se  Djevice  Marijo,  raduj  se  u  vijeke.  Zdravo  Marijo... 

2.  Blažena  Ti,  Djevice  Sveta  i  Bezgrješna,  ne  znam  kako  dostojno  slaviti  tvoju  veličinu,  jer  u  krilu 
si  nosila  Onoga  koga  nebesa  ne  mogu  obuhvatiti.  Raduj  se  Djevice  Marijo,  raduj  se  u  vijeke. 
Zdravo  Marijo . . . 

3.  Blažena  Ti,  o  Marijo,  sva  si  lijepa,  nijedna  mrlja  grijeha  ne  zatamni  tvoj  sjaj.  Raduj  se  Djevice 
Marijo,  raduj  se  u  vijeke.  Zdravo  Marijo... 

4.  Blažena  Ti  ,  o  Marijo  tvoje  kreposti  su  brojnije  od  zvijezda  nebeskih.  Raduj  se  Djevice  Marijo, 
raduje  se  u  vijeke.  Zdravo  Marijo... 

Slava  Ocu... 

2.  Kruna  moći 
Oče  naš... 

1.  Blažena  si  Ti,  Marijo,  Kraljice  svijeta.  Prati  nas  na  putu  prema  vječnoj  radosti.  Raduj  se  Djevice 
Marijo,  raduj  se  u  vijeke.  Zdravo  Marijo... 

2.  Blažena  si  Ti,  Blagajnice  Gospodnjih  milosti.  Učini  nas  dionicima  tvojih  darova.  Raduj  se 
Djevice  Marijo,  raduj  se  u  vijeke.  Zdravo  Marijo... 

3.  Blažena  si  Ti,  Marijo,  naša  Posrednice.  Pomozi  nam  da  dublje  susretnemo  Boga.  Raduj  se 
Djevice  Marijo,  raduj  se  u  vijeke.  Zdravo  Marijo... 

4.  Blažena  Ti,  Marijo,  Pobjednice  nad  đavlima  i  herezama.  Ti  budi  naša  Predvodnica.  Raduj  se 
Djevice  Marijo,  raduj  se  u  vijeke.  Zdravo  Marijo... 

Slava  Ocu... 

3.  Kruna  dobrote 
Oče  naš... 

1.  Blažena  Ti,  Marijo,  utočište  grješnika.  Zagovaraj  nas  kod  Gospodina.  Raduj  se  Djevice  Marijo, 
raduj  se  u  vijeke.  Zdravo  Marijo... 

2.  Blažena  Ti,  Majko  sirotih.  Nauči  nas  živjeti  kao  djeca  Božja.  Raduj  se  Djevice  Marijo,  raduj  se  u 
vijeke.  Zdravo  Marijo ... 

3.  Blažena  Ti,  Marijo,  Izvore  radosti.  Vodi  nas  vječnoj  sreći.  Raduj  se  Djevice  Marijo,  raduj  se  u 
vijeke.  Zdravo  Marijo... 

4.  Blažena  Ti,  Pomoćnice  naša  u  životu  i  u  smrti.  Uzmi  nas  sa  sobom  u  Kraljevstvo  Božje.  Raduj  se 
Djevice  Marijo,  raduj  se  u  vijeke.  Zdravo  Marijo... 

Slava  Ocu... 

Pomolimo  se:  Pozdravljam  Te,  Marijo,  Kćeri  Boga  Oca,  Majko  Isusa  Krista,  Zaručnice  Duha 
Svetoga,  uzvišeni  Hrame  Presvetoga  Trojstva.  Prepoznajemo  te  kao  našu  Sestru,  milinu 
čovječanstva,  Majku  punu  ljubavi,  nositeljicu  Krista,  našeg  života,  znak  nade  i  utjehe,  savršena 
sliko  Crkve.  Učini  nas  samo  jednim  srcem  ijednom  dušom  s  Tobom,  da  naviještamo  koliko  je  velik 
Gospodin  i  prepoznajemo  s  radošću  Njegovu  prisutnost  u  svijetu.  Tebi,  odabranoj  od  Boga,  za 
jedinstveno  poslanje  u  povijesti  spasenja,  posvećujemo  same  sebe,  naše  djelovanje  i  naš  život. 
Utisni  svoj  pečat  u  naše  duše,  da  ostanemo  uvijek  vjerni  Bogu.  Izlij  na  nas  Svoju  ljubav  Majke, 
prati  nas  na  putu  života.  Utaži  našu  glad  kruhom  Riječi  i  Euharistije,  daj  da  doživimo  Tvoju 
majčinsku  skrb  prema  nama.  Ne  dopusti  da  beskorisne  i  prolazne  brige  priječe  naše  traženje  Boga. 
Po  djelu  Duha  Svetoga  i  Tvojoj  vjernoj  suradnji  neka  živi  i  raste  u  nama  Krist  Tvoj  Sin  da 
ostvarimo  spasonosni  Očev  plan.  Amen. 

12.  O  KARMELSKOM  ŠKAPULARU 


«Škapular  je  vanjski  znak  posebna  odnosa,  djetinjega  i  povjerljiva,  koji  se  uspostavlja  između 
Blažene  Djevice,  Majke  i  Kraljice  Karmela,  i  pobožnika  koji  joj  se  povjeravaju  u  posvemašnjemu 
predanju  i  puni  povjerenja  pribjegavaju  njezinu  majčinskom  zagovoru;  podsjeća  na  prvenstvo 
duhovnoga  života  i  potrebe  molitve».  (Direktorij  o  liturgiji  i  pučkoj  pobožnosti  br.  205.) 

Smisao  i  značenje  škapulara 

(iz  knjige  S.  Dornrea,  Škapular,  koju  je  s  odobrenjem  zagrebačke  nadbiskupije  izdao  Karmel 
Brezovica). 

«Premalo  je  samo  obući  i  nositi  škapular.  Važnije  i  vrednije  je  da  se  nositelj  i  član  bratovštine 
uputi  u  bit  i  značenje  ovog  načina  bogoštovlja  i  da  svoj  život  znade  upriličiti  pred  takvim 
zahtjevima.  Želimo  zato  pomoći  postignuću  tih  ciljeva. 

Bit  i  sadržaj  karme lskog  škapulara  je  posveta  Mariji.  To  je  određen  način  potpune  predanosti 
Majci  Božjoj.  Posvetiti  se  Mariji  znači  povjeriti  se  majčinstvu,  skrbi  i  okrilju  njezinom  da  nas  ona 
vodi  Kristu  prema  načelu  i  iskustvu  Crkve:  "Po  Mariji  k  Isusu".  Kao  znak  takve  posvemašnje 
posvete  Gospi  nosimo  škapular. 

Budući  da  škapular  označuje  posvetu  Mariji,  može  ga  nositi  svaki  katolik,  bez  obzira  je  li  već  član 
neke  redovničke  zajednice  ili  družbe.  Ima  pače  zajednica  (kongregacija)  kojima  je  škapularska 
medaljica  oznaka  pripadništva  toj  zajednici. 

Posveta  ne  znači  ovdje  obvezu  na  propisanu  molitvu  koja  se  moli  u  stanovitoj  prigodi,  nego 
temeljno  stanovište  i  životna  forma  (oblik)  prema  kojima  se  oblikuje  naš  život.  Nošenje  škapulara 
mora  se  odraziti  u  osobnom  životu  nositelja,  naime  u  nasljedovanju  Krista  po  uzoru  i  primjeru 
Marijinu. 

Tako  shvaćena  riječ  posvete  znači  preuzimanje  obveze  i  odgovornosti.  Posveta  Mariji 
predstavlja  suoblikovanje  Kristu  kako  je  to  činila  Marija:  u  odlučnoj  vjeri  i  ljubavi  koja  služi 
drugima.  Tko  se  posvećuje  Mariji,  svjedoči  da  ozbiljno  shvaća  svoj  kršćanski  život. 

Obećanja 

Posveta  Mariji  nije  jednostrani  ljudski  čin,  odluka  i  nastojanje,  nego  uključuje  prihvat  Gospin  i 
obećanja.  Marija  obećaje  sa  svoje  strane  onome  tko  joj  se  posvećuje,  posebnu  ljubav,  majčinsku 
pomoć  i  zaštitu. 

Uz  nošenje  škapulara  vezana  su  dva  posebna  obećanja:  Prvo  je  zajamčeno  Šimunu  Stocku  za 
prvog  viđenja:  "Tko  u  tom  haljetku  umre,  neće  trpjeti  vječnoga  ognja,  to  je  znak  spasenja, 
obrana  u  pogibeljima,  zalog  mira  i  vječnoga  saveza  sa  mnom 

Drugo  je  pak  "subotnja  povlastica",  pape  Ivana  XXII:  "Tko  umre  odjenut  svetim  škapularom  i 
sačuva  stalesku  čistoću,  bit  će  jedne  od  prvih  subota  nakon  smrti  oslobođen  čistilišnog  ognja 

(Slijedi  tekst  iz  knjige  franjevca  o.  Aleksija  Benigara,  Pouka  o  karmelskom  škapularu  objavljene  s 
Imprimaturom.  Datum  Zagrebiae,  die  10.  Julii  1917.  Vicarius  Generalis:  Dr.  Dominicus  Premus,  m. 
pr.  cons.  Epus.) 

1.  Postanak  karmelskog  škapulara  i  bratovštine 

Bratovština  kao  i  štovanje  Majke  Božje  Karmelske,  po  brdu  Karmelu,  potječe  iz  viđenja  kojega 
je  imao  sv.  Šimun  Stock,  vrhovni  poglavar  karmelićana  16.  srpnja  1251.  u  Kambridgu.  Karmelski 
red  je  osnovan  u  12.  stoljeću.  Među  prvima  je  bio  križar  Berthold  iz  Kalabrije.  Kao  križar  povukao 
se  sa  još  nekoliko  svojih  drugova  na  brdo  Karmel,  znamenito  po  proroku  Iliji,  da  tamo  u  samoći 
služi  Bogu  pod  okriljem  nebeske  Kraljice,  koja  se  na  tom  brdu  na  osobiti  način  štovala.  Godine 
1208.  dade  im  jeruzalemski  patrijarha  pravilo,  koje  je  papa  Honorije  III.  potvrdio  1226.  godine. 

Kad  su  onamo  provalili  muhamedovci,  pobjegoše  bogoljubni  monasi  u  Evropu,  gdje  se  brzo 
raširiše.  U  taj  red  stupi  i  Simon  Stock.  On  se  rodio  god.  1164.  u  Engleskoj,  u  gradu  Hertfordu  od 
odlične  i  plemenite  porodice.  Već  je  od  rane  mladosti  pokazivao  znakove  izvanredne  pobožnosti  i 


585 


želju  za  samotnim  životom.  Da  izbjegne  pogibeljima  ovoga  svijeta  i  zamkama  svoga  starijega  brata, 
pođe  već  kao  mladić  u  neku  veliku  šumu  svoje  domovine,  gdje  je  provodio  pustinjački  život.  Tu  je 
tako  živio  punih  20  godina.  Prema  uputi  Gospe,  koja  mu  se  ukazala,  stupi  on  u  red  karmelićana, 
gdje  je  s  vremenom  postao  vrhovni  poglavar  reda. 

Kao  poglavar  reda  bijaše  u  velikoj  stisci,  budući  daje  karmelski  red  bio  u  Evropi  nov,  te  je  bio 
izložen  kojekakvim  napadajima  neprijatelja;  dapače  se  radilo  i  o  ukinuću  toga  reda.  Kao  sveca 
boljelo  ga  što  je  morao  gledati  kako  mnoge  duše  idu  u  propast.  Zato  je  u  toj  stisci  dugo  molio 
Marijinu  pomoć  dok  mu  se  bi.  Djevica  Marija  16.  srpnja  god.  125 1 .  nije  ukazala  noseći  mu  škapular 
reda,  te  mu  reče: 

„Primi,  moj  ljubazni  sine,  ovaj  sv.  škapular  svoga  reda  kao  znak  moje  bratovštine,  za  te  i  za  sve 
karmelićane.  Tko  u  ovom  odijelu  umre,  taj  ne  će  trpjeti  u  ognju  vječnom.  Gle,  ovo  je  znak 
spasenja,  obrana  u  pogibeljima,  zalog  mira  i  vječnoga  saveza  sa  mnom 

Ovo  su  ukazanje  strogo  ispitivali  i  pronašli  istinitim  sv.  oci  pape.  Stoga  ustanoviše  i  svetkovinu 
sv.  škapulara.  Sv.  Simon  navijesti  odmah  cijelomu  redu  ovu  izvanrednu  milost,  te  ustanovi 
bratovštinu  od  brda  Karmela  ne  samo  za  svoju  redovničku  braću,  već  i  za  sve  vjernike. 

Karmelski  škapular  je  dakle  odijelo  milosti.  Kao  takvo  zahvaljuje  svoj  postanak  samoj  Majci 
Božjoj.  Ona  pokloni  to  odijelo  sv.  Simonu  Stocku  kao  izvanjski  znak  njegove  bratovštine.  Radi  toga 
se  i  naziva  ova  bratovština  bratovštinom  Majke  Božje  ili  naše  drage  Gospe  od  brda  Karmela. 

Svrha  ove  bratovštine  jest  štovanje  bi.  Djevice  Marije,  a  prečista  Gospa  obećaj e  svima  onima, 
koji  će  je  pod  tim  naslovom  štovati,  noseći  znak  ove  bratovštine,  da  ne  će  vidjeti  vječnoga  ognja 
ako  s  ovim  znakom  umru. 

Ovaj  se  škapular  ubrzo  raširi  po  svem  svijetu.  U  tu  bratovštinu  stupiše  mnoge  odlične  osobe,  pače 
ima  i  svetaca,  koji  su  s  velikim  pouzdanjem  nosili  ovu  odjeću  Majke  Božje.  Tako  su  nosili  ovaj 
škapular  sv.  Karlo  Boromejski,  Lovro  Justinijan,  sv.  Pavao  od  križa,  Ljudevit  IX.,  kralj  francuski. 
Potonji  se  za  vrijeme  jedne  oluje  na  moru  utekao  Majci  Božjoj  Karmelskoj.  Spasivši  se  iz  životne 
pogibelji  pođe  na  brdo  Karmel,  gdje  primi  velikom  pobožnošću  njezin  škapular.  Kao  znak  svoje 
zahvalnosti  spram  Karmelske  Gospe  povede  on  šest  karmelićana  sa  sobom  u  Francusku  i  osnuje  u 
Parizu  za  njih  samostan. 

I  među  rimskim  papama  ima  onih  koji  se  nisu  ustručavali  i  u  svojem  najvećem  dostojanstvu 
zadržati  posvećeno  odijelo  Marijino.  Tako  je  nosio  škapular  papa  Lav  XI.  Za  njega  se  pripovijeda, 
kad  je  bio  izabran  za  papu,  te  prigodice,  kad  su  skidali  s  njega  kardinalsko  odijelo,  da  ga  obuku  u 
papinsko,  uze  jedan  od  prisutnih  prelata  s  njega  i  sv.  škapular,  koji  je  nosio  od  svoje  rane  mladosti. 
Tad  mu  reče  papa:  „Ostavite  mi  Mariju,  da  me  Marija  ne  ostavi". 

Taj  su  škapular  nadalje  nosili  i  mnogi  drugi  pape,  tako  Pavao  V.,  Urban  VIII.,  Grgur  XV., 
Aleksandar  VII.,  Benedikt  XIV.  itd.  I  među  ostalim  crkvenim  dostojanstvenicima,  kao  kardinalima, 
nadbiskupima,  biskupima  bilo  ih  je  u  svako  vrijeme  mnogo,  koji  su  pristupili  ovoj  bratovštini. 

2.  O  Škapularu  uopće 

Kako  je  nastao  škapular  i  od  čega  se  sastoji 

Neki  redovnici,  kao  benediktinci,  karmelićani,  dominikanci,  nose  iznad  habita  još  kao  posebnu 
oznaku  svoga  reda,  odijelo  iz  običnoga  sukna,  te  je  dugačko  kao  habit.  Ovu  haljinu  zovu  scapulare 
ili  škapular,  što  bi  hrvatski  značilo  odjeća,  koja  pokriva  pleća  ili  naplećak. 

Kad  su  redovnici  htjeli  da  dozvolom  sv.  Stolice  vjernike  učine  dionicima  duhovnih  blagodati 
svoga  redovničkoga  života,  ujedinjujući  ih  svojim  redovima  u  kongregacijama  ili  bratovštinama, 
dali  su  im  za  dokaz  toga  ujedinjenja  kakav  znak  svoga  reda  kao  na  primjer  konopac,  škapular  ili  što 
slična.  Tako  su  nastali  tako  zvani  manji  škapulari.  Oni  su  imah  zamjenjivati  redovničku  haljinu, 
napose  onaj  komad,  koji  se  zvao  škapular. 

Takav  se  manji  škapular  sastoji  od  dvije  suknene  krpice,  koje  su  među  sobom  spojene  s  dvije 
vrpce.  Boja  tih  krpica  jest  boja  habita  onih  redovnika,  od  kojih  je  potekla  dotična  bratovština  ili 
škapular.  Boja  karmelskoga  škapulara  i  trećega  reda  sv.  Franje  jest  smeđa,  jer  karmelićani  i 
franjevci  nose  habit  smeđe  ili  kestenjaste  boje. 

Jer  ovakvi  škapulari  potječu  od  kojega  crkvenog  reda,  to  je  s  primanjem  škapulara  često  spojen 
pristup  u  treći  red  ili  kakvu  bratovštinu.  Tko  želi  primiti  karme lski  škapular,  mora  ujedno  stupiti  u 
istoimenu  bratovštinu;  isto  vrijedi  i  za  škapular  sedam  žalosti  bi.  Djevice  Marije. 

Takav  se  onda  škapular  ima  nositi  ne  kod  sebe  već  na  sebi,  poput  škapulara  redovnika  i  to  tako, 
da  jedan  dio  pada  na  prsa,  a  drugi  na  pleća.  To  je  uvjet,  da  se  dobiju  oprosti  škapulara,  dotično 
bratovštine,  ako  je  škapular  s  njome  povezan.  Svejedno  je,  da  li  se  škapular  nosi  na  unutrašnjem 
odijelu  ili  ispod  njega. 

3.  Mjesto  škapulara  može  se  nositi  i  medaljica 

Sukneni  se  škapular  dosta  brzo  istroši  ili  zamaže,  budući  da  se  mora  nositi  o  vratu  tako,  da  jedan 
dio  pada  na  prsa,  a  drugi  na  pleća.  Ovi  i  slični  razlozi,  a  napose  zdravstveni  i  olakšanje  nošenja 
škapulara,  potakoše  papu  Pija  X.,  daje  god.  1910.  izdao  odluku,  kojom  dozvoljava,  da  svatko,  tko 
je  već  primio  škapular,  može  mjesto  suknenoga  škapulara  nositi  medaljicu  iz  kovine. 

Stavljanje  dakle  škapulara  valja  obaviti  uvijek  suknenim  škapularom.  Metalni  škapular  ili 
medaljica  nadomješta  posve  sukneni,  to  jest  nošenjem  ove  medaljice  mogu  se  dobiti  svi  oprosti  i 
povlastice  pojedinih  škapulara,  dapače  i  subotnja  povlastica.  Da  bude  stvar  posve  jasna  spomenut 
ću  ovo: 

Na  jednoj  strani  te  medaljice  ima  biti  otisnuta  slika  presvetog  Srca  Isusova,  a  na  drugoj  slika 
Majke  Božje.  Ove  se  slike  moraju  raspoznavati;  ako  se  istroše,  mora  se  nabaviti  druga  medaljica. 

Takvu  medaljicu  valja  nositi  na  sebi.  To  može  biti  na  kojigod  način,  bilo  o  vratu,  u  džepu,  ili  na 
lančiću  od  ure  itd.  U  potonja  dva,  kao  i  u  sličnim  slučajevima  treba  medaljicu  kod  odlaganja  odjeće 
objesiti  o  vrat,  ako  nije  to  odlaganje  samo  za  kratko  vrijeme  kao  kod  pranja  ili  kupanja.  Ako  se 
naime  medaljica  odloži  za  dulje  vrijeme,  taj  se  dan  ne  mogu  postići  oprosti. 

Razlika  među  škapularom  i  medaljicom  jest  ta,  što  je  potrebno,  da  se  nova  medaljica  uvijek 
nanovo  blagoslovi.  Ako  je  dakle  stara  medaljica  istrošena,  pa  treba  nabaviti  novu,  valja  je  svaki  put 
dati  blagosloviti,  ako  želimo  steći  oproste  i  povlastice.  Kod  suknenoga  škapulara  to  nije  nužno.  Dok 
se  škapular  ima  nositi  uvijek  kao  odijelo,  t.  j.  da  jedan  dio  visi  na  prsima,  a  drugi  na  leđima,  može 
se  medaljica  nositi  onako,  kako  je  već  rečeno. 

4.  Milosti  i  korist  karmelske  bratovštine 

Osim  toga,  što  je  karmelski  škapular  blagoslovina  Crkve,  donaša  on  još  i  mnogih  drugih 
blagodati  i  duhovnih  koristi.  Po  njemu  obećano  nam  je  naime  još  i  ovo: 

a.  Blažena  smrt  i  vječno  spasenje.  Svi  se  bojimo  vječnoga  ognja.  No  oni,  koji  pobožno  nose  ovaj 
škapular  u  životu  i  smrti,  ne  trebaju  se  odviše  bojati,  jer  je  sv.  Simon  obećao  blaženu  smrt,  a  on  je  to 
saznao  u  viđenju,  u  koje  možemo  pouzdano  vjerovati,  jer  ga  je  sv.  Crkva  odobrila  kao  pravo  i 
istinito  viđenje.  Ipak  bi  ludo  radio  onaj  koji  bi  grješno  živio  u  nadi  da  će  na  smrti  ipak  imati 
na  sebi  škapular,  pak  će  se  i  spasiti.  To  bi  bila  velika  preuzetnost. 

b.  Subotnja  povlastica.  Druga  velika  povlastica  karmelskoga  škapulara  jest  brzo  oslobođenje  iz 
muka  čistilišnih.  Pod  subotnjom  povlasticom  razumije  se  obećanje  koje  je  dobio  papa  Ivan  XXII  za 
Gospina  ukazanja  3.  3.  1322. g.  a  glasi:  «Tko  umre  odjeven  u  škapular,  a  sačuva  u  svom  životu 
stalešku  čistoću,  biti  će  jedne  od  prvih  subota  nakon  smrti  oslobođen  iz  čistilišta». 

Subotnja  povlastica  odobrena  je  dekretom  sv.  rimske  opće  inkvizicije  po  papi  Pavlu  V.  20. 
siječnja  1613.,  koji  dekret  glasi: 

„Dopušteno  je  očima  karmelićanima  propovijedati,  da  kršćanski  narodi  mogu  vjerovati  u  pomoć, 
što  je  primaju  duše  braće  i  članova  bratovštine  bi.  Djevice  od  brda  Karmela,  što  preminuše  u 
ljubavi,  a  za  života  nosiše  škapular,  stalešku  čistoću  sačuvaše,  male  časove  Majke  Božje  moliše  ili 
ako  ne  umiše  čitati,  crkvene  postove  obdržaše,  a  srijedom  i  subotom,  izuzev  da  Božić  padne  u  koji 
ovaj  dan,  od  mesa  se  uzdržaše,  da  će  im  iza  njihove  smrti  poimence  u  subotu,  koju  je  Crkva 
posvetila  Gospi,  ista  svojim  sveudiljnim  zagovorom,  pobožnom  svojom  prošnjom,  svojim 
zaslugama  i  posebnom  svojom  zaštitom  u  pomoć  priteći." 

Marija  nije  dakle  htjela  svoje  miljenike  očuvati  samo  od  vječnoga  ognja,  već  se  zauzela  i  za  duše, 
koje  trpe  u  čistilištu. 

c.  Dioništvo  na  svim  molitvama,  sv.  misama  i  zadovoljštinama  karmelskoga  reda,  članova 
karmelske  bratovštine  i  cijele  sv.  Crkve.  Ova  je  blagodat  posljedica  vjerske  istine  o  općinstvu 
svetih.  Svi  živi  vjernici  na  zemlji,  duše  preminulih  u  čistilištu  i  blaženi  na  nebu  sačinjavaju  pod 
Isusom  Kristom,  njihovom  nevidljivom  glavom,  jednu  zajednicu,  Crkvu.  Ova  zajednica  svih 
vjernih  Crkve  Kristove  kadra  si  je  među  sobom  pomagati  u  raznim  potrebama.  Svakako  ne  u  tom 
smislu  kao  da  bi  jedan  za  drugoga  mogao  zaslužiti  vječni  spas,  nego  tako  da  jedan  drugomu 
pomaže  svojom  molitvom,  zaslugama  svojih  kreposti. 

Mnogo  je  bilo  u  karmelskom  redu  pobožnih  muževa  i  žena,  mnogo  osoba  svetoga  života,  dapače 
i  takvih,  koje  je  sv.  Crkva  proglasila  svetim.  Ovom  je  redu  pripadala  sv.  Terezija,  sv.  Ivan  od 
križa,  sv.  Andrija  Korsini,  itd.  U  škapularskoj  bratovštini  bijahu  sv.  Franjo  Saleški,  sv.  Alfons 
Liguori,  sv.  Karlo  Boromejski  itd.  Ovi  svi  ugodnici  Božji  mole  bez  sumnje  i  sada,  u  vječnosti,  pred 
prijestoljem  Božjim  napose  za  one,  koji  su  njihova  braća  po  ovoj  bratovštini.  Njihove  zasluge  su 
također  vrlo  velike,  tako  da  mogu  oni  i  od  svoga  velikoga  bogatstva  kao  milostinju  dijeliti  onima 
koji  su  s  njima  sjedinjeni  po  istom  načinu  štovanja  bi.  dj.  Marije.  Kako  li  je  dakle  ugodno  biti 
članom  takve  bratovštine,  po  kojoj  postajemo  posebna  braća  i  štićenici  najvećih  ugodnika  Božjih! 

d.  Članovi  karmelske  bratovštine  postaju  ujedno  dionici  i  velikih  oprosta.  A  što  je  oprost?  Svako 
dijete,  koje  ide  u  pučku  školu,  znade  dobro,  da  se  pod  oprostima  ne  razumijeva  oproštenje  grijeha, 
to  se  dobiva  u  skrušenoj  sv.  ispovijedi,  Ah  s  grijesima  su  spojene  i  kazne  za  grijehe.  Svaki  teški 
grijeh  vuče  za  sobom  i  kaznu,  koja  je  vječna  i  vremenita.  Prva  se  ima  pretrpjeti  u  mjestu  vječnoga 
prokletstva,  u  paklu.  Ta  se  kazna  oprašta  u  sv.  ispovijedi,  dok  drugi  dio,  vremenitu  kaznu,  moramo 
pretrpjeti  na  svijetu  ili  u  čistilištu  ili  nam  oprašta  Crkva  po  tako  zvanim  oprostima. 

Zato  da  se  može  steći  oprost,  valja  biti  uvijek  u  posvetnoj  milosti,  dosljedno,  prije  treba  obaviti 
valjanu  sv.  ispovijed.  Kad  dakle  zadobijamo  oprost,  oprašta  nam  sv.  Crkva  vremenite  kazne  za 
grijehe  na  temelju  onih  propisanih  djela  koja  skrušenim  srcem  obavljamo,  sv.  ispovijed,  pričest,  i 
molitva  na  nakanu  sv.  oca  pape.  Ovakve  oproste  podijelila  je  sv.  Crkva  karmelskoj  bratovštini  u 
obilnoj  mjeri. 

(. Budući  da  je  od  vremena  kad  je  A.  Benigar  pisao  ovaj  prikaz  o  škapularu,  crkvena  praksa  o 
oprostima  obnovljena  nakon  drugog  vatikanskog  koncila  donosimo  prikaz  oprosta  za  članove 
bratovštine  iz  gore  citirane  knjige. 

Članovi  karmelske  bratovštine  mogu  zadobiti  potpuni  oprost  pod  uobičajenim  uvjetima  na  dan 
ulaska  u  Bratovštinu  i  na  slijedeće  blagdane:  Svetkovina  BDM  od  Gore  Karmela  (16.  srpnja), 
blagdan  sv.  Ilije  proroka  (20.  srpnja),  sv.  Šmiuna  Stocka  (16.  svibnja),  sv.  Terezije  od  Djeteta  Isusa 
(T.  listopada)  sv.  Terezije  od  Isusa  (15.  listopada),  Svih  svetih  karme lskog  reda  (14.  studenog, 
u  Hrvatskoj  15.  studenog)  i  sv.  Ivana  od  Križa  (14.  prosinca). 

Svečana  proslava  Bratovštine  je  spomen  BDM  od  Gore  Karmela  (16.  srpnja).  Članovi  je 
slave  prisnim  osjećajima  ljubavi  i  zahvalnosti  Mariji,  obnavljajući  na  taj  dan  obvezu  pobožne  službe 
prema  njoj,  vjernosti  Isusu  Kristu  i  Crkvi,  povjeravajući  majčinskom  srcu  Blažene  Djevice 
cijelu  karmelsku  obitelj. 

Uvjeti  za  stjecanje  potpunog  oprosta  su  slijedeći:  sakramentalna  sv.  ispovijed,  sv.  pričest,  molitva 
na  nakanu  sv.  Oca  i  obnova  ili  polaganje  obećanja  u  bratovštini.  To  se  može  dijelom  učiniti  i  prije 
odnosno  nakon  spomenutih  blagdana.  Ah  poželjno  je  i  potrebno  da  se  primi  sv.  Pričest,  moli  na 
nakanu  sv.  Oca  kao  i  položi  ili  obnovi  obećanje  dato  kod  oblačenja  u  škapular,  na  sam  blagdan. 
Molitva  na  nakanu  sv.  Oca  u  pravilu  je  Oče  naš  i  Zdravo  Marijo;  mogu  se  međutim  uzeti  i  druge 
odgovarajuće  molitve),  (nastavlja  se  tekst  od  Benigara) 

5.  Škapular  B.  D.  Marije  je  čudotvoran 

Da  su  čudesa  moguća,  vjeruje  svaki  koji  vjeruje  u  svemogućnost  Božju.  Čudo  je  učinak  koji  Bog 
čini  svojom  svemogućnošću  mimo  prirodnih  zakona.  Bog  može  tu  i  tamo  odstupiti  od  običnoga 
toka  naravi,  jer  je  on  sam  stvorio  prirodu  i  postavio  joj  zakone.  On  je  dakle  njezin  stvoritelj  i 
gospodar.  Bog  čini  čudo  kad  to  iziskuje  ili  slava  Božja,  ili  spas  duša,  dotično  kad  treba  dokazati 
kakvo  izvanredno  poslanje  Božje.  Tako  čitamo  u  Evanđelju  daje  dragi  Spasitelj  činio  čudesa,  da 
uvjeri  ljude  o  svom  poslanju.  Čudesa  je  činio  Bog  i  po  sv.  apostolima,  da  ljude  uvjeri  o 
istinitosti  njihove  nauke.  Spasitelj  se  služio  tu  i  tamo  i  kakvim  naravnim  sredstvom  da  učini  čudo. 
Slijepcu  je  namaza  oči  pljuvačkom  i  prahom,  te  mu  povrati  vid,  a  sjena  sv.  Petra  bila  je  također 
sredstvo,  kojim  se  Bog  poslužio,  da  učini  čudo,  kao  što  i  rupci  sv.  Pavla. 

Je  li  dakle  čudnovato,  ako  se  gospodin  Bog  poslužio  i  škapularom,  da  pokaže,  kako  mu  je  milo, 
da  na  taj  način  štujemo  njegovu  sv.  Majku.  Navest  ću  nekoliko,  primjera,  koji  se  mnogima  ne  će 
možda  činiti  kao  čudesa,  ali  ipak  daju  naslućivati,  da  Bog  pomaže  na  poseban  način  onima,  koji  taj 
škapular  nose. 

Obrana  u  ratu.  Neki  časnik  naiđe  iza  neke  bitke  na  teško  ranjenog  vojnika,  koji  je  držao  u 
ruci  krunicu  i  škapular.  Vojnik  ga  zamoli  da  mu  pribavi  ispovjednika,  jer  se  bojao  da  će  mu  ljuta 
rana  na  glavi  nabrzo  pospješiti  smrt.  Kugla  mu  naime  prosvirala  čelo  tako,  da  je  izašla  na  drugoj 
strani.  Naravnim  načinom  nije  se  mogao  više  dulje  uzdržati  na  životu.  Tek  kada  nakon  duljeg 
vremena  dođe  ispovjednik,  ranjenik  se  ispovijedi  i  skrušeno  umre.  Tako  govori  taj  časnik,  koji  je 
bio  očevidac  toga  događaja. 

Isti  časnik  pripovijeda  daje  on  bio  prisutan  kad  se  iz  neposredne  blizine  pucalo  na  nekoga  trubača. 
Ovaj  izjavi  da  je  ranjen  na  prsima.  Časnik  ga  sam  pretraži  i  nađe  da  je  kugla  na  čudnovati  način 
zapela  o  škapular  Majke  Božje  koga  je  nosio.  Časnik  je  sam  pogledao  kuglu  te  je  svima  prisutnima 
pokazao.  Tako  Marija  štiti  svoju  vjernu  djecu. 

Pomoć  u  požaru.  U  selu  Concesi,  kod  Trezzo  na  Addi,  u  blizini  Milana,  nastane  na  samu  badnju 
noć  god.  1867.  oko  10  s.  usred  sela  silan  požar.  Cijelo  selo  bijaše  u  silnoj  pogibelji,  budući  da  je 
puhao  jak  vjetar.  Od  straha  pohiti  nekoliko  pobožnih  osoba,  koje  se  inače  nisu  mogle  ničim  braniti, 
u  tamošnju  crkvu  karmelićana  da  zamole  Mariju  za  pomoć.  Prior  samostana  naloži  nekom 
svećeniku  toga  samostana  da  baci  u  vatru  blagoslovljeni  škapular.  Čim  ovaj  izvrši  nalog  svog 
priora,  pokaza  se  nenadano  pomoć  Majke  Božje.  Vatrogasci,  koji  su  kasnije  nadošli,  nađoše  požar 
već  ugašen.  Drugo  jutro  nađoše  stanovnici  škapular  u  pepelu  posve  čitav  i  kao  netaknut.  Taj 
škapular  se  sada  čuva  u  samostanu  bosonogih  karmelićana  u  Concesi. 

Pomoć  u  vodi.  Bio  je  5.  veljače  god  1903.,  kad  se  gospodin  Sak  Malcon  Kurulzgi  sa  svojom 
mladom  gospođom  Marijom,  pa  starom  svojom  majkom  i  sestrom  Safom  ukrcao  u  lađu  u  Bagdadu, 
da  ide  u  Basorah.  Imali  su  ploviti  po  rijeci  Tigrisu,  i  to  pet  dane  bez  prekida.  Međutim  gospođica 
Safa  se  odviše  približi  rubu  lađe,  nesrećno  se  osklizne  na  sklizavom  tlu  i  padne  u  rijeku.  Nesrećnica 
nije  znala  plivati,  a  osim  toga  radi  duge  i  teške  odjeće  nije  mogla  ništa  učiniti  da  se  spasi.  Ipak  je 
ohrabri  misao  da  se  preporuči  bi.  Djevici,  da  se  pograbi  za  škapular  koji  je  na  sebi  nosila,  te  da  tako 
zatraži  sigurnu  pomoć  od  naše  drage  Gospe  s  gore  Karmela. 

Putnici  su  gledali  kako  se  ona  čas  diže  čas  opet  tone  s  valovima  koji  udarahu  u  kotače  lađe.  Na 
zahtjev  putnika  lađa  stane  i  nekolicina  ih  uze  čamac  da  potraže  nesretnicu.  To  potraja  8  do  10  sati. 
Kad  se  joj  čamac  približio,  opaze  mornari  da  ona  tako  rekući  sjedi  na  vodi  i  u  ruci  drži  škapular,  te 
im  govori:  „Ne  bojte  se,  spasila  me  je  bi.  Djevica  od  smrti"!  Kad  je  donesoše  na  lađu,  nastade 
veliko  veselje,  jer  eto  opet  vide  na  palubi  veselu  onu  koju  su  već  mnogi  kao  mrtvu  oplakivali.  Kad 
su  došli  Basorah,  zahvališe  se  Bogu  i  svetoj  Djevici  na  čudesnom  spasenju.  Svi  putnici  koji  su  bili 
na  ovoj  lađi,  koja  se  zvala  „Kalifa"  -  među  njima  i  kršćani  i  Židovi  i  muhamedovci  -  bili  su 
svjedokom  ovoga  čudnovatoga  događaja.  Dugo  se  još  vremena  pripovijedalo  u  Bagdadu  i  Basorahu 
o  čudnovatom  spasenju  po  škapularu  Majke  Božje  od  gore  Karmela. 

Praktične  upute  i  dužnosti  vjernika  koji  oblače  škapular 

(Na  temelju  citata  iz  knjige  S.  Dornera,  Škapular,  koju  je  s  odobrenjem  zagrebačke  nadbiskupije 
izdao  Karmel  Brezovica  mi  smo  napisali  sažetak  praktičnih  uputa  za  one  koji  primaju  škapular) 

-  Škapular  se  samo  prvi  put  prima  od  svećenika  ili  druge  ovlaštene  osobe. 

-  Bit  i  sadržaj  karmelskog  škapulara  je  posveta  Mariji.  To  je  određen  način  potpune  predanosti 
Majci  Božjoj. 

-  Posvetiti  se  Mariji  znači  povjeriti  se  majčinstvu,  skrbi  i  okrilju  njezinom  da  nas  ona  vodi  Kristu 
prema  načelu  i  iskustvu  Crkve:  «Po  Mariji  k  Isusu».  Kao  znak  takve  posvemašnje  posvete  Gospi 
nosimo  škapular. 

-  Posveta  ne  znači  ovdje  obvezu  na  propisanu  molitvu  koja  se  moli  u  stanovitoj  prigodi,  nego 
temeljno  stanovište  i  životna  forma  (oblik)  prema  kojima  se  oblikuje  naš  život.  Nošenje  škapulara 
mora  se  odraziti  u  osobnom  životu  nositelja,  naime  u  nasljedovanju  Krista  po  uzoru  i  primjeru 
Marijinu. 

-  Oblačenje  u  škapular  odnosno  primitak  u  škapularsku  bratovštinu  treba  biti  obavljeno  s  dovoljno 
znanja.  Nije  naime  dovoljno  nositi  škapular,  treba  biti  na  čistu  o  biti  i  značenju  škapulara;  samo 
tako  može  se  dati  pravo  mjesto  škapularu  u  vlastitom  životu. 

-  Prvi  sukneni  škapular  mora  blagosloviti  i  staviti  svećenik.  Nove  škapulare  iza  toga  može  se  nositi 
bez  posebnog  blagoslova.  Postojano  nošenje  škapulara  prati  djelomični  oprost  koji  se  množi 
zaslugom  Crkve  i  vrijednostima  naših  dobrih  djela. 

-  Da  se  uskladi  pobožnost  i  zahtjev  modernog  života,  dopustio  je  papa  Pijo  X.  god,  1910.  da  se 
sukneni  škapular  može  zamijeniti  medaljicom.  Na  jednoj  strani  škapularske  medaljice  je  lik  Presv. 
Srca  Isusova  na  drugoj  Majke  Božje. 

-  Oblačenje  onih  koji  žele  nositi  medaljicu  mora  biti  obavljeno  suknenim  škapularom.  Nakon  toga 
može  se  bez  daljnjega  nositi  medaljica.  Škapularska  medaljica  ne  mora  se  nositi  oko  vrata,  kao 
sukneni  škapular,  premda  se  to  preporučuje.  Medaljica  se  može  nositi  pričvršćena  na  odijelo. 

-  Svaku  novu  medaljicu  mora  blagosloviti  svećenik. 

-  Svi  koji  su  iz  svećeničkih  ruku  primili  škapular  i  redovito  ga  nose  pripadaju  škapularskoj 
bratovštini  tj.  zajednici  svih  vjernika  kojima  je  nakana  štovanjem  i  nasljedovanjem  Marije  živjeti 
kršćanski,  što  je  u  duhu  i  tradiciji  karmelskog  Reda. 

-  Nema  posebne  molitvene  obaveze  za  članove  škapularske  bratovštine,  ali  se  preporučuje  osobna 
obveza  pojedinog  člana  moliti  svakog  dana  stanovitu  molitvu. 

(Obrednik  za  blagoslov  i  oblačenje  šlapulara,  koji  je  izdala  Hrvatska  karmelaska  provincija, 
Remete  200.  g.  pojašnjava  još  neke  praktične  stvari) 

-  Svjedočanstvo  o  pristupu  u  Bratovštinu  mora  se  izvršiti  upisom  imena  vjernika  i  dana  primanja, 
u  knjigu  uzetu  u  tu  svrhu.  Može  se  izdati  i  potvrda  s  oznakom  Bratovštine  ili  Crkve. 

-  Članovi  su  dužni  posvetiti  obično  nešto  vermena  susretu  s  Bogom  u  molitvi,  često  sudjelovati  u  Sv. 
Misi  i  svakodnevno  moliti  neki  čas  iz  Casoslova  Naroda  Božjega,  ili  neke  psalme,  ili  krunicu, 
odnosno  odgovarajuće  molitve. 

Koliko  je  nama  poznato  nakon  primanja  škapulara  vjernici  u  Hrvatskoj  koji  se  žele  upisati  u 
Škapularsku  bratovštinu  mogu  to  učiniti  u  svim  muškim  i  ženskim  karmelskim  samostanima. 

OBRED  PRIMANJA  U  ŠKAPULARSKU  BRATOVŠTINU 

Svaki  svećenik  može  blagosloviti  škapular  znakom  svetog  križa  i  zatim  ga  slaviti  na  primatelja.  No 
ipak  se  preporučuje  blagoslov  i  primanje  obaviti  na  način  kako  slijedi,  napose  pak  u  svečanim 
prigodama  kao  na  primjer  na  svetkovinu  Karmelske  Gospe  (16.  srpnja)  ili  kad  se  za  primanje 
škapulara  javi  više  pripravnika.  Obrazac  koji  slijedi  može  se  prilagoditi  prilikama,  no  neka  se  ne 
ispuštaju  uvodne  riječi,  blagoslov,  slavljanje  škapulara,  primitak  u  bratovštinu  i  posvetna  molitva 
pripravnika.  Na  početku  slavlja  neka  se  pjeva  prikladna  pjesma. 

Skraćenice:  S  -  svećenik,  V  -  vjernik. 

POZDRAV I  UVOD 

S.  U  Ime  Oca  i  Sina  i  Duha  Svetoga  V.  Amen. 

S.  Gospodar  slave  i  djelitelj  svih  milosti  neka  bude  s  vama.  V.  I  s  duhom  tvojim. 

(Svećenik  slijedećim  riječima  uvodi  u  slavlje:)  Tko  se  pridruži  Bratovštini  sv.  škapulara,  slavlja  se 
pod  posebnu  zaštitu  Marijinu  i  njoj  se  posvećuje.  Ova  predanost  ne  smije  se  izrazili  samo 
čuvstvima,  nego  treba  proželi  i  oblikovati  naš  život.  Tko  se  Mariji  posvećuje  u  Bratovštini,  neka 
nastoji  živjeli  po  njezinom  duhu.  Prije  svega  neka  nasljeduje  Mariju  u  njezinoj  vjeri  i  vjernosti 
Bogu;  kao  Marija  mora  biti  pripravan  na  život  ponizne  ljubavi.  Molitvom,  žrtvom  i  djelotvornom 
ljubavi  neka  služi  Crkvi  i  braći  ljudima.  Svoje  predanje  i  posvetu  Mariji  neka  posvjedoči  pravim 
kršćanskim  životom  u  svom  zvanju  i  svojoj  obitelji.  Sada  ćemo  moliti  Božji  blagoslov  i  milost 
vjernosti  i  ustrajnosti  do  kraja  života.  (Svećenik  svršava  nagovor  slijedećom  molitvom:) 

S.  Pomolimo  se:  Dobrostivi  Bože,  ti  si  Karmel  na  jedinstven  način  uresio  imenom 
Blažene  Djevice  Marije.  Djetinjim  pouzdanjem  molimo  za  njezinu  majčinsku  zaštitu.  Daj  da 
pod  njezinom  zaštitom  osjetimo  mir  i  sigurnost  i  prispijemo  do  vječne  radosti.  Po  Kristu 
Gospodinu  našem.  V.  Amen. 

ČITANJE  IZ  SV.  PISMA:  Čitanje  svetog  Evanđelja  po  Ivanu 

U  ono  vrijeme:  Uz  križ  Isusov  stajahu  Majka  njegova,  zatim  sestra  njegove  Majke,  Marija 
Kleofi na  i  Marija  Magdalena.  Kad  Isus  vidje  Majku  i  kraj  nje  učenika  koga  je  ljubio,  reče  Majci: 
"Ženo,  evo  ti  sina!"  Zatim  reče  učeniku:  "Evo  ti  Majke!"  I  od  tog  časa  uze  je  učenik  k  sebi.  Riječ  je 
Gospodnja. 

BLAGOSLOV  ŠKAPULARA 

S.  Budi  ime  Gospodnje  blagoslovljeno  V.  Od  sada  i  dovijeka. 

S.  Pomolimo  se:  Gospodine  Isuse  Kriste,  Otkupitelju  ljudskoga  roda,  mi  vjerujemo  da  si  od 
Marije  Djevice  postao  čovjekom.  Blagoslovi  +  ovu  odjeću  koju  tvoj  sluga  (službenica)  želi  nositi 
iz  ljubavi  prema  Tebi  i  Tvojoj  djevičanskoj  majci.  Daruj  mu  (njoj)  duboku  povezanost  sa  Tvojom 
Majkom  da  trajno  osjeti  njezinu  majčinsku  pomoć  i  po  njezinu  primjeru  proživljava  Evanđelje. 
Daj  mu  (joj)  vjernost  i  ustrajnost  do  smrti.  Koji  živiš  i  kraljuješ  u  vijeke  vijekova .  V.  Amen. 

-  Ovom  molitvom  svećenik  blagoslovi  škapulare,  poškropi  svetom  vodom;  zatim  ih  položi  svakom 
pojedincu  na  rame  i  govori: 

-  Primi,  (brate,  sestro,  dijete)  ovu  blagoslovljenu  haljinu,  moli  se  Presvetoj  Djevici  da  je  po 
njezinim  zaslugama  nosiš  bez  ljage  i  da  te  brani  od  svake  protivštine  i  privede 

u  život  vječni.  V.  Amen. 

S.  Primanjem  i  nošenjem  škapulara  postaješ  članom  Škapularske  bratovštine  i  imaš  udjela  u 
svim  duhovnim  dobrima  Reda  B.  Dj.  Marije  od  Gore  Karmela.  -  U  ime  Oca  +  Sina  i  Duha 
Svetoga.  V.Amen. 

MOLITVA  VJERNIH 

S.  Ljudsko  nastojanje  ostaje  bez  snage  i  ploda  ako  ga  ne  blagoslovi  Gospodin.  Zato  ćemo 
sada  zajednički  moliti  za  Božju  milost  i  pomoć.  Puni  pouzdanja  i  sigurnosti  vapimo  Gospodinu 
Isusu  Kristu: 

1.  Daj  svim  članovima  Škapularske  bratovštine  snagu  da  tu  odjeću  nose  u  vjernosti  i  ljubavi  i  da 
oblikuju  svoj  život  po  primjeru  Marijinu. 

V.  ponavljaju:  Tebe  molimo  usliši  nas! 

2.  Učvrsti  naš  pogled  prema  vječnom  cilju,  učvrsti  nadu  u  život  vječni  i  pomozi  nam  da  to  i  djelom 
posvjedočimo; 

3.  Daj  da  nas  majčinska  ljubav  Marijina  prati  na  životnom  putu  i  da  nam  bude  utjeha  u  smrtnom 
času. 

4.  Pozovi  mladiće  i  djevojke  da  Te  slijede  u  Karmelu  i  daj  da  ova  redovnička  obitelj  bude  trajni 
znak  i  svjedočanstvo  Tvoje  prisutnosti  i  blizine: 

5.  Blagoslovi  sve  ljude;  učini  da  naša  povezanost  s  dragim  nam  pokojnicima  ostane  živa,  a  oni  da 
nađu  vječnu  radost  u  Tebi. 

(Mogu  se  dodati  još  i  druge  nakane.)  S.  Jer  Tvoje  je  kraljevstvo  i  slava,  i  moć  u  vjekove.  V.  Amen. 

Koji  su  primili  sv.  škapular  i  postali  članovima  Škapularske  bratovštine  govore  zatim  molitvu 
(posvete)  kao  zahvalnost  Bogorodici  koja  ih  je  oblačenjem  škapulara  na  poseban  način  primila  za 
svoju  djecu.  Ovu  molitvu,  koja  je  i  obećanje  mogu  i  ostali  obnoviti  a  preporučuje  se  češće  je 
obnavljati  tijekom  života. 

POSVETNA  MOLITVA  -  OBEĆANJE 

Blažena  Djevice,  Majko  i  Kraljice  Karmela,  posvećujem  se  Tebi  iz  zahvalnosti  i  ljubavi; 
obećajem  Ti  služiti  u  djetinjoj  ljubavi  i  vjernosti.  Po  Tvome  uzoru  hoću  u  vjeri  i  ljubavi  slijediti 
Tvoga  Sina,  Isusa  Krista.  Želim  poput  Tebe  molitvom,  žrtvom  i  djelotvornom  ljubavi  služiti  Bogu  i 
ljudima.  Poslušaj,  dobra  Majko,  moje  obećanje  i  primi  ga  milostivo.  Daj  mi  milost  da  pod  Tvojim 
okriljem  ustrajem  u  vjernosti  Kristu  i  njegovoj  Crkvi.  Amen.  Blagoslov  i  otpust. 

13.  ČUDOTVORNA  MEDALJICA 

Direktorij  o  liturgiji  i  pučkoj  pobožnosti  naučava: 

« Marijanske  medaljice:  Vjernici  vole  i  na  sebi  nositi  -  gotovo  uvijek  obješene  oko  vrata  - 
medaljice  s  likom  Blažene  Djevice  Marije.  One  su  svjedočanstvo  vjere,  znak  štovanja  Gospodinove 
Majke,  izraz  pouzdanja  u  njezinu  majčinsku  zaštitu. 

Crkva  blagoslivlja  te  predmete  marijanske  pobožnosti,  spominjući  da  oni  »služe  za  to  da  se  sjetimo 
ljubavi  našega  Gospodina  ili  da  se  u  nama  poveća  pouzdanje  u  pomoć  Blažene  Djevice  Marije«,  ali 
upozorava  vjernike  da  ne  zaborave  da  pobožnost  Isusovoj  Majci  zahtijeva  osobito  »svjedočanstvo 
kršćanskoga  života«. 

Između  marijanskih  medaljica  -  po  svojoj  iznimnoj  raširenosti  -  ističe  se  takozvana  »čudotvorna 
medaljica«.  Ona  potječe  iz  1830.  godine,  od  ukazanja  Blažerie  Djevice  Marije  poniznoj  novakinji 
Kćeri  Ljubavi,  budućoj  svetici  Katarini  Laboure.  Medaljica,  napravljena  prema  naznakama  koje  je 
Djevica  dala  ovoj  svetici,  zbog  svoje  bogate  simbolike  nazvana  je  »marijanskim  mikro  kozmosom«: 
ona  priziva  otajstvo  otkupljenja,  ljubavi  Srca  Kristova  i  žalosnoga  Srca  Marijina,  posredničku 
ulogu  Blažene  Djevice  Marije,  otajstvo  Crkve,  odnos  između  zemlje  i  neba,  zemaljskoga  i 
nebeskoga  života. 

Nov  poticaj  za  širenje  »čudotvorne  medaljice«  dao  je  sveti  Maksimilijan  Marija  Kolbe  i  pokreti 
koji  od  njega  potječu  ili  se  na  njemu  nadahnjuju.  Godine  1917.  on  je  usvojio  »čudotvornu 
medaljicu«  kao  znak  prepoznavanja  Pobožnoga  saveza  Vojske  Bezgrješne  koju  je  utemeljio  u  Rimu, 
kada  je  bio  redovnik  Male  braće  konventualaca. 

»Čudotvorna  medaljica«,  kao  i  druge  medaljice  Blažene  Djevice  Marije  te  ostali  bogoštovni 
predmeti,  nije  neki  talisman,  niti  treba  voditi  prema  ispraznu  vjerovanju.  Djevičino  obećanje  prema 
kojemu  će  »osobe  koje  ju  nose  primiti  velike  milosti«  zahtijeva  od  vjernika  ponizno  i  uporno 
prianjanje  uz  kršćansku  poruku,  ustrajnu  i  zaufanu  molitvu,  kao  i  dosljedno  življenje». 

Povijest  postanka  čudotvorne  medaljice 

U  noći  između  18.  i  19.  srpnja  1830. g.  Katarina  je  začula  daje  netko  zove.  Razgrnuvši  zastor 
postelje,  ugledala  je  dječaka  neobične  ljepote  u  bijeloj  haljini.  Katarina  gaje  uplašeno  upitala  tko  je 
i  što  hoće.  Na  njegovom  anđeoskom  licu  zatitrao  je  blagi  smiješak,  a  nježan  glas  je  rekao:  "Dođite  u 


592 


kapelicu  sestro  Laboure,  Djevica  vas  čeka.”  Slijedila  je  dječaka,  čiji  sjaj  je  osvjetljavao  hodnik,  i 
ušla  u  kapelu. 

U  kapeli  je  vladala  takva  svjetlost,  kao  da  je  polnoćka.  Začuje  šuštanje  haljine,  zatim  ugleda 
Presvetu  Djevicu  kako  se  duboko  poklonila  pred  Tabernakulom,  a  potom  sjede  u  duboki  naslonjač. 
S  velikim  povjerenjem  prišla  je  Katarina  Nebeskoj  Majci  i  stavila  svoje  drhtave  ruke  na  Njena 
koljena,  koja  su  nekada  držala  dijete  Isusa.  Bio  je  to  najljepši  trenutak  u  njenom  životu.  Tada  je 
progovorila  Djevica  Marija,  licem  punim  bola: 

"Dijete  moje,  vrijeme  je  zlo,  velika  će  nevolja  doći  na  Francusku  i  čitav  svijet  bit  će  pogođen 
nevoljama  svake  vrste,  ali  dođite  na  podnožje  oltara.  Tu  ću  obilno  dijeliti  milost  onima  koji  za  nju 
budu  s  pouzdanjem  molili.  Ne  bojte  se,  neću  vas  ostaviti  u  ovim  teškim  kušnjama.  Bit  će  mnogo 
žrtava  medu  svećenicima,  a  sam  nadbiskup  bit  će  osuđen  na  smrt.  Kćeri  moja,  Križ  će  biti  prezren, 
gazit  će  ga  nogama,  probost  će  opet  Srce  moga  Sina,  a  ulicama  će  poteći  krv!" 

Dok  je  slušala  ove  riječi,  vidjela  je  Katarina  gorke  suze  koje  su  tekle  niz  obraze  Presvete 
Djevice.  Shvatila  je  da  će  se  sve  to  dogoditi  u  slijedećih  četrdeset  godina.  Nakon  izgovorenih  riječi 
Presveta  Djevica  je  ustala  i  otišla,  a  svjetlost  u  kapelici  je  polako  nestajala.  Drugo  jutro  rekla  je  sve 
svom  strogom  ispovjedniku  patru  Aladelu. 

Drugo  ukazanje  Blažene  Djevice  Marije  bilo  je  subotu  uvečer,  27.  studenog  1830.  godine.  Dok 
je  obavljala  večernje  razmatranje,  Katarina  je  kraj  slike  sv.  Josipa  ponovno  začula  šuštanje  svile, 
podigla  je  pogled  i  pred  sobom  ugledala  Presvetu  Djevicu.  Stajala  je  uspravno,  na  zemaljskoj  kugli, 
obučena  u  bijelu  haljinu.  Nogama  satire  glavu  zmiji.  Glava  joj  je  bila  pokrivena  bijelom  koprenom 
koja  se  spuštala  s  obje  strane  sve  do  nogu.  U  rukama  u  visini  prsiju  držala  je  jednu  manju  kuglu 
koja  je  predstavljala  svijet.  Pogled  joj  je  bio  uperen  u  Nebo  i  dok  je  kuglu  prikazivala  Bogu,  njeno 
lice  je  postajalo  sve  svjetlije,  nemoguće  je  opisati  kako  je  bila  rajski  lijepa.  Odjednom  joj  se  svi 
prsti  prekrili  dragocjenim  prstenjem  koje  je  bilo  obloženo  prekrasnim  dragim  kamenjem.  Iz  tih 
dragulja  izlazile  su  sjajne  zrake,  tako  da  je  cijeli  lik  blažene  Djevice  bio  ogrnut  u  sjajno  svijetlo. 
Dok  je  Katarina  bile  posve  uronjena  u  promatranje  presvete  Djevice  ona  joj  je  upravila  pogled  i 
rekla: 

Kugla  koju  vidiš  označava  čitav  svijet,  Francusku  i  svaku  pojedinu  dušu,  a  zrake  označavaju 
milosti  koje  izlijevam  svima  koji  se  za  njih  mole!  Katarina  je  primijetila  kako  iz  nekih  draguljane 
izlaze  nikakve  zrake.  To  ju  je  jako  začudilo  a  presveta  Djevica  joj  je  rekla:  Dragulji  iz  kojih  ne 
izlaze  nikakve  zrake  predstavljaju  milosti  za  koje  me  nitko  ne  moli. 

Tada  Katarina  primijeti  promjenu  na  ukazanju.  Oko  lika  Blažene  Djevice  stvorio  se  ovalni  okvir 
na  kojemu  je  stajao  natpis  ispisan  zlatnim  slovima.  MARIJO,  BEZ  GRIJEHA  ZAČETA,  MOLI  ZA 
NAS  KOJI  SE  TEBI  UTJEČEMO!  Djevica  lagano  raširi  i  spusti  svoje  ruke.  Draguljima  obloženo 
prstenje  obasjavalo  je  cijelu  zemlju.  Slika  se  zatim  okrenula.  Katarina  je  ugledala  veliko  slovo  "M", 
a  iznad  njega  križ.  Ispod  slova  ugledala  je  dva  srca.  Srce  Isusovo  ovijeno  trujem  i  Srce  Marijino 
mačem  probodeno.  Naokolo  je  blistalo  dvanaest  zvijezda. 

Dok  je  zadivljeno  promatrala  ovaj  veličanstveni  prizor  začuje  riječi:  Daj  napraviti  medaljicu 
prema  ovom  uzorku;  svi  koji  je  budu  nosili  s  pouzdanjem,  primat  će  velike  milosti,  osobito  ako  je 
budu  nosili  o  vratu  i  s  pouzdanjem. 

Tada  je  ukazanje  nestalo.  Katarina  je  sve  to  ispripovijedala  svom  ispovjedniku  i  istakla  želju 
Blažene  Djevice  Marije,  da  se  kuje  medaljica  po  ovom  uzorku,  ali  njezin  je  ispovjednik  ostao 
nepopustljiv.  Sumnjajući  u  objavu,  naložio  je  Katarini  da  sve  to  zaboravi. 

Ali  to  je  za  nju  bilo  nemoguće,  zaboraviti  onaj  smješak,  ono  lice;  onaj  lijepi  glas.  Ona  to  ne 
može.  Štoviše,  ona  osjeća  sigurnost  da  će  se  usprkos  otporu  njezina  ispovjednika,  poruka  Presvete 
Djevice  Marije  obistiniti  na  spas  Francuske  i  čitavog  svijeta. 

I  doista,  pater  Aladel,  vidjevši  da  su  se  ispunili  događaji,  objavljeni  preko  sestre  Katarine,  osjeća 
grižnju  savjesti  i  nastoji  ispuniti  volju  Presvete  Djevice. 

Odlazi  nadbiskupu  i  sve  mu  potanko  ispripovijedi,  počevši  od  prvih  ukazanja  sestri  Katarini,  pa  sve 
do  naloga  Presvete  Djevice,  da  se  dade  iskovati  medaljica  po  njenom  uzoru.  Nadbiskup,  inače  veliki 
štovatelj  Blažene  Djevice  Marije,  bio  je  oduševljen.  Odmah  je  naredio  da  se  dade  načiniti  takva 

medaljica  i  prvih  400  komada  zatražio  za  sebe  i  svoje  svećenike.  I  tako  je  prva  medaljica  načinjena 
1832.  g.  dvije  godine  nakon  njezine  objave. 

Prvo  čudo  obraćenja  po  medaljici 

Upravo  u  to  vrijeme  borio  se  sa  smrću  neki  čovjek,  koji  je  u  revoluciji  otpao  od  vjere.  Tadašnjem 
pariškom  nadbiskupu  preuzvišenom  Quelenu  bio  je  osobito  na  srcu  spas  njegove  duše.  S 
medaljicom  i  velikom  vjerom  krenuo  je  u  kuću  umirućeg.  No  bolesnik  nije  želio  s  njime  razgovarati 
i  okrenuo  se  k  zidu!  Tada  nadbiskup  stavi  jednu  medaljicu  bolesniku  u  krevet  i  pred  kućom  klekne  i 
pomoli  se:  "Marijo  pomozi!  Pokaži  svoju  moć  preko  ove  medaljice,  kako  si  i  obećala." 

Dugo  je  vapio  i  molio.  Tek  što  je  ustao  od  molitve,  javiše  mu  da  ga  umirući  zove  k  sebi.  I  doista, 
mogao  mu  je  još  pravodobno  podijeliti  sakramente  umirućih.  Iste  noći  umre  bolesnik,  pomiren  s 
Bogom,  s  Marijinom  medaljicom  oko  vrata.  Poslije  toga  prvoga  čuda  započelo  je  pobjedničko 
putovanje  medaljice  širom  svijeta.  Javljalo  se  sa  svih  strana  svijeta  o  čudesnim  obraćenjima, 
ozdravljenjima  i  pomoći  u  svim  mogućim  prigodama.  U  prvih  10  g.  podjeljeno  je  oko  80  milijuna 
medaljica.  Sami  vjernici  zbog  brojnih  milosnih  uslišanja  medalju  su  prozvali  čudotvornom 
medaljicom. 

14.  NEPRESTANI  ČIN  LJUBAVI 

(iz  molitvenika  Isuse  ja  se  uzdam  u  te,  s  odobrenjem  zagrebačke  nadbiskupije) 

Naš  Gospodin  Isus  Krist  traži  od  svake  duše  dobre  volje,  a  osobito  od  »posve  malenih  duša«  da 
neumorno  ponavljaju  »neprestani  čin  ljubavi«: 

Isuse,  Marijo,  ja  vas  ljubim,  spasite  duše! 

P.  Lorenzo  Sales  »Jesus  parle  au  monde«.  (Imprimatur  —  Friburgi  Helv.,  die  4.  XI.  1957.  L. 
Waeber,  vic.  gen.)  U  toj  je  knjizi  svestrano  izložena  nauka  o  »neprestanom  činu  ljubavi«,  što  su  je 
Naš  Gospodin  i  Njegova  Majka  učili  sestru  kapucinku  Consolatu  (u  svijetu  Pierinu)  Betrone,  rođena 
6.  IV.  1903.  u  Saluzzo,  u  Italiji,  a  umrla  18.  VII.  1946.  u  samostanu  Moriondo  (Testona). 

Taj  neprestani  čin  ljubavi  ima  izvanrednu  molitvenu  vrijednost  i  plodnost  po  beskrajnoj  ljubavi, 
milosrđu  i  velikodušnosti  samoga  Boga  Isusa  Krista  i  bezgranične  majčinske  ljubavi  Njegove 
Presvete  Majke,  Djevice  Marije. 

Naš  je  Gospodin  rekao  sestri  Consolati:  »Upamti  da  taj  jedan  čin  ljubavi  odlučuje  o  vječnom 
spasenju  jedne  duše!  Zato  te  neka  peče  savjest  ako  izgubiš  jedan  jedini  čin: 

»Isuse,  Marijo,  ja  vas  ljubim,  spasite  duše«  (8.  X 1935.). 

»Ne  gubi  vrijeme,  jer  svaki  čin  ljubavi  predstavlja  jednu  dušu.«  (Sales,  str.  114). 

Da  pripravi  s.  Consolatu  za  blagdan  Bezgrešnog  Začeća  g.  1935.  naš  joj  je  Spasitelj  rekao  ovo: 
»Kakvu  ćeš  ti  devetnicu  prikazati  mojoj  Majci?  Prikaži  joj  neprekidno:  Isuse,  Marijo  ja  vas  ljubim, 
spasite  duše!  jer  joj  time  daješ  sve«  (Sales,  str.  115).  Ljubav  je  ono  što  očekujem  od  svojih  stvorova. 
(Sales,  str.  115).  »Ne  dopuštam  ti  mnogo  usmenih  molitava,  jer  je  čin  ljubavi  plodniji.  Jedno  'Isuse, 
Marijo,  ja  vas  ljubim,  spasite  duše  popravlja  tisuću  puta.«  (8.  X.  1935.  Sales,  str.  1 14). 

U  tom  činu  spasiteljske  ljubavi  sjaji  i  odsijeva  izvanredna  odlika  Presvete  Djevice  Marije,  jer  ju 
je  naš  Gospodin  i  u  tome  činu  ljubavi,  kao  Spasitelj,  koji  spašava  duše,  sebi  pridružio  kao 
zagovornicu,  koja  u  zajednici  s  Njime,  također  spašava  duše. 

On  ju  je  izabrao  da  po  Njoj,  s  Njom  i  u  Njoj  osobnim  djelovanjem  Duha  Svetoga  uz  njezin 
pristanak  izvrši  svoje  najuzvišenije  otajstvo  Utjelovljenja.  On  ju  je  također  sebi  pridružio,  kao 
suotkupiteljicu  na  drvu  križa,  da  s  njime  trpi  njegovu  muku  i  njegovu  smrtnu  tjeskobu  na  križu  i  da 
zajedno  s  njome,  kao  Sin  sa  svojom  Majkom,  prinese  vječnom  Ocu  svoju  krvnu  žrtvu  zadovoljštine 
za  sve  grijehe  ljudskoga  roda  i  za  njegovo  otkupljenje,  čime  ju  je  uzvisio  na  neizrecivo  dostojanstvo 
suotikupiteljice,  velike  posrednice,  sveopće  moćne  odvjetnice,  Majke  svih  naroda,  Kraljice  svemire 
i  svih  srdaca,  Majke  neprestane  pomoći  i  djeliteljice  svih  milosti,  što  ih  je  On,  uz  sudjelovanje  Duha 
Svetoga,  zajedno  s  Njome  zaslužio. 

O  tim  se  njihovim  zajedničkim  otajstvima  ne  može  nikada  dosta  razmišljati  i  dostojno  govoriti. 

Isuse,  Marijo,  ja  vas  ljubim!  Spasite  duše,  spasite  Bogu  posvećene!  Isuse,  Marijo  i  Josipe,  ja  vas 
ljubim,  spasite  duše,  spasite  Bogu  posvećene! 

15.  POSVETA  ISUSU  KRISTU  PO  MARIJI 

Posveta  je  jedna  od  pobožnosti  i  marijanskih  duhovnosti  koju  preporučuje  Direktorij  izričito 
preporuča:  « Prateći  povijest  pobožnosti  susreću  se  različita  -  osobna  i  zajednička  -  iskustva 
»posvete  -  predanja  -  povjeravanja  Djevici  Mariji«  (oblatio,  servitus,  commendatio,  dedicatio). 
Ona  se  odražavaju  u  molitvenicima  i  u  statutima  marijanskih  udruga,  društava,  u  kojima 
pronalazimo  obrasce  »posvete«  i  molitve  koje  nju  imaju  u  vidu  nju  ili  su  sjećanje  na  nju. 

Glede  pobožne  prakse  »posvete  Mariji«  nimalo  nisu  rijetki  izražaji  poštovanja  rimskih  papa,  a 
poznati  su  i  obrasci  koje  su  oni  javno  molili. 

Veoma  poznati  učitelj  duhovnosti  koja  podupire  takvu  praksu  jest  sveti  Ljudevit  Maria  Grignon 
Montforski,  »koji  je  kršćanima  predlagao  posvetu  Kristu  po  Marijinim  rukama  kao  učinkovito 
sredstvo  za  vjerno  življenje  krsnih  obećanja«. 

U  svjetlu  Kristove  oporuke  (usp.  Iv  19,25-27),  čin  »posvete«  je  svjesno  priznavanje 
jedinstvenoga  mjesta  koje  zauzima  Marija  iz  Nazareta  u  otajstvu  Krista  i  Crkve,  primjerne  i 
sveopće  vrijednosti  njezina  evanđeoskog  svjedočanstva,  pouzdanja  u  njezin  zagovor  i  učinkovitost 
njezine  zaštite,  mnogovrsne  majčinske  uloge  koju  ona  vrši  kao  prava  Majka  u  redu  milosti,  na 
korist  svih  i  svakoga  od  svoje  djece.  (Direktorij  o  liturgiji  i  pučkoj  pobožnosti  br.  204) 

Za  one  koji  žele  dublje  upoznati  živjeti  duhovnost  posvete  Isusu  Kristu  po  Mariji 
preporučamo  knjige  iz  našeg  izdavačkog  niza  Monfortanska  duhovnost.  Ovdje  našim  čitateljima 
donosimo  samo  kratki  prikaz  nauka  o  posveti.  Rasprava  o  pravoj  pobožnosti  prema  Blaženoj 
Djevici  Mariji  je  glavno  djelo  sv.  Ljudevita  na  kome  se  nadahnuo  i  veliki  papa  naših  dana  Ivan 
Pavao  II  i  iz  kojega  je  uzeo  svoje  geslo  Totus  tuus  -  Sav  tvoj. 

U  pisanju  Rasprave  o  pravoj  pobožnosti  prema  Blaženoj  Djevici  Mariji  Montfort  sažimlje 
cijeli  svoj  život,  teološke  studije,  čitanje  svetaca,  duhovnih  autora,  vlastiti  put  molitve,  mistike, 
svetosti  i  misionarsku  aktivnost.  Tako  je  Rasprava  izraz  zrelosti  duhovnog  puta  sv.  Ljudevita, 
teološki  dobro  utemeljena  na  tipičnim  postavkama  francuske  škole  duhovnosti  a  iznad  svega  pisana 
je  proživljenim  svetačkim  stilom  što  joj  daje  poseban  draž.  Cilj  pisanja  Rasprave  je  pastoralni  i 
misionarski.  Svetac  želi  iskustveno  uvesti  čitatelja  u  školu  duhovnosti  posvete  Isusu  Kristu  po 
Mariji. 

“Oh,  ugodan  li  je  i  mio  očima  Božjim  i  njegove  Presvete  Majke  takav  Marijin  štovatelj, 
koji  nimalo  ne  gleda  sebe  u  njezinoj  službi.  Ali,  i  rijedak  li  je  danas!  Upravo  zato  da  ne  bude  tako 
rijedak,  uzeo  sam  pero  u  ruke  da  stavim  na  papir  ono  što  sam  s  uspjehom  učio  javno  i  privatno  u 
svojim  misijama  kroz  dugo  godina... Nakon  svega  toga  ipak,  evo,  svečano  izjavljujem:  neka  sam 
pročitao  skoro  sve  knjige  koje  raspravljaju  o  pobožnosti  prema  Presvetoj  Djevici,  i  neka  sam 
razgovarao  s  najsvetijim  i  najmudrijim  osobama  ovih  zadnjih  vremena,  uza  sve  to  nisam  mogao 
upoznati  ni  naučiti  pobožnu  vježbu  prema  Majci  Božjoj  sličnu  ovoj  o  kojoj  ću  govoriti,  a  koja  bi  od 
duše  zahtijevala  više  žrtava  za  Boga,  koja  bi  je  više  ispraznila  od  same  sebe  i  od  njezina  sebeljublja, 
koja  bi  je  vjernije  sačuvala  u  milosti  i  milost  u  njoj,  koja  bi  je  savršenije  i  lakše  sjedinila  s  Isusom  i 
koja  bi,  napokon,  bila  slavnija  za  Boga,  posvetnija  za  dušu  i  korisnija  bližnjemu”.  (Rasprava  110  i 
118) 

Prva  svjedočanstva  pobožnosti  posvete  ili  svetog  ropstva  ljubavi,  škole  duhovnosti  koja  ima 
svoje  korijene  i  nadahnuća  u  Evanđelju  i  nastoji  kodificirati  Marijinu  majčinsku  ulogu  u  životu 
vjernika  te  dovesti  posvećenika  da  dublje  zaživi  svoj  odnos  s  Marijom  koju  mu  Isus  dade  za  Majku, 
sežu  u  VII  stoljeće.  Među  velikanima  svakako  treba  spomenuti  sv.Sofronija  Jeruzalemskog  (+  638.), 
sv. Germana  Carigradskog  (+733.),  sv.Ivana  Damašćanskog  (+  749.),  Papu  Ivana  VII  (+  707),  a  na 
poseban  način  sv.Ildefonsa  Toledskog  koji  o  tome  i  opširno  piše.  Ipak,  u  Katoličkoj  Crkvi 
sv.Ljudevit  Montfortski  više  i  bolje  od  drugih  sabire  evanđeoska  nadahnuća,  elemente  tradicije  te 

vođen  genijem  svoje  svetosti  izlaže  posvetu  kao  jednu  autentičnu  školu  duhovnosti.  “Izabrana  dušo, 
evo  tajne  koju  mi  je  Svevišnji  objavio,  a  koju  nisam  mogao  naći  ni  u  jednoj  knjizi,  ni  staroj  ni 
novoj.  Povjeravam  ti  je  pomoću  Duha  Svetoga.”  (Marijina  tajna  br.l) 

Svetac  u  svojim  djelima  koristi  različite  nazive  kada  govori  o  duhovnosti  Posvete,  koju  on 
sam  naziva  sveto  ropstvo  ljubavi,  posveta  Mariji,  savršena  posveta  Isusu  Kristu  ili  posveta  Isusu 
Kristu  po  Mariji.  Sam  Montfort  je  svjestan  da  upotreba  ovog  ili  onog  pojma  nije  bit  duhovnosti  koju 
on  naučava,  nago  pokušaj  da  se  što  bolje  izrazi  jedna  evanđeoska  stvarnost  koja  ima  svoje  korijene 
u  tradiciji  Crkve.  Montfort  je  duboko  svjestan  teološke  pozadine  svojega  nauka;  krajnji  cilj  posvete 
može  biti  samo  Božanska  osoba  Isusa  Krista. 

“Živimo  u  ponosnu  vijeku,  u  kojemu  ima  velik  broj  nadutih  mudraca,  koji  imaju  vazda  nešto 
prigovoriti  najtemeljitijim  i  najsolidnijim  pobožnim  vježbama.  Da  im,  dakle,  ne  dam  prigode 
nepotrebnih  kritika,  mislim  da  je  bolje  reći  “sužanjstvo  Isusu  Kristu  u  Mariji”  i  nazvati  se  radije 
“sužanj  Isusov”  nego  li  “sužanj  Marijin”.  U  tom  slučaju  nazivamo  ovu  pobožnost  radije  prema 
njezinoj  konačnoj  svrsi,  a  to  je  Isus  Krist,  nego  prema  putu  i  sredstvu  po  kojima  stižemo  k  toj  svrsi, 
to  jest  prema  Mariji;  premda  možemo  sasvim  dobro  i  mirno  upotrebljavati  i  jedan  i  drugi  naziv, 
kako  i  ja  radim.”  (Raprava  br.245) 

Evanđeosko  nadahnuće:  Marijina  uloga  u  Očevom  planu  povijesti  spasenja 

Montfort  teološki  utemeljuje  duhovnost  posvete  u  povijesti  spasenja.  Sva  veličina  i  uloga 
Marije  u  tom  otajstvenom  Božjem  planu  proizlazi  iz  Volje  Božje  koju  mi  kao  vjernici  otkrivamo  i 
prihvaćamo  kao  besplatni  dar  spasenjske  Božje  Ljubavi.  Prepustimo  riječ  svecu: 

“Priznajem  sa  svom  Crkvom  daje  Marija  puko  stvorenje,  izašlo  iz  ruku  Svevišnjega  pa  je,  u 
usporedbi  s  njegovim  neizmjernim  Veličanstvom,  manja  od  atoma;  ili,  radije,  ona  nije  ništa  jer  je  on 
sam  Onaj  koji  jest  (Iz  3,14);  dosljedno,  ovaj  veliki  Gospodin,  uvijek  neovisan  i  dostatan  sam  sebi, 
nije  uopće  ni  najmanje  trebao  Presvetu  Djevicu,  niti  je  treba,  da  može  izvršiti  svoju  volju  i  očitovati 
svoju  slavu.  Njemu  je  dosta  htjeti  pa  će  sve  biti.  Međutim,  kažem  i  ovo:  uzevši  stvari  kako  stoje, 
otkad  je  Bog  stvorio  Presv.  Djevicu,  on  je  po  njoj  htio  početi  i  dovršiti  svoja  najveća  djela,  pa 
možemo  slobodno  vjerovati  da  on  neće  svoj  postupak  promijeniti  kroz  sve  vjekove,  jer  je  on  Bog,  te 
nimalo  ne  mijenja  ni  svoje  misli  ni  svoje  ponašanje  (usp.Heb  1,12). 

Bog  Otac  dao  je  svoga  Jedinca  samo  po  Mariji.  Uza  sve  uzdisaje  patrijarha,  uza  sve  molitve 
proroka  i  svetaca  Staroga  zavjeta,  kroz  četiri  tisuće  godina,  da  dobiju  to  blago,  Marija  ga  je  jedina 
zaslužila  i  našla  milost  pred  Bogom  svojim  žarkim  molitvama  i  visokim  krepostima.  Budući  daje 
svijet  bio  nedostojan,  kaže  sv.  Augustin,  primiti  Sina  Božjega  neposredno  iz  Očevih  ruku,  Otac  ga 
je  dao  Mariji,  da  ga  svijet  primi  od  nje.  Sin  seje  Božji  utjelovio  za  naše  spasenje,  ali  u  Mariji  i  po 
Mariji.  Bog  Duh  Sveti  je  oblikovao  Isusa  Krista,  ali  tek  kad  je  zatražio  njezinu  privolu  po  jednom 
od  prvih  službenika  svoga  dvora.”  (Rasprava  br.  14-16). 

Marija  u  životu  i  djelu  Isusa  Krista 

Na  otajstveni  način  Bog  je  Mariju  predodredio  za  Majku  svoga  Sina  i  obdario  povlasticama 
Bezgrešnog  Začeća  primjenjujući  na  nju  unaprijed  zasluge  svoga  Sina  te  je  ona  prva  i  na  jedinstven 
način  otkupljena.  Ta  njena  veličina  proizlazi  iz  čistog  Božjeg  dara.  Sa  svoje  strane  Ona  je  vjerno 
odgovarala  na  Božji  dar  čuvajući  i  zaslugama  uvećavajući  svoju  svetost,  te  je  tako  po  čistom  dar  i 
svojim  zaslugama  aktivno  sudjelovala  u  otajstvima  Utjelovljena  i  Otkupljenja.  Po  Božjem  planu  i 
volji  Isusa  Krista  Marijina  uloga  ne  ograničava  se  samo  na  biološko  materinstvo,  jer  ona  je  Majka 
koja  je  rodila,  othranila  i  odgajala  Spasitelja  svijeta,  nego  se  odnosi  i  na  djelo  otkupljenja  u  kome  je 
aktivno  sudjelovala,  pristajući  na  žrtvu  svoga  Sina  i  prikazujući  je  pod  Križem  skupa  sa  svojom 
Majčinskom  patnjom  i  žrtvom.  Riječi  sv.Ljudevita  tako  dirljivo  i  duboko  o  tome  svjedoče. 

“Bog  Sinje  sišao  u  njezino  djevičansko  krilo  kao  novi  Adam  u  svoj  zemaljski  raj,  da  se  tu 
naslađuje  i  otajstveno  izvodi  čudesa  milosti.  Bog,  koji  je  postao  čovjekom,  smatrao  je  svojom 
slobodom  svoje  utamničenje  u  Marijinu  krilu;  svoju  je  snagu  pokazao  kad  je  pustio  da  ga  nosi  ova 
djevojčica.  Držao  je  svojom  i  Očevom  slavom  sakriti  svoj  sjaj  svakome  stvoru  na  ovoj  zemlji  i 

otkriti  ga  samo  Mariji.  Proslavio  je  svoju  nezavisnost  i  svoje  veličanstvo  oviseći  o  ovoj  ljubeznoj 
Djevici  u  svom  začeću,  u  svom  rođenju,  u  svom  prikazivanju  u  hramu,  u  svom  skrovitom  životu 
kroz  trideset  godina,  sve  do  svoje  smrti  kojoj  je  htio  da  i  Ona  prisustvuje,  da  s  njom  zajedno 
prinese  jednu  te  istu  žrtvu  i  da  se  s  njezinom  privolom  žrtvuje  Vječnome  Ocu,  kao  nekoć  Izak 
Abrahamovom  privolom  Božjoj  volji  (usp.Pos  22,2).  Upravo  ona  ga  je  dojila,  branila,  uzdržavala, 
odgajala  i  žrtvovala  za  nas”. 

Marijina  uloga  u  otajastvenom  djelovanju  Duha  Svetoga,  u  Crkvi  i  rađanju  vjernika 

na  nadnaravni  život 

Baš  zato  što  je  kao  prva  otkupljena  aktivo  sudjelovala  u  otajstvu  Otkupljenja  i  po  izričitoj 
volji  svoga  sina  Isusa  Otkupitelja  koji  ju  je  dao  ljubljenom  učeniku  i  cijeloj  Crkvi  za  Majku,  Marija 
ima  svoju  majčinsku  ulogu  u  rađanju  na  nadnaravni  život  vjere.  Cijela  crkvena  tradicija  pa  tako  i 
sv.Ljudevit  to  otajstvo  izražava  slikom  Otajstvenog  Tijela  Kristova. 

“Bog  Otac  udijelio  je  Mariji  svoju  plodnost  koliko  je  puko  stvorenje  bilo  sposobno  za  to,  dajući 
joj  moć  da  rodi  njegova  Sina  i  sve  udove  njegova  otajstvenog  Tijela  ...  Ako  seje  Isus  Krist,  Glava 
ljudi,  rodio  od  Marije,  tada  se  i  predodređenici,  koji  su  udovi  ove  Glave,  nužno  moraju  roditi  od  nje. 
Nikad  jedna  te  ista  majka  ne  daje  na  svijet  glavu  bez  udova,  niti  udove  bez  glave,  jer  bi  to  bila 
nakaza  u  prirodi;  jednako  u  redu  milosti  Glavu  i  udove  rađa  jedna  te  ista  majka.  Ako  bi  se  koji  od 
mističnoga  tijela  Kristova,  koji  predodređenik,  rodio  od  druge  majke,  a  ne  od  Marije,  koja  je  rodila 
Glavu,  to  on  u  stvari  ne  bi  bio  predodređenik  niti  od  Isusa  Krista,  nego  nakaza  u  redu  milosti”. 

(  Rasprava  br.  17  i  32). 

Sv.  Ljudevit,  jedan  od  duhovnih  autora  u  katoličkoj  Crkvi  koji  najviše  govori  o  Duhu 
Svetome,  svjestan  je  mogućeg  teološkog  problema  u  ovom  načinu  govorenja.  Da  li  onda  Marija 
zauzima  mjesto  u  vjeri  i  duhovnosti  koje  pripada  Duhu  Svetom,  jer  On  je  Gospodin  i  Životvorac?  U 
duhovnosti  sv.Ljudevita  nema  mjesta  za  takve  dvojbe  i  suprostavljanja  koja  su  u  biti  plod  ne 
autentičnog  duhovnog  iskustva,  nego  spekulativnog  umovanja. 

Montfort  slijedi  tipičnu  postavku  francuske  škole  duhovnosti  koja  u  Otajstvu  Utjelovljenja  i 
Otkupljenja  vidi  ostvarenje  crkve  i  sliku  rađanja  na  život  u  vjeri.  Naime  kao  što  je  Duh  Sveti  u 
Mariji,  uz  aktivno  sudjelovanje  svoje  Zaručnice,  oblikovao  Ljudsku  narav  Isusa  Krista,  i  kao  što  su 
te  iste  osobe  aktivne  u  Otkupljenju,  tako  na  otajstven  način  Duh  Sveti  u  zajedništvu  s  Marijom 
oživljava  Crkvu  i  rađa  vjernike  na  nadnaravni  život.  O  tome  jedinstveno  Montfort  svjedoči. 

“Duše  Sveti,  spomeni  se  da  proizvedeš  i  uobličiš  sinove  Božje  sa  svojom  božanskom  i 
vjernom  Zaručnicom  Marijom.  Ti  si  s  njome  i  u  njoj  uobličio  glavu  izabranih;  ti  moraš  s  njome  i  u 
njoj  uobličiti  i  udove.  Od  tebe  ne  proizlazi  nijedna  božanska  osoba  u  Bogu,  ali  zato  ti  sam  oblikuješ 
sve  božanske  osobe  izvan  Boga,  i  svi  sveti  koji  su  bili  i  koji  će  biti  do  kraja  svijeta  bit  će  djelo  tvoje 
ljubavi  koja  se  ujedinjuje  s  Marijom.”  (Goruća  molitva  br.  15) 

“Kada  Duh  Sveti,  njezin  Zaručnik,  nađe  Mariju  u  kojoj  duši,  on  tamo  leti  i  ulazi  u  svoj  svojoj 
punini,  te  se  toj  duši  daje  to  obilatije  što  više  mjesta  ona  dade  njegovoj  Zaručnici.  Jedan  od 
najglavnijih  razloga  zašto  Duh  Sveti  ne  čini  sada  golema  čudesa  u  dušama  jest  taj,  što  u  njima  ne 
nalazi  dovoljno  sjedinjenja  sa  svojom  vjernom  i  nerazdruživom  Zaručnicom.  Kažem: 
nerazdruživom  Zaručnicom,  jer  Duh  Sveti,  ta  bitna  ljubav  Oca  i  Sina,  otkada  je  zaručio  Mariju  da 
proizvede  Isusa  Krista,  Glavu  odabranika,  i  njega  u  odabranicima,  otada  se  nije  više  rastavio  od  nje, 
jer  mu  je  ona  uvijek  ostala  vjerna  i  plodna.  (Rasprava  br.  34) 


Odnos  Isusa  i  Marije  u  duhovnom  životu  posvećenika 

Montfort  tako  jasno  naglašava  središnje  mjesto  Isusa  Krista  u  kršćanskom  otajstvu,  ah  i  ulogu  koju 
Marija  po  Božjoj  Volji  zauzima  u  životu  Crkve  i  svakog  vjernika.  Ljubav  koju  posvećenik  iskazuje 
Mariji  odraz  je  one  ljubavi  koju  je  sam  Isus  Krist  imao  prema  svojoj  Majci  i  plod  je  iskustveno 
doživljenog  Isuovog  dara  Marije  za  majku  vjernika. 

“Isus  Krist,  naš  Spasitelj,  pravi  Bog  i  pravi  čovjek,  treba  biti  vrhovni  cilj  svih  naših 
pobožnosti,  inače  bi  one  bile  krive  i  lažne.  Isus  Krist  je  alfa  i  omega,( Otk  1,8)  početak  i  svršetak 

svih  stvari(usp.Otk  21,16).  Mi  se  trudimo,  kako  kaže  Apostol,  jedino  oko  toga  da  svakog  čovjeka 
učinimo  savršenim  u  Isusu  Kristu  (usp.Ef  4, 1 3),  jer  jedino  u  njemu  stanuje  sva  punina  Božanstva 
(Kol  2,9)  i  sve  ostale  punine  milosti,  kreposti  i  savršenosti;  jer  smo  jedino  u  njemu  bili 
blagoslovljeni  svakim  duhovnim  b lagos lovom  jEi'  1,3)  jer  je  on  naši  jedini  Učitelj  koji  nas  treba 
učiti,  naš  jedini  Gospodar  o  kojem  imamo  ovisiti,  naša  jedina  Glava  s  kojom  moramo  biti 
sjedinjeni,  naš  jedini  uzor  kojemu  se  trebamo  upriličiti,  naš  jedini  liječnik  koji  će  nas  izliječiti,  naš 
jedini  pastir  koji  će  nas  hraniti,  naš  jedini  put  koji  nas  treba  voditi,  naša  jedina  istina  u  koju  moramo 
vjerovati,  naš  jedini  život  koji  nas  treba  oživljavati,  i  u  svim  stvarima  naše  jedino  sve  koje  nam  ima 
biti  dovoljno. 

Nijedno  drugo  ime  pod  nebom  nije  nam  dano  kojim  bismo  se  mogli  spasiti  (usp.Dj  4,12), 
osim  imena  Isusova.  Bog  nam  nije  stavio  drugog  temelja  našega  spasa,  naše  savršenosti  i  naše  slave 
nego  samo  Isusa  Krista.  Ako,  dakle,  promičemo  ozbiljnu  pobožnost  prema  Presvetoj  Djevici,  to  je 
jedino  zato  da  promaknemo  pobožnost  prema  Isusu  Kristu;  to  je  jedino  zato  da  iznesemo  lako  i 
sigurno  sredstvo  kako  naći  Isusa  Krista.  Kad  bi  pobožnost  prema  Presvetoj  Djevici  udaljavala  ljude 
od  Isusa  Krista,  trebalo  bi  je  zabaciti  kao  đavolsku  varku.  Ali  ova  pobožnost  ne  samo  da  ne  udaljuje 
ljude  od  Isusa  Krista,  nego  nam  je  još  potrebna  da  ga  uzmognemo  savršeno  naći,  nježno  ga  ljubiti  i 
služiti  mu  vjerno,  kao  što  sam  to  već  pokazao  i  o  čemu  će  biti  govora  još  malo  kasnije. 

Sad  se  časkom  obraćam  tebi,  mili  moj  Isuse,  da  se  ljubazno  potužim  tvome  božanskom 
Veličanstvu  što  većina  kršćana,  pa  i  najmudrijih,  ne  poznaju  nužne  veze  koja  postoji  između  tebe  i 
tvoje  svete  Majke.  Ti  si,  Gospodine,  uvijek  s  Marijom,  a  Marija  uvijek  s  tobom;  niti  ona  može  biti 
bez  tebe;  inače  bi  prestala  biti  ono  što  jest;  ona  je  tako  milošću  preobražena  u  te  da  ne  živi  više  ona, 
da  nije  više  ona.  Ti  sam,  moj  Isuse,  živiš  i  kraljuješ  u  njoj,  savršenije  nego  u  svim  anđelima  i 
blaženima. 

Ah,  kad  bi  ljudi  znali  slavu  i  ljubav  koju  primaš  u  ovom  divnom  stvoru,  sasvim  bi  drukčije 
mislili  o  tebi  i  o  Mariji.  Ona  je  tako  usko  s  tobom  sjedinjena,  da  bi  se  lakše  moglo  rastaviti  svjetlo 
od  sunca,  vrućina  od  vatre;  reći  ću  i  više:  lakše  bi  se  mogli  rastaviti  od  tebe  svi  anđeli  i  sveci,  negoli 
božanska  Marija,  jer  te  ona  ljubi  žarče  i  slavi  savršenije  negoli  svi  tvoji  ostali  stvorovi  zajedno. 

Prema  tome,  moj  ljubljeni  Učitelju,  nije  li  čudno  i  žalosno  vidjeti  koliko  je  neznanje  i  tama 
kod  ljudi  ovdje  na  zemlji  obzirom  na  tvoju  svetu  Majku?  Ne  govorim  toliko  o  idolopoklonicima  i 
poganima  koji,  ne  poznavajući  tebe,  ni  najmanje  se  ne  brinu  upoznati  je;  ne  govorim  ni  o  hereticima 
i  raskolnicima,  koji  ne  nastoje  biti  pobožni  tvojoj  svetoj  Majci,  budući  da  su  se  odijelili  od  tebe  i  od 
tvoje  svete  Crkve;  nego  govorim  o  kršćanima  katolicima,  pače  i  o  nekim  katoličkim  naučite ljima  , 
koji  su  pozvani  druge  poučavati  u  istinama,  a  sami  ne  poznaju  tebe  niti  tvoju  Majku  doli  samo 
spekulativno,  suho,  neplodno  i  hladno. 

Međutim,  moj  ljubljeni  Učitelju,  strašnom  li  sljepoćom  kažnjavaš  oholost  tih  mudraca!  Sve 
da  je  istinito  što  sam  netom  rekao,  ni  tada  većina  tih  mudraca  ne  bi  više  udaljavala  svijet  od 
pobožnosti  prema  tvojoj  Presvetoj  Majci,  niti  bi  gore  ohlađivali  u  dušama  štovanje  prema  njoj. 
Sačuvaj  me,  Gospodine,  sačuvaj  me  da  ne  mislim  i  ne  radim  kao  oni,  nego  mi  udijeli  dijelak 
osjećaja  zahvalnosti,  cijene,  štovanja  i  ljubavi  što  je  ti  gajiš  prema  svojoj  svetoj  Majci,  da  te  to  više 
ljubim  i  slavim  što  te  iz  bližega  nasljedujem  i  slijedim”. (Rasprava,  dijelovi  br.  61-68) 

Bitni  sadržaj  posvete:  obnova  krsnih  zavjeta  i  predanje  Isusu  Kristu  po  Mariji 

Montfort  je  imao  veliku  i  originalnu  intuiciju  da  poveže  pobožnost  i  posvetu  Mariji  s 
krštenjem  dokazujući  taj  odnos.  Na  ovaj  način  on  ukazuje  na  put  svetosti,  obnove  krsnih  zavjeta  po 
Mariji,  koji  je  prikladan  svim  kršćanima.  Posveta  koju  Montfort  uči  je  put  obnove  i  sazrijevanja 
krsnog  posvećenja  po  Mariji.  Uistinu  i  danas  možemo  naći  kršćane  svih  staleža  koji  žive  posvetu 
počevši  od  svetog  Oca  Pape  Ivana  Pavla  II.  koji  je  prema  vlastitom  kazivanju  uzeo  i  svoje  papinsko 
geslo  “Totus  tuus  -  Sav  tvoj”  iz  Rasprave 

“Sva  naša  savršenost  stoji  u  ovome:  upriličiti  se  Isusu  Kristu,  s  njim  se  sjediniti  i  njemu  se 
posvetiti.  Zato  je,  bez  sumnje,  najsavršenija  od  svih  pobožnosti  ona  koja  nas  najsavršenije  Isusu 
upriličuje,  s  njim  nas  sjedinjuje  i  njemu  posvećuje.  A  pošto  je  Marija  od  svih  stvorova  najviše 
upriličena  Isusu,  dosljedno  i  pobožnost  prema  blaženoj  Djevici,  svetoj  Majci  našega  Gospodina, 
više  od  ijedne  druge  pobožnosti  posvećuje  i  upriličuje  dušu  Isusu,  pa  što  je  neka  duša  više 

posvećena  Mariji,  to  će  biti  više  posvećena  i  Isusu  Kristu.  Eto,  zato  savršeno  posvećenje  Isusu  nije 
ništa  drugo  nego  savršeno  i  potpuno  posvećenje  sama  sebe  Presvetoj  Djevici;  a  baš  tu  pobožnost  ja 
naučavam;  ili,  drugim  riječima,  ta  je  posveta  savršena  obnova  zavjeta  i  obećanja  učinjenih  na 
krštenju.  Ova,  dakle,  pobožnost  sastoji  se  u  tome  da  se  potpuno  predamo  Presvetoj  Djevici,  da  tako 
budemo  po  njoj  potpuno  Isusovi.  Imamo  njoj  pokloniti:  1. Svoje  tijelo  sa  svim  njegovim  osjetilima  i 
udovima;  2.  Svoju  dušu  sa  svim  njezinim  moćima;  3.  Sva  izvanjska  dobra,  takozvana  dobra  sreće, 
sadašnja  i  buduća;  4.  Svoja  unutarnja  i  duhovna  dobra,  a  ta  su  naše  zasluge,  kreposti  i  naša  dobra 
djela,  prošla,  sadašnja  i  buduća;  u  jednu  riječ,  sve  što  imamo  u  redu  naravi  i  u  redu  milosti,  i  što 
bismo  mogli  u  buduće  imati  u  redu  naravi,  milosti  i  slave,  i  to  bez  ikakva  ograničenja,  ne  izuzevši  ni 
jedne  banice,  ni  dlake,  ni  najmanjega  dobra  djela,  i  to  za  svu  vječnost.  Pače,  ne  smijemo  tražiti 
nikakve  druge  nagrade  za  taj  naš  dar  i  službu,  niti  joj  se  nadati,  do  jedine  časti  što  pripadamo  Isusu 
po  Mariji  i  u  Mariji,  sve  kad  ova  ljubezna  Gospodarica  ne  bi  bila,  kao  što  jest  vazda, 
naj velikodušnija  i  najzahvalnija  od  svih  stvorova”.  (Rasprava  br  120-121) 

Sv.  Ljudevit,  nabrajajući  sve  ono  što  posvećujemo,  želi  naglasiti  potpunost  predanja  Isusu 
Kristu  u  Mariji.  Danas  bismo  rekli  sve  ono  što  imamo  i  što  jesmo.  Mi  po  posveti  stavljamo  cijelo 
naše  biće  u  svim  svojim  dimenzijama  na  raspolaganje  i  službu  Bogu.  Nemojmo  zaboraviti  da 
svetac  preporuča  predati  Mariji  Majci  milosti,  cijeli  naš  duhovni  put  sazrijevanja  u  vjeri  i  sve 
milosti  koje  dobivamo  od  Boga. 

Sv.  Ljudevit  u  Raspravi  razrađuje  posvetu  kao  jednu  autentičnu  školu  duhovnosti  sve  do 
praktičnih  savjeta  kako  je  iskustveno  zaživjeti.  Prije  svega  on  vodi  čitatelja  putem  kontemplacije 
povijesti  spasenja  i  Marijine  uloge  u  njoj.  Iznosi  temeljne  teološke  istine  i  postavke  posvete, 
razborito  razlučuje  između  krivih  i  prave  pobožnosti  prema  Mariji,  potiče  na  posvetu  ukazujući  na 
njene  prednosti,  govori  o  učincima  i  plodovima  koje  ona  donosi  u  duhovnom  životu,  o  načinu  kako 
se  pripraviti  za  posvetu  te  kako  svakodenvno  živjeti  posvetu  u  vanjskim  i  nutranjim  pobožnim 
vježbama. 

Molitva  posvete  Isusu  Kristu,  utjelovljenoj  mudrosti  po  Marijinim  rukama  od  sv. 

Ljudevita 

Vječna  i  Utjelovljena  Mudrosti,  preljubezni  i  klanjanja  dostojni  Isuse,  pravi  Bože  i  pravi 
čovječe,  jedini  Sine  vječnoga  Oca  i  Marije  vazda  Djevice!  Duboko  ti  se  klanjam  u  krilu  i  sjaju 
tvojega  Oca  u  vječnosti  i  u  djevičanskom  krilu  Marije,  tvoje  predostojne  Majke  u  vremenu  tvoga 
utjelovljenja. 

Zahvaljujem  ti  što  si  se  poništio  uzevši  lik  roba  da  mene  izbaviš  iz  okrutnog  đavolskog  ropstva. 
Hvalim  te  i  slavim  što  si  se  u  svemu  htio  podložiti  Mariji,  svojoj  svetoj  Majci,  da  me  po  njoj  učiniš 
svojim  vjernim  robom.  Ali  jao!  Ja  nezahvalan  i  nevjeran,  nisam  održao  zavjeta  ni  svečanih  krsnih 
obećanja.  Nisam  ispunio  svojih  obaveza,  pa  ne  zaslužujem  nazivati  se  tvojim  djetetom  ni  tvojim 
robom.  Budući  da  na  meni  nema  ništa  što  ne  zaslužuje  tvoju  odvratnost  i  tvoju  srdžbu,  to  se  sam  ne 
usuđujem  približiti  tvome  svetom  i  uzvišenom  Veličanstvu.  Zato  se  utječem  zagovoru  tvoje  presvete 
Majke,  koju  si  mi  dao  za  posrednicu  kod  tebe.  Po  njoj  se  nadam  od  tebe  postići  pokajanje  i 
oproštenje  svojih  grijeha,  te  primiti  i  sačuvati  Mudrost. 

Zdravo,  dakle,  o  Bezgrešna  Marijo,  ti  živi  šatore  Božanstva,  gdje  se  Vječna  Mudrost  sakrila  da 
joj  se  tu  klanjaju  anđeli  i  ljudi!  Zdravo,  Kraljice  neba  i  zemlje,  čijoj  je  vlasti  podložno  sve  što  je 
manje  od  Boga!  Zdravo,  o  sigurno  utočište  grešnika,  kojega  milosrđe  nije  nikada  nikome 
uskraćeno!  Usliši  moje  želje  za  božanskom  Mudrošću,  i  u  tu  svrhu  primi  zavjete  i  poklone  koje  ti 
prinosim  u  svojoj  neznatnosti. 

Ja, . ,  nevjerni  grešnik,  danas  obnavljam  i  stavljam  u  tvoje  ruke  zavjete  svoga  krštenja. 

Zauvijek  se  odričem  sotone,  njegova  sjaja  i  njegovih  djela,  i  potpuno  se  predajem  Isusu  Kristu, 
Utjelovljenoj  Mudrosti,  da  za  njim  nosim  svoj  križ  sve  dane  svoga  života. 

A  da  budem  vjerniji,  nego  do  sada,  ja  te,  o  Marijo,  danas  izabirem  pred  cijelim  nebeskim  dvorom 
za  svoju  Majku  i  Gospodaricu.  Predajem  ti  i  posvećujem  kao  rob  svoje  tijelo  i  svoju  dušu,  svoja 
nutarnja  i  vanjska  dobra,  kao  i  samu  vrijednost  svojih  dobrih  djela,  prošlih,  sadašnjih  i  budućih  i 

dajem  ti  čitavo  i  potpuno  pravo  da  raspolažeš  sa  mnom  i  sa  svim  što  je  moje,  bez  ikakve  iznimke 
kako  samo  ti  želiš,  na  veću  slavu  Božju  u  vremenu  i  u  vječnosti. 

Primi,  o  blaga  Djevice,  ovaj  mali  poklon  moga  ropstva,  da  tako  počastim  i  postanem  sudionik 
one  podožnosti  koju  ti  je  kao  Majci  iskazivala  Vječna  Mudrost;  da  počastim  vlast  koju  vi  oboje 
imate  nad  ovim  crvom  i  bijednim  grešnikom  i  da  zahvalim  Presvetom  Trojstvu  na  povlasticama 
kojima  te  je  odlikovalo.  Svečano  izjavljujem  da  ću  odsada  tražiti  samo  tvoju  čast  i  u  svemu  ti  se 
pokoravati  kao  tvoj  pravi  rob.  O  divna  Majko,  predstavi  me  svom  dragom  Sinu  kao  svoga  vječnog 
roba,  da  me  po  tebi  primi  kao  što  me  je  po  tebi  i  otkupio. 

O  Majko  milosrđa,  udijeli  mi  milost  da  dobijem  pravu  Božju  Mudrost,  pa  me  u  tu  svrhu  ubroji 
među  one  koje  ti  ljubiš,  učiš,  vodiš,  hraniš  i  štitiš  kao  svoju  djecu  i  svoje  robove.  0  Djevice  vjerna, 
učini  me  tako  savršenim  učenikom  nasljedovateljem  i  robom  Utjelovljene  Mudrosti,  Isusa  Krista, 
svoga  Sina,  da  po  tvome  zagovoru  i  po  tvom  primjeru  dođem  do  punine  njegove  dobi  na  zemlji  i  do 
njegove  slave  na  nebu.  Amen.  “ Tko  može  shvatiti,  neka  shvati!”  (Mt  19,  12)  “ Tko  je  mudar,  nek  o 
svemu  tom  razmišlja!  “(Ps  107  (106),  43). 

POBOŽNOST  BEZGREŠNOM  SRCU  MARIJINU 


SADRŽAJ 

1.  Povijest  štovanja  i  pobožnosti  Srca  Marijina  u  Katoličko  Crkvi 

2.  Devetnica  presvetom  Srcu  Marijinu  iz  djela  sv.  Ivana  Eudesa 

3.  Litanije  Prečistoga  Srca  Marijina 

4.  Devetnica  žalosnom  Srcu  Marijinu 

5.  Molitve  svetaca  i  pape  Srcu  Marijinu 

6.  Krunica  Presvetom  Srcu  Marijinu 

7.  Razmatranja  svetaca  o  Mariji 

8.  Gospina  ukazanja  u  Fatimi,  posveta  Bezgrešnom  Srcu  Marijinu, 
pobožnost  pet  prvih  subota  i  obećana  milost  vječnog  spasenja 

9.  Katekizam  o  pobožnosti  Prečistom  i  Bezgrešnom  Srcu  Marijinu 

10.  Poticajni  primjeri  za  štovanje  i  pobožnost  Mariji 

Predgovor 

Pobožnost  Srcu  Marijinu  je  među  najraširenijima  u  Katoličkoj  Crkvi  u  posljednjem  stoljeću 
zahvaljujući  iznad  svega  poticajima  Fatimskih  ukazanja  i  posvetama  svijeta  i  Crkve  Srcu  Marijinu 
koje  su  mnoge  pape  učinili.  Pa  ipak,  ta  pobožnost  koja  ima  svoje  korijene  u  Novom  Zavjetu,  se 
razvijala  tokom  cijele  povijesti  Crkve  a  postala  je  javna  u  17-tom  stoljeću  zahvaljujući  iznad  svega 
sv.  Ivanu  Eudesu.  Sv.  Ivan  Eudes  je  napisao  kapitalno  djelo  u  povijesti  katoličke  tradicije  o  Srcu 
Marijinu  koje  ima  više  tisuća  stranica,  Coeur  admirable.  Djelo  je  odveć  veliko  i  nije  prikladno  za 
pučku  pobožnost,  između  ostalog  jer  raspravlja  i  o  složenim  teološkim  problemima.  Pa  ipak  u 
Coeur  admirable  se  nalaze  razmatranja,  molitve  pobožnost  i  meditacije  koje  je  svetac  pisao  na  čast 
Srca  Marijina. 

Duhovni  sinovi  sv.  Ivana,  Eudisti  su  u  više  pokušaja  i  izdanja  širili  pobožnost  njihova 
utemeljitelja  Srcu  Marijinu.  Tako  i  F.  Lebesconte,  u  knjizi  Le  coeur  de  Marie  d'  apres  saint  Jean 
Eudes,  objavljenoj  s  imprimaturom  od  28.  11.  1945.  A.Leclerca  u  Parizu.  Mi  smo  koristili  ovu 
knjigu  u  sastavljaju  devetnice  na  čast  Srca  Marijina  s  tekstovima  sv.  Ivana  Eudesa.  Došli  smo  i  do 
dijelova  Coeur  admirable  koji  se  odnose  na  pobožnost.  Skupljali  smo  i  druge  svetačke  molitve  i 
tekstove  koji  govore  o  pobožnosti  Srcu  Marijinu  te  došli  na  ideju  da  uredimo  ovu  malu  knjižicu  kao 
jedan  priručnik  pobožnosti  Srcu  Marijinu.  Dao  Bog  i  Majka  Božja  da  objavljivanje  ove  knjižice 
donese  obilje  duhovnih  plodova  u  Crkvi  u  hrvatskome  narodu. 

p.  Miljenko  Sušac  s.m.m.  -  misionar  montfortanac 


1.  POVIJEST  ŠTOVANJA  I  POBOŽNOSTI  SRCA  MARIJINA  U  KATOLIČKOJ 

CRKVI 

Biblijski  temelji  i  svetačke  tradicije  štovanja  Srca  Marijina 
Biblijski  temelji  štovanja  Srca  Marijina  nalaze  se  u  prva  dva  poglavlja  Lukina  Evanđelja.  Govoreći 
o  Isusovu  životu  evanđelist  kaže:  "  Sve  te  događaje  Marija  je  brižno  čuvala  u  srcu"  (Lk  2,51).  U 
prva  dva-  poglavlja  Lukina  Evanđelja  nalazimo  glavne  smjernice  štovanja  Srca  Marijina.  Arkanđeo 
Gabrijel  ju  je  nazvao  "Milosti  puna",  Elizabeta  je  opjevala  njenu  čvrstu  vjeru,  prorok  Šimun  je 
Mariji  navijestio  mač  boli.  S  druge  strane  u  tim  istim  događajima  se  zorno  očituju  Marijine 
kreposti:  njeno  djevičanstvo,  poniznost  i  poslušnost  volji  Božjoj  kod  Navještenja,  njena  velika 
ljubav  prilikom  pohoda  rođakinji  Elizabeti  i  na  kraju  Srce  Marijino  pjeva  Bogu  svoj  Veliča. 

Sveti  crkveni  oci  su  se  nadahnuti  na  Evanđelju  i  više  puta  u  svojim  spisima  slave  Srce 
Marijino.  Među  njima  se  na  poseban  način  ističu  sv.  Augustin,  sv.  Ivan  Damašćanski,  sv.  Ansehno, 

sv.  Bonvatura.  sv.  Bernard  i  drugi.  Na  nauku  crkvenih  otaca  nadahnuti  su  se  mistici  i  sveci  u 
trinaestom  stoljeću.  Tako  su  sv.  Gertruda,  sv.  Matilda  i  sv.  Brigita  opjevavale  sveto  Srce  Marijino  u 
svojim  molitvama.  Valja  još  spomenuti  Gersona,  sv.  Lovru  Justinijanija,  Lanspergea  kao 
promicatelje  pobožnosti  Srcu  Marijinu. 

Štovanje  Srca  Marijina  postaje  javni  kult  u  Katoličkoj  Crkvi 

Sve  do  osamnaestog  stoljeća  privatna  pobožnost  Srcu  Marijinu  ne  postaje  javni  kult.  Tek  sa 
sv.  Ivanom  Eudesom  1648  se  po  prvi  puta  spominje  javno  štovanje  Srcu  Marijinu  u  Katoličkoj 
Crkvi.  Papa  Pio  X  prilikom  proglašenja  blaženim  sv.  Ivana  Eudesa  reče:  "Zapaljen  posebnom 
ljubavlju  prema  svetim  Srcima  Isusa  i  Marije,  po  Božjem  nadahnuću  bijaše  on  prvi  koji  je  došao  na 
ideju  da  se  u  Crkvi  javno  štuje  Srce  Marijino".  Tako  se  javno  štovanje  i  pobožnost  Srcu  Marijinu  u 
Crkvi  javila  nekoliko  desetljeća  prije  javnog  štovanja  Srca  Isusova  koje  je  počelo  1670.  Pobožnost 
Srcu  Isusovu  se  naglo  širila  i  danas  se  u  cijeloj  Crkvi  se  slavi  blagdan  Srca  Isusova,  dok  se  je 
Pobožnost  Srcu  Marijinu  sporije  širila. 

Novi  poticaji  za  pobožnost  Srcu  Marijinu  dolazili  su  s  Neba.  1830  događaju  se  ukazanja 
vezana  uz  Čudotvornu  medaljicu.  Marija  traži  da  se  na  medaljicu  uz  Srce  Isusovo  ureže  i  njeno  Srce 
probodeno  mačem.  1836  svećenik  Desgenetes  koji  je  gradio  župnu  crkvu  u  Parizu  čuje  glas  koji  ga 
potiče:  "Posveti  crkvu  i  župu  Presvetom  i  Bezgrešnom  Srcu  Marijinu".  Početkom  dvadesetog 
stoljeća  množe  se  molbe  i  zahtjevi  vjernika  i  pastira  sv.  ocu  Papi  da  proglasi  u  cijeloj  Crkvi  blagdan 
Srca  Marijina.  Danas  se  u  cijeloj  Crkvi  slavi  spomendan  Srca  Marijina  u  subotu  nakon  svetkovine 
Srca  Isusova. 

Fatimski  poticaji  na  štovanje,  pobožnost  i  posvetu  Bezgrešnom  Srcu  Marijinu 
Najveći  poticaji  na  pobožnost  i  posvetu  Srcu  Marijinu  u  prošlom  stoljeću  su  došli  iz  Fatimskih 
ukazanja.  Marija  je  rekla  vidiocima:  "...Isus  se  želi  vama  poslužiti  da  bi  ga  ljudi  upoznali  i  uzljubili. 
On  želi  da  se  u  svijetu  raširi  pobožnost  mome  Bezgrešnom  Srcu...’".  13.  lipnja  1917  mala  Lucija  je 
čula  ove  riječi:  "Doći  ću  i  tražiti  posvetu  svijeta  mome  Bezgrešnom  Srcu. ..Moje  će  Bezgrešno  Srce 
trijumfirati  ijedan  period  mira  će  biti  dan  svijetu". 

Nakon  Fatimskih  ukazanja  pobožnost  Srcu  Marijinu  je  uzela  velikoga  maha  u  cijelom 
svijetu.  Papa  Pio  XII  je  8.  12.  1942  posvetio  cijeli  svijet  Mariji,  a  tu  posvetu  je  obnovio  i  sv.  Ivan 
Pavao  II  u  Rimu.  na  svetkovinu  Blagovijesti  25.  III.  1984.  Nakon  Fatimskih  ukazanja  mnogi 
vjernici,  grupe,  pojedine  Biskupijske  konferencije  su  činile  i  obnavljale  posvetu  Srcu  Marijinu,  a 
nastajali  su  i  pokreti  koji  se  nadahnjuju  na  Fatimskim  porukama. 

(  Prijevod  iz  knjige  F.  Febescontea,  II  Cuore  di  Maria  secondo  san.  Giovanni  Eudes.  Milano  1954, 
st.  29-33) 

1.  DEVETNICA  PRESVETOM  SRCU  MARIJINU 

(Iz  djela  sv.  Ivana  Eudesa) 

Ovu  devetnicu  možemo  moliti  tijekom  liturgijske  godine  kada  želimo  slaviti  Boga  za  velika 
djela  koja  je  učinio  u  svojoj  poniznoj  službenici  ili  kad  želimo  na  poseban  način  moliti  Srce 
Marijino  da  nam  isprosi  neku  milost.  Devetnica  može  poslužiti  i  kao  priprava  za  slavljenje 
spomendana  Bezgrešnog  Srca  Marijina,  koji  se  slavi  u  subotu  poslije  svetkovine  Presvetog  Srca 
Isusova. 

Prvi  dan:  Srce  Marijino  je  Nebo  nad  nebesima 

Prva  slika  Srca  Marijina  koju  nam  je  dao  vječni  Otac  je  nebo.  Njeno  Prečisto  Srce  je  istinsko  nebo 
kojega  je  nebeski  svod  samo  slika  i  lik.  Njeno  Srce  je  nebo  uzvišeno  nad  svim  nebesima.  To  je  nebo 
o  kome  govori  Duh  Sveti:  Bog  gleda  sa  svog  uzvišenog  svetišta  s  nebesa  zemlju  promatra  (Ps 
102,20)  kada  kaže  daje  Spasitelj  došao  na  zemlju  izvršiti  otkupljenje.  Marija  ljubezna  Majka  je 
oblikovala  Isusa  prvo  u  svom  Srcu,  a  zatim  ga  začela  u  prečistom  tijelu. 

Tako  se  može  reći  da  nakon  što  je  neko  vrijeme  bio  skriven  u  Marijinu  Srcu,  slično  kao  u 
krilu  Očevu  u  vječnosti,  Isus  je  izišao  u  svijet  i  objavio  se  ljudima.  Ali  kao  što  je  iz  krila  Očeva  i  s 

nebesa  sišao  bez  da  ih  je  napustio  slično  je  i  sa  Srcem  Marijinim.  Ono  je  Nebo  iz  kojega  je  došao 
Spasitelj  svijeta  bez  da  ga  je  napustio,  naprotiv  u  njemu  je  ostao  i  ostat  će  zauvijek:  Riječ  tvoja 
ostaje  stalna  poput  nebesa.  (  Ps  118,  89) 

Marijino  Srce  je  svod  nebeski,  plamen  sunčani,  sama  vatra,  plamen,  jer  je  upaljeno 
plamenovima  božanske  ljubavi.  Ono  je  svetije  i  ražarenije  od  sve  ljubavi  svih  Serafina  i  svetaca. 
Ono  je  Nebo  nad  nebesima  stvoreno  samo  za  Boga.  Sunce  je  od  stvaranja  u  neprestanom  pokretu  i 
svakodnevno  prelazi  tisuće  kilometara.  Tako  i  Presveto  Srce  Marijino  je  od  trenutka  njenog 
Bezgrešnog  Začeća  bilo  u  trajnom  pokretu  ljubavi  prema  Bogu  i  bližnjemu.  Njeno  Srce  je,  dok  je 
bila  na  zemlji  trčalo,  bolje  reći  letjelo  takvom  brzinom  putovima  svetosti  daje  trajna  putanja  sunaca 
samo  blijeda  slika  toga.  Njena  ljubav  se  svakim  činom  podvostručavala  što  nikada  nije  rečeno  ni  za 
kojega  sveca.  Ako  je  Marija  molila  ljubav  je  u  njoj  molila,  ako  je  slavila  i  častila  Boga  ljubav  je  to  u 
njoj  činila,  ako  je  govorila  ili  šutjela,  sve  je  iz  ljubavi  činila,  ako  je  radila  ljubav  je  usavršavala  njen 
posao,  ako  se  odmarala  ljubav  ju  je  na  to  poticala.  Molitva:  O,  vatro  ljubavi  Srca  Marijina  jača  od 
Serafina,  do  prijestolja  Nebeskog  Oca  si  sezala  i  privukla  Riječ  Božju  da  bi  zajedno  s  njim 
surađivala  u  spasenju  svijeta.  O  Božanski  plamenu  koji  ražaruješ  plemenito  Srce  Marijino  siđi  u 
srce  svakog  čovjeka,  ugasi  u  srcima  ljudi  svaku  drugu  vatru,  sažezi  sve  što  je  protivno  tebi,  zapali 
srca  ljudi  preobrazi  ih  u  sebe  kako  bi  ljubili  Boga  koji  ih  je  stvorio  da  bi  ga  ljubili.  Daj  da  možemo 
moliti  sa  svetim  Augustinom:  "O  sveti  plamenu  tvoja  vatra  je  slatka  i  Ugodna."  Litanije  Prečislom 
Srcu  Marijinom  str.  595 

Drugi  dan:  Srce  Marijino  sjedinjeno  sa  Srcem  Isusovim  je  izvor  blaga  nebeskoga 

Sto  bi  se  reklo  kad  bi  neki  kralj  otvorio  sva  svoja  blaga  puna  zlata  i  dragog  kamenja  i  kazao 
da  svatko  može  uzimati  kako  želi?  Ne  bi  to  bilo  ništa  u  usporedbi  s  beskrajno  bogatijim  darom  koji 
nam  je  dao  Kralj  kraljeva  dajući  nam  Srce  slavne  Majke  Marije.  Što  bi  bilo  kad  bi  nam  papa 
dopustio  da  biramo  za  sebe  među  najljepšim  relikvijama  koje  se  čuvaju  u  Rimu?  Bio  bi  to  lijep  dar, 
ali  neznatan  u  odnosu  na  ono  čime  nas  je  počastio  naš  Spasitelj  dajući  nam  Srce  Kraljice  svetaca. 

Što  bi  bilo  kad  bi  nam  Spasitelj  Isus  oduzeo  srce  od  mesa  i  umjesto  njega  nam  dao  srce  nekog 
Serafina?  Bio  bi  to  veliki  dar.  ali  dajući  nam  Srce  svoje  Majke  dao  nam  je  dar  koji  je  beskrajno 
plemenitiji  i  dragocjeniji.  Jer,  Marijino  Presveto  Srce  je  uvijek  bilo  ražareno  gorljivošću  za  slavu 
Božju,  tako  ne  samo  da  nije  podnosilo  u  sebi  ništa  što  je  protivno  njegovom  Božanskom 
Veličanstvu  nego  je  uvijek  bilo  spremno  za  slavu  Božju  žrtvovati  sebe,  svoj  život  svoje  biće  i  trpjeti 
sva  moguća  mučenja. 

Kardinal  de  Berulle  kada  nam  govori  o  Isusovu  boravištu  u  Marijinu  Srcu  kaže  da  su  njih 
dvoje  na  zemlji  činili  jedno  živo  biće.  Njih  dvoje  su  tako  bili  sjedinjeni,  bliski,  živjeli  su  plemeniti 
život  da  su  bili  jedno  za  drugo.  Samo  ljubav  to  može  domisliti.  Neka  je  blagoslovljen  Bog  ljubavi  i 
sjedinjenja  koji  ih  povezuje.  Neka  On  sjedini  i  naša  srca  s  njihovim  Srcima  i  učini  da  i  mi  uvijek 
živimo  u  savršenom  jedinstvu  na  čast  svetoga  i  savršenog  sjedinjenja  Srdaca  Isusa  i  Marije. 

Molitva:  O  Marijo,  neka  sva  stvorenja  svemira  zadobiju  jezik  i  govor  i  neka  postanu  srca 
koja  te  blagoslivljaju  i  neprestano  ljube.  Marijo,  naša  dobra  i  moćna  Zagovornice,  ti  koja  si  uistinu 
Majka  milosrđa  svrni  svoj  majčinski  pogled  na  nas,  tvom  majčinskom  Srcu  se  utječemo  da  ne 
budemo  bijednici  ni  u  ovom  ni  u  budućem  svijetu,  nego  da  poslije  ovoga  progona  blaženo  gledamo 
lice  našeg  ljubljenoga  Oca  i  Isusa  Krista  koji  je  blagoslovljeni  plod  utrobe  tvoje.  Amen.  Litanije 
Prečistom  Srcu  Marijinom  str.  595 

Treći  dan:  Srce  Marijino  raj  zemaljski 

Marija  nije  nikada  ljubila  ništa  drugo  osim  Boga.  Željela  je  samo  da  bude  njemu  po  volji, 
bojala  se  da  ga  ne  povrijedi,  poduzimala  velike  i  teške  stvari  radi  služenja  njegovu  Božanskom 
veličanstvu.  Svi  njeni  osjećaji  prema  svijetu  su  bili  umrtvljeni  i  živjela  je  samo  za  Boga  koji  ju  je 
posjedovao  i  vodio.  Tako  je  Srce  Presvete  Djevice  bilo  istinski  raj  zemaljski  u  kome  nije  bilo 
ratova,  ni  uznemirivanja,  niti  bilo  kakvog  nereda  nego  samo  mir,  pokoj  i  divan  red. 

Njeno  Srce  se  trajno  klanjalo  Bogu,  slavilo  Ga  i  blagoslivljalo,  jer  je  u  njemu,  raju 
zemaljskom.  Bog  podigao  svoje  prijestolje.  Njeno  Srce  je  bilo  kao  jedan  sveti  oltar  na  kojemu  je 

dostojna  Majka  Vrhovnog  Svećenika  Isusa  bez  prestanka  prikazivala  samu  sebe,  svoje  strasti  kao 
tolike  svete  žrtve.  U  svom  Srcu  zapaljenom  plamenom  ljubavi  umirala  je  svemu  što  nije  bio  Bog  na 
slavu  Božju  i  veću  ljubav  prema  Bogu.  Srce  ove  uzvišene  Kraljice  je  sve  prožeto  Božanskom 
ljepotom.  Isus  nije  samo  Očev  sjaj  slava  i  ljepota,  nego  i  Marijina.  On  je  najdragocjenije  blago  koje 
Marijino  Srce  nosi  u  sebi.  Čudesna  ljepota  Marijina  Srca  je  predmet  divljenja  i  naslade  Očeve  Stoje 
izraženo  ovim  riječima:  "O  moja  najdraža  ljubljena,  o  moje  srce  i  moja  ljubavi,  puna  si  slasti  i 
očaravaš  me  tvojim  nasladama".  Ljepota  Sinovljeva  je  i  ljepota  Marijina,  ili  bolje  reći  sam  Sinje 
ljepota,  savršenstvo,  svetost,  ukras  i  slava  svoje  Majke. 

Molitva:  Pozdravljamo  te  Presveto  Srce.  Slatko  Srce.  ponizno  Srce  pozdravljamo  te.  Srce 
koje  si  se  potpuno  predalo,  mudro  Srce  pozdravljamo  te.  Strpljivo  i  poslušno  Srce,  vjerno  Srce, 
pažljivo  Srce  pozdravljamo  te.  Najsretnije  Srce,  Srce  puno  milosrđa  pozdravljamo  te.  Ljubljeno 
Srce  Isusa  i  Marije  pozdravljamo  te.  Mi  ti  se  klanjamo,  zahvaljujemo  ti,  slavimo  te.  Ljubimo  te 
svim  našim  srcem,  svom  dušom  i  svom  snagom.  Darujemo  ti  naše  srce,  predajemo  ga,  posvećujemo 
i  žrtvujemo.  Očisti  ga,  prosvijetli  ga.  posveti  ga,  u  njemu  živi  i  kralju)  sada  i  zauvijek.  Amen. 
Litanije  Prečistom  Srcu  Marijinom  str.  595 

Četvrti  dan:  Srce  Marijino  i  Utjelovljenje  Sina  Božjega 

Koliko  je  Bog  više  ispunjao  Srce  Marijino  svojim  milostima  i  savršenostima,  toliko  više  se 
njeno  Srce  po  poniznosti  smanjivalo.  Kada  se  Presveta  Djevica  Marija  Srcem  podložila  volji  Božjoj 
kod  Navještenja,  kako  bi  se  dogodilo  Utjelovljenje  Sina  Božjega,  više  je  željela  slušati  nego  li 
postati  Majkom  Božjom.  Rekla  je:"Evo  službenice  Gospodnje",  kao  da  je  odgovorila  Arkanđelu: 
"Pristajem  drage  volje  na  ono  što  Bog  traži  od  svoje  službenice,  ne  da  bi  bila  čašćena  kao  dostojna 
Majka  Božja  nego  da  izvršim  svetu  volju  Božju  i  zato  kažem  neka  mi  bude  po  tvojoj  riječi". 

I  Vječna  Riječ,  Sin  Božji,  postao  je  tijelom  u  krilu  Presvete  Djevice.  Kako  se  to  dogodilo?  Tijelo 
Isusovo  je  bilo  oblikovano  u  krilu  Presvete  Djevice  od  njene  prečiste  Krvi  po  djelu  Duha  Svetoga.  I 
ta  prava  krv  je  uzeta  manje  ili  više  neposredno  iz  tjelesnog  Srca  Marijina.  Kraljica  Anđela  je  začela 
Kralja  svemira  u  prečistoj  Krvi  svoga  Srca,  po  djelovanju  Duha  Svetoga  Marija  je  začela  Sina  koji 
je  Stvoritelj  svoje  Majke. 

Određena  da  bude  Majka  Spasitelja  Ona  je  trebala  savršeno  nalikovati  onome  koji  je  uzeo  tijelo  od 
njene  prečiste  Krvi.  Bilo  je  objavljeno  sv.  Brigiti  da  su  Sin  i  Majka  tako  sličili  jedno  na  drugo  da  tko 
je  vidio  jedno  vidio  je  i  drugo. 

Molitva:  Pozdravljam  te  kćeri  Boga  Oca,  Majko  Sina  Božjega,  Zaručnice  Duha  Svetoga 
hramu  Božanstva,  Djevice  djevica,  djevice  od  koje  se  htio  roditi  Kralj  nebeski  i  čijim  se  mlijekom 
htio  hraniti,  Marijo  Kraljice  moga  Srca,  Majko  moja  i  živote  moj,  radosti  moja  i  predraga  nado, 
ljubljena  Majko,  čudesna  Majko,  Majko  milosrđa.  Ti  si  puna  milosti  Gospodin  je  s  tobom 
blagoslovljena  si  među  ženama  i  blagoslovljen  plod  utrobe  tvoje  Isus,  vječni  Otac  te  je  izabrao.  Sin 
te  ljubio  Duh  Sveti  zaručio.  Blagoslovljeni  zauvijek  oni  koji  te  blagoslivljaju  i  ljube,  blagoslovi  nas 
sa  svojim  nježnim  Sinom.  Amen.  Litanije  Prečistom  Srcu  Marijinom  str.  595 

Peti  dan:  Srce  Marijino  pod  Križem  Isusovim 

Srce  Marijino  je  s  radošću  ljubilo  Boga  takvom  ljubavlju  daje  njeno  jedino  zadovoljstvo  bilo 
misliti  na  Boga  i  vršiti  u  svemu  njegovu  svetu  volju,  sve  predati  Njemu  i  sve  ostaviti  zbog  njega, 
trpjeti  sve  za  Boga  i  žrtvovati  svoga  predragoga  Sina  Isusa  Krista  kojega  je  beskrajno  više  ljubila 
nego  samu  sebe. 

Tko  bi  mogao  sumnjati  da  bi  Marija  radije  pretrpjela  sve  paklene  muke  nego  li  vidjela  svoga 
ljubljenoga  Sina  uronjena  u  ponor  patnje  i  prezira  kako  umire  na  križu.  Zato  kažem  daje  Srce 
Marijino  pokazalo  više  želje  i  gorljivosti  za  Slavu  Božju  i  spasenje  duša  pristajući  na  bolnu  žrtvu 
svoga  Sina  na  Križu  nego  da  je  pretrpjelo  sve  paklene  muke.  Njezin  Sin  nije  dopustio  da  joj  bilo 
koji  stvor,  pa  ni  oni  koji  su  ga  razapinjali,  učini  bilo  kakvu  uvredu  ili  da  joj  smeta.  Htio  je  daje  učini 
sličnom  sebi.  I  kao  što  je  ljubav  bila  glavni  uzrok  njegove  muke  u  smrti,  htio  je  da  ona  ljubav  koju 
je  imao  prema  svojoj  Majci,  i  njegova  Majka  prema  njemu  bude  uzrokom  mučeništava  Srca 
Marijina,  cilj  njenog  života. 

Marija  presveta  ovčica  i  Isus  Božanski  jaganjac  su  se  promatrali  i  dobro  razumijevali 
izmjenjujući  uzajamno  svoje  patnje  koje  su  bile  takve  da  ih  nitko,  izuzev  njihovih  srdaca,  Sina  i 
Majke  ne  može  razumjeti.  Oni,  jer  su  se  savršeno  ljubili  zajedno  su  trpjeli  ova  strašna  mučenja.  Naš 
Gospodin  Isus  Krist  daje  duši  najveći  znak  svoje  ljubavi  tako  daje  učini  dionikom  svoga  Križa.  On 
je  ljubio  Presvetu  Djevicu  više  od  bilo  kojega  stvorenja,  više  nego  sva  stvorenja  zajedno,  i  učinio  ju 
je  najvećom  dionicom  svoje  Muke.  Zbog  toga  trebamo  zahvaliti  Isusu  i  Mariji. 

Molitva:  O  Blažena  Djevice  Marijo,  Nebo  je  stvoreno  da  bude  boravište  svetaca  i  anđela,  ah 
tvoje  blagoslovljeno  tijelo  je  Nebo  za  Kralja  anđela  i  svetaca.  Tvoja  prečista  krv  je  bila  stvorena  da 
bi  iz  nje  uzeo  tijelo  ljubljeni  Isus,  tvoje  krilo  da  bi  ga  nosilo  tijekom  devet  mjeseci,  tvoje  prečiste 
grudi  da  bi  ga  hranile  mlijekom,  tvoje  oči  da  bi  ga  ljubila,  i  natapala  suzama  radosti  i  boli.  tvoje 
noge  da  bi  ga  pratile  u  Egipat,  Nazaret,  Jeruzalem,  Kalvariju  i  posvuda  kamo  On  hodi.  Tvoje 
Presveto  Srce  je  stvoreno  da  ga  ljubi  i  da  ljubi  sve  one  koje  On  ljubi.  Litanije  Prečistom  Srcu 
Marijinom  str.  595 

Šesti  dan:  Srce  Marijino  je  oltar  na  kome  trebamo  prikazati  Isusa  Ocu 

Budući  da  si  ti  bio  nedostojan,  kaže  sv.  Bernard,  da  ti  Bog  dade  samoga  sebe,  On  se  dao 
Mariji  da  primiš  iz  njenih  prečistih  ruku  sve  što  imaš.  Tako  je  Bog  u  svom  vječnom  planu  odredio 
da  ne  daje  nikome  ništa  što  prije  nije  prošlo  preko  Marijinih  ruku.  O  Srce  Isusovo,  koje  živiš  u 
Mariji  i  po  Mariji!  O  Srce  Marijino,  koje  živiš  u  Isusu  i  po  Isusu!  O  slatki  vezu  dvaju  Srdaca,  neka 
je  blagoslovljen  Bog  ljubavi  koji  vas  sjedinjuje.  Neka  On  sjedini  i  naša  srca  Srcima  Isusa  i  Marije  i 
učini  da  žive  u  jedinstvu  ljubavi. 

Isus  je  zaživio  ljudski  život  po  Presvetoj  Djevici,  dakle  Ona  nam  daje  i  kruh  anđela, 
Presvetu  Euharistiju  da  bi  u  nama  sačuvala  novi  život  koji  nam  je  darovan.  Tako  sv.German 
Carigradski  kaže:  "Znajte  daje  krilo  Bezgrešne  Djevice  sveti  kalež  pun  Predragocjene  Krvi  Isusa 
Krista.  Onaj  koji  pristupa  ovoj  nebeskoj  gozbi  može  reći  sa  sv.Augustinom:  "Ovdje  su  Rane  moga 
ljubljenoga  Isusa  Krista  i  djevičansko  krilo  moje  dobre  Majke  Marije.  On  me  napaja  svojom 
predragocjenom  Krvlju,  a  Ona  me  hrani  svojim  božanskim  mlijekom". 

Marija  je  na  oltaru  svoga  Srca  prikazala  istu  žrtvu  Božanskom  veličanstvu  koju  je  njezin  Sin 
prikazao  na  Kalvariji.  Ljubljeni  Spasitelj  je  samo  jedanput  prikazao  svoju  žrtvu  na  Križu,  a  njegova 
ljubljena  Majka  gaje  žrtvovala  tisuće  puta  na  oltaru  svoga  Srca.  O  kako  trebamo  častiti  ovaj  sveti 
oltar!  Blagoslovljen  Bog  koji  gaje  posvetio  na  slavu  svoga  Veličanstva. 

Ovu  božansku  žrtvu  koju  je  Blažena  Djevica  prikazala  Bogu  svim  svojim  Srcem  i 
nezamislivom  ljubavlju  u  Jeruzalemskom  hramu  i  na  Kalvariji,  Ona  prikazuje  trajno  Bogu  u  Nebu  i 
u  svim  sv.  Misama  koje  se  slave  svaki  dan  diljem  zemlje.  Ne  kažem  daje  Marija  sjetilno  i  tjelesno 
prisutna  na  sv.  Misama  koje  se  slave  na  zemlji  nego  svojim  Srcem,  duhom  i  voljom  budući  da  su 
njeno  Srce,  duh  i  volja  potpuno  sjedinjeni  sa  svojim  Sinom,  Ona  želi  sve  što  On  želi,  prati  ga 
posvuda  duhom  i  Srcem  da  bi  skupa  s  njim,  na  neki  način,  činila  sve  što  On  čini. 

Molitva:  O  ljubavi,  plamen  tvoga  Srca  Marijo  mije  dopustio  da  uđem  u  tako  dobro  Srce 
moga  Isusa.  O  Srce  prepuno  milosrđa  i  ljubavi,  daj  da  umrem  iz  ljubavi,  tebi  za  ljubav.  O  Srce 
Moga  Isusa,  uroni  moje  siromašno  srce  u  svoje  Srce.  pozovi  me  na  tvoju  nebesku  gozbu  koja  daje 
život  dušama,  iako  nisam  dostojan,  daj  da  pijem  vino  tvojih  utjeha.  Neka  tvoja  Božanska  ljubav 
ispuni  praznine  koje  su  u  meni.  Neka  preobilje  tvoga  Srca  nadoknadi  moju  mlakost  i  nedostojnost. 
Amen.  Litanije  Prečistom  Srcu  Marijinom  str.  595 

Sedmi  dan:  Srce  Marijino  -  put  naše  molitve  Bogu 

Sva  slava,  milost,  svetost  i  sve  što  je  veliko  i  uzvišeno  kod  Nebeske  Kraljice  ima  svoje 
korijene  u  njenom  Srcu,  jer  je  po  njenoj  dubokoj  poniznosti,  po  čistoći  bez  premca,  po  gorućoj 
ljubavi  njenog  djevičanskog  Srca  Ona  očarala  Srce  Nebeskoga  Oca  i  privukla  u  svoje  Srce  i  krilo 
Jedinorođenog  Sina  Božjega.  Tako  je  Marija  bila  uzdignuta  u  najveće  dostojanstvo  ljubljene  Kćeri 
Nebeskoga  Oca,  Majke  Sine  Božjega  i  Zaručnice  Duha  Svetoga  te  postala  svetište  Presvetog 
Trojstva. 

Zbog  toga  trebamo  častiti  ne  samo  neko  od  otaj stava  ove  Presvete  Djevice  nego  svu  njenu 
ljubav,  jer  ljubav  je  mjera  zasluga  i  temelj  svake  svetosti.  Ljubav  je  posvetila  sve  njene  misli,  riječi, 
dijela,  razum,  volju  i  sve  duševne  moći  te  je  ukrasila  njen  nutarnji  život  čudesnom  svetošću  koja  u 
sebi  sadrži  najviši  stupanj  svih  kreposti,  sve  darove  i  plodove  Duha  Svetoga.  Po  ljubavi  svoga  Srca 
Marija  je  uzvišena  nadasve  Serafine  i  stavljena  na  neusporedivo  prijestolje  slave  i  moći. 

Dodajmo  još  k  tome  daje  dobro  Srce  Marijino  izvor  svih  darova,  milosti,  i  blagoslova  za  sve 
koji  je  ljube  kao  Majku  lijepe  ljubavi  i  koji  pobožno  časte  njeno  Prečisto  Srce.  Mi  dakle  trebamo 
biti  zahvalni,  častiti  Kraljičino  i  Majčinsko  Srce  Marijino  i  nikada  mu  nećemo  iskazati  dostojnu 
čast,  hvalu  i  slavu.  Sve  molitve  koje  se  upućuju  Bogu,  sva  slava,  čast  i  klanjanje  koje  mu 
iskazujemo  trebaju  proći  preko  zlatne  kadionice  Presvetog  Srca  Isusova  i  Prečistog  Srca  Marijina  da 
bi  bile  prihvaćene  od  Božanskoga  Veličanstva. 

Poslušaj  sv.Anselma  koji  kliče:  "O  Marijo  ako  ti  šutiš,  nitko  ne  moli  za  nas,  nitko  nam  neće 
priskočiti  u  pomoć,  a  ako  ti  moliš  svi  će  moliti,  svi  će  nam  doći  u  pomoć".  Sveci  su  svoje  molitve 
stavljali  u  Srce  Marijino  koje  je  zlatna  kadionica  jer  su  shvatili  da  Bog  njihove  molitve  sjedinjene  sa 
Marijinim  radije  prihvaća  i  one  postaju  učinkovitije. 

Molitva:  Neka  Sin  Božji,  čije  su  vječno  rođenje  od  Oca  slavile  vojske  Nebeske,  vidi  kako  se 
u  cijelom  svemiru  slavi  njegovo  kraljevanje  u  Srcu  Marijinu.  Njeno  Srce  je  najuzvišenije,  ponor 
milosti  bez  dna,  prijestolje  Kralja  slave.  Ono  je  škrinja  Božjih  darova.  O  slatka  Majko,  čuvaj  u 
svom  Srcu  srca  svoje  djece  koja  te  mole,  neka  ona  gore  ljubavlju  tvoga  Sina.  O  Djevice  koja 
očaravaš  srca,  daj  da  srca  onih  koji  te  ljube  budu  uzdignuta  k  Nebu  gdje  su  neizrecive  radosti. 
Litanije  Prečistom  Srcu  Marijinom  str.  595 

Osmi  dan:  Nasljedovanje  Srca  Marijina 

Promatrajte  našeg  najvišeg  Gospodara  i  Zakonodavca  koji  nam  je  dao  uzvišeno  Srce 

Marijino  da  ga  nasljedujemo  kao  neko  sveto  pravilo  koje  će  nas  posvetiti  ako  u  tome 
ustrajemo.  Zahvalimo  Gospodinu  što  nam  je  dao  tako  sveto,  ljubezno  i  slatko  Srce  koje  je  sama 
ljubav.  Sva  vaša  radost  i  slast  treba  biti  u  nasljedovanju  Srca  Marijina,  a  da  biste  ga  istinski 
nasljedovali  trebate  često  podići  oči  vašega  srca  i  pažljivo  promatrati  Srce  Marijino.  Često  predajte 
vaše  srce  ovoj  uzvišenoj  Kraljici  Isusu  posvećenih  srdaca  i  usrdno  je  molite  da  uzme  potpunu  vlast 
u  vašem  srcu,  da  vas  preda  i  prikaže  svome  Sinu.  da  utisne  u  vaša  srca  svoje  osjećaje  i  kreposti  kako 
bi  častili  Isusove  kreposti  te  da  na  kraju  učini  vaše  srce  po  Srcu  svoga  Sina  Isusa  Krista. 

Nasljedujmo  Mariju,  jer  sva  sreća,  savršenstvo  i  slava  naših  srdaca  sastoji  se  u  tome  da 
činimo  tako  da  ona  budu  slike  Srca  Marijina  kao  što  je  ovo  Prečisto  Srce  potpuni  odraz  Presvetog 
Srca  Isusova. 

Jer  uzvišeno  i  neshvatljivo  Presveto  Trojstvo  ulijevajući  u  Mariju  beskonačnost  svoga 
Božanskog  blaženstva  ispuni  je  i  prožme  toliko  svojim  Božanstvom  da,  budući  je  bila  puna  Boga, 
sam  Bog  je  djelovao  u  njoj  i  po  njoj  u  svemu  što  je  Ona  činila.  Bog  je  gledao  po  njenim  očima, 
slušao  po  njenim  ušima,  govorio  preko  njenih  usta,  u  njoj  je  sam  sebi  iskazivao  naj savršenije  i 
najradosnije  slave  i  hvale,  a  na  kraju  je  u  njenom  Srcu  pronalazio  naslade  i  slasti  kao  u  svome 
vlastitome  Srcu. 

Molitva:  O  Presveta  Majko  Božja,  zar  ti  nisi  moja  istinska  Majka,  nisam  li  ja  tvoje  siromašno 
dijete?  Ne  treba  li  srce  sina  nalikovat  srcu  majke?  Pa  ipak  ti  vidiš  toliku  razliku  između  tvoga  i 
moga  srca.  O  Majko  milosrđa,  smiluj  se  mojoj  bijedi.  Predajem  ti  potpuno  moje  siromašno  srce. 
Usrdno  te  molim  zbog  dobrote  tvoga  majčinskoga  Srca  da  potpuno  iskorijeniš  u  srcu  tvoga 
siromašnog  sina  sve  što  ti  nije  po  volji  i  što  bi  te  moglo  ožalostiti,  da  utisneš  u  moje  srce  svete 
Isusove  kreposti  i  krc^posti  tvoga  Srca.  O  Djevice  sveta  ispuni  naša  srca  Božanskim  Duhom  kojim 
je  tvoje  Srce  preplavljeno.  Daj  da  i  mi  primamo  od  punine  tvoje  milosti,  da  naš  duh  bude  potpuno 
poništen  u  nama  i  da  Duh  tvoga  Sina  potpuno  zagospodari  u  nama  tako  da  govorimo,  činimo  i 
živimo  privučeni  i  vođeni  Isusom  Kristom.  Amen.  Litanije  Prečistom  Srcu  Marijinom  str.  595 


606 


Deveti  dan:  Posveta  Srcu  Marijinu 

O  Kraljice  moga  srca,  molim  te  da  s  tobom  budem  jedno  srce.  jedna  duša,  jedan  duh  ijedna 
volja.  Da  bi  do  toga  došao  uzmi  moje  srce  i  daj  mi  svoje  da  bi  mogao  vječno  pjevati:  "Kojeg  li  dara, 
divna  Marijina  ljubav  mi  je  ukrala  srce  da  mi  dade  svoje".  Neka  Marijino  Srce  bude  duša  moje 
duše,  duh  moga  duha,  neka  ovo  divno  Srce  bude  pokretač  moga  života  i  svih  mojih  misli  u  ljubavi, 
poniznosti,  podložnosti,  poslušnosti,  strpljenju  i  u  svim  drugim  krepostima  i  nakanama  ovog 
nježnog  Srca. 

Srce  Marijino  je  naše  sa  svim  srcima  svetaca  i  anđela,  jer  smo  udovi  istoga  otajstvenoga 
tijela  Kristova,  i  sve  što  pripada  jednom  udu  pripada  i  drugome,  kao  što  nam  je  vječno  Otac  dajući 
svoga  Sina  dao  sve  skupa  s  njime.  Nemojte  se,  dakle,  zadovoljiti  da  ljubite  Boga  beskrapno 
ljupkoga  samo  sa  svom  sposobnošću  vašeg  malog  ljudskog  srca.  Bilo  bi  to  premalo,  ako  ne  ništa. 
Ljubite  Boga  velikim  Marijinim  Srcem  i  predajte  se  potpuno  Isusu  da  bi  djelovali  u  istom  Duhu 
njegova  Srca. 

O  Marijo  Majko  moja,  kao  kad  se  ljudima  približava  smrt,  te  najbliži  iz  obitelji 
podvostručuju  svoje  brige  i  ljubav  za  bolesnika,  tako  se  i  ja  nadam  i  molim  te  budi  mi  blizu  zadnjih 
dana  i  sati  moga  života.  Po  tvome  obećanju  budi  uza  me  kako  bi  me  branila  od  neprijatelja  moje 
duše,  dala  mi  snagu,  utješila  me,  pripravila  me  za  svetu  smrt  i  učinila  dionikom  tvojih  nutarnjih 
stanja  s  kojima  si  Ti  išla  u  susret  smrti.  Budi  tada  uz  mene  primi  moju  dušu  kad  se  odijeli  od  tijela, 
zaštiti  je  svojim  krilom  i  svojim  majčinskim  Srcem,  jer  ti  si  Isusova  i  moja  Majka,  sva  moja  ljubav. 
Privuci  moju  dušu  k  sebi  u  Nebo,  da  ljubim,  slavim,  vječno  zahvaljujem  Presvetom  Trojstvu  skupa 
s  tobom,  anđelima  i  svecima. 

Molitva:  O  Kraljice  moga  srca,  prikazujem  Ti  i  posvećujem  moje  bijedno  srce  i  usrdno  te 
prosim  zbog  dobrote  tvoga  Srca  po  vlasti  koju  ti  je  Bog  udijelio  uništi  sve  u  meni  što  ožalošćuje 
tvoga  Sina.  Učvrsti  u  mom  srcu  kraljevstvo  Isusova  i  tvoga  Srca.  Neka  ova  dva  divna  Srca 
neprestano  i  vječno  kralj uju  u  meni. 

O  velika  i  divna  Majko  Marijo,  prikazujem  ti  i  posvećujem  moje  tijelo,  moju  dušu,  cijelo 
moje  biće  sa  svim  njegovim  sposobnostima  i  sve  što  mi  pripada,  moj  život,  moju  vječnost.  Time  ti 
želim  zauvijek  i  vječno  iskazivati  čast.  Ti  sama  moja  Gospodarice  zauzmi  se  moću  i  vlašću  koje  ti  je 
Bog  udijelio  zaposjedni  me  i  potpuno  sebi  sjedini  kako  bi  bio  potpuno  Isusov.  Amen.  Litanije 
Prečistom  Srcu  Marijinom. 

3.  LITANIJE  PREČISTOM  SRCU  MARIJINOM 

(Iz  molitvenika  "Isus  prijatelj  malenih  "  odobrenjem  Nadbiskupskog  duhovnog  stola  u 

Zagrebu  19l2.g.) 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste  čuj  nas,  Kriste  usliši  nas! 

Oče  nebeski,  Bože!  smiluj  nam  se 

Sine,  Otkupitelju  svijeta  Bože!  smiluj  nam  se 

Duše  Sveti  Bože!  smiluj  nam  se 

Sveto  Trojstvo,  jedan  Bože  smiluj  nam  se 

Srce  Marijino,  bez  istočne  ljage  začeto  moli  za  nas! 

Srce  Marijino,  od  svakog  osobnog  grijeha  čisto, 

Srce  Marijino,  svake  milosti  i  kreposti  puno, 

Srce  Marijino,  pravilo  svetosti, 

Srce  Marijino,  što  je  bilo  dionikom  svih  otajstava  svoga  Sina, 

Srce  Marijino,  što  je  po  otajstvenom  navještenju  postalo  stanom  Božjim, 

Srce  Marijino,  što  je  po  otajstvenom  pohodu  obasuto  novim  milostima. 

Srce  Marijino,  što  te  je  najuža  prisutnost  utjelovljene  Riječi  u  tebi  devet  mjeseci  veselila, 

Srce  Marijino,  što  je  u  porodu  Isusa  svoga  Sina,  neizreciv  im  veseljem  bilo  natopljeno. 

Srce  Marijino,  što  je  u  prikazanju  svoga  Sina  u  hramu,  po  Šimunovu  proroštvu,  mačem  bilo 
probodeno, 

Srce  Marijino,  što  je  zbog  izgubljenog  Sina  tri  dana  bilo  jako  rascviljeno, 

Srce  Marijino,  što  je  zbog  nađenoga  Sina  u  Hramu  bilo  neizrecivo  razveseljeno, 

Srce  Marijino,  što  je  svih  Isusovih  muka  posebice  dionikom  bilo, 

Srce  Marijino,  što  je  od  posljednje  večere  u  presvetoj  Euharistiji  s  Isusom  zauvijek  najuže 
sjedinjeno. 

Srce  Marijino,  što  je  zbog  Isusova  rastanka  bilo  jako  ražalošćeno.  Srce  Marijino,  što  je  zbog  tuge 
svoga  Sina  u  maslinskom  vrtu  bilo  duboko  rastuženo, 

Srce  Marijino,  što  se  zajedno  sa  svojim  Sinom  krvlju  znojilo. 

Srce  Marijino,  što  je  zajedno  sa  presvetim  licem  Isusovim  bilo  išćuškano,  izudarano  i  popljuvano. 
Srce  Marijino,  što  je  u  šibanju  nevinoga  Isusa  isto  tolikim  ranama  bilo  ranjeno, 

Srce  Marijino,  što  je  šiljcima  trnove  krune  s  Isusom  bilo  izbodeno. 

Srce  Marijino,  što  je  bremenom  Isusova  križa  bilo  opterećeno. 

Srce  Marijino,  što  je  s  raspetim  Sinom  također  na  križu  bilo  opterećeno, 

Srce  Marijino,  što  je  u  smrti  svoga  Sina  blizu  Križa  morem  muka  bilo  obliveno, 

Srce  Marijino,  što  je  zajedno  s  presvetim  Srcem  Isusovim  bilo  kopljem  probodeno. 

Srce  Marijino,  što  je  s  mrtvim  Sinom  Isusom  skupa  bilo  u  grob  položeno, 

Srce  Marijino,  što  je  u  Isusovu  uskrsnuću  od  radosti  opet  oživjelo.  Srce  Marijino,  što  je  o  Isusovu 
Uzašašću  neizrecivom  slašću  bilo  napunjeno, 

Srce  Marijino,  što  je  u  silasku  Duha  Svetoga  novim  obiljem  milosti  bilo  obasuto, 

Srce  Marijino,  što  je  u  svom  slavnom  Uznesenju  nad  sve  blažene  duhove  bilo  uzvišeno, 

Srce  Marijino,  što  je  na  Nebu  krunom  Majke  Božje  Kraljicom  svemira  bilo  okrunjeno,  Srce 
Marijino,  čudo  Srca  Isusova,  Srce  Marijino,  ogledalo  Srca  Isusova,  Srce  Marijino,  utjeho  Srca 
Isusova,  Srce  Marijino,  u  ljubavi  jače  od  smrti.  Srce  Marijino,  slavo  kraljevske  kćeri.  Srce  Marijino, 
blago  svetosti,  Srce  Marijino,  sliko  dobrote  Božje, 

Srce  Marijino,  posrednice  svih  milosti. 

Srce  Marijino,  zdravlje  bolesnika, 

Srce  Marijino,  utjeho  svih  nevoljnika, 

Srce  Marijino,  utočište  grešnika, 

Srce  Marijino,  ufanje  i  slatka  obrano  Crkve, 

Srce  Marijino,  srce  Majke  Crkve. 

Srce  Marijino,  štite  vojujuće  Crkve, 

Srce  Marijino,  jakosti  umirućih, 

Srce  Marijino,  rashlado  duša  u  Čistilištu, 

Srce  Marijino,  radosti  Anđela  i  Svetih, 

Srce  Marijino,  obrano  svete  Crkve  protiv  vlasti  tmina, 

Srce  Marijino,  koje  si  uništilo  sve  zablude  na  čitavome  svijetu. 

Srce  Marijino,  izabrani  stane  Duha  Svetoga, 

Srce  Marijino,  milino  ljubavi  svoga  Sina, 

Srce  Marijino,  srce  po  Srcu  vječnoga  Oca, 

Srce  Marijino,  predostojne  Kraljice  svijeta, 

Srce  Marijino,  blagoslovljeno  u  vijeke, 

Jaganjče  Božji,  koji  oduzimaš  grijehe  svijeta,  oprosti  nam  Gospodine!  Jaganjče  Božji,  koji 
oduzimaš  grijehe  svijeta,  usliši  nas  Gospodine!  Jaganjče  Božji,  koji  oduzimaš  grijehe  svijeta,  smiluj 
nam  se  Gospodine! 

Pomolimo  se:  Svemogući  vječni  Bože,  koji  si  pripravio  dostojno  prebivalište  Duhu  Svetome 
u  Srcu  Blažene  Djevice  Marije,  udijeli  milostivo,  da  pobožno  štujući  njezino  neokaljano  Srce 
uzmognemo  po  tvome  Srcu  živjeti,  po  Kristu  Gospodinu  našemu.  Amen. 

4.  DEVETNICA  ŽALOSNOM  SRCU  MARIJINU 

(Imprimatur,  31.3.  1965.  Gilles  Barthe  biskup  Toulona) 

Ovu  devetnicu  su  u  svijetu  proširili  monasi  Kamaldolesi  iz  opatije  la  Sezne-sur-Mer  u 
Francuskoj.  U  njoj  polazeći  od  biblijskih  tekstova  razmatramo  na  poseban  način  Marijino 
sudjelovanje  u  otajstvu  našega  Otkupljenja.  I  ovu  devetnicu  možemo  moliti  tijekom  liturgijske 
godine  kada  želimo  razmišljati  o  Marijinim  žalostima  ili  moliti  za  koju  milost.  Na  poseban  način 
ova  devetnica  je  prikladna  kao  priprava  slavljenja  spomendana  Blažene  Djevice  Marije  Žalosne, 
koji  se  slavi  15.  rujna.  U  tom  slučaju  devetnica  počinje  6.  rujna. 

Dan  nakon  blagdana  Uzvišenja  svetoga  Križa  Crkva  slavi  spomendan  Marijina  sudjelovanja 
u  otajstvu  Kristove  muke,  Žalosnu  Gospu.  Drugi  Vatikanski  koncil  jasno  o  tome  govori:  «Tako  je  i 
Marija  napredovala  na  putu  vjere  i  vjerno  sačuvala  svoje  sjedinjenje  sa  Sinom  sve  do  Križa,  gdje  je, 
ne  bez  Božjeg  nacrta,  stajala,  sa  svojim  Jedinorodencem  mnogo  trpjela  i  s  materinskim  se  srcem 
pridružila  njegovoj  žrtvi,  pristajući  s  ljubavlju  na  žrtvovanje  žrtve  koju  je  sama  rodila:  i  napokon  ju 
je  sam  Isus  Krist,  dok  je  na  križu  umirao,  kao  Majku  dao  učeniku  ovim  riječima:  Ženo,  evo  ti  sina» 
(LG  58). 

Devetnica  pouzdanja  i  zahvalnosti  Žalosnom  i  Prečistom  Srcu  Marijinu 
Obratimo  se  svi  s  pouzdanjem  prežalosnom  i  Bezgrešnom  Srcu  Marijinu,  preslatkoj  Majci  Isusovoj 
i  Majci  našoj,  da  ona  svojim  moćnim  zagovorom  isprosi  od  svoga  Sina  povratak  mira  i  reda.  (Papa 
Benedikt  XV)  (Iz  pisma  kardinalu  Vanutelli,  dekanu  kardinalskog  Zbora,  od  30.  svibnja  1915.  Acta 

5.  S.  1915.  p.  154) 

Sto  treba  moliti  svaki  dan  tijekom  devetnice?  Čita  se  jedno  štivo  na  dan.  Nakon  toga  slijedi 
jedna  od  dviju  posvetnih  molitva  a  zatim  se  moh  jedna  desetica  krunice  i  litanije  Srcu  Marijinu  na 
str.  595  Tko  običava  dnevno  moliti  krunicu,  ne  mora  moliti  i  ovu  deseticu.  Oni  koji  to  mogu  treba 
da  na  završetku,  devetnice  prisustvuju  sv.  Misi,  ispovjede  se  i  pričeste,jer  je  žrtva  sv.  Mise 
najsavršenije  djelo  naše  vjere  i  najmoćnija  zahvala  i  molitva. 

-  Ciljevi  devetnice 

1.  Pomoći  dušama  da  upoznaju  žalosti  Srca  Marijina,  jer  nas  Ona  uči  da  suosjećamo  sa  Srcem 
Spasitelja. 

2.  Častiti  njihova  Srca  i  prikazati  im  hvale  i  prošnje,  da  zadobijemo  milosti  koje  su  nam  potrebne. 

Prvi  dan:  Srce  Djevice  Marije  remek  -  djelo  Svevišnjega 

Djevice  Bezgrešna,  Prečista  Divna!  Po  izvanrednoj  milosti  Ti  si  bila  sačuvana  od  istočnoga 
grijeha.  Ta  savršena  čistoća  učinila  je  Srce  tvoje  posudom  neizmjerne  ljubavi  Božje.  Ono  je  uvijek 
otvoreno  njezinim  nadahnućima,  darovima  i  njezinim  djelima.  S  Božjom  si  ljubavi  surađivala  bez 
prestanka.  Ti  si  savršen  stvor,  jedina  koja  si  dala  Bogu  dostojan  odgovor  ljubavi,  kakav  On  očekuje 
od  svih  stvorova:  potpuno  predanje  njemu. 

Ti  si  naša  Majka.  Preporučujemo  se  tvome  Bezgrešnom  Srcu  da  se  očistimo.  Ono  nam 
nadahnjuje  odvratnost  i  prema  najmanjim  grijesima.  Tvoje  nas  velikodušno  Srce  upućuje  da  svoj 
život  potpuno  predamo  dragomu  Bogu.  Na  početku  ove  Devetnice  pouzdanja,  molim  te,  Bezgrješno 
Srce  Marijino,  da  mi  pomogneš  očistiti  se  od  grijeha,  da  tako  Bogu  omilim.  U  svojoj  tjeskobi  i  u 
svojoj  nevolji  dolazim  k  tebi,  Prečisto  Srce  Marijino,  da  se  potpuno  predam  tvojoj  majčinskoj 
ljubavi. 

Pogledaj  na  boli  koje  me  pritišću,  vidiš  mlakost  u  službi  Božjoj.  Ja  ti  se  potpuno  posvećujem 
s  nakanom  da  mi  ti  pomogneš  što  bolje  vršiti  svetu  volju  Božju.  Bezgrešno  Srce  Marijino,  ja  ti  se 
potpuno  predajem:  tijelo,  dušu,  život  svoj.  cijelo  biće  svoje,  želje  svoje  i  potrebe  svoje.  (Reci  svoje 
potrebe...)  Ako  je  to  na  slavu  Božju,  molim  te,  isprosi  mi  milosti  koje  očekujem  od  tvoje  majčinske 
dobrote.  Gospodine  Isuse,  po  Bezgrešnom  začeću  tvoje 

Majke,  udostoj  se  uslišati  moje  molitve  i  daj  mi  spoznati  sve  bolje  njezino  prežalosno  i  Bezgrešno 
Srce. 

Vrelo  milja  slatka  Mati. ..Neka  ljubav  srca  moga,  Gori  sveđ  za  Krista  Boga.  Da  Mu  u  svem 
omilim.  ("Stala  Majka  pod  raspelom  ") 

Bože  moj,  sveti  Oče,  ljubavi  neizmjerna,  kao  nadoknadu  za  premalenu  ljubav  čovječanstva 
prikazujem  Ti  pomirbenu  žrtvu  Tvoga  Sina  skupa  sa  zadovoljštinama  njegove  Majke.  Samo  su  ti 
oni  ljubav  ljubavlju  uzvratili.  (Slijede  molitve  :a  svaki  dan  devetnice) 

Drugi  dan:  Ožalošćeno  Srce 

Tvoje  Bezgrešno  Srce,  o  Marijo,  Majko  naša,  doživjelo  je  bol  u  svoj  svojoj  gorčini.  Budući 
da  si  ti  savršena  čistoća  i  Stvoritelju  potpuno  predana,  tvoje  Srce  je  živo  osjećalo  ranu  koju  je 
Božjoj  ljubavi  zadala  ljudska  nezahvalnost.  Kad  si  postala  Majka  Otkupitelja,  ti  si  postala  i 
"Majkom  žalosti"  i  "Majkom  radosti". 

Ti  si  pristala  na  žrtvu  svoga  djeteta  i  postavši  jedno  s  njegovim  Srcem,  njega  si  za  nas 
žrtvovala.  Tvoje  majčinsko  Srce  trpjelo  je  sve  patnje  božanskoga  Sina  tvojega.  Molim  Te  da  mi  za 
vrijeme  ove  Devetnice  otkriješ  dubinu  svojih  boli  i  patnja  Isusovih.  Budući  da  ti  poznaješ  bol  i 
tjeskobu,  smiluj  se  svim  nesretnim  srcima.  Pokaži  se  Majkom  našom.  Pomozi  nam.  Budi  uz  nas. 
Daj  nam  svoju  vjeru,  svoje  ufanje  i  svoju  ljubav;  daj  nam  svoju  snagu  da  s  tobom  zajedno  služimo 
Gospodinu  bolje  negoli  do  sada.  I,  ako  je  to  na  veću  slavu  Božju,  isprosi  mi  milost  koju  tražim  od 
tvoje  majčinske  dobrote.  (  Reci  svoju  prošnju...) 

Rane  drage,  Majko  sveta,  Spasa  za  me  razapeta  tisni  usred  srca  mog.  Neka  dođu  i  na  mene 
patnje  za  me  podnesene.  Sina  tvojeg  ranjenog. 

Sveti  Oče,  prikazujem  Ti  sve  boli  Isusova  i  Marijina  Srca.  da  po  njima  udijeliš  svijetu 
milosrđe  i  daruješ  mu  mir.  (Slijede  molitve  :a  svaki  dan  devetnice) 

Treći  dan:  Prvu  žalost;  kod  Isusova  prikazanju  u  hramu 

Spomeni  se,  Majko  Božja,  one  iznenadne  žalosti  svoga  Srca  kada  je  starac  Šimun,  vraćajući 
ti  božansko  Djetešce  koje  si  Bogu  prikazala,  rekao:  "  Evo,  ovaj  je  postavljen  kao  znak  protivljenja  a 
tebi  će  samoj  mač  dušu  probosti." 

Ti  si  se  oduševljavala  velikim  stvarima  koje  su  o  njemu  prorečene,  a  sada  tvoje  mlado 
majčinsko  Srce  mora  očekivati  žalosti  zbog  božanskog  Djetešceta:  nasuprot  ljubavi  mnogih  bit  će 
mržnja  drugih,  i  ona  će  mu  smrt  zadati  i  progoniti  ga  do  svršetka  svijeta. 

Tvoje  srce  u  tom  je  času  postalo  još  žalosnije,  budući  da  si  već  predosjećala  tajanstvenu  smrt  svoga 
božanskog  djetešceta,  po  kojoj  će  On  ljubavlju  ljude  otkupiti,  no  ipak  od  mnogih  neće  uvijek  biti 
ljubljen.  Jedni  će  biti  za  njega,  drugi  protiv  njega.  Tvoje  Dijete  će  morati  zbog  mržnje  trpjeti.  O 
Majko  moja,  nisam  li  bio  baš  ja  onaj  koji  je  ranio  tvoje  srce  tim  mačem?  Jesam  li  ja  bio  uvijek  za 
Isusa,  u  svim  svojim  djelima?  Radi  te  žalosti  isprosi  mi  milost  da  budem  od  sada  vjerniji  Isusu  koji 
se  kao  žrtva  za  mene  u  hramu  prikazao;  da  mu  budem  vjeran  u  sv.  Euharistiji,  gdje  On  nastavlja 
danomice  trpjeti  kao  uzvišena  žrtva  za  oproštenje  naših  grijeha. 

Budući  daje  tvoje  ožalošćeno  Srce  osjetljivo  na  sve  boli.  posreduj  za  mene  pa  mi  isprosi, 
ako  je  to  na  slavu  Božju,  milost  koju  tražim  od  tvoje  dobrote. 

Sveti  Oče,  prikazujem  ti  žrtvu  tvoga  ljubljenoga  Sina  u  svim  sv.  Misama  koje  se  služe  na 
svijetu.  Ona  je  bila  najavljena  kod  prikazanja  u  hramu,  a  izvršila  se  na  Križu.  Prikazujem  ti  njega  po 
ranjenomu  Srcu  Marijinu,  za  oproštenje  grijeha  cijeloga  svijeta.  (Slijede  molitve  za  svaki  dan 
devetnice) 

Četvrti  dan:  Druga  žalost;  bijeg  u  Egipat 

Spomeni  se  Majko  žalosti  koja  ti  je  obuzela  Srce  one  noći  kada  te  Josip  probudio  i  kazao  ti 
da  treba  odmah  bježati,  kako  bi  se  djetešce  spasilo  od  Herodove  srdžbe.  Kolike  li  tjeskobe!  Već  se. 
eto,  počelo  ispunjavati  Šimunovo  proročanstvo,  već  je  mladi  život  tvojega  djeteta  u  pogibelji. 
Trebalo  je  odmah  krenuti,  ostaviti  sve,  vlastitu  kuću,  poći  u  progonstvo,  daleko  u  tuđu  zemlju. 
Tvoje  prežalosno  Srce  nije  ni  časka  oklijevalo  i  brzo  si  se  spremila.  S  Djetetom  Isusom  u  svome 
naručju  i  s  Josipom  koji  je  dijelio  tvoj  strah,  sve  ste  ostavili  da  spasite  Spasitelja  svijeta. 

O  dobri  Isuse,  sjeti  se  tjeskobe  svoje  božanske  Majke  i  sv.  Josipa  za  vrijeme  bijega  u  Egipat. 
Sjeti  se  njezinih  izbjegličkih  patnja.  Smiluj  se  svima  progonjenima  koji  su  primorani  napustiti  svoju 
kuću,  svoja  dobra  i  poći  u  progonstvo. 

Zbog  te  ljute  boli  Srca  tvoje  Majke,  molim  te,  smiluj  se  svoj  dječici  odgojenoj  daleko  od 
tebe  i  bez  tebe,  te  daruj  našoj  domovini  i  ostalom  svijetu  kršćanske  škole.  Daj  nam  snage  odreći  se 

svega  da  uščuvamo  i  ojačamo  tvoju  ljubav  u  našim  dušama.  Radi  ove  žalosti,  o  Marijo,  isprosi  mi 
milost  koju  očekujem  od  tvoje  majčinske  dobrote.  (Reci  prošnju) 

Sveti  Oče,  prikazujem  ti  patnje  Srca  Isusova  kao  i  sva  stradanja  sv.  Obitelji  u  progonstvu  i  daj  da 
narodi  i  obitelji  spoznaju  tvoja  prava  te  im  se  posve  podlože.  (Slijede  molitve  za  svaki  dan 
devetnice). 

Peti  dan:  Treća  žalost;  Isus  ostaje  u  hramu 

Sjeti  se,  Majko,  tjeskobe  koja  je  obuzela  tvoje  Srce  kada  si  kroz  tri  dana  tražila  izgubljenog 
Isusa.  Tvoje  dijete,  neizmjerna  ljubav  sinovska!  Dijete  -  Bog  koji  zna  sve,  sve  može  i  poznaje  tvoju 
bol.  Strašne  li  zbunjenosti!  Gdje  je  On?  Zašto  vas  je  ostavio?  Je  li  to  već  čas  da  On  dade  svoj  život 
kad  si  ga  pronašla  među  pismoznancima,  ti  se  klanjaš  božanskoj  Riječi,  iako  je  ne  razumiješ:  "Zar 
niste  znali  da  moram  biti  u  onome  što  je  Oca  mojega?" 

Radi  one  trodnevne  žalosti  za  vrijeme  njegove  odsutnosti.  Srce  Marijino,  pouči  nas  da 
nikada  ne  izgubimo  Isusa  i  da  ga  tražimo  bez  prestanka,  da  znamo  izgubiti  i  svoje  blagostanje,  samo 
da  bismo  njega  slijedili.  Nauči  nas  prihvatiti  tajanstvene  planove  Providnosti,  premda  ih  ne 
razumijemo. 

Smiluj  se  nevoljnim  majkama  koje  izgube  svoju  malu  djecu.  Smiluj  se  svima  onima  koji  su 
izgubili  Isusa.  Božanski  Spasitelju,  radi  suza  tvoje  Majke,  privuci  k  sebi  srca  izgubljena  i  narode 
koji  su  tebe  ostavili.  Privedi  ih  k  jedinstvu  Crkve.  O  Marijo,  da  bismo  opet  mogli  pronaći  Isusa,  ako 
smo  ga  izgubili,  otkrij  nam  veliko  milosrđe  njegova  Srca  u  sakramentu  sv.  ispovijedi,  koji  nam 
vraća  božanski  život. 

I  dok  se  sjećamo  tvojih  suza,  dođi  mi  u  pomoć  ...  pomozi  mi,  isprosi  mi  milost  koju  molim  i 
koju  očekujem  po  tvome  zagovoru.  Sveti  Oče,  prikazujem  ti  tjeskobe  Srca  Marijina  za  vrijeme  ona 
tri  dana  odsutnosti,  da  svoje  službenike  obdariš  vjernošću  i  ustrajnošću  u  njihovom  svetom  zvanju. 
(Slijede  molitve  za  svaki  dan  devetnice) 

Šesti  dan:  Četvrta  žalost;  Marija  susreće  Isusa  na  križnom  putu 

O,  Majko,  spomeni  se  svoje  žalosti  kada  si  susrela  Isusa  na  križnom  putu.  Vi  ste  se  tamo 
pogledali.  U  kakvu  si  ga  stanju  vidjela!  Njegovo  sveto  lice  prekriveno  je  krvlju  i  popljuvano  ...  Puk 
prema  njemu  iskaljuje  bijes,  koji  bi  i  tebe  prestrašio  da  tvoja  vjera  nije  bila  još  jača.  Udaraju  na 
njega  koji  je  sama  ljubav  i  koji  je  dijelio  samo  ljubav. 

Tvoje  žalosno  Srce  kao  da  će  pući.  Ti  si  ga  htjela  rasteretiti,  pomoći  mu,  ali  nisi  to  mogla, 
nego  si  ga  samo  preporučila  Ocu  i  pokazala  Isusu  svoje  slomljeno,  ali  i  jako  velikodušno  Srce  s 
njime  sjedinjeno,  i  kročila  si  zajedno  s  njim  k  cilju  otkupljenja,  sve  do  sramotne  smrti  na  križu.  Vaša 
žalosna  Srca  su  se  razumjela.  Vaša  žalosna  Srca  su  se  podupirala. 

Radi  vaših  zajedničkih  boli,  o  Božanska  Srca  Isusa  i  Marije,  smilujte  se  jadnim  dušama  koje 
kao  svjetina  na  Golgoti  nastavljaju  sa  svojom  mržnjom  prema  Spasitelju.  Smilujte  se  jadnim 
grešnicima!  Gledajte  ih  onim  pogledom  kojim  ste  se  pogledali  na  križnom  putu,  pogledom,  koji  je 
prožeo  vaše  duše  posvemašnjom  ljubavlju,  koja  je  temelj  vaše  zajedničke  žrtve.  Neka  taj  pogled 
prati  umorne  duše  sve  do  njihova  susreta  s  Raspetim. 

Pogledaj  u  ljubavi,  Gospodine,  svoju  Crkvu  i  zaštiti  je.  Pomozi  njezinom  Poglavaru,  našem 
Svetom  Ocu.  Pomozi  onima  koji  trpe  za  svoju  vjeru  radi  tvojega  imena.  Pogledaj  milosrdno  na 
zemlje  u  kojima  je  vjera  progonjena,  i  radi  suza  tvoje  Majke  povrati  svuda  vjersku  slobodu  i  mir. 

Udostoj  se  svrnuti  svoj  milosrdni  pogled  i  na  mene,  na  moju  bijedu,  na  moju  slabost,  na 
moje  propuste,  na  moje  krivice.  Isprosi  mi  oproštenje,  o  Majko  prežalosna,  pomozi  mi  slijediti 
Isusa,  da  znam  nositi  svoj  križ  s  njime,  te  mi  isprosi  milost  koju  želim  i  očekujem  po  tvome 
zagovoru.  Sveti  Oče,  prikazujem  ti  sve  žalosti  Isusa  i  Marije  na  križnom  putu,  s  nakanom  da  za  ovaj 
grešni  svijet  zadobijem  milosrđe  i  spasenje.  (Slijede  molitve  za  svaki  dan  devetnice) 

Sedmi  dan:  Peta  žalost,  razapinjanje  Isusovo 

Spomeni  se,  Gospodine  Isuse,  patnji  svoje  Majke  za  vrijeme  razapinjanja.  Njezino  je 
žalosno  Srce  tuklo  kao  da  će  pući,  kada  su  krvnici  nasilno  trgah  tvoje  odijelo  prilijepljeno  na 

nebrojene  rane  tvoje,  kada  su  čekićem  zabijali  čavle  koji  su  tvoje  ruke  i  noge  pribili  na  drvo  križa. 
Kako  je  Majka  tvoja  mogla  ostati  živa? 

Sjeti  se  vjere,  ufanja  i  ljubavi,  i  svih  kreposti  koje  su  nju  održale  uspravnom  podno  tvojega 
Križa  za  vrijeme  tri  sata  smrtne  borbe.  Sjeti  se  također  ljubavi  s  kojom  je  primila  tvojih  posljednjih 
sedam  riječi  koje  su  nam  otkrile  tvoje  neizmjerno  milosrđe:  „Oče,  oprosti  im,  jer  ne  znaju  što  čine". 
„Danas  ćeš  biti  sa  mnom  u  Raju". 

Pa  evo  tvoje  dragocjene  oporuke  čovječanstvu:  „Ženo,  evo  ti  sina,  sine  evo  ti  Majke."  Onda 
opet  žalost  tvoje  duše  koja  je  dosegla  svoj  vrhunac:  „Žedan  sam!"  -  žedan  naše  ljubavi,  žedan  naših 
duša.  Zatim  posvemašnja  ostavljenost  «Bože  moj,  Bože  moj,  zašto  si  me  ostavio?"  Isto  tako 
svjedočanstvo  tvoje  krajnje  ljubavi:  "Svršeno  je!"  Spomeni  se  konačno,  božanski  Spasitelju,  satrtog 
Srca  Marijina,  kada  je  Ona  čula  da  ti  predaj eš  svoju  dušu  Ocu:  "Oče.  u  tvoje  ruke  predajem  duh 
svoj."  Radi  žrtve  tvoje  Majke,  sjedinjene  s  tvojom  žrtvom  podno  Križa,  smiluj  se  grešnom 
čovječanstvu  i  spasi  ga.  O,  Srce  Marijino,  na  Golgoti  od  boli  satrto,  Srce  prečisto,  koje  je  shvatilo 
svu  strahotu  otpora  prema  Bogu  i  rugobu  svijeta,  daj  nam  da  shvatimo  težinu  grijeha  i  vrijednost 
vjernosti  Božjoj  milosti.  Prikaži  raspetoga  Spasitelja  za  spasenje  zalutalog  svijeta,  za  spasenje  moje 
siromašne  i  jadne  duše.  Daj  mi  spoznati  ljubav  Božju  i  pomozi  mi  u  svim  mojim  teškoćama. 
Gospodine  Isuse,  prikazujemo  ti  zasluge  Marije,  tvoje  i  naše  Majke,  podno  Križa,  da  ublažimo  tvoju 
božansku  pravdu.  (Slijede  molitve  za  svaki  dan  devetnice) 

Osmi  dan:  Šesta  žalost,  probadanje  Isusa  kopljem  i  skidanje  sa  križa 

Draga  naša  Gospo  od  svetoga  Križa,  sjeti  se  svoje  boli  kada  je  vojnik  upravio  svoje  koplje  u 
Srce  Isusovo.  Tvoje  majčinsko  Srce  osjetilo  je  mač  boli  i  sve  ubode  naših  grijeha  i  naše  nehajnosti. 
sve  ubode  mržnje,  krivovjerja  i  zabluda  koje  su  učinile  duše,  tako  skupo  plaćene  neizmjernom 
ljubavlju  koja  ih  je  stvorila  i  otkupila. 

Zbog  tvoje  ljute  boli  isprosi  nam  velikodušnost  da  zadovoljimo  ljubavi  ranjenog  Srca 
Isusova  u  svemu  onomu  što  On  od  nas  očekuje  i  da  od  danas  prebivamo  u  tom  Božanskom  Srcu  za 
nas  otvorenom. 

Sjeti  se  također  svoje  neizrecive  boli  kada  si  mrtvo  tijelo  svojega  Sina,  skinutog  s  Križa,  na 
ruke  primila.  Kojom  li  si  ljubavlju,  s  kojim  li  poštovanjem  promatrala  njegove  rane  istražujući 
njihovu  dubinu!  A  u  tvoje  slomljeno  Srce  mač  je  prodirao  toliko  dublje  koliko  si  više  otkrivala  sve 
ljuće  rane  Isusove. 

Draga  naša  Gospe  naša  probodena  Srca  od  žalosti  pod  Križem,  i  ti  bi  mogla  ponoviti  mojoj 
duši  riječi  koje  si  rekla  Luciji  u  Fatimi,  pokazavši  joj  svoje  tmjem  okrunjeno  Srce:  "Gledaj  moje 
Srce  posve  razderano  trnjem  koje  mi  ljudi  svaki  čas  zabadaju  svojim  psovkama  i  nezahvalnostima. 
Nastoj  me  barem  ti  utješiti." 

Žalosno  Srce  Marijino,  ja  te  želim  utješiti  ljubeći  Isusa  i  želim  pridobivati  duše  za  njegovu 
ljubav.  Isprosi  mi  tu  milost  i  učini  me  apostolom  tvojega  kraljevstva.  Ali  pogledaj  i  moje  brige; 
posreduj  za  mene  svom  svojom  majčinskom  ljubavlju  te  mi  isprosi  milost  koju  od  tvoje  dobrote 
očekujem. 

Sveti  Oče,  prikazujem  ti  rane  Božanskog  Spasitelja,  osobito  one  njegova  ranjenoga  Srca, 
kao  i  mačem  probodeno  Srce  njegove  svete  Majke,  da  postignemo  ozdravljenje  naših  duša  .(Slijede 
molitve  za  svaki  dan  devetnice) 

Deveti  dan:  Sedmu  žalost,  Isusov  ukop 

Sjeti  se,  Majko,  svoje  boli  kada  je  trebalo  pokopati  tijelo  Sina  tvojega,  kolike  li  žalosti  za 
tvoje  Srce:  ne  moći  više  gledati  ono  milo  lice!  O,  dobri  Isuse!  Spomeni  se  posljednjega,  pogleda 
svoje  Majke  na  tvoje  nekada  lijepo,  a  sada  izobličeno  lice  i  sjeti  se  sve  skrbi  koju  je  Ona  uložila  oko 
spremanja  tvojega  tijela. 

Spomeni  se  samilosti  koju  je  osjetilo  prežalosno  njezino  Srce  kada  te  vidjela  u  grob 
položenog.  U  tom  krajnjem  poniženju  Ona  ti  je  kao  zadovoljštinu  prikazala  svoju  prečistu  ljubav  i 
žrtvu  svojega  neizrecivog  mučeništva,  zajedno  s  tvojim  otkup iteljskim  patnjama. 

Spomeni  se  zatim  nepokolebive  vjere  koja  je  podržavala  tvoju  svetu  Majku,  jer  Ona  je  vjerovala  u 
tvoje  uskrsnuće  te  ga  i  očekivala.  Sjeti  se  također  njezina  satrtoga  Srca  koje  je  željelo  biti  s  tobom 
pokopano,  da  te  ne  ostavi  i  ne  prestane  se  tebi  klanjati.  O,  Marijo! 

Zbog  te  neizmjerne  boli  srcima  koja  su  ožalošćena  gubitkom  dragih  osoba,  smiluj  se 
bolesnicima,  progonjenima,  svima  onima  koji  trpe.  Pomozi  im,  utješi  ih.  Smiluj  se  dušama  u 
Čistilištu...  pokojnicima  koji  su  nas  poznavali.  Prikaži  svojih  Sedam  žalosti  Srcu  Isusovu  za  njihovo 
oslobađanje.  Smiluj  se  i  meni,  isprosi  mi  vjernost  u  svim  mojim  dužnostima,  zdravlje  mojoj  duši  te, 
ako  je  to  na  slavu  Božju,  daj  mi  milost  koju  molim  od  tvoje  majčinske  dobrote. 

Smiluj  se  našoj  domovini,  te  joj  isprosi  da  bude  uvijek  vjerna  Crkvi  Isusa  Krista.  Isprosi 
uskrsnuće  dušama  koje  su  zbog  grijeha  mrtve  božanskom  životu,  isprosi  nam  svećenička  i 
redovnička  zvanja  koja  će  dušama  darivati  Krista  i  širiti  Božje  Kraljevstvo  na  zemlji.  Amen. 

Sveti  Oče,  prikazujem  ti  okrvavljeno  Spasiteljevo  tijelo  u  grob  položeno,  i  neizmjernu  bol  presvete 
Majke  kao  prošnju  za  povratak  izgubljenih  duša  u  jedinstvo  Crkve.  (Slijede  molitve  za  svaki  dan 
devetnice) 


Posveta  pobožne  osobe 

(B.  Petit) 

Žalosno  i  Bezgrešno  Srce  Marijino,  božansko  i  čisto  prebivalište,  zakrili  moju  dušu  svojim 
majčinskim  zagovorom,  da  bi  ona,  uvijek  bila  vjerna  glasu  Isusovu,  mogla  udovoljiti  njegovoj 
ljubavi  te  vršiti  njegovu  božansku  volju. 

Želim,  Majko  moja.  da  mi  uvijek  pomažeš  svojom  otkupitelj skom  suradnjom,  da  se,  živući  u 
povezanosti  s  tvojim  Srcem,  potpuno  sjedinim  sa  Srcem  tvoga  božanskoga  Sina.  Približi  me 
njegovu  Srcu  putem  kreposti  i  žalosti  tvojega  Bezgrešnog  Srca.  Štiti  me  uvijek.  Amen 
Posveta  prežalosnom  i  Bezgrešnom  Srcu  Marijinu  (Za  privatnu  uporabu  vjernicima  sastavili  monasi 
kamaldolesi) 

Srce  Isusovo,  kopljem  probodeno,  koje  si  nas  toliko  ljubilo  i  koje  nas  toliko  želiš  spasiti,  daj 
da  i  ja  tebe  ljubim  i  da  ti  budem  vjeran.  Radi  toga,  o  moj  dobri  Spasitelju,  posvećujem  se 
prežalosnom  i  bezgrešnom  Srcu  tvoje  ljubljene  Majke. 

Da,  mila  Majko  Božja,  tebi  se  posvećujem,  tebi  se  potpuno  predajem  zauvijek  i  se  uzdam  u  tvoje 
prežalosno  i  Bezgrešno  Srce,  da  me  Ti  nadahnjuješ  i  upravljaš  u  ljubavi  prema  tvome  Božanskom 
Sinu.  Učini  da  moje  srce  ne  bude  više  isprazno  srce,  nego  da  ono,  raspaljeno  vatrom  tvoga  Srca, 
potpuno  prione  uz  Boga  te  u  ljubavi  i  služi  tvom  Božanskom  Sinu. 

O  sveta  Srca  Isusa  i  Marije,  koji  ste  uvijek  bili  sjedinjeni  u  djelu  našega  spasenja,  spasite 
mene,  spasite  nas,  spasite  Crkvu  i  cijeli  svijet,  i  učinite  srce  moje  po  Vašim  Srcima.  O  Marijo,  bez 
grijeha  začeta,  moli  za  nas  koji  se  tebi  utječemo.  Prežalosno  i  Bezgrešno  Srce  Marijino,  moli  za  nas 
najveći  zalog  kojim  raspolažemo  da  ganemo  ljubav  Oca  i  Srce  Sina. 

5.  MOLITVE  SVETACA  I  PAPE  SRCU  MARIJINU 

Blagoslovljeno  Srce  Marijino 

(Sv.  Ivan  Eudes) 

Blagoslovljeno  Srce  Marijino,  nebu  nebesa,  u  kojemu  si  Ti  Bože  uvijek  prebivao,  Srce  koje 
jesi  i  bit  ćeš  vječno  čašćeno.  hvaljeno  i  slavljeno  na  Nebu  i  na  zemlji.  Blagoslovljeno  Srce  koje  se 
uvijek  ravnalo  samo  po  većoj  ljubavi  od  svih  svetih  ljubavi  koje  su  u  srcu  svih  anđela  i  ljudi  koji 
ljube  Boga  i  bližnjega  zbog  Boga  i  u  Bogu.  Blagoslovljeno  Srce  koje  si  Ti  Bože  savršeno 
posjedovao  od  prvog  trenutka  njegova  života  i  koje  nikada  nije  postojalo  a  da  nije  bilo  potpuno 
tvoje,  o  Bože. 

Blagoslovljeno  Srce  koje  sve  one  koji  ga  ljube  vodi  da  tebe  ljube  Isuse.  Blagoslovljena 
Djevica  Marija,  Isuse,  koja  je  uvijek,  na  svakom  mjestu  i  u  svemu  upirala  pogled  u  tvoju  svetu  volju 
i  vršila  je  u  svemu,  i  nije  imala  drugih  sklonosti,  drugih  nakana  u  svim  mislima,  riječima  i  djelima 

nego,  da  bude  po  volji  tvome  božanskom  Veličanstvu  i  vrši  tvoju  božansku  volju.  Blagoslovljeno 
Srce  koje  može  reći:  Pripravno  je  Srce  moje,  pripravno!  Što  nije  učinilo,  pretrpjelo,  ostavilo,  dalo 
tebi  za  ljubav  Bože.  Svako  djelo,  od  najvećega  do  najmanjega,  svaka  riječ,  svi  osjećaji  i  djelovanje 
duševnih  moći  bili  su  posvećeni  samo  na  tvoju  slavu  Bože. 

Isuse,  blagoslovljeno  Srce,  koje  se  je  usprkos  svoga,  na  određeni  način  beskrajnoga  dostojanstva 
Majke  Božje,  uvijek  ponizivalo  ispod  svih  stvorenja,  smatrajući  se  najmanjim  i  zadnjim  od  svih. 
Blagoslovljeno  srce  službenice  tvoje  i  službenice  svih  drugih.  O  Bože.  blagoslovljeno  Srce  Kraljice 
svih  svetih  koje  je  uvijek  bilo  bezgrešno,  ostalo  u  uzvišenoj  ljubavi  i  čistoći,  obuzeto  i  preobraženo 
tvojom  božanskom  svetošću  i  čistoćom.  O  Bože.  blagoslovljeno  Srce  tako  dobro,  ljupko,  slobodno, 
dobrohotno,  veliko,  puno  blagosti,  svijetla  slika  tvoje  dobrote,  blagosti  i  ljupkosti. 

O  Bože,  blagoslovljeno  Srce  koje  obiluje  krotkošću.  samilošću  i  milosrđem  prema  bilo 
kojem  grešniku,  živa  slika  tvoga  milosrđa  bez  granica.  Blagoslovljeno  srce  koje  je  umrlo  svome 
sebeljublju  i  svojoj  volji,  i  na  ovome  svijetu  za  sebe  je  tražilo  samo  da  se  tebi  dopadne  Bože,  da  ti 
udovolji  u  svemu  i  vrši  tvoju  obožavanu  volju.  O  Isuse,  blagoslovljeno  Srce  tvoje  Majke, 
dobroćudno,  slatko  i  ljubezno  sa  svima,  nesposobno  imati  i  najmanju  misao  za  naškoditi  nekome, 
uvijek  spremno  činiti  svako  dobro  svakome  koliko  mu  je  moguće.  Blagoslovljeno  Srce,  bezdan 
milosti  i  svetosti,  bezgranični  ocean  uzvišenosti  i  savršenstva,  neizmjerni  svijet  veličina  i  ljepota, 
koje  te  Isuse  vječno  ljubi  više  od  svih  anđela  i  svetih,  a  koje  si  Ti  počastio  i  uzvisio  iznad  svih 
anđela  i  svetih.  O  Majko  dobrote,  neka  svi  vjernici  blagoslivljaju  i  neprestano  ljube  tvoje  majčinsko 
Srce!  O  ljubezno  Srce  moje  predobre  Majke,  budi  ti  Srce  moga  srca,  duša  moje  duše,  život  moga 
život.  Amen. 


Molitva  Srcu  Isusovu  i  Marijinu 

(Sv.  Ivan  Eudes) 

Pozdravljamo  te  Presveto  Srce.  Slatko  Srce,  ponizno  Srce  pozdravljamo  te.  Srce  koje  si  se 
potpuno  predalo,  mudro  Srce  pozdravljamo  te.  Strpljivo  i  poslušno  Srce,  vjerno  Srce,  pažljivo  Srce 
pozdravljamo  te.  Najsretnije  Srce,  Srce  puno  milosrđa  pozdravljamo  te.  Ljubljeno  Srce  Isusa  i 
Marije  pozdravljamo  te.  Mi  ti  se  klanjamo,  zahvaljujemo  ti,  slavimo  te.  Ljubimo  te  svim  našim 
srcem,  svom  dušom  i  svom  snagom.  Darujemo  ti  naše  srce,  predajemo  ga,  posvećujemo  i 
žrtvujemo.  Očisti  ga,  prosvijetli  ga,  posveti  ga.  U  njemu  živi  i  kraljuj  sada  i  zauvijek.  Amen. 

Sjedinjenje  Srca  Isusova  i  Srca  Marijina  po  Euharistiji 

(Sv.  Ljudevit  Montfortski) 

Isuse  ne  možeš  ostaviti  Mariju,  toliko  je  jaka  ljubav  koja  vas  veže,  zbog  toga  si  malo  prije 
svoje  smrti  ustanovio  Euharistiju,  da  bi  nakon  svoga  Uzašašća  ovdje  na  zemlji  bio  njena  utjeha. 
Toliko  si  se  naslađivao  u  njenom  prečistom  krilu  tijekom  devet  mjeseci,  da  si  ponovno  htio  više 
puta  u  njoj  otpočinuti  u  tišini.  Ti  se  u  njenom  Srcu  kao  na  oltaru  prikazuješ  Nebeskom  Ocu.  Izgnan 
iz  srca  grešnih  ljudi,  Isuse  dolaziš  u  njeno  Sveto  Srce  i  primaš  u  njemu  savršenu  čast,  jer  njeno  Srce 
ti  pjeva  slatku  uzvišenu  pjesmu  hvale  i  slave  koju  samo  ono  može  otpjevati  kako  tebi  dolikuje.  Isuse 
Ti  se  ugodno  odmaraš  na  ležaljci  njene  čistoće,  kušaš  neizrecivu  radost  u  plamenu  njene  ljubavi,  ali 
iznad  svega  njena  poniznost  te  privlači  da  siđeš  u  nju  i  očarava  tvoje  veličanstvo. 

Isuse  pun  zahvalnosti  činiš  Mariju  dionicom  svega  svojega  blaga,  hraniš  je  svojim  tijelom 
koje  je  Ona  u  djetinjstvu  othranila  mlijekom  iz  svojih  prečistih  prsiju.  A  za  uzvrat  Ti  je  hraniš 
svojom  božanskom  krvlju.  Koju  li  radost  i  milinu  je  ona  doživljavala  u  slatkim  trenucima  kad  je 
nježno  primala  svoga  ljubljenog  Sina.  Tada  je  njeno  sveto  Srce  kliktalo  zbog  radosti  u  Isusu  svome 
Spasitelju.  Njeno  Presveto  Srce  je  plamen,  gorući  grm  koji  izgara  i  koje  samo  u  svom  Bogu 
pronalazi  sebe,  svoje  boravište  i  život. 

Gori,  a  ne  izgara,  jer  se  nikad  ne  može  previše  ljubiti.  Ljubav  u  tom  velikom  otajstvu  izgleda 
kao  da  njihova  srca  spaja  te  postaju  jedno.  Među  njima  sve  postaje  zajedničko,  jer  Sinje  potpuno  u 
svojoj  Majci,  a  u  Mariji  se  nazire  samo  njen  ljubljeni  Sin  Isus.  Tada  Ona  svojom  molitvom  zadobiva 

milosrđe  siromašnim  grešnicima.  On  je  njen  Sin,  Ona  je  njegova  Majka.  Njeno  Presveto  Srce  i 
prečisto  krilo  razoružaju  Isusa. 

O  kršćani,  vjerna  Djevica  svojim  pričestima  nam  pokazuje  svetu  pripravu  i  stav  kako 
savršeno  ispuniti  našu  dužnost  prema  Isusu  u  presvetom  Sakramentu.  Nasljedujmo  taj  savršeni 
model.  Od  tebe  Djevice  Marijo  nam  je  pro izašlo  njegovo  Tijelo  i  Krv  koji  nas  uzdižu  do  tih  visina 
da  nam  i  anđeli  zavide.  Budi  uvijek  i  svuda  blagoslovljena  što  nam  dade  tako  dragocjeni  dar. 

Majko  divna,  zasadi  u  naša  srca  sve  svoje  kreposti  da  bi  slatki  Isus  u  njima  rado  boravio.  Zapali 
svoju  ljubav  u  nama  da  bi  s  tobom  ljubili  tvoga  Sina.  O  Isuse  tvoja  sveta  Majka  je  naša  savršena 
nadopuna.  Sidi  žurno  u  nas  i  sjedini  nas  s  Ocem,  ili  radije  dođi  u  njeno  Srce  koje  će  nadoknaditi 
našu  premalu  ljubav.  Amen. 


Isusu  koji  živi  u  Mariji 

(Sv.  Ljudevit  Montfortski) 

Dođite  poklonimo  se  Isusu  koji  živi  u  krilu  Marijinu.  S  čuđenjem  promatrajmo  veličinu  koja 
se  smanjila,  Boga  koji  je  postao  dijete  da  bi  nama  dao  život.  Marijino  krilo  je  sveti  hram  u  kome  se 
Bog  naslađuje,  nebo  obasjano  suncem  pravde,  naše  sigurno  utočište  koje  Boga  umoljava.  Dan  i  noć 
Bog  se  u  Mariji  naslađuje,  a  Ona  ga  za  uzvrat  ljubi  svom  snagom  svojom.  Dva  Presveta  Srca 
potpuno  odgovaraju  jedno  drugome.  O  kako  Isusu  velikodušno  obdaruje  svoju  svetu  Majku! 
Obilato  u  njeno  Srce  izlijeva  milosti.  Srce  Marijino  je  drago  boravište  i  prijestolje  Sina  Božjega. 

Dok  se  Isus  privija  Prečistom  Marijinu  Srcu  koje  nikada  ne  upozna  rušilački  znak  grijeha 
slobodno  u  njeno  Srce  ucrtava  i  utiskuje  svoj  pravi  lik.  Blisko  i  usko  sjedinjena  njihova  Srca  se 
prikazu  ju  Nebu  kao  dvije  svete  žrtve  kako  bi  zaustavili  kazne  koje  su  uzrokovane  našim 
zlodjelima.  U  ovom  velikom  otajstvu  svi  izabranici  su  rođeni,  Marija  i  Isus  su  ih  unaprijed  izabrali 
kako  bi  bili  dionici  njihovih  kreposti,  slave  i  moći.  Čudesno  je  to  otajstvo,  divni  polet,  blaženo 
očaravanje  dvaju  ljupkih  Srdaca.  Samo  u  Nebu  ćemo  spoznati  te  neizrecive  tajne. 

Jedno  izgleda  kao  da  se  gubi  u  drugom,  o  čudesnog  li  saveza.  Marija  je  sva  u  Isusu  koji  je 
uvijek  ljubi,  ili  bolje  rečeno  Ona  više  ne  živi  već  samo  Isusu  živi  u  njoj.  Hodimo  između  ova  dva 
Srca  da  istopimo  naš  led,  sudjelujmo  u  njihovom  žaru,  krepostima  i  milosti.  Pođimo,  oni  ljube 
grešnike  i  nas  će  primiti.  O  Majko  Božanske  ljubavi,  o  bogato  svetište  koje  nosi  našeg  Gospodara  i 
našeg  Spasitelja,  učini  da  side  u  naše  krilo  taj  blagi  i  krotki  Jaganjac.  O  Isuse,  naš  dragi  zaručniče. 
Bože  naš  i  brate  naš  dođi,  dođi  rodi  se  u  našem  srcu  po  Mariji  da  bi  mi  mogli  po  tebi  ići  tvome  Ocu. 
Dođi  sa  svojom  poniznosti  i  učini  nas  malenima,  dođi  sa  svojom  svetošću  i  učini  nas  nevinima,  dođi 
sa  svojom  ljubavlju  i  kraljuj  bez  otpora.  Bog  sam. 

Tvoje  Srce  je  kristal  koji  odsjajava  Boga 

(BI.  Elizabeta  od  Presvetog  Trojstva) 

Vjerna  Djevice,  ti  ostaj eš  dan  i  noć  u  dubokoj  šutnji,  u  neizrecivu  miru,  u  neprestanoj 
molitvi  prožetoj  Bogom  s  dušom  preplavljenom  vječnim  sjajem.  Tvoje  Srce  kao  kristal  odsjajava 
Boga.  Gosta  koji  u  njemu  stanuje,  Ljepotu  koja  ne  zalazi.  Marijo  ti  privlačiš  Nebo  i  Otac  ti  predaje 
svoju  Riječ  da  joj  postaneš  Majka. 

Duh  ljubavi  te  pokriva  svojom  sjenom.  U  tvoju  dušu  silazi  Trojstvo,  cijelo  Nebo  se  otvara  i 
snizuje  do  tebe.  Majko  Riječi,  otkri  mi  tvoju  tajnu.  Poslije  Utjelovljenja  Gospodinova  kako  si 
proživjela  na  zemlji  sva  uronjena  u  adoraciji,  neizrecivu  miru,  u  otajstvenoj  šutnji,  tvoj  duh  je 
prodirao  u  dubine  neistraživog,  noseći  u  sebi  Božji  Dar.  Čuvaj  me  uvijek  u  Božjem  zagrljaju.  Daj  da 
ja  nosim  u  sebi  znak  ove  Božje  ljubavi.  Amen. 

Klanjati  se  Isusu  s  tobom,  ljubit  ga  tvojim  Srcem 

(Sv.  Julijan  Eymard) 

O  Marijo,  s  tobom,  po  tebi  i  u  tebi  molit  ću,  i  tako  nastaviti  kontemplativni  život  na  zemlji. 
O  kako  će  Isus  biti  zadovoljan  da  u  nama  ponovno  pronađe  Mariju,  svoju  ljubljenu  i  svetu  Majku. 
Trebam  činiti  ono  što  si  ti  činila  Marijo  služeći  Isusu,  njemu  na  slavu. 

Ti  si  mislila  Isusove  misli,  živjela  sjedinjena  s  Isusovim  krepostima  i  poslovima.  U  sebi  si  se 
bavila  Isusom,  za  Isusa  i  u  Isusu.  Marijo,  dolazeći  k  tebi  nikada  se  ne  napušta  Isus.  Ti  si  Kraljica 
Cenakula  koja  nas  vodiš  i  upravljaš.  Marijo,  Ti  si  Isus  "pomajčen",  ti  si  majka,  cjelovita  majka  i 
ništa  drugo  do  li  Majka. 

U  tvoje  ruke  dobra  Majko  polažem  milost  moga  zvanja.  Sav  se  tebi  predajem,  prikaži  me 
Isusu.  Isus,  slatki  učitelj  primit  će  me  i  ljubiti  u  tebi  jer  si  me  oblikovala  i  njemu  prikazala  dobra 
Majko.  Marijo  jer  si  se  udostojala  postati  mojom  učiteljicom,  daj  da  se  klanjam  Isusu  s  tobom, 
ljubim  ga,  blagoslivljam  i  slavim  tvojim  Srcem.  Udijeli  mi  milost  da  ga  molim  tvojim  molitvama, 
služim  tvojim  rukama,  ljubim  tvojim  Srcem,  slavim  tvojom  svetošću.  Sve  prikaži  Isusu,  i  mene  s 
Tobom.  Amen. 


Tvoje  Srce  je  samo  ljubav  i  milosrđe 

(Sv.  Ivan  Marija  Vianney) 

O  Djevice  Marijo,  kad  govorimo  o  zemaljskim  stvarima  umorimo  se,  ali  kad  o  tebi  zborimo 
govor  je  uvijek  novi.  Uspoređivali  su  te  s  majkom,  a  Ti  si  bolja  od  najbolje  majke  koja  ponekad 
kažnjava  svoga  sina  misleći  da  tako  čini  dobro,  a  ti  Marijo  nikada  ne  kažnjavaš.  Tvoje  Srce  je  sama 
ljubav  i  milosrđe,  da  bi  bili  uslišani  dostaje  tebi  se  uteći.  Tvoje  Srce  Marijo  je  tako  nježno  prema 
nama,  nježnost  srdaca  svih  majki  u  usporedbi  s  tvojim  Srcem  je  kao  komad  leda.  O  kako  si  dobra, 
Presveta  Marijo! 


Divno  tvoje  majčinstvo 

(Papa  sv.  Ivan  Pavao  II) 

Blagoslovljena  Ti  među  ženama.  Blagoslovljena,  jer  si  vjerovala.  Svemogući  je  u  tebi  učinio 
velika  djela.  Divno  tvoje  Bogomajčinstvo,  i  u  svome  predviđanju  čudesno  tvoje  Bezgrešno  Začeće 
te  prekrasni  tvoj  neka  mi  bude.  Ti  si  tako  usko  sjedinjena  s  cijelim  djelom  našeg  Spasenja, 
pridružena  Križu  našeg  Spasitelja  tvoje  je  Srce  probodeno  pored  njegova  Srca.  I  sada  u  slavi  svoga 
Sina  Ti  ne  prestaješ  zagovarati  nas  siromašne  grešnike. 

Ti  bdiješ  nad  Crkvom,  jer  si  njena  Majka,  Ti  bdiješ  nad  svakim  od  svojih  sinova.  Od  Boga 
zadobivaš  sve  milosti  koje  su  simbolizirane  svijetlim  zrakama  koje  izlaze  iz  tvojih  otvorenih  ruku, 
pod  uvjetom  da  se  mi  usudimo  moliti  te  za  njih  i  tebi  se  hrabro  u  povjerenju  približimo  s 
jednostavnošću  djeteta.  I  tako  nas  bez  prestanka  vodiš  svome  Božanskom  Sinu. 

O  Presveta  Djevice,  Majko  Kristova  i  Majko  Crkve  s  radošću  i  divljenjem  se  pridružujemo 
tvome  Veliča,  tvojoj  u  ljubavi  zahvalnoj  pjesmi.  S  tobom  zahvaljujemo  Bogu  čije  je  milosrđe  od 
koljena  do  ko ljetna,  za  divno  zvanje  i  višestruko  poslanje  vjernika  laika,  koje  je  Bog  po  imenu 
pozvao  da  žive  u  zajedništvu  ljubavi  i  svetosti  s  Njime  te  da  budu  bratski  sjedinjeni  u  veliku  obitelj 
djece  Božje,  poslani  da  ižaravaju  Kristovo  svijetlo  i  prenose  plamen  Duha  svojim  životom  u  cijelom 
svijetu.  Djevice  hvalospjeva  Veliča  ispuni  njihova  srca  zahvalnošću  i  poletom  za  ovo  zvanje  i 
poslanje. 


Kako  te  ne  ljubiti,  Marijo? 

(Sv.  Terezija  Avilska) 

O  Bezgrešna  Djevice,  najnježnija  Majko,  Ti  si  puna  radosti,  jer  nam  Isus  daruje  svoj  život  i 
beskrajna  blaga  svoga  božanstva.  O  Marijo,  kako  te  ne  ljubiti  i  blagoslivljati  zbog  tvoje  velike 

ljubavi  prema  nama?  Ti  nas  uistinu  ljubiš,  kao  što  nas  ljubi  Isus.  Ljubiti  znači  darovat  sve,  i  samoga 
sebe.  Ti  si  se  potpuno  dala  za  naše  spasenje. 

Spasitelj  je  poznavao  tajne  tvoga  majčinskoga  Srca  i  beskrajnu  tvoju  nježnost.  Umirući  Isus, 
prije  zadnjeg  izdisaja  tebi  nas  povjerava,  utočište  grešnika.  O  Marijo,  Ti  pod  Križem  uspravna 
stojiš,  kao  svećenik  na  oltaru  prikazuješ  za  nas  slatkog  Emanuela,  Boga  s  nama,  tvog  ljubljenog 
Isusa.  O  Kraljice  mučenika  i  naša  nado,  ljubimo  te  i  blagoslivljamo  u  vjeke  vjekova.  Amen. 

Molitva  žalosnoj  Majci  Mariji 

(Sv.  Gašpar  Bufalo) 

O  Bezgrešna  i  Žalosna  Marijo  zbog  nas  si  bila  podno  križa.  Ti  si  u  svoje  Srce  prihvaćala  Krv 
koju  je  tvoj  Sin  prolijevao,  trpjela  si  u  Srcu.  trnje  i  čavle  koji  su  ga  mučili  i  primala  nas  za  svoje 
sinove,  daj  da  ostanemo  u  tvome  slatkom  Srcu.  Marijo  lijepo  je  s  tobom  stajati  podno  križa.  Majko 
Božja  i  Majko  naša.  Odvjetnice  grešnika,  Posrednice  Gospodarice  svemira.  Učiteljice  istine. 

Slatka  Majko  nauči  nas  ljubiti  Isusa,  nasljedovati  njegove  kreposti,  njega  koji  je  Učitelj  na 
Križu,  i  pobudi  u  nama  gorljivost  da  utolimo  žeđ  našega  Spasitelja  koji  je  žedan  duša.  Žalosna 
Majko,  pomozi  nam  da  se  penjemo  putem  Kalvarije  između  Isusa  koji  nosi  Križ  i  Tebe  koja  ga 
slijediš,  da  tako  prispijemo  na  sveto  brdo  Božje.  Marijo  Majko  naša  daj  da  zagrlimo  Križ,  da  živimo 
sjedinjeni  u  tvom  Srcu.  Amen. 


Srcu  Marijinu  za  obraćenje  grešnika 

(Iz  molitvenika  Srce  Marijino  od  p.  Hattlera) 

O  preblaga  Marijo,  utočište  grešnika  zbog  boli  tvoga  Srca  puna  milosrđa  i  zbog  smrti  tvoga 
ljubljenoga  Sina  Isusa  molim  te  izmoli  svim  grešnicima  svijeta  milost  iskrenog  obraćenja,  pogotovu 
onima  koji  lošim  primjerom  i  krivim  naukama  druge  navode  na  grijeh.  Srce  Marijino  puno  sućiti 
pomozi  grešnicima. 


Sedam  žalosti  Presvetog  Srca  Marijina 

(Iz  molitvenika  Srce  Marijino  od  p.  Hattlera) 

Bože,  u  pomoć  mi  priteci!  Gospodine,  pohiti  mi  u  pomoć!  Slava  Ocu  i  Sinu  i  Duhu  Svetome.  Kako 
bijaše  na  početku,  tako  i  sada  i  svagda  u  vijeke  vjekova.  Amen. 

1.  Majko  Marijo,  suosjećam  s  tobom  zbog  žalosti,  koju  je  tvoje  nježno  Srce  osjetilo  kad  je  čulo 
proročanstvo  svetoga  starca  Šimuna.  O,  ljubezna  Majko,  po  tvom  ožalošćenom  Srcu  isprosi  mi  od 
Boga  krepost  poniznosti  i  dar  svetoga  straha  Božjega.  Zdravo  Marijo  ... 

2.  Žalosna  Majko  Božja,  suosjećam  s  tobom  zbog  onoga  straha,  koji  je  tvoje  nježno  Srce  osjetilo 
kod  bijega  u  Egipat  i  za  vrijeme  tvoga  boravka  u  tuđoj  zemlji.  O,  ljubezna  Majko,  po  ovom  tvom 
bojazni  napunjenom  Srcu  isprosi  mi  krepost  darežljivosti,  osobito  prema  siromasima,  i  dar 
pobožnosti.  Zdravo  Marijo... 

3.  Žalosna  Majko  Božja,  suosjećam  s  tobom  zbog  straha,  koji  je  obuzeo  tvoje  brižno  Srce,  kad  se 
tvoj  mili  Isus  izgubio.  O.  ljubezna  Majko,  po  tvom  zabrinutom  Srcu  isprosi  mi  krepost  čistoće  i  dar 
znanja.  Zdravo  Marijo... 

4.  Žalosna  Majko  Marijo,  suosjećam  s  tobom  zbog  groze,  koja  je  obuzela  tvoje  majčinsko  Srce  kad 
si  susrela  Isusa  kako  nosi  teški  križ.  O,  ljubezna  Marijo,  po  tvom  ljupkom  Srcu  punom  boli  isprosi 
mi  krepost  strpljivosti  i  dar  jakosti.  Zdravo  Marijo... 

5.  Žalosna  Majko  Marijo,  suosjećam  s  tobom  zbog  muka.  koje  je  tvoje  jako  Srce  podnijelo,  kad  si 
gledala  Isusa  na  križu  u  smrtnoj  borbi.  O,  ljubezna  Majko,  po  tvom  bolnom  Srcu  isprosi  mi  krepost 
umjerenosti  i  dar  savjeta.  Zdravo  Marijo... 

6.  Žalosna  Majko  Marijo,  suosjećam  s  tobom  zbog  rane,  koja  je  tvomu  ožalošćenom  Srcu  zadana, 
kad  je  koplje  otvorilo  bok  Isusov  i  probolo  njegovo  premilo  Srce,  i  kad  si  njegovo  mrtvo  tijelo  u 

svoje  prečisto  krilo  primila  O,  ljubezna  Majko,  po  tvom  rastrganom  Srcu  isprosi  mi  krepost  bratske 
ljubavi  i  dar  razuma.  Zdravo  Marijo... 

7.  Žalosna  Majko  Marijo,  suosjećam  s  tobom  zbog  tajne  boli  koju  je  tvoje  premilo  Srce  trpjelo  kad 
je  Isus  bio  u  grob  položen  O,  ljubezna  Majko,  po  tvom  silno  rastuženom  Srcu  isprosi  mi  krc^post 
revnosti  i  dar  mudrosti.  Zdravo  Marijo... 

Moli  za  nas,  žalosna  Djevice!  Da  postanemo  dostojni  obećanja  Kristovih  .  Pomolimo  se:  Molimo 
Te,  Gospodine  Isuse  Kriste,  udijeli  nam  milostivo,  da  se  preblažena  Djevica  Marija  Majka  tvoja, 
čiju  je  presvetu  dušu  u  čas  tvoje  muke  mač  boli  probo,  sada  i  u  čas  smrti  naše,  kod  tvoga 
božanskoga  milosrđa  za  nas  zauzme.  Po  tebi,  Isuse  Kriste,  Spasitelju  svijeta,  koji  s  Ocem  i  Duhom 
svetim  živiš  i  kraljuješ,  Bog  od  vijeka  do  vijeka.  Amen. 

Sedam  radosti  presvetoga  Srca  Marijina 

(Iz  molitvenika  Srce  Marijino  od  p.  Haitlera) 

1.  O,  Marijo,  koja  si  se  obradovala  u  svom  Srcu.  kad  si  od  arkandela  Gabrijela  čula,  da  te  Bog 
osobito  ljubi,  i  da  te  odabrao  za  Majku  svome  jedinorođenome  Sinu!  Po  ovoj  radosti  te  molim, 
isprosi  mi  milost,  da  Božja  ljubav  bude  i  moja  najveća  radost:  daju  više  cijenim  nego  li  sve  drugo, 
te  u  svemu  što  mislim,  govorim  ili  činim,  nastojim  je  zaslužiti  i  svjedočiti.  Zdravo  Marijo... 

2.  O,  Marijo  kako  si  se  obradovala  u  Gospodinu,  kad  si  nepovrijeđena  djevičanstva,  rodila 
Stvoritelja  koga  je  željno  očekivao  svijet!  Isprosi  mi  milost,  da  uvijek  brižno  čuvam  čistoću  srca,  da 
u  njemu  ne  trpim  nikakve  neuredne  naslade,  te  se  njom  ne  dam  nikada  voditi  u  mom  djelovanju,  pa 
da  tako  pripadnem  k  onima,  o  kojima  Isus,  tvoj  božanski  Sin  reče:  Blago  čistima  srcem  jer  će  Boga 
gledati.  Zdravo  Marijo... 

3.  O,  Marijo,  kako  si  bila  radosna,  kad  su  mudraci  s  istoka  došli,  da  se  tvom  Sinu  kao  pravom  Bogu 
poklone  te  ga  zlatom,  tamjanom  i  smirnom  obdare!  Isprosi  mi  milost,  da  u  svako  doba  spoznam 
Gospodina  Boga  kao  najvećeg  gospodara,  te  se  od  srca  radujem  što  sam  o  njemu  ovisan,  i  da  mu 
uvijek  prikazujem  živu  vjeru,  čvrsto  ufanje  i  srce  puno  djetinje  ljubavi.  Zdravo  Marijo  ... 

4.  O,  Marijo,  kolika  lije  slast  obuzela  tvoj  duh,  kad  si  svoga  premiloga  Sina,  koga  si  gledala  kako  u 
velikim  mukama  umire  na  križu,  vidjela  treći  dan  slavno  uskrsnula!  Isprosi  mi  milost,  da  ih  groba 
grijeha  uskrsnem  na  nov  život,  i  kao  što  smrt  nema  više  nad  njim  vlasti,  tako  da  ni  grijeh  nikada 
više  ne  zavlada  u  mom  smrtnom  tijelu,  da  uistinu  uzmognem  sa  sv.  Pavlom  reći:  «Živim,  ali  ne  više 
ja,  nego  Krist  živi  u  meni».  Zdravo  Marijo  ... 

5.  O,  Marijo,  tko  će  izreći  tvoju  radost,  kad  si  vidjela  da  tvoj  jedinorođeni  Sin  u  sjajnom  oblaku  na 
nebo  uzlazi!  Po  toj  radosti  molim  te,  probudi  svojim  zagovorom  u  meni  čvrstu  i  živu  želju  za 
Nebom,  koja  će  učiniti,  da  tu  radosti  kušam  u  bolima  i  budem  strpljiv,  a  u  dobru  neumoran,  da  se 
tako  služim  vremenitim  dobrima  da  ne  izgubim  vječna.  Zdravo  Marijo  ... 

6.  O,  Marijo!  Kolikom  li  te  slašću  i  ushićenjem  napunio  Duh  Sveti  kad  je  na  Dan  Pedesetnice  sve 
bogatstvo  svojih  milosti  u  tvoje  prečisto  Srce  izlio!  Isprosi  mi  milost,  da  čisteći  svoje  srce  i 
odbacujući  taštinu  svijeta,  stalno  se  usrdnom  molitvom  pripravljam  dostojno  primati  sv.  sakramente 
te  budem  pripravan  za  njegov  dolazak  te  postanem  i  ostanem  hram  Duha  Svetoga.  Zdravo  Marijo  ... 

7.  O,  Marijo,  ne  može  se  pojmiti  blaženstvo,  koje  te  je  obuzelo,  kad  si  slavno  bila  u  Nebo  uznesena, 
kako  bi  primila  nagradu  za  svoje  kreposti.  O,  da  mogu  onako  sveto  živjeti,  i  u  svemu  kao  ti  vršiti 
volju  nebeskoga  Oca,  pa  da  i  ja  jednom  dođem  u  Nebo,  te  se  moje  srce  s  tvojim  zauvijek  u  Bogu 
uzraduje.  Zdravo  Marijo  ... 


Kreposti  Presvetoga  Srca  Marijina 

(Hvala  i  prošnja  po  sv.  Matildi) 

1.  Pozdravljam  te,  Marijo,  koja  si  zbog  čistoće  svoga  Srca  toliko  bila  ugodna  Svevišnjemu.  O, 
premda  Majko!  Isprosi  mi  od  Boga  milost  čistoće.  Zdravo  Marijo  ... 

2.  Pozdravljam  te,  Marijo,  koja  si  poniznošću  svoga  Srca  zaslužila,  da  ti  Nebo  najveće  milosti 
iskaže.  O,  premila  Majko!  Isprosi  mi  od  Boga  lijepu  krepost  poniznosti.  Zdravo  Marijo... 

3  Pozdravljani  te,  Marijo,  koja  si  velikom  pobožnošću  Srca  svoga  na  neki  način  postala 
gospodaricom  Srca  Božjega.  O,  premda  Majko!  Isprosi  mi  pravu  pobožnost.  Zdravo  Marijo... 

4.  Pozdravljam  te,  Marijo,  koja  si  po  velikom  žaru  ljubavi  Srca  svoga  sve  savršenija  i  ljepša 
postajala.  O,  premda  Majko!  Isprosi  mi  krepost  neugasive  ljubavi.  Zdravo  Marijo... 

5.  Pozdravljam  te,  Marijo,  jer  si  velikom  budnošću  svoga  Srca  bdjela  nad  svime  što  se  odnosilo  na 
Božju  službu  te  si  tako  božansku  naklonost  zadobila.  O,  premila  Majko!  Isprosi  mi  po  svojemu  Srcu 
najveću  brigu  u  izvršavanju  dužnosti  svoga  staleža.  Zdravo  Marijo... 

6.  Pozdravljam  te,  Marijo,  jer  si  velikom  strpljivošću  svoga  Srca  za  vrijeme  muke  svoga  Sina 
zaslužila  milost,  da  postaneš  kraljicom  mučenika.  O  premila  Majko!  Isprosi  mi  po  svom  Srcu  milost 
strpljivosti  u  protivštinama  ovoga  života.  Zdravo  Marijo... 

7.  Pozdravljam  te,  Marijo,  jer  si  vjernim  sudjelovanjem  svoga  Srca  po  božanskim  rasvjetljenjima  i 
milostima  zaslužila  visoko  dostojanstvo  kraljice  svih  svetih.  O,  premila  Majko!  Po  svom  Srcu 
isprosi  mi  milost  iskrene  vjernosti  u  Božjoj  službi.  Zdravo  Marijo... 

8.  Pozdravljam  te,  Marijo,  jer  si  postojanom  brižljivošću  svoga  Srca  za  naš  vječni  spas  molila  i 
zaslužila  milost  da  postaneš  utočište  svih  grješnika.  O,  premila  Majko!  Po  svom  Srcu  isprosi  mi 
veliku  brižljivost  da  se  molim  za  svoje  vječno  spasenje.  Zdravo  Marijo... 

9.  Pozdravljam  te,  Marijo,  jer  si  ustrajnim  razmišljanjem  svoga  Srca  ovdje  na  zemlji  nebeskim 
životom  za  Boga  živjela.  O,  premila  Majko!  Po  svom  Srcu  isprosi  mi  milost  pravoga  sjedinjenja  s 
Bogom  tijekom  mog  života  i  na  čas  smrti  da  tako  s  Njim  ostanem  sjedinjen  u  sve  vijeke.  Zdravo 
Marijo... 


Pobožni  zazivi  Srcu  Marijinu 

( p.  Gallifet;  iz  molitvenika  Srce  Marijino  od p.  Hattlera) 

Srce  Marijino  od  začeća  neokaljano, 
koje  goriš  ljubavlju  za  Boga  moli  za  nas 
Srce  Marijino  milosti  puno, 

Srce  Marijino  blagoslovljeno  među  svim  srcima, 

Srce  Marijino  svetište  Presvetoga  Trojstva, 

Srce  Marijino  Srcu  Isusovu  jako  omiljelo. 

Srce  Marijino  bezdane  poniznosti, 

Srce  Marijino  prijestolje  milosrđa, 

Srce  Marijino  žaru  božanske  ljubavi, 

Srce  Marijino  more  dobrote, 

Srce  Marijino  čudo  čistoće  i  nevinosti, 

Srce  Marijino  ogledalo  svih  božanskih  savršenstava. 

Srce  Marijino  prvo  od  svih  zavjetom  djevičanstva  posvećeno 
Srce  Marijino  iz  kojeg  je  učinjena  krv  Isusova,  ta  cijena  spasa  našega, 

Srce  Marijino  koje  svojim  željama  pospješuješ  spas  svijeta. 

Srce  Marijino  koje  milost  grešniku  zadobivaš. 

Srce  Marijino  koje  riječi  i  čine  Isusove  najvjernije  čuvaš, 

Srce  Marijino  mačem  boli  probodeno, 

Srce  Marijino  u  muci  Kristovoj  veoma  rastuženo, 

Srce  Marijino  s  raspetim  Kristom  na  križ  pribijeno. 

Srce  Marijino  od  žalosti  s  mrtvim  Isusom  pokopano, 

Srce  Marijino  s  uskrslim  Isusom  od  radosti  oživjelo, 

Srce  Marijino  dolaskom  Duha  Svetoga  novom  puninom  milosti  ispunjeno. 
Srce  Marijino  utjeho  žalosnih, 

Srce  Marijino  utočište  grješni  ka, 

Srce  Marijino  ufanje  i  slatka  obrano  svojih  štovatelja, 

Srce  Marijino  pomoći  umirućih, 

Srce  Marijino  slavo  svih  anđela  i  svetaca, 

Marijo  neokaljana,  preblaga  i  preponizna,  učini  srce  moje  po  Srcu  Isusovu! 

Pomolimo  se:  Blagi  Bože,  koji  si  za  spas  grješnika  i  za  utočište  nevoljnika  htio,  da  presveto  i 
prečisto  Srce  Marijino  bude  ljubavlju  i  milosrđem  najsličnije  božanskomu  Srcu  Sina  svoga  Isusa 
Krista;  daj  da  mi,  koji  se  ovoga  preslatkoga  i  premiloga  Srca  spominjemo,  po  njegovim  zaslugama 
zavrijedimo  biti  slični  Srcu  Isusovu.  Po  istom  Gospodinu  našem  Isusu  Kristu,  koji  s  tobom  u 
jedinstvu  Duha  svetoga  živi  i  kraljuje  Bog  u  vijeke  vjekova.  Amen. 

Molitva  Srcu  Marijinu  za  obraćenje  grješnika 

(Iz  molitvenika  Srce  Marijino  od p.  Hattlera) 

O  preblaga  Marijino,  utočište  grješnika,  zbog  boli  tvoga  Srca  puna  sućuti,  i  zbog  smrt  tvoga 
ljubljenoga  Sina  Isusa,  molim  te,  isprosi  svim  grješnicima  svijeta,  osobito  onima,  koji  zlim 
primjerom  i  krivim  naukom  druge  na  grijeh  navode,  milost,  da  se  iskreno  obrate.  Amen.  Srce 
Marijino  puno  sućuti,  pomozi  grješnicima.  Srce  Isusovo,  Srce  vrhovnoga  svećenika,  daj  mi  srce 
svećeničko,  da  uspaljeno  ljubavlju  cijelo  se  žrtvuje  za  spas  bijednih  grješnika.  Srce  Marijino,  Srcu 
Isusovu  najmilije,  daj  mi  veliku  ljubav  prema  njegovu  Srcu.  Sveti  Josipe,  isprosi  mi  svoju  ljubav 
prema  Isusu  i  Mariji. 


Pozdravi  prečistoga  Srca  Marijina 

(Sv.  Matilda) 

Zdravo,  Srce  najsvetije;  Zdravo,  Srce  najkrotkije;  Zdravo,  Srce  najponiznije;  Zdravo,  Srce 
najčišće;  Zdravo,  Srce  najpobožnije;  Zdravo,  Srce  najmudrije;  Zdravo,  Srce  naj strpljivije;  Zdravo, 
Srce  najpokomije;  Zdravo,  Srce  najopreznije;  Zdravo,  Srce  najvjernije;  Zdravo,  Srce  najblaženije; 
Zdravo,  Srce  najmilosrdnije;  Zdravo,  Srce  Isusu  najmilije. 

Klanjamo  ti  se  Isuse  u  Srcu  Marijinu;  hvalimo  te,  slavimo  te  ljubimo  te  svim  srcem  svojim  i 
svom  dušom  svojom.  Tebi  svoje  srce  prikazujemo,  darujemo,  posvećujemo  i  žrtvujemo.  Primi  ga, 
zaposjedni  i  očisti,  prosvijetli  i  posveti  da  u  njem  živiš  i  kraljuješ  sada  i  svagda  u  vijeke  vjekova. 
Amen. 


Zdravo  zaštitnice  naše  drage  domovine  Hrvatske 

(Molitva  kojom  je  blaženi  kardinal  Aloj zija  Stepinac  7.  VII.  1940.  u  Mariji  Bistrici  posvetio  hrvatski 

narod  Presvetoj  Djevici) 

Zdravo  Presveta  Djevice  i  Majko  Božja  Marijo,  moćna  zaštitnice  naše  drage  domovine 
Hrvatske!  Premda  nevjerni,  da  ti  služimo,  no  ipak  uzdajući  se  u  ljubav  i  divnu  blagost  tvoju 
izabiremo  Te  danas  pred  cijelim  dvorom  nebeskim  za  Gospodaricu,  Odvjetnicu  i  Majku  svoju  i 
cijeloga  našeg  naroda,  te  čvrsto  odlučujemo,  da  ćemo  Ti  drage  volje  služiti.  Molimo  te  usrdno,  da 
nam  svima  uz  prijestolje  Božanskog  Sina  isprosiš  milost  i  milosrđe,  spasenje  i  blagoslov,  pomoć  i 
zaštitu  u  svim  pogibeljima  i  nevoljama. 

Ti  si  Kraljica  i  Majka  milosrđa,  pomoćnica  kršćana  i  tješiteljica  žalosnih,  za  to  ti  iskazujemo 
svoje  djetinje  pouzdanje,  kako  Ti  je  naš  narod  vazda  kroz  vjekove  iskazivao.  Tvojoj  majčinskoj 
zaštiti  preporučujemo  svoje  duhovne  i  svjetovne  poglavare,  cijelu  našu  domovinu  i  naš  narod  u 
ovim  teškim  vremenima  kušnji.  Izmoli  nam  svima  vjernost  i  ustrajnost  u  katoličkoj  vjeri,  da  u  krilu 
svete  Crkve  provodimo  dane  u  miru  i  bez  straha,  u  blagostanju  i  poštenju  i  tako  zavrijedi-mo  doći 
jednom  do  vječnog  života,  da  slavimo  ondje  Trojedinoga  Boga  u  vjeke.  Amen. 


620 


Čin  posvete  Bezgrešnom  Srcu  Marijinu  pripadnika  Svećeničkog  Marijanskog  pokreta 

(Molitva  s  crkvenim  odobrenjem) 

Fatimska  Djevice,  Majko  milosrđa,  Kraljice  neba  i  zemlje,  utočište  grešnika,  mi  pristaše 
Marijanskog  pokreta  posvećujemo  se  na  sasvim  osobit  način  Tvom  Bezgrešnom  Srcu.  Ovim  činom 
posvete  želimo  s  Tobom  i  Tvojom  pomoću  provoditi  u  život  sve  obveze  koje  smo  preuzeli  svojim 
krsnim  posvećenjem: osim  toga  obvezujemo  se  da  ćemo  u  sebi  provoditi  ono  unutarnje  obraćenje  što 
ga  Evanđelje  toliko  zahtjeva  i  koje  nas  oslobađa  od  svake  privrženosti  prema  samima  sebi  i  prema 
lagodnim  nagodbama  sa  svijetom,  da  bismo  poput  Tebe  bili  slobodni  uvijek  vršiti  jedno  Očevu 
volju. 

I  dok  želimo  Tebi,  premila  i  milosrdna  Majko,  povjeriti  svoj  kršćanski  poziv,  da  Ti  njime 
raspolažeš  po  svojim  planovima  spasenja  u  ovom  presudnom  času  što  pritišće  svijet,  obećanjem  da 
ćemo  ga  živjeti  prema  tvojim  željama  naročito  što  se  tiče  obnovljenog  duha  molitve  i  pokore, 
revnog  sudjelovanja  kod  slavljenja  Euharistije  i  kod  apostolata,  svakodnevnog  moljenja  Sv. 
Krunice,  te  pokorničkim  načinom  života,  u  skladu  s  Evanđeljem,  da  bi  naš  život  bio  svima  dobar 
primjer  u  vršenju  Božjeg  Zakona  i  u  prakticiranju  kršćanskih  kreposti  osobito  čistoće. 

Obećaj emo  ti  također  da  ćemo  biti  sjedinjeni  sa  Svetim  Ocem,  s  crkvenim  poglavarima  i 
našim  svećenicima,  da  bismo  se  tako  oduprli  širenju  i  osporavanju  crkvenog  Učiteljstva,  što 
ugrožava  same  temelje  Crkve.  Pod  tvojom  zaštitom  želimo  što  više  biti  apostoli  ovog  danas  toliko 
potrebnog  jedinstva  u  molitvi  i  u  ljubavi  prema  Papi  na  koga  zazivamo  tvoju  osobitu  zaštitu.  Na 
kraju  ti  obećavamo,  da  ćemo  duše,  s  kojima  dođemo  u  dodir,  prema  svojim  mogućnostima,  voditi  k 
obnovljenoj  pobožnosti  prema  Tebi. 

Svjesni  daje  bezboštvo  upropastilo  vjeru  velikog  broja  vjernika,  daje  obeščašćenje  unišlo  u 
Božji  FIram,  da  se  zlo  i  grijeh  sve  više  šire  po  svijetu,  usuđujem  se  pouzdano  podići  oči  k  Tebi, 
Majko  Isusova  i  naša  milosrdna  moćna  Majko,  pa  Te  opet  danas  zazivati  i  očekivati  od  Tebe  spas  za 
svu  tvoju  djecu,  o  blaga,  o  milostiva,  o  slatka  Djevice  Marijo.  Amen. 

Čin  posvete  i  prikazanja  Crkve  i  svijeta  Bezgrešnom  Srcu  Marijinu 

(U Rimu,  Blagovijest  25.  III.  1984.,  sv.  Ivan  Pavao  II) 

1.  „Pod  tvoju  obranu  se  utječemo  sveta  Bogorodice!"  Moleći  riječi  ove  antifone,  kojima 
Kristova  Crkva  moli  od  pradavnih  vremena,  dolazimo  danas  pred  Tebe,  Majko,  u  jubilarnoj  godini 
našeg  otkupljenja.  Mi  u  zajedništvu  sa  svim  pastirima  Crkve,  u  posebnoj  povezanosti,  čineći  tijelo 
apostolskog  kolegija  kao  što  su  po  volji  Kristovoj  Apostoli  činili  jedan  kolegij  s  Petrom. 

U  svezi  tog  jedinstva,  izgovaramo  riječi  ove  posvete,  kojima  želimo  još  jednom  izraziti  nade 
i  stremljenja  Crkve  za  cijeli  suvremeni  svijet.  Prije  četrdeset  godina,  i  10  godina  zatim  ponovo,  tvoj 
sluga,  papa  Pio  XII,  imajući  pred  očima  bolna  iskustva  čovječanstva,  povjerio  je  i  posvetio  tvome 
Bezgrešnom  Srcu,  cijeli  svijet  i  na  poseban  način  narode,  koji  su  zbog  njihovih  prilika  predmet 
posebne  tvoje  ljubavi  i  skrbi. 

Ovaj  svijet  i  narode  danas  imamo  pred  očima,  svijet  drugog  tisućljeća  koje  ide  prema 
svršetku,  suvremeni  svijet,  naš  svijet.  Crkva  čuvajući  spomen  riječi  Gospodnji  «Idite  i  učite  sve 
narode  ...  Ja  sam  s  vama  u  sve  dane  do  svršetka  svijeta«  (Mt  28,  19-20),  je  ponovo  posvjestila 
novim  žarom,  svoju  misijsku  svijest  u  ovom  našem  svijetu. 

Zato,  Majko  ljudi  i  naroda,  Ti  koja  poznaješ  njihove  patnje  i  njihove  nade,  Ti  koja  majčinski 
osjećaš  svu  borbu  između  dobra  i  zla,  između  svjetla  i  tame,  koja  potresa  suvremeni  svijet,  primi 
naš  krik  koji,  potaknut  Duhom  Svetim,  upravljamo  direktno  tvome  Srcu:  zagrli,  s  ljubavlju  Majke  i 
Službenice  Božje,  ovaj  naš  svijet,  koji  ti  predajemo  i  posvećujemo,  puni  nemira  za  zemaljsku  i 
vječnu  sudbinu  ljudi  i  naroda.  Na  poseban  način  Ti  predajemo  i  posvećujemo  one  narode  koji  imaju 
više  potrebe  za  predanjem  i  posvetom  Tebi.  «Pod  tvoju  obranu  se  utječemo,  sveta  Bogorodice!«  Ne 
odbij  naše  molitve  koji  smo  u  kušnji! 

2.  Evo  nalazimo  se  pred  Tobom,  Majko  Kristova,  pred  tvojim  Bezgrešnim  Srcem,  želimo 
zajedno  sa  cijelom  Crkvom,  sjediniti  s  posvetom  samoga  sebe  koju  je  tvoj  Sin,  zbog  ljubavi  prema 

nama,  učinio  nebeskom  Ocu.  «Oče  za  njih  -  On  je  rekao  -  posvećujem  samoga  sebe,  da  oni  budu 
posvećeni  u  istini. »  (Iv  17,  19).  Želimo  se  sjediniti  s  našim  Spasiteljem  u  ovoj  posveti  za  svijet  i 
ljude,  koja  u  njegovom  Božanskom  Srcu  ima  moć  praštanja  i  može  nam  pribaviti  naknadu. 

Snaga  ove  posvete  traje  kroz  sve  vjekove  i  odnosi  se  na  sve  ljude,  narode  i  puk,  nadilazi  svako  zlo 
koje  je  duh  tmine  sposoban  probuditi  u  srcu  čovjeka  u  njegovoj  povijesti,  i  koje  je  uistinu  probudio 
u  našim  vremenima. 

O  koliko  duboko  osjećamo  veliku  potrebu  posvete  čovječanstva  i  svijeta,  u  našem 
suvremenom  svijetu,  u  sjedinjenju  s  Kristom  samim!  Uistinu,  svijet  treba  sudjelovati  u  djelu 
Kristova  Otkupljenja  posredovanjem  Crkve.  To  nam  pokazuje  i  ova  godina  Otkupljenja,  posebni 
jubilej  za  cijelu  Crkvu.  Budi  blagoslovljena  nad  sve  stvorove  Ti,  Službenice  Gospodnja,  koja  si  na 
savršen  način  odgovorila  na  Božji  poziv!  Budi  pozdravljena  Ti,  koja  si  potpuno  sjedinjena  s 
otkupitelj skom  posvetom  tvoga  Sina!  Majko  Crkve!  Prosvijetli  narod  Božji  na  putu  vjere,  nade  i 
ljubavi!  Pomozi  nam  da  u  istini  živimo  posvetu  koju  je  Krist  učinio  za  cijelu  ljudsku  obitelj 
suvremenog  svijeta. 

3.  Predajemo  Tebi,  Majko,  svijet,  sve  ljude  i  sve  narode,  predajemo  Tebi  i  samu  posvetu 
svijeta,  stavljamo  je  u  tvoje  majčinsko  Srce.  O  Bezgrešno  Srce!  Pomozi  nam  pobijediti  prijetnje  zla, 
koje  se  danas  tako  lako  ukorjenjuje  u  srca  ljudi  i  koje  po  svojim  neizmjernim  učincima  već  sada 
otežavaju  život,  a  izgleda  kao  da  priječe  put  u  budućnost. 

Od  gladi  i  rata  oslobodi  nas!  Od  nuklearnog  rata,  od  jednog  neograničenog  samouništenja, 
od  svake  vrste  rata  oslobodi  nas!  Od  grijeha  protiv  života  čovjeka  od  samog  začeća,  oslobodi  nas! 
Od  mržnje  i  gaženja  ljudskog  dostojanstva,  oslobodi  nas!  Od  svake  vrste  socijalne,  nacionalne  i 
internacionalne  nepravde,  oslobodi  nas!  Od  lakoće  kojom  kršimo  Božje  zapovijedi,  oslobodi  nas! 
Od  pokušaja  da  se  u  ljudskim  srcima  potamni  sama  istina  oslobodi  nas!  Od  gubljenja  savjesti 
između  dobra  i  zla  oslobodi  nas!  Od  grijeha  protiv  Duha  Svetoga,  oslobodi  nas! 

Majko  Kristova  prihvati  ovaj  vapaj  patnje  svih  ljudi,  vapaj  patnje  cijelih  zajednica!  Pomozi 
nam  snagom  Duha  Svetoga  pobijediti  svaki  grijeh,  grijeh  čovjeka,  grijeh  svijeta,  sve  manifestacije 
grijeha.  Neka  se  još  jedanput  u  povijesti  svijeta  objavi  beskrajna  spasiteljska  moć  Otkupljenja, 
snaga  milosrdne  Ljubavi!  Neka  se  njom  zaustavi  zlo!  Preobrazi  savjesti!  U  tvom  Bezgrešnom  Srcu 
neka  se  svima  objavi  svjetlo  Nade! 

Čin  predanja  Presvetoj  Mariji 

(sv.  Ivan  Pavao  II,  u  Rimu  8.  listopada  2000.) 

"Ženo,  evo  ti  Sina!"  (Iv  19,26).  Dok  se  bliži  kraju  ova  jubilejska  godina  u  kojoj  si  nam  Ti, 
Majko,  opet  darovala  Isusa,  blagoslovljeni  plod  svoje  prečiste  utrobe,  Riječ  koja  je  tijelom  postala. 
Otkupitelja  svijeta,  osobitom  slašću  odzvanja  njegova  riječ  kojom  nas  tebi  predaje  čineći  te  našom 
Majkom:  "Ženo,  evo  ti  Sina."  Povjeravajući  ti  apostola  Ivana,  s  njime  svu  djecu  Crkve,  također  sve 
ljude,  Isus  nije  suzio  nego  dapače  proširio  svoju  ulogu  isključivog  Spasitelja  svijeta. 

Ti  si  uvijek  sjaj  koji  ne  oduzima  ništa  svjetlosti  Kristovoj,  jer  živiš  u  njemu  i  po  njemu.  Ti  si 
sva  neka  mi  bude,  ti  si  neokaljana,  providnost  i  punina  milosti.  Evo,  dakle,  tvojih  sinova  okupljenih 
oko  tebe  u  zoru  novog  tisućljeća.  Danas  crkva  glasom  Petrova  nasljednika  kojemu  se  pridružuju 
glasovi  tolikih  pastira  ovdje  okupljenih  iz  svakog  kraja  svijeta,  traži  utočište  pod  tvojom 
majčinskom  zaštitom  i  s  povjerenjem  moli  zagovor  suočena  s  izazovima  što  se  kriju  u  budućnosti. 

U  ovoj  milosnoj  godini  toliki  doživješe  i  doživljavaju  preobilnu  radost  milosrđa  što  nam  gaje  Otac  u 
Kristu  darovao.  U  partikularnim  crkvama  širom  svijeta  razasutim,  još  više  u  ovom  središtu 
kršćanstva,  osobe  najrazličitijih  slojeva  primile  su  taj  dar.  Ovdje  je  drhtao  zanos  mladeži,  ovdje  se 
dizao  zaziv  bolesnika,  ovuda  su  prošli  svećenici  i  redovnici,  umjetnici  i  novinari,  svijet  rada  i 
znanosti,  djeca  i  odrasli,  i  svi  su  u  tvom  ljubljenome  Sinu  prepoznali  Božju  Riječ  koja  se  utjelovila 
u  tvome  krilu.  Izmoli  nam  Majko  svojim  zagovorom  da  plodovi  ove  godine  ne  budu  rasuti,  da  se 
sjeme  milosti  razvija  do  pune  mjere  svetosti  za  sve  koji  su  pozvani. 

Danas  ti  želimo  povjeriti  budućnost  koja  nas  očekuje,  pozivajući  te  da  nam  se  pridružiš  u 
našem  hodu.  Mi  smo  muževi  i  žene  izvanrednog  razdoblja,  koliko  uzbudljiva  toliko  bogata 

protuslovljima.  Čovječanstvo  danas  posjeduje  sredstva  nečuvene  moći:  može  od  ovoga  svijeta 
načinit  perivoj,  ili  ga  pretvoriti  u  hrpu  ruševina.  Postiglo  je  izvanredne  sposobnosti  zahvaćanja  u 
same  izvore  života,  može  ih  upotrebljavati  za  dobro  u  okviru  moralnog  zakona  ili  pasti  u 
kratkovidni  ponos  znanosti  koja  ne  zna  za  granice  sve  do  gaženja  poštovanja  što  ga  dugujemo 
svakom  ljudskom  biću.  Danas  kao  nikada  u  prošlosti  čovječanstvo  je  na  raskršću  i  još  jednom  je,  o 
sveta  Djevice,  spasenje  cjelovito  i  jedino  u  tvome  Sinu  Isusu. 

Stoga  Majko,  mi  te  poput  apostola  Ivana  želimo  primiti  u  svoj  dom  (usp.  Iv  19,27),  da  od 
tebe  učimo  suobličiti  se  tvome  Sinu.  Ženo,  evo  ti  Sina!  Ovdje  smo  pred  tobom  da  tvojoj  majčinskoj 
skrbi  povjerimo  sebe,  Crkvu  i  cijeli  svijet.  Zagovaraj  nas  pred  svojim  ljubljenim  Sinom  da  nam 
obilno  udijeli  Duha  Svetoga,  Duha  Istine  koji  je  izvor  života.  Primi  ga  za  nas  i  s  nama  kao  u  prvoj 
zajednici  u  Jeruzalemu  stisnutoj  oko  tebe  na  dan  Pedestenice  (usp.  Dj  1,14). 

Neka  Duh  otvori  srca  pravednosti  i  ljubavi,  neka  osobe  i  narode  navede  na  uzajamno 
razumijevanje  i  čvrstu  volju  za  mirom.  Povjeravamo  ti  sve  ljude,  počevši  od  najslabijih:  djecu  koja 
još  ne  dođoše  na  svijetlo  dana  i  one  što  su  rođeni  u  okolnostima  siromaštva  i  patnje,  mlade  koji 
traže  smisao,  osobe  bez  zaposlenja  i  one  pritisnute  glađu  i  bolešću.  Povjeravamo  ti  siromašne 
obitelji,  starce  za  koje  nitko  ne  skrbi  i  sve  koji  su  sami  i  bez  nade.  O  Majko,  koja  poznaješ  patnje  i 
nade  Crkve  i  svijeta,  budi  uz  svoju  djecu  u  svakodnevnim  kušnjama  što  ih  život  svakome  priprema 
te  učini  da,  zahvaljujući  zauzimanju  svih,  tmine  ne  prevladaju  nad  svjetlošću.  Tebi  zoro  spasenja, 
predajemo  svoj  hod  u  novom  tisućljeću,  da  pod  tvojim  vodstvom  svi  ljudi  otkriju  Krista,  Svjetlost 
svijeta  i  jedinoga  Spasitelja,  koji  s  Ocem  i  Duhom  Svetim  vlada  u  jeke  vjekova.  Amen. 

6.  KRUNICA  PRESVETOM  SRCU  MARIJINU 

(Sastavio  .s'v.  Ivan  Udes,  a  moli  se  na  običnu  krunicu) 

Vjerovanje 

Na  tri  mala  zrna:  Zdravo  presveto  Srce  preblažene  Djevice  Marije 
Na  sva  velika  zrna:  Slava  Ocu  i  Sinu  i  Duhu  Svetome  ... 

Na  mala  zrna  prvih  dviju  desetica:  Zdravo,  presveto  Srce  preblažene  Djevice  Marije! 

Na  mala  zma  treće  i  četvrte  desetice:  Po  preljubeznome  Srcu  Tvoje  presvete  Majke,  o  dobri  Isuse, 
neka  naša  srca  budu  po  Srcu  tvome! 

Na  mala  zrna  pete  i  šeste  desetice:  Po  preljubeznom  Srcu  Tvoje  presvete  Majke  usliši  nas  Isuse! 

Na  kraju:  Zdravo  presveto  Srce  preblažene  Djevice  Marije! 

Sv.  Ivan  Eudes  je  govorio:  Tako  molimo  našega  Gospodina  da  po  Srcu  svoje  presvete  Majke,  koje 
gaje  više  ljubilo  nego  svi  anđeli ,  usliša  naše  molitve  i  da  nam  udijeli  sve  potrebne  milosti  što  ih  od 
njega  molimo  za  sebe  i  svoje  bližnje.  On  ne  može  ništa  odbiti  što  ga  ponizno  i  s  pouzdanjem 
molimo  po  Marijinom  prečistom  i  ljubljenom  Srcu.  Ako  ne  dobijemo  baš  ono  što  molimo,  sigurno 
ćemo  dobiti  nešto  bolje  za  naše  dobro. 

7.  RAZMATRANJA  SVETACA  O  MARIJI 

Marijina  Tajna 

(Sv.  Ljudevit  M.G.  Montfortski) 

Marija  je  primila  od  Boga  posebnu  povlasticu  nad  dušama  da  ih  hrani  i  čini  da  rastu  u  Bogu. 
Sv.  Augustin  nadovezuje  na  ovo,  da  su  svi  preodabranici  na  ovom  svijetu  zatvoreni  u  krilu  Marijinu 
i  da  ne  dolaze  na  svjetlo  dok  ih  ova  dobra  Majka  ne  porodi  za  život  vječni.  Stoga,  kao  što  dijete 
prima  od  majke  svu  hranu,  koju  mu  ona  pruža  prema  njegovoj  potrebi,  tako  i  preodabranici  primaju 
svu  svoju  duhovnu  hranu  i  svu  svoju  snagu  od  Marije 

Marija  je  veliki  Božji  model,  koji  je  sazdao  Duh  Sveti  da  u  njemu  posredstvom  hipostatskog 
sjedinjenja  posve  prirodno  oblikuje  Bogo-  čovjeka  i  da  po  milosti  u  njemu  oblikuje  Božjeg  čovjeka. 
Tome  modelu  ne  manjka  nijedan  potez  božanstva;  tko  god  je  unutra  ubačen  i  tko  se  prepusti 
djelovanju  poprima  sve  crte  Isusa  Krista  pravoga  Boga,  i  to  na  blag  i  ljudskoj  slaboći  prilagođen 

način,  bez  mnogo  muke  i  posla;  na  siguran  način,  tj.  bez  straha  od  prijevare,  jer  sotona  nikada  nije 
imao  niti  će  ikada  imati  pristupa  u  Mariju,  svetu  i  bezgrešnu  i  bez  i  najmanje  sjenke  i  ljage  grijeha. 
Nema,  niti  će  ikada  biti  ikojeg  stvora  u  kojem  bi  Bog  bio  veći,  izuzevši  sama  sebe  i  u  samom  sebi, 
nego  što  je  u  božanskoj  Mariji,  neizuzevši  tu  ni  blaženike,  ni  kerubine  pa  i  najviše  serafe,  ni  u 
samome  Nebu! 

Marija  je  Božji  Raj  i  njegov  neizrecivo  lijepi  svijet,  u  koji  je  Božji  Sin  ušao  da  čini  čudesa, 
da  ga  čuva  i  da  u  njemu  uživa.  On  je  stvorio  jedan  svijet  za  čovjeka  -  putnika,  i  to  je  ovaj  u  kojemu 
mi  stanujemo;  stvorio  je  jedan  svijet  za  čovjeka-blaženika,  i  to  je  Nebo;  ali  On  je  stvorio  ijedan 
drugi  svijet  za  se  i  nadjenuo  mu  ime  Marija:  svijet  nepoznat  skoro  svim  smrtnicima  na  zemlji  i 
neshvatljiv  također  svim  anđelima  i  blaženicima  koji  se  nalaze  u  Nebu,  i  koji  gledajući  zadivljeno 
Boga  tako  visoko  i  tako  daleko  od  svih  njih,  tako  odijeljena  i  tako  sakrivena  u  svome  svijetu,  u 
božanskoj  Mariji,  danju  i  noću  kliču:  Svet,  Svet,  Svet! 

Blažena  i  tisuću  puta  je  blažena  ona  duša  na  ovom  svijetu  kojoj  Duh  Sveti  otkrije  Marijinu 
tajnu  daje  upozna;  i  kojoj  otvori  taj  zatvoreni  vrt  da  u  nj  uđe,  taj  zapečaćeni  zdenac  da  iz  njega  crpe 
i  pije  u  velikim  gutljajima  životvome  vode  milosti!  Ta  će  duša  u  tom  ljubaznom  stvorenju  naći 
Boga  samoga,  bez  stvorenja;  ali  Boga  koji  je  u  isto  vrijeme  i  neizmjerno  svet  i  uzvišen  i  koji  se 
neizmjerno  spušta  i  prilagođuje  njezinoj  slaboći.  Budući  daje  Bog  posvuda,  možemo  ga  naći 
posvuda,  pa  čak  i  u  Paklu;  ali  nema  ni  jednog  mjesta  gdje  ga  duša  može  naći  bliže  sebi  i  više 
prilagođenijeg  svojoj  slaboći  nego  u  Mariji,  jer  je  radi  toga  u  nju  i  sišao.  Posvuda  izvan  Marije,  On 
je  Kruh  jakih  i  Kruh  anđela;  ali  u  Mariji,  On  je  Kruh  djece. 

Ne  smijemo  dakle  misliti,  kako  to  čine  neki  lažno  prosvijetljeni,  da  nam  je  Marija  -  budući 
daje  samo  stvorenje  -  zapreka  za  sjedinjenje  sa  Stvoriteljem.  Nije  više  Marija  koja  živi,  nego  sam 
Isus  Krist,  Bog  sam  koji  živi  u  Mariji.  Njezino  preobraženje  u  Boga  nadilazi  ono  sv.  Pavla  i  drugih 
svetaca  daleko  više  nego  što  nebo  nadvisuje  zemlju.  Marija  je  stvorena  samo  za  Boga.  Stoga,  daleko 
od  toga  da  bi  zadržala  za  se  koju  dušu. 

Ona  je  baca  u  Boga  i  sjedinjuje  ju  s  njim  to  savršenije  što  se  savršenije  ta  duša  sjedinjuje  s 
njom.  Marija  je  čudesna  Božja  jeka  koja  odgovara  samo  "Bog"  kad  se  zazove  Marija,  koja  slavi 
samo  Boga  kad  je  sa  sv.  Elizabetom  zovemo  blaženom.  Da  su  ti  lažno  prosvijetljeni,  koje  je  đavao 
tako  strašno  varao  sve  do  načina  kako  će  moliti,  znah  naći  Mariju,  a  po  Mariji  Isusa,  po  Isusu  Boga 
Oca,  ne  bi  tako  strašno  bili  pali.  Kad  smo  jednom  našli  Mariju,  i  po  Mariji  Isusa,  a  po  Isusu  Boga 
Oca,  našli  smo  svako  dobro,  kažu  svete  duše:  Inventa,  etc.  Tko  kaže  sve,  ne  izuzima  ništa:  svaku 
milost  i  svako  prijateljstvo  kod  Boga;  svu  sigurnost  protiv  Božjih  neprijatelja;  svu  istinu  protiv  laži; 
svu  lakoću  i  svu  pobjedu  protiv  teškoća  spasenja;  svu  slatkoću  i  svu  radost  u  teškoćama  života. 

Ne  stoji,  dakako,  daje  onaj  tko  je  po  pravoj  pobožnosti  našao  Mariju  izuzet  od  križeva  i  trpljenja;  on 
je  njima  upravo  obasut,  jer  Marija  -  budući  daje  Majka  živih  -  daje  svojoj  djeci  komade  Drveta 
života,  što  je  Isusov  križ;  ali  dijeleći  im  teške  križeve,  daje  im  i  milost  da  ih  nose  strpljivo  pa  čak  i 
radosno;  tako  da  su  križevi  koje  daje  onima  koji  njoj  pripadaju  više  poslastice  ili  zašećereni  križevi 
negoli  gorki  križevi;  ili,  ako  neko  vrijeme  i  osjećaju  gorčinu  kaleža,  koji  je  potrebno  ispiti  da  se 
postane  prijateljem  Božjim,  utjeha  i  radost  što  im  ta  dobra  Majka  šalje  iza  žalosti,  veoma  ih  ojačaju 
tako  da  mogu  nositi  još  teže  i  gorče  križeve. 

Dakle,  poteškoća  je  znati  uistinu  naći  božansku  Mariju,  da  tako  nađemo  svaku  milost  u 
izobilju.  Bog,  budući  daje  apsolutni  gospodar,  može  dati  sam  što  redovno  daje  samo  preko  Marije. 
Ne  možemo  nijekati,  a  da  ne  upadnemo  u  nepromišljenost,  da  On  to  koji  puta  i  čini  međutim,  prema 
redu  koji  je  utvrdila  Vječna  Mudrost,  On  se  daje  ljudima  -  u  redu  milosti  -  samo  po  Mariji,  kako 
kaže  sv.  Toma.  Da  se  uzdignemo  do  njega  i  s  njime  sjedinimo,  treba  se  služiti  istim  sredstvom 
kojim  se  On  poslužio  da  siđe  k  nama,  da  postane  čovjekom  i  da  nam  dade  svoje  milosti,  a  to 
sredstvo  jest  prava  pobožnost  Svetoj  Djevici,  (citat  uz  djela  sv.  Ljudevita  -  Marijina  tajna) 

Očev  je  blagoslov  ljudima  zasjao  po  Mariji 

(Iz  Govora  svetoga  Sofronija,  biskupa) 

Zdravo  Marijo,  milosti  puna.  Gospodin  je  s  tobom.  Možeš  li  o  Djevo  Marijo,  tražiti  veće 
radosti  od  ove?  Ili  što  može  biti  i  uvišenije  od  te  milosti  koja  je  jedino  tebi  od  Boga  dana?  Može  li 
se  što  radosnije  ili  sjajnije  izmisliti?  Čudo  koje  u  tebi  čovjek  zapaža  nema  sebi  ravna,  sve  je  ispod 
milosti  koja  je  tebi  dana;  sve  je  u  drugom  redu,  pa  i  ono  što  je  najvaljanije,  i  sve  bljeska  sjajem  koji 
je  manji  od  toga. 

Gospodin  s  tobom:  tko  da  se  usudi  s  tobom  takmičiti?  Bog  je  uz  tebe;  ima  li  koga  tko  ne  bi 
smjesta  uzmaknuo  pred  tobom  i  još  ti  radosno  priznao  prvenstvo  i  odličnost?  Stoga  gledajući  tvoje 
odlike  koje  se  uzdižu  nad  sva  stvorenja,  tebe  radosnim  klicanjem  zazivam:  Zdravo,  milosti  puna, 
Gospodin  je  s  tobom.  Ti  si  izvor  radosti  ne  samo  ljudima  nego  i  višnjim  silama. 

Doista,  blagoslovljena  si  među  ženama,  jer  si  prokletstvo  Eve  u  blagoslov  okrenula;  učinila  si  da 
Adam,  koji  je  prije  ležao  prokletstvom  ošinut,  po  tebi  blagoslov  zadobije.  Uistinu  si  blagoslovljena 
među  ženama,  jer  je  po  tebi  Očev  blagoslov  ljudima  zasjao  i  od  starog  ih  prokletstva  oslobodio. 

Uistinu  si  blagoslovljena  među  ženama,  jer  po  tebi  tvoji  praroditelji  spasenje  zadobiše;  ti  si 
rodila  Spasitelja  koji  im  je  pribavio  božansko  spasenje.  Uistinu  si  blagoslovljena  među  ženama,  jer 
s  bez  sjemena  donijela  rod  koji  zemlju  obasu  blagoslovom  otkup,  je  od  prokletstva  koje  je  niklo 
trnjem. 

Uistinu  si  blagoslovljena  među  ženama,  jer  premda  s  po  prirodi  žena,  postala  si  Božjom 
Roditeljkom.  Koji  je  iz  tebe  po  istim  rođen,  utjelovljeni  je  Bog,  pa  se  stoga  s  pravom  i  zasluženo 
nazivaš  Bogorodicom,  jer  si  pravoga  Boga  rodila. 

Ti  si  pod  svojim  srcem  Boga  nosila,  u  tebi  je  On  u  svom  tijelu  boravio  i  iz  tebe  je  kao 
zaručnik  izišao  te  svima  radost  donio. 

sve  ljude  obasjao  božanskim  svjetlom.  U  tebi  je,  o  Djevo,  kao  u  najčišćem  i  sjajnom  Nebu,  Bog 
podigao  svoj  šator;  iz  tebe  je  izišao  kao  zaručnik  iz  svoje  ložnice;  i  poput  diva  je  u  svom  životu 
trčao  putem,  u  svemu  živim  ljudima  donoseći  spas  koji  će,  protežući  se  od  jednog  kraja  Neba  do 
drugoga,  sve  ispunjati  božanskom  toplinom  i  životvomim  sjajem. 

Marija  je  sve  čuvala  u  svom  srcu 

(Iz  Govora  svetog  Lovre  Justinianij a,  biskupa) 

Marija  je"  u  sebi  prebirala  sve  što  je  spoznala  čitanjem,  slušanjem  i  promatranjem.  O  kako  li 
je  rasla  u  vjeri,  napredovala  u  zaslugama,  blistala  mudrošću  te  se  sve  više  i  više  rasplamsavala 
ognjem  ljubavi!  Pošto  su  joj  tako  ponovo  razotkrivena  nebeska  otajstva  ona  se  ushićena  ispunila 
radošću,  obilno  oplodila  Duhom  Svetim,  usmjerila  prema  Bogu,  a  ostala  u  sebi  ponizna.  Jer  Božja 
milost  djeluje  tako  da  iz  dubina  podiže  na  vrhunce  i  preobrazuje  iz  sjaja  u  sjaj. 

Zaista  blažene  li  Djevičine  duše  koja  se,  ispunjena  i  poučena  Duhom  uvijek  i  u  svemu 
pokoravala  zapovijedi  Božje  Riječi!  Nisu  je  vodili  njezini  vlastiti  osjećaji  ni  samovolja,  nego  je 
služenjem  tijela  izvana  živjela  onako  kako  ju  je  iznutra  upućivala  mudrost  prema  vjeri.  Božanska  je 
Mudrost  sebi  za  stanovanje  gradila  dom  Crkve  pa  je  dolikovalo  da  joj  Presveta  Marija  posluži  kao 
uzor  kako  će  se  čuvati  zakon,  čistiti  srce,  njegovati  poniznost  i  prinositi  duhovni  prinos. 

Nju,  vjerna  dušo,  nasljeđuj!  Uđi  u  hram  svoga  srca  da  se  mogneš  duhovno  očistiti  i  riješiti  se 
zaraze  grijeha.  Ondje  Bog  u  svemu  Što  činimo  očekuje  više  odanost  negoli  djelo.  Stoga,  bilo  da  se 
po  kontemplativnom  nastojanju  umom  obilno  bavimo  Bogom,  bilo  da  trijezno  nastojimo  oko 
porasta  vrlina  ili  plemenitih  djela  prema  bližnjemu,  činimo  to  tako  da  nas  potiče  na  to  samo 
Kristova  ljubav.  To  je  zaista  Bogu  ugodan  prinos  duhovnoga  čišćenja,  koji  se  događa  ne  u  hramu 
rukotvorenu,  nego  u  hramu  srca,  u  koji  Krist  Gospodin  rado  ulazi. 

Cijeli  svijet  očekuje  Marijin  odgovor 

(Iz  homilija  u  čast  Djevice  Marije  sv.  Bernarda,  opata) 

Djevice,  čula  si  da  ćeš  začeti  i  roditi  Sina,  čula  si  da  to  neće  biti  po  čovjeku,  nego  po  Duhu 
Svetomu.  Anđeo  očekuje  odgovor.  Vrijeme  je  naime  da  se  vrati  Bogu  koji  gaje  poslao.  Očekujemo, 
Gospo,  riječ  smilovanja  i  mi,  koji  je  jadno  pritište  osuda.  A  eto  tebi  se  pruža  cijena  spasenja  našega: 
ako  pristaneš,  odmah  ćemo  biti  oslobođeni.  Po  vječnoj  Božjoj  Riječi  svi  smo  nastali,  a  evo 
umiremo.  Trebalo  bi  da  nas  tvoj  kratki  odgovor  ojača  i  tako  da  se  vratimo  u  život. 

Djevice  blažena,  to  te  smjerno  moli  rasplakani  Adam,  s  bijednom  svojom  djecom  izagnanik 
iz  raja,  to  isto  Abraham  i  David.  To  željno  traže  ostali  sveti  oci,  tvoji  naime  pređi,  jer  i  oni  borave  u 
kraju  smrtne  sjene.  To  cijeli  svijet  očekuje  prostrt  pred  tvojim  koljenima. 

I  s  pravom,  jer  o  tvojim  ustima  ovisi  utjeha  jadnika,  otkupljenje  sužnja,  oslobođenje  osuđenika  i 
konačno  spas  sve  Adamove  djece,  cijelog  tvoga  roda. 

Djevice,  brzo  odgovori.  Odgovori  brže  Anđelu,  a  po  Anđelu  Gospodinu.  Odgovori  riječi  i 
primi  Riječ.  Izgovori  svoju  i  primi  Božju  riječ;  izusti  prolaznu,  a  prigrli  vječnu.  Što  oklijevaš.  Što  se 
plašiš?  Vjeruj,  ispovijedi  i  primi!  Nek  poniznost  primi  smionost,  a  ustručavanje  pouzdanje.  Sad 
nipošto  ne  dolikuje  da  djevičanska  prostodušnost  zaboravi  na  razboritost,  razborita  djevice,  jedino 
se  u  toj  stvari  ne  plaši  preuzetnosti. 

Iako  je  naime  stidljivost  draga  u  tišini,  sada  je  ipak  potrebnija  pobožnost  u  riječi.  Djevice 
blažena,  otvori  srce  vjeri,  usne  pristanku  krilo  Stvoritelju.  Eto  željno  očekivani  od  svih  naroda  kuca 
vani  na  vratima.  Ah,  ako  te  radi  tvog  oklijevanja  mimoiđe,  i  ponovo  počneš  u  tuzi  tražiti  onoga  koga 
traži  tvoja  duša.  Ustani,  potrči,  otvori’Ustani  vjerom,  potrči  predanjem,  otvori  ispovijedanje.  I  reče: 
Evo  službenice  Gospodnje,  neka  mi  bude  po  tvojoj  riječi! 

Marijin  lik 

(Iz  priručnika  Marijine  Legije) 

"Gospa  je  lijepa,  neusporedivo  lijepa,  tko  je  jedanput  vidi,  želi  umri-jeti  da  je  opet  vidi, 
toliko  je  lijepa".  (Sv.  Bemardica,  vidjelica  r.  Lurda) 

Necephor  citira  divan  opis  Majke  Božje,  pronađen  u  ostavštini  sv.  Epiphaniusa.  To  je  jedini 
opis  te  vrste  koji  je  do  danas  sačuvan  a  potječe  iz  četvrtog  stoljeća  prema  predaji  kojoj  se  izgubio 
trag,  iz  rukopisa  koji  više  ne  postoje.  Taj  nam  biskup  govori  da  Majka  Božja  nije  bila  visoka,  nego 
nešto  preko  srednje  visine.  Sunce  njezine  zemlje  dalo  je  njezinoj  put  zlatnu  boju  koja  je  slična  boji 
žitnog  klasja.  Kosa  joj  je  bila  svijetla,  oči  sive  poput  masline  i  pune  života;  tamne  obrve  divno 
zaokružene  izvanredno  savršena  linija  plemenito  oblikovana  nosa,  ružičaste  usne.  Oblik  njezina  lica 
nježno  ovalan,  ruke  i  prst  vitki.  Ona  je  puna  božanske  ljupkosti  i  miline.  Svi  crkveni  oci  daju 
jednoglasna  svjedočanstva  o  toj  divnoj  ljepoti  Majke  Božje.  Marijina  moć  ljepote  ne  potječe  iz  tih 
prirodnih  savršenstava.  Ona  proizlazi  iz  mnogo  savršenijeg  izvora.  To  je  sv.  Ambrozije  vrlo  dobro 
shvatio  kad  je  rekao  daje  čarobna  vanjština  bila  samo  lagan  veo  kroz  koji  su  prosijavale  sve  njezine 
kreposti  a  njezina  duša,  iza  Kristove  duše  naj savršenija  najčišća  od  ikada  stvorenih  objavila  se 
potpuno  u  njezinoj  vanjštini  Manjina  vanjska  ljepota  bila  je  samo  slabi  odraz  njezinih  duhovnih, 
neprolaznih  ljepota. 

Ona  je  bila  najljepša  od  svih  žena,  jer  je  bila  najčišća  i  najsvetija,  u  svojoj  poznatoj  knjizi 
"Povijest  Djevice  Marije"  Orsini  piše:  "Plemenita  stega  i  pristojnost  vladala  je  u  čitavom  nje.nu 
djelovanju. 

Ona  je  bila  dobra  susretljiva  i  suosjećajna.  Nikad  joj  nije  bilo  teško  sastati  duge  tužaljke 
žalosnih,  govorila  je  malo,  ali  uvijek  stvarno,  nikakva  neistina  nije  nikada  okaljala  njezine  usne. 
Njezin  glas  je  bio  milozvučan  i  ugodan.  Njezine  riječi  su  bile  uvijek  pune  miline  i  utjehe  koje  su 
dušama  darivale  mir.  Ona  je  bila  najrevnija  u  molitvi,  najtočnija  u  izvršavanju  Božjih  zapovijedi, 
puna  najdublje  poniznosti  i  savršena  u  svim  krepostima. 

Nitko  ju  nije  vidio  ljutu,  nikada  nije  nikoga  žalostila  niti  grdila.  Raskoš  nije  voljela, 
jednostavna  je  bila  njezina  odjeća  i  čedno  njezino  vladanje.  Nikad  joj  nije  palo  na  pamet  da  bi  se 

isticala  svojom  ljepotom,  svojim  plemstvom  ili  bogatstvom  svoga  duha  i  srca.  Njezina  prisutnost 
kao  daje  izražavala  spasonosnu  moć,  već  sam  pogled  na  nju  rastjerao  je  sve  zemaljske  misli. 
Njezina  uljudnost  nije  prazna  forma  koja  se  gubi  u  neiskrenim  riječima.  Ona  je  bila  izraz 
sveobuhvatne  blagonaklonosti,  koja  je  proizlazila  iz  Srca.  Jednom  riječju  već  sama  Manjina 
vanjština  očitovala  ju  je  kao  Majku  milosrđa!)) 

A  De  Cocillio  u  knjizi  «Poznavanje  Marije»  piše:  «Krvno  srodstvo  stvorilo  je  između  Isusa  i 
Marije  sličnost  u  stasu  i  crtama  lica,  u  sklonostima,  težnjama  i  krepostima,  i  to  ne  zbog  toga  sto  je 
kod  krvnog  srodstva  često  slučaj  takve  sličnosti.  Kod  Manje  je  bilo  njezino  majčinstvo  posve 
svrhunaravna  činjenica,  naime  djelovanje  izvanredno  snažne  milosti,  koja  je  proizlazila  iz  više  ili 
manje  prirodna  načela,  te  se  u  njoj  sve  više  razvila  tako  da  je  u  svakom  pogledu  postala  i  živi  odraz 
svoga  Božanskoga  Sina.  Tko  ju  je  vidio  mogao  se  u  njoj  diviti  čarobnom  liku  Isusovu. 

Ovo  majčinstvo  podržavalo  je  između  Isusa  i  Marije  ne  samo  tjelesnu  povezanost,  nego  i 
duboko  jedinstvo  srca  i  duše.  Tako  je  Ona  postala  zrcalo  svih  Isusovih  misli  i  osjećaja,  težnja, 
namjera  i  zelja.  A  On  je  opet  odražavao,  kao  u  najbistrijem  zrcalu,  u  još  većem  stupnju  preobilje 
čistoće,  ljubavi,  predanja,  beskrajne  ljubavi  prema  bližnjemu,  a  te  su  odlike  živjele  u  Marijinoj  duši. 
Stoga  je  mogla  Manja  još  opravdanije  izgovoriti  riječi  apostola  Pavla:  «Ne  živim  više  ja,  nego  Krist 
živi  u  meni  »  (Iz  priručnika  Marijine  Legije  objavljenog  u  Zagrebu  1991.  s  imprimaturom 
Nadbiskupskog  Duhovnog  stola  Ge.  Vik.  Mons.  Đuro  Koksa  1.  07.  1992.,  str.  342-342) 

8.  GOSPINA  UKAZANJA  U  FATIMI,  POSVETA  BEZGREŠNOM  SRCU  MARIJINU, 

POBOŽNOST  PET  PRVIH  SUBOTA  I  OBEĆANA  MILOST  VJEČNOG  SPASENJA 

Fatimska  ukazanja  su  duboko  označila  cijelo  prošlo  stoljeće  u  povijesti  Crkve  i  svijeta,  a 
odnose  se  i  na  naše  vrijeme.  Gospina  ukazanja  od  13  svibnja  do  13.  listopada  1917  uglavnom 
svakog  13  u  mjesecu,  privatna  su  objava  ali  od  Crkve  priznata  kao  autentična.  U  svetište  Gospe 
Fatimske  je  hodočastio  papa  Pavao  VI.  Tri  puta  je  hodočastio  i  sveti  Otac  Ivan  Pavao  II.  Znakovito 
je  njegovo  hodočašće  godinu  dan  poslije  atentata  na  njega,  koji  je  izvršen  upravo  na  godišnjicu 
prvog  Gospina  ukazanja  djeci  u  Fatimi.  Još  je  znakovitija  gesta  koju  je  učinio  papa  jer  je  u  krunu 
Gospe  Fatimske  stavio  zrno  od  pištolja  koje  mu  je  prošlo  u  blizini  srca,  bez  daje  teže  ozlijedilo 
ijedan  vitalni  organ.  Tom  zgodom  je  papa  izrekao  poznate  riječi:  Jedna  je  ruka  opalila  zrno  a  druga 
(misleći  na  Mariju)  gaje  vodila. 

Prvo  Gospino  ukazanje  djeci 

Vidioci  su  bili  tako  blizu  Gospe,  na  udaljenosti  od  oko  1,5  m  da  su  stajali  u  krugu  svijetla 
koje  je  Gospu  okruživalo  ih  koje  je  isijavala.  Razgovor  se  odvijao  na  slijedeći  način: 

Gospa:  Ne  Bojte  se.  Ništa  vam  neću  napraviti.  Lucija:  Od  kuda  dolazite?  Gospa:  Dolazim  s 
Neba.  Lucija:  I  što  želite  od  mene?  Gospa:  Došla  sam  zamoliti  vas  da  dolazite  ovamo  šest  mjeseci 
zaredom,  svakog  13.  u  isto  vrijeme.  Onda  ću  vam  kazati  tko  sam  i  što  želim,  a  potom  ću  se  ovamo 
vratiti  sedmi  put.  Lucija:  A  hoću  li  i  ja  doći  u  Nebo?  Gospa:  Da,  hoćeš.  Lucija:  A  Jacinta?  Gospa:  I 
ona.  Lucija:  A  Franjo?  Gospa:  I  on,  no  mora  izmoliti  mnogo  krunica.  Lucija:  Marija  das  Neves  je 
već  u  Nebu?  Gospa:  Oh,  da.  Lucija:  A  Amelija?  Gospa:  Ostati  će  u  Čistilištu  do  konca  svijeta. 
Hoćete  li  prikazati  Bogu  sva  trpljenja  koja  vam  želi  poslati  kao  zadovoljštinu  za  grijehe  kojima  je 
uvrijeđen  i  kao  molitvu  za  obraćene  grešnika.  Lucija:  Da,  hoćemo.  Gospa:  Dobro,  mnogo  ćete 
trpjeti,  ali  će  vas  milost  Božja  jačati. 

Dok  je  izgovarala  posljednje  riječi,  prvi  put  je  raširila  ruke,  ovako  je  opsuje  sestra  Lucija 
"rasuvši  prema  nama  jako  svjetlo,  gotovo  odraz  svjetla  koje  je  Ona  isijavala,  koje  nam  je  prodiralo 
u  grudi  sve  do  najskrovitijeg  dijela  duše,  tako  da  smo  sebe  vidjeli  u  Bogu,  koji  je  bio  svijetlo,  a 
vidjeli  smo  se  jasnije  nego  da  smo  se  promatrali  u  najboljem  ogledalu.  Tada  osjetismo,  unutarnji 
poriv,  kleknuli  smo  i  ponavljali:  O  Presveto  Trojstvo,  klanjam  ti  se!  Bože  moj  ljubim  te  u  Presvetom 
Sakramentu!  Nakon  što  je  prošlo  nekoliko  trenutaka  Gospa  nadoda:  Molite  Krunicu  svaki  dan  kako 
biste  izmolili  mir  svijetu  i  svršetak  rata.  U  tijeku  je  bio  I  svjetski  rat.  Tada  je,  priča  sestra  Lucija 

počela  mimo  ustajati,  krenuvši  prema  istoku  te  je  nestala  u  beskrajnoj  daljini.  Svjetlost  koja  ju  je 
okruživala  kao  daje  otvarala  put  među  zvijezdama. 

Prva  Fatimska  tajna 

Tijekom  trećeg  ukazanja  13.07.1917.  vidioci  su  vidjeli  odraz  svijetla  i  zatim  Gospu  iznad 
niskog  hrasta.  Lucija:  Gospođo  što  želite  od  mene?  Gospa:  Želim  da  i  slijedećeg  13.  u  mjesecu 
dođete  ovamo,  da  nastavite  svaki  dan  moliti  Krunicu  u  čast  naše  Gospe  od  Krunice,  kako  biste 
izmolili  mir  svijetu  i  kraj  rata,  jer  vam  samo  Krunica  može  pomoći.  Lucija:  Željela  bih  vas  zamoliti 
da  nam  kažete  tko  ste,  te  da  učinite  čudo  kako  bi  svi  povjerovali  da  nam  se  ukazujete.  Gospa: 
Nastavite  dolaziti  ovamo  svaki  mjesec.  U  listopadu  ću  reći  tko  sam  i  što  želim,  te  ću  napraviti  čudo 
koje  će  svi  vidjeti  kako  bi  mogli  povjerovati. 

Lucija  je  zatim  iznijela  niz  molbi  za  obraćenje,  izlječenje  i  udjeljivanje  drugih  milosti. 
Gospa  je  odgovorila  preporučujući  molitvu  Krunice  kako  bi  se  tijekom  godine  postigle  milosti.  A 
onda  nastavila:  Žrtvujete  se  za  grešnike  i  recite  mnogo  puta,  posebno  kad  prinosite  neku  žrtvu:  O 
moj  Isuse,  to  je  tebi  za  ljubav,  za  obraćenje  grešnika  i  naknada  za  uvrede  koje  se  nanose 
Bezgrešnom  Srcu  Marijinu. 

Izgovarajući  ove  posljednje  riječi  -  priča  sestra  Lucija  -  "ponovno  je  raširila  ruke  kao  dva 
prethodna  puta.  Odraz  svjetla  koje  je  iz  nje  zračilo  kao  daje  prodiralo  u  tlo  i  mi  ugledasmo  ognjeno 
more.  a  u  taj  oganj  bili  su  uronjeni  đavli  i  duše.  Izgledali  su  kao  prozirna,  crna  ili  smeđa,  žeravica, 
ugljen  u  ljudskom  obliku.  Plivali  su  u  žeravici,  a  u  vis  su  ih  podizali  plamenovi  koji  su  iz  njih 
izvirali  zajedno  sa  oblacima  dima,  slični  plamenoj  baklji.  Padali  su  na  sve  strane,  kao  iskre  u 
požaru,  bez  težine  i  ravnoteže,  dok  su  se  čuli  zastrašujući  krici  i  bolni  uzdasi  puni  očaja  što  su  tjerali 
strah  u  kosti.  Đavli  su  se  razlikovali  od  ljudi  po  stravičnim  i  odvratnim  likovima,  u  obliku  jezovitih 
i  nepoznatih  životinja  koje  su,  međutim  bile  prozirne  i  izgledale  poput  crnog  ugljena". 

Viđenje  je  trajalo  samo  trenutak  u  kojem  je  Lucija  kriknula  jao.  Mislila  je  da  bi  vidioci,  da 
nije  bilo  Gospina  obećanja  da  će  ih  odnijeti  u  Nebo,  umrli  u  strahu  i  užasu. 

Druga  Fatimska  poruka 

Užasno  prestrašeni  i  tražeći  pomoć,  vidioci  su  podigli  oči  prema  Gospi,  koja  im  je  puna 
dobrote  i  tuge  rekla:  „Vidjeli  ste  Pakao  kao  odlaze  duše  jadnih  grešnika.  Kako  bi  ih  spasio  Bog  želi 
u  svijetu  ustanoviti  pobožnost  prema  mome  Prečistome  i  Bezgrešnom  Srcu.  Ako  budete  činili  što  od 
vas  tražim,  mnoge  će  se  duše  spasiti  i  mir  će  vladati.  Rat  je  pri  kraju,  ali  ne  prestanu  li  vrijeđati 
Boga  za  pontifikata  Pia  XI  početi  će  drugi  još  gori.  Kada  budete  vidjeli  noć  osvijetljenu 
nepoznatom  svjetlošću,  znajte  daje  to  veliki  znak  što  vam  ga  Bog  šalje,  znak  da  će  svijet  zbog 
njegovih  zlodjela  kazniti  ratom,  glađu  i  progonstvima  Crkve  i  Svetoga  Oca. 

Kako  bi  se  to  spriječilo,  zatražit  ću  da  se  Rusija  posveti  mome  Bezgrešnom  Srcu,  te  svetu 
Pričest  u  prvih  pet  subota  u  mjesecu  kao  zadovoljštinu.  Ako  se  moji  zahtjevi  ispune,  Rusija  će  se 
obratiti  i  vladati  će  mir.  U  suprotnom  Rusija  će  proširiti  svoje  zablude  po  svijetu  te  će  doći  do 
ratova  i  progona  Crkve.  Dobri  će  biti  mučeni,  Sveti  Otac  će  mnogo  trpjeti.  Razni  narodi  će  biti 
uništeni,  no  na  kraju  će  moje  Bezgrešno  Srce  trijumfirati.  Sveti  Otac  će  mi  posvetiti  Rusiju  koja  će 
se  obratiti  te  će  svijetu  biti  podareno  razdoblje  mira. 

Sestra  Lucija  je  vidjela  veliki  znak  u  neobično  jakom  svijetlu  koje  je  nebo  Europe 
obasjavalo  u  noći  sa  25.  na  26.  siječnja  1938.  od  20  sati  i  40  minuta  do  1  sat  i  15  minuta  s  kratkim 
prekidima.  To  svijetlo  astronomi  tumače  kao  sjeverno  polarno  svijetlo.  Vidjelica  uvjerena  da  će 
uskoro  izbiti  rat  koji  će  biti  prestrašan  udvostručila  je  svoje  napore  da  se  Gospini  zahtjevi  ispune.  S 
tom  se  namjerom  pismom  obratila  neposredno  i  papi  Piju  XI. 

Treća  Fatimska  tajna 

I  treća  Fatimska  tajna  je  bila  objavljena  13.07.1917.  u  Fatimi  ali  ju  je  vidjelica  zapisala 
mnogo  godina  kasnije,  na  poticaj  Feirskog  biskupa.  Gospe  koja  se  ponovno  ukazala  Fuciji 
02.01.1944.  i  na  to  je  potakla.  Vidjelica  je  iz  poslušnosti  zapisala  tajnu,  predala  je  Leirskom 

biskupu,  a  ovaj  je  proslijedio  tadašnjem  papi  u  Vatikan.  Tajna  se  sastoji  u  tri  scene,  a  objavljena  je 
prije  par  godina  u  Rimu  s  Papinim  odobrenjem  i  teološkim  komentarom  kardinala  Ratzingera. 

Prva  scena  Treće  tajne.  Sestra  Lucija  piše:  „Nakon  dva  dijela  tajne  koje  sam  već  izložila, 
vidjeli  smo  s  lijeve  strane  naše  Gospe  malo  iznad  nje,  Anđela  s  ognjenim  mačem  u  lijevoj  ruci; 
blistajući  je  isijavao  plamen  koji  je  izgledao  da  će  spaliti  svijet,  no  plamenovi  su  se  gasili  u  dodiru 
sa  svjetlošću  koju  Gospa  iz  svoje  desne  ruke  zračila  prema  njemu:  Anđeo  pokazujući  desnom 
rukom  na  zemlju  snažnim  je  glasom  vikao:  pokora,  pokora,  pokora!“ 

Sestra  Lucija  se  slaže  s  tumačenjem  prema  kojem  se  treći  dio  tajne  sastoji  od  proročke  vizije 
koja  se  može  usporediti  sa  biblijskim  viđenjima.  Anđeo  s  mačem  predstavlja  prijetnju  suda  koji  ce 
zadesiti  svijet  (usp.  Kardinal  Ratzinger,  Teološki  komentar  treće  tajne)  Svijet  se  nalazi  u  takvom 
moralno  i  duhovnom  stanju  da  zaslužuje  sličnu  kaznu  a  čini  se  da  se  radi  o  potpunom  uništenju 
(simbol  plamenog  mača  koji  je  držao  anđeo,  a  koji  je  isijavao  plamen).  Ratzinger  to  tumači: 
Mogućnost  da  svijet  bude  spaljen  u  ognjenom  moru,  danas  zasigurno  ne  izgleda  kao  nešto 
nemoguće;  sam  čovjek  je  svojim  izumima  pripravio  ognjeni  mač." 

Čovječanstvo  se  toliko  udaljilo  od  Boga,  što  se  očituje  u  teorijskom  i  praktičnom 
odbacivanju  Crkvenog  nauka  vjere  i  morala,  da  zaslužuje  konačnu  kaznu  za  svoju  pobunu  protiv 
Boga.  No  Gospa  je  posredovala  (simbol  svjetla  koji  izlazi  iz  njenih  ruku  i  gasi  svjetlost  plamenog 
mača),  jer  ima  svoje  milosrdne  planove  za  svijet  i  da  mu  pruži  priliku  da  se  spasi.  Da  bi  to  bilo 
moguće  ljudi  moraju  spoznati  svoje  grijehe  i  vršit,  pokoru.  Stoga  anđeo  vičući  poziva  na  pokoru 
koja  uključuje  istinsko  obraćenje. 

Druga  scena  Treće  tajne:  ,,I  vidjeli  smo  u  snažnom  svjetlu,  koje  je  od  Boga,  nešto  slično 
kao  kad  se  osobe  vide  u  ogledalu  kad  prolaze  ispred  vas,  biskupa  odjevenoga  u  bijelo.  Imali  smo 
osjećaj  da  je  to  Sveti  Otac.  Razni  drugi  biskupi,  svećenici  i  redovnici  i  redovnice  penjali  su  se  na 
jednu  strmu  planinu  na  čijem  se  vrhu  nalazio  križ  od  neobrađena  balvana,  poput  plutnjaka  s  korom. 
Sveti  Otac,  prije  nego  stiže  onamo,  prolazi  kroz  jedan  veliki,  polusrušeni  grad  podrhtavaj ućim 
korakom,  ožalošćen  bolima  i  mukom,  molio  je  za  duše  leševa  na  koje  je  nailazio  na  svom  putu; 
stigavši  na  vrh  planine,  pada  na  koljena  podno  velikoga  križa  i  ubija  ga  skupina  vojnika  koji  na 
njega  pucaju  iz  raznih  vrsta  vatrenog  oružja  i  odapinju  strijele  te  na  isti  način  umiru  jedan  za  drugim 
biskupi,  svećenici,  redovnici  i  redovnice  i  razne  svjetovne  osobe,  muškarci  i  žene  iz  različitih 
društvenih  slojeva  i  različitih  zanimanja14. 

Čini  se  daje  današnji  svijet  poluuništen.  Dakle  može  se  zaključiti  da  je  Gospino 
posredovanje  spriječilo  potpuno  uništenje,  ali  ne  i  djelomično  uništenje,  jer  ljudi  nisu  vršili  pokoru 
u  dovoljnoj  mjeri.  Središnji  lik  scene  je  Sveti  Otac.  Prema  kardinalu  Ratzingeru:  "U  ovoj  se  sceni 
može  razabrati  povijest  cijelog  jednog  stoljeća.  Kao  što  su  mjesta  na  zemlji  sistematski 
prepoznatljiva  na  dvije  slike  -  slici  planine  i  grada,  te  su  usmjerena  križu,  tako  su  i  vremena 
prikazana  na  sažeti  način:  u  viziji  možemo  prepoznati  proteklo  stoljeće  kao  stoljeće  mučenika, 
trpljenja  i  progona  Crkve,  kao  stoljeće  svjetskih  i  brojnih  lokalnih  ratova."  Stoga  ova  scena 
predstavlja  progon  vjernika  i  Crkve,  koji  se  nažalost  i  danas  događa  u  raznim  dijelovima  svijeta  kao 
i  sukobe  koji  još  uvijek  postoje  između  raznih  naroda  diljem  svijeta. 

Na  koga  se  odnosi  slika  pape  iz  viđenja?  Poslušajmo  ponovno  Ratzingera:  "Možemo  bez 
sumnje  naći  prikazane  različite  pape,  počevši  od  Pija  X  pa  sve  do  današnjega  pape  koji  su  podnijeli 
patnju  ovog  stoljeća  te  su  prisiljeni  da  kroz  te  patnje  nastave  putem  koji  vodi  križu.  U  viziji  čak  i 
papa  biva  ubijen  na  mučeničkom  putu.  Zar  Sveti  Otac  Ivan  Pavao  II  nije  zatražio  da  mu  nakon 
atentata  koji  je  na  njega  izvršen  13.  svibnja  donesu  tekst  trećeg  dijela  tajne,  prepoznao  je  i  svoju 
vlastitu  sudbinu?" 

Niz  mučenika  opisanih  u  ovoj  sceni  se  odnosi  na  veći  broj  vjernika  svih  staleža  i  zanimanja. 
A  tko  su  počinitelji,  prikazani  u  viziji  kao  skupina  vojnika  koji  pucaju?  Prema  naznaci  sestre  Lucije 
u  jednom  pismu  papi  Ivanu  Pavlu  II  od  12.  svibnja  1982  treća  tajne  se  treba  tumačiti  u  svjetlu  druge 
gdje  Gospa  govori:  "Ako  se  moje  molbe  ispune,  Rusija  će  se  obratiti,  i  zavladati  će  mir,  u 

suprotnom  će  proširiti  svoje  zablude  po  svijetu,  izazivajući  ratove  i  progone  Crkve,  dobri  će  biti 
mučeni,  Sveti  otac  će  mnogo  trpjeti,  razni  narodi  će  biti  uništeni." 

Kardinal  Sodano  govoreći  o  tekstu  treće  Fatimske  tajne  13.  05.  2000.  je  kazao  da  su 
počinitelji  progona  svi  ateistički  sustavi  dvadesetog  stoljeća  koji  su  takvi  ostali  sve  do  XXI  stoljeća 
nakon  više  ili  manje  opsežne  metamorfoze,  tako  da  se  u  biti  radi  o  svijetu  koji  je  ustao  protiv  Boga 

Treća  scena  Treće  tajne:  „Ispod  dva  kraka  križa  nalazila  su  se  dva  anđela,  svaki  s 
kristalnom  posudom  za  raspršivanje  u  ruci  u  koju  sabiru  krv  mučenika  te  njome  škrope  duše  koje  se 
približavaju  Bogu.  Za  ostvarenje  Fatimskog  proroštva  o  obraćenju,  druga  tajna  završava  Gospinim 
riječima:  "Na  kraju  će  moje  Bezgrešno  Srce  trijumfirati"  nužna  je  posebna  milost  koju  simbolizira 
isprosna  i  zagovorna  vrijednost  krvi  mučenika  kojom  anđeli  škrope  duše  koje  se  vraćaju  Bogu  te  će 
tako  svijet  ostvariti  od  Gospe  obećano  vrijeme  mira. 

Tako  se  danas  mogu  sagledati  sve  tri  Fatimske  tajne  kao  skladna  cjelina  u  čijem  je  središtu 
slava  Božja,  proslava  Svete  Crkve,  te  dobro  duša  u  ovom  i  drugom  svijetu,  kao  rezultat 
posredovanja  Bezgrešnog  Marijina  Srca  kod  Srca  njenog  Sina  i  našeg  Spasitelja  Isusa  Krista. 

Veliko  obećanje  vječnog  spasenja  štovateljima  Srca  Marijina 

Fatimska  poruka  nije  bila  potpuno  završena  sa  ciklusom  ukazanja  1917.  Sestri  Luciji  se  10. 
prosinca  1925.  u  njenoj  sobici  u  kući  časnih  sestara  svete  Doroteje  u  Ponteverdi,  ukazala  Presveta 
Djevica  s  Djetetom  Isusom  uz  bok  na  sjajnom  oblaku.  Položivši  joj  ruku  na  rame,  pokazala  joj  je 
Srce  ovijeno  tmjem  koje  je  držala  u  drugoj  ruci.  Dijete  Isus,  pokazalo  je  na  Srce  i  vidjelici  uputilo 
sljedeće  riječi: 

"Imaj  sažaljenja  prema  Srcu  svoje  Presvete  Majke,  izbodeno  tmjem,  što  ga  svaki  trenutak  u 
njega  zabadaju  nezahvalni  ljudi,  a  nema  nikoga  tko  bi  ga  pokorom  izvlačio!" 

Zatim  je  nastavila  govoriti  presveta  Djevica:  "Gledaj  kćeri  moja,  moje  srce  ovijeno  tmjem 
što  ga  nezahvalni  ljudi  u  svakom  trenutku  u  njega  zabadaju  svojim  psovkama  i  nezahvalnostima. 
Barem  ti  me  pokušaj  utješiti  i  poruči  da  svima  onima  koji  se  u  pet  prvih  subota  u  mjesecu  ispovjede, 
pričeste,  izmole  Krunicu  i  petnaestak  minuta  ostanu  sa  mnom  u  razmatranju  o  otajstvima  Krunice,  a 
s  nakanom  da  mi  pmže  zadovoljštinu,  obećajem  svoju  prisutnost  i  času  smrti  i  sve  milosti  koje  su 
im  potrebne  da  spase  dušu!" 

Odgovor  na  neke  poteškoće  vezane  uz  obavljanje  ove  pobožnosti 

Dijete  Isus  se  ponovno  ukazalo  Luciji  15.  veljače  1926.  u  Ponteverdu,  zapitavši  da  li  je  već 
proširila  pobožnost  Srcu  njegove  Majke.  Vidjelica  je  Govorila  o  poteškoćama  širenja  pobožnosti  i 
poteškoćama  koje  neki  ljudi  imaju  s  ispovijedanjem  subotom  i  zamolila  Isusa  da  ispovijed  vrijedi  8 
dana.  Isus  joj  je  odgovorio: 

Da  može  biti  učinjena  i  mnogo  dana  prije,  samo  ako  su  oni  koji  me  primaju  u  stanju  milosti, 
te  imaju  nakanu  olakšati  boli  prečistom  Srcu  Marijinu.  Sestra  Lucija  je  pitala  što  će  biti  ako  netko, 
ispovjedajući  se,  zaboravi  izreći  svoje  nakane,  na  što  joj  je  Gospodin  odgovorio:  Mogu  je  izreći  pri 
slijedećoj  ispovjedi,  u  prvoj  prilici  za  ispovijed. 

U  noći  s  29.  na  30.  svibnja  1930,  naš  je  Gospodin  govoreći  Luciji  u  duhu,  riješio  još  jednu 
poteškoću  vezanu  uz  obavljanje  pobožnosti  5  prvih  subota:  Jednako  će  biti  prihvaćena  ova 
pobožnost  ako  se  obavi  u  nedjelju  nakon  prve  subote  u  mjesecu,  ako  to  moji  svećenici  dušama 
dopuste  iz  opravdanih  razloga. 

Zašto  pet  prvih  subota? 

Istom  prigodom  Lucija  je  pitala  Isusa:  zašto  pet,  a  ne  devet  ili  sedam  subota,  kao 
zadovoljština  za  Gospine  boli?  Isus  je  odgovorio:  Dijete  moje,  razlog  je  jednostavan:  postoji  pet 
oblika  uvreda  i  psovki  koje  se  nanose  Bezgrešnom  Srcu  Marijinu:  1.  psovke  protiv  Bezgrešnog 
Začeća;  2.  psovke  protiv  njezinog  Djevičanstva:  3.  psovke  protiv  Božanskog  Majčinstva,  zajedno 
odbijanjem  daje  se  prizna  za  Majku  svih  ljudi;  4.  javni  pokušaji  usađivanja  u  srce  djece 
ravnodušnosti,  prezira  i  konačno  mržnje  prema  Bezgrešnoj  Majci;  5.  direktno  vrijeđanje  Srca 
Marijina  na  njenim  svetim  slikama. 

Posveta  Rusije  i  svijeta  Srcu  Marijinu  i  učinci  obavljanja  posvete 

Da  bi  se  shvatio  povijesni  kontekst  događanja  treba  prisjetiti  da  se  paralelno  s  Fatimskim 
ukazanjima  u  1917  Rusiji  događala  Oktobarska  Revolucija  i  dolazak  komunista  na  vlast,  koji  su  u 
slijedećim  desetljećima  učvršćivali,  poticali  i  širili  ateizam  diljem  svijeta  skupa  sa  progonstvom 
Crkve  i  vjernika. 

Dana  13.  lipnja  sestra  Lucija  je  imala  prekrasnu  viziju  Presvetog  Trojstva  i  prečistog  Srca 
Marijina,  tijekom  koje  joj  je  Gospa  govorila  o  posveti.  Vidjelica  je  napisala  slijedeće: 

Zatražila  sam  dopuštenje,  i  dobila  ga.  Od  moje  poglavarice  i  ispovjednika  da  četvrtkom  i 
petkom  imam  sat  klanjanja  od  1 1  navečer  do  ponoći.  Jedne  noć,  posve  sama,  kleknula  sam  i  prostrla 
se  kraj  ograde  koja  se  nalazi  nasred  kapelice  da  izmolim  Anđelovu  molitvu.  Osjetivši  umor,  ustala 
sam  i  nastavila  moliti  prekriženih  ruku. 

Gorjelo  je  vječno  svjetlo  kod  svetohraništa.  Najednom  je  čitava  kapelica  rasvijetljena 
nadnaravnom  svjetlošću,  a  na  oltaru  se  ukazao  križ,  u  još  jačem  svijetlu,  vidjelo  se  lice  čovjeka  i 
tijelo  sve  do  pojasa  (Bog  Otac).  Na  njegovim  grudima  se  nalazio  golub  sačinjen  od  svijetla  (Duh 
Sveti),  kao  i  drugi  čovjek  pribijen  na  križ  (naš  Gospodin  Isus  Krist).  Malo  niže  od  pojasa  ovog 
drugog  čovjeka  lebdio  je  kalež,  a  iznad  njega  jedan  velika  hostija  na  koju  su  padale  kaplje  krvi  što 
su  klizile  s  obraza  raspetoga  i  iz  rane  na  grudima. 

Klizeći  niz  hostiju  kapi  krvi  padale  su  u  kalež.  Pod  desnim  krakom  križa  stajala  je  naša 
Gospa.  Bila  je  to  Fatimska  Gospa  sa  svojim  Prečistim  Srcem  u  lijevoj  ruci,  bez  mača  i  ruža,  ali 
ovijenim  trnovom  krunom  i  plamenovima).  Pod  lijevim  krakom  križa,  vidjela  su  se  velika  slova 
koja  su  izgledala  poput  kristalno  bistre  vode  i  spuštala  se  na  oltar  oblikujući  slijedeće  riječi:  Milost  i 
milosrđe. 

Shvatila  sam  da  mi  se  ukazala  tajna  Presvetog  Trojstva  o  kojoj  sam  primila  neka 
rasvjetljenja,  koja  mi  nije  dopušteno  otkriti.  Tada  mi  Gospa  reče:  Došao  je  trenutak  u  kojem  Bog 
traži  od  Svetog  Oca  da  u  zajednici  sa  svim  biskupima  svijeta,  učini  posvetu  Rusije  mome  Prečistom 
Srcu  i  obećajem  da  ću  ju  ja  na  taj  način  spasiti.  Božja  pravednost  tolike  mnoge  duše  osuđuje  zbog 
grijeha  koje  su  počinile  protiv  mene  da  sam  došla  tražiti  zadovoljštinu:  žrtvuj  se  na  tu  nakanu  i 
moli.  Preko  svojih  ispovjednika  i  leirijskog  biskupa  vidjelica  Lucija  je  našla  načina  da  s  Gospinom 
molbom  iste  godine  bude  upoznat  papa  Pio  XI,  koji  je  obećao  da  će  je  razmotriti.  U  jednom  pismu 
svome  ispovjedniku,  p.  Joseu  Goncalvesu  D.  I.  od  29.  05.  1930.  sestra  Lucija  kaže  da  je  naš 
Gospodin,  nakon  što  joj  je  dopustio  da  u  najvećoj  dubini  svoga  srca  osjeti  njegovu  božansku 
prisutnost,  od  nje  zatražio  da  od  svetoga  Oca  izmoli  odobrenje  za  pokorničku  pobožnost  prvih  pet 
subota. 

Vidjelica  piše:  „Ako  se  varam,  dobri  Bog  obećaje  da  će  učiniti  kraj  progonstvu  u  Rusiji  ako 
Sveti  Otac  izvrši  javni  svečani  čin  zadovoljštine,  zajedno  sa  svim  biskupima  svijeta  i  posveti  Rusiju 
presvetim  Srcima  Isusa  i  Marije  te  ako  njegova  Svetost  obeća  da  će  zbog  prestanka  ovoga 
progonstva  odobriti  i  preporučiti  pokorničku  pobožnost  prvih  pet  subota. 

Kasnije  u  jednom  drugom  nutarnjem  razgovoru,  naš  Gospodin  se  potužio  sestri  Luciji,  jer  posveta 
Rusije  još  nije  bila  učinjena:  Nisu  htjeli  čuti  moju  molbu!  Kao  i  u  slučaju  francuskoga  kralja  (kad  je 
Gospodin  tražio  posvetu  svome  Srcu  od  Ljudevita  XIV  koja  nije  učinjena)  pokajati  će  se  i  učiniti  je, 
no  tada  će  biti  prekasno.  Rusija  će  uskoro  proširiti  svoje  zablude  po  svijetu,  izazivajući  ratove  i 
progone  Crkve.  Sveti  Otac  će  mnogo  trpjeti. 

U  ovom  govoru  Gospodin  aludira  na  obećanje  koje  je  dao  francuskom  kralju  Luju  XIV 
posredstvom  sv.  Margarete  Marije  Alaccoque,  da  će  podariti  život  milosti  i  vječne  slave,  kao  i 
pobjedu  nad  svim  neprijateljima,  ako  se  kralj  posveti  Presvetom  Srcu  Isusovu,  te  odredi  da  ga  se 
štuje  u  njegovu  dvorcu,  naslika  ga  na  svoje  stjegove  i  utisne  u  svoj  grb.  Ovako  formuliran  zahtjev 
našega  Gospodina  još  nije  bio  ispunjen  niti  desetljećima  poslije  tih  događanja  kad  se  drugi 
prijestolonasljednik  Luj  XIV  1792.  godine  kao  zatočenik,  zavjetovao  da  će  svečano  posvetiti  sebe, 
svoju  obitelj  i  svoje  kraljevstvo  Srcu  Isusovu  ,ako  ponovno  zadobije  slobodu,  krunu  i  kraljevsku 
vlast.  No  bilo  je  prekasno,  kralj  je  napustio  zatvor  samo  da  bi  u  oluji  Francuske  Revolucije  bio 
odveden  na  gubilište. 

Vidjelica  sestra  Lucija  se  svome  ispovjedniku  p.  Joseu  Goncalvesu  D.I  u  pismu  od  21. 
siječnja  1935.  govoreći  o  Isusovom  zahtjevu  da  se  posveti  Rusija  gorko  požalila:  Naš  Gospodin  je 
bio  jako  nezadovoljan  jer  njegova  molba  nije  ispunjena.  A  u  pismu  od  18.  svibnja  1936.  Lucija  je 
pojasnila:  Što  se  tiče  drugog  pitanja  je  li  prikladno  nastojati  da  se  obavi  posveta  Rusije,  odgovaram 
isto  što  sam  rekla  u  drugim  prigodama.  Žao  mije  što  to  već  nije  učinjeno!  No,  tako  je  dopustio  Bog 
koji  to  zahtijeva  je  li  prikladno  inzistirati?  Ne  znam.  Ali  mi  se  čini  da  kad  bi  Sveti  Otac  sada  izvršio 
posvetu,  naš  bi  je  Gospodin  prihvatio  i  izvršio  svoje  obećanje.  Nesumnjivo,  bila  bi  to  velika  radost 
za  našega  Gospodina  i  Prečisto  Srce  Marijino. 

O  ovom  sam  problemu  vodila  nutarnji  razgovor  s  Gospodinom.  Nedavno  sam  ga  zapitala 
zašto  ne  obrati  Rusiju  bez  posvete  Svetog  Oca.  Isus  je  odgovorio:  "Zato  što  želim  da  čitava  moja 
Crkva  prizna  ovu  posvetu  kao  pobjedu  Prečistog  Srca  Marijina,  te  da  se  ovo  štovanje  proširi  i 
zauzme  mjesto  uz  pobožnost  mome  božanskom  Srcu."  Ali  moj  Bože  odvratila  sam  Sveti  Otac  mi 
neće  vjerovati,  ako  ga  ti  sam  ne  potakneš  posebnom  milošću!  "Sveti  Otac!  Moli  mnogo  za  Svetoga 
Oca!  On  će  to  učiniti,  ali  će  biti  kasno.  Ipak,  Prečisto  Srce  Marijino  spasiti  će  Rusiju  koja  mu  je 
povjerena" 

Dana  24.  04.  1940.  sestra  Lucija  ponovno  piše  p.  Joseu  Goncalvesu  D.I.:  Naš  Gospodin  da 
hoće  mogao  bi  učiniti  da  stvar  brzo  krene.  Ali  radi  kazne  svijeta,  on  sada  pušta  da  se  sporo  odvija. 
To  zahtijeva  njegova  pravednost,  izazvana  našim  grijesima.  Nezadovoljan  je,  ne  samo  zbog  naših 
velikih  grijeha,  nego  i  zbog  naše  bezvoljnosti  i  nemara  da  udovoljimo  njegovim  zahtjevima. 
Zlodjela  su  brojna,  ali  još  je  mnogo  gori  nemar  duša  od  kojih  je  očekivao  da  će  se  revno  predati 
njegovoj  službi.  Broj  onih  s  kojima  se  On  susreće  je  vrlo  ograničen. 

Sestra  Lucija  se  još  u  jednom  pismu  vraća  p.  Joseu  Goncalvesu  na  istu  temu  u  pismu  od 
18.8.1940:  Pretpostavljam  da  je  našem  Gospodinu  drago  da  se  netko  zauzme  kod  njegova 
namjesnika  na  zemlji  za  ispunjenje  njegovih  želja.  No,  Sveti  Otac  neće  to  odmah  učiniti.  Sumnja  u 
realnost  i  ima  pravo.  Naš  dobri  Gospodin  bi  mogao  ujedan  čas  jednim  čudom  pokazati  daje  On  onaj 
koji  to  traži,  no  On  koristi  ovo  vrijeme  da  svojom  pravednošću  kazni  svijet  za  tolike  grijehe  te  da  ga 
pripravi  za  potpuniji  povratak  njemu.  Dokaz  koji  nam  On  daje  je  posebna  zaštita  Prečistog  Srca 
Marijina  nad  Portugalom  radi  toga  što  se  tu  zemlju  posvetilo  Srcu  Marijinu. 

U  drugom  dijelu  Fatimske  tajne,  kao  što  smo  vidjeli  na  početku  ovog  poglavlja,  koja  se 
odnosila  na  kaznu  svijeta  po  ratu  (Drugi  svjetski  rat),  ako  se  ljudi  ne  obrate  kao  i  u  ovom  pismu 
govori  se  o  trijumfu  Bezgrešnog  Srca  Marijina  kao  i  povratku  svijeta  Bogu  po  obraćenju.  Vidjelica 
Lucija  govori  o  posebnoj  zaštiti  Srca  Marijina  nad  Portugalom  kao  znaku  i  trenutku  dok  još  nije 
planuo  Drugi  svjetski  rat.  A  zašto?  U  svibnju  1936.  godine  Portugalski  biskupi  su  se  sastali  u  Fatimi 
i  zavjetovali  da  će  se  ponovno,  na  istom  mjestu  održati  glavno  zasjedanje,  ako  zemlja  bude 
pošteđena  od  crvene,  komunističke  opasnosti,  koja  je  bila  blizu.  Komunistička  revolucija  u 
Španjolskoj  se  mogla  lako  prošiti  i  na  susjedni  Portugal. 

Kad  je  opasnost  neočekivano  prošla,  portugalski  biskupi  su  se  okupili  13.  svibnja  1938  u 
Fatimi,  održavši  obećanje,  na  svečanom  obredu  zahvalnosti  kojim  su  izričito  priznali  da  se  na 
čudesnom  spasenju  svoje  domovine  trebaju  zahvaliti  presvetoj  Djevici.  To  su  prigodom  obnovili 
posvetu  portugalskog  naroda  Bezgrešnom  Srcu  Marijinu,  koju  su  bili  učinili  sedam  godina  ranije. 
Portugal  je  jedina  zemlja  u  Europi  koja  je  bila  bio  pošteđena  i  pošasti  Drugog  svjetskog  rata.  Mnogi 
biskupi  i  biskupske  konferencije  su  nakon  što  su  shvatili  znak  vezan  uz  posvetu  Portugala 
posvećivali  svoje  biskupije  i  cijele  narode  Bezgrešnom  Srcu  Marijinu. 

Tako  je  neposredno  prije  oluje  ratnih  stradanja  i  naš  blaženi  kardina  Alojzije  Stepinac  7. VII. 
1940.  u  Mariji  Bistrici  posvetio  hrvatski  narod  Mariji.  Tu  molitvu  možete  naći  na  strancima  ovog 
našeg  izdanja. 

U  istom  pismu  vidjelica  Lucija  nastavlja  govoriti  svome  duhovniku  o  potrebi  pokore:  „Ljudi 
o  kojima  mi  govorite  imaju  pravo  biti  prestravljeni.  Sve  ovo  će  se  dogoditi  ako  naši  biskupi  ne 
ispune  molbe  našeg  dobrog  Boga  i  čitavim  srcem  ne  zatraže  njegovo  milosrđe  i  zaštitu  Prečistog 
Srca  naše  dobre  nebeske  Majke.  No  u  našoj  domovini  ima  još  mnogo  prijestupa  i  grijeha,  a  kako  je 
sad  došao  čas  Božje  Pravednosti  nad  svijetom,  nužno  je  nastaviti  moliti.  Stoga  mi  se  čini  daje  dobro 


632 


u  ljude  ulijevati  osim  velikog  povjerenja  u  milosrđe  našeg  dobrog  Boga  te  zaštitu  Prečistog  Srca 
Marijina,  i  nužnost  molitve,  praćene  žrtvom,  posebno  onom  koja  je  nužna  za  izbjegavanje  grijeha. 

Usred  drugog  svjetskog  rata  papa  Pio  XII  je  preko  radija  Vatikana  posvetio  svijet  Srcu 
Marijinu.  Godine  1943.  sestri  Luciji  se  ukazao  Isus  i  ona  o  tome  izvještava  p.  Goncalvesa  u  pismu 
od  4.  05.  iste  godine. 

Po  nalogu  njegove  preuzvišenosti  biskupa  G.  Da  Silva  morala  sam  priopćiti  gospodinu 
nadbiskupu  Valladoilida  poruku  našeg  Gospodina  biskupima  Španjolske  i  Portugala.  Isus  želi  da  se 
ovi  iz  Španjolske  sastanu  na  duhovnim  vježbama,  te  nalože  obnovu  naroda,  klera  i  redovničkih 
zajednica.  On  želi  da  se  dušama  jasno  ukaže  na  to  da  se  istinska  pokora  koju  On  želi  prvenstveno 
sastoji  od  žrtve  koju  svatko  mora  sebi  nametnuti  kako  bi  ispunio  svoje  vjerske  i  materijalne 
obaveze.  Obećaje  kraj  rata  u  kratkom  vremenu,  zbog  posvete  koju  je  učinio  Sveti  Otac.  No  budući 
da  je  bila  nepotpuna,  obraćenje  Rusije  je  odgođeno.  Ako  gospoda  španjolski  biskupi  ne  udovolje 
njegovim  željama,  Rusija  će  još  jednom  biti  bič  kojim  će  ih  Bog  kazniti. 

Sv.  Ivan  Pavao  II  učinio  je  dvije  posvete  svijeta  Bezgrešnom  Srcu  Marijinu,  jednu  u  Fatimi 
13.  05.  1982.,  a  drugu  u  Rimu  25.  03.  1984.  Objema  posvetama  prethodio  je  papin  poziv  biskupima 
da  mu  se  pridruže  u  ovim  činima.  No  u  obje  prilike  Rusija  nije  bila  poimence  spomenuta.  Stoga 
sestra  Lucija  sve  do  sredine  1989.  g.  je  smatrala  da  niti  jedna  od  izvršenih  posveta  nije  valjana 
(misli  da  zahtjevi  koje  je  Gospa  uputila  vidjelici  nisu  ispunjeni).  Međutim  od  polovice  1989.  g. 
sestra  Lucija  je  priznala  valjanost  posvete  koju  je  sv.  Ivan  Pavao  II  učinio  25.  03.  1984.  Sestra 
Lucija  je  komentirajući  mogućnost  povezivanja  posvete  učinjene  1984,  sa  spektakularnim 
događajima  koji  su  se  zbili  u  istočnoj  Europi,  a  koji  su  u  drugom  dijelu  1989.  g.  doveli  do  sloma 
komunizma,  jasno  rekla  da  se  radi  o  njezinom  osobnom  mišljenju,  a  ne  o  prenošenju  nadnaravne 
objave. 

(Ovo  8.  poglavlje  su  citati  preuzeti  iz  knjige  A.  Borelli,  Fatima.  Poruka  tragedije  ili  poruka  nade, 
Zagreb  2001,  u  istoj  knjizi  se  donose  i  citati  memoara  sestre  Lucije) 

9.  KATEKIZAM  O  POBOŽNOSTI  PREČISTOM  I  BEZGREŠNOM  SRCU 
MARIJINU 

(Objavljen  u  molitveniku  Srce  Marijino  od  P.  Hattlera  D.I.  s  odobrenjem  Nadbiskupskog 
duhovnog  stola  u  Zagrebu  1898) 

Što  je  pobožnost  k  prečistom  Srcu  Marijinu,  koja  joj  je  svrha,  koji  početak? 

1.  Pitanje:  Što  štujemo  u  pobožnosti  prečistomu  i  bezgrješnomu  Srcu  Marijinu? 

Odgovor:  U  pobožnosti  prečistomu  i  bezgrješnomu  Srcu  Marijinu  štujemo  Srce  Marije,  Majke 
Božje,  koju  je  njezin  Božanski  Sin  na  Nebu  proslavio  kao  Kraljicu  svih  anđela  i  svetaca. 

2.  Pitanje:  Kako  se  promatra  to  prečisto  Srce?  Odgovor:  Promatra  se: 

a)  ne  rastavljeno  od  svetoga  tijela  Marijina; 

b) ne  kao  mrtvo  Srce, 

c)  nego  onako,  kakvo  je  upravo  sada.  to  jest,  kao  živo  Srce  slavne  Bogorodice,  koja  je  uznesena  na 
Nebo  ne  samo  s  dušom,  nego  i  s  tijelom. 

3.  Pitanje:  Što  znači  štovati  prečisto  Srce  Marijino?  Odgovor:  Štovati  prečisto  Srce  Marijino  znači; 

a)  štovati  tjelesno  Srce  Marijino; 

b)  štovati  sve  ono  što  tjelesno  Srce  predstavlja; 

c)  štovati  osobu  Marijinu,  kojoj  Srce  pripada. 

4.  Pitanje:  Treba  li  dakle  pobožnost  prečistom  i  bezgrješnom  Srcu  Marijinu  tumačiti  onako  kako  se 
tumači  pobožnost  Božanskomu  Srcu  Isusovu? 

Odgovor:  Pobožnost  prečistomu  i  bezgrješnomu  Srcu  Marijinu  treba  djelomično  onako  a 
djelomično  drugačije  tumačiti,  nego  se  tumači  pobožnost  Božanskomu  Srcu  Isusovu. 

5.  Pitanje:  Što  je  jednako  kod  jedne  i  druge  pobožnosti?  Odgovor:  Kod  jedne  i  druge  pobožnosti; 

a)  štuje  se  tjelesno  Srce  kao  znamenje,  koje  predstavlja  ljubav  i  sav  njezin  nutarnji  život; 

b)  isti  razlozi  dokazuju,  da  tjelesno  Srce  najnaravnije  i  najzgodnije  predstavlja  ljubav  i  njezin 
nutarnji  život,  to  jest  da  predstavlja  sve  nakane,  sve  misli,  sva  čuvstva,  sve  odluke,  muke,  kreposti  i 

milosti  u  koliko  je  sve  to  u  vezi  s  ljubavlju.  Da  Srce  najbolje  predstavlja  ljubav  i  sve  ono  što  je  s 
njom  u  vezi  vidi  se  odatle  što  je  kucanje  srca  i  krvotok  koji  o  srcu  kao  o  središtu  ovisi  povezano  sa 
ljubavlju  i  sa  ostalim  čuvstvima;  a  da  srce  sve  to  predstavlja  i  najzgodnije,  vidi  se  odatle,  što  je  srce 
svega  toga  upravo  zbog  te  veze  i  najpoznatije  znamenje,  jer  je  srce  onaj  dio  tijela,  u  kojem  se 
nutarnji  život  ljubavi  najjasnije  pokazuje; 

c)  štuju  se  one  osobe,  kojima  Srce  pripada,  a  ne  zaustavlja  se  kod  samoga  Srca; 

d)  poglavito  ne  misli  se  na  tjelesno  srce,  nego  na  nutarnji  život  ljubavi,  koji  se  budući  da  je 
nevidljiva  može  Srcem  nazvati.  Ovo  je  važniji  dio  crkvene  pobožnosti,  a  vidljivo  Srce  je  drugi 
također  nužni  dio  te  iste  crkvene  pobožnosti;  jedan  dio  ne  štuje  se  rastavljeno  od  drugoga,  nego  se 
obadva  štuju  kao  cjelina,  to  jest  štuju  se:  nevidljivo  Srce  predstavljeno  po  vidljivu  Srcu  kao  po 
znamenju. 

6.  Pitanje:  Što  je  različito  kod  pobožnosti  Srcu  Isusovu  i  pobožnosti  Srcu  Marijinu?  Odgovor: 
Različito  je  ovo: 

a)  Osoba  kojoj  Srce  Isusovo  pripada  je  druga  osoba  presvetoga  Trojstva;  a  Srce  Marijino  je  srce 
puke  ljudske  osobe,  koja  je  podignuta  do  najviše  časti  Bogorodice; 

b)  nevidljivo  Srce  našega  Spasitelja  dvovrsno  je  ljudsko  i  Božansko.  Budući  da  su  naime  u  Kristu 
ljudska  i  božanska  narav  sjedinjene  u  jednoj  osobi,  tako  se  kod  njega  radi  o  ljudskoj  i  Božanskoj 
ljubavi,  dok  Blažena  Djevica  Marija  posjeduje  samo  ljudsku  narav,  i  prema  tome  samo  i  majčinsku 
ljubav  koja  je  ipak  puninom  milosti  neizrecivo  uzdignuta  i  preobražena. 

c)  odatle  slijedi  da  je  tjelesno  Srce  Isusovo  znamenje  dvostrukoga  života  ljubavi,  života  ljudske  i 
Božanske  ljubavi  dok  je  Srce  Majke  Marije  samo  znamenje  života  ljudske  ljubavi; 

d)  budući  daje  Srce  Isusovo  Božansko  Srce,  iziskuje  Božansko  štovanje  i  klanjanje,  a  Srce  Marijino 
toga  ne  iziskuje,  iako  Mariju  kao  Majku  Božju  treba  puno  više  štovati  nego  ostale  svetice  i  anđele. 

7.  Pitanje:  Koja  je  svrha  pobožnosti  prečistom  Srcu  Marijinu?  Odgovor:  Dvostruka  joj  je  svrha: 
općenita  i  posebna.  Općenita  svrha  jest  štovati  Mariju,  kojoj  Srce  pripada;  tu  svrhu  imaju  i  druge 
pobožnosti  Majci  Božjoj.  A  posebna  joj  je  svrha  da  nam  po  znaku  tjelesnoga  Srca  svu  nutarnju 
ljubaznost,  ljepotu  i  slavu  Majke  Božje  živo  predoči;  da  nas  krepko,  uspješno  i  ujedno  nježno 
potakne  te  zapali  da  Mariju  kao  svoju  Majku  ljubimo  te  po  njezinu  primjeru  svoj  život  uredimo. 

8.  Pitanje:  Je  li  pobožnost  prečistomu  Srcu  Marijinu  nova?  Odgovor:  Pobožnost  prečistom  Srcu 
Marijinu  je  stara  kao  i  kršćanska  vjera,  te  su  ju  svi  pravi  kršćani  i  sveti  ljudi  svih  vremena  obavljali, 
ako  se  u  obzir  uzme  njezina  duhovna  strana,  to  jest  štovanje  ljubavi  i  nutarnjega  života  Marijina; 
već  sv.  Luka  u  Evanđelju  (2,19)  spominje  da  je  Marija  riječi  i  događaje  koje  je  čula  od  pastira 
čuvala  te  o  njima  razmišljala  u  svome  Srcu;  no  samo  znamenje  tjelesnoga  Srca  upotrebljavalo  se 
rijetko  u  prvim  kršćanskim  vrijeme;  taj  običaj  nastao  je  u  novije  vrijeme. 

9.  Pitanje:  Kad  seje  posvuda  počela  štovati  ljubav  Marijina  pod  znakom  tjelesnoga  Srca? 

Odgovor:  Tjelesno  Srce  Marijino  kao  znamenje  njezina  nutarnje  ga  života  počelo  se  posvuda  štovati 
polovicom  17.  stoljeća,  osobito  po  apostolatu  sv.  Ivana  Eudesa  (t  1680.),  utemeljitelja  redovniče 
družbe  zvane  Eudisti.  Kasnije  je  Sveta  Stolica  tu  pobožnost  ispitala  i  odobrila.  U  prošlom  stoljeću  u 
Parizu  je  utemeljena  nadbratovština  Prečistog  Srca  Marijina  s  ciljem  da  se  po  toj  pobožnosti  od 
Boga  isprosi  obraćenje  grješnika.  Ljetopisi  bratovštine  svjedoče  o  obilnom  blagoslovu  i 
izvanrednim  milostima  obraćenja  grešnika  koje  su  se  pobožnošću  prema  prečistom  Srcu  Marijinu 
postigla. 

10.  Pitanje:  Je  li  crkveno  odobrenje  pobožnosti  prečistomu  Srcu  Marijinu  u  vezi  sa  odobrenjem 
pobožnosti  prema  presvetom  Srcu  Isusovu? 

Odgovor:  Jest  bez  dvojbe  zbog  tijesne  povezanosti  između  jednog  i  drugog  Srca;  jer  Crkva  općenito 
nas  uči,  da  Marija  ima  po  milosti  sve  one  vlastitosti  i  naslove,  koje  Gospodin  Isus  ima  po  naravi. 
Isus  je  bezgrješan  uslijed  sjedinjenja  njegove  ljudske  naravi  s  Božanskom  osobom;  Marija  uslijed 
izvanredne  povlastice  da  je  bez  grijeha  začeta  i  jer  nikada  nije  osobno  sagriješila.  Isus  je 
svc^moguć  i  njegova  moć  je  beskrajna.  Marija  je  svemoguća  na  koljenima  ili  po  zagovoru,  i  njezina 
je  moć  beskrajna,  jer  ju  je  Isus  učinio  gospodaricom  i  djeliteljicom  svih  milosti.  Isus  je  naš  Kralj, 
naš  Gospodar,  naš  Posrednik,  naš  Zagovornik,  naš  Otac;  a  Marija  je  naša  Kraljica,  Gospodarica, 
Posrednica,  Zagovornica  i  Majka. 

Isus  je  naša  nada,  pomoć,  utjeha  naš  život,  naše  utočište,  put  u  Nebo,  početnik  milosti  i  Otac 
milosrđa;  a  Marija  je  također  naša  nada,  pomoć,  utjeha,  naš  život,  naše  utočište,  vrata  nebeska  i 
ljestve  nebeske,  Majka  milosti  i  milosrđa.  Isus  je  na  Nebu  dušom  i  tijelom,  i  njemu  se  klanja  svako 
koljeno  na  Nebu,  zemlji  i  pod  zemljom;  a  i  Marija  je  na  Nebu  s  dušom  i  s  tijelom,  i  njoj  su 
podvrženi  svi  anđeli,  ljudi  i  đavli,  i  sve  joj  se  klanja  na  Nebu  i  na  zemlji. 

Zato  i  Crkva  sličnim  svetkovinama  slavi  Mariju,  kojima  veliča  Isusa,  jer  zna  da  u  svemu 
tome  radi  prema  želji  Isusovoj  koji,  jer  kao  Sin  najtješnje  sjedinjen  sa  svojom  Majkom  hoće  da  ga  u 
njegovoj  Crkvi  i  njegovi  vjernici  samo  sjedinjeni  s  Marijom  štuju  i  ljube.  I  tako  je  posve  shvatljivo 
da  je  Crkva,  odobrivši  pobožnost  prema  Presvetom  Srcu  Isusovu,  ujedno  odobrila  i  promakla  i 
pobožnost  prečistom  Srcu  Marijinu.  Kreposti  Prečistoga  i  Bezgrješnoga  Srca  Marijina. 

11.  Pitanje:  Odakle  proizlaze  sve  kreposti  prečistog  Srca  Marijina?  Odgovor:  Sve  kreposti  prečistog 
Srca  Marijina  proizlaze  odatle  što  je  njezino  Srce  Majke  Božje;  zato  je  i  Srce  Majke  i  Djevice,  zato 
je  najčišće  između  svih  ljudskih  srdaca,  zato  je  i  Srce  puno  milosti  i  darova  Duha  Svetoga,  zato  je  i 
milostiva  Majka  svih  nas. 

12.  Pitanje:  Zašto  sve  kreposti  Srca  Marijina  proizlaze  iz  njenog  Bogomajčinstva? 

Odgovor:  Zato  jer  je  Majka  Božja  u  najtješnjoj  vezi  sa  beskrajnim  Božjim  veličanstvom,  te  kao 
takva  nadilazi  sve  ostale  stvorove,  te  je  zato  priličilo  da  njezino  Srce  rese  takve  kreposti,  po  kojima 
ona  kao  remek-djelo  svemoćnosti  Božje  nadvisuje  svu  ljepotu  i  slavu  svih  anđela  i  svetaca.  Mariju 
je  Otac  nebeski  od  vijeka  odabrao  za  majku  svojemu  Sinu,  zato  je  njezino  Srce  i  napunio 
preobilnim  blagom  nebeskim,  koje  je  anđeo  Gabrijel  u  ime  Božje  spomenuo  riječima:  Milosti  puna, 
Gospodin  s  tobom,  blagoslovljena  ti  među  ženama. 

A  budući  da  je  Marija  imala  biti  Majka  Spasiteljeva,  trebalo  je.  da  ona  bude  najveća 
sudionica  plodova  otkupljenja  da  tako  Srce  Marijino  bude  dostojno  prebivalište  Božanskoga  djeteta, 
bilo  je  potrebno,  da  se  njeno  Srce  sačuva  od  grijeha  i  posveti  kao  Hram  Božji.  A  i  to  je  bilo  stoga  da 
se  Marijino  majčinstvo  po  Bogu  dostojno  preobrazi,  pa  je  zato  Marija  imala  biti  zaručnica  Duha 
Svetoga,  te  je  njezino  djevičansko  Srce  trebalo  biti  puno  blagoslova  o  kojem  joj  reče  anđeo:  "Duh 
sveti  doći  će  na  tebe  i  sila  Svevišnjega  će  te  osjeniti!" 

13.  Pitanje:  Zašto  je  Srce  Marijino  Srce  Majke,  koja  je  ujedno  i  Djevica? 

Odgovor:  Zato  jer  je: 

a)  presveto  tijelo,  pa  i  tjelesno  Srce  Isusa  Krista,  toga  uzora  i  ljubitelja  djevičanske  čistoće, 
načinjeno  od  krvi  prečistoga  Srca  Marijina;  jer  je 

b)  Marija  kao  mati  Isusova  trebala  u  čistoći  nadkriliti  iste  anđele;  a  to  ne  bi  bilo,  da  Marija  nije 
ostala  djevica  prije  rođenja  Isusova,  u  porodu  i  nakon  njega,  i  da  njezino  srce  nije  zadržalo  onu 
djevičansku  ćud,  koja  ju  je  nebeski  preobrazila,  kao  što  to  slika  Blažene  Djevice  ovjenčane 
zvijezdama  prekrasno  predstavlja. 

14.  Pitanje:  Zašto  se  Srce  Marijino  zove  prečisto  i  bezgrešno  Srce?  Odgovor:  Zato  jer  duša 
Marijina,  Čiji  se  nutarnji  život  ljubavi  zove  nevidljivo  njezino  Srce,  u  čistoći  nadvisuje  sva  ljudska 
srca.  Njezina  duša 

a)  bila  je  po  izvanrednoj  Božjoj  milosti  sačuvana  od  istočnoga  grijeha;  Srce  Marijino  je,  dakle,  Srce 
Djevice,  začete  bez  istočnoga  grijeha; 

b)  Duša  Marijina  bila  je  slobodna  od  osobnoga  smrtnoga  grijeha  ,  a  po  osobitoj  milosti  Božjoj  i  od 
svakoga  maloga  grijeha;  nevidljivo,  dakle,  njezino  srce  bilo  je  uvijek  potpuno  čisto  i  bez  svakoga 
grijeha; 

c)  duša  Marijina  bila  je  po  izvanrednoj  Božjoj  povlastici  slobodna  također  od  svake  neuredne 
sklonosti;  zato  se  njezino  tjelesno  Srce  nikada  nije  moglo  neuredno  razdražiti,  jer  bi  to  pokazalo 
razdraženu  ćud,  koja  bi  i  protiv  volje  sklad  njezina  nutarnjega  života  poremetila,  a  to  se  o  Mariji  ne 
može  tvrditi. 

15.  Pitanje:  Zašto  je  Srce  Marijino  bilo  puno  milosti?  Odgovor:  Srce  Marijino  je  bilo  puno  milosti 
zato  što  je: 

a)  Mariju  kao  majku  Božju  u  tolikom  stupnju  resila  posvetna  milost,  taj  najljepši  ures  duše,  da  ju  je 
nadvisila  jedino  posvetna  milost  Kristove  duše; 

b)  što  su  u  njezinu  dušu  u  izvanredno  velikom  stupnju  bile  ulivene  kreposti,  osobito  vjera,  ufanje  i 
ljubav; 

c)  što  su  po  njezinu  čudesnom  kreposnom  životu  posvetna  milost  i  njene  ulivene  kreposti  rasle  sve 
do  smrti; 

d)  što  je  Ona  dobivala  preobilne  djelatne  milosti,  koje  su  joj  izvanredno  rasvjetljivale  um  i  pokretale 
volju  na  krepostan  život,  a  koje  su  joj  omogućile  onu  izvanrednu  puninu  milosti,  koja  ju  kao 
kraljicu  uzdiže  nad  sve  svece; 

e)  što  je  u  izvanrednoj  mjeri  imala  sedam  darova  Duha  svetoga:  mudrost,  razum,  savjet,  jakost, 
znanje,  pobožnost  i  strah  Božji. 

16.  Pitanje:  Zašto  je  Marija  sedam  darova  Duha  Svetoga  u  izvanrednoj  mjeri  primila? 

Odgovor:  Zato  da: 

a)  i  po  tome  Srce  Majke  Božje  bude  čim  sličnije  Srcu  njezina  Božanskoga  Sina,  na  kojem  su,  po 
riječi  proroka  Izaije,  počivali  darovi  Duha  Svetoga; 

b)  da  Marija  kao  zaručnica  Duha  Svetoga  i  u  tom  sve  ostale  svece  natkrili. 

Te  darove  naime  ulijeva  Duh  Sveti  sa  posvetnom  milosti  u  dušu  kod  sakramenta  krštenja  i  pokore  te 
duša  po  njima  postaje  sklonija  i  pripravnija  odgovoriti  na  nadahnuća  Duha  Svetoga  i  upotrijebiti 
njegove  djelatne  milosti,  slično  kao  što  kreposti  razboritosti,  umjerenosti,  pravednosti  i  jakosti  čine 
da  naša  volja  bude  sklonija  i  spremnija  djelovati  prema  načelima  razuma.  A  bez  sumnje  priličilo  je, 
da  Srce  Djevice  Marije,  zaručnice  Duha  Svetoga,  bude  od  svih  ljudskih  srdaca  najspremnije 
odazvati  se  svakomu  poticaju  Duha  Svetoga  i  to  na  naj savršeniji  način. 

17.  Pitanje:  Što  je  u  Srcu  Marijinu  učinio  dar  mudrosti  Duha  Svetoga? 

Odgovor:  Dar  mudrosti  je  rasvijetlio  Srce  Marijino  puninom  božanskog  svjetla,  i  u  tom  svjetlu  je 
Marija,  kad  ju  je  Duh  Sveti  potaknuo,  s  najvećom  lakoćom  i  najuzvišenije  istine  promatrala,  te  ih  je 
po  njezinim  zadnjim  razlozima  rasuđivala.  I  to  je  ujedno  njezino  Srce  napunjalo  neiskazanom 
duhovnom  slašću,  od  zemaljskih  stvari  odvraćalo  te  je  u  njem  raspaljivalo  ljubav  prema  nebeskim 
stvarima. 

18.  Pitanje:  Što  je  dar  razuma  Duha  Svetoga  učinio  u  Srcu  Marijinu? 

Odgovor:  Dar  razuma  je  rasvijetlio  Srce  Marijino  puninom  božanskoga  svjetla,  i  u  tom  svjetlu  je 
Marija,  kad  ju  je  Duh  Sveti  potaknuo,  s  velikom  lakoćom  mogla  proniknuti  nauk  Duha  Svetoga, 
oštroumno  ga  u  slikama  i  prispodobama  predstaviti,  sv.  Pismo  razumjeti  i  sve  duhovne  teškoće 
riješiti. 

19.  Pitanje:  Što  je  dar  savjeta  Duha  Svetoga  učinio  u  Srcu  Marijinu? 

Odgovor:  Dar  savjeta  napunio  je  Srce  Marijino  božanskim  svjetlom,  i  u  tom  je  svjetlu  Marija,  kad 
ju  je  Duh  Sveti  potaknuo,  u  teškim  zgodama  i  nezgodama  svoga  života  uvidjela,  što  treba  činiti, 
slično  kao  što  razboritost  zdrav  razum  potiče  kako  živjeti  i  ponašati  se  u  svakodnevnici. 

20.  Pitanje:  Što  je  dar  jakosti  Duha  Svetoga  učinio  u  Srcu  Marijinu?  Odgovor:  Dar  jakosti  napunio 
je  Srce  Marijino  nepokolebivim  pouzdanjem,  da  će  postići  zadnji  cilj  i  da  će,  kad  ju  Duh  Sveti 
potakne,  kao  junačka  Djevica  i  Majka,  puna  žalosti  ustrajati  u  mukama,  te  da  neće  nikada  izgubiti 
hrabrosti. 

21.  Pitanje:  Što  je  dar  znanja  Duha  Svetoga  učinio  u  Srcu  Marijinu? 

Odgovor:  Dar  znanja  rasvijetlio  je  Srce  Marijino  puninom  božanskoga  svjetla,  i  u  tom  je  svjetlu 
Marija,  kad  ju  je  Duh  Sveti  potaknuo,  promatrajući  božanske  i  zemaljske  stvari  (ukoliko  se  odnose 
na  božanske)  s  najvećom  lakoćom  spoznala  njihove  bližnje  i  podređene  razloge  i  uzroke,  kao  što  je 
po  daru  mudrosti  njihove  najviše  razloge  i  uzroke  poznavala. 

22.  Pitanje:  Što  je  dar  pobožnosti  Duha  Svetoga  učinio  u  Srcu  Marijinu? 

Odgovor:  Dar  pobožnosti  je  Srce  Marijino  napunio  božanskim  ognjem,  i  tim  ognjeni  raspaljena,  ona 
je,  kad  ju  je  Duh  Sveti  potaknuo,  s  velikom  lakoćom  i  savršenošću  obavljala  svoje  pobožnosti, 
Boga  štovala  i  čast  mu  iskazivala. 

23.  Pitanje:  Što  je  dar  straha  Božjega  Duha  Svetoga  učinio  u  Srcu  Marijinu? 

Odgovor:  Dar  straha  Božjega  je  Srce  Marijino  napunio  svetim  strahom  i  počitanjem  beskrajnoga 
Božjega  veličanstva,  tako  da  se  Marija,  kad  ju  je  Duh  Sveti  potaknuo,  premda  je  bila  Majka  Božja, 

pred  Bogom  s  djetinjskim  strahom  veoma  lako  ponizila,  kao  puki  stvor  i  kao  službenica  Gospodnja 
te  spremno  odbacivala  svaki  grijeh. 

24.  Pitanje:  Zašto  nas  ljupkost  kreposti  Srca  Marijina  neodoljivo  potiče  na  ljubav  prema  njoj? 
Odgovor:  Zato  što  je  njezino  Srce  najsličnije  i  najbliže  Srcu  Isusovu,  što  je  ono  Srce  naše  Majke, 
Srce  Utočišta  grješnika,  Srce  Kraljice  i  hraniteljice  i  čuvarice  Crkve,  Srce  vrata  nebeskih. 

Vršenje  i  širenje  pobožnosti  Srcu  Marijinu 

25.  Pitanje:  Kako  treba  obavljati  pobožnost  prečistom  Srcu  Marijinu?  Odgovor:  Pobožnost 
Prečistom  Srcu  Marijinu  trebamo  obavljati  s  djetinjskim,  čvrstim  i  beskrajnim  povjerenjem;  jer 

a)  je  Srce  Marijino  Srce  najmoćnije  i  najmilostivije  zagovornice  svih  ljudi.  Srce  Majke  Isusove 
najbliže  je  Srcu  Isusa  Krista,  koji  je  sve  ljude  otkupio;  njezino,  dakle,  Srce  može  najviše  od  Srca 
Spasitelja  isprositi,  a  i  njezino  Srce  najviše  sliči  Srcu  Isusovu  po  ljubavi  i  milosrđu  prema  nama; 

b)  Srce  Marijino  je  Srce  naše  Majke.  Isus  je  htio  biti  i  zvati  se  naš  brat;  njoj  je  nas  s  križa,  kako  to 
sveti  naučitelji  tumače,  kao  djecu  u  osobi  sv.  Ivana  povjerio  riječima:  Ženo  evo  ti  sina.  Sine  evo  ti 
majke.  Njezinu  Srcu  je  dopustio,  da  najviše  utječe  kod  dijeljenja  njegovih  milosti  i  plodova  njegova 
otkupljenja  jer  je  Ona  kao  Majka  sudjelovala  kod  njegova  utjelovljenja  i  djela  otkupljenja; 

c)  Srce  Marijino  je  Srce  hraniteljice  i  čuvarice  Crkve,  Kraljice  u  kraljevstvu  Kristovu,  jer  je  Ona 
Majka  Kralja  i  glave  svete  Crkve; 

d)  Srce  Marijino  je  Utočište  grješnika,  jer  je  Ona  Majka  izbavitelja  iz  grijeha,  koji  je  došao  tražiti 
što  je  bilo  izgubljeno:  ono  je  Srce  Majke  dobroga  pastira  koji  opet  nađenu  izgubljenu  ovcu  na  svoja 
ramena  uzima,  pa  zato  ni  Marija  ne  može  odbiti  ni  jednu  izgubljenu  ovcu,  ako  kod  nje  traži  utočište 
i  pomoć: 

e)  Srce  Marijino,  kao  Srce  Kraljice  Neba  je  vrata  nebeska  za  sve  one,  koji  ju  postojano  i  vjerno 
štuju  i  ljube.  Štovanje  Majke  Božje  siguran  nam  je  zalog  blažene  smrti. 

26.  Pitanje:  Koje  se  pobožnosti  prema  prečistom  Srcu  Marijinu  osobito  preporučuju? 

Odgovor:  Preporučuju  se:  posveta  Srcu  Marijinu,  usmene  molitve  na  čast  prečistog  Srca  Marijina, 
osobito  Gospina  Krunica,  u  kojoj  se  mogu  razmatrati  misli  i  čuvstva  prečistog  Srca  Majke  Božje; 
pobožnosti  njezinih  bratovština;  čitanje  knjiga,  koje  govore  o  Mariji;  razmatranja  o  Srcu  Marijinu 
nastojeći  shvatiti  njezine  nakane,  misli,  osjećaje,  odluke,  kreposti  i  milosti,  što  sve,  ukoliko  se 
odnosi  na  njenu  ljubav  i  skupa  s  tom  ljubavlju,  sačinjavaju  nevidljivo  Srce  Marijino,  čije  je 
znamenje  tjelesno  Srce.  Za  to  razmišljanje  daje  nam  dosta  gradiva  sedam  riječi  Marijinih,  a  još  više 
evanđeoski  događaji  njezina  života. 

27.  Pitanje:  Po  kojim  Marijinim  evanđeoskim  riječima  možemo  spoznati  njezino  Srce,  njezine  misli 
i  kreposti?  Odgovor:  Po  sedam  riječi,  sačuvanih  u  svetom  evanđelju,  jer  su  riječi  vanjska  znamenja 
nutarnjih  misli  osjećaja.  Sv.  Bernardin  Sienski  naziva  tih  sedam  riječi  sedam  gorućih  plamenova 
prečistog  Srca  Marijina.  Evo  ih: 

Prvi  plamen  gorućega  Srca  Marijina  je  plamen  ljubavi  koji  ju  je  dijelio  od  svega  što  se  Bogu  nije 
mililo.  Kako  će  to  biti,  kad  ja  muža  ne  poznajem?  U  Boga  je  puno  načina,  kako  to  može  biti.  ali  od 
jednoga  sam  se  načina  ogradila,  jer  sam  po  zavjetu  djevičanstva  Bogu  posvećena,  te  ne  poznajem 
muža. 

Drugi  plamen  gorućega  Srca  Marijina  je  plamen  ljubavi  koji  suobličava  volju  stvorenja  u  volji 
Božjoj  zato  se  Marija  u  svojoj  poniznosti  podložila  Bogu,  koji  joj  je  po  arkanđelu  Gabrijelu 
navijestio  da  će  začeti  njegova  Sina,  a  Ona  je  rekla:  Evo  službenice  Gospodnje,  neka  mi  bude  po 
riječi  tvojoj. 

Treći  plamen  gorućega  Srca  Marijina  je  plamen  ljubavi  koja  priopćuje  drugome  ono  što  ljubi.  Zato, 
kad  je  Marija  Elizabetu  pozdravila,  i  Ivan  je  bio  posvećen  te  zaigrao  od  radosti  u  utrobi  svoje 
majke,  a  Elizabeta  se  napunila  Duha  Svetoga,  te  uskliknula:  Blagoslovljen  plod  utrobe  tvoje. 

Četvrti  plamen  gorućega  Srca  Marijina  je  plamen  ljubavi  koji  klikće  od  veselja,  a  ide  za  tim,  da 
uvijek  govori  i  pjeva  o  onom  što  ljubi.  Zato  je  Marija  svu  hvalu,  koju  joj  je  Elizabeta  izrekla,  na 
Boga  svela,  te  je  zapjevala:  Veliča  duša  moja  Gospodina. 

Peti  plamen  gorućega  Srca  Marijina  je  plamen  slasne  ljubavi,  koja  uživa  u  onome  što  ljubi.  Zato  je 
Marija  našavši  dvanaestogodišnjega  Isusa  u  hramu  nazvala  ga  Sinom  i  rekla:  Sine,  zašto  si  nam  to 
učinio? 

Šesti  plamen  gorućega  Srca  Marijina  je  plamen  ljubavi  koji  nam  milosrdno  dolazi  u  pomoć  u  našim 
potrebama,  jer  je  Ona  naša  Majka  i  zagovornica,  pa  se  zato  za  nas  kod  Isusa  i  zauzima  govoreći: 
Vina  nemaju. 

Sedmi  plamen  gorućega  Srca  Marijina  je  plamen  ljubavi  koja  potiče  i  vodi  putem  savršenstva,  koja 
ide  za  tim,  ne  samo  da  opslužujemo  zapovijedi  Božje,  nego  i  Njegove  savjete.  A  za  to  je  potrebno 
da  surađujemo  s  Marijom,  koja  nam  od  Boga  želi  isprositi  tu  milost.  To  je  razlog,  zašto  je  Marija  na 
svadbi  u  Kani  Galilejskoj  slugama  rekla:  Što  god  vam  kaže  učinite:  jer  je  znala  da  će  Isus  uvijek 
udijeliti  ono  što  Ona  zatraži. 

28.  Pitanje:  Kako  treba  promatrati  Srce  Marijino  u  njezinu  životu? 

Odgovor:  Tako,  da  ćemo,  promatrajući  događaje  njezina  života,  gledati  razmišljati  o  onom  što  je 
Ona  u  tim  zgodama  i  nezgodama  mislila  i  osjećala,  te  odlučiti  nasljedovati  vjeru,  ufanje,  ljubav, 
pobožnost,  poniznost,  strpljivost,  krotkost,  čistoću,  jakost,  siromaštvo,  ljubav  prema  bližnjemu  i 
ostale  kreposti  njezina  prečistog  Srca. 

A  te  glavni  događaji  iz  njezina  života,  kod  kojih  valja  razmišljati  o  onom,  što  je  Srce  Marijino 
osjećalo,  navode  se  u  litanijama  njenom  prečistom  Srcu.  Evo  ih  ukratko  donosimo,  pa  razmišljaj  što 
je  Srce  Marijino  osjećalo:  kod  njezina  bezgrješnoga  začetka,  kod  njezina  poroda,  kad  su  je  Bogu  u 
hramu  prikazali,  kad  se  s  Josipom  zaručila,  kad  joj  je  anđeo  Gabrijel  navijestio  da  će  postati  Majka 
Sina  Božjega;  kad  je  u  Betlehemu  Sina  svoga  rodila,  kad  su  pastiri  Isusa  pohodili,  kad  su  došla  tri 
kralja,  kad  su  Isusa  obrezali,  kad  je  Isusa  u  hramu  prikazala  i  čula  riječi  starca  Šimuna  i  proročice 
Ane,  kod  bijega  u  Egipat,  u  kući  u  Nazaretu,  kad  je  izgubila  dvanaestogodišnjeg  Isusa,  kad  je 
nastupio  Isusov  javni  život,  kod  svadbe  u  Kani  Galilejskoj,  za  vrijeme  javnoga  života  Isusova,  za 
Isusove  muke,  kraj  križa  Isusova;  kod  pokopa,  uskrsnuća,  ukazanja  i  uzašašća  Isusova,  kod  silaska 
Duha  Svetoga;  za  vrijeme  njezina  cijeloga  života,  u  čas  njezine  smrti,  uznesenja  i  okrunjenja  u 
Nebu;  za  vrijeme  njezina  kralj evanja  i  zapovijedanja  u  Nebu  i  na  zemlji  i  pod  zemljom. 

29.  Pitanje:  Kako  se  može  proširiti  pobožnost  prema  prečistom  Srcu  Marijinu? 

Odgovor:  Tako,  da  osobno  svjedočimo,  molimo  na  tu  nakanu,  druge,  osobito  grješnike  potičemo  da 
traže  utočište  i  pomoć  kod  prečistog  Srca  Marijina;  da  propovijedamo  ili  propovijedi  o  Srcu 
Marijinu  slušamo;  da  čitamo  knjige  koje  o  Mariji  raspravljaju,  te  ih  što  više  možemo  raširimo  pa  da 
tako  i  druge  potaknemo  da  ih  i  oni  čitaju;  u  tu  svrhu  možeš  i  ovu  knjižicu  širiti;  da  se  upišemo  u 
njezine  bratovštine  te  druge  na  to  potičemo. 

9.  POTICAJNI  PRIMJERI  ZA  ŠTOVANJE  I  POBOŽNOST  MARIJI 

1.  U  gradu  Guadalajaru  u  Meksiku  neki  član  masonske  lože  je  bio  na  umoru.  Katolik  samim 
pristupom  u  masonsku  organizaciju  je  ekskomuniciran  iz  Katoličke  Crkve,  pa  ipak  on  bi  se  mogao 
pokajati  za  svoje  grijehe  i  odbaciti  zabludu.  Zbog  toga  su  dvojica  drugih  masona  članova  lože 
brižno  bdjeli  da  se  umirućem  ne  bi  približio  neki  svećenik.  Susjedi  znajući  daje  bolesnik  na  umoru 
obavijeste  don.  Gamesa,  salezijanca  koji  bijaše  svet  i  hrabar  svećenik  te  se  nije  zaustavljao  ni  pred 
bilo  kakvim  poteškoćama.  Don.  Games  koji  je  poznavao  situaciju  u  kući  odluči  pohoditi  umirućega. 
Obukao  je  se  u  civilno  odijelo,  od  poznanika  posudio  pištolj,  a  potajno  je  u  džepu  nosio  Presveti 
Oltarski  Sakrament  i  štolu.  Tako  obučen  pokuca  na  vrata  kuće  umirućega.  Dvojica  masona  dođoše 
otvoriti  a  on  im  reče:  "Šalje  me  šef,  želi  da  se  malo  odmorite  i  odete  nešto  popiti,  ja  ću  vas 
zamijeniti".  Njih  dvojica  pristadoše  opominjući  ga  riječima:  "Pazi  da  ne  dođe  neki  svećenik  i  sve 
upropasti".  "Ne  brinite  nadoda  don  Games  pokazujući  im  pištolj-  ako  se  tko  približi  dobro  ću  ga 
dočekati".  Čim  su  dvojica  otišla  svećenik  priđe  umirućem  i  reče:  "Ja  sam  don  Games,  svećenik, 
došao  sam  ti  dati  mogućnost  da  se  ispovjediš  f  pričestiš.  Želiš  li  to?" 

"O  da,  oče!"  odgovori  on.  "Ma  šta  si  učinio-  nastavi  don.  Games-  čime  si  zaslužio  ovu  tako  veliku 
milost"?  Umirući  nastavif'O  blagoslovljen  Gospodin  Isus  Krist  i  njegova  sveta  Majka  Marija.  Bili 
su  vjerni  svome  obećanju.  Kad  sam  bio  mladić  obavio  sam  pobožnost  9  prvih  petaka  Presvetom 
Srcu  Isusovu  i  5  prvih  subota  Bezgrešnom  Srcu  Marijinu  i  oni  nisu  na  mene  zaboravili  u  času  moje 
smrti".  Don  Games  ispovijedi  i  pričesti  umirućega,  zatim  ga  nagovori  da  mu  on  napiše  dvije  izjave 
da  se  odriče  masonerije  i  da  želi  umrijeti  kao  član  Katoličke  Crkve  na  što  ovaj  spremno  pristade  i 

potpisa  izjave.  Svećenik  pozdravi  bolesnika,  blagoslovi  ga,  jednu  izjavu  ostavi  na  stolu  u  kuhinji  a 
drugu  ponese  sa  sobom. 

Kad  su  se  dvojica  masona  vratila  i  vidjela  umirućega  kako  zaziva  i  slavi  Boga  te  kad  su  pročitali 
izjavu  shvatili  su  da  su  bili  izigrani  te  su  bijesni  napustili  kuću,  a  don  Games  se  tada  vratio  obučen  u 
svećeničke  haljine  i  sve  do  smrti  je  asistirao  umirućega.  (Tekst  objavljen  u  Periodico  del  santuario 
del  Sacro  Cuore  di  Bologna,  1.  6.1980.  Sam  don  Games  je  autoru  članka  don  Berettu  1964  ispričao 
događaj  koji  se  dugo  prepričavao  među  salezijancima  u  Meksiku). 

2.  Dvojica  mladića  iz  plemićke  obitelji  su  bila  u  Madridu.  Uzajamno  su  se  poticali  na 
neuredan  život  pun  poroka.  Neki  od  njih  jedne  večeri  u  snu  vidje  drugog  kako  je  bio  zarobljen  od 
nekih  crnih  ljudi  koji  su  ga  vodili  u  oluju.  Htjeli  su  zarobiti  i  njega,  ali  on  se  utječe  Mariji  i  učini 
zavjet  da  će  postati  redovnikom,  i  vidje  da  ga  ti  ljudi  ostaviše.  Zatim  vidje  Isusa  ljutitoga  na 
prijestolju  i  Mariju  kako  je  za  njega  molila  milost.  Kad  je  prijatelj  došao  da  ga  potraži  on  mu  sve 
ispripovjedi  ali  ovaj  se  stade  izrugivati. 

Nekoliko  dana  nakon  toga  razbojnici  ga  u  zasjedi  dočekaše  i  ubiše.  Mladić  koji  je  imao  san 
kad  je  vidio  da  se  zlokobna  naslućivanja  ostvaruju  je  sve  prodao  i  odlučio  ispuniti  svoj  zavjet.  Ali 
umjesto  da  novac  dadne  siromasima  potroši  ga  na  nepriličan  način.  Tada  je  imao  drugi  san.  činilo 
mu  se  da  je  vidio  otvoreni  pakao  i  Božanskog  suca  kako  je  spreman  osuditi  ga.  On  se  ponovno 
uteče  Mariji  i  ona  ga  ponovno  oslobodi.  On  ponovno  ozdravi  ali  nastavi  živjeti  gore  nego  prije. 
Božja  milost  ga  je  još  jedanput  potakla  i  on  se  ispovjedi  kod  patera  Franje  Perlina,  isusovca  i  obeća 
mu  da  će  se  obratiti,  ali  ne  održa  obećanje.  Nakon  određenog  vremena  isti  pater  uđe  u  neku  drugu 
bolnicu  i  vidje  istog  mladića  a  ovaj  očajnički  uskliknu:  "  Ah  jadnog  li  mene,  moji  poroci  i  grijesi  su 
me  doveli  do  ovog  stanja  i  evo  padam  u  Pakao".  I  rekavši  to  odmah  izdahnu  a  da  pater  Perlin  mu 
nije  mogao  pomoći. 

3.  U  Njemačkoj  neki  zločinac  osuđen  na  smrt  ne  htjede  se  ispovjediti.  Jedan  pater  isusovac 
koji  bio  prisutan  izvršenju  njegove  kazne  je  na  sve  načine  pokušavao  prisiliti  ga  za  ispovijed,  ali  je 
vidio  da  samo  gubi  vrijeme.  Tada  mu  predloži  da  skupa  izmole  jednu  Zdravo  Mariju  na  što 
osuđenik  pristade.  Čim  su  završili  molitvu  osuđenik  poče  gorko  plakati,  zatraži  da  se  ispovijedi  i 
pođe  u  susret  smrti  sa  Marijinom  sličicom  u  zagrljaju  koju  mu  je  dao  pobožni  isusovac. 

4.  Pripovjeda  bi.  Alan  daje  neka  gospođa  Nedjeljka  često  molila  Krunicu,  ali  nakon  nekog 
vremena  napusti  molitvu  i  pade  u  siromaštvo.  Jednoga  dana  iz  očaja  zadade  sama  sebi  tri  udarca 
nožem.  I  dok  je  umirala  đavli  su  joj  se  ukazali  htijući  je  odvući  u  Pakao,  ali  joj  se  ukaza  i  Gospa  te 
joj  reče:  "Kćeri  moja  ti  si  zaboravila  na  mene,  ali  ja  nisam  zaboravila  na  tebe  zbog  onih  Krunica 
koje  si  izmolila.  Ako  obećaš  da  ćeš  nastaviti  moliti  Krunicu,  izmoliti  ću  ti  zdravlje  i  povratak 
materijalnog  blagostanja".  Ona  odmah  pristade,  ozdravi  i  obnovi  se  u  pobožnosti  molitve  svete 
Krunice.  Ostala  je  vjerna  do  smrti  i  sveto  je  preminula  u  Gospodinu. 

( Primjeri  2  -  4  su  preuzeti  i:  knjige  Sv.  Alfons  Marija  de  Liguori.  Le  glorie  di  Maria,  Catania  1957, 
st.  3 3 8-  342.) 

NAJLJEPŠE  MOLITVE  SVETACA  MARIJI 
za  svaki  dan  u  mjesecu 


Predgovor 

Molitva  je  osobni  odnos  s  Bogom.  Ako  vjernik  ne  osjeća  privlačnost  prema  molitvi  to  je 
vjerojatno  iz  razloga  jer  još  nije  u  srce  do  kraja  prihvatio  naviještaj  daje  Bog  ljubav  te  da  s  njime 
može  imati  osobni  odnos  u  molitvi.  Bog  nas  poziva  da  sudjelujemo  u  njegovu  životu,  darovima, 
radostima,  blaženstvu,  sreći,  istini  i  vječnosti.  Sveci  i  svetice  su  bili  krhki  i  slabi  ljudi  kao  i  mi, 
napastovani  kao  i  mi  svim  lažnim  idolima,  ali  su  shvatili  prolaznost  i  ispraznost  ljudskoga  života 
bez  Boga.  Povjerovali  su  Bogu  i  potpuno  mu  se  predah  u  ljubavi.  Dopustili  su  da  ih  kroz  život  vodi 
Isus  i  njegova  sveta  Majka. 

Euharistija  i  drugi  sakramenti  te  liturgijska  molitva  Crkve  i  razmatranje  Svetoga  pisma  su 
najvažniji  trenutci  molitve  vjernika,  pa  ipak  uz  njih  tijekom  stoljeća  Katolička  duhovna  tradicija  je 
uvijek  davala  veliku  važnost  pobožnosti  i  pobožnim  vježbama.  Čitateljima  i  moliteljima  u 
Hrvatskom  narodu  želimo  pružiti  mogućnost  da  mole  skupa  sa  svecima,  njihovim  molitvama.  U 
povijesti  svetačke  tradicije  gotovo  da  nema  sveca  koji  kad  je  dublje  bio  zahvaćen  Božjom  ljubavlju 
nije  istovremeno  više  zavolio  i  Mariju,  Majku  Isusovu.  Sveci  jednoglasno  tvrde  da  Ona  pomaže 
približiti  se  svome  Božanskome  Sinu  i  sjediniti  se  s  njime.  I  Drugi  vatikanski  Koncil  to  jasno 
potvrđuje:  Marija  “nikako  ne  priječi  neposredno  sjedinjenje  s  Kristom  nego  ga  olakšava”  (LG  60). 

Već  dugi  niz  godina  i  na  raznim  jezicima  u  različitim  molitvenicima  i  knjigama  prikupljali 
smo  molitve  svetaca  i  svetoga  Oca  Pape  upućene  Mariji.  Na  kraju  smo  došli  na  ideju  da  vjernicima 
pružimo  mogućnost  moliti  se  Mariji  skupa  sa  svecima  i  Papom.  Molitve  svetaca  mogu  i  naše  srce 
zapaliti  većom  ljubavlju  prema  Isusovoj  i  našoj  Majci.  Bez  nekog  posebnog  kriterija  svrstah  smo 
prikupljene  molitve  i  podijelili  na  dane  za  cijeli  mjesec  te  su  tako  složene  prikladne  za  pučke 
pobožnosti  pogotovu  u  svibnju  i  listopadu. 

U  drugom  dijelu  knjižice  donosimo  molitve  za  sve  Marijanske  svetkovine,  blagdane  i 
spomendane  tijekom  liturgijske  godine  s  kratkim  uvodom  koji  objašnjava  smisao  pojedinog 
liturgijskog  dana  tako  da  se  vjernici  mogu  i  u  tim  zgodama  više  zadržati  s  Marijom  u  molitvi. 

U  trećem  dijelu  donosimo  lijepu  pohvalnu  molitvu  sv.  Ljudevita  Montfortskoga  na  čas 
dvanaest  povlastica  Blažene  Djevice  Marije.  Na  kraju,  napominjemo  da  smo  mnoge  molitve 
pronašli  s  naslovom,  a  kod  onih  koje  ga  nisu  imale  sami  smo  stavili  naslov  koji  odražava  duhovnu 
poruku  molitve.  Držimo  suvišnim  i  donijeti  citate  svih,  molitvenika,  knjiga  i  priručnika  na  raznim 
jezicima  u  kojima  smo  pronašli  pojedine  molitve.  Dao  Bog  i  Majka  Božje  da  knjižica  donese  obilje 
duhovnih  plodova  u  Hrvatskom  narodu  te  potakne  mnoge  na  veću  ljubav  prema  Mariji  i  prema 
Bogu  po  Mariji  što  je  jedna  od  karakteristika  pobožnosti  i  duhovnosti  koja  je  od  prvih  vremena 
resila  hrvatsku  katoličku  tradiciju. 


Pater  Miljenko  Sušac  s.m.m.  -  misionar  montfortanac 


1.  MJESEC  U  MOLITVI  S  MARIJOM:  SA  SVECIMA  I  PAPOM  IVANOM  PAVLOM 
II  SAVIMO  MARIJU  MAJKU  ISUSOVU 

Molitve  su  raspodijeljene  u  31.  dan  tako  da  su  prikladne  za  svibanjske  i  listopadske 
pobožnosti.  One  se  mogu  moliti  i  u  drugo  vrijeme  tijekom  godine.  Molitve  istovremeno  mogu 
poslužiti  i  kao  tekstovi  za  meditaciju.  Svatko  po  vlastitom  izboru  i  ovisno  o  vremenu  može  uzeti 
jednu  ili  više  molila  predloženih  za  pojedini  dan  za  molitvu  i  meditaciju. 

PRVI  DAN 


Sav  sam  tvoj 

(Sv.Ljudevit  Marija  Grignion  Montfortski) 


Pozdravljam  te  Marijo  najdraža  kćeri  Boga  Oca,  ljubezna  Majko  Isusa  Krista,  vjerna 
zaručnice  Duha  Svetoga,  pozdravljam  te  uzvišeni  hramu  Presvetoga  Trojstva.  Pozdravljam  te 
ljubljena  moja  Gospodarice,  moja  dobra  Majko  i  Kraljice  moga  srca,  živote  slasti  i  ufanje  moje  kod 
Isusa,  srce  moje  i  dušo  moja.  O  Djevice  blagoslovljena  više  od  svakog  stvorenja,  sav  sam  tvoj  i  sve 
moje  je  tvoje.  Molim  te  da  tvoja  duša  danas  bude  u  meni  da  bi  dostojno  mogao  slaviti  Gospodina  i 
tvoj  duh  neka  bude  u  meni  da  kličem  u  Bogu.  O  vjerna  Djevice  Ti  se  utisni  kao  pečat  ljubavi  u  moju 
dušu,  tako  da  u  tebi  i  po  tebi  mognem  ostati  vjeran  mome  Bogu. 

O  Majko  dobrote,  molim  te  za  milost  da  danas  budem  među  onima  koje  ti  ljubiš, 
podučavaš,  hraniš,  vodiš  i  štitiš  kao  tvoju  djecu.  O  Kraljice  Neba,  neka  ne  bude  ništa  u  meni  što  nije 
pod  tvojom  vlašću.  Ako  nešto  u  meni  ne  pripada  tebi,  ovdje  i  sad  se  toga  odričem  i  tebi  to 
prikazujem.  O  kćeri  Kralja  nad  kraljevima,  čiji  najveći  sjaj  je  u  tvojoj  nutrini,  ne  dopusti  da  se 
raspršim  hodeći  za  vidljivim  i  prolaznim  stvarima  ovoga  svijeta,  nego  da  po  preobilju  milosti 
prebivam  uvijek  u  dubini  moje  duše,  da  tu  pronalazim  Boga,  moju  radost,  sreću,  blago,  čast,  slavu  i 
odmor. 

Neka  po  djelovanju  Duha  Svetoga,  tvoga  vjernog  zaručnika,  čija  si  ti  vjerna  zaručnica,  u 
našim  srcima  bude  savršeno  oblikovan  tvoj  ljubljeni  Sin,  na  veću  slavu  Boga  Oca,  u  vijeke  vjekova. 
Amen. 


Zazivaj  Mariju  gledaj  zvijezdu 

(  Sv.  Bernard  ) 

Bilo  tko  da  si  ti  koji  se  na  moru  ovoga  života  u  olujama  osjećaš  nošen  valovima,  ako  se  ne 
želiš  utopiti  ne  skidaj  pogled  sa  svjetla  Zvijezde  mora.  Ako  zapuhaju  vjetrovi  napasti,  ako  si  u 
opasnosti  da  se  nasučeš  na  hridine  progonstava,  gledaj  Zvijezdu  zazivaj  Mariju.  Ako  te  uznemiruje 
pomisao  na  tvoje  grijehe,  ako  te  savladava  žalost,  ako  padaš  u  ponor  očaja  misli  na  Mariju.  U 
opasnostima,  u  sumnjama  misli  na  Mariju,  zazivaj  Mariju.  Slijedeći  nju  nećeš  zalutati,  zazivajući  je 
nećeš  se  izgubiti,  misleći  na  nju  nećeš  griješiti,  ako  te  ona  drži  nećeš  pasti,  predajući  se  njoj  ne 
trebaš  se  ničeg  bojati,  s  njenom  pomoći  svaki  napor  će  ti  biti  lagan  pod  njenim  vodstvom  doći  ćeš 
siguran  u  vječnu  domovinu. 


Nauči  nas  tajnu  svoga  srca 

(sv.  Ivan  Pavao  II) 

Bezgrešna  Djevice  svi  će  te  naraštaji  i  narodi  zvati  blaženom.  O  službenice  Gospodnja 
koliko  si  bliza  Bogu!  Koliko  si  uzvišena  između  svih  kćeri  ove  zemlje,  Ti  koja  možeš  više  od  bilo 
koga  drugoga  reći:  Velika  mi  djela  učini  Svesilni,  sveto  je  ime  njegovo.  U  ovim  riječima  se  odražava 
tvoja  duša  među  svim  stvorenjima  najosjetljivija  na  Božju  svetost.  To  uzvišeno  Veličanstvo  koje  sve 
nadilazi,  koje  je  istovremeno  i  beskrajna  ljubav  koja  sve  obuhvaća:  tvoja  bezgrešna  duša  je 
osjetljiva  kao  nijedna  druga  na  Božju  svemogućnost  i  istovremeno  njegovu  blizinu.  Nauči  i  nas  ovu 
tajni  tvoga  Srca. 

Ti  pobjednice  u  tvome  Bezgrešnom  začeću,  pobjednice  snagom  samoga  Boga,  snagom 
milosti.  Nad  tebe  se  nadvija  vječni  Bog  Otac,  nadvija  se  Sin  istobitan  s  Ocem,  tvoj  Sin  raspeti  i 
uskrsli.  Obujmljuje  te  sila  Svemogućega,  Duh  Sveti,  posvetitelj.  Imuna  si  od  baštine  grijeha,  puna  si 
milosti,  u  tebi  se  otvorilo  samo  Božje  kraljevstvo,  u  tebi  se  otvorio  put  novoj  budućnosti  otkupljena 
čovjeka,  slobodna  od  grijeha.  Neka  ova  budućnost  kao  svijetlo  došašća  osvijetli  tamu  koja  se  širi  na 
zemlji,  i  pada  u  ljudska  srca  i  savjesti.  O  Bezgrešna,  Majko  koja  nas  poznaješ,  ostani  sa  svojom 
djecom. 

O  ponizna  i  moćna  službenice,  u  tvome  Bezgrešnom  Začeću  je  nada  u  pobjedu.  Pod  tvoju 
obranu  se  još  jedanput  utječemo.  Riječ  tijelom  postala  neka  uvijek  ostane  u  Crkvi  i  širi  svoju 

otkupiteljsku  snagu  s  jednog  kraja  zemlje  na  drugi  te  obnovi  misao,  djela  i  srca  ljudi.  Neka  On  bude 
naša  budućnost,  događaj  za  sva  vremena,  svijetlo  i  snaga  naraštaja,  o  Gospe  naša,  Zaštitnice  naša, 
Posrednice  naša,  Bezgrešna  Majko  Božja  i  preslatka  naša  Majko. 

DRUGI  DAN 


Pozdrav  roba  ljubavi  Mariji 

(Sv.Ljudevit  Marija  Grignion  Montfortski) 

Pozdravljam  te,  Marijo,  ljubezna  Kćeri  Vječnoga  Oca;  pozdravljam  te,  Marijo,  divna  Majko 
Sina  Božjega;  pozdravljam  te,  Marijo,  prevjerna  zaručnice  Duha  Svetoga;  pozdravljam  te,  Marijo, 
moja  draga  Majko,  moja  ljubezna  Gospodarice  i  moja  moćna  Vladarice,  pozdravljam  te,  radosti 
moja,  slavo  moja,  srce  moje  i  dušo  moja!  Ti  si  sva  moja  po  milosrđu,  a  ja  sam  sav  tvoj  po  pravdi. 
Ali  nisam  to  još  dovoljno;  zato  ti  se  iznova  sav  poklanjam  kao  vječni  rob,  bez  ikakva  pridržaja  za  se 
ili  za  drugog.  Ako  vidiš  u  meni  još  nešto  što  ne  pripada  tebi,  molim  te  ponizno,  uzmi  to  ovoga 
istoga  časa  i  postani  neograničena  Gospodarica  svega  mojega:  poruši,  iščupaj  i  uništi  u  meni  sve 
ono  što  se  ne  sviđa  Bogu,  a  zasadi,  podiži  i  radi  u  meni  sve  što  ti  se  sviđa.  Svjetlo  tvoje  vjere  neka 
rasprši  tmine  moga  duha;  tvoja  duboka  poniznost  neka  preuzme  mjesto  moje  oholosti;  tvoje 
uzvišeno  razmatranje  neka  zaustavi  rastresenosti  moje  neobuzdane  mašte;  tvoje  neprekidno 
gledanje  Boga  neka  ispuni  moj  duh  njegovom  prisutnošću;  oganj  ljubavi  tvoga  srca  neka  raširi  i 
zapali  moje  mlako  i  hladno  srce;  tvoje  kreposti  neka  zauzmu  mjesto  mojih  grijeha;  tvoje  zasluge 
neka  budu  moj  ukras  i  moja  nadopuna  kod  Boga.  Konačno,  o  moja  predraga  i  ljubljena  Majko,  učini 
-  ako  je  moguće  -  da  nemam  drugoga  duha  osim  tvoga  da  spoznam  Isusa  Krista  i  njegovu  božansku 
volju;  da  nemam  druge  duše  osim  tvoje  da  hvalim  i  slavim  Gospodina;  da  nemam  drugog  srca  osim 
tvoga  da  ljubim  Boga  čistom  i  žarkom  ljubavlju  kao  ti. 

Ne  tražim  od  tebe  ni  viđenja,  ni  objava,  ni  osjećaja  slasti,  pa  ni  duhovnih  radosti.  Tebi 
pripada  da  gledaš  jasno  bez  tmina;  da  potpunoma  uživaš  bez  gorčine;  da  slaviš  pobjedonosno  slavlje 
na  desnoj  svoga  Sina  u  nebu  bez  trunka  poniženja;  tebi  pripada  da  neograničeno  zapovijedaš 
anđelima  i  ljudima  i  đavlima,  bez  otpora,  i  konačno,  da  raspolažeš  po  svojoj  volji  svim  Božjim 
dobrima,  bez  ikakva  izuzetka.  Eto,  božanska  Marijo,  uzvišenog  dijela  koji  ti  je  Gospodin  dao  i  koji 
ti  se  nikada  neće  oduzeti,  a  to  mi  prouzrokuje  veliku  radost.  Za  svoj  dio,  ovdje  na  zemlji,  hoću  samo 
onaj  koji  si  ti  imala,  naime:  vjerovati  čisto,  bez  ikakva  kušanja  i  gledanja;  trpjeti  radosno,  bez  utjehe 
stvorova;  umirati  neprekidno  samom  sebi,  bez  odmora;  i  jako  raditi  sve  do  smrti,  za  tebe,  bez 
ikakve  koristi,  kao  najniži  od  tvojih  robova.  Jedina  milost  koju  te  molim  da  mije  udijeliš  iz  čistoga 
milosrđa  jest  da  sve  dane  i  časove  svoga  života  izgovaram  trostruki  Amen:  Amen,  na  sve  što  si  na 
zemlji  radila  dok  si  na  njoj  živjela;  Amen,  na  sve  što  sada  radiš  u  nebu;  Amen,  na  sve  što  radiš  u 
mojoj  duši,  da  budeš  samo  ti  u  meni  na  potpunu  proslavu  Isusa  u  vremenu  i  vječnosti.  Amen. 

Spomeni  se 

(  Sv.  Bernard ) 

Spomeni  se,  o  predobrostiva  Djevice  Marijo  da  se  nikada  nije  čulo  da  si  ikoga  zapustila,  koji 
se  tebi  u  zaštitu  utekao,  tvoju  pomoć  zatražio  i  tvoj  zagovor  zaprosio.  Ovim  pouzdanjem  ohrabren 
utječem  se  i  ja  tebi,  Djevice  djevica,  k  tebi  Majko  dolazim  pred  tobom  stojim  ja  grešnik  i  uzdišem. 
Nemoj  Majko  Božje  Riječi,  prezreti  riječi  mojih  nego  ih  milostivo  poslušaj  i  usliši.  Amen. 

Tvoji  u  vremenu  i  vječnosti 

(sv.  Ivan  Pavao  II) 

Blažena  Djevice  Marijo  ti  nas  ispunjaš  velikom  radošću.  U  tebi  sjaji  zora  otkupljenja;  jer  si 
za  nas  rodila  Krista,  sunce  pravde.  Kao  Majka  Spasitelja  svijeta  i  Majka  Crkve  pomozi  nam  u 
našem  životu  susresti  Krista.  Ti  Djevice  uvijek  čista  i  bez  ljage  vodi  nas  sigurnim  putem  i  izvedi  nas 

iz  tame  grijeha  i  smrti.  Povedi  nas  Božanskom  svijetlu  tvoga  Sina  koji  nas  je  u  Duhu  Svetome 
pomirio  s  Nebeskim  Ocem,  i  po  služenju  Crkve  nastavlja  nas  izmirivati  s  Njime.  Djevice  i  Majko 
moga  Boga  daj  da  budem  sav  tvoj.  Sav  tvoj  u  životu,  u  smrti,  u  patnji,  u  strahu  i  bijedi;  tvoj  na  križu 
i  bolnoj  klonulosti,  tvoj  u  vremenu  i  vječnosti.  Djevice  i  Majko  moga  Boga  daj  da  budem  sav  tvoj. 

TREĆI  DAN 


Isuse  daj  da  ljubim  Mariju  kao  što  je  ti  ljubiš 

(  Sv  Anselmo  iz  Aoste) 

Marijo,  velika  Marijo,  Majko  Božja  i  Majko  naša,  moje  srce  te  želi  ljubiti,  moje  usne  ti  žele 
pjevati,  moja  duša  te  želi  moliti.  Blaženo  povjerenje  sigurno  utočište!  Majko  Božja  i  Majko  naša! 
Majko  onoga  u  koga  polažemo  našu  nadu  i  Majko  naša.  Isuse  Sine  Božji,  molim  te  zbog  beskrajne 
ljubav  koju  imaš  prema  tvojoj  Majci  daj  da  ljubim  Mariju  kao  što  sije  Ti  ljubio  i  kako  ti  želiš  da 
bude  ljubljena.  Marijo  dobra  majko  molim  te  po  nježnoj  ljubavi  kojom  ljubiš  svoga  Sina  daj  da 
ljubim  tvoga  Sina  kako  ga  ti  ljubiš  i  kako  želiš  da  bude  ljubljen.  Neka  se  u  ovoj  ljubavi  istroši  moj 
život  i  neka  cijelo  moje  biće  pjeva  u  vječnosti:  blagoslovljen  Gospodin.  Amen,  amen. 

Ljubim  te  Marijo 

(Sv.  Josip  Cottolengo) 

Marijo  znam  koga  moram  najviše  ljubiti  odmah  poslije  Boga;  tebe,  tebe  Sveta  Djevice  puna 
milosti.  Ljubim  te  Marijo  jer  si  Majka  Božja,  Majka  Isusa  moga  Spasitelja.  Ljubim  te  jer  si  Majka 
svih  ljudi,  Majka  svetaca  i  utjeha  onih  koji  trpe.  Ljubim  te  Marijo  jer  si  moja  slatka  i  nježna  Majka. 
Marijo  sretan  sam  da  imam  tako  nježnu  i  dobru  majku.  Slatka  moja  Majko  želim  te  ljubiti 
sinovskim  srcem.  Želim  biti  tvoj,  sav  tvoj  i  zauvijek  tvoj.  Što  bi  bilo  od  mene  bez  tebe  Marijo?  Ja 
znam  da  me  nikada  nećeš  napustiti.  Majko  moja  Marijo,  evo  me  pred  tobom.  Povjeravam  tebi  svoj 
život.  Molim  te  vodi  me  putem  koji  vodi  u  Nebo  da  susretnem  Isusa  tvoga  Sina  u  radosti  bez  kraja  u 
Raju.  Amen. 


Puna  milosti 

(sv.  Ivan  Pavao  II) 

Blažena  Djevice  iz  Nazareta,  ženo  vjere,  slušala  si  anđela  Gabrijela.  Imala  si  povjerenje  u 
Božju  Riječ.  Vjerom  si  prihvatila  da  će  Sin  kojeg  ćeš  roditi  zvati  se  Sin  Previšnjega.  Pogledaj, 
Marijo  kako  je  naša  vjera  kušana  i  kako  se  ponekad  kolebamo.  Moli  za  nas  Gospodina,  neka  nas 
osjeni  svojim  Duhom  Svetim,  neka  Duh  osnaži  naša  bojažljiva  srca,  prosvijetli  naš  sumnjičavi 
razum  tako  da  možemo  kao  Ti  postojano  vjerovati  da  Bogu  ništa  nije  nemoguće. 

Zdravo  Marijo!  Pozdravljamo  te  s  Arkanđelom  Gabrijelom,  puna  milosti.  Gospodin  je  s 
tobom,  pozdravljamo  te  s  Elizabetom,  blagoslovljena  si  ti  među  ženama  i  blagoslovljen  je  plod 
utrobe  tvoje.  Blažena  jer  si  povjerovala  Božjim  obećanjima!  Pozdravljamo  te  evanđeoskim 
riječima:  Blažena  jer  si  slušala  riječ  Božju  i  vršila  je.  Ti  si  puna  milosti!  Slavimo  te  ljubljena  kćeri 
Boga  Oca,  blagoslivljamo  te  Majko  Božanske  Riječi,  častimo  te  prebivalište  Duha  Svetoga, 
zazivamo  te  Majko  i  uzoru  cijele  Crkve.  Kontempliramo  te  dovršena  sliko  svih  nada  cijeloga 
čovječanstva. 

ČETVRTI  DAN 


Gospodarice  sveg  stvorenja,  prva  poslije  Presvetog  Trojstva 

(Sv.  Efrem  Sirac) 

O  čudesna  Djevice  koja  si  rodila  Sina  Božjega,  moja  nedostojna  usta  su  nesposobna 
govoriti  o  tvojoj  čistoći.  Ni  kerubini  s  četiri  lica  nisu  sveti  kao  Ti,  ni  serafini  sa  šest  krila  nisu  lijepi 
kao  Ti,  legije  nebeskih  anđela  koji  prate  i  nose  lijepog  Sina  kojeg  si  nam  dala  nisu  čiste  kao  Ti. 
Gospe  moja,  presveta  Majko  Božja  puna  milosti,  neiscrpivi  oceanu  otajstvene  velikodušnosti  i 
božjih  darova,  djelitelj ice  svakog  dobra,  Gospodarice  sveg  stvorenja,  prva  poslije  Presvetog 
Trojstva,  nova  tješiteljice  poslije  Duha  Svetoga,  i  poslije  Posrednika  posrednice  svega  svijeta,  svrni 
svoj  pogled  na  moju  vjeru  i  želju  koja  od  Boga  dolazi. 

Neka  moja  nedostojna  djela  ne  zaustave  tvoje  milosrđe,  Majko  Božja,  ime  meni  toliko 
drago.  Nema  sigurnijeg  oslonca  od  tvoje  pomoći.  Ti  si  obrisala  suze  sa  zemlje.  Ti  si  ispunila 
stvorenje  svakim  dobrom,  nebesnicima  si  povećala  radost,  a  na  zemlju  donijela  spasenje.  Po  tvom 
zagovoru  se  nadamo  doći  u  kraljevstvo  nebesko,  od  tebe  Bezgrešna  je  došla,  dolazi  i  doći  će  od 
početka  do  svršetka  svijeta  svaka  čast,  slava  i  svetost  apostolima,  prorocima,  pravednicima  i 
poniznima  srcem.  U  tebi  se  svako  stvorenje  obogaćeno  milošću  raduje.  Amen. 

Marijo,  kraljice  moga  srca 

(Sv  Terezija  iz  Lisieuxa  ) 

Majko  želim  pjevati  zašto  te  ljubim  i  zašto  se  na  tvoje  ime  toliko  raduje  moje  srce. 
Razmišljajući  o  tvojoj  veličini  moja  duša  se  smete.  Kada  te  gledam  obavijenu  slavom  koja  nadilazi 
sjaj  blaženika  ne  usuđujem  se  vjerovati  da  sam  tvoja  kći  te  obaram  oči  pred  tobom.  Da  bi  jedna 
djevojčica  mogla  ljubiti  svoju  majku  treba  da  ona  plače  skupa  s  njom,  s  njom  mora  podijeliti  svoju 
bol.  Kraljice  moga  srca,  da  me  privučeš  sebi  sa  tuđe  obale  koliko  si  plakala  zbog  mene! 

Marijo,  kraljice  moga  srca  motreći  tvoj  život  u  evanđelju,  vidim  da  si  kao  i  ja  patnik  i 
smrtnik  te  je  slatko  biti  tvoja  kćer.  Želim  te  uvijek  slijediti,  draga  Majko  i  dan  za  danom  živjeti  s 
tobom.  Djevice  sveta  kada  te  gledam  ushićena  uranjam  u  tvoje  srce  i  otkrivam  ponore  ljubavi.  Tvoj 
majčinski  pogled  oslobađa  me  od  svih  strahova,  uči  me  plakati  i  radovati  se.  Ti  ne  prezireš  naše 
radosne  dane  nego  ih  blagoslivljaš  i  s  nama  se  raduješ.  Ti  koja  si  se  osmjehivala  meni  u  osvit  života, 
ponovo  mi  se  osmjehni  Majko  sada  kada  je  večer  već  blizu.  S  tobom  sam  trpjela  Djevice  sada  u 
tvom  srcu  u  vječnosti  želim  ti  pjevati:  ljubim  te,  tvoja  sam  kći.  Amen. 

Dođi  u  naše  gradove 

(sv.  Ivan  Pavao  II) 

Marijo,  Ti  koja  si  postala  posebno  Božje  prebivalište  među  ljudima,  daj  da  čovjek  nikada  ne 
napusti  to  prebivalište,  ne  napusti  Boga.  Neka  naša  evropska  kuća  ne  ostane  prazna.  Još  jedanput 
žurno  pođi  u  brojne  gradove,  naselja  i  sela  evropskog  kontinenta  i  cijeloga  svijeta  kao  što  si  nekad 
pohodila  Elizabetu.  Uputi  se  još  jedanput  da  bi  suvremeni  čovjek  mogao  prepoznati  tvoga  Sina. 
Marijo  Majko  Gospodinova  dođi  i  s  nama  hodi. 

Marijo  Majko  živih  tebi  povjeravamo  počelo  života,  pogledaj  Majko  na  djecu  kojima  je  spriječeno 
roditi  se,  siromahe  kojim  je  teško  živjeti,  muževe  i  žene  žrtve  nehumanog  nasilja,  na  bolesne  i 
starce  ubijene  indiferenti zrnom  ili  lažnom  samilošću.  Marijo,  neka  oni  koji  vjeruju  u  tvoga  Sina 
znaju  otvoreno  i  u  ljubavi  ljudima  današnjeg  vremena  naviještati  Evanđelje  života.  Isprosi  im  milost 
da  Evanđelje  prihvate  uvijek  kao  novi  dar  i  radost  te  da  mu  sa  zahvalnošću  služe  u  cijelom 
njihovom  životu  i  hrabrost  da  ga  odvažno  i  djelatno  svjedoče  kako  bi  sa  svim  ljudima  dobre  volje 
gradili  civilizaciju  istine  i  ljubavi  na  hvalu  i  salvu  Boga  stvoritelja  i  ljubitelja  života. 

PETI  DAN 


Bezgrešnoj 

(Sv.  Maksimilijan  Kolbe) 

Bezgrešna  Djevice,  kraljice  neba  i  zemlje,  znam  da  nisam  dostojan  tebi  se  približiti.  Ali  jer 
te  toliko  ljubim,  usuđujem  se  moliti  te  da  budeš  tako  dobra  da  mi  kažeš  tko  si  ti.  Želim  te  upoznati 
sve  više,  beskrajno  više,  i  ljubiti  te  sve  žarče,  žarom  bez  kraja.  Želim  svima  kazati  tko  si  ti  da  bi  te 
sve  više  duša  dublje  upoznalo  i  žarče  ljubilo  tako  da  ti  postaneš  kraljica  svih  srdaca  koja  kucaju  i 
koja  će  kucati  na  zemlji.  Molim  da  to  bude  što  je  brže  moguće.  Kada  ćeš  Bezgrešna  uzvišeno 
kralj evati  u  svim  srcima  u  i  svakom  ponaosob?  Neka  dođe  brzo  taj  dan  kada  će  svaki  čovjek  tebe 
prepoznati  Majkom  a  Boga  Ocem  i  kada  će  konačno  svi  živjeti  kao  braća.  Amen. 

Čistija  od  sunčeva  sjaja 

(Sv.  Efrem  Sirac) 

O  Djevice  gospodarice,  bezgrešna  Majko  Božja,  moja  slavna  Gospo,  najviša  moja  dobrotvorko, 
uzvišenija  od  neba,  puno  čistija  od  sunčeva  sjaja,  uzdignutija  u  časti  i  dostojanstvu  od  kerubina, 
uzvišenija  u  slavi  do  vojske  nebeske,  proslavljena  kruno  i  radosti  djevica.  Uzvišena  Djevice,  Gospe 
moja,  Kraljice  moja,  stavi  me  pod  svoje  okrilje,  štiti  me  jer  Prečista  ti  si  moja  luka,  pomoć  i 
potpora.  Potakni  moje  usne  i  jezik  da  bi  ti  radosna  duha  i  pobožnim  srcem  pjevao  pohvalne  pjesme. 

Isprosi  mi  Djevice  čist  život,  ljubav  prema  Bogu  i  bližnjemu,  strpljenje,  poniznost,  post  i 
suze  koje  čiste  dušu.  O  Djevice  puna  ljubavi,  predostojna  svake  hvale  daj  da  te  slavim  i  zazivam 
svim  svojim  srcem.  Zdravo  pjesmo  kerubina,  hvalospjevu  anđela,  zdravo  miru  i  radosti  ljudskoga 
roda,  zdravo  raju  slasti,  zdravo  stablu  života,  zdravo  odbrano  vjernika  i  luko  brodo lomnika,  zdravo 
spasu  Adamov  i  cijeno  otupljenja  Eve,  zdravi  izvore  milosti  i  besmrtnosti,  Zdravo  zdencu  koji  je 
Duh  Sveti  zapečatio,  zdravo  hramu  Božji,  zdravo  prijestolje  Božje,  zdravo  Prečista  koja  si  zmaja 
pobijedila,  zdravo  po  svom  materinstvu  nositeljko  radosti  svijetu.  O  Bezgrešna  Djevice,  zdravo 
Majko  Krista  Sina  Boga  živoga,  kome  slava,  čast,  klanjanje  i  zahvala  sad,  svuda  i  zauvijek  u  vijeke 
vjekova.  Amen. 


Blagoslovljena  Ti 

(sv.  Ivan  Pavao  II) 


Blagoslovljena  Ti  Marijo,  jer  si  vjerovala  Riječi  Gospodnjoj,  jer  si  se  nadala  ostvarenju 
njegovih  obećanja,  jer  si  bila  savršena  u  ljubavi,  zbog  svog  brižnog  služenja  Elizabeti,  zbog  tvoje 
majčinske  dobrote  u  Betlehemu,  zbog  tvoje  jakosti  u  progonstvima,  zbog  tvoje  ustrajnosti  u  traženju 
Isusa  u  hramu,  zbog  jednostavnog  života  u  Nazaretu  i  zagovora  u  Kani,  zbog  tvoje  majčinske 
prisutnosti  pod  Križem  i  vjernosti  u  iščekivanju  Uskrsnuća,  zbog  tvoje  ustrajne  molitve  za  silazak 
Duha  Svetoga.  Blagoslovljena  Ti  zbog  tvoga  slavnog  Uznesenja  na  Nebo,  zbog  tvoje  majčinske 
zaštite  Crkve  i  trajnog  zagovora  za  cijelo  čovječanstvo.  Budi  Ti  svima  Rajska  vrata,  život,  slast  i 
nada  da  bi  skupa  s  tobom  mogli  slaviti  Oca,  Sina  i  Duha  Svetoga. 

Ti  si  uvijek  bila  ponizna  i  velikodušna  službenica  Gospodnja,  udijeli  i  nama  istu  spremnost  u 
Božjoj  službi  na  spas  svijeta.  Otvori  naša  srca  velikim  horizontima  Božjeg  Kraljevstva  i 
naviještanju  Evanđelja  svakom  stvorenju.  U  tvome  majčinskom  Srcu  uvijek  su  prisutne  mnoge 
opasnosti  i  zla  koja  tište  muževe  u  žene  našeg  vremena,  ali  su  prisutne  i  mnoge  inicijative  dobra, 
velike  težnje  vrijednostima,  napredci  koje  ljudi  čine  u  donošenju  obilnih  plodova  spasenja.  Amen. 


ŠESTI  DAN 


Ljepša  od  Kerubina 

(Sv.  Epifanije) 


Što  reći  i  kako  slaviti  blaženstvo  One  koja  je  korijen  svake  slave?  Ti  Marijo  koja  poslije 
Boga,  nadilaziš  svemir,  ljepša  si  od  samih  kerubina,  serafina  i  sve  anđeoske  vojske,  tako  da  ni 

zemaljski,  ni  nebeski,  ni  anđeoski  jezik  nije  dovoljan  za  opjevati  tvoju  slavu.  Anđeli  ti  svojom 
pjesmom  uvijek  iskazuju  čast,  ali  njihova  pjesma  ne  može  prikladno  iskazati  čast  tvome 
dostojanstvu.  Oni  su  radosni  posjedujući  Boga  u  Nebu,  a  Ti  presveta  Djevice  od  njih  si  uzvišenija, 
Ti  si  Boga  nebeskog  rodila  na  zemlji  pozivajući  na  zemlju  anđeosku  vojsku. 

I  tako  si  postala  posrednica  Neba  i  zemlje,  čudesni  prsten  njihova  sjedinjenja.  O  Blažena 
Djevice  Marijo,  čista  golubice,  Nebeska  zaručnice,  Nebo,  hrame  i  prijestolje  božanstva  koja  donosiš 
Krista,  sunce  koje  obasjava  nebo  i  zemlju,  svijetli  oblače  koji  si  s  Neba  privukla  Krista  kao  sjajnu 
munju,  da  osvijetli  svijet  i  prosvijetli  tamu  našeg  razuma. 

Dnevna  molitva  Bezgrešnoj 

(Sv.  Maksimilijan  Kolbe) 

Bezgrešna  i  neoskvrnjena  Djevice,  Kraljice  Neba  i  zemlje,  utočište  grešnika,  naša  najmilija 
Majko,  Bog  je  Tebi  povjerio  posredovanje  svoga  milosrđa.  Ja  siromašni  grešnik,  padam  pred  Tobom 
ničice,  ponizno  te  moleći  primi  me  kao  tvoj  posjed  i  vlasništvo.  Djeluj  u  meni  i  u  svim 
sposobnostima  moga  tijela,  duše,  u  cijelom  mom  životu,  u  mojoj  smrti  i  u  mojoj  vječnosti  kako  se 
tebi  dopada.  Napravi  od  mene  što  ti  želiš  i  da  se  ispuni  što  je  pisano  o  Tebi  “satirat  će  glavu  zmiji”  i 
“  po  tebi  su  se  izjalovile  sve  zablude  svijeta”.  Dopusti  mi  da  budem  pogodno  sredstvo  u  tvojim 
čistim  i  milosrdnim  rukama.  Daj  da  mnoge  trome  i  zabludjele  duše  učim  da  te  upoznaju  i  da  te 
ljube,  te  da  se  tako  širi  što  je  moguće  bolje  sveto  Isusovo  kraljevstvo.  Uistinu  samo  tamo,  gdje  ti 
dolaziš,  pridobit  ćeš  milost  obraćenja  i  posvećenja  duša,  jer  sve  milosti  iz  Srca  Isusova  dolaze  na 
nas  po  tvojim  rukama.  Amen. 


Divno  tvoje  majčinstvo 

(sv.  Ivan  Pavao  II) 

Blagoslovljena  Ti  među  ženama.  Blagoslovljena  jer  si  vjerovala.  Svemogući  je  u  tebi  učinio 
velika  djela.  Divno  tvoje  Bogomajčinstvo,  i  u  svome  predviđanju  čudesno  tvoje  Bezgrešno  Začeće 
te  prekrasni  tvoj  neka  mi  bude.  Ti  si  tako  usko  sjedinjena  s  cijelim  djelom  našeg  Spasenja, 
pridružena  Križu  našeg  Spasitelja  tvoje  je  Srce  probodeno  pored  njegova  Srca.  I  sada  u  slavi  svoga 
Sina  Ti  ne  prestaješ  zagovarati  nas  siromašne  grešnike.  Ti  bdiješ  nad  Crkvom  jer  si  njena  Majka,  Ti 
bdiješ  nad  svakim  od  svojih  sinova.  Od  Boga  zadobivaš  sve  milosti  koje  su  simbolizirane  svijetlim 
zrakama  koje  izlaze  iz  tvojih  otvorenih  ruku,  pod  uvjetom  da  se  mi  usudimo  moliti  te  za  njih  i  tebi 
se  hrabro  u  povjerenju  približimo  s  jednostavnošću  djeteta.  I  tako  nas  bez  prestanka  vodiš  svome 
Božanskom  Sinu. 

O  presveta  Djevice,  Majko  Kristova  i  Majko  Crkve  s  radošću  i  divljenjem  se  pridružujemo 
tvome  Veliča,  tvojoj  u  ljubavi  zahvalnoj  pjesmi.  S  tobom  zahvaljujemo  Bogu  čije  je  milosrđe  od 
koljena  do  koljena,  za  divno  zvanje  i  višestruko  poslanje  vjernika  laika,  koje  je  Bog  po  imenu 
pozvao  da  žive  u  zajedništvu  ljubavi  i  svetosti  s  Njime  te  da  budu  bratski  sjedinjeni  u  veliku  obitelj 
djece  Božje,  poslani  da  ižaravaju  Kristovo  svijetlo  i  prenose  plamen  Duha  svojim  životom  u  cijelom 
svijetu.  Djevice  hvalospjeva  Veliča  ispuni  njihova  srca  zahvalnošću  i  poletom  za  ovo  zvanje  i 
poslanje. 

SEDMI  DAN 

Majko  Božja  slavo  ljudskoga  roda 

(Sv.  Efrem  Sirac) 

Moja  presveta  Gospođo  Majko  Božja,  puna  milosti,  slavo  ljudskoga  roda,  vodovodu  svakog 
dobra,  poslije  presvetoga  Trojstva  Kraljice  svega  stvorenja,  poslije  Posrednika  posrednice  svijeta.  Ti 
otajstveno  mjesto  susreta  neba  i  zemlje,  ključu  koji  otvara  vrata  raja,  naša  odvjetnice  čuvaj  moju 
vjeru  po  tvome  milosrđu  i  snazi.  Majko  Onoga  koji  je  jedini  dobar  i  milosrdan  primi  moju  dušu  sa 

svom  njenom  bijedom.  Po  tvome  posredništvu  učini  da  ja  budem  dostojan  jednoga  dana  biti  s  desne 
strane  tvoga  Sina.  Amen. 


O  živo  božansko  remek  djelo 

(Sv.Ivan  Damašćanski) 

U  tebi  se  puna  milosti  raduju  čete  anđela  i  ljudski  rod.  O  posvećeni  hramu  i  duhovni  raju, 
ponose  djevica  zahvaljujući  tebi  utjelovio  se  i  postao  čovjekom  On,  naš  Bog  koji  je  od  vijeka.  Od 
tvoga  krila  učinio  je  prijestolje  šire  od  neba.  U  tebi  puna  milosti,  raduje  se  sve  stvoreno.  Slava  tebi, 
kćeri  uvijek  Djevice,  koja  si  u  svojim  božansko  majčinskim  rukama  nosila  Stvoritelja.  Ti  si  uistinu 
dragocjenija  od  svakog  stvorenja  jer  je  od  tebe  Stvoritelj  uzeo  prvine  naše  tvari.  Njegovo  tijelo  je  od 
tvoga  tijela,  njegova  krv  od  tvoje  krvi.  Bog  se  je  hranio  tvojim  mlijekom,  tvoje  su  usne  dodirivale 
usne  Božje. 

O  ljubezna  ženo,  tri  puta  blagoslovljena,  blagoslovljena  Ti  među  ženama  i  blagoslovljen 
plod  utrobe  tvoje  Isus.  O  Majko  Boga,  Kralja  svemira,  o  živo  božansko  remek  djelo  u  kojemu  se 
Bog  Stvoritelj  naslađuje,  tvoj  je  duh  vođen  Duhom  Božjim  i  samo  njemu  poslušan.  Po  Njemu  si 
zaživjela,  u  njegovoj  milosti  služila  si  općem  spasenju,  da  bi  po  se  po  tebi  ispunio  davni  Božji 
naum,  Utjelovljenje  Riječi  i  naše  pobožanstvenjenje.  O  naša  utjeho,  s  tobom  živimo,  neka  nam  bude 
dopušteno  nasljedovati  te,  u  tome  je  naša  sreća  jer  tvoj  Sina  nas  je  darovao  tebi  kao  tvoj  narod.  Tebi 
posvećujemo  duh,  tijelo,  nas  same.  Slavimo  te  psalmima,  himnima  i  duhovnim  pjesmama  koliko 
nam  je  to  moguće  jer  nemoguće  je  tebi  iskazati  dostojnu  čast.  O  Marijo,  kojom  radošću  i  kojim 
dobrom  li  se  ispunja  onaj  koji  njeguje  čistu  uspomenu  na  tebe!  Amen. 

Majko  Sina  Božjega 

(sv.  Ivan  Pavao  II) 

Pozdravljamo  te  preljubljena  kćeri  nebeskog  Oca,  Majko  Sina  Božjega,  svetište  Duha 
Svetoga.  Ti  si  našla  milost  kod  Boga,  Duh  Sveti  je  sišao  na  tebe  i  osjenila  te  je  sila  Previšnjega. 
Rodila  si  Prvorođenog  među  mnogom  braćom.  Pozdravljamo  te  uzvišena  kćeri  Sionska.  Išla  si 
putem  vjere  do  trenutka  kad  si  stajala  pod  Križem  svoga  Sina,  i  tako  se  ispunio  Božji  plan  spasenja 
na  koji  si  pristala  svim  srcem.  Kao  Majka  trpijela  si  sa  svojim  Sinom  kad  seje  On  jedanput  zauvijek 
prikazao  Ocu  za  nas.  Majko  Božja  i  Majko  naša  svome  nas  Sinu  preporuči,  suoči  nas  sa  svojim 
Sinom.  On  je  naš  posrednik,  i  naš  zagovornik  kod  Oca. 

Majko  našeg  Spasitelja  zagovaraj  nas  kod  svoga  Sina  u  nebeskom  sjaju  da  se  Crkva  utvrdi  u 
vjeri  u  Krista  kako  bi  svi  spremno  odgovorili  na  poslanje  koje  im  je  povjereno  u  Crkvi,  obitelji  ili 
svijetu,  da  se  obnovi  jedinstvo  Duha  među  kršćanima,  da  bi  svi  koji  trpe  u  tijelu  i  duši  našli 
olakšanje  i  pomoć,  da  bi  svi  ljudi  i  narodi  mogli  živjeti  u  slobodi  i  miru,  da  se  Božje  kraljevstvo  i 
njegova  pravednost  nastane  među  nama.  Marijo  Majko  Crkve  moli  za  nas. 

OSMI  DAN 


Daj  da  budem  dostojan  pjevati  tvoje  slave 

(Sv.  Maksim  Torinski) 

O  kako  si  lijepa  Marijo,  majko  slavna  i  uzvišena  koja  si  u  svom  krilu  nosila  Stvoritelja  Neba 
i  zemlje.  O  slatkih  li  poljubaca  koje  je  s  tvojih  usna  primio  Onaj,  kojeg  dok  si  držala  u  svom 
majčinskom  krilu,  upravljao  je  iz  krila  Očeva  kao  Gospodin  svemira.  Samo  Ti  si  rodila,  siromašnog 
u  vremenu,  Onoga  koji  je  prije  svakog  vremena  bio  tvoj  Stvoritelj.  O  kako  si  lijepa  i  slavna  Djevice 
Marijo  koja  si  zaslužila  plodnost,  a  da  nisi  izgubila  djevičanstvo. 

Marijo  daj  da  budem  dostojan  složiti  svoj  glas  s  tvojim  preslatkim  glasom  koji  skladno  zaručiše 
anđeli  i  sveti  i  koji  nikada  ne  prestaje  pjevati:  Svet,  Svet,  Svet!  Neka  tvoja  pjesma  uvijek  odzvanja  s 
mojih  usana.  A  što  bi  ja  mogao  izreći  da  je  tebe  dostojno,  kad  je  sve  što  se  može  o  tebi  reći 

nedovoljno  za  iskazati  tvoje  najviše  dostojanstvo?  Ako  te  nazovem  majkom  ljudi,  ti  si  puno 
uzvišenija,  ako  te  nazovem  Božjim  formom,  dostojan  si  te  pohvale,  ako  te  nazovem  hraniteljice 
Onoga  koji  je  Kruh  nebeski,  ti  si  ga  uistinu  hranila  slašću  svoga  mlijeka.  Daj  da  budem  dostojan, 
Marijo  zauvijek  pjevati  tvoje  slave! 


Majko  milosrđa 

(Sv.  Efrem  Sirac) 

Marijo,  naša  posrednice,  u  tebe  cijeli  ljudski  rod  stavlja  svu  svoju  radost,  od  tebe  čeka  zaštitu  u  tebi 
nalazi  svoje  utočište.  I  ja  dolazim  tebi  sa  cijelim  žarom  moje  duše  jer  nemam  snage  da  se  približim 
tvome  Sinu,  zato  molim  tvoj  zagovor  da  zadobijem  spasenje.  Ti  koja  si  milosrdna,  Ti  koja  si  Majka 
Boga  milosrđa  smiluj  mi  se.  Amen. 


Tebe  slavimo 

(sv.  Ivan  Pavao  II) 

Marijo,  Ti  si  po  nadahnuću  Duha  Svetoga  rekla  da  će  te  blaženom  zvati  svi  naraštaji.  Mi  od 
prošlih  naraštaja  preuzimamo  pohvale  tebi  da  se  ne  bi  prekinule  i  slavimo  u  tebi  ono  najsvjetlije 
što  je  čovječanstvo  prikazalo  Bogu:  ljudsko  biće  u  svom  savršenstvu  novog  stvorenja  u  pravdi  i 
svetosti  neusporedive  ljepote  koje  mi  zovemo  Bezgrešna  ili  Puna  milosti. 

U  tvoje  ruke  Marijo,  Majko  Kristova  i  naša  Majko  polažemo  radosti  i  žalosti,  nade  i 
trpljenja  svih  obitelji.  Skrbi  se  o  životu  u  njima,  pa  i  o  onome  nerođenome,  zaštiti  djecu  i  mlade, 
utješi  bolesne  i  starce,  uvećaj  ljubav  zaručnika  da  bi  uvijek  hodili  u  svijetlu  tvoga  Sina  i  tražili 
postojanost  njihova  sjedinjenja  u  Sakramentu. 

DEVETI  DAN 


Marijo  kućo  Božja 

(Sv.  German) 

Majko  Božja  tvoje  tijelo  je  bilo  kuća  Božja  u  kojem  se  odmarao  tvoj  Sin,  s  druge  strane  On 
sam  je  tvoj  odmor.  On  te  privukao  sebi  slobodnu  od  svakog  grijeha.  Neokaljana,  dobra,  puna 
milosrđa,  kraljice  i  pomoćnice  kršćana,  sigurno  utočište  grešnika,  utjeho  žalosnih,  ne  ostavi  nas 
siročad,  ne  uskrati  nam  tvoju  pomoć.  Zaštiti  nas  sjenom  tvoje  dobrote.  Osim  tvoga  Sina,  tko  se 
toliko  brine  za  cijeli  ljudski  rod  kao  što  to  činiš  ti?  Amen. 

Budi  ti  uvijek  moja  pomoć 

(Sv.  Sofronije  Jeruzalemski) 

Uzvišena  Kraljice  ti  vodi  uvijek  moja  dijela.  Marijo  tebe  koju  je  Bog  nazvao  blaženom,  svi 
će  te  narodi,  kao  što  si  previdjela,  zvati  blaženom.  Ti  si  jedina  među  smrtnicima  rodila  Riječ  koja  je 
od  tebe  uzela  tijelo.  O  Djevice,  Majko  Božja  prosvijetli  me  svojim  božanskim  svijetlom,  Roditeljko 
najvišeg  Svijetla  izagnaj  svaku  tamu  iz  moje  duše,  da  bi  te  i  ja  mogao  slaviti  blaženom,  tebe  koju 
svi  naraštaji  nazivaju  blaženom.  Neka  uvijek  tebi  uzlaze  hvale  iz  naših  srdaca,  tebi  koja  si  poništila 
odredbu  naše  davne  osude,  koja  si  nadoknadila  za  Evin  grijeh,  tebi  koja  si  uzrok  pomirenja 
ljudskoga  roda  s  Bogom,  most  sjedinjenja  sa  Stvoriteljem,  sveta  Majko  Božja.  Tebi  blažena 
ispunjena  tolikom  radošću,  puna  milosti,  uzdižemo  glas  svoga  srca,  moli  Boga  koga  si  rodila  da 
oslobodi  od  svake  pogibelji  one  koji  te  neprestano  slave  u  ljubavi.  Presveta  Djevice,  uvijek  mi 
pomaži,  majko  Božja  koja  ljubiš  milosrđe  slavimo  te  u  sve  vijeke. 

Veća  ljubav 

(sv.  Ivan  Pavao  II) 

Marijo  pokaži  se  Majkom,  iako  mi  premalo  zaslužujemo  tvoju  majčinsku  ljubav.  Ali 
majčinska  ljubav  je  uvijek  veća.  U  njoj  se  pokazuje  samo  Božje  milosrđe  koje  je  jače  od  svakoga 
zla  koje  je  zavladalo  u  povijesti  čovjeka  i  njegovu  srcu.  Pokaži  se  Majkom.  Tebi  Majko,  ljudi  i 
naroda  puni  povjerenja  posvećujemo  cijelo  čovječanstvo  sa  njegovim  strahovima  i  nadama.  Ne 
dopusti  da  mu  nedostaje  svijetla  i  istinske  mudrosti.  Vodi  čovječanstvo  u  traženje  slobode  i  pravde 
za  sve,  upravi  njegove  korake  na  put  mira.  Neka  svi  susretnu  Isusa  Krista,  Put,  Istinu  i  Život.  O 
Djevice  Marijo  podržavaj  naš  put  vjere  i  isprosi  nam  milost  vječnog  spasenja.  O  blaga,  o  mila  o 
slatka  Majko  Božja  i  naša  majko  Marijo. 

DESETI  DAN 

Službenice  svoga  Sina 

(Sv.Ildefons  iz  Toleda  ) 

Majko  moga  Gospodina,  Službenice  svoga  Sina,  Roditeljko  Stvoritelja  svijeta,  preklinjem  te 
i  molim,  udjeli  mi  Duh  tvoga  Sina  Isusa  Krista,  da  ja  mogu  imati  Isusa  u  onome  Duhu  po  kojemu  si 
ga  ti  rodila,  da  moja  duša  primi  Isusa  u  Duhu  po  kojemu  si  ti  u  tvome  tijelu  začela  Isusa,  da  ja  mogu 
spoznati  Isusa  u  onome  Duhu  po  kojemu  si  ti  spoznala  da  ga  u  svom  krilu  nosiš  i  da  ćeš  roditi  Isusa. 
Daj  da  ljubim  Isusa  u  onome  Duhu  u  kojemu  si  mu  se  Ti  klanjala  kao  Gospodinu  i  motrila  ga  kao 
Sina.  Amen 


Ti  si  iznad  svih  anđeoskih  korova 

(Sv.  Ivan  Damasćanski) 

Pristupi  Majko  tvome  Sinu  i  kraljuj  s  Onim  kojeg  si  rodila.  Svi  se  podignimo  i  ispratimo  Nju 
sa  željom  u  srcu  uspnimo  se  s  Marijom  koja  ulazi  u  vječne  kraljevske  odaje.  Skupimo  se  oko  njene 
presvete  osobe  i  pjevajmo  svete  pjesme:  Raduj  se  milosti  puna,  Gospodin  je  s  tobom.  Raduj  se  jer 
si  bila  odabrana  postati  Majkom  Božjom,  odajom  božanske  vatre,  ikona  Duha  Svetoga,  izvor  žive 
vode,  raj  života,  potok  pun  mirisa  Duha  Svetoga,  zemlja  božanske  pšenice,  blistava  rosa 
djevičanstva  koje  širi  miris  milosti. 

Rukama  duše  zagrlimo  njeno  sveto  tijelo  posvećeno  vječnim  djevičanstvom.  Poslušaj mo 
božanske  pjesme  koje  pjevaju  anđeli,  uđimo,  častimo  je  da  bi  upoznali  tajnu  njene  veličine,  kako 
bijaše  uzdignuta  i  odnesena  u  Nebo,  sad  pored  svoga  Sina  sjedi  iznad  svih  anđeoskih  korova.  Nema 
prepreka  između  Sina  i  Majke.  A  ti  majko,  isprosi  mi  milost  da  me  vodi  Duh  Sveti,  upali  moju  dušu 
ognjem  ljubavi  tvoga  Sina,  da  tako  s  tobom  budem  dionik  njegova  blaženstva  u  vjeke  vjekova. 
Amen. 


Neka  naša  radost  bude  potpuna 

(sv.  Ivan  Pavao  II) 

O  presveta  Djevice,  Majko  Božja,  Majko  Kristova  i  Majko  Crkve  milostivo  nas  pogledaj. 
Djevice  vjerna  moli  za  nas.  Nauči  nas  vjerovati  kao  što  si  ti  vjerovala,  neka  naša  vjera  u  Boga, 
Krista  i  Crkvu  bude  uvijek  čista,  vedra,  hrabra,  jaka  i  velikodušna.  Majko  predostojna  ljubavi, 
majko  lijepe  ljubavi  moli  za  nas.  Nauči  nas  ljubiti  Boga  i  braću  ljude  kao  što  si  ih  ti  ljubila,  daj  da 
naša  ljubav  bude  uvijek  strpljiva,  dobrohotna  i  obzirna.  Uzroče  naše  radosti,  moli  za  nas,  nauči  nas 
znati  u  vjeri  prihvatiti  paradoks  kršćanske  radosti  koja  se  rađa  i  umnaža  po  patnji,  odricanju  i 
sjedinjenju  sa  tvojim  raspetim  Sinom.  Neka  naša  radost  bude  uvijek  autentična  i  cjelovita  pa  daje 
možemo  na  drugima  dati. 

Vrati  životu  otajstvenost,  svemu  onome  što  ga  rađa  i  daje  mu  smisao.  Želimo  preuzeti 
odgovornost  za  svoju  budućnost,  za  budućnost  Crkve  i  svijeta  kako  bismo  bili  sposobni  prenijeti 

novim  naraštajima  vjeru  u  Boga  i  smisao  života.  Nauči  nas  biti  prisutni  u  Crkvi  i  u  životu  svijeta. 
Nauči  nas  preuzeti  odgovornost  za  sudbinu  svijeta. 


JEDANESTI  DAN 


Tebi  sam  prikazana,  tebi  se  predajem 

(Sv.  Katarina  Sijenska) 

O  Marijo,  hrame  presvetoga  Trojstva,  majko  vatronošo,  nositeljice  milosrđa,  iskupite ljice 
ljudskoga  roda,  jer  je  svijet  iskupljen  trpljenjem  tvoga  tijela  u  Riječi.  Krist  ga  je  iskupio  svojom 
mukom,  a  ti  bolima  u  tijelu  i  duši.  O  Marijo,  mirno  more,  Marijo,  darovateljice  mira,  Marijo  plodna 
zemljo.  Ti  si  Marijo  ona  mlada  biljčica  od  koje  smo  primili  miomirisni  cvijet  Riječi,  jedinorođenoga 
Sina  Božjega,  jer  je  u  tebi  zemljo  plodonosna,  bila  posijana  ova  riječ.  O  Marijo  ti  si  vatrena  kočija, 
ti  si  nosila  oganj,  skriven  i  prekriven  pod  pepelom  svoga  čovještva.  O  Marijo  posudo  poniznosti, 
gdje  stoji  i  gori  svijetlo  pravog  poznavanja  čime  si  se  uzdigla  nad  samu  sebe  i  svidjela  vječnom 
Ocu,  zbog  čega  te  on  ugrabi  i  privede  k  sebi  iskazujući  ti  posebnu  ljubav.  S  ovim  svjetlom  i  svojom 
žarkom  ljubavlju  i  s  uljem  tvoje  poniznosti  privukla  si  i  udobrovoljila  njegovo  božanstvo  da  dođe  k 
tebi;  premda  je  on  prije  bio  potaknut  žarkim  ognjem  svoje  neprocjenjive  ljubavi  da  dođe  k  nama. 

O  Marijo  na  tvojim  je  vratima  kucalo  vječno  božanstvo,  ali  da  ti  nisi  otvorila,  Bog  se  ne  bi 
utjelovio  u  tebi.  O  Marijo  slatka  moja  ljubavi  u  tebi  je  napisana  Riječ  od  koje  smo  primili  nauk.  A  ja 
znam  da  ova  Riječ  tek  napisana,  obuzeta  mukotrpnom  željom;  netom  utjelovljena  u  tebi,  bi 
obuhvaćena  i  osvojena  željom  umrijeti  za  spas  čovjeka  radi  kojega  se  utjelovila.  Zbog  toga  je  za  nju 
ta  želja  bila  veliki  križ  unutar  tebe,  kroz  to  vrijeme  jer  ju  je  naprotiv  htio  odmah  ostvariti.  K  tebi  se 
utječem,  Marijo,  tebi  prinosim  moju  molbu  za  slatku  zaručnicu  Krista,  tvoga  preslatkoga  Sina,  i  za 
njegova  namjesnika  na  zemlji  kako  bi  mu  se  dalo  svijetlo  za  mudro  i  razborito  upravljanje  svetom 
Crkvom,  služeći  se  prikladnim  načinom  za  njenu  obnovu. 

Također  te  molim  i  za  one  koje  si  mi  ti  povjerio  da  ih  volim  posebnom  ljubavlju,  Ti  im 
raspali  srca  pa  da  budu  zapaljena  a  ne  ugašeno  ugljevlje,  svi  ražareni  ljubavlju  prema  tebi  i 
bližnjemu,  tako  da  u  potrebnom  času  imaju  svoje  brodice  dobro  opskrbljene  za  sebe  i  druge.  O 
Marijo,  danas  je  zemlja  proklijala  Spasitelja.  Griješila  sam,  Gospodine,  sve  vrijeme  mog  života. 
Griješila  sam  Gospodine,  preslatka  i  neprocjenjiva  ljubavi.  O  Marijo  ti  si  blagoslovljena  među  svim 
ženama  u  vjeke  vjekova.  Amen. 


Pozdravljamo  te,  Majko  Božja 

(sv.Ćiril  Aleksandriski) 

Pozdravljamo  te  Marijo  Majko  Božja,  ti  si  blago  svemira,  svjetiljko  neugasiva,  kruno 
djevica,  žezlo  prave  vjere,  nerazrušivi  hrame,  sveto  djevičansko  krilo  koje  si  obuhvatilo 
neobuhvatnoga.  Po  tebi  je  proslavljeno  Presveto  Trojstvo,  po  tebi  poklon  Trojstvu.  Po  tebi  klikće 
nebo,  raduju  se  anđeli  i  uzmiču  đavli.  Po  tebi  sve  stvorenje  rob  idola  dođe  do  istine.  Po  tebi  sveto 
krštenje  i  pomast  slave  dolaze  do  vjernika.  Po  tebi  su  utemeljene  crkve  i  obraćaju  se  narodi.  Amen. 

Ženo,  Majko  i  Zaručnice 

(sv.  Ivan  Pavao  II) 

O  Marijo  Majko  Isusova,  zaručnice  Josipa  zanatlije,  u  tvome  Srcu  su  sabrane  radosti  i  napori 
svete  Obitelji.  Trenutke  patnje  prikazivala  si  Bogu  imajući  uvijek  povjerenja  u  njegovu  Providnost. 
Molimo  te  zaštiti  sve  žene  koje  se  svakodnevno  muče  kako  bi  njihova  obitelj  mogla  živjeti  u 
djelotvornom  skladu.  Isprosi  im  milost  da  budu  žene  kršćanski  mudre,  iskusne  u  molitvi  i 
ljudskosti,  jake  u  nadi  i  progonstvima,  kao  Ti,  nositeljice  istinskog  mira. 

Ljubezna  Majko  našeg  Spasitelja,  tebi  povjeravam  sve  obitelji,  poglavito  muževe  i  supruge 
koji  se  nastoje  ugledati  na  tvoju  obitelj  u  Nazaretu.  Zagovaraj  roditelje  i  djecu  da  bi  njihova  ljubav 
bila  jaka  i  vjerna  kao  ljubav  koja  je  ispunjala  tvoje  Bezgrešno  Srce. 

DVANAESTI  DAN 


Žarko  želim  postati  sluga  Majke  Božje 

(Sv.Ildefons  Toledski) 

Da  bi  izišao  iz  moje  bijede  i  zadovoljio  za  moje  grijehe  žarko  želim  postati  sluga  Majke  Božje. 
Odijeljen  od  Oca  po  praroditeljima  sada  sam  po  milosti  sluga  Službenice  i  Majke  Stvoritelja.  Kao 
glina  u  ruci  gospodara  Isuse  spreman  sam  biti  oblikovan  za  službu  Djevice  Marije  da  joj  do  kraja 
života  služim.  Gospodine  svega  stvorenja  i  Sine  tvoje  Službenice  udjeli  mi  milost  da  služim  tvojoj 
Majci  pa  da  tako  budem  tvoj  sluga.  Neka  ona  bude  moja  Gospodarica  u  ovom  svijetu  da  bi  ti  mogao 
biti  moj  Gospodin  u  vječnosti.  Amen. 


Ljubim  te  Marijo 

(  Sv.  Bernardin  Sijenski) 

Gorim  iz  ljubavi  prema  tebi  Blažena  Djevice  Marijo.  Uvijek  sam  te  ljubio,  i  poslije  Boga,  u 
tebe  položio  moje  nade.  Samo  tebe  svim  žarom  srca  želim  vidjeti,  izabrao  sam  te  za  čistu 
odabranicu  moga  srca,  tvoju  sliku  svaki  dan  gledam  na  Kasolskim  vratima,  i  izgledaš  mi  ljepša  od 
svega  u  Sieni.  Tebi  se  preporučam  nadajući  se  zadobiti  milost  i  milosrđe.  O  Djevice  Marijo,  koje  li 
radosti  vidjeti  te  prečistu  s  tvojim  slatkim  Sinom  u  naručju.  Zaljubljen  sam  u  tebe,  najplemenitija 
Gospo,  rado  bi  dao  svoj  život  za  uživanje  u  tvojoj  prisutnosti,  i  kad  bi  mi  prošao  dan,  a  da  te  ne 
vidim,  ne  bih  cijelu  noć  oka  sklopio! 


Ti  znaš  što  nam  nedostaje 

(sv.  Ivan  Pavao  II) 

Majko  danas  te  gledamo  u  oči.  Ti  znaš  što  nam  nedostaje,  sve  naše  boli,  poznaješ  naše 
patnje,  grijehe,  težnje.  Govori  svome  Sinu,  govori  mu  o  današnjim  poteškoćama.  U  Kani  Galilejskoj 
kad  je  nestalo  vina  rekla  si  slugama  upirući  u  Krista:  Sve  što  vam  kaže  učinite.  Kaži  ove  riječi  i 
nama,  uvijek  ih  govori,  neumorno  ih  ponavljaj.  Majko  Kristova  koji  je  Gospodin  budućega  vijeka, 
daj  da  mi  u  ovom  teškom  sadašnjem  trenutku  slušamo  tvoga  Sina,  da  ga  slušamo  dan  za  danom,  u 
svakom  djelu  što  činimo,  da  ga  slušamo  i  kad  govori  teške  i  zahtjevne  stvari.  Kome  da  idemo 
Gospodine,  ti  imaš  riječi  života  vječnoga.? 

Primi  nas  takve  kakvi  jesmo,  primi  nas.  Pogledaj  naša  srca,  primi  naše  brige  i  nade.  Pomozi 
nam  puna  milosti  živjeti  i  ustrajati  u  milosti,  i  ako  je  potrebno  vratiti  se  u  milost  Boga  živoga  koja 
je  najveće  i  nadnaravno  dobro  čovjeka.  Pripravi  nas  za  dolazak  tvoga  Sina.  Primi  nas  s  našim 
svakodnevnim  problemima,  našim  slabostima  i  manjkavostima,  našim  krizama,  osobnim, 
obiteljskim  i  društvenim  nedostatcima.  Ne  dopusti  da  izgubimo  dobru  volju,  ne  dopusti  da  izgubimo 
iskrenost  savjesti  i  poštenje  u  ponašanju.  Tvojom  molitvom  isprosi  nam  pravdu.  Spasi  mir  u  svijetu. 
Bezgrešna,  oduvijek  predodređena  da  budeš  Majka  Otkupitelja,  s  nama  si,  s  Crkvom  i  svijetom. 

TRINAESTI  DAN 


Blagoslovljeno  Marijino  srce 

(Sv.  Ivan  Eudes) 

Blagoslovljeno  Marijino  srce,  nebu  nebesa,  u  kojemu  su  Ti  Bože  uvijek  prebivao,  Srce  koje 
jesi  i  bit  ćeš  vječno  čašćeno,  hvaljeno  i  slavljeno  na  Nebu  i  na  zemlji.  Blagoslovljeno  srce  koje  se 

uvijek  ravnalo  samo  po  većoj  ljubavi  od  svih  svetih  ljubavi  koje  su  u  srcu  svih  anđela  i  ljudi  koji 
ljube  Boga  i  bližnjega  zbog  Boga  i  u  Bogu.  Blagoslovljeno  srce  koje  si  Ti  Bože  savršeno 
posjedovao  od  prvog  trenutka  njegova  života  i  koje  nikada  nije  postojalo  a  da  nije  bilo  potpuno 
tvoje,  o  Bože.  Blagoslovljeno  srce  koje  sve  one  koji  ga  ljube  vodi  da  tebe  ljube  Isuse. 
Blagoslovljena  Djevica  Marija,  Isuse,  koja  je  uvijek,  na  svakom  mjestu  i  u  svemu  upirala  pogled  u 
tvoju  svetu  volju  i  vršila  je  u  svemu,  i  nije  imala  drugih  sklonosti,  drugih  nakana  u  svim  mislima, 
riječima  i  djelima  nego,  da  bude  po  volji  tvome  božanskom  Veličanstvu  i  vrši  tvoju  božansku  volju. 

Blagoslovljeno  srce  koje  može  reći:  Pripravno  je  srce  moje,  pripravno  je!  Što  nije  učinilo, 
pretrpjelo,  ostavilo,  dalo  tebi  za  ljubav  Bože.  Svako  djelo,  od  najvećega  do  najmanjega,  svaka  riječ, 
svi  osjećaji  i  djelovanje  duševnih  moći  bili  su  posvećeni  samo  na  tvoju  slavu  Bože.  Isuse, 
blagoslovljeno  srce,  koje  se  je  usprkos  svoga,  na  određeni  način  beskrajnoga  dostojanstva  Majke 
Božje,  uvijek  ponizivalo  ispod  svih  stvorenja,  smatrajući  se  najmanjim  i  zadnjim  od  svih. 
Blagoslovljeno  Srce  službenice  tvoje  i  službenice  svih  drugih.  O  Bože,  blagoslovljeno  srce  kraljice 
svih  svetih  koje  je  uvijek  bilo  bezgrešno,  ostalo  u  uzvišenoj  ljubavi  i  čistoći,  obuzeto  i  preobraženo 
tvojom  božanskom  svetošću  i  čistoćom.  O  Bože,  blagoslovljeno  srce  tako  dobro,  ljupko,  slobodno, 
dobrohotno,  veliko,  puno  blagosti,  svijetla  slika  tvoje  dobrote,  blagosti  i  ljupkosti. 

O  Bože,  blagoslovljeno  srce  koje  obiluje  krotkošću,  samilošću  i  milosrđem  prema  bilo 
kojem  grešniku,  živa  slika  tvoga  milosrđa  bez  granica.  Blagoslovljeno  srce  koje  je  umrlo  svome 
sebeljublju  i  svojoj  volji,  i  na  ovome  svijetu  za  sebe  je  tražilo  samo  da  se  tebi  dopadne  Bože,  da  ti 
udovolji  u  svemu  i  vrši  tvoju  obožavanu  volju.  O  Isuse,  blagoslovljeno  srce  tvoje  Majke, 
dobroćudno,  slatko  i  ljubezno  sa  svima,  nesposobno  imati  i  najmanju  misao  za  naškoditi  nekome, 
uvijek  spremno  činiti  svako  dobro  svakome  koliko  mu  je  moguće.  Blagoslovljeno  srce,  bezdan 
milosti  i  svetosti,  bezgranični  ocean  uzvišenosti  i  savršenstva,  neizmjerni  svijet  veličina  i  ljepota, 
koje  te  Isuse  vječno  ljubi  više  od  svih  anđela  i  svetih,  a  koje  si  Ti  počastio  i  uzvisio  iznad  svih 
anđela  i  svetih.  O  Majko  dobrote,  neka  svi  vjerni  blagoslivlju  i  neprestano  ljube  tvoje  majčinsko 
srce!  O  ljubezno  srce  moje  predobre  Majke,  budi  ti  srce  moga  srca,  duša  moje  duše,  život  moga 
život.  Amen. 

Marijo  ti  si  prisutna  među  nama 

(  Sv.  German) 

Majko  Božja  ti  bdiješ  nad  svakim  od  nas.  Bezgrešna,  naše  te  oči  ne  mogu  vidjeti,  ali  ti  si  među 
nama  i  to  pokazuješ  na  tisuću  načina  onima  koje  držiš  dostojnima.  Klikće  moja  duša  iako  si  ti  otišla 
s  ovog  svijeta  ipak  se  nisi  udaljila  od  ovog  svijeta  koji  gasne,  nego  nam  posreduješ  besmrtni  život, 
približavaš  se  nama  kada  te  zazivamo  i  dopuštaš  da  te  upozna  tko  te  vjerno  traži.  Amen. 

Za  produbljenje  vjere  i  zvanja 

(sv.  Ivan  Pavao  II) 

Posvećujemo  ti  naše  snage  i  spremnost  služiti  planu  spasenja  koji  je  učinio  tvoj  Sin.  Marijo 
molimo  te  da,  po  milosti  Duha  Svetoga  da  se  u  cijelom  kršćanskom  narodu  produbi  i  utvrdi  vjera, 
da  zajedništvo  nadvlada  kvasac  podijeljenosti,  da  nada  oživi  u  obeshrabrenima.  Molimo  te  za  one 
koji  trpe  posebne  patnje  fizičke  ili  moralne,  koji  su  podlegli  napasti  ne  vjernosti,  one  koji  su 
uzdrmani  sumnjom  u  ozračju  nevjere,  one  koji  trpe  progone  zbog  vjere.  Povjeravamo  ti  apostolat 
laika,  služenje  svećenika,  svjedočanstvo  redovnika.  Molimo  te  da  zvanja  u  redovnički  i  svećenički 
život  budu  živo  prisutna  i  da  ih  mnogi  slijede  na  slavu  Božju  i  za  životnu  snagu  Crkve. 

ČETRNAESTI  DAN 


Posveta  Isusu  Kristu  po  Mariji  ili  sveto  ropstvo  ljubavi 

(Sv.Ljudevit  Marija  Grignion  Montfortski) 

O  vječna  i  utjelovljena  Mudrosti!  o  preljubezni  i  poklona  dostojni  Isuse,  pravi  Bože  i  pravi 
čovječe,  jedini  Sine  vječnoga  Oca  i  Marije  vazda  Djevice!  Duboko  ti  se  klanjam  u  krilu  i  slavi  tvog 
Oca  u  vječnosti  i  u  djevičanskom  krilu  Marije,  tvoje  predostojne  Majke,  u  vrijeme  tvoga 
utjelovljenja.  Zahvaljujem  ti  što  si  poništio  sama  sebe  uzevši  oblik  roba,  da  me  izbaviš  iz  okrutnog 
vražjeg  ropstva;  hvalim  te  i  slavim  zato  što  si  se  htio  u  svemu,  podložiti  Mariji,  svojoj  svetoj  Majci 
da  me  učiniš  po  njoj  svojim  vjernim  robom. 

Ali,  jao!  nezahvalan  i  nevjeran  kakav  jesam,  nisam  čuvao  zavjete  i  obećanja  koja  sam  ti  tako 
svečano  zadao  na  svom  krštenju;  nisam  ispunio  svoje  obaveze;  ne  zaslužujem  da  se  zovem  ni 
tvojim  djetetom  ni  tvojim  robom;  i,  budući  da  u  meni  nema  ništa  što  ne  zaslužuje  tvoj  prezir  i  tvoju 
srdžbu,  ne  usuđujem  se  sam  približiti  tvome  svetom  i  uzvišenom  Veličanstvu. 

Radi  toga  se  utječem  zagovoru  i  milosrđu  tvoje  presvete  Majke,  koju  si  mi  dao  za  posrednicu  kod 
tebe;  i  njezinom  se  pomoću  nadam  isprositi  od  tebe  pokajanje  i  oproštenje  svojih  grijeha,  postići  i 
sačuvati  Mudrost. 

Pozdravljam  te,  dakle,  o  Marijo  bezgrešna,  živo  svetohranište  Božanstva,  u  koje  se  sakrila 
Vječna  Mudrost  i  hoće  da  joj  se  tu  klanjaju  anđeli  i  ljudi!  Pozdravljam  te,  o  Kraljice  neba  i  zemlje, 
čijoj  je  vlasti  podložno  -  sve  što  je  pod  Bogom.  Pozdravljam  te,  o  sigurno  utočište  grešnika,  čije 
milosrđe  nikome  nikada  nije  bilo  uskraćeno;  ispuni  težnje  moje  za  Božanskom  Mudrošću,  i  primi  u 
tu  svrhu  zavjete  i  darove  koje  ti  prinosi  moja  nevrijednost. 

Ja  N.  N.,  nevjerni  grešnik,  obnavljam  i  potvrđujem  danas  pred  tobom  i  predajem  u  tvoje  ruke 
zavjete  svoga  krštenja:  odričem  se  zauvijek  Sotone,  njegova  sjaja  i  njegovih  djela,  i  potpuno  se 
predajem  Isusu  Kristu,  utjelovljenoj  Mudrosti,  da  nosim  za  njim  svoj  križ  sve  dane  svoga  života,  i 
da  mu  budem  vjerniji  nego  što  sam  bio  do  sada,  ja  te,  o  Marijo,  danas  izabirem  pred  cijelim 
nebeskim  dvorom  za  svoju  Majku  i  Gospodaricu.  Predajem  ti  i  posvećujem,  u  svojstvu  roba,  svoje 
tijelo  i  svoju  dušu,  svoja  izvanjska  i  unutarnja  dobra,  pa  i  samu  vrijednost  svojih  dobrih  djela, 
prošlih,  sadašnjih  i  budućih,  prepuštajući  tebi  potpuno  i  neograničeno  pravo  da  raspolažeš  sa  mnom 
i  sa  svim  što  mi  pripada,  bez  izuzetaka,  kako  se  tebi  svidi,  na  veću  slavu  Božju  u  vremenu  i 
vječnosti. 

Primi,  o  dobrostiva  Djevice,  ovaj  mali  dar  moga  ropstva  na  čast  i  u  jedinstvu  s  podložnosti 
kojom  se  Vječna  Mudrost  htjela  podložiti  tvome  materinstvu;  kao  priznanje  moći  koju  vi  oboje 
imate  nad  tim  crvićem  i  bijednim  grešnikom,  i  u  zahvalu  za  povlastice  kojima  vas  je  obdarilo 
Presveto  Trojstvo.  Svečano  izjavljujem  da  ću  od  sada,  kao  tvoj  pravi  rob,  tražiti  samo  tvoju  čast  i  u 
svemu  te  slušati.  O  Majko  divna!  predstavi  me  svome  dragom  Sinu  kao  svoga  vječnog  roba,  te  kao 
što  me  je  po  tebi  otkupio  da  me  po  tebi  i  primi.  O  Majko  milosrđa!  pomozi  mi  da  zadobijem  pravu 
Božju  mudrost  i  radi  toga  me  uvrsti  u  broj  onih  koje  ti  ljubiš,  učiš,  upravljaš,  hraniš  i  braniš  kao 
svoju  djecu  i  svoje  robove.  Djevice  vjerna,  daj  da  budem  u  svakoj  stvari  tako  savršen  učenik, 
nasljedovatelj  i  rob  utjelovljene  Mudrosti,  Isusa  Krista,  tvoga  Sina,  da  dostignem  tvojim 
zagovorom,  po  tvome  primjeru  do  punine  njegove  dobi  na  zemlji  i  slave  u  nebu.  Tako  budi. 

Sveta  Majko  po  povjerenju  koje  imam  u  tebe  bit  ću  spašen 

(Sv.Ivan  Damašćanski) 

Po  povjerenju  koje  imam  u  tebe  sveta  Majko  bit  ću  spašen.  Pod  tvojom  zaštitom  ničeg  se  ne 
bojim.  S  tvojom  pomoći  pobijedit  ću  sve  svoje  neprijatelje  i  oni  će  uzmaknuti.  Pobožnost  prema 
tebi  Marijo  je  oružje  spasenja  koje  Bog  daruje  onima  koje  želi  spasiti.  Amen. 

Učiteljice  na  ljudskim  putovima 

(sv.  Ivan  Pavao  II) 

O  Djevice  slavna  i  blagoslovljena  nosimo  u  sebi  velike  želje.  Želimo  živjeti  za  Krista,  tebi 
se  obraćamo  najsigurnija  učiteljice  na  ljudskim  putovima.  Pomozi  nam  da  pobijedimo  očaj,  da 
budemo  jači  od  svega  što  izgleda  da  nas  napada.  Naš  svakodnevni  život  je  drugačiji  kao  što  su 
drugačije  tvoje  slike  po  našim  mjestima.  Pomozi  nam  da  budemo  autentični.  Tebi  posvećujemo  naše 
biće  izloženo  nutarnjim  i  vanjskim  prijetnjama,  ozdravi  nas  od  grijeha  i  slabosti,  oslobodi  nas 
poraza  i  zabluda.  Štiti  nas  do  preziranja  života  i  od  svega  što  ugrožava  zdravlje  i  život.  Brani  nas  od 
samoće  koja  nije  plod  našeg  izbora,  neka  se  ona  nikada  ne  pretvori  u  očaj.  Prikazujemo  ti  one  koji 
se  bore  sa  nezaposlenošću,  nedostatkom  doma  i  strahovima  za  budućnost.  Pomozi  nam  da  spasimo 
svijet  i  nas  same  od  nasilja  i  svih  oblika  suvremenog  totalitarizma. 

PETNAESTI  DAN 

Naša  draga  Majko,  tebi  pripadamo  kao  kćeri 

(  Sv.Marija  Margareta  AIacoque) 

O  sveta,  ljubezna  i  slavna  Djevice,  Majko  Božja  i  naša  draga  Majko,  Gospo  i  Odvjetnice  kojoj  smo 
mi  sve  pobožne  i  posvećene,  i  kojoj  pripadamo  kao  kćeri  i  službenice  u  vremenu  i  vječnosti,  sve 
skupa  padamo  ničice  pred  tvoje  noge  da  obnovimo  zavijete  naše  vjernosti  Tebi,  i  molimo  te  kao 
tvoja  svojina,  da  nas  prikažeš  i  posvetiš  Presvetom  Srcu  ljubljenoga  Isusa,  nas  i  sve  što  mi  jesmo, 
što  ćemo  činiti,  trpjeti,  bez  ikakva  pridržavanja  ne  želimo  imati  drugu  slobodu  osim  one  da  ga 
ljubimo,  niti  druge  slave  osim  one  što  mu  pripadamo  kao  ropkinje  i  žrtve  njegove  čiste  ljubavi,  ni 
druge  volje,  ni  snage  osim  da  mu  se  dopadnemo  i  budemo  mu  po  volji,  po  cijenu  našeg  života. 

Naša  slatka  nado  moli  za  nas  da  On  ostvaruje  svoju  vlast  u  našim  dušama  tako  da  njegova 
ljubav  kraljuje  u  našim  srcima,  da  nas  sve  preobrazi  u  sebe.  Neka  on  bude  naš  Otac,  naš  Zaručnik, 
naš  čuvar,  naše  blago,  naša  slast,  naša  ljubav  i  sve  naše  u  svemu  da  mu  budem  po  volji.  O  Presveta 
Srca  Isusa  i  Marije  nadoknadite  sve  što  nam  nedostaje,  upalite  naša  srca  vatrom  vaše  svete  ljubavi 
jer  želim  da  sva  naša  radost  i  sreća  bude  živjeti  i  umrijeti  kao  ropkinje  ljubljenog  Srca  Isusova  i 
Marijine  kćeri.  Amen. 


U  prisutnosti  Kraljice 

(Sv.Ivan  Damašćanski ) 

I  danas  želimo  biti  u  tvojoj  prisutnosti  kraljice.  Ponavljam  te  kraljice,  Djevice  Majko  Božja  i 
vežemo  naše  duše  za  nadu,  kao  za  sigurno  i  nepomično  sidro,  da  si  ti  uz  nas.  Posvećujemo  tebi  naš 
duh  našu  dušu,  naše  tijelo,  cjelo  naše  biće.  Koliko  nam  je  moguće  želimo  te  častiti  psalmima, 
himnima  i  duhovnim  pjesmama  jer  nam  je  nemoguće  iskazati  Ti  čast  koju  smo  bili  dužni  Tebi  dati 
zbog  tvoga  dostojanstva.  Čast  koju  sluge  daju  svome  Gospodinu,  kako  nas  uči  Sveto  pismo  jest 
svjedočanstvo  zajedničke  ljubavi  prema  Njemu. 

Možemo  li  a  da  ne  častimo  i  tebe  Majko  Gospodinova?  Ne  moramo  li  se  oko  toga  na  sve 
moguće  načine  truditi?  Nije  li  to  važnije  od  našeg  života  jer  je  Gospodin  taj  koji  nam  daruje  život? 
Časteći  tebe  Majko  mi  pokazujemo  našu  ljubav  prema  Gospodinu.  Onima  koji  Te  slave  sjećajući  se 
Tebe  dovoljan  je  dragocjeni  dar  spomena  pa  da  to  postane  najveći  izraz  nepomućene  radosti.  Koje 
radosti,  kojih  li  darova  je  prepun  onaj  koji  u  svojoj  duši  gaji  sveti  spomen  na  tebe  Marijo?  Amen. 


Nauči  nas  ljubiti,  vjerovati  i  nadati  se 

(sv.  Ivan  Pavao  II) 

Marijo  nauči  nas  ljubiti.  Za  ljubav  te  molimo  Marijo,  ljubav  prema  Kristu,  jedinu,  najveću, 
potpunu  ljubav  samodarivanja  i  žrtve  za  braću.  Nauči  nas  tako  ljubiti.  Isprosi  nam  vjeru, 
nadnaravnu,  jednostavnu,  cjelovitu,  jaku,  iskrenu  i  živu  vjeru  koja  se  napaja  iz  svog  istinskog  izvora 

riječi  Božje,  i  nepogrešivog  vodovoda  učitelj stva  crkve  koje  je  Isus  ustanovio  i  za  koje  On 
garantira.  Blažena  Ti  koja  si  povjerovala  utješi  nas  svojim  primjerom. 

Marijo  po  tvom  zagovoru  ugledajući  se  na  tebe  molimo  za  nadu.  Ufanje  naše,  zdravo!  Nada 
nam  treba,  toliko  nam  treba.  Marijo  majko  Crkve,  Ti  slika  i  početak  Crkve  svijetliš  pred  Božjim 
narodom  kao  znak  sigurne  nade  i  utjehe. 

ŠESNAESTI  DAN 


Marijo  najuzvišenija  Gospo 

(Sv.Anselmo  iz  Lucce) 

Utječem  se  tvojoj  blagosti  i  posebnoj  dobrohotnosti,  najuzvišenija  Gospo  i  predajem  u  tvoje 
svete  ruke  moju  dušu  i  moje  tijelo.  Ti  poznaješ  moju  bol,  moje  progone,  moju  slabost  i  moju  bijedu. 
Smiluj  se  meni  i  usliši  me.  Obraduj  dušu  tvoga  sluge  i  pokaži  mi  tvoju  ljubav.  Koju  bi  beskrajnu 
radost  imao  da  sam  dostojan  utješiti  se  po  tvojoj  ljubavi.  Ulij  u  moje  srce  tvoju  blagoslovljenu 
ljubav,  zasiti  moj  duh  obiljem  tvojih  milosti  da  bi  te  mogao  ljubiti  iznad  svega  drugoga,  po 
Gospodinu  našemu  jedinorođenome  Sinu  Božjem,  jedinom  našem  Spasitelju.  Nauči  me  vršiti  tvoju 
volju  pokaži  mi  spasenje  gdje  se  mogu  konačno  odmoriti  od  tolikih  napora  i  uživati  tvoju  trajnu 
utjehu.Amen. 


O  najljubljenija  Majko,  da  se  tebi  uvijek  utječem 

(Sv.  Alfonz  Liguori) 

O  preslatka  moja  Majko,  djeca  u  opasnosti  i  strahu  uvijek  imaju  na  usnama  ime  svoje  mame, 
u  svakoj  poteškoći  odmah  je  zovu.  O  preslatka  moja  Majko,  o  najljubljenija  Majko,  ti  želiš  da  te  kao 
mala  djeca  uvijek  zovemo  i  tebi  se  utječemo.  Dopusti  mi  da  te  uvijek  zazivam  i  govorim  ti,  Majko 
moja,  najljubljenija  Majko!  Tvoje  ime  me  tješi,  raznježuje,  podsjeća  da  te  ljubim,  potiče  da  imam 
povjerenja  u  tebe.  Majko  moja,  tako  te  zovem,  i  tako  te  želim  uvijek  zvati.  Poslije  Boga,  Ti  si  moja 
nada,  moje  utočište,  moja  ljubav  na  ovoj  zemlji.  O  moja  slatka  Gospodarice  i  Majko,  koja  ljubavlju 
koju  pokazuješ  svojoj  djeci  osvajaš  njihova  srca,  molim  te  osvoji  i  moje  siromašno  srce  koje  toliko 
želi  ljubiti  te. 

Ti  moja  Majko  svojom  ljepotom  očarala  si  Boga,  i  učinila  da  siđe  s  Neba  u  tvoje  krilo,  pa 
zar  ću  ja  siromah  moći  živjeti  da  te  ne  ljubim?  Ne,  neću  sebi  dati  odmora  dok  ne  budem  siguran  da 
sam  zadobio  istinsku,  nježnu  i  postojanu  ljubav  prema  tebi,  Majko  moja.  Da,  želim  te  ljubiti, 
preslatka  Majko,  a  istovremeno  bojim  se  da  te  ne  ljubim,  jer  Ti  činiš  sličnima  one  koji  se  ljube?  Ako 
sam  tako  drugačiji  od  tebe,  zar  to  nije  znak  da  te  još  uvijek  ne  ljubim?  Ti  si  tako  čista,  ja  nečist!  Ti 
tako  ponizna,  ja  ohol!  Ti  sveta,  ja  grešan!  Ah  ti  to  moraš  učiniti  u  meni,  jer  me  ljubiš  Marijo,  daj  da 
budem  tebi  sličan!  Ti  imaš  moć  promijeniti  srca,  uzmi  moje  srce  i  promijeni  ga.  Pokaži  svijetu 
kolika  je  velika  tvoja  moć  u  onima  koje  ljubiš.  Učini  me  svetim!  Učini  me  tvojim  dostojnim  sinom! 
Imam  povjerenja  u  tebe  Marijo.  U  toj  nadi  živim,  u  njoj  želim  umrijeti  ponavljajući  uvijek:  jedina 
moja  nada  je  Isus,  a  poslije  Isusa  Ti,  Djevice  Marijo.  Amen. 

Sveta  Marijo  od  Križa 

(sv.  Ivan  Pavao  II) 

Marijo  bez  grijeha  začeta,  Ti  si  poznavala  dubine  ljudskog  trpljenja  i  strašnu 
rasprostranjenost  zla  u  svijetu,  a  jer  si  bila  pod  Križem  rastrganim  majčinskim  srcem  sudjelovala  si 
u  muci  i  smrti  svoga  Sina.  Tvoj  ljubljeni  Sin  je  umro  na  Križu  da  razasutu  djecu  Božju  skupi  u 
jedinstvu.  Vjerujemo  da  je  Isus  umro  za  sve  nas,  vjerujemo  da  živi  za  sve  nas  i  da  je  knez  mira. 
Sveta  Majko  Božja  moli  za  nas,  isprosi  nam  milost  da  uvijek  sve  postojanije  vjerujemo  u  pobjedu 
Križa  te  živimo  sjedinjeni  u  ljubavi  s  Isusom  i  našom  braćom  i  sestrama. 

Zahvaljujemo  Ti  Marijo  od  Križa  koja  si  pridružena  bolima  i  radostima  vječnog 
spasenjskog  poslanja  Otkupitelja,  i  molimo  te  s  ustrajnim  povjerenjem  nastavi  bdjeti  nad  nama.  Bdij 
nad  obiteljima,  mladima,  starima  i  odgovornima  da  uvijek  rade  za  opće  dobro.  Bdij  nad  onima  koji 
se  zauzimaju  za  pravednost  i  solidarnost,  nad  onima  koji  trpe  u  duhu  i  tijelu,  siromasima, 
potrebnima  koji  se  tebi  utječu  u  svakodnevnim  poteškoćama  života.  Trebamo  te,  sveta  Marijo  od 
Križa,  trebamo  tvoju  ljubeznu  i  moćnu  prisutnost.  Nauči  nas  osloniti  se  na  Očevu  providnost  koji 
poznaje  svaku  našu  potrebu,  pokaži  nam  i  daruj  svoga  Sina  Isusa,  Put,  Istinu  i  Život,  daj  da  budemo 
poslušni  djelovanju  Duha  Svetoga,  plamenu  koji  čisti  i  obnavlja.  Marijo,  zvijezdo  nove 
evangelizacije  primi  kao  svoju  djecu  vjernike  i  učini  ih  hrabrim  svjedocima  isitne  i  svetosti.  Tebi  se 
danas  svi  posvećujemo,  ljubimo  te  i  vjerujemo  ti,  Marijo  od  Križa  s  nama  hodi. 

SEDAMANESTI  DAN 


Pozdrav  Djevici 

(Sv.  Franjo  Asiški) 

Zdravo  Gospodarice  sveta  Kraljice,  Bogorodice  Marijo.  Ti  si  Djevica  koja  je  postala  Crkvom, 
izabrana  od  svetog  nebeskog  Oca  da  te  posveti  sa  svojim  svetim  Sinom  i  Duhom  Svetim  tješiteljem. 
U  tebi  je  bila  i  jest  svaka  punina  milosti  i  svakog  dobra.  Zdravo  dvoru  Božji,  zdravo  svetohranište 
Božje,  zdravo  kućo  njegova,  zdravo  odjećo  njegova,  zdravo  službenice  njegova,  zdravo  Majko 
njegova,  sve  vi,  o  svete  kreposti  koje  ste  po  milosti  i  rasvjetljenju  Duha  Svetoga  izlij evene  u  srca 
vjernika,  da  Bogu  od  nevjernika  napravite  vjernika.  Amen. 

Slatka  Djevice 

(Sv.Franjo  Saleški ) 

Spomeni  se  i  pogledaj  slatka  Djevice,  da  si  Ti  moja  Majka  a  da  sam  ja  tvoj  sin,  da  si  ti  moćna  a 
da  sam  ja  siromašni  i  slabi  čovjek.  Molim  te  slatka  Majko  vodi  me  i  štiti  u  svim  mojim  djelima.  Ne 
reci  ljubljena  Djevice  da  ne  možeš,  jer  tvoj  mili  Sin  ti  je  dao  svu  vlast  na  nebu  i  na  zemlji.  Ne  reci 
da  ne  moraš!  Jer  ti  si  Majka  svih  jadnih  ljudskih  bića  i  na  poseban  način  ti  si  moja  Majka.  Da  ne 
možeš,  opravdao  bih  te  govoreći,  uistinu  je  moja  Majka  koja  me  ljubi  kao  sina  ali  je  siromašna,  bez 
dobara  i  snage. 

Da  Ti  nisi  moja  Majka  s  razlogom  bi  kazao  dovoljno  je  bogata  da  mi  pomogne  ali  nažalost  nije 
moja  majka  pa  me  ne  ljubi.  Budući  slatka  Djevice,  da  si  moja  Majka  i  da  si  toliko  moćna  kako  bih 
te  mogao  opravdati  ako  me  ne  utješiš  i  ne  pomogneš  mi?  Vidiš  moja  Majko  da  me  moraš  uslišati  i 
prihvatiti  moju  molitvu.  Za  ljubav  i  slavu  svoga  Sina  primi  me  kao  tvoga  sina  i  ne  obazri  se  na 
moje  bijede  i  grijehe,  oslobodi  od  svakoga  zla  moju  dušu  i  moje  tijelo,  daj  mi  tvoje  kreposti, 
pogotovu  poniznost.  Udjeli  mi  sve  darove,  dobra  i  milosti  koje  su  po  volji  Presvetoga  Trojstva,  Oca 
Sina  i  Duha  Svetoga.  Amen. 


U  svakom  licu,  tvoj  Sin 

(sv.  Ivan  Pavao  II) 

Majko  boli,  upravo  u  trenutku  smrti  tvoga  Sina  dobila  si  novo  poslanje  da  budeš  naša  Majka.  Majko 
svih  vjernika  Ti  u  svakome  od  nas  vidiš  ljubljeno  lice  tvoga  Sina  Isusa.  Zagovaraj  nas  kod  njega  za 
naše  dobro  i  otkupljenje  svijeta.  Majko  boli,  predate  dovodim  bolesnike  i  starce,  sve  koji  su 
pritiješnjeni  teretom  grijeha.  Znam  da  će  u  tebi  naći  sigurnu  luku,  utjehu  i  pomoć.  Voditi  ćeš  ih 
nježno,  ali  odlučno  k  podnožju  pobjedničkog  Križa.  O  Bezgrešno  Srce  Marijino  puno  ljubavi  za 
tvoga  Sina  povjeravam  ti  mlade  pred  čijim  očima  svijetli  budućnost.  Štiti  ih  od  zla,  neka  vide  daje 
samo  tvoj  Sin  Put,  Istina  i  Život,  da  samo  u  njemu  imaju  budućnost  punu  nade  i  život  utemeljen  u 
ljubavi. 

Ti  koja  si  tako  duboko  i  majčinski  vezana  uz  Crkvu,  prethodila  si  putovima  vjere,  nade  i 
ljubavi  cijeli  Božji  narod.  Zagrli  sve  ljude  koji  su  na  putu,  hodočasnici  u  vremenu  prema  vječnim 
odredištima,  s  onom  ljubavlju  koju  je  sam  božanski  Otkupitelj,  tvoj  Sin  s  Križa  ulio  u  tvoje  Srce. 
Budi  majka  svih  naših  zemaljskih  putova,  čak  i  kad  postanu  krivudavi,  da  bi  se  svi  na  kraju  našli  u 
velikoj  zajednici  koju  je  tvoj  Sin  nazvao  ovčinjakom  dajući  za  nju  život  kao  dobri  Pastir. 

OSAMNAESTI  DAN 

Klanjati  se  Isusu  s  tobom,  ljubit  ga  tvojim  srcem 

(Sv.  Julijan  Eymard) 

O  Marijo,  s  tobom,  po  tebi  i  u  tebi  molit  ću,  i  tako  nastaviti  kontemplativni  život  na  zemlji. 
O  kako  će  Isus  biti  zadovoljan  da  u  nama  ponovno  pronađe  Mariju,  svoju  ljubljenu  i  svetu  Majku. 
Trebam  činiti  ono  što  si  ti  činila  Marijo  služeći  Isusu,  njemu  na  slavu.  Ti  si  mislila  Isusove  misli, 
živjela  sjedinjena  s  Isusovim  krepostima  i  poslovima.  U  sebi  si  se  bavila  Isusom,  za  Isusa  i  u  Isusu. 
Marijo,  dolazeći  tebi  nikada  se  ne  napušta  Isus.  Ti  si  kraljica  Cenakula  koja  nas  vodiš  i  upravljaš. 
Marijo,  Ti  si  Isus  “pomajčen”,  ti  si  majka,  cijelovita  majka  i  ništa  drugo  do  li  Majka.  U  tvoje  ruke 
dobra  Majko  polažem  milost  moga  zvanja.  Sav  se  tebi  predajem,  prikaži  me  Isusu.  Isus,  slatki 
učitelj  primit  će  me  i  ljubiti  u  tebi  jer  si  me  oblikovala  i  njemu  prikazala  dobra  Majko.  Marijo  jer  si 
se  udostojala  postati  mojom  učiteljicom,  daj  da  se  klanjam  Isusu  s  tobom,  ljubim  ga,  blagoslivljam  i 
slavim  tvojim  Srcem.  Udijeli  mi  milost  da  ga  molim  tvojim  molitvama,  služim  tvojim  rukama, 
ljubim  tvojim  Srcem,  slavim  tvojom  svetošću.  Sve  prikaži  Isusu,  i  mene  s  Tobom.  Amen. 

Marijo  ražari  naša  srca 

(Sv.  Antun  Padovanski) 

O  Gospe  naša,  jedina  naša  nado  molimo  te  prosvijetli  naš  duh  sjajem  tvoje  milosti,  očisti 
našu  dušu  bjelinom  tvoje  čistoće,  ražari  naša  srca  toplinom  tvojeg  pohoda.  Neka  lijek  tvoga 
milosrđa  ozdravi  naše  rane  od  grijeha.  Tako  ćemo  prispjeti  u  slavu  vječne  radosti,  po  Onome  koji  se 
htio  od  tebe  roditi  o  slavna  Djevice.  Njemu  čas  i  slava  u  vjeke  vjekova.  Amen. 

Ti  si  u  samom  srcu  Božjega  plana 

(sv.  Ivan  Pavao  II) 

Ljubljena  kćeri  Boga  našeg  Oca,  o  tebi  je  prorokovano  od  vječnosti  u  božanskoj  Mudrosti  kad  iz 
vječnosti  po  mudrosti  Tvoj  Sin  nam  je  darovan.  Ti  ljubljena  Majko  Sina  Božjega,  djevičanska 
Zaručnice  Duha  Svetoga,  Ti  koja  boraviš  u  svetohraništu  Presvetoga  Trojstva,  Ti  ćeš  uvijek  biti  u 
srcu  Božjega  plana.  Po  Kristovom  Križu  vječna  mudrost  je  objavila  tvoje  služenje  i  tvoju  jakost. 
Isus  je  to  učinio  riječima:  Evo  ti  majke.  Jedina  osoba  koja  je  čula  ove  riječi  je  bio  Ivan,  i  u  njemu 
svatko  ih  sluša,  svi  i  svatko  ponaosob.  Majko,  evo  u  tome  je  tvoja  jakost. 

Presveta  Djevice  zovemo  blaženim  plod  utrobe  tvoje.  Vodi  nas  da  razumijemo  njegove 
zahtjevne,  ah  istinite  riječi,  sposobne  u  srcu  pobuditi  istinsku  radost.  Žalosna  Djevice  daj  da 
sudjelujemo  u  osjećajima  tvoga  Sina,  pomozi  nam  da  ga  nasljedujemo  na  strmom  putu  Kalvarije,  da 
u  Križu  otkrijemo  tajnu  novoga  života,  ne  više  podložna  smrti.  Slavna  Djevice  u  teškim  trenutcima 
probudi  u  nama  nadu  u  susret  koji  će  nas  učiniti  blaženima  u  Bogu  kad  ćemo  biti  slični  njemu  jer 
ćemo  ga  vidjeti  onakvog  kao  što  On  jest. 

DEVETNAESTI  DAN 


Tvoje  srce  je  samo  ljubav  i  milosrđe 

(Sv.  Ivan  Marija  Viannev) 

O  Djevice  Marijo,  kad  govorio  o  zemaljskim  stvarima  umorimo  se,  ali  kad  o  tebi  zborimo 
govor  je  uvijek  novi.  Uspoređivali  su  te  s  majkom,  a  Ti  si  bolja  od  najbolje  majke  koja  ponekad 
kažnjava  svoga  sina  misleći  da  tako  čini  dobro,  a  ti  Marijo  nikada  ne  kažnjavaš.  Tvoje  srce  je  sama 
ljubav  i  milosrđe,  da  bi  bili  uslišani  dostaje  tebi  se  uteći.  Tvoje  Srce  Marijo  je  tako  nježno  prema 
nama,  nježnost  srdaca  svih  majki  u  usporedbi  s  tvojim  srcem  je  kao  komad  leda.  O  kako  si  dobra, 
presveta  Marijo! 

Marijo  primi  me  među  svoje  sinove  i  brani  Crkvu 

(  Sv.Ivan  Bosco  ) 

Gospodine  moj  Isuse  Kriste,  pravi  Bože  i  pravi  čovječe,  prepoznajem  te  i  klanjam  ti  se  kao 
zadnjem  cilju  mog  života.  Molim  te  da  obnoviš  i  za  mene  otajstveni  testament  ljubavi  koji  si  učinio 
na  Križu,  kada  si  svome  ljubljenome  apostolu  Ivanu  dao  Mariju  za  Majku  i  Ivana  dao  Mariji  za 
sina.  Ponovi  Njoj  i  za  mene  one  riječi:”Ženo  evo  ti  sina”.  Daj  mi  milost  da  mogu  biti  njezin  sin  i  da 
mi  ona  bude  Majka  u  svemu  tokom  cijelog  mog  života. 

Blažena  djevice  Marijo,  odvjetnice  i  posrednice  moja  ja  se  potpuno  predajem  tvojoj  dobroti  i 
milosrđu,  živo  potaknut  želim  nasljedovati  tvoje  lijepe  kreposti,  danas  te  uzimam  za  moju  Majku, 
preklinjem  te  primi  me  među  sretni  broj  tvojih  sinova.  Darujem  Tebi  potpuno  i  neopozivo  cijelo 
svoje  biće,  primi  molim  Te  ovaj  dar  i  dobrostivo  prihvati  povjerenje  u  kome  Ti  se  predajem.  Udjeli 
mi  tvoju  majčinsku  zaštitu  tokom  cijelog  mog  života,  pogotovu  na  času  moje  smrti,  da  bi  moja  duša 
kada  bude  slobodna  veza  tijela  iziđe  iz  ove  doline  suza  pa  da  uživa  vječnu  radost  nebeskog 
Kraljevstva. 

O  Marijo  moćna  Djevice,  velika  i  divna  obrano  Crkve.  Ti  čudesna  pomoćnice  kršćana,  ti  si 
strašna  kao  dobro  uređena  vojska.  Ti  sama  si  pobijedila  sve  hereze  u  svijetu.  U  tjeskobi,  u  borbi,  u 
potrebama  brani  nas  od  neprijatelja  i  na  času  smrti  primi  nas  u  Raj.  Amen. 

Majko  milosrđa 

(sv.  Ivan  Pavao  II) 

O  Bezgrešna  Djevice,  Majko  Božja  i  Majko  Crkve,  Ti  koja  iskazuješ  blagost  i  milosrđe 
svima  koji  se  utječu  pod  tvoju  zaštitu  usliši  molitvu  koju  ti  upravljamo  sa  sinovskim  pouzdanjem  i 
prikaži  je  tvome  Sinu  Isusu  jedinom  našem  Otkupitelju.  Majko  milosrđa,  učiteljice  tihe  i  skrivene 
žrtve,  tebi  koja  nam  dolaziš  u  susret  mi  grešnici  dolazimo  i  posvećujemo  ti  cijelo  naše  biće  i  svu 
našu  ljubav.  Posvećujemo  ti  naš  život,  posao,  radosti,  patnje  i  nemoći.  Udijeli  nam  mir,  pravdu  i 
prosperitet  naroda,  sve  ono  što  imamo  i  jesmo  povjeravamo  tvojoj  brizi  Gospe  i  Majko  naša. 

Nado  naša,  milosrdno  svrati  svoj  pogled  na  nas,  nauči  nas  da  trajno  idemo  Isusu,  i  ako 
padnemo  pomozi  nam  podići  se  i  vratiti  se  njemu,  po  ispovijedi  naših  grijeha  u  sakramentu 
pomirenja  koja  donosi  mir  duši.  Udijeli  nam,  molimo  te,  veliku  ljubav  prema  svim  svetim 
sakramentima  koji  su  kao  znakovi  koje  je  tvoj  Sin  ostavio  na  zemlji.  Presveta  Majko  tako  s  Božjim 
mirom  u  savjesti,  sa  srcima  slobodnima  od  zlobe  i  mržnje  moći  ćemo  svima  donositi  istinsku  radost 
i  mir  koji  nam  dolaze  od  tvoga  Sina  našega  Gospodina  Isusa  Krista  koji  s  Ocem  i  Duhom  Svetim 
živi  i  kralj uje  u  vjeke  vjekova. 

DVADESETI  DAN 


Draga  Majčice,  lijepa  Majčice 

(Sv.  pater  Pio  iz  Pietralcine) 

Majčice,  majčice  moja,  draga  moja  majčice!  Čuj  Majčice,  više  ljubim  tebe  nego  sva 
stvorenja.  Lijepa  si,  i  ja  se  ponosim  da  imam  tako  divnu  Majčicu.  Htio  bih  imati  tako  snažan  glas  da 
pozovem  sve  grešnike  cijelog  svijeta  da  te  ljube  o  Gospe.  Htio  bih  letjeti  da  pozovem  sva  stvorenja 
da  ljube  Isusa  i  Mariju.  Draga  Majčice,  lijepa  Majčice,  lijepa  djevice  Marijo,  najdraža  Majko, 
blagoslovljena  Majko,  najnježnija  Majko,  nebeska  Majko,  Utješiteljice.  Potrudit  ćemo  se  da  idemo 
uvijek  za  tobom,  blagoslovljena  Majko  da  idemo  uvijek  pored  tebe.  Amen. 

Molitva  pred  slikom  Majke  Božje 

(Sv.  Alfonz  Liguori) 

Presveta,  bez  grijeha  začeta  Djevice,  Majko  moja  Marijo!  K  tebi  Majci  moga  Gospodina  i 
utočištu  grešnika,  ja  najnevoljniji  od  svih,  danas  se  utječem.  Tebi  se  o  velika  Kraljice  poklanjam  i 
zahvaljujem  ti  za  sve  milosti  koje  si  mi  do  sada  udijelila,  osobito  što  si  me  oslobodila  od  pakla,  koji 
sam  toliko  puta  zaslužio.  Ja  te  ljubim  predraga  Gospo,  i  iz  ljubavi  prema  tebi  obećavam,  da  ću  ti 
uvijek  služiti  i  da  ću  sve,  što  mogu,  učiniti  da  te  i  drugi  ljube. 

U  tebe  stavljam  sve  svoje  ufanje,  u  ruke  tvoje  polažem  sav  spas  svoj;  uzmi  me  za  slugu 
svojega,  uzmu  me  pod  okrilje  milosrđa  svoga,  jer  Ti  toliko  možeš  kod  Boga,  oslobodi  me  sviju 
napasti,  ili  mi  isprosi  snagu,  da  ih  uvijek  od  smrti  nadvladam.  U  tebe  molim  pravu  ljubav  prema 
Isusu  Kristu.  Od  tebe  se  nadam,  da  ću  dobro  umrijeti.  Majko  moja!  Molim  te  ljubavlju  kojom  ljubiš 
Boga,  budi  mi  u  pomoći  uvijek,  osobito  u  zadnjem  času  mojega  života.  Ne  ostavi  me  sve  dotle,  dok 
ne  vidiš,  da  sam  spašen  u  Nebu,  gdje  ću  blagoslivljati  tebe  i  slaviti  milosrđe  tvoje  po  sve  vjeke 
vjekova.  Amen. 


U  tvojoj  nježnosti 

(sv.  Ivan  Pavao  II) 

Marijo  koja  si  dala  svijetu  tvoga  Sina,  koja  si  ga  slijedila  na  križnome  putu,  koja  si  bila  među 
učenicima  u  molitvi  u  cenakulu,  koja  si  poznavala  početke  Crkve  u  snazi  Duha  Svetoga  na  dan 
Pedesetnice,  koja  si  Majka  svih  ljudi  koje  je  Krist  spasio  pozdravljamo  te  danas  i  s  povjerenjem 
molimo  u  svojoj  nježnosti  zagovaraj  čovječanstvo  u  njegovim  slabostima.  Iz  tvoje  slave  ojačaj  u 
našim  srcima  nadu  u  spasenje. 

Marijo,  Ti  si  uzor  naše  vjere.  Bdjela  si  nad  utjelovljenim  Sinom  Božjim  dok  je  rastao  u 
milosti,  dobi  i  mudrosti.  Marijo,  naša  kraljice  koja  si  bila  pod  križem  svoga  Sina,  radovala  se 
njegovu  uskrsnuću  od  mrtvih,  uzore  naše  nade  iščekivala  si  ispunjenje  Kristovih  obećanja  i  sada 
dijeliš  s  njime  puninu  života  u  njegovu  Kraljevstvu  svmi  svoj  pogled  na  sve  koji  su  sjedinjeni  s 
tvojim  Sinom  po  krštenju  i  pozvani  sudjelovati  u  njegovu  poslanju. 

DVADESET  PRVI  DAN 


Djevice  vjerna 

(BI. Elizabeta  od  Presvetog  Trojstva) 

Vjerna  djevice  ti  ostaj eš  dan  i  noć  u  dubokoj  šutnji,  u  neizrecivu  miru,  u  neprestanoj 
molitvi  prožetoj  Bogom  s  dušom  preplavljenom  vječnim  sjajem.  Tvoje  srce  kao  jedan  kristal 
odsjajava  Boga,  Gosta  koji  u  njem  stanuje,  Ljepotu  koja  ne  zalazi.  Marijo  ti  privlačiš  Nebo  i  Otac  ti 
predaje  svoju  Riječ  da  joj  postaneš  Majka.  Duh  ljubavi  te  prekriva  svojom  sjenom.  U  tvoju  dušu 
silazi  Trojstvo,  cjelo  Nebo  se  otvara  i  snizuje  do  tebe.  Majko  Riječi,  otkri  mi  tvoju  tajnu.  Poslije 

Utjelovljenja  Gospodinova  kako  si  proživjela  na  zemlji  sva  uronjena  u  adoraciji,  neizrecivu  miru  i 
otajstvenoj  šutnji,  tvoj  duh  je  prodirao  u  dubine  neistraživog,  noseći  u  sebi  Božji  Dar.  Čuvaj  me 
uvijek  u  Božjem  zagrljaju.  Daj  da  ja  nosim  u  sebi  znak  ove  Božje  ljubavi.  Amen. 

Vapaj  Djevici 

(Sv.  Franjo  Saleški) 

Spomeni  se,  o  Premilostiva  Djevice  Marijo,  majko  milosrđa  i  svake  utjehe  da  se  nije  čulo  da 
si  ti  koga  ostavila  koji  se  tebi  svesrdno  za  pomoć  obratio.  Ovim  ufanjem  potkrijepljen  i  ja  k  tebi,  o 
Djevice  nad  djevicama,  Kraljice  nebeska,  Majko  Gospodina  našega  Isusa  Krista  utječem  se,  k  tebi 
dolazim,  k  tebi  zvijezdo  mora,  siromašni  grešnik  trčim,  pred  tobom  nevoljan  plačući  i  drhteći 
stojim.  Nemoj  gospodarice  svijeta,  nemoj  Majko  vječne  Riječi  odbaciti  riječi  moje,  nemoj  se 
oglušiti  na  vapaje  moje,  nego  čuj  milostiva  i  usliši  mene  siromašna  grešnika  koji  u  ovoj  suznoj 
dolini  vapijem,  sada  i  uvijek,  a  pogotovu  u  času  moje  smrti,  o  milostiva,  o  blaga  o  slatka  Djevice 
Marijo.  Amen. 


Drži  nas  za  ruku 

(sv.  Ivan  Pavao  II) 

Želimo  biti  potpuno  tvoji  i  s  tobom  proći  put  potpune  vjernosti  Isusu  Kristu  u  Crkvi,  drži  nas 
uvijek  ljubezno  za  ruku.  Molimo  te  za  biskupe  da  vjernike  njim  povjerene  vode  putem  intenzivnijeg 
kršćanskog  života  u  ljubavi  i  služenja  Bogu  i  dušama.  Pogledaj  koliko  je  velika  žetva  i  zagovaraj 
kod  svoga  Sina  da  cijelom  Božjem  narodu  ulije  glad  za  svetošću  i  dadne  veliki  broj  svećeničkih  i 
redovničkih  zvanja  snažnih  u  vjeri  i  gorljivih  u  dijeljenju  Božjih  otajstava.  Udijeli  našim  obiteljima 
milost  da  ljube  i  poštuju  život  od  trenutka  kada  počima  istom  ljubavlju  kojim  si  ti  začela  u  tvome 
krilu  Sina  Božjega.  Presveta  Djevice  Marijo,  majko  lijepe  ljubavi,  štiti  naše  obitelji  da  bi  ostale 
uvijek  sjedinjene  i  blagoslovi  odgajanje  naše  djece. 

DVADESET  DRUGI  DAN 


Marijo  izvore  života 

(Sv.Bernard) 

Tebi  Marijo  izvore  života  približava  se  moja  žedna  duša.  Tebi,  blago  milosrđa,  se  utječe  u 
svojoj  bijedi.  O  kako  si  bliska,  najbliža  Gospodinu!  On  živi  u  tebi  i  ti  u  njemu.  U  tvome  svjetlu 
mogu  motriti  svjetlo  Isusa,  sunaca  pravde.  Sveta  Bogorodice  pun  sam  povjerenja  u  tvoju  nježnu  i 
čistu  ljubav.  Budi  mi  posrednica  milosti  kod  Isusa,  našeg  Spasitelja.  On  te  je  ljubio  više  od  bilo 
kojeg  drugog  stvorenja  i  obasjao  te  slavom  i  ljepotom.  Pomozi  mi  jer  sam  bijedan  i  daj  da  crpim  iz 
tvoje  posude  koja  se  prelijeva  milošću.  Amen. 

Oduvijek  si  bila  Božja 

(BI. Elizabeta  od  Presvetog  Trojstva) 

Vjerna  Djevice  središte  tvoje  duše  je  bilo  samoponištenje  da  bi  se  Isus  vječno  svijetlo  sakrio 
u  tvome  ništavilu.  Nitko  kao  ponizna  osoba  ne  veliča  Gospodina.  O  draga  moja  Majko  Marijo  čiju 
sam  dobrotu  toliko  zazivala,  kako  si  dobra  prema  meni.  Koja  li  radost  obuzima  moje  srce.  O  Majko 
moja  slatka  moja  nado,  tebi  prvi  krik  moje  zahvalnosti,  tebi  neka  bude  upućena  prva  moja  molitva. 
Marijo  ti  si  stvorenje  koje  je  upoznalo  dar  Božji  i  od  njega  nisi  izgubila  ni  najmanju  kapljicu.  Ti  si 
toliko  blistava  i  svijetla  te  izgleda  da  si  samo  svijetlo.  Tvoj  je  život  bio  tako  jednostavan  i  u  Bogu 
izgubljen  daje  gotovo  nemoguće  o  tome  govoriti. 

Djevice  vjerna,  koja  si  sve  u  Srcu  čuvala.  Bila  si  tako  malena  i  sabrana  u  Božjoj  prisutnosti, 
u  tajnosti  hrama  da  se  u  tebi  naslađivalo  Presveto  Trojstvo.  Otac  koji  je  se  natkrilio  nad  tobom,  tako 
lijepim  i  čistim  stvorenjem  htio  je  da  Ti  budeš  u  hramu  Majka  Onoga  kome  je  On  Otac  od  vječnosti. 

Tada  je  Duh  ljubavi  učestvovao  koji  vodi  sako  Božje  djelovanje,  i  Ti  si  Djevice  izrekla  svoj:  “Neka 
mi  bude  po  riječi  tvojoj”.  I  po  silasku  Riječi  Ti  si  Marijo  zauvijek  postala  božjim  plijenom.  O 
Majko  Riječi,  pojasni  mi  tvoju  tajnu  poslije  Utjelovljenja,  kako  si  na  zemlji  bila  potpuno  obuzeta 
klanjanjem.  Čuvaj  me  uvijek  u  Božjem  zagrljaju,  da  uvijek  u  sebi  nosim  znak  Boga  ljubavi. 

Uzore  naše  molitve 

(sv.  Ivan  Pavao  II) 

Presveta  Marijo,  kraljice  Apostola  i  uzore  naše  molitve  tebi  se  obraćamo  kao  našemu 
utočištu  u  trenutcima  zemaljskog  hodočašćenja.  Ti  si  kraljica  nade,  tebi  se  utječemo.  Kao  što  si 
skupa  s  apostolima  molila  da  se  ispuni  obećanje  dara  Duha  Svetoga  tako  moli  danas  za  nas  da  bi 
mogli  snagom  Duha  Svetoga  biti  istinski  svjedoci  Krista  tvoga  Sina,  kojemu  neka  je  uvijek  slava. 

Marijo  Kraljice  Apostola,  Ti  bdiješ  nad  svima  koje  šalje  tvoj  Sin  da  bi  bili  njegovi  glasnici  u 
svijetu.  Nadahni  mlade  da  budu  gorljivi  svjedoci  Evanđeoske  poruke  spasenja.  S  tvojom  pomoći 
neka  s  drugima  razmijene  iskustvo  novoga  života  koji  proistječe  iz  Kristova  Križa,  podijele  nadu 
koja  tješi  svako  srce  i  jakost  koja  vodi  do  krajnje  pobjede  nad  grijehom  i  smrću. 

DVADEST  TREĆI  DAN 


Mariji,  da  odgaja  duh 

(Sv.  Toma  Akvinski) 

Marijo,  Majkom  moja,  zauvijek  ti  predajem  moju  dušu,  duh  i  srce.  Učini  da  budem  onaj 
instrument  koji  je  potreban  Bogu.  Isprosi  mi  oštrouman  duh  da  bi  mogao  uvidjeti,  odlučan  duh  da 
bih  mogao  suditi,  širok  da  bih  mogao  shvatiti,  slobodan  da  bih  se  mogao  podložiti  istini,  dosljedan 
kako  bi  govorio,  ne  ono  što  se  nekom  sviđa,  nego  istinu,  duh  obazriv  da  ne  namećem  vlastiti  način 
mišljenja,  jasan  da  iznesem  ono  što  vidim,  duh  žedan  Istine,  koja  je  Riječ  Božja,  vjeran  i  strpljiv  u 
vjeri  u  iščekivanju  gledanja  u  Duhu  Svetome  u  sve  vjeke  vjekova.  Amen. 

Blažena  ti  o  Marijo 

(Sv  Efr em  Sirac) 

Blažena  ti  o  Marijo,  kćeri  siromašnog  naroda  koja  si  postala  Majka  Gospodina  nad 
kraljevima.  U  tvome  krilu  je  sveto  boravio  Onaj  čije  hvale  su  puna  nebesa.  Blago  prsima  koja  su  ga 
dojila,  i  rukama  koje  su  ga  nosile.  Ti  bijaše  plamena  kola  koja  nose  Boga,  plemenom  ljubavi. 
Blažena,  Majko  puna  dobara,  zvonkim  glasom  svi  će  te  naraštaji  zvati  blaženom  zbog  onoga  koje  se 
rodio  od  tebe.  Svi  otoci,  puci  i  narodi  zvat  će  te  blaženom.  Amen. 

Majko  moja,  tko  da  s  tobom  ne  sažalijeva 

(Sv.  Đema  Galgani) 

Majko  moja  gdje  da  te  pronađem?  Ti  si  uvijek  kod  Isusovih  nogu.  Majko  moja,  koliko  si 
trpjela  kad  si  vidjela  mrtvog  Isusa,  kad  si  se  morala  od  njega  odvojiti.  Kako  si  mogla,  Majko  moja, 
reci  mi,  kako  si  mogla  gledati  Isusa  pribijena  na  križu?  Tko  da  se  ne  sažali  nad  tobom.  Vidim  da  se 
nisi  mogla  zasitit  u  promatranju  njegovih  rana.  Je  li  moguće  ne  ljubiti  tebe  koja  si  toliko  trpjela  za 
mene?  Tko  da  s  tobom  ne  sažalijeva,  oh  kad  bi  mogla... O  koje  li  tvoje  muke,  Isusa  se  više  nije 
prepoznavalo.  O  Bože,  Isus  je  mrtav,  Majka  plače,  a  samo  ja  da  ostanem  bezosjećajna?  Ne  vidim 
samo  jednu  žrtvi,  vidim  ih  dvije:  jednu  Isusovi,  drugu  Marijinu. 

Majko  moja,  da  te  netko  vidi  s  Isusom  ne  bi  znao  reći  tko  će  prije  izdahnuti,  Ti  ili  Isus?  Koje 
li  samilosti  promatrati  te  svake  subote  pod  Križem.  A  najveća  mi  je  bol  to  što  sam  ja  bila  uzrokom 
tvoje  žalosti.  Ako  Ti  mogu  biti  olakšanje  ove  moje  male  patnje,  primi  ih  Majko  moja.  O  kako  si 
ožalošćena,  Majko  moja.  Tko  je  bio  uzrokom  tolikoj  boli?  Ja,  ja  sam  ti  ih  prouzrokovala  onim 

mačem.  Skinite,  skinite  Isusa  s  Križa,  inače  će  moja  Majka  umrijeti... skinite  ga,  skinite  ga!  Znam 
daje  patnja  toliko  velika  da  se  može  nazvati  ljuta  bol.  O  kako  umiješ  prihvatiti  križ  za  mene,  i  za 
sve  duše  koje  žele  živjeti  bez  križa!  O  Isuse  moj,  o  Majko  moja! 

Putovima  mira 

(sv.  Ivan  Pavao  II) 

Marijo  Kraljice  Mira,  tvoja  djeca  žude  za  mirom,  gladna  su  i  žedna  pravednosti,  žele  živjeti 
u  skladu  usprkos  svih  podjela  i  nasilja  koje  vladaju  u  svijetu.  Tvoj  je  Sin  molio  Oca  da  bi  svi  bili 
jedno,  danas  i  mi  molimo  ovu  molitvu.  Zagovaraj  nas  pred  prijestoljem  Božje  milosti.  Isprosi  nam 
milost  da  živimo  u  savršenom  jedinstvu  s  Isusom  i  našom  braćom  i  sestrama.  Neka  sve  ono  što 
činimo  i  govorimo  bude  na  veću  čast  i  slavu  Oca,  Sina  i  Duha  Svetoga. 

DVADESTE  ČETVRTI  DAN 

Na  putu  tebe  zazivam,  o  Marijo 

(BI.  Ivan  XXIII,  papa) 

O  Marijo,  tvoje  ime  je  na  mojim  usnama  i  u  mome  srcu  od  prvih  životnih  koraka.  Još  od 
djetinjstva  sam  naučio  ljubiti  te  kao  Majku,  zazivati  te  u  opasnostima  i  imati  povjerenja  u  tvoj 
zagovor.  Ti  u  mom  srcu  vidiš  žeđ  za  traženjem  istine  i  življenjem  kreposti,  za  biti  razborit  i 
pravedan,  jak  i  strpljiv  prema  svoj  braći.  O  Marijo,  podrži  moju  odluku  da  živim  kao  vjerni  Isusov 
učenik  kako  bi  gradio  kršćansku  zajednicu  i  obradovao  Svetu  Katoličku  Crkvu.  Pozdravljam  te, 
Majko,  ujutro  i  navečer,  na  putu  života  zazivam  te,  od  tebe  očekujem  nadahnuće  i  utjehu  kako  bi 
ispunio  svete  obaveze  moga  zemaljskog  zvanja  i  proslavio  Boga.  O  Marijo,  kao  Ti  u  Betlehemu  i  na 
Kalvariji,  i  ja  želim  uvijek  ostati  pored  Isusa.  Amen. 

Marijo,  Majko  naših  majki 

(BI.  Ljudevit  Orione) 

Marijo,  presveta  Marijo  nije  li  tvoje  ime  “drugo  ime”?  Nema  blažeg  imena  koje  je  više 
zazivano  od  tvoga  poslije  imena  Gospodnjega.  Nema  stvorenja,  ni  veće,  svetije  i  milosrdnije  majke 
od  tebe.  Život  naših  majki  prolazi  i  one  umiru,  a  Ti  Marijo,  majko  naših  majki,  si  velika  Majka  koja 
nikad  ne  umire.  Prošlo  je  dvadeset  stoljeća,  a  Ti  si  danas  više  živa  nego  li  kad  si  pjevala  Veliča  i 
prorokovala  da  će  te  svi  naraštaji  zvati  blaženom.  Ti  živiš  i  ostaješ  jer  Bog  želi  da  svi  naraštaji  čuju 
o  tebe  i  imaju  te  za  Majku.  Crkva  je  još  od  apostolskih  vremena  više  puta  svečano  na  Ekumenskim 
Koncilima  osjetila  potrebu  da  utvrdi  pobožnost  prema  Tebi,  sveti  Oci  i  veliki  Naručitelji  su  je 
naviještali,  mučenici  branili  svojom  krvlju.  O  koliko  li  je  bilo  nečuvenih  muka,  progona  i  trpljenja, 
mučenja  koje  su  podnijeli  Pape,  časni  biskupi  i  sveci  zbog  pobožnosti  tebi  velika  Majko  Božja  i 
naša  Majko. 

Koji  svetac  i  koji  red  nije  tebi  posvećen?  Zbog  toga  želimo  biti  prvi,  i  ne  biti  iza  nikoga  u 
ljubavi  prema  tebi  Blagoslovljena  Djevice  i  presveta  Majko  Gospodinova,  Majko  Božja,  Majko  i 
Kraljice  naša.  O  sva  sveta  i  Bezgrešna  Majko.  Dođi,  siđi  k  nama  Marijo,  jer  vrijeme  je  kratko.  Neka 
naše  srce  gori  Kristovom  i  tvojom  ljubavlju.  A  zatim... sveti  Raj.  Blizu  tebe  Marijo,  zauvijek  s 
Isusom,  zauvijek  s  tobom,  pored  tvojih  nogu,  Majko  naša,  u  Raj,  u  Raj,  Ti  nas  želiš  s  tobom  u  Raju. 
Amen. 


Putovima  pravednosti 

(sv.  Ivan  Pavao  II) 

Marijo  vodi  odgovorne  političare  putovima  pravednosti  za  sve.  Pomozi  ljudskoj  zajednici 
napredovati  u  solidarnosti.  Molim  te  za  sve  koji  se  udaljavaju  od  Boga.  Privedi  ih  ljubavi  i  svijetlu 


662 


Gospodinovu.  U  mnogim  zemljama  se  ratuje,  podrži  zlostavljane  žrtve,  obrati  one  koji  siju 
nepravde.  Toliko  naših  braće  i  sestara  muči  glad.  Daj  da  budemo  spremni  velikodušno  i  više 
podijeliti  s  njima.  Podrži  Crkvu  u  naviještanju  Evanđelja,  potvrdi  u  njoj  moć  tvoje  Riječi,  neka  bude 
spreman  služiti  pravednosti.  Ojačaj  u  Crkvi  zajedništvo  koje  je  tvoj  Sin  ustanovio  među  udovima 
svoga  Tijela.  Pomozi  svim  Božjim  sinovima  tražiti  puninu  jedinstva.  Majko  vjernika,  moli  za  nas 
siromašne  grešnike.  Nauči  nas  živjeti  u  prijateljstvu  s  Bogom  i  uzajamnoj  bratskoj  pomoći  da  bi 
hodili  Božjim  putovima  jaki  u  vjeri  i  ojačani  tvojom  prisutnošću. 

DVADESET  PETI  DAN 

Mariji,  da  isprosi  milost  oproštenja  grijeha  i  vječnog  spasenja 

(Sv.  Alfonz  Liguori) 

Majko  Božja  evo  pred  tvojim  nogama  mene  bijednog  grešnika,  podložnika  pakla,  koji  se 
tebi  utječe  i  u  tebe  se  uzda.  Ne  zaslužujem  niti  da  me  pogledaš,  ali  znam  da  Ti  koja  si  gledala  svoga 
Sina  kako  umire  da  bi  spasio  grešnike  imaš  veliku  želju  da  im  pomogneš.  O  Majko  milosrđa, 
pogledaj  na  moje  bijede  i  smiluj  mi  se.  Znam  da  te  zovu  utočište  grešnika,  nada  očajnika  i 
pomoćnicom  napuštenih.  Ti  si  dakle  moje  utočište,  moja  nada  i  moja  pomoć.  Po  tvome  zagovoru 
zadobit  ću  spasenje.  Zbog  Isusove  ljubavi  pomozi  mi,  pruži  ruku  bijedniku  koji  je  pao  i  tebi  se 
utječe. 

Znam  da  se  ti  tješiš  pomažući  koliko  možeš  grešnika,  pomozi  mi  sad  kad  mi  možeš  pomoći. 
Svojim  grijesima  sam  izgubio  Božju  milost  i  dušu.  Predajem  se  u  tvoje  ruke,  kaži  mi  što  mije  činiti 
da  se  povratim  u  milost  moga  Spasitelja,  želim  odmah  to  učiniti.  On  me  šalje  tebi,  da  mi  pomogneš 
jer  želi  da  se  utječem  tvome  milosrđu,  pa  da  mi,  osim  zasluga  tvoga  Sina,  Ti  i  tvoja  molitva 
pomognete  da  se  spasim.  Tebi  se  utječem  koja  moliš  za  tolike  grešnike,  moli  Isusa  i  za  mene.  Kaži 
mu  da  mi  oprosti  i  On  će  mi  oprostiti,  kaži  mu  da  želiš  moje  spasenje  i  On  će  me  spasiti.  Neka  se 
vidi  dobro  koje  Ti  znaš  učiniti  onome  koji  ima  povjerenja  u  tebe.  Amen,  tako  neka  bude,  tome  se 
nadam,  amen. 


U  tebi  se  raduju  sva  stvorenja 

(Sv.  Bazilije  Veliki) 

U  tebi  puna  milosti  se  raduju  sva  stvorenja,  vojska  anđela  i  ljudski  rod.  Posvećeni  hramu, 
duhovni  raju,  djevičanska  slavo,  Marijo,  od  tebe  je  uzeo  tijelo  i  postao  čovjekom  Onaj  koji  je  naš 
Bog  u  vjeke  vjekova.  Od  tvoga  krila  učinio  je  svoje  prijestolje.  Učinio  je  tvoje  tijelo  širim  od 
nebesa.  Po  tebi,  puna  milosti  raduje  se  svako  stvorenje.  Slava  tebi.  Amen. 

Jedina  utjeho 

(sv.  Ivan  Pavao  II) 

O  Presveta  Djevice,  Ti  budi  jedina  utjeha  Crkve  koju  ljubiš  i  štitiš.  Utješi  biskupe, 
svećenike,  misionare,  redovnike  koji  trebaju  prosvijetliti  spasenjem  teško  moderno  društvo, 
ponekad  i  protivno.  Utješi  kršćanske  zajednice  dajući  brojna  i  ustrajna  svećenička  i  redovnička 
zvanja.  Utješi  sve  nositelje  vjerskog,  društvenog  i  političkog  autoriteta  i  odgovornosti  da  uvijek  i 
samo  za  cilj  imaju  opće  dobro  i  cjeloviti  razvoj  čovjeka  usprkos  poteškoća  i  poraza.  Utješi  one  koji 
te  ljube  i  časte,  izbjegličke  obitelji,  nezaposlene,  patnike,  sve  one  koji  u  duši  i  na  tijelu  nose  rane 
prouzrokovane  u  kriznim  i  dramatičnim  situacijama.  Marijo  utješi  mlade,  pogotovu  one  koji  iz  tko 
zna  kojih  razloga  obeshrabreni  lutaju,  sve  koji  u  srcu  osjećaju  goruću  želju  za  ljubavlju, 
altruizmom,  darivanjem,  one  koji  u  srcu  gaje  visoke  ideale  za  duhovnim  i  društvenim  napretkom.  O 
Majko  tješiteljice,  sve  naš  utješi,  i  daj  da  svi  razumijemo  da  tajna  sreće  se  sastoji  u  dobroti  i  uvijek 
vjernom  nasljedovanju  tvoga  Sina  Isusa. 

DVADEST  ŠESTI  DAN 


Mariji,  da  isprosi  milost  svete  ustrajnosti 

(Sv.  Alfonz  Liguori) 

O  Kraljice  Neba,  ja  koji  sam  nekad  bio  bijedni  rob  Sotone,  sad  se  zauvijek  posvećujem  da 
budem  tvoj  sluga,  želim  te  častiti  i  služiti  ti  cijelog  mog  života,  primi  me,  ne  odbij  me  iako  to 
zaslužujem.  O  Majko  moja  u  tebe  sam  stavio  sve  moje  nade,  od  tebe  se  nadam  svakom  dobru. 
Blagoslivljam  i  slavim  Boga  koji  mi  je  u  svom  milosrđu  udijelio  ovo  povjerenje  u  tebe,  koje 
smatram  velikim  zalogom  spasenja.  U  prošlosti  sam  pao  jer  se  nisam  utjecao  tebi.  Sad  se  nadam  po 
zaslugama  Isusa  Krista  i  tvojoj  molitvi  da  mi  je  oprošteno.  Ali  mogu  ponovno  izgubiti  božansku 
milost.  Opasnost  nije  minula,  neprijatelj  ne  spava.  Koliko  mi  preostaje  napasti  koje  ću  morati 
pobijediti? 

O  slatka  moja  Gospo,  štiti  me  i  ne  dopusti  da  ponovno  postanem  njihov  rob,  uvijek  mi 
pomozi.  Znam  da  ćeš  mi  pomoći  i  da  ću  s  tvojom  pomoći,  ako  se  tebi  uteknem  pobijediti.  Ali  bojim 
se  da  u  opasnosti  da  padnem  propustim  zazivati  te,  i  tako  se  izgubim.  Za  tu  te  milost  molim,  da  u 
paklenim  napadajima  se  uvijek  tebi  utječem  govoreći:  Marijo  pomozi  mi,  Majko  moja  ne  dopusti 
da  izgubim  Boga. 


Zaziv  Djevici 

(Sv.  Bonavetura) 

U  tebe  se  Gospe  uzdam  zbog  veličine  milosrđa  tvoga  Imena.  Smiluj  nam  se,  smiluj  nam  se, 
jer  si  ti  nada  i  svjetlost  onim  koji  se  u  te  uzdaju.  Spomeni  se  nas  izgubljenih  ,  us  liši  naš  plač  i 
uzdahe.  O  Djevice  pruži  ruke  svoje  i  priskoči  u  pomoć  onima  koji  su  u  pogibelji,  zbog  milosti 
imena  svoga  ne  kasni,  budi  mi  radost  i  spasenje.  Tvoj  sam  i  sve  moje  je  tvoje,  stavit  ću  te  kao  pečat 
na  srce  svoje.  Izbavi  me  u  zlokobnom  trenutku,  i  u  vrijeme  moje  smrti  ne  zaboravi  dušu  moju, 
dovedi  me  u  mjesto  spasenja,  neka  moje  ime  bude  upisano  među  pravednicima.  Dosita  Gospe,  kada 
tebe  gledam  vidim  samo  milosrđe.  Ti  si  zbog  grešnika  postala  Majkom  Božjom  i  rodila  si  Sina 
svoga,  Milosrđe.  Gospe  Ti  vidiš  kako  smo  mi  puni  gorčine,  pod  grijehom  uzdišemo  te  pritiješnjeni 
tugom  i  nevoljama  plačemo  u  suznoj  dolini  prebivamo.  Preobrazi  našu  žalost  u  radost,  nevolju  u 
veselje.  Amen. 


Dirnula  si  srca 

(sv.  Ivan  Pavao  II) 

O  Marijo  pomozi  nam  da  budemo  vjerni  djelitelji  velikih  Božjih  otajstava.  Pomozi  nam  da 
naučavamo  istinu  koju  je  tvoj  Sin  naviještao  i  širimo  ljubav  koja  je  prva  zapovijed  i  prvi  plod  Duha 
Svetoga.  Pomozi  nam  da  učvrstimo  svoju  braću  u  vjeri,  da  širimo  nadu  u  vječni  život.  Pomozi  nam 
da  čuvamo  velika  blaga  koja  se  nalaze  u  dušama  Božjeg  naroda  koji  nam  je  povjeren.  Prikazujemo 
ti  ovaj  Božji  narod,  kao  tvoj.  Ti  si  duboko  u  srca  dirnula  tvoje  vjernike  znakom  svoje  prisutnosti, 
neka  ova  srca  u  buduće  postanu  tvoje  boravište. 

O  Majko  pobudi  u  srcima  mladih  naraštaja  spremnost  na  isključivo  služenje  Bogu.  Isprosi 
nam  brojna  svećenička  i  redovnička  zvanja  u  lokalnoj  Crkvi.  Majko  osnaži  vjeru  sve  naše  braće  i 
sestara  u  laikatu  da  u  svakom  području  života,  socijalnom,  političkom,  profesionalnom  i  kulturnom 
djeluju  po  istini  i  zakonu  koje  je  tvoj  Sin  navijestio  čovječanstvu  da  bi  sve  vodili  putem  vječnog 
spasenja  i  činili  život  na  zemlji  humanijim,  dostojnijim  čovjeka.  Crkva  želi  svim  silama  služiti  ovim 
uzvišenim  ciljevima  obnovljenim  misionarskim  duhom.  Majko,  daj  da  znamo  služiti  tom  cilju  u 
istini  i  pravdi.  Daj  da  mi  slijedimo  taj  put  i  druge  vodimo,  bez  da  ikada  zalutamo,  niti  da  druge 
vodimo  krivudavim  putovima. 

DVADEST  SEDMI  DAN 


Mariji,  da  isprosi  milost  sretne  i  dobre  smrti 

(Sv.  Alfonz  Liguori) 

O  Marijo,  kakva  će  biti  moja  smrt?  Ja  već  od  sada,  razmišljajući  o  mojim  grijesima,  i 
pomisli  na  taj  veliki  i  odlučujući  čas  kad  ću  umrijeti  i  biti  suđen  na  moje  spasenju  ili  vječnu  osudu, 
zbunjen  sam  i  drhtim.  O  preslatka  moja  Majko  u  Krvi  Isusa  Krista  i  tvom  zagovoru  je  sva  moja 
nada.  O  utjeho  žalosnih,  tada  me  ne  ostavi,  ne  propusti  da  me  utješiš  u  toj  velikoj  žalosti.  Ako  me 
sad  toliko  muči  grižnja  savjesti  pri  sjećanju  na  moje  grijehe,  nesigurnost  oproštenja,  opasnost  da 
ponovno  padnem,  strogost  Božje  pravde,  što  će  tek  onda  biti  samnom.  Ako  mi  ne  priskočiš  u  pomoć 
propasti  ću.  O  Gospe  moja,  prije  moja  smrti,  isprosi  mi  milost  velikog  kajanja  za  moje  grijehe, 
istinskog  obraćenja  i  vjernosti  Bogu  u  životu  koji  mi  preostaje. 

Kada  dođem  na  kraj  mog  života,  Marijo  nado  moja,  tada  mi  pomozi  u  toj  velikoj  muci  u 
kojoj  ću  biti,  utješi  me  da  ne  očajavam  videći  moje  grijehe  koje  će  đavao  stavljati  predame.  Isprosi 
mi  milost  da  Te  često  zazivam,  da  umrem  s  tvojim  svetim  imenom  na  ustima  i  imenom  tvoga  Sina. 
Naprotiv,  oprosti  mi  moju  smjelost,  prije  nego  li  izdahnem,  molim  te  Ti  dođi  i  utješi  me  svojom 
prisutnošću.  Tu  si  milost  udijelila  tolikom  broju  tebi  pobožnih  duša,  i  ja  je  želim  i  nadam  se  zadobiti 
je.  Istina  je  da  sam  grešnik  i  da  to  ne  zaslužujem,  ali  sam  Ti  pobožan,  ljubim  te  i  imam  veliko 
povjerenje  u  tebe.  O  Marijo  iščekivati  ću  te,  ne  ostavi  me  neutješena.  Ako  nisam  tolike  milosti 
dostojan,  barem  mi  s  Neba  pomozi  da  iz  ovoga  života  iziđem  ljubeći  Boga  i  tebe,  te  da  dođem  Raj 
da  vas  vječno  ljubim.  Amen. 

Molitva  triju  Zdravo  Marija  za  sretnu  smrt 

(Sv.  Matilda) 

O  Marijo,  Gospe  moja  sveta,  kao  što  je  Bog  Otac  u  svojoj  svemogućnosti  tebe  učinio 
moćnom,  tako  Ti  molim  te  budi  uza  me  na  času  moje  smrti  i  odagnaj  od  mene  svaku  protivnu  silu. 
Zdravo  Marijo...  O  Marijo,  Gospe  moja  sveta,  kao  što  te  je  Sin  Božji  obdario  tolikom  spoznajom  i 
svjetlošću  o  sebi  da  sve  Nebo  prosvjetljuješ,  tako  Ti  na  času  moje  smrti  moju  dušu  prosvijetli 
spoznajom  prave  vjere  daje  nijedan  zabluda  ili  neznanje  ne  smućuje  i  ne  izopači.  Zdravo  Marijo... 
O  Marijo,  Gospe  moja  sveta,  kao  što  je  Duh  Sveti  tebi  obilno  udijelio  svoju  ljubav,  tako  i  Ti  na 
času  moje  smrti  udijeli  mi  slast  Božje  ljubavi,  neka  mi  se  po  njoj  sva  gorčina  smrtne  borne  pretvori 
u  slast.  Zdravo  Marijo... 


Rob  ljubavi 

(sv.  Ivan  Pavao  II) 

O  prejasna  Majko  Crkve,  još  jedanput  se  tebi  posvećujem  u  svojstvu  majčinskog  roba 
ljubavi.  Totus  tuusl  Sav  sam  tvoj!  Posvećujem  ti  cijelu  Crkvu  u  svim  krajevima  svijeta,  posvećujem 
ti  čovječanstvo,  posvećujem  ti  sve  ljude  moju  braću,  sve  narode  i  nacije.  Posvećujem  ti  Evropu  i  sve 
kontinente,  posvećujem  ti  Rim  i  Poljsku  sjedinjene  u  tvome  sluzi  novom  vezom  ljubavi.  Primi  nas, 
ne  ostavi  nas,  Majko  ti  nas  vodi. 

DVADEST  OSMI  DAN 

Mariji,  da  isprosi  milost  da  se  ne  padne  u  Pakao 

(Sv.  Alfonz  Liguori) 

O  predraga  moja  Gospe,  zahvaljujem  Ti  jer  si  mi  toliko  puta  pritekla  u  pomoć  da  ne  padnem  u 
Pakao,  koji  sam  toliko  puta  zaslužio  svojim  grijesima.  Bijedan  li  sam,  već  sam  skoro  bio  pao  u  taj 
zatvor  osuđen,  i  osuda  bi  možda  već  nakon  prvog  smrtnog  grijeha  bila  izvršena  da  mi  Ti  milosrdna 

nisi  pritekla  u  pomoć.  Čak  te  nisam  ni  molio,  nego  si  Ti  u  svojoj  dobroti  zadržala  Božju  pravednost, 
i  zatim  savladala  tvrdoću  moga  srca  dovela  me  do  povjerenja  u  tebe.  Ah,  pritiješnjen  tolikim 
grijesima  pao  bih  u  opasnostima  u  kojima  sam  se  nalazio,  da  me  Ti  ljubljena  Majko  nisi  sačuvala 
milošću  koju  si  mi  zadobila. 

O  Kraljice  moja  nastavi  me  oslobađati  od  Pakla.  Što  će  mi  tvoje  milosrđe  i  darovi  koje  si  mi 
isprosila  ako  ću  poslije  biti  osuđen?  Ako  te  prije  nisam  ljubio,  sad  poslije  Boga  najviše  tebe  ljubim. 
Ne  dopusti  da  se  okrenem  od  tebe  i  Boga  koji  mi  je  po  tebi  tolike  milosti  dao.  Ljubljena  moja 
Gospe  ne  dopusti  da  te  u  paklu  zauvijek  mrzim  i  proklinjem.  Ti  bi  trpjela  videći  osuđena  tvoga 
slugu  koji  te  toliko  ljubi.  O  Marijo,  što  mi  govoriš?  Biti  ću  osuđen?  Bit  ću  osuđen  ako  te  ostavim. 
Ali  tko  bi  imao  srca  ostaviti  te?  Tko  bi  mogao  zaboraviti  ljubav  koju  si  mi  iskazala?  Gospe  moja 
kad  si  već  toliko  učinila  za  moje  spasenje,  dovrši  to  djelo  i  pomozi  mi.  Želiš  li  mi  pomoći?  Ah,  što 
to  govorim?  Ako  Ti,  kad  sam  ja  bio  zaboravio  na  tebe,  si  toliko  učinila  za  mene,  koliko  više  se 
moram  nadati  sad  kad  te  ljubim  i  kad  ti  se  preporučam.  Ne  gubi  se  tko  se  tebi  utječe,  a  gubi  se  tko 
se  tebi  ne  utječe.  Majko  moja  ne  prepusti  me  meni  samome  jer  ću  se  izgubiti,  nego  udijeli  mi  milost 
da  se  uvijek  tebi  utječem.  Spasi  me  nado  moja,  spasi  me  od  Pakla,  a  još  prije  od  grijeha  jer  me  samo 
on  može  odvesti  u  Pakao. 


Majko  milosti,  remek  djelo  Božje 

(Sv.Lujza  de  Marili ac) 

Presveta  Djevice  Marijo,  puni  smo  divljenja  prema  tebi,  Ti  si  dragocjena  u  Božjim  očima,  Ti 
si  divljenje  sveg  nebeskog  dvoga.  Bog  nikada  nije  svrnuo  pogleda  s  tebe.  Tvoje  Bezgrešno  Začeće 
je  remek  djelo  Božje  jer  je  tako  Bog  svome  Sinu  pripremio  dostojno  boravište.  Presveta  Djevice 
Marijo  pomozi  nam  u  svakoj  našoj  potrebi,  nemoguće  ja  da  Božja  dobrota  tebi  nešto  odbije.  O 
Bože  moj,  kako  to  da  moj  duh  nije  sposoban  iskazati  pa  da  svijet  upozna  ljepote  koje  mi  dao 
kontemplirati  i  veliko  dostojanstvo  Presvete  Djevice?  Kazati  daje  Majka  tvoga  Sina,  je  kazati  sve; 
kako  je  cijeli  njen  život  dostojan  divljenja!  Ne  bez  razloga  sveta  Crkva  je  naziva  Majkom  Milosrđa. 
O  da,  Marija  je  Majka  Milosti! 


Nauči  nas  da  je  Bog  sve 

(sv.  Ivan  Pavao  II) 

Bezgrešna  Djevice  nauči  nas  da  je  Bog  sve,  da  je  svemir  iz  ništa  postao  djelovanjem  Božje 
stvoriteljske  volje.  Nauči  nas  ljude  20-tog  stoljeća  koji  gledamo  sve  više  i  isključivo  ono  što  čovjek 
čini;  nauči  i  podsjeti  nas  da  onaj  koji  je  sve  stvorio  i  sve  uzdržava  je  Bog,  Stvoritelj  i  Otkupitelj, 
Duh  Božji  koji  je  životvorac.  Nauči  nas,  trajno  nas  uči,  da  ne  izgubimo  osjećaj  za  mjeru,  da  uvijek 
vidimo  sva  ljudska  dijela  u  svijetlu  Božje  stvoriteljske,  otkupiteljske  i  spasiteljske  moći,  da  se  tako 
ljudsko  djelo  ne  okrene  protiv  čovjeka  nego  da  služi  rastu  Istine  i  Ljubavi  u  našem  svijetu.  Nauči 
tome  našu  mladost,  današnje  mladiće  i  djevojke  da  nijedna  sijena  u  njihovom  srcu  ne  potamni 
svijetlo  koje  Bog  daje  na  životnim  usponima. 

DVADEST  DEVETI  DAN 

Mariji,  da  isprosi  milost  da  se  dođe  u  Raj 

(Sv.  Alfonz  Liguori) 

O  kraljice  Raja  koja  si  uzvišena  nad  sve  anđeoske  korove  i  najbliža  Bogu,  iz  ove  suzne 
doline  pozdravljam  te  ja  siromašni  grešnik  i  molim  te  svrati  na  mene  svoje  milosrdne  oči  koje  gdje 
gledaju  dijele  milost.  Pogledaj  Marijo  u  kojim  sam  sada  opasnostima  da  izgubim  dušu,  Boga  i  Raj,  i 
u  kojima  ću  biti  dok  živim  na  zemlji.  U  tebe  sam  Gospe  položio  svu  moju  nadu,  ljubim  te  i  čeznem 
da  brzo  dođem  vidjeti  te  i  slaviti  u  Raju.  O  Marijo  kad  će  doći  dan  kad  ću  vidjeti  sebe  već  spašena, 
pored  tvojih  nogu,  promatrati  tebe  Majku  moga  Spasitelja  i  moju  Majku  koja  se  je  toliko  založila  za 

moje  spasenje.  Kad  ću  poljubiti  ruku  koja  me  je  toliko  puta  oslobodila  od  Pakla,  i  tolike  mi  milosti 
udijelila  kad  sam  zbog  mojih  grijeha  bio  zaslužio  da  budem  prezren  i  odbačen  od  svih. 

Gospe  bio  sam  Ti  toliko  nezahvalan  za  vrijeme  života,  ali  ako  dođem  u  raj  neću  više  biti 
takav,  ljubit  ću  te  što  mi  više  bude  moguće  u  svakom  trenutku  zauvijek,  i  nadoknadit  ću  moju 
nezahvalnost  blagoslivljajući  i  zahvaljujući  ti  vječno.  Beskrajno  zahvaljujem  Bogu  koji  mi  daje  to 
povjerenje  u  Krv  Kristovu  i  tvoj  zagovor,  da  ćeš  me  spasiti,  osloboditi  od  grijeha,  isprositi  mi  milost 
svijetlo  i  snagu  da  izvršim  volju  Božju  i  konačno  da  me  dovedeš  u  rajske  dvore.  Tvoje  sluge  su  se 
tome  nadale,  i  nitko  nije  ostao  razočaran.  O  ne,  ni  ja  neću  biti  prevaren.  O  Marijo,  nemam  dvojbe, 
Ti  ćeš  mi  isprositi  milost  spasenja.  Moli  svoga  Sina  Isusa,  kao  što  ga  i  ja  molim  po  zaslugama 
njegove  muke,  da  sačuva  u  meni,  i  uvijek  povećava  vjeru  da  ću  biti  spašen.  Amen. 

Marijo  prikaži  me  Isusu 

(  Sv.  Bernardica  Soubirous) 

Marijo  čuvaj  Isusa  u  mom  srcu.  Majko  moja  prikaži  me  Isusu.  Majko  moja  uzmi  moje  srce  i  uvedi 
ga  u  Srce  Isusovo.  Majko  pomozi  mi,  isprosi  mi  milost  da  umrem  sama  sebi,  da  živim  samo  za 
slatkog  Isusa  i  po  Isusu.  Majko  moja  “neka  mi  bude”.  Život,  patnje,  smrt,  “neka  mi  bude”  za  uvijek, 
vječno  u  tvom  slatkom  srcu.  Amen. 


Kako  te  ne  ljubiti,  Marijo? 

(Sv.  Terezija  Avilska) 

O  Bezgrešna  Djevice,  najnježnija  Majko,  Ti  si  puna  radosti  jer  nam  Isus  daruje  svoj  život  i 
beskrajna  blaga  svoga  božanstva.  O  Marijo,  kako  te  ne  ljubiti  i  blagoslivljati  zbog  tvoje  velike 
ljubavi  prema  nama?  Ti  nas  uistinu  ljubiš,  kao  što  nas  ljubi  Isus.  Ljubiti  znači  darovat  sve,  i  samoga 
sebe.  Ti  si  se  potpuno  dala  za  naše  spasenje.  Spasitelj  je  poznavao  tajne  tvoga  majčinskoga  Srca  i 
beskrajnu  tvoju  nježnost.  Umirući  Isus,  prije  zadnjeg  izdisaja  tebi  nas  povjerava,  utočište  grešnika. 
O  Marijo,  Ti  pod  Križem  uspravna  stojiš,  kao  svećenik  na  oltaru  prikazuješ  za  nas  slatkog 
Emanuela,  Boga  s  nama,  tvog  ljubljenog  Isusa.  O  kraljice  mučenika  i  naša  nado,  ljubimo  te  i 
blagoslivljamo  u  vjeke  vjekova.  Amen. 


v 

Ženo  molitve 

(sv.  Ivan  Pavao  II) 

Majko  Božja  i  majko  naša,  uči  nas  sabranosti  i  nutarnjem  životu,  daj  nam  spremnost  slušati 
dobra  nadahnuća  i  Riječ  Božju.  Nauči  nas  koliko  nam  je  potrebna  meditacija,  osobni  nutarnji  život  i 
molitva  koju  samo  Bog  vidi  u  tajnosti.  Marijo  Kraljice  svijeta  ti  si  Majka  lijepe  ljubavi,  Majka 
Isusova,  izvor  svake  milosti,  miris  svake  kreposti,  ogledalo  svake  čistoće.  Ti  si  u  plaču  radost, 
pobjeda  u  borbi,  nada  u  smrti.  Kad  izgovaramo  tvoje  ime  koje  li  slasti  u  našim  ustima,  ljupke 
harmonije  u  našim  ušima,  zanosa  u  našem  srcu.  Ti  si  sreća  patnika,  kruna  mučenika,  ljepota  djevica. 
Poslije  ovoga  progona  molimo  te  vodi  nas  posjedovanju  tvoga  Sina  Isusa. 

TRIDESTI  DAN 

Mariji,  da  isprosi  milost  da  ljubavi  prema  Isusu  i  Njoj 

(Sv.  Alfonz  Liguori) 

O  Marijo,  shvaćam  da  si  Ti  najplemenitije,  najuzvišenije,  najčišće,  najljepše,  najbolje  i 
najljupkije  stvorenje.  O  kad  bi  te  svi  upoznali,  Gospe  moja,  i  ljubili  te  kao  što  Ti  to  zaslužuješ. 
Tješim  se  da  toliki  broj  duša  u  Nebu  i  na  zemlji  žive  zaljubljeni  u  tvoju  dobrotu  i  ljepotu.  Pogotovu 
me  tješi  što  te  sam  Bog  ljubi  više  nego  sve  anđele  i  ljude  skupa.  Ljubljena  moja  Kraljice,  i  ja  bijedni 

grešnik  te  ljubim,  ali  premalo.  Želio  bih  veću  i  nježniju  ljubav  prema  tebi  i  tu  mi  milost  udijeli,  jer 
ljubav  prema  tebi  je  veliki  znak  predodređenja  i  milost  koju  Bog  udijeli  onima  koje  želi  spasiti. 

Majko  moja  vidim  da  trebam  biti  najzahvalniji  tvome  Sinu,  te  da  On  zaslužuje  beskonačnu 
ljubav.  A  ti  želiš  samo  vidjeti  daje  On  ljubljen,  i  to  je  najvažnija  milost  za  koju  te  molim:  isprosi  mi 
veliku  ljubav  prema  tvome  Sinu  Isusu  Kristu.  Ti  od  Boga  zadobiješ  što  tražiš.  Isprosi  mi  milost  da 
budem  toliko  sjedinjen  s  voljom  Božjom  da  se  nikad  od  nje  ne  odijelim.  Ne  tražim  od  tebe 
zemaljska  dobra,  ni  časti  ni  bogatstva,  tražim  ono  što  najviše  želi  tvoje  srce,  da  ljubim  moga  Boga. 
Je  li  moguće  da  mi  nećeš  pomoći  u  ovoj  mojoj  želji  koja  je  i  tvoja?  O  ne,  Ti  mi  već  pomažeš,  već 
moliš  za  mene.  Moli,  moli  i  ne  prestani  nikad  moliti,  dok  me  ne  vidiš  u  Raju,  van  opasnosti  da 
izgubim  mog  Gospodina,  i  sigurna  da  ću  ga  zauvijek  ljubiti  skupa  s  tobom,  predraga  moja  Majko. 

Marijo,  jedina  nado  poslije  Boga 

(Sv.  Gertruda) 

O  preslatka  Marijo,  najveća  moja  nado  poslije  Boga.  Zagovaraj  me  kod  tvog  ljubljenoga 
Sina,  reci  jednu  riječ  i  velikodušno  se  zauzmi  za  mene.  O  Majko  božanske  milosti,  u  svom  milosrđu 
isprosi  mi  što  tražim.  Uzdam  se  u  tebe,  moja  jedina  nado  poslije  Isusa.  O  Marijo,  moćna  Djevice, 
budi  mi  dobra  Majka,  isprosi  mi  da  me  tvoj  Sin  primi  u  sveto  utočište  svoje  ljubavi,  u  školu  Duha 
Svetoga,  samo  Ti  mi  možeš  zadobiti  ovu  milost  od  tvoga  ljubljenoga  Sina,  Isusa  Krista.  Majko 
vjerna  štiti  ovu  tvoju  kćer,  neka  donosi  plodove  ljubavi,  raste  u  svetosti  i  neprekidno  ustraje  u 
nebeskoj  milosti.  Amen. 


O  Marijo,  slatka  moja  Majko 

(  Sv.  Franciska  Cabrini) 

O  Marijo,  moja  slatka  Majko,  nadam  se  velikim  stvarima  od  tvoga  majčinskog  i  ljubeznog 
srca.  Tebi  se  posvećujem,  uzdam  se  u  tebe  koja  si  me  prethodila  tvojom  milošću.  Želim  hoditi 
uvijek  pod  tvojim  plaštem,  uvijek  pod  tvojim  pogledom,  tvojom  obranom  i  tvojom  ljubaznom 
zaštitom.  O  Marijo,  dopusti  mi  da  ljubim  Isusa  tvojim  Srcem,  kao  što  si  ga  Ti  ljubila.  Neka  On  bude 
moja  jedina  ljubav, ,  moja  nada  i  radost.  Amen. 

Čin  posvete  i  prikazanja  Crkve  i  Svijeta  Bezgrešnom  Srcu  Marijinu 

(U  Rimu,  na  svetkovinu  Blagovijesti  25.  III.  1984,  sv.  Ivan  Pavao  II) 

l.“Pod  tvoju  obranu  se  utječemo  sveta  Bogorodice”!  Moleći  riječi  ove  antifone,  kojima 
Kristova  Crkva  moli  od  pradavnih  vremena,  dolazimo  danas  pred  Tebe,  Majko,  u  jubilarnoj  godini 
našeg  Otkupljenja.  Mi  u  zajedništvu  sa  svim  pastirima  Crkve,  u  posebnoj  povezanosti,  čineći  tijelo 
apostolskog  kolegija  kao  što  su  po  volji  Kristovoj  Apostoli  činili  jedan  kolegij  s  Petrom. 

U  svezi  tog  jedinstva,  izgovaramo  riječi  ove  posvete,  kojima  želimo  još  jedanput  izraziti 
nade  i  strepljenja  Crkve  za  cjeli  suvremeni  svijet.  Prije  četrdeset  godina,  i  10  godina  zatim 
ponovo, tvoj  sluga,  papa  Pio  XII,  imajući  pred  očima  bolna  iskustva  čovječanstva,  povjerio  je  i 
posvetio  tvome  Bezgrešnom  Srcu,  cjeli  svijet  i  na  poseban  način  narode,  koji  su  zbog  njihovih 
prilika  predmet  posebne  tvoje  ljubavi  i  skrbi. 

Ovaj  svijet  i  narode  danas  imamo  pred  očima,  svijet  drugog  tisućljeća  koje  ide  prema 
svršetku,  suvremeni  svijet,  naš  svijet.  Crkva  čuvajući  spomen  riječi  Gospodnji”  Idite  i  učite  sve 
narode... Ja  sam  s  vama  u  sve  dane  do  svršetka  svijeta”(Mt  28,19-20),  je  ponovo  posvjestila  novim 
žarom,  svoju  misijsku  svijest  u  ovom  našem  svijetu.  Zato,  Majko  ljudi  i  naroda,  Ti  koja  poznaješ 
njihove  patnje  i  njihove  nade,  Ti  koja  majčinski  osjećaš  svu  borbu  između  dobra  i  zla,  između 
svjetla  i  tame,  koja  potresa  suvremeni  svijet,  primi  naš  krik  koji  ,  potaknuti  Duhom  Svetim, 
upravljamo  direktno  Tvome  Srcu:  zagrli,  s  ljubavlju  Majke  i  Službenice  Božje,  ovaj  naš  svijet,  koji 
ti  predajemo  i  posvećujemo,  puni  nemira  za  zemaljsku  i  vječnu  sudbinu  ljudi  i  naroda.  Na  poseban 

način  Ti  predajemo  i  posvećujemo  one  narode  koji  imaju  više  potrebe  za  predanjem  i  posvetom 
Tebi.  “Pod  tvoju  obranu  se  utječemo,  sveta  Bogorodice”!  Ne  odbi  naše  molitve  koji  smo  u  kušnji! 

2.  Evo  nalazimo  se  pred  Tobom,  Majko  Kristova,  pred  Tvojim  Bezgrešnim  Srcem,  želimo 
skupa  sa  Cjelom  Crkvom,  sjediniti  s  posvetom  samoga  sebe  koju  je  Tvoj  Sin,  zbog  ljubavi  prema 
nama,  učinio  nebeskom  Ocu.  “Oče  za  njih-On  je  rekao-posvećujem  samoga  sebe,  da  oni  budu 
posvećeni  u  istini. ”(Iv  17,19).  Želimo  se  sjediniti  s  našim  Spasiteljem  u  ovoj  posveti  za  svijet  i 
ljude,  koja  u  njegovom  Božanskom  Srcu  ima  moć  praštanja  i  može  nam  pribaviti  naknadu. 

Snaga  ove  posvete  traje  kroz  sve  vjekove  i  odnosi  se  na  sve  ljude,  narode  i  puke,  nadilazi  svako  zlo 
koje  je  duh  tmine  sposoban  probuditi  u  srcu  čovjeka  u  njegovoj  povijesti,  i  koje  je  uistinu  pobudio 
u  našim  vremenima.  O  koliko  duboko  osjećamo  veliku  potrebu  posvete  čovječanstva  i  svijeta,  u 
našem  suvremenom  svijetu,  u  sjedinjenju  s  Kristom  samim!  Uistinu  svijet  treba  sudjelovati  u  djelu 
Kristova  Otkupljenja  posredovanjem  Crkve.  To  nam  pokazuje  i  ova  Godina  Otkupljenja,  posebni 
Jubilej  za  cjelu  Crkvu.  Budi  blagoslovljena  nad  sve  stvorove  Ti,  Službenice  Gospodnja,  koja  si  na 
savršen  način  odgovorila  na  Božji  poziv!  Budi  pozdravljena  Ti,  koja  si  potpuno  sjedinjena  s 
otkupitelj skom  posvetom  Tvoga  Sina!  Majko  Crkve!  Prosvijetli  narod  Božji  na  putu  vjere,  nade  i 
ljubavi!  pomozi  nam  da  u  istini  živimo  posvetu  koju  je  Krist  učinio  za  cjelu  ljudsku  obitelj 
suvremenog  svijeta. 

3.  Predajemo  Tebi,  Majko,  svijet,  sve  ljude  i  sve  narode,  predajemo  Tebi  i  samu  posvetu 
svijeta,  stavljamo  je  u  tvoje  majčinsko  Srce.  O  Bezgrešno  Srce!  Pomozi  nam  pobijediti  prijetnje  zla, 
koje  se  danas  tako  lako  ukorjenjuje  u  srca  ljudi  i  koje  po  svojim  neizmjernim  učincima  već  sada 
otežavaju  život  a  izgleda  kao  da  priječe  put  u  budućnost.  Od  gladi  i  rata  oslobodi  nas!  Od 
nuklearnog  rata,  od  jednog  neograničenog  samouništenja,  od  svake  vrste  rata  oslobodi  nas!  Od 
grijeha  protiv  života  čovjeka  od  samog  začeća,  oslobodi  nas!  Od  mržnje  i  gaženja  ljudskog 
dostojanstva,  oslobodi  nas!  Od  svake  vrste  socijalne,  nacionalne  i  internacionalne  nepravde, 
oslobodi  nas!  Od  lakoće  kojim  kršimo  Božje  zapovjedi,  oslobodi  nas!  Od  pokušaja  da  se  u  ljudskim 
srcima  potamni  sama  istina  oslobodi  nas!  Od  gubljenja  savjesti  između  dobra  i  zla  oslobodi  nas! 
Od  grijeha  protiv  Duha  Svetoga,  oslobodi  nas! 

Majko  Kristova  prihvati  ovaj  vapaj  patnje  svih  ljudi,  vapaj  patnje  cijelih  zajednica!  Pomozi 
nam  snagom  Duha  Svetoga  pobijediti  svaki  grijeh,  grijeh  čovjeka,  grijeh  svijeta,  sve  manifestacije 
grijeha.  Neka  se  još  jedanput  u  povijesti  svijeta  objavi  beskrajna  spasiteljska  moć  Otkupljenja, 
snaga  milosrdne  Ljubavi!  Neka  se  njom  zaustavi  zlo!  Preobraze  savjesti!  U  Tvome  Bezgrešnom 
Srcu  neka  se  svima  objavi  svjetlo  Nade! 

TRIDEST  PRVI  DAN 


Mariji,  da  bude  zaštitnicom 

(Sv.  Alfonz  Ligitori) 

O  Marijo,  vidim  milosti  koje  si  mi  isprosila,  i  nezahvalnost  s  kojom  sam  ih  živio. 
Nezahvalan,  nisam  više  dostojan  darova,  ali  neću  zbog  toga  izgubiti  povjerenje  u  tvoje  milosrđe 
koje  je  veće  od  moje  nezahvalnosti.  Moja  velika  odvjetnice  budi  mi  milosrdna.  Ti  si  djeliteljica  svih 
milosti  koje  Bog  daruje  nama  bijednicima,  i  zbog  toga  te  je  Bog  učinio  moćnom  i  milostivom,  da 
nam  priskačeš  u  pomoć  u  našim  bijedama.  Ti  si  odvjetnica  najbjednijih  i  najnapuštenijih  grešnika 
koji  se  tebi  utječu,  štiti  i  mene  koji  se  tebi  preporučam.  Nemoj  mi  kazati  daje  u  mom  slučaju  teško 
zadobiti  pobjedu,  jer  i  u  najtežim  borbama  kad  ti  braniš  nekoga  pobjeda  je  uvijek  sigurna. 

U  tvoje  ruke  polažem  moje  vječno  spasenje,  predajem  ti  moju  dušu.  Ona  je  bila  izgubljena, 
Ti  si  je  svojim  zagovorom  spasila.  Želim  biti  upisan  među  tvoje  posebne  sluge,  ne  odbaci  me.  Ti 
tražiš  bijednike  da  ih  pridigneš,  ne  zapusti  mene  siromašnog  grešnika  koji  se  tebi  utječem.  Moli  za 
mene  svoga  Sina,  koji  uvijek  čini  ono  što  ti  od  njega  tražiš.  Uzmi  me  pod  svoju  zaštitu,  i  to  će  mi 
biti  dosta.  Ako  me  Ti  štitiš  ničeg  se  ne  bojim,  ni  mojih  grijeha  jer  ćeš  mi  Ti  isprositi  oproštenje  i 
nadoknadu  za  posljedice  grijeha,  niti  đavli  jer  si  Ti  moćnija  od  cijeloga  Pakla,  niti  moga  suca  Isusa 
jer  na  tvoju  molitvu  on  se  udobrostivi.  Bojim  se  jedino  da  se  zbog  moje  lijenosti  propustim  utjecati 

tebi,  i  tako  budem  izgubljen.  Majko  moja  isprosi  mi  oproštenje  svih  mojih  grijeha,  ljubav  prema 
Isus,  svetu  ustrajnost,  dobru  smrt  i  Raj  na  kraju  života,  a  posebno  mi  isprosi  milost  da  se  uvijek  tebi 
utječem.  Ove  milosti  su  uistinu  velike  za  mene  i  ja  ih  ne  zaslužujem,  ali  nisu  velike  za  tebe  koja  si 
toliko  ljubila  Boga  i  koja  si  toliko  ljubljena  od  Boga,  pa  On  uslišava  sve  za  što  ga  Ti  moliš.  Ti  samo 
otvoriš  usne,  a  Bog  Tvoje  molitve  ne  odbija.  Moli  Isusa  za  mene,  kaži  mu  da  me  Ti  štitiš  i  On  će  mi 
biti  milostiv.  Majko  moja,  uzdam  se  u  tebe,  u  toj  nadi  živim  i  počivam,  u  njoj  želim  i  umrijeti. 
Amen. 


Zdravo  zaštitnice  naše  drage  domovine  Hrvatske 

(  Molitva  kojom  je  blaženi  kardinal  Alojzije  Stepinac  7.  VII.  1940. 
u  Mariji  Bistrici  posvetio  hrvatski  narod  Mariji) 

Zdravo  presveta  Djevice  i  Majko  Božja  Marijo,  moćna  zaštitnice  naše  drage  domovine 
Hrvatske!  Premda  nevjerni,  da  ti  služimo,  no  ipak  uzdajući  se  ljubav  i  divnu  blagost  tvoju  izabiremo 
Te  danas  pred  cjelim  dvorom  nebeskim  za  gospodaricu,  odvjetnicu  i  Majku  svoju  i  cijeloga  našeg 
naroda  te  čvrsto  odlučujemo,  da  ćemo  Ti  drage  volje  služiti.  Molimo  te  usrdno,  da  nam  svima  uz 
prijestolje  Božanskog  Sina  isprosiš  milost  i  milosrđe,  spasenje  i  blagoslov,  pomoć  i  zaštitu  u  svim 
pogibeljima  nevoljama. 

Ti  si  kraljica  i  majka  milosrđa,  pomoćnica  kršćana  i  tješiteljica  žalosnih,  za  to  Ti  iskazujemo 
svoje  djetinje  pouzdanje,  kako  Ti  je  naš  narod  vazda  kroz  vjekove  iskazivao.  Tvojoj  majčinskoj 
zaštiti  preporučujemo  svoje  duhovne  i  svjetovne  poglavare,  cjelu  našu  domovinu  i  naš  narod  u  ovim 
teškim  vremenima  kušnja.  Izmoli  nam  svima  vjernost  i  ustrajnost  u  katoličko  vjeri,  da  u  krilu  svete 
Crkve  provodimo  dane  u  miru  i  bez  straha,  u  blagostanju  i  poštenju  i  tako  zavrijedimo  doći  jednoć 
do  vječnog  života,  da  slavimo  ondje  trojedinog  Boga  u  vjeke.  Amen. 

Čin  predanja  Presvetoj  Mariji 

(sv.  Ivan  Pavao  II,  u  Rimu  8.  listopada  2000.) 

Ženo,  evo  ti  Sina  (Iv  19,26).  Dok  se  bliži  kraju  ova  jubilejska  godina  u  kojoj  si  nam  Ti, 
Majko,  opet  darovala  Isusa,  blagoslovljeni  plod  svoje  prečiste  utrobe,  Riječ  koja  je  tijelom  postala, 
Otkupitelja  svijeta,  osobitom  slašću  odzvanja  njegova  riječ  kojom  nas  tebi  predaje  čineći  te  našom 
Majkom:  Ženo,  evo  ti  Sina.  Povjeravajući  ti  apostola  Ivana,  s  njime  svu  djecu  Crkve,  također  sve 
ljude,  Isus  nije  suzio  nego  dapače  proširio  svoju  ulogu  isključivog  Spasitelja  svijeta.  Ti  si  uvijek  sjaj 
koji  ne  oduzima  ništa  svjetlosti  Kristovoj  jer  živiš  u  njemu  i  po  njemu.  Ti  si  sva  neka  mi  bude,  ti  si 
neokaljana,  providnost  i  punina  milosti.  Evo,  dakle,  tvojih  sinova  okupljenih  oko  tebe  u  zoru  novog 
tisućljeća.  Danas  crkva  glasom  Petrova  nasljednika  kojemu  se  pridružuju  glasovi  tolikih  pastira 
ovdje  okupljenih  iz  svakog  kraja  svijeta,  traži  utočište  pod  tvojom  majčinskom  zaštitom  i  s 
povjerenjem  moh  zagovor  suočena  s  izazovima  što  se  kriju  u  budućnosti. 

U  ovoj  milosnoj  godini  toliki  doživješe  i  doživljavaju  preobilnu  radost  milosrđa  što  nam  ga 
je  Otac  u  Kristu  darovao.  U  partikulamim  crkvama  širom  svijeta  razasutim,  još  više  u  ovom  središtu 
kršćanstva,  osobe  najzaličitijih  slojeva  primile  su  taj  dar.  Ovdje  je  drhtao  zanos  mladeži,  ovdje  se 
dizao  zaziv  bolesnika,  ovuda  su  prošli  svećenici  i  redovnici,  umjetnici  i  novinari,  svijet  rada  i 
znanosti,  djeca  i  odrasli,  i  svi  su  u  tvom  ljubljenome  Sinu  prepoznali  Božju  Riječ  koja  se  utjelovila 
u  tvome  krilu.  Izmoli  nam  Majko  svojim  zagovorom  da  plodovi  ove  godine  ne  budu  rasuti,  da  se 
sjeme  milosti  razvija  do  pune  mjere  svetosti  za  sve  koji  su  pozvani. 

Danas  ti  želimo  povjeriti  budućnost  koja  nas  očekuje,  pozivajući  te  da  nam  se  pridružiš  u 
našem  hodu.  Mi  smo  muževi  i  žene  izvanrednog  razdoblja,  koliko  uzbudljiva  toliko  bogata 
protuslovljima.  Čovječanstvo  danas  posjeduje  sredstva  nečuvene  moći:  može  od  ovoga  svijeta 
načinit  perivoj,  ili  ga  pretvoriti  u  hrpu  ruševina.  Postiglo  je  izvanredne  sposobnosti  zahvaćanja  u 
same  izvore  života,  može  ih  upotrebljavati  za  dobro  u  okviru  moralnog  zakona  ili  pasti  u 
kratkovidni  ponos  znanosti  koja  ne  zna  za  granice  sve  do  gaženja  poštovanja  što  ga  dugujemo 

svakom  ljudskom  biću.  Danas  kao  nikada  u  prošlosti  čovječanstvo  je  na  raskršću  i  još  jednom  je,  o 
sveta  Djevice,  spasenje  cjelovito  i  jedino  u  tvome  Sinu  Isusu. 

Stoga  Majko,  mi  te  poput  apostola  Ivan  želimo  primiti  u  svoj  dom  (usp.  Iv  19,27),  da  od 
tebe  učimo  suobličiti  se  tvome  Sinu.  Ženo,  evo  ti  Sina!  Ovdje  smo  pred  tobom  da  tvojoj  majčinskoj 
skrbi  povjerimo  sebe,  Crkvu  i  cijeli  svijet.  Zagovaraj  nas  pred  svojim  ljubljenim  Sinom  da  nam 
obilno  udijeli  Duha  Svetoga,  Duha  Istine  koji  je  izvor  života.  Primi  ga  za  nas  i  s  nama  kao  u  prvoj 
zajednici  u  Jeruzalemu  stisnutoj  oko  tebe  na  dan  Pedestenice  (usp.  Dj  1,14). 

Neka  Duh  otvori  srca  pravednosti  i  ljubavi,  neka  osobe  i  narode  navede  na  uzajamno 
razumijevanje  i  čvrstu  volju  za  mirom.  Povjeravamo  ti  sve  ljude,  počevši  od  najslabijih:  djecu  koja 
još  ne  dođoše  na  svijetlo  dana  i  one  što  su  rođeni  u  okolnostima  siromaštva  i  patnje,  mlade  koji 
traže  smisao,  osobe  bez  zaposlenja  i  one  pritisnute  glađu  i  bolešću.  Povjeravamo  ti  siromašne 
obitelji,  starce  za  koje  nitko  ne  skrbi  i  sve  koji  su  sami  i  bez  nade.  O  Majko,  koja  poznaješ  patnje  i 
nade  Crkve  i  svijeta,  budi  uz  svoju  djecu  u  svakodnevnim  kušnjama  što  ih  život  svakome  priprema 
te  učini  da,  zahvaljujući  zauzimanju  svih,  tmine  ne  prevladaju  nad  svjetlošću.  Tebi  zoro  spasenja, 
predajemo  svoj  hod  u  novom  tisućljeću,  da  pod  tvojim  vodstvom  svi  ljudi  otkriju  Krista,  Svjetlost 
svijeta  i  jedinoga  Spasitelja,  koji  s  Ocem  i  Duhom  Svetim  vlada  u  vjeke  vjekova.  Amen. 

POBOŽNOST  SV.  JOSIPU 


Sadržaj 

Predgovor 

1.  Povijest  i  pojam  štovanja  sv.  Josipa 

2.  Devetnica  sv.  Josipu  od  sv.  Alfonsa  Marije  Liguorija 

3.  Litanije  sv.  Josipa 

4.  Devetnica  sv.  Josipu  iz  karmelske  tradicije 

5.  Molitve  svetaca  i  duhovnih  velikana  sv.  Josipu 

6.  Razmatranja  svetaca  i  učitelj stvo  crkve  o  sv.  Josipu 

7.  Pobožnost  sv.  Josipu  u  duhovnim  iskustvima  svetaca 

8.  Posebne  pobožnosti  sv.  Josipu 

1 .  Sveti  plašt  u  čast  sv.  Josipu 

2.  Sedam  žalosti  i  radosti  sv.  Josipa 

3.  Krunica  sv.  Josipa 

9.  Molitve  sv.  Josipu  u  posebnim  potrebama 

Osobna  posvetna  molitva  -  Za  milost  sretne  smrti  -  Za  duše  u 
Čistilištu  -  Za  čistoću  -  Za  obitelj  -  U  nevolji  -  Za  posao 

10.  Teološka  razmišljanja  o  sv.  Josipu 

1 .  Moć  zagovora  sv.  Josipa 

2.  Sv.  Josip  je  i  u  nebu  uz  presvetu  Bogorodicu 

3.  Sv.  Josip  je  i  u  Nebu  najbliži  Isusu  iza  Majke  Božje 

4.  Sv.  Josip  po  osobnoj  svetosti  i  veličini  svojih 
zasluga  je  odmah  iza  Majke  Božje 

5.  Svetost  sv.  Josipa 

11.  Sv.  Josip  zaštitnik  Katoličke  Crkve 

12.  Sv.  Josip  zaštitnik  nam  drage  domovine  Hrvatske 

1.  Povijesni  prikaz  posvete  Hrvatske  države  i 
naroda  sv.  Josipu 

2.  Posvetna  molitva  Domovine  svetom  Josipu 

3.  Nacionalno  svetište  sv.  Josipa  u  Karlovcu 

4.  Bratovština  sv.  Josipa  za  pomoć  umirućima 

5.  Svjedočanstva  o  uslišanjima  po  zagovoru  sv.  Josipa 


Predgovor 

Pobožnost  sv.  Josipu  svakako  spada  među  velike  pobožnosti  Katoličke  Crkve,  i  svi  vjernici  bi  je 
trebali  manje  ili  više  gajiti,  a  prvi,  najjednostavniji  i  najvažniji  način  življenja  pobožnosti  je  svakako 
molitva.  Držali  smo  prikladnim  tekstove,  uglavnom  svetačke,  o  pobožnosti  sv.  Josipu  koje  smo 
dugi  niz  godina  skupljali  na  raznim  europskim  jezicima  sabrati  u  jedan  priručnik  i  ponuditi  ih 
vjernicima  kako  bi  mogli  od  svetaca  učiti  kako  štovati  i  ljubiti  Isusova  poočima  i  Marijina 
zaručnika. 

Svetačka  tradicija  i  naučiteljstvo  Crkve  jednodušno  tvrde:  Poslije  Majke  Božje  sv.  Josip  je 
najdostojniji  našeg  štovanja.  Molimo  svakodnevno  sv.  Josipa  i  iskusit  ćemo  njegovu  blizinu  i 
zaštitu.  Najednom  druženju  s  mladima  u  Camerinu  u  Italiji  19  3.  1991.  sv.  Ivan  Pavao  II,  govoreći 
o  našoj  zadaći  da  svakodnevno  tražimo  susret  s  Marijom  i  Josipom  u  molitvi  misleći  na  Isusova 
poočima,  reče:  «Svakodnevno  ga  molim». 

A  u  apostolskoj  pobudnici  Otkupiteljev  čuvar  isti  papa  piše:  «Crkveni  su  Oci  nadahnjujući  se  na 
samom  Evanđelju  već  od  prvih  stoljeća  isticali  da  sveti  Josip,  kao  što  je  s  ljubavlju  vodio  brigu  o 
Mariji  i  radosnim  se  zalaganjem  posvetio  odgoju  Isusa  Krista,  tako  isto  čuva  i  štiti  njegovo 
otajstveno  tijelo,  Crkvu,  koje  je  Sveta  Djevica  lik  i  uzor.  Prigodom  stogodišnjice  objavljivanja 
okružnog  pisma  pape  Leona  XIII.  koje  počinje  riječima  Quamquam  pluries  (Premda  više  puta)  i 
imajući  pred  sobom  višestoljetno  štovanje  svetoga  Josipa,  želimo  vam,  draga  braćo  i  sestre,  predati 
na  razmišljanje  neke  istine  o  onome  koga  je  Bog  »izabrao  za  čuvara  svojih  najvećih  dragocjenosti«. 
Radosno  ispunjavamo  tu  pastirsku  zadaću,  da  u  svim  vjernicima  poraste  pobožnost  prema 
Zaštitniku  cijele  Crkve,  a  i  ljubav  prema  samome  Otkupitelju,  kome  je  on  služio  sjajući  kao  primjer 
ostalima. 

Tako  će  sav  kršćanski  narod  ne  samo  gorljivije  hrliti  k  svetom  Josipu  i  pouzdano  zazivati 
njegovu  zaštitu,  nego  će  uvijek  imati  pred  očima  njegov  ponizan  i  zreo  način  služenja  i 
»sudjelovanja«  u  djelu  spasenja  ljudi.  Bude  li  Crkva  promatrala  Marijina  Zaručnika  dionika 
božanskog  otajstva,  uvjereni  smo  da  će,  nezadrživo  idući  zajedno  s  cijelim  ljudskim  rodom  ususret 
budućem  vijeku,  moći  ponovno  otkriti  vlastitu  svoju  narav  u  istom  nacrtu  otkupljenja  koji  ima  svoj 
temelj  u  otajstvu  Utjelovljenja. 

Upravo  u  tom  otajstvu  Josip  Nazarećanin  »sudjelovao  je«  kao  nijedan  drugi  čovjek,  izuzevši 
Mariju  Majku  Utjelovljene  Riječi.  On  je  zaista  osobno  u  tom  zajedno  s  njom  sudjelovao,  ucijepljen 
u  stvarnost  istog  spasonosnog  događaja  i  isto  tako  bio  čuvar  iste  ljubavi  po  kojoj  nas  nebeski  Otac  i 
predodredi  sebi  za  usvojene  sinove  po  Isusu  Kristu  (Ef  1 ,5).» 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i 
priručnika  iz  kojih  smo  crpili  pojedine  tekstove.  Dao  Bog,  Majka  Božja  i  zagovor  sv.  Josipa, 
zaštitnika  drage  nam  Domovine,  da  objavljivanje  ove  knjižice  donese  obilje  duhovnih  plodova  u 
hrvatskom  narodu. 

4.  lipnja.  2005.  Bezgrešno  Srce  Marijino 
p.  Miljenko  Sušac  s.m.m.  -  misionar  monfortanac 

1.  POVIJEST  I  POJAM  ŠTOVANJA  SV.  JOSIPA 

U  prva  četiri  stoljeća  nalazimo  vrlo  malo  tragova  većeg  štovanja  sv.  Josipa.  No  ovdje  treba 
razlikovati  privatno  štovanje  i  priznavanje  Josipove  svetosti  i  njegovog  uzvišenog  položaja  u 
kraljevstvu  Božjem  te  izvanjsko  i  javno  štovanje,  koje  se  očituje  u  javnim  pobožnostima, 
svetkovinama  te  u  podizanju  crkvi  i  oltara  u  njegovu  čast.  Privatno  je  štovanje  sv.  Josipa  staro  kao  i 
kršćanstvo,  jer  je  posve  očito  da  se  s  čitanjem  sv.  Pisma,  u  kojem  nam  se  opisuje  odnos  sv.  Josipa 
prema  Božanskom  Spasitelju  i  BI.  Djevici  Mariji,  nužno  u  dušama  vjernika  rađalo  duboko 
poštovanje  prema  sv.  Josipu. 

Izvanjsko  i  općenito  javno  štovanje  sv.  Josipa  nije  se  odmah  od  početka  kršćanstva  razvilo 
zbog  vanjskih  okolnosti.  Razlog  je  ponajprije  bio  taj,  što  je  trebalo  da  u  dušu  i  srce  duhovno  i 
ćudoredno  iskvarenog  svijeta  uđe  najprije  ispravna  spoznaja  božanskog  Spasitelja.  Isticati  u  tim 
okolnostima  štovanje  sv.  Josipa  u  mnogom  bi  pogledu  otežalo  nastojanje  da  svijet  u  potpunoj 
veličini  i  dostojanstvu  upozna  lik  Božanskog  Spasitelja  i  njegove  djevičanske  Majke  Marije. 

Drugi  je  razlog  bio  u  tome,  što  su  prva  stoljeća  kršćanstva  bila  ispunjena  krvavim  borbama 
za  čast  i  proširenje  Kristova  imena,  pa  je  razumljivo,  da  su  pred  oči  vjernika  jače  izišli  uzvišeni 
likovi  apostola  i  prvih  mučenika,  nego  li,  uzvišena  doduše,  ali  tiha  i  skromna  pojava  sv.  Josipa.  No, 
čim  je  kršćanstvo  jače  učvrstilo  korijenje,  odmah  se  javlja,  osobito  na  istoku,  štovanje  sv.  Josipa.  Za 
tu  činjenicu  imamo  dokaza  već  u  3.  stoljeću. 

Na  zapadu  nema  doduše  dokumenata  o  štovanju  sv.  Josipa  iz  prvih  stoljeća,  ali  odatle  se  ne 
može  ništa  zaključiti  protiv  štovanja  sv.  Josipa,  jer  se  pomanjkanje  takovih  dokumenata  lako 
protumači  pojavom  nemirne  i  burne  seobe  naroda.  Međutim  činjenica,  da  se  štovanje  sv.  Josipa 
razvilo  i  proširilo  nakon  duljeg  vremena,  ništa  ne  oduzima  dogmatskoj  vrijednosti  toga  štovanja.  Ta 
i  dogme  o  primatu  rimskog  biskupa  i  Bezgrješnom  Začeću  BI.  Djevice  Marije  nisu  odmah  od 

početka  bile  potpuno  i  općenito  spoznate.  Njihova  se  spoznaja  razvijala,  a  praktično  prihvaćanje 
bivalo  sve  općenitije,  dok  u  19.  vijeku  nisu  konačno  svečano  proglašene  kao  objavljene  istine, 
dogme  vjere. 

Kad  se  kršćanstvo  iza  pustošenja  seobe  naroda  učvrstilo  i  oživjelo,  počelo  je  oživljavati  i 
štovanje  sv.  Josipa  te  je  osobito  od  12.  stoljeća  počelo  donositi  prelijepih  plodova.  Za  to  su  osobito 
zaslužna  dva  velika  učitelja:  Rupert  od  Deutza  (+  1135)  i  sv.  Bernard  (+  1153).  Od  tog  vremena 
razvija  se  štovanje  sv.  Josipa  sve  više.  Za  ovaj  daljnji  razvitak  štovanja  sv.  Josipa  imaju  osobitu 
zaslugu  Pierre  d’Ailly,  nadalje  slavni  kancelar  pariškog  univerziteta  Gerson,  sv.  Bemardin  Sienski 
(+  1444),  Bernardin  od  Feltre  (+  1494),  Bernardin  de  Busto  (+  1500),  Toma  Cajetano  (de  Vio),  sv. 
Terezija  Avilska,  sv.  Franjo  Saleški,  sv.  Vinko  Paulski  i  sv.  Alfons  Liguori.  Uz  sve  to  su  štovanje 
sv.  Josipa  širih  razni  redovi,  biskupi  i  misionari. 

Osobito  pak  snažan  zamah  je  poprimilo  štovanje  sv.  Josipa  za  ponti  Okata  Pija  IX.  On  je 
svetkovinu  Zaštite  sv.  Josipa  proširio  na  cijelu  Crkvu.  (10.  IX.  1847.)  i  njemu  posvetio  mjesec 
ožujak  (27.  IV.  1865). 

Za  papom  u  širenju  štovanja  sv.  Josipa  se  poveo  katolički  episkopat,  koji  u  raznim  biskupiskom 
sinodama  izdaje  odredbe  u  kojima  potiče  na  štovanje  sv.  Josipa  te  djelomice  daje  razumjeti,  da  u 
štovanju  svetih  prvo  mjesto  iza  BI.  Djevice  Marije  ima  sv.  Josip.  Svjedoci  ovog  štovanja  jesu  i 
molbe  raznih  biskupa,  da  se  liturgijsko  štovanje  sv.  Josipa  podigne  na  viši  stupanj.  Što  više,  neki  su 
članovi  prvog  vatikanskog  sabora,  preko  150  otaca,  bili  od  koncila  zatražili,  da  se  sv.  Josip  svečano 
proglasi  prvim  zaštitnikom  i  patronom  sv.  Crkve  iza  BI.  Djevice  Marije  te  da  se  za  nj,  odmah  iza  BI. 
Djevice  Marije  odredi  najveće  liturgijsko  štovanje. 

Ova  molba  saborskih  otaca  nije  uzeta  u  razmatranje  samo  zato,  jer  je  rad  koncila  zbog  teških 
političkih  prilika  prekinut.  No  što  nije  učinio  koncil,  učinio  je  u  biti  kasnije  sam  papa  Pijo  IX.  On  je 
8.  prosinca  1870.  sv.  Josipa  zbog  časti  i  položaja,  koji  je  imao  u  božanskoj  Obitelji,  proglasio 
zaštitnikom  čitave  katoličke  Crkve  i  odredio,  da  se  njegova  svetkovina  slavi  19.  ožujka,  podigavši 
je  ujedno  na  liturgijski  stupanj  svetkovne. 

Papa  Leon  XIII.  izdao  je  15.  kolovoza  1889.  encikliku,  u  kojoj  izlaže  čast,  dostojanstvo,  moć  i 
svetost  sv.  Josipa,  koji  u  tom  pogledu  ima  u  kraljevstvu  nebeskom  prvo  mjesto  iza  BI.  Djevice 
Marije.  Uz  to  je  izdao  dva  kratka  dokumenta,  u  kojima  preporuča  vjernicima  posvetu  sv.  Obitelji  i 
pristup  u  duhovno  udruženje  sv.  Obitelji.  U  prvom  od  tih  dokumenata  od  14.  6.  1892.  naziva  sv. 
Josipa  glavom  sv.  Obitelji  i  uzvišenim  svecem,  koji  je  prema  Isusu  zauzimao  očinsko  mjesto,  a  u 
drugom  od  20.  lipnja  1892.  propisuje  za  članove  spomenutoga  udruženja  molitve,  u  kojima  nazivlje 
sv.  Josipa  presvetim  zaštitnikom  Isusa  i  Marije. 

Budući  da  je  crkveno  učiteljstvo  ovako  snažno  isticalo  i  promicalo  kult  sv.  Josipa,  posve  je 
jasno,  da  su  se  i  vjernici  sve  većim  pouzdanjem  i  žarom  obraćali  sv.  Josipu.  Ovo  se  poštivanje  sv. 
Josipa  u  puku  pod  nesumnjivim  vodstvom  Duha  Svetoga  počelo  jače  razvijati  već  od  12.  vijeka, 
zatim  iza  tridentinskog  koncila,  a  na  poseban  način  iza  prvog  vatikanskog  koncila.  To  se  štovanje 
proširilo  ne  samo  prostorno,  ekstenzivno,  nego  i  intenzivno.  To  jest  unutarnje  shvaćanje  i 
produbljivanje  časti  i  položaja  sv.  Josipa  postojalo  je  sve  dublje  tako,  da  u  dušama  vjernika  sv.  Josip 
zbog  svoga  odnosa  prema  djetetu  Isusu  i  Presv.  Djevici  ima  prvo  mjesto  iza  BI.  Djevice  Marije.  On 
je  dosljedno  u  tom  pogledu  u  očima  vjernika  ispred  svih  anđela,  apostola,  sv.  Ivana  Krstitelja  i  svih 
ostalih  svetaca. 

Sv.  Josipu  pridaje  vjera  puka  poštovanje,  koje  je  odmah  iza  štovanja  BI.  Djevice  Marije,  a 
nadvisuje  sve  ostale  stvorove.  Položaj  pak  sv.  Josipa  u  djelu  otkupljenja  i  u  kraljevstvu  Božjem 
određuje  i  otkriva  njegova  uska  i  uzvišena  veza  kojom  je  povezan  sa  Spasiteljem,  BI  Djevicom 
Marijom  i  sv.  Crkvom,  te  njegove  visoke  kreposti  koje  su  s  tim  povezane. 

Hrvatski  narod  ima  još  jedan  poseban  razlog  za  naglašeno  štovanje  sv.  Josipa.  Naime  Hrvatski 
sabor  je  10.  lipnja  1687  izabrao  sv.  Josipa  za  nebeskog  zaštitnika  Hrvatskog  kraljevstva,  odnosno 
hrvatskog  naroda.  A  naša  biskupska  konferencija  izjavila  je  1972.  da  je  to  proglašenje  bilo 
pravovaljano  sa  svjetovne  i  crkvene  strane,  i  nikada  kasnije  nije  osporeno.  (Dr.  Stjepan  Bakšić,  Sv. 
Josip,  katoličko  bogoslovlje  o  svrhunaravnom  dostojanstvu  i  štovanju  sv.  Josipa,  st.  5-7,  tiskano  s 
imprimaturom  zagrebačke  nadbiskupije  27.2.  1939.  Dr.  F.Salis  -Seewis) 

2.  DEVETNICA  SV.  JOSIPU 
(od  sv.  Alfonsa  Marije  Liguorija) 

Prvi  dan:  O  pobožnosti  sv.  Josipu 

Josip  muž  njezin  jer  je  bio  pravedan  (Mt  1,19)  Sam  primjer  Isusa  Krista,  koji  je  ovdje  na  zemlji 
htio  tako  častiti  i  podložiti  se  sv.  Josipu,  trebao  bi  sve  potaći  da  budu  jako  pobožni  ovom  velikom 
svecu.  Budući  da  mu  je  njegov  vječni  Otac  na  zemlji  dodijelio  Josipa  umjesto  njega  Isus  se  uvijek 
prema  Josipu  odnosio  kao  prema  ocu  i  kao  oca  gaje  poštivao  i  slušao  tijekom  30  godina.  Tada  siđe 
s  njima,  dođe  u  Nazaret  i  bijaše  im  poslušan  (Lk  2,  51).  Sto  znači  da  je  jedina  Otkupiteljeva  briga 
tijekom  tih  godina  bila  slušati  Mariju  i  Josipa.  Josipu  je,  kao  glavi  male  obitelji,  sve  to  vrijeme 
pripadala  služba  zapovijedanja,  a  Isusu  posluh,  do  te  mjere  da  Isus  nije  nigdje  išao,  ništa  činio,  jeo 
niti  se  odmarao  nego  u  poslušnosti  sv.  Josipu,  kako  je  to  sam  Gospodin  objavio  sv.  Brigiti. 

Sam  Isus  je  preporučio  sv.  Margareti  iz  Cortone  da  bude  posebno  pobožna  sv.  Josipu  zbog  toga 
što  je  bio  hranitelj  u  njegovu  životu.  Da  bi  smo  razumjeli  velike  milosti  koje  sv.  Josip  isprosi  onima 
koji  su  mu  pobožni  ovdije  upućujem  na  bezbroj  primjera.  Tko  bi  ih  htio  saznati,  neka  pročita  knjigu 
od  Patrignania  II  divoto  di  san.  Gisueppe.  Meni  je  dovoljno  citirati  što  kaže  sv.  Terezija  Avilska: 
«Ne  sjećam  se  do  sada  da  sam  ga  išta  molila  što  bi  on  propustio  učiniti.  Začuđujuće  su  one  velike 
milosti  koje  mi  je  Bog  udijelio  posredstvom  ovog  blaženog  sveca.  Kakvih  me  je  samo  opasnosti 
oslobodio,  i  tjelesnih  i  duševnih. 

Čini  mi  se  daje  drugim  svecima  Gospodin  dao  milost  da  priteknu  u  pomoć  u  jednoj  nevolji,  a 
ovome  slavnom  svecu,  imam  iskustva,  da  pritekne  u  pomoć  u  svima.  Gospodin  nam  hoće  pokazati 
sljedeće:  Kako  je  sv.  Josipu  bio  podložan  na  zemlji  -  budući  da  ga  je  zvao  ocem,  a  bio  mu  je 
hranitelj  -  mogao  mu  je  zapovijedati  i  na  Nebu,  te  On  čini  što  god  od  njega  traži»  ( Moj  život  6. 
pog.). 

Sv.  Bernardin  Sijenski  kaže  kako  ne  treba  sumnjati  da  Gospodin  koji  je  još  za  života  poštovao  i 
slušao  sv.  Josipa  kao  oca,  ni  u  Nebu  mu  neće  odbiti  nego  će  još  više  uslišati  njegove  prošnje:  «Bez 
sumnje  Krist  nije  ni  na  Nebu  uskratio  odanost,  poštovanje  i  onu  osobitu  čast  što  ju  je  iskazivao 
Josipu  kao  sin  svome  ocu  dok  je  bio  na  zemlji». 

Molitva:  Josipe,  sveti  moj  patrijarše,  radujem  se  što  si  bio  tako  sretan  te  si  Isusu  mogao  kao  otac 
zapovijedati  tako  da  te  slušao  onaj  kome  se  pokoravaju  Nebo  i  zemlja.  Sv.  moj  Josipe  budući  da  ti  je 
Isus  služio  i  ja  te  želim  slušati,  hoću  da  te  od  sada  poštujem,  ljubim  i  slušam  kao  svoga  gospodara. 
Uzmi  me  pod  svoju  zaštitu,  zapovijedaj  mi  što  želiš.  Znam  da  će  sve  što  budeš  od  mene  tražio  biti 
za  moje  dobro  i  na  slavu  moga  i  tvoga  Otkupitelja.  Sv.  moj  Josipe,  moli  za  mene  Isusa.  On  ti  bez 
sumnje  neće  ništa  uskratiti,  jer  je  On  na  zemlji  sve  tvoje  zapovijedi  slušao.  Reci  mu  neka  mi  sve 
oprosti  čime  sam  ga  vrijeđao,  neka  me  otrgne  od  stvorenja  i  od  mene  samoga,  te  me  svojom 
ljubavlju  užiže,  a  onda  neka  od  mene  radi  što  mu  volja. 

Sveti  nas  Bernard  potiče:  tražimo  milosti,  tražimo  ih  po  Mariji.  Ona  je,  kaže  sv.  Petar 
Damjanski,  riznica  božanskih  milosti.  Ona  nas  može  i  želi  obogatiti,  zato  nas  poziva:  «Tko  je  malen 
neka  meni  dođe».  Ljubljena  Gospo,  uzvišena  Gospo,  plemenita  Gospo,  pogledaj  siromašnog 
grešnika,  koji  se  tebi  preporuča  i  sav  se  Tebi  predaje.  Litanije  .sv.  Josipa  st.. 

Drugi  dan:  O  putovanju  u  Betlehem  gdje  se  Isus  rodio 

Tako  i  Josip,  jer  bijaše  iz  Davidove  kuće  i  porodice,  uziđe  sa  svojom  ženom  Marijom,  koja  bijaše 
trudna,  iz  Galileje,  iz  grada  Nazareta,  u  Judeju,  u  grad  zvani  Betlehem  da  se  upiše  (Lk  2,4). 

Promatraj  slatke  razgovore  koji  je  na  ovom  putu  Marija  dijelila  sa  sv.  Josipom  o  milosrđu  Boga 
koji  je  poslao  svoga  Sina  kako  bi  otkupio  čovječanstvo,  te  o  ljubavi  Sina  Božjega  koji  je  došao  u 
ovu  suznu  dolinu  da  svojim  mukom  i  smrću  zadovolji  za  grijehe  ljudi.  Zatim  promatraj  muku  sv. 
Josipa  kako  je  one  noći  u  kojoj  se  Riječ  Božja  rodila,  skupa  s  Marijom  bio  odbijen  u  Betlehemu,  te 
su  bili  prisiljeni  potražiti  smještaj  u  štali.  Kolika  je  bila  muka  sv.  Josipa  kad  je  vidio  svoju 
zaručnicu,  mladu  petnaestogodišnju  djevojku,  trudnu  pred  porodom  kako  drhti  od  hladnoće  u 
vlažnoj,  s  više  strana  otvorenoj  štalici. 

Ali  koliko  velika  je  morala  biti  njegova  utjeha,  kad  je  čuo  da  ga  Marija  zove  govoreći:  «Josipe, 
dođi,  vidi  i  pokloni  se  Djetetu  Bogu  koji  se  rodio  u  ovoj  štali.  Pogledaj  kako  je  lijep,  gledaj  u 
jaslama  na  malo  slame  Kralja  svijeta.  Vidi  kako  drhti  od  zime  onaj  koji  plamenom  ljubavi  raspaljuje 
serafine!  Evo  plače  onaj  koji  je  radost  Neba!» 

A  sada  promatraj  kolika  je  bila  ljubav  i  nježnost  sv.  Josipa  dok  je  svojim  očima  gledao  Sina 
Božjega  koji  je  postao  djetetom,  i  istovremeno  slušao  pjesmu  anđela  koji  su  pjevali  oko  njihova 
novorođenog  Gospodina,  dok  se  štala  ispunjala  svjetlošću.  Tada  je  Josip  klečeći  na  koljenima 
zaplakao  od  nježnosti  i  kazao:  «Klanjam  ti  se,  klanjam  ti  se  moj  Gospodine  i  Bože,  i  koje  li  moje 
sreće  da  te  prvi  poslije  Marije  vidim  novorođenoga,  te  da  na  svijetu  želiš  da  te  smatraju  i  zovu 
mojim  sinom.  Dopusti  mi  od  sada  da  te  zovem  i  kažem  ti;  Bože  moj  i  sine  moj,  tebi  se  posvećujem. 
Moj  život  od  sada  više  neće  biti  moj,  nego  će  biti  tvoj,  živjeti  ću  samo  da  tebi  služim  moj 
Gospodine». 

Koliko  je  više  porasla  Josipova  radost  kada  je  one  noći  vidio  kako,  pozvani  od  anđela,  dolaze 
pastiri  vidjeti  njihova  novorođenog  Spasitelja,  a  zatim  i  svete  mudrace  koji  su  došli  s  istoka  kako  bi 
počastili  Nebeskog  Kralja,  koji  je  došao  na  zemlju  spasiti  svoja  stvorenja. 

Molitva:  Josipe,  sveti  moj  patrijarše,  zbog  žalosti  koju  si  osjetio  gledajući  gdje  se  Sin  Božji  u 
štali  rodio,  u  kojoj  nije  bilo  ni  vatre  ni  ogrijeva,  i  kako  dijete  plače  od  hladnoće  koja  gaje  mučila, 
molim  te  isprosi  mi  milost  istinskog  pokajnja  za  svoje  grijehe  po  kojima  sam  i  ja  bio  uzrokom 
Isusovim  suzama. 

A  po  radosti  koji  si  kušao  kad  si  prvi  puta  ugledao  Djetešce  Isusa  položena  u  jaslice,  kako  je 
lijepo  i  nježno  od  onoga  časa  tvoje  srce  velikom  ljubavlju  prema  ljubeznom  Djetetu  počelo  goriti, 
isprosi  mi  milost  da  ga  i  ja  na  zemlji  goruće  ljubim,  te  jednom  trajno  uživam  njegovu  prisutnost  u 
Nebu. 

A  ti,  Marijo  Majko  Božja  i  moja  Majko,  preporuči  me  svome  Sinu  i  isprosi  mi  oproštenje  svih 
uvreda  koje  sam  mu  nanio,  te  milost  da  ga  više  nikada  ne  uvrijedim.  A  Ti,  ljubezni  moj  Isuse,  za 
ljubav  Mariji  i  Josipu,  oprosti  mi  i  daj  mi  milost  da  te  jednom  u  Nebu  gledam,  hvalim  i  ljubim  tvoju 
božansku  ljepotu  i  dobrotu  iz  koje  si  meni  za  ljubav  postao  djetetom.  Ljubim  te  neizmjerna  dobroto, 
ljubim  te,  Isuse  moj,  ljubim  te  Bože  moj,  ljubavi  moja  i  sve  moje.  Litanije  sv.  Josipa  st. 

Treći  dan:  O  putovanju  u  Egipat 

Anđeo  se  Gospodnji  ukaza  Josipu  u  snu  i  reče  mu:  «Ustani  uzmi  dijete  i  majku  njegovu,  pa  bježi 
u  Egipat  i  budi  ondje  dok  ti  opet  ne  kažem  jer  će  Herod  tražiti  dijete  da  ga  ubije»  (Mt  2,13). 

Budući  da  su  sveti  mudraci  obavijestili  Heroda,  da  se  već  rodio  kralj  Židovski,  tiranski  vladar  je 
naredio  da  se  ubiju  sva  djeca  mlađa  od  2  godine  u  okolici  Betlehema.  A  tada  Bog,  želeći  za  sada 
sačuvati  svoga  Sina  od  smrti  poslao  je  anđela  da  obavijesti  Josipa  kako  treba  uzeti  dijete  i  Majku 
njegovu  i  pobjeći  u  Egipat.  Promatraj  ovdje  spremnu  poslušnost  sv.  Josipa  koji  je  odmah  krenuo  na 
put,  iako  mu  anđeo  nije  naložio  trenutak  polaska,  bez  sumnjičenja  i  istraživanja  o  vremenu  i  načinu 
putovanja  te  mjestu  gdje  će  se  u  Egiptu  boraviti. 

Josip  je  odmah  obavijestio  Mariju,  i  iste  noći,  kako  to  s  pravom  tvrdi  Gerson,  sabirući 
siromašni  alat  svog  zanata  koji  je  mogao  ponijeti  sobom  i  koji  mu  je  trebao  poslužiti  u  Egiptu  za 
prehraniti  svoju  siromašnu  obitelj,  skupa  sa  svojom  zaručnicom  Marijom,  sam  bez  vodiča  se  uputio 
na  put  dug  preko  400  km  po  planinama  i  grubim  putovima  pustinje. 

Kako  je  morala  biti  velika  patnja  sv.  Josipa  na  ovom  putovanju  videći  kako  trpi  njegova  draga 
zaručnica  koja  se  još  nije  bila  navikla  hodati  s  ljubljenim  dijetnom  u  naručju,  koje  su  bježeći 
naizmjenično  nosili  Marija  i  Josip,  u  strahu  da  će  na  svakom  koraku  susresti  Herodove  vojnike, 
usred  zime,  po  vjetru  i  ledu. 

Što  su  mogli  jesti  tijekom  ovog  putovanja?  Možda  neki  komad  kruha  koji  su  ponijeli  sobom  od 
kuće  ili  dobili  proseći  milostinju.  Gdje  su  noću  spavali?  Vjerojatno  u  kakvom  skloništu,  štali,  pod 
nekim  stablom  ili  na  otvorenom. 

O  da,  sv.  Josip  je  bio  potpuno  sjedinjen  s  voljom  Vječnog  Oca  koji  je  htio  da  njegov  Sin  još  kao 
dijete  počne  trpjeti  kako  bi  zadovoljio  za  grijehe  ljudi,  ali  nježno  srce  sv.  Josipa  puno  ljubavi  nije 

moglo  ne  kušati  veliku  muku  gledajući  kako  dijete  drhti  i  plače  od  hladnoće  i  neudobnosti  koje  je 
doživljavalo. 

Promatraj  zatim  koliko  je  morao  trpjeti  sv.  Josip  za  vrij em  sedam  godina  boravka  u  Egiptu  usred 
nepoznatog,  poganskog  i  barbarskog  naroda,  budući  da  tu  nije  imao  ni  prijatelja  ni  rodbine  koji  bi 
ga  posjetili.  Sv.  Bernard  tvrdi  daje  sveti  patrijarh  bio  primoran  raditi  dan  i  noć,  kako  bi  prehranio 
svoju  siromašnu  zaručnicu  i  božansko  dijete,  koje  proviđa  hranu  svim  ljudima  i  životinjama. 

Molitva:  Josipe,  sveti  moj  patrijarše,  po  spremnoj  poslušnosti  koju  si  uvijek  imao  i  gajio  prema 
volji  Božjoj,  isprosi  mi  od  svog  Isusa  milost  da  se  Božjim  zapovijedima  uvijek  savršeno 
pokoravam.  Na  putu  u  vječnost  kojim  moja  duša  putuje  usred  tolikih  neprijatelja  isprosi  mi  milost 
da  nikada  sve  do  časa  smrti  ne  izgubim  Isusovo  i  Marijino  društvo.  U  zajedništvu  s  njima  sve  muke 
ovoga  života,  pa  i  sama  smrt  bit  će  mi  slatka  i  draga. 

O  Marijo,  Majko  Božja,  po  patnjama  koje  je  tvoja  nježna  duša  trpjela  na  putu  u  Egipat  isprosi 
mi  jakost  da  strpljivo  i  podložno  podnosim  sve  nedaće  i  protivštine  koje  me  zadese.  A  ti  dragi  moj 
Isuse,  smiluj  mi  se!  Ajme!  ti  koji  si  moj  Gospodin  i  Bog,  nevin  si  htio  još  od  djetinjstva  toliko  za 
mene  trpjeti,  a  ja  grešnik,  koji  sam  toliko  puta  zaslužio  Pakao,  kako  sam  bio  nezadovoljan  i 
nestrpljiv  kada  sam  trebao  nešto  pretrpjeti  za  tebe!  Gospodine  moj  oprosti  mi. 

Od  sada  sam  spreman  trpjeti  koliko  ti  želiš  i  nositi  sve  križeve  koje  ćeš  mi  poslati.  Pomozi  mi 
svojom  milošću,  inače  ću  ti  se  iznevjeriti.  Ljubim  te  Isuse  moj,  blago  moje,  sve  moje  i  želim  te 
uvijek  ljubiti,  a  da  ti  omilim  pripravan  sam  trpjeti  koliko  ti  želiš.  Litanije  sv.  Josipa  st. 

Četvrti  dan:  O  Isusovom  ostanku  u  hramu 

Dječak  Isus  ostade  u  Jeruzalemu  bez  znanja  svojih  roditelja  (Lk  2,  43).  Kad  je  došlo  vrijeme 
povratka  iz  Egipta  anđeo  je  ponovno  obavijestio  Josipa  da  se  s  djetetom  i  njegovom  Majkom  vrati  u 
Judeju.  Sv.  Bonaventura  smatra  daje  u  povratku  patnja  Josipa  i  Marije  bila  još  veća  nego  o  dolasku 
jer  je  Isus  tada  imao  oko  7  godina  te  je  bio  toliko  velik  da  ga  se  nije  moglo  nositi  u  naručju,  a 
istovremeno  je  bio  mali  da  nije  sam  mogao  propješačiti  tako  dalek  put.  Tako  je  ljupki  dječak  Isus 
često  bio  primoran  zaustaviti  se  padajući  na  zemlju  od  iznemoglosti. 

Nakon  povratka  u  domovinu,  promatraj  zatim  muku  Josipa  i  Marije  koju  su  kušali  kad  su 
izgubili  dvanaestogodišnjeg  Isusa  prigodom  pohoda  hramu  u  Jeruzalem.  Josip  je  bio  naviknut 
uživati  slatki  pogled  i  prisutnost  svoga  ljubljenog  Spasitelja.  Kolika  lije  bila  Josipova  bol  kad  je  tri 
dana  bio  lišen  Isusove  prisutnosti  i  ne  znajući  da  li  će  ga  pronaći;  i  ne  znajući  razlog  tome,  što  je 
bila  najveća  muka  jer  se  sv.  patrijarh  u  svojoj  poniznosti  bojao  da  je  Isus  zbog  neke  njegove 
pogreške  odlučio  da  više  neće  živjeti  u  njegovom  domu,  misleći  da  nije  više  dostojan  njegova 
društva,  časti  pomagati  mu  i  brinuti  se  o  tako  velikom  blagu. 

Nema  veće  muke  za  dušu  koja  je  svu  svoju  ljubav  dala  Bogu,  od  sumnje  da  gaje  uvrijedila  i  da 
mu  je  omrznula.  Marija  i  Josip  tri  dana  nisu  spavali,  nego  su  trajno  naricali  tražeći  svoga 
ljubljenoga,  jer  mu  je  sama  Presveta  Djevica  kad  ga  je  u  hramu  našla  rekla:  Dijete  moje  zašto  si 
nam  to  učinio!  Gle!  Otac  tvoj  i  ja  s  bolom  smo  te  tražili  (Lk  2,  48)  Sine  kako  si  nam  gorku  muku 
dao  kušati  ova  tri  dana  kad  smo  te  plačući  stalno  tražili  bez  da  smo  te  nalazili  i  bez  vijesti  od  tebe. 
Promatrajmo  zatim  radost  sv.  Josipa  kad  je  pronašao  Isusa  i  saznao  da  razlog  njegova  udaljavanja 
nije  bila  neka  njegova  pogreška,  nego  ljubav  prema  slavi  njegova  Vječnog  Oca. 

Molitva:  Josipe,  sveti  moj  patrijarše,  ti  plačeš  što  si  izgubio  Isusa,  ali  ti  si  ga  uvijek  ljubio,  a  on 
je  tebe  tako  ljubio  da  te  je  izabrao  za  hranitelja  i  čuvara  svoga  života.  Dopusti  mi  da  i  ja  plačem, 
koji  sam  zbog  stvorenja  i  svoje  tvrdoglavosti  izgubio  Boga,  prezrevši  njegovu  božansku  milost.  Ah 
moj  sveče,  po  zaslugama  žalosti  što  sije  osjetio  kad  si  Isusa  izgubio,  izmoli  mi  pokajanje  da  plačem 
što  sam  svoga  Gospodina  uvrijedio.  A  po  onoj  radosti  koju  si  osjetio  kad  si  Isusa  u  hramu  našao, 
isprosi  mi  milost  da  ga  i  ja  pronađem  te  da  se  On  po  svojoj  milosti  u  moju  dušu  povrati  te  da  ga  više 
nikada  ne  izgubim.  A  ti  Majko  moja  Marijo,  koja  si  utočište  grešnika,  ne  ostavi  me  nego  mi  iskaži 
milosrđe.  Ako  sam  uvrijedio  tvoga  Sina,  sad  se  za  to  skrušeno  kajem  iz  svega  srca  svoga  i  spreman 
sam  tisuću  puta  radije  izgubiti  život  nego  li  milost  Božju.  Moli  svoga  Sina  da  mi  oprosti  a  ti  mi 
udijeli  svetu  ustrajnost. 

A  ti  dragi  Isuse  ako  mi  još  nisi  oprostio,  sada  mi  oprosti.  Mrzim  sve  uvrede  koje  sam  ti  nanio, 
žao  mi  je  što  sam  te  uvrijedio  i  umro  bih  od  žalosti.  Ljubim  te,  i  jer  te  ljubim,  više  mi  je  stalo  do 
tvoje  ljubavi  i  milosti  nego  do  svih  kraljevstva  svijeta.  Gospodine  pomozi  mi  da  te  uvijek  ljubim  i 
da  te  nikada  više  ne  uvrijedim.  Litanije  sv.  Josipa  st. 

Peti  dan:  O  neprekidnom  druženju  Josipa  s  Isusom 

Tada  siđe  s  njima,  dođe  u  Nazaret,  i  bijaše  im  poslušan  (Lk  2,51). 

Nakon  što  su  Isusa  pronašli  u  hramu,  On  se  s  Marijom  i  Josipom  vratio  u  njihovu  kuću  u  Nazaret 
i  živio  je  s  Josipom  sve  do  njegove  smrti,  slušajući  ga  kao  svoga  oca.  Promatrajte  sada  sveti  život 
koji  je  Josip  provodio  u  društvu  Marije  i  Isusa.  U  njihovoj  obitelji  se  sve  činilo  isključivo  na  veću 
slavu  Božju,  nije  bilo  drugih  misli  nego  Bogu  se  dopasti,  razgovaralo  se  jedino  o  ljubavi  koju  ljudi 
trebaju  Bogu  iskazivati  i  onoj  kojom  ih  Bog  ljubi.  Pogotovu  daje  poslao  svoga  jedinorođenog  Sina 
na  svijet  kako  bi  trpio,  i  okončao  svoj  život  u  moru  patnje  i  prezira  za  spasenje  ljudi. 

Ah  s  koliko  suza  su  Josip  i  Marija,  koji  su  već  dobro  razumijevah  pisma,  u  prisutnosti  Isusa 
govorili  o  njegovoj  teškoj  muci  i  smrti.  S  koliko  su  nježnosti  govorili,  o  onome  što  govori  Izajija,  da 
će  njihov  ljubljeni  morati  postati  čovjek  boli,  prezren  kojega  će  njegovi  neprijatelji  izobličiti  do  te 
mjere  da  neće  više  biti  prepoznatljiv  u  svojoj  ljepoti;  da  će  mu  do  te  mjere  bičevima  iznakaziti  i 
pogaziti  tijelo  te  će  izgledati  kao  bolestan  od  gube  prepun  rana;  da  će  njihov  ljubljeni  Isus  morati 
sve  trpjeti  u  strpljenju  niti  ne  otvarajući  usta  na  sva  ta  mučenja,  kao  jaganjac  pustiti  da  ga  vode  u 
smrt,  te  će  konačno  obješen  na  drvo  križa  između  dvaju  razbojnika  u  patnjama  okončati  svoj  život. 

A  na  kraju  promatrajte  osjećaje  ljubavi  i  nježnosti  koje  su  ti  razgovori  budili  u  srcu  sv.  Josipa. 

Molitva:  Josipe,  sveti  moj  patrijarše,  po  suzama  koje  si  prolio  kad  si  razmišljao  o  budućoj 
Isusovoj  muci  isprosi  mi  milost  da  se  bez  prestanka  prisjećam  muke  moga  Spasitelja;  svetom  ognju 
ljubavi  koji  se  kod  tih  razgovora  rađao  u  tvom  srcu,  isprosi  mi  milost  da  se  samo  iskra  tog  plamena 
upali  u  mojoj  duši  koja  je  svojim  grijesima  bila  velikim  uzrokom  Isusove  muke. 

A  ti  Marijo,  po  muci  koju  si  u  Jeruzalemu  pretrpjela,  kad  si  gledala  muku  i  smrt  svoga 
predragoga  Sina  isprosi  mi  pokajanje  da  oplačem  svoje  grijehe. 

Slatki  moj  Isuse  koji  si  iz  ljubavi  prema  meni  toliko  trpio  i  umro  učini  da  tu  tvoju  ljubav  nikada 
ne  zaboravim.  Moj  Spasitelju  tvoja  smrt  je  moja  nada.  Vjerujem  da  si  ti  za  mene  umro  i  nadam  se 
da  ću  se  po  tvojim  zaslugama  spasiti.  Ljubim  te  svim  srcem,  ljubim  te  nada  sve,  ljubim  te  više  nego 
samoga  sebe.  Ljubim  te  i  tebi  za  ljubav  spreman  sam  podnijeti  svaku  muku.  Kajem  se  što  sam  tebe, 
najveće  dobro,  ražalostio.  Ne  želim  drugo  nego  tebe  ljubiti  i  tebi  omiljeti.  Budi  mi  u  pomoć  moj 
Gospodine  i  ne  daj  da  se  ikada  odijelim  od  tebe.  Litanije  .su  Josipa  st. 

Šesti  dan:  O  ljubavi  koju  je  Josip  imao  prema  Mariji  i  Isusu 

Tada  siđe  s  njima,  dođe  u  Nazaret,  i  bijaše  im  poslušan  (Lk  2,51).  Promatrajte  ljubav  koju  je 
Josip  imao  prema  svojoj  zaručnici  Mariji.  Ona  je  bila  najljepša  među  svim  ženama,  bila  je 
najponiznija,  najblaža,  najčišća,  najposlušnija,  najviše  je  ljubila  Boga  i  nikad  nitko  više  od  nje  neće 
ljubiti  Boga,  ni  od  anđela  ni  od  ljudi,  tako  daje  zasluživala  svu  ljubav  sv.  Josipa,  koji  je  i  sam  bio 
veliki  ljubitelj  kreposti. 

K  tome  još  dodajte  ljubav  kojom  je  Josip  vidio  da  ga  ljubi  Marija  koja  je  sigurno  ljubila  svoga 
zaručnika  više  nego  sva  druga  stvorenja.  A  on  je  nju  gledao  kao  najobljubljeniju  od  Boga,  izabranu 
biti  Majkom  jedinorođenog  Sina  Božjega.  Iz  svega  ovoga  uvidite  kolika  je  velika  bila  privrženost  i 
ljubav,  koju  je  pravedno  i  zahvalno  srce  sv.  Josipa  osjećalo  prema  svojoj  ljupkoj  zaručnici. 

Promatrajte  zatim  ljubav  koju  je  sv.  Josip  imao  prema  Isusu.  Budući  da  je  Bog  ovog  sveca 
odredio  da  bude  Isusu  umjesto  oca,  sigurno  mu  je  u  srce  bio  ulio  i  očinsku  ljubav  prema  ljubeznom 
Sinu  koji  istovremeno  bijaše  i  Bog.  Tako  da  ljubav  sv.  Josipa  nije  bila  čisto  ljudska  kao  što  je  to 
ljubav  drugih  očeva  prema  svojoj  djeci,  nego  je  bila  nadnaravna  ljubav  koja  je  u  istoj  osobi 
pronalazila  svoga  sina  i  svoga  Boga. 

Josip  je  dobro  znao  po  božanskoj  objavi  koju  je  primio  po  anđelu  da  je  to  dijete  u  čijem  je 
društvu  uvijek  bio  istovremeno  i  Riječ  Božja  koja  je  iz  ljubavi  prema  ljudima,  pogotovu  njemu 
samome,  postala  čovjekom.  Znao  je  da  ga  je  On  sam  izabrao,  između  svih  ljudi,  za  čuvara  svoga 

života  i  htio  se  zvati  njegovim  sinom.  Promatrajte  koliki  se  plamen  ljubavi  morao  zapaliti  u  srcu  sv. 
Josipa  kada  je  razmišljao  o  svemu  tome,  i  kada  je  gledao  Gospodina  kako  mu  je  kao  dječak 
posluživao  i  pomagao  u  otvaranju  ili  zatvaranju  radnje,  ili  obradi  drveta,  ili  sakupljanju  otpadaka  i 
čišćenju  kuće,  ili  kako  mu  je  u  svemu  bio  poslušan  što  je  od  njega  tražio.  Što  više,  kako  Isus  nije 
ništa  radio  bez  njegova  odobrenja  koga  je  slušao  kao  svoga  oca. 

Koja  li  se  ljubav  javljala  u  srcu  Josipa  kad  je  nosio  slatko  dijete  Isusa  u  naručju,  mazio  ga  i  bio 
mažen  od  njega,  kad  je  slušao  iz  njegovih  usta  riječi  vječnog  života  koje  su  postajale  goruće  strijele 
ljubavi  i  ranjavale  njegovo  srce,  kad  je  gledao  to  božansko  djetešce  kako  je  kreposno  živjelo  i 
davalo  mu  uzor  svih  kreposti. 

Među  ljudima  dug  suživot  ohladi  ljubav  jer  živeći  dugo  zajedno  osobe  uvide  slabosti  jedno 
drugoga.  Nije  tako  bilo  s  Josipom.  Koliko  je  više  razgovarao  s  Isusom  više  je  uviđao  njegovu 
svetost.  Iz  toga  zaključite  koliko  je  Josip  ljubio  Isusa  jer  je  proveo  u  njegovu  društvu  preko  25 
godina. 

Molitva:  Josipe,  sveti  moj  patrijarše,  radujem  se  što  si  bio  tako  sretan  te  si  Isusu  mogao  kao 
otac  zapovijedati,  tako  da  te  slušao  onaj  kome  se  pokoravaju  Nebo  i  zemlja.  Sv.  moj  Josipe  budući 
da  ti  je  Isus  služio  i  ja  te  želim  slušati,  hoću  te  od  sada  poštivati,  ljubiti  i  slušati  kao  svoga 
gospodara.  Uzmi  me  pod  svoju  zaštitu,  zapovijedaj  mi  što  želiš.  Znam  da  će  sve  što  budeš  od  mene 
tražio  biti  za  moje  dobro  i  na  slavu  moga  i  tvoga  Otkupitelja.  Sv.  moj  Josipe,  moli  za  mene  Isusa. 
On  ti  bez  sumnje  neće  ništa  uskratiti,  jer  je  On  na  zemlji  slušao  sve  tvoje  zapovijedi.  Reci  mu  neka 
mi  sve  oprosti  čime  sam  ga  vrijeđao.  Reci  mu  neka  me  otrgne  od  stvorenja  i  od  mene  samoga  te  me 
svojom  ljubavlju  užiže,  a  onda  neka  od  mene  radi  što  mu  volja. 

A  ti  presveta  Majko  Marijo,  po  ljubavi  koju  je  prema  te  bi  imao  sv.  Josip,  uzmi  me  pod  svoje 
okrilje  pa  zamoli  svoga  sv.  zaručnika  neka  me  uzme  za  svoga  slugu. 

A  ti  dragi  moj  Isuse  koji  si  se  htio  poniziti  i  čovjeku  se  pokoravati,  samo  da  nadoknadiš  za  moj 
neposluh,  po  poslušnosti  kojom  si  se  na  zemlji  Josipu  pokoravao  daj  mi  milost  da  od  sada  slušam 
sve  što  od  mene  tražiš.  A  po  ljubavi  koji  si  imao  prema  Josipu  i  Josip  prema  tebi,  Isuse  neizmjerna 
dobroto,  udijeli  mi  veliku  ljubav  prema  tebi  koji  zaslužuješ  da  te  svim  srcem  ljubim.  Zaboravi 
nepravde  koje  sam  učinio  prema  tebi  i  smiluj  mi  se.  Ljubim  te  Isuse,  ljubavi  moja,  ljubim  te  Bože 
moj  i  želim  te  zauvijek  ljubiti.  Litanije  .vu  Josipa  st. 

Sedmi  dan:  O  smrti  sv.  Josipa 

Dragocjena  je  u  očima  Gospodnjim  smrt  pobočnika  njegovih  (Ps  116,  15).  Promatraj  kako  je  sv. 
Josip,  nakon  što  je  vjerno  služio  Isusu  i  Mariji  došao  do  kraja  svoga  života  u  kući  u  Nazaretu. 
Okružen  anđelima  i  pomognut  od  Kralja  anđela  i  Marije  svoje  zaručnice,  koji  su  stajali  jedno  s 
jedne,  drugo  s  druge  strane  njegova  siromašnog  kreveta,  u  ovom  slatkom  društvu,  u  rajskom  miru 
Josip  ostavi  ovaj  bijedni  zemaljski  život.  Zbog  prisutnosti  svoje  zaručnice  i  sina  koji  se  udostojao 
zvati  Otkupitelj,  smrt  sv.  Josipa  je  postala  slatka  i  dragocjena. 

Nije  bilo  moguće  da  ima  gorku  smrt  on  koji  je  umirao  u  naručju  onoga  koji  je  Život.  Tko  će 
ikada  objasniti  i  razumjeti  čiste  slasti,  utjehe,  blažene  nade,  čine  predanja,  plamene  ljubavi  koji  su 
gorjeli  u  srcu  sv.  Josipa,  riječi  vječnoga  života  koje  su  mu  naizmjenično  Isus  i  Marija  govorili  u 
zadnjim  trenucima  njegova  života?  Jako  je  razborito  mišljenje  koje  donosi  sv.  Franjo  Saleški,  daje 
sv.  Josip  umro  iz  čiste  ljubavi  prema  Bogu. 

Takva  je  bila  smrt  našeg  sveca,  potpuno  mirna  i  blaga,  bez  uznemirenosti  i  straha  jer  je  uvijek 
živio  svetim  životom.  Ne  može  biti  takva  smrt  onih  koji  su  vrijeđali  Boga  i  zaslužili  Pakao.  Da,  ali 
u  trenutku  smrti  bit  će  veoma  utješena  duša  koju  bude  štitio  sv.  Josip.  On  je  uvijek  u  životu  bio 
poslušan  Bogu,  te  sigurno  može  zapovijedati  đavlima,  koje  će  svetac  otjerati  i  spriječiti  da  u  času 
smrti  osoba  koja  je  njemu  bila  pobožna  bude  napastovana.  Blago  duši  koju  će  u  tom  najtežem 
trenutku  braniti  tako  veliki  odvjetnik.  Njemu  su  na  samrti  pomagali  Isus  i  Marija,  spasio  je  dijete 
Isusa  od  smrtne  opasnosti  te  je  zadobio  od  Boga  povlasticu  i  milost  da  bude  zaštitnik  dobre  smrti  te 
da  može  osobe  koje  su  mu  pobožne  u  času  smrti  osloboditi  od  opasnosti  vječne  smrti. 

Molitva:  Josipe,  sveti  moj  patrijarše  i  zaštitniče,  s  pravom  si  sretno  umro  jer  si  cijeli  život  sveto 
živio.  Ja  sam  s  pravom  zaslužio  nesretnu  smrt  zbog  svojih  grijeha,  ali  ako  me  ti  štitiš  neću  propasti. 

Ti  nisi  bio  samo  veliki  prijatelj  moga  suca,  nego  si  mu  bio  čuvar  i  branitelj.  Ako  me  ti  Isusu 
preporučiš,  on  me  neće  moći  osuditi.  Sveti  moj  patrijarše,  ja  te  nakon  Marije  izabirem  za  svog 
glavnog  odvjetnika  i  zaštitnika.  Obećaj  em  ti  da  ću  kroz  sav  svoj  život  što  mi  preostaje,  svaki  dan 
tebe  štovati,  iskazivati  ti  posebnu  čast  i  pod  tvoje  se  okrilje  i  zaštitu  staviti. 

Iako  ja  to  ne  zaslužujem,  ali  me  ti,  ipak  Isusu  i  Mariji  za  ljubav,  uzmi  za  svoga  slugu.  Po 
druženju  s  Isusom  i  Marijom  štiti  me  i  brani  uvijek  u  mom  životu,  da  nikada  ne  izgubim  Božje 
milosti  i  od  Boga  se  ne  odijelim.  Po  ljubavi  s  kojom  su  uza  te  u  zadnjem  trenutku  života  bili  Isus 
i  Marija  budi  mi  na  pomoći  pogotovu  u  času  moje  smrti,  da  jednoga  dana  dođem  u  Nebo,  zahvalim 
ti,  te  s  tobom  Isusom  i  Marijom  hvalim  i  ljubim  Boga  u  vijeke  vjekova. 

Presveta  Djevice,  nado  moja,  ti  znaš  da  se  ja  uzdam  u  zasluge  Isusa  Krista  i  tvoj  zagovor,  te  se 
nadam  da  ću  sretno  umrijeti  i  biti  spašen.  Majko  moja,  ne  ostavi  me  nikada,  a  osobito  mi  priskoči  u 
pomoć  u  času  moje  smrti,  isprosi  mi  milost  da  izdahnem  zazivajući  tebe  i  Isusa. 

A  ti  dragi  moj  Spasitelju  koji  ćeš  me  jednoga  dana  suditi,  oprosti  mi  sve  moje  uvrede  kojima 
sam  te  povrijedio  i  za  koje  se  svom  dušom  kajem,  oprosti  mi  odmah  prije  nego  dođe  smrtni  čas  kad 
ćeš  me  suditi.  Bijedna  li  mene  koji  sam  tolike  godine  izgubio  jer  te  nisam  ljubio.  Daj  mi  milost  da  te 
jako  ljubim  u  ovo  malo  vremena  mog  života  koje  mi  preostaje.  A  kada  dođe  čas  prelaza  iz  ovoga 
života  u  vječnost  daj  da  umrem  goreći  iz  ljubavi  prema  tebi.  Ljubim  te  moj  Spasitelju,  Bože  moj, 
moja  ljubavi,  sve  moje  i  ne  tražim  od  tebe  druge  milosti  osim  da  te  ljubim,  i  ako  molim  da  mi 
udijeliš  Nebo  to  je  samo  zato  da  te  ljubim  svim  silama  zauvijek.  Amen,  tako  budi.  Isuse,  Marijo  i 
Josipe  dajem  vam  svoje  srce  i  dušu!  Isuse,  Marijo  i  Josipe  dajte  da  u  smrtnoj  stisci  umrem  u  vašem 
društvu.  Amen.  Litanije  sv.  Josipa  st. 

Osmi  dan:  O  slavi  sv.  Josipa 

Dobro  valjani  i  vjerni  slugo,  bio  si  vjeran  nad  malim,  zato  ću  te  nad  velikim  postaviti.  Uđi  u 
radost  Gospodara  svojega  (Mt  25,21). 

Slava  koju  Bog  daje  svojim  svetima  na  Nebu  odgovara  svetosti  života  koji  su  provodili  na 
zemlji.  Za  razumjeti  svetost  Josipa,  dostaje  shvatiti  što  kaže  Evanđelje:  Josip  muž  njezin  jer  je  bio 
pravedan  (Mt  1,19).  Pravedan  u  Bibliji  znači  da  je  posjedovao  sve  kreposti,  jer  kada  nekome 
nedostaje  jedna  krepost  ne  može  se  reći  da  je  pravedan.  Ako  Duh  Sveti  dakle,  sv.  Josipa  naziva 
pravednim  kada  je  bio  izabran  za  Marijina  zaručnika,  promatraj  koje  obilje  Božje  ljubavi  i  svih 
kreposti  je  naš  svetac  izvlačio  iz  svakodnevnih  razgovora  sa  svojom  svetom  zaručnicom  koja  mu  je 
svjedočila  i  pružala  savršen  uzor  življenja  svih  kreposti. 

Ako  je  samo  jedna  Marijina  riječ  bila  dovoljna  da  posveti  Ivana  Krstitelja  i  ispuni  Duhom 
Svetim  Elizabetu,  do  kojih  vrhunaca  svetosti  trebamo  držati  da  se  uspela  lijepa  duša  sv.  Josipa, 
koji  se  25  godina  družio  s  Isusom  i  Marijom?  Koji  rast  u  krepostima  i  zaslugama  možemo 
pretpostaviti  da  je  Josip  zaslužio  živeći  tolike  godine  s  Isusom,  služeći  ga,  hraneći  i  pomažući  mu 
na  ovoj  zemlji? 

Ako  Bog  obećava  nagradu  samo  za  čašu  hladne  vode  koja  se  dadne  u  njegovo  ime  siromahu, 
zamislite  koliku  je  slavu  u  Nebu  udijelio  sv.  Josipu  koji  ga  je  spasio  iz  Herodovih  ruku, 
priskrbljivao  mu  odjeći  i  hranu,  toliko  ga  puta  u  naručju  nosio  i  uzdizao  s  tolikom  ljubavlju. 
Svakako  trebamo  držati  daje  Josipov  život  u  motrenju  i  prisutnosti  Isusa  i  Marije  bio  trajno  prožet 
molitvom,  bogat  činima  vjere,  povjerenja,  ljubavi,  predanja  i  prikazanja. 

Ako  dakle,  nebeska  nagarda  odgovara  zaslugama  u  životu,  zamislite  kolika  je  slava  Josipova  u 
Nebu.  Sv.  Augustin  uspoređuje  svece  sa  zvijezdama  a  sv.  Josipa  sa  suncem.  Pater  Suarez  kaže  daje 
razborito  smatrati  daje  Josip  poslije  Marije,  najuzvišeniji  od  svih  svetaca  u  zaslugama  i  slavi.  Iz 
toga  sv.  Bemardin  zaključuje  da,  na  određeni  način  Josip,  na  Nebu  zapovijeda  Isusu  i  Mariji,  kad 
želi  isprositi  neku  milost  onima  koji  su  mu  pobožni. 

Molitva:  Josipe,  sveti  moj  patrijarše,  sad  kad  u  Nebu  uživaš  na  visokom  prijestolju  blizu  svoga 
ljubljenoga  Isusa,  koji  ti  je  na  zemlji  bio  pokoran,  smiluj  se  meni,  koji  živim  usred  tolikih 
neprijatelja,  sotone  i  zlih  strasti  koje  se  neprestano  dižu  protiv  mene  samo  da  me  liše  Božje  milosti. 
Molim  te,  po  milosti  koja  ti  je  bila  dana  na  zemlji,  da  uvijek  budeš  u  društvu  Isusa  i  Marije,  isprosi 
mi  milost  da  sve  dane  mog  života  ostanem  sjedinjen  s  Bogom,  oprem  se  paklenim  napadajima  i 


680 


umrem  ljubeći  Isusa  i  Mariju  te  uzmognem  jednom  doći  u  kraljevstvo  blaženih  i  u  njemu  zajedno  s 
tobom  u  njihovu  se  društvu  radovati. 

Presveta  Djevice  Marijo,  Majko  moja,  kad  ću  biti  oslobođen  od  straha,  ne  griješiti  više,  pasti 
ničice  pred  tobom  na  koljena  i  nikada  se  više  od  tebe  ne  odijeliti?  Ti  mi  moraš  pomoći  dostići  tu 
sreću. 

Ljubljeni  moj  Isuse,  dragi  moj  Otkupitelju,  kad  ću  moći  doći  u  Nebo,  ljubiti  te  i  gledati  licem  u 
lice,  te  biti  siguran  da  te  više  nikada  neću  izgubiti?  Dok  živim  uvijek  sam  u  toj  pogibelji.  O  moj 
Gospodine  i  jedino  dobro  moje,  po  Josipovim  zaslugama,  koga  Ti  toliko  ljubiš  i  poštuješ  u  Nebu,  i 
po  zaslugama  tvoje  predrage  Majke  Marije,  a  još  više  po  zaslugama  tvoga  života  i  smrti  po  kojima 
mi  daruješ  nadu  i  svako  dobro,  ne  dopusti  da  se  ikada  rastavim  od  tvoje  ljubavi,  već  daj  da  te 
posjedujem  i  ljubim  svim  silama.  Amen,  tako  budi,  tome  se  nadam.  Litanije  sv.  Josipa  st. 

Deveti  dan:  O  zagovoru  sv.  Josipa  u  trenutku  smrti 

Smiluj  mi  se  Bože  po  milosrđu  svome,  po  velikom  smilovanju  izbriši  moje  bezakonje  (Ps  51,1) 
Svaki  vjernik,  a  pogotovu  zato  što  zna  da  će  umrijeti,  treba  biti  pobožan  sv.  Josipu  kako  bi  zadobio 
milost  dobre  smrti.  Cijeli  kršćanski  svijet  priznaje  sv.  Josipa  za  zagovornika  umirućih  i  zaštitnika 
sretne  smrt  iz  tri  razloga. 

Prvo,  jer  ga  Isus  Krist  ljubi  ne  samo  kao  prijatelja,  nego  i  kao  oca,  pa  je  stoga  njegov  zagovor 
moćniji  od  zagovora  drugih  svetaca.  Pobožni  Gerson  kaže  da  molitva  sv.  Josipa  na  određeni  način 
ima  snagu  zapovijedi:  Ono  što  moli  otac,  možemo  smatrati  zapovijeđu. 

Drugo,  jer  sv.  Josip  ima  veću  moć  nad  đavlima  koji  se  bore  protiv  nas  na  kraju  života.  Isus  Krist 
je  dao  sv.  Josipu  posebnu  povlasticu  da  štiti  umiruće  od  Sotonskih  zasjeda  kao  nagradu  što  gaje  sv. 
Josip  spasio  od  Herodove  zavjere. 

Treće,  sv.  Josip  i  zbog  Isusove  i  Marijine  prisutnosti  i  pomoći  u  svojoj  smrti  ima  posebnu 
povlasticu  isprositi  slatku  smrt  osobama  koje  su  mu  pobožne.  U  trenutku  smrti  kad  ga  zazivaju 
priskoči  im  u  pomoć,  tješi  ih  te  i  njima  u  pomoć  dovede  i  Isusa  i  Mariju. 

O  tome  postoje  brojni  primjeri,  a  mi  ćemo  se  zadovoljiti  samo  s  nekoliko  slijedećih.  Boverio 
pripovijeda  kako  je  1541.  fra  Aleksije  iz  Vigevana,  brat  kapucin  koji  je  za  života  bio  jako  pobožan 
sv.  Josipu,  bio  na  umoru  i  zamolio  subraću  da  upale  nekoliko  svijeća.  Oni  su  ga  upitali  zašto  mu  to 
treba.  On  je  odgovorio  da  će  uskoro  doći  posjetiti  ga  sv.  Josip  i  Marija,  Majka  Isusova.  I  dok  je  on 
to  govorio,  uskliknu:  Evo  sv.  Josipa  i  Kraljice  Neba,  draga  moja  braćo  kleknite  i  primite  ih.  Ubrzo 
nakon  toga  pobožni  fratar  je  blago  umro.  Bio  je  to  19.  ožujak,  dan  kad  se  slavi  svetkovina  sv. 
Josipa. 

Pripovjeda  Patrignani,  oslanjajući  se  na  sv.  Vinka  Fererskoga  i  druge  pisce,  kako  je  neki  trgovac 
iz  Valence  običavao  svaki  put  na  Božić  pozivati  na  ručak  jednog  starca  i  ženu  s  malim  djetetom  kao 
izraz  časti  prema  sv.  Josipu,  Mariji  i  djetetu  Isusu.  Nakon  trgovčeve  smrti  njegovi  prijatelji  su  za 
njega  molili.  On  se  ukaza  jednom  od  njih  i  reče  kako  su  ga  u  čas  smrti  pohodili  Isus,  Marija  i  Josip 
govoreći  mu:  «Ti  si  za  života  nas  same  primao  u  osobama  oni  triju  siromaha  koje  si  pozivao  u 
svoju  kuću.  Mi  smo  sada  došli  primiti  tebe  u  naš  dom».  I  odveli  su  ga  odmah  u  Raj. 

U  Franjevačkim  ljetopisima  zapisano  je  da  se  14.  veljače  časnoj  sestri  Prudenciji  Zanoni,  koja  je 
bila  jako  pobožna  sv.  Josipu,  dok  je  bila  ona  samrti  ukazao  sv.  Josip  s  djetetom  Isusom  u  naručju  a 
ona  je  razgovarala  i  s  jednim  i  s  drugim  zahvaljujući  za  veliku  milost  i  najdraže  društvo.  Odmah 
nakon  toga  je  sretno  umrla. 

Pripovijeda  se  u  povijesti  bosonogih  karmelićanki,  da  dok  je  sestra  Ana  od  sv.  Augustina  bila  na 
umoru,  kako  su  neke  redovnice  vidjele  da  joj  u  času  smrti  pomažu  sv.  Josip  i  sv.  Terezija  Avilska,  a 
sestra  Ana  je  kliktala  od  radosti.  A  neka  karemelićanska  redovnica  u  drugom  samostanu  ju  je 
vidjela  kako  uzlazi  u  Nebo  skupa  sa  sv.  Josipom  i  majkom  Terezijom. 

Neki  redovnik  augustinac,  piše  p.  Ivan  iz  Allosa,  u  svojoj  knjizi  o  sv.  Josipu,  ukazao  se  svome 
subratu  i  rekao  mu  daje  spašen  od  vječne  propasti  zbog  posebne  pobožnosti  koju  je  imao  prema  sv. 
Josipu,  te  je  nadodao  kako  on  može  svojim  zagovorom  puno  učiniti  kod  Isusa  Krista. 

Molitva:  Josipe,  sveti  moj  patrijarše,  po  spremnoj  poslušnosti  koju  si  uvijek  imao  i  gajio  prema 
volji  Božjoj,  isprosi  mi  od  svog  Isusa  milost  da  se  Božjim  zapovijedima  uvijek  savršeno 

pokoravam.  Na  putu  u  vječnost,  kojim  moja  duša  putuje  usred  tolikih  neprijatelja,  isprosi  mi  milost 
da  nikada,  sve  do  časa  smrti,  ne  izgubim  Isusovo  i  Marijino  društvo.  U  zajedništvu  s  njima  sve 
muke  ovoga  života,  pa  i  sama  smrt  bit  će  mi  slatka  i  draga. 

Sv.  Bernard  tvrdi  da  Marijina  ljubav  prema  nama  ne  može  biti  ni  veća  ni  moćnija  od  one  kojom 
nas  sada  ona  ljubi,  te  Gospa  uvijek  obiluje  svojom  nježnošću  kad  nas  sažaljeva  i  svojom  moću  kad 
nam  pomaže.  Najčišća  moja  moćna  Kraljice  prebogata  samilošću  ti  želiš  i  možeš  svakome  isprosit 
spasenje.  Od  danas  i  zauvijek  ću  te  moliti  riječima  pobožnog  Blosia:  “Gospe,  zaštiti  me  u  borbi,  daj 
mi  jakosti  kad  se  kolebam”.  Majko  Presveta  pomozi  mi  uvijek  u  ovoj  velikoj  bitci  protiv  pakla,  a 
kada  primijetiš  da  klecam  i  da  malo  nedostaje  da  padnem  brzo  mi  pruži  svoju  ruku  i  moćno  me 
podrži.  O  Bože,  koliko  ću  napasti  još  morati  pobijediti  prije  smrti!  Marijo  Majko  moja,  ufanje  moje, 
jakosti  moja,  ne  dopusti  da  izgubim  Božju  milost,  a  sa  svoje  strane  odlučujem  da  ću  se  uvijek  tebi 
utjecati  u  svim  napastima  moleći.  Pomozi  mi,  Marijo,  pomozi  mi.  Litanije  sv.  Josipa  st.  666 

3.  LITANIJE  SV.  JOSIPA 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  (  smiluj  nam  se  ) 

Sine,  Otkupitelju  svijeta,  Bože, 

Duše  Sveti,  Bože, 

Sveto  Trojstvo,  jedan  Bože, 

Sveta  Marijo,  djevičanska  zaručnice  sv.  Josipa,  (moli  za  nas) 

Sveti  Josipe,  slavni  porode  Davidov, 

Sveti  Josipe,  svjetlosti  patrijarha, 

Sveti  Josipe,  zaručniče  Bogorodice, 

Sveti  Josipe,  stidljivi  čuvaru  Djevice, 

Sveti  Josipe,  hranitelju  Sina  Božjega, 

Sveti  Josipe,  brižni  branitelju  Kristov, 

Sveti  Josipe,  Glavaru  svete  Obitelji, 

Sveti  Josipe,  poočime  Isusov, 

Sveti  Josipe,  s  Neba  poučeni  o  tajnama  Božjim, 

Sveti  Josipe,  vjerni  i  razboriti  slugo  Božji, 

Sveti  Josipe,  gorljivi  vršitelju  volje  Božje, 

Sveti  Josipe,  revni  provoditelju  Božjih  nauma, 

Sveti  Josipe,  izbavitelju  života  Isusova, 

Sveti  Josipe,  kome  seje  sam  Gospodar  svemira  pokoravao, 

Sveti  Josipe,  hranitelju  i  skrbniče  svete  Obitelji, 

Sveti  Josipe,  koga  je  Kraljica  svijeta  i  Gospodarica  anđela  slušala, 

Sveti  Josipe,  čuvaru  Marijine  časti, 

Sveti  Josipe,  svjedoče  djevičanstva  Marijina, 

Sveti  Josipe,  sudioniče  Marijinih  povlastica, 

Sveti  Josipe,  Isusu  i  Mariji  preslični, 

Sveti  Josipe,  uzore  očinske  brige  i  budnosti, 

Sveti  Josipe,  potporo  i  upravitelju  kršćanskih  obitelji, 

Sveti  Josipe,  uzore  obiteljske  ljubavi,  sloge  i  vjernosti, 

Sveti  Josipe,  prijatelju  djece, 

Sveti  Josipe,  zaštitniče  djevičanske  čistoće, 

Sveti  Josipe,  čuvaru  djevica, 

Sveti  Josipe,  ljubitelju  siromaštva  i  pomoćnice  sirota, 

Sveti  Josipe,  diko  i  uzore  obrtnika  i  radnika, 

Sveti  Josipe,  branitelju  putnika, 

Sveti  Josipe,  utočište  grešnika, 

Sveti  Josipe,  utjeho  žalosnih, 

Sveti  Josipe,  pravedni, 

Sveti  Josipe,  prečisti, 

Sveti  Josipe,  premudri, 

Sveti  Josipe,  jaki, 

Sveti  Josipe,  pokorni, 

Sveti  Josipe,  vjerni, 

Sveti  Josipe,  ogledalo  strpljivosti, 

Sveti  Josipe,  sigurna  nado  našeg  spasenja, 

Sveti  Josipe,  savjetniče  u  dvojbama, 

Sveti  Josipe,  ljiljane  netaknute  čistoće, 

Sveti  Josipe,  bisere  poniznosti  i  krotkosti, 

Sveti  Josipe,  obrano  stradalnika, 

Sveti  Josipe,  zaštitniče  umirućih, 

Sveti  Josipe,  jako  štite  protiv  zasjeda  đavolskih, 

Sveti  Josipe,  strahu  zlih  duhova, 

Sveti  Josipe,  zaštitniče  i  branitelju  cijele  Crkve, 

Sveti  Josipe,  krunom  slave  Presvetoga  Trojstva  ovjenčani, 

Sveti  Josipe,  izbavitelju  iz  svake  nevolje, 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se! 

Postavio  si  ga  gospodarom  doma  svojega  i  poglavarom  svega  imanja  svojega 

Pomolimo  se:  Bože  koji  si  se  neiskazanom  providnosti  udostojao  izabrati  svetog  Josipa  za 
zaručnika  presvetoj  Majci  svojoj,  daj,  molimo,  da  koga  kao  pokrovitelja  na  zemlji  častimo, 
zavrijedimo  imati  zagovornikom  na  Nebu.  Koji  živiš  i  kraljuješ  u  vijeke  vjekova.  Amen.  (Litanije 
preuzete  iz  molitvenika  Rajska  vrata  od  dr.  Josipa  Stadlera,  nadbiskupa  Sarajevskoga) 

4.  DEVETNICA  SVETOM  JOSIPU 

(Iz  kramelske  tradicije) 

Ova  devetnica  proistječe  iz  kramelske  tradicije.  Možemo  je  moliti  tako  da  za  svaki  dan 
uzmemo  samo  jedan  od  zaziva  a  na  kraju  izmolimo  još  i  litanije  sv.  Josipa.  A  ako  imamo  više 
vremena  za  molitvu  možemo  svaki  dan  tijekom  devetnice  moliti  svih  devet  zaziva. 

1.0  slavni  sveti  Josipe!  Po  živoj  vjeri,  koju  si  očuvao  u  svim  životnim  kušnjama,  izmoli  nam  od 
Boga  da  i  mi  ovo  dragocjeno  blago  uvijek  sačuvamo  i  po  njemu  živimo.  Slava  Ocu  . . .  3x 
2.0  slavni  sveti  Josipe!  Po  svojem  neograničenom  pouzdanju  u  Boga  učvrsti  nam  ufanje.  Svoja 
skromna  dobra  djela  sjedinjujemo  s  Isusovim  zaslugama  i  ufamo  se  da  ćemo  po  njegovoj  milosti 
postići  vječno  spasenje.  Slava  Ocu. .  .3x 

3.0  slavni  sveti  Josipe!  Po  svojoj  gorućoj  ljubavi  prema  Bogu  i  bližnjemu  izmoli  nam  milost  da 
Boga  ljubimo  nadasve,  a  bližnjega  kao  sama  sebe.  Slava  Ocu...3x 

4.0  slavni  sveti  Josipe!  Po  svojoj  dubokoj  poniznosti  kojom  si  na  se  privukao  sav  nebeski 
blagoslov,  molimo  te,  očuvaj  nas  od  oholosti  i  daj  da  postignemo  milosti  poniznih.  Slava  Ocu...3x 
5.0  slavni  sveti  Josipe!  Po  svojoj  presjajnoj  čistoći,  radi  koje  si  postao  zaručnikom  i  zaštitnikom 
Kraljice  djevica,  molimo  te,  izmoli  nam  milost  da  ovu  najljepšu  krepost  očuvamo  vazda  bez  ljage. 
Slava  Ocu...3x 

6.0  slavni  sveti  Josipe!  Po  svojoj  uzornoj  pokornosti  svetoj  volji  Gospodnjoj,  izmoli  nam  da  se  i  mi 
Božjim  dopuštenjem  i  nalogu  svojih  poglavara  rado  podvrgavamo.  Slava  Ocu. .  .3x 

7.0  slavni  sveti  Josipe!  Po  svojoj  postojanoj  strpljivosti  kojom  si  svladao  sve  teškoće  života,  izmoli 
nam  potpunu  odanost  u  volju  Božju  da  rado  pretrpimo  sve  što  nam  šalje  Bog.  Slava  Ocu. .  .3x 
8.0  slavni  sveti  Josipe!  Ti  si  svoje  srce  otkinuo  od  svega.  Daj  da  i  mi  svoje  srce  oslobodimo  od 
svake  zemaljske  privrženosti,  da  bude  posve  Isusovo.  Slava  Ocu. .  .3x 

9.0  slavni  sveti  Josipe!  Tvoja  duša  prepuna  je  milosti  -  zato  te  zovemo  Pravednim.  Izmoli  nam  od 
Boga  da  vazda  živimo  kršćanskim  životom  i  da  ga  s  tobom,  Isusom  i  Marijom  sveto  završimo. 
Slava  Ocu...3x 

V.  Moli  za  nas  sveti  Josipe.  R.  Da  dostojni  postanemo  obećanja  Kristovih 

Pomolimo  se:  Molimo  te,  Gospodine,  da  nam  budu  na  pomoć  zasluge  Zaručnika  Presvete  Majke 
tvoje,  da  zadobijemo  njegovim  zagovorom,  što  svojom  slaboćom  ne  možemo  postići.  Koji  živiš  i 
kraljuješ  u  vijeke  vjekova.O.  Amen. 

5.  MOLITVE  SVETACA  I  DUHOVNIH  VELIKANA  SV.  JOSIPU 

Hvalospjev  u  čast  sv.  Josipa,  Zaručnika  Marijina 

(Sv.  Ljudevit  Marija  Grignion  Montfortski) 

Pjevajmo  hvalospjev  u  čast  sv.  Josipa,  zaštitnika  i  zaručnika  Marijina.  Ponizni  Josip  je  malo 
poznat.  Nitko  ga  ovdje  na  zemlji  nije  poznavao,  ali  on  očarava  blaženike.  Neka  se  zemlja  ujedini  s 
Nebom  i  neka  ga  svi  slave.  Veliki  sveče,  Bog  je  našao  samo  tebe  za  biti  dostojan  zaručnikom 
njegove  divne  Majke.  Zaručnik  Kraljice  Neba,  čudesna  je  to  povlastica,  svjedok  njene  svetosti, 
čuvar  njene  čistoće,  o  slavo  neusporediva. 

Otac  vječni  te  molio  da  na  zemlji  hraniš  njegovog  Sina,  da  budeš  njegov  zamjenik.  Nosio  si  na 
grudima  onog  koji  sve  drži  u  svojoj  ruci;  po  jedinstvenom  poslanju,  bio  si  hranitelj  Boga,  svoga 
vlastitoga  Oca.  Tko  li  je  vidio  kako  se  dragate,  smijete  i  grlite  neizmjernom  ljubavlju!  Isusovi 
osmjesi  su  ti  probadali  srce  i  ispunjali  ga  slašću.  Posve  uronjen  u  njegovu  ljubav,  ti  si  mu  sa  svoje 
strane  uzvraćao  riječima:  Predragi  sine,  ljubim  te. 

Ako  su  tri  Marijine  riječi  mogle  svojom  snagom  posvetiti  sv.  Ivana  zajedno  s  njegovom  majkom 
Elizabetom,  što  sve  nisu  u  tebi  izazvali  oni  sveti  i  slatki  razgovori  u  tvom  domu.  Isusova  te  riječ 
oduševljavala,  njegova  nazočnost  ispunjavala  milošću  i  svjetlom.  Kolika  li  je  bila  tvoja  poniznost. 
Ona  te  potakla  da  čuvaš  tajnu  u  tišini,  da  staneš  zadnji  u  red,  da  živiš  kao  siromašni  drvodjelja,  da 
izgledaš  kao  siromašan  i  neuk  čovjek,  bez  posebnih  sposobnosti,  bez  nadarenosti,  bez  posebnog 
izgleda  i  razboritosti. 

Što  si  se  ti  više  snizivao,  Bog  te  više  uzdizao  sebi  u  svoju  slavu.  Tvoje  su  zasluge  čudesne, 
tvoje  privilegije  prevelike.  Nebo  se  divi  tvome  sjaju,  zemlja  je  puna  tvojih  milosti  koje  sežu  sve  do 
čistilišta.  Nikada  te  ne  molimo  uzalud,  tvoje  jamstvo  i  zagovor,  kako  kaže  sveta  Terezija,  su 
uzvišeni.  Tvoj  Sinje  Bog  slavni,  tvoja  Zaručnica  Kraljica  Neba.  Moleći  ti  im  zapovijedaš,  sve  što  ti 
tražiš  bude  učinjeno.  O  neizmjerne  li  moći! 

Sveti  Josip:  (Montfort  nastavlja  kao  da  sam  sv.  Josip  govori)  «Nastojte  biti  u  svemu  zadnji, 
prostrite  se  i  sakrijte  u  Isusu  i  Mariji!  Tražite  ono  što  svijet  izbjegava  i  bježite  od  onoga  za  čim 
svijet  trči.  Ravnajte  se  jedino  po  vjeri,  kako  biste  nasljedujući  moj  život  bili  sretni  sa  mnom». 

Molitva:  Sveti  Josipe,  budi  moj  zaštitnik  i  isprosi  mi  veliki  dar:  Božansku  Mudrost!  Kako  bi 
iskazao  dostojnu  slavu  Spasitelju,  kako  bi  obratio  čovjeka  grešnika,  pomogao  siromašnima  i 
prezrenima  i  porazio  moje  neprijatelje.  Milosrđe  te  na  to  potiče.  Bog  sam. 

O  Josipe  skriveni 

(Sv.  Terezija  od  Djeteta  Isusa) 

O  Josipe  skriven,  skroman  proživio  si  zemni  vijek,  ali  ljupkost  ti  si  Isusovu  i  Marijinu 
gledao  vijek.  Sin  Boga  živoga  kao  Dijete  na  najvišu  te  digao  čast,  počivajući  na  tvome  srcu  i  nad 

sobom  ti  dajući  vlast.  U  službi  mi  smo  Isusovoj  i  Marijinoj  kao  i  ti,  ugodit  njima  mi  bi  rado  bez 
drugih  želja  ikakvih. 

Terezija  nam  Majka  k  tebi,  uvijek  dizala  je  pogled  svoj,  i  spremno  si  joj  pomogao  u  svakoj 
kušnji  njezinoj.  U  duši  nam  je  slatka  nada,  kad  ovaj  život  dovrši,  uz  Božju  ćemo  Majku  tada  i  tebe 
oče  gledat  mi!  Tada  povijest  ćemo  čitati  tvoju,  što  ne  znao  je  zemni  kraj,  otkrivat  ćemo  slavu  tvoju  i 
pjevat  je  kroz  lijepi  Raj. 


Molitva  Sv.  Josipu  za  svetu  čistoću, 

(koju  je  sv.  Mala  Terezija  molila  svaki  dan) 

Sveti  Josipe,  Oče  i  Čuvaru  Djevice,  čijoj  vjernoj  skrbi  bi  povjerena  sama  nevinost  Isus  Krist  i 
Djevica  nad  djevicama  Marija,  po  dvostrukom  tom  predragom  zalogu  vruće  te  molim  da  mi  isprosiš 
da  od  svake  nečistoće  čisto  srce  sačuvam  i  čistim  srcem  i  tijelom  s  tobom  služim  Isusu  i  Mariji. 
Amen. 


Pozdravi  sv.  Josipu 

(Sv.  Ivan  Eudes) 

Pozdravljam  te  sv.  Josipe,  sliko  Boga  Oca;  pozdravljam  te  sv.  Josipe  iz  Davidove  loze  poočime 
Sina  Božjega;  pozdravljam  te  sv.  Josipe  hrame  Duha  Svetoga,  pozdravljam  te  sv.  Josipe,  miljeniče 
Presvetoga  Trojstva,  pozdravljam  te  sv.  Josipe,  vjerni  suradniče  velikog  Božjeg  plana  spasenja, 
pozdravljam  te  sv.  Josipe  dostojni  zaručniče  Djevice  Marije,  pozdravljam  te  sv.  Josipe  oče  svih 
vjernika,  pozdravljam  te  sv.  Josipe  čuvaru  svih  koji  su  prigrlili  djevičanstvo,  pozdravljam  te  sv. 
Josipe  vjerni  opslužitelju  svete  šutnje,  pozdravljam  te  sv.  Josipe  ljubitelju  svete  poniznosti, 
pozdravljam  te  sv.  Josipe  uzore  blagosti  i  strpljenja,  pozdravljam  te  sv.  Josipe  zrcalo  poniznosti  i 
poslušnosti,  pozdravljam  te  sv.  Josipe  blagoslovljeni  među  svim  ljudima. 

Blagoslovljene  oči  koje  su  vidjele  što  si  ti  vidio,  blagoslovljene  uši  koje  su  slušale  što  si  ti 
slušao,  blagoslovljene  tvoje  ruke  koje  su  dodirivale  Riječ  života,  blagoslovljeno  tvoje  krilo  koje  je 
držalo  Onoga  koji  sve  uzdržava,  blagoslovljene  tvoje  grudi  na  kojima  se  slatko  odmarao  Sin  Božji, 
blagoslovljeno  tvoje  srce  koje  je  gorjelo  za  njega  najžarčom  ljubavi,  blagoslovljen  Vječni  Otac  koji 
te  je  izabrao,  blagoslovljen  Sin  koji  te  je  ljubio,  blagoslovljen  Duh  Sveti  koji  te  je  posvetio, 
blagoslovljena  Marija,  tvoja  zaručnica  koja  te  je  ljubila  kao  zaručnika  i  brata,  blagoslovljen  anđeo 
koji  ti  je  bio  čuvar,  blagoslovljeni  zauvijek  svi  koji  te  ljube  i  blagoslivljaju.  Amen. 

Sv.  Josipe  budi  moj  zaštitnik 

(Sv.  Gertruda) 

O  sv.  Josipe,  vjerni  upravitelju  i  branioče  moga  Otkupitelja  Isusa  Krista,  prečisti  zaručniče 
Djevice  Bogoroditeljke,  izabirem  te  danas  za  svog  posebnog  zaštitnika  i  zagovornika,  te  tvrdo 
odlučujem  da  te  više  nikada  neću  ostaviti,  niti  da  bilo  koja  osoba,  koliko  je  do  mene  ne  čini  ništa 
protivno  tvojoj  časti.  Ponizno  te  molim  da  se  udostojiš  primiti  me  trajno  pod  svoju  zaštitu, 
poučavati  me  u  mojim  neposlušnostima,  tješiti  me  u  mojim  protivštinama,  i  na  kraju,  braniti  me  i 
štititi  u  času  moje  smrti.  O  neka  tako  bude. 

O  presretni  Josipe,  koju  veliku  milost  ti  je  Bog  udijelio,  ne  samo  gledati  nego  na  svoje  grudi 
očinski  u  ljubavi  prigrliti  Jedinorođenoga  Utjelovljenoga  Sina  Božjega  kojega  su  toliki  uzaludno 
željeli  samo  vidjeti.  O  kada  bi  i  ja,  potaknuta  tvojim  primjerom  i  pomognuta  tvojom  zaštitom,  s 
istim  žarom  ljubavi  i  poštovanja  primala  moga  Gospodina  i  Otkupitelja  Isusa  Krista  u  Presvetom 
Oltarskom  Sakramentu,  te  zaslužila  da  ga  u  Nebu  trajno  grlim.  Tako  neka  bude. 

O  sv.  Josipe  koji  si  kao  otac  i  vođa  sretno  Isusa  Krista  u  djetinjstvu  vodio  svim  putovima 
odrastanja  ljudskog  života,  pomozi  mi  kao  vodič  i  pratilac  u  hodočašću  moga  života  i  ne  dopusti 
nikada  da  zalutam  s  puta  Božjih  zapovijedi.  Budi  ti  moja  jakost  u  protivštinama,  utjeha  u  progonima 

dok  ne  dođem  u  zemlju  živih  gdje  ću  s  tobom  i  tvojom  Presvetom  zaručnicom  Marijom,  sa  svim 
anđelima  i  svetima,  vječno  klicati  u  mome  Bogu  Isusu  Kristu.  Tako  neka  bude. 

O  sv.  Josipe  kome  se  podložio  i  koga  je  spremno  na  zemlji  slušao  Isus  koji  te  je  uvijek  posebno 
častio  i  ljubio,  kako  bi  ti  On  mogao  odbiti  bilo  koju  prošnju  u  Nebu  gdje  su  sada  združene  vaše 
zasluge?  Moli  za  mene,  sv.  Josipe,  i  isprosi  mi  milost  da,  prije  svega,  iskreno  mrzim  svaki  grijeh  i 
od  njega  bježim,  pogotovu  one  koji  proizlaze  iz  moje  dominantne  strasti,  da  na  bolje  promijenim 
moj  život,  da  se  trajno  vježbam  u  krepostima,  da  budem  oslobođena  od  napasti  i  prilika  za  grijeh  po 
kojima  bi  moja  duša  mogla  pasti  u  opasnost  vječne  propasti,  oslobodi  me  bijeda  i  žalosti  koje  me 
trenutno  uznemiruju.  Ipak  sv.  Josipe  u  tim  stvarima,  i  svim  drugima,  potpuno  se  s  povjerenjem 
predajem  u  volju  Božju  i  tvoju  očinsku  skrb.  Sv.  Josipe,  tako  neka  bude. 

O  sv.  Josipe  koji  si  ovaj  život  napustio  u  blagom  i  dragom  društvu  svoga  posinka  Isusa  i  svoje 
preslatke  zaručnice  Marije,  molim  te  pogotovu  u  mojoj  smrti  da  me  utješiš,  jedino  te  molim  da 
izdahnem  na  presvetim  rukama  Isusa  i  Marije.  U  životu  i  smrti  preporučam  moj  život  u  vaše  ruke, 
Isuse,  Marijo  i  Josipe.  Tako  neka  bude.  Amen. 

Slavni  sv.  Josipe,  Marijin  zaručnice 

(Sv.  Franjo  Saleški) 

Slavni  sv.  Josipe,  Marijin  zaručniče,  udijeli  nam  svoju  očinsku  zaštitu;  to  te  molimo  po  Srcu 
Isusa  Krista.  Ti,  čija  zaštita  se  širi  na  sve  naše  potrebe  te  umije  učiniti  nama  nemoguće  stvari,  otvori 
svoje  očinske  oči  nad  potrebama  svoje  djece.  U  poteškoći  i  muci  koje  nas  pritišću,  s  povjerenjem  se 
tebi  utječemo,  udostoj  se  uzeti  pod  svoju,  zaštitu  punu  ljubavi,  važne  i  teške  stvari  koje  nas 
zabrinjavaju.  Daj  da  njihov  sretan  ishod  bude  na  slavu  Božju  i  dobro  tvojih  slugu.  Amen. 

Spomeni  se  slavni  zaručniče  Djevice  Marije 

(BI.  Pio  IX) 

Spomeni  se,  o  čisti  zaručniče  Blažene  Djevice  Marije  i  slatki  moj  zaštitniče  sv.  Josipe,  kako  se 
još  nije  čulo  da  se  itko  u  tvoju  zaštitu  preporučio  i  u  tebe  pomoć  zatražio,  a  daje  nije  dobio.  S  tim 
pouzdanjem  dolazim  i  ja  preda  te  pa  ti  se  preporučujem.  Nemoj  prezreti  molitve  moje,  poočime 
Isusov,  nego  je  milostivo  primi  i  usliši.  Amen. 

Slavni  sv.  Josipe  uzore  radnika 

(Sv.  Pio  X) 

Slavni  sv.  Josipe  uzore  radnika,  isprosi  mi  milost  da  radim  u  duhu  pokore,  kako  bih  okajao  soje 
mnogobrojne  grijehe,  radio  savjesno,  stavljajući  potpuno  ispunjenje  obaveza  iznad  mojih  sklonosti; 
radio  s  zahvalnošću  i  radošću,  smatrajući  čašću  da  mogu  po  radu  koristiti  i  razvijati  talente  koje  mi 
je  Bog  dao;  radio  u  redu,  miru,  skladu  i  strpljenju  bez  povlačenja  pred  umorom  i  poteškoćama, 
radio  s  čistoćom  nakane  i  distancom  od  samoga  sebe  imajući  trajno  pred  očima  smrt  i  račun  koji  ću 
morati  položiti  o  izgubljenom  vremenu,  o  neiskorištenim  talentima,  neučinjenom  dobru  i  ispraznim 
samodopadanjima  polaganima  u  uspjehe  koji  narušavaju  Božje  djelo.  Sve  za  Isusa,  sve  po  Mariji, 
sve  nasljedujući  tebe  o  patrijarše  Josipe!  To  je  moja  oprema  za  život  i  za  smrt.  Amen. 

Sv.  Josipe  tebi  se  utječemo 

(Papa  Leon  XIII) 

Sv.  Josipe  pritisnuti  progonstvima,  tebi  se  utječemo  i  puni  povjerenja  zazivamo  tvoju  zaštitu, 
skupa  s  onom  tvoje  svete  zaručnice.  Zbog  te  svete  veze  ljubavi  koja  te  vezala  uz  Bezgrešnu  Djevicu 
Majku  Božju,  i  zbog  očinske  ljubavi  koju  si  imao  prema  Djetetu  Isusu,  pogledaj  molimo  te 
dobrohotno  baštinu  Isusa  Krista  koju  je  zadobio  svojom  krvlju  i  svojom  pomoći  i  snagom  priskoči 
nam  u  pomoć  u  našim  potrebama. 

Brižljivi  čuvaru  svete  Obitelji  i  Božjeg  djeteta  Isusa  Krista,  štiti  nas,  udalji  od  nas,  ljubljeni  oče 
kugu  zabluda  i  poroka  koji  truju  svijet.  U  ovoj  borbi  protiv  tame  pomozi  nam  dobrostivo  s  Neba.  O 
naš  moćni  zaštitniče,  kao  što  si  nekada  spasio  od  smrti  Dijete  Isusa,  tako  sada  brani  Crkvu  Božju  od 
zamki  i  protivljenja,  i  svakoga  od  nas  zaštiti  svojim  zagovorom  da  bismo  po  uzoru  na  tebe  i  s 
tvojom  pomoći  mogli  kreposno  živjeti,  blago  umrijeti  i  postići  vječno  blaženstvo  u  Nebu.  Amen. 

Sv.  Josipe  izabranice  Božji 

(Bi  Ivan  XXIII) 

O  sv.  Josipe  izabraniče  Božji  ovdje  na  zemlji  za  čuvara  Isusa  Krista  i  čistog  Marijinog 
zaručnika,  ti  si  proveo  život  savršeno  ispunjavajući  svoje  dužnosti,  uzdržavajući  svojim  rukama 
svetu  Obitelj,  zaštiti  i  nas  koji  se  tebi  s  povjerenjem  utječemo.  Ti  poznaješ  naše  težnje,  muke  i  nade, 
tebi  se  utječemo  jer  znamo  da  ćemo  u  tebi  pronaći  zaštitnika. 

I  ti  si  iskusio  kušnju,  napor,  umor,  ali  tvoja  duša  ispunjena  najdubljim  mirom  kliktala  je  od 
radosti  zbog  blizine  Sina  Božjega  koji  ti  je  bio  povjeren  skupa  sa  Marijom,  njegovom  preslatkom 
Majkom.  Pomozi  nam  shvatiti  da  nismo  sami  u  našem  poslu,  pomozi  nam  otkriti  Isusa  pored  nas, 
primiti  ga  s  milošću  i  vjerno  čuvati,  kao  što  si  to  ti  učinio.  Isprosi  nam  milost  da  u  našim  obiteljima 
sve  bude  posvećeno  u  ljubavi,  strpljenju,  pravednosti  i  traženju  dobra.  Amen. 

Sv.  Josipe,  zanatlijo  iz  Nazareta,  primjeru  savršenstva 

( Papa  Pio  XII) 

O  slavi  patrijarše  sv.  Josipe,  ponizni  i  pravedni  zanatlijo  iz  Nazareta,  koji  si  svim  kršćanima,  a 
pogotovu  nama  dao  primjer  savršena  života  u  ustrajnom  druženju  s  Isusom  i  Marijom  i  radu, 
pomozi  nam  u  svakodnevnim  naporima,  da  bismo  i  mi  u  njima  mogli  pronaći  djelatno  sredstvo  za 
proslavu  Boga,  našu  posvetu  i  korist  društvu  u  kojemu  živimo,  uzvišene  ideale  našeg  djelovanja. 

Isprosi  nam  od  Gospodina,  sv.  Josipe  naš  preljubljeni  zaštitniče,  poniznost  i  jednostavnost  srca, 
privrženost  radu,  dobrohotnost  prema  onima  s  kojima  radimo,  suobličenje  volji  Božjoj  u 
neizbježnim  mukma  ovoga  života  i  radosno  njihovo  podnošenje,  svijest  o  našem  posebnom 
poslanju  i  osjećaj  odgovornosti,  duh  stege  i  molitve,  podložnosti  poglavarima,  bratske  ljubavi 
prema  drugima  i  razumijevanja  prema  podređenima. 

Prati  nas  u  trenucima  blagostanja  kad  nas  sve  poziva  da  pravedno  kušamo  plodove  naših  napora, 
a  podupri  nas  u  žalosnim  trenucima,  kada  Nebo  izgleda  zatvoreno  za  nas,  te  izgleda  da  se  i  sredstva 
kojima  radimo  dižu  protiv  nas. 

O  sv.  Josipe,  daj  da  po  uzoru  na  tebe  uvijek  imamo  oči  uprte  u  Mariju,  našu  Majku,  tvoju 
preslatku  zaručnicu,  koja  je  u  kutu  tvoje  jednostavne  radnje  šutljivo  radila,  s  najblažim  osmijehom 
na  usnama;  da  ne  udaljujemo  pogleda  s  Isusa  koji  se  trudio  za  tvojim  stolom  drvodjelje,  kako 
bismo  na  taj  način  mogli  provoditi  na  zemlji  miran  i  svet  život,  uvod  u  onu  vječnu  sreću  koja  nas 
čeka  na  Nebu  za  sve  vijeke  vjekova.  Amen. 

Dragi  sv.  Josipe 

(sv.  Ivan  Pavao  II) 

Dragi  sv.  Josipe,  prijatelju  i  zaštitniče  sviju,  čuvaru  Isusa  i  sviju  koji  zazivaju  tvoju  pomoć,  velik 
si  jer  od  Boga  zadobiješ  sve  za  što  te  ljudi  mole.  Molim  te  primi  moju  prošnju:  bdij  i  brani  sve 
obitelji  kako  bi  živjele  u  skladu,  jedinstvu,  vjeri  i  ljubavi  koja  je  vladala  u  svetoj  Obitelji.  S 
posebnom  nježnošću  pogledaj  na  obitelji  nezaposlenih  i  učini  da  pronađu  posao,  daj  da  svi  imaju 
posao  kako  bi  svojim  djelima  stvarali  bolji  svijet  i  slavili  Boga  Stvoritelja. 

Povjeravam  ti  Crkvu,  na  poseban  način  Papu,  biskupe,  svećenike  i  sve  misionare  kako  bi  se  svi 
osjetili  poduprti  od  tvoga  očinstva.  Tko  ih  može  više  ljubiti  od  tebe,  o  dragi  sv.  Josipe?  Brani  sve 
posvećene  osobe  da  u  tvojoj  poslušnosti  i  pristajanju  uz  volju  Božju  pronađu  uzor  života  šutnje, 
poniznosti,  radosti  naviještanja,  života  sjedinjena  s  Bogom  koji  ih  čini  sretnima  u  vršenju  volje 

Božje.  Radost  koja  se  kuša  od  pripadanja  Bogu  je  tako  velika  da  se  ne  može  usporediti,  samo  u 
Bogu  se  nalazi  potpuna  sreća.  Sv.  Josipe  usliši  moju  molitvu.  Amen. 

Sv.  Josipe  s  tobom  blagoslivljamo  Gospodina 

(sv.  Ivan  Pavao  II) 

O  sv.  Josipe,  s  tobom  i  po  tebi  blagoslivljamo  Gospodina.  On  te  je  izabrao  između  svih  ljudi  za 
čistog  Marijinog  zaručnika,  onoga  koji  je  na  pragu  otajstva  njenog  materinstva,  onoga  koji  poslije 
nje  prihvaća  ovo  materinstvo  u  vjeri  kao  djelo  Duha  Svetoga.  Ti  si  dao  Isusu  zakonsko  očinstvo  u 
Davidovu  plemenu.  Josipe,  ti  si  trajno  bdio  s  ljubeznom  skrbi  nad  Majkom  i  Djetetom  kako  bi 
njihov  život  bio  siguran  i  oni  mogli  ispuniti  svoje  poslanje. 

Spasitelj  Isus  je  se  udostojao  tebi  podložiti  kao  ocu  za  vrijeme  djetinjstva  i  odrastanja  te  primati 
od  tebe  pouke  o  ljudskom  življenju,  dok  si  ti  Josipe  s  njim  dijelio  njegov  život  u  klanjanju  njegovu 
otajstvu.  Ti  sada  boraviš  s  Isusom.  Nastavi  štititi  cijelu  Crkvu,  obitelj  koja  se  rodila  od  spasenja  koje 
je  Isus  donio.  Pogledaj  na  duhovne  i  materijale  potrebe  svih  koji  se  utječu  tvome  zagovoru.  Sjeti  se 
obitelji,  na  poseban  način  siromaha,  po  tebi  su  sigurni  da  će  ih  stići  Marijin  majčinski  pogled  i 
Isusova  ruka  ih  pomoći.  Amen. 

Sv.  Josipe  Bog  je  od  tebe  tražio  prikazanje  očinstva 

(Biskup  Angelo  Comastri) 

Bog  je  od  tebe,  sv.  Josipe,  tražio  veliki  dar  očinstva  a  ti  si  spremno  prikazao  svoje  srce,  kako  bi 
postao  šutljiva  zaštita,  diskretna  prisutnost,  velikodušna  pomoć  Bezgrešnoj  Majci  i  Sinu  Božjemu 
koji  je  postao  čovjekom.  Nijedan  gesta  bolje  od  ove  ne  može  govoriti  o  važnosti  očinstva;  Bog  gaje 
htio  kao  divnu  nadopunu  majčinstva  da  dade  djeci  jakost  i  nježnost,  odvažnost  i  povjerenje, 
sposobnost  slušanja  i  srce  puno  gostoljubivosti. 

O  Josipe,  oče  ljubljeni  od  Oca,  pomozi  nam  postići  čist  pogled  kako  bi  smo  uvidjeli  i  vrednovali 
Božje  darove.  Pomozi  nam  nadići  nepotrebna  rivalstva  kako  bi  u  vedroj  harmoniji  uskladili  srce  oca 
i  majke,  kako  bi  djeca  osjetila  sve  bogatstvo  ljubavi  i  blagoslivljali  Oca  našeg  iskona  i  našeg 
povratka  u  vječnu  Domovinu.  Amen. 

Sv.  Josipe  prijatelju  Srca  Isusova 

(BI.  Leon  Dehon) 

Sv.  Josipe  posebni  prijatelju  Srca  Isusova,  pomozi  mi,  moli  za  mene.  Pogotovu  se  s  tobom 
želim  sjediniti  svakog  jutra  kako  bi  nasljedovao  tragove  tvojih  kreposti,  pogotovu  tvoje  čistoće, 
nevinosti  i  poniznosti.  Na  poseban  način  štiti  djecu  koju  odgajamo,  pomozi  nam  oblikovati  u  njima 
Dijete  Isusa.  O  sv.  Josipe  ti  me  podržavaš,  tebi  preporučujem  svoj  život  i  svoju  smrt.  Želim  te 
nasljedovati  kako  bi  spasio  svoju  dušu.  U  trenutku  moje  smrti  moli  za  mene,  isprosi  mi  milosrđe 
kod  Srca  Isusova. 


Svetoj  Obitelji  zajednici  ljubavi 

(  sv.  Ivan  Pavao  II) 

Sveta  Obitelji,  zajednico  ljubavi  Isusa,  Marije  i  Josipa,  uzore  i  ogledalo  svakoj  kršćanskoj 
obitelji  tebi  posvećujemo  naše  obitelji.  Otvori  srce  svake  obitelji  da  prihvati  vjeru,  da  primi  Božju 
Riječ,  da  svjedoči  ljubav,  da  postane  izvor  novih  svetih  zvanja.  Prosvijetli  duh  roditeljima  da 
brižnom  ljubavlju,  mudro  i  ljubeznom  pobožnošću  sigurno  vode  djecu  prema  duhovnim  i  vječnim 
dobrima. 

Probudi  u  dušama  mladih  čistu  savjest  i  slobodnu  volju  da  rasu  u  “milosti  i  mudrosti” 
velikodušno  prihvaćajući  dar  Božjeg  poziva.  Isuse,  Marijo  i  Josipe,  sveta  Obitelji,  iz  Nazareta 
isprosi  nam  milost  da  svi  mi  nasljedujemo  ustrajnu  molitvu,  velikodušnu  poslušnost,  dostojanstveno 

siromaštvo  i  djevičansku  čistoću  koje  si  ti  živjela  da  otvorimo  svoju  dušu  za  vršenje  volje  Božje  te 
da  brižno  i  nenametljivo  pratimo  one  koji  su  među  nama  pozvani  da  iz  bližega  slijede  Gospodina 
Isusa  Krista  koji  je  dao  samoga  sebe  za  nas.  Amen. 

Molitva  zagovora  Svete  Obitelji  za  našu  obitelj 

( sv.  Ivan  Pavao  II) 

Bože  od  kojega  dolazi  svako  očinstvo  na  nebu  i  na  zemlji,  Oče  koji  si  Ljubav  i  Život,  neka 
svaka  obitelj  na  zemlji  posredstvom  tvoga  Sina  Isusa  Krista,  “rođena  od  žene”  i  posredstvom  Duha 
Svetoga,  izvora  Božje  ljubavi  postane  istinsko  svetište  života  i  ljubavi  za  nove  naraštaje  koji  se 
uvijek  obnavljaju.  Neka  tvoja  milost  vodi  misli  i  djela  supružnika  prema  dobru  njihovih  obitelji  i 
svih  obitelji  svijeta. 

Neka  mladi  naraštaji  nađu  u  obiteljima  oslonac  za  razvoj  svoje  osobnosti  i  rast  u  ljubavi  i  istini. 
Neka  se  ljubav  ojačana  milošću  sakramenta  braka  pokaže  jačom  od  svake  slabosti  i  krize,  kroz  koje 
ponekad  prolaze  naše  obitelji.  Bože  molimo  te  po  zagovoru  Isusa,  Marije  i  Josipa,  svete  Obitelji  iz 
Nazareta,  da  Crkva  u  svim  narodima  na  zemlji  može  plodno  vršiti  svoje  poslanje  u  obiteljima  i  po 
obiteljima.  Ti  si  Život,  Istina  i  Ljubav  u  zajedništvu  sa  Sinom  i  Duhom  Svetim.  Amen. 

Ženo,  Majko  i  Zaručnice 

(sv.  Ivan  Pavao  II) 

O  Marijo  Majko  Isusova,  zaručnice  Josipa  zanatlije,  u  tvome  Srcu  su  sabrane  radosti  i  napori 
svete  Obitelji.  Trenutke  patnje  prikazivala  si  Bogu  imajući  uvijek  povjerenja  u  njegovu  Providnost. 
Molimo  te  zaštiti  sve  žene  koje  se  svakodnevno  muče  kako  bi  njihova  obitelj  mogla  živjeti  u 
djelotvornom  skladu.  Isprosi  im  milost  da  budu  žene  kršćanski  mudre,  iskusne  u  molitvi  i 
ljudskosti,  jake  u  nadi  i  progonstvima,  kao  Ti,  nositeljice  istinskog  mira. 

Ljubezna  Majko  našeg  Spasitelja,  tebi  povjeravam  sve  obitelji,  poglavito  muževe  i  žene  koji  se 
nastoje  ugledati  na  tvoju  obitelj  u  Nazaretu.  Zagovaraj  roditelje  i  djecu  da  bi  njihova  ljubav  bila 
jaka  i  vjerna  kao  ljubav  koja  je  ispunjala  tvoje  Bezgrešno  Srce. 

Sveta  Obitelji  klanjam  se  otajstvu  vašeg  skrovitog  života 

(Papa  Pavao  VI) 

Gospodine  Isuse!  Ti  si  sišao  s  Josipom  i  Marijom,  dođe  u  Nazaret  i  bijaše  im  poslušan.  A  Majka 
je  tvoja  brižno  čuvala  sve  uspomene  u  svom  Srcu.  Ti  si  napredovao  u  mudrosti,  dobi  i  milosti  kod 
Boga  i  ljudi  (Lk  2,51).  Pratim  vas  i  ulazim  u  vašu  siromašnu  kućicu  koju  ste  posvetili  molitvom, 
radom,  govorom  i  šutnjom.  Padam  ničice  i  klanjam  se  otajstvu  vašeg  skrovitog  života. 

Sjedinjen  s  vama  u  molitvi  postao  sam  član  Svete  Obitelji  koja  brani  i  pomaže  one  koji  joj  se 
mole.  Sveta  Obitelj  koja  je  bila  čuvarom  dara  božanske  Mudrosti,  svjedokom  istine  i  ljubavi  privela 
je  svoju  braću  i  sestre  svjetlu  koje  obasjava  tamu,  pobjeđuje  strah  i  naviješta  uskrsnuće.  O  Isuse, 
sjaju  Svete  nazaretske  Obitelji,  blagoslovi  moju  Crkvu  u  malom,  moju  obitelj,  pomozi  moju  vjeru, 
podupri  moja  nastojanja  i  proširi  prostore  moje  ljubavi.  Amen. 

Sv.  Josipe  zakrili  nas  svojim  očinskim  plaštem 

(BI.  Magdalena  Sofija  Barat) 

Sv.  Josipe,  uzvišeni  sveče,  otkrij  mi  blaga  sakrivena  u  poniznom  i  siromašnom  življenju,  isprosi 
mi  duh  nutarnjeg  života,  udostoj  se  poučiti  me,  da  bih  od  tebe  vođena  pod  tvojom  zaštitom 
zadobila  potpunu  podložnost  volji  Božjoj.  Zakrili  nas  trajno  plaštem  svoje  očinske  dobrote,  kao  da 
smo  tvoja  obitelj.  Amen. 

6.  RAZMATRANJA  SVETACA  I  UČITELJSTVO  CRKVE  O  SV.  JOSIPU 


O  ljubavi  između  Josipa  i  Marije 

(sv.  Ivan  Eudes) 

Poslije  Isusa  i  Boga,  sv.  Josip  je  bio  prvi  predmet  ljubavi  svoje  presvete  zaručnice  i  poslije  Boga 
imao  je  prvo  mjesto  u  njenom  srcu,  jer  budući  da  je  Ona  bila  sva  Josipova,  kao  zaručnica 
zaručnikova,  Marija  je  srce  bila  darovala  Josipu.  Nije  samo  on  bio  njezin,  nego  kako  je  bilo  rečeno 
za  prve  kršćane  da  su  bili  jedno  srce  ijedna  duša,  sigurno  se  još  više  moglo  reći  za  Blaženu  Djevicu 
Mariju  i  njenog  svetog  zaručnika  da  su  bili  jedna  duša  i  jedno  srce  sjedinjeni  svetom  vezom  ljubavi. 

O  Pobožnosti  sv.  Josipu 

(BI.  Leon  Dehon) 

Sv.  Josip  je  naš  uzor.  Njegova  čistoća,  nevinost,  poniznost  uzori  su  ponuđeni  dušama  koje  teže 
ka  pobožnosti.  Po  svojoj  čistoći  bio  je  dostojan  postati  zaručnikom  Majke  Božje.  Po  svojoj 
poniznosti  zaslužio  je  slavu  da  postane  Isusov  poočim.  Po  svojoj  nevinosti  postao  je  dostojan  uske 
povezanosti  i  bliskosti  koju  je  imao  s  Isusom  i  Marijom  u  Nazaretu. 

Razmišljajući  o  krepostima  sv.  Josipa  shvatiti  ćemo  s  kojim  poštovanjem  punim  ljubavi  treba 
postupati  s  Isusom  u  Presvetom  Oltarskom  Sakramentu  i  kako  ga  pobožno  primati.  Kao  što  je  sv. 
Josip  držao  Isusa  u  naručju,  i  privijao  ga  svome  srcu,  svećenici  ga  drže  na  oltaru  u  svojim  rukama. 
Mi  ga  ne  primamo  u  svoje  naručje  nego  u  svoja  srca.  Sv.  Josip  je  Isusa  štitio,  vodio,  čuvao,  naučimo 
od  njega  kako  prema  njemu  pobožno  nježno  postupati  na  oltaru  i  kod  svete  pričesti. 

Slatka  i  ljupka  familijarnost  s  Isusom  koju  je  sv.  Josip  živio  u  najprije  Egiptu,  a  zatim  i  u 
Nazaretu  je  uzor  bliskosti  koju  bi  naš  Gospodin  htio  i  s  nama  živjeti.  Josip  je  prijateljski 
razgovarao  s  Isusom,  Isus  je  bio  uvijek  predmetom  njegovih  misli,  na  poslu,  u  odmoru  bili  su 
uvijek  sjedinjeni.  Josipova  briga  je  bila  udovoljiti  Isusu,  a  on  je  znao  da  se  to  čini  govoreći  o 
kraljevstvu  njegova  Oca  i  njegovoj  dobroti.  Obratimo  se  sv.  Josipu  kako  bi  smo  zadobili  dragocjene 
milosti  koje  će  nas  naučiti  općiti  s  Djetetom  Isusom. 

Sv.  Josip  je  naš  zaštitnik.  Povlastice  sv.  Josipa  nisu  umanjene  njegovim  ulaskom  u  Nebo.  Više 
nego  ikada  on  ima  vlast  punu  slasti  i  poniznosti  koju  mu  je  Isus  udijelio  na  zemlji  nad  njime  samim 
za  vrijeme  njegova  zemaljskog  života.  On  je  sv.  Josipu  dao  veliku  moć  da  nas  štiti  i  isprosi  nam 
velike  milosti  potrebne  našem  zvanju  vođenja  duša  Presvetom  Srcu. 

Razmišljajući  o  ljubavi  sv.  Josipa  prema  Isusu,  shvaća  se  da  njegovo  srce  jedva  čeka  trenutak 
kada  će  Isus  biti  ljubljen  kako  bi  to  trebalo.  Njegove  čežnje  se  sjedinjuju  skupa  s  Marijinima  za 
ostvarenje  tih  želja  Presvetoga  Srca.  Sv.  Josip  je  uzor  nutarnjeg  života  kojeg  Srce  Isusovo  od  nas 
traži.  Kao  što  ga  je  Bog  Otac  učinio  učiteljem  i  zaštitnikom  Onoga  koji  mu  je  bio  najdraži  na 
zemlji,  slično  gaje  naš  Gospodin  učinio  dobro  bdijućim  zaštitnikom  svojih  svećenika,  zavjetovanih 
duša  njegovom  Srcu,  prijatelja  s  kojima  želi  živjeti  u  povjerenju. 

Idimo,  dakle,  sv.  Josipu,  ustrajno  ga  zazivajmo.  Isus  se  ne  može  oduprijeti  tako  poniznim  i 
slatkim  prošnjama  Josipa  koji  gaje  okruživao  tolikom  ljubavlju  i  koji  je  posvetio  svoj  život  zaštiti 
njegova  djetinjstva  i  njegove  Majke.  Sv.  Josip  tako  dobro  moli  i  ima  toliko  povlastica  kod  Isusa! 
Njegove  molitve  su  kao  zapovijedi.  Njegov  zagovor  je  svemoćan  kod  Isusova  Srca. 

Sv.  Josip  ima  veliko  povjerenje  i  ugled  također  kod  Boga  Oca  i  Duha  Svetoga.  Duh  Sveti  ljubi 
čistog  čuvara  svoje  Bezgrešne  Zaručnice  Marije.  Bog  Otac  nježno  ljubi  hranitelja  svoga  Sina.  Isus  u 
njemu  istovremeno  ljubi  svoga  i  zaštitnika  svoje  Majke.  On  mu  je  bespovratno  dao  čast  i  ime  svoga 
oca  i  nema  sina  koji  bi  više  ljubio  i  bio  zahvalniji  i  velikodušniji  od  njega. 

Marija  je  najvjernija  zaručnica  koja  više  od  svih  ljubi.  Ona  je  također  sjedinjena  s  molitvama 
sv.  Josipa  i  želi  ih  vidjeti  uslišanima.  Udjeljujući  sv.  Josipu  što  on  od  njega  traži,  Isus  jednako 
razveseljuje  i  svoju  Majku.  Za  njega  to  je  još  jedan  odlučujući  razlog  za  uslišati  molitve  sv.  Josipa. 
Poslije  Marije,  mi  vjernici  nemamo  moćnijeg  zagovornika. 

Sv.  Josip  je  posebni  zaštitnik  djece  i  onih  koji  ih  odgajaju.  Svećenici  i  osobe  koje  se  posvećuju 
odgoju  djece  imaju  još  jedan  razlog  više  biti  pobožni  sv.  Josipu.  Sv.  Josip  je  posebni  zaštitnik  djece 
koju  on  želi  potaći  na  pobožnost.  Budući  da  su  djeca  draga  Isusu  te  su  ta  njegova  mala  braća  njemu 
najomiljenija  sv.  Josip  ih  posvaja  i  krajnje  brižno  se  posvećuje  njihovu  odgoju.  Oni  trebaju  od 
njega  naučiti  ljubiti  Dijete  Isusa.  Njihov  je  cilj  oblikovati  Dijete  Isusa  u  srcu  djece,  a  kako  će  u  tome 
uspjeti  ako  svaki  dan  ne  razmatraju  o  otajstvima  Nazareta,  ne  pitaju  sv.  Josipa  kako  se  on  brinuo  za 
Isusa.  Sv.  Josipa,  nakon  Marije,  trebamo  moliti  za  milost  da  razumijemo  i  kušamo  djetinjstvo 
Isusovo  kako  bi  smo  učinili  da 

kreposti  kraljuju  u  srcima  djece.  Sv.  Josip  je,  dakle,  posebni  zaštitnik  ustanova  koje  se  posvećuju 
kršćanskom  odgoju  djece.  A  i  kršćanske  obitelji  se  trebaju  voditi  idealom  Nazaretske  obitelji  i 
utjecati  se  zaštiti  sv.  Josipa  za  kršćanski  odgoj  svoje  djece. 

Idite  Josipu  i  činite  sve  što  vam  kaže,  kazao  je  faraon  svome  narodu  u  Egiptu.  Crkva  u  toj  slici 
razabire  lik  i  simbol  moćne  zaštite  našeg  sv.  Josipa,  Marijina  zaručnika  i  Isusova  hranitelja. 

O  smrti  sv.  Josipa  i  uvjetima  za  našu  sretnu  smrt 

(BI.  Leon  Dehon) 

Sv.  Josip  je  oduvijek  bio  prepoznat  kao  uzor  i  zaštitnik  sretne  smrti.  Budući  da  je  umro  u 
Isusovom  naručju  i  pod  Marijinim  pogledom,  imao  je  najslađu  i  najsvetiju  smrt.  Sv.  Josip  je  bez 
sumnje  već  bio  umro  kada  je  tridesetogodišnji  Isus  počimao  svoj  javni  život.  Evanđelje  nam  to  daje 
shvatiti.  Kad  je  Isus  propovijedao  u  Nazaretu  njegovi  sugrađani  su  govorili.  «Nije  li  ovo  sin 
Josipov». 

Josip  je  umro  Isusu  u  naručju.  On  se  za  njega  sinovski  brinuo,  a  Marija  ga  je  skrbila  kao  sestra  i 
zaručnica.  O  lijepe  li  i  sretne  smrti,  kako  se  može  na  njoj  samo  zavidjeti.  Josip  je  ponavljao  zadnje 
pozdrave:  «Isuse,  Marijo!  Isuse,  Marijo!»  Crkva  gleda  na  te  zazive  kao  ideale  zadnjih  osjećaja 
umirućih.  Uvjeti  za  ostvariti  dobru  smrt  po  zagovoru  sv.  Josipa. 

Prvi  uvjet:  Poniznost  i  molitva.  Kako  je  sv.  Josip  bio  ponizan  pred  Bogom  i  ljudima.  Izgubio  se 
u  Evanđelju.  Niti  jedna  njegova  riječ  nije  ostala  zapisana.  Ljubio  je  skroviti  život,  sabranost  i 
molitvu.  Ah  Bog  je  obećao  da  će  uzdići  ponizne  i  njima  dati  svoje  milosti.  Mi  se  bojimo  da  će  nas 
naši  grijesi  odvesti  u  propast,  ponizimo  se.  Pođimo  ispovjediti  naše  grijehe,  prihvatimo  poniženja 
koja  nam  Providnost  šalje. 

Drugi  uvjet:  Ljubimo  Riječ  Božju,  duhovnu  i  pobožnu  literaturu.  Sv.  Josip  je  sigurno  skupa  s 
Isusom  i  Marijom  čitao  Sveto  Pismo.  S  njima  je  išao  u  sinagogu  i  hram.  Mi  smo  možda  do  danas 
zanemarili  prakse  pobožnosti  ili  smo  ih  loše  obavljali,  nastojmo  shvatiti  dobre  pouke  i  čitajmo 
dobre  knjige,  pogotovo  svetačke.  Sv.  Augustin  i  toliki  drugi  su  u  njima  našli  prigodu  za  obraćenje  i 
početak  spasenja. 

Treći  uvjet:  Ljubav  prema  Isusu  Kristu.  Sv.  Josip  je  bio  sav  obuzet  ljubavlju  prema  Isusu.  Odveo 
ga  je  u  Egipat  kako  bi  ga  spasio.  Tražio  ga  je  u  hramu  kad  ga  je  bio  izgubio.  Cijeli  svoj  žiovt  je 
potrošio  radeći  za  njega.  Mi  nemamo  vidljivog  Isusa  s  nama,  ali  zato  imamo  Euharistiju.  A  Isus  je 
obećao  vječni  život  onima  koji  ga  budu  primali.  O  slabi  i  nesavršeni  kakvi  jesmo,  idimo  Isusu. 
Primajmo  ga,  nakon  što  smo  se  dobro  ispovjedili,  pa  ako  i  ne  kušamo  utjehe  i  osjećajne  gorljivosti. 
Ustrajmo  u  pričešćivanju,  to  će  nas  spasiti. 

Četvrti  uvjet:  Sjećanje  na  Isusove  muke  i  strpljenje  u  našim  patnjama.  Za  nas  su  Isusove  patnje 
sažete  i  predstavljene  u  Križu.  Sv.  Josip  nije  bio  na  Kalvariji,  ali  je  on  vidio  Isusa  kako  je  trpio  u 
Betlehemu,  u  patnjama  progonstva,  u  naporima  radionice  i  uvijek  je  pored  njega  i  s  njime  radio  i 
trpio.  Kontemplirajmo  Raspetoga,  zagrlimo  ga  i  strpljivo  podnosimo  naše  muke. 

Peti  uvjet:  Ljubav  prema  bližnjemu.  Blago  milosrdnima  jer  će  zadobiti  milosrđe.  Sv.  Josip  je  bio 
dobar  i  požrtvovan.  Teško  je  radio  kako  bi  prehranio  Isusa  i  Mariju  i  pomagao  najsiromašnijima. 
Učinimo  kakvo  djelo  milosrđa  pogotovo  ono  koje  od  nas  zahtjeva  ljubav. 

Šesti  uvjet:  Želja  i  briga  o  čistoći  savjesti.  Sv.  Josip  je  kako  nam  kaže  Evanđelje  bio  pravedan. 
Njegova  praslika  je  bio  Josip  sin  Jakovljev  iz  Staroga  Zavjeta,  uzor  nevinosti  i  čistoće.  Svetu  smrt 
treba  okruniti  svetim  životom.  Ako  mi  često  padamo  u  grijehe,  izbjegavajmo  barem  svjesno 

učinjene.  Želimo  ostati  čistima.  Dogoditi  će  nam  se  da  padnemo  u  grijehe  iz  slabosti,  nenadane 
grijehe  trenutka,  ali  oni  se  lakše  opraštaju  jer  nakon  njih  odmah  slijedi  kajanje. 

Sedmi  uvjet:  Pobožnost  Mariji.  Naša  dobra  suotkupiteljica  nas  slijedi  sve  do  naše  smrti.  Naše 
spasenje  je  trijumf  za  njenog  Sina.  Ona  je  naša  zaštitnica  protiv  đavla,  pogotovo  u  smrti.  Ona  je 
naša  odvjetnica  na  sudu.  Ona  sama  dolazi  tražiti  svoje  prijatelje  i  pobožne  sluge.  Kako  Ona  ne  bi 
prisustvovala  i  preporučivala  Srcu  Isusovu  dobrog  sv.  Josipa  koji  joj  je  bio  tako  pobožan?  Uzmimo 
je  za  Majku  i  posvetimo  njoj  sva  svoja  djela. 

O  zaštiti  sv.  Josipa 

(BI.  Leon  Dehon) 

Sv.  Josip  je  bio  vanjski  poglavar  i  zaštitnik  Crkve  koja  se  rađala,  to  jest  Svete  Obitelji  u 
Nazaretu.  Isus  i  Marija  su  mu  bili  podložni  i  slušah  su  ga.  Ne  može  se  danas  reći  da  ima 
hijerarhijski  autoritet  nad  Crkvom,  ali  zadržava  moralno  očinstvo.  Patrijarh  Josip,  sin  Jakovljev  u 
Egiptu  je  bio  obična  osoba,  ali  mu  je  faraon  dao  vlast  nad  vlastitom  obitelji  i  dobrima.  Crkvi  se 
dopada  u  liturgiji  uspoređivati  te  dvije  situacije.  Govoreći  o  sv.  Josipu  Crkva  moli:  Učinio  si  ga 
gospodarom  kuće  svoje  i  upraviteljem  svih  svojih  dobara. 

Sv.  Josip  je  bio  glava  svete  Obitelji.  On  je  vodio  Mariju  u  Betlehem  na  popis.  Spasio  je  Dijete 
Isusa  odvodeći  ga  u  Egipat.  On  je  zarađivao  kruh  Djetetu  i  Majci  u  Egiptu  i  Nazaretu.  On  je  vodio 
Isusa  u  hram  za  Pashu,  on  je  upravljao  njegovim  svakodnevnim  poslovima.  Srca  Isusa  i  Marije  su 
njemu  vječno  zahvalna.  On  nad  tim  blagoslovljenim  Srcima  ima  istinsku  svemoć  prošnje  i 
zagovora.  On  se  brine  za  Crkvu,  njen  napredak,  boljitak  pomoć  i  opasnostima.  Tu  je  naviku  stvorio 
u  Nazaretu. 

Sv.  Josip  je  zaštitnik  duša  na  putu  duhovnog  napretka.  Tko  bi  bio  prikladniji  od  njega  da  nas 
vodi?  Nije  li  on  bio  oblikovan  gledajući  primjere  i  razgovarajući  s  Isusom  i  Marijom?  Mi  smo  kao 
djeca.  Sv.  Josip  želi  da  nalikujemo  Isusu  i  Mariji.  Učimo  iz  njegovih  primjera,  tražimo  njegove 
savjete.  Isus  je  učinio  sv.  Josipa  svojim  zaštitnikom  u  Nazaretu,  a  On  želi  da  ga  i  cijeli  svijet  sluša, 
pa  bili  to  i  najodgovorniji  ljudi  u  Crkvi  ili  kršćani  najugledniji  u  znanju  i  krepostima. 

To  je  sigurno  plan  Božje  Providnosti.  Bog  se  ne  kaje  i  ne  opoziva  svoje  darove.  Primat  koji  je 
Josip  vršio  nad  svetom  Obitelji  u  Nazaretu  on  ostvaruje  i  u  Crkvi  iako  na  novi  način.  On  je  naš  otac, 
ali  on  ostvaruje  svoje  očinstvo  s  Neba  po  svojoj  brizi  za  nas,  svojim  zagovorom  i  svojom  zaštitom. 
On  kod  Srca  Isusova  isprosi  djelovanje  Duha  Svetoga  i  anđela  u  našem  životu.  Tražimo  od  sv. 
Josipa  savjete,  upute,  pouke,  ohrabrenja  i  dobiti  ćemo  ih  po  velikim  sredstvima  koja  su  u  njegovoj 
moći.  Njemu  anđeli  služe.  On  svojim  zagovorom  utječe  na  događaje.  Ako  smo  biskupi,  svećenici, 
pastiri,  duhovni  vođe  duša  potreban  nam  je  sv.  Josip.  Kralj  nebeski  mu  je  darovao  vlast  nad 
velikima  i  mudrima  kao  i  nad  malenima. 

Zaštita  sv.  Josipa  u  vremenitim  potrebama.  Isus  Krist  hoće  da  sv.  Josip  bdije  i  nad  našim 
vremenitim  potrebama.  Faraon  je  učinio  Josipa,  sina  Jakovljeva,  upraviteljem  svih  svojih  dobara  i 
kad  su  od  njega  tražili  kruha  odgovarao  je:  «Idite  Josipu».  Sv.  Josip  je  bio  hranitelj  svete  Obitelji  u 
Nazaretu  te  on  ima  posebnu  skrb  za  vremenita  dobra  Crkve,  naroda  i  zajednica  vjernika.  To  se  slaže 
s  planovima  Božje  Providnosti.  Kršćani  su  to  osjetili  i  shvatih  te  vjernici  upućuju  sv.  Josipu  svoje 
prošnje  u  materijalnim  potrebama. 

Utecimo  se  sv.  Josipu  u  našim  posebnim  potrebama  i  općem  dobru.  Politička  društva  su  u 
nevoljama,  poredak  rada  je  uzdrman.  Kome  ići  kako  bi  smo  pronašli  socijalni  mir,  blagostanje  i 
red?  Idimo  sv.  Josipu.  On  nas  ne  oslobađa  od  posla,  studija  i  drugih  ljudskih  sredstava  ali  ih  sv. 
Josip  može  blagosloviti,  učiniti  plodnima  i  prikladnima  postići  cilj.  On  će  nam  od  Isusa  isprositi  i 
moralne  kreposti  bez  kojih  je  svaki  napor  zakonodavaca  i  upravitelja  uzaludan. 

Josip  muž  Marijin 

(Sv.  Klaudio  de  la  Colombiere) 

(Tri  razmatranja  sv.  Klaudija  koja  slijede  čine  cjelinu  istog  nagovora  kojeg  je  svetac  napisao  za 
proslavu  svetkovine  sv.  Josipa  podjelivši  ga  u  tri  djela  bez  stavljanja  naslova.  Mi  smo  nagovor 
rastavili  u  tri  djela  s  naslovima  radi  lakšeg  uočavanja  teme  o  kojoj  svetac  govori) 

Jako  malo  znamo  o  životu  sv.  Josipa.  Evanđelje  nam  donosi  samo  tri,  četiri  njegova  djela  i  još 
od  prvih  vremena  duhovni  pisci  su  naglašavali  kako  nemamo  zapisanu  niti  jednu  njegovu  riječ.  To 
je  možda  iz  razloga  što  su  evanđelisti  bili  duhom  i  mišlju  okupirani  velikim  stvarima  koje  je  učinio  i 
kazao  Spasitelj  svijeta  ili  što  je  Duh  Sveti  htio  na  takav  način  pokazati  poniznost  sv.  Josipa  i  koliko 
je  on  ljubio  samoću  i  skrovitost.  Bilo  kako  stajale  stvari,  mi  smo  time  sigurno  na  velikom  gubitku. 
Daje  Gospodin  htio  da  do  nas  dođu  posebne  informacije  o  životu  ovoga  velikog  sveca,  bez  sumnje 
imali  bismo  toliko  lijepih  primjera,  a  pogotovu  lijepih  događaja  za  sve  koji  žive  u  braku. 

Da  nam  Evanđelje  nije  reklo  ništa  o  Josipu  osim  riječi  koje  sam  izabrao  za  nagovor  muž 
Marijin  (usp.  Mt  1,  19-20),  bilo  bi  dovoljno  za  pojmiti  o  njegovoj  izvanrednoj  svetosti  i  potaći 
kršćanske  govornike  da  o  tome  propovijedaju.  Što  se  mene  tiče  daleko  od  toga  da  se  žalim  zbog 
nedostatka  predmeta  za  nagovor,  naprotiv  samo  te  dvije  riječi  sadrže  u  sebi  toliko  značenja  da  se 
osjećam  pritisnutim  brojnošću  i  uzvišenošću  stvari  koje  te  dvije  riječi  žele  poručiti.  Kada  bih  vam 
ih  mogao  dobro  objasniti,  siguran  sam  da  bi  to  bio  najljepši  govor  o  tom  velikom  svecu  koji  je 
ikada  bio  izgovoren. 

Dobro  primjećujem  da  mogu  samo  nedostatno  i  nesavršeno  o  tome  govoriti,  ali  se  nadam  da  će 
se  Presveta  Djevica  zauzeti  za  slavu  svoga  zaručnika,  i  da  će  isprositi  nebeskog  svjetla  koje  će 
nadoknaditi  slabosti  mojih  misli  i  riječi.  Tražimo  tu  milost  s  povjerenjem  moleći  uobičajnu  molitvu 
Zdravo  Marijo. 

Kada  ne  bi  bilo  drugog  razloga  za  slaviti  sv.  Josipa,  čini  mi  se  da  bi  to  trebalo  činiti  samo  iz 
želje  da  se  obraduje  Mariju.  Ne  treba  sumnjati  da  veliki  dio  časti  koju  iskazujemo  Josipu  ide  Mariji, 
da  časteći  njega  u  njemu  se  osjeća  čašćenom  i  ona  sama.  Osim  što  gaje  priznavala  za  svoga  pravog 
zaručnika  i  što  je  imala  prema  njemu  osjećaje  poštovanja  koje  kreposna  žena  mora  imati  prema 
onome  s  kim  ju  je  Bog  usko  sjedinio,  način  na  koji  je  imao  ovlast  nad  njom,  poštovanje  koje  je 
imao  prema  njenoj  djevičanskoj  čistoći  u  Marijinoj  duši  je  budilo  zahvalnost  sv.  Josipu  jednaku 
veličini  ljubavi  kojom  je  ljubila  tu  krepost,  a  kao  posljedicu  toga  veliku  gorljivost  za  slavu  sv. 
Josipa.  Dakle,  samo  zato  što  je  bio  muž  Marijin  trebalo  bi  častiti  i  slaviti  sv.  Josipa. 

Cijeli  život  sv.  Josipa  se  može  podijeliti  u  dva  djela.  Prvo,  onaj  koji  je  prethodio  zaručništvu  s 
Marijom,  drugi  koji  je  slijedio  nakon  tog  događaja.  O  prvom  djelu  života  sv.  Josipa  ništa  ne  znamo, 
a  malo  znamo  i  o  drugom,  pa  ipak  želim  vam  pokazati  kako  je  i  jedan  i  drugi  period  njegova  života 
bio  jako  svet.  Prvi  jer  je  okrunjen  tako  uzvišenim  brakom,  drugi  još  svetiji  jer  je  proveden  u  tom 
braku.  Želim  reći  daje  ovo  slavno  supružništvo  bilo  plod  velike  svetosti  koju  je  sv.  Josip  dosegao 
prije  zaruka,  i  bilo  je  razlogom  još  veće  svetosti  do  koje  je  on  nakon  toga  bio  uzdignut. 

O  svetosti  sv.  Josipa  prije  zaruka  s  Marijom 

(Sv.  Klaudio  de  la  Colombiere,  nastavak  gornjeg  nagovora) 

Gospodin  je  sam  htio  pronaći  zaručnika  Mariji.  Ne  treba  niti  naglašavati  kako  je  Ona 
neusporediva  Djevica,  dobro  znate  da  je  ona  najljupkije  i  najsvetije  stvorenje  koje  je  ikada 
postojalo.  Duh  Sveti  ju  je  među  svim  ženama  izabrao  za  svoju  predragu  Zaručnicu,  na  nju  je  izlio 
sve  svoje  milosti,  učinio  ju  je  dostojnom  poštovanja  i  divljenja  anđela;  na  kraju  Vječna  Riječ  nije 
našla  drugu  ženu  koja  bi  bila  na  zemlji  dostojnija  biti  njegovom  Majkom 

Kada  bi  ljudi  mogli  birati  zaručnika  za  takvu  osobu  neki  bi  joj  dali  za  muža  najljepšeg  čovjeka, 
drugi  najbogatijeg  ili  najuglednijeg  među  svim  Izraelcima,  treći  bi  je  dali  najmoćnijem  kralju,  a 
Ona  je  svoga  zaručnika  dobila  iz  Božjih  ruku  pa  je  jasno  da  će  joj  Bog  dati  najsvetijeg  muža,  nje 
najviše  dostojna  jer  je  Ona  dostojna  najsvetijeg  među  muževima. 

Vjerujem  daje  samo  ovo  razmišljanje  dostatno  da  bismo  pojmili  o  velikoj  svetosti  sv.  Josipa. 
Ako  je  dobra  žena  nagrada  za  kreposti  muža  kome  je  određena,  kakove  kreposti  trebaju  biti  za 
zaslužiti  Mariju  kao  zaručnicu,  nju  koju  je  Bog  smatrao  biti  dostojnom  Majkom  Božjom  i  čije  su 
zasluge  beskrajne?  Ali  ne  želimo  ovdje  govoriti  o  uzvišenosti  Majke  Božje  niti  o  uzvišenim 
planovima  koje  je  Bog  imao  s  njom.  Vrijeme  otkupljenja  svijeta  je  prispjelo,  po  Mariji  će  nam  biti 
darovan  Spasitelj.  Ona  treba  dobiti  zaručnika  kako  bi  to  veliko  otajstvo  bilo  prikriveno  i  skriveno 
ljudima  i  đavlima.  Tko  će  dakle,  biti  taj  sretnik  kojega  će  Nebo  izabrati  između  svih? 

Nazivam  ga  sretnikom,  uistinu  mi  izgleda  da  ga  tako  trebam  zvati  jer  će  on  na  kraju  biti  uveden 
u  sve  tajne  Utjelovljenja  Sina  Božjega,  on  će  morati  povjerljivo  komunicirati  sa  Božanskim 
Osobama,  i  biti  će  od  njihova  povjerenja,  svakodnevno  će  primati  izravno  od  njih  zapovijedi  ili 
preko  anđela.  Marijin  zaručnik  će  biti  svjedok  Isusova  rođenja,  klanjat  će  mu  se  skupa  s  pastirima, 
vidjet  će  mudrace  kako  padaju  ničice  pred  Djetetom.  Kod  obrezanja  dati  će  ime  Spasitelju,  skupiti 
će  krv  koja  se  izlijevala  iz  te  bolne  rane,  spasiti  će  Božansko  Dijete  od  smrtne  opasnosti,  odvesti  će 
ga  u  Egipat,  nositi  će  ga  u  svom  naručju,  privijati  će  ga  u  krilo,  tisuću  puta  svakodnevno  će  ga 
poljubiti  tokom  cijelog  njegova  Djetinjstva,  jednom  riječju  biti  će  smatran  njegovim  ocem,  a  i 
Gospodin  će  ga  takvim  smatrati.  Isus  će  stanovati  u  njegovoj  kući,  jesti  će  za  njegovim  stolom, 
razgovarati  će  s  njime,  milovati  ga,  poštivati  će  ga  i  u  potpunosti  slušati,  služiti  će  mu  i  radit  s  njime 
u  radionici,  konačno  na  kraju  biti  će  uza  nj  kada  bude  umirao,  pomagati  će  mu  u  zadnjem  boju, 
primiti  će  njegov  zadnji  izdah  i  zatvoriti  će  mu  oči.  O  kojih  li  milosti,  koje  utjehe.  O  lijepa  li  života, 
slatke  li  smrti! 

I  nije  li  možda  vjerojatno,  ako  na  zemlji  postoji  neka  čista  duša  puna  ljubavi  prema  Bogu,  da  su 
ove  povlastice  rezervirane  za  nju,  da  će  biti  radije  izabrana  od  onih  koji  nisu  tako  savršeni?  Isusa  će 
neki  od  Božjih  svetaca  samo  čuti,  kao  Elizabeta  i  Zaharija,  neki  će  ga  zagrliti  kao  Šimun  prorok,  a 
kada  ne  bismo  imali  drugih  dokaza  samo  to  bi  bilo  dosta  da  smatramo  kako  su  te  osobe  bile  Bogu 
jako  drage.  A  koliko  će  puta  sv.  Josip  imati  čast  koju  su  oni  imali  samo  jedanput?  A  koliki  drugi 
neće  nikada  to  moći  učiniti?  Nemamo  li  pravo  smatrati  da  je  sv.  Josip  to  zaslužio  svetošću  svog 
života  i  prakticiranjem  najuzvišenijih  kreposti? 

A  kojih  to  kreposti?  Ne  bi  li  mogli  o  njima  imati  posebne  dokaze?  Prvenstveno  je  sv.  Josip 
dospio  do  velike  vjere  i  duboke  poniznosti.  Poslušajte  na  čemu  to  temeljim.  Morao  je  biti  ponizan 
jer  se  Gospodin  daruje  samo  poniznim  dušama  i  njima  povjerava  svoje  tajne;  morao  je  imati  veliku 
vjeru  kako  bi  povjerovao  tako  nevjerojatne  stvari,  kao  one  koje  su  mu  rečene,  i  za  poduzeti  na 
temelju  samoga  sna  tako  teške  stvari  kao  one  koje  je  Bog  od  njega  tražio.  Razmislite  malo  i  stavite 
se  na  mjesto  ovoga  velikog  sveca. 

Marija,  malo  nakon  što  se  zaručila  sa  sv.  Josipom  začela  je  bez  ikoga  po  Duhu  Svetome,  a  on  je 
morao  vjerovati  da  zbog  toga  nije  prestala  čisto  živjeti,  štoviše  da  je  još  Djevica,  da  je  začela  po 
čudu  Duha  Svetoga.  Imat  će  sina  kojemu  neće  biti  otac,  trebat  će  vjerovati  da  je  taj  njegov  sin  i 
njegov  Bog  i  daje  presretan  što  ga  ima,  što  ga  može  pomilovati  i  s  puno  poštovanja  služiti.  Ljudski 
govoreći  to  je  teško  svakome  vjerovati,  a  pogotovu  mužu  koji  se  naravno  zanima  za  čast  svoje 
zaručnice,  koji  je  nepovjerljiv  prema  svima,  koji  je  u  ovoj  stvari  sumnjičav  prema  svima,  kako  bi 
mogao  povjerovati  takvom  čudu  koje  izgleda  tako  malo  vjerodostojno,  i  koje  se  nikada  do  tada  nije 
dogodilo? 

I  još,  samo  po  vjeri  ujedan  san  morat  će  napustiti  Domovinu  i  bježati  s  Majkom  i  Djetetom,  što 
više  ne  čeka  dan  za  polazak,  trebat  će  ići  u  Egipat  bez  da  zna  tko  će  ga  primiti  u  toj  stranoj  zemlji  ni 
kako  će  tamo  prehraniti  svoju  obitelj,  ni  kada  će  se  moći  vratiti,  morat  će  čekati  6  do  9  godina 
stalno  čekajući  anđela  da  mu  kaže  kako  se  može  vratiti  u  Izrael. 

Da  se  to  dogodilo  puno  vremena  nakon  što  je  živio  u  braku  s  Marijom,  mogao  bi,  malo  po  malo 
živeći  s  Marijom  zadobiti  svu  jakost  duha  i  kreposti  potrebne  za  izdržati  takve  velike  kušnje,  a 
kako  ih  je  podnio  odmah  na  početku  morao  je  ući  u  zaručništvo  s  postojanim  i  iskušanim 
krepostima.  U  protivnom  trebalo  bi  reći  da  je  Gospodin  izabrao  osobu  malo  sklonu  i  spremnu  za 
izvršenje  svoga  plana. 

Na  kraju,  nema  stvari  koja  me  više  potiče  vjerovat  daje  sv.  Josip  dosegao  veliku  svetost  još 
prije  zaruka  kao  iskušano  duhovno  stanje  u  kome  se  našao  kad  je  počeo  živjeti  sa  svojom 


694 


zaručnicom.  Marija  je  bila  učinila  zavjet  djevičanstva,  a  trebalo  je  da  ima  muža  bilo  zato  da  otajstvo 
utjelovljenja  ostane  skrovitim,  bilo  za  izbjegavanje  skandala  koje  su  mogli  izazivati  znakovi 
trudnoće.  Sabrali  su  se  svi  iz  plemena  Davidova  i  izbor  je  pao  na  Josipa.  On  će  oženiti  tu  Djevicu. 
Čim  je  završio  svečani  obred  Marija  kaže  zaručniku  o  svom  zavjetu  Djevičanstva  i  o  želji  da  ga 
opslužuje.  Josip  se  ne  žali,  ne  povlači  se,  naprotiv  odobrava  njenu  lijepu  odluku,  hvali  njenu 
hrabrost  i  odlučnost  i  pristaje  živjeti  s  njom  u  svoj  čistoći  koju  Ona  želi  te  se  osjeća  ohrabrenim  i 
čini  mu  se  da  ima  dovoljno  jakosti  za  održati  riječ. 

Predragi,  ne  treba  vam  naglašavati  svu  veličinu  ovog  čina.  Ne  treba  ni  naglašavati  da 
djevičanstvo  još  nije  bilo  nimalo  na  cijeni,  te  da  skoro  nije  ni  bilo  primjera  djevičanstva.  To  čudo 
djevičanstva  je  još  veće  jer  u  to  vrijeme  se  smatralo  gotovo  nemogućim  održavati  ga. 

Josip  je  iz  ruku  svećenika  primio  djevojku  od  15  -  16  godina,  najljepšu  i  najčedniju,  jednom 
riječju  naj savršeniju  koja  je  ikada  bila  na  svijetu,  a  odmah  je  od  nje  čuo  o  njenom  djevičanstvu,  i 
odlučio  živjeti  kao  da  je  već  udovac.  Velika  je  slava  umrijeti  kao  djevac  nakon  što  je  živio  30 
godina  kao  muž  najljepše  od  svih  stvorenja  koje  je  ljudsko  oko  vidjelo.  Zar  mislite  da  bi  netko 
mogao  odlučiti  učiniti  odluku  te  vrste  bez  da  seje  puno  vremena  prije  vježbao  u  prakticiranju  jedne 
od  najuzvišenijih  kreposti?  Zar  vam  se  čini  da  bi  to  moglo  biti  plodom  male  ili  početne  svetosti? 
Koliko  borbe,  i  koliko  poteškoća  treba  duša  nadići  prije  nego  li  postigne  tako  veliku  pobjedu? 

Eto  dragi  čitatelji  kolika  bijaše  svetost  sv.  Josipa  prije  braka.  Da  nije  bio  svet  ne  bi  mu 
Gospodin  odredio  za  zaručnicu  najsvetiju  među  svim  ženama,  ne  bi  ga  izabrao  između  svih  ljudi  da 
mu  objavi  Božanske  tajne,  da  bude  svjedok  njegovih  najvećih  čudesa  i  hranitelj  njegova  Sina.  Da 
nije  bio  svet  ne  bi  bio  pripravan  na  velike  kušnje  koje  su  njegova  vjera  i  strpljenje  morali  podnijeti 
od  prvih  dana  njegova  braka.  Konačno  da  nije  bio  svetac,  veliki  svetac,  ne  bi  mogao  vjerovati  daje 
sposoban  živjeti  sa  svojom  ženom  kao  što  bi  anđeo  živio  s  anđelom. 

Između  ostalog,  ako  se  među  ljudima  sklapaju  nesretni  brakovi  to  je  zbog  nedostatka  svetih 
predispozicija  prije  braka.  Dobra  žena  je  dar  Božji,  isto  možemo  reći  i  za  muža.  Treba,  dakle,  biti 
prijatelj  Božji  pa  susresti  dobrog  supružnika.  Dobra  žena  je  nagrada  za  dobar  život  kaže  Mudrac. 
Tko  je,  dakle,  grešno  živio  ne  može  očekivati  dobru  i  mudru  ženu,  kao  što  ne  može  očekivati 
nagrade  tko  je  zlo  činio. 

Što  mislite  vi,  mladić  koji  je  pokvareno,  bludno  živio,  koji  nije  imao  Božjega  straha,  koji  je 
premalo  živio  vjeru  smatrate  li  da  će  moći  sretno  živjeti  u  braku?  Što  se  mene  tiče,  to  neću  moći 
nikada  vjerovati;  smatram  naprotiv  suprotno,  da  Božja  Pravda  dopusti  da  uđe  u  brak  kao  u  jednu 
vrstu  pakla  kako  bi  okajao  svoj  neuredan  život  i  sama  njegova  žena  biti  će  kao  đavao  koji  će  ga 
mučiti  sve  do  smrti.  Ah,  isto  tako  i  ona,  kći  lagana  i  nepromišljena,  dugim  i  teškim  okovima  će 
dobro  platiti  grijehe  koje  sada  čini  i  na  koje  druge  potiče. 

O  svetosti  sv.  Josipa  u  suživotu  s  Marijom 

(Sv.  Klaudio  de  la  Colombiere,  nastavak  gornjeg  nagovora) 

Ne  umišljam  da  ću  vam  predočiti  sve  duhovne  napretke  koje  je  sv.  Josip  učinio  u  svetosti 
tijekom  30  godina  života  sa  najsvetijom  od  svih  zaručnica,  nego  mi  izgleda  prikladnim  za  pomoći 
vam  pojmiti  velike  koristi  koje  je  on  imao  zbog  svetog  druženja  s  Marijom,  razmišljati  o  Marijinom 
primjeru,  njenoj  gorljivosti  za  Boga  te  vlasti  i  ugledu  koje  je  imala  kod  Boga  i  kakve  je  to 
neprestane  učinke  imalo  u  posvećenju  njenog  zaručnika. 

Predugo  bi  bilo  govoriti  o  snazi  dobrog  primjera,  ili  o  krepostima  skrovitih  duša  te  kako  utječu 
na  ponašanje  onih  koji  se  duže  sa  svetim  osobama.  Sigurno  da  čovjek  ne  može  samo  sat  vremena 
biti  sa  svetom  osobom  a  da  se  na  neki  način  ne  mijenja  i  osjeti  osvježen  mirisom  njene  velike 
pobožnosti.  Sv.  Ivan  Krizostom  kaže,  da  u  njegovo  vrijeme,  čovjek  koji  je  bilo  samo  jedan  dan  sa 
svetima  koji  su  živjeli  u  pustinji,  pa  ako  gaje  na  to  poticala  i  radoznalost,  odmah  bi  supruga  i  drugi 
iz  obitelji  po  njegovu  povratku  primijetili  daje  bio  u  pustinji  i  razgovarao  sa  svecima. 

Ako  stvari  tako  stoje,  koliko  je  koristi  imao  sv.  Josip  koji  je  tolike  godine  stalno  razgovarao  i 
živio  sa  Presvetom  Djevicom.  Sama  prisutnost  tako  skromne,  ponizne  i  svete  osobe  kao  što  je  bila 
Marija,  samo  promatranje  tako  savršenog  i  uzvišenog  uzora  nije  moglo  a  da  ne  potakne  Josipa  na 


695 


veliku  ljubav  prema  svim  krepostima  i  gorljivu  želju  da  ih  sve  zadobije.  Zamislite  samo,  ako  vam  je 
moguće,  koliko  je  velikih  primjera  Marijinih  svjedočanstava  vidio  sv.  Josip  i  koje  su  učinke  u 
njegovoj  duši  imali  ti  jedinstveni  primjeri.  Ne  sumnjam  da  je  i  sama  Marijina  šutnja  uvelike 
odgajala,  da  je  bilo  dosta  promatrati  je  i  biti  zapaljen  Božjom  ljubavi  te  potaknut  odbacivati  sve 
stvari  izvan  njega;  a  kakvi  su  tek  bili  razgovori  duše  u  kojoj  boravi  Duh  Sveti,  u  koji  je  Bog  stavio 
puninu  milosti  i  koja  je  u  ljubavi  nadilazila  sve  Serafine  skupa?  Koja  lije  gorljiva  ljubav  izlazila  iz 
njenih  usta  svaki  puta  kada  ih  je  otvarala 

iskazujući  osjećaje  svoga  srca?  Sama  pomisao  o  skrivenim  razgovorima  Marije  i  Josipa  o 
otajstvima  koja  su  se  događala  pred  njima,  i  o  milostima  koje  su  svakodnevno  primali,  potiče  na 
sabranost  i  gorljivost.  A  tko  bi  mogao  ikada  zamisliti  koje  su  plodove  ti  razgovori  u  kojima  je 
Marija  htjela  priopćiti  svoja  divna  svjetla,  činili  kod  Josipa? 

Sveci  odišu  svetošću  i  bez  vlastite  nakane;  dobro  se  tako  širi  bez  da  se  na  to  misli,  tako  da  je 
Josip  napredovao  živeći  skupa  s  Marijom  i  bez  daje  ona  kanila  učiniti  ga  još  savršenijim.  Sigurno 
je  Marijina  gorljivost  nadilazila  onu  svih  apostola  i  da  je  bilo  prikladno  njenoj  osobi  ostavila  bi  sve  i 
prošla  cijelim  svijetom  želeći  ga  obratiti.  Ona  je  cijeli  svoj  život  živjela  u  toj  gorljivosti  i  trudila  se 
oko  posvećivanja  svoga  muža.  Slijed  ljubavi  zahtijeva  od  Nje  da  od  ljudi  Josip  bude  na  prvom 
mjestu  i  za  vrijeme  cijelog  njihova  suživota  je  tako  i  bilo.  Veliki  plamen  Srca  Marijina  sposoban 
zapaliti  cijelu  zemlju  toliko  godina  nije  grijao  i  žario  osim  Josipovo  srce.  Pa  zar  mislite  da  je 
Marija  ikada  taj  plamen  Božje  ljubavi  beskorisno  širila? 

Ako  je  Marija  zbog  ljubavi  smatrala  daje  Josipovo  srce  dio  njenoga  kolika  je  bila  njena  briga  i 
gorljivost  u  nastojanju  da  ga  svega  zapali  Božjom  ljubavi?  Ne  sumnjam  daje  Ona  htjela  uliti  Josipu 
svu  Božju  ljubav  koji  je  Ona  imala  i  daje  to  činila  svom  gorljivošću  stvorenja  koje  je  najviše  ljubilo 
Boga. 

Sa  svime  time  nemojte  smatrati  daje  u  svojoj  gorljivosti  ikada  zaboravila  svoje  stanje,  da  nije 
ispunjala  svoje  obaveze  prema  onome  koga  je  smatrala  svojim  glavarom.  Iako  je  zajedništvo  među 
njima  davalo  slobodu  Mariji,  iako  je  Josip  dobro  poznavao  i  poštivao  njene  zasluge  i  imao  sve 
poštovanje  prema  Majci  Božjoj  Ona  sigurno  nikada  nije  iskorištavala  svoje  prednosti  niti  je 
nastupala  bilo  glasom  bilo  ponašanjem  kao  učiteljica  da  bi  Josipa  učinila  dionikom  velikih 
duhovnih  spoznaja  koje  je  imala.  Njena  velika  gorljivost  je  bila  popraćena  jednostavnošću  i 
skromnošću  te  je  bila  još  učinkovitija. 

Ona  je  poučavala  pitajući,  poticala  čineći,  uvjeravala  pokazujući  daje  uvjerena.  Bilo  je  sasvim 
dovoljno  za  pripravnu  dušu  sv.  Josipa.  Bilo  je  to  dosta  za  čovjeka  koji  je  težio  savršenstvu  i  nastojao 
samo  oko  rasta  u  krepostima,  koji  je  promatrao  Marijina  djela  i  sabirao  sve  njene  riječi,  kako  bi  o 
njima  stalno  razmišljao,  koji  je  sve  činio  da  otkrije  ta  blaga  koja  je  ona  gorljivo  željela  podijeliti  sa 
svojim  zaručnikom. 

Sredstvo  koje  je  Marija  redovito  koristila  za  postići  taj  cilj  je  bio  autoritet  koji  je  imala  kod  Boga 
i  svoje  moćne  molitve.  Ne  želim  vam  danas  govoriti  koliko  je  moćan  Marijin  zagovor  kod  Sina. 
Cijeli  svijet  zna  da  joj  Isus  ne  može  odbiti  milost  koju  Ona  traži,  i  ne  vjerujem  da  postoji  tako 
nesretan  katolik  koji  nije  iskusio  učinkovitost  njenog  zagovora. 

Dostaje  kazati  daje  Marija  kao  žena  bila  dužna  često  moliti  za  svoga  muža,  i  iskrena  ljubav 
koju  je  imala  prema  njemu  ju  je  poticala  na  još  ustrajniju,  češću  i  gorljiviju  molitvu,  a  kada  ne  bi 
bilo  svih  ovih  razloga  morala  bi  iz  zahvalnosti  činiti  sve  što  je  smatrala  da  može  pridonijeti  još 
većoj  svetosti  sv.  Josipa  i  uzdizati  ga  koliko  joj  je  bilo  više  moguće  k  Nebu,  jer  na  kraju  krajeva 
Josip  joj  je  spasio  čast  i  dobar  glas,  spasio  je  život  njenom  sinu,  pratio  ju  je  na  svim  njenim 
putovanjima,  pomagao  joj  je  u  svim  naporima,  sve  što  je  mogao  uvijek  je  činio  za  nju  bez  daje  za 
uzvrat  tražio  od  nje  nadoknadu  u  bilo  čemu. 

Zar  vjerujete,  da  Presveta  Djevica  koja  je  imala  sve  kreposti  u  najvišem  stupnju,  nije  u  srcu  bila 
i  jako  zahvalna,  da  se  ustručavala  u  svom  autoritetu  pred  Bogom  i  nije  upućivala  gorljive  molitve  za 
svog  muža  kada  već  nije  mogla  na  drugi  način  uzvratiti  svome  zaručniku?  Koje  lije  sve  milosti  Ona 
molila  za  njega,  a  da  ih  Isus  ne  bi  udijelio  čovjeku  kojemu  je  i  sam  bio  toliko  sklon,  a  usuđujem  se 
reći,  na  neki  način  i  dužan  činiti  dobro? 

I  na  kraju  želim  još  primijetiti  kako  je  ovo  lijepi  primjer  i  uzor  za  one  koji  žive  u  braku.  Znam 
da  neće  nikada  postojati  udata  žena  koja  bi  se  mogla  usporediti  s  Marijom,  i  da  svi  muževi  nisu 
sveti  kao  sv.  Josip,  ali  to  ne  sprječava  da  nesavršeni  i  poročni  muž  i  žena  ne  bi  mogli  postati  svetima 
u  braku,  i  da  im  njihove  slabosti  na  određeni  način  ne  mogu  i  koristiti  i  postati  prilika  za 
posvećenje. 

Ako  ste  oženjeni  sa  ženom  koja  ima  svojih  slabosti  trebate  joj  pomoći  da  se  oslobodi  tih  stvari 
ili  ih  morate  podnositi.  Pomažući  joj  da  se  oslobodi  poroka  postati  će  bolja,  strpljivo  podnoseći 
njene  slabosti  postati  ćete  bolji  vi  sami.  A  ja  kažem,  podnoseći  njene  slabosti  činite  dva  dobra 
istovremeno,  postajete  bolji  vi  i  postaje  bolja  osoba  s  kojom  ste  vezani.  Tko  bi  mogao  izreći  koliko 
snage  na  srce  supružnika  ima  strpljenje,  postojanost,  dobrohotnost  drugoga  pa  kad  bi  drugi  bio  i 
najtvrđi  i  najosorniji,  tko  bi  mogao  reći  koliko  molitva  ponizna  i  blaga  supružnika  može  isprositi 
kod  Boga  koji  je  Gospodar  svih  srdaca? 

Vjerni  branitelj  i  čuvar 

(Sv.  Bernardin  Sijenski) 

Ovo  je  opće  pravilo  pri  podjeli  svih  posebnih  milosti  nekom  razumnom  stvorenju:  kad  god 
Božja  milost  odabere  nekoga  za  kakvu  posebnu  službu  ili  za  kakav  uzvišeni  poziv,  daje  mu  sve 
darove  koji  su  tako  izabranoj  osobi  potrebni  u  njezinoj  službi  i  obilato  je  krase. 

To  se  u  najvećoj  mjeri  obistinilo  u  svetom  Josipu,  poočimu  Gospodina  Isusa  Krista  i  pravom 
zaručniku  Kraljice  svijeta  i  Vladarice  anđela.  Njega  je  vječni  Otac  izabrao  za  vjernog  hranitelja  i 
čuvara  svoga  najvećeg  blaga,  to  jest  svoga  Sina  i  svoje  Zaručnice.  Tu  je  službu  sveti  Josip 
najvjernije  izvršio.  Zato  mu  je  Gospodin  rekao:  Dobri  i  vjerni  slugo,  uđi  u  veselje  svoga  Gospodara. 
Ako  usporedimo  Josipa  s  cijelom  Kristovom  Crkvom,  zar  ne  razabiremo  da  je  on  onaj  posebno 
odabrani  čovjek  koji  je  uredno  i  časno  uveo  Krista  u  svijet.  Istina  je,  cijela  sveta  Crkva  mnogo 
duguje  Djevici  Majci,  jer  je  po  njoj  bila  dostojna  primiti  Krista.  Ali  poslije  Marije  Crkva  posebnu 
zahvalnost  i  štovanje  duguje  svetom  Josipu. 

On  je,  tako  reći,  zaključak  Staroga  zavjeta,  u  kojemu  dostojanstvo  patrijarha  i  proroka  dobiva 
obećani  plod.  Samo  je  on  konačno  tjelesno  posjedovao  ono  što  je  njima  Božja  samilost  obećala.  Bez 
sumnje,  Krist  nije  ni  na  nebu  uskratio  odanost,  poštovanje  i  onu  osobitu  čast  što  ju  je  iskazivao 
Josipu  kao  sin  svome  ocu  dok  je  bio  na  zemlji.  Njegov  je  odnos  prema  sv.  Josipu  sada  postao  i 
potpuniji,  i  bolji,  i  savršeniji. 

Zato  mu  s  pravom  Gospodin  govori:  Uđi  u  veselje  svoga  Gospodara.  Iako  veselje  vječnoga 
blaženstva  ulazi  u  srce  čovječje,  ipak  mu  je  Gospodin  volio  reći:  Uđi  u  veselje.  Time  se  na  otajstven 
način  želi  reći  da  ono  veselje  nije  samo  u  njegovoj  nutrini,  nego  da  ga  svega  okužuje  i  obuzima  i  da 
je  on  kao  uronjen  u  neizmjerni  bezdan. 

Spomeni  se  dakle  nas,  blaženi  Josipe,  i  svojim  zagovorom  i  molitvom  posreduj  kod  Isusa,  koji 
se  nazivao  tvojim  sinom;  a  učini  da  nam  bude  milostiva  i  blažena  Djevica,  tvoja  Zaručnica,  Majka 
onoga  koji  s  Ocem  i  s  Duhom  Svetim  živi  i  kraljuje  u  beskonačne  vjekove.  Amen. 


O  očinstvu  sv.  Josipa. 

(sv.  Augustin) 

Otac  njegov  i  mati  divili  se  tomu,  što  se  govorilo  za  njega  (usp.  Lk  2,  40-41).  Budući  da 
evanđelista  pripovijeda  daje  Krist  rođen  od  Marije  Djevice  koja  je  začela  po  Duhu  Svetome,  kako 
može  Josipa  nazivati  njegovim  ocem?  Zacijelo  jedino  zato,  što  mi  i  bez  tjelesnog  općenja  zbog 
same  ženidbene  veze  s  pravom  gledamo  u  njemu  muža  Marijina,  a  zbog  istog  razloga  gledamo  u 
njemu  i  oca  Isusova,  i  to  na  mnogo  tješnji  način,  jer  je  rođen  od  njegove  žene,  nego  da  je  od 
drugoga  posinjen.  Stoga  je  jasno,  da  je  evanđelista  riječi:  » Držali  su  ga  sinom  Josipovim«,  rekao 
zbog  onih  ljudi,  koji  su  mislili,  da  je  on  rođen  od  Josipa  onako  kao  što  se  rađaju  drugi  ljudi.  (De 
consensu  Evangelist.  I.  2.  n.  3.  M.  L.  34,  1072). 

Ali  kad  je  rođen  sam  kralj  sviju  naroda,  započelo  je  djevičansko  dostojanstvo  Majke  Božje, 
koja  je  zavrijedila  imati  Sina,  i  ne  izgubiti  djevičanstva.  Kao  što  je  dakle,  veza  između  Marije  i 
Josipa  bila  ženidba,  i  to  djevičanska  ženidba:  zašto  ne  bi  ono,  što  je  žena  čisto  rodila,  čisto  primio 
muž?  Kao  što  je  naime  ona  u  čistoći  žena,  tako  je  on  u  čistoći  muž.  I  kao  što  je  ona  u  čistoći  Majka, 
tako  je  on  u  čistoći  otac!  Tko  dakle  kaže:  Ne  smije  se  on  nazivati  ocem,  jer  nije  na  običan  način 
rodio  sina,  taj  u  rađanju  djece  traži  požudu,  a  ne  osjećaj  ljubavi. 

Josip  je  ono,  što  drugi  žele  požudom  izvršiti,  na  savršeniji  način  polučio  duhom.  Jer  i  oni,  koji 
po  puti  ne  mogu  roditi,  koji  usvajaju  sinove,  rađaju  ih  na  čistiji  način,  srcem.  Gledajte  braćo, 
gledajte  prava  posinjenja,  kako  naime  čovjeku  postaje  sin  onaj  koji  njegovim  sjemenom  nije  rođen. 
Tu  je  moćnija  volja  posinitelja,  nego  narav  roditelja.  Stoga  je  razloga  i  sv.  Josip  ne  samo  morao  biti 
otac  Isusov  nego  je  to  morao  biti  u  najvišem  stupnju. 

Kao  što  je  Marija  majka  bez  tjelesne  požude,  tako  je  Josip  otac  bez  tjelesnog  općenja.  Po  njemu 
se  dakle  broje  pokoljenja.  Mi  ga  dakle  ne  smijemo  zato  odstraniti,  što  kod  njega  nije  bilo  tjelesne 
požude.  Što  više,  veća  čistoća  utvrđuje  njegovo  očinstvo,  inače  bi  nas  mogla  prekoriti  sama  Marija. 
Ona  naime  nije  htjela  svoje  ime  staviti  pred  muževa  nego  kaže:  «Tvoj  otac  i  ja  žalosni  smo  te 
tražili».  Neka  dakle  opaka  zanovijetala  ne  čine  ono,  što  nije  učinila  čista  žena.  Brojimo  dakle 
rodoslovlje  po  njemu.  Jer  kao  što  je  on  u  svojoj  čistoći  muž,  tako  je  u  svojoj  čistoći  i  otac. 

Nadalje,  moramo  dati  prednost  mužu  po  zakonu  prirode  i  po  zakonu  Božjem.  Jer  ako  mi  u 
rodoslovlju  izbacimo  njega  i  postavimo  Mariju,  tada  će  nam  on  s  pravom  reći:  »Zašto  me 
odstranjujete?  Zašto  se  pokoljenja  po  meni  ne  broje?  Zar  će  mu  tkogod  reći:  »Jer  nisi  rodio 
prilegom?«  Tada  će  on  odgovoriti:  Zar  je  Marija  rodila  prilegom?  Ono  što  je  Duh  Sveti  učinio, 
obadvoma  je  učinio. 

Kaže  se:  Bio  je  čovjek  pravedan.  Pravedan  muž,  pravedna  žena.  Duh  Sveti,  jer  mu  se  svidjela 
pravednost  oboje,  obadvoma  je  dao  Sina.  Stoga  anđeo  njima  kaže,  da  moraju  dječaku  nadjenuti  ime, 
čime  je  utvrđen  roditeljski  ugled.  Mariji  je  rečeno:  «Evo  začet  ćeš  Sina  i  nadjeni  mu  ime  Isus»;  ali 
se  i  Josipu  kaže:  «Josipe,  sine  Davidov,  ne  boj  se  uzeti  Mariju  ženu  svoju,  jer  što  je  u  njoj  začeto,  od 
Duha  je  Svetog.  Rodit  će  Sina  i  nadjeni  mu  ime  Isus.  On  će  spasiti  narod  svoj  od  grijeha  njihovih)). 
Kaže  se  također;  «I  porodi  Sina»  i  time  je  on  potvrđen  kao  otac. 

Kao  Otac  ne  po  tijelu  nego  po  ljubavi.  Neka  dakle  bude  otac,  kao  što  i  jest.  Vrlo  je  naime 
razborito  i  mudro  što  se  po  Josipu  broji  rodoslovlje  bilo  kao  Matej,  koji  silazi  od  Abrahama  do 
Krista,  bilo  kao  Luka,  koji  uzlazi  od  Krista,  preko  Abrahama  do  Boga.  Ovaj  broji  silazeći,  onaj 
uzlazeći,  ali  preko  Josipa.  Zašto?  Zato  jer  je  otac.  Zašto  je  otac?  Jer  je  to  sigurnije  otac,  što  je  na 
čistiji  način  otac. 

Dakako  na  drugi  je  način  bio  smatran  od  ljudi  ocem  Gospodina  našega  Isusa  Krista,  onako 
naime  kao  i  drugi  očevi,  koji  tijelom  rađaju,  a  ne  dobivaju  djece  samo  po  duhovnoj  ljubavi.  Jer  kaže 
i  Luka:  «I  mislili  su  za  njega,  da  je  Sin  Josipov»  (Lk.  3,  23).  Zašto  je  bio  tako  smatran?  Jer  je 
ljudsko  držanje  i  mišljenje  upućivalo  na  ono,  što  se  obično  zbiva  kod  ljudi.  Nije  dakle  iz  Josipova 
sjemena  rođen  Isus,  makar  se  tako  držalo.  Ah  je  ipak  pobožnosti  i  ljubavi  Josipovoj  rođen  od  Marije 
Djevice  sin  i  to  Božji  Sin»  (Serrmo  51,  n.  26). 

Sv.  Josipe,  ti  ćeš  vršiti  očinsku  brigu 

(Sv.  Ivan  Krizostom) 

Po  ovom  svecu,  anđeo  govori  sv.  Josipu  na  slijedeći  način:  «Marija  će  roditi  sina,  a  ti  mu 
nadjeni  ime  Isus.  Ne  smiješ  misliti,  da  ti  ništa  nemaš  s  njime  zato,  jer  je  on  od  Duha  Svetog. 
Premda  ti  ništa  ne  pridonosiš  njegovom  rađanju,  nego  Djevica  ostaje  netaknuta,  ipak  ti  se  daje  ono, 
što  je  svojstveno  ocu,  a  da  ostane  neokaljana  čast  djevičanstva. 

Ti  ćeš  mu  dati  ime.  Premda  naime  nije  tvoj  sin,  vršit  ćeš  nad  njime  očinsku  brigu.  Stoga  te  već 
od  davanja  imena  djetetu  dodjeljujem  na  mjesto  oca».  No  da  ne  bi  tkogod  zbog  toga  sumnjao,  daje 
Josip  otac,  čuj,  kako  točno  iznosi  anđeo  slijedeće:  «Rodit  će  sina,  kaže;  ne  kaže:  Tebi  će  roditi,  nego 
je  neodređeno  rekao.  Nije  naime  njemu  rodila,  nego  čitavome  svijetu«  (In  Math.  hom.  4.  n.  6.  M.  G. 
57,  47). 

Zaruke  Blažene  Djevice  Marije 

(Propovijed  bi.  Kardinala  Alozija  Stepinca  u  krašićkoj  crkvi  1959.) 

Dragi  vjernici!  Blagdan  Zaruka  Blažene  Djevice  Marije  temelji  se  na  onom  izvještaju  svetog 
Evanđelja  što  ga  čitamo  kod  svetog  Mateja  i  Luke.  Tako  govori  sveti  Luka:  «U šestom  mjesecu  (to 
jest  začeća  svetog  Ivana  Krstitelja)  poslan  bi  anđeo  Gabrijel  u  grad  galilejski,  koji  se  zvao  Nazaret, 
k  djevici  zaručenoj  mužu,  kojemu  je  bilo  ime  Josip,  iz  kuće  Davidove.  Ime  je  djevici  bilo  Marija» 
(  Lk  1,26-27).  Kod  svetog  pak  Mateja  čitamo  sličan  kratak  izvještaj:  «Kad  je  njegova  (Isusova) 
mati  Marija  bila  zaručena  s  Josipom,  nađe  se,  da  je  bila  začela  po  Duhu  Svetom,  još  prije  nego  se 
sastadoše»  (Mt  1,1 8). To  je  dakle  teološka  podloga  zaruka  Blažene  Djevice  Marije. 

Povijesno  je  ova  svetkovina  vezana  uz  razvoj  štovanja  svetoga  Josipa.  Neki  pobožni  kanonik  u 
Chartresu  u  Lrancuskoj  bio  je,  naime,  oporučno  odredio  u  svom  testamentu  da  tamošnji  Kaptol  na 
godišnjicu  njegove  smrti  svečano  proslavi  godišnjicu  smrti  svetoga  patrijarhe  Josipa.  U  tu  je  svrhu 
onda  glasoviti  kancelar  pariškog  sveučilišta,  pobožni  Gerson,  sastavio  oficij  Zaruka  Blažene 
Djevice  Marije  sa  svetim  Josipom,  koji  je  bio  odobren.  Svetkovina  je  određena  za  23.  siječnja,  a 
Sveta  ju  je  Stolica  odobrila  po  mnogim  krajevima  koji  su  tražili  tu  svetkovinu.  Tako  ju  je  papa 
Benedikt  XIII.  uveo  na  čitavom  području  tadašnje  Papinske  države. 

Predmet  ove  svetkovine,  kao  što  nam  ime  govori,  jesu  zaruke,  dakako,  u  pojačanom  smislu 
nego  li  što  je  to  danas  slučaj,  jer  su  po  tadanjem  židovskom  pravu  već  zaruke  davale  prava 
zaručnicima,  kao  što  ih  imaju  i  pravi  supruzi.  Ali,  dakako,  Majka  Božja  ostala  je  uvijek,  kao  što  nas 
vjera  uči,  neokaljana  djevica,  makar  je  bila  zaručena  i  živjela  kasnije  u  zakonitom  braku  sa  svetim 
Josipom.  U  svetoj  misi  na  dan  ove  svetkovine  moli  Crkva:  'Slugama  svojim,  molimo,  Gospode, 
udijeli  dar  nebeske  milosti:  da,  kojima  je  porod  Blažene  Djevice  postao  početkom  spasenja, 
zavjetna  svečanost  njezinih  zaruka  udijeli  porast  mira...'  Po  posebnom  dopuštenju  Svete  Stolice 
uzimaju  u  nekim  krajevima  još  i  posebnu  molitvu  svetom  Josipu,  koja  glasi:  'Molimo  te,  Gospodine, 
da  nam  pomogneš  po  zaslugama  Zaručnika  Presvete  Bogorodice:  ono  što  ne  postiže  naša 
mogućnost,  daruj  nam  njegovim  posredovanjem.  Koji  živiš  i  kraljuješ. . .  u  vijeke  vjekova.  Što  nam, 
dakle,  govori,  dragi  vjernici,  ova  svetkovina  Majke  Božje,  to  jest  Zaruke  Blažene  Djevice  Marije? 

Govori  nam  prije  svega  da  pred  dragim  Bogom  samo  jedna  stvar  ima  vrijednost,  a  to  je  krepost. 
Bilo  je  u  to  doba,  bez  sumnje,  bezbroj  zaruka  širom  svijeta.  Bilo  je  zaruka  sinova  i  kćeri  bogatih 
trgovaca,  učenih  filozofa  i  govornika,  moćnih  knezova,  velikih  kraljeva  i  careva,  koji  su  mogli 
razviti  neviđeni  sjaj  tih  svečanosti.  Ah  sve  to  ne  igra  ni  najmanje  uloge  u  očima  Božjim,  nego 
jedino  krepost.  Zato  ovakvih  zaruka,  kao  što  su  bile  Presvete  Djevice  Marije  i  svetog  Josipa,  nikada 
nije  bilo  niti  će  ih  biti  na  tome  svijetu.  Istina,  i  Marija  je  bila  kraljevskog  roda,  jer  je  ona  po  tijelu 
potomak  Davida,  najvećeg  izraelskog  kralja.  Istina,  i  sveti  je  Josip  Davidova  kraljevskog  roda, 
makar  je  rod  Davidov  u  to  doba  već  bio  posve  osiromašio.  Međutim,  kao  što  smo  već  rekli,  nije  to 
učinilo  njihove  zaruke  velikim  pred  Bogom,  to  što  su  bili  potomci  kraljevskog  roda,  nego  što  su  bili 
najkreposnija  ljudska  bića  na  zemlji  ne  samo  tada,  nego  za  sva  vremena. 

To  je  učinilo  njihove  zaruke  velikima  i  vrijednima  pred  dragim  Bogom.  Nakon  tih  zaruka 
gledamo  na  zemlji  nešto  slično,  kao  što  je  bilo  u  raju  zemaljskom  kad  je  stvoren  prvi  čovjek.  Usred 
raja  stajalo  je  stablo  života.  Na  ulazu  u  raj  zemaljski  stajao  je  Kerub,  da  taj  raj  čuva  i  straži.  Majka 
Božja  postala  je  raj  u  duhovnom  smislu,  u  čijoj  je  sredini,  pod  njezinim  djevičanskim  srcem,  raslo 
stablo  života  vječnoga  -  Sin  Božji  Isus  Krist,  koji  je  postao  čovjekom.  Na  ulazu  u  taj  raj  stajao  je 
Kerub  -  sveti  Josip,  od  Boga  određen  za  čuvara  Majci  Božjoj,  za  zaštitnika  njezinog  djevičanstva  i 
za  hranitelja  Sina  Božjega.  To  je  smisao  zaruka  Blažene  Djevice  Marije  i  svetog  Josipa. 

A  kad  pogledamo  tolike  zaruke  danas  na  zemlji,  morah  bismo  često  prije  proplakati  negoli  se 
radovati.  Na  sve  se,  naime,  gleda  prije  nego  na  ono  što  je  najvažnije,  to  jest  da  li  su  oni  koji  sklapaju 
zaruke  kreposni  ljudi  koji  se  Boga  boje,  ili  su  možda  strah  Božji,  koji  je  početak  svake  mudrosti, 
bacili  pod  noge  i  kane  živjeti  kasnije,  kako  veli  prorok:  'kao  konj  i  mazga',  a  ne  kao  bića  stvorena  na 
sliku  i  priliku  Božju.  Prava,  dakle,  velika  poruka  Zaruka  Blažene  Djevice  Marije  jest  da  cijenimo 
na  tom  svijetu  samo  jedno:  strah  Božji,  poštenje,  krepost,  jer  to  jedino  vrijedi  pred  Bogom  i  čini 
čovjeka  sretnim. 

Drugo  što  nas  uči  blagdan  Zaruka  Blažena  Djevice  Marije  jest:  da  imamo  neograničeno 
povjerenje  u  svetu  providnost  Božju  na  tome  svijetu.  Kao  što  znamo,  Majka  Božja  je  položila  zavjet 
vječnog  djevičanstva  iz  ljubavi  prema  Bogu,  želeći  živjeti  samo  za  Boga.  Bila  je  to  velika  stvar  u 
ona  stara  vremena  kod  Židova  prije  Krista,  jer  je  ideal  manje-više  svima  bio:  oženiti  se  ili  udati,  da, 
ako  već  ne  osobno  a  ono  barem  u  svome  potomku,  mogu  vidjeti  jednom  Mesiju  koji  je 
imao  doći  na  svijet.  Ali  eto  -  jednog  dana  velike  kušnje  za  dušu  Blažene  Djevice  Marije.  Zatraženo 
je  od  nje  da  bude  zaručena  i  da  stupi  u  brak  sa  svetim  Josipom.  Što  će  ostati  od  njezinog  zavjeta, 
moralo  je  pasti  na  um  Blaženoj  Djevici,  ako  mora  stupiti  u  brak?  Ali,  Blažena  Djevica  Marija  imala 
je  neizmjernu  vjeru  i  pouzdanje  u  divnu  providnost  Božju. 

Ona  je  znala  dobro  da  je  Bog  biće  svemoguće,  te  može  u  isti  mah  učiniti  nju  i  plodnom 
Majkom  i  sačuvati  neokaljano  njezino  djevičanstvo.  Zato  se  pokorila  volji  Božjoj  i  zaručila  sa 
svetim  Josipom.  Ta  njena  vjera  nije  ju  prevarila,  jer  je,  kao  što  nas  uči  sveta  vjera,  Marija  ostala 
neokaljana  djevica  i  iza  rođenja  Sina  Božjega. 

Njezine  pak  zaruke  i  brak  sa  svetim  Josipom  imale  su,  po  planu  Božjem,  služiti  zaštiti  njezine 
časti  pred  svijetom,  da  je  svijet  ne  bi  smatrao  za  grješnicu,  videći  ju  trudnu  izvan  braka,  a  onda 
kamenovao  po  propisu  Mojsijeva  zakona.  Sveti  je  Josip  osim  toga  bio  i  te  kako  od  pomoći  Majci 
Božjoj  kad  je  s  malim  Isusom  morala  bježati  u  Egipat  pred  krvavim  Herodom  i  kad  je  provodila 
skroviti  život  u  Nazaretu,  sve  dok  Isus  nije  odrastao  i  počeo  javno  propovijedati  Evanđelje.  Zaruke 
Blažene  Djevice  Marije  za  nas  su  velika  pouka  kako  se  u  svim  pogibeljima  i  stiskama  života 
možemo  potpuno  pouzdati  u  svetu  providnost  Božju,  koja  nikada  ne  ostavlja  na  cjedilu  one  koji 
Boga  poštuju. 

I  treću  nam  pouku  pružaju  Zaruke  Blažene  Djevice  Marije.  Između  Marije,  Isusa  i  svetog 
Josipa  vladao  je  savršen  sklad  i  ljubav.  Njihova  nazaretska  kućica  bila  je  svoje  vrsti  raj  na  tom 
svijetu.  Nikada  nije  Majka  Božja  dobacila  žalne  riječi  svetom  Josipu,  nikada  se  nije  mali  Isus 
ogriješio  o  poslušnost  prema  svome  hranitelju  ili  svojoj  svetoj  Majci.  Bog  je  bio  svima  pred  očima  i 
zato  je  njihov  dom  na  zemlji  bio  sličan  pravom  raju  zemaljskom  Jer  što  će  sve  blago  i  bogatstvo  u 
kući,  gdje  nema  mira  ni  sloge,  gdje  nema  ljubavi, 

nego  vlada  mržnja  i  razdor.Kolika,  dakle,  pouka  za  sve  naše  obitelji!  Ako  majke  naših  obitelji  budu 
slijedile  Blaženu  Djevicu  Mariju;  ako  očevi  naših  obitelji  budu  slijedili  svetoga  Josipa;  ako  sinovi  i 
kćeri,  odnosno  djeca  obitelji,  budu  slijedili  maloga  Isusa  u  odnosu  prema  roditeljima,  onda  će  i 
svaka  naša  obitelj  imati  svoje  vrsti  raj  na  zemlji.  Gdje  je,  naime,  ljubav  i  mir,  tamo  je  Bog  među 
ljudima.  Gdje  je  razdor  i  nemir,  tamo  vlada  sotona  i  pakao  počinje  za  takve  ljude  već  na  ovome 
svijetu. 

Dragi  vjernici!  U  životu  svetog  Edmunda,  nadbiskupa  u  Canterbery-u  u  Engleskoj  u  trinaestom 
vijeku  čitamo,  kako  je,  u  želji  da  sačuva  čistoću  svoje  duše  i  tijela,  otišao  još  kao  đak  jednoga  dana 
u  crkvu  Majke  Božje  u  Oxfordu.  Donio  je  sa  sobom  dva  zlatna  prstena  na  kojima  je  bila  ispisana 
riječ  -  Zdravo  Marijo  -  i  položio  ih  do  nogu  Marijinog  kipa.  Onda  je  položio  zavjet  čistoće  i  jedan 
prsten  stavio  na  ruku  Mariji,  a  drugi  sebi  na  ruku,  kao  znak  da  do  smrti  pripada  Mariji.  I  to  je  vjerno 
održao.  Marija  je  pak  čitav  život  vjerno  branila  i  vodila  Edmunda  dok  ga  nije  dovela  u  nebo  i  danas 
ga  častimo  kao  sveca.  Ne  bismo  li  i  mi  mogli  i  morali  učiniti  nešto  slično,  kad  se  sjetimo  zaruka 
Blažene  Djevice  Marije.  Obećajmo  joj  vjernost  do  smrti,  a  ona  će  nas  kao  svoju  svojinu  vjerno 
štititi  i  čuvati,  dok  nas  dovede  u  život  vječni  za  koji  smo  stvoreni. 

Poticaj  na  pobožnost  sv.  Josipu  s  neba  dolazi 

Papa  Pio  IX 

Katolička  Crkva  posebnim  štovanjem  i  nježnom  pobožnošću  časti  patrijarha  sv.  Josipa,  kojega 
je  Bog  na  Nebu  okrunio  divnom  slavom  nakon  što  gaje  obasuo  posebnim  milostima  na  zemlji  kako 
bi  mogao  vjerno  ispuniti  svoju  uzvišenu  službu.  (Iz  enciklike  Inclituum  Patriarcham) 

Zbog  uzvišenog  dostojanstva  koje  je  Bog  udijelio  ovom  svome  najvjernijem  sluzi,  Crkva  je 
uvijek  nakon  Presvete  Djevice  Marije,  najvećom  čašću  častila  sv.  Josipa  i  u  teškim  situacijama 
zazivala  njegov  zagovor....  Budući  daje  sada  Crkva  sa  svih  strana  napadana  od  svojih  neprijatelja  i 

pritisnuta  tolikom  zlima,  da  bezbožni  ljudi  misle  da  će  vrata  paklena  konačno  nad  njom 
nadvladati  ...  Papa,  preneražen  dnevnim  i  žalosnim  događajima  i  žalosnim  stanjem  stvari,  kako  bi 
sebe  i  sve  vjernike  posvetio  moćnom  zagovoru  sv.  Josipa  svečano  ga  je  proglasio  Zaštitnikom 
Katoličke  Crkve.  ( Iz  enciklike  Quemadmodum  Deus) 

Spremnost  i  priprava  vjernika,  već  toliko  raširena,  na  ovu  pobožnost  sv.  Josipu,  koju  je  samo 
Nebo  moglo  pobuditi  u  njihovim  srcima,  pokazuje  koliko  Bog  želi  da  to  štovanje,  koje 
svakodnevno  raste,  obogaćuje  svakodnevno  Crkvu  blagom  Božje  milosti.  (Govor  22.10.  1864) 

Zašto  je  sv.  Josip  zaštitnik  cijele  Crkve? 

Papa  Leon  XIII 

Posebni  razlozi  zašto  se  sv.  Josip  zaziva  kao  zaštitnik  Katoličke  Crkve  i  zašto  Crkva  do  njegove 
zaštite  i  obrane  toliko  drži,  jesu  slijedeći:  što  je  on  muž  Marijin  i  poočim  Isusa  Krista.  Odatle 
potječe  sva  njegova  čast,  punina  milosti,  svetost  i  slava.  Čast  Majke  Božje  je  toliko  velika  istina  da 
od  nje  ne  može  ništa  biti  veće.  A  budući  daje  među  Marijom  i  Josipom  postojao  ženidbeni  vez,  bez 
sumnje  da  se  on  više  nego  bilo  tko  drugi  približio  uzvišenoj  časti  po  kojoj  Bogorodica  daleko 
nadilazi  sva  stvorenja,  jer  ženidba  je  od  svih  najveće  zajedništvo  te  po  svojoj  naravi  traži  da 
supružnici  dijele  dobra.  Kad  je  dakle  Bog  Presvetoj  Djevici  dao  Josipa  za  zaručnika,  dao  joj  je  time 
ne  samo  druga  za  život,  svjedoka  njezinog  djevičanstva  i  čuvara  njezine  časti,  nego  zbog 
ženidbenog  veza  ujedno  i  dionika  njezine  uzvišene  časti. 

On  isto  tako  nadilazi  sve  ljude  po  tome  što  je  po  Božjoj  zamisli  bio  zaštitnik  Sina  Božjega  te  su 
ga  ljudi  držali  za  njegova  oca.  Od  tuda  proizlazi  daje  Riječ  Božja  bila  smjerno  poslušna  i  podložna 
Josipu  te  mu  je  iskazivala  svako  poštovanje  koje  djeca  duguju  svojim  roditeljima.  Iz  te  dvostruke 
časti,  nadalje,  proistječu  dužnosti  koje  pripadaju  glavama  obitelji  te  je  tako  Josip  božanskoj  obitelji, 
kojoj  bijaše  na  čelu,  bio  zakoniti  i  naravni  čuvar,  pazite lj  i  branitelj.  Tu  službu  vršio  je  on  tijekom 
cijelog  svoga  života.  Svom  ljubavlju  postojano  je  nastojao  svoju  ženu  i  božansko  Dijete  štititi. 
Običavao  je  svojim  radom  pribaviti  što  je  bilo  potrebno  za  uzdržavanje  njih  obadvoje.  Priskrbio  im 
je  sigurno  utočište  izbavivši  ih  iz  smrtne  pogibelji  koju  je  izazvala  Herodova  zavist.  Na  neudobnom 
putu  i  u  gorkom  progonstvu  Josip  je  bio  pratilac,  pomoćnik  i  tješitelj  Isusa  i  Marije.  A  u  tom  domu 
kojim  je  Josip  očinskom  vlašću  upravljao  bio  je  početak  nastajuće  Crkve. 

Kao  što  je  Presveta  Djevica  Isusova  Majka  tako  je  Ona  Majka  i  svih  kršćana  koje  je  na  brdu 
Kalvariji  usred  najvećih  Spasiteljevih  muka  rodila.  Isto  tako  je  Isus  Krist  prvorođenac  među 
kršćanima,  koji  su  mu  po  posinjenju  otkupljena  braća.  Oni  su  Kristova  obitelj  te  Josip  kao  muž 
Marijin  i  otac  Isusa  Krista  ima  neku  vrst  očinske  vlasti  i  nad  njima.  Prikladno  je  i  dostojno  sv. 
Josipa,  da  on,  kao  što  se  brinuo  za  sve  potrebe  Nazaretske  obitelji  skrbi  tako  sada  i  za  Kristovu 
Crkvu  te  je  nebeskim  okriljem  štiti  i  brani. ( Iz  Papina  pisma  biskupima  svijeta  od  15.8.1889) 

Moćni  zagovor  sv.  Josipa 

(  Papa  Pio  XI) 

Božanski  Otkupitelj  je  izvor  svake  milosti,  pored  njega  je  Presveta  Marija,  djeliteljica  Božjih 
darova,  ali  ako  dobro  razmislimo  i  ako  ima  netko  tko  je  uz  te  dvije  uzvišene  moći,  to  je  sv.  Josip, 
koji  na  određeni  način  zapovijeda  i  jednome  i  drugome.  Josip  može  sve  zadobiti  kod  Božanskog 
Otkupitelja  i  Majke  Božje  na  način  i  ovlašću  koji  nisu  samo  oni  obiteljskog  čuvara.  (Govor  19.  03. 
1935) 

Neka  vama  i  vašim  obiteljima  sv.  Josip  svojim  očinskom  providnošću  i  svojim  svemoćnim 
zagovorom  priskoči  u  pomoć,  kažemo  svemogućim  zagovorom  jer  tako  uistinu  treba  reći.  Obično 
se  ta  riječ  koristi  za  zagovor  Presvete  Djevice  Marije,  ali  se  usuđujemo  reći  da  je  treba  primijeniti 
na  sv.  Josipa.  Uistinu,  Marijin  zagovor  je  zagovor  Majke  i  ne  možemo  vidjeti  što  bi  Isus  mogao 
odbiti  svojoj  Majci,  ali  Josipov  zagovor  je  zagovor  zaručnika,  poočima,  glavara  Nazaretske  Obitelji. 
Glava  kuće  je  dakle  bio  sv.  Josip,  i  s  time  smo  sve  rekli,  njegov  zagovor  ne  može  ne  biti  svemoguć, 

jer  što  bi  mu  mogli  odbiti  Isus  i  Marija  kojima  je  doslovno  posvetio  cijeli  svoj  život  i  koji  su  mu  bili 
dužnici  sredstava  za  uzdržavanje  u  vrijeme  njihova  života  na  zemlji?  (Govor  18.  03.  1938) 

Rad  svjedočenje  ljubavi 

(sv.  Ivan  Pavao  II) 

Rad  je  svagdašnji  izražaj  ljubavi  u  životu  Nazaretske  obitelji.  Evanđeoski  izvještaj  pobliže 
označuje  vrstu  posla  ili  rada  po  kojem  je  Josip  nastojao  da  osigura  uzdržavanje  svoje  obitelji:  to  je 
drvodjelstvo.  Ta  jednostavna  riječ  pokriva  sav  opseg  Josipova  života.  Za  Isusa  su  to  godine 
skrovitoga  života,  o  kojem  evanđelist  poslije  događaja  u  Hramu  reče:  »Tada  siđe  s  njima,  dođe  u 
Nazaret  i  bijaše  im  poslušan«  (Lk  2,51).  Tu  »podložnost«  to  jest  poslušnost  Isusovu  u  nazaretskoj 
kući  treba  shvatiti  i  kao  sudjelovanje  u  Josipovu  radu. 

Onaj  za  koga  se  govorilo  daje  »drvodjelčev  sin«  naučio  je  posao  svojeg  predmnijevanog  oca. 
Ako  je  u  poretku  spasenja  i  svetosti  Nazaretska  obitelj  primjer  i  uzor  ljudskim  obiteljima,  onda  je 
slično  i  Isusov  rad  uz  drvodjelca  Josipa.  U  naše  je  doba  Crkva  to  istaknula  također  bogoslužnim 
spomendanom  svetoga  Josipa  Radnika,  koji  se  slavi  prvoga  svibnja.  U  Evanđelju  se  veoma  ističe 
ljudski  rad,  a  napose  ručni  rad,  i  on  je  zajedno  s  čovještvom  Božjeg  Sina  prihvaćen  u  otajstvu 
utjelovljenja,  kao  što  je  bio  i  na  poseban  način  otkupljen.  Po  svojem  radničkom  stolu,  kod  kojega  je 
s  Isusom  radio  svoj  obrt,  Josip  je  približio  ljudski  rad  otajstvu  otkupljenja. 

U  Isusovu  ljudskom  rastu  »u  mudrosti,  u  dobi  i  milosti«  važan  je  udio  imala  krepost  radinosti, 
budući  da  je  rad  jedno  od  čovjekovih  dobara«,  koje  »preobražava  narav«  i  po  kojem  čovjeka  »u 
nekom  određenom  smislu  čini  više  čovjekom«. 

Važnost  rada  u  ljudskom  životu  traži  da  se  upoznaju  i  prihvate  njegovi  sadržaji,  da  »svim  ljudima 
pomogne  te  se  po  njem  približe  Bogu  Stvoritelju  i  Otkupitelju,  da  sudjeluju  u  njegovim 
spasitelj skim  naumima  s  obzirom  na  čovjeka  i  svijet  i  da  u  svojem  životu  prodube  prijateljstvo  s 
Kristom  sudjelujući  po  živoj  vjeri  u  njegovu  trostrukom  poslanju:  svećenika,  proroka  i  kralja«  . 

Radi  se,  konačno,  o  ostvarivom  posvećivanju  svagdanjeg  života,  koje  svatko  mora  postizati 
prema  vlastitom  staležu,  a  koje  svatko  može  unapređivati  prema  uzoru  koji  je  svima  dostupan: 
»Sveti  Josip  je  uzor  poniznih,  onih  koje  kršćanstvo  uzdiže  k  uzvišenim  ciljevima;  ...  on  je  i  dokaz  za 
to:  da  bismo  bili  dobri  i  istinski  Kristovi  sljedbenici,  nisu  potrebne  'velike  stvari',  nego  se  samo 
traže  obične,  ljudske,  jednostavne,  ali  prave  i  istinske  kreposti« 


Prvenstvo  unutarnjeg  života 

(sv.  Ivan  Pavao  II) 

I  nad  drvodjeljskim  radom  u  nazaretskoj  kući  stere  se  isto  podneblje  šutnje  koja  prati  sve  što 
god  se  odnosi  na  Josipov  lik.  To  je  šutnja  koja  na  osobit  način  otkriva  unutarnju  narav  te  osobe. 
Evanđelja  govore  isključivo  o  onome  što  je  Josip  »učinio«;  no  ipak  se  iz  njegovih  šutnjom 
obavljenih  »čina«  može  zaključiti  o  stanju  dubokog  molitvenog  promatranja.  Josip  bijaše  u 
svagdašnjem  doticanju  s  otajstvom  »skrivenim  od  vječnosti«,  koje  je  »stanovalo«  pod  njegovim 
krovom.  Iz  toga  se  na  primjer  tumači  zašto  je  sveta  Terezija  od  Isusa,  velika  obnoviteljica 
molitveno-razmatralačkog  Karmela,  postala  promicateljicom  obnove  štovanja  svetoga  Josipa  u 
zapadnom  kršćanstvu. 

Posvemašnja  žrtva  sveg  svojeg  života  koju  je  Josip  prinio  zahtjevima  dolaska  Mesije  u  njegovu 
kuću,  nalazi  razmjeran  razlog  »u  njegovu  neistraživu  unutarnjem  životu,  iz  kojega  mu  dolaze 
naredbe  i  jedinstvene  utjehe,  a  i  razumna  dosljednost  i  snaga,  koje  su  vlastite  jednostavnim  i  bistrim 
dušama  te  stvaraju  velike  odluke,  kao  što  je  ona  da  Božjoj  volji  odmah  stavi  na  raspolaganje  svoju 
slobodu,  svoje  zakonito  ljudsko  zvanje  i  svoju  ženidbenu  sreću,  prihvaćajući  stalež,  službu  i  teret 
obitelji,  i  zbog  neusporedive  djevičanske  ljubavi  odričući  se  naravne  ženidbene  ljubavi,  koja  tvori  i 
hrani  obitelji«. 

To  podlaganje  samome  Bogu,  ta  spremna  volja  za  posvećenje  stvarima  koje  se  odnose  na 
njegovu  službu,  nije  drugo  nego  vršenje  pobožnosti,  koja  je  jedan  od  izraza  kreposti 
vjeroispovijesti.  Zajedništvo  života  između  Josipa  i  Isusa  navodi  nas  na  to  da  promotrimo  još 
otajstvo  utjelovljenja,  i  to  pod  vidikom  Kristova  čovještva,  koje  bijaše  djelotvorno  oruđe  božanstva 
za  posvećenje  ljudi:  »Snagom  božanstva  njegovi  čini  bijahu  za  nas  spasonosni,  proizvodeći  u  nama 
milost,  bilo  po  zasluzi  bilo  po  nekoj  učinkovitosti«. 

Među  tim  činima  evanđelisti  daju  posebnu  prednost  onima  koji  pripadaju  vazmenom  otajstvu, 
ali  ne  propuštaju  istaknuti  važnost  tjelesnog  doticanja  s  Isusom  u  ozdravljenjima  (usp.  na  primjer 
Mk  1,41)  i  utjecaj  koji  je  Isus  izvršio  na  Ivana  Krstitelja  dok  su  obojica  bila  još  u  majčinu  krilu 
(usp.  Lk  1,41-44).  Apostolsko  svjedočenje  nije  zanemarilo  -  kako  smo  već  vidjeli  -  pripovijedanje  o 
Isusovu  rođenju,  obrezanju,  prikazanju  u  Hramu,  bijegu  u  Egipat  i  skrovitome  životu  u  Nazaretu 
zbog  »otajstva«  milosti,  koje  je  sadržano  u  tim  djelima,  a  koja  su  sva  spasonosna,  jer  imaju  udjela  u 
istom  izvoru  ljubavi,  Kristovu  božanstvu.  Ako  se  ta  ljubav  preko  njegova  čovještva  razlijevala  na 
sve  ljude,  sigurno  je  da  su  njezini  korisnici  bili  u  prvom  redu  oni  koje  je  božanska  volja  stavila  u 
njegovu  najbližu  blizinu,  a  to  su  Marija  njegova  premila  majka  i  predmnijevam  otac  Josip. 

Budući  da  Josipova  »očinska«  ljubav  nije  mogla  ne  djelovati  na  Isusovu  »sinovsku«  ljubav,  i 
obratno,  Isusova  »sinovska«  ljubav  nije  mogla  ne  utjecati  na  Josipovu  »očinsku«  ljubav,  zašto  se  ne 
bi  smjelo  ući  u  najskrivenije  dubine  ovog  posve  jedinstvena  rodbinskog  odnosa?  Nije  bezrazložno 
da  duše  koje  su  osjetljive  na  kucaje  božanske  ljubavi  vide  u  Josipu  svijetli  primjer  unutarnjeg 
života. 

Osim  toga,  prividna  napetost  između  djelatnog  i  molitveno-razmatralačkog  života  nalazi  u  njem 
uzorno  rješenje  ili  pobjedu.  Nju  može  izvojštiti  onaj  koji  posjeduje  savršenstvo  ljubavi.  Uzimajući  u 
obzir  dobro  poznato  razlikovanje  između  ljubavi  prema  istini  s  jedne  strane  i  zahtjeva  ljubavi  s 
druge  strane,  opravdano  možemo  tvrditi  da  je  Josip  iskusio  i  ljubav  istine,  to  jest  čistu  ljubav 
molitvenog  razmatranja  božanske  Istine  koja  je  odsij evala  iz  Kristova  čovještva,  a  i  zahtjev  ljubavi, 
to  jest  isto  tako  čistu  ljubav  služenja,  koju  je  iskalo  zaštićivanje  i  razvitak  tog  istog  čovještva. 

Sv.  Josip,  Isusov  zaklon 

(Kardinal  Billot) 

Činjenica,  daje  veličina  sv.  Josipa  uopće  bila  od  početka  kršćanstva  tako  sakrita  i  da  je  tek  po 
malo  ulazila  u  spoznaju,  jest  očito  i  bez  dvojbe  barem  djelomično  u  vezi  s  Božjim  planovima. 

O  tom  piše  kardinal  Billot  ovako:  «Budući  da  s  Božjom  odlukom  nije  bilo  u  skladu,  da 
djevičanski  porod  bude  odmah  od  početku  javno  objavljen  po  čudesima  i  znakovima,  to  bi,  kad 
Djevica  ne  bi  bila  zaručena  s  mužem,  kod  ljudi  nastalo  nečasno  mišljenje  o  Isusu  Kristu,  kao  daje 
rođen  iz  bludnosti.  Nužno  je  dakle  Marija  majka  Isusova  morala  ući  u  brak  s  Josipom,  koji  je  stoga 
bio  »čovjek  osobiti  i  izabrani,  po  kojem  i  pod  kojim  je  Krist  nenapadno  i  časno  uveden  u  ovaj 
svijet«  tako,  da  mesijanska  tajna  nije  javnosti  morala  biti  prerano  saopćena,  što  bi  se  jedva  bilo 
moglo  dogoditi  bez  štete  za  čitavi  Božji  plan. 

Jedni  su  dakle  bili,  to  jest  Ivan  i  apostoli,  kao  glasovi,  da  objave  Krista,  dok  je  naprotiv  Josip 
bio  kao  pokrivalo,  da  ga  dostojno  sakriva.  I  jer  je  samo  na  neko  vrijeme  trebalo  Krista  prikrivati, 
dogodilo  se,  daje,  prije  nego  li  je  riječ  Gospodnja  sišla  na  Ivana  sina  Zaharijina,  bio  uzet  sa  života 
sv.  Josip,  da  se  nakon  uklonjena  zastora  ljudi  pomalo  priuče  promišljati  Krista  bez  tjelesnog  oca. 
Odatle  se  ponajprije  zaključuje,  daje  služba  Josipova  bila  nužna,  da  se  Sin  Božji  uvede  u  svijet,  jer 
je  bilo  potrebno,  da  bude  omogućen  skroviti  Kristov  život,  moguć,  velim,  onom  mogućnosti,  koja  je 
spojena  s  doličnošću  i  čašću. 

Isključivši  skroviti  život  tajna  bi  utjelovljenja  bila  izgubila  svoje  karakteristično  obilježje.  Ime 
Otkupitelja:  Bog  s  nama,  ne  bi  se  bilo  dosta  ostvarilo.  Jer  je  dakle  Josip  bio  kao  sjena,  da  dostojno 
sakrije  Krista,  morao  je  i  on  sam  mnogo  više  biti  i  ostati  u  tami.  U  dubokoj  tami  dok  je  živio,  u  tami 
također  poslije  smrti,  jer  se  naime  vrlo  kasno  javlja  u  javnom  crkvenom  bogoštovlju.  Bilo  je  naime 
nužno,  da  najprije  duše  vjernika  duboko  zaokupi  dogma  Bogorodičina  djevičanstva  te  se  svi 

priviknu  smatrati  Mariju  jedinom  pravom  fizičkom  roditeljkom  Spasitelja«  (Tract.  de  Verbo 
incarnatio,  ed  7.  Romae  1927  Th.  44.  n.  422  et  423) 

7.  POBOŽNOST  SV.  JOSIPU  U  DUHOVNIM  ISKUSTVIMA  SVETACA 

Sv.  Terezija  Avilska:  Počela  sam  obavljati  pobožnosti  s  misama  i  druge  vrlo  prokušane  stvari  s 
molitvama,  jer  nikada  nisam  bila  prijateljica  dugih  pobožnosti  koje  obavljaju  neke  osobe,  posebice 
ženske,  uz  ceremonije  koje  nisam  mogla  podnositi,  a  njima  su  bile  pobožnost.  Kasnije  je 
obznanjeno  da  nisu  bile  prikladne,  jer  su  bile  praznovjerne.  Ja  sam  pak  uzela  za  zagovornika  i 
gospodara  svetog  Josipa  i  njemu  sam  se  usrdno  preporučila.  Jasno  sam  vidjela  -  iz  ove  nevolje  i  iz 
drugih  još  većih,  u  vezi  s  čašću  i  duševnom  pogibelji  -  da  me  je  ovaj  otac  i  moj  gospodar  izvukao  s 
više  dobra  nego  što  sam  ja  od  njega  znala  tražiti.  Ne  sjećam  se  dosad  da  sam  ga  išta  molila  što  bi  on 
propustio  učiniti.  Začuđujuća  su  stvar  one  velike  milosti  koje  mije  Bog  udijelio  posredstvom  ovoga 
blaženog  Sveca.  Kakvih  me  je  samo  opasnosti  oslobodio,  i  tjelesnih  i  duševnih! 

Čini  mi  se  daje  drugim  svecima  Gospodin  dao  milost  da  priteknu  u  jednoj  nevolji,  a  ovome 
slavnom  svecu  (imam  iskustva)  da  pritekne  u  svima.  Gospodin  nam  hoće  pokazati  sljedeće:  Kako  je 
sv.  Josipu  bio  podložan  na  zemlji  -  budući  da  gaje  zvao  ocem,  a  bio  mu  je  hranitelj  -  mogao  mu  je 
zapovijedati  i  na  nebu,  te  on  čini  što  god  od  njega  traži.  To  su  doživjele,  također  iz  iskustva,  još 
neke  druge  osobe  kojima  sam  govorila  da  se  preporuče  njemu,  a  puno  je  i  onih  koje  doživljavaju 
ovu  istinu  iznova  gajeći  pobožnost  prema  njemu. 

Nastojala  sam  slaviti  njegov  blagdan  sa  svom  svečanošću  kojom  sam  mogla,  punija  ispraznosti 
negoli  duha,  želeći  da  se  slavi  vrlo  kićeno  i  lijepo,  premda  s  dobrom  nakanom.  No  kod  mene  je  bilo 
loše  ovo:  ako  bi  mi  Gospodin  dao  da  napravim  neko  dobro,  bilo  je  to  s  puno  nesavršenosti  i  s  puno 
nedostataka.  Za  zlo,  izvještačenost  i  ispraznost  imala  sam  puno  spretnosti  i  mara.  Gospodin  neka  mi 
oprosti. 

Htjela  bih  privoljeti  sve  da  gaje  pobožnost  prema  ovome  slavnom  svecu,  zbog  velika  iskustva 
koje  imam  s  dobrima  što  ih  postiže  od  Boga.  Nisam  upoznala  osobu  koja  bi  uistinu  gajila  pobožnost 
prema  njemu  i  obavljala  posebne  službe  a  da  ne  bih  vidjela  kako  je  uznapredovala  u  kreposti.  Jako 
koristi  dušama  to  što  se  njemu  preporučuju.  Čini  mi  se  da  ima  nekoliko  godina  kako  od  njega  svake 
godine  tražim  nešto,  i  to  uvijek  biva  ispunjeno.  Ako  je  molba  malo  iskrivljena,  on  je  ispravlja  za 
moje  veće  dobro. 

Da  sam  osoba  koja  ima  ovlaštenje  pisati,  rado  bih  oduljila  iznoseći  u  tančine  milosti  koje  je  ovaj 
slavni  svetac  udijelio  meni  i  drugim  osobama.  No  da  ne  bih  prekoračila  ono  što  mije  zapovjeđeno, 
u  mnogim  ću  stvarima  biti  kraća  nego  što  bih  htjela,  a  u  drugima  opširnija  nego  što  je  potrebno;  baš 
kao  onaj  koji  u  svemu  dobrome  ima  malo  razboritosti.  Jedino  molim,  za  ljubav  Božju,  da  to  kuša 
onaj  tko  mi  ne  bude  vjerovao,  pa  će  iz  iskustva  vidjeti  kako  je  veliko  dobro  preporučivati  se  ovome 
slavnom  patrijarhu  i  gajiti  pobožnost  prema  njemu. 

«Osobito  su  mu  osobe  od  molitve  uvijek  morale  biti  naklonjene;  jer  ne  znam  kako  se  može 
misliti  na  Kraljicu  anđela  za  onog  vremena  kada  je  toliko  prošla  s  djetetom  Isusom,  a  da  se  ne 
zahvaljuje  svetom  Josipu  na  dobru  kojim  im  je  pomogao  u  tome.  Tko  ne  nađe  učitelja  koji  bi  ga 
naučio  molitvi,  neka  uzme  ovoga  slavnoga  sveca  za  učitelja  i  neće  zastraniti  na  putu. 

Dao  Gospodin  da  nisam  pogriješila  time  što  sam  se  usudila  govoriti  o  njemu,  jer,  iako 
izjavljujem  da  gajim  pobožnost  prema  njemu,  u  služenjima  i  u  nasljedovanju  njega  uvijek  sam 
zakazivala.  On  pak,  kakav  jest,  uredio  je  da  sam  se  mogla  dignuti,  hodati  i  da  ne  budem  ukočena,  a 
ja,  kakva  jesam,  da  loše  koristim  tu  milost. 

Sv.  Ivan  od  Križa:  Otac  Ivan  od  Križa  je  bio  ispovjednik  Bosonogih  Karmelićanki.  Ali  jednoga 
dana  nije  mogao  sići  njima.  Zamijenit  će  ga  otac  Petar  od  Utjelovljenja  i  otac  Ivan  Evanđelista. 
Redovnice  u  to  doba  stanuju  u  ulici  Elvira.  Samostan  im  je  pokraj  stupa  „Pilar  del  Toro»,  kamo  su 
se  preselile  iz  kuće  done  Ane  de  Penalosa.  Kada  na  povratku  dva  Bosonoga  dođoše  na  Plaža  Nueva 
(Novi  Trg),  susretoše  čovjeka  od  kojih  pedeset  godina,  visoka  stasa,  svježe  boje  lica  i  ćelave  glave. 
Obučen  je  u  cmo  odijelo  i  vrlo  je  časna  izgleda.  Približi  se  Bosonogim  i  zapita  ih,  odakle  dolaze. 

Otac  Petar  odgovori:  „Iz  samostana  Bosonogih  redovnica».  Tajanstveni  ih  tuđinac  pohvali: 
«Velečasni  oci  čine  veliko  dobro,  što  se  za  njih  brinu,  jer  Gospodin  u  tom  Redu  nalazi  svoje  veselje, 
i  visoko  cijeni  taj  Red,  i  on  će  se  vrlo  raširiti. » 

A  zatim  ponovo  pita:  «Oci,  kako  to,  da  se  u  Vašem  Redu  toliko  štuje  Sveti  Josip?»  Otac  Petar 
odgovori:  „Naša  sveta  Majka  Terezija  od  Isusa  bila  mu  je  vrlo  odana,  jer  joj  je  Svetac  mnogo 
pomogao,  kad  je  osnivala  nove  kuće  i  on  joj  je  isprosio  od  Boga  velikih  milosti.  Zbog  toga  mu  je 
posvetila  svoje  samostane  Stranac  mu  sve  odobri  i  još  mu  rekne:  «Ima  još  više  milosti.  Pogledajte 
u  oči  i  mnogo  štujte  toga  Sveca,  jer  ga  ništa  nećete  moliti,  a  da  to  ne  bi  postigli)).  Onda  ga  Bosonogi 
karmelićani  više  ne  vidješe.  Zamišljeni  dolaze  kući  i  ispripovjede  svome  prioru  što  su  doživjeli. 
Otac  Ivan  od  Križa  nimalo  se  ne  čudi  nego  im  kaže:  „Šutite!  Vi  ga  niste  prepoznali!  Znajte,  daje  to 
bio  sveti  Josip!  Trebali  ste  kleknuti  pred  Njim!  Nije  se  ukazao  radi  vas,  nego  radi  mene,  jer  ga  do 
sada  nisam  štovao,  kako  bih  morao.  Ali  ću  to  od  sada  činiti». 

Sv.  Terezija  od  Djeteta  Isusa:  Veliku  pobožnost  sv.  Josipu  koju  je  živjela,  sv.  Terezija  Avilska  je 
ostavila  u  baštinu  bosonogim  karmelićankama  i  ona  se  raširila  u  cijelom  redu,  a  na  poseban  je 
način  pobožnost  sv.  Josipu  zablistala  u  životu  sv.  Terezije  od  Djeteta  Isusa.  Ona  je  bila  najmlađa  od 
5  sestara.  Da  su  sva  djeca  iz  obitelji  odrasla,  obitelj  bi  imala  još  dvije  kćeri  i  dva  sina,  koji  su  nosili 
ime  Josip,  a  svi  su  umrli  kao  maleni. 

U  drugom  mjesecu  života  i  Marija  Tereza  Franciska  Martin  (buduća  svetica)  je  bila  u  velikoj 
opasnosti.  Liječnik  je  izjavio:  «Samo  hranjenje  prirodnim  mlijekom  s  grudi  može  spasiti 
djevojčicu)).  Ali  mama  više  nije  imala  mlijeka  i  odmah  su  tražili  dojilju,  a  djevojčica  je  odbila  dojiti 
i  postala  jako  slaba.  Majka  sva  zabrinuta  baci  se  pod  noge  kipa  sv.  Josipa  koji  su  imali  u  kući  i  moli: 
«Sv.  Josipe,  molim  te  zbog  ljubavi  koju  si  imao  prema  Isusu,  spasi  moju  malenu.  Ako  je  pak  želiš 
sobom  uzeti,  neka  bude  volja  Božja». 

Terezija  je  spašena,  ozdravila  je.  A  kip  je  dugo  vremena  bio  milovan  od  djevojčice  koja  je 
odrastajući  uvijek  gajila  veliku  pobožnost  prema  sv.  Josipu.  U  Francuskoj  katoličkoj  tradiciji  tih 
godina  bile  su  jako  raširene  2  pobožnosti:  Srcu  Isusovu  i  sv.  Josipu.  Kao  dokaz  tome  donosimo 
podatak  da  je  u  drugoj  polovici  devetnaestog  stoljeća  bilo  objavljeno  908  knjiga  koje  su  govorile  o 
sv.  Josipu,  deset  puta  više  nego  u  prvoj  polovici  istog  stoljeća. 

Može  se  reći  daje  sv.  Josip  bio  trajni  pratilac  u  duhovnom  životu  sv.  Terezije  od  Djeteta  Isusa, 
kao  što  je  zapisala:  «Počevši  od  proljeća  mog  života,  ljubila  sam  sv.  Josipa  i  Djevicu  Mariju». 

S  13  godina  je  izabrala  školski  rad  na  temu  sv.  Josip,  i  između  ostalog  napisala:  «Evanđelje, 
kad  govori  o  sv.  Josipu  kaže  samo  da  je  bio  muž  pravedan  i  vjeran  Bogu.  Isus  je  htio  zakloniti 
zastorom  tajne  život  onoga  koga  je  on  zvao  svojim  ocem,  da  bi  Josipova  djela  bila  samo  za  njega. 
Ali  kroz  zastor,  Isus  nam  dopušta  nazrijeti  nekoliko  zraka  Josipove  veličine:  uvijek  je  odgovorio 
Božjim  milostima  i  nikad  mu  nije  bilo  preteško  izvršiti  volju  Božju». 

S  15  godina  Terezija  je  pošla  na  najduži  put  svoga  života;  u  Rim  kako  bi  pitala  papu  Leona  XIII 
dopuštenje  da  uđe  u  Karmel  prije  nego  li  za  to  ima  dovoljno  godina. 

O  svojoj  žarkoj  želji  za  redovništvom  i  čuvanju  potpune  nevinosti  duše  svetica  piše:  «još  sam 
molila  Našu  Gospu  od  Pobjede  da  udalji  od  mene  sve  što  bi  moglo  okaljati  moju  čistoću.  Znala  sam 
dobro  da  će  se  na  putu  u  Italiju  dogoditi  mnoge  stvari  koje  bi  me  mogle  smesti,  nadasve  zato  što 
sam  se,  ne  poznajući  zla,  bojala  da  ću  ga  otkriti.  Nisam  bila  iskusila  daje  «čistima  sve  čisto))  (Tit 
1,15)  i  da  duša  bezazlena  i  iskrena  ne  vidi  zla  ni  u  čemu  jer  zaista  zlo  postoji  samo  u  nečistim 
srcima  a  ne  u  neosjetnim  predmetima.... 

Molila  sam  sv.  Josipa  da  bdije  nada  mnom;  od  svoga  sam  djetinjstva  prema  njemu  gajila 
posebnu  pobožnost  koja  se  sjedinjavala  s  mojom  ljubavlju  prema  Blaženoj  Djevici.  Svaki  sam  dan 
molila  molitvu:  «Sveti  Josipe  oče  i  čuvaru  djevica».  Tako  sam  bez  straha  pošla  na  svoje  dugo 
putovanje,  bila  sam  tako  dobro  zaštićena  da  mi  se  činilo  nemogućim  bojati  se». 

Usput  je  posjetila  svetište  u  Loretu  koje  čuva  ostatke  kuće  svete  Obitelji.  Ona  je  tu  molila  i 
razmišljala  te  zapisala:  «Bila  sam  jako  uzbuđena  videći  da  se  nalazim  pod  istim  krovom  Svete 
Obitelji,  kontemplirajući  zidove  koje  je  Isus  gledao  svojim  božanskim  očima,  gazeći  zemlju  koju  je 
sv.  Josip  natopio  svojim  znojem  i  gdje  je  Marija  grlila  Isusa  u  svom  naručju)). 

Godine  1888.  Terezija  je  ušla  u  Kannel  u  Lisieuxu  i  uzela  ime  Terezija  od  Djeteta  Isusa  i  svetoga 
Lica  gdje  se  po  uzoru  na  Tereziju  Avilsku  gajila  velika  pobožnost  prema  sv.  Josipu.  U 
samostanskom  vrtu  je  bio  kip  sv.  Josipa.  Ona  je  imala  posebnu  nakanu  koju  je  molila  od  sveca: 
«Isprosi  mi  dopuštenje,  da  se  mogu  češće  pričešćivati».  Tadašnja  praksa  to  nije  uobičavala.  Ubrzo  je 
Terezija  dobila  dopuštenja  da  to  ovisi  samo  o  njenom  ispovjedniku. 

Terezija  je  živjela  u  jednostavnom  i  potpunom  povjerenju  u  društvu  svete  Obitelji.  Častila  je  sv. 
Josipa  moleći  devetnice  i  tražila  pomoć  u  duhovnim  potrebama  i  za  obraćenje  onih  članova  obitelji 
koji  su  se  bili  udaljili  od  prakticiranja  vjere.  U  svom  srcu  svetica  se  poistovjećivala  sa  životom  svete 
Obitelji  tražeći  u  njoj  uzor  življenja  vjere  u  svakodnevici:  «Ono  što  mi  se  posebno  sviđa  kada 
mislim  na  svetu  Obitelj,  je  zamisliti  jedan  potpuno  uobičajeni  život». 

BI.  Katarina  od  sv.  Augustina  :  Jedna  od  najpobožnijih  osoba  sv.  Josipu  je  svakako  bila  bi. 
Katarina  od  sv.  Augustina.  Ova  službenica  Božja,  kao  znak  svoje  posebne  pobožnosti  sv.  Josipu  je 
na  dan  kad  je  primila  sv.  Potvrdu  svome  imenu  je  dodala  druga  dva.  Htjela  je  da  je  zovu  Marija 
Katarina  Josipa.  I  od  toga  dana  nije  prestala  biti  gorljivo  pobožna  Isusovom  poočimu.  Bog  ju  je 
pozvao  iz  Francuske  u  Quebec  na  počecima  kolonizacije  Kanade  da  poslužuje  u  bolnici. 

Jednoga  dana  na  svetkovinu  Uznesenja  Isusova  u  Nebo  Katarina  je  imala  viđenje.  Bila  joj  je 
pokazana  velika  procesija  svetaca  koji  su  išli  u  Nebo.  U  sredini  tog  silnog  mnoštva  je  bio  Kralj 
kraljeva,  Isus  Krist  koji  se  veličanstveno  okružen  blaženicima  i  blaženicama  uputio  prema  vratima 
Raja.  Pred  svima  je  išao  sv.  Josip. 

Kada  je  svečana  povorka  ušla  u  Raj,  Gospodin  Isus  Krist  je  u  ljudskoj  naravi  bio  postavljen  s 
desna  Ocu.  Tada  se  sv.  Josip  obrati  Bogu:  «Evo  Vječni  Oče  talenta  kojeg  ste  mi  povjerili  na  zemlji, 
vraćam  Ti  ga  ne  samo  udvostručena,  nego  bezbrojno  umnožena,  sve  ovo  mnoštvo  duša  sve  je  plod 
istog  talenta  kojeg  Ti  vraćam  i  polažem  u  tvoje  božanske  ruke». 

Na  to  mu  Vječni  Otac  odgovori:  «Vjerni  slugo,  budući  da  si  na  zemlji  bio  upravitelj  moje  kuće, 
želim  da  isto  tako  u  ovoj  mojoj  nebeskoj  kući  ne  budeš  sluga  nego  upravitelj  i  imaš  veliku  ovlast 
nad  mojim  dobrima,  jer  moj  Sin  kome  si  imao  čast  zapovijedati,  želi  da  se  to  odrazi  i  u  vječnosti)). 

Tada  se  bi.  Katarina  u  viđenju  obrati  sv.  Josipu  i  reče:  «0  veliki  sveče,  moli  Kralja  slave  da  se 
nikad  ne  odvojim  od  njegove  svete  ljubavi,  nego  da  cijeli  vječnost  budem  s  njime  sjedinjena.  S 
tvojim  zagovorom,  on  neće  odbiti  ove  milosti)).  I  blaženica  nastavlja:  « Vidjela  sam  da  mi  je  molitva 
bila  uslišana,  pod  uvjetom  da  živim  potpuno  predana  volji  Božjoj  i  bilo  mi  je  pokazano  i  mjesto 
koje  ću  imati  u  Nebu,  gdje  ću  cijelu  vječnost  ljubiti  Isusa,  Mariju  i  Josipa  i  biti  od  njih  ljubljena)). 

Naučimo  dakle  živjeti  po  volji  Božjoj,  i  što  budemo  željeli  i  tražili  po  zagovoru  sv.  Josipa, 
dobiti  ćemo. 

Sv.  Alfons  Marija  Liguori:  Sv.  Alfons  Marija  Liguori,  je  bio  veliki  štovatelj  Majke  Božje  kojoj  je 
bio  potpuno  predan  i  posvećen.  Svetac  koji  je  nježno  ljubio  Mariju  je  bio  i  gorljivi  štovatelj  njenog 
zaručnika  sv.  Josipa,  o  kome  je  govorio  i  pisao  potičući  sve  na  pobožnost  Isusovom  poočimu.  Sv. 
Alfons  uči: 

«Zamislimo  da  Gospodin  Isus,  videći  nas  u  patnjama  i  poteškoćama,  u  brigama  svakodnevice,  i 
nama  upućuje  poziv  koji  je  faraon  u  Starom  Zavjetu  uputio  narodu  za  vrijeme  oskudice:  Idite 
Josipu  i  sve  što  vam  rekne  učinite  (Pos  41,55).  Idimo  dakle  sv.  Josipu  ako  želimo  da  nam  se 
pomogne  i  budemo  utješeni.  Ne  zaboravimo  nikada  više  puta  dnevno  njemu  se  preporučiti,  jer  moć 
njegova  zagovora  kod  Boga  nadilazi  sve  druge  svece  i  jedino  ga  zagovor  Majke  Božje  nadilazi)). 

Sv.  Franjo  Saleški:  Svetac  blagosti,  Franjo  Saleški,  koji  je  toliko  krivovjernika  obratio  na 
katolički  vjeru  bio  je  divan  uzor  pobožnosti  čistom  Marijinom  zaručniku,  držeći  najvećom  čašću  što 
može  služiti  i  častiti  tako  velikog  sveca.  Zato  ga  je  nakon  Majke  Božje  najviše  častio  posebnim 
štovanjem  i  ljubavlju.  U  svom  časoslovu  je  držao  sliku  sv.  Josipa  i  često  ju  je  ljubio,  a  uz  Mariju  sv. 
Josipu  je  posvetio  svoje  glavno  djelo  Rasprava  o  Božanskoj  ljubavi. 

Bio  je  gorljivi  propovjednik  pobožnosti  sv.  Josipu.  Često  je  o  njemu  govorio  u  svojim  knjigama 
i  rado  poticao  razgovore  o  tom  velikom  svecu.  Uoči  svetkovine  sv.  Josipa  postio  je  o  kruhu  i  vodi. 

Jednoga  dana  kad  se  nalazio  u  Lyonu  bio  je  pozvan  da  dva  puta  propovijeda  na  svetkovnu  sv. 
Josipa  što  je  rado  učinio.  Običavao  je  govoriti:  «Ne  pronalazim  ništa  slađe  nego  zamisliti  Isusa  u 
naručju  sv.  Josipa,  kako  ga  tisuće  i  tisuće  puta  dječjim  glasom  i  ljupkim  sinovskim  srcem  zove 
svojim  ocem».  Nije  se  dakle  čuditi  da  je  sv.  Franjo  u  Lyionu  o  sv.  Josipu  propovijedao  s  toliko 
pomazanja  i  rječitosti  da  su  kardinal  Macquemont  i  drugi  slušatelji  izišli  iz  Crkve  preobraženi  jer 
im  je  propovjednik  ispunio  srca  povjerenjem  i  ljubavlju  prema  Mariji  i  Josipu. 

Sv.  Brigita  Švedska  :  Pobožnost  sv.  Josipu  nije  izvor  blagoslova  samo  za  pojedince  nego  i  za 
cijele  kršćanske  obitelji.  Blago  onim  obiteljima  u  kojima  vlada  sloga,  duh  mira  i  pobožnosti  koji  su 
resili  svetu  Obitelj.  Jedna  takva  obitelj  je  bila  ona  sv.  Brigite  Švedske  koja  se  bila  udala  za  Ulfona, 
kneza  od  Nericia  s  kojim  je  rodila  osmero  djece.  Među  djecom  se  posebno  isticala  Katarina,  koja  je 
nakon  kreposnog  života  imala  utjehu  vidjeti  uspješno  okrunjen  svoj  napor  za  proglašenje  svetom 
svoje  vlastite  majke. 

Sv.  Brigita  je  tako  kreposno  živjela  u  poniznosti  i  mrtvljenju  ,  toliko  se  molila  i  ljubila  Boga  i 
bližnjega  daje  zaslužila  biti  uzdignuta  na  čast  oltara  samo  nekoliko  godina  nakon  svoje  smrti.  Na 
putu  svog  duhovnog  napretka  bila  je  pod  posebnom  zaštitom  sv.  Josipa  i  Majke  Božje  te  je  zadobila 
milost  daje  sama  Marija  poučava.  Pouke  su  zapisane  u  knjizi  Objava  su  Brigite  Švedske. 

Jednog  dana  Gospa  je  Brigiti  govorila  i  o  sv.  Josipu  i  rekla:  «Uskoro  se  u  meni  počela  buditi 
misao  na  koji  način  i  kojom  pribranošću  se  trebam  vladati  nakon  takvih  milosti  koje  su  se  u  meni 
dogodile;  razmišljala  sam  također  i  što  trebam  odgovoriti  ako  me  budu  pitali,  te  kako  sam  začela  i 
tko  je  otac  djeteta  koje  trebam  roditi;  razmišljala  sam  ne  bi  li  me  Josip  na  nagovor  protivnika  mogao 
čudno  sumnjičiti. 

Razmišljajući  tako  stupio  je  pred  mene  anđeo  sličan  onome  koga  sam  prije  vidjela  i  rekao:  «Naš 
Bog,  koji  je  vječan,  jest  s  tobom  i  u  tebi.  Ne  boj  se  stoga,  On  će  ti  dati  pravu  riječ;  On  sam  će  voditi 
tvoje  korake  i  prirediti  za  tebe  mjesta;  On  će  svoje  djelo  na  tebi  moćno  i  mudro  dovršiti)). 

No  Josip  kome  sam  bila  povjerena,  čudio  se  kada  je  primijetio  da  sam  u  blagoslovljenom  stanju; 
smatrao  se  nedostojnim  prebivati  kod  mene,  bio  je  pun  straha  i  nije  znao  što  treba  činiti.  Anđeo  mu 
tada  reče  u  snu:  «Ne  bježi  od  tebi  povjerene  Djevice,  jer  doista  je  posve  istinito  što  si  čuo,  Ona  je 
začela  po  Duhu  Svetome  i  roditi  će  Sina,  Spasitelja  svijeta!  Služi  joj  dakle  vjerno  i  budi  čuvar  i 
svjedok  njezine  čistoće))!  Od  tog  dana  Josip  mi  je  služio  kao  svojoj  gospodarici  i  obrnuto,  ja  bijah 
ponizna  po  najnižim  službama  za  njega. 

Josip  se  trudio  oko  mene  tako  uslužno,  da  nikada  nikakva  nepromišljena  riječ  nije  prešla  preko 
njegovih  usta.  Podnosio  je  štoviše  posve  strpljivo  siromaštvo  i  na  svom  poslu  bio  vrlo  brižan  i 
savjestan.  Prema  srditim  i  opakim  ljudima  bio  je  osobito  blag  i  strpljiv;  poslušno  i  pokorno  je  činio 
svoje  dužnosti.  Prije  svega  uvijek  je  bio  neumorni  i  neustrašivi  zaštitnik  i  branitelj  prema  onima 
koji  su  željeli  poniziti  moje  djevičanstvo.  Bio  je  vjerni  svjedok  velikog  čuda  koje  se  meni  dogodilo. 
Josip  je  svijetu  i  tijelu  toliko  odumro  daje  čeznuo  još  samo  za  nebeskim.  Vjerovao  je  tako  čvrsto  u 
Božja  obećanja  da  je  uvijek  samo  govorio:  Ah,  kad  bi  samo  mogao  doživjeti  da  se  ispunja  volja 
Božja! 

Sv.  Josip  je  bio  toliko  suzdržan  u  riječima  da  mu  preko  usta  nije  promakla  niti  jedna  riječ  koja 
nije  bila  sveta  i  dobra,  nijedna  bespotrebna,  nikakvo  mrmljanje.  Bio  je  naj  strpljiviji  čovjek,  marljiv 
u  naporima,  krajnje  siromašan,  blag  u  uvredama,  do  kraja  poslušan  mojim  riječima,  jak  i  postojan 
protiv  mojih  neprijatelja,  vjerni  svjedok  nebeskih  čudesa;  umrtvljen  tijelu  i  svijetu  živio  je  samo  za 
Boga  i  za  nepropadljive  vrijednosti.  Sv.  Josip  je  bio  potpuno  suobličen  volji  Božjoj  i  uvijek  je 
ponavljao:  Ispuni  Gospodine  na  meni  svoju  svetu  volju.  Rijetko  je  razgovarao  s  ljudima,  a  stalno  s 
Bogom  čiju  je  volju  htio  vršiti,  zbog  svega  toga  sada  uživa  veliku  slavu  na  Nebu». 

Jednom  drugom  zgodom  Marija  je  govoreći  sv.  Brigiti  o  svom  zaručniku  rekla  da  se  trudi 
nasljedovati  uzore  svih  kreposti  koje  nam  svjedoči  ovaj  velik  svetac. 

Sv.  Margareta  iz  Cortone:  Prošlost  ma  koliko  bila  označena  grijesima  ma  kako  oni  bili  teški, 
nije  po  sebi  nepremostiva  prepreka  na  putu  svetosti,  kao  što  to  pokazuje  i  život  sv.  Margarete  iz 
Cortone.  Ona  se  kao  što  je  poznato  uzdigla  do  tolikog  savršenstva,  usprkos  nereda  u  kojima  je 

nekada  živjela,  da  ju  je  sam  Gospodin  Isus  počastio  slavnim  naslovom  predraga  kći  i  zaručnica 
njegova  Srca. 

Svoje  čudesno  obraćenje  Margareta  je  pripisivala  moćnom  zagovoru  sv.  Josipa.  Isus  komu  je 
drago  kada  iskazujemo  bilo  koju  čast  njegovu  poočimu,  je  jednog  dana  kazao  sv.  Margareti:  «Znaj, 
o  Margareta,  da  se  naslađujem  zbog  pobožnosti  koju  iskazuješ  mome  poočimu  Josipu;  budući  daje 
on  meni  jako  drag,  želim  da  mu  ti  svaki  dan  iskažeš  neku  pohvalu  i  uputiš  prošnju». 

BI.  Josip  Benedikt  Cotolengo:  Poznati  prijatelj  siromaha  i  umirućih  koji  je  učinio  velika  čuda 
ljubavi  u  Torinu  i  osnovao  velike  karitativne  ustanove  bi.  Cotolengo  je  u  srcu  gajio  neograničeno 
povjerenje  u  Majku  Božju  i  veliku  ljubav  prema  njoj  te  nježnu  pobožnost  prema  njenom  prečistom 
zaručniku  sv.  Josipu  čije  je  ime  nosio  te  mu  je  bio  i  posebni  zaštitnik.  Često  je  bolesnima  i 
umirućima  govorio  o  pobožnosti  sv.  Josipu.  Za  proslavu  svetkovine  sv.  Josipa  pripravljao  se 
postom,  a  sam  je  predvodio  i  propovijedao  devetnicu  u  čast  svome  zaštitniku. 

Pod  zaštitu  sv.  Josipa  je  stavio  i  malu  kući  providnosti  u  kojoj  je  sa  suradnicima  prihvaćao 
siročad,  te  su  ta  djeca  bez  roditelja  još  više  trebala  pomoć  i  ljubav.  Koliko  je  velika  ljubav  sv.  Josipa 
i  njegov  zagovor  prema  onima  koji  pomažu  siromasima  vidi  se  iz  slijedeće  zgode.  BI.  Cotolengo  je 
kuću  providnosti  bez  redovitih  prihoda  stavio  pod  zaštitu  sv.  Josipa.  Često  se  na  kraju  mjeseca,  kao 
upravitelj,  nalazio  u  situaciji  daje  morao  plaćati  račune. 

Jedanput  kada  je  platio  sve  račune  ostao  mu  je  još  dug  kod  pekara.  Budući  da  nije  mogao  odmah 
platiti  zamolio  je  da  pričeka  još  8  dana  na  što  je  ovaj  pristao.  U  međuvremenu  je  pojačao  molitvu 
sv.  Josipu.  Budući  da  nije  dobio  niotkud  novce  tijekom  tih  8  dana,  otišao  jek  bogatom  trgovcu  i 
zamolio  da  mu  posudi  sumu  koju  je  bio  dužan  pekaru,  obećavši  da  će  dug  vratiti  za  10  dana. 
Trgovac  je  na  to  pristao,  a  Cotolengo  jednostavno  odgovorio:  «Blagoslovljen  neka  je  sv.  Josip».  I 
kad  je  došao  kod  pekara  da  plati  dug  bio  je  još  više  iznenađen  kad  mu  je  ovaj  odgovorio  daje  malo 
prije  neki  čovjek  došao  govoreći  da  ga  šalje  Cotolengo  da  podmiri  dug.  Na  to  pobožni  svećenik 
odgovori:  «Ja  ga  nisam  poslao,  ah  sigurno  gaje  poslao  sv.  Josip». 

I  na  povratku  kući  je  navratio  kod  trgovaca  da  mu  vrati  posuđeni  novac,  a  ovaj  mu  nadoda:  «Što 
mislite  da  ja  ne  mogu  darovati  vašoj  kući  providnosti  taj  novac.  U  međuvremenu  sam  još  toliko 
zaradio  te  više  nemam  pravo  uzeti  natrag  posuđeno.  To  vam  je  moj  dar».  Tako  je  sv.  Josip  pomagao 
mons.  Josipa  Benedikta  Cotolenga,  velikog  zaštitnika  siromaha  u  Torinu. 

BI.  Magdalena  Sofija  Barat:  Blaženica  koju  je  proglasio  papa  Pio  X,  nikada  nije  išla  na 
spavanje  a  da  prije  nije  pobožno  poljubila  sliku  sv.  Josipa.  U  jednom  pismu  koje  je  pisala 
poglavaricama  redovničke  zajednice  koju  je  sama  osnovala  piše:  «Od  prvih  godina  našeg  postojanja 
brinuli  smo  se  za  širenje  pobožnosti  sv.  Josipu  kojega  smatramo  našim  čuvarom  i  zaštitnikom,  zato 
mu  se  svake  srijede  treba  moliti  i  častiti  ga,  a  njegovu  svetkovnu  treba  svečano  slaviti.  Mnoge  naše 
kuće  su  pod  njegovom  zaštitom,  a  on  nam  daje  trajne  znakove  svoje  očinske  dobrote. 

Njemu  su  bile  podložne  dvije  najuzvišenije  osobe  koje  su  živjele  na  zemlji.  Isus  je  htio  biti 
dužnikom  sv.  Josipu  u  svemu,  i  samo  za  sv.  Josipa  se  može  reći:  Spasio  je  život  svoga  Spasitelja. 
Ljubimo  Isusa  iznad  svega;  ljubimo  Mariju  kao  našu  Majku,  a  kako  bi  bismo  mogli  ne  ljubiti  sv. 
Josipa  koji  je  tako  usko  povezan  skupa  s  njih  oboje?  A  najbolji  način  da  ga  častimo  je  nasljedovati 
njegove  kreposti.  Što  nam  on  poručuje  svojim  životom?  Radeći  svagdanje  poslove  kontemplirao  je, 
promatrao  i  neprestano  se  klanjao  svome  Isusu.  Evo,  dakle,  našeg  uzora». 

Sv.  Ivan  Baptista  de  la  Salle:  Budući  da  je  sv.  Josip  bio  uzor  potpune  čistoće  i  da  je  od  bio 
Boga  izabran  za  Isusova  čuvara  i  odgojitelja,  ne  treba  se  čuditi  daje  općenito  izabran  za  zaštitnika 
mladih.  Zbog  toga  svi  koji  se  trude  kršćanski  odgajati  djecu  redovito  izabiru  sv.  Josipa  za  zaštitnika 
i  prikazuju  ga  onima  koje  odgajaju  kao  uzor. 

Tako  je  učinio  i  sv.  Ivan  Baptista  de  la  Salle,  poznati  odgojitelj  mladih  i  utemeljitelj  redovničke 
zajednice  Braće  kršćanskih  škola  koju  je  stavio  pod  posebnu  zaštitu  Marije  i  sv.  Josipa.  Kod 
Marijina  zaručnika  najviše  ga  se  dojmila  potpuna  podložnost  odredbama  Božje  Providnosti, 

njegovo  predanje  i  najneugodnijim  naredbama,  spremna  poslušnost  riječi  Božjoj,  anđeoska  čistoća, 
skroviti  život  i  njegova  nježna  ljubav  prema  Isusu  i  Mariji. 

Jedna  zgoda  iz  života  sv.  Ivana  nam  kazuje  kako  je  imao  nježnu  pobožnost  prema  sv.  Josipu. 
Već  dugo  vremena  je  bio  bolestan  u  krevetu  i  nije  mogao  slaviti  svetu  misu.  Na  dan  bdijenja  uoči 
svetkovine  sv.  Josipa  bratu  koji  mu  je  pomagao  u  bolesti  reče:  «Koje  li  radosti  kad  bih  sutra  mogao 
služiti  sv.  misu  i  dijeliti  kruh  anđeoski,  kad  bih  mogao  pred  slikom  našeg  svetog  zaštitnika  sav  se 
njemu  posvetiti)).  Ta  njegova  želja  je  bila  uslišana.  Iako  zbog  bolesti  već  duže  vremena  nije  ustajao 
iz  kreveta  niti  slavio  sv.  mise,  Ivan  navečer  nije  osjećao  više  nikakvih  bolova  i  povratila  mu  se 
snaga.  Sutradan  je  ustao  iz  kreveta  i  slavio  sv.  misu  na  oltaru  sv.  Josipa  u  čast  zaštitniku  družbe  koju 
je  osnovao.  Bila  je  to  zadnja  misa  koju  je  u  životu  slavio  sv.  Ivan  Baptista  de  la  Salle. 

Taj  događaj  je  doprinio  da  se  u  njegovu  srcu  kao  i  u  družbi  Braće  kršćanskih  škola  još  više 
povećala  pobožnost  sv.  Josipu.  Umirući  utemeljitelj  je  kao  jednu  od  zadnjih  preporuka  svojim 
redovnicima  kazao  da  ljube  sv.  Josipa  i  da  svim  sredstvima  nastoje  nasljedovati  njegove  kreposti. 

Sv.  Petar  Julijan  Eymard:  Sv.  Julijan  Eymard,  utemeljitelj  Družbe  Presvetog  Oltarskog 
Sakramenta  je  gajio  posebnu  pobožnost  prema  sv.  Josipu  kojega  je  častio  skupa  s  Marijom  kao 
prvog  klanjatelja  našeg  Gospodina.  Zbog  toga  je  u  svojim  nagovorima  rado  govorio  o  krepostima 
sv.  Josipa.  On  se  za  vrijeme  duhovnih  vježbi  1865.  posvetio  sv.  Josipu.  Poslušajmo  poticajne  riječi 
samog  sveca: 

«Naš  Gospodin  Isus  Krist  mi  je  danas  udijelio  posebnu  milost,  to  jest  udijelio  mi  je  slatku  i 
istovremeno  snažnu  misao  da  se  na  poseban  način  potpuno  posvetim  sv.  Josipu,  kao  mome  ocu, 
upravitelju  i  zaštitniku  ...  On  će  biti  duhovni  učitelj  mojoj  nutrini  kako  bih  s  njime  živio  od 
nutranjeg  života,  skriven  s  Isusom,  Marijom  i  njime  samim,  nasljedujući  na  poseban  način  njegovu 
šutnju  o  sebi  samome  ...  On  će  biti  moj  učitelj,  u  mojim  obavezama  upravitelja,  da  bih  se  vršeći  ih, 
pokazao,  kao  on  ljubak  i  ponizna  srca,  blag  s  mojom  braćom,  ponizan  u  sebi  samome  i  pred  Bogom. 
Izabrao  sam  sv.  Josipa  za  svog  savjetnika  i  povjerenika.  Uzeo  sam  ga  za  svog  zaštitnika  u 
poteškoćama  i  mukama,  za  zaštitnika  Družbe  budući  daje  ona  mala  Isusova  obitelj. 

Nisam  tražio  od  njega  da  me  oslobodi  od  mojih  križeva  i  muka  nego  od  sebeljublja  koje  ih  kalja 
i  htjelo  bi  biti  povodom  za  ispraznost.  Molio  sam  Isusa  da  mi  dadne  sv.  Josipa  za  oca,  kao  što  mi  je 
dao  Mariju  za  Majku,  da  usadi  u  meni  pobožnost,  povjerenje,  sinovsku  ljubav,  podložnost,  koje  sam 
dužan  imati  prema  sv.  Josipu.  Nadam  se  da  me  je  dobri  Gospodin  uslišao)).  Uistinu  od  toga  dana  p. 
Eymard  nikada  nije  prestajao  utjecati  se  sv.  Josipu  u  svim  situacijama  života  sa  svom  sigurnošću  da 
će  uvijek  biti  uslišan. 

Sestre  Karmelićanke  iz  Brezovice:  Za  vrijeme  Drugog  svjetskog  rata  sestre  karmelićanke  iz 
Brezovice  su  se  zavjetovale  svetom  Josipu:  ako  ih  zaštiti  od  Nijemaca,  koji  su  već  bili  pred  vratima 
i  htjeli  zauzeti  samostan,  da  će  ga  zazivati  devet  puta  na  dan  prije  svake  molitvene  ure  dolje 
navedenom  molitvom  Josipe,  Sine  Davidov  ...  (Događaj  opisan  u  knjizi  «Ostala  je  samo  radost»  o 
Majci  Regini  od  Isusa....)  te  će  svakodnevno  poslije  Službe  čitanja  moliti  molitvu  Spomeni  se  .sv. 
Josipe  i  Litanije  sv.  Josipu  zatim  da  će  moliti  Veliku  i  Malu  devetnicu  pred  blagdan  sv.  Josipa,  da  će 
svake  srijede  dati  služiti  misu  na  čast  sv.  Josipu,  a  da  će  na  sam  blagdan  biti  cjelodnevno  klanjanje 
Presvetom.  Sv.  Josip,  se  kao  i  mnogo  puta  prije,  pokazao  pravim  zaštitnikom  Karmela,  a  sestre  kao 
znak  zahvalnosti  i  danas  obavljaju  svoj  zavjet  u  Brezovici  i  drugim  hrvatskim  Karmlima. 

Sestre  također  pripovijedaju  da  za  vrijeme  rata  nisu  mogle  imati  oblačenje  novih  sestara  jer  nij  bilo 
sukna  za  habite.  Tada  je  iznenada  jedan  nepoznati  čovjek  donio  balu  sukna.  Poslije  ga  nikad  više 
nisu  ni  čule  ni  vidjele.  Sestre  i  to  pripisuju  sv.  Josipu  kojega  su  vjerno  svaki  dan  zazivale. 

Molitva:  Josipe,  sine  Davidov,  ne  boj  se  uzeti  k  sebi  Mariju,  ženu  svoju.  Što  je  u  njoj  začeto, 
doista  je  od  Duha  Svetoga.  Rodit  će  Sina,  a  ti  ćeš  mu  nadjenuti  ime  Isus.  Moli  za  nas,  sveti  oče 
Josipe.  Da  dostojni  postanemo  obećanja  Kristovih.  Svemogući  Bože,  ti  si  vjernoj  skrbi  blaženog 
Josipa  povjerio  početak  našeg  spasenja;  daj,  po  njegovu  zagovoru,  da  Crkva  otajstva  tog  spasenja 
sveudilj  vjerno  čuva  i  k  punini  privodi.  Po  Kristu  Gospodinu  našemu.  -  Amen! 

8.  POSEBNE  POBOŽNOSTI  SV.  JOSIPU 


8. 1.  Sveti  plašt  u  čast  sv.  Josipu 

Pobožnost  nazvana  svetog  plašta  je  posebna  molitva  na  čast  sv.  Josipu  u  kojoj  se  časti  njegova 
osoba  i  traži  njegova  posebna  zaštita.  Ova  pobožnost  ima  svoju  tradiciju  i  možemo  je  pronaći 
objavljivanu  na  gotovo  svim  europskim  jezicima.  Neki  molitvenici  koje  smo  konzultirali 
preporučuju  ovu  molitvu  tijekom  cijelog  mjeseca  ožujka  u  kojem  se  posebno  časti  sv.  Josip,  kao 
znak  naše  ljubavi  i  pobožnosti  prema  tom  velikom  svecu  i  kao  simboiogija  čašćenja  godina  koje  su 
zajedno  proveli  Isus,  Marija  i  Josip.  Naravno  da  se  ona  može  moliti  i  svaki  puta  kada  osjetimo 
potrebu  za  zaštitom  .s'v.  Josipa  ili  kada  tražimo  da  nam  isprosi  neku  milost. 

Pobožnost  je  prozvana  sveti  plašt  zbog  želje  da  posebna  zaštita  sv.  Josipa,  slikovito  izražena 
plaštem,  zakrili  vjernika  te  da  mu  zagovor  sv.  Josipa  postane  štit  i  pomoć  u  svim  problemima, 
poteškoćama  i  opasnostima,  kako  bi  s  Božjom  milošću  jednog  dana  sretno  preminuo  i  baštinio 
vječno  spasenje.  I  u  svetačkoj  tradiciji,  kao  što  se  vidi  iz  gore  citirane  molitve  bi.  Magdalene  Sofije 
Bara,  koristi  se  simbolika  plašta. 

U  ime  Oca  i  Sina  i  Duha  Svetoga.  Amen. 

Isuse,  Marijo  i  Josipe  predajem  vam  srce  i  dušu  soju.  Presveto  Trojstvo,  zahvaljujemo  ti  što  si 
uzdiglo  sv.  Josipa  na  posebnu  i  jedinstvenu  čast  da  bude  Marijin  zaručnik  i  Isusov  poočim.  Slava 
Ocu  i  Sinu  i  Duhu  Svetome...  i  Vjerovanje 

Uvodna  molitva  prikazanja:  Evo  me  sv.  Josipe,  prostrt  pred  tobom,  prikazujem  ti  ovu 
molitvu  skupa  sa  mojom  iskrenom  pobožnošću.  Sve  što  bi  mogao  učiniti  za  tebe  tijekom  moga 
života,  želim  učiniti  kao  izraz  moje  ljubavi  prema  tebi.  Pomozi  mi,  sv.  Josipe,  štiti  me  sada  i 
cijeloga  moga  života,  a  pogotovu  u  času  moje  smrti,  kako  bi  ti  mogao  vječno  zahvaljivati  u 
nebeskoj  Domovini. 

Sv.  Josipe,  slavni  patrijarše,  evo  me  pred  tobom,  želim  te  pobožno  častiti  i  prikazujem  ti  ovu 
zbirku  molitava  kao  podsjećanje  na  tvoje  bezbrojne  kreposti.  Na  tebi  se  ispunio  otajstveni  san 
Josipa,  sina  Jakovljeva.  On  je  bio  tvoja  praslika,  jer  ne  samo  da  te  je  obasjalo  Božansko  sunce,  Isus 
naš  Gospodin,  nego  te  je  i  Marija,  zvijezda  zomica,  obasjala  svojim  blagim  svjetlom. 

Slavni  sv.  Josipe,  po  uzoru  na  patrijarha  Jakova  koji  je  skupa  s  drugima  pronašao  Josipa  i 
obradovao  se  svom  najdražem  sinu  koji  je  bio  uzdignut  na  veliku  čast  u  Egiptu,  daj  da  primjer  Isusa 
i  Marije,  koji  su  te  poštovali,  i  mene  potakne  na  veću  ljubav  prema  tebi. 

O  veliki  sveče,  isprosi  mi  milost  da  Gospodin  svrne  na  mene  svoj  milosrdni  pogled.  Kao  što 
Josip  sin  Jakovljev  nije  potjerao  svoju  grešnu  braću,  nego  ih  je  s  ljubavlju  primio,  zaštitio  i  spasio 
od  gladi  i  smrti,  tako  i  ti  sv.  Josipe  svojim  zagovorom  isprosi  mi  milost  da  u  ovom  životu  ne  budem 
nikada  ostavljen  i  nikada  ne  napustim  Gospodina. 

Isprosi  mi  i  milost  da  uvijek  budem  među  onima  koji  su  tebi  pobožni,  da  vedro  živim  pod 
tvojom  zaštitom,  pod  tvojim  plaštem  sve  dane  mog  života  sve  do  smrti.  Amen. 

Molitve: 

1.  Zdravo  sv.  Josipe,  čuvaru  neusporedivog  Nebeskoga  blaga,  slavni  porode  Davidov,  poočime 
Onoga  koji  sve  uzdržava.  Poslije  Marije,  ti  si  svetac  najdostojniji  naše  ljubavi  i  čašćenja.  Ti  si  jedini 
među  svecima  imao  čast  prigrliti  odgajati,  voditi  i  hraniti  Mesiju  kojega  su  proroci  i  kraljevi  željno 
iščekivali.  Sv.  Josipe  isprosi  mi  spasenje  moje  duše  i  od  Božjega  milosrđa  isprosi  milost  za  koju  te 
molim.  Preporučam  ti  i  duše  u  Čistilištu,  moli  Gospodina  da  olakša  njihove  velike  muke.  3  Slava 
Ocu... 

2.  Zdravo  sv.  Josipe,  svjedoče  velikih  djela  Božjih,  tvoje  oči  su  gledale  Dijete  Isusa  kako  se  odmara 
u  Marijinom  naručju,  kako  mu  se  klanjaju  mudraci,  kako  anđeli  slave  Boga  i  kako  mu  se  kao 
Spasitelju  pastiri  klanjaju.  Beskrajnoga  Boga  pred  kojim  drhte  sile  nebeske,  ti  si  Josipe,  držao  u 
naručju.  Moli  Isusa  za  spasenje  moje  duše.  Pokaži  se  velikim  zagovornikom  kod  Boga  za  mene  i  za 
duše  u  Čistilištu.  3  Slava  Ocu... 

3.  Zdravo  sv.  Josipe,  moćni  zagovornice  cijele  Crkve,  zazivam  tebe,  velikog  zaštitnika  bijednika  i 
tisuću  puta  blagoslivljam  tvoje  srce,  uvijek  spremno  priteći  u  pomoć  u  svakoj  potrebi.  Tebi  se, 
dragi  sv.  Josipe,  utječu  udovice,  siročad,  ožalošćeni  i  svi  u  potrebi  jer  nema  patnje,  muke  ili  nesreće 
u  kojima  ti  ne  bi  milosrdno  u  pomoć  priskočio.  Udostoj  se,  zbog  darova  koje  je  Bog  stavio  u  tvoje 
ruke,  isprositi  mi  milost  za  koju  te  molim.  A  i  vi  svete,  duše  iz  Čistilišta,  molite  za  mene.  3  Slava 
Ocu... 

4.  Zdravo  sv.  Josipe,  dragi  sveče,  ti  poznaješ  sve  moje  potrebe,  još  prije  nego  li  ih  iznesem  u 
molitvi.  Ti  znaš  koliko  mi  je  potrebna  milost  za  koju  te  molim,  ako  je  u  skladu  s  voljom  Božjom, 
isprosi  mi  je.  Moja  ožalošćena  duša  ne  nalazi  mira  usred  muka.  Ljudska  pomoć  je  ništavna.  Ti  si 
uvijek  donosio  utjehu  i  mir,  pomoć  i  milost  tolikim  osobama  koje  su  se  tebi  utjecale.  Zato  stojim 
pred  tobom  i  molim  te  priskoči  mi  u  pomoć  usred  tereta  koji  me  tište.  Tebi  se  sv.  Josipe  utječem,  i 
nadam  se  da  me  nećeš  odbiti,  jer  je  sv.  Terezija  Avilska  kazala:  «Čini  mi  se  da  je  drugim  svecima 
Gospodin  dao  milost  da  priteknu  u  jednoj  nevolji,  a  ovome  slavnom  svecu,  imam  iskustva,  da 
pritekne  u  pomoć  u  svima».  Sv.  Josipe,  tješitelju  žalosnih,  imaj  samilosti  prema  mojim  mukama, 
kao  i  onim  dušama  u  Čistilištu  koje  toliko  očekuju  naše  molitve.  3  Slava  Ocu... 

5.  Zdravo  sv.  Josipe,  uzvišeni  sveče,  po  zaslugama  tvojih  kreposti  a  poglavito  po  svojoj  savršenoj 
poslušnosti  usliši  me,  po  tvome  predragom  imenu,  po  tvom  blagom  srcu,  po  tvojim  patnjama  i 
suzama,  po  tvojim  radostima  isprosi  mi  ozdravljenje  od  svakoga  zla  duše  i  tijela.  Zakrili  me  svojom 
zaštitom,  isprosi  mi  sve  potrebno  za  vječno  spasenje,  a  pogotovo  milost  koja  mi  je  posebno 
potrebna.  Preporučam  ti  drage  svete  duše  iz  Čistilišta,  izmoli  im  oslobođenje  od  njihovih  muka.  3 
Slava  Ocu... 

6.  Zdravo  sv.  Josipe,  moj  zagovomiče,  tebi  se  povjeravam.  O  Bože,  Vječni  Oče,  po  zaslugama  Isusa 
i  Marije  udijeli  mi  milost  za  koju  te  molim.  Molim  te  primi  i  moju  čvrstu  odluku  da  ustrajem  u 
broju  onih  koji  žive  pod  posebnom  zaštitom  sv.  Josipa.  Neka  njegov  sveti  plašt  bude  moj  zaklon.  3 
Slava  Ocu... 

7.  Zdravo  sv.  Josipe,  moj  zaštitniče,  sjeti  se,  prečisti  zaručniče  Presvete  Djevice  Marije,  da  se  nikad 
nije  čulo  da  je  netko  tražio  tvoju  zaštitu  i  ostao  neuslišan.  S  tim  povjerenjem  tebi  se  ustrajno 
utječem,  bij  nada  mnom,  pouči  me  raditi  na  mom  posvećenju,  udalji  od  mene  sve  neprijateljske 
zasjede  i  neka  sve  u  mom  životu  bude  na  veću  slavu  Božju.  3  Slava  Ocu... 

Zaključna  molitva:  Slavni  sv.  Josipe,  koji  si  od  Boga  bio  izabran  za  poglavara  i  čuvara 
svete  Obitelji,  udostoj  se  čuvati  moju  dušu.  Daj  da  se  u  tebe  ugledam  i  budem  dostojan  tvoje 
posebne  zaštite.  Molim  te  primi  me  pod  tvoju  posebnu  zaštitu.  Izabirem  te  za  svoga  duhovnog  oca, 
zaštitnika  i  vođu,  tebi  povjeravam  cijelo  svoje  biće,  moj  život  i  moju  smrt.  Bdij  nada  mnom  kao  nad 
svojim  duhovnim  sinom,  brani  me  od  mojih  vidljivih  i  nevidljivih  neprijatelja,  u  svim  potrebama 
priskoči  mi  u  pomoć,  tješi  me  u  mojim  žalostima  a  pogotovu  u  času  moje  smrti.  Amen. 

8.  2.  Sedam  žalosti  i  radosti  sv.  Josipa 

Pobožnost  sedam  žalosti  i  radosti  sv.  Josipa  se  proteže  kroz  stoljeća  i  možemo  je  naći  u  mnogim 
priručnicima  i  molitvenicima  na  čast  sv.  Josipu  pa  i  u  «Idimo  Josipu»  kojeg  je  izdalo  Nacionalno 
svetište  sv.  Josipa  u  Karlovcu  s  odobrenjem  Nadbiskupskog  duhovnog  stola  u  Zagrebu. 

Ovu  pobožnost  možemo  obavljati  svaki  puta  kada  želimo  posebno  častiti  sv.  Josipa,  moleći  je 
povremeno  ili  kroz  neki  kraći  ili  duži  vremenski  period.  U  hrvatskoj  katoličkoj  tradiciji  vezanoj  uz 
pobožna  obećanja  malo  je  poznato  i  obećanje  koje  je  dao  .sv.  Josip  svojim  štovateljima.  Sažetak  tog 
obećanja  nalazimo  u  raznim  molitvenicima  na  čast  sv.  Josipu  na  različitim  jezicima.  Evo  prijevoda 
iz  jednog  od  brojnih  talijanskih  izdanja: 

Jedno  od  najstarijih  pisanih  svjedočanstava  o  ovoj  pobožnosti  se  nalazi  u  franjevačkim 
ljetopisima.  Fra.  Giovanni  da  Fano  (1469  -  1539),  jedan  od  promicatelja  obnove  reda  koja  je 
dovela  do  utemeljenja  franjevaca  Kapucina,  piše  da  su  dva  redovnika  nakon  što  izbjegli  smrtnoj 
opasnosti,  nakon  brodoloma  na  moru,  pripovijedala  kako  im  se  ukazao  .sv.  Josip  koga  su  zazivali  i 
kazao:  «Ja  sam  .sv  Josip,  zaručnik  Presvete  Djevice  Marije,  kojemu  ste  se  toliko  preporučivali  u 
opasnosti  brodoloma...  I  znajte,  isprosio  sam  od  beskrajnog  Božjeg  milosrđa,  da  će  svaka  osoba 

koja  bude  godinu  dana  molila  7  puta  Očenaš,  Zdravo  Marijo  i  Slava  Ocu  razmišljajući  o  mojih  7 
žalosti  -  radosti  zadobiti  od  Boga  svaku  milost  koja  je  u  skladu  s  njenim  duhovnim  dobrom».  (p. 
Alessio  M.  Lepecir,  II  gilio  d  Israele,  cosiderazioni  sopra  la  vita  di  san  Giuseppe,  Rim  1912, 
objavljeno  s  imprimaturom  I.  Ceppetelli,  Patr.  Cosnt.  Vicesegr.  1912.  st.  83-84,  e  Appendice). 

1.  Utjelovljenje:  Sv.  Josipe,  u  ime  tvojih  boli  koje  si  osjećao  ne  znajući  za  Isusovo  utjelovljenje  po 
navještenju  Arkanđela  Gabrijela  ,  i  za  radost  koju  ti  je  navijestio  anđeo  da  će  Marija  biti  Majka 
Spasiteljeva,  molimo  za  tvoj  zagovor.  Oče  naš,  Zdravo  Marijo,  Slava  Ocu. 

2.  Rođenje:  Sv.  Josipe,  u  ime  tvoje  boli,  koju  si  osjećao  tražeći  sklonište  u  Betlehemu  i  u  ime 
radosti,  kad  si  se  klanjao  novorođenom  Isusu  u  špilji,  molim  za  tvoj  zagovor.  Oče  naš,  Zdravo 
Marijo,  Slava  Ocu. 

3.  Obrezanje:  Sv.  Josipe,  u  ime  tvoje  boli,  koju  si  osjećao  promatrajući  prvi  puta  kaplje  krvi  Isusove 
i  u  ime  radosti  kad  si  mu  davao  ime  Isus  prema  želji  Neba,  molim  te  da  nas  zagovaraš  kod  Boga. 
Oče  naš,  Zdravo  Marijo,  Slava  Ocu. 

4.  Šimunovo  proroštvo:  Sv.  Josipe,  u  ime  tvoje  boli,  koju  si  osjećao  čuvši  da  će  Isus  biti  znak,  kome 
će  se  protiviti,  i  kad  si  čuo  da  će  Srce  Marijino  biti  probodeno  mačem  boli,  i  u  ime  radosti  koju  si 
osjećao  prikazujući  Isusa  u  hramu  kao  Otkupitelja  naroda  Božjega,  molim  te  zagovaraj  nas.  Oče 
naš,  Zdravo  Marijo,  Slava  Ocu. 

5.  Bijeg  u  Egipat:  Sv.  Josipe,  u  ime  tvoje  boli,  koju  si  osjećao,  kad  si  čuo  opomenu  anđela  da  moraš 
bježati  s  Isusom  i  Marijom  u  Egipat,  jer  ga  Herod  želi  ubiti,  i  u  ime  radosti  koju  si  osjećao  vidjevši 
da  ćeš  s  Isusom  u  naručju  izbjeći  opasnosti,  zagovaraj  nas.  Oče  naš,  Zdravo  Marijo,  Slava  Ocu. 

6.  Povratak  iz  Egipta:  Sv.  Josipe,  u  ime  tvoje  boli,  koju  si  osjećao,  na  povratku  iz  Egipta  u  srahu  za 
Isusa,  i  u  ime  radosti,  koju  si  osjećao,  kad  ti  je  anđeo  rekao  da  ideš  u  Nazaret  i  da  je  nestalo 
opasnosti,  zagovaraj  nas.  Oče  naš,  Zdravo  Marijo,  Slava  Ocu. 

7.  Isus  izgubljen  i  pronađen  u  Jeruzalemu:  Sv.  Josipe,  u  ime  tvoje  boli,  koju  si  osjećao  za  tri  dana 
tražeći  Isusa,  i  u  ime  radosti  koju  si  osjećao  našavši  ga  u  hramu  zagovaraj  nas.  Oče  naš,  Zdravo 
Marijo,  Slava  Ocu. 

8.  3.  Krunica  svetog  Josipa 

Moli  se  na  Gospinu  krunicu  od  pet  desetka.  Na  križić  molimo  Vjerovanje.  Na  prva  tri  zma 
dodaje  se:  koji  neka  nam  umnoži  vjeru,  koji  neka  nam  učvrsti  ufanje,  koji  neka  nam  usavrši  ljubav. 
Na  pojedinačna  zrna  među  desetkama  —  Očenaš,  odnosno  Slava  Ocu.  Na  sva  zrna  u  desetkama 
umjesto  Zdravo  Marijo  moli  se: 

ZDRAVO  JOSIPE  PRAVEDNI,  ZARUČNICE  SVETE  BOGORODICE,  DJEVIČANSKI  OČE 
ISUSA  KRISTA,  (otajstvo  ...) 

SVETI  JOSIPE,  MOLI  ZA  NAS  DA  PO  TVOME  PRIMJERU  SVETO  ŽIVIMO  1  U  NEBU 
VJEČNO  BLAŽENSTVO  ZADOBIJEMO!  AMEN. 

Otajstva  za  pojedine  desetke: 

Krunica  nadahnuta  na  evanđeoskim  tekstovima:  1.  Koga  je  Marija  po  Duhu  Svetom  začela.  2. 
Koga  je  Marija  Elizabeti  u  pohode  nosila.  3.  Koga  je  Marija  u  Betlehemu  rodila.  4.  Koga  si  s 
Marijom  u  hramu  prikazao.  5.  Koga  si  s  Marijom  u  hramu  našao. 

Krunica  nadahnuta  na  životu  svete  Obitelji:  1.  Kojeg  si  žarko  volio.  2.  Koji  je  tebe  slušao  i  ljubio. 
3.  Za  koga  si  marljivo  radio.  4.  Koji  je  tebi  u  poslu  pomagao.  5.  Koji  je  uza  te  bio  kad  si  umirao. 

9.  MOLITVE  SV.  JOSIPU  U  POSEBNIM  POTREBAMA 

(Molitve  koje  slijede  su  preuzete  iz  raznih  molitvenika  i  mogu  se  jednostavno  moliti  za 
navedene  nakane  .  Ako  se  osoba  koja  moli  zagovor  .s'v.  Josipa  nalazi  u  posebnoj  situaciji  i 
potrebi  onda,  osim  ovih  kratkih  molitava,  preporučamo  obavljanje  devetnice  sv.  Josipu  za 
isprositi  traženu  milost.  Ako  je  u  mogućnosti  preporučamo  joj  da  se  tijekom  devetnice 
ispovijedi  i  pričesti.) 

Osobna  posvetna  molitva  svetom  Josipu:  Sveti  Josipe,  ti  brižni  i  sretni  hranitelju  najsvetijeg 
Djeteta,  kojemu  si  bio  djevičanski  i  zakonski  otac  -  budi  i  meni  duhovni  otac.  Rado  ti  se 
posvećujem  i  stavljam  pod  tvoju  zaštitu.  Odsada  te  smatram  svojim  ocem  i  zaštitnikom,  a  ti  mene 
smatraj  svojim  djetetom  i  daj  da  osjetim  djelovanje  tvoje  moći  i  ljubavi.  Zato  mi  izmoli  milost 
obraćenja  i  ustrajnosti  u  dobru.  Daj  da  budem  dionik  tvojih  kreposti. 

Sačuvaj  u  meni  iskrenu  i  trajnu  vezu  s  Bogom,  duševni  mir,  duboku  poniznost  srca,  savršeno 
slaganje  s  voljom  Božjom.  Izmoli  mi  strpljivost  u  poteškoćama,  čvrsto  povjerenje  u  providnost 
Božju,  a  iznad  svega  goruću  ljubav  prema  presvetim  osobama  Isusa  i  Marije,  neokaljane  njegove 
Majke.  Amen 

Za  milost  sretne  smrti:  Sveti  Josipe,  kraj  tebe  su  bili  Isus  i  Marija,  kad  je  došao  čas  da  se  vratiš 
u  kuću  Očevu.  Zato  je  pravo  da  ti  se  kršćani  obraćaju  kao  zaštitniku  i  tješite  Iju  umirućih.  Molimo 
danas  tvoju  pomoć  u  zadnjim  časovima  našeg  zemaljskog  života.  Izmoli  nam  milost,  da  ovdje 
živimo  kao  ti;  u  pravednosti  i  čistoći,  u  prisutnosti  Isusa  i  Djevice  Marije,  te  ne  budemo  odijeljeni 
od  njih  ni  onoga  dana  kad  će  nam  doći  posljednji  čas«.  Poput  tebe  da  budemo  i  mi  primljeni  u  kuću 
Očevu  i  da  naš  život  bude  preobražen  u  vječne  radosti  kod  Gospodina.  Amen. 

Za  duše  u  Čistilištu:  Sveti  Josipe,  ponizno  te  molim,  pomozi  siromašnim  dušama  u  čistilištu, 
da  im  svemogući  Otac  skrati  muke  i  da  čim  prije  u-gledaju  lice  svoga  Stvoritelja,  za  kojim  toliko 
čeznu.  Pomozi  dušama  koje  u  skrajnoj  zapuštenosti  tvoju  pomoć  traže,  znajući  da  tvoj  zagovor  sve 
može  kod  Boga.  Pa  kao  što  si  nekoć  Isusu  i  Mariji  pomogao  u  svakoj  potrebi,  tako  sada  pomozi 
ovim  siromašnim  dušama  koje  su  krvlju  Isusa  Krista  otkupljene  i  koje  milosrdna  Majka  Marija  tako 
nježno  ljubi.  Amen. 

Za  čistoću:  Sveti  Josipe,  čuvaj  me  od  svih  napasti  i  ne  dopusti  da  padnem  u  bilo  kakav  sramotni 
grijeh.  Čuvaj  me  od  svake  grešne  misli,  pogleda,  želje  i  djela.  Daj  da  i  u  mojoj  duši  uvijek  cvate 
bijeli  ljiljan  čistoće.  Amen. 

Za  obitelj:  Tebe  sv.  Josipe,  glavaru  slavne  svete  Obitelji  neka  časte  i  slave  sve  naše  obitelji.  Sve 
njih  tebi  preporučujemo  tvojoj  ljubavi,  u  kojoj  ima  mjesta  za  sve:  neka  u  njima  po  tvom  zagovoru, 
svate  prava  vjera  i  nastojanje,  da  što  savršenije  odraze  svetu  tvoju  Obitelj,  neka  budu  rasadnici 
života  u  kojima  će  cvasti  i  duhovna  zvanja  na  dobrobit  kraljevstva  Božjega  na  zemlji.  Amen! 

U  nevolji:  Sv.  Josipe,  pomozi  mi  svojim  zagovorom,  da  Otac  Nebeski  usliši  moju  poniznu 
molbu  u  ovoj  stisci  i  nevolji.  Ti  najbolje  znadeš,  kako  je  čovjeku  tužnom  i  bolnom  jer  je  i  tvoj  život 
bio  trnjem  posut.  Mnogima  si  očito  pomogao  koji  su  te  u  nevolji  za  zagovor  zamolili.  Pomozi  i 
meni  u  ovoj  nuždi  u  kojoj  zazivam  tvoju  moćnu  pomoć.  Amen. 

Za  posao:  Sv.  Josipe  uzore  i  zaštitniče  radnika  tebi  se  s  povjerenjem  utječemo.  Pomozi  nam 
pronaći  u  poslu  ne  samo  svakodnevnu  potporu  naših  materijalnih  potreba  nego  i  izvor  zasluga  za 
život  vječni.  Ti  koji  si  živio  s  Isusom,  Sinom  Božjim,  i  njegovom  Majkom  Marijom  i  imao  sreću 
sudjelovati  u  njihovim  uzvišenim  nakanama  isprosi  nam  milost  zapošljenja,  da  cijenimo  i  radimo 
svoj  posao  s  nakanama  kojima  ste  vi  radili  vaše  poslove.  Amen. 

10.  TEOLOŠKA  RAZMIŠLJANJA  O  SV.  JOSIPU 
10.  1.  Moć  zagovora  sv.  Josipa 

Sv.  Toma  Akvinski  naglašuje,  daje  zagovor  nekoga  sveca  to  veći,  što  je  dotični  svetac  bliži 
Bogu.  On  kaže:  »Koliko  su  sveci  u  nebeskoj  domovini  bliži  Bogu,  toliko  su  uspješnije  njihove 
prošnje  kod  Boga».  Blažena  Djevica  Marija  je  najbliža  Bogu,  jer  je  Majka  Božja,  Bogorodica.  Zato 

je  Njezin  zagovor  pred  Bogom  najveći,  najjači.  Ona  je  tako  rekavši  svemoguća;  ne  zato,  što  bi  sama 
sve  stvarala  što  daje,  nego  zato,  što  kao  Majka  Božja  i  Suotkupiteljica  može  sve  isprositi.  Najbolji 
Sin  ne  će  odbiti  molbe  najdraže  Majke. 

A  tko  je  poslije  presvete  Bogorodice  Bogu  bliži  od  svetog  Josipa?  Nitko!  Zato  možemo 
ustvrditi,  daje  moć  zagovora  sv.  Josipa  od  svetaca  najveća,  daje  po  jačini  odmah  poslije  zagovora 
Majke  Božje.  A  to  zato:  1 .  Jer  je  sv.  Josip  i  u  nebu  uz  presvetu  Bogorodicu,  2.  jer  je  i  u  nebu  najbliži 
Isusu  iza  Majke  Božje,  3.  jer  je  i  po  osobnoj  svetosti  i  po  veličini  svojih  zasluga  odmah  iza  Majke 
Božje. 


10.  2.  Sv.  Josip  je  i  u  Nebu  uz  presvetu  Bogorodicu 

Između  sv.  Josipa  i  Marije  postojao  je  sveti  vez  po  djevičanskoj  ženidbi.  Bio  je  to  brak  svet, 
čist,  nevin,  djevičanski:  spajao  je  duše  i  srca  u  Bogu,  a  nije  škodio  djevičanstvu.  »Supruzi  su  bili 
dušom,  a  ne  tijelom«.  Nema  sumnje,  daje  sv.  Josip  zbog  te  veze,  koju  je  htio  sam  Bog,  i  u  nebu  uz 
svoju  presv.  Zaručnicu,  kao  što  je  razumljivo,  daje  Ona  kao  Majka  sasvim  blizu  Isusu.  Čast  Isusova 
i  Njegove  presv.  Majke  ne  mogu  dopustiti,  da  bi  onaj,  koji  im  je  na  zemlji  bio  tako  bliz,  ne  kao 
običan  član  kuće,  nego  kao  poglavar  Obitelji,  u  nebu  veličinom  drugog  sveca  bio  od  njih  odijeljen. 
Sveti  je  Josip,  dakle,  u  nebeskoj  slavi  prvi  uz  Mariju  i  s  Njom  posvema  blizu  Isusa.  Prema  tome  je 
zagovor  sv.  Josipa  najveći  iza  Marijina  zagovora. 

Blažena  Djevica,  djeliteljica  svih  milosti,  izmolit  će  bez  sumnje  i  dati  Josipovim  štovateljima 
obilne  milosti  kao  svojim  osobnim  štovateljima  i  jednako  se  zauzeti  za  njihove  molbe.  Ona  želi,  da 
slava  njezinoga  prečistog  Zaručnika,  koji  je  za  zemaljskog  života  ostao  skrovit  i  nezapažen,  sada 
kroz  vjekove  raste  u  svijetu.  Zato  Ona  i  vruće  želi,  da  što  više  poraste  pouzdanje  vjernih  u  sv. 
Josipa.  Ona  to  štovanje  promiče  davanjem  milosti  Josipovim  štovateljima  te  ih  i  Ona  zagovara  kod 
Sina. 


10.  3.  Sveti  Josip  je  i  u  nebu  najbliži  Isusu  iza  Majke  Božje 

Zagovor  sv.  Josipa  je  iza  zagovora  presvete  Bogorodice  najjači,  jer  je  on  i  u  nebu  najbliži  Isusu, 
odmah  iza  Majke  Božje.  Sveti  je  Josip  bio  na  zemlji  Isusu,  Božjem  Sinu,  iza  Marije  najbliži,  jer  je, 
po  Božjem  određenju  vršio  nad  Njim  pravu  očinsku  vlast.  Budući  da  je  Isus  utjelovljen  po  Duhu 
Svetom  i  rođen  od  Djevice,  treba  odbaciti  svaku  misao  na  tjelesno  očinstvo  u  pogledu  sv.  Josipa.  Ali 
zato  ipak  nije  odnos  sv.  Josipa  prema  Isusu  bio  kao  odnos  prema  djetetu,  koje  je  samo  posinjeno,  ili 
kao  da  bi  sv.  Josip  bio  Isusu  kao  neki  »očuh«.  Ne!  Na  Isusu  je  počivala  sva  Josipova  ljubav,  jer  se 
Isus  rodio  u  njegovoj  (Josipovoj)  obitelji,  porodila  gaje  njegova  presveta  Zaručnica.  »Kad  golub  u 
letu,«  kaže  sv.  Franjo  Saleški,  »pusti  sjemenku  na  nečiju  zemlju,  čija  će  biti  palma,  koja  izraste  iz 
toga  zma?  Bit  će  onoga,  čije  je  zemljište«. 

Ili  ako  na  nečijem  zemljištu  izbije  izvor  vode  ili  se  otkriju  dragocjene  rudače,  sve  to  pripada 
onome,  čij  e  je  zemlj  ište.  Tako  i  Isus  pripada  Josipu,  j  er  j  e  rođen  u  nj  egovoj  obitelj  i,  iako  j  e  začet  po 
Duhu  Svetom,  to  jest  Božjom  svemoći,  jedino  od  prečiste  Djevice.  Kako  nježno  opisuje  taj  odnos 
sveti  Ivan  Zlatousti  u  jednoj  svojoj  propovijedi!  Prema  njemu  nebeski  Otac  govori  svetome  Josipu 
ovako:  «Ti,  o  Josipe,  ne  misli,  da  ti  ovaj  Božji  Sin  ni  na  koji  način  ne  pripada  zato  što  je  utjelovljen 
po  Duhu  Svetome.  Istina,  On  nije  tvoj  porod,  neoskvrnuto  ostaje  djevičanstvo  tvoje  i  tvoje 
bezgrešne  Zaručnice,  ali  ja,  o  Josipe,  prenosim  na  tebe,  u  pogledu  ovoga  moga  jedino  rođenoga 
Sina,  sve  one  vlastitosti  očinstva,  koje  ne  nište  djevičanstvo.  Ti  ćeš  mu,  dakle,  nadjenuti  ime,  ti  ćeš 
ga  čuvati  kao  otac,  prehranjivati  kao  otac,  štititi  kao  otac,  ljubit  ćeš  ga  kao  otac,  kako  ga  i  ja 
ljubim». 

Tu  svoju  blisku  vezu  sa  svetim  Josipom  potvrdio  je  i  sam  Spasitelj  time,  što  mu  se  u  svemu 
pokoravao  kao  dijete  ocu.  «I  siđe  s  njima  i  dođe  u  Nazaret  i  bio  im  je  poslušam),  kaže  sveto  Pismo 
(Lk  2,51).  A  sveti  Otac  papa  Lav  XIII.  u  svojoj  poslanici,  koju  je  godine  1899.  izdao  o  potrebi 

zaštite  sv.  Josipa,  piše:  »Riječ  je  Božja  u  poniznosti  bila  podložna  sv.  Josipu,  slušala  njegove  naloge 
i  podavala  mu  svaku  čast,  koju  djeca  običavaju  iskazivati  svome  ocu». 

A  učeni  Gerson  piše:  «Ova  podložnost  i  pokornost,  kao  što  s  jedne  strane  pokazuju 
neizmjernu  Isusovu  poniznost,  tako  s  druge  strane  pokazuju  Josipovo  vanredno  dostojanstvo«. 
Ako  se  je  naime  Isus,  Sin  Božji,  dok  je  bio  na  zemlji,  podlagao  svetomu  Josipu,  vršio  njegove 
naloge  i  iskazivao  mu  čast,  koju  djeca  običavaju  iskazivati  ocu,  to  On,  bez  sumnje,  nije  ni  u  nebu 
prestao  iskazivati  svetomu  Josipu  tu  čast  i  odanost,  kao  što  nijedno  dobro  dijete,  kad  odraste  i 
postane  samostalno,  ne  kaže  ocu  ili  majci:  »Da  znate,  više  vas  ne  ću  slušati,  nego  ih  dapače  još 
više  štuje,  ljubi,  časti,  ispunjava  njihove  želje  iz  zahvalnosti  za  sva  primljena 
dobročinstva.  Božji  Sin  hoće,  da  i  u  Nebu  pruža  dokaz  svoje  sinovske  odanosti,  uslišanjem,  ne  samo 
Majčina,  nego  i  Hraniteljeva  zagovora. 

Ne  može  On,  uzor  svake  kreposti,  baš  sada  u  Nebu  ne  iskazivati  svu  svoju  zahvalnost  svetom 
Josipu  za  onu  ljubav  koju  Mu  je  Josip  iskazivao,  i  za  žrtve,  koje  je  sveti  Josip  za  Njega  podnio. 
Poput  Blažene  Djevice  i  sveti  Josip,  na  neki  način,  kao  da  ne  moli,  nego  određuje,  u  koliko  mu 
naime  Isus  ne  može  ništa  odbiti;  kao  što  sva  dobra  djeca  uopće  želju  roditelja  uzimaju  kao 
zapovijed.  Stoga  sveti  Toma  Akvinski  ovako  zaključuje:  »Ostali,  sveci  doista  uživaju  velika 
prava  u  Nebu,  ali  oni  posreduju  i  mole  kao  sluge,  a  ne  zapovijedaju  kao  gospodari.  A  Josip,  koji 
je  na  zemlji  gledao  Isusa  podložna  svojoj  vlasti,  dobiva  od  Njega  i  u  Nebu  sve  što  hoće». 

10.4.  Sveti  je  Josip  po  osobnoj  svetosti  i  veličini  svojih  zasluga  odmah  iza  Majke  Božje 

Sveti  je  Josip  po  osobnoj  svetosti  odmah  iza  Majke  Božje.  To  slijedi  odatle,  što  je  Bog 
stavio  sv.  Josipa  u  izravnu  službu  Utjelovljene  Božje  Riječi  kao  vršioca  očinske  vlasti  nad  Isusom  i 
kao  Njegovog  Hranitelja.  Od  vijeka  je  Bog  odredio  svojemu  Sinu  Blaženu  Djevicu  Mariju  za 
majku,  od  vijeka  je  odabrao  i  svetoga  Josipa.  Ako  li  gaje  pak  od  vijeka  predodredio  za  spomenute 
uzvišene  službe,  bez  sumnje  je  za  to  odabrao  onoga  kreposnoga  muža,  za  kojega  je  predvidio,  da  će 
se  u  svetosti  podići  nad  sve  svece. 

Osim  toga,  kaže  sveti  Alfons  Liguori,  Bog  je  svetoga  Josipa  predodredio,  da  bude  na  zemlji,  s 
obzirom  na  Utjelovljenog  Božjeg  Sina,  vršilac  očinstva  nebeskoga  Oca,  Njegov  namjesnik.  Zato  je 
ne  samo  čast  Sina,  nego  i  čast  Boga  Oca  zahtijevala,  da  sveti  Josip  u  tom  položaju  bude  u  osobnoj 
svetosti  najviši  iza  presvete  Bogorodice. 

Pobožni  Olier  piše  o  tom:  «Kolika  mora  daje  ljepota  toga  velikog  sveca,  kojega  je  Bog  Otac 
sam  namjerno  oblikovao,  da  Ga  predstavlja  pred  Njegovim  Sinom,  da  mu  bude  neprestano  mjesto 
Njega  kao  Očeva  slika  kroz  vrijeme  izbivanja  i  kao  utjeha  u  godinama  putovanja  zemljom.  Sveti 
Josip  je  iza  Marije  biće  najveće,  najslavnije,  najtajnovitije,  kako  u  sebi,  tako  i  u  svojim 
savršenostima«.  Isti  je  Olier  u  jednom  svome  prosvjetljenju  zabilježio,  da  je  Bog  Otac  svetome 
Josipu,  kao  svome  zamjeniku  »podijelio  velik  dio  svoga  duha  očinstva  i  jednu  sasvim  osobitu 
mudrost  i  prosvjetljenje  za  vodstvo  Vječne  Mudrosti«. 

Po  svojoj  službi  vršenja  očinske  vlasti  nad  Isusom,  u  čemu  je  bio  zastupnik  nebeskog  Oca,  sveti 
je  Josip  na  neki  način  i  nad  anđelima,  jer  se  njemu  pokoravao  Onaj  kojemu  anđeli  služe.  Na  tom 
položaju,  iznad  anđeoskog,  morao  bi  bez  sumnje  posjedovati  osobnu  svetost  prvu  iza  svetosti 
Kraljice  Anđela. 

Dakako,  Gospodin  Bog  je  i  vanrednim  milostima  pomogao  svetome  Josipu,  da  se  u  svetosti 
mogao  tako  visoko  uzdići.  Dijelio  mu  obilje  svih  milosti,  tako  te  je  milost  u  njemu  postala  toliko 
jaka,  da  je  poništila  ili  sputala  sve  neuredne  ljudske  sklonosti  i  omogućila  svim  krepostima  i 
vrlinama  brzi  i  veliki  rast.  Tomu  je  vanredno  pogodovalo  i  to,  što  je  sveti  Josip  20  do  30  godina 
živio  stalno  uz  Isusa,  koji  je  Sunce  milosti  i  svetosti  i  uz  presvetu  Bogorodicu. 

Josipova  duša  bila  je  kao  prekrasan  vrt  što  ga  sunce  obasjava  i  izravno  i  opet  neizravno,  u  koliko 
svoju  svjetlost  daje  mjesecu,  koji  njome  osvjetljuje  zemlju  i  ništi  mrak.  Taj  tajnoviti  mistični 
mjesec,  koji  je  Božju  svjetlost  odražavao  na  Josipovu  dušu,  bila  je  Marija.  S  Njom  i  s  Isusom  sveti 
je  Josip  toliko  molio,  toliko  o  Bogu  razgovarao  i  uz  to  danomice  promatrao  primjer  njihovih 

kreposti,  daje  njegovo  srce  moralo  plamtjeti  žarom  Božje  ljubavi  i  njegova  pamet  u  najvećoj  mjeri 
biti  obasjana  božanskim  shvaćanjima. 

Duh  Sveti,  kojemu  je  bila  glavna  briga  da  se  od  preblažene  Djevice  Marije  stvori  dostojno 
prebivalište  Sinu  Božjemu,  bez  sumnje  se  brinuo  da  Njezinu  svetom  Zaručniku  spremi  tako  bogati 
miraz,  da  ga  se  Ona  ne  će  trebati  stidjeti.  Poput  roditelja,  koji  radi  časti  kuće,  a  i  radi  skladnosti 
među  supruzima,  traže  «svojoj  kćeri  zaručnika,  koji  će  joj  biti  bar  donekle  ravan  po  rodu,  imetku  i 
izobraženosti,  tako  je  bilo  prikladno,  da  i  Zaručnik  Bogorodičin  bude  do  Nje  prvi  po  svetosti.  To 
lijepo  izriče  sveti  Bernardin  Sijenski,  kad  kaže: 

«Zar  bih  mogao  vjerovati,  da  Duh  Sveti,  koji  je  htio  sklapanje  ove  uzvišene  veze  između  Josipa 
i  Marije,  nije  izabrao  uzvišenoj  duši  svete  Djevice  drugu  dušu,  koja  joj  je  u  vršenju  svake  kreposti 
najsličnija?  Da,  čvrsto  vjerujem,  da  je  sv.  Josip  bio  najčišći  od  ljudi  u  djevičanstvu,  najsniženiji  u 
poniznosti,  najžarči  u  Božjoj  ljubavi,  najviši  u  promatranju  Božjih  stvari  i  da  je  on  najviše  želio 
spasenje  ljudi,  jednom  riječi,  vjerujem,  daje  on  bio  svojoj  svetoj  Zaručnici  sličan  pomoćnik)). 

Ako  je  presveta  Marija  Kraljica  svetih,  onda  je  Njezin  djevičanski  muž  kralj  svih  Svetih,  kako 
ga  je  nazvao  u  jednom  svom  govoru  Papa  Pijo  XI.,  pozivajući  se  na  staro  pravno  načelo:  «Tko 
uzme  kraljicu,  postaje  kraljem)).  Prvenstvo  u  krepostima  i  svetosti  priznaje  svetom  Josipu  Crkva, 
kad  ga  u  njegovim  litanijama  naziva  najkreposnijim:  « Josipe  pravedni,  Josipe  prečisti,  Josipe 
premudri,  Josipe  jaki,  Josipe  pokorni))... 

Moć  zagovora  mjeri  se  osim  po  veličini  svetosti,  i  prema  veličini  zasluga  koje  se  računaju  za 
učinjena  dobra  djela  i  za  podnesene  žrtve  radi  Boga.  Sveti  Josip  je  u  svome  životu  učinio  vanredno 
mnogo  dobra  i  to  izravno  Isusu  i  podnio  goleme  žrtve  baš  radi  Njega.  Ako  li  Isus  u  Evanđelju 
obećaj e,  da  će  obilno  nagraditi  one  koji  čine  bližnjemu  dobra  djela,  pa  i  ako  pruže  samo  čašu 
hladne  vode  (Mt  25,36-40;  10,42),  kako  li  neće  preobilno  nagraditi  Josipa,  koji  je  baš  Njemu  učinio 
toliko  dobra  i  za  Nj  trpio,  hranio  Ga,  čuvao,  od  Heroda  Ga  spasio,  za  Nj  se  tako  dugo  mučio. 

A  ta  nagrada  sa  Isusove  strane  ima  se  nužno  odraziti  u  tom,  da  rado  i  u  velikoj  mjeri  uslišava 
Josipove  prošnje,  njegov  zagovor.  «Možemo  stoga  držati,  kaže  sveti  Bernard,  da  moć  svetoga 
Josipa  kod  Isusa  nadilazi  moć  svih  ostalih  svetaca,  jer  je  pisano  (Ps  144,  19)  da  će  On  izvršiti  volju  i 
uslišati  prošnje  onih,  koji  vrše  Njegov  zakon,  a  kamoli  neće  izvršiti  volju  i  ispuniti  prošnje  svetog 
Josipa,  koji  Gaje  hranio  znojem  svoga  lica!». 

Svetog  Josipa  proglasio  je  svecem  sam  Bog  Duh  Sveti,  time  što  ga  je  u  Evanđelju  nazvao 
«pravednikom»  (Mt  1,  19).  Sveti  Ivan  Zlatousti  i  sveti  Ivan  Krizostom  a  tako  i  sv.  Toma  Akvinski 
kažu,  da  ta  riječ  »pravednik))  označuje  muža,  koji  posjeduje  sve  kreposti.  Sveti  Josip  ima  zasluge 
svih  vrsti  svetaca:  ispovijedalaca,  mučenika,  apostola,  djevica,  i  to  sve  u  najvećoj  mjeri.  Lijepo  je  to 
izrazio  sveti  Franjo  Saleški  riječima: 

«0  kako  je  velik  svetac  taj  slavni  zaručnik  Presvete  Djevice!  Ne  samo  da  je  on  patrijarh,  već  je 
najviši  među  njima;  on  je  više  nego  li  ispovijedalac,  da  i  više  negoli  mučenik,  jer  su  u  njegovu 
ispovijedanju  Krista  sadržana  sva  dostojanstva  biskupa  i  velikodušnost  mučenika  i  svih  drugih 
svetaca.  Kojega  bismo  sveca  mogli  postaviti  njemu  o  bok  u  odnosu  na  njegovo  djevičanstvo,  na 
njegovu  poniznost  i  stalnost  u  dobru?!  Pa  kako  bismo  još,  poslije  svega  toga,  mogli  sumnjati  o 
ugledu,  što  ga  on  uživa  na  nebesima?  Stavimo  naše  pouzdanje  u  njega  i  u  svim  se  prilikama 
utječimo  njegovu  moćnom  posredovanju!)). 

Ovo  dokazivanje  veličine  svetosti  i  zasluga  svetog  Josipa  konačno  završimo  riječima  Pape 
Lava  XIII  koji  je  u  službenoj  enciklici  izjavio:  «Nitko  se  više  od  svetoga  Josipa  nije  približio 
dostojanstvu  Majke  Božje».  (Poglavlje  Moć  zagovora  sv.  Josipa  je  preuzeto  iz  knjige  dr.  D.  Nežića 
O  sv.  Josipu  tiskane  s  dozvolom  biskupijskog  ordinarijata  u  Đakovu  br.  91-1962  od  12.03.  1962). 

10.  5.  Svetost  sv.  Josipa 

Promatrajmo  položaj  što  ga  sv.  Josip  ima  u  ekonomiji  spasenja  zbog  svoje  djevičanske  ženidbe  i 
očinstva  prema  djetetu  Isusu,  radi  svoga  položaja  glave  svete  Obitelji,  i  shvatimo;  njegova  je  uloga 
jako  velika.  Iza  BI.  Djevice  Marije  on  zauzima  među  svim  stvorenim  osobama  najodličnije  i  najviše 
mjesto.  Pitanje  je  sada,  da  li  je  ovom  položaju  odgovarala  i  svetost  sv.  Josipa.  Da  je  uzvišenom 

položaju,  koji  je  imao  sv.  Josip  u  kraljevstvu  Božjem  odgovarala  i  njegova  osobna  svetost,  svjedoči 
nam  ponajprije  sv.  Pismo  time  što  Josipa  naziva  «pravednim». 

U  evanđelju  sv.  Mateja  čitamo:  «Budući  da  je  Josip,  muž  njezin,  bio  pravedan».  Prema 
tumačenju  pak  sv.  otaca  i  tumača  sv.  Pisma  riječ  »pravedan«  znači  daje  sv.  Josip  posjedovao  puninu 
ćudoredne  savršenosti,  kreposti  i  svetosti.  Tako  na  primjer  kaže  sv.  Ivan  Krizostom:  «Josip  muž 
njezin  budući  da  je  bio  pravedan.  »Pravedan«  znači  ovdje  urešen  svim  krepostima.  Pravednost  je 
najme  općenita  krepost,  koja  sve  druge  uključuje,  a  sv.  Pismo  tu  riječ  upotrebljava  najviše  u  tom 
smislu,  kad  kaže:  Pravedan  čovjek  je  istinoljubiv  (Job.  1.1.)  i  opet:  »Oboje  bili  su  pravedni«.  Slično 
govori  sv.  Ambrozije:  «Pravednik  ne  može  raditi  protiv  onog,  što  je  zakonom  propisano«.  Ukratko 
se  može  reći,  da  svi  sveti  oci  i  bogoslovi  pod  izrazom  »pravedan  -  justus«  razumijevaju  skup  svih 
kreposti  i  time  svestranu  savršenost  i  svetost. 

No  sv.  Pismo  ne  svjedoči  samo  teoretski  daje  sv.  Josip  uistinu  na  tako  visokom  stupnju  svetosti 
i  savršenstva,  nego  nam  ono  iznosi  pred  oči  i  djela  iz  kojih  se  vidi  kako  je  on  posjedovao  velike 
herojske  kreposti.  Navest  ćemo  u  tu  svrhu  samo  nekoliko  primjera.  Sv.  Pismo  prikazuje  sv.  Josipa 
kao  muža  jake  i  čvrste  vjere  te  savršene  pokornosti.  Kad  je  bio  uznemiren  zbog  drugog  stanja  BI. 
Djevice  i  u  snu  mu  se  javio  anđeo,  koji  mu  reče:  »Ne  boj  se  uzeti  k  sebi  Marije,  žene  svoje,  jer  ono, 
što  se  u  njoj  začelo,  od  Duha  je  Svetoga«.  Sv.  Josip  ne  oklijeva,  nego  u  čvrstoj  vjeri  posluša  glas 
anđela,  jer  sv.  Pismo  govori:  «Kad  se  Josip  probudi  od  sna,  učini,  kako  mu  zapovjedi  anđeo 
Gospodnji  i  uze  k  sebi  ženu  svoju«  (Mt.  1,  24). 

Ako  sv.  Pismo  naziva  vjeru  Abrahamovu  velikom  zato,  jer  je  povjeravao  Bogu,  da  će  mu 
neplodna  i  u  dobi  poodmakla  žena  roditi  sina,  koliko  je  još  veća  vjera  sv.  Josipa,  koji  na  riječ 
anđela,  koji  mu  se  javlja  u  snu,  poniznim  srcem  prima  vjeru  u  djevičanski  porod  Božjeg  Sina  i 
radosno  uzima  k  sebi  presvetu  Djevicu.  To  je  doista  čudesna  vjera,  kojoj  se  dive  i  sv.  oci.  Nema 
sumnje,  da  je  Bog  svojom  milošću  ovu  čudesnu  vjeru  sv.  Josipa  poticao  i  jačao.  Ali  ova  milost  nije 
odstranila  razne  poteškoće,  napasti  i  iskušenja,  nego  je  samo  davala  snagu,  da  ih  se  može  svladati. 

Kao  novo  iskušenje  za  sv.  Josipa  došao  je  bijeg  u  Egipat,  koji  je  sv.  Josip  morao  po  nalogu 
anđelovu  poduzeti  da  spasi  dijete  Isusa  od  Herodove  zavjere.  To  je  bila  za  sv.  Josipa  vrlo  teška  i  za 
ljudski  razum  zagonetna  i  čudesna  zadaća.  Ta  djetešce  Isus  bilo  je  Josipu  objavljeno  kao  Otkupitelj 
naroda  i  Spasitelj  svijeta.  Zar  ga  dakle  nije  mogao  čudesnim  načinom  Otac  nebeski  spasiti  od 
Herodovih  zasjeda?  No  sv.  Josip  ne  daje  se  ničim  smesti,  nego  se  u  nepokolebivoj  vjeri  i  dubokoj 
poslušnosti  diže  te  uzima  dijete  i  Majku  njegovu  i  bježi  u  Egipat,  njemu  posve  nepoznati  kraj,  kroz 
pustinje  i  uz  najveće  teškoće  i  žrtve.  To  je  zaista  veliki  primjer  jake,  čudesne  vjere  u  Božju 
providnost,  u  Kristovo  božanstvo  i  njegovu  zadaću,  koja  mu  je  od  Boga  povjerena.  A  ujedno  je  to  i 
dokaz  njegove  velike  poslušnosti,  po  kojoj  je  spreman  na  svaku  i  najveću  žrtvu.  (Mt.  2.  13 — 15.) 

Kod  zgode,  kad  je  sv.  Josip  zapazio  daje  njegova  zaručnica  Marija  u  drugom  stanju,  pokazuju 
se  u  najljepšem  svjetlu  i  druge  kreposti  sv.  Josipa.  Tako  se  tu  napose  očituje  njegovo  smireno 
razmišljanje,  sabranost  i  umjerenost.  O  tom  Suarez  piše  ovako:  »Kad  je  opazio,  da  je  njegova 
djevičanska  zaručnica  u  drugom  stanju,  pokazao  je  on  najveću  umjerenost  i  razboritost,  što  je  već 
na  odličan  način  istaknuo  sv.  Krizostom  gdje  među  ostalim  kaže,  da,  kao  što  je  i  Krist,  dok  je  bio  u 
utrobi,  preko  svoje  majke  posvetio  Ivana,  tako  je  preko  nje  preveliku  milost  saopćio  Josipu;  milost, 
po  kojoj  je  hrabro  i  razborito  podnio  teret  najvećih  poslova  i  na  taj  način  očitovao  toliku  mudrost 
duha».Nadalje  u  objavama,  koje  su  Josipu  dane  po  arkanđelu  Gabrijelu,  očituje  se,  kako  njegova 
uzvišenost  i  čast,  tako 

osobito  i  najviše  njegova  vjera  i  pokornost.  «Jer  on  je  anđelu,  kako  kaže  Suarez,  bez  ikakvog 
oklijevanja  povjerovao  i  pokorio  se  i  prije,  dok  mu  je  objavio  tajnu  Utjelovljenja;  i  kasnije,  kad  mu 
je  naložio  bijeg  u  Egipat,  premda  je  tajna  bila  nada  sve  visoka  a  izvana  se  činilo,  da  stvari  nisu  u 
sebi  skladne«.  Odlično  kaže  Krizostom:  «Vidio  si  pokornost,  vidio  si  duh,  koji  lako  vjerom  pristaje 
Božjim  objavama,  vidio  si  i  dušu  budnu  i  neokaljanu  nikakvom  iskvarenosti«.  I  opet  slavi  isti  svetac 
slavi  njegovu  poslušnost,  jer  Josip  u  tako  teškoj  i  zamršenoj  stvari  apsolutno  ništa  ne  govori  niti 
pita,  nego  se  na  mig  pokorava  i  s  veseljem  podnosi  sva  iskušenja.  Bez  dvojbe  je  dakle  očito,  daje 
ovaj  muž  postigao  neki  preodlični  stupanj  svetosti. 

Mogli  bismo  još  navesti  i  druge  kreposti  koje  su  resile  sv.  Josipa,  kao  njegovu  čistoću,  te  veliku 
i  vjernu  ljubav  prema  Bi.  Djevici  i  Božanskom  Djetešcu.  No  jer  je  o  njima  već  bilo  govora, 
spomenut  ćemo  ovdje  još  samo  jednu.  Veliku  naime  poniznost  i  čednost,  po  kojoj  je  on  pred  Isusom 
i  Marijom  posve  iščezavao.  On  je  tako  reći  uvijek  u  pozadini  i  istupa  samo  onda,  kad  treba  izvršiti 
tešku  službu  ili  prinijeti  veliku  kakvu  žrtvu. 

To  je  dakako  u  vezi  sa  zadaćom  koja  mu  je  bila  naložena  od  Boga.  te  se  samo  u  svijetlu  ove 
zadaće  može  posve  razumjeti.  U  nacrtu  je  naime  Božje  providnosti  bilo  da  se  Božanski  Spasitelj 
rodi  kao  malo,  slabo  i  siromašno  dijete,  ali  ipak  na  doličan  i  častan  način,  dakle  da  dođe  na  svijet 
kao  plod  jedne  djevičanske  ženidbe.  Bilo  je  nadalje  u  promislu  Božjem,  da  Krist  ne  nastupi  odmah 
kao  Otkupitelj  i  stoga  da  ne  bude  poznat  svijetu  prije  svoje  muževne  dobi.  Zato  je  Krist  morao 
najprije  provoditi  skromni  život.  Zato  on  nije  ni  počeo  odmah  činiti  čudesa.  On  je  morao  proći  sve 
stupnjeve  razvitka  ljudskog  života,  dok  ne  dođe  do  odrasle  dobi.  On  je  pored  toga  morao  svim 
ljudima  dati  divan  i  čudesan  primjer  poniznosti  i  poslušnosti  i  svih  drugih  kreposti  u  ljudskoj 
obitelji. 

Sv.  Josip  imao  je  dakle  zadaću,  da  po  svojoj  djevičanskoj  ženidbi  s  presvetom  Djevicom  pružiti 
Božjem  Sinu  primjereni,  dostojni  ulaz  u  ovaj  svijet  te  da  ujedno  nakon  začeća  i  poroda  Božanskog 
Djeteta  bude  plašt  i  zastor,  iza  kojeg  će  božansko  djelo  utjelovljenja  Božjeg  Sina  pred  očima  svijeta 
biti  sakriveno  do  punine  vremena.  Sv.  Ivan  i  apostoli  naprotiv  imali  su  tako  reći  protivnu  zadaću. 
Oni  su  trebali  Krista  objaviti  svijetu  kao  Otkupitelja  te  mu  priskrbiti  dužno  poštivanje.  Bila  je 
nadalje  dužnost,  služba  sv.  Josipa,  čuvti  djevičanstvo  Marije  i  život  Kristov,  te  da  u  tajnosti  pred 
suvremenicima  drži  tajnu  utjelovljenja,  koju  mu  je  saopćio  anđeo,  te  da  bude  budućim  pokoljenjima 
što  vjerniji  i  pouzdaniji  svjedok  i  Marijina  djevičanstva  i  Utjelovljenja. 

Odlično  označuje  ovu  uzvišenu  zadaću  sv.  Josipa  sv.  Bernard  riječima:  «Vjerni  i  razboriti  sluga, 
koga  je  Gospodin  postavio  za  utjehu  Majci  svojoj,  hraniteljem  svoga  tijela  i  jedinim  pre  pouzdanim 
pomoćnikom  na  zemlji  u  svom  velikom  naumu». 

To  je  bila  karakteristična  zadaća  sv.  Josipa.  Kako  je  on  vjerno  i  herojski  ispunio  svoju  zadaću, 
pokazuje  nam  sv.  Pismo.  Samo  na  Božji  poziv  izlazi  Josip  za  čas  iz  svoje  skrovitosti.  On  se 
pojavljuje  samo  u  službi  BI.  Djevice  i  Djeteta  Isusa.  Za  njih  podonosi  najveće  žrtve.  Od  njega  nam 
nije  sačuvana  nijedna  riječ.  Sa  Spasitelj  evim  javnim  životom  nestaje  i  njega  tako  reći  sa  pozornice, 
te  se  s  pravom  zaključuje,  daje  on  već  prije  Kristovog  javnog  nastupa  sretno  i  utješno  u  prisutnosti 
Isusa  i  Marije  i  na  njihovim  rukama  izdahnuo. 

Doista  tihi  i  povučeni  život  sv.  Josipa,  naročito  ako  ga  usporedimo  s  uzvišenom  zadaćom  koju  je 
imao  izvršiti,  je  divni  primjer  najveće  poniznosti  i  čednosti.  On  je  ovaj  skromni  život  nastavio  na 
neki  način  i  iza  svoje  smrti  dugo  vremena,  jer  je  i  iza  smrti  razmjerno  vrlo  mnogo  godina  ostao  u 
skrovitosti,  da  se  tako  što  lakše  spozna  i  prizna  i  Marijino  djevičanstvo  i  djevičansko  rođenje 
Božjeg  Sina.  On  je  pače  iza  smrti  još  više  ostao  u  skrovitosti,  jer  je  njegova  uzvišena  čast  i 
dostojanstvo  tek  malo  po  malo  dolazilo  do  izražaja  i  ulazilo  u  spoznaju  vjernika.  A  u  javnom  je 
kultu  istom  za  pape  Pija  IX.  došao  do  jačeg  izražaja.  Na  temelju  sv.  Pisma  dakle,  napose  kako  ga 
općenito  tumače  sv.  oci,  može  se  svetost  sv.  Josipa  smatrati  nadasve  velikom  i  izvanrednom. 

S  obzirom  na  svetost  sv.  Josipa  ostaje  još  neriješeno  pitanje,  da  li  je  i  ona  bila  isto  tako  velika  i 
uzvišena  kao  i  njegov  položaj,  koji  je  imao  u  kraljevstvu  Božjem.  Drugim  riječima,  da  lije  sv.  Josip 
i  u  osobnoj  svetosti  i  kreposti  nadvisio  sve  ostale  svece  tako,  daje  on  i  u  tome  najbliži  BI.  Djevici 
Mariji.  I  na  to  pitanje  treba  pozitivno  odgovoriti. 

Prvi  dokaz  za  to  oslanja  se  na  načelo,  koje  je  postavio  sv.  Toma,  a  prihvatili  su  ga  i  ostali 
teolozi,  a  glasi:  »One,  koje  je  Bog  za  što  odabrao,  On  tako  pripravlja  i  obdaruje  da  budu  sposobni 
za  ono,  za  što  su  izabrani«  (S.  th.  3.  p.  q.  27.  a.  4).  Taj  je  isti  princip  sv.  Bernardin  Sijenski  ovako 
fonnulirao:  «Za  sve  pojedine  milosti,  koje  se  daju  nekoj  razumnoj  naravi,  vrijedi  općenito  pravilo, 
da  Božja  milost,  kadgod  nekoga  izabere  za  neku  posebnu  odliku  ili  za  posebno  uzvišeni  stalež,  daje 
sve  darove,  koji  su  osobi  tako  izabranoj  za  njezinu  službu  potrebni  i  nju  bogato  urešuju.«  (Sermo  1. 
de  S.  Joseph,  initio.) 

No,  sv.  Josip  je  odabran  za  uzvišenu  zadaću.  On  je  naime  od  samog  Boga  izabran  i  određen,  da 
bude  prečisti  muž  BI.  Djevice  Marije  i  pravi,  iako  ne  tjelesni,  otac  Božanskog  Spasitelja  te  glava  sv. 

Obitelji.  Jednom  riječju,  on  je  sa  blaženom  Djevicom  Marijom,  i  to  neposredno  iza  nje,  uvršten  u 
nadnaravni  red  i  tako  neusporedivo  više  uzvišen  nego  li  su  svi  ljudi  i  sve  razumne  osobe  isključivši 
dakako  Presvetu  Djevicu  Mariju  i  Kristovo  čovješstvo.  Zato  dodaje  sv.  Bernardin  Sijenski  pravilu 
koje  je  postavio:  »To  seje  najviše  obistinilo  u  sv.  Josipu,  smatranom  ocem  Gospodina  našega  Isusa 
Krista  i  pravom  mužu  Kraljice  svijeta  i  Gospodarice  anđela,  koji  je  od  vječnog  Oca  izabran  za 
vjernog  hranitelja  i  čuvara  najdragocjenijeg  blaga,  to  jest  i  njegovog  Sina  i  svoje  zaručnice  te  je  tu 
zadaću  najvjernije  izvršio.«  (Ibid.) 

Nema  nikakve  dvojbe,  daje  Bog  sigurno  htio  znati,  da  će  sv.  Josip  uistinu  izvršiti  povjerenu  mu 
zadaću.  U  tu  mu  je  svrhu  dao  potrebne  milosti,  koje  su  dakako  ostavile  netaknutom  njegovu  osobnu 
slobodu,  ali  s  kojima  je  sv.  Josip,  kao  što  je  već  spomenuto,  najjače  sudjelovao.  Ovo  prvo  načelo  i 
dokaz,  koji  se  na  njega  oslanja,  posve  je  u  skladu  s  početnim  riječima  apostolskog  pisma  pape  Pija 
IX.  od  7.  srpnja  g.  1871.  kojim  je  on  uzdigao  liturgijsko  štovanje  sv.  Josipa:  «Preslavnog  patrijarhu 
sv.  Josipa,  za  koga  je  Bog  htio  među  svim  svecima  svojim,  da  bude  prečisti  i  na  zemlji  istiniti 
muž  neokaljane  Djevice  Marije  i  smatrani  otac  njegovog  Jedinorođenoga  Sina  i  kojeg  je,  da  tako 
uzvišenu  službu  najvjernije  ispuni,  obilno  uresio  nada  sve  posebnim  milostima,  njega  okrunjena  na 
nebesima  slavom  i  čašću  s  pravom  sv.  Crkva  štuje  najproširenijim  kultom  i  posve  unutarnjim 
pobožnim  čašćenjem.« 

Drugi  dokaz  temelji  se  na  načelu,  koje  je  sv.  Toma  ovako  formulirao:  «Sto  je  neko  biće  bliže 
svome  počelu,  to  je  više  dionik  utjecaja  onog  počela  ...  Krist  je  pak  počelo  milosti...  Dakle  .  ..(S.  th. 
3.  p.  q.  27.  a.  j.)» 

Krist  je  počelo  milosti  i  iza  Marije  nitko  od  ljudi  i  anđela  nije  mu  bio  tako  blizu  kao  sv.  Josip. 
Pomislimo  samo  na  njegovo  očinstvo  i  dnevnu  komunikaciju  s  Kristom.  Krist  je  dakle  njega  iza 
Djevice  Marije  obdario  i  uresio  milostima  više  nego  ikoje  drugo  stvorenje  ...  Kao  što  je  Isus  počelo 
milosti,  tako  je  Marija  posrednica  sviju  milosti.  Ona  je  kanal  kroz  koji  protiču  sve  milosti.  No  sv. 
Josip  bio  je  s  Marijom  povezan  najužim  vezom.  Moralo  mu  je  dakle  i  zbog  ovog  razloga  pritjecati 
najveće  obilje  milosti  tako  daje  njegova  svetost  postajala  uvijek  sve  veća. 

Treći  dokaz  oslanja  se  na  ovo  načelo  sv.  Tome:  »Budući  daje  djelatni  uzrok  (agens)  po  svome 
pojmu  i  bitku  savršeniji  od  onoga  koji  djelovanje  u  sebe  prima  (patiens),  to  nužno  slijedi,  da  djelatni 
uzrok,  koji  druge  usavršuje,  posjeduje  u  većem  stupnju  onu  savršenost,  koju  saopćuje.  Stoga 
pripada  Kristu,  da  iz  punine  milosti  koju  posjeduje,  drugima  daje.  Ukratko  djelatni  uzrok,  koji  druge 
usavršuje,  posjeduje  nužno  u  većoj  mjeri  onu  savršenost,  koja  je  drugima  saopćena.  (3.  p.  q.  8.  a.  5. 
cf.  3.  q.  7.  a.  i,  a.  9.)» 

Ovaj  princip  vrijedi  općenito,  iako  ga  sv.  Toma  primjenjuje  samo  na  Krista.  No  sv.  Josip  je  kao 
glava  i  branitelj  sv.  Obitelji  na  sličan,  iako  analogan  način,  pridonio  nešto  otkupljenju  ljudskoga 
roda.  I  tako  je  on,  iako  na  podređeni  način,  postao  suuzrok  milosti  za  druge  ljude.  On  je  dakle  iza 
Marije  morao  biti  obdaren  većom  milosti  nego  sva  ostala  stvorenja. 

Da  je  pak  sv.  Josip  i  otkupljenju,  iako  tek  posredno,  ipak  nešto  pridonio,  posve  je  očito.  Na 
anđelovu  vijest,  po  kojoj  je  on  Djevicu  Mariju  uzeo  k  sebi,  saznao  je,  da  se  plod  njezine 
djevičanske  utrobe  treba  zvati  Isus,  jer  će  on  kao  budući  Otkupitelj  osloboditi  ljude  od  njihovih 
grijeha:  «i  nadjeni  mu  ime  Isus,  jer  će  on  izbaviti  narod  svoj  od  grijeha  njihovih  (Mat.  1,  21)».  Tako 
je  on  bio  otac  ne  samo  Božanskog  Djetešca  nego  i  Otkupitelja  svijeta.  I  budući  da  je  on  ovo 
očinstvo  dragovoljno  na  sebe  uzeo  i  sa  svim  predanjem  vršio  dužnosti  i  brinuo  se  za  Isusa  i  Mariju, 
tako  je  Josip  posredno  sudjelovao  i  kod  Otkupiteljeva  djela,  kod  otkupljenja  i  kod  stjecanja  milosti. 

Četvrti  dokaz  glasi:  «Savršenost  se  sastoji  u  ljubavi  prema  Bogu».  (S.  th.  2.  2.  q.  184.  a.  2.) 
Stoga,  što  je  veća  nečija  ljubav  prema  Bogu  i  Spasitelju,  to  je  veća  i  njegova  savršenost  i  svetost. 
Tko  je  pak  mogao  Isusa  ljubiti  većom  i  dubljom  unutarnjom  ljubavi  nego  li  Djevica  Marija,  a  iza 
nje  odmah  sv.  Josip. 

On  je  bio  uistinu  otac  Isusov  i  kao  takav  slika  i  zamjenik  nebeskog  Oca.  No  otkako  je  nebeski 
Otac  učinio  sv.  Josipa  svojom  slikom  i  zamjenikom,  nije  mogao  tako  reći  ništa  drugo,  nego  da  sv. 
Josipu  ulije  prema  Isusu  očinska  čuvstva  i  osjećaje  i  to  onakve,  kakve  takav  Sin,  koji  je  Bogočovjek 
i  Otkupitelj,  u  beskonačnoj  mjeri  i  zaslužuje.  Sv.  Josip,  dakle,  je  ljubio  Isusa  kao  Boga  i  otkupitelja  i 
kao  svoga  sina  takvom  ljubavi,  kakvom  ga  iza  Marije  nitko  od  stvorova  nije  mogao  ljubiti.  Ako  se, 

dakle,  savršenstvo  i  svetost  stoji  u  ljubavi  prema  Bogu  i  Spasitelju  te  se  prema  ljubavi  mjeri  i 
svetost,  to  je  sv.  Josip  morao  iza  Majke  Božje  nadvisivati  u  svetosti  sve  svece  i  sva  stvorenja. 

Peti  dokaz  stoji  u  tome,  da  je  ljubav  Božja  prema  nama  kako  nas  to  uči  sv.  Pismo,  napose  sv. 
Pavao,  prvi  i  glavni  uzrok  sviju  milosti...  Odtuda  se  s  pravom  zaključuje,  daje  Spasiteljeva  ljubav 
mjera  milosti,  koju  on  daje  pojedinim  ljudima.  No  Spasitelj  nije  nijedno  stvorenje  tako  ljubio  kao 
svoju  Majku.  On  ju  je  ljubio  ljubavlju  zahvalnog  i  nadasve  odanog  sina.  I  zato  ju  je  obdario  takvim 
milostima  kao  nijedno  stvorenje  između  ljudi  i  anđela.  Iza  svoje  majke  nije  opet  Božanski  Spasitelj 
nijednom  stvorenju,  ni  anđelu  ni  čovjeku,  iskazivao  toliko  ljubavi  kao  sv.  Josipu,  svome  pravome, 
iako  ne  naravnom  tjelesnom  ocu,  slici  i  zamjeniku  nebeskog  Oca.  On  mu  je  iskazivao  zahvalnu 
ljubav  sina,  koji  promatra  muke  i  napore, 

što  ih  je  otac  učinio  za  njega  i  žrtve  koje  je  podnio  za  njega.  Očito  je  stoga,  da  će  Božanski 
Otkupitelj  kao  sin  sv.  Josipa,  njega  kao  svoga  oca,  iza  Marije  obogatiti  takvim  obiljem  milosti  kao 
nijedno  drugo  stvorenje.  Jednako  o  prebogatim  milostima  sv.  Josipa  možemo  zaključiti  odatle,  što  je 
BI.  Djevica  Marija  posrednica  svih  milosti.  Budući  daje  ona  prema  sv.  Josipu  kao  svome  pravome 
mužu  i  čuvaru  gajila  pravu  i  najdublju  čistu  ljubav,  morala  je  dosljedno  njemu  u  najdubljoj 
zahvalnosti  svojim  zagovorom  isprositi  najveće  obilje  milosti. 

Na  sličan  je  način  puninu  milosti  sv.  Josipa  protumačio  i  veliki  teolog  Suarez,  koji  je  za 
teologiju  sv.  Josipa  nadasve  zaslužan:  «Ako  je  Krist  obećao,  da  onaj  koji  zbog  njegova  imena  dade 
popiti  čašu  hladne  vode,  neće  izgubiti  svoje  nagrade,  kako  se  može  sumnjati,  da  bi  bez  nagrade 
mogla  ostati  tako  mnogobrojna  djela  ljubavi,  koja  je  sv.  Josip  učinio  ne  samo  u  njegovo  ime  nego  i 
njemu  samome.  K  tome  dodajmo,  daje  BI.  Djevica  svome  zaručniku,  koga  je  napose  ljubila,  željela 
pomoći  i  svojim  molitvama  mu  je  isprosila  darove  posebnih  milosti.  Jer  ako  je  istina,  kao  što  i  jest, 
da  je  jedno  od  najuspješnijih  sredstava,  da  se  od  Boga  dobiju  darovi  milosti,  pobožnost  prema 
Djevici  Mariji,  kako  se  može  vjerovati,  da  sv.  Josip,  koga  je  Djevica  tako  ljubila  i  tako  mu  bila 
odana,  nije  preko  nje  dobio  osobito  savršenstvo  svetosti?»  (De  myst.  vit.  Chr.  d.  8.  s.  2.  n.  i.) 

Još  prije  toga  Suarez  je  na  osobit  način  upozorio  na  ovu  veliku  ljubav  Marije  i  Isusa  prema  sv. 
Josipu:  «Iz  odnosa  Isusa  i  Marije  s  jedne  strane  i  sv.  Josipa  s  druge  strane  lako  je  razumjeti,  da  je 
među  njima  postojala  osobita  veza  uzajamne  ljubavi  i  naj savršenijeg  prijateljstva,  koje  je 
proistjecalo  iz  časti  i  položaja,  na  koje  je  ovaj  muž  bio  uzdignut.  Spada  naime,  na  krepost  i  svetost 
žene,  ljubiti  svoga  muža,  brinuti  se  te  mu  željeti  svako,  a  osobito  duhovno  dobro.  A  je  BI.  Djevica 
bila  u  svemu  naj  savršenija,  odlikovala  se  je  dakle  i  u  ovoj  kreposti.  To  proizlazi  također  iz 
zahvalnosti  koju  dugujemo  dobročiniteljima,  a  koja  se  ničim  tako  ne  može  iskazati  kao  ljubavlju. 

A  sv.  Josip  je  zbog  Djevice  mnogo  pretrpio  i  mnogo  napora  podnio,  i  to  kako  se  dolikuje, 
svojevoljno  i  s  najvećom  ljubavi.  K  tome  konačno  treba  pridodati  sličnost  vladanja,  dugo  i 
povjerljivo  zajedničko  življenje  bez  ikakve  svađe  i  razdora.  Ovaj  zajednički  život  dovodilo  je  nužno 
do  velike  međusobne  ljubavi.  Svi  ovi  razlozi  vrijede  razmjerno  još  više  za  Gospodina  Isusa  Krista 
(D.  8,  s.  i.  n.  6).  Pored  ove  neusporedive  ljubavi  Isusa  i  Marije  prema  sv.  Josipu  oni  nisu  mogli 
drugo  nego  pribaviti  mu  puninu  milosti,  koje  su  ga  stvarno  vodile  onakvoj  svetosti,  koja  je  jedina 
odgovarala  tako  uzvišenom  položaju  i  zadaći.  To  jest  onoj  svetosti,  koja  je  iza  Kristova  čovještva  i 
Marije  nadvisivala  svetost  svih  drugih  stvorenja 

Konačno  evo  još  jednog,  šestog  dokaza,  po  kojem  se  vidi  osobita  svetost  sv.  Josipa.  To  je 
općenita  poslovica:  «Riječi  lete  primjeri  potiču».  Sv.  Josip  je  stalno  živio  u  svetom,  povjerljivom 
društvu  Isusa  i  Marije,  te  je  tako  trajno  imao  pred  očima  predivne  primjere  svetosti.  Kako  li  su  ga 
oni  morah  poticati  na  ljubav  prema  Bogu  i  na  svetost.  Sv.  Bernardin  Sijenski  o  tom  kaže:  «Ako  mi 
bijedni  ljudi  kroz  razgovor  sa  svetim  muževima,  koji  su  ništa  prema  Djevici,  ipak  često 
napredujemo,  koliko  više  treba  držati,  da  je  napredovao  sv.  Josip  u  društvu  s  Marijom  i  djetetom 
Isusom  (L.  c.  art.  II.  c.  i.)» 

Na  sličan  način  to  ističe  i  Suarez:  «Razumljivo  je,  daje  nakon  Kristova  rođenja  sv.  Josip  mnogo 
više  porastao  u  svetosti  ponajprije  zato,  što  je  kroz  česti  razgovor  s  njime  i  trajnu  njegovu 
prisutnost,  bio  potican  na  česte  i  gorljive  čine  ljubavi;  nadalje  zato  jer  su  ga  na  osobiti  način  mogle 
potaći  Kristove  riječi  i  primjeri.  Ne  smije  se  sumnjati,  da  je  Josip  kroz  sve  vrijeme  zajedničkog 
života  bio  od  Krista  potican  i  pomagan»  (D.  8.  s.  2.  n.  i.).  Budući  da  sv.  Pismo  i  Crkva  svjedoče  pre 

odličnu  svetost  sv.  Josipa,  možemo  i  smijemo  iz  navedenih  argumenata  zaključiti,  da  je  sv.  Josip 
kako  u  časti  i  dostojanstvu,  tako  i  u  savršenstvu  i  svetosti,  poslije  Marije  daleko  nadvisio  sve  anđele 
i  ljude.  (Dr.  Stjepan  Bakšić,  SV.  Josip,  katoličko  bogoslovlje  o  svrhunaravnom  dostojanstvu  i 
štovanju  sv.  Josipa,  st.  66-73,  tiskano  s  imprimaturom  zagrebačke  nadbiskupije  27.2.  1939.  Dr. 
F.Salis  -Seewis) 

11.  SV.  JOSIP  ZAŠTITNIK  KATOLIČKE  CRKVE 

U  dosadašnjem  raspravljanju  izloženo  je  i  dokazano,  kako  je  velike  i  uzvišene  zadaće  vršio 
sv.  Josip  kod  osnivanja  kraljevstva  Božjeg,  dosljedno  koje  mjesto  i  položaj  on  u  tom  kraljevstvu  za- 
uzimlje  te  kako  je  uzvišeno  njegovo  dostojanstvo  i  svetost.  O  svemu  tome  u  biti  zavisi  vrijednost 
religioznog  štovanja  i  prema  tomu  se  ono  također  i  mjeri.  No  u  ovu  svrhu,  da  se  naime  odredi 
vrijednost  i  veličina  štovanja  sv.  Josipa,  potrebno  je  još  nešto  spomenuti  i  objasniti.  To  jest,  da  je 
sv.  Josip  zaštitnik  sv.  Crkve  i  daje  takvim  od  pape  Pija  IX.  svečano  proglašen. 

To  seje  zbilo  dekretom  »Quernadmodum  Deus«,  koji  je  izdao  ovaj  veliki  štovatelj  sv.  Josipa 
preko  kongregacije  obreda  8.  prosinca  1870.  i  dao  svečano  proglasiti  u  svim  rimskim  crkvama.  Na 
ovaj  se  dekret  isti  papa  vraća  u  apostolskom  pismu  »Inclytum  Patriarcham  B.  Joseph«  7.  srpnja 
1871.  Papa  je  u  ovom  pismu  s  priznanjem  i  odobravanjem  spomenuo  promicanje  štovanja  sv.  Josipa 
sa  strane  svojih  predhodnika.  Upućuje  zatim  na  svoje  napore  u  tom  pogledu,  a  napose  spominje 
proglašenje  sv.  Josipa  zaštitnikom  Crkve.  Naglasivši  iza  toga  značenje  ovog  protektorata  sv.  Otac  se 
brine  i  za  dostojno  liturgijsko  poštovanje  sv.  Josipa  na  temelju  ove  odlike  te  kaže: 

«I  mi  sami,  nakon  što  smo  po  nedokučivoj  odluci  Božjoj  podignuti  na  uzvišenu  Petrovu  stolicu, 
potaknuti  i  primjerom  slavnih  naših  predšasnika  i  posebnom  pobožnošću,  kojom  smo  od  djetinjstva 
prožeti  prema  istom  svetom  patrijarhu,  proširili  smo  dekretom  od  10.  rujna  1847.  velikim  veseljem 
svoje  duše  svetkovinu  njegova  zaštitništva  kao  svetkovinu  za  svu  Crkvu,  što  se  već  na  više  mjesta 
snagom  posebne  povlastice  ove  svete  Stolice  slavi. 

Ah  u  ovo  posljednje  doba,  u  kojem  je  strašan  i  oduran  rat  navješten  protiv  Kristove  Crkve,  tako 
je  porasla  pobožnost  vjernika  prema  sv.  Josipu  i  tako  se  razvila,  da  su  sa  sviju  strana  došle  k  nama 
bezbrojne  i  pretople  molbe,  koje  su  nedavno,  dok  je  zasjedao  sveti  ekumenski  vatikanski  koncil, 
bile  obnovljene  od  skupa  sviju  vjernika,  a  što  je  najvažnije,  od  mnoge  časne  naše  braće  kardinala  i 
biskupa,  u  kojima  su  silno  molili,  da  proglasimo  sv.  Josipa  zaštitnikom  Katoličke  Crkve,  ne  bi  li  u 
žalosnim  ovim  vremenima  za  odstranjenje  sviju  zala,  koja  nas  sa  sviju  strana  tište,  uspješnije 
izmolili  milosrđe  Božje  zaslugama  i  zagovorom  sv.  Josipa. 

Mi  dakle  ganuti  ovim  molbama,  zazvavši  Božje  prosvjetljenje,  držali  smo,  da  moramo 
udovoljiti  tako  pobožnim  molbama  te  smo  posebnim  dekretom  naše  kongregacije  svetih  obreda,  za 
koji  smo  naložili,  da  se  u  našim  patrijarhalnim  bazilikama  vatikanskoj,  lateranskoj  i  sv.  Liberija  na 
dan  8.  prosinca  prošle  godine  1870.  Bezgrešnog  začeća  njegove  zaručnice  objavi,  svečano  proglasili 
istog  svetog  patriarhu  Josipa,  zaštitnikom  katoličke  Crkve».  I  sada  u  dekretu  slijede  razne  odredbe 
za  liturgijsko  štovanje  sv.  Josipa.  Sve  te  odredbe  zajedno  uzete,  daju  sv.  Josipu  u  liturgiji  prvo 
mjesto  iza  njegove  zaručnice  Majke  Božje. 

Spomenuli  smo  gore,  daje  sv.  Josip  po  Piju  IX.  proglašen  zaštitnikom  Crkve.  Nije  dakle  on 
istom  postavljen  i  učinjen,  da  to  bude.  Tu  službu  i  s  time  spojenu  čast  nužno  ima  sv.  Josip.  Ta  služba 
izrasta  i  izvodi  se  iz  zadaće  i  časti,  koja  je  Josipu  od  Boga  povjerena.  On  je  naime  bio  djevičanski 
muž  Djevice  Marije  i  djevičanski  otac  Djeteta  Isusa  i  time  glava  ili  predstojnik  svete  Obitelji,  kako 
je  i  zazivan  u  litanijama  odobrenim  od  Crkve.  Odatle  po  naravi  stvari  slijedi,  daje  on  protektor, 
zaštitnik,  što  više  otac  velike  Božje  obitelji,  sv.  Crkve.  To  jasno  naglašava  sv.  Otac  papa  Leon  XIII. 
u  enciklici  »Quamquam  pluries«: 

«Da  se  sv.  Josip  posebno  smatra  zaštitnikom  Crkve,  a  ona  se  od  te  zaštite  i  njegove  pomoći 
mnogo  nada,  tome  je  temelj  i  posebni  razlog  to,  što  je  on  bio  muž  Marijin  i,  kako  se  držalo,  otac 
Isusa  Krista.  A  iz  ove  dvostruke  časti  po  sebi  su  slijedile  one  dužnosti,  koje  je  očevima  obitelji 
propisala  sama  narav  tako  da  je  sv.  Josip  kući  kojoj  je  bio  na  čelu  bio  zakoniti  i  naravni  čuvar, 
skrbnik  i  branitelj.  A  te  je  dužnosti  i  službe  sv.  Josip,  dok  je  bio  na  životu,  uistinu  izvršio.  On  se 


721 


brinuo,  da  velikom  i  neumornom  ljubavi  zaštićuje  svoju  ženu  i  Božansko  Djetešce.  U  dnevnom  radu 
priskrbljivao  je  za  oboje,  sve  što  je  bilo  nužno  za  hranu  i  život.  On  je  potraživši  sigurno  zaklonište 
spriječio  životnu  pogibelj,  koju  je  prouzročila  kraljeva  zavist.  U  teškoćama  puta,  u  gorčinama 
progonstva,  bio  je  on  Djevici  i  Djetetu  Isusu  trajni  pratilac,  pomoćnik  i  tješitelj. 

No  božanska  kuća,  koju  je  Josip  vodio  očinskom  vlašću,  sadržavala  je  u  sebi  početke  Crkve, 
koja  je  nastala.  Presveta  Djevica,  kao  što  je  Isusova  majka,  tako  je  i  majka  sviju  kršćana,  jer  ih  je 
rodila  na  Kalvariji  sudjelujući  u  najvećim  Spasiteljevim  mukama.  Isus  Krist  je  opet  prvorođenac 
sviju  kršćana,  koji  su  mu  braća  po  posinstvu  i  otkupljenju.  Odatle  se  izvodi  razlog,  zbog  kojeg  se 
drži,  daje  Josipu  na  poseban  način  povjereno  mnoštvo  kršćana,  iz  kojih  se  sastoji  Crkva,  to  jest  ona 
bezbrojna  po  cijeloj  zemlji  raširena  obitelj,  nad  kojom  on,  jer  je  Marijin  muž  i  otac  Isusa  Krista, 
posjeduje  gotovo  očinsku  vlast.  Dolično  je  dakle  i  sv.  Josipa  osobito  dostojno,  da  on,  kao  što  se  je 
nekoć  najvećom  skrbi  brinuo  za  svetu  obitelj  u  Nazaretu,  tako  i  sada  sv.  Crkvu  svojom  visokom 
zaštitom  s  nebesa  zakriljuje  i  brani.« 

Tako  piše  sv.  Otac  papa.  Samo  nešto  da  dodamo.  Kao  što  se  je  fizičko  majčinstvo  prečiste 
Djevice  prema  Božanskom  Otkupitelju  razvilo  posve  naravno  u  duhovno  materinstvo  prema  svima 
onima,  koji  su  postali  dionici  Otkupljenja,  tako  će  se  analogno  očinstvo  sv.  Josipa  prema 
Božanskom  Djetetu  naravno  razviti  i  proširiti  na  sve  one,  koji  na  istom  Otkupljenju  imaju  udjela. 
Svi  su  naime  oni  po  Otkupljenju  postali  posinjena  djeca  Božja,  braća  i  sestre  Kristove,  te  s  njime 
čine  duhovno  ili  mistično  tijelo,  u  kome  je  Krist  glava  a  svi  otkupljenici  članovi,  u  koje  iz  glave 
trajno  struji  i  teče  nadnaravni  život. 

Ovo  mistično  tijelo  jest  Crkva.  Budući  pak  da  je  sv.  Josip  otac  Kristov,  to  on  iz  okvira  svoje 
očinske  ljubavi  i  skrbi  ne  može  isključiti  one,  koje  je  Krist  svojim  otkupljenjem  učinio  svojom 
braćom  i  sestrama  te  članovima  svoga  mističkoga  tijela,  nego  će  on,  kao  što  je  posve  prirodno, 
svoju  očinsku  ljubav  i  skrb  proširiti  na  sve,  koji  su  po  sv.  krštenju  ucijepljeni  u  Krista  i  tako 
pripadaju  njegovom  mističkom  tijelu.  On  je  bio  zato  otac  Kristov,  da  Krist  uzmogne  izvršiti  djelo 
otkupljenja.  U  tom  mu  je  smislu  bilo  i  navješteno  utjelovljenje  po  anđelu:  «Ono  što  se  u  njoj 
(Mariji)  začelo  od  Duha  je  Svetog;  Ona  će  roditi  sina  i  nadjeni  mu  ime  Isus,  jer  će  on  izbaviti  narod 
svoj  od  grijeha  njihovih))  (M.  1,  20). 

Dakle  jer  je  sv.  Josip  otac  Kristov,  nužno  ga  smatramo  i  ocem  sviju,  koji  su  Kristova  braća  i 
sestre  i  time  ocem  čitavog  Kristovog  mističnog  tijela,  ocem  i  zaštitnikom  čitave  sv.  Crkve.  Iz  ovog 
je  jasno  da  zaštitništvo  sv.  Josipa  nad  sv.  Crkvom  nije  možda  istom  Pijo  IX.  stvorio  i  učinio  i  tada 
ga  povjerio  sv.  Josipu,  nego  ono  pripada  sv.  Josipu  kao  ocu  Božanskog  Spasitelja,  kao  čistom  mužu 
Djevice  Marije  i  kao  glavi  sv.  Obitelji  po  samoj  naravi  stvari.  Josip  će  u  nebeskoj  slavi  sa  svojim 
Božanskim  Sinom  i  njegovom  Prečistom  Majkom  s  velikim  veseljem  srca  primiti  ovo  priznanje  i 
poštovanje,  koje  mu  Crkva  iskazuje,  te  će  zacijelo  svoju  brigu  i  zaštitu  prema  Crkvi  izvršiti  to  više, 
što  više  bude  priznavan  i  čašćen  kao  njezin  zaštitnik. 

Protektorat  sv.  Josipa,  koji  slijedi  iz  njegova  očinstva  prema  Djetetu  Isusu,  Otkupitelju  svijeta, 
opet  nam  pokazuje  u  čudesnom  sjaju  i  uzvišenoj  veličini  čast,  stupanj  i  položaj,  koji  sv.  Josip 
zauzima  u  Božjem  kraljevstvu.  U  tom  kraljevstvu,  i  dosljedno  u  vječnoj  slavi,  sv.  Josip  zauzima  iza 
Krista  i  Marije  prvo  mjesto  pred  svima  anđelima  i  svecima.  On  je  iza  Kristova  čovještva  i  Majke 
Božje  najbliže  prijestolju  Božjem.  To  je  doista  uzvišenje  divno,  osobito  ako  ga  usporedimo  s  tihim, 
čednim,  ali  požrtvovnim  predanjem  i  Josipovim  radom  za  Isusa  i  Mariju.  (Dr.  Stjepan  Bakšić,  Sv. 
Josip,  katoličko  bogoslovlje  o  svrhunaravnom  dostojanstvu  i  štovanju  .sv.  Josipa,  st.  73-77,  tiskano  s 
imprimaturom  zagrebačke  nadbiskupije  27.2.  1939.  Dr.  F.Salis  -Seewis) 

12.  SV.  JOSIP  ZAŠTITNIK  NAM  DRAGE  DOMOVINE  HRVATSKE 


12. 1.  Povijesni  prikaz  posvete  Hrvatske  države  i  naroda  sv.  Josipu 

Sv.  Josip  se  u  našem  narodu  štovao  od  davnina,  a  vjernici  su  se  rado  utjecali  njegovu 
zagovoru.  U  sve  većim  opasnostima  tursko  -  osmanlijskih  osvajanja  Siksto  IV  papa  (1471-1484) 
uveo  je  službeno  liturgijsko  štovanje  sv.  Josipa  19.  ožujka  u  katoličku  Crkvu.  U  višestoljetnim 
obrambenim  ratovima  protiv  tursko  -  osmanlijske  agresije  Sveta  Stolica  je  pomagala  Hrvatsku. 

To  je  isto  činila  i  u  velikom  ratu  za  oslobođenje  istočnih  dijelova  Hrvatske  s  Podunavljem, 
Likom  i  Krbavom  koji  je  trajao  više  godina  (1683-1699).  Dakle  upravo  u  teškom  i  dramatičnom 
vremenu  kad  je  Hrvatski  sabor  9.  i  10.  lipnja  1687.  godine  izabrao  svetog  Josipa  za  nebeskog 
zaštitnika  Hrvatskog  Kraljevstva,  odnosno  hrvatskog  naroda.  Ratovalo  se  tada  s  Turcima  i  na 
drugim  velikim  evropskim  bojištima.  U  vrijeme  oslobađanja  Hrvatske  od  Turaka  bila  je  bojazan  i 
opasnost  od  njihova  povratka  i  osvete  kao  što  se  to  već  bilo  zbilo  nakon  veliko  osmanlijskog 
poraza  kod  Beča  1683. godine. 

Nakon  oslobađanja  hrvatskih  zemalja  slijedila  je  barokna  obnova  u  Hrvatskoj  s  obnavljanjem  i 
podizanjem  brojnih  oltara  i  kapelica  sv.  Josipu  u  znak  zahvale  za  nebesku  pomoć  ispaćenom 
hrvatskom  narodu. 

Treba  naglasiti  daje  i  blaženi  kardinal  Alojzije  Stepinac  gledajući  strahote  drugog  svjetskog  rata 
u  Zagrebu  tražio  zagovor  zaštitnika  hrvatskog  naroda  i  osnovao  poznatu  župu  sv.  Josipa  koja  i  danas 
stoji  na  Trešnjevci. 

Valja  napomenuti  da  se  1987.  navršilo  se  tristo  godina  od  značajnog  događaja  proglašenja  sv. 
Josipa  za  zaštitnika  hrvatskog  naroda.  Naša  je  Biskupska  Konferencija  izjavila  1972.  godine,  daje 
to  proglašenje  bilo  pravovaljano  sa  svjetovne  i  crkvene  strane,  i  nikad  kasnije  nije  osporeno. 

Povodom  ove  300  godišnjice  blagopokojni  kardinal  Franjo  Kuharić  otvorio  je  19.  ožujka  1987. 
godinu  svetog  Josipa.  Iste  godine  u  Karlovcu  je  otvoreno  nacionalno  svetište  sv.  Josipa  te 
nastavljeno  s  izlaženjem  Glasnika  u  čast  sv.  Josipu. 

No  općenito  govoreći  stječe  se  dojam  da  događaj  posvete  Hrvatske  9.  i  10.  lipnja  1687.  sv. 
Josipu  od  strane  Hrvatskog  Sabora  kao  daje  padao  u  zaborav  u  mnogim  trenutcima  naše  nacionalne 
povijesti.  Mogli  bismo  bez  straha,  da  ćemo  pretjerati,  kazati:  Da  su  naši  pređi  bili  vjerniji  ovom 
povijesnom  odabiru  Sabora,  i  da  su  svetog  Josipa  doista  revno  častili,  vjerujemo,  da  bi  povijesni 
razvitak  za  naš  narod  bio  povoljniji. 

12.  2.  Posvetna  molitva  Domovine  svetom  Josipu 

(Ovu  je  molitvu  sastavio  i  molio  naš  kardinal  Franjo  Kuharić,  na  svršetku  Josipove  godine 
u  Nacionalnom  svetištu  sv.  Josipa  u  Karlovcu  19.  ožujka  1988.) 

Sveti  Josipe,  brižni  čuvaru  Svete  obitelji  i  zaštitniče  cijele  Crkve,  budi  u  nebeskoj  slavi 
zagovornik  svakoga  od  nas  da  u  kušnjama  života  i  teškoj  borbi  između  dobra  i  zla  ustrajemo  na 
putu  istine  i  ljubavi.  Ti  si  iskusio  tvrdoću  života  kao  radnik  koji  žuljevima  zarađuje  kruh;  kao 
beskućnik  i  izbjeglica  koji  mora  spašavati  najnevinija  bića  pred  okrutnim  progonom;  kao  čuvar 
svetoga  doma  koji  nije  bio  pošteđen  od  ljudskih  briga. 

Sveti  Josipe,  djevičanski  Poočime  Isusov  i  čisti  Zaručnice  Neoskvrnjene  Djevice  Marije,  Tebi  se 
utječemo  pobožnošću  naših  pradjedova  i  s  čvrstom  vjerom  da  nam  budeš  pomoćnik  u  našim 
danima.  Mi  smo  Božji  narod  -  živa  Crkva  na  putovanju  kroz  iskušenja  i  napasti  ovoga  života  prema 
vječnoj  domovini.  Izloženi  smo  mnogim  pogibeljima  koje  ugrožavaju  naš  vremeniti  život  i  naše 
vječno  spasenje.  Predstavljamo  Ti  se  riječima  Sabora  kao  Crkva  koja  »navješćuje  muku,  smrt  i 
uskrsnuće  Spasitelja  našega  Isusa  Krista«  (LG  8).  Molimo  Te,  sveti  Josipe,  bdij  nad  nama  onom 
brižnošću  očinske  skrbi  kojom  si  bdio  nad  Sinom  Božjim  i  njegovom  djevičanskom  Majkom 
Marijom!  To  Te  moli  Crkva  u  Hrvata. 

Prije  tri  puna  stoljeća,  na  poticaj  Pastira  Crkve  zagrebačke,  narodni  su  zastupnici  u  ono  vrijeme 
svojom  vjerničkom  sviješću  i  pobožnošću  povjerili  Tebi,  sveti  Josipe,  postojanje,  život  i  povijest 
hrvatskog  naroda  i  cijelu  domovinu  Hrvatsku. 

Vjerovali  su  da  u  povijesti  sinova  ljudskih  nisu  dostatni  samo  ljudski  napori,  mudrost  i  rad  nego 
i  Božja  pomoć  i  zaštita.  Vjerovali  su  da  se  je  Bog  utjelovio  u  ljudsku  povijest  kao  Otkupitelj  da 
obraćenjem  ljudskih  srdaca  i  prihvaćanjem  Božjega  spasenja  silazi  u  ljudski  život  i  u  život  naroda 
svjetlo  i  posvećenje  Duha  Svetoga  kako  bi  svi  ljudi  bili  braća,  a  narodi,  solidarni  jedni  s  drugima, 
gradili  svijet  mira  i  pravednosti.  To  mi  i  danas  vjerujemo. 

Ono  što  su  naši  pradjedovi  tada  odlučili,  svečano  izjavili  i  službeno  proglasili  da  Ti,  brižni 
Poočime  Isusov,  budeš  zaštitnik  i  zagovornik  naroda  Hrvata,  to  mi  danas,  Crkva  kao  Božji  narod  u 
hrvatskom  narodu,  prihvaćamo,  potvrđujemo  i  svečano  proglašujemo  za  ove  dane  i  buduća 
vremena.  Crkva  -Božji  narod  živi  u  narodima  i  moli  za  sve  narode  i  za  sve  ljude. 

Po  Tvom  moćnom  zagovoru,  sveti  Josipe,  molimo  od  nebeskog  Oca  svom  narodu,  kao  i  svim 
narodima  s  kojima  se  susrećemo  u  zbivanjima  povijesti,  istinski  napredak  da  živimo  u  pravednosti  i 
miru,  u  slozi  i  slobodi,  u  blagostanju  i  sigurnosti.  Obitelji  su  izvori  narodnog  života.  Neka 
Otkupljenje  Isusovo  spasi  naše  obitelji  da  budu  Bogu  odane,  vjerne,  pobožne  i  hrabre  za  život; 
takve  će  biti  jamstvo  naše  crkvene  i  narodne  budućnosti. 

Usrdno  Te  molimo  da  čuvaš  našu  djecu  i  mlade  u  vjeri  pradjedova  kako  bi  bilo  sačuvano 
njihovo  dostojanstvo  od  svih  napasti  i  opasnosti  za  njihov  ljudski  i  kršćanski  život. 

Sveti  Josipe,  Tvojoj  je  »skrbi  bila  povjerena  sama  nevinost:  Isus  Krist  i  Djevica  Marija,  po 
dvostrukom  tom  predragom  zalogu  vruće  Te  molimo«  da  nam  isprosiš  nevinu  mladost  i  brojna 
duhovna  zvanja  kako  bi  naša  Crkva  obilovala  revnim  Božjim  svećenicima,  svetim  redovnicima  i 
Bogu  posvećenim  djevicama. 

Tebe,  sveti  Josipe,  Evanđelje  naziva  pravednim,  molimo  Te,  pogledaj  na  nevolje  naše  i  na  rane 
naše!  Izmoli  nam  milost  velikog  obraćenja  da  prestane  strašna  psovka  u  hrvatskom  narodu,  da  se 
poštuje  dostojanstvo  braka,  nepovredivost  obitelji  i  osobe,  te  neotuđivo  pravo  na  život  svakog 
ljudskog  bića,  skrivenog  u  krilu  žene.  Izmoli  nam  jaku  vjeru,  čvrstu  nadu  i  hrabru  ljubav  prema 
Bogu  i  svakom  čovjeku! 

Sv.  Josipe!  Kad  si  odlazio  s  ovoga  svijeta  u  vječnost,  prisutnost  Spasitelja  našega  Isusa  Krista 
-Bogočovjeka  -  i  njegove  Majke  a  Tvoje  Prečiste  Zaručnice  bila  je  za  tebe  velika  utjeha. 
Povjeravamo  ti  naše  bolesnike  i  umiruće.  Moli  za  njih  da  nijedan  ne  ode  s  ovog  svijeta  bez  utjehe  i 
milosti  svetih  sakramenata. 

Sv.  Josipe,  bdij  nad  našom  domovinom  i  svim  njezinim  stanovnicima  da  nam  bude 
blagoslovljeno  prebivalište  na  putovanju  u  vječni  život  gdje  ćemo  se  naći  zajedno  s  Tobom,  s 
Tvojom  svetom  Zaručnicom  i  našom  Majkom  Marijom,  sa  svom  nebeskom  Crkvom  u  ljubavi, 
radosti  i  svjetlosti  Presvetog  Trojstva;  Oca  i  Sina  i  Duha  Svetoga!  Tako  neka  bude!  Amen! 


12.  3.  Nacionalno  svetište  sv.  Josipa  u  Karlovcu 

Namjena  svetišta  sv.  Josipa.  Gradnja  ove  crkve  počela  je  s  nakanom  da  služi  potrebama 
dubovačke  župe  u  Karlovcu.  No  tijekom  gradnje,  a  pogotovu  kad  je  ona  već  bila  uglavnom 
završena,  čuli  su  se  glasovi,  prijedlozi,  pa  su  upućene  i  službene  molbe  i  svećenika  izvan 
zagrebačke  nadbiskupije  da  ta  crkva  bude  proglašena  nacionalnim  svetištem.  Uvažujući  te  molbe, 
naša  Biskupska  konferencija  donijela  je  u  Zagrebu  zaključak  15.  travnja  1987.  da  crkva  svetog 
Josipa  u  Karlov  ću-Dub  ovcu  bude  nacionalno  svetište  svetog  Josipa  Crkve  u  Hrvata.  Učinjeno  je  to 
sa  željom  da  se  stoljetno  štovanje  sv.  Josipa  u  našem  narodu  produbi,  proširi  i  učvrsti.  Ujedno  je  to 
iskaz  pobožnosti,  poštovanja  i  ljubavi  prema  sv.  Josipu. 

Ovaj  je  zaključak  donesen  u  godini  sv.  Josipa,  koju  je  otvorio  u  ovom  Svetištu  kardinal  Franjo 
Kuharić  na  Josipovo  1987.  a  zaključio  na  Josipovo  1988.  povodom  300.  obljetnice  izbora  sv.  Josipa 
za  nebeskog  Zaštitnika  Domovine. 

Naša  Biskupska  konferencija  na  svom  zasjedanju  u  Splitu  14.  listopada  1987.  odobrila  je  Statut 
Svetišta,  kojemu  je  svrha  promicanje  i  čašćenje  svetog  Josipa  kao  djevičanskog  oca  Isusa  Krista, 
zaručnika  Blažene  Djevice  Marije  i  zaštitnika  hrvatskog  naroda,. 

Naši  biskupi  žele  da  u  Svetištu  hodočasnici  nalaze  svjetlo  Božje  riječi,  milost  svetih 
sakramenata,  hrabrost  za  dobro,  utjehu  u  teškoćama  života,  poticaj  na  djelotvornu  ljubav  prema 
Bogu  i  ljudima.  Također  se  želi  da  se  ovdje  moli  za  cijeli  narod  i  sve  ljude,  te  istinski  napredak, 
slogu,  blagostanje  i  mir. 

U  svetištu  se  svaki  vjernik  može  upisati  u  knjigu  preporuka  sv.  Josipu,  može  pristupiti 
bratovštini  za  pomoć  umirućima  koja  je  osnovana  1981.  godine.  Nacionalno  svetište  izdaje  i  list 
štovatelja  sv.  Josipa;  Glasnik  sv.  Josipa  koji  izlazi  4  puta  godišnje. 

Proštenja  u  Svetištu  sv.  Josipa  u  Karlovcu  su:  1.  Svetkovna  sv.  Josipa  -19.  ožujka;  2.  Spomen  sv. 
Josipa  radnika  -  1.  svibnja;  3.  Sv.  Josip  zaštitnik  Domovine  -  u  nedjelju  poslije  9.  lipnja;  4. 
Godišnjica  posvete  Svetišta  -  u  nedjelju  poslije  14.  rujna. 

12.  4.  Bratovština  sv.  Josipa  za  pomoć  umirućima 

Prvotnu  Nadbratovštinu  sv.  Josipa  za  pomoć  umirućima  osnovao  je  sv.  Pio  X  papa,  godine  1913. 
na  poticaj  B.  Luigia  Guanella,  u  Rimu,  odakle  se  proširila  cijelim  kršćanskim  svijetom.  Bratovština 
nije  neko  društvo  ili  organizacija,  nema  upisnine  ni  članarine,  nema  sjednica  ni  skupština,  nego  to 
su  samo  molitve  i  žrtve  pojedinca  pod  zaštitom  sv.  Josipa  za  plemenito  djelo  kršćanske  ljubavi  za 
vječno  spasenje  umirućih.  Sveti  Josip  je  preminuo  pravedničkom  smrću  u  prisutnosti  Spasitelja 
svijeta  Isusa  Krista  i  Blažene  Djevice  Marije,  nakon  što  je  najsavjesnije  izvršio  svoju  uzvišenu 
zadaću.  On  je  stoga  zaštitnik  sretne  smrti,  a  moć  zagovora  sv.  Josipa  je  velika  zbog  njegove 
značajne  uloge  u  djelu  otkupljenja  svijeta  i  zbog  njegove  osobne  svetosti. 

Znajući  to,  više  tisuća  vjernika  u  domovini  i  milijuni  diljem  svijeta,  upućuju  sv.  Josipu  dnevnu 
molitvu  ove  Bratovštine  za  umiruće.  U  duhovnoj  zajednici  sa  njima  molimo  i  mi  sv.  Josipa  za  one 
koji  odlaze  sa  ovoga  svijeta.  Ne  možemo  biti  ravnodušni,  kakva  će  im  biti  vječnost.  Želimo  im 
vječni  spas.  Stoga  molimo  ponizno,  molimo  pobožno,  molimo  pouzdano,  molimo  žarko,  molimo 
ustrajno!  Bratovština  je  kanonski  ustanovljena  05.  VIII  1981.  u  Nacionalnom  svetištu  sv.  Josipa  u 
Karlovcu. 

Koji  žele  sudjelovati  u  toj  Bratovštini  neka  se  jave  na  adresu: 

SVETIŠTE  SV.  JOSIPA,  47000  KARLOVAC,  BOŠKOVIĆEVA  36.  (tel.  i  fax.  047  /  413-649) 
Naznačite  čitljivo  ime  i  prezime  i  potpunu  adresu  svoga  doma. 

UVJETI  ZA  SUDJELOVANJE:  1 .  Upis  u  imenik  Bratovštine. 

2.  Dnevno,  ujutro  i  navečer  moliti  molitvu  Bratovštine: 

SVETI  JOSIPE,  DJEVIČANSKI  OČE  ISUSA  KRISTA  I  PRAVI  ZARUČNICE  BLAŽENE 
DJEVICE  MARIJE,  MOLI  ZA  NAS  I  ZA  SVE  KOJI  ĆE  DANAS  (NOĆAS)  UMRIJETI. 

Ova  molitva  ne  obvezuje  pod  grijeh. 

3.  Preporučljivo  je  prikazivanje  i  drugih  dobrih  djela  (i  žrtava)  za  umiruće. 

4.  Svećenici  sudionici  u  ovoj  Bratovštini  prikazat  će  godišnje  jednu  sv.  Misu  za  umiruće.  Kada 
pošaljete  molbu  za  upis  u  Bratovštinu  na  naznačenu  adresu,  dobit  ćete  sličicu  s  molitvom 
Bratovštine  i  uputama  za  sudjelovanje  te  ćete  vidjeti  velika  duhovna  dobra  i  oproste  koje  možete 
zadobiti. 

12.  5.  Svjedočanstva  o  uslišanjima  po  zagovoru  sv.  Josipa 

Zbog  nedostatka  prostora  u  predviđenom  formatu  ovog  priručnika  pobožnosti  sv.  Josipu  ne 
donosimo  svjedočanstva  o  zadobivenim  milostima  po  zagovoru  ovog  veliko  sveca.  Svjedočanstva 
su  uistinu  brojna  i  odnose  se  na  sve  potrebe.  Glasnik  sv.  Josipa  u  svakom  broju  donosi  po  nekoliko 
takvih  svjedočanstava,  a  nacionalno  svetište  u  Karlovcu  je  izdalo  i  knjigu  pod  naslovom  U  potrebi 
svakoj  idi  te  k  Josipu,  glasovi  zahvalnosti  svetom  Josipu  za  uslišanja  u  kojoj  se  nalazi  stotinjak 

svjedočanstava  osoba  kojima  je  sv.  Josip  isprosio  milost  kod  Boga.  A  kao  poticaj  svima  nama  da  još 
više  štujemo  Isusova  poočima,  Marijina  Zaručnika,  zaštitnika  Katoličke  Crkve,  zaštitnika  drage 
nam  Domovine  Hrvatske  i  zaštitnika  obitelji  donosimo  lijepi  poticaj  koji  se  nalazi  na  kraju  gore 
citirane  knjige: 

Kad  pritisnu  boli  -  u  toj  suznoj  doli  idite  k  Josipu;  Nesreća  kad  bije  -  a  pomoći  nije  idite  k 
Josipu;  Kada  duša  zdvaja  -  pati  od  očaja  idite  k  Josipu;  Žalost  kad  vas  muči  -  jer  nemir  je  u  kuću 
idite  k  Josipu;  Teška  kad  vas  tuga  -  muči  radi  duga  idite  k  Josipu;  Kada  vjeru  gubi  -  koga  srce  ljubi 
idite  k  Josipu;  U  napasti  jakoj  -  u  potrebi  svakoj  idite  k  Josipu;  Kada  snaga  pade  -  zdravlju  nema 
nade  idite  k  Josipu;  Kad  se  život  gasi  -  žića  minu  čaši  idite  k  Josipu;  Duša  kad  poleti  -  u  raj  gore 
sveti  idite  k  Josipu! 

POBOZNOST  ANĐELIMA  BOŽJIM 


Sadržaj 

Predgovor 

1.  Crkveni  nauk  o  Anđelima,  njihovu  štovanju  i  ulozi  u  duhovnom  životu 

2.  O  hijerarhiji,  podjeli  i  imenima  Anđela 

3.  Pobožnost  svim  svetim  Anđelima  Božjim 

3.  1.  Častimo  sv.  anđele 

3.  2.  Molitve  Mariji  kraljici  i  anđelima  Božjim 

3.3.  Krunica  svetim  anđelima  da  nam  isprose  potrebne  kreposti 

3.4.  Devetnica  anđeoskim  korovima 

3.5.  Litanije  svetim  anđelima 

4.  Pobožnost  sv.  Mihaelu  Arknađelu 

4.  1.  Sv.  Mahael  u  Bibliji  i  crkvenom  nauku 

4.2.  Ukazanja  sv.  Mihaela  Arknađela  na  kršćanskom  Istoku  i  Zapadu 

4.  3.  Sv.  Mihael  zaštitnik  umirućih  i  molitve  sv.  Arknađelu  za  sretnu  smrt 

4.  4.  Devetnica  sv.  Mihaelu  Arkanđelu 

4.  5.  Litanije  svetog  Mihaela  Arkanđela 

4.  6.  Krunica  svetom  Mihaelu  Arkanđelu  i  svetim  anđelima 

4.  7.  Viđenje  i  molitva  svetom  Mihaelu  arkanđelu  pape  Leona  XIII 

4.8.  Molitve,  zazivi  i  posveta  sv.  Mihaelu  Arkanđelu 

4.  9.  Blagoslov  i  postavljanje  škapulara  svetog  Mihaela 

4.  10.  Razmatranja  o  sv.  Mihaelu  Arkanđelu 

5.  Pobožnost  sv.  Gabrijelu  Arknađelu 

5.1.  Sv.  Gabrijel  u  Bibliji  i  crkvenoj  tradiciji 

5.2.  Devetnica  sv.  Gabrijelu  Arkanđelu 

5.3.  Molitve  i  zazivi  sv.  Gabrijelu  Arkanđelu 

6.  Pobožnost  sv.  Rafaelu  Arkanđelu 

6.  1.  Sv.  Rafael  u  Bibliji  i  crkvenoj  tradiciji 
6.  2.  Devetnica  sv.  Rafaelu  arkanđelu 
6.  3.  Trodnevnica  svetom  Rafaelu 

6.  4.  Molitve  i  zazivi  sv.  Rafaelu  Arkanđelu 

7.  Pobožnost  Anđelu  čuvaru 

7.  1.  O  pobožnosti  prema  Anđelu  Čuvaru. 

1.2.  Devetnice  i  trodnevnica  Anđelu  Čuvaru 
7.  3.  Litanije  sv.  Anđelu  Čuvaru 

7.  4  Molitve,  zazivi  i  posveta  Anđelu  Čuvaru 
7.  5.  Razmatranja  o  pobožnosti  Anđelu  Čuvaru 

8.  Pobožnost  Anđelu  utjehe  Isusove  muke  u  Getsemanskom  vrtu 

8.1.  Molitva  Anđelu  Isusove  utjehe  u  Getsemanskom  vrtu 

9.  Anđeli  u  iskustvima  svetaca  i  duhovnih  velikana 

Anđeli  su  duhovna  bića,  koja  je  stvorio  Bog.  Oni  okružuju  Božje  prijestolje,  blagoslivljaju 
Boga,  slave  ga  i  zahvaljuju  mu.  Dobri  Bog  je  sve  mudro  i  s  ljubavlju  stvorio,  a  njegova  bića  u 
slobodi  trebaju  odgovoriti  na  tu  ljubav  i  služiti  mu.  Biblija  i  crkveno  učiteljstvo  uče  da  su  neki  od 
anđela  zlorabili  svoju  slobodu  i  nisu  htjeli  služiti  Bogu  te  su  otpali  od  njega  i  postali  zli  duhovi.  A 
dobri  anđeli  vrše  volju  Božju,  ostvaruju  planove  Božje  Providnosti  i  njegove  Očinske  skrbi,  čuvaju 
i  štite  ljude.  Sveto  Pismo  nas  uči  da  Bog  šalje  svoje  anđele  i  kao  glasnike  na  zemlju,  a  Crkva 
naučava  da  svaki  čovjek  ima  anđela  čuvara  koji  ga  prati  od  rođenja  do  smrti.  Časteći  svete  anđele 
zahvaljujemo  Bogu  što  nam  po  njima  daje  tolika  dobra  i  milosti.  Sjedinimo  se  i  mi  s  anđelima  u 
slavljenju  Boga  i  budimo  ustrajni  u  njegovoj  službi. 

Duži  niz  godina  na  raznim  evropskim  jezicima  smo  skupljali  tekstove  svetačke  i  pobožne 
tradicije  o  anđelima  i  njihovu  štovanju  te  ih  sabrali  u  ovaj  mali  priručnik.  Da  ne  bismo  nepotrebno 
opteretili  tekst,  ne  donosimo  izvore  svih  preuzetih  citata.  Dao  Bog,  Majka  Božja  i  zagovor  svetih 
anđela  da  objavljivane  ove  knjižice  donese  obilje  duhovnih  plodova  u  našem  hrvatskom  narodu. 

22.  kolovoza.  2006.  -  Spomendan  Blažene  Djevice  Marije  Kraljice 
p.  Miljenko  Sušac  s.m.m.  -  misionar  monfortanac 

1.  CRKVENI  NAUK  O  ANĐELIMA,  NJIHOVU  ŠTOVANJU  I  ULOZI  U 

DUHOVNOM  ŽIVOTU 

Katekizam  Katoličke  Crkve  uči: 

«Postojanje  duhovnih,  netjelesnih  bića  koje  Sveto  Pismo  obično  naziva  anđelima,  vjerska  je 
istina.  Svjedočanstvo  Pisma  o  tome  je  jasno  kao  što  je  i  Predaja  jednodušna.  Sv.  Augustin  u  vezi  s 
njima  kaže:  «Riječ  anđeo  označuje  službu  a  ne  narav.  Pitaš  kako  se  zove  narav?  -  Duh.  Pitaš  za 
službu?  Anđeo.  Duh  je  po  onome  što  jest,  anđeo  po  onome  što  čini.  U  cijelom  svome  biću  anđeli  su 
sluge  i  vjesnici  Božji.  Budući  da  »neprestano  gledaju  lice  Oca  mojega  koji  je  na  nebesima«  (Mt 
18,10),  oni  su  moćni  »izvršitelji  njegovih  naredaba,  poslušni  riječi  njegovoj«  (Ps  103,20). 

Kao  čisto  duhovni  stvorovi,  anđeli  imaju  razum  i  volju:  oni  su  osobna  i  besmrtna  stvorenja.  Po 
savršenstvu  nadilaze  sva  vidljiva  stvorenja.  O  tome  svjedoči  sjaj  njihove  slave. 

Krist  sa  svima  svojim  anđelima 

Krist  je  središte  anđeoskog  svijeta.  Anđeli  su  njegovi  :  »Kad  Sin  čovječji  dođe  u  slavi,  i  svi 
anđeli  njegovi  s  njime«  (Mt  25,31).  Njegovi  su  jer  su  stvoreni  po  njemu  i  za  njega:  »U  njemu  je  sve 
stvoreno  na  nebesima  i  na  zemlji,  vidljivo  i  nevidljivo,  bilo  Prijestolja,  bilo  Gospodstva,  bilo 
Vrhovništva,  bilo  Vlasti  -  sve  je  po  njemu  i  za  njega  stvoreno«  (Kol  1,16).  Još  su  više  njegovi  jer  ih 
on  čini  glasnicima  svoga  spasenjskog  nauma:  »Svi  ti,  nisu  li  služnički  duhovi,  što  se  šalju  služiti  za 
one  koji  imaju  baštiniti  spasenje?«  (Heb  1,14). 

Sve  tamo  od  stvaranja  svijeta  i  tijekom  cijele  povijesti  spasenja,  anđeli  najavljuju  izdaleka  ili 
izbliza  spasenje  i  služe  ostvarenju  božanskog  nauma:  oni  zatvaraju  raj  zemaljski,  zaštićuju  Lota, 
spašavaju  Hagaru  i  njeno  dijete,  zaustavljaju  Abrahamovu  ruku;  zakon  se  saopćuje  »preko  anđela« 
(Dj  7,53),  oni  vode  Božji  narod,  najavljuju  rođenja  i  pozive,  oni  su  uz  proroke;  ovo  su  samo  neki 
primjeri.  Konačno  anđeo  Gabriel  navješćuje  rođenje  Preteče  i  samoga  Isusa. 

Od  Utjelovljenja  do  Uzašašća  život  utjelovljene  Riječi  okružen  je  anđeoskim  klanjanjem  i 
službom.  Kad  Bog  »uvodi  Prvorođenca  u  svijet  govori:  Neka  pred  njim  niče  padnu  svi  anđeli 
Božji«  (Heb  1,6).  Njihov  hvalospjev  kod  Kristova  rođenja  nije  prestao  odzvanjati  u  crkvenoj 
pohvali:  »Slava  Bogu  na  visini«  (Lk  2,14).  Oni  zaštićuju  Isusovo  djetinjstvo,  služe  mu  u  pustinji, 
krijepe  ga  u  smrtnoj  borbi,  kad  bi  ga  bili  mogli  spasiti  iz  neprijateljske  ruke  kao  negda  Izraela. 
Anđeli  su  i  blagovjesnici  (Lk  2,10):  navješćuju  radosnu  vijest  o  Utjelovljenju  i  o  Uskrsnuću 
Kristovu.  Oni  će  na  Kristovu  povratku,  koji  navješćuju,  biti  prisutni  u  službi  njegova  suda. 


728 


Anđeli  u  životu  Crkve 

Isto  tako  cio  crkveni  život  uživa  tajnovitu  i  moćnu  anđeosku  pomoć.  U  liturgiji  Crkva  se 
sjedinjuje  s  anđelima  da  se  klanja  triput  svetom  Bogu.  Ona  zaziva  njihovu  pomoć,  kao  u  molitvi 
»Smjerno  te  molimo«  u  Rimskom  kanonu,  ili  u  pjesmi  »U  raj  poveli  te  anđeli  «  u  Redu  sprovoda,  ili 
još  u  »Kerubinskom  himnu«  bizantske  liturgije,  a  posebno  slavi  spomen  nekih  anđela  (Mihaela, 
Gabriela,  Rafaela  i  anđela  čuvara). 

Od  djetinjstva  do  smrti  ljudski  je  život  okružen  njihovom  zaštitom  i  zagovorom.  »Svaki  vjernik 
ima  uza  se  anđela  kao  čuvara  i  pastira  da  ga  vodi  u  život«. Već  na  zemlji  kršćanski  život  po  vjeri 
sudjeluje  u  blaženom  društvu  s  anđelima  i  ljudima  koji  su  sjedinjeni  u  Bogu. 

Pad  anđela 

Iza  neposlušnog  izbora  naših  praroditelja  nalazi  se  zavodnički  glas  koji  se  protivi  Bogu,  a 
koji  ih  iz  zavisti  strovaljuje  u  smrt.  Pismo  i  crkvena  Predaja  vide  u  tom  biću  palog  anđela,  zvanog 
Sotona  ili  đavao.  Crkva  uči  da  je  on  bio  najprije  dobar  anđeo,  stvoren  od  Boga.  »Đavao  i  ostali 
demoni  stvoreni  su  od  Boga  po  naravi  dobri,  ali  su  od  sebe  postali  zli«. 

Pismo  govori  o  grijehu  tih  anđela.  Taj  se  »pad«  sastoji  u  slobodnom  izboru  tih  stvorenih  duhova 
koji  su  iz  dna  bića  i  neopozivo  otklonili  Boga  i  njegovo  kraljevstvo.  Odraz  te  pobune  nalazimo  u 
zavodnikovim  riječima  praroditeljima:  »Bit  ćete  kao  Bog«  (Post  3,5).  Đavao  »griješi  od  početka«  (1 
Iv  3,8),  on  je  »otac  laži«  (Iv  8,44). 

Ono  što  čini  da  grijeh  anđela  ne  može  biti  oprošten  jest  neopoziv  značaj  anđeoskog  izbora,  a  ne 
manjak  beskonačnoga  Božjeg  milosrđa.  »Nema  kajanja  za  njih  nakon  pada  kao  što  nema  kajanja  za 
ljude  nakon  smrti«. 

Pismo  potvrđuje  zlokobni  utjecaj  onoga  koga  Isus  naziva  »čovjekoubojicom  od  početka«  (Iv 
8,44),  koji  je  i  Isusa  pokušao  odvratiti  od  poslanja  koje  je  dobio  od  Oca.  »Zato  se  pojavio  Sin  Božji 
da  razori  djela  đavolska«  (1  Iv  3,8).  Po  posljedicama  je  najteže  od  tih  djela  bilo  lažljivo  zavođenje 
koje  je  navelo  čovjeka  da  ne  sluša  Boga. 

Ipak  Sotonina  moć  nije  beskonačna.  On  je  samo  stvorenje,  moćno  zato  što  je  čisti  duh,  ali  ipak 
samo  stvorenje:  on  ne  može  spriječiti  izgradnju  Kraljevstva  Božjega.  Iako  Sotona  u  svijetu  djeluje 
mržnjom  protiv  Boga  i  njegova  Kraljevstva  u  Isusu  Kristu  i  premda  njegovo  djelovanje,  za  svakoga 
čovjeka  i  za  društvo,  prouzrokuje  teške  štete  -  duhovne,  a  posredno  i  fizičke  naravi  -  božanska 
providnost  dopušta  to  djelovanje,  snažno  i  blago  upravljajući  ljudskom  i  svjetskom  poviješću.  To 
božansko  pripuštanje  đavolskoga  djelovanja  velika  je  tajna,  ali  »mi  znamo  da  onima  koji  ljube  Boga 
sve  pomaže  na  dobro  (Rim  8,28)».  (Katekizam  Katoličke  Crkve  br.  328-336,  391-395) 

Direktorij  o  pučkoj  pobožnosti  i  liturgiji  nas  potiče  na  štovanje  anđela: 

«Jasnim  i  trijeznim  jezikom  kateheze  Crkva  uči  daje  »postojanje  duhovnih,  netjelesnih  bića  koje 
Sveto  pismo  obično  naziva  anđelima,  vjerska  istina.  Svjedočanstvo  Pisma  o  tome  je  jasno  kao  i 
jednodušnost  Predaje«.  Prema  Svetome  pismu,  anđeli  su  Božji  poslanici  »jaki  u  sili  što  izvršuju 
naredbe  njegove«  (Ps  103,20),  na  službu  njegova  spasenjskoga  plana,  »poslani  služiti  za  one  koji 
imaju  baštiniti  spasenje«  (Heb  1,14). 

Vjernici  ne  zanemaruju  brojne  epizode  Staroga  i  Novoga  zavjeta  u  kojima  su  prisutni  sveti 
anđeli.  Znaju  da  anđeli  zatvaraju  vrata  zemaljskoga  raja  (usp.  Post  3,24),  spašavaju  Hagaru  i  njezino 
dijete  Jišmaela  (usp.  Post  21,17),  zadržavaju  Abrahamovu  ruku  koja  kani  žrtvovati  Izaka  (usp.  Post 
22,11),  navješćuju  čudesna  rođenja  (usp.  Se  13,3-7),  čuvaju  korake  pravednika  (Ps  91,11), 
neprestance  daju  hvalu  Gospodinu  (usp.  Iz  6,1-4)  i  prinose  Bogu  molitve  svetih  (usp.  Otk  8,3-4). 
Spominju  se  i  zahvata  jednoga  anđela  u  korist  proroka  Ilije,  umorna  i  u  bijegu  (usp.  IKr  19,4-8), 
Azarje  i  njegovih  pratitelja  bačenih  u  peć  (usp.  Dn  3,49-50),  Daniela,  zatvorena  u  lavljoj  jami  (usp. 
Dn  6,23);  njima  je  bliska  pripovijest  o  Tobiji  u  kojoj  Rafael,  »jedan  od  sedmorice  svetih  anđela  koji 
na  nebesima  donose  molitve  svetih  i  stupaju  pred  slavom  Gospodnjom«  (Tob  12,15),  vrši 
mnogostruke  službe  u  prilog  Tobita,  njegova  sina  Tobije  i  Sare,  njegove  žene. 

Vjernici  znaju  jednako  tako  da  nije  mali  broj  epizoda  iz  Isusova  života  u  kojima  anđeli  igraju 
posebnu  ulogu:  Anđeo  Gabrijel  navješta  Mariji  da  će  začeti  i  roditi  Sina  Svevišnjega  (usp.  Lk  1,26- 

38)  a,  slično  tomu,  jedan  anđeo  otkriva  Josipu  nadnaravno  podrijetlo  Djevičina  majčinstva  (usp.  Mt 
1,18-25);  anđeli  donose  betlehemskim  pastirima  radosnu  vijest  o  rođenju  Spasitelja  (usp.  Lk  2,8- 
14);  »Anđeo  Gospodnji«  štiti  život  djeteta  Isusa  komu  prijeti  Herod  (usp.  Mt  2,13-20);  anđeli 
poslužuju  Isusu  u  pustinji  (usp.  Mt  4,11)  i  jačaju  ga  u  smrtnoj  tjeskobi  (usp.  Lk  22,43),  na  Kristovu 
grobu  navještaju  ženama  daje  on  »uskrsnuo«  (usp.  Mk  16,1-8)  i  prisutni  su  još  i  kod  Uzašašća, 
kako  bi  učenicima  otkrili  njegov  smisao  i  da  bi  navijestili  da  će  Isus  »doći  kao  što  su  vidjeli  da 
odlazi  na  nebo«  (Dj  1,11). 

Vjernicima  ne  promiče  važnost  Isusova  upozorenja  da  ne  podcjenjuju  nijednoga  od  najmanjih 
koji  vjeruju  u  njega,  »jer,  kažem  vam,  anđeli  njihovi  na  nebu  uvijek  gledaju  lice  Oca  mojega»  (Mt 
18,10),  niti  im  promiče  utješna  riječ  prema  kojoj  »biva  radost  pred  anđelima  Božjim  zbog  jednoga 
obrađenog  grješnika«  (Lk  15,  10).  Oni  naime  znaju  da  će  »Sin  Čovječji  doći  u  slavi  i  svi  anđeli  s 
njime«  (Mt  25,3 1)  suditi  žive  i  mrtve  i  ispuniti  povijest. 

Crkva,  koja  je  u  svojim  početcima  bila  čuvana  i  branjena  službom  anđela  (usp.  Dj  5,17-20;  12, 
6-11)  i  koja  trajno  iskusuje  »otajstvenu  i  snažnu  pomoć«,  časti  te  nebeske  duhove  i  zaufana  potiče 
njihov  zagovor. 

Tijekom  liturgijske  godine  Crkva  spominje  sudjelovanje  anđela  u  događajima  spasenja  i  slavi 
njihov  spomen  na  neke  posebne  dane:  29.  rujna  arkanđela  Mihaela,  Gabrijela  i  Rafaela;  2.  listopada 
Anđele  čuvare;  njima  posvećuje  jednu  zavjetnu  misu,  čije  predslovlje  naviješta:  »tebi  pripada  sva 
čast  što  je  iskazujemo  anđelima  koji  su  tvoja  vjerna  slika«;  u  slavlju  božanskih  otajstava  pridružuje 
se  pjesmi  anđela,  kako  bi  naviještala  slavu  Božju,  tj.  slavu  trosvetoga  Boga  (usp.  Iz  6,3)  i  zaziva 
njihovu  pomoć,  kako  bi  euharistijski  prinos  »bio  prenesen  ...  na  tvoj  nebeski  žrtvenik,  pred  tvoje 
Božansko  veličanstvo«  u  njihovoj  prisutnosti  slavi  službu  hvale  (usp.  Ps  137,1);  službi  anđela 
povjerava  molitvu  vjernika  (usp.  Otk  5,  .  8;  8,  3),  bol  pokornika,  obranu  nedužnih  protiv  napada 
Zloga;  moli  Boga  da  pošalje  na  kraju  dana  svoje  anđele  da  čuvaju  molitelje  u  miru;  moli  da  nebeski 
duhovi  priteknu  u  pomoć  smrtnicima  i  u  obredu  sprovoda  moli  da  anđeli  prate  u  raj  dušu  pokojnika 
i  čuvaju  njegov  grob. 

Tijekom  stoljeća  vjernici  su  u  izraze  pobožnosti  pretočili  uvjerenja  svoje  vjere  glede  službe 
anđela:  usvojili  su  ih  kao  patrone  gradova  i  zaštitnike  udruženja;  u  njihovu  čast  podizali  su  slavna 
svetišta,  kao  što  je  Mont-Saint-Michel  u  Normadiji,  Sveti  Mihael  u  Chiusi  u  Piemontu  i  Sveti 
Mihael  na  Garganu  u  Apuliji,  te  su  utvrdili  dane  slavlja;  sastavili  su  himne  i  pobožne  vježbe. 

Na  osobit  načinje  pučka  pobožnost  razvila  čašćenje  anđela  čuvara.  Već  je  sveti  Bazilije  Veliki 
poučavao  da  »svaki  vjernik  ima  uza  se  jednoga  anđela  kao  zaštitnika  i  pastira  da  ga  vodi  u  život«. 
Taj  stari  nauk  sve  se  više  učvršćivao  u  svojim  biblijskim  i  patrističkim  temeljima  i  početak  je 
različitih  izražaja  pobožnosti  sve  do  trenutka  kada  je  u  svetome  Bernardu  iz  Clairvauxa  (+  1153.) 
pronašao  velikoga  učitelja  i  izvanredna  apostola  pobožnosti  anđelima  čuvarima.  Za  njega  su  oni 
pokazatelj  »da  nebo  ne  zanemaruje  ništa  što  nam  može  koristiti«,  zbog  čega  nam  stavlja  »uz  bok  te 
nebeske  duhove,  da  nas  brane,  poučavaju  i  vode«. 

Pobožnost  anđelima  čuvarima  daje  prostora  i  životnomu  stilu  koji  obilježava: 

-  pobožna  zahvalnost  Bogu,  koji  je  na  službu  ljudima  stavio  duhove  tako  velike  svetosti  i 
dostojanstva; 

-  stav  skromnosti  i  pobožnosti,  potican  sviješću  da  se  trajno  nalazimo  u  prisutnosti  svetih  anđela; 

-  smireno  pouzdanje  u  sučeljavanju  s  teškim  prilikama  jer  Gospodin  vodi  i  pomaže  vjerniku  na  putu 
pravednosti  i  pomoću  službe  anđela. 

Među  molitvama  anđelu  čuvaru  osobito  je  raširena  molitva  Angele  Dei  (Anđele  čuvaru  mili), 
koja  je  u  mnogim  obiteljima  dio  molitve  ujutro  i  navečer,  i  koja  na  mnogim  mjestima  prati  i 
moljenje  molitve  Anđeo  Gospodnji. 

Pučka  pobožnost  prema  svetim  anđelima,  koja  je  ispravna  i  spasonosna,  može  imati  i 
iskrivljenja,  kao  na  primjer: 

-  ako,  kako  se  ponekad  dogodi,  ulazi  u  duh  vjernika  pogrješno  poimanje,  zbog  kojega  svijet  i  život 
smatraju  podvrgnutima  demijurškim  napetostima,  neprestanoj  borbi  između  dobrih  i  zlih  duhova, 
između  anđela  i  demona,  u  koju  je  čovjek  uvučen  silama  višima  od  njega,  pred  kojima  on  ne  može 
ništa  učiniti;  to  poimanje,  ako  dokida  odgovornost  vjernika,  ne  odgovara  izvornu  evanđeoskom 

viđenju  borbe  protiv  Zloga,  već  od  Kristova  učenika  zahtijeva  moralnu  zauzetost,  moralnu  odluku  i 
opredijeljenost  za  Evanđelje,  poniznost  i  molitvu; 

-  ako  životna  svakidašnjica  biva  čitana  na  shematski  i  pojednostavljen,  gotovo  djetinji  način, 
pripisujući  Zlomu  i  najmanje  protivštine  a,  tomu  nasuprot,  anđelu  čuvaru  uspjehe  i  ostvarenja  koje 
imaju  malo  ili  ništa  s  čovjekovim  napredovanjem  u  njegovu  hodu  prema  dosezanju  zrelosti  u 
Kristu.  Valja  odbaciti  običaj  da  se  anđelima  daju  posebna  imena,  osim  Mihael,  Gabrijel  i  Rafael 
koja  su  prisutna  u  Svetome  pismu.»  ( Kongregacija  za  bogoštovlje  i  disciplinu  sakramenata, 
Direktorij  o  pučkoj pobožnosti  i  liturgiji,  Zagreb  2005,  srt.  172-177). 


Uloga  anđela  u  duhovnom  životu 

Kardinal  Jean  Danielou  piše:  <r Ispomoć  koju  su  anđeli  iskazali  duši  u  trenutku  krštenja 
nastavlja  se  tijekom  cijeloga  života.  Ni  sami  grijesi  ne  dokidaju  tu  pomoć,  nego  samo  žaloste 
anđele.  A  anđeo  se  ne  zadovoljava  time  da  štiti  dušu  od  napadaja  đavla  nego  se  trudi  daje  potakne 
na  napredovanje  u  duhovnom  životu.  Anđeli,  dakle,  pomažu  dušu  u  njenom  duhovnom  usponu.  «Po 
službi  anđela  imamo  uzdignuće  prema  nebeskim  stvarima»  (sv.  Hilarije).  «Anđeli  su  istinske  poluge 
poslane  u  pomoć  onima  koji  trebaju  baštiniti  spasenje,  da  ih  uzdignu  na  visine  kreposti»  (sv.  Grgur 
Nazijanski).  Dionizije  Areopagita  sažima  tradiciju  koja  ga  je  prethodila  i  razlučuje  djelovanje 
anđela  u  tri  službe:  čišćenja,  prosvjetljenja  i  sjedinjenja. 

Čišćenja  kojima  su  anđeli  službenici  su  ona  čišćenja  u  dubini  duše  koja  odstranjuju  tjelesne 
pakosti  koje  priječe  dušu  da  se  sjedini  s  Bogom.  Sveto  Pismo  nam  govori  o  Serafinu  koji  čisti  usne 
proroka  Izaije  (Iz  6,7).  Sv.  Grgur  Nazijanski  primjenjuje  ovo  djelovanje  anđela  na  redak  Pjesme 
nad  Pjesmama:  Sretoše  me  čuvari  koji  grad  obilaze,  tukli  su  me,  ranili  i  plašt  mi  uzeli  čuvari  zidina 
(Pj  5,7).  Ovi  čuvari  zidina  su  po  njemu  anđeli  koji  čuvaju  Božji  narod.  Udarci  kojima  udaraju  dušu  i 
plašt  koji  su  oduzeli  su  slike  djela  čišćenja  koja  čine  u  duši.  Sv.  Grgur  uspoređuje  odlomak  Pjesme 
nad  Pjesmama  s  onim  proroka  Izaije:  «Kao  što  zaručnica  kaže  da  su  je  tukli  čuvari  i  oduzeli  joj 
plašt  na  isti  način  u  knjizi  proroka  Izaije  stresoše  se  dovraci  na  pragovima,  da  bi  se  stvarnost  koja  je 
u  svetištu  mogla  motriti  bez  zapreka,  umjesto  čuvara  spominju  se  Serafini,  umjesto  udaraca 
žerava». 

I  Dionizije  Areopagita  opisuje  djelo  čišćenja  pripisujući  ga  Serafinima  a  u  skladu  sa  svojom 
vizijom  objašnjava  da  to  serafini  čine  posredstvom  nižih  anđeoskih  korova.  Bog  kao  jedini  uzrok 
čisti  duše,  a  prvi  službenici  čišćenja  su  Serafini  koji  provode  čišćenje  po  nižim  anđeoskim 
korovima. 

Sa  službom  čišćenja  je  sjedinjena  ona  prosvjetljenja  koja  je  postala  posebno  draga  sv.  Tomi 
Akvinskom  koji  će  studirati  i  njene  načine.  Prije  njega  o  njoj  je  govorio  sv.  Grgur  Nazijanski.  U 
njegovim  spisima  ova  služba  anđela  prevladava:  «Bog  je  vrhunsko  svjetlo,  nepristupačno, 
neizrecivo,  neshvatljivo  duhu,  neizrecivo  po  riječi,  svjetlo  koje  prosvjetljuje  sve  stvorene  duhovne 
stvarnosti.  On  je  u  duhovnim  stvarima  što  je  sunce  u  materijalnim.  Sto  se  više  čistimo,  više  ga 
spoznajemo,  što  ga  više  spoznajemo,  više  ga  ljubimo.  Drugo  svjetlo  su  anđeli,  koji  su  kao  izlaženje 
iz  prvog  svjetla,  od  kojega  dobivaju  prosvjetljenje». 

Anđeli  usmjereni  na  Boga  i  prosvijetljeni  od  njega,  sami  prosvjetljuju  one  koji  su  niži  od  njih: 
«Ako  netko  može  nešto  reći  na  pohvalu  anđelima,  reći  ćemo  da  su  oni  prosvijetljeni  Odozgor  čistim 
prosvjetljenj em,  jedni  na  jedan  način  drugi  na  drugi,  razmjerno  njihovoj  naravi  i  stupnju,  toliko  više 
prosvijetljeni  i  preobraženi  od  Vrhunske  Ljepote,  da  sami  postaju  čista  svjetla  i  mogu 
prosvjetljivati  druge  saopćavanjem  prvog  prosvjetljenja;  sluge  su  volje  Božje,  prodirući  posvuda 
snagom  svoje  naravi  i  milosti  vode  sve  jedinstvu  pod  jedinom  zapovjedi  Stvoritelja  svega».  Počevši 
od  ovih  tekstova  razvio  se  silazeći  hijerahiski  raspored  po  kome  se  svjetlo  Trojstva  saopćava  sve  do 
ljudi.  To  je  isti  nauk  koji  će  razraditi  Dionizije  Areopagita. 

Po  čišćenju  i  prosvjetljenu  anđeli  vode  dušu  na  vrhunce  duhovnog  života.  Objavljuju  joj  ljepotu 
Božju,  bude  u  duši  veliku  želju,  čistu  čežnju,  da  bude  s  Bogom  sjedinjena.  Oni  su  u  ovom  trenutku 
na  novi  način  prijatelji  Zaručnika  koji  vode  dušu  u  zaručničke  odaje  gdje  se  događa  mistični  brak 
duše  s  Riječju.  Sv.  Grgur  Nazijanski  piše:  «Nakon  što  su  svjedočili  o  ljepoti  duše,  prijatelji 
Zaručnika,  koji  pripremaju  zaručničke  odaje  i  čine  pratnju  čistoj  zaručnici,  pokazuju  joj  kraljevski 

ležaj,  kako  bi  u  njoj  još  više  potakli  želju  za  svetim  i  božanskim  životom  sjedinjenja  s  njime».  Na 
taj  način  djelovanje  anđela  prati  dušu  za  vrijeme  svega  puta  njenog  uzdignuća.  Sv.  Metodije  piše: 
«Duše  napreduju  prema  Svemogućemu  u  radosti  i  kliktanju,  štićene  i  praćene  od  anđela». 

Ali  duša  nije  pridružena  anđelima  na  putu  svog  napretka  prema  Bogu  samo  tako  što  je  oni 
pomažu.  To  je  tako  jer  duhovni  život  dušu  čini  sličnom  anđelima.  Tu  temu  nalazimo  i  u  evanđelju 
gdje  Isus  kaže  da  će  izabranici  biti  kao  nebeski  anđeli  (Mt  22,30).  Duhovno  savršenstvo  na  zemlji  je 
zalog  ovog  eshatološkog  preobraženja.  Duhovni  život  ponovno  dušu  uvodi  u,  po  grijehu,  izgubljenu 
rajsku  bliskost  s  anđelima.  Duhovni  život  uvodi  dušu  u  svijet  anđela.  Sv.  Grgur  Nazijanski  piše  o  sv. 
Baziliju:  «Budući  da  se  uzdigao  nad  sjetilnu  zonu  svemira,  posjećivao  je  anđele  i  komunicirao  je  s 
nebeskim  silama,  bez  da  ikakva  sjetilna  mana  sprječava  put  njegova  duha». 

Tako  anđeli  prate  dušu  za  vrijeme  cijelog  duhovnog  života.  Ali  to  nam  ne  treba  priječiti  da  dobro 
shvatimo  posljednju  stvar.  Njihova  uloga  je  iznad  svega  priprava.  Vode  dušu  prema  Kristu  a  zatim 
je  ostave  samu  s  Njime.  Oni  su  prijatelji  Zaručnika  koji  se  povlače  kad  je  tu  Zaručnik.  Na  taj  način 
anđeli  prate  i  pomažu  dušu,  oni  je  vide  kako  izlazi  iz  tmina  grijeha,  uzdiže  se  k  njima  po  milosti  i 
uzlazi  iznad  njih  u  slavu  Božje  Riječi  koja  se  sjedinjuje  s  dušom,  što  je  dano  samo  ljudima. 
(. Kardinal  Jean  Danielou,  Gli  angeli  e  la  loro  missione,  Pescara  1957,  st.104  ss.,  objavljneo  s 
imprimaturom  od  21.3.  1957.  B.  Falcucci,  ep.) 

2.  O  HIJERARHIJI,  PODJELI  I  IMENIMA  ANĐELA 

Treba  znati  da  riječ  anđeli  jest  naziv  za  službu,  a  ne  za  narav 

(sv.  Grgur  Veliki) 

Treba  znati  da  riječ  anđeli  jest  naziv  za  službu,  a  ne  za  narav.  Jer  ti  sveti  duhovi  nebeske 
domovine  uvijek  su  duhovi,  ali  ne  možemo  ih  uvijek  nazivati  anđelima,  jer  oni  su  anđeli  samo  onda 
kad  se  preko  njih  nešto  najavljuje.  Oni  što  javljaju  neznatnije  stvari  zovu  se  anđeli,  a  oni  što  javljaju 
ono  najviše  zovu  se  arkanđeli. 

Zato  je  Djevici  Mariji  poslan  ne  bilo  koji  anđeo,  nego  arkanđeo  Gabriel.  Bilo  je  dostojno  da  u  toj 
službi  dođe  najviši  anđeo,  jer  je  imao  navijestiti  najuzvišenije  od  svega.  Oni  se  određuju  i  posebnim 
imenima,  da  bi  se  i  riječima  označilo  kakvi  su  na  djelu.  No  u  onom  svetom  Gradu  u  kome  vlada 
potpuno  znanje  gledanjem  svemogućega  Boga  ti  duhovi  ne  dobivaju  vlastita  imena,  kao  da  bi  bilo 
nemoguće  poznavati  njihove  osobe  bez  imena,  nego  kad  k  nama  dođu  po  kakvoj  službi,  kod  nas  po 
toj  službi  dobivaju  i  imena.  Tako  Mihael  znači  »Tko  je  kao  Bog«?,  Gabriel  pak  »Snaga  Božja«,  a 
Rafael  »Lijek  Božji«. 

Svaki  put  kad  se  nešto  čini  osobitom  snagom,  poslanje  Mihael,  da  se  po  samom  činu  i  imenu 
može  razumjeti  kako  nitko  ne  može  učiniti  ono  što  može  jedino  Bog.  Zato  i  onaj  stari  neprijatelj 
koji  je  iz  oholosti  žudio  biti  sličan  Bogu,  govoreći:  «Uzaći  ću  na  nebo,  uzdignut  ću  svoje  sjedište 
nad  nebeske  zvijezde,  bit  ću  sličan  Svevišnjemu«,  bi  ostavljen  u  svojoj  moći  do  konca  svijeta,  da  bi 
bio  uništen  u  krajnjoj  propasti  kad  se  bude  borio  s  Mihaelom  arkanđelom,  kako  se  kaže  u  Ivana: 
Zametnut  je  boj  s  arkanđelom  Mihaelom.  Mariji  je  pak  bio  poslan  Gabriel,  što  znači  »Snaga  Božja«. 
On  je  naime  došao  navijestiti  onoga  koji  se  udostojao  pokazati  poniznima,  da  bi  dokončao  sile  u 
zraku.  Trebalo  je  dakle  da  ga  navijesti  Božja  snaga,  jer  je  imao  doći  Gospodin  snaga  i  moćni  u  boju. 

Rafael,  kako  rekosmo,  znaći  »Božji  lijek«.  On  je,  dotaknuvši  kao  po  službi  Tobijine  oči,  uklonio 
tmine  njegove  sljepoće.  Dolikovalo  je  da  bude  nazvan  »Božjim  lijekom«  kad  je  bio  poslan  da  liječi. 

Anđeli  i  anđeoski  korovi 

(Članak  Anđeli  iz  Leksikona  ikonografije  i  simbolike  zapadnog  kršćanstva,  Zagreb  1985. 

Dok  su  kratka  objašnjena  pojedinih  korova  koja  se  nalaze  u  tekstu  u  zagradi 
iza  popisa  triju  anđeoskih  redova  iz  djela  Dionizija  Areopagite). 

Anđeli  su  nevidljiva  bića,  Božji  klanjatelji  i  služitelji,  njegovi  glasnici,  prenositelji  ili  izvršitelji 
njegove  volje  na  zemlji,  među  ljudima.  Oni  nekoga  obavješćuju,  opominju,  savjetuju,  poučavaju, 

nešto  mu  tumače  i  objašnjavaju;  nekoga  prate,  štite,  čuvaju,  spašavaju,  sprečavaju,  kažnjavaju,  pa 
čak  i  ubijaju.  Biblijska  angelologija  razlikuje  anđele  po  funkcijama  i  hijerarhiji,  a  predočuje  ih  kao 
»nebesku  vojsku«,  ali  im  ne  utvrđuje  broj.  Tek  od  VI.  stoljeća,  s  Dionizijem  Areopagitom  (De 
coelesti  hierarchia),  angelologija  postaje  sistem,  a  broj  se  anđeoskih  vrsta  fiksira  na  devet  korova, 
podijeljenih  na  tri  reda,  hijerarhije: 

I.  red:  1.  Serafini  (Seraphim),  2.  Kerubini  (Cherubim),  3.  Prijestolja  (Throni); 

(Ime  Serafini  označava  gorljivost  ljubavi  kojom  se  duhovi  prvog  anđeoskog  kora  kreću  oko  Božjeg 
prijestolja.  Oni  su  najviši  anđeoski  kor,  uvijek  oko  Božjeg  prijestolja  neprestano  pjevaju  slave 
Bogu  i  predstavljaju  ljubav,  svjetlo  i  plamen.  Ime  Kerubini  označava  uzvišenost  motrenja  Boga 
duhova  drugog  anđeoskog  kora,  upravljaju  harmonijom  svemira  i  zvijezda  šireći  mudrost  Božju, 
dok  Prijestolja,  koja  nas  čine  svjesnima  Božje  Pravde,  označavaju  savršenu  odvojenost  od  zemlje  i 
postojani  boravak  kod  Boga  duhova  trećeg  anđeoskog  kora) 

II.  red:  4.  Gospodstva  (Dominationes),  5.  Sile  (Virtutes),  6.  Vlasti  (Potestates); 

(Gospodstva  su  duhovi  slobodni  od  svake  veze,  koji  se  kreću  oko  Boga,  objavljuju  Volju  Božju;  Sile 
označuju  hrabrost  u  nasljedovanju  i  služenju  Bogu,  dijele  milosti,  darove  i  čudesa,  a  Vlasti 
označuju  pobjedu  nad  neprijateljima  koja  dopušta  ostati  u  miru  da  se  može  prihvatiti  Božji  dar, 
štite  ljude  od  sila  zla  i  neprijateljskih  napasti). 

III.  red;  7.  Poglavarstva  (Principatus),  8.  Arkanđeli  (Archangeli),  9.  Anđeli  (Angeli). 

(Poglavarstva  su  tako  nazvana  jer  imaju  službu  upravljanja,  bdiju  nad  Božjim  službenicima,  vjerom 
i  kultom;  Arkanđeli  sudjeluju  u  zadacima  upravljanja  Poglavarstava  i  poslanja  Anđela  koji 
prenose  objavu  i  Božje  zapovijedi  ljudima.  Anđelima  je  kao  zadnjem  koru  nebeske  hijerarhije 
povjeren  zadatak  vođenja  ljudi.  Oni  su  Božji  poslanici  i  preko  njih  Bog  provodi  u  djelo  svoju 
sveopću  Providnost). 

Ikonografija  anđeoskih  korova  i  imena  arkanđela 

1.  Serafini  su  plamenocrvene  boje  i  imaju  šestora  krila  s  mnogo  očiju  na  njima:  dvama  krilima 
lete,  dvama  zakriljuju  lice,  a  dvama  pokrivaju  noge. 

2.  Kerubini  su  nebeskomodre  boje  i  imaju  četvora  krila,  rjeđe  šestora. 

3.  Prijestolja  (Throni)  nemaju  antropomorfnog  oblika,  prikazuju  se  kao  ognjeni,  krilati  kotači  s 
mnogo  očiju.  Na  njima  počiva  Božje  prijestolje. 

4.  Gospodstva  (Dominationes)  nose  žezlo  i  krunu  ili  mač  u  ruci  i  oklop  na  tijelu. 

5.  Moći  (Virtutes)  drže  obično  knjigu  u  ruci. 

6.  Vlasti  (Potestates). 

7.  Poglavarstva  (Principatus)  odjeveni  su  bilo  u  ratničko,  bilo  u  liturgijsko  ruho,  dalmatiku  i  nose 
ljiljan  u  ruci. 

8.  Arkanđeli  (Archangeli)  individualizirani  su  vlastitim  imenima,  a  ta  imena  tumače  njihove 
funkcije.  Ima  ih  sedam: 

MIHAEL  (Mihael:  »Tko  je  kao  Bog?«),  vojskovođa  vojske  nebeske,  pobjednik  nad  Sotonom. 
GABRIEL  (»Junak  Božji«),  Božji  glasnik.  Navještaj  rođenja  Bogorodice  sv.  Joakimu  i  sv.  Ani. 
Osim  glasničkog  štapa,  žezla  ih  ljiljana,  u  prizoru  Navještenja  utjelovljenja  Sina  Božjega,  atributi  su 
mu:  upaljena  svjetiljka  ili  zrcalo  od  zelenog  jaspisa  na  kome  su  napisane  Božje  odredbe. 

RAFAEL  (»Bog  je  ozdravio«),  pratilac  na  putu  mladoga  Tobije  i  izlječitelj  sljepoće  staroga 
Tobije.  Kao  atribut  nosi  posudu  s  lijekom  u  ruci  i  vodi  za  ruku  malog  Tobiju. 

URIEL  (»Svjetlo  Božje«),  savjetnik  Ezdrin.  Ima  plameni  mač  i  plamen  pod  nogama.  On  je 
arkanđeo  na  ulazu  u  Eden,  zemaljski  raj. 

BARAHIEL  ili  MALTIEL  (»Božji  blagoslov«),  pomagač,  koji  se  je  javio  Moj  siju  iz  ognja. 
Oznaka  su  mu  bijele  ruže. 

JEHUDIEL  ili  JOFIEL,  kažnjavatelj,  ima  zlatnu  krunu  i  trostruki  bič  u  ruci. 

SALETIEL  ili  ZEADKIEL,  glasnik.  Spriječio  je  žrtvovanje  Izakovo  (žrtva  Abrahamova).  On  drži 
ruke  sklopljene  na  molitvu. 

9.  Anđeli  (Angeli).  Oni  su  zaštitnici  pojedinih  ljudi,  njihovi  anđeli  čuvari.  Anđeli  u  prizorima 
teofanija  (bogojavljenja:  kad  se  očituje  Bog  Otac  ili  Krist)  i  u  proslavama  Bogorodice  pjevaju, 

sviraju  u  instrument,  klanjaju  se  naklonom  glave,  poklekom,  klečanjem,  sklapanjem  ruku, 
ukrštanjem  ruku  na  prsima,  pokrivanjem  ruku  —  «mapulom»;  oni  kade  kadionicama,  nose  upaljene 
svijeće  u  ruci  i  obavljaju  druge  liturgijske  čine,  pa  su  često  (počevši  od  IV.  stoljeća)  odjeveni  u 
liturgijsko  ruho  đakona  (alba,  stola,  dalmatika).  U  borbama  i  u  obranama  oni  su  i  vojnici.  Od  XV. 
stoljeća  dalje,  a  posebno  u  baroku,  nose  suvremenu,  blistavu  opremu  (oklop,  kaciga).  Anđeli 
prisustvuju  smrti  te  odnose  u  raj  duše  mučenika  i  pravednika.  Oni  se  klanjaju  Euharistiji  i  Kristovim 
simbolima. 

U  najranijim  prikazima,  u  slikarstvu  katakomba  i  na  reljefima  starokršćanskih  sarkofaga,  anđeli 
nemaju  krila.  Oni  su  lijepi  mladići,  obučeni  u  bijele  haljine.  Prvi  put  se  javljaju  s  krilima  u  IV. 
stoljeću.  Krila  su  im  isprva  bijela;  u  kasnom  srednjem  vijeku  krila  im  postaju  zlatna  ili  šarena.  Uz 
veličanstvene  oblike  anđela,  uvode  se  u  ikonografiju  —  počevši  od  talijanske  renesanse  XV. 
stoljeća  —  i  mali,  ljupki,  golišavi,  krilati  anđelčići,  takozvani  »putti«. 

O  imenima  anđela  i  arkanđela 

Sveto  pismo  nam  donosi  imena  samo  trojice  arkanđela.  U  crkvenoj  tradiciji  se  pojavljuju  i  imena 
nekih  drugih  anđela,  prvenstveno  preostalih  4  arkanđela,  kao  što  se  to  vidi  iz  gornjeg  članka  iz 
Leksikona  ikonografije  i  simbolike  zapadnog  kršćanstva.  Posljednji  rimski  dokument  Direktorij  o 
pučkoj  pobožnosti  i  liturgiji,  preporuča  da  se  odbaci  praksa  davanja  imena  anđelima:  «Valja 
odbaciti  običaj  da  se  anđelima  daju  posebna  imena,  osim  Mihael,  Gabrijel  i  Rafael  koja  su  prisutna 
u  Svetome  pismu.» 

Kao  jednu  literarnu  zanimljivost  našim  čitateljima  donosimo  pregled  jedne  srednjovjekovne 
tradicije  vezane  uz  imena  7  arkanđela  koji  suzbijaju  7  smrtnih  grijeha  i  bore  se  protiv  zlih  duhova 
koji  potiču  na  te  grijehe. 

Sv.  Mihael  (Tko  je  kao  Bog!)  -  suzbija  oholost,  Sotonu  ili  Lucifera;  sv.  Gabriel  (Moć,  snaga 
Božja)  suzbija  škrtost  i  gramzivost,  Mamonu;  sv.  Rafael  (lijek  Božji)  suzbija  blud  i  nećudoređe, 
Asmodeja;  sv.  Uriel  ili  Ariel  (svjetlo,  vatra  Božja)  suzbija  srditost  i  nestrpljenje,  Balberita;  sv. 
Barahiel  ili  Maltijel  (Božji  blagoslov)  suzbija  lijenost,  Asterota;  sv.  Jehudiel  ili  Jofiel  (Hvala  i 
slava  Božja)  suzbija  zavist,  Bezebula;  sv.  Seletiel  ili  Zeadkiel  (molitva  Božja)  suzbija  neumjerenost, 
pijanstvo,  Balfegora. 

3.  POBOŽNOST  SVIM  SVETIM  ANĐELIMA  BOŽJIM 

3. 1.  Častimo  sv.  anđele 

Još  je  u  Starom  Zavjetu  Bog  po  svojim  anđelima  pritjecao  u  pomoć,  kako  pojedincima  tako  i 
svemu  narodu  izabranom.  U  Novom  Zavjetu,  u  Crkvi  Kristovoj,  časte  se  sveti  anđeli  Božji  i 
zazivaju  od  apostolskih  vremena  pa  sve  do  danas,  a  čudesnim  događajima  i  primjerima  vanredne 
pomoći  što  ih  kršćani  primiše  preko  anđela  ne  može  se  broj  ni  približno  ustanoviti,  počevši  od 
izbavljenja  Petrova  iz  tamnice  pa  sve  do  današnjih  dana.  Sveta  Crkva  spominje  svete  anđele  kod 
žrtve  Novoga  Zavjeta,  sv.  mise,  u  svojim  litanijama,  u  općim  molitvama  i  kod  pojedinih  obreda  i 
molitava.  Anđelima  su  se  molili  toliki  sveci,  koji  su  kao  i  mi  hodili  ovom  dolinom  suza. 

Časteći  svete  anđele  zahvaljujmo  Bogu  što  nam  po  njima  daje  tolika  dobra  i  milosti,  sjedinimo  se 
i  mi  s  anđelima,  napose  s  našim  anđelom  čuvarom,  u  slavljenju  Imena  Božjega.  Zahvaljujmo  sv. 
anđelima  na  njihovoj  ljubavi  prema  ljudskom  rodu  i  vjernosti  Bogu,  pa  im  preporučimo  sebe  i 
svoje,  da  nas  brane  oda  zla,  a  naročito  da  nam  budu  u  pomoći  u  najteži  čas  našega  života.  U  času 
smrti  naše  svi  će  ljudi  ostati  kraj  našega  mrtva  tijela,  samo  će  naš  anđeo  čuvar  dušu  našu  odnijeti 
pred  sud  Božji  pred  prijestolje  Svevišnjega,  uz  koje  stoji  i  sv.  Mihael. 

Razlog  pobune  nekih  anđela 

Stvorivši  anđele  Bog  im  je  dao  posvetnu  milost,  kao  što  ju  je  dao  i  prvim  ljudima.  Sv.  Ivan 
piše  u  evanđelju:  «On  bijaše  ubojica  ljudi  od  početka  i  nije  stajao  čvrsto  u  istini«  (Iv  8,44).  Ah  nisu 

anđeli  odmah  kod  stvaranja  imali  potpunog,  vrhunaravnog  blaženstva.  Bili  su  oni  doduše  sretni,  jer 
su  bili  obdareni  velikim  darovima  odmah  od  svoga  postanka,  ali  još  nisu  uživali  gledanje  lica 
Božjega;  nedostajao  im  je  taj  vrhunac  sreće.  Nama  je  ljudima  sreća  tek  onda  potpuna,  kada  je 
zaslužimo. 

Zato  je  Bog  htio,  da  i  ti  savršeni  duhovi  nebeski  zasluže  sebi  vrhunac  sreće,  potpuno  blaženstvo. 
Kao  što  je  čovjek  stvoren  od  Boga  da  ga  spozna,  da  mu  služi  i  da  ga  ljubi,  pa  da  tako  u  nebo  dođe, 
tako  je  nešto  slično  —  po  mišljenju  velikih  bogoslova  (sv.  Augustina,  sv.  Grgura,  Suareza...),  bilo  i  s 
anđelima.  Oni  su  primili  od  Boga  dar  velikog  razuma  i  mogli  su  jasno  spoznati  Boga,  primili  su  i 
dar  slobodne  volje,  te  su  se  mogli  odlučiti,  hoće  li  mu  služiti.  Ali  mnogi  anđeli  ne  htjedoše  da  se 
pokoravaju  svome  Stvoritelju.  To  je  grijeh  neposlušnih  anđela. 

Drugoga  grijeha  nisu  ni  mogli  učiniti.  Kako  nemaju  tijela,  to  nisu  mogli  učiniti  nijednoga 
tjelesnoga  grijeha.  Sagriješiše  grijehom  duha,  grijehom  oholosti.  Lucifer,  jedan  među  prvim 
anđelima,  videći  kako  je  lijep  po  darovima  Božjim,  reče:  »Neću  Ti  služiti!«,  a  uz  njega  pristadoše 
mnogi  drugi  oholi  anđeli. 

Protiv  Lucifera  i  njegovih  pristaša  digoše  se  dobri  anđeli,  a  vodio  ih  vojvoda  vojske  nebeske, 
krasan  arkanđeo  koji  je  uskliknuo:  »Tko  je  kao  Bog?«  (hebrejskim  jezikom:  Mihael)  i  na  taj  glas 
okupiše  se  oko  njega  svi  oni  anđeli,  što  su  upoznali  Boga  i  njegovo  veličanstvo  i  svojom  slobodnom 
voljom  odlučili  u  svemu  se  pokoravati  kroz  svu  vječnost  svetoj  volji  Božjoj. 

U  knjizi  Otkrivenja  piše:  »I  nasta  rat  na  nebu.  Mihael  i  anđeli  njegovi  zaratuju  sa  zmajem.  Zmaj 
i  anđeli  njegovi  se  boriše.  I  ne  nadvladaše,  i  više  im  se  ne  nađe  mjesta  u  nebu.  Zbačen  bi  zmaj 
veliki,  stara  zmija,  koja  se  zove  đavao  i  sotona,  koji  vara  sav  svijet,  zbačen  bi  na  zemlju;  i  anđeli 
njegovi  zbačeni  s  njim»  (Otk  12,7-9).  Tako  nam  sv.  Ivan  Evanđelista  opisuje  taj  boj  u  nebu. 

Mi  smrtni  ljudi,  ograničena  znanja  i  shvaćanja,  ne  možemo  razumjeti  kako  seje  vodio  taj  boj  u 
nebu.  Dakako  da  to  nije  bila  bitka  kao  na  zemlji,  jer  anđeli  nemaju  tijela,  niti  je  bio  boj  riječima  kao 
po  sudnicama  ili  skupštinama.  To  ćemo  tek  u  drugom  svijetu  razumjeti  i  shvatiti. 

Ne  znamo  u  čemu  su  anđeli  bili  neposlušni.  Toga  Bog  nije  objavio  ni  u  Sv.  Pismu,  a  ni  po  svojoj 
Crkvi.  Sveti  Oci  zadubljeni  u  promatranje  tajna  svete  vjere  iznose  razna  mišljenja.  Najprikladnije  se 
čini,  daje  Vječni  objavio  anđelima  kako  će  stvoriti  čovjeka,  koji  će  osim  duše  imati  i  tijelo  i  da  će 
čovjek  također  moći  zaslužiti  mjesto  u  nebu  i  doći  do  gledanja  lica  Božjega.  Ili  je  pak  Bog  otkrio 
tajnu  Utjelovljenja.  To  jest  da  će  druga  božanska  osoba,  Isus  Krist,  postati  čovjekom  i  da  će  se 
anđeli  morati  klanjati  Bogu-čovjeku.  I  da  je  Lucifer  iz  oholosti  odbio  pokloniti  se  i  služiti  ma  kojem 
čovjeku  i  usprotivio  se  da  čovjek  bude  izjednačen  s  anđelima  u  slavi  nebeskoj. 

U  isti  tren  kad  oholi  anđeli  pokazaše  svoju  neposlušnost,  stvori  Bog  pakao  i  strovali  Lucifera  s 
njegovim  pristašama  u  pakao.  A  konačni  sud  održat  će  se  pobunjenim  anđelima  na  koncu  svijeta, 
kao  što  će  tada  biti  i  opći  sud  za  sve  ljude.  Oholost  je  zbacila  anđele  iz  neba,  a  poniznost  će 
uzdignuti  čovjeka  u  nebo. 

Govoreći  o  ovom  padu,  sveti  nas  Bernard  lijepo  opominje  da  nismo  nikad  sigurni  za  svoje 
spasenje,  nego  da  uvijek  moramo  bdjeti  i  pa  nas  opominje:  «u  samom  nebu  padoše  anđeli  ispred 
lica  Božjega;  u  raju  zemaljskom  padoše  prvi  ljudi  usred  sreće,  na  zemlji  propade  Juda  koji  je  bio  u 
školi  Isusovoj. 

3.  2.  Molitve  Mariji  kraljici  i  anđelima  Božjim 

Mariji  Kraljici  Neba  i  Anđela 

Uzvišena  Kraljice  neba  i  anđela  koja  si  primila  od  Boga  poslanje  i  moć  da  satreš  glavu 
Sotoni,  mi  ponizno  molimo  da  pošalješ  anđele  s  neba,  da  bi  se  po  tvojoj  zapovijedi  borili  protiv  zlih 
duhova  na  svakom  mjestu,  te  da  potisnu  njihove  nasrtaje  i  da  ih  prognaju  u  vječni  ponor.  Amen.  (sv. 
Pio  X,  Papa) 

Himan  anđelima 

Kriste,  Očev  sjaju  divni,  snago  i  živote  naš,  s  anđelima  nebeskima  mi  ti  slavu  pjevamo:  Glas 
naš  primi,  čuj  nam  molbu,  svoj  udijeli  blagoslov!  Hvalimo  i  proslavljamo  Tvoje  dične  anđele, 
Mihovila  iznad  sviju,  bojovnika  vrloga:  Tvojim  darom  on  je  šatro  buntovnika  paklenog.  Anđeli  se 

sveti  dive,  Kriste,  licu  tvojemu.  Na  pomoć  ih  nama  šalji  posred  boja  zemaljskog!  Daj  nam  s  njima 
jednom  pjevat  hvale  Trojstvu  Presvetom.  Amen. 

Molitva  svetim  anđelima  sv.Petra  Alcantarskog 

Blaženu  duhovi,  koji  gorite  plamenom  ljubavi  za  svoga  Boga  Stvoritelja,  osobito  vi  serafini 
koji  i  u  nebu  i  na  zemlji  potičete  na  ljubav  prema  Bogu,  ne  zapustite  moje  siromašno  srce,  nego 
kako  ste  učinili  s  prorokom  Izaijom,  očistite  i  moje  srce  od  svih  grijeha  i  zapalite  u  njemu  vašu 
goruću  ljubav  prema  Bogu,  tako  da  ja  ne  ljubim  drugo  nego  samo  Gospodina,  samo  Njega  da 
tražim,  u  Njemu  samom  da  počivam  u  vijeke  vjekova.  Svi  sveti  anđeli,  molite  za  mene.  Amen. 

3.  3.  Krunica  svetim  anđelima  da  nam  isprose  potrebne  kreposti 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimatur om  30.  01.  1897;  Vic.  Gen.  can.  Arcangeli,  Bergomi) 

1.  Uzvišeni  Serafini,  koji  gorite  od  ljubavi,  isprosite  nam  svetu  ljubav  i  čistoću.  Oče  naš.  Zdravo 
Marijo  i  3  Slava  Ocu  ... 

2.  Blaženi  Kerubini,  koji  Boga  motrite,  isprosite  nam  živu  vjeru.  Oče  naš.  Zdravo  Marijo  i  3  Slava 
Ocu  ... 

3.  Uzvišena  Prijestolja,  nositelji  slave  Božjeg  prijestolja,  isprosite  nam  milost  čvrste  nade  da  ću  i  ja 
Boga  posjedovati  u  vječnosti.  Oče  naš.  Zdravo  Marijo  i  3  Slava  Ocu  ... 

4.  Najveća  Gospodstva  svega  stvorenoga,  isprosite  nam  milost  potpunog  i  razboritog  ovladavanja 
samim  sobom.  Oče  naš.  Zdravo  Marijo  i  3  Slava  Ocu  ... 

5.  Moćne  Sile,  izvoditelji  čudesnih  djela  Božjih,  isprosite  nam  milost  da  nadvladam  sve  protivštine 
koje  dolaze  od  bilo  kojeg  stvorenja.  Oče  naš.  Zdravo  Marijo  i  3  Slava  Ocu  ... 

6.  Prevelike  Vlasti,  pokoravatelji  đavola,  isprosite  nam  milost  pobjede  nad  svakom  đavolskom 
napašću.  Oče  naš.  Zdravo  Marijo  i  3  Slava  Ocu  ... 

7.  Premudra  Poglavarstva,  ravnatelji  anđeoskim  djelima,  isprosite  nam  savršenu  podložnost  Božjim 
odredbama.  Oče  naš.  Zdravo  Marijo  i  3  Slava  Ocu  ... 

8.  Plemeniti  Arkanđeli,  navjestitelji  velikih  Božjih  djela,  isprosite  nam  milost  poslušnosti  Božjim 
zapovijedima.  Oče  naš.  Zdravo  Marijo  i  3  Slava  Ocu  ... 

9.  Blaženi  anđeli,  sluge  i  glasnici  Božji,  isprosite  nam  milost  da  vjerno  odgovaramo  Božjim 
nadahnućima.  Oče  naš.  Zdravo  Marijo  i  3  Slava  Ocu  ... 

3.  4.  Devetnica  anđeoskim  korovima 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  anđeoskih  korova  možemo  obavljati  tako  da 
svaki  dan  molimo  po  jedan  od  devet  zaziva,  skupa  s  litanijama  svetim  anđelima,  ili  ako 
imamo  više  vremena  možemo  tijekom  9  dana  svakodnevno  moliti  sve  zazive) 

1.  Sveti  anđeli  čuvari,  čisti  plemeniti  duhovi,  poslanici  i  sluge  Božje  slave  i  vjerni  izvršitelji 
njegovih  zapovjedi,  pročistite  moje  molitve  i  prikažite  ih  kao  blagi  miomiris  vjere,  nade  i  ljubavi 
pred  veličanstvom  previšnjeg  Boga.  Oče  naš,  Zdravo  Marijo  i  Slava  Ocu.... 

2.  Sretni  arkanđeli,  vojvode  nebeske  vojske,  isprosite  mi  svjetlo  Duha  Svetoga,  poučite  me  u 
Božjim  otajstvima  i  osnažite  me  protiv  neprijatelja  đavolskoga.  Oče  naš,  Zdravo  Marijo  i  Slava 
Ocu.... 

3.  Uzvišeni  anđeoski  kore  Poglavarstava,  koji  upravljate  svijetom,  upravljajte  na  takav  način  i  moju 
dušu  da  nikada  ne  bude  nadvladana  sjetilnim  obmanama.  Oče  naš,  Zdravo  Marijo  i  Slava  Ocu.... 

4.  Preveliki  anđeoski  kore  Vlasti,  zaustavljajte  zloga  duha  kada  me  napadne,  držite  ga  daleko  od 
mene  kada  me  želi  udaljiti  od  Boga.  Oče  naš,  Zdravo  Marijo  i  Slava  Ocu.... 

5.  Moćni  anđeoski  kore  Sila,  ojačajte  moj  duh  kako  bi  osnažen  vašom  jakošću  napredovao  u  svim 
krepostima  i  odupro  se  svakom  paklenom  napadaju.  Oče  naš,  Zdravo  Marijo  i  Slava  Ocu.... 


736 


6.  Jaki  anđeoski  kore  Gospodstava  isprosite  mi  potpuno  svladavanje  samoga  sebe  i  svetu 
nepokolebivost  u  odbacivanju  svega  što  ne  dolazi  od  Boga.  Oče  naš,  Zdravo  Marijo  i  Slava  Ocu.... 

7.  Čvrsti  anđeoski  kore  Prijestolja,  naučite  moju  dušu  istinskoj  poniznosti  kako  bi  postala  boravište 
Gospodina  koji  prebiva  u  poniznima.  Oče  naš,  Zdravo  Marijo  i  Slava  Ocu.... 

8.  Premudri  Kerubini,  potpuno  predani  motrenju  Boga,  isprosite  mi  milost  da  spoznam  uzvišenost 
Boga  te  svoju  ništavnost.  Oče  naš,  Zdravo  Marijo  i  Slava  Ocu.... 

9.  Gorući  Serafini,  upalite  svojim  plamenom  moje  srce  kako  bi  ljubilo  samo  Onoga  koga  vi  ljubite. 
Oče  naš,  Zdravo  Marijo  i  Slava  Ocu.... 

3.  5.  Litanije  svetim  anđelima 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Bože  Oče,  stvoritelju  anđela,  smiluj  se  nama! 

Bože  Sine,  gospodaru  anđela,  smiluj  se  nama! 

Bože  Duše  Sveti,  živote  anđela,  smiluj  se  nama! 

Sveto  Trojstvo,  radosti  anđela,  smiluj  se  nama! 

Sveta  Marijo,  moli  za  nas! 

Kraljice  anđela,  moli  za  nas! 

Svi  zborovi  blaženih  duhova,  molite  za  nas! 

Sveti  serafi,  anđeli  Ljubavi,  molite  za  nas! 

Sveti  kerubi,  anđeli  Riječi,  molite  za  nas! 

Sveta  prijestolja,  anđeli  življenja,  molite  za  nas! 

Sveta  gospodstva,  molite  za  nas! 

Svete  moći,  molite  za  nas! 

Svete  Vlasti,  molite  za  nas! 

Sveta  Poglavarstva,  molite  za  nas! 

Sveti  arkanđeli,  molite  za  nas! 

Sveti  anđeli  Božjega  čašćenja,  molite  za  nas! 

SVETI  MIHAELE,  ARKANĐELE,  moli  za  nas! 

Pobjedniče  Lucifera,  moli  za  nas! 

Anđele  vjere  i  poniznosti,  moli  za  nas! 

Čuvaru  svetoga  pomazanja,  moli  za  nas! 

Zaštitniče  umirućih,  moh  za  nas! 

Kneže  nebeske  vojske,  moh  za  nas! 

Voditelju  duša  do  sudnjega  stola,  moli  za  nas! 

SVETI  ARKANĐELE  GABRIELE,  moli  za  nas! 

Anđele  Utjelovljenja,  moh  za  nas! 

Vjerni  poslaniče  Božji,  moh  za  nas! 

Anđele  ufanja  i  mira,  moli  za  nas! 

Zaštitniče  svih  službenika  i  službenica  Božjih,  moli  za  nas! 

Čuvaru  svetoga  krštenja,  moli  za  nas! 

Zaštitniče  svećenika,  moli  za  nas! 

SVETI  ARKANĐELE  RAFAELE,  moli  za  nas! 

Anđele  Božje  ljubavi,  moh  za  nas! 

Krotitelju  paklenog  duha,  moh  za  nas! 

Pomoćniče  u  velikim  tjeskobama,  moli  za  nas! 

Anđele  bolesti  i  ozdravljenja,  moh  za  nas! 

Zaštitniče  liječnika  i  putnika,  moli  za  nas! 

VELIKI  SVETI  ARKANĐELI,  molite  za  nas! 

Anđeli  u  službi  pred  prijestoljem  Božjim,  molite  za  nas! 

Anđeli,  naši  pomoćnici,  molite  za  nas! 

Pomoćnici  u  našim  stiskama,  molite  za  nas! 

Svjetlo  u  našoj  tami,  molite  za  nas! 

Obrana  u  svakoj  opasnosti,  molite  za  nas! 

Opominjaoci  naših  savjesti,  molite  za  nas! 

Zagovornici  pred  Božjim  prijestoljem,  molite  za  nas! 

Štitovi  u  obrani  pred  paklenim  duhom,  molite  za  nas! 

Naši  stalni  pratioci,  molite  za  nas! 

Naši  uzori  u  brzoj  pokornosti,  molite  za  nas! 

Naši  najbolji  vodiči,  molite  za  nas! 

Naši  najvjerniji  prijatelji,  molite  za  nas! 

Naši  mudri  savjetnici,  molite  za  nas! 

Tješitelji  u  zapuštenosti,  molite  za  nas! 

Ogledalo  poniznosti  i  iskrenosti,  molite  za  nas! 

Anđeli  naših  obitelji,  molite  za  nas! 

Anđeli  naših  svećenika  i  duhovnih  pastira,  molite  za  nas! 

Anđeli  naše  djece,  molite  za  nas! 

Anđeli  naše  domovine,  molite  za  nas! 

Anđeli  Svete  Crkve,  molite  za  nas! 

Svi  sveti  anđeli,  molite  za  nas! 

Ostanite  uz  nas  u  životu,  molite  za  nas! 

Ostanite  uz  nas  na  smrtnom  času, 

Zahvalit  ćemo  vam  u  Nebu. 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se,  Gospodine! 

Kriste,  čuj  nas!  Kriste,  usliši  nas! 

Gospodine,  smiluj  se! 

Svojim  je  anđelima  zapovjedio, 

Da  te  čuvaju  na  svim  putovima  tvojim. 

Pomolimo  se!  Svemogući  vječni  Bože,  dodijeli  nam  pomoć  svoje  nebeske  vojske,  da  budemo 
njihovom  pomoći  očuvani  od  zlobnih  napadaja  paklenog  duha,  te  da  ti  opet  u  miru  služimo, 
izbavljeni  od  svakoga  zla,  po  dragocjenoj  Krvi  Isusa  Krista  i  po  zagovoru  preblažene  Djevice 
Marije!  Po  Gospodinu  našemu  Isusu  Kristu,  Tvome  Sinu,  koji  s  Tobom  živi  i  kraljuje  u  sve  vijeke 
vjekova!  Amen! 

4.  POBOŽNOST  SV.  MIHAELU  ARKANĐELU 
4. 1.  Sv.  Mihael  u  Bibliji  i  crkvenom  nauku 

Mihael  se  u  Svetom  pismu  spominje  5  puta.  U  Starom  zavjetu  on  je  nazvan  kao  jedan  od 
prvih  knezova,  anđeo  Izreala  koji  štiti  sinove  Božjeg  naroda  (usp.  Dn  10,9-21;  12,1-3)  U  Judinoj 
poslanici  opisano  je  ukazanje  i  pobjeda  Mihaela  nad  Sotonom  koji  se  htio  domoći  Mojsijeva  mrtva 
tijela  (Jd  9-10).  U  knjizi  Otkrivenja  je  arkanđeo  Mihael  prikazan  kao  branitelj  Žene  i  pobjednik  nad 
sedmoglavim  Zmajem,  te  kao  pobjednik  nad  pobunjenim  anđelima. 

«I  nasta  rat  na  nebu:  Mihael  i  njegovi  anđeli  zarate  se  sa  Zmajem.  Zmaj  uđe  u  rat  i  anđeli 
njegovi,  ali  ne  nadvlada.  I  ne  bijaše  im  više  mjesta  na  nebu.  Zbačen  je  Zmaj  veliki,  stara  Zmija  - 
imenom  Đavao,  Sotona,  zavodnik  svega  svijeta.  Bačen  je  na  zemlju,  a  s  njime  su  bačeni  i  anđeli 
njegovi»  (Otk  12,7-9). 

Ime  Miha-el  znači  Tko  je  kao  Bog!  Prema  biblijskoj  tradiciji  Mihael  je  vođa  nebeske  vojske,  a 
jednako  ga  štuje  zapadna  i  istočna  Crkva.  Prema  crkvenoj  predaji  on  se  prvi  suprotstavio  Sotoni, 

koji  je  otpao  od  Boga  s  usklikom  Neću  ti  služiti  te  je  sobom  povukao  i  druge  anđele.  Danas  se  u 
Katoličkoj  Crkvi  slavi  blagdan  sv.  Mihaela  29.  rujna. 

Prema  crkvenim  liturgijskim  tekstovima  arkanđeo  Mihael  je  voditelj  blaženih  duša  u  raj,  a 
prisutan  je  i  kod  umiranja  te  na  sudu  Božjemu  svake  pojedine  duše.  Štovanje  me  je  započelo  na 
istoku  već  u  4.  stoljeću,  a  ubrzo  nakon  toga  i  na  Zapadu  zahvaljujući  njegovim  ukazanjima. 
Donosimo  pregled  glavnih  ukazanja  sv.  Mihaela  na  Istoku  i  Zapadu. 

4.  2.  Ukazanja  sv.  Mihaela  Arknađela  na  kršćanskom  Istoku  i  Zapadu 

Sv.  Mihael  na  kršćanskom  Istoku 

Prema  nekim  grčkim  piscima  već  je  za  apostolskih  vremena  sagrađeno  u  Maloj  Aziji  svetište  u 
čast  sv.  Mihaela,  ali  svakako  je  pouzdano  da  je  car  Konstantin,  postavši  kršćaninom,  blizu  svoje 
nove  prijestolnice,  Carigrada,  sagradio  crkvu  u  čast  sv.  Mihaelu;  zvali  su  je  po  grčki  Mihaelion.  O 
njoj  nam  piše  grčki  pisac  iz  toga  vremena,  Sozomen,  da  su  se  u  toj  crkvi  po  zagovoru  sv.  Mihaela 
Arkanđela  dogodila  mnoga  ozdravljenja.  Prema  davnoj  predaji,  u  njoj  se  sv.  Mihael  jednom  i 
ukazao,  te  je  tada  poraslo  štovanje  sv.  anđela  uopće,  a  posebno  prvaka  anđeoskog. 

Sozomen  veli,  daje  i  sam  iskusio  pomoć  sv.  Mihaela,  a  uz  to  pripovijeda  dva  čudesna  događaja 
s  odvjetnikom  Akvilinom  i  jednim  liječnikom,  uglednim  ljudima  u  Carigradu.  Već  sv.  Pavao,  pišući 
Kološanima,  spominje  neku  zabludu  tamošnjih  kršćana  glede  anđela,  a  iz  Teodoretova  tumačenja 
Pavlovih  poslanica  znamo  da  su  po  Frigiji  i  Pizidiji  pridavali  anđelima  preveliku  vlast  i  moć.  A  baš 
u  mjestu  Konas,  blizu  grada  Kolosa  u  Maloj  Aziji,  bila  je  drevna  crkva  sv.  Mihaela,  navodno  ono 
svetište,  koje  je  spomenuto  na  početku  ovog  poglavlja. 

Kraj  crkve  je  izviralo  vrelo,  gdje  su  bolesnici  po  zagovoru  sv.  Mihaela  zadobivah  brzo  i  sigurno 
ozdravljenje.  Ta  su  čudesa  djelovala  i  na  obližnje  pogane,  te  je  grad  Laodiceja  s  okolicom  prigrlio 
kršćansku  vjeru.  Pisac  Metafrast  pripovjeda,  kako  su  zlobni  pogani  skrenuli  tok  rijeke,  tako  da  je 
nastala  opasnost  da  će  potkopati  crkvu  i  zamutiti  čudotvorno  vrelo,  ali  neki  pobožni  pustinjak, 
imenom  Arhipa,  se  tada  počeo  žarko  moliti  sv.  Mihaelu  i  on  mu  se  ukaza,  te  pruži  ruku  nad  bujicu  i 
voda  stade  kao  zid,  a  drugom  gestom  pokazavši  vodi  staro  njezino  korito  vrati  ju  na  prijašnji  njezin 
tok. 

Spomen  na  ovo  ukazanje  grčka  crkva  slavi  6.  rujna.  Kršćani  Istoka  jako  štuju  sv.  Mihaela,  kao 
što  su  ga  štovali  i  u  stara  vremena.  Ime  je  Mihael  je  jedno  od  najčešćih  na  Istoku,  a  valjda  svaki 
ikonostas  istočnih  crkava  uz  sliku  Spasitelj evu  i  BI.  Dj.  Marije  ima  i  lik  sv.  Mihaela.  Blagdan  sv. 
Mihaela  se  slavi  skoro  kao  zapovjedna  svetkovina. 

Sv.  Mihael  na  brdu  Garganu 

Prvo  ukazanje  sv.  Mihaela  na  Zapadu,  što  nam  je  poznato  po  starim  knjigama,  bilo  je  na 
istočnoj  obali  Italije,  u  pokrajini  Apuliji,  na  brdu  Garganu.  U  vremenu  između  490.  i  495.  godine  tri 
puta  se  ukazao  na  Monte  Garganu.  Jezgru  događaja  ćemo  u  glavnom  opisati  prema  rimskom 
brevijaru. 

Neki  bogati  posjednik  iz  Siponta  imao  je  po  padinama  garganske  gore  na  ispaši  veliko  stado 
ovaca  i  goveda.  Jednom  mu  se  zagubio  velik  bik  i  gospodar  je  s  pastirima  pošao  tražiti  ga.  Ugledaše 
ga  na  jednoj  litici,  pred  velikom  spiljom,  do  koje  se  bilo  skoro  nemoguće  popeti.  Stadoše  životinju 
zvati  i  mamiti,  ne  bi  li  odanle  sišla,  pa  uzeše  i  vikati  na  njega,  ali  bik  ni  makac  s  mjesta. 

Gospodar  se  rasrdi  i  s  luka  odapne  strjelicu  na  vola,  ali  strjelica  poletjevši  zrakom  do  one 
pećine,  vrati  se  natrag  i  rani  čovjeka  koji  ju  je  bacio.  I  pastiri  i  gospodar  preplašeni  odoše  s  onoga 
mjesta,  pripovjedili  su  tu  stvar  ljudima,  pa  i  svom  biskupu.  Biskup,  sluteći  da  se  radi  o  nekoj  višoj 
sili  naredi  post  i  molitve  kroz  tri  dana,  a  i  sam  je  postio  i  molio  za  rasvjetljenje,  ufajući  se  da  će  od 
Boga  primiti  razjašnjenje  o  ovom  događaju. 

U  cik  zore  8.  svibnja,  jednog  četvrtka,  ukazao  mu  se  veliki  anđeo  i  rekao  mu:  »Ja,  Arkanđeo 
Mihael,  stavio  sam  ovog  bika  pod  svoju  zaštitu.  Ovaj  znak  treba  pokazati  da  je  ova  spilja  sveto 
mjesto,  čiji  sam  ja  čuvar  i  stražar.  Budete  li  me  tamo  častili,  spasit  ćete  se«.  Biskup  je  odmah  sazvao 
svoju  zajednicu  i  zajedno  sa  svećenicima  i  narodom  krenuo  teškim  putovima  do  spilje  koju  je  otkrio 

anđeo.  Ali  nitko,  pa  ni  sam  biskup,  nije  se  usudio  ući  u  nju,  jer  su  neki  sablasni  glasovi  stalno 
odzvanjali  iz  mračne  pećine:  »Ovdje  se  treba  klanjati  Bogu,  ovdje  je  mjesto  štovanja  Boga«. 

Papa  Feliks,  kojega  su  izvijestili  o  čudesnom  događaju,  proširio  je  tu  vijest  posvuda.  A  duboko 
potresen  car  Ženo  iz  Bizanta  poslao  je  siponskom  biskupu  darove  za  posvećenje  svetišta  na  čast 
Velikog  arkanđela. 

U  sporovima  Germana  oko  vlasti  u  Italiji,  grad  Siponto  je  više  puta  bio  ugrožen.  Godine  492. 
krenuo  je  tamo  Odoaker  s  velikom  nadmoći,  a  Theoderich  je  u  gradu  imao  nešto  malo  vojnika.  Tada 
se  u  toj  velikoj  opasnosti  biskup  spomenuo  Vojvode  nebeske  vojske,  koji  mu  je  za  kratko  vrijeme 
iskazao  svoju  milost  i  blizinu.  Molio  ga  za  njegovu  zaštitu.  I  gle,  ranog  jutra  19.  rujna  sv.  Mihael  se 
biskupu  po  drugi  put  ukazao  i  obećao  mu  svoju  pomoć.  Kad  je  boj  započeo,  nebo  se  smrklo  nad 
brežuljkom  Gargano,  a  mjesto  koje  je  izabrao  Arkanđeo  i  grad  Siponto  na  njegovom  podnožju,  bili 
su  prekriveni  gustim  oblacima.  Gromovi  su  neprestano  udarali  na  zemlju,  koja  kao  da  se  tresla, 
bezbrojne  munje  bljeskale  su  iz  crnog  oblaka. 

Neprijateljski  su  se  ratnici  toliko  prestrašili  ovog  žestokog  komešanja  u  svemiru,  da  su  krenuli  u 
bijeg,  dok  su  ih  malobrojni  vojnici  Siponta,  koji  su  znali  za  zaštitu  svetog  Mihaela  i  njegovu  sliku 
nosili  na  svojim  zastavama,  potjerali  do  Napulja. 

Nakon  pobjede  biskup  je  sa  svim  narodom  došao  na  brežuljak  da  iskaže  sv.  Mihaelu  zahvalnost 
cijele  zajednice.  Kad  je  nakon  duljeg  dvoumljenja  sam  ušao  u  vlažnu  pećinu,  našao  je  u  njoj  znak 
Arkanđelove  prisutnosti:  ostavio  je  otisak  svoje  »noge«. 

Nakon  svih  ovih  znakova,  građani  Siponta  su  u  znak  svoje  zahvalnosti  htjeli  podići  jedan 
spomenik  na  čast  sv.  Mihaelu.  Biskup  Siponta  je  pitao  papu  Gelazija,  smije  li  spilju  posvetiti  kao 
svetište.  Papa  je  na  to  odgovorio:  »Ne  dolikuje  građanima  Siponta  da  određuju  dan  posvete,  štoviše 
oni  trebaju  u  postu  i  molitvi  očekivati  odluku  svetog  anđeoskog  Kneza«. 

I  zaista,  noću  29.  rujna  sv.  Mihael  je  objavio  biskupu:  »Ne  trebaš  ti  posvećivati  moju  spilju  u 
svetište,  jer  onaj  koji  ju  je  učinio  poznatom  udijelio  joj  je  već  i  posvećenje.  Ja,  gospodar  spilje, 
pozivam  vas  u  svoje  svetište,  tako  da  tamo  možete  slaviti  sveto  bogoslužje  bez  ikakvog  straha.  Ja 
sam  čitavu  spilju  posvetio  u  baziliku,  tako  da  se  u  ovoj  Božjoj  kući  opraštaju  ljudima  grijesi  i  pere 
sva  krivica«. 

Ranog  jutra  poslije  toga  biskup  i  narod  spremili  su  se  na  hodočašće  na  brežuljak.  Kad  su  još  s 
oklijevanjem  ulazili  u  spilju,  našli  su  znak  posvećenja:  neisklesan  kamen  s  otiskom  Anđelove  noge, 
kojega  je  Mihael  pripremio  za  oltar.  Iznad  kamena  našli  su  prostrtu  crvenu  maramu,  kako  to 
pokazuje  posveta  jednog  oltara  u  grčkoj  Crkvi. 

Posljednje  ukazanje  svetog  Mihaela  bilo  je  1656.  godine.  Tada  je  cijelom  donjom  Italijom 
harala  strašna  kuga.  Naočigled  ljudske  nemoći  tadašnji  je  sipontski  biskup  proglasio  trodnevni  post. 
Onda  se  na  čelu  svih  svojih  klerika,  popraćen  velikim  mnoštvom  naroda,  uspeo  do  spilje,  s 
konopom  oko  vrata,  pjevajući  psalme  i  litanije.  Tek  pošto  su  biskup  i  narod  tri  dana  proveli  u 
poniznoj  molitvi  i  pokori,  ukazao  im  se  arkanđeo. 

U  petak  22.  rujna,  dakle  tjedan  dana  prije  blagdana  sv.  Mihaela,  biskup  jednim  pismom  iz 
godine  1658.  izvješćuje  papu  Aleksandra  VII,  da  se  probudio  «oko  pet  sati  ujutro  uslijed  jednog 
strašno  uznemirujućeg  šuma,  koji  kao  da  je  dolazio  od  potresa».  Tada  je  na  Istoku  ugledao  jako 
svjetlo,  slično  nekom  kristalu  obasjanu  suncem  i  čuo  je  glas  koji  mu  reče:  »Znaj,  pastiru  ovog  stada, 
primio  sam  od  trojedinog  Boga  obećanje,  da  svaki  onaj,  koji  od  stijena  moje  spilje  izvadi  jedan 
kamenčić  i  pobožno  ga  nosi  sobom,  bude  oslobođen  od  kuge.  Da,  sve  kuće,  mjesta  i  gradovi,  gdje 
god  se  čuva  jedan  takav  kamen,  trebaju  biti  pošteđeni  od  kuge.  Svima  objavi  ovu  milost  Gospodnju. 
Ukoliko  ti  na  moju  zapovijed  blagosloviš  kamenčiće,  onda  ugraviraj  u  njih  znak  svetog  Križa  i  do 
njega  moje  ime.  Tada  će  se  srdžba  Božja  odvratiti  od  vas«. 

Sav  presretan  i  pun  zahvalnosti,  biskup  pade  na  koljena,  zatim  pozove  svoje  sluge  i  izvijesti  ih 
o  obećanju  sv.  Mihaela.  Sljedećeg  dana,  23.  rujna,  objavio  je  svemu  narodu  da  se  više  ne  treba 
bojati  kuge.  Naredio  je  da  se  iz  zidova  spilje  izvade  kamenčići,  u  koje  dade  ugravirati  monogram 
S+M  i  blagoslovi  ih  vlastitom  molitvom.  Pošto  je  kamenčiće  dao  razdijeliti  narodu,  za  nekoliko  je 
dana  nestalo  kuge  u  cijeloj  zemlji. 

Sv.  Mihael  nad  Rimom 

U  zimi  od  589.  na  590.  god.  stade  Rimom  harati  strašna  kuga.  U  siječnju  590.  god.  umrije  od 
kuge  i  sam  papa  Pelagije.  U  Rimu  se  tada  nalazio  učen  i  svet  svećenik  Grgur,  koji  je  po  primjeru 
svoje  svete  majke  postao  redovnik  i  veliki  očinski  imetak  upotrijebio  za  gradnju  novih  samostana. 
Šest  ih  je  sagradio  na  Siciliji,  a  sedmi  sv.  Andrije,  u  Rimu,  i  tamo  živio  s  braćom  po  pravilu  sv. 
Benedikta.  Radi  njegove  svetosti  i  velikoga  znanja  papa  mu  se  često  obraćao  u  važnim  stvarima,  te 
su  Grgura  zvali  »papinom  desnom  rukom«. 

Tako  ga  je  papa  u  važnom  poslu  slao  u  Carigrad,  a  kad  se  vratio,  izabraše  ga  braća  za  opata 
samostana.  Kad  je  nastala  kuga,  Grgur  se  brinuo  za  siromahe  i  sve  činio  da  olakša  teški  položaj 
grada.  Iza  papine  smrti  naredi  da  se  kroz  tri  dana  održavaju  pokorničke  procesije  i  da  se  moli  za 
milosrđe  Božje,  da  dobri  Bog  ukloni  od  naroda  strašni  bič  kuge.  Ali  prvi  dan  umrije  kroz  jedan  sat  u 
samoj  procesiji  80  ljudi,  a  da  nisu  ni  došli  do  Gospine  crkve,  kamo  je  opat  odredio  da  se  ide. 

Ah  opat  Grgur  nije  pao  u  malodušje,  nego  uze  sam  u  svoje  ruke  Gospinu  sliku,  te  bosonog  u 
pokorničkim  haljinama  pođe  gradom  prema  bazilici  sv.  Petra.  Narod  gaje  plačući  slijedio.  I  tako 
dođoše  na  most  nasuprot  jedne  velike  zgrade,  što  ju  napravio  car  Hadrijan,  da  bude  grobnica  njemu 
i  njegovoj  obitelji.  Građevina  se  zvala  Hadrijanov  mauzolej.  Kad  bijahu  na  tom  mjestu,  začuju  u 
zraku  anđeosko  pjevanje:  »Kraljice  neba,  raduj  se,  aleluja,  jer  koga  si  dostojna  bila  nositi,  aleluja, 
uskrsnu,  kako  je  rekao,  aleluja«. 

Sav  narod  odmah  kleče,  a  tako  i  opat  Grgur.  Svi  su  gledali  u  nebo,  a  kad  anđeli  prestadoše  s 
pjevanjem,  Grgur  zavapi:  »Moli  Boga  za  nas,  aleluja!«  U  taj  čas  ugledaše  nad  mauzolejom  anđela, 
kako  stavlja  mač  u  korice.  I  u  tom  času  prestade  kuga. 

Od  tada  se  mauzolej  naziva  anđeoskom  tvrđavom,  a  most  anđeoskim  mostom.  Opat  Grgur  bi 
one  jeseni  izabran  za  papu.  Kao  papa  učinio  je  mnogo  za  Crkvu  Kristovu;  u  to  vrijeme  su  se  nekako 
Hrvati  doselili  u  svoju  domovinu,  te  je  ovaj  papa  imao  s  njima  već  nekih  veza.  Grgura  nazva 
povijest  Velikim,  a  sveta  ga  Crkva  proglasi  svetim  i  crkvenim  naučite lj em. 

Nekoliko  godina  iza  toga  događaja  papa  sv.  Bonifacije  IV.  dao  je  na  vrh  mauzoleja  sagraditi 
kapelu  u  čast  sv.  Mihaelu,  jer  su  svi  smatrali  da  je  anđeo  koji  se  ukazao  bio  sv.  Mihael,  zaštitnik 
crkve.  Posveta  te  kapelice  je  bila  29.  rujna,  te  je  za  taj  dan  ustanovljena  svetkovina  Posveta  sv. 
Mihaela,  arkanđela,  kada  se  u  Katoličkoj  Crkvi  slavi  blagdan  svetih  arkanđela.  Od  tada  se  štovanje 
sv.  Mihaela  počelo  još  više  širiti,  a  napose  ga  stadoše  zazivati  kao  pomoćnika  u  vrijeme  pošasnih 
bolesti.  I  danas  se  na  vrhu  anđeoske  tvrđave  nalazi  veliki  kip  sv.  Mihaela,  što  ga  je  u  18.  stoljeću 
izradio  flamanski  kipar  Ferskafelt,  a  prikazuje  arkanđela  onako  kako  se  ukazao  nad  mauzolejom. 

Sv.  Mihael  u  Normandiji 

God.  708.  ukazao  se  sv.  Mihael  arkanđeo  biskupu  tadašnje  biskupije  Avrenches,  sv.  Albertu,  i 
zatražio  od  njega  da  mu  se  na  vrhuncu  brežuljka  Tumbe,  koji  je  zalazio  u  sam  ocean,  sagradi  crkva. 
Biskup  se  nećkao,  jer  se  bilo  silno  teško  popeti  na  to  brdo,  a  kamo  li  da  se  na  njemu  još  i  crkva  zida. 
Ali  arkanđeo  mu  ponovo  to  zapovjedi,  a  da  biskup  ne  bi  posumnjao  u  volju  Božju,  dotače  prstom 
biskupovo  čelo,  te  ostade  na  njemu  vidljiv  trag.  Sad  više  nije  bilo  oklijevanja. 

Na  brežuljku  su  sagradili  jednostavnu  crkvu,  a  g.  966.  podigoše  još  ljepšu  i  veću,  da  bije  1022. g. 
još  nadogradili.  Uz  crkvu  su  sazidali  i  samostan  benediktinaca,  kojima  bi  povjereno  čuvanje 
svetišta.  Oko  svetišta  nastade  malen  gradić,  koji  danas  nosi  ime  Mont-Saint-Michel,  Brdo  sv. 
Mihaela.  Ubrzo  mjesto  postade  glasovito  svetište,  po  broju  hodočasnika,  a  i  po  visokom  položaju 
onih  što  su  dolazili,  kao  i  po  brojnim  čudesima.  Petnaestak  puta  vidje  sv.  Mihael  kraljeve  pred 
svojim  kipom,  nekoliko  budućih  svetaca  hodočastilo  je  ovamo  kao  na  pr.  sv.  Anzehno,  sv.  Toma 
Kenterberijski,  sv.  Vinko  Fererski,  sv.  Ljudevit  Montfortski  i  dr.  Dana  3.  VII.  1877.  okruni  ruenski 
nadbiskup  uime  sv.  Oca  Pape  arkanđelov  kip  divnom  krunom.  Hodočašća  su  iz  daleka  dolazila  u 
svetište.  Godišnji  broj  hodočasnika  u  Srednjem  vijeku  je  bio  ogroman,  cijele  mase  naroda,  moglo  bi 
se  reći. 

Od  mnogobrojnih  čudesa  spomenut  ćemo  samo  da  su  tamo  mnogi  slijepi  zadobili  vid.  Jednom 
je  tako  neka  seljanka  išla  s  procesijom,  što  je  krenula  iz  njezina  sela.  Cijelim  putem  je  uzdisala, 
kako  joj  je  mučno  ići,  jer  ništa  ne  vidi,  budući  da  je  slijepa.  Kad  najednom,  već  blizu  brda  sv. 

Mihela,  povika:  »Sad  dobro  vidim!«  Prema  tradiciji,  od  tada  se  jedno  selo  u  onom  kraju  se  zove 
Beauvoir,  a  to  bismo  mogli  na  hrvatski  prevesti:  Dobrovid.  Nekoliko  francuskih  biskupija  16. 
listopada  slavi  posebni  blagdan  Ukazanja  sv.  Mihaela  na  Tumbi. 

Sv.  Mihael  u  dolini  Suša  u  Italiji 

Svetište  i  opatija  sv.  Mihaela  u  dolini  Suša  u  Italiji,  uz  Gargano  i  Nonnandiju,  bilo  je  jedno  od 
triju  najviše  posjećivanih  svetišta  prvaka  anđeoske  vojske  u  srednjem  vijeku.  Pobožna  tradicija  drži 
da  se  očitovala  đavolska  prisutnost  na  vrhu  kamenite  gore.  Kako  bi  odagnao  đavla,  sveti  pustinjak 
Giovanni  Vincenzo  je  po  Božjem  nadahnuću  odlučio  podići  na  tom  mjestu  kapelicu  i  ćeliju. 

Dio  sačuvanih  ljetopisa  govori  o  tome  kao  mu  je  iznenada  nestao  materijal  od  kojega  je  htio 
sagraditi  kapelicu,  te  mu  se  tada  ukazo  sv.  Mihael  Arkanđeo  i  rekao  mu:  «Neka  te  ne  obeshrabre 
sile  zla,  odvažno  uziđi  na  goru  gdje  ćeš  naći  sve  stvari  za  koje  si  mislio  da  su  ti  ukradene.  Ne 
oklijevaj  izvršiti  djelo  koje  sam  ti  naložio  po  anđeoskoj  objavi.  Vidjet  ćeš  da  će  ova  pokrajina,  koju 
su  do  sada  smatrali  divljom  i  neobradivom  procvasti  i  postati  čašćena  i  omiljena». 

Ljetopis  dalje  opisuje  kao  je  sam  sv.  Mihael  posvetio  malu  crkvicu  u  kojoj  će  biskup  Arduzzone 
slaviti  svečanu  svetu  misu.  Od  tog  trenutka  sveti  pustinjak  Giovanni  se  trajno  nastani  na  svetoj  gori, 
a  sv.  Mihael  je  svojim  zagovorom  potvrđivao  daje  on  čuvar  tog  mjesta. 

Oko  tisućite  godine  monasi  benediktinci  su  na  tom  mjestu  sagradili  veliku  opatiju  koje  je  imala 
svoju  povijest  procvata  i  opadanja  sve  dok  1830  kraljevska  loza  Savoja  nije  svetište  povjerila  na 
upravu  redovnicima  Rosminianima  koji  i  danas  upravljaju  svetištem.  I  sv.  Ivan  Pavao  II  je  14.  7. 
1991.  hodočastio  u  ovo  svetište  i  zazvao  Božji  blagoslov  po  zagovoru  sv.  Mihaela  arkanđela  na  sve 
posjetitelje. 

4.  3.  Sv.  Mihael  zaštitnik  umirućih  i  molitve  sv.  Arknađelu  za  sretnu  smrt 

Juda  Tadej  u  svojoj  poslanici  piše.  «Mihael  arkanđeo  kad  se  u  borbi  za  Mojsijevo  tijelo  prepirao  s 
đavlom,  nije  se  usudio  izreći  protiv  njega  uvredljivu  osudu  nego  je  rekao:  Neka  ti  Gospodin 
zapovijedi  da  ušutiš!»(  Jd  1,9) 

Ovu  borbu  za  tijelo  Mojsijevo  opisasmo  jer,  radi  ovog  zauzimanja  sv.  Mihaela  za  pravednika,  od 
tuda  običaj,  da  se  kršćani  utječu  sv.  Mihaelu  i  preporučuju  mu  se  da  im  bude  u  pomoći  na  času 
smrti.  Već  sv.  Herma,  što  je  živio  odmah  nakon  apostola,  potvrđuje  da  sv.  Mihovil  pohađa  na  smrti 
one  koji  su  u  životu  opsluživah  zakon  Gospodnji,  a  kad  umru,  on  im  označuje  mjesto  u  nebu. 

Prema  prastaroj  predaji  sv.  Mihael  je  u  Starom  Zavjetu  duše  pravednika  vodio  u  pretpakao.  On 
je  sudjelovao  i  kod  uznesenja  Marijina  na  Nebo.  Sv.  Franjo  Asiški  je  u  spomen  toga  postio  sve  od 
Velike  Gospe  pa  do  svetkovine  sv.  Mihaela. 

To  tradicionalno  vjerovanje  poprima  i  Crkva  uzimajući  u  brevijar  antifonu  za  blagdan  sv. 
Mihovila:  «Arkanđele  Mihaele,  postavih  te  vojvodom  svih  duša,  što  se  u  nebo  primaju.«  Na  tu 
misao  nailazimo  i  u  misi  za  pokojne,  u  molitvi  kod  prikazanja,  gdje  se  sv.  Crkva  moli  za  duše  svih 
vjernih  mrtvih,  da  ih  »stjegonoša  sveti  Mihael  povede  u  sveto  svjetlo,  što  ga  Bog  nekoć  obeća 
Abrahamu  i  potomstvu  njegovu.« 

Teški  su  posljednji  časovi  ljudskog  života.  Bore  se  posljednje  sile  života  sa  smrću  koja  sve 
uništava,  ali  se  bije  još  i  drugi  boj,  što  ga  očima  ne  vidimo:  boj  za  dušu.  Sotona  poduzima  sve  da  još 
u  zadnji  čas  otme  dušu  Bogu.  U  taj  čas  ratnik  i  borac  Božji,  sv.  Mihael  pomaže  umirućemu  i  krijepi 
ga  u  posljednjim  trenutcima,  da  mu  onda  ponese  dušu  pred  lice  Božje.  Zato  sv.  Crkva  kod  izdisaja 
kršćaninova  moli:  »Primio  ga  sv.  Mihael,  arkanđeo  Božji,  koji  je  zaslužio  biti  poglavarom  vojske 
nebeske.« 

Sv.  Mihael  se  na  slikama  prikazuje  nekad  s  mačem  u  ruci,  a  nekad  s  vagom,  čime  se  u  srednjem 
vijeku  slikovito  prikazivalo  da  on  na  sudu  Božjem  ocjenjuje  i  kao  mjeri  čovjekova  djela.  Njegov 
mač  neka  nam  je  na  utjehu,  jer  imamo  jakoga  zaštitnika;  a  vaga  u  ruci  njegovoj  neka  nas  podsjeća 
kako  ćemo  zaslužiti  njegovu  pomoć:  mjerimo  i  sami  svoje  misli,  svoje  riječi  i  svoja  djela. 

Zaziv  sv.  Mihaelu  arkanđelu  za  njegov  zagovor  u  času  naše  smrti 

Sv.  Mihaele,  slavni  kneže,  glavo  i  vođo  nebeske  vojske,  primatelju  duša,  pobjednice 
pobunjenih  duhova,  stanovnice  Božjega  dvora,  iza  Isusa  naš  divni  vođo,  obdaren  nadčovječnom 
snagom  i  savršenošću,  udostoj  se  sve  nas,  koji  se  pouzdano  tebi  utječemo,  od  svakoga  zla  izbaviti  i 
isprosi  nam  svojim  moćnim  zagovorom  milost  da  vjerno  služeći  svome  Bogu  sve  više  duhom 
rastemo.  Moh  za  nas,  sv.  Mihaele,  blaženi  kneže  Crkve  Kristove!  Da  budemo  vrijedni  Kristovih 
obećanja. 

Pomolimo  se:  Svemogući  vječni  Bože,  koji  si  u  svojoj  divnoj  dobroti  i  milosrđu,  za  sveopći 

spas 

ljudi  slavnog  i  svetog  arkanđela  Mihaela  knezom  svoje  Crkve  odabrao,  molimo  te  da  nas  on  svojim 
moćnim  zagovorom  od  svih  naših  neprijatelja  oslobodi,  te  da  se  nijedan  od  njih  ne  usudi 
uznemiravati  nas  u  času  smrti,  i  udijeli  nam  milost  da  nas  on  sam  u  Tvoju  uzvišenu  božansku 
prisutnost  uvede,  po  zaslugama  Isusa  Krista,  Gospodina  našega.  Amen.  (Imprimatur  br.  205S.  U 
Senju,  dne  23.  kolovoza  1912.  Roko,  biskup). 

Za  sretnu  smrt 

Preslavni  poglavico  Mihaele,  vojvodo  vojske  nebeske,  primatelju  duša,  pobjedniče  zlih 
duhova,  čuvaru  i  branitelju  Crkve,  sve  nas  koji  tebi  vapimo,  oslobodi  od  svake  tegobe  i  učini  da  po 
tvojoj  predostojnoj  molitvi  napredujemo  u  svakoj  službi  Božjoj.  Sveti  Mihaele,  brani  nas  u  boju,  da 
ne  poginemo  na  strašnome  sudu;  primi  nas  poslije  smrti  naše  i  privedi  u  kraljevstvo  nebesko.  Moli 
za  nas,  sveti  Mihaele.  Da  dostojni  postanemo  obećanja  Kristovih. 

Pomolimo  se:  Svemogući  vječni  Bože,  koji  si  za  spasenje  ljudske  naravi  u  prevelikoj 
dobrostivosti  svojoj  čudesno  odredio  slavnoga  Mihaela  arkanđela  da  nam  pomaže,  daj  milostivo  da 
uz  njegovu  spasonosnu  pomoć  dostojni  budemo  na  zemlji  hrabro  se  obraniti  od  svih  neprijatelja,  da 
na  našem  odlasku  s  ovoga  svijeta  budemo  oslobođeni  od  svake  napasti  te  da  nas  on  dovede  pred 
lice  tvoga  veličanstva.  Po  Kristu  Gospodinu  našem.  Amen. 

Pomolimo  se:  Vjerom  se  utječemo  pod  zaštitu  tvojih  krila,  sv.  Mihaele,  čuvaj  nas  i  brani 
kroz  sav  život,  i  u  strašnom  času  naše  smrti,  ti  sveti  arkanđele  budi  nam  svima  blagonakloni 
pomoćnik.  Po  Isusu  Kristu  Gospodinu  našem.  Amen. 

Tvojoj  zaštiti,  veliki  nebeski  kneže,  sveti  Mihaele,  preporučujem  svoje  tijelo  i  svoju  dušu! 
Uzimam  te  za  svoga  zaštitnika,  čuvara  i  zagovornika;  i  radi  časti,  koju  na  nebesima  uživaš,  molim 
te  da  budeš  uza  me  za  svega  moga  života,  a  osobito  u  času  moje  smrti;  pomozi  mi  u  strahovima  i 
malodušju,  da  postignem  kod  Boga  oproštenje  grijeha,  potpuno  predanje  njegovoj  svetoj  volji,  da  se 
moja  duša  sretno  odijeli  od  tijela.  Uzmi  je  zatim  i  u  pratnji  svetih  anđela  ponesi  pred  lice  Božje,  da 
ga  gleda  i  uživa  na  sve  vijeke  vjekova.  Amen.  ( Imprimatur ;  Sarajevo  19.IX  1938  br.  2019). 

Sveti  Mihael  u  rimskom  obredniku  pape  Pavla  V 

Sveti  Mihael  kao  anđeo  smrtnoga  časa  i  protivnik  anđela  odmetnika 

Mihael  Arkanđeo  nastupa  u  situaciji  velike  odluke.  Kako  smo  vidjeli  u  židovskim  apokalipsama, 
posebno  u  Abrahamovoj  i  Izakovoj  oporuci,  on  je  anđeo  smrtnog  časa.  U  Rimskom  obredniku  pape 
Pavla  V,  koji  je  ovlašću  pape  Pija  XI  prilagođen  Kanonskom  pravu  i  tiskan  u  nadbiskupskoj  tiskari 
u  Zagrebu  1929.  godine,  sveti  Mihael  se  najprije  spominje  u  preporuci  duše  umiruće  osobe. 

U  sedmom  poglavlju,  koje  nosi  naslov  »Kako  se  preporučuje  duša«,  najprije  se  mole  Litanije 
svih  svetih,  nakon  kojih  slijedi  nekoliko  molitava  preporuke  duše.  Nakon  zaziva,  u  kojima  se 
navode  biblijski  likovi  koje  je  Bog  na  različite  načine  izbavio  od  smrti  ili  nekih  drugih  propasti 
(Henok,  Ilija,  Abraham,  Job,  Izak,  Lot,  Mojsije,  Danijel  i  tri  mladića,  Suzana,  David,  Petar  i  Pavao, 
te  blažena  Tekla,  djevica  i  mučenica),  slijedi  ova  molitva: 

»Ne  spominji  se,  molimo,  Gospodine,  mladenačkih  njegovih  (njezinih)  prestupaka  i 
nepromišljenosti,  nego  ga  se  po  svome  velikom  milosrđu  spomeni  u  svojoj  jasnoj  slavi.  Otvorila  mu 
se  nebesa,  obradovali  mu  se  anđeli.  Primi,  Gospodine,  službenika  svoga  u  kraljevstvo  svoje.  Primio 
ga  sveti  Mihael,  arkanđeo  Božji,  koji  je  zaslužio  biti  poglavicom  vojske  nebeske.  Došli  mu  ususret 

sveti  anđeli  Božji,  poveli  ga  u  nebeski  grad  Jeruzalem.  Primio  ga  sveti  Petar  apostol,  kojemu  je  Bog 
predao  ključeve  kraljevstva  nebeskog.  Pomogao  mu  sveti  Pavao  apostol,  koji  je  bio  dostojan  da 
postane  posudom  odabranom.  Zagovarao  ga  sveti  Ivan,  odabrani  Božji  apostol,  kojemu  su 
objavljene  tajne  nebeske.  Molili  se  za  nj  svi  sveti  apostoli,  kojima  je  Bog  dao  vlast  vezati  i 
odriješivati.  Zagovarali  ga  svi  sveci  i  odabranici  Božji,  koji  za  Kristovo  ime  podnesoše  muke  na 
ovome  svijetu,  da  se  oslobodi  okova  tjelesnih  i  zavrijedi  doći  u  slavu  kraljevstva  nebeskog.  Dao  mu 
to  Gospodin  naš  Isus  Krist,  koji  s  Ocem  i  s  Duhom  Svetim  živi  i  kraljuje  u  vijeke  vjekova.  Amen«. 

4.  4.  Devetnica  sv.  Mihaelu  arkanđelu 

(Prevedeno  iz  «ManuaIe  di  FiIotea»  koji  je  napisao  svećenik  Giuseppe  Riva  penitenzijar  iz 

Milana; 

objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  prvaka  anđeoske  vojske  možemo  obavljati 

tako  da  svaki  dan  molimo  po  jedan  od  devet  zaziva  skupa  s  litanijama  sv.  Mihaela  ili,  ako 

imamo  više  vremena  možemo  tijekom  9  dana  svakodnevno  moliti  sve  zazive) 

1.  Preslavni  arkanđele  sv.  Mihaele,  pun  vjere,  poniznosti,  zahvalnosti  i  ljubavi,  koji  si  s  gnušanjem 
odbio  pristati  na  sugestije  buntovnog  Lucifera,  i  nisi  se  prestrašio  pri  pogledu  na  veliki  broj  anđela 
koji  su  ga  slijedili,  nego  si  se  prvi  protiv  njega  podigao  i  potakao  cijeli  preostali  nebeski  dvor  na 
obranu  stvari  i  slave  Božje  i  tako  zadobio  potpunu  pobjedu,  molim  te,  isprosi  mi  milost  da 
razotkrijem  sve  đavolske  zamke  i  da  se  oduprem  svim  palim  anđelima  tame,  te  po  uzoru  na  tebe 
Božjom  milošću  odbijem  sve  njihove  nasrtaje  i  zaslužim  jednoga  dana  zasjati  na  prijestoljima  slave 
s  kojih  su  oni  zauvijek  odobreni.  Oče  naš,  Zdravo  Marijo  i  Slava  Ocu.... 

2.  Preslavni  arkanđele  sv.  Mihaele,  koji  si  bio  određen  za  čuvara  cijelog  izraelskog  naroda  te  si  ga 
tješio  u  nevoljama,  prosvjetljivao  u  sumnjama,  pomagao  mu  u  svim  potrebama  do  te  mjere  da  je 
voda  iz  stijene  potekla,  molim  te,  prosvijetli  me,  brani  i  utješi  moju  dušu  u  svim  protivštinama  da 
bih  nadvladao  sve  prepreke  i  zamke  koje  se  nalaze  na  svakom  koraku  u  opasnim  pustinjama  ovoga 
svijeta  te  sigurno  došao  u  vječno  kraljevstvo  slasti  i  mira  čija  je  obećana  zemlja  Abrahamovih 
potomaka  samo  blijeda  slika.  Oče  naš,  Zdravo  Marijo  i  Slava  Ocu.... 

3.  Preslavni  arkanđele  sv.  Mihaele,  tebe  je  Bog  učinio  braniteljem  katoličke  Crkve,  te  sije  svojim 
zagovorom  učinio  pobjednicom  nad  sljepoćom  naroda  po  propovijedanju  apostola,  nad  okrutnošću 
tirana  po  jakosti  mučenika,  nad  zlobom  heretika  po  mudrosti  učitelja,  nad  pokvarenošću  svijeta  po 
čistoći  djevica,  nad  mržnjom  svijeta  po  svetosti  ispovjedalaca,  brani  trajno  Crkvu  Kristovu  od 
napadaja  njenih  neprijatelja  i  oslobodi  je  od  sablazni  koju  uzrokuju  njeni  članovi  da  bi  vjernici  u 
miru  svjedočili  svoju  vjeru,  potpuno  prihvaćajući  istine  vjere,  i  ustrajali  do  smrti  u  opsluživanju 
Kristova  nauka.  Oče  naš,  Zdravo  Marijo  i  Slava  Ocu.... 

4.  Preslavni  arkanđele  sv.  Mihaele,  koji  stojiš  s  desna  naših  oltara  kako  bi  pred  Božje  prijestolje 
prinio  naše  molitve  i  žrtve,  pomozi  mi  svojim  zagovorom  u  svim  mojim  molitvama  i  žrtvama  kako 
bih  sabrano  ustrajao  u  življenju  vjere.  Molim  te,  prinesi  pred  Božje  prijestolje  sve  moje  molitve  i 
žrtve  da  postanu  Bogu  ugodna  žrtva.  Oče  naš,  Zdravo  Marijo  i  Slava  Ocu.... 

5.  Preslavni  arkanđele  sv.  Mihaele,  koji  si  poslije  Isusa  i  Marije  najmoćniji  zagovornik  kod  Boga 
pred  čijim  prijestoljem  ničice  padaju  svi  vladari  zemlje,  pogledaj  milostivo  na  moju  siromašnu  dušu 
zarobljenu  tolikim  strastima,  okaljanu  tolikim  nepravdama  isprosi,  mi  milost  da  nadvladam  sve 
strasti  i  zamrzim  svaku  nepravednost  te  da  obnovljen  u  milosti  ne  padnem  nikada  više  u  nesretno 
stanje  onoga  koji  izgubi  milost  Božju.  Oče  naš,  Zdravo  Marijo  i  Slava  Ocu.... 

6.  Preslavni  arkanđele  sv.  Mihaele,  koji  si  užas  zlim  duhovima,  a  od  Božje  dobrote  si  određen  da 
nas  braniš  od  đavolskih  nasrtaja  u  posljednjem  njihovom  napadaju  u  času  smrti,  molim  te  utješi  me 
u  tom  teškom  trenutku  svojom  prisutnošću,  pomozi  mi  svojom  nesavladivom  jakošću  nadvladati 
sve  moje  neprijatelje,  da  spašen  od  svojih  grijeha  i  Pakla  mogu  vječno  slaviti  Boga  i  zahvaljivati 
tebi  na  iskazanom  milosrđu.  Oče  naš,  Zdravo  Marijo  i  Slava  Ocu.... 

7.  Preslavni  arkanđele  sv.  Mihaele,  koji  s  više  nego  očinskom  skrbi  milostivo  silaziš  u  mučne 
predjele  Čistilišta  kako  bi  svojim  zagovorom  oslobodio  izabrane  duše  i  sobom  ih  poveo  u  sretnu 

vječnost,  isprosi  mi  milost  da  svetim  životom  zaslužim  izbjeći  te  teške  muke.  A  ako,  za  moje  još  ne 
spoznane  grijehe  ili  za  oproštene  a  za  koje  nisam  dao  dostojnu  pokoru,  ipak  budem  osuđen  na 
čistilišne  muke,  molim  te,  zagovaraj  me  kod  Gospodina,  potakni  vjernike  na  zemlji  da  mole  za 
mene  da  bih  čim  prije  došao  u  Raj  skupa  sa  svim  anđelima  i  svetima.  Oče  naš,  Zdravo  Marijo  i 
Slava  Ocu.... 

8.  Preslavni  arkanđele  sv.  Mihaele,  koji  si  od  Boga  određen  trubom  navijestiti  dan  velikoga  suda 
Božjega  i  prethoditi  ga  križem  Isusovim  na  Nebu,  isprosi  mi  milost  dostojnog  života  na  zemlji  da  se 
ne  bojim  Božjega  suda,  te  da  učinim  dostojnu  zadovoljštinu  za  svoje  grijehe,  da  bi  moje  tijelo 
uskrsnulo  skupa  sa  svetima  na  blaženu  i  slavnu  besmrtnost,  te  da  se  moj  duh  utješi  mo treći  Isusa  te 
tako  sudjeluje  u  radosti  svih  izabranika.  Oče  naš,  Zdravo  Marijo  i  Slava  Ocu.... 

9.  Preslavni  arkanđele  sv.  Mihaele,  koji  si  od  Boga  određen  da  sudjeluješ  u  upravljanju  ljudima,  a 
na  poseban  način  si  čuvar  Katoličke  Crkve  na  čelu  sa  svetim  ocem  Papom,  molim  te,  isprosi  milost 
svim  nevjernicima  i  hereticima  da  dođu  do  prave  vjere  i  izmire  se  s  Kristovom  Crkvom.  Brani 
Crkvu  od  svih  vidljivih  i  nevidljivih  neprijatelja  da  bi  poslušna  Božjem  glasu,  pod  vodstvom  Pape  i 
njenih  pastira  živjela  u  jedinstvu  i  miru  te  bila  slika  i  zalog  zajedništva  svetih  s  Kristom  u  vječnosti. 
Oče  naš,  Zdravo  Marijo  i  Slava  Ocu.... 

4.  5.  Litanije  svetog  Mihaela  Arkanđela 

(za  privatnu  pobožnost) 

Gospodine,  smiluj  se!  Kriste,  smiluj  se! 

Gospodine,  smiluj  se!  Kriste,  čuj  nas!  Kriste,  usliši  nas! 

Oče  nebeski  Bože,  smiluj  nam  se! 

Sine,  Otkupitelju  svijeta,  Bože,  smiluj  nam  se! 

Duše  Sveti  Bože,  smiluj  nam  se, 

Sveto  Trojstvo,  jedan  Bože,  smiluj  nam  se! 

Sveta  Marijo,  Kraljice  anđela,  moli  za  nas! 

Sveti  Mihaele,  arkanđele,  moli  za  nas! 

Sveti  Mihaele,  kneže  preslavni, 

Sveti  Mihaele,  jaki  u  borbi, 

Sveti  Mihaele,  pobjedniče  Sotone, 

Sveti  Mihaele,  strahu  zlih  duhova, 

Sveti  Mihaele,  vojvodo  nebeske  vojske, 

Sveti  Mihaele,  glasniče  Božje  slave, 

Sveti  Mihaele,  radosti  anđela, 

Sveti  Mihaele,  čašćen  od  izabranika, 

Sveti  Mihaele,  koji  prinosiš  Svevišnjemu, 

Sveti  Mihaele,  branitelju  pravednih, 

Sveti  Mihaele,  vjesniče  Božji, 

Sveti  Mihaele,  čije  molitve  vode  u  Nebo, 

Sveti  Mihaele,  pomoćniče  Božjega  naroda, 

Sveti  Mihaele,  čuvaru  i  zaštitniče  Svete  Crkve, 

Sveti  Mihaele,  dobročinitelju  naroda  koji  tebe  časte, 

Sveti  Mihaele,  stjegonošo  spasenja, 

Sveti  Mihaele,  naš  branitelju  u  borbi, 

Sveti  Mihaele,  anđele  mira, 

Sveti  Mihaele,  predvodniče  duša  u  vječnu  svjetlost, 

Sveti  Mihaele,  poglavico  Raja, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se! 

Moh  za  nas,  sveti  Mihaele,  arkanđele! 

Da  dostojni  postanemo  obećanja  Kristovih! 

Pomolimo  se!  Svemogući  vječni  Bože,  koji  si  postavio  svetoga  Mihaela,  arkanđela  čuvarom,  Crkve 
i  poglavicom  Raja,  udijeli  po  njegovu  zagovoru  Crkvi  napredak  i  mir,  a  nama  milost  u  ovom  životu 
i  slavu  u  vječnosti!  Po  Isusu  Kristu  Gospodinu  našemu!  Amen!  Sveti  Mihaele,  arkanđele,  brani  nas 
u  boju,  da  ne  propadnemo  na  strašnome  sudu!  Sveti  Mihaele,  prvi  braniču  Kristova  kraljevstva, 
moli  za  nas! 

4.  6.  Krunica  svetom  Mihaelu  Arkanđelu  i  svetim  anđelima 

Ovu  krunicu  je  sam  sv.  Mihael  arkanđeo  objavio  bi.  Antoniji  de  Astonac  iz  Portugala.  Anđeoski 
knez  se  ukazao  službenici  Božjoj  i  rekao  joj  da  želi  biti  čašćen  sa  devet  zaziva  na  spomen  devet 
anđeoskih  korova.  U  svakom  zazivu  treba  biti  spomen  jednoga  od  anđeoskih  korova  te  molitva  1 
Očenaša  i  3  Zdravomarije.  Sv.  Mihael  je  tražio  da  se  na  kraju  mole  4  Očenaša,  sjećajući  se  njega, 
.sv.  Gabrijela,  .s  v:  Rafaela  i  anđela  čuvara. 

Sv.  Mihael  je  još  obećao  onima  koji  prije  svete  mise  i  pričesti  izmole  ovu  krunicu  da  će  im  od 
Boga  isprositi  milost  da  ih  na  sv.  Misi  prati  po  jedan  anđeo  iz  svakoga  od  devet  korova.  Onima 
koji  svaki  dan  budu  molili  ovu  krunicu  anđeoski  Knez  je  obećao  trajnu  i  posebnu  anđeosku  pomoć 
za  vrijeme  cijelog  života,  u  smrti  i  nakon  smrti  u  Čistilištu  sve  dok  ne  dođu  u  Raj.  ( Prevedeno  iz 
talijanskog  molitvenika  Preghiere  con  gli  angeli,  Editrice  Shalom,  2000,  str.  197). 

Sveti  Mihaele,  arkanđele,  brani  nas  u  boju,  da  ne  propadnemo  na  Posljednjem  sudu!Bože,  u 
pomoć  mi  priteci!  Gospodine,  pohiti  da  mi  pomogneš! 

1.  Zagovorom  Svetog  Mihaela  arkanđela,  i  nebeskoga  kora  Serafina,  neka  nas  Bog  učini 
dostojnima  vatre  savršene  ljubavi!  Amen!  1  Oče  naš,  3  Zdravo  Marijo 

2.  Zagovorom  Svetog  Mihaela,  arkanđela  i  nebeskih  korova  Kerubina,  neka  nam  Bog  dade 
milost  da  ostavimo  put  grijeha  i  da  hodamo  putem  kršćanske  savršenosti!  Amen!  1  Oče  naš,  3 
Zdravo  Marijo. 

3.  Zagovorom  Svetog  Mihaela,  arkanđela  i  nebeskih  korova  Prijestolja,  neka  Bog  ulije  u 
naša  srca  duha  prave  i  istinske  poniznosti!  Amen!  1  Oče  naš,  3  Zdravo  Marijo. 

4.  Zagovorom  Svetog  Mihaela,  arkanđela  i  nebeskih  korova  Gospodstava,  neka  nam  Bog 
udijeli  milost  da  nadvladamo  svoja  sjetila  i  borimo  se  protiv  svojih  zlih  požuda!  Amen!  1  Oče  naš, 

3  Zdravo  Marijo. 

5.  Zagovorom  Svetog  Mihaela,  arkanđela  i  nebeskih  korova  Moći,  neka  Bog  štiti  naša  srca 
od  zasjeda  i  napasti  đavolskih!  Amen!  1  Oče  naš,  3  Zdravo  Marijo. 

6.  Zagovorom  Svetog  Mihaela,  arkanđela  i  nebeskih  korova  Vlasti,  neka  ulije  Bog  u  naša 
srca  duha  prave  i  iskrene  poslušnosti!  Amen!  1  Oče  naš,  3  Zdravo  Marijo. 

7.  Zagovorom  Svetog  Mihaela,  arkanđela  i  nebeskih  korova  Poglavarstava,  neka  Bog  ne 
dopusti  da  padnemo  u  napasti,  nego  da  budemo  oslobođeni  od  grijeha!  Amen!  1  Oče  naš,  3  Zdravo 
Marijo. 

8.  Zagovorom  Svetog  Mihaela,  arkanđela  i  nebeskih  korova  sviju  Arkanđela,  neka  nam  Bog 
udijeli  milost  ustrajnosti  u  vjeri  i  u  dobrim  djelima,  da  postignemo  vječnu  slavu  u  Nebu!  Amen!  1 
Oče  naš,  3  Zdravo  Marijo. 

9.  Zagovorom  Svetog  Mihaela,  arkanđela  i  nebeskih  korova  sviju  anđela  neka  nam  Bog 
udijeli  milost  da  nas  oni  u  ovom  životu  čuvaju  i  zatim  dovedu  k  vječnoj  slavi  u  Nebu!  Amen!  1  Oče 
naš,  3  Zdravo  Marijo. 

4  Očenaša  (na  spomen  sv.  Mihaela,  sv.  Gabrijela,  sv.  Rafaela  i  anđela  čuvara) 

Sveti  Mihaele,  arkanđele,  vođo  i  predvodniče  nebeske  vojske,  čuvaru  duša  i  pobjedniče  nad 
zlim  dusima,  služitelju  nebeskoga  Kraljevstva,  naš  divni  pokrovitelju,  nadljudske  savršenosti  i 
moći,  udostoj  se  nas,  koji  te  s  pouzdanjem  za  pomoć  molimo,  osloboditi  od  svakoga  zla,  i  učini  da 
mi  pod  tvojom  dragocjenom  zaštitom  svaki  dan  našemu  Bogu  vjerno  služimo!  Moh  za  nas,  sveti 
Mihaele,  arkanđele,  da  dostojni  postanemo  obećanja  Kristovih!  Amen!  Sveti  Mihaele,  arkanđele, 
svojim  nas  svjetlom  rasvijetli!  Sveti  Mihaele,  arkanđele,  svojim  nas  krilima  štiti!  Sveti  Mihaele, 
arkanđele,  svojim  nas  mačem  brani! 

4.  7.  Viđenje  i  molitva  svetom  Mihaelu  Arkanđelu  pape  Leona  XIII 

Papa  Leon  XIII,  jednog  je  dana,  kad  je  po  završetku  svete  mise  stao  na  zadnju  stepenicu 
oltara  i  htio  otići,  doživio  ovo:  Jasno  je  čuo  dva  glasa,  od  kojih  je  jedan  bio  odvratan,  a  drugi  mio. 
Odvratni  je  glas  govorio:  »Ja  mogu  uništiti  Tvoju  Crkvu.«  Drugi,  mio  glas  (Isusov)  odgovorio  je: 
»Možeš,  idi  i  učini!«  -  Sotona:  »Da,  mogu  to  učiniti,  ali  potrebno  mije  dulje  vremena  i  više  moći.« 
Isus:  »Koliko  vremena  i  koliko  moći?«  Sotona:  »75  godina  i  veću  moć  nad  onima  koji  mi  služe.« 
Isus:  »Dajem  ti  vrijeme  i  moć;  učini  kako  hoćeš!«  Zatim  je  bilo  Svetom  Ocu  pokazano  da  će  Sotona 
pretrpjeti  veliki  poraz,  kad  mu  bude  oduzeto  vrijeme  i  moć.  Nadalje,  objavljeno  je  Svetom  Ocu  da 
će  dobri  i  pravedni  imati  pomoć  u  tom  boju,  i  da  će  im  biti  udijeljena  posebna  moć  da  se  uzmognu 
suprotstaviti  Sotoni  i  njegovim  agentima.  Zbog  molitava,  dobrih  djela  i  žrtava  dobrih,  Sotona  i  svi 
koji  mu  služe,  neće  postići  svoj  željeni  cilj.  Konačno  je  Svetom  Ocu  pokazano  da  će  u  tom  boju  na 
život  i  smrt  iznad  svega  odlučnu  ulogu  odigrati  sveti  Mihael,  arkanđeo. 

Taj  doživljaj  ponukao  je  Svetog  Oca  da  sastavi  donju  molitvu  i  odredio  je  da  se  moli  poslije 
svake  tihe  svete  mise.  Mnogi  su  je  upotrebljavali  kao  molitvu  protiv  Sotone,  jer  svaki  kršćanin  ima 
mogućnost  moliti  te  molitve.  Nakon  liturgijske  reforme  ta  se  molitva  javno  više  ne  moli.  Naravno, 
nije  time  rečeno  da  ta  dragocjena  i  čudesna  molitva  nije  više  potrebna.  Naprotiv,  potrebnija  je  više 
nego  ikada.  Molimo  je  stoga  dnevno,  iako  nije  više  propisana.  Bog  će  nam  udijeliti  milost  po  vjeri  i 
pouzdanju  u  molitvu  i  pomagati  nas  do  konačne  pobjede  nad  svim  demonima  našega  vremena. 

"Sveti  Mihaele  Arkanđele,  brani  nas  u  boju;  protiv  pakosti  i  zasjeda  đavolskih  budi  nam  zaklon! 
Neka  mu  zapovjedi  Bog,  ponizno  molimo,  i  ti,  vojvodo  vojske  nebeske,  Sotonu  i  druge  duhove 
zlobne  koji  svijetom  obilaze  na  propast  duša  božanskom  jakošću  u  pakao  protjeraj!  Amen." 

4.  8.  Molitve,  zazivi  i  posveta  sv.  Mihaelu  Arkanđelu 

Blagoslivljam  te  sv.  Mihaelel 

(sv.  Gertruda  Velika) 

Blagoslivljam  te,  prešla vni  Kneže,  sv.  Mihaele  Arkanđele,  pozdravljam  te,  plemeniti  vođo 
vojske  nebeske,  slavo  i  časti  nebeske  hijerarhije.  Ti,  presvijetli  Kneže,  vrlo  si  zahvalan  svome 
Stvoritelju  koji  te  je  bez  tvoje  zasluge  obogatio  tolikim  krepostima  i  učinio  tako  uzvišenim.  O 
uzvišeni  heroju,  ukrase  Raja,  ti  si  odsjaj  Previšnjega,  pun  mudrosti  i  savršeno  lijep.  Ukrašen  si 
svim  vrstama  dragog  kamenja,  zlato  kruni  tvoju  ljepotu  posred  sjajnih  dragulja,  na  vrhuncima  rajske 
slave  hodiš  prepun  slasti.  Bog  te  je  odredio  za  kneza  Neba  da  primaš  duše  i  uvodiš  ih  u  Rajsku 
slavu.  Podsjećam  te,  blaženi  Kneže,  na  ove  milosti  i  na  sve  one  koje  ti  je  Bog  u  beskrajnoj 
darežljivosti  udijelio,  izabirući  te  među  svim  drugim  Anđelima,  i  molim  te  zbog  ljubavi  koja  veže 
tvoje  anđeosko  srce  s  Božjim  da  primiš  moju  dušu  u  času  moje  smrti,  i  svojim  zagovorom  mi 
isprosiš  da  mi  Bog  bude  blagi  sudac.  Amen. 

Sv.  Mihaele,  vođo  nebeske  vojske 

(Iz  molitvenika  Preghiere  con  gli  angeii) 

Sv.  Mihaele  akanđele  uzvišeni  kneže  anđela,  koji  stalno  upravljaš  svoj  gorući  pogled  prema 
Božjem  prijestolju  i  koji  ustaješ  u  obranu  slave  Božje,  ti  koji  vodiš  nebesku  vojsku  anđela  koja 
brani  svakog  čovjeka,  snagom  svoga  imena  Tko  je  kao  Bog  budi  jaka  potpora  svima  koji  žele 
spasenje.  Tvoj  primjer  vjernosti  Bogu  neka  nas  podupre  u  borbi  protiv  zlih  navika  i  grijeha.  Isprosi 
nam  od  Boga  milost  da  dostojno  živimo  i  izvršujemo  krsna  obećanja.  Puni  povjerenja  u  tvoj 
zagovor,  moći  ćemo  se  Božjom  milošću  obraniti  od  zasjeda  đavolskih  i  Sotonskih  napasti,  živjeti  u 
čistoći  i  pobožnosti,  te  se  nadamo  da  ćemo  jednog  dana  biti  dostojni  pojaviti  se  pred  kraljem  Slave. 
Amen. 

Za  svetu  Crkvu 


Veličamo  te,  sveti  arkanđele  Kristov,  Mihaele,  starješino  višnjih  sila,  vrhovniče  nebeskih 
redova,  koji  riječju  oslobađaš  od  uzročnika  neistine  i  Crkvu  braniš  od  svake  đavolske  navale. 
Častimo  dobrim  djelima,  čistim  mislima  i  mirnom  savješću  tebe,  koji  sa  zborom  anđeoskim  prinosiš 
hvale  presvetomu  Trojstvu.  Sveti  Mihaele,  koga  poštuju  nebeski  stanovnici.  Čuvaj  i  brani  Crkvu 
Božju  od  neprijatelja  njezinih.  (Imprimatur,  Sarajevo  19. IX 1938  bi:  2019). 

Zazivi  sv.  Mihaelu:  Sveti  Mihaele  Arkanđele,  brani  nas  u  boju  da  ne  propadnemo  na 
strašnom  sudu!  Prvi  braniču  Kristova  kraljevstva  moli  za  nas!  Sveti  Mihaele  Arkanđele,  svojim  nas 
svjetlom  prosvijetli,  svojini  nas  krilima  štiti,  svojim  nas  mačem  brani!  Sveti  Mihaele  Arkanđele, 
pobjedniče  Lucifera,  ( moli  za  nas,  ponavlja  se  svaki  put),  Arkanđele  vjere  i  poniznosti..., Čuvaru 
svetog  pomazanja...,  Zaštitniče  umirućih...,  Kneže  nebeske  vojske...,  Voditelju  duša  do  sudnjega 
stola...! 


Posveta  sv.  Mihaelu 

(Molitva  s  crkvenim  odobrenjem  koje  je  izdalo  svetište  sv.  Mihaela  na  brdu  Graganu  u  Italiji) 

Uzvišeni  Kneže  anđeoske  hijerarhije,  hrabri  ratniče  Svevišnjega,  gorljivi  ljubitelju  slave 
Božje,  strahu  i  trepetu  pobunjenih  duhova,  ljubavi  i  slasti  svih  Anđela,  sv.  Mihaele  Arkanđele  želim 
i  ja  biti  ubrojen  među  one  koji  te  štuju  te  ti  se  danas  prikazujem  i  tebi  se  predajem.  Sebe,  soj  posao, 
obitelj,  prijatelje  i  sve  što  mi  pripada  stavljam  pod  tvoju  budnu  zaštitu.  Budući  da  sam  grešnik, 
neznatan  je  to  dar,  ali  neka  ti  bude  draga  dobra  volja  mog  srca. 

Spomeni  se,  da  ako  sam  od  danas  pod  tvojim  zaštitom,  trebaš  me  čuvati  cijelog  mog  života. 
Isprosi  mi  oproštenje  mojih  grijeha  i  milost  da  svim  srcem  ljubim  moga  Boga,  dragog  Spasitelja 
Isusa,  moju  slatku  Majku  Mariju,  sve  ljude,  moju  braću,  koje  ljubi  Otac  nebeski,  koje  je  Sin  otkupio 
a  Duh  Sveti  posvetio.  Isprosi  mi  sve  potrebne  milosti  kao  bi  došao  do  krune  nebeske  slave.  Brani 
me  uvijek  od  neprijatelja  moje  duše,  pogotovu  u  zadnjem  času  mog  života.  Dođi  u  taj  čas,  slavni 
Arkanđele,  pomozi  mi  u  borbi  i  odagnaj  daleko  od  mene  u  ponore  pakla  oholog  anđela  buntovnika, 
Sotonu,  kojega  si  pobijedio  u  nebeskom  boju.  Prikaži  me  tada  prijestolju  Božjem  kako  bih  s  tobom 
sv.  Mihaele,  i  sa  svim  Anđelima  vječno  pjevao  hvale  i  slave  Bogu  koji  živi  i  kraljuje  u  vijeke 
vjekova.  Amen. 

4.  9.  Blagoslov  i  postavljanje  škapulara  svetog  Mihaela 

Na  kraju  Rimskog  obrednika  od  pape  Pavla  V,  koji  je  ovlašću  pape  Pija  XI  prilagođen 
Kanonskom  pravu  i  tiskan  u  nadbiskupskoj  tiskari  u  Zagrebu  1929.  nalazi  se  Blagoslov  i 
postavljanje  škapulara  svetog  Mihaela  Arkandela  za  vrhovno  društvo  pod  tim  imenom  podignuto  u 
crkvi  svetog  Anđela  na  Foru  Piscium  u  Rimu  i  za  druga  takva  društva  izvan  Rima,  koja  su  ovomu 
valjano  pripojena. 

Škapular  mora  blagosloviti  i  postaviti  svećenik  koji  je  na  čelu  upravnog  savjeta,  ili  drugi 
svećenik  kojega  je  on  zakonito  ovlastio.  Onaj  koji  prima  škapular,  klekne,  a  svećenik  obučen  u 
roketu  i  bijelu  štolu  moh: 

Pomoć  je  naša  u  imenu  Gospodina.  Koji  stvori  nebo  i  zemlju. 

Gospodin  s  vama.  I  s  duhom  tvojim. 

Pomolimo  se:  Svemogući  vjekovječni  Bože,  koji  se  dostojiš  po  svetom  Mihaelu  Arkanđelu 
braniti  Crkvu  svoju  od  svih  đavolskih  pakosti,  ponizno  te  molimo,  blago  +  slovi  i  po+sveti  ovaj 
znak,  što  je  uveden  da  se  među  vjernicima  budi  i  gaji  pobožnost  prema  tolikome  zaštitniku.  Daj 
onima  koji  ga  budu  nosili,  da  okrijepljeni  pomoću  istoga  svetoga  Arkandela  nadvladaju  duševne  i 
tjelesne  neprijatelje  u  životu  i  na  smrti.  Po  Kristu  Gospodinu  našem.  Amen. 

Poškropi  škapular  blagoslovljenom  vodom  i  zatim  ga  postavi  govoreći:  Primi,  brate,  (sestro) 
škapular  svetoga  Mihaela  Arkandela,  da  po  njegovu  trajnom  zagovoru  možeš  provoditi  svet  život. 
Amen. 

Pomolimo  se:  Prošnje  naše,  molimo  Gospodine,  prijazno  usliši  i  dostoj  se  blago+sloviti 
ovoga  slugu  svoga  (ovu  službenicu  svoju),  što  se  predao  (-la)  u  posebnu  zaštitu  svetome  Mihaelu 
Arkanđelu;  neka  po  njegovu  zagovoru  izbjegava  i  sprečava  sve  što  vrijeđa  tebe  i  u  službi  tvojoj 
zavrijedi  postići  posvećenje  svoje  i  drugih.  Po  Kristu  Gospodinu  našem.  Amen. 

4.  10.  Razmatranja  o  sv.  Mihaelu  Arkanđelu 

Među  nebeskim  anđelima  nijedan  ne  nadilazi  sv.  Mihaela  u  slavi 

(Sv.  Alfons  Marija  de  Liguori) 

Među  nebeskim  anđelima  nijedan  ne  nadilazi  sv.  Mihaela  u  slavi,  a  po  sv.  Baziliju  i  ostalima,  niti 
mu  je  ravan  i  to  iz  više  razloga.  Prvo  jer  je  sv.  Mihael  bio  izabran  da  sruši  oholost  Lucifera  i  svih 
pobunjenih  anđela  i  izbaci  ih  iz  Neba.  Dušo  moja,  ako  ljubiš  ovog  sv.  Arkanđela,  koji  toliko  ljubi 
ljude,  raduj  se  uzvišenosti  koju  on  uživa  u  Raju,  a  budući  da  je  on  zaštitnik  cijele  Crkve  i  svih 
vjernika,  moli  ga  da  bude  tvoj  posebni  zaštitnik  kod  Boga,  koji  ga  jako  ljubi  i  uživa  kada  vidi  da  svi 
slave  ovog  arkanđela  koji  je  njemu  tako  vjeran  i  gorljiv  u  službi. 

U  misi  za  pokojne  Crkva  moli:  Neka  se  udostoji  sv.  Mihael  uvesti  vas  u  svjetlost  vječnu. 
Bogoslovci  objašnjavaju  ovu  molitvu  tako  što  kažu  da  sv.  Mihaelu  pripada  čast  službe  dovođenja 
svih  duša  Isusu  Kristu  sucu,  koje  odlaze  s  ovog  svijeta  u  stanju  milosti.  Štiti  me,  moj  dragi 
Arkanđele  i  učini  moju  dušu  dostojnom  da  se  na  dan  moje  smrti  po  tvojim  rukama  pokaže  pred 
Gospodinom  urešena  Božjom  milošću. 

Crkva  moli  sv.  Mihaela  u  ime  svih  vjernika  da  ih  u  času  smrti  brani  od  napadaja  đavla  kako  ih 
ne  bi  nadvladali  i  tako  bi  bili  zauvijek  izgubljeni.  Sv.  Mihaele  brani,  nas  u  času  smrti,  da  ne 
propadnemo  na  strašnom  sudu.  Ah,  dragi  moj  Arkanđele,  Pakao  ima  puno  oružja  za  borbu  protiv 
mene  u  času  moje  smrti.  Ta  oružja  su  moji  grijesi,  s  kojima  će  tada  nastojati  da  me  dovede  do 
očaja.  Pakao  sprema  velike  napasti  kako  bi  me  naveo  da  padnem  u  grijeh.  Ti  si  pobijedio  đavla  i 
izgnao  ga  iz  Neba,  pobjedi  ga  i  za  mene,  i  otjeraj  ga  od  mene  u  času  moje  smrti,  molim  te  iz  ljubavi 
prema  Bogu  kojega  ti  tako  ljubiš.  O  Marijo,  Kraljice  anđela,  zapovijedi  sv.  Mihaelu  da  mi  pomogne 
u  času  moje  smrti.  Amen. 


Marija  i  anđeli 

(Sv.  Ljudevit  Montfortski) 

Marija  je  izvrsno  remek-djelo  Svevišnjega,  koji  je  za  se  zadržao  spoznaju  o  njoj  i  vlasništvo  nad 
njom.  Marija  je  divna  Majka  Sina,  koji  ju  je  drage  volje  ponizio  i  sakrio  u  njezinu  životu,  da 
pogoduje  njezinoj  poniznosti,  dajući  joj  naziv  žena  (Iv  2,4;  19,26)  kao  kakvoj  tuđinki,  iako  ju  je  u 
svom  srcu  cijenio  i  ljubio  više  nego  sve  anđele  i  ljude.  Marija  je  vjerna  Zaručnica  Duha  Svetoga  i 
zapečaćeni  studenac(usp.Pj  4,12)  kamo  može  ući  samo  on.  Marija  je  svetište  i  počivalište 
Presvetoga  Trojstvu  gdje  se  Bog  nalazi  na  divniji  i  božanstveniji  način  nego  na  ijednom  mjestu 
svemira,  ne  izuzevši  njegovo  boravište  nad  kerubinima  i  serafinima;  niti  je  dopušteno  ikomu  stvoru, 
ne  znam  koliko  on  bio  čist,  unići  tamo  bez  velike  povlastice.... 

Božanska  je  Marija  već  s  četrnaest  godina  tako  snažno  rasla  u  milosti,  mudrosti  i  u  savršenoj 
vjernosti  prema  Bogu  da  je  zadivila  ne  samo  anđele  nego  i  samoga  Boga!  Očarala  ga  je  njezina 
duboka  poniznost  u  kojoj  se  pred  njim  snizila  do  ništavila,  privukla  gaje  božanska  čistoća,  a  njezina 
živa  vjera  i  žarke  molitve  pune  ljubavi  potpuno  su  ga  svladale.  Marija  je  pobijedila  tu  Mudrost,  jer 
ju  je  s  toliko  ljubavi  tražila!  “O  velike  li  ljubavi  Marijine  koja  je  pobijedila  Svemogućega!”,  veli  sv. 
Augustin... 

Svakog  dana,  od  jednoga  kraja  zemlje  do  drugoga,  u  najvišoj  visini  nebesa,  u  najdubljoj  dubini 
bezdana,  sve  naviješta,  sve  objavljuje  divnu  Mariju.  Devet  anđeoskih  korova,  ljudi  svakog  spola, 
dobi,  položaja,  vjere,  dobri  i  zli,  pa  i  sami  đavli,  svatko  mora,  milom  ili  silom,  priznati  istinu  i 
nazvati  je  blaženom. 

Svi  anđeli  na  nebesima,  po  riječima  sv.  Bonaventure,  neprestano  joj  kliču:  “Sveta,  sveta, 
sveta  Marijo,  Bogorodice  i  Djevice”  upravljaju  joj  svaki  dan  milijune  milijuna  puta  anđeoski 
pozdrav:  Zdravo  Marijo,  padajući  pred  njom  i  moleći  u  nje  milost,  da  ih  počasti  kojom  svojom 
zapovijedi.  Sam  Sv.  Mihael,  kako  to  veli  sv.  Augustin  -  premda  je  poglavica  svega  nebeskoga  dvora, 
najrevnije  joj  iskazuje  svakovrsnu  čast  i  navodi  na  to  druge,  uvijek  spremno  očekujući  tu  počast  da 
na  njezin  mig  učini  koju  uslugu  kojem  od  njezinih  slugu.. ..Ako  ona  svojim  slugama  sama  ne  daje 
tih  savjeta,  ona  to  čini  po  anđelima,  koji  smatraju  svojom  najvećom  čašću  i  ugodnošću  poslušati  je 
kad  im  dade  naredbu  da  siđu  na  zemlju  i  pomognu  njezinim  vjernim  slugama. 

O  štovanju  sv.  Mihaela 

(p.  B.  Vercruvsse) 

Uvod  u  meditaciju:  Predoči  si,  kako  se  sv.  Mihael  bori  u  nebu  s  Luciferom  i  s  palim  anđelima. 
Moh  za  milost  velike  poniznosti  i  posvemašnje  podložnosti  volji  Božjoj. 

1.  Odnos  sv.  Mihaela  prema  ljudima.  Providnost  Božja  se  često  služi  stvorenjima  da  izvede  svoje 
nakane,  pa  i  svojim  anđelima,  koje  sv.  Pavao  naziva  služećim  duhovima.  Sv.  Crkva  štuje  posebno 
sv.  Mihaela,  jednoga  od  prvih  nebeskih  knezova,  najmoćnijega  borca  za  Boga  i  kraljevstvo  Božje  u 
Starom  i  Novom  zavjetu.  Crkva  ga  štuje  kao  moćnoga  zaštitnika  umirućih.  Sv.  Mihael  našu  dušu  u 
trenutku  smrti  prima  i  vodi  pred  prijestolje  Božje. 

Iz  toga  učimo:  1.  kako  je  časno  drugima  služiti,  ako  to  činimo  poput  sv.  anđela,  naime  vršeći 
volju  Božju,  i  kako  je  spasonosno  štovati  sv.  anđele,  a  posebno  sv.  Mihaela,  i  moliti  njihov  zagovor, 
da  nam  pomognu  u  borbi  protiv  napastia  svijeta  i  zlih  duhova,  osobito  u  teškom  času  smrti  i 
Božjega  suda,  kada  će  se  odlučiti  naša  vječnost. 

Zaziv:  Sv.  Mihaele  arkanđele,  pomozi  puku  Božjemu,  (molitva  sv.  Crkve.)  Odluka.  U  onom 
što  činim  u  molit  ću  zaštitu  sv.  anđela  i  nastojat  ću  ih  revno  štovati,  pogotovu  sv.  Mihaela. 

2.  Borba  sv.  Mihaela  u  nebu.  Svi  su  anđeli  bili  stvoreni  u  milosti  i  pravednosti,  ali  Bog  im  je 
dopustio  slobodu,  da  si  njome  zasluže  najviši  stupanj  blaženstva.  Iz  oholosti  Lucifer  Bogu  uskrati 
posluh  i  povuče  za  sobom  mnoge  anđele.  Protiv  njega  dakle  ustade  arkanđeo  Mihael  s  drugim 
dobrim  anđelima,  da  obrani  čast  i  gospodstvo  Božje  i  hrabro  svlada  ohole  anđele  koji  su  se 
odmetnuli  od  Boga. 

Iz  toga  učimo:  Oholost  će,  ako  ju  u  svom  srcu  gajiš,  i  tebe  kao  i  Lucifera  u  pakao  strovaliti,  a 
poniznost  će  ti  osigurati  spas  zauvijek  kao  i  sv.  Mihaelu.  Tko  da  se  ne  boji  oholosti,  koja  je 
najljepšega  anđela  u  tren  u  pakao  strovalila  ? 

Zaziv:  Moli  sv.  Mihaela  da  te  brani  protiv  Lucifera  koji  uvijek  teži  za  tim  da  sebi  podigne 
prijestolje  u  našem  srcu,  da  se  njemu  klanjamo  i  s  njim  zauvijek  propadnemo.  Odluka.  Živjet  ću 
uvijek  u  strahu  Božjemu,  jer  da  sam  i  anđeo  još  ne  bih  bio  siguran  za  svoj  spas. 

3.  Borba  sv.  Mihaela  na  zemlji.  Ovu  nam  borbu  pripovijeda  sv.  Juda  Tadej.  Kad  je  naime  Lucifer 
htio  prisvojiti  Mojsijevo  tijelo  da  zavede  puk  na  idolopoklonstvo,  borio  se  sv.  Mihael  zbog  toga  sa 
paklenim  zmajem  i  svladao  ga  po  drugi  put.  Divi  se  ovdje  njegovoj  dubokoj  poniznosti;  kad  je 
svladao  đavla,  ne  usudi  se  prokleti  ga,  nego  reče:  «Neka  ti  Gospodin  zapovjedi  da  ušutiš»  (Jud  1,9) 

Tri  nauka  daje  nam  ovdje  slavni  arkanđeo:  1.  ne  smijemo  biti  tako  preuzetni  da  bližnjega 
sudimo  i  osuđujemo;  2.  ne  smijemo  nikada  Bogu  dužno  strahopočitanje  povrijediti  izgovarajući 
kletve  i  proklinjući  njegova  stvorenja;  3.moramo  nastojati  širiti  i  promicati  slavu  Božju  svojim 
govorom  i  radom. 

Molitva  sv.  anđelima:  Slavni  sv.  Mihaele  i  svi  sveti  anđeli,  isprosite  mi  milost  da  u  poniznosti  i 
poslušnosti,  kao  vi,  Bogu  vjeran  ostanem,  da  jednom  budem  dionikom  vaše  nagrade.  Amen. 

Sv.  Mihael  prikazuje  Bogu  sve  molitve  pravednika  i  svetih 

(Bl.L.  Dehon) 

Anđeli  imaju  puno  uzvišeniju  narav  od  naše.  Oni  su  čisti  duhovi.  Njihova  spoznaja  daleko 
nadilazi  našu.  Svi  nebeski  duhovi  pojedinih  redova  i  korova  posjeduju  savršenstva  i  službe  koji  su 

samo  njima  vlastiti.  Serafini  su  anđeli  beskrajne  ljubavi,  Kerubini  predstavljaju  i  slave  Božju  sve 
spoznaju.  A  sv.  Mihael  arkanđeo,  poglavar  Serafina  i  cijele  anđeoske  hijerarhije  je  prvak  ljubavi 
Božje.  On  je  Arknađeo  Presvetog  Srca.  Bez  sumnje  on,  prikazuje  Bogu  sve  molitve  pravednika  i 
svetih  kao  neki  tamjan,  na  zlatni  oltar  koji  je  pred  Božjim  prijestoljem;  taj  oltar  ne  može  biti  drugo 
do  li  Srce  Isusovo,  jedini  oltar  Bogu  ugodan. 

Anđeli  žive  u  Nebu  pred  Božjim  prijestoljem.  Oni  motre  beskrajna  Božja  savršenstva,  napajaju 
se  na  potocima  slasti  koje  proizlaze  iz  gledanja  Boga  i  njegove  neizrecive  ljepote.  Oni  će  se  cijelu 
vječnost  klanjati  Bogu,  bez  prestanka  ga  slaviti  i  hvaliti,  blagoslivljati  ga  i  zahvaljivati  mu.  Anđeli 
su  također  određeni  nama  za  zaštitu.  Anđeli  nižeg  kora  obavljaju  službu  naših  čuvara,  arkanđeli 
navještaju  ljudima  i  izvršuju  značajnije  događaje  i  Božje  planove.  Anđeli  razumiju  govor  naše  duše 
kad  se  njima  obraćamo.  Oni  poznaju  ono  što  se  na  nas  odnosi,  a  promiču  naše  dobro.  Oni  mogu 
djelovati  na  našu  spoznaju  i  poticati  nam  dobre  misli.  Oni  vode  našu  dušu  kroz  život  u  slavu  ako 
umremo  u  Božjoj  milosti.  Sv.  Mihael  Arkanđeo  koji  je  poglavar  među  svim  anđelima  i  koji  se  prvi 
suprotstavio  Sotoni  kad  se  pobunio  protiv  Boga  i  danas  nas  nastavlja  štititi  protiv  đavolskih 
nasrtaja.  Zazivajmo  ga  s  povjerenjem.  On  će  nam  poslati  u  pomoć  dovoljan  broj  anđela  da  se 
možemo  oduprijeti  Sotoni  i  zlim  duhovima. 

Sv.  Mihael  je  zaštitnik  cijele  Crkve.  On  gorljivo  ljubi  Gospodina  Isusa  Krista,  a  isto  tako  i 
kraljevstvo  Božje.  Njega  Crkva  zaziva  u  molitvi  za  umiruće,  da  primi  dušu  koja  se  odvojila  od 
tijela.  On  brani  dušu  na  Božjem  sudu  i  uvodi  duše  pravednika  u  Raj.  Gorljivo  molimo  svaki  dan  sv. 
Mihaela.  Zazivajmo  ga  kao  posebnog  zaštitnika,  anđela  Presvetog  Srca.  Zazivajmo  ga  u  pomoć 
pogotovu  u  napastima  i  poteškoćama,  molimo  ga  i  za  svetu  Crkvu,  pogotovu  u  teškim  trenucima. 

5.  POBOŽNOST  SV.  GABRI JELU  ARKANĐELU 

5. 1.  Sv.  Gabrijel  u  Bibliji  i  crkvenoj  tradiciji 

Ime  »Gabriel«  znači  »snaga  Božja«  ili  »Bog  se  pokazao  jakim«.  On  spada  u  red  arkanđela 
koji  stoje  pred  Bogom,  te  posreduju  objave  koje  se  odnose  na  spasenjski  Božji  plan  za  svijet. 
Gabriel  je  arkananđeo  početka,  postajanja,  začeća...,  za  razliku  od  Mihaela  koji  je,  kako  smo  vidjeli, 
anđeo  svršetka,  smrti,  suda  i  dovršenja.  Zato  sv.  Gabrijel  slovi  kao  donositelj  života.  To  je  bio 
razlog  zašto  se  njegov  blagdan  slavio  u  proljeće  24.  ožujka,  tj.  uoči  Gospodnjeg  navještenja.  Papa 
Benedikt  XV  je  proslavu  njegova  blagdana  propisao  za  cijelu  Crkvu.  Danas  u  obnovljenom 
liturgijskom  kalendaru  se  slavi  skupa  sa  sv.  Mihaelom  i  sv.  Rafaelom  29.  rujna. 

U  Svetom  pismu  Gabriel  se  pojavljuje  kao  navjestitelj  Božjih  odluka.  On  tumači  proroku  Danielu 
viđenje  ovna  i  jarca  (Dn  8,16-  26)  i  razjašnjava  mu  Božju  objavu  o  sedamdeset  sedmica  (Dn  9,21- 
27),  to  jest  o  pojavi  Krista,  'Kneza  Pomazanika'. 

Svećeniku  Zahariji  je  navijestio  rođenje  Ivana  Krstitelja  (Lk  1,  11  -  20),  javlja  se  Mariji  i  naviješta 
joj  rođenje  Isusa,  Mesije  koji  dolazi  (Lk  1,  26  -  38).  Svetom  Josipu,  koji  još  nije  znao  što  se  događa 
s  njegovom  zaručnicom,  otkriva  tajnu  Utjelovljenja:  »Što  je  u  njoj  začeto,  doista  je  od  Duha 
Svetoga«  (Mt,  1,  20).  On  također  javlja  Josipu  da  uzme  Dijete  i  Majku  njegovu  te  bježi  u  Egipat,  a 
kasnije  mu  donosi  poruku  da  se  vrati  »u  zemlju  izraelsku,  jer  umrli  su  oni  koji  su  Djetetu  o  glavi 
radili«  (Mt,  2,  20). 

Kako  smo  vidjeli  u  Danielovoj  knjizi  (Dn  10,5-6),  Gabriel  je  opisan  kao  snažna  pojava;  lice  mu 
kao  munja,  oči  kao  baklje  ognjene...  Služba  i  zbilja  ovog  snažnog  anđela  duboku  su  se  utisnuli  u 
sjećanje  ljudi,  osobito  po  već  spomenutoj  poruci  koju  je  donio  Djevici  Mariji  iz  Nazareta  (usp.  Lk 
1,26-38).  Neki  crkveni  naučitelji  misle  daje  i  onaj  anđeo  što  se  u  božičnoj  noći  javio  pastirima  bio 
Gabriel. 

Gotovo  na  svim  slikama  Gabriel  je  prikazan  kako  stoji  Mariji  s  lijeve  strane.  On  dolazi  iz 
skrivenog  u  vidljivi  svijet,  i  time  pokazuje  naklonost  Božju  prema  svijetu.  Taje  naklonost  našla  svoj 
puni  izražaj  u  utjelovljenju  Sina  Božjega. 

Gabriel  obično  drži  u  ruci  štap  od  ljiljana.  Štap  je  simbol  Glasnika.  Prije  je  bio  prikazivan  sa 
samo  tri  cvijeta,  što  simbolizira  Trojstvo.  Kasnije  je  ljiljan  postao  simbolom  Marijine  čistoće,  i  on 
često  stoji  u  vazi  pokraj  Presvete  Djevice. 

Na  srednjovjekovnim  skulpturama  Gabriel  zajedno  s  Mihaelom  stoji  uz  Marijin  bok,  ili  čuva  s 
njime  crkveni  ulaz.  Njemu  je,  kao  i  svetom  Mihaelu,  pučka  pobožnost  pridavala  ulogu  čuvara 
crkvenih  vrata;  ta  dva  arkanđela  priječe  demonu  ulaz  u  crkvu.  U  istočnoj  Crkvi  Gabriel  nosi  i 
zemaljsku  kuglu  sa  žezlom. 

Papa  Pio  XII.  proglasio  gaje  1.  travnja  1951.  godine  nebeskim  zaštitnikom  telekomunikacija  i 
obavijesnih  sredstava.  Patron  je  glasnika,  poštara  i  filatelista.  U  Hrvatskoj  je  sv.  Gabriel  zaštitnik 
zrakoplovnog  vojnog  učilišta  u  Zemuniku  kraj  Zadra. 

Što  se  tiče  štovanja  svetog  Gabriela,  ovdje  valja  samo  spomenuti  da  je  on  prisutan  u  molitvi  i 
pjevanju  Crkve.  Dosta  je  samo  spomenuti  da  su  početne  riječi  molitve  Zdravo  Marijo,  njegove 
pozdravne  riječi  Djevici  iz  Nazareta.  Tu  molitvu  pravi  kršćanin  moli  dnevno,  a  to  znači  da  izgovara 
i  riječi  arkananđela  Gabriela.  Isto  tako  sv.  Gabriel  se  spominje  i  u  pojedinim  crkvenim  pjesmama, 
osobito  u  vrijeme  došašća.... 

U  nekim  našim  krajevima  sav  kršćanski  narod  pjeva  molitvu  Anđeo  je  Gospodnji  navijestio 
Mariji,  -  a  taj  anđeo  ne  može  biti  drugi  doli  Gabriel  -,  kao  i  pučki  vapaj:  Kad  zadnja  ura  bije,  dođi 
Majko  ti  po  nas!«.  Tu  pjesmu  možemo  čuti  svakog  dana  točno  u  podne  na  Hrvatskom  katoličkom 
radiju.  Tako  Božji  narod  i  dobronamjerni  slušatelji  radija  mogu  dati  oduška  svojoj  pobožnosti 
zajedno  s  blagovjesnikom  Gabrielom. 

5.  2.  Devetnica  sv.  Gabrijelu  Arkanđelu 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  arkanđela  Utjelovljena  možemo  obavljati 
tako  da  svaki  dan  molimo  po  jedan  od  devet  zaziva  skupa  s  litanijama  Svih  sv.  Anđela  ili, 
ako  imamo  više  vremena  možemo  tijekom  9  dana  svakodnevno  moliti  sve  zazive) 

1.  O  sveti  veliki  arkanđele,  sv.  Gabrijele,  budući  da  si  ti  jedan  od  sedam  čistih  duhova  koji  stalno 
stoje  pred  prijestoljem  Svevišnjega,  zbog  slave  kojom  si  se  razlikovao  između  svih  drugih  anđela, 
isprosi  mi  milost  da  uvijek  hodim  u  Božjoj  prisutnosti  te  da  moje  misli,  riječi  i  djela  uvijek  imaju 
za  cilj  čistu  slavu  Božju.  Oče  naš,  Zdravo  Marijo  i  Slava  Ocu.... 

2.  O  slavni  arkanđele  sv.  Gabrijele,  zbog  svete  radosti  koju  si  osjetio  kad  si  bio  poslan  na  zemlju 
navijestiti  najutješnije  otajstvo  Utjelovljenja  Sina  Božjega,  Otkupitelja  svijeta  isprosi  mi  milost  da  u 
svim  častima  znam  odbaciti  uznositost  i  oholost  te  da  u  svemu  što  činim  u  svom  životu  izvršujem 
Božje  planove,  s  ciljem  služenja  Bogu  i  mog  posvećenja.  Oče  naš,  Zdravo  Marijo  i  Slava  Ocu.... 

3.  O  proslavljeni  arkanđele  sv.  Gabrijele,  zbog  svetog  veselja  koje  si  kušao  kad  si  stupio  pred 
Mariju  iz  Nazareta,  blagoslovljenu  među  ženama,  isprosi  mi  milost  da  uvijek  ispovijedam  i  gajim 
posebnu  djetinju  pobožnost  prema  Gospi  te  da  istu  širim  i  tako  postanem  dionikom  Božjeg 
blagoslova  obećanog  njenim  štovateljima,  prema  samim  njenim  riječima:  «Svi  će  me  naraštaji  zvati 
blaženom».  Oče  naš,  Zdravo  Marijo  i  Slava  Ocu.... 

4.  O  sveti  veliki  arkanđele  sv.  Gabrijele,  zbog  neuobičajene  radosti  koja  te  je  zahvatila  kad  si 
nazvao  Mariju  punom  milosti  i  jedinom  među  ženama  izabranom  da  postane  Majkom  Božjom 
isprosi  mi  milost  da  ljubim  Spasitelja  svijeta  i  njegovu  svetu  Majku  i  postanem  pravim  Božjim 
djetetom.  Oče  naš,  Zdravo  Marijo  i  Slava  Ocu.... 

5.  O  slavni  arkanđele  sv.  Gabrijele,  zbog  svetog  čuđenja  koje  te  obuzelo  kad  svi  vidio  daje  Marija 
uznemirena  slušajući  divne  riječi  koje  si  joj  u  ime  Božje  uputio  isprosi  mi  milost  svete  poniznosti 
koja  je  temelj  i  potpora  svim  drugim  krepostima.  Oče  naš,  Zdravo  Marijo  i  Slava  Ocu.... 

6.  O  proslavljeni  arkanđele  sv.  Gabrijele,  zbog  vanrednog  divljenja  koje  si  kušao  kad  si  navijestio 
Mariji  da  će  postati  Majkom  i  ostati  Djevicom,  isprosi  mi  milost  jakosti,  da  čuvam  čistom  svoju 
dušu  i  tijelo,  u  staležu  na  koji  me  Bog  poziva,  u  skladu  s  mojim  obećanjima  Bogu.  Oče  naš,  Zdravo 
Marijo  i  Slava  Ocu.... 

7.  O  sveti  veliki  arkanđele  sv.  Gabrijele,  zbog  divne  dobrohotnosti  s  kojom  si  izrekao  riječi 
ohrabrenja  Mariji  i  raspršio  sve  strahove  koji  su  uznemirivali  njeno  srce  kad  si  joj  navijestio  da  će 
roditi  Sina  Božjega,  isprosi  mi  milost  da  moj  duh  bude  oslobođen  od  svih  obmana  kojim  se  duh 

tame  služi  kako  bi  me  uznemirio  i  naveo  na  krivo  razumijevanje  vjerskih  istina  na  putu  spasenja. 
Oče  naš,  Zdravo  Marijo  i  Slava  Ocu.... 

8.  O  slavni  arkanđele  sv.  Gabrijele,  zbog  divljenja  koje  si  kušao  kad  si  vidio  potpunu  spremnost 
Marije  da  prihvati  Riječ  Božju  i  postane  Majkom,  isprosi  mi  milost  se  uvijek  spremno  odazovem 
Bogu  i  potpuno  pristanem  uz  njegovu  svetu  volju  u  svim  situacijama  života  koje  mi  Božja 
providnost  stavi  na  put.  Oče  naš,  Zdravo  Marijo  i  Slava  Ocu.... 

9.  O  proslavljeni  arkanđele  sv.  Gabrijele,  zbog  beskrajne  slave  i  radosti  koja  je  prožela  sve  nebeske 
anđele,  pokojne  pravednike  koji  su  čekah  otkupljenje,  te  sve  ljude  dobre  volje  kad  si  pred  lice 
Presvetog  Trojstva  prikazao  Marijin  pristanak  da  postane  Majkom  Utjelovljene  Božje  Riječi,  te 
zbog  silaska  Sina  Božjega  u  Srce  i  krilo  Marijino  po  djelovanju  Duha  Svetoga  isprosi  mi  milost  da 
u  svemu  som  životu  slušam  i  nasljedujem  Isusa  Krista  te  da  po  zagovoru  Majke  Božje  jednog  dana 
sretno  dođem  do  vječnog  motrenja  Boga  u  vječnosti.  Oče  naš,  Zdravo  Marijo  i  Slava  Ocu.... 

5.  3.  Molitve  i  zazivi  sv.  Gabrijelu  Arkanđelu 

O  slavni  arkanđele  sv.  Gabrijele,  sjedinjujem  se  s  radošću  koju  si  kušao  kad  si  se  kao  nebeski 
glasnik  s  poštovanjem  pojavio  pred  Marijom  i  pozdravio  je  s  pobožnošću  i  ljubavlju,  te  si  se  prvi 
među  anđelima  klanjao  utjelovljenom  Sinu  Božjemu  u  Marijinu  krilu.  Molim  te,  isprosi  mi  milost 
da  istim  osjećajima  koje  si  ti  kušao  pozdravljam  i  častim  Majku  Božju  te  se  s  ljubavlju  klanjam 
Sinu  Božjemu  koji  je  postao  čovjekom.  Amen.  (Iz  molitvenika  Preghiere  con  gli  angeli) 

Sveti  Gabrijele  arkanđele,  divni  vjesniče  Božji,  očisti  nam  srce,  pomozi  nam  da  dostojno 
primamo  Krista,  molimo  te  da  skupa  sa  svim  anđelima  prikažeš  Kraljici  Neba  pozdrav  kojim  si  je 
pozdravio  na  zemlji  i  isprosiš  nam  milost  Božju  za  koju  molimo.  (Iz  molitvenika  Preghiere  con  gli 
angeli) 

Sveti  Gabrijele  Arkanđele,  obuci  nas  u  Božju  snagu,  pomozi  nam  da  istinski  upoznamo  i  žarko 
uzljubimo  Božanske  Srce  Spasitelja  našega,  Gospodina  Isusa  Krista  i  Bezgrešno  Srce  Njegove  i 
naše  Presvete  i  predrage  Majke  Marije,  Kraljice  Neba  i  zemlje!  Zazivi  sv.  Gabrijelu',  Sveti 
Gabrijele,  Arkanđele  Utjelovljenja...  ( moli  za  nas,  ponavlja  se  svaki  puta),  Vjerni  poslaniče  Božji..., 
Anđele  ufanja  i  mira...,  Zaštitniče  svih  službenica  i  službenika  Božjih...,  Čuvaru  svetog  Krštenja..., 
Zaštitniče  svećenika...! 

6.  POBOŽNOST  SV.  RAFAELU  ARKANĐELU 

6. 1.  Sv.  Rafael  u  Bibliji  i  crkvenoj  tradiciji 

Ime  »Rafael«  znači  »  Bog  iscjeljuje,  liječi«.  Ovo  ime  ujedno  znači  da  mu  nije  dano  samo  da  liječi 
čovjeka,  nego  da  također  liječi  sve  stvorenje  nakon  grijeha  prvih  ljudi.  Bog  je  naredio  Rafaelu: 
»Spašavaj  zemlju  koja  je  po  zlim  anđelima  bila  iskvarena  i  navijesti  joj  ozdravljenje,  tako  da  se 
njezine  patnje  promijene«  (Henok  6). 

Sv.  Rafael  je  jedan  od  sedmorice  arkananđela  koji  u  »sve  vrijeme  stupaju  pred  Božjom  Slavom,« 
a  istovremeno  se  približio  ljudima  kao  nijedan  od  anđela.  U  Bibliji  se  spominje  samo  u  Tobijinoj 
knjizi,  kao  pratilac  na  putu,  zaštitnik  i  zagovornik  mladog  Tobije.  Na  zapovijed  Božju  vodi  ga  na 
njegovom  opasnom  putu  u  Rages  Medijski  (Tob  5,  5),  to  jest  po  svim  putovima  Medijskog 
kraljevstva,  i  govori  mu  da  uhvati  ribu  koja  ga  u  rijeci  Tigrisu  htjela  proždrijeti.  »Na  to  se  momak 
dočepa  ribe  te  je  izvuče  na  suho.  Onda  mu  anđeo  kaza:  'Raspori  ribu,  izvadi  joj  srce,  jetru  i  žuč  i 
dobro  ih  čuvaj  jer  su  koristan  lijek'«  (Tob  6,  4). 

Nakon  obroka  nastavili  su  put.  Po  Božjoj  zapovijedi  svladava  pakosnog  zloduha  Asmodej a,  pošto 
Tobija  u  kući  svoje  zaručnice  Sare,  sjetivši  se  Rafaelovih  riječi,  »uze  tamjanova  pepela,  metnu  na  nj 
riblje  srce  i  jetru  i  okadi.  Tek  što  demon  oćutje  vonj,  pobježe  u  Gornji  Egipat,  a  anđeo  ga  ondje 
okova«  (Tob  8,2-3).  Rafael  liječi  od  sljepoće  starog  Tobiju,  koji  priznaje  da  mu  se  Bog  smilovao. 

Kad  mu  želi  isplatiti  putni  trošak,  on  se  otkriva:  »Ja  sam  Rafael,  jedan  od  sedmorice  svetih  anđela 
koji  na  nebesima  donose  molitve  svetih  i  stupaju  pred  Slavom  Svetoga!«  (Tob,  12,  15). 

U  nekanonskim  židovskim  spisima  Rafael  slovi  kao  arkanđeo,  kao  jedan  od  četvorice  najvećih 
anđela,  odnosno  kao  jedan  od  šestorice  ili  sedmorice  Knezova  anđeoskih,  kao  anđeo  nad  ljudskim 
duhovima,  nad  njihovim  bolestima  i  ranama  i  kao  anđeo  suda.  I  u  kršćanstvu  se  on  naziva 
arkanđelom.  Rafael  liječi  ljude  od  njihovih  bolesti  i  vodi  ih  na  putu,  kao  što  smo  gore  vidjeh. 

Njegov  se  blagdan  od  Srednjeg  vijeka  pa  dalje  slavio  samo  tu  i  tamo,  i  to  na  različite  dane,  a 
papa  Benedikt  XV  je  1921.  godine  propisao  proslavu  njegova  blagdana  za  cijelu  Crkvu  24. 
listopada,  kako  bi  bio  povezan  sa  tadašnjim  blagdanom  Svete  obitelji.  Danas  u  obnovljenom 
liturgijskom  kalendaru  se  slavi  skupa  sa  sv.  Mihaelom  i  sv.  Gabrijelom  29.  rujna. 

Sv.  Rafael  je  zaštitnik  ljekarnika,  svih  putnika,  iseljenika,  hodočasnika,  planinara,  brodara,  rudara, 
krovopokrivača,  bračnih  drugova,  siromašnih  duša.  Prikazuje  se  u  hodočasničkoj  odjeći,  s  tikvicom 
za  vodu  i  putničkim  štapom  ih  kako  izvlači  ribu  na  obalu. 

6.  2.  Devetnica  sv.  Rafaelu  arkanđelu 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  arkanđela  Rafaela  možemo  obavljati  tako 
da  svaki  dan  molimo  po  jedan  od  devet  zaziva  skupa  s  litan  ijama  Svih  sv.  Anđela  ili,  ako 
imamo  više  vremena,  možemo  tijekom  9  dana  svakodnevno  moliti  sve  zazive) 

1.  Uzvišeni  arkanđele  sv.  Rafaele,  koji  si  vjerno  pratio  Tobiju  na  putovanju  (usp.  Tb  5,1-13),  udostoj 
se  i  mene,  siromašnog  grešnika,  pratiti  u  opasnom  putovanju  života  na  putu  prema  vječnosti.  Oče 
naš,  Zdravo  Marijo  i  Slava  Ocu.... 

2.  Premudri  arkanđele  sv.  Rafaele,  koji  si  mladog  Tobiju  sačuvao  od  smrtne  opasnosti  kod  rijeke 
Tigrisa  tako  da  si  ga  poučio  kako  uhvatiti  veliku  ribu  koja  gaje  htjela  proždrijeti  (usp.  Tb  6,  1-6), 
pouči  i  mene  kako  izbjeći  napadaje  paklene  nemani  koja  me  posvuda  okružuje  i  želi  upropastiti 
moju  dušu.  Oče  naš,  Zdravo  Marijo  i  Slava  Ocu.... 

3.  Ljubljeni  arkanđele  sv.  Rafaele,  koji  si  dopratio  Tobiju  u  Mediju  i  sam  pošao  u  grad  Rages  kako 
bi  od  Gabaela  podigao  veći  dug  u  novcu  koji  je  Tobija  bio  založio  (usp.  Tb  9,  1-6),  molim  te, 
zagovomiče  moje  duše  kod  Gospodina,  isprosi  mi  oproštenje  svih  dugova  zbog  mojih  grijeha  kod 
Boga.  Oče  naš,  Zdravo  Marijo  i  Slava  Ocu.... 

4.  Moćni  arkanđele  sv.  Rafaele,  koji  si  oslobodio  dobru  Saru  od  pakosnog  zloduha  Asmodeja 
primoravajući  ga  se  vrati  u  paklene  ponore  (usp.  Tb.  6,7-18),  isprosi  mi  milost  oslobađanja  moje 
duše  od  svih  grijeha,  strasti  i  napasti  kojima  je  đavolski  duh  nastoji  zarobiti  i  podložiti.  Oče  naš, 
Zdravo  Marijo  i  Slava  Ocu.... 

5.  Dobri  arkanđele  sv.  Rafaele,  koji  si  Saru  čudesno  oslobobio  od  đavolskog  utjecaja  i  priskrbio  joj 
sretan  brak  s  Tobijom  (usp.  8,  1-18),  molim  te,  isprosi  mi  milost  da  moja  duša  postane  slobodna  od 
svih  strasti  te  se  kao  zaručnica  sa  živom  vjerom  i  gorućom  ljubavlju  sjedini  s  Isusom.  Oče  naš, 
Zdravo  Marijo  i  Slava  Ocu.... 

6.  Samilosni  arkanđele  sv.  Rafaele,  koji  si  čudesno  povratio  dragocjeni  vid  slijepom  Tobitu  (usp.  Tb 
11,10-16),  isprosi  mi  milost  prosvjetljenja  moje  duše  kako  bih  progledao  u  svim  duhovnim 
sljepoćama  koje  me  žaloste,  te  upoznao  pravu  istinu  svih  stvari  u  Bogu,  te  tako  slobodan  od  svih 
privida  radosno  kročio  putem  Božjih  zapovjedi.  Oče  naš,  Zdravo  Marijo  i  Slava  Ocu.... 

7.  Velikodušni  arkanđele  sv.  Rafaele,  koji  si  obasuo  blagoslovom  i  blagostanjem  Tobijinu  kuću  i 
odbio  sve  darove  kojim  su  ti  htjeli  iskazati  svoju  zahvalnost  (usp.  Tb  12,  1-6),  isprosi  mi  milost 
odvojenosti  od  svih  zemaljskih  dobara  kako  bih  se  svom  snagom  potrudio  zadobiti  neprocjenjiva 
nebeska  dobra  i  vječni  Raj.  Oče  naš,  Zdravo  Marijo  i  Slava  Ocu.... 

8.  Ponizni  arkanđele  sv.  Rafaele,  koji  si  odbio  čine  čašćenja  koji  su  ti  Tobija  i  njegova  obitelj  htjeli 
iskazati  (usp.  Tb  12,  5-  21),  isprosi  mi  milost  prave  poniznosti  kao  bih  izbjegavao  časti  i 
rastresenosti  ovog  svijeta  i  svu  svoju  slavu  položio  u  skroviti  život  u  Isusu  Kristu.  Oče  naš,  Zdravo 
Marijo  i  Slava  Ocu.... 

9.  Savršeni  arkanđele  sv.  Rafaele,  koji  si  neprestano  pred  licem  Svevišnjega  kako  ti  sam  reče  Tobiji: 
«Ja  sam  Rafael,  jedan  od  sedmorice  svetih  anđela  koji  na  nebesima  donose  molitve  svetih  i  stupaju 
pred  Slavom  Svetoga»  (Tb  12,  15),  isprosi  mi  milost  da  nikada  u  životu  ne  izgubim  s  vida  Božju 
prisutnost  kako  bi  sve  moje  misli,  riječi  i  djela  bili  na  slavu  Bogu  i  za  moje  posvećenje.  Oče  naš, 
Zdravo  Marijo  i  Slava  Ocu.... 

6.  3.  Trodnevnica  svetom  Rafaelu 

(Sveti  Rafael  je  na  poseban  način  zaštitnik  Družbe  sestara  »Služavki  Maloga  Isusa».  Pod 
naslovom  »U  SLUŽBI  MALOGA  ISUSA«  Družba  je  izdala  prikladan  molitvenik,  iz  čijeg  drugog 
hrvatskog  izdanja  u  Zagrebu  1978.  godine  donosimo  trodnevnicu  sv.  Rafaelu.) 

Zdravo,  sveti  Rafaele,  Boga  Višnjeg  arkanđele,  k  tebi  smjerno  dolazimo,  s  pjesmom  da  te 
proslavimo.  Ti  nam  čuvaj  srce  naše,  k  Bogu  vodi  misli  naše,  U  nebo  nas  prati  gor’!  Budi  liječnik 
bolesnima,  Budi  jakost  žalosnima.  Putnika  ti  brani,  štiti,  Vječnog  Oca  za  njih  moli.  Ti  nam  čuvaj  ... 
(izreći  nakanu) 

Antifona:  Ja  sam  Rafael  što  stojim  pred  Gospodinom;  a  vi  blagoslivljajte  Boga  i  obznanjujte  sva 
čudesna  djela  njegova. 

Psalam  103. 

Blagoslivljaj,  dušo  moja,  Gospodina, 

I  sve  što  je  u  meni,  sveto  Ime  njegovo! 

Blagoslivljaj,  dušo  moja,  Gospodina, 

I  ne  zaboravi  dobročinstava  njegovih! 

On  ti  otpušta  sve  grijehe  tvoje, 

On  iscjeljuje  sve  slabosti  tvoje; 

On  ti  od  propasti  čuva  život, 

Kruni  te  dobrotom  i  ljubavlju. 

Život  ti  se  ispunja  dobrima, 

Ko  orlu  ti  se  mladost  obnavlja. 

Gospodin  čini  pravedna  djela, 

I  potlačenima  pravicu  vraća; 

Mojsiju  objavi  putove  svoje, 

Sinovima  Izraelovim  djela  svoja. 

Slava  Ocu  i  Sinu  i  Duhu  Svetomu, 

Kako  bijaše  na  početku,  tako  i  sada  i  vazda,  i  u  vijeke  vjekova.  Amen. 

Antifona:  Ja  sam  Rafael  što  stojim  pred  Gospodinom;  a  vi  blagoslivljajte  Boga  i  obznanjujte  sva 
čudesna  djela  njegova. 

Čitanje:  Tob  12,  15a,  18a,  20. 

Ja  sam  Rafael,  jedan  od  sedmorice  svetih  anđela,  koji  na  nebesima  donose  molitve  svetih,  i  stupaju 
pred  slavom  Svetoga.  Ja  nisam  došao  jer  se  meni  svidjelo,  nego  po  zapovijedi  Boga  našega.  Zato  ga 
blagoslivljajte  uvijeke  i  pjevajte  mu.  -  Sada  je  vrijeme  da  se  vratim  onome  koji  me  je  poslao.  A  vi 
blagoslivljajte  Boga  i  razglasite  sva  čudesna  djela  njegova. 

-  Anđelima  je  svojim  Bog  zapovjedio,-  Da  te  čuvaju  na  svim  putovima  tvojim. 

Pomolimo  se:  Bože,  Ti  čudesnom  promisli  povjeravaš  službe  anđelima  i  ljudima;  daj  milostivo  da 
nam  na  zemlji  čuvaju  život  oni  koji  te  vazda  dvore  na  nebesima.  Po  Kristu  Gospodinu  našem. 
Amen. 

6.  4.  Molitve  i  zazivi  sv.  Rafaelu  Arkanđelu 


Nije  čudo  da  su  kršćani,  čitajući  Tobijinu  knjigu,  počeli  štovati  svetoga  Rafaela  i  utjecati  mu  se  u 
različitim  prilikama  i  neprilikama  svoga  života.  Naročito  su  mu  se  preporučivali  putnici,  a  pomalo  i 
pečalbari  te  iseljenici.  Kao  duhovnome  liječniku  počeli  su  mu  se  utjecati  i  bolesnici  u  duševnim  i 
tjelesnim  bolestima.  A  kao  svoga  posebnog  zaštitnika  časte  ga  apotekari. 

U  jednoj  svojoj  homiliji  o  evanđeljima  sveti  Grgur  Veliki  lijepo  kaže:  »Rafael  znači  Božji  lijek. 
On  je,  dotaknuvši  kao  po  službi  Tobijine  oči,  uklonio  tmine  njegove  sljepoće.  Dolikovalo  je  da  bude 
nazvan  Božjim  lijekom,  kad  je  bio  poslan  da  liječi.« 

Slavni  arkanđele  sv.  Rafaele,  veliki  kneže  nebeskog  dvora,  vođo  putnika  na  kopnu  i  moru, 
tješite  Iju  žalosnih,  utočište  grešnika,  molim  te  da  mi  pomogneš  u  svim  mojim  potrebama  i  mukama 
života  kao  što  si  pomogao  mladiću  Tobiji  u  njegovim  progonstvima.  Budući  da  si  ti  lijek  Božji, 
ponizno  te  molim  da  izliječiš  moju  dušu  od  brojnih  nemoći  i  tijelo  od  svih  zala  koja  me  muče.  Na 
poseban  način  te  molim,  isprosi  mi  krepost  čistoće  da  zaslužim  biti  živi  hram  Duha  Svetoga.  (Iz 
molitvenika  Preghiere  con  gli  angeli) 

Sveti  Rafaele  Arkanđele,  čuvaj  nas  na  našim  putevima,  liječi  nas  u  našim  bolestima,  prinesi  naše 
molitve  pred  lice  Svevišnjega,  izmoli  nam  od  Gospodina  anđeosku  čistoću  duše  i  tijela.  Zazivi  .sv. 
Rafaelu:  Sveti  Rafaele,  Arkanđele  Božje  Ljubavi  ...{moli  za  nas,  ponavlja  se  svaki  puta),  Krotitelju 
paklenoga  duha...,  Pomoćniče  u  velikim  tjeskobama...,  Anđele  bolesti  i  ozdravljanja....  Zaštitniče 
liječnika  i  putnika...! 


Molitva  svetom  Rafaelu  pred  putovanje 

Na  put  mira  i  sreće  neka  nas  upravlja  Svemogući  i  milosrdni  Gospodin,  i  neka  nas  prati 
anđeo  Rafael,  da  se  s  mirom  i  radosne  vratimo  kući,  sretno  obavljena  posla.  Po  Kristu  Gospodinu 
našem.  Amen. 

7.  POBOŽNOST  ANĐELU  ČUVARU 

7. 1.  O  pobožnosti  prema  Anđelu  Čuvaru. 

»Evo,  ja  ću  poslati  Anđela  moga,  da  ide  pred  Tobom  i  da  te  čuva  na  putu  i  da  te  uvede  u  mjesto 
koje  sam  ti  pripravio.  Slijedi  njega  i  slušaj  glas  njegov«.  (Iz  23.)  »Pazite,  da  ne  učinite  ništa  zla 
nijednomu  od  ovih  malenih.  Zaista  vam  kažem,  da  Anđeli  njihovi  gledaju  uvijek  u  lice  Oca  mojega 
na  nebesima«.  (Mt  18,  10.) 

Ovim  riječima  svjedoči  Božanski  Spasitelj  kršćansku  istinu  da  svaki  čovjek  ima  svoga  Anđela 
čuvara,  koji  bdije  nad  njim  posvuda,  a  u  isto  vrijeme  gleda  lice  Svevišnjega  na  nebesima.  Misao  da 
svatko  ima  svoga  Anđela  čuvara  vrlo  je  spasonosna,  jer  čuva  čovjeka  od  mnogih  zlih  djela,  koje  bi 
inače  počinio,  ali  ga  ova  misao  od  njih  odvraća.  Spasonosna  je  ova  misao  još  i  stoga  što  čovjeku 
daje  osobitu  snagu  u  napastima  i  grješnim  pogibeljima,  podsjećajući  ga  da  ima  netko,  tko  će  se 
zajedno  s  njim  boriti. 

Uistinu  je  to  veliki  dar  Božji,  da  svaki  od  nas  ima  svoga  Anđela  čuvara.  Poznato  je  još  iz  Staroga 
Zavjeta  kako  je  Bog  poslao  svoga  Anđela  Rafaela,  da  bude  zaštitnik,  čuvar  i  pratilac  mladomu 
Tobiji  kada  je  na  put  pošao.  Na  tom  putu  susretao  se  mladi  Tobija  s  mnogim  teškoćama,  često  su  ga 
okružile  velike  pogibelji,  ali  Anđeo  Gospodnji,  koji  je  bio  sveudilj  uza  nj,  sačuva  ga  od  svakoga  zla, 
i  napokon  ga  sretno  privede  natrag  u  naručaj  ocu  i  majci.  Isto  tako  i  svaki  čovjek,  kad  se  rodi, 
određeno  mu  je  da  putuje  putem  trnovitoga  života  u  ovoj  suznoj  dolini.  Poput  mladoga  Tobije  i  on 
se  susreće  s  tolikim  pogibeljima,  toliki  neprijatelji  vrebaju  na  nj,  da  ga  upropaste.  Ah  Anđeo  čuvar 
štiti  ga  kao  što  je  Anđeo  Rafael  štitio  mladoga  Tobiju,  da  ga  napokon  sretno  privede  u  naručaj  Ocu 
Nebeskomu  i  Majci  Mariji. 

Upravo  su  sveci  toliko  štovali  svoje  svete  Anđele  čuvare.  Kao  što  je  bio  mladi  Tobija  poslušan 
Anđelu  Rafaelu,  kojega  je  gledao  uza  sebe  tjelesnim  očima,  tako  su  i  oni  bili  uvijek  poslušni  glasu 
svojega  Anđela  čuvara,  kojega  su  uvijek  gledali  uza  se  duševnim  očima.  Pa  kao  što  je  Anđeo  spasio 
tri  mladića  iz  užarene  peći,  tako  i  anđeli  čuvari  spasiše  mnoge  svete  duše,  koje  bi  inače  bile  postale 
žrtvom  strasti  i  pokvarenosti  ovoga  svijeta.  Među  tolikim  primjerima  dosta  je  spomenuti  kako  je 
sveta  Agneza,  13  godišnja  djevojčica,  hrabro  odgovorila  krvniku  kad  joj  je  prijetio,  da  će  je  staviti 
u  sramotnu  kuću:  »Ti  meni  ne  možeš  ništa,  jer  će  Anđeo  Gospodnji  štititi  moje  tijelo! ...« 

Poznato  je,  kako  je  sveta  Cecilija  uvijek  vidjela  tjelesnim  očima  svoga  Anđela  čuvara,  koji  ju  je 
posvuda  pratio  i  sačuvao  njezinu  čistoću.  Svetoj  Julijani  posla  Bog  u  tamnicu  Anđela,  koji  joj 
iscijeli  na  čuđenje  krvnika  sve  rane,  što  ih  je  zadobila  radi  Krista.  A  svima  je  poznato  kako  je 
Anđeo  izveo  iz  tamnice  poglavara  Apostola  sv.  Petra.  A  napokon  i  sam  Isus,  kad  bi  kušan  od 
sotone,  bio  je  kasnije  obradovan  i  služen  od  Anđela.  A  i  u  času  svoje  najteže  muke  na  Maslinskoj 
gori  htio  je  da  bude  utješen  i  okrijepljen  od  Anđela. 

Među  osobitim  štovateljima  svetih  anđela  čuvara  ističe  se  sv.  Alojzije,  zaštitnik  mladeži.  On  je 
za  sve  milosti,  koje  je  od  Boga  primao,  pokazivao  osobitu  zahvalnost  svomu  Anđelu  čuvaru.  Pa  kad 
je  on,  uzor  i  zaštitnik  mladeži  gojio  takovu  pobožnost  prema  svetom  Anđelu  čuvaru,  dostojno  je, 
da  ga  sva  katolička  mladež  u  tomu  nasljeduje.  (Imprimatur  br.  2055.  U  Senju,  dne  23.  kolovoza 
1912.  Roko,  biskup). 

7.  2.  Devetnice  i  trodnevnica  Anđelu  čuvaru 
Devetnica  Anđelu  čuvaru 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  anđela  čuvara  možemo  obavljati  tako  da 
svaki  dan  molimo  po  jedan  od  devet  zaziva  skupa  s  litanijama  anđelu  čuvaru  ili,  ako  imamo 
više  vremena,  možemo  tijekom  9  dana  svakodnevno  moliti  sve  zazive) 

1.  Sv.  anđele  čuvaru,  vjerni  izvršitelju  Božjih  planova,  koji  si  od  prvih  trenutaka  života  brižno  bdio 
nada  mnom,  pozdravljam  te  i  zahvaljujem  ti  u  zajedništvu  sa  cijelim  korom  Anđela  koji  su  po 
Božjoj  dobroti  određeni  ljudima  za  čuvare,  i  molim  te  da  udvostručiš  brigu  oko  moje  duše  te  me  po 
Božjoj  milosti  sačuvaš  od  pada  u  grijeh,  kako  bih  na  svom  životnom  putu  sačuvao  čistom  svoju 
dušu.  Oče  naš,  Zdravo  Marijo  i  Slava  Ocu...  Anđele,  čuvaru  mili!  Svojom  snagom  me  zakrili. 
Prema  Božjem  obećanju,  čuvaj  mene  noću,  danju.  Osobito  pak  me  brani  da  mi  dušu  grijeh  ne  rani. 
A  kad  s  ovog  svijeta  pođem,  sretno  da  u  nebo  dođem,  da  se  ondje  s  tobom  mogu  vječno  klanjat 
dragom  Bogu.  Amen. 

2.  Sv.  anđele  čuvaru,  istinski  prijatelju,  koji  me  toliko  ljubiš  te  na  sam  svakom  mjestu  i  u  svakom 
trenutku  počašćen  tvojom  divnom  prisutnošću,  pozdravljam  te  i  zahvaljujem  ti  u  zajedništvu  sa 
korom  Arkanđela  koji  su  od  Boga  odabrani  za  navjestitelje  velikih  otajstava,  i  molim  te  da 
prosvijetliš  moju  dušu  te  spoznam  volju  Božju  za  mene  i  potakneš  moju  volju  da  je  spremno 
prihvati,  kako  bih  djelovao  u  skladu  s  vjerom  koju  ispovijedam  te  zadobio  obećanu  nagradu  u 
vječnosti.  Oče  naš,  Zdravo  Marijo  i  Slava  Ocu  i  Anđele  čuvaru  mili.... 

3.  Sv.  anđele  čuvaru,  mudri  moj  učitelju,  koji  nikad  ne  prestaješ  učiti  me  istinskoj  mudrosti  svetaca, 
pozdravljam  te  i  zahvaljujem  ti  u  zajedništvu  sa  anđeoskim  korom  Poglavarstva  koji  su  od  Boga 
određeni  za  predsjedanje  nižim  anđeoskim  korovima  i  spremno  izvršenje  Božjih  odredaba,  i  molim 
te  da  nadgledaš  moje  misli,  riječi  i  djela  kako  bih  se  u  svemu  suobličio  tvojim  spasonosnim 
poukama  i  nikada  ne  izgubio  sveti  Božji  strah  koji  je  nepogrešiv  početak  prave  mudrosti.  Oče  naš, 
Zdravo  Marijo  i  Slava  Ocu  i  Anđele  čuvaru  mili.... 

4.  Sv.  anđele  čuvaru,  ljubljeni  moj  ispravitelju,  koji  me  divnim  i  trajnim  opomenama  potičeš  da  se 
podignem  iz  grijeha  svaki  put  kad  nesretno  padnem,  pozdravljam  te  i  zahvaljujem  u  zajedništvu  sa 
anđeoskim  korom  Vlasti  koje  su  od  Boga  određene  za  umanjenje  đavolskih  napora  protiv  ljudi,  i 
molim  te  da  probudiš  modu  duši  iz  tromosti  mlakosti  u  kojoj  se  nalazim  i  isprosiš  joj  jakost  kojom 
će  nadvladati  sve  svoje  neprijatelje.  Oče  naš,  Zdravo  Marijo  i  Slava  Ocu  i  Anđele  čuvaru  mili.... 

5.  Sv.  anđele  čuvaru,  moćni  moj  branitelju,  koji  mi  ustrajno  otkrivaš  đavolske  zasjede  u  blještavilu 
svijeta  i  laskanju  tijela  i  tako  mi  olakšavaš  pobjedu  nad  njima,  pozdravljam  te  i  zahvaljujem  ti  u 
zajedništvu  sa  anđeoskim  korom  Moći  koje  su  od  Boga  određene  za  činjenje  čudesa  i  poticanje  ljudi 
na  put  svetosti,  i  molim  te  da  mi  pomogneš  u  svim  opasnostima,  obraniš  me  u  svim  napadajima 
đavla,  kako  bih  mogao  sigurno  hoditi  putem  svih  kreposti,  posebno  poniznosti,  čistoće,  poslušnosti  i 
ljubavi,  koje  su  ti  tako  drage  a  neophodne  za  spasenje.  Oče  naš,  Zdravo  Marijo  i  Slava  Ocu  i 
Anđele  čuvaru  mili.... 

6.  Sv.  anđele  čuvaru,  nepogrešivi  moj  savjetniče,  koji  mi  svojim  razjašnjenjima  pomažeš  upoznati 
volju  Božju  i  najprikladnija  sredstva  da  je  provedem  u  djelo,  pozdravljam  te  i  zahvaljujem  ti  u 
zajedništvu  sa  anđeoskim  korom  Gospodstava  koja  su  od  Boga  određena  za  saopćavanje  njegovih 
odredaba  i  udjelivanje  snage  za  savladavanje  naših  strasti,  i  molim  te  da  oslobodiš  moj  duh  od  svih 
neprikladnih  sumnji  i  opasnih  kolebljivosti,  kako  bih  slobodan  od  svakoga  straha  slijedio  tvoje 
savjete  mira,  pravednosti  i  svetosti.  Oče  naš,  Zdravo  Marijo  i  Slava  Ocu  i  Anđele  čuvaru  mili... 

7.  Sv.  anđele  čuvaru,  gorljivi  moj  odvjetniče,  koji  neprekidnim  molitvama  u  Nebu  zagovaraš  moje 
vječno  spasenje  i  udaljuješ  od  mene  zaslužene  kazne,  pozdravljam  te  i  zahvaljujem  ti  u  zajedništvu 
sa  anđeoskim  korom  Prijestolja  koja  su  od  Boga  određena  za  podržavanje  njegova  prijestolja  i 
učvršćivanje  ljudi  u  započetom  dobru,  i  molim  te  da  okruniš  svoju  ljubav  prema  meni  tako  da  mi 
isprosiš  predragocjeni  dar  ustrajnosti  do  kraja,  kako  bih  iz  bijede  ovoga  progonstva  sretno  prešao  u 
radost  nebeske  domovine.  Oče  naš,  Zdravo  Marijo  i  Slava  Ocu  i  Anđele  čuvaru  mili... 

8.  Sv.  anđele  čuvaru,  dobrohotni  tješitelju  moje  duše,  koji  blagim  nadahnućima  tješiš  dušu  u  svim 
mukama  života  te  me  hrabriš  pred  strahovima  od  budućnosti,  pozdravljam  te  i  zahvaljujem  ti  u 
zajedništvu  sa  anđeoskim  korom  Kerubina  koji  su  ispunjeni  spoznajom  Boga,  određeni  za 
prosvjetljenje  našeg  nepoznavanja  Božjih  otaj stava,  i  molim  te  da  mi  pomogneš  u  sadašnjim 
protivštinama  kao  i  u  zadnjoj  agoniji,  kako  bih  potaknut  tvojom  slašću  i  utjehom  zatvorio  svoje  srce 
svim  ovozemaljskim  pogubnim  laskanjima  i  položio  svoju  nadu  u  buduću  vječnu  sreću.  Oče  naš, 
Zdravo  Marijo  i  Slava  Ocu  i  Anđele  čuvaru  mili... 

9.  Sv.  anđele  čuvaru,  plemeniti  kneže  nebeskog  dvora,  neumorni  pomoćniče  mog  vječnog  spasenja 
koji  si  prisutan  u  svim  trenucima  s  nebrojenim  dobročinstvima  koja  za  mene  činiš,  pozdravljam  te  i 
zahvaljujem  ti  u  zajedništvu  sa  anđeoskim  korom  Serafina  koji  su  više  od  svih  ražareni  Božjom 
ljubavi,  su  određeni  zapaliti  naša  srca  ljubavlju,  i  molim  te  da  upališ  u  mom  srcu  iskru  ljubavi 
kojom  neprestano  goriš,  da  u  meni  spali  sve  svjetske  i  sjetilne  ljubavi,  te  me  uzdigne  do  motrenja 
nebeskih  stvarnosti,  kako  bih,  nakon  tvoje  ljubezne  brige  na  zemlji,  jednog  dana  skupa  s  tobom  u 
Raju  mogao  slaviti  Boga  i  zahvaljivati  mu,  kao  i  tebi,  u  sve  vjeke  vjekova.  Amen.  Oče  naš,  Zdravo 
Marijo  i  Slava  Ocu  i  Anđele  čuvaru  mili... 

Kraća  devetnica  Anđelu  čuvaru 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  jednostavnu  ali  duboku  devetnicu  na  čast  anđela  čuvara  možemo  obavljati  tako  da  svaki  dan 
molimo  po  jedan  od  devet  zaziva  skupa  s  litanijama  anđelu  čuvaru  ili,  ako  imamo  više  vremena, 
možemo  tijekom  9  dana  svakodnevno  moliti  sve  zazive) 

1.  O  moj  dobri  anđele  čuvaru,  pomozi  mi  zahvaliti  Bogu  koji  se  udostojao  odrediti  te  meni  za 
čuvara.  Anđele,  čuvaru  mili!  Svojom  snagom  me  zakrili.  Prema  Božjem  obećanju,  čuvaj  mene  noću, 
danju.  Osobito  pak  me  brani  da  mi  dušu  grijeh  ne  rani.  A  kad  s  ovog  svijeta  pođem,  sretno  da  u 
nebo  dođem,  da  se  ondje  s  tobom  mogu  vječno  klanjat  dragom  Bogu.  Amen. 

2.  Anđele  čuvaru,  nebeski  kneže,  isprosi  mi  pokajanje  i  oproštenje  za  sve  uvrede  kojima  sam 
povrijedio  Boga  i  tebe  ne  brinući  se  za  tvoje  savjete  i  prijekore.  Anđele  čuvaru  mili... 

3.  Anđele  čuvaru,  ljubljeni  moj  zaštitniče,  utisni  u  moju  dušu  duboko  poštovanje  prema  tebi,  da  se 
nikada  više  ne  drznem  učiniti  nešto  čime  bih  te  ožalostio.  Anđele  čuvaru  mili... 

4.  Anđele  čuvaru,  samilosni  moj  liječniče,  pouči  me  o  lijeku  moje  duše  da  ozdravim  od  zala  koja  je 
pritišću.  Anđele  čuvaru  mili... 

5.  Anđele  čuvaru,  moj  vođo,  isprosi  mi  snagu  da  nadvladam  sve  zapreke  na  koje  nailazim  na  putu 
rasta  u  krepostima  kako  bih  strpljivo  podnosio  progonstva  ovog  života.  Anđele  čuvaru  mili... 

6.  Anđele  čuvaru,  moćni  moj  zagovomiče,  isprosi  mi  milost  da  spremno  slušam  tvoja  sveta 
nadahnuća  te  tako  u  svemu  uskladim  svoju  volju  s  voljom  Božjom.  Anđele  čuvaru  mili... 

7.  Anđele  čuvaru,  čisti  duše  koji  si  zapaljen  Božjom  ljubavlju,  isprosi  mi  milost  da  i  ja  budem 
zapaljen  plamenom  te  ljubavi,  skupa  s  pravom  pobožnošću  prema  uzvišenoj  Kraljici  anđela  i  mojoj 
dobroj  Majci.  Anđele  čuvaru  mili... 

8.  Anđele  čuvaru,  divni  moj  skrbniče,  pomozi  mi  da  dostojno  odgovorim  na  tvoju  ljubav  i 
dobročinstva  koja  činiš  prema  meni  te  da  se  potrudim  oko  širenja  pobožnosti  prema  anđelima. 
Anđele  čuvaru  mili... 

9.  Anđele  čuvaru,  sveti  službeniče  Previšnjega,  isprosi  mi  kod  njegova  beskrajnog  milosrđa  da 
jednog  dana  dođem  u  Nebo  i  budem  dostojan  popuniti  neko  od  mjesta  koja  su  ostala  prazna 
pobunom  neposlušnih  anđela.  Anđele  čuvaru  mili... 

Trodnevnica  Anđelu  čuvaru 

(Prevedeno  iz  «Manuale  di  Filotea»  koji  je  napisao  svećenik  Giuseppe  Riva  penitenzijar  iz 
Milana;  objavljeno  s  Imprimaturom  30.  01.  1897;  Vic.  Gen.  can.  Arcangeli,  Bergomi. 

Ovu  trodnevnicu  na  čast  anđela  čuvara  možemo  obavljati  tako  da  svaki  dan  molimo  po  jedan  od 
triju  zaziva  skupa  s  litanijama  anđelu  čuvaru  ili,  ako  imamo  više  vremena,  možemo  tijekom  3 

dana  svakodnevno  moliti  sve  zazive) 

1.  Anđele  čuvaru,  ljubljeni  moj  zaštitniče  zahvaljujem  ti  na  posebnoj  brizi  kojom  štitiš  moja 
duhovna  i  tjelesna  dobra,  i  molim  te  zahvali  u  moje  ime  Božanskom  milosrđu  koje  se  udostojalo 
povjeriti  meni  za  čuvara  tebe,  jednoga  od  nebeskih  knezova.  Oče  naš,  Zdravo  Marijo  i  Slava  Ocu  i 
Anđele,  čuvaru  mili!  Svojom  snagom  me  zakrili.  Prema  Božjem  obećanju,  čuvaj  mene  noću,  danju. 
Osobito  pak  me  brani  da  mi  dušu  grijeh  ne  rani.  A  kad  s  ovog  svijeta  pođem,  sretno  da  u  nebo 
dođem,  da  se  ondje  s  tobom  mogu  vječno  klanjat  dragom  Bogu.  Amen. 

2.  Anđele  čuvaru,  molim  oproštenje  za  sve  čime  sam  te  ožalostio,  kada  sam  pred  tvojim  očima  kršio 
sveti  Božji  zakon  usprkos  tvojim  opomenama,  i  molim  te  isprosi  mi  milost  da  dostojnom  pokorom 
nadoknadim  sve  prošle  grijehe  te  da  sve  više  rastem  u  ljubavi  i  služenju  Bogu  i  u  pobožnosti  Majci 
Božjoj,  Kraljici  anđela.  Oče  naš,  Zdravo  Marijo  i  Slava  Ocu  i  Anđele  čuvaru  mili... 

3.  Anđele  čuvaru,  molim  te  da  uvećaš  svoja  sveta  nastojanja,  kako  bi  nadvladao  sve  zapreke  na 
putu  rasta  u  krepostima,  oslobodio  se  svih  zala  koja  tište  moju  dušu,  te  ustrajao  u  dužnom 
poštovanju  tvoje  prisutnosti,  sa  strahopoštovanjem  prihvaćao  tvoje  opomene  i  vjerno  slijedio  tvoje 
poticaje,  te  tako  zaslužio  jednog  dana  biti  dostojan  popuniti  neko  od  mjesta  koja  su  ostala  prazna 
pobunom  neposlušnih  anđela  i  tako  s  tobom  vječno  slavio  Boga.  Oče  naš,  Zdravo  Marijo  i  Slava 
Ocu  i  Anđele  čuvaru  mili... 

7.  3.  Litanije  sv.  Anđelu  čuvaru 

Gospodine  smiluj  se!  -  Kriste  smiluj  se! 

Gospodine  smiluj  se!  -  Kriste  čuj  nas! 

Kriste  usliši  nas! 

Oče  nebeski  Bože,  smiluj  nam  se! 

Sine,  Otkupitelju  svijeta,  Bože,  smiluj  nam  se! 

Duše  Sveti  Bože,  smiluj  nam  se! 

Sveto  Trojstvo,  jedan  Bože,  smiluj  nam  se! 

Sveta  Marijo,  kraljice  anđela,  moli  za  me! 

Sveti  anđele,  čuvaru  moj, 

Sveti  anđele,  glavaru  moj, 

Sveti  anđele,  pazitelju  moj, 

Sveti  anđele,  savjetniče  moj, 

Sveti  anđele,  zaštitniče  moj, 

Sveti  anđele,  brižniče  moj, 

Sveti  anđele,  prijatelju  moj, 

Sveti  anđele,  tješitelju  moj, 

Sveti  anđele,  brate  moj, 

Sveti  anđele,  učitelju  moj, 

Sveti  anđele,  pastiru  moj, 

Sveti  anđele,  svjedoče  moj, 

Sveti  anđele,  pomagaču  moj, 

Sveti  anđele,  stražaru  moj, 

Sveti  anđele,  suradniče  moj, 

Sveti  anđele,  zastupniče  moj, 

Sveti  anđele,  ravnatelju  moj, 

Sveti  anđele,  branitelju  moj, 

Sveti  anđele,  vođo  moj, 

Sveti  anđele,  propovjedniče  moj, 

Sveti  anđele,  rasvjetitelju  moj, 

Jaganjče  Božji,  koji  uzimaš  grijehe  svijeta,  oprosti  nam  Gospodine! 

Jaganjče  Božji,  koji  uzimaš  grijehe  svijeta,  usliši  nas  Gospodine! 

Jaganjče  Božji,  koji  uzimaš  grijehe  svijeta,  smiluj  nam  se  Gospodine! 

Gospodine  smiluj  se!  -  Kriste  smiluj  se! 

Gospodine  smiluj  se!  -  Kriste  čuj  nas! 

Kriste  usliši  nas! 

Pomolimo  se:  Bože,  koji  si  se  neizrecivim  promislom  udostojao  odrediti  svete  anđele  svoje  da  nas 
čuvaju  podijeli  nam,  molimo  te,  da  nas  njihovo  čuvanje  obrani  i  da  se  njihovim  vječnim  društvom 
obrađujemo.  Amen. 

7.  4  Molitve,  zazivi  i  posveta  Anđelu  Čuvaru 

Hvalospjev  u  čast  dobrog  Anđela  Čuvara 

(Sv.  Ljudevit  Montfortski) 

Uistinu  sam  sretan  što  uvijek  uza  se  imam  anđela  čuvara.  On  je  kraljević  Raja,  miljenik  Božji, 
strah  svojih  neprijatelja,  jedan  od  onih  čistih  duhova  koji  nemaju  ništa  zemaljskog.  Njegova  je  moć 
velika.  On  može  svojom  snagom  preokrenuti  svijet,  očaravajuć  je,  pronicav,  profinjen  i  okretan.  On 
može  u  istom  trenutku  proći  i  kopno  i  more.  Tako  savršen,  on  želi  biti  moj  čuvar,  kako  bi  mi 
pomogao  u  mojoj  slabosti.  Jer  on  me  oblikuje,  vodi,  ispravlja  i  opominje,  brani  me  bez  buke,  a 
neprijatelj  koji  nas  zavodi  pored  njega  gubi  svu  svoju  podmuklost. 

Čuva  me  u  svakom  trenutku  od  nesretnih  slučajeva,  daje  to  teško  vjerovati.  On  me  potiče  na 
pobožnost.  Čini  da  pobjeđujem  đavla,  da  svladavam  kušnje,  da  pobjeđujem.  Ali  o  komu  se  on 
toliko  brine?  Jao,  on  pritječe  u  pomoć  jadnom  zemaljskom  crvu,  bijednom  grešniku,  ništavilu.  Koji 
mu  za  tolika  dobra  koja  čini,  odbija  biti  zahvalan,  i  koji  se  znajući  da  je  anđeo  tu,  ne  trudi  dopasti 
mu  se.  Želim,  o  dobri  anđele  čuvaru,  da  budeš  radostan  u  mom  društvu.  Zahvaljujem  ti  za  milost 
tvoje  brige  za  mene.  Pobijedit  ću  napasnika  i  njegovu  drskost  ako  tebe  imam  za  zaštitnika.  BOG 
SAM. 


Molitva  svetom  Anđelu  Čuvaru 

(Sv.  Ljudevit  Montfortski) 

Anđele  sveti,  zahvaljujem  ti  na  tvojoj  brizi  i  pomoći,  nastavi  mi  pomagati,  molim  te,  do  konca 
mojih  dana.  Prikaži  Gospodinu  moje  molitve,  vodi  me  u  svim  mojim  koracima,  pomozi  mi  u  mojim 
nevoljama,  podrži  me  u  mojim  borbama.  Budi  uvijek  uza  me,  pobijedi  sve  moje  neprijatelje,  kako 
bismo  jednoga  dana  u  drugome  životu  bili  zauvijek  zajedno. 

Anđelu  Čuvaru 

(Sv.  Terezija  od  Djeteta  Isusa) 

O  čuvaru  moje  duše,  što  u  lijepom  nebu  sjaš,  kano  čisti  blagi  plamen  uz  tron  Božji  prebivaš.  K 
zemlji  letiš  radi  mene,  dušu  mi  prosvjetljuješ,  prijateljem,  tješiteljem,  bratom  mojim  postaješ! 
Znajuć  kako  slaba  ja  sam,  za  ruku  me  vodiš  sam,  i  ja  vidim  kako  nježno  s  mojeg  puta  mičeš  kam. 
Glas  Tvoj  slatki  sveđ  me  zove,  da  tek  nebo  gledam  ja;  što  sam  niža,  manja,  to  se  tvoje  čelo  življe 
sja.  O  Ti  koji  siječeš  prostor  brže  nego  munje  sve,  leti  često  mjesto  mene  među  moje  premile; 
krilima  im  suze  tari,  Isusovu  blagost  poj,  šapćući  moje  ime  pjevaj  Ti  o  patnji  čarobnoj. 

Ja  spasavat  želim  braću  za  života  kratka  svog;  lijepi  duše,  Ti  mi  podaj  svoga  žara  velikog.  Žrtve 
moje,  uboštvo  mi  imetak  su  cio  moj.  Skupa  s  tvojim  blagom  daruj  Trojici  ih  presvetoj.  Tebi  čast  i 
carsvo  budi  uza  Kralja  Svevišnjeg,  meni  sveti  Kruh  s  oltara,  blago  Križa  Gospodnjeg.  S  Križem,  s 
Tijelom  Krista  Spasa,  vijek  na  svetom  oku  Tvom,  mirno  čekam  nadajući  se  sretnom  žiću  vječitom. 

Sv.  Anđele  tebi  povjeravam  moje  srce 

(Sv.  Franjo  Saleški) 

Slavni  Anđele  Božji  koji  me  čuvaš,  moli  za  mene.  Moj  dragi  anđele  blagoslovi  me.  Blaženi 
duše,  brani  me  od  neprijatelja.  Moj  dragi  zaštitniče,  isprosi  mi  veliku  vjernost  tvojim  svetim 
nadahnućima.  Sveti  Anđele,  štitiš  me  i  od  prije  rođenja.  Tebi  povjeravam  svoje  srce:  daj  ga  mom 
Spasitelju  Isusu,  jer  njemu  samom  pripada.  Ti  si  moj  čuvar.  Ti  si  također  i  moj  tješitelj  u  času  smrti. 
Ojačaj  moju  vjeru  i  moju  nadu,  zapali  moje  srce  Božanskom  ljubavlju.  Učini  da  me  moj  prošli  život 
ne  žalosti,  da  me  moj  sadašnji  život  ne  uznemiruje,  da  me  moj  budući  život  ne  straši.  Ojačaj  moju 
dušu  u  smrtnoj  tjeskobi,  potakni  me  da  budem  strpljiv,  sačuvaj  me  u  miru,  isprosi  mi  milost  da  mi 
posljednje  jelo  bude  Kruh  Anđeoski.  Daj  da  mi  posljednje  riječi  budu:  Isus,  Marija  i  Josip;  da  moj 
posljednji  uzdah  bude,  uzdah  ljubavi  i  da  tvoja  prisutnost  bude  moja  posljednja  utjeha.  Amen. 

Tri  molitve  na  čast  sv.  Anđelu  Čuvaru 

(Sv.  Alfons  Liguori) 

1.  O  moj  sv.  anđele  čuvaru,  koliko  si  puta  morao  svoje  sveto  lice  odvratiti  od  mene  radi  mojih 
grijeha.  Molim  te,  oprosti  mi  i  izmoli  da  mi  i  dragi  Bog  oprosti,  a  ja  čvrsto  odlučujem  da  neću 
dragog  Boga  ni  tebe  nikada  više  svojevoljno  uvrijediti.  Amen. 

2.  Hvala  ti,  sv.  anđele  čuvaru,  na  svim  rasvjetljenjima,  žao  mi  je  što  te  nisam  uvijek  slušao. 
Rasvjetljuj  me  i  nadalje,  probudi  moju  savjest  kad  sagriješim  i  ne  ostavi  me  u  času  smrti.  Amen. 

3.  Zahvaljujem  ti,  moj  nebeski  zaštitniče,  što  si  me  toliko  godina  pratio.  Često  sam  puta  tebe 
zaboravio,  a  ti  si  uvijek  na  mene  mislio.  A  tko  zna,  nije  li  mi  smrt  već  pred  vratima?  Vodi  me,  moj 
sv.  anđele  čuvaru,  uskom  stazom  ovoga  života  i  ne  ostavi  me  dok  ne  dođem  u  nebesku  domovinu. 
Amen. 

Moja  duša  je  tebi  potpuno  povjerena 

(Sv.  Karlo  Boromjeski) 

O  sveti  anđele  Božji,  moj  vjerni  čuvaru,  smatraj  daje  moja  duša  tebi  potpuno  povjerena.  Molim 
te,  predaj  je  u  ruke  njenog  Stvoritelja  i  Otkupitelja,  tako  da  s  tobom  i  svim  svecima  nebeskim  mogu 
uživati  tvoju  prisutnost,  ljubiti  ga  savršeno  i  imati  puninu  života  zauvijek.  Amen. 

Moj  najbolji  prijatelju 

(Sv.  Gertruda  Velika) 

O  sveti  Anđele  Božji,  kome  je  Bog  povjerio  mene  na  čuvanje,  zahvaljujem  ti  na  svim 
dobročinstvima  duše  i  tijela  koja  si  mi  pribavio.  Hvalim  te  i  slavim  te  što  mene  bijednicu  štitiš  i 
čuvaš  me  od  napadaja  mojih  neprijatelja.  Blagoslovljen  čas  kad  si  mi  dodijeljen  za  čuvara  i 
zaštitnika.  Blagoslovljena  tvoja  ljubav  prema  meni  i  nježna  skrb  kojom  svaki  čas  nastojiš  zadobiti 

moje  spasenje.  Molim  te  da  mi  oprostiš  što  sam  se  tako  često  opirala  tvojim  nadahnućima  i  tako 
ožalostila  tebe,  mog  najdražeg  prijatelja.  Obećaj em  da  ću  te  ubuduće  u  svemu  slušati  i  vjerno  služiti 
mome  Bogu.  Amen. 


Molitva  Anđelu  Čuvaru 

Anđele,  čuvaru  mili!  Svojom  snagom  me  zakrili.  Prema  Božjem  obećanju,  čuvaj  mene  noću, 
danju.  Osobito  pak  me  brani  da  mi  dušu  grijeh  ne  rani.  A  kad  s  ovog  svijeta  pođem,  sretno  da  u 
nebo  dođem,  da  se  ondje  s  tobom  mogu  vječno  klanjat  dragom  Bogu. 

Jutarnja  molitva  na  čast  sv.  Anđelu  Čuvaru, 

O  sv.  Anđele  čuvaru,  hvala  ti  što  si  me  i  ove  noći  sačuvao  od  svakoga  zla  duše  i  tijela.  Kako  me 
je  lako  mogla  smrt,  a  možda  i  vječna  smrt  snaći!  Kao  zahvalu  za  to  dobročinstvo  cijeli  ću  ovaj  dan 
provesti  tebi  na  čast,  a  na  slavu  Božju.  Po  tvojim  rukama  prikazujem  dragome  Bogu  sav  rad,  sve 
poslove  i  muke,  sve  misli  i  čine  današnjega  dana.  Izmoli  mi  milost  da  sve  tako  izvršim,  kako  će  biti 
vrijedno  veličanstva  Božjega. 

Daj  da  danas  nikakav  svojevoljni  grijeh  ne  učinim,  osobito  ne  ovaj...  Čuvaj  me  svake  nezgode, 
koja  bi  mogla  nauditi  mome  životu,  mojoj  časti  ili  mom  dobru.  Predajem  ti  svoje  tijelo  i  svoju  dušu; 
pod  tvojom  obranom  bit  ću  siguran;  kad  me  ti  vodiš,  neću  zalutati;  kad  se  ti  skrbiš  za  me,  neće  mi 
ništa  manjkati.  O  anđele  Božji,  kome  me  je  neizmjerna  ljubav  Očeva  preporučila,  rasvijetli  me, 
čuvaj  me,  vladaj  i  ravnaj  sa  mnom  danas  i  po  sve  dane  života  moga.  Amen.  (Imprimatur  br.  205S.  U 
Senju,  dne  23.  kolovoza  1912.  Roko,  biskup). 

Večernja  molitva  na  čast  sv.  Anđelu  Čuvaru. 

Ispitaj  si  ukratko  svijest,  kako  si  ovaj  dan  proveo  onda  kaži:  Evo  opet  sam,  o  sv.  anđele  čuvaru, 
pod  tvojom  zaštitom  sretno  proživio  jedan  dan.  Iz  dubine  srca  svoga  zahvaljujem  dragom  Bogu, 
Majci  Božjoj  i  tebi,  za  sva  rasvjetljenja,  nadahnuća,  dobročinstva  i  upućenja,  kao  i  za  sve  milosti, 
koje  sam  ovoga  dana  primio.  Sve  si  mi  ih  ti  izmolio  svojim  posredovanjem.  Kamo  sreće  da  sam  ih 
samo  još  bolje  na  slavu  Božju  i  spasenje  duše  svoje  upotrijebio!  Kad  se  obazrem  na  današnji  dan, 
uviđam  mnoge  nedostatke,  mnoge  grijehe  i  zablude,  kojima  sam  se  protiv  dobrote  Božje  ogriješio  i 
čime  sam  tebe,  moj  vjerni  vodiču  i  pratioče,  uvrijedio. 

Kajem  se  za  sve  svoje  grijehe  i  nemarnosti,  i  molim  te,  vrijedni  moj  prijatelju,  izmoli  mi 
oproštenje  od  Boga  a  također  i  milost  da  ih  se  ubuduće  ozbiljno  klonim.  Raskrili,  sv.  Anđele  čuvaru, 
svoja  moćna  krila  nada  mnom.  Ne  daj  da  mi  se  zlobni  neprijatelj  približi,  te  da  naudi  mome  tijelu  ili 
duši.  Usnut  ću  spokojno  u  tvom  milom  naručju,  pouzdajući  se  u  Boga  Oca,  koji  je  svagdje  i  na 
svakom  mjestu.  Daj  da  i  ja  jednom  slatko  u  Gospodinu  usnem,  te  da  onda  u  vječnosti  bez  prestanka 
s  tobom  i  sa  svim  anđelima  i  svecima  hvalim  i  slavim  trojedinog  Boga,  Oca,  Sina  i  Duha  Svetoga. 
Amen.  (Imprimatur  br.  205S.  U  Senju,  dne  23.  kolovoza  1912.  Roko,  biskup). 

Molitva  za  sretnu  smrt 

Anđeli  nebeski,  sluge  velikoga  Boga,  koji  mu  vjerno  služite  od  prvog  časa  vašeg  stvaranja 
uživajući  sreću  vječnog  blaženstva,  upotrijebivši  njegovu  sv.  milost  na  dobro,  pritecite  nam  u 
pomoć,  vi  koji  ste  odvažno  išli  stazom  što  sigurno  vodi  k  nebeskoj  slavi.  Vašoj  brizi,  vašoj  zaštiti, 
vašoj  obrani  predala  nas  je  dobrota  Božja.  Molimo  vas  ponizno  da  brigu,  koju  za  nas  imate  u  životu, 
povećate  na  času  smrti.  Čuvajte  nas  osobito  od  duhova  tmine,  koje  ste  slavno  nadvladali  na  početku 
svijeta. 

Ulijte  nam  svete  misli,  koje  će  nas  ohrabriti  i  okrijepiti,  da  njihovim  napadajima  ne  podlegnemo. 
Izmolite  nam  svojim  moćnim  zagovorom  milosti  koje  su  nam  potrebite  na  putu  u  vječnost:  iskreno 
spoznanje  naših  zabluda  i  zanemarivanja  dužnosti,  skrušeno  pokajanje  za  naše  grijehe  i  potpuno 

predanje  u  volju  Božju.  Napunite  nam  srce  i  dušu  spasonosnim  strahom,  da  oplačemo  i  zamrzimo 
na  svoju  nevjeru  prema  dragom  Bogu.  Osobito  nam  izmolite  veliku  milost,  krunu  svih  milosti,  da 
nam  zadnji  dah  bude  ljubav  prema  Bogu.  Amen.  (Imprimatur  br.  205S.  U  Senju,  dne  23.  kolovoza 
1912.  Roko,  biskup). 

Ponedjeljak,  dan  posvećen  osobitom  štovanju  sv.  Anđela  Čuvara 

Svaki  ponedjeljak  je  od  sv.  Crkve  posvećen  sv.  anđelima.  Zato  ne  popusti  ni  ti,  po  primjeru  sv. 

Alojzija,  ovog  miljenika  svoga  anđela  čuvara,  na  taj  dan  iskazati  štovanje  svojemu  nebeskom 

zaštitniku.  Doprinesi  mu  kakvu  žrtvu,  izmoli  koju  molitvu,  ili  podaj  što  siromahu  po  savjetu  sv. 
Rafaela:  »Sa  milostinjom  je  molitva  dobra«.  Osim  toga,  preporučuje  sv.  Crkva  i  mnogi  sveci,  da  se 
na  svoj  rođendan  i  prvi  dan  u  svakom  mjesecu  preporučimo  sv.  Anđelu. 

Molitva  sv.  Anđelu  Čuvaru  za  ponedjeljak:  O  moj  vjerni  i  mili  anđele  čuvaru,  moj  odgojitelju, 
moj  učitelju,  moj  prijatelju,  moj  odvjetniče,  moj  posredniče  i  zaštitniče!  Nisam  vrijedan  tvoje  zaštite 
ni  tvoje  skrbi.  Kada  i  po  čem  sam  toliku  čast  i  takvo  odlikovanje  zaslužio?  Ima  li  koja  milost,  koju 
mi  od  dana  moga  rođenja  pa  do  danas  još  nisi  iskazao?  S  kakvom  si  strpljivošću  samo  moju  slabost 
podnosio  uza  svu  moju  nezahvalnost?  Koliko  si  me  već  puta  mogao  ostaviti,  a  ipak  nisi  prestao 
poticati  me  na  pokoru. 

Koliko  sam  već  puta  mogao  u  napast  pasti  i  sagriješiti,  da  me  nije  tvoja  ruka  zadržala?  Koliko  bi 
me  puta  vremenita  nesreća  zadesila,  daje  ti  nisi  odvratio?  Zahvaljujem  tisuću  puta  Gospodinu  Bogu 
što  mi  te  je  dao  za  zaštitnika,  a  tebe  molim  od  svega  srca  za  oproštenje  što  sam  tako  malo  za  tvoje 
opomene  mario.  Što  je  veća  moja  nevjemost,  to  će  biti  veća  i  veličanstvenija  tvoja  pobjeda,  kad  me 
sretno  uvedeš  u  nebesko  kraljevstvo,  gdje  ću  se  uzdajući  se  u  milost  Božju,  u  tvome  društvu  uvijek 
veseliti.  Amen.  (Imprimatur  br  205S.  U  Senju,  dne  23.  kolovoza  1912.  Roko,  biskup). 

Posveta  Anđelu  Čuvaru 

(Iz  Molitvenika  Preghiere  con  gli  angeli) 

Sveti  moj  anđele  čuvaru,  od  početka  mog  života  dan  si  mi  kao  pratilac  i  zaštitnik.  Sada  pred 
licem  Gospodina  i  moga  Boga,  moje  nebeske  Majke  Marije  i  svih  anđela  i  svetih  ja  (kazati  svoje 
ime)  siromašni  grešnik,  želim  se  tebi  posvetiti.  Obećavam  da  ću  vjerno  slušati  Boga  i  Majku  Crkvu, 
obećavam  da  ću  biti  uvijek  pobožan  Mariji,  mojoj  Majci  i  Gospodarici,  te  da  ću  je  uzeti  za  uzor 
svog  života.  Obećavam  da  ću  biti  i  tebi  pobožan,  moj  sveti  zaštitniče,  te  da  ću  u  skladu  sa  svojim 
snagama  širiti  pobožnost  svetim  anđelima  koja  nam  je  dana  kao  pomoć  u  borbi  za  postizanje  Božjeg 
Kraljevstva.  Molim  te,  sveti  anđele,  učini  me  dionikom  snage  tvoje  ljubavi  prema  Bogu  kako  bih  se 
ražario  ljubavlju  prema  Bogu  i  ostao  mu  uvijek  vjeran.  Neka  me  tvoja  ruka  brani  od  neprijatelja, 
učini  me  dionikom  Marijine  poniznosti,  vodi  me  tako  da  izbjegnem  svim  opasnostima  i  dođem  u 
Nebo  u  kuću  Očevu.  Amen. 

7.  5.  Razmatranja  o  pobožnosti  Anđelu  Čuvaru 

Budimo  stoga  pobožni  i  zahvalni  takvim  čuvarima 

(sv.  Bernard) 

Anđelima  svojim  zapovjedi  za  te  da  te  čuvaju  na  svim  putovima  tvojim.  Neka  hvale  Gospodina 
za  milosrđe  njegovo  i  za  čudesa  njegova  iskazana  sinovima  ljudskim.  Neka  hvale  i  govore  među 
narodima  da  je  Gospodin  učinio  velika  djela  na  njima.  Gospodine,  što  je  čovjek  da  mu  se 
objavljuješ?  Ili  da  mu  primičeš  srce  svoje?  Srce  mu  primičeš,  za  nj  se  brineš,  o  njemu  se  staraš. 
Napokon  šalješ  mu  svoga  Jedinorođenca,  ulijevaš  svoga  Duha,  čak  i  svoje  lice  obećavaš.  I  da  ne  bi 
štogod  nedostajalo  na  nebu  u  vezi  s  djelom  brige  o  nama,  radi  nas  šalješ  na  službu  one  blažene 
duhove;  određuješ  ih  nama  za  čuvare;  zapovijedaš  da  nam  budu  vođe. 

Anđelima  svojim  zapovjedi  za  te  da  te  čuvaju  na  svim  putovima  tvojim.  Koliko  bi  tek  ta  riječ 
trebala  da  ti  ulije  poštovanje,  potakne  pobožnost,  donese  pouzdanje.  Poštovanje  poradi  prisutnosti, 
pobožnost  radi  dobrohotnosti,  pouzdanje  zbog  čuvanja.  Prema  tome,  prisutni  su.  Tebi  su  prisutni;  ne 
samo  s  tobom  već  za  te.  Tu  su  da  štite;  tu  su  da  budu  od  koristi.  On  je  doduše  naredio,  ali  ni  njima 
koji  ga  tolikom  ljubavlju  slušaju  i  nama  pritječu  u  pomoć  u  tolikoj  potrebi,  ne  smijemo  biti 
nezahvalni. 

Budimo  stoga  pobožni  i  zahvalni  takvim  čuvarima.  Uzvratimo  im  ljubav,  častimo  ih  koliko  ih 
možemo,  koliko  moramo.  Ipak  neka  se  sva  naša  ljubav  i  naše  čašćenje  vine  onome  od  koga  sve 
dolazi  i  njima  i  nama.  Odonud  je  da  možemo  častiti  i  ljubiti;  odonuda  je  da  zaslužujemo  biti 
ljubljeni  i  čašćeni. 

Stoga,  braćo,  u  njemu  ljubimo  srdačno  njegove  anđele  kao  naše  buduće  subaštinike,  a  sada  od 
Oca  postavljene  upravnike  i  skrbnike  i  kao  nama  pretpostavljene.  Sad  smo  naime  sinovi  Božji,  iako 
se  to  još  ne  očituje,  te  smo  kao  mala  djeca  pod  upraviteljima  i  starateljima  i  kao  da  se  zasad  ni  malo 
ne  razlikujemo  od  slugu.  Uostalom,  makar  smo  tako  nejaki,  makar  nam  predstoji  tako  velik  put,  ali 
ne  samo  velik  već  i  opasan,  čega  da  se  bojimo  uz  takve  čuvare?  One  koji  nas  čuvaju  na  svim 
putovima  našim  niti  što  može  nadjačati  niti  zavesti,  a  još  bi  manje  oni  mogli  odvesti  na  stranputicu. 
Vjerni  su,  razboriti  su,  moćni  su:  čega  se  strašiti?  Samo  idimo  za  njima,  njih  se  držimo  i  boravimo  u 
zaštiti  Boga  neba. 

Štovanje  svetih  anđela  čuvara 

(p.  B.  Vercruysse) 

Uvod  u  meditaciju:  Predoči  si  mladoga  Tobiju  u  pratnji  arkanđela  Rafaela.  Moli  za  pravu  i 
postojanu  pobožnost  svomu  anđelu  čuvaru. 

1.  Dostojanstvo  našeg  sv.  anđela  čuvara.  Velika  je  milost,  što  nam  je  Bog  dao  anđela  čuvara. 
Svojim  anđelima  je  tebe  radi  zapovjedio  da  te  čuvaju  na  svim  tvojim  putovima.  Što  su  anđeli 
čuvari?  Oni  su  čisti  duhovi,  stvoreni  na  sliku  Božju,  obdareni  ljepotom,  moću,  okretnošću  i 
razumom,  koji  naše  pojmove  daleko  nadilaze.  Anđeo,  koji  je  dan  i  noć  uza  te,  jest  knez  nebeskoga 
dvora,  neizrecivo  moćniji  nego  li  najmoćniji  knez  ovoga  svijeta.  Kako  rijetko  mislimo  na  to!  Kada 
smo  na  samo,  sudimo  i  radimo  kao  da  nemamo  svjedoka  svojih  misli,  riječi  i  djela.  Daje  naša  vjera 
življa,  koliku  bi  utjehu  našli  u  komuniciranju  s  anđelom  čuvarom  govoreći  mu  svoje  boli  i 
poteškoće,  moleći  ga  za  savjet,  jakost  i  srčanost,  kao  što  su  to  mnogi  sveci  činili,  npr.  sv.  Kamilo, 
sv.  Franciska  Rimska,  sv.  Ruža  Limska  i  mnogi  drugi.  Zahvali  se  Bogu  za  milost  što  ti  je  dao 
anđela  čuvara;  njega  pak  moli  za  oproštenje  što  tako  rijetko  na  njega  misliš.  Zazovi  često  svoga 
anđela  čuvara  i  moli  ga  za  savjet. 

2.  Služba  naših  anđela  čuvara.  Svojim  anđelima  je  Bog  tebe  radi  zapovjedio,  da  te  čuvaju  na 
svim  tvojim  putovima.  Zbog  toga  anđeli  čuvari  bdiju:  a.  nad  našim  tjelesnim  životom;  b.  mnogo 
većom  brigom  nad  životom  naše  besmrtne  duše.  Oni  nas  upućuju,  otkrivaju  nam  zamke  sotone; 
odvraćaju  nas  potajnim  opomenama  od  pogrešaka,  a  potiču  blagim  opomenama  na  dobro.  Prate  nas 
u  svim  pogibeljima  života  i  pomažu  nam  u  času  smrti, 

Divi  se  poglavito  trima  stvarima  i  nasljeduj  ih  po  mogućnosti:  a.  savršenoj  spremnosti  svetih 
anđela  na  sve  što  im  Bog  zapovijeda;  b.  njihovoj  sabranosti  i  čistoći  i  usred  vreve  i  pokvarenosti 
svijeta;  c.  njihovom  nepomućenom  miru  premda  je  njihovo  nastojanje  često  bez  uspjeha.  Moh  za 
milost  da  uzmogneš  nasljedovati  savršenosti  i  kreposti  svetih  anđela.  Moli  često  zaziv:  Anđele 
Božji,  čuvaru  moj,  prosvjetljuj  me,  čuvaj,  vodi  i  upravljaj,  jer  sam  ti  providnošću  Božjom  povjeren! 

3.  Dužnosti  prema  svetim  anđelima  čuvarima.  Sv.  Bernard  ih  svodi  na  tri  glavne  dužnosti:  a. 
moramo  ih  uvelike  štovati  i  u  njihovoj  se  prisutnosti  uvijek  —  osobito  kad  smo  sami  —  tako  vladati 
kao  pred  nekom  odličnom  osobom.  Jedna  misao  će  nam  u  tom  pomoći,  naime:  Moj  anđeo  čuvar  će 
jednoga  dana  svjedočiti  za  mene  ili  protiv  mene,  ovisno  o  tome  što  sada  činim;  b.  biti  im  zahvalni  i 
ljubiti  ih  radi  usluga  što  nam  ih  čine;  c.  pouzdati  se  u  njih  radi  skrbi  kojom  se  za  nas  brinu. 

Većina  ljudi  ne  misli  na  ove  dužnosti.  Što  se  pak  nas  tiče,  mi  nećemo  nikada  povrijediti 
prisutnost  svojih  svetih  anđela  čuvara  nepristojnim  vladanjem.  Zahvalimo  im  se  barem  svaku  večer 
za  sve  usluge,  a  svako  jutro  i  u  svim  potrebama  pouzdano  im  se  preporučimo. 

Ne  prestani  mi  pomagati  dok  me  ne  vidiš  sa  sobom  u  Nebu 

(Sv.  Alfons  Marija  Liguori) 

Sv.  Bernard  kaže  da  na  tri  načina  trebamo  častiti  naše  anđele  čuvare:  poštovanjem,  pobožnošću  i 
povjerenjem.  Poštovanjem  jer  su  ovi  duhovi  i  nebeski  knezovi  uvijek  prisutni  i  pomažu  nas  u  svim 
našim  djelima.  Zbog  toga  trebamo  paziti  da  ne  činimo  ništa  što  žalosti  našeg  anđela  čuvara.  Sv. 
Franciska  Rimska  je  vidjela  anđela  kako  joj  pomaže  i  svaki  put  kad  bi  u  razgovoru  rekla  koju 
neumjesnu  riječ  prekrivala  bi  lice  zbog  srama.  Ah  moj  anđele  čuvaru,  koliko  sam  te  puta  ja  svojim 
grijesima  primorao  da  prekriješ  svoje  lice.  Molim  te  oprosti  mi,  te  mi  izmoli  oproštenje  mojih 
grijeha,  a  ja  obećavam  da  neću  više  vrijeđati  Boga  svjim  nedostacima. 

Kao  drugo,  trebamo  biti  pobožni  našem  anđelu  čuvaru  zbog  poštovanja  koje  zaslužuje  i  ljubavi 
koju  ima  prema  nama.  Nikakva  ljubav  oca,  brata  ili  prijatelja  ne  može  nadmašiti  ljubav  koju  anđeli 
čuvari  imaju  prema  nama.  Prijatelji  u  svijetu  nas  često  vole  zbog  interesa,  i  zato  lako  na  nas 
zaborave  kada  smo  u  problemima,  a  još  više  kad  ih  uvrijedimo.  Naš  anđeo  čuvar  nas  ljubi  čistom 
ljubavlju  i  zbog  toga  nas  u  progonstvima  još  više  pomaže,  a  ne  propušta  pomagati  nam  ni  kada  se 
protiv  Boga  pobunimo.  Anđeo  nas  tada  prosvjetljuje  kako  bi  se  po  pokajanju  odmah  vratili  Bogu. 
Ah  koliko  ti  zahvaljujem  moj  anđele  čuvaru  za  prosvjetljenja  koja  sam  po  tebi  dobio;  da  sam  te 
barem  uvijek  slušao!  Molim  te,  nastavi  me  opominjati  i  ne  napusti  me  do  zadnjeg  časa  mog  života. 

I  na  kraju  kao  treća  stvar,  trebamo  imati  povjerenje  u  pomoć  naših  anđela  čuvara.  Božja  ljubav 
nije  se  zadovoljila  samo  s  time  da  nam  dadne  svoga  Sina  Isusa  za  Spasitelja  i  Mariju  za  odvjetnicu, 
nego  je  htjela  dati  nam  i  anđela  za  čuvara.  Bog  im  je  zapovjedio  da  nas  čuvaju  cijeli  život.  Jer 
anđelima  svojim  zapovjedi  da  te  čuvaju  na  svim  putovima  tvojim  (Ps  91,  11).  O  Bože  beskrajnog 
milosrđa,  koja  sredstva  bi  mi  još  mogao  dati  pa  da  budem  spašen?  Zahvaljujem  ti,  moj  Gospodine, 
zahvaljujem  i  tebi,  moj  anđele,  koji  me  tolike  godine  čuvaš.  Ja  sam  bio  zaboravio  na  tebe,  ali  ti 
nikad  nisi  zaboravio  na  mene.  Tko  zna  koliko  mi  još  života  preostaje.  Dragi  moj  anđele  vodi  me 
putem  spasenja  i  ne  prestani  mi  pomagati  dok  me  ne  vidiš  sa  sobom  u  Nebu. 

O  pobožnosti  anđelima  čuvarima 

(Mons.  Giuseppe  Riva) 

Poslije  Boga  i  Marije  ni  na  nebu  ni  na  zemlji  nema  nikoga  tko  se  više  brine  za  naše  spasenje  od 
našeg  anđela  čuvara  te  kao  posljedica  toga  trebamo  ga  jako  štovati.  Od  početka  našeg  života  dan 
nam  je  za  suputnika,  čuvara  i  branitelja  i  nikada  nas  ne  napušta  sve  dok  se  naša  duša  ne  vrati  u  ruke 
svoga  Stvoritelja.  Tko  bi  mogao  iskazati  svu  pažnju  kojom  se  brine  i  proviđa  u  našim  materijalnim 
i  duhovnim  potrebama.  Uvijek  i  posvuda  je  s  nama  naš  anđeo  čuvar,  dan  i  noć,  u  gradu  i  polju,  u 
samoći  i  vrevi,  u  poslu  i  odmoru,  tješi  nas  u  žalostima,  brani  nas  u  opasnostima,  prosvjetljuje  u 
sumnjama  i  potpomaže  u  svim  potrebama. 

Podsjetimo  se  na  trenutak  što  je  sve  arkanđeo  Rafael  učinio  za  Tobiju.  Bio  mu  je  drug  na  putu  do 
Medije,  izbavio  gaje  na  obali  rijeke  Tigrisa  od  velike  ribe  koja  mu  je  ugrožavala  život,  sam  je  išao 
do  Gabea  kako  bi  dobio  položeni  zalog,  omogućio  mu  je  da  se  sretno  oženi  Sarom  nakon  što  ga  je 
poučio  kako  da  spriječi  zloduha  Asmodeja  da  mu  naškodi  kao  što  je  to  bio  činio  prethodnoj 
sedmorici,  dopratio  gaje  zdrava  do  kuće  očeve,  povratio  je  vid  njegovu  ocu  koji  gaje  već  odavno 
bio  izgubio,  objavio  mu  je  planove  milosrđa  koje  je  Bog  imao  s  njegovom  obitelji. 

Sve  to  je  slika  onoga  što  za  nas  čini  anđeo  čuvar.  On  nas  prethodi  na  našim  putovima  i  udaljava 
od  nas  ono  što  bi  moglo  postati  prigodom  za  pad.  Taj  istinski  prijatelj  nas  ne  napušta  ni  onda  kada 
ne  slušamo  njegovih  savjeta,  ni  kada  griješeći  vrijeđamo  njegovu  uzvišenu  prisutnost.  Naprotiv, 
tada  još  više  diže  glas  te  nas  potiče  na  grižnju  savjesti  da  se  pokajanjem  dignemo  iz  bijednog  stanja 
u  koje  smo  bili  upali.  U  međuvremenu  nas  zagovara  kod  Gospodina  i  moli  da  izbjegnemo  kazne 
koje  smo  zaslužili  pred  Božjom  pravednošću. 

Kad  nešto  molimo,  on  nas  odmah  sluša.  Dosta  je  pokazati  iskrenu  pobožnost  prema  njemu  da 
nam  odmah  pritekne  u  pomoć  i  više  od  naših  prošnji  ili  želja.  Tako  je  sv.  Petra  anđeo  oslobodio 
okova,  otvorio  mu  vrata  zatvora  i  izveo  ga  vani.  Znamo  daje  sv.  Onofriju  njegov  anđeo  čuvar  pratio 

za  vrijeme  60  godina  njegova  života  u  pustinji,  vodio  ga  je  do  pećine  koju  mu  je  Gospodin  bio 
odredio  za  boravište,  a  često  mu  je  donosio  i  svetu  pričest.  Sv.  Suzanu  mučenicu  je  anđeo  čuvar 
branio  protiv  bludnih  napadaja  cara  Dioklecijana.  Sv.  Quinteriju  je  anđeo  poučio  što  treba  činiti  u 
životu  kako  bi  ugodila  Gospodinu.  Sv.  Brigita  Švedska  ne  samo  da  je  više  puta  vidjela  svoga  nađela 
čuvara  nego  je  čula  kako  u  njenoj  prisutnosti  pjeva  ugodne  rajske  hvalospjeve. 

Sv.  Rajmondaje  njegov  anđeo  čuvar  svako  jutro  budio  s  prvim  svjetlom,  a  sv.  Franciska  Rimska 
je  neprekidno  bila  u  društvu  svoga  anđela  čuvara,  s  njim  je  stalno  razgovarala,  a  gubila  ga  je  s  vida 
samo  kada  bi  učinila  neku  pogrešku,  što  je  njoj  bio  znak  da  se  preispita  te  je  nakon  kajanja  opet 
zadobivala  to  ugodno  društvo.  Dok  je  sv.  Izidor  bio  na  misi  u  crkvi,  njegov  anđeo  je  umjesto  njega 
radio  na  polju  kako  se  ne  bi  gospodari  žalili  zbog  neučinjena  posla.  Sv.  Balbinu  i  sv.  Kostanzu  su 
njihovi  anđeli  čuvari  pazili  i  njegovali  kad  su  bile  bolesne.  Sv.  Stanislav  Kostka  je  ne  znajući  ušao 
u  crkvu  nekih  heretika,  a  njegov  anđeo  ga  je  na  to  opomenuo  i  donio  mu  pričest  u  prisutnosti  sv. 
Barbare.  Sv.  Fermu  i  sv.  Rustiku  su  anđeli  u  zatvor  gdje  su  zbog  vjere  bili  osuđeni  na  kaznu  smrti 
glađu  donijeli  hranu.  Toliko  su  brojne  milosti  koje  anđeli  isprose  ljudima  da  ih  je  nemoguće 
nabrojiti. 

Ono  što  nas  treba  posramiti  je  naš  hladnoća  i  slaba  pobožnost  prema  našim  anđelima  čuvarima  te 
nedovoljno  odgovaranje  na  njihove  poticaje.  Ah  ohrabrimo  se,  zahvalimo  Božjoj  dobroti  što  nam  je 
udijelila  tako  dobe  čuvare  koji  su  istovremeno  i  dostojanstvenici  nebeskog  dvora.  A  sjetimo  se  da 
nam  je  anđeo  dodijeljen  kako  bi  bio  svjedok  naših  djela,  te  da  ga  ljubimo  kao  prijatelja,  slušamo 
kao  učitelja,  da  mu  zahvaljujemo  kao  dobročinitelju,  a  častimo  ga  kao  anđela  Božjega. 

Neka  jedanput  zauvijek  poraste  naše  povjerenje  u  njegovu  zaštitu.  Utječimo  mu  se  u  svim 
potrebama  jer  će  nas  sigurno  uslišati.  Nemojmo  zaboraviti  moliti  ga  i  pozdravljati,  pogotovu  ujutro 
preporučiti  se  da  nas  prati  i  čuva  u  svim  događajima  cijeloga  dana,  a  uvečer  mu  zahvalimo  za 
njegovu  pomoć  i  preporučimo  mu  da  nas  čuva  od  noćnih  zasjeda  neprijatelja  našeg  spasenja. 
Zazivajmo  njegovu  pomoć  i  zaštitu  u  svim  prilikama  i  situacijama,  kod  kuće,  u  crkvi,  na  putovanju, 
i  pogotovu  prije  svih  djela  kako  bismo  je  ih  dobro  učinili  i  bila  nam  na  zaslugu  pred  Bogom, 
zazivajmo  ga  u  našim  molitvama  da  ih  skupa  sa  svojima  prikaže  Bogu  kao  ugodan  prinos. 

Pogotovu  pazimo  da  pred  njime  ne  činimo  nešto  zbog  čega  bismo  se  trebali  sramiti  barem  toliko 
kao  da  je  učinjeno  pred  nekim  čovjekom.  Ako  preziremo  njegove  poticaje  u  savjesti  i  slijedimo 
svoje  strasti  vrijeđajući  Boga,  imat  ćemo  njegovo  svjedočanstvo  protiv  nas  pred  Božjim  sudom. 
Sveci  su  prakticirali  zazivati  pomoć  anđela  čuvara  osoba  s  kojima  su  morali  razgovarati  ili 
pregovarati  u  raznim  i  često  važnim  stvarima  i  redovito  su  im  oni  pomagali  da  se  stvari  dogode  na 
slavu  Božju.  Ne  propustite  svakodnevno  se  obraćati  vašem  anđelu  čuvaru  pa  makar  i  kratkom 
molitvicom  Anđele  čuvani  mili  i  iskusiti  ćete  njegovu  skrb  i  blizinu. 

Budite  jako  pobožni  vašem  anđelu  čuvaru 

(Sv.  Franjo  Saleški) 

Budite  jako  pobožni  vašem  dobrom  anđelu  čuvaru  ...  Ah!  kolike  brojne  i  dragocjene  prednosti 
ćemo  imati  po  ovoj  pobožnosti!  Ne  postoji  stvorenje,  pa  niti  najmanje  i  najslabije,  vjerno  ili 
nevjerno  a  da  ne  bi  imalo  svoga  anđela  čuvara  koji  pazi  na  njega  i  trajno  ga  potiče  na  dobro.  Bog  je 
u  svojoj  Providnosti  odredio  da  ljude  služe  anđeli.  Od  trenutka  našeg  postojanja  dobri  anđeli  čuvari 
se  brinu  o  nama  jer  je  božanska  dobrota  tako  odredila.  Bog  nas  je  oduvijek  ljubio  i  odredio  da 
imamo  anđela  za  pratioca  da  nas  prati  na  putu  života. 

Dobri  anđeli  žele  naše  dobro,  nazvani  su  anđeli  čuvari  jer  su  dobili  zadatak  da  nas  pomažu  i 
služe,  nadahnjujući  nas,  braneći  na  su  opasnostima,  opominjući  nas  u  našim  manama,  pomažući 
nam  u  nastojanju  oko  kreposti.  Postanite  vrlo  bliski  s  anđelima,  često  obraćajući  pažnju  na  njihovu 
prisutnost.  Naši  dobri  anđeli  nam  daju  jakost  i  snagu  da  se  vježbamo  u  krepostima.  Naši  anđeli 
čuvari  su  određeni  da  prinose  naše  molitve  pred  prijestolje  uzvišenosti,  dobrote  i  milosrđa  našega 
Gospodina.  Naši  anđeli  čuvari  prikazuju  naše  molitve  pred  Bogom  da  bi  nas  u  svojoj  dobroti 
uslišao.  Držite  za  ruku  vašeg  anđela  čuvara  da  bi  vas  doveo  u  Nebo. 

8.  POBOŽNOST  ANĐELU  UTJEHE  ISUSOVE  MUKE  U  GETSEMANSKOM  VRTU 


8. 1.  Molitva  Anđelu  Isusove  utjehe  u  Getsemanskom  vrtu 

Ovu  molitvu  je  sastavio  sluga  božji  p.  Bernardin  iz  grada  Portoguara  na  sjeveru  Italije. 
Sluga  Božji  je  govorio:  "Ova  pobožnost  je  jako  korisna  u  mukama  koje  nam  šalje  dobri  Bog.  Tko  je 
imao  poslanje  da  utješi  Glavu  u  agoniji,  primio  je  moć  i  poslanje  da  utješi  i  udove  u  njihovim 
mukama.  Probajte  i  vidjet  ćete  da  će  vam  pobožnost  prema  Anđelu  Isusove  utjehe  donijeti  veliku 
korist  u  cijelom  vašem  životu  i  na  času  smrti. 

Pozdravljam  te,  sveti  Anđele  utjehe  moga  Isusa  u  agoniji,  i  slavim  s  tobom  Presveto  Trojstvo,  jer 
te  je  izabralo  između  svih  da  utješiš  i  ojačaš  Onoga  koji  je  utjeha  i  snaga  svih  žalosnih.  Molim  te 
zbog  ove  časti  koju  si  imao,  zbog  poslušnosti,  poniznosti  i  ljubavi  s  kojom  si  pritekao  u  pomoć 
svetoj  ljudskoj  naravi  mojega  Spasitelja  Isusa,  koji  je  bio  shrvan  zbog  patnje  grijeha  svijeta,  na 
poseban  način  zbog  mojih  grijeha,  isprosi  mi  milost  savršenog  pokajanja  za  moje  grijehe,  udostoj  se 
utješiti  me  u  žalostima  koje  me  pritišću,  i  u  svim  drugima  koje  ću  imati  tijekom  života,  posebno  kad 
budem  u  agoniji.  Amen.  Tri  puta  Slava  Ocu.  (Djelomični  oprost  u  Rimu  5.8.1921) 

9.  ANĐELI  U  ISKUSTVIMA  SVETACA  I  DUHOVNIH  VELIKANA 

Između  Sotone  i  anđela  čuvara 

(Sv.  Margareta  Marija  Alakok) 

Odredili  su  me  da  budem  u  bolnici,  sam  Bog  znade  koliko  sam  ondje  imala  trpjeti;  kako  od 
moje  žustre  i  osjetljive  naravi,  tako  i  od  ljudi  i  od  đavla;  on  je  često  prouzrokovao  da  mi  je  ono  što 
sam  držala  u  ruci  padalo  i  razbijalo  se,  a  onda  mi  se  rugao,  smijući  mi  se  koji  put  u  lice:  «0, 
nespretnice!  Nikad  nećeš  nešto  dobra  učiniti!«  To  me  je  bacalo  u  tako  veliku  žalost  i  malodušnost, 
te  se  nisam  znala  snaći;  jer  koji  put  mi  je  oduzeo  moć  da  to  kažem  našoj  Majci,  budući  da  je 
poslušnost  razarala  i  uništavala  sve  njegove  snage.  Jednom  me  je  gurnuo  sa  vrha  stubišta,  dok  sam 
nosila  posudu  punu  žeravice,  a  da  se  vatra  nije  proširila;  ja  se  nađoh  dolje,  a  da  mi  se  nije  desilo 
ništa  zla,  premda  su  oni  koji  su  me  vidjeli  da  padam,  pomislili  da  sam  polomila  noge.  No  osjećala 
sam  kako  me  podržava  moj  vjerni  anđeo  čuvar:  ja  sam  naime  bila  sretna  što  sam  često  uživala  u 
njegovoj  nazočnosti  i  isto  me  je  nerijetko  korio  i  ispravljao. 

Jednom,  kad  sam  se  željela  umiješati  u  razgovor  brak  neke  rođakinje,  on  mi  je  pokazao  kako  je 
to  nedostojno  redovničke  duše  i  tako  me  je  strogo  ukorio,  govoreći,  ako  se  budem  ponovno  miješala 
u  takve  tajne  ljubavi,  da  će  od  mene  sakriti  lice.  Nije  mogao  podnositi  ni  najmanje  nečednosti  ili 
manjka  poštovanja  u  nazočnosti  mog  vrhovnog  Gospodara,  pred  kojim  sam  ga  vidjela  kako  se  bacio 
ničice  na  zemlju.  I  ja  sam  to  činila  što  sam  češće  mogla,  smatrajući  da  nema  pogodnijeg  držanja 
mojim  neprestanim  patnjama  i  tijela  i  duše,  jer  takvo  držanje  najbolje  odgovara  mome  ništavilu: 
toga  uopće  nikad  nisam  gubila  s  vida,  osjećajući  se  uvijek  pokvarenom,  bilo  da  sam  trpjela  ili  se 
radovala,  jer  u  radosti  nisam  mogla  uživati  nikakva  zadovoljstva. 

Ona  je  poželjela  zahvaliti  anđelima 

(Sv.  Gertruda  Velika  govori  o  svom  iskustvu  u  3.  licu) 

Jednoga  dana  neposredno  prije  blagdana  sv.  Mihaela  Arkanđela  meditirala  je  pripremajući  se  za 
Pričest,  o  pomoći  koju  Božja  velikodušnost  udjeljuje  njenoj  bijedi  po  služenju  anđeoskih  duhova. 
Ona  je  poželjela  zahvaliti  anđelima  te  je  prikazala  Gospodinu  pričest  njegova  Tijela  i  Krvi:  «0 
Ljubljeni  moj  Gospodine,  prikazujem  ti  divni  Sakrament  u  čast  ovih  slavnih  Kneževa  tvoga  Dvora, 
na  tvoju  slavu  i  porast  njihove  radosti,  slave  i  vječnog  blaženstva)).  Tada  Gospodin,  sjedinjujući  sa 
svojim  Božanstvom  na  čudesna  i  neizreciv  način,  Pričest  koja  mu  je  bila  prikazana,  raširi  po 
Anđeoskim  duhovima  tako  obilne  slasti,  da  kada  ne  bi  već  posjedovah  vječnu  radost,  to  bi  bilo 
dosta  da  ih  ispuni  svom  mogućom  radošću. 

Različiti  anđeoski  korovi  su  tada  dolazili  jedni  za  drugima  i  pozdravljali  je  s  poštovanjem 
govoreći:  «Dobro  si  učinila  što  si  nas  počastila  ovim  prikazanjem  jer  bdijemo  nad  tobom  s 
posebnom  ljubavlju)).  Kor  Anđela  je  kazao:  «Mi  s  radošću  bdijemo  nad  tobom  dan  i  noć  da  ne  bi 
izgubila  ni  najmanju  od  milosti  koje  ti  mogu  pomoći  prikladno  se  pripraviti  za  svakodnevno  primiti 
svog  Božanskog  zaručnika)).  Ona  tada  živo  zahvali  Bogu  i  ovim  blaženim  duhovima,  sa  željom  da 
spozna  koji  je  od  anđela  bio  određen  za  njenog  čuvara. 

I  eto,  priđe  jedan  od  ovih  plemenitih  knezova,  obučen  u  prekrasne  haljine  i  ukrašen  dragim 
kamenom  tako  blistavim  da  ništa  na  zemlji  ne  može  to  predočiti.  On  se  zaustavi  na  određenom 
rastojanju  od  nje  i  Gospodina  kao  da  bi  ih  mogao  obadvoje  obuhvatiti  jednim  pogledom  ljubavi  i 
reče:  «Snagom  bliskog  otajstva  po  kojem  sam  često  naklonio  Božanskog  zaručnika  prema  ovoj  duši 
i  podigao  dušu  Njemu  u  radost  duha,  usuđujem  se  predstaviti  u  ovom  trenutku)).  Ona  mu  je  tada 
prikazala  neke  posebne  molitve  koje  je  molila  njemu  na  čast,  a  on  ih  je  s  radošću  primio  i  prikazao 
u  obliku  prekrasnih  ruža  uvijek  klanjanja  dostojnom  Presvetom  Trojstvu. 

Pristupiše  tada  Arkanđeli  i  dobrohotno  je  pozdraviše:  «Želimo  ti,  ljubljena  zaručnice  Kristova,  s 
ljubavlju  objaviti,  koliko  si  ti  u  stanju  shvatiti,  iskonske  tajne  Boga  koje  u  zrcalu  božanskog  znanja 
spoznajemo  da  su  najkorisnije  za  tvoju  dušu».  Anđeli  moći  joj  rekoše:  «Mi  ćemo  ti  služiti  pobožno 
u  svemu  što  ćeš  činiti  na  slavu  i  čast  našeg  Gospodina  tvojim  razmatranjima,  riječima,  spisima, 
vjerno  te  podupirući  i  potičući  tvoju  gorljivost)).  Gospodstva  nadodaše:  «Čast  Kralja  ljubi 
pravednost  i  srce  upaljeno  ljubavlju  ne  podnosi  zadrške  u  vjeri,  zato  svaki  puta  kad  se  Kralj  Slave  u 
tebi  nasladi  i  otpočine  u  tvojoj  duši,  a  tvoja  duša  osjeti  polet  ljubavi  prema  njemu,  mi  ćemo  u  tvoje 
ime  prikazati  poštovanje  potrebno  njegovoj  uzvišenosti,  da  njegova  vrhovna  slava  ne  bi  bila  na  bilo 
koji  način  snižena)). 

Poglavarstva  zatim  rekoše:  «Mi  ćemo  se  na  sva  načine  truditi  da  te  uvijek  prikažemo  Kralju 
kraljeva  ukrašenu  svim  krepostima  koje  raduju  njegovo  Srce».  Vlasti  su  tvrdile:  «Znamo  koje  te 
blisko  sjedinjenje  veže  s  Ljubljenim  tvoje  duše,  zato  ćemo  uvijek  bdjeti  kako  bismo  odstranili  sve 
nutarnje  i  vanjske  zapreke  koje  bi  mogle  ometati  vaše  neizrecivo  komuniciranje,  koje  raduju  cijeli 
nebeski  dvor  skupa  sa  Crkvom.  Jedna  gorljiva  duša  ljubavlju  može  isprositi  više  milosti  nego  tisuće 
mlakih  duša».  Tada  ona  zahvali  Gospodinu  i  blaženim  anđeoskim  duhovima  za  tolike  milosti  i  za 
tolike  druge  koje  ne  može  iskazati  zbog  svoje  nesposobnosti. 

Uvijek  nas  je  čuo  i  na  divan  način  pomagao 

(Papa  Pio  XI) 

Papa  Pio  XI  je  2.  9.  1934.  jednog  grupi  hodočasnika  kazao  da  on  na  početku  i  na  kraju  dana 
zaziva  svoga  anđela  čuvara,  a  dodao  je  da  često  i  tijekom  dana  zaziva  njegovu  pomoć,  pogotovu 
kad  se  stvari  zakompliciraju.  Papa  tvrdi:  «Ne  bojimo  se  reći,  također  i  zbog  duga  zahvalnosti 
našem  anđelu  čuvaru,  da  nas  je  uvijek  čuo  i  na  divan  način  pomagao.  Često  osjetimo  daje  on  ovdje, 
blizu  nas,  spreman  da  nam  pomogne)). 

Pio  XI  je  često  osobama  koje  su  mu  dolazile  i  tražile  savjet  preporučivao  pobožnost  anđelima: 
«Kada  trebam  razgovarati  s  nekom  osobom,  a  znam  da  će  razgovor  biti  težak  te  govor  treba  biti 
posebno  uvjerljiv,  tada  sve  preporučim  svom  anđelu  čuvaru,  i  molim  anđela  čuvara  osobe  koju 
trebam  susresti,  tako  da  kad  se  dogodi  komunikacija  među  anđeoskim  duhovima  razgovor  bolje  teče 
i  olakšanje)). 


Želja  je  Pape  vjernici  kušaju  veličinu  te  anđeoske  pomoći 

(BI.  Ivan  XIII,  papa) 

I  za  Dobrog  Papu  je  poznata  njegova  naglašena  pobožnost  prema  anđelima.  Još  kao  bogoslov 
budući  papa  piše:  «Jedan  nebeski  anđeo  je  uvijek  pored  mene,  stalno  je  u  ekstazi  i  motrenju  Boga. 
koje  li  slasti  samo  pomisliti  na  to!  Ja  sam  dakle  svaki  čas  pred  očima  anđela  koji  me  gleda  i  moli  za 
mene,  koji  bdije  pored  mene  i  dok  ja  spavam». 

Kada  je  bio  apostolski  nuncij  u  Francuskoj,  budući  papa  pišući  svojoj  rođakinji  časnoj  sestri 
Angeli  Roncalli  piše:  «Koje  li  utjehe  osjetiti  blizu  nebeskog  anđela  čuvara,  ovog  vođu  naših  koraka, 
svjedoka  i  najintimnijih  čina.  Ja  molim  molitvu  Anđele  čuvaru  mili  barem  5  puta  dnevno  i  često, 
uvijek  u  miru,  razgovaram  s  njime.  Kada  trebam  posjetiti  neki  osobu  koja  obavlja  odgovornu 
službu  da  raspravljamo  o  važnim  stvarima  Svete  Stolice  molim  svog  anđela  čuvara  da  se  dogovori 
s  anđelom  čuvarom  te  osobe  kako  bi  utjecao  na  stavove  te  osobe.  To  je  jedan  mala  pobožnost  kojoj 
me  je  poučio  sveti  Otac  Pio  XI». 

Ivan  XXIII  kao  papa  podsjeća  sve  vjernike  na  pobožnost  anđelu  čuvaru  i  potiče  ih  da  s  puno 
povjerenja  s  njim  razgovaraju:  «Anđeo  čuvar  je  dobar  savjetnik,  on  nas  uvijek  zagovara,  pomaže 
nam  u  potrebama,  oslobađa  nas  od  opasnosti  i  nesreća.  Želja  je  Pape  da  vjernici  kušaju  veličinu  te 
anđeoske  pomoći». 


Sveti  Mihael  u  životu  i  štovanju  svetog  Franje  Asiškog 

Sveti  Mihael  u  životopisima  svetog  Franje  Asiškog  od  Tome  Celanskog  i  svetog  Bonaventure. 
Sveti  Franjo  je,  kao  i  svi  u  Srednjem  vijeku,  osobito  štovao  arkanđela  Mihaela,  koga  nazivaju 
zastavnikom  nebeskih  četa,  koji  će  na  Sudnji  dan  svojom  trubljom  probuditi  mrtve  u  grobovima. 

U  prvom  životopisu  svetog  Franje  Asiškog,  koji  je  sastavio  fra  Toma  Čelanski,  govori  se  o 
životu  i  djelu  ovog  velikog  sveca.  Jedan  dio  ovog  životopisa,  zapisan  u  sedam  poglavlja  (148  - 
154),  posvećenje  i  posebnim  Svečevim  pobožnostima.  Tako  već  drugo  poglavlje  u  ovom  odlomku 
(149)  nosi  naslov:  Franjina  pobožnost  prema  anđelima  i  što  je  činio  iz  ljubavi  prema  svetom 
Mihaelu.  To  poglavlje  donosimo  ovdje  u  cijelosti: 

»Izvanrednom  je  ljubavlju  štovao  anđele  koji  su  zajedno  s  nama  u  bojnom  redu  i  koji  s  nama 
prolaze  dolinom  smrti.  Govorio  je  da  ih  svagdje  treba  poštovati  kao  pratioce  i  zazivati  ih  kao 
čuvare.  Učio  je  kako  treba  paziti  da  ničim  ne  povrijedimo  njihove  poglede  i  nikada  se  ne  usudimo 
ništa  učiniti  pred  njima  što  ne  bismo  učinili  pred  ljudima.  Zato  što  se  u  koru  molilo  Psalme  pred 
anđelima,  htio  je  da  se  svi  koji  mogu  nađu  u  oratoriju,  mjestu  zajedničke  molitve,  na  okupu  te  ondje 
skladno  mole.  -  Često  je  govorio  kako  svetog  Mihaela  treba  većma  častiti,  jer  vrši  službu 
predvodnika  duša.  Zato  je  na  čast  svetome  Mihaelu,  između  svetkovine  Uznesenja  i  njegova 
blagdana,  četrdeset  dana  pobožno  postio.  Govorio  je:  'Svatko  bi  na  čast  tolikom  Knezu  morao 
govoriti  kakvu  pohvalu  ili  bi  morao  Bogu  prikazati  poseban  dar'«  (Cei.  II 197,  str.  169  -170). 

Isto  tako  sveti  Bonaventura  u  svom  Životopisu  svetog  Franje  piše  u  devetom  poglavlju  o 
Franjinu  žaru  ljubavi  i  želji  za  mučeništvom,  a  u  jednoj  točki  posebno  se  govori  o  njegovoj  ljubavi 
prema  Majci  Gospodina  Isusa,  o  privrženosti  prema  svetom  Mihaelu  i  o  štovanju  apostola  Petra  i 
Pavla.  Treća  točka  tog  poglavlja  doslovno  glasi: 

»Majku  Gospodina  Isusa  Krista  ljubio  je  neizrecivom  ljubavlju  zato  što  je  Gospodina  veličanstva 
učinila  našim  bratom  i  što  smo  po  njoj  postigli  milosrđe.  Nakon  Krista  se  najviše  pouzdavao  u  nju. 
Nju  je  izabrao  da  bude  zagovornicom  njemu  i  njegovima.  Njoj  je  na  čast  pobožno  postio  od 
svetkovine  apostola  Petra  i  Pavla  do  svetkovine  Uznesenja. 

S  anđelima  je,  koji  plamte  divnim  žarom  i  uzdižu  se  k  Bogu  raspaljujući  duše  izabranih,  bio 
povezan  neraskidljivom  vezom  ljubavi  te  je  iz  pobožnosti  prema  njima,  počevši  od  Uznesenja 
slavne  Djevice,  četrdeset  dana  postio  i  neprestano  se  bavio  molitvom.  Zbog  žarka  revnovanja  za 
spasenje  sviju  bio  je  posebnom  ljubavlju  privržen  blaženom  Mihaelu  Arkanđelu,  jer  on  vrši  službu 
predvoditelja  duša  k  Bogu. 

Sjećajući  se  sviju  svetih  koji  kao  ognjeno  kamenje  u  dušama  ponovno  raspaljuju  božansku 
vatru,  sve  je  apostole,  a  napose  Petra  i  Pavla,  štovao  s  najvećom  pobožnošću  zbog  žarke  ljubavi 
kojom  su  ljubili  Krista.  Iz  poštovanja  i  ljubavi  prema  njima  posvećivao  je  Gospodinu  post  posebne 
četrdesetnice.  Kristov  siromašak  nije  imao  ništa  više  nego  samo  dva  novčića,  tijelo,  naime,  i  dušu;  i 
samo  je  to  mogao  pružiti  darežljivom  ljubavlju.  Po  Kristovoj  je  ljubavi,  tako  reći,  sve  vrijeme  po 
strogom  postu  neprestano  prinosio  svoje  tijelo,  a  po  žarkoj  ljubavi  svoj  duh.  Tako  je  vani,  u 
predvorju,  prinosio  potpunu  žrtvu,  a  iznutra,  u  hramu,  žrtvu  tamjana«  (Bonaventura  IX,  3,  str.  90) 

Budući  da  i  Toma  Čelanski  i  sveti  Bonaventura  u  odnosu  na  svetog  Mihaela  spominju  Franjin 
četrdeset  dnevni  post,  to  jest  od  svetkovine  Marijina  uznesenja  15.  kolovoza  do  blagdana  Mihaela 
Arkanđela  29.  rujna,  valja  naglasiti  da  je  za  vrijeme  tog  posta  Franjo  dobio  na  svom  tijelu  rane 
(stigme).  To  je  bilo  dvije  godine  prije  njegove  smrti  17.  rujna  1224.  godine  na  brdu  La  Verna 
nedaleko  od  Asiza. 

Toma  Čelanski  taj  događaj  opisuje  kako  se  «Franji  u  viđenju  ukazao  propeti  Seraf  koji  je  imao 
šest  krila.  Bio  je  uspravljen,  ruke  su  mu  bile  raskriljene  a  noge  skupljene...  Dok  je  blaženi  sluga 
Svevišnjega  to  gledao,  bio  je  ispunjen  najvećim  divljenjem,  ali  nije  znao  što  mu  je  viđenje  htjelo 
kazati.  Silno  se  radovao  i  još  više  uživao  u  dobrostivu  i  milu  pogledu  kojim  gaje  Seraf  promatrao;  a 
njegova  je  ljepota  bila  neopisiva,  ali  ga  je  posve  ispunio  strahom  pogled  na  razapetog  i  gorčina 
njegove  muke.  Izgledao  je  i  žalostan  i  veseo.  Mnogo  je  razmišljao  o  tome  što  bi  ovo  viđenje  moglo 
značiti  i  duh  mu  se  mnogo  naprezao  da  shvati  njegov  smisao. 

Kad  od  svega  toga  nije  ništa  razumom  spoznao  i  kad  mu  se  duboko  u  srce  ucijepila  novina 
ovoga  viđenja,  počeli  su  se  na  njegovim  rukama  i  nogama  pokazivati  znakovi  čavala,  kao  što  je  to 
malo  prije  povrh  sebe  vidio  na  razapetom  čovjeku...  To  se  na  tijelu  izdizalo  poput  oteklina.  Desni 
mu  je  bok  bio  kao  kopljem  proboden  i  na  njemu  rana  koja  je  često  krvarila...  Na  sve  moguće  načine 
je  nastojao  to  sakriti,  i  rijetko  ili  nikome  nije  običavao  otkrivati  ovu  izvanrednu  tajnu.. .»  (usp.  Čel  I, 
95-96,  str.  47-48). 

Sveti  Bonaventura  ovaj  događaj  na  La  Vemi  opisuje  ovako: 

«Dvije  godine  prije  nego  što  je  dušu  predao  nebu,  nakon  mnogovrsnih  napora  je  vođen  providnošću 
došao  u  osamu  na  visoku  goru  koja  se  zove  La  Verna.  Kad  je  ondje  prema  običaju  počeo  postiti 
četrdesetnicu  na  čast  svetom  Mihaelu  Arkanđelu,  više  nego  obično  bijaše  obasut  milinom 
nadnaravnog  promatranja  i  raspaljen  žarčim  plamenom  nebeskih  čežnja;  počeo  je  obilnije  osjećati 
ulijevanje  nebeskih  darova.  Uzdizao  se  u  visinu,  ali  ne  kao  radoznali  istraživač  pretjerane  časti, 
nego  je  kao  vjeran  i  razborit  sluga  istraživao  volju  Božju  kojoj  se  s  najvećom  gorljivošću  želio 
suobličiti... 

Dok  je  jednoga  jutra  oko  blagdana  Uzvišenja  svetoga  Križa  molio  na  jednom  obronku  gore, 
ugledao  je  Serafa  koji  je  imao  šest  vatrenih,  sjajnih  krila,  kako  se  spušta  s  neba.  Kad  se  munjevitim 
letom  u  zraku  spustio  do  mjesta  koje  bijaše  blizu  čovjeka  Božjeg,  među  krilima  se  pokazao  lik 
propeta  čovjeka  koji  je  imao  ispružene  ruke  u  obliku  križa  i  noge  pribijene  na  križ.  Dva  mu  krila 
bijahu  uzdignuta  iznad  glave,  dva  su  bila  raširena  za  let,  a  dva  su  pokrivala  cijelo  tijelo.  Kad  je  to 
ugledao,  silno  se  zapanjio,  a  srce  mu  je  ispunila  žalost  pomiješana  s  radošću.  Radovao  se  doduše 
ljubaznom  pogledu  kojim  gaje  Krist  gledao  u  obličju  Serafa,  ali  prikovanost  na  križ  mu  je  mačem 
suosjećanja  i  bola  probadala  dušu... 

Kad  je  čudesnoga  viđenja  nestalo,  u  njegovu  je  srcu  ostao  čudesan  žar  što  gaje  i  u  njegovo 
tijelo  utisnuo  čudesni  lik  znakova.  Odmah  su  se,  naime,  počeli  pokazivati  znakovi  čavala  na  rukama 
i  nogama  kao  što  ih  je  malo  prije  vidio  na  liku  propetog  čovjeka.  Vidjelo  se  kao  su  ruke  i  noge  u 
samoj  sredini  probijene  čavlima...  Izlazeći  iz  samog  tijela,  stršili  su  izvan  tijela.  I  desni  mu  je  bok 
bio  kao  kopljem  proboden  i  prekriven  crvenom  ranom.  Iz  njega  je  često  istjecala  sveta  krv...  Kristov 
je  sluga  uvidio  da  se  ove  rane  neće  moći  skrivati,  te  se  našao  u  velikoj  neodlučnosti:  treba  li  reći  ili 
prešutjeti  to  što  je  vidio. 

Pošto  je,  dakle,  prava  ljubav  Kristova  ljubitelja  preoblikovala  u  isti  lik,  navršilo  se  četrdeset 
dana  što  ih  je  odlučio  provesti  u  samoći  i  došla  je  svetkovina  svetog  Mihaela  Arkanđela.  Anđeoski 
je  čovjek  Franjo  sišao  s  gore,  noseći  sa  sobom  lik  Propetoga,  ali  ne  na  kamenim  ili  drvenim 
pločama  urezan  rukom  umjetnika,  nego  na  tjelesnim  udovima  utisnut  prstom  Boga  živoga.  Dobro  je 
čuvati  tajnu  kraljevu,  zato  je  čovjek,  svjestan  kraljevske  tajne,  koliko  je  bilo  moguće,  skrivao  te 
svete  znakove.  Božja  je  stvar  da  na  svoju  slavu  objavljuje  velike  tajne.  To  je  učinio  sam  Gospodin 
koji  je  na  otajstven  način  utisnuo  te  znakove;  dao  je  da  se  po  njima  otvoreno  dogode  i  pokažu 
čudesa  da  bi  se  skrivena  i  čudesna  snaga  tih  rana  očitovala  po  sjaju  čudesa». 

U  nastavku  sveti  Bonaventura  opisuje  nekoliko  čudesa  koja  su  se  u  toj  okolici  dogodila  uslijed 
Franjine  nazočnosti...  (vidi:  Sveti  Bonaventura,  Životopis  svetog  Franje,  XIII,  Svete  rane,  str.  119 
-126). 

Smrt  Isusa  Krista  je  prožela  i  svijet  anđela 

(Sv.  Brigita) 

Majka  Božja  je  govorila  s  Brigitom  i  rekla  joj:  «Kod  smrti  moga  Sina  sve  se  snažno  pokrenulo. 
Jer  Božanstvo,  koje  je  Sina  dalo  u  smrt,  a  nikada,  pa  ni  u  smrti,  od  Njega  nije  bilo  odvojeno, 
izgledalo  je  u  satu  Njegove  smrti  kao  da  suosjeća,  premda  Božanstvo  ne  može  pretrpjeti  ni  bol  ni 
patnju  jer  je  bez  trpljenja  i  nepromjenjivo.  Sin,  osobno,  patio  je  na  svim  udovima,  i  u  srcu,  posve 
jake  boli,  premda  je  On,  po  Božanstvu,  besmrtan.  I  Njegova  duša  koja  je  besmrtna,  patila  je  jer  se 
morala  odijeliti  od  tijela. 

I  korovi  anđela  su  tada  isto  toliko  bili  duboko  dirnuti  vidjevši  da  Bog  u  svojoj  ljudskoj  naravi  na 
Zemlji  pati.  Kako  mogu  anđeli,  koji  su  besmrtni,  biti  ganuti?  Doista,  poput  pravednika  koji  vidi 
svoga  prijatelja  da  pati,  od  čega  će  isti  postići  najveću  slavu,  veseli  se  doduše  pravednik  zbog  slave 
koju  će  isti  postići,  no  zbog  patnje  bio  bi  ipak  ožalošćen.  Tako  su  i  anđeli  bili  donekle  žalosni  zbog 
patnje  moga  Sina,  premda  po  sebi  nisu  podvrgnuti  boli.  Oni  su  se  radovali  budućoj  slavi  moga  Sina 
i  koristi  koja  je  trebala  proizaći  iz  njegove  boli.  Svi  elementi  su  bili  dirnuti:  Sunce  i  Mjesec  su 
izgubili  svoj  sjaj,  Zemlja  se  potresla,  stijene  su  se  razdvajale  i  grobovi  su  se  otvarali  u  satu  smrti 
moga  Sina. 

Štoviše,  i  svi  pogani  su  bili  ganuti,  bilo  gdje  da  su  se  nalazili,  jer  u  srce  im  je  ušla  bol,  koja  ih  je 
probadala  premda  nisu  znali  odakle  dolazi.  Čak  i  srce  onih  koji  su  raspinjali,  pokrenulo  se  u  onaj 
sat,  ali  ne  na  njihovu  čast.  I  zli  duhovi  bili  su  u  onaj  sat  dirnuti,  zajedno  su  bili  na  neki  način 
okupljeni  u  boli.  No  oni  koji  su  bili  u  krilu  Abrahamovu  bijahu  tako  duboko  ganuti,  da  su  radije 
željeli  zauvijek  biti  u  paklu,  nego  vidjeti  na  svome  Gospodinu  toliku  muku. 

Koju  bol  sam  propatila  ja,  koja  sam  tada  stajala  pokraj  svoga  Sina;  ja,  Njegova  djevičanska  Majka, 
nitko  ne  može  zamisliti.  Stoga  spomeni  se,  kćeri  moja,  na  bol  moga  Sina.  Bježi  od  nestalnosti 
svijeta,  koji  nije  drugo  do  cvijet  koji  brzo  vene».  (Objave,  knjiga  IV.,  pogl.  1 1) 

Beskrajna  Božja  dobrota  u  stvaranju  anđela 

(Slijedeća  iskustava  označena  brojevima  od  1-14  su  od  sv.  Faustine  Kowalske) 

1.  Bože,  Ti  si  sreća  u  Tebi  Samom  i  ne  trebaš  nikakvih  stvorenja  za  tu  sreću,  jer  Ti  si  u  Sebi 
Samom  punina  ljubavi.  Ali  iz  Tvojeg  neiscrpivog  milosrđa  Ti  pozivaš  stvorenja  u  život,  dopuštaš  im 
sudjelovati  u  Tvojoj  vječnoj  sreći  i  Svojem  trajnom  nutarnjem  božanskom  životu,  kojeg  Ti  Sam 
živiš,  Jedan  Bog  u  Tri  Osobe.  U  Tvojem  neistraživom  milosrđu,  stvorio  Si  nebeske  duhove  i 
pripustio  ih  Svojoj  ljubavi,  Svojoj  božanskoj  prisnosti.  Ti  si  ih  osposobio  za  vječnu  ljubav.  Premda 
si  ih  tako  bogato  obdario  sjajem  ljepote  i  ljubavi,  Tvoja  punina  nije  umanjena,  o  Bože.  Također  nije 
Te  dopunila  njihova  ljepota  i  ljubav,  jer  Ti  si  sve  u  Sebi  Samom.  Kad  im  ipak  daješ  dioništvo  u 
Svojoj  sreći,  dopuštaš  im  postojati  i  da  Te  ljube,  to  se  događa  po  Tvom  bezdanom  milosrđu.  Za  to 
neiscrpivo  milosrđe  oni  Te  beskrajno  slave.  Pod  nogama  Tvojeg  veličanstva  pjevaju  ponizno  riječ: 
Svet,  svet,  svet... 

Trojedini,  milosrdni  Bože,  klanjamo  Ti  se,  Neistraživ,  nemjerljiv,  neshvatljiv  Ti  si.  Nijedan  anđeo 
neba  istražiti  Te  ne  može.  U  četama  pjevaju  Ti  bez  prestanka:  "Svet,  svet..."  Dobri  Stvoritelju  i 
Gospodine,  slavimo  Te,  Svemoguć,  milosrdan,  neshvatljiv  u  svim  stvarima.  Tebe  ljubiti  smisao  je 
našeg  bića  -  što  je  dokazano,  Pjevajući  Ti  vječnu  himnu  "Svet,  svet..."  Budi  blagoslovljen, 
milosrdni  Bože,  Ljubavi,  vječna  si.  Nad  plavetnilom  neba  i  njegovim  obzorjem,  čete  Te  čistih 
duhova  hvale,  i  pjevaju  Ti  bez  prestanka  -  svet,  svet.  Tebe  gledajući  znam,  snagom  Tvoje  milosti,  Ti 
bi  mogao  pozvati  nova  bića  u  Tvoju  slavu,  u  višu  postaviti  ih  nebesku  diku.  Da  to  nisi  učinio,  anđeli 
Tvojem  milosrđu  zahvaljuju. 

Neki  svjetli  duh  nije  htio  priznati  Tvoje  milosrđe.  Zaslijepljen  ohološću,  napusti  svoju  službu.  Za 
sobom  povuče  i  druge  čete  anđela,  kao  sotona  iz  neba  protjeran  u  pakao.  Vjerni  anđeli  kliču  Tvojem 
milosrđu.  Sretni  izdržati  su  mogli  tu  kušnju.  Hvala  Isusu  Kristu,  što  dokaza  spremnost  za  žrtvu. 
Hvala  Njegovoj  Majci,  Djevici,  što  je  bila  čista  i  ponizna.  Čisti  anđeli  uroniše  u  Božju  ljubav, 

Klanjajući  se  pjevaju  hvalu  Njegova  milosrđa.  Ostavši  u  svjetlu  i  Božjoj  ljepoti,  ponizno  spoznaju 
Božansko  Trojstvo. 

Kada  izgleda  kao  da  su  anđeli  i  sveci  daleko  od  nas,  te  o  važnosti  kreposti  šutnje 

2.  Moj  Isuse,  Ti  znaš  što  moja  duša  osjeća  sjećajući  se  patnji.  Ponekad  se  čudim  da  su  anđeli 
i  sveci  mirni,  u  vrijeme  takve  duševne  patnje.  No,  oni  nas  baš  posebno  vode  u  takvim  trenucima. 
Moja  duša  ponekad  je  kričala  za  Bogom  kao  što  se  malo  dijete  dere  svom  snagom,  pred  kojim 
majka  skriva  lice  da  ga  ono  ne  prepozna.  O  moj  Isuse,  za  kušnje  ljubavi  hvalim  i  slavim  Te.  Veliko  i 
neshvatljivo  je  Tvoje  milosrđe.  Sve,  o  Gospodine,  što  poduzimaš  s  obzirom  na  moju  dušu,  prožeto 
je  Tvojim  milosrđem. 

Ovdje  želim  spomenuti,  da  okolina  ne  bi  trebala  dodavati  nikakvih  dodatnih  vanjskih  patnji,  jer 
duši  čiji  je  kalež  pun  do  ruba,  može  upravo  ovom  jednom  kapi  koju  smo  dolili  njenom  kaležu,  biti 
već  previše  da  se  kalež  prelije  gorčinom.  Tko  će  odgovarati  za  ovu  dušu?  Čuvajmo  se  toga  da 
drugima  nanosimo  boli  jer  se  to  ne  dopada  Gospodinu.  Kad  bi  susestre  ili  poglavari  znali  ili  slutili, 
da  se  duša  nalazi  u  takvim  kušnjama  i  ipak  joj  dodatno  tovarili  patnju,  tada  bi  smrtno  sagriješili  i 
Bog  bi  se  sam  založio  za  tu  dušu.  Ovdje  ne  govorim  o  slučajevima  koji  su  grijeh  po  naravi  nego  o 
takvim  stvarima  koji  pod  drugim  okolnostima  nisu  grijeh. 

Čuvajmo  se  nositi  takve  duše  na  savjesti.  U  samostanskom  je  životu  velika  i  jako  proširena 
pogreška  da,  videći  trpeću  dušu,  želi  joj  se  nanijeti  još  više  patnje.  Ne  mislim  na  sve,  ali  takvih 
osoba  ima.  Prisvajamo  si  različite  prosudbe  i  iznosimo  ih  tamo  gdje  ih  ponekad  ne  bi  smjeli 
ponoviti.  Jezik  je  mali  organ  ali  čini  velike  stvari.  Sestra,  koja  nije  šutljiva,  nikad  ne  dospjeva  do 
svetosti,  to  znači  da  neće  biti  svetom.  Ona  si  ne  bi  smjela  ništa  umišljati,  osim  kad  Duh  Božji  govori 
po  njoj,  tada  ne  smije  šutjeti.  Ali  da  bi  se  slušao  glas  Božji,  mora  se  imati  mir  duše  i  biti  šutljiv  ne 
na  turoban  način,  nego  s  mirom  u  duši,  to  znači  sabranošću  u  Bogu. 

Može  se  puno  kazati  i  tomu  usprkos  ne  kršiti  šutnju,  i  obrnuto  -  malo  govoriti  i  uvijek  kršiti 
šutnju.  Koju  nepovratnu  štetu  izaziva  nepridržavanje  šutnje.  Mnogo  nepravde  nanosi  se  svom 
bližnjemu,  ipak  najčešće  -  svojoj  vlastitoj  duši.  Prema  mom  shvaćanju  i  iskustvu  pravilo  o  šutnji 
moralo  bi  biti  na  prvom  mjestu.  Bog  se  ne  saopćava  brbljivoj  duši,  koja  puno  zuji  kao  trut  u  košnici, 
zato  ne  stvara  med.  Brbljiva  je  duša  prazna  u  svojoj  nutrini.  Ona  u  sebi  ne  nosi  temeljnih  kreposti 
niti  prisnosti  s  Bogom.  Ne  može  biti  govora  o  dubljem  duhovnom  životu  ni  o  slatkom  miru  i  tišini, 
u  kojoj  boravi  Bog.  Duša,  koja  nije  sama  iskusila  slatkoću  nutarnjeg  mira,  nemiran  je  duh  i  smeta 
miru  drugih. 

U  pećinama  pakla  vidjela  sam  mnoge  duše  zbog  neodržavanja  šutnje.  One  su  mi  to  same  kazale 
kad  sam  ih  pitala  za  uzrok  njihove  izgubljenosti.  To  su  bile  samostanske  duše.  O  Isuse,  koje  boli,  jer 
one  nisu  imale  biti  samo  u  nebu,  nego  su  čak  mogle  biti  svete.  O  Isuse,  Milosrđe,  drhtim  pri  pomisli 
da  trebam  polagati  račun  za  svoj  jezik.  U  jeziku  je  život,  ali  i  smrt,  i  ponekad  ubijamo  jezikom. 
Ponekad  počinjamo  pravo  ubojstvo  i  trebamo  li  to  smatrati  malom  stvari?  Zaista,  takve  savjesti  ne 
razumijem. 

Upoznala  sam  jednu  osobu  koja  je  preko  druge  saznala  što  se  o  njoj  govori...  Teško  je  oboljela. 
Došlo  je  do  velikog  gubitka  krvi  i  prolivene  su  mnoge  suze.  Zatim  je  došla  teška  posljedica.  To  nije 
počinio  mač  nego  jezik.  O  moj  šutljivi  Isuse,  smiluj  nam  se. 

Sv.  Mihael  mi  reče:  Gospodin  mi  je  zapovjedio  da  se  posebno  brinem  za  tebe 

3.  Na  svetkovinu  arkanđela  Mihaela  vidjeh  tog  zapovjednika  kod  sebe.  On  mi  reče  slijedeće 
riječi:  "Gospodin  mi  je  zapovjedio  da  se  posebno  brinem  za  tebe.  Znaj,  da  te  Zli  mrzi,  ali  ne  boj  se. 
Tko  je  kao  Bog!"  - 1  on  neastade.  Ali  osjećam  njegovu  nazočnost  i  njegovu  pomoć. 

O  Isuse,  Ti  sam  znaš  koliko  trpim.  Ali  šutjet  ću  i  nijednom  stvorenju  neću  o  tom  kazati,  jer  znam 
da  me  nitko  ne  može  utješiti.  Ti  si  mi  sve,  o  Bože,  i  Tvoja  sveta  volja  je  meni  hrana.  Sada  živim  o 
onom,  od  čega  ću  živjeti  u  vječnosti.  Jako  štujem  arkanđela  Mihaela,  jer  nije  imao  uzora  u  vršenju 
Božje  volje  i  pored  toga  u  vjernosti  je  ispunjavao  Božje  želje. 

Anđeo  čuvar  mi  reče:  Ovdje  je  tvoje  prijestolje  za  vjernost  u  ispunjavanju  Božje  volje 

4.  Kad  sam  se  jednom  srdačno  molila  svetim  isusovcima,  iznenada  sam  ugledala  svog 
Anđela  čuvara,  koji  me  je  odveo  pred  Božje  prijestolje.  Prolažah  kroz  grupe  svetih.  Nađoh  mnoge 
poznate,  koje  sam  poznavala  sa  slika  i  vidjeh  mnogo  isusovaca,  što  pitahu  iz  kojeg  Reda  dolazi 
duša.  Budući  da  sam  na  to  odgovorila,  upitaše:  "Tko  je  tvoj  duhovni  vođa?"  Odgovorih:  "Otac  A..." 
Kad  su  oni  htjeli  kazati  još  više  moj  Anđeo  čuvar  dade  znak  da  šute,  a  ja  dospjeh  pred  Božje 
prijestolje.  Vidjeh  veliku  nepristupačnu  svjetlost.  Gledah  svoje  predodređeno  mjesto  u  Božjoj 
blizini,  ali  ne  znam  kakvo  je,  jer  je  pokriveno:  nekim  oblakom.  Ah  Anđeo  čuvar  mi  reče:  "Ovdje  je 
tvoje  prijestolje  za  vjernost  u  ispunjavanju  Božje  volje". 


Pred  njim  dršću  anđeli 

5.  Ujutro  za  vrijeme  razmatranja  obuzela  me  Božja  nazočnost  na  poseban  način.  Vidjela  sam 
izuzetnu  Božju  veličinu  i  istodobno  Njegovo  spuštanje  stvorenjima.  Tada  ugledah  Majku  Božju  koja 
mi  reče:  "O  kako  je  ugodan  Bog  duši  koja  vjerno  slijedi  duh  Njegove  milosti.  Ja  sam  darovala 
svijetu  Otkupitelja,  a  ti  trebaš  pričati  svijetu  o  Njegovom  velikom  milosrđu  i  pripremati  ga  na 
Njegov  ponovni  dolazak,  kad  On  neće  doći  kao  milosrdni  Otkupitelj  nego  kao  pravedni  Sudac.  O 
taj  danje  užasan.  Dan  pravednosti  je  zaključen,  dan  Božje  srdžbe.  Pred  njim  dršću  anđeli.  Najavljuj 
dušama  o  tom  velikom  milosrđu  dokle  god  traje  vrijeme  smilovanja.  Ako  budeš  sada  šutjela, 
odgovarat  ćeš  na  onom  užasnom  danu  za  veliki  broj  duša.  Ništa  se  ne  boj.  Ostani  vjerna  do  kraja.  Ja 
osjećam  s  tobom." 


Anđeo  čuvar  je  svjedok  svih  naših  čina 

6.  Kad  sam  iste  večeri  došla  još  nakratko  u  kapelu  zahvaliti  Bogu  za  sve  milosti  koje  su  mi 
darovane  u  ovoj  kući,  iznenada  me  obuzela  Božja  nazočnost.  Osjećala  sam  se  kao  dijete  u  rukama 
najboljeg  Oca  i  čula  riječi:  "Ništa  se  ne  boj.  Ja  sam  uvijek  s  tobom"  -  Njegova  ljubav  prožela  me  je 
sasvim.  Osjećam  da  s  Njim  ulazim  u  tako  usku  povezanost,  da  je  ne  mogu  izraziti  riječima.  Tada 
ugledah  pored  sebe  jednog  od  sedam  duhova,  kao  nekoć,  zračeći,  svijetlog  lika.  Vidjela  sam  ga 
stalno  uza  se,  kad  sam  putovala  u  vlaku.  Vidjela  sam  kako  je  na  svakoj  crkvi  u  prolazu  stajao  jedan 
anđeo,  manje  svijetao  nego  duh  koji  me  pratio  na  putovanju.  Svaki  od  anđela,  koji  su  čuvali  Božje 
kuće,  naklanjao  se  pred  duhom  koji  je  bio  uza  me. 

Kad  sam  u  Warszawi  prošla  ulazom,  anđeo  je  nestao.  Zahvalih  Bogu  za  Njegovu  dobrotu  što 
nam  daje  anđele  za  naše  pratioce.  O  kako  ljudi  malo  misle  da  uvijek  uza  se  imaju  duha  i  istodobno 
svjedoka  svakog  događanja.  Vi  grešnici,  mislite  na  to  da  imate  svjedoka  vaših  djela. 

Ujutro  slijedećeg  dana  ugledah  anđela  čuvara  koji  me  je  bio  pratio  na  putu  za  Warszawu.  Kad 
smo  ušli  na  vrata,  iščezao  je.  Da  bismo  pozdravile  predstojnice,  morale  smo  proći  pored  male 
kapele.  Odmah  me  okružila  Božja  nazočnost  i  Gospodin  me  je  ispunio  vatrom  svoje  ljubavi.  U 
takvim  trenucima  spoznajem  uvijek  bolje  veličinu  Njegove  slave. 

Pri  ulasku  u  vlak  od  Warszawe  za  Krakow  opet  sam  ugledala  svog  anđela  čuvara  pored  sebe.  On 
je  molio  promatrajući  Boga,  a  moje  misli  priključiše  se  njegovim.  Kad  smo  ulazile  na  samostanska 
vrata,  iščezao  je. 

Kad  sam  ulazila  u  kapelu  opet  me  obuzela  Božja  slava.  Osjećala  sam  se  posve  porinuta  u  Boga, 
posve  uronjenom  u  Njega  i  prožeta  Njim,  kad  sam  vidjela  kako  nas  veoma  ljubi  naš  nebeski  Otac. 
Kakva  velika  sreća  ispunja  moju  dušu  na  osnovu  Božje  spoznaje,  božanskog  života.  Želim  podijeliti 
sreću  sa  svim  ljudima.  Ne  mogu  je  zatvoriti  u  vlastito  srce,  jer  zrake  te  sreće  peku  me,  razdiru  moje 
grudi  i  moju  nutrinu.  Želim  proći  cijelom  zemljom  i  javljati  dušama  veliko  Božje  milosrđe. 
Svećenici,  pomozite  mi  pri  tome  koristeći  najsnažnije  riječi  o  njegovu  milosrđu  jer  je  samo  slabi 
izričaj  za  milosrđe,  koje  je  On  u  stvarnosti. 

Ljepota  anđela  dolazi  od  povezanosti  s  Bogom 


7.  Jednog  dana,  kad  je  moj  duh  bio  kao  na  umoru  od  čežnje  za  Njim  za  vrijeme  sata  klanjanja, 
nisam  mogla  više  zadržati  svoje  suze.  Tada  ugledah  jednog  anđela  velike  ljepote  kako  mi  govori 
slijedeće  riječi:  "Ne  plači,  govori  Gospodin."  Nakon  nekog  vremena  upitah:  "Tko  si  Ti?"  On 
uzvrati:  "Ja  sam  jedan  od  sedam  duhova,  koji  dan  i  noć  stoje  pred  prijestoljem  Božjim  i  slave  Ga 
bez  prestanka".  Također  i  taj  duh  ne  utaži  moju  čežnju,  nego  me  još  jače  potaknu  u  čežnji  za 
Bogom.  Taj  anđeo  bio  je  vrlo  lijep,  a  njegova  ljepota  dolazi  od  uske  povezanosti  s  Bogom.  Taj  duh 
ne  napušta  me  ni  za  trenutak.  Posvuda  me  prati.  Slijedećeg  dana  za  vrijeme  Sv.  mise,  prije 
pretvorbe,  započe  ovaj  anđeo  pjevati  riječi:  "Svet,  svet,  svet....  Njegov  glas  bio  je  lijep  kao  glas 
tisuća. 

Nemoguće  je  to  opisati.  Moj  duh  sjedinio  se  s  Bogom.  U  jednom  jedinom  trenutku  vidjela  sam 
neshvatljivu  Božju  veličinu  i  svetost  a  istodobno  i  moju  ništavnost,  što  sam  po  sebi  samoj.  Jasnije 
nego  ikad  spoznadoh  Tri  Božanske  Osobe:  Oca,  Sina  i  Duha  Svetoga.  Njihovo  biće  je  jedno,  kao  i 
jednakost  i  slava.  Moja  duša  susreće  se  s  Tri  Osobe,  ali  riječima  to  ne  mogu  izraziti.  Ipak  duša  to 
dobro  razumije.  Tko  je  sjedinjen  s  Jednom  od  Tri  osobe,  već  je  tim  sjedinjen  s  Presvetim  Trojstvom, 
jer  Njihovo  jedinstvo  nije  djeljivo.  To  viđenje  ili  spoznaja  ispunila  je  moju  dušu  neshvatljivom 
srećom,  zato  jer  je  Bog  tako  velik.  Sto  sam  sada  zapisala,  nisam  nikada  bila  do  sada  vidjela  svojim 
očima,  nego  čisto  nutarnje,  čisto  duhovno,  neovisno  o  osjetilima.  To  je  trajalo  do  konca  svete  mise. 
Sada  se  to  kod  mene  događa  češće,  i  ne  samo  u  kapeli,  nego  i  za  vrijeme  rada  i  onda  kad  to 
najmanje  očekujem. 

Ugledah  anđela  izvršitelja  srdžbe,  kad  sam  molila  nije  mogao  izvršiti 
pravednu  kaznu  nad  grešnicima 

8.  Navečer  ugledah  anđela  u  mojoj  ćeliji,  izvršitelja  Božje  srdžbe.  Nosio  je  svijetlu  odjeću. 
Njegovo  liceje  svijetlilo.  Ispod  njegovih  nogu  je  bio  oblak,  iz  kojeg  su  izlazili  gromovi  i  munje  u 
njegove  ruke  i  tek  iz  njegovih  ruku  dodirivali  su  zemlju.  Kad  sam  vidjela  znak  Božje  srdžbe,  koja  je 
trebala  pogoditi  zemlju,  ali  posebno  jedno  određeno  mjesto  koje  iz  važnog  razloga  ne  mogu  navesti, 
zamolila  sam  anđela  da  stane  jedno  određeno  vrijeme  i  svijet  će  činiti  pokoru. 

Ali  moja  molba  nije  bila  ništa  s  obzirom  na  Božju  srdžbu.  Tada  ugledah  Presveto  Trojstvo. 
Veličina  Njegove  slave  prože  me  do  srdži  i  ne  usudih  se  ponoviti  svoju  molbu.  U  istom  sam 
trenutku  osjetila  u  svojoj  duši  snagu  Božje  milosti  koja  stanuje  u  mojoj  duši.  Kad  sam  bila  postala 
svjesna  te  milosti,  trenutačno  sam  uznesena  pred  Božje  prijestolje.  O  kako  je  velik  naš  Gospodin  i 
Bog  i  kako  je  nepojmljiva  Njegova  svetost!  Ne  želim  se  zavarati  opisujući  Njegovu  veličinu,  jer 
uskoro  ćemo  Ga  svi  vidjeti  kakav  On  jest.  Započela  sam  moliti  Boga  za  svijet,  nutrinom  razabranim 
riječima. 

Kad  sam  tako  molila,  vidjela  sam  nemoć  anđela,  koji  više  nije  mogao  izvršiti  pravednu  kaznu 
nad  grešnicima.  Još  nikada  kao  tada  nisam  bila  molila  takvom  nutarnjom  snagom.  Slijedeće  su  riječi 
kojima  sam  vapila  Bogu:  "Vječni  Oče,  prikazujem  Ti  Tijelo  i  Krv,  Dušu  i  Božanstvo  Tvog 
ljubljenog  Sina,  Gospodina  našega  Isusa  Krista,  kao  zadovoljštinu  za  naše  grijehe  i  grijehe  cijelog 
svijeta.  Po  gorkoj  Muci  Isusovoj  smiluj  se  nama  ". 

Slijedećeg  jutra  kad  sam  došla  u  kapelu,  čula  sam  nutrinom  riječi:  "Kad  god  dođeš  u  kapelu 
odmah  moli  molitvu  koju  sam  te  jučer  naučio".  Kad  sam  obavila  tu  molitvu,  čula  sam  u  duši  riječi: 
"Ta  molitva  je  za  ublaženje  Moje  srdžbe.  Molit  ćeš  je  devet  dana  kao  uobičajenu  krunicu,  i  to: 
Najprije  Oče  naš  i  Zdravo  Marijo  i  Vjerovanje,  dodajući  na  zrnce  Očenaša  riječi:  Vječni  Oče, 
prikazujem  Ti  Tijelo  i  Krv,  Dušu  i  Božanstvo  Tvog  ljubljenog  Sina,  Gospodina  našega  Isusa  Krista, 
kao  zadovoljštinu  za  naše  grijehe  i  grijehe  cijelog  svijeta.  Na  zrnca  Zdravomarije  molit  ćeš 
slijedeće:  Po  gorkoj  Muci  Isusovoj,  smiluj  se  nama  i  cijelom  svijetu.  Na  koncu  ćeš  ponoviti  triput 
riječi:  Sveti  Bože,  Sveti  Jaki  Bože,  Sveti  Besmrtni  Bože,  smiluj  se  nama  i  cijelom  Svijetu». 

Molila  sam  se  svom  anđelu  čuvaru  kada  me  Sotona  napadao 

9.  Tog  četvrtka  primila  sam  tu  milost  na  kraju  molitve.  Ona  je  trajala  izvanredno  dugo,  za 
vrijeme  cijele  Sv.  mise  i  mislila  sam  da  ću  umrijeti  od  radosti.  U  takvim  trenucima  bolje  spoznajem 
Boga  i  Njegova  svojstva,  ali  i  mene  samu  i  svoju  vlastitu  bijedu.  Čudim  se  velikom  Božjem 
silaženju  jednoj  tako  bijednoj  duši  kao  mojoj.  Poslije  Sv.  mise  osjećala  sam  se  uronjenom  u  Boga  i 
bila  sam  svjesna  u  dubini  svoga  srca  svakog  Njegovog  pogleda.  Oko  podneva  otišla  sam  nakratko  u 
kapelu  i  opet  je  udarala  u  mom  srcu  snaga  milosti.  Dok  sam  bila  uronjena  u  pobožnost,  Sotona  je 
dohvatio  vazu  s  cvijećem  i  bijesno  je  bacio  svom  snagom  na  zemlju. 

Vidjela  sam  svu  njegovu  zloću  i  ljubomoru.  U  kapeli  nije  bio  nitko  nazočan.  Ustala  sam  od 
molitve,  pokupila  krhotine,  presadila  cvijeće  i  htjela  se  brzo  vratiti  na  svoje  mjesto  prije  nego  tko 
dođe  u  kapelu.  To  mi  nije  uspjelo  jer  uđoše  Majka  predstojnica,  sestra  sakristanka  i  još  neke  sestre. 
Majka  predstojnica  čudila  se  da  sam  bila  nešto  radila  na  oltaru  i  daje  pao  lonac  s  cvijećem.  Sestra 
sakristanka  nije  skrila  svoje  nezadovoljstvo,  ah  ja  nisam  pokušavala  objašnjavati  ili  se  ispričavati. 

Navečer  sam  se  osjećala  vrlo  iscrpljenom  i  nisam  mogla  održati  Sveti  sat.  Zamolila  sam  Majku 
predstojnicu  da  pođem  ranije  u  krevet.  Odmah  sam  zaspala.  Ipak  oko  jedanaest  sati  sotona  je  tresao 
mojim  krevetom.  Odmah  sam  se  probudila  i  započela  mimo  moliti  svom  anđelu  čuvaru.  Tada  sam 
ugledala  duše  koje  trpe  u  čistilištu.  Njihovi  likovi  bili  su  kao  sjene,  a  između  njih  vidjela  sam 
mnogo  đavola.  Jedan  se  od  njih  trudio  navaliti  na  mene.  Prometnuo  se  u  lik  mačke  na  mom  krevetu 
i  legao  mi  na  noge.  Bio  je  težak  kao  nekoliko  puda  (ranija  ruska  mjera  za  težinu;  jedan  pud  =  16,38 
kg.  Napomena  prevodioca). 

Kroz  cijelo  vrijeme  molila  sam  krunicu.  Ujutro  likovi  nestaše  i  ja  sam  mogla  zaspati.  Kad  sam 
zatim  došla  u  kapelu,  čula  sam  glas  u  mojoj  duši:  "Sa  mnom  si  sjedinjena.  Ne  boj  se  ničega.  Ipak 
znaj,  Moje  dijete,  da  te  sotona  mrzi.  Iako  on  mrzi  svaku  dušu,  gori  posebno  mržnjom  prema  tebi,  jer 
si  njegovoj  vlasti  otrgnula  mnoge  duše". 

Želim  nadmašiti  anđele  u  ljubavi  prema  tebi 

10.  Iako  uzimaš  lik  malog  djeteta,  u  Tebi  vidim  Neumrlog,  bezgraničnog  Gospodara  gospodara, 
kojeg  slave  čisti  duhovi  danju  i  noću,  za  koga  izgaraju  srca  serafina  u  žaru  čiste  ljubavi.  O  Kriste,  o 
Isuse,  želim  ih  još  nadmašiti  u  svojoj  ljubavi  prema  Tebi.  Vas  anđeli  molim,  vas  čiste  duhove,  za 
oproštenje  zbog  hrabrost  sebe  uspoređivati  s  vama.  Ja,  ponor  bijede,  ali  Ti,  Bože,  koji  Si 
neshvatljivi  bezdan  milosrđa,  usisaj  me  kao  što  žar  sunca  usisava  kap  rose.  Tvoj  pogled  pun  ljubavi 
izravnava  svaki  jaz. 

Neizrecivo  sam  sretna  zbog  Božje  veličine.  Nju  vidjeti  savršeno  mi  je  dovoljno  da  bih  bila 
sretna  za  cijelu  vječnost.  Jednom  kad  sam  vidjela  Isusa  u  liku  malog  djeteta,  upitala  sam:  "Isuse, 
zašto  me  susrećeš  u  liku  malog  djeteta?  U  Tebi  gledam  tako  i  tako  bezgraničnog  Boga,  svoga 
Stvoritelja  i  Gospodina".  Uzvratio  mi  je  Isus  da  će  me  susretati  kao  malo  Dijete  dokle  god  ne 
naučim  jednostavnost  i  poniznost. 

Za  vrijeme  Sv.  mise  s  izloženim  Presvetim  Oltarskim  sakramentom  ugledala  sam  prije  sv. 
pričesti  dvije  zrake  izlazeće  iz  Presvete  hostije,  kao  što  su  predstavljene  na  slici:  crvenu  i  bijelu. 
Odsijavale  su  se  na  svakoj  sestri  i  učenici,  ali  ne  ipak  od  svih  jednako.  Kod  nekih  bile  su  jedva 
zamjetne.  To  je  bilo  završnog  dana  duhovnih  vježbi  za  djecu. 

Anđeo  čuvar  me  vodio  u  Čistilište 

11.  Pitala  sam  Isusa  za  koga  još  trebam  moliti?  Isus  mije  odgovorio  da  će  mi  slijedeće  noći  dati 
spoznati  za  koga  trebam  moliti.  Ugledah  anđela  čuvara  koji  mi  je  zapovijedio  slijediti  ga.  Iznenada 
nađoh  se  na  maglovitom  i  vatrom  ispunjenom  mjestu  gdje  trpe  mnoge  duše.  Te  duše  žarko  mole,  ali 
ipak  ne  mogu  za  sebe,  samo  im  mi  možemo  pomoći.  Plamenovi  koji  su  oko  njih  izgarali  nisu  me 
dodirivali.  Moj  anđeo  čuvar  nije  me  napuštao  ni  za  trenutak.  Upitala  sam  duše  koja  im  je  najveća 
patnja.  Složno  mi  odgovoriše  da  im  je  najveća  patnja  -  čežnja  za  Bogom. 

Vidjela  sam  Majku  Božju  kako  posjećuje  duše  u  čistilištu.  Duše  nazivaju  Mariju  "Zvijezdom 
mora".  Ona  im  donosi  ublaženje.  Htjela  sam  više  s  njima  razgovarati,  ali  mi  je  anđeo  čuvar  dao 
znak  da  pođemo.  Dođosmo  iza  vrata  ove  tamnice  pune  patnji.  Čula  sam  nutarnji  glas  koji  govoraše: 
"Moje  milosrđe  ne  to  želi,  ali  to  zapovijeda  pravda".  Otada  održavam  usku  povezanost  s  trpećim 
dušama. 

Jedan  serafin  mije  donosio  sv.  Pričest 

12.  Sama  s  Isusom,  zahvalih  Mu  za  ovu  veliku  milost.  Isus  mi  reče:  "Budi  utješena.  Ja  sam  s 
tobom."  Iscrpljena  zaspah.  Navečer  dođe  sestra,  čijoj  sam  brizi  bila  povjerena:  "Ujutro,  sestro, 
nećete  primiti  Gospodina,  jer  ste  jako  iscrpljeni  i  onda  ćemo  vidjeti  kako  će  ići  dalje."  To  me  je 
neizmjerno  zaboljelo,  ali  rekoh  posve  mimo:  "Razumijem",  i  potrudili  se  zaspati  s  potpunim 
povjerenjem  u  Gospodina.  Ujutro  sam  obavila  razmatranje  i  pripremila  se  na  sv.  pričest,  premda  mi 
Isus  nije  trebao  doći.  Kad  su  moja  želja  i  ljubav  došli  do  najvišeg  stupnja,  iznenada  ugledah  uz  svoj 
krevet  jednog  serafina,  kako  mi  pruža  sv.  pričest  riječima:  "Evo  Gospodara  anđela". 

Nakon  primanja  Gospodina  moja  duša  uroni  u  Božju  ljubav  i  upade  u  divljenje.  To  se  ponavljalo 
kroz  13  dana,  ne  znajući  da  li  će  on  doći  drugog  dana.  Ah  ja  sam  se  pouzdala  u  Boga  i  Njegovu 
dobrotu  i  nisam  se  usuđivala  na  to  misliti  da  li  ću  sutra  na  ovaj  način  primiti  sv.  pričest. 

Serafin  je  bio  okružen  velikom  svjetlošću.  Božanstvo  i  Božja  ljubav  odsijavali  su  se  u  njemu. 
Nosio  je  zlatnu  odjeću  i  preko  nje  prozirnu  misnu  košulju  i  prozirnu  štolu.  Kalež  je  bio  od  kristala, 
preko  njega  je  bio  prozirni  preklopljeni  veo.  Nakon  što  me  je  pričestio,  odmah  je  nestao. 

Kad  sam  jednom  na  kratko  prije  sv.  pričesti  osjetila  određenu  nesigurnost,  preda  mnom  je  stajao 
serafin  s  Gospodinom.  Tada  upitah  Isusa,  i  kad  nisam  dobila  odgovor,  rekoh  serafinu:  "Hoćeš  li  me 
ispovjediti?"  Tada  on  odgovori:  "Nijedan  nebeski  duh  nema  tu  moć."  U  tom  trenutku  bila  je  hostija 
na  mojim  usnama. 

Anđeo  čuvar  mi  je  preporučio  molitvu  za  određenu  dušu  koja  je  umirala 

13.  Anđeo  čuvar  preporučio  mi  je  moliti  za  jednu  određenu  dušu,  a  ujutro  sam  saznala  da  se  radi 
o  čovjeku  koji  je  počeo  u  tom  trenutku  umirati.  Na  čudnovat  način  daje  mi  Bog  spoznati  da  je 
nekomu  potrebna  moja  molitva.  Posebno  prepoznam  kad  je  moja  molitva  potrebna  duši  nekog 
umirućeg.  Sad  se  to  događa  nešto  češće  nego  ranije.  Isus  mi  je  dao  spoznati  kako  Mu  je  posebno 
draga  duša  koja  živi  po  Božjoj  volji.  Time  ona  pruža  Bogu  najvišu  čast... 

Danas  me  je  jedan  anđeo  vodio  u  ponore  pakla 

14.  Danas  me  je  jedan  anđeo  vodio  u  ponore  pakla.  To  je  mjesto  velikih  muka.  Njegova 
površina  je  užasavajuće  velika.  Vrste  muka  što  sam  ih  vidjela  su  slijedeće:  prva  muka  koja  čini 
pakao  je  gubitak  Boga;  druga  -  trajno  predbacivanje  savjesti;  treća  -  ta  se  sudbina  neće  više  nikada 
promijeniti;  četvrta  muka  -  vatra,  što  prolazi  dušom,  ne  razarajući  je;  to  je  užasna  muka;  to  je  čisto 
duhovna  vatra  zapaljena  Božjom  srdžbom;  peta  muka  -  stalna  tama  i  užasno  zagušljivi  miris; 
premda  je  tamno  đavli  se  uzajamno  vide  i  proklinju  dušu;  oni  vide  sve  zlo  drugih  i  također  svoje 
vlastito;  šesta  muka  -  neprestano  sotonino  društvo;  sedma  muka  je  užasni  očaj,  mržnja  prema  Bogu, 
hule,  proklinjanje,  psovanja.  To  su  muke  koje  zajednički  trpe  svi  prokleti. 

Ah  to  još  nije  kraj.  Postoje  još  posebne  muke  za  duše,  naime  muke  osjetila.  Čime  je  pojedina 
duša  sagriješila,  time  se  kažnjava  na  strašni  i  neopisivi  način.  Postoje  užasne  pećine  i  bezdani 
mučenja,  gdje  se  jedna  muka  razlikuje  od  druge.  Naočigled  te  užasne  muke  bila  bih  umrla  da  me 
nije  zadržala  Božja  svemoć.  Grešnik  treba  znati  da  će  biti  mučen  cijelu  vječnost  organom  osjetila 
kojim  je  griješio.  O  ovom  pišem  na  Božju  zapovijed,  da  se  ne  može  izgovoriti  ni  jedna  duša  da 
nema  pakla,  ili  da  tamo  nitko  nije  bio  i  ne  zna  kako  je  tamo. 

Ja,  sestra  Faustina,  bila  sam  po  Božjoj  zapovijedi  u  bezdanima  pakla  da  bih  izvjestila  dušama  i 
posvjedočila  da  postoji  pakao.  Sad  o  tom  ne  mogu  govoriti,  jer  imam  Božju  zapovijed  to  pismeno 
ostaviti.  Đavli  me  jako  mrze,  ali  po  Božjoj  zapovijedi  moraju  me  slušati.  Što  sam  napisala  oskudna 

je  slika  onog  što  sam  vidjela.  Jedno  sam  mogla  zamijetiti,  tamo  su  većinom  duše  koje  nisu  vjerovale 
u  postojanje  pakla. 

Kad  sam  došla  k  sebi,  nisam  se  mogla  odmoriti  od  užasa,  kako  duše  tamo  jako  trpe.  Stoga  još 
srdačnije  molim  za  obraćenje  grešnika.  Bez  prestanka  vapim  Božjem  milosrđu  za  njih.  O  moj  Isuse, 
radije  bih  trpjela  muke  do  konca  svijeta,  nego  Tebe  uvrijedila  i  najmanjim  grijehom. 

"Moja  kćeri,  kad  preko  tebe  tražim  od  ljudi  štovanje  Mojeg  milosrđa,  ti  se  moraš  kao  prva 
odlikovati  povjerenjem  u  Moje  milosrđe.  Od  tebe  tražim  djela  milosrđa,  koja  trebaju  izlaziti  iz  tvoje 
ljubavi  prema  Meni.  Milosrđe  trebaš  pokazivati  uvijek  i  posvuda  svojim  bližnjima.  Pred  tim  se  ne 
možeš  izvlačiti,  ni  izgovarati,  ni  ispričavati  se.  Dajem  ti  tri  mogućnosti  za  iskazivanje  milosrđa 
bližnjemu:  1. djelo;  2.  riječ;  3.  molitva». 


Dobri  i  zli  duhovi 

(Sv.  Brigita) 

Krist  je  jednom  govorio  Brigiti  i  rekao  joj:  "Ja  sam  Stvoritelj  svih  duhova,  dobrih  kao  i  onih  koji 
su  postali  zli.  Ja  sam  i  Gospodar  svih  duhova  i  vodim  ih.  Na  isti  način  sam  i  Stvoritelj  svih  ostalih 
živih  bića  i  svih  beživotnih  stvari  koje  tu  jesu.  "  (Objave,  knjiga  IV.  pogl.  88) 

"Ja  sam  Bog,  Stvoritelj  svega.  Ja  sam  anđelima  i  ljudima  dao  slobodnu  volju  tako  da  oni  koje 
hoće  ispuniti  moju  volju  kod  mene  ostaju  vječno,  no  oni  koji  se  odlučuju  protiv  moje  volje,  od 
mene  će  biti  odijeljeni.  Neki  od  anđela  postali  su  zli  duhovi,  jer  mene  ne  ljube  niti  su  mi  se  htjeli 
pokoravati. 

A  kada  je  potom  bio  stvoren  čovjek  i  Zli  zamijetio  moju  ljubav  prema  čovjeku,  on  nije  postao  samo 
mojim  neprijateljem,  već  je  započeo  voditi  rat  protiv  mene  tako  da  je  prve  ljude  zaveo 
prekoračenjem  moje  zapovijedi.  Zli  je  tada  prema  uslijeđenom  dopuštenju,  po  mojoj  pravedenosti, 
dospio  do  vlasti.  Ja  želim  da  čovjek  živi  po  mojoj  volji,  no  Zli  teži  tome  da  čovjek  slijedi  svoju 
požudu."  (Objave,  knjiga  VII.,  pogl.  11) 

Bog  Otac  govorio  je  nadalje  Brigiti,  zaručnici  Kristovoj:  "Čuj  što  govorim  i  pridržavaj  se  svega 
što  ti  zapovijedam...  Samo  je  onaj  uistinu  vrijedan  časti  koji  u  sebi  vječno  jest  i  bio  je;  i  koji  je  iz 
ljubavi  stvorio  anđele  kao  i  ljude,  samo  zato  da  ih,  što  je  moguće  više,  sudjeluje  u  Njegovoj  slavi.  Ja 
sam  isti  po  moći  i  volji  koji  sam  bio  i  tada  kada  je  moj  Sin  uzeo  tijelo.  U  Njemu  ja  jesam  i  bio  sam, 
i  On  je  u  meni  i  Duh  Sveti  je  u  nama  obojici... 

Trebaš  nadalje  znati  daje  anđelima,  prije  no  što  su  me  smjeli  gledati  u  blaženstvu,  bilo  pokazano 
svjetlo  u  kojem  su  se  trebah  odlučiti  za  ili  protiv  mene.  Mnogi  od  njih  nisu  pali  pri  tom  zbog  toga 
što  nisu  poznavali  moj  zakon  i  moju  pravednost,  već  zato  što  se  toga  nisu  htjeli  pridržavati.  Uvidjeli 
su  da  svi,  koji  Boga  istinski  ljube,  Njega  će  gledati  i  kod  Njega  će  smjeti  stalno  ostati,  no 
prestankom  blaženog  promatranja  moje  slave  zauvijek  trebaju  biti  kažnjeni  oni  koji  mene  mrze. 

Ipak  njihova  požuda  i  njihovo  častohleplje  izabralo  je  radije  mržnju  protiv  mene,  a  time  i  ono 
mjesto  gdje  će  zauvijek  biti  kažnjeni,  nego  da  me  ljube,  i  da  bi  se  mogli  stalno  radovati  u  gledanju 
mene.  Slična  pravednost  kao  na  anđelima  izvršena  je  i  na  ljudima.  Čovjek  mora  prvo  Boga  iskreno 
ljubiti,  tek  tada  Ga  smije  gledati.  Stoga  je  moj  Sin  iz  neizmjerne  ljubavi  htio  biti  rođen  prema 
zakonu,  kako  bi  u  svome  ljudskom  liku  bio  vidljiv,  jer  u  svom  Božanstvu  On  nije  mogao  biti  vidljiv. 
I  tako  je  slobodna  volja  dana  ljudima  kao  i  anđelima  da  teže  nebeskom  a  zemaljsko  da  preziru». 
(Objave,  knjiga  VIII.,  pogl.  56) 

Kada  je  Brigita  boravila  u  Napulju  nakon  njezina  povratka  kući  iz  Svete  Zemlje,  žalio  joj  se 
Krist  gorko  nad  mnogim  grijesima  stanovnika  ovoga  grada  i  rekao  je  Brigiti  između  ostalog 
sljedeće: 

"Poslušaj  pažljivo  ono  što  ti  sada  kažem:  Ja  sam  Stvoritelj  i  Gospodar  svega,  i  anđela  i  onih  koji 
su  ostali  vjerni  kao  i  onih  palih.  Nitko  ne  izmiče  mom  sudu.  Zli  se  trojako  ogriješio  o  mene: 
ohološću,  zavišću  i  nećudorednošću;  tj.  pretjeranom  ljubavlju  prema  samome  sebi.  Ta  bio  je  tako 
ohol  daje  želio  biti  Bog  iznad  mene,  a  ja  sam  mu  trebao  biti  podređen.  Bio  je  i  toliko  zavidan  da  bi 
me,  ukoliko  bi  to  uopće  bilo  moguće,  najradije  bio  ubio  i  nad  svime  bio  gospodar  i  sjedio  na  mome 
prijestolju. 

Tako  mu  je  drago  bilo  njegovo  vlastito  biće,  da  uopće  nije  pitao  za  moju  volju  gdje  god  je  mogao 
provesti  svoju.  Stoga  je  pao  s  neba  i  postao  je  od  blistavog  anđela  đavao  u  dubini  pakla.  I  kada  sam 
vidio  njegovu  zloću  i  neizmjernu  zavist  koju  je  gajio  prema  ljudima,  objelodanio  sam  svoju  volju  i 
dao  sam  ljudima  svoj  zakon  i  kada  bi  ga  se  pridržavali,  imali  bi  moje  zadovoljstvo,  a  Zlome  se  ne  bi 
sviđali. 

Tada  sam  ja,  zbog  ljubavi  koju  sam  imao  prema  ljudima,  došao  u  svijet.  Prihvatio  sam  tijelo  od 
Djevice,  poučavao  sam  ih  i  posve  osobno  u  riječi  i  djelu  i  pokazao  im  put  istinske  vjere.  Otvorio 
sam  im  svojom  vlastitom  krvlju  nebo,  kako  bih  im  pokazao  svoju  savršenu  ljubav  i  naklonost.  No 
što  čine  ljudi  koji  su  moji  neprijatelji? 

Oni  preziru  moje  zapovijedi,  odbacuju  me  poput  gnusnog  otrova  iz  svoga  srca,  ispljuvavaju  me  iz 
svojih  usta  poput  odvratne  tvari  i  preziru  me  poput  gubavca  koji  širi  najlošiji  zadah.  No  Zloga  i 
njegova  djela  grle  potpunom  odanošću,  njega  uvode  u  svoje  srce,  s  radošću  i  ljubavlju  ispunjavaju 
njegovu  volju  i  pokoravaju  se  njegovim  naopakim  nadahnućima.  Stoga  će  po  mome  pravednom 
sudu  zajedno  sa  Zlim  biti  vječno  kažnjeni  u  paklu."  (Objave  -  knjiga  VII.,  pogl.  27) 

Zli  -  lisica:  Majka  Božja  rekla  je  Brigiti:  "Postoji  mala  životinja,  nazivate  je  lisica,  ona  je  vrlo 
brižna  i  lukava  u  tome  da  sve  za  čim  ima  potrebu  i  dobavi.  Ponekad  se  pretvara  kao  da  spava  i  da  je 
istovremeno  mrtva,  kako  bi  ptice  koje  se  spuštaju  na  nju  to  lakše  mogla  uhvatiti  i  progutati  -što  se 
nepažljivije  na  nju  spuštaju. 

Lisica  pazi  na  let  ptica  i  one  koje  vidi  da  se  spuštaju  od  iznemoglosti  na  zemlju  ih  pod  drvo  grabi 
i  proždire;  no  one  koje  s  oba  krila  odlete,  sramote  je  i  osujećuju  njezin  trud.  Takva  lisica  je  Zli  koji 
prijatelje  Božje  stalno  slijedi,  prije  svega  one  koji  još  ne  nose  žuč  njegove  zloće  i  otrov  njegove 
ništavnosti  u  sebi. 

I  on  se  pretvara  kao  da  spava  i  da  je  mrtav,  jer  ponekad  pušta  čovjeka  slobodnim  od  teških 
iskušenja  kako  bi  ga  to  lakše  mogao  prevariti  i  smutiti  kada  nije  na  oprezu.  Ponekad  on  dopušta  da 
opačina  izgleda  kao  krepost,  da  bi  čovjek  u  smetenosti  zakoračio  u  tu  prazninu  i  da  bi  tada,  kada  mu 
ne  pomogne  njegov  skroman  razum,  propao.  Shvatit  ćeš  to  na  jednom  primjeru.  Jer  i  milosrđe  je 
ponekad  porok,  naime  tada,  ako  ga  se  čini  samo  da  bi  se  dopali  ljudima.  I  najjača  vježba 
pravednosti  može  biti  nepravednost,  proizlazi  li  iz  požude  i  nestrpljivosti.  I  poniznost  postaje 
nadutošću  proizlazi  li  iz  čežnje  za  sjajem  i  od  toga  da  bude  zamijećena  od  ljudi;  krepost  strpljivosti 
može  se  pokazivati,  a  da  to  uistinu  nije,  ako  bi  se  htjela  osvetiti  zbog  pretrpljene  nepravde  kada  bi  to 
bilo  moguće,  no  nanesenu  nepravdu  trpi  samo  zato  što  nije  pronašla  prigodnu  priliku  za  osvetu. 

Ponekad  pripušta  Zli  jad  i  brige  ljudima  da  bi  se  čovjek  izgubio  u  prekomjernosti  tuge;  ponekad 
istresa  Zli  strahove  i  brige  u  srce  kako  bi  čovjek  u  služenju  Bogu  postao  mlak  ili  da  bi  čovjek  koji  se 
ne  može  savladati  u  malom  propao  u  velikom.  Lisica  je  prevarila  onoga  o  kome  govorim,  jer  kada 
je  u  starosti  sve  imao  po  želji  i  sebi  rekao  daje  sretan  i  da  želi  tako  dalje  živjeti,  ugrabljen  je  tada 
bez  sakramenata  i  bez  da  može  položiti  račun  o  svojim  djelima  i  imetku.  Sakupljao  je  dan  i  noć 
poput  mrava,  ali  ne  u  žitnicu  Gospodinovu.  I  kada  je  došao  do  otrova,  kako  bi  svoja  zrna  ubacio  na 
hrpu  zaliha,  umro  je  i  drugima  ostavio  svoj  trud.  Jer  tko  u  vrijeme  žetve  ne  sakuplja  na  plodonosan 
način,  sjemenci  se  neće  radovati. 

Stoga  se  one  ptice  Gospodinove  nazivaju  sretnim  koje  ne  spavaju  pod  drvećem  svjetovnih 
zadovoljstava  već  na  drveću  nebeskih  težnji.  Kada  ih  napadne  kušnja  lisice,  nepravednog  Zloga, 
odlete  one  odatle  vrlo  brzo  s  oba  krila,  naime  s  poniznošću  sv.  ispovijedi  i  nadom  u  Božju  pomoć." 
(Objave,  knjiga  IV.,  pogl.  68) 

Naš  protivnik  -  Zli:  Riječi  Sina  Božjega  Brigiti  kako  se  trebamo  štititi  od  kušnji  Zloga:  "Tko 
drugi  je  vaš  neprijatelj  nego  Zli  koji  je  na  sva  dobra  djela  zavidan  i  čiji  je  posao  kucati  kušnjama  na 
dušu  čovjekovu  i  uznemiravati  je?  On  zakuca  ponekad  ljutnjom  ili  ogovaranjem,  ponekad 
nestrpljenjem  ili  nerazumnim  sudovima  o  Božjim  odlukama  kada  sve  ne  ide  po  vašoj  želji;  on  vrlo 
često  kuca  i  uznemirava  vas  mnoštvom  loših  misli,  da  biste  si  uskratili  službu  Božju,  a  vaša  dobra 
djela  potamnjela  pred  Bogom.  "  (Objave,  knjiga  IV.,  pogl.  47) 

Zli  u  dijalogu  s  Marijom:  Majka  Božja  poučavala  je  Brigitu  kako  se  suprotstaviti  Zlome  i 
kako  treba  činiti  na  njegova  nagovaranja:  "Moja  kćeri,  kada  ti  se  tvoj  neprijatelj  ulaguje  željom  za 

vremenitim  dobrima,  odgovori  mu:  "Neprijatelju,  ti  nisi  ništa  stvorio,  stoga  ne  možeš  ništa  ni  dati; 
pa  kada  bi  to  i  mogao,  brzo  bi  se  to  srušilo,  a  i  završilo.  " 

Ako  bi  ti  se  dodvoravao  radošću  svijeta,  reci  mu:  "Prijateljstvo  sa  svijetom  završava  bolom.  " 
Ako  bi  ti  se  dodvoravao  putenošću,  odgovori  mu:  "Ne  želim  je  imati,  jer  ona  je  na  kraju  otrov  i 
završava  u  bolima.  " 

U  tom  trenu  pojavio  se  Zli  kome  je  blažena  Djevica  Marija  rekla:  "Govori  tako  da  i  ona  to  čuje: 
Što  si  ti  stvorio?"  Zli  je  odgovorio:  "Ja  nisam  ništa  stvorio,  no  bio  sam  dobro  stvorenje;  ali  iz 
samoga  sebe  postao  sam  zao." 

Blažena  Djevica  Marija  je  rekla  nadalje:  "Je  li  ikada  prijateljstvo  s  tobom  imalo  sretan,  radostan 
ishod?"  Zli  je  odgovorio:  "To  nikada  nije  bio  slučaj  niti  će  biti."  Po  treći  put  rekla  je  blažena 
Djevica:  "Odgovori  mi  i  reci:  Je  li  ikada  tvoja  putenost  dobro  završila?" 

A  Zli  je  odgovorio:  "Nikada  ista  nije  imala  dobar  završetak  i  nikada  neće  takav  imati,  jer 
započinje  u  zlu  i  smjera  samo  na  zlo."  Zli  je  svojim  riječima  još  na  nadodao  Djevici  Mariji: 
"Djevice,  daruj  mi  vlast  nad  ovom  ženom  Brigitom!"  Djevica  je  odgovorila:  "Zašto  je  sam  ne 
uzmeš  pod  svoju  vlast?"  Zli  je  na  to  rekao:  "Ja  ne  mogu,  jer  nisam  u  stanju  razdijeliti  u  sudu 
dvovrsnu  krv  koja  je  pomiješana;  krv  ljubavi  Božje  u  njoj  pomiješanu  s  krvlju  njezina  srca!" 

Blažena  Djevica  je  rekla  nadalje:  "Zašto  je  ne  pustiš  na  miru?"  Zli  je  na  to  odgovorio:  "Ja  to 
nikada  neću  učiniti.  Nisam  li  u  stanju  ubiti  je  smrtnim  grijehom,  pobrinut  se  mučiti  je  za  lake 
grijehe.  Ne  mognem  li  to  učiniti,  tada  ću  barem  baciti  tm  u  obrub  njezine  haljine,  a  trud  da  ga  izvadi 
višestruko  će  je  uznemiravati,  tj.  njezino  srce  uronit  će  u  različite  misli  koje  će  je  sa  svih  strana 
odvesti  u  nemir». 

Djevica  je  odgovorila:  "Ja  ću  joj  pomoći.  Koliko  često  naime  tm  izvuče  i  baci  ga  tebi  u  lice,  tako 
često  će  joj  grijeh  biti  oprošten,  a  njezina  kruna  i  nagrada  bit  će  uvećane."  (Objave,  knjiga  VI., 
pogl.  17) 

Svrni  svoj  radosni  pogled  u  sebe  samoga  i  promatraj  kako  Bog  s  tvojom  ljubljenom 

dušom  igra  svoju  igru  ljubavi 

(BI.  Henrik  Susone,  piše  o  svojim  iskustvima  u  trećem  licu  kao  da  se  radi  o  nekoj  drugoj  osobi ) 

Drugom  zgodom  dok  je  sjedio  u  onoj  istoj  crkvi  činilo  mu  se  u  viđenju  kao  daje  bio  prenesen  u 
neko  drugo  mjesto.  Činilo  mu  se  da  je  njegov  anđeo  s  desne  strane.  Sluga  Božji  se  brzo  ustane  i 
zagrli  svoga  ljubljenog  anđela  i  privi  ga  k  sebi  s  koliko  mu  je  to  više  ljubavi  bilo  moguće  tako  da 
između  njih  nije  više  bilo  udaljenosti  i  usklikne  drhtavim  glasom  sa  suzama  u  očima  govoreći  iz 
dubine  srca:  «0  anađele  moj,  kojega  mi  je  ljubljeni  Bog  dao  za  tješitelja  i  čuvara,  molim  te  zbog 
ljubavi  koju  Bog  ima  prema  meni  nemoj  me  nikada  ostaviti. »  Anđeo  odgovori  i  reče:  «Nemaš 
snage  za  povjerenje  u  Boga?  Vidiš,  Bog  je  tako  ljupko  u  svojoj  vječnosti  zagrlio  da  te  ne  želi  više 
nikada  ostaviti. » 

A  jedanput  nakon  toga,  poslije  razdoblja  trpljenja,  rano  ujutro  dogodilo  se  daje  bio  okružen 
nebeskim  društvom  u  jednom  viđenju.  Tada  je  pitao  jednog  nebeskog  kneza  da  mu  pokaže  na  koji 
načinje  oblikovana  skrivena  Božja  prisutnost  u  njegovoj  duši.  A  anđeo  mu  odgovori: 

«Svrni,  dakle  svoj  radosni  pogled  u  sebe  samoga  i  promatraj  kako  Bog  s  tvojom  ljubljenom 
dušom  igra  svoju  igru  ljubavi)).  Pogleda  i  vidje  daje  njegovo  tijelo  nad  srcem  bilo  čisto  neki  kristal, 
i  vidje  da  u  središtu  srca  tiho  i  blago  boravi  Vječna  Mudrost  u  ljupkom  obliku,  a  pored  nje  sjedi 
duša  sluge  Božjega  prožeta  nebeskom  čežnjom.  Bila  je  ljubezno  prignuta  na  bok  Vječne  Mudrosti, 
obuhvaćena  njenim  rukama  i  privijena  Božanskom  Srcu,  i  duša  je  ostajala  tako  opijena  i  uronjena  u 
ljubav  u  naručju  ljubljenoga  Boga. 

Sluga  Božji  je  bio  napravio  nekoliko  konopaca  za  pokoru  i  u  noći  spomendana  anđela  dogodilo 
mu  se  da  je  pao  u  viđenje  i  čuo  anđeosku  pjesmu  i  slatki  rajski  pjev.  Osjetio  se  tako  dobro  da  je 
zaboravio  na  sve  svoje  patnje.  Tada  mu  jedan  od  anđela  reče:  «Vidiš,  kao  što  ti  rado  slušaš  naš 
vječni  pjev,  tako  mi  rado  slušamo  tvoj  molitveni  pjev  Vječnoj  Mudrosti.  To  je  pjesma  svetih, 
izabranih  koju  će  pjevati  posljednji  dan  kada  će  biti  potpuno  uvedeni  i  utvrđeni  u  radosti  bez  kraja  u 
vječnosti)). 

Pogledaj  u  Nebo 

(BI.  Henrik  Susone,  piše  kao  da  mu  govori  Vječna  Mudrost) 

«Sada  se  uputi  sa  mnom.  Želim  te  povesti  u  meditaciju  i  želim  ti  izdaleka  dopustiti  da  pogledaš, 
iako  u  jednoj  gruboj  slici.  Gledaj  iznad  devetog  Neba  koje  je  beskrajno  veće,  tisuće  puta,  od  cijele 
zemlje,  ima  neko  drugo  Nebo  od  plamena,  tako  nazvano  ne  zbog  vatre,  nego  zbog  beskrajne 
prozirne  svjetlosti  koju  ima  po  svojoj  nepromjenjivoj  i  neraspadljivoj  naravi.  To  je  slavni  dvor  gdje 
boravi  nebeska  vojska  i  gdje  me  skupa  s  jutarnjim  zvijezdama  slave  sva  djeca  Božja.  Tu  su  vječna 
prijestolja  okružena  neizrecivim  svjetlom,  s  kojih  su  zbačeni  otpali  duhovi  i  gdje  izabranici 
zauzimaju  mjesta. 

Vidiš,  izdaleka  svijetli  divni  grad  obložen  zlatom,  sjaji  od  dragocjenih  bisera,  popločan 
dragocjenim  kamenjem,  odsjaj ava  kao  neki  kristal  sjajem  crvenih  ruža,  bijelih  ljiljana  i  svakom 
vrstom  cvijeća.  A  sada  ti  sam  gledaj  lijepu  nebesku  livadu  na  kojoj  su  sve  ljepote  ljeta,  jasna 
svibanjska  šarenila,  uvala  istinske  radosti.  Tu  se  vide  radosni  pogledi  ljubljene  koja  motri  svoga 
ljubljenoga,  čuje  se  sviranje  harfi,  pjesme  i  ples  i  trajno  iskustvo  savršene  radosti,  tu  je  moć  želje, 
radost  bez  patnje  u  trajnoj  sigurnosti.  Sada  pogledaj  oko  sebe  bezbrojno  mnoštvo  kako  piju  koliko 
im  srce  želi  na  živom  izvoru.  Vidiš  kako  motre  čisto  i  jasno  zrcalo  čistog  božanstva  gdje  im  je  svaka 
stvar  poznata  i  objavljena. 

Idi  dalje  i  pogledaj  kako  slatka  Kraljica  Neba,  koju  ti  nježno  ljubiš,  lebdi  s  uzvišenošću  i  radošću 
nad  cijelom  nebeskom  vojskom,  naklonjena  s  ljubavlju  i  nježnošću  nad  svojim  ljubljenim  Sinom, 
okružena  ružama,  ljiljanima  i  gladiolama.  Vidi  kako  njena  divna  ljepota  donosi  slast,  radost  i 
divljenje  cijelom  nebeskom  dvoru.  Sada  pogledaj  ono  što  će  obradovati  tvoje  srce  i  tvoj  duh,  vidiš 
kako  je  Majka  milosrđa  blago  svrnula  svoj  slatki  milosrdni  pogled  prema  tebi  i  svim  grešnicima  te 
kako  ih  moćno  štiti  i  izmiruje  sa  svojim  ljubljenim  Sinom. 

Pogledaj  sada  očima  čistog  uma  i  vidi  kako  uzvišeni  Serafini  i  duše  ljubavi  istog  kora  gorljivo 
plamte  prema  meni  bez  prekida,  gledaj  kako  svijetli  Kerubini  i  njihovo  društvo  imaju  sjajan  uljev  i 
izljev  mog  neuhvatljivog  svijetla,  vidi  kako  uzvišena  Prijestolja  i  njihov  zbor  slatko  počivaju  u 
meni  i  ja  u  njima.  Motri  sada  kako  korovi  drugog  reda  Gospodstava,  Moći  i  Vlast  motre 
harmonični  i  slatki  vječni  raspored  u  sveopćoj  naravi;  gledaj  kako  treći  red  Poglavarstva,  Arkanđeli 
i  Anđeli  izvršuju  moju  uzvišenu  poruku  i  moj  zakon  u  svim  krajevima  svijeta.  Vidiš  kako  je 
ljubazno,  divno  i  različito  uređeno  veliko  mnoštvo,  koji  lije  to  divan  prizor! 

Pogledaj  dalje  i  vidi  kako  moji  izabrani  učenici,  i  najdraži  prijatelji  sjede  u  velikom  miru  i  časti 
na  sjedalima  sudaca,  kako  mučenici  sjaje  u  svojoj  proslavljenoj  odjeći  i  kako  ispovjedaoci  svijetle 
zelenkastom  ljepotom,  kako  nježne  djevice  odsjajavaju  anđeoskom  čistoćom,  kako  je  cijela  nebeska 
vojska  opojena  božanskom  slasti.  Koje  li  društvo,  koje  li  slavne  domovine!  Blago  onome  tko  će  tu 
zauvijek  boraviti! 


Svrni  pogled  na  anđela  koji  te  prati 

(Sv.  Ivan  Marija  Viannev) 

Sv.  Arški  župnik  je  preporučivao  da  se  ostane  u  bliskoj  vezi  sa  svojim  anđelom  čuvarom. 
Govorio  je:  «Kada  idemo  kroz  život,  gledajmo  našeg  Gospodina  kako  ispred  nas  nosi  križ,  presvetu 
Djevicu  koja  nas  motri,  našeg  anđela  čuvara  koji  je  pored  nas.  Kako  je  lijep  nutarnji  život».  Svetac 
je  čitao  u  savjesti  svojih  sugovornika  i  pokornika,  tako  da  su  ga  o  tome  obavještavali  njihovi  anđeli 
čuvari.  Evo  jednog  takovog  slučaja.  Neka  kućanica  se  došla  ispovjediti,  ali  je  u  ispovijedi  bila 
prešutila  jednu  stvar.  «A  što  je  s  ovim»  -  upita  je  svetac  iznoseći  ono  što  je  htjela  sakriti.  Pokornica 
se  jako  uzbuđena  se  pitala  u  duši  kako  je  to  župnik  mogao  znati,  a  on  joj  je  odgovorio  da  mu  je  to 
rekao  njezin  anđeo  čuvar. 

On  je  najvjerniji  i  najiskreniji  prijatelj 

(Sv.  Pater  Pio  iz  Pietrelcine,  donosimo  nekoliko  iskustava  ovog  velikog  sveca) 

1.  Podsjetite  se  da  je  Bog  u  nama  kada  smo  u  njegovoj  milosti,  a  nije  u  nama  kad  smo  u 
grijehu,  ali  anđeo  čuvar  nas  nikada  ne  ostavlja.  On  je  najvjerniji  i  najiskreniji  prijatelj  pa  i  kad  ga 
ražalostimo  našim  ponašanjem.  Časti  svoga  anđela,  zahvaljujući  mu  na  svakoj  skrbi  i  pažnji  kojima 
te  okružuje,  jer  poslije  Boga  i  Gospe  nitko  te  više  ne  voli  od  njega.  On  je  uvijek,  dan  i  noć  pored 
tebe.  Nemoj  to  zaboraviti,  nemoj  ga  vrijeđati  sumnjajući  u  ovu  veliku  i  neizrecivu  istinu;  time  bi 
sumnjao  u  Isusa  samoga  koji  nam  je  to  objavio  svojom  nepogrešivom  riječi,  sumnjao  bi  u  Majku 
Crkvu  koja  je  to  proglasila  istinom  vjere.  Tijekom  dana  s  poletom  u  srcu  često  s  ljubavlju  i 
zahvaljivanjem  uzdigni  misao  prema  svome  anđelu  čuvaru.  Tada  ćeš  vidjeti  kako  se  naši  sveti 
nebeski  prijatelji,  a  na  poseban  način  tvoj  čuvar,  raduju  zbog  tebe  i  učiniti  će  sve  da  Gospodin  i 
Kraljica  anđela  umnože  svoje  milosti  i  blagoslove  u  tvoj  duši. 

2.  Anđeli  nebeski  ne  prestaju  me  posjećivati  i  činiti  da  kušam  slasti  blaženika.  Ako  je  poslanje 
naših  anđela  čuvara  veliko,  ono  mog  anđela  je  sigurno  još  veće  jer  mi  mora  biti  također  i  učitelj  i 
objašnjavati  mi  druge  jezike.  Noću  kad  zatvorim  oči,  vidim  kako  pada  zastor  i  kako  se  otvara  pred 
Rajem,  i  obradovan  ovim  viđenjem  spavam  s  osmjehom  slatkog  blaženstva  na  usnama  u  savršenom 
miru  na  licu,  čekajući  da  me  moj  anđeo  čuvar  dođe  probuditi  i  tako  sa  mnom  moli  jutarnju  molitvu 
na  radost  naših  srdaca. 

3.  U  subotu  mi  se  činilo  da  me  đavli  žele  upravo  dokrajčiti,  nisam  znao  više  kojem  se  svecu 
obratiti;  zazivao  sam  svga  anđela  čuvara,  i  nakon  što  sam  ga  dosta  čekao,  evo  ga,  konačno  je  letio 
oko  mene  pjevajući  svojim  anđeoskim  glasom  himne  Božjem  Veličanstvu.  Tada  se  dogodila  jedna 
od  uobičajenih  scena:  podigao  sam  na  njega  glas  želeći  se  da  sam  dugo  morao  čekati  njegovu 
pomoć,  i  kao  da  bi  ga  kaznio  nisam  ga  htio  gledati  u  lice,  htio  sam  otići,  udaljiti  se,  pobjeći  od 
njega,  a  on  siromah,  dostignu  me  skoro  plačući,  primi  me  za  glavu  dok  nisam  podigao  glavu  i 
pogledao  ga  u  lice  i  vidio  da  mu  je  žao.  I  reče  mi  ...  :  «Uvijek  sam  ti  blizu,  dragi  moj  mladiću, 
uvijek  sam  oko  tebe  s  ljubavlju  kojom  tvoje  srce  zahvaljuje  Gospodinu,  moja  ljubav  prema  tebi 
neće  prestati  ni  sa  tvojom  smrću». 

4.  Dobro  znajte  da  je  anđeo  čuvar  moćan  braneći  nas  protiv  Sotone  i  njegovih  saveznika, 
njegova  ljubav  nije  prestala  niti  može  prestati.  Izgrađuj  lijepu  naviku  da  uvijek  misliš  na  njega. 
Uvijek  je  u  našoj  blizini  jedan  nebeski  duh.  On  nas  ne  ostavlja  nikada  same,  od  kolijevke  do  groba 
uvijek  je  tu,  brani  nas  i  vodi  kao  dobar  prijatelj,  kao  brat,  uvijek  je  s  nama  i  tješi  nas,  pogotovu  u 
teškim  trenucima  našeg  života. 

5.  Uz  pomoć  dobrog  anđela  izvojevana  je  pobjeda  nad  podmuklim  planovima  đavla,  pročitao  sam 
tvoje  pismo.  Kad  sam  dobio  tvoje  pismo,  Anđeo  me  je  potakao  da  ga  poškropim  blagoslovljenom 
vodom  prije  nego  ga  otvorim.  Ah,  tko  bi  mogao  izreći  đavolsku  srdžbu!  On  bi  htio  na  sve  načine  da 
me  dokrajči.  Za  to  koristi  sva  svoja  đavolska  umjeća,  ali  bit  će  zgažen.  Anđeo  me  u  to  uvjerava,  a  i 
Raj  je  s  nama.  Ne  bih  mogao  nikad  posumnjati  niti  najmanje  da  mi  anđeo  nije  otkrio  zamku.  Moj 
pratilac  od  djetinjstva  nastoji  umanjiti  patnje  koje  mi  nanose  nečisti  otpadnici,  tako  da  mi 
nadahnjuje  misli  nade. 

Dva  anđela  su  držala  moju  dušu  u  podnožju  Križa  Kristova 

(BI.  Kamila  Battista  iz  Varana) 

Malo  dana  nakon  što  je  slavna  sveta  majka  Klara  nestala  ispred  moje  duše,  došla  su  dva  anđela 
zlatnih  krila  obučena  u  bijelo.  Jedan  od  njih  primi  moju  dušu  s  jedne  a  drugi  s  druge  strane 
uzdigoše,  me  i  postaviše  u  podnožje  Križa  Kristova.  Tako  su  me  gotovo  neprekidno  držali  dva 
mjeseca  da  mi  se  činilo  da  sam  hodala,  govorila  ili  radila  kao  bez  duše.  Moja  je  duša  bila  tamo  gdje 
su  je  držala  on  dva  anđela  koji  se  nikada  nisu  od  nje  udaljavali.  Ne  sjećam  se  da  sam  prije  imala 
želju  da  budem  stalno  pod  Križem  Gospodnjim.  Kad  je  prošlo  to  vrijeme  ostavili  su  moju  dušu  u 
tijelu  kao  prije,  ali  mi  je  u  duši  ostala  velika  pobožnost  prema  Serafinima,  tako  da  nisam  htjela  ni  o 

čemu  drugom  razmišljati  niti  govoriti  do  li  o  Serafinima  i  molila  sam  ih  slatkom  ljubavlju  da  jedan 
do  leti  do  mene  kao  što  je  učinio  s  prorokom  Izaijom. 

Puno  puta  mi  se  ukazuju  anđeli 

(Sv.  Terezija  Avilska) 

Gospodin  se  udostojao  da  vidim  ovdje  nekoliko  puta  ovo  viđenje:  vidjela  bih  pored  sebe  jednog 
anđela,  s  lijeve  strane,  u  tjelesnom  obliku,  ono  što  ne  običavam  vidjeti  osim  čudom.  Premda  mi  se 
puno  puta  ukazuju  anđeli,  to  biva  a  da  ih  ne  vidim,  već  je  nalik  onom  prethodnom  viđenju  koje  sam 
spomenula  naprijed.  To  viđenje  Gospodin  se  udostojao  da  vidim  ovako:  nije  bio  velik  nego  malen, 
jako  lijep,  tako  zažarena  lica  da  je  bio  nalik  onim  jako  uzvišenim  anđelima  koji  izgleda  da  se  svi 
žare.  To  mora  da  su  oni  koje  nazivamo  kerubinima,  jer  im  imena  ne  kazuju. 

No  dobro  vidim  da  u  Nebu  postoji  razlika  od  jednih  anđela  do  drugih,  te  između  ovih  i  onih,  da 
to  ne  bih  znala  iskazati.  Vidjela  sam  mu  u  rukama  dugačko  zlatno  koplje,  a  na  vršku  željeza  činilo 
mi  se  da  bijaše  malen  oganj.  Činilo  mi  se  da  mi  je  time  nekoliko  puta  probo  srce  i  da  mije  sezalo  do 
utrobe.  Sva  bi  ostala  ražarena  ljubavlju  prema  Bogu.  Bol  bijaše  tako  velika  da  me  je  prisiljavala 
ispuštati  one  jecaje.  Slast  koju  mi  je  pružala  ova  prevelika  bol  tako  je  neizmjerna,  da  se  ne  može 
poželjeti  da  mine,  niti  se  duša  može  naslađivati  ičim  doli  Bogom.  Nije  to  tjelesna  bol,  nego 
duševna,  premda  ponešto  sudjeluje  i  tijelo,  pa  čak  i  puno.  To  je  tako  blago  udvaranje  koje  se  vodi 
između  duše  i  Boga,  da  usrdno  molim  njegovu  dobrotu  neka  dade  da  ga  okusi  onaj  tko  bude 
pomislio  da  lažem. 


Anđeli  i  drugi  Kristov  dolazak 

(. Kardinal  Jean  Danielou) 

Na  kraju  vremena  anđeli  će  biti  poslanici  Gospodnji  u  trenutku  dolaska  Gospodnjeg.  To  je  jedan 
od  vidika  o  kome  se  najviše  piše  u  Novom  zavjetu  kad  se  govori  o  anđelima.  Na  taj  način  anđeli  su 
povezani  s  raznim  trenucima  eshatološke  drame.  Oni  su  poslanici  uskrsnuća  mrtvih,  sabiranja 
izabranih  i  podjele  dobrih  i  zlih.  Crkvena  tradicija  se  sve  više  vraća  na  ove  vidike  i  proširuje  ih.  U 
jednoj  propovjedi  sv.  Ivan  Krizostom  piše:  «sv.  Mihael  arkanđeo  će  zasvirati  trubu  u  prisutnosti 
Kristovoj  i  probuditi  one  koji  su  mrtvi,  od  Adama  do  konca  vremena».  Na  sličan  načinje  uskrsnuće 
mrtvih  na  zvuk  anđeoske  trube  opisao  sv.  Efrem:  «Tada  će  se  Gospodin  pojaviti  na  Nebu  poput 
blijeska  sa  neizrecivom  slavom.  Anđeli  i  arkanđeli  će  stupati  pred  njegovom  slavom  kao  vatreni 
plameni  i  kao  kipuća  rijeka.  Kerubini  će  nakloniti  glave,  Serafini  će  letjeti  kličući:  Ustanite,  vi  koji 
spavate,  evo  dolazi  zaručnik.  Tada  će  se  u  jedan  tren  otvoriti  grobovi  i  svi  će  narodi  uskrsnuti  i 
vidjeti  ljepotu  zaručnika».  Još  je  sv.  Ćiril  Jeruzalemski  pisao:  «Arkanđeo  Mihaeil  će  prvi  svima 
navijestiti:  Ustanite  da  biste  susreli  Gospodina,  jer  je  Gospodnji  dolazak  veličanstven)). 

Skupa  sa  uskrsnućem  i  sabiranje  naroda  se  pripisuje  anđelima.  Sv.  Ćiril  Jeruzalemski  nam 
govori  da  će  anđeli  s  jedne  strane  skupiti  grešnike,  a  s  druge  pravednike:  «Grešnici  okruženi 
nebeskom  vojskom  neće  moći  pobjeći  nikuda.  Kako  izabranici  ne  bi  bili  pomiješani  sa  zlima,  poslat 
će  anđele  na  zvuk  trube  da  ih  sabere  sa  sve  četiri  strane  svijeta)).  Anđeli  će  biti  i  svjedoci 
posljednjeg  suda.  Sv.  Efrem  piše:  «Vidjet  će  nebrojene  čete  anđela  koje  stoje  oko  Boga.  Tada  će 
djela  svakog  čovjeka  pojaviti  pred  anđelima  i  ljudima)).  A  još  Evanđelje  tvrdi  da  će  anđeli  biti  i 
izvršitelji  suda:  Sin  će  čovječji  izaslati  svoje  anđele  da  pokupe  iz  njegova  kraljevstva  sve  zavodnike 
i  zlikovce  te  da  ih  bace  u  peć  ognjenu  gdje  će  biti  plač  i  škrgut  zuba  (Mt  13,  41-42).  Osim  kazne 
crkvena  tradicija  iz  prvih  stoljeća  govori  još  o  anđelima  koji  vode  uskrsle  izabranike  u  Raj:  « Anđeli 
će  uzeti  sve  pravednike  koji  su  činili  dobro  i  povesti  ih  u  vječno  blaženstvo)).  (Libri  sibillini) 

Sadržaj 


POBOŽNOST  SVECIMA  BOŽJIM 


Predgovor 

1 .  Katekizam  Katoličke  Crkve  uči 

2.  Litanije  svih  svetih 

3.  Praktične  upute  kako  koristiti  molitve  svecima  iz  ove  knjižice 

SIJEČANJ 

2.  siječnja:  sv.  Bazilije  veliki  i  sv.  Grgur  nazijanski  biskupi 
15.  siječnja:  sv.  Anastazija  (Stošija) 

sv.  Pavao,  pustinjak 
17.  siječnja:  sv.  Antun  Pustinjak 

20.  siječnja:  sv.  Fabijan  i  Sebastijan 

21.  siječnja:  sv.  Agneza,  djevica  i  mučenica 

22.  siječnja:  sv.  Vinko,  đakon  i  mučenik 

24.  siječnja:  sv.  Franjo  Saleški 
28.  siječnja:  sv.  Toma  Akvinski 
3 1 .  siječnja:  sv.  Ivan  Bosco 

VEFJAČA 

3.  veljače:  sv.  Blaž  (Vlaho) 

10.  veljače:  bi.  Alojzije  Stepinac 

11.  veljače:  sv.  Gema  Galgani 
14.  veljače:  sv.  Valentin 

21.  veljače:  sv.  Petar  Damiani, 

23.  veljače:  sv.  Polikarp,  mučenik 

OŽUJAK 

7.  ožujka:  sv.  Perpetua  i  Felicita 

8.  ožujka:  sv.  Ivan  od  Boga 

9.  ožujka:  sv.  Franciska  Rimska 
19.  ožujka:  sv.  Josip 

TRAVANJ 

2.  travnja:  sv.  Ivan  Pavao  II. 

4.  travnja:  sv.  Izidor,  biskup 
23.  travnja:  Sv.  Juraj 

25.  travnja:  Sv.  Marko,  apostol  i  evanđelist 

26.  travnja:  bi.  Jakov  Zadranin 

27.  travnja:  bi.  Ozana  Kotorska 

28.  travnja:  sv.  Ljudevit  Marija  Grignion  Montfortski 

29.  travnja:  sv.  Katarina  Sijenska 


SVIBANJ 

1.  svibnja:  sv.  Josip  Radnik 

3.  svibnja:  Sv.  Filip  i  Jakov  apostoli 

4.  svibnja:  bi.  Julijan  iz  Bala 

7.  svibnja:  sv.  Dujam 

bi.  Marija  Fuiza  od  Isusa  (  Trichet) 

10.  svibnja:  bi.  Ivan  Merz 

12.  svibnja:  sv.  Leopold  Mandić 

14.  svibnja:  sv.  Matija,  apostol 

22.  svibnja  :  sv.  Rita  iz  Cascie 

26.  svibnja:  sv.  Filip  Neri 

LIPANJ 

4.  lipnja:  sv.  Kvirin,  biskup  sisački 

13.  lipnja:  sv.  Ante  Padovanski 

15.  lipnja:  sv.  Vid 

21.  lipnja:  sv.  Alojzije  Gonzaga 

24.  lipnja:  rođenje  Ivana  Krstitelja 
29.  lipnja:  sv.  Petar  i  Pavao,  apostoli 

SRPANJ 

3.  srpnja:  sv.  Toma,  apostol 

5.  srpnja:  Ćiril  i  Metodije,  slavenski  apostoli 

6.  srpnja:  sv.  Marija  Goretti 

9.  srpanj:  bi.  Marije  Propetog  Isusa  Petković 

11.  srpnja:  sv.  Benedikt,  opat 
15.  srpnja:  sv.  Bonaventura 
20.  srpnja:  sv.  Ilija 

25.  srpnja:  Sv.  Jakov  stariji,  apostol 

26.  srpnja:  Ana  i  Joakim,  roditelji  BDM 

27.  srpnja:  sv.  Kristofor 

31.  srpnja:  sv.  Ignacije  Loyolski 


KOLOVOZ 

I.  kolovoza:  sv.  Alfonz  Marija  Liguori,  biskup  i  crkveni  naučite lj 

3.  kolovoza:  bi.  Augustin  Kažotić 

4.  kolovoza:  sv.  Ivan,  Marija  Vianney 
8.  kolovoza:  sv.  Dominik 

10.  kolovoza:  sv.  Lovro,  đakon 

I I .  kolovoza:  sv.  Klara 

14.  kolovoza:  sv.  Maksimilijan  Marija  Kolbe 

16.  kolovoza:  sv.  Rok 

20.  kolovoza:  sv.  Bernard  iz  Clairvauxa,  crkveni  naučitelj 

23.  kolovoza:  sv.  Ruža  Limska 

24.  kolovoza:  sv.  Bartolomej,  apostol 

27.  kolovoza:  Sv.  Monika 

28.  kolovoza:  sv.  Augustin,  crkveni  naučitelj 


RUJAN 

5.  rujna:  bi.  Majka  Terezija  iz  Kalkute 

7.  rujna:  sv.  Marko  Križevčanin 

13.  rujna:  sv.  Ivan  Krizostom  -  Zlatousti 

21.  rujna:  sv.  Matej,  apostol  i  evanđelist 

23.  rujna:  sv.  pater  Pio 

27.  rujna:  sv.  Vinko  Paulski 

30.  rujna:  sv.  Jeronim,  crkveni  naučitelj 

LISTOPAD 


1.  listopada:  sv.  Terezija  od  Djeteta  Isusa 
4.  listopada:  sv.  Franjo  Asiški 
6.  listopada:  sv.  Bruno,  opat 

15.  listopada:  sv.  Terezija  Avilska,  crkvena  naučiteljica 

17.  listopada:  sv.  Ignacije  Antiohijski 

18.  listopada:  sv.  Luka,  evanđelist 

22.  listopada:  sv.  Donat 

23.  listopada:  sv.  Ivan  Kapistranski 

28.  listopada:  sv.  Šimun  i  Juda  Tadej,  apostoli 

STUDENI 


8.  studenoga:  bi.  Gracije  kotorski, 

1 1 .  studenoga:  sv.  Martin  iz  Toursa,  biskup 
14.  studenoga:  sv.  Nikola  Tavelić,  mučenik 

22.  studenoga:  sv.  Cecilija 

30.  studenoga  :  sv.  Andrija,  apostol 


PROSINAC 


3.  prosinca:  sv.  Franjo  Ksaverski,  misionar 

6.  prosinca:  sv.  Nikola,  biskup 

7.  prosinca:  sv.  Ambrozije 

13.  prosinca:  sv.  Lucija 

14.  prosinca  sv.  Ivan  od  Križa 

15.  prosinca:  sv.  Kristina 

26.  prosinca:  sv.  Stjepan,  prvomučenik 

27.  prosinca:  sv.  Ivan,  apostol  i  evanđelist 


Predgovor 

Apostolatski  centar  Sav  Tvoj  nastavlja  s  izdavanjem  knjižica  o  pobožnosti.  Pobožnost  svecima 
svakako  spada  među  velike  pobožnosti  Katoličke  Crkve,  i  svi  vjernici  bi  je  trebali  manje  ili  više 
gajiti,  a  prvi,  najjednostavniji  i  najvažniji  način  življenja  pobožnosti  je  svakako  molitva.  A  iskustvo 
vjere  svjedoči  da  se  većina  vjernika  osjeća  potaknuta  gajiti  pobožnost  nekim  svecima  koje  osjeća 
kao  bliske  u  životu.  Brojni  su  crkveni  dokumenti  koji  o  tome  pišu,  a  nama  se  kao  najbolji  uvod  u 
ovu  knjižicu  čini  citat  iz  Direktorija  o  pučkoj  pobožnosti  i  liturgiji  kojeg  je  izdala  Kongregacija  za 
bogoštovlje  i  disciplinu  sakramenata  2000.  godine  u  Rimu. 

«Ukorijenjeno  u  Sveto  pismo  (usp.  Dj  7,54-60;  Otk  6,9-1  7,9-17)  i  potvrđeno  sa  sigurnošću  od 
polovine  2.  stoljeća  čašćenje  svetih,  osobito  mučenika  prastara  je  crkvena  činjenica.  Naime,  Crkva 
je  -  bilo  na  Istoku  bilo  na  Zapadu  -  uvijek  častila  svete,  osobito  u  razdoblju  u  kojemu  je  rođen 
protestantizam,  kada  su  nastali  prigovori  protiv  nekih  tradicionalnih  oblika  tog  čašćenja;  Crkva  ga 
je  hrabro  branila  i  pokazala  teološke  teme  kao  i  povezanost  s  naukom  vjere;  disciplinski  je  uredila 
bogoštovnu  praksu,  kako  u  liturgijskim  tako  i  u  pučkim  izražajima  i  razglasila  primjernu  vrijednost 
svjedočanstva  tih  izvrsnih  učenika  učenica  Gospodinovih  na  polju  istinskoga  kršćanskog  života. 

Konstitucija  Sacrosanctum  Coricilium,  u  poglavlju  posvećenom  liturgijskoj  godini,  učinkovito 
pokazuje  tu  crkvenu  činjenicu  i  značenje  štovanja  svetaca  i  blaženika:  »Crkva  je,  zbog  toga,  u  tijek 
godine  unijela  spomene  mučenika  i  drugih  svetih  koje  je  mnogovrsna  Božja  milost  uzvisila  do 
savršenstva,  pa  su  već  postigli  vječno  spasenje,  te  u  Nebu  pjevaju  savršenu  hvalu  Bogu  i  nas 
zagovaraju.  O  rođendanima  svetaca  Crkva  navješćuje  vazmeno  otajstvo  ostvareno  u  svecima  koji  su 

zajedno  s  Kristom  trpjeli  te  su  s  njime  suprostavljeni,  a  vjernicima  predlaže  njihove  primjere,  koji 
po  Kristu  sve  privlače  k  Ocu,  i  njihovim  zaslugama  moli  i  postiže  Božja  dobročinstva«. 

Ispravno  razumijevanje  nauka  Crkve  o  svecima  moguće  je  samo  u  širemu  prostoru  članaka  vjere 
koji  se  toga  tiču: 

-  »Crkva,  jedna,  sveta,  katolička  i  apostolska«;  sveta  zbog  prisutnosti  -  u  njoj  -  »Isusa  Krista  koji  je 
naviješten  s  Ocem  i  Duhom  Svetim  jedini  svet'«;  zbog  neprestana  djelovanja  Duha  svetosti,  jer  je 
opskrbljena  sredstvima  posvećivanja.  Crkva,  dakle,  premda  u  svome  krilu  ima  grješnike,  »već  na 
zemlji  ima  znakove  prave  svetosti,  iako  nesavršene«;  ona  je  »sveti  Božji  puk«,  čiji  se  članovi  - 
prema  svjedočanstvu  Svetoga  pisma  -zovu  »svetima«  (usp.  Dj  9,13;  IKor  6,1;  16,1). 

-  »Općinstvo  svetih«,  zbog  čega  su  i  nebeska  Crkva,  i  ona  koja  očekuje  konačno  pročišćenje  »u 
stanju  zvanom  čistilište«  i  ona  koja  je  hodočasnica  na  zemlji  dionice  »u  istoj  ljubavi  prema  Bogu  i 
bližnjemu«;  naime,  svi  oni  koji  su  Kristovi,  budući  da  imaju  njegov  Duh,  tvore  jednu  Crkvu  i 
sjedinjeni  su  u  njemu. 

-  Nauk  o  jedincatome  Kristovu  posredništvu  (usp.  1  Tim  2,5),  koji  ipak  ne  isključuje  druga 
podređena  posredništva,  koja  se,  uostalom,  vrše  unutar  sveobuhvatnoga  Kristova  posredništva." 

Nauk  Crkve  i  njezina  liturgija  svece  i  blaženike,  koji  već  »u  svoj  jasnoći«  gledaju  »Trojedinoga 
Boga«,  predstavljaju  kao: 

-povijesne  svjedoke  sveopćega  poziva  na  svetost;  oni,  izvrstan  plod  Kristova  otkupljenja,  dokaz  su  i 
dokument  da  Bog  u  svim  vremenima  i  u  svim  narodima  u  naj različiti]' im  društveno-kulturalnim 
uvjetima,  i  u  različitim  životnim  prilikama  zove  svoju  djecu  da  postignu  savršenstvo  Kristovo  (usp. 
Ef4,13;Kol  1,28); 

-  izvrsne  Gospodinove  učenike  i  uzore  evanđeoskoga  života;  u  procesima  za  proglašenje  svetima 
Crkva  prepoznaje  junaštvo  njihovih  kreposti  i  predlaže  ih  nama  da  ih  nasljedujemo; 

-  građane  nebeskoga  Jeruzalema  koji  bez  prestanka  pjevaju  slavu  i  Božje  milosrđe;  u  njima  se 
naime  ispunio  vazmeni  prelazak  s  ovoga  svijeta  k  Ocu; 

-  zagovornike  i  prijatelje  vjernika  koji  još  hodočaste  zemljom,  jer  sveci,  premda  uronjeni  u  Božje 
blaženstvo,  poznaju  nevolje  svoje  braće  i  sestara  i  prate  njihov  hod  molitvom  i  zaštitom; 

-  zaštitnike  mjesnih  Crkava,  čiji  su  često  bili  utemeljitelji  (sveti  Euzebije  u  Vercelliju)  ili  svijetli 
pastiri  (sveti  Ambrozije  u  Milanu);  zaštitnike  naroda,  jer  su  bili  apostoli  njihova  obraćenja  na 
kršćansku  vjeru  (sveti  Toma  i  Bartol  za  Indiju)  ili  izraz  njihova  nacionalnoga  identiteta  (sveti  Patrik 
za  Irsku);  društava  i  zanimanja  (sveti  Homobonus  za  krojače);  u  posebnim  prigodama  -  u  času 
poroda  (sveta  Ana,  sveti  Rajmund  Nonnatus);  u  času  smrti  (sveti  Josip)  i  za  dobivanje  posebnih 
milosti  (sveta  Lucija  za  čuvanje  vida),  itd. 

Sve  to  Crkva  ispovijeda  kada  zahvalna  Bogu  Ocu  naviješta:  »njihov  život  nam  je  primjer,  njihov 
zagovor  pomoć,  zajedništvo  s  njima  izvor  pravoga  bratstva«. 

Na  kraju  valja  naglasiti  daje  posljednji  cilj  štovanja  svetaca  slava  Božja  i  posveta  čovjeka  po 
životu  potpuno  usklađenom  s  Božjom  voljom  i  nasljedovanje  kreposti  onih  koji  su  bili  najizvrsniji 
učenici  Gospodinovi. 

Zbog  toga,  u  katehezi  i  u  drugim  trenucima  prenošenja  nauka  trebat  će  vjernike  poučiti  da:  naš 
odnos  sa  svecima  valja  shvatiti  u  svjetlu  vjere,  on  ne  smije  zatamniti  »poklonstveno  štovanje  dano 
Bogu  Ocu  po  Kristu  u  Duhu,  nego  ga  naprotiv  osnažiti«;  »čašćenje  svetih  nije  toliko  u  mnogim 
vanjskim  činima,  nego  je  više  u  jakosti  naše  djelotvorne  ljubavi«,  koju  se  prevodi  u  zauzetost 
kršćanskoga  života».  (br.  208  -212) 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i 
priručnika  iz  kojih  smo  crpili  pojedine  tekstove.  Dao  Bog,  Majka  Božja  da  objavljivanje  ove 
knjižice  donese  obilje  duhovnih  plodova  u  hrvatskom  narodu. 


1.  11.  2007.  Svetkovina  svih  svetih 
p.  Miljenko  Sušac  s.m.m.  -  misionar  monfortanac 

1.  Katekizam  Katoličke  Crkve  uči: 

Općinstvo  svetih 

«Ispovjedivši  »svetu  Crkvu  katoličku«,  Apostolsko  vjerovanje  dodaje  »općinstvo  svetih«.  Taj  je 
članak,  pod  nekim  vidikom,  tumačenje  prethodnoga:  »Što  je  Crkva  ako  ne  zbor  svih  svetih?«  Crkva 
je  upravo  općinstvo  svetih. 

»Budući  da  svi  vjernici  tvore  samo  jedno  tijelo,  dobra  se  jednih  priopćuju  drugima  (...).  Treba 
doista  vjerovati  da  u  Crkvi  postoji  zajedništvo  dobara.  A  najvažniji  je  član  Krist,  jer  je  glava  (...). 
Stoga  Kristovo  se  dobro  priopćuje  svim  članovima;  to  biva  po  sakramentima  Crkve«.  »Budući  da 
Crkvom  ravna  jedan  te  isti  Duh,  sva  dobra  koja  je  primila  nužno  su  zajedničko  dobro«. 

Izričaj  »općinstvo  svetih«  ima  stoga  dva,  usko  povezana  značenja:  »zajedništvo  u  svetim 
stvarima,  [»sancta«  -  »svetinje«]«  i  »zajedništvo  između  svetih  osoba,  [»sancta«  -  »sveti«]«. 

»Sancta  sanctis!«  -  svetinje  svetima  -  obznanjuje  služitelj  u  većini  istočnih  liturgija  u  času  podizanja 
svetih  Darova,  prije  dijeljenja  pričesti.  Vjernici  se  [»sancti«]  hrane  Kristovim  Tijelom  i  Krvlju 
(sancta)  kako  bi  rasli  u  zajedništvu  Duha  Svetoga  [»koinonia«]  i  priopćili  ga  svijetu. 

Zajedništvo  duhovnih  dobara 

U  prvoj  jeruzalemskoj  zajednici,  učenici  »bijahu  postojani  u  nauku  apostolskom,  u  zajedništvu, 
lomljenju  kruha  i  molitvama«  (Dj  2,42).  Zajedništvo  vjere.  Vjera  vjernika  jest  vjera  Crkve 
primljena  od  apostola,  životno  blago  koje  se  dijeljenjem  uvećava. 

Zajedništvo  sakramenata.  »Plod  svih  sakramenata  pripada  svim  vjernicima.  Sakramenti,  napose 
krštenje  koje  je  poput  vrata  kroz  koja  se  ulazi  u  Crkvu,  jesu  svete  veze  koje  ih  sve  ujedinjuju  i 
povezuju  s  Isusom  Kristom  (...)  Općinstvo  svetih  označava  to  zajedništvo  sakramenata  (...).  Izraz 
'općinstvo'  pripada  svakom  sakramentu,  jer  nas  svaki  od  njih  sjedinjuje  s  Bogom  (...).  Ah  posebno 
pristaje  Euharistiji,  zato  što  na  osobit  način  dovršuje  to  zajedništvo«. 

Zajedništvo  karizmi.  U  općinstvu  Crkve  Duh  Sveti  »dijeli  među  vjernicima  svakoga  staleža 
posebne  milosti«  za  izgradnju  Crkve.  »Svakomu  se  daje  objava  Duha  na  opću  korist«,  (1  Kor  12,7) 
Sve  im  »bijaše  zajedničko«  (Dj  4,32).  »Sve  što  pravi  kršćanin  posjeduje  treba  smatrati  dobrom  koje 
mu  je  zajedničko  sa  svima;  zato  mora  uvijek  biti  spreman  i  brižan  da  priskoči  u  pomoć  onome  koji 
nema  i  pomogne  bližnjemu  u  potrebi«.  Kršćanin  je  upravitelj  Gospodinovih  dobara. 

Zajedništvo  ljubavi.  U  »općinstvu  svetih«  (sanctorum  communio)  »nitko  od  nas  sebi  ne  živi, 
nitko  sebi  ne  umire«  (Rim  14,7).  »I  ako  trpi  jedan  ud,  trpe  zajedno  svi  udovi;  ako  li  se  slavi  jedan 
ud,  raduju  se  zajedno  svi  udovi.  A  vi  ste  tijelo  Kristovo  i,  pojedinačno,  udovi«  (1  Kor  12,26-27). 
»Ljubav  ne  traži  svoje«  (1  Kor  13,5).I  najmanji  čin  koji  vršimo  u  ljubavi  donosi  korist  svima,  po  toj 
solidarnosti  sa  svim  ljudima,  živima  ili  mrtvima,  koja  se  temelji  na  općinstvu  svetih.  Svaki  grijeh 
škodi  tom  općinstvu. 

Općinstvo  Crkve  na  Nebu  i  na  zemlji 

Tri  stanja  Crkve.  »Sve  dok  ne  dođe  Gospodin  u  svome  veličanstvu  i  svi  anđeli  s  njim  i  dok  mu, 
kad  jednom  bude  uništena  smrt,  ne  budu  podložne  sve  stvari,  neki  od  njegovih  učenika  putnici  su  na 
zemlji,  neki  se  -  ostavivši  ovaj  život  -  čiste,  a  neki  uživaju  slavu  gledajući  'jasno  trojedinoga  Boga 
kakav  jest'«. 

Ipak  svi,  iako  u  različitom  stupnju  i  na  različit  način,  sudjelujemo  u  istoj  ljubavi  prema  Bogu  i 
bližnjemu  i  pjevamo  istu  pjesmu  slave  našemu  Bogu.  Jer  svi  koji  su  Kristovi,  imajući  njegova 
Duha,  tvore  jednu  Crkvu  i  među  sobom  su  sjedinjeni  u  njemu. 

»Sjedinjenje  putnika  s  braćom  koji  su  u  Kristovu  miru  usnuli  nipošto  se  ne  prekida,  dapače, 
prema  trajnoj  vjeri  Crkve,  jača  se  priopćivanjem  duhovnih  dobara«. 

Zagovor  svetih,  bog  toga  što  su  s  Kristom  tješnje  sjedinjeni,  nebeski  blaženici  utvrđuju  cijelu 
Crkvu  u  svetosti  (...).  Oni  kod  Oca  ne  prestaju  za  nas  posredovati,  prikazujući  zasluge  koje  su  stekli 
na  zemlji 

po  Kristu  Isusu,  jedinome  posredniku  između  Boga  i  ljudi  (...).  Stoga  njihova  bratska  briga  mnogo 
pomaže  našoj  slabosti«. 

«Ne  plačite!  Bit  ću  vam  korisniji  poslije  smrti  i  uspješnije  ću  vas  pomagati  nego  za  svog  života  (sv. 
Dominik).  «Svoje  ću  nebo  provoditi  čineći  dobro  na  zemlji».  (sv.  Terezija  od  Djeteta  Isusa). 

Zajedništvo  sa  svetima.  »Uspomenu  svetaca  ne  štujemo  radi  samoga  primjera,  nego  još  više  zato 
da  se  sjedinjenje  Crkve  u  Duhu  pojača  vršenjem  bratske  ljubavi.  Jer,  kao  što  nas  kršćansko 
zajedništvo  među  putnicima  dovodi  bliže  Kristu,  tako  nas  zajedništvo  sa  svetima  združuje  s 
Kristom,  od  kojega,  kao  Izvora  i  Glave,  izlazi  svaka  milost  i  život  samoga  Božjeg  naroda«. 

«Mi  se  klanjamo  Kristu  jer  je  Sin  Božji,  a  mučenike  ljubimo  kao  učenike  i  nasljedovatelje 
Gospodnje,  radi  njihove  neusporedive  pobožnosti  prema  svom  kralju  i  učitelju.  O  kad  bismo  i  mi 
mogli  biti  njihovi  sudrugovi  i  suučenici».  (sv.  Polikarp) 

Zajedništvo  s  pokojnicima.  »Poznajući  dobro  zajedništvo  cijeloga  otajstvenog  Tijela  Isusa 
Krista,  Crkva  putnika  već  od  prvih  vremena  kršćanstva  s  velikim  je  poštovanjem  njegovala  spomen 
mrtvih  i,  jer  je  sveta  i  spasonosna  misao  moliti  za  mrtve  da  im  se  oproste  grijesi  (2  Mak  12,46),  za 
njih  je  prinosila  i  molitve«.  Naša  molitva  za  njih  može  im  ne  samo  pomoći,  već  i  njihov  zagovor 
učiniti  uspješnim  u  našu  korist. 

U  jedinstvenoj  Božjoj  obitelji.  »Svi  koji  smo  djeca  Božja  i  koji  u  Kristu  tvorimo  jednu  obitelj, 
doku  međusobnoj  ljubavi  i  u  jedinoj  hvali  Presvetog  Trojstva  među  sobom  općimo,  odgovaramo 
bitnom  pozivu  Crkve«. (  br.  446-959) 

2.  Litanije  svih  svetih 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Sveta  Marijo,  moli(te)  za  nas 

Sveta  Bogorodice, 

Sveta  Djevo  djevica, 

Sveti  Mihaele,  Gabrijele  i  Rafaele, 

Svi  sveti  anđeli, 

Sveti  Abrahame, 

Sveti  Mojsije, 

Sveti  Ilija, 

Sveti  Josipe, 

Sveti  Ivane  Krstitelju, 

Svi  sveti  patrijarsi  i  proroci, 

Sveti  Petre  i  Pavle, 

Sveti  Andrija, 

Sveti  Ivane  i  Jakove, 

Sveti  Toma, 

Sveti  Mateju, 

Svi  sveti  apostoli, 

Sveti  Luka, 

Sveti  Marko, 

Sveti  Bamaba, 

Sveta  Marijo  Magdaleno, 

Svi  sveti  učenici  Gospodnji, 

Sveti  Stjepane, 

Sveti  Ignacije  Antiohijski, 

Sveti  Polikarpe; 

Sveti  Justine, 

Sveti  Lovro, 

Sveti  Ciprijane, 

Sveti  Bonifacije, 

Sveti  Toma  Becket, 

Sveti  Ivane  Fisher  i  Toma  Mor, 

Sveti  Pavle  Miki, 

Sveti  Petre  Chanel, 

Sveti  Karlo  Lwanga, 

Sveta  Perpetua  i  Felicito, 

Sveta  Janjo, 

Sveta  Marijo  Goretti, 

Sveti  Maksimilijane  Kolbe, 

Svi  sveti  mučenici, 

Sveti  Leone  i  Grgure, 

Sveti  Ambrozije, 

Sveti  Jeronime, 

Sveti  Augustine, 

Sveti  Atanazije, 

Sveti  Bazilije  i  Grgure  Nazijanski, 

Sveti  Ivane  Zlatousti, 

Sveti  Martine, 

Sveti  Patricije, 

Sveti  Ćirile  i  Metode, 

Sveti  Karlo  Boromejski, 

Sveti  Franjo  Saleški, 

Sveti  Pio  Deseti, 

Sveti  Antune, 

Sveti  Benedikte, 

Sveti  Bernarde, 

Sveti  Franjo  i  Dominiče, 

Sveti  Toma  Akvinski, 

Sveti  Ignacije  Lojolski, 

Sveti  Franjo  Ksaverski, 

Sveti  Vinko  Paulski, 

Sveti  Ivane  Marija  Viannevu, 

Sveti  Ivane  Bosko, 

Sveta  Katarino  Sijenska, 

Sveta  Terezijo  Avilska, 

Sveta  Ružo  Limska, 

Sveti  Ljudevite  Montforski 
Sveta  Moniko, 

Sveta  Elizabeta  Ugarska, 

Svi  sveci  i  svetice  Božje 

Milostiv  budi,  oslobodi  nas,  Gospodine, 

Od  svakoga  zla, 

Od  svakoga  grijeha, 

Od  zasjeda  vražjih, 

Od  srdžbe,  mržnje  i  svake  zle  volje, 

Od  smrti  vječne, 

Po  utjelovljenju  svojem, 

Po  rođenju  svojem, 

Po  krštenju  i  svetom  postu  svojem, 

Po  križu  i  muci  svojoj, 

Po  smrti  i  ukopu  svojem, 

Po  uskrsnuću  svojemu 
Po  čudesnom  Uzašašću  svojem, 

Po  poslanju  Duha  Svetoga, 

Po  slavnom  dolasku  tvojem, 

Da  nam  oprostiš,  tebe  molimo,  usliši  nas! 

Da  se  dostojiš  na  pravu  nas  pokoru  privesti, 

Da  se  dostojiš  nas  same  u  svojoj  svetoj  službi  ohrabriti  i  očuvati, 

Da  sve  dobrotvore  naše  vječnim  dobrima  nagradiš, 

Da  se  dostojiš  plodove  zemlji  dati  i  očuvati, 

Da  se  dostojiš  svoju  svetu  Crkvu  ravnati  i  očuvati, 

Da  se  dostojiš  poglavicu  apostolskoga  i  sve  crkvene  redove  u  svetoj  vjeri  sačuvati, 

Da  se  dostojiš  svima,  koji  u  Krista  vjeruju,  jedinstvo  udijeliti, 

Da  se  dostojiš  sve  ljude  k  svjetlu  Evanđelja  privesti, 

Jaganjče  Božji,  koji  oduzimaš  grijehe  svijeta,  oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se  Gospodine! 

Pomolimo  se.  Bože,  utočište  i  snago  naša,  prikloni  se  pobožnim  molitvama  svoje  Crkve  i  daj  da  ono 
što  s  vjerom  molimo,  stvarno  postignemo.  Po  Kristu  Gospodinu  našemu.  Amen. 

3.  Praktične  upute  kako  koristiti  molitve  svecima  iz  ove  knjižice 

U  jednom  priručniku  nije  moguće  sabrati  molitve  i  pobožnosti  svim  svecima  zato  smo  nužno 
morali  napraviti  jedan  izbor.  Kriteriji  odabira  svetaca  u  knjižici  su  njihov  utjecaj  i  značenje  za  cijelu 
Crkvu  i  raširenost  pobožnosti  dotičnom  svecu  u  našem  narodu.  U  priručnik  smo  uvrstili  svece 
blaženike  i  Božje  sluge  iz  hrvatskog  naroda. 

Za  svakog  pojedinog  sveca  donosimo  kratki  prikaz  života  i  molitvu.  Svecima  se  možemo  moliti 
tako  da  ih  jednostavno  zazivamo  kratkim  zazivima  bez  ikakvog  obrasca  ili  da  molimo  litanije  svih 
svetih,  a  možemo  se  poslužiti  i  molitvom  koju  donosimo  za  svakog  sveca.  Izričući  našu  nakanu 
možemo  je  moliti  kao  jedan  zaziv  ili  kao  devetnicu.  U  ovom  drugom  slučaju  treba  kroz  devet  dana 
moliti  istu  molitvu.  Ukoliko  netko  obavlja  devetnicu  pojedinom  svecu  na  neku  nakanu  preporučamo 
da  se,  po  mogućnosti  tijekom  devetnice  ispovijedi  i  pričesti. 


SIJEČANJ 

2.  siječnja:  sv.  Bazilije  veliki  i  sv.  Grgur  nazijanski  biskupi  i  crkveni  naučitelji 

Bazibje  Veliki  rodio  se  u  Cezareji  oko  330.  g.  Studirao  je  najprije  u  Carigradu,  a  zatim  u  Ateni 
sa  Grgurom  Nazijanskim,  čiji  spomendan  danas  zajednički  Crkva  slavi,  kao  što  su  za  života  bili 
nerazdvojni.  Sam  sv.  Grgur  o  njihovu  prijateljstvu  reče:  «Činilo  se  da  je  u  nama  jedna  duša  u  dva 
tijela». 

Sv.  Grgur  je  rođen  330.  godine  u  Maloj  Aziji.  Morali  su  napustiti  samoću  i  preuzeti  biskupske 
stolice  u  Cezareji  i  Carigradu.  Žestoko  su  se  borili  protiv  krivovjeraca  arijevaca  koji  su  negirali 
Kristovo  božanstvo.  Grgur  je  zbog  zavisti  kolega  i  optužbi  da  se  sam  nametnuo  na  biskupsku  stolicu 
morao  poći  i  preuzeti  malu  biskupiju  u  Nazijanu  gdje  je  imao  više  vremena  za  molitvu,  razmišljanje 
i  pisanje.  Umro  je  25.  siječnja  389.  ili  390.  godine,  a  ostalo  nam  je  500  pisama  i  240  poslanica. 
Zbog  vrsnoće  nauke  i  rječitosti  prozvan  je  bogoslovcem. 

Sveti  Bazilije  Veliki  otac  je  utemeljitelj  redovničkog  života  na  Istoku.  Njegova  pravila  o 
redovničkom  životu  preuzimaju  kasnije  svi  veliki  utemeljitelji  redova.  Još  i  danas  su  raširene 

mnoge  monaške  zajednice  koje  potječu  sa  Istoka.  Uvelike  je  pomagao  siromahe.  Sv.  Bazilije  spada 
u  četiri  najveća  istočna  oca.  Svojim  znanjem  uspio  je  pobijediti  podjele  i  krivovjerja  koja  su  nastale 
u  nauku  o  božanstvu  Duha  Svetoga,  čvrsto  je  stajao  uz  nauk  da  su  Božanska  narav  Oca  i  Sina 
neodjeljive  te  usko  povezane  s  Duhom  Svetim.  Sv.  Bazilije  je  umro  1.  siječnja  379.  godine. 

Molitva:  Bože  ti  si  prosvijetlio  svoju  Crkvu  primjerom  i  naukom  .sv.  Baziiija  i  sv.  Grgura.  Daj 
nam  u  poniznosti  tražiti  tvoju  istinu  i  ljubavlju  za  nju  svjedočiti!  Po  Kristu  Gospodinu  našemu. 
Amen.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

15.  siječnja:  sv.  Anastazija  (Stošija) 

Mučenica  iz  304.  g.  u  Sirmiju  (Srijemska  Mitrovica)  u  vrijeme  cara  Dioklecijana.  Sv.  Donat  g. 
810.  donosi  njezine  moći  iz  Carigrada  u  Zadar,  a  g.  1976.  dio  je  darovan  Srijemskoj  Mitrovici.  Mole 
joj  se  protiv  glavobolje  i  grudnih  bolesti.  Zaštitnica  zadarske  nadbiskupije. 

Molitva:  Bože,  svetoj  Anastaziji  si  dao  milost  da  u  mučenju  pobijedi,  jer  se  tvojim  darom  snaga 
milosti  u  slabosti  usavršuje.  Daj  da  nam  ona  izmoli  pobjedu  u  svim  našim  bojevima.  Po  Kristu 
Gospodinu  našemu.  Amen.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 

Sv.  Pavao,  pustinjak 

Rodio  se  u  Egiptu  228.  godine  u  bogatoj  obitelji  i  odgajanje  u  kršćanskom  duhu.  Rano  je  izgubio 
roditelje,  te  mu  je  ostalo  veliko  imanje.  Po  smrti  roditelja  dio  imanja  je  prodao  i  novac  podijelio 
siromasima.  Bojeći  se  da  bi  zbog  vlastite  slabosti  u  vrijeme  progonstva  cara  Decija  mogao  otpasti 
od  vjere  sakrio  se.  Muž  njegove  sestre  iz  pohlepe  za  njegovim  imanjem  ga  je  prijavio 
progoniteljima.  Pavao  je  to  saznao  od  svoje  sestre  te  je  sve  ostavio  i  otišao  u  pustinju. 

Našao  je  neku  spilju  sa  izvorom  vode,  a  na  rubu  je  bila  i  palma.  Sv.  Pavao  je  sebi  od  palminih 
grana  napravio  ogrtač.  Prema  tradiciji  koju  donosi  sv.  Jeronim  jedan  gavran  mu  je  svaki  dan 
donosio  kruha.  Tako  je  Pavao  u  molitvi  i  pokori  proživio  90.  godina  bez  kontakta  sa  svijetom. 

Malo  prije  njegove  smrti  pohodio  ga  je  drugi  veliki  pustinjak  sv.  Antun  kojem  je  Bog  u  snu 
objavio  da  se  dalje  u  pustinji  od  njega  nalazi  još  savršeniji  pustinjak.  Sv.  Jeronim  opisuje  susret 
dvaju  pustinjaka  sv.  Antuna  koji  je  tada  imao  90  godina  i  sv.  Pavla  koji  je  tada  imao  1 14.  godina.  Pri 
razgovoru  pustinjaka  doletio  je  gavran  noseći  kruh.  Nakon  nekoliko  dana  druženja  sv.  Antun  se 
vratio  u  svoje  sklonište.  Sv.  Antun  je  još  jedanput  išao  kod  sv.  Pavla  ali  gaje  našao  mrtvoga.  Prema 
pobožnoj  tradiciji  dva  lava  su  mu  pomogla  da  pokopa  sveca. 

U  kasnijim  vremenima  je  pronađen  grob  sv.  Pavla,  tijelo  mu  je  bio  premješteni  prvo  u 
Konstantinopol,  zatim  u  Veneciju  da  bi  ga  ugarski  kralj  Ludovik  1381.  g.  prenio  u  Budim  u  kloštar 
redovnika  pavlinskih  pustinjaka.  Sv.  Pavao  se  u  Crkvi  časti  kao  prvi  pustinjak  i  začetnik  redovnika 
pustinjaka. 

Molitva:  Bože,  sv.  Pavao  je  ustrajno  hodio  stopama  siromašnog  i  poniznog  Krista.  Molimo 
te  da  po  njegovu  zagovoru  i  mi  vjerno  izvršujemo  svoj  životni  poziv  i  postignemo  savršenstvo  koje  si 
nam  pokazo  u  svome  Sinu  Isusu  Kristu  koji  s  tobom  i  Duhom  Svetim  živi  i  kraljuje  u  vijeke  vjekova. 
Amen.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 


17.  siječnja:  sv.  Antun  Pustinjak 

Otac  monaštva  rođen  u  Egiptu  oko  250.  godine.  Kao  mladić  nakon  smrti  roditelja  prodao  je  sve 
imanje,  novac  podijelio  siromasima  i  otišao  u  pustinju  gdje  je  molio  i  postio.  Vodila  gaje  želja  za 
samoćom  i  molitvom.  Prošao  je  teške  kušnje  i  napasti  u  brdima  blizu  Crvenog  Mora.  K  njemu  su 
dolazili  mnogi  ljudi  tražeći  duhovne  savjete.  Imao  je  mnogo  učenika,  te  je  utemeljio  zajednicu  kojoj 
je  bio  učitelji  i  duhovni  vođa  zato  ga  smatraju  osnivačem  redovništva.  Za  Crkvu  je  radio 
podržavajući  kršćane  koje  je  car  Dioklecijan  progonio.  Pomagao  je  sv.  Atanzija  u  borbi  protiv 
krivovjerja  arijanaca.  Sam  sv.  Atanazije  je  napisao  njegov  životopis  u  kome  tvrdi  da  je  sv.  Antun 
proveo  sve  vrijeme  u  pustinji  moleći  i  posteći  o  kruhu  i  vodi.  Umro  je  356.  godine,  a  od  učenika  je 
bio  zatražio  da  čuvaju  tajnu  o  mjestu  njegova  groba.  Grob  mu  je  pronađen  561.  g.  i  na  tom  mjestu 

su  se  po  njegovu  zagovoru  dogodila  brojna  čudesa.  Zaštitnik  je  domaćih  životinja.  Mole  mu  se 
protiv  zaraznih  bolesti  i  upala. 

Molitva:  Bože,  ti  si  dao  svetom  Antunu  opatu  da  ti  služi  osobitim  životom  u  pustinji.  Udijeli  nam, 
po  njegovu  zagovoru,  da  se  odričemo  sami  sebe  i  tebe  sveudilj  i  nad  sve  ljubimo.  Po  Kristu 
Gospodinu  našemu.  Amen.  ( Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

20.  siječnja:  sv.  Fabijan  i  Sebastijan 

Sveti  Fabijan  je  236.  godine  postao  papa  nakon  smrti  pape  Anteriusa.  Prema  tradiciji  koja  je 
ostala  oslikana  i  u  katakombama  na  via  Appi  prigodom  sprovoda  pape  Anteriusa  jedan  golub  je 
neprekidno  lebdio  nad  glavom  Fabiana  koji  je  bio  običan  vjernik  laik.  Izbornici  novog  pape  su  to 
shvatih  kao  znak  s  neba.  Sv.  Fabijan  je  prvi  laik  u  crkvi  koji  je  izbran  za  papu,  a  prije  prihvaćanja 
papinske  službe  bio  je  zaređen  za  svećenika  i  posvećen  za  biskupa.  Veliku  je  ljubav  pokazivao 
prema  siromasima,  a  naročito  je  vodio  računa  da  imena  onih  koji  su  krvlju  posvjedočili  ime 
Kristovo  ostanu  zapisana  i  zapamćena.  Za  vrijeme  Decijeva  progonstva  papa  Fabijan  je  poginuo 
mučeničkom  smrću  (250.  god.)  i  pokopan  u  Kalistovim  Katakombama.  Jedan  dio  njegovih  relikvija 
je  kasnije  bio  prenese  u  crkvu  sv.  Sebastijana  i  zato  ih  se  u  liturgiji  svetih  uvijek  zajedno  spominju, 
iako  su  u  različitoj  vrijeme  pretrpjeli  mučeništvo. 

Sv.  Sebastijan  se  rodio  u  kršćanskoj  obitelji  u  Milanu  i  bio  je  odgajan  pravom  kršćanskom  duhu. 
Opredijelio  se  za  vojničko  zvanje  i  ubrzo  je  napredovao  u  karijeri.  Tako  daje  sv.  Sebastijna  postao 
zapovjednik  carske  tjelesne  straže.  Kad  je  283. g.  počelo  progonstvo  sv.  Sebastijan  u  toj  službi 
mogao  pomagati  subraći  kršćanima,  koja  bi  se  našla  u  nevolji,  osuđenoj  na  mučeništvo.  Slobodne 
kršćane  je  opominjao  o  pogibelji,  a  zatočene  je  pohađao  i  hrabrio  da  ne  otpadnu  od  vjere.  On  sam 
bi  u  vjeri  poučavao  same  zatvorenike  kao  i  svoje  vojnike.  Biva  otkriven  i  priveden  pred  cara 
Dioklecijana  (284.-305.),  s  kojim  bijaše  povezan  dugogodišnjim  prijateljstvom.  Kako  ostade 
odlučan  u  obrani  svoje  vjere,  Sebastijana  osude  na  smrt  mučeništvom,  tako  da  su  ga  drugi  vojnici 
gađah  strelicama.  Ostavili  su  ga  polu  mrtva  a  spasiše  ga  neki  kršćani.  Kad  se  oporavio  ponovno  je 
stupio  pred  cara  ukorio  ga  zbog  ubojstava  kršćana  braneći  vjeru.  Car  se  još  više  razljutio  i  naredio 
da  ga  batinama  ubiju  a  njegovo  tijelo  bace  u  poznatu  kloaku  (rimska  kanalizacija).  Tako  je  sv. 
Sebastijan  dva  puta  pretrpio  mučeništvo.  Pronađe  ga  Irene,  rimska  patrona,  poslije  je  i  ona  postala 
svetom:  ukopa  ga  u  katakombama  sv.  Kalista  u  čijoj  se  blizini  danas  uzdiže  crkva  njemu 
posvećena. 

Molitva:  Gospodine  daj  nam  duha  hrabrosti  da  se  poučeni  primjerom  svetih  mučenika  Fabijana 
i  Sebastijana  većma  pokoravamo  tebi  nego  ljudima.  Po  Kristu  Gospodinu  našemu.  (Izreći  svoju 
nakanu  i  moliti  3  X Oče  naš,  Zdravo  Marijo  i  Slava  Ocu...). 

21.  siječnja:  sv.  Agneza,  djevica  i  mučenica 

Sv.  Agneza  se  rodila  u  Rimu  od  kršćanskih  roditelja  plemenitog  porijekla.  Živjela  ja  za  vladavine 
cara  Dioklecijana  (284.-305.),  krvoločnog  progonitelja  kršćana.  Čim  je  spoznala  vrijednost 
djevičanstva  u  mladenačkoj  dobi  odmah  gaje  posvetila  Bogu.  Stasala  je  u  lijepu  djevojku  Agneza  je 
sa  13  god.  odbila  ženidbenu  ponudu  sina  rimskog  prefekta.  Mladić  bijaše  odbijen  takvom 
odlučnošću,  te  prijavi  Agnezu  kao  kršćanku  nadajući  se  da  će  pred  strahom  od  progonstava  pristati 
na  udaju  za  njega.  No  Agneza  odbi  onoga  koji  je  s  takovom  brutalnošću  i  podlošću  htio  prisiliti  da 
žrtvuje  sebe  božici  Vesti.  Prijetili  su  joj  da  će  od  nje  učiniti  prostitutku,  dajući  je  u  javnu  kuću,  ali 
svetica  im  odgovori  daje  posvećena  Bogu  te  da  će  sam  Bog  braniti  njeno  djevičanstvo.  Prihvatila 
je  smrt  hrabro  i  neustrašivo,  odrubiše  joj  glavu.  Kostantina,  kći  cara  Kostantina,  posveti  joj  u  IV  st. 
baziliku  na  cesti  Nomentana. 

Molitva:  Svemogući  vječni  Bože,  ti  u  svijetu  odabireš  nejake  da  postide  jake.  Udijeli  nam  da 
nasljedujemo  postojanu  vjeru  sv.  Agneze  mučenice  i  tako  postignemo  vječne  radosti.  Po  Kristu 
Gospodinu  našemu.  Amen.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

22.  siječnja:  sv.  Vinko,  đakon  i  mučenik 

Sv.  Vinko  se  rodio  u  španjolskom  mjestu  Hueska  u  plemenitoj  kršćanskoj  uglednoj  rimskoj 
obitelji.  Njegov  djed  je  bio  rimski  konzul.  Vinka  je  odgojio  i  poučavao  biskup  Saragoze  Valerije,  te 
ga  zaredio  za  đakona.  Podnio  je  mučeništvo  304.  god.  u  Valenci  (u  Španjolskoj).  Njegove  muke  su 
bile  jako  teške  jer  je  upravitelj  Dacijan  smatrao  da  ako  nagovori  Vinka  na  otpad  od  vjere  da  će  ga 
slijediti  i  drugi  kršćani.  Mučili  su  ga  u  više  navrata  zatim  bacili  u  tamnu  ćeliju.  Tijelo  mu  bijaše 
užasno  iznakaženo  opekotinama,  a  prsa  razderana  gdje  preminu  pjevajući  slavu  Bogu  pred 
mnoštvom  anđela.  Njegovo  tijelo  bi  bačeno  u  more  vezano  kamenom,  no  teški  kamen  plivaše  po 
moru.  Tako  je  njegovo  mučeništvo  kršćane  ohrabrilo  a  mnoge  pogane  potaklo  na  vjeru.  Kao 
zaštitnika  slave  ga  mornari,  a  posebno  vinogradari. 

Molitva:  Svemogući  vječni  Bože,  prožmi  nas  svojim  Duhom  i  onom  snažnom  Ijubavlji  po  kojoj 
je  sveti  mučenik  Vinko  nadvladao  sve  tjelesne  muke.  Po  Kristu  Gospodinu  našemu.  Amen.  (Izreći 
svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

24.  siječnja:  sv.  Franjo  Saleški 

Rođenje  u  dvorcu  Salez  21.  8.  1576.  g.,  u  jednoj  plemićkoj  obitelji,  kao  najstarije  od  13-  tero 
djece  grofa  od  Savoje  koja  bijaše  duboko  pobožna  i  vjerna  Katoličkoj  Crkvi.  Majka  koja  ga  je 
nježno  ljubila  i  bila  duboko  pobožna  prilikom  njegova  odlaska  na  studije  mu  reče:  «Radije  bih  te 
vidjela  mrtvoga  nego  da  okaljaš  smrtnim  grijehom  čistoću  svoje  duše».  U  svojoj  dvadesetoj  godini 
zapao  je  u  duhovnu  krizu,  pao  u  skrupule  i  borio  se  sa  mišlju  daje  predodređen  za  propast  te  da  su 
mu  uzaludni  svi  napori.  Za  vrijeme  jedne  molitve  pred  Marijin  kipom  bio  je  oslobođen  svih  sumnji 
i  od  tada  do  kraja  života  gorljivo  je  štovao  Majku  Božju. 

Diplomirao  je  pravo  i  vrlo  mlad  prihvati  svećenički  život.  Apostolsko  djelovanje  započinje 
odmah  i  to  vrlo  teškom  misijom;  propovijeda  katoličku  vjeru  u  uznemirenoj  Ženevi.  Na  neobičan 
način  propovijedanja  za  ono  vrijeme:  dijelio  je  svoje  poruke  preko  letaka  koje  je  pričvršćivao  na 
zidove  ili  stavljao  ispod  vrata  ženevskih  građana.  Zato  je  sv.  Franjo  Saleški  postao  zaštitnik 
novinara  i  sredstava  za  javno  komuniciranje.  Imenovanje  biskupom  Ženeve  sa  sjedištem  u  Annecv 
1603.  g.;  napisao  je  mnoge  knjige  duhovnog  sadržaja,  među  kojima  je  svakako  najpoznatija 
Filoteja  ili  uvod  u  pobožni  život  koja  je  postala  jedan  od  klasika  katoličke  literature.  Mnogo  je  radio 
za  katoličku  obnovu  u  svojoj  zemlji  i  svima  je  bio  uzor.  Osnovao  je  red  Pohoda  Marijina.  Umro  je 
1622.  Proglašenje  naučitelj em  Crkve. 

Molitva:  Bože,  htio  si  da  sv.  biskup  Franjo  Saleški  postane  svima  sve  za  spasenje  duša.  Daj  da 
po  njegovu  primjeru  i  mi  svojoj  braći  uvijek  služimo  u  krotkosti  i  ljubavi.  Po  Kristu  Gospodinu 
našemu.  Amen.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

28.  siječnja:  sv.  Toma  Akvinski 

Toma  Akvinski  rodio  se  u  Roccasecca  u  dvorcu  Aquino,  blizu  Frozinona,  u  Italiji  oko  1225.  g., 
bio  je  plemićkog  podrijetla.  Odgajanje  u  samostanu  Montecassinu  kod  Benediktinaca.  Za  vrijeme 
studija  filozofije  u  Napulju  obuče  odijelo  otaca  Dominikanaca  1243.  g.,  iako  se  obitelj  jako  opirala 
toj  njegovoj  odluci.  Završivšio  je  studije  u  Kelnu,  pod  vodstvom  glasovitog  učitelja  sv.  Alberta 
Velikog.  Ubrzo  je  postao  profesor  teologije  u  Parizu  i  u  Viterbu.  Napisao  je  mnoge  učene  spise,  a 
bio  je  veoma  izobražen  u  filozofiji  i  teologiji.  U  tom  periodu  produbivši  Aristotelovu  nauku,  počeo 
je  pisati  svoje  najpoznatije  djelo,  Summa  teologica,  u  kojem  je  razjasnio  takvom  jasnoćom, 
jednostavnošću  i  sigurnošću  temeljna  pitanja  odnosa  vjere  i  razuma,  odnosa  između  opipljive 
realnosti  i  uma,  između  tijela  i  duše  kao  i  problem  postojanja  Boga.  Zahvaljujući  svojoj  genijalnosti 
postao  je  Crkveni  naučitelj.  Umro  je  1274.  g.  u  samostanu  Fossalta.  Sv.  Toma  Akvinski  je  jedan  od 
najvećih  genija  iz  cjelokupne  crkvene  povijesti. 

Molitva:  Bože,  ti  si  sv.  Tomi  dao  da  se  istakne  u  stjecanju  svetosti  i  proučavanju  svete  nauke. 
Udijeli  nam  da  shvatimo  tvoju  poruku  i  da  te  nasljedujemo  po  uzoru  sv.  Tome.  Po  Kristu 
Gospodinu  našemu.  Amen.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 

31.  siječnja:  sv.  Ivan  Bosco 

Rodio  se  u  Castelnovome  kod  Astija  1815.  g.,  u  vrlo  siromašnoj  seljačkoj  obitelji.  U  njegovoj 
ranoj  dobi  umire  mu  otac.  Još  kao  dječak  pokazivao  je  vanredne  talente  i  sposobnosti,  bio  je 
iznimno  pobožna  i  uvijek  vedra  srca  i  duha.  Cijeli  život  je  gajio  posebnu  pobožnost  prema  Mariji  i 
Euharistiji.  Pomagao  je  raznim  zanatlijama  i  tako  naučio  mnoge  zanate.  Sa  svojih  20  godina  ulazi  u 
sjemenište  1835.  g.  te  postaje  svećenikom  1841.  g.  Od  tada  se  brine  isključivo  za  mlade,  siromahe, 
odbačene  i  za  one  koji  su  u  ambijentu,  kao  što  je  bio  Torino  (grad  industrijalizacije),  bili  isključeni 
iz  društva  i  prepušteni  sebi.  Utemeljio  je  1844.  g.  prvi  oratorij,  zatim  školu  za  naučnike,  srednju 
školu,  smještaj  za  odmarališta,  profesionalne  tečajeve.  Na  taj  je  način  htio  pomoći  onoj  mladeži, 
koja  se  našla  na  rubu  ljudskog  društva  iz  bilo  kojeg  razloga.  Bijahu  odbačeni  od  njihovih  obitelji, 
uličari,  zatvoreni  ili  su  imali  tešku  prošlost.  Svima  njim  je  pomagao.  Utemeljio  je  družbu 
salezijanaca  i  Kćeri  Marije  pomoćnice.  Utemeljitelj  salezijanaca  i  suutemeljitelj  Sestara  Marije 
Pomoćnice,  zaštitnik  odgojitelja.  Svećenik  i  otac  zapuštene  mladeži  umro  je  31.1.  1888. 

Molitva:  Bože,  ti  si  potaknuo  svetog  svećenika  Ivana  Boska  da  mladeži  bude  otac  i  učitelj. 
Nadahni  i  nas  ljubavlju  kakvu  je  on  posjedovao  da  tražimo  duše  i  tebi  jedinom  služimo.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

VELJAČA 

3.  veljače:  sv.  Blaž  (Vlaho) 

Potjecao  je  iz  grada  Sebaste  u  Armeniji,  bio  je  jedan  od  brojnih  mučenika  iz  prvih  stoljeća 
kršćanstva.  Već  od  ranog  djetinjstva  i  mladosti  opredijelio  se  za  Krista  napustivši  radosti  i  užitke 
ovog  svijeta.  Vršio  je  službu  liječnika  radosno  pomažući  siromasima.  Pomagao  im  je  ne  samo  kao 
liječnik,  već  je  još  više  kao  kršćanin  u  njima  gledao  i  susretao  samoga  Krista.  Bio  je  biskup  u 
vrijeme  cara  Licinija  koji  je  progonio  kršćane.  Blaž  je  bodrio  svoje  vjernike  da  ustraju  u  vjeri. 
Sklonio  se  pred  neprijateljima,  ali  ipak  je  uhićen  i  podnio  je  sve  muke.  Krvnik  mu  je  316.  g. 
odrubio  glavu.  U  Dubrovnik  je  donesena  ta  glava  972.  g.  kada  ga  grad  izabra  za  svoga  zaštitnika, 
tako  već  1000.  g.  stoji  pod  njegovom  zaštitom.  Svake  godine  na  njegov  blagdan  po  svim  crkvama 
dijeli  se  blagoslov  grla,  a  po  zagovoru  sv.  Blaža,  biskupa  i  mučenika.  Ovaj  se  blagoslov  temelji  na 
prastaroj  predaji  po  kojoj  je  sv.  Blaž  svojim  blagoslovom  spasio  dječaka  kome  je  u  grlu  zapela  riblja 
kost.  Zaštitnik  od  bolesti  grla  i  osobiti  zaštitnik  dubrovačke  biskupije. 

Danas  se  u  mnogim  mjestima  obavlja  grličanje  (blagoslovljenim  i  neupaljenim  svijećama),  uz 
riječi:  Zagovorom  sv.  Blaža,  biskupa  i  mučenika,  oslobodio  te  Bog  od  bolesti  grla  i  svakoga  drugog 
zla.  U  ime  Oca  i  Sina  i  Duha  Svetoga.  Amen. 

Molitva:  Gospodine,  ujedinjeni  sa  svetim  Blažom  mučenikom  usrdno  te  molimo:  udijeli  nam 
miran  život  na  zemlji  i  pomoć  da  postignemo  vječnu  slavu.  Po  Kristu  Gospodinu  našemu.  (Izreći 
svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

10.  veljače:  bi.  Alojzije  Stepinac 

Blaženi  Alojzije  Stepinac  rođenje  8.V.1898.  u  Brezariću  (Krašić)  u  uzornoj  kršćanskoj  obitelji. 
Još  od  svoje  mladosti  gajio  je  veliku  pobožnost  prema  Majci  Božjoj  i  euharistijskom  Isusu.  Nakon 
mladenačkih  premišljanja  odlučuje  se  za  duhovni  poziv  i  stupa  u  sjemenište.  Zaređen  je  za 
svećenika  u  Rimu  26.X.1930.  Za  nadbiskupa  koadjutora  s  pravom  nasljedstva  posvećenje  24.VI. 
1934.  Nakon  smrti  mons.  A.  Bauera  7.XII.  1937.  postao  je  nadbiskupom  zagrebačkim.  Bio  je 
uzoran  pastir  Božjeg  naroda  te  neustrašiv  zastupnik  Božjih  i  ljudskih  prava. 

Kad  su  komunisti  u  Jugoslaviji  1945.  preuzeli  vlast,  otpočeli  su  progoniti  Katoličku  crkvu.  Od 
mons.  Stepinca  se  tražilo  osnivanje  »narodne  Crkve«  odvojene  od  Rima.  On  je  to  odbio  i  montiran 
mu  je  politički  proces  na  kojem  je  osuđen  na  16  godina  strogog  zatvora  s  prisilnim  radom.  Vodio  je 
crkvu  u  Hrvata  u  najtežim  vremenima  drugog  svjetskog  rata  i  poraća.  Pio  XII.  gaje,  nagrađujući 
njegove  vrline  i  zasluge,  12.1.1953.  imenovao  kardinalom.  Umro  je  na  glasu  svetosti  i  mučeništva  u 
Krašiću,  10.11.1960.  sv.  Ivan  Pavao  II.  proglasio  gaje  blaženim,  na  Mariji  Bistrici,  3.X.1998. 

Molitva:  Gospodine,  Bože  naš,  Ti  si  blaženom  Alojziju  Stepincu  dao  milost  čvrsto  vjerovati  u 
Isusa  Krista  i  spremnost  trpjeti  za  njega  sve  do  mučeničke  smrti.  Pomozi  nam  slijediti  njegov 

primjer  i  njegov  nauk  da  bismo  ljubili  Krista  kako  ga  je  on  ljubio  i  služiti  Crkvi  kako  joj  je  on  služio 
sve  do  darivanja  vlastitog  života  za  nju.  Njegova  živa  vjera  u  Isusa  Krista  i  postojana  ljubav  prema 
Crkvi  neka  nas  učvrste  u  borbama  života  na  putu  vječnog  spasenja.  Po  Kristu  Gospodinu  našem.  . 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

11.  veljače:  sv.  Gema  Galgani 

Rodila  se  1878.  g.  u  Camigliaiu  (Lucca)  u  Italiji.  Bila  je  kći  ljekarnika.  Vrlo  brzo  ostade  siroče,  te 
se  morala  brinuti  o  sedmero  male  braće.  Već  je  od  djetinjstva  imala  viđenja  Isusa,  B.  D.  Marije  i 
svog  anđela  čuvara.  No  imala  je  isto  tako  strašne  borbe  sa  Sotonom,  koji  joj  je  dolazio  u 
najrazličitijim  oblicima  samo  da  bi  je  napastovao.  Na  tom  duhovnom  putu  slijedio  ju  je  njezin 
duhovni  otac  i  sestre  pasionistice,  a  1899.  g.  dobila  je  stigme.  Svaka  stigma  se  od  četvrtka  na  petak 
otvarala  i  krvarila,  dok  bi  Gema  padala  u  ekstaze.  Umrla  je  1903.  g.,  u  dvadeset  petoj  godini  života, 
od  teške  bolesti  kostiju.  Ostat  će  zabilježena  kao  jedan  od  najvećih  mističarki  u  povijesti  Katoličke 
Crkve.  Vjernici  je  posebno  zazivaju  u  trenucima  đavolskih  napasti. 

Molitva:  Bože,  ti  po  svojoj  riječi,  boraviš  u  čistu  srcu.  Po  zagovoru  sv.  djevice  Geme  daj  nam 
tako  živjeti  da  budemo  tvoje  prebivalište.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

14.  veljače:  sv.  Valentin 

Crkva  slavi  dva  sveca  toga  imena.  Oba  su  rimski  mučenici;  podnesoše  mučeništvo  268.  g.  za 
vladavine  cara  Klaudija  Gotskog  (268.-270.);  obojici  su  odsjekli  glave.  Prvi  Valentin  je  bio  rimski 
svećenik.  Tradicija  govori  o  velikim  krepostima  sveca  kojega  su  svi  poštovali.  Čak  je  i  pred  carem 
Kaudijem  govorio  u  obranu  kršćanske  vjere  i  učenja.  Car  gaje  predao  rimskom  časniku  Asteriju  na 
čuvanje.  Ovaj  mu  je  kazao  da  ako  je  Krist  uistinu  Bog  i  ako  je  istinita  kršćanska  vjera  neka  on  u  ima 
svoje  vjere  ozdravi  njegovu  kćer  koja  je  bila  oslijepila.  Na  to  sv.  Valentin  položi  ruke  na  djevojčicu 
a  ona  progleda.  Poslije  tog  čuda  Asterije  i  cijela  njegova  obitelj  su  postali  kršćani.  Kad  je  car 
saznao  za  to  dao  je  269.  g  .  pogubiti  Valentina,  Asterija  i  njegovu  obitelj. 

Drugi  Valentin  kojeg  se  crkva  spominje  danas  je  bio  biskup  u  Temiju  u  Italiji.  On  je  po  Božjoj 
milosti  jednom  teškom  bolesniku  povratio  zdravlje.  Za  to  je  saznao  grčki  filozof  Kraton  koji  je  živio 
u  Rimu  i  imao  teško  bolesnog  sina.  Potražio  je  sveca  i  tražio  od  njega  da  mu  izliječi  sina.  Na  to  mu 
je  Valentin  odgovorio  da  je  to  moguće  samo  ako  on  ima  vjere  u  Isusa  Krista,  te  mu  je  navijestio 
Evanđelje.  Kraton  se  dao  krstiti,  i  tada  se  Valentin  pomolio  za  dječaka  a  ovaj  je  ozdravio.  Mnogi  su 
iz  znatiželje  dolazili  vidjeti  dijete,  tako  i  Abundijus,  sin  gradonačelnika  Placida  koji  se  obratio  na 
kršćansku  vjeru.  To  je  toliko  razljutilo  njegova  oca  da  je  280.  g.  dao  biskupu  Valentinu  odsjeći 
glavu. 

Ništa  dakle  ne  veže  ta  dva  sveca  s  danom  zaljubljenih,  kako  je  to  uobičajeno  slaviti.  Naučitelji 
ustvrdiše  da  taj  običaj  potječe  najvjerojatnije  iz  srednjeg  vijeka  iz  anglosaksonskih  krajeva;  to  je 
stoga  jer  oko  13.  i  14.  počinju  prve  najave  proljeća  kada  ptice  počinju  savijati  svoja  gnijezda. 

Molitva:  Bože,  tvojim  darom  snaga  se  u  slabosti  usavršuje,  Ti  koji  si  dao  sv.  Valentinu  milost  da 
svjedoči  za  tebe  i  pobijedi  strahote  smrti  daj  da  nam  on  izmoli  pobjedu  u  našim  bojevima.  Po  Kristu 
Gospodinu  našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

21.  veljače:  sv.  Petar  Damiani,  crkveni  naučitelj 

Rodio  se  u  Ravenni  u  vrlo  siromašnoj  obitelji.  Zarana  je  ostao  bez  roditelja.  Otišao  je  živjeti  kod 
starijeg  brata  koji  s  njim  nije  dobro  postupao.  Usprkos  toga  dječak  je  ostao  dobar  i  pobožan. 
Jednom  zgodom  je  pronašao  veću  svotu  novca  i  kako  nije  mogao  pronaći  vlasnika  dao  je  sav  novac 
za  služenje  misa  za  pokojne.  Petar  je  tada  otišao  najstarijem  bratu  Damjanu  koji  ga  je  dobro 
odgojio  i  školovao,  čije  ime  poslije  uzima  u  znak  zahvalnosti.  Završio  je  studije  kanonskoga  prava  s 
odličnim  uspjehom;  počeo  je  predavati  u  Parmi  a  zatim  u  Ravenni,  te  je  vršio  odvjetničku  službu.  U 
tridesetoj  godini  života  upoznao  je  sv.  Romualda  pustinjaka,  te  je  napustio  svjetovni  život  te  se 
povukao  u  samostan  gdje  ubrzo  postaje  prior. 

Ubrzo  je  došao  na  glas  svetosti  i  zbog  pokorničkog  života  i  dubokog  poznavanja  Biblije,  papa 
Leon  IX.  imenovao  gaje  kardinalom  kurije;  a  papa,  Stjepan  IX.  imenova  ga  kardinalom-biskupom 
grada  Hostije.  Bio  je  poslan  u  Milano  kao  papinski  izaslanik,  kada  je  Crkva  upala  u  si  monizam. 
Pred  starost  moli  papu  da  ga  oslobodi  kardinalske  službe  i  dopusti  mu  da  se  vrati  u  svoju 
pustinjačku  zajednicu.  U  svojim  mnogobrojnim  djelima  vrlo  je  hrabro  osudio  moralni  pad  tadašnjih 
redovničkih  zajednica. 

Molitva:  Bože,  daj  da  nasljedujemo  nauk  i  primjer  svetog  biskupa  Petra,  da  nam  ništa  ne  bude 
preče  od  Krista,  da  uvijek  vjerno  služimo  u  Kojoj  Crkvi  i  postignemo  radost  vječnog  života.  Po 
Kristu  Gospodinu  našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 
Amen. 

23.  veljače:  sv.  Polikarp,  mučenik 

Neka  plemenita  gospođa  kupila  je  malog  roba  po  imenu  Polikarpa,  a  rodio  se  oko  69.  g.  u 
bogatoj  židovskoj  obitelji.  On  je  kao  većina  Židova  nakon  što  su  Rimljani  72.  g.  zapalili  Jeruzalem 
bio  prognan  iz  Palestine.  Dječak  se  toliko  svidio  gospođi  da  gaje  usvojila  kao  sina.  Kad  se  ona  na 
propovijedanje  sv.  Ivana  evanđeliste  obratila  krstio  se  i  Polikarp.  On  je  postao  gorljivi  kršćanin  te 
gaje  Ivan  Apostol  imenovao  oko  100.  g.  biskupom  Smime.  Tijekom  pohoda  Rimu,  sv.  Ignacije 
Antiohijski,  prijatelj  sv.  Polikarpa,  zaustavio  se  u  Smirni  da  ga  pozdravi.  O  tome  je  iz  Troade 
napisao  pismo  zahvale  za  gostoprimstvo. 

Oko  154.  g.  Polikarp  dolazi  u  Rim  na  dogovor  s  papom  Anicetom  o  blagdanu  Pashe.  Tu  ga 
uhitiše,  zatvoriše  i  ubiše  u  86.  god.  života.  Događaj  je  vjerno  opisao  jedan  od  očevidaca  godine  155. 
Kad  su  ga  stavili  na  lomaču,  vatreni  plamenovi  čudesno  se  udaljavahu  od  njega.  Zato  ga  ubiše 
nožem,  a  onda  spališe. 

Molitva:  Bože,  sv.  si  biskupa  Polikarpa  pribrojio  svojim  mučenicima.  Po  njegovu  zagovoru  daj 
nam  udjela  u  čaši  Kristove  muke,  da  uskrsnemo  na  vječni  život.  Po  Kristu  Gospodinu  našemu. 
(Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

OŽUJAK 


7.  ožujka:  sv.  Perpetua  i  Felicita 

Felicita  je  bila  mlada  ropkinja  Vibije  Perpetue,  kćeri  bogatog  aristokrata  iz  Kartage.  Njih  dvije  se 
ubrajaju  među  najveće  svetice  u  povijesti  Crkve.  U  vrijeme  cara  Septimija  bile  su  zatvorene  jer  se 
nisu  htjele  odreći  kršćanske  vjere.  Perpetua  je  bila  22-godišnja  udovica,  mati  jednog  mladog  sina,  a 
njena  sluškinja  Felicita  je  bila  u  drugom  stanju.  Vlastiti  otac  sv.  Perpetue  ju  je  nagovarao  da  se 
odrekne  vjere  govoreći  da  ima  obaveze  prema  svom  sinu,  no  ona  je  ustrajala  u  vjeri  predajući  dijete 
u  ruke  Božje  Providnosti.  Felicita  je  u  zatvoru  rodila  djevojčicu,  a  čuvari  su  se  rugali  njenim 
porođajnim  mukama  riječima:  «Ako  sada  toliko  vičeš  što  će  tek  biti  kad  budeš  bačna  pred  divlje 
zvijeri»?  Svetica  im  je  mudro  odgovorila:  «Sada  trpim  sama,  a  tada  će  Krist  biti  samnom,  On  će 
trpjeti  za  mene,  jer  ću  ja  trpjeti  za  njega». 

Zajedno  s  dvjema  mučenicama  bile  su  zatvorene  još  četiri  osobe:  dvoje  slobodnjaka  (Satuirnino  i 
Skundolo)  te  jedna  ropkinja  (Revokata)  i  jedan  katehist  (Saturno).  Rano  ujutro  7.  ožujka  203.  g. 
podnesoše  mučeništvo.  Šestero  kršćana  uvedeni  su  u  kartašku  arenu,  vezani  za  žičanu  ogradu,  dok 
je  publika  sva  ushićena  nestrpljivo  iščekivala  najdraži  spektakl  toga  vremena.  Feliciti  i  Perpetui 
odsjekoše  glave  nakon  što  su  bile  izbodene  rogovima  mladog  bika. 

Molitva:  Bože,  ti  si  svojom  ljubavlju  ojačao  svete  mučenice  Perpetu  i  Felicitu  te  su  odoljele 
progoniteljima  i  pobijedile  smrtne  patnje.  Molimo  te  da  po  njihovu  zagovoru  i  mi  trajno  rastemo  u 
tvojoj  ljubavi.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

8.  ožujka:  sv.  Ivan  od  Boga 

Život  sv.  Ivana  pod  Boga  (Ciudad)  bijaše  pun  bogat  događajima.  Rođenje  1495.  g.  u  Evori,  u 
Portugalu.  Kad  je  imao  osam  godina  ostavio  je  obitelj  da  bi  se  uputio  u  Španjolsku.  Tamo  je  služio 

kao  pastir,  a  zatim  kao  vojnik  plaćenik  u  carskoj  vojsci.  Tu  je  ostao  nekoliko  godina.  Vrativši  se  u 
domovinu,  opet  krene  na  put,  ali  sada  u  Afriku.  Ponovno  se  vraća  u  Portugal  gdje  20.  siječnja  1527. 
g.  sluša  propovijedi  sv.  Ivana  Avilskog,  te  se,  potaknut  njima  posveti  Bogu.  Njegovo  obraćenje  bilo 
je  tako  iznenađujuće  i  spektakularno  da  su  ga  odveli  u  ludnicu  i  tamo  ga  zatvorili.  Tu  su  se  prema 
njemu  odnosili  vrlo  okrutno.  To  iskustvo  ga  je  posve  izmijenilo:  otpušten  iz  ludnice,  posveti  sav 
svoj  život  pomaganju  bolesnika.  Osnovao  je  red  Milosrdne  braće  za  dvorbu  bolesnika.  Umro  je  u 
Granadi  1550.  g. 

Molitva:  Bože,  ti  si  sv.  Ivanu  dao  duh  milosrđa.  Daj  da  i  mi  vršimo  djela  ljubavi  i  pridružimo  se 
tvojim  izabranicima  u  nebeskom  kraljevstvu.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

9.  ožujka:  sv.  Franciska  Rimska 

Rođena  je  1384.  g.  u  Rimu.  U  bogatoj  plemićkoj  obitelji.  Franciska  de  Buscis  već  u  svojoj 
dvanaestoj  godini  bijaše  obećana  kao  vjerenica  i  buduća  žena  Lorenzu  de  Ponzianiju,  bogatom 
uzgajivaču  stoke.  Iako  se  već  zavjetovala  Bogu,  mlada  se  Franciska  nije  znala  oprijeti  neželjenom 
braku.  Pokorila  se  očevoj  volji.  Bila  je  dobra  supruga  i  nježna  majka.  Rodila  je  6-tero  djece.  Troje 
njih  je  umrlo  u  dječačkoj  dobi,  a  dvoje  od  kuge  koja  je  harala  Rimom.  Sve  vrijeme  je  osjećala 
duboku  želju  da  prakticira  kršćansku  ljubav,  te  da  se  posveti  službi  bližnjega.  Jednom  zgodom  je 
dala  svu  pšenicu  siromasima,  ali  na  čudesan  način  sutradan  muž  i  sin  su  pronašli  u  kući  40  vreća 
pšenice.  Prilikom  jedne  ulične  bitke  muž  joj  je  bio  smrtno  ranjen,  ali  zahvaljujući  molitvama  i  njezi 
sv.  Franciske  ozdravio  je.  Godine  1425.  s  nekolicinom  rimskih  žena,  s  kojima  je  pohađala  bolesne  i 
pomagala  im  utemeljiti  red  Olivetanskih  oblata  Svete  Marije  Nove,  u  koji  je  i  sama  ušla  nakon 
suprugove  smrti.  Dobije  tako  nadimak  Rimska,  da  se  naznači  koliko  je  dobra  činila  u  svom  gradu. 
Umrlaje  1440.  g. 

Molitva:  Bože,  ti  si  nam  u  sv.  Franciski  dao  rijedak  primjer  bračnog  i  samostanskog  života.  Daj 
da  ti  ustrajno  služimo  te  u  svim  prilikama  života  umijemo  otkriti  tebe  i  za  tobom  ići.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

19.  ožujka:  sv.  Josip 

Medu  svetima,  uz  BI.  Djevicu  Mariju  najčasnije  mjesto  zauzima  sv.  Josip.  Bog  mu  je  povjerio 
brigu  i  skrb  oko  sv.  Obitelji.  Sv.  Josip  nam  je  uzor  kako  možemo,  vršeći  vjerno  Božji  zakon  i  svoju 
dužnost,  ugoditi  Isusu  i  Mariji.  Duhovni  je  otac,  zaštitnik  i  pokrovitelj  cijele  Crkve.  Svima  nam  je 
zagovornik  kod  Marije  i  Isusa.  Uzor  je  i  zaštitnik  radnika,  pomoćnik  u  obiteljskim  potrebama,  čuvar 
djevičanskih  duša,  zagovornik  u  smrtnom  času.  Odredbom  Hrvatskog  sabora  9.  i  10.  lipnja  1687.  g. 
sv.  Josip  zaštitnik  je  hrvatskog  naroda  i  domovine.  Pod  posebnom  je  zaštitom  sv.  Josipa  sarajevska 
nadbiskupija  i  mostarsko-duvanjska  biskupija. 

Molitva:  K  tebi  se,  o  sveti  Josipe,  utječemo  u  svojoj  nevolji.  Pošto  smo  tvoju  presvetu  Zaručnicu 
za  pomoć  zamolili,  molimo  pouzdano  i  za  tvoju  pomoć.  Za  ljubav,  koja  te  je  s  neoskvrnjenom 
Djevicom  i  Bogorodicom  vezala,  a  i  za  očinsku  ljubav,  kojom  si  grlio  Dijete  Isusa:  smjerno  te 
molimo  da  baštinu,  koju  je  Isus  Krist  svojom  Krvlju  otkupio,  milostivo  pogledaš  te  našoj  nevolji 
svojom  moći  u  pomoć  pritečeš.  O  brižni  čuvaru  božanske  Obitelji,  brani  odabrano  potomstvo  Isusa 
Krista.  Ne  daj,  predragi  Oče,  da  nas  okuže  zabluda  i  pokvarenost. 

Budi  nam  s  neba  milostivo  u  pomoći,  o  naš  jaki  Zaštitnice,  u  borbi  s  vlašću  tmine.  Pa  kao  što  si 
nekad  izbavio  Dijete  Isusa  iz  najveće  pogibli  života,  tako  i  sada  brani  svetu  Crkvu  Božju  od  svih 
zasjeda  neprijateljskih,  te  nas  svakoga  pojedinog  trajno  uzmi  pod  svoje  okrilje,  da  uzmognemo  po 
tvojem  izgledu  i  s  tvojom  pomoću  sveto  živjeti,  blaženo  preminuli  u  nebu  vječno  blaženstvo  zadobiti. 
Amen.  (Papa  Lav  XIII) 

Sv.  Josipu  za  čistoću 

Djevičanskih  duša  čuvaru  i  Oče,  sveti  Josipe  tvojoj  su  vjernoj  brizi  bili  povjereni  sama  nevinost, 
Isus  Krist,  i  Djevica  djevica,  Marija  radi  toga  dvostrukoga  predragog  zaloga  -  Isusa  i  Marije  - 

molim  te  i  zaklinjem  da  me  očuvaš  od  svake  nečistoće  i  dadeš  mi  da  neokaljane  duše,  čista  srca  i 
čista  tijela  uvijek  čisto  služim  Isusu  i  Mariji.  Amen. 

Devetnica  (kroz  9  dana  mole  se  svi  slijedeći  zazivi  i  litanije  sv.  Josipu) 

1.  Prečisti  zaručnice  Majke  Sina  Božjega,  sveti  Josipe,  za  čvrstu  i  živu  vjeru,  kojom  si  čitav  život 
Bogu  služio,  molimo  te,  izmoli  nam  milost,  da  u  svim  životnim  nedaćama  ostanemo  vjerni  Bogu  i 
njegovu  svetom  zakonu.  Očenaš,  Zdravomarijo  i  Slava  Ocu. 

2.  Brižni  hranitelju  Sina  Božjega,  sveti  Josipe,  zbog  anđeoske  nevinosti  i  čistoće,  kojom  si  toliko 
Bogu  omilio,  molimo  te,  isprosi  nam  milost,  da  i  mi  sve  do  smrti  Isusu  i  Mariji  čista  srca  služimo. 
Oče  naš... 

3.  Dragi  sveti  Josipe,  za  onu  žarku  ljubav,  kojom  si,  poslije  Marije,  svoje  bezgrešne  zaručnice, 
najviše  Isusa  ljubio,  zagovaraj  i  nas  kod  Gospodina  da  raspali  naša  hladna  srca  žarom  svoje  ljubavi, 
pa  da  i  mi,  poput  tebe,  Isusa  i  Mariju  nadasve  ljubimo.  -  Oče  naš... 

4.  Slavni  sveti  Josipe,  za  onu  neiskazanu  sreću,  koju  si  imao,  kad  si  svoju  presvetu  dušu  ispustio  u 
naručju  Isusa  i  Marije,  isprosi  i  nama  milost  da  u  času  svoje  smrti  u  nazočnosti  Isusa  i  Marije  i  u 
tvom  svetom  naručju,  možemo  reći:  Isuse,  Marijo,  Josipe,  u  vaše  ruke  predajem  svoju  dušu!  -  Oče 
naš... 

5.  Moćni  zaštitnice,  sveti  Josipe,  koji  si  za  zemaljskog  života  bio  postavljen  gospodarom  Božjega 
doma  i  poglavarom  svega  Božjeg  imanja,  radi  one  moći  i  slave,  koju  sada  uživaš  u  nebu,  molimo  te 
da  nas  zagovaraš  kod  Gospodina,  da  milostivo  pogleda  na  sve  naše  duševne  i  tjelesne  potrebe  i  dade 
nam  na  zemlji  sveto  živjeti  i  poslije  smrti  u  nebu  vječno  blaženstvo  zadobiti.  -  Oče  naš... 

Moli  za  nas,  blaženi  Josipe.  Da  dostojni  postanemo  obećanja  Kristovih.  Pomolimo  se.  Bože,  ti  si 
odgovornosti  svetog  Josipa  povjerio  svoga  Sina  Isusa  i  njegovu  Majku  Mariju.  Udijeli  svojoj  Crkvi 
da,  po  njegovu  zagovoru,  otajstvo  spasenja  vjerno  čuva  i  vrši  sve  do  dana  potpunog  ostvarenja.  Po 
Kristu  Gospodinu  našemu.  Amen. 

Litanije  sv.  Josipa 

Gospodine,  smiluj  se. 

Kriste,  smiluj  se. 

Gospodine,  smiluj  se. 

Kriste,  čuj  nas. 

Kriste,  usliši  nas 

Oče,  nebeski  Bože,  smiluj  nam  se! 

Sine,  Otkupitelju  svijeta,  Bože, 

Duše,  Sveti  Bože, 

Sveto  Trojstvo,  jedan  Bože, 

Sveta  Marijo,  moli  za  nosi! 

Sveti  Josipe, 

Slavni  porode  Davidov, 

Svjetlosti  patrijarha, 

Zaručniče  Bogorodice, 

Stidljivi  čuvaru  Djevice, 

Hranitelju  Sina  Božjega, 

Brižni  branitelju  Kristov, 

Glavaru  slavne  Obitelji, 

Josipe  pravedni, 

Josipe  prečisti, 

Josipe  premudri, 

Josipe  jaki, 

Josipe  pokorni, 

Josipe  vjerni, 

Ogledalo  strpljivosti, 

Ljubitelju  siromaštva 
Uzore  radnika, 

Uresu  domaćeg  života, 

Čuvaru  djevica, 

Potporo  obitelji, 

Utjeho  bijednih, 

Ufanje  bolesnih, 

Zaštitnice  umirućih, 

Strahu  zlih  duhova, 

Pokrovitelju  svete  Crkve, 

Jaganjče  Božji,  koji  oduzimaš  grijehe  svijeta, 
Jaganjče  Božji,  koji  oduzimaš  grijehe  svijeta, 
Jaganjče  Božji,  koji  oduzimaš  grijehe  svijeta, 


oprosti  nam,  Gospodine! 
usliši  nas,  Gospodine! 
smiluj  nam  se  Gospodine! 


R.  Postavio  si  ga  gospodarom  doma  svojega.  O.  I  poglavarom  svega  imanja  svojega.  Pomolimo  se. 
Bože,  ti  si  se  neiskazanom  providnosti  dostajao  izabrati  blaženoga  Josipa  za  zaručnika  presvetoj 
Majci  svojoj:  daj,  molimo,  da  koga  kao  pokrovitelja  častimo  na  zemlji,  zaslužimo  imati 
zagovornikom  na  nebu.  Koji  živiš  i  kraljuješ  u  vijeke  vjekova.  Amen. 


TRAVANJ 


2.  travnja:  sv.  Ivan  Pavao  II. 

Sv.  Ivan  Pavao  II.  264.  je  papa,  odnosno  263.  Petrov  nasljednik.  Karol  Jozef  Wojtyla,  izabran 
za  Papu  16.  listopada  1978.,  rođen  je  u  Wadowicama,  gradu  50-ak  kilometara  udaljenom  od 
Krakowa,  18.  svibnja  1920.  Bio  je  drugo  od  dvoje  djece  Karola  Wojtyle  i  Emilie  Kaczorovvske, 
koja  je  umrla  1929.  Njegov  stariji  brat  Edmund,  liječnik,  umro  je  1932.,  a  otac,  niži  vojni  časnik, 
1941. 

Nakon  završetka  studija  na  višoj  školi  "Marcin  Wadowita"  u  Wadowicama  g.  1938.  upisuje  se  na 
sveučilište  Jagiellonian  u  Krakowu.  Kada  su  nacisti  zatvorili  sveučilište  g.  1939.  mladi  je  Karol  (od 
1940.  do  1944.)  radio  u  kamenolomu,  a  potom  u  kemijskoj  tvornici  "Solvay"  kako  bi  mogao 
zaraditi  za  život  te  izbjegao  deportaciju  u  Njemačku. 

Osjetivši  poziv  na  svećeništvo  od  1942.  pohađa  u  tajnosti  predavanja  na  Teološkom  fakultetu 
Sveučilišta  Jagiellonian  kao  bogoslov  Krakovvske  nadbiskupije.  Istodobno,  jedan  je  od  promicatelja 
"Rapsodijskog  kazališta"  koje  je  također  djelovalo  u  tajnosti.  U  to  vrijeme  budući  papa  je  čitao 
Raspravu  o  pravoj  pobožnosti  prema  Presvetoj  Djevici  Mariji  od  sv.  Ljudevita  Marije  Grigniona 
Montforskoga,  knjigu  koja  će  ostaviti  odlučujući  trag  na  njegovu  duhovnom  putu  do  kraja  života,  i 
potpuno  se  posvetio  Isusu  po  Mariji  te  će  nadahnjujući  se  na  Montfortu  za  svoje  papinsko  geslo 
uzeti  Totus  tuus  -  Sav  Tvoj.  To  su  prve  riječi  na  latinskom  kratkog  oblika  posvete  iz  Rasprave  br. 
233:  «Sav  sam  tvoj,  i  sve  moje  pripada  tebi,  moj  ljubezni  Isuse,  po  Mariji,  tvojoj  Presvetoj  Majci». 

Nakon  rata  nastavlja  studij  na  krakowskoj  bogosloviji,  koja  je  ponovno  otvorena,  i  Teološkom 
fakultetu  Sveučilišta  Jagiellonian  sve  do  svoga  svećeničkog  ređenja  u  Krakowu  1.  studenoga  1946. 
Poznavajući  Wojtyline  iznimne  sposobnosti  i  darovitost  tadašnji  krakowski  nadbiskup  kardinal 
Adam  Stefan  Sapieha  Wojtylu  šalje  na  daljnji  studij  u  Rim,  gdje  postiže  doktorat  iz  teologije  1948.  s 
tezom  o  nauku  vjere  u  djelima  sv.  Ivana  od  Križa.  Godine  1948.  vraća  se  u  Poljsku  gdje  obavlja 
službu  kapelana  u  Niegowiću,  a  potom  studentskog  kapelana  u  župi  Sv.  Florijana  u  Krakowu. 
Kasnije  postaje  profesorom  iz  moralne  i  etičke  teologije  na  krakowskoj  bogosloviji  i  Teološkom 
fakultetu  u  Lublinu. 

U  38-oj  godini  života,  4.  srpnja  1958.,  Wojtyla  postaje  najmlađi  poljski  biskup.  Za  biskupa  je 
zaređen  28.  rujna  1958.  u  katedrali  u  Krakowu  po  rukama  nadbiskupa  Eugeniusza  Baziaka.  Šest 
godina  kasnije,  tijekom  održavanja  Drugog  vatikanskog  koncila,  13.  siječnja  1964.  papa  Pavao  VI. 
imenuje  ga  krakowskim  nadbiskupom.  Pavao  VI.  kreira  ga  i  kardinalom  26.  lipnja  1967.  Kao 

nadbiskup  sudjelovao  je  na  Drugome  vatikanskom  koncilu  (1962.  -  1965.)  pruživši  važni  prinos  u 
izradi  konstitucije  "Gaudium  et  spes".  Kardinal  Wojtyla  sudjelovao  je  također  na  pet  skupština 
Biskupskih  sinoda  prije  svoje  papinske  službe. 

Papa  Pavao  VI.  umire  u  papinskom  ljetnikovcu  u  Castel  Gandolfu  6.  kolovoza  1978.  Nasljeđuje 
ga,  ali  samo  na  33  dana,  kardinal  Albino  Luciani  koji  uzima  ime  Ivan  Pavao  I.  Ivan  Pavao  I.  umire  u 
noći  s  28.  na  29.  rujna  1978.  i  već  14.  listopada  otvara  se  nova  konklava.  Dva  dana  kasnije,  16. 
listopada,  Karol  Wojtyla  izabran  je  za  Papu.  Nakon  punih  455  godina  izbor  je  pao  na  ne-Talijana, 
prvoga  slavenskog  papu  u  povijesti.  Karol  Wojtyla  uzeo  je  ime  dvojice  svojih  prethodnika  -  Ivan 
Pavao  II. 

Od  početka  svog  pontifikata  sv.  Ivan  Pavao  II.  bio  je  na  99  apostolskih  putovanja.  Treći  posjet 
Hrvatskoj  u  lipnju  bilo  je  100.  apostolsko  putovanje  Ivana  Pavla  II.  Među  mnogobrojnim  glavnim 
dokumentima  posebno  mjesto  zauzima  14  enciklika,  13  apostolskih  pobudnica,  11  apostolskih 
konstitucija  i  41  apostolsko  pismo.  Tomu  treba  pribrojiti  i  Papine  knjige  "Prijeći  prag  nade"  iz 
1994.,  "Dar  i  otajstvo:  uz  pedesetu  obljetnicu  mog  svećeništva"  iz  1996.  i  "Rimski  triptih"  iz  2003. 
Prema  podacima  Tiskovnog  ureda  Svete  Stolice,  do  21.  veljače  2002.  Papa  je  u  tijeku  svoje 
papinske  službe  predvodio  131  svečanosti  proglašenja  blaženim  na  kojima  je  proglasio  1.282 
blaženika  te  43  svečanosti  proglašenja  svetima  proglasivši  456  svetaca.  Održao  je  8  konzistorija  na 
kojima  je  imenovao  201  kardinala. 

Niti  jedan  se  papa  nije  susreo  s  tolikim  brojem  ljudi:  na  više  od  tisuću  općih  audijencija 
srijedom  sudjelovao  je  do  sada  više  do  16  milijuna  hodočasnika,  ne  ubrajajući  u  to  posebne 
audijencije  i  vjerska  slavlja.  Samo  u  tijeku  Velikog  jubileja  2000.  u  Rim  je  hodočastilo  više  od  8 
milijuna  hodočasnika.  Pored  toga  Papa  se  susreo  s  milijunima  ljudi  tijekom  svojih  putovanja  diljem 
cijeloga  svijeta.  Ukupno,  s  Papom  se  u  Vatikanu  ili  na  njegovim  međunarodnim  putovanjima,  u 
kojima  je  prešao  udaljenost  koja  je  gotovo  jednaka  trostrukoj  udaljenosti  između  Zemlje  i  Mjeseca, 
susrelo  više  od  300  milijuna  ljudi.  Brojni  su  također  ljudi  iz  vlasti  koje  je  Papa  primio  u  audijenciju. 
Dovoljno  je  podsjetiti  na  38  službenih  posjeta  i  drugih  650  audijencija  ili  susreta  s  vođama  država 
kao  i  212  audijencija  i  susreta  s  premijerima  raznih  država. 

Papa  Wojtyla  je  utemeljio  institut  "Ivan  Pavao  II."  te  institut  "Populorum  progressio"  za 
domorodačke  narode  Južne  Amerike.  Pored  toga  utemeljio  je  Papinsku  akademiju  za  život  i 
Papinsku  akademiju  za  društvene  znanosti.  Ustanovio  je  Svjetski  dan  bolesnika  (koji  se  svake 
godine  slavi  11.  veljače)  te  Svjetski  dan  mladeži. 

Vječni  Bog  pozvao  gaje  u  svoj  dom  u  subotu  2.  travnja  2005.  u  21,37  sati.  Rado  podsjećamo  i 
na  zadnje  riječi  velikog  pape  i  osvjedočenog  prijatelja  hrvatskog  naroda  koje  je  kazao  najbližim 
suradnicima  neposredno  prije  smrti:  «Radostan  sam,  radujete  se  i  vi,  s  radošću  se  predajem  Mariji». 

U  času  smrti  Ivana  Pavla  II,  koji  je  umro  u  privatnim  vatikanskim  odajama,  uz  njega  su  u  duhu 
i  molitvi  bili  vjernici  širom  svijeta,  osobito  stotinu  tisuća  na  Trgu  sv.  Petra.  Papin  odlazak 
intenzivno  je  posredstvom  medija  pratio  čitav  svijet.  Na  samom  obredu  ukopa  okupljeno  mnoštvo 
vjernika  tražeći  Papinu  kanonizaciju  je  jednoglasno  klicalo:  «Svet  odmah».  Ubrzo  nakon  smrti  pape 
Ivana  Pavla  II  u  Rimuje  pokrenut  postupa  za  proglašenje  blaženim. 

Molitva:  O  Sveto  Trojstvo  zahvaljujemo  ti  što  si  Crkvi  darovalo  papu  Ivana  Pavla  II  te  je  u 
njemu  zasjala  nježnost  tvog  očinstva,  slava  križa  Kristova  i  sjaj  Duha  ljubavi.  Pouzdajući  se  sasvim 
u  tvoje  beskrajno  milosrđe  i  u  Marijin  majčinski  zagovor,  on  nam  je  pružio  živu  sliku  dobroga 
pastira  i  pokazao  da  je  svetost,  kao  najviši  oblik  redovitog  kršćanskog  života,  put  kojim  možemo 
postići  vječno  zajedništvo  s  tobom.  Daj  nam,  njegovim  zagovorom,  po  Kojoj  volji,  milost  što  je 
molimo,  nadajući  se  da  će  on  uskoro  biti  ubrojen  u  broj  tvojih  svetih.  Po  Kristu  Gospodinu 
našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

4.  travnja:  sv.  Izidor,  biskup 

Pripadao  je  španjolsko-rimskoj  obitelji  iz  Kartage.  Rodio  se  oko  560. g.,  a  još  za  malena  je 
izgubio  svoje  roditelje.  Bio  je  rođeni  brat  biskupa  Leonarda  iz  Seville,  koji  ga  je  i  poučavao.  Od 
malena  se  isticao  u  učenju  i  pobožnosti.  Isticao  se  kao  propovjednik,  pogotovu  je  puno  doprinio 
učvršećenu  vjere  među  zapadne  Gote.  Onda  se  bio  opredijelio  za  pustinjački  život. 

Godine  599.  poslije  smrti  Leonarda,  postao  je  biskup  Seville  pokazao  je  izvanredne 
organizacijske  sposobnosti  prigodom  nacionalnog  koncila  u  Toledu,  glavnom  gradu  Vizigota  u 
Španjolskoj.  Radio  je  na  obnovi  vjerskog  života  i  morala.  Bijaše  kancelar  od  povjerenja  za  Vizigote 
te  postade  prijatelj  kralja  Sisebuta  (612.-621.  g.).  Ovaj  je  bio  pravi  književnik  onoga  vremena,  a  i 
sam  se  Izidor  predade  književnom  radu;  dva  stoljeća  poslije  taj  period  bi  nazvan  "izidorska 
renesansa".  Njegovo  najvažnije  djelo  O  podrijetlu  stvari  smatra  se  pravom  enciklopedijom  VII.  st. 
Izidor  je  pisao  sakralne  i  povijesne  knjige  te  mnoge  teološke  rasprave.  Napisao  je  i  Monaško 
pravilo.  Umro  je  636. g.,  a  proglašenje  crkvenim  naučiteljem. 

Molitva:  Bože,  čuj  naše  molitve  koje  ti  upravljamo  po  zagovoru  sv.  Izidora.  On  je  bio  tvojoj 
Crkvi  učitelj  nebeskog  nauka,  daj  da  joj  svojim  zagovorom  bude  pomoćnik.  Po  Kristu  Gospodinu 
našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

16.  travnja:  Sv.  Bernardica  Soubirous 

Bila  je  najstarija  od  šestero  djece,  u  vrlo  siromašnoj  obitelji.  Rođena  je  u  Lourdesu.  Godine 
1844.  počela  je  raditi  kako  pastirica  ovaca.  Bila  je  vrlo  krhkog  zdravlja.  Gospa  joj  se  ukazala  18. 
puta  od  11.  veljače  do  16.  srpnja  1858.  g.  U  16.  ukazanju  Gospa  joj  reče  i  kako  želi  biti  čašćena  u 
Lourdesu:  "Ja  sam  Bezgrešno  Začeće".  Poslije  tih  ukazanja  veliki  broj  hodočasnika  počinje 
pristizati  u  Lourdes  na  mjesto  gdje  se  ukazala  Gospa.  Lourdes  je  danas  najznačajnije  marijansko 
svetište  na  svijetu.  Bernardica  nakon  što  su  završila  ukazanja  ulazi  u  samostan  sestara  milosrdnica 
u  Neversu.  Redovničko  ime  joj  je  bilo  s.  Marija  Bernarda.  Sestre  su  je  odbacivale  te  joj  davale  samo 
najniže  poslove,  sve  dok  je  bolest  ne  pokosi  i  prisili  je  da  legne  u  krevet.  Umrla  je  16.  travnja  1879. 
g- 

Molitva:  Bože,  ti  po  svojoj  riječi  boraviš  u  čistu  srcu.  Po  zagovoru  sv.  Bernardice  djevice  daj 
nam  tako  živjeti  da  budemo  tvoje  prebivalište.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

23.  travnja:  Sv.  Juraj 

Vrlo  je  raširena  pobožnost  sv.  Juraju,  kako  na  Istoku  tako  i  na  Zapadu.  Zaštitnik  je  Engleske, 
Švedske  i  Portugala.  Razloge  tomu  moramo  tražiti  pod  velom  legende,  jer  pisanih  izvora  nemamo. 
A  tradicija  kaže  daje  bio  iz  bogate  plemićke  kršćanske  obitelji  iz  Kapadocije.  Postao  je  vojnik.  Kao 
tribun  carske  vojske  odlikovao  se  izvanrednom  hrabrošću:  tako  je  ubio  zmaja  koji  je  uništavao 
Libiju.  Prema  tradiciji,  podnio  je  mučeništvo  za  vladavine  Dioklecijanove.  Samog  cara  je 
opomenuo  da  nepravedno  progoni  kršćane.  Ubijen  je  305. g.  a  prije  no  što  je  umro  i  ušao  u 
kraljevstvo  nebesko,  obratio  je  ženu  svog  krvnika  na  kršćanstvo.  I  njoj  su  glavu  odrubili  prije 
njegove  smrti. 

Molitva:  Bože,  sv.  Juraj  mučenik  je  hrabro  nasljedovao  Gospodnju  muku.  Danas  veličamo 
tvoju  božansku  snagu  koja  se  u  njegovu  mučeništvu  očitovala  i  molimo  da  nam  pritekne  u  pomoć  u 
našoj  slabosti.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

25.  travnja:  Sv.  Marko,  apostol  i  evanđelist 

Marko  se  više  puta  spominje  u  Djelima  apostolskim.  Prvi  puta  kao  sin  Marije,  udovice  koja  je 
posjedovala  kuću  u  Jeruzalemu:  tu  su  se  često  sastajali  apostoli;  tu  se  skloni  Petar  iza  zatvora. 
Marko  je  bio  rođak  sv.  Bamabe  i  učenik  sv.  Petra.  S  Barnabom  se  i  Pavlom  uputio  u  Antiohiju  i  na 
Cipar  da  bi  evangelizirao  narode.  Ne  zna  se  gdje  niti  kada  Marko  podnese  mučeništvo,  no  ipak 
izgleda  da  su  njegove  relikvije  bile  dugo  štovane  u  Aleksandriji  (Egipat).  Godine  815.  ukradoše 
relikvije  neki  venecijanski  trgovci  te  ih  prenesoše  u  Veneciju.  Tu  postade  zaštitnikom  grada.  Lav, 
Markov  znak,  postade  simbolom  Venecijanske  Republike. 

Molitva:  Bože,  ti  si  svetog  evanđelista  Marka  proslavio  darom  propovijedanja.  Daj  da  se  i  mi 
okoristimo  njegovim  učenjem  i  vjerno  idemo  stopama  Krista  Gospodina.  Koji  živi  i  kraljuje  u  vi- 
jeke  vjekova.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

26.  travnja:  bi.  Jakov  Zadranin 

Redovnik  franjevac,  rođen  oko  g.  1400.  u  Zadru.  Otpratio  je  svog  provincijala  u  Italiju  i  ostao 
ondje.  Živio  je  u  raznim  samostanima.  Prigodom  kuge  1482.  g.  herojski  je  živio  ljubav  prema 
bližnjemu,  a  umro  24.  travnja  1490.  u  Bitettu  (Italija),  gdje  mu  se  čuvaju  posmrtni  ostaci.  Pokornik 
i  molitelj,  obdaren  karizmama  i  čudesima.  Klement  XI.  proglasio  gaje  29.  prosinca  1700.  blaženim. 

Molitva:  Bože,  ti  si  blaženoga  Jakova  pozvao  na  put  savršene  ljubavi  da  u  ovom  svijetu  traži 
tvoje  kraljevstvo.  Po  njegovu  zagovoru  i  nas  ojačaj  da  radosno  napredujemo  na  putu  ljubavi.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

27.  travnja:  bi.  Ozana  Kotorska 

Rođena  25.  studenoga  1493.  u  selu  Relezi  nedaleko  od  Kotora  u  obitelji  Košić.  Na  krštenju  su  joj 
dali  ime  Katarina.  Kao  pastirica  promatrala  je  ljepotu  Božje  prirode,  a  mislima  se  uzdizala  do 
Stvoritelja.  Potaknuta  viđenjima,  shvatila  je  daje  Bog  zove  na  savršeniji  način  življenja.  Ozana  je 
1514.  godine  dobila  dozvolu  Kotorskog  biskupa  Tripuna  Bisantija  da  smije  živjeti  kao  »zazidana 
djevica«  u  pokorničkoj  ćeliji  uz  kapelu  sv.  Bartola.  U  isto  vrijeme  postala  je  dominikanska 
trećoretkinja,  obukla  je  bijeli  habit  i  dobila  ime  Ozana. 

Nakon  7  godina  isposničkog  života  blaženica  se  preselila  u  novu  ćeliju  uz  crkvu  sv.  Pavla,  gdje 
je  nastao  i  mali  samostan  u  kojem  su  pobožne  kotorske  djevojke  pod  Ozaninim  vodstvom  provodile 
pokornički,  Bogu  ugodan  život.  Blažena  Ozana  Kotorska  umrla  je  na  glasu  svetosti  27.  travnja 
1565.  u  72.  godini  života.  Tijelo  joj  se  nalazi  u  crkvi  sv.  Marije  Koleđate  u  Kotoru.  Papa  Pio  XI 
službeno  proglasio  njezino  štovanje  21.  prosinca  1927.  godine. 

Molitva:  Obnovi,  Gospodine,  u  našim  srcima  ljubav  prema  tvome  spasenju,  da  po  primjeru  i 
zagovoru  blažene  djevice  i  pokornice  Ozane  postanemo  dionici  patnji  i  slave  Spasitelja  Isusa 
Krista.  Koji  živi  i  kraljuje  u  vijeke  vjekova.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

28.  travnja:  sv.  Ljudevit  Marija  Grignion  Montfortski 

Sv.  Ljudevit  se  rodio  31.1.  1673.  u  mjestu  Montfort  u  Bretanji  (Francuska)  u  brojnoj  duboko 
kršćanskoj  obitelji.  Imao  je  dva  strica  svećenika,  dva  brata  svećenika  i  dvije  sestre  časne  sestre.  Još 
od  malena  pokazivao  je  vanredne  znakove  pobožnosti,  osobito  prema  Blaženoj  Djevici  Mariji  i 
Euharistiji.  Studirao  je  teologiju  u  Rensu  i  Parizu.  Za  svećenika  je  zaređen  5.6.  1700  u  Parizu.  Prve 
godine  svog  apostolata  proveo  je  u  Nantu  i  Poitiersu  kao  kapelan  opće  ubožnice,  gdje  je  upoznao  i 
duhovno  vodio  buduću  blaženicu  Luizu  Trichet  suutemeljiteljicu  Kćeri  Mudrosti. 

Nakon  što  je  1706.  g.  prigodom  hodočašća  u  Rim  od  pape  Clementa  XI  dobio  titulu  apostolskog 
misionara,  potpuno  se  posvetio  održavanju  pučkih  misija  na  sjevero-  istoku  Francuske.  Cijeli  život 
je  proživio  u  potpunom  siromaštvu,  predanju  u  Božju  providnost  i  služenju  siromasima.  Posvuda 
gdje  je  propovijedao  širio  je  molitvu  svete  krunice  i  posvetu  Isusu  Kristu  po  Mariji.  Umro  je  28.  4. 
1716.  u  mjestu  saint  -  Laurent  -  sur  Sevre.  Utemeljitelj  je  i  duhovni  otac  Družbe  Marijinih 
misionara  monfortanaca.  Poznat  je  u  cijeloj  crkvi  po  svojim  duhovnim  spisima,  poglavito  po 
Raspravi  o  pravoj  pobožnosti  prema  Presvetoj  Djevici  Mariji. 

Molitva:  Bože  koji  si  nadahnuo  sv.  Ljudevitu  Mariji  Montfortskome  apostolsko  poslanje  da 
svima  propovijeda  Evanđelje  Krista,  tvoga  Sina  po  njegovu  zagovoru  udjeli  nam,  da  odgajani  od 
Blažene  Djevice  Marije,  budemo  poučljivi  glasu  Duha  Svetoga  i  pažljivi  na  krik  siromaha  kako  bi 
postali  neumorni  navjestitelji  tvoga  Kraljevstva.  Po  Kristu  Gospodinu  našemu.  (Izreći  svoju  nakanu 
i  moliti  3  X Oče  naš,  Zdravo  Marijo  i  Slava  Ocu...).  Amen. 

Litanije  sv.  Ljudevitu  Montfortskome 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  ( smiluj  nam  se ) 

Sine,  Otkupitelju  svijeta,  Bože, 

Duše  Sveti,  Bože, 

Sveto  Trojstvo,  jedan  Bože, 

Sveta  Marijo,  preljubljena  kćeri  Boga  Oca,  (moli  za  nas) 

Sveta  Marijo,  Majko  Sina  Božjega, 

Sveta  Marijo,  Zaručnice  Duha  Svetoga, 

Sveti  Mihaele  Arkanđele, 

Sveti  anđeli  Božji, 

Sveti  Apostoli  i  Evanđelisti, 

Sveti  Ljudevite  Montfortski, 

Dostojni  slugo  Boga  samoga, 

Vjerni  učeniče  utjelovljene  Mudrosti, 

Svećeniče  srca  poslušnoga  Duhu  Svetome, 

Robu  Isusa  koji  živi  u  Mariji, 

Gorljivi  molitelju  i  promicatelju  svete  krunice, 

Pokorniče  i  navjestitelju  milosti  Križa, 

Misionaru  Evanđelja  spasenja, 

Poticatelju  iskrenog  obraćenja, 

Učitelju  evanđeoske  mudrosti, 

Plodni  autore  duhovnih  spisa, 

Vjerni  sine  Službenice  Gospodnje, 

Propovjedniče  Majke  Otkupitelja, 

Prijatelju  siromaha  i  zapuštenih, 

Ljubitelju  djece  i  malenih, 

Odgajatelju  Božjeg  naroda, 

Vođo  u  ispovijedanju  prave  vjere, 

Pastiru  brižljivi  dobra  Crkve, 

Utemeljitelju  redovničkih  družbi, 

Poslušni  suradniče  Pastira  Crkve, 

Ti  koji  gledaš  lice  Svevišnjega  -  isprosi  nam  ustrajnost  u  vjeri, 

Ti  koji  svijetliš  u  beskrajnoj  Božjoj  ljubavi  -  isprosi  nam  čistu  ljubav  i  duboku  poniznost, 

Ti  koji  kličeš  zbog  zadobivene  baštine  -  isprosi  nam  blaženu  nadu, 

Ti  koji  se  raduješ  u  svetom  Jeruzalemu  -  isprosi  nam  duha  molitve, 

Ti  koji  se  nalaziš  pred  prijestoljem  Jaganjčevim  -  isprosi  nam  mudrost  križa, 

Ti  koji  crpiš  s  izvora  života  -  isprosi  nam  poslušnost  Duhu  Svetome, 

Ti  koji  motriš  Majku  Božju  -  isprosi  nam  pravu  pobožnost  prema  Mariji, 

Ti  koji  si  pored  apostola  Kristovih  -  isprosi  nam  žar  za  naviještanjem  Evanđelja, 

Ti  koji  uživaš  zajedništvo  svetih  -  isprosi  nam  ljubav  prema  Crkvi, 

Ti  koji  sjediš  za  stolom  u  Kraljevstvu  -  isprosi  nam  krunu  slave, 

Jaganjče  Božji,  koji  oduzimaš  grijehe  svijeta,  oprosti  nam  Gospodine! 

Jaganjče  Božji,  koji  oduzimaš  grijehe  svijeta,  usliši  nas  Gospodine! 

Jaganjče  Božji,  koji  oduzimaš  grijehe  svijeta,  smiluj  nam  se! 

Pomolimo  se:  O  Bože,  koji  si  snagom  Duha  Svetoga  sv.  Ljudevita  učinio  gorljivim  apostolom 
Krista  Raspetoga  i  vjernim  sinom  Djevice  Marije,  daj  da  se  i  mi,  po  njegovu  primjeru  i  zagovoru, 
obnovimo  u  duhu  našeg  Krštenja  kako  bi  donijeli  istinske  plodove  kršćanskog  života.  Po  Kristu 
Gospodinu  našemu. 

29.  travnja:  sv.  Katarina  Sijenska 

Proglašena  je  zaštitnicom  Italije,  zajedno  sa  sv.  Franjom  Asiškim.  Rodila  se  1347.  g.,  u  Sieni  kao 
dvadeset  peto  dijete  u  skromnoj  i  pobožnoj  obitelji  proizvođača  boja.  Odmalena  je  bila  privučena 
Crkvom  i  onim  što  je  tamo  vidjela  i  čula,  a  sa  6  godina  doživjela  je  prvi  zanos  i  viđenje.  S  15  god., 
nakon  smrti  najdraže  sestre,  odlučila  je  pridružiti  se  dominikanskim  trećorednicama.  Iako  se  majka 
usprotivila,  jer  joj  je  našla  dobru  priliku  za  brak,  Katarina  je  odlučno  nastavila  izabranim  putem:  sa 
16  god.  primljena  je  u  trećoredice.  Gorjela  je  ljubavlju  prema  Bogu  i  bližnjima,  promicala  obnovu 
redovničkog  života.  Svoje  vrijeme  posvećuje  molitvi,  postu,  pokori,  a  doživljava  i  mistične  vizije 
koje  je  potiču  na  apostolat:  bori  se  za  pomirenje  talijanskih  gradova  i  država  te  za  obnovu  Crkve. 
Zahvaljujući  njoj,  papa  se  vratio  iz  Avignona  u  Rim.  Godine  1375.  dobila  je  stigmate,  a  pet  godina 
kasnije  umrla  je  iscrpljena  pokorom,  postom,  ekstazama  te  napornim  odnosima  prema  moćnicima 
ovoga  svijeta  koje  je  ustrajno  pozivala  na  pokoru  i  obraćenje.  Od  nje  su  ostala  pisana  i  djela  bogata 
duhovnim  naukom,  među  kojima  se  ističe  Dijalog  Božje  Providnosti.  Umrla  je  1380. g.  Papa  Pavao 
VI  1970.  proglasio  ju  je  naučiteljicom  Crkve. 

Molitva:  Bože,  ti  si  svetoj  Katarini  dao  žar  božanske  ljubavi  i  razmatranju  Gospodnje  muke  i 
služenju  tvojoj  Crkvi.  Po  njezinu  zagovoru  i  nas  pridruži  Kristovu  otajstvu  da  se  vazda  radujemo 
objavi  njegove  slave.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 


SVIBANJ 

1.  svibnja:  sv.  Josip  Radnik 

Danas  slavimo  sv.  Josipa  kao  uzor  radnika  i  odajemo  priznanje  ljudskom  radu.  Čovjek  je  pozvan 
da  radi  i  fizički  i  psihički  kako  bi  život  na  zemlji  bio  ljepši  i  na  veću  slavu  Božju.  Sv.  Josip  koji  je 
bio  zanatlija  i  skrbio  za  svetu  obitelj  s  prvom  se  stavlja  kao  uzor  i  zaštitnik  radnika. 

Molitva:  Bože,  stvoritelju  svega  svijeta,  ti  si  ljudskom  rodu  dao  zakon  rada.  Podaj  nam  da  po 
uzoru  i  zagovoru  svetog  Josipa  izvršimo  zadaću  koju  nam  nalažeš  i  primimo  nagradu  koju 
obećavaš.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i 
Slava  Ocu...).  Amen. 

3.  svibnja:  Sv.  Filip  i  Jakov  apostoli 

Sv.  Filip  iz  Betsaide  jedan  od  Ivanovih  učenika  koji  se  pridružuje  Isusu.  Vjerojatno  je  djelovao  u 
Sikitiji  na  sjeveru  crnog  mora  i  Frgiji  u  Maloj  Aziji.  Prema  predaji  pretrpio  je  mučeništvo  u 
Hierapolisuu  Maloj  Aziji.  Zaštitnik  je  kipara. 

Sv.  Jakov,  mlađi  sin  Alfejev  (Mk  3,18)  bio  je  bratić  Gospodinov.  Nakon  što  je  Herod  dao  ubiti  sv. 
Jakova  apostola,  starijeg,  koji  je  prvi  upravljao  crkvom  u  Jeruzalemu,  naslijedio  gaje  apostol  Jakov 
mlađi.  Zbog  moralne  besprijekornosti  i  Židovi  su  ga  zvali  pravednim.  Mnoge  je  u  Jeruzalemu 
obratio  na  kršćansku  vjeru.  Zbog  zlobe  i  zavisti  su  ga  nepravedno  optužili  i  62. g.  mučke  ubili. 
Napisao  je  poslanicu.  Zaštitnik  je  trgovaca.  Od  kada  su  u  novosagrađenu  crkvu  12  apostola  u  Rimu 
prenijeli  dijelove  relikvija  sv.  Filipa  i  sv.  Jakova  njihov  blagdan  se  u  crkvi  slavi  skupa. 

Molitva:  Bože,  ti  nas  svake  godine  razveseljuješ  nebeskom  proslavom  svetih  apostola  Filipa  i 
Jakova.  Po  njihovim  molitvama  daj  i  nama  udio  u  otajstvu  muke  i  uskrsnuća  tvoga  Jedinorođenca 
da  te  zauvijek  gledamo  licem  u  lice.  Po  Kristu  Gospodinu  našemu.  (Izreći  svoju  nakanu  i  moliti  3  X 
Oče  naš,  Zdravo  Marijo  i  Slava  Ocu...).  Amen. 

4.  svibnja:  bi.  Julijan  iz  Bala 

Svećenik  franjevac,  rođen  oko  g.  1300.  u  Balima  u  Istri,  a  umro  g.  1349.  Uzoran  redovnik, 
poznat  propovjednik  i  pomirite lj  zavađenih.  Posmrtni  ostaci  mu  se  čuvaju  u  župnoj  crkvi  u  Balima, 
a  papa  Pio  X.  potvrdio  je  njegovo  štovanje. 

Molitva:  Budi  bliz,  Gospodine,  našim  molitvama  koje  ti  upućujemo  o  spomendanu  blaženoga 
Julijana,  priznavaoca  tvoga;  daj  da  i  mi,  iako  se  ne  možemo  pozivati  na  svoju  pravednost,  budemo 
potpomognuti  molbama  ovoga  blaženika  koji  ti  je  omilio.  Po  Kristu  Gospodinu  našemu.  (Izreći 
svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

7.  svibnja:  sv.  Dujam 

Jedan  od  nasljednika  prvoga  solinskog  biskupa  sv.  Venancija.  Salona  je  bila  najstarija 
dalmatinska  biskupija.  Uredio  je,  organizirao  i  razborito  vodio  svoju  biskupiju.  Za  vrijeme  cara 
Dioklecijana  dao  gaje  mučiti  i  ubiti  prefekt  Aurelije  Mučenik  304. g.  Njegove  relikvije  su  dospjele 
u  Rim,  a  odanle  u  Split.  Zaštitnik  je  splitsko-makarske  nadbiskupije. 

Molitva:  Svemogući,  vječni  Bože,  milostivo  primi  želje  svoje  Crkve  da  nas  pomognu  molitve  .s  u 
Dujma,  tvoga  mučenika  i  biskupa,  čiji  rođendan  za  nebo  slavimo.  Po  Kristu  Gospodinu  našemu. 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

BI.  Marija  Luiza  od  Isusa  (  Trichet) 

Marija  Luiza  Trichet  rodila  se  1684.  u  Poitiersu  u  Francuskoj.  Kao  mlada  djevojka  susrela  je  sv. 
Ljudevita  Montforskoga  koji  je  postao  njen  duhovnik.  Na  njegov  poticaj  ušla  je  u  ubožnicu  u 
Piotiersu,  a  2.  2.  1703.  obukla  je  redovnički  habit  družbe  Kćeri  Mudrosti  koja  je  tek  trebala  nastati. 
Deset  godina  je  podnosila  razne  kušnje  služeći  zadnjim  siromasima  u  ubožnici  u  iščekivanju 
osnutka  družbe.  Na  poziv  sv.  Ljudevita  skupa  s  još  jednom  sestrom  1712.  odlazi  u  La  Rochelle  gdje 
je  družba  Kćeri  Mudrosti  konačno  priznata  od  lokalnog  biskupa.  Skupa  sa  prvim  družicama  služi 
siromahe  i  osniva  škole  za  siromašnu  djecu.  Živjela  je  duhovnost  posvete  Isusu  Kristu  po  Mariji  i 
gajila  duboku  pobožnost  prema  Euharistiji.  Nakon  smrti  sv.  Ljudevita  u  mjestu  saint  -  Laurent  -  sur 
Sevre  pomaže  u  organizaciji  Misionara  družbe  Marijine  i  Kćeri  Mudrosti  čija  je  suutemeljiteljica. 
Kada  je  umrla  u  istom  mjestu  1759. g.,  družba  je  brojila  122.  redovnice  koje  su  djelovale  u  35 
zajednica  u  Francuskoj.  Blaženom  ju  je  proglasio  sv.  Ivan  Pavao  II  1994.  g.  u  Rimu. 

Molitva:  Bože,  u  svojoj  providnosti  htio  si  da  u  Gospinoj  školi  djevica  Marija  Luiza  Trichet 
postane  vjerna  učenica  tvoje  Mudrosti,  daj  da  i  mi  po  njenom  primjeru,  siromasima  donosimo  Koju 
ljubav  i  svima  svjedočimo  radost  evanđeoske  mudrosti.  Po  Kristu  Gospodinu  našemu.  (Izreći  svoju 
nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

10.  svibnja:  bi.  Ivan  Merz 

Ivan  Merz  rođenje  16.  prosinca  1896.  g.  u  Banja  Luci  gdje  je  1914.  g.  završio  gimnaziju. 
Nakon  tromjesečnog  boravka  u  Vojnoj  akademiji  započinje  studij  u  Beču  koji  prekida  zbog  Prvog 
svjetskog  rata.  Pozvan  je  u  vojsku  i  poslan  na  talijansko  bojište  gdje  ostaje  do  1918.  g.  Nakon 
završetka  rata  nastavlja  studij  književnosti  u  Beču  (1919.-1920.)  i  dovršava  ga  u  Parizu  (1920.- 

1922. ).  Dolazi  u  Zagreb  1922.  g.  gdje  postaje  profesor  francuskog  i  njemačkog  jezika.  Doktorirao  je 

1923.  na  Filozofskom  fakultetu  Sveučilišta  u  Zagrebu  radnjom  o  utjecaju  liturgije  na  francuske 
pisce. 

Razmišljanjem,  studijem,  a  osobito  kroz  ratna  stradanja  i  patnje  dolazi  do  iskrenog  obraćenja 
Bogu  i  uvjerenja  o  istinitosti  katoličke  vjere.  Svoj  život  posvećuje  Isusu  Kristu  načinivši  kao  laik 
zavjet  vječne  čistoće.  Aktivno  radi  na  odgoju  hrvatske  mladeži  u  tadašnjoj  katoličkoj  organizaciji 
"Hrvatski  Orlovski  Savez"  kojoj  je  dao  geslo  "Žrtva  -  Euharistija  -  Apostolat"  i  u  koju  uvodi  načela 
papinske  Katoličke  Akcije.  Premda  mlad  i  kao  laik  smatran  je  "stupom  Crkve"  u  Hrvatskoj  i  zalaže 
se  za  liturgijsku  obnovu.  Riječju  i  perom  bori  se  za  katoličku  vjeru  i  ustrajno  promiče  njezina 
moralna  načela  u  javnom  životu  o  čemu  je  ostavio  veliku  pisanu  baštinu. 

Potpuno  odan  Crkvi  i  Papi,  Merz  je  bio  čovjek  žive  vjere,  iskrene  molitve,  samoodricanja, 
dnevne  Pričesti,  adoracije,  predanog  trpljenja,  široke  naobrazbe,  blizak  ljudima  i  svakom  je  čovjeku 
iskazivao  kršćansku  ljubav.  Ime  Ivana  Merza  značilo  je,  a  znači  i  danas,  program  života  i  rada  za 
vjernika  katolika  koji  želi  raditi  na  širenju  Kristova  Kraljevstva.  Njegovu  ideju  o  osnivanju 
»svjetovnog  reda»  djelomično  je  ostvarila  Marica  Stanković  utemeljivši  zajednicu  Suradnica  Krista 
Kralja. 

Umro  je  u  Zagrebu,  10.  svibnja  1928.  g.,  u  32.  godini,  na  glasu  svetosti.  Na  samrti  je  prikazao 
svoj  život  Bogu  kao  žrtvu  za  hrvatsku  mladež.  Grob  mu  se  nalazi  u  Bazilici  Srca  Isusova  u  Zagrebu, 
u  koju  je  posljednjih  godina  života  svakodnevno  dolazio  na  sv.  misu.  sv.  Ivan  Pavao  II  proglasio  ga 
je  blaženim  22.  6.  2003. 

Molitva:  Gospodine  Bože,  blaženi  je  Ivan,  vjeran  kršnome  pozivu  na  svetost,  revno  radio  na 
odgoju  mladeži  i  promaknuću  njezina  vjerskog  znanja  i  života.  Udijeli  svojoj  Crkvi  da,  ojačana 
njegovim  zagovorom  i  potaknuta  njegovim  primjerom,  i  u  naše  dane  radosno  nastavi  djelo 
naviještanja  Evanđelja.  Po  Kristu  Gospodinu  našem.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

12.  svibnja:  sv.  Leopold  Mandić 

Sveti  Leopold  Bogdan  Mandić,  franjevac  kapucin,  rodio  se  u  Herceg-Novom,  12.  svibnja  1866. 
Potjecao  je  iz  plemićke,  ali  siromašne  katoličke  obitelji.  Vrlo  rano  je  ušao  u  red  kapucina.  Za 
svećenika  je  posvećen  1890.  u  Veneciji.  Sav  svoj  život,  rad,  teškoće  i  žrtve  prikazao  je  Bogu  sa 
željom  da  se  ostvari  kršćansko  jedinstvo  u  jednoj  Kristovoj  Crkvi.  U  našim  krajevima  najdulje  je 
boravio  u  Zadru,  a  nešto  manje  u  Kopru  i  Rijeci.  Uvijek  je  čeznuo  da  kao  svećenik  djeluje  u  svojoj 
domovini.  Izjavljivao  je:  «Moje  srce  je  s  onu  stranu  mora»!  i  «Ja  živim  za  svoj  narod.  Molite 
blaženu  Gospu,  da  mi  isprosi  milost  da,  kada  ispunim  svoje  poslanje  u  Padovi,  mogu  ponijeti  svoje 
bijedne  kosti  među  svoj  narod,  za  dobro  njihovih  duša». 

Leopold  Bogdan  Mandić  proveo  je  gotovo  sav  svoj  svećenički  život  u  Padovi  služeći  braći  po 
sakramentu  pomirenja  s  Bogom  u  ispovjedaonici.  Umro  je  u  Padovi,  30.  srpnja  1942.  Živio  je 
kreposno  te  su  ga  već  za  života  smatrali  svecem,  a  još  više  poslije  smrti.  Brzo  se  proširio  glas  o 
njegovoj  svetosti  gotovo  po  cijelom  svijetu.  Svima  koji  mu  se  utječu,  svojim  zagovorom  kod  Boga 
posreduje  bezbrojne  milosti  i  uslišanja.  Blaženim  gaje  proglasio  papa  Pavao  VI,  2.  svibnja  1976.,  a 
svetim  sv.  Ivan  Pavao  II,  16.  listopada  1983.  g. 

Molitva:  Sveti  Leopoide  Bogdane,  Gospodin  te  je  obogatio  velikim  blagom  milosti  za  one  koji 
se  tebi  utječu.  Molimo  te,  isprosi  nam  živu  vjeru  i  žarku  ljubav,  da  uzmognemo  biti  trajno  sjedinjeni 
s  Bogom  po  njegovoj  svetoj  milosti.  Slava  Ocu  ... 

Sveti  Leopoide  Bogdane,  tebe  je  Božanski  Spasitelj  učinio  savršenim  oruđem  svoga  neizmjernog 
milosrđa  u  sakramentu  pokore.  Molimo  te,  isprosi  nam  milost,  da  se  često  i  dobro  ispovijedamo  te 
da  živimo  slobodni  od  svakoga  grijeha  i  postignemo  savršenstvo  na  koje  nas  poziva  Gospodin. 
Slava  Ocui... 

Sveti  Leopoide  Bogdane,  ti  si  izabrana  posuda  darova  Duha  Svetoga,  koji  se  obilno  izlijeva  u 
brojne  duše.  Molimo  te,  isprosi  nam  da  se  oslobodimo  od  mnogih  muka  i  nevolja  koje  nas  pritišću  i 
izmoli  nam  snagu  da  sve  strpljivo  nadvladavamo  te  steknemo  zasluge  za  nebo.  Slava  Ocu  ... 

Sveti  Leopoide  Bogdane,  koji  si  za  svoga  zemaljskoga  života  iskazivao  nježnu  ljubav  prema 
Blaženoj  Djevici  Mariji,  našoj  dragoj  Majci,  i  zauzvrat  bio  obdaren  mnogim  milostima,  a  sada  si  s 
Njom  u  blaženstvu,  moli  je  da  svrati  svoj  pogled  na  našu  bijedu  i  da  se  prema  nama  uvijek  pokaže 
milosrdnom  majkom.  Zdravo  Marijo... 

Sveti  Leopoide  Bogdane,  koji  si  uvijek  pokazivao  veliko  razumijevanje  za  ljudske  patnje  i  utješio 
mnoga  skršena  srca,  priteci  nam  u  pomoć.  U  svojoj  dobroti  nemoj  nas  napustiti,  nego  nas  utješi  i 
posreduj  nam  milost  za  koju  te  s  velikim  pouzdanjem  molimo.  Amen. 

«Imamo  u  nebu  srce  Majke.  Djevice  Marijo,  majko  naša,  koja  si  podno  križa  prepalila  koliko  je 
najviše  moguće  ljudskom  stvorenju,  Ti  razumiješ  naše  boli  i  zato  nas  utješi»  (Sv.  Leopold). 

14.  svibnja:  sv.  Matija,  apostol 

Matija  je  bio  Isusov  učenik.  Slijedio  je  svoga  Učitelja  od  samog  početka  propovijedanja  i  javnog 
Isusova  nastupa.  Kako  donose  Djela  apostolska,  poslije  Isusova  Uzašašća,  apostoli  su  birali  onog 
koji  će  zamijeniti  Judu  Iškariotskoga,  izdajnika.  Bila  su  dva  kandidata:  Josip,  nazvan  Barsaba  i 
Matija.  Poslije  molitve  izbor  pade  na  Matiju.  Tradicija  nam  govori  da  se  je  Matija  posvetio 
propovijedanju,  kao  evangelizator  Kapadocije  te  daje  podnio  mučeničku  smrt  u  Etiopiji. 

Molitva:  Svemogući,  vječni  Bože,  ti  si  sv.  Matiju  pridružio  apostolskom  zboru.  Po  njegovu 
zagovoru  daj  da  nam  padne  u  dio  tvoja  ljubav  te  nas  pribroji  svojim  odabranicima.  Po  Kristu 
Gospodinu  našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

22.  svibnja  :  sv.  Rita  iz  Cascie 

Sv.  Rita  se  rodila  1381.  g.  u  Roccaporeni  u  Umbriji,  Italija.  Ona  je  jedna  od  najomiljenijih  i 
najviše  zazivanih  svetica.  Njezini  roditelji  bili  su  već  u  poodmakloj  dobi  kada  seje  rodila,  no  bijahu 
vrlo  pobožni  i  Rita  bijaše  dijete  izmoljeno  od  Boga.  Kad  je  imala  samo  dvanaest  godina, 
zavjetovala  se  na  čistoću,  no  da  ugodi  roditeljima  udala  se  za  mladića  iz  istog  mjesta,  koji  se  ubrzo 
pokazao  u  pravom  svjetlu.  Bio  je  vrlo  brutalan  i  okrutan.  Rita  je  živjela  s  njim  osamnaest  godina  i 
podnosila  svakovrsna  zlostavljanja,  a  da  se  nikada  nije  ni  na  što  tužila. 

Odgovarala  je  na  sve  brutalnosti  dobrotom  i  ljubavlju,  braneći  svoja  majčinska  prava.  Za  svoja 
dva  sina  je  molila:  «Gospodine  daj  da  radije  umru  nego  da  okaljaju  savijest  smrtnim  grijehom». 
Svojom  evanđeoskom  strpljivošću  i  molitvom  postigla  je  da  se  suprug  promijeni.  Kada  su  konačno 
bili  sretni,  ubio  gaje  iz  osvete  neki  čovjek.  Rita  je  morala  braniti  ubojicu  od  osvete  svojih  sinova,  a 
iste  godine  su  joj  i  sinovi  umrli.  Rita  odluči  ući  u  samostan  sestara  augustinijanki  kod  Cascie.  U 
samostanu  se  posve  predade  molitvi  i  pokori.  Izmolila  je  mnogima  obraćenje  i  ozdravljenje.  U 
jednom  viđenju  dobila  je  ranu  trnove  krune  Isusove  na  čelu.  Četrnaest  godina  nosila  je  taj  poseban 
znak  svoga  sjedinjenja  s  Bogom.  Umrla  je  1457.  g.  Narod  ju  je  počeo  štovati  kao  sveticu  i  prije 
nego  ju  je  Crkva  proglasila  svetom.  Svetom  je  proglašena  1900. g.  i  od  tada  njeno  štovanje  se  brzo 
raširilo  po  cijelom  svijetu.  Naročito  je  zazivaju  u  beznadnim  situacijama,  te  slovi  kao  zaštitnica 
očajnika. 

Molitva:  Bože,  po  zagovoru  sv.  Rite  daj  da  se  izbavimo  iz  sadašnje  žalosti  te  da  ti  služimo 
nesebičnom  ljubavlju  i  tako  postignemo  vječnu  sreću  obećenu  onima  koji  te  ljube.  Po  Kristu 
Gospodinu  našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

Molitva  sv.  Riti  u  najtežim  prilikama 

Sveta  Rito,  uzore  obiteljskoga  i  posvećenoga  života,  utječem  se  tvome  zagovoru  u  ovim  teškim 
trenucima  mojega  života.  Znaš  da  me  tuga  često  pritišće  jer  ne  nalazim  izlaza  iz  teških  prilika. 
Isprosi  za  me  od  Gospodina  potrebnu  milost,  a  osobito  vedru  vjeru,  uzdanje  u  Boga  i  unutarnji  mir. 
Daj  da  slijedim  tvoju  krotku  blagost,  postojanost  u  kušnjama  i  junačku  ljubav.  Daj  da  moje  patnje 
budu  na  korist  svim  mojim  dragima  te  da  svi  postignu  vječno  spasenje.  Amen. 

Devetnica  sv.  Riti 

Prvi  dan.  Evo  nas  pred  tobom  sveta  Rito  da  ti  iskažemo  svoje  štovanje,  da  se  učimo  od  tebe 
kreposti  te  da  po  tvome  zagovoru  isprosimo  od  Boga  milost  i  budemo  mu  vjerni  do  smrti.  Na 
početku  ove  devetnice  Bogu,  u  tvoju  čast,  savjetuj  nas  za  naše  dobro.  Imala  si  tek  sedam  godina 
kada  si  iznenađivala  svojom  mudrošću,  skromnošću,  osobitom  suzdržanošću  i  dobrotom,  duhom 
molitve  i  pokore  te  ostalim  krepostima.  Još  kao  dijete  znala  si  odgovoriti  na  milost  rano  se  uputivši 
na  svetost.  Mi  smo  prečesto  zaokupljeni  ispraznostima  ovoga  života  i  malo  mislimo  na  nebeske 
stvari,  bojimo  se  pokore  i  padamo  u  grijeh.  Draga  sveta  Rito,  zagovaraj  nas  kod  Boga,  isprosi  nam 
od  njega  pokajanje  i  obraćenje,  pa  ako  te  nismo  znali  slijediti  u  nevinosti,  daj  da  te  slijedimo  u 
pokori  i  zaslužimo  nagradu  koju  Bog  želi  podariti  i  nama.  Oče  naš,  Zdravo  Marijo,  Slava  Ocu. 

Drugi  dan.  Draga  sveta  Rito,  Bog  te  izabrao  za  uzor  djevicama,  ženama,  majkama,  udovicama  i 
posvećenima,  stoga  je  dao  da  doživiš  sve  te  položaje.  I  ti  si  nam  ostavila  veličanstvene  uzore  žene  i 
majke  u  osamnaest  godina  bračnoga  života.  Divnom  si  ljupkošću  trpila  snažnu  ćud  muževu, 
pomažući  mu  da  postane  ponizan  i  ispravan.  Daj  da  sve  žene  od  tebe  nauče  šutjeti,  govoriti  i  ljubiti, 
ispravljajući,  ako  treba,  s  dobrotom  i  strpljivošću,  promičući  ozračje  mira  i  kršćanske  ljubavi.  Tako 
neće  bjesniti  neprijateljstva  u  mnogim  obiteljima.  Sveta  Rito,  moli  za  nas,  za  naše  obitelji,  da  cvate 
mir  i  sloga  sve  dok  nas  Bog  ne  pozove  u  Nebo  gdje  kraljuje  samo  ljubav,  Otac  naš,  od  kojeg  nam 
dolazi  svako  dobro.  Oče  naš,  Zdravo  Marijo,  Slava  Ocu. 

Treći  dan.  Strašna  vijest  o  umorstvu  tvojega  muža  bijaše  za  te,  sveta  Rito,  velika  bol.  Doživjela 
si  pretešku  patnju,  osobito  u  strahu  da  se  njegova  duša  našla  pod  teškim  grijehom  pred  Bogom.  Ali, 
povjerila  si  ga  Božanskom  milosrđu  i  u  siromaštvu  u  kome  si  se  našla  prepustila  si  sebe  i  svoju 
djecu  Očevim  rukama.  Puno  si  molila  za  ubijena  muža  i  založila  se  na  svaki  način  da  sinovi, 
pokazavši  želju  za  osvetom,  oproste  očevim  ubojicama.  Obratila  si  se  Bogu  da  im  omekša  srca  ili  da 

ih  pozove  k  sebi.  Izvanrednom  snagom  duha  otrpjela  si  njihovu  smrt  i  molila  za  njihovu  vječnu 
radost.  Mi  ne  znamo  oprostiti  ni  najmanju  uvredu  i  ne  znamo  učiniti  ni  malu  žrtvu  na  slavu  Božju  i 
za  dobrobit  duša.  Sveta  Rito,  isprosi  nam  milost  opraštanja  našim  neprijateljima  i  odgovaranja 
ljubavlju  na  uvrede  kako  bi  i  nama  bili  oprošteni  naši  grijesi  i  kako  bismo  s  tobom  dospjeli  u  Raj. 
Oče  naš,  Zdravo  Marijo,  Slava  Ocu. 

Četvrti  dan.  Sveta  Rito  kako  je  velika  bila  tvoja  ljubav  prema  Bogu  i  prema  bližnjemu!  Ne 
mogu  se  ni  zamisliti  ta  ljubav  i  suze  suosjećanja  u  kojima  si  patila  danju  i  noću  misleći  na  raspetu 
Ljubav.  Ne  mogu  se  ni  pojmiti  uzvišenost  ushita  i  zanosa  u  Bogu  zbog  kojih  si  često  gubila  svijest. 
Tvoju  su  ljubav  za  bližnjega  najbolje  osjetili  siromasi,  bolesnici,  a  osobito  tvoje  družice  redovnice, 
ožalošćeni  i  nevoljnici  u  svim  okolnostima.  Tvoja  je  velika  ljubav  sve  njih  obgrlila  u  Isusu  Kristu. 
Mi  smo,  naprotiv,  najčešće  tvrdoga  srca  pred  tjelesnim  i  duhovnim  nevoljama  naših  bližnjih, 
prepuštamo  se  ganućima  ne  uvijek  dobrih  suosjećanja.  Isprosi  od  Isusa  kojeg  si  toliko  ljubila  da  se 
naša  srca  otvore  prema  milosti,  a  naši  osjećaji  prema  najčišćoj  ljubavi  prema  Bogu  i  braći  da  se 
nakon  smrti  slijedeći  te,  sjedinimo  s  tobom  u  savršenoj  ljubavi  koja  te  učinila  slavnom  i  radosnom 
na  nebu.  Oče  naš,  Zdravo  Marijo,  Slava  Ocu. 

Peti  dan.  Sveta  Rito,  još  kao  dijete  poznavala  si  opasnosti  s  kojima  se  susreće  naša  narav: 
častoljublje,  sebični  interesi  i  tjelesna  zadovoljstva;  stoga  si  prema  tim  stvarima  osjećala  ono 
gnušanje  što  te  uvijek  udaljavalo  od  njih  te  si  očuvala  čistom  svoju  krsnu  nevinost.  Živjela  si  u 
poslušnosti  roditeljima,  udovoljavajući  im  i  u  onome  što  nije  bila  tvoja  životna  težnja.  Nakon 
muževe  smrti  i  smrti  sinova  gorljivo  si  molila  Isusa  da  uđeš  u  samostan.  On  te,  uz  veliko  čudo,  uveo 
u  nj.  Tu  ti  se  ispunila  želja  te  si  se  povezala  s  Isusom  uzvišenim  pozivom  siromaštva,  čistoće  i 
poslušnosti.  Neka  si  blagoslovljena,  Rito!  Mi  smo  tako  nerazboriti  te  se  lako  prepuštamo  utjecaju 
častoljublja  i  neurednih  zadovoljstava  koji  nas  mogu  odvesti  u  propast.  Moli  za  nas  kako  bismo  od 
Gospodina  dobili  milost  da  s  poštovanjem  i  radošću  rabimo  ovozemaljska  dobra  stremeći  iznad 
svega  nebeskim  dobrima,  a  da  oni  što  čistim  srcem  ljube  Boga,  same  sebe  i  bližnjega  svoga,  prime 
obećanu  nagradu.  Oče  naš,  Zdravo  Marijo,  Slava  Ocu. 

Šesti  dan.  Draga  sveta  Rito,  divimo  se  molitvenome  duhu  i  pokorama  kojima  se  ističe  tvoja 
svetost.  Tvoj  je  život  bio  splet  molitvi,  postova,  službe  ljubavi,  promišljanja  i  božanskoga  ushita. 
Hranila  si  se  s  malo  kruha  i  vode,  spavala  na  tvrdu  ležaju,  a  među  mnogim  pokorama  nosila  si  i 
kostrijet.  Ogromna  je  razlika  između  tvojega  i  našega  života.  Zaokupljeni  smo  raznim  strastima  te 
umjesto  da  ih  suzbijamo  i  molimo  Boga  da  nam  pomogne  pobijediti  ih,  mi  ih  potičemo  i  često 
padamo  u  grijeh.  Isprosi  nam  milost  da  se  znademo  utjecati  molitvi  za  snagu  u  pobjeđivanju  kušnji 
te  da  oni  koji  pobijede  zlo  uzmognu  s  tobom,  jednoga  dana,  uživati  u  obećanoj  slavi.  Oče  naš, 
Zdravo  Marijo,  Slava  Ocu. 

Sedmi  dan.  Sveta  Rito,  ti  si  htjela  sudjelovati  u  boli  muke  Isusove.  Naposljetku,  nakon 
propovijedi  o  njegovoj  muci  koju  si  čula  u  silnom  si  ganuću  u  svojoj  sobici  plakala  od  samilosti 
prema  tvojoj  raspetoj  Ljubavi.  Tada  je  Isus  bolno  ranio  tvoje  čelo  trnom  iz  svoje  krune.  Bila  je  to  za 
tebe  velika  radost  i  čast  da  na  neki  način  budeš  suobličena  s  Isusom  u  njegovoj  patnji.  A  mi,  ne 
samo  da  ne  molimo,  već  se  žalimo  zbog  svake  boli  koja  bi  mogla  okajati  naše  grijehe.  Sveta  Rito, 
isprosi  nam  od  Isusa  milost  da  strpljivo  podnosimo  bolesti  i  prolazne  boli  kako  bismo  izbjegli  one 
vječne  i  kako  bismo  te  mogli  slaviti  u  sve  vijeke  u  Raju.  Oče  naš,  Zdravo  Marijo,  Slava  Ocu. 

Osmi  dan.  Draga  sveta  Rito,  da  bi  tvoja  svetost  bila  još  sjajnija,  Bog  je  rani  na  tvome  čelu  dodao 
tešku  bolest  koja  te  prikovala  uz  ležaj  četiri  godine  sve  do  smrti.  A  ti  si  nam  ostavila  sjajan  primjer 
prihvaćanja  volje  Božje.  Kolike  li  strpljivosti  u  te,  kolike  li  blagosti  i  mira  što  ti  obasjavaše  lik!  Ne 
možemo  ni  zamisliti  radost  koja  ti  je  preplavila  srce  kad  si  od  Isusa  i  Marije  doznala  da  se  bliži  čas 
tvoga  odlaska  u  nebeski  dom.  Tvoja  smrt  bijaše  višnji  uzdah  prema  Nebu.  Sto  će  biti  s  nama  na  čas 
naše  smrti?  Mi  ne  znamo  trpjeti  u  miru,  za  otkup  naših  grijeha.  Sveta  Rito,  moli  Isusa  da  nam  dade 
strpljenja  i  uzdanja  u  našoj  posljednjoj  bolesti  i  da  uzmognemo  imati  dobru  smrt  te  prijeđemo  sa 
zemlje  u  vječnu  radost.  Oče  naš,  Zdravo  Marijo,  Slava  Ocu. 

Deveti  dan.  S  dubokom  si  poniznošću,  sveta  Rito,  od  djetinjstva  do  smrti  nastojala  od  svijeta 
sakriti  svoje  izvanredne  krijeposti.  Živjela  si  skrivena  s  Isusom  u  Bogu;  stoga  si  bila  uzdignuta  do 
uzvišene  slave  u  kojoj  danas  uživaš  u  nebu.  Tvoj  ljubljeni  Isus  kojega  si  slijedila  u  poniznosti 

obasuo  te  slavom.  Čim  je  tvoja  duša  poletjela  u  Raj  među  sjajne  svete,  mnogi  te  prozvaše  blaženom; 
Bog  je  po  tvome  zagovoru  izvršio  mnoga  čuda,  a  Crkva  je  proglasila  tebi  hvale.  Draga  svetice,  mi 
smo  često  oslijepljeni  ohološću.  Moli  za  nas  da  dobijemo  milost  te  shvatimo  da  se  nemamo  zbog 
čega  uznositi  i  da,  bez  pomoći  Božje,  nismo  ništa  i  ništa  ne  možemo.  Isprosi  nam  od  Gospodina  da 
danas  kroz  kreposti  slavimo  tvoju  svetkovinu  u  radosti,  a  jednoga  dana  budemo  primljeni  s  tobom  u 
vječnoj  svetkovini  s  nebeskim  anđelima  i  svetima.  Oče  naš,  Zdravo  Marijo,  Slava  Ocu. 

26.  svibnja:  sv.  Filip  Neri 

Rodio  se  u  Firenci  1515.  g.,  ubrzo  se  preseli  se  u  Rim  da  bi  završio  studij.  Bio  je  veseljak  i  veliki 
optimist.  U  Rimu  otkri  svoje  zvanje.  Prekinuo  je  studij  da  bi  se  posvetio  djelima  ljubavi:  pomaže 
duhovno  i  materijalno  zapuštenu  djecu  i  mladež.  Odlikovao  se  evanđeoskom  radošću  i 
jednostavnošću.  Zaredivši  se  za  svećenika  1551.  g.,  organizirao  je  za  njih  oratorij,  utemeljio  je 
kongregaciju  svećenika,  nazvanu  Oratorijanci.  Oni  su  se  posebno  posvećivah  odgoju  mladih  i 
katehizaciji,  molitvi  i  propovijedanju.  Umro  je  shrvan  bolešću  1595.  g.  Čitav  svoj  život  borio  se 
hrabro  i  bezkompromisno  protiv  nemorala  te  protiv  vjerske  indiferentnosti  koja  je  posebice  vladala 
baš  u  gradu  Rimu. 

Molitva:  Bože,  ti  svoje  vjerne  sluge  neprestano  uzdižeš  na  svetačku  slavu.  Udijeli  milostivo  da  i 
nas  zahvati  oganj  Duha  Svetoga  što  je  čudesno  prožimao  srce  sv.  Filipa.  Po  Kristu  Gospodinu 
našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

LIPANJ 


4.  lipnja:  sv.  Kvirin,  biskup  sisački 

Kvirin  je  u  vrijeme  progonstva,  koje  je  odredio  car  Dioklecijan  (284.-305.),  bio  biskup  Siscie 
(Siska).  Zatvoriše  ga  po  odredbi  ravnatelja  Maksima.  Poslije  uzaludnog  pokušaja  bijega,  bi 
podvrgnut  ispitivanju  u  kojem  mu  narede  da  prinese  žrtvu  poganskim  bogovima,  što  Kvirin  odlučno 
odbi.  Izbičevali  su  ga  te  zatvorili  u  zatvor,  gdje  obrati  Marcela,  jednog  od  čuvara.  Poslaše  ga  do 
ravnatelja  Panonije  Amacija  u  Posavinu.  Tu  ga  prisiljavahu  da  se  odrekne  Krista.  Kad  ništa  nije 
moglo  natjerati  Kvirina  da  se  odrekne  svoje  vjere,  ravnatelj  Amancije  dade  zapovijed  da  ga  bace  u 
rijeku  Savu  s  kamenom  oko  vrata.  Subraća  kršćani  uzeše  već  mrtvo  tijelo  i  pokopaše  ga  u  Somboru. 

Molitva:  Gospodine  Bože,  spominjemo  se  svetoga  Kvirina  biskupa  kojemu  si  dao  milost 
pobjede.  Daj  da  nas  kod  tebe  preporuči  njegov  zagovor  i  utvrdi  nas  i  ispovijedanju  tvoje  istine.  Po 
Kristu  Gospodinu  našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...). 
Amen. 

13.  lipnja:  sv.  Antun  Padovanski 

"Svetac  svega  svijeta".  Rodio  se  u  Lisabonu  1195.  g.,  a  na  krštenju  je  dobio  ime  Ferdinad.  S 
samo  petnaest  godina  odluči  ući  u  samostan  reda  Sv.  Augustina.  Studirao  je  u  Lisabonu,  a  zatim  u 
Coimbri.  Godine  1222.  poslije  ređenja,  a  onda  je  postao  franjevac  vođen  željom  za  propovijedanjem 
evanđelja  na  sjeveru  Afrike  i  mučeništvom.  No  ubrzo  oboli  te  se  vrati  u  Italiju  želeći  vidjeti  sv. 
Franju.  Ovaj  ga  odredi  za  učitelja  teologije  u  Bologni,  Milanu  i  Padovi.  Bio  je  izvanredan 
propovjednik,  čudotvorac,  čovjek  velike  kulture,  štitio  je  obiteljske  vrijednosti,  ljubio  siromahe  i 
potlačene,  borio  se  svim  silama  protiv  oholosti  i  ambiciozne  bahatosti  bogataša.  Povukavši  se  u 
samostan  Sv.  Marije  u  Padovi,  umire  1231.  g.  Svetim  je  proglašen  samo  9  mjeseci  poslije  svoje 
smrti.  Mole  mu  se  posebno  za  izgubljene  stvari.  Zaštitnik  djece,  mladeži,  napuštenih,  siromaha  i 
prosjaka. 

Molitva:  Divni  sveti  Antune,  toliko  proslavljeni  svojim  bezbrojnim  čudesima,  ti  si  bio  tako  sretan 
da  na  svoje  ruke  primiš  Gospodina  u  liku  djeteta:  isprosi  mi  od  njegove  dobrote  milost  koju  u 
dubini  svoga  srca  vruće  želim...  Ti  si  milosrdno  u  pomoć  pritjecao  bijednim  grešnicima.  Stoga 
nemoj  gledati  na  krivice  onoga  koji  te  moli,  nego  na  slavu  Božju  i  na  moje  spasenje,  s  kojim  je 
povezana  i  ova  prošnja  što  ti  je  sada  tako  žarko  upravljam.  U  znak  moje  zahvalnosti  obećajem  da 
ću  unaprijed  više  nastojati  oko  provođenja  života  prema  evanđeoskom  nauku,  da  ću  pomagati 

siromahe  koje  si  toliko  ljubio  i  ljubiš.  Blagoslovi  to  moje  obećanje  i  isprosi  mi  milost  da  u  njemu 
ustrojem  sve  do  smrti.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

Devetnica  na  čast  sv.  Antunu  (Iz  molitvenika  Biserje  sv.  Ante) 

Pripravna  molitva:  O  slavni  svece  sv.  Ante,  ti  osobiti  zaštitnice  kršćanstva,  ja,  želeći  te  iz  svega 
srca  hvaliti  i  tvoj  zagovor  od  Boga  isprositi,  kanim  uz  pomoć  Božju  na  tvoju  čast  ovu  devetodnevnu 
pobožnost  obaviti.  Odlučujem  da  ću  se  kroz  ovu  pobožnost  ispovjediti  i  pričestiti.  Samo  te  molim, 
sv.  Ante,  da  se  dostojiš  primiti  ovu  moju  pobožnost  i  isprositi  mi  za  dušu  i  tijelo  od  dragoga  Boga 
potrebite  milosti. 

Prvi  dan:  O  slavni  sv.  Ante,  ti  ljubitelju  svih  kreposti,  čuj  poniznu  našu  molbu  i  isprosi  nam  od 
Boga  milost,  da  postojano  hodimo  putem  straha  Gospodnjega.  To  te  molimo  zbog  tvoje  naklonost 
prema  pobožnosti  i  svetosti,  kojom  si  od  svoje  mladosti  blistao.  3  Očenaša,  3  Zdravo  Marije,  3 
Slava  Ocu  te  litanije  sv.  Ante. 

Drugi  dan:  O  sv.  Ante,  ti  uzore  svetosti,  izmoli  nam  stalnu  mržnju  na  grijeh  i  goruću  ljubav  za 
krepošću.  To  te  molimo  po  tvojoj  čežnji  za  savršenošću,  kojom  si  se  u  redu  sv.  Franje  među  braćom 
odlikovao.  Molitve  kao  prvog  dana. 

Treći  dan:  O  veliki  Ante,  ti  svijetlo  Crkve,  isprosi  nam  od  Boga  milost,  da  svomu  bližnjemu 
dobrim  primjerom  svijetlimo:  To  te  molimo  zbog  tvog  kreposnog  života,  koji  si  ti  u  redu  sv.  Franje 
provodio  kao  najljepši  uzor  sviju.  Molitve  kao  prvog  dana. 

Četvrti  dan:  O  revni  slugo  Marijin,  revni  štovatelju  Isusa  Krista,  sv.  Ante,  užezi  i  u  našem  srcu 
ljubav  prema  Isusu  i  Mariji.  Molimo  te  to  za  ono  neopisivo  veselje,  koje  osjeti  duša  tvoja,  dok  je 
dijete  Isus  na  tvojim  rukama  počivalo.  Molitve  kao  prvog  dana. 

Peti  dan:  O  sv.  Ante,  isprosi  nam  od  Boga  milost,  da  u  svetoj  vjeri  ne  kolebamo,  nego  da  sveto 
Evanđelje  uvijek  neustrašivo  branimo  i  po  njegovoj  božanskoj  nauci  živimo.  Molimo  te  ovo  zbog 
tvog  propovijedanja  i  čuda,  kojim  si  nevjernike  na  štovanje  presvetog  oltarskog  Sakramenta  priveo. 
Molitve  kao  prvog  dana. 

Šesti  dan:  O  čudotvorni  sveti  Anto,  oče  siromaha  i  nevoljnika,  tebi  izručujemo  sve  bijede  i 
nevolje,  čuvaj  nas  od  pogibli  duše  i  tijela.  To  te  molimo  zbog  moći  čudesa,  kojima  te  je  Gospodin 
toliko  proslavio.  Molitve  kao  prvog  dana. 

Sedmi  dan:  O  sv.  Ante,  hrabri  pobjedniče  svih  napasti,  izmoli  nam  jakost  u  napastima,  da  tako  ne 
bude  za  nas  izgubljena  predragocijena  Krv  božanskoga  Spasitelja.  Isprosi  nam  na  času  smrti  pomoć 
protiv  svih  navala  zlobnoga  duha.  Molimo  te  zbog  pobjede,  koju  si  često  puta  u  životu,  a  osobito  na 
času  smrti,  nad  neprijateljem  izvojevao.  Molitve  kao  prvog  dana. 

Osmi  dan:  Sveti  Ante,  mučeniče  željom,  učini  da  budemo  spremni  radije  krv  svoju  proliti  za 
Isusa,  koji  je  radi  nas  umro,  nego  da  zanemarimo  njegovu  božansku  nauku.  Izmoli  nam  tu  milost 
zbog  one  vruću  težnje,  koja  te  dan  i  noć  vukla  za  mučeničkom  smrću.  Molitve  kao  prvog  dana. 

Deveti  dan:  O  moćni  zagovomiče  kod  Boga,  sveti  Ante,  ti  svijetlo  i  diko  grada  Padove,  zauzmi  se 
za  nas,  pomozi  nam  zapuštenima  u  svakoj  bijedi  i  nevolji.  To  te  molimo  po  onoj  velikoj  odlici,  koju 
ti  je  Bog  kao  nagradu  za  tvoje  zasluge  i  izvrsne  kreposti  udijelio.  Molitve  kao  prvog  dana. 

Litanije  sv.  Anti 

Gospođine,  smiluj  se! 

Kriste,  smiluj  se! 

Gospodine  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  smiluj  nam  se! 

Sine,  Otkupitelju  svijeta,  Bože, 

Duše  sveti,  Bože,  smiluj  nam  se! 

Sveto  Trojstvo,  jedan  Bože, 

moli  za  nas! 


Sveta  Marijo, 

Sveta  Bogorodice, 

Sveta  Djevo  Djevica. 

Sveti  Ante,  gorljivi  apostole, 

Sveti  Ante,  urese  svoga  svetoga  reda, 

Sveti  Ante,  diko  sv.  Franje, 

Sveti  Ante,  ljubitelju  siromaštva, 

Sveti  Ante,  izglede  poslušnosti, 

Sveti  Ante,  ogledalo  odricanja  i  mrtvenja, 

Sveti  Ante,  ljiljane  djevičanstva, 

Sveti  Ante,  miomirisna  posudo  čistoće, 

Sveti  Ante,  uzore  ćuđoređnosti, 

Sveti  Ante,  vatro  ljubavi, 

Sveti  Ante,  krasoto  nebeska, 

Sveti  Ante,  škrinjo  zavjetna, 

Sveti  Ante,  čuvaru  božanskoga  znanja, 

Sveti  Anto,  trubljo  evanđeoska, 

Sveti  Ante,  stupe  Crkve, 

Sveti  Ante,  učitelju  istine, 

Sveti  Ante,  vjesniče  milosti, 

Sveti  Ante,  revnitelju  duša, 

Sveti  Ante,  utočište  zapuštenih, 

Sveti  Ante,  utjeho  žalosnih, 

Sveti  Ante,  uskrisiteiju  mrtvih, 

Sveti  Ante,  iskorjenitelju  opačina, 

Sveti  Ante,  uzore  kreposti, 

Sveti  Ante,  kladivo  krivovjeraca, 

Sveti  Ante,  svijetlo  nevjernika, 

Sveti  Ante,  ispitatelju  srdaca, 

Sveti  Ante,  mučeniče  željom, 

Sveti  Ante,  strahu  zlih  duhova, 

Sveti  Ante,  neprestani  čudotvorče, 

Sveti  Anto,  nalazitelju  izgubljenih  stvari, 

Milostiv  budi,  —  oprosti  nam,  Gospodine! 

Milostiv  budi,  —  usliši  nas  Gospodine! 

Od  svakog  zla,  oslobodi  nas,  Gospodine! 

Od  svakoga  grijeha, 

Od  zasjeda  vražjih, 

Od  kuge,  glada  i  rata, 

Od  smrti  vječne, 

Po  zaslugama  sv.  Ante, 

Po  gorućoj  ljubavi  njegovoj, 

Po  revnim  propovijedima  njegovim, 

Po  želji  njegovoj  za  mučeništvom, 

Po  ustrajnosti  njegovoj,  poslušnosti,  siromaštvu  i  čistoći, 

Po  žarkoj  njegovoj  ljubavi,  kojom  se  učinio  dostojan,  da  te  kao  maleno  djetešce  primi  na  ruke  svoje, 
U  dan  sudnji, 

Mi  grješnici,  Tebe  molimo  usliši  nas! 

Da  se  dostojiš  na  pravu  nas  pokoru  potaknuti, 

Da  se  dostojiš  oganj  svete  ljubavi  svoje  u  nama  uspaliti, 

Da  se  dostojiš  dati  nam  svetoga  Antu  za  zaštitnika  i  zagovornika, 

Da  nam  po  zaslugama  sv.  Ante  podijeliš  pravo  pokajanje,  duboku  poniznost  i  dar  svetog 
razmišljanja, 

Da  nam  pomogneš  po  zagovoru  sv.  Ante  potpuno  pobijediti  đavla,  svijet  i  tijelo, 

Da  se  dostojiš  sve  one  pomoći,  koji  svetoga  Antu  u  svojim  nevoljama  budu  zazivali, 

Da  se  dostojiš  uslišati  nas, 

Jaganjče  Božji,  koji  oduzimaš  grijehe  svijeta,  oprosti  nam,  Gospođine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta  smiluj  nam  se! 

Kriste,  čuj  nas!  Kriste,  usliši  pas! 

Gospodine,  smiluj  se!  Kriste,  smiluj  se!  Gospodine,  smiluj  se! 

Pomolimo  se:  Crkvu  tvoju,  Bože,  neka  razveseli  zavjetni  spomen  sv.  Ante,  priznavaoca  tvojega,  i 
naučitelja  da  se  vazda  utvrđuje  duhovnom  pomoću  i  bude  dostojna  uživati  radost  vječnu.  Po  Kristu 
Gospodinu  našem.  Amen. 

15.  lipnja:  sv.  Vid 

Mladi  Sicilijanac,  mučenik  iz  4.  stoljeća.  Zaštitnik  ljekarnika,  sakatih,  hromih,  gluhonijemih. 
Zaštitnik  je  i  Riječke  nadbiskupije. 

Molitva:  Svemogući  vječni  Bože,  ti  nas  svake  godine  veseliš  blagdanom  svetoga  Vida,  mučenika 
tvoga.  On  nam  je  divan  primjer  ispovijedanja  vjere  i  kršćanske  hrabrosti,  pa  neka  nam  pomogne 
svojim  zagovorom  i  zaslugama.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče 
naš,  Zdravo  Marijo  i  Slava  Ocu...).  Amen. 

21.  lipnja:  sv.  Alojzije  Gonzaga 

Rodio  se  1568.  g.  u  Castiglioneu  kod  Mantove  u  obitelji  grofova  Gonzaga.  Majka  gaje  odgajala 
u  pobožnosti  te  je  veoma  naginjao  vjerskom  životu.  Kad  je  imao  deset  godina  pošalju  ga  u  Firencu, 
na  dvor  toskanskog  kneza  u  službu  paža.  Zatim  ode  u  Španjolsku,  na  dvor  Filipa  II.  (1556.-1598.). 
Iako  je  živio  na  dvorovima  velikana  onog  vremena,  bio  je  spreman  na  molitvu  te  je  u  jedanaestoj 
godini  položio  zavjet  čistoće.  Stoga  je  izbjegavao  svjetski  način  života  i  zatražio  od  oca  da  se 
povuče  u  samostan.  Nasljedno  kneževsko  pravo  prenio  je  na  brata.  Godine  1585.  g.  uđe  u  Družbu 
Isusovu  te  nakon  3  godine  primi  niže  redove  u  Rimu.  Godinu  dana  kasnije  otac  general  posla  ga  u 
Castiglione  da  izmiri  brata  Rudolfa  s  grofom  od  Mantove.  1590.  do  1591.  g.  vladala  je  Rimom 
strašna  kuga.  U  velikodušnoj  službi,  pomažući  bolesnicima  od  kuge  i  umirućima  i  sam  oboli  te 
umre  iste  godine.  Proglašenje  zaštitnikom  mladeži  1725.  g. 

Molitva:  Svemogući  vječni  Bože,  darovatelju  nebeskih  dobara,  Ti  si  u  svetom  Alojziju  sjedinio 
nevinost  i  pokoru.  Daj  da  se  ugledamo  bar  na  njegovu  pokoru,  kad  ga  nismo  slijedili  u  nevinosti. 
Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 

24.  lipnja:  rođenje  Ivana  Krstitelja 

Bio  je  sin  Zaharije  i  Elizabete,  rođakinje  B.D.  Marije,  koji  ga  dobiše  kao  Božji  dar  u 
poodmaklim  godinama,  kad  su  već  izgubili  nadu  u  potomstvo  i  pretrpjeli  sramotu  zbog  toga.  Kod 
Židova  je  naime  brak  bez  djece  velika  sramota.  Ivan,  Isusov  rođak,  povuče  se  vrlo  mlad  u  pustinju, 
sve  do  svojeg  javnog  nastupa  kad  je  već  bio  u  zrelim  godinama.  Pojavio  se  na  rijeci  Jordanu, 
provodeći  pokornički  život  i  propovijedajući  snažno  i  hrabro  skori  Mesijin  dolazak.  Isus  ga  zamoli 
da  ga  krsti,  a  on  Ivan  predstavi  Isusa  Židovima  kao  "Jaganjca  Božjeg  koji  oduzima  grijehe  svijeta". 
Herod  Antipa  dadne  ga  zatvoriti  jer  gaje  Ivan  javno  opomenuo,  budući  daje  živio  sa  ženom  svoga 
brata.  Zato  je  nezakonita  žena  Herodova,  Herodijada,  mrzila  Ivana  toliko  da  gaje  dala  smaknuti 
glavosijekom.  Ivan  je  bio  prvi  kršćanski  mučenik.  Sam  Isus  je  za  sv.  Ivana  Krstitelja  rekao  daje 
najveći  među  rođenima  od  žene. 

Molitva:  Bože,  ti  si  pozvao  svetog  Ivana  Krstitelja  da  narod  pripravi  na  dolazak  Krista 
Gospodina.  Posvetio  si  ga  već  u  majčinu  krilu,  a  Krist  ga  je  nazvao  većim  od  sviju  rođenih  od  žene. 

Svojim  rođenjem  obradovao  je  mnoge:  jedini  je  od  svih  proroka  pokazao  Jaganjca  koji  oduzima 
grijehe  svijeta.  Obdari  svoj  narod  radošću  Duha  Svetoga  i  upravi  putem  spasenja  i  mira.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

29.  lipnja:  sv.  Petar  i  Pavao,  apostoli 

Njihov  blagdan  slavi  se  na  isti  dan  jer,  kako  govori  tradicija,  bijahu  istovremeno  u  Rimu,  gdje  ih 
zatočiše  i  67.  g.  ubiše:  sv.  Pavao  umrije  glavosijekom,  dok  sv.  Petar  bi  razapet  na  križ.  Tradicija 
nam  spominje  da  je  umro  razapet  s  glavom  prema  dolje.  Petar,  rodom  iz  Betsaide,  brat  Andrijin, 
bijaše  među  prvim  Isusovim  učenicima,  svjedok  prvih  čuda  koja  je  učinio  Isus.  Njega  Isus  izabra  da 
bude  temelj  Crkve,  a  kad  uskrsnu,  postavi  ga  pastirom  cjelokupne  Crkve.  Petar  je  onaj  koji  prvi 
javno  objavi  Uskrsnuće  Isusovo  u  Jeruzalemu  nakon  silaska  Duha  Svetoga  te  istog  dana  pokrsti 
mnoštvo  prvih  obraćenika.  Petar  je  rimski  biskup  i  prvi  papa,  zaštitnik  ribara,  brodara  i  bravara. 
Pavao,  rodom  iz  Tarza,  ispočetka  "progonitelj  Crkve"  (Gal  1,  13),  a  poslije  najveći  širitelj  kršćanstva 
i  "apostol  naroda"  (Rim  11,  13).  Pavao  je  poslije  čudotvornog  obraćenja,  učinio  četiri  putovanja  duž 
Mediterana  i  Male  Azije  i  prvi  navijestio  Isusa  Krista.  Poznata  su  njegova  pisma  Crkvama  i  nekim 
osobama.  Ona  su  i  danas  temelj  kršćanske  teologije  i  sastavni  dio  Novog  Zavijeta.  Sv.  Pavao  je 
zaštitnik  vjero  vjesnika  i  katoličkog  tiska. 

Molitva:  Bože,  ti  si  svojoj  Crkvi  dao  početke  vjere  po  blaženim  apostolima  Petru  i  Pavlu. 
daj  da  po  njihovu  zagovoru  primimo  snagu  za  vječno  spasenje.  Po  Kristu  Gospodinu  našemu. 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

SRPANJ 


3.  srpnja:  sv.  Toma,  apostol 

Sveti  Toma  bijaše  Isusov  učenik,  a  iz  evanđelja  se  vidi  daje  bio  pošten  i  čestiti  čovjek.  Kad  se 
uskrsli  Isus  ukaže  apostolima  i  učenicima,  Toma  nije  bio  nazočan,  te  nije  vjerovao  u  Isusovo 
uskrsnuće.  Stoga  reče:  "Dok  ne  vidim  na  rukama  njegovim  znak  od  čavala  i  ne  stavim  prst  svoj 
umjesto  čavala  i  ne  stavim  ruke  svoje  u  njegov  bok,  neću  vjerovati".  Kada  ih  nakon  osam  dana 
kasnije  Isus  posjeti,  pozva  ga  da  stavi  svoj  prst  na  rane  od  čavala,  kako  je  to  tražio.  Toma  tada 
uskliknu:  "Gospodin  moj  i  Bog  moj".  Ne  zna  se  što  je  učinio  poslije,  no  po  predaji  stoji  da  je 
evangelizirao  u  Perziji  i  stigao  je  sve  do  Indije.  Propovijedao  u  Indiji,  gdje  je  i  mučen.  Zaštitnik 
graditelja,  zidara,  kamenara,  mjernika  i  drvodjelaca.  Od  šestog  stoljeća  u  Crkvi  se  spominje  prijenos 
njegova  tijela  3.  srpnja. 

Molitva:  Svemogući  Bože,  daj  nam  radosno  slaviti  spomen  na  svetoga  Tome  apostola.  Njegova 
zaštita  nek  nas  trajno  podržava  da  po  vjeri  imamo  život  u  imenu  Isusa  Krista,  kojega  je  on  priznao 
Gospodinom  i  koji  s  tobom  živi  i  kraljuje  u  vijeke  vjekova.  Po  Kristu  Gospodinu  našemu.  (Izreći 
svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

5.  srpnja:  Ćiril  i  Metodije,  slavenski  apostoli 

Ćiril  je  rođen  u  Solunu  a  u  Carigradu  je  stekao  vrsnu  izobrazbu.  S  bratom  Metodijem  uputi  se  u 
Moravsku  propovijedati  vjeru.  Obojica  su  na  staroslavenski  preveli  liturgijske  obrasce  napisane 
glagoljskim  pismom.  Kad  su  bili  pozvani  u  Rim,  Ćiril  je  umro  14.  veljače  godine  869.  g.,  a 
Metodije  je  posvećen  za  biskupa;  zatim  je  pošao  u  Panoniju  i  ondje  je  naviještao  evanđelje.  Uveli  su 
staroslavenski  jezik  u  liturgiju.  Metodije  je  mnogo  pretrpio  od  zavidnika  ali  su  mu  rimski  pape 
pomagali.  Umro  je  6.  travnja  885.  u  Velehradu  u  današnjoj  Češkoj.  Apostoli  su  slavenskih  naroda  i 
suzaštitnici  Europe.  Spadaju  među  najveće  kršćanske  misionare  svih  vremena.  Mole  im  se  protiv 
oluje. 

Molitva:  Bože,  Ti  si  po  svetoj  braći  Cirilu  i  Metodu  slavenske  narode  obasjao  svjetlom 
Evanđelja.  Daj  da  srcem  prihvatimo  tvoj  nauk  te  budemo  narod  složan  u  pravoj  vjeri  i 
ispovijedanju  tvog  imena.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

6.  srpnja:  sv.  Marija  Goretti 

Rodila  se  u  siromašnoj  obitelji  u  Corinaldiju  kod  Ancone  1890.  u  Italiji.  Obitelj  se,  u  potrazi  za 
boljim  životom  preselila  u  Ferriere  di  Conca  blizu  Nettuna  na  Tirenskom  moru.  Marija  se  brinula  o 
petero  mlađe  braće,  kad  je  otac  umro  od  malarije,  a  majka  radila  po  poljima.  Bila  je  vrlo  vesele 
blage  naravi,  pobožna,  radosno  je  vršila  povjerenu  joj  dužnost.  U  njezinoj  12.  godini  u  nju  se 
zagledao  Alessandro  Senerelli,  susjedov  sin.  Marija  se  dva  puta  oduprla  mladićevim 
napastovanjima,  no  treći  put  on  izgubi  glavu  te  opijen  videći  da  ne  može  zadovoljiti  svoju  strast 
zbog  njezina  otpora,  u  osveti  ubode  djevojku  nožem.  S  četrnaest  velikih  uboda  i  četiri  male  rane 
Marija  bijaše  prevezena  u  bolnicu  gdje  umire  6.  srpnja  1902.  g.  opraštajući  nasilniku  i  sljedeći 
Isusa.  Poslije  26  godina  prisilnog  rada,  ubojica  se  iskreno  pokajao,  nakon  što  je  u  snu  vidio  Mariju 
koja  mu  je  pružala  cvijeće  iz  cvjetnjaka.  Alessandar  je  nazočio  kanonizaciji  Marije  Goretti  1950.  g., 
skupa  s  njezinom  majkom  i  obitelji.  Sv.  Marija  Goretti  u  Crkvi  slovi  kao  mučenica  čistoće. 

Molitva:  Bože,  ljubitelju  nevinosti  i  čistoće,  mladoj  Mariji  Goretti  dao  si  da  borbu  za 
djevičanstvo  okruni  mučeništvom.  Po  njezinu  zagovoru  daj  da  i  mi  postojano  vršimo  tvoj  zakon.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

9.  srpanj:  bi.  Marije  Propetog  Isusa  Petković 

Rođena  je  10.  prosinca  1892.  godine  od  oca  Antuna  i  majke  Marije  rođene  Marinović  u  Blatu 
na  otoku  Korčuli,  koje  je  tada,  zbog  dobrih  privrednih  okolnosti,  naseljavalo  oko  10.000 
stanovnika.  Sakramente  kršćanske  inicijacije  primila  je  u  župnoj  crkvi  Svih  Svetih  u  rodnom 
mjestu.  Iako  je  njezina  obitelj  bila  dobrostojeća  i  vrlo  ugledna,  Marija  je  zarana  upoznala  bijedu  i 
nevolju  siromašnih,  posebice  napuštene  djece  i  staraca.  Od  svoga  oca,  koji  se  tada  brinuo  za  oko 
750  najamnika  i  njihovih  obitelji  koji  su  radili  na  njegovu  imanju,  učila  se  milosrđu,  pravednosti  i 
živoj  zauzetosti  za  čovjeka  u  nevolji.  Obdarena  živim  duhom,  mudrim  srcem,  jakom  voljom  i 
razboritošću,  nakon  završenih  šest  razreda  osnovne  škole,  nastavlja  školovanje  u  domaćinskoj  školi 
sestara  Službenica  Milosrđa  u  Blatu.  Tamo  stječe  prva  iskustva  redovničkoga  života  i  žudi  za 
takvim  predanjem  Bogu. 

Zbog  njezinih  sposobnosti,  roditelji,  inače  zauzeti  i  osvjedočeni  vjernici  i  dobročinitelji, 
uskraćuju  svoj  pristanak  i  nukaju  je  na  brak.  S  navršenih  četrnaest  godina  Marija  polaže  osobni 
zavjet  vječne  čistoće,  što  ona  naziva  "vjeridbom"  s  Kristom.  Roditeljima  se  iz  strahopoštovanja  nije 
suprotstavila,  ali  se  zdušno  zauzela  za  rad  u  Crkvi  gdje  je  bila  članica  i  voditeljica  više  društava. 

Sama  se  duhovno  jačala  svagdanjom  svetom  Misom,  pričešću,  čestim  klanjanjem  pred 
Presvetim,  kao  i  razmatranjem  Muke  Kristove,  ponaj češće  u  župnoj  crkvi,  udaljenoj  svega  nekoliko 
koraka  od  njezine  roditeljske  kuće.  Nakon  očeve  smrti,  preuzela  je  s  majkom  upravljanje 
obiteljskim  imanjem,  ali  nikad  nije  prestala  razmišljati  o  posvećenom  životu.  Kad  je  Blato 
gospodarski  oslabilo,  i  na  tisuće  stanovnika  se  iselilo,  a  Prvi  svjetski  rat  i  zarazne  bolesti  još  više 
pogoršale  opće  stanje,  Mariji  se  činilo  da  je  bijeda  prevelika  i  da  je  najbolje  da  se  povuče  u  neki 
klauzurni  samostan  i  moli  za  svekoliki  svijet. 

Ah  Bog  ima  s  njom  druge  planove!  Nakon  Prvoga  svjetskoga  rata  sestre  Službenice  Milosrđa, 
bile  su  primorane  napustiti  Blato  i  djela  milosrđa  koja  su  vodile.  Dubrovački  biskup,  dr.  Josip 
Marčelić,  koji  je  bio  i  Marijin  duhovni  voditelj,  moli  Mariju  da  ne  napušta  Blato  nego  da  se  u  njemu 
zauzme  za  potrebite.  Marija  u  tomu  prepoznaje  volju  Božju  za  sebe  i  svoj  duhovni  put,  pa  s 
nekoliko  svojih  suradnica  25.  ožujka  1919.  preuzima  sestarsku  kuću,  dječji  vrtić  i  Pučku  kuhinju. 
Za  nju  je  to  bio  začetak  Družbe  Kćeri  Milosrđa,  čije  je  službeno  utemeljenje  uslijedilo  4.  listopada 
1920.  godine.  Deset  dana  potom,  Marija  polaže  prve  redovničke  zavjete  te  je  na  prvom  generalnom 
kapitulu  Družbe  izabrana  za  vrhovnu  poglavaricu  i  u  toj  je  službi  ostala  četrdeset  godina. 

Razborito  je  i  brižno  upravljala  ladicom  svoje  "mile  Družbe",  pomno  vodeći  brigu  o  odgoju  i 
izobrazbi  sestara,  podižuži  različite  ustanove  za  djecu  u  potrebi  i  za  bolesne.  Na  poziv  otaca 
franjevaca,  1936.  godine  preuzela  je  i  rad  u  misijama  Južne  Amerike,  gdje  je  i  sama  boravila  od 
1940.  do  1952.  godine.  Potom  se  vratila  u  Europu  i  u  Rimu  utemeljila  generalnu  upravu.  Godine 
1956.  Družba  je  postala  papinskoga  prava.  Tri  godine  prije  toga  Mariju  je  pogodila  moždana  kap,  pa 

je  1961.  godine,  predala  upravu  Družbe  i  posve  se  posvetila  molitvi  i  predanome  trpljenju  koje  je 
suobličavala  Muci  Kristovoj,  sve  do  svoje  smrti  9.  srpnja  1966.  Glas  o  njezinoj  svetosti  Crkva  je 
potvrdila  5.  srpnja  2002.  godine  Odlukom  o  junačkim  krepostima,  čime  je  uzdignuta  na  čast  oltara. 

Molitva:  Bože,  Oče  dobri,  bogat  milosrđem,  spasio  si  nas  križem  Sina  svoga  Isusa  Krista. 
Zapali  u  našim  srcima,  po  zagovoru  blažene  Marije  Propetog  Isusa  Petković,  vatru  svoje  ljubavi, 
da  ljubimo  tebe  iznad  svega  i  braću  svoju  u  Kristovoj  ljubavi.  On  je  Bog  i  s  tobom  živi  i  kraljuje  u 
jedinstvu  Duha  Svetoga,  po  sve  vijeke  vjekova.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

11.  srpnja:  sv.  Benedikt,  opat 

Utemeljitelj  benediktinskog  reda  i  zaštitnik  Europe.  Rodio  se  u  Norci  (Italija)  480.  g.  u 
plemićkoj  obitelji.  Vraćajući  se  iz  Rima,  gdje  je  završio  studije,  pridruži  se  je  jednoj  grupi 
pustinjaka  blizu  Eufide.  Nasljedujući  život  posvemašnje  osame,  provodi  tri  godine  u  brdima.  A 
zatim  u  jednoj  špilji  blizu  Subiaca.  Ubrzo  se  saznalo  za  njegov  sveti  život  te,  mu  se  pridružiše  neki 
monasi.  Godine  529,  skupa  s  jednom  grupom  monaha  osniva  opatiju  u  utvrdi  Monte  Cassino  u 
Kampaniji,  koja  je  danas  poznata  po  čitavom  svijetu.  Tu  se  povukao  za  neko  vrijeme  i  Totila,  kralj 
Gota.  Pravilo  ili  regula  sv.  Benedikta  može  se  sažeti  u  rečenici  Ora  et  lahora,  tj.  moli  i  radi.  Sv. 
Benedikt  savjetuje  intelektualni  ili  manualni  rad  i  molitvu  u  samoći.  Umire  547.  g.  zaduživši 
kulturu  Europe  velikim  idealima  i  njihovim  ostvarenjima.  Začetnik  redovništva  na  Zapadu,  i 
"zaštitnik  zapadne  kulture  i  otac  kršćanske  Europe"  (papa  Pavao  VI.),  zatim  speleologa,  učitelja  i 
đaka.  Zazivaju  ga  kod  otrovanja. 

Molitva:  Bože,  u  svetom  opatu  Benediktu  dao  si  narodima  Europe  pravog  učitelja  kršćanskog 
života,  rada  i  kulture.  Daj  nam  po  njegovu  zagovoru  nadasve  cijeniti  Koju  ljubav  i  velikodušno  ići 
putem  Kojih  zapovijedi.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

15.  srpnja:  sv.  Bonaventura 

Rodio  se  122 1.  g.  u  Bagnoregiu  u  Toskani  (Italija).  Godine  1236.  poslanje  u  Pariz  na  teološki  i 
sveopći  studij  kod  poznatog  učitelja  Aleksandra  iz  Halesa.  Bio  je  štićenik  kralja  Luja  IX.  Ulazi  u 
franjevački  samostan  te  postaje  profesor  teologije  u  franjevačkom  koledžu  u  Parizu  1248.  g. 
Postavši  vrhovni  poglavar  franjevačke  družbe,  mora  se  sve  više  posvećivati  problemima  i  zadacima 
koje  mu  zadaje  njegova  služba  pa  se  sve  manje  bavi  teologijom.  U  upravi  se  odlikovao  razboritošću 
i  mudrošću.  Zbog  velikog  doprinosa  u  redu  smatra  ga  se  «drugim  utemeljitelj  franjevačkog  reda». 
1273.  g.  imenovan  je  kardinalom-biskupom  Lacijskog  Albana,  a  umire  godinu  dana  kasnije  u 
Lyonu,  gdje  je  išao  na  koncil  kao  teološki  stručnjak.  Teološka  teza  sv.  Bonaventure  izložena  je  u 
više  djela,  a  uzdiže  vjeru  nad  razum,  te  posebno  naglašava  vrijednost  intuitivne  spoznaje  Boga,  kao 
i  duhovno  iskustvene  spoznaje  Boga  sve  do  mistike.  Zaštitnik  je  radnika,  djece  i  teologa  te 
banjalučke  biskupije. 

Molitva:  Svemogući  Bože,  spominjemo  se  sv.  Bonaventure,  biskupa.  Daj  da  nas  njegovo  učenje 
prosvijetli,  a  žar  njegove  ljubavi  trajno  potiče.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

20.  srpnja:  sv.  Ilija 

Starozavjetni  prorok  iz  Tišbe,  borac  za  vjeru  u  jednoga  Boga  i  njezinu  čistoću  u  najtežim 
vremenima  izraelske  povijesti  kad  je  gotovo  sav  narod  bio  otpao  od  vjere.  Bio  je  čudotvorac,  na 
njegovu  riječ  tri  godine  nije  padala  kiša.  U  Biblijskoj  tradiciji  jedini  lik  uz  Henoha  koji  nije  umro 
uobičajenom  smrću  nego  je  uznesen  u  ognjenim  kolima  (1  i  2  Kr).  Zazivaju  ga  u  suši  i  ognjici,  a 
zaštitnik  je  od  oluje  i  groma  te  Bosne  i  Hercegovine  i  đakovačke  biskupije. 

Molitva:  Svemogući  vječni  Bože,  ti  si  pozvao  sv.  Iliju,  svog  proroka,  da  živi  pred  Kojim  licem  i 
revnuje  za  Koju  slavu.  Daj  i  nama,  svojim  slugama,  po  njegovu  zagovoru,  da  vazda  tražimo  Koje 
lice  i  budemo  svjedoci  Koje  ljubavi.  Po  Kristu  Gospodinu  našemu.  Po  Kristu  Gospodinu  našemu. 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

23.  srpnja:  sv.  Brigita  švedska 

Rodila  se  1303.  g.  u  Švedskoj  kraljevskoj  obitelji.  Brigita  se  udala  vrlo  mlada  za  Ulfa,  Švadskog 
princa.  Imali  su  osmero  djece  koje  su  odgojili  u  dobrom  kršćansko  duhu.  Poslije  jednog  hodočašća 
u  Santijago  di  Compostelo,  oboje  se  odluče  slijediti  posvećeni  život.  Ulf  se  povuče  u  jednu  opatiju, 
gdje  umire  1344.  g.  Brigita  odluči  slijediti  Ulfov  primjer.  Pristupila  je  trećem  redu  sv.  Franje, 
provodila  je  asketski  život.  Premda  je  živjela  u  svijetu  bila  je  uvijek  pobožna  i  puna  ljubavi  za 
svakoga.  Otišla  živjeti  u  Rim  i  bila  svima  uzor  kreposnog  života.  Doživljavala  je  mistična  iskustva 
koja  je  opisala  u  "Objavama",  književnom  i  mističkom  remek  djelu.  U  tim  objavama  se  nalaze  i 
tako  zvane  Molitve  sv.  Brigite  na  čast  muke  Kristove  koje  su  postale  među  najraširenijim 
pobožnostima  u  katoličkoj  Crkvi.  U  jednom  ukazanju  Isus  je  potiče  da  osnuje  novi  red  Presvetog 
Spasitelja.  Opominjala  je  pape  u  Avignonu  da  se  vrate  u  Rim.  Umire  u  Rimu  1373.  g.,  ali  je 
prenesoše  u  Švedsku  i  sahraniše.  sv.  Ivan  Pavao  II  proglasio  ju  je  suzaštitnicom  Evrope. 

Molitva:  Svemogući  vječni  Bože,  ti  si  .su  Brigiti  objavio  nebeske  tajne  dok  je  razmatrala  Isusovu 
Muku.  Daj  nam  po  njenom  zagovoru  nasljedovati  trpljenje  tvoga  Sina,  da  budemo  dionici  njegove 
slave.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i 
Slava  Ocu...).  Amen. 

25.  srpnja:  Sv.  Jakov  stariji,  apostol 

Apostol  Jakov  Stariji,  sin  Zebedejev  i  Salomin,  brat  Ivanov,  rođen  u  Betsaidi.  Prozvan  je 
starijim,  da  bi  ga  se  razlikovala  od  Jakova  mlađeg,  Isusova  rođaka.  Živio  je  u  1.  st.  Najprije  je  bio 
učenik  Ivana  Krstitelja,  poslije  Isusova  krštenja  slijedio  je  Isusa.  Bijaše  nazočan  u  svim  posebnim 
događajima  Isusova  javnog  života.  Svjedok  je  preobraženja  Isusova,  na  Taboru,  kao  i  agonije  u 
Maslinskom  vrtu.  Poslije  Duhova,  Herod  Agrippa  smatra  ga  opasnim  neprijateljem,  jer  propovijeda 
uskrsnuće  Kristovo.  Nastoji  ga  uhititi  i  ubiti  zajedno  s  Petrom.  Prvi  je  upravljao  Kristovom  Crkvom 
u  Jeruzalemu  nakon  Kristove  proslave.  Umro  je  proboden  mačem,  prvi  apostol  mučenik  42. g. 
pošavši  prvi  od  učenika  u  mučeničku  smrt.  Njegov  takozvani  apostolat  u  Španjolskoj  nema 
nikakvih  temelja,  a  predaja  nam  govori  da  je  umro  u  Galiciji.  Svetište  sv.  Jakova  u  Compostelli 
sagrađeno  je  u  IX.  st.,  kada  su  pronašli  jednu  srebrnu  teku,  i  u  njoj,  smatra  se,  kosti  sv.  Jakova.  To  je 
svetište,  u  srednjem  vijeku  jedno  od  najposjećenijih  svetišta,  zaštitnik  hodočasnika,  ratara,  ratnika  i 
vitezova. 

Molitva:  Svemogući  vječni  Bože,  sveti  Jakov  prvi  je  od  apostola  svjedočenje  za  Krista  potvrdio 
mučeničkom  smrću.  Daj  da  tvoju  Crkvu  ojača  njegova  odvažnost  i  zaštiti  njegov  zagovor.  Po  Kristu 
Gospodinu  našemu.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

26.  srpnja:  Ana  i  Joakim,  roditelji  BDM 

Po  tradiciji  iz  prvih  stoljeća  Joakim  je  bio  pripadnik  Judinog  plemena,  iz  Davidove  kuće,  iako  je 
prebivao  u  Galileji.  Nakon  dvadeset  godina  braka,  on  i  Ana  su  još  uvijek  bili  bez  potomka,  iako  su 
se  molili  i  bili  vrlo  pobožni.  Joakim  zbog  toga  bijaše  udaljen  iz  Hrama.  Povuče  se  u  pustinju  posteći 
i  moleći.  Jedan  anđeo  ukaže  se  i  Ani  i  Joakimu,  te  ih  obavijesti  o  začeću  djevojčice.  Po  porodu 
djevojčica  dobi  ime  Marija.  Smatrali  su  je  kćerkom  čuda.  Prema  tradiciji  odrasla  je  u 
jeruzalemskom  hramu.  Iako  nema  nikakvih  dokumenata  osim  apokrifa,  pobožnost  prema  sv.  Ani 
počela  se  širiti  u  6.  st.  na  Istoku,  a  u  10.  na  Zapadu,  a  napose  se  u  15.  st.  raširila  u  francuskoj 
Bretanji  i  u  Njemačkoj.  Najpoznatije  svetište  sv.  Ane  nalazi  se  u  Bretanji  u  mjestu  Aurey.  Sv.  Ana  se 
smatra  zaštitnicom  porodilja  i  onih  koje  žele  postati  majke. 

Molitva:  Gospodine  Bože  otaca  naših!  Sv.  Joakimu  i  sv.  Ani  dao  si  milost  da  budu  roditelji 
Majke  tvoga  utjelovljenog  Sina.  Njihovim  zagovorom  daj  nam  postići  spasenje  što  si  ga  obećao 
svome  narodu.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

27.  srpnja:  sv.  Kristofor 

Mučenik  iz  sredine  3.  st.  Zazivaju  ga  u  prirodnim  nepogodama.  Zaštitnik  od  nagle  i  nepripravne 
smrti,  vozača,  plivača,  brodara  i  trudnica  te  Šibenske  biskupije. 

Molitva:  Svemogući  milosrdni  Bože,  dao  si  da  tvoj  mučenik  Kristofor  nadvalada  strahotu  muka. 
Spominjemo  se  njegove  pobjede:  ne  daj  da  podlegnemo  zasjedama  đavolskim.  Po  Kristu 
Gospodinu  našemu.  ( Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

31.  srpnja:  sv.  Ignacije  Loyolski 

Bio  je  sin  baskijske  plemićke  obitelji.  Rodio  se  1491.  g.  kao  dvanaesto  dijete  u  Loyoli.  Postao 
je  paž  na  dvoru  jednog  španjolskog  grandija  a  onda  časnik  kraljevske  vojske,  obuzet  snovima  o 
slavnoj  budućnosti.  Sudijeluje  u  borbi  protiv  Francuza,  te  u  obrani  grada  Pampelona,  gdje  je  bio 
teško  ranjen.  Tijekom  oporavljanja  počeo  je  čitati  živote  mistika  i  njegov  se  život  posve  promijenio. 
Povukao  se  u  Manrezu  gdje  je  iskusio  Božje  vodstvo  te  bit  tog  svoga  iskustva  zapisao  u  knjižicu 
Duhovne  vježbe. 

Odluči  otići  u  Svetu  zemlju.  Ostavi  oružje,  dade  svoju  mulu  siromasima  te  se  uputi  u  poniznom 
kostrijetu  na  hodočašće.  Prigodom  jednog  viđenja,  dobio  je  od  Boga  upute  glede  misije  koju  treba 
izvršiti.  Ignacije  je  pohađao  univerzitet  u  Barceloni,  Salamanki  i  Parizu.  Godine  1534.  osniva 
isusovački  red.  Družba  Isusova  je  od  svog  utemeljitelja  baštinila  velikodušno  i  viteško  predanje 
svega  sebe  u  službi  Krista  Kralja  za  spas  duša,  tražeći  u  svemu  slavu  Božju  i  pridonoseći  tako 
katoličkoj  obnovi.  Poznato  je  geslo  sv.  Ignacija,  sažetak  njegove  duhovnosti:  Sve  na  veću  slavu 
Božju.  Po  volji  utemeljitelja  Isusovci  su  vezani  uz  papu  posebnim  zavjetom  poslušnosti.  Sv. 
Ignacije  je  umro  1556.  g.  u  Rimu.  Zaštitnik  duhovnih  vježbi,  obnova,  djece  i  ratnika. 

Molitva:  Bože,  ti  si  u  Crkvi  svojoj  podigao  svetog  Ignacija  da  svijetom  širi  sve  veću  slavu 
Koga  imena.  Pomozi  nam  njegovim  zagovorom  da  se  poput  njega  borimo  na  zemlji  te  budemo  s 
njime  okrunjeni  na  nebesima.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče 
naš,  Zdravo  Marijo  i  Slava  Ocu...).  Amen. 


KOLOVOZ 


1.  kolovoza:  sv.  Alfonz  Marija  Liguori,  biskup  i  crkveni  naučitelj 

Pripadao  je  visokoj  napuljskoj  aristokraciji,  rođenje  1696.  g.  Vrlo  darovit  u  umjetnosti,  studira 
ipak  pravo,  po  očevoj  želji  i  postao  je  u  17.  god.  doktor  prava,  a  poslije  je  doktorirao  i  crkveno 
pravo.  Završio  je  odlično  studij.  Napustivši  odvjetničku  praksu  zgađen  nepoštenjem  u  jednom 
procesu  odluči  služiti  bližnjemu.  Tako  1726.  g.  bi  zaređen  za  svećenika  te  počne  propovijedati 
najsiromašnijima  i  odbačenima.  Propovijedanjem  u  narodu  je  radio  na  promicanju  kršćanskog 
života,  pisao  je  knjige  posebno  o  ćudoređu,  pa  se  smatra  učiteljem  kršćanskog  morala.  Napisao  je 
mnoga  djela  asketskog  i  duhovnog  sadržaja.  Njegove  knjige  Slave  Marijine,  Pohodi  presvetom 
oltarskom  Sakramentu,  i  razmatranja  o  muci  Kristovoj  spadaju  među  klasike  katoličke  duhovnosti. 
Sv.  Alfons  je  jedan  od  najplodniji  i  najviše  čitani  autora  u  cijeloj  povijesti  Crkve. 

Godine  1732.  utemeljio  je  red  svećenika  župskih  misionara,  tj.  red  Presvetog  Otkupitelja  bolje 
poznati  pod  imenom  redemptoristi.  Bio  je  svetac  profinjene  duhovnosti  i  žarki  pastir  pun  ljubavi 
prema  Bogu  i  bližnjemu.  Bio  je  izabran  za  biskupa  sv.  Agate  Gotske,  no  kratko  vrijeme  nakon  toga 
morao  je  napustiti  službu.  Bolest  mu  je  u  starosti  deformirala  tijelo,  no  on  ostaje  ustrajan  u  svojim 
dužnostima  prema  drugima.  Umro  je  god.  1787.,  istrošen  od  rada  za  bližnjega. 

Molitva:  Bože,  ti  svojoj  Crkvi  daješ  uvijek  nove  primjere  kršćanskog  života.  Daj  nam 
nasljedovati  sv.  Alfonsa  Liguorija  u  ljubavi  prema  tebi,  Presvetoj  Djevici,  revnoj  službi  braći 
ljudima  te  s  njime  u  nebu  primimo  nagradu.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

3.  kolovoza:  bi.  Augustin  Kažotić 

Rodio  u  Trogiru,  u  plemićkoj  obitelji  u  Dalmaciji  oko  g.  1260.,  po  narodnosti  Hrvat.  Augustin 
je  djetinjstvo  i  prvu  mladost  proveo  u  svome  lijepom  rodnom  gradu,  a  onda,  čuvši  Božji  glas,  stupio 

u  red  svetoga  Dominika.  Studirao  je  u  tada  najboljem  učilištu  u  Evropi  u  Parizu.  Malo  je  naših  ljudi 
u  srednjem  vijeku  doseglo  popularnost  i  ugled  trogirskog  dominikanca  i  zagrebačkog  biskupa 
Augustina  Kažotića. 

Blaženi  papa  Benedikt  XI.,  također  dominikanac,  koji  je  upoznao  našega  Augustina 
najvjerojatnije  za  vrijeme  jednog  boravka  u  Rimu,  imenovao  gaje  g.  1303.  zagrebačkim  biskupom. 
Augustin  je  bio  20  godina  biskup  prostrane  zagrebačke  biskupije,  uvrstivši  se  u  broj  njezinih 
najznačajnijih  biskupa.  Kao  biskup  bio  je  veoma  aktivan  i  poduzetan.  Često  je  obilazio  svoju 
biskupiju  propovijedajući  i  dijeleći  potvrdu.  Zdušno  se  brinuo  ne  samo  za  duhovno  dobro  i 
ćudoređe  svoga  puka,  već  mu  je  nastojao  pomoći  i  u  materijalnom  uzdizanju. 

U  želji  za  obnovom  zagrebačke  Crkve  Augustin  je  održao  tri  biskupijske  sinode.  Mnogo  je  brige 
posvećivao  uređenju  bogoslužja,  svećeničkim  pripravnicima,  da  se  duhovno  i  teološki  izgrade,  a 
onda  i  svećenicima  po  župama.  Sve  to  svjedoči  da  je  nastojao  biti  brižan  pastir  koji  se  ozbiljno  i 
odgovorno  brine  za  povjereno  stado.  Kao  član  biskupskoga  zbora  sudjelovao  je  na  Općem 
crkvenom  saboru  u  Viennu. 

Augustin  je  bio  zagrebačkim  biskupom  u  doba  kad  su  Hrvatska  i  Ugarska  proživljavale  teški 
građanski  rat  zbog  kraljevskoga  prijestolja.  Kao  biskup  osobito  se  brinuo  o  svećeničkom 
podmlatku.  Bogatiji  su  za  svoje  školovanje  u  sjemeništu  plaćali,  a  siromašniji  su  se  školovali 
besplatno.  Augustin  je  u  zagrebačkoj  stolnici  uredio  bogoslužje.  Mnogi  su  ga  plemići  zbog  njegova 
značaja  i  kreposti  uzimali  kao  suca  u  svojim  međusobnim  sporovima.  Kad  je  i  sam  kao  zagrebački 
biskup  doživljavao  nepravdu  od  plemića,  na  silu  nije  odgovarao  silom.  Zna  se  daje  zbog  toga  živio 
u  velikoj  oskudici  i  siromaštvu. 

Augustin  Kažotić,  zagrebački  biskup,  zbog  svoje  svetosti  života,  velike  kulture,  snažne  rječitosti 
medu  svim  ugarsko  hrvatskim  biskupima  uživaše  velik  ugled.  Zato  mu  državni  staleži  god.  1318. 
povjeriše  jednu  diplomatsku  misiju  kod  pape  Ivana  XXII.  u  Avignonu,  gdje  su  pape  tada  stanovali. 
On  je  morao  pred  Papom  iznijeti  tužbe  na  zloupotrebe  što  su  ih  činili  i  plemići  i  dvorjanici  mladoga 
kralja  Karla  Roberta  Anžuvinca,  kao  i  sam  kralj. 

Papa  je  Augustina  dulje  vremena  zadržao  na  svome  dvoru  jer  se  neprijateljski  raspoloženi  kralj 
protivio  njegovu  povratku  u  Zagreb.  I  tako  je  kralj  tuđinac  jednom  od  najodličnijih  hrvatskih  sinova 
priječio  povratak  u  domovinu.  Papa  je  zbog  toga  bio  prisiljen  Augustinu  dodijeliti  drugu  biskupiju. 
To  je  učinio  g.  1322.  premjestivši  ga  u  Luceru,  u  Napuljskom  Kraljevstvu,  odakle  su  Anžuvinci  i 
došli  u  Hrvatsku.  Ondje  se  biskup  Kažotić  veoma  posvetio  obraćenju  Saracena.  Augustin  je  u 
Luceri  biskupovao  samo  godinu  dana  jer  je  umro  3.  kolovoza  1323.  No  i  kroz  to  kratko  vrijeme 
ostavio  je  ondje  glas  svetog  i  revnog  pastira  koga  odmah  nakon  smrti  počeše  štovati  kao  sveca. 
Augustinovo  je  tijelo  bilo  sahranjeno  najprije  u  crkvi  Svetog  Dominika,  a  poslije  bi  preneseno  u 
katedralu,  gdje  se  i  danas  poštuje.  Papa  Klement  V.  proglasio  ga  blaženim  g.  1702. 

Molitva:  Bože,  ti  si  nam  blaženog  biskupa  Augustina  Kažotića  dao  kao  uzor  učena  i  dobra 
pastira  Crkve.  Daj  da  se  ugledamo  u  njegov  primjer  i  stignemo  u  tvoju  slavu.  Po  Kristu  Gospodinu 
našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

4.  kolovoza:  sv.  Ivan,  Marija  Vianney 

Bio  je  seljački  sin,  a  rodio  se  1786.  g.,  kod  Lyona  u  vrijeme  terora  koji  je  vladao  u  Francuskoj 
nakon  revolucije.  Vladajući  jakobinci  držali  su  narod  pod  represijom,  posebno  one  koje  su  smatrali 
neprijateljima  i  svećenstvo  poslušno  Papi  i  Crkvi.  Tako  je  i  Ivan  vjeronauk  slušao  u  tajnosti,  a  i  prvu 
pričest  primio  potajno,  u  jednom  štaglju.  Svladavši  mnoge  poteškoće  u  studiju  pomoću  jednog 
prijatelja  svećenika,  župnika  u  Ecuillvju,  bi  zaređen  za  svećenika  1815.  g.  Dobio  je  malu  župu  u 
Arsu. 

Bio  je  vrlo  ponizan  i  smatrao  se  zbog  svoje  nesposobnosti  u  učenju  nedostojnim  svećeništva, 
stoga  se  je  još  više  trudio  oko  svoga  stada,  a  svojom  vjerom,  žrtvom  i  čistoćom  u  neuglednom  i 
duhovno  zapuštenom  mjestu  postigao  je  izvanredne  rezultate.  Župom  je  upravljao  revnim 
propovijedanjem,  mrtvljenjem,  molitvom  i  dobrotvornošću.  Bio  je  jedan  od  najvećih  pokornika  i 
ispovjednika  u  Crkvi.  Tradicija  drži  da  se  hranio  uglavnom  samo  kuhanim  krumpirima,  a  imao  je 
dar  čitanja  savjesti  pokornika.  Ubrzo  se  pročuo  glas  o  njemu  izvan  granica  njegove  male  župe: 

dolazili  su  k  njemu  sa  svih  strana  Francuske  da  bi  se  ispovjedili  kod  njega.  Umro  je  1859.  g.,  a 
zahvaljujući  njemu,  mah  je  Ars  postao  glasovito  mjesto  hodočašća.  Zaštitnik  je  ispovjednika  i 
župnika. 

Molitva:  Bože,  ti  si  sv.  Ivana  Mariju  Vianneya  odlikova  čudesnom  pastirskom  revnošću.  Daj 
nam  po  njegovu  zagovoru  i  primjeru  da  braću  privodimo  Kristu  i  zajedno  s  njima  postignemo 
vječnu  slavu.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 

8.  kolovoza:  sv.  Dominik 

Rodio  su  u  obitelji  nižeg  plemićkog  roda  u  kastiljskoj  Caleruegi  1170.  g.  u  Španjolskoj.  Stekao 
je  široku  naobrazbu,  počevši  od  teoloških  pa  do  svjetovnih  nauka.  U  Palenciji  je  studirao  teologiju  i 
postao  kanonikom.  Na  putu  prema  Danskoj,  kao  pratilac  biskupa  Castille,  Diega,  vidio  je  tragične 
posljedice  albigenške  hereze  i  shvatio  svoj  pravi  poziv.  Postaje  propovjednik  te  se  vjerno  pridržava 
Evanđelja  u  svom  životu.  U  Tolozi  1215.  utemeljuje  novu  zajednicu  s  jednom  grupom 
istomišljenika,  red  propovjednika,  bolje  poznate  pod  imenom  Dominikaci.  Dobivši  odobrenje  od 
pape,  mogao  je  slati  svoje  propovjednike  po  glavnim  gradovima  Europe  osnivajući  nove  zajednice. 
Umro  je  u  Bologni,  gdje  je  1225.  g.  U  povijesti  katoličke  tradicije  ostao  je  zapamćen  kao  veliki 
širitelj  Gospine  krunice.  Zaštitnik  je  krojača. 

Molitva:  Gospodine,  sveti  Dominik  je  bio  odličan  propovjednik  tvoje  istine.  Daj  da  zaslugama  i 
naukom  pomogne  tvoju  Crkvu  a  nas  zagovara  sa  svojim  molitvama.  Po  Kristu  Gospodinu  našemu. 
(Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

10.  kolovoza:  sv.  Lovro,  đakon 

Lovro  je  bio  podrijetlom  Španjolac  iz  Oske.  Papa  Siksto  II.  imenovao  gaje  đakonom  i  povjeri 
mu  čuvanje  dobara  Crkve.  Prvi  među  sedam  rimskih  đakona,  čuvar  crkvenih  riznica.  Bile  su  to 
uglavnom  skupljene  milostinje  kršćana,  arhiv  rimskog  arhiđakonata.  Kada  car  Valerijan  (253.-260.) 
sazna  da  Lovro  zna  gdje  se  skriva  kršćansko  blago,  dade  ga  zatočiti  te  mu  zapovjedi  da  mu  preda 
dobra.  Lovro  tada  razdijeli  sav  novac  i  blago  siromasima,  te  dovede  pred  cara  jednu  grupu  siromaha 
govoreći:  "Evo  blaga  Crkve!"  Na  to  se  car  Valerijan  razjari  i  odredi  za  Lovru  najteža  mučenja. 
Izbičevaše  ga  pa  ga  legoše  na  užareni  ugljen.  Ostala  je  poznata  njegova  izdržljivost;  tako  zatraži  od 
mučitelja,  da  ga  okrenu  jer  je  već  pečen  s  jedne  strane.  Zaštitnik  sirotinje,  učenika,  ravnatelja  i 
požeške  biskupije. 

Molitva:  Bože,  ti  si  svetom  Lovri  dao  žar  svoje  ljubavi  te  se  proslavio  vjernim  služenjem  i 
slavnim  mučeništvom.  Daj  nam  ljubiti  što  je  on  ljubio  i  u  život  provesti  što  je  naučavao.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 

Amen. 

11.  kolovoza:  sv.  Klara 

Rođena  je  u  Asizu  1193.  g.  Pripadala  je  bogatoj  plemićkoj  obitelj.  Kako  je  bila  lijepa  i  darovita, 
obitelj  je  za  nju  planirala  odgovarajući  brak  kojim  bi  povećala  njihovu  moć  i  ugled.  Ona  slijedi 
primjer  sv.  Franje,  te  se  posveti  u  redovničkom  životu,  ostavivši  sve  bogatstvo  i  privilegije  koje  je 
imala.  Pobjegla  je  od  kuće  u  crkvicu  Svete  Marije  od  Anđela,  gdje  joj  sv.  Franjo  odreza  kosu, 
navuče  joj  jednu  tuniku  iz  obične  neobrađene  vune  te  ona  položi  zavjet  čistoće,  siromaštva  i 
poslušnosti.  Po  nagovoru  sv.  Franje,  Klara  ustanovi  ženski  franjevački  red,  poznat  pod  imenom 
klarise.  Pravila  reda  zapovijedala  su  strogu  klauzuru  i  potpuno  siromaštvo  kako  bi  što  bolje  mogli 
nasljedovati  život  Isusa  Krista  i  njegovu  muku.  Umrla  je  1253.  g.  Slikari  je  prikazuju  s  pokaznicom 
u  rukama,  jer  je  iznoseći  na  vrata  posudu,  u  kojoj  se  nalazilo  Sveto  otajstvo,  spasila  samostan  od 
Saracena  kad  su  opsjedali  Asiz.  Sv.  Klara  je  zaštitnica  televizije. 

Molitva:  Bože,  ti  si  sv.  Klaru  nadahnuo  ljubavlju  prema  evanđeoskom  siromaštvu.  Daj  nam  po 
njezinu  zagovoru  nasljedovati  Krista  da  u  siromaštvu  duha  jednom  gledamo  tebe  u  savršenoj 
radosti  nebeskog  kraljevstva.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče 
naš,  Zdravo  Marijo  i  Slava  Ocu...).  Amen. 

14.  kolovoza:  sv.  Maksimilijan  Marija  Kolbe 

Maksimilijan  Marija  Kolbe  rođenje  8.  siječnja  1894.  u  Poljskoj,  u  mladosti  je  ušao  u  Red  manje 
braće  konventualaca  a  godine  1918.  zaređen  je  u  Rimu  za  svećenika.  Prožet  sinovskom  ljubavlju 
prema  Djevici  Bogorodici,  pokrenuo  je  pobožnu  udrugu  pod  imenom  »Vojska  Marije  Bezgrešne  «, 
koju  je  veoma  proširio  u  domovini  i  u  drugim  zemljama.  Kao  misionar  došao  je  u  Japan  te  je  pod 
znakom  i  zaštitom  iste  Bezgrešne  Djevice  radio  na  širenju  kršćanske  vjere.  Vrativši  se  u  Poljsku 
osnovao  je  grad  Bezgrešne  u  kojem  je  molilo  i  radilo  na  stotine  redovnika.  Izdavao  je  na  milijune 
primjerka  novine  Vitez  Bezgrešne.  U  strašnom  vrtlogu  drugog  svjetskoga  rata  zatočen  je  u  logoru 
Aušvicu  blizu  Krakova.  Dobrovoljno  je  umjesto  oca  obitelji  pošao  u  bunker  smrti  gdje  su  svi  trebali 
umrijeti  od  gladi.  Sve  zatočenike  u  bunkeru  smrti  je  hrabrio  molitvom.  Umro  je  kao  žrtva  ljubavi 
14.  kolovoza  1941.,  zadnji  u  bunkeru  tako  da  su  mu  nacisti  u  vene  ubrizgali  otrov.  Svetim  ga  je 
proglasio  sv.  Ivan  Pavao  II,  a  na  proglašenju  je  bio  prisutan  i  čovjek  umjesto  kojega  je  svetac  umro 
u  logoru  smrti. 

Molitva:  Bože,  ti  si  sv.  prezbitera  i  mučenika  Maksimilijana  Mariju  Kolbea  ražario  ljubavlju 
prema  Bezgrešnoj  Djevici,  ispunio  revnošću  za  duše  i  milosrđem  za  bližnjega.  Po  njegovu  zagovoru 
udijeli  da  tebi  na  slavu  spremno  služimo  braći  ljudima  i  nasljedujemo  tvoga  Sina  sve  do  smrti.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 

16.  kolovoza:  sv.  Rok 

Rodio  se  u  Montpellieru  u  Francuskoj.  Potječe  iz  plemićke  obitelji.  Roditelji  su  ga  izmolili  od 
Boga  učinivši  zavjet,  a  majka  će  svojom  pobožnošću  utjecati  na  njegov  život.  To  će  se  posebno 
očitovati  kad  u  ranoj  dobi  izgubi  oba  roditelja.  Roko  odluči  provoditi  život  hodočasnika.  Uputi  se 
prema  Rimu,  no  prekine  put  kod  Viterba  jer  je  tamo  harala  kuga.  Zauze  se  za  bolesne.  Po  njegovu 
zagovoru  dogodila  se  mnoga  čuda.  Išao  je  iz  grada  u  grad,  te  pomagao  oboljelima  od  kuge.  Tako 
dođe  i  u  Cezenu,  zatim  u  Rim,  gdje  ozdravi  jednog  kardinala,  koji  ga  tada  predstavi  papi.  Ponovo 
nastavi  svoj  put  te  dođe  do  Riminija,  Novare,  Pijacenze,  gdje  se  i  sam  zarazi  kugom.  Pokazala  se 
kao  kvrga  na  nozi.  Da  ne  zarazi  druge,  povuče  se  duboko  u  šumu,  u  samoću.  Jedan  pas  svaki  dan 
mu  je  donosio  komade  kruha.  Ozdravivši  zahvaljujući  čudotvornom  izvoru,  ponovo  pođe  na  put 
prema  sjeveru,  te  stiže  do  Angere  gdje  umire  1237.  g.  Zaštitnik  je  bolničkog  osoblja  i  od  zaraznih 
bolesti. 

Molitva:  Gospodine,  čuvaj  nas,  svoje  vjernike,  trajnom  blagošću  i  po  zagovoru  sv.  Roka, 
oslobodi  nas  od  svakoga  zla.  Daj  da  po  njegovu  uzoru  služimo  braći  u  ljubavi  te  -  idući  tebi  u 
susret  u  Crkvi  -  radosni  uđemo  u  dom  tvoga  blaženstva.  Po  Kristu  Gospodinu  našemu.  (Izreći  svoju 
nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 


18.  kolovoza:  sv.  Jelena,  križarica 

Bila  je  skromnog  podijetla,  no  postade  žena  rimskog  Kostancija  Klora.  Rodila  mu  je  sina  koji  će 
sjesti  na  prijestolje  pod  imenom  Kostantina  I  koji  je  kršćanima  dao  slobodu  ispovijedanja  vjere.  Car 
Kostancije  je  odbaci  292.  g.,  zbog  državnih  se  razloga  oženio  Teodorom,  pastorkom  Maksimilijana 
Herkuleja.  Kada  na  prijestolje  dođe  njezin  sin  Kostantm,  ponovo  je  pozva  na  dvor  306.  g.  Obrativši 
se  na  kršćanstvo  kao  carica  činila  je  mnoga  dobra,  bila  je  bogobojazna,  skromna  i  prožeta 
izvanrednom  ljubavlju  prema  Isusu.  Godine  326.  započe  dugo  hodočašće  u  Svetu  zemlju,  da  posjeti 
mjesta  gdje  je  Isus  živio.  Tu  dade  sagraditi  mnoge  bazilike.  Jedna  stara  predaja  govori  kako  je 
pronašla  križ  na  kojem  je  umro  Isus,  kao  i  čavle  i  krunu.  Relikvije  sv.  Križa  su  od  tada  raznesene 
diljem  kršćanskog  svijeta.  Jelena  je  zaslužna  za  očuvanje  i  obilježavanje  mnogih  mjesta  u  svetoj 
zemlji  koja  su  povezan  sa  Isusovima  životom.  Jelena  je  umrla  u  Nikomediji  328.  g.  njezini  posmrtni 
ostaci  bijahu  preneseni  u  Carigrad,  a  zatim  u  Rim.  Počeli  su  je  štovati  kao  Sveticu  odmah  poslije 
smrti. 

Molitva:  Bože,  ti  si  Crkvu  poučio  da  je  sav  tvoj  zakon  u  ljubavi  prema  tebi  i  bližnjemu.  Pomozi 
da  po  primjeru  i  zagovoru  sv.  Jelene  vršimo  djela  milosrđa  te  su  ubrojimo  među  blagoslovljene  u 

tvom  kraljevstvu.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo 
Marijo  i  Slava  Ocu...).  Amen. 


20.  kolovoza:  sv.  Bernard  iz  Clairvauxa,  crkveni  naučitelj 

Rodio  se  1090.  g.  kod  Dijona  u  Francuskoj.  Studij  završava  u  Chatillonu.  Poslije  majčine  smrti, 
koja  je  u  sedamnaestogodišnjem  mladiću  izazvala  pravu  krizu  jer  bijaše  vezan  za  svoju  dobru  i 
pobožnu  majku,  povuče  se  u  samostan  u  Citeaux,  a  s  njim  još  njegovih  tridesetorica  rođaka.  Tu  je 
živio  vrlo  strogo  i  povučeno.  Godine  1115.  dobiva  zadatak  da  osnuje  opatiju  u  Clairvaux 
(Chiaravalle)  jer  je  mnogo  mladih  htjelo  ući  u  cistercitski  samostan.  Ubrzo  je  izabran  za  opata  tog 
samostana.  Opatija  je  mogla  primiti  oko  sedamsto  monaha.  Nakon  raskola  u  Crkvi  zbog  izbora 
dvojice  papa,  pristao  je  uz  zakonitog  papu,  pa  za  njega  pridobivao  i  druge.  Putovao  je  mnogo 
Evropom  i  učvršćivao  mir  i  jedinstvo.  Napisao  je  mnoge  teološke  i  asketske  spise.  Gajio  je  veliku 
pobožnost  prema  Gospi.  Umro  je  1153.  g. 

Molitva:  Bože,  ti  si  u  svojoj  Crkvi  podigao  .sv.  opata  Bernarda  da  gori  revnošću  za  tvoj  dom  i 
svijetli  poput  svijetla.  Udijeli  nam  njegovim  zagovorom  da  gorimo  istim  duhom  i  živimo  kao  djeca 
svjetla.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i 
Slava  Ocu...).  Amen. 

23.  kolovoza:  sv.  Ruža  Limska 

Zaštitnica  Latinske  Amerike  i  Filipina;  rodila  se  1586.  g.  u  Limi,  u  španjolskoj  obitelji  koja  se 
doselila  u  Peru.  Provela  je  mladost  teško  radeći  da  bi  pripomogla  obitelji  koja  je  upala  u  financijsku 
krizu.  Bila  je  vrlo  lijepa  te  je  od  nekog  bogatog  mladića  dobila  ponudu  za  udaju,  što  je  odlučno 
odbila.  Odlučila  je  ući  u  samostan  sestara  trećeg  reda  sv.  Dominika,  slijedeći  kao  uzor  sv.  Katarinu 
Sijensku.  Kako  u  Limi  nije  bilo  samostana,  povuče  se  u  skrovište  sagrađeno  za  nju  u  vrtu.  Bila  je 
velika  mističarka  i  stalno  je  živjela  asketskim  životom;  bila  je  uzor  savršenosti  i  duhovnosti,  kao 
opomena  svom  vremenu,  u  kojem  je  vladao  materijalizam.  Oboljevši,  umrla  je  1617.  g. 

Molitva:  Bože,  ti  si  srce  .su  Ruže  zagrijao  svojom  ljubavlju  te  je  ostavila  svijet  i  u  strogoj  pokori 
živjela  samo  za  tebe.  Na  njezinu  molbu  daj  da  ovdje  na  zemlji  hodimo  putem  sveta  života  i  Nebu  se 
ozbiljno  naužijemo  tvoje  ljubavi.  Po  Kristu  Gospodinu  našemu.  (Izreći  svoju  nakanu  i  moliti  3  X 
Oče  naš,  Zdravo  Marijo  i  Slava  Ocu...).  Amen. 

24.  kolovoza:  sv.  Bartolomej,  apostol 

Tumači  sv.  pisma  poistovjećuju  ga  s  Natanaelom,  Filpovim  prijateljem,  o  kojem  govori  Ivanovo 
evanđelje.  Rodio  se  u  Kani  Galilejskoj,  a  bio  je  Isusov  učenik.  Evanđelje  nam  navodi  da  se  obratio 
kada  mu  je  Isus  rekao:  "Prije  no  što  te  Filip  pozvao,  vidio  sam  te  pod  smokvom...".  Navodeći  mu  tu 
pojedinost,  koju  je  samo  on  (Bartolomej)  mogao  znati,  Isus  gaje  pridobio,  te  ga  Bartolomej  prizna 
riječima:  "Rabi,  ti  si  Sin  Božji!  Ti  si  kralj  Izraela!"  Tradicija  nam  govori  daje  propovijedao  poslije 
Duhova  u  Frigiji  i  u  istočnoj  Indiji,  te  u  Mezopotamiji.  No  on  je  posebno  poznat  radi  strašnog 
mučeništva  koje  je  morao  podnijeti  u  Anneniji.  Živom  su  mu  oderali  kožu,  prije  no  što  su  mu 
odsjekli  glavu.  Zato  je  postao  zaštitnikom  mesara,  kožara  i  uvezivača  knjiga.  Zaštitnik  je  i  ratara 
postolara,  vinogradara  i  pastira. 

Molitva:  Gospodine,  ojačaj  u  nama  vjeru  kojom  je  sveti  apostol  Bartol  iskreno  pristao  uz 
Krista,  tvoga  Sina.  Po  njegovu  zagovoru  daj  da  Crkva  svim  narodima  bude  otajstvo  spasenja.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 

27.  kolovoza:  Sv.  Monika 

Rodila  se  u  Tagasti  u  današnjem  Alžiru,  u  odličnoj  kršćanskoj  obitelji.  Majka  i  dadilja  odgajale 
su  ju  je  u  vjeri,  pokori  i  poštenju.  Dali  su  je  za  ženu  Patriciju,  koji  nije  bio  kršćanin,  ali  je  bio  dobar 
čovjek,  iako  nagle  ćudi  i  preljubničkih  strasti.  Rodila  je  dva  sina;  Augustina  i  Navigija,  ijednu  kćer 
čije  ime  je  nepoznato.  Godine  370.  napokon  se  na  kršćanstvo  obrati  muž,  no  njezina  velika  briga 
postade  sin  Augustin,  koji  je  bio  izuzetno  darovit  i  pametan  mladić,  ali  je  provodio  raspušten  život; 

a  uz  to  upao  i  među  krivovjerce  manihejce.  Otišao  je  u  Rim,  pa  u  Milano.  Monika,  postavši 
udovica,  pode  za  sinom,  te  ga  dostiže  u  Milanu.  Za  obraćenje  sina  se  mnogo  molila  i  puno  suza 
prolila.  Vjeru  je  hranila  molitvama  i  očitovala  kreposnim  životom.  Konačno  u  Milanu  slušajući 
propovijedi  sv.  Ambrozija  njen  sin  se  obratio.  Najveća  radost  njezinog  života  bio  je  Uskrs  387.  g., 
kada  se  Augustin  krstio.  Stigavši  u  Ostiju,  u  očekivanju  broda  za  Afriku,  u  sretnom  času  života 
Monika  se  preselila  u  vječnost  387.  g.  Primjer  je  majke  vjernice  koja  ustrajno  moli  i  čini  pokoru  za 
obitelj. 

Molitva:  Gospodine  Bože,  tješitelju  ucviljenih,  ti  si  primio  suze  sv.  Monike  za  obraćenje  njenog 
sina  Augustina,  daj  da  po  njihovu  zagovoru  svoje  grijehe  i  po  tvojoj  dobroti  postignemo  oproštenje. 
Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 


28.  kolovoza:  sv.  Augustin,  crkveni  naučitelj 

Rodio  se  u  Tagastu  u  Africi  354.  g.  Pripadao  je  rimskoj  obitelji,  naseljenoj  u  Africi.  Otac  mu  je 
bio  gradski  službenik  i  neizmjerno  se  trudio  da  sinu  pruži  bolje  mogućnosti  i  bolji  položaj.  Majka 
mu  je  bila  sv.  Monika.  Augustin  je  završio  studij  govorništva  u  Maderi  i  Kartagi,  no  provodio  je 
život  u  raskoši  i  rasipnosti.  Ne  mogavši  više  podnositi  majčine  jadikovke,  koja  je  bila  kršćanka  i 
vrlo  pobožna  žena,  umoran  od  tog  svog  neurednog  života  i  veza  koje  je  stvorio,  uputi  se  u  Rim.  Tu 
dobiva  katedru  i  predaje  retoriku.  U  Milanu  proučava  Plotinova  djela,  a  na  propovijedanju  sv. 
Ambrozija,  doživljava  unutarnji  obrat:  počinje  se  diviti  kršćanima  i  otkrivati  istinu  koju  je  tražio. 
Obrati  se  i  dade  se  krstiti  387.  g.  Vrativši  se  u  Afriku,  provede  tri  godine  živeći  pustinjački.  Nakon 
toga  zaređen  je  za  svećenika,  a  zatim  za  biskupa  Hipona  (današnja  Bona).  Trideset  četiri  godine  je 
bio  uzor  svome  stadu,  poučavao  je  vjernike  govorima,  brojnim  spisima  u  kojima  je  na  genijalan 
način  tumačio  vjeru  i  borio  se  protiv  krivovjerja.  Ubraja  se  među  4  najvažnija  crkvena  oca  prvih 
stoljeća  zapadne  Crkve,  a  proglašen  je  crkvenim  naučiteljem.  Sv.  Augustin  je  svetac  čija  su  djela 
vjerojatno  najviše  utjecala  na  život  Crkve.  Svoj  životni  put  lutanja,  obraćenja  i  rasta  u  vjeri 
Augustin  je  opisao  u  knjizi  Ispovijesti  koja  je  postala  nezaobilazni  klasik  kršćanske  duhovnosti. 
Umire  god.  430. g. 

Molitva:  Bože,  obnovi  u  svojoj  Crkvi  duh  kojim  si  prožeo  sv.  biskupa  Augustina,  njime  nas 
ispuni  da  žeđamo  za  tobom,  vrelom  prave  mudrosti,  i  tražimo  tebe  počelo  višnje  ljubavi.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

5.  rujna:  bi.  Majka  Terezija  iz  Kalkute 

Majka  Terezija  rođena  je  kao  Gonxha  (Gonđa  =  Agneza),  26.  kolovoza  1910.  u  Skopju,  u 
albanskoj  obitelji  Nikole  i  Drane  Bojaxhiu  (Bojađiu).  Otac  joj  umire  kad  je  imala  8  godina,  pa  teret 
vođenja  obitelji  pada  na  majku.  Pod  utjecajem  o.  Franje  Jambrekovića,  isusovca  koji  je  u  to  vrijeme 
radio  u  Skopju,  Gonxha  (Gonđa)  se  oduševljava  za  redovničko  i  misionarsko  zvanje.  U  rujnu  1928. 
godine  odlazi  u  samostan  Loretskih  sestara  u  Irskoj,  sa  željom  da  postane  misionarka.  Tu  dobiva 
redovničko  ime  Terezija,  po  svojoj  zaštitnici  sv.  Tereziji  od  Djeteta  Isusa.  Želja  za  misijama  ubrzo 
joj  se  ispunila,  te  u  siječnju  1929.,  s  nepunih  19  godina,  prvi  puta  stupa  na  tlo  Indije,  u  Kalkutu. 
Ulazi  u  novicijat  u  Darjeelingu.  Prve  redovničke  zavjete  daje  193 1 .,  a  vječne  1937.  godine. 

U  to  vrijeme  poučava  djecu  na  bengalskoj  srednjoj  školi  Svete  Marije.  U  rujnu  1946.  godine, 
putujući  vlakom  od  Kalkute  do  Darjeelinga,  doživljava  novi  Božji  poziv,  “poziv  unutar  poziva”,  da 
osnuje  Misionarke  Ljubavi,  zajednicu  koja  će  se  posvetiti  najsiromašnijima  među  siromašnima, 
zajednicu  koja  će,  prema  Terezijinim  riječima,  “utaživati  neizmjernu  Isusovu  žeđ  na  križu  za 
ljubavlju”.  Prva  kuća  sestara  koje  skrbe  o  najbjednijima  otvorena  je  u  Kalkuti,  a  7.  listopada  1950. 
godine  nova  družba  službeno  je  potvrđena  od  Crkve.  1965.  godine  papa  Pavao  VI.  dodjeljuje  družbi 
papinsko  pravo,  a  iste  godine  niče  prva  kuća  izvan  Indije  -  u  Venezueli,  u  Južnoj  Americi.  U 
sljedećih  15-ak  godina  dolaze  na  red  kuće  Misionarki  Ljubavi  u  Rimu,  Africi,  na  Srednjem  Istoku, 

Australiji,  Sjevernoj  Americi  ...  Kristova  Ljubav,  po  družbi  Majke  Terezije,  ražaruje  se  i  u  zemljama 
koje  su  tada  bile  pod  komunističkom  vlašću:  u  Hrvatskoj  (1979.  -  u  godini  kad  je  Majka  Terezija 
dobila  Nobelovu  nagradu  za  mir!),  Istočnoj  Njemačkoj,  Rusiji  ...  Godine  1985.  otvara  i  prvu  kuću 
za  oboljele  od  side,  u  New  Yorku.  Majka  Terezija  osnovala  je  i  muški  ogranak  reda,  Misionare 
Ljubavi.  Neumorno  je  putovala  svijetom  otvarajući  nove  kuće  u  kojima  će  se  služiti  siromasima  i 
bolesnicima.  Vrativši  se  iscrpljena  s  jednoga  od  putovanja,  Majka  Terezija  5.  rujna  1997.  umire  u 
matičnoj  kući  u  Kalkuti.  Na  njezin  sprovod  došle  su  stotine  tisuća  ljudi;  među  njima  i  kraljevi  i 
kraljice,  predsjednici  i  premijeri  zemalja  cijeloga  svijeta.  Koliko  su  je  ljudi  doživljavali  “živućom 
sveticom”,  posvjedočila  je  i  molba  kalkutskoga  biskupa  Zboru  za  proglašenje  svetih,  da  se  u  slučaju 
Majke  Terezije  odstupi  od  uobičajene  norme,  prema  kojoj  se  o  nečijoj  svetosti  može  razmatrati  tek 
pet  godina  nakon  smrti  te  osobe. 

Ova  žena  koja  je  živjela  evanđelje  ljubavi  s  najsiromašnijima  među  siromašnima,  svojim 
životnim  primjerom  utjelovila  je  poziv  koji  je  Sveti  Otac  uputio  cijeloj  Crkvi  prigodom  Misijske 
nedjelje,  a  to  je  poziv  Crkvi  da  bude  kontemplativni)' a,  svetija  i  više  misionarska,  učeći  od  Blažene 
Djevice  Marije,  koja  je  zvijezda  evangelizacije,  podsjetivši  kako  su  svi  vjernici,  zahvaljujući 
krštenju,  pozvani  na  svetost. 

Sam  Isus  je  Onaj  koji  gladuje  u  gladnima,  žeđa  u  žednima  i  plače  u  zaplakanima.  Poput  Isusa,  mi 
trebamo  postati  jedno  s  ljudima,  postajući  im  jednakima  u  svemu,  osim  u  grijehu.  Isus  je  postao 
toliko  bliz  siromašnima,  daje  sam  uzeo  obličje  sluge.  Naša  vjera  u  Isusa  mora  nas  voditi  u  ljubav, 
a  ljubav  nas  mora  voditi  u  služenje.  Ali,  služenje  je  nemoguće  bez  molitve. 

Naša  djela  ljubavi  nisu  ništa  drugo  nego  djela  mira.  Činimo  ih  s  većom  ljubavlju  i  djelotvornošću  - 
svatko  u  svom  vlastitom  radu  i  svakodnevnom  životu:  u  vlastitoj  kući,  u  vlastitom  susjedstvu. 

Šest  godina  nakon  njezine  smrti,  sv.  Ivan  Pavao  II.  proglasio  ju  je  blaženom  19.  listopada  2003. 

Molitva:  Blažena  Terezijo  iz  Kalkute,  želeći  ljubiti  Isusa  kao  što  nikad  prije  nije  bio  ljubljen, 
potpuno  si  se  predala  Njemu,  ne  odbivši  mu  ništa.  U  zajedništvu  s  Bezgrješnim  Srcem  Marijinim, 
prihvatila  si  Isusov  poziv  da  utažiš  Njegovu  beskrajnu  žeđ  za  ljubavlju  i  dušama,  te  postaneš 
nositeljica  Njegove  ljubavi  najsiromašnijima  među  siromasima.  S  povjerenjem  punim  ljubavi  i 
potpunim  predanjem  izvršila  si  Njegovu  volju,  svjedočeći  radost  pripadati  Njemu  bez  pridržaja. 
Tako  si  se  prisno  sjedinila  s  Isusom,  tvojim  raspetim  Zaručnikom,  da  se  On,  viseći  na  Križu, 
udostojao  podijeliti  s  tobom  smrtnu  muku  Svoga  Srca.  Blažena  Terezijo,  obećala  si  trajno  donositi 
svjetlo  ljubavi  onima  na  zemlji,  moli  za  nas  da  i  mi  nastojimo  utažiti  goruću  žeđ  Isusovu,  ljubeći  Ga 
žarko,  sudjelujući  radosno  u  Njegovim  patnjama  i  služeći  Mu  svim  srcem  u  našoj  braći  i  sestrama, 
napose  onima  koji  su  najmanje  voljeni  i  najmanje  željerii.  Po  Kristu  Gospodinu  našemu.  (Izreći 
svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

7.  rujna:  sv.  Marko  Križevčanin 

Sveti  Marko  Križevčanin  (Križevci,  1588. -Košiće,  7.  rujna  1619.)  je  treći  kanoniziram  hrvatski 
svetac  rimokatoličke  Crkve,  svećenik,  košički  mučenik,  profesor  teologije,  kanonik,  misionar. 
Punim  imenom  zvao  se  Marko  Stjepan  Krizin.  Rodio  se  u  Križevcima,  u  biskupiji  zagrebačkoj. 
Studirao  je  najprije  u  isusovačkom  kolegiju  u  Grazu,  gdje  je  stupio  i  u  Marijinu  kongregaciju.  Kao 
kandidat  zagrebačke  biskupije  bio  je  primljen  u  glasoviti  rimski  kolegij  Gennanicum  et 
Hungaricum.  Svojom  je  rukom  ondje  zapisao  da  je  Hrvat,  kako  se  to  do  danas  sačuvalo  u  arhivu 
zavoda.  Kao  student  odlikovao  se  bistrinom  uma  i  krepošću.  U  Rimu  se  nalazio  od  1611.  do  1615. 
godine. 

Postavši  svećenik,  vratio  se  u  svoju  zavičajnu  biskupiju  u  kojoj  je  djelovao  kratko  vrijeme. 
Kardinal  Petar  Pazmanv  pozvao  ga  je  u  Ugarsku,  učinio  ga  ravnateljem  sjemeništa  u  Trnavi  i 
ostrogonskim  kanonikom.  Kasnije  mu  je  povjerio  i  upravu  benediktinske  opatije  Szeplak,  kod 
Košića,  koja  je  tada  bila  vlasništvo  ostrogonskoga  kaptola. 

Košiće  su  u  ono  doba  bile  utvrda  ugarskoga  kalvinizma.  Da  bi  ojačao  položaj  malobrojnih 
katolika,  gradski  je  upravitelj,  namjesnik  kralja  Matije  II.,  Andrija  Doczi  pozvao  u  Košiće  dva 
isusovca:  Stjepana  Pongracza  i  Melhiora  Grodzieckoga.  Njihov  je  plodonosni  rad  ojačao  svijest 
katolika,  ah  i  izazvao  bijes  kalvina. 

Tako  su  kalvini  potakli  narod  na  bunu  optuživši  lažno  katolike  da  su  13.  srpnja  1619.  izazvali 
požar  u  gradu.  Tada  se  u  Košicama  s  isusovcima  nalazio  i  naš  sveti  Marko.  U  tim  teškim  časovima 
htjeli  su  zajedno  pomoći  katolicima  u  gradu.  No  kad  je  zapovjednik  kalvinske  vojske  Juraj  Rakoczi 
3.  rujna  1619.  sa  svojim  hajducima  ušao  u  Košiće,  odmah  su  zatvorili  trojicu  katoličkih  svećenika. 
Kroz  3  dana  nisu  im  dali  ni  jesti  ni  piti.  Zapovjednik  je  vojske  obećao  Marku  Krizinu  pokloniti 
crkveno  imanje  samo  ako  se  odrekne  katolicizma  i  postane  kalvin.  Marko  je  to  najenergičnije  odbio. 

Okrutno  su  ih  mučili  i  pogubili.  Kad  su  mjesni  kalvini  čuli  kako  su  okrutno  mučili  tu  trojicu 
katoličkih  svećenika,  zbunjeni  su  priznali  da  nisu  zaslužili  takav  barbarski  postupak.  Vijest  je  o 
mučeništvu  kao  munja  prohujala  Ugarskom.  Knez  Bethlen  nije  ipak  dopustio  -  iako  su  mu  bile 
upravljene  mnoge  molbe  -  da  mučenici  budu  dostojno  i  s  počastima  sahranjeni.  Dopustit  će  to  6 
mjeseci  kasnije  na  molbu  palatinove  žene  Kataline  Palffv. 

Relikvije  košičkih  mučenika,  dakle,  i  našega  svetoga  Marka,  nalaze  se  u  uršulinskoj  crkvi  u 
Trnavi.  Kanonizacija  ili  proglašenje  svetima  trojice  košičkih  mučenika:  dogodila  se  2.  srpnja  1995. 
u  Košicama,  u  Slovačkoj. 

Molitva:  Bože,  sjećamo  se  pobjedničkog  slavlja  svećenika  i  mučenika  Marka  Križevčanina. 
Usliši  nam  molitve  i  daj  da  poput  njega  budemo  tebi  vjerni  sve  do  smrti.  Po  Kristu  Gospodinu 
našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

13.  rujna:  sv.  Ivan  Krizostom  (zlatousti) 

Rodio  se  u  Antiohiji  345.  g.  Odgajaše  ga  Libijan,  najpoznatiji  rektor  klasičnih  studija  svoga 
vremena.  Godine  381.  bijaše  zaređen  za  đakona,  a  386.  g.  za  svećenika.  Započeo  je  svoju  briljantnu 
karijeru.  Kako  je  bio  vrlo  učen  i  elokventan,  dadoše  mu  nadimak  Krizostom  (Zlatousti). 
Carigradskim  patrijarhom  postaje  397.  g.  Neslomljiv  i  odrješit,  zavede  red  u  Crkvi  koja  je  bila 
umiješana  u  razne  igre  oko  vlasti.  Bio  je  uzoran  pastir  koji  se  trudio  iz  korijena  popraviti  život 
vjernika.  Obasut  mržnjom  carskog  dvora  i  zavidnika  bio  je  prisiljen  na  progonstvo.  No  na 
inzistiranje  vjernika  bio  je  vraćen  na  svoju  biskupsku  stolicu.  Svetac  je  tada  nastavio  s  obnovom. 
Carica  Eudoksija,  okrutna  i  ambiciozna  a  uvučena  u  spletke,  onih  kojima  je  Zlatousti  smetao,  ne 
mogavši  to  podnositi,  u  dogovoru  s  Teofdom,  biskupom  Aleksandrije,  svrgne  Ivana  Zlatoustog  te  ga 
progna  ne  gledajući  na  prosvjede  vjernika  koji  su  htjeli  svoga  patrijarha.  Godine  407.  njegovi  ga 
neprijatelji  povedoše  na  Kakvaz  u  progonstvo,  no  on  umire  na  putu.  Mnogo  je  propovijedao  i 
napisao  o  tumačenju  vjere  i  pravilno  usmjerenog  kršćanskog  života. 

Molitva:  Bože,  jakosti  onih  koji  se  uzdaju  u  te.  Ti  si  sv.  biskupa  Ivana  Zlatoustog  proslavio 
divnim  govorništvom  i  pomogao  u  trpljenu.  Daj  da  nas  štiti  njegov  zagovor  i  ojača  primjer 
strpljivosti  u  nevoljama  života.  Po  Kristu  Gospodinu  našemu.  (Izreći  svoju  nakanu  i  moliti  3  X 
Oče  naš,  Zdravo  Marijo  i  Slava  Ocu...).  Amen. 

21.  rujna:  sv.  Matej,  apostol  i  evanđelist 

Postoje  vrlo  rijetki  podaci  o  Mateju  -  Leviju,  kako  se  zvao  sin  Alfejev.  Kako  kaže  evanđelje,  bio 
je  carinik  u  Herodovoj  službi,  a  radio  je  u  Kafamaumu  u  1.  st.  Dok  je  tako  sjedio  u  svom  uredu, 
pogleda  ga  Isus  te  mu  reče:  "Slijedi  me!"  Levi  ostavi  sve  i  pođe  za  Isusom.  Poslije  Duhova  ostaje  u 
Palestini  te  tamo  vrši  apostolat.  Neki  crkveni  pisci  pak  tvrde  da  je  išao  pripovijedati  u  Etiopiju  i 
Perziju.  Tamo  je  bio  mučen.  Njegovo  tijelo,  kako  govori  predaja,  bi  preneseno  u  Salerno  u  9.st.  u 
Italiju.  Središnja  tema  njegova  Evanđelja  je  ostvarivanje  Kraljevstva  nebeskog  po  Isusu 
Nazarećaninu.  Zaštitnik  je  financijskih  i  poreznih  službenika,  carinika,  bankara  i  knjigovođa. 

Molitva:  Bože,  u  neizrecivom  naumu  svoga  milosrđa  izabrao  si  carinika  Mateja  za  apostola 
svome  Sinu.  Daj  da  i  mi  njegovim  primjerom  i  zagovorom  odgovorimo  svome  kršćanskom  pozivu  i 
odlučno  idemo  za  tobom.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

23.  rujna:  sv.  pater  Pio 

Sv.  pater  Pio  je  jedan  od  najvećih  mističara,  pokornika  i  svetaca  u  povijesti  Crkve.  Rodio  se  25. 
5.  1887.  kao  Francesco  Fiorgione  u  Pietrecini  na  jugu  Italije  u  siromašnoj  seoskoj  obitelji  od 

roditelja  Grazia  o  Marije  Giuseppe.  Kao  dječak  je  pomagao  svojima  na  radu  u  polju,  a  posebno  kod 
čuvanja  ovaca.  Još  od  malih  nogu  je  doživio  mističnu  prisutnost  svog  anđela  čuvara  i  osjećao  Božji 
poziv,  bio  očaran  ljubavlju  prema  Isusu  prisutnu  u  Euharistiji  i  pobožnošću  prema  Mariji  što  će  ga 
pratiti  cijeli  život.  Siromašni  i  pobožni  otac  će  sve  učiniti  da  mu  omogući  slijediti  Božji  poziv  i 
studije.  Zbog  toga  je  neko  vrijeme  i  odselio  u  Ameriku  na  privremeni  rad. 

S  15.  godina  Francesco  Fiorgione  1903.  ulazi  u  red  franjevaca  kapucina,  kod  redovničkih 
zavjeta  uzima  ime  Pio.  Za  svećenika  je  bio  zaređen  1910.  u  katedrali  Beneventa.  Nakon  par  godina 
svećeničkog  života  1916.  je  premješten  u  San  Giovanni  Rotondo  gdje  će  izuzev  kratkih  prekida 
ostati  do  konca  svog  života.  Pater  Pio  8.9.  1911.  obaviještava  svog  duhovnika  patera  Benedetta  da 
san.  Marco  da  već  godinu  dana  na  mističan  način  nosi  nevidljive  rane  Kristove,  a  1915.  mu  okriva 
da  godinama  na  isti  način  trpi  bičevanje  i  krunjenje  trnovom  krunom.  Još  jednu  mističnu  milost 
pater  Pio  dobiva  5.  8.  1918.  Nebeski  glasnik  probada  srce  patera  Pia  ostavljajući  ranu  koja  trajno 
krvari,  a  20.  9.  iste  godine  nakon  molitve  pred  Križem  Kristovim  pater  Pio  zadobiva  na  tijelu  trajne 
vidljive  znakove  Kristovih  rana. 

Vijest  se  ubrzo  proširila  po  cijeloj  Italiji  i  svijetu  te  se  tisuće  hodočasnika  slijevalo  u 
samostansku  crkvu  kapucina  svete  Marije  od  Milosti  u  San  Giovanni  Rotondo  gdje  je 
stigmatizirani  pater  Pio  misio  i  ispovijedao.  Pater  Pio  je  imao  dar  činjenja  čudesa,  čitanja  srca  i 
prorokovanja  te  je  mnogim  osobama  čitao  u  savjesti  njihovu  prošlost,  a  često  je  znao  proricati  im  i 
budućnost. 

Zbog  nesporazuma,  kleveta  i  strahova  u  crkvenim  krugovima  patera  Piju  je  od  1931  -  do  1934 
bilo  zabranjena  bilo  kakva  apostolatska  aktivnost,  a  misio  je  u  samostanskoj  kapelici. 

Potaknut  ljubavlju  prema  siromasima  i  bolesnicima  1940.  g.  pater  Pio  počinje  najveće  djelo  na 
zemlji.  Izgradnju  bolnice  Časa  sollievo  della  sofferenza  koja  će  postati  među  njavećim  i 
najopremljenijim  bolnicama  na  svijetu.  U  periodu  poslije  2  svjetskog  rata  povećava  se  mnoštvo 
vjerenika  koji  hodočaste  patera  Piju.  Svetac  1945.  započinje  s  inicijativom  molitvenih  grupa  koji  će 
prerastu  u  veliki  molitveni  pokret  svjetskih  razmjera.  Istrošen  za  Boga  u  molitvi,  pokori  nakon  što 
je  50  godina  nosio  stigmate,  znakove  Kristovih  rana.  23.  9.  1968.  pater  Pio  s  krunicom  u  raci 
zazivajući  imena  Isusa  i  Marije  je  umro  okružen  subraćom. 

Ubrzo  je  započeo  postupak  za  proglašenje  blaženim.  Blaženim  gaje  proglasio  sv.  Ivan  Pavao  II 
koji  je  i  sam  u  par  navrata  za  života  dok  je  bio  kardinal  hodočastio  kod  patera  Pia.  Naime  po  molitvi 
patera  Pia  ozdravila  je  jedna  teško  bolesna  majka  brojne  djece  iz  Poljske  za  koju  je  budući  papa 
pismom  tražio  da  pater  Pio  za  nju  moh. 

sv.  Ivan  Pavao  II.  je  u  nedjelju  16.  lipnja,  2002.  za  vrijeme  mise  na  Trgu  Sv.  Petra,  svetim 
proglasio  patra  Pija  iz  Pietrelcina.  Bila  je  to  do  sada  najveća  vatikanska  misa  za  proglašenje 
blaženim  ih  svetim  svih  vremena.  Velik  je  broj  vjernika  došao  iz  cijeloga  svijeta  ostao  izvan 
prostora  za  slavlje,  a  mnogi  su  čitavu  noć  probdjeli  ih  pak  proputovali  čitavu  Italiju  pa  i  s 
ulaznicama  nisu  mogli  biti  nazočni  te  su  bih  prisiljeni  pratiti  slavlje  putem  velikih  ekrana. 

"U  ime  Crkve"  kardinal  Jose  Saraiva  Martins,  prefekt  Kongregacije  za  proglašenje  svetima  na 
početku  slavlja  zamolio  je  kanonizaciju  za  patra  Pija  koji  je  živio  "u  potpunoj  ljubavi  Božjoj  i 
ljubavi  prema  bližnjima".  Svojom  pobožnošću,  poniznošću,  odlučnošću  i  strpljivošću  skromni  je 
kapucin  pokrenuo  svijet  te  je  ljudima  postao  uzorom.  "Uronjen  u  nadnaravnost  nije  bio  samo  čovjek 
posvemašnje  nade  nego  je  te  kreposti  posredovao  svima  koji  su  ga  tražili  -  riječju  i  primjerom." 

Papa  je  u  propovijedi  posebno  naglasio  "motiv  križa"  koji  je  prožeo  čitav  život  sveca.  Bez  toga 
odnosa  prema  križu  svetost  se  patra  Pija  ne  bi  mogla  razumjeti.  Pritom  je  još  posebno  podcrtao 
njegov  uzor  kao  ispovjednika  od  kojega  bi  svi  svećenici  trebah  učiti.  Na  misi  su  sudjelovah  vodeći 
talijanski  političari,  zatim  sportaši,  te  ljudi  iz  filma  i  show-businessa  budući  da  upravo  iz  toga  kruga 
ima  puno  štovatelja  novoga  sveca.  Pater  Pio  koji  je  tijekom  pedesetogodišnjeg  samostanskog  života 
u  samostanu  San  Giovanni  Rotondo  već  za  života  smatran  "narodnim  svecem",  često  je  bio 
osporavan,  premda  je,  kako  se  i  tada  vjerovalo,  bio  čudotvorac  i  mističan 

Molitva:  Isuse,  pun  milosti  i  ljubavi,  žrtvo  za  naše  grijehe,  koji  si  potaknut  ljubavlju  prema 
našim  dušama  htio  umrijeti  na  križu  molim  te  da  proslaviš  svoga  slugu  sv.  patera  Pia  koj  je 
velikodušno  sudjelovao  u  tvojim  mukama,  toliko  te  ljubio  i  zalagao  za  tvoju  slavu  i  spas  duša. 

Molim  te  da  mi  po  njegovu  zagovoru,  u  skladu  s  tvojom  voljim,  udijeliš  milost  za  koju  te  molim.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 

27.  rujna:  sv.  Vinko  Paulski 

Rodio  se  kao  siromašan  seljački  sin  158 1  .g  u  Akvitaniji  u  Francuskoj.  Za  svećenika  bijaše 
zaređen  1600  g.  Vršio  je  službu  župnika  u  jednoj  župi  u  Parizu.  Jednom  zgodom  kad  se  uputio  po 
nekom  zadatku  na  put  brodom,  uhvatiše  ga  turski  gusari  i  odvedoše  u  Maroco.  Tu  ga  prodaše  kao 
roba.  Godine  1607.  uspije  pobjeći  i  vratiti  se  u  Francusku  Tu  postade  kapelanom  kraljice  Margarete 
di  Valois.  Godine  1613.  postaje  odgojiteljem  sinova  grofa  Emanuela  de  Gondi,  koji  je  bio  general 
svih  zatvora  Francuske.  U  tom  periodu  Vinko  odlučuje  posvetiti  svoj  život  siromasima  pa  je  1625. 
g.  utemeljio  misijsku  kongregaciju  nazvanu  Lazaristi,  po  prvoj  kući  saint  -  Lazar  gdje  su  počeli 
apostolat.  Njemu  se  pridružila  sv.  Luiza  di  Marillac,  s  kojom  je  suutemeljio  Družbu  milosrdnih 
sestara,  a  čija  je  svrha  bila  pomagati  svima  koji  su  u  nevolji.  Prvi  je  osnovao  javne  kuhinje  i 
bolnice  siromahe  i  razgranao  bogatu  karitativnu  aktivnost  svom  vremenu.  Umro  je  1660.  g.  Sv. 
Vinko  je  zaštitnik  napuštene  i  siromašne  djece  i  pothvata  kršćanske  ljubavi  prema  bližnjemu. 

Molitva:  Bože,  ti  si  svetog  svećenika  Vinka,  obogatio  apostolskim  duhom  da  se  posveti  službi 
siromaha  i  odgoju  duhovnih  zvanja.  Daj  da  i  mi  prožeti  tim  duhom  ljubimo  što  je  on  ljubio  i  u  djelo 
provedemo  što  je  naučavao.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče 
naš,  Zdravo  Marijo  i  Slava  Ocu...).  Amen. 


30.  rujna:  sv.  Jeronim,  crkveni  naučitelj 

Jeronim  se  rodio  između  god.  340.  i  345.  u  Stridonu,  na  granici  Dalmacije  i  Panonije.  Bio  je  sin 
kršćanskih  roditelja,  no  krštenje  je  primio  kasnije,  u  Rimu,  gdje  je  nadopunjavao  svoj  studij 
retorike.  Bio  je  veoma  nadaren,  ali  teške  naravi,  nediscipliniran,  obijestan.  Posjedovao  je  živahnu 
inteligenciju,  dobro  pamćenje  te  izvanredno  osjetljiv,  strastven,  nepovjerljiv  i  ljubomoran  karakter. 
Bio  je  silno  razapet  između  dobrih  i  loših  nagnuća,  no  kod  njega  je  ipak  pobijedio  dobri  duh  i 
Jeronim  se  uz  milost  izgradio  u  sveca.  Prigrlio  je  asketski  život,  pošao  na  Istok  i  bio  zaređen  za 
svećenika.  Vrativši  se  u  Rim,  postao  je  tajnikom  pape  Damaza  i  ondje  započeo  prevoditi  Sveto 
pismo  na  latinski.  Tako  je  nastao  njegov  prijevod  Vulgata,  po  kojem  je  postao  slavan  u  cijeloj  Crkvi. 
Promicao  je  i  monaški  život.  Uz  to  postaje  duhovni  vođa  nekih  aristokratskih  gospođa,  od  kojih  je 
posebno  poznata  Paula  i  njezina  kći  Eustahija.  Umoran  od  svjetovnog  života  i  teških  kleveta  koje  je 
rimski  kler  usmjerio  protiv  njega,  odluči  preseliti  se  u  Betlehem.  Nakon  brojnih  putovanja  i 
raznovrsnih  aktivnosti,  žestoki  se  Jeronim,  poznat  po  svojim  oštrim  polemikama,  smirio  napokon  u 
Svetoj  zemlji,  gdje  je  proveo  34.  posljednje  godine  života  kraj  Gospodinovih  jaslica  u  Betlehemu  i 
silno  suosjećao  s  potrebama  Crkve.  Napisao  je  brojna  djela,  osobito  tumačenja  Svetoga  pisma. 
Umro  je  g.  420.  Crkva  ga  s  pravom  ubraja  medu  četvoricu  velikih  zapadnih  svetih  Otaca.  Zaštitnik 
je  Dalmacije. 

Molitva:  Bože,  svetog  prezbitera  Jeronima  obdario  si  nježnom  i  živom  ljubavlju  prema  Svetom 
pismu.  Daj  svome  narodu  da  se  obilnije  hrani  tvojom  riječju  te  u  njoj  nađe  život.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 


LISTOPAD 


1.  listopada:  sv.  Terezija  od  Djeteta  Isusa 

Rodila  se  u  Alenconu  u  Francuskoj  1873.  g.,  zadnja  od  devetero  djece  u  odličnoj  kršćanskoj 
obitelji.  Majku  je  izgubila  s  nepune  4  godine  što  ju  je  taško  pogodili,  a  za  očaje  svjedočila  daje 
gledajući  ga  u  molitvi,  vidjela  kako  mole  sveci.  Uđe  u  Karmel  u  Lisieuxu  1889.  g.  poslije  posebne 
papinske  dozvole  jer  je  imala  samo  16  godina.  Prije  nje  ušle  su  u  samostan  sestre  Paulina  i  Marija, 
dok  ju  je  Celina  slijedila  1893.  g.  Paulina,  postavši  priorica  samostana,  dade  u  zadatak  Tereziji  da 
napiše  svoja  sjećanja  iz  djetinjstva:  u  "Povijesti  jedne  duše"  iznese  s  velikom  iskrenošću, 

jednostavnošću  i  svježinom  te  sa  zapanjujućom  zrelošću  svoja  iskustva  o  zvanju  i  pozivu,  te  o 
odluci,  da  posveti  svoj  život  samo  Bogu.  Zajednička  tema  dvaju  svezaka  jest  potvrda  kršćanskog 
nauka  daje  ljubav  iznad  svega;  od  te  istine  potječe  njezino  mistično  iskustvo,  kao  i  prava  teološka 
nauka.  Razboljevši  se  od  tuberkuloze,  umrla  je  1897.  g.  u  24.  godini  života.  Zaštitnica  misija. 

Molitva:  Bože,  ti  si  svoje  kraljevstvo  obećao  poniznima  i  malenima.  Daj  nam  s  pouzdanjem  ići 
putem  svete  Terezije  te  se  njezinim  zagovorom  i  nama  otkrije  vječna  slava  tvoga  lica.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

Devetnica  u  čast  sv.  Tereziji  od  Djeteta  Isusa 

Uvodna  molitva:  O  Bože,  Presveto  Trojstvo,  mi  Ti  se  klanjamo.  Poput  tvoje  zaručnice  svete 
Terezije  od  Djeteta  Isusa  želimo  Te  ljubiti  i  činiti  da  Te  i  drugi  ljube.  Želimo  raditi  za  proslavu 
Tvoje  Crkve  i  na  spašavanju  neumrlih  duša.  Želimo  savršeno  ispuniti  Tvoju  volju  i  postići  onaj 
stupanj  slave  koji  si  nam  Ti  od  vijeka  pripravio  u  svome  kraljevstvu,  gdje  živiš  i  kraljuješ  u  vijeke. 
Amen.  {Kroz  9  dana  moliti  sve  slijedeće  zazive). 

1.  Vječni  Oče,  koji  u  nebu  nagrađuješ  one  koji  su  Ti  vjerno  služili  na  zemlji  iz  čiste  ljubavi  kao  što 
je  to  činila  sv.  Terezija  od  Djeteta  Isusa.  Ona  je  u  svom  djetinjem  pouzdanju  čvrsto  vjerovala  "da 
ćeš,  kad  bude  u  nebu,  ispuniti  sve  njezine  želje  jer  je  za  života  uvijek  vršila  tvoju  volju".  Poslušaj, 
molimo,  njezine  molbe  i  usliši  nas  po  njezinu  zagovoru.  Oče  naš,  Zdravo  Marijo,  Slava  Ocu  ... 

2.  Isuse,  vječni  Sine  Očev,  koji  si  obećao  da  ćeš  nagraditi  i  najmanju  uslugu  učinjenu  bližnjemu, 
pogledaj  milostivo  na  svoju  malu  zaručnicu  sv.  Tereziju  od  Djeteta  Isusa  koja  je  vazda  izgarala  za 
spas  duša.  Radi  dobra  što  gaje  činila  na  zemlji  i  radi  boli  koje  je  tako  strpljivo  podnosila,  uslišaj 
njezinu  vruću  želju  "da  u  nebu  živi  čineći  dobro  na  zemlji"  i  udijeli  nam,  po  njezinu  zagovoru, 
milosti  za  koje  ponizno  molimo.  Oče  naš,  Zdravo  Marijo,  Slava  Ocu  ... 

3.  Bože,  Duše  Sveti,  koji  si  tako  obilno  izlio  svoje  milosti  i  darove  u  dušu  sv.  Terezije  od  Djeteta 
Isusa  i  doveo  je  do  velike  savršenosti,  molimo  Te  poradi  vjernosti  kojom  je  ona  vazda  slijedila 
Tvoja  nadahnuća  sjeti  se  njezinih  riječi  "da  će  zemlju  obasuti  kišom  nebeskih  ruža."  Podijeli  nam, 
po  njezinu  zagovoru,  milosti  za  koje  molimo.  Oče  naš,  Zdravo  Marijo,  Slava  Ocu  ... 

4.  O  sv.  Mala  Terezijo,  koja  si  za  svoga  kratkog  života  bila  ogledalo  anđeoske  čistoće,  velike  ljubavi 
i  potpunog  predanja  i  koja  sada  u  nebu  uživaš  nagradu  za  svoje  kreposti,  pogledaj  milosno  na  nas 
koji  se  pouzdajemo  u  Tvoju  dobrotu.  Zagovaraj  nas  kod  Bezgrešne  Djevice  Marije,  ti  koja  si  bila 
njezin  "predragi  cvijet"  i  koja  ti  se  "smiješila  već  u  zoru  života".  Moh  našu  dobru  Majku  da  nam 
izmoli  milosti  za  koje  molimo  i  da  nas  jača  i  tješi  kroz  sav  naš  život.  Moh  je  da  nam  pomogne  i  na 
času  naše  smrti  i  uvede  nas  u  blaženu  vječnost.  Amen. 

4.  listopada:  sv.  Franjo  Asiški 

Rodio  se  1182.  u  Asizu  kao  sin  bogatog  trgovca  Bemardonea.  Franjo  se  ipak,  kao  i  većina 
mladića  želio  proslaviti  u  viteškom  vojničkom  životu,  prije  no  što  je  imao  viziju  i  misteriozan 
poziv,  u  kojemu  mu  je  Krist  s  križa  kazao:  «Franjo  obnovi  moju  crkvu  koja  se  ruši».  Franjo  je 
shvatio  poziv  koji  mu  je  sugerirao  da  se  svega  odrekne,  te  da  se  stavi  u  službu  "Gospođe 
Siromaštva".  Poslije  nekoliko  godina  provedenih  u  samoći,  prigrljuje  posve  redovnički  život  s 
jednom  malom  grupom  učenika.  Prigrlio  je  siromaštvo  i  provodio  radikalan  evanđeoski  život, 
svima  navješćujući  Božju  ljubav,  nazivajući  se  "glasnikom  velikoga  Kralja".  Njegova  jednostavna 
pastirska  odjeća  postala  je  potom  habitom  -  odjećom  "Manje  braće",  kako  će  kasnije  nazvati  svoj 
Red  i  njegove  sljedbenike.  Svoje  je  sljedbenike  najprije  poučavao,  a  onda  ih  slao  na  propovijedanje. 
Dao  im  je  "Pravilo  života  manje  braće",  sastavljeno  gotovo  samo  od  riječi  iz  Evanđelja,  što  gaje 
kasnije  potvrdila  Apostolska  Stolica.  Želio  je  da  sljedbenici  i  članovi  Reda  manje  braće  budu 
evanđeoski  ponizni,  siromašni,  spremni  na  služenje  i  pokoravanje  svima.  Sam  je  mnogo 
propovijedao  krstareći  gotovo  čitavom  Italijom. 

Njegovo  naviještanje  može  se  sažeti  u  poruku  "mir  i  dobro"  svim  društvenim  slojevima,  poziv 
svima  na  obraćenje,  pokoru  i  duhovni  preporod.  Osnovao  je,  zajedno  sa  Sv.  Klarom,  i  Red 
samostankinja  (klarise)  te  zajednicu  pokornika  što  žive  u  svijetu  (Treći  red)  i  prvi  je  propovijedao 

među  nevjernicima.  U  duhovnom  Franjinu  stavu  posebno  valja  istaknuti  njegovu  veliku  vjerničku 
ljubav  prema  temeljnim  otajstvima  Bogočovjeka,  naime  prema  Utjelovljenju  Riječi  Božje,  on  je 
prvi  u  Crkvi  uveo  praksu  živih  jaslica,  te  prema  Otajstvu  muke  i  smrti  Isusove.  Sam  sv.  Franjo  je  u 
jednom  mističnom  iskustvu  dobio  rane  -  stigmate.  To  se  pretočilo  u  duboko  poštivanje  Evanđelja, 
štovanje  Isusove  prisutnosti  u  Euharistiji  te  u  posvemašnu  ljubav,  poslušnost  i  podložnost  svetoj 
Rimokatoličkoj  crkvi.  Umro  je  1226.  Zaštitnik  trgovaca  i  tkalaca,  a  Ivan  Pavao  II.  proglasio  gaje  g. 
1979.  zaštitnikom  prijatelja  ekologije. 

Molitva:  Bože,  da  bi  rasplamsao  naša  srca  ognjem  svoje  ljubavi,  ti  si  na  tijelu  blaženog  Oca 
Franje  čudesno  utisnuo  znakove  muke  svoga  Sina.  Njegovim  zagovorom  daj  da,  po  sudjelovanju  u 
smrti  istoga  Sina  tvoga,  zavrijedimo  udio  i  u  njegovu  uskrsnuću.  Po  Kristu  Gospodinu  našemu. 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

Devetnica  u  čast  sv.  Franje  ( Kroz  9  dana  moliti  sve  slijedeće  zazive). 

1.  Sv.  Franjo,  ti  si  bio  tako  raspaljen  vatrom  božanske  ljubavi  te  si  često  plakao  zbog  toga  što  ljudi 
ne  ljube  Boga:  molim  te,  isprosi  mi  milost  da  Boga  ljubim  nada  sve,  a  bližnjega  kao  sama  sebe. 
Oče  naš,  Zdravo  Marijo...  Slava  Ocu... 

2.  Sv.  Franjo,  ti  si  iz  ljubavi  prema  Bogu  pravo  vrednovao  zemaljska  dobra  i  u  siromaštvu  služio 
Bogu:  molim  te,  isprosi  mi  milost  da  se  ne  priljubim  uz  dobra  ovog  svijeta,  nego  da  uvijek  težim  za 
neprolaznim  nebeskim  dobrima.  -  Oče  naš...  . 

3.  Sv.  Franjo,  ti  si  provodio  život  u  oštroj  pokori  i  brižno  skrbio  da  sačuvaš  neokaljanu  svoju 
čistoću,  te  si  tako  zavrijedio  da  od  Majke  Božje  na  svoje  ruke  primiš  samoga  Sina  Božjega:  molim 
te,  isprosi  i  meni  tu  anđeosku  krepost  da  Bogu  čista  srca  služim  i  tako  u  Raj  dođem.  -  Oče  naš... 

4.  Sv.  Franjo,  ti  si  u  poniznosti  sebe  nazivao  najvećim  grešnikom:  radi  blaženstva  i  slave,  koju  si 
zbog  svoje  poniznosti  u  nebu  postigao,  molim  te,  isprosi  mi  od  Boga  milost  da  sebe  dobro  upoznam 
i  u  poniznosti  Bogu  služnn.  -  Oče  naš... 

5.  Sv.  Franjo,  ti  si  danju  i  noću  plačući  razmišljao  o  muci  svoga  Gospodina,  te  si  bio  dostojan  da  na 
svome  tijelu  nosiš  njegove  Rane:  molim  te,  isprosi  mi  milost  da  veselo  i  strpljivo  podnosim  sve 
teškoće  zemaljskoga  života,  kako  bih  zaslužio  da  se  s  tobom  veselim  u  nebu.  -  Oče  naš... 

R.  Moli  za  nas,  sveti  Franjo.  O.  Da  dostojni  postanemo  obećanja  Kristovih. 

Pomolimo  se.  Bože,  ti  si  serafskom  ocu  Franji  dao  da  u  siromaštvu  i  poniznosti  bude  živa  slika 
Kristova.  Daj  da  pođemo  njegovim  putem,  nasljedujemo  tvoga  Sina  i  s  tobom  se  udružimo  u 
radosnoj  ljubavi.  Po  Kristu  Gospodinu  našemu. 

6.  listopada:  sv.  Bruno,  opat 

Rodio  se  u  Kolnu,  u  plemićkoj  obitelji  1030.  g.  Poslije  završenog  studija  u  Reimsu  postaje 
svećenik  i  profesorom  teologije.  Napušta  grad  zbog  teške  korupcije  koja  vlada  u  njemu.  S  nekim 
svojim  drugovima  uputi  se  biskupu  Grenobla  koji  se  zvao  Ugo.  Spoznavši  da  Bruno  ima  zvanje  za 
pustinjački  život,  on  mu  dade  jednu  udolinu  među  brdima,  la  Chartreuse,  gdje  bi  izgrađeno  malo 
pustinjačko  obitavalište  1090.  g.  To  bijaše  prva  kartuzija.  Bruno  i  drugovi  nazvaše  se  kartuzijanci,  a 
ubrzo  se  proširiše  po  čitavoj  Europi.  Napušta  svoju  braću  po  naredbi  pape  Urbana  II.  koji  ga  je 
pozvao  da  mu  bude  na  pomoć.  Skupa  s  papom  morao  je  bježati  u  Salerno  pred  carskom  najezdom. 
Na  visoravni  Sila,  u  gradu  La  Torre  u  južnoj  Italiji,  sagradi  novu  kartuziju,  gdje  umire  1101.  g. 
Kartuzijanci  su  redovnici  pustinjaci  koji  u  molitvi  i  šutnji  uz  ručni  rad  traže  sjedinjenje  s  Bogom. 
Kartuzijanski  red  slovi  kao  najstroži  red  u  katoličkoj  Crkvi  i  jedini  koji  nikada  nije  mijenjao  izvorna 
pravila. 

Molitva:  Bože,  ti  si  pozvao  .s  u  Brunu  da  ti  služi  u  samoći.  Udjeli  nam  njegovim  zagovorom  da  i  u 
vrevi  ovoga  svijeta  naše  srce  bude  trajno  kod  tebe.  Po  Kristu  Gospodinu  našemu.  (Izreći  svoju 
nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 


15.  listopada:  sv.  Terezija  Avilska,  crkvena  naučiteljica 

Rodila  se  1515.  g.  u  Avili  u  plemićkoj  obitelji.  Već  kao  dijete  zanosila  se  pripovijetkama  o 
misionarima  i  kavalirima.  No  ubrzo  otkrije  poziv  na  kontemplativni  život.  Sa  20  godina  ulazi  u 

karmelski  samostan  u  Avili.  Tu  je  doživjela  mistična  iskustva  i  niz  ukazanja  između  1557. i  1560.  g. 
Ljubav  Božja  joj  razdera  srce  kao,  da  ga  je  pogodilo  koplje.  Odluči  obnoviti  karmelićanski 
samostan  bosonogih  sestara,  koje  će  biti  revne  i  vjerne  izvornim  pravilima  toga  reda,  no  našla  je 
mnogo  protivština  i  protivnika  koje  je  savladala  nepobjedivim  duhom.  Ipak,  njezino  djelo  ubrzo 
zahvati  karmelski  red.  Poznati  su  njezini  spisi  Moj  život  i  Zamah  duše  u  kojima  je  opisala  puteve 
koje  je  sv.  Terezija  prošla  u  svom  duhovnom  životu  i  radu  od  obraćenja  do  vrhunaca  mistike.  Umrla 
je  1582.  g. 

Molitva:  Bože,  ti  si  svojim  Duhom  potakao  sv.  Tereziju  iz  Avile  da  u  Crkvi  zacrta  novi  put 
savršenstva.  Daj  da  u  njezinoj  nauci  nalazimo  duhovnu  hranu  i  iskreno  težimo  za  svetošću.  Po 
Kristu  Gospodinu  našemu.  ( Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 

Devetnica  u  čast  sv.  Tereziji  Avilskoj 

Uvodna  molitva:  Pozdravljamo  te  po  Presvetim  Srcima  Isusovom  i  Marijinom,  Sveta  Majko 
Terezijo!  Spomeni  se  velike  milosti,  koju  ti  je  Gospodin  obećao,  da  će  uslišati  sve  tvoje  molbe. 
Sveta  Majko  Terezijo,  moli  za  nas  i  za  sve  potrebe,  koje  ti  preporučamo  sada  i  u  vijeke.  Amen. 

{Kroz  9  dana  moliti  sve  slijedeće  zazive). 

1.  Serafe  Karmela  i  Majko  Terezijo  od  Isusa,  ti  si  bila  spremna  dati  svoj  život  za  istine  svete  vjere, 
sretna  u  svojoj  vjeri  što  su  dublja  njezina  otajstva.  Izmoli  nam  od  Isusa  milost  žive  i  prostodušne 
vjere,  koja  nas  čini  poučljivima  za  njegove  riječi  i  spremnima  u  njegovoj  svetoj  službi.  Slava 
Ocu  ... 

2.  Serafe  Karmela  i  Majko  Terezijo  od  Isusa  koja  si,  naslonjena  na  svoga  Dragoga,  smjelo  i  vedro 
išla  u  susret  i  najtežim  kušnjama  i,  podržana  njegovim  obećanjima,  svladala  i  najveće  poteškoće; 
izmoli  nam  od  Isusa  milost  nepokolebljivog  ufanja  u  njegovu  dobrotu  i  potpunog  prednja  njegovoj 
svetoj  Providnosti.  -  Slava  Ocu 

3.  Serafe  Karmela  i  Majko  Terezijo  od  Isusa  koja  si  živjela  rasplamćena  od  ljubavi,  srca  probodena 
anđeoskom  rukom  na  tajanstveni  način,  i  koja  si  umrla  istrošena  ognjem  ljubavi;  izmoli  nam  od 
Isusa  milost,  da  uvijek  ljubimo  iz  svega  srca  i  nadasve  Boga,  beskrajno  Dobro  i  našu  vječnu  sreću.  - 
Slava  Ocu ... 

4.  Serafe  Karmela  i  Majko  Terezijo  od  Isusa  tebe  je  božanski  Zaručnik  izabrao  da  revnuješ  za 
njegovu  čast  i  za  čast  njegove  Presvete  Majke,  Kraljice  Karmela,  ti  si  provela  svoj  život  na  zemlji 
kao  divni  apostol;  izmoli  nam  od  Isusa  milost,  da  živimo  samo  za  Njega,  za  slavu  Njegova  Imena  i 
za  pobjedu  Njegova  Kraljevstva.  -  Slava  Ocu  ... 

5.  Serafe  Karmela  i  Majko  Terezijo  od  Isusa,  koja  si  oblikovana  u  školi  Raspetoga,  učinila  žalosti 
ovoga  života  svojom  slavom  i  svojom  radošću,  ponavljajući  usklik  "ili  trpjeti  ili  umrijeti";  izmoli 
nam  od  Isusa  milost,  da  predano  primamo  križeve,  koje  nam  šalje  i  da  ih  nosimo  kršćanskom 
jakošću.  -  Slava  Ocu  ... 

6.  Serafe  Karmela  i  Majko  Terezijo  od  Isusa,  tvoj  život  je  bila  trajna  čežnja  za  smrću.  Ti  si  govorila: 
"Umirem,  jer  ne  umirem".  Tebi  je  smrt  bila  slavni  početak  pravoga  života,  jer  si  govorila  uoči  svoje 
smrti:  "Gospodine,  evo,  došao  je  napokon  čas  da  se  vidimo!"  Izmoli  nam  od  Isusa  milost,  da 
otcijepimo  svoje  srce  od  vremenitih  stvari,  i  da  vazda  čeznemo  za  nebom  da  tako  jednom  zaslužimo 
radosti  naše  nebeske  domovine.  -  Slava  Ocu  ... 

17.  listopada:  sv.  Ignacije  Antiohijski 

Rodom  je  iz  Sirije.  Bio  je  učenik  sv.  Ivana  apostola,  a  postao  je  biskup  u  Antiohiji  gdje  je  kao 
nasljednik  sv.  Petra  apostola  upravljao  Crkvom.  Bio  je  uhićen  i  osudiše  ga  na  smrt,  tako  da  bude 
bačen  pred  divlje  zvijeri  u  amfiteatru  u  Rimu.  Putujući  s  Istoka,  prema  mjestu  svoga  mučeništva, 
imao  je  mogućnosti  sresti  se  s  mnogim  kršćanskim  zajednicama  u  Lidiji  i  Smirni,  u  Troadi  u 
Makedoniji  primio  je  kršćansku  delegaciju  Azijskih  Crkava.  Učeno  je  i  mudro  govorio  Kristu, 
Crkvi  i  kršćanskom  životu.  U  Smirni  je  napisao  mnoga  pisma  Crkvama  na  Istoku,  kao  i  braći  u 
Rimu  te  ih  zamoli,  da  ne  koriste  nikakva  poznanstva,  kako  bi  ga  spasili  od  mučeništva:  "Ja  sam 
pšenica  Božja;  neka  me  proždru  zvijeri,  da  postanem  besprijekoran  kruh  Kristov".  Krenuo  je  iz 

Durazza  u  Rim;  17.  listopada  107.  g.  umire  mučeničkom  smrću.  Hrabro  i  svjesno  je  prihvatio 
mučeništvo  za  vjeru,  te  ostaje  jedan  od  mučenika  uzora  za  sva  vremena. 

Molitva:  Bože,  ti  resiš  tijelo  Crkve  svjedočanstvom  svetih  mučenika.  Mučeništvo  je  sv.  Ignaciju 
pribavilo  vječnu  slavu,  neka  njegov  zagovor  i  nama  bude  izvor  jakosti.  Po  Kristu  Gospodinu 
našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

18.  listopada:  sv.  Luka,  evanđelist 

Rodio  se  u  Antiohiji  u  1 .  st.  Studirao  je  medicinu  i  postao  liječnik.  Na  poseban  način  poznavao  je 
helenizam,  kulturni  pokret  onog  vremena.  Bio  je  poganin  a  ništa  se  ne  zna  o  njegovom  obraćenju, 
no  49.  g.  i  57.  g.  nalazimo  ga  uz  sv.  Pavla  kao  pratioca  na  putovanjima.  Prema  njegovu 
propovijedanju  napisao  je  Evanđelje.  Početke  života  Crkve  opisao  je  Djelima  apostolskim  u  kojima 
pripovijeda  o  događajima  sve  do  prvog  Pavlovog  boravka  u  Rimu.  Predaja  kaže  da  je  poslije  smrti 
velikog  apostola,  podnio  mučeničku  smrt  u  Akaji,  gdje  je  došao  propovijedati  Evanđelje.  Iz 
njegovih  spisa  se  vidi  da  je  bio  vrlo  osjećajan  i  ni  jedan  evanđelist  nije  kao  on,  prikazao  tako 
zadivljujuću  Učiteljevu  milosrdnu  ljubav.  Najviše  je  od  evanđelista,  napisao  o  Mariji  i  Isusovu 
djetinjstvu.  Smatra  se  daje  bio  i  slikar  pa  nam  predaja  tvrdi  daje  naslikao  BDM  s  Djetetom  na  ruci. 
Zaštitnik  liječnika,  bolničkog  osoblja,  slikara  i  knjigoveža.  Mole  mu  se  za  stoku. 

Molitva:  Bože,  svetoga  si  Luku  izabrao  da  propovijedanjem  i  spisima  objavi  otajstvo  tvoje 
ljubavi  prema  siromasima.  Daj  da  kršćani,  koji  se  tvojim  imenom  diče,  po  njegovu  zagovoru 
ostanu  jedno  srce  i  jedna  duša  i  svi  narodi  svijeta  vide  tvoje  spasenje.  Po  Kristu  Gospodinu 
našemu.  (Izreći  svoju  nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

22.  listopada:  sv.  Donat 

Rodio  se  u  Irskoj  u  8.  st.  u  kršćanskoj  plemićkoj  obitelji.  Bio  je  odgojen  u  vjeri  i  poslan  na 
studij.  Godine  816.  g.  napušta  svoju  domovinu  da  bi  bolje  upoznao  razne  dijelove  carstva;  tako  stiže 
sve  do  Rima.  Odatle  se  upućuje  u  Fiesole  829.  g.,  baš  kad  je  umro  biskup  toga  grada.  Po  Božjem 
nadahnuću  i  intervenciji  Fiesolani  htjedoše  da  Donat  postane  njihov  biskup,  iako  je  to  on  odbijao. 
Kroz  vrijeme  njegovog  biskupstva,  održao  je  uvijek  dobre  odnose  s  vladarima  onog  vremena 
(Lotarije  II.,  Karlo  Ćelavi,  Ludwik).  Pokazao  je  veliko  razumijevanje  i  suosjećanje  sa  svojim 
sunarodnjacima  koji  su  živjeli  u  Italiji:  sagradio  je  u  Piacenzi  crkvu  sv.  Brigite  s  bolnicom  i 
prihvatilištem  za  hodočasnike.  Godine  850.  g.  sve  je  poklonio  opatiji  sv.  Kolombana  u  Bobbiju. 
Donat  je  umro  874.  g. 

Molitva:  Bože,  ti  si  sv.  Donatu  dao  milost  da  gori  pravom  božnaskom  ljubavlju  i  vjerom 
pobjeđuje  svijet  te  ga  pridružio  svetim  biskupima.  Daj  da  po  njegovu  zagovoru  ustrajemo  u  vjeri  i 
ljubavi  te  budemo  dionici  njegove  slave.  Po  Kristu  Gospodinu  našemu.  (Izreći  svoju  nakanu  i 
moliti  3  X Oče  naš,  Zdravo  Marijo  i  Slava  Ocu...).  Amen. 

23.  listopada:  sv.  Ivan  Kapistranski 

Rodio  se  1368.  g.  u  Capistranu,  u  pokrajini  Abruzzo  (Italija).  Otac  mu  je  bio  njemački  barun, 
vazelin  grofova  Celano,  dok  mu  je  majka  bila  iz  Abruzza.  Svršio  je  pravo  na  univerzitetu  u  Peruggi 
te  postao  doktor  pravnih  znanosti.  Oženio  je  kćerku  najbogatijeg  građanina  Peruggije  i  tako  se 
domogao  velikog  bogatstva.  To  mu  je  otvorilo  put  do  časti  i  blistave  karijere.  Bio  je  vrlo  poznati 
odvjetnik,  te  mu  je  bila  povjerena  služba  suca  i  gradskog  guvernera.  No  budući  da  je  u  jednoj 
pobuni  građana  protiv  kralja  ostao  bez  očekivane  kraljeve  zaštite  i  još  završio  u  zatvoru,  te  mu  zbog 
toga  od  žalosti  umre  mlada  žena.  Bio  je  zatvoren  pa  se  u  samoći  i  napuštenosti  obratio.  Ivan  je 
odlučio  odreći  se  svijeta  i  služiti  samo  Bogu.  U  tridesetoj  godini  ušao  je  u  franjevački  red  te  brzo 
postao  propovjednik  pokore.  Ivan  je  veliki  apostol  te  je  išao  po  cijeloj  Europi  propovijedajući  Riječ 
Božju,  i  pozivajući  redovnike  na  strogost  i  održavanje  svojih  zavjeta  i  obećanja  Kristu.  Pape  mu 
često  povjeravaju  diplomatske  misije  u  raznim  državama  Europe.  Surađivao  je  s  kraljevskom 
kućom  u  Austriji  da  bi  spriječio  prodor  Turaka  u  Mađarsku. 

Kao  jedan  od  najvećih  pučkih  propovjednika  obišao  je  pola  Europe,  a  dospio  je  i  u  naše  krajeve. 
Revnovao  je  i  u  borbi  za  oslobođenje  kršćanskih  krajeva  od  Turaka.  Vrhunac  tog  nastojanja  bila  je 

bitka  1456.  kod  Grčkog  Beograda  (današnji  Beograd),  gdje  je  šačica  junaka  od  4.000  izvojevala 
pobjedu  nad  daleko  nadmoćnijom  vojskom  sultana  Mehmeda  II.  Osvajača.  Nakon  pobjede  kod 
Beograda  Ivan  Kapistran  umro  je  od  kuge  u  Iloku  1456.  g.  te  bio  pokopan  vjerojatno  u  zajedničkoj 
grobnici,  tako  da  mu  se  ne  zna  za  grob. 

Molitva:  Bože,  ti  si  podigao  svetog  Ivana  da  svoj  vjerni  narod  osokoliš  u  nevoljama.  Molimo  te, 
po  njegovu  zagovoru  pruži  nam  sigurnost  i  zaštitu  i  cijelu  Crkvu  čuvaj  u  trajnom  miru.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

28.  listopada:  sv.  Šimun  i  Juda  Tadej,  apostoli 

Sv.  Šimuna  i  Judu  Tadeja  slavimo  isti  dan  jer  tradicija  tvrdi  zajedno  su  podnijeli  mučeništvo  u 
Perziji.  Juda  Tadej  Isusov  rođak.  Poznat  je  po  pitanju  koje  postavlja  Isusu  na  Zadnjoj  večeri: 
"Gospodine  zašto  se  objavljuješ  nama  a  ne  čitavom  svijetu?"  On  je  oko  65.  g.  napisao  poslanicu 
kojem  se  obraća  raseljenim  kršćanskim  Židovima.  U  tom  pismu  opominje  o  lažnim  učiteljima  te 
poziva  kršćane  da  ostanu  vjerni  vjeri  koju  su  primili.  Poslije  Duhova  uputio  se  evangelizirati  Odesu, 
Libiju  i  Mezopotamiju.  Izgleda  da  je  Šimun,  koji  imaše  i  dva  nadimka:  "Kananej  i  Revnitelj", 
evangelizirao  Afriku  i  Veliku  Britaniju.  Sv.  Šimun,  zaštitnik  je  drvosječa,  a  Juda  Tadej  (Mt  10,  3) 
sin  Kleofe  i  Marije,  brat  Jakova  Mlađega  zagovornik  je  u  teškim  situacijama  i  očaju. 

Molitva:  Bože,  ti  si  nas  po  svetim  apostolima  priveo  spoznanju  svoga  imena.  Zagovorom 
svetoga  Šimuna  i  Jude  Tadeja  neka  Crkva  Koja  neprestano  raste  pristupom  novih  vjernika.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava 
Ocu...).  Amen. 


STUDENI 


8.  studenoga:  bi.  Gracije  kotorski, 

Rođenje  u  Mulu  u  Boki  Kotorskoj  27.  studenoga  1438.  u  siromašnoj  ribarskoj  obitelji.  Bavio  se 
ribarenjem,  a  kasnije  plovio  kao  pomorac.  Godine  1468.  kao  mornar  stiže  u  Veneciju.  Potaknut 
propovijedima  augustinca  bi.  Šimuna  iz  Camerina  postaje  augustinac  na  brdu  Otrone  nedaleko 
Padove.  Nakon  15  godina  dolazi  u  Veneciju  na  otočić  Sv.  Kristofor.  Bio  je  izvanredno  pobožan 
presvetoj  Euharistiji.  Puno  se  brinuo  za  siromahe  i  pomagao  ih.  Umro  je  9.  studenoga  1508.  Poslije 
pada  Napoleona  augustinci  su  napustili  otočić  i  tijelo  bi.  Gracije  darovali  njegovu  rodnom  mjestu. 
Tako  je  10.  siječnja  1810.  pohranjeno  u  mjesnoj  crkvi.  Papa  Lav  XIII.  odobrio  je  njegovo  štovanje. 

Molitva:  Bože,  ti  si  Kotoranina  blaženoga  Graciju  uresio  krepošću  pokore  i  ljubavlju  prema 
potrebnima;  daj,  molimo  te,  da  idemo  njegovim  stopama  i  postignemo  plod  dobrih  djela.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

11.  studenoga:  sv.  Martin  iz  Toursa,  biskup 

Rodio  se  u  Panoniji  315.  g.,  od  poganskih  roditelja,  sin  rimskog  tribuna;  kao  petnaestogodišnji 
dječak  prijavljuje  se  u  carsku  gardu.  Bio  je  vrlo  milosrdan;  posebno  je  poznat  događaj  kada  podijeli 
svoj  vojnički  ogrtač  sa  siromahom,  razrezavši  ga  na  pola.  Noću  je  sanjao  gospodina  koji  mu  je 
rekao:  "Ovim  me  je  plaštem  zaogrnuo  Martin."  Oduševio  se  za  kršćanstvo  i  krstio  se.  Poslije 
krštenja  uputi  se  na  istok  356.  g.,  kao  pratilac  biskupu  Ilariju  iz  Poitiersa,  kojega  su  osudili  na 
progonstvo.  Tu  uspije  obratiti  majku,  te  se  bori  protiv  krivovjerja  arijanizma.  Vrativši  se  na  zapad,  s 
prijateljem  Ilarijom  osniva  opatiju  u  Ligugeu,  prva  u  središnjoj  Francuskoj.  371.  g.  bi  izabran  za 
biskupa  Toursa,  a  umro  je  397.  g.,  tijekom  pastoralne  vizitacije.  Poznat  je  po  cijelom  svijetu,  a 
smatra  se  zaštitnikom  putnika  i  vinogradara. 

Molitva:  Bože,  ti  si  se  proslavio  po  životu  i  smrti  sv.  Martina.  Po  njegovu  zagovoru  obnovi  u 
nama  čudesa  svoje  milosti  da  nas  ni  smrt  ni  život  ne  odijele  od  tvoje  ljubavi.  Po  Kristu  Gospodinu 
našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

14.  studenoga:  sv.  Nikola  Tavelić,  mučenik 

Nikola  Tavelić  rodio  se  oko  god.  1340.  Potekao  je  od  plemenite  obitelji  šibenskih  Tavelića, 
starohrvatskoga  plemena  Šubića,  što  dokazuju  i  crveno-bijelo-plave  kocke  njegova  obiteljskoga 
grba.  Kao  mladić  ponesen  idealom  Sv.  Franje  stupio  je  u  Franjevački  red  i  postao  svećenik.  Želja  za 
misionarskim  radom  dovela  gaje  najprije  u  Bosnu,  gdje  je  dvanaest  godina  bogumilima-patarenima 
propovijedao  pravu  kršćansku  vjeru  te  ih  mnogo  vratio  u  krilo  Katoličke  crkve.  Zatim  je  kao 
misionar  pošao  u  Svetu  Zemlju.  U  Jeruzalemu  je  s  tri  druga,  Deodatom  iz  Ruticinija,  Petrom  iz 
Narbone  i  Stjepanom  iz  Cunea,  zbog  javnog  propovijedanja  kršćanske  vjere,  stekao  palmu 
mučeništva  14.  studenoga  1391.  Nakon  strašnih  muka,  budući  da  se  nisu  htjeli  odreći  Krista,  bila  im 
je  -  prema  apostolskom  pismu  pape  Pavla  VI  -  izrečena  smrtna  osuda,  a  mnoštvo  "navali  na  njih 
mačevima,  sasijeku  ih,  bace  na  lomaču,  raznesu  da  njihov  pepeo  kršćani  ne  bi  možda  sačuvali  i 
štovah".  Kao  prvoga  hrvatskog  sveca  papa  Pavao  VI  proglasio  ga  svetim  21.  lipnja  1970. 

Molitva:  Bože,  ti  si  Svetog  Nikolu  Tavelića  proslavio  revnošću  za  širenje  vjere  i  palmom 
mučeništva.  Daj  da  po  njegovu  zagovoru  nadvladamo  sve  protivštine  života  i  Kristovom 
strpljivošću  stignemo  k  tebi,  jedinom  pravom  životu.  Po  Kristu  Gospodinu  našemu.  (Izreći  svoju 
nakanu  i  moliti  3  X Oče  naš,  Zdravo  Marijo  i  Slava  Ocu...).  Amen. 

Devetnica  sv.  Nikoli  Taveliću  {Kroz  9  dana  moliti  sve  slijedeće  zazive). 

1.  Plemeniti  izdanče  i  ponose  hrvatskoga  naroda,  svijetli  uzore  kreposna  života,  sv.  Nikola,  mi  se  s 
velikim  pouzdanjem  tebi  obraćamo  i  molimo  te,  isprosi  nam  od  Boga  milost  da  budemo  urešeni 
svim  divnim  krepostima  koje  su  tebe  resile.  Osobito  te  molimo  da  nam  isprosiš  veliku  ljubav  prema 
Bogu  i  bližnjemu  kojom  je  tvoja  duša  plamtjela  i  koja  te  je  dovela  do  palme  mučeništva.  Slava 
Ocu. 

2.  Mučeniče  pravovjerja  i  sjajna  zvijezdo  na  nebu  svete  Crkve,  sv.  Nikola,  ti  si  naučavao  pravu 
Kristovu  vjeru  u  svome  narodu,  a  zatim  si  pokušao  za  nju  pridobiti  inovjerce  u  Kristovoj  domovini 
da  ih  tako  privedeš  na  put  spasenja.  Molimo  te,  isprosi  nam  milost  da  svoju  vjeru  sačuvamo 
netaknutu  od  zabluda  ovoga  svijeta  i  da  uvijek  živimo  u  skladu  s  načelima  sv.  vjere.  Slava  Ocu. 

3.  Moćni  naš  zaštitniče  i  milostivi  zagovorniče,  sv.  Nikola,  koji  svojim  štovateljima  dijeliš  mnoge 
milosti,  molimo  te  da  nas  i  sve  naše  mile  i  drage  čuvaš  od  svakoga  zla  duše  i  tijela  i  pritečeš  nam  u 
pomoć  u  svim  našim  potrebama,  osobito  u  životnim  teškoćama  i  duševnim  pogiblima.  Slava  Ocu. 

R.  Moli  za  nas,  sv.  Nikola.  O.  Da  dostojni  postanemo  obećanja  Kristovih.  Pomolimo  se.  Bože,  ti 
si  svetog  Nikolu  Tavelića  proslavio  revnošću  za  širenje  vjere  i  palmom  mučeništva.  Daj  da  po 
njegovu  zagovoru  nadvladamo  sve  protivštine  života  i  Kristovom  strpljivošću  stignemo  tebi, 
jedinom  pravom  životu.  Po  Kristu  Gospodinu  našemu.  Amen. 

Molitva  za  hrvatski  narod:  Dragi  sv.  Nikola,  ti  si  svim  srcem  ljubio  svoj  hrvatski  narod  te  si  mu 
nastojao  pomoći  učeći  put  istine,  a  svojom  si  mučeničkom  smrću  u  Jeruzalemu  povezao  našu 
domovinu  sa  zemaljskom  domovinom  Spasitelja  Isusa  i  njegove  presvete  Majke.  Molim  te,  štiti 
svoj  hrvatski  narod,  čuvaj  našu  dragu  domovinu  i  daj  da  u  njoj  vlada  vjera,  ljubav  i  sloga.  Amen. 

22.  studenoga:  sv.  Cecilija 

Sv.  Cecilija  je  zaštitnica  glazbenika.  Povijest  njezinog  života  prekrivena  je  velom  legende.  No 
kult  sv.  Cecilije  je  jedan  od  najstarijih,  a  počinje  se  širiti  oko  VI.  st.  Priča  se  daje  Cecilija  svome 
mladoženji  Valerijanu  povjerila,  da  je  kršćanka  i  da  je  svoje  djevičanstvo  posvetila  Bogu,  preko 
anđela,  koji  joj  se  ukazao.  Nagovorila  je  i  njega  daje  slijedi  u  primjeru,  te  ga  dade  krstiti  od  pape 
Urbana.  Bi  zatvorena,  i  privedena  pred  vlasti,  ali  ostade  čvrsta  u  svojoj  vjeri  i  ne  htjede  žrtvovati 
poganskim  bogovima.  Osudiše  je  na  smrt,  no  spasi  se  na  čudesan  način:  htjedoše  joj  odsjeći  glavu, 
ali  ne  uspješe.  Ostade  tri  dana  umirući  kraj  kade,  gdje  je  nađoše  kako  prstima  desne  ruke  ispovijeda 
Presveto  Trojstvo,  a  lijevom  rukom  jedinstvo  u  Bogu. 

Molitva:  Bože,  ti  si  uz  nas  kad  molimo  i  pjevamo.  Po  zagovoru  sv.  Cecilije  daj  da  te  dostojno 
hvalimo  i  budemo  uslišani.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče 
naš,  Zdravo  Marijo  i  Slava  Ocu...).  Amen. 

30.  studenoga  :  sv.  Andrija,  apostol 

Bio  je  ribar  iz  Kafarnauma,  brat  Šimuna  Petra.  Isus  ih  pozove  dok  su  ribarili  po  Tiberijanskom 
jezeru  i  riječima:  »Pođite  za  mnom  učinit  ću  vas  ribarima  ljudi«.  Više  puta  se  spominje  u  Evanđelju, 
kod  umnažanja  kruha,  te  kao  zagovornik  Grka,  koji  htjedoše  vidjeti  Učitelja.  Ne  zna  se  gdje  je 
završio  svoj  mučenički  život,  vjerojatno  u  Akaji.  Njegove  relikvije  bile  su  prenesene  iz  Partrasa  u 
Carigrad  357.  g.,  a  zatim  u  Amalfi,  dok  je  njegova  glava  prenesena  u  Rim  1462.  g.  Papa,  Pavao  VI. 
vraća  je  Grcima.  Zaštitnik  ribara,  Rusije  i  Škotske.  Mole  ga  za  dobro  vrijeme. 

Molitva:  Gospodine,  sveti  apostol  Andrija  bio  je  u  tvojoj  Crkvi  propovjednik  i  pastir.  Smjerno  te 
molimo  da  nas  ne  prestane  kod  tebe  zagovarati.  Po  Kristu  Gospodinu  našemu.  (Izreći  svoju  nakanu 
i  moliti  3  X Oče  naš,  Zdravo  Marijo  i  Slava  Ocu...).  Amen. 

PROSINAC 

3.  prosinca:  sv.  Franjo  Ksaverski,  misionar 

Rodio  se  u  Navarri  1506.  g.  u  Španjolskoj.  Završio  je  studij  u  Parizu  na  Sorboni,  te  se  nastanjuje 
u  samostanu  sv.  Barbare.  Tu  upoznaje  sv.  Ignacija  Loyolskog,  i  doživljava  obraćenje,  te  u  kolovozu 
1534.  g.  položi  zavjete  zajedno  s  petoricom  drugova.  Tako  nastade  Družba  Isusova.  Franjo  otputova 
u  Rim,  gdje  1537.  g.  bi  zaređen  za  svećenika  te  se  posvetio  djelima  milosrđa.  Sv.  Ignacije  Loyola, 
general  reda  šalje  ga  u  Indiju.  Deset  je  godina  propovijedao  Evanđelje,  ispovijedao,  predavao 
katekizam  djeci,  pomagao  bolesnicima  i  gubavcima,  stigao  je  tako  sve  do  Japana.  Godine  1551. 
odluči  se  je  za  evangelizaciju  Kine,  koja  je  bila  tek  malo  evangelizirana,  no  umire  na  kineskom 
otoku  Sakjan  1552.  g.  Sv.  Franjo  se  ubrajam  među  najveće  misionare  u  povijesti  Katoličke  Crkve. 

Molitva:  Gospodine,  ti  si  propovijedanjem  .sv.  Franje  sebi  stekao  mnoge  narode.  Neka  nas  kod 
tebe  zagovara  i  daj  svojim  vjernicima  istom  revnošću  širiti  tvoju  vjeru  da  se  Crkva  širom  svijeta 
raduje  novom  potomstvu.  Po  Kristu  Gospodinu  našemu.  (Izreći  svoju  nakanu  i  moliti  3  X  Oče  naš, 
Zdravo  Marijo  i  Slava  Ocu...).  Amen. 

6.  prosinca:  sv.  Nikola,  biskup 

Rodio  se  u  Patari  u  Liciji  u  IV  st.;  postade  biskupom  Mire,  no  bi  zatvoren  za  vrijeme  progonstva 
koje  je  provodio  car  Dioklecijan,  a  umro  je  345.  g.  To  je  jedan  od  najpopularnijih  svetaca,  a  bio  je 
tako  veliki  čudotvorac,  da  se  njegova  čuda  prepričavaju  kao  prave  legende.  Poznata  je  legenda  o 
uskrsnuću  triju  djevojaka,  te  kako  je  spasio  brod  od  potopa.  Isto  tako  je  bio  poznat  po  svojem 
milosrđu,  te  se  priča  kako  je  dao  na  dar  tri  vrećice  zlatnika  jednom  siromašnom  čovjeku,  koji  je  bio 
spreman  predati  kćer  u  prostituciju  za  uzdržavanje  obitelji. 

U  blizini  roditeljske  kuće  Sv.  Nikole  imao  je  svoj  dom  neki  čovjek,  nekad  bogat,  ali  je  izgubivši 
carsku  službu,  izgubio  gotovo  sav  imetak  i  postao  siromah.  Imao  je  tri  lijepe  i  pristale  kćeri  koje  bi 
se  mogle  udati,  ali  im  nije  mogao  dati  miraza,  i  nesretni  otac  odluči  trgovati  ljepotom  i  mladošću 
svojih  kćeri  da  tako  nešto  zaradi.  One  se  jadnice  usrdno  pomole  Bogu  da  ih  izbavi  od  toga  zla  i 
spasi  njihovu  čast  i  poštenje.  No  sveti  je  Nikola  nekako  doznao  za  tu  cmu  odluku  nesavjesnog  oca 
pa  uzevši  vrećicu,  napuni  je  dukatima,  umota  u  platno  i,  prišuljaviši  se  noću  potajno  do  njihove 
kuće,  ubaci  zamotak  kroz  prozor,  brzo  se  udaljivši.  Otac  onih  djevojaka  silno  se  začudio  kad  je 
ujutro  našao  toliki  novac.  Razmišljajući  dođe  do  uvjerenja  da  mu  je  to  ubacio  neki  prijatelj.  Vidjevši 
da  je  svota  dostatna  da  časno  uda  jednu  kćer,  opremi  je  i  dade  joj  miraz.  Ali  jednog  jutra  nađe  i 
drugu  vrećicu  s  dukatima  te  spremi  i  drugu  kćer.  No  tada  odluči  noću  čekati  u  zasjedi  svoga 
dobrotvora.  I  doista,  upravo  kad  je  Sv.  Nikola  ubacio  svoj  dar  i  za  najmlađu  kćer,  skoči  otac,  stigne 
neznanca  i  prepozna  u  njemu  Nikolu.  Unatoč  svem  zaklinjanju  neka  šuti,  sretni  je  otac  svima 
razglasio  što  mu  je  učinio  Nikola  -  prijatelj  sirotinje.  Na  sjeveru  sv.  Nikola  je  postao  sv.  Klaus 
(pogrešno  izrečeni  latinski  Sanctus  Nicolaus),  koji  na  saonicama  i  s  sobovima  donosi  darove  djeci  u 
Božičinoj  noći.  Tijelo  sv.  Nikole  se  čuva  u  Bariju  u  Italiji.  Zaštitnik  je  pomoraca,  putnika, 
zatvorenika,  trgovaca,  udatih  žena  i  djece. 

Molitva:  Gospodine,  tvome  se  milosrđu  žarko  utječemo:  zagovorom  svetog  biskupa  Nikole  čuvaj 
nas  od  svih  opasnosti  života  da  bez  zapreke  idemo  putem  spasenja.  Po  Kristu  Gospodinu  našemu. 
(Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...).  Amen. 

7.  prosinca:  sv.  Ambrozije 

Rodio  se  u  Treviriju  354.  g.;  bio  je  sin  pretorijanskog  prefekta  u  Galiji.  Ostavši  siroče,  poslaše  ga 
na  studije  u  Rim.  Ušao  je  u  administraciju  te  postao  guvernerom  Milana,  a  poslije  smrti  biskupa 
Aksencija,  narod  ga  374.  g.  javno  izabra  za  biskupa  Milana.  Milano  je  u  ono  vrijeme  bio  careva 
prijestolnica,  no  Ambrozije  svojom  odlučnošću  i  energijom  uspije  izvući  Crkvu  iz  podložnosti 
državi  i  caru.  Poslije  teškog  pokolja,  koji  je  počinio  car  Teodozije  u  Olunu  390.  g.,  Ambrozije  ne 
dopušta  ulaz  caru  u  grad,  odbija  mu  dati  pričest,  dok  ne  izvrši  pokoru  za  počinjeni  pokolj.  Bio  je 
revan  pastir  svoga  stada  i  žarki  propovjednik,  te  neiscrpan  pisac.  Branio  je  pravu  vjeru  protiv 
heretika  arijevaca.  Ambrozije  je  uveo  kult  relikvija  na  zapadu,  nakon  što  je  pronašao  mnoga  tijela 
mučenika  i  sljedbenika  Kristovih.  Umro  je  397.  g.  u  Milanu. 

Molitva:  Bože  ti  si  dao  .sv.  biskupu  Ambroziju  da  bude  učitelj  katoličke  vjere  i  uzor  apostolske 
hrabrosti.  Podiži  uvijek  u  svojoj  Crkvi  ljude  po  svom  srcu  da  je  vode  mudro  i  odvažno.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

13.  prosinca:  sv.  Lucija 

Rodila  se  u  Sirakuzi  u  III.  st.  u  moćnoj  plemićkoj  obitelji,  obraćenoj  na  kršćanstvo.  Već  vrlo 
mlada  posvećuje  se  zavjetom  čistoće.  Predaja  nam  govori,  da  se  uputila  s  bolesnom  majkom  na 
grob  sv.  Agate,  da  moli  za  majčino  ozdravljenje.  Primivši  milost,  Lucija  otvara  vrata  svoje  kuće 
potrebnima,  napuštenima,  te  obećava  da  će  siromašnim  djevojkama  priskrbiti  miraz,  da  se  mogu 
udati,  te  da  će  pomagati  sve  one  što  trpe.  Prijaviše  je  vlastima,  te  ona  odlučno  stade  pred  prokonzula 
Paskancija,  koji  bijaše  bijesan  te  je  osudi  na  mučeništvo.  Predaja  nam  govori  da  su  joj  prije 
mučeništva  iskopali  oči,  ta  da  su  je  dugo  i  teško  mučili,  te  napokon  su  je  proboli  s  mačem.  Njezin 
kult  se  posebno  širi  u  Siciliji  iza  5  st. 

Molitva:  Bože  po  zagovoru  sv.  Lucije  daj  da  se  izbavimo  iz  sadašnje  žalosti  te  da  ti  služimo 
nesebičnom  ljubavlju  i  tako  postignemo  vječnu  sreću  obećanu  onima  koji  te  ljube.  Po  Kristu 
Gospodinu  našemu  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

14.  prosinca  sv.  Ivan  od  Križa 

Rodio  se  u  plemićkoj,  siromašnoj  obitelji  jer  su  mu  oca  roditelji  razbaštinili  zbog  braka  s 
njegovom  majkom  koja  je  bila  siromašna  djevojka.  Ivan  Yepes  Fontivero,  morao  je  raditi  da  bi  se 
mogao  uzdržavati.  Godine  1563.  ušao  je  u  karmelski  samostan,  no  bio  je  jako  razočaran,  te  je  htio 
prijeći  u  kartuzijance,  težio  je  za  strožijim  asketskim  životom.  Susrevši  se  sa  sv.  Terezijom 
Avuilskom,  obnovitelj icom  karmelskog  reda,  započe  plodna  suradnja  medu  njima.  Sv.  Ivan  od 
Križa  utemelji  prvi  muški  karmel  bosonogih  karmelićana  u  Durvellu.  Zauzeo  se  za  povratak 
izvornim  pravilima  reda.  Progonili  su  ga  karmelićani  koji  nisu  prihvaćah  obnovu,  te  su  ga  1577.  g. 
zatvorili  u  Toledu,  gdje  je  napisao  svoje  najljepše  spise;  1578.  g.  uspije  pobjeći  iz  zatvora.  Svoje 
djelo  obnove  reda  nastavlja  u  Andaluziji  sve  do  smrti.  Umro  je  u  samostanu  u  Ubedi  1591.  g.  Djela 
sv.  Ivana  odišu  velikom  duhovnošću  sve  do  vrhunaca  mistike.  Proglašenje  crkvenim  naučiteljem. 

Molitva:  Bože  sv.  Ivanu  od  Križa  dao  si  izvanrednu  ljubav  prema  žrtvi  i  samozataji.  Neka  nas 
kod  tebe  zagovara  i  daj  nam  uvijek  nasljedovati  njegov  primjer  te  nas  privedi  vječnom  gledanju 
tvoje  slave.  Po  Kristu  Gospodinu  našemu  (Izreći  svoju  nakanu  i  moliti  3  X  Oče  naš,  Zdravo  Marijo 
i  Slava  Ocu...).  Amen. 

Devetnica  u  čast  sv.  Ivana  od  Križa  {Kroz  9  dana  moliti  sve  slijedeće  zazive). 

1.  Preblagi  Sveti  Ivane  od  Križa,  ti  si  se  od  najranije  svoje  mladosti  velikodušno  odazvao  milosti, 
koja  te  je  pretjecala,  i  umnožavao  je  molitvom  i  pokorom.  Izmoli  nam  od  Isusa  da  nadoknadimo 
izgubljeno  vrijeme  i  da  sveto  provodimo  preostali  nam  život.  -  Slava  Ocu  ... 

2.  Slavni  Sveti  Oče  Ivane  od  Križa,  ti  si  po  osobitom  milosnom  daru  prigodom  tvoje  Mlade  Mise 
bio  utvrđen  u  milosti,  izmoli  nam  od  Isusa,  da  dubokim  pokajanjem  brišemo  učinjene  grijehe  i  da 
dragocjeno  blago  milosti  ljubomorno  čuvamo  sve  do  smrti.  -  Slava  Ocu  ... 

3.  -  Prečisti  Sveti  Ivane  od  Križa,  ti  si  prema  svjedočanstvu  Serafske  Majke  Terezije,  bio  jedna  od 
najčišćih  i  najnevinijih  duša  u  Crkvi  Božjoj;  izmoli  nam  od  Isusa  da  živimo  u  neokaljanoj  čistoći 
srca  i  nevinosti  života.  -  Slava  Ocu  ... 

4.  Uzore  strpljivosti,  Sveti  Ivane  od  Križa,  ti  si  kao  nagradu  za  tolike  patnje  podnesene  za 
Gospodina  i  za  karmelski  Red,  tražio  od  Isusa  novi  prezir  i  muke;  izmoli  nam  od  Njega  da  se 
posvetimo  noseći  svaki  dan  svoj  križ  za  Njega.  -  Slava  Ocu  ... 

5.  Preblaženi  Sveti  Ivane  od  Križa  ti  si  nježno  štovao  Blaženu  Djevicu  Mariju  i  uživao  njezinu 
majčinsku  zaštitu  za  života  i  na  smrti;  izmoli  nam  od  Isusa  da  i  mi  gojimo  djetinju  ljubav  prema 
našoj  nebeskoj  Majci  i  da  uvijek  budemo  dostojni  njezine  preblage  zaštite.  -  Slava  Ocu... 

Moh  za  nas,  Sveti  Ivane  od  Križa,  Da  dostojni  postanemo  obećanja  Kristovih. 

Pomolimo  se:  Bože,  Ti  si  svetoga  Ivana,  Tvojega  priznavaoca  i  učitelja,  učinio  izvanrednim 
ljubiteljem  samozataje  i  križa;  daj,  da  neprestano  nastojeći  oko  njegova  nasljedovanja,  postignemo 
vječnu  slavu.  Po  Kristu  Gospodinu  našem.  Amen. 

15.  prosinca:  sv.  Kristina 

Prema  antičkim  uvjerljivim  izvještajima  zna  se  da  se  Kristijana  (Kristina)  zvala  Nino,  da  je 
živjela  pod  carem  Kostantinom,  ali  se  ne  zna  iz  koje  regije  potječe.  Barbari  Hiberi  iz  Kaspijskog  ili 
Crnog  mora,  uspješe  probiti  granice  carstva.  Uhvatiše  i  zarobiše  Kristijanu,  te  je  odvedoše  u 
Gruziju.  Tu  je  provodila  život  čisto  i  kreposno.  Po  njezinom  zagovoru  oživjelo  je  jedno  malo  dijete, 
a  dogodila  su  se  i  mnoga  druga  čuda.  Hiberi  je  počeše  štovati  i  cijeniti,  tako  daje  uspjela  obratiti  na 
kršćanstvo  same  vladare  a  po  tome  i  njihove  podanike.  Djevicu  ropkinju  Kristijanu  smatrali  su 
zaštitnicom  Gruzije,  te  je  drže  prvim  apostolom  toga  kraja.  Umrla  je  oko  250.  godine. 

Molitva:  Bože  ti  po  svojoj  riječi  boraviš  u  čistu  srcu.  Po  zagovoru  sv.  Kristine  daj  nam  tako 
živjeti  da  budemo  Koje  prebivalište.  Po  Kristu  Gospodinu  našemu  (Izreći  svoju  nakanu  i  moliti  3 
X Oče  naš,  Zdravo  Marijo  i  Slava  Ocu...).  Amen. 

26.  prosinca:  sv.  Stjepan,  prvomučenik 

Bio  je  Židov,  grčkog  porijekla  i  jezika,  izabran  među  sedam  prvih  đakona.  Njihov  zadatak  je  bio 
briga  o  potrebama  siromašnih,  predao  se  svim  žarom  propovijedanju  Evanđelja.  Posjedovao  je 
razne  darove  Duha  Svetoga.  Zatvoriše  ga  i  privedoše  pred  sinedrij.  Pred  samim  sinedrijem,  potvrdi 
Kristovo  uskrsnuće  i  božanstvo.  Završio  je  svoj  nadahnuti  govor  riječima:  »Evo  gledam  otvorena 
nebesa  i  Sina  Čovječjeg  kako  stoji  Bogu  s  desna«.  Odmah  ga  odvukoše  izvan  Jeruzalema,  te  ga 
kamenovaše  (31.  ili  36.  g.).  Stjepan  je  prvi  mučeništvom  posvjedočio  za  Krista  iza  Kristove  smrti  i 
Uskrsnuća,  stoga  ga  Crkva  naziva  »Prvomučenikom«.  Zaštitnik  dobre  smrti,  krojača  i  zidara. 

Molitva:  Gospodine,  daj  nam  nasljedovati  sveca  kojem  se  utječemo:  da  umijemo  i  neprijatelje 
svoje  ljubiti  jer  se  spominjemo  prvomučenika  Stjepana,  koji  je  molio  i  za  svoje  progonitelje.  Po 
Kristu  Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

27.  prosinca:  sv.  Ivan,  apostol  i  evanđelist 

Bio  je  brat  Jakova  Starijega,  rodio  se  u  Galileji.  Isus  gaje  pozvao,  dok  je  na  jezeru  popravljao 
očeve  mreže  za  ribolov.  Bio  je  omiljeni  Isusov  učenik:  jedini  bijaše  prisutan  na  Kalvariji,  gdje  mu 
Isus  povjeri  dužnost  da  čuva  i  da  se  brine  za  njegovu  majku  Mariju.  Poslije  Duhova  bio  je  stalno  uz 
Petra.  Prisustvovao  je  koncilu  u  Jeruzalemu.  Preselio  je  u  Efez,  gdje  postaje  biskup  Azijske  crkve. 

Progna  ga  iz  Efeza  car  Domicijar  na  otok  Patmos,  gdje  je  napisao  Otkrivenje  o  posljednjim 
vremenima.  Napokon  slobodan  vrati  se  u  Efez,  gdje  je  umro  za  vladavine  cara  Trajana. 

Molitva:  Bože,  ti  si  nam  po  apostolu  Ivanu  otkrio  tajnovite  dubine  svoje  Riječi.  Neka  nas  tvoj 
miljenik  zagovara  i  daj  da  umom  proniknemo  što  od  njega  u  evanđelju  čujemo.  Po  Kristu 
Gospodinu  našemu.  (Izreći  svoju  nakanu  i  moliti  3  X  Oče  naš,  Zdravo  Marijo  i  Slava  Ocu...). 
Amen. 

POBOŽNOST  ZA  POMOĆ  UMIRUĆIMA 


Predgovor 

1.  Bolest,  bolesničko  pomazanje  i  kršćanska  smrt  prema  nauku  Crkve 

2.  Molitve  za  sretnu  smrt  i  umiruće 

3.  Litanije  za  umiruće  i  preporuke  umirućih 

4.  Isusovo  obećanje  milosti  vječnog  spasenja  umirućima  pored  kojih  se  bude  molila  krunica  na 
čast  Božanskog  Milosrđa 

5.  Nauk  Crkve  o  zadnjim  stvarima  čovjeka:  smrti,  sudu,  raju,  čistilištu  i  paklu 

6.  Razmatranja  svetaca  o  smrti  i  sudu  Božjemu 

7.  Bratovština  sv.  Josipa  za  pomoć  umirućima 

Predgovor 

Među  raširenijim  pobožnostima  u  Katoličkoj  Crkvi  svakako  su  one  kojima  vjernici  nastoje 
pomoći  umirućim  i  dušama  u  Čistilištu. 

Smrt  je  kraj  zemaljskoga  života.  Naš  je  život  odmjeren  vremenom,  tijekom  kojega  se 
mijenjamo,  starimo,  te  se  kao  kod  svih  živih  bića  na  zemlji,  smrt  javlja  kao  normalan  svršetak 
života.  Taj  vid  smrti  pridaje  hitnost  našim  životima:  spomen  na  našu  smrtnost  služi  također  da  nas 
podsjeti  kako  za  ostvarenje  svoga  života  imamo  samo  ograničeno  vrijeme.  <đ  sjećaj  se  svoga 
Stvoritelja  u  dane  svoje  mladosti,  (...)  prije  nego  se  vrati  prah  u  zemlju  kao  što  je  iz  nje  i  došao,  a 
duh  se  vrati  Bogu,  koji  gaje  dao»  (Prop  12,1.7). 

Kršćani  žive  svoju  vjeru  u  povjerenju  u  Božju  ljubav  koja  ih  prati  u  svim  situacijama  života  pa 
oni  i  svoju  smrt  sjedinjuju  s  Kristovom  smrću,  te  je  ona  za  njih  odlazak  Kristu  i  ulazak  u  vječni 
život.  Ipak  svi  vjernici  gotovo  jednodušno  osjećaju  potrebu  moliti  za  svoje  pokojne.  Katekizam 
katoličke  Crkve  o  tome  tako  duboko  i  jednostavno  naučava: 

«Oni  koji  umru  u  milosti  i  prijateljstvu  s  Bogom,  a  nisu  potpuno  čisti,  iako  su  sigurni  za  svoje 
vječno  spasenje,  moraju  se  poslije  smrti  podvrgnuti  čišćenju,  kako  bi  postigli  svetost  nužnu  za 
ulazak  u  nebesku  radost».  (br.  1029) 

Da  ne  bismo  nepotrebno  opteretili  tekst  ne  donosimo  citate  svih  knjiga,  molitvenika  i  priručnika 
iz  kojih  smo  crpili  pojedine  tekstove  koje  smo  duži  niz  godina  skupljali  na  raznim  evropskim 
jezicima.  Dao  Bog  i  Majka  Božja  da  objavljivanje  ove  knjižice  donese  obilje  milosti  i  duhovnih 
plodova  u  hrvatskom  narodu. 


Spomen  dan  Pohoda  Blažene  Djevice  Marije  31.  5.  2007. 
p.  Miljenko  Sušac  s.m.m.  -  misionar  monfortanac 

POBOŽNOSTI  ZA  POMOĆ  UMIRUĆIMA 

1.  Bolest,  bolesničko  pomazanje  i  kršćanska  smrt  prema 
nauku  Crkve 

Katekizam  Katoličke  Crkve  uči:  «Svetim  pomazanjem  bolesnika  i  molitvom  svećenika  cijela 
Crkva  preporučuje  bolesne  trpećem  i  proslavljenom  Gospodinu  da  im  olakša  boli  i  da  ih  spasi, 
štoviše  potiče  ih  da  se  slobodno  sjedine  s  Kristovom  mukom  i  smrću  i  tako  doprinesu  dobru 
Božjega  Naroda. 

Bolest  i  patnja  uvijek  su  se  brojili  medu  najteža  pitanja  koja  stavljaju  na  kušnju  ljudski  život.  U 
bolesti  čovjek  doživljuje  svoju  nemoć,  svoju  ograničenost  i  privremenost.  U  svakoj  bolesti  možemo 
nazreti  smrt.  Bolest  može  čovjeka  dovesti  do  tjeskobe,  do  zatvaranja  u  sebe,  nekada  čak  do  očaja  i 
pobune  protiv  Boga.  Ali  može  ga  dovesti  i  do  veće  zrelosti,  pomoći  mu  da  u  svom  životu  razluči 

ono  što  nije  bitno  te  se  okrene  k  onome  što  jest  bitno.  Bolest  čovjeka  vrlo  često  izazove  da  Boga 
traži  i  da  mu  se  vrati. 

Bolesnik  pred  Bogom 

Starozavjetni  čovjek  svoju  bolest  živi  pred  Bogom:  zbog  bolesti  pred  Boga  izlijeva  svoju  tužaljku 
i  od  njega,  gospodara  života  i  smrti,  moli  ozdravljenje.  Bolest  postaje  put  obraćenja  a  Božje 
oproštenje  početak  je  ozdravljenja.  Izrael  iskustveno  doživljava  daje  bolest  tajnovito  povezana  uz 
grijeh  i  zlo  a  da  vjernost  Bogu  u  skladu  sa  zakonom  vraća  život:  «Ja  sam  Gospodin  koji  dajem 
zdravlje«  (Izl  15,26).  Prorok  naslućuje  da  trpljenje  može  imati  otkupitelj sku  vrijednost  i  za  grijehe 
drugih.  Napokon  Izaija  naviješta  da  će  za  Sion  nastupiti  vrijeme  kad  će  Gospodin  oprostiti  svaku 
krivnju  i  izliječiti  svaku  bolest. 

Krist  -  liječnik 

Kristovo  suosjećanje  s  bolesnima  i  njegova  brojna  iscjeljenja  svakovrsnih  bolesnika  očit  su  znak 
daje  »Bog  pohodio  narod  svoj«  (Lk  7,16)  i  da  se  približilo  Kraljevstvo  Božje.  Ali  Isus  ima  vlast  ne 
samo  liječiti  već  i  grijeh  opraštati:  on  je  došao  izliječiti  čitavoga  čovjeka,  dušu  i  tijelo.  Isus  je 
liječnik  koga  bolesnici  trebaju.  Njegovo  suosjećanje  sa  svima  koji  trpe  ide  tako  daleko  da  se  s  njima 
poistovjećuje:  »oboljeh  i  pohodili  ste  me«  (Mt  25,36).  Isusova  posve  osobita  ljubav  prema 
bolesnima  nije  kroz  vjekove  prestala  kršćane  poticati  na  posebnu  brigu  prema  svima  koji  trpe  na 
tijelu  i  duši.  Taje  briga  uzrok  neumornih  napora  da  im  se  olakšaju  muke. 

Isus  često  od  bolesnika  zahtijeva  vjeru.  Pri  liječenju  se  pak  služi  znakovima:  pljuvačkom  i 
polaganjem  ruku,  kalom  i  umivanjem.  Bolesnici  nastoje  dotaknuti  Isusa  »jer  je  snaga  izlazila  iz 
njega  i  sve  ozdravljala«  (Lk  6,19).  Tako  nas  Krist  u  svojim  sakramentima  nastavlja  »doticati«  da 
nas  izliječi. 

Potresen  tolikim  patnjama,  Isus  ne  samo  dopušta  bolesnicima  da  ga  dotiču,  već  njihove  nevolje 
uzima  na  se:  »On  slabosti  naše  uze  i  boli  ponese«  (Mt  8, 17). 98  Isus  nije  izliječio  sve  bolesne. 
Njegova  su  iscjeljenja  bila  znak  dolaska  Kraljevstva  Božjega.  Nagovješćivala  su  korjenitije 
ozdravljenje:  pobjedu  nad  grijehom  i  smrti  kroz  njegov  Vazam.  Krist  je  na  križ  ponio  sve  breme 
našega  zla  te  oduzeo  »grijeh  svijeta«  (Iv  1,29),  kojemu  je  bolest  posljedica:  Isus  je  svojom  mukom  i 
smrću  na  križu  dao  patnji  novi  smisao:  patnja  nas  odsada  može  suoblikovati  njemu  i  sjedinjavati  s 
njegovom  otkupitelj skom  mukom. 

Bolesne  liječite 

Krist  je  pozvao  učenike  da  idu  za  njim  uzimajući  svoj  križ.  Slijedeći  ga,  drugim  su  očima  počeli 
gledati  bolest  i  bolesnike.  Isus  je  učenike  pridružio  svome  siromaštvu  i  služenju.  Učinio  ih  je 
dionicima  svojeg  suosjećanja  i  iscjelitelj skog  poslanja:  »Otišavši,  propovijedah  su  obraćenje; 
izgonili  mnoge  zloduhe  i  mnoge  su  nemoćnike  mazah  uljem  i  oni  su  ozdravljali«  (Mk  6,12-13). 

Uskrsli  Gospodin  ponavlja  to  poslanje.  »U  ime  će  moje...  na  nemoćnike  ruke  polagati,  i  bit  će  im 
dobro«  (Mk  16,17-18)  potvrđujući  ga  znakovima  koje  Crkva  čini  zazivajući  njegovo  ime.  Ti 
znakovi  na  poseban  način  pokazuju  daje  Isus  doista  »Bog  koji  spašava«. 

Duh  Sveti  nekima  daje  poseban  dar  ozdravljanja  da  se  preko  njih  očituje  milost  Uskrsloga. 
Međutim,  i  najžarče  molitve  ne  postižu  uvijek  ozdravljenje  od  svih  bolesti.  Tako  sveti  Pavao  mora 
od  Gospodina  naučiti:  »Dosta  ti  je  moja  milost  jer  snaga  se  u  slabosti  usavršuje«  (2  Kor  12,9)  i  da 
podnošenje  patnji  može  biti  osmišljeno  time  što  »u  svom  tijelu  dopunjani  što  nedostaje  mukama 
Kristovim  za  Tijelo  njegovo,  Crkvu«  (Kol  1,25). 

»Bolesne  liječite!«  (Mt  10,8).  Tu  je  zadaću  Crkva  primila  od  Gospodina  i  trudi  se  daje  izvrši 
brigom  za  bolesne  i  zagovomom  molitvom  kojom  ih  prati.  Crkva  vjeruje  u  oživljujuću  prisutnost 
Krista,  koji  je  liječnik  duša  i  tijela.  Ta  je  prisutnost  posebno  djelotvorna  u  sakramenatima,  a 
najosobitije  u  euharistiji,  kruhu  koji  daje  život  vječni;  na  povezanost  ovoga  kruha  s  tjelesnim 
zdravljem  upućuje  sveti  Pavao. 

Apostolska  Crkva  međutim  poznaje  i  poseban  obred  za  bolesnike,  o  čemu  svjedoči  sveti  Jakov: 
»Boluje  li  tko  među  vama?  Neka  dozove  starješine  Crkve!  Oni  neka  mole  nad  njim  mažući  ga  uljem 

u  ime  Gospodnje,  pa  će  molitva  vjere  spasiti  nemoćnika;  Gospodin  će  ga  podići  i  ako  je  sagriješio, 
oprostit  će  mu  se«  (Jak  5,14-15).  Predaja  je  u  tom  obredu  prepoznala  jedan  od  sedam  sakramenata 
Crkve. 

Sakrament  bolesnih 

Crkva  vjeruje  i  uči  da  je  jedan  od  sedam  sakramenata  napose  određen  za  potporu  onima  koje  kuša 
bolest:  to  je  bolesničko  pomazanje.  Ovo  sveto  pomazanje  bolesnih  ustanovljeno  je  kao  istinski  i 
pravi  sakrament  Novoga  zavjeta  od  Krista,  našeg  Gospodina,  u  Marku  je  spomenuto  a  vjernicima  je 
preporučeno  i  proglašeno  po  Jakovu,  apostolu  i  bratu  Gospodinovu.... 

Svrha  je  sakramenta  bolesničkog  pomazanja  da  dade  osobite  milosti  kršćaninu  koji  proživljava 
tegobe  vezane  uz  teške  bolesti  ili  starost. 

Vrijeme  pogodno  za  primanje  svetog  pomazanja  sigurno  je  kad  vjernik  zbog  bolesti  ili  starosti 
počinje  biti  u  životnoj  pogibelji. 

Svaki  put  kada  kršćanin  teško  oboli,  može  primiti  sveto  pomazanje,  isto  tako  nakon  primanja  kad 
se  bolest  pogoršala. 

Samo  svećenici  (prezbiteri  i  biskupi)  mogu  dijeliti  sakrament  bolesničke  pomasti;  pri  dijeljenju, 
služe  se  uljem  blagoslovljenim  od  biskupa  ili  po  potrebi  od  samoga  svećenika  služitelja. 

Bitna  radnja  u  slavlju  ovoga  sakramenta  jest  mazanje  bolesnika  na  čelu  i  rukama  (po  rimskom 
obredu)  ili  na  drugim  dijelovima  tijela  (na  Istoku);  mazanje  je  popraćeno  liturgijskom  molitvom 
svećenika  slavitelja  kojom  zaziva  posebnu  milost  ovog  sakramenta. 

Plodovi  posebne  milosti  sakramenta  bolesničke  pomasti  jesu: 

-  bolesnik  se  sjedinjuje  s  Kristovom  mukom  za  dobro  svoje  i  Crkve; 

-  prima  potporu,  mir  i  ohrabrenje  da  kršćanski  podnosi  tegobe  bolesti  ili  starosti; 

-  prima  oproštenje  grijeha  ako  ga  nije  mogao  primiti  u  sakramentu  pokore; 

-  dobiva  zdravlje  ako  to  koristi  duhovnom  spasenju; 

-  pripravlja  bolesnika  za  prijelaz  u  vječni  život. 

Umrijeti  u  Kristu  Isusu 

Da  se  uskrsne  s  Kristom,  treba  umrijeti  s  Kristom,  treba  se  »iseliti  iz  tijela  i  naseliti  kod 
Gospodina«  (2  Kor  5,8).  Pri  tom  »odlasku«  (Fil  2,23),  koji  je  smrt,  duša  se  dijeli  od  tijela.  Ona  će  se 
sa  svojini  tijelom  sjediniti  u  dan  uskrsnuća  mrtvih. 

Smrt 

»Zagonetka  ljudskog  položaja  dostiže  vrhunac  pred  smrću«.  U  nekom  smislu  tjelesna  je  smrt 
naravna,  ali  za  vjeru  ona  je,  u  stvari,  »plaća  grijeha«  (Rim  6,23).  I  za  one  koji  umiru  u  milosti 
Kristovoj,  ona  je  sudjelovanje  u  smrti  Gospodnjoj,  da  bi  mogli  sudjelovati  i  u  njegovu  uskrsnuću. 

Smrt  je  kraj  zemaljskoga  života.  Naš  je  život  odmjeren  vremenom,  tijekom  kojega  se  mijenjamo, 
starimo,  te  se  kao  kod  svih  živih  bića  na  zemlji,  smrt  javlja  kao  normalan  svršetak  života.  Taj  vid 
smrti  pridaje  hitnost  našim  životima:  spomen  na  našu  smrtnost  služi  također  da  nas  podsjeti  kako  za 
ostvarenje  svoga  života  imamo  samo  ograničeno  vrijeme:  «I  sjećaj  se  svoga  Stvoritelja  u  dane  svoje 
mladosti,  (...)  prije  nego  se  vrati  prah  u  zemlju  kao  što  je  iz  nje  i  došao,  a  duh  se  vrati  Bogu,  koji  ga 
je  dao»  (Prop  12,1.7). 

Smrt  je  posljedica  grijeha.  Kao  vjerodostojni  tumač  nauka  Svetog  pisma  i  Predaje,  crkveno 
Učiteljstvo  uči  da  je  smrt  ušla  u  svijet  zbog  ljudskog  grijeha.  Iako  čovjek  posjeduje  smrtnu  narav, 
Bog  je  odredio  da  ne  umre.  Smrt  je  dakle  protivna  naumu  Boga  Stvoritelja;  ona  je  ušla  u  svijet  kao 
posljedica  grijeha.  »Tjelesna  smrt,  od  koje  bi  čovjek  bio  pošteđen  da  nije  sagriješio«,  postala  je 
tako  čovjekov  »posljednji  neprijatelj«,  koji  treba  biti  pobijeđen. 

Smrt  je  po  Kristu  preobražena.  I  Isus,  Sin  Božji,  podnio  je  smrt  svojstvenu  ljudskom  stanju.  Ah, 
usprkos  strahu  pred  njom,  prihvatio  ju  je  činom  potpunog  i  slobodnog  podlaganja  volji  Očevoj. 
Isusov  je  posluh  promijenio  prokletstvo  smrti  u  blagoslov. 

Smisao  kršćanske  smrti 

Zahvaljujući  Kristu,  kršćanska  smrt  ima  pozitivan  smisao.  »Meni  je  živjeti  Krist,  a  umrijeti 
dobitak!«  (Fil  1,21).  »Vjerodostojna  je  riječ:  Ako  s  njime  umrijesmo,  s  njime  ćemo  i  živjeti«  (2  Tim 
2,11).  Bitna  novost  kršćanske  smrti  jest  u  ovome:  kršćanin  je  po  krštenju  sakramentalno  već  »umro 
s  Kristom«,  da  bi  živio  novim  životom;  ako  pak  umremo  u  milosti  Kristovoj,  fizička  smrt  dovršava 
to  »umiranje  s  Kristom«  te  ispunja  naše  utjelovljenje  u  njega  u  njegov  otkup iteljski  čin. 

U  smrti  Bog  čovjeka  zove  k  sebi.  Zbog  toga  kršćanin  može  prema  smrti  osjetiti  želju  kakvu  je 
iskusio  sveti  Pavao:  »Želja  mije  otići  i  s  Kristom  biti«  (Fil  1 ,23);  i  on  može  svoju  smrt  preobraziti  u 
čin  poslušnosti  i  ljubavi  prema  Ocu,  po  primjeru  Kristovu. 

Kršćanski  je  pogled  na  smrt  izvanredno  dobro  izražen  u  crkvenom  bogoslužju:  «Tvojim  se 
vjernima,  Gospodine,  život  mijenja  a  ne  oduzima;  i  pošto  se  raspadne  dom  ovozemnog  boravka, 
stječe  se  vječno  prebivalište  na  nebesima». 

Smrt  je  svršetak  čovjekova  zemaljskog  hodočašća,  svršetak  vremena  milosti  i  milosrđa  koje  mu 
Gospodin  pruža  da  ostvari  svoj  ovozemni  život  prema  Božjem  nacrtu  i  da  odredi  svoju  konačnu 
sudbinu.  Kada  završi  »jedini  tijek  našeg  zemaljskog  života«,  više  se  nećemo  vratiti  da  živimo 
druge  zemaljske  živote.  Ljudi  samo  jednom  umiru  (Hebr  9,27).  Poslije  smrti  nema  »ponovnog 
rađanja«  (»reinkarnacije«). 

Crkva  nas  potiče  da  se  pripremimo  za  čas  smrti.  »Od  nagle  i  nepripravne  smrti,  oslobodi  nas, 
Gospodine«,  Litanije  svih  svetih,  da  molimo  Majku  Božju  da  nas  zagovara  »na  času  smrti  naše« 
Zdravo  Marijo,  da  se  utječemo  svetom  Josipu,  zaštitniku  dobre  smrti. 

U  svakom  činu  i  misli  tako  se  vladaj  kao  da  ćeš  danas  umrijeti.  Kad  bi  imao  čistu  savjest,  ne  bi 
se  mnogo  bojao  smrti.  Bolje  je  čuvati  se  grijeha  nego  izbjegavati  smrt.  Ako  danas  nisi  spreman, 
kako  ćeš  biti  sutra?»  (KKC  dijelovi  1005-  1014,  1499-1532) 

2.  Molitve  za  sretnu  smrt  i  umiruće 

Sv.  Mihael  zaštitnik  umirućih  i  molitve  sv.  Arknađelu  za  sretnu  smrt 

Juda  Tadej  u  svojoj  poslanici  piše.  «Mihael  arkanđeo  kad  se  u  borbi  za  Mojsijevo  tijelo  prepirao  s 
đavlom,  nije  se  usudio  izreći  protiv  njega  uvredljivu  osudu  nego  je  rekao:  Neka  ti  Gospodin 
zapovijedi  da  ušutiš!»(  Jd  1,9) 

Ovu  borbu  za  tijelo  Mojsijevo  opisali  smo  radi  ovog  zauzimanja  sv.  Mihaela  za  pravednika,  od 
tuda  običaj,  da  se  kršćani  utječu  sv.  Mihaelu  i  preporučuju  mu  se  da  im  bude  u  pomoći  na  času 
smrti.  Već  sv.  Herma,  koji  je  živio  odmah  nakon  apostola,  potvrđuje  da  sv.  Mihovil  pohađa  na  smrti 
one  koji  su  u  životu  opsluživali  zakon  Gospodnji,  a  kad  umru  on  im  označuje  mjesto  u  nebu. 

Prema  prastaroj  predaji  sv.  Mihael  je  u  Starom  Zavjetu  duše  pravednika  vodio  u  predpakao.  On 
je  sudjelovao  i  kod  uznesenja  Marijina  na  Nebo.  Sv.  Franjo  Asiški  je  u  spomen  toga  postio  sve  od 
Velike  Gospe  pa  do  svetkovine  sv.  Mihaela. 

To  tradicionalno  vjerovanje  poprima  i  Crkva  uzimajući  u  brevijar  antifonu  za  blagdan  sv. 
Mihovila:  «Arkanđele  Mihaele,  postavih  te  vojvodom  svih  duša,  što  se  u  nebo  primaju.«  Na  tu 
misao  nailazimo  i  u  misi  za  pokojne,  u  molitvi  kod  prikazanja,  gdje  se  sv.  Crkva  moli  za  duše  svih 
vjernih  mrtvih,  da  ih  »stjegonoša  sveti  Mihael  povede  u  sveto  svjetlo,  što  ga  Bog  nekoć  obeća 
Abrahamu  i  potomstvu  njegovu.« 

Teški  su  posljednji  časovi  ljudskog  života.  Bore  se  posljednje  sile  života  sa  smrću  koja  sve 
uništava,  ali  se  bije  još  i  drugi  boj,  što  ga  očima  ne  vidimo:  boj  za  dušu.  Sotona  poduzima  sve  da  još 
u  zadnji  čas  otme  dušu  Bogu.  U  taj  čas  ratnik  i  borac  Božji,  sv.  Mihael  pomaže  umirućemu  i  krijepi 
ga  u  posljednjim  trenucima,  da  mu  onda  ponese  dušu  pred  lice  Božje.  Zato  sv.  Crkva  kod  izdisaja 
kršćaninova  moli:  »Primio  ga  sv.  Mihael,  arkanđeo  Božji,  koji  je  zaslužio  biti  poglavarom  vojske 
nebeske.« 

Sv.  Mihael  se  na  slikama  prikazuje  nekad  s  mačem  u  ruci,  a  nekad  s  vagom,  čime  se  u  srednjem 
vijeku  slikovito  prikazivalo  da  on  na  sudu  Božjem  ocjenjuje  i  kao  mjeri  čovjekova  djela.  Njegov 

mač  neka  nam  je  na  utjehu,  jer  imamo  jakoga  zaštitnika;  a  vaga  u  ruci  njegovoj  neka  nas  podsjeća 
kako  ćemo  zaslužiti  njegovu  pomoć:  mjerimo  i  sami  svoje  misli,  svoje  riječi  i  svoja  djela. 

Zaziv  sv.  Mihaelu  arkanđelu  za  njegov  zagovor  u  času  naše  smrti 

Sv.  Mihaele,  slavni  kneže,  glavo  i  vođo  nebeske  vojske,  primatelju  duša,  pobjedniče  pobunjenih 
duhova,  stanovniče  Božjega  dvora,  iza  Isusa  naš  divni  vođo,  obdaren  nadčovječnom  snagom  i 
savršenošću,  udostoj  se  sve  nas,  koji  se  pouzdano  tebi  utječemo,  od  svakoga  zla  izbaviti  i  isprosi 
nam  svojim  moćnim  zagovorom  milost  da  vjerno  služeći  svome  Bogu  sve  više  duhom  rastemo. 
Moli  za  nas,  sv.  Mihaele,  blaženi  kneže  Crkve  Kristove!  Da  budemo  vrijedni  Kristovih  obećanja. 

Pomolimo  se:  Svemogući  vječni  Bože,  koji  si  u  svojoj  divnoj  dobroti  i  milosrđu,  za  sveopći 
spas  ljudi  slavnog  i  svetog  arkanđela  Mihaela  knezom  svoje  Crkve  odabrao,  molimo  te  da  nas  on 
svojim  moćnim  zagovorom  od  svih  naših  neprijatelja  oslobodi,  te  da  se  nijedan  od  njih  ne  usudi 
uznemiravati  nas  u  času  smrti,  i  udijeli  nam  milost  da  nas  on  sam  u  Tvoju  uzvišenu  božansku 
prisutnost  uvede,  po  zaslugama  Isusa  Krista,  Gospodina  našega.  Amen.  (Imprimatur  br.  205S.  U 
Senju,  dne  23.  kolovoza  1912.  Roko,  biskup). 

Sv.  Mihaelu  arkanđelu  za  sretnu  smrt 

Preslavni  poglavico  Mihaele,  vojvodo  vojske  nebeske,  primatelju  duša,  pobjedniče  zlih  duhova, 
čuvaru  i  branitelju  Crkve,  sve  nas  koji  tebi  vapimo  oslobodi  od  svake  tegobe  i  učini  da  po  tvojoj 
predostojnoj  molitvi  napredujemo  u  svakoj  službi  Božjoj.  Sveti  Mihaele,  brani  nas  u  boju,  da  ne 
poginemo  na  strašnome  sudu;  primi  nas  poslije  smrti  naše  i  privedi  u  kraljevstvo  nebesko.  Moli  za 
nas,  sveti  Mihaele.  Da  dostojni  postanemo  obećanja  Kristovih. 

Pomolimo  se:  Svemogući  vječni  Bože,  koji  si  za  spasenje  ljudske  naravi  u  prevelikoj 
dobrostivosti  svojoj  čudesno  odredio  slavnoga  Mihaela  arkanđela  da  nam  pomaže,  daj  milostivo  da 
uz  njegovu  spasonosnu  pomoć  dostojni  budemo  na  zemlji  hrabro  se  obraniti  od  svih  neprijatelja,  da 
na  našem  odlasku  s  ovoga  svijeta  budemo  oslobođeni  od  svake  napasti  te  da  nas  on  dovede  pred 
lice  tvoga  veličanstva.  Po  Kristu  Gospodinu  našem.  Amen. 

Pomolimo  se:  Vjerom  se  utječemo  pod  zaštitu  tvojih  krila,  sv.  Mihaele,  čuvaj  nas  i  brani  kroz  sav 
život,  i  u  strašnom  času  naše  smrti,  ti  sveti  arkanđele  budi  nam  svima  blagonakloni  pomoćnik.  Po 
Isusu  Kristu  Gospodinu  našem.  Amen. 

Tvojoj  zaštiti,  veliki  nebeski  kneže,  sveti  Mihaele,  preporučujem  svoje  tijelo  i  svoju  dušu! 
Uzimam  te  za  svoga  zaštitnika,  čuvara  i  zagovornika;  i  radi  časti,  koju  na  nebesima  uživaš,  molim 
te  da  budeš  uza  me  za  svega  moga  života,  a  osobito  u  času  moje  smrti;  pomozi  mi  u  strahovima  i 
malodušju,  da  postignem  kod  Boga  oproštenje  grijeha,  potpuno  predanje  njegovoj  svetoj  volji,  da  se 
moja  duša  sretno  odijeli  od  tijela.  Uzmi  je  zatim  i  u  pratnji  svetih  anđela  ponesi  pred  lice  Božje,  da 
ga  gleda  i  uživa  na  sve  vijeke  vjekova.  Amen.  (Imprimatur,  Sarajevo  19.IX  1938  br.  2019). 

Molitva  triju  Zdravo  Marija  za  sretnu  smrt 

(Sv.  Matilda) 

O  Marijo,  Gospe  moja  sveta,  kao  što  je  Bog  Otac  u  svojoj  svemogućnosti  tebe  učinio  moćnom, 
tako  Ti  molim  te  budi  uza  me  na  času  moje  smrti  i  odagnaj  od  mene  svaku  protivnu  silu.  Zdravo 
Marijo...  O  Marijo,  Gospe  moja  sveta,  kao  što  te  je  Sin  Božji  obdario  tolikom  spoznajom  i 
svjetlošću  o  sebi  da  sve  Nebo  prosvjetljuješ,  tako  Ti  na  času  moje  smrti  moju  dušu  prosvijetli 
spoznajom  prave  vjere  daje  nijedna  zabluda  ili  neznanje  ne  smućuje  i  ne  izopači.  Zdravo  Marijo... 

O  Marijo,  Gospe  moja  sveta,  kao  što  je  Duh  Sveti  tebi  obilno  udijelio  svoju  ljubav,  tako  i  Ti  na 
času  moje  smrti  udijeli  mi  slast  Božje  ljubavi,  neka  mi  se  po  njoj  sva  gorčina  smrtne  borbe  pretvori 
u  slast.  Zdravo  Marijo... 

Mariji,  da  isprosi  milost  sretne  i  dobre  smrti 

(Sv.  Alfons  Marija  Liguori) 

O  Marijo,  kakva  će  biti  moja  smrt?  Ja  već  od  sada,  razmišljajući  o  mojim  grijesima,  i  pomisli  na 
taj  veliki  i  odlučujući  čas  kad  ću  umrijeti  i  biti  suđen  na  moje  spasenje  ili  vječnu  osudu,  zbunjen 
sam  i  drhtim.  O  preslatka  moja  Majko  u  Krvi  Isusa  Krista  i  u  tvom  zagovoru  je  sva  moja  nada.  O 
utjeho  žalosnih,  tada  me  ne  ostavi,  ne  propusti  da  me  utješiš  u  toj  velikoj  žalosti.  Ako  me  sad  toliko 
muči  grižnja  savjesti  pri  sjećanju  na  moje  grijehe,  nesigurnost  oproštenja,  opasnost  da  ponovno 
padnem,  strogost  Božje  pravde,  što  će  tek  onda  biti  sa  mnom.  Ako  mi  ne  priskočiš  u  pomoć  propasti 
ću.  O  Gospe  moja,  prije  moje  smrti,  isprosi  mi  milost  velikog  kajanja  za  moje  grijehe,  istinskog 
obraćenja  i  vjernosti  Bogu  u  životu  koji  mi  preostaje. 

Kada  dođem  na  kraj  mog  života,  Marijo  nado  moja,  tada  mi  pomozi  u  toj  velikoj  muci  u  kojoj 
ću  biti,  utješi  me  da  ne  očajavam  videći  svoje  grijehe  koje  će  đavao  stavljati  pred  mene.  Isprosi  mi 
milost  da  Te  često  zazivam,  da  umrem  s  tvojim  svetim  imenom  na  ustima  i  imenom  tvoga  Sina. 
Naprotiv,  oprosti  mi  moju  smjelost,  prije  nego  li  izdahnem,  molim  te  Ti  dođi  i  utješi  me  svojom 
prisutnošću. 

Tu  si  milost  udijelila  tolikom  broju  tebi  pobožnih  duša  i  ja  je  želim  i  nadam  se  zadobiti  je.  Istina 
je  da  sam  grešnik  i  da  to  ne  zaslužujem,  ali  sam  Ti  pobožan,  ljubim  te  i  imam  veliko  povjerenje  u 
tebe.  O  Marijo  iščekivati  ću  te,  ne  ostavi  me  neutješena.  Ako  nisam  tolike  milosti  dostojan,  barem 
mi  s  Neba  pomozi  da  iz  ovoga  života  izađem  ljubeći  Boga  i  tebe,  te  da  dođem  u  Raj  da  vas  vječno 
ljubim.  Amen. 


Mariji,  da  isprosi  milost  oproštenja  grijeha  i  vječnog  spasenja 

(Sv.  Alfons  Marija  Liguori) 

Majko  Božja,  evo  pred  tvojim  nogama  mene  bijednog  grešnika,  podložnika  pakla,  koji  se  tebi 
utječe  i  u  tebe  se  uzda.  Ne  zaslužujem  niti  da  me  pogledaš,  ali  znam  da  Ti  koja  si  gledala  svoga  Sina 
kako  umire  da  bi  spasio  grešnike  imaš  veliku  želju  da  im  pomogneš.  O  Majko  milosrđa,  pogledaj  na 
moje  bijede  i  smiluj  mi  se.  Znam  da  te  zovu  utočište  grešnika,  nada  očajnika  i  pomoćnicom 
napuštenih.  Ti  si  dakle  moje  utočište,  moja  nada  i  moja  pomoć.  Po  tvome  zagovoru  zadobit  ću 
spasenje.  Zbog  Isusove  ljubavi  pomozi  mi,  pruži  ruku  bijedniku  koji  je  pao  i  tebi  se  utječe. 

Znam  da  se  ti  raduješ  pomažući  koliko  možeš  grešnika,  pomozi  mi  sad  kad  mi  možeš  pomoći. 
Svojim  grijesima  sam  izgubio  Božju  milost  i  dušu.  Predajem  se  u  tvoje  ruke,  kaži  mi  što  mije  činiti 
da  se  povratim  u  milost  moga  Spasitelja,  želim  odmah  to  učiniti. 

On  me  šalje  tebi,  da  mi  pomogneš  jer  želi  da  se  utječem  tvome  milosrđu,  pa  da  mi,  osim  zasluga 
tvoga  Sina,  Ti  i  tvoja  molitva  pomognete  da  se  spasim.  Tebi  se  utječem  koja  moliš  za  tolike 
grešnike,  moli  Isusa  i  za  mene.  Kaži  mu  da  mi  oprosti  i  On  će  mi  oprostiti,  kaži  mu  da  želiš  moje 
spasenje  i  On  će  me  spasiti.  Neka  se  vidi  dobro  koje  Ti  znaš  učiniti  onome  koji  ima  povjerenja  u 
tebe.  Amen,  tako  neka  bude,  tome  se  nadam.  Amen. 

Sv.  Josipu  za  milost  sretne  smrti 

Sveti  Josipe,  kraj  tebe  su  bili  Isus  i  Marija  kad  je  došao  čas  da  se  vratiš  u  kuću  Očevu.  Zato  je 
pravo  da  ti  se  kršćani  obraćaju  kao  zaštitniku  i  tješitelju  umirućih.  Molimo  danas  tvoju  pomoć  u 
zadnjim  časovima  našeg  zemaljskog  života.  Izmoli  nam  milost,  da  ovdje  živimo  kao  ti;  u 
pravednosti  i  čistoći,  u  prisutnosti  Isusa  i  Djevice  Marije,  te  ne  budemo  odijeljeni  od  njih  ni  onoga 
dana  kad  će  nam  doći  posljednji  čas«.  Poput  tebe  da  budemo  i  mi  primljeni  u  kuću  Očevu  i  da  naš 
život  bude  preobražen  u  vječne  radosti  kod  Gospodina.  Amen. 

Molitva  za  žalosne  i  očajne 


Duše  Sveti,  Bože  i  najbolji  Tješitelju,  sačuvaj  nas  od  žalosti  i  malodušnosti!  Izbavi  sve  ljude  od 
očaja  i  njegovih  kobnih  posljedica!  Svima  što  sami  sebi  zadaju  smrt  ili  umiru  od  nasilne  i  nagle 
smrti,  udijeli  milost  savršenog  skrušenja  prije  nego  li  ispuste  svoj  posljednji  dah!  Srce  Isusovo,  u 
smrtnoj  tjeskobi,  smiluj  se  umirućima!  Srce  Marijino,  puno  sućuti  i  ljubavi,  moli  za  sve  nevoljnike! 
(Imprimatur:  A.  Gori,  OFM,  patrijarha  Jeruzalema,  30.  4.  1963) 

3.  Litanije  za  umiruće  i  preporuke  umirućih 

(Iz  Kanižlićeva  molitvenika  Pobožnost  na  slavu  presvetom  Trojstvu  i  B.D.  Mariji,  objavljen  s 

dopuštenjem  zagrebačke  nad.  1893.  godine) 


Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče,  nebeski  Bože,  smiluj  nam  se! 

Sine,  Otkupitelju  svijeta, 

Duše  Sveti,  Bože, 

Sveto  Trojstvo,  jedan  Bože, 

Sveta  Marijo,  moli  za  umiruće! 

Svi  sveti  anđeli  i  arkanđeli,  molite  za  njih! 

Sveti  Abele,  moli  za  njih! 

Cijeli  zbore  pravednika,  moli  za  njih! 

Sveti  Abrahame,  moli  za  njih! 

Sveti  Ivane  Krstitelju,  moli  za  njih! 

Sveti  Josipe,  moli  za  njih! 

Svi  sveti  patrijarsi  i  proroci,  molite  za  njih! 

Sveti  Petre,  moli  za  njih! 

Sveti  Pavle,  moh  za  njih! 

Sveti  Andrija,  moli  za  njih! 

Sveti  Ivane,  moh  za  njih! 

Svi  sveti  apostoli  i  evanđelisti,  molite  za  njih! 

Svi  sveti  učenici  Gospodnji,  molite  za  njih! 

Svi  sveti  mladenci,  molite  za  njih! 

Sveti  Stjepane,  moh  za  njih! 

Sveti  Lovro,  moli  za  njih! 

Svi  sveti  mučenici,  molite  za  njih! 

Sveti  Silvestre,  moli  za  njih! 

Sveti  Grgure,  moh  za  njih! 

Sveti  Augustine,  moli  za  njih! 

Svi  sveti  biskupi  i  ispovjedaoci,  molite  za  njih! 

Sveti  Benedikte,  moli  za  njih! 

Svet  Franjo,  moli  za  njih! 

Sveti  Kamilo,  moli  za  njih! 

Sveti  Ivane  od  Boga,  moli  za  njih! 

Svi  sveti  redovnici  i  pustinjaci,  molite  za  njih! 

Sveta  Marijo  Magdaleno,  moli  za  njih! 

Sveta  Lucijo,  moli  za  njih! 

Sve  svete  djevice  i  udovice,  molite  za  njih! 

Svi  sveti  i  svetice  Božje,  zagovarajte  ih! 

Milostiv  budi,  oprosti  im,  Gospodine! 

Milostiv  budi,  oslobodi  ih,  Gospodine! 

Od  srdžbe  svoje,  oslobodi  ih,  Gospodine! 

Od  smrtne  pogibelji,  oslobodi  ih,  Gospodine! 

Od  zle  smrti,  oslobodi  ih,  Gospodine! 

Od  muka  paklenih,  oslobodi  ih,  Gospodine! 

Od  svakoga  zla,  oslobodi  ih,  Gospodine! 

Od  đavlove  vlasti,  oslobodi  ih,  Gospodine! 

Po  rođenju  svojem,  oslobodi  ih,  Gospodine! 

Po  križu  i  muci  svojoj,  oslobodi  ih,  Gospodine! 

Po  smrti  i  ukopu  svojem,  oslobodi  ih,  Gospodine! 

Po  slavnom  uskrsnuću  svojem,  oslobodi  ih,  Gospodine! 

Po  čudesnom  Uzašašću  svojem,  oslobodi  ih,  Gospodine! 

Po  milosti  Duha  Svetoga  Utješitelja,  oslobodi  ih,  Gospodine! 

Na  dan  sudnji,  oslobodi  ih,  Gospodine! 

Mi  grešnici,  Tebe  molimo,  usliši  nas! 

Da  im  oprostiš,  Tebe  molimo,  usliši  nas! 

Jaganjče  Božji,  koji  oduzimaš  grijehe  svijeta, 

oprosti  nam,  Gospodine! 

Jaganjče  Božji,  koji  oduzimaš  grijehe  svijeta,  usliši  nas,  Gospodine! 

Jaganjče  Božji,  koji  oduzimaš  grijehe  svijeta, 

smiluj  nam  se,  Gospodine! 

Gospodine,  smiluj  se!  Kriste,  smiluj  se!  Gospodine,  smiluj  se! 

Izbavi,  Gospodine,  duše  službenika  i  službenica  svojih  od  svih  pogibli  pakla,  od  zamka  kazni  i  od 
svih  nevolja!  Amen!  (Prema  Rimskom  brevijaru) 

Molitva  naknade  za  umiruće 

Vječni  Oče,  prikazujem  Ti  Srce  Isusovo  u  smrtnoj  tjeskobi  sa  svom  Njegovom  ljubavlju,  sa  svim 
Njegovim  trpljenjem  i  sa  svim  Njegovim  zaslugama: 

-  kao  zadovoljštinu  za  grijehe  što  su  ih  umirući  učinili  za  svega  svojega  života.  Slava  Ocu  ... 

-  za  pročišćenje  dobrih  djela  što  su  ih  umirući  loše  učinili  za  svega  svojega  života.  Slava  Ocu... 

-  kao  naknadu  za  sva  dobra  djela  što  su  ih  umirući  propustili  učiniti  za  svojega  života  .  Slava  Ocu  ... 

-  za  zahvalu  u  ime  svih  umirućih  za  milosti  što  su  ih  primili  za  svega  svojega  života.  Slava  Ocu  ... 
(Imprimatur:  Mechliniae  28.  I.  1960.  L.  J.  Suenens  V.  G.) 

Molitva  za  umiruće 

(sv.  Ivan  Pavao  II) 

Svemogući  i  vječno  živi  Bože,  Oče  siromaha,  snago  bolesnika,  nado  umirućih!  Hvala  ti  za  dar 
ljudskog  života,  a  osobito  za  obećanje  vječnog  života.  Mi  znamo  da  si  uvijek  blizu  svima  koji  su 
slomljena  srca,  svim  siromasima,  slabima  i  bolesnima.  Bože  koji  si  pun  nježnosti  i  sućuti,  primi 
molitve  koje  ti  upravljamo  za  svoju  bolesnu  braću  i  sestre.  Umnoži  im  vjeru  i  pouzdanje  u  tebe. 
Ojačaj  ih  svojom  ljubaznom  nazočnošću  i  ozdravi  ih,  ako  ti  je  milo,  te  daj  njihovim  tjelesima  i 
dušama  obnovljenu  snagu. 

Ljubazni  Oče,  blagoslovi  umiruće,  blagoslovi  sve  koji  će  se  uskoro  s  tobom  susresti  licem  u 
lice.  Mi  vjerujemo  da  si  od  smrti  učinio  vrata  vječnog  života.  Čuvaj  našu  umiruću  braću  i  sestre  u 

svojoj  ljubavi  i  vodi  ih  sigurnom  rukom  u  domovinu  vječnog  života  s  tobom.  Bože,  izvore  svake 
jakosti,  pogledaj  i  štiti  sve  one  koji  se  posvećuju  bolesnicima  i  umirućima. 

Daj  im  duh  hrabrosti  i  nježnosti.  Podrži  ih  u  njihovim  naporima  da  donesu  okrepu  i 
ozdravljenje.  Daj  da  sve  više  i  više  budu  znak  tvoje  preobrazujuće  ljubavi.  Daj  da  svi  uvide  da  si  ti 
ljubazni  Otac,  Bog  milosrđa  i  sućuti.  Amen. 

Preporuke  umirućih 

Isuse,  Marijo,  Josipe,  pomozite  mu  (joj)  u  posljednjoj  borbi!  Isuse,  Marijo,  Josipe,  dajte  da  u 
miru  s  vama  usnem  i  počivam.  Pođi  kršćanska  dušo  s  ovoga  svijeta,  u  ime  Boga  Oca  svemogućega 
koji  te  je  stvorio,  u  ime  Isusa  Krista  koji  te  otkupio,  u  ime  Duha  Svetoga  koji  se  u  te  izlio. 

Danas  ti  bilo  mjesto  u  miru  i  prebivalište  kod  Boga,  sa  svetom  Bogorodicom  Marijom,  svetim 
Josipom  i  sa  svima  anđelima  i  svecima  Božjim.  Preporučujem  te  dragi  brate  (draga  sestro) 
svemogućem  Bogu  i  predajem  te  onomu  koji  te  je  stvorio.  Neka  ti  na  odlasku  iz  ovoga  života  dođe 
ususret  Djevica  Marija,  anđeli  i  svi  sveti. 

Oslobodio  te  Krist  koji  se  udostojao  za  te  umrijeti;  neka  te  on  smjesti  u  svoj  Raj  da  ga  gledaš 
licem  u  lice  za  svu  vječnost. 

Vječni  Oče  prikazujem  ti  zasluge  Predragocjene  Krvi  Isusa  Krista,  tvoga  ljubljenoga  Sina  i  našeg 
Božanskog  Spasitelja,  za  sve  one  koji  će  danas  umrijeti,  sačuvaj  ih  od  paklenih  muka  i  dovedi  u 
vječnu  Domovinu. 

4.  Isusovo  obećanje  milosti  vječnog  spasenja  umirućima  pored  kojih  se  bude  molila  krunica 

na  čast  Božanskog  Milosrđa 

(U  katoličkoj  svetačkoj  i  pobožnoj  tradiciji  postoji  više  obećanja  milosti  vječnog  spasenja 
onima  koji  obave  određene  pobožnosti  za  svoga  života.  Među  najpoznatijima  su  Devet  prvih 
petaka  (po  sv.  Margareti  Mariji  AIacoque);  Pet  prvih  subota  (Fatimska  ukazanja);  Ustrajna  molitva 
Gospine  krunice  (po  bi.  Alanu  de  la  Roche);  Brigitine  molitve  na  čast  Muke,  Rana  i  Krvi  Kristove 
(po  sv.  Brigiti  Švedskoj). 

Jedno  slično  obećanje  Isus  je  dao  po  sv.  Faustini  i  za  one  koji  bdiju  i  mole  za  umiruće  kada  se 
pored  kojih  bude  molila  Krunica  na  čast  Božanskog  milosrđa. 

(Isusove  riječi  svetoj  sestri  Faustini  Kowalskoj  koja  je  proglašena  blaženom  18.  travnja  1993.,  a 
svetom  30.  travnja  2000.) 

"Obećavam  da  se  duša  koja  bude  štovala  ovu  sliku  neće  izgubiti  (misli  se  na  sliku  prozvanu 
Milosrdni  Isus).  Već  na  ovome  svijetu  obećavam  joj  pobjedu  nad  neprijateljima,  posebno  pak  u 
smrtnom  času.  Ja,  Gospodin,  štitit  ću  je  kao  svoju  čast.  Zrake  na  slici  označuju  krv  i  vodu  koje 
potekoše  iz  dubine  mojega  milosrđa,  u  času  kad  je  moje  umiruće  srce  na  Križu  bilo  kopljem 
probodeno." 

"Kćeri  moja,  govori  cijelome  svijetu  o  mojem  neiscrpnome  milosrđu.  Ja  želim  da  blagdan 
božanskoga  milosrđa  bude  utočište  svih  duša,  poglavito  svih  grješnika.  Toga  dana  izlit  će  se  punina 
mojega  milosrđa.  Ja  ću  izliti  čitavo  more  milosti  na  duše  koje  se  budu  približile  tomu  izvoru.  Tko 
god  se  toga  dana  ispovijedi  i  pričesti,  dobit  će  potpun  oprost  od  grijeha  i  kazne  za  grijehe.  Neka  se 
nitko  ne  boji  pristupiti  k  meni,  makar  njegovi  grijesi  bili  najopakiji.  Želim  da  se  blagdan  mojega 
milosrđa  svečano  proslavi  na  prvu  nedjelju  nakon  Uskrsa." 

"Duše  koje  šire  štovanje  mojega  milosrđa  štitit  ću  cijelog  života  kao  što  majka  štiti  svoje  dijete,  a 
na  smrtnome  času  bit  ću  im  spasitelj,  a  ne  sudac.  U  tom  zadnjem  času  duša  nema  druge  zaštite  osim 
mojega  milosrđa.  Sretne  li  duše  koja  je  već  za  života  bila  uronjena  u  moje  milosrđe,  jer  je  neće  stići 
pravda!" 

"Prije  nego  dođem  kao  pravedan  sudac,  otvorit  ću  širom  vrata  svojega  milosrđa.  Tko  pak  ne  želi 
proći  kroz  vrata  milosrđa,  morat  će  proći  kroz  vrata  pravde." 

"Duše  koje  mole  krunicu  Božanskoga  Milosrđa,  bit  će  u  svojemu  životu  uključene  u  moje 
milosrđe,  napose  u  smrtnome  času." 

"Čovječanstvo  neće  naći  mira  tako  dugo  dok  se  s  posvemašnjim  pouzdanjem  ne  obrati  na  moje 
milosrđe.  Kaži  bolesnome  čovječanstvu  da  se  mora  uteći  mojemu  milosrdnomu  srcu  i  ja  ću  ga 
obdariti  mirom." 

Veliko  Spasiteljeve  obećanje  za  pomoć  umirućima 

Isusove  riječi  svetoj  sestri  Faustini  "Ako  se  ova  krunica  božanskom  milosrđu  bude  molila  kod 
nekoga  umirućega,  ublažit  će  se  gnjev  Božji,  a  beskrajno  Milosrđe  zagrlit  će  dušu  umirućega, 
primjenjujući  na  nju  bolne  patnje  svojega  Božanskoga  sina. " 

Krunica  na  čast  Božanskog  Milosrđa 

Moli  se  na  običnoj  krunici  ovako: 

Na  prva  tri  zrna  moli  se: 

Očenaš,  Zdravomarijo,  Vjerovanje. 

Na  svih  pet  desetica  moli  se: 

a)  na  velika  zrnca: 

Vječni  Oče,  prikazujemo  ti  tijelo  i  krv,  dušu  i  božanstvo  tvojega  preljubljenoga  Sina,  Gospodina 
našega  Isusa  Krista,  kao  zadovoljštinu  za  svoje  grijehe  i  grijehe  cijeloga  svijeta. 

b)  na  mala  zrnca  (10  puta): 

Po  pregorkoj  muci  Isusovoj  smiluj  se  nama  i  cijelomu  svijetu. 

c)  na  kraju  krunice  doda  se  (tri  puta): 

Sveti  Bože,  sveti  jaki  Bože,  sveti  besmrtni  Bože,  smiluj  se  nama  i  cijelomu  svijetu. 

Isus  je  rekao  svetici:  "Moli  trajno  krunicu  koju  sam  te  naučio.  Onomu  tko  je  bude  molio  udijelit  će 
se  veliko  milosrđe  već  za  života,  a  posebno  na  času  smrti." 

5.  Nauk  Crkve  o  zadnjim  stvarima  čovjeka:  smrti,  sudu,  raju,  čistilištu  i  paklu 

Katekizam  Katoličke  Crkve  o  zadnjim  stvarima  uči: 

Za  kršćanina  koji  svoju  smrt  sjedinjuje  sa  smrću  Kristovom,  smrt  je  kao  odlazak  Kristu  i 
ulazak  u  vječni  život.  Kad  Crkva,  posljednji  put,  nad  umirućim  kršćaninom  izrekne  oprosne  riječi 
Kristova  odrješenja,  kada  ga  posljednji  put  obilježi  okrepljujućim  pomazanjem  i  kada  mu  u 
popudbini  (pričesti)  dadne  Krista  kao  hranu  za  putovanje,  ona  mu  se  obraća  s  blagim  i  ohrabrujućim 
riječima: 

«Pođi,  kršćanska  dušo,  s  ovoga  svijeta  u  ime  Boga  Oca  svemogućega,  koji  te  je  stvorio,  u  ime 
Isusa  Krista,  Sina  Boga  živoga,  koji  je  za  te  trpio,  u  ime  Duha  Svetoga,  koji  se  u  te  izlio.  Danas  ti 
bilo  mjesto  u  miru  i  prebivalište  kod  Boga  na  svetome  Sionu,  sa  svetom  Bogorodicom  Djevicom 
Marijom,  sa  svetim  Josipom  i  svim  anđelima  i  svecima  Božjim  (...).  Vrati  se  svojem  početniku  koji 
te  je  načinio  od  gliba  zemaljskoga.  I  zato  neka  ti  na  odlasku  iz  ovoga  života  dođe  u  susret  Djevica 
Marija,  anđeli  i  svi  sveti  da  svoga  Otkupitelja  gledaš  licem  u  lice». 

Posebni  sud 

Smrt  je  svršetak  ljudskog  života  kao  vremena  otvorena  primanju  ili  odbijanju  milosti  Božje 
koja  se  očitovala  u  Isusu  Kristu.  Novi  zavjet  govori  o  sudu  poglavito  gledom  na  konačni  susret  s 
Kristom  o  njegovu  drugom  dolasku,  ali  u  više  navrata  potvrđuje  također  neposrednu  nagradu  ili 
kaznu  nakon  smrti,  koja  će  biti  dodijeljena  svakome  prema  njegovim  djelima  i  njegovoj  vjeri. 
Prispodoba  o  siromašnom  Lazaru  i  Kristova  riječ  dobrom  razbojniku  na  križu,  kao  i  drugi  tekstovi 
Novoga  zavjeta,  govore  o  posljednjoj  sudbini  duše  koja  može  biti  različita. 

Svaki  čovjek  već  od  časa  smrti,  u  posebnom  sudu  koji  mu  život  stavlja  u  odnos  prema  Kristu, 
prima  u  svojoj  besmrtnoj  duši  vječnu  nagradu  ili  kaznu:  ili  treba  proći  kroz  čišćenje,  ili  će 
neposredno  ući  u  nebesko  blaženstvo,  ili  će  se  odmah  zauvijek  osuditi.  Uvečer  našega  života,  bit 
ćemo  suđeni  prema  ljubavi  (br.  1021-  1023). 

Konačno  čišćenje  ili  Čistilište 

Oni  koji  umru  u  milosti  i  prijateljstvu  s  Bogom,  a  nisu  potpuno  čisti,  iako  su  sigurni  za  svoje 
vječno  spasenje,  moraju  se  poslije  smrti  podvrgnuti  čišćenju,  kako  bi  postigli  svetost  nužnu  za 
ulazak  u  nebesku  radost. 

To  konačno  čišćenje  izabranih,  koje  se  posve  razlikuje  od  kazne  osuđenih,  Crkva  naziva 
Čistilištem.  Nauk  vjere  s  obzirom  na  Čistilište  Crkva  je  jasno  izrazila  posebno  na  Firentinskom  i 
Tridentskom  saboru.  Crkvena  predaja,  pozivajući  se  na  neka  mjesta  Svetog  pisma,  govori  o 
čistilišnoj  vatri. 

Što  se  tiče  nekih  lakih  pogrešaka,  treba  vjerovati  da  prije  općeg  suda  postoji  čistilišna  vatra, 
prema  onome  što  potvrđuje  Onaj  koji  je  Istina,  govoreći  da  onome  tko  izgovori  hulu  protiv  Duha 
Svetoga  neće  biti  oproštena  ni  na  ovom  ni  u  budućem  svijetu  (Mt  12,31).  Prema  toj  pouci  možemo 
zaključiti  da  se  neke  pogreške  mogu  oprostiti  na  ovom  svijetu,  a  neke  druge  u  budućem  svijetu. 

Taj  se  nauk  također  oslanja  na  molitvenu  praksu  za  pokojne,  o  čemu  govori  Sveto  pismo:  »Zato 
je  (Juda  Makabejac)  za  pokojne  prinio  žrtvu  naknadnicu  da  im  se  oproste  grijesi«  (2  Mak  12,46). 
Crkva  je  od  prvih  vremena,  častila  spomen  mrtvih  i  za  njih  prinosila  molitve,  poglavito  misnu  žrtvu, 
da  bi  očišćeni,  mogli  prispjeli  k  blaženom  gledanju  Boga.  Crkva  također  preporučuje  milostinju, 
oproste  i  djela  pokore  u  korist  pokojnika. 

Pružajmo  im  pomoć  i  obnavljajmo  im  spomen.  Ako  su  Jobovi  sinovi  bili  očišćeni  žrtvom  svog 
oca,  zašto  bismo  sumnjah  da  će  naši  prinosi  za  pokojne  tim  pokojnicima  pružiti  neku  utjehu?  Ne 
oklijevajmo  pružati  pomoć  onima  koji  su  preminuli  i  prikazivati  za  njih  svoje  molitve,  (br.  1030- 
1033) 


Pakao 

Ne  možemo  biti  s  Bogom  sjedinjeni  ako  se  slobodno  ne  odlučimo  da  ga  ljubimo.  Ah,  Boga  ne 
možemo  ljubiti  ako  teško  griješimo  protiv  njega,  protiv  svog  bližnjega  ili  protiv  nas  samih:  tko  ne 
ljubi,  ostaje  u  smrti.  Tko  god  mrzi  brata  svoga,  ubojica  je.  A  znate  da  nijedan  ubojica  nema  u  sebi 
trajnoga,  vječnoga  života  (1  Iv  3,14.15).  Naš  Gospodin  upozorava  nas  da  ćemo  biti  od  njega 
odijeljeni,  ako  u  teškim  potrebama  ne  priskočimo  u  pomoć  siromašnima  i  malenima,  njegovoj  braći. 
Umrijeti  u  smrtnom  grijehu,  a  da  se  čovjek  za  nj  nije  pokajao  i  prihvatio  milosrdnu  ljubav  Božju, 
znači,  po  svom  slobodnom  izboru,  ostati  zauvijek  odijeljen  od  njega.  To  upravo  jest  stanje 
konačnog  samo-isklj učenja  iz  zajedništva  s  Bogom  i  s  blaženicima,  koje  označujemo  riječju 
»pakao«. 

Isus  često  govori  o  »geheni«,  o  vatri  »koja  se  ne  gasi«,  pripremljenoj  onima  koji  dokraja  života 
odbijaju  vjerovati  i  obratiti  se,  i  gdje  se  istodobno  može  izgubiti  duša  i  tijelo.  Isus  teškim  riječima 
navješćuje  da  će  poslati  svoje  anđele  da  pokupe  sve  (...)  bezakonike  i  bace  ih  u  peć  ognjenu  (Mt 
13,41-42),  i  da  će  izreći  osudu:  Odlazite  od  mene,  prokleti,  u  oganj  vječni  (Mt  25,41). 

Crkva  u  svom  naučavanju  potvrđuje  opstojnost  pakla  i  njegovu  vječnost.  Duše  onih  koji  umiru  u 
smrtnom  grijehu  odmah  nakon  smrti  silaze  u  pakao,  gdje  trpe  paklene  muke,  »vječni  oganj«. 
Glavna  se  paklena  muka  sastoji  u  vječnom  odjeljenju  od  Boga,  u  kojemu  jedinome  može  čovjek 
naći  život  i  sreću,  za  što  je  stvoren  i  za  čime  teži. 

Izjave  Svetoga  pisma  i  učenje  Crkve  o  paklu  jesu  poziv  na  odgovornost,  kojom  čovjek  mora 
svoju  slobodu  upotrijebiti  u  cilju  svoje  vječne  sudbine.  Istodobno  su  hitan  poziv  na  obraćenje: 
Uđite  na  uska  vrata!  Jer  široka  su  vrata  i  prostran  put  koji  vodi  u  propast  i  mnogo  ih  je  koji  njime 
idu.  O  kako  su  uska  vrata  i  tijesan  put  koji  vodi  u  Život  i  malo  ih  je  koji  ga  nalaze!  (Mt  7,13-14): 

Budući  da  ne  znamo  ni  dana  ni  časa,  trebakako  opominje  Gospodin,  da  ustrajno  bdijemo  da 
dovršivši  jedini  tijek  našega  zemaljskog  života,  zaslužimo  s  njim  ući  na  svadbu  i  ubrojiti  se  među 
blagoslovljene  i  da  ne  budemo  kao  zli  i  lijeni  sluge  otjerani  u  vječni  oganj,  u  vanjske  tmine  gdje  »će 
biti  plač  i  škrgut  zubi«. 

Bog  nikoga  ne  predodređuje  za  pakao;  za  to  je  potrebno  svojevoljno  odvraćanje  od  Boga  (smrtni 
grijeh)  i  ustrajanje  u  tome  sve  do  kraja.  U  euharistijskom  slavlju  i  u  dnevnim  molitvama  vjernika 
Crkva  zaziva  milosrđe  Boga  koji  neće  da  itko  propadne,  nego  hoće  da  svi  prispiju  k  obraćenju  (2 

Pt  3,9).  Molimo,  Gospodine,  blagohotno  primi  ovaj  žrtveni  prinos  nas  tvojih  slugu  i  sve  obitelji 
svoje:  obdari  naše  dane  svojim  mirom,  izbavi  nas  od  vječne  osude  i  ubroji  nas  među  izabrane  svoje. 
(Br.  1033  -  1037). 

Posljednji  sud 

Posljednjem  sudu  prethodit  će  uskrsnuće  svih  mrtvih,  »pravednika  i  nepravednika«  (Dj  24,15). 
To  će  biti  »čas  kad  će  svi  koji  su  u  grobovima  čuti  glas  Sina  čovječjega.  I  izići  će:  koji  su  dobro 
činili  -  na  uskrsnuće  života,  a  koji  su  radili  zlo  -  na  uskrsnuće  osude«  (Iv  5,28-29).  Tada  će  Krist 
»doći  u  slavi  i  svi  anđeli  njegovi  s  njime  (...).  I  sabrat  će  se  pred  njim  svi  narodi,  a  on  će  ih  jedne  od 
drugih  razlučiti  kao  što  pastir  razlučuje  ovce  od  jaraca.  Postavit  će  ovce  sebi  s  desna,  a  jarce  slijeva 
(...)  otići  će  ovi  u  muku  vječnu  a  pravednici  u  život  vječni«  (Mt  25,3 1 .  32.  33,  46). 

Pred  Kristom  koji  je  Istina,  bit  će  konačno  iznesena  istina  o  stavu  svakoga  čovjeka  prema  Bogu. 
Posljednji  sud  će  otkriti  do  zadnjih  posljedica,  sve  što  je  tko  za  svoga  zemaljskog  života  dobra 
učinio  ili  propustio  učiniti:  Sve  je  zlo  koje  čine  opaki  zabilježeno  -  da  oni  to  i  ne  znaju.  U  dan  kad 
Bog  neće  šutjeti  (Ps  50,3)  (...)  okrenut  će  se  prema  zlima:  «Ja  sam,  reći  će  im,  na  zemlju  postavio 
svoje  siromahe  zbog  vas.  Ja  sam,  njihov  gospodar,  stolovao  na  nebu  zdesna  svojega  Oca  -  a  moji  su 
udovi  na  zemlji  bih  gladni.  Da  ste  dali  mojim  udovima,  vaš  bi  dar  bio  došao  sve  do  Glave.  Kad  sam 
postavio  svoje  siromahe  na  zemlju,  učinio  sam  ih  vašim  dostavljačima,  da  donose  vaša  dobra  djela 
u  moju  riznicu:  vi  niste  ništa  položili  u  njihove  ruke,  zato  kod  mene  ništa  ne  posjedujete«. 

Posljednji  sud  bit  će  u  vrijeme  slavnog  povratka  Kristova.  Samo  mu  Otac  zna  sat  i  dan;  samo  on 
odlučuje  o  njegovu  dolasku.  Po  svom  će  Sinu  Isusu  Kristu  izreći  tada  konačni  pravorijek  o  svoj 
povijesti.  Tada  ćemo  upoznati  posljednji  smisao  čitava  stvorenja  i  svu  ekonomiju  spasenja;  shvatit 
ćemo  čudesne  putove  kojima  je  njegova  Providnost  vodila  svaku  stvar  njezinu  konačnom  cilju. 
Posljednji  će  sud  otkriti,  da  Božja  pravda  pobjeđuje  sve  nepravde  što  su  ih  Božja  stvorenja  počinila 
te  daje  Božja  ljubav  jača  od  smrti.  (br.  1038-1040) 

Nebo 

Oni  koji  umiru  u  Božjoj  milosti  i  prijateljstvu  i  koji  su  posve  očišćeni,  žive  zauvijek  s  Kristom. 
Zauvijek  su  slični  Bogu,  jer  ga  gledaju  »kao  što  jest«  (7  Iv  3,2),  licem  u  lice: 

«Našom  apostolskom  vlašću  definiramo  da  prema  općem  Božjem  određenju,  duše  svih  svetih 
koji  su  otišli  s  ovoga  svijeta  prije  Muke  Gospodina  našega  Isusa  Krista,  (...)  i  svih  drugih  vjernika 
koji  su  umrli  pošto  su  primili  sveto  Kristovo  krštenje  u  kojih  u  času  smrti  nije  bilo  ništa  za  čišćenje 
(...)  ili,  ako  je  nešto  bilo  ili  nešto  bude  što  treba  očistiti,  čim  poslije  svoje  smrti,  budu  očišćene  (...)  i 
prije  uskrsnuća  njihovih  tjelesa  i  općeg  suda  -  i  to  nakon  Uzašašća  Gospodina  i  Spasitelja  Isusa 
Krista  na  nebo  -  bile  su,  jesu  i  bit  će  u  nebu,  u  kraljevstvu  nebeskom  i  raju  nebeskom  s  Kristom,  u 
društvu  svetih  anđela.  One  su  poslije  muke  i  smrti  našega  Gospodina  Isusa  Krista,  ugledale  i 
gledaju  Božju  bit  neposrednim  gledanjem,  i  to  licem  u  lice,  bez  posredovanja  ikakvog  stvorenja.« 

Taj  savršeni  život,  to  zajedništvo  života  i  ljubavi  s  Presvetim  Trojstvom,  s  Djevicom  Marijom, 
anđelima  i  svim  blaženicima  -  zove  se  »nebo«.  Nebo  je  čovjekov  krajnji  cilj  i  ostvarenje  njegovih 
najdubljih  težnja,  stanje  najveće  i  konačne  sreće. 

Živjeti  u  nebu  znači  »biti  s  Kristom«.  Izabranici  žive  »u  njemu«,  ali  čuvajući,  dapače  nalazeći  u 
njemu  svoj  pravi  identitet  i  vlastito  ime:  Život  znači  biti  s  Kristom;  stoga  gdje  je  Krist,  tu  je  život,  tu 
je  kraljevstvo. 

Isus  Krist  nam  je  svojom  smrću  i  uskrsnućem  »otvorio«  nebo.  Život  se  blaženih  sastoji  u 
potpunom  posjedovanju  plodova  Kristova  otkupljenja;  svojoj  nebeskoj  proslavi  on  pridružuje  one 
koji  su  u  nj  vjerovali  i  ostali  vjerni  njegovoj  volji.  Nebo  je  blažena  zajednica  svih  koji  su  njemu 
savršeno  pritjelovljeni. 

To  otajstvo  blaženog  zajedništva  s  Bogom  i  sa  svima  onima  koji  su  u  Kristu,  nadilazi  svako 
poimanje  i  svako  predočenje.  Sveto  pismo  nam  o  tome  govori  u  slikama:  život,  svjetlost,  mir, 
svadbena  gozba,  vino  vječnog  Kraljevstva,  kuća  Očeva,  nebeski  Jeruzalem,  raj:  Što  oko  ne  vidje,  i 
uho  ne  ču,  i  u  srce  čovječje  ne  uđe,  to  pripravi  Bog  onima  koji  ga  ljube  (1  Kor  2,9). 

Bog  se,  zbog  svoje  transcendencije,  može  vidjeti  onakav  kakav  jest  samo  kad  on  sam  svoju 
Otajstvenost  otvori  neposrednom  promatranju  čovjeka  i  kad  mu  za  to  dade  sposobnost.  To 
promatranje  Boga  u  nebeskoj  slavi  Crkva  naziva  »blaženim  gledanjem«: 

Kakva  će  biti  tvoja  slava  i  tvoja  sreća:  bit  ćeš  pripušten  da  gledaš  Boga,  imat  ćeš  čast  da 
sudjeluješ  u  radostima  spasenja  i  vječnoga  svjetla  zajedno  s  Kristom,  Gospodinom  tvojim  Bogom, 
(...)  da  uživaš  u  Kraljevstvu  nebeskom,  u  društvu  pravednika  i  Božjih  prijatelja,  radost  postignute 
besmrtnosti. 

U  slavi  nebeskoj,  blaženici  s  radošću  nastavljaju  ispunjati  volju  Božju  u  odnosu  prema  drugim 
ljudima  i  cijelom  stvorenju.  Oni  već  kraljuju  s  Kristom;  s  njim  će  »kraljevati  u  vijeke  vjekova«  (Otk 
22,5).  (br.  1023-  1029). 

6.  Razmatranja  svetaca  o  smrti  i  sudu  Božjemu 

Razmišljati  o  zadnjim  stvarima  ljudskog  života  skupa  sa  svecima  znači  podići  pogled  od 
svakodnevnevnice  i  promatrati  život  u  horizontu  vječnosti.  Samo  postavljajući  ozbiljna  ljudska  i 
vjernička  pitanja  o  smislu  života  kako  dobro  živjeti,  kako  živjeti  s  Isusom  Kristom  i  založiti  život  u 
ljubavi  i  služenju  Bogu  i  ljudima;  smrt,  sud,  pakao,  čistilište  i  raj  nisu  za  osobu  tragičan  događaj, 
razlog  za  zabrinutost  i  nutarnju  muku.  Poslovica  kaže:  Umire  se  kako  se  živjelo.  Kršćanski  gledano 
život  je  hodočašće  prema  vječnosti,  u  kući  našeg  nebeskog  Oca  pred  kojim  nam  se  pojaviti  u 
trenutku  smrti.  Bog  je  dao  svoga  Sina  za  naše  spasenje  i  kršćanin  zna  da  i  u  životu  i  u  smrti  može 
računati  na  Kristovu  ljubav  i  praštanje,  ali  isto  tako  zna  daje  pozvan  svakodnevno  se  opredijeliti  za 
Krista  i  služiti  mu.  Čovjek  se  ne  smije  pojaviti  pred  Bogom  u  smrtnom  grijehu  jer  se  time  samo 
isključuje  iz  zajedništva  i  života  s  Bogom,  a  to  je  punina  života  i  život  u  blaženstvu  zauvijek. 

Kršćanska  vjera  daje  cjelovit  i  vedar  odgovor  na  najteža  pitanja  ljudskog  života.  U  mjeri  u  kojoj 
osoba  prakticira  vjeru  i  molitvu  i  redovito  pristupa  sakramentima,  u  dušu  vjernika  silazi  Božji  mir 
koji  nadilazi  ljudske  snage  i  daje  osobi  sigurnost  vjere  da  njen  život  ide  putem  koji  će  dovesti  do 
spasenja  u  vječnosti. 

O  velikom  misteriju  smrti  Drugi  vatikanski  koncil  u  konstituciji  Radost  i  nada  ovako  naučava: 
“Zagonetka  ljudskog  položaja  dosiže  vrhunac  pred  licem  smrti.  Ne  muči  čovjeka  samo  bol  i  sve 
veći  rasap  tijela  nego  ga  također,  dapače  još  više,  muči  strah  od  ugasnuća  za  vazda.  I  po  prirodnom 
nagonu  svoga  srca  čovjek  ispravno  sudi  kad  s  jezom  odbija  posvemašnje  razaranje  i  nepovratno 
skončanje  svoje  osobe.  Klica  vječnosti  što  je  u  sebi  nosi,  nesvodiva  na  samu  materiju,  buni  se  protiv 
smrti.  Svi  pokušaji  tehnike,  ma  kako  bili  korisni,  ne  mogu  smiriti  tjeskobu  čovjeka,  naime 
produženje  biološkog  trajanja  ne  može  utažiti  one  želje  za  daljnjim  životom  koje  su  neodoljivo 
ukorijenjene  u  njegovu  srcu. 

Dok  je  pred  smrću  nemoćno  svako  maštanje,  Crkva  poučena  božanskom  objavom,  tvrdi  da  ga 
je  Bog  stvorio  za  blaženi  cilj  s  onu  stranu  zemaljske  bijede.  Štoviše,  kršćanska  vjera  uči  da  će  ta 
tjelesna  smrt,  od  koje  bi  čovjek  bio  pošteđen  da  nije  sagriješio,  biti  jednom  pobijeđena  kada 
svemogući  i  milosrdni  Spasitelj  vrati  čovjeku  spasenje  što  ga  je  svojom  krivljom  izgubio.  Bog  je 
naime  pozvao  i  poziva  čovjeka  da  čitavim  svojim  bićem  prione  uza  nj  u  vječnom  zajedništvu 
nepropadljivog  božanskog  života. 

Tu  je  pobjedu  Krist  izvojevao  uskrsnuvši  na  život,  pošto  je  svojom  smrću  oslobodio  čovjeka  od 
smrti.  Svakom  čovjeku  koji  razmišlja,  vjera  predočena  solidnim  argumentima  pruža  odgovor  na 
tjeskobna  pitanja  o  njegovoj  budućoj  sudbini,  ujedno  mu  omogućuje  da  u  Kristu  bude  u  zajedništvu 
sa  svojom  predragom,  već  preminulom  braćom,  ulijevajući  mu  nadu  da  su  oni  već  postigli  pravi 
život  kod  Boga”. 

Katekizam  Katoličke  Crkve  govoreći  o  Isusu  Kristu,  sucu  i  sudu  nad  ljudskim  životom  nakon 
smrti  uči:  “Krist  je  Gospodar  vječnog  života.  Njemu  kao  Otkupitelju  svijeta  pripada  puno  pravo  da 
konačno  sudi  djela  i  srca  ljudi.  On  je  stekao  to  pravo  svojim  Križem.  Tako  je  Otac  sav  sud  predao 
Sinu.  Sin  pak  nije  došao  suditi,  nego  spasiti  i  dati  život  koji  je  u  njemu.  Odbijanjem  milosti  u  ovom 
životu  svatko  već  sudi  samoga  sebe,  prima  po  svojim  djelima,  odbijajući  Duha  ljubavi,  može  sebe 
osuditi  i  za  vječnost”  (br.679). 

Iz  navedenog  teksta  se  vidi  da  sva  dramatičnost  smrti,  suda,  osude  pa  i  pakla  je  plod  ljudske 
slobode  i  odbijanja  milosti  Božjega  spasenja  te  se  radi  o  samo  isključivanju  iz  vječnog  blaženstva. 

Smrt  i  sud 

(Misli  sv.  Ivana  Marije  Vianneva) 

Dani  našeg  života  su  odbrojeni.  Još  više:  ne  znamo  ni  sata,  ni  časa  kada  će  nas  naš  najviši  Sudac 
pozvati  pred  svoju  sudačku  stolicu,  a  to  će  biti  možda  upravo  u  trenutku,  kada  najmanje  na  to 
mislimo  ili  smo  najmanje  pripravni,  da  ovaj  strašni  račun  položimo. 

Tko  na  smrt  ne  misli  za  vrijeme  svog  života,  izlaže  se  velikoj  opasnosti,  da  na  nju  posve 
zaboravi,  kao  i  opasnosti  da  želi  ovo  zanemarivanje  popraviti  istom  onda,  kad  za  to  nema  više 
lijeka,  kada  je  smrt  pred  vratima. 

Čovjek  kojemu  je  smrt  uvijek  pred  očima,  može  sebe  smatrati  samo  kao  putnika  na  zemlji,  koji 
svijetom  prolazi  i  bez  opiranja  sve  ostavlja  što  sretne,  jer  on  jednom  drugom  cilju  stremi  i  jednoj 
drugoj  domovini  ide  u  susret. 

Čovjek,  koji  svoju  dušu  želi  spasiti,  ne  smije  nikada  izgubiti  misao  na  smrt.  Već  je  sam  po  sebi 
strašan  trenutak,  kad  sve  što  je  na  svijetu  za  čovjeka  umire,  kada  i  čovjek  istodobno  svemu  umire  i 
mora  ostaviti  sve  što  je  na  svijetu  za  njega  bilo. 

Nasljedujmo  svece,  kojima  je  promatranje  posljednjih  stvari  bio  glavni  posao.  Pustimo  neka  prođe 
što  sa  vremenom  prolazi,  posvetimo  svi  misli  i  brigu  onome  što  je  trajno  i  vječno. 

Moj  Bože,  zašto  se  tako  grčevito  vežemo  za  život  na  zemlji,  kada  samo  jedan  kratki  čas  smijemo 
na  njoj  boraviti  i  onda  sve  ostaviti  ništa  sa  sobom  uzeti,  nego  samo  ono  dobro  i  zlo  što  smo  za 
vrijeme  svog  kratkog  zemaljskog  života  učinili? 

Kada  promatramo  način,  kako  živimo,  izgledamo,  kao  da  mislimo  kako  ovaj  zemaljski  život  ne 
moramo  ostaviti.  Ah,  kako  ozbiljno  trebamo  biti  u  strahu  ako  živimo  kao  slijepci,  da  ćemo  kao  takvi 
i  umrijeti. 

Cijeli  čovječji  život  sadržan  u  ovim  trima  riječima:  živjeti,  umrijeti  i  biti  suđen.  Smrt,  sama  po 
sebi  nije  tako  strašna  kako  bi  netko  mogao  misliti,  ovisi  samo  o  nama,  hoćemo  li  je  učiniti  sretnom, 
lijepom  i  ugodnom. 

O  bijedni  živote,  kako  se  može  netko  za  tebe  toliko  vezati?  ...  Nema  zaista  na  svijetu  niti  jedne 
životinje,  koja  bi  bila  ispunjena  sa  toli  bijede  kao  čovjek. 

Da,  mi  ćemo  kod  umiranja  uzeti  sa  sobom  sve  što  dragocjenog  posjedujemo,  sva  naša  dobra 
djela.  Prolazna  dobra  ostavljamo  na  zemlji,  samo  ono  što  vječno  treba  trajati,  naša  djela,  ona  će  nas 
slijediti. 

Ako  sve  što  činimo,  činimo  onako  kako  bismo  u  smrtnom  času  željeli,  da  smo  učinili,  sve  će  biti 
dobro  učinjeno. 

Kršćani  koji  su  osuđeni,  moraju  u  Paklu  puno  teže  muke  trpjeti,  nego  pogani  ...  O  Paklu, 
kršćanina,  kako  strašan  i  neumoljiv  ćeš  biti! 

Kad  bi  jedan  osuđenik  imao  sreću,  da  svakih  tisuću  godina  samo  pet  minuta  gleda  Boga,  Pakao 
za  njega  ne  bi  više  bio  Pakao. 

O  Bože,  možemo  li  nešto  užasnije  pomisliti  nego  ovo:  Jedan  kršćanin  ...  u  Paklu!  Jedan  kršćanin, 
koji  se  nalazi  među  đavolima!  Jedan  ud  Isusa  Krista  -  u  platnenima  Pakla!  Jedno  dijete  Božje  -  u 
raljama  Lucifera! 

Koje  li  razlike!  Kad  je  Bog  stvarao  svijet,  upotrijebio  je  sedam  dana  za  to:  ali  da  ga  razori  u  dan 
svoje  srdžbe  kod  posljednjeg  Suda,  biti  će  dosta  jedan  trenutak.  Kad  je  Bog  stvarao  svemir  i  sve.  što 
je  u  njemu,  nije  dozvao  nikakvih  gledatelja  da  vide  ovolika  čuda,  ali  kod  njihova  razaranja  bit  će  svi 
ljudi  prisutni,  svi  će  oni  tada  morati  priznati  da  postoji  jedan  svemogući  Bog. 

Kako  malo  kršćana  zna  što  u  stvari  čini,  kada  griješi!  Dođite  vi  bezbožne  rugalice,  dođite  vi 
tvrdokorni  nevjernici,  dođite  vidite,  postoji  li  jedan  Bog,  je  li  On  vidio  sve  vaše  čine  i  hoće  li  ih 
suditi  i  je  li  svemoguć!  O  Bože,  kako  će  rugalica  promijeniti  svoj  podrugljivi  govor  u  ovom 
strašnom  času! 

«Dođite",  reći  će  Isus  Krist  na  dan  Suda  svojim  pravednicima  -  dođite  djeco!  Ja  želim  da  cijeli 
svijet  vidi,  kako  mnogo  i  s  kojom  radosti  ste  vi  za  Mene  radili  i  trpjeli.  Okorjeli  grešnici,  nevjernici 
govorili  su  uvijek  da  sam  Ja  ravnodušan  za  sve  što  činite  za  Mene;  ali  danas  ću  im  pokazati,  da  sam 
sve  suze  vidio  i  prebrajao  što  ste  ih  prolili  u  dalekim  pustinjama;  ja  im  hoću  danas  dokazati,  da  sam 
bio  uz  vas  na  stratištima,  gdje  ste  za  Mene  svoju  krv  prolijevah.  Dođite  svi  i  pojavite  se  pred  ovim 
grešnicima  koji  su  Me  prezreli  i  pogodili,  koji  su  se  usudili  govoriti,  da  Ja  ne  postojim,  da  ih  ne 
vidim.  Dođite  moja  djeco,  dođite  moji  ljubljeni  i  vidjet  ćete  kako  sam  dobar  i  kako  je  velika  moja 
ljubav  prema  vama!» 


Marija  Majka  kršćana  u  životu  i  smrti 

(sv.  Ljudevit  M.  G.  Montfortski) 

Bog  Sin  hoće  da  sebe  oblikuje  i,  na  neki  način,  neprestano  utjelovljuje  u  svojim  udovima  po 
svojoj  dragoj  Majci,  te  joj  veli:  Uđi  u  baštinu  Izraelu  (Si  24,8).  Kao  da  joj  time  kaže:  Bog,  moj 
Otac,  dao  mi  je  u  baštinu  sve  narode  zemlje,  sve  ljude,  dobre  i  zle,  predodređenike  i  odbačenike. 
Jedne  ću  voditi  zlatnom  palicom,  a  druge  gvozdenom.  Jednima  ću  biti  otac  i  odvjetnik,  drugima 
pravedan  osvetnik,  a  svima  sudac.  Ali  ti,  moja  mila  Majko,  ti  ćeš  imati  za  svoje  nasljedstvo  i  posjed 
samo  predodređenike,  kojih  je  praslika  Izrael;  kao  dobra  majka  ti  ćeš  ih  roditi,  hraniti,  odgojiti;  a 
kao  njihova  vladarica  ti  ćeš  ih  voditi,  njima  upravljati  i  braniti  ih. 

“Čovjek  i  čovjek  rođen  je  u  njoj  ”(Ps  86,5)  kaže  Duh  Sveti.  Neki  Oci  tumače  te  riječi  tako  daje 
prvi  čovjek,  koji  seje  rodio  od  Marije,  Čovjek-Bog,  Isus  Krist;  a  drugi  daje  samo  čovjek,  posinak 
Božji  i  Marijin.  Ako  seje  Isus  Krist,  Glava  ljudi  rodio  od  Marije,  tada  se  i  predodređenici,  koji  su 
udovi  ove  Glave,  nužno  moraju  roditi  od  nje.  Nikad  jedna  te  ista  majka  ne  daje  na  svijet  glavu  bez 
udova,  niti  udove  bez  glave,  jer  bi  to  bila  nakaza  u  prirodi;  jednako  u  redu  milosti  Glavu  i  udove 
rađa  jedna  te  ista  majka.  Ako  bi  se  koji  od  mističnoga  tijela  Kristova,  koji  predodređenik,  rodio  od 
druge  majke,  a  ne  od  Marije,  koja  je  rodila  Glavu,  to  on  u  stvari  ne  bi  bio  predodređenik  niti  od 
Isusa  Krista,  nego  nakaza  u  redu  milosti. 

Uz  to,  budući  daje  Isus  plod  Marijin  sada  kao  i  uvijek,  kako  to  o  njemu  ponavljaju  nebo  i  zemlja 
tisuću  i  tisuću  puta  svaki  dan:  I  blagoslovljen  plod  utrobe  tvoje,  Isus,  to  je  sigurno  da  je  Isus  Krist 
zbilja  plod  i  djelo  Marijino,  kao  za  svakoga  čovjeka  koji  ga  posjeduje,  tako  i  za  sve  ljude  uopće. 
Zato,  ako  je  koji  vjernik  oblikovao  Isusa  u  svome  srcu,  on  može  slobodno  reći:  “Velika  hvala 
Mariji!  Onaj  koga  ja  posjedujem,  njezino  je  djelo  i  njezin  plod;  ja  ga  bez  nje  ne  bih  imao”.  Mariji  se 
mogu  primijeniti,  s  većim  pravom  negoli  ih  sveti  Pavao  primjenjuje  sebi,  ove  riječi:  Djeco  moja, 
koju  ponovno  s  bolovima  rađam  dok  se  Krist  ne  oblikuje  u  vama  (Gal  4, 19).  Ja  rađam  -  veli  Marija  - 
svaki  dan  djecu  Božju,  sve  dok  se  Isus,  moj  Sin,  ne  oblikuje  u  njima  u  puninu  svoje  dobi. 

Sveti  je  Augustin  nadvisio  sama  sebe  i  sve  što  ja  rekoh,  kad  je  kazao  da  su  svi  predodređenici, 
kako  bi  mogli  odgovarati  slici  Sina  Božjega,  dok  su  na  svijetu,  skriveni  u  krilu  Presvete  Djevice 
gdje  ih  ova  dobra  Majka  čuva,  hrani,  uzdržava  i  odgaja,  dok  ih  poslije  njihove  smrti  ne  porodi  za 
slavu,  a  tada  i  jest  pravi  njihov  rođendan,  kako  Crkva  naziva  smrt  pravednika.  Otajstva  milosti, 
nepoznata  odbačenicima,  a  malo  poznata  predodređenicima. 

Uvodna  napomena:  Smisao  slijedećih  svetačkiih  meditacija  nije  u  tome  da  ih  žurno  jedne 
iza  drugih  čitamo  kao  bilo  koji  tekst  nego  da  izaberemo  jedno  ili  najviše  dva  razmatranja  pa  da  se 
nad  njima  zadržimo  duže  vrijeme  u  molitvi  kao  što  nas  dolje  niže  u  Metodi  uči  sv.Alfons  Marija 
Luguori. 


Metoda  za  razmatranje  o  zadnjim  stvarima 

(sv.  Alfons  Marija  Liguori) 

Dušo  moja  pobudi  vjeru  i  znaj  da  si  u  Božjoj  prisutnosti  i  duboko  mu  se  klanjaj.  Ponizi  se 
pred  nogama  tvoga  Boga  i  moli  ga  svim  srcem  da  ti  oprosti.  Zbog  ljubavi  Isusa  Krista  traži  od  Boga 
svijetlo,  preporuči  se  Presvetoj  Djevici  Mariji  i  svecima  sa  molitvom  Zdravo  Marijo  i  Slava  Ocu... 
Polagano  čitaj  odlomak  po  odlomak  tekst  meditacije.  Poslije  svake  točke  promatraj  vječnu  istinu  o 

kojoj  govori.  Na  kraju  učini  posebne  odluke  da  ćeš  ispraviti  neki  određeni  porok  i  moli  slijedeću 
molitvu: 

Bože  moj,  nepogrešiva  istino,  jer  si  Ti  Crkvi  objavio  vjerujem  sve  što  sveta  Crkva  mi  predlaže 
za  vjerovati:  vjerujem  da  si  Ti  moj  Bog,  Stvoritelj  svega  koji  za  cijeli  vječnost  nagrađuješ  Rajem 
pravednike  a  Paklom  kažnjavaš  grešnike,  vjerujem  da  si  jedna  bit  u  Tri  osobe,  to  jest  Otac,  Sin  i 
Duh  Sveti.  Vjerujem  u  Utjelovljenje  i  smrt  Isusa  Krista,  čvrsto  vjerujem  sve  što  uči  sveta  Crkva. 
Zahvaljujem  Ti  što  si  me  učinio  kršćaninom,  ispovijedam  da  u  mojoj  svetoj  vjeri  želim  živjeti  i 
umrijeti. 

Bože  moj,  vjerujem  tvojim  svetim  obećanjima  jer  si  Ti  moćan,  vjeran  i  milosrdan.  Po  zaslugama 
Isusa  Krista  nadam  se  zadobiti  oproštenje  mojih  grijeha,  ustrajnost  do  kraja  i  slavu  u  Raju.  Bože 
moj,  jer  si  Ti  beskrajna  dobrota,  dostojan  beskrajne  ljubavi,  ljubim  te  iznad  svega  drugoga  svim 
svojim  srcem,  i  kajem  se  cijelim  srcem  za  sve  svoje  grijehe  jer  sam  uvrijedio  tebe  najveće  dobro, 
žao  mi  je.  Odlučujem,  uz  pomoć  tvoje  milosti,  da  ću  ubuduće  radije  umrijeti  nego  te  uvrijediti. 
Odlučujem  također  da  ću  u  životu  i  na  času  smrti  primati  tvoje  svete  sakramente.  (Sv.Alfons 
Liguori,  Massime  etrene  u  Opere  ascetiche,  st.  129.) 

O  vremenu  i  plodu  razmatranja  o  vječnim  istinama 

(sv.  Petar  Alkatranskom) 

Evo  imaš  kršćanski  čitatelju  razmatranja  kojima  bilo  koji  tjedan  možeš  zabaviti  svoju  dušu.  Ne 
čitaj  ih  da  ne  bude  neprilično  ako  si  nešto  drugo  tih  dana  uzeo  za  razmatranje.  Kako  smo  naime 
malo  prije  kazali,  što  god  bi  moglo  srce  potaknuti  na  ljubav  i  strah  Božji  te  na  opsluživanje  Božjih 
zapovijedi,  korisno  se  može  uzeti  kao  predmet  razmatranja. 

Ako  smo  ih  iz  tolikog  broja  drugih  izabrali  to  je  zato  što  u  sebi  sadrže  osnovna  otajstva  naše 
vjere,  i  zato  što  u  njima  ima  više  moći  i  snage  da  ljudska  srca  potaknu  na  ljubav  i  strah  Božji. 
Napokon  smo  to  učinili  da  početnicima,  kojima  je  potreban  vođa,  pružimo  hranu  dobro  pripravljenu 
i  prožvakanu  da  se  ne  bi  u  ovom  predmetu  ponašah  kao  stranci  koji  ne  poznaju  pravi  put  te  u  tuđoj 
zemlji  lutaju  stranputicama,  u  neizvjesnosti  tumaraju  prihvaćajući  sad  ovo  sad  nešto  drugo  bez 
ikakve  sigurnosti. 

Osim  toga,  ova  razmatanja,  kako  smo  kazali  na  drugom  mjestu,  odgovaraju  napose  onima 
koji  se  istom  počinju  obraćati  Bogu,  to  jest  koji  su  se  nedavno  iz  grešnog  života  povratili  Bogu. 
Njima  je  potrebno  razmatrati  o  ovim  stvarima  jer  će  se  iz  toga  u  njihovim  dušama  razbuditi  bol 
zbog  počinjenih  grijeha  i  strah  pred  njima,  razbuditi  će  se  strah  Božji  i  prezir  svijeta.  To  su  neke 
vrste  prvi  koraci  koja  na  početku  boljeg  života  treba  podržavati,  i  zbog  toga  će  oni,  koji  su  se 
nedavno  obratili  Bogu,  morati  ova  razmatranja  nastaviti,  kako  bi  mogli  strahu  Božjem,  ljubavi  i 
ostalim  krepostima  položiti  duboke  temelje. 

Razmatranje  o  svršetku  ljudskog  života 

(sv.  Alfons  Marija  Liguori) 

1 .  Promatraj  dušo  moja,  kako  ti  je  život  koji  imaš  dao  Bog,  i  stvorio  te  na  svoju  sliku.  Bez  tvojih 
zasluga  posvojio  te  kao  svoje  dijete  u  svetom  krštenju.  Ljubio  te  kao  Otac  i  stvorio  te  da  ga  ljubiš  i 
služiš  mu  u  ovom  životu  da  bi  uživao  u  njemu  u  Raju.  Tako  da  nisi  rođen  niti  trebaš  živjeti  idući  za 
ispraznim  užicima,  da  bi  postao  bogat  ili  moćan,  da  bi  jeo,  pio,  spavao  kao  ljudi  svjetskog  duha, 
nego  da  bi  ljubio  svoga  Boga  i  spasio  se  u  vječnosti.  Stvorenja  ti  je  Bog  dao  da  se  njima  koristiš,  da 
bi  ti  pomogla  da  dođeš  do  svog  velikog  cilja,  vječnog  spasenja.  Nesretna  li  mene  koji  sam  na  sve 
drugo  mislio  osim  na  taj  cilj.  Oče  moj,  zbog  Isusove  ljubavi,  daj  da  počnem  novi  sveti  život 
potpuno  u  skladu  sa  tvojom  svetom  voljom. 

2.  Promotri  kako  ćeš  u  trenutku  smrti  osjetiti  veliku  grižnju  savjesti,  ako  nisi  Bogu  služio  i  njega 
iščekivao.  Koje  li  muke  kad  na  kraju  svojih  dana  primijetiš  da  ti  ne  ostaje  drugo  u  tom  času  do  li 
jadna  šaka  bogatstva,  veličine,  slave  i  uživanja!  Čudit  ćeš  se  kako  si  za  ispraznosti  i  ništavne  stvari 
izgubio  milost  Božju  i  svoju  dušu,  bez  da  ćeš  moći  nadoknaditi  počinjeno  zlo,  niti  će  biti  više 

vremena  da  se  uputiš  dobrim  putem.  O  kojeg  li  očaja,  koje  li  muke!  Tada  ćeš  uvidjeti  koliko  vrijedi 
vrijeme,  ali  bit  će  ti  kasno,  htjeti  ćeš  ga  kupiti  krvlju  kad  bi  to  bilo  moguće,  ali  nećeš  moći.  O  dane 
gorčine  za  one  koji  nisu  služili  Bogu  i  ljubili  ga. 

3.  Promotri  koliko  se  zapostavlja  veliki  cilj  spasenja.  Misli  se  na  nagomilavanje  bogatstva,  na 
jelo,  zabave  i  gubljenje  vremena.  I  Bogu  se  ne  služi,  ne  brine  se  o  spasenju  duše  i  vječni  cilj  se 
smatra  nevažnim.  I  tako  većina  kršćana  gosteći  se,  pjevajući  i  svirajući  idu  u  Pakao.  O  kad  bi  znali 
što  je  to  Pakao!  O  čovječe,  toliko  težiš  propasti  i  ništa  ne  činiš  za  spasenje.  Franjo  sekretar 
engleskoga  kralja  umirao  je  govoreći:  Bijednog  li  mene,  potrošio  sam  toliko  papira  pišući  pisma 
mog  kralja,  a  nisam  potrošio  nijedan  list  da  napišem  moje  grijehe  i  dobro  se  ispovjedim.  Filip  III 
španjolski  kralj  umirući  reče:  O  da  sam  služio  Bogu  u  pustinji  i  nikad  nisam  postao  kraljem! 

Ah  čemu  u  tim  trenucima  služe  ovakvi  uzdasi?  Služe  za  povećanje  očaja.  Na  račun  drugih  ti 
nauči  živjeti  brinući  se  za  svoje  spasenje  ako  ne  želiš  pasti  u  isto  očajanje.  I  znaj  da  sve  što  činiš, 
govoriš,  misliš  a  što  nije  po  volji  Božjoj  je  izgubljeno.  Hrabro,  vrijeme  je  da  promijeniš  život.  Što 
čekaš?  Trenutak  smrti  da  te  dokrajči.  Na  vratima  vječnosti,  na  rubu  ponora  pakla  kada  više  nema 
vremena  nadoknaditi  grijehe.  Bože  moj  oprosti  mi,  ljubim  te  više  od  svega.  Žao  mi  je  što  sam  te 
uvrijedio.  Marijo  nado  moja  moli  Isusa  za  mene.  (Sv.Alfons  Liguori,  Massime  etrene  u  Opere 
ascet.,  st.  130.) 


Razmatranje  o  važnosti  trenutka  ljudskog  svršetka 

(sv.  Alfons  Marija  Liguori) 

1.  Promotri  čovječe  kako  je  za  tebe  važno  postići  tvoj  veliki  cilj,  jer  ako  ga  postigneš  bit  ćeš 
spašen,  bit  ćeš  blažen  za  cijelu  vječnost,  uživat  ćeš  u  duši  i  tijelu  svako  dobro  a  ako  ne  postigneš  cilj 
izgubit  ćeš  i  dušu  i  tijelo,  raj  i  Boga,  bit  ćeš  vječno  bijedan  i  zauvijek  proklet.  Dakle  radi  se  o 
najvažnijoj  stvari  od  svih  stvari,  jedinoj  neophodnoj,  to  jest  služiti  Bogu  i  spasiti  dušu.  Dakle,  dragi 
kršćanine  nemoj  više  govoriti,  sad  ću  sebi  udovoljiti,  poslije  ću  se  predati  Bogu  i  nadam  se  da  ću  se 
spasiti.  O  kolike  je  ta  lažna  preuzeta  nada  odvela  u  Pakao,  i  koliki  su  tako  govorili  a  sad  su  prokleti 
te  za  njih  više  nema  lijeka.  Koji  je  to  prokletnik  htio  biti  proklet?  Ali  Bog  proklinje  onoga  koji 
svjesno  griješi  preuzeto  se  nadajući  spasenju. 

Kažeš  učinit  ću  ovaj  grijeh  i  zatim  ću  se  ispovjediti.  Tko  zna  da  li  ćeš  imati  vremena?  Tko  ti 
garantira  da  nećeš  umrijeti  odmah  nakon  što  si  sagriješio?  Bog  daje  milost  onima  koji  ga  se  boje,  a 
ne  onima  koji  ga  preziru.  Nemoj  kazati  isto  je,  ispovjedio  dva  ili  tri  grijeha.  Ne  jer  Bog  podnosi  ali 
ne  podnosi  zauvijek.  Kad  je  ispunjena  mjera  Bog  više  ne  oprašta  i  kažnjava  smrću  i  napuštanjem 
grešnika,  tako  da  idući  iz  grijeha  u  grijeh  završi  u  Paklu  koji  je  kazna  gora  od  smrti.  Pazi  brate  na 
ovo  što  sad  čitaš. 

Promjeni  se  i  predaj  se  Bogu.  Pomisli  daje  možda  ovo  posljednja  opomena  koju  ti  Bog  šalje,  da 
ti  neće  više  opraštati.  Vidiš  radi  se  o  duši,  radi  se  o  vječnosti.  Ova  misao  na  vječnost  je  mnoge 
izvukla  iz  svijeta  i  potakla  da  idu  živjeti  u  samostane,  u  pustinje,  pećine!  Siromašan  li  sam  koji  sam 
toliko  grijeha  učinio,  te  sam  žalosna  srca,  otežale  duše  i  pakao  zaslužio,  Boga  izgubio.  A  Bože  moj  i 
Oče  moj,  veži  me  uza  se  svojom  ljubavlju! 

2.  Promotri  čovječe,  da  je  briga  za  vječnost  jako  zapostavljena!  Na  sve  se  misli,  osim  na 
spasenje.  Za  sve  ima  vremena  osim  za  Boga.  Kada  se  kaže  nekome  da  pristupa  sakramentima,  da 
moli  pola  sata  dnevno  on  odgovori:  Imam  djecu,  unuke,  zauzet  sam,  imam  posjede.  Ah  Bože,  nemaš 
li  i  dušu?  Brini  se  za  bogatstvo,  zovi  djecu  i  unuke  da  ti  pomognu  u  trenutku  smrti  i  spase  te  pakla 
ako  budeš  proklet.  Nemoj  si  laskati  da  možeš  pomiriti  Boga  i  svijet,  raj  i  grijeh.  Spasenje  nije  za 
olako  trgovanje. 

Treba  sebe  mrtvih,  sebi  umirati  ako  hoćeš  zadobiti  vječnu  krunu.  Koliko  kršćana  je  sebi  laskalo 
da  će  služiti  Bogu  i  da  će  se  spasiti  a  sada  su  u  paklu.  Koje  li  ludosti  misliti  uvijek  na  ono  što  tako 
brzo  prolazi  i  misliti  tako  malo  na  ono  što  je  zauvijek.  O  kršćanine  promisli  o  sebi.  Znaj  da  ćeš  brzo 
ostaviti  ovu  zemlju  i  ići  ćeš  u  vječnu  kuću.  Jadan  li  si  ako  zauvijek  propadneš,  tada  neće  više  biti 
lijeka. 

3.  Promatraj  kršćanine  i  kaži  imam  dušu,  ako  je  izgubim  izgubio  sam  sve.  A  ako  zadobijem  sav 
svijet  a  izgubim  dušu  što  sam  dobio?  Ako  postanem  veliki  čovjek  i  izgubim  dušu  što  će  mi  koristiti? 

Ako  skupim  bogatstva,  napravim  kuću,  odgojim  djecu  a  izgubim  dušu  što  mi  to  koristiti?  Koju 
korist  su  imali  od  veličina,  užitaka,  i  ispraznosti  toliko  koji  su  živjeli  u  svijetu,  a  sad  su  im  je  prah  u 
nekom  grobu  a  oni  su  duboko  u  paklu?  Duša  je  dakle  moja  i  ako  je  izgubim  jedanput,  zauvijek  sam 
je  izgubio.  Bolje  je  misliti  na  spasenje.  To  je  najvažnija  stvar.  Radi  se  o  vječnoj  sreći  ili  nesreći.  O 
Bože  moj  priznajem  i  zbunjen  sam  jer  sam  do  sada  živio  kao  slijepac,  tako  sam  se  udaljio  od  tebe, 
nisam  mislio  na  spasenje  ove  moje  jedine  duše.  Spasi  me  Oče  po  Isusu  Kristu.  Prihvaćam  da  sve 
izgubim  samo  da  tebe  ne  izgubim  Bože  moj.  Marijo  nado  moja  spasi  me  svojim  zagovorom. 
(Sv.Alfons  Liguori,  Massime  etrene  u  Opere  ascetiche,  st.  132-134.) 


Razmatranje  o  bijedi  i  prolaznosti  ljudskog  života 

(sv.  Petar  Alkatranski) 

Danas  ćeš  razmatrati  o  bijedi  ljudskog  života.  Dok  o  njoj  budeš  razmatrao  upoznat  ćeš,  kako  je 
isprazna  svjetovna  slava  i  naučit  ćeš  koliko  moraš  prezirati  slavu  svijeta  koja  se  ponekad  izgrađuje 
baš  na  temelju  našeg  nestalnog  života.  Budući  da  su  bijede  našeg  života  bezbrojne,  u  razmatranju 
ćeš  uzeti  u  obzir  samo  prvih  sedam  koje  su  najznačajnije.  Prvo  uzmi  u  obzir  kratkoću  ovog  života 
jer  se  svršava  sa  70  ili  80  godina,  a  što  je  preko  toga  kao  što  kaže  prorok  Jeremija,  to  je  tegoba  i  bol. 

Ako  od  toga  vremena  oduzmeš  djetinjstvo,  koje  više  liči  vegetiranju,  isto  tako  ako  oduzmeš 
vrijeme  što  ga  trošiš  na  spavanje,  jer  dok  se  predaj eš  snu  lišen  si  razuma,  a  samo  se  po  njemu 
čovjek  razlikuje  od  ostalih  stvorenja,  ustanovit  ćeš  da  je  vrijeme  tvoga  života  kraće  nego  što  si 
ikada  mislio.  Ako  ovo  vrijeme  usporediš  s  vječnošću  budućega  vijeka  uvjeriti  ćeš  se  daje  kraće  od 
jednoga  časka.  Uvidi  sad  kako  su  nerazumni  i  budalasti  i  u  kojoj  su  zabludi  ljubitelji  ovoga  svijeta 
koji  se,  da  bi  samo  u  jednom  jedinom  času  ovoga  kratkotrajnog  života  uživah  radosti,  ne  plaše 
izvrći  opasnosti  da  izgube  vječnost. 

Razmišljaj  zatim  o  neizvjesnosti  ovoga  života,  a  to  je  druga  između  životnih  bijeda.  Ta  život  nije 
samo  prekratak,  nego  je  ta  kratkoća  veoma  neizvjesna  i  u  najvećoj  mjeri  sumnjiva.  Koliko  je  onih 
koji  dožive  60  ili  80  godina?  Kako  se  mnogi  gase  već  pri  samom  ulasku  u  život!  Kako  bezbrojni 
pogibaju  u  cvijetu  mladenačke  dobi?  Ne  znate  kaže  Krist  kad  će  doći  vaš  Gospodar,  uvečer,  o 
ponoći,  kad  se  oglase  pijetlovi  ili  ujutro.  A  da  to  jasnije  spoznaš,  sjeti  se  mnogih  svojih  prijatelja, 
osobito  članova  obitelji  i  drugih  ljudi,  koji  su  bili  nositelji  kakva  dostojanstva  ili  vlasti,  koje  je 
neumoljiva  smrt  neočekivano  digla  u  različitoj  dobi  ovoga  života  te  izjalovila  i  osujetila  sve  njihove 
nade  i  planove. 

Treće,  razmatraj  o  nestalnosti  ovoga  života.  Lako  ćeš  uočiti  daje  lomljivija  od  svakog  stakla,  jer 
je  zrak  opasniji,  sunce  žešće,  tijek  vode  hladniji,  gladovanje  dugotrajnije,  vrućica  žešća  i  bilo  koja 
druga  tjelesna  neumjerenost  često  čovjeku  oduzima  život,  kao  što  danomice  viđamo  kod  mnogih 
koji  zbog  najmanjeg  uzroka,  u  cvijetu  mladosti  i  naponu  života  podliježu  i  utrnjuju  se. 

Četvrto,  razmatraj  o  nestalnosti  ovoga  života  i  o  njegovoj  promjenjivosti,  kako  on  nikad  ne 
ostaje  dugo  u  istom  stanju.  Promatraj  promjene  u  tijelu  koje  ne  uživa  dugo  jednako  raspoloženje  i 
zdravlje.  Zatim  svrni  pogled  na  promjene  u  dušama  koje  se  poput  mora  uzburkavaju.  Dok  more 
uzavre  i  bjesni  zbog  puhanja  različitih  vjetrova,  duše  se  uznemire  i  uzavru  jer  ih  gotovo  u  svakom 
slučaju  raspaljuju  strasti,  neuredne  težnje  i  uskovitlane  misli. 

Napokon  obrati  pozornost  i  na  promjene  što  ih  neki  nazivaju  udesom,  koji  ne  trpi  to  da  ljudski 
život  dugo  ostane  u  trajnoj  sreći  i  u  povoljnom  razvoju,  nego  ga  poput  kotača  vrti  i  okreće  sad 
naprijed  sad  natrag.  Daj  sada  razmotri  i  neprestane  pokrete  našeg  života  koji  ne  miruje  ni  danju  ni 
noću,  nego  neprestano  ide  naprijed  i  danomice  ga  sve  više  nestaje  i  troši  se,  da  se  tako  mi  se  čini 
može  usporediti  sa  svijećom  koja  pomalo  samu  sebe  troši,  i  to  ona  jače  svijetli  i  gori,  to  ujutro 
procvate,  u  podne  uvene  i  o  zapadu  sunca  se  osuši.  A  to  je  Bog,  govoreći  po  proroku  Izajiji  o  ovoj 
promjenjivosti  lijepo  slikovito  rekao.  Svako  je  tijelo  kao  trava,  kao  cvijet  poljski  sva  mu  dražest  (Iz 
40,6). 

Sv.  Jeronim,  tumačeći  ove  riječi  kaže:  “Zaista  ako  tko  promatra  nestalnost  tijela  i  kako  svakoga 
časa  rastemo  i  padamo,  kako  ne  ostajemo  u  istom  stanju,  pa  i  ono  što  govorimo,  što  kazujemo  u 
pero  ili  pišemo,  izmiče  od  dijela  našeg  života,  taj  neće  oklijevati  da  tijelo  nazove  travom,  a  njegovu 
slavu  cvijetom  trave  ih  poljskih  livada.  Tko  je  još  donedavna  bio  dijete,  ubrzo  je  postao  dječakom,  a 

dječak  mladićem,  te  se  sve  do  svoje  starosti  mijenja  tijekom  neizvjesnih  razdoblja  i  prije  nego  što  se 
počeo  smatrati  starcem,  čudi  se  kako  to  da  više  nije  mladić.  Ljepotica  koja  je  za  sobom  privlačila 
čete  mladića,  poguri  se,  a  lice  joj  izbrazdaju  staračke  bore.  I  ona  koja  je  nekoć  živjela  samo  za 
ljubakanje  i  uživanje  napokon  postane  neprivlačna”. 

Peto  razmatraj  kako  je  varav  i  podmukao  ovaj  život.  Njegova  su  obećanja  veoma  opasna. 
Bezbrojne  ljubitelje  svijeta  koji  se  u  nj  slijepo  pouzdavaju,  zavodi  u  bludnju.  Premda  je  odvratan  i 
ružan,  smatramo  ga  veoma  lijepim,  iako  je  pun  žući  i  gorčine,  ipak  ga  smatramo  veoma  slatkim. 
Premda  je  obilježen  kratkim  razmacima,  smatramo  ga  dugim.  Iako  je  pun  nesreća  i  bijeda,  ipak  ga 
smatramo  sretnim  i  vrijednim  ljubavi  da  nema  nikakve  opasnosti,  nikakve  pogibelji  kojoj  se  ljudi  ne 
bi  izložili,  da  bi  ga  pošto  poto  sačuvali.  Ne  plaše  se  upustiti  čak  ni  u  ono  što  ih  čini  nevrijednima 
ove  sreće  i  što  ih  nje  lišava,  što  im  prijeti  gubitkom  vječnog  života  i  sreće. 

Šesto,  osim  kratkoće  i  drugih  već  nabrojenih  okolnosti,  razmatraj  o  tako  kratkom  vremenu  našeg 
života,  što  ga  proživljavamo,  kako  je  podvrgnut  bezbrojnim  bijedama,  što  tjelesnim,  što  duhovnim, 
te  se  tako  ovaj  život  s  pravom  može  nazvati  bujicom  suza  i  oceanom  bezbrojnih  neprilika. 
Pripovijeda  sv.  Jeronim  kako  je  onaj  svemoćni  kralj  Kserkso,  koji  je  savladao  planine,  premostio 
mora,  kad  je  jednom  s  povišena  mjesta  promatrao  neizmjerno  mnoštvo  ljudstva  i  bezbrojnu  vojsku 
zaplakao  što  nakon  sto  godina  neće  biti  više  nijednoga  od  onih  što  ih  je  tada  promatrao. 

I  odmah  je  nadodao:  “Ah,  kad  bismo  se  mogli  uspeti  na  takav  vidikovac  s  kojeg  bismo  gledah 
pod  svojim  nogama  cijelu  zemlju,  pokazao  bih  ti  već  sada  ruševine  cijeloga  svijeta,  sukobe  naroda  s 
narodima,  kraljevstva  sa  kraljevstvima,  kako  su  jedni  određeni  za  mučenje,  a  drugi  da  budu  ubijeni, 
vidio  bi  kako  jedne  proždiru  morski  valovi,  a  kako  druge  odvode  u  ropstvo,  ovdje  bi  vidio  svadbu, 
ondje  naricanje,  gledao  bih  kako  se  jedni  rađaju  drugi  umiru,  jedni  obiluju  bogatstvom,  drugi  poste, 
i  tako  neće  nestati  samo  Kserksove  vojske,  nego  će  za  kratko  vrijeme  nestati  ljudi  cijelog  svijeta, 
koji  sada  žive”. 

Promatraj  malo  tjelesne  bolesti  i  napore,  duševne  muke  i  teške  misli  pa  ćeš  vidjeti  kako  na  ljude 
svakoga  staleža  i  svake  dobi  vrebaju  opasnosti.  Tako  ćeš  danomice  sve  jasnije  upoznavati  bijede 
ovoga  života,  onda  kad  spoznaš  čemu  se  od  svijeta  možeš  nadati,  najodlučnije  ga  sa  svime,  što 
njemu  pripada  prezri.  Posljednja  od  ovih  bijeda  jest  smrt.  Ona  je  s  obzirom  na  tijelo  i  s  obzirom  na 
dušu  od  sviju  stvari  najstrašnija. 

U  tom  naime  času  tijelo  biva  posve  lišeno  sviju  dobara  ovoga  svijeta,  a  duša  se  tada  nađe  u 
onom  konačnom  stanju  u  kojemu  će  biti  suđena  za  svu  vječnost.  Kad  ovo  pažljivo  promotriš, 
spoznat  ćeš  kako  je  slava  ovoga  svijeta  kratka  i  bijedna.  Ako  život  onih,  koji  ga  tako  ljube,  nema 
drugih  ovlasti  osim  onih  koje  smo  sada  nabrojili,  koliko  god  ga  mnogo  cijene,  moći  ćeš  lako 
zaključiti  koliko  ga  moraš  prezreti. 

Razmatranje  o  smrtnom  grijehu 

(sv.  Alfons  Marija  Liguori) 

Promotri  kako  si  stvoren  od  Boga  kako  bi  Boga  ljubio,  paklenom  nezahvalnošću  ti  si  se  pobunio 
protiv  Njega,  postupao  si  prema  Njemu  kao  prema  neprijatelju,  prezirao  si  njegovu  milost  i 
prijateljstvo.  Da  li  si  znao  da  ga  vrijeđaš  grijehom  koji  si  učinio?  Tko  griješi  što  čini?  Okreće  leđa 
Bogu,  gubi  poštovanje  prema  njemu,  podiže  ruku  da  udari  Boga,  ožalošćuje  Božje  Srce.  Tko  griješi 
činima  Bogu  govori: 

“Odlazi  od  mene,  ne  želim  te  priznati  mojim  Gospodinom,  ne  želim  te  držati  za  Boga,  moj  Bog 
je  ovaj  užitak,  onaj  dobitak,  ta  osveta.  To  si  rekao  Bogu  u  svom  srcu  kad  si  više  volio  stvorenje  od 
njega.  Sv.  Marija  Magdalena  Paciška  nije  znala,  kako  vjerovati  da  jedan  kršćanin  može  otvorenih 
očiju  učiniti  smrtni  grijeh.  Ti  što  ovo  čitaš  što  kažeš?  Koliko  si  ih  učinio?  Bože  moj  oprosti  mi 
smiluj  mi  se.  Uvrijedio  sam  tebe  beskrajno  dobro,  mrzim  moje  grijehe,  ljubim  te  i  kajem  se  da  sam 
te  krivicom  povrijedio  Bože  dostojan  beskrajne  ljubavi. 

Promatraj  Boga  kako  ti  je  govorio  dok  si  griješio:”Sinko  ja  sam  tvoj  Bog,  iz  ničega  sam  te 
stvorio  i  otkupio  sam  te  mojom  krvlju,  zabranjujem  ti  da  učiniš  taj  grijeh  pod  prijetnjom  nesretne 
kazne”.  A  ti  dok  si  griješio  govorio  si  Bogu:  “Ne  želim  slušati,  želim  taj  užitak,  nije  me  briga  što  ti 
je  žao  zato  što  gubim  tvoju  milost,  kažem  neću  služiti”.  Ah,  Bože  moj,  to  sam  toliko  puta  učinio! 

Kako  si  me  podnosio?  Ah,  da  sam  umro  prije  nego  li  sam  te  uvrijedio!  Ne  želim  te  više  uvrijediti, 
želim  te  ljubiti,  beskrajna  dobroto.  Daj  mi  ustrajnost,  daj  mi  tvoju  svetu  ljubav. 

Promatraj  kako  kad  grijesi  dođu  do  određenog  broja  Bog  prepušta  grešnika.  Dok  je  kod  drugih 
naroda  Gospodin  strpljivo  čekao  da  ih  kazni  onda  kad  prevrše  mjeru  grijeha,  dotle  je  s  nama 
odlučio  drugačije  postupati,  ne  čeka  da  nas  kazni  istom  kad  se  već  ispuni  mjera  naših  grijeha  (2 
Mak  6,14).  Brate  moj,  ako  dakle  budeš  ponovno  napastovan  da  sagriješiš  nemoj  ponovno  kazati: 
“Poslije  ću  se  ispovjediti”. 

A  što  ako  Bog  dopusti  da  umreš  prije  toga?  A  ako  te  Bog  napusti,  što  će  biti  od  tebe  za  svu 
vječnost?  Tako  su  mnogi  propali.  Nadali  su  se  oproštenju  ali  je  nadošla  smrt  i  propali  su  zauvijek. 
Boj  se  da  se  isto  tebi  ne  dogodi.  Ne  zaslužuje  milosrđe  tko  zloupotrebljava  Božju  dobrotu  da  bi 
ponovno  vrijeđao.  Poslije  toliko  grijeha  koje  ti  je  Bog  oprostio,  s  pravom  se  trebaš  bojati,  da  nakon 
još  jedanput  ponovljenog  smrtnog  grijeha,  Bog  ti  više  neće  oprostiti. 

Zahvali  Bogu  što  je  do  sada  čekao  i  čvrsto  odluči  da  ćeš  radije  umrijeti  nego  ponovno  sagriješiti. 
Od  danas  pa  nadalje  kaži:  “Dosta  sam  te  vrijeđao,  ostatak  mog  života  ne  želim  provesti  vrijeđajući 
te.  Ne,  ti  to  ne  zaslužuješ,  želim  provesti  život  ljubeći  te  i  oplakujući  grijehe  koje  sam  učinio. 
Kajem  se  iz  sveg  srca.  Bože  moj,  želim  te  ljubiti,  daj  mi  snage.  Marijo,  Majko  moja  pomozi  mi. 
Amen.  (Sv.Alfons  Liguori,  Massime  etrene  u  Opere  ascetiche,  st.  135.) 

Razmatranje  o  Božjem  milosrđu  prema  grešnicima  i  preuzetom  uzdanju 

(sv.  Klaudijo  de  la  Colombier) 

Žalosna  je  stvar  da  ljudi  i  kršćani  imaju  tako  pogrešan  sud  o  Božjem  milosrđu  tako  da  im  misao 
na  Božje  milosrđe  postane  prigoda  za  uvrijediti  ga  tako  da  neki  drže  da  ne  treba  o  tome  ni  govoriti, 
ni  pisati,  zbog  straha  da  se  grešnike  ostavi  u  njihovoj  nepokori.  Pa  ipak,  milosrđe  je  najslavnije 
među  Božjim  svojstvima.  On  je  milosrdan  svim  svojim  djelima.  Milosrđe  i  blagost  Božjeg 
ponašanja  na  divan  način  se  uočava  u  načinu  na  koji  je  otac  izgubljenog  sina  umirivao  starijeg  sina. 
On  nije  htio  ući  na  slavlje  a  otac  je  izišao  njemu  u  susret,  slušao  njegove  prigovore,  nije  mu  ljutito 
odgovorio  niti  ga  odbio,  naprotiv  mu  je  objašnjavao  razloge  svog  ponašanja,  laskao  mu  je  i  htio  ga 
je  na  dobar  način  pridobiti.  Ti  si  uvijek  sa  mnom  i  sve  moje  je  tvoje. 

Tako  se  Gospodin  ponašao  i  sa  prorokom  Jonom,  prorokom  koji  se  žabo  zbog  toga  što  je  Bog 
oprostio  Ninivljanima.  Bog  je  proroka  uvjeravao  u  svoje  razloge.  Pa  ipak  to  ne  smije  roditi  ludom 
drskošću  i  preuzetom  sigurnošću  grešnika  i  navesti  ih  na  da  ustraju  u  svojim  grijesima,  jer  time 
zloupotrebljavaju  milosrđe,  vrijeđaju  Boga,  te  da  tako  kažemo  potiču  ga  da  pokaže  prema  njima 
svoju  pravednost.  Milosrđe  ne  spašava  one  za  koje  je  ono  razlog  njihova  gubljenja.  Milosrđe  se 
najbolje  očituje  i  upoznaje  u  praštanju  koje  grešnika  nadahnjuje  da  se  popravi  i  obrati.  To  je  učinak 
Božjeg  milosrđa.  Naprotiv  očigledan  znak  da  njega  više  nema  je  kad  se  grešnik  oslanja  na  milosrđe 
da  bi  nastavio  griješiti  i  odlagao  svoje  obraćenje. 

Nada  ne  posramljuje.  U  čemu  je  nada  grešnika?  U  povjerenju  da  se  kaje  i  da  će  mu  Bog 
oprostiti,  ali  to  je  nada  onoga  koji  čini  pokoru  i  ufa  se.  A  nada  osobe  koja  griješi  jer  se  ufa  nije 
drugo  do  li  očaj,  to  jest  lažna  nada  koja  zbunjuje.  Nadam  se  jer  je  Bog  obećao,  a  grešnik  očajava  iz 
istog  razloga  jer  je  uvjeren  da  će  mu  Bog  odgovoriti:  Ne  poznam  vas. 

Bog  govori  grešniku:  Zašto  uzimaš  slobodu  da  govoriš  o  mojim  zapovijedima  i  obećanjima  koje 
sam  dao  svojim  slugama?  Slaviš  moje  milosrđe  i  oslanjaš  se  na  to  što  sam  postao  čovjekom? 
Stavljaš  nadu  u  Krv  kojom  je  ovo  sjedinjenje  bilo  zapečaćeno  i  u  moju  riječ  koju  sam  dao  da  ću 
milosno  prihvatiti  tko  se  utječe  mom  milosrđu  i  usprkos  toga  ustraješ  u  grijesima.  Zar  misliš  da  sam 
tebi  sličan?  Držiš  tebi  nalikujem,  da  trebam  odobriti,  skoro  pohvaliti  grijeh  obećajući  da  neću 
kazniti?  Ne  bi  li  to  bio  poziv  ljudima  da  griješe  i  ostanu  u  svojim  neurednostima?  Kakva  bi  to  bila 
Božje  Mudrost  da  dok  prijeti  vječnom  kaznom  onima  koji  je  vrijeđaju,  s  druge  strane  bi  obećavala 
ostaviti  nekažnjene  grijehe  koji  se  čine. 

Božje  milosrđe  vas  podržava  da  ne  padnete  u  očaj,  a  držim  da  ste  već  očajni,  ako  vam  je  ono 
isprikom  da  ne  činite  pokoru  i  da  se  ne  obratite.  Zar  nije  pogrešno  ovo  vaše  ludo  uzdanje,  zar  će 
Bog  dati  priliku  da  žrtve  vaše  neurednosti  proklinju  njegovo  sveto  Ime  i  osude  njegovu  Providnost. 
Ne  vidim  očajnije  ljudi  od  onih  koji  se  na  ovaj  način  uzdaju.  Božje  milosrđe  će  nas  spasiti,  ali  na 

koji  način?  Dovodeći  nas  da  ljubimo  milosrđe  u  njegovu  izvoru  i  tražeći  oproštenje  svojih  grijeha. 
Alije  sigurno  da  će  nas  osuditi  ako  se  služimo  milosrđem  da  bismo  ga  uvrijedili. 

Kojeg  li  Božjeg  milosrđa.  Uvrijedim  Boga  i  samo  zbog  kajanja  da  sam  ga  uvrijedio  on  mi 
oprašta,  ponovno  padnem  i  ponovno  mi  oprašta,  vrijeđam  ga  svaki  dan  i  zbog  toga  me  ne  odbacuje, 
njegovo  strpljenje  se  ne  umara  niti  se  iscrpljuje  zbog  mojih  čestih  padova.  Ako  svaki  dan  padnem  i 
svaki  dan  se  srcem  njemu  vratim  On  me  prima  dobrohotno,  oprašta  mi  s  radošću,  zaboravlja  na 
moju  zlobu,  ponovno  mi  daje  duhovna  dobra  s  povećanom  milošću  i  zaslugama.  I  poslije  tolikih 
mojih  nevjernosti  brine  se  da  me  dovede  u  stanje  prije  grijeha. 

Tolike  moje  slabosti  ne  priječe  Bogu  da  mi  po  svojoj  riječi  oprosti  iako  sam  ga  tisuće  puta 
izdao  u  mojoj  nepostojanosti,  iako  vidi  da  ću  sutra,  možda  još  danas  zaboraviti  na  njegovo  toliko 
milosrđe  i  moje  odluke.  O  milosrđe  uistinu  beskrajno!  O  dobroto  dostojna  Boga!  Jao  onima  koji 
nemaju  povjerenja  u  Tebe  u  ma  bilo  kakvo  ih  je  stanje  dovela  njihova  zloba.  Ah  jao  i  onima  koji 
poznajući  tvoje  milosrđe  Bože  svojevoljno  griješe,  i  koji  te  vrijeđaju  jer  si  ti  milosrdan.  (Sv. 
Klaudijo  de  la  Colombier,  Discorsi  sacri,  Torino  1937,  st.  306-308). 

Razmatranje  o  smrti 

(sv.  Alfons  Marija  Liguori) 

Promatraj  kako  ćeš  morati  završiti  ovaj  život.  Već  je  izrečena  presuda:  moraš  umrijeti.  Sigurno 
ćeš  umrijeti,  ali  ne  znaš  kada.  Tko  bi  htio  umrijeti?  Jedna  kapljica  koja  ti  padne  na  srce,  jedna  vena 
koja  prsne  u  grudima,  gušenje,  neka  otrovna  životinja,  groznica,  zatrovana  rana,  potres,  grom  i  što 
sve  ne  drugo,  je  dosta  da  ti  oduzme  život.  Smrt  će  doći  kad  se  najmanje  nadaš.  Koliko  ljudi  je 
navečer  išlo  na  spavanje  a  ujutro  su  ih  pronašli  mrtve?  Mnogi  su  umrli  iznenada,  nisu  ni  slutili  da  će 
tako  završiti  ali  su  umrli,  i  ako  su  bili  u  grijehu  gdje  su  sada?  I  gdje  će  biti  za  svu  vječnost?  Bilo 
kako  bilo,  sigurno  će  doći  vrijeme  kad  će  za  tebe  doći  noć  a  ne  dan,  ili  ćeš  osvanuti  ali  nećeš 
dočekati  noći.  Doći  ću  kao  kradljivac  u  noći  kaže  Isus. 

Na  vrijeme  te  opominje  tvoj  dobri  Gospodin  jer  želi  tvoje  spasenje.  Odgovori  Bogu,  okoristi  se 
opomenom,  pripravi  se  za  dobru  smrt  prije  nego  li  ona  dođe.  Kada  dođe  tada  više  nije  vrijeme  za 
pripravu  nego  trebaš  biti  spreman.  Sigurno  ćeš  umrijeti,  završiti  će  scena  ova  svijeta  za  tebe  a  ne 
znaš  kada.  Tko  zna  da  li  ćeš  za  godinu  dana,  ili  za  mjesec  ili  sutra  biti  živ?  Isuse  moj  daj  svijetla  i 
oprosti  mi. 

Promatraj  kako  ćeš  se  u  trenutku  smrti  nalaziti  na  krevetu,  prisustvovati  će  svećenik  koji  će 
preporučivati  tvoju  dušu  Bogu,  rođaci  pored  tebe  će  plakati,  s  križem  nad  glavom  i  svijećom  u 
podnožju  nogama,  već  si  blizu  prelaska  u  vječnost.  Boljeti  će  te  glava,  oči  će  gubiti  svijetlo,  jezik  će 
ti  gorjeti,  grlo  će  ti  se  stezati,  grudi  otežati,  krv  će  se  lediti,  tijelo  iscrpsti,  srce  probosti.  Sve  ćeš 
ostaviti  i  siromašna  i  gola  će  te  staviti  u  grob  gdje  će  crvi  izjesti  tvoje  tijelo  i  od  tebe  će  ostati  samo 
malo  razbacanih  kostiju,  malo  pepela  i  ništa  više. 

Zamisli  otvorene  neke  grobove  i  vidjeti  ćeš  što  je  ostalo  od  onoga  bogataša,  škrtca  ili  neuredne 
žene.  Tako  završava  život!  U  trenutku  smrti  bit  ćeš  okružen  mnoštvom  đavola  koji  će  ti  stavljati 
pred  tebe  sve  tvoje  grijehe  koje  si  učinio  od  djetinjstva. 

Đavao,  sada  da  te  navede  na  grijeh  prikriva  i  ispričava  grijehe,  kaže  da  nije  neko  veliko  zlo  ona 
ispraznost,  onaj  užitak,  ono  ogovaranje,  ono  zlopamćenje,  ah  u  trenutku  smrti  će  ti  otkriti  svu  težinu 
i  krivlju  grijeha,  i  u  praskozorje  vječnosti  u  koju  ćeš  ulaziti  upoznati  ćeš  koje  je  zlo  bilo  uvrijediti 
beskrajnog  Boga.  Brzo,  sad  na  vrijeme  ispravi  svoje  grijehe  jer  tada  nećeš  imati  više  vremena. 

Promatraj  kako  je  smrt  trenutak  od  kojega  zavisi  cijela  vječnost.  Čovjek  blizu  smrti  leži,  blizu 
je  dvije  različite  vječnosti  i  bit  će  odlučena  sudbina  kad  se  zatvore  njegova  usta,  poslije  toga  u 
trenutku  se  duša  nađe  zauvijek  spašena  ili  zauvijek  izgubljena.  O  kojeg  li  trenutka  od  kojega  zavisi 
cijela  vječnost,  vječnost  radosti  i  slave  ili  muke,  vječnost  zauvijek  sretna  ili  nesretna,  svakog  dobra 
ili  svakog  zla,  vječnost  Raja  ili  Pakla.  To  jest,  ako  se  u  tom  trenutku  spasiš  nećeš  imati  više 
problema,  biti  ćeš  zauvijek  sretan  i  blažen,  a  ako  propadneš  bit  ćeš  zauvijek  žalostan  i  očajan  dok  je 
Boga. 

U  trenutku  smrti  spoznati  ćeš  što  to  znači  Raj,  Pakao,  grijeh,  uvreda  Boga,  preziranje  Božjeg 
zakona,  prešućivanje  grijeha  u  ispovjedi,  ne  vraćene  tuđe  stvari.  Bijedan  li  sam,  reći  će  umirući  za 

malo  ću  se  morati  pojaviti  pred  Bogom!  Što  će  biti  sa  mnom,  koji  sud  ću  čuti?  Gdje  ću  morati  poći, 
u  Raj,  Čistilište  ili  Pakao?  Da  li  ću  uživati  društvo  anđela  ili  gorjeti  u  Paklu  skupa  sa  đavlima?  Biti 
ću  dijete  Božje  ili  rob  đavla  zauvijek? 

Ajme,  za  malo  ću  to  spoznati,  i  gdje  završim  ostati  ću  zauvijek.  Za  koji  sat  ili  čas  što  će  biti  od 
mene?  Što  će  biti  od  mene  ako  ne  nadoknadim  za  onu  sablazan,  ako  ne  vratim  one  stvari,  onaj  dobar 
glas?  Ako  ne  oprostim  srcem  mome  neprijatelju?  Ako  se  dobro  ne  ispovjedim?  Tada  ćeš  tisuću  puta 
mrziti  dan  kad  si  sagriješio,  užitak,  osvetu,  ali  bit  će  kasno  i  besplodno  jer  ćeš  to  činiti  iz  čistog 
straha  od  kazne  bez  ljubavi  Božje.  Ah  Gospodine  od  sada  se  tebi  obraćam,  ne  želim  čekati  smrtni 
čas,  od  sada  te  želim  ljubiti,  zagrliti  i  umrijeti  i  tvom  zagrljaju!  Majko  moja  Marijo,  daj  da  umrem 
pod  tvojim  plaštem  pomozi  mi  u  tom  trenutku!  (Sv.Alfons  Liguori,  Massime  etrene  u  Opere 
ascetiche,  st.  137-138.) 


Razmatranje  o  smrti 

(sv.  Petar  Alkatranski) 

Danas  ćeš  uzeti  smrt  kao  predmet  razmatranja.  Ovo  razmatranje  je  od  veoma  velike  koristi,  bilo 
da  se  radi  o  stjecanju  mudrosti,  bilo  o  izbjegavanju  grijeha  ili  napokon  o  tome  da  bi  se  ljudi 
razbudili  i  pokrenuli  te  bi  pravodobno  sračunali  i  sredili  svoje  račune,  što  će  ih  tada  položiti. 

Prvo,  razmatraj  o  neizvjesnosti  onog  časa  u  kojem  će  te  snaći  smrt.  Nije  ti  poznat  ni  dan  ni 
mjesto  ni  stanje  u  kome  će  te  zadesiti.  Ti  samo  vjeruješ  da  ćeš  jednom  umrijeti  a  sve  ostalo  ti  je 
nepoznato  osim  onoga  što  tada  običaje  obuzeti  čovjeka.  Premalo  o  smrti  razmišljaš  i  zato  misliš  da 
si  od  nje  daleko.  Drugo,  razmatraj  o  onom  gorkom  odvajanju  koje  se  zbiva  u  času  smrti.  Nećeš  se 
morati  odvojiti  samo  od  sadašnjeg  života  kojeg  si  vodio,  nego  ćeš  doživjeti  razdvajanje  duše  od 
tijela.  Budući  daje  njihovo  zajedništvo  tako  staro,  postalo  je  veoma  drago  i  nadasve  voljeno. 

Ako  čovjek  doživljava  gorko  ono  kad  mora  poći  u  progonstvo  i  biti  odvojen  od  svoje  domovine 
i  ako  mora  biti  lišen  onoga  zraka  kojega  je  u  času  rođenje  prvi  puta  udahnuo,  pa  makar  sa  sobom 
može  ponijeti  sve  što  mu  je  drago,  kako  će  istom  bolno  i  teško  podnijeti  ono  posvemašnje 
izgnanstvo  po  kome  će  biti  odijeljen  od  sviju  stvari  ovoga  svijeta:  od  kuće  imanja,  oca,  majke, 
djece,  prijatelja,  ne  znajući  kako  se  ima  odseliti.  Kako  će  mu  biti  kad  bude  lišen  zraka  i  svijetla,  kad 
mu  napokon  bude  onemogućena  upotreba  svih  ljudskih  stvari? 

Razmatraj  i  o  onome  što  će  u  tom  času  dušu  napose  mučiti,  kad  odvojena  od  svakog  tjelesnog 
posla,  pomisli  što  će  se  malo  zatim  dogoditi  s  tijelom  a  što  s  njom.  Kako  će  tijelo  biti  sahranjeno  u 
grobu  svega  sedam  stopa  duboku  i  predano  crvima  da  ga  rastoče.  A  što  će  biti  sa  dušom,  gdje  će  se 
ona  naći,  posve  je  neizvjesno.  Ova  misao  strahovito  muči  dušu  onoga  koji  umire.  On  sigurno 
spoznaje  da  mu  preostaju  samo  dvije  mogućnosti,  vječna  slava  ili  vječne  muke.  Svjestan  daje  blizu 
i  jednom  i  drugom,  ali  ipak  ne  zna  što  će  mu  od  ovoga  pasti  u  dio. 

Ovu  tjeskobu  će  slijediti  druga  ništa  manja,  naime,  što  će  doskora  morati  o  cjelokupnom  životu 
položiti  račun  vrhovnom  Sudcu  pred  kojim  su  se  strašili  i  ljudi  najsvetijeg  i  najneporočnijeg  života. 
Kad  su  učenici  opazili  kako  pustinjak  Arsenije  u  posljednjem  času  života  dršće  i  plače,  zapitaše  ga 
boji  li  se  smrti.  Odgovorio  je:  “Zaista  sinovi,  ovaj  strah  što  ga  vidite  da  me  je  sada  obuzeo,  nije  me 
napuštao  otkako  sam  postao  monahom”. 

U  trenutku  smrti  će  se  čovjek  početi  sjećati  sviju  grijeha  dotadašnjeg  života.  Oni  mu  se 
predstavljaju  kao  naoružana  vojska  koja  je  tu  da  ga  uništi.  Opačine  veće  od  ostalih  grijeha,  koje  su 
mu  priuštile  veću  nasladu,  neprestano  mu  se  kovitlaju  pred  očima,  strahovito  ga  muče  i  bacaju  u 
veliki  očaj  s  obzirom  na  spasenje.  Sjećanje  na  prijašnje  uživanje,  koje  mu  se  nekoć  činilo  ugodnim, 
sad  mu  je  veoma  gorko  te  zato  s  pravom  kaže  Mudrac: 

Ne  gledaj  na  vino,  kad  rujno  iskri,  kad  se  u  čaši  svjetlucavo  prelijeva,  pije  se  tako  glatko,  a  na 
kraju  ujeda  kao  zmija  i  žaca  kao  guja  ljutica  (Iz  23,31).  Takva  je  ona  čaša  što  ju  je  neprijatelj 
ljudskoga  roda  otrovao  svojim  otrovom  te  je  pruža  ljubiteljima  svijeta  daje  ispiju,  takav  se  napitak 
nalazi  u  izvana  pozlaćenoj  babilonskoj  čaši. 

Opak  čovjek,  videći  kako  je  opkoljen  tolikim  neprijateljima,  počet  će  se  plašiti  s  obzirom  na 
ishod  suđenja  i  samoga  će  sebe  naričući  oplakivati.  O  bijedan  li  i  nesretna  mene,  koji  sam  sve  do 
sada  živio  u  tolikoj  bludnji  i  stupao  tako  širokom  stazama,  kakva  li  me  sada  čeka  sudbina!  Ako  sv. 

Pavao  tvrdi  da  će  čovjek  žeti  ono  što  je  sijao  (Gal  6,8),  kakav  onda  drugi  plod  mogu  očekivati  ja 
koji  nisam  ničemu  toliko  posvećivao  pozornost  kao  što  sam  posvećivao  tjelesnim  djelima?  Ako  sv. 
Ivan  kaže  ništa  nečisto  neće  ući  u  nebeski  Grad,  koji  je  popločan  najčišćim  zlatom,  kakav  onda  u 
njemu  dio  mogu  očekivati  ja  koji  sam  okaljan  svakovrsnim  tjelesnim  uživanjem. 

Zatim  dolaze  na  red  sakramenti  sv.  Crkve,  ispovijed,  pričest,  bolesničko  pomazanje,  a  to  su 
posljednja  pomagala  Crkve  kojima  čovjeku  na  umoru  može  priteći  u  pomoć.  Iz  sviju  već 
spomenutih  okolnosti,  lako  ćeš  si  predstaviti  tjeskobu  čovjeka  koji  je  živio  opako,  kako  ga  ona  na 
svršetku  muči. 

O  kako  će  mu  se  tada  pojaviti  žarka  ali  bespredmetna  želja  da  sam  kojom  srećom  providio 
neporočniji  život,  kako  bi  ubuduće  želio  provoditi  strog  život  kad  bi  mi  bilo  dano  da  dulje  živim. 
Kako  bih  tada  žarko  molio  božansku  pomoć,  a  to  mu  ne  dopušta  težina  bolesti  i  smrtne  muke  koje 
ga  zaokupljaju.  One  će  biti  tolike  da  mu  neće  dopustiti  da  svoje  misli  usmjeri  prema  Bogu. 

Nakon  ovog  razmotri  znakove  posljednje  bolesti  koji  prethode  smrti  i  koji  najavljuju  daje  blizu 
svršetak.  Ti  znakovi  su  zaista  užasni  i  u  nazočnima  razbuđuju  veliki  strah.  Trbuh  se  nadme,  glas 
oslabi  noge  zamru,  koljena  se  hlade,  nos  se  uvuče,  oči  upadnu,  lice  izblijedi,  jezik  više  ne  vrši  svoju 
službu  a  kod  nekih  borba  duše  koja  napušta  tijelo,  pomućuju  se  sva  osjetila  i  ostavlja  ih  posvema 
bez  životne  snage. 

A  tko  će  istom  opisati  duševne  muke  koje  su  daleko  teže?  Duša  se  tada  nalazi  u  velikoj  borbi  i 
smrtnoj  muci,  kako  zbog  straha  s  obzirom  na  spasenje,  tako  i  zbog  polaganja  računa  koji  će  se  od 
nje  doskora  zahtijevati  o  djelima  cijelog  dotadašnjeg  života.  Tada  će  napokon  trpjeti  i  zato  što  svoje 
tijelo  ljubi  samo  naravnom  ljubavlju  te  se  od  njega  bez  velika  bola  i  tjeskobe  ne  može  odijeliti, 
naročito  zato  što  strahuje  ne  znajući  što  će  s  njom  biti. 

Dok  razmatraš  kako  je  duša  izišla  iz  tijela,  još  ti  ostaju  samo  dva  puta:  jedan,  kojim  ćeš  tijelo 
ispratiti  do  groba,  a  drugi  na  kojem  ćeš  slijediti  dušu  dok  ne  bude  izrečena  presuda  i  tako  ćeš 
promatrati  odlazak  njih  oboje.  Gledaj  što  će  se  tada  dogoditi  s  tijelom  lišenim  duše.  Gle  kako  se 
traže  skupocijena  odijela  koja  će  ga  odjenuti  i  sahraniti.  O  kako  se  domaći  žure  da  bi  se  mrtvo  tijelo 
što  prije  iznijelo  iz  kuće. 

Promatraj  s  kakvom  svečanošću  s  kakvim  obredima  se  nosi  prema  grobu  i  kako  zvona  svečano 
zvone,  kako  se  svatko  pomno  zanima  za  pokojnika,  promatraj  nadalje  liturgijsku  službu  za  mrtve, 
slušaj  molitve  nazočnih,  žalobno  pjevanje  Crkve  kada  se  spušta  u  grob  i  zatrpava  zemljom,  da 
izreknem  jednom  riječju  sve  što  se  obično  vrši  prema  pokojniku,  dokle  god  tijelo  ne  bude 
sahranjeno  u  zemlju,  s  njim  će  zajedno  u  vječnom  zaboravu  biti  pokopana  i  uspomena  na  njega. 

Pošto  se  tijelo  nakon  svega  ovoga  ostavi  u  zemlji,  slijedi  dušu,  koja  je  pošla  u  dosada  nepoznat 
joj  kraj,  gdje  će  se  postaviti  pred  sud  vrhovnog  suca.  Predstavi  sebi  da  si  nazočan  ovom  suđenju,  Tu 
u  najdubljoj  šutnji  i  s  najvećim  pozornošću  naokolo  stoje  svi  nebeski  stanovnici  i  gledaju  kakov  će 
biti  ishod  suđenja  i  kakva  presuda.  Ovdje  će  se  ponoviti  strog  obračun  sviju  primitaka  i  sviju 
izdataka.  Trebat  će,  velim,  položiti  račun  o  životu,  obitelji,  dobrima,  o  božanskim  nadahnućima,  o 
dobro  upotrebljenim  sredstvima  i  prigodama  i  napokon,  o  Krvi  Isusa  Krista  i  primanju 
sakramenata.  I  konačno  bit  će  izrečena  presuda  prema  onome  kako  položiti  račun  o  primicima. 

Razmatranje  o  sudu 

(sv.  Alfons  Marija  Liguori) 

Promatraj  kako  će  duša  tek  što  je  izišla  iz  tijela  biti  dovedena  pred  Božje  sudište.  Sudac  je 
svemogući  Bog  kojega  si  vrijeđao  i  ljutio.  Optužitelji  su  neprijatelji  đavli,  procesi  su  tvoji  grijesi, 
presuda  je  neopoziva,  kazna  je  Pakao.  Nema  više  ni  prijatelja,  ni  drugova,  ni  rodbine.  Između  tebe  i 
Boga  se  određuju  stvari. 

Tada  ćeš  primijetiti  ružnoću  svojih  grijeha,  a  nećeš  se  moći  ispričavati  kako  sada  činiš.  Biti  ćeš 
istraživan  o  svojim  grijesima  u  mislima,  riječima,  samodopadnostima,  djelima,  propustima, 
skandalima.  Sve  se  treba  izmjeriti  na  vagi  Božanske  pravde  i  ako  u  nekoj  stvari  budeš  u  smrtnom 
grijehu,  bit  ćeš  izgubljen.  Isuse  moj  i  suče  moj,  oprosti  mi  prije  nego  me  budeš  sudio. 

Promatraj  kako  će  Božja  pravednost  suditi  sve  narode  u  Jozafatskoj  dolini,  kada  će  na  kraju 
svijeta  uskrsnuti  tijela  kako  bi  skupa  s  dušom  primili  nagradu  ili  muku  po  svojim  djelima.  Razmisli 

859 


kako  ako  budeš  osuđen,  ponovno  ćeš  uzeti  ovo  tvoje  tijelo,  koje  će  biti  vječna  tamnica  nesretne 
duše.  Pri  tom  gorkom  susretu  duša  će  proklinjati  tijelo,  a  tijelo  će  proklinjati  dušu,  tako  da  će  se 
duša  i  tijelo  koje  se  sada  slažu  u  traženju  zabranjenih  užitaka  tada  silom  sjediniti  kako  bi  bili  jedno 
drugom  ubojice. 

A  ako  se  spasiš  tvoje  tijelo  će  uskrsnuti  lijepo,  nepodložno  trpljenju,  proslavljeno,  tako  da  ćeš  i 
na  tijelu  i  u  duši  biti  dostojan  vječnog  blaženstva.  Tako  će  završiti  scena  ovoga  svijeta.  Prestati  će 
sve  veličine,  slavlja  i  užici  ovoga  svijeta.  Sve  će  biti  završeno,  jedino  će  ostati  dvije  vječnosti,  jedan 
slavna,  druga  prokleta,  jedan  sretna  druga  nesretna,  jedna  radosti  druga  mučenja,  jedna  blažena 
druga  nesretna.  Pravednici  će  biti  u  Raju,  a  grešnici  u  Paklu.  Jadan  li  će  tada  biti  tko  je  ljubio  svijet  i 
zbog  bijednih  užitaka  ovoga  svijeta  sve  je  izgubio,  dušu  tijelo  i  Boga. 

Promatraj  vječnu  presudu.  Isus  sudac  će  se  okrenuti  prema  odbačenicima  i  reći  im:  Završili  ste 
nezahvalnici,  gotovo  je.  Došao  je  moj  čas,  čas  istine  i  pravde,  bijesa  i  osvete.  Nesretnici,  ljubili  ste, 
dakle,  prokletstvo,  neka  dođe  na  vas,  budite  zauvijek  prokleti.  Odlazite  iz  moje  prisutnosti, 
odstupite  lišeni  svakog  dobra  i  opterećeni  svim  paklenim  mukama. 

“Odlazite  od  mene  prokleti  u  oganj  vječni”  (Mt  25,41).  Poslije  će  se  Isus  okrenuti  izabranicima 
i  reći  će  im:  Dođite  k  meni,  sinovi  blagoslovljeni,  dođite  posjedujete  kraljevstvo  nebesko  za  vas 
pripravljeno,  dođite  ne  više  da  za  mnom  nosite  križ,  nego  sa  mnom  krunu,  dođite  i  budite  baštinici 
mojeg  blaga,  drugovi  u  mojoj  slavi,  dođite  vječno  pjevati  mome  milosrđu,  dođite  iz  progonstva  u 
vašu  domovinu,  iz  bijeda  u  radost,  iz  suza  u  smijeh,  iz  muka  u  vječni  odmor. 

Dođite  blagoslovljeni  primite  kraljevstvo  pripravljeno  za  vas.  Isuse  moj  i  ja  se  nadam  biti  jedan 
od  ovih  blagoslovljenih.  Ljubim  te  više  od  svega  sad  me  blagoslovi  i  ti  Marijo,  Majko  moja 
blagoslovi  me  (Sv.Alfons  Liguori,  Massime  etrene  u  Opere  ascetiche,  st.  139). 

Razmatranje  o  sveopćem  sudu 

(sv.  Petar  Alkatranski) 

Danas  razmatraj  o  posljednjem  sudu,  da  bi  ovim  razmatranjem  u  svojoj  duši  razbudio  ona 
prvenstvena  dva  čuvstva,  što  ih  mora  imati  svaki  kršćanin,  naime,  strah  Božji  i  mržnju  na  grijeh. 
Najprije  sebi  predstavi,  kako  će  taj  dan  biti  strašan,  u  koji  će  pasti  odluka  o  svim  prijepornim 
stvarima  Adamovih  sinova  i  bit  će  dokrajčene  sve  parnice  našega  života,  a  što  o  njima  za  svu 
vječnost  treba  odlučiti,  javno  će  se  pred  očima  i  u  nazočnosti  cijeloga  svijeta  proglasiti.  Ovaj  će  dan 
u  sebi  obuhvatiti  dane  sviju  vjekova  —  sadašnjeg,  prošlih  i  budućih  —  i  zahtijevat  će  se  strog  račun 
o  djelima  svih  ljudi  i  sav  će  se  bijes,  počinjen  od  postanka  svijeta  preplaviti. 

Drugo,  razmatraj  strahovite  znakove,  koji  će  prethoditi  ovaj  dan.  Spasitelj  naime  kaže,  »da  će 
biti  znakovi  na  suncu,  mjesecu  i  zvijezdama«,  i  da  će  svi  nebeski  i  zemaljski  stvorovi,  kad  spoznaju 
da  im  se  približio  svršetak  početi  drhtati  i  tresti  se.  Ljudi,  kako  kaže  Spasitelj,  ukočeni,  mršavi  i  od 
smrti  za  malo  rastavljeni,  kad  začuju  užasnu  huku  mora,  kad  budu  gledali  kako  se  strahovito  pjeni, 
kako  se  prelijeva  i  propinje,  umirati  će  od  straha.  Kad  u  svemu  ovome  ugledaju  bijedu  i  nevolju  što 
ih  ovi  znakovi  najavljuju  i  svijetu  prijete,  takvim  će  strahom  i  užasom  biti  obuzeti,  da  će  kao  bez 
duše  blijedi,  bez  glasa,  bez  ljudskoga  izgleda  ovamo-onamo  lutati  mrtvi  prije  nego  što  umru. 

Strahujući  pred  svojom  osudom  sami  sebi  svojim  zamišljanjem  odmjeruju  kazne.  Svaki  će  od 
njih  pod  utjecajem  velika  straha  biti  za  sebe  toliko  zabrinut,  da  se  za  druge:  za  roditelje,  muževe, 
žene,  prijatelje,  drugove  uopće  neće  nimalo  brinuti,  niti  će  na  njih  misliti. 

Treće,  predstavi  sebi  onu  sveopću  ognjenu  poplavu,  koja  će  ovome  sudu  prethoditi,  strahovit 
zvuk  trublje  u  koju  će  puhati  jedan  od  arkanđela.  Tim  zvukom  će  svi  narodi  svijeta  biti  pozvani,  da 
se  na  jednome  mjestu  postave  pred  Božji  sud.  I  napokon  si  predstavi  ono  uzvišeno  dostojanstvo, 
kojim  će  vrhovni  sudac  živih  i  mrtvih  predsjedati  ovome  sudu. 

Četvrto,  razmatraj,  kako  će  se  od  svakoga  pojedinca  tražiti  točan  i  strog  račun.  »Ako  bi  se 
tkogod  htio  preti  s  njime,  odvratio  mu  ne  bi  ni  jednom  od  tisuću«,  kaže  Job  (9,  3).  Što  će,  dakle,  biti 
od  čovjeka,  kada  Bog  počne  s  njime  postupati  prema  oštrini  svoje  pravednosti?  Kada  mu  iznutra 
njegova  savjest  ovako  progovori: 

«0,  ti  opaki  i  nevaljali  čovječe,  čime  si  me  smatrao,  zbog  čega  si  se,  prezrevši  me  po  najvećoj 
opačini,  pridružio  mojim  neprijateljima?  Na  svoju  sam  te  sliku  i  priliku  stvorio,  svjetlom  vjere  sam 

te  prosvijetlio,  od  prvih  godina  sam  te  prožeo  vjerom,  vlastitom  krvlju  sam  te  otkupio,  poradi  tebe 
sam  postio,  bdio,  molio,  podnosio  napore  putovanja,  krvlju  sam  se  znojio  i  mnoštvo  sam  drugih 
nevolja  u  ovome  životu  podnio. 

Iz  ljubavi  prema  tebi  sam  podnosio  progonstva,  nepravde,  poruge,  ismjehivanja,  prezir, 
psovanje,  muke  i  napokon  sam  križ.  To  svjedoči  ovaj  moj  križ,  svjedoče  to  ovi  čavli,  svjedoče  ove 
rane  koje  vidiš  na  mojim  rukama  i  nogama;  napokon  su  mi  svjedoci  nebo  i  zemlja,  koji  su 
promatrali  moju  muku.  Kako  si  postupao  sa  svojom  dušom,  koju  sam  uz  cijenu  svoje  dragocjene 
krvi  otkupio?  U  što  si  ovaj  dragocjeni  biser,  što  sam  ga  kupio  neprocjenjivom  vrijednošću, 
upotrijebio?  O,  zmijski  rode,  zašto  si  se  radije  opredijelio  da  služiš  mojem  neprijatelju  s  velikim 
naporom  i  bolom  a  da  ne  služiš  meni,  svom  Stvoritelju  i  Otkupitelju  s  ugodnošću  i  nasladom? 

Češće  sam  te  pozivao,  a  ti  se  nisi  htio  odazvati  mojim  pozivima.  Kucao  sam  na  vrata  tvoga  srca 
i  odbio  si  da  mi  otvoriš.  Raširio  sam  svoje  ruke  na  križu  i  nisi  za  to  mario,  prezreo  si  sve  savjete, 
obećanja  i  moje  prijetnje.  Proglasite  dakle  sada  anđeli,  presudu  i  budite  suci  između  mene  i  mog 
vinograda:  Što  još  mogoh  učiniti  za  svoj  vinograd  a  da  nisam  učinio?  (Iz  5,  4)». 

Što  će  tada  odgovoriti  pokvarenjaci  i  ismjehivači  božanskih  stvari;  što  oni  koji  su  izrugivali 
krepost,  ismjehivali  prostodušnost  i  koji  su  točnije  obdržavali  zakone  ovoga  svijeta  negoli 
božanske,  koji  su  svoje  uši  zatvarali  pred  Božjim  glasovima,  koji  su  božanska  nadahnuća  prezirali, 
koji  su  se  buntovno  odnosili  prema  Božjim  zapovijedima  a  za  njegova  se  dobročinstva  pokazali 
nezahvalnima?  Što  će  reći  oni  slobodoumnici  koji  su  dopuštajući  sebi  svakakve  nevaljaštine,  tako 
živjeli  kao  da  Boga  nema  i  koji  su  mislili  da  on  o  ljudskim  stvarima  ne  vodi  nikakvu  brigu?  Što  će 
reći  oni,  koji  su  umjesto  zakona  i  pravila  slijedili  svoje  strasti,  naslade  i  lagodnosti? 

Što  ćete  učiniti  u  dan  kazne,  kaže  Izaija,  kad  izdaleka  propast  dođe?  Kom  ćete  se  za  pomoć 
uteći,  gdje  ostaviti  blago  svoje,  da  se  ne  morate  među  roblje  pognuti,  pasti  među  poklanima?  (Iz  10, 
3-4). 

Peto,  razmatraj  sadržaj  one  užasne  presude,  kojom  će  vrhovni  Sudac,  kad  završi  suđenje, 
nemilice  ošinuti  sve  bezbožnike. 

Nju  će  izreći  tako  užasnim  glasom,  da  će  kad  je  bude  izgovarao,  gromovito  odzvanjati  u  ušima 
sviju  nazočnih.  Izaija  kaže:  Usne  su  mu  pune  jarosti,  jezik  mu  oganj,  što  proždire.  (Iz  30,  27).  Ta 
koji  plamen  može  tako  žeći  kao  što  su  ove  riječi:  Idi  te  od  mene,  prokleti,  u  oganj  vječni,  što  je 
pripravljen  đavlu  i  anđelima  njegovim.  (Mt  25,  41).  Svaka  pojedina  riječ  ove  presude  je  puna 
užasnog  bola. 

Ta  tko  može  shvatiti,  kakav  je  to  rastanak,  kakvo  prokletstvo,  kakav  oganj,  kakvo  društvo, 
kakva  je  napokon  ona  vječnost,  koja  će  ovom  presudom  biti  dosuđena  bezbožniku. 

Vjerujem  u  život  vječni 

(sv.  Toma  Akvinski) 

Vjerovanje  se  zgodno  završava  onim  što  je  cilj  naših  želja,  tj.  životom  vječnim:  »Vjerujem  u 
život  vječni.  Amen.«  Tomu  se  suprotstavljaju  oni  koji  tvrde  da  duša  nestaje  s  tijelom.  Kad  bi  to  bilo 
istina,  čovjek  bi  bio  na  istom  stupnju  vrijednosti  kao  životinje.  Na  njih  se  primjenjuje  riječ  Psalma 
48,21:  »Čovjek  koji  nerazumno  živi  sličan  je  stoci  koja  ugiba«. 

No,  čovječja  je  duša  besmrtnošću  slična  Bogu,  osjetilnim  dijelom  pak  je  nalik  životinjama. 
Kada,  dakle,  netko  drži  da  ona  umire  s  tijelom,  odriče  se  sličnosti  s  Bogom  i  postaje  sličan 
životinjama.  Protiv  njih  je  upereno  ono  što  kaže  Knjiga  Mudrosti  2,  22 — 23:  »Ne  očekuju  nagradu 
za  svetost,  ne  vjeruju  u  naknadu  čistim  dušama.  Jer  Bog  je  stvorio  čovjeka  za  neraspadljivost,  i 
učinio  ga  na  sliku  svoje  besmrtnosti«. 

U  ovom  ćemo  članku  promotriti  u  čemu  se  sastoji  život  vječni. 

1.  Vječni  se  život  sastoji  u  tom  da  se  čovjek  sjedini  s  Bogom.  Bog  je,  naime,  nagrada  i  cilj  svih 
naših  napora.  U  Knjizi  Postanka  15, 1  piše:  »Ja  sam  ti  zaštita  i  tvoja  nagrada  vrlo  velika«  (po  Vulg.) 
To  sjedinjenje  sastoji  se  u  savršenom  gledanju.  U  Prvoj  poslanici  Korinćanima  13,12  čitamo:  »Sada 
gledamo  kroza  zrcalo,  u  zagonetki,  a  tada  licem  u  lice!«  S  time  je  u  vezi  vrhunska  hvala  Božja. 

Augustin  u  22.  knjizi  spisa  O  državi  Božjoj  kliče:  »Gledat  ćemo  i  hvalit  ćemo«,  a  kod  Izaije  51,3 
čitamo:  »Klicanje  i  radost  njim  će  odjekivati,  i  zahvalnice  i  glas  hvalospjeva«. 

2.  Život  vječni  sastoji  se  također  u  savršenoj  zasićenosti  želje.  U  njem  će  svaki  blaženik 
posjedovati  više  nego  je  želio  ili  se  nadao.  Razlog  tomu  leži  u  činjenici  da  u  ovom  životu  nitko  ne 
može  ispuniti  svoje  želje  i  nijedno  stvoreno  dobro  nikada  ne  može  zasititi  težnju  čovjeka.  Bog  sam 
je  nasićuje  i  neizmjerno  nadilazi.  Stoga  se  čovjek  može  smiriti  samo  u  Bogu.  Augustin  u  1.  knjizi 
Ispovijesti  priznaje:  »Stvorio  si  nas,  Gospodine  za  sebe,  i  nemirno  je  naše  srce  dok  se  ne  smiri  u 
tebi«.  A  budući  da  će  sveci  u  nebu  Boga  savršeno  posjedovati,  njihova  će  želja  biti  zasićena,  i  slava 
će  ih  Gospodinova  preplaviti.  Stoga  Gospodin  kaže,  u  Evanđelju  po  Mateju  25,21:  »Uđi  u  radost 
gospodara  svoga«,  a  sv.  Augustin:  »Neće  cijela  božanska  radost  ući  u  one  koji  će  se  radovati,  nego 
će  svi  koji  se  budu  veselih  ući  u  božansku  radost«. 

U  Psalmu  16,15  stoji:  »Bit  ću  nasićen  kad  se  pokaže  tvoja  slava«  (po  Vulg.),  a  u  Psalmu  102,  5: 
»Želju  ti  ispunja  dobrima«  (po  Vulg.).  Što  god  ima  poželjnog,  tu  se  nalazi  u  preobilju.  Jer,  tko  traži 
užitke,  naći  će  najveći  i  najsavršeniji  užitak  u  Bogu  kao  vrhunskom  dobru,  kao  što  je  naznačeno  u 
Knjizi  o  Jobu  22,26:  »Svesilni  bit  će  tvoje  radovanje«  i  u  Psalmu  15,  11:  »Tebi  je  u  desnici 
blaženstvo  vječno«  (po  Vulg.). 

Tko  želi  časti,  tu  će  ih  imati.  Svjetovnjaci  obično  žele  biti  vladari,  a  duhovne  osobe  biskupi;  obje 
će  časti  tu  naći.  U  Otkrivenju  5,10  piše:  »Učinio  si  ih  Bogu  našemu  kraljevstvom  i  svećenicima«,  a 
u  Knjizi  Mudrosti  5,5:  »Kako  li  se  ubrojio  među  sinove  Božje«. 

Tko  želi  znanje,  tu  će  postići  ono  naj savršenije;  saznat  ćemo,  bit  svih  stvari  i  svu  istinu,  i  što 
god  budemo  htjeli;  i  sve  što  sada  želimo  upoznati,  upoznat  ćemo  u  životu  vječnom,  kao  što  piše  u 
Knjizi  Mudrosti  7,11:  »S  njome  (s  Mudrošću)  su  mi  došla  sva  dobra«  i  u  Mudrim  izrekama  10,24: 
»Pravednička  se  želja  ispunjava«. 

3.  Vječni  se  život  sastoji  i  u  savršenoj  sigurnosti.  Na  ovom  svijetu  nema  potpune  sigurnosti,  jer 
što  netko  više  posjeduje  i  više  se  ističe,  to  se  više  boji  i  više  potrebuje.  A  u  vječnom  životu  nema 
nikakve  žalosti,  nikakva  napora  ni  ikakva  straha.  U  Mudrim  izrekama  1,33  piše:  »Tko  sluša  mene, 
bezbrižan  ostaje  i  spokojno  živi  bez  straha  oda  zla«. 

4.  Konačno,  vječni  se  život  sastoji  u  ugodnu  društvu  svih  blaženika,  jer  će  to  drugovanje  biti 
vrlo  prijatno.  Svatko  će,  naime,  biti  dionik  dobara  svih  blaženika.  Svatko  će  ljubiti  drugoga  kao 
samoga  sebe  pa  će  se  radovati  dobru  drugoga  kao  da  je  njegovo.  A  toliko  su  veći  radost  i  veselje 
pojedinaca  koliko  je  radost  općenitija,  kao  što  je  naznačeno  u  Psalmu  86,  7:  »Svi  koji  stanuju  u  tebi, 
vesele  se  veoma«  (po  Vulg.). 

Sve  ovo  i  mnogo  drugo  što  je  neizrecivo,  posjedovat  će  sveti  u  nebu.  A  zli,  koji  će  biti  u 
vječnoj  smrti,  neće  manje  trpjeti  i  ispaštati  kazne  nego  što  će  se  dobri  radovati  u  slavi. 

Njihova  će  kazna  biti  otežana  zbog  četiriju  stvari: 

1.  Zbog  odjeljenja  od  Boga  i  svih  dobrih.  To  je  kazna  osude  (poena  damni),  koja  odgovara 
odvraćanju  od  Boga.  Ta  je  kazna  teža  nego  osjetilne  muke  (poena  sensus).  Naznačena  je  u 
Evanđelju  po  Mateju  25,30:  »Beskorisnog  slugu  izbacite  van  u  tamu«.  U  ovom  životu  zli 
doživljavaju  nutarnju  tamu,  a  tada  će  biti  njome  i  okruženi. 

2.  Zbog  grižnje  savjesti.  U  Psalmu  49,  21  piše:  »Pokarat  ću  te  i  stavit  ću  ti  sve  to  pred  oči«,  a  u 
Knjizi  Mudrosti  5,3:  »Govorit  će  među  sobom,  puni  kajanja,  i  uzdišući  u  tjeskobi  svoje  duše«.  Ah 
će  to  kajanje  i  uzdisanje  biti  uzaludno  jer  neće  proizlaziti  iz  mržnje  na  grijeh  nego  iz  žalosti  zbog 
kazne. 

3.  Zbog  žestine  osjetilne  kazne,  tj.  paklenog  ognja,  koji  će  mučiti  i  dušu  i  tijelo.  Ta  kazna  je  vrlo 
žestoka,  kako  kažu  crkveni  oci;  osuđeni  će  uvijek  biti  u  smrtnim  mukama,  a  nikad  neće  umrijeti. 
Stoga  se  to  i  zove:  vječna  smrt.  Kao  što  je,  naime,  umirući  u  velikim  mukama,  tako  i  oni  koji  su  u 
paklu.  U  Psalmu  48,  15  piše:  »Poput  stada  redaju  se  u  Podzemlju,  smrt  im  je  pastir«. 

4.  Zbog  gubitka  nade  u  spasenje.  Kad  bi  imali  nade  u  oslobođenje  od  kazna,  njihova  bi  muka 
bila  lakša.  A  kad  im  više  nema  nade,  muka  postaje  preteška.  Kod  Izaije  66,  24  čitamo:  »Crv  njihov 
neće  umrijeti  i  njihov  se  oganj  neće  ugasiti«. 

Tako  izlazi  na  vidjelo  golema  razlika  između  dobrih  i  zlih  djela.  Dobra  djela  vode  u  život,  a  zla 
u  smrt.  Zato  bi  se  ljudi  morah  toga  češće  sjećati,  jer  bi  ih  to  potaklo  na  dobro,  a  odvratilo  od  zla. 

Radi  toga  je  značajno  što  na  kraju  Vjerovanja  stoji:  »Vjerujem  u  život  vječni«,  kako  bi  nam  se  to 
duboko  urezalo  u  pamet.  U  taj  život  nek  nas  uvede  Gospodin  Isus  Krist,  koji  je  Bog  blagoslovljen  u 
vi  jeke  vjekova.  Amen. 


Razmatranje  o  slavi  blaženika 

(sv.  Petar  Alkatranski) 

Danas  ćeš  razmatrati  o  slavi  blaženika.  To  će  tvoje  srce  ispuniti  prezirom  svijeta  i  još  više 
razbuditi  želju  za  nebeskom  srećom  i  da  bi  jednom  došao  u  njihovu  zajednicu.  Da  bi  došao  do 
približne  spoznaje  i  nekog  predokusa  ove  neshvatljive  slave,  razmotri  ovih  pet  stvari:  izvanrednu 
uzvišenost  mjesta,  ugodnost  zajedništva,  gledanje  Boga,  slavu  tjelesa,  i  savršenost  sviju  dobara, 
kojih  je  ondje  najveće  obilje. 

Kad  se  radi  o  uzvišenosti  mjesta,  najprije  svrati  pažnju  njegovoj  veličini  koja  zapanjuje  i 
zadivljuje.  Kako  čitaš  u  djelima  priznatih  i  vjerodostojnih  pisaca,  najmanja  zvijezda  koja  se  nalazi 
na  nebeskom  svodu,  nekoliko  je  puta  veća  od  Zemlje.  A  neke,  štoviše,  dvjesta  i  trista  puta  je 
nadmašuju. 

A  kad  pogled  uzdigneš  prema  nebeskom  svodu,  vidiš  ih  bezbrojno  mnoštvo.  Između  njih 
također  opažaš  toliko  prazna  prostora,  da  bi  se  između  njih  lako  moglo  smjestiti  mnogo  više 
zvijezda.  Kako  se  dok  promatraš  nebeski  svod,  ne  zapanjiš  i  ne  uroniš  u  divljenje  tolikoj  veličini  i 
onome,  koji  je  tu  grdosiju  izgradio.  Sam  od  sebe  ćeš  obnemoći,  kada  ti  zataje  osjetila. 

Razmatraj  nadalje  njegovu  ljepotu,  koju  nijedan  jezik  ne  može  opisati.  Ako  je  Bog  u  ovome 
mjestu  našega  progonstva  i  u  ovoj  dolini  bijede  stvorio  veliko  mnoštvo  toga  čija  nas  ljepota  i  milina 
zapanjuju,  kako  je  istom  urešeno  i  kako  izgleda  mjesto,  što  gaje  Bog  odredio,  da  bude  redovitim 
prebivalištem  njegove  slave,  palača  njegova  veličanstva,  boravište  njegovih  izabranika  i  raj  pun 
svakakvih  naslada  i  ugodnosti? 

Nakon  ljepote  promatraj  dostojanstvo  stanovnika  ovoga  mjesta,  čiji  broj,  svetost,  bogatstvo 
ljepota  premašuju  svaku  moć  naše  uobrazilje.  Sv.  Ivan  tvrdi,  da  ih  je  tako  mnogo  te  ih  nije  moguće 
izbrojiti.  Sv.  Dionizije  tvrdi,  da  postoji  toliko  mnoštvo  anđela,  da  njihov  broj  nadmašuje  broj  sviju 
materijalnih  stvari,  što  postoje  na  zemlji.  Njega  slijedi  veliki  Toma,  koji  je  mišljenja,  da  slavni 
nebeski  duhovi  svojim  brojem  nadmašuju  sve  materijalne  stvari,  što  ih  svijet  u  sebi  skriva,  kao  što 
svemir  neizmjernošću  svojih  dijelova  nadmašuje  Zemlju,  koja  je,  kad  se  usporedi  sa  svemirom, 
malena  kao  kakva  točkica.  Može  li  se  nešto  divnije  zamisliti?  Zaista,  kad  se  ovo  dobro  vagne  i 
ispita,  dovoljno  je  da  zanese  osjetila  sviju  ljudi  i  da  ih  svojom  snažnom  divotom  upravo  izbezumi. 

Ako  je  već  koji  god  od  blaženih  duhova  neusporedivo  ljepši  od  cijeloga  vidljivoga  svijeta,  a  što 
istom  da  kažemo  o  promatranju  ovoga  neshvatljivog  broja  tako  divnih  i  svijetlih  duhova  i  o 
gledanju  svekolike  njihove  službe  i  savršenstva?  Promatrat  ćemo  naime  kako  anđeli  raznose  vijesti, 
kako  arkanđeli  služe,  kako  poglavarstva  pobjedonosno  kliču,  kako  vlasti  uzvikuju,  kako  gospodstva 
vladaju,  kako  sile  blistaju,  kako  prijestolja  plamte,  kako  kerubini  sjaju,  kako  serafini  ljubavlju  gore  i 
kako  svi  jednodušno  Boga  veličaju. 

Ako  je  drugovanje  i  prijateljevanje  s  dobrima  tako  slatko  i  ugodno,  kako  će  istom  ugodno  i 
slatko  biti  u  društvu  tolikoga  mnoštva  svetaca?  Kako  će  to  biti  nešto  veliko:  družiti  se  s  apostolima, 
razgovarati  s  prorocima,  boraviti  s  mučenicima,  uživati  u  zajedništvu  i  prijateljstvu  sviju 
izabranika? 

Ako  smatraš  daje  druženje  s  dobrima  nešto  dično  i  ugodno  što  će  istom  za  nas  značiti  uživanje 
u  društvu  i  nazočnosti  onoga,  kojega  veličaju  jutarnje  zvijezde,  čijoj  se  ljepoti  dive  sunce  i  mjesec, 
pred  kim  na  koljena  padaju  anđeli  i  pred  kim  svi  nebeski  duhovi  padaju  ničice?  Što  će  značiti 
promatranje  onoga  najvećeg  dobra  koje  sva  ostala  dobra  sadrži  u  sebi  i  promatranje  onoga 
neizmjernog  svijeta,  koji  u  sebi  sadrži  sve  ostale  svjetove? 

A  što  istom  da  kažemo  o  promatranju  onoga,  koji,  premda  je  jedan,  ipak  u  sebi  sadrži  sve  i 
premda  je  najjednostavniji,  ipak  posjeduje  savršenstva  sviju  stvari? 

Može  li  ljudski  duh  još  nešto  više  poželjeti?  Ako  je  to  bilo  nešto  veliko  vidjeti  i  slušati  kralja 
Salamona,  da  je  kraljica  Sabe,  iz  dalekih  krajeva  privučena  njegovom  mudrošću,  rekla:  »Blago 

tvojim  ljudima  i  tvojim  slugama,  koji  stoje  pred  tobom  i  slušaju  tvoju  mudrost!«  (2  Ljet  9,  7)  što  će 
istom  značiti  promatranje  onoga  pravog  Salamona  i  uživanje  one  vječne  mudrosti  beskrajnog 
veličanstva,  neocjenjive  ljepote,  beskrajne  dobrote  i  čega  još  ima,  i  sve  to  uživati  kroz  svu  vječnost? 
U  ovome  je  bitna  slava  svetaca,  to  je  konačna  svrha  i  središte  sviju  naših  želja. 

Osim  toga  promatraj  proslavljena  tjelesa,  koja  će  se  odlikovati  s  četiri  vlastitosti,  naime: 
oštroumljem,  pokretljivošću,  bestrpnošću  i  sjajem.  Sjaj  će  im  biti  tolik,  da  će  svaki  izabranik  prema 
Kristovu  svjedočanstvu  u  kraljevstvu  Očevu  sjati  poput  sunca.  Ako  naše  sunce  cijeli  ovaj  svijet 
svojim  sjajem  razveseljuje  i  osvjetljuje,  a  kako  će  istom  sjati  tolika  presjajna  sunca  koja  će  ondje 
sjati? 

A  što  da  reknem  o  drugim  dobrima  koja  se  ondje  nalaze?  Ondje  će  vladati  zdravlje  bez  bolesti, 
sloboda  bez  nasilja,  ljepota  bez  rugobe,  besmrtnost  bez  truleži,  obilje  bez  nestašice,  počivanje  bez 
srne  tanja,  sigurnost  bez  straha,  znanje  bez  zablude,  izobilje  bez  žalosti,  radost  bez  tuge,  čast  bez 
protuslovlja.  Ondje  će,  kako  veli  sv.  Augustin,  biti  slava  i  nitko  ondje  neće  biti  zabunom  čašćen  ni 
laskanjem. 

Ondje  će  vladati  prava  čast,  koja  neće  biti  uskraćena  nikome  tko  je  dostojan,  niti  će  biti 
iskazivana  nedostojnome,  jer  onamo  neće  biti  pušteni  drugi  osim  dostojnih.  Ondje  vlada  pravi  mir  i 
nitko  neće  trpjeti  ništa  nepovoljno  ni  od  samoga  sebe  ni  od  drugoga.  Nagrada  kreposti  bit  će  sam 
onaj,  koji  je  kreposti  dao  i  kreposniku  obećao  samoga  sebe;  od  njega  ne  može  biti  ništa  ni  bolje  ni 
veće.  A  što  je  to  drugo,  nego  ono  što  je  kazao  prorok:  »Bit  ću  njihov  Bog,  a  oni  će  biti  moj  narod.« 
(Ezek,  37,  23;  2  Kor  6,  16)  Ne  budem  lija,  kaže  Gospodin,  odakle  će  se  nasititi? 

Ja  ću  biti  ono,  što  god  ljudi  čestito  zažele:  i  život,  i  mir,  i  čast  i  svako  dobro?  Tako  se  i  ono 
ispravno  shvaća,  što  kaže  apostol,  kada  je  Bog  sve  u  svemu«,  (1  Kor  15,  28)  On  će  biti  svršetak 
naših  želja,  njega  ćemo  beskonačno  gledati,  bez  mrzovolje  ljubiti,  bez  umora  hvaliti. 

Prebivalište  blaženika  će  biti,  ako  gledaš  na  prostor,  veoma  prostrano;  gledaš  li  na  ures,  bit  će 
najdivnije;  a  gledaš  li  na  sjaj,  bit  će  najblistavije.  Društvo  će  biti  najbolje,  najugodnije,  neće  ondje 
biti  izmjene  vremena,  neće  slijediti  dan  iza  noći,  niti  noć  nakon  dana,  nego  će  vrijeme  uvijek  biti 
jednako  i  sebi  slično.  Ondje  će  vladati  vječno  proljeće,  koje  će  Duh  Sveti  svojim  ugodnim  dahom 
neprestano  podržavati,  te  će  se,  drveće  i  bilje  uvijek  zelenjeti  i  cvasti.  Ondje  će  svi  neprestano 
klicati  od  radosti  i  svetkovati,  svi  će  ondje  radosno  pjevati  i  svirati,  a  njega  će  pjesmom  slaviti  zato, 
što  po  njegovoj  darežljivosti  žive  i  kraljuju  kroz  svu  vječnost. 

O  nebeski  grade,  sigurno  prebivalište,  svim  ugodnostima  bogati  kraju!  Tu  narod  ne  mrmlja, 
građani  su  miroljubivi,  ljudi  nemaju  nikakvih  potreba.  O  kad  bih  te  se  već  jednoć  domogao  da  u  tebi 
uživam  radost!  O  da  bi  se  dani  mojega  progonstva  završili  u  tebi!  Kada  će  doći  taj  dan,  kada  ću 
napustiti  ovu  smrtnost,  kada  ću,  Gospodine,  doći  i  pokazati  se  pred  tvojim  licem? 

7.  Bratovština  sv.  Josipa  za  pomoć  umirućima 

Kako  pomoći  umirućima  i  sebi  na  smrtnom  času,  i  to  Bogu  na  slavu  i  Presvetoj  Djevici  Mariji? 
Mnoge  tisuće  ljudi  dnevno  umiru  iznenada  i  nepripravno...  Pomozimo  spasiti  njihove  duše 
molitvom  i  žrtvom.  Na  to  nas  živo  zove  Blažena  Djevica  Marija  u  Lurdu  i  u  Fatimi.  Na  to  nas 
potiču  pape  dvadesetog  stoljeća.  Sudjelujući  u  Bratovštini  sv.  Josipa  za  pomoć  umirućima,  mi  se 
odazivamo  ovom  pozivu. 

Prvotnu  Nadbratovštinu  sv.  Josipa  za  pomoć  umirućima  osnovao  je  sv.  Pio  X  papa,  godine  1913. 
na  poticaj  B.  Luigia  Guanella,  u  Rimu,  odakle  se  proširila  cijelim  kršćanskim  svijetom.  Bratovština 
nije  neko  društvo  ili  organizacija,  nema  upisnine  ni  članarine,  nema  sjednica  ni  skupština,  nego  to 
su  samo  molitve  i  žrtve  pojedinca  pod  zaštitom  sv.  Josipa  za  plemenito  djelo  kršćanske  ljubavi  za 
vječno  spasenje  umirućih. 

Sveti  Josip  je  preminuo  pravedničkom  smrću  u  prisutnosti  Spasitelja  svijeta  Isusa  Krista  i 
Blažene  Djevice  Marije,  nakon  što  je  naj savjesnije  izvršio  svoju  uzvišenu  zadaću.  On  je  stoga 
zaštitnik  sretne  smrti,  a  moć  zagovora  sv.  Josipa  je  velika  zbog  njegove  značajne  uloge  u  djelu 
otkupljenja  svijeta  i  zbog  njegove  osobne  svetosti. 

Znajući  to,  više  tisuća  vjernika  u  domovini  i  milijuni  diljem  svijeta,  upućuju  sv.  Josipu  dnevnu 
molitvu  ove  Bratovštine  za  umiruće.  U  duhovnoj  zajednici  sa  njima  molimo  i  mi  sv.  Josipa  za  one 

koji  odlaze  sa  ovoga  svijeta.  Ne  možemo  biti  ravnodušni,  kakva  će  im  biti  vječnost.  Želimo  im 
vječni  spas.  Stoga  molimo  ponizno,  molimo  pobožno,  molimo  pouzdano,  molimo  žarko,  molimo 
ustrajno!  Bratovština  je  kanonski  ustanovljena  05.  VIII  1981.  u  Nacionalnom  svetištu  sv.  Josipa  u 
Karlovcu. 

Koji  žele  sudjelovati  u  toj  Bratovštini  neka  se  jave  na  adresu: 

SVETIŠTE  SV.  JOSIPA,  47000  KARLOVAC,  BOŠKOVIĆEVA  36.  (tel.  i  fax.  047  /  413-649) 
Naznačite  čitljivo  ime  i  prezime  i  potpunu  adresu  svoga  doma. 

UVJETI  ZA  SUDJELOVANJE: 

1 .  Upis  u  imenik  Bratovštine. 

2.  Dnevno,  ujutro  i  navečer  moliti  molitvu  Bratovštine: 

SVETI  JOSIPE,  DJEVIČANSKI  OČE  ISUSA  KRISTA  I  PRAVI  ZARUČNICE  BLAŽENE 
DJEVICE  MARIJE,  MOLI  ZA  NAS  I  ZA  SVE  KOJI  ĆE  DANAS  (NOĆAS)  UMRIJETI. 

Ova  molitva  ne  obvezuje  pod  grijeh. 

3.  Preporučljivo  je  prikazivanje  i  drugih  dobrih  djela  (i  žrtava)  za  umiruće. 

4.  Svećenici  sudionici  u  ovoj  Bratovštini  prikazat  će  godišnje  jednu  sv.  Misu  za  umiruće.  Kada 
pošaljete  molbu  za  upis  u  Bratovštinu  na  naznačenu  adresu,  dobit  ćete  sličicu  s  molitvom 
Bratovštine  i  uputama  za  sudjelovanje  te  ćete  vidjeti  velika  duhovna  dobra  i  oproste  koje  možete 
zadobiti. 


865 


POBOŽNOSTI  ZA  POMOĆ  DUŠAMA  U  ČISTILIŠTU 


1.  Nauk  Crkve  o  molitvi  za  pokojne 

2.  Devetnica  za  duše  u  Čistilištu 

3.  Litanije  za  duše  u  Čistilištu 

4.  Herojski  čin  ljubavi  prema  svetim  dušama  u  Čistilištu 

5.  Isusovo  veliko  obećanje  za  pomoć  dušama  u  Čistilištu  dano  sv.  Gertrudi  Velikoj 

6.  Molitve  i  razmatranja  svetaca  i  duhovnih  velikana  za  duše  u  Čistilištu 

7.  Crkveni  nauk  o  oprostima  za  žive  i  pokojne 

8.  Duhovna  iskustva  svetaca  vezana  uz  teme  smrti  i  čistilišu 

1.  Nauk  Crkve  o  molitvi  za  pokojne 

Direktorij  o  pučkoj  pobožnosti  i  liturgiji 

Značenje  služba  za  pokojne  (suffragia) 

«U  smrti  pravednik  susreće  Boga,  koji  ga  zove  k  sebi  da  bi  ga  učinio  dionikom  božanskoga 
života.  Ali  nitko  ne  može  biti  primljen  u  prijateljstvo  i  u  Božju  blizinu,  ako  ga  prije  on  nije  pročistio 
od  osobnih  posljedica  svih  njegovih  grijeha.  »To  konačno  čišćenje  izabranih,  koje  se  posve 
razlikuje  od  kazne  osuđenih,  Crkva  naziva  čistilištem.  Nauk  vjere  s  obzirom  na  čistilište  Crkva  je 
jasno  izrazila  posebno  na  Firentiskome  i  Tridentskome  saboru.« 

Odatle  dolazi  pobožan  običaj  služba  za  duše  u  čistilištu,  koje  su  ustrajna  molba  Bogu  da  se 
smiluje  pokojnim  vjernicima,  da  ih  očisti  ognjem  svoje  ljubavi  i  da  ih  uvede  u  svoje  Kraljevstvo 
svjetla  i  života. 

Te  su  službe  bogoštovni  izražaj  vjere  u  općinstvo  svetih.  Naime,  »Crkva  putnika,  dobro 
poznajući  tu  zajednicu  cijeloga  mističnoga  Tijela  Isusa  Krista,  već  je  od  prvih  vremena  kršćanske 
religije  s  velikim  pijetetom  štovala  uspomenu  mrtvih  i,  jer  je  sveta  i  spasonosna  misao  moliti  za 
mrtve  da  im  se  oproste  grijesi  (2Mak  12,45),  za  njih  je  prinosila  i  molitve«.  To  je  ponajprije  slavlje 
euharistijske  žrtve,  zatim  drugi  izražaji  pobožnosti  kao  što  su:  molitva,  milodari,  djela  milosrđa, 
primanje  oprosta  na  korist  duša  pokojnika. 

Druge  službe  za  pokojne 

Crkva  prinosi  euharistijsku  žrtvu  za  pokojne  ne  samo  u  prigodi  slavlja  sprovoda,  već  i  treći, 
sedmi,  i  trideseti  dan,  kao  i  na  obljetnicu  smrti.  Misno  slavlje  za  duše  vlastitih  pokojnika  jest 
kršćanski  način  sjećanja  i  produživanja  -  u  Gospodinu  -zajedništva  s  onima  koji  su  prešli  prag  smrti. 
Nadalje,  2.  studenoga  Crkva  opetovano  prinosi  svetu  žrtvu  za  sve  vjerne  mrtve,  za  koje  slavi  i 
Časoslov. 

Svakoga  dana  u  slavlju  bilo  euharistije,  bilo  večernje,  Crkva  ne  zaboravlja  nikada  uzdignuti 
svoju  žarku  molitvu  da  Gospodin  »vjernicima,  koji  otiđoše  pred  nama  obilježeni  znakom  vjere  i  [...] 
svima  koji  u  Kristu  počivaju,  daruje  mjesto  osvježenja,  svjetlosti  i  mira«. 

Važno  je  dakle  odgojiti  osjećaj  vjernika  u  svjetlu  euharistijskoga  slavlja,  u  kojemu  Crkva  moli  da 
slavi  Gospodina  uskrsnuloga  budu  pridruženi  svi  pokojni  vjernici,  bilo  kojega  vremena  i  prostora, 
izbjegavajući  opasnost  posesivna  ili  partikularističkoga  poimanja  mise  za  »svoga«  pokojnika. 
Misno  slavlje  za  pokojne  je  osim  toga  prigoda  za  katehezu  o  posljednjim  stvarima  (de  novissimis). 

Spomen  pokojnika  u  pučkoj  pobožnosti 

Kao  i  liturgija,  pučka  pobožnost  je  veoma  pozorna  na  spomen  pokojnika  i  revna  je  u  uzdizanju 
molitava  za  njih.  U  »spomenu  pokojnika«  pitanje  odnosa  liturgije  i  pučke  pobožnosti  treba 
promatrati  s  velikom  razboritošću  i  pastoralnim  osjećajem,  kada  se  to  tiče  bilo  doktrinamih  vidika, 
bilo  usklađivanja  liturgijskih  čina  i  pobožnih  vježba. 

Ponajprije  je  potrebno  da  pučka  pobožnost  osvijetljena  načelima  kršćanske  vjere,  kao  što  je: 
vazmeni  smisao  smrti  onih  koji  su  po  krštenju  pritjelovljeni  otajstvu  Kristove  smrti  i  uskrsnuća 
(usp.  Rim  6,3-10);  besmrtnost  duše  (usp.  Lk  23,43);  općinstvo  svetih,  zbog  čega  se  »sjedinjenje 
putnika  s  braćom  koji  su  usnuli  u  Kristovu  miru  nipošto  ne  prekida,  štoviše,  po  trajnoj  se  vjeri 
Crkve  jača  u  zajedništvu  duhovnih  dobara«:  »naša  molitva  za  njih  može  im  ne  samo  pomoći,  već  i 
njihov  zagovor  učiniti  uspješnim  u  našu  korist«;  uskrsnuće  tijela;  slavno  očitovanje  Krista,  »koji  će 
doći  suditi  žive  i  mrtve«;  nagrada  prema  djelima  svakoga  čovjeka;  vječni  život. 

U  običajima  i  predajama  nekih  naroda  koje  se  tiču  »kulta  mrtvih«  naglašuju  se  elementi  duboko 
ukorijenjeni  u  kulturu  i  posebna  antropološka  poimanja,  često  obilježena  željom  za  produživanjem 
obiteljskih  i,  takoreći,  društvenih  veza  s  onima  koji  su  preminuli.  U  ispitivanju  i  ocjenjivanju  tih 
običaja,  trebat  će  se  kretati  opreznim  korakom,  izbjegavajući  da  ih  se  tumači  prebrzo  kao  ostatke 
poganstva,  kada  oni  nisu  očito  u  suprotnosti  s  Evanđeljem. 

Što  se  tiče  doktrinamih  vidika,  treba  izbjeći: 

-  opasnost  da  u  pučkoj  pobožnosti  prema  pokojnima  prežive  neprihvatljivi  elementi  ili  vidici 
poganskoga  kulta  predaka; 

-  zazivanje  mrtvih  radi  vraćanja; 

-  pridavanje  snovima  koji  se  tiču  umrlih  osoba,  izmaštanih  značenja  i  učinaka,  pri  čemu  strah  često 
uvjetuje  djelovanje  vjernika; 

-  opasnost  da  se  uvuku  oblici  vjerovanja  u  reinkarnaciju; 

-  opasnost  nijekanja  besmrtnosti  duše  i  odvajanje  događaja  smrti  od  perspektive  uskrsnuća,  tako  da 
kršćanska  religija  izgleda  takoreći  kao  religija  mrtvih; 

-  primjenu  prostomo-vremenskih  kategorija  na  stanje  pokojnika. 

U  suvremenome  društvu,  veoma  je  raširena  i  često  uzrok  štetnih  posljedica,  jest  doktrinarna  i 
pastoralna  pogreška  »prikrivanje  smrti  i  njezinih  znakova«. 

Liječnici,  bolničari,  rodbina  nerijetko  smatraju  dužnošću  bolesniku  koji  zbog  razvoja 
hospitalizacije  gotovo  uvijek  umire  izvan  kuće,  skrivati  blizinu  smrti.  Više  je  puta  naglašeno  da  u 
velikim  gradovima  živih  nema  mjesta  za  mrtve:  u  malim  stanovima  velikih  gradskih  zgrada  nije 
moguće  imati  »sobu  za  sprovodno  bdjenje;  na  cestama  zbog  prometnoga  preopterećenja,  nisu 
dopuštene  spore  sprovodne  povorke,  koje  smetaju  kretanju  vozila;  u  urbanome  prostoru  groblje  koje 
je,  barem  u  selima,  nekada  bilo  često  oko  ili  pokraj  crkve  -  dakle  istinsko  sveto  polje  i  znak 
zajedništva  u  Kristu  između  živih  i  mrtvih  -  smješteno  je  na  periferiju,  uvijek  daleko  od  grada,  kako 
urbanim  razvojem  ne  bi  ponovno  bilo  uključeno  u  njega. 

Suvremena  civilizacija  odbija  »vidljivost  smrti«,  zbog  čega  se  trudi  izbrisati  njezine  znakove. 
Odatle  potječe  i  pribjegavanje  tanatopraksi,  raširenoj  u  stanovitu  broju  zemalja,  koja  pomoću 
kemijskoga  procesa  čuva  pokojnika  u  njegovu  prirodnome  tjelesnom  stanju:  mrtvac  ne  smije 
izgledati  mrtav,  već  sačuvati  privid  života. 

Kršćanin,  komu  pomisao  na  smrt  treba  biti  bliska  i  vedra,  ne  smije  nutarnje  prionuti  uz 
fenomen  »nesnošljivosti  prema  mrtvima«,  koja  lišava  pokojnike  bilo  kakva  prostora  u  životu  grada, 
niti  uz  odbacivanje  »vidljivosti  smrti«,  kada  su  nesnošljivost  i  odbojnost  diktati  neodgovorna  bijega 
od  stvarnosti  ili  diktati  materijalističkoga  gledišta  bez  nade,  strana  vjeri  u  Krista  umrloga  i 
uskrsnuloga. 

Isto  tako,  kršćanin  se  treba  čvrsto  oduprijeti  brojnim  oblicima  »trgovanja  smrću«,  koje 
iskorištavajući  osjećaje  vjernika  -  traži  samo  neprimjereno  visoku  i  sramotnu  zaradu. 

Pučka  se  pobožnost  prema  pokojnima  izražava  na  puno  načina,  već  prema  mjestima  i 
tradicijama: 

-  devetnica  za  pokojne  kao  priprema  i  osmina  kao  produženje  Spomena  vjernih  mrtvih,  2. 
studenoga;  oboje  treba  biti  slavljeno  poštujući  liturgijsko  uređenje; 

-  pohod  groblju;  on  se  u  nekim  okolnostima  vrši  zajednički  kao:  prigodom  Spomena  svih  vjernih 
mrtvih,  na  kraju  pučkih  misija,  prigodom  preuzimanja  u  posjed  župe  od  strane  novoga  župnika,  u 
drugim  prigodama  u  privatnome  obliku,  kada  vjernici  posjećuju  grob  svojih  dragih  radi  održavanja 
ukrašujući  ga  cvijećem  i  svjetlom;  taj  pohod  treba  biti  očitovanje  veza  koje  postoje  između 
pokojnika  i  njegove  rodbine,  a  ne  izražaj  obveze,  zbog  koje  postoji  gotovo  praznovjeran  strah  ako 
se  to  ne  učini; 

-  pridruživanje  bratovštinama  i  drugim  pobožnim  udruženjima  koja  imaju  svrhu  »pokapati  mrtve« 
prema  kršćanskome  viđenju  događaja  smrti,  moliti  za  pokojne,  biti  djelatno  solidarni  s  rodbinom 
umrloga; 

-  česte  službe  za  pokojne  o  kojima  je  već  rečeno,  pomoću:  milostinje  i  drugih  djela  milosrđa, 
postova,  oprosta,  osobito  molitava  kao  što  je  moljenje  psalma  Iz  dubine,  kratkoga  obrasca  Pokoj 
vječni  koji  često  prati  molitvu  Anđeo  Gospodnji  ,  krunice,  blagoslov  obiteljskoga  stola». (Direktorij 
br.  251;  255  -260). 


2.  Devetnica  za  duše  u  Čistilištu 

(sv.  Alfons  Marija  Liguori) 

Uvodno  razmatranje:  Pobožnost  za  duše  u  Čistilištu,  koje  Bogu  preporučujemo,  da  im  u 
velikim  kaznama  koje  trpe  pomogne,  te  ih  brzo  pozove  u  svoju  slavu,  veoma  je  mila  i  draga 
našemu  Gospodinu,  a  ujedno  nama  je  veoma  korisna  jer  te  svete  duše  njegove  su  Božje  vječne 
zaručnice,  a  ujedno  su  veoma  zahvalne  onima  koji  ih  iz  njihove  tamnice  oslobode  ili  im  bar 
kakovu  olakšicu  u  njihovih  mukama  izmole,  zbog  toga  kada  dođu  u  Nebo,  bez  sumnje  neće 
zaboraviti  na  onoga  koji  se  je  za  njih  molio.  Pobožno  je  mišljenje  da  Bog  dušama  u  Čistilištu 
očituje  naše  molitve,  da  se  za  nas  mole.  Ove  svete  duše  istina  ne  mogu  moliti  za  se,  jer  su  ondje  kao 
krivci,  gdje  za  svoje  krivnje  daju  zadovoljštinu;  pa  ipak,  budući  da  su  Bogu  osobito  mile,  mogu  se 
za  nas  moliti  te  nam  isprositi  milosti. 

Sv.  Katarina  bolonjska,  kada  je  željela  koju  milost,  utjecala  se  dušama  u  Čistilištu,  i  brzo  je 
bila  uslišana;  te  je  posvjedočila  da  je  zadobila  mnoge  milosti,  kada  se  utekla  dušama  u  Čistilištu, 
kojih  nije  primila  kada  se  je  svecima  obraćala.  Uostalom  bezbrojne  su  milosti  za  koje  pobožni 
ljudi  tvrde  da  su  ih  po  zagovoru  svetih  duša  iz  Čistilišta  dobili.  A  ako  mi  hoćemo  da  nas  te  duše 
svojim  molitvama  pomažu,  pravedno  je,  dapače  dužnost  nam  je  da  se  za  njih  molimo.  Rekoh 
dužnost  nam  je,  jer  kršćanska  ljubav  iziskuje,  da  bližnjima  pomognemo,  kojima  je  naša 
pomoć  potrebna.  A  koji  bližnji  trebaju  toliko  naše  pomoći,  koliko  te  svete  zasužnjene  duše? 
One  su  neprestano  u  čistilišnoj  vatri,  koja  ih  puno  više  muči,  nego  oganj  na  zemlji;  osim  toga  ne 
vide  Boga  :  kazna,  koja  ih  puno  više  muči  nego  sve  druge. 

Pa  pomislimo,  kako  može  lako  biti  da  ondje  trpe  također  i  duše  naših  roditelja  ili  braće  ili 
druge  rodbine  ili  prijatelja,  te  čekaju  na  našu  pomoć.  Mislimo  ina  to,  da  si  te  svete  duše  ne 
mogu  same  pomoći,  jer  su  zbog  posljedica  svojih  grijeha  u  stanju  dužnika.  Ta  misao  mora  nas  još 
više  potaći,  da  im  pomognemo  što  više  možemo.  A  time  ćemo,  ne  samo  Bogu  ugoditi,  nego 
zadobiti  i  velike  zasluge,  a  te  svete  duše  neće  propustiti,  da  nam  od  Boga  isprose  mnoge 
milosti,  a  osobito  vječno  spasenje.  Ja  držim  za  sigurno  uvjerenje  da  duša,  koja  je  iz  Čistilišta 
oslobođena  zagovorom  nekog  pobožnoga  čovjeka,  kada  u  dođe  Nebo,  ne  će  propustiti  reći  Bogu: 

«Gospodine,  ne  daj,  da  se  onaj  izgubi,  koji  me  je  oslobodio  čistilišnih  okova,  i  koji  je  učinio,  da 
sam  ja  brže  došla  tebe  uživati».  Evo  napisao  sam  slijedeću  devetnicu  kako  bi  se  svi  vjernici  mogli 
truditi  pomoći  svetim  dušama  da  iziđu  iz  Čistilišta  misama,  postom,  milostinjom  ili  barem 
molitvama. 

Prvi  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 

prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Mnoge  su  muke  što  svete  duše  u  Čistilištu  trpe,  a  jedna  od  najvećih  je  muka  misao,  da  su 
one  same  svojim  grijesima  koje  su  učinile  za  života,  uzrok  tim  mukama. 

O  Isuse,  moj  Spasitelju,  toliko  puta  sam  zaslužio  pakao;  koliko  velika  bi  sad  bila  moja  muka,  da 
sam  već  zauvijek  osuđen,  te  da  mislim  da  sam  ja  sam  uzrok  svojoj  osudi.  Bože  moj,  jer  si  ti 
beskrajna  dobrota,  ljubim  te  nada  sve,  i  žao  mi  je  iz  svega  srca,  što  sam  te  uvrijedio.  Obećajem  ti,  da 
ću  prije  umrijeti,  nego  te  ikada  uvrijediti.  Daj  mi  svetu  ustrajnost,  smiluj  nam  se,  a  smiluj  se  i  onim 
svetim  dušama  koje  u  trpe  u  čistilišnoj  vatri.  O  Majko  Božja,  Marijo,  priteci  mi  u  pomoć  svojim 
moćnim  molitvama. 

Molitve  za  svaki  dan  devetnice:  3  puta  Oče  naš,  Zdravo  Marijo  i  Slava  Ocu...  Litanije  za  duše  u 
Čistilištu  i  slijedeće  molitve. 

Završna  molitva:  O  preslatki  Isuse  zbog  svoga  krvavog  znoja  kojim  si  se  znojio  u 
Getsemanskom  vrtu  smiluj  se  siromašnim  dušama  u  Čistilištu.  O  preslatki  Isuse  zbog  tvojih  svetih 
rana  i  patnji  koje  si  pretrpio  kod  strašnog  bičevanja  smiluj  se  siromašnim  dušama  u  Čistilištu.  O 
preslatki  Isuse  zbog  tvoga  okrutnog  tnovog  krunjenja  i  tvoje  presvete  Krvi  koja  je  oblivala  tvoje 
sveto  lice  smiluj  se  siromašnim  dušama  u  Čistilištu.  O  preslatki  Isuse  zbog  patnji  koje  si  pretrpio 
noseći  križ  na  Kalvariju  smiluj  se  siromašnim  dušama  u  Čistilištu.  O  preslatki  Isuse  zbog  tvojih 
svetih  rana  i  muka  koje  si  pretrpio  kada  su  te  razapinjali  smiluj  se  siromašnim  dušama  u  Čistilištu. 
O  preslatki  Isuse  zbog  tvoje  patnje  i  smrtne  agonije  na  Križu  smiluj  se  siromašnim  dušama  u 
Čistilištu.  O  preslatki  Isuse  zbog  tvoje  muke,  Rana  i  prolivene  Krvi,  zbog  velike  patnje  kad  si 
predao  dušu  Ocu  i  preminuo  na  križu  smiluj  se  siromašnim  dušama  u  Čistilištu. 

Pomolimo  se:  Bože,  koji  praštaš  grijehe  i  želiš  spasenje  ljudi,  molimo  te,  daj  milostivo,  da  naša 
braća,  rođaci  i  dobročinitelji,  koji  su  se  iz  ovoga  svijeta  preselili,  po  zagovoru  bi.  Marije,  vazda 
Djevice,  i  svih  svetih  uđu  u  zajedništvo  vječnoga  blaženstva. 

Bože,  stvoritelju  i  otkupitelju  svih  vjernih,  oprosti  sve  grijehe  dušama  sluga  i  službenica  tvojih, 
da  našom  smjernom  molitvom  zadobiju  proštenje,  koje  su  uvijek  željele  koji  živiš  i  kraljuješ  u 
vijeke  vjekova.  Amen. 

Pokoj  vječni  daruj  im  Gospodine.  I  svjetlost  vječna  svijetlila  im.  Počivali  u  miru.  Amen. 

Siromašne  duše  u  Čistilištu,  za  vas  smo  se  sada  molili,  a  vi  koje  ste  toliko  mile  i  drage  Bogu,  i 
koje  ste  sigurne,  da  Boga  ne  možete  više  nikada  izgubiti,  molite  se  za  nas  nevoljne,  koji  smo  u 
pogibelji  da  propadnemo  i  tako  Boga  zauvijek  izgubimo. 

Drugi  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Druga  muka,  koja  jako  muči  siromašne  duše  u  Čistilištu,  jest  izgubljeno  vrijeme  za  života,  kada 
su  mogle  puno  više  zasluga  steći  za  Nebo,  te  misao,  da  se  taj  gubitak  više  ne  može  nadoknaditi  jer 
kada  prođe  vrijeme  života  prestaje  i  vrijeme  zasluga. 

Ajme  siromašna  li  mene,  moj  Gospodine,  koji  već  toliko  godina  živim  na  ovoj  zemlji  a  nisam 
stekao  drugih  zasluga  osim  za  pakao!  Hvala  ti,  što  mi  daješ  još  vremena,  da  nadoknadim  za  zlo  što 
sam  učinio.  Žao  mi  je,  moj  Bože,  koji  si  toliko  dobar,  što  sam  te  uvrijedio,  pomozi  mi,  da  život  što 
mi  još  preostaje,  samo  za  to  upotrijebim,  da  tebi  služim  i  tebe  ljubim;  smiluj  mi  se,  a  smiluj  se  i 
onim  svetim  dušama,  koje  su  u  čistilišnoj  vatri.  O  majko  Božja  priteci  im  u  pomoć  svojim  moćnim 
molitvama.  Molitve  kao  prvog  dana. 

Treći  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Treće,  što  veoma  muči  siromašne  duše  u  Čistilištu  jest  pogled  na  počinjene  grijehe  za 
koje  trpe.  U  sadašnjem  životu  ne  poznaje  se  rugoba  grijeha;  no  dobro  se  poznaje  u  drugom  životu; 
i  to  je  jedna  od  najvećih  muka,  koje  trpe  duše  u  Čistilištu. 

O  moj  Bože,  budući  da  si  ti  beskrajna  dobrota,  ljubim  te  nada  sve,  te  se  svim  srcem  kajem  što 
sam  te  uvrijedio.  Obećavam  ti,  da  ću  prije  umrijeti,  nego  te  ikada  više  uvrijediti.  Daj  mi  svetu 
ustrajnost;  smiluj  se  meni,  a  smiluj  se  također  i  onim  siromašnim  dušama,  koje  gore  u  čistilišnoj 
vatri.  A  ti  majko  Božja  priteci  im  u  pomoć  svojim  moćnim  molitvama.  Molitve  kao  prvog  dana. 

Četvrti  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Muka,  koja  duše  u  Čistilištu,  te  zaručnice  Isusa  Krista  najviše  muči,  jest  misao,  da  su  u  životu 
svojim  grijesima  uvrijedile  Boga,  kojega  toliko  ljube.  Neki  pokornici  na  ovoj  zemlji  su  umrli  od 
boli,  kada  pomisliše,  da  su  dobroga  Boga  toliko  uvrijedili.  Duše  u  Čistilištu  puno  bolje  od  nas 
spoznaju  koliko  je  ljubezan  Bog,  te  ga  ljube  svim  svojim  silama  pa  za  to  kada  pomisle  da  su  ga  u 
životu  uvrijedile,  kušaju  bol,  koja  nadilazi  svaku  drugu  patnju. 

O  moj  Bože,  budući  da  si  ti  beskrajna  dobrota,  kajem  se  svim  srcem,  što  sam  te  uvrijedio. 
Obećavam  ti,  da  ću  prije  umrijeti,  nego  te  ikada  uvrijediti.  Daj  mi  svetu  ustrajnost;  smiluj  se  meni,  a 
smiluj  se  i  onim  siromašnim  dušama,  koje  u  Čistilištu  gore  i  koje  te  svim  srcem  ljube.  O  majko 
Božja,  Marijo,  priteci  im  u  pomoć  svojim  moćnim  molitvama.  Molitve  kao  prvog  dana. 

Peti  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Još  jedna  velika  muka  siromašnih  duša  u  Čistilištu  jest  to,  što  u  čistilišnom  ognju  trpe,  a  ne 
znaju,  kada  će  njihove  muke  prestati.  Znaju  istina  za  stalno,  da  će  se  odatle  jednom  osloboditi,  ali 
nesigurnost  o  vremenu,  kada  će  doći  kraj  njihovim  mukama,  jest  za  njih  veoma  velika  muka. 

Bijedna  li  mene,  o  Gospodine,  da  me  baciš  u  pakao,  bio  bih  siguran,  da  iz  one  tamnice  muka 
nikada  ne  bih  izašao.  Ljubim  te  nada  sve,  beskrajna  dobroto,  kajem  se  svim  srcem,  što  sam  te 
uvrijedio.  Obećavam  ti,  da  ću  prije  umrijeti,  nego  te  ikada  uvrijediti.  Udijeli  mi  svetu  ustrajnost 
smiluj  se  meni,  a  smiluj  se  i  onim  siromašnim  dušama,  koje  u  čistilišnom  ognju  gore. 
O  majko  Božja,  Marijo,  priteci  ini  u  pomoć  svojim  moćnim  molitvama.  Molitve  kao  prvog  dana. 

Šesti  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Siromašne  duše  u  Čistilištu  koliko  se  s  jedne  strane  tješe  sjećanjem  na  muke  Isusa  Krista  i 
presveti  Oltarsi  Sakrament,  jer  se  po  muci  Isusovoj  spasiše,  a  po  svetoj  pričesti  i  misi  pre  mnoge 
milosti  primiše  a  i  sada  primaju;  toliko  ih  s  druge  strane  muči  misao,  što  su  za  života  bile 
nezahvalne  naspram  ta  dva  velika  dobročinstva  Isusove  ljubavi. 

Ti  si,  o  moj  Bože,  i  za  mene  umro  i  mnogo  puta  si  se  potpuno  meni  dao  u  sv.  pričesti,  a  ja  sam  ti 
uvijek  za  tu  ljubav  uzvratio  nezahvalnošću.  Ali  sada  te  ljubim  iznad  svega  moje  najveće  dobro,  i  žao 
mije  više  od  bilo  čega  što  sam  te  uvrijedio.  Udijeli  mi  sv.  ustrajnost;  smiluj  se  meni,  a  smiluj  se  i 
siromašnim  dušama,  koje  u  čistilišnom  ognju  gore.  O  majko  Božja,  Marijo,  priteci  im  u  pomoć 
svojim  moćnim  molitvama.  Molitve  kao  prvog  dana. 

Sedmi  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Umnažaju  muku  siromašnih  duša  u  Čistilištu  sva  posebna  dobročinstva  primljena  od  Boga:  da  su 
rođene  u  katoličkim  zemljama,  da  ih  je  Bog  čekao  na  pokoru,  da  su  primile  oproštenje  grijeha,  tako 
da  po  svim  tim  dobročinstvima  još  više  spoznaju  nezahvalnost,  koju  su  pokazale  prema  Bogu. 

A  tko  je  nezahvalniji  od  mene,  Gospodine?  Ti  si  me  čekao  s  tolikom  strpljivošću,  više  puta  si  mi 
grijehe  oprostio  s  tolikom  ljubavlju,  a  ja  sam  te  nakon  toliko  obećanja  opet  vrijeđao.  Ne,  nemoj  me 
baciti  u  pakao:  želim  te  ljubiti  a  u  paklu  ne  mogu  te  ljubiti.  Kajem  se,  dobroto  beskrajna,  što  sam  te 
uvrijedio;  obećavam  da  ću  prije  umrijeti,  nego  te  ikada  uvrijediti.  Daj  mi  sv.  ustrajnost; 
smiluj  se  meni,  a  smiluj  se  i  siromašnim  dušama,  koje  u  čistilišnoj  vatri  gore.  O  majko  Božja, 
Marijo,  priteci  im  u  pomoć  svojim  moćnim  molitvama.  Molitve  kao  prvog  dana. 

Osmi  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Muka  veoma  gorka  za  siromašne  duše  u  Čistilištu  jest  misao,  da  im  je  Bog  za  života  udijelio 
puno  potrebnih  milosti,  kakve  je  drugima  uskratio,  a  one  su  ga  svojim  grijesima  nukale  na 
odbojnost  te  da  ih  na  pakao  osudi  premda  im  je  poslije  iz  pukoga  milosrđa  oprostio,  spasio  ih. 

Evo  Bože  moj,  ja  sam  jedan  od  tih  nezahvalnika,  koji  je  primio  od  tebe  toliko  milosti,  prezreo 
sam  tvoju  ljubav  te  sam  te  svojim  grijesima  nukao  da  me  na  pakao  osudiš.  Dobroto  beskrajna,  sada 
te  ljubim  iznad  svega,  svom  dušom  se  kajem  što  sam  te  uvrijedio;  obećavam  ti,  da  ću  prije  umrijeti, 
nego  li  te  ikada  uvrijediti.  Daj  mi  svetu  ustrajnost;  smiluj  se  meni,  a  smiluj  se  i  siromašnim  dušama, 
koje  u  gore  u  čistilišnoj  vatri.  O  majko  Božja,  Marijo,  priteci  im  u  pomoć  svojim  moćnim 
molitvama.  Molitve  kao  prvog  dana. 

Deveti  dan  devetnice 

Preporučimo  Isusu  Kristu,  i  njegovoj  sv.  Majci  sve  duše  u  Čistilištu,  osobito  duše  naše  braće, 
naših  dobročinitelja,  prijatelja,  i  neprijatelja,  a  napose  duše  onih,  za  koje  smo  dužni  moliti,  te  Bogu 
prikažimo  za  njih  slijedeće  molitve,  promatrajući  velike  muke,  što  te  svete  zaručnice  Isusa  Krista 
trpe. 

Velike  su  u  općenito  sve  muke  siromašnih  duša  u  Čistilištu:  oganj,  dosada,  tmine,  nesigurnost 
vremena  kada  će  iz  čistilišne  tamnice  biti  izbavljene;  no  od  svih  muka  najveća  je  što  su  od  svoga 
zaručnika  Isusa  udaljene  i  što  mu  lica  ne  vide. 

O  Bože  moj,  kako  sam  ja  kroz  toliko  godina  mogao  živjeti  daleko  od  tebe,  lišen  tvoje  milosti? 
Dobroto  beskrajna,  ljubim  te  nada  sve  kajem  se  svim  srcem,  što  sam  te  uvrijedio;  obećavam  ti,  da 
ću  prije  umrijeti  nego  li  više  ikada  tebe  uvrijediti.  Daj  mi  sv.  ustrajnost,  i  ne  daj,  da  ja  ikada  kod 
tebe  padnem  u  nemilost.  Smiluj  se,  molim  te,  siromašnim  dušama  u  Čistilištu,  olakšaj  im  njihove 
muke,  skrati  vrijeme  njihova  progonstva  te  ih  brzo  pozovi,  da  te  u  Nebu  dođu  ljubiti  licem  u  lice.  O 
majko  Božja,  Marijo,  priteci  im  u  pomoć  svojim  moćnim  molitvama,  a  moli  se  i  za  nas,  koji  smo 
još  u  pogibelji,  da  budemo  zauvijek  izgubljeni.  Molitve  kao  prvog  dana. 

3.  Litanije  za  duše  u  Čistilištu 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski,  Bože,  smiluj  se  njima! 

Sine,  Otkupitelju  svijeta,  Bože 
Duše  Sveti,  Bože, 

Sveto  Trojstvo,  jedan  Bože! 

Sveta  Marijo,  Majko  Božja,  moli  za  njih! 

Sveti  Mihaele,  arkanđele,  moli  za  njih! 

Moj  sveti  anđele  čuvaru  i  svi  sveti  čuvari,  molite  za  njih! 

Svi  zborovi  anđela,  molite  za  njih! 

Sveti  Ivane  Krstitelju,  moli  za  njih! 

Sveti  Josipe,  moli  za  njih! 

Svi  sveti  patrijarsi  i  proroci, 

Sveti  Petre  i  Pavle, 

Svi  sveti  apostoli  i  evanđelisti, 

Svi  sveti  mučenici, 

Sveti  Grgure  i  Augustine, 

Svi  sveti  naučitelji,  pape  i  ispovjedaoci, 

Svi  sveti  redovnici  i  pustinjaci, 

Sveta  Marijo  Magdaleno,  moli  za  njih! 

Sveta  Katarino,  sveta  Barbaro, 

sveta  Uršulo,  sa  svim  djevicama,  molite  za  njih! 

Sveta  Majko  Ano  i  sve  svete  udovice,  molite  za  njih! 

Svi  ljubezni  sveci  Božji,  molite  za  njih! 

Budi  im  milosrdan,  Gospodine!  Ne  kazni  ih,  Gospodine! 

Od  njihovih  muka,  oslobodi  ih  Isuse! 

Po  svom  utjelovljenju  i  rođenju, 

Po  svom  preslatkom  imenu, 

Po  svom  beskrajnom  milosrđu, 

Po  svojoj  blagosti  i  strpljivosti, 

Po  krštenju  i  svetom  postu  svojem, 

Po  smrtnoj  muci  i  gorkim  patnjama  svojim, 

Po  krvavom  bičevanju  i  okrutnom  krunjenju  svojem, 

Po  teškom  križnom  putu  i  razapeću  svojem, 

Po  presvetim  ranama  svojim, 

Po  božanskoj  Krvi  svojoj, 

Po  pogrdnoj  smrti  svojoj  na  križu, 

Po  bolovima  božanskoga  Srca  svoga, 

Po  bolovima  Marije,  svoje  predrage  Majke, 

Po  uskrsnuću  svojem, 

Po  Uzašašću  svojem, 

Po  poslanju  Duha  Svetoga, 

Na  slavu  Božanskoga  Srca  svoga, 

Po  zaslugama  i  zagovoru  Marijinu, 

Po  zagovoru  svetih  anđela, 

Po  molitvi  vjernika, 

Mi  grešnici,  Tebe  molimo  us  liši  nas! 

Da  dušama  u  čistilištu  oprostiš, 

Da  im  kazne  milostivo  olakšaš, 

Da  ih  iz  čistilišnih  muka  izbaviš, 

Da  im  u  susret  pošalješ  njihove  svete  anđele, 

Da  ih  svojim  izabranima  u  rajskoj  slavi  pridružiš, 

Da  im  dopustiš  da  Te  gledaju  licem  u  lice, 

Da  im  vječni  mir  podijeliš, 

Jaganjče  Božji,  koji  oduzimaš  grijehe  svijeta,  oprosti  im,  Gospodine! 

Jaganjče  Božji,  koji  oduzimaš  grijehe  svijeta,  smiluj  im  se,  Gospodine! 

Jaganjče  Božji,  koji  oduzimaš  grijehe  svijeta,  daj  im  vječni  mir,  Gospodine! 

Pomolimo  se!  Gospodine  Isuse  Kriste,  Kralju  slave,  oslobodi  duše  svih  pokojnih  vjernika  iz 
njihovih  muka;  neka  ih  pred  lice  Tvoje  dovede  sv.  Mihael,  arkanđeo,  te  ih  primi  u  vječno  veselje, 
koje  si  im  obećao! 

Pokoj  vječni  daruj  im,  Gospodine!  I  svjetlost  vječna  svijetlila  njima!  (Antifona):  Ako  gledaš  na 
bezakonja,  Gospodine,  Gospodine,  tko  će  opstati? 

Od  vrata  paklenih,  Izbavi,  Gospodine  duše  njihove!  Gospodine,  usliši  molitvu  moju!  I  vapaj 
moj  k  Tebi  da  dođe!  Gospodin  s  vama!I  s  duhom  Tvojim! 

Iz  dubine  vapijem  k  Tebi,  Gospodine, 

Gospodine,  usliši  glas  moj ! 

Nek  slušaju  uši  Tvoje,  glas  molitve  moje! 

Ako  gledaš  na  bezakonja,  Gospodine,  Gospodine,  tko  će  opstati? 

No  u  Tebe  je  oproštenje  i  radi  zakona  Tvoga  čekam  Tebe,  Gospodine. 

Čeka  duša  moja  riječ  Njegovu,  ufa  se  duša  moja  u  Gospodina. 

Od  straže  jutarnje  sve  do  noći  neka  se  ufa  Izrael  u  Gospodina. 

Jer  je  u  Gospodina  milosrđe,  i  obilno  je  u  Njega  otkupljenje. 

I  on  će  otkupiti  Izraela  od  svih  bezakonja  njegovih. 

Pomolimo  se!  Bože  oproštenja  djelitelju  i  ljudskoga  spasenja  ljubitelju,  molimo  blagost  Tvoju, 
da  braći,  rođacima  i  dobrotvorima  našega  zbora,  koji  su  preminuli  s  ovoga  svijeta,  po  zagovoru 
blažene  Marije,  vazda  Djevice,  i  svih  svetaca  Tvojih,  dopustiš  da  dođu  u  zajednicu  vječnog 
blaženstva! 

Bože,  Stvoritelju  i  Otkupitelju  svih  vjernih,  udijeli  dušama  slugu  i  službenica  svojih  oproštenje  i 
otpuštenje  svih  grijeha,  da  oproštenje  koje  su  vazda  željele  pobožnim  molitvama  postignu!  Koji 
živiš  i  kralj uješ  u  vijeke  vjekova.  Amen.  Pokoj  vječni  daruj  im,  Gospodine!  I  svjetlost  vječna 
svijetlila  njima!  Počivali  u  miru.  Amen! 

4.  Herojski  čin  ljubavi  prema  svetim  dušama  u  Čistilištu 

Čin  ljubavi,  kojim  sve  svoje  zadovoljštine  prikazujemo  za  duše  u  Čistilištu,  je  Bogu  veoma 
ugodan,  dušama  u  Čistilištu  veoma  koristan,  a  nam  spasonosan,  a  sastoji  se  u  tome  da  sva  svoja 
zaslužna  djela,  koja  na  zemlji  činimo,  ili  koja  će  se  za  nas  poslije  naše  smrti  činiti,  već  sada 
poklonimo  dušama  u  Čistilištu,  da  one  čim  prije  dođu  u  Nebo.  Time  mi  i  sebi  i  te  kako  koristimo  jer 
osim  što  si  tom  ljubavlju  povećavamo  zasluge  i  buduću  slavu  u  Nebu,  povjeravamo  se  ne  sebi  već 
Božjemu  milosrđu  i  dobroti  blažene  djevice  Marije  te  ćemo  zbog  toga  prije  i  sami  iz  Čistilišta  biti 
izbavljeni. 

Ovu  pobožnost  koja  je  odavno  bila  prisutna  u  crkvi,  obnovio  u  Španjolskoj  opat  Oliden,  a 
potvrdile  su  ju  pape  Bonedikt  XIII,  Pijo  VI  (12.  prosinca  1787),  Pijo  IX.  (30.  rujna  1852). 

1.  -svećenicima  koji  su  učinili  taj  herojski  čin  dana  je  dozvola  privilegiranog  oltara  svaki  dan  u 
godini. 

2.  -  obični  vjernik  može  zadobiti  potpuni  oprost  koji  može  namijeniti  jedino  dušama  u  Čistilištu 
svaki  put  kad  se  pričesti,  te  posjeti  neku  crkvu  ili  kapelicu  i  tu  moli  na  nakanu  svetoga  oca  pape. 

3.  -  svi  koji  učine  herojski  čin  ljubavi  prema  dušama  u  Čistilištu  mogu  namijeniti  svetim  dušama 
sve  svoje  oproste  koji  nisu  vezani  uz  neki  uvjet  i  koji  još  važe  sve  do  naših,  dana,  ili  koji  će  biti  dani 
kasnije  (papa  Pijo  IX-  Decr.  30.  rujna,  1852). 

Sv.  Ambrozije  kaže:  »Sve  što  god  siromašnim  dušama  poklonimo,  preobraća  se  za  nas  u  milost 
te  će  nam  se  stostruko  naknaditi.« 

Evo  obrasca  posvete  herojskog  čina  ljubavi  prema  dušama  u  Čistilištu  opata  Olidena 

«Na  tvoju  veću  slavu,  o  poklona  najvrjednije  Trojstvo,  povodeći  se  primjerom  moga  preslatkoga 
spasitelja  Isusa  Krista  i  u  znak  moje  odanosti  i  pobožnosti  prema  Blaženoj  Djevici  Mariji,  majci 
milosrđa  i  majci  siromašnih  duša  u  Čistilištu,  ja  (N.  N.)  obavezujem  se  da  ću  pripomoći  kod 
oslobođenja  onih  siromašnih  duša  iz  Cistiiišta  koje  još  nisu  Božjoj  pravdi  zadovoljile,  čineći  pokoru 
za  posljedice  svojih  grijeha.  Zbog  toga  ja  drage  volje  i  svim  srcem  obećavam,  koliko  smijem  i  mogu 
ne  preuzimajući  dužnosti  pod  grijeh,  te  želim  da  se  sve  one  duše  iz  Čistiiišta  izbave,  koje  Blažena 
Djevica  Marija  želi  izbaviti  a  u  tu  svrhu  predajem  u  ruke  te  dobre  Majke  sva  moja  zaslužena  djela 
kao  i  ona  koja  će  drugi  za  mene  obavijati  bilo  još  za  moga  života,  bilo  poslije  moje  smrti.  Primi, 
molim  te,  o  moj  Bože  ovu  žrtvu  i  odobri  ju,  ja  ju  još  jedanput  prikazujem  na  tvoju  veću  slavu  i  na 
spas  moje  duše.  Da  sam  to  žrtvovao  i  obećao,  zazivam  za  svjedoke  sve  blažene  na  Nebu  i  svu 
vojujuću  i  trpeću  crkvu». 

»Upozoravamo  sve  prave  kršćane  -  kaže  Otac  Mumford  -da  ustupe  sa  svetom  darežljivošću 
milim  vjernicima  sav  plod  svojih  dobrih  djela  koja  imamo  na  raspolaganju.  Ne  vjerujem  da  bismo 
se  mogli  bolje  njima  poslužiti,  jer  ih  na  taj  način  činimo  zaslužnijim  i  učinkovitijim.  Na  taj  će  način 
zadobiti  milost  od  Boga  i  u  isto  vrijeme  okajati  i  za  svoje  grijehe.  Također  skratit  će  vrijeme  i  svojih 
muka  u  Čistilištu.  Može  se  čak  dogoditi  da  ih  se  i  potpuno  oslobode.« 

Te  riječi  iskazuju  dragocjene  koristi  herojskog  čina.  Da  bismo  se  oslobodili  bilo  kakvog  straha 
koji  bi  se  mogao  pojaviti  u  našoj  duši,  nadodajmo  još  i  ove  tri  opaske: 

1.  ovaj  čin  daje  nam  potpunu  slobodu  da  molimo  za  one  duše  koje  su  nam  najbliže  srcu.  Nakana 
tih  molitava  ovise  o  volji  Božjoj  koja  je  uvijek  neizmjerno  sveta  i  ljubi  nas  neograničeno. 

2.  ne  obvezuje  nas  pod  kaznu  smrtnoga  grijeha  i  možemo  je  povući  u  bilo  koje  vrijeme.  Možemo 
je  prikazati  bez  ikakva  osobitog  obrasca.  Dovoljna  je  sama  nakana  i  treba  je  prikazati  iz  svega  srca. 
Ipak  je  dobro  poslužiti  se  obrascem  od  vremena  do  vremena,  da  tako  potaknemo  sami  sebe  što  više  i 
pomognemo  svetim  dušama  našim  molitvama,  pokorom  i  dobrim  djelima. 

3.  herojski  čin  nam  pomaže  da  izbjegnemo  strahovitim  posljedicama  dugog  ispaštanja  u 
Čistilištu.  Pomaže  nam  također  da  se  oslonimo  sa  što  većim  pouzdanjem  u  milosrđe  Božje  prema 
nama,  kao  što  nam  to  pokazuje  sljedeći  primjer  svete  Gertrude. 

Časni  sluga  Božji  Denis,  kartuzijanac,  priča  nam  daje  djevica  sv.  Gertruda  poklonila  potpuno  sva 
svoja  djela  zadovoljštine  u  korist  preminulih  vjernika  a  da  nije  ništa  zadržala  od  toga  za  svoje 
dugove  za  koje  je  možda  bila  odgovorna  u  Božjim  očima. 

Kad  je  bila  na  umoru,  tada  se  -  poput  svih  ostalih  svetaca  -  sjetila  velikog  broja  svojih  grijeha  s 
najvećom  boli  u  svojoj  duši.  S  druge  strane,  promislila  je  kako  je  sva  svoja  djela  i  zadovoljštine 
prinijela  da  zadovolji  za  grijehe  drugih.  Ipak  je  bila  žalosna  da  ne  bi  njezina  duša  na  putu  u  vječnost 
bila  osuđena  na  strašne  muke  zbog  toga  što  je  sve  darovala  drugima,  a  za  sebe  nije  ništa  zadržala. 

U  tim  njezinim  strahovima  naš  joj  se  Gospodin  ukazao  i  tješeći  je  rekao  joj:  »Budi  sigurna, 
moja  kćeri,  tvoja  ljubav  prema  dušama  u  Čistilištu  neće  ti  ni  najmanje  biti  na  štetu.  Dobro  znaj  da 
su  mi  svi  oni  plemeniti  darovi  što  si  ih  prikazala  od  svih  tvojih  dobrih  djela  svetim  dušama  bili  na 
osobit  način  dragi.  Eve  ti  za  to  dokaza:  ja  ti  izjavljujem  da  su  sve  tvoje  patnje  što  bi  ih  morala 

podnijeti  u  drugom  životu  ovaj  čas  poništene.  Još  više  kao  nagradu  za  tvoju  plemenitu  ljubav 
povećat  ću  vrijednost  zasluga  tvojih  djela  i  time  povisiti  tvoju  slavu  u  Nebu». 

5.  Isusovo  veliko  obećanje  za  pomoć  dušama  u  Čistilištu 
dano  sv.  Gertrudi  Velikoj 

Sv.  Gertruda  velika  se  rodila  16.  1.  1256.  u  dobrostojećoj  obitelji.  Odgajana  je  u  samostanu 
sestara  cistercitkinja  u  Heifti  u  kojem  je  kasnije  i  sama  postala  redovnica.  Napredovala  je  jako  u 
duhovnom  životu.  Čitala  je  crkvene  oce,  svetačku  i  mističnu  literaturu.  Davala  je  veliku  važnost 
studiju  te  je  zapostavila  duhovni  život  i  pala  u  duboku  krizu. 

Nakon  teške  duhovne  krize  uspjela  je  nadvladati  vjersku  ravnodušnost.  Mistična  milost  Isusova 
ukazanja  1280.  bila  je  odlučujuća  za  njenu  duhovnu  preobrazbu.  Dobila  je  nevidljive  stigmate  na 
srcu  te  primila  mnogobrojne  druge  mistične  milosti.  Poslije  teške  bolesti  umrla  je  1302. g.  Božje 
objave  koje  je  primala  su  ostale  u  knjigama  koje  je  napisala:  Duhovne  vježbe  i  Poslanik  božanskog 
milosrđa. 

Isus  je  u  jednom  ukazanju  obećao  .sv.  Gertrudi  da  će  svaki  puta  kad  se  izmoii  ova  molitva 
osloboditi  tisuću  duša  iz  Čistilišta. 

Vječni  Oče,  prikazujem  Ti  Predragocjenu  Krv  tvoga  Božanskog  Sina  Isusa  Krista 
sjedinjenu  sa  svim  svetim  misama  koje  su  se  danas  slavile  širom  svijeta,  za  sve  svete  duše  u 
Čistilištu,  za  grešnike  diljem  svijeta,  grešnike  u  cijeloj  Crkvi  i  za  one  u  našim  obiteljima. 

(Ovu  molitvu  s  obećanjem  smo  našli  u  knjižicama  pobožnosti  na  njemačkom  i  talijanskom  jeziku) 

6.  Molitve  i  razmatranja  svetaca  i  duhovnih  velikana 
za  duše  u  Čistilištu 

Vječnom  Ocu  za  duše  u  Čistilištu 

(Sv.  Matilda) 

Molitvu  je  sv.  Metilda  naučila  od  samoga  Spasitelja  u  jednom  viđenju.  To  je  molitva  za 
siromašne  duše.  Kad  bi  sv.  Metilda  izgovorila  tu  molitvu,  vidjela  bi  čete  siromašnih  duša  kako  ulaze 
u  Nebo. 

Oče  nas,  koji  jesi  na  nebesima!  Ponizno  Te  molimo,  vječni,  dobri,  milostivi  Oče,  siromašnim 
dušama,  koje  si  Ti  sam  primio  kao  svoju  djecu,  oprosti  što  Te  nisu  ljubile,  te  su  Te  odbile  od  sebe  i 
nisu  Ti  iskazale  dužnu  čast!  Za  pokoru  i  kajanje  prikazujemo  Ti  svu  ljubav  i  dobrotu  Tvoga 
preljub ljenog  Sina,  Gospodina  našega  Isusa  Krista. 

Sveti  se  ime  tvoje!  Ponizno  Te  molimo,  dobri,  milostivi  Oče,  oprosti  siromašnim  dušama  što  nisu 
poštovale  Tvoje  sveto  ime,  te  su  ga  često  nedostojno  izgovarale  i  često  ga  nepromišljeno  imale  na 
ustima!  Za  pokoru  i  kajanje  prikazujemo  Ti  sve  propovijedi  kojima  je  Tvoj  preljubljeni  Sin, 
Gospodin  naš  Isus  Krist,  dao  čast  Tvome  svetom  imenu  na  zemlji. 

Dođi  kraljevstvo  tvoje!  Ponizno  Te  molimo  vječni,  dobri,  milostivi  Oče,  oprosti  i  otpusti 
siromašnim  dušama  što  nisu  žarkom  ljubavlju  i  zdušnom  željom  tražile  Tvoje  kraljevstvo,  nego  su 
se  često  bogatile  zemaljskim  dobrima!  Za  pokoru  i  kajanje  prikazujemo  Ti  veliku  želju  Tvoga 
prelj ubijenoga  Sina,  Gospodina  našega  Isusa  Krista,  kojom  je  tražio  da  svi  budu  primljeni  u  Tvoje 
sveto  kraljevstvo. 

Budi  volja  tvoja  kako  na  nebu  tako  i  na  zemlji!  Ponizno  Te  molimo,  vječni,  dobri,  milostivi  Oče, 
oprosti  siromašnim  dušama  što  se  nisu  pokorno  podvrgavale  Tvojoj  svetoj  volji,  nego  su  često  po 
svojoj  volji  radile  i  tako  nisu  ispunile  Tvoju  svetu  volju!  Za  pokoru  i  kajanje  prikazujemo  Ti  sveto 
Božansko  Srce  Isusovo  i  Njegovu  veliku  pokornost 

Kruh  nas  svagdanji  daj  nam  danas!  Ponizno  Te  molimo  vječni,  dobri,  milostivi  Oče,  oprosti 
siromašnim  dušama  što  nisu  s  punom  pobožnošću  i  ljubavlju  primale  najsvetiji  Sakramenat  oltara, 

nego  su  mnoge  to  činile  nedostojno  i  primale  ga  rijetko  ili  nikada!  Za  te  njihove  grijehe 
prikazujemo  Ti  veliku  svetost  i  pobožnost  Tvoga  Sina,  kao  i  njegovu  najdublju  ljubav  i  neizrecive 
želje,  kojima  nam  je  darovao  ovo  dragocjeno  bogatstvo. 

Oprosti  nam  duge  naše  kao  što  i  mi  otpuštamo  dužnicima  našim!  Ponizno  Te  molimo,  vječni, 
dobri,  milostivi  Oče,  oprosti  siromašnim  dušama  njihove  teške  dugove  grijeha,  što  svoje  neprijatelje 
nisu  ljubile  i  što  im  nisu  htjele  oprostiti!  Za  pokoru  i  kajanje,  za  te  mnogostruke  grijehe, 
prikazujemo  Ti  svete  riječi  Tvoga  pre ljubljenoga  Sina,  Gospodina  našega  Isusa  Krista,  što  ih  je 
izgovorio  na  križu:  Oče,  oprosti  im,  jer  ne  znaju  što  čine! 

I  ne  uvedi  nas  u  napast!  Ponizno  Te  molimo,  vječni,  dobri  i  milostivi  Oče,  oprosti  siromašnim 
dušama  što  se  nisu  borile  u  velikim  napastima,  nego  su  slijedile  primamljivost  zla  te  su  pale  u 
pokvarenost!  Za  pokoru  i  kajanje  prikazujemo  Ti  pokornost,  mukotrpna  djela  i  svu  gorku  muku  i 
smrt  Tvoga  preljubljenog  Sina,  Gospodina  našega  Isusa  Krista. 

Nego  izbavi  nas  od  zla!  Molimo  Te,  vječni,  dobri  i  milostivi  Oče,  oprosti  siromašnim  dušama  i 
povedi  njih  i  naše  duše  svome  preljubljenom  Sinu,  Gospodinu  našemu  Isusu  Kristu  u  kraljevstvo 
Tvoga  gospodstva,  a  to  si  Ti  sam.  Amen! 

Za  nama  posebno  dragu  dušu  koja  trpi  u  Čistilištu 

(sv.  Gertruda  velika  je  molila  ovu  molitvu  skupa  sa  službom  pokojnika  i  upitala  je  Gospodina  da 
li  mu  je  draga  ova  molitva,  a  Isus  joj  je  odgovorio:  «Toliko  mi  je  draga  kao  da  mene  samog 
oslobađaš  iz  zatočeništva  i  svaki  puta  kada  moliš  ovu  molitvu  jedna  duša  bude  oslobođena  od 
čistilišnih  muka.  U  prikladnom  trenutku  uzvratiti  ću  za  ova  dijela  ljubavi  prema  trpećim  dušama  po 

svemogućnosti  moje  velikodušnosti.) 

Pozdravljam  te  i  blagoslivljam,  slatki  moj  Isuse,  klanjam  ti  se  cijelim  svojim  srcem,  i 
zahvaljujem  ti  zbog  ljubavi  koju  si  nam  iskazao  u  svom  utjelovljenju,  rođenju  u  siromašnoj  štalici,  i 
jer  si  htio  ostati  s  nama  u  Presvetom  Sakramentu.  Molim  te  da  sjediniš  ovu  moju  molitvu  koju  ti 
prikazujem  za  tebi  dragu  dušu  (ime  osobe  za  koju  se  moli)  sa  zaslugama  tvog  presvetog  života. 

Obilnom  milosti  ove  molitve  želim  nadoknaditi  i  savršeno  zadovoljiti  za  sve  što  je  ova  duša 
propustila  u  slavljenju  tebe,  u  molitvi,  krepostima,  dobrim  djelima  koje  je  trebala  činiti  tebi  za 
ljubav,  koja  je  mogla  učiniti  tvojom  milošću  i  nije  učinila  s  čistom  nakanom  i  savršeno.  Amen. 
Pokoj  vječni  daruj  mu  Gospodine,  svjetlost  vječna  svijetlila  mu,  počivao  u  miru! 

Pozdravljam  te  i  blagoslivljam,  slatki  moj  Isuse,  klanjam  ti  se  cijelim  svojim  srcem  i 
zahvaljujem  ti  za  beskrajnu  ljubav  koju  si  nam  iskazao  kada  si  Ti,  Stvoritelj  svemira,  kako  bi  nas 
otkupio,  postao  nevina  žrtva,  predan  u  ruke  ljudi  koji  su  te  vezali,  vukli,  tukli,  vrijeđali,  bičevali, 
trnjem  okrunili,  osudili  na  smrt,  skinuli  do  gola,  razapeli  tako  da  si  umro  užasnom  smrću  na  križu  a 
Srce  su  ti  proboli  kopljem. 

Sjedinjujem  se  s  tvojom  beskrajnom  ljubavlju  prikazujući  ove  moje  molitve,  i  molim  te  po 
zaslugama  tvoje  presvete  smrti  i  muke,  da  izbrišeš  što  duša  za  koju  te  molim  je  učinila  protiv  tvoje 
volje  u  mislima,  riječima  i  djelima.  Molim  te  također  da  prikažeš  Bogu  Ocu  tvoje  zasluge,  svaku 
patnju  i  trpljenje  tvoga  tijela  prekrivena  ranama  i  tvoju  ožalošćenu  dušu  kao  nadoknadu  za  sve 
manjkavosti  koje  je  učinila  ova  duša  i  kao  zadovoljštinu  tvojoj  pravednosti.  Amen.  Pokoj  vječni 
daruj  mu  Gospodine,  svjetlost  vječna  svijetlila  mu,  počivao  u  miru! 

Pozdravljam  te  i  blagoslivljam,  slatki  moj  Isuse,  klanjam  ti  se  cijelim  svojim  srcem  i  zahvaljujem 
ti  za  beskrajnu  ljubav  koju  si  nam  iskazao  kada  si  uskrsnuo  u  uzašao  na  Nebo,  proslavio  si  našu 
ljudsku  narav  koju  je  smrt  bila  pobijedila,  i  postavio  s  desna  Ocu.  Sada  te  molim  da  duša  za  koju  te 
molim  brzo  postane  sudionica  tvoje  slave  i  pobijede.  Amen.  Pokoj  vječni  daruj  mu  Gospodine, 
svjetlost  vječna  svijetlila  mu,  počivao  u  miru! 

Pozdravljam  te  i  blagoslivljam,  slatki  moj  Isuse,  klanjam  ti  se  cijelim  svojim  srcem  i  zahvaljujem 
ti  za  sva  dobročinstva  kojima  si  ispunio  tvoju  slavnu  Majku  i  sve  tvoje  svete  izabrane.  Želim  se  sada 
sjediniti  sa  ljubavlju  tvojih  svetih  koji  te  slave  i  zahvaljuju  ti  za  spasenje  koje  su  zadobili  po  tvom 
Utjelovljenju,  Muci  i  Uskrsnuću  i  molim  te  da  nadoknadiš  zaslugama  i  molitvama  tvoje  i  naše 
Majke  i  svih  svetaca  ono  što  nedostaje  duši  za  koju  te  molim  kako  bi  dospjela  u  blaženu  Domovinu 

i  mogla  zauvijek  uživati  tvoju  prisutnost.  Pokoj  vječni  daruj  mu  Gospodine,  svjetlost  vječna 
svijetlila  mu,  počivao  u  miru! 

Molitva  za  sve  vjerne  mrtve 

(Iz  Kanižlićeva  molitvenika) 

Vjerni  Bože  sviju,  Stvoritelju  i  Otkupitelju,  dušama  sluga  i  službenica  svojih  udijeli  otpuštenje 
sviju  grijeha,  da  oproštenje,  koje  su  vazda  željele,  pobožnim  molitvama  i  postignu.  Koji  živiš  i 
kraljuješ  u  vijeke  vijeka.  Amen. 

Smiluj  se  Gospodine  Bože  moj,  dušama  koje  nemaju  kod  tebe  osobitih  pomoćnika,  ni  drugoga 
ufanja,  nego  da  su  na  sliku  i  priliku  tvoju  stvorene,  koje  su  od  davnih  vremena  zbog  zaborava  ili 
lijenosti  od  roditelja  i  slugu  tvojih  zaboravljene  i  zapuštene,  za  koje  se  ne  prikazuju  svete  mise 
očisti  ih  Gospodine  i  brani  stvorenja  svoja,  izbavi  ih  od  muka,  pruži  im  desnicu  svoju  i  privedi  ih  u 
vječno  kraljevstvo.  Koji  živiš  i  kraljuješ  u  vijeke  vijeka.  Pokoj  vječni  daruj  im  Gospodine  i  svjetlost 
vječna  svijetlila  im,  počivali  u  miru  Božjem.  Amen. 

Molitve  Kristu  Gospodinu  na  čast  njegove  muke 
za  dušu  u  Čistilištu 

(Iz  Kanižlićeva  molitvenika) 

Za  najviše  zapuštenu  dušu:  Gospodine  Isuse  Kriste,  molim  te  zbog  predragocjene  Krvi,  koju  si 
prolio  znojeći  se  u  Getsemanskom  vrtu,  oslobodi  duše  vjernih  mrtvih  iz  Čistilišta,  osobito  pak 
najviše  zapuštenu  dušu,  i  privedi  je  u  mjesto  svoje  slave,  da  te  hvali  i  slavi  u  vijeke.  Amen.  Oče  naš 
Zdravo  Marijo,  Slava  Ocu... 

Za  dušu  najbližu  izlasku  iz  Čistilišta:  Gospodine  Isuse  Kriste,  molim  te  zbog  predragocjene  Krvi, 
koju  si  prolio  kod  strašnog  bičevanja,  oslobodi  duše  vjernih  mrtvih  iz  Čistilišta,  osobito  pak  dušu 
najbližu  oslobođenju  i  privedi  ju  u  mjesto  slave  svoje,  da  te  hvali  i  slavi  u  vijeke.  Amen.  Oče  naš 
Zdravo  Marijo,  Slava  Ocu... 

Za  dušu  koja  bi  trebala  najduže  trpjeti:  Gospodine  Isuse  Kriste,  molim  te  zbog  predragocjene 
Krvi  koju  si  prolio  kod  okrutnog  krunjenja  trnovom  krunom,  oslobodi  duše  vjernih  mrtvih  iz 
Čistilišta,  osobito  pak  dušu,  koja  bi  trebala  najduže  trpjeti,  i  privedi  ju  u  mjesto  slave  svoje,  da  te 
hvali  i  slavi  u  vijeke.  Amen.  Oče  naš  Zdravo  Marijo,  Slava  Ocu... 

Za  dušu  Majci  Božjoj  najpobožniju  i  ugodniju'.  Gospodine  Isuse  Kriste,  molim  te  zbog 
predragocjene  Krvi  koju  si  prolio  kod  tvog  razapinjanja  oslobodi  duše  vjernih  mrtvih  iz  Čistilišta, 
osobito  pak  dušu  Majci  Božjoj  najpobožniju  i  ugodniju,  i  privedi  je  u  mjesto  slave  svoje,  da  te 
hvali  i  slavi  u  vijeke.  Amen.  Oče  naš  Zdravo  Marijo,  Slava  Ocu... 

Za  dušu  pobožnu  presvetim  ranama:  Gospodine  Isuse  Kriste,  molim  te  zbog  predragocjene  Krvi 
koju  si  prolio  iz  presvetog  boka  i  Srca  koje  ti  je  kopljem  bilo  probodeno,  oslobodi  duše  vjernih 
mrtvih  iz  Čistilišta,  osobito  dušu  pobožnu  presvetoj  tvojoj  muci  i  presvetim  ranama,  i  privedi  je  u 
mjesto  slave  svoje,  da  te  hvali  i  slavi  u  vijeke.  Amen.  Oče  naš  Zdravo  Marijo,  Slava  Ocu 

Mariji,  Kraljici  duša  u  Čistilištu 

(papa  Pio  XI) 

Sveta  Marijo,  velika  zagovornice,  tvoja  majčinska  ljubav  na  isti  način  obuhvaća  sve  duše 
oslobođene  Krvlju  tvoga  Sina  Isusa.  Žalost  ispunja  naša  srca  kada  mislimo  na  naše  pokojne,  pa  ipak 
imamo  beskrajno  povjerenje  u  tvoj  zagovor.  I  tako  dakle,  dolazimo  tebi,  najuzvišenija  Kraljice. 

Smrt  je  slomila  zemaljske  veze,  ali  nije  izbrisala  ljubav  koja  nas  sjedinjuje  s  onima  koji  su 
živjeli  u  našoj  istoj  vjeri.  Marijo,  bezbrojne  duše  ne  mjestu  čišćenja,  gorućim  nestrpljenjem  očekuju 
da  im  našim  molitvama  i  zaslužnim  djelima  donesemo  olakšanje.  U  Isusovoj  ljubavi,  u  njihovo  ime, 
tebi  ljubezna  Majko  svih  vjernika,  podižemo  u  molitvi  naše  oči  i  naša  srca.  Neka  naša  molitva  bude 
uslišana. 

Svojim  majčinskim  zagovorom,  nadodaj  našoj  molitvi  snagu  da  dime  Srce  Isusa,  našeg 
Spasitelja.  Neka  tvoja  neusporediva  svetost  nadoknadi  naše  siromaštvo  u  duhu,  tvoja  ljubav  našu 
neosjetljivost,  tvoja  jakost  našu  nemoć!  Kraljice  Neba  neka  brzo  bude  uslišana  goruća  želja  duša  u 
Čistilištu  da  uđu  u  blaženo  motrenje  Boga.  Majko  dobra,  molimo  te  pogotovo  za  duše  naših 
roditelja,  rođaka,  svećenika,  svih  koji  su  širili  pobožnost  prema  tebi,  onih  koji  su  činili  dobro 
bližnjima  i  na  kraju  molimo  i  za  zaboravljene  duše  za  koje  nitko  ne  moli. 

Daj  da  svi  mi  jednoga  dana  se  mognemo  sabrati  u  Nebu  i  uživati  u  tvojoj  divnoj  prisutnosti 
skupa  sa  svetima  posjedovati  Boga.  Zahvaljivati  ćemo  ti  tada  bez  kraja,  majko  dobra,  neumorna 
tješiteljice,  za  sve  milosti  koje  si  nam  udijelila.  Amen. 

Sv.  Josipu  za  duše  u  Čistilištu:  Sveti  Josipe,  ponizno  te  molim,  pomozi  siromašnim  dušama  u 
čistilištu,  da  im  svemogući  Otac  skrati  muke  i  da  čim  prije  u-gledaju  lice  svoga  Stvoritelja,  za  kojim 
toliko  čeznu.  Pomozi  dušama  koje  u  skrajnoj  zapuštenosti  tvoju  pomoć  traže,  znajući  da  tvoj 
zagovor  sve  može  kod  Boga.  Pa  kao  što  si  nekoć  Isusu  i  Mariji  pomogao  u  svakoj  potrebi,  tako  sada 
pomozi  ovim  siromašnim  dušama  koje  su  krvlju  Isusa  Krista  otkupljene  i  koje  milosrdna  Majka 
Marija  tako  nježno  ljubi.  Amen.  (Iz  molitvenika  «Idimo  Josipu») 

Što  nas  potiče  da  dušama  u  čistilištu  priteknemo  u  pomoć 

(p.  B.  Vercruvsse) 

Poticaji  sa  Božje  strane.  Duše  u  čistilištu  su  Bogu  vanredno  mile.  One  su  s  njim  mnogo  tjesnije 
sjedinjene,  nego  li  najveći  sveci  ovdje  na  zemlji,  jer  ovi  si  mogli  prijateljstvo  Božje  opet  izgubiti, 
duše  u  čistilištu  pak  ne;  njima  je  nebo  osigurano.  Budući  da  su  dakle  duše  u  čistilištu  prijatelji 
Božji,  to  mora  da  je  Bogu  osobito  milo,  a  nama  vrlo  zaslužno,  ako  za  njih  zadovoljimo  Božjoj 
pravdi  i  svojim  molitvama  skratimo  vrijeme  njihovih  muka  i  progona. 

Neka  današnji  dan  na  novo  pobudi  našu  sućut  za  duše  u  čistilištu.  Mi  možemo  njihove  muke 
ublažiti:  1.  oprostima,  koje  tako  lako  zadobiti  možemo;  2.  svetom  misom;  slušanje  i  prikazivanje 
iste,  -  jer  u  njoj  je  neizreciva  moć  da  zadovolji  za  sve  grijehe  i  kazne.  3.  Izvršenjem  onoga,  što  su 
pokojnici  zanemarili  na  primjer  na  njihovoj  djeci,  podučavajući  i  uzgajajući  ih.  4.  Pravim  i 
potpunim  oproštenjem  nepravda  i  uvreda,  koje  su  nam  možda  pokojni  nanijeli  t.  j.  molimo  Boga,  da 
preminule  ne  kazni  za  ono  što  su  nama  na  žao  učinili. 

Divi  se  neizmjernoj  pravednosti  Božjoj,  kojom  on  i  najmanju  ljagu  grijeha  u  najmilijoj  svojoj 
djeci  mrzi  i  odbacuje.  Učvrsti  se  u  odlučnoj  volji,  da  ćeš  se  svakoga  grijeha  kloniti,  i  oprostima, 
koje  svaki  dan  zadobiti  možeš,  dušama  u  čistilištu  u  pomoć  priteći. 

U  svim  svojim  tjelesnim  i  duševnim  poteškoćama  misli  na  ove  istine  i  reci  s  apostolom:  Mislim, 
da  stradanja  ovoga  vremena  nisu  ništa  prema  idućoj  slavi,  koja  će  se  javiti  u  nama.  Molitva 
Blaženoj  Djevici,  Kraljici  svih  svetih.  Isprosi  njenim  moćnim  zagovorom  življu  vjeru,  čvršće  ufanje 
i  goruću  ljubav,  veće  preziranje  svega  zemaljskoga,  žarku  želju  za  nebeskim  dobrima. 

Poticaji  sa  strane  duša  u  čistilištu.  Duše  u  čistilištu  trpe  neizrecive  boli.  Po  nauci  sv.  Tome,  bila 
bi  svaka  duša  u  čistilištu  pripravna  podnašati  najveće  patnje  ovoga  svijeta,  ako  bi  se  mogla  tim 
osloboditi  svojih  muka.  2.  One  ne  mogu  za  sebe  ništa  činiti,  jer  ovim  životom  prestaje  za  svakoga 
vrijeme  zasluga.  3.  One  nas  mole  zaradi  ljubavi  Isusove,  koji  veli:  Bio  sam  u  tamnici,  a  vi  ste  me 
pohodili.  4.  Našim  rođacima  i  prijateljima,  koji  su  u  čistilištu,  dugujemo  pomoć  iz  zahvalnosti  i 
pravednosti. 

Promotriš  li  pozorno  sve  ove  istine,  usplamtit  ćeš  ponovno  pobožnošću  za  duše  u  čistilištu,  tim 
više,  što  tako  i  sebi  koristiš.  Mi  poklanjamo  dušama  u  čistilištu  samo  naknadnu  zaslugu  svojih 
dobrih  djela;  ona  zaslužna  pak,  koja  nam  umnožava  posvećujuću  milost  a  po  tom  i  vječnu  slavu,  ta 
nam  ostaje,  pače  se  znatno  povećava  radi  ljubavi  i  milosrđa  prema  dušama  u  čistilištu;  a  to  ima  za 
nas  same  veću  vrijednost  nego  ako  zadovoljimo  za  svoje  vlastite  vremenite  kazne. 

Ne  zaboravi,  da  duše  u  čistilištu  željno  pružaju  ruke  za  svakom  i  najkraćom  molitvom,  za  kojom 
kapljicom  svete  vode  i  za  najmanjim  oprostom,  kao  za  dragocjenom  mrvicom,  koja  pada  sa  stola 
njihovih  gospodara,  a  to  smo  na  neki  način  mi. 

Poticaji  s  naše  strane.  Što  za  duše  u  čistilištu  činimo,  koristit  će  nam  u  velike  u  ovom  životu  i 
poslije  smrti.  Nastojimo  li  da  pomognemo  dušama  u  čistilištu,  mislimo:  1.  na  pravednost  Božju, 
učvršćujemo  se  u  mržnji  na  grijeh  i  u  odluci  da  ćemo  činiti  pokoru  za  svoje  grijehe;  2.  pribavljamo 
si  prijatelja  i  zagovornika  kod  Boga;  3.  možemo  se  i  za  sebe  nadati  milosrđu  Božjemu  jer  Blaženi 
milosrdni,  jer  će  milosrđe  zadobiti. 

Mnoge  duše  možda  već  dugo  trpe  u  Čistilištu  a  ne  dobivaju  nijedne  napose  za  njih  obavljene 
molitve,  za  pravednu  kaznu  radi  tvrdoće  srca  ili  lakoumnosti,  kojom  su  se  ogriješile  proti  onima, 
koji  su  prije  njih  umrli  i  koji  su  pravom  od  njih  pomoći  očekivali.  Gospodin  ostaje  pri  svojoj  riječi  - 
Istom  mjerom,  kojom  vi  mjerite,  mjerit  će  se  i  vama.  Nastoj  dakle,  da  djelotvornim  milosrđem 
prema  dušama  u  čistilištu  svoje  čistilište  skratiš. 

Molitva  Blaženoj  Djevici  Mariji,  Kraljici  trpeće  crkve.  Moli  Nju,  koja  je  ogledalo  pravde  i 
prijestolje  mudrosti,  da  po  svojoj  namisli  i  ljubavi,  kako  i  kojoj  duši  hoće,  udijeli  ono,  što  ti  bez 
osobite  nakane  za  duše  u  Čistilištu  činiš. 

Marija  i  duše  u  Čistilištu 

(mons.  A.  Garnier) 

Mogli  bi  postaviti  pitanje:  "Da  li  Majka  Božja  pomaže  dušama  u  Čistilištu?  "  Odgovor  može 
biti  samo  jedan,  da.  Zar  možemo  misliti,  da  Majka  Božja,  koja  je  svoju  djecu  brižno  štitila  za 
njihova  zemaljskog  života  i  koja  je  kao  djevica  vjerna  bila  uz  njih  u  času  njihove  smrti,  zar  možemo 
misliti,  da  se  sada  najednom  neće  više  zanimati  za  njih  i  da  će  ih  ostaviti  u  času,  kad  im  je 
najpotrebnija  i  kad  im  je  najteže?  Da  Marija  može  pomagati  dušama  u  čistilištu,  to  nas  uči  Crkva  u 
molitvama,  koje  obavljamo  za  njih.  «0  Bože,  koji  opraštaš  i  hoćeš,  da  se  svi  ljudi  spase,  molimo 
tvoju  dobrotu  po  zagovoru  Blažene  Djevice  Marije,  da  učiniš  dionicima  vječnoga  blaženstva  sve 
vjerne,  koji  odoše  s  ovoga  svijeta«. 

Zar  se  Marija  može  ne  zanimati  za  duše  u  Čistilištu?  Ta  ona  je  Majka.  Njezino  materinstvo 
proteže  na  sve  ljude,  u  prvom  redu  dakako  na  one,  koji  su  Božji  prijatelji.  A  duše  u  Čistilištu  su  u 
prijateljstvu  s  Bogom  i  u  njegovoj  su  milosti.  One  imaju  osim  toga  još  jedno  pravo  više  na  njezin 
moćni  zagovor  jer  naime  trpe.  Majka  najviše  ljubi  onu  svoju  djecu,  koja  najviše  trpe«.  Blažena 
Gospa  objavila  se  svetoj  Brigiti  i  rekla  joj:  "Ja  sam  majka  sviju  duša  u  Čistilištu«.  Kazne,  koje  one 
trpe,  da  zadovolje  Božjoj  pravdi,  ja  neprestano  ublažujem  svojim  posredovanjem".  Mnogi  nas  sveci 
uvjeravaju,  da  Majka  Božja  osobno  silazi  u  Čistilište  u  one  dane,  kad  Crkva  slavi  njezine  blagdane, 
i  da  tamo  tješi  duše  te  ih  vodi  u  slobodu. 

Denys  Chartreux,  pobožni  pisac  Srednjeg  vijeka,  tvrdi,  da  Marija  pohađa  Čistilište  u  pratnji 
mnoštva  anđela  svake  godine  na  Badnju  noć,  kad  je  rodila  Spasitelja  i  oslobađa  velik  broj  duša.  Sv. 
Petar  Damijani  nadovezuje,  da  "prema  jednom  viđenju  Marija  svake  godine  na  blagdan  uznesenja 
vodi  iz  Čistilišta  u  nebo  više  duša  nego  Rim  broji  stanovnika". 

I  zaista,  nije  li  sasvim  prirodno,  da  će  Marija  posredovati  za  one  duše,  koje  su  ovdje,  na  zemlji 
gajile  pobožnost  i  širile  njezinu  slavu  i  štovanje?  O  tome  nas  uvjerava  sv.  Alfonzo  Liguori:  "Blago 
štovaocima  ove  milosrdne  majke,  kaže  on,  jer  njezina  zaštita  koja  ih  je  pratila  za  zemaljskog  života, 
slijedit  će  ih  i  poslije  smrti,  pa  će  ići  s  njima  i  u  samo  Čistilište.  Sto  je  žalosnije  stanje  u  kome  se 
nalaze,  to  će  veća  biti  prema  njima  njezina  samilost  i  briga".  Zato  odlučimo  da  ćemo  svoje  molitve 
za  duše  u  Čistilištu  upućivati  pred  prijestolje  Svemogućega  po  Mariji,  znajući  daje  ona  onaj  kanal, 
kroz  koji  teku  Božje  milosti  za  žive  i  mrtve. 


7.  Crkveni  nauk  o  oprostima  za  žive  i  pokojne 

Oprost  je  otpuštanje  pred  Bogom  vremenite  kazne  za  grijehe,  koji  su  već  oprošteni  što  se  tiče 
krivice,  koga  (oprost)  vjernik  može  primiti  ako  je  pravo  raspoložen  i  pod  određenim  uvjetima,  a 
dobiva  se  posredstvom  Crkve.  Za  dobivanje  oprosta  s  jedne  strane  se  traži  ispunjenje  propisanog 
djela  a  s  druge  strane  traži  se  da  vjernik  bude  pravo  raspoložen,  tj.  da  ljubi  Boga,  mrzi  grijeh,  te  da 
se  uzda  u  zasluge  Kristove  i  vjeruje  u  veliku  pomoć  koja  mu  dolazi  od  zajedništva  svetih. 

Grijeh  je  najveće  zlo  u  našem  životu,  osobito  teški  grijeh  i  on  ima  dvije  posljedice:  vječnu  kaznu 
koja  se  oprašta  po  ispovijedi,  i  vremenitu  kaznu  tj.  trpljenja  raznih  vrsta  prouzročena  grijehom,  koja 
trpimo  u  ovom  životu  i  ona  se  opraštaju  po  oprostima.  Ne  smije  se  ipak  smatrati  da  su  sva  naša 
trpljenja  i  bolesti  zbog  naših  osobnih  grijeha.  Oprosti  su  zapravo  veliko  duhovno  blago  koje  nam 
Crkva  daje  na  raspolaganje  i  koji  nam  uvelike  pomažu  na  putu  kršćanskog  posvećenja. 

Vremenite  kazne  za  grijehe  su  dane  po  pravednosti  i  milosrđu  Božjem  za  očišćenje  duše,  za 
obranu  svetosti  moralnog  reda  i  da  bi  se  ponovno  uspostavila  slava  Božja  u  svom  punom 
veličanstvu  u  nama.  Svaki  grijeh  je  uistinu  uzrok  pomutnje  i  nereda  u  svemirskom  skladu  i  u 
čovjekovoj  harmoniji  koju  je  Bog  uredio  u  svojoj  neizrecivoj  mudrosti  i  neizmjernoj  ljubavi. 

Svaki  grijeh  znači  uništenje  neizmjernih  dobara  u  onome  koji  griješi  i  u  ljudskoj  zajednici. 
Grijeh  nije  samo  prijestup  Božjeg  zakona  nego  je  i  neizmjerna  uvreda  Boga  i  njegove  ljubavi  i 
prijateljstva  koje  ima  prema  nama. 

U  pitanju  oprosta,  Crkva  koristeći  svoju  vlast  poslužitelj ice  Kristova  Otkupljenja,  ne  samo  moli 
nego  s  autoritativnim  posredovanjem  dobro  raspoloženom  vjerniku  otvara  riznicu  zasluga  Krista  i 
svetaca  da  od  Oca  milosrđa  dobije  otpuštenje  vremenite  kazne  za  grijehe. 

Oprost  treba  shvatiti  kao  jedno  od  moćnih  sredstava  čišćenja  od  grijeha  i  posvećenja  koje  nam 
Crkva  stavlja  na  raspolaganje  i  on  se  ne  može  primiti  bez  iskrenog  obraćenja  i  jedinstva  s  Bogom  u 
vršenju  njegove  volje.  To  je  zapravo  liječenje  onih  nereda  koje  je  grijeh  izazvao  u  čovjeku  i  u  Crkvi, 
pa  tako  i  u  svijetu.  Oprost  je  djelomičan  ili  potpun,  a  može  se  uvijek  primijeniti  za  sebe  ili  za 
jednog  pokojnika.  Više  nema  oprosta  koji  se  mjere  danima  i  godinama: 

-  Vjernik  koji  skrušenim  srcem  učini  neko  djelo  uz  koje  je  vezan  djelomičan  oprost,  prima 
automatski  i  sa  strane  Crkve  još  toliki  djelomičan  oprost  vremenitih  kazni  sa  strane  Crkve; 

-  POTPUNI  OPROST  može  se  primiti  samo  jednom  na  dan,  osim  kada  je  netko  na  času  smrti, 
tada  prima  još  jednom  potpuni  oprost; 

-  Osim  onog  djela  koje  treba  učiniti,  za  potpuni  oprost  su  potrebna  još  3  uvjeta:  ISPOVIJED, 
PRIČEST  I  MOLITVA  NA  NAKANU  SV.  OCA.  Dovoljno  je  izmoliti  Oče  naš  i  Zdravo  Marijo  na 
nakanu  Sv.  Oca.  Osim  uvjeta  da  nismo  u  teškom  grijehu  potrebno  je  isključiti  svaku  svojevoljnu 
vezanost  uz  laki  grijeh.  Naravno  daje  za  postizanje  potpunog  oprosta  potrebno  i  pravo  raspoloženje 
vjere  i  ljubavi  prema  Bogu  i  svijesti  što  se  dobiva  po  oprostima; 

-  S  jednom  Ispovjedi  možemo  primiti  više  potpunih  oprosta,  ali  s  jednom  Pričešću  i  jednom 
molitvom  na  nakanu  Sv.  Oca  možemo  primiti  samo  jedan  potpuni  oprost; 

-  Kad  je  neki  potpuni  oprost  povezan  s  posjetom  nekoj  bazilici  ili  crkvi  dovoljno  je  uz  ostale 
uvjete  propisane  za  potpuni  oprost  u  toj  Crkvi  izmoliti  Vjerovanje  i  Oče  naš; 

-  Vjernici  koji  pobožno  nose  nabožne  predmete  koje  je  svećenik  blagoslovio  primaju  djelomičan 
oprost,  a  ako  je  neki  nabožni  predmet,  krunica,  medaljice,  križići,  škapular,  blagoslovio  Papa  ili 
biskup  vjernik  može  primiti  potpuni  oprost  na  blagdan  Sv.  Petra  i  Pavla  ako  taj  dan  izmoli 
Vjerovanje. 

POTPUNI  OPROST  može  se  primiti  vršeći  sljedeća  djela  i  pobožnosti,  a  možemo  ga  namijeniti 
za  sebe  ili  za  jednog  pokojnika,  uz  pričest  i  molitvu  na  nakanu  Sv.  Oca  taj  dan: 

-  Klanjanje  pred  Tabemakulom  ili  izloženim  Presvetim  Oltarskim  Sakramentom  najmanje  pola 
sata; 

-  Posjet  jednoj  od  4  rimske  patrijahalne  bazilike  (Sv.  Petar,  Sv.  Pavao,  Sv.  Marija  Velika,  Sv.  Ivan 
Lateranski)  uz  molitvu  Očenaša  i  Vjerovanja.  U  tim  bazilikama  se  potpuni  oprost  može  primiti 
jednom  na  godinu,  te  na  svaki  zapovijedani  blagdan  i  na  blagdan  zaštitnika  te  Crkve; 

-  Tko  primi  papinski  blagoslov  uživo  ih  preko  radija  ih  televizije; 

-  Tko  posjeti  groblje  od  1.  do  8.  XI.  i  pobožno  se  pomoli  za  pokojne,  može  svaki  dan  namijeniti 
potpuni  oprost  za  jednog  pokojnika; 

-  Na  Veliki  Petak  tko  u  svečanom  bogoslužju  sudjeluje  u  klanjanju  Križu  Kristovu; 

-  Tko  obavi  duhovne  vježbe  u  trajanju  od  najmanje  tri  dana; 

-  Na  smrtnom  času  svećenik,  uz  odrješenje  od  grijeha  daje  umirućem  i  potpuni  oprost  u  ime 
Crkve,  a  ako  nije  moguće  da  dođe  svećenik  umirući  automatski  prima  potpuni  oprost  od  strane 
Crkve  ako  je  u  životu  izmolio  barem  nekoliko  molitava; 

-  Tko  pobožno  sudjeluje  na  pučkim  misijama  od  početka  do  kraja; 

-  Tko  prima  Prvu  Svetu  Pričest  ili  tko  pobožno  sudjeluje  na  svečanosti  podjele  Prve  Svete 
Pričesti; 

-  Svećenik  koji  ima  Mladu  Misu  i  svi  koji  u  toj  svečanosti  sudjeluju; 

-  Tko  moli  krunicu  u  Crkvi,  oratoriju,  redovničkoj  zajednici,  obitelji  u  nekoj  pobožnoj  udruzi, 
dovoljno  je  moliti  5  otajstava.  U  krunici  treba  razmišljati  o  otajstvima  koja  molimo  ili  ih  se  može 
navijestiti  kratkim  razmišljanjem  o  dotičnom  otajstvu; 

-  Tko  na  kraju  Euharistijskog  kongresa  sudjeluje  u  završnom  Euharistijskom  slavlju; 

-Svećenik  i  svi  vjernici  koji  sudjeluju  na  proslavi  25.,  50.  i  60.  godišnjice  misništva; 

-  Tko  čita  Sv.  Pismo  najmanje  pola  sata  s  dužnim  poštovanjem  prema  Božjoj  riječi,  razmišljajući 
o  onome  što  čita; 

-  Vjerniku  koji  za  vrijeme  trajanja  biskupijske  sinode  posjetiti  Crkvu  (ili  katedralu)  u  kojoj  se  ta 
sinoda  održava  i  u  njoj  izmoli  Vjerovanje  i  Oče  naš; 

-  Ako  se  javno  (u  Crkvi)  recitira  (ili  pjeva)  himan  "O  dođi  Stvorče  Duše  Svet"  (1.  siječnja  ili  na 
svetkovinu  Duhova); 

-  Tko  obavi  pobožnost  Križnog  puta.  Treba  hodati  od  postaje  do  postaje  Križnog  puta  u  crkvi  ili 
izvan  nje,  pojedinačno  ili  u  grupi.  Ako  je  grupa  velika,  kod  zajedničkog  moljenja,  dovoljno  je  da  se 
kreće  po  postajama  samo  voditelj  Križnog  puta.  Bolesnici  mogu  moliti  i  u  krevetu; 

-  Tko  posjeti  župnu  Crkvu  i  izmoli  Vjerovanje  i  Oče  naš  u  njoj  na  dan  zaštitniku  Crkve  ili  2.  VIII. 
na  blagdan  Porcijunkule; 

-  Tko  posjeti  Crkvu  na  dan  njezina  posvećenja  ili  na  dan  posvećenja  oltara  i  tu  izmoli  Vjerovanje  i 
Oče  naš; 

-  Tko  na  dan  2.  XI.  posjeti  bilo  koju  crkvu  i  u  njoj  izmoli  Vjerovanje  i  Oče  naš.  Potpuni  oprost 
toga  dana  može  se  namijeniti  samo  za  pokojne; 

-  Tko  posjeti  Crkvu  redovnika  na  dan  njihova  Utemeljitelja  i  tu  izmoli  Oče  naš  i  Vjerovanje; 

-  Vjerniku  koji  sudjeluje  na  liturgijskom  slavlju  kojemu  predsjeda  onaj  koji  vodi  pastoralnu 
vizitaciju  (biskup  ili  njegov  delegat  u  nekoj  župi  ili  drugoj  crkvenoj  ustanovi); 

-  Tko  obnavlja  Krsni  savez  u  Uskrsnoj  noći  ili  na  dan  svoga  Krštenja; 

-  Tko  recitira  ili  javno  pjeva  himan  "Tebe  Boga  hvalimo"  na  zadnji  dan  u  godini. 

DJELOMIČNI  OPROSTI 

-  Djelomičan  oprost  daje  se  vjerniku  koji  obavljajući  svoje  dužnosti  ili  podnoseći  životne  tegobe, 
svoj  duh  uzdiže  Bogu,  dodajući  -  barem  samo  pameću  -  neki  pobožan  zaziv; 

-  Daje  se  djelomični  oprost  vjernicima,  koji  vođeni  duhom  vjere  u  službi  braće  koja  su  u  potrebi, 
milosrdnim  srcem  razdaju  sebe  ili  svoja  dobra; 

-  Daje  se  djelomični  oprost  vjerniku  koji  se  dragovoljno  odriče  u  duhu  pokore,  stvari  koje  su  mu 
drage  (u  hrani  ili  drugim  stvarima); 

-  Djelomični  oprosti  dobivaju  se  i  za  mnoge  druge  pobožnosti  kao  npr:  litanije,  dušo  Kristova, 
anđeo  Gospodnji,  kraljice  neba,  vjerovanje,  posjet  groblju  i  molitva  za  pokojne,  časoslov  za  mrtve, 
psalam  51.  -  Smiluj  mi  se  Bože,  o  sveta  gozbo,  slušanje  propovijedi,  mjesečna  duhovna  obnova, 
pokoj  vječni,  posjet  Presvetom  Oltarskom  Sakramentu,  zdravo  kraljice,  čitanje  sv.  pisma,  znak 
križa,  Pod  tvoju  se  obranu  utječemo,  Dođi  duše  presveti,  Tebe  boga  hvalimo,  psalam  130.  -  Iz 
dubine  i  još  neke  druge  pobožnosti. 

(Svi  podaci  i  norme  o  oprostima  kao  i  teoretsko  tumačenje  uzeti  su  iz  "ENCHIRIDION 
INDULGENTIARUM,  normae  et  concessiones" ,  iz  priručnika  o  oprostima  koji  je  izdala  vatikanska 
penitencieria  1986.  godine,  a  u  njemu  je  i  enciklika  "Indulgentiarum  doctrina",  (Nauk  o  oprostima) 
Pape  Pavla  VI.  iz  1967.  godine). 

8.  Duhovna  iskustva  svetaca  vezana  uz  teme  smrti  i  čistilišta 


Viđenje  sv.  Antuna  pustinjaka  o  prijelazu  duša  nakon  smrti : 

“Posjedovao  je  još  i  ovaj  milosni  dar.  Kad  se  nalazio  na  gori  pa  je  u  sebi  nešto  premišljao  i  bio 
nesiguran,  pošto  bi  se  pomolio,  to  bi  mu  Božja  providnost  razotkrila.  Sveca  je,  kao  što  kaže  sveto 
pismo,  sam  Bog  poučavao.  Jednom  je  zgodom  vodio  razgovor,  s  nekim  koji  dođoše  k  njemu,  o 
stanju  duše  kao  i  o  tome  gdje  joj  je  nakon  ovog  života  dodijeljeno  mjesto.  Naredne  gaje  noći  netko 
pozvao  odozgor  i  rekao:  “Antune,  ustani,  iziđi  van  i  gledaj”! 

On  je  izišao  jer  je  znao  koga  mora  poslušati,  pogledao  je  i  vidio  neku  spodobu  koja  bijaše 
nakazna  i  užasna  izgleda.  Stajala  je  i  sezala  sve  do  oblaka.  Vidio  je  neka  bića  koja  su  uzlazila  kao  da 
imaju  krila.  I  taj  je  div  raširio  ruke.  Jedne  je  zaustavljao,  a  drugi  su  preletjeli  i  pošto  bi  preko  njega 
prešli,  dalje  su  sigurno  bili  uznošeni.  Div  je  na  te  škripao  zubima,  a  onima  koji  su  pali  radovao  se. 

I  odmah  je  Antunu  bio  upravljen  glas:  “Shvati  ovo  što  gledaš”.  Razum  mu  se  tada  otvorio,  te  je 
shvatio  da  se  tu  radi  o  prijelazu  duša.  Div  koji  je  ondje  stajao  bio  je  neprijatelj  đavao,  koji  je  prepun 
zavisti  prema  onima  koji  vjeruju.  One  koji  mu  pripadaše  grabi  i  priječi  im  da  prođu  a  one  koji  ga 
nisu  slijedili  ne  može  zaustaviti,  jer  prelaze  preko  njega.  Kad  je  to  ponovno  vidio,  imajući  to  na 
pameti,  još  se  većima  borio  kako  bi  danomice  postajao  sve  savršeniji.  Iz  vlastite  pobude  nije 
pripovijedao  o  tome  slučaju,  kad  je  međutim  neko  vrijeme  proboravio  u  molitvi  i  zanosu,  nekolicina 
gaje  iz  njegove  okoline  pitala  i  dodijavala  mu,  pa  je  tako  bio  prisiljen  progovoriti  jer  kao  otac  nije 
mogao  ništa  pred  svojom  duhovnom  djecom  sakriti.  Bio  je  uvjeren  da  mu  je  savjest  čista  od  bilo 
kakve  taštine.”  (Sv.Atanazije,  Život  sv.Antuna pustinjaka,  Zg.  1985,  st.225) 

Viđenja  o  smrti  sv.Terezije  Avilske:  “Drugi  put  vidjeh  drugo  viđenje  koje  me  je  jako 
zaprepastilo.  Bila  sam  na  mjestu  gdje  je  umrla  osoba  koja  je,  kako  sam  saznala,  živjela  jako  loše  i  to 
puno  godina.  Dvije  je  godine  bolovala  i  čini  mi  se  da  se  u  nekim  stvarima  popravila.  Umrla  je  bez 
ispovjedi,  no  uza  sve  to  meni  se  činilo  da  se  ne  smije  osuditi.  Dok  su  oblačili  mrtvo  tijelo,  vidjela 
sam  mnoštvo  nečastivih  kako  su  pograbili  to  tijelo. 

Činilo  se  da  se  poigravaju  s  njime,  ali  mu  i  sude,  što  je  meni  zadalo  veliki  strah,  jer  su  ga 
velikim  kukama  povlačili  od  jednoga  do  drugoga.  Kada  vidjeh  kako  to  tijelo  nose  pokopati  s 
počastima  i  obredima  kao  i  sva  ostala,  mislila  sam  kako  Božja  dobrota  nije  htjela  da  ona  duša  bude 
osramoćena,  nego  da  ostane  skriveno  kako  je  bila  njegova  neprijateljica. 

Bila  sam  napola  izluđena  zbog  onoga  što  sam  vidjela.  Tijekom  cijelog  obreda  nisam  vidjela 
nečastivoga.  Kasnije,  kad  su  tijelo  spustili  u  grob,  toliko  je  mnoštvo  nečastivih  bilo  unutra  da  ga 
pograbi,  te  sam  bila  izvan  sebe  videći  to,  pa  je  trebalo  puno  srčanosti  da  to  prikrijem.  Razmišljala 
sam  što  li  su  radili  s  onom  dušom  da  su  onako  zagospodarili  jadnim  tijelom.  Dao  Gospodin  da  ovu 
strahotu  što  sam  je  ja  vidjela  vide  svi  oni  koji  žive  u  grijehu.  Činilo  mi  se  da  bi  to  jako  potaklo  da 
žive  čestito. 

Sve  mi  to  pomaže  da  još  više  spoznam  koliko  dugujem  Bogu  i  čega  me  je  oslobodio.  Bila  sam 
jako  zaprepaštena  sve  dok  o  tome  nisam  razgovarala  sa  svojim  ispovjednikom.  Razmišljala  sam  o 
tome  da  li  je  to  bila  varka  nečastivoga  zato  da  bi  se  osramotila  ona  duša,  premda  je  nisu  držali  jako 
kršćanskom.  Istina  je  pak  sve,  da  nije  varka,  da  me  hvata  strah  uvijek  kad  se  toga  sjetim. 

Budući  da  sam  počela  govorit  o  viđenjima  pokojnika,  reći  ću  još  nekoliko  stvari  gdje  je 
Gospodin  dopustio  da  vidim  neke  duše.  Reći  ću  ih  malo,  zato  da  skratim  i  zato  što  nije  nužno,  hoću 
reći  da  nije  ni  od  kakve  koristi.  Bilo  mi  je  rečeno  da  je  umro  jedan  naš  bivši  provincijal,  a  kad  je 
umro  bio  je  provincijal  u  drugoj  provinciji.  S  njim  sam  se  družila  u  bila  mu  dužna  zbog  nekih 
dobrih  djela.  Bijaše  vrlo  krepostan  čovjek.  Čim  sam  saznala  da  je  umro,  uhvatio  me  veliki  nemir 
zato  što  sam  se  pobojala  za  njegovo  spasenje.  Bio  je  naime  dvadeset  godina  poglavar,  a  toga  se  ja 
jako  bojim,  jer  mi  se  čini  daje  veoma  opasno  biti  zadužen  za  duše.  Teškom  mukom  sam  otišla  u 
kapelicu.  Darovala  sam  sve  ono  dobro  što  sam  ga  napravila  u  životu.  Kako  je  to  bilo  jako  malo, 
rekla  sam  Gospodinu  da  nadopuni  svojim  zaslugama  ono  što  je  bilo  potrebno  toj  duši  kako  bi  izišla 
iz  čistilišta.  Dok  sam  to  molila  Gospodina  kako  sam  najbolje  mogla,  činilo  mi  se  da  pokojnik  izlazi 
iz  dubine  zemlje  s  moje  desne  strane.  Vidjela  sam  ga  kao  je  uzišao  na  Nebo  s  velikom  radošću”. 
(Terezija  Avilska,  Moj  život,  Zagreb  1997,  st.225.). 

Viđenje  Posebnog  suda  anonimnog  mistika  za  čiji  spis  je  predgovor  napisao  biskup.  H. 
Brincard:  “Bdio  sam  kod  neke  umiruće  osobe.  Vladala  je  tišina  i  molitva  jer  u  ovim  tako 
tajanstvenim  trenutcima  kada  duša  izgubi  svijest  i  nalazi  se  blizu  prelaza,  riječi  ostaju  uzaludne  i 
prazne.  Tom  prigodom  Gospodin  mije  htio  dati  svjetlo  o  posebnom  sudu  duše.  Moj  anđeo  čuvar  je 
bio  prisutan  blizu  mene,  vidio  sam  ga  očima  svoje  duše.  Podržavao  me  i  vodio.  Tek  što  je  osoba, 
jedan  adolescent,  umrla  vidio  sam  kako  njegova  duša  blago  napušta  tijelo.  Gledajući  to  shvatio  sam 
zašto  tijelo  nazivaju  leš...Tada  se  mladićeva  duša  odmah  nađe  u  prisutnosti  neusporedivog  sjaja 
svjetla,  zaslijepljujućeg  blještavila.  Moj  anđeo  čuvar  mi  u  tom  trenutku  reče: 

“Ova  svjetlost  što  je  vidiš  je  Slava  Božja,  to  jest  odsjaj  njegove  Svetosti.  U  trenutku  kad  se  duša 
odvoji  od  tijela  ona  se  odmah  nađe  u  prisutnosti  Slave  Božje,  ne  vidi  Boga  nego  odsjaj  njegove 
Svetosti”. 

Zahvaljujući  jasnom  nutarnjem  viđenju  konačno  sam  mogao  shvatiti  što  se  sve  događa 
istovremeno  odmah  nakon  smrti  a  nemoguće  je  mjeriti  bilo  prostorno  bilo  vremenski.  Prije  svega 
vidio  sam  dušu  kako  je  sva  bila  prožeta,  kao  probodena,  zrakama  ovog  živog  svjetla  koje  ju  je 
obuzimalo.  Svi  grijesi  i  zle  sklonosti  bili  su  potpuno  nestali  sa  samom  smrću,  kako  se  meni  činilo, 
na  duši  su  ostale  posljedice  i  kazne  za  počinjene  grijehe  još  neokajane.  Također  i  sklonosti  duševnih 
moći  prema  zlu  bile  su  ispravljene.  One  su  se  kao  istopile  pod  zrakama  ovog  vanrednog  svjetla.  To 
je  jako  teško  objasniti.  Izgleda  mi  da  navika  u  grijehu  ostavlja  u  nama  kao  neki  trag,  jednu  vrstu 
slabosti,  posljedicu  grijeha  po  kojoj  smo  ranjivi  od  zla.  Upravo  to  je  bilo  nestalo. 

Istovremeno,  u  prisutnosti  Slave  Božje,  duša  je  bila  posve  privučena  Ljubavlju  i  podložna  Bogu 
u  čudesnoj  privlačnosti  na  koju  je  ona  odgovarala  živom  željom  da  se  s  Njime  sjedini  prepuštajući 
se  potpuno  djelovanju  čiste  Volje  Božje.  U  isto  vrijeme  duša  u  svjetlu  koje  ju  je  obuzimalo  i 
ražaravalo  ljubavlju  je  primjećivala  Božju  Svetost  u  kojoj  se  ona  vidjela  kakva  je  rekli  bismo 
objektivno  bila.  To  je  bilo  kao  jedno  božansko  svjetlo  istine  u  kojem  duša  osjeća,  u  istom  trenutku 
kad  mu  pristupa,  užasnu  odbojnost  grijeha  i  njegovih  posljedica.  Ona  upoznaje  ovu  mržnju  prema 
grijehu  jer  je  uronjena  u  Božje  svjetlo  koje  joj  pokazuje  beskrajna  savršenstva  Božje  ljubavi. 

U  tom  gibanju  privlačnosti  u  svjetlu  istine,  duša  je  osobno  pred  samim  Bogom,  bez  da  se  On 
još  objavi  duši.  Bog  se  pokazuje  u  ovom  svjetlu  i  po  privlačnosti  ljubavi.  Radi  se  o  nevjerojatnom 
susretu.  Ah  tada,  iako  žarko  želi  odgovoriti  na  tolike  poticaje  Božje  ljubavi,  duša  je  u  sebi  otkrila 
kao  teške  i  bolne  prepreke  koje  joj  priječe  potpuno  predanje  u  privlačnost  Božje  ljubavi  prema  njoj. 
To  je  kazna  za  grijehe  i  ono  što  ostaje  za  zadovoljiti  Božjoj  Pravdi.  Vidio  sam  dušu  u  ovom  stanju 
nutarnje  rastrganosti  koja  spada  u  bit  Čistilišta.  Rastrganost  duše  između  privlačnosti  Božje  ljubavi  i 
stvarne  nesposobnosti  u  kojoj  se  ona  trenutno  nalazi  da  potpuno  odgovori  na  ovu  privlačnost. 

Sve  to  je  bilo  jasno  pokazano  mom  umu  i  bilo  jasno  mom  razumu,  pa  ipak  znam  dobro,  da  to 
ne  mogu  jasno  izraziti  jer  su  riječi  neprikladne  za  iskazati  ovu  stvarnost.  Istovremeno  zahvaljujući 
jako  živim  slikama,  očima  duše  sam  vidio  druge  stvarnosti.  Kontemplirao  sam  Anđela  čuvara  ovog 
mladića  koji  je  bio  pored  njega  u  molitvi.  I  presveta  Djevica  je  bila  u  molitvi  u  podnožju  Slave 
Božje,  skupa  s  drugim  svecima  koji  su  zagovarali  dušu.  Vidio  sam  dolje  nisko,  crnom  ponoru 
plamena  razjarenog  đavla  koji  je  bljuvao  vatru  skupa  s  cijelim  paklom  jer  mu  je  ova  duša,  budući  da 
je  spašena,  pobjegla... Ne  znam  da  li  duša  u  trenutku  posebnog  suda  može  sve  ovo  vidjeti,  jer  ovaj 
sud  mi  je  bio  pokazan  kao  Božje  djelo  koje  on  čini  nad  dušom,  suočavanje  posve  osobno  duše  s 
tajnom  Boga.  Izgledalo  mi  je  da  duša  u  tom  trenutku  ima  jedino  viđenje,  a  to  je  viđenje  Slave 
Božje.  Ipak  vjerujem  da  duša  sve  ovo  osjeća,  da  zna  više  nego  li  vidi.  Marija  uistinu  i  moćno 
zagovara,  kao  i  sveci,  iako  duša  u  trenutku  suda  ima  samo  općenitu  spoznaju,  na  određeni  način 
intuitivnu,  zagovor  moćno  djeluje  i  cijelo  Nebo  u  njemu  sudjeluje.  On  je  kao  veliki  poticaj  i  opći 
polet  ljubavi  prema  duši  koja  stupa  pred  Boga. 

Nisam  čuo  daje  Bog  izrekao  presudu;  sud  se  sigurno  dogodi,  ali  u  tajni  osobnog  odnosa  Boga  s 
dušom  koja  pred  njega  dolazi,  i  on  je  kako  mi  se  činilo,  posljedica  spoznaje  koju  duša  ima  u  ovom 
svjetlu  istine.  Presuda,  ako  se  može  tako  nazvati  Božje  djelo  u  duši  koja  je  suđena  -  je  izravno 
shvaćena  od  duše  koja  je  pred  sudom  u  svjetlu  Božje  Svetosti.  Duša  se  tada  sama  suobličuje  čistoj 
Volji  Božjoj  koja  je  ljubav  i  pravednost. 

Bilo  mi  je  pokazano  daje  ponuda  koju  duša  prima  da  se  suobliči  čistoj  volji  Božjoj,  za  dušu 
prigoda  da  u  punini  slobode  odlučuje,  jer  je  ona  dar  čiste  Volje  Božje.  Duša  se  u  ovom  suočavanju  s 
Bogom  predaje  čistoj  volji  Božjoj  sukladno  svome  stanju,  bilo  da  ulazi  u  Nebesku  Slavu,  bilo  da  se 
povlači  u  Čistilište,  bilo  da  se  baca  u  plamen  Pakla.  Nikad  se  neće  dovoljno  shvatiti  koliko  je  lažna  i 
pogrešna  predodžba  užasnog  Boga  koji  s  optužujućim  prstom  pokazuje  duši  Čistilište  ili  Pakao.  Ne, 
Bog  je  Ljubav  a  ljubav  sve  sebi  privlači  i  uvjerava.  Vječnost  jedne  duše  nije  Božja  odluka,  nije 
odluka  Boga  koji  se  pojavljuje  kao  osvetnik,  nego  je  slobodna  odluka  duše,  nema  u  Bogu  odluke, 
nego  samo  jedini  čin  ljubavi,  Bog  je  Ljubav. 

Duša  koju  sam  vidio  u  prisutnosti  Slave  Božje  se  povuče  u  Čistilište  sama  od  sebe,  vedro, 
ostajući  u  živoj  želji  privučena  Božjom  ljubavlju.  Čini  mi  se  da  duše  u  Čistilištu,  na  jedan  otjastven 
način,  nastavljaju  opažati  sjaj  slave  Božje  te  kušaju  veliku  privlačnost  prema  njoj  u  snazi  ljubavi. 
Sav  posebni  sud  se  dogodi  u  jednom  trenutku  i  on  je  djelo  dara  Božje  ljubavi  duši.  Izgleda  mi  daje 
duša  poslije  posebnog  suda,  iako  je  on  izvan  vremena  kakvog  mi  poznajemo,  pozvana  na  sve  veću  i 
uzvišeniju  spoznaju  ovisno  o  njenom  stanju.  Pa  ipak  to  ne  povećava  zasluge  koje  je  duša  zadobila 
na  zemlji  niti  stupanj  njene  slave  u  Nebu.  Nego  koliko  Bog  više  čisti  dušu  u  vatri  svoje  Svetosti, 
toliko  se  duša  više  njemu  uzdiže. 

Kad  je  neka  duša  pripuštena  blaženom  gledanju  Boga,  tada  ima  neposrednu  spoznaju  samoga 
Boga  s  kojim  je  sjedinjena  i  na  osnovi  ove  spoznaje  Boga  i  otajstva  Neba.  Kad  se  ona  nalazi  u 
Čistilištu,  uvijek  prima  spoznaje,  a  pogotovu  prigodom  nekih  liturgijskih  blagdana  i  pohoda  svoga 
anđela  čuvara,  Presvete  Djevice  ih  nekih  svetaca.  Ona  ih  vidi  u  Bogu,  kontemplira  ih  u  Njemu,  koji 
za  nju  ostaje  i  dalje  skriven.  A  što  se  tiče  pakla,  duša  koja  je  u  njemu,  upravo  zbog  svog  stanja  je 
podložna  opažanju  i  viđenju  đavli,  drugih  prokletih  duša  i  duhova  tame  đavolskog  svijeta.  Ovo  mi 
je  pokazao  Gospodin  o  posebnom  sudu  prigodom  smrti  jednog  prijatelja.”  {Izvještaj  iz  Čistilišta  II, 
Sav  tvoj,  Zagreb  2002, st.  43-46). 

Razlika  kako  umiru  pravedni,  a  kako  grešni 
i  o  smrti  pravednika 

(Sv.  Katarina  Sijenska,  piše  kao  da  joj  sam  Bog  govori 
u  obliku  nagovora) 

«Pošto  sam  ti  rekao  kako  ga  svijet,  zlodusi  i  njegova  sjetilnost  optužuju,  tako  ti  sada  hoću  izložiti 
općenitije  tu  točku  o  ovim  bijednicima  zato  da  imaš  za  njih  više  suosjećanja.  Veoma  su  različite 
borbe,  što  ih  vodi  duša  pravednika,  od  borbi  što  ih  vodi  duša  grešnika,  kao  što  je  različita  njihova 
smrt,  i  kao  što  je  velik  mir  što  ga  uživa  pravednik,  više  ih  manje,  već  prema  savršenosti  duše. 

Znaj  da  se  sve  muke  što  ih  imaju  stvorovi  obdareni  razumom  sastoje  u  volji;  jer  ako  bi  volja  bila 
uredna  i  slična  s  mojom,  ne  bi  osjećali  muke.  Napori  ne  bi  bili  dignuti,  ali  oni  ne  bi  uzrokovali 
muku  onoj  volji  koja  dragovoljno  podnosi  moju  ljubav,  jer  pravednici  podnose  dobrovoljno,  videći 
da  je  to  moja  volja.  Po  svetoj  mržnji  koju  imaju  prema  sebi,  navijestili  su  rat  svijetu,  zloduhu  i 
svojoj  sjetilnosti.  Stoga,  kad  nadođe  smrtni  čas,  oni  mirno  umiru,  jer  su  njihovi  neprijatelji  bili 
svladani  u  životu. 

Svijet  ne  može  optužiti  pravednika,  jer  je  on  prepoznao  njegove  zamke,  pa  seje  stoga  odrekao 
svijeta  i  svih  njegovih  užitaka.  Krhka  sjetilnost  njegova  tijela  ne  optužuje  ga,  jer  ju  je  on  držao  kao 
ropkinju  pomoću  kočnice  razuma,  trapeći  tijelo  pokorom,  bdijenjima  i  poniznom  neprekidnom 
molitvom.  On  je  ubio  sjetilnu  volju  mržnjom  i  žaljenjem  prema  opačini  i  ljubavlju  prema  kreposti, 
pošto  je  posve  napustio  nježnost  prema  svome  tijelu.  Ova  nježnost  i  ova  ljubav,  što  postoji  između 
duše  i  tijela,  čini  da  nam  smrt  izgleda  neprijatna,  i  stoga  se  čovjek  po  naravi  boji  smrti. 

Ah  krepost  savršenog  pravednika  nadilazi  narav;  jer  sa  svetom  mržnjom  i  sa  željom  da  se  vrati 
svome  početku,  krepost  guši  i  prevladava  strah,  koji  joj  je  naravan,  tako  da  se  naravna  nježnost  ne 
može  protiv  nje  boriti,  a  savjest  stoji  mirna  nakon  što  je  za  života  dobro  čuvala  stražu  lajući  kad  su 
neprijatelji  prolazili  da  osvoje  grad  duše. 

Kao  pas  koji  stoji  na  vratima  videći  neprijatelja  laje  i  lajanjem  budi  straže,  tako  ovaj  pas  savjesti 
budio  je  stražu  razuma  a  razum  i  slobodna  volja  upoznavali  bi  razumskim  svjetlom  da  li  je  prijatelj 

ili  neprijatelj.  Prijatelju,  a  to  su  kreposti  i  svete  misli  srca,  podavali  su  naklonost  i  osjećaj  ljubavi  što 
su  ih  gajili  velikom  brzinom;  a  neprijatelju,  to  jest  opačini  i  pokvarenim  mislima,  pokazivali  bi 
mržnju  i  odbojnost.  Nožem  mržnje  i  ljubavi,  svjetlom  razuma  i  rukom  slobodne  volje  duša  je 
udarala  svoje  neprijatelje;  tako  se  zatim  na  času  smrti,  savjest  nije  u  sebi  grizla,  jer  je  dobro  čuvala 
stražu,  pa  zato  stoji  mirna. 

Istina  je  da  duša  zbog  poniznosti  i  stoga  što  na  času  smrti  bolje  pozna  dragocjenost  vremena  i 
dragulje  kreposti;  kara  samu  sebe,  jer  joj  se  čini  daje  malo  radila  u  ovo  vrijeme;  ali  ovo  nije  mučna, 
nego  plodna  mučnina,  jer  čini  da  se  duša  sabere  sva  u  sebe  te  se  postavlja  pred  Krv  poniznog  i 
neokaljanog  Jaganjca,  moga  Sina.  I  ne  okreće  se  natrag  da  gleda  na  svoje  negdašnje  kreposti,  jer 
neće  i  ne  može  se  ufati  u  svoje  kreposti,  nego  se  ufa  samo  u  Krv,  u  kojoj  je  našla  moje  milosrđe,  i 
kao  što  je  živjela  sjećajući  se  te  Krvi,  tako  se  na  smrti  tom  Krvlju  opija  i  roni  u  nju. 

Zašto  je  zlodusi  ne  mogu  karati  za  grijeh?  Jer  je  u  životu  mudrošću  svladavala  njihovu  zlobu. 
Oni  dolaze  da  vide  mogu  li  što  postignuti.  Dolaze  na  strašan  način  da  je  prestraše  najgadnijim 
izgledom  i  mnogim  različitim  maštovitim  prikazima;  ali,  pošto  u  duši  nema  otrova  grijeha,  njihov 
joj  izgled  ne  zadaje  straha  niti  je  plaši  kako  bi  plašio  drugoga  koji  bi  bio  živio  nepravedno  u  svijetu. 
Kad  zlodusi  vide  da  je  duša  uronjena  u  Krv  prežarkom  ljubavlju,  ne  mogu  podnijeti,  nego  stanu 
daleko  da  izdaljega  bacaju  svoje  strijele. 

Stoga  njihova  borba  i  njihovi  povici  ne  škode  onoj  duši  koja  već  počinje  kušati  vječni  život, 
kako  ti  rekoh  na  drugom  mjestu.  Ona  svojim  razumskim  okom,  koje  ima  zjenicu  svjetla  svete  vjere, 
vidi  mene,  svoje  neizmjerno  i  vječno  dobro,  čekajući  da  me  zaposjedne  po  milosti,  ne  po  pravu, 
krepošću  Isusa  Krista,  moga  Sina. 

Stoga  širi  ruke  svoga  ufanja,  i  rukama  ljubavi  stišće  ovo  svoje  dobro,  ulazeći  u  posjed  prije 
negoli  tamo  dođe,  kako  sam  ti  objasnio  na  drugom  mjestu.  Pošto  je  prošla  po  nekim  vratima,  a  ta  su 
Riječ,  i  pošto  je  uronjena  u  Krv,  dolazi  k  meni,  mirnome  moru,  jer  postaje  jedno  sa  mnom,  mirnim 
morem,  kao  i  s  vratima,  mojom  Istinom,  Jedinorođenim  mojim  Sinom. 

Koliku  li  radost  prima  duša,  koja  vidi  da  je  tako  ugodno  došla  do  ovog  koraka,  jer  osjeća 
dobrobit  anđeoskih  stvorova!  Ovo  se  događa  onima  koji  tako  blago  prelaze  u  drugi  život;  ali  mnogo 
više  mojim  službenicima  koji  su  živjeli  kao  anđeli,  jer  su  na  ovoj  zemlji  živjeli  s  većim 
poznavanjem  i  s  većom  glađu  za  mojom  čašću  i  za  spasom  duša. 

Ne  govorim  samo  o  svjetlu  kreposti,  što  ga  može  svaki  imati,  nego  govorim  da  su  ovi 
nadnaravnom  svjetlu  kreposnog  življenja,  dodali  svjetlo  svetog  znanja,  po  kojem  su  obilnije 
upoznali  moju  istinu.  A  koji  više  poznaje  više  ljubi;  a  koji  više  ljubi  više  prima.  Vaša  se  zasluga 
mjeri  mjerom  ljubavi  i  kad  bi  me  ti  pitala:  »Može  li  netko  koji  nema  znanja  doći  do  ove  ljubavi?«  ja 
bih  ti  odgovorio:  »Da,  zaista  je  moguće  da  dođe;  ali  nijedna  posebna  stvar  nije  zakon  za  sve,  a  ja  to 
sada  govorim  općenito«. 

Oni  primaju  veće  dostojanstvo  također  zbog  svećeničkog  staleža,  jer  je  upravo  njima  dana  služba 
da  gutaju  duše  u  moju  čast.  I  premda  je  svakome  dana  zapovijed  da  ljubi  bližnjega,  njima  je  dana 
služba  da  dijele  Krv  i  da  upravljaju  dušama;  pa  ako  to  čine  revno  i  s  kreposnim  osjećanjem,  primaju 
više  nego  drugi. 

O  kako  li  je  blažena  njihova  duša  kada  dođu  na  smrtni  čas,  jer  su  bili  navjestitelji  i  branitelji 
vjere  svojim  bližnjima!  Oni  su  u  srži  one  duše  utjelovili  vjeru  kojom  imaju  u  meni  svoje  mjesto,  i 
ono  ufanje  kojim  su  živjeli  ufajući  se  u  moju  providnost,  ne  u  svoje  znanje.  Izgubivši  ufanje  u  sebe, 
nisu  postavili  neuredan  osjećaj  u  koje  stvorenje,  jer  su  živjeli  u  dragovoljnom  siromaštvu;  i  stoga  s 
velikom  ugodnošću  pružaju  svoju  nadu  prema  meni. 

Njihovo  je  srce  bilo  posuda  ljubavi,  koja  je  pronosila  moje  ime  s  prežarkom  ljubavlju, 
navješćujući  ga  primjerom  sveta  života  i  riječju  pouke  bližnjega.  Njihovo  se,  dakle,  srce  podiže 
neizrecivom  ljubavlju  te  s  osjećajem  ljubavi  stišće  mene  koji  sam  njegova  svrha,  vraćajući  mi  biser 
pravednosti  što  ga  nosi  pred  sobom  dajući  svakome  svoje  pravo  i  vršeći  razboritim  razlikovanjem 
svoje  dužnosti.  Stoga  meni  vraća  pravednost  s  pravom  poniznošću,  te  daje  slavu  i  hvalu  mojemu 
imenu,  jer  vraća  milost  koju  je  primio  od  mene.  Samome  sebi  ne  pripisuje  dostojanstvo,  smatrajući 
se  nedostojnim  što  je  primio  i  što  prima  toliku  milost. 

Njegova  mi  savjest  dobro  svjedoči  i  ja  mu  po  pravdi  dajem  vijenac  pravednosti  ukrašen  biserima 
kreposti,  to  jest  plodom  što  gaje  ljubav  iznijela  od  kreposti.  O  zemaljski  anđele!  Blažen  si  što  nisi 
bio  nezahvalan  za  dobročinstva  koja  si  od  mene  primio,  nisi  bio  nemaran  ni  neznalica,  nego  si  revno 
s  pravim  svjetlom  držao  otvoreno  oko  nad  svojim  podanicima  i  kao  dobar  i  hrabar  pastir,  slijedio  si 
nauk  pravog  dobrog  pastira,  slatkog  Krista  Isusa,  jedinorođenoga  mojeg  Sina. 

Stoga  ti  prelaziš  iz  ovog  života  istinski  opran  od  njega  i  uronjen  u  njegovu  Krv,  sa  stadom  svojih 
ovaca,  od  kojih  si  mnoge  svojim  svetim  naukom  i  životom  priveo  k  životu  vječnom  a  mnoge  druge 
si  tu  ostavio  u  stanju  milosti. 

O  predraga  kćerkice,  njima  ne  škodi  što  vide  zloduhe,  jer  vide  mene  vjerom  i  posjeduju  me 
ljubavlju,  jer  u  njima  nema  otrova  grijeha.  Njima  nije  dosadna  niti  ih  plaši  njihova  tama  ni  strahota, 
jer  u  sebi  nemaju  ropskoga  straha.  Stoga  se  ne  boje  njihovih  zamki,  jer  nadnaravnim  svjetlom  i 
svjetlom  Svetoga  pisma  poznaju  njihove  prevare,  tako  da  ne  trpe  od  tame  i  smetenosti  duha.  Tako 
prelaze  slavno  iz  ovoga  života,  oprani  u  Krvi,  gladni  za  spasenjem  duša,  posve  ražareni  ljubavlju 
prema  bližnjemu,  kroz  vrata,  koja  su  Riječ  i  ulaze  k  meni.  I  moja  ih  dobrota  smješta  svakoga  na 
svoje  mjesto,  već  prema  mjeri  osjećaja  ljubavi  koju  su  gojili  prema  meni». 

Smrt  grešnih  i  njihove  muke  na  času  smrti 

(Sv.  Katarina  Sijenska,  piše  kao  da  joj  sam  Bog  govori 
u  obliku  nagovora) 

O  predraga  kćerkice,  uzvišenost  pravednih  nije  tolika  da  ne  bi  bila  još  veća  bijeda  nesretnika  o 
kojima  sam  ti  govorio.  Kako  li  je  strašna  i  tamna  njihova  smrt!  Na  času  smrti  zlodusi  ih  optužuju 
takvom  strahotom  i  tminama,  te  im  se  pokazuju  u  svojem  liku  za  koji  znaš  da  je  tako  strašan  da  bi 
čovjek  izabrao  svaku  muku  u  ovom  životu,  radije  negoli  da  vidi  njihovu  spodobu. 

Nadalje  se  tom  nesretniku  osvježuje  žalac  savjesti  koji  ga  nemilo  grize  u  nutrini.  Neuredni  užici  i 
sjetilnost  koju  je  on  sebi  postavio  gospodaricom,  dok  je  razum  učinio  sluškinjom,  optužuju  ga  na 
strašan  način,  jer  onda  spoznaje  istinitost  onoga  što  prije  nije  poznavao.  Stoga  dolazi  do  velike 
zbunjenosti  zbog  svoje  zablude,  što  je  život  proživio  kao  nevjernik  prema  meni,  pošto  mu  je 
sebeljublje  zastrlo  zjenicu  svjetla  presvete  vjere.  Zloduh  ga  napastuje  da  ga  dovede  u  očaj. 

O  kako  li  mu  je  kruta  ova  borba  koja  ga  snalazi  razoružana,  bez  oružja  osjećaja  ljubavi.  Ovi  su 
grešnici,  kao  udovi  zloduha,  lišeni  tog  oružja.  Nemaju  nadnaravnog  svjetla,  ni  svjetla  znanja:  nisu 
ga  prihvatili,  jer  im  rogovi  oholosti  nisu  pustili  da  razumiju  slatkoću  moje  srži,  pa  se  sada  u  velikim 
borbama  znadu  samo  tako  držati.  Nisu  se  hranili  nadom,  jer  se  nisu  ufali  u  mene  ni  u  Krv,  čijih  sam 
ih  službenicima  učinio,  nego  su  se  pouzdavah  samo  u  sebe  i  u  časti  i  užitke  svijeta. 

Ovaj  bijedni  utjelovljeni  zloduh  nije  vidio  daje  svaka  stvar  stavljena  na  kamate  i  da  jednog  dana 
mora  meni  polagati  račun,  i  sad  se  nalazi  gol  bez  ikakve  kreposti:  na  koju  se  god  stranu  okrene  čuje 
samo  prijekore,  na  svoju  veliku  zbunjenost. 

Nepravda,  koju  je  provodio  u  životu,  optužuje  ga  pred  savješću,  pa  se  stoga  usuđuje  pitati  samo 
pravdu.  A  kažem  ti  daje  to  posramljenje  i  zbunjenost  tolika,  da  bi  oni  najradije  da  ih  već  nema.  No 
u  ovome  životu  gajili  su  po  svojim  manjkavostima  neku  veliku  preuzetnost:  jer  se  može  reći  da  je 
više  preuzetnost  negoli  ufanje  u  milosrđe  kod  onoga  koji  vrijeđa  sa  samom  rukom  milosrđa  koju  mu 
pružam.  Kada  dakle  dođe  posljednji  čas  smrti,  ako  on  prizna  svoj  grijeh  i  rastereti  svoju  savjest  u 
svetoj  ispovijedi,  biva  skinuta  grešna  preuzetnost  i  ostaje  milosrđe. 

S  ovim  se  milosrđem  mogu  pridružiti  ufanju,  ako  hoće.  Jer  da  ne  bi  bilo  ovoga,  ne  bi  bilo 
nikoga  koji  ne  bi  očajavao  i  koji  u  očajanju  ne  bi  sa  zlodusima  stigao  u  vječnu  osudu.  Moje 
milosrđe  radi  ovako:  Za  vrijeme  života  činim  da  se  ufaju  u  milosrđe,  premda  im  ga  ne  poklanjam 
zato  da  ga  vrijeđaju,  nego  zato  da  se  rašire  u  ljubavi  i  u  poimanju  moje  dobrote. 

No  nažalost,  oni  se  čitavim  mojim  milosrđem  služe  u  protivnom  smjeru,  jer  me  vrijeđaju 
ufanjem  u  nj  koje  su  začeli.  Uza  sve  to  ja  ih  podržavam  u  tom  ufanju  u  moje  milosrđe,  zato  da  se  na 
času  smrti  imaju  za  što  uhvatiti,  da  se  ne  bi  posve  pokolebah  u  prijekoru  koji  će  im  biti  dan  i  da  tako 
ne  dođu  do  očaja. 

Ovaj  posljednji  grijeh  očaja  menije  mnogo  zazorniji  a  njima  pogubniji,  od  svih  drugih  grijeha  što 
su  ih  počinili.  Zaista,  druge  grijehe  čine  s  nekim  sjetilnim  užitkom  i  koji  put  se  kaju  te  po  tom 
kajanju  primaju  oproštenje.  Ali  na  grijeh  očajanja  ne  navodi  ih  njihova  krhkost,  jer  ne  nalaze 
nikakvog  užitka  nego  samo  nepodnosive  muke. 

U  očajanju  nesretnik  prezire  moje  milosrđe  smatrajući  da  je  njegova  manjkavost  veća  od 
mojega  milosrđa  i  moje  dobrote.  A  kad  je  upao  u  taj  grijeh,  ne  kaje  se  i  nije  mu  žao,  kako  bi  moralo 
biti,  što  je  mene  uvrijedio;  kaje  se,  da,  i  žali  svoju  štetu,  ali  ne  uvredu  meni  nanesenu;  i  tako  prima 
vječnu  osudu. 

Tako  vidiš  da  ga  samo  ovaj  grijeh  dovodi  u  pakao  a  u  paklu  je  mučen  za  ovu  i  za  sve  ostale 
manjkavosti  koje  je  počinio.  Da  je  žalio  i  da  se  je  pokajao  za  uvredu  koju  mi  je  nanio  i  da  se  je 
pouzdao  u  milosrđe,  bio  bi  ga  dobio,  jer  je  moje  milosrđe,  bez  ikakve  usporedbe,  veće  od  svih 
grijeha  što  ih  bilo  koje  stvorenje  može  počiniti.  Stoga  mije  veoma  zazorno  što  oni  smatraju  da  su 
njihovi  grijesi  veći.  To  je  onaj  grijeh  koji  se  ne  prašta  ni  ovdje  ni  ondje. 

A  pošto  mije  očajanje  veoma  zazorno,  htio  bih  da  se  oni  na  času  smrti,  nakon  što  su  neuredno  i 
naopako  proveli  svoj  život,  prihvate  ufanja  u  moje  milosrđe.  Eto  zašto  u  njihovu  životu 
upotrebljavam  onu  slatku  zamku,  da  se  široko  ufaju  u  moje  milosrđe,  zato  da  nahranjeni  ovim 
ufanjem,  kad  dođu  na  čas  smrti,  ne  budu  navedeni  da  ga  napuste  zbog  krutih  prijekora  koje  čuju, 
kako  bi  učinili  da  nisu  bili  njime  nahranjeni. 

Sve  im  je  ovo  dano  iz  ognja  i  iz  ponora  moje  neprocjenjive  ljubavi,  ali  pošto  su  se  oni  služili 
milosrđem  u  tami  sebeljublja,  iz  kojega  je  proizlazila  sva  njihova  manjkavost,  nisu  ga  upoznali  po 
istini;  pa  su  stoga  smatrali  velikom  preuzetnošću  ono  što  je  bilo  slatko  milosrđe,  ukoliko  stoji  do 
njihovog  osjećaja  i  ovo  je  drugi  prijekor  što  ga  daje  njihova  savjest  u  prisutnosti  zloduha, 
predbacujući  im  da  su  se  vrijeme  i  širina  milosrđa,  u  koje  su  se  pouzdavali,  morah  proširiti  u  ljubav, 
u  ljubav  prema  krepostima,  te  da  su  vrijeme,  koje  sam  im  poklonio  iz  ljubavi,  morali  kreposno 
utrošiti.  Oni  su  me,  naprotiv,  nemilo  vrijeđali  samim  vremenom  i  širokim  ufanjem  u  milosrđe. 

O  slijepi  i  više  nego  slijepi!  Ti  si  u  zemlju  zakopao  biser  i  talenat  što  sam  ti  ga  stavio  u  ruke  da 
njime  trguješ;  a  ti,  preuzetan  kakav  jesi,  nisi  htio  vršiti  moju  volju,  nego  si  ih  sakrio  pod  zemlju 
neurednog  sebeljublja  koja  ti  rađa  plodom  smrti.  On  jadan  li  si!  O  kako  li  je  velika  muka  koju  trpiš 
sada  na  smrtnom  času! 

Tvoje  bijede  nisu  ti  sakrivene,  jer  crv  savjesti  sada  ne  spava,  nego  grize.  Zlodusi  viču  i  vraćaju  ti 
dug  što  ga  oni  običavaju  vraćati  svojim  slugama:  smetenost  i  prijekor.  Oni  hoće  da  padneš  u  očaj, 
zato  da  ti  u  času  smrti  ne  pobjegneš  njima  iz  ruku,  pa  ti  zato  daju  smetenost;  da  ti  zatim  dadu  ono 
što  sami  imaju. 

O  bijednice!  Dostojanstvo  u  koje  sam  te  postavio  prikazuje  ti  se  svijetlim  kakvo  jest.  A  na  tvoju 
sramotu,  znajući  da  si  crkvena  dobra  držao  i  upotrebljavao  u  tolikoj  tami  grijeha,  predstavlja  te  kao 
lupeža  i  dužnika,  jer  si  morao  vratiti  što  si  dužan  siromasima  i  svetoj  Crkvi.  Zato  ti  savjest  stavlja 
pred  oči  ono  što  si  potrošio  i  davao  javnim  bludnicama,  ono  čime  si  othranio  djecu,  obogatio 
rodbinu  ili  si  stjerao  sebi  u  grlo,  pribavljao  ukrase  za  kuću  i  mnoge  srebrne  vaze,  dok  si  morao 
živjeti  u  dragovoljnom  siromaštvu. 

Tvoja  ti  savjest  stavlja  pred  oči  božanski  časoslov  koji  si  nemarno  propuštao,  premda  si  time 
upao  u  smrtni  grijeh;  ili,  ako  si  ga  govorio  ustima,  tvoje  je  srce  bilo  daleko  od  mene.  Prema 
podložnicima  si  morao  imati  ljubavi  i  želju  da  ih  hraniš  krepostima,  dajući  im  primjer  života, 
udarajući  ih  milosrdnom  rukom  i  šibom  pravde;  ali,  pošto  si  ti  radio  protivno,  savjest  ti  to 
predbacuje  pred  strašnim  pogledom  zlih  duhova. 

Pa  ako  si  ti,  kao  prelat,  nepravedno  davao  prelature  ili  dušobrižničku  službu  kojem  podložniku 
ne  pazeći  komu  i  kako  daješ  te  službe,  tvojoj  se  savjesti  predbacuje  misao  da  si  ih  morao  davati  ne 
na  laskave  riječi,  niti  za  volju  pojedinaca,  ni  za  darove,  nego  samo  s  obzirom  na  kreposti,  na  moju 
čast  i  na  spasenje  duša.  A  pošto  to  nisi  činio,  sada  si  za  to  pokaran;  tako,  na  tvoju  veću  muku  i 
smetenost,  imaš  sada  pred  svojom  savješću  i  pred  razumskim  svjetlom,  ono  što  si  učinio  a  nisi  smio 
učiniti,  i  ono  što  nisi  učinio  a  morao  si  učiniti. 

Znaj,  predraga  kćeri,  da  se  bjelina  pozna  bolje,  ako  se  postavi  uz  crninu,  a  crnina  uz  bjelinu, 
negoli  kad  su  odijeljene  jedna  od  druge.  Tako  se  događa  ovim  bijednicima  posebno,  i  svima 

drugima  općenito,  da  vide  predočen  svoj  opaki  život  na  času  smrti  kad  duša  počinje  da  bolje  vidi 
sve  svoje  nevolje  a  pravednik  svoje  blaženstvo. 

Nije  potrebno  da  itko  bijednom  grešniku  predočuje  njegov  život,  jer  savjest  sama  od  sebe  stavlja 
pred  oči  počinjene  grijehe  i  kreposti  koje  je  morao  vršiti.  Zašto  kreposti?  Jer  po  kreposti  poznaje 
bolje  opačinu.  Isto  tako  po  manjkavosti  poznaje  bolje  savršenost  kreposti,  i  stoga  više  žali  daje  u 
svojem  životu  bio  izvan  kreposti,  i  moraš  znati  da  u  poznavanju  kreposti  i  opačina  oni  pravo  vide 
ono  dobro  koje  kreposna  čovjeka  slijedi  iz  kreposti  i  muku  koja  slijedi  onoga  koji  je  ležao  u  tami 
smrtnoga  grijeha. 

Ovu  mu  spoznaju  dajem  da  dođe  ne  do  očaja,  nego  do  savršene  spoznaje  samoga  sebe  i  da  se 
zaštiti  od  svoje  manjkavosti  skupa  sa  ufanjem,  zato  da  posramljenjem  i  ovom  spoznajom  isplati 
svoje  opačine  i  ublaži  moju  srdžbu,  ponizno  moleći  milosrđe.  Kreposnik  raste  u  radosti  i  u 
spoznanju  moje  ljubavi,  jer  pripisuje  meni,  ne  sebi,  milost  daje  slijedio  kreposti  i  daje  išao  putem 
nauka  moje  Istine;  stoga  se  raduje  u  meni.  S  ovim  pravim  svjetlom  i  pravom  spoznajom  kuša  i 
prima  svoju  slatku  svrhu,  na  način  kako  sam  ti  rekao  na  drugom  mjestu.  Tako  onaj  koji  je  živio  s 
prežarkom  ljubavlju  kliče  od  radosti,  a  tamni  nepravednik  tone  u  mukama. 

Pravedniku  ne  škode  tmine,  ni  pogled  zloduha,  niti  se  on  boji,  jer  se  samo  grijeha  boji  i  škodi 
mu  samo  grijeh.  Ali  oni  koji  su  provodili  svoj  život  raspušteno  i  uvelike  bijedno,  trpe  štetu  i  strah  na 
pogled  zlih  duhova.  To  nije  šteta  koja  proizlazi  iz  očaja,  osim  da  oni  sami  to  hoće,  nego  šteta  koja 
proizlazi  iz  muke  prijekora,  iz  osvježenja  savjesti,  iz  plašljivosti  i  straha  na  njihov  strašan  pogled. 

Sad  vidiš,  predraga  kćerkice,  kako  je  različita  muka  i  borba  što  je  vode  na  smrti  pravednik  i 
grešnik  i  kako  je  različit  njihov  svršetak.  Malen  sam  ti  dijelak  ispripovijedao  i  pokazao  tvome 
razumskom  oku  i  to  je  tako  malen  s  obzirom  na  što  uistinu  jest,  to  jest  s  obzirom  na  muku  što  je 
prima  jedan  i  na  dobro  što  ga  prima  drugi,  daje  ono  što  sam  ti  pokazao  kao  ništa. 

Vidiš  kolika  je  čovječja  sljepoća,  a  posebno  sljepoća  ovih  bijednika,  jer  koliko  su  više  primili  od 
mene  i  koliko  su  više  razumjeli  Sveto  pismo,  toliko  su  mi  više  dužni  i  toliko  im  je  nepodnošljivija 
muka  koju  primaju,  i  koliko  su  imah  veće  poznavanje  Svetog  pisma  u  svome  životu,  toliko  bolje  na 
smrti  poznaju  velike  manjkavosti  koje  su  počinili,  te  su  postavljeni  na  veće  muke  negoli  drugi,  kao 
što  su  i  dobri  postavljeni  na  veću  uzvišenost. 

Njima  se  događa  kao  lošem  kršćaninu,  koji  je  u  paklu  smješten  u  veće  muke  negoli  koji 
poganin,  jer  je  on  imao  svjetlo  vjere,  dok  ga  ovaj  drugi  nije  imao.  Tako  će  ovi  bijednici  imati  više 
muka  za  isti  grijeh  negoli  drugi  kršćani,  zbog  službe  koju  sam  im  povjerio  dajući  im  da  dijele  Sunce 
svetog  Sakramenta,  i  zbog  toga  što  su  imah  svjetlo  znanja  da  mogu  razlučiti  istinu  za  sebe  i  za 
druge,  kad  bi  to  bili  htjeli.  Stoga  pravedno  primaju  veće  muke. 

Ali  oni,  bijednici,  to  ne  znaju;  jer  kad  bi  i  najmanje  razmotrili  svoje  stanje,  ne  bi  bili  došli  u 
takvo  zlo,  nego  bi  bili  ono  što  bi  morali  biti.  Istina  je:  sav  je  svijet  pokvaren,  ali  oni  rade  gore  negoli 
svjetovnjaci  na  svome  stupnju.  Stoga  svojom  nečistoćom  prljaju  svoje  duše,  kvare  svoje  podložnike 
i  sišu  krv  mojoj  Zaručnici,  a  to  je  sveta  Crkva.  Svojim  je  manjkavostima  čine  blijedom,  jer  su 
naravnu  ljubav  i  osjećaj  božanske  ljubavi  postavili  sami  u  sebe  i  ne  mare  za  drugo  nego  daje  muzu 
i  da  od  nje  dobiju  prelature  i  velika  primanja,  dok  bi  morali  tražiti  duše.  Tako  zbog  njihova  loša 
života  svjetovnjaci  dolaze  do  nepoštivanja  svete  Crkve,  premda  to  ne  bi  smjeli.  Njihovo 
pomanjkanje  nije  opravdano  pomanjkanjem  službenika. 

Moja  molitva  bila  je  doslovce  uslišana! 

(Terezija  od  Djeteta  Isusa) 

Gledajući  jedne  nedjelje  sliku  našega  Gospodina  na  križu,  dirnula  me  Krv  koja  je  kapala  iz 
jedne  od  njegovih  božanskih  ruku.  Osjetih  veliku  žalost  misleći  na  to  kako  je  ta  Krv  kapala  na 
zemlju  a  da  se  nitko  nije  požurio  da  je  pokupi,  i  ja  odlučih  da  ću  u  duhu  stalno  biti  podno  križa  da 
hvatam  božansku  rosu  koja  je  tekla  s  njega,  shvaćajući  da  ću  je  tada  morati  rasipati  na  duše... 
Neprestano  je  također  u  mom  srcu  odzvanjao  uzvik  Isusov  na  križu:  »Žedan  sam!«  (Iv  19,  28) 

Te  su  riječi  raspirivale  u  meni  nepoznat  i  veoma  živ  žar  ...  Htjela  sam  napojiti  svoga 
Ljubljenoga,  a  sama  sam  se  osjećala  kako  me  pali  žeđa  za  dušama...  Ali  tada  me  još  nisu  privlačile 

duše  svećenika,  nego  duše  velikih  grešnika;  gorjela  sam  od  želje  da  ih  otmem  vječnome  ognju.  Da 
potakne  moju  revnost,  dragi  mi  je  Bog  pokazao  da  su  mu  moje  želje  ugodne. 

Čula  sam  govoriti  o  velikom  zločincu  koji  je  upravo  bio  osuđen  na  smrt  zbog  užasnih  zločina, 
a  po  svemu  se  činilo  da  će  umrijeti  bez  pokajanja.  Ja  sam  htjela  pod  svaku  cijenu  spriječiti  da  ne 
dođe  u  pakao,  i  da  to  postignem,  upotrijebila  sam  sva  sredstva  koja  se  mogu  zamisliti.  Osjećajući  da 
sama  od  sebe  ne  mogu  ništa,  prikazala  sam  dragom  Bogu  sve  neizmjerne  zasluge  našega  Gospodina 
i  blago  svete  Crkve.  Napokon  sam  zamolila  Celinu  da  dade  čitati  misu  na  moje  nakane.  Nisam  se 
usudila  da  sama  zamolim  misu  bojeći  se  da  ne  bih  bila  prisiljena  priznati  da  je  to  za  velikog 
zločinca  Pranzinija. 

Nisam  to  htjela  reći  ni  Celini,  ali  ona  me  svojim  tako  nježnim  i  tako  upornim  pitanjima 
natjerala  da  joj  odam  svoju  tajnu.  Ona  ne  samo  da  mi  se  nije  rugala,  nego  me  još  zamolila  da  mi 
smije  pomoći  da  obratim  svoga  grešnika.  Ja  prihvatih  njezinu  pomoć  sa  zahvalnošću,  jer  bih  bila 
voljela  da  se  svi  stvorovi  ujedine  sa  mnom  da  izmolimo  milost  za  krivca. 

Osjećala  sam  u  dnu  srca  sigurnost  da  će  naše  želje  biti  ispunjene,  ali  da  se  ohrabrim  i  uzmognem 
dalje  moliti  za  grešnike,  rekoh  dragom  Bogu  da  sam  potpuno  uvjerena  da  će  oprostiti  jadnom 
nesretniku  Pranziniju  i  da  ću  to  vjerovati  i  onda  ako  se  ne  ispovjedi  i  ne  pokaže  nikakva  znaka 
kajanja;  toliko  pouzdanja  imam  u  neizmjerno  milosrđe  Isusovo,  ali  ga  ipak  molim  samo  »jedan 
znak«  kajanja  za  moju  jednostavnu  utjehu  ... 

Moja  molitva  bila  je  doslovce  uslišana!  Usprkos  tatinoj  zabrani  da  ne  smijemo  čitati  nikakvih 
novina,  nisam  smatrala  da  sam  neposlušna  ako  pročitam  mjesta  koja  su  govorila  o  Pranziniju. 
Sutradan  iza  njegova  smaknuća  dođe  mi  pod  ruku  dnevnik  »La  Croix«.  Otvorih  ga  žurno  i  što 
vidjeh?...  Ah,  suze  odadoše  moje  uzbuđenje,  te  sam  se  morala  sakriti...  Pranzini  se  nije  ispovjedio, 
popeo  se  na  stratište  i  spremao  se  da  turi  glavu  u  kobni  otvor,  kad  se  najednom,  obuzet  nenadanim 
nadahnućem,  okrenuo,  pograbio  raspelo  koje  mu  je  pružao  svećenik,  i  poljubio  tri  puta  njegove 
presvete  rane!  ..  .  Zatim  je  njegova  duša  otišla  da  primi  milosrdnu  osudu  Onoga  koji  izjavljuje  da  će 
na  nebu  biti  veća  radost  nad  jednim  grešnikom  koji  se  pokaje  nego  nad  devedeset  i  devet 
pravednika  kojima  ne  treba  pokajanja  ...  (Lk  15,7) 

Dobila  sam  »znak«  koji  sam  molila,  i  taj  je  znak  bio  vjerna  slika  milosti  koje  mi  je  Isus 
udijelio  da  me  privuče  da  molim  za  grešnike.  Nije  li  pred  Ranama  Isusovim,  kad  sam  vidjela  kako 
teče  njegova  božanska  Krv,  ušla  u  moje  srce  žeđa  za  dušama?  Htjela  sam  ih  napojiti  ovom 
neokaljanom  Krvi  koja  ih  je  imala  očistiti  od  njihovih  mrlja;  i  usne  »moga  prvoga  djeteta«  pripiše 
se  na  presvete  Rane!...  Kako  li  neizrecivo  slatka  odgovora!...  Ah,  poslije  ove  jedinstvene  milosti 
moja  je  želja  za  spašavanjem  duša  rasla  svakoga  dana,  bilo  mi  je  kao  da  čujem  Isusa  kako  mi  govori 
kao  Samaritanki:  »Daj  mi  piti!«  (Iv  4,  7)  To  je  bila  prava  uzajamna  ljubav:  dušama  sam  davala  Krv 
Isusovu,  Isusu  sam  prikazivala  te  iste  duše,  osvježene  božanskom  rosom.  Tako  mi  se  činilo  da  mu 
gasim  žeđu,  i  što  sam  mu  više  davala  piti,  to  se  više  povećavala  žeđa  moje  uboge  male  duše,  i  tu  mi 
je  žarku  žeđu  davao  On  kao  najslađi  napitak  svoje  ljubavi... 

O  potrebi  i  naravi  Čistilišta 

(sv.  Katarina  đenovska) 

Naprotiv,  tvrdim  još  više.  Vidim  da  Nebo  nema  vrata  već  tamo  ulazi  tko  hoće.  Bog  je  samo 
Milosrđe  i  stoji  tamo  raširenih  ruku  da  nas  uključi  u  svoju  slavu.  No,  vidim  tu  prisutnost  Božju,  tog 
istog  Boga  u  takovoj  čistoći  i  blistavosti,  neizmjerno  većoj  no  što  se  to  može  zamisliti,  da  duša  koja 
posjeduje  u  sebi  i  najmanju  nesavršenost,  kao  najmanju  mrvicu  praha,  odmah  bi  se  radije  bacila  u 
tisuću  pakla,  nego  se  našla  u  prisutnosti  tog  Veličanstva  s  tom  svojom  nesavršenošću.  Duša  stoga 
kada  vidi  Čistilište,  kao  mjesto  određeno  za  pročišćenje,  baca  se  u  nj  i  osjeća  da  se  nalazi  na  mjestu 
velikog  milosrđa,  jer  se  može  riješiti  prepreke  sjedinjenja. 

Kako  je  strašno  Čistilište  ne  može  se  riječima  izreći  niti  umom  shvatiti,  osim  što  gaja  vidim  po 
mukama  jednakim  Paklu!  Ipak  vidim  da  svaka  duša  koja  ima  i  najmanju  mrlju  nesavršenosti  u  sebi, 
prima  Čistilište  kao  mjesto  milosrđa,  ne  obazirući  se  uopće  više  na  čistilišne  patnje,  jer  brišu  mrlju 
nesavršenosti,  prepreku  njezinom  sjedinjenju  s  Bogom,  izvorom  svake  Ljubavi. 

Čini  mi  se  da  samo  trpljenje  duša  u  Čistilištu  više  od  bilo  čega  drugoga  proističe  iz  svijesti  da 
ona  u  sebi  ima  nešto  što  Bogu  nije  drago,  a  da  je  to  učinila  svjesno  i  svojevoljno,  protiv  tolike 
dobrote  Božje,  pa  stoga  te  muke  stvaraju  samu  bit  Čistilišta.  To  se  dešava,  jer  duše  u  milosti  vide  i 
spoznaju  istinu  u  svoj  svojoj  objektivnosti  i  svu  težinu  prepreke,  koja  im  ne  dopušta  da  se  približe 
Bogu.  Sve  ovo  što  sam  iznijela,  te  shvatila  kao  sigurnu  realnost,  koliko  sam  to  mogla  shvatiti  u 
ovom  životu,  od  neizmjerno  su  velike  važnosti  do  te  mjere  da  svaki  pogled,  riječ,  osjećaj,  pravda, 
istina,  zamišljanje  mi  izgledaju  u  usporedbi  s  tom  istinom  samo  puste  laži  i  nevažna  razlaganja.  Još 
uvijek  ostajem  zbunjena,  jer  ne  nalazim  riječi  a  koje  bi  morale  biti  neizmjerno  jače,  da  bi  donekle 
izrazile  ono  što  sam  htjela  reći. 

Vidim  daje  težnja  sjedinjenja  duše  s  Bogom  tako  snažna,  da  kad  je  Bog  vidi  u  svoj  njenoj 
blistavosti,  koju  po  prirodi  ima  u  sebi  a  u  kojoj  ju  je  sam  Bog  stvorio,  ulijeva  u  nju  tako  veliku 
težnju  vatrene  ljubavi,  da  bi  bila  dostatna  da  je  istog  časa  uništi,  iako  je  besmrtna.  Sam  Bog  dušu 
tako  preobražava  u  sebe  da  se  u  njoj  ne  može  vidjeti  ništa  drugo  već  samo  Bog,  koji  je  privlači  i 
ražaruje  ljubavlju,  do  te  točke  dok  je  ne  dovede  da  zablista  onom  prvotnom  čistoćom  u  kojoj  bijaše 
stvorena. 

Kada  duša  u  nutarnjem  viđenju  primijeti  daje  Bog  privlači  vatrom  ljubavi,  prema  svom  slatkom 
Gospodinu  i  Bogu,  jednostavno  se  od  ljubavi  u  kontemplaciji  rastapa  pred  njim.  Duša  zatim  gleda  u 
Božjem  svjetlu  kako  Bog  ne  prestaje  privlačiti  je,  te  je  u  ljubavi  vodi  potpunoj  savršenosti,  s 
velikom  pažnjom  opskrbljujući  je  sa  svim  potrebnim,  a  to  Bog  sve  čini  samo  iz  čiste  ljubavi. 

Ona  uviđa  da  ne  može  slijediti  svu  jačinu  privlačnosti  koju  osjeća  prema  Bogu,  te  se  ne  može 
posve  sjediniti  s  njim,  a  uzrok  te  prepreke  jest  posljedica  grijeha.  Shvaća  vrlo  jasno  kako  je  to 
užasno  teško  što  je  zakasnila  u  potpunosti  vidjeti  Božansko  svjetlo.  Tu  sada  dolazi  do  izražaja  i 
sama  narav  duše,  koja  bi  htjela  bez  ikakve  prepreke  sjediniti  se  s  tim  pogledom  Božjim  koji  je  tako 
privlači  k  sebi.  Tvrdim  da  sve  ove  stvarnosti,  koje  sam  navela,  rađaju  u  duši  čistilišne  muke. 
Tvrdim,  da  duše  uopće  ne  gledaju  na  tu  svoju  muku,  iako  je  ona  neizmjerno  teška  i  jaka,  one  više 
gledaju  na  prepreku  koja  se  nalazi  u  njima  samima,  a  protivna  je  Volji  Božjoj,  dok  gledaju  Boga 
kako  gori  u  ljubavi  prema  njima. 

Ta  ih  ljubav  neprestano  privlači  k  sjedinjenju.  Duša  ne  pronalazeći  ništa  drugo  što  bi  mogla 
učiniti,  da  ukloni  tu  prepreku  sjedinjenja  s  Bogom,  praktički  se  baca  dragovoljno  u  Čistilište.  Ta 
ljubav  je  tako  jaka,  da  kad  bi  duša  našla  još  jedno  Čistilište,  iznad  ovoga  što  trpi,  istog  časa  bi  se 
bacila  i  u  njega  iz  ljubavi  prema  Bogu,  samo  da  što  prije  ukloni  svaku  prepreku  između  sebe  i 
neizmjerne  ljubavi  Božje 

Vidim  kako  od  Boga  prema  duši  dolaze  zrake  i  goruće  munje  Božje  ljubavi,  tako  duboke  i  jake 
da  izgleda  da  će  uništiti  ne  samo  tijelo  već  dušu,  kad  bi  to  bilo  moguće.  Te  zrake  imaju  dvojaki 
učinak:  one  pročišćuju  dušu  koja  kao  da  se  poništava  u  poniznosti.  Vidiš  ih:  što  više  sagorijevaju  to 
su  bolje,  a  svaka  od  tih  zraka  mogla  bi  ih  pročistiti  tako,  da  bi  jednostavno  nestale,  uništile  bi  se. 

Vidiš  zlato:  što  ga  više  topiš,  to  je  ono  bolje,  a  mogao  bi  ga  tako  topiti  da  bi  nestala  svaka 
nesavršenost.  To  je  učinak  djelovanja  vatre  u  materiji.  Naravno,  duša  se  ne  može  uništiti  u  Bogu, 
već  u  sebi  samoj:  i  koliko  se  više  pročišćava,  toliko  nestaje  u  samoj  sebi,  te  napokon  ostaje  čista  u 
Bogu. 

Zlato  kad  se  pročišćava  do  24  karata,  ne  uništava  se,  koliko  god  bila  jaka  vatra,  jer  se  ne  može 
istrošiti,  već  se  uništavaju  i  nestaju  samo  nesavršenosti  koje  su  u  njemu. 

Na  tom  principu  djeluje  i  Božanska  vatra  u  duši.  Bog  je  tako  drži  na  vatri  dok  ne  nestanu  sve 
njezine  nesavršenosti:  dovodi  je  do  čistoće  od  "24  karata",  svaka  duša  prema  svom  stanju.  Kad  se 
duša  pročisti,  ostaje  sva  u  Bogu,  bez  ikakvog  svog  vlasništva  u  sebi,  njezin  život  kao  i  bitak  su  u 
Bogu.  Kad  Bog  dovede  dušu  do  te  mjere  čistoće  i  savršenosti,  duša  ostaje  neosjetljiva  na  bilo  koji 
izazov  i  ne  može  više  trpjeti,  jer  ne  ostaje  ništa  više  što  bi  trebalo  nestati  ili  se  uništiti.  Kad  bi  i 
ostala  u  toj  tako  užasnoj  vatri,  no  posve  očišćena,  ne  bi  je  se  to  doticalo,  naprotiv  bila  bi  sretna,  jer 
bi  to  bila  vatra  Božanske  ljubavi.  Ona  bi  to  doživjela  kao  potpuno  sjedinjenje  s  Bogom,  bez  ikakvog 
suprotstavljanja. 

Isusova  bol  zbog  duša  koje  se  zauvijek  gube 

(BI.  Baptista  Varano  piše  kao  da  joj  sam  Isus  govori 
u  obliku  nagovora) 

«Razmišljaj,  dakle,  kćeri  moja,  kakvo  je  bilo  moje  mučeništvo,  kad  su  se  od  mene  rastavljali 
moji  udovi,  naime  duše,  koje  će  zauvijek  biti  osuđene.  A  to  sam  mučenje  osjećao  toliko  puta,  koliko 
je  puta  svaka  duša  smrtno  sagriješila.  A  toliko  je  ovo  kidanje  duhovnih  udova  bolnije  od  tjelesnih, 
koliko  je  duša  uzvišeni] a  od  tijela.  A  koliko  je  duša  uzvišenija  od  tijela,  to  nisi  u  stanju  ocijeniti  ni 
ti,  ni  nitko  živ;  jer  samo  ja  znam  koliko  je  duša  plemenita,  a  tijelo  neznatne  cijene  i  bijedno;  ja  sam, 
naime,  tvorac  obadvoga.  Upravo  radi  toga  je  shvatljivo  da  ni  ti,  ni  bilo  koje  drugo  stvorenje,  ne 
možete  shvatiti  moje  preteške  muke! 

A  sada  ću  govoriti  samo  o  osuđenim  dušama.  Budući  da  postoje  teži  od  teških  načina  griješenja, 
to  se  prema  tome  ocjenjuje  kakvoća  i  težina  muke.  Tako  sam  i  ja  osjećao  veće  ili  jače  boli  kod 
rastavljanja  tih  udova.  Znao  sam  da  će  te  osobe  ostati  trajno  okorjele  u  svojoj  zlobi;  bilo  mi  je 
poznato  kako  će  njihove  muke  biti  vječne.  A  pošto  su  jedne  griješile  više,  a  druge  manje,  zato  će  i 
njihove  muke  u  paklu  biti  različite. 

Ali  što  me  je  još  više  mučilo  bila  je  pomisao,  da  se  svi  oni  bezbrojni  udovi,  to  jest  sve  osuđene 
duše,  nikada,  nikada,  nikada  više  neće  sa  mnom,  njihovom  Glavom,  sjediniti.  Ovaj  nikada  jest  ona 
vječna  muka  koja  će  neprestano  mučiti  one  nesretne  i  jadne  duše,  i  to  više  nego  sve  ostale  muke,  što 
ih  trpe  i  što  će  ih  trpjeti.  I  ovaj  nikada  tako  me  žalostio,  da  bih  bio  odmah  spremno  pristao  trpjeti 
sve  ono  što  sam  onda  trpio;  i  ponovno  bih  trpio  sva  ona  rastavljanja,  na  sve  različite  načine,  kakvi 
su  bili,  jesu  i  moraju  biti:  i  to  ne  samo  jedan  put,  već  bezbroj  puta,  samo  da  mogu,  ako  ne  sve,  a 
ono  barem  jednu  vidjeti  da  se  priključila  u  puno  zajedništvo  mojih  živih  udova. 

To  su  udovi  izabranika,  koji  će  vječno  živjeti  duhom  života,  što  izlazi  od  mene,  Života  koji  po 
sebi  živi  i  daje  život  svemu  onom  što  živi.  Ovdje  uvaži  koliko  mi  je  draga  duša,  da  sam  bio 
pripravan  tolike  muke  bezbroj  puta  podnijeti,  samo  daje  ponovno  sjedinim  sa  sobom?  Znaj  i  to  da 
onaj  strašni  nikada  tako  žalosti  i  muči  one  duše,  a  taj  nikada  je  djelo  moje  božanske  pravde,  da  bi 
prihvatile  tisuću  neizmjernih  muka,  samo  kada  bi  bile  u  stanju  nadati  se,  da  će  se  sjediniti  sa  mnom, 
svojom  Glavom. 

I  tako  sam  ja  odredio  za  svaki  grijeh,  da  kakvoća  i  količina  patnje  što  je  moraju  podnositi  duše 
grešnika,  odgovara  kakvoći  i  količini  patnje,  što  su  mije  zadale.  Pa  kao  što  je  mene  najviše  žalostio 
onaj  nikada,  nikada,  tako  ja  činim  i  hoću  da  i  njih  taj  nikada,  nikada  muči  i  žalosti  iznad  svih  muka, 
što  ih  trpe  i  što  će  ih  vječno  trpjeti.  I  ovdje  razmišljaj  i  uvaži  koliko  tešku  duhovnu  bol  sam  osjećao 
u  mom  Srcu  do  moje  smrti,  a  radi  duša  osuđenika." 

Ona  blažena  osoba  mi  je  tada  rekla,  da  joj  se  u  duši  probudila  želja  (uvjerena  daje  to  Njegov 
božanski  poticaj)  daje  izvuče  iz  dvoumice;  pa  je  uz  veliko  počitanje  i  obzirno,  da  ne  bi  izgledalo  da 
želi  raspravljati  o  presv.  Trojstvu,  velikom  prostodušnošću,  čistoćom  i  pouzdanjem  pitala: 

«0  slatki  i  ožalošćeni  moj  Isuse,  često  sam  čula  da  si  nosio  i  osjećao  u  sebi  muke  svih 
osuđenika.  Ucviljeni  Bože,  ukoliko  ti  se  sviđa,  ja  bih  htjela  znati  da  li  je  istina  da  si  ti  osjećao  sve 
one  različite  muke,  što  se  trpe  u  paklu:  studen  i  vrućinu,  ono  žeženje,  one  udarce,  kad  pakleni 
duhovi  razdiru  tvoje  udove.  Gospodine  moj,  kaži  mi,  da  li  si  sve  to  osjećao?  O  Isuse  moj,  dok  ovo 
pišem  samo  da  izvijestim,  izgleda  mi  da  mi  se  srce  rastapa  pomišljajući  na  tvoju  dobrostivost,  dok 
se  tako  ugodno  i  nadugo  razgovaraš  s  onim  koji  te  iskreno  traži  i  želi». 

Tada  Isus  odgovori  milo,  pokazajući  kako  mu  se  ovaj  upit  svidio,  a  njoj  je  izgledalo  baš  vrlo 
ugodno:  «Kćeri  moja,  ja  nisam  osjećao  sve  one  različite  muke  osuđenika,  na  onaj  način  kako  ti  veliš 
i  pitaš:  jer  oni  su  bili  mrtvi  udovi,  odsječeni  od  mene,  svoje  Glave.  Za  primjer  evo  ti  slike.  Kada  bi 
se  tvoja  ruka,  ili  pak  noga,  ih  bilo  koji  drugi  ud  sječivom  otkidao  i  dijelio  od  tebe,  osjećala  bi  veliku 
i  neizrecivu  bol,  muku  i  žalost.  Ah  kad  bi  odsječena  ruka  dospjela  u  vatru,  ili  psima  ili  vukovima  u 
zube,  ti  ne  bi  osjetila  nikakve  boli  ni  muke,  jer  je  onaj  ud  gnjio,  mrtav,  te  odvojen  od  tijela.  Da  li 
pak  znaš,  kakvu  bi  muku  osjećala? 

Bilo  bi  ti  žao  gledati  onaj  ud,  jer  je  ipak  tvoj,  kako  gori  u  ognju,  kako  ga  tuku,  kako  ga  razdiru 
vukovi  i  psi.  Tako  ti  je  bilo,  dakle  i  sa  mnom.  Ja  sam  se  tako  osjećao  radi  neizmjernog  broja  mojih 

vječno  osuđenih  udova.  Dok  su  se  oni  od  mene  odvajali,  dok  je  još  bilo  nade  da  će  ostati  na  životu, 
ja  sam  osjećao  u  sebi  neizrecive  i  neizmjerne  boli,  kao  i  sve  njihove  tjeskobe  koje  su  trpjeli  u  ovom 
životu,  jer  je  do  smrti  bila  moguća  nada  da  će  se  opet  sjediniti  sa  mnom,  ukoliko  budu  htjeli.  Ali 
poslije  njihove  smrti  nisam  osjetio  više  nikakve  muke  što  oni  trpe,  jer  su  mrtvi,  gnjili  udovi  od 
mene  rastavljeni,  i  odsječeni,  i  zauvijek  isključeni.  Nikada  više  neće  živjeti  u  meni  koji  sam  istiniti 
Život.  Ali  ipak  je  nedokučiva  i  neshvatljiva  bol  mene  mučila,  kad  sam  ih  promatrao  kako  gore  u 
vječnom  ognju,  kako  ih  pakleni  duhovi  razdiru,  kako  trpe  različite,  bezbrojne  i  vječne  muke,  a  bili 
su  stvarno  moji  vlastiti  udovi». 

